
WI  C  0  ICAGE. 


WICOWOYAKE  1. 

1  Otokahe  ekta  Wakantanka 
mahpiya  kin  maka  kin  ahna  ka- 
ga. 

2  Unkan  maka  kin  tanton  sni, 
qa  takudan  ohnaka  sni,  qa  otpa- 
za  osbe  kin  akan  wanke  ca,  Wa¬ 
kantanka  Taniya  kin  mini  kin  a- 
man. 

3  Unkan  Wakantanka,  Ojan- 
jan  kta,  eya.  Unkan  ojanjan. 

4  Unkan  ojanjan  wanke  cin, 
he  Wakantanka  waste  e  wan- 
hdake  ca,  Wakantanka  ojanjan 
kin  otpaze  cin  kici  yukinukan  e- 
hnaka. 

5  Qa  Wakantanka  ojanjan  kin, 
Anpetu  eciya,  otpaze  cin  is, 
Hanyetu  eciya.  Unkan  ohtaye- 
tu,  qa  ohanhanna  he  anpetu  to- 
kaheya  kin  hee. 

6  Unkan,  Okotonyan  wanke 
kte,  mini  kin  okitahedan,  qa  mi¬ 
ni  kin  mini  kin  yukinukan  kte, 
Wakantanka  eya. 

7  Unkan  okotonyan  kin  Wa¬ 
kantanka  kage  ca,  mini  okoton¬ 
yan  kuyatanhan  kin,  qa  mini 
okotonyan  akantanhan  kin  kici 
yukinukan.  Unkan  ecetu. 

8  Unkan  okotonyan  kin  he  Wa¬ 
kantanka,  Mahpiya  eciya.  Un¬ 
kan  ohtayetu,  qa  ohanhanna  an¬ 
petu  icinonpa  kin  hee 

9  Unkan,  Mahpiya  kin  ihukuya 
mini  wanke  cin  icunonpa  kawi- 
taya  kte,  ca  taku  puze  cin  tanin- 
yan  wanke  kte,  Wakantanka  e- 
ya.  Unkan  ecetu. 

10  Unkan  taku  puze  cin  he 
Wakantanka,  Maka  eciye  ca,  mi¬ 
ni  kiwitaya  kin  he,  Miniwanca 

Gen, 


eciya,  qa  he  Wakantanka  waste 
e  wanhdaka. 

11  Hehan  Wakantanka  heya, 
Maka  kin  wato  icahye  kte,  peji 
kin  he  su  icahye  kte,  waskuyeea 
can  kin  he  waskuyeea  icahye 
kte,  waskuyeea  mahen  su  yuke 
kte,  ocaje  otoiyohi  su  kin  icahye 
kta,  maka  akan,  Wakantanka 
eya.  Unkan  ecetu. 

12  Unkan  maka  kin  wato  aiea- 
ga,  peji  kin  ocaje  otoiyohi  su  ai- 
cage  ca,  can  kin  waskuyeea  ai- 
caga  otoiyohi  mahen  su  kin  yu- 
kan  ece.  Unkan  he  waste  e 
Wakantanka  wanhdaka. 

13  Unkan  ohtayetu,  qa  ohan¬ 
hanna  he  anpetu  iciyamni  kin 
hee. 

14  Unkan  Wakantanka  heya, 
Mahpiya  okotonyan  kin  ekta  ta¬ 
ku  iyoyanpa  yuke  kte,  on  anpe¬ 
tu  hanyetu  kici  yukinukanyan 
un  kte  ca,  heon  woyaka  unpi  kte, 
makoficage,  anpetu,  omaka,  he- 
nakiya. 

15  Qa  mahpiya  okotonyan  kin 
ekta  hena  iyoyanpa  un  kte,  ma¬ 
ka  kin  iyoyam  ye  kte,  eya.  Un¬ 
kan  ecetu. 

16  Wakantanka  wiiyoyanpa 
nom  tankinyanyan  kaga,  tuka 
uman  iyotan  tanka  kin  he  anpetu 
en  ouftye  kte  ca  uman  aoptetu 
kin  he  hanyetu  en  ounye  kte  ; 
wicanhpi  nakun. 

17  Hena  mahpiya  okotonyan 
kin  ekta  Wakantanka  ehnaka, 
maka  kin  iyojanjan  kta  e  he- 
con. 

18  Anpetu  hanyetu  ko  ohinni- 
yan  ounye  wicakiya,  qa  ojanjan 
kin  otpaze  cin  kici  yukinukan- 

yan  ounye  kiya.  IJnkan  he  wa¬ 
ste  e  Wakantanka  wanhdaka. 

19  Unkan  ohtayetu,  qa  ohan- 
hanna  he  anpetu  icitopa  kin  bee. 

20  Unkan  Wakantanka  heya, 
Mini  kin  taku  niyake  ota  icahye 
kta,  qa  taku  kinyan  raaka  kin 
iwankam  mahpiya  okotonyan 
kin  ohna  okinyanpi  kte. 

21  Hecen  Wakantanka  hogan 
tankinyanyan  oicahye,  ca  taku 
niyake,  taku  mini  oicage  cin 
ocaje  hiyeye  cin  owasin,  hena 
mini  icahkiye  ca,  taku  kinyan 
hupahu  tonyan  ocaje  otoiyohi. 
Unkan  he  Wakantanka  waste  e 
wanhdaka. 

22  Hena  Wakantanka  yawaste 
qa  hecen  ewicakiya,  Icagapi  qa 
ihduotapo, qa  miniwanca  kin  oju- 
dan  yakonpo,  qa  taku  kinye  cin 
maka  akan  ihduotapi  kte. 

23  Unkan  olitayetu,  qa  ohan- 
lianna  he  anpetu  icizaptan  kin 
hee. 

24  Hehan  Wakantanka  heya, 
Maka  kin  taku  niyake  oicage 
cin  iyecen  icaltye  kte  ;  woteca, 
watutka,  wamanica,  henakiya 
ocaje  otoiyohi,  eya.  Unkan 
eeetu. 

2o  Hecen  wTamanica  ocaje  oto¬ 
iyohi,  woteca  ocaje  otoiyohi, 
qa  taku  maka  asdohan  owasin 
ocaje  otoiyohi,  henakiya  Wakan¬ 
tanka  wicakage,  ca  he  waste  e 
Wakantanka  wanhdaka. 

26  Hehan  Wakantanka  hecen 
ejra,  Unkiye  iyeuncecapi  qa 
ouncage  unkitawapi  kin  en  wi- 
casta  unkagapi  kta,  qa  miniwan¬ 
ca  ekta  hogan  oicage  cin  wica- 
yuhe  kte,  mahpiya  ekta  taku 
kinye  cin  nakun,  qa  woteca  qa 
maka  kin  ocowasin,  qa  watutka 
taku  maka  akan  sdohan,  ocaje 
owasin  yuhe  kta. 

27  Wakantanka  eyaya  iye  iye- 
ceca  wicasta  wan  kaga,  Wakan- 

tanka  ouncage  iyececa  kaga ; 
wica  winyan  kici  wicakaga. 

28  Qa  Wakantanka  wicayawa- 
ste  qa,  Icagapi,  qa  ihduotapo,  qa 
maka  kin  ojudan  iciyapo,  qa  de- 
nakiya  wicayuha  yaunpi  kta, 
miniwanca  ekta  hogan  oicage, 
ca  mahpiya  ekta  taku  kinye  cin, 
qa  taku  niyake  maka  askanskan 
oicage  cin  owasin,  tawa  wicaya 
po  ;  Wakantanka  ewicakiya. 

29  Unkan,  Ito  taku  maka  akan 
waicahya  suton  wojupi  owasin 
cicupi,  can  waskuyeca  suton  oi¬ 
cage  cin  owasin,  hena  nakun  ; 
hena  woyute  yayapi  kta. 

30  Tuka  taku  maka  akan  ni  un 
kin,  mahpiya  taku  okinye  cin, 
qa  taku  maka  askanskan  kin,  ta¬ 
ku  niya  un  kin  owasin,  hena  pe- 
ji  wato  owasin  woyute  wicawa- 
qu,  Wakantanka  eya.  Unkan 
eeetu. 

31  Unkan  W akantanka  taku 
kage  cin  owasin  wanhdaka  ;  un¬ 
kan  iyotan  waste.  Unkan  ohta¬ 
yetu  qa  ohanhanna  he  anpetu 
icisakpe  kin  hee. 

WICOWOYAKE  2. 

1  Hecen  mahpiya  kin  maka  kin 
iyahna,  qa  taku  ohnaka  hiyeye 
cin  owasin  tanyan  yustanpi. 

2  Unkan  anpetu  icisakowin, 
Wakantanka  tohtani  kage  cin 
ow'asin  ayustan,  qa  anpetu  icisa¬ 
kowin  kin  en  tohtani  kage  ciqon 
etanhan  okihpa. 

3  Qa  Wakantanka  anpetu  ici¬ 
sakowin  kin  he  hdawaste,  qa 
hduwakan.  Tohtani  Wakan¬ 
tanka  kage  cin  owasin  anpetu 
kin  he  en  ayustan,  qa  okihpa, 
heon  etanhan. 

4  Mahpiya  maka  ko  kagapi  kin, 
Jehowa  Wakantanka  maka  ma¬ 
hpiya  ko  kage  cin,  anpetu  kin 
he  en,  woicage  oyakapi  kin  dee. 


WICOWOYAKE  2. 


5  Can  hiyeye  cin  owasin  maka 
kin  en  he  sni  itokam,  peji  tinta 
oicage  cin  owasin  uye  sni  ito¬ 
kam,  Jehowa  Wakantanka  naha- 
hin  maka  kin  amagaju  ye  sni,  qa 
wicasta  maka  kicanye  kte  cin 
wanica. 

6  Qa  maka  kin  etanhan  po 
wankantkiya  u,  qa  maka  itphna- 
ke  kin  owancaya  acuya. 

7  Hehan  Jehowa  Wakantanka, 
maka  mdu  kin  etanhan,  wicasta 
wan  kage,  ca  poge  ohdoka  ohna 
ipoh  iyeya  hecen  wicasta  nagi 
ni  un  kin  icaga. 

8  Unkan  Jehowa  Wakantanka, 
Eden  heciya  wihinanpe  cin  ekta, 
wojupi  wan  kage  ca  wicasta  kin 
he  en  ehnaka. 

9  Qa  Jehowa  Wakantanka  can 
kin  owasin  tona  owanyag  waste, 
qa  tona  woyute  waste  aicage 
cin,  maka  kin  etanhan  icahya, 
qa  wojupi  kin  cokaya,  can  wico- 
ni  wan  kage  ca,  can  wan  on  taku 
waste  taku  sica  ko  sdonyapi  kin 
he  nakun  en  icahya. 

10  Unkan  can  wojupi  kin  hpan 
j?e  kta  e,  watpa  wan  Eden  etan¬ 
han  uye  ca  hetanhan  ointpa  tom 
icaga. 

11  Ointpa  tokaheya  kin  Pison 
eciyapi;  he  Hawila  makoce  kin 
owancaya  ohomniya. 

12  Heciya  mazaskazi  yuke,  ca 
mazaskazi  makoce  kin  he  en 
iyeyapi  kin  he  waste.  Heciya 
Bedola,  qailie  wieasake  iyececa. 

13  Watpa  inonpa  Gihon  eci¬ 
yapi  ;  he  Kus  makoce  kin  ohna 
iyaya. 

14  Qa  watpa  iyamni  kin  Hede- 
qel  eciyapi ;  he  Asur  makoce 
kin  wiyohiyanpata  kiya  kaduza. 
Qa  watpa  itopa  kin  Yuphratehee. 

•15  Unkan  Jehowa  Wakantanka 
Adam  icu,  qa  Eden  wojupi  kin 
he  kicanye  ca  awanyake  kta  e, 
en  ehnaka. 


16  Qa  Jehowa  Wakantanka 
wicasta  kin  hecen  eciya,  Can 
wojupi  kin  owasin  etanhan  ica- 
kis  iciye  sni  yate  kta. 

17  Tuka  can  wan,  taku  waste 
taku  sica  ko  on  sdonyapi  kin 
de  etanhan  yate  kte  sni ;  to- 
han  hetanhan  yate  cinhan  anpe- 
tu  kin  he  en  nite  kta. 

18  Hehan  Jehowa  Wakantan¬ 
ka,  Wicasta  kin  de  isnana  un 
kin  he  sica,  wanji  iye  iyececa 
wecage  kta,  eya. 

19  Wanna  Jehowa  Wakantan¬ 
ka,  maka  kin  etanhan  tinta  wa- 
manica  owasin  wicakaga,  ma- 
hpiya  etkiya  taku  kinye  cin  ko 
owasin,  qa  Adam  en  u  wicakiya, 
token  cas  wicaton  kte  cin  sdon- 
ye  kta  e  heon.  Unkan  token 
Adam  owasin  cas  wicaton,  he¬ 
cen  taku  ni  un  kin  otoiyohi  caje 
wicayatapi. 

20  Hecen  Adam  woteca  owa¬ 
sin  cas  wicakiton,  mahpiya  e- 
ktakiya  taku  kinye  cin  ko  owa¬ 
sin,  tinta  wamanica  nakun  owa¬ 
sin  ;  tuka  Adam  ookiye  iye  iye¬ 
ceca  wanjidan  iyeyapi  sni. 

21  Unkan  Jehowa  Wakantanka 
woistima  tanka  wan  Adam  ahin- 
hpaye  ya,  unkan  istima.  Unkan 
Wakantanka  cutuhu  kin  wanji 
yujon  icu,  qa  conica  kin  ecen 
paohduta  iyeya. 

22  Qa  Jehowa  Wakantanka 
cutuhu  kin,  wicasta  etanhan  icu 
qon  on  winyan  wan  kage,  ca 
wicasta  kin  en  kai. 

23  Unkan,  Mihu  kin  etanhan 
de  hu  ye  ca,  micehpi  kin  etan¬ 
han  cehpi  ya.  De  wicasta  kin 
etanhan  icupi  kin,  heon  de  wi- 
nohinca  eciyapi  kta,  Adam 
eya. 

24  He  etanhan  wicasta  atkuku 
hunku  kici  awicayustan,  qa  ta- 
wicu  kin  en  ikoyag  iciye  kta, 
hecen  cehpi  wanjipidan  kta. 

25  He  ehan  Adam  tawicu  kici 
napin  oge  iciton  sni  yakonpi ; 
tuka  istecapi  sni. 

WICOWOYAKE  3. 

•# 

1  Wanna  wamanica  hiyeye  cin 
ovvasin  Jehowa  Wakan tanka  wi- 
cakage  cin,  wamduska  kin  hece- 
dan  ksapa :  qa  wamduska  kin 
winy  an  kin  heciya,  Can  wojupi 
kin  en  can  otoiyohi  etanhan 
yatapi  kte  sni  awicakehan  Wa- 
kantanka  eya  he  1 

2  Unkan  winyan  kin  wamdu¬ 
ska  kin  heciya,  Can  wojupi  en 
can  waskuyeca  aicage  cin  hena 
untapi  kta  ce. 

3  Tuka  can  wanjidan  wojupi  co- 
kaya  he  cin,  he  taku  aicage  cin 
heceedan,  Ihnuhan  yatapi  qa 
odutanpi  kin,  hecanonpi  kinhan 
nitapi  kta  ce,  Wakantanka  eya  ce. 

4  Unkan  wamduska  kin  wino- 
hinca  kin  hecen  eciya,  Nitapi 
kte  sni  tuka  heya  ce  ; 

5  Anpetu  kin  en  he  yatapi  kin¬ 
han  nis  eya  ista  nimdezapi,  qa 
Taku  wakan.  iyenicecapi,' taku 
waste  taku  sica  ko  sdonyayapi 
kte  cin  he  Wakantanka  sdonya, 
he  etanhan  heya  ce. 

6  Unkan  can  kin  waskuyeca 
woyute  waste,  owanyag  waste, 
qa  wicimdeza  ksam  wicaye  kte 
cin  he,  winohinca  wanyake  ce- 
han  waskuyeca  kin  icu,  qa  yute 
ca  hihnaku  kin  qu,  qa  is  eyayuta. 

7  Unkan  napin  ista.  mdezapi, 
qa  tancodan  yakonpi  kin,  hehan 
sdonkiciyapi,  qa  suken  can  ape 
heca  kagegepi,  qa  on  oge  iciton- 
pi. 

8  Unkan  anpetu  kin  cusni  he¬ 
han,  Jehowa  Wakantanka  ho 
kin  wojupi  kin  ohna  mani  kin 
he  nahonpi,  qa  Wakantanka  ito- 
hnake  kin  etanhan  wojupi  can 
kin  ehna  naieihmanpi. 

9  Hehan  Jehowa  Wakantanka 
Adam  kipan,  qa  heciya,  Tukten 
yaun  he'? 

10  Unkan  Adam  ayupte  ca, 
Niho  kin  nawahon  qa  kowakipe 
ca  namicihbe,  tancodan  waun 
kin  heon  etanhan,  eya. 

11  Unkan  tancodan  yaun  kin 
tuwe^oniciyaka  he  ?  Can  wanji¬ 
dan  etanhan  yute  sni  cisi  qon, 
hetanhan  yata  he  ?  eya. 

12  Unkan  Adam  heya,  Wino¬ 
hinca  mayaqu  hee,  qa  mici  un 
kin,  iye  can  kin  etanhan  maqu, 
qa  wata  ce. 

13  Unkan  Jehowa  Wakantan¬ 
ka  winohinca  kin  heciya,  Toke- 
ca  hecanon  he'?  Unkan,  Wa¬ 
mduska  kin  mahnaye  ca  wata 
ce,  winohinca  kin  eya. 

14  Unkan  Jehowa  Wakantan¬ 
ka  wamduska  kin  hecen  eciya, 
Niye  decanon,  qa  heon  woteca 
watutka  ko  owasin,  nis  nana  ni- 
yasicapi.  Itpi  kin  on  maka  kin 
asdohan  yaun  qa  tohan  yani  kin 
hehanyan  maka  ece  yate  kta. 

15  Qa  detanhan  nis  winohinca 
kin  kici  toka  kiciya  yaunpi  kta, 
qa  winohinca  cinhintku  kin  ni- 
cinca  kici  toka  kiciya  yaunpi 
kta.  He  pa  kin  nicuwa  kta,  qa 
nis  he  siyete  kin  heyakuwa  kta. 

16  Hehan  winohinca  kin  heci¬ 
ya,  Xyonicisice  ca  ihdunisake  cin 
nina  mduota  kta.  Iyokisinya 
cinca  yaton,  qa  nihihna  eantihe- 
yaye  ca  iye  wowidag  niye  kta. 

17  Unkan  wicasta  kin  heciya, 
Nitawin  kin  token  eniciye  cin 
anayagoptan,  qa  can  wan  etan¬ 
han  yute  sni  cisi  qon,  etanhan 
yate  cin  heon  niye  on  etanhan 
maka  kin  yasieapi.  Taku  aica¬ 
ge  cin  on  htayani  qa  hecen  yate 
kta,  tohan  yani  kin  hehanyan.  . 

18  Wapepeka  toka  hu  ko  icah 
niciye  kta,  qa  peji  maka  aicage 
cin  yate  kta. 


WICOWOYAKE  4. 


19  Niite  tenimni  kin  on  aguya- 
pi  yahdute  kta,  maka  inicu  kte 
cin  hehanyan.  Maka  kin  etan- 
han  inicagapi  nakaes,  maka  mdu 
kin  henica  qa  maka  kin  ekta  ici- 
cawin  yahde  kta. 

20  Hehan  Adam  iye  tawicu 
kin,  Ewe  eya  cas  kiton  ;  taku 
ni  un  kin  owasin  he  ina  yanpi 
kin  heon  etanhan. 

21  Unkan  Jehowa  Wakantan- 
ka  Adam  tawicu  kin  kici  waki- 
hdaka  okde  wicakicage  ca  oge 
wicakicaton. 

22  Qa  Jehowa  Wakan tanka  he- 
ya,  Wicasta  kin  wanna  unkiye 
wanji  he  iyeuncecapi,  taku  wa¬ 
ste  taku  sica  ko  sdonya,  heon 
ihnuhan  nape  yekiye  ca  wiconi 
can  kin  etanhan  icu,  qa  yute  ca 
owihanke  wanin  ni  kte  cin. 

23  Heon  Jehowa  Wakantanka 
wicasta  kin  Eden  wojupi  kin 
etanhan  iyog  iyeya;  maka  kin 
etaahan  icage  cin  he  kicanye 
kta  ece. 

24  Hecen  wicasta  kin  tankan 
iyeya,  qa  can  wiconi  canku  kin 
awanyake  kta  e,  Eden  wojupi 
wiyohiyanpa  tanhan  Kerubim 
maza  sagye  ideya  skanskan  un 
ko  ewicahde. 

WICOWOYAKE  4. 

1  Unkan  Adam  tawicu  kin  Ewe 
sdonya,  unkan  ihdusake  ca  Qain 
he  ton,  qa,  Jehowa  etanhan  wi¬ 
casta  wan  mduha  ce,  eya. 

2  Qa  ake  ihdusake  ca  sunkaku 
Abel  ton.  Unkan  Abel  tahinca 
wanuyanpi  wihan  wicakiya,  qa 
Qain  maka  kin  kicanyan. 

3  Unkan  omaka  ihankekin  he¬ 
han  Qain  waskuyeca  maka  aica- 
ge  cin  hee  Jehowa  wakiyusna. 

4  Unkan  Abel  tahinca  wanu¬ 
yanpi  tawa  tokaheya  tonpi  wan, 
ihdi  koya  wosna.  Unkan  Jeho¬ 


wa  Abel  taku.  wakiyusna  kin 
ko,  akicitonwan. 

5  Tuka  Qain  taku  wakiyu¬ 
sna  ko  akicikta  sni,  Unkan  Qain 
canteptanye  ca  itohnake  tokeca. 

6  Unkan  Jehowa  Qain  heciya, 
Tokeca  canniniye  ca  itohnake 
enicetu  sni 1 

7  Tanyan  ecanon  kinhan  iha- 
niktapi  kte  sni  he  1  Tuka  tanyan 
ecanon  sni  kinhan  woahtani  ti- 
yopa  kin  en  yanka.  Tuka  niye 
qe  cantiheniye  kta  qa  nis  wowi- 
dake  y aye  kta. 

8  Unkan  Qain  sunkaku  Abel 
okiya,  qa  wojupi  ekta  napin  ya- 
konpi  qehan  najin  hiyaye  ca  sun¬ 
kaku  Abel  kikte. 

9  Unkan  Jehowa  Qain  heciya, 
Nisunka  Abel  tukte  e  he  1  Un¬ 
kan,  Sdonwaye  sni.  Ecin  mi- 
sunka  kin  he  awanhdag  waun 
he  ?  eya. 

10  Unkan  token  yahan  he  1 
Nisunka  we  kin  maka  kin  etan¬ 
han  ho  umakiya. 

11  Qa  wanna  maka  kin  nisun¬ 
ka  we  kin  ninape  etanhan  icu 
kta  e  i  kin  hdukawa  kin  he 
etanhan  niyasicapi  ce. 

12  Detanhan  maka  kin  yaki- 
canyan  esta,  taku  ota  icah  niciye 
kte  sni.  Maka  kin  de  akan  onu- 
niyan  qa  najica  yaun  kta  ce,  eya. 

13  Unkan  Qain  Jehowa  hecjya, 
Wawahtani  kin  he  tanka  kin 
kajujupicasni. 

14  Anpetu  kin  dehan  maka  kin 
detanhan  iyog  iyemayaya,  qa 
nitoye  kin  inahbe  wakiye  kta, 
maka  kin  akan  onuniyan  qa  na¬ 
jica  waun  kta,  qa  tuwe  kasta 
iyemaye  cinhan  makte  kta. 

15  Tuka  Jehowa  heciya,  Tuwe 
Qain  kte  kinhan,  sakowin  aki- 
hde  wosice  akipe  kta.  Qa  Je¬ 
howa  Qain  wapetog  ton,  hecen 
on  tuwe  wanyaka  esta  ktepi  kte 
3ni. 

16  Unkan  Qain  Jehowa  itoye 
kin  etanhan  inapa,  Eden  wiyo- 
hiyanpa  tanhan  makoce  wan, 
Nod  eciyapi  kin,  he  en  ounyan. 

17  Qa  Qain  tawicu  kin  sdonya, 
unkan  ihdusake  ca  Henok  ton. 
IJnkan  Qain  otonwe  wan  kage 
ca  Henok  eya  cas  kiton,  cinhin- 
tku  caje  kin  iyecen. 

18  Unkan  Henok  cinca  wan 
kicitonpi,  Irad  hee.  Unkan  Irad 
Mecujael  cinksiya.  Unkan  Me- 
cnjael  Metusael  cinksiya.  Un¬ 
kan  Metusael  Lamek  cinksiya. 

19  Unkan  Lamek  winohinca 
nom  wicayuza.  Tokaheya  kin 
Ada  eciyapi,  qa  iyokihe  Zila 
eciyapi. 

20  Unkan  Ada  Jabel  ton  ;  he 
tona  wakeya  otipi,  qa  wanuyan- 
pi  awanhdakapi  kin,  hena  ate- 
yapi. 

21  Qa  sunkaku  Jubal  eciyapi. 
Tona  candowankiyapi  cotanka 
ko,  yahotaninpi  kin,  hena  he 
ateyapi. 

22  Unkan  Zila  he  Tubal  Qain 
ton.  Taku  maza  zi  on  kagapi, 
qa  maza  sapa  on  kagapi  ko  owa- 
sin,  iye  onspe  qa  kaga.  Qa 
Tubal  Qain  tawinohtin  Nahama 
hee. 

23  Unkan  Lamek  tawicu  Ada 
Zila  kici  hewicakiya,  Miho  kin 
nahonpo,  Lamek  tawicu  kin  mi- 
oie  kin  anagoptanpo.  Wicasta 
wan  wakte,  on  camapapi,  qa  ko- 
ska  wan  on  kiunimiciya  ce. 

24  Qain  sakowin  akihde  toki- 
conpi  kinhan,  Lamek  wikcemna 
sakowin  sanpa  sakowin  tokicon- 
pi  kta  ce,  eya. 

25  Unkan  ake  Adam  tawicu 
kin  sdonya ;  unkan  cinca  wan 
ton,  qa,  Wakantanka  cinca  to- 
keca  wan  maqu,  Abel  Qain  kte 
qon  hee  kiya,  eye  ca  Set  eya 
cas  kiton. 

26  Unkan  §et  is  eya  cinca 

wan  kicitonpi,  qa  Enos  eya  cas 
kiton.  Llehan  tokaheya  wicasta 
kin  Jehowa  caje  kin  hoyekiyapi. 

WICOWOYAKE  5. 

1  Adam  wicowazi  wowapi  kin 
dee.  Wakantanka  Adam  kage 
cehan,  taku  wakan  ouncage  iye¬ 
cen  icah  kiya. 

2  Wica  winyan  ko  wicakage 
ca  wicayawaste,  qa  wicakage 
cehan  Adam  eya  cas  wieaton. 

3  Unkan  Adam  waniyetu  opa- 
winge  sanpa  wikcemna  yamni 
ni,  qa  cinca  wan  iye  ouncage 
iyecen  kicitonpi,  qa  &et  eya  cas 
kiton. 

r  t 

4  Qa  Set  tonpi  kin  he  iyoha- 
kam,  Adam  waniyetu  opawinge 
sahdogan  ni,  qa  cinca  wica  win¬ 
yan  ko  kicitonpi. 

5  Hecen  anpetu  owasin  Adam 
ni  un  kin  hena  waniyetu  opa¬ 
winge  napciwanka  sanpa  wikce¬ 
mna  yamni,  hehan  ta. 

6  LTnkan  Set  waniyetu  opa¬ 
winge  sanpa  zaptan  ni,  qa  Enos 
kicitonpi. 

7  Qa  &et  Enos  tonpi  kin  iyo- 
hakam  waniyetu  opawinge  sa¬ 
hdogan  sanpa  sakowin  ni,  qa 
cinca  wica  winyan  ko  kicitonpi. 

8  Hecen  anpetu  owasin  &et  ni 
un  kin  hena  waniyetu  opawinge 
napciwanka  sanpa  ake  nonpa, 
hehan  ta. 

9  Unkan  Enos  waniyetu  wi¬ 
kcemna  napciwanka  ni,  qa  Qe- 
nan  kicitonpi. 

10  Qa  Qenan  tonpi  kin  iyo- 
hakam  Enos  waniyetu  opawin¬ 
ge  sahdogan  sanpa  wikcemna 
sanpa  zaptan  ni,  qa  cinca  wica 
winyan  ko  kicitonpi. 

11  Hecen  anpetu  owasin  Enos 
ni  un  kin  hena  waniyetu  opa¬ 
winge  napciwanka  sanpa  zaptan, 
qa  hehan  ta. 

12  Unkan  Qenan  waniyetu  wi¬ 
kcemna  sakowin  ni,  qa  Mahalele 
kicitonpi. 

13  Qa  Qenan  Mahalele  tonpi 
kin  iyohakam  waniyetu  opawin¬ 
ge  sahdogan  sanpa  wikcemna 
topa  ni,  qa  cinea  wica  winyan 
ko  kicitonpi. 

14  Hecen  anpetu  owasin  Qe¬ 
nan  ni  un  kin  hena  waniyetu  opa¬ 
winge  napciwanka  sanpa  wikce¬ 
mna,  hehan  ta. 

15  Unkan  Mahalele  waniyetu 
wikcemna  sakpe  sanpa  zaptan 
ni,  qa  Jered  kicitonpi. 

16  Qa  Mahalele  Jered  tonpi 
kin  iyohakam  waniyetu  opawin- 
ge  sahdogan  sanpa  wikcemna 
yamni  ni,  qa  cinca  wica  winyan 
ko  kicitonpi. 

17  Hecen  anpetu  owasin  Ma¬ 
halele  ni  un  kin  hena  waniyetu 
opawinge  sahdogan  sanpa  wi¬ 
kcemna  napciwanka  sanpa  za¬ 
ptan,  hehan  ta. 

18  Unkan  Jered  waniyetu  opa¬ 
winge  sanpa  wikcemna  sakpe 
sanpa  nonpa  ni,  qa  Henok  kici¬ 
tonpi. 

19  Qa  Jered  Henok  tonpi  kin 
iyohakam  waniyetu  opawinge 
sahdogan  ni,  qa  cinca  wica  win¬ 
yan  ko  kicitonpi. 

20  Hecen  anpetu  owasin  Jered 
ni  un  kin  hena  waniyetu  opawin¬ 
ge  napciwanka  sanpa  wikcemna 
sakpe  sanpa  nonpa,  hehan  ta. 

21  Unkan  Henok  waniyetu  wi¬ 
kcemna  sakpe  sanpa  zaptan  ni, 
qa  Metusela  kicitonpi. 

22  Qa  Henok  Metusela  tonpi 
kin  iyohakam  waniyetu  opawin¬ 
ge  yamni  Wakantanka  opeya 
mani,  qa  cinca  wica  winyan  ko 
kicitonpi. 

23  Hecen  Henok  anpetu  tawa 
owasin  waniyetu  opawinge  ya¬ 
mni  sanpa  wikcemna  sakpe  san¬ 
pa  zaptan. 


24  Qa  Henok  Wakantanka 
opeya  mani,  qa  en  un  sni,  WM- 
kantanka  he  ikikcu  naltaes. 

25  Unkan  Metusela  waniyetu 
opawinge  sanpa  wikcemna  sa¬ 
kowin  sanpa  sahdogan  ni,  qa 
Lemek  kicitonpi. 

26  Qa  Lemek  tonpi  kin  iyo¬ 
hakam  Metusela  waniyetu  opa¬ 
winge  sakowin  sanpa  wikcemna 
sahdogan  sanpa  nonpa  ni,  qa 
cinca  wica  winyan  ko  kiciton¬ 
pi. 

27  Hecen  anpetu  owasin  Me¬ 
tusela  ni  un  kin  hena  waniyetu 
opawinge  napciwanka  sanpa  wi¬ 
kcemna  sakpe  sanpa  napciwan¬ 
ka,  hehan  ta. 

28  Unkan  Lemek  waniyetu 
opawinge  sanpa  wikcemna  sa¬ 
hdogan  sanpa  nonpa  ni,  qa  cinca 
wan  kicitonpi. 

29  Qa,  Jehowa  irihka  kin  yasice 
cin  he  nape  on  unkicanyanpi,  qa 
ktaunnipi  kin  en  unkikiyapi  kte 
cin  dee  ce,  eye  ca  Nowa  eya 
cas  kiton. 

30  Qa  Lemek  Nowa  tonpi  kin 
iyohakam  waniyetu  opawinge 
zaptan  sanpa  wikcemna  sako¬ 
win  sanpa  zaptan  ni,  qa  cinca 
wica  winyan  ko  kicitonpi. 

31  Hecen  anpetu  owasin  Le¬ 
mek  ni  un  kin  hena  waniyetu 
opawinge  sakowin  sanpa  wikce¬ 
mna  sakowin  sanpa  sakowin, 
hehan  ta. 

32  Unkan  Nowa  wanna  wani¬ 
yetu  opawinge  zaptan,  hehan 
Sem,  Ham,  qa  Japet,  kicitonpi. 

WICOWOYAKE  6. 

1  Hehan  wicasta  maka  akan 
ota  ayapi,  qa  cunwintkupi  kici¬ 
tonpi. 

2  Unkan  Wakantanka  cinksi 
wicaye  cin  wicasta  cunwintkupi 
kin  hena  e  waste  wanwicayaka- 

pi,  qa  tona  cinpi  kin  hena  etan- 
han,  winohinca  wicayuzapi. 

3  Unkan  Jehowa  heya,  Wica¬ 
sta  kin  wicacehpi  kin  heca  heon 
Avahtanipi  en  mitaniya  he  kici 
ovvihanke  wanin  ounye  kte  sni, 
tuka  anpetu  tawa  kin  hena  wa- 
niyetu  opawinge  sanpa  wikce- 
mna  nonpa  kta. 

4  Unkan  anpetu  kin  henaicun- 
han,  maka  kin  akan  Avazise  ya- 
konpi,  qa  Wakantanka  cinksi 
wicaye  cin  wicasta  cunwintku- 
pi  kin  wicayuzapi,  qa  cinca  ki- 
citonpi  kin,  hena  eepi  he  iyoha- 
kam  Avicasta  wasakapi,  wanaka- 
ja  tanhan  wicasta  nina  caje  wi- 
cayatapi. 

5  Unkan  wicasta  maka  akan 
wahtanipi  kin  ota  e,  Jehowa 
wanyaka,  anpetu  osan  wicocante 
oze  okah  otoiyohi  ecedan  sica. 

6  Unkan  wicasta  maka  akan 
icah  Avicaye  cin  heon,  Jehowa 
iyopeiciye  ca  cante  iyokisin  ici- 

ya- 

7  Qa,  Wicasta  icah  wicawaye 
cin,  maka  itohnake  kin  etanhan 
Avicawakahinte  kta  ;  wicasta,  qa 
Avoteca,  qa  watutka,  qa  taku 
mahpiya  ektakiya  kinyan  un  kin 
henakiya  icah  Avicawaye  cin  he¬ 
on  ijmpemiciya  ce,  Jehowa  eya. 

8  Tuka  Jehowa  Nowa  wan- 
yake  ca  wacin  en  yuza. 

9  Nowa  wicoicage  oyakapi  kin 
dee.  Nowa  wicasta  ohan  owo- 
tanna,  qa  hecetu  wicoicage  ta- 
Ava  kin  hen,  qa  Nowa  Wakan¬ 
tanka  opeya  mani. 

10  Qa  Nowa.  cinca  yamni  ki- 
citonpi,  Sem,  Ham  qa  Japet. 

11  Unkan  Wakantanka  itokam 
maka  kin  honwin  ce,  qa  maka 
owancaya  nina  Avaboticapi. 

12  Unkan  Wakantanka  maka 
kin  wanyaka,  unkan  honwin ; 
Avicacehpi  owasin  maka  akan  iye 
tacankupi  kin  honwin  kiyapi  ce. 

13  Unkan  Wakantanka  Nowa 
heciya,  Taku  cehpi  yukan  owa¬ 
sin  owihanke  kin  mitokam  u  ce  ; 
iyepi  kin  on  maka  kin  wabotica- 
pi  on  ojudan  ;  qa  maka  kin  etan¬ 
han  ihang  wicawaye  kta. 

;  14  Wazi  can  on  wata  Avan  ici- 
caga  wo.  Mahentu  kin  oslii- 
skeya  yakage  kta,  qa  mahen 
tanhan  akapa  tanhan  ko,  cansin 
apawinta  wo. 

15  Qa  hecen  yakage  kta.  W'a- 
ta  ohanske  cin  wicispa  opawinge 
yamni,  ohdakinyan  kin  wicispa 
wikcemna  zaptan,  qa  obosdatu 
kin  wicispa  wikcemna  yamni 
kta. 

16  Qa  wata  kin  en  ojanjan 
hdepi  yakage  kta,  qa  wankan- 
tuya  wicispa  wanjidan  en  ya- 
hdustan  kta.  Wata  tiyopa  kin 
cuwi  kin  ekta  yakage  kta,  owan- 
ka  tokaheya,  inonpa,  qa  iyamni 
yakage  kta. 

17  Wanna  miye  maka  akan 
minitan  waye  kta,  heon  taku 
cehpi  yuke  cin  niyake  iyeye  cin 
owasin  mahpiya  ihukuya,  ihang 
waye  kta.  Taku  maka  akan  un 
kin  owasin  te  kta. 

18  Tuka  wicotakuye  mitawa 
kin  niye  en  nici  wahdusuta  kta, 
wata  kin  en  oyape  kta  nicinca 
om,  nitaAvin,  nicinca  tawicupi 
kin,  henana  om. 

19  Qa  taku  niya  un  kin  owa¬ 
sin,  taku  cehpi  yukan  hiyeye  cin 
ocaje  otoiyohi,  nom  nom  mdoka 
wiye  iyahnahna,  en  owicaya- 
hnake  kta;  ni  wicayaye  kta  e 
niye  kici  wata  kin  en  upi  kta. 

20  Taku  kinye  cin  token  ocaje, 
woteca  token  ocaje,  wamanica 
maka  akan  unpi  kin  token  oca¬ 
je,  owasin  ocaje  otoiyohi  nom 
nom  niyake  wicaduhe  kta  e  ni¬ 
ye  en  upi  kta. 

21  Qa  niye  taku  yutapi  kin 
ocaje  otoiyohi  etanhan  icu,  qa 

mnayan  wo  ;  hecen  taku  yutapi 
anihduhe,  ca  woteca  kin  is  iya- 
cinyan  wicayakihduhe  kta. 

22  Unkan  Nowa  Wakantanka 
token  eciye  cin,  owasin  anago- 
ptan,  qa  ecen  econ. 

WICOWOYAKE  7. 

1  Unkan  Jehpwa  Nowa  heci- 
ya,  Niye,  tiyohnaka  nitawa  kin 
owasin  om,  wata  kin  en  opa  wo  ; 
wicoicage  kin  de  en  mitokam 
owotanna  yaun  kin  wanciyaka 
ce. 

2  Woteca  wakasotesni  ocaje 
otoiyohi  mdoka  wiye  ahnahna 
sakowinwin  iyacu  kta,  qa  wote¬ 
ca  waasapapi  kin,  hena  nom  nom 
mdoka  wiye  kici  iyacu  kta. 

3  Taku  mahpiya  ektakiy a  kinye 
cin  nakun  sakowinwin,  mdoka 
wiye  ahnahna  maka  akan  aica- 
gapi  e  niyake  wicaduhe  kta. 

4  Ehake  anpetu  sakowin,  he- 
lian  maka  kin  amagaju  waye 
kta.  qa  taku  ni  un  wakage  cin 
owasin  maka  kin  owancaya 
etanhan  wakahinte  kta  ce. 

5  Unkan  Nowa,  Jehowa  token 
eciye  cin  owasin  ecen  econ. 

6  Nowa  tonpi  kin  ehantanhan 
waniyetu  opawinge  sakpe  hehan 
maka  kin  akan  minitan. 

7  Qa  Nowa  cinksi  wicaye  om, 
qa  iye  tawicu,  cinksi  wicaye  cin 
tawicupi  ko,  hena  owasin  om 
minitan  mini  kin  itokapa  tanhan 
wata  kin  en  opa. 

8  Woteca  wakasotesni,  qa  wo¬ 
teca  waasapapi  kin,  taku  kin¬ 
ye  cin,  taku  maka  asdohan  unpi 
ko  owasin, 

9  Nom  nom  mdoka  wiye  ahna¬ 
hna  Nowa  en  hipi,  wata  kin  en  ; 
Wakantanka  Nowa  econ  si  qon 
he  iyecen. 

10  Unkan  anpetu  sakowin  he¬ 
han  maka  kin  akan  minitan  aya. 


11  Waniyetu  opawinge  sakpe 
hehanyan  Nowa  ni  un  kin,  wi 
icinonpa,  anpetu  iake  sakowin 
kin,  hehan  she  tanka  kin  wa- 
koniya  hiyeye  cin  owasin  yuo- 
mdecapi,  qa  mahpiya  owanyeye 
hdepi  kin  owasin  yuzamni  ehde- 
pi. 

12  Qa  anpetu  wikcemna  tom, 
hanyetu  wikcemna  tom,  hehan¬ 
yan  maka  kin  ahinheya. 

13  Anpetu  kin  he  en  Nowa,  qa 
&em,  qa  Ham,  qa  Japet,  Nowa 
cinksiwicaye  cin,  Nowa  tawicu 
kin  nakun,  cinca  tawicupi  yamni 
om,  wata  kin  en  hiyupi ; 

14  Hena  qa  wamanica  ocaje 
owasin,  woteca  ocaje  owasin, 
watutka  tona  maka  asdohan  un¬ 
pi  ocaje  owasin,  taku  kinyan 
ocaje  owasin,  zitkadan  owasin 
taku  sun  yukan  owasin, 

15  Nom  nom  hipi,  Nowa  ekta 
wata  kin  en,  taku  cehpi  yuke 
cin  woniya  niyake  yuke  cin 
owasin, 

16  Hena  en  hiyupi;  mdoka 
wiye  ahnahna  taku  cehpi  yuke 
cin  owasin  etanhan  upi ;  Wa¬ 
kantanka  econ  si  qon  he  iyecetu. 
Unkan  Jehowa  tiyopa  kin  ona- 
taka. 

17  Unkan  anpetu  wikcemna 
tom  maka  kin  ahinheye  ca,  mi¬ 
nitan  tanka  aya ;  unkan  wata 
kin  okapon  maka  kin  iwankam 
iyaya. 

18  Unkan  mini  kin  wasagya 
aye  ca  maka  kin  akan  nina  ihdu- 
ota,  unkan  wata  kin  mini  kin 
aokapota. 

19  Unkan  mini  kin  nina  hin 
wasagya,  maka  kin  akan,  heon 
he  pajodan  owasin,  tona  mahpiya 
ihukuya  un  kin  hena  aminitan. 

20  Wicispa  ake  zaptan  iwan¬ 
kam  mini  kin  aye,  ca  paha  kin 
aminitan. 

21  Unkan  taku  cehpi  yuke  cin 

owasin,  taku  maka  askanskan 
un  kin,  taku  kinyan,  qa  woteca, 
wamanica,  qa  watutka  tona  ma- 
ka  kin  akan  sdohanpi  kin  owa¬ 
sin  tapi,  wicasta  iyuhpa  nakun 
tapi. 

22  Taku  maka  puze  cin  akan 
ni,  taku  poge  on  niya  un  kin, 
owasin  tapi. 

23  Unkan  taku  hiyeye  cin  ma¬ 
ka  akan  un  kin  owasin  kahin- 
tapi,  wicasta,  woteca,  watutka, 
mahpiya  zitkadan,  owasin  maka 
kin  etanhan  wicakahinta,  qa  No- 
wa  isnana  qa  tona  wata  kin  ohna 
ora  un  kin  henana  okaptapi. 

24  Anpetu  opawinge  sanpa 
wikcemna  zaptan  mini  kin  ma¬ 
ka  kin  akan  wasagya. 

WICOW OYAKE  8. 

1  Hehan  Wakantanka  Nowa 
kiksuye,  ca  wamanica  woteca 
ko  owasin,  iye  kici  wata  ohna 
y akonpi  kin  hena ;  qa  W alcan- 
tanka  tate  wan  maka  kin  akan 
iyayupte  ya,  qa  mini  kin  ayustan. 

2  Qa  minihdoka  owahinapeye 
cin  onatakapi,  mahpiya  owanye- 
ye  kin  hena  koya,  qa  magaju 
malipiya  etanhan  kin  he  ayustan. 

3  Unkan  mini  kin  maka  kin 
etanhan  kihda,  anpetu  opawinge 
sanpa  wikcemna  zaptan,  hehan 
mini  kin  oyahe  aya. 

4  Wi  isakowin,  anpetu  iake 
sakowin  wi  kin  en,  hehan  wata 
kin  Ararat  he  kin  en  azi. 

5  Unkan  mini  kin  iyoopta  ye 
ca  oyahe  aya,  wi  iwikcemna  kin 
hehanyan ;  wi  iwikcemna  kin 
anpetu  tokaheya  kin  he  en,  he 
paha  kin  taninyan  hiyeya. 

6  Unkan  anpetu  wikcemna  tom 
henakeca,  hehan  Nowa  wata  kin 
owanyeye  kage  ciqon,  he  yu- 
hdoka. 

7  Qa  kangi  wan  tankan  iyaye 

ya,  unkan  iyaye  ca  ohnihdeya 
un,  mini  kin  maka  kin  etanhan 
oyahe  kin  hehanyan. 

8  Mini  kin  maka  itohnake  kin 
etanhan  wanna  pus  aya,  wan- 
yake  kta  e  wakiyedan  wan  na¬ 
kun  tankan  iyaye  ya. 

9  Tuka  wakiyedan  kin  tukten 
sicuha  iyahe  kte  cin  iyeye  sni, 
mini  kin  maka  kin  owancaya 
akan  un  nakaes  ;  qa  Nowa  en 
wata  kin  ekta  hdi ;  unkan  nape 
kin  kiyugate  ca  wata  kin  en  iki- 
kcu. 

10  Qa  ake  anpetu  sakowin  ape, 
qa  hehan  ake  wakiyedan  wan 
wata  kin  etanhan  iyaye  ya. 

11  Unkan  ihtayetu  he  ehan 
wakiyedan  kin  hdi,  qa  wihdi  can 
ape  wan  yapa  hdi ;  unkan  NoAva 
mini  kin  maka  kin  etanhan  wan¬ 
na  pus  aye  cin  sdonya. 

12  Unkan  ake  anpetu  sakowin 
tokeca  ape,  qa  hehan  wakiyedan 
wan  tankan  iyaye  ya,  unkan  ici- 
mana  hdi  sni. 

13  Unkan  Nowa  tonpi  kin  ehan- 
tanhan  waniyetu  opawinge  sa- 
kpe  qa  itokaheya  kin,  wi  tokahe¬ 
ya,  qa  anpetu  tokaheya,  hehan 
mini  kin  maka  kin  akapatanhan 
puza,  unkan  Nowa  wata  kin 
akahpe  ciqon  yuhdoke  ca,  maka 
itohnake  kin  wanna  puza  wan- 
yake. 

14  Wi  inonpa  kin,  anpetu  iake 
sakowin  kin,  hehan  maka  kin 
puza. 

15  Unkan  Wakantanka  Nowa 
okiye  ca, 

10  Wata  kin  etanhan  ya  wo, 
niye,  qa  nitawin,  qa  nicinca,  qa 
nicinca  tawicupi  kin  niye  kici ; 

17  Taku  niyake  niye  kici  un 
kin  ko  owasin,  taku  cehpi  yukan 
owasin,  taku  kinyan,  woteca, 
watutka  tona  maka  asdohan  un- 
pi  kin  owasin,  tankan  awicaya- 
ku  kte,  hecen  maka  akan  cinca 


WICOWOYAKE  9. 


kagapi  kte  ca  icagapi,  qa  ihduo- 
tapi  kta  ce,  eciya. 

18  Unkan  Nowa  tankan  iyaye 
ca,  cinca  nakun,  tawicu,  cinca 
tawicupi  koya. 

19  Taku  niyake  owasin,  wa- 
manica  owasin,  qa  taku  kinyan 
owasin,  taku  maka  akan  sdohan 
un  kin  ow7asin,  ocaje  otoiyohi 
wata  kin  etanhan  inanpapi. 

20  Unkan  Nowa  wahna  wo- 
snapi  wan  Jehowa  kicaga  qa, 
woteca  wakasotesni  otoiyohi 
etanhan,  qa  taku  kinyan  waka¬ 
sotesni  ocaje  otoiyohi  etanhan 
icu,  qa  wawicayusna,  qa  huhnah 
wicaya,wahna  wosnapi  kin  akan. 

21  Unkan  Jehowa  wastemna 
kin  omna,  qa  Jehowa  cante  kin 
ekta  heya,  Wicasta  kin  heon 
maka  kin  ake  mdasice  kte  sni ; 
ehaes  wicasta  kin  hoksiyoqopa 
kin  ehantanhan  cante  oze  sica 
ece,  tuka  icimana  taku  niya  un 
kin  owasin  ihang  waye  kte  sni, 
hecamon  qon  iyecen. 

22  Tohanyan  maka  kin  wanke 
cin  hehanyan  wojupi  qa  coyapi, 
qa  sni  qa  didita,  qa  mdoketu 
qa  waniyetu,  qa  anpetu  qa  han- 
yetu  hena  ayustanpi  kte  sni  ce. 

WICOWOYAKE  9. 

1  Unkan  Wakantanka  Nowa, 
cincawicaye  cin  ko,  wicayawa- 
ste  qa,  Icagapi  qa  ihduotapi,  qa 
maka  kin  owancaya  ojudan  ya- 
po  ; 

2  Qa  taku  maka  a^kanskan, 
taku  mahpiya  okinye  cin  ko 
owasin,  maka  watutka  owasin, 
qa  mini  owanca  hogan  owasin, 
itonnipapi  qa  ikonipapi  kta,  hena 
owasin  ninape  kin  en  nicupi  ce. 

3  Taku  niya,  qa  skanskan  kin 
owasin  woyute  nitawapi  kta ; 
peji  wato  iyecen  hena  owasin 
cicupi, 


4  Tuka  we,  celipi  wiconi  kin 
hee,  yatapi  kte  sni. 

5  Qa  awicakehan  we  nitawapi 
kin  on  yanipi  kin  awakite  kta, 
wamanica  otoiyohi  nape  kin  e- 
tanhan  awakite  kta,  wicasta  na¬ 
pe  kin  ko  etanhan,  otoiyohi 
hunka  wanjitku  nape  kin  etan¬ 
han  wicasta  wiconi  kin  he  awa¬ 
kite  kta. 

6  Wakantanka  iye  ouncage 
iyecen  wicasta  kin  kaga ;  heon 
tuwe  wicasta  weye  cinhan,  he 
wicasta  eciyatanhan  weyapi  kta. 

7  Qa  niyepi  icagapi,  qa  maka 
kin  owancaya  ounyanpi,  qa  he 
ohna  ihduotapo,  ewicakiya. 

8  Qa  Wakantanka  Nowa,  cin¬ 
ca  wicaye  cin  ko,  owicakiye  ca  ; 

9  Iho  miye  wicotakuye  mitawa 
ciciyasuta  qa  nicinca  nihektam 
unpi  kte  cin  om. 

10  Nakun  taku  niya  un  kin, 
niyepi  om  unpi  kin,  taku  kinyan, 
woteca,  qa  maka  wamanica 
owasin,  tona  niye  om  wata  kin 
etfcnhan  inanpapi  kin,  taku  ma¬ 
ka  akan  ni  un  kin  owasin  om. 

11  Niyepi  om  wicotakuye  mi¬ 
tawa  wakaga,  qa  taku  cehpi  yu- 
kan  owasin  minitan  mini  on  ici¬ 
mana  awihnuni  waye  kte  &ni,  qa 
detanhan  maka  ihang  ye  kta  on, 
icimana  minitan  kte  sni,  ewica¬ 
kiya. 

12  Qa,  Wlcoicage  owasin,  he¬ 
hanyan  niyepi  en,  qa  taku  ni  un 
kin  owasin  en,  wicotakuye  wa¬ 
le  age  cin  wowakta  kin  dee. 

13  Mitinazipe  kin  mahpiya  so- 
ka  en  ewehnake  ca  he  wicotaku¬ 
ye  maka  kin  waqu  kin,  wowakta 
kin  hee  kta. 

14  Qa  tohan  maka  kin  mahpiya 
soka  wan  ahanzi  waye  cinhan, 
mahpiya  soka  kin  ekta  mitinazi¬ 
pe  kin  tanin  kta. 

15  Qa  wicotakuye  mitawa  we- 
ksuye  kta,  niyepi  om,  qa  taku 

ni  tin  kin  owasin  om,  qa  taku 
celipi  yuke  cin  owasin  awihnuni 
kta  e,  detanhan  icimana  minitan 
kte  sni. 

16  Itazipa  kin  mahpiya  soke 
cin  en  yanke  kta,  qa  wieotakuye 
Wakan tanka  kici,  qa  taku  maka 
akan  niya  un  kin  taku  celipi  yu¬ 
ke  cin  owasin  om,  owihanke  sni- 
yan  un  kte  cin,  he  weksuye  kta 
e  itazipa  kin  wanwahdake  kta 
ce,  Wakantanka  eya  : 

17  Qa,  Taku  cehpi  yuke  cin 
maka  akan  owasin,  wieotakuye 
wicawaqu  kin  wowakta  kin  liee 
kta,  Wakantanka  Nowa  eciya. 

18  Unkan  Nowa  cinca  wicaye 
cin,  wata  qon  etanhan  inanpapi 
kin  deepi,  6cm,  qa  Ham,  qa  Ja- 
pet.  Unkan  Ham  Kanan  atkuku 
kin  hee. 

19  Hena  yamni  Nowa  cinca 
kin  eepi,  qa  hena  etanhan  maka 
kin  owancaya  enanakiya  iyaya- 
pi. 

20  Unkan,  Nowa  maka  kin  ki- 
canyan  aye  ca  hastanhanka  ijRi- 
wi  hu  hde. 

21  Qa  hetanhan  minisa  yatke 
ca  witko,  qa  wakeya  ohna  tan- 
codan  un. 

22  Unkan  Ham  Kanan  atkuku 
kin  hee,  atkuku  tancodan  un 
kin  he  wanhdake  ca  cincu  nom 
tankan  yakonpi  kin,  owicakiya- 
ka. 

23  Unkan  6em  Japet  kici,  sina 
wan  icupi,  qa  napin  hiyetepi  kin 
akan  ehnakapi,  qa  iheyata  mani- 
pi,  qa  ateyapi  tancodan  un  kin 
akahpapi ;  itepi  kin  iheyata  un- 
pi,  hecen  ateyapi  tancodan  un 
kin  wanhdakapi  sni. 

24  Unkan  Nowa,  minisa  kin 
etanhan  kikta,  qa  cinhintku  ha- 
kakta  kin  taku  ecakicon  qon 
sdotkiya  ; 

25  Qa  heya,  Kanan  yasieapi 
kta.  Wowidake  wowidag  yapi 

kta,  cinye  wicaye  cin  he  yuhapi 
kta. 

26  Jehowa  6em  taku  wakan 
tawa  kin  yawastepi  nunwe.  Ka¬ 
nan  wowidake  yuhapi  kta. 

27  Wakantanka  Japet  yuota 
kta,  qa  6em  tawakeya  kin  ohna 
Japet  ounye  kta,  qa  Kanan  wo¬ 
widake  yuhapi  kta. 

28  Unkan  Nowa,  minitan  qon 
iyohakam,  waniyetu  opawinge 
yamini  sanpa  wikeemna  zaptan 
ni. 

29  Hecen  Nowa  anpetu  tawa 
owasin,  waniyetu  opawinge  na- 
pciwanlca  sanpa  wikeemna  za¬ 
ptan  hehan  ta. 

WICOWOYAKE  10. 

1  Nowa  wicowazi  kin  dee.  No¬ 
wa  cinca  kin,  Sem,  Ham,  qa  Ja¬ 
pet  :  Unkan  minitan  qon  iyoha¬ 
kam,  hena  cinca  kicitonpi. 

2  Japet  cinca  kin  Gomer,  qa 
Magog,  qa  Madai,  qa  Jawan,  qa 
Tubal,  qa  Mesek  qa  Tiras. 

3  Unkan  Gomer  cinca  kin, 
Askenas,  qa  Ripat,  qa  Togar- 
ma. 

4  Unkan  Jawan  cinca  kin,  Eli- 
&a,  qa  Tarsis,  Kitim,  qa  Doda- 
nim. 

5  Hena  Hetne  wita  tawapi  kin 
wicakicipamnipi,  makoce  tawa¬ 
pi  kin  en,  otoiyohi  iapi  kin,  to¬ 
ken  wicowazi  kin,  hecen  oyate 
kin  en. 

6  Ham  cinca  kin,  Kus,  qa  Mi- 
zarim  Egupton  hee,  Put,  qa  Ka¬ 
nan. 

7  Unkan  Kus  cinca  kin,  Seba, 
qa  Cawila,  qa  Sabta,  qa  Raha- 
ma,  qa  Sabteca.  Unkan  Raha- 
ma  cinca  kin  Seba,  qa  Dedan. 

8  Unkan  Kus  Nimrod  kiciton¬ 
pi,  he  tokaheya  maka  akan-wa- 
saka  aya. 

9  lye  waayatesa  Jehowa  ito- 

kam  wasake  cin  hee  ;  heon  etan- 
lian,  Waayatesa  wasaka  Jeho- 
wa  itokam,  Nimrod  iyecen,  eya- 
pi  kin. 

10  Unkan  wokiconze  tawa  to- 
kaheya  kin  Babel  hee;  qa  Erek, 
qa  Akad,  qa  Kalne  Sinar  ma- 
lcoce  kin  en  unpi. 

11  Makoce  kin  he  etanhan  iya- 
ya,  qa  Asur,  Niniwe  kage  ca  Re- 
hobot  otonwe  Kala  nakun  ; 

12  Qa  Niniwe  Kala  kici  ota- 
hedan  Resen  otonwe  tanka  wan 
hee. 

13  Unkan  Mizarim  Egupton 
hee  cinca  kicitonpi  kin  Ludim, 
qa  Anamim,  qa  Lehabim,  qa 
Naptubim, 

14  Qa  Partusim,  qa  Kasluhim, 
hetanhan  Pilistim,  qa  Kaptorim 
inanpapi. 

15  Unkan  Kanan  cinca  kici¬ 
tonpi  Zidon,  he  tokapa,  qa  Het, 

16  Qa  Jebusi  kin,  qa  Amori 
kin,  qa  Girgisi  kin, 

17  Qa  Hiwi  kin,  qa  Hareqi  kin, 
qa  Sini  kin, 

18_Qa  Aradi  kin,  qa  Zemari  kin, 
qa  flamati  kin  ;  qa  hehan  Kana- 
ni  wicowazi  kin  yuomden  iya- 
yapi. 

19  Qa  Kanani  makoce  tawapi 
kin  dee,  Zidon  etanhan  Gerar 
ektakiya  de  cin  Gaza  etu,  qa  he¬ 
tanhan  Sodom,  qa  Gomora,  qa 
Adma,  qa  Zeboim  Lasa  ekta. 

20  Ham  cinca  wicaye  cin  hena 
eepi,  wicowazipi  kin  iyececa, 
oyatepi  tamakocepi  kin  en,  iapi 
kin  iyecen. 

21  Unkan  Japet  tokapa  kin  sun- 
kaku  &em,  he  cinca  kicitonpi, 
Heber  cinca  wicaye  cin  owasin 
ateyapi  kin  hee. 

22  Sem  cinca  wicaye  cin, 
Elam,  qa  Asur,  qa  Arpaksad,  qa 
Lud,  qa  Aram. 

23  Unkan  Aram  cinca  wicaye 
cin  Uz,  qa  Hul,  qa  Geter,  qa  Mas. 


24  Unkan  Arpaksad  &ela  kici¬ 
tonpi,  qa  Sela  Heber  kicitonpi. 

25  Unkan  Heber  cinca  nonpa 
kicitonpi ;  tokapa  anpetu  tawa 
kin  en  maka  kin  akipam  icupi 
kin  heon  Peleg  eciyapi,  qa  sun- 
kaku  kin  Joktan  cajeyatapi, 

26  Joktan  cinca  wicajm  cin  Al- 
modad,  qa  ^elep,  qa  Hatsarma- 
wet,  qa  Jera ; 

27  Qa  Hadoram,  qa  Uzal,  qa 
Diqela  ; 

,28  Qa  Obal,  qa  Abimahel,  qa 
Seba  ; 

29  Qa  Opir,  qa  Hawila,  qa  Jo- 
bal,  hena  owasin  Joktan  cinksi 
wicaya. 

30  Mesa  etanhan  de  cin,  Seper 
he  wan  wiyohiyanpata  wanke 
cin,  hehanyan  ounyanpi. 

31  &em  cinca  wicaye  cin  hena 
eepi;  wicowazipi,  qa  wicoie 
hduhapi  kin  iyecen  oyatepi  kin 
tamakocepi  kin  en  ounyanpi. 

32  Nowa  cinca  wicaye  cin  wi¬ 
cowazipi  kin  heepi,  oyatepi  kin 
en.^  Hena  etanhan  maka  kin 
owancaya  oyate  enanakiya  iya- 
yapi  minitan  qon  iyohakam. 

WICOWOYAKE  11. 

1  Hehan  maka  kin  owancaya 
wicaiha  wanjidan,  qa  iapi  ko 
wanjidan. 

2  Qa  wiyohiyanpata  ihdaka  un¬ 
pi,  qa  Sinar  makoce  kin  he  en, 
omdaye  wan  iyeyapi,  qa  en  eya- 
konpi. 

3  Qa  otoiyohi  takodaku  hekici- 
yapi,  Ihopo,  maka  omdoton  un- 
kagapi,  qa  span  unkiyapi  kta  ce, 
eyapi.  Hecen  inyan  hee  kiya 
maka  omdoton  kin  he  icupi,  qa 
upsija  hee  kiya  bitumen  icupi. 

4  Qa  ake  hekiciyapi,  Ihopo, 
otonwe  wanji  unkagapi  kte  ca 
nakun  conkaske  wan,  he  ointpa 
kin  mahpiya  iyahdeye  kta,  qa 

caje  unkicagapi  kte  ;  heconkupi 
sni  kinhan,  maka  kin  owancaya 
omdecaheya  unkiyayapi  kta. 

5  Unkan,  Jehowa  otonwe  kin, 
inatake  ko,  Adam  cinca  wicaye 
cin  kagapi  kin  wanyake  kta  e 
kun  hiyu. 

6  Qa,  Ehaes  oyate  wanjidan, 
qa  owasin  iapi  wanjidan  yuhapi, 
qa  de  tokaheya  ectfnpi,  qa  de- 
tanhan  taku  kaga  kecinpi  owa¬ 
sin  takudan  teliike  dapi  kte  sni. 

7  Iho,  kun  unyanpi,qa  iapi  kin 
icicahi  unyanpi  kta  ;  kinhan  iya- 
kitedan  iapi  nakicihonpi  kte  sni, 
Jehowa  eya. 

8  Qa  hetanhan  Jehowa,  ma¬ 
ka  kin  owancaya,  yuomden  ye 
wicaya-;  unkan  otonwe  kagapi 
qon  ayustanpi. 

9  He  etanhan  caje  kin  Babel 
eciyapi ;  heciya  Jehowa  maka 
kin  owasin  iapi  kin  yuicicahi, 
qa  hetanhan  maka  kin  owancaya 
yuomden  enanakiya  ye  wicaya. 

10  &em  wicowazi  wowapi  kin 
dee.  Sem  waniyetu  opawinge 
sanpa  nonpa  ni,  qa  hehan  Arpa¬ 
ksad  kicitonpi,  minitan  qon  iyo¬ 
hakam  waniyetu  nonpa. 

11  Sem  Arpaksad  tonpi  kin 
iyohakam,  waniyetu  opawinge 
zaptan  ni,  qa  cinca  wica  winyan 
ko  kicitonpi. 

12  IJnkan  Arpaksad  waniyetu 
wikcemna  yamni  sanpa  zaptan 
ni,  qa  Sela  kicitonpi. 

13  Qa  Arpaksad,  &ela  tonpi 
kin  iyohakam,  waniyetu  opawin¬ 
ge  tom  sanpa  yamni  ni,  qa  cin¬ 
ca  wica  winyan  ko  kicitonpi. 

14  Unkan  &ela  waniyetu  wi¬ 
kcemna  yamni  ni,  qa  hehan  He- 
ber  kicitonpi. 

15  Qa  &ela  Heber  tonpi  kin 
iyohakam,  waniyetu  opawinge 
tom  sanpa  yamni  ni,  qa  cinca 
wica  winyan  ko  kicitonpi. 

16  Unkan  Heber  waniyetu  wi- 

kcemna  yamni  sanpa  topa  ni,  qa 
Peleg  kicitonpi. 

17  Qa  Peleg  tonpi  kin  iyoha¬ 
kam,  Heber  waniyetu  opawin¬ 
ge  tom  sanpa  wikcemna  yamni 
ni,  qa  cinca  wica  winyan  ko  ki¬ 
citonpi. 

18  Unkan  Peleg  waniyetu  wi¬ 
kcemna  yamni  ni,  qa  Reyu  kici¬ 
tonpi. 

19  Qa  Peleg,  Reyu  tonpi  kin 
iyohakam,  waniyetu  opawinge 
nonpa  sanpa  napciwanka  ni,  qa 
cinca  wica  winyan  ko  kicitonpi. 

20  Unkan  Reyu  waniyetu  wi¬ 
kcemna  yamni  sanpa  nonpa  ni, 
qa  Serug  kicitonpi. 

21  Qa  Serug  tonpi  kin  iyoha¬ 
kam,  Reyu  waniyetu  opawinge 
nonpa  sanpa  sakowin  ni,  qa  cin¬ 
ca  wica  winyan  ko  kicitonpi. 

22  Unkan  Serug  waniyetu  wi¬ 
kcemna  yamni  ni,  qa  Nahor  ki¬ 
citonpi. 

23  Qa  Nahor  tonpi  kin  iyoha¬ 
kam,  Serug  waniyetu  opawinge 
nonpa  ni,  qa  cinca  wica  winyan 
ko  kicitonpi. 

24  Unkan  Nahor  waniyetu  wi¬ 
kcemna  nonpa  sanpa  napciwan¬ 
ka  ni,  qa  Tera  kicitonpi. 

25  Qa  Nahor  Tera  tonpi  ‘kin 
iyohakam,  waniyetu  opawinge 
sanpa  wikcemna  sanpa  napci¬ 
wanka  ni,  qa  cinca  wica  winyan 
ko  kicitonpi. 

26  Unkan  Tera  waniyetu  wi¬ 
kcemna  sakowin  ni,  qa  Aberam, 
qa  Nahor,  qa  Haran  kicitonpi. 

27  Tera  wicowazi  wowapi  kin 
dee.  Tera  iye  Aberam,  Nahor, 
qa  Haran  kicitonpi.  Unkan 
Haran  Lot  kicitonpi, 

28  Unkan  Haran,  iye  atkuku, 
Tera  itokam  ta,  Ur  Kasdim  he¬ 
ciya,  makoce  en  tonpi  kin  he  en 
ta. 

29  Unkan  Aberam,  qa  Nahor 
winohinca  yuzapi.  Aberam  ta- 

wicu  caje  kin  Sari,  qa  Nahor 
tawicu  caje  kin  Milka  eciyapi. 
Haran  he  cunwintku  iye  Milka 
Iska  ko  ateyapi. 

30  Tuka  Sari  cinca  ton  sni  un, 
cinca  wanica. 

31  Unkan  Tera  iye  cinhintku 
Aberam  ikikcu,  qa  takojatpaku, 
Lot  he  Haran  cinhintku,  qa  ta- 
kosku  Sari  iye  cinhintku  Aberam 
tawicu  kin  hee.  Hena  ora  Ur 
Kasdim  etanhan  iyaya,  Kanan 
makoce  kin  ekta  ye  kte,  ca 
Haran  ehan  hipi  qa  hen  hiya- 
konpi. 

32  Qa  Tera  anpetu  tawa  kin 
waniyetu  opawinge  nonpa  sanpa 
zaptan  henakeca,  qa  Haran  hen 
Tera  ta. 

WICOWOYAKE  12. 

1  Unkan  Jehowa  Aberam  he- 
ciya,  Nita  makoce  kin  etanhan 
ya  wo,  nitakuye  etanhan,  qa  ni- 
yate  ti  kin  etanhan,  makoce  wan 
wanyag  ciciye  kte  cin  he  ekta 
ya  wo. 

2  Kinhan  oyate  tanka  i  cab  ciye, 
ca  ciyawaste,  qa  nicaje  kin  tan¬ 
ka  wakage  kta ;  qa  wowaste 
yaun  kta  ; 

3  Qa  tona  niyawastepi  kin  he¬ 
na  wicamdawaste,  qa  tuwe  ni- 
yasice  cin  he  mdasice  kta,  qa  ni- 
ye  en  wicowazi  tona  maka  akan 
unpi  kin  owasin  yawastepi  kta 
ce. 

4  Unkan  Aberam  iyaya,  Jeho¬ 
wa  eciye  ciqon  he  iyecen,  qa 
Lot  opa.  Aberam  wanna  wani¬ 
yetu  wqkcemna  sakowin  sanpa 
zaptan,  Haran  etanhan  iyaye  ce- 
han.  , 

5  Qa  Aberam  tawicu  Sari  iki¬ 
kcu,  qa  iye  cincu  cinhintku  Lot 
nakun,  qa  taku  icihdepi,  taku 
tonpi  kin  owasin,  wicanagi  tona 
Haran  en  wicatonpi  ko,  qa  un- 
hdaka  yapi,  Kanan  makoce  kin 

ektakiya,  qa  Kanan  makoce  kin 
en  hipi. 

6  0>a  Aberam  makoce  kin  ohna 
ya,  Sekem  ounye  cin  etu,  More 
utuhu  kin  en.  Unkan  hehan 
Kanani  kin  makoce  kin  en  unpi. 

7  Unkan  Jehowa  Aberam  en 
tanin  iciye  ca,  Wicowazi  nitawa 
kin  makoce  kin  de  waqu  kta  ce, 
eciya.  Unkan  Aberam  hen  wa- 
hna  wosapi  wan,  Jehowa  tanin 
iciye  cin  he  kiciga. 

8  Qa  hetanhan  unhdaka  ya 
Betel  iwiyohiyanpatanhan  lie 
wan  wanke  cin,  Betel  wiyohpe- 
yata,  qa  Hai  wiyohiyanpata  ota- 
hedan  en  e  wakeya,  qa  heci  wa- 
hna  wosnapi  wan  kage  ca  Jeho¬ 
wa  caje  kin  hoyekiya. 

9  Qa  ake  Aberam  unhdaka  ito- 
kah  kiya  ihdaka  ya. 

10  Unkan  makoce  kin  he  en 
wicaakihan,  qa  Aberam  Egupta 
ekta  apamahde  ya,  hen  yanke 
kta,  makoce  en  un  qon  nina  wi- 
caakilian  nakaes. 

11  Qa  Egupta  ekta  wanna  hi 
kte  cehan,  tawicu  Sari  heciya, 
Winohinca  owanyag  waste  he- 
nica  sdonwaya ; 

12  Qa  Egupton  oyate  kin  wan- 
niyakapi  kinhan,  De  tawicu  kin 
ee  ce,  eyapi,  kta,  qa  miye  makte- 
pi  kta  qa  niye  niniyanpi  kta. 

13  Ceciya  ce,  tawinohtin  ciya 
keya  wo  ;  hecen  tanyan  Avaun 
kte  ca,  niye  eciyatanhan  minagi 
kin  ni  kta. 

14  Qa  Aberam  Mizarim,  Egu¬ 
pta  hee ,  en  hi  qehan,  Egupton 
oyate  kin  tawicu  kin  owanyag 
waste  hinca  e  wanyakapi. 

15  Unkan  Paro  taakicita  tan- 
can  winohinca  kin  wanyakapi, 
qa  Paro  en  yatanpi,  qa  winohin¬ 
ca  kin  Paro  ti  kin  en  un  kte  cin 
icupi. 

16  Qa  iye  kin  on  Aberam  tan¬ 
yan  ecakiconpi ;  unkan  tahin  wa- 

nuyanpi  yuha,  tatanka  nakun, 
qa  suktanka  sonsonna  mdoka 
wiye  ko  qa  ookiye  wica  winyan 
ko,  qa  camo  hena  owo.sin. 

17  Unkan  Jehowa  Paro  oyu- 
tan,  Sari  Aberam  tawicu  kin  on 
etanhan,  Paro  tiyohnaka  tawa 
kin  koya  wowayazan  tanka  on 
wicakastaka. 

18  Unkan  Paro  Aberam  kico, 
qa  heciy  a,  Tokeca  hecamiyecon'? 
He  nitawin  kin  tokeca  omayaki- 
dake  sni  he  % 

19  De  mitanksi  ce,  ehe  ciqon 
he  tokeca  heha  he  1  Hecen 
mis  mduze  kta  iwacu  tuka.  Tu- 
ka  nitawin  wanhdaka  wo.  E- 
hdaku  qa  hunktiya  wo. 

20  Qa  Paro  wicasta  tawa  kin 
hena  he  rwahokonwicakiya,  un¬ 
kan  hde  sipi,  tawicu  taku  yuhe 
cin  ko  owasin. 

WICOWOYAKE  13. 

1  Unkan  Aberam  Egupta  etan¬ 
han  iyaya,  iye  tawicu  kici,  qa 
taku  yuhe  cin  ko  owasin,  Lot 
nakun  opa,  itokah  makoce  kin 
etu. 

2  Qa  Aberam  wijica  hinca, 
wanuyanpi,  mazaska,  qa  maza- 
skazi  ota  yuha. 

3  Qa  itokah  makoce  kin  oti 
qon  ohna  ihdaka  ku,  Betel  etu, 
wakeya  iticage  ciqon  Betel  qa 
Hai  otahedan  heciya; 

4  Tokag  ehan  wahna  wosna- 
pi  kage  ciqon  he  ekta,  qa  hen 
Aberam  Jehowa  caje  kin  hoye- 
kiya. 

5  Unkan  Lot  Aberam  kici  ihda¬ 
ka  un  kin  he  tahinca,  qa  tatanka 
wakeya  ko  yuha. 

6  Qa  witaya  tonwanyanpi  kte 
cin  makoce  kin  iyowinwicakiye 
sni,  ehaes  wanuyanpi  ota  yu- 
hapi,  heon  witaya  ounyanpi  kta 
okitpanipi. 


7  Unkan  Aberam  wanuyanpi 
wihan  wicakiyapi  kin  qa  Lot 
wanuyanpi  wihan  wicakiyapi 
kin  akinicapi.  Unkan  hehan 
Ivanani  kin,  Perazi  kin  ko  ma-  , 
koce  kin  en  ounyanpi. 

8  Unkan  Aberam  Lot  heciya, 
Unhdokinica  kte  sni,  wihan  wi- 
cakiya  mi  tawa  kin,  qa  wihan  wi- 
cakiya  nitawa  kin  nakun  aki¬ 
nicapi  kte  sni,  hunka  wanjin  un- 
kiciye  cin. 

9  Makoce  ocowasin  nitokam 
wanke  sni  he  1  Ceciciya  ce, 
miye  etanhan  kinukankiya  ya 
wo.  Nis  catka  tanhan  de  einhan 
mis  etapa  tanhan,  qa  nis  etapa 
tanhan  kinhan  mis  catka  tanhan 
mde  kta  ce. 

10  Unkan  Lot  wankan  etonwe, 
ca  Jordan  iyomdaye  kin  ocowa¬ 
sin  Zohar  itato  owancaya  mini 
yukan,  (Sodom  Gomora  kici  Je¬ 
howa  ihangye  cin  itokam,)  Je¬ 
howa  tamaga  kin  iyecen,  qa 
Egupta  makoce  kin  iyecen. 

11  Qa  Lot  Jordan  ohna  makoce 
kin  owasin  kahnige  ca,  Lot  wi- 
yohiyanpata  kiya  unhdaka  ya, 
hecen  otoiyohi  hunka  wanjitku 
kin  etanhan  kinukankiya  iya- 
yapi. 

12  Aberam  Kanan  makoce  kin 
en  ounyan,  qa  Lot  omdaye  kin 
otonwe  kin  en  ounye,  ca  Sodom 
en  wakeya  iticaga. 

13  Unkan  Sodom  wicasta  kin 
wicastapi  sni,  qa  Jehowa  en  nina 
wahtanipisa. 

14  Unkan  Lot  Aberam  etan¬ 
han  kinukankiya  iyaye  cin,  he 
iyohakam  Jehowa  Aberam  he¬ 
ciya,  Ista  kin  yuwankan  ikikcu, 
qa  toki  yaun  kin  ihduksan  eton- 
wan  wo  ;  waziyata,  qa  itokaga, 
qa  wiyohiyanpata,  qa  wiyohpe- 
yata. 

15  Makoce  kin  de  wandake.cin 
sitomniyan  cicu  kte  ca,  wicowa- 

zi  nitawa  nakun  owihankesni- 
yan. 

16  Qa  wicoicage  nitawa  kin 
maka  wiyaka  sukaza  iyenaka 
wakage  kta.  Wicasta  wan  ma¬ 
ka  wiyaka  sukaza  yawa  okilii, 
hecinhan  wicoicage  nitawa  na¬ 
kun  yawapi  kta  ce. 

17  Najin  qa  makoce  kin  ohan- 
ske  cin,  qa  ohdakinyan  kin  ecen 
omani  wo,  he  cicu  kta  ce,  eya. 

18  Unkan  Aberam  ihdake  ca 
Mamore  utuhu  kin  he  Hebron 
en  wanke  cin  ekta  i,  qa  en  ounye 
ca  hen  wahna  wosnapi  wan 
jehowa  kicaga. 

WICOWOYAKE  14. 

1  Unkan  Amrapel  &inar  en 
wicasta  yatapi  ounye  cin  he 
ehan,  iye  qa  Ariyok  Elasar  en 
wicasta  yatapi,  qa  Kedorlaho- 
mer  Elam  en  wicasta  yatapi,  qa 
Tidal  Goim  en  wicasta  yatapi 
ozuye  kagapi. 

2  Bera  Sodom  en  wicasta  ya¬ 
tapi,  qa  Birsa  Gomora  en  wi¬ 
casta  yatapi,  qa  Sinab  Adma  en 
wicasta  yatapi,  qa  ^emeber  Ze- 
boim  en  wicasta  yatapi,  qa  na¬ 
kun  Bela,  Zohar  liee,  he  en  wi¬ 
casta  yatapi,  hena  owasin  azu- 
wicayapi. 

3  Sidim  mdaye  kin,  mini  skuya 
mde  kin  hee,  en  hena  owasin 
ecipapi. 

4  Waniyetu  ake  nom,  hehan- 
yan  Kedorlahomer  wowidake 
wicaya,  tuka  iake  yamni  kin  he- 
han  kipajinpi. 

5  Unkan  waniyetu  iake  topa, 
hehan  Kedorlahomer  qa  wicasta 
yatapi  owicape  ciqon  owasin 
upi,  qa  Repaim  kin  Asteret 
Qarnayim  en  wicakastaka,  qa 
Zuzim  kin  Ham  en,  qa  Emim 
kin  Qiratayim  mdaye  kin  en, 
hena  owasin  wicakastakapi. 


6  Hori  kin  nakun,  Sehir  lie 
tawapi  kin  en  Paran  utuhu  kin 
hetu,  he  hopuza  kin  en  un. 

7  Qa  hdicupi,  Mispat  wakoni- 
ya,  Qades  hee  en,  qa  Ameleqi 
tamakocepi  kin  owasin  awihnu- 
nipi,  Amori  kin  tona  Hazazon 
Tamar  en  ounyanpi  kin  nakun, 

8  Hehan  8odom  en  wicasta 
yatapi,  qa  Gomora  en  wicasta 
yatapi,  qa  Adma  en  wicasta  ya¬ 
tapi,  qa  Bela  Zohar  he  en  wica¬ 
sta  yatapi,  qa  Zeboim  en  wicasta 
yatapi  hena  owasin  zuya  iyaya- 
pi,  qa  Sidim  mdaye  kin  en  kici- 
zapi. 

9  Kedorlahomer  Elam  en  wi¬ 
casta  yatapi,  qa  Tidal  Goim  en 
wicasta  yatapi,  qa  Amrapel  Sinar 
en  wicasta  yatapi,  qa  Ariyok 
Elasar  en  wicasta  yatapi,  wi¬ 
casta  yatapi  ece,  uman  topa 
uman  zaptan  ecipapi. 

10  Unkan  Sidim  mdaye  kin 
ohna  bitumen  wolia  ota,  qa  So¬ 
dom  en  wicasta  yatapi  Gomora 
en  wicasta  yatapi  henios  naji- 
capi,  qa  ohinlipayapi,  qa  umanpi 
kin,  tona  nipi  kin,  he  onapapi. 

11  Unkan  Sodom  Gomora  ko 
woyuha,  taku  yutapi  ko  yuhapi 
qon,  owasin  icupi  qa  kihdapi. 

12  Lot  Aberam  cincu  cinhin- 
tku  kin  Sodom  en  un  kin  nakun, 
taku  tawa  ko  owasin  icupi,  qa 
hecen  hdapi. 

13  Unkan  wicasta  wan  okicize 
etanhan  u,  qa  Aberam  Heberi 
kin  wokiciyaka,  utuhu  oju  Ma¬ 
more  Amori  tawa  kin  en  un  ; 
Mamore  Eskol  Aner  kici  hunka 
wanjin  wicaye  cin ,  qa  hena  yamni 
Aberam  kici  dakon  kiciyapi. 

14  Unkan  Aberam  sun  leak  u 
wayaka  ahdapi  kin  he  nakihon, 
hehan  wicasta  opawinge  yamni 
sanpa  wikeemna  sanpa  sahdo- 
gan,  iye  ti  kin  en  icagapi,  qa 
onspewicakiyapi  kin  hena  awi- 

caye  ca  wicasta  yatapi  qon,  Dan 
hehanyan  wicakuwa. 

15  Qa  hanyen  taokiye  kici  ana- 
wicatan,  qa  wicakastake  ca  o wi¬ 
cakuwa,  Coba  Damaskos  icatka 
tanhan  wanke  cin  hehanyan. 

16  Qa  woyuha  qon  owasin  eya- 
ku  ;  sunkaku  Lot,  qa  taku  tawa 
ko  owasin,  winoliinca  oyate  ko 
owasin  ahda. 

17  Qa  Kedorlahomer,  qa  wi¬ 
casta  yatapi  owicape  ciqon  wi- 
cakastakapi  kin  etanhan  hdi  kin, 
hehan  Sodom  wicasta  yatapi  kin 
itkokim  ya  ;  Kaksiza  mdaye  kin 
ekta  Wicasta  yatapi  takaksiza 
kin  hee. 

18  Unkan  Melkizedek  Salem 
en  wicasta  yatapi,  Taku  wakan 
otancanke  wakiyusnapi  kin,  he 
aguyapi  minisa  ahna  Aberam 
kahi ; 

19  Qa  yawaste,  qa  heya,  Wa- 
kantanka  otancanke  malipiya 
maka  ko  ocowasin  tawa  kin,  he 
Aberam  yawaste  nunwe. 

20  Qa  Wakantanka  otancan¬ 
ke  kin,  toka  niyanpi  kin  nape 
kin  en  onihnake  cin  he  yawa- 
stepi  nunwe,  eya.  Unkan  taku 
owasin  etanhan  iwikcemna  kin 
qu. 

21  Unkan  Sodom  wicasta  ya¬ 
tapi  kin  Aberam  heciya,  Oyate 
kin  micu  wo,  qa  wmyuha  kin  he 
owasin  icu,  qa  yuha  un  wo. 

22  Unkan  Aberam  Sodom  wi¬ 
casta  yatapi  kin  heciya,  Jehowa 
Wakantanka  otancanke  kin  ma¬ 
lipiya  maka  ko  ocowasin  tawa 
kin,  he  ekta  nape  ye  wakiya. 

23  Taku  nitawa  kin  etanhan 
hakonta  wanjidan,  hantpa  wanji- 
dan  esta  iwacu  kte  sni,  qa  Abe¬ 
ram  wawokihi  wakaga  ehe  kte 
sni. 

24  Tuka  koska  taku  yutapi  kin 
hecehnana,  qa  Aner  Eskol  qa 
Mamore  wicasta  omicipapi  kin 

hena  eepi,  onspa  tawapi  kin  iki- 
kcupi  nunwe,  eya. 

WICOWOYAKE  15. 

1  Hena  henakeca  hehan,  owan- 
yake  wan  en  Jehowa  oie  kin 
Aberam  en  hi,  qa  heciya,  Abe¬ 
ram  ihnuhan  koyakipe  cin  ;  wa- 
hacanka  nitawa  qa  taku  iyotan 
tanka  yahduhe  kte  cin  he  miye 
ce. 

2  Unkan  Aberam  heya,  Jeho¬ 
wa  Itancan  taku  mayaqu  kta 
he  1  Mis  micinca  manica  qa 
wati  kin  taku  ohnaka  kin  Elie- 
zer  Damaskon  he  yuha. 

3  Qa  Aberam  heya,  Miye  cinca 
mayaqu  sni,  qa  wicasta  wan  wati 
kin  en  tonpi  kin,  he  taku  mita- 
wa  owasin  yuhe  kta. 

4  Unkan  Jehowa  oie  kin  ho- 
yekiya,  De  taku  nitawa  owasin 
yuhe  kte  sni  ce.  Tokesta  ni- 
tezi  kin  etanhan  inanpe  kte  cin 
he  taku  nitawa  kin  owasin  yuhe 
kta  ce,  eya. 

5  Qa  tankan  u  si,  qa  heciya, 
Mahpiya  ekta  etonwe  ca  wican- 
hpi  kin  yawa  oyakihi  hecinhan 
hena  yawa  wo.  Qa  nicinca  kin 
he  iyenakecapi  kta  ce,  eciya. 

6  Unkan  Aberam  Jehowa  oie 
kin  wicada,  qa  he  woowotanna 
kiciyawapi. 

7  Unkan  Jehowa  heciya,  Ma- 
koce  kin  de  cicu,  qa  yahduhe 
kta  e  Ur  Kasdirn  etanhan  u  ci- 
ciye  cin,  Jehowa  he  miye  ce. 

8  Unkan,  Jehowa  Itancan,  to- 
kiya  tanhan  wahduhe  kte  cin 
sdonwakiye  kta  he  1  eya. 

9  Unkan,  Pte  wan  waniyetu 
iyamni,  qa  tatokadan  wan  wani¬ 
yetu  iyamni,  qa  tamdoka  wan 
waniyetu  iyamni,  hena  owasin 
imicu  wo,  qa  wakiyedan  wan 
nakun,  tin  wakiyedan  wan  iya- 
hna. 

10  Unkan  hena  owasin  ikikcu, 
qa  cokaya  okiwicakasdece  ca 
wobaspe  kin  owasin  iciyotakons 
ehnaka,  qa  zitkadan  kin  hena 
baspe  sni. 

11  Unkan  taku  kinye  cin  wo- 
teca  wicakte  qon  akan  kun  upi, 
unkan  Aberam  Ham  wicaya. 

12  Unkan  anpetu  wi  aisinyan 
iyaye  kte  cin,  hehan  woistima 
tanka  wan  Aberam  ahinhpaye 
ca  nakun  otpaza  wohitike  hinca. 

13  Unkan  Aberam  heciya,  Wo- 
wicalce  eciyatanhan  he  sdonya 
wo,  nicinca  makoce  wan  tawapi 
sni  e  en  waniyetu  opawinge  torn 
ounyanpi  kte,  unkan  wowidag 
wicayapi,  qa  iyoyag  wicayapi 
kta. 

14  Unkan  oyate  wan  wicayuhe 
kte  cin  he  mdaco  kta,  unkan 
hehan  woyuha  ota  yuha  hinan- 
papi  kta. 

15  Tuka  niye  hunkake  wica- 
yaye  cin  ekta  tanyan  yahde  kte 
ca,  pa  niska  waste  kinahan  ni- 
hapi  kta. 

.  16  Qa  wicoicage  itopa  kin,  he¬ 
han  deciya  hdipi  kta  ce.  Amo- 
ri  kin  "woahtani  kin  nahaliin 
iyatahdepi  sni  ce. 

17  Unkan  wi  iyaya  hehan  ni- 
na  otpaza,  qa  oceti  izita  wan, 
petijanjan  ideya  wan  ko,  taku 
okicasdece  ciqon  itoopteya  iya¬ 
ya. 

18  Anpetu  kin  he  en  Jehowa 
wicotakuye  wan  Aberam  kicage 
ca  heya,  Makoce  kin  de  Egupta 
watpa  etanhan,  watpa  tanka 
Yuphrate  eciyapi  hehanyan  ni¬ 
cinca  wicawaqu  kta. 

19  Keni  kin,  qa  Qenizi  kin,  qa 
Qadmoni  kin, 

20  Qa  Ceti  kin,  qa  Perazi  kin, 
qa  Repaim  kin, 

21  Qa  Amori  kin,  qa  Kanani 
kin,  qa  Girgasi  kin,  qa  Jebusi 
kin. 


WICOWOYAKE  16. 

1  Unkan  Aberam  tawicu  kin 
Sari  cinca  kiciton  sni,  qa  Egu- 
pton  wikoska  wan  yuha,  Hagar 
eciyapi. 

2  Qa  Sari  Aberam  heciya,  Iho 
Jehowa  miye  onamataka ;  ce- 
ciye,  wikoska  wan  mduhe  cin 
he  ekta  ya  ye  ;  okini  cinca  rni- 
citon  kta,  eya.  Unkan  Aberam 
Sari  oie  kin  anagoptan. 

3  Unkan  Sari  Aberam  tawicu 
kin,  he  wikoska  tawa,  Hagar 
Egupton  kin  icu,  qa  Aberam  hi- 
hnaku  kin  tawicu  kta  e  qu ; 
wanna  waniyetu  wikcemna  he¬ 
hanyan,  Aberam  Kanan  m-akoce 
en  un  qehan  hecon. 

4  Unkan  Aberam  Hagar  en 
i,  unkan  ihdusake  ca,  wanna 
ihdusaka  wanhdake  cehan,  yuhe 
cin  he  ista  kin  on  ihakta  sni. 

b  Unkan  Sari  Aberam  heciya, 
Sicaya  ecamiconpi  kin  he  niye 
en  oiyanihde.  Miye  wikoska 
wan  mduhe  cin  he  cicu,  nimaku 
kin  ekta,  unkan  ihdusaka  wan¬ 
hdake  ca  ista  kin  on  ihamakta 
sni,  miye  niye  kici  unkiyotahe- 
dan  Jehowa  yaco  kta  ce. 

6  Unkan  Aberam  Sari  heciya, 
Tokesta  wikoska  nitawa  kin  he 
ninape  kin  ohna  un,  token  iyoni- 
cipi  ecen  ecakicon  wo.  Unkan 
Sari  iyoyag  ya ;  unkan  najica 
iyaya. 

7  Unkan  Jehowa  taohnihde 
wan  Hagar  tinta  kin  en  iyeya, 
mini  hdoka  wan  ikiyedan,  Sur 
canku  kin  ohna  mini  hdoka  he 
cin  hee. 

8  Qa  heya,  Sari  tawikoska  Ha¬ 
gar,  tokiya  tanhan  yau  he  1  qa 
toki  da  he  1  Unkan,  Sari  mayu- 
ha  itoye  kin  etanhan  nawajica 
ce,  eya. 

9  Unkan  Jehowa  taohnihde 
kin  heciya,  Niyuhe  cin  ekta  ici- 

cawin  hde,  ca  nape  kin  ihukuya 
eicihde  wo. 

10  Kinhan  nicinca  ota  wakage 
kta,  qa  ota  kin  heon  yawapi  kte 
sni,  Jehowa  taohnihde  kin  Hagar 
eciya. 

11  Qa,  Iho  ihdunisake  cin  cin- 
ca  wanji  yaton  kte,  ca  Ismayel 
eya  cas  yakiton  kta ;  nicakije 
cin  Jehowa  nanihon  kin  heon 
etanhan. 

12  Kinhan  is  ikce  wicasta  kin 
heca  kta.  Wicasta  owasin  nape 
apaha  wicayanke  kta,  qa  is  wi¬ 
casta  owasin  nape  apaha  yan- 
kapi  kte,  ca  hunka  wanjin  wi- 
caye  cin  owasin  itokam  ounye 
kte,  Jehowa  ohnihdeye  cin  eci¬ 
ya. 

13  Unkan  Wakantanka  wan- 
mayake  cin  he  deciya  awakita 
he?  eye  ca,  Jehowa  okiye  cin, 
he  Wakantanka  wanmayadake 
cin,  eya  caston. 

14  Heon  wakoniya  kin  he,  Tu- 
we  ni  qa  wanmayake  cin  tawa- 
koniya  eciyapi ;  he  Qades  qa 
Bered  otahedan  wanka. 

15  Unkan  Hagar  Aberam  cinca 
wan  kiciton,  qa  Aberam  cinca 
Hagar  ton  kin  he  Ismayel  eya 
cas  kiton. 

16  Aberam  wanna  waniyetu 
wikcemna  sahdogan  sanpa  sa- 
kpe,  Hagar  Ismayel  Aberam  ki¬ 
citon  kin  hehan. 

WICQWOYAKE  17. 

1  Unkan  Aberam  wanna  wa¬ 
niyetu  wikcemna  napciwanka 
sanpa  napciwanka,  hehan  Jeho¬ 
wa  Aberam  en  tanin  iciye  ca, 
Taku  wakan  iyotan  wasake  cin 
he  miye ;  mitokam  omani  qa 
iyaonpepica  sni  un  wo. 

2  Kinhan  odakonciciye  kta  qa, 
iyakicuya  ciyuota  kta.  eciya. 

3  Unkan  Aberam  pustag  elipe- 

22 


iciya  ;  unkan’ Wakantanka  okiye 
ca  heya, 

4  Odakoncieiya  qa  oyate  ota 
ate  niyanpi  kta ; 

5  Qa  detanhan  Aberam  enici- 
yapi  kte  sni,  tuka  Abereyam  ni- 
caje  ee  kta ;  oyate  ota  ate  ni¬ 
yanpi  kte  cin  cicaga  ce. 

6  Qa  nina  yuota  cieiye  ca, 
oyate  cicage  kta,  niye  etanhan 
wicasta  yatapi  inanpapi  kta. 

7  Qa  miye  niye  kici  wicotaku- 
ye  cicage  kta,  qa  taku  nitawa 
nihektam  u  kte  cin  hena  koya, 
hecen  wakage  kta,  tohanhanyan 
wiconi  kte  cin,  hehanhanyan 
hecetu  kta,  hecen  wakan  ma- 
yada  kta,  qa  nicinca  nihektam  u 
kte  cin  hena  owihanke  wanin 
wakan  madapi  kta. 

8  Makoce  en  ihdaka  yaun  kin, 
Kanan  makoce  kin  he  owasin 
cicu  kta,  qa  tona  enitanhan  u  kte 
cin  hena,  qa  owihanke  wanin  ta- 
wayapi  kta  qa  taku  wakan  ma- 
yanpi  kta. 

9  Qa,  niye  wicotakuye  mitawa 
kin  yahduhe  kta,  niye,  nicinca 
nihektam  upi  kte  cin  hena  koya, 
wicoicage  tawapi  kin  en. 

10  Qa  wicotakuye  mitawa  mi¬ 
ye,  qa  niye  kici,  qa  nicinca  ni¬ 
hektam  u  kte  cin  hena  koya,  ya- 
hduhapi  kte  cin  he  dee  ce.  To¬ 
na  wica  un  kinhan  hena  baki- 
hdayapi  kte. 

11  Ce  inkpa  ha  kin  banicihda- 
yapi  kta  qa  odakonciciyapi  wo- 
wapetokton  kin  hee  kta. 

12  Wicoicage  nitawapi  kin  to¬ 
na  wica  owasin  yatipi  kin  ohna 
tonpi,qa nicinca  etanhan  sni  esta, 
tuka  oyate  tokeca  cinca,  qa  ma- 
zaska  on  opetonpi  kin  owasin, 
cincatonpi  ehantanhan  anpetu 
isahdogan  bahdayapi  kta. 

13  Tuwe  yati  kin  ohna  tonpi 
qa  mazaska  nitawa  on  opetonpi 
kin  he  bahdayapi  kta,  qa  oda- 

konciyapi,  nicehpi  kin  en  he  wi¬ 
cotakuye  owihanke  wanice  kta. 

14  Tuwe  wica  bahdayapi  sni, 
ce  inkpa  ha  kin  bakihdayapi  sni 
kinhan,  wicotakuye  mitawa  na- 
ksa,  heon  wicasta  kin  he  oyate 
tawa  kin  etanhan  baspapi  kta, 
Wakantanka  Abereyam  eciya. 

15  Qa  detanhan  Sari  nitawin 
kin  Sari  cajedate  kte  sni,  Sara 
caje  kin  hee  kta  ce. 

16  Qa  he  mdawaste  kte  ca,  he- 
tanhan  cinca  wan  cicu  kte  ca, 
cinca  niciton  kte  cin  he  nakun 
mdawaste  kte  ca,  oyate  ota  na¬ 
kun  wicasta  yatapi  tanka  hetan- 
han  inanpapi  kta,  Wakantanka 
Abereyam  eciya. 

17  Unkan  Abereyam  pustag 
ehpeiciye  ca  iha,  qa  cante  kin 
mahen  heya,  Wicasta  waniyetu 
opawinge  cinca  kicitonpi  kta 
he?  qa  Sara  waniyetu  wikce- 
mna  napciwanka  cinca  wan  ton 
kta  he  ? 

18  Hehan,  Tokin  Ismayel  nito- 
kam  ni  un,  Abereyam  Wakan¬ 
tanka  eciya. 

19  Unkan  Wakantanka  heya, 
Han  ;  awicakehan  Sara  nitawin 
cinca  wan  niciton  kta,  qa  Izak 
eya  eas  yakiton  kta,  qa  wicota¬ 
kuye  mitawa  kin  he  kici  wa- 
hdusuta  kta ;  cinca  wicaye  kte 
cin  ihektam  u  kte  cin,  hena  ko- 
ya  wicotakuye  owihanke  sni- 
yan. 

20  Ismayel  on  nakun  nacihon, 
on  mdawaste  kta,  cinca  ota 
icahye  wakiye  ca  iyakicuya  yu- 
ota  wakiye  kta,  wicasta  yatapi 
ake  nom  kicitonpi  kte  ca,  oyate 
tanka  icahye  wakiye  kta. 

21  Tuka  Izak  kici  wicotakuye 
mitawa  kin  wahdusuta  kta,  de¬ 
tanhan  omaka  wanjica  kinhan, 
makoncage  kin  de  en  Sara  ton 
kta. 

22  Wakantanka  ie  ca  ohiniki- 


ye  cin,  hehan  Abereyam  itokam 
wankan  ikiyopta. 

23  Unkan  Abereyam  cinhintku 
Ismayel  ikikcu,  qa  nakun  tona 
iye  ti  kin  ohna  wicatonpi  kin, 
tona  maza  ska  iye  tawa  on  ope- 
wicaton  kin  hena  koya  owasin, 
tona  wica  iye  ti  kin  ohna  ya- 
konpi  kin  hena,  anpetu  kin  he 
en  ce  inkpa  ha  kin  bawicaki- 
hdaya,  Wakantanka  eciye  cin 
he  iyecen. 

24  Abereyam  wanna  waniyetu 
wikcemna  napciwanka  sanpa 
napciwanka  hehan  iye  ce  inkpa 
ha  kin  bakihdayapi. 

25  Qa  cinhintku  Ismayel  wa¬ 
niyetu  ake  yamni  hehan  ce  in¬ 
kpa  ha  kin  bakihayapi. 

26  Abereyam  cinhintku  Isma¬ 
yel  kici,  anpetu  wanjidan  en  ba- 
wicahdayapi. 

27  Qa  tiyohnaka  wicasta  owa¬ 
sin,  ti  kin  ohna  wicatonpi,  qa 
oyate  tokeca  etanhan  opewica- 
tonpi  kin  hena  koya,  owasin 
Abereyam  kici  bawicahdayapi. 

WICOWOYAKE  18. 

1  Unkan  Mamore  utuhu  kin 
heciya,  Abereyam  wakeya  tiyo- 
pa  kin  ekta  iyotankehan  yanke, 
ca  wiyotanhan  hehan  Jehowa 
tanin  iciya. 

2  Unkan  Abereyam  wankan 
etonwan,  qa  wicasta  yamni  ito¬ 
kam  najinpi  wanwicayake  ca, 
wakeya  tiyopa  kin  etanhan  itko- 
wicakipe  kta  e  inyang  iyaye  ca, 
maka  kin  en  canpeska  makehde- 
ya  inajin. 

3  Qa,  Itancan  ni  ista  kin  iyo- 
kipi  ciya  hecinhan  ceciciya  ce, 
nitaokiye  kin  etanhan  sam  iya¬ 
ye  sni  wo. 

4  Mini  onge  aupi  on  silia  hdu- 
jajapi,  qa  can  kin  ihukuya  ozi 
iciyapo. 


23 


WICOICAGE. 


5  Kinhan  aguyapi  onspa  cicau- 
pi  kta.  Nicantepi  kin  iwakisa- 
kapo,  heon  nitaokiyepi  kin  en 
yahipi,  qa  hehan  idadapi  kta  ce, 
eya.  Unkan  token  ehe  cin  ecen 
econ  wo,  eyapi. 

6  Unkan  Abereyam  wakeya 
kin  en  ohankoya  hda,  Sara  ti 
kin  ekta  qa,  Aguyapi  iyutapi  ya- 
mni  kohanna  icu  qa  pasuta  qa 
aguyapi  hmiyanyan  kaga  wo, 
eya. 

7  Hehan  Abereyam  wanuyan- 
pi  ekta  inyang  ye  ca,  ptejinca- 
dan  wan  cepa  qa  waste  ikikcu, 
qa  he  koska  wan  qu ;  unkan 
inalin'iyan  pata. 

8  Unkan  pte  asanpi  qa  pte 
asanpi  ihdi,  qa  ptejincadan  pa¬ 
ta  qon  ikikcu,  qa  wicitokam 
ehde,  qa  iye  wicikiyedan  najin 
can  kin  ihukuya.  Unkan  wo- 
tapi. 

9  Qa  Sara  nitawin  kin  toki  un 
he  ?  eciyapi.  Unkan,  Wakeya 
ohna  yanka  ce,  eya. 

10  Unkan,  Detanhan  omaka 
akihde  kinhan,  ake  niye  en  cihi 
kta  qa  awektunje  kte  sni.  He¬ 
han  nitawin  Sara  cinca  wan  ton 
kta.  Unkan  Sara  wakeya  tiyo- 
pa  kin  ohna  wicasta  kin  ihe- 
ktam  yanka  tuka  he  nahon. 

11  Wanna  Abereyam  Sara  ki- 
ci  wanakas  wotapi,  napin  kan- 
pi ;  winohinca  ayakonpi  kin  he, 
Sara  wanna  ecece  sni  un. 

12  Heon  Sara  cante  mahen  ilia 
qa,  Wamakanka  hehan,  qa  ma- 
yuha  is  nakun  wicahinca  esta 
imduskin  kta  he  1  eya. 

13  Unkan  Jehowa  Abereyam 
lieciya,  Tokeca  e  Sara  iha  qa, 
Awicakehan  wamakanka  hehan 
cinca  waton  kta  he  1  eya  he  1 

14  Jehowa  taku  wanji  okitpani 
tukte  e  he  ?  Tohantu  kte  cin 
ake  niye  en  cihi,  qa  Sara  hoksi- 
dan  wan  ton  kta. 

15  Hehan  Sara  kokipe  ca  heon 
anakihbe  ca,  Iwaha  sni  ce,  eya. 
Unkan,  Hiya,  iyaha  ce,  eya. 

16  Hehan  wicasta  qon  heciya 
tanhan  najinpi,  qa  Sodom  ekta- 
kiya  etonwanpi ;  unkan  Abere¬ 
yam  awicaye  kta  e  om  iyaya. 

17  Unkan  Jehowa  heya,  Taku 
ecamon  kte  cin  he  Abereyam 
anawakihbe  kta  he  1 

18  Abereyam  is  oyate  tanka, 
qa  wasaka  un  kte  ca  iye  eciya- 
tanhan  oyate  maka  ohnaka  owa- 
sin  yawastepi  kta ; 

19  Qa  de  sdonwakiye,  cinca 
wicaye  cin,  tiyohnaka  kin  iya- 
hna  taku  owotanna  qa  ecetu 
econ  wicasi  kta,  qa  Jehowa  ta- 
canku  kin  okicipapi  kta,  hecen 
Jehowa  Abereyam  token  waho- 
ye  cin  owasin  kicicahi  kta. 

20  Unkan  Jehowa  heya,  Sodom 
qa  Gomora  ceyapi  kin  he  tanka, 
qa  wahtanipi  kin  tehika  e  nawa- 
lion,  heon 

21  Nakaha  kun  mde  ca  ceyapi 
kin  mahiyohi  kin  ocowasin  iye-' 
ceca  econpi  kinhan  sdonwaye 
kta,  qa  ecece  sni  kinahan  sdon¬ 
waye  kta  ce,  eya. 

22  Unkan  wicasta  qon  hetan- 
han  iyayapi,  qa  Sodom  en  ipi, 
qa  Abereyam  nahahin  Jehowa 
itokam  yanka. 

23  Qa  Abereyam  ikiyadan  hi- 
najin  qa,  Tona  ohan  owotanna 
wahtanlpisa  om  ihang  wicaya- 
ye  kta  he  1 

24  Okini  wicasta  owotanna 
wikcemnk  zaptan  otonwe  kin  en 
unpi  esta  ihang  yaye  kta  he  ? 
Wicasta  owotanna  wikcemna 
zaptan  kin  hena  on,  otonwe  en 
unpi  kinhan,  otonwe  kin  itonya- 
pe  kte  sni  he  ? 

25  Wicasta  ohan  owotanna 
wahtanipisa  om  ihang  wicayaye 
kta  seca  ;  tokadan  hecanon  kte 
sni.  Tona  owotanna  wahtani- 

pisa  iyecen  ecawicakiconpi  kin 
he  iyonicipi  sni.  Maka  kin  o- 
wancaya  wayaco  un  kin  he  wo- 
yaco  eeon  kte  sni  he  ?  eya. 

26  Unkan  Jehowa  heya,  Wica¬ 
sta  owotanna  wikcemna  zaptan 
Sodom  otonwe  en  iyewaye  cin- 
han,  hena  on  otonwe  kin  ocowa- 
sin  itonwape  kta  ce. 

27  Unkan  Abereyam  ayupte 
ca,  Maka  mdu  qa  cahota  hema- 
ca  qeyas  mayuhe  cin  taku  ewa- 
kiye  kta  on  iapi  iwacu. 

28  Okini  wicasta  owotanna 
wikcemna  zaptan  kin  en  zaptan 
ope  kte  sni  seca  ;  zaptanna  kin 
hena  on  otonwe  kin  ocowasin 
ihang  yaye  kta  he  ?  eya.  Un¬ 
kan,  Ihang  waye  kte  sni,  hen  wi¬ 
kcemna  tom  sanpa  zaptan  iye¬ 
waye  einhan,  eya. 

29  Unkan  ake  ie  kta  e  hda,  qa, 
Okini  hen  wikcemna  tom  iye- 
wicayapi  kta,  eya.  Unkan,  Wi¬ 
kcemna  topapi  on  ecamon  kte 
sni,  eya. 

30  Unkan,  Mayuha  ceciciye 
canniye  maye  sni  wo  ;  iwae  kta 
ce.  Okini  wikcemna  yamni  hen 
iyeyapi  kta  seca,  eya.  Unkan, 
Wikcemna  yamni  hen  iyewica- 
waye  einhan  ecamon  kte  sni, 
eya. 

31  Unkan,  Tokin  Mayuhe  cin 
taku  ewakiye  kta  e  epen.  Oki¬ 
ni  wikcemna  nonpa  hen  iyeyapi 
kta  seca,  eya.  Unkan  wikcemna 
nonpa  on  ihang  waye  kte  sni  ce, 
eya. 

32  Unkan,  Itancan  ceciciye 
canniye  maye  sni  wo  ;  wanca- 
dan  iwae  kta  ce.  Okini  wikce¬ 
mna  en  iyeyapi  kta  seca,  eya. 
Unkan  wikcemna  on  ihang  wa¬ 
ye  kte  sni  ce,  eya. 

33  Unkan  Jehowa  Ahereyam 
okiya  ohinikiye  cin  hehan  to¬ 
ld  iyaya,  qa  Abereyam  ekta 
hda. 


WICOWOYAKE  19. 

1  Unkan  htayetu  ehan  ohnihde 
wicaye  cin  nom  Sodom  en  hipi ; 
he  icunhan  Lot  Sodom  tiyopa 
kin  en  iyotankehan  yanka,  un¬ 
kan  Lot  wanwicayake  ca  itko- 
wicakipe  kta  najin  hiyaya,  qa  wi- 
citokam  patus  inajin. 

2  Qa  hewicakiya,  Itancan  ce- 
ciciyapi,  wati  kin  en  yapo,  he 
wowidake  mayaduhapi,  heon 
hanyetu  kin  de  wati  kin  en  yu- 
kanpo.  Siha  kin  hdujaja  po,  qa 
hanhanna  yektapi,  qa  tokiya  da- 
pi  hecinhan  ekta  katinyan  yapo, 
ewicakiya.  Unkan,  Hiya,  ocan- 
ku  kin  de  ohna  hanyetu  osan 
unyakonpi  kta,  eyapi. 

3  Tuka  nina  cinwicakiya ;  un¬ 
kan  kici  kipi.  Ti  kin  ti  mahen  ipi, 
unkan  aguyapi  jiapohye  codan 
span  ye  ca  nakun  wowicakihan  ; 
unkan  yutapi. 

4  Iwankapi  kta  itokam,  Sodom 
otonwe  wicasta  kin  owasin  tipi 
kin  he  aohduteyapi,  hoksidan 
wicahinca  ko  owasin,  otonwe 
ihanke  anokatanhan,  henana  o- 
tonwe  ohnaka  kin  owasin  kawi- 
taya  iheya. 

5  Qa  Lot  kipanpi,  Wicasta  nom 
hanyetu  kin  de  yati  en  hipi  kin 
tukte  epi  he  1  Tankan  u  wica- 
si  wo ;  sdonwicunyanpi  kte, 
eyapi. 

6  Unkan  Lot  ti  kin  etanhan 
inanpe,  ca  tiyopa  kin  ecen  icu, 

7  Qa,  Hunka  wanjin  ciyapi,  ce- 
ciciyapi  ce,  ihnuhan  hecen  sica- 
ya  ecanonpi  kin. 

8  Micunksi  nonpapi  kin  naha- 
liin  wicasta  sdonye  sni  yakonpi, 
heniyos  eicupi,  qa  token  yacin- 
pi  ecen  wicayakuwapi  kta,  tuka 
wicasta  kin  dena  conkaske  mi- 
tawa  ohanzi  ihukuya  hipi  kin 
heon  takudan  ecawicakiconpi  sni 
po,  ewicakiya. 

9  Unkan,  Tokan  hiyaya  wo. 
Wi casta  kin  de  oyate  tokeca, 
tuka  den  un  kta  wacin,  qa  hi  qa 
he  unyacopi  wacin.  Heonihom- 
eca  niye  iyotan  sicaya  unnicu- 
wapi  kta,  oyate  kin  eyapi,  qa 
Lot  nina  pasldcapi  qa  tiyopa  kin 
kaptujapi  kta  e  en  yapi. 

10  Unkan  ohnihde  unpi  kin 
tiyopa  kin  yuganpi,  qa  Lot  ti 
mahen  hdicu  yapi,  qa  tiyopa  kin 
onatakapi. 

11  Unkan  oyate  kin  wicasta 
cistina  wicasta  tanka  ko,  oyate 
otonwe  ohnaka  kin  owasin,  tiyo¬ 
pa  kin  en  hiyeye  cin  hena  ista 
gonge  wicayapi,  heon  tiyopa  kin 
yutantan  akitapi. 

12  Unkan  ohnihde  unpi  kin  Lot 
heciyapi,  Nakun  den  takuyaya 
yukan  he  ?  takos  yaye  cin  nicin- 
ksi,  nicunksi,  qa  taku  tona  oton¬ 
we  kin  ohna  duhe  cin,  de  etan- 
han  om  tankata  inanpa  wo. 

13  Otonwe  kin  de  ihang  un- 
yanpi  kta,  heon  unhipi.;  oyate 
kin  de  owasin  woahtani  hoyapi, 
qa  Jehowa  itokam  oiyahde  ici- 
yapi,  heon  otonwe  kin  de  owi- 
hanke  ye  unhipi. 

14  Unkan  Lot  tankata  inanpe, 
ca  wicasta  takos  wicaye  kte  cin, 
hena  hewicakiya,  Otonwe  kin  de 
etanhan  tankata  inanpapo  ;  Je¬ 
howa  otonwe  kin  de  ihanke  ye 
kta  ce.  Tuka  takos  wicaye  kte 
cin  Lot  cetunhdapi. 

15  Anpao  hinanpa,  unkan  ohni¬ 
hde  unpi  kin  Lot  inahni  yapi,  qa, 
Najin  wo  ;  nitawin  ehdaku  wo, 
qa  nakun  nicunksi  nonpa  den 
unpi  kin,  okini  otonwe  wahtani 
kin  en  awihnuniniyanpi  kta  na- 
ce. 

16  Tuka  ihduwiy eyapi  sni ; 
unkan  ohnihde  unpi  nape  etan¬ 
han  wicayuzapi,  Lot,  qa  tawicu, 
qa  cunwintku  nonpa  nape  kin 
wicayuzapi ;  Jehowa  hena  onsi- 

wicakida,  he  etanhan  otonwe 
kin  tankan  ewicayayapi. 

17  Otonwe  tankan  awicaipi 
qa  uman  heciya,  Napa  wo,  ni 
iciya  wo.  Ihnuhan  nihektam 
eyatonwe  cin.  Omdaye  kin 
ohna  tuktedan  inajin  sni.  He 
kin  heciya  onapa  wo  ;  hecen  ya- 
ni  kta  ce. 

18  Unkan  Lot  hewicakiya,  Ili¬ 
ya,  Itancan  ceciciya  ce : 

19  Wowidake  yaya  nitokam 
wopida  iyeiciya,  qa  nitowaon si- 
da  kin  icantoyahnake  cin  he  mi- 
ye.  Tuka  he  onawape  kte  cin 
owakitpani  kta.  Okini  taku  si- 
ca  hiyohiinaye  ca  mate  kta,  ko- 
wakipa. 

20  Heon  ceciciya,  otonwe  wan 
cistina  den  askadan  he  cin,  hee 
iyowahi  kta  owakihi  kta.  Ce¬ 
ciciya,  heci  ye  mayan  wo  ;  ci¬ 
stina  tuka  hecen  on  minagi  kin 
ni  kta. 

21  Unkan,  He  wopida  kin  aci- 
yupte  kta;  otonwe  cistina  kin 
he  ihang  waye  kte  sni. 

22  Onapa  wo ;  inahni  wo. 
Tohan  ehan  yai  sni  hehanyan 
token  wahan  kte  sni,  eciya. 
He  etanhan  otonwe  kin  he  Zo- 
har  eciyapi. 

23  Wi  toka  hinanpa  hehan  Lot 
Zohar  iyohi. 

24  Unkan  hehan  Jehowa  ma- 
gaju  ya,  Sodom  Gomora  heniyo- 
za  kiya  inyan  zi  peta  ko  Jehowa 
mahpiya  eciyatanhan  ahinhe  wi- 
caya. 

25  Otonwe  kin  hena  owihanke 
wicaya,  omdaye  ko  ocowasin, 
qa  tona  otonwe  kin  en  ounyanpi, 
qa  makoce  kin  hen  peji  koya. 

26  Tuka  Lot  tawicu  kin  haki- 
kta,  unkan  tancan  kin  tokeca 
hinhde  ca  miniskuya  icu. 

27  He  icunhan,  hanhanna  Abe- 
reyam  kikta,  qa  Jehowa  okiye 
ciqon  en  etkiya  ya. 


WICOWOYAKE  20. 


28  Qa  Sodom,  Gomora,  mako- 
ce  ihduksan  koya  atonwan  ;  un- 
kan  makocekin  he  etanhan  sota 
wan,  maza  sdoyapi  oceti  sota 
iyececa,  wankantkiya  inanpe  cin 
wanyaka. 

29  Jehowa  Omdaye  otonwe 
kin  hena,  owikanke  ye  cin  he 
icunhan,  Abereyam  kiksuye  ca 
otonwe  ohna  Lot  ounye  cin 
ihang  wicaye  cin  hetanhan  Lot 
tankan  iyaye  ya. 

30  Unkan  Lot  Zohar  etanhan 
itawankanhde  ye,ca  he  wan  akan 
cunwintku  napin  om  e  ounyan, 
Zohar  he  en  un  kte  cin  he  wi- 
kopa  heon,  qa  makohdoka  wan 
cunwintku  napin  om  oti. 

31  Unkan  tokapa  kin  he  tanka- 
ku  kin  hecen  eciya,  Ate  unye 
cin  wanna  wicahinca,  qa  maka 
ohnaka  wanna  wicasta  wanica, 
maka  akan  econpi  qon  iye- 
cen,  tuwedan  unkiye  en  hi  kte 
sni. 

32  Iho  we,  ate  minisa  yatke 
unkiye  kta,  qa  kici  unwanke 
kte  ;  hecen  on  ate  etanhan  wi- 
coicage  unhdoyapi  kta. 

33  Hanyetu,  unkan  atkuku  mi¬ 
nisa  yatke  kiyapi.  Tokapa  kin 
hedokaheya  atkuku  kici  iwanka, 
tuka  atkuku  kin  cunwintku  en 
hiwanke  cin  he  sdotkiye  sni,  na- 
kun  kikta  kin. 

34  Ihanhanna  tokapa  kin  he 
tankaku  kin  heciya,  Hinhan  ate 
kici  imunka ;  ecin  ake  hanyetu 
kinhan,  minisa  yatke  unkiye  kte 
ca  nis  ito  kici  nunke  kte,  hecen 
on  ate  etanhan  wicoieage  un¬ 
hdoyapi  kta. 

35  Unkan  ake  ihanyetu,  unkan 
atkuku  minisa  yatke  kiyapi ;  is 
ito  hakaktakin  atkuku  kici  iwan¬ 
ka.  Is  ake  cunwintku  en  hi¬ 
wanke  cin  sdotkiye  sni,  qa  kikta 
kin  nakun. 

36  Hecen  Lot  eunwintku  napin 


atkuku  etanhan  hoksin  itpihna- 
kapi. 

37  Tokapa  kin  hoksidan  wan 
ton  qa  Moab  eya  cas  kiton.  He 
Moab  oyate  ate  yapi  anpetu  kin 
dehan  aiyahdeya. 

38  Unkan  hakakta  kin  is  eya 
hoksidan  wan  ton  qa,  Benami 
eya  cas  kiton.  He  Amon  cinca 
kin  anpe  dehan  aiyahdeya  ate 
yapi. 

WICOWOYAKE  20. 

1  Hehan  Abereyam  makoce  ito- 
kaga  kin  ekta  ihdaka  ye  ca,  Qa- 
des  qa  6ur  otahedan  iyotanke 
ca  Gerar  en  ounyan. 

2  Qa  Abereyam  tawic.u  Sara 
ke  ca,  Mitanksi  kin  dee  ce,  eya. 
Unkan  Gerar  wicasta  yatapi 
Abimelek,  he  ekta  ye  wicasi  qa 
Sara  icu. 

3  Unkan  hanyen,  Wakantanka 
Abimelek  ekta  hi,  qa  wowihan- 
mde  wan  en  heciya,  Iho  nite, 
winohinca  iyacu  kin  he  wicasta 
wan  tawicu  kin  heca  nakaes. 

4  Tuka  Abimelek  nahahin  Sara 
ikiyedan  wanke  £rii,  qa  heya  ; 
Itancan  oyate  owotanna  wan  he 
nakun  te  wicayaye  kta  he  ? 

5  Mitanksi  kin  dee,  emakiye 
sni  he  ?  qa  winyan  kin  is,  Timdo 
waya  ce,  emakiye  sni  he  ?  Mi- 
cante  kin  ecedan  qa  minape  iye- 
cetu  kin  on  hecamon. 

6  Unkan  Wakantanka  wowi- 
hanmde  kin  en  heciya,  Mis  nakun 
nicante  ecedan  kin  en  hecanon 
kin  sdonwaya  qa,heon  ecihdaku, 
miye  en  wayahtani  kte  sni,  qa 
dutan  kte  cin  iyowin  ciciye  sni. 

7  Qa  Wanna,  iho,  wicasta  qon 
tawicu  kin  kicu  wo,  is  wicasta 
wokcah  kin  heca,  kinhan  niye 
on  cekiye  kta,  hecen  yani  kta ; 
tuka  ake  yecu  ^ni  kinahan  nite 
kte  ca  nakun  taku  nitawa  kin 
owasin,  he  sdonya  wo. 

8  Unkan  Abimelek  hanhan- 
na  bin  kikta,  qa  ookiye  wicayuhe 
cin  owasin  wicakico,  qa  hena 
owasin  owicakiyaka  :  Unkan 
wicasta  kin  nina  kokipapi. 

9  Unkan  Abimelek  Abereyam 
kico  qa,  Tokeca  e  hecaunyecon- 
pi  ?  Qa  niye  en  wawabtani  kin 
tukte  e  on  woabtani  tanka  wan 
miye  qa  oyate  mitawa  ko  iyahde 
unyayapi  1  Woecon  wan  econpi 
kta  iyecece  sni  tuka  hecamiye- 
con,  eciya. 

10  Qa,  Taku  wandaka  on  hecen 
ecanon  he  1  Abimelek  Abere¬ 
yam,  eciya. 

11  Unkan  Abereyam  heya,  Tu- 
wedan  deciya  Wakantanka  oho- 
da  sni  qa  mitawin  on  maktepi 
kta  kepce  cin  heon  hecamon  ; 

12  Qa  awicakehan  tanksi  waya 
ce.  Ate  waye  cunwintku  kin 
bee,  tuka  ina  tawa  sni,  qa  mita¬ 
win  ee  kta  mduza. 

13  Qa  Wakantanka  ate  ti  kin 
etanhan  ihdaka  ye  maye  cehan 
winyan  qon  hewakiya ;  Taku 
waste  ionsimayada  kte  cin  dee 
ce.  Makoce  owasin  tokiya  ka- 
gta  en  unki  kinhan,  Timdo  ema- 
kiya  wo,  epe  ciqon,  eya. 

14  Hehan  Abimelek  tabin  wa- 
nuyanpi  ikikcu,  qa  tatanka  qa 
hoksidan  wicinyanna  ko  iwica- 
kikcu  qa  Abereyam  qu ;  tawicu 
Sara  nakun  kicu. 

15  Qa  Abimelek  heya,  Mitama- 
koce  nitokam  wanka  ce  ;  tukten 
niista  iyonicipi  kinhan  hen  iyo- 
tanka  wo. 

16  Qa  Sara  heciya,  Iho  niti- 
mdo  mazaska  kektopawinge  wa- 
qu ;  iho  he  niista  akabpe  kte 
cin  ee,  tona  nici  unpi  kin  owasin 
en,  qa  tokan  nakun  owasin  en  ; 
hecen  Sara  iyopeyapi. 

17  Hehan  Abereyam  Wakan¬ 
tanka  icekiya;  unkan  Wakan¬ 
tanka  Abimelek  asni  y an, tawicu 

kici  qa  wikoska  yuhe  cin  owa¬ 
sin.  Unkan  cinca  tonpi. 

18  Jehowa,  Sara  Abereyam 
tawicu  kin  on  etanhan,  Abime¬ 
lek  tiyohnaka  tawa  owasin  ta- 
mnipi  kin  suksuta  onawicataka 
tuka  qon. 

WICOW OYAKE  21. 

1  Unkan  Jehowa  heye  ciqon, 
he  iyecen  Sara  ekta  hi,  qa  Je¬ 
howa,  eciye  ciqon,  he  iyecen 
ecakicon. 

2  Unkan  Sara  ihdusake  ca 
Abereyam  okanta  cinca  wan  ki- 
citon ;  Wakantanka  eye  ciqon 
iyehantu  qehan. 

3  Unkan  Abereyam  cinhintku 
kicitonpi,  Sara  ton  kin  he,  Izak 
eya  cas  kiton. 

4  Qa  Abereyam  Izak  bakihda- 
ya  anpetu  isahdogan  tonpi  kin 
ehantanhan,  Wakantanka  econ 
si  qon  iyecen. 

5  Abereyam  wanna  waniyetu 
opawinge,  hehan  cinhintku  Izak 
kicitonpi. 

6  Unkan  Sara  heya,  Wakan¬ 
tanka  ilia  mayan,  qa  tona  nahon- 
pi  kin  imiciyuskinpi  kta. 

7  Qa  Sara  hoksiyoqopa  azin 
kiye  kte  cin,  tuwe  Abereyam 
eciye  kta  he  1  wicabinca  tuka 
cinca  weciton  kin,  eya. 

8  Unkan  hoksidan  kin  tanka 
aye  ca  azin  ayastan  kiyapi.  Un¬ 
kan  Izak  azin  ayastan  kiyapi 
anpetu  kin  he  en,  Abereyam 
wohe  ca  wicota  wicakico. 

9  Unkan  Hagar  Egupton  kin 
cinhintku  Abereyam  kiciton  kin 
he,  wowihaha  kin  he  Sara  wan- 
yake  ca; 

10  Wikoska  kin  de  cinhintku 
kin  iyahna  tankan  ye  wicaya  ye. 
Wikoska  kin  de  cinhintku  kin, 
micinksi  Izak  kici  woyuha  ta- 
waye  kte  &ni,  eya. 

11  Unkan  oie  kin  he,  Abere¬ 
yam  ista  kin  en  tehike  hinca, 
cinhintku  kin  heon  etanhan. 

12  Unkan  Wakantanka  Abere- 
yam  heciya,  Wikoska  duhe  cin, 
qa  hoksidan  kin  on  etanhan,  nii- 
sta  kin  en  tehike  sni  nunwe. 
Taku  Sara  eniciye  cin  owasin 
ecen  ho  kin  anagoptan  wo.  Izak 
he  en  wicoicage  nitawa  kin  caje 
yatapi  kta. 

13  Wikoska  cinhintku  kin  ni- 
cinksi  kin  hee,  heon  he  nakun 
oyate  wan  ieah  wakiye  kta  ce. 

14  Unkan  Abereyam  hanlianna 

hin  kikta,  qa  aguyapi  mini  apahta 
wan  ahna  icu,  qa  Hagar  qu,  ta- 
hpa  kin  akan  ehnaka,  hoksidan 
nakun  qa  toki  ye  si.  Unkan 
iyaye  ca  Berseba  tinta  kin  onu- 
ni.  « 

15  Unkan  mini  apahta  kin 
etanhan  mini  wanna  yahepapi, 
qa  hoksidan  kin  canhaka  wan 
ihukuya  ehpekiya ; 

16  Qa  iyaye  ca  iyotakons  iyo- 
tanka  kitana  tehan,  wanhinkpe 
kihiyeyapi  hehanyan:  Hoksidan 
te  kte  cin  wanwahdake  kte  sni 
ce,  eya  ;  heon  aisinyan  iyotanke 
ca  hoyeye  ca  ceya. 

17  Unkan  Wakantanka  hoksi¬ 
dan  ho  kin  nahon,  qa  Wakantan¬ 
ka  taohnihde  malipiya  eciyatan- 
han  Hagar  kipan,  Hagar  taku 
y aka  he  \  W akantanka  he  o- 
yanke  kin  etanhan  hoksidan  ho 
kin  nahon.  Kokipe  sni  wo. 

18  Najin  qa  hoksidan  kin  iki- 
kcu  qa,  nape  kin  on  hduha  wo. 
Iye  oyate  tanka  wan  icah  waki¬ 
ye  kta  ce,  eya. 

19  Qa  Wakantanka  winyan  ista 
kin  yuhdoka,  unkan  minihdoka 
wan  wanyake  ca  ekta  i,  qa  mini 
apahta  kin  iyatahde  ye  ca  hoksi¬ 
dan  kin  yatke  kiya. 

20  Unkan  Wakantanka  hoksi¬ 
dan  kin  kici  un;  hecen  tanka 


icage  ca  tinta  kin  en  ounye  ca 
itazipa  on  waoka. 

21  Qa  Paran  tinta  kin  en  oun¬ 
ye  ca  hunku  kin  Egupta  mako- 
ce  kin  etanhan,  tawicu  kte  cin 
kiciyuza. 

22  Unkan  hehan  Abimelek  qa 
taakicita  tancan  Pikol  henioza 
Abereyam  heciyapi;  Taku  eca- 
non  kin  owasin  en  Wakantanka 
oniciya. 

23  iho  hecen  eya  wo,  Wakan¬ 
tanka  namahon ;  cihnaye  kte  sni, 
nicinksi  nitakoja  ko  wicawahna- 
ye  kte  sni,  taku  waste  ecamiye- 
con  kin  iyecen  ecacicon  kta, 
makoce  en  ounwaye  cin  nakun. 

24  Unkan,  Mis  ecen  eya  wa- 
konze  kta  ce,  Abereyam  eya. 

25  Hehan  minihdoka  wan  Abi¬ 
melek  taokiye  kin  kipi  qon,  he 
Abereyam  cajeyate  ca  he  on 
Abereyam  Abimelek  iyopeya. 

26  Unkan,  Tuwe  hecon  kin 
sdonwaye  sni,  qa  nis  nakun 
omayakidake  sni,  nakun  mis  he 
nawahon  sni,  nakaha  heceyedan, 
eya. 

27  Unkan  Abereyam  tahinca 
wanuyanpi  pte  wanuyanpi  ko 
ikikcu,  qa  hena  Abimelek  qu  ; 
unkan  napin  odakota  wan  kici- 
cagapi. 

28  Hehan  Abereyam  tahinca 
cinca  wiyedan  sakowin  akipam 
ewicahde. 

29  Unkan  Abimelek  Abereyam 
heciya,  Tahinca  wiyedan  sako¬ 
win  kinukan  ewicayahde  kin  he 
taku  he. 

30  Unkan,  Minihdoka  kin  de 
mis  waqe  cin  he  yuotaninpi  kte 
cin,  heon  tahinca  wiyedan  sako¬ 
win  kin  hena  minape  kin  etan¬ 
han  iyacu  kta,  eya. 

31  Unkan  heon  etanhan  mako¬ 
ce  kin  he  Berseba  eciyapi,  napin 
heciya  Wakantanka  namahon 
eya,  ekiciyapi. 

32  Unkan  Berseba  hen  odako- 
ta  wan  kicicagapi ;  hehan  Abi- 
melek  najin  taakicita  tancan  na- 
kun,  qa  Pilistim  tamakocepi  kin 
ekta  hdapi. 

33  Unkan  Abereyam  Berseba 
lieciya  taskoju  wan  oju,  qa  hen 
Jehowa  Taku  wakan  owihanke 
wanica  hoyekiya. 

34  Qa  Abereyam  Pilistim  ta¬ 
makocepi  kin  en  anpetu  ota  oun- 
yan. 

WICOWOYAKE  22. 

1  Unkan  hena  owasin  iyoha- 
kam,  Wakantanka  Abereyam 
iyutan  ye  ca  heciya,  Abereyam, 
eya  houkiya.  Unkan,  Iho  miye 
ce,  eya. 

2  Unkan,  Nicinksi  heceyedan 
waste  yakidake  cin  Izak  he  icu, 
qa  Moriya  makoce  kin  ekta  ye 
ca  heciya  he  wan  ociciyake  kte 
cin  he  akan  petan  wahdusna 
wo,  eya. 

3  Unkan  Abereyam  hanhanna 
hin  kikta,  qa  suktanka  sonsonna 
aqin  kiton,  qa  koska  nom  iwi- 
cakikcu  cinhintku  Izak  nakun, 
can  on  wosna  kte  cin  he  kakse 
ca,  najin  qa  hena  om,  makoce 
tukte  en  Wakantanka  cajeyate 
ciqon  heciya  iyaya. 

4  Anpetu  iyamni  Abereyam 
wankan  etonwe  ca,  tukten  ke 
cin  he  tehan  tanhan  wanyaka. 

5  Qa  Abereyam  koska  wicayu- 
he  cin  hewicakiya,  Den  iyotan- 
kapo  suktanka  sonsonna  iyahna, 
qa  mis  hoksidan  kici  kan  unkipi 
kinhan  canpeska  makehdeya  un- 
kanpi,  qa  den  dukanpi  kin  en  un- 
hdipi  kta. 

6  Qa  Abereyam  can  on  wosna 
kte  cin  icu,  qa  cinhintku  Izak 
akan  ehnake  ca  peta  isan  ko  na¬ 
pe  kin  en  icu,  qa  sakim  iyayapi. 

7  Unkan  Izak  atkuku  Abere¬ 
yam  kici  okiye  ca,  Ate,  eya. 

Unkan,  Micinksi  nawahon  ce, 
eya.  Unkan,  Iho  peta  can  ko 
yukan,  tuka  woteca  kin  wosnapi 
on  tukte  e  he?  eya. 

8  Unkan,  Micinksi  Wakantan¬ 
ka  tahin  wanuyanpi  wakiyusna- 
pi  on  okide  kta,  eya.  Heeen 
sakim  yapi. 

9  Qa  wanna  tukten  Wakan¬ 
tanka  ye  si  qon  hen  hiyohipi,  qa 
hen  Abereyam  wahna  wosnapi 
wan  kage  ca,  cinhintku  Izak 
iyakaske  ca  wahna  wosnapi  kin 
akan  ekihnaka,  can  kin  iwan- 
kam. 

10  Qa  cinhintku  te  kiye  kta  e 
nape  kiyugate  ca  isan  kin  iki- 
kcu. 

11  Hehan  mahpiya  kin  eciya 
tanhan  Jehowa  ohnihde  ye  cin 
kipan,  Abereyam,  Abereyam, 
eya.  Unkan,  Nawahon  ce,  eya. 

12  Unkan,  Hoksidan  kin  ekta 
ninape  kin  ye  kiye  sni,  qa  taku- 
dan  ecakicon  sni  wo.  Wanna 
niye  Wakantanka  ikoyape  cin 
sdonwaya  ce  ;  nicinksi  heceye¬ 
dan,  tuka  mayaqu  kta  wicayada 
he  etanhan,  eya. 

13  Hehan  Abereyam  wankan 
etonwe  ca,  inyun  iheyata  tamdo- 
ka  wan  otehi  ohna  he  kin  on 
ikoyag  najin,  he  wanyake  ca, 
Abereyam  ekta  i,  qa  tamdoka 
kin  icu,  qa  cinhintku  kin  hee 
kiya  hee  petan  wosna. 

14  Qa  Abereyam  makoce  kin 
he,  Jehowa  wiwanhdake  kta, 
eya  cas  ton ;  heon  Jehowa  he 
tawa  kin  akan  tanin  iciye  kta 
ce,  nahahin  eyapi. 

15  Unkan  mahpiya  kin  eciya 
tanhan  Jehowa  ohnihde  ye  cin 
inonpa  akihde  Abereyam  kipan  ; 

16  Miye  kaes  caje  mihdate  Je¬ 
howa  eya  ;  Taku  ecanon  kin  de 
nicinca  wanjidan  tuka  itonyaki- 
pe  sni ; 

17  Heon  wowaste  on  ciyawa- 


WICOWOYAKE  23. 


ste  kta,  nicinca  iyakicuya  yuota 
wakiye  kta.  Mabpiya  wicanbpi 
iyena,  qa  miniwanca  kahda  wi- 
yaka  sukaza  iyeye  cin  iyena, 
taku  nitawa  iyacin  kte  ca,  nicin¬ 
ca  toka  wicayapi  kin  otonwe  ta- 
wapi  kin  yuhapi  kta. 

18  Qa  mioie  kin  anayagoptan 
kin  he  on  nicinca  kin  on  maka 
kin  oyate  owasin  wieayawastepi 
kta  ce,  eya. 

19  Unkan  Abereyam  koska  wi- 
cayuhe  cin  ekta  hda ;  unkan 
najinpi  qa  yuwitaya  Berseba 
ekta  hdapi ;  qa  Abereyam  Ber¬ 
seba  en  ounyan. 

20  Hena  owasin  iyohakam 
Abereyam  hecen  eya  okiyakapi ; 
Milka  he  nakun  nicinye  Nabor 
he  cinca  kiciton. 

21  Uz  tokapa  kin  hee,  qa  sun- 
kaku  Buz,  qa  Qemuel  Aram  he 
atkuku  ; 

22  Qa  Kesed,  qa  fiazo,  qa  Pil- 
das,  qa  Idlap,  qa  Betuel. 

23  Unkan  Betuel  he  Rebeka 
kicitonpi.  Hena  sahdogan  kin 
Milka  he  Nabor  Abereyam  cin- 
cu  kin  kiciton. 

24  Unkan  tawicu  tokeca  kin, 
Ruma  eciyapi  be  Teba,  qa  Ga- 
ham,  qa  Talios,  qa  Mahaka  hena 
wicaton. 

WICOWOYAKE  23. 

1  Unkan  Sara  waniyetu  opa- 
winge  sanpa  wikcemna  nonpa 
sanpa  sakowin  henakeca,  wa¬ 
niyetu  kin  hena  Sara  ni. 

2  Hehan  Sara  ta,  Arba  otonwe 
kin  heciya,  Hebron  Kanan 
makoce  kin  etu  hee.  Unkan 
Abereyam  Sara  on  iyokisice  ca 
akiceye  kta  e  en  hi. 

3  Hehan  Abereyam  tawicu t  te 
cin  itokapa  tanhan  najin  qa,  Het 
cinca  wicaye  cin  owicakiya. 

4  Qa,  Mis  wicasta  ihdaka  waun 

qa  askatudan  nicipi  wahimdo- 


tanka,  wicasta  hnakapi  mduhe 
kta  e  niyepi  om  maqupo  ;  kin- 
han  makite  cin  mitokapa  tan¬ 
han  wehnake  kta  ce,  eya. 

5  Unkan  Het  cinca  wicaye  cin 
ayuptapi,  qa  Abereyam  heciya- 

pi; 

6  Itancan  anaungoptanpo :  Wi¬ 
casta  yatapi  wakan  unkiyepi  co- 
kaya  henica.  Wicasta  hnakapi 
unhapi  kin  tukten  iyonicipi  kin 
nicite  cin  en  kihnaka  wo.  Un- 
kis  wanjidan  kasta  wicasta  hna¬ 
kapi  unhapi  kin  hen  nicite  cin 
yehnake  kta  e  tebinda  kte  sni. 

7  Unkan  Abereyam  najin  qa 
Het  cinca  wicaye  cin  oyate  ma¬ 
koce  yuhapi  kin  wicitokam  apa- 
tuja. 

8  Qa  owicakiye  ca,  Makita  mi¬ 
tokapa  tanhan  wehnake  kte  cin 
he  iyonicipipi  hecinhan  anama- 
goptanpi,  qa  Epron  Zohar  he 
cinhintku  cin  makiyapo. 

9  Kinhan  Makpela  imnija  obdo- 
ka  yuhe  cin,  tamaga  ihanke  en 
un  kin,  mazaska  iyenakeca  kin 
heon  maqu  kte  cinhan,  niyepi 
cokaya  wicasta  hnakapi  wan 
mduhe  kta  ce,  ewicaldya. 

10  Unkan  Epron  Het  cinca 
wicaye  _  wicehna  ounyan  ;  qa 
Epron  Heti  kin  Abereyam  ayu- 
pta ;  Het  cinca  wicaye  cin,  oton¬ 
we  tiyopa  ohna  upi  kin  hena 
owasin  nahonpi; 

11  Hiya,  Itancan  namabon  wo. 
Maga  kin  cicu  ;  imnija  obdoka 
en  un  kin  he  nakun  cicu.  Mi- 
taoyate  cinca  wicaye  cin  wan- 
mayakapi  he  cicu.  Nicite  cin 
kihnaka  wo,  eya. 

12  Unkan  Abereyam  oyate 
makoce  tawapi  kin  wicitokam 
patuja. 

13  Qa  ia,  Iho  amayadupte  cin- 
ahan,  namabon  wo.  Maga  kin 
on  mazaska  cicu  kta.  Icu  wo ; 
kinhan  makite  cin  wehnake  kta, 

Epron  eciya,  oyate  makoce  yu- 
hapi  kin  hena  nalionpi. 

14  Unkan  Epron  Abereyam 
ayupte  ca  heciya  ; 

15  I  tan  can  namahon  wo.  Ma- 
ga  kin  mazaska  opawinge  topa 
iyehantu  ce  ;  tuka  unkiyotahe- 
dan  he  taku?  Nicite  cin  eki- 
hnaka  wo. 

16  Unkan  Epron  ie  cin  he 
Abereyam  anagoptan,  qa  maza¬ 
ska  opawinge  tom  wopeton  icnpi 
kin  heca  Abereyam  aspe  ye  ton 
qa  qu,  he  Epron  Het  cinca  wi- 
caye  cin  nalionpi  cajeyate  ciqon 
hee. 

17  Unkan  Epron  tamaga  Mak- 
pela  en  wanka,  Mamore  iyota- 
kons  he  qu ;  maga  kin  imnija 

4  ohdoka  he  en  wanke  cin  he  na- 
kun,  qa  can  tona  he  en  han  qa 
tona  ihduksan  he  cin  he  nakun 
owasin ; 

18  Abereyam  tawra  kte  cin, 
Het  cinca  wicaye  cin  tona  oton- 
we  tiyopa  kin  ohna  yapi  kin  he 
wanyakapi. 

19  Hehan  Abereyam  tawicu 
Sara  ekihnaka  ;  Makpela  maga 
imnija  ohdoka  kin  he  en,  Mamo¬ 
re  ikiyedan,  Hebron  Kanan  ma¬ 
koce  kin  etu  hee. 

20  Unkan  maga  imnija  ohdoka 
iyahna,  Abereyam  wicasta  hna- 
kapi  on  yuhe  kte  cin,  Het  cinca 
wicaye  cin  qupi. 

WICOWOYAKE  24. 

1  Unkan  Abereyam  wanna  wi- 
cahinca  omaka  ota ;  unkan  Je- 
howa  taku  owasin  en  Abereyam 
yawaste. 

2  Unkan  Abereyam  he  taokiye 
tiyohnaka  tawa  tokapa  kin,  ta¬ 
ku  yuhe  cin  owasin  awanyag 
un  kin  heciya ;  Ninape  kin  mi- 
ceca  ihukuya  ekihnaka  wo  ; 

3  Kinhan,  J eho wa  Taku  wakan 

mahpiya  maka  ko  yuhe  cin  na- 
mahon,  eye  ciciye  kta,  Kanani 
oyate  om  manke  cin  cunwintku- 
pi  kin  etanhan  micinksi  on  wi~ 
nohinca  iyacu  kte  sni. 

4  Tuka  mitamakoce  qa  mita- 
kuye  kin  hena  ekta  de  kte  ca, 
hetanhan  micinksi  Izak  on  wi- 
nohinca  iyacm  kta,  kehe  kta  ce, 
eya. 

5  Unkan,  taokiye  kin  hey  a,  0- 
kini  winohinca  kin  makoce  kin 
de  ekta  omape  kta  tawatenye 
kte  sni ;  hecinhan  makoce  etan¬ 
han  yau  qon,  nicinksi  ake  ekta 
ye  wakiye  kta  he  % 

6  Unkan,  Ihnuhan  micinksi  ici- 
cawin  heciya  ye  yakiye  cin. 

7  Taku  Wakan  mahpiya  yuhe 
cin,  ate  ti  kin  etanhan  qa  mako¬ 
ce  wan  en  matonpi  kin  etanhan, 
imacu  qa  omakiye  ca,  Makoce 
kin  de  nicinca  waqu  kta  ce,  eya 
konza,  he  taohnihde  kin  nitokam 
ye  si  kta,  kinhan  micinksi  kin 
on  heciya  tanhan  winohinca  wan 
iyacu  kta. 

8  Winohinca  kin  onipe  kta  ta¬ 
watenye  sni,  hecinhan  iyakonze 
kin  de  on  iyaonpepicasni  yaun 
kta,  tuka  micinksi  heciya  ye 
yaye  kte  sni  ce. 

9  Unkan  taokiye  qon  nape  kin 
iye  yuhe  cin  Abereyam  ceca  kin 
ihukuya  ekihnake  ca  ecen'  eya 
konza. 

10  Qa  ookiye  kin,  iye  yuhe  cin 
camo  tawa  kin  etanhan,  camo 
wikcemna,  qa  iye  yuhe  cin  taku 
waste  tawa  kin  owasin  etanhan 
icu,  qa  hena  yuha  iyaye  ca  Na- 
hor  otonwe  kin  ekta  i,‘  Aram 
watpa  otahedan  etu. 

11  Qa  otonwe  kin  itankan  mi- 
nihdoka  ikiyedan,  camo  kin  can- 
peska  makehdeya  inajin  wicaki- 
ya,  htayetu  mini  huwe  ipi  eca 
iyehantu. 

12  Qa  hey  a,  Jehowa  Abereyam. 


WICOWOYAKE  24. 


mayuhe  cin  Wakan  nida  cecici- 
ya,  nakaha  tanyan  ihuni  makiye 
ca  Abereyam  mayuhe  cin  he 
wowaste  ecakicon  ye. 

13  Minihdoka  kin  ekta  nawa- 
jin  ;  qa  otonwe  kin  wieasta  cun- 
wintkupi  kin  mini  huwe  upi  kta. 

14  Qa  wikoska  wan  tuwe  ka- 
£ta  hewakiye  kta;  Wakiskotpa 
nitawa  kin  au  wo,  mini  mdatke 
kta  ce  ;  unkan,  Yatkan  ye,  qa 
camo  nitawa  kin  nakun  yatke 
wicawakiye  kta,  eye  cinhan,  to- 
kin  nitaokiye  Izak  yuhen  yaka- 
linige  cin  hee,  kinhan  mayuhe 
cin  wowaonsida  ecayecon  sdon- 
wayen. 

15  Unkan  is  ia  nahahin  ayastan 
£ni  ehan,  Rebeka  u,  Abereyam 
cincu  Nahor  tawicu  Milka  he 
cinhintku  Betuel  he  cunwintku 
kin  hee,  wakiskotpa  hiyeta  onpe 
ca  u. 

16  Wikoska  owanyag  waste 
hinca,  hoksiwina,  qa  wieasta  to- 
hini  sdonye  sni,  minihdoka  kin 
ekta  kun  ye  ca  wakiskotpa  kin 
ojudan  icu  qa  wankan  hiyu. 

17  Unkan  ookiye  qon  itkokim 
inyang  ye  ca,  Wakiskotpa  duhe 
cin  etanhan  mini  onge  yatke 
makiya  wo,  eya. 

18  Unkan,  Itancan  yatkan  ye, 
eye  ca  wakiskotpa  kin  nape  kin 
on  kun  akihde,  qa  yatke  kiya. 

19  Unkan  ayastan  hehan,  Ca¬ 
mo  nitawa  kin  nakun  hena  on 
mini  awau  kta,  yatkan  ayastan- 
pi  kin  hehanyan,  eya. 

20  Qa  inahni  qa  wakiskotpa 
kin  cankaskotpa  tanka  kin  oka- 
stan,  qa  inyanka  minihdoka  kin 
ekta  mini  huwe  ya  heon,  qa  ca¬ 
mo  kin  owasin  mini  wicakahi. 

21  Unkan  wieasta  kin  yusin- 
yaye  ca  taku  eye  sni,  canku  ohna 
u  kin  he  Jehowa  ohinniyan  tan- 
yan  ikiyustan  kta  hecinhan  he 
sdonye  kta. 


22  Unkan  camo  kin  mini  ya¬ 
tkan  ayastanpi,  hehan  wieasta 
qon  mazaskazi  maza  oin  tanka, 
mazaska  hanke  iyecen  tke,  he 
icu  qa  nakun  maza  huhu  nom 
mazaska  wikeemna  iyecetu,  he¬ 
na  owasin  wikoska  nape  kin  en 
ye  kiya ; 

23  Qa,  Tuwe  hunkake  yaya 
he  %  Omakiyaka  wo,  niyate  ti 
kin  ohna  unkiwankapi  kta  okan 
he  1  eya. 

24  Unkan,  Milka  cinhintku  Be¬ 
tuel  Nahor  kiciton  kin  he  cun¬ 
wintku  kin  miye  ce,  eya. 

25  Qa,  Peji  puze  ca  taku  yuta- 
pi  ko  ota,  qa  nakun  wankapi  kta 
okan  ce,  eciya. 

26  Unkan  wieasta  qon  pama- 
hdedan  yanke  ca  Jehowa  cekiye 
ca, 

27  Jehowa  Abereyam  mayuhe 
cin  taku  wakan  da  kin  he  yawa- 
stepi  nunwe.  Towicake  towa- 
onsida  ko  mayuhe  cin  ektakiya 
ayustan  sni,  tuka  mayuha  sun- 
kaku  ti  kin  canku  kin  ohna  Je¬ 
howa  amau  ce,  eya. 

28  Unkan  wikoska  kin  dus  hde 
ca  iye  hunku  ti  kin  en  hena 
owasin  oyaka. 

29  Rebeka  timdoku  wan  yu- 
kan,  Laban  eciyapi,  qa  Laban  is 
dus  iyaya  wieasta  qon  ekta  mi¬ 
nihdoka  kin  en. 

30  Laban  oin  tanka,  qa  maza 
huhu  tanksitku  nape  kin  akan 
wanyake  ca  Rebeka  tanksitku 
oie  ye  cin,  Wieasta  kin  hecen 
emakiya  eye  cin  he  nahon  qa, 
hehan  wieasta  qon  minihdoka 
kin  ekta,  camo  kin  icahda  najin 
kin  en  hi. 

31  Qa  heya,  Jehowa  he  niya- 
waste  kin  u  wo.  Tokeca  tankan 
nayajin  he  1  Mis  tipi  kin  wan¬ 
na  wiyeya  wakaga,  camo  yukan- 
pi  kte  cin  nakun. 

32  Unkan  wieasta  qon  tipi  kin 

ekta  hi ;  unkan  carao  kin  kiyu- 
ske  ca  peji  puza  taku  yutapi  ko 
camo  kin  qn,  qa  mini  on  siha 
lidujaja  kta  wicasta  om  hi  kin 
nakun  hdujajapi  kta  e  au. 

33  Qa  woyute  nakun  qu.  Un¬ 
kan,  Taku  on  wahi  kin  owa- 
hdake  sni  kinhan  onspadan  wate 
kte  sni  ce,  eya.  Unkan,  la  wo, 
eya. 

34  Unkan,  Abereyam  tahoksi- 
dan  wan  he  miye  : 

35  Qa  Jehowa  he  mayuhe  cin 
nina  yawaste,  qa  tahin  wanu- 
yanpi  qu,  qa  pte,  qa  mazaska, 
qa  mazaskazi,  qa  wicasta  winyan 
ko  wowindag  wicaye  ein,  qa  ca¬ 
mo,  qa  suktanka  sonsonna,  hecen 
wicasta  okinihan. 

36  Qa  mayuhe  cin  tawicu  kin 
Sara  cinca  wan  ton,  mayuha  wan¬ 
na  wicahinca  hehan  he  kiciton, 
unkan  takuyuhe  cin  owasin  kicu. 

37  Qa  Kanani  makoce  tawapi 
kin  en  manke  cin  he  cunwintku- 
pi  kin  etanhan  micinksi  on  wi- 
nohinca  duze  kte  sni : 

38  Tuka  hunkake  wicawaye 
cin  tipi  kin  ekta  de  kte  ca,  taku- 
wicawaye  cin  etanhan  micinksi 
on  winohinca  wan  duze  kta  ce, 
mayuhe  cin  eya  konza,  keyemasi. 

39  Unkan,  Okini  winohinca  kin 
mici  u  kte  sni,  mayuhe  cin  ewa- 
kiya. 

40  Unkan,  Taku  wakan  wada 
Jehowa  itokam  mawani  kin,  he 
taohnihde  wan  nici  ye  si  kte  ca, 
mitakuye  qa  ate  ti  kin  etanhan, 
winohinca  wan  micinksi  on  du¬ 
ze  kta  e,  canku  yaye  cin  tanyan 
ihuni  niciye  kta  ce. 

41  Tuka  taku  eya  konze  cici- 
ye  cin  nihiyahde  kte  sni,  taku- 
wicawaye  cin  ekta  de  cinhan, 
qa  nicupi  sni  kinhan,  hehan  ta¬ 
ku  eya  konze  ciciye  cin  iyahde 
niciye  kte  sni,  emakiya. 

42  Unkan  nakaha  minihdoka 

kin  ekta  wahi  qa  hepa,  Jehowa 
Abereyam  mayuhe  cin  he  wa¬ 
kan  nida,  canku  ohna  wau  kin 
tanyan  ihuni  may  akiya  hecinhan ; 

43  Iho  mis  minihdoka  kin  ica- 
hda  nawajin  qa  wikoska  wan 
mini  huwe  hiyu  qa,  Wakiskotpa 
duhe  cin  etanhan  mini  onge  ya- 
tke  makiya  ye,  ewakiye  kta. 

44  Unkan,  Yatkan  ye,  qa  na¬ 
kun  camo  nitawrn  kin  mini  wica- 
wakahi  kta  ce,  emakiye  cinhan, 
winohinca  wan  mayuhe  cin  cin- 
hintku  yuze  kta  e  Jehowa  ka- 
hnige  cin  hee  kte. 

45  Mis  cante  mahen  ia  nahahin 
mdastan  sni,  unkan  inyun  Re- 
beka  hinanpe  ca,  minihdoka  kin 
ekta  kun  i  qa  mini  icu  ;  unkan, 
Tokin  yatke  mayakiyen,  ewa- 
kiya. 

46  Unkan  tawakiskotpa  kin 
inaliniyan  kun  ahi  qa,  Yatkan 
ye,  qa  camo  nitawa  kin  nakun 
woyatke  wicawaqu  kta  ce,  eya  ; 
unkan  mdatke  ca  camo  kin  na¬ 
kun  yatkanpi. 

47  Unkan  imonge  ca,  Tuwe 
cunwintku  niyan  he  ?  ewakiya. 
Unkan  Betuel  cunwintku  he  mi¬ 
ye,  Nahor  cinhintku  Milka  ki¬ 
citon  kin  hee.  Hehan  oin  tan¬ 
ka  ite  kin  akan  ewahnaka,  ma- 
za  huhu  nakun  nape  kin  akan. 

48  Qa  pamahdedan  manke  ca 
Jehowa  cewakiya,  Jehowa  Abe¬ 
reyam  mayuhe  cin  taku  wakan 
da  kin  he  mayuhe  cin  cinhintku 
kin  on,  mayuhe  cin  sunkaku 
cunwintku  iwacu  kta  e  canku 
wicaka  ohna  amau  kin  he  mda- 
tan. 

49  Qa  niyepi  wanna  wowaon- 
sida  wowicake  ko  mayuhe  cin 
ecayeconpi  kte  cinhan  omakiya- 
kapo,  qa  ecayeconpi  kte  sni  kin¬ 
han  omakiyakapo  :  etapa  tanhan 
mduhomni  kta  qa  is  catka  tan¬ 
han,  eya. 


WICOWOYAKE  25. 


50  Unkan  Laban  Betuel  ko 
ayuptapi  qa  Taku  kin  de  Jehowa 
etanhan  u  qa  taku  sica  qa  is  taku 
waste  unkeniciyapi  kta  unkoki- 
tpanipi  ce,  eyapi. 

51  Iho.  Rebeka  nitokam  un; 
icu  qa  hda  wo.  He  niyuhe  cin 
cinhintku  kin  yuze  kta,  Jehowa 
oie  ye  cin  iyececa. 

5.2  Unkan  Abe  reyam  taokiye 
kin  iapi  hena  nahon  qehan,  Je¬ 
howa  ohoda  kta  e  makata  patus 
iyaya. 

53  Hehan  ookiye  qon  mazaska 
oin  qa  mazaskazi  oin  ikikcu,  wo- 
koyake  nakun,  qa  hena  Rebeka 
qu,  timdoku  hunku  ko  taku  tehi- 
ka  wacaqu. 

54  Hehan  wotapi  qa  wayatkan- 
pi,  iye  wicasta  opapi  kin  hena 
koya.  Wankapi  qa  hanhanna 
kiktapi  qa,  Mayuhe  cin  ekta 
hdicu  mayan  wo,  eya. 

55  Unkan  timdoku  hunku  ko, 
Wikoska  unkicipi  yanke  kte, 
wikcemna  can  hehanyan,  hehan 
ye  kta  ce,  eyapi. 

56  Unkan,  Jehowa  is  canku 
mitawa  kin  tanyan  ihuni  mayan 
heon  mayutehanpi  sni  po.  Ma¬ 
yuhe  cin  ekta  kihde  mayanpo, 
ewicakiya. 

57  Unkan,  Wikoska  kin  un- 
kicopi  qa,  iye  i  kin  etanhan  un- 
kiwangapi  kta  ce,  eyapi. 

58  Qa  Rebeka  kipanpi,  qa,  Wi¬ 
casta  kin  de  kici  de  kta  he?  eci- 
yapi.  Unkan,  Mde  kta  ce,  eya. 

59  Unkan  Rebeka  tawinohtin- 
pi  kin  ye  yapi,  qa  azinkiye  ci- 
qon,  qa  Abereyam  taokiye,  qa 
wicasta  tawa  nakun. 

60  Qa  Rebeka  yawastepi  qa, 
Unkitawinohtinpi  kin  he  niye, 
kektopawinge  oyawa  tanka  ica- 
ga  wo,  qa  cinca  wicayaye  kte 
cin  toka  wicayapi  otonwe  kin 
yuhapi  kte,  eciyapi. 

61  Hehan  Rebeka  najin,  wi¬ 


koska  yuhe  cin  nakun,  qa  carao 
akan  iyotankapi,  qa  wicasta  qon 
kici  iyayapi.  Hecen  ookiye  qon 
Rebeka  icu  qa  kihda. 

62  Wanna  Izak  minilid  oka, 
Tuwe  ni  un  kin  wanmayaka  ta¬ 
wa  kin  hetanhan  u,  qa  makoce 
puze  cin  en  iyotanka. 

63  Qa  htayetu  ca  Izak  cekiye 
kta  e  manin  ya,  hehan  wankan 
etonwe  ca  camo  upi  kin  wanwi- 
cayaka. 

64  Rebeka  nakun  wankan  eton¬ 
we  ca  Izak  wanyake  ca  camo 
kin  etanhan  ipsica. 

65  Qa  ookiye  kin  heciya,  Wi¬ 
casta  wan  itkounkipapi  hewo- 
skan  omani  kin  he  tuwe?  Un¬ 
kan,  Mayuhe  cin  hee,  ookiye 
kin  eya.  Unkan  ite  akalipe  wan 
icu  qa  aihdahpa. 

66  Unkan  ookiye  kin,  taku 
token  econ  kin  owasin  Izak  oki- 
yaka. 

67  Hehan  Izak  iye  hunku  Sara 
tawakeya  kin  mahen  Rebeka  tin 
ye  si,  qa  yuze  ca  tawicu  kin 
waste  kidaka.  Hecen  Izak  iye 
hunku  Sara  te  cin  iyohakam 
iwacintonhnag  yapi. 

WICOWOYAKE  25. 

1  Hehan  ake  Abereyam  wino- 
hinca  wan  yuza,  Qetura  eciyapi. 

2  Unkan  cinca  kiciton  kin  de- 
na  eepi,  Zimran,  qa  Joksan,  qa 
Medan,  qa  Midian,  qa  Isbak,  qa 
6uha. 

3  Unkan  Joksan  is  &eba  qa 
Dedan  kicitonpi.  Unkan  Dedan 
is  Asurim,  qa  Letusim,  qa  Lu- 
mim  cinksi  wicaya. 

4  Unkan  Midian  cinca  wicaye 
cin,  Epa,  qa  Heper,  qa  Hanok, 
qa  Abida,  qa  Eldaha.  Hena 
owasin  Qetura  cinksi  wicaya. 

5  Unkan  Abereyam  taku  yuhe 
cin  iyuhpa  Izak  qu. 

6  Tuka  Winoliinca  uman  cinca 
Abereyam  kicitonpi  kin  hena 
Abereyam  taku  wicaqu,  qa  na- 
haliin  iye  ni  mi  kin  wiyohiyan- 
pata  makoce  kin  ekta  ye  wicasi, 
cinhintku  Izak  etanhan. 

7  Abereyam  anpetu  tawa  kin 
waniyetu  ni  un  kin  dena  ee, 
waniyetu  opawinge  sanpa  wi- 
kcemna  sakowin  sanpa  zaptan, 
hehanyan  ni. 

8  Hehan  Abereyam  niya  6ni 
ta  iyaya,  pa  ska  waste,  qa  wi- 
eahinca  imna ;  hehan  taoyate 
kin  ekta  okipa  yapi. 

9  Qa  cinca  wicaye  cin  Izak 
Ismayel  kici  kihnakapi;  Makpe- 
la  irnnija  ohdokakin  en  Mamore 
itokam,  Zohar  Heti  he  cinhin¬ 
tku  Epron  tamaga  qon  en. 

10  Maga  wan  Abereyam  Het 
cinca  wicaye  cin  opewicakica- 
ton,  he  en  Abereyam  hnakapi, 
tawicu  Sara  kici. 

11  Unkan  Wakantanka,  Abe¬ 
reyam  te  cin  iyohakam,  cinhin¬ 
tku  kin  Izak  yawaste,  qa  Izak 
Tuwe  ni  un  qa  wanmayake  cin 
minihdoka  tawa  kin  ekta  oun- 
yan. 

12  Hagar  Egupton  kin  Sara 
tawikoska  kin  he  Abereyam  cin¬ 
ca  wan  kici  ton,  Abereyam  cin¬ 
hintku  Ismayel  wicoicage  tawa 
kin  dee. 

13  Ismayel  cinca  wicaye  cin 
cajepi  kin  deepi,  wicowazipi  qa 
cajepi  kin  iyececa.  Ismayel  cin¬ 
ca  tokapa  kin  he  Nebayot,  hehan 
Qedar,  qa  Adbel,  qa  Mibsam  ; 

14  Qa  Misma,  qa  Duma,  qa 
Masa 

15  Hada,  qa  Teman,  Jetur, 
Napis  qa  Qedma. 

16  Hena  Ismayel  cinksi  wi- 
caya  ;  toki  tipi  qa  tonwanyanpi 
kin  ecen  eciyapi,  wicastayatapi 
ihdawapi  ake  nom,  taoyatepi 
kin  om. 


17  Ismayel  ni  un  kin  waniyetu 
kin  dena  ee,  waniyetu  opawinge 
sanpa  wikcemna  yamni  sanpa 
sakowin,  henakeca  ;  hehan  niya 
sni  ta  iyaye  ca  taoyate  kin  ekta 
okipa  yapi. 

18  Hunka  wanjin  wicaye  cin 
owasin  wicehna  ta.  H'awila 
etanhan  &ur  itokam  un  kin  ekta- 
kiya  de  cin  qa  hetanhan  Asur 
etu  makoce  kin  he  en  ounyanpi. 

19  Unkan  Izak  Abereyam  cin¬ 
hintku  wicoicage  tawa  kin  dee, 
Abereyam  he  Izak  kicitonpi. 

20  Unkan  Izak  wanna  wani¬ 
yetu  wikcemna  topa,  hehan  Re- 
beka  yuza,  he  Betuel  Arami  kin 
he  cunwintku,  Aram  Mdaye  kin 
etanhan,  Laban  Arami  kin  tawi- 
nohtin  kin  hee  tawicu  kta  e  yu¬ 
za. 

21  Qa  Izak  tawicu  kin  cinca 
ton  sni  kin  heon,  Jehowa  iceki- 
ya.  Unkan  Jehowa  anakicigo- 
ptan,  hecen  Rebeka  Izak  tawicu 
kin  ihdusaka. 

22  Unkan  hoksiyoqopa  Rebeka 
mahen  akinicapi ;  unkan,  De 
taku  hwo  hecetu  kta  hecinhan 
token  on  hemaca  he  1  eye  ca 
Jehowa  iwange  kta  e  ekta  i. 

23  Unkan,  Nitamni  kin  mahen 
oyate  nonpa,  qa  nitezi  kin  etan¬ 
han  oyate  nonpa  inanpapi  kta, 
qa  oyate  wan  wrasaka  kes  oyate 
uman  sanpa  wasake  kta,  qa  ha- 
kakta  kin  he  tokapa  kin  wowi- 
dake  yuhe  kta  ce,  Jehowa  eciya. 

24  Unkan  anpetu  cinca  ton  kte 
cin  wanna  henakeca,  qa  inyun 
tamni  kin  mahen  cekpa  yukan. 

25  Unkan  tokapa  kin  hiyu 
owancaya  gi,  pte  ha  sina  iye- 
cen  ;  unkan  Esa  eya  castonpi. 

26  Hehan  sunkaku  kin  hiyu, 
qa  nape  kin  Esa  siyete  kin  yus 
un ;  heon  Jakob  eya  cas  kiton. 
Hena  tonpi  kin  ehan,  Izak  wani¬ 
yetu  wikcemna  sakpe. 

27  Unkan  hoksipidan  tanka  ica- 
gapi,  qa  Esa  wotihni  wayupika, 
wicasta  liewoskan  un  kin  heca, 
tuka  Jakob  wicasta  wahbadan 
wakeya  oti. 

28  Unkan  Izak  Esa  waste  ki- 
daka,  taku  o  kin  yuta  heon.  Tu¬ 
ka  Rebeka  Jakob  waste  kidaka. 

29  Unkan  Jakob  wahanpi  ohe 
cin  icunhan  Esa  tinta  kin  etan- 
han  u  qa  watuka  un  ; 

30  Qa,  Akihan  mate  kta  heon 
wrahanpi  sa  kin  de  onge  maqu 
wo,  mdatke  kta  ce,  Esa  Jakob 
eciya.  Heon  Edom  eya  caje 
yatapi. 

31  Unkan,  Watonikapa  kin  he 
nakaha  maqu  wo,  Jakob  eya. 

32  Unkan  Esa,  Wanna  mate 
kta  qa  watomakapa  kin  de  taku 
okihi  kta  he  %  eya. 

33  Unkan  Jakob,  Nakaha  Wa- 
kantanka  icajeyan  emakiya  wo, 
eya.  Unkan  Wakan  tanka  ica¬ 
jeyan  eciya.  Hecen  Esa  wato- 
kapa  tawa  kin  he  Jakob  qu. 

34  Unkan  Jakob  omnica  hanpi 
aguyapi  kici  Esa  qu,  unkan  yute 
ca  yatkan  qa  najin,  qa  told  iya- 
ya.  Hecen  Esa  watokapa  kin 
ihakta  sni. 

WICOWOYAKE  26. 

1  Unkan  makoce  kin  he  en  wi- 
caakihan  tokeca  wan,  Abereyam 
anpetu  tawa  icunhan  wicaaki- 
han  tokaheya  qon  he  iyohakam. 
Unkan  Izak  Pilistim  tawieasta 
yatapi  Abimelek  eciyapi  ekta  i, 
Gerar  etu. 

2  Unkan  JehowTa  iye  en  tanin 
iciye  ca  heciya,  Egupta  ekta  de 
kte  sni  ce,  makoce  wan  ocici- 
yake  kte  cin  hen  yanka  wo. 

3  Makoce  kin  de  en  ounyan  wo, 
kinhan  nici  waun  qa  ciyawaste, 
qa  makoce  kin  dena  owasin  cicu 
kta,  nicinca  ko  wokonze  Abere¬ 


yam  niyate  konza  ewakiye  cin 
he  wahdusuta ; 

4  Qa  nicinca  yuota  w.akiye  kta 
mahpiya  wicanhpi  sukaza  iyena- 
ka,  qa  makoce  kin  dena  owasin 
nicinca  wicawaqu  kta,  qa  oyate 
maka  kin  ohnaka  owasin  nicinca 
kin  on  yawastepi  kta. 

5  Nakaes  Abereyam  miho  kin 
anamagoptan  qa  mitawoahope, 
mitawokonze,  mioie,  qa  mitoope 
kin  hena  yuhe  cin  heon  etanhan. 

6  Unkan  Izak  Gerar  en  oun¬ 
yan. 

7  Unkan  wicasta  heciya  tipi 
kin  tawicu  kin  on  iwangapi ;  un¬ 
kan,  Mitanksi,kin  dee  ce,  eya. 
Rebeka  owanyag  waste,  qa  iye 
on  okini  wicasta  deciya  yakonpi 
kin  maktepi  kta  ecin  heon,  Mi- 
tawin  dee  eye  kte  cin  itonpa. 

8  Unkan  wanna  anpetu  ota 
hen  yanke  cehan,  Pilistim  wica¬ 
sta  yatapi  Abimelek  ojanjan  hde- 
pi  wan  etanhan  eyokasin  qa 
Izak  tawicu  Rebeka  kici  skata 
e  wanwicayaka. 

9  Hehan  Abimelek  Izak  kico 
qa,  Awicakehan  nitawin  hee. 
Tokeca,  Mitawinohtin  dee  ehe 
ciqon  he  %  eya.  Unkan  okini 
iye  on  mate  kta  epee  cin  heon 
hepa  ce,  Izak  eya. 

10  Unkan,  De  taku  ecaunye- 
conpi  he  1  Wanna  ecadan  oyate 
etanhan  wicasta  wan  nitawin 
kici  iwanke  kta  unkans,  taku 
sica  iyahde  unyayapi  kta  tuka 
ce,  Abimelek  eya. 

11  Qa  Abimelek  oyate  tawa 
owasin  iwakta  wicaya,  Tuwe 
wicasta  kin  de  yutan,  qa  is  ta¬ 
wicu  yutan  kinhan  te  kta  ce, 
eya. 

12  Unkan,  Izak  makoce  kin 
he  en  woju,  qa  omaka  kin  he  en 
opawinge  akihde  kamna.  He¬ 
cen  Jehowa  Izak  yawaste. 

13  Unkan  wicasta  kin  tanka 

qa  ohinniyan  tanka  aya,  wijica 
hinca. 

14  Qa  oicihde,  taliinca,  qa  pte 
Avanuyanpi,  qa  ookiye  ota  yuha  ; 
heon  Pilistim  icekinpi. 

15  Unkan  minihdoka,  tona  a- 
tkukn  taokiye  qapi  qon  atkuku 
Abereyam  ni  qehan,  hena  owa- 
sin  Pilistim  aohduteyapi,  maka 
okatapi. 

16  Unkan  Abimelek  Izak  he- 
ciya,  Unkiyepi  etanhan  toki  iya- 
ya  wo,  waunsakapi  kes  nis  sam 
iyeya  wanisaka  ce. 

17  Unkan  Izak  hetanhan  iya- 
ye  ca  Gerar  kaksiza  kin  he  en 
eti,  qa  hen  iyotanka. 

18  Qa  minihdoka  atkuku  Abe¬ 
reyam  ni  kin  icunhan  qapi  qon, 
qa  Abereyam  te  cin  iyohakam 
Pilistim  kin  hena  aohduteyapi 
kin,  hena  ake  Izak  qe  ca  Abere¬ 
yam  cas  ton  qon  hena  iyecen 
Izak  caje  yata. 

19  Qa  Izak  hoksidan  wicayuhe 
cin  kaksiza  ohna  qapi  qa,  en 
minicaduza  minihdoka  wan  iye- 
yapi. 

20  Hehan  Gerar  wanuyanpi 
wihan  wicakiyapi  tawa  kin,  Izak 
wanuyanpi  wihan  wicakiyapi 
tawa  kin  om  akinicapi  qa,  Mini 
kin  he  unkitawapi  ce,  eyapi ; 
heon  minihdoka  kin  he  Esek 
Izak  cas  ton,  heciya  kiyusepi 
kin  heon. 

21  Unkan  ake  minihdoka  toke- 
ca  wan  qapi ;  unkan  he  on  na- 
kun  akinicapi,  heon  he  Sitna 
caston. 

22  Qa  hetanhan  ihdaka  ye  ca 
minihdoka  tokeca  wan  qapi,  qa 
he  on  akinicapi  sni.  Unkan  he 
Rehobot  eya  cas  kiton  ;  Wanna 
Jehowa  tankaya  unkiyukanpi 
kaga  makoce  kin  en,  heon  unki- 
cagapi  kta  ce,  eya. 

23  Unkan  hetanhan  itawan- 
kanhde  ye  ca  Berseba  ekta  i. 

38 


24  Unkan  hanyetu  kin  he  en 
Jehowa  tanin  iciye  ca  heciya, 
Niyate  Abereyam  taku  wakanda 
kin  he  miye  ce.  Wikopesni  un 
wo  ;  niyate  Abereyam  mitaoki- 
ye  kin  heon  nici  waun,  qa  ciya- 
Avaste,  qa  nicinca  yuota  wakiye 
kta  ce. 

25  Unkan  kakiya  wahna  wo- 
3napi  wan  kage  ca  Jehowa  caje 
kin  hoye  kiye  ca,  kakiya  wakeya 
oti,  qa  kan  Izak  taokiye  kin  mi¬ 
nihdoka  wan  qapi. 

26  Hehan  Abimelek  Gerar  etan¬ 
han  Izak  en  hi ;  iye  takodaku 
Ahuzat,  Pikol  taakicita  tancan 
koya. 

27  Unkan,  &ice  mayadakapi  qa 
niyepi  kin  etanhan  toki  iyaye 
mayasipi,  qa  tokeca  en  mayahi- 
pihel  Izak  ewicakiya. 

28  Unkan,  Unkanitonwanpi  qa 
Jehowa  nici  un  kin  he  wanun- 
yakapi  qa,  Iho  Avokonze  yuke 
kte,  unkiyotahedan  qa  odakon- 
kiciyapi  unnicagapi  kta  ce,  un- 
keyapi. 

29  Hecen  unkis  unniyutanpi 
sni,  qa  taku  waste  ecedan  eca- 
unniconpi,  qa  wounkiyapi  iyaye 
unnisipi  kin  he  iyecen,  nis  dehan 
Jehowa  niyawaste,  taku  sica 
ecaunyeconpi  kte  sni,  eyapi. 

30  Unkan  wowicakihe  ca  wo- 
tapi  qa  wayatkanpi. 

31  Qa  ihanhanna  kiktapi  qa 
konza  ekiciyapi,  napin  hunka 
wanjitku  kici  heconpi  qa,  Izak 
kihde  wicasi.  Unkan  wookiye 
iyayapi. 

32  Anpetu  kin  he  en  Izak  tao¬ 
kiye  kin  en  hipi,  qa  minihdoka 
qapi  kin  he  okiyakapi  qa,  Mini 
iyohi  unyanpi  ce,  eyapi. 

33  Unkan,  Konzapi  eya  cas 
kiton.  Heon  anpetu  kin  de  he- 
hanyan  otonwe  kin  heciya  un 
kin  Berseba  eciyapi. 

34  Unkan  Esa  wanna  waniye- 

tu  wikcemna  topa,  hehan  Beri 
Heti  kin  he  cunwintku  Judit,  qa 
Elon  Heti  he  cunwintku  Bas- 
mat,  henios  wicayuza.  Hena 
napin  on,  Izak  Rebeka  ko  cante 
sicapi. 

WICOWOYAKE  27. 

1  Unkan  Izak  wanna  wicahin- 
ca  ista  kin  mdeze  &ni,  hecen  wa- 
wanyake  sni ;  hehan  Izak  cin¬ 
hintku  tokapa  kin  Esa  kipan  qa, 
Micinksi,  eya.  Unkan,  Iho  miye 
ce,  eya. 

2  Unkan,  Wanna  wicamaliin- 
ca,  qa  tohan  mate  kte  cin  sdon- 
wakiye  sni. 

3  Ceciya  ce,  nakaha  wipe  iki- 
kcu  wo,  wanju  itazipa  ko  ikikcu, 
qa  hewoskan  ye  ca  tado  imaki- 
hni  wo. 

4  Qa  mate  kte  cin  itokam,  mi- 
nagi  kin  niyawaste  kta  e,  tado 
skumna  taku  waste  wadaka  he- 
ca  micage,  ca  makau  wo.  Wate 
kta  ce,  eya. 

5  Unkan  Rebeka  Izak  cinhin- 
tku  Esa  okiye  cin  he  nahon. 
Unkan  Esa  atkuku  kin  on  wo- 
tihni  kta  e  hewoskan  iyaya. 

6  Hehan  Rebeka  cinhintku  Ja¬ 
kob  heciya,  Iho  niyate  Esa  ni- 
cinye  okiya  nawrabon  ; 

7  Qa,  Tado  makau  qa  taku  sku¬ 
mna  wraste  micaga  wo ;  wate 
kta  qa  mate  sni  kin  itokam  Je- 
howa  itokam  ciyawaste  kta  ce, 
eciya. 

8  Heon  micinksi  token  econ 
cisi  miho  kin  anamakigoptan  ye. 

9  Ecadan  wanuyanpi  ekta  ye 
ca  tatokadan  cinca  nom  waste 
imakicu  ye,kinhan  tado  skumna 
wecage  kta,  niyate  waste  daka 
iyececa. 

10  Unkan  niyate  te  cin  itokam 
niyawaste  kta  e  en  ayai  kta ; 
unkan  yute  kta  ce. 

11  Unkan,  Jakob  hunku  kin 


Rebeka  heciya ;  Ecali  micinye 
Esa  wicasta  hin  sma  heea,  qa 
mis  wicasta  sdusduta  hemaca. 

12  Okini  ate  mayutan  kte  cin- 
han  wicahnayesa  wan  iyececa 
iyemaye  kta,  hecinhan  mayasi- 
capi  kin  he  iyabde  miciye  kta, 
mayawastepi  kin  hee  kte  sni  ce. 

13'  Unkan,  Micinksi  niyasica- 
pi  kin  he  miye  en  amaupi  nun- 
we.  Tokesta  miho  kin  anama¬ 
kigoptan,  qa  imakicu  ye,  hunku 
kin  eciya. 

14  Unkan  ekta  ye  ca  ikikcu  qa 
hunku  kin  en  au ;  unkan  hunku 
kin  tado  skumna  atkuku  waste 
dake  cin  iyecen  kaga. 

15  Hehan  Rebeka  sina  waste 
wan,  cinhintku  tokapa  Esa  he 
tawa  ti  kin  ohna  yuhe  cin  he 
icu,  qa  cinhintku  hakakta  Jakob 
in  kiya. 

16  Qa  tatokadan  cincadan  ha 
kin  he  Jakob  nape  kin,  qa  tahu 
sdusduta  kin  akan  ehnaka. 

17  Qa  tado  skumna  kage  ciqon 
aguyapi  koya  cinhintku  Jakob 
nape  kin  en  qu. 

18  Unkan  atkuku  kin  en  au  qa, 
Ate,  eya.  Unkan,  Iho  micinksi 
ni  tuwe  he  ?  eya. 

19  Unkan  Jakob  atkuku  kin 
heciya,  Esa  nicinksi  tokapa  kin 
he  miye  ce.  Token  emayakiye 
cin  ecen  ecamon  ce.  Cecicijm 
najin  qa  iyotanka  wo  ;  qa  ninagi 
kin  mayawaste  kta  e  tado  awahi 
kin  yuta  wo,  eya. 

20  Unkan,  Micinksi  token  ina- 
bniyan  iyeyaya  he?  Izak  cin¬ 
hintku  kin  eciya.  Unkan  Jeho- 
wa  wakanjmda  kin  he  itkoma- 
kim  u  kiya  heon  etanhan,  eya. 

21  Unkan,  Micinksi  mikiyedan 
u  wo,  eiyutan  kta  ce,  Esa  mi¬ 
cinksi  kin  de  niye  qa  is  dee  sni 
uman  tukte  sdonwaye  kta,  Izak 
Jakob  eciya. 

22  Hehan  Jakob  atkuku  Izak 

ikiyedan  hinajin,  unkan  yutan 
qehan,  Ho  kin  Jakob  ho  kin  hee, 
tuka  nape  kin  Esa  nape  kin  eepi, 
eya. 

23  Nape  kin  hin  sma  cincu  Esa 
nape  kin  iyececapi ;  heon  etan- 
han  iyekiye  sni,  qa  Jakob  yawa¬ 
ste. 

24  Esa  micinksi  kin  de  niye 
he  ?  eya  iwanga.  Unkan,  Han 
he  miye  ce,  eya. 

25  Unkan,  Mikiyedan  u  wo. 
Minagi  kin  niyawaste  kta  e,  ta- 
ku  micinksi  o  kin  wate  kta  ce, 
eya.  Unkan  ikiyedan  hinajin, 
unkan  wota,  minisa  nakun  en 
au ;  unkan  yatkan. 

26  Hehan  atkuku  Izak,  Iho 
micinksi  mikiyedan  u  qa  i  ima- 
putaka  wo,  eciya. 

27  Unkan  en  ye  ca  i  iputaka, 
unkan  wokoyake  omna  kin  he 
omna,  qa  yawaste  qa,  Micinksi 
omna  kin  he  tinta  wan  Jehowa 
yawaste  omna  kin  he  iyececa. 

28  Qa  Wakantanka  mahpiya 
cu  kin  nicu  kte  ca  nakun  maka 
kin  wasna  qa  aguyaphqa  mini¬ 
sa  ko  ota. 

29  Oyate  wowindag  wicayaye 
kta  nitokam  wicasta  yatapi  ma- 
kata  ehpeiciyapi  kta.  Nihun- 
ka  wanji  yuha  un  wo,  qa  nihun 
cinca  wicaye  cin  nitokam  patu- 
japi  kta,  tuwe  niyasice  cin  ya- 
sicapi  kte,  qa  tuwe  niyawaste 
kin  yawastepi  kta  ce,  eya. 

30  Wanna  Izak  Jakob  yawaste 
hdastan,  unkan  Jakob  atkuku 
Izak  itoye  kin  etanhan  kitana 
aisinyan  iyaya,  hehan  cincu  Esa 
wotihni  kin  etanhan  hdi. 

31  Qa  is  nakun  tadoskumnaka- 
ge  ca  atkuku  kin  en  ahi,  qa  atkuku 
kin  heciya,  Ate  najin  qa  nicinksi 
taku  o  kin  etanhan  yuta  wo  ;  ni- 
nagi  kin  mayawaste  kte  cin  he¬ 
on  etanhan. 

32  Unkan  atkuku  Izak,  Ni  tu- 

we  he  ?  eciya.  Unkan,  Nicinksi 
tokapa  Esa  he  miye  ce,  eya. 

33  Unkan  Izak  woyu&inyaye 
tanka  hinca  on  nina  yusinyaya  ; 
Token  tuwe  tado  ihni  qa  makahi, 
unkan  owasin  etanhan  wata,  ya- 
hi  sni  ehan,  qa  mdawaste  qa  na¬ 
kun  iye  yawastepi  kta  ce,  eya. 

34  Esa  atkuku  oie  kin  nahon 
hehan  nina  ceye  ca  sicahowaye 
ca,  Ate  mis  nakun  mayawaste 
ye,  atkuku  kin  eciya. 

35  Unkan,  Nisunka  hi  qa  wo- 
hnaye  kin  eciya  tanhan  niyawa- 
stepi  kin  icu,  eya. 

36  Unkan,  Jakob  eciyapi  caje 
kin  iyecetu  sni  he  ?  Wanna 
nonpa  yusna  mayan ;  watoma- 
kapa  kin  he  tokaheya  ki  qa  na- 
kaha  mayawastepi  kin  icu  ;  eye 
ca,  Woyawaste  wan  miyecipa- 
tan  sni  he,  eya. 

37  Unkan  Izak  ayupte  ca,  E- 
cah  ohiniciye  kte  he  w7akage,  ca 
hunka  wan  jin  wicaye  cin  owasin 
wicayuhe  kta  waqu,  aguyapi  mi¬ 
nisa  ko  yuhe  kta  w?aqu,  qa  de- 
han  micinksi  taku  ecacicon  kta 
he  ?  Esa  eciya. 

38  Unkan,  Ate  woyawaste  kin 
wanjidan  duha  he  1  Mis  nakun 
mayawaste  wo,  ate,  Esa  atkuku 
kin  eciye  ca,  Esa  panyanhan  ce- 
ya. 

39  Unkan  atkuku  Izak  ayupte 
ca,  Maka  wasna  kin  ohna  ounyaye 
kte  ca  mahpiya  cu  kin  aniu  kte  ; 

40  Qa  nitacanhpi  kin  on  yani 
kte  ca  nisunka  wowidag  niye 
kta  ;  tuka  tohan  wasaka  ini  cage 
cinhan  iye  tawanapin  nitahu  kin 
etanhan  dukse  kta  ce,  eciya. 

41  Unkan  Esa  Jakob  sice  kida- 
ka,.  woyawaste  kin  on  atkuku 
kin  yawaste  kin  heon  etanhan, 
qa  Esa  cante  kin  mahen  heya ; 
Ate  aceyapi  kte  cin  anpetu  kin 
hena  wanna  ikiyedan  qa,  hehan 
misunka  Jakob  wakte  kta  ce. 

42  Unkan  Rebeka  he  cinhintku 
tokapa  token  ie  cin  he  okiyaka- 
pi,  unkan  ekta  ye  si  qa,  cinhintku 
hakakta  Jakob  kico  qa,  Iho  ni- 
cinye  Esa  niye  tokicon  qa  nikte 
kta  e  oiciya  ce. 

43  Iho  micinksi  miho  kin  ana- 
makigoptan  ye.  Najin  qa  timdo 
Laban  en  fiaran  ektakiya  najica 
ya  ye. 

44  Qa  timdo  kici  nanke  kta  an- 
petu  tonana ;  nicinye  canniye 
niye  cin  ayustan  kin  hehanyan. 

45  Nicinye  wocanniye  aniyu- 
£tan  qa,  taku  ecayecon  akiktonje 
cin  hehantu,  kinhan  hetanhan 
icicu  kta  e  wahociye  kta  ce. 
Ehaes  token  on  etanhan  anpetu 
wanjidan  en  niye  napin  makitan- 
inpi  kte  sni  he  1  eciya. 

46  Unkan  Rebeka  Izak  heciya, 
Wani  kin  he  wanna  owihanketa, 
Het  cunwintku  wicaye  cin  on 
etanhan,  Jakob  winohinca  wan 
dena  ijmceca,  Het  cunwintku  kin 
etanhan,  yuze  cinhan  token  on 
wani  kta  he,  eya. 

WICOWOYAKE  28. 

1  Hehan  Izak  Jakob  kipan,  qa 
yawaste  qa  wahokonkiye  ca, 
Kanan  cunwinkupi  kin  etanhan 
winohinca  duze  kte  sni. 

2  Najin  Aram  Mdaye  kin  ekta 
ya  wo,  nihun  atkuku  Betuel  ti 
kin  ekta,  qa  hetanhan  timdoku 
Laban  cunwintku  kin  etanhan 
winohinca  wan  yuza  wo. 

3  Qa  Taku  wakan  iyotan  wa- 
sake  cin  niyawaste,  qa  iyakicu- 
ya  yuota  niciye  kta,  qa  oyate 
ota  yaun  kta. 

4  Qa  Abereyam  yawastepi  kin 
nicu,  makoce  wan  en  ounyaye 
cin  Wakantanka  Abereyam  qu 
qon  he  nicinca  om  yahduhe  kta, 
eciya. 

5  Hecen  Izak  Jakob  ye  &i ; 


unkan  iyaya  Aram  Mdaye  kin 
ekta,  Betuel  cinhintku  Laban 
Arami  kin  en,  Jakob  Esa  kici 
hunkupi  kin  Rebeka  timdoku 
kin  hee. 

6  Unkan  Izak  Jakob  yawaste, 
qa  Aram  Mdaye  kin  ekta  ye  3i 
kin,  heciya  tanhan  winohinca 
wan  yuze  kta,  qa  yawaste  qe- 
han,  Kanan  cunwintkupi  kin 
etanhan  winohinca  duze  kte  sni 
ce,  eciye  cin  he  Esa  wanyaka. 

7  Unkan  Jakob  atkuku  hunku 
kici  anawicagoptan,  qa  Aram 
Mdaye  kin  ektakiya  ya. 

8  Unkan  Kanan  cunwintkupi 
kin  iye  atkuku  Izak  ista  kin  en 
gicapi  e  Esa  wanyake  cehan  ; 

9  Esa  Ismayel  ekta  i,  qa  Abere¬ 
yam  cinhintku  Ismayel  cunwin¬ 
tku  Mahalat,  Nebayot  tawino- 
htin  kin  he  yuza,  tawicu  nonpa 
tuka  he  nakun  yuza. 

10  Unkan  Jakob  Berseba  etan¬ 
han  iyaya  Haran  ektakiya. 

11  Qa  toki  i  kin  hen  iwanka, 
wi  wanna  iyaya  nakaes,  qa  in- 
yan  hen  yanke  cin  etanhan  icu, 
qa  ipahin  ekihnake  ca  heciya 
istima. 

12  Qa  wihanmde  ca  inyun  taku 
iyadipi  wan  makata  han,  qa  pa 
kin  mahpiya  kin  ekta  iyohiya ; 
unkan  Wakantanka  ohnihde  wi¬ 
caye  cin  adipi  qa  kun  hiyupi. 

13  Qa  inyun  Jehowa  iwankam 
najin  qa,  Niyate  Abereyam  taku 
wakan  da  qa  Izak  taku  wakan 
da  kin  Jehowa  he  miye  ce.  Ma¬ 
koce  akan  nunke  cin  he  cicu  kta 
nicinca  koya. 

14  Qa  nicinca  maka  watu^ekse- 
ca  sukaza  kin  iyenakapi  kta,  eni- 
ciciya  idade  kta  wiyohpeyata,  qa 
wiyohiyanpata,  qa  waziyata,  qa 
itokaga,  qa  niye  nicinca  koya  en 
wicowazi  tona  maka  akan  unpi 
kin  owasin  yawa&tepi  kta. 

15  Iho  mis  nici  waun,  qa  toki 

da  e£ta  awanciyake  kta,  qa  ma- 
koce  kin  de  ekta  acihdi  kta, 
ehpeciye  kte  sni,  tohan  taku 
ociciyaka  wahdugtan  sni  kin 
hehanyan,  eya. 

16  Unkan  Jakob  wihanmde  cin 
etanhan  kikta  qa,  Awicakehan 
Jehowa  den  yanka,  tuka  mis 
sdonwaye  sni,  eya. 

17  Hecen  kokipe  ca,  Oyanke 
kin  de  itonpapi  kta  tuka  ce, 
Wakantanka  ti  kin  qa  mabpiya 
tiyopa  kin  dee  sni  he  ?  eya. 

18  Qa  hanhanna  hehan  Jakob 
najin  qa  inyan  wan  ipahin  ehna- 
ke  ciqon  he  icu,  qa  wokiksuye 
kte  cin  elide,  qa  he  pa  kin  akan 
wihdi  akastan. 

19  Qa  oyanke  kin  he  Betel, 
(Taku  Wakan  ti  kin)  eya  cas- 
ton,  tuka  tokag  ehan  otonwe 
kin  he  Luz  eciyapi. 

20  Unkan  Jakob  wokonze  wan 
iciconze  ca  heya,  Wakantanka 
mici  un  kinhan,  qa  canku  kin  de 
ohna  mde  cin  he  ohna  awanma- 
yake  cinhan,  qa  aguyapi  wate 
kta  maqu  qa  wokoyake  koma- 
yake  kta  nakun ; 

21  Qa  ate  ti  kin  ekta  tanyan 
wahdi  hecinhan,  Jehowa  ecee- 
dan  wakanwada  kta  ce. 

22  Qa  inyan  wokiksuye  ewe- 
hde  kin  de  WAkantanka  tipi 
tawa  kta  ce,  qa  taku  mayaqu 
kte  cin  owasin  etanhan,  iwikce- 
mna  kin  cicu  kta  ce. 

WTCOW7 0 Y AKE  29. 

1  Hehan  Jakob  Wdyohiyanpa- 
ta  cinca  tamakocepi  kin  ektaki- 
ya  siha  on  mani  iyaya. 

2  Qa  etonwe  ca  inyun  tinta 
ohna  minihdoka  wan,  qa  tahin 
wanuyanpi  optaye  yamni  heciya 
minihdoka  kin  icahda  wankapi, 
minihdoka  kin  he  etanhan  opta¬ 
ye  kin  mini  wicaqupi  ece.  Un- 

kan  minihdoka  i  kin  akan  inyan 
tanka  wan  yanka. 

3  Unkan  hen  optaye  kin  owa¬ 
sin  mniciyapi  eca,  minihdoka  i 
kin  akan  tanhan  inyan  kin  yu- 
ptanyanpi  qa,  tahinca,  kin  mini 
wicaqupi  ca  inyan  kin  hen  yan- 
ke  kte  cin  minihdoka  i  kin  akan 
ehnakapi. 

4  Unkan,  Hunka  wanjin  ciyapi 
tokiya  tanhan  yaunpi  he  ?  Jakob 
ewicakiya.  Unkan,  IJaran  nn- 
ketanhanpi  ce,  eyapi. 

5  Unkan,  Laban  Nahor  cinhin- 
tku  sdonyayapi  he  ?  ewicakiya. 
Unkan,  Han  he  sdonunyanpi  ce, 
eyapi. 

6  Unkan,  Zaniyan  nn  he?  ewi¬ 
cakiya.  Unkan,  Zaniyan  un, 
nakun  wanyaka  wo ;  cunwintku 
Raliel  tahin  wanuyanpi  kin  om 
hiyu  ce,  eyapi. 

7  Unkan,  Anpetu  nahahin  tan¬ 
ka  ihan.  Wanuyanpi  mniciyapi 
kte  cin  nahahin  iyehantu  sni. 
Tahinca  mini  wicaqupi  qa  wihan 
wicakiyapo,  eya. 

8  Unkan,  Unkokitpanipi  ce ; 
optaye  kin  owasin  mniciyapi 
kin,  hehan  inyan  kin  minihdoka 
i  kin  etanhan  yuptanyanpi  kin¬ 
han,  hehan  tahinca  kin  mini  wic- 
unqupi  kta  ce,  eyapi. 

9  Om  wolidaka  icunhan,  Rahel 
atkuku  tahinca  tawa  om  hi ;  wi¬ 
han  wicakiya  nakaes. 

10  Hecetu  unkan  Jakob,  iye 
hunku  kin  he  timdoku  Laban 
cunwintku  Rahel  he  wanyake 
ca,  hunku  timdoku  kin  Laban 
tahinca  tawa  nakun,  qa  Jakob 
ikiyedan  i  qa,  inyan  qon  mini 
hdoka  i  kin  akan  tanhan  yu- 
ptanye  ca,  hunku  kin  he  timdo¬ 
ku  Laban  tahinca  tawa  mini 
wicaqu. 

11  Qa  Jakob  Rahel  i  iputake 
ca  ho  taninyan  ceya. 

12  Qa  Jakob  Rahel  heciya, 


WICOWOYAKE  29. 


Niyate  sunkaku  kin  hemaca, 
Rebeka  cinhintku  kin  he  miye 
ce.  Unkan  inyang  hde  ca  atku- 
ku  okiyaka. 

13  Unkan  Laban  he  tawinohtin 
cinhintku  kin  Jakob  taku  ohda- 
ke  cin  nahon  qehan,  itkokim  in¬ 
yang  ye  ea,  poskin  yuze  ca,  i  ipu- 
take  ca  ti  kin  timahen  u  si.  Un¬ 
kan  Jakob  Laban  hena  taku  kin 
owasin  okiyaka. 

14  Unkan,  Mihu,  qa  micehpi 
kin  he  niye  ce,  Laban  Jakob 
eciya.  Unkan  anpetu  tona  wi 
wanjidan  en  un  kin  kici  yanka. 

15  Unkan  Laban  Jakob  heciya, 
Hunka  wanjin  ciye  cin  on  ituya 
wowidag  ciye  kta  he?  Taku 
iyuwin  yacin  kin  he  omakiyaka 
wo,  eya. 

16  Wanna  Laban  cunwintku 
nonpa,  tokapa  kin  Leha  eciyapi, 
qa  hakakta  kin  Rahel  eciyapi. 

17  Qa  Leha  ista  kin  wankadan ; 
tuka  Rahel  okah  waste  owanyag 
waste  hinca. 

18  Unkan  Jakob  Rahel  waste 
dake  ca,  Rahel  nicunksi  hakakta 
kin  he  on  waniyetu  sakowin 
wowidag  mayaye  kta,  eya. 

19  Unkan  he  cicu  kinhan  waste 
kta ;  wicasta  tokeca  waqu  kin¬ 
han  waste  kte  sni.  Mici  ti  wo, 
Laban  eya. 

20  Unkan  Jakob  Rahel  on  wa¬ 
niyetu  sakowin  okiya ;  tuka  he 
waste  dake  cin  on  ista  kin  en 
anpetu  tonana  yawa. 

21  Hehan,  Mitawin  maqu  wo, 
kici  imunke  kta,  anpetu  kin 
wanna  henakeca  ce,  Jakob  La¬ 
ban  eciya. 

22  Unkan  Laban  otonwe  kin 
wicasta  owasin  mnawicaye  ca 
wowicakihan. 

23  Qa  otpaza  hehan  cunwintku 
Leha  he  icu,  qa  Jakob  en  au. 
Unkan  kici  wanka. 

24  Unkan  Laban  wikoska  wan 


yuhe  cin  Zilpa,  he  icu  qa  cun¬ 
wintku  Leha  wikoska  yuhe  kta 
e  qu. 

25  Ihanhanna  inyun  Leha  hee, 
qa  Jakob  Laban  heciya,  Rahel 
on  ociciye  sni  he?  Tokeca  ma- 
yahnayan  he  ? 

26  Unkan,  Hakakta  kin  tokahe- 
ya  qupi,  qa  hehan  tokapa  kin  de- 
ciya  hecen  econpi  sni  ; 

27  Anpetu  sakowin  kin  de 
ihuniyan  wo ;  kinhan  he  nakun 
cicu  kta,  tokata  waniyetu  sako¬ 
win  tokeca  omayakiye  kte  cin 
heon  etanhan,  Laban  eya. 

28  Unkan  Jakob  ecen  econ,  qa 
sakowin  kin  he  ihuniyan.  Un¬ 
kan  Laban  cunwintku  Rahel  he 
tawicu  kta  e  qu. 

29  Qa  wikoska  wan  yuhe  cin 
Bilha,  he  Laban  cunwintku  Ra¬ 
hel  wikoska  yuhe  kta  e  qu. 

30  Unkan  Jakob  Rahel  kici 
wanke  ca,  nakun  Rahel  waste 
dake  ca,  ake  waniyetu  sakowin 
uman  Laban  cajeyate  ciqon  he 
yustan. 

31  Unkan  Leha  sice  dakapi  kin 
he  Jehowa  wanyake  ca,  Leha 
tamni  kin  yuhdoka,  tuka  Rahel 
cinca  ton  6ni. 

32  Unkan  Leha  ihdusake  ca, 
cinca  ton,  qa  Ruben  eya  cas  ki- 
ton ;  Makiyusepi  kin  Jehowa 
wanyaka,  unkan  dehan  mihihna 
waste  madake  kta  ce,  eya. 

33  Qa  ake  ihdusake  ca  cinca 
ton,  qa,  Sice  madapike  cin  he 
Jehowa  nahon,  qa  cinca  kin  de 
nakun  maqu,  eye  ca,  &imeyon 
eya  cas  kiton. 

34  Qa  ake  ihdusake  ca  cinca 
ton  qa,  Wanna  detanhan  mihi¬ 
hna  tinsa  mahduze  kta  :  Wanna 
cinca  yamni  weciton,  eye,  ca 
Lewi  eya  cas  kiton. 

35  Unkan  ake  ihdusake  ca  cin¬ 
ca  ton  qa,  Dehan  Jehowa  mda- 
tan  kta  ce,  eye  ca,  Juda  eya  cas 

43 


WICOICAGE. 


kiton.  Hehan  cinca  ton  kin  ayu- 
stan. 

WICOWOYAKE  30. 

1  Unkan  Rahel  Jakob  cinca 
kiciton  sni  e  wanhdake  ca,  Ra¬ 
liel  he  cunku  inakiwizi  qa  Jakob 
heciya,  Cinca  raaqu  ye,  hecanon 
sni  kinhan  mate  kta  ce. 

2  Unkan  Jakob  canniye  ye  ca, 
Raliel  heciya,  Miye  Wakanma- 
tanka  kecanni  he  ?  Iye  taku 
tamni  ton  kin  onanitaka  ce. 

3  Unkan,  Iho  wikoska  mduhe 
cin  Bilha  he  ekta  ya  ye  ;  unkan 
misiyoto  kin  akan  cinca  ton  kin¬ 
han,  iye  etanhan  cinca  waton 
kta  ce  ; 

4  Eye  ca  wikoska  yuhe  cin 
Bilha  he  tawicu  kta  e  qu.  Un¬ 
kan  Jakob  he  en  i. 

5  Unkan  Bilha  ihdusake  ca  Ja¬ 
kob  cinca  kiciton. 

6  Unkan  Wakantanka  mayaco 
qa,  nakun  houwaye  cin  nama- 
lion,  qa  cinca  wan  maqu,  Rahel 
eye  ca,  Dan  eya  cas  ton. 

7  Unkan  ake  Rahel  tawikoska 
Bilha  ihdusake  ca  cinca  icinon- 
pa  Jakob  kiciton. 

8  Unkan  Wakantanka  omakiye 
ca  mieun  kici  litawani,  qa  ohi- 
waya  ce,  Rahel  eye  ca,  Neptali 
eya  cas  ton. 

9  Unkan  Leha  cinca  sanpa  ton 
sni  e  wanhdake  cehan  wikoska 
yuhe  cin  Zilpa  icu,  qa  Jakob  ta¬ 
wicu  kta  e  qu. 

10  Unkan  Leha  wikoska  yuhe 
cin  Zilpa, he  Jakob  cinca  kiciton. 

11  Unkan,  Wicota  kta,  Leha 
eye  ca,  Gad  eya  cas  ton. 

12  Unkan  Leha  wikoska  yuhe 
cin  Zilpa  Jakob  cinca  icinonpa 
kiciton. 

13  Unkan,  Wopida  mayanpi, 
cunwintku  unpi  kin  mayawaste- 
pi  kta  ce,  Leha  eye  ca,  Aser  eya 
cas  ton. 


14  Unkan  aguyapi  baksapi  kin 
icunhan  Ruben  rnagata  iyaye 
ca,  dudaim  iyeye  ca  hena  hun- 
ku  kin  ekta  kai.  Unkan  Rahel 
Leha  heciya  ;  Nicinksi  dudaim 
au  kin  etanhan  maqu  ye. 

15  Unkan,  Mihihnayaki  kin  he 
taku  cistina  naceca,  micinksi 
dudaim  tawa  kin,  he  nakun  iya- 
cu  kta  he  1  eciya.  Unkan,  Ni¬ 
cinksi  dudaim  tawa  kin  he  on 
hanyetu  kin  de  nici  iwanke  kta 
ce,  eya. 

16  Unkan  htayetu  hehan,  Ja¬ 
kob  maga  tanhan  hdi ;  unkan 
Lehaitkokim  inanpe  ca,  Miyahna 
yau  kta,  micinksi  dudaim  tawa 
kin  hena  on  opeciton  ce,  eya. 
Unkan  hanyetu  kin  he  kici  wan- 
ka. 

17  Unkan  Wakantanka  Leha 
anagoptan  :  unkan  ihdusake  ca 
cinca  izaptan  Jakob  kiciton. 

18  Qa,  Wikoksa  mduhe  cin  he 
mihihna  waqu  kin  heon,  Wakan¬ 
tanka  iy unwin  maqu,  Leha  eye 
ca,  Isakar  eya  cas  kiton. 

19  Unkan  ake  Leha  ihduske  ca 
cinca  isakpe  Jakob  kiciton. 

20  Qa,  Nakaha  Wakantanka 
taku  waste  itumakihan,  mihihna 
cinca  sakpe  weciton,  heon  de- 
tanhan  mici  ti  kta  ce,  eye  ca, 
Zebulon  eya  cas  kiton. 

21  Qa  he  iyohakam  cinca  win- 
yan  ton  qa,  Dina  eya  cas  kiton. 

22  Unkan  Wakantanka  Ra¬ 
hel  kiksuye  ca  Wakantanka  ana- 
kicigoptan,  qa  tamni  kin  yuhdo- 
ka. 

23  Unkan  ihdusake  ca  cinca 
wan  ton  qa,  Taku  iyamaonpapi 
qon  Wakantanka  wanna  emici- 
hdaku  ; 

24  Qa  Wakantanka  cinca  to- 
keca  wan  nakun  maqu  kta,  eye 
ca,  Josep  eya  cas  kiton. 

25  Unkan  Rahel  Josep  ton 
kin  hehan,  Jakob  Laban  heciya, 

Wanna  hde  mayan  wo.  Mita- 
makoce  qa  toki  manke  kte  cin 
ekta  wahde  kta. 

26  Mitawin  raicinca  ko  maqu 
wo,  wahde  kta  ce ;  hena  on  to¬ 
ken  htawani,  qa  wowindag  ma- 
yaye  cin  nis  sdonyaya  ce. 

27  Unkan,  Tokin  niista  kin  en 
iyocicipin,  niye  on  etanhan  Je- 
howa  mayawaste  wahdukcan. 

28  Taku  on  omayakiye  kta  ata- 
yedan  omakiyaka  wo ;  hecece 
cinhan  cicu  kta  ce,  Laban  eciya. 

29  Unkan,  Nis  token  ociciye 
ca,  nitawanuyanpi  kin  token  mi- 
ci  nnpi  qon  sdonyaya. 

30  Wahi  kin  itokam  taku  cisti- 
na  duhe  ciqon,  qa  wanna  ota 
aye  ca,  misiha  kin  eciya  tanhan 
Jehowaniyawa&te.  Unkan  wan¬ 
na  toil  an  wati  ohnaka  kin  on  ta¬ 
ku  micicage  kta  he  ?  eya. 

31  Unkan,  Taku  cicu  kta  he? 
eya.  Unkan  Jakob  heciya,  Ta- 
kudan  mayaqu  kte  sni,  tuka  taku 
kin  de  ecanon  kinhan  ake  tahin- 
ca  nitawa  kin  awanwicamdake 
kta. 

32  Nakaha  wanuyanpi  owasin 
ehna  mawani  kta,  qa  tona  hde- 
hdega  qa  hdehdeze  cin  iyogiye- 
wicawaye  kta,  tahinca  wanu¬ 
yanpi  kin  tona  gigi  kin  owasin, 
qa  tatokadan  tona  hdehdege  ca 
hdehdeze  cin  heniyos  akipam 
ewicawahde  kta ;  qa  tokata  ta- 
liin  wanuyanpi  ehna  tona  gigi, 
qa  tatokadan  ehna  tona  hdehde- 
ga  hdehdeza  ko,  hena  iyunwin 
mitawa  kta. 

33  Unkan  tokata  miohan  owo- 
tanna  mihduotanin  kta ;  taku 
mitawa  nitokam  u  kinhan,  tato¬ 
kadan  tona  hdehdegapi  sni,  qa 
hdehdezapi  sni,  qa  tahin  wanu¬ 
yanpi  ehna  tona  gigi  sni  kin  he¬ 
na  owasin  mawanon  kehe  kta. 

34  Unkan,  Tokin  token  ehe  cin 
hecetun,  Laban  eya. 


35  Qa  anpetu  kin  he  en  tato¬ 
kadan  mdoka  tona  hdehdeza 
hdehdega  ko,  qa  tatokadan  wiye 
tona  hdehdege  ca  hdeskaska  kin 
owasin,  tona  akan  hin  san  kin 
hena  koya  owasin,  akipam  ewi- 
cahdaku,  tahin  wanuyanpi  ehna 
tona  gigi  kin  nakun  owasin,  qa 
hena  ckiksi  wicaye  cin  nape  kin 
en  wicaqu. 

36  Qa  anpetu  yamni  imani,  iye 
Jakob  kici  ihehanyan  kaga.  Un¬ 
kan  Laban  woteca  optaye  ihe 
cin  hena  Jakob  wihan  wicaki- 
ya. 

37  Qa  Jakob  can  sakadan  icu, 
waga  teca  qa  can  su,  qa  uma 
hena  owasin  etanhan  icu,  qa  ha 
kin  pago  hdeza,  ska  tanin  kta  e 
hecen  hdehdeza  kaga. 

38  Qa  watpadan  tukten  wa¬ 
nuyanpi  mini  yatkanpi  kin  hena 
ohna,  can  sakadan  pago  qon 
ehde,  wanuyanpi  itokapa  tanhan, 
unkan  wanuyanpi  yatke  upi  en 
kiyuhapi  ece. 

39  Hecen  can  sakadan  qon 
ekta  wanuyanpi  kin  kiyuhapi, 
qa  wanuyanpi  hdehdeza  hdehde¬ 
ga  hdeskaska  ko  wicatonpi. 

40  Unkan  Jakob  tacincadan 
yukinukan  ewicahnake  ca,  wa¬ 
nuyanpi  itepi  kin  taku  hdeza 
ektakiya  ewicahde,  Laban  wa¬ 
nuyanpi  gigi  kin  owasin,  qa  wa¬ 
nuyanpi  tawa  kin  yuldnukan 
ewicahde,  Laban  tawanuyanpi 
kin  kici  ewicahde  sni. 

41  Qa  tohan  wanuyanpi  wafe- 
kapi  -kiyuhapi  eca,  Jakob  can 
sakadan  qon  watpadan  ohna 
wanuyanpi  ista  kin  wicitokam 
ehde  ;  can  sakadan  kin  ekta  ki¬ 
yuhapi  kta  e  hecon. 

42  Tuka  wanuyanpi  wankapi- 
dan  eca,  ehde  sni,  hecen  tona 
wankapi  kin  hena  Laban  tawa, 
qa  tona  wasakapi  kin  hena  Ja¬ 
kob  tawa. 

43  Hecen  wicasta  kin  tanka 
liinca  icage  ca  wanuyanpi  ota 
ton,  qa  nakun  winy  an  taokiye, 
qa  hoksidan,  qa  camo,  qa  su- 
ktanka  sonsonna. 

WICOWOYAKE  31. 

1  Hehan,  Taku  ate  unyanpi  ta- 
wa  qon  he  owasin  Jakob  icu,  qa 
taku  ate  yuhe  ciqon  etanhan, 
woyuha  tanka  kin  de  owasin 
icicaga,  Laban  cinksi  wicaye 
cin  eyapi  kin  Jakob  nahon. 

2  Qa  Laban  ite  kin  he  nakun 
Jakob  wanyaka,  qa  iye  ektakiya 
wanna  tokeca. 

3  Nakun,  Niyate  makoce  ta- 
wapi  kin  ekta,  qa  takuwicayaye 
cin  ekta  hda  wo,  kinhan  nici 
waun  kta  ce,  Jehowa  Jakob  eci- 
ya. 

4  He  on  Jakob  tuwe  ekta  ye  si 
qa,  tawicu  napin  Rahel  Leha 
kici,  tinta  kin  heciya,  tawanu- 
yanpi  kin  ekta  wicakico. 

5  Qa,  Niyatepi  kin  wanna  to¬ 
keca  amatonwe  cin  wanmdaka, 
tuka  ate  taku  wakan  da  kin  mi- 
ci  un. 

6  Qa  token  owakihi  ohinniyan 
niyatepi  kin  owakiya  sdonyaya- 
pi; 

7  Tuka  niyatepi  kin  mahnaye 
ca,  wikcemna  akihde  taku  maqu 
kte  cin  yutokeca,  tuka  kiunni 
maye  kte  cin  Wakan  tanka  iyo- 
winye  sni. 

8  Kaken,  Hdehdegapi  kin  hena 
iyunwin  duhe  kta  ce,  eye  cehan, 
waunyanpi  kin  owasin  hdehde¬ 
gapi  kin  heca  ece  wicatonpi ;  qa, 
Hdehdezapi  kin  hena  iyunwin 
nitawa  kta  eye  cehan,  hehan 
wanuyanpi  owasin  hdehdezapi 
heca  ece  wicatonpi  ece. 

9  Hecen  Wakantanka  niyatepi 
tawanuyanpi  kin  ki  ece,  qa  he 
maqu. 


10  Wanuyanpi  kin  kiyuhapi 
eca  wiwahanmde  ca,  ewatonwe 
ca,  inyun  tamdoka  hdehdeza 
hdehdega  hdeskaska  hecapi  ko, 
wanuyanpi  akan  adipi  e  ista  on 
wanmdaka. 

11  Nakun  wiwahanmde  ca, 
W'akantanka  taohnihde  ye  cin 
hemakiya  ;  Jakob.  Unkan,  Iho 
miye  ce,  epa. 

12  Unkan,  Hta  yuwankan  iki- 
kcu  qa,  tamdoka  wanuyanpi  adi¬ 
pi  kin  awicatonwan  wo  ;  hde¬ 
hdeza  hdehdega  hdeskaska  he¬ 
capi  ;  token  Laban  ecanicon  kin 
he  owasin  wanmdaka  ce. 

13  Taku  wakan  Betel  en  tanin 
iciye  cin  he  miye,  hen  wokiksu- 
ye  sdayaye  ca,  hen  taku  konza 
emayakiya.  Wanna  najin,  qa 
makoce  kin  de  etanhan,  iyaye 
ca  taku  wicayaye  cin  ekta  hda 
wo,  eya. 

14  Unkan  Rahel  Leha  ko  ayu- 
ptapi ;  Ate  ti  kin  ohna  taku  un- 
hapi  kte  ca  taku  unkitawapi  kte 
cin  yukan  he  1 

15  Oyate  tokeca  unhdawapi 
sni  he  1  Wiyopeunyanpi,  qa  na¬ 
kun  mazaska  unkitawapi  kin 
owasin  yusota. 

16  ILeon  woyuha  ate  unyanpi 
kin  etanhan  Wakantanka  ki  kin 
he  iyuhpa  unkiye  unkitawapi, 
qa  unkicincapi  tawapi  ce.  Iho 
wanna  token  Wakantanka  econ 
nisi  kin  owasin  ecen  econ  ye, 
eyapi. 

17  Unkan  Jakob  najin,  qa  cin- 
ca  tawicu  ko  owasin  camo  akan 
ewicahnaka, 

18  Qa  atkuku  Xzak  en  Kanan 
makoce  kin  ekta  kihde  kta  e  ta¬ 
wanuyanpi  kin  owasin  awicaya, 
woyuha  icicage  cin,  qa  taku  ton- 
pi  kiton  kin,  taku  Aram  Mdaye 
kin  en  ihdamna  kin  owasin. 

19  Wanna,  Laban  tahinca  kin 
hdusda  iyaye  cehan,  Rahel  he 


46 


WICOWOYAKE  31. 


atkuku  terapim  tawa  kin  ma- 
non. 

20  Unkan  Jakob  Laban  Arami 
kin  cante  kin  manor),  najica  iya- 
ya,  okiyake  sni  nakaes. 

21  Hecen  najica,  taku  tawa  kin 
owasin  hduha  najin,  qa  watpa 
kin  iyuwege  ca,  Gilead  lie  kin 
ektakiya  etonwan. 

22  Unkan  anpetu  iyamni  kin 
hehan,  Jakob  wanna  najica  La¬ 
ban  okiyakapi. 

23  Unkan  hunka  wanjin  wicaye 
cin  wicakico,  hena  om  okide  ye 
ca,  sakowin  can  icimanipi  hehan, 
Gilead  he  kin  en  kihdegapi. 

24  Unkan,  Wakantankahanyen 
Laban  Arami  kin  en  hi  qa,  wi- 
hanmde  cin  en  heciya,  Ihnuhan 
taku  waste  taku  sica  uman  tukte 
kasta  eyakiye  cin,  eya. 

25  Unkan  Laban  Jakob  kihde- 
ge  cehan,  Jakob  he  kin  en  wake- 
ya  oti,  qa  Laban  hunka  wanjin 
wicaye  cin  om  Gilead  he  kin 
hiyahanpi, 

26  Qa  Laban  Jakob  heciya,  Ta¬ 
ku  tokanon  micante  kin  maya- 
hnaye  ca,  micunk&i  canlipi  on 
wayaka  iyecen  awicayahda. 

27  He  tokeca  e  hecanon  he? 
Anamayakihbe  ca,  manicinon, 
omayakidake  sni.  Omayakida- 
ka  unkans  wiyuskinyan  iyaye 
ciye  ca,  cicidowan,  qa  cancega 
candowankiyapi  ko  ciciyahoton 
kta  tuka  hecanon. 

28  Micinca  wica  winyan  ko  i 
iwicawaputake  kte,  iyowin  ma- 
yakiye  sni.  Wanna  witkoya 
hecanon. 

29  Dehan  taku  sica  ecacicon 
kta  nape  wamasaka,  tuka  niyate 
taku  wakan  da  kin  hinhan  he- 
makiya;  Ihnuhan  Jakob  taku 
waste  taku  sica  uman  tukte  ka¬ 
sta  eyakiye  cin,  eya. 

30  Wanna  niyate  ti  kin  ekta 
yahde  kte  hinca,  tuka  tokeca 


Taku  wakan  mitawa  kin  maya- 
non  he  ?  eya. 

31  Unkan  Jakob  waayupte  ca, 
Kowakipe  cin  heon,  qa  okini  ni- 
cunksi  kin  hena  mayaki  kta  na- 
ceca  ce  epe  cin  heon  hecamon  ; 

32  Taku  wakan  nitawa  kin  tu- 
we  kici  iyeyakiye  cinhan,  he  ni 
kte  sni.  Hunka  wanji  unye  cin 
wicitokam,  taku  nitawa  mici  un 
kin,  tukte  e  he,  iyukcan  qa  iki- 
kcu  wo.  Rahel  hena  raanon  tuka 
Jakob  he  sdonye  sni,  qa  heciya. 

33  Hehan  Laban  Jakob  tawra- 
keya  kin  en  ti  mahen  i,  Leha  ta- 
wakeya  kin  nakun,  qa  wikoska 
nonpa  tawakeyapikin ;  tukaiye- 
kiye  sni ;  hehan  Laban  Leha  ta- 
wakeya  kin  etanhan  hdinanpe 
ca,  Rahel  tawakeya  kin  en  i. 

34  Tuka  Rahel  terapim  kin 
icu,  qa  camo  aqinpi  kin  en  ehna- 
ke  ciqon,  qa  akan  iyotanka.  Un¬ 
kan  Laban  wakeya  kin  owanca- 
ya  yutan  qa  iyekiye  sni. 

35  Unkan  atkuku  kin  heciya, 
Itancan  nitokam  nawajin  owa- 
kitpani,  hececa  sta  canniye  maye 
sni  ye.  Winohinca  ayakonpi 
kin  hemaceca  ce.  Unkan  nina 
akita  tuka  terapim  kin  iyekiye 
sni. 

36  Unkan  Jakob  canniye  ca, 
Laban  kige,  Taku  &ica  ecamon 
qa  wawalitani  kin  tukte  e  he, 
on  hecen  mayakuwa  ? 

37  Mitawahpaya  kin  owasin 
mayakidutan,  waksica  yati  kin 
etanhan  wanji  iyeyaye  cin  tukte 
e  he  ?  takuwicunye  cin  wicito¬ 
kam  ehnakawo  ;  hecece  cinhan 
uman  tukte  unkitawa  kta  yu- 
kcanpi  nunwe. 

38  Waniyetu  wikcemna  nonpa 
kin  dena  nici  waun,  tuka  tawi- 
yedan  nitawa  kin  kpapi  sni,  qa, 
nitawanuyanpi  tamdoka  kin  he¬ 
na  wate  sni. 

39  Taku  yahdecapi  kin  niye 

en  cicai  £ni,  he  miye  piya  waka- 
ga  ce.  Hanyen  manonpi  kin, 
qa  anposkan  manonpi  kin  he  ko- 
ya,  minape  kin  etanhan  mayaki- 
cia. 

40  Kaken  waun,  anposkan  ipu- 
za  mata,  qa  hanyen  osni ;  woi- 
stima  miista  kin  amayustan. 

41  Miye  waniyetu  wikcemna 
nonpa  kin  yati  kin  en  wowidag 
mayaye  ;  waniyetu  ake  topa  ni- 
cunksi  nonpa  on,  qa  waniyetu 
sakpe  nitawanuyanpi  kin  on, 
ociciye  ca,  taku  mayaqu  kte  cin 
wikcemna  akihde  mayadutokan. 

42  Ate  taku  wakan  da  kin,  Abe- 
reyam  taku  wakan  da  kin  qa 
Izak  Tokokipe  kin,  mici  un  kin  ; 
hecetu  3ni  unkans  wanna  coka- 
dan  kihde  mayasi  kta  tuka  ;  ma- 
walibadan  kin  qa  minape  htani- 
pi  kin  he  Wakantanka  wanyake 
ca,  hinhan  iyopeniyan  Ce,  Jakob 
Laban  eciya. 

43  Unkan  Laban  waayupte  ca, 
Jakob  heciya,  Cinca  winyan  kin 
dena  micunksi  eepi,  qa  hoksi- 
dan  kin  dena  micinca  eepi,  qa 
wanuyanpi  kin  dena  wanuyanpi 
mitawa  eepi,  qa  taku  niye  wan- 
yahdake  cin  he  iyuhpa  mitawa 
ce.  Tuka  de  micunksi  qa  is  cin¬ 
ca  wicatonpi  kin  dena,  nakaha 
taku  ecawicawecon  kta  he  1 

44  Tokin  wanna  wicoun  unki- 
cagen,  miye  qa  niye,  hecen  wa- 
ayatanin  unkiyotahedan  yuke 
kta. 

45  Unkan  Jakob  inyan  wanicu, 
qa  wokiksuye  e  pasdata : 

46  Qa,  Inyan  icupo,  Jakob  hun- 
ka  wanjin  wicaye  cin  ewicakiya. 
Unkan  inyan  icupi,  qa  paha  wan 
kagapi  qa,  hen  paha  kin  akan 
wotapi. 

47  Unkan  paha  kin  he,  Igar 
sahaduta  Laban  eya  caston  ;  tu¬ 
ka  Jakob  he  Gated  eya  caston. 

48  Unkan  Laban  heya,  Anpe 

dehan  paha  kin  de  unkiyotahe¬ 
dan  waayatanin  kta;  Gated  Wa- 
ayatanin  paha  kin  he  ka,  paha 
kin  he  eciyapi. 

49  Qa,  Micunksi  wicayakidu- 
se,  qa  winohinca  tokeca  duze 
cinhan,  wicasta  tuwe  he  atonwe 
kta  unkici  un  sni,  unkiyotahe¬ 
dan  Wakantanka  he  waayatanin 
kta. 

50  Tohan  kinukankiya  unki- 
yaye  cinhan  Jehowa  unyacopi 
kta,  Laban  eye  ca,  Wayaco  ca6 
ton. 

51  Qa,  Wanyaka  wo,  paha  kin 
de,  wokiksuye  unkiyotahedan 
ewehde  kin  de  ; 

52  Paha  kin  waayatanin,  woki¬ 
ksuye  kin  de  waayatanin,  taku 
sica  on  paha  kin  de  kapeya 
imdamde  ca  niye  en  cii  kte  sni, 
qa  nis  kapeya  yahihdu  qa  hiyohi 
mayaye  kte  sni. 

53  Abereyam  taku  wakan  da 
kin,  Nalior  taku  wakan  da  kin, 
hunkake  wicayapi  taku  wakan 
dapi  kin  unyacopi  kta,  Laban  Ja¬ 
kob  eciya.  Unkan  Jakob  iye 
atkuku  Izak  Tokokipe  kin  caje- 
yan  konza. 

54  Hehan  Jakob  he  kin  akan  wo- 
snapi  wan  Wakiyusna,  qa  aguya- 
pi  yutapi  kta  e  hunka  wanjin 
wicaye  cin  wicakico.  Unkan 
aguyapi  yutapi  qa  he  kin  en  wan- 
kapi. 

55  Unkan  ihanhanna  Laban  ki- 
kta  qa  iye  cinca  wica  winyan 
ko  i  iwicaputake  ca,  wicayawa- 
ste  qa,  hehan  Laban  totie  kin 
ekta  kihda. 

WICOWOYAKE  32. 

1  Unkan  Jakob  tacanku  kin 
ohna  iyaye  ca, Wakantanka  ohni- 
hde  wicaye  cin  iktokim  hipi. 

2  Unkan  Jakob  wanwicayake 
cehan,  Wakantanka  wicobe  ta- 

wa  kin  dee  ce,  eye  ca  oyanke 
kin  he  Mahanaim  cas  ton. 

3  Hehan  Jakob  Edom  wojupi 
kin  Sehir  makoce  kin  etu,  cincu 
Esa  ti  kin  ekta,  ohnihde  wicaye 
cin  ye  wicasi. 

4  Qa  wahokonwicakiye  ca, 
Itancan  mitawa  Esa  heeen  eya- 
kiyapi  kta  ce,  eya ;  Laban  kici 
wati  qon  dehantu. 

5  Qa  pte,  qa  suktanka  sonson- 
na,  qa  tahinca,  qa  hoksidan  wi- 
koska  ko,  ota  wicamduha,  qa 
onsimayada  kta  e  itancan  ocici- 
yag  ye  wicawasi,  nitaokiye  Ja¬ 
kob  eya. 

6  Unkan  Jakob  ohnihde  wicaye 
cin  hdipi  qa,  Nicinye  Esa  ekta 
unkipi  unkan  is  nitkokim  u  qa, 
wicasta  opawinge  tom  opapi  ce, 
eyapi. 

7  Hehan  Jakob  nina  kokipe 
ca,  oyate  kici  un  kin  nonpakiya 
ewicakihde,  taliinca,  pte,  camo, 
ko  owasin  ospaye  nonpa  wica- 
kaga. 

8  Qa  Esa  ospaye  wanji  en  hi 
qa  hena  wicakte  kinhan,  ospaye 
uman  okapte  cin  inasdoke  kta 
ce,  eya. 

9  Hehan  Jakob  hey  a,  Abere- 
yam  ate  waye  wakan  nida,  qa  ate 
Izak  wakan  nida  Jehowa  niye, 
Nitamakoce,  qa  takuwicayaye 
cin  ekta  hda  wo,  kinhan  taku 
waste  ecacicon  kta  ce,  emaya- 
kiye  ciqon ; 

10  Miye  nitowaonsida  qa  iewi- 
cayake  cin  owasin  nitaokiye 
ecayecon  kin  aopten  waun ; 
vsagye  kin  heceyedan  hduha  Jor¬ 
dan  watpa  kin  de  imduwege  ca, 
wanna  ospaye  nonpa  imacaga. 

11  Wanna  cinye  nape  kin  etan- 
han  emahdaku  wo ;  Esa  nape 
kin  etanhan ;  hi  kinhan  cinca 
hunkupi  kin  kici  mikte  kta  ko- 
wakipa  ce. 

12  Niye,  Ohinniyan  taku  waste 

ecacicon  kte  ca,  wiyaka  mini 
wanca  kahda  sukaza  utkana  on 
yawapica  sni,  iyenaka  nicinca 
wakage  kta  ehe  ciqon,  eya. 

13  Unkan  hanyetu  kin  he  hen 
wanka,  qa  taku  cincu  Esa  qu  kte 
cin  ikikcu,  taku  nape  en  hiyu ; 

14  Tatokadan  wiye  opawinge 
nonpa,  qa  mdoka  wikcemna  non¬ 
pa,  tahin  wanuyanpi  wiye  opa¬ 
winge  nom  mdoka  wikcemna 
nonpa  ahna ; 

15  Camo  azinkiyapi  wikcemna 
yamni  cincapidan  om,  pte  wikce¬ 
mna  tom,  qa  tatanka  wikcemna, 
suktanka  sonsonna  wiye  wikce¬ 
mna  nonpa  cincadan  wikcemna 
ahna. 

16  Qa  ookiye  wicayuhe  cin 
woteca  otoiyohi  kinnukan  yuhe 
wicasi,  qa,  Optaye  otoiyohi  yu- 
kinukan  awicahiyayapo,  ewica¬ 
kiya. 

17  Qa  tokaheya  kin  wahokon- 
wicakiya,  Tohan  cinye  itkonici- 
papi  kinhan,  qa,  Tuwe  tawa  ni- 
yan  he  ?  qa  toki  da  qa  taku  ni- 
tokam  un  kin  he  tuwe  tawa  he 
eya  ipiwange  cinhan  ; 

18  Hehan,  Nitaokiye  Jakob 
dena  tawa,  tuka  itancan  mita¬ 
wa  Esa  qu  kta  ;  unkan  is  nakun 
unkihektam  u  ce,  ehapi  kta  ce, 
ewicakiya. 

19  Unkan  inonpa,  qa  iyamni, 
qa  nakun  owmsin  tona  optaye 
ihakam  yapi  kin,  Esa  iyeyayapi 
kinhan  oie  kin  hena  iyecen  eya- 
kiyapi  kta  ce  : 

20  Nakun,  Nitaokiye  Jakob 
unkihektam  u  ce,  ehapi  kta  ce, 
ewicakiya.  Taku  waqu  kin  mi- 
tokapa  tanhan  ye  cin,  heeen  ite 
kin  iyokipi  waye  kta,  qa  hehan 
ite  kin  iyowinmakiye  kta  ce, 
eya. 

21  Unkan  taku  qu  kin,  he  to- 
kata  iyokipta ;  tuka  is  hanyetu 
kin  he  taobe  kin  om  wanka. 

22  Qa  hanyetu  kin  he  en,  najin 
qa  tawicu  nonpa  kin  iwicacu  qa 
cinca  wicaye  cin  ake  wanji,  qa 
Jabok  oiyuwege  kin  en  iyuwe- 
ga. 

23  Qa  iwicakikcu,  qa  watpa 
kin  iyuweh  wicaye  ca,  taku  taw  a 
kin  owasin  iyuweh  wicaki}'a. 

24  Qa  Jakob  isnana  hekta  yan- 
ka,  unkan  wicasta  wan  anpao 
kin  hehanyan  kici  kiihduspa. 

25  Qa  wicasta  kin  tokadan 
ohiye  sni  e  wanhdake  cehan, 
cecunte  okihe  kin  en  yuza  ;  un¬ 
kan  kici  kiihdugpapi  kin  icun- 
han,  Jakob  cecuntostan  kin  pa- 
pson  iyaya. 

26  Unkan,  Amayustan  wo; 
wanna  anpao  hinanpa  ce,  eya. 
Unkan,  Mayadawaste  sni  kin- 
han,  aciyustan  kte  sni  ce,  eya. 

27  Qa,  Token  eniciyapi  he? 
eya.  Unkan  Jakob  eraakiyapi 
ce,  eya. 

28  Unkan,  Nicaje  Jakob  eni¬ 
ciyapi  kte  6ni.  Detanhan  Israel 
eniciyapi  kta,  Wakan tanka  wi¬ 
casta  ko,  kici  kinihduspe  ca  ni- 
ye  ohiyaya  ce,  eciya. 

29  Unkan,  Tokin  nicaje  kin 
omayakidaken,  Jakob  eya  iwan- 
ga.  Unkan,  Token  on  etanhan 
micaje  kin  inonga  he  ?  eye  ca 
hen  yawaste. 

30  Unkan,  oyanke  kin  he,  Ite 
wakan,  Jakob  eya  cas  ton.  Ta¬ 
ku  Wakan  ite  icitkokim  wan- 
radaka  esta  minagi  kin  zaniyan 
un  ce,  eya. 

31  Unkan  Ite  wakan  iyokipte 
cehan,  anpetu  wi  hinanpa,  qa 
Jakob  ceca  kin  on  huste. 

32  Heon  etanhan  Israel  cinca 
wicaye  cin  anpetu  kin  dehan 
ceca  skotpa  kin  akan  kan  kiksu- 
ye  sni  qon  he  yutapi  sni ;  Jakob 
ceca  skotpa  kin  akan  kan  kiksu- 
ye  sni  kin  he  oyutan  kin  heon 
etanhan. 


WICOWOYAKE  33. 

1  Unkan  Jakob  wankan  etonwe 
ca  inyun,  Esa  u,  wicasta  opa- 
winge  tom  kici  wanwicayake 
ca,  hoksiyoqopa  kin  akipam  ewi- 
cakihde,  Leha  kici,  qa  Rahel  ki¬ 
ci,  qa  wikoska  nonpapi  kin  om. 

2  Qa  wikoska  kin  cinca  wica- 
yapi  kin  om  tokaheya  ye  wicasi, 
qa  hena  ihektapa  tanhan  Leha 
cinca  wicaye  cin  om,  qa  hena 
ihektapa  tanhan  Rahel  Josep 
kici. 

3  Qa  iye  owasin  wicitokam  ye 
ca,  cincu  ikiyedan  u  kin  icunhan 
sakowin  akihde  patuja. 

4«  Unkan,  Esa  itkokim  inyanke 
ca,  nape  kin  yuze  ca  tahu  kin 
akan  ehpeiciye  ca  i  iputaka,  qa 
napin  ceyapi. 

5  Hehan  Esa  wankan  etonwe 
ca,  tawicu  cinca  wicaye  cin  ko 
wanwicayake  ca,  Dena  token 
takuyaya  he  ?  eya.  Unkan,  Wa- 
kantanka  towaonsida  kin  on 
nitaokiye  cinca  qu  kin  dena  eepi 
ce*  eya. 

6  Hehan  wikoska  kin  cinca 
wicayapi  kin  om  ikiyadan  hipi, 
qa  patujapi. 

7  Hehan  Leha  cinca  wicaye 
cin  om  ikiyadan  hi  qa  patujapi ; 
qa  ehake  Josep  Rahel  kici  iki¬ 
yadan  hipi,  qa  patujapi. 

8  Unkan,  Optaye  kin  dena 
owasin  itkowicawakipe  cin,  to¬ 
ken  yaka  he  ?  eya.  Unkan,  Ma- 
yuhe  cin  ista  kin  iyokipi  ciye 
kta  e  heon. 

9  Unkan,  Misunka  taku  ota 
wahduha  ce.  Taku  nitawa  kin 
hduha  un  wo,  Esa  eya. 

10  Unkan,  Hiya  niista  kin  iyo¬ 
kipi  ciye  cinhan,  minape  kin 
etanhan  taku  waqu  kin  iyacu 
kta,  nitohnake  W* akan  tanka  ito- 
hnake  iyecen  wanciyake  ca  iyo- 
cicipi  kin  heon  etanhan. 

11  Tokin  taku  ciyawa&te  kin 
en  aniupi  kin  he  iyacun.  Wa¬ 
le  ant  aka  onsimada  ece,  qa  taku 
owasin  rnduha,  Jakob  kitanyan 
eya ;  unkan  icu. 

12  Qa  heya,  Ihdaka  unye  ca 
miye  tokaheya  mde  kta  ce. 

13  Unkan,  Hoksiyoqopa  wan- 
kapidan  e  mayuhe  cin  sdonye 
ca,  nakun  tahinca  pte  ko  ihdu- 
£aka  micicapi  qa,  anpetu  wan- 
jidan  kes  awicapapi  kinhan,  wa- 
nuyanpi  owasin  tapi  kta. 

14  Tokin  itancan  nitaokiye 
itokam  yahden,  qa  mis  wanu- 
yanpi  mitokam  token  manipi, 
qa  hoksiyoqoqa  kin  token  mani¬ 
pi  kin,  ecen  iwahnanna  mde  kta, 
mayuhe  cin  ekta  Sehir  en  wai 
kin  hehanyan. 

15  Unkan,  Iho  oyate  mici  unpi 
kin  etanhan  wanjiksi  nici  ehpe- 
wicawaye  kta  ce,  Esa  eya.  Un¬ 
kan  tokeca  e,  mayuhe  cin  ista 
kin  iyocicipi  hecinhan,  eya. 

16  Unkan  anpetu  kin  he  en, 
Esa  tacanku  kin  ohna  Sehir 
ektakiya  kihda. 

17  Tuka  Jakob  Sukot  ekta 
unhdaka  i  qa,  hen  tipi  icicage 
ca,  taku  tawa  kin  nakun  ohan- 
zi  hdepi  wicakicaga ;  heon  oton- 
we  kin  he  Sukot  eya  cajeya- 
tapi. 

18  Qa  Jakob  Aram  Mdaye  kin 
etanhan  u  qehan,  &ekem  oton- 
we  tawa  kin  Kanan  makoce  kin 
etu  zaniyan  hi,  qa  otonwe  kin 
itokam  ticaga. 

19  Qa  makoce  on6pa,  tukten 
wakeya  iticage  cin,  &ekem  atku- 
ku  Hamor  cinca  wicaye  cin  na- 
pepi  kin  etanhan  opewicakica- 
ton,  mazaska  opawinge  nom  wi- 
caqu. 

-20  Unkan  hen  wahna  wosna- 
pi  wan  kage  ca,  El  Israel 
ta-Wakantanka  kin  eya  cas- 
ton. 


WICOWOYAKE  34. 

1  Hehan  Dina  Leha  he  cun- 
wintku  Jakob  kiciton  kin,  he 
makoce  wicinyanpidan  wanwi- 
cayake  kta  e  toki  iyaya. 

2  Unkan  wicasta  yatapi  ihda- 
wa  Hamor  Hiwi  kin  he  cinhin- 
tku  &ekem,  he,  wanyake  ca  icu 
qa  kici  wanka,  hecen  wieyaku. 

3  Qa  &ekem  nagi  kin  Dina 
Jakob  cunwintku  kin  en  nina 
iyaskape  ca  wikoska  kin  waste 
dake  ca,  wikoska  cantohnag  ye 
cin  ecen  okiya. 

4  Qa,  Wiciny anna  kin  de  mici- 
yuza  wo,  &ekem  iye  atkuku  Ha¬ 
mor  eciya. 

5  Unkan  cunwintku  yuasapapi 
kin  he  Jakob  nakihon,  tuka  cin- 
ksi  wicaye  cin  tinta  ekta  wanu- 
yanpi  om  yakonpi,  qa  hdipi  kin 
hehanyan  Jakob  inina  yanka. 

6  Unkan  Hamor  &ekem  atkuku 
kin  Jakob  kici  okiye  kta  e  en  i. 

7  Unkan  Jakob  cinksiwicaye 
cin  tinta  kin  etanhan  hdipi,  qa 
he  nahonpi,  qa  iyokisicapi ;  nina 
canniye  yapi,  Jakob  cunwintku 
kin  kici  iwankapi :  hecen  econ- 
pi  kte  sni  tuka,  Israel  witko- 
ya  ecakiconpi  heon  etanhan. 

8  Unkan  Hamor  hewicakiya, 
Micinksi  ^ekem  nagi  kin  nicun- 
ksipi  kin  iyaskapa ;  he  tawicu 
kta  e  qupo. 

9  Kinhan  takuunkiciyapi  kta; 
nicunksipi  kin  hena  unqupo,  qa 
nis  cunksi  wicunyanpi  kin  wi- 
cayuzapo. 

10  Qa  unkiyepi  om  dukanpi  kta, 
makoce  kin  nitokam  un  kta  ce, 
en  unpo  qa  makoce  kin  en  wo- 
petonpi  qa  he  yuhapo. 

1 1  Qa  &ekem  wikoska  atkuku 
timdo  wicaye  cin  ko  hewicaki¬ 
ya  ;  Cantemakiyapo,  kinhan  to¬ 
ken  emayakiyapi  kin  ecen  cicu- 
pi  kta. 

12  Wikoska  kin  mitawin  un 
kta  e  mayaqupi  kinhan,  wohpa- 
yapi  iyakicuya  tanka  mayakida- 
pi,  taku  qupi  tanka  esfca ;  token 
emayakiyapi  kin  ecen  cicupi 
kta. 

13  Unkan  Jakob  cinksi  wicaye 
cin  tawinohtinpi  kin  Dina  yusa- 
papi  qon  kiksuyapi,  qa  heon  &e- 
kem  he  atkuku  Hamor  kici  hna- 
yeya  awicayuptapi. 

14  Qa,  Taku  hececa  econpi  un- 
kokitpanipi.  Wicasta  wan  ha 
iyotan  kin  bahdayapi  3ni  kin  he- 
ca  tanksi  unyanpi  kin  unqupi 
kinhan,  he  wisten  unkiciyapi  kta 
naceca. 

15  Decehnana  on  unkaniyupta- 
pi  kta ;  unkis  baunkihdayapi 
kin,  nis  nakun  tona  wica  owa- 
sin  henicecapi  kinhan  ; 

16  Hehan  cunksi  wicunyanpi 
kin  unnicupi  kta,  qa  nicunksipi 
kin  wicunyuzapi  kta,  qa  nicipi 
oununyanpi  qa  oyate  unwanjipi- 
dan  kta. 

17  Tuka  taku  de  en  anaunya- 

goptanpi  sni  kinhan,  banicihda- 
yapi  sni  kinhan,  cunksi  unyan¬ 
pi  kin  he  unkikikcupi,  qa  to- 
ki  unkiyayapi  kta  ce,  ewicaki- 
yapi.  # 

18  Unkan,  ftamor  Sekem  fl[a- 
mor  cinhintku  kici  wicoie  kin 
he  waste  dakapi. 

19  Qa  koska  kin  Jakob  cun- 
wintku  kin  cantiheya,  heon  taku 
eyapi  kin  kohanna  econ.  Iye 
atkuku  ti  kin  ohna  yakonpi  kin 
hena  owasin  iyakapeya  kini- 
hanpi. 

20  Hehan  ftamor  iye  cinhin¬ 
tku  &ekem  kici  otonwe  tawapi 
kin  ekta  kipi,  qa  otonwe  tawapi 
kin  wicasta  om  wohdakapi,  qa 
heyapi, 

21  Wicasta  kin  dena  unkiyepi 
ora  wokiyapi,  heon  makoce  kin 
en  ounyanpi  qa,  hen  iciyopeyapi 

kte.  Ito  makoce  kin  wicitokam 
tankaya  un  kinhan,  cunwintku- 
pi  kin  wicunyuzapi  kta,  qa  cun¬ 
ksi  wicunyanpi  kin  wicunqupi 
kta. 

22  Tuka  decehnana  on  wicasta 
kin  wicadapi  kta ;  wiciye  ba- 
kihdayapi  kin  he  iyecen  un- 
kiye  tona  wica  owasin  baun¬ 
kihdayapi  kinhan ;  unkiye  om 
ounyanpi,  qa  oyate  unwanjipi- 
dan  kta. 

23  Decehnana  en  anawicun- 
goptanpi  kinhan,  unkiyepi  ora 
ounyanpi  kta ;  kinhan  tawanu- 
yanpi,  qa  taku  yuhapi  kin  owa¬ 
sin,  taku  tonpi  koya  unkitawapi 
kte  3ni  he  1  eyapi. 

24  Unkan  wicasta  tona  oton¬ 
we  tiyopa_  kin  omanipi  kin  hena 
owasin,  Hamor  iye  cinhintku 
Sekem  kici  anawicagoptanpi,  qa 
bakicihdayapi,  tona  wica  oton¬ 
we  tiyopa  kin  omanipi  kin  owa¬ 
sin. 

25  Unkan  anpetu  iciyamni  kin 
yazanpi  kin  icunhan,  Jakob  cin¬ 
hintku  kin  nonpa,  &imeyon  Lewi 
kici  Dina  timdo  wicaya,  tacan- 
hpipi  kin  ikikcupi,  qa  kokipesni- 
yan  otonwe  kin  tatpe  ipi,  qa  to¬ 
na  wica  owasin  wicaktepi. 

26  Hamor  iye  cinhintku  &ekem 
ko  canhpi  hi  kin  on  wicaktepi, 
qa  Dina  &ekem  ti  kin  etanhan 
ehdakupi  qa  hdohdapi. 

27  Hehan  Jakob  cinksi  wicaye 
cin  wicakahugapi  kin  en  ipi,  qa, 
otonwe  wan  tanksitkupi  kin  yu- 
sapapi  qon  he  ocowasin  wica- 
kipi ; 

28  Tahinca,  qa  tatanka,  qa  su- 
ktanka  sonsonna,  taku  otonwe 
kin  ohna  un,  taku  magata  un 
kin  ko  owasin  icupi. 

29  Taku  yuhapi  qon  owasin 
tasiceca  tawicupi  ahna  nakun 
wayaka  icupi,  qa  taku  tipi  kin 
ohna  iyeyapi  kin  owasin  icupi. 


WICOWOYAKE  35. 


30  Hehan  Jakob  ^imeyon  Le¬ 
wi  kici  hewicakiya,  Iyoyag  ma- 
yayapi,  sicamna  mayakagapi 
makoce  wojutipi  kin  wicitokam, 
Kanani,  qa  Perazi  kin,  qa  miye 
rnatonana  hecen  tamatpe  mnici- 
yapi,  qa  maktepi  kta,  hecen  mis 
wati  ohnaka  ko  owasin  awima- 
Imuni  kta. 

31  Unkan  wihomnipi  kin  iye- 
cen  tanksi  unyanpi  kin  ecaki- 
conpi  kta  iyececa  he  1  eyapi. 

WICOWOYAKE  35. 

1  Hehan  Wakantanka  Jakob 
heciya,  Najin  qa  Betel  ekta  ita- 
wankanhde  ye  ca,  hen  ounyan 
wo.  Nicinye  Esa  itohnake  kin 
etanhan  nayajice  cehan,  Taku 
wakan,  niye  en  tanin  iciye  cin, 
be  wahna  wosnapi  wan  hen  ki- 
caga  wo. 

2  Unkan  Jakob  tiyoknaka  ta- 
wa,  qa  tona  kici  unpi  kin  owa¬ 
sin  hewicakiya;  Taku  wakan 
tokeca  duhapi  kin,  bena  owasin 
yutokan  iyewicayapo  ;  piiciyapi 
qa  wokoyake  teca  ihduzapo  ; 

3  Qa  najinpo,  Betel  ekta  ita- 
wankanhde  unyanpi  kta  ce.  He¬ 
ciya  wahna  wosnapi  wan  wa- 
kage  kta,  anpetu  wan  iyomaki- 
sice  cehan,  Taku  wakan  nama- 
hon,  qa  canku  ohna  imdarnde 
cin  mici  ye  cin,  he  wecage  kta 
ce,  eya. 

4  Unkan  Taku  wakan  tokeca 
3mhapi  kin  hena  owasin  Jakob 
qupi,  oinpidan  noge  oinpi  kin 
hena  koya.  Unkan  hena  owa¬ 
sin  nalima,  ^ekem  ekta  utuhu 
wan  he  cin,  he  ihukuya. 

5  Hehan  ihdaka  iyayapi,  qa 
Jehowa  otonwe  ihduksan  unpi 
kin  yusinye  wicaya  ;  hecen  Ja¬ 
kob  cinksi  wicaye  cin  wicaku- 
wapi  sni. 

6  Unkan  Jakob,  iye  oyate  ope- 


ya  un  kin  koya  owasin,  otonwe 
wan  Luz  eciyapi,  Betel  hee,  Ka- 
nan  makoce  kin  en,  he  ekta 

ipi* 

7  Qa  hen  wahna  wosnapi  wan 
kage  ca,  oyanke  kin  he  El  Betel 
eya  cas  ton,  cincu  etanhan  na- 
jica  iyaye  cehan,  heciya  iye  en 
Wakantanka  ihdutanin  kin,  he- 
on  etanhan. 

8  Plehan  Debora  Rebeka  azin 
kiye  ciqon  ta,  unkan  Betel  hu- 
kun  utuhu  he  cin,  he  ihukuya 
hnakapi,  qa  he,  Utuhu  oceyapi, 
eciyapi. 

9  Wanna  Jakob  Aram  Mdaye 
kin  etanhan  hiyu,  hehan  ake  iye 
en  Wakantanka  tanin  iciye  ca 
yawaste. 

10  Qa,  Tokata  Jakob  nicaje 
qon  eniciyapi  kte  sni,  detanhan 
Israel  eya  cajeniyatapi  kta,  Wa¬ 
kantanka  eciye  ca,  hecen  Israel 
cas  ton. 

11  Qa,  El  Iyotan  wasaka  he 
miye  ;  ihduota  qa  cinca  ota  yu- 
ha  wo  ;  oyate  qa,  oyate  obe  ota 
niye  etanhan  unpi  kta,  qa  wi- 
casta  yatapi  ninite  kin  etanhan 
inanpapi  kta. 

12  Qa  makoce  wan  Abereyam 
Izak  kici  wicawaqu  qon,  he  niye 
cicu  kte  ca  ni cinca  nihektam 
unpi  kte  cin,  makoce  kin  he  wi¬ 
cawaqu  kta  ce,  Wakantanka 
eciya. 

13  Qa  oyanke  kin  en,  Wakan¬ 
tanka  okiye  ciqon  hetanhan  wan- 
kantkiya  ikiyopta. 

14  Unkan  tukten  okiye  ciqon, 
he  en  Jakob  wokiksuye  wan 
ehde,  inyan  wokiksuye  qa,  wo- 
snapi  wan  akastan,  wihdi  nakun 
akastan. 

15  Qa  oyanke  kin  en,  Wakan¬ 
tanka  okiye  ciqon,  he  Jakob  Be¬ 
tel  eya  cas  ton. 

16  Hehan  Betel  etanhan  ihda- 
kapi,  qa  Eprata  ikiyadan  hipi, 

hehan  Rahel  hok&ksuye  ca,  ki- 
tan  seh  cinca  ton. 

17  Wanna  kitan  ecinyan  cin¬ 
ca  ton,  hehan,  Ihnuhan  koyakipe 
cin,  cinca  kin  de  wica  e  nakun 
duhe  kta  ce,  cincatonkiyesa  eci- 
ya. 

18  Unkan  wanna  te  kta,  nagi 
kin  iyaya  icunhan,  Benoni  eya 
cas  kiton  ;  tuka  atkuku  kin  Ben¬ 
jamin  eciya. 

19  Hehan  Rahel  ta,  unkan 
Eprata,  Betlehem  hee,  canku 
kin  ohna  hnakapi. 

20  Qa  Jakob  wokiksuye  wan 
ohna  hnakapi  kin  ekta  ehde. 
Rahel  ohna  hnakapi  wokiksuye 
kin  dehantu  eciyapi. 

21  Hehan  Israel  unhdake  ca, 
Eder  conkaske  kin  akotanhan 
ewakeya. 

22  Unkan  Israel  makoce  kin 
he  en  ounye  cin  icunhan,  Ruben 
iye  atkuku  tawicu  Bilha  ekta  i, 
qa  kici  iwanka.  Unkan  Israel 
he  nakihon. 

23  Jakob  cinksi  wica}m  cin  ake 
nonpapi  ce.  Leha  cinksi  wica- 
ye  cin,  Ruben,  Jakob  cinhintku 
tokapa  kin  hee,  &imeyon,  Lewi, 
Juda,  Isakar,  Zebulon  henakeca. 

24  Rahel  cinksi  wicaye  cin  Jo- 
sep,  qa  Benjamin. 

25  Qa  Bilha,  Rahel  tawikoska, 
cinksi  wicaye  cin  Dan,  qa  Nep- 
tali. 

26  Qa  Zilpa  Leha  tawikoska 
kin,  cinksi  wicaye  cin,  Gad,  qa 
Aser.  Henakiya  Jakob  cinksi 
wicaya  Aram  Mdaye  kin  en  wi- 
catonpi. 

27  Hehan  Jakob  iye  atkuku 
kin  ekta  ki,  Arba  otonwe,  Heb¬ 
ron  hee,  ekta  Mamore  etu  hen 
Abereyam  ounyan,  qa  Izak  na¬ 
kun. 

28  Wanna  Izak  anpetu  tawa 
waniyetu  opawinge  sanpa  wi- 
kcemna  sahdogan. 

29  Hehan  Izak  ta,  qa  taoyate 
kin  en  okipapi,  wicahinca  qa  an¬ 
petu  kin  wanna  imna.  Unkan 
cinksi  wicaye  cin  Esa,  Jakob 
henios  kihnakapi. 

WICOWOYAKE  36. 

1  Esa,  Edom  hee,  wicowazi 
tawa  kin  dee. 

2  Esa  Kanan  cunwintku  kin 
etanhan  winohinca  nom  wicayu- 
za,  Elon  Heti  kin  cunwintku 
Ada,  qa  Zibeon  Hiwi  kin  cun¬ 
wintku  Ana  he  cunwintku  Aho- 
libama  henioza. 

3  Qa  Ismayel  cunwintku  Bas- 
mat,  Nebayot  tanksitku  he  na¬ 
kun  yuza. 

4  Unkan  Ada  he  Esa  kiciton 
Elipaz  hee  :  qa  Basmat  he  Ru- 
hel  ton. 

5  Qa  Aholibama  he  Jehus,  qa 
Jalam,  qa  Qora,  wicaton.  Esa 
cinksi  wicaye  cin,  Kanan  ma¬ 
koce  kin  en  wicatonpi  kin  hena 
eepi. 

6  Hehan  Esa  iye  tawicu  kin 
iwicacu,  qa  cinca  wicaye  cin 
wica  winyan  ko,  qa  tiyohnaka 
tawa  wicanagi  owasin,  qa  tawa- 
nuyanpi  taku  yuhe  cin  ko  owa¬ 
sin,  taku  tawa  Kanan  makoce 
en  ton  kin  iyuhpa,  qa  sunkaku 
Jakob  itohnake  kin  etanhan  ya, 
makoce  tokeca  wan  ekta. 

7  Taku  yuhapi  kin  he  odota, 
heon  witaya  iyotankapi  kin  oki- 
tpanipi,  wanuyanpi  ota  yuhapi 
kin  heon,  makoce  kin  en  oun- 
yanpi  kte  cin  iyowinwicakiye 
sni. 

8  Unkan  Esa  Sehir  he  kin  en 
iyotanka,  Esa  he  Edom  eciyapi. 

9  Qa  Sehir  he  kin  en  Edom 
oyate  ateyapi  Esa  wicoicage 
kin  dee. 

10  Esa  cinksi  wicaye  cin  ca- 
jepi  kin  dena  ee,  Elipaz  Esa  ta- 

wicu  Ada  he  cinhintku,  qa  Ru- 
hel  Esa  tawicu  Basmat  he  cin- 
hintku. 

11  Unkan  Elipaz  cinksi  wicaye 
cin  dena  eepi ;  Teman,  Omar, 
Zepo,  Gatam,  qa  Kenaz. 

12  Unkan  Elipaz  Esa  cinhin¬ 
tku  Timna  nahmana  yuze  cin 
he  Ameleqe  Elipaz  kiciton.  Esa 
tawicu  Ada  cinksi  wicaye  cin 
hena  eepi. 

13  Unkan  Ruhel  cinksi  wicaye 
cin  dena  eepi ;  Naliat,  qa  Zera, 
qa  &ama,  qa  Miza.  Esa  tawicu 
Basmat  cinksi  wicaye  cin  hena 
eepi. 

14  Unkan  Aholibama  Zibeon 
cunwintku  Ana  he  cunwintku 
kin  Esa  yuza.  Unkan  he  Esa 
cinca  kiciton  kin  dena  eepi ;  Je¬ 
hus,  qa  Jalam,  qa  Qora. 

15  Esa  cinca  kin  itancan  unpi 
kin  dena  eepi.  Esa  cinhintku 
tokapa  Elipaz  cinksi  wicaye  cin, 
Teman  itancan,  Omar  itancan, 
Zepo  itancan,  Qenaz  itancan, 

16  Qora  itancan,  Gatama  i tan- 
can,  Ameleqe  itancan.  Edom 
makoce  kin  en  Elipaz  itancan- 
yan  unpi  kin  hena  eepi,  qa  hena 
Ada  cink&i  wicaya. 

17  Unkan  Esa  cinhintku  Ru¬ 
hel  cinca  kin  dena  eepi  :  Nahat 
itancan,  Zera  itancan,  &ama 
itancan,  Miza  itancan,  Ruhel 
itancanyan  unpi  kin  hena  eepi, 
Edom  makoce  kin  en,  Esa  ta¬ 
wicu  Basmat  hena  cinksi  waca- 
ya. 

18  Unkan  Esa  tawicu  Aholi¬ 
bama  he  cinca  kin  dena  eepi ; 
Jehus  itancan,  Jalam  itancan, 
Qora  itancan,  Ana  cunwintku 
Aholibama  Esa  yuze  cin  itancan 
ton  kin  hena  eepi. 

19  Esa,  Edom  hee,  cinksi  wi¬ 
caye  cin  hena  eepi,  qa  itancan 
yuhapi  kin  heepi. 

20  Makoce  kin  he  en  iyotan- 


kapi  qon  Sehir  fiori  kin  cinca 
dena  eepi ;  Lotan,  qa  ^obal,  qa 
Zibeon,  qa  Ana,  qa  Dison,  qa 
Ezer,  qa  Disan. 

21  Sehir  cinksi  wicaye  yin, 
Edom  tamakoce  kin  en,  Hori 
kin  itancanyan  unpi  kin  hena 
eepi. 

22  Unkan  Lotan  cinksi  wicaye 
cin  Hori,  qa  Heman,  qa  Lotan 
tawinohtin  kin  Timna  ee. 

23  Unkan  &obal  cinksi  wicaye 
cin  dena  eepi ;  Alan,  qa  Mana- 
hat,  qa  Ebal,  qa  6epo,  qa  Onan. 

24  Unkan  Zibeon  cinksi  wica¬ 
ye  cin  dena  eepi,  Aya  qa  Ana  ; 
Ana  kin  de  atkuku  Zibeon  ta- 
£unka  sonsonna  wilian  wicakiye 
cehan  hopuza  en  wakoniya  kata 
i'yeya. 

25  Ana  cinhintku  kin  Dison 
hee,  qa  Aholibama  Ana  cunwin- 
ku  kin  ee. 

26  Qa  Dison  cinksi  wicaye  cin 
dena  eepi,  Hemdan  qa  Esban, 
qa  Jiteran,  qa  Keran. 

27  Unkan  Etzer  cinksi  wicaye 
cin  dena  eepi,  Bilhan,  qa  Zawan, 
qa  Aqan. 

28  Dison  cinksi  wicaye  cin  de¬ 
na  eepi,  Uz  qa  Aran. 

29  Hori  kin  itancanyan  unpi 
kin  dena  eepi ;  Lotan  itancan, 
Sobal  itancan,  Zibeon  itancan, 
Ana  itancan, 

30  Dison  itancan,  Etzer  itan¬ 
can,  Disan  itancan ;  Hori  kin 
itancanyan  unpi  kin,  token  Se¬ 
hir  makoce  kin  en  itancan  wica- 
yawapi  kin  hena  eepi. 

31  Israel  cinca  kin  nahahin 
wicasta  yatapi  wanica,  Edom 
makoce  kin  wicasta  yatapi  wi~ 
cayawapi  kin  dena  eepi. 

32  Behor  cinhintku  Bela  Edom 
en  wicayuhe  cin,  qa  otonwe  ta- 
wa  Dinaba  eciyapi. 

33  Qa  Bela  ta,  unkan  hee  kiya 
Zera  cinhintku  Jobab  Bozra 

etanhan  wicasta  yatapi  yawa- 
pi. 

34  Qa  Jobab  ta,  unkan  hee 
kiya  Husam  Teman  makoce  kin 
etanhan,  wicasta  yatapi  yawa- 
P*- 

35  Qa  Husam  ta,  unkan  hee 
kiya  Hadad  Bedad  cinhintku 
wicasta  yatapi  yawapi.  Iye  Mi- 
dian  oyate  kin  wicakastaka,  Moab 
tinta  kin  ohna  qa  otonwe  en  ti 
kin  Awit  eciyapi. 

36  Qa  Hadad  ta,  unkan  hee 
kiya  Samla,  Masrika  etanhan, 
wicasta  yatapi  yawapi. 

37  Qa  Samla  ta,  unkan  hee 
kiya  Saul,  Rehobot  watpa  kin 
ohna  wanke  cin  he  etanhan,  wi¬ 
casta  yatapi  yawapi. 

38  Qa  &aul  ta,  unkan  hee  ki¬ 
ya  Balhenan  Akbor  he  cinhin¬ 
tku  wicasta  yatapi  yawapi. 

39  Qa  Balhenan  Akbor  cin¬ 
hintku  kin  ta,  unkan  hee  kiya 
Hadar  wicasta  yatapi  yawapi. 
Otonwe  tawa  Pahu  eciyapi,  qa 
tawicu  kin  Mehetabel  eciyapi, 
Hatred  cunwintku  Mezahab 
cunwintku. 

40  Esa  itancan  wicayawapi 
kin  hecen  ewicakiyapi,  wicowa- 
zipi  kin  iyececa,  qa  tonwanyan- 
pi  kin  iyecen  cajewicayatapi ; 
Timna  itancan,  Aiwa  itancan, 
Jetet  itancan, 

41  Aholibama  itancan,  Ela 
itancan,  Pinon  itancan, 

42  Qenaz  itancan,  Teman  itan¬ 
can,  Mibsar  itancan, 

42  Magdiyel  itancan,  Iram  itan¬ 
can.  Edom  itancan  wicayawa¬ 
pi  kin  hena  eepi,  tonwanyanpi 
kin  iyecen,  tamakocepi  kin  en  ; 
Edom  Esa  ate  yapi. 

WICOWOYAKE  37. 

1  Unkan  Kanan  makoce  kin 
en  Jakob  atkuku  unhdaka  un 

qon,  makoce  kin  he  en  Jakob 
iyotanka. 

2  Jakob  wicoicage  wowapi  kin 
dee,  Josep  wanna  waniyetu  ake 
sakowin,  hehan  wanuyanpi  wi- 
han  wicakiya  cinye  wicaye  cin 
om,  qa  Bilha  qa  Zilpa  napin 
atkuku  wicayuze  cin,  hena  cin¬ 
ksi  wicayapi  kin  om,  hoksidan 
kin  un  qa  taku  sica  eyapi  kin 
ateyapi  kin  en  ahda. 

3  Unkan  Israel,  cinksi  wicaye 
cin  owasin  sam  iyeya,  Josep 
waste  kidaka  wanna  wicahinca 
ehan  kicitonpi  kin  heon  etanhan, 
qa  onMohda  hanska  wan  Josep 
kicaga. 

4  Unkan  ateyapi  kin,  cinksi 
wicaye  cin  owasin  sam  iyeya 
Josep  waste  kidake  cin  he  cincu 
wanhdakapi,  qa  wokiya  okiyapi 
kte  cin  okihipi  sni. 

5  Unkan  Josep  wowihanmde 
wan  ihanmna,  qa  cincu  owica- 
kiyaka ;  unkan  sam  iyeya  sice 
kidakapi. 

6  Unkan,  Ihopo  wowihanmde 
wan  iwahanmde  cin  de  nabonpo. 

7  Maga  ekta  aguyapi  paunhta- 
pi,  unkan  inyun  pawahte  cin 
bosdan  najin  hiyaya,  unkan  pa- 
yabtapi  kin  ihduksan  najin  hi- 
yaye  ca,  pawalite  cin  itokam 
makata  ebpeiciyapi,  ewicakiya. 

8  Unkan  cinye  wicaye  cin  he- 
ciyapi,  Ehanqon  tawaunyayapi 
kta  he  1  qa  is  wowidake  unya- 
duhapi  kta  he  1  Qa  iyakapeya 
sice  kidakapi,  wihanmde  ciqon 
oie  ko  heon. 

9  Unkan  ake  wowihanmde  to- 
keca  wan  ihanmde  ca,  ake  cincu 
kin  owicakiyaka.  Ake  wiwa- 
hanmde  ca  inyun  anpetu  wi, 
hanyetu  wi,  qa  wicanbpi  ake 
wanji  mitokam  makata  ehpeici- 
yapi,  ewicakiya. 

10  He  atkuku  cincu  ko  owi¬ 
cakiyaka;  unkan  atkuku  he  iyo- 

pekiye  ca,  Wowihanmde  wan 
iyahanmde  cin  de  taku  hwo? 
Miye  qa  nihun  nicinye  ko  owasin 
nitokam  makipusdiya  ehpeunki- 
ciyapi  kta  he  ?  eciya. 

11  Unkan  cincu  kin  icekinpi, 
tuka  atkuku  kin  wicoie  kin  he 
awakicin  un. 

12  Hehan  cincu  kin  ateyapi 
tawanuyanpi  kin  wihan  wicaki- 
yapi  kta  e  Sekem  ekta  ipi. 

13  Unkan  Israel  Josep  heciya, 
Nicinye  &ekem  ekta  wawilian 
kiya  unpi  sni  he?  Iho  wo  hena 
ekta  ye  cisi  kta  ce.  Unkan,  Ho 
miye  ce,  eciya. 

14  Unkan,  Iho  ekta  de  ca  ni¬ 
cinye  wanuyanpiko  zaniyan  ya- 
konpi  hecinhan  wanhdake  ca, 
hosi  makahdi  wo,  eciya.  Unkan 
Hebro7i  kaksiza  kin  etanhan  iya- 
ye  ca  &ekem  ekta  i. 

15  Qatinta  onuni;  unkan  wica- 
sta  wan  wanyake  ca,  Den  taku 
ayakita  he  1  eya  iwanga. 

16  Unkan,  Cinye  wicawaye  cin 
awicawakita  ce.  Ceciye  tukten 
wihan  wicakiyapi  kin  omakiya- 
ka  wo,  eya. 

17  Unkan  wicasta  qon,  Wanna 
detanhan  iyayapi ;  Dotan  ekta 
unyanpi  kta  ce,  eyapi  nawahon 
ce,  eya.  Unkan  Josep  cinye 
wicaye  cin  wicihakam  ye  ca  Do¬ 
tan  en  iyewicaya. 

18  Unkan  tehantanhan  wan- 
yakapi  qa  wiciltiyedan  u  sni  kin 
itokam,  nahmana  te  yapi  kta  a- 
wacinpi. 

19  Qa  otoiyohi  hunka  wanji- 
tku  kin  hekiciyapi,  Wanyakapo  ; 
wihanmdesa  kin  de  wanna  u. 

20  Ihopo  dehan  unktepi,  qa 
makohdoka  wan  ohna  ehpeun- 
yanpi  kte  ca,  Warnanica  ocin 
sica  wan  he  temya  ce,  unkeyapi 
kinhan,  wihanmde  ciqon  toketu 
kte  cin  wanunyakapi  kta  ce, 
ekiciyapi. 


21  Ruben  he  nalion  qa,  napepi 
kinetanhanehdakuktae,  Unkte¬ 
pi  kte  sni,  eya. 

22  Napepi  kin  etanhan  ehdaku 
kte  ca,  atkuku  kin  en  akiyahde 
kta  e  Ruben  hewicakiya  ;  We- 
yapi  snipo.  Woha  hewoskantu- 
ya  wanke  cin  de  ohna  iyeyapo, 
tuka  ninapepi  on  apapi  snipo. 

23  Unkan  kaketu,  Josep  iye 
cincu  najinpi  kin  en  hi  qehan, 
taonhdohda  yusdokapi,  onhdo- 
hda  hanska  un  kin  hee  ; 

24  Qa  Josep  icupi,  qa  woha 
wan  en  iyohpeyapi,  tuka  woha 
kin  takudan  ohnaka  sni,  mini 
wanica. 

25  Qa  aguyrapi  yutapi  kta  e 
iyotankapi,  qa  pa  yuwankan  iki- 
kcupi  qa,  Ismayeli  optaye  wan 
Gileyad  eciyatanhan  u  kin  wan- 
wicayakapi,  camo  yuhapi  kin 
taku  wastemna  cansin  pejihuta 
koya  qinpi,  Egupta  ekta  kun  ya¬ 
pi  kta. 

26  Unkan  Juda  hunka  wanjin 
wicajm  cin  hewicakiya,  De  sun- 
ka  unyanpi  unktepi  kinhan,  we 
kin  naunhmanpi  esta  taku  unki- 
hdamnapi  kta  he  ? 

27  Ihopo,  Ismayeli  kin  dena 
en  wiyopeunyanpi  kte.  De  sun- 
ka  unyanpi  qa  ki  ci  cehpi  unwanj i- 
pidan  kin  heon,  nape  on  unkata- 
pi  kte  sni,  eya.  Unkan  hunka 
wanjin  wicaye  cin  anakigoptan- 
pi. 

28  Hehan  wicasta  w'opeton  he- 
capi  Midiani  en  hiyayapi.  Un¬ 
kan  Josep  yuzapi,  qa  woha  qon 
etanhan  yuwankan  ehdakupi,  qa 
mazaska  wikcemna  nonpa  on 
Josep  wiyopeyapi.  Unkan  Is¬ 
mayeli  kin  Josep  opetonpi,  qa 
Egupta  ekta  ayapi. 

29  Unkan  Ruben  wToha  qon  e- 
kta  hi,  unkan  Josep  en  un  sni, 
heon  tawokoyake  hdupota, 

30  Qa  hunka  wanjitku  kin  en 

wicahdi  qa,  Hok£idan  kin  tanin 
£ni  ce,  mi3  toki  imdamde  kta 
hwo,  ewicakiya. 

31  Unkan  Josep  taonhdohda 
qon  icupi  qa  tatokadan  mdoka 
wan  ktepi,  qa  we  kin  on  opu- 
tkanpi. 

32  Hehan  tuwe  onhdohda  han- 
ske  cin  ahde  £ipi  qa  ateyapi  kin 
kahipi  qa  heciyapi ;  De  iyeun- 
yanpi  ce.  Ito  de  nicink&i  on¬ 
hdohda  tawa  qa  tawa  £ni  u- 
man  tukte  hecetu  hecinhan  iyu- 
kcan  wo. 

33  Unkan  iyekiye  ca,  Micinkgi 
taonhdohda  qon  dee.  Wamani- 
ca  sica  wan  he  temya.  Ehan- 
qon  Josep  wanna  yapotapi  ce, 
eya. 

34  Unkan  Jakob  tawokoyake 
hdupote  ca,  wa&hda  qa  anpetu 
ota  cinhintku  kin  akiceya. 

35  Unkan  cinca  wicaye  cin 
owasin  wica  winyan  ko  magaga- 
ye  wacinpi,  tuka  i£  magaga  ya- 
pi  cin  &ni,  qa,  Iyomaki&ica  ecen 
micink^i  en  Hades  ekta  mde  kta 
ce,  eye  ca  cinhintku  kin  akice¬ 
ya. 

36  Unkan  Midiani  kin  Egupta 
en  Josep  wiyopeyapi ;  unkan 
Potipar  Paro  taakicita  tancan 
opeton. 

WICOWOYAKE  38. 

1  Hena  owasin  hecetu,  unkan 
Juda  hunka  wanjin  wicaye  cin 
etanhan  apamahde  ve  ca,  Adu- 
lami  wica^ta  wan  Hira  eciyapi 
ekta  i ; 

2  Qa  hen  Juda  Kanani  wica^ta 
wan,  &uha  eciyapi,  he  cunwin- 
tku  wanyake  ca  yuze  ca  en  i. 

3  Unkan  ihdu^ake  ca  cinca  wan 
ton  ;  unkan  Er  eya  ca6  kiton. 

4  Unkan  ake  ihdu£ake  ca,  cin¬ 
ca  wan  ton  qa,  Onan  eya  ca3  ki¬ 
ton. 

5  Qa  ake  cinca  wan  ton  qa, 

&ela  eya  ca£  kiton.  He  ton  kin 
ehan  Kezib  en  un. 

6  Unkan  Juda  iye  cinhintku  to- 
kapa  kin  Er,  winohinca  wan, 
Tamar  eciyapi  yus  kiya. 

7  Unkan  Er  Juda  cinhintku  to- 
kapa  kin  he  sica  e  Jehowa  wan¬ 
yake  ca,  Jehowa  he  te  ya. 

8  Hehan  Juda  Onan  heciya, 
Nicinye  tawicu  qon  ekta  ye  ca, 
he  yuza  wo.  Hecen  nicinye 
cinksi  ye  kte  cin  yakage  kta 
ce. 

9  Unkan  cinca  kin  he  iye  tawa 
yawapi  kte  6ni  Onan  sdonye,  ca 
cincu  cinca  kicage  kte  sni  e  cin- 
cu  tawicu  qon  en  i  eca,  maka 
kin  atpapson. 

10  Unkan  taku  econ  kin  he  £i- 
ca  e  Jehowa  wanyake  ca,  he  na- 
kun  te  ya. 

11  Hehan  Juda  iye  tako^ku  kin 
Tamar  heciya,  Wiwazica  niyate 
ti  kin  en  yanka  wo,  micink£i  &e- 
la  tanka  icage  cin  hehanyan. 
Okini  i£  nakun  cinye  wicaye  cin 
iyecen  te  kta  kecin,  heon  hecen 
eya.  Unkan  Tamar  kihde  ca 
atkuku  ti  kin  en  yanka. 

12  He  iyohakam  anpetu  ota, 
qa  &uha  cunwintku  Juda  tawicu 
kin  wanna  ta ;  unkan  Juda  wan¬ 
na  magaga  yapi,  qa  Timnat  ekta 
tahin  wanuyanpi  tawa  yu^da- 
pi  kin  ekta  itawankanh.de  ya, 
iye  takodaku  Hira  Adulami  kin 
kicica. 

13  Unkan  Tamar  heciyapi,  Iho 
nitunkan  tahin  wanuyanpi  tawa 
hdu£da  kta  e  Timnat  ekta  ita- 
wankanhde  ya  ce,  eyapi. 

14  Unkan  Tamar  iyoyakeca 
wokoyake  hdu&loke  ca,  ite  aha- 
hpe  on  aihdahpe  ca,  Timnat  can- 
ku  iyahde  kin  he  icahda  tanin- 
yan  iyotanka  ;  &ela  wanna  tan¬ 
ka,  tuka  qupi  6ni  he  wanyaka, 
heon  hecon. 

15  Juda  he  wanyaka  ite  aihda- 

hpe  cin  heon  winohinca  wiho- 
mni  heca  kecin  ; 

16  Qa  canku  kin  etanhan  ekta 
i,  qa  takosku  kin  hee  kin  sdonye 
sni  heon,Tokin  unwanken,  eciya. 
Unkan  unwanke  ca,  taku  maya- 
qu  kta  he  1  eya. 

17  Unkan,  Mi6  wanuyanpi  kin 
etanhan  tatokadan  cincadan  wan 
nicahipi  waye  kta,  eya.  Unkan, 
Au  wicayakiye  cin  itokam  taku 
mayaqu  kinhan,  eya. 

18  Unkan,  He  cicu  kta  e  sdon- 
yaye  kte  cin  on  etanhan  taku  e 
nak aha  cicu  kta  yacin  he  ?  eya. 
Unkan,  Maza  huhu  duhe  cin 
ikan  iyahna,  qa  nakun  nitacan- 
hpi  ninape  ohna  duhe  cin,  eya. 
Unkan  hena  qu  qa,  kici  wan- 
ka;  unkan  iye  etanhan  ihdu£a- 
ka. 

19  Qa  najin  qa  hde  ca  ite  aka- 
hpe  hdu^doke  ca  ake  wa&hda. 

20  Unkan  Juda  taku  qu  qon, 
winohinca  nape  kin  etanhan 
ehdaku  kta  e,  takodaku  Adula- 
mi  kin  tatokadan  cincadan  aye 
6i,  tuka  iye  winohinca  qon  iyeye 
sni. 

21  Qa  wica^ta  heciya  yakonpi 
kin  iwicawanga ;  Witkowin  can¬ 
ku  ohna  taninyan  iyotanke  ci- 
qon  tukte  e  he?  eya.  Unkan, 
Tohini  witkowin  wan  deciya 
yanke  6ni,  eyapi. 

22  Unkan  ihdamna,  qa  Juda 
ekta  i  qa  heciya ;  Winohinca  qon 
iyewaye  &ni  qa,  nakun  wica^ta 
heciya  yakonpi  kin,  Witkowin 
wanjidan  tohini  deciya  un  gni 
ce,  eyapi. 

23  Unkan,  Yuha  un  nunwe. 
Tatokadan  cincadan  kin  de  aye 
ci si  tuka  iyeyaye  sni;  sanpa  un- 
kakite  cinhan,  okini  wowihaha 
unite  kta,  Juda  eya. 

24  Unkan  hetanhan  wi  yamni 
hehan,  Nitakog  Tamar  wawici- 
haha  econ,  qa  wanna  wawiciha- 


ha  kin  etanhan  ihdugaka  ce,  Ju¬ 
da  eciyapi.  Unkan,  Tankan  au- 
po  ;  huhnage  kta  ce,  eya. 

25  He  aupi  kin  icunhan  tun- 
kanku  hecen  wahoya,  Tokin 
maza  huhu  kin  de  ikan  iyahna, 
qa  canhpi  kin  de,  dena  tuwe  ta- 
wa  imiyecidukcan.  Tuwe  dena 
tawa  ye  cin,  wicasta  kin  he  etan¬ 
han  ihduma&aka  ce,  eya. 

26  Unkan  Juda  hena  iyekiye 
ca,  Winohinca  kin  he  ohan  owo- 
tanna  mis  hemacece  3ni ;  he  mi- 
cinksi  &ela  waqu  £ni  kin  heon 
etanhan,  eye  ca  hetanhan  ici- 
mana  winohinca  qon  sdony  e  sni. 

27  Unkan  wanna  cinca  ton  kte 
cehan,  inyun  tezi  mahen  cekpa 
yukan. 

28  Qa  tonpi  kin  icunhan,  wanji 
nape  kin  qu ;  unkan  cinca  ton- 
kiye  cin  he  nape  kin  icu,  qa  taku 
duta  iyakaske  ca,  De  tokaheya 
hinanpe  kta  ce,  eya. 

29  Unkan  nape  kin  ehdaku, 
hehan  inyun  cincu  hiyu.  Unkan 
winohinca  kin  heya,  Token  pa- 
yahdeca ;  Opahdeca  kin  de  ani- 
cipe  nunwe,  eye  ca,  Parez  eya 
cas  ton. 

30  Hehan  sunkaltu  taku  duta 
nape  kin  akan  yuhe  cin  he  hiyu ; 
unkan  he  Zara  eya  cas  ton. 

WICOWT OYAKE  39. 

1  Unkan  Ismayeli  kin  Josep 
Egupta  ekta  ayapi.  Unkan  Po- 
tipar  Egupton  wicasta  kin  heca, 
Paro  taakicita  tancan  kin  he 
aupi  kin  Josep  opewicakicaton. 

2  Unkan  Jehowa  Josep  kici  un. 
Unkan  taku  econ  kin  owasin 
tanyan  ihuni  ye  ca  iye  yuhe  cin 
Egupton  ti  kin  en  yanka. 

3  Unkan  Jehowa  kici  un,  qa 
taku  nape  econ  kin  owasin  Je¬ 
howa  tanyan  yu£tan  ltiye  cin  he 
yuhe  cin  wanyaka. 

4  Unkan  Josep  yuhe  cin  okiye 
ca  iyokipi  ya  ;  unkan  tiyohnaka 
tawa  owasin  awanyag  si,  qa  ta- 
ku  tawa  owasin  nape  kin  en  qu. 

5  Unkan  tipi  tawa,  qa  taku 
tawa  owasin  awanyag  si  kin 
ehantanhan,  Jehowa  Josep  on 
etanhan  Egupton  tiyohnaka  kin 
yawaste,  qa  taku  ti  ohnaka,  qa 
tamaga  ekta  wanke  cin  ko  owa¬ 
sin,  Jehowa  yawaste  kin  akan 
un. 

6  Hehan  taku  tawa  owasin  Jo¬ 
sep  nape  kin  en  ehpeye  ca,  is 
takudan  awakicin  sni,  aguyapi 
hdute  cin  heceedan.  Unkan  Jo¬ 
sep  owanyag  waste,  tancan  ite 
ko  waste. 

7  Hena  owasin  hecetu  ;  unkan 
hehan  yuhe  cin  tawicu  kin  Josep 
atonwe  ca,  Mici  wanka  ye,  eya. 

8  Tuka  wicada  sni  qa  yuhe  cin 
tawicu  kin  heciya  ;  Hiya,  ma- 
yuhe  cin  taku  tawa  owasin  mi- 
nape  kin  en  qu,  qa  taku  tipi  o- 
hnaka  kin  mici  un  kin  iye  sdonye 
sni. 

9  De  tipi  kin  ohna  tuwedan 
iyamakapa  sni ;  qa  nihihna  miye 
etanhan  takudan  tpatan  sni,  nis 
nana  niyuze  cin  heon  etanhan, 
qa  token  woalitani  tanka  kin  de 
ecamon,  qa  Wakantanka  en  wa- 
walitani  kta  he  ?  ejm. 

10  Unkan  winohinca  qon  an- 
petu  owasin  heciya,  qa  kitan 
hinca,  tuka  Josep  anagoptan  sni, 
kici  iwanke  sni  qa  ecaca  kici  un 
sni. 

11  Unkan  kaketu,  anpetu  wan 
JoSep  taku  tokon  kta  e  ti  mahen 
i  ehan,  wicasta  hen  tipi  kin  tu¬ 
wedan  timahen  un  sni. 

12  Unkan  winoliinca  qon  Josep 

tasina  kin  iyahpaye  ca,  Mici 
iwanka  ye,  eya ;  tuka  sina  kin 
winohinca  nape  kin  etanhan  e- 
hpeya  nasdog  hdicu,  qa  tankan 
iyaya.  I 


13  Unkan  nape  kin  etanhan 
sina  ehpeya  tankan  nasdog  hdi¬ 
cu  kin  he  winyan  kin  wanyake 
ca, 

14  Hehan  wicasta  tona  ti  kin 
ohna  tipi  kin  hena  wicakipan, 
qa  hewicakiya,  Wanyakape,  He- 
beri  wicasta  wan  den  unkahdi- 
pi,  unkan  wistenunyanpi  cin. 
Manke  cin  en  mahi  qa  mici  wan¬ 
ke  kte  hinca,  tuka  ho  tankakiya 
nina  wasicahowamda. 

15  Nina  ho  tankakiya  wasica- 
howamde  cin  he  nahon,  qa  wa- 
pan  qehan,  mitankiyedan  sina 
ehpeya  nasdog  tankan  iyaya  ce, 
eya. 

16  Qa  yuhe  cin  hdi  kte  cin  he- 
hanyan  sina  qon,  itankiyedan 
ehnaka. 

17  Qa  eye  ciqon  owasin  ake 
ecen  okiyaka,  Heberi  hoksidan 
unj^akahdipi  kin  he  imalia  kta  e 
mikiyadan  u. 

18.;  Qa  ho  tankakiya  wasica- 
howamde  cehan  mitankiyedan 
sina  ehpeya  nasdog  tankan  iya¬ 
ya  ce,  eya. 

19  Unkan  yuhe  cin  he  tawicu 
oie  kin,  Hoksidan  nitawa  kin 
hecen  ecamicon,  eciye  cin  he 
nahon  hehan  cantiyahdeya. 

20  Qa  yuhe  cin  Josep  icu,  qa 
wicasta  yatapi  tona  kaska  wi- 
cahnake  cin  tipi  wan  en  kaska 
wicahnakapi  kin  he  en  Josep 
ka&ka  ehnaka.  Unkan  wicaka¬ 
ska  tipi  kin  en  yanka. 

21  Unkan  Jehowa  Josep  kici 
un  qa,  towaonsida  kin  hiyohiya 
qa  wicakaska  tipi  kin  itancan 
kin  he  Josep  wacin  en  yus  kiya. 

22  Unkan  wicakaska  tipi  itan¬ 
can  kin,  tona  wicakaska  tipi  kin 
en  kaska  wicahnakapi  kin  owa¬ 
sin,  Josep  nape  kin  en  qu.  Un¬ 
kan  taku  hen  econpi  kin  owasin 
Josep  econ  wieakiya. 

23  Hecen  Jehowa  Josep  kici 

un,  qa  taku  econ  kin  owasin  tan- 
yan  yustan  kiya  ;  heon  wicaka¬ 
ska  tipi  itancan  kin,  taku  Josep 
nape  en  yuhe  cin  hena  takudan 
awanhdake  sni. 

WICOWOYAKE  40. 

1  Hena  owasin  liecetu,  unkan 
hehan  Egupta  wicasta  yatapi 
tawayatkekiye  tawohekiye  ko, 
wicayuhe  cin  Egupta  wicasta 
yatapi  kin  en  wahtanipi. 

2  Hecen  Paro  akicita  nom  w7i- 
cayuhe  cin  canniye  wicaya,  wa- 
yatkekiyapi  tancan,  qa  woheki- 
yapi  tancan  kin  henioza. 

3  Qa  akicita  tancan  tipi  tawa 
wicakaska  tipi  kin  tukten  Josep 
kaska  hnakapi  yanke  cin  he  en 
awanyag  wicakiyapi  kta  e  ewi- 
cahnaka. 

4  Unkan  akicita  tancan  kin  he 
Josep  hena  awanwicayag  kiya, 
unkan  owicakiya.  Unkan  an- 
petu  ota  kaska  hnakapi  ecen  yu- 
kanpi. 

5  Hehan  Egupta  wicasta  yatapi 
tawayatkekiye,  tawohekiye  ko, 
wicakaska  tipi  kin  ohna  kaska 
wicahnakapi,  hanyetu  wanjidan 
en  kinukan  wowihanmde  ihan- 
mnapi,  otoiyohi  wihanmnapi  kin 
iyukcanpi  kin  iyecen. 

6  Hehan  ihanhanna  Josep  en 
wicahi  qa  iyokisicapi  kin  wan- 
wicayaka. 

7  Qa  Paro  taakicita  wicaka¬ 
ska  tipi  kin,  iye  yuhe  cin  tipi 
tawa  kin  he  en  iye  kici  unpi  wi- 
wicawanga ;  Tokeca  nakaha  ite 
iyoyag  dukanpi  he  ?  eya. 

8  Unkan  wowihanmde  wiun- 
hanmnapi,  tuka  tuwe  iyukcan 
kte  cin  den  wanica  ce,  eciyapi. 
Unkan  wiyukcan  kin  Wakan- 
tanka  hee  sni  he?  Wiyahan- 
mnapi  kin  omakiyakapo,  Josep 
ewicakiya. 


9  Hehan  wayatkekiyapi  tan¬ 
can  kin  wihanmde  ciqon  ohdaka 
qa,  Wiwahanmde  cin  en  hastan- 
hanka  iyuwi  wan  mitokam  han. 

10  Qa  adetka  yamni  wiyuwi 
aicage  ca  ape  wahca  ko  icah  ye, 
qa  iyage  hastanhanka  suton  yapi. 

11  Hehan  Paro  wiyatke  tawa 
kin  minape  ohna'mduha,  qa'ha- 
stanbanka  kin  iwacu,  qa  Paro 
wiyatke  tawa  kin  ohna  mduski- 
ce  ca  Paro  nape  kin  en  wiyatke 
kin  ewehde,  eya. 

12  Unkan  Josep  heciya,  Wiya- 
hanmde  cin  he  kaken  ka.  Ade¬ 
tka  yamni  qon  anpetu  yamni  ee. 

13  Ehake  yamni  can  Paro  nipa 
kin  yuwankan  inicu  kte  ca  nan- 
ke  ciqon  ake  en  anihde  kta ; 
unkan  tokaheya  wayatkeyakiye 
ciqon  wicohan  kin  ake  ecen  eca- 
non  kta,  Paro  nape  kin  en  tawi- 
yatke  kin  yaqu  kta. 

14  Hena  hecetu  kinhan  miksu- 
ya  wo.  Toliin  tanyan  yaun 
kinhan  wowaste  ecamiyecon, 
Paro  en  caje  mayadaten  qa  tipi 
kin  de  etanhan  hinanpe  maya- 
yen. 

15  Awicakehan  Heberi  tama- 
kocepi  kin  etanhan  mamanonpi, 
qa  deciya  takudan  ecamon  sni 
on  makohdoka  kin  den  emahna- 
kapi  kta,  eya. 

16  Hehan  wohekiyapi  tancan 
kin  wiyukcan  waste  e  wanyake 
ca  Josep  heciya ;  Mis  nakun 
wiwahanmde  ca  inyun,  aguyapi 
makanopiye  yamni  mapa  kin 
akan. 

17  Qa  makanopiye  akantu  kin 
ohna  Paro  tawoyute  ocaje  owa¬ 
sin  wohekiyapi  kage  cin.  Un¬ 
kan  zitkadan  hena  temyapi,  ma¬ 
kanopiye  mapa  kin  iwankam  un 
kin  hetanhan. 

18  Unkan  Josep  ayupta ;  He 
kaken  ka.  Makanopiye  yamni 
kin  anpetu  yamni  eepi. 

19  Ehake  yamni  can  Paro  pa 
kin  yuwankan  inicu  qa,  can 
akan  otke  niye  kta ;  hehan  zi- 
tkadan  nicehpi  kin  etanhan  yu- 
tapi  kta. 

20  Unkan  iyamni  can,  anpetu 
en  Paro  tonpi  kin  he  kiksuyapi 
kta  e  wowidag  wicaye  cin  owa- 
sin  wowicakihe,  ca  wayatkeki- 
yapi  tancan  wohekiyapi  tancan 
henioza  wowidake  wicaye  cin 
wicehna  hdinanpe  wicaya. 

21  Qa  wayatkekiyapi  tancan 
kin  wayatke  wicakiye  ciqon  wi- 
cohan  ake  hecon  si ;  unkan  wi- 
yatke  kin  Paro  nape  kin  en  qu. 

22  Tuka  wohekiyapi  tancan  kin 
otke  ya,  Josep  iwicakiciyukcan 
qon  iyecen. 

23  Unkan  wayatkekiyapi  tan¬ 
can  kin  Josep  kiksuye  sni,  tuka 
akiktonja. 

WICOWOYAKE  41. 

1  Hehan  tanhan  waniyetu  non- 
pa  hehan  Paro  wihanmna.  Un¬ 
kan  iho  wakpa  kahda  inajin. 

2  Qa  inyun  wakpa  kin  etan¬ 
han,  pte  sakowin  owanyag  wa¬ 
ste  qa  cepa  heca  hinanpapi,  qa 
tinta  en  wihanpi. 

3  Qa  hena  ihektapa  tanhan  pte 
tokeca  Sakowin  owanyag  6ica 
qa  tamaheca  hecapi,  wakpa  e- 
tanhan  hinanpapi,  qa  pte  uman- 
pi  qon  ehna  wakpicahda  najinpi. 

4  Qa  pte  owanyag  sica  tama¬ 
heca  hena  pte  owanyag  waste 
cepapi  sakowin  qon  temwicaya- 
pi.  Unkan  Paro  kikta. 

.  5  Ake  istima  qa  inonpa  wihan- 
mna.  Unkan  inyun  wamnaheza 
hu  wanjidan  wahuwapa  sakowin 
suton,  qa  wasteste  aicaga. 

6  Qa  hena  iyohakam  wahuwa¬ 
pa  tokeca  sakowin  hinanpa,  tu¬ 
ka  siksica  qa  wiyohiyanpa  tan¬ 
han  tate  on  sniia. 

7  Qa  wahuwapa  conica  ton  sni 
kin  wahuwapa  suton  qa  ojugju- 
dan  qon  owasin  temya.  Paro 
hecen  wihanmde  ca  hehan  ki¬ 
kta. 

8  Unkan  ihanhanna  qehan  Pa¬ 
ro  nagi  kin  iyokisice  ca,  Egup- 
ton  en  pejihuta  wicasta  qa  wi- 
casta  ksapapi  kin  owasin  wica- 
kico,  qa  wihanmde  ciqon  Paro 
owasin  owicakiyaka ;  tuka  tu- 
wedan  yukcan  okihi  sni. 

9  Hehan  Paro  wayatkekiyapi 
tancan  kin  ie  ca,  Anpe  dehan 
wawahtani  kin  weksuya  ce. 

10  Paro  taokiye  kin  canniye 
wicaye  ca,  akicita  tancan  tipi 
kin  en  kaska  mahnaka,  miye  qa 
wohekiyapi  tancan  kin  henakun. 

11  Unkan  hanyetu  wanjidan 
en  wiunhanmnapi,  miye  iye  kici 
kinukan,  wihanmnapi  iyukcanpi 
kin  iyecen  wiunhanmnapi. 

12  Unkan  hen  unkicipi  koska 
wan  Heberi  kin  heca,  akicita 
tancan  tahoksidan  kin  he  wiun¬ 
hanmnapi  kin  unkokiyakapi,  un¬ 
kan  iye  hena  iyukcan  otoiyohi 
wiunhanmnapi  kin  iyecen  unki- 
ciyukcanpi. 

13  Unkan  unkiciyukcanpi  kin 
ecetu ;  miye  ake  wiyatke  yuhe 
makiye  ca  uman  kin  otke  ya. 

14  Hehan  Paro  Josep  huwe  ye 
wicasi,  unkan  wicakaska  tipi 
kin  etanhan  kiyuskapi,  hehan 
putin  hin  hdasan,  qa  wokoyake 
tokeca  kicun  qa  Paro  yanke  cin 
en  hi. 

15  Unkan  Paro  Josep  heciya, 
Wowihanmde  wan  iwahanmna, 
unkan  he  yukcan  kta  okihi  tuwe- 
dan  iyewaye  sni,  tuka  wihanmna¬ 
pi  nis  nayahon  unkan  idukcan 
oyakihi  keyapi  nawahon. 

16  Unkan  Josep  ayupte  ca,  Mi¬ 
ye  ee  sni,  Wakantanka  eqe  toke- 
tu  kin  tanyan  oniciyake  kta  ce, 
eciya. 


WICOWOYAKE  4L 


17  Unkan  Paro  ie  ca,  Wiwa- 
hanmde  ca  watpa  hutata  kin  na- 
wajin ; 

18  Qa  inyun  wakpa  kin  etan- 
han,pte  sakowin  cepa,  owanyag 
waste  hinanpapi,  qa  tinta  kin  en 
wihanpi. 

19  Unkan  hena  iyohakam  pte 
tokeca  sakowin  tamaheca,  o- 
wanyag  siksica  hinanpapi ;  ta- 
mahenheca  sica  hena  iyececa, 
Egupta  makoce  kin  en  tohini 
wanmdake  sni. 

20  Qa  pte  tamahenheca  6ice 
cin  pte  Sakowin  cepa  tokaheya 
qon  temwicayapi. 

21  Unkan  tan  mahen  iyayapi 
kin  hehan,  tan  mahen  iyayapi 
kin  sdonye  pica  £ni ;  otokahe 
ekta  siksica  taninpi  qon  nahahin 
hececapi.  Unkan  hehan  wekta. 

22  Qa  ake  wiwahanmde  ca  in¬ 
yun  wamnaheza  hu  wanjidan 
wahuwUpa  sakowin  hanskaska 
waste£te  aicage  cin  wanmdaka. 

23  Hehan  ake  wahuwapa  £ako- 
win  cikcistina,  wiyohiyanpata 
tateyanpa  kin  on  snijapi,  qa  co 
wanica  hinanpapi. 

24  Qa  wahuwapa  cikcistina 
wahuwapa  sakowin  waste£te 
qon  owasin  temyapi.  Unkan 
wicasta  wiyukcan  heca  owica- 
wakimdaka,  tuka  miciyukcanpi 
&ni. 

25  Hehan  Josep  Paro  heciya, 
Paro  wihanmde  cin  hena  okon- 
wanjidan,  Wakantanka  token  e- 
con  kte  cin  he  Paro  okiyaka. 

26  Pte  sakowin  waste  qon,  he¬ 
na  waniyetu  sakowin  ee ;  qa 
wahuwapa  sakowin  wa^teste 
qon,  hena  nakun  waniyetu  sa¬ 
kowin  ee,  wowihanmde  kin  he¬ 
na  wanjidan. 

27  Qa  pte  sakowin  tamaheca, 
qa  sice  cin  umanpi  kin  iyohakam 
hinanpapi  kin,  hena  waniyetu 
sakowin  ee,  qa  wahuwapa  sako¬ 


win  cikcistina  wiyohiyanpata  ta¬ 
teyanpa  kin  on  6nija  kin  hena  na¬ 
kun,  waniyetu  sakowin  wicaaki- 
han  kte  cin  hee. 

28  Paro  taku  ewakiye  cin  he 
dee.  Wakantanka  taku  econ 
kte  cin  he  Paro  wanyag  kiya. 

29  Hecetu  kta,  tokaita  waniyetu 
Sakowin  hehanyan,  Egupta  ma¬ 
koce  kin  owancaya  taku  owasin 
iyakicuya  icage  kta. 

30  Qa  hena  iyohakam  waniye¬ 
tu  Sakowin  wicaakihan  kta,  qa 
Egupta  makoce  kin  en  taku  iya¬ 
kicuya  icage  kte  ciqon  akiktun- 
japi  kte  ca,  wicaakihan  kte  cin 
makoce  kin  awihnuni  kta. 

31  Unkan  hehan  wicaakihan 
kte  cin  iyotan  tehike  kte  cin  ma¬ 
koce  kin  en,  heon  wipipi  qon 
sdonyapi  kte  sni. 

32  Qa  wicoie  kin  de  Wakan¬ 
tanka  yuecetu  kte  ca,  wanna 
kohanna  Wakantanka  econ  kta, 
heon  Paro  nonpa  akihde  wihan- 
mna. 

33  Qa  wanna  Paro  wicasta 
wan  ksape  ca  wayupika  akite 
ca,  Egupta  makoce  kin  yuhe  ki¬ 
ya  nunwe. 

34  Qa  Paro  akicita  wicakage 
ca  makoce  kin  en  wicahdusuta 
kte ;  unkan  waniyetu  Sakowin 
wipipi  kta  hena  icunhan,  taku 
makoce  aicage  kte  cin  owasin 
izaptanptan  icupi  nunwe. 

35  Hecen  waniyetu  Sakowin 
wa£te£te  kte  cin  hena  icunhan, 
woyute  ocaje  owasin  kamnapi 
kte,  Paro  nape  kin  ihukuya,  ton- 
wanyanpi  kin  en  aguyapi  pahi- 
pi  kte  cin  he  woyute  awanyaka- 
pi  nunwe. 

36  Qa  waniyetu  gakowin  wica- 
akihah  kte  cin  Egupta  makoce 
kin  en  hena  on,  taku  yutapi  ki- 
hnakapi  kinlian,  makoce  kin  wi¬ 
caakihan  kte  cin  on  awihnuni 
kte  sni,  eya. 

37  Unkan  Paro  ookiye  wicaye 
cin  ko  wicoie  kin  he  waste  da¬ 
le  api. 

38  Hehan  Paro  iye  taokiye  kin 
hewieakiya  ;  Wicasta  wan  Wa- 
kantanka  taniya  en  un  kin  de 
iyececa  iyeunyanpi  pica  he  ? 

39  Qa  Paro  Josep  heciya,  Wa- 
kan tanka  de  owasin  sdonye  ni- 
ciye  cin,  nis  nana  widukcan  qa 
yaksapa,  tuwedan  iyenicece  sni. 

40  Nis  wati  kin  awanmiyeci- 
dake  kta,  qa  oyate  mitawa  owa¬ 
sin  oie  ananigoptanpi  kta.  Oi- 
yotanke  kin  en  hecedan  iciwan- 
kam  Avaun  kta. 

41  Qa  wanyaka  wo,  Egupta 
makoce  kin  owasin  yuhe  ciciya 
ce,  eya. 

4.2  Hehan  Paro  maza  napeupe 
hdusdoke  ca  Josep  nape  kin 
ohna  iyeye  ca,  minihuha  ska 
waste  koyag  ye  ca,  raazaskazi 
wanapin  wan  napin  kiya. 

43  Qa  canpahmihma  yuhe  cin 
etanhan  canpahmihma  inonpa 
kin  he  ohna  iyotang  ye  ca,  Ito¬ 
kam  canpe^ka  makehdeinajinpo, 
ieyanpaha  eyapi,  qa  Egupta  ma¬ 
koce  kin  owasin  yuhe  kiyapi. 

44  Qa  Paro  Josep  heciya,  Paro 
miye  ce.  Oyate  kin  tuwedan 
iye  cinka  takudan  econ  kte  sni. 
Nis  nana  token  econ  wicayasi 
kin  hecetu  kta  ce. 

45  Qa  Paro  Josep,  Wicoicage 
niki-ye  cin,  eya  cas  ton,  qa  On 
otonwe  kin  en  wosnapi  kage  cin, 
Potipera  he  cunwintku  Asenat 
tawicu  kta  e  qu.  Unkan  Jo¬ 
sep  Egupta  makoce  kin  ehna 
iyaya. 

46  Josep,  Egupton  wicasta  ya- 
tapi  Paro  itokam  najin  qehan, 
wanna  waniyetu  wikeemna  ya- 
mni  qa,  hehan  Josep  Paro  itoka- 
pa  tanhan  inanpe  ca  Egupta  ma¬ 
koce  kin  owancaya  iyoptapta 
iyaya. 


47  Unkan  waniyetu  wipipi  kin 
hena  icunhan,  makoce  kin  na- 
pohnahnaka  icah  ya. 

48  Qa  waniyetu  sakowin  Egu¬ 
pta  makoce  kin  en,  taku  yutapi 
owasin  pahipi,  qa  tonwanyanpi 
kin  en  kihnakapi ;  otonwe  otoi- 
yohi  ohna  maga  ihduksan  un 
kin  etanhan  woyute  otonwe  kin 
en  kihnakapi. 

49  Qa  Josep,  miniAvanca  ka- 
hdaya  wiyaka  wanke  cin  iyecen, 
aguyapi  ota  hinca  pahi,  yawapi- 
ca  sni  nakaes  yawapi  kte  cin 
ayastanpi. 

50  Unkan  Josep  cinca  wica 
nonpa  kicitonpi,  waniyetu  wica- 
akihan  kin  itokam,  Asenat  Poti¬ 
pera  On  en  wosnapi  kage  cin  he 
cunwintku  kin  hena  Josep  kici 
ton. 

51  Iyomakisice  ciqon  owasin, 
qa  ate  ti  kin  OAvasin  Wakan tan¬ 
ka  akiktuns  mayan,  eye  ca  to- 
kapa  kin  Manase  eya  cas  ki-^ 
ton. 

52  Qa,  Makoce  en  kakis  ma- 
yanpi  qon,  he  en  Wakan  tanka 
taku  icali  mayan,  eye  ca  iyokihe 
Epraim  eya  cas  kiton. 

53  Unkan  waniyetu  sakowin 
wipipi  kin  Egupta  makoce  kin 
en  wanna  henakeca. 

54  Qa  waniyetu  sakowin  Avi- 
caakilian  kte  cin  wanna  en  au, 
Josep  eye  ciqon  hecetu.  Unkan 
makoce  owasin  en  wicaakihan, 
tuka  Egupta  makoce  kin  en  o- 
wancaya  aguyapi  yukan. 

55  Unkan  Egupta  makoce  kin 
owancaya  akihanpi  kte  cehan, 
oyate  kin  aguyapi  on  Paro  ho- 
yekiyapi.  Unkan,  Josep  ekta 
yapi  qa,  token  econ  nisipi  kin 
ecen  econpo,  Paro  Egupton  o- 
Avasin  ewicakiya. 

56  Wanna  maka  ohnaka  owan¬ 
caya  wicaakiFian,  hehan  Josep 
aguyapi  opiye  kin  owasin  hdu- 

Moke  ca,  Egupton  taku  yutapi 
wicaqu  ;  Egupta  makoce  kinen 
wicaakilian  tehika  aye  nakas. 

57  Unkan  makaowancaya  etan- 
han,  Egupta  ekta  Josep  en  taku 
yutapi  ope  ton  hipi,  maka  kin 
owancaya  nina  wicaakilian  ece. 

WICOWOYAKE  42. 

1  Hehan  Egupta  makoce  kin 
en  aguyapi  yuke  cin  Jakob  wan- 
yake  ca  cinksi  wicaye  cin  he- 
wicakiya,  Tokeca  ecin  opakici- 
Jita  dukanpi  he  1 

2  Ihopo  Egupta  heciya  aguya¬ 
pi  yukan  keyapi  nawalion.  Ecin 
kutkiya  ekta  yapi  qa  heciya  tan- 
hanwoyuteopeunkicatonpo,kin- 
han  unnipi  qa  untapi  kte  sni  ce, 
eya. 

3  Unkan  Josep  cinye  wicaye 
cin  wikcemna  qon  aguyapi  ope- 
tonpi  kta  e  Egupta  makoce  kin 
ekta  kutkiya  ipi. 

4  Tuka  Benjamin  Josep  sun- 
kaku  kin  ope  sni,  Okini  taku 
sica  akipe  kta  naceca,  Jakob 
eye  ca  hecen  ye  si  sni. 

5  Unkan  Kanan  makoce  kin 
en  wicaakilian,  heon  uman  hipi 
kin  om,  Israel  cinksi  wicaye  cin 
woyute  opeton  hipi. 

6  Wanna  makoce  kin  en  Josep 
itancanyan  un,  qa  makoce  kin 
ohna  oyate  hiyeye  cin  owasin 
taku  yutapi  wicaqu  kin  Josep 
hee.  Unkan  cincu  qon  en  hipi, 
qa  itokam  ite  makipusdiya  ma- 
kata  ehpeiciyapi. 

7  Unkan  Josep  wanwicayake 
ca  cincu  iyewicakiya,  tuka  wici- 
tokam  ihdutokeca,  qa  icanksiya 
owawicakiya  qa,  Tokiyatanhan 
3raupi  he  1  eya  iwicawanga.  Un¬ 
kan  Kanan  makoce  kin  etanhan 
taku  yutapi  opeton  unhipi  ce, 
eyapi. 

8  Hecen  Josep  eqe  cincu  kia^ 

iyewicakiya,  tuka  iye  Josep  iye- 
kiyapi  sni. 

9  Hehan  Josep  wowihanmde 
ihanmde  ciqon  kiksuye  ca,  Ma¬ 
koce  iwanyakapi  kin  henicapi, 
qa  makoce  wanna  sdayehna 
wanke  cin  he  iwanyag  yahipi 
ce,  ewicakiya. 

10  Unkan,  Hiya  itancan  hece- 
tu  sni.  Hoksidan  nitawa  woyu¬ 
te  opeton  unhipi. 

11  Wicasta  wanijidan  owasin 
cinksi  unyanpi.  Unkiye  iewi- 
caunkapi ;  hoksidan  nitawa  kin 
makoce  iwanyakapi  kin  heunca- 
pi  sni  ce,  eciyapi. 

12  Unkan,  Hiya  makoce  sda¬ 
yehna  wanke  cin  he  iwanyag 
yahipi  ce,  ewicakiya. 

13  Unkan,  Hoksidan  nitawa 
hunka  wanjin  unkiciyapi  ake  un- 
nonpapi ;  Kanan  makoce  kin  en 
wicasta  wanjidan  ate  unyanpi, 
qa  hakakta  kin  he  anpe  dehan 
ate  unyanpi  kin  kici  yanka,  qa 
wanjidan  tanin  sni,  eyapi. 

14  Unkan,  Makoce  iwanyakapi 
kin  henicapi ;  eya  eciciyapi  qon 
he  hecetu  ce. 

15  Deciya  tanhan  niyukcanpi 
kta.  Paro  ni  un  kin  nisunkapi 
cistinna  kin  he  hi  sni  kinhan 
detanhan  tokidan  dapi  kte  sni. 

16  Ihopo,  niyepi  kin  wanjidan 
sunka  yayapi  kin  hduwe  ye  sipo, 
qa  nioiepi  kin  yahduwicakapi 
kin  hehanyan  kaska  dukanpi 
kta.  Hecen  niyukcanpi  kta, 
hecetu  sni  kinhan,  Paro  ni  un 
kin  makoce  iwanyakapi  kin  he¬ 
nicapi  kta,  Josep  ewicakiya. 

17  Qa  iyamni  can  hehanyan 
witaya  onatag  wicahnaka. 

18  Anpetu  iciyamni  hehan  Jo¬ 
sep  hewicakiya,  Wakantanka 
kowakipa  ce.  Kaken  e  econpo 
qa  ni  unpo. 

19  Wicayakapi  kinhan,  hunka 
wanjin  yayapi  kin  wanjidan  ka- 

ska  yanke  kta,  tipi  kin  de  onatag 
nihnakapi  kin  he  en,  qa  niye 
nmanpi  kin  ihopo,  tiyohnaka  ni- 
tawapi  kin  wicaakihan  kin  on 
woyute  akiyahdapo, 

20  Qa  sunka  yayapi  cistina 
kin  he  miye  en  makaupo,  hecen 
nioie  yahduwicakapi  kinhan  ni- 
tapi  kte  sni.  Unkan  ecen  econ- 
pi. 

21  Qa  iyakitedan  hekiciyapi, 
Ehanqon  waunhtanipi.  Sunka 
unyanpi  wacin  iyokisin  wanun- 
yakapi  qa  ceunkiyapi,  tuka  ana- 
ungoptanpi  sni,  heon  wocante 
sice  cin  de  unhiyahdepi  ce,  eya- 
pi. 

22  Unkan  Ruben  ayupte  ca, 
Hoksidan  kin  en  wabtanipi  sni- 
po  eciciyapi  sni  he  ?  tuka  ana- 
mayagoptanpi  sni ;  unkan  ecin 
iye  we  kin  wanna  wiunwanga- 
pi  kin  he  dee  ce,  eya. 

23  Unkan  Josep  he  nahon 
sdonyapi  sni.  Taku  ewicakiya 
eca  wicasta  wan  ie  ska  kiya  ece 
nakaes. 

24  Tuka  Josep  wicitokapa  tan- 
han  toki  ye  ca  ceya.  Hehan 
icicawin  en  wicahdi  qa,  taku 
ewicakiye  ca,  hehan  uraanpi  kin 
etanhan  Simeyon  icu  qa,  istapi 
kin  wicitokarn  pakihta. 

25  Hehan  Josep  wojuha  tawa- 
pi  kin  aguyapi  on  ojuwicakici- 
tonpi  kta,  qa  mazaska  tawapi 
otoiyohi  wojutonpi  kin  en  owi- 
cakicihnakapi  kta  ;  waneya  na- 
kun  wicaqupi  kta,  keya.  Unkan 
hecen  ecawicakicon. 

26  Unkan  suk tanka  sonsonna 
kin  taku  yutapi  qin  wicakiyapi 
qa  hdapi. 

27  Qa  tukten  kiwankapi  kin, 
wanji  tasunke  sonsonna  wo  qu 
kta  e  wojutonpi  kin -hdulidoka  ; 
unkan  inyun  wojutonpi  i  kin  en 
tamazaska  kin  yanka. 

28  Unkan  hunka  wanjin  wica- 

ye  cin  hewicakiya,  Mazaska 
mduhe  ciqon  ake  micupi.  Wan- 
yakapo,  wojutonpi  mitawa  kin 
en  ohnakapi  ce.  Unkan  owasin 
icanwrankapi  qa  ikopapi  qa,  De 
taku  Wakantanka  ecaunkiconpi 
hwo,  ekiciyapi. 

29  Qa  Kanan  makoce  kin  ekta 
ateyapi  Jakob  en  hdipi,  qa  to¬ 
ken  akipapi  qon  owasin  okiya- 
kapi. 

30  Makoce  yuhe  cin  he  ihnu- 
hana  icanksiya  taku  unkekiciya- 
pi,  qa  makoce  kin  iwanyag  un- 
kipi  iyecen  ecaunkiconpi. 

31  Tuka,  Oban  unkowotanpi 
qa  makoce  iwanyakapi  kin  he- 
uncapi  sni ; 

32  Hunka  wanjin  unkiciyapi 
ake  unnonpapi  hena  owasin  ate 
unwanjipidan,  wanjidan  tanin 
sni,  qa  hakakta  kin  he  anpe  de- 
han  Kanan  makoce  kin  en  ate 
unyanpi  kici  yanka  ce,  unkeki- 
yapi. 

33  Unkan,  Oban  oniwotanpi- 
dan  kinhan,  detanhan  sdonwaye 
kta  ce.  Hunka  wanjin  yayapi 
kin  wanjidan  den  mici  yanke 
kta,  qa  yatipi  kin  en  wicaakihan 
kin  on,  woyute  icupi  qa  ekta  hda- 
po. 

34  Qa  sunka  yayapi  hakakta 
kin  he  makaupo.  Kinhan  ma¬ 
koce  iwanyakapi  kin  henicapi 
sni,  qa  oban  oniwotanpidan  kin 
sdonwaye  kta  ce,  qa  hehan,  hun¬ 
ka  wanjin  yayapi  kin  de  cicupi 
kta ;  kinhan  makoce  kin  den 
wopeyatonpi  kta  ce,  makoce  yu¬ 
he  cin  unkekiciyapi  ce,  eyapi. 

35  Hehan  wojutonpi  kin  toko- 
kadapi ;  unkan  inyun  mazaska 
apabtapi  qon,  owasin  wojutonpi 
kin  en  yanka.  Owasin  ateyapi 
kin  kici  mazaska  apabtapi  qon 
wanhdakapi,  qa  inihanpi, 

36  Hehan  Jakob  ate  yapi  kin 
hewicakiya  ;  Miye  micinca  ma- 

yakipi,  .Tosep  tanin  sni,  qa  Sim- 
eyon  tanin  sni,  qa  Benjamin  iya- 
cupi  kta  ;  hena  owasin  iyokisin 
mayanpi. 

37  Unkan  Ruben  he  atkuku 
kin  heciya,  He  minape  kin  en 
maqu  wo.  Mis  niye  en  awahdi 
kta  ce.  He  niye  en  awahdi  sni 
kinhan,  micinca  nom  kata  iye- 
wicaya  wo,  eya. 

38  Tuka,  Micinksi  kin  de  nici- 
pi  ye  kte  sni  ee.  Cincu  wanna 
te  ca  is  nana  okaptapi,  qa  canku 
ohna  dapi  kin  he  tahepi  Benja¬ 
min  taku  sice  cin  akipe  cinhan, 
mapa  ska  kin  Hades  ekta  iyoki¬ 
sin  yemayayapi  kta  ce,  eya. 

WICOWOYAKE  43. 

1  Wanna  makoce  kin  en  wica- 
akihan  tehika  aya. 

2  Unkan  aguyapi  Egupta  etan- 
han  ahdipi  qon  temyapi,  hehan 
ateyapi  kin  hewicakiya,  Ake 
ekta  yapi  qa  taku  yutapi  onge 
opeunkicitonpo. 

3  Unkan  Juda  ayupte  ca,  Wi¬ 
casta  qon,  Nisunka  nicipi  hi  sni 
kinhan  miite  kin  wanmayadaka- 
pi  kte  sni  ce,  nina  kitanyan  un- 
kekiciyapi. 

4  Hecen  nis  sunka  unyanpi  kin 
unkicipi  ye  yasi  kinhan  kun  un¬ 
yanpi,  qa  wroyute  opeunniciton- 
pi  kta. 

5  Tuka,  nis -ye  yasi  kte  cin  ta- 
watenya  ye  sni  kinhan,  kun  un¬ 
yanpi  kte  sni.  Nisunkapi  kin 
ope  sni  kinhan,  miite  kin  wan- 
dakapi  kte  3ni  ce,  wicasta  kin 
unkekiciyapi  ce,  eya. 

6  Unkan,  Tokeca  nisunka  wan- 
ji  yuke  cin,  wicasta  kin  oyaki- 
dakapi  qa  sicaya  ecamiyeconpi 
he  1  Israel  eya. 

7  Unkan,  Wicasta  kin  ataye- 
dan  wicowazipi  kin  unkiwanga- 
pi,  qa  heya,  Niyatepi  kin  naha- 


hin  ni  he  %  Nisunka  wanji  yu- 
kan  he?  Unkan  owasin  wicoie 
kin  hena  ecen  unkokiyakapi. 
Ecin  token  on,  Nisunkapi  kin 
makaupo,  eye  kte  cin  sdonun- 
yanpi  kta  he  ?  eyapi. 

8  Qa,  Ko6ka  kin  mici  ye  si  wo, 
kinhan  naunjinpi  qa  unyanpi 
kta ;  hecen  unnipi  kta,  unkiye 
niye  unkicincapi  ko  owasin  un- 
tapi  kte  sni. 

9  Mis  he  awanmdake  ca  mi- 
nape  kin  etanhan  mayakida  kta. 
Niye  en  cicicahdi  sni,  qa  nito- 
kam  ewehde  sni  kinhan,  anpetu 
owasin,  Niye  en  wawahtani  ke- 
makiyapi  kta. 

10  Ye  unkapinpi  sni  unkans, 
wanna  dehan  inonpa  unhdipi  kta 
tuka  ce ;  Juda  atkuku  Israel 
eciya. 

11  Unkan,  Hecetu  hecinhan 
kaken  e  econpo.  Makoce  kin 
de  waskuyeca  tukte  iyotan  wa¬ 
ste  kin  wojuha  duhapi  kin  ohna 
yuha  yapo,  cansin  onge,  qa  ha- 
stanhanka  hanpi  tiktica  onge, 
qa  taku  wastemna,  qa  pejihuta 
yatan,  hma  qa  uma,  henakiya 
wicasta  kin  yaqupi  kta. 

12  Mazaska  nakun  oiyopeye 
nom,  nape  kin  ohna  icupo,  maza¬ 
ska  wojutonpi  ohna  yahdohdipi 
qon  he  koya,  nape  ohna  adapi 
kta,  he  wanun  econpi  naceca. 

13  Nisunkapi  kin  nakun  icupi, 
qa  najinpi  qa  wicasta  qon  ekta 
ake  yapo. 

14  Qa  wicasta  kin  cante  nici- 
yapi  qa  hunka  wanjin  yayapi 
ltin,  uman  kin  he  ku  si  kte,  Ben¬ 
jamin  koya,  Taku  wakan  Otan- 
canke  ionsinidapi  kte.  Mis  mi¬ 
cinca  makipi  kinhan  hecen  ma- 
kipi  kta,  ateyapi  Israel  ewica- 
kiya. 

15  Hecen  wicasta  kin  taku 
ikce  qupi  kte  cin  he  icupi,  qa 
mazaska  nape  ohna  icupi,  qa 

Benjamin  kici  inajinpi,  qa  Egu- 
pta  ekta  kun  yapi  qa  Josep  ito- 
kam  inajinpi. 

16  Unkan  Josep  wanwicayaka, 
Benjamin  kici,  qa  taokiye  wan 
tipi  awanyake  cin  he  heciya ; 
Wicasta  kin  dena  tin  awicaye 
ca,  wanuyanpi  wan  pata,  qa  span- 
yan  wo.  Wiyotanhan  hehan 
wicasta  kin  dena  orn  wawate 
kta  ce. 

17  Unkan  wicasta  kin  token 
Josep  eye  cin  owasin  ecen  econ, 
qa  Josep  ti  kin  ti  mahen  u  wicasi. 

18  Unkan  Josep  ti  kin  ti  mahen 
awicaipi  kin  heon  wicasta  kin 
kokipapi  qa,  Mazaska  'tokaheya 
wojutonpi  unkitawapi  kin  ohna 
unhdohdapi  qon,  heon  anauntan- 
pi,  qa  taku  iyaunkonpapi  kta  e 
unkicopi,  qa  way  aka  unyuzapi 
kta  unkiye  suktanka  sonsonna 
unhapi  koya,  eyapi. 

19  Qa  Josep  ti  kin  awanyake 
cin  he  en  ikiyedan  hinajinpi,  qa 
tipi  tiyopa  kin  en  okiyapi. 

20  Qa,  Itancan  otokahe  ekta 
taku  yutapi  opeuntonpi  kta  e 
kun  unhipi. 

21  Qa  owanka  qon,  en  unki- 
wankapi,  qa  wojutonpi  unhdu- 
hdokapi,  unkan  mazaska  unka- 
hipi  qon  otoiyohi  wojutonpi  un¬ 
kitawapi  i  kin  ohna  yanka,  ma¬ 
zaska  aspeunkiye  unkitonpi  qon 
he  iyececa,  he  owasin  nape  ohna 
unnicicahipi. 

22  Qa  mazaska  tokeca  on  ta¬ 
ku  yutapi  opeuntonpi  kta  e  nape 
ohna  yuha  unhipi.  Tuwe  maza¬ 
ska  unkahipi  qon,  unkitawoju- 
tonpi  kin  ohna  iyohpeye  cin 
sdonunyanpi  sni  ce,  eyapi. 

23  Unkan,  Tanyan  yaunpi  kta 
ce.  Wikopapi  sni  po.  Taku 
wakan  yadapi  kin  niyatepi  ta 
Wakantankapi  kin  hee  wojuton¬ 
pi  nitawapi  kin  ohna  woyuha 
nicupi.  Mazaska  nitawapi  qon 


miye  en  makahipi,  eye  ca  hehan 
^imeyon  wicitokam  hinanpe  ya. 

24  Qa  Josep  ti  kin  ti  mahen  u 
wicasi,  qa  mini  wicaqu ;  unkan 
siha  hdujajapi,  qa'  suktanka  son¬ 
sonna  tawapi  kin  nakun  taku 
yutapi  wicaqu. 

25  Unkan,  Hen  aguyapi  yutapi 
kta  keya  nahonpi,  heon  wiyo¬ 
tanhan  hehan  Josep  hdi  kte  cin 
he  itokam  taku  ikce  qupi  kte 
cin  owasin  wiyeya  ehnakapi. 

26  Unkan  Josep  tiyata  hdi 
hehan  taku  ikce  qupi  kte  cin, 
nape  ohna  Josep  en  ti  mahen 
aupi,  qa  itokam  makipusdiya 
ehpeiciyapi. 

27  Unkan,  tanyan  unpi  hecin- 
han  iwicawange  ca,  Niyatepi  kin 
wicahinca  cajedatapi  qon  naha- 
hin  ni  he  1  tanyan  un  he  ?  eya. 

28  Unkan,  Nitaokiye  ate  un- 
yanpi  kin  he  nahahin  ni,  qa  tan¬ 
yan  un  ce,  eyapi  qa  patujapi  qa 
makata  ehpeiciyapi. 

29  Unkan  Josep  en  etonwe  ca, 
sunkaku  Benjamin  kici  hunku 
wanjidan  kin  he  wanhdake  ca, 
Sunkayayapi  cistina  miye  en 
cajedatapi  qon  he  dee  he  1  eye 
ca,  Micinksi  Wakantanka  cant- 
onihnake  kte,  eya. 

30  Qa  sunkaku  kin  en  cante 
kin  skanskan  he  cin  heon  Josep 
inahniyan  tukten  ceye  kta  akite 
ca  wankan  tipi  ekta  i,  qa  ceya. 

31  flehan  ite  kin  hdujaja  qa 
hdinanpe  ca  ihduhe  ca,  Aguyapi 
ehnakapo,  eya. 

32  Unkan  aiyog  Josep  qupi,  qa 
hunka  wanjitku  kin  is  aiyog  wi- 
caqupi,  qa  Egupton  tona  hen 
wotapi  kin  aiyog  wicaqupi ;  E- 
gupton  Heberi  om  aguyapi  yu¬ 
tapi  okihipi  sni  nakaesy  heconpi 
kinhan  isten  iciyapi  kta. 

33  Unkan  Josep  itokam  iyo- 
tankapi,  tokapa  kin  watokapa 
kin  iyecen,  qa  hakakta  kin  ci- 


WICOW OYAEE  44. 


stina  un  kin  iyecen,  qa  wicasta 
qon  iyakitedan  yusinyayapi. 

34  Taku  yutapi  iyacinpi  oto- 
iyolii  wicaqu,  tuka  Benjamin 
taku  taw  a  tanka  umanpi  taku 
tawapi  zaptan  akihde  heon.  Un- 
kan  kici  yatkanpi,  qa  iyuskinpi. 

WICOWOYAKE  44. 

1  Unkan  Josep  tuwe  tipi  tawa 
awanyake  cin  heciya,  Wicasta 
kin  wojuha  yuhapi  kin  en  taku 
jmtapi  oju  wo  ;  tohan  qin  okihi- 
pi  kin  hehanyan,  qa  mazaska 
aupi  kin  owasin  otoiyohi  tawo- 
jutonpi  i  kin  ohna  ehnaka  wo. 

2  Qa  hakakta  kin  tawojutonpi 
i  kin  ohna  mazaska  waksica 
mitawa  kin  he  oyahnake  kta, 
mazaska  woyute  iyopeye  ahi 
kin  he  iyahna.  Unkan  token 
Josep  eciye  cin,  ecen  econ. 

3  Anpao  hehan  hde  wicasipi, 
wicasta  tasunke  sonsonna  koya. 

4  Wanna  otonwe  kin  etanhan 
kinanpapi  kitanna  tehan  hdapi , 
hehan  Josep  wicasta  tipi  tawa 
awanyake  cin  heciya  ;  Najin  qa 
wicasta  qon  tawicapa  wo,  qa 
wicayehdege  cinhan,  He  tokeca 
tanyan  ecaniconpi  kin  itkom  si- 
caya  ecanonpi? 

5  Mayuhe  cin  taku  ohna  wa- 
yatke  ca  on  ayate  cin  dee  sni 
he?  Taku  ecanonpi  kin  he  si- 
ca,  ewicakiya  wo. 

6  Unkan  ewicakihdege  ca  wi- 
coie  kin  hena  ewicakiya. 

7  Unkan,  Itancan  tokeca  e  he- 
cen  eha  he  ?  Hoksidan  nitawa 
token  heconkupi  kta  he  ? 

8  Mazaska  wojutonpi  i  kin 
ohna  iyeunyanpi  qon  he  ake, 
Kanan  makoce  kin  etanhan  un- 
nicicahipi  kin  sdonyaya.  Hehan 
ecin  token  on  etanhan  niyuhe 
cin  ti  kin  etanhan  mazaska  qa 
is  mazaskazi  maunnonpi  kta  he  ? 


9  Hoksidan  nitawa  uman  tukte 
kasta  he  yuha  iyeyaye  cinhan 
te  kta,  qa  unkiye  owasin  wowin- 
dag  unyayapi  kte,  eyapi. 

10  Unkan,  Wanna  token  ehapi- 
kin  hecetu  kte.  Tuwe  he  yuha 
iyewakiye  cinhan  wowidake  wa- 
ye  kta,  tuka  umanpi  kin  iyaon- 
pepicasni  yaunpi  kta,  eya. 

11  Unkan  owasin  inahniyan 
wojutonpi  kin  makata  pahpapi 
qa,  otoiyohi  wojutonpi  hdulido- 
kapi. 

12  Unkan  tokapa  kin  tawoju¬ 
tonpi  kin  en  tokaheya  akite  ca 
hakakta  kin  ecen  owecinhan  yu- 
stan.  Qa  Benjamin  tawojuton¬ 
pi  kin  ohna  waksica  kin  iyeya. 

13  Unkan  wokoyake  kin  hdu- 
potapi  qa  owasin  suktanka  son¬ 
sonna  qin  wicakiyapi,  qa  icica- 
win  otonwe  kin  ekta  ipi. 

14  Hehan  Juda,  hunka  wanjin 
wicaye  cin  ora,  Josep  ti  kin  en 
ipi.  Unkan  iye  nahahin  hen 
yanka,  qa  he  itokam  owasin  ma¬ 
kata  elipeiciyapi. 

15  Unkan  woecon  kin  de  taku 
ecanonpi  hwo?  WTcasta  tuwe 
hemacece  cinhan  ayate  cin  oki- 
hi  sdonyayapi  sni  he?  Josep 
ewicakiya. 

16  Unkan  Juda  heya,  Mayuha 
token  unkaniyuptapi  kta  he? 
Taku  unkeyapi  kta,  qa  tokiya 
tanhan  unhduecetupi  kta  he? 
W aunhtanipi  qon  wanna  W akan- 
tanka  iyeunyanpi.  Iho,  Itancan 
wayaka  unyaduhapi,  waksica 
kin  yuha  iyeyapi  qon  qa  unkiye- 
pi  owasin  nakun,  eya. 

17  Unkan,  Hecamon  kte  cin 
Wakantanka  iyomaki  sni  nun  we. 
Wiyatke  yuha  iyeyapi  qon  wi¬ 
casta  kin  he,  hecedan  wowindag 
waye  kta ;  tuka  niyepi  wookiye 
on  niyatepi  kin  ekta  hdapo,  Jo¬ 
sep  eya. 

18  Unkan  Juda  ikiyedan  hina- 

jin  qa  heya,  Itancan  ceciya  ce, 
hoksidan  nitawa  canniye  maye 
sni  wo.  Mayuhe  cin  Paro  iye- 
niceca.  Tokin  hoksidan  nitawa 
taku  epe  cin  nayahon. 

19  Mayuhe  cin  hoksidan  nita¬ 
wa  wiwicanonga ;  Niyatepi  yu- 
ke  ca  nisunkapi  yukan  he  %  ehe 
ciqon. 

20  Unkan  itancan  hecen  xm- 
keniciyapi  ;  Han  ate  unyanpi 
kin  wanna  wicahinca,  qa  cin- 
hintku  cistina  kin  wicahinca 
ehan  tonpi  kin  he  kici  yanka,  qa 
cineu  kici  hunku  wanjidan  qon 
he  ta,  hecen  isnana  okaptapi,  un¬ 
kan  atkuku  cantekiya  ce,  unke- 
yapi. 

21  Unkan,  Nisunkapi  kin  ma- 
kaupo,  wanmdake  kta  ce,  hoksi¬ 
dan  nitawa  kin  ewicayakiye  ci¬ 
qon. 

22  Unkan,  Itancan  hoksidan 
kin  atkuku  kin  ehpeye  kte  cin 
okitpani,  he  atkuku  ehpeya  u  kin- 
han,  atkuku  kin  te  kta  ce,  un- 
keniciyapi  qon. 

23  Unkan,  Nisunkapi  cistina 
kin  he  kici  kun  yaupi  sni  kin- 
han,  ake  miite  kin  icimana  wan- 
dakapi  kte  sni,  hoksidan  nitawa 
unkeyakiyapi. 

24  Unkan  hoksidan  nitawa  kin 
ate  unyanpi  kin  ekta  itawankan- 
hde  unhdapi,  qa  he  en  token  iyae 
cin  owasin  unkokiyakapi. 

25  Unkan,  Ake  ekta  yapi,  qa 
woyute  onge  opeunkicatonpo, 
ate  unyanpi  kin  eya. 

26  Unkan,  Sunka  unyanpi  ci¬ 
stina  kin  de  ope  cinhan  unyanpi 
kta  ce  ;  tuka  iye  ope  sni  kinhan 
apamahde  unyanpi  kte  cin  un- 
kokitpanipi.  Sunka  unyanpi  ha- 
kakta  kin  kici  unyanpi  sni  kin¬ 
han,  wicasta  qon  itohnake  kin 
wanunyakapi  kte  sni  ce,  unke- 
yapi. 

27  Unkan  hoksidan  nitawa  ate 

unyanpi  kin  heunkiciyapi,  Mita- 
win  cinca  nom  nana  miciton  e 
sdonyayapi. 

28  Tuka  uman  kin  mitan  tan- 
han  toki  iyaye  ca,  Ehanqon  ya- 
potapi  ce,  epe  ciqon  ehantanhan 
wanwahdake  sni. 

29  Qa  wanna  de  nakun  mitan 
tanhan  toki  adapi  kta,  qa  tahepi 
taku  sice  cin  akipe  cinhan  pa 
maska  iyokisica  Hades  ekta  araa- 
yadapi  kta  ce,  eya. 

30  Unkan  dehan  kaketu  kta  ce. 
Nitahoksidan  ate  unyanpi  kin 
ekta  unhdapi,  qa  iye  nagi  kin  ho¬ 
ksidan  nagi  kin  en  ihdaske  ca 
hoksidan  kin  ope  sni  kinhan  ; 

31  Ate  unyanpi  kin  hoksidan 
tanin  sni  kin  wanhdake  cinhan 
te  kta.  Hecen  wowindag  un- 
yayapi  kin  hoksidan  nitawa  ate 
unyanpi  kin  pa  ska  kin  iyokisica 
Hades  ekta  kun  unkayapi  kta. 

32  Hoksidan  nitawa  miye  ho¬ 
ksidan  kin  ate  wakida  qa  hewa- 
kiya ;  Niye  cicicahdi  sni  kinhan, 
ate  niye  en  wawahtani  ohinni- 
yan  kecanni  kta  ce,  epa. 

33  Unkan  wanna  ceciciye,  ho¬ 
ksidan  kin  hee  kiya  den  manke 
ca  mayuhe  cin  wowindag  ma- 
yaye  kta,  qa  hoksidan  kin  cinye 
wicaye  cin  om  itawankanhde 
hde  kta. 

34  Hoksidan  kin  omicipe  sni 
kinhan  ate  ekta  itawankanhde 
wahde  kte  cin  owakitpani.  Ta¬ 
ku  sica  ate  ahinhpaye  kte  cin 
he  wanmdake  kte  cin  tawaten- 
waye  sni,  eya. 

WICOWOYAKE  45. 

1  Hehan  Josep  tona  en  najinpi 
kin  owasin  wicitokam  ihduhe 
kta  okihi  sni,  qa  panyanhan  he- 
wicakiya,  Wicasta  owasin  mito- 
kapa  tanhan  tankan  iyayapo. 
Hecen  Josep  hunka  wanjin  wi- 

caye  cin  en  sdonye  iciye  eehan, 
tuwedan  kici  yanke  sni. 

2  Hehan  Josephotaninyan  ceya. 
Unkan  Egupton  he  nahonpi,  Pa- 
ro  tiyohnaka  tawa  kin  nakun  na- 
lionpi. 

3  Unkan  Josep  hunka  wanjin 
wicaye  cin  hewicakiya,  Josep 
he  miye  ee,  Ate  nahahin  ni  he  1 
eya  ;  tuka  cincu  itokapa  tanhan 
yusinyayapi  qa  ayuptapi  kte  cin 
okitpanipi. 

4  Unkan,  Ihopo,  mitan  kiye- 
dan  upo,  Josep  hunka  wanjin 
wicaye  cin,  ewicakiya.  Unkan 
kiyadan  hinajinpi.  Unkan,  Jo¬ 
sep  nisunka  Egupton  ekta  wiyo- 
peyayapi  qon  he  miye  ce. 

5  Qa  dehan  wiyopemayayapi 
kin  on  iyokisin  iciyapi  snipo,  qa 
icanniye  kiciyapi  snipo.  Wani- 
kiye  makage  kta  e  Wakantanka 
u  makiya  ce. 

6  Wanna  waniyetu  nonpa  wi- 
caakihan  maka  kin  ohna,  qa  to- 
kata  waniyetu  zaptan  yumdu- 
pi  kte  sni,  qa  woksapi  kte  sni 
ce. 

7  Taku  maka  akan  ecicihnaka- 
pi,  qa  taku  iyotan  tehika  etanhan 
ni  ciyapi  kta  e  Wakantanka  ni- 
tokam  u  makiya  ce. 

8  Wanna  deci  u  makiyapi  kin 
he  niyepi  ee  sni.  Wakantanka 
hee  hecon  qa,  Paro  ate  maye  ca 
tiyohnaka  tawa  kin  owasin  itan- 
can  makiyapi,  qa  Egupta  mako- 
ce  kin  owancaya  wo  win  dag  wi- 
cawaye  kta  e  emahde. 

9  Inahnipo,  qa  ate  ekta  itawan- 
kanhde  hdapi,  qa  heciyapo  ;  Ni- 
cinksi  Josep  hecen  eya;  Wa¬ 
kantanka  Egupta  owasin  yuhe 
makiya  ce.  Iho  kun  en  mahi 
qa  yutehan  sni  wo. 

10  Kinhan  Gosen  en  ounyaye 
ca  mitan  kiyedan  yaun  kta  ce. 
Niye  nicinca  qa  nicinca  cinca 
wicayapi,  tahin  wanuyanpi  ni  ta¬ 


wa,  pte  nitawa  ko,  qa  taku  duhe 
cin  owasin ; 

11  Kinhan  wo  cicukta;  naha¬ 
hin  tokata  waniyetu  zaptan  wi- 
caakilian  kte  cin  heon,  yau  sni 
kinhan,  okini  niwahpanica.  kta 
nace,  niye  yati  ohnaka  kin,  qa  ta¬ 
ku  nitawa  ko  owasin. 

12  Ihopo,  niistapi  kin  misunka 
Benjamin  ista  kin  nakun  mii  kin 
on  ociciyakapi  kin  he  wanmaya- 
hdakapi. 

13  Egupta  en  wowitan  mduhe 
owasin,  qa  taku  wandakapi  ko 
owasin,  ate  okiyakapo,  qa  ina- 
liniyan  ate  deciya  kun  aupo  ; 

14  Eye  ca  sunkaku  Benjamin 
poskin  yuze  ca  ceya.  Unkan 
Benjamin  cincu  tahu  kin  akan 
ceya. 

15  Plehan  hunka  wanjin  wica¬ 
ye  cin  owasin  i  iwicaputake  ca 
wicahduha  ceya.  Unkan  cinye 
wicaye  cin  kici  wohdakapi. 

16  Wanna  Josep  hunka  wanjin 
wicaye  cin  hipi  ce,  eya  oyakapi 
kin,  Paro  tiyohnaka  tawa  kin 
nahonpi,  qa  Paro  ookiye  wicaye 
cin  ko  he  waste  dakapi. 

17  Qa  Paro  Josep  heciya,  Hun¬ 
ka  wanjin  wicayaye  cin  hecen 
ewicakiya  wo.  Kaken  econpo  ; 
wanuyanpi  duhapi  kin  qin  wica- 
kiyapi,  qa  Kanan  makoce  kin 
ekta  hdapo. 

18  Qa  niyatepi  tiyohnaka  nita- 
wapi  kin  ko  owasin,  icupi  qa  en 
maupo  ;  kinhan  Egupta  makoce 
kin  en  taku  waste  yuke  cin  cicu- 
pi  kta  qa,  taku  iyotan  waste  ma¬ 
koce  aicage  cin  yutapo. 

19  Qa  niye  hecen  econ  nisipi. 
Nitasicecapi  nitawinpi  ko  on 
Egupta  makoce  kin  etanhan 
canpahmihma  yuha  hdapi,  qa 
niyatepi  kin  kici  wicahduha 
upo. 

20  Tuka  wahpaye  duhapi  kin 
he  awakieinpi  snipo.  Taku  wa- 

ste  Egupta  makoce  ohnaka  kin 
owasin  nitawapi  kta  ce. 

21  Unkan  Israel  cinca  kin  ecen 
econpi,  qa  Josep  canpahmihma 
wicaqu,  Paro  eya  econ  si  qon 
iyecen,  waneya  tahepi  yutapi 
kta  nakun  wicaqu. 

22  Qa  owasin  wokoyake  iyohi 
wicaqu,  tuka  Benjamin  maza- 
ska  opawinge  yamni  qu,  qa  wo¬ 
koyake  owasin  zaptanptan  na¬ 
kun. 

23  Q a  suktanka  sonsonna  wi- 
kcemna  taku  Egupta  aicage  cin 
qin  wicakiya,  qa  nakun  suktan¬ 
ka  sonsonna  wiye  wikcemna 
wamnaheza,  qa  aguyapi  span, 
woyute  atkuku  waneya  yuhe 
kte  cin  qin  wicakiye  ca,  hena 
owasin  atkuku  kin  en  ahde  wi¬ 
casi. 

24  Qa  hunka  wanjin  wicaye 
cin  kihde  wicasi  qa,  Ihunhan  ta¬ 
hepi  taku  ayakinicapi  kin,  ewi- 
cakiya.  Unkan  hdapi. 

25  Egupta  makoce  kin  etan- 
lian  itawankanhde  hdapi,  qa 
Kanan  makoce  kin  ate  yapi  Ja¬ 
kob  yanke  cin  ekta  kipi. 

26  Qa  heciyapi,  Josep  nahahin 
ni,  qa  Egupta  makoce  kin  owa¬ 
sin  yuha  ce,  eyapi.  Unkan  ce- 
tonwicahda  qa  wacin  hnuni. 

27  Hehan  Josep  oie  ewicakiye 
cin  owasin  okiyakapi,  qa  canpa¬ 
hmihma  ohna  iye  ihdaka  ye  kta 
e  Josep  ahde  wicasi  qon  hena 
wanyake  cehan,  Jakob  ate  yapi 
cante  kin  kimdeza. 

28  Qa  Israel  heya,  Iho  henana 
Josep  micinksi  nahahin  ni.  Mate 
sni  wanhdag  mde  kta  ce. 

WICOWQYAKE  46. 

1  Hehan  Israel  ihdaka,  iye  ta¬ 
ku  tawa  ko  owasin,  qa  Berseba 
en  hi  qa,  atkuku  Izak  taku  wa¬ 
if  an  da  kin  wosnapi  wakiyusna. 

2  Unkan  Wakantanka  hanyetu 
wowanyake  wan  en  Israel  heci- 
ya,  Jakob,  Jakob,  eya.  Unkan, 
De  miye  ce,  eya. 

3  Unkan,  El  niyate  ta  Wa¬ 
kantanka  kin  he  miye.  Egupta 
en  de  kte  cin  ikope  sni  wo. 
Hen  oyate  tanka  icah  ciciye  kta 
ce. 

4  Miye  Egupta  ekta  ciyahna 
kun  mde  ca  ake  acihdi  kta,  qa 
Josep  nape  kin  niista  kin  akan 
aniputake  kta  ce,  eya. 

5  Unkan  Jakob  Berseba  etan- 
han  inajin.  Unkan  Israel  cinksi 
wicaye  cin  tasicecapi,  qa  tawi- 
cupi,  qa  Jakob  ate  yapi  kin,  he- 
nakiya  canpahmihma  Jakob  aupi 
kta  e  Paro  wicaqu  qon,  hena 
ohna  yuha  yapi. 

6  Qa  tawanuyanpi,  qa  tawa- 
hpayapi,  taku  Kanan  makoce  kin 
en  tonpi  kin  ikikcupi  qa  Egupta 
ekta  ihdaka  ipi.  Jakob  taku  ta¬ 
wa  ko  owasin  ; 

7  Cinksi  wicaye  cin,  qa  sanpa 
cincapi,  cunksi  wicaye  cin  qa 
cinhintku  cunksi  wicayapi  kin, 
taku  tawa  ko  owasin,  Jakob  kici 
Egupta  ekta  ipi. 

8  Israel  cinca  kin  Egupta  en 
ipi  kin,  decen  ewicakiyapi,  Ja¬ 
kob  qa  iye  cinca,  Jakob  cinhin¬ 
tku  tokapa  kin  Ruben  eciyapi. 

_9  Qa  Ruben  cinksi  wicaye  cin 
Hanok,  qa  Palu,  qa  Hezron,  qa 
Karmi. 

10  Unkan,  ^imeyon  cinksi  wi¬ 
caye  cin  ;  Jemueljjqa  Jamin,  qa 
Ohad,  qa  Jakin,  qa  Zohar,  qa 
Saul,  he  Kanani  winohinca  wan 
ton. 

11  Unkan  Lewi  cinksi  wicaye 
cin  Gerson,  qa  Qehat,  qa  Me- 
rari. 

12  Unkan  Juda  cinksi  wicaye 
cin  Er,  qa  Onan,  qa  &ela,  qa 
Perez,  qa  Zera ;  tuka  Er  Onan 
kici  Kanan  makoce  kin  en  tapi ; 

qa  Perez  cinksi  wicaye  cin  Hez- 
ron,  qa  Hamul. 

13  Unkan  Isakar  cinksi  wica¬ 
ye  cin  Tola,  qa  Puwa,  qa  Job, 
qa  ^imron. 

14  Unkan  Zebulon  cinksi  wica¬ 
ye  cin  Sered,  qa  Elon,  qa  Jalel. 

15  Hena  Leha  cinksi  wicaye 
ca  Jakob  kiciton,  Aram  Mdaye 
kin  hen,  cunwintku  Dina  nakun, 
cinca  wica  winyan  ko  wicanagi 
owasin  wikcemna  yamni  sanpa 
yamni. 

16  Gad  cinksi  wicaye  cin  Zi- 
peyon,  qa  Hagi,  qa  Suni,  qa 
Ezebon,  Eri,  qa  Arodi,  qa  Areli. 

17  Unkan  Aser  cinksi  wica¬ 
ye  cin  Jimma,  qa  Jiswa,  qa  Ji- 
swi,  qa  Beriya,  qa  Sera  tawino- 
btinpi.  Unkan  Beriya  cinksi 
wicaye  cin  Heber,  qa  Malkiyel. 

18  Hena  Zilpa,  Laban  iye  cun¬ 
wintku  Leha  qu  qon,  cinksi  tvi- 
caya.  Hena  Zilpa  Jakob  kiciton 
wicanagi  ake  sakpe. 

19  Rahel  Jakob  tawicu  kin 
cinksi  wicaye  cin  Josep,  qa 
Benjamin. 

20  Unkan  Josep  cinksi  wicaye 
cin  Manase,  qa  Epraim  hena 
Asenat,  Potipera  On  otonwe  kin 
en  wosnapi  kage  cin  he  cunwin¬ 
tku,  Egupta  rnakoce  kin  en  Jo¬ 
sep  kiciton. 

21  Unkan  Benjamin  cinksi  wi¬ 
caye  cin,  Bela,  qa  Bered,  qa  As- 
bel,  Gera,  qa  Naaman,  Eri,  qa 
Ros,  Mupim,  qa  Hupim,  qa  A- 
red. 

22  Hena  Rahel  cinksi  wicaye 
ca  Jakob  kiciton,  wicanagi  owa¬ 
sin  ake  topa. 

23  Unkan  Dan  cinksi  wicaye 
cin  Husim. 

24  Unkan  Neptali  cinksi  wica¬ 
ye  cin  Jahzel,  qa  Guni,  qa  Jezer, 
qa  &ilem. 

25  Bilha,  he  Laban  iye  cun¬ 
wintku  Rahel  qu  qon,  hena  Ja¬ 


kob  kiciton,  wicanagi  cinksi  wi¬ 
caye  cin  owasin  sakowin. 

26  Wicanagi  Jakob  nite  kin 
etanhan  inanpapi,  (Jakob  cinca 
tawicupi  kin  hena  yawapi  sni) 
Jakob  kici  Egupta  ekta  ipi  kin 
wicanagi  owasin  wikcemna  sa¬ 
kpe  sanpa  sakpe. 

27  Unkan  Josep  cinksi  wica¬ 
ye  cin  Egupta  en  kicitonpi  kin, 
wdcanagi  nonpa.  Jakob  wico- 
wazi  Egupta  en  hi  qon,  wica¬ 
nagi  kin  owasin  wikcemna  sako¬ 
win. 

28  Wanna  Jakob  Juda  tokata 
ye  si,  Josep  en,  Gosen  etu  itko- 
lcim  u  kte  cin  heon.  Unkan 
Gosen  rnakoce  kin  en  hipi. 

29  Unkan  Josep  suktanka  can- 
pahmihma  koyag  wicakiye  ca 
atkuku  Israel  itkokipe  kta  e 
Gosen  etu  i,  qa  wanhdake  ca 
poskin  hduze  ca  tahu  akan  tehan 
ceya. 

30  Unkan  Israel  Josep  heciya, 
Nahahin  yani  kin,  nitohnake  kin 
he  wanciyaka,  heon  dehan  mata 
esta  tehike  kte  sni. 

31  Unkan  Josep  cinye  wicaye 
cin,  qa  atkuku  tiyohnaka  tawa 
kin  owasin  hewicakiya  ;  Wahde 
ca  Paro  owakimdake  kta,  Hun- 
ka  wanjin  wicawaye  cin,  qa  ate 
tiyohnaka  tawa  kin  Kanan  raa- 
koce  kin  en  unpi  qon,  wanna  en 
mail  ipi. 

32  Qa  wicasta  kin  wanuyanpi 
wihan  wicakiyapi  kin  hecapi, 
wicasta  wanuyanpi  yuha  unpi 
kin  is  hecapi,  qa  tahinca  pte  ko, 
qa  taku  tawapi  kin  owasin  awi- 
cahipi. 

33  Hecen  tohan  Paro  nicopi, 
qa  winiwangapi  qa,  Wicohtani 
tukte  wTanji  opiniciya  he  1  eye 
cinhan ; 

34  Hehan  kaken  ehapi  kta  ce, 
Hoksidan  unyaduhapi  kin,  wa¬ 
nuyanpi  awanwicunyakapi  ece  ; 

unkis  uncistinpidan  ehan  tanhan 
heuncapi,  qa  hunkake  wicunyan- 
pi  kin  hecen  opiiciyapi  ece,  eha- 
pi  kta ;  hecinhan  Gosen  en  ido- 
tankapi  kta.  Tona  wanuyanpi 
wihan  wicakiyapi  kin  hena  owa- 
sin  E  gup  ton  walite  wicadapi  sni. 

WICOWOYAKE  47. 

1  Hehan  Josep  hde  ca  Paro  oki- 
yake  ca,  Ate  qa  hunka  wanjin  wi- 
cawaye  cin,  qa  tahinca  tawapi, 
pte  tawapi  ko,  qa  taku  tawapi 
owasin,  Kanan  makoce  kinetan- 
han  upi,  qa  wanna  Gosen  ma¬ 
koce  kin  en  ahi  tipi,  eya. 

2  Qa  kunka  wanjin  wicaye  cin 
etanhan  wicasta  zaptan  iwicacu, 
qa  Paro  itokam  ewicahde. 

3  Unkan, Wicohtani  tukte  wan- 
ji  opiniciyapi  ke  %  Paro  Josep 
hunka  wanjin  wicaye  cin  ewi- 
cakiya.  Unkan,  Hoksidan  nita- 
wa  wanuyanpi  wilian  wicunki- 
yapi,  unkis  hunkake  wicunyanpi 
koya,  Paro  eciyapi. 

4  Qa,  Makoce  kin  en  ounyanpi 
kta  e  unhipi  ce,  Kanan  makoce 
kin  heciya  wicaakihan  wanna 
tekika ;  wanuyanpi  unhapi  ko 
takudan  yutapi  sni,  peji  wani- 
ca ;  heon  ceunniciyapi  Gosen 
makoce  kin  en  hoksidan  nita- 
wa  unkiyotankapi  kte,  Paro  eci- 
yapi. 

5  Unkan  Paro  Josep  heciya, 
Wanna  niyate  qa  hunka  wanjin 
wicayaye  cin  niye  en  hipi ; 

6  Egupta  makoce  kin  owasin 
nitokam  wanka.  Makoce  kin 
tukte  iyotan  waste  kin,  hen  ni¬ 
yate  hunka  wanjin  wicayaye 
cin  ko  iyotanke  wicakiya  wo. 
Gosen  makoce  kin  he  en  iyotan- 
kapi  kte  ca,  wanjiksi  minihecapi 
sdonwicayaya  hecinhan,  hena 
wanuyanpi  mitawa  kin  awanyag 
wicakiya  wo. 


7  Unkan  Josep  iye  atkuku  Ja¬ 
kob  u  kiye  ca  Paro  itokam  e- 
hde.  Unkan  Jakob  Paro  yawa- 
ste. 

8  Unkan,  Waniyetu  anpetu  to¬ 
na  yani  he  1  Paro  Jakob  eciya. 

9  Unkan,  Waniyetu  anpetu 
ihdaka  wani  kin  hena  waniyetu 
opawinge  sanpa  wikcemna  ya- 
mni.  Waniyetu  anpetu  wani 
kin  hena  tonana  qa  siksica. 
Hunkake  wicawaye  cin  wani¬ 
yetu  anpetu  ihdaka  nipi  qon 
iyehan  wani  sni  ce,  Jakob  Paro 
eciya. 

10  Hehan  Jakob  Paro  yawa- 
ste,  qa  Paro  itokapa  tanhan  ki- 
nanpa. 

11  Unkan  Josep  atkuku  hunka 
wanjitku  ko,  makoce  tukte  iyo¬ 
tan  waste  kin,  Rameses  makoce 
kin  he  en,  iyotang  wicasi,  qa 
Egupta  makoce  kin  en  maga 
wicaqu,  Paro  hecen  econ  si  qon, 
he  iyecen. 

12  Qa  Josep  atkuku,  hunka 
wanjin  wicaye  cin,  qa  atkuku 
wicowazi  kin  owasin,  taku  yu¬ 
tapi  wicaqu,  tasiceca  iyacinyan 
aguyapi  wicaqu. 

13  Unkan  wicaakilian  kin  iyo¬ 
tan  tehika  aye  cin,  heon  makoce 
kin  owancaya  aguyapi  wanica. 
Wicaakilian  kin  on  Egupta  ma¬ 
koce,  Kanan  makoce  ko,  awi- 
hnuni  aya. 

14  Unkan  aguyapi  opetonpi  kin 
he  Josep  wiyopeye  cin,  hecen 
mazaska  taku  Egupta  makoce 
kin  en  iyeyapi,  Kanan  makoce 
en  nakun  mazaska  iyeyapi  kin 
owasin,  Josep  kamna,  qa  maza¬ 
ska  kin  Paro  ti  kin  en  ahiju. 

15  Unkan  wanna  Egupta  ma¬ 
koce  kin  etanhan,  Kanan  ma¬ 
koce  kin  etanhan  ko,  mazaska 
kin  wanna  henakeca,  hehan  E- 
gupton  Josep  en  ahi  qa,  Aguya¬ 
pi  unqupo.  Tokeca  e  nitokam 

untapi  kta  he  1  Ecin  mazaska 
wanna  unnicapikin,  eciyapi. 

16  Unkan,  Wanuyanpi  duhapi 
kin  maqupo.  Mazaska  wanice 
cinhan  nitawanuyanpi  kin  on 
aguyapi  cicupi  kta  ce,  Josep 
eya. 

17  Unkan  ta wanuyanpi  kin 
Josep  en  ahipi ;  suktanka,  tahin- 
ca,  pte,  qa  suktanka  sonsonna, 
henakiya  on,  waniyetu  kin  he 
aguyapi  wicaqu. 

18  Waniyetu  kin  he  wanna 
ihunipi,  qa  waniyetu  iyokihe 
ake  Josep  en  hipi  qa,  Itancan 
anaunkihmapi  kte  sni,  mazaska 
wanna  ecaca  wanice  ca  woteca 
wanuyanpi  owasin  itancan  duha. 
Unyuhapi  kin  itokam  takudan 
unkohdaptapi  sni,  tancan  maga 
kici  ehake  hecehnana  unhapi. 

19  Tokeca  awiunhnunpi  kin 
wandake  kta  unkiye,  maga  un¬ 
hapi  ko  owasin  he  ?  Opeunton- 
po  unkiye  unkitamagapi  koya. 
Aguyapi  unyaqupi  kinhan  Paro 
wowindag  unyanpi  kta,  unkis 
maga  unhapi  koya.  Taku  un- 
kojupi  kta  nakun  unqupo  ;  kin¬ 
han  unnipi  qa  untapi  kte  sni, 
qa  unkitamagapi  kin  liewoskan 
wanke  kte  sni  ce,  eyapi. 

20  Hecen  Egupton  wicaakihan 
kin  on  iyotan  iyekiyapi,  qa  wi- 
casta  otoiyohi  owasin  tamagapi 
kin  wiyopekiyapi ;  unkan  Josep 
Egupta  makoce  kin  owasin  Pa¬ 
ro  opekiciton,  qa  Paro  makoce 
kin  owasin  taw  a  ya. 

21  Qa  oyate  kin  he  Egupta  ma¬ 
koce  ihanke  kin  anokatanhan 
o  ton  we  tokeca  ohna  iyotang  wi- 
cakiya. 

22  Wosnapi  kagapi  kin  henana 
tamagapi  kin  wiyopeyapi  sni 
ece.  Wosnapi  kagapi  kin  taku 
yutapi  onge  Paro  wicaqu  ece,  qa 
taku  Paro  wicaqu  kin  he  yutapi, 
heon  tamagapi  kin  opeton  sni. 


23  Qa  Josep  oyate  kin  hewi- 
cakiya,  Ihopo  nakaha  opeciton- 
pi  niyepi  nitamagapi  ko,  Paro 
tawa  niyanpi  kta.  Ihopo  de 
wojupi  kin  cicupi  qa  makoce  kin 
oyajupi  kta. 

24  Qa  kaketu  kta,  tohan  taku 
aicaga  eca,  owasin  idutapi  qa 
iyutapi  tomtom  yahduhapi  kta, 
hetanhan  ake  maga  kin  woya- 
jupi  qa  he  yatapi  kta,  niye,  nita- 
sicecapi  qa  tona  yatipi  kin  ohna 
yakonpi  kin  hena  owasin  he  yu¬ 
tapi  kta ;  tuka  iyutapi  izaptan- 
ptan  kin  owasin  Paro  yaqupi  kta 
ce,  eya. 

25  Unkan,  Itancan  ni  unyaya- 
pi  iyounnicipipi  kte  ;  hecen  Pa¬ 
ro  wowindag  unyanpi  kta. 

26  Unkan  wic»ope  kin  de  Jo¬ 
sep  ope  wicakiya,  qa  anpe  dehan 
hececa,  Egupta  makoce  kin  en 
wiyutapi  izaptanptan  kin  Paro 
tawa  ya.  Wosnapi  kagapi  ta¬ 
magapi  kin  henana  hecapi  sni, 
henana  Paro  tawa  ye  sni. 

27  Unkan  Israel  Egupta  ma¬ 
koce  kin  ohna,  Gosen  makoce 
kin  en  iyotanke  ca,  maga  yuha- 
pi  qa  icagapi  qa  nina  ihduotapi. 

28  Qa  Jakob  Egupta  makoce 
kin  en  waniyetu  ake  sakowin 
ni,  hecen  Jakob  anpetu  tawa  kin 
waniyetu  ni  un  kin,  waniyetu 
opawinge  sanpa  wikcemna  topa 
sanpa  sakowin  henakeca. 

29  Qa  anpetu  en  Israel  te  kte 
cin  he  wanna  askadan,  liehan 
cinhintku  Josep  kico  qa,  Cecici- 
ya  iyocicipi  kinhan  ninape  mi- 
ceca  kin  ihukuya  kiyugata  wro  ; 
kinhan  wowaonsida  wowicake 
ko  ecamiyecon,  qa  Egupta  ma¬ 
koce  kin  en  mayahnake  kte  sni; 

30  Tuka  Egupta  makoce  kin 
etanhan  amayade  ca,  ate  wica- 
waye  cin  ohna  hnakapi  kin  ohna 
mayahnake  kta  ;  hecen  hena  om 
imunke  kta  ce,  eciya.  Unkan, 

Mis  token  ehe  ein  ecen  ecamon 
kta  ce,  eya. 

31  Unkan  Wakantanka  caje- 
yate  ca  emakiya  wo,  eya.  Un¬ 
kan  Wakantanka  cajeyate  ca 
eciya.  Unkan  Israel  can  sagye 
ipa  kin  akan  pamahdedan  wo- 
cekiye  eya. 

WICOWOYAKE  48. 

1  Unkan  hena  owasin  iyoha- 
kam  hehan,  Iho  niyate  waya- 
zanka  ce,  Josep  eciyapi,  qa  cin- 
liintku  napin  Manase  Epraim 
kici  hduha  ekta  i. 

2  Unkan  Jakob  okiyakapi,  Ni- 
cinksi  Josep  niye  en  u  ce,  eya- 
pi.  Unkan  Israel  wakisag  iciye 
ca  owinja  kin  akan  iyotanka. 

3  Qa,  El  Iyotan  wasake  cin 
Kanan  makoce  kin  heciya  Luz 
ekta  miye  en  ihdutanin,  qa  ma- 
yawaste, 

4  Qa  hemakiya,  Miye  wawicali- 
ye  cicage,  yuota  ciciye  ca, 
oyate  obe  ota  cicage  ca  makoce 
kin  de  nakun  cicu  kta,  nicinca 
nihakam  upi  kte  cin  owihanke- 
sniyan  tawapi  kta  ce,  emakiya. 

5  Qa  wanna  nicinca  nonpa, 
Egupta  makoce  kin  en  niciton- 
pi,  Egupta  ekta  niye  en  cihi  sni 
kin  itokam,  Epraim  Manase  ki¬ 
ci,  hena  mitawa  ce,  Ruben  &i- 
meyon  kici  iyecen,  tawa  wica- 
waye  kta  ce. 

6  Qa  taku  nitawa  kin  hena 
iyohakam  nicitonpi  kte  cin  hena 
nitawapi  kta,  tuka  cinye  wica- 
yapi  kin  eciyatanhan,  makoce 
tawapi  kin  en  cas  wicatonpi 
kta. 

7  Miye  Aram  Mdaye  kin  etan- 
han  wau  qon,  hehan  Rahel  ma- 
kita,  Kanan  makoce  kin  en, 
canku  ohna  Eprata  etanhan  ma¬ 
koce  iyutapi  kin  wanjidan,  qa 
heciya  owehnaka  Eprata,  Betle- 

76 


hem  eyapi  kin  hee,  canku  kin 
ikiyedan,  eya. 

8  Hehan  Israel  Josep  cinksi 
wicaye  cin  wanwicahdake  ca, 
Dena  tuwepi  he?  Jakob  Josep 
eciya. 

9  Unkan,  Wakantanka  cine  a 
deciya  maqu  kin  dena  eepi,  Jo¬ 
sep  atkuku  kin  eciya.  Unkan, 
Ceciciya  ce,  napin  makau  wo, 
wicawahdawaste  kta  ce,  eya. 

10  Wanna  Israel  wicahinca  he- 
ca  on  ista  gonga,  wanyaka  okitpa- 
ni.  Unkan  en  awicahi,  unkan  pos- 
kin  wicahduze  ca  i  iwicaputaka. 

11  Israel  Josep  heciya,  Niite 
kin  eqes  wanwahdake  kte  cin 
epee  sni,  unkan  wanna  icah  wi- 
cayaye  cin  hena,  Wakantanka 
wanwicahdag  mayan.  • 

12  Unkan  Josep  hupahu  kin 
etanhan  inanpe  wicaye  ca,  ite 
kin  maka  kin  etkiya  patuja. 

13  Qa  napin  wicahduza,  Epra¬ 
im  Josep  nape  etapa  kin  en,  Is¬ 
rael  catka  kin  ektakiya,  qa  Ma¬ 
nase  iye  nape  catka  kin  en,  Is¬ 
rael  etapa  kin  ektakiya  ;  hecen 
atkuku  kin  en  awicai. 

14  Unkan  Israel  kiyugate  ca 
nape  etapa  kin  Epraim  pa  kin 
aputaka,  he  hakakta  tuka,  qa 
nape  catka  kin  Manage  pa  kin 
akan  he  tokapa  tuka,  nape  yu- 
kcanyan  ye  kiya. 

15  Qa  Josep  yawaste  qa  heya, 
Wakantanka  ate  wicawaye  Abe- 
reyam  Izak  kici  itokam  manipi 
qon,  he  Wakantanka  matonpi 
kin  ehantanhan  anpe  dehanyan 
won  mayan  kin ; 

16  Ohnihde  un  kin  taku  sica 
owasin  etanhan  opemakiton  kin 
he,  hoksipidan  kin  wicayawaste 
kte,  micajeyan  qa  ate  wicawaye 
cin  Abereyam  Izak  kici  icajeyan 
ewicakiyapi,  qa  maka  kin  ohna 
nina  ihduotapi  kte,  eya. 

17  Unkan  atkuku  nape  etapa 


WICOWOYAKE  49. 


kin  Epraim  pa  kin  aputake  cin 
he  Josep  wanyake  ca,  sice  dake 
ca  atkuku  nape  kin  yuze  ca, 
Epraim  pa  kin  etanhan  Manase 
pa  kin  etkiya  ye  kiye  kta  tuka ; 

18  Qa,  Hecetu  sni  ate,  de  toka- 
pa  kin  ee.  Iye  pa  kin  nape  eni- 
tapa  kin  on  aputaka  wo,  Josep 
atkuku  kin  eciya. 

19  Unkan  sdonwaya.  Micin¬ 
ksi  sdonwaya  ce.  He  nakun 
oyate  kta  qa  he  tanka  kta,  qeyas 
sunkaku  iyotan  tanka  kta  qa 
cinca  wicaye  kte  cin  oyate  ota 
kta  ce  ; 

20  Eye  ca  anpetu  kin  hehan 
wicayawaste  qa,  Nicajeyan  Is¬ 
rael  ihdawastepi  qa,  Wakantan- 
.ka  Epraim  qa  Manase  iyecen 
icah  niyan  nunwe,  eyapi  kta  ce, 
eya.  Hecen  Epraim  Manase 
itokam  cajeyata. 

21  Hehan  Israel  Josep  heciya, 
Anagoptan  wo.  Miye  mate  kta, 
tuka  Wakan  tanka  nicicapi,  qa 
ate  wicayayapi  tamakocepi  kin 
ekta  anihdapi  kta. 

22  Qa  miye  makoce  onspa,  A- 
mori  nape  kin  etanhan  mitacan- 
hpi  mitinazipe  kin  iyahna  on 
iwacu  qon,  he  hunk  a  wanjin  wi- 
cayaye  cin  iyakapa  cicu,  eciya. 

WICOWOYAKE  49. 

1  Qa  Jakob  cinksi  wicaye  cin 
wicakico  qa  heya,  Mniciyapo, 
tokata  anpetu  yeye  cin  token  ni- 
hiyahdepi  kte  cin  ociciyakapi 
kta. 

2  Jakob  cinksi  wicaye  cin  wi- 
taya  upi  qa  anagoptanpo.  Isra¬ 
el  niyatepi  kin  he  anakicigoptan- 
po. 

3  Ruben  micinksi  tokapa  kin  he 
niye,  mitowasake  mitowookihi 
tokaheya  kin  iyotan  wicimdeza 
iyotan  suta. 

4  Mini  iyecen  nihduhepicasni, 


heon  initancan  kte  sni.  Niyate 
ohehde  kin  ayadi  qa  hehan  mi- 
towinja  kin  dusapa  ce. 

5  ^imeyon  Lewi  kici  hunka 
wanjin  kiciyapi.  Tacanhpipi 
kin  wipe  wicakisa  kin  heepi. 

6  Canteptanyanpi  qehan  wica- 
sta  wan  ktepi,  qa  iyokipi  iciyapi 
kta  e  oinatake  wan  ogapi ;  heon 
wohdakapi  kin  en  minagi  kin  ye 
kte  sni,  qa  omniciye  tawapi  kin 
en  wowitan  mitawa  un  sni  nun¬ 
we. 

7  Wicocanniye  tawapi  kin  yasi- 
capi  nunwe,  waditaka  ce,  towa- 
hanicidapi  kin  he  nakun,  wohiti- 
ka  ce  ;  Jakob  en  yukinukan  wi- 
cawakiye  ca  Israel  ohna  yuo- 
mden  iyaye  wicawakiye  kta. 

8  Juda  niye  hunka  wanjin  wi~ 
cayaye  cin  niyatanpi  kta.  Ni- 
nape  kin  toka  niyanpi  tahu  kin 
akan  niyate  cinksi  wicaye  cin 
nitokam  patujapi  kta. 

9  Maaja  cincadan  wan  Juda 
heca.  Wicayapotapi  kin  etanhan 
micinksi  nayajin.  Mnaja  iyecen 
canpeska  makehde  wanka,  qa 
mnaja  wiye  wan  iyecen,  tuwe 
he  pahice  kta  he  ? 

10  Juda  etanhan  maza  sagye 
yutokanpi  kte  sni,  tuka  cadota- 
hedan  wicasta  yatapi  yuke  kta, 
Silo  hi  kin  hehanyan,  qa  iye  en 
oyate  kin  mniciyapi  kta. 

11  Tasunke  sonsonna  hastan- 
hanka  iyuwi  kin  en  iyakaskahan, 
qa  tasunke  sonsonna  cinca  kin 
hastanhanka  waste  hinca  iyuwi 
kin  ekta,  taonhdohda  kin  minisa 
on  hdujaja  kta  qa  tasina  hastan¬ 
hanka  we  kin  on. 

12  Ista  kin  minisa  on  sa  kte  ca 
hi  kin  pte  asanpi  on  ska  kta. 

13  Zebulon  miniwanca  huta 
kin  en  ti  qa  iye  en  wita  wata 
oihuni  kta,  qa  Zidon  otonwe  kin 
hehanyan  yuhe  kta. 

14  Isakar  suktanka  sonsonna 

wasake  cin  heca  wan,  conkaske 
otahedan  makan  wanka. 

15  Okihpapi  kin  he  waste  kin, 
qa  makoce  kin  wiciyokipi  kin  he 
wanyake  ca  qin  kta  e  tahpa  kin 
qu,  hecen  wayaka  wicohtani  kin 
econ. 

16  Dan  Israel  wicoun  wan  iye- 
cen  taoyate  kin  wicayaco  kta. 

17  Wamduska  wan  canku  tu- 
kte  ohna  yapi  kte  cin  ohna  nai- 
cih.be  ca,  §uktanka  siyete  kin  ya- 
htaka  on  tuwe  akan  yotanke  cin 
itunkam  hinhpaye  kta  Dan  he- 
cece  kta. 

18-Jehowa  woyuske  nitawa 
kin  awape. 

19  Ozuye  wan  Gad  azuye  kta, 
tuka  ihakam  iye  azuwicaye  kta. 

20  Aser  taaguyapi  kin  waste 
qa  wicasta  yatapi  woyute  wici¬ 
yokipi  kin  wicaqu  kta. 

21  Neptali  tamdoka  kiyuskapi 
kin  heca  iapi  wicimdeza  ia. 

22  Josep  adetka  waicahya  ece, 
adetka  waicahya  mini  hdoka 
icahda,  taadetka  kin  conkaske 
iyadipi. 

23  - Wanhinkpe  yuhapi  kin  he- 
na  iyaonpapi  qa  kigepi  qa  sicaya 
kuwapi. 

24  Tuka  tinazipe  kin  sutaya 
han,  Jakob  wasagye  cin  towa- 
sake  kin  eciya  tanhan  nape  isto 
kin  yuwasakapi  ce.  Heciya 
tanhan  Israel  taimnija  qa  wo 
wicaqu  kin  hee ; 

25  Niyate  Taku  wakan  da  kin 
eciya  tanhan.  Iye  oniciye  ca 
Iyotan  wasake  cin  iye  niyawa- 
ste  kta,  mahpiya  wankan  tanhan 
wowaste  kin,  osbe  kin  ihukuya 
wanke  cin  wowaste  kin,  aze  te- 
zi  ko  wowaste  kin  nicu  kte. 

26  Niyate  wicayawaste  kin  he 
wawokihika,  he  ohinniyan  he 
cin  isanpa.  Paha  owihanke 
wanice  cin  taku  wiciyokipi  ai- 
cage  cin  he  Josep  pa  kin  en,  qa 

tuwe  hunka  wanjin  wicaye  cin 
etanhan  yukinukanpi  qon,  pe- 
sdete  kin  en  unpi  kte. 

27  Benjamin  sunktokeca  yate- 
sa  heca  anpao  kte  cin  hehanyan 
^ute  kta  ece  ;  htayetu  eca  wa- 
wicaki  kin  pamni  kta. 

28  Israel  wicoun  ake  nonpa  kin 
hena  owasin  heepi,  qa  hecen  ate 
yapi  kin  ewicakiye  ca  wicahda- 
waste,  otoiyohi  towaste  kin  iye- 
cen  wicayawaste. 

29  Qa  hecen  wahokonwicaki- 
ya,  Mis  oyate  mitawakin  en  ope 
mayanpi  kta,  ate  wicawaye  cin 
om  emahnakapo,  imnija  ohdoka 
maga  wan  Epron  IPeti  kin  tawa 
qon  en  un  kin,  he  en. 

30  Kanan  makoce  kin  etu,  Ma- 
more  itokam,  Makpela  maga  kin 
en  imnija  ohdoka  wanke  cin  he 
ohna.  Abereyam  wicasta  ohna 
hnakapi  kte  cin  he  tawa  kta 
emaga  kin  he  Epron  Heti  kin  he 
opekicaton. 

31  Hen  Abereyam  tawicu  Sara 
kici  wicahnakapi,  hen  Izak  ta¬ 
wicu  Rebeka  kici  wicahnakapi, 
qa  hen  mis  Leha  wehnaka. 

32  Maga  kin  he  imnija  ohdoka 
ohna  wanke  cin  ko,  Het  cinca 
wicaye  cin  opewicakicaton  qon, 
ewicakiya. 

33  Hecen  Jakob  cinksi  wicaye 
cin  wahokonwicakiye  cin  aya- 
stan  qehan,  siha  kin  ohehdepi 
kin  en  ehdaku  qa  ta  ;  unkan  ta¬ 
oyate  kin  ekta  okipe  yapi. 

WICOWOYAKE  50. 

1  Hehan  Josep  atkuku  ite  kin  a- 
kan  ehpeiciyecaiiputakecaceya. 

2  Qa  Josep  taokiye  peji  huta 
wicastapi  kin  atkuku  yuhwin 
sni  wastemna  ye  wicasi.  Un¬ 
kan  peji  huta  wicasta  kin  Israel 
wastemna  yanpi ;  anpetu  wi- 
kcemna  tom  hecakiconpi. 


WICOWOYAKE  50. 


3  Tona  yuhwin  sni  wastemna 
yanpi  eca  hehanyan  yustanpi 
ece.  Unkan  Egupton  anpetu 
wikcemna  sakowin  Jakob  ace- 
yapi. 

4  Anpetu  hena  aceyapi  kin 
wanna  iyokipiapi,  hehan  Josep 
Paro  tiyohnaka  tawa  kin  hewi- 
cakiya,  Wanna  waste  mayada- 
pike  cinhan  miye  mahapi  qa  Pa¬ 
ro  itokam  hecen  eyapo. 

5  Ate  hecen  emakiya,  Iho  mis 
wanna  mate  kta  ce.  Kanan 
makoce  kin  heciya  ohnahnakapi 
wan  micice  ein  he  ohna  mahna- 
ka  wo,  eye  ca  Wakantanka  caje- 
yate  masi.  Unkan  tokin  wan¬ 
na  itawankanhde  mde  ca  ate 
wehnaken,  kinhan  wahdi  kta. 

6  Unkan  Paro  ayupte  ca,  Ita¬ 
wankanhde  ye  ca  niyate  kihna- 
ka  wo,  konza  eye  nisi  qon  iyecen. 

.7  Unkan  Josep  atkuku  kihnake 
kta  e  itawankanhde  ye  ca  Paro 
taokiye  kin  owasin  opapi,  tiyo- 
hna  hunka  wicayapi,  qa  Egupta 
makoce  kin  hunka  wicayapi  ko 
owasin. 

8  Qa  Josep  tiyohnaka  tawa, 
qa  hunka  wanjin  wicaye  cin  a- 
tkuku  tiyohnaka  tawa  owasin ; 
tasiceca  qa  tahinca,  pte  ko  yu- 
hapi  kin  henana  Gosen  makoce 
kin  en  kihnakapi. 

9  Canpahmihma  qa  wicasta 
suktanka  akan  yotankapi  ko 
opapi,  hecen  ospaye  tanka  liinca. 

10  Unkan  Atad  tahocoka  kin 
ekta  ipi  he  Jordan  akasanpa 
wanka,  qa  heciya  woceye  tanka 
anpetu  sakowin  atkuku  kin  nina 
aceyapi. 

1 1  Unkan  makoce  wojutipi  kin 
>Kanani  hena  Atad  tahocoka 
ohna  ceyapi  kin  he  wanyakapi 
qa,  Egupton  de  nina  ceyapi  ce, 
eyapi ;  heon  oyanke  kin  he  E- 
gupton  oceyapi  kin  eciyapi,  he 

I  Jordan  akasanpa  wanka. 


12  Hecen  cinksi  wicaye  cin 
token  econ  wicasi  qon,  ecen 
ecakiconpi. 

13  Qa  cinksi  wicaye  cin,  hena 
Kanan  makoce  kin  ekta  hduha 
yapi,  qa  Makpela  maga  kin  en 
imnija  ohdoka  wanke  cin  he 
ohna  kihnakapi ;  Mamore  ito¬ 
kam  ;  maga  kin  he  Abereyam 
Epron  Heti  kin  etanban  opeki- 
caton  wicasta  ohnahnakapi  tawa 
kta  e  hecon. 

14  Unkan  Josep  Egupta  ekta 
hda,  atkuku  hnakapi  kin  iyoha- 
kam  ;  iye  hunka  wanjin  wicaye 
cin,  qa  tona  iye  om  atkuku  hna¬ 
kapi  kta  e  itawankanhde  yapi 
qon  owasin. 

15  Unkan  Josep  cinye  wicaye 
cin  ate  yapi  kin  te  cin,  heon  wi- 
kopapi  qa  heyapi,  Okini  Josep 
sicaya  unkuwapi  qa  iye  en  taku 
sica  ecaunkiconpi  qon  is  owasin 
tokicon  kta. 

16  Qa  hecen  Josep  okiyag  wi- 
casipi ;  Niyate  te  cin  itokam  he¬ 
cen  wahokonunkiyapi. 

17  Josep  kaken  eyakiyapi  kta, 
Tokin  nicinye  wahtanipi  kin  wi¬ 
caye  cicajujun.  Sicaya  ecani- 
conpi  tuka  niyate  ta  Wakantan¬ 
ka  kin  wowindag  wicaye  cin 
wahtanipi  qon  kajujun ;  eya  ce, 
eyapi.  Unkan  Josep  wicoie  oki- 
yakapi  kin  on  ceya. 

18  Hehan  Josep  cinye  wicaye 
cin  iye  en  ipi,  qa  itokam  ehpe- 
iciyapi  qa,  Iho  unyaduhapi  ce, 
eciyapi. 

19  Unkan,  Ihnuhan  ininihanpi 
kin.  Mis  Wakantanka  hemace- 
ca  he  1 

20  Niyepi  kin  sicaya  ecamicon 
wacanipi,  tuka  Wakantanka  wa¬ 
ste  kta  b  cin,  oyate  ota  ni  wi¬ 
caye  kta  anpe  dehan  iyecen  he¬ 
con  ce. 

21  Heon  nakaha  inihanpi  sni- 
po.  Mis  wo  cicupi  kta  niyepi 

nitasicecapi  ko,  ewicakiye  ca, 
hecen  wicakihna  qa  canto  wi- 
cahnaka. 

22  Josep  Egupta  en  ounyan ; 
iye  atkuku  tawicoun  koya,  qa 
Josep  waniyetu  opawinge  sanpa 
wikcemna  ni. 

23  Qa  Josep  Epraim  cinca  ta- 
kojatpaku,  qa  sanpa  cinca  wan- 
wicahdake  ca  nakun  Manase 
cinhintku  Makir  cinca  kin  hena 
Josep  siyoto  akan  wicahduha. 

24  Hehan  Josep  hunka  wan- 
jin  wicaye  cin  hewicakiya ;  Mis 
mate  kta  tuka  Wakantanka  ni- 
yepi  en  nihipi  kte  ca,  makoce 

kin  de  etanhan  itawankanhde  ye 
niyanpi  kta  ;  makoce  wan  Abe- 
reyam  Izak  Jakob  ko  konza  ewi¬ 
cakiye  cin  he  ekta. 

25  Qa  Josep  Israel  cinca  kin 
konza  ewicakiya,  Awicakehan 
Wakantanka  niyepi  kin  en  nihi¬ 
pi  kta,  qa  mihu  kin  detanhan 
ayahdapi  kta  ce,  eya. 

26  Hehan  Josep  taiyaya.  Wan¬ 
na  waniyetu  opawinge  sanpa 
wikcemna  hehan.  Unkan  iye 
tancan  yuhwin  sni  wastemna 
yanpi,  qa  Egupta  makoce  kin  en 
can  ohna  knakapi  wan  ohna 
hnakapi. 


JEHOWA  YATANPI  KTE. 


HDOANPAPI. 


WICOWOYAKE  1. 

1  Wanna  Israel  cine  a  Jakob 
kici  Egupta  ekta  hipi  cajepi  de- 
na  eepi,  otoiyohi  tiyohnaka  om 
hipi. 

2  Ruben,  Simeon,  Lewi  Juda, 

3  Isakar,  Zebulun,  qa  Benja¬ 
min, 

4  Dan  qa  Naptali,  Gad  qa  Aser. 

5  Unkan  wicanagi  Jakob  ceca 
etanhan  inanpapi  kin  owasin 
wicanagi  wikeemna  sakowin,qa 
Josep  eqe  wanna  Egupta  en  un. 

6  Unkan  Josep  ta  cincu  ko  owa¬ 
sin,  nakun  tona  kici  icagapi  kin 
owasin. 

7  Unkan  Israel  cinca  kin  nina 
icagapi,  qa  ihduotapi,  qa  wasaka 
hinca  ayapi,  qa  nina  ota  ayapi, 
on  makoce  kin  owancaya  unpi. 

8  Unkan  Egupta  en  wicasta 
yatapi  tokeca  wan  najin,  he  Jo¬ 
sep  sdonye  sni. 

9  Unkan  oyate  tawa  hewica- 
kiya,  Inyun,  Israel  cinca  oyate 
kin  unkiyepi  sam  iyeya  otapi  qa 
wasakapi. 

10  Ito  wacinksamya  econ  wi- 
cunkiyapi  kta,  okini  ihduotapi, 
qa  ozuye  wan  tatpe  unhipi  kin- 
han  i6  eya  toka  unyanpi  om  ko- 
kijuyapi  kta,  qa  azuunyanpi  qa 
makoce  kin  etanhan  hdinanpapi 
kta,  eya. 

11  Unkan  tawaqinpi  on  wasaka 
sni  wicakiyapi  kta  e  wohtani 
itancan  yuhe  wicakiyapi.  Unkan 
opiye  otonwe,  Piton  qa  Rameses 
Paro  kicagapi. 

12  Unkan  token  iyokisin  wica- 
yapi  kin  hecen  ihduotapi,  qa  ica- 

Exod.  F 


gapi,  qa  Israel  cinca  kin  on  etanT 
han  nina  kokipapi. 

13  Unkan  Egupton  Israel  cinca 
kin  nina  htani  wicakiyapi. 

14  Qa  wohtani  tehika  owasin 
econ  wicakiyapi  on  wiconi  ta- 
wapi  pa  wicakagapi  upsija  en, 
qa  rnaka  omdoton  en  qa  wohtani 
owasin  tehiya  econ  wicakiyapi. 

15  Unkan  Egupton  wicasta  ya¬ 
tapi  Heberi  cincatonwicakiya- 
pi  wanji  &ipera  eciyapi  qa  un¬ 
man  Pua  eciyapi  kin  hena  he- 
wicakiya ; 

16  Heberi  winohinca  cinca  ton 
wicayakiyapi  eca,  qa  can  akan 
iyotankapi  wanwicadakapi  eca 
cinca  wica  kinhan  te  yayapi  kta, 
tuka  he  winyan  kinhan  eqe  ni 
kta. 

17  Tuka  cincatonwicakiyapi 
kin  Wakantanka  kokipapi  qa  to¬ 
ken  Egupton  wicasta  yatapi  kin 
econ  wicasi  ecen  econpi  sni,  tu¬ 
ka  cinca  wica  kin  ni  wicayapi. 

18  Unkan  Egupton  wicasta  ya¬ 
tapi  kin  cincatonwicakiyapi  kin 
wicakico,  qa  hewicakiya,  Toke¬ 
ca  decen  ecanonpi  qa  cinca  wica 
kin  ni  wicayayapi  he  %  eya. 

19  Unkan  cincatonwicakiyapi 
kin  Paro  heciyapi,  Heberi  wino¬ 
hinca  kin  Egupton  winohinca 
kin  iyececapi  sni  ye,  tuka  mi- 
nihecapi  qa  cincatonwicakiye 
cin  en  wicahi  sni  itokam  cinca- 
tonpi  heon  heconkupi  ye. 

20  Unkan  Wakantanka  cinca¬ 
tonwicakiyapi  tanyan  ecawica- 
kicon,  unkan  oyate  kin  ihduota¬ 
pi  qa  wasaka  hinca  ayapi. 

21  Unkan  cincatonwicakiyapi 

kin  Wakantanka  kokipapi  lieon 
tipi  wicakicaga. 

22  Unkan  Paro  oyate  tawa 
owasin  taku  wanji  econ  wicasi, 
Cinca  wica  kin  owasin  wakpa 
kin  en  eRpewicayayapi  kta,  tu- 
ka  winyan  kin,  owasin  niwica- 
yayapi  kta  ce,  eya, 

WICOWOYAKE  2. 

1  Unkan  wicasta  wan  Lewi  ti- 
yohnaka  etanhan  Lewi  cunwint¬ 
ku  wan  ekta  i  qa  yuza. 

2  Unkan  winoRinca  kin  ihdu- 
sake  ca  cinca  wan  ton,  qa  hoksi- 
dan  waste  e  wanhdake  ca  wi 
yamni  nakiRma. 

3  Hehan  sanpa  nakiRma  okihi 
sni,  qa  huRba  wakiskotpa  wan 
icu  qa  bitumen  cansin  ko  on 
apawinte  ca  he  ohna  hoksiyoqo- 
pa  kin  okihnake  ca  wakpaicahda 
psa  en  ehnaka. 

4  Unkan  tankeku  token  ecaki- 
conpi  kte  cin  sdonye  kta  e  ite- 
banyan  inajin. 

5  Unkan  Paro  cunwintku  ihdu- 
jaja  kta  wakpa  ekta  i,  qa  tawi- 
koska  wakpa  hutata  kin  omani- 
pi ;  qa  Avakiskotpa  kin  psa  ehna 
wanyake  ca  tawikoska  kin  he 
huwe  ye  si. 

6  Qa  yuRdoke  ca  hoksiyoqopa 
wanyaka.  Unkan  inyun  hoksi¬ 
yoqopa  kin  ceya.  Unkan  onsi- 
da  qa,  Heberi  cinca  wan  dee, 
eya. 

7  Unkan,  Heberi  winoRinca 
waazinkiye  cicipan  mde  ea  hok¬ 
siyoqopa  azin  niciye  kta  ye,  tan¬ 
keku  Paro  cunwintku  kin  eciya. 

8  Unkan,  Ya  ye,  Paro  cunwin¬ 
tku  eciya.  Hecen  wiciyanna 
kihde  ca  hoksiyoqopa  hunku  kin 
kipan. 

9  Unkan,  Hoksiyoqopa  kin  de 
ahda,  qa  azin  miciciya  ye,  kin- 
han  cicicajuju  kte  ye,  eya.  Un¬ 


kan  winoRinca  kin  hoksiyoqopa 
ikikcu  qa  azinkiya. 

10  Unkan  hoksidan  tanka  ica- 
ga.  Unkan  Paro  cunwintku  kin 
kahi,  hecen  he  cinksi  ya,  qa  mi- 
niyatanhan  iwacu  eya,  heon  Mo~ 
wis  eya  cajehdata. 

11  Unkan  Mowis  tanka  icage 
cin  he  iyohakam  kaketu ;  Mowis 
hunkawanjitku  wicaye  cin  ekta 
i,  qa  token  qin  wicakiyapi  aton- 
wan,  qa  Egupton  wicasta  wan 
Heberi  wicasta  iye  sunkaku  wan 
kte  wanyaka. 

12  Qa  anokatanhan  ihduhomni, 
qa  wicasta  wanica  wanyake  ce- 
han,  Egupton  kin  he  kte,  qa  wi- 
yaka  mahen  naRma. 

13  Qa  inonpa  can  tankan  i,  un¬ 
kan  inyun  Heberi  wicasta  nom 
kicizapi,  unkan,  Tokeca  nitako- 
da  ayapa  he?  sicaya  econ  kin 
eciya. 

14  Unkan,  Tuwe  wicasta  yata- 
pi,  qa  wayaco  tawa  unyayapi  kta 
e  nicaga  he?  Htanihan  Egup¬ 
ton  yakte  kin  he  iyecen  mayakte 
kta  he?  eya.  Unkan  Mowis  ko- 
kipe  ca  aAvicakehan  wicoie  kin 
de  sdonyapi  ce,  eya. 

15  Unkan  Paro  wicoie  kin  de 
naRon  qa  Mowis  kte  kta  e  akita, 
unkan  Mowis  najica,  Paro  ite 
kin  etanhan  qa  Midian  makoce 
kin  en  yanke  ca  miniyowe  wan 
akan  iyotanka. 

16  Unkan  Midian  wawayusna 
kin  cunwintku  sakowin  atkuku- 
pi  taRinca  tawa  mini  yatke  wi¬ 
cakiyapi  kta  e  hipi,  qa  etanhan 
icupi,  qa  wakiskotpa  ojudan  ya- 
pi. 

17  Unkan  wiRanwicakiyapi  he- 
ca  en  hipi  qa  nape  wicayapi ;  un¬ 
kan  Mowis  najin,  qa  owicakiye 
ca  taRinca  tawapi  mini  wicaqu. 

18  Unkan  atkukupi  kin  Ruel 
en  hdipi ;  unkan,  Tokeca  naka- 
ha  ecadan  yahdipi  he  ?  eya. 


WICOWOYAKE  3. 


19  Unkan,  Egnpton  wicasta 
wan  wihan  wicakiyapi  etanhan 
eunhdakupi,  qa  nakun  mini  un- 
kieieupi,  qa  tahinca  kin  mini  wi- 
caqu,  eyapi. 

20  Unkan  tukte  he  1  tokeca  wi¬ 
casta  kin  ehpe  yayapi  he  1  kico- 
po,  aguyapi  yute  kta  ce,  eya. 

21  Unkan  wicasta  kin  he  kici 
ounye  kta  Mowis  iyokipi ;  unkan 
cunwintku  Zipora  tawicu  kta  e 
qu. 

22  Unkan  cinca  wan  kiciton, 
unkan,  Oyate  tokeca  tamakoce 
kin  en  manka  ce,  eye  ca  heon 
Gersom  eya  caskiton. 

23  Unkan  anpetu  ota  iyoha- 
kam,  Egupton  wicasta  yatapi  ta. 
Unkan  Israel  cinca  kin  sica  ho- 
wayapi  wohtanipi  kin  on,  qa 
wohtanipi  kin  on  ceyapi  kin  he 
wankantuya  Wakantanka  ekta  i. 

24  Unkan  Wakantanka  sica  ho- 
wayapi  kin  nahon,  qa  Abereham, 
qa  Izak,  qa  Jakob  om  wicotaku- 
ye  kage  ciqon  he  kiksuya. 

25  Qa  Wakantanka  Israel  cin¬ 
ca  kin  awicatonwan,  qa  Wakan¬ 
tanka  sdonwicaya. 

WICOWOYAKE  3. 

1  Unkan  Mowis  iye  tunkanku 
Jetro  Midian  wawayusna  tahin- 
ca  tawa  awanwicayake  ca  ta¬ 
liinca  hopuze  cin  iheyata  awica- 
ye  ca  Wakantanka  paha  tawa 
ldn  Horeb  ekta  i. 

2  Unkan  Jehowa  ohnihde  kin 
otehi  wan  cokaya,  peta  ide  wan 
en  ihdutanin  he  wanyaka ;  un¬ 
kan  inyun  otehi  peta  en  itkon, 
tuka  hulinage  sni. 

3  Unkan,  I  to  ekta  mde  ca  wo- 
w'anyake  tanka  kin  he,  tokeca 
otehi  kin  huhnage  sni  he  wan- 
mdake  kta,  Mowis  eya. 

4  Unkan  wanyake  kta  e  u  kin 
he  Jehowa  wanyake  ca  Wakan¬ 


tanka  otehi  cokaya  tanhan  Id- 
pan,  qa  Mowis,  Mowis,  eya. 
Unkan,  Iho  miye,  eya. 

5  Unkan,  Ihnuhan  deciya  iki- 
yedan  yahi  kinhan.  Ma'ka  kin 
tukten  nayajin  kin  he  wakan  ce  ; 
heon  nisiha  etanhan  hanpa  hdus- 
doka  wo  ; 

6  Qa  mis  nihunkake  taku  wa- 
kandapi  kin  he  miye,  Abereham 
taku  wakanda  qa  Izak  taku  wa- 
kanda  kin,  qa  Jakob  taku  wakan¬ 
da  kin  he  miye  ce,  eya.  Unkan 
Mowis  Taku  Wakan  aton we  kta 
kokipa,  heon  ite  kin  aihdahpa. 

7  Unkan,  Egsapta  en  oyate  mi- 
tawa  toiyokisicapi  kin  he  wan- 
mdake,  ca  wicakaliapapi  kin  on 
sicahowayapi  kin  he  nawahon  qa 
wayazanhdapi  kin  sdonwaya. 

8  Qa  Egupton  napepi  kin  etan¬ 
han  ewicawahdaku  qa  makoce 
kin  he  etanhan,  makoce  tanka  qa 
waste,  makoce  wan  ohna  pte 
asanpi  qa  canhanpi  tiktica  kadu- 
ze  cin  he,  Kanani,  qa  Heti,  qa 
Amori,  qa  Perazi,  qa  Hiwi,  qa 
Jebusi  ounyanpi  kin,  heciya  awi- 
camde  kta  e  kun  wahi  ce. 

9  Hantuke,  Israel  ceyapi  kin 
wanna  en  mahi,  qa  iyokisicapi 
kin  token  Egupton  iyokisin  wi- 
cayapi  kin  he  nakun  wanmdaka. 

10  Heon  iho  wanna  oyate  mi- 
tawa,  Israel  cinca  kin  Egupta 
etanhan  hdinanpe  wicayaye  kta 
e  Paro  ekta  ye  cisi  kta  ce,  Jeho¬ 
wa  eya. 

11  Unkan,  Mis  matuwe  he  on 
Paro  ekta  mde  ca  Israel  cinca 
kin  Egupta  etanhan  hdinanpe 
wicawaye  kta,  Mowis  Wakan¬ 
tanka  eciya.. 

12  Unkan  heya,  Awicakehan 
nici  waun,  qa  ye  cisi  kin  de  etan¬ 
han  sdonyaye  kta,  oyate  kin 
Egupta  etanhan  hdinanpe  wica¬ 
yaye  iyohakam  he  kin  de  akan 
Wakantanka  ohoyadapi  kta  ce. 

13  Unkari  Mowis  Wakantanka 
heciya,  Iho  Israel  cinca  kin  en 
wai,  qa  nihunkakepi  Taku  Wa- 
kandapi  kin  he  niyepi  ekta  u  ma¬ 
gi,  epe  cinhan ;  hehan,  Token 
eciyapi  emakiyapi  kinhan,  taku 
epe  kta  he  1 

14  Unkan,  Taku  waun  kin  he 
waun  ce,  qa  Israel  cinca  kin  he- 
cen  ewicayakiye  kta,  Waun  kin 
he  niyepi  en  u  masi  ce,  Wakan¬ 
tanka  Mowis  eciya. 

15  Qa  nakun  Wakantanka  Mo¬ 
wis  heciya,  Israel  cinca  kin  he- 
cen  ewicayakiye  kta,  Jehowa 
nihunkakepi  Tafcjfc  Wakan  dapi 
kin,  Aberaham  Taku  Wakan  da 
kin,  qa  Izak  Taku  Wakan  da  kin 
qa  Jakob  Taku  Wakan  da  kin 
he  niyepi  ekta  u  masi  ce.  Mi- 
caje  kin  hee  owihanke  wanin  qa 
wicoicage  yeye  cin  hecen  mik- 
suyapi  kta. 

16  Ekta  lide  ca  Israel  hunka- 
yapi  kin  mniciye  wicayakiye  ca 
hecen  ewicayakiye  kta  ;  Jehowa 
nihunkakepi  wakandapi  kin  he 
miye  en  ihdutanin,  Aberaham  qa 
Izak  qa  Jakob  Taku  Wakan  da¬ 
pi  kin  hemakiya ;  Awicakehan 
wanciyakapi  qa  Egupta  en  token 
ecannionpi  kin. 

17  Qa  Egupton  iyokisin  niyan- 
pi  kin  etanhan  hdinanpe  ciyapi 
kta,  Kananiqa  Hiti  qa  Amori  qa 
Perazi,  qa  Hiwi  qa  Jebusi  tama- 
kocepi  kin  ekta,  makoce  wan  pte 
asanpi  qa  canhanpi  tiktica  on  ka- 
duze  cin  he  ekta,  epa  ce. 

18  Qa  niho  kin  nanicihonpi  kta, 
qa  nis  Israel  hunkayapi  kin  om 
Egupton  wieasta  yatapi  kin  en 
yaipi  kta,  qa  Heberi  Taku  Wa¬ 
kan  dapi  kin  Jehowa  unkakipa- 
pi,  heon  to  kin  anpetu  yamni  oici- 
mani  hopuze  ekta  unyanpi,  qa 
Jehowa  Wakan  undapi  kin  ta¬ 
ku  waunkiyusnapin,  eyakiyapi 
kta. 

84 

-•  . 


19  Unkan  miye  he  sdonwaya, 
Egupton  wieasta  yatapi  kin  da¬ 
pi  iyowinniciyapi  kte  sni,  qa  na¬ 
pe  kin  wasake  kte  sni. 

20  Qa  minape  kin  yewakiye  ca 
taku  tehihika  mitawa  Egupton 
cokaya  ecaraon  kta,  hena  owa- 
sin  on  awicawape  kta  he  iyoha- 
kam  ye  nisipi  kta. 

21  Qa  Egupton  kin  oyate  kin 
de  cante  wicakiyapi  he  wakage 
kta,  hecen  yaupi  kinhan  coka- 
dan  yaupi  kte  sni. 

22  Tuka  winohinca  otoiyohi 
tuwe  ilt  iye  dan  ti  kin,  qa  tuwe 
iye  ti  kin  ohna  ti  kin,  he  etanhan 
mazaska  oinpi  qa  mazaskazi  oin- 
pi  qa  wokoyake  da  kta,  qa  ni- 
cincapi  wica  winyan  ko  hena  un 
wicayakiyapi  kta,  hecen  Egup¬ 
ton  wawicayakipi  kta. 

WICOWOYAKE  4. 

1  Unkan  Mowis  ayupte  ca, 
Ehaes  wicamadapi  kte  sni,  qa 
Jehowa  niye  en  ihdutanin  sni, 
eyapi  kta,  hecen  maho  kin  na- 
honpi  kte  sni,  eya. 

2  Unkan  Jehowa  heciya,  Nina- 
pe  ohna  yanke  cin  he  taku  he  1 
Unkan,  Cansakadan,  eya. 

3  Unkan,  Makata  ehpeya  wo, 
eya.  Unkan  makata  ehpekiya 
qehan  wanmduska  icaga  ;  unkan 
itokapa  tanhan  Mowis  najica. 

4  Unkan,  Ninape  hdugate  ca 
sinte  kin  yuza  wo,  Jehowa  Mo¬ 
wis  eciya.  Unkan  nape  hdugate 
ca  he  yuza,  hehan  nape  kin  ohna 
cansakadan  icaga. 

5  Heon  Jehowa  iye  hunkakepi 
Taku  Wakan  dapi  kin,  Abere- 
ham  Taku  Wakan  da,  qa  Izak 
Taku  Wakan  da,  qa  Jakob  Taku 
Wakan  da  kin  he  niye  en  ihdu¬ 
tanin  kin  he  wicadapi  kta. 

6  Qa  nakun,  Ikpi  kin  ohna  na¬ 
pe  ye  kiya  wo,  Jehowa  eciya. 


WICOWOYAKE  4. 


Unkan  nape  ikpi  kin  ohna  ye  ki- 
ye  ca  ehdaku ;  unkan  inyun  na¬ 
pe  kin  ska,  wa  iyececa. 

7  Unkan,  Ninape  ake  niikpi 
ohna  ye  kiya  wo,  eya.  Unkan 
ake  nape  ikpi  kin  ohna  ye  kiye 
ca  ikpi  etanhan  ehdaku,  qa  in¬ 
yun  ake  iye  cehpi  kin  iyececa. 

8  Unkan  kaketu  kta,  wicanida- 
pi  kte  sni,  qa  wowapetokeca  to- 
kaheya  ho  kin  wicadapi  kte  sni 
esta,  wowapetokeca  unman  ho 
kin  wicadapi  kta. 

9  Qa  wowapetokeca  nonpa  kin 
dena  nakun  wicadapi  sni  kinhan 
qa  niho  kin  nahonpi  kte  sni  kin¬ 
han,  wakpa  kin  etanhan  mini 
iyacu,  qa  maka  puze  cin  aya- 
kastan  kta,  qa  mini  wakpa  etan¬ 
han  iyacu  kin  he  maka  puze  cin 
akan  we  icu  kta  ce,  eya. 

10  Unkan,  Itancan  ceciciya  ce, 
mis  wicasta  wamdapike  sni,  ni- 
taokiye  kici  woyahdake  cin 
ehantanhan  nakun  he  itokam ; 
tuka  i  matke,  qa  ceji  matke,  Mo- 
wis  Jehowa  eciya. 

11  Unkan  Jehowa  heciya,  Tu- 
we  wicai  kin  kaga  he?  qa  ia 
okitpani,  qa  nogetpa,  qa  wawan- 
yake  cin,  qa  ista  gonge  cin  ?  Je¬ 
howa  he  miye  sni  he  ? 

12  Heon  wanna  ekta  va  wo, 
unkan  nii  kin  kici  waun,  qa  to- 

■  ken  ehe  kte  cin  he  onspe  ciciye 
kta  ce. 

13  Unkan,  Itancan  ceciciya, 
Tuwe  nape  kin  on  ye  yasi  kte 
cin  he  ye  si  ye,  eya. 

14  Hehan  Jehowa  tocanniye 
kin  Mowis  aide  qa  heya,  Aaron 
Lewi  kin  he  nicinye  heca  sni 
he?  Iye  wayapika  he  sdonwa- 
ya,  qa  nakun,  iho  wanna  itkoni- 
cipe  kta  u  ce ;  qa  wanniyake 
cinhan  cante  kin  iyuskin  kta. 

15  Qa  he  taku  eyakiye  kta,  qa 
i  kin  ohna  wicoie  kin  y eyakiye 
kta,  qa  mis  nii  kici  waun  kta,  qa 


iye  i  kin  kici,  qa  token  ecanonpi 
kta  he  onspe  ciciyapi  kta. 

16  Qa  iye  niye  on  oyate  kin  ta¬ 
ku  ewicakiye  kta,  qa  hecen  iye 
nii  kin  ee  yakiye  kta,  qa  iye  Ta¬ 
ku  Wakan  niyuhe  kta. 

17  Unkan  cansakadan  kin  de 
ninape  ohna  iyacu  kta,  qa  he  on 
wowapetokeca  ecanon  kta. 

18  Unkan  Mowis  iye  tunkanku 
Jetro  ekta  kihde  ca  heciya,  Ito 
mde  ca  mihunkawanji  Egupta 
ohna  unpi  kin  ekta  wahde  ca 
nahanliin  ni  unpi  kinhan  wanmda- 
ke  kta  ce.  Unkan,  Zaniyan  hda 
wo,  Jetro  Mowis  eciya. 

19  Wanna  Midian  ohna  Jeho¬ 
wa  Mowis  heciye  ciqon,  Iho 
Egupton  ekta  hda  wo,  wicasta 
tona  ninagi  akitapi  qon  hena 
owasin  tapi  ce. 

20  Unkan  Mowis  iye  tawicu  qa 
cinhintku  napin  ewicahdaku,  qa 
suktanka  sortsonna  akati  iyo- 
tangwicakiye  ca  Egupta  mako- 
ce  kin  ekta  kihda ;  qa  Mowis 
Wakantanka  cansakadan  tawa 
kin  nape  kin  ohna  icu. 

21  Unkan  Jehowa  Mowis  he¬ 
ciya,  Egupta  ekta  yaki  kinhan 
Waktaya  un  wo.  Wowapetoke¬ 
ca  owasin  ninape  ohna  cicu  kin 
Paro  itokam  ecanon  kta,  qa  mis 
Paro  cante  kin  mdusuta  kta,  he¬ 
cen  oyate  kin  kihde  wicaye  kte 
sni. 

22  Qa  Paro  hecen  eyakiye  kta, 
Jehowa  hecen  eya,  Israel  mi- 
cinksi  tokapa  kin  hee. 

23  Qa  heciciya,  Micinksi  oma- 
kiye  kta  hde  si  wo  ;  qa  hde  kta 
teyahinda  kinhan  nicink^i  toka¬ 
pa  te  waye  kta  ce. 

24  Unkan,  kaketu  ta&epi  tuk- 
ten  iwankapi  kin  en  Jehowa 
akipe  ca  te  ye  kta  cin. 

25  Unkan  Zipora  wanhi  wan 
icu,  qa  cinhintku  ce  inkpa  ha 
kin  bakihdaya,  qa  siha  kin  ekta 

ehpeye  ca,  Awicakehan  we  wi¬ 
casta  takuciya  ye,  eya. 

26  Unkan  he  ayustan  hehan, 
Bahdayipi  on  etanhan  we  on  ta- 
kuciye  ye,  eya. 

27  U  lkan  Jehowa  Aaron  kaken 
eciye  ciqon,  Mowis  itkokipe  kta 
e.iyrya  wo,  liopuze  cin  ekta,  un- 

*kan  ryaye  ca  Wakan tanka  lie  ta- 
wa  kin  ekta  akipe  ca  i  itputaka. 

28  Unkan  Jehowa  yesi  kin,  oie 
kin  owasin,  qa  wowapetokeca 
ccon  si  kin  owasin,  Mowis  Aa¬ 
ron  okiyaka. 

29  Unkan  Mowis  iyaya  Aaron 
kici,  qa  Israel  cinca  hunkayapi 
kin  owasin  mniciye  wicayapi. 

30  Qa  wicoie  Jehowa  Mowis 
eciye  ciqon  owasin  Aaron  ewi- 
cakiya,  qa  wowapetokeca  kin 
econ,  oyate  kin  wicitokam. 

31  Unkan  oyate  kin  wicadapi ; 
qa  Jehowa  Israel  cinca  kin  en 
wicahi,  qa  iyokisicapi  kin  wan- 
yake  cin  he  nahonpi  qehan  patu- 
japi  qa  cekiyapi. 

WICOWOYAKE  5. 

1  Unkan  iyohakam  Mowis  qa 
Aaron  Paro  en  hipi,  qa  heciyapi, 
Oyate  initawa  hewotahedan  wo- 
hanpi  wan  micicagapi  kta  e  iyo- 
win  wicakiya  wo,  Jehowa  Israel 
Taku  Wakan  dapi  kin  eya  ce. 

2  Unkan  Paro  hey  a,  Jehowa 
he  tuwe  on  ho  kin  nawahon,  qa 
Israel  ye  wicawasi  kta  he  1  Je¬ 
howa  sdonwaye  sni  qa  Israel 
amdustan  kte  sni  ce,  Paro  eya. 

3  Unkan  heyapi,  Heberi  Taku 
Wakan  dapi  kin  unkakipapi,  ce- 
unniciyapi,  iyowinunkiyapi,  ho- 
puza  ekt^  anpetu  yamni  unyan- 
pi,  qa  Jehowa  Taku  Wakan  un- 
dapi  waunkiciyusnapi  kte,  okini 
makosica  qais  canhpi  on  iyaun- 
kihpayapi  kta. 

4  Unkan,  Tokeca  Mowis  qa 

Aaron  oyate  kin  wicohtani  ayus¬ 
tan  wicaya  kiyapi  he  ?  Nitawa- 
qinpi  kin  ekta  hda  po,  Egupton 
wicasta  yatapi  kin  ewicakiya. 

5  Qa,  Inyun  makoce  oyate  kin 
wanna  ota  ce,  qa  "tawaqinpi  kin 
kpalipe  wicayakiyapi,  Paro  eya. 

6  Qa  anpetu  kin  he  Paro  oyate 
wicakahapapi,  qa  itancanpi  kin 
econ  wicasi  qa  hewicakiya, 

7  Dehanyan  oyate  maka  omdo- 
ton  kagapi  kta  e  peji  puza  wi- 
cayaqupi  ece,  tokata  ecanonpi 
kte  sni.  Iye  yapi  qa  peji  puza 
mnakiyapi  kta. 

8  Qa  dehanyan  maka  omdoton 
iyuta  kagapi  kin  he  kali  wicaya¬ 
kiyapi  kta,  duoptetupi  kte  sni ; 
kujapi  nakas,  heon  ho  yeyapi  qa, 
Ito  unyanpi  qp  Taku  Wakan  un- 
dapi  kin  waunkiciyusnapi  kta, 
eyapi. 

9  Wicasta  kin  wolitani  tehika 
econ  wicayakiyapi  kta,  hecen 
litanipi  kta,  qa  wicoie  eeinsniyan 
ihaktapi  kte  sni  ce. 

10  Unkan  oyate  wicakahapapi 
kin,  qa  itancanpi  kin  tankan  ipi, 
qa  oyate  kin  hewieakiyapi ;  Pa¬ 
ro  hecen  eya,  Peji  puza  cicupi 
kte  sni  ce. 

11  Nis  hunktiya  po,  qa  peji  pu¬ 
za  tukten  iyeyayapi  kin  hetanhan 
ikikcu  po,  qa  htayanipi  kin  taku- 
dan  yuoptetupi  kte  sni. 

12  Hecen  oyate  kin  Egupta 
makoce  kin  owancaya  enana- 
kiya  iyayapi,  qa  peji  puza  hee 
kiya  aguyapi  hu  kin  mnayanpi. 

13  Unkan  wicakahapapi  kin  in- 
ahni  wicayapi,  qa  Nitohtanipi 
kin  hdustan  po ;  anpetu  otoiyo- 
hi  peji  yuke  ciqon  he  iyecenj 
eyapi. 

14  Unkan  Israel  cinca  itancan¬ 
pi  kin  Paro  wicakahapapi  kin 
yuhe  wicakiyapi  kin  hena  awi- 
capapi  qa,  Tokeca  maka  omdo¬ 
ton  kah  nisipi  kin  htanihan  qa 


WICOWOYAKE  6. 


nakaha  dustanpi  sni,  hekta  ecan- 
nonpi  qon  he  iyecen. 

15  Hehan  Israel  cinca  itancan- 
pi  kin  upi,  qa  Pare  ho  yekiyapi, 
qa  heyapi,  Tokeca  nitaokiye  he- 
cen  ecawicayecon  he? 

16  Peji  puza  takudan  nitaokiye 
unqupi  sni ;  Maka  omdoton  kaga 
po  ;  unkekiyapi,  qa  nitaokiye  un- 
kapapi  tuka,  oyate  nitawa  kin 
hena  ee  taku  sica  econpi. 

17  Unkan,  Nis  nikujapi,  nikuja- 
pi  ce,  heon,  Unkiyayapi  qa  Jeho- 
wa  waunkiciyusnapi  kta,  ehapi. 

18  Heon  wanna  hunlctiya  po, 
qa  htani  po.  Peji  takudan  ni- 
cupi  kte  sni,  qa  maka  omdoton 
iyenaka  yakagapi  kta,  eya. 

19  Unkan,  Anpetu  otoiyohi  ma¬ 
ka  omdoton  yakagapi  qon  he  du- 
optetupi  kte  sni,  ewicakiyapi  qe- 
han,  taku  sica  ehna  unpi  Israel 
cinca  itancanpi  kin  wanihdakapi. 

20  Unkan  Paro  etanhan  hdi- 
nanpapi  qehan,  Mowis  Aaron  ki- 
ci,  canku  ohna  najinpi,  unkan 
itkowicakipapi. 

21  Qa  hewicakiyapi,  JehoAva 
anitonwanpi  qa  Avayaco  kta.  Pa¬ 
ro  ista  kin  ohna  qa  taokiye  ista- 
pi  kin  ohna  ounmnapi  sicamna 
unyakagapi,  qa  napepi  kin  en 
isan  wan  on  unktepi  kta  wicaya- 
qupi  ce. 

22  Unkan  Mowis  Jehowa  ekta 
ihdamna,  qa  heya,  Itancan  toke¬ 
ca  oyate  kin  de,  sicaya  ecaAvi- 
cayecon,  qa  tokeca  ekta  ye  ma- 
yasi  he  ? 

23  Qa  nicajeyan  Paro  takewa- 
kiya  ekta  Avahi  kin  ehantanhan 
oyate  kin  de  taku  sica  ecaAvica- 
kicon,  qa  dehanyan  oyate  nita- 
Ava  ecaca  wicayakiduske  sni, 
eya. 

WICOWOYAKE  6. 

1  Unkan  Jehowa  Mowis  heciye, 
Ito  token  Paro  ecawecon  kte 


cin  he  wandake  kta.  Nape  wa- 
saka  on  ye  wicasi  kta,  qa  mako- 
ce  taAva  etanhan  nape  Avasaka 
on  Avicakahape  kta. 

2  Unkan  Wakantanka  Mowis 
kici  wohdaka,  qa  heciya,  Jeho¬ 
wa  he  miye. 

3  Qa  Abereham  qa  Izak  qa  Ja¬ 
kob  en  TakuWakan  wasaka  mi- 
hdutanin,  tuka  micaje  Jehowa 
he  sdonmayanpi  sni. 

4  Qa  nakun  Avicotakuye  mita- 
wa  wicaweciyusuta ;  makoce  ta- 
wapi  sni  ohna  ihdakapi  kin  he, 
Kanan  makoce  kin  he  Avicawa- 
qu  kta. 

5  Ntakun  Israel  cinca  sicaho- 
wayapi  kin  he  nawahon,  Egup- 
ton  wowidag  Avicayapi  kin  he 
on,  qa  Avicotakuye  mitawa  kin 
weksuya. 

6  Heon  Israel  cinca  kin  hecen 
ewicakiyawo,  Jehowa  he  miye, 
qa  Egupton  waqin  niciyapi  kin 
ihukuya  tanhan  hdinape  ciyapi 
kte,  ca  htani  niciyapi  kin  etan¬ 
han  ecihdakupi  kta ;  qa  isto  hdu- 
gata  qa  woyaco  tanka  on  ope- 
citonpi  kta. 

7  Qa  oyate  mitawa  kta  e  ciyu- 
zapi  kta,  qa  Taku  Wakan  yada- 
pi  kin  he  miye  kta,  qa  JehoAva 
wakan  yadapi  Egupton  waqin 
niciyapi  ihukuya  tanhan  hdina¬ 
pe  niyanpi  kin  he  miye,  sdonya- 
yapi  kte. 

8  Qa  makoce  wan  Abereham  qa 
Izak  qa  Jakob  wicaAvaqu  kta  ke- 
pa,  qa  minape  wankan  yeAva- 
kiya,  he  ekta  aciupi,  qa  tawaya- 
yapi  kta  e  cicupi  kta  ce,  Jehowa 
he  miye. 

9  Unkan  MoAvis  Israel  cinca 
kin  hecen  ewicakiya  ;  tuka  tok- 
sape  kicaksapi,  qa  wicolitan'.  te- 
hika,  heon  Mowis  anagoptanpi 
sni. 

10  Unkan  JehoAva  ie  ca  Mowis 
heciya ; 

11  Paro  Egupton  wicasta  yata- 
pi  kin  ekta  ya  wo  ;  qa  iye  tama- 
koce  kin  etanhan  Israel  cinca 
kin  ye  wicasi  kta,  keciya  wo. 

12  Unkan  Mowis  Jehowa  ito- 
kam  ie  ca,  Inyun,  Israel  cinca 
kin  namahonpi  sni,  qa  iha  bama- 
kihdayapi  sni  hecen  token  Paro 
namahon  kta  he  }  eya. 

13  Unkan  Jehowa  Mowis  Aaron 
kici  Israel  cinca  kin  ekta,  qa  Pa¬ 
ro  Egupton  wicasta  yatapi  kin 
ekta  ye  wicasi,  qa  Egupta  ma- 
koce  kin  etanhan  hdinape  wi- 
caye  kta,  kewicakiya. 

14  Hunkake  wicayapi  tiyohna- 
ka  itancanpi  kin  dena  eepi.  Is¬ 
rael  cinca  tokapa  kin  Ruben,  he 
cinca  kin  Hanok,  qa  Pallu,  qa 
Hezron,  qa  Karmi ;  Ruben  wi- 
cowazi  kin  hena  eepi. 

15  Simeon  cinca  kin,  Jemuel, 
qa  Jamin,  qa  Ohad,  qa  Jakin, 
qa  Zohar,  qa  Kanani  winohinca 
wan  cinca  Saul ;  Simeon  wrico- 
wazi  kin  dena  eepi. 

16  Qa  Lewi  cinca  cajepi  wicoi- 
cagepi  kin  iyececa  ;  Gersom,  qa 
Qohat,  qa  Merari.  Qa  waniye- 
tu  Lewi  ni  kin  opawinge  sanpa 
waniyetu  wikcemna  yamni  san¬ 
pa  sakowin. 

1 7  Gersom'cinca  kin  Libni,  qa  6i- 
mi  wicowazi  tawapi  kin  iyececa. 

18  Qa  Qohat  cinca  kin  Amram, 
qa  Izhar,  qa  Hebron,  qa  Uziel ; 
qa  waniyetu  Qohat  ni  kin  wa¬ 
niyetu  opawinge  sanpa  wikcem¬ 
na  yamni  sanpa  yamni. 

19  Qa  Merari  cinca  kin,  Mahli, 
qa  Musi.  Lewi  wicowazi  kin 
hena  eepi  wicoicage  tawapi  kin 
iyececa. 

20  Unkan  Amram  iye  tunwieu 
Jokebed  e  yuza ;  unkan  he  Aa¬ 
ron,  qa  Mowis  kieiton  ;  qa  wani¬ 
yetu  Amram  ni  kin  hena  wani¬ 
yetu  opawinge  sanpa  wikcemna 
yamni  sanpa  sakowin. 

21  Qa  Izhar  cinca  kin  Qora,  qa 
Nepeg,  qa  Zikri. 

22  Unkan  Uziel  cinca  kin  Mi- 
sael,  qa  Elizapan,  qa  Sitri. 

23  Unkan  Aaron  Aminadab  cun- 
wintku,  Nahson  tawinohtin,  Eli- 
seba  yuza ;  unkan  Nadab,  qa 
Abihu,  qa  Eleazar,  qa  Itamar 
hena  kieiton. 

24  Unkan  Qora  cinca  kin  Aser 
qa  Elqana,  qa  Abiasap  ;  Qorahi 
wicowazipi  kin  hena  eepi. 

25  Unkan  Aaron  cinhintku  Ele¬ 
azar,  Putiel  cunwintku  kin  etan¬ 
han  wanji  yuza  ;  unkan  he  Pi- 
nehas  kieiton.  Lewi  ateyapi  kin 
itancanpi  kin  hena  eepi,  wicowa¬ 
zipi  kin  iyececa. 

26  Egupta  makoce  etanhan  Is¬ 
rael  cinca  kin  obe  tawapi  ecek- 
cen  hdinape  wicaya  po,  Jehowa 
tuwe  ewicakiye  ciqon,  he  Aaron 
qa  Mowis  dena  eepi. 

27  Tuwe  Israel  cinca  kin  Egup¬ 
ta  etanhan  hdinape  wicaye  kta, 
Paro,  Egupton  wicasta  yatapi 
eciyapi  qon,  Mowis  qa  Aaron 
hena  eepi. 

28  Qa  anpetu  wan  Jehowa  Mo¬ 
wis  Egupta  makoce  kin  ohna  ta- 
ku  eciya  he  en  kaketu. 

29  Unkan  Jehowa  ie  ca,  Mowis 
heciya,  Jehowa  he  miye,  taku 
eciciye  cin  owasin  Paro  Egup¬ 
ton  wicasta  yatapi  eciya  wo, 
eya. 

30  Unkan,  Inyun  iha  bamaki- 
hdayapi  sni,  heon  Paro  namahon 
kte  sni,  Mowis,  Jehowa  itokam, 
eya. 

WICOWOYAKE  7. 

1  Unkan  Jehowa  Mowis  heciya, 
Wan  Paro  taku  wakan  niye  kta 
e  cicaga.  qa  Aaron  nicinye  ie 
yakiye  kta. 

2  Nis  taku  eye  cisi  kin  owasin 
ecen  ehe  kta,  qa  nicinye  Aaron 
Paro  iye  tamakocepi  kin  etanhan 

Israel  cinca  kin  kihde  wicasi  kta, 
eciye  kta. 

3  Tuka  mis  Paro-  cante  kin  mdu- 
suta  kta,  qa  Egupta  makoce  kin 
ohna  wowapetogtokeca  mitawa, 
qa  taku  woyusinya  wahduota 
kta. 

4  Tuka  Paro  nanihonpi  kte  sni, 
heeen  Egupton  akan  minape 
ewahnake  kte  ca  woyaco  tan- 
kinkinyan  on  Israel  cinca  kin, 
oyate  mitawa,  obe  mitawa  kin, 
Egupta  makoce  kin  etanhan  hdi- 
nape  wicawaye  kta. 

5  Hecen  Jehowa  he  miye  Egup¬ 
ton  sdonyapi  kta,  minape  Egup¬ 
ton  akan  ye  wakiye  ca  wicaco- 
kaya  tanhan  Israel  cinca  kin  hdi- 
nape  wicawakiye  cinhan. 

6  Unkan  Mowis  qa  Aaron  Jeho¬ 
wa  token  econ  wicasi  kin  owa- 
sin  ecen  econpi. 

7  Unkan  Mowis  waniyetu  wik- 
cemna  sahdogan,  qa  Aaron  wa¬ 
niyetu  wikcemna  sahdogan  san- 
pa  yamni,  hehan  Paro  en  wohda- 
kapi. 

8  Unkan  Jehowa  ie  ca  Mowis 
Aaron  kici  hewicakiya ; 

9  Tohan,  Wowapetokeca  kin 
kpazo  po,  Paro  eniciyapi  kinhan, 
Cansakadan  ikikcu,  qa  Paro  ito- 
kam  ehpe  kiya  wo  ;  Aaron  eya- 
kiye  kta  ;  unkan  wamduska  ica- 
ge  kta. 

10  Unkan  Mowis  qa  Aaron  Pa¬ 
ro  en  hipi  ;  qa  token  Jehowa 
econ  wicasi  kin  ecen  econpi,  qa 
Aaron  cansakadan  kin  ehpe  ki¬ 
ya,  Paro  itokam,  qa  taokiye  wi- 
citokam  ;  unkan  wamduska  ica- 
ga. 

1 1  Unkan  Paro  nakun  wicasta 
ksapa  qa  pejuta  wicasta  wica- 
kieo,  unkan  Egupton  pejuta  wi¬ 
casta  is  eya  taku  wakanyan 
ohanyanpi  on  iyecen  econpi. 

12  Qa  otoiyohi  cansakadan  e- 
hpe  kiya  ;  unkan  wamduska  ica- 


gapi,  tuka  Aaron  cansakadan  ta- 
wa  kin  he  cansakadan  tawapi 
kin  napca. 

13  Unkan  Paro  cante  kin  ihdu- 
suta,  qa  nawicahon  sni,  Jehowa 
eye  ciqon  he  iyecen. 

14  Unkan  Jehowa  Mowis  heci- 
ya.  Paro  cante  kin  tke,  oyate 
kin  ye  wicasi  wicada  sni. 

15  Iho  hanhanna  Paro  mini  ek- 
ta  i  kta ;  ekta  ya  wo,  qa  wakpa 
hutata  itkokim  nayajin  kta,  qa 
cansakadan  wamduska  icage  ci¬ 
qon  he  ninape  ohna  iyacu  kta. 

16  Qa  heyakiye  kta,  Jehowa 
Heberi  Taku  Wakan  dapi  kin 
niye  ekta  u  masi  qa,  Mitaokiye, 
oyate  mitawa  kin,  hopuze  cin 
ekta  ye  wicasi  wo,  eniciye  masi ; 
tuka  dehanh  wanayahon  sni. 

17  Ito  Jehowa  hecen  eya,  Jeho¬ 
wa  he  miye,  de  etanhan  sdonya- 
ye  kta.  Mis  cansakadan  mina¬ 
pe  ohna  mduhe  cin  on  mini  wak¬ 
pa  ohna  un  kin  awape  kta  ;  he¬ 
cen  mini  kin  we  icu  kta. 

18  Qa  hogan  wakpa  ohna  ya- 
konpi  kin  tapi  kta,  qa  wakpa  kin 
sicamna  kta,  hecen  Egupton 
wakpa  mini  kin  yatkanpi  hiti- 
hdapi  kta. 

19  Unkan  Jehowa  Mowis  heci- 
ya,  Aaron  heciya  wo,  Cansaka¬ 
dan  ikikcu ;  qa  Egupton  mini  ta¬ 
wapi  ektakiya  nape  hdugata  wo  ; 
wakpa  tawapi  ektakiya,  qa  ta- 
wakpadanpi  ektakiya,  qa  cokan 
tawapi  ektak^a,  qa  minikiwita- 
ya  tawapi  ektakiya,  hecen  hena 
we  icu  kta ;  qa  Egupta  makoce 
kin  owancaya  we  yuke  kta ;  na¬ 
kun  can-opiye  ohna  qa  inyan 
opiye  ohna. 

20  Unkan  Mowis  qa  Aaron  to¬ 
ken  Jehowa  econ  wicasi  kin  he 
iyecen  econpi,  qa  cansakadan  qon 
yuwankan  icu,  qa  mini  wakpa 
ohna  un  kin  apa,  he  Paro  wan- 
yaka,  qa  taokiye  wanyakapi ;  he- 

cen  mini  wakpa  ohna  un  kin 
owasin  we  icu. 

21  Qa  hogan  wakpa  ohna  ya- 
konpi  kin  tapi,  qa  wakpa  kin  si- 
camna,  qa  Egupton  mini  wakpa 
etanhan  yatkanpi  okihipi  sni ;  qa 
Egupta  makoce  kin  owancaya 
we  yukan. 

22  Unkan  Egupton  pejuta  wi- 
casta  is  eya  taka  wakanyan 
olianyanpi  on  iyecen  econpi,  he- 
cen  Paro  cante  kin  ihdusuta,  qa 
nawicafron  sni,  Jehowa  eye  ci- 
qon  he  iyecen. 

23  Unkan  Paro  ihdamna,  qa  ti 
kin  ekta  kihda,  qa  he  nakun  ekta 
cante  kin  ye  kiye  sni. 

24  Unkan  Egupton  owasin  mi¬ 
ni  wakpa  etanhan  yatkanpi  oki¬ 
hipi  sni,  heon  mini  yatkanpi  kta 
e  wakpa  icahda  qapi. 

25  Unkan  Jehowa  wakpa  kin 
apa  ehantanhan  anpetu  sakowin 
wanna  henakeca. 

26  Unkan  Jehowa  Mowis  heci- 
ya,  Paro  ekta  ya,  qa  heciya  wo  ; 
Jehowa  hecen  eya,  Oyate  mita- 
wa  omakiyapi  kta  ye  wicasi  wo. 

27  Tuka  yapi  kta  teyahda  kin- 
han,  inyun  makoce  nitawa  owan¬ 
caya  hnaska  on  awape  kta. 

28  Qa  wakpa  kin  hnaska  ota 
icah  ye  kta,  hecen  hinanpapi  qa 
yati  kin  en  hiyupi  kta,  qa  tipi 
ohna  inonke  cin  mahentuya,  qa 
owinja  nitawa  akan,  qa  nitaoki- 
ye  tipi  kin  mahen,  qa  ohna  agu- 
yapi  spanyayapi  kin  en ;  qa 
oyaptapi  wopiye  nitawapi  kin 
en  ; 

29  Qa  niye  en,  qa  nitaoyate 
kin  en,  qa  nitaokiye  owasin  en, 
hnaska  wankan  hiyupi  kta. 

WICOWOYAKE  8. 

1  Unkan  Jehowa  Mowis  heciya, 
Aaron  hecen  eciya  wo  ;  Cansa- 
kadan  hduha  ninape  hdugata 

wo,  wakpa  kin  ektakiya,  qa 
wakpadan  kin  ektakiya,  qa  co- 
kan  ektakiya,  hecen  hnaska  kin 
Egupta  makoce  kin  akan  hinan¬ 
papi  kta. 

2  Unkan  Aaron  Egupton  mini 
tawapi  ektakiya  nape  hdugata, 
unkan  hnaska  kin  hinanpapi  qa 
Egupton  tamakocepi  kin  akali- 
papi. 

3  Unkan  pejuta  wicasta  wa¬ 
kanyan  ohanyanpi  ece  on  hecen 
econpi,  unkan  hnaska  kin  Egup¬ 
ta  makoce  kin  akan  hinanpapi. 

4  Unkan  Paro  Mowis  Aaron  ki~ 
ci  wicakico  qa,  Jehowa  cekiya- 
po,  hecen  hnaska  kin  yutokan 
kta;  miye  etanhan  qa  oyate  mi- 
tawa  etanhan  ;  kinhan  oyate  kin 
ye  wicawasi  kta,  qa  Jehowa  wa- 
ldciyusnapi  kta,  eya. 

5  Unkan  Miye  on  ihdatan  wo ; 
tohantu  kte,  niye  qa  nitaokiye, 
qa  nitaoyate  wocekiye  eciciyapi 
kta,  qa  hnaska  awihnunipi  kta  ; 
niye  etanhan  qa  yati  kin  etan¬ 
han  ;  wakpa  kin  heceedan  ohna 
ihanpi  kta"?  Mowis  Paro  eciya. 

6  Unkan,  Heyakecinhan,  eya; 
Unkan  heya,  Jehowa  Wakan  un- 
dapi  kin  he  tuwedan  iyececa  sni 
sdonyaye  kta  e  heon  token  ehe 
cin  hecetu  kta ; 

7  Qa  hnaska  kin  aniyustanpi 
kta,  qa  yati  kin,  qa  nitaokiye,  qa 
oyate  nitawa,  wakpa  heceedan 
ohna  ihanpi  kta. 

8  Qa  Mowis  qa  Aaron  Paro 
etanhan  inanpapi,  qa  Mowis  Je¬ 
howa  hoyekiya  ;  hnaska  Paro  en 
hiyuye  ciqon  heon  etanhan. 

9  Unkan  Mowis  eye  cin  he  iye¬ 
cen  Jehowa  econ,  qa  hnaska  kin 
tapi,  tipi  kin  etanhan,  qa  ton- 
wanyanpi  kin  etanhan  qa  maga 
etanhan. 

10  Unkan  hena  mnayanpi  paha 
ota,  unkan  makoce  kin  sicamna. 

11  Unkan  iyozi  yukan  he  Paro 

wanyake  ca  cante  kin  ihdutke, 
qa  nawicahon  sni,  Jehowa  eye 
ciqon  he  iyecen. 

12  Unkan  Jehowa  Mowis  heci- 
ya,  Aaron  heciya  wo,  Cansaka- 
dan  ye  kiye  ca  makamdu  kin 
apa  wo,  hecen  Egupta  makoce 
kin  owancaya  hoponkadan  ica- 
ge  kta. 

13  Unkan  hecen  econpi,  qa 
Aaron  cansakadan  hduha  nape 
hdugate  ca  makamdu  kin  apa, 
hecen  hoponkadan  icaga,  wicas- 
ta  akan  qa  woteca  akan,  Egupta 
makoce  kin  owancaya  makamdu 
kin  owasin  hoponkadan  icaga. 

14  Unkan  Pejuta  wicasta  taku 
wakanyan  olianyanpi  on  he  iye¬ 
cen  econpi  hoponkadan  hinanpe 
yapi  kta,  tuka  okihipi  sni;  hece- 
ca  esta  hoponkadan  yukan,  wi¬ 
casta  akan  qa  woteca  akan. 

15  Unkan  Pejuta  wicasta  kin 
Wakantanka  napsukaza  kin  dee, 
Paro  eciyapi ;  tuka  Paro  cante 
kin  ihdusuta,  qa  nawicahon  sni ; 
Jeho„wa  eye  ciqon  he  iyecen. 

16  Unkan  Jehowa  Mowis  heci¬ 
ya,  Hanhanna  hin  kikta,  qa  Pa¬ 
ro  itokam  inajin  wo,  iho  mini 
ekta  inanpe  kta,  qa  heyakiye 
kta  ;  Jehowa  hecen  eya,  Oyate 
mitawa  ye  wicasi  wo,  hecen 
omakiyapi  kta. 

17  Tuka  niye  mitaoyate  kin  ye 
wicayasi  sni  kinhan,  ito  mis  ta- 
tawamduska  ye  wicawasi  kta, 
niye  en,  qa  nitaokiye  en,  qa  ni- 
taoyate  en,  qa  yatipi  kin  en  ; 
hecen  tatawTamdnska  kin  Egup¬ 
ton  tipi  kin  ojun  yapi  kta,  qa 
maka  akan  yakonpi  kin  he  na- 
kun. 

18  Qa  anpetu  kin  he  en,  Gosen 
makoce  kin  akan  mitaoyate  ya¬ 
konpi  kin  he  mdukinukan  kte, 
he  ohna  tatawamduska  wanice 
kta ;  hecen  maka  cokaya  kin 
Jehowa  he  miye  sdonyaye  kta. 


19  Qa  oyate  mitawa  oyate  ni- 
tawa  iyececapi  kte  sni  wakage 
kta.  Heyakecinhan  wowapeto- 
keca  kin  de  tanin  kta. 

20  Unkan  Jehowa  hecen  econ, 
qa  tatawamduska  tehika  Paro  ti 
kin  ekta  hipi ;  qa  taokiye  tipi 
kin,  qa  Egupta  makoce  owanca¬ 
ya  en,  makoce  kin  awihnuni  ta¬ 
tawamduska  kin  on. 

21  Hehan  Paro  Mowis  Aaron 
kici  wicakico,  qa  heya,  Hunkti- 
ya  po,  makoce  kin  ohna  Taku 
Wakan  yadapi  kin  wakiciyusna 
po. 

22  Unkan  Mowis  heya,  Hecen 
econkupi  kta  iyecetu  sni.  Je¬ 
howa  Wakan  undapi  waunkici- 
yusnapi  kin  he  Egupton  wahte 
dapi  sni.  Inyun  Egupton  taku 
wahte  dapi  sni  istapi  kin  itokam 
waunyusnapi  kinhan  inyan  on 
unkininpi  kta. 

23  Anpetu  yamni  imanipi  he- 
woskantu  kin  ohna  unyanpi,  qa 
Jehowa  Wakan  undapi  kin  wa- 
unkiciyusnapi  kta,  unkekiyapi 
qon  he  iyecen. 

24  Unkan  Paro  heya,  Ye  cisipi 
kta  qa  hewoskantu  ohna  Jehowa 
Wakan  yadapi  kin  wayecidusna- 
pi  kta,  tuka  sanpa  tehan  idada- 
pi  kte  sni.  Wocekiye  emicici- 
ya  po. 

25  Unkan  Mowis  heya,  Ito  mis 
niye  etanhan  inawape  ca  Jehowa 
cewakiye  kta  ;  unkan  tatawa¬ 
mduska,  kin  yutokan  kta,  Paro 
etanhan,  qa  taokiye  etanhan,  qa 
taoyate  etanhan  ;  tuka  ihnuhan 
Paro  ake  wahnayan,  qa  oyate 
kin  Jehowa  wakiyusnapi  kta  3m 
wicasi  sni. 

26  Hehan  Mowds  Paro  etanhan 
tankan  inanpe  ca  Jehowa  cekiya. 

27  Unkan  Jehowa  Mowis  eye 
ciqon  he  iyecen  econ,  qa  tata¬ 
wamduska  kin  yutokan,  Paro 
etanhan,  qa  taokiye  etanhan,  qa 

taoyate  etanhan,  wanjidan  ihe 
sni. 

28  Tuka  Paro  dehan  nakun 
cante  kin  ihdutke,  qa  oyate  kin 
ye  wicasi  sni. 

WICOWOYAKE  9. 

1  Unkan  Jehowa  Mowis  heci- 
ya,  Paro  ekta  ya  wo,  unkan  he- 
yakiye  kta ;  Jehowa  Heberi  Wa- 
kan  dapi  kin  hecen  eja,  Oyate 
mitawa  omakiyapi  kta  ye  wica¬ 
si  wo. 

2  Qa  yapi  kta  teyahinda,  qa  na- 
hanhin  sutaya  wicaduze  cinhan  ; 

3  Ito  Jehowa  nape  kin  wanun- 
yanpi  nitawa  tinta  ohna  yakon- 
pi  kin  akan  un  kta,  suktanka  en, 
suktanka  sonsonna  en,  camo  en, 
pte  en,  qa  taliinca  en  makosice 
tehika  hinca  kta. 

4  Qa  Jehowa  Israel  tawanun- 
yanpi,  qa  Egupton  tawanunyan- 
pi  otahedan  yukinukan  kta,  he¬ 
cen  Israel  cinca  taku  tawapi  kin 
owasin  etanhan  takudan  te  kte 
sni. 

5  Nakun  tohantu  kte  Jehowa 
yaotanin,  qa  heya ;  heyakecin- 
han  Jehowa  wicoie  kin  de  econ 
kta,  malcoce  ohna. 

G  Unkan  ihanhanna  wicoie  kin 
he  econ  ;  unkan  Egupton  taw-an- 
unyanpi  kin  owasin  tapi,  tuka 
Israel  cinca  tawanunyanpi  wan¬ 
jidan  te  sni. 

7  Unkan  Paro  tuwe  ekta  ye  si, 
unkan  inyun,  Israel  tawanun¬ 
yanpi  kin  wanjidan  te  sni,  tuka 
cante  kin  ihdutke  qa  oyate  kin 
ye  wicasi  sni. 

8  Unkan  Jehowa  Mowis  Aaron 
kici  hewicakiya,  Maza  sdoyapi 
oceti  cahota  kin  ninape  ohnaka- 
pi  kin  icu  po,  qa  Mowis  he  mah- 
piya  ektakiya  kadada  iyeye  kta, 
Paro  ista  kin  itokam., 

9  Qa  he  watusekseca  kta,  Egup- 

ta  makoce  kin  owancaya,  qa  si- 
yaka  wicao  ton  icahye  cin  heca 
kta,  wi casta  akan,  qa  woteca 
akan,  Egupta  makoce  kin  owan¬ 
caya. 

10  Unkan  Maza  sdoyapi  oceti 
etanhan  cahota  icupi,  qa  Paro 
itokam  inajinpi,  qa  Mowis  he 
mahpiya  ektakiya  kadada  iyeya. 
Unkan  he  siyaka  wicao  ton  icah 
ye  cin  heca,  wicasta  en,  qa  wo¬ 
teca  en. 

11  Unkan  siyaka  wicao  on  etan¬ 
han  pejuta  wicasta  kin  Mowis 
itokam  najin  okitpanipi ;  nakas 
siyaka  wicao  pejuta  wicasta  en, 
qa  Egupton  owasin  en. 

12  Tuka  Jehowa  Paro  cante 
kin  yusuta,  hecen  nawicahon 
sni,  Jehowa  Mowis  eciye  ciqon 
he  iyecen. 

13  Unkan  Jehowa  Mowis  heci- 
ya,  Hanhannahin  kikta,  qa  Paro 
itokam  inajin  wo,  qa  heyakiye 
kta  ;  Jehowa  Heberi  Wakan  da¬ 
pi  kin  hecen  eya,  Oyate  mitawa 
ye  wicasi  wo,  unkan  ohomadapi 
kta. 

14  Dehan  wowayazan  mitawa 
owasin  nicante  ekta  hiyu  waye 
kta,  qa  nitaokiye  en,  qa  nitaoya- 
te  en,  hecen  maka  kin  owancaya 
tuwedan  iyemaceca  sni  sdonya- 
ye  kta,  heon. 

15  Nakaha  minape  ye  wakiye 
ca  acipe  kta,  qa  oyate  nitawa 
makosice  on,  qa  maka  kin  etan¬ 
han  nitanin  kte  sni  ; 

16  Qa  awicakehan  heon  najin 
ciye,  rnitowasake  kin  niye  en 
wahdutanin  kta ;  qa  micaje  kin 
maka  kin  owancaya  oyakapi  kte. 

17  Dehanyan  nis  nihduwankan- 
tuya,  oyate  mitawa  en,  qa  yapi 
kta  iyowin  wacayakiye  sni. 

18  Ito  mis  heyakecinhan  de- 
hantu  Egupta  ohna  hinhewaye 
kta,  wasu  tehika  hinca  anpetu 
tokaheya  en  ounyanpi  ehantan- 

han  ecen  dehanyan,  tohinni  he- 
ceca  sni. 

19  Heon  wanna  ye  wicasi,  qa 
nita  wanunyanpi  kin  nape  wica- 
ya  wo,  qa  taku  nitawa  tinta  en  un 
kin  owasin,  wicasta,  qa  woteca 
tona.  tinta  ohna  yakonpi,  qa  tipi 
en  mnawicayapi  sni,  hena  owasin 
wasu  ahinhewicaye  kta,  unkan 
tapi  kta. 

20  Paro  taokiye  tuwewe  Jeho- 
wra  oie  kin  ikope  cinhan  iye  tao¬ 
kiye,  qa  tawanunyanpi  tipi  kin 
ekta  awicahdi. 

21  Tuka  tuwe  Jehowa  oie  kin 
ekta  cante  kin  ye  kiye  sni  kin- 
han,  taokiye  qa  tawanunyanpi 
kin  tinta  ohna  elipe  wicaya. 

22  Unkan  Jehowa  Mowis  heci- 
ya,  Mahpiya  ektakiya  nape  hdu- 
gata  wo,  hecen  Egupta  raakoce 
owancaya  wasu  yuke  kta,  wi¬ 
casta  akan,  qa  woteca  akan,  qa 
tinta  wato  owasin  akan,  Egupta 
makoce  ohna. 

23  Unkan  Mowis  cansakadan 
hdugata  mahpiya  ektakiya,  un¬ 
kan  Jehowa  hoton,  qa  wasu 
hiyuya,  qa  peta  maka  ainyanka, 
hecen  Jehowa  wasu  Egupta  ma¬ 
koce  ahinhe  kiya. 

24  Unkan  wasu,  qa  peta  wasu 
kici  icicahiya  tehika  hinca, 
Egupton  oyate  yukan  ehantan- 
han  makoce  owancaya  ohna  to¬ 
hinni  hececa  sni. 

25  Qa  Egupta  makoce  kin 
owancaya  wrasu  kin  taku  tankan 
un  kin  owasin  apa,  wicasta,  qa 
woteca,  qa  tinta  wato  kin  owa¬ 
sin  apa,  qa  wasu  kin  can  iheye 
cin  owasin  kawega. 

26  Tuka  Gosen  makoce  kin 
Israel  cinca  ohna  yakonpi  kin, 
heceedan  ohna  wasu  wanica. 

27  Unkan  Paro  tuwe  ekta  ye 
si,  qa  Mowis  Aaron  kici  wicaki- 
co,  qa  hewicakiya;  Dehan  wa- 
wahtani,  Jehowa  hee  ohan  owo- 


tanna  tuka  mis  qa  oyate  mitawa 
unsicapi. 

28  Jehowa  cekiya  po,  qa  hena- 
keca  kta,  sanpa  Wakantanka  ho¬ 
ton  kte  sni,  qa  wasu  wanice  kta*; 
unkan  ye  cisipi  kta,  qa  sanpa 
owanji  nayajinpi  kte  sni. 

29  Unkan  Mowis  heciya,  Oton- 
we  etanhan  inanwape  cinhan  Je¬ 
howa  ektakiya  nape  wahdumda- 
ye  kta  hecen  hoton  kin  henake- 
ca  kta,  qa  wasu  kin  sanpa  wani¬ 
ce  kta ;  heon  Jehowa  maka  kin 
tawaya  sdonyaye  kta. 

30  Tuka  niye  qa  nitaokiye  de¬ 
hanyan  Jehowa  Wakantanka  ya- 
kinihanpi  kte  sni  sdonwaya. 

31  Unkan  hahonta  on  kagapi, 
qa  barle  kin  hena  kawankapi ; 
nakas  barle  kin  wanna  itka  hi- 
nanpa,  qa  hahonta  on  kagapi 
wahca. 

32  Tuka  aguyapi  hu  kin  qa 
wamnaheza  kin  hena'  kawanka¬ 
pi  sni,  nakas  hena  oicah  tehan. 

33  Unkan  Mowis  Paro  etanhan 
otonwe  itankan  inanpe  ca  nape 
hdumdaya,  Jehowa  ektakiya ; 
unkan  hotonpi  kin  qa  wasu  kin 
anapta,  qa  magaju  maka  kin  san¬ 
pa  ahinhe  sni. 

34  Unkan  magaju  kin  qa  wasu 
kin  qa  hotonpi  kin  anaptapi,  Pa¬ 
ro  wanyake  ca  ake  wahtani,  qa 
cante  kin  ihdutke  ;  iye  qa  taoki¬ 
ye  nakun. 

35  Hecen  Paro  cante  kin  ihdu- 
suta,  qa  Israel  cinca  kin  ye  wi¬ 
casi  sni,  Jehowa  Mowis  on  eye 
ciqon  he  iyecen. 

WICOWOYAKE  10. 

1  Unkan  Jehowa  Mowis  heci¬ 
ya,  Paro  ekta  ya  wo,  mis  iye 
cante  kin  mdutke,  qa  taokiye 
cantepi  kin  nakun  ;  hecen  wica- 
cokaya  wowapetokeca  kin  dena 
wahdutanin  kta,  heon  etanhan. 

2  Qa  hecen  Egupta  ohna  taku 
wakanyan  owahanmda,  qa  wo- 
wapetokeca  mitawa  ecawicawe- 
con  kin  hena  nicinksi,  qa  nita- 
koja  owicayakidake  kta,  nogepi 
ohna,  qa  Jehowa  he  miye  sdon- 
yayapi  kta. 

3  Unkan  Mowis  qa  Aaron  Paro 
en  hipi,  qa  heciyapi,  Jehowa  He- 
beri  Wakan  dapi  kin  hecen  eya, 
Tohanyan  mitokam  nihduhuku- 
ya  tawatenyaye  kte  sni  he  ? 
Oyate  mitawa  ye  wicasi  wo,  un¬ 
kan  omakiyapi  kta. 

4  Tuka  mitaoyate  yapi  kta  te- 
yahinda  kinhan,  ito  heyakecin- 
han  mis  psipsicadan  ota  nitama- 
koce  en  hiyu  waye  kta. 

5  Unkan  maka  itohnake  kin 
akahpapi  kta,  hecen  tuwe  maka 
kin  wanyake  kte  sni,  qa  taku  na- 
hanhin  ecen  han,  taku  wasu  kin 
onicicaptapi  kin  he  temyapi  kta, 
qa  maga  onna  can  nitawapi  kin 
tona  camni  uye  cin  owasin  tem¬ 
yapi  kta. 

6  Qa  yati  kin  ohna  otapi  kta, 
qa  nitaokiye  tipi  kin  owasin,  qa 
Egup^on  owasin  tipi  kin  ohna 
otapi  kta,  niyatepi  qa  niyate  ate- 
yapi  kin  takudan  he  iyececa 
wanyakapi  sni,  maka  akan  unpi 
ehantanhan  ecen  anpetu  kin  de 
iyehantu  ;  eya  qa  ihduhomni  qa 
Paro  etanhan  inanpa. 

7  Unkan  Paro  taokiye  heciya¬ 
pi,  Tohanyan  wicasta  kin  de 
unhmunkapi  kta  he  ?  Wicasta 
kin  Jehowa  wakan  dapi  kin  oki- 
yapi  kta  e  ye  wicasi  wo ;  Egup¬ 
ta  awihnuni  nahanhin  sdonyaye 
sni  he  ? 

8  Unkan  ake  Mowis,  Aaron  ki- 
ci  Paro  en  hiyuwicayapi,  unkan 
hewicakiya,  Hunktiyapo,  Jeho¬ 
wa  Wakan  yadapi  kin  okiya  po  ; 
tuwewe  dapi  kta  h e? 

9  Unkan  Mowis  heya,  Koska, 
wicahinca  ko  unyanpi  kte,  unki- 

94 


cincapi  wica  winyan  ko  opapi 
kta,  tahinca  pte  ko  hduha  un¬ 
yanpi  kta,  Nakas  Jehowa  woun- 
kicihanpi  kta. 

10  Unkan  hewicakiya,  Nis  ni- 
tasicecapi  ko  ye  cisipi  kta  e  Je¬ 
howa  nicipi  un  kte.  Wanyaka 
po  ;  nitokam  taku  sica  yukan. 

11  Hecetu  sni  do.  Wicasta 
tanka  kin  wanna  yapo,  qa  Jeho¬ 
wa  okiyapo  yacinpi  qon  hee. 
Unkan  Paro  itokapatanhan  ham 
wicayapi. 

12  Unkan  Jehowa  Mowis  heci- 
ya,  Egupta  makoce  ektakiya  na¬ 
pe  hdugata  wo,  psipsicadan  on, 
unkan  Egupta  makoce  kin  akan 
hiyupi  kta,  qa  makoce  wato  kin 
owasin  temyapi  kte,  taku  wasu 
kin  okapte  cin  iyuhpa. 

13  Unkan  Mowis  cansakadan 
kin  hdugate,  Egupta  makoce  kin 
ektakiya ;  unkan  Jehowa  wi- 
yohiyanpa  tanhan  tateyanpa  ma¬ 
koce  en  hiyuya,  anpetu  kin  he 
osan,  qa  hanyetu  osan,  qa  ihan- 
hanna  wiyohiyanpa  tanhan  tate¬ 
yanpa  kin  psipsicadan  hiyuya. 

14  Unkan  psipsicadan  kin  Egup¬ 
ta  makoce  owancaya  iwankam 
iyayapi,  qa  Egupta  ihduksan 
owancaya  iyahanpi,  tehika  hin- 
ca,  hena  itokam  psipsicadan  he- 
ceca  wanica,  qa  iyohakam  hece- 
capi  kte  sni. 

15  Qa  makoce  itohnake  kin 
owancaya  akahpapi,  qa  makoce 
kin  aotpas  yapi,  qa  makoce  wa¬ 
to  kin  owasin  temyapi,  qa  can 
waskuyeca  wasu  okapte  cin  na- 
kun  owasin ;  hecen  Egupta  ma¬ 
koce  owancaya  can  akan,  qa 
tinta  peji  ohna  takudan  to  ihe 
sni 

16  Unkan  Paro  inahniyan  Mo¬ 
wis  Aaron  kici  wicakico,  qa 
heya,  Wawahtani,  Jehowa  Wa¬ 
kan  yadapi  kin  en,  qa  niyepi  na- 
kun  en. 

17  Qa  wanna  tokin  wawahtani 
km  nakaha  heceedan  miyecica- 
jujun,  qa  Jehowa  Wakan  yada- 
pi  kin  cekiya  po,  hecen  wiconte 
kin  de  heceedan  miciyutokan  kta. 

18  Unkan  Paro  etanhan  inanpe 
ca  Jehowa  cekijm. 

19  Unkan  Jehowa  tateyanpa 
kin  yuhomni  wiyohpeya  tanhan 
suta  hinca,  qa  he  psipsicadan 
icu,  qa  Mde  sa  en  iyohpe  wica- 
ya,  Egupta  makoce  owancaya 
psipsicadan  wanjidan  ihe  sni. 

20  Unkan  Jehowa  Paro  cante 
kin  yusuta  unkan  Israel  cinca 
kin  ye  wicasi.  sni. 

21  Unkan  Jehowa  Mowis  heci- 
ya,  Mahpiya  ektakiya  nape  hdu- 
gata  wo,  hecen  Egupta  makoce 
akan  otpaza  kta,  qa  otpaza  kin 
yutanpica  kta. 

22  Unkan  Mowis  mahpiya  ekta¬ 
kiya  nape  hdugata,  hecen  Egup¬ 
ta  makoce  kin  owancaya  otpaza 
£oka  hinca  yukan,  anpetu  yamni. 

23  Tuwedan  sunkaku  wanhda- 
ke  sni,  qa  tuwedan  towinja  kin 
etanhan  najin  sni,  anpetu  yamni ; 
tuka  Israel  cinca  owasin  tipi  kin 
ohna  ojanjan  wicayukan. 

24  Unkan  Paro  Mowis  kico  qa 
heya,  Hunktiyapo,  Jehowa  oki- 
yapo  nitasicecapi  nakun  onipapi 
kta.  Tahinca  nitawapi  qa  pte 
nitawapi  kin  heceedan  owanji 
yakonpi  kta. 

25  Unkan  Mowis  heya,  Wosna- 
pi,  qa  wohuhnahyapi  nakun  hdu- 
he  unyakiyapi  kta,  hecen  Jeho¬ 
wa  Wakan  undapi  waunkiciyus- 
napi  kta. 

26  Qa  nakun  wanunyanpi  unki- 
tawapi  opapi  kta,  tasake  wanji¬ 
dan  ihe  kte  sni.  Hena  etanhan 
Jehowa  Wakan  undapi  kin  oun- 
kiyapi  kta.  Nakas  unkis  ekta 
unkipi  sni  hehanyan  taku  on  Je¬ 
howa  ounkiyapi  kta  sdon  unki- 
yapi  sni. 


27  Unkan  Jehowa  Paro  cante 
kin  yusuta  ;  unkan  ye  wicasi  ta- 
watenye  sni. 

28  Qa  Paro  heciya,  Mitan  tan¬ 
han  hunktiya  wo.  Ihnunhan  mi- 
ite  kin  ake  wandake  cinhan. 
Tohan  miite  wandake  cinhan 
anpetu  kin  he  en  nite  kta. 

29  Unkan  Mowis  heya,  Token 
ehe  cin  hecetu  kta.  Niite  kin 
ake  icimana  wanmdake  kte  sni. 

WICOWOYAKE  11. 

1  Wanna  Jehowa  Mowis  heciye 
ciqon,  Ehake  wowayazan  wan¬ 
jidan  Paro  akan  hiyu  waye  kta, 
qa  Egupton  akan.  He  iyoha- 
kam  detanhan  ye  nisipi  kta,  to¬ 
han  ye  nisipi  kinhan  ocowasin 
detanhan  nicahapapi  kta. 

2  Wanna  oyate  nogepi  ohna  ke- 
wicakiya  wo,  qa  wicasta  otoiyo- 
hi  takodaku  etanhan,  qa  wino- 
hinca  tuwe  kodaye  cin  etanhan 
mazaska  oinpi,  qa  mazaskazi 
oinpi  kidapi  kta. 

3  Unkan  Egupton  kin  oyate 
kin  cante  wicakiye  Jehowa  ka- 
ga.  Nakun  Mowis  wicasta  kin 
tanka  hinca,  Egupta  makoce 
ohna,  Paro  taokiye  wicitokam, 
qa  oyate  kin  wicitokam. 

4  Unkan  Mowis  heya,  Jehowa 
hecen  eya,  Hanyetu  cokaya  mis 
Egupton  cokaya  inanwape  kta. 

5  Qa  tuwe  caske  owasin  Egup¬ 
ta  makoce  ohna  tapi  kta  Paro 
cinhintku  tokapa  oiyotanke  ta- 
wa  akan  iyotanke  kte  cin  etan¬ 
han,  wikoska  wiyukpan  icahda 
iyotanke  cin  cinhintku  tokapa 
kin  aiyahdeya ;  nakun  woteca 
cinca  tokaheya  wica  tonpi  kin 
owasin. 

6  Qa  Egupta  makoce  owancaya 
woceye  tanka  kta ;  he  iyececa 
hektapatanhan'wanica,  qa  toka- 
ta  ake  he  iyecece  kte  sni. 

7  Tuka  Israel  cinca  owasin 
ekta  sunka  wanjidan  kes  ceji 
hduskan  kte  sni,  wicasta  qa  wo- 
teca  unman  tiikte  ekta.  He- 
cen  Egupton,  qa  Israel  cinca 
kin  otahedan  Jehowa  yukinukan 
sdon  yayapi  kta. 

8  Qa  nitaokiye  dena  owasin  en 
mahipi  qa  miye  en  patujapi  kta, 
qa  Told  iyaya  ye  niye,  qa  oyate 
nihukuya  unpi  kin  owasin,  ema- 
kiyapi  kta,  qa  he  iyohakam  toki 
mde  kta,  eye  ca  Paro  nina  can- 
niye  cin  etanhan  inanpa. 

9  \yanna  Jehowa  Mowis  he- 
ciye  ciqon,  Mita  wowapetokeca 
Egupta  makoce  ohna  yuotapi 
kta ;  heon  Paro  nanihonpi  kte  sni. 

10  Unkan  Mowis  Aaron  kici 
wowapetokeca  kin  dena  owasin 
Paro  itokam  econpi,  unkan  Je¬ 
howa  Paro  cante  kin  yusuta, 
heon  iye  tamakoce  etanhan  Is¬ 
rael  cinca  kin  ye  wicasi  sni. 

WICOWOYAKE  12. 

1  Wanna  Jehowa  Mowis  Aaron 
kici  Egupta  makoce  kin  ohna 
hewicakiye  ciqon. 

2  Wi  kin  de  wi  itancan  dawapi 
kta ;  omaka  wi  kin  de  tokaheya 
dawapi  kta  ce. 

3  Israel  omniciye  owasin  hecen 
ewicakiya  po  ;  Wi  kin  de  anpe- 
tu  iwikcemna  kin  tipi  otoiyohi 
on  tacincadan  ikikcupi  kta,  ate- 
yapi  tipi  kin  iyececa. 

4  Tuka  tiyohnaka  tonana  on  ta¬ 
cincadan  yutapi  okihipi  sni  kin- 
han,  iye  qa  tuwe  ikiyedan  ti  kin 
he  kici  icu  kta,  wicanagi  yawa- 
pi  iyecen,  wicasta  otoiyohi  to¬ 
ken  yute  kta  okihi,  tacincadan 
on  dawapi  kta. 

5  Tacincadan  waste,  mdoka  wa- 
niyetu  wanjidan  kta,  tahin  wa- 
nunyanpi,  qa  is  tatokadan  etan¬ 
han  iyekcupi  kta. 

6  Qa  wi  kin  de  anpetu  iaketo- 
pa  kin,  hehanyan  kaska  yahdu- 
hapi  kta,  qa  htayetu  otahedan, 
Israel  omniciye  owasin  he  pata- 
pi  kta. 

7  Qa  we  kin  etanhan  icupi  qa 
tosu  tiyopa  anokatanhan,  qa 
iwankam  amnimnipi  kta,  tipi  oh¬ 
na  he  yutapi  kte  cin  he  akan. 

8  Qa  hanyetu  kin  he  en  cehpi 
kin  peta  on  ceonpapi  yutapi  kta, 
aguyapi  onapohye  codan,  qa  pe- 
ji  pa  kici  he  yutapi  kta. 

9  Hetanhan  ongedan  saka  qa 
mini  ohna  ohanpi  yatapi  kte  sni, 
tuka  petan  ceonpapi ;  pa  kin  qa 
huha  supe  kici  yatapi  kta. 

10  Hetanhan  ihanhanna  hehan¬ 
yan  oyahdaptapi  kte  sni  ;  qa 
ihanhanna  hehanyan  ongedan 
oyaptapi  kinhan,  he  peta  on  hu- 
hnah  yayapi  kta. 

11  Qa  hecen  yatapi  kte,  nite 
ipiyag  yakitonpi,  qa  siha  hanpa 
oyakihanpi,  qa  sagye  nape  ohna 
yahduhapi  kta,  qa  inahniyan  ya¬ 
tapi  kta  ;  Jehowa  toacaksin  kin 
hee. 

12  Qa  hanyetu  kin  de  Egupta 
makoce  opta  mde  ca  tona  toka- 
pa  Egupta  makoce  ohna,  wicas¬ 
ta  woteca  ko  owasin  awicawa- 
pe  kta,  qa  Egupton  taku  wakan 
dapi  kin  owasin  akan  woyaco 
ecamon  kta.  Jehowa  he  miye. 

13  Unkan  tipi  ohna  dukanpi 
kin  hena  we  kin  on  wapetog  ya¬ 
kitonpi  kta,  hecen  we  kin  wan- 
mdake  ca  niwankam  acaksin 
mde  ca  Egupta  makoce  kin  awa- 
pe  cinhan  wowayazan  on  nitapi 
kta  iyonihipi  kte  sni. 

14  Unkan  anpetu  kin  de  wo- 
kiksuye  duhapi  kta,  qa  he  ohna 
wohanpi  Jehowa  woyecihanpi 
kta ;  nitoicagepi  ohna  wokage, 
owihanke  wanica  wohanpi  ya¬ 
yapi  kta. 

15  Anpetu  sakowin  aguyapi 

onapohye  codan  yatapi  kta  ;  an¬ 
petu  tokaheya  awicakehan  yati- 
pi  kin  etanhan  onapohye  duto- 
kanpi  kta.  Nakas  anpetu  toka¬ 
heya  etanhan  anpetu  isakowin 
kin  hehanyan  tuwe  kasta  ona¬ 
poliye  yute  cinhan,  wicanagi  kin 
he  Israel  etanhan  yutokanpi 
kta. 

16  Anpetu  tokaheya  kin  en  wi- 
cakicopi  wakan,  qa  anpetu  isa¬ 
kowin  en  wicakicopi  wakan  du- 
hapi  kte,  anpetu  kin  hena  en 
wohtani  takudan  econpi  kte  sni, 
tuka  wicanagi  iyohi  taku  yute 
kta  wiyeya  kagapi  kta,  heceedan 
ecanonpi  kta. 

17  Qa  onapohye  codan  wohan- 
pi  kin  yapatanpi  kta,  nakas  an¬ 
petu  kin  de  en  obe  nitawapi  kin 
Egupta  makoce  etanhan  hdinan- 
pe  ciyapi,  heon  anpetu  kin  de 
yapatanpi  kta,  nitoicagepi  yeye 
cin  wokage  owihanke  wranica. 

18  Wi  tokaheya,  anpetu  iaketo- 
pa,  litayetu  etanhan  aguyapi 
onapoliye  codan  yatapi  kte,  wi 
anpetu  wikcemna  nonpa  sanpa 
wanjidan  litayetu  kta  hehanyan. 

19  Anpetu  sakowin  onapoliye 
yatipi  kin  ohna  iyeyapi  kte  sni, 
nakas  hehanyan  tuwe  taku  na- 
pohyapi  yute  cinhan  wicanagi 
kin  he  oyate  tokeca  qa  is  mako¬ 
ce  he  en  tonpi  kin  unman  tukte 
kasta,  Israel  omniciye  etanhan 
yutokanpi  kta. 

20  Takudan  napohyapi.  yatapi 
kte  sni.  Yatipi  kin  owasin  ohna 
aguyapi  napohyapi  sni  yatapi 
kta,  eya. 

21  Unkan  Mowis  Israel  hunka- 
yapi  kin  owasin  wicakico,  qa  he- 
wicakiya,  Ekta  hdapo,  qa  wi- 
coun  nitawapi  on  tacincadan 
ikikcupo,  qa  woacaksin-kin  pa- 
tapo. 

22  Qa  peji  hota  opahte  wan 
iyacupi  kta,  qa  we  kin  tiyopa 

icahda  un  kin  he  en  oyaputkan- 
pi,  qa  tosu  tiyopa  anokatanhan, 
qa  iwankapatanhan  ayamnimni- 
pi  kta,  we  tiyopa  icahda  un  kin 
he  on.  Unkan  ihanhanna  kin  he¬ 
hanyan  tuwedan  iye  tiyopa  etan¬ 
han  inanpe  kte  sni. 

23  Hecen  Jehowa  Egupton  wi- 
cakastaka  hiyaye  kta,  qa  tosu 
tiyopa  anokatanhan  qa  iwankam 
hena  akan  we  kin  wanyake  cin¬ 
han  Jehowa  tiyopa  kin  acaksin 
kta,  qa  waihang  ye  cin  he  anipe 
kta  e  yatipi  en  hiyu  iyowinkiye 
kte  sni. 

24  Unkan  wicoie  kin  de  yapa¬ 
tanpi  kta,  he  wokage  owihanke 
wanica  niye  qa  nicinca  duhapi 
kta. 

25  Qa  hecetu  kta,  tohan  mako¬ 
ce  wan  Jehowa  nicupi  kin  ekta 
yaipi,  eye  ciqon  iyecen,  wohta¬ 
ni  kin  de  oyapapi  kta. 

26  Qa  tohan  nicincapi  kin, 
Wohtani  kin  de  ecannonpi  kin 
he  taku  he  %  eniciyapi  kinhan  ; 

27  Hehan  hehapi  kta,  Woacak- 
sin  Jehowa  wakiyusnapi  kin  dee, 
Iye  Egupton  wicakastake  ce- 
han,  Egupta  makoce  ohna  Israel 
cinca  tipi  kin  acaksin,  qa  untipi 
kin  pa  tan  ce.  Unkan  oyate  kin 
patujapi  qa  ohodapi. 

28  Unkan  Israel  cinca  kin  ekta 
hdapi,  qa  token  Jehowa  Mowis 
Aaron  kici  econ  wicasi  kin  he 
iyecen  econpi. 

29  Unkan  kaketu,  hanyetu  co- 
kaya  hehan  Jehowa  tona  Egupta 
makoce  ohna  caske  owasin  wi- 
cakastaka,  Paro  cinhintku  toka- 
pa  toiyotanke  akan  iyotanke  kta 
etanhan,  wayaka  wicakaska  tipi 
ohna  yanke  cin  cinhintku  toka- 
pa  aiyahdeya,  qa  woteca  cinca 
tokapa  nakun  owasin. 

30  Unkan  Paro  hanyen  kikta, 
iye  qa  taokiye  owasin,  qa 
Egupton  owasin.  Unkan  Egupta 

ohna  sicahowayapi  tanka,  nakas 
tipi  tukte  tuwedan  te  sni  wa- 
nica. 

31  Unkan  hanyen  Mowis,  Aaron 
kici  wicakico,  qa  heya,  Najinpo, 
oyate  mitawa  wicehnatanhan 
inanpapo,  niye  qa  nakun  Israel 
cinca  kin  owasin,  qa  hunktiyapo, 
Jehowa  okiyapo  ehapi  qon  iye- 
cen. 

32  Nakun  taftinca  nitawapi  qa 
pte  nitawapi  kin  ikikcupo,  eha¬ 
pi  qon  iyecen  ;  nakun  mis  eya 
mayawastepo. 

33  Unkan  Egupton  iyowicapa- 
stakapi,  qa  owasin  untapi  se  eya- 
pi,  heon  oyate  kin  makoce  etan- 
han  ye  wicayapi  kta  inahnipi. 

34  Unkan  oyate  kin  aguyapi 
mdu  kin  nahanhin  napohyapi  sni 
ikikcupi,  waksica  towokoyakepi 
ohna  pahtapi  tahpapi  kin  akan. 

35  Qa  Israel  cinca  kin  Mowis 
eye  ciqon  he  iyecen  econpi,  qa 
Egupton  etanhan  mazaska  oinpi, 
qa  mazaskazi  oinpi,  qa  wokoya- 
ke  dapi. 

36  Unkan  Egupton  kin  oyate 
kin  cante  wicakiyapi  kin  he  Je¬ 
howa  kaga  ;  heon  wicaqupi,  un¬ 
kan  taku  Egupton  tawapi  yuha 
iyayapi. 

-  37  Qa  Israel  cinca  kin  Rameses 
etanhan  ihdakapi,  Sukot  ekta, 
wicasta  kektopawinge  opawinge 
sakpe  Huninyunkenken  manipi 
qa  sicecapi  kin  hena  wicayawapi 
sni. 

38  Qa  oyate  tokeca  wicota  opa- 
pi  qa  tahinea  qa  pte,  wanuyanpi 
ota  hinca. 

39  Qa  aguyapi  mdu  Egupta 
etanhan  yuha  hdinanpapi  kin  he 
spanyanpi,  aguyapi  hmiyanyan 
he  napohyapi  sni,  ecin  Egupta 
etanhan  nape  wicayapi,  qa  owan- 
ji  unpi  okihipi  sni,  qa  nakun  wa- 
neya  icicagapi  sni,  nakas. 

48  Israel  cinca  Egupta  en  iyo- 

tankapi  kin  wanna  waniyetu  opa¬ 
winge  topa  sanpa  wikcemna 
yamni  en  ounyanpi. 

41  Qa  waniyetu  opawinge  topa 
sanpa  wikcemna  yamni  owihan- 
keta,  anpetu  kin  he  en,  Jehowa 
obe  tawa  owasin,  Egupta  etan¬ 
han  hdinanpapi. 

42  Hanyetu  kin  de  Jehowa  on 
awacinpi  kta  ;  Egupta  makoce 
etanhan  hdinanpe  wicaya,  heon 
Israel  cinca  kin  owasin  wicoica- 
ge  yeye  cin  ecekcen  Jehowa 
hanyetu  tawa  kin  he  awacinpi 
kta. 

43  Unkan  Jehowa  Mowis  Aaron 
kici  hewicakiye  ciqon ;  Woacak- 
sin  wokonze  kin  dee,  oyate  toke¬ 
ca  cinca  kin  tuwedan  hetanhan 
yute  kte  sni. 

44  Tuka  wicasta  otoiyohi  taoki- 
ye  mazaska  on  opetonpi,  he  ba- 
yahdaye  cinhan,  hehan  hetanhan 
yute  kta. 

45  Tuwe  oyate  tokeca  makoce 
en  ti,  qa  is  tohtani  opeyaton  esta 
he  yute  kte  sni. 

46  Tipi  wanjidan  ohna  he  yuta- 
pi  kta,  qa  cehpi  kin  ongedan  ti¬ 
pi  kin  he  etanhan  tankan  adapi 
kte  sni,  qa  huhu  kin  wanjidan 
duwegapi  kte  sni. 

47  Israel  omniciye  ocowasin 
heconpi  kta. 

48  Qa  tuwe  oyate  tokeca  niye 
kici  ounye  ca  woacaksin  Jeho¬ 
wa  on  ope  kte  cinhan,  tona  wica 
iye  ti  kin  ohna  owasin  bahdaya- 
pi  kte,  hehan  ikiyedan  hi,  qa  he- 
co'n  kta ;  hecen  tuwe  makoce 
ohna  tonpi  kin  iyececa  kta;  tu¬ 
ka  bahdayapi  sni  tuwedan  hetan¬ 
han  yute  kte  sni. 

49  Tona  makoce  en  tonpi,  qa 
oyate  tokeca  niyepi  ehna  oun¬ 
yanpi  kin  wicoope  wanjidan  yu- 
hapi  kta. 

50  Unkan  token  Jehowa  Mowis 
qa  Aaron  econ  wicasi  kin  he  iye- 

cen  Israel  cinca  kin  owasin 
econpi. 

51  Unkan  anpetu  kin  he  Jeho- 
wa  Israel  cinca  kin  obe  tawapi 
kin  ecekcen,  Egupta  makoce 
kin  etanhan  hdinanpe  wicaya. 

WICOWOYAKE  13. 

1  Unkan  Jehowa  ie  ca  Mowis 
heciya, 

2  Tona  caske  owasin  miciyu- 
wakan  wo,  Israel  cinca  kin  ehna 
tona  winyan  tamni  nahdoke  cin 
wicasta  woteca  ko  owasin  mi- 
taw  a. 

3  Unkan  Mowis  oyate  kin  he- 
wicakiya,  Anpetu  kin  de  kiksu- 
ya  po,  he  en  Egupta  makoce  kin 
etanhan,  wayaka  tipi  kin  etan¬ 
han  yahdinanpapi,  Jehowa  nape 
wasaka  on  hetanhan  hdinanpe 
niyanpi,  heon  takudan  napohya- 
pi  yutapi  kte  sni. 

4  Aguyapi  itka  hinanpe,  Ahib 
wi  kin  anpetu  kin  de  yahdinan¬ 
papi. 

5  Unkan  makoce  wan  Jehowa 
nicu  kta  e  niyate  wokonze  on 
ewicakiya,  Kanani  qa  Hiti  kin, 
qa  Amori  kin  qa  Hiwi  kin  qa  Je- 
busi  kin  tamakocepi  kin  he  en 
Jehowa  hiyuniye  cinhan,  mako¬ 
ce  wan  ohna  pte  asanpi  qa  can- 
hanpi  tiktica  kaduze  cin  he  ohna, 
wi  kin  de  en  wicohan  kin  de 
ecannon  kta. 

6  Anpetu  sakowin  hehanyan 
aguyapi  napohyapi  sni  yate  kta, 
qa  anpetu  isakowin  kin  Jehowa 
wohanpi  kicagapi  kta. 

7  Aguyapi  napohyapi  sni,  an¬ 
petu  sakowin  yutapi  kta,  qa  agu¬ 
yapi  napohyapi  nicipi  wanyakapi 
kte  sni,  qa  onnapohyapi  kin  ma¬ 
koce  ni  tawapi  kin  ohna  wanya¬ 
kapi  kte  sni. 

8  Qa  anpetu  kin  he  nicinksi 
oyakidake  ca  heyakiye  kta, 


Egupta  makoce  etanhan  wan 
qehan  Jehowa  taku  ecamicon 
heon  de  ecamon. 

9  Unkan  he  ninape  akan  wowa- 
petokeca  duhe  kta,  qa  niista  ota- 
hedan  wokiksuye  kta,  hecen  Je¬ 
howa  toope  kin  nii  kin  ohna  un 
kta;  nakas  nape  wasaka  on  Je¬ 
howa  Egupta  etanhan  hiyu  ni- 
yan. 

10  Heon  wokonze  kin  de  oma- 
ka  iyehantu  ca  oyape  kta,  wani- 
yetu  otoiyohi. 

11  Unkan  tohan  Jehowa  Kana¬ 
ni  makoce  kin  ekta  amye  cin¬ 
han,  qa  he  nicu,  nis  qa  nihunka- 
kepi  eniciya  qon  he  iyecen  ; 

12  Hehan  winyan  cinca  tokapa 
kin  owasin,  Jehowa  on  dutokan 
kta,  qa  wanunyanpi  nitawa  cin¬ 
ca  tokapa  mdoka  kin  owasin  Je¬ 
howa  tawa  kta. 

13  Qa  suktanka  sonsonna  cinca 
tokapa  kin  owasin  opeyakiton 
kta,  tahinca  cinca  wan  he  iyope- 
yakiye  kta,  qa  opeyakiton  sni 
kinhan  pakin  yakakse  kta ;  qa 
wicasta  nicincapi  kin  tona  cas- 
kepi  owasin  opeyakiton  kta. 

14  Qa  kaketu  kta,  tokata  tohan 
nicinca,  De  taku  hwo  ?  eya  ini- 
wange  cinhan,  hehan  heyakiye 
kta,  Nape  wasaka  on  Egupta 
etanhan,  wayaka  tipi  kin  etan¬ 
han,  Jehowa  hdinanpe  unyanpi. 

15  Unkan  unhdapi  Paro  katin- 
yan  tehinda  ;  heon  Jehowa  tona 
caskepi  Egupta  makoce  ohna 
owasin  wicakte,  wicasta  cinca 
tokapa,  qa  nakun  woteca  cinca 
tokapa,  heon  tona  caskepi  owa¬ 
sin  Jehowa  wawakiyusna,  qa  mi- 
cinca  caske  opewakiton,  ehe  kta. 

10  Qa  he  ninape  akan  wowa- 
petokeca  kta,  qa  ite  akahpe  ni- 
igta  otahedan  niciyuke  kta,  na¬ 
kas  nape  wasaka  on  Jehowa 
Egupta  etanhan  hdinape  niyan¬ 
pi- 

17  Unkan  kaketu,  Paro  oyate 
ye  wicasi  qehan  Wakantanka 
Pilistim  tamakocepi  canku  kin 
ohna  awicaye  sni,  he  ptecedan 
tuka  okini  oyate  ozuye  wanya- 
kapi  kinhan  iyope  iciyapi  qa 
Egupta  ekta  hdapi  kta,  eya. 

18  Heon  Wakantanka  oyate 
kin  wicayuhomni,  qa  Mde-sa 
liopuze  canku  kin  ohna  awicaya ; 
unkan  Israel  cinca  kin  ipiyag  ki- 
tonpi  Egupta  rnakoce  kin  etan¬ 
han  inanpapi. 

19  Unkan  Mowis  Josep  huhu 
kin  yuha  hda,  nakas  Israel  cinca 
kin  Taku  Wakan  icajeyan  wica¬ 
si  qa  heya,  Awicakehan  Wakan¬ 
tanka  en  nihipi  kta,  qa  huhu  mi- 
tawa  yuha  detanhan  inayapapi 
kta. 

20  Unkan  Sukot  etanhan  ihda- 
kapi,  qa  liopuze  kin  icahda  Elam 
en  etipi. 

21  Unkan  Jehowa  wicitokam 
anpa  eca  mahpiya  bosdata  wan 
ohna,  canku  kin  ohna  ye  wica- 
ya,  qa  hanyetu  eca  peta  bosda¬ 
ta,  hecen  anpetu  hanyetu  ko,  ma- 
ni  okihipi  ece. 

22  Anpetu  eca  mabpiya  bosda¬ 
ta  ewicakicihdaku  sni,  qa  hanye¬ 
tu  eca  peta  bosdata  wicitokapa 
tan  h  an. 

WICOW  OYAKE  14. 

1  Unkan  Jehowa  ie  ca  Mowis 
heciya, 

2  Israel  cinca  kin  decen  ewi- 
cakiya  wo  ;  Ihdamnapi  qa  Hahi- 
rot  i  kin  itokam  etipi  kta,  Mig- 
dol  qa  Mde  kin  otahedan,  Baal 
Zepon  itokapatanhan  he  iyota- 
kons,  mde  icahda  eyatipi  kta. 

3  Unkan,  Israel  cinca  kin  ma- 
koce  ohna  nunipi  kewoskan  ona- 
wicataka,  Paro  eye  kta. 

4  Hecen  Paro  cante  kin  mdusu- 
ta  kta,  unkan  tawicape  kta  ;  he- 

cen  Paro  qa  ozuye  tawa  kin 
owasin  etanhan  wowitan  waton 
kta ;  qa  Jehowa  he  miye  Egup- 
,ton  sdonyapi*kta,  eya.  Unkan 
hecen  econpi. 

5  Unkan  oyate  kin  najicapi  kin 
Egupton  wicasta  yatapi  kin  oki- 
yakapi,  hehan  Paro  cante  kin, 
qa  taokiye  cantepi  kin  oyate 
ekta  ayuhomnipi,  qa  tokeca  de 
econkupi,  qa  Israel  wowidag  wi- 
cunyanpi  qon  tokan  ye  wicunsipi 
hwo?  eyapi. 

6  Qa  canpahmihma  aqin  kica- 
ton  qa  taoyate  kin  hduha 
eyaya. 

7  Qa  canpahmihma  opawinge 
sakpe  kahriik  icu,  qa  Egupton  ta- 
canpahmihma  owasin,  qa  otoi- 
yohi  ohna  wicasta  yamni. 

8  Unkan  Jehowa  Egupton  wi¬ 
casta  yatapi  kin  Paro  cante  kin 
yusuta;  hecen  Israel  cinca  kin 
tawicapa  ;  tuka  Israel  cinca  kin 
nape  hduwankan  iyayapi. 

9  Unkan  Egupton  kin  tawica- 
papi,  qa  Paro  suktanka  tawa 
owasin,  canpahmihma  qa  suk¬ 
tanka  akan  iyotankapi,  qa  ozuye 
tawa  kin  wicakihdegapi,  mde 
icahda  wankapi,  Hahirot  i  kin 
ekta  Baal  Zepon  iyotakons. 

10  Unkan  Paro  ikiyedan  hi  qe¬ 
han,  Israel  cinca  ista  wankan  iki- 
kcupi,  unkan  inyun  Egupton  wi- 
cihakam  natan  au,  heon  nina  ko- 
kipapi,  qa  Israel  cinca  kin  Jeho¬ 
wa  hoyekiyapi. 

11  Qa  Mowis  heciyapi,  Egupta 
ekta  wicahapi  wanica  nace,  heon 
Hewoskan  ohna  untapi  kta  e  he- 
tanhan  hiyu  unyayapi  he?  To¬ 
keca  de  ecaunyeconpi,  qa  Egup¬ 
ta  etanhan  hiyu  unyayapi  he  ? 

12  Oie  wan  Egupta  en  unkeni- 
ciyapi  qon  dee  seca.  Unkayus- 
tanpo,  hecen  Egupton  wowidag 
unyanpi  kta,  unkeyapi.  Egup¬ 
ton  wowidag  unyanpi  kin  hee 

waste,  qa  ftewoskan  untapi  kin 
hee  sica. 

13  Unkan  Mowis  oyate  kin  he- 
wicakiya,  lhnuhan  koyakipapi 
kin.  Owanji  najin  po,  hecen  je¬ 
howa  woehdaku  ecanionpi  kte 
cin  he  wandakapi  kta  ;  Egupton 
token  nakaha  wandakapi,  he  iye- 
cen  ake  icimana  wanwicadakapi 
kte  sni. 

14  Jehowa  niyepi  on  ltize  kta, 
qa  nis  inina  dukanpi  kta. 

15  Unkan  Jehowa  Mowis  heci- 
ya,  Tokeca  miye  hoyemayakiya 
he'?  Israel  cinca  kin  ihdag  wi- 
casi  wo. 

16  Qa  nig  cansakadan  yuwan- 
kan  ikikcu,  qaninape  kin  mde 
kin  iwankan  ye  kiya  wo  ;  qa  he 
yuakipam  iyeya  wo,  hecen  Israel 
cinca  kin  mde  cokaya  maka  puza- 
ohna  rnanipi  kta. 

17  Unkan  mis  Egupton  cantepi 
kin  mdusuta,  kta,  hecen  wica- 
pasipi  kta,  qa  Paro  on,  qa  ozuye 
tawa  ocowasin,  canpahmihma  qa 
suktanka  akan  yotankapi  on  ma- 
yutanpi  kta. 

18  Qa  Paro  on,  canpahmihma 
tawa  on,  qa  suktanka  akan  yotan¬ 
kapi  on,  wowitan  waton  kinhan 
hehan  Jehowa  he  miye,  hgup- 
ton  sdonyapi  kta,  eya. 

19  Unkan  Wakan tanka  ohni- 
hde  kin  Israel  ihdakapi  wicito- 
kam  mani  qon  skanskan,  qa  wi- 
cihektam  u,  qa  mahpiya  bosda- 
ta  wicitokapatanhan  iyaya,  qa 
wicihakam  najin. 

20  Qa  Egupton  owanka  kin,  qa 
Israel  owanka  kin  otahedan  u, 
qa  mahpiya  sapa  qa  otpaza  heca, 
tuka  dena  hanyen  iyoyamya,  he¬ 
cen  hanyetn  osan  icikiyedan  upi 
sni. 

21  Unkan  Mowis  mde  kin  iwan- 
kam  nape  hdugata,  unkan  Jeho¬ 
wa  hanyetu  osan  wiyohiyanpa- 
tanhan  tateyanpa  wasaka  on 


mde  kin  yutokan,  mini  kin  ki- 
caspe  ca  mde  kin  puza  kaga. 

22  Unkan  Israel  cinca  kin  mde 
cokaya  ipi,  puze  cin  ohna,  qa 
etapa  tanhan  catka  tanhan  ko 
mini  kin  aconkaske  wicaya. 

23  Unkan  Egupton  kuwa  awi- 
cayapi,  qa  Paro  suktanka  tawa 
owasin,  canpahmihma,  suktanka 
akan  yotankapi  koya,  mde  kin 
cokaya  wicihakam  ipi. 

24  Unkan  hanhanna  iwaktapi 
hehan,  Jehowa  Egupton  ihdaka¬ 
pi  ekta  etonwan,  peta  bosdata 
qa  mahpiya  sapa  ohna,  qa 
Egupton  ihdakapi  kin  yusinye 
wicaya. 

25  Qa  canpahmihma  huha  kin 
yusdoka  hecen  tketkeya  toksu- 
pi ;  unkan  Jehowa  Israel  on 
Egupton  wicakiza,  heon  etanhan 
Israel  etanhan  naunjicapi  kta, 
Egupton  eyapi. 

26  Hehan  Jehowa  Mowis  heci- 
ya,  Mde  kin  ektakiya  ninape  ki- 
yugata  wo,  hecen  mini  kin  ecen 
hdiwanke  kta  Egupton  akan, 
canpahmihma  tawapi,  qa  suktan¬ 
ka  tawapi  akan. 

27  Unkan  Mowis  mde  kin  iwan- 
kam  nape  yekiya;  unkan  han¬ 
hanna  hehan  mde  kin  token  un 
qon  he  iyecen  hdiwanka  ;  unkan 
Egupton  najicapi  kin  he  itkoki- 
papi,  hecen  Jehowa  Egupton  kin 
mde  cokaya  ehpe  wicaya, 

28  Unkan  mini  hdiwanka  qa 
canpahmihma,  suktanka  akan 
yotankapi  ko  awicakahpa,  Paro 
ozuye  tawa  owasin,  tona  wiciha- 
katn  mde  kin  en  hipi  wanjidan 
kas  ni  sni. 

29  Unkan  Israel  cinca  kin  mde 
cokaya  puze  cin  amanipi,  qa  eta¬ 
pa  tanhan  catka  tanhan  ko  mini 
kin  aconkaske  wicaya. 

30  Unkan  Jehowa  anpetu  kin 
he  en  Israel  niwicaya,  Egupton 
napepi  etanhan.  Unkan  Israel 

Egupton  tapi  wanwicayaka,  mde 
kin  hutata  ekta. 

31  Qa  Israel  vvicolian  tanka  Je- 
howa  Egupton  ecawicakicon  kin 
he  wanyakapi,  qa  oyate  kin  Je- 
howa  kokipapi,  qa  Jehowa  wa- 
cinyanpi,  taokiye  Mowis  nakun. 

WICOWOYAKE  15. 

1  Hehan  Mowis  Israel  cinca  ko 
odowan  kin  de  Jehowa  kahiya- 
yapi,  qa  heyapi. 

Jehowa  iwadowan  kta,:  wowi- 
tan  tanka  icicaga. 

Suk  tanka  qa  tuwe  akan  iyo- 
tanke  cin  unde  kin  en  elipe  wi- 
caya. 

2  Ja  mitojwasake  qa  mitadowan 
kin  hee,  qa  nakaha  nimayan. 

Taku  wakan  wada  kin  hee,t 
heon  mdatan  kta. 

Ate  taku  vvakanda,  heon,jmda- 
wankantu  ye  kta. 

3  Jehowa  wicasta  kicizapi  itan- 
can  kin  heca,  caje  tawa  kin  Je¬ 
howa  ee. 

4  Paro  tacanpahmihma,  ozuye 
tawa  koi  mde  en  ehpe  wieaya. 

Unkan  taakicita  kahnigapi 
mde  sa  ohna  minin  tapi. 

5  Wosbe  kin  awicakahpa  ;  mi¬ 
ni  sbe  kin  ohna  kun  iyayapi ; 
inyan  wan  iyecen. 

6  Jehowa  ninape  etapa  kin  wo- 
wasake  on  yutanpi  ce. 

Ninape  etapa,  Jehowa,  toka 
kin  wicakawanka. 

7  Nitowitan  tanka  on  tona  ni- 
cipajinpi  kin  ihang  wieayaya. 

Nitocanniye  kin  yeyakiye  cin 
he!  peji  seca  iyecen  huhnahwi- 
caya. 

8  Nipoge  oniye  kin  on  mini  kin 
kiwitayapi. 

Minitan  kin  pahsj,  iyecen  bo- 
sdan  najin. 

Mde  cokaya  wosbe  kin  tasag 
icu. 

9  Toka  kin  heya,  Wicawakuwa 
kta  ewicawehdege  ktai  woyuha* 
wapamni  kta,  hena  oh  minagi 
imnayanpi  kta,  isan  wahdusdoke 
kta,  minape  ihang  wicaye 
kta. 

10  Tate  nitawa  ipoh  yakiya, 

Mde  kin  awicakahpa. 

Mini  wasaka  aohdute  wieaya, 
maza  su  iyecen. ]\ 

1 1  Jehowa  taku  wakan  ehna  tu¬ 
we  iyeniceca  1 

Tuwe  iyeniceca  wowakan  on 
yutanpi  kta?  ){ 

Yatanpi  kin  nicinihanpi  kta, 
wowapetokeca  ecan^on. 

lj?  Ninape  etapa  kin  yeyakiya, 
maka  kin  nawicapca. 

13  Oyate  kin  de  opewiepyaki- 
ton,!  nitocantekiye  on  awicada. 

Nito^vasake  on  oyanke^wakan 
nitawa  kin  en'(  hiyuwicayaye 
kta. 

14  Oyate  nahonpi  qa  kokipapi 
kta,fPalestina  ounyanpi  kin  wo- 
kokipe  wicayuze  kta. 

15  Hehan  Edom  itancanpi  kin 
wicayusinyayapi  kta. 

Moab  wicasta  wasaka  wocan- 
can  wicayuze  kta.  \ 

Kanan  ounyanpi  iyuhpa  skan- 
pi  kta.  l( 

16  Nihinciyapi,  wokokipe  ko 
awic^hinlipaye  kta. 

Niisto  tanka  kin  on  tasag  tapi 
kta,  inyan  iyecen. 

Oyate  nitawa  iywopta  iyaye 
kte  cin  hehanyan,  Jehowa  ; 

Oyate  kin  de  opeyakiton \iyo- 
opta  iyaye  kte  cin  hehanyan. 

17  He  nitawa  kin  he  ekta  hiyu 

wicayaye  ca  ohna  hu  hde  wica- 
yaye  kta.  /  ; 

Oyanke  ohna  yakidotanke  kta 
e\wiyeya  yakaga,  Jehowa. 

Tipi  wakan,  Itanoanq  ninape 
nicicage  kte  cin  he  ekta.;  / 

18  Jehowa  owihanke  wanin  wi¬ 
casta  yatapi  kta. 

19  Hecen  Paro  suktanka  tawa, 
canpahmihma  qa  suktanka  akan 
yotankapi  kin  mde  kin  en  hipi, 
unkan  Jehowa  mde  mini  kin  he- 
na  akan  awicahdi ;  tuka  Israel 
cinca  kin  mde  cokaya  taku  puze 
cin  amanipi. 

20  Unkan  Miriam,  winyan  wok- 
can,  Aaron  tankeku  cancega  wan 
nape  ohna  icu,  unkan  winohinca 
owasin  cancega  yuha  opapi,  qa 
wacipi. 

21  Unkan  Miriam  awicayupta, 
qa  heya,  Jehowa  idowanpo,  wo- 
witan  tanka  icicaga,  suktanka  qa 
akan  yotanka  kin  he  mde  en 
ehpe  wicaya. 

22  Unkan  Mowis  Israel  Mdesa 
etanhan  ihdag  wicaya,  unkan 
&ur  hopuze  kin  ekta  ipi,  qa  an- 
petu  yamni  Hopuza  ohna  mani- 
pi,  qa  mini  iyeyapi  sni. 

23  Qa  Mara  en  hipi  qa  Mara 
mini  yatkanpi  okihipi  sni,  ecin 
pa  ce,  heon  he  Mara  (pa  hee)  eci- 
yapi. 

24  Unkan  oyate  kin  Mowis  ki- 
pajinpi  qa  taku  unyatkanpi  kta 
hwo?  eyapi. 

25  Unkan  Jehowa  hoyekiya, 
unkan  Jehowa  he  can  wan  sdon- 
yekiya ;  he  mini  kin  en  ehpe  ye 
cin  hehan  mini  waste  icu.  Hen 
wokage  wan  qa  woyaco  wan  wi- 
caqu,  qa  hen  iyutan  wicaya. 

26  Qa  heya,  Jehowa  wakan  ya- 
da  ho  kin  ohinniyan  anayagoptan, 
qa  taku  iye  ista  kin  ohna  ecetu 
kin  hecannon,  qa  woahope  tawa 
kin  owasin  nayahon,  qa  wokage 
tawa  owasin  duhe  cinhan,  wo- 
wayazan  tona  Egupton  awiea- 
wahnaka  wanjidan  acihnake  kte 
sni,  nakas  Jehowa  asniniye  cin 
he  miye. 

27  Unkan  Elim  en  hipi,  hen  mi- 
niyowe  ake  nonpa,  qa  tamar  can 
wikcemna  sakowin,  qa  hen  etipi 
mini  icahda. 


WICOWOYAKE  16. 

1  Unkan  Elim  etanhan  ihdaka- 
pi,  qa  Egupta  makoce  etanhan 
iyayapi,  wi  inonpa  anpetu  iake 
zaptan  hehan  Israel  jcinca  omni- 
ciye  owasin  Sin  Hopuze  cin 
ekta  hipi ;  he  Elim  qa  Sina  ota- 
hedan. 

2  Qa  Israel  cinca  omniciye  oco- 
wasin  ftopuze  cin  ohna  Mowis 
qa  Aaron  en  kipajinpi. 

3  Qa  Israel  cinca  kin  hewica- 
kiyapi,  Tokin  Egupta  makoce 
ohna  Jehowa  nape  on  untapin, 
eehpi  cega  icahda  iyotankehan 
aguyapi  imnahan  untapi  qehan  ; 
omniciye  kin  de  ocowasin  aki- 
han  te  unyayapi  kta  e  Hopuze 
cin  de  ekta  hiyu  unyayapi. 

4  Unkan  Jehowa  Mowis  heciya, 
Inyun,  mahpiya  etanhan  aguya¬ 
pi  amagaju  ciciyapi  kta,  qa  oya¬ 
te  kin  tankan  yapi,  qa  anpetu 
otoiyohi  taku  anpetu  wan  iyohi- 
ye  cin  he  mnayanpi  kta;  hecen 
iyutan  wicawaye  kta,  mitoope 
omanipi  kta,  qais  omanipi  kte 
sni. 

5  Qa  anpetu  isakpe  hehan  taku 
anpetu  otoiyohi  mnayanpi  kin  he 
nonpa  akihde  ahdipi  kta,  qa  he 
spanyanpi  kta. 

6  Unkan  Mowis  Aaron  kici  Is¬ 
rael  cinca  kin  owasin  hewicaki- 
ya,  Htayetu  kinhan  Egupta  ma¬ 
koce  etanhan  hdinanpe  niyanpi 
kin  Jehowa  hee  sdonyayapi  kta. 

7  Qa  hanhanna  eca  Jehowa  to- 
witan  kin  wandakapi  kta  ;  Jeho¬ 
wa  en  wiyahnupi  kin  he  nahon, 
tuka  unkiyepi  untakupi  hwo  1  on 
wiunyahriupi  he  1 

8  Qa  Mowis  heya,  Htayetu  eca 
Jehowa  eehpi  yatapi  kta  e  nicu- 
pi,  qa  hanhanna  ca  aguyapi  ini- 
mnapi  kta,  heon  etanhan  Jehowa 
wiyahnupi  kin  is  iye  en  wiya- 

hnupi  kin  he  nalion  sdonyayapi 
kta  ;  tuka  unkis  untakupi  he  % 
unkiyepi  en  wiunyahnupi  sni, 
tuka  Jehowa  he  en. 

9  Unkan  Mowis  Aaron  heciya, 
Israel  cinca  omniciye  ocowasin 
hewicakiya  wo  ;  Jehowa  wiya- 
hnupi  kin  nahon,  heon  ikiyedan 
upo. 

10  Unkan  Aaron  Israel  omni¬ 
ciye  ocowasin  ewicakiye  cin  he 
icunhan,  Hopuze  cin  ekta  i’ndu- 
homnipi,  qa  inyun,  Jehowa  to- 
witan  kin  mahpiya  soka  kin 
ohna  wanyakapi 

11  Unkan  Jehowa  ie  ca  Mowis 
heciya  ; 

12  Israel  cinca  wihnupi  kin  na- 
walion,  hecen  ewicakiya  wo, 
Htayetu  eca  cehpi  yatapi  ece 
kta,  qa  hanhanna  eca  aguyapi 
inimnapi  kta,  qa  Jehowa  wakan 
yadapi  kin  he  miye  sdonyayapi 
kta. 

13  Unkan  htayetu  siyo  en  hipi 
qa  owanke  kin  akahpapi,  qa  han¬ 
hanna  eca  owanke  ihduksan  cu 
kin  makata  wanka  ece. 

14  Qa  cu  makata  wanke  cin 
akan  hiyu  qehan,  inyun  hopuze 
ite  akan  taku  cistinna  wa  suta 
iyecen,  hewanke  iyecen  cistinna 
maka  akan  wanka. 

15  Unkan  Israel  cinca  kin  he 
wanyakapi,  qa  wicasta  otoiyohi 
hunkawanjitku  kin  hekiciyapi, 
Man  hu  (de  taku  hee :)  eya ; 
nakas  he  taku  sdonyapi  sni.  Un¬ 
kan  Mowis  hewicakiya,  Aguya¬ 
pi  yutapi  kte  Jehowa  nicupi  kin 
dee. 

16  Taku  Jehowa  econ  nisipi 
kin  dee,  Hetanhan  mnayanpo, 
wicasta  otoiyohi  token  yute  kta 
iyacinyan  wicasta  iyohi,  wica- 
nagi  tona  wakeya  tawa  ohna 
yakonpi,  pahu  otoiyohi  on  omer 
iyutapi  wanjidan  icu  kta. 

17  Unkan  Israel  cinca  kin  ecen 

econpi,  qa  hunh  ota  mnayanpi," 
qa  hunh  aoptetu  mnayanpi. 

18  Qa  omer  ohna  iyutapi  qehan 
tuwe  ota  mnaye  cin  he  taku 
iyakicuya  yuhe  sni,  qa  tuwe  cis¬ 
tinna  mnaye  cin  he  aokpani 
yuhe  sni  ;  otoiyohi  token  yute 
kta  iyececa  hecen  mnayan. 

19  Unkan  Mowis  hewicakiya; 
Ihnuhan  tuwe  hetanhan  ihan- 
hanna  hehanyan  onge  oyapte 
cinhan. 

20  Unkan  Mowis  nahonpi  sni, 
qa  wicasta  wanjiksi  ihanhanna 
kin  hehanyan  onge  oyaptapi ; 
unkan  he  sicamna  qa  ohna  wam- 
dudan  icagapi ;  unkan  Mowis 
canniye  wicaya. 

21  He  hanhanna  otoiyohi  mna¬ 
yanpi,  wicasta  otoiyohi  token 
yute  kta  iyececa ;  tuka  anpetu 
wi  kin  kate  cin  hehan  skan. 

22  Unkan  anpetu  isakpe  hehan 
aguyapi  nonpa  akihde  mnayanpi, 
otoiyohi  on  omer  iyutapi  nonpa  ; 
unkan  omniciye  itancan  kin  owa- 
sin  en  hipi,qa  Mowis  okiyakapi. 

23  Unkan  hewicakiya,  Jehowa 
eye  ciqon  dee,  Heyakecinhan 
Sabaton  Jehowa  okihpapi  wa¬ 
kan  tawa  kin  hee.  Taku  agu- 
yayapi  kte  cin  he  aguyapo,  qa 
taku  cega  en  oyahanpi  kte  cin 
he  ohanpo,  qa  taku  ihe  cin  owa- 
sin  kihnakapo ;  heyakecinhan  he¬ 
hanyan  he  yahduhapi  kta. 

24  Unkan  hanhanna  hehanyan 
kihnakapi,  Mowis  econ  wicasi 
kin  he  iyecen  ;  tuka  Sicamna  sni, 
qa  ohna  wamdudan  yuke  ^ni. 

25  Unkan  Mowis  heya,  Naka- 
ha  he  yutapo,  anpetu  kin  de  Je¬ 
howa  okihpapi  tawa  kin  ee. 
Ecin  tinta  ekta  he  iyeyayapi  kte 
sni. 

26  Anpetu  gakpe  he  mnayaya- 
pi  kta,  qa  anpetu  isakowin  kin 
he  okihpapi,  he  icunhan  wanice 
kta. 

27  Unkan  anpetu  isakowin  kin 
hehan  oyate  etanhan  wanjiksi 
mnayanpi  kta  tankan  ipi,  tuka 
takudan  iyeyapi  sni. 

28  Unkan  Jehowa  Mowis  heci¬ 
ya,  Tohanyan  raitawoahope,  qa 
mitoope  oyapapi  tawaten  yayapi 
kte  sni  he. 

29  Wanyakapo.  Jehowa  okihpa- 
pi  nieupi  kin,  heon  anpetu  isakpe 
kin  he  en  nonpa  can  on  woyute 
nieupi,  owanji  yankapo,  otoiyohi 
tohe  kin  ohna.  Anpetu  isako¬ 
win  ieunhan  tuwedan  oyanke 
tawa  etanhan  tankan  iyaye  kte 
sni,  eya. 

30  Unkan  oyate  kin  anpetu  isa¬ 
kowin  kin  he  en  okihpapi. 

31  Qa  Israel  ti  kin  he  Manna 
eya  caje  yatapi,  he  taku  su  kin 
iyececa  ska,  qa  he  utapi  kin  he 
aguyapi  zibzipedan  canhanpi  tik- 
tica  icicahiyapi  iyececa. 

32  Unkan  Mowis  heya,  Taku 
Jehowa  econ  nisipi  kin  dee,  he- 
tanhan  omer  wanjidan  ojuyapo 
he  inicagapi  yeye  cin  yuha  ya- 
impi  kta  ;  hecen  Egupta  makoce 
etanhan  hdinanpe  ciyapi  qehan, 
Hopuze  cin  ohna  aguyapi  yun 
ciyapi  kin  he  wanyakapi  kta. 

33  Unkan  Mowis  Aaron  heciya, 
Cega  wan  icu  qa  he  ohna  manna 
omer  iyutapi  wan  yeya  wo,  qa 
he  Jehowa  itokam  kihnaka  wo, 
Inicagapi  yeye  cin  he  yuha  un- 
pi  kta. 

34  Unkan  Aaron  he  woyaatan- 
in  kin  itokam,  he  yuhapi  kta  e 
kihnaka,  Jehowa  Mowis  econ  si 
qon  he  iyecen. 

35  Unkan  Israel  cinca  kin  man¬ 
na  yutapi,  waniyetu  wikeemna 
tom  hehanyan,  makoce  ohna  wo- 
ju  tipi  wan  en  ipi  kin  hehanyan, 
Kanan  makoce  ihanke  kin  en  ipi 
kin  hehanyan  manna  kin  yutapi. 

36  Unkan  omer  iyutapi  wikee¬ 
mna  ca  epah  wanji  ojunyanpi. 


WICOWOYAKE  17. 

1  Unkan  Israel  cinca  kin  omni- 
ciye  owasin  Jehowa  oie  kin  eci- 
yatanhan  ihdakapi  kin  hena  Sin 
hopuze  etanhan  ihdakapi,  qa  Re- 
pidim  en  etipi  tuka  oyate  yat- 
kanpi  kta  e  mini  wanica. 

2  Unkan  oyate  kin  Mowis  iyo- 
pe  yapi  qa,  Mini  unqupo,  unyat- 
kanpi  kta  eyapi ;  unkan,  Tokeca 
mis  iyope  mayayapi?  Tokeca 
Jehowa  iyutan  yayapi  I  Mowis 
ewicakiya. 

3  Unkan  hen  oyate  kin  mini 
on  ipuzapi,  qa  oyate  kin  Mowis 
i  en  hiyeyapi,  qa,  'De  tokeca 
hwo  ?  Egupta  etanhan  inape  un- 
yayapi  qa  ipuza  te  mayaye  kta, 
qa  micinca,  qa  mitawanuyanpi 
kin,  eyapi. 

4  Unkan  Mowis  Jehowa  hoye- 
kiya,  qa,  Oyate  kin  de  taku  eca- 
wicawecon  kta  he?  unhanketa 
e  inyan  on  makininpi  kta,  eya. 

5  Unkan  Jehowa  Mowis  heci¬ 
ya,  Oyate  kin  itokam  ya  wo,  qa 
Israel  lmnkayapi  etanhan  ope 
wicayasi  kta,  qa  cansakadan  on 
wakpa  ayape  ciqon  ninape  ohna 
ikikeu,  qa  iyaya  wo. 

6  Inyun  mis  Horeb  heciya 
imnija  kin  akan  nitokam  iyawa- 
he  kta,  qa  imnija  kin  ayape  kta, 
qa  hetanhan  mini  hiyu  kta  ;  he¬ 
cen  oyate  kin  mini  yatkanpi  kta. 
Unkan  Israel  hunkayapi  kin 
wanyakapi,  Mowis  hecen  econ. 

7  Unkan  oyanke  kin  he  Masa 
(lyutanyanpi)  qa  Meriba  (Iyope- 
yapi)  cajeyata,  Israel  cinca  kin 
iyopeyapi  qa  Jehowa  iyutan  yan- 
pi,  qa  Jehowa  unkiyopeya  un, 
qais  un  sni  he  ?•  eyapi  kin  heon 
etanhan. 

8  Heh&n  Amaleqi  en  hipi,  qa 
Repidim  ohna  Israel  azuya. 

9  Unkan  Mowis  Josuwa  heciya, 

Wica&ta  unkicicahniga  wo,  qa 
Amaleqi  wicakiza  wo.  Heyake- 
cinhan  Wakantanka  cansakadan 
tawa  nape  ohna  yuha  paha  iya- 
wahe  kta. 

10  Unkan  Josuwa  Amaleqi  wi¬ 
cakiza,  token  Mowis  eciye  ein 
he  iyecen  econ.  Unkan  Mowis, 
Aaron  qa  Hur  paha  akan  itan- 
wankanhdeya  iyayapi. 

11  Unkan  tohan  Mowis  nape 
kin  wankantuya  hdugate  hehan- 
yan  Israel  ohiya,  qa  tohan  nape 
ozikiya  ca  Amaleqi  ohiya. 

12  Unkan  Mowis  nape  kin  tke 
lieon  inyan  wan  icupi,  qa  ihuku¬ 
ya  ehnakapi ;  unkan  he  akan 
iyotanka  ;  hehan  Aaron  Hur  ki- 
ci  nape  en  yuzapi,  unman  etapa 
tanhan,  qa  unman  catka  tanhan ; 
hecen  nape  kin  patin  anpetu  wi 
kin  iyaya,  hehanyan. 

13  Unkan  Josuwa  tacanhpi  hi 
kin  on  Amaleqi,  qa  taoyate  wi- 
cakawanka. 

14  Unkan  Jehowa  Mowis  heci- 
ya;  Wokiksuye  kin  de  wowapi 
wan  en  kage  ca  Jo&uwa  noge 
kin  en  kihnaka  wo.  Amaleqi 
kiksuyapi  kin  mahpiya  ihukuya 
tanhan  wapajuju  kta. 

15  Unkan  Mowis  wahna  wosna- 
pi  wan  kage  ca,  Jehowa  Nisi 
(Mitawiyokihedan)  eya  caje  ya- 
ta. 

16  Qa  heya,  Nape  kin  Ja  toiyo- 
tanke  kin  akan  heon  wicoicasre 
yeye  cin  ohinniyan  Jehowa  Ama¬ 
leqi  kize  kta. 

WICOWOYAKE  18. 

1  Unkan  Jetro  Mowis  tunkan- 
ku,  Midian  wawayusna  kin,  Wa¬ 
kantanka  taoyate  Israel,  qa  Mo¬ 
wis  token  ecawicakicon  owasin 
nahon,  Jehowa  Israel  Egupta 
etanhan  hdinanpe  wicaye  cin  he. 

2  Hehan  Jetro  Mowis  tunkanku 

kin  Zipora  Mowis  tawicu  kin  - 
icu,  he  kihdeye  ciqon  iyohakam. 

3  Qa  cinhintku  nonpa,  tokapa 
Gersom  (Hen  ounwaya)  eciyapi, 
Makoce  tokeca  ohna  ounwaya, 
eya,  heon  etanhan. 

4  Qa  unman  Eliezer  (Taku  wa- 
kan  wada  omakiya)  eciyapi ;  Ate 
Taku  Wakanda  kin  omakiye  ca. 
Paro  tacanhpi  kin  etanhan  ema- 
hdaku,  eya,  heon  etanhan. 

5  Unkan  Wakantanka  he  tawa 
kin  icahda,  hopuze  ohna  Mowis 
ti  kin  he  ekta  Jetro  Mowis  tun¬ 
kanku  hi,  qa  cinhintku  qa  tawi¬ 
cu  nakun. 

6  Qa  Mowis  heciya,  Nitunkan 
Jetro  he  miye,  niye  en  wahi,  na¬ 
kun  nitawin,  qa  nicinca  nonpa 
opapi. 

7  Unkan  Mowis,  iye  tunkanku 
itkokipe  kta  tankan  iyaye  ca  pa- 
kicapsan,  qa  i  iputaka,  qa  Zani- 
yan  unpi  hecinhan  ikiciwangapi, 
qa  wakeya  kin  en  hipi. 

8  Unkan  Jehowa  taku  Paro  qa 
Egupton  ecawicakicon,  Israel  on 
etanhan  owasin  Mowis  iye  tun¬ 
kanku  okiyaka,  taku  tehika  can- 
ku  ohna  awicakipa  owasin,  qa 
Jehowa  ewicahdaku  kin  nakun, 
Mowis  iye  tunkanku  okiyaka. 

9  Unkan  Jehowa  Egupton  na~ 
pepi  etanhan  Israel  ehdaku,  qa 
taku  waste  ecawicakicon  owa¬ 
sin  on  Jetro  iyuskin. 

10  Qa  Jetro  heya,  Jehowa 
Egupton  napepi  etanhan,  qa  Pa¬ 
ro  nape  etanhan  enihdakupi  kin 
he  yawastepi  nunwe.  He  Egup¬ 
ton  napepi  ihukuya  tanhan  ta¬ 
oyate  kin  ewicahdaku. 

11  Wanna  Jehowa  taku  wakan 
kin  owasin  isanpa  tanka  efe  sdon- 
waya,  taku  en  wahan  icidaya 
skanpi  kin  he  en  ohiwicaya  ce. 

12  Unkan  Mowis  tunkanku  Jet¬ 
ro  wosnapi,  qa  wohuhnah  yapi 
W  akantanka  wakiciy  usna .  Un- 


WICOWOYAKE  19. 


kan  Aaron  qa  Israel  hunkayapi, 
Wakantankaitokam,Mowis  tun- 
kanku  kici  aguyapi  yutapi  kta 
en  hipi. 

13  Unkan  ihanhanna  Mowis 
oyate  kin  wicayaco  kta  e  iyotan- 
kahan  yanka.  Unkan  oyate  kin 
Mowis  ihduksan  najinpi,  han- 
hanna  etanhan  ecen  litayetu. 

14  Unkan  Mowis  tunkanku  ta- 
ltu  iye  taoyate  kin  ecawicakicon 
owasin  wanyake  ca  heya,  De 
taku  oyate  kin  ecawicayecon 
hwo  1  Tokeca  nis  nana  yakido- 
tanka,  qa  oyate  kin  owasin  han- 
hanna  etanhan  ecen  litayetu  ni- 
hduksan  najinpi  he  1 

15  Unkan  Mowis  iye  tunkanku 
heciya,  Oyate  kin  Wakantanka 
iwangapi  kta  en  raahipi  ece. 

16  Nakas  taku  akinicapi  eca  en 
mahipi  ece,  qa  wicasta  wiciyota- 
hedan  mdaco,  qa  Wakantanka 
tokage,  toope,  ko  sdonye  wica- 
wakiya  ece. 

17  Unkan  Mowis  tunkanku  kin 
heya,  Taku  ecannon  kin  de  was¬ 
te  sni: 

18  Hanyaye  kta,  nis  qa  oyate 
kin  de  onipapi  owasin  nakun ; 
Taku  kin  de  tke  heon  nis  nana 
hecon  oyakihi  sni  nakas. 

19  Wanna  maho  kin  nahon,  wa- 
liokon  ciciya,  qa  Wakantanka 
nici  un  kta.  Oyate  kin  ie  ska 
niyanpi  kta,  Wakantanka  ekta, 
qa  oiepi  kin  Wakantanka  oyaki- 
dake  kta. 

20  Qa  wokage,  woope  ko  onspe 
wicayakiye  kta,  qa  canku  ohna 
omanipi  kta,  qa  woecon  econpi 
kte  cin  hena  sdonye  wicayakiye 
kta. 

21  Qa  niye  oyate  kin  owasin 
etanhan  wicasta  waditaka  yakah- 
nige  kta,  wicasta  wicakapi,  Wa¬ 
kantanka  kokipapi  qa  basmin- 
yanpi  kin  sice  dakapi  kin  hecapi, 
qa  kektopawingege  itancanpi, 


opawingege  itancanpi,  "qa  wik- 
cemna  zaptanptan  itancanpi,  qa 
wikcemnamna  itancanpi  kin  he¬ 
na  wicayecage  kta. 

22  Unkan  hena  ohinniyan  oyate 
kin  yacopi  kta,  qa  taku  tanka 
kin  owasin  en  anihipi  kta  ;  hecen 
iyepi  nicicinpi  kta  qa  kapojedan 
nicicagapi  kta. 

23  Taku  kin  de  ecannon,  qa 
Wakantanka  hecon  nisi  kinhan, 
najinhan  oyakihi  kta,  unkan  oya¬ 
te  kin  de  owasin  oyanke  tawapi 
kin  en  zaniyan  kipi  kta. 

24  Unkan  Mowis  iye  tunkanku 
ho  kin  anagoptan,  qa  token  eye 
cin  ow'asin  ecen  econ. 

25  Qa  Mowis  Israel  owasin 
etanhan  wicasta  waditaka  wica- 
kahnige  ca  oyate  pa  wicayapi 
kta,  kektopawingege  itancanpi, 
opawingege  itancanpi,  wikee- 
mna  zaptanptan  itancanpi,  qa 
wikcemnamna  itancanpi  wica- 
kaga. 

26  Unkan  hena  ohinniyan  oya¬ 
te  kin  yacopi,  taku  tehike  cin  he 
Mowis  en  ahipi,  qa  taku  cistinna 
akinicapi  kin  he  iye  yacopi. 

27  Unkan  Mowis  iye  tunkanku 
kihde  ya ;  unkan  iye  tamakoce 
kin  ekta  kihda. 

WICOWOYAKE  19. 

1  Israel  cinca  Egupta  makoce 
etanhan  inanpapi  kin  etanhan, 
wi  iyamni,  wi  tanin  kin  anpetu 
kin  en  Sina  ho  puze  cin  en  hipi. 

2  Nakas  Repjdim  etanhan  ihda- 
kapi  qon,  qa  Hopuze  en  hipi,  qa 
Hopuze  ohna  e  tipi,  qa  Israel 
hen  wankapi  he  itokam. 

3  Unkan  Mowis  itanwankan- 
hdeya  Wakantanka  ekta  i,  un¬ 
kan  Jehowa  paha  kin  etanhan 
hoyekiye  ca  heya,  Jakob  tiyo- 
hnaka  hecen  eyakiye  ca  Israel 
cinca  kin  owicayakidake  kta; 

4  Taku  Egupton  ecawicawecon 
nis  wandakapi,  qa  Wamdi  hupa- 
hu  akan  ciyuhapi,  qa  miye  en 
cicahipi. 

5  Qa  wanna  maho  kin  katin- 
yan  nayahonpi,  qa  wicotakuye 
mitawa  yapatanpi  kinhan,  maka 
kin  ocowasin  mitawa,  tuka  oyate 
owasin  isanpa  mis  tawa  ciyapi 
kta. 

6  Unkan  niye  oyate  wakan,  qa 
wicasta  yatapi  wawayusnapi  ci¬ 
yuhapi  kta.  Wicoie  kin  hen  a 
Israel  cinca  kin  owicayakidake 
kta. 

7  Unkan  Mowis  en  hi,  qa  oyate 
hunkayapi  kin  wicakico,  qa  wi¬ 
coie  kin  hena  owasin  wicitokam 
ehde,  Jehowa  econ  si  kin  iyecen. 

8  Unkan  oyate  kin  owasin  okon- 
wanjidan  ay uptapi  qa  hey api,  To¬ 
ken  Jehowa  eye  cin  owasin  ecen 
econkupi  kta.  Unkan  Mowis  it- 
kom  oyate  oiepi  kin  Jehowa  oki- 
yaka. 

9  Unkan  Jehowa  Mowis  heci- 
ya,  Inyun  mahpiya  soka  wan  o- 
hna  en  cihi  kta,  hecen  ociciye 
cin  he  oyate  kin  nahonpi  kta,  qa 
owihanke  wanin  wicanidapi  kta. 
Unkan  Mowis  oyate  oiepi  kin 
Jehowa  okiyaka. 

10  Unkan  Jehowa  Mowis  lieci- 
ya,  Oyate  kin  ekta  hda,  qa  wi- 
cayuwakan  wo,  ecin  qa  nakun 
heyakecinhan,  qa  wokoyake  hdu- 
jajapi  kta. 

11  Unkan  anpetu  iyamni  on 
wiyeya  icihnakapi  kte,  anpetu 
iyamni  kin  hehan  Jehowa  kun 
u,  qa  Sina  paha  akan  iyahe  kte 
cin  he  oyate  owasin  wanyakapi 
kta. 

1  12  Unkan  ihduk£an  oyate  kin 
iwicavecago  kta,  qa  hehe  kta, 
Ihnuhan  paha  akan  idadapi  kin, 
qa  ihanke  kin  esta  odutanpi  kin  ; 
tuwe  kasta  he  yutan  kinhan  kte- 
pi  kta. 


13  Ihnuhan  wicanape  wanjidan 
he  yutan  kin,  tuka  inyan  on  kin- 
inpi  kta  qa  is  wanhinkpe  on 
ipahdan  iheyapi  kte,  woteea  wi¬ 
casta  unman  tukte  kasta  ni  kte 
sni.  Maza  yahotonpi  tehan  ho 
ton  kinhan  iyepi  paha  en  itanwan- 
kanhdeya  yapi  kte. 

14  Unkan  Mowis  paha  kin  etan- 
han  apamahdedan  ku,  oyate  kin 
ekta,  qa  oyate  kin  wieayuwakan, 
unkan  wokoyake  kin  hdujajapi. 

15  Unkan  oyate  kin  hewicakiya, 
Anpetu  iyamni  on  wiyeya  un  po. 
Ihnuhan  winohinca  odutanpi  kin. 

16  Unkan  anpetu  iyamni  han- 
hanna  hehan  wakinyan  hotonpi, 
qa  wakanhdi,  qa  paha  akan  mah¬ 
piya  wan  soka  hinca,  qa  maza 
yahotonpi  nina  hoton,  unkan 
oyate  kin  owanka  ohna  owasin 
cancanpi. 

17  Unkan  Mowis  oyate  kin  Wa- 
kantanka  itkokipapi  kta  owanke 
etanhan  inanpe  wicaya;  unkan 
paha  ihukuya  inajinpi. 

18  Unkan  Jehowa  peta  ohna 
Sina  paha  akan  kun  hiyu,  heon 
paha  kin  owancaya  sotoju,  qa 
sota  wankan  hiyaya,  maza  sdo- 
yapi  oceti  sota  kin  iyececa,  qa 
paha  kin  owancaya  nina  can¬ 
can. 

19  Unkan  maza  yahotonpi  kin 
tehan  nina  hoton  qehan,  Mowis 
ia,  unkan  Wakantanka  ho  wan 
on  ayupta. 

20  Unkan  Jehowa  Sina  paha 
kin  akan  kun  hiyu,  he  paha  kin 
akan,  qa  Jehowa  Mowis  kipan 
he  paha  kin  ekta,  qa  Mowis  itan- 
wankanhdeya  ekta  i. 

21  Unkan  Jehowa  Mowis  heci- 
ya,  kun  hda  oyate  kin  wicaki- 
yaotanin,  okini  wanyakapi  kta  e 
Jehowa  ekta  iyoptapi  kta,  qa 
etanhan  wicota  ihpayapi  kta. 

22  Qa  wawayusnapi  Jehowa 
ikiyedan  hipi  ece  kin,  is  eya 

ihduwakanpi  kte,  okini  Jehowa 
wicakaohpe  kta. 

23  Unkan  He  kin  yuwakan,  qa 
ihduksan  icago  wo,  unyakidao- 
tanin,  qa  eha,  heon  oyate  kin 
Sina  lie  kin  ekta  ipi  okitpanipi 
ce,  Mowis  Jehowa  eciya. 

24  Unkan,  Hunktiya  knn  hda, 
qa  itanwankanhdeya  yau  kta  nis 
qa  Aaron  yecica  kta,  tuka  wa- 
wayusnapi  kin,  qa  oyate  kin 
ihnunhan  Jehowa  ekta  yapi  kta 
e  naoksapi,  okini  wicakaolipe  kte, 
Jehowa  eciya. 

25  Unkan  Mowis  oyate  ekta 
kun  hde  ca-owawicakiye. 

WICOWOYAKE  20. 

1  Unkan  Wakantanka  ie  ca  oie 
kin  dena  owasin  eya. 

2  Jehowa  wakanyada,  qa  Egup- 
ta  makoce  etanhan,  wayaka  tipi 
etanhan,  inanpe  niye  cin  he  mi- 
ye  ce. 

3  Mitokam  Taku  Wakan  tokeca 
duhe  kte  sni. 

4  Ihnunhan  wakagapi  pagopi 
nicicage  cin,  qa  mahpiya  wankan 
taku  ohnaka,  qa  ihukuya  taku 
maka  kin  ohnaka,  qa  mini  maka 
ihukuya  taku  ohnaka  kin  hena 
owasin  taku  iyececa nicicage  cin. 

5  Hena  ohoyada  kte  sni,  qa  ito- 
kam  yapatuje  kte  &ni.  Nakas 
Jehowa  wakanyada,  Taku  Wa¬ 
kan  winawizi  he  miye,  tona  sice 
madapi  wicoicage  iyamni,  qa 
itopa  kin  hehanyan  ateyapi  wah- 
tanipi  iye  cincapi  kin  en  awica- 
wai  ece. 

6  Qa  tona  waste  madapi  qa 
mitawoahope  patanpi  kin  hena 
wicoicage  kektopawinge  hehan- 
yan  cantewicawakiya  ece. 

7.  Jehowa  wakan  yada  kin  he 
ikcekceya  caje  date  kte  sni,  Je¬ 
howa  tuwe  ikcekceya  caje  yate 
cinhan  yaowotanna  kte  sni. 


8  Anpetu  isakowin  wakan  yada 
kta  e  kiksuya  wo, 

9  Anpetu  sakpe  htayani,  qa  ni- 
tohtani  kin  owasin  ecamjon  kta. 

10  Tuka  anpetu  isakowin  kin 
Jehowa  Wakan  yada  kin  he  ta- 
wa,  he  en  wohtani  takudan  ecan- 
non  kte  sni ;  niye  qa  nicin- 
ksi,  qa  nicunksi,  nitahoksidan, 
qa  wiciyanna  nitawa,  qa  wanu- 
yanpi  nitawa,  qa  tuwe  oyate  to 
keca  otonwe  nitawa  ohna  un  kin. 

11  Nakas  anpetu  sakpe  en  Je¬ 
howa,  mahpiya  kin,  qa  maka  kin, 
miniwanca,  qa  taku  hena  ohna 
un  kin  owasin  kage  ca  anpetu 
isakowin  kin  en  okihpa,  heon 
Jehowa  anpetu  isakowin  kin  he 
hdawaste  qa  hdawakan. 

12  Niyate  qa  nihun  wicahduo- 
nihan  wo,  hecen  Jehowa  wakan 
yada  kin  makoce  nicu  kin  he  en 
tehan  yani  kta. 

13  Tin  wicayakte  kte  sni. 

14  Wawicihahapi  ecanaon  kte 
£ni. 

15  Wamayanon  kte  6ni. 

1 6  Nitakoda  on  woyaotanin  iton 
&niyan  odake  kte  sni. 

17  Nitakoda  ti  kin  cantiheyaye 
kte  sni.  Nitakoda  tawicu,  qa 
hoksidan  tawa,  qa  wiciyanna 
tawa,  qa  tatanka  tawa,  qa  suit- 
tanka  tawa,  qa  taku  kasta  nita¬ 
koda  tawa  cantiheyaye  kte  sni. 

18  Unkan  oyate  owasin  hiku 
hotonpi  kin  qa  taku  ide  kin  qa 
mazayahotonpi  kin  hoton,  qa  he 
sotoju  kin  he  wanyakapi  qehan, 
oyate  kin  kokipapi,  qa  cancanpi, 
qa  itehan  kinajinpi. 

19  Qa,  Nis  unkokiyhpo,  hecen 
naunhonpi  kta,  tuka  Wakantan¬ 
ka  unkokiyapi  kte  sni,  okini  un- 
tapi  kta,  Mowis  eciyapi. 

20  Unkan  Mowis  oyate  kin  he- 
wicakiya,  Inihanpisnipo ;  iyutan- 
niyanpi  kta  on  Wakantanka  hi, 
qa  tokokipe  niitepi  itokam  un 

kta,  hecen  wayalitanipi  kte  sni, 
heon  etanhan. 

21  Unkan  oyate  kin  itehan  na- 
jinpi,  tuka  Mowis  otpaza  soka 
ohna  Wakantanka  yanke  cin  he 
ikiyedan  i. 

22  Unkan  Jehowa  Mowis  heci- 
ya,  Israel  cinca  kin  hecen  ewi- 
cayakiye  kta,  Mahpiya  etanhan, 
ociciyapi  kin  he  nis  wandakapi. 

23  Mitokam  mazaska  taku  wa- 
kan,  qa  mazaskazi  taku  wakan 
nicicagapi  kte  sni. 

24  Maka  owayusna  miyecage 
kta,  qa  he  akan  peta  wosnapi,  qa 
wopida  wosnapi  nitawa  kin,  ta- 
hinca  nitawa  qa  pte  nitawa  kin 
wayadusna  kta ;  tuktee  kagta 
micaje  kiksuye  eiyapi  kin  he  en 
cihi  qa  ciyawaste  kta. 

25  Qa  inyan  owayusna  miyeca¬ 
ge  cinhan,  wokakanpi  on  yakage 
kte  sni,  maziyape  nitawa  kin  he 
ekta  yeyakiye  cinhan  dusape  kta. 

26  Qa  owayusna  mitawa  kin  ek¬ 
ta  itanwankanhdeya  idada  eca, 
woiyadipi  akan  mayani  kte  «ni 
ece,  okini  tanconikadan  tanin 
kta. 

WICOW OYAKE  21. 

1  Unkan  woyaco  wicitokam 
eyahde  kta  dena  ee. 

2  Heberi  ookiye  wan  opeyaton 
kinhan  waniyetu  sakpe  wowidag 
yaye  kta,  tuka  isakowin  hehan 
iyuwin  codan  ikceya  tankan  iya- 
ye  kta. 

3  Tansnana  en  hi  kinhan  tan¬ 
snana  tankan  ye  kta,  tawicu  ton 
kinhan,  tawicu  kici  tankan  ye 
kta. 

4  Yuhe  cin  he  winohinca  wan 
qu  kinhan,  qa  cinca  wica  qa  is 
winyan  kiciton  kinhan,  tawicu 
cinca  ko  yuhe  cin  tawaye  kta, 
qa  iye  tasnana  inape  kta. 

5  Tuka,  Mayuhe  cin  waste  wa~ 

daka,  mitawin,  micinca  nakun, 
ikceya  inawape  kte  sni,  ookiye 
kin  he  katinyan  eye  cinhan, 

6  Yuhe  cin  he  wayaco  ekta  aye 
kta,  qa  tiyopa,  qa  is  tiyopa  icah- 
da  tosu  kin  ekta,  qa  tahinspa 
wan  on  noge  kin  pahdoke  kta, 
hecen  owihanke  wanin  he  okive 
kta. 

7  Unkan  wicasta  wan  iye  cun- 
wintku  wiciyanna  on  wiyope 
kiye  cinhan,  he  hoksipidan  tan¬ 
kan  yapi  kin  he  iyecen  tankan 
inape  kte  sni. 

8  Yuhe  cin  he  wokihpe  £ni,  qa 
sicedake  cinhan  he  opekiton  wi- 
cakiye  kta,  wanna  he  hnayan, 
heon  wiyopekiye  ca  oyate  tokeca 
qu  kta  okihi  sni. 

9  Qa  iye  cinhintku  on  he  woki¬ 
hpe  cinhan,  cunwintku  yapi  wo¬ 
yaco  kin  he  iyecen  ecakicon  kta. 

10  Winohinca  tokeca  yuza  esta 
tado  tawa,  qa  wokoyake  tawa  qa 
kici  un  kin  he  ekiciyaku  kte  sni. 

11  Qa  hena  yamni  ecakicon  sni 
kinhan,  mazaska  wanica  ikceya 
inape  kta. 

12  Tuwe  wicasta  wan  apa,  un- 
kan  te  cinhan,  awicakehan  te 
yapi  kta. 

13  Unkan  tuwe  he  kuwa  sni 
unkans,  tuka  nape  ekta  Taku 
Wakan  hiyukiye  cinhan,  oyanke 
wan  ociciyake  kta  hen  inape  kta 

14  Tuka  tuwe  takodaku  kte  kta 
e  hnayan  kicah  kuwa  kinhan, 
owayusna  mitawa  esta  etanhan 
ktepi  kta  e  iyacu  kta. 

15  Unkan  tuwe  iye  atkuku  qais 
hunku  ape  cinhan  awicakehan 
te  yapi  kta. 

16  Unkan  tuwe  wicasta  wan 
manun  qa  wiyope  ye  cinhan, 
qais  yuha  iyeyapl  kinhan  te  yapi 
kta. 

17  Unkan  tuwe  atkuku  qais 
hunku  ihakta  sni  kinhan  awica¬ 
kehan  te  yapi  kta. 


WICOWOYAKE  22. 


18  Unkan  wicasta  nom  akini- 
capi  qa  wanji  tawasitku  inyan 
on,  qais  nape  hdupsunka  on  ape 
cinhan,  unkan  te  sni  tuka  hin- 
hpaya  makan  wanka. 

19  Najin,  qa  sagye  kiton  tankan 
niani  kinhan,tuwe  he  ape  cin  he 
te  kte  sni ;  tuka  okizi  yapi  kaju- 
ju  kta,  qa  nakun  makan  wanke 
cin  on. 

20  Unkan  wicasta  wan  tahok- 
sidan,  qais  wiciyanna  tawa  can- 
sakadan  on  ape  cinhan,  qa  nape 
kin  ihukuya  te  cinhan,  katinyan 
tokiconpi  kta. 

21  Tuka  anpetu  wanji,  qais  non- 
pa  can  najin  kinhan,  tokiconpi 
kte  sni,  he  mazaska  tawa  nakas. 

22  Unkan  wicasta  nom  akici- 
papi  qa  winohinca  ihdusaka  wan 
kiuniyanpi  kinhan,  unkan  cinca 
hiyu  tuka  taku  sica  sanpa  ope 
sni  kinhan,  mazaska  on  kajuju 
kiyapi  kta,  token  winolimca  hi- 
hnaku  eye  ca  wayaco  konzapi 
kin  he  qu  kta. 

23  Tuka  taku  sica  ope  cinhan 
wiconi  on  wiconi  yaqu  kta, 

24  Ista  on  ista,  hi  on  hi,  nape 
on  nape,  siha  on  siha, 

25  Guyapi  on  guyapi  kta,  capa- 
pi  on  capapi  kta,  apapi  on  apapi 
kta. 

26  Unkan  wicasta  wan  tahok- 
sidan  ista  kin,  qais  tawiciyanna 
ista  kin  apa,  unkan  kpe  cinhan, 
ista  kin  on  ikceya  kiyuske  kta. 

27  Qa  tahoksidan  hi  wan  qais 
tawiciyanna  hi  wan  kapsun  kin¬ 
han,  hi  kin  on  ikceya  kiyuske 
kta. 

28  Unkan  tatanka  wan  wicasta 
qais  winohinca  capa,  unkan  te 
cinhan,  tatanka  inyan  on  kininpi 
kta,  qa  cehpi  kin  yutapi  kte  sni ; 
tuka  yuhe  cin  takudan  ecakicon- 
pi  kte  sni. 

29  Tuka  lie  itokam  tatanka  kin 
he  wacapa,  qa  yuhe  cin  okiya- 


kapi  esta,  he  hdaske  sni  kinhan, 
tatanka  wicasta  qais  winohinca 
te  kiye  cinhan,  inyan  on  kininpi 
kta,  qa  yuhe  cin  nakun  te  yapi 
kta. 

30  Mazaska  on  kajuju  sipi  kin¬ 
han  token  nagi  kin  on  kajuju  si- 
pi  kin  owasin  qu  kta. 

31  Cinca  wica  qais  winyan 
cape  cinhan,  woyaco  kin  de  iye- 
cen  ecakiconpi  kta. 

32  Tatanka  kin  hoksidan,  qais 
wiciyanna  cape  cinhan,  wicayu- 
he  cin  mazaska  wikcemna  ya- 
mni  kicu  kta,  qa  tatanka  inyan 
on  ktepi  kta. 

33  Unkan  wicasta  wan  wolia 

wan  yuhdoke  cinhan,  qais  woha 
wan  qe  ca  akahpe  kiton  sni  kin¬ 
han,  unkan  tatanka  wan,  qais 
suktanka  sonsonna  wan  he  oiyo- 
hpaye  cinhan,  • 

34.Woha  tawa  kin  kajuju  kta, 
qa  yuhe  cin  mazaska  qu  kta,  qa 
taku  te  cin  he  tawa  kta. 

35  Unkan  wicasta  wan  tatanka 
tawa  tawasitku  tatanka  tawa 
kiunni  on  te  cinhan,  tatanka  ni 
kin  he  wiyope  kiyapi  kta,  qa 
mazaska  kin  yuakipam  icupi  kta, 
qa  te  cin  nakun  cokaya  kibas- 
papi  kta. 

36  Tuka  tatanka  kin  wacapa 
•he  itokam  sdonyapi  esta,  yuhe 

cin  he  hdaske  sni  kinhan,  yuhe 
cin  tatanka  te  cin  on  tatanka 
wan  qu  kte  ca  te  cin  he  taw aye 
kta. 

WICOWOYAKE  22. 

1  Wicasta  wan  tatanka  qais  ta- 
hinca  manun  kinhan,  qa  he  pata 
qais  wiyope  ye  cinhan,  tatanka 
zaptan,  tatanka  wanjidan  on 
kicu  kta,  qa  tahinca  topa  taliinca 
wanjidan  on. 

2  Wamanun  wan  tipi  kahdoka- 
han  iyeyapi,  qa  apapi  on  ta  esta 
he  on  weyapi  wanice  kta. 

3  Wi  kin  iyoyam  ye  cinha-n  wo- 
kajuju  on  kajuju  kiyapi  kte,  taku- 
dan  yuhe  sni  esta,  womanun  kin 
on  wiyope  kiyapi  kta  tuka,  heon 
tuwe  he  kte  kinhan  we  yapi  kta. 

4  Taku  manun  kin  he  niyake 
nape  kin  ohna  iyeyapi  kinhan, 
tatanka,  suk  tanka  sonsonna,  ta- 
hinca  esta,  wanjidan  on  nonpa 
hdajuju  kta. 

5  Wicasta  wan  taku  wiiian  ye 
kte  cin  tokan  tamaga,  qais  ta- 
hastanhanka  iyuwi  oju  kin  en 
iyaye  ye  ca  maga  qais  hastan- 
hanka  iyuwi  oju  kin  temye  cin- 
han,  iye  tamaga  waste  qa  has- 
tanllanka  iyuwi  waste  kin  on 
hdajuju  kta. 

6  Cetipi  qa  tinta  ideyapi,  qa 
peji  paha,  qais  aguyapi  basdapi 
sni,  qais  maga  wan  huhnage  cin- 
han  he  hdajuju  kta. 

7  Wicasta  wan  tawasitkukin 
mazaska  qais  waksica  kicinfrake 
kta  e  qu  kinhan  qa  tipi  tawa 
etanhan  manunpi  kinhan  wa- 
manun  iyeya  kinhan  nonpa  aki- 
hde  hdajuju  kta. 

8  Wamanun  kin  iyeyapi  sni 
kinhan,  tipi  yuhe  cin  he  tawasit- 
ku  woyuha  tawa  ekta  nape  ye- 
kiye  sni  taku  wakan  ekta  ohdag 
kiyapi  kta. 

9  Taku  akinicapi  owasin  on, 
tatanka  on,  suktanka  sonsonna 
on,  tahinca  on,  wokoyake  on, 
taku  kasta  tuwe  tawa  tanin  sni 
akinicapi  kinhan,  napin  taku  wa¬ 
kan  kin  ekta  ohdag  wicakiyapi 
kta,  qa  tuwe  taku  wakan  kin 
yasicapi  kinhan  tawasitku  nonpa 
akihde  kicu  kta. 

10  Wicasta  wan  tawasitku  su¬ 
ktanka  sonsonna,  qais  tatanka, 
qais  taliinca  wanuyanpi,  taku 
kasta  awanyake  kta  e  qu  kin¬ 
han,  unkan  te  cinhan,  qais  tuwe- 
dan  wanyake  sni  kiunniyanpi, 
qais  tokan  kahapapi  kinhan; 


11  Tawasitku  taku  tawa  kin 
ekta  nape  kin  yekiye  sni,  Jcho- 
wa  namahon  keya  ohdake  kta, 
hecen  tawa  qon  he  iyowin  kiye 
kta,  unkan  kajuju  kte  sni. 

12  Tuka  manunpi  kinhan  tawa 
qon  taku  iyehantu  kicu  kta. 

13  Yahdecapi  kinhan  onspa  ya- 
hdecapi  yuotanin  kta  e  ahi  kta, 
qa  hecen  yahdecapi  on  takudan 
kicu  kte  sni. 

14  Unkan  wicasta  wan  takoda- 
ku  etanhan  taku  odote,  qa  tawa 
kin  kici  un  sni  icunhan  kiunni¬ 
yanpi,  qais  te  cinhan  wokaiuiu 
kicu  kta. 

15  Tawa  kin  kici  un  kinhan 
kajuju  kte  sni,  opeton  odote  cin¬ 
han  iyuwin  kin  he  on  u  ce. 

16  Wicasta  wan  hoksiwirtna 
wan  wahoye  kuns  okiye  ca  kici 
wanke  cinhan  tawicu  kta  e  awi- 
cakehan  wicakicida  kta. 

17  Tuka  wikoska  atkuku  kin 
kicu  kta  e  katinyan  tehinda  kin¬ 
han,  wikoska  wohpapi  kin  he 
iyecen  mazaska  qu  kte. 

18  Wicahmugesa  niyakiye  kte 
sni. 

19  Tuwe  woteca  wan  kici  wan¬ 
ke  cinhan  katinyan  ktepi  kta. 

20  Jehowa  heceedan  wakiyu- 
snapi  kta,  qa  tuwe  taku  wakan 
tokeca  wan  wakiyusna  kinhan 
ocowasin  ihangyapi  kte. 

21  Tuwe  oyate  tokeca  nici  oun- 
ye  cinhan  iyokisin  yaye  kte  sni, 
qa  yakiduse  kte  sni,  nakas  nis 
Egupta  makoce  kin  ohna  oyate 
tokeca  ounyayapi. 

22  Wlwazica  qa  wamdenica 
wanjidan  dusicapi  kte  sni. 

23  He  dusice  unkan  hoye  ma- 
kiye  cinhan  ho  kin  nahon  man- 
ke  kta  ce. 

24  Qa  mitocanniye  ideye  kta, 
qa  canhpi  on  ciktepi  kta,  hecen 
nitawinpi  wiwazicapi  kta,  qa 
nicinca  wamdenicapi  kta. 


WICOWOYAKE  23. 


25  Oyate  mitawa  tuwe  onsika 
nici  un  kin  mazaska  oyaqu  kin¬ 
han,  wayabtakesa  iyecen  ecaye- 
con  kte  sni,  woyalitake  yaki- 
dake  kte  sni. 

26  Nitakoda  taku  oyaqu  nici- 
cajuju  kta  e  tasina  iyacu  kinhan 
tohan  wi  iyaye  cinhan  yecu  kta. 

27  Tasina  uka  kin  hee,  taku 
hdowin  kta  heceedan  kinhan,  ta- 

'ku  ohna  istinbe  kta  he?  hecen 
hoye  makiye  cinhan  nawabon 
kta ;  wacantkiya  waun  ce. 

28  Taku  wakan  dusice  kte  sni, 
qa  oyate  nitawa  itancan  kin  ihnu- 
hanwabte  yada  sni  kinhan. 

29  Nicinksi  tokapa  kin  mayaqu 
kte  ;  ca  taku  icab  yaye  tokahe- 
ya  suton  kin  woyute  woyatke  ko 
raayaqu  dutehan  kte  sni. 

30  He  iyecen  pte  nitawa  qa  ta- 
binca  nitawa  kin  ecayecon  kte  ; 
anpetu  sakowin,  hunku  kici  yan- 
ke  kte  ca  isahdogan  can  hehan 
mayaqu  kta. 

31  Wicasta  wakan  mitawa  kin 
yaunpi  kta,  heon  taku  tinta  ekta 
yabdecapi  kin  he  yatapi  kte  sni, 
be  sunka  ekta  ebpe  yayapi  kta. 

WICOWOYAKE  23. 

1  Taku  ecinkta  oyakapi  kin 
iyacu  kte  sni,  qa  itonsniyan  wa- 
daatani’n  kta  e  wicasta  sica  nape 
duze  kte  sni. 

2  Wicota  taku  sica  econpi  owi- 
cayape  kte  sni,  qa  taku  akinicapi 
en  wicota  yaskopapi  esta  yasko- 
pe  kta  e  awicadupte  kte  sni. 

3  Nakun  wicasta  wabpanica 
toakinice  kin  en  duonihan  kte 
sni. 

4  Tuwe  niciyuse  tatanka  tawa, 
qais  tasunke  sonsonna  nuni  kin 
ayakipe  cinhan,  he  ekta  hdiya- 
kiye  kta. 

5  Tuwe  sice  nidake  ta^unka 
sonsonna  tawaqin  ihukuya  ma¬ 
ll 


kata  wanka  wandake  cinhan 
duske  kta  yakapin  esta  kici  dus- 
ke  kta. 

6  Wicasta  wabpanica  nici  un 
kin  toakinice  kin  en  woyaco  da- 
pemni  kte  sni. 

7  Wicoie  itonsni  etanhan  ihdu- 
tehan  wo,  ihnuhan  wicasta  owo- 
tanna  qa  tuwe  taku  sica  econ 
sni  yakte  kinhan  nakas  tuwe 
sice  cin  he  mdaowotanna  kte 
sni. 

8  Taku  ituhanpi  kin  iyacu  kte 
sni ;  Nakas  taku  itubanpi  tona 
ista  mdezapi  kin  hena  ista  gonge 
wicaye  ca  oban  owotanpidan  es¬ 
ta  oiepi  lan  wicakiyupemni. 

9  Egupta  makoce  kin  ohna  oun- 
yayapi  qon,  heon  wicasta  oyate 
tokeca  ohna  ounyanpi  cantepi 
kin  sdonyayapi,  qa  tuwe  oyate 
tokeca  yakiduse  kte  sni. 

10  Waniyetu  sakpe  makoce 
nitajpa  woyaju  kte  ca  taku  ai- 
cage  cin  mnayaye  kta. 

11  Tuka  isakowin  kin  he  adus- 
tan  kte  ca  ebpe  yaye  kta,  hecen 
oyate  nitawa  tona  onsika  he  yu- 
tapi  kta,  unkan  taku  ihe  cin  tinta 
wamanica  kin  yutapi  kta  ;  has- 
tanhanka  iyuwi  nitawa  qa  wihdi 
can  nitawa  kin  nakun  he  iyecen 
ecayecon  kta  ce. 

12  Anpetu  sakpe  nitobtani  ecan- 
non  kte  ca  anpetu  isakowin  kin 
en  oziniciye  kta  ce,  hecen  ta¬ 
tanka  nitawa  qa  nitasunke  son¬ 
sonna  okibpe  kta ;  qa  nitawici- 
yanna  cinca,  qa  tuwe  oyate  to¬ 
keca  nakun  magaga  iciye  kta. 

13  Taku  eciciyapi  kin  owasin 
en  ikpatanpo,  qa  taku  wakan  to¬ 
keca  caje  kin  he  kiksuye  yakiye 
kte  sni  nii  kin  etanhan  tuwedan 
he  nabon  kte  sni. 

14  Mdoketu  eca  yamni  akihde 
womiyecihe  ece  kta. 

15  Aguyapi  napobye  codan  wo- 
hanpi  yapatanpi  kta,  Abib  wi 

kin  (aguyapi  itka  hinanpe  cin 
wi  kin)  he  en  Egupta  etanhan 
yahdinape,  heon  etanhan  iye- 
hantu  eca  anpetu  sakowin  agu¬ 
yapi  napohye  codan  yatapi  ece 
kta,  econ  cisipi  kin  he  iyecen, 
qa  wosna  codan  tuwedan  mito- 
kam  wanyakapi  kte  sni. 

16  Nakun  basdapi  wohanpi  kin 
nitohtani  taku  maga  ohna  oyaju 
tokaheya  icage  cin  hee,  qa  wa¬ 
rm)  ay  an  pi  wohanpi  kin  omaka 
owihanketa,  nitohtani  kin  maga 
etanhan  mnayaye  cin  iyehantu 
eca. 

17  Mdoketu  eca,  yamni  akihde 
tona  wica  owasin  Jehowa  itancan 
kin  itokam  nihdutaninpi  ece  kta. 

18  Taku  wamayakidusna  we 
kin  aguyapi  napohyapi  kici  ma- 
yaqu  kte  sni,  qa  wohanpi  mita- 
wa  wasin  kin  ihanhanna  kin  he- 
hanyan  ihe  kte  sni. 

19  Maga  nitawa  taku  tokaheya 
aicage  cin  he  Jehowa  wakanya- 
da  ti  kin  en  ayahi  ece  kta.  Ta- 
tokada  cinca  kin  he  hunku  asan- 
pi  kin  ohna  oyahe  kte  sni. 

20  Inyun  mis  ohnihde  wan  ni- 
tokam  ye  wasi  he  canku  ohna 
awanniyake  ca  oyanke  wiyeya 
cicihnake  cin  he  ekta  aniye  kta. 

21  Ite  kin  awacin  wo,  qa  ho 
kin  nahon  wo,  ihnuhan  yakipa- 
jin  kin,  wayahtanipi  kin  tokan 
aniyanpi  kte  sni,  nakas  he  co- 
kaya  micaje  yanka. 

22  Tuka  awicakehan  ho  kin 
anayagoptan,  qa  taku  eciciye 
cin  owasin  ecen  ecannon  kinhan 
tona  toka  niyanpi  kin  owasin 
toka  waye  kta,  qa  tona  nicipajin- 
pi  kin  hena  wicawakipajin  kta. 

23  Mitaohnihde  nitokam  ye  kta, 
qa  Amori  kin,  qa  Hiti  kin,  qa 
Perazi  kin,  qa  Kanani  kin,  qa 
Hiwi  kin,  qa  Jebusi  kin  ekta 
aniye  kta,  qa  awihnuni  wicawa- 
ye  kta  ce. 


24  Hena  taku  wakan  dapi  kin 
ekta  yapatuje  kte  sni,  qa  ohoya- 
da  kte  sni,  qa  token  econpi  kin 
he  iyecen  ecannon  kte  sni ;  tu-ka 
tawakagapi  kin  yakawanke  kta, 
qa  ocowasin  yakamdemdece  kte 
ce. 

25  Tuka  Jehowa  wakan  yadapi 
kin  he  oyecipapi  kte,  hecen 
aguyapi  nitawapi  kin  he  yawaste 
kta  qa  mini  nitawa  kin  nakun, 
qa  nicokayatanhan  wowayazan 
mdutokan  kta. 

26  Qa  makoce  nitawa  kin  ohna 
takudan  okaskan  ton  kte  sni,  qa 
cinca  nica  yuke  kte  sni,  anpetu 
nitawa  oyawa  kin  ojuwaye  kta. 

27  Qa  wokokipe  mitawa  kin 
nitokam  yewaye  ca  oyate  ekta 
wicaya  i  kte  cin  owasin  yusinye 
wicawaye  kta,  qa  tona  toka  ni¬ 
yanpi  kin  owasin  tahupi  kin  ci- 
cu  kta. 

28  Unkan  tuhmaga  nitokam  ye¬ 
waye  kta,  unkaiy  hena  Hiwi  kin, 
Kanani  kin,  qa  Hiti  kin  nitoka- 
pa  tanhan  wicakahapapi  kta. 

29  Waniyetu  wanjidan  en  ham 
wicawaye  kte  sni,  okini  makoce 
kin  hewoskantu  kta,  qa  wama- 
nica  ota  kta  niyepi  ehna. 

30  Tonana  qa  hehan  tonana  ni- 
tokapatanhan  ham  wicawaye 
kta,  ecen  nihduota,  qa  makoce 
kin  tawayaye  kta. 

31  Qa  Mde-£a  etanhan  Piiistim 
tamde  kin  aiyahdeya,  qa  Hopu- 
ze  cin  etanhan  wakpa  kin  ekta, 
hehanyan  makoce  kin  cicu  kta, 
nakas  makoce  kin  he  tona  oun- 
yanpi  kin  hena  ninape  en  waqu 
kta  ;  unkan  nitokapatanhan  ham 
wicayaye  kta. 

32  Hena  om,  qa  taku  wakanda- 
pi  om  wicotakuye  yakage  kte 
sni. 

33  Makoce  nitawa  kin  en  oun- 
yanpi  kte  sni,  okini  miye  en 
wahtani  niyanpi  kta.  Taku  wa- 

kandapi  kin  oyakiye  cinhan  he 
nihmunke  kta. 

WICOWOYAKE  24. 

1  Unkan  Mowis  heciya,  Jehowa 
ekta  itanwankanhdeya  u  wo, 
nis  qa  Aaron,  Nadab  qa  Abihu, 
qa  Israel  hunkayapi  kin  wikcem- 
na  sakowin,  qa  itehanyan  yapa- 
tujapi  kte. 

2  Qa  Mowis  is  nana  Jehowa 
ikiyedan  hi  kta,  tuka  hena  ikiye- 
dan  liipi  kte  sni ;  nakun  iye  kici 
oyate  kin  itanwankanhdeya  upi 
kte  sni. 

3  Unkan  Mowis  ekta  hda,  qa 
Jehowa  oie  kin  owasin,  qa  wo- 
yaco  kin  owasin  oyate  kin  owi- 
cakiyaka  ;  unkan  oyate  kin  owa¬ 
sin  ayuptapi,  qa  ho  wanjidan 
heyapi  ;  wicoie  owasin  Jehowra 
eye  cin  ecen  econkupi  kte  ce. 

4  Unkan  Mowis  Jehowa  oie  km 
owasin  owa,‘  qa  hanhanna  bin 
kikta,  qa  wahna  wosnapi  wan 
paha  ihukuya  elide,  qa  inyan 
wokiksuye  wikcemna  sanpa  no- 
npa  Israel  wicoun  akenonpa  on  ; 

5  Qa  Israel  cinca  kin  etanhan 
koska  ye  wicasi,  unkan  wohu- 
hnahyapi  huhnahyapi,  qa  tatan- 
ka  wopida  wosna  Jehowa  wa 
kiyusnapi. 

6  Unkan  Mowis  we  kin  hanke 
raaza  waksica  ohna  icu,  qa  we 
kin  hanke  wahna  wosnapi  akan 
ehpeya. 

7  Qa  wicotakuye  wowapi  kin 
icu,  qa  yawa  oyate  nogepi  kin 
ohna;  unkan,  Taku  Jehowa  eye 
cin  owasin  ohinniyan  ecen  econ¬ 
kupi  kta,  eyapi. 

8  Unkan  Mowis  w7e  kin  icu  qa 
oyate  kin  awicamnimni,  qa,  In- 
yun  wicoie  kin  dena  on  Jehowa 
wicotakuye  nicicagapi  we  kin 
dee  ce,  eya. 

9  Hehan  Mowis  qa  Aaron,  Na¬ 


dab  qa  Abihu,  qa  Israel  hunka¬ 
yapi  kin  etanhan  wikcemna  sa¬ 
kowin  itanwankanhdeya  yapi. 

10  Qa  Israel  Taku  Wakan  dapi 
kin  wanyakapi,  unkan  siha  kin 
ihukuya  Sapir  inyan  kamdayapi 
qa  owanka  kagapi  kin  iyecen, 
qa  mahpiya  hinca  kamdeza  kin 
he  iyecen. 

11  Qa  Israel  cmca  otancanke 
kin  Wakantanka  wanyakapi,  qa 
wotapi  qa  wayatkanpi,  tuka  nape 
kin  awicahnake  sni. 

12  Unkan  Jehowa  Mowis  heci¬ 
ya,  Itanwankanhdeya  kuwa,  he 
kin  ekta,  miye  en,  qa  hen  yanka 
wo,  qa  onspe  wicayakiye  kta  e 
inyan  mdaska  qa  woope  woa- 
hope  akan  owawa  kin  hena  cicu 
kta  ce. 

13  Unkan  Mowis  najin,  taokiye 
.Tosuwa  kici,  qa  Mowis  Wakan¬ 
tanka  he  tawa  kin  ekta  itanwan¬ 
kanhdeya  iyaya. 

14  Qa  hunkayapi  kin  hewica- 
kiya,  Deciya  unkapepo,  niyepi 
en  unhdipi  kte  kin  hehanyan, 
qa  ihopo  Aaron  qa  Hur  niyepi 
om  unpi,  qa  tuwe  taku  akinice 
cinhan  hena  en  hi  kte  ce. 

15  Qa  Mowis  itanwankanhdeya 
paha  akan  i,  qa  mahp^a  soka 
kin  paha  kin  akalipa. 

If)  Unkan  Jehowa  towitan  kin 
Sina  paha  akan  owanji  j'anka, 
qa  anpetu  sakpe  kin  hehanyan 
mahpiya  soka  kin  paha  akahpa, 
qa  anpetu  isakowin  kin  hehan 
mahpiya  soka  cokayatanhan  Mo¬ 
wis  kipan. 

17  Unkan  Israel  cinca  kin  Je¬ 
howa  towitan  kin  peta  wahuhna- 
hye  cin  he  iyecen  he  ipa  akan 
wanyakapi. 

18  Unkan  Mowis  mahpiya  soka 
cokaya  i,  qa  he  kin  akan  i,  qa 
Mowis  anpetu  wikcemna  topa, 
qa  hanyetu  wikcemna  topa  he 
kin  ohna  yanka. 

WICOWOYAKE  25. 

1  Unkan  Jehowa  Mowis  okije 

ca  heya; 

2  Taku  ituhanpi  kte  cin  he  raa- 
kahipi  kta  e  Israel  cinca  kin 
hewicakiya  wo,  wicasta  tona 
canfce  kin  iyopastake  cin  hena 
owasin  taku  itumakilianpi  kin 
he  iyacupi  kta. 

3  Qa  hena  etanhan  taku  itu¬ 
hanpi  iyacupi  kte  cin  dee  ;  ma- 
zaskazi,  qa  mazaska,  qa  mazasa; 

4  Qa  tahinca  hin  to,  qa  stan, 
qa  duta,  qa  minihuha  ska,  qa  ta- 
tokadan  hin, 

5  Qa  tamdoka  ha  sayapi,  qa 
hoka  ha,  qa  sitim  can ; 

6  Wihdi  petijanjan  on,  qa  taku 
wastemna  wihdi  sdawicayapi  on 
kagapi  kin  heon,  qa  izin  yapi 
km  on. 

7  Inyan  wicasake  iyececa,  qa 
inyan  amdo  akahpe,  qa  maku 
akahpe  otaspuyapi. 

8  Unkan  tipi-  wakan  wan  mi- 
cagapi  kta,  hecen  wicacokaya 
ounwaye  kta. 

9  Wakeya  okagapi  kin,  qa  taku 
wo  winyunyanpi  owasin  okagapi 
kin  hena  wanyag  ciciye  cin  owa¬ 
sin,  he  iyecen  yakage  kta. 

10  Qa  can  wohnaka  wan  mica- 
gapi  kta,  sitim  can  kin  on,  wi¬ 
cispa  nom  sanpa  hanke  ohanske 
cin,  qa  wicispa  sanpa  hanke 
ohdakinyan  kin,  qa  obosdatu 
kin  wicispa  sanpa  hanke. 

11  Qa  mazaskazi  ecedan  on 
ayapavvinte  kta,  mahentanhan, 
akapatanhan  koya  ajapawinte 
kta,  qa  mazaskazi  watesdake 
wan  he  akan  ihduksan  yakage 
kte. 

12  Qa  mazaskazi  napcupe  topa 
oyecicaste  kta,  qa  hena  oise  topa 
ekta  ikoyag  yaye  kta,  cuwi  to- 
kaheya  ekta  napcupe  nonpa,  qa 
cuwi  inonpa  ekta  napcupe  nonpa. 

13  Unkan  sitim  can  tosu  nonpa 
yakage  kte  ca  hena  mazaskazi 
on  ayapawinte  kte. 

14  Qa  canwohnake  akiyuhapi 
kta  e  tosu  kin  napcupe  canwo¬ 
hnake  cuwi  ekta  ikoyakapi  km 
hena  ohna  iyeyaye  kta. 

15  Qa  tosu  kin  canwohnaka 
napcupe  kin  ohna  yakonpi  kta, 
hetanhan  icupi  kte  sni. 

16  Unkan  woyaatanin  cicu  kte 
cin  he  canwrohnaka  kin  en  ye- 
hnake  kta. 

17  Qa  wokajuju  iha  wan  ma¬ 
zaskazi  ecedan  on  yakage  kta, 
wicispa  nonpa  sanpa  hanke 
ohanske  cin,  qa  wicispa  wan 
sanpa  hanke  ohdakinyan  kin. 

18  Qa  Kerubi  nonpa  mazaskazi 
pagopi  on  yakage  kta,  wokajuju 
iha  ihanke  nonpa  etanhan  hena 
yakage  kta. 

19  Hecen  Kerubi  wanji  woka¬ 
juju  iha  ihanke  deciyatanhan 
kaga  w7o,  qa  Kerubi  unman 
ihanke  unman  eciyatanhan  wo¬ 
kajuju  iha  kin  hetanhan,  ihanke 
anokatanhan  akan  Kerubi  kin 
yakage  kta. 

20  Qa  Kerubi  hupahu  wankan 
kamdah  yakonpi  kte,  hupahupi 
kin  wokajuju  iha  kin  akahpa  un- 
pi  kta,  qa  itepi  km  napin  unman 
ektakiya  kta  ;  Kerubi  itepi  kin 
wokajaju  iha  kin  ektakiya  ton- 
wanpi  kta. 

21  Qa  woyaatanin  cicu  kte  cin 
he  canwohnake  mahen  oyakih- 
nake  kta,  qa  he  iwankam  can¬ 
wohnaka  akan  wokajuju  iha  kin 
eyahnake  kte. 

22  Qa  hen  itkocicipe  kte  ca 
wokajuju  iha  kin  iwanka-patan- 
han  Kerubi  nonpa  woyaatanin 
canwohnaka  akan  unpi  kin  hena 
cokayatanhan  ociciye  kte,  taku 
Israel  cinca  kin  owicakiyag  cisi 
kte  cin  owasin. 

23  Qa  sitim  can  wahna  wotapi 


WICOWOYAKE  26. 


wan  yakage  kta,  wicispa  nom 
ohanske  cin,  qa  wicispa  wanji- 
dan  ohdakinyan  kin,  qa  obosdatu 
kin  wicispa  sanpa  hanke. 

24  Qa  he  mazaskazi  ecedan  on 
ayapawinte  kte,  qa  ihduksan  ma¬ 
zaskazi  watesdake  wan  yecage 
kta. 

25  Qa  he  ihduksan  iyuskite 
nape  hdakinyan  yecage  kta,  qa 
iyuskite  kin  ihduksan  mazaskazi 
ecedan  watesdake  wan  yecage 
kta. 

26  Qa  mazaskazi  napcupe  topa 
he  yecage  kta  qa  siha  topa  kin 
itepi  topa  kin  akan  napcupe  kin 
ikoyag  yaye  kta. 

27  Wahna  wotapi  akiyuhapi 
kta  e  mazanapcupe  kin  tosu  icu- 
pi  kta  on  iyuskite  iyotakons  un- 
pi  kta. 

28  Qa  tosu  kin  sitim  can  on 
yakage  kte  ca  mazaskazi  on  aya¬ 
pawinte  kta,  hena  on  wahna  wo¬ 
tapi  kin  akiyuhapi  kte. 

29  Qa  wahna  wotapi  kin  wak¬ 
sica,  qa  tukiha,  qa  wiyatke,  qa 
cega,  hena  owasin  yecage  kta,  on 
wakanyan  okastanpi,  qa  mazas¬ 
kazi  ecedan  on  hena  yakage  kta. 

30  Qa  wahna  wotapi  kin  akan 
aguyapi  itokam  hnakapi  eya- 
hnake  kta,  mitokam  ohinniyan 
un  kte. 

31  Unkan  mazaskazi  ecedan 
petijanjan  ihupa  wan  yakage 
kta,  .pagopi  he  yakage  kta,  ceca 
kin,  qa  adetka  kin,  qa  tawaksica 
kin,  qa  psonka  kin,  qa  wahca 
kin. 

32  Qa  petijanjan  ihupa  cuwi 
etanhan  adetka  sakpe  inanpe 
kta,  adetka  yamni  cuwi  wanji 
etanhan,  qa  adetka  yamni  peti¬ 
janjan  cuwi  unman  kin  eciyatan- 
han. 

33  Waksica  yamni  uma  iyece- 
ca,  psonka  wan,  qa  wahca  wan 
kicica  adetka  wanjidan  en,  qa 


waksica  yamni  uma  iyececa, 
qa  psonka  wan  qa  wahca  wan 
adetka  unman  en,  adetka  sakpe 
petijanjan  ihupa  etanhan  inanpe 
cin  owasin  hececa  kta. 

34  Qa  petijanjan  ihupa  kin  en 
waksica  topa  uma  iyececa,  oto- 
iyohi  psonka  wan  qa  wahca  wan 
kicica  kta. 

35  Qa  psonka  wan  adetka  non- 
pa  ihukuya,  qa  ake  psonka  wan 
adetka  nonpa  ihu  kuya,  qa  pson¬ 
ka  wan  adetka  nonpa  ihukuya, 
adetka  sakpe  petijanjan  ihupa 
etanhan  inanpe  cin  owasin  .hece¬ 
ca  kta. 

36  Petijanjan  ihupa  psonka  ta- 
wa,  qa  adetka  tawa  kin,  okon- 
wanjidan  kta,  mazaskazi  ecedan 
onspa  wanjidan  pagopi  on  owa¬ 
sin  kagapi  kta. 

37  Unkan  petijanjan  sakowin  ye¬ 
cage  kta,  qa  akan  petijanjan  ehna- 
kapi  kta ,  qa  he  itokapatanhan 
iyoyam  ye  kta. 

38  Qa  petijanjan  iyukse,  qa 
ohna  cahota  icupi  mazaskazi 
ecedan. 

39  He  qa  on  kicanyanpi  kin 
hena  owasin  mazaskazi  ecedan 
woqin  wanjidan  on  kagapi  kta. 

40  Qa  waktaya  wo  owasin  oka- 
gapi  paha  en  wandake  cin  he 
iyecen  kaga  wo. 

WICOWOYAKE  26. 

1  Unkan  tipi  kin  ozanpi  wikce- 
mna  minihuha  ska  nonpa  kahmu- 
pi,  to,  qa  stan,  qa  duta  Kerubi 
kazuntapi  hecen  yakage  kte. 

2  Ozanpi  wanji  ohanske  cin 
wicispa  wikcemna  nonpa  sanpa 
sahdogan,  qa  ohdakinyan  kin  wi¬ 
cispa  topa,  ozanpi  owasin  otoiyo- 
hi  hinskokeca  kta. 

3  Ozanpi  zaptan  icikoyag  yapi 
kte,  qa  ozanpi  zaptan  icikoyag 
yapi  kta, 

4  Qa  icikoyag  yapi  kta  e  ozanpi 
tokaheya  opapun  kin  en  sunjoya- 
ke  to  yakage  kta,  apahdate  ekta, 
qa  ozanpi  inonpa  ihanke  opapun 
icikoyag  yapi  en  hecen  yakage 
ktav 

5  S  unjoy  ake  wikcemna  zap  tan 
ozanpi  tokaheya  en  yakage  kta, 
qa  icikoyag  yapi  kin  ekta  sun- 
joyake  wikcemna  zaptan  ozanpi 
inonpa  opapun  en  yakage  kta, 
sunjoyake  iyotaaonzapi  kta, 
wanji  unman  ekta. 

6  Unkan  mazaskazi  taspu  wi¬ 
kcemna  zaptan  yakage  kta,  qa 
maza  taspu  kin  on  ozanpi  kin 
icikoyag  yaye  kte,  hecen  wake- 
ya  wanjidan  kte. 

7  Unkan  tatokadan  hin  ozanpi 
wakeya  kin  yecage  kte,  tipi  kin 
iwankam  ;  ozanpi  kin  ake  wanji 
yakage  kte. 

8  Ozanpi  wanji  ohanske  cin  wi¬ 
cispa  wikcemna  yamni,  qa  ohda- 
kinyan  kin  wicispa  topa  ;  ozan- 
pi  akewanji  owasin  iakedececa 
hinskokeca  kte. 

9  Qa  ozanpi  zaptan  yuwitaya 
icikoyag  yaye  kte,  qa  ozanpi 
sakpe  icikoyag  yaye  kta,  qa 
ozanpi  isakpa  kin  wakeya  tiyopa 
kin  iwankam  yape  han  kte. 

10  Qa  icikoyag  yapi  kta  e  ozanpi 
opapun  ihanke  kin  en  sunjoyake 
wikcemna  zaptan  yakage  kte,  qa 
ozanpi  inonpa  opapun  en  ikoyag- 
yapi  kta  e  sunjoyake  wikcemna 
zaptan. 

11  Qa  mazasa  ta&pu  wikcemna 
zaptan  yakage  kte,  qa  mazataspu 
kin  sunjoyake  ohna  yeyaye  kte, 
hecen  wakeya  kin  icikoyag  ya¬ 
ye  kte,  qa  wanjidan  kte. 

12  Qa  wakeya  ozanpi  etanhan 
taku  ihe  cin  he  ozanpi  wan  hanke 
iyaye  cin  he  tipi  kin  ihektam 
okazeze  he  kta. 

13  Qa  wakeya  anokatanhan 
ozanpi  ohanske  cin  wicispa  wanji 

iyaye  cin  he  tipi  cuwi  anokatan¬ 
han  okazeze  he  kta. 

14  Unkan  tamdoka  wanunyanpi 
ha  sayapi  woakahpe  wakeya  kin 
yecage  kta,  qa  akapatanhan  ho- 
ka  ha  woakahpe  wan. 

15  Unkan  sitim  can  canmdaska 
bosdan  unpi  kta  tipi  kin  yecage 
kta. 

16  Canmdaska  otoiyohi  ohan¬ 
ske  cin  wicispa  wikcemna,  qa 
ohdakinyan  kin  wicispa  sanpa 
hanke. 

17  Qa  canmdaska  wanji  nape 
nonpa  yecage  kta,  on  icikoyag 
yapi  kte ;  tipi  canmdaska  kin 
owasin  hecen  yecage  kta. 

18  Qa  tipi  on  canmdaska  kin 
hecen  yecage  kta,  canmdaska 
wikcemna  nonpa  itokaga  cuwi 
kin  on,  wiyotanhan  ektakiya. 

19  Qa  mazaska  sicu  wikcemna 
tom  canmdaska  wikcemna  nonpa 
ihukuya  yakage  kta,  canmdaska 
wanji  nape  nonpa  kin  on  maza 
sicu  nonpa,  canmdaska  wanji 
ihukuya,  canmdaska  otoiyohi  on 
hecen  maza  sicu  nonpa  kta. 

20  Qa  tipi  cuwi  inonpa  on  wa- 
ziyatakiya  canmdaska  wikcemna 
nonpa  kta, 

21  Qa  mazaska  sicu  wikcemna 
topa  ;  canmdaska  wanji  ihukuya 
sicu  nonpa,  qa  canmdaska  iyoki- 
he  ihukuya  sicu  nonpa  kta. 

22  Qa  tipi  catku  wiyohpeyata 
ektakiya  canmdaska  sakpe  ye¬ 
cage  kta. 

23  Qa  tipi  catku  kahmin  nonpa 
kin  on  canmdaska  nonpa  yecage 
kta. 

24  Qa  napin  iakedeceeapi  kta, 
ihukuyatanhan,  qa  napin  otoiyo¬ 
hi  pa  kin  ekta  maza  napcupe  to¬ 
kaheya  en  ikoyag  yapi  kte  kah¬ 
min  nonpa  kin  on  hena  nonpa 
okonwanjidan  kta. 

25  Hecen  canmdaska  kin  sahdo- 
gan  kta,  qa  maza  sicu  kin  ake  sak' 


WICOWOYAKE  27. 


pe,  maza  sicu  nonpa  camndaska 
wanjidan  ihukuya,  qa  maza  sicu 
nonpa  canmdaska  wanjtdan  ihu¬ 
kuya. 

26  Qa  sitim  canhdakinyan  ya¬ 
kage  kta,  zaptan  tipi  onnaptan 
tokaheya  canmdaska  kin  on. 

27  Qa  canhdakinyan  zaptan  tipi 
onnaptan  inonpa  ^canmdaska  on, 
qa  canhdakinyan  zaptan  tipi 
ihanke  wiyohpeyata  ektakiya 
catkuta  canmdaska  on. 

28  Qa  canhdakinyan  cokaya 
kin  canmdaska  cokaya  ohnaiya- 
ye  kta,  ihanke  wanji  etanhan 
ihanke  unman  ekta  iyohi  ye  kta. 

29  Qa  canmdaska  kin  mazaska- 
zi  ayapawinte  kta,  qa  mazaska¬ 
zi  napcupe  yecage  kta,  qa  hena 
ohna  canhdakinyan  iyaye  kta, 
qa  canhdakinyan  kin  mazaska- 
zi  ayapawinte  kta. 

30  Qa  tipi  kin  eyahde  kta,  he 
en  okagapi  kin  wanyag  niyanpi 
kin  he  iyecen. 

31  Unkan  cokaya  ozanpi  wan 
yakage  kte,  minihuha  ska  nonpa 
kahmupi,  qa  to  qa  stan,  qa  duta 
kazuntapi,  Kerubi  akan  kazun- 
tapi  kte. 

32  Urikan  mazaska  sicu  topa 
akan  sitim  can  ipatan  tom  ma- 
zaskazi  apawintapi  qa  mazaskazi 
yuksanpi  tom  akan  cokaya  ozan¬ 
pi  otkeyaye  kte. 

j33  Qa  cokaya  ozanpi  kin  maza 
yuksanpi  kin  ihukuya  otkeyaye 
kta,  qa  cokaya  ozanpi  kin  he 
mahen  woyaatanin  can  wohnake 
kin  ade  kta,  qa  niyepi  on  cokaya 
ozanpi  kin  tipi  wakan  qa  wakan 
hinca  otahedan  yukinukan  kta. 

34  Qa  wokajuju  iha  kin  woya¬ 
atanin  can  wohnake  akan  eya- 
hnake  kta,  tipi  wakanhinca  ma¬ 
hen. 

35  Qa  wahna  wotapi  kin  he  co¬ 
kaya  ozanpi  kin  itankan  eyahde 
kta,  qa  petijanjan  ihupa  kin 


wahna  wotapi  iyotakons,  tipi 
cuwi  itokaga  ekta,  qa  wahna 
wotapi  kin  cuwi  waziyata  kin 
ekta  eyahnake  kta. 

36  Qa  wakeya  tiyopa  woakahpe 
wan  yecage  kta,  minihuha  ska 
nonpa  kahmupi,  to  qa  stan  qa 
duta  hdehdega  ipatapi. 

37  Unkan  sitim  can  ipatan  za¬ 
ptan  woakahpe  kin  yecage  kta, 
qa  hena  mazaskazi  ayapawinte 
kta,  qa  yuksanpi  kin  mazaskazi 
kta;  qa  hena  on  mazasa  sicu 
zaptan  sdoyakiye  kte. 

WICOWOYAKE  27. 

1  Unkan  owayusna  wan  sitim 
can  on  yakage  kte,  ohanske  cin 
wicispa  zaptan,  qa  ohdakinyan 
kin  wicispa  zaptan  ;  owayusna 
topa  omdoton  kta ;  qa  obosdata 
kin  wicispa  yamni  kta. 

2  Qa  oise  topa  kin  akan  he  ya¬ 
kage  kta,  he  kin  owayusna  en 
ikoyakapi  kta,  qa  owayusna  oco- 
wasin  mazasa  ayapawinte  kte. 

3  Qa  pahota  waksica  yecage 
kta,  qa  maza  mdaska  qa  waksica 
on  auinimnipi,  qa  mazajata,  qa 
mazaoceti  kin  hena  owasin  ma¬ 
zasa  on  yakage  kta. 

4  Qa  mazasa  oceti  wan  ho  ka- 

gapi  iyececa,  owayusna  kin  ye¬ 
cage  kta,  qa  oceti  kin  akan  ma¬ 
zasa  napcupe  topa  oise  topa  kin 
akan.  * 

5  Qa  owayusna  opapun  kin 
ihukuya  oceti  kin  otkeyaye  kta, 
qa  owayusna  cokaya  kin  iyohi 
kta. 

6  Qa  sitim  can  tosu  nonpa  owa¬ 
yusna  kin  yecage  kta,  qa  tosu 
kin  mazasa  ayapawinte  kte. 

7  Qa  tosu  kin  mazanapcupe 
ohna  yeyaye  kta,  qa  tosu  kin 
owayusna  cuwi  napin  akan  unpi 
kta,  hena  on  akiyuhapi  kta. 

8  Canmdaska  on  yakage  kta 

hdogeca,  paha  akan  okagapi  kin 
wanyag  niyanpi  kin  he  iyecen 
he  kagapi  kte. 

9  Unkan  tipi  tahocoka  kin  ya- 
kage  kta,  cuwi  itokaga  wiyo- 
tanhan  ektakiya  hoeoka  cuwi 
wanjidan  on  ozanpi  wan  minihu- 
ha  ska  nonpa  kahmupi  ohanske 
cin  wicispa  opawinge  kta. 

10  Qa  mazasa  ipatan  kin  wik- 
cemna  nontpa,  qa  mazasa  sicu 
kin  wikcemna  nonpa,  qa  ipatan 
yuksanpi  kin,  qa  icikoyag  yapi 
kin  hena  mazaska  on  kagapi  kta. 

11  He  iyecen  waziyata  cuwi  on 
ozanpi  ohanske  cin  wicispa  opa¬ 
winge,  qa  mazasa  ipatan  kin 
wikcemna  nonpa,  qa  njazapa  sicu 
kin  wikcemna  nonpa,  ipatan  ma- 
za  yuksanpi  kin,  qa  icikoyag  ya¬ 
pi  kin  hena  maza  ska  kta. 

12  Qa  hoeoka  hdakinyan  wi- 
yohpeyata  ihanke  on  ozanpi  kin 
wicispa  wikcemna  zaptan,  ipa¬ 
tan  wikcemna,  qa  sicu  wikce¬ 
mna. 

13  Qa  ihanke  wihinanpe  ekta¬ 
kiya  tiyopata  hoeoka  hdakinyan 
kin  wicispa  wikcemna  zaptan 
kta. 

14  Qa  hiyete  wanji  on  ozanpi 
kin  wicispa  akezaptan,  ipatan 
kin  yamni  qa  sicu  kin  yamni. 

15  Qa  hiyete  unman  kin  on 
ozanpi  akezaptan,  ipatan  kin  ya¬ 
mni,  qa  sicu  kin  yamni  kta. 

16  Qa  hoeoka  tiyopa  akahpe 
kin  mini-hub  a  ska  nonpa  kah¬ 
mupi,  to  qa  stan,  qa  duta  ipata- 
pi,  wicispa  wikcemna  nonpa,  qa 
ipatan  topa,  qa  sicu  topa. 

17  Ipatan  owasin  hoeoka  ihdu- 
ksan  mazaska  on  ikoyag  yapi 
kta,  qa  yuksanpi  kin  hena  maza¬ 
ska  kta,  qa  tasicu  kin  mazasa 
kta. 

18  Hoeoka  ohanske  cm  wicispa 
opawinge,  qa  anog  ihanke  ohda- 
kinyan  kin  wicispa  wikcemna 

zaptan,  qa  obosdatu  kin  wicispa 
zaptan,  anog  ihanke  ozanpi  kin 
minihuha  ska  nonpa  kahmupi, 
qa  sicu  kin  mazasa  kta. 

19  Tipi  waksica  kin  owasin  on 
kicanyanpi,  qa  wihutipaspe  kin 
owasin,  qa  hoeoka  wihutipaspe 
kin  owasin  mazasa  kta. 

20  Unkan  Israel  cinca  kin  can 
ihdi  bopanpi  heceedan  nicahi 
wicayasi  kta,  petijanjan  on,  he- 
cen  ohinniyan  ideye  kta. 

21  Aaron  qa  iye  cinca  kin  itko- 
kipapi  wakeya  kin  ohna,  cokaya 
ozanpi  kin  woyaatanin  itokam 
yanke  cin,  he  itankan  petijanjan 
kin  kicanyanpi  kta  ece,  htayetu 
etanhan  ihanhanna  aiyahdeya  Je- 
howa  itokam,  Israel  cinca  kin 
wicoicage  yeye  cin,  wicoope  kin 
de  ohinniyan  yuhapi  kta. 

WICOWOYAKE  28. 

1  Unkan  nis  Israel  cinca  co- 
kayatanhan  nicinye  Aaron  iye 
cinca  om  nikiyedan  hiyu  wica- 
yakiye  kte,  wayusnapi  ece  oma- 
kiyapi  kte,  Aaron  qa  iye  cinca 
Nadab  qa  Abihu,  Eleazer  qa  Ita- 
mar. 

2  Qa  wokoyake  wakan  wowi- 
tan  on  owanyag  waste  hinca  ni¬ 
cinye  Aaron  yecage  kte. 

3  Qa  tona  cante  ksapapi  woni- 
ya  ksapa  ojun  wicawaye  c-.n 
owasin  Aaron  yuwakanpi  kte  on 
wamiciyusna  kta  e  wokoyake 
kicagapi  kta,  ewicayakiye  kte. 

4  Qa  wokoyake  kagapi  kta  de- 
na  ee ;  maku  akahpe,  qa  amdo 
akahpe,  qa  nitoske,  qa  mahen 
unpi  hdeskaska,  paipahte,  qa  ipi- 
yaka,  hecen  wokoyake  wakan  ni¬ 
cinye  Aaron,  qa  iye  cinca  wicaki- 
cagapi  kte ;  unkan  wayusnapi 
ece  omakiyapi  kte. 

5  Unkan  mazaskazi  kin,  qa  mi¬ 
nihuha  ska  kin,  qa  to  kin,  qa  stan 


WICOWOYAKE  28. 


kin,  qa,  duta  kin  hena  icupi 
kta. 

6  Qa  amdo  akahpe  kin  kagapi 
kta,  mazaskazi  qa  minihuha  ska 
nonpa  kahrnupi  to  qa  stan  qa 
duta  kazuntapi  kin  he  kagapi  kta. 

7  Hiyete  icaske  nonpa  yuke  kta, 
ihanke  nonpa  kin  ekta  hecen  iko- 
yag  yapi  kta. 

8  Qa  amdo  akahpe  ipiyaka  kin 
he  akan  un  kin  he  iyecen  maza¬ 
skazi  qa  miniliuha  ska  qa  to  qa 
stan  qa  duta  on  kagapi  kte. 

9  Unkan  inyan  wicasake  iyece- 
ca  nonpa  iyacu  kta,  qa  hena  akan 
Israel  cinca  cajepi  kin  yapago 
kta. 

10  Cajepi  kin  sakpe  inyan  to- 
kaheya  kin  akan,  qa  cajepi  un¬ 
man  sakpe  inyan  inonpa  kin 
akan,  token  icagapi  kin  he  iye¬ 
cen. 

1 1  Inyan  apagopi  iyecen  ipuspe 
akan  owapi  he  iyecen,  Israel  cin- 
hintku  cajepi  kin  inyan  nonpa 
kin  akan  apago  kta,  mazaskazi 
ozapi  en  taspuyapi  kta  e  hena 
yakage  kta. 

12  Qa  inyan  nonpa  kin  amdo 
akahpe  hiyete  akan  eyahnake 
kta,  wokiksuye  inyan  Israel  cin¬ 
ca  on,  qa  wicakiksuye  kta  e  Aa¬ 
ron  iye  hiyete  anokatanhan  akan 
cajepi  Jehowa  itokam  yuha  kta. 

13  Qa  mazaskazi  ozapi  yakage 
kta. 

14  Qa  mazaskazi  hecedan  maza 
icicahiha  yuhmunpi  nonpa  ya¬ 
kage  kta,  kazuntapi  qa  maza  ici- 
cahiha  yuhmunpi  kin  ozapi  kin 
ekta  ikoyag  yaye  kta. 

15  Unkan  woyaco  maku  akahpe 
kin  yakage  kta,  amdo  akahpe  ka¬ 
gapi  kin  he  iyecen,  mazaskazi 
qa  minihuha  ska  nonpa  kahrnupi, 
to  qa  stan  qa  duta  kazuntapi  kin 
he  yakage  kte. 

16  Topa  omdoton  kta,  icitaki- 
hna,  ohanske  cin  napapasdecapi, 


qa  ohdakinyan  kin  napapasdeca¬ 
pi  kta. 

17  Qa  inyan  taspuyapi  cankuye 
topa  he  ohna  ojuyaye  kta,  sar- 
dius  qa  topaz  qa  petaga  canku 
tokaheya  kin  hee  kta. 

18  Qa  cankuye  inonpa  kin  he 
smaragdos,  qa  sapiros,  qa  inyan 
paksa ; 

19  Qa  canku  iyamni  kin  he  li- 
gurion,  agate,  qa  ametustos  ; 

20  Qa  cankuye  itopa  kin  kru- 
solitos  qa  inyan  wicasake  iye- 
ceca,  qa  iyaspis,  qa  mazaska¬ 
zi  ozapi  ohna  hena  taspuyapi 
kta. 

21  Qa  inyan  kin  hena  Israel 
cinca  akenonpa  cajepi  kin  hena 
iyececa  ipuspa  pagopi  kin  he 
iyecen  wicoun  akenonpa  cajepi 
kin  otoiyohi  akan  pagopi  kta. 

22  Qa  maku  akahpe  kin  akan 
mazaskazi  ecedan  ikan  maza  ici¬ 
cahiha  yuhmunpi  yakage  kta. 

23  Qa  maku  akahpe  kin  maza¬ 
skazi  napcupe  nonpa  yecage  kta, 
qa  maza  napcupe  nonpa  kin  hena 
maku  akahpe  ihanke  nonpa  en 
koyag  yaye  kta. 

24  Qa  mazaskazi  ikan  nonpa 
kin  maza  napqupe  nonpa  maku 
akahpe  oise  nonpa  akan  unpi  kin 
hena  ohna  iyeyaye  kta. 

25  Qa  ikan  nonpa  ihanke  nonpa 
ozanpi  nonpa  kin  en  koyag  yaye 
kta,  qa  amdo  akahpe  hiyete  kin 
akan  itankan  eyahnake  kta. 

26  Qa  mazaskazi  napcupe  non¬ 
pa  yakage  kta,  qa  hena  maku 
akahpe  oise  nonpa  opapun  en 
ikoyag  yaye  kta,  amdo  akahpe 
mahentuya  iyotakonza. 

27  Qa  mazaskazi  napcupe  non¬ 
pa  yakage  kte  amdo  akahpe  opa¬ 
pun  nonpa  kin  ihukuya  tanhan 
itokam  en  ikoyag  yaye  kta,  ici- 
koyagyapi  lyotakons,  maku  aka¬ 
hpe  ipiyaka  kin  iwankapatanhan. 

28  Qa  maku  akahpe  kin  maza 

napcupe  tawa  kin  on  amdo  aka- 
lipe  napcupe  kin  en  iyakaskapi 
kte,  hahonta  to  wan  on,  hecen 
amdo  akahpe  ipiyaka  kin  akan 
yanke  kta,  qa  maku  akaiipe  kin 
amdo  akaiipe  kin  etanhan  yuki- 
nukan  kte  sni. 

29  Unkan  Aaron  Israel  cinhint- 
ku  cajepi  kin  iye  cante  kin  akan 
yuha  kta,  woyaco  maku  akaiipe 
ohna,  tipi  wakan  en  ya  eca,  Je- 
howa  itokam  ohinniyan  wokik- 
suye  kte. 

30  Unkan  iyoyamwicaye  cin  qa 
yustanwicakiye  cin  hena  woyaco 
maku  akaiipe  kin  ekta  ikoyag 
yaye  kta,  qa  Aaron  Jehowa  ito¬ 
kam  u  eca  hena  cante  kin  akan 
yanke  kta,  hecen  Aaron  Israel 
cinca  woyacopi  kin  iye  cante  kin 
akan  ohinniyan  Jehowa  itokam 
yuha  kta. 

31  Unkan  amdo  akaiipe  nitoske 
kin  ocowasin  to  yakage  kta. 

32  Qa  he  cokaya  pa  i  kin  yuke 

kta,  qa  i  kin  ihduksan  apahdate 
kazuntapi  maku  akaiipe  i  kin 
iyececa  kta,  hecen  nahdece  kte 
sni.  # 

33  Unkan  upi  akan  taspan  tan¬ 
ka  seca,  to  qa  stan  qa  duta  ya- 
kage  kta,  opapun  ihduksan,  qa 
mazaskazi  hdahda  hena  otahe- 
dan. 

34  Mazaskazi  lidalida  wan,  qa 
taspan  tanka  seca  wan,  maza¬ 
skazi  lidalida  wan,  qa  taspan- 
tanka  seca  wan,  nitoske  opapun 
akan  ihduksan. 

35  Qa  Aaron  omakiye  kta  e  he 
koyake  kta,  qa  Jehowa  itokam, 
tipi  wakan  en  u  eca,  qa  tankan 
inanpa  eca  he  sna  kin  nahonpi 
kta,  hecen  te  kte  sni. 

36  Qa  mazaskazi  ecedan  mda- 
ska  wan  yakage  kta,  qa  ipuspe 
pagopi  kin  he  iyecen,  he  akan 
Johowa  wakan  da  wo,  yapago 
kta. 


37  Qa  ikan  to  wan  ikoyag  yaye 
kta,  hecen  pa  iyuskite  akan  un 
kta,  pa  iyuskite  itokapatanhan 
kta. 

38  Qa  Aaron  ite  kin  akan  un  kta, 
Israel  cinca  taku  yuwakanpi,  wo- 
qupi  yuwakanpi  kin  hena  owasin 
woahtani  kin  yuha  kta,  qa  Jeho¬ 
wa  iyokipi  yapi  kta  e  he  ite  kin 
akan  ohinniyan  yanke  kta. 

39  Unkan  mahenunpi  miniliuha 
hdehdega  yakazonte  kta,  qa  mi¬ 
niliuha  ska  pa  iyuskite  yakage 
kta,  qa  ipiyaka  ipatapi  yakage 
kta. 

40  Unkan  Aaron  cinca  kin  ma¬ 
henunpi  wicayecage  kta,  qa  ipi¬ 
yaka  wicayecage  kta,  qa  wapa- 
ha,  owanyag  waste  qa  wowitan 
on  yakage  kta. 

41  Qa  hena  nicinye  Aaron  iye 
cinca  kici  koyag  wicayaye  kta, 
qa  napepi  kin  ojudan  wicayakiye 
kta,  hecen  wamiciyusnapi  kta  e 
wicayaduwakan  kta. 

42  Qa  miniliuha  onzeoge  wica- 
jmcage  kta,  on  cehpi  istecapi 
akahpapi  kta,  wicapaksin  etan¬ 
han  wicaceca  ekta  iyohiye  kta. 

43  Qa  Aaron  qa  iye  cinca  kin 
hena  koyakapi  kta,  itkokipapi 
wakeya  ekta  upi  eca,  qa  tipi  wa¬ 
kan  ohna  omakiyapi  kta  e  owa- 
yusna  ikiyedan  upi  eca,  hecen 
woahtani  yuhapi  kte  sni,  qa  tapi 
kte  sni ;  iye,  qa  tona  iye  etanhan 
icagapi  kte,  wicoope  kin  he  owi- 
hanke  wanin  yuhapi  kte. 

WICOWOYAKE  29. 

1  Unkan  wamiciyusnapi  kta  wi- 
caduwakan  kta  e  taku  ecawica- 
yecon  kte  cin  dee,  tatanka  wan, 
pte  wanunyanpi  cinca,  qa  tamdo- 
ka  wanunyanpi  nonpa  owasin 
waste  icu  wo. 

2  Qa  aguyapi  napohye  codan, 
qa  aguyapi  hmiyanyanna  ona- 

pohye  codan,  wihdi  icicahiyapi, 
qa  aguyapi  ceguguyapi  napohya- 
pi  sni,  wihdi  on  sdayapi ;  hena 
owasin  aguyapi  mdu  on  yakage 
kta. 

3  Qa  makanopiye  wanjidan  en 
oyahnake  kta,  qa  hena  makan 
opiyedan  ohna,  qa  tatanka  kin, 
qa  tamdoka  nonpa  kin  ikiyedan 
awicayahi  kta. 

4  Qa  itkokipapi  wakeya  tiyopa 
ikiyedan,  Aaron  qa  iye  cinca 
awicayahi  kta,  qa  mini  on  wica- 
dujaja  kta. 

5  Qa  wokoyake  kin  iyacu  kta, 
qa  mahen  unpi  kin,  qa  amdo 
akahpe  nitoske  kin,qa  amdo  aka- 
hpe  kin,  qa  maku  akahpe  kin,  he¬ 
na  owasin  Aaron  koyag  yaye  kta, 
qa  amdo  akahpe  ipiyaka  kin  ipi- 
yag  yaye  kta. 

6  Qa  pa  iyuskite  cin  pa  akan 
payahte  kta,  qa  watesdake  wa- 
kan  kin  pa  iyuskite  akan. 

7  Qa  wihdi  on  sdayapi  kin  he 
iyacu  kta,  qa  pa  akan  yakastan 
kta,  hecen  he  sda  yaye  kta. 

8  Qa  cinhintku  kin  ikiyedan 
awicayahi  kta,  qa  mahenunpi  kin 
koyag  wicayaye  kta. 

9  Qa  ipiyake  on  ipiyag  wica¬ 
yaye  kta,  Aaron  qa  cinhintku, 
qa  wapaha  kin  iyawicayakieaske 
kta,  hecen  wawayusna  hecapi 
kta,  wicoope  owihanke  wanin, 
hecen  Aaron  iye  cinca  ko  na- 
pepi  ojudan  wicayaye  kte. 

10  Qa  tatanka  qon  itkokipapi 
wrakeya  kin  itokam  ikiyedan 
ayahi  kta,  qa  Aaron  iye  cinca 
koya  napepi  kin  tatanka  pa  kin 
akan  aputakapi  kta ; 

11  Qa  tatanka  qon  yakte  kta, 
Jehowa  itokam,  itkokipapi  wa¬ 
keya  tiyopa  ekta. 

12  Qa  tatanka  we  kin  onge 
iyacu  kta,  qa  owayusna  he  kin 
akan  ehpe  yaye  kta,  ninapsuka- 
za  on,  qa  we  kin  ocowasin  owa¬ 


yusna  sicu  kin  ekta  oyakastan 
kta. 

13  Qa  watejiksija  kin  ocowa¬ 
sin,  qa  pizi  pi  kin  ikoyake  cin  he, 
qa  paksin  nonpa  kin  wasin  iko¬ 
yake  cin  iyahna,  qa  owayusna 
izin  yaye  kta. 

14  Tuka  tatanka  qon  cehpi  kin, 
qa  ha  kin,  qa  tacesdi  kin  owanka 
iheyata  peta  on  liuhnah  yaye 
kta,  woahtani  wosna  hee. 

15  Unkan  tamdoka  tokaheya 
kin  he  iyacu  kta,  unkan  Aaron 
qa  iye  cinca  kin  napepi  kin  ta¬ 
mdoka  pa  aputakapi  kta. 

16  Unkan  niye  tamdoka  kin 
yakte  kta,  qa  we  kin  iyacu  kta, 
qa  owayusna  akan  ihduksan 
ehpeyaye  kta. 

17  Qa  tamdoka  kin  yapate  kta 
wobaspe  iyececa,  qa  supe  kin 
huha  kin  ko  dujaja  kta,  qa  hena 
wobaspe  kin  qa  pa  kin  ekta  eya- 
hnake  kta. 

18  Qa  tamdoka  kin  ocowasin 
on  owayusna  izin  yaye  kta.  Je¬ 
howa  wokicihuhnagapi  wan  hee ; 
woomna  wiciyokipi  wan  Jehowa 
kicagapi  hee. 

19  Unkan  tamdoka  inonpa  kin 
iyacu  kta,  qa  Aaron,  qa  iye  cin¬ 
ca  kin  napepi  kin  tamdoka  pa 
kin  aputakapi  kta. 

20  Qa  nis  tamdoka  kin  yakte 
kta,  qa  we  kin  etanhan  iyacu 
kta,  qa  Aaron  noge  inkpa  akan, 
qa  cinhintku  nogepi  inkpa  akan 
eyahnake  kta,  etapa  kin  eciya- 
tanhan,  qa  napepi  etapa  hunka 
akan  qa  sipahunkepi  etapa  akan, 
qa  we  kin  owayusna  akan  ihdu¬ 
ksan  ehpe  yaye  kta. 

21  Qa  we  owayusna  akan  un 
kin  he  etanhan  iyacu  kta,  qa 
wihdi  on  sdawicayapi  kin  he  e- 
tanhan,  qa  hena  Aaron  iyakiun 
kta,  tawokoyake  ko,  qa  cinhintku 
tawokoyakepi  koya,  hecen  Aaron 
duwakan  kta,  qa  tawokoyake, 

qa  cinhintku  tawokojakepi  ko- 
ya. 

22  Qa  tamdoka  etanhan  wasin 
kin  iyacu  kta,  qa  sinte,  qa  wa- 
tejiksija  kin  he,  qa  pi  pizi  kin, 
qa  paksin  napin,  qa  wasin  hena 
akan  un  kin,  qa  hiyete  etapa  kin, 
tamdoka  wicayustan  kin  hee. 

23  Qa  aguyapi  wanji,  qa  agu- 
yapi  hmiyanyanna  wihdi  icica- 
hiyapi  wanjidan,  qa  aguyapi  ce- 
guguyapi  wanji  aguyapi  napohye 
codan  makan  opiye  kin  Jehowa 
itokam  yanke  cin  hetanhan. 

24  Qa  hena  owasin  Aaron  nape 
kin  en  eyahnake  kta,  qa  cin¬ 
hintku  napepi  kin  en,6qa  Jehowa 
itokam  hena  yakoze  kta,  woko- 
zapi  wan  hee. 

25  Qa  napepi  kin  etanhan  hena 
iyacu  kta,  qa  owayusna  kin  izin 
yaye  kta,  wohuhnahyapi  woom- 
na  wiciyokipi  Jehowa  itokam, 
peta  wosnapi  wan  Jehowa  kica- 
gapi  hee. 

26  Qa  tamdoka  Aaron  on  yu- 
stanpi  kin  he  maku  kin  iyacu 
kta,  qa  Jehowa  itokam  he  yakoze 
kta,  qa  obaspe  kin  he  nitawa  kta. 

27  Hecen  tamdoka  on  Aaron 
ojunyapi,  qa  iye  cinca  nakun 
ojun  wicayapi  kin  he  maku  ko- 
zapi  qa  hiyete  yuwintapi,  taku 
kozapi,  qa  taku  yuwintapi  kin  he 
duwakan  kta. 

28  Qa  he  Aaron  qa  cinhintku 
tawapi  ktar  Israel  cinca  kin  etan¬ 
han  wicoope  owihanke  wanice 
kta,  he  yuwintapi  heon  Israel 
cinca  wopida  wosnapi  etanhan 
he  yuwintapi  kta,  Jehowa  ekta 
yuwintapi  kta. 

29  Unkan  wokoyake  wakan 
Aaron  tawa  kin  he  cinhintku, 
iye  iyohakam  tawapi  kta,  hena 
ohna  sdawicayapi  kta,  qa  napepi 
kin  ojun  wicayapi  kta. 

30  Cinhintku  etanhan  tuwe  hee- 
kiya  wawayusna  kta,  qa  tipi  wa- 

kan  ohna  omakiye  kta  e  itkoki- 
papi  wakey  a  ekta  hi  kinhan,  an¬ 
petu  sakowin  hena  koyake  kta. 

31  Unkan  tamdoka  ojunwicaye 
cin  he  ijmcu  kta,  qa  cehpi  kin 
oyanke  wakan  kin  ohna  oyahe 
kta. 

32  Unkan  Aaron  qa  cinhintku 
tamdoka  cehpi  kin  yutapi  kte, 
aguyapi  makan  opiye  ohna  un 
kin  he  nakun,  itkokipapi  wakeya 
tiyopa  kin  ekta. 

33  Taku  on  woakahpe  kagapi 
napepi  ojun  wicayapi,  wicayu- 
wakanpi  kte  cin,  hena  yutapi 
kta,  tuka  tuwe  tokeca  hena  yute 
kte  sni,  nakaes  hena  wakan. 

34  Unkan  ojun  wicayapi  cehpi 
kin  onge  oyaptapi  kinhan  qais 
aguyapi  kin  onge  ihanhanna  he- 
hanyan,  taku  oyaptapi  kin  he 
huhnah  yaye  kta  hee  wakan 
heon  yutapi  kte  sni. 

35  Unkan  Aaron  qa  cinhintku 
hecen  ecawicayecon  kta,  token 
econ  cisi  kin  owasin  iyecen,  an- 
petu  sakowin  napepi  kin  ojun 
wicayaye  kta. 

36  Qa  woakahpapi  on  anpetu 
otoiyohi  tatanka  woahtani  wo¬ 
snapi  yapate  kta,  hecen  owayu¬ 
sna  kin  duteca  kta,  woakahpe 
akan  yakage  cin  on,  qa  duwakan 
kta  e  sdayaye  kta. 

37  Anpetu  sakowin  owayusna 
on  woakahpe  yakage  kta,  qa  he 
duwakan  kta,  hecen  owayusna 
kin  wakan  hinca  kta,  taku  kasta 
he  yutan  kinhan  wakan  kta. 

38  Unkan  owayusna  akan  taku 
wadusna  kte  cin  dee ;  amnos 
(tahin  wanuyanpi)  waniyetu 
wanjidan,  nonpa  anpetu  otoiyohi 
ohinniyan. 

39  Hanhanna  eca  amnos  toka- 
heya  yapate  kta,  qa  amnos  inon- 
pa  kin  ohtayetu  otahedan  yapate 
kta. 

40  Qa  amnos  wanji  kici  aguya- 

pi  mdu  iyutapi  iwikcemna  (wi- 
yatke  ohnaka  sakpe)  qa  wihdi 
bopanpi  hin  itopa  kin  (wiyatke 
ohnaka  nonpa)  icicahiyapi  qa 
woakastan  qupi  minisa  hin  itopa 
kin. 

41  Unkan  tahinca  inonpa  kin 
ohtayetu  otahedan  yapate  kta 
hanhanna  minha  kin  qa  woaka¬ 
stan  kin  he  iyecen  ecayecon  kta 
peta  wosnapi  woomna  Jehowa 
iyokipi  ye  kta. 

42  Jehowa  itokam  itkokipapi 
wakeya  tiyopa  kin  ekta  wicoi- 
cage  nitawapi  kin  yeye  ein  he 
peta  wosna  wan  ohinniyan  un 
kte  ;  hen  ociciye  kta  e  heciya 
itkocicipapi  kta. 

43  Qa  hen  Israel  cinca  kin 
itkowicawakipe  kta,  qa  mitowi- 
tan  kin  he  yuwakanpi  kta. 

44  Qa  itkokipapi  wakeya  kin, 
qa  owayusna  kin  mduwakan  kta, 
qa  wamiciyusnapi  kta  e  Aaron 
cinhintku  ko  wicamduwakan 
kta. 

45  Qa  Israel  cinca  kin  wicehna 
ounwaye  kta,  qa  taku  wakan 
dapi  kin  he  miye  kta. 

46  Qa  Jehowa  wakandapi  E- 
gupta  makoce  etanhan  hdinanpe 
wicaye  cin  he  miye  sdonyapi 
kta,  wicehna  ounwaye  heon 
etanhan ;  Jehowa  Wakandapi 
kin  he  miye. 

WICOWOYAKE  30. 

1  Unkan  taku  wastemna  izin 
yapi  kta  e  wizinya  owayusna 
wan  yakage  kta,  sitim  can  on 
yakage  kta. 

2  Ohanske  cin  he  wicispa  wan- 
jidan  kta,  qa  ohdakinyan  kin 
wicispa  wanjidan,  topa  omdoton 
kta,  qa  obosdatu  wicispa  nonpa, 
he  kiyuke  kta. 

3  Qa  mazaskazi  ecedan  on 
ayapawinte  kta,  toakahpe  kin, 


qa  cuwi  km  ihduk^an,  qa  he  kin ; 
qa  ihduksan  mazaskazi  wate- 
sdake  wan  yecage  kta. 

4  Qa  mazaskazi  napcupe  nonpa 
yecage  kta,  watesdake  ihukuya 
cuwi  nonpa  akan  anokatanhan 
hena  yakage  kta,  qa  hena  tosu 
on  akiyuhapi  icupi  kta  e  yuke 
kta. 

5  Qa  sitim  can  tosu  kin  yakage 
kta,  qa  mazaskazi  ayapawinte 
kta. 

6  Qa  cokaya  ozanpi  kin  itokam 
woyaatanin  can  ohnaka  iyota- 
kons,  tukten  itkocicipe  kta,  wo- 
kajuju  iha  woyaatanin  can  wo- 
hnake  kin  akan  yanke  cin  he 
itokam  eyahde  kta. 

7  Qa  he  akan  Aaron  pejuta 
wastemna  izinye  kta,  hanhanna 
otoiyohi  petijanjan  pikiya  eca  he 
izinye  kta. 

8  Qa  Aaron  petijanjan  wankan 
ehnaka  eca  ohtayetu  otahedan 
taku  wastemna  he  akan  izinye 
kta,  ohinniyan  Jehowa  itokam 
nitoicagepi  yeye  cin. 

9  He  akan  wizinyapi  tokeca, 
qa  wohuhnahyapi,  qa  minha  hu- 
hnah  yaye  kte  sni,  qa  woakastan 
ayakastan  kte  sni. 

10  Tuka  he  kin  akan  ptanyetu 
otoiyohi  wancadan  Aaron  woa- 
kahpe  kage  kta ;  nitoicagepi  ye¬ 
ye  cin  ptanyetu  eca  wancadan 
woahtani  kajujupi  we  on  he  akan 
waakahpe  kta.  He  Jehowa  ta- 
wa  wakan  hinca. 

11  Unkan  Jehowa  ie  ca  Mowis 
heciya, 

12  Tohan  Israel  cinca  kin  wi- 
cadawa  eca,  wicayawapi  kta  e 
wicasta  otoiyohi  nagi  kin  on  we¬ 
ak  ahpe  Jehowa  qu  kta,  wicaya¬ 
wapi  icunhan,  hecen  wicayawapi 
icunhan  makosice  awicakipe  kte 
sni. 

13  Hecen  qupi  kta,  tona  wica¬ 
yawapi  kin  iyoopta  ya  otoiyohi 

seqel  hanke  tipi  wakan  6eqel  iye- 
ceca  (omnica  wikcemna  nonpa 
seqel  ee  ce)  seqel  hanke  Jehowa 
qu  kta. 

14  Tona  wicayawapi  iyoopta  ya 
wica  waniyetu  wikcemna  nonpa 
qa  iwankam  owasin  woahi  Jeho¬ 
wa  qupi  kta. 

15  Tuwe  wijica  esta  seqel  han¬ 
ke  yuota  kte  sni,  qa  tuwe  onsika 
esta  yuoptetu  kte  sni,  ninagipi 
on  hdajujupi  kta  woahi  wan  Je¬ 
howa  qupi  eca. 

16  Qa  woakahpe  mazaska  kin 
Israel  cinca  etanhan  iyacu  kta, 
qa  itkokipapi  wakeya  kicanyan- 
pi  on  yaqu  kta,  qa  Israel  cinca 
wokiksuye  yapi  kte,  Jehowa  ito- 
kam  ninagipi  kin  on  wokajuju 
kta. 

17  Unkan  Jehowa  ie  ca  Mowis 
heciya ; 

18  Nakun  mazasa  koka  wan 
yakage  kta,  qa  mazaSa  cetetahe 
kin,  ekta  ihdujajapi  kta,  qa  itko¬ 
kipapi  wakeya  qa  owayusna  ota- 
hedan  eyahde  kta,  qa  he  ohna 
mini  oyakastan  kta. 

19.  Unkan  Aaron  iye  cinca  koya 
hetanhan  napepi  sihapi  ko  ihdu¬ 
jajapi  kta. 

20  Itkokipapi  wakeya  kin  en 
yapi  eca  mini  on  ihdujajapi  kta 
ece,  hecen  tapi  kte  sni,  qa  tohan 
Jehowa  okiyapi  owayusna  ikiye- 
dan  upi,  peta  wosna  izin  kiyapi 
ece  kta. 

21  Napepi  sihapi  ko  ihdujajapi 
kta,  hecen  tapi  kte  sni ;  he  avo- 
kage  owihanke  wanice  kta,  iye 
qa  cinca  kin  wicoicagepi  ecen 
econ  kta. 

22  Unkan  Jehowa  ie  ca  Mowis 
heciya, 

23  Nakun  nis  pejuta  wastemna 
itancan  icu  wo,  mur  sbusbu  se¬ 
qel  opawinge  zaptan,  qa  canha- 
sa  wastemna  he  hanke,  opawinge 
nonpa  sanpa  wikcemna  zaptan, 

qa  sinkpe  tawote  wastemna  opa¬ 
winge  nonpa  sanpa  hanke, 

24  Qa  kasia  opawinge  zaptan, 
tipi  wakan  seqel  ohna  iyutapi 
kta,  qa  can  ihdi  hina  wanjidam 

25  Qa  hena  sdayapi  wakan  wi- 
hdi  yakage  kta,  pejuta  wieasta 
taku  wastemna  kagapi  kin  he 
iyecen,  sdayapi  wakan  wihdi 
wastemna  hee  kta. 

26  Qa  he  on  itkokipapi  wakeya 
kin  sdayaye  kta,  qa  woyaatanin 
canwohnaka  kin, 

27  Qa  wahna  wotapi  kin,  qa 
waksica  tawa  kin  owasin,  qa  pe- 
tijanjan  ihupa,  qa  on  kicanyanpi 
kin,  qa  izin  yapi  owayusna  kin. 

28  Qa  woliuhnahyapi  owayusna 
kin,  qa  taku  on  kicanyanpi  owa¬ 
sin,  qa  koka  kin  qa  tacetetahe 
koya. 

29  Hecen  hena  duwakan  kta, 
qa  wakanliincapi  kta,  taku  kasta 
hena  yutan  kinhan  wakan  kta. 

30  Unkan  Aaron  qa  iye  cinca 
kin  sdawicayaye  kta,  qa  wamici- 
yusnapi  kta  e  wicaduwakan  kta. 

31  Qa  Israel  cinca  kin  hecen 
ewicayakiye  kta,  wakan  sdayapi 
wihdi  mitawa  kin  dee  kta,  nitoi- 
cagepi  yeye  cin  ohna. 

32  Wieasta  cehpi  kin  akan  he 
akastanpi  kte  sni  qa  he  icicahi- 
yapi  kin,  qa  taku  on  kagapi  iye¬ 
cen  yakagapi  kte  sni,  hee  wa¬ 
kan,  qa  wakanyan  yadapi  kte. 

33  Tuwe  he  iyecen  wihdi  wa¬ 
stemna  ye  cin,  qa  tuwe  wieasta 
tokeca  akan  he  akastan  kinhan, 
oyate  tawa  kin  etanhan  kaspapi 
kta. 

34  Unkan  Jehowa  Mowis  heci¬ 
ya,  Taku  wastemna  icu  wo,  can- 
sin  qa  tukiha  wastemna,  qa  gal- 
banum  oornna  suta,  qa  cansin 
ska,  otoiyohi  iakedenakeca. 

35  Qa  hena  wizinyapi  yakage 
kta,  pejuta  wieasta  taku  icicahi- 
yapi  kin  he  iyecen  yakage  kta 

miniskuya  ecedan  icicahiyapi 
wakan  kta. 

36  Qa  hetanhan  boyapan  kta, 
mduhinca  yakage  kta,  qa  onge 
woyaatanin  itokam  itkokipapi 
wakeya  ohna  tukten  itkocicipe 
kta  eyahnake  kta,  he  wakanhin- 
ca  dawapi  kta. 

37  Qa  taku  wastemna  kin  de 
yakage  cin  he  iyecen  takudan 
nicicagapi  kte  sni ;  he  Jehowa 
tawa,  he  wakan  dawa  kta. 

38  Tuwe  omna  kta  e  taku  he 
iyecen  kage  cinhan,  oyate  tawa 
kin  etanhan  kaspapi  kta. 

WICOWOYAKE  31. 

1  Unkan  Jehowa  ie  ca  Mowis 
heciya, 

2  Iho  wo  Betzalel  Uri  cinhint- 
ku,  Hur  cinhintku,  Juda  wicoun 
etanhan  caje  kin  on  weco. 

3  Qa  taku  wakan  toniya  on 
ojuwaya  woksape  qa  wookahni- 
ge,  qa  wosdonye  on,  qa  wohtani 
owasin  en. 

4  Taku  wayupiya  kagapi  iyu- 
kcan  kta,  mazaskazi,  qa  maza- 
ska,  qa  mazasa  on  kage  kta. 

5  Qa  inyan  ojuyapi  kin  pago 
kta,  qa  can  pago  kta,  qa  taku 
kagapi  owasin  kage  kta. 

6  Qa  he  kici  mis  miye  Aholiab 
Ahisamak  cinhintku,  Dan  wi¬ 
coun  kin  etanhan  waqu,  qa  tona 
cante  ksapapi  cantepi  ohna  wo¬ 
ksape  wicawaqu,  hecen  taku  kah 
cisi  kin  owasin  kagapi  kta. 

7  Itkokipapi  wakeya  kin,  qa 
canwohnake  woyaatanin  on,  qa 
he  akahpe  cin,  wokajuju  iha  kin, 
qa  taku  wakeya  kicanyanpi  owa¬ 
sin. 

8  Qa  wahna  wotapi  waksica  ta¬ 
wa  iyahna,  qa  petijanjan  ihupa 
ecedan  kin,  qa  taku  on  kican¬ 
yanpi  owasin,  qa  wizinyapi  owa- 
yusna  kin. 


9  Qa  wohuhnahyapi  owayusna 
kin,  qa  taku  on  kicanyanpi  owa¬ 
sin,  qa  maza  koka  kin,  qa  tacete- 
tahe  kin. 

10  Qa  sina  ozanpi  kin,  qa  Aaron 
wawayusna  tawokoyake  wakan 
kin,  qa  cinhintku  tawokoyakepi 
ohna  wayusnapi  kte. 

11  Qa  wihdi  on  sdayapi  kin,  qa 
wizinyapi  wastemna  kin  tipi  wa¬ 
kan  kin  on  ;  token  econ  cisi  kin 
owasin  iyecen  econpi  kta. 

12  Unkan  Jehowa  ie  ca  Mowis 
heciya, 

13  Nis  Israel  cinca  kin  hecen 
ewicakiya  wo,  Tokesta  anpetu 
wakan  mitawa  kin  yapatanpi 
kta,  nakas  nitoicagepi  y eye  cin 
niyepi  qa  miye  unkiotahedan,  he 
wowapetokeca  on  ciyuwakanpi ; 
Jehowa  he  miye  sdonyapi  kta. 
"14  Qa  anpetu  okihpapi  kin  he 
yapatanpi  kta,  nakas  niyepi  on 
he  wakan,  tuwe  he  yusape  cinhan 
he  ktepi  kta,  heon  tuwe  he  icun- 
han  wohtani  taku  kasta  econ  kin 
he  taoyate  kin  cokayatanhan  ka¬ 
spapi  kta. 

15  Anpetu  £akpe  wohtani  econ¬ 
pi  kta,  tuka  anpetu  isakowin  kin 
he  anpetu  wakan,  okihpapi  wa¬ 
kan  Jehowa  tawa,  tuwe  kasta 
anpetu  okihpapi  en  wohtani  econ 
kinhan  he  awicakehan  ktepi 
kta. 

16  Heon  Israel  cinca  kin  anpe¬ 
tu  okihpapi  kin  he  patanpi  kta, 
wicoicagepiyeye  cin  wicotakuye 
owihanke  wanica,  anpetu  oki¬ 
hpapi  kin  kagapi  kta. 

17  Miye  qa  Israel  cinca  unkio¬ 
tahedan  he  wowapetokeca  owi¬ 
hanke  wanice  kta,  nakas  anpetu 
sakpe  en  Jehowa  mahpiya  kin 
qa  maka  kin  kage  ca  anpetu  iga- 
kowin  kin  en  okihpe  ca  oziiciye. 

18  Unkan  Sina  he  kin  ohna  Mo¬ 
wis  kici  okiye  enakiye  cehan  in¬ 
yan  mdaska  woyaatanin  qu,  in- 

yan  mdaska  nonpa  Jehowa  na- 
psukaza  on  owapi. 

WICOW OYAKE  32. 

1  Unkan  oyate  kin  Mowis  he 
kin  etanhan  apamahdeya  hiyu 
hdutehan  kin  he  wanyakapi  qe- 
han,  oyate  kin  Aaron  en  mnici- 
yapi,  qa  heciyapi,  Najin  wo,  taku 
wakan  unkiyepi  itokam  yapi  kta 
unkicicagapo.  Ecah  Mowis  wi- 
casta  Egupta  makoce  etanhan 
hinanpe  unyanpi  kin  he  told  un 
kin  sdonunyanpi  sni  ce. 

2  Unkan  Aaron  hewicakiya, 
Mazaskazi  oinpi  kin  nitawinpi  qa 
nicincapi  wica  winyan  ko,  noge- 
pi  ikoyakapi  kin  hena  yuksapi 
qa  en  makahipo. 

3  Unkan  oyate  knUowasin  ma¬ 
zaskazi  oinpi  kin  nogepi  kin  etan*- 
han  hduksapi,  qa  Aaron  en  ka- 
hipi. 

4  Unkan  Aaron  hena  napepi  kin 
etanhan  icu,  qa  ojuha  wan  en 
pahta  qa  ptejicadan  sdoyapi  wan 
kaga.  Unkan,  Israel  taku  wa¬ 
kan  nitawa  Egupta  makoce  etan¬ 
han  hinanpe  niyanpi  kin  dena  ee 
ce,  eyapi. 

5  Unkan  Aaron  wanyake  ca  he 
itokam  owayusna  wan  kage  ca, 
Heyakecinhan  Jehowa  wakan 
wokicihanpi  kta,  Aaron  ieyanpa- 
ha,  eya. 

6  Unkan  ihanhanna  hin  kiktapi, 
qa  wohuhnahyapi  huhnahyapi, 
qa  wopida  wosnapi  ahipi,  qa  oya¬ 
te  kin  wotapi  qa  wayatkanpi  kta 
e  iyotankapij  qa  skatapi  kta  e 
najinpi. 

7  Unkan  Jehowa  Mowis  heciya, 
Ktm  hda,  oyate  nitawa  Egupta 
makoce  etanhan  hinanpe  yaye 
cin  wanna  ihduhowinpi  ce. 

8  Canku  wan  ope  wicawasi  qon 
he  etanhan  kohanna  lhdutokan- 
pi,  ptejicadan  sdoyapi  wan  ici- 

cagapi,  qa  ekta  pakicapsanpi,  qa 
wakiciyusnapi,  qa  Israel  taku 
wakan  yada,  Egupta  makoce 
etanhan  hdinanpe  niye  cin  dena 
ee  ce,  eyapi. 

9  Unkan  Jehowa  Mowis  heciya, 
Oyate  kin  de  wanmdake  ca  in- 
yun  oyate  tahu  patin  hecapi. 

10  Qa  wanna  micuni  wo,  hecen 
mitocanniye  kin  awicakate  kta, 
qa  ihang  wicawaye  kta,  qa  nis 
oyate  tanka  cicage  kta  ce. 

11  Unkan  Mowis  Jehowa  taku 
iye  wakan  da  kin  cin  kiye  ca  hc- 
ya,  Jehowa,  tokeca  oyate  nitawa 
ldn  canniye  yaya  he  1  hena  Egu¬ 
pta  makoce  etanhan  hdinanpe 
wicayaya,  wowasake  tanka  on, 
qa  nape  wasaka  on. 

12  Tokeca  Egupton  he}^api  kta, 
Taku  idea  on  inanpe  wicaya,  he 
kin  ohna  wicakte  kta,  qa  maka 
ite  kin  etanhan  awihnuni  wicaye 
kta  heon  etanhan,  eyapi  kta  ;  ni- 
tocanniye  kate  cin  etanhan  ihdu- 
homni,  qa  oyate  nitawa  en  taku 
sice  cin  de  on  iyope  iciya  ye. 

13  Nitaokiye  Aberaham,qa  Izak, 
qa  Israel  wicakiksuya  ye,  token 
caje  nihdate  ca  konze  hewica- 
yakiya,  Nicincapi  kin  mduota 
kta,  mahpiya  wicanhpi  kin  iye- 
nakecapi  kta,  qa  makoce  kin  de 
cajemdate  cin  ocowasin  nicinca¬ 
pi  kin  wicawTaqu  kta,  qa^owihan- 
ke  wanin  tawayapi  kta. 

14  Unkan  Jehowa  taku  sica 
taoyate  kin  ecawicakicon  kta, 
eye  ciqon  on  iyope  iciya. 

15  Unkan  Mowis  ihdamna,  qa 
he  kin  etanhan  apamahdeya  hda, 
qa  woyaatanin  inyan  mdaska 
nonpa  qon  nape  kin  ohna  hdo- 
hda,  inyan  mdaska  kin  hena 
anokatanhan  owapi,  deciyatan- 
han  qa  unman  eciyatanhan  na- 
kun,  inyan  mdaska  owapi  ce. 

16  Inyan  mdaska  kin  hena  Wa- 
kantanka  kaga,  qa  owapi  kin  he 

Wakantanka  owa  ce,  inyan 
mdaska  kin  akan  pago. 

17  Unkan  Josuwa  oyate  oqoya- 
pi  kin  nahon  qa,  Owanka  ohna 
kicizapi  iyecen  oqoyapi  ce,  Mo¬ 
wis  eciya. 

18  Unkan,  Wicasta  ohiyapi,  qa 
panpanpi  ho  kin  hee  sni,  qa  wi¬ 
casta  wicaktepidan  howayapi 
kin  hee  sni  ce,  tuka  wicasta  do- 
wanpi  ho  kin  nawahon,  eya. 

19  Qa  owanka  kin  ikiyedan  u 
qehan,  qa  ptejicadan,  qa  wacipi 
kin  wanyake  cehan,  Mowis  sin- 
hda,  qa  inyan  mdaska  qon  nape 
etanhan  ehpeya,  qa  kamdeca,  he 
kin  ihukuya. 

20  Qa  ptejicadan  kagapi  qon 
he  icu  qa  peta  on  huhnaga,  qa 
yukpan,  hecen  mdu  kage  ca 
mini  kin  akada  ;  qa  Israel  cinca 
kin  yatke  wicakiya. 

21  Unkan  Mowis  Aaron  heciya, 
Oyate  kin  de  taku  ecannionpi 
kin  on  woalitani  tanka  kin  de 
awicayakahi  he  % 

22  Unkan  Aaron  heya,  Xtancan, 
ihnuhan  sinyalida  kin.  Nis  oyate 
kin  de  sicapi  ce,  sdonwicayaya. 

23  Qa  hemakiyapi ;  Taku  wa- 
kan  unkitokam  yapi  kta  unkici- 
cagapo,  Mowis  wicasta  kin  he 
Egupta  makoce  kin  etanhan, 
itanwankanhde  mani  unyanpi 
kin,tukteehesdonunyanpi  snice. 

24  Unkan,  Tuwe  mazaskazi 
onge  yuhe  cmhan  hdukse  kta, 
ewicawakiya,  unkan  he  maqupi, 
unkan  petan  ehpewaya,  qa  pteji¬ 
cadan  kin  de  inanpa  ce. 

25  Hehan  oyate  kin  sdokahanpi 
e  Mowis  wanyaka,  nakas  toka- 
wicayapi  iwicahahapi  kta  Aaron 
wicayusdoka ; 

26  Qa  owanka  tiyopa  kin  ohna 
Mowis  najin  qa,  Tuwe  Jehowa 
ope  cin  en  mahi  wo,  eya.  Un¬ 
kan  Lewi  cinca  kin  owasin  en 
kawitavapi. 


27  Unkan  hewicakiya,  Wicasta 
otoiyohi  tamazasagye  kihnake 
kta,  ceca  akan  qa  owanka  ohna 
tiyopa  iyaza  ye  kta,  qa  wicasta 
otoiyohi  iye  sunkaku  qa  tako- 
daku,  qa  tuwe  iye  ikiyedan  ti 
kin  wicakikte  kta,  Jehowa  Israel 
wakandapi  kin  he  eya  ce. 

28  Unkan  Lewi  cinca  kin  Mo¬ 
wis  eye  cin  he  iyecen  econpi ; 
unkan  anpetu  kin  he  oyate  kin 
etanhan  wicasta  kektopawinge 
yamni  ecetu  ilipayapi. 

29  Nakas  Mowis  hewicakiye 
ciqon,  Jehowa  on  anpetu  kin  de 
ninapepikin  ojunkiyapo,  wicasta 
iye  cinhintku  qais  sunkaku  kin 
on,  hecen  anpetu  kin  de  woya- 
waste  wan  nicupi  kta  ce. 

30  Unkan  ihanlianna  Mowis  oya¬ 
te  kin  hewicakiya, Woalitani  tan¬ 
ka  wan  wayalitanipi,  heon  wan¬ 
na  itanwankanhdeya  mde  kta, 
Jehowa  ekta,  okini  wayahtanipi 
kin  akahpe  waye  kta  ce. 

31  Qa  Mowis  icicawin  Jehowa 
ekta  ye  ca  heya,  Hehe,  oyate 
kin  de  woalitani  tanka  walitani- 
pi,  qa  mazaskazi  taku  wakan 
icicagapi ; 

32  Qa  wanna  tokin  wahtanipi 
kin  wicakiciyutokan,  qa  hecetu 
sni  kinhan  wowapi  wan  oyakiwa 
kin  hetanhan  mapajujuye,  ceci- 
ciya. 

33  Unkan  Jehowa  Mowis  he¬ 
ciya,  Tuwe  amawahtani  kin  he 
wowapi  mitawa  kin  etanhan  wa- 
pajuju  kta  ce. 

34  Qa  wanna  ekta  hda,  tokiya 
caje  mdata  qon  heciya  oyate  kin 
awicaya  wo,  ito  ohnihde  wakiye 
cin  he  nitokam  ye  kta,  tuka,  to- 
han  en  wahi  eca  wahtanipi  kin 
awicawahi  ece  kta. 

35  Unkan  Jehowa  ptejicadan 
kagapi  on,  Aaron  kage  cin  hee, 
on  etanhan  oyate  kin  wicaka^ta- 
ka. 


I 

WICOWOYAKE  33. 

1  Wanna  Jehowa  Mowis  hecen 
eciye  ciqon,  Hunktiya  detanhan 
itanwankanhdeya  ya  wo,  nis  qa 
oyate  Egupta  makoce  etanhan 
hdinanpe  wicayaye  cin,  makoce 
wan  nicinca  kin  he  waqu  kta  ce, 
Aberaham,  qa  Izak,  qa  Jakob 
jwicawakonze  ciqon  he  ekta. 

2  Qa  ohnihde  wakiye  cin  he 
nitokam  ye  wasi  kta,  qa  nitoka- 
patanhan  Kanani  kin,  qa  Amori 
kin,  qa  Hiti  kin,  qa  Perazi  kin, 
qa  Hiwi  kin,  qa  Jebusi  kin,  bam 
wicawaye  kta ; 

3  Makoce  wan  asanpi  qa  can- 
hanpi  tiktica  kaduze  cin  be  ekta  ; 
oyate  tahu  pa  tin  henicapi  heon 
niyepi  cokaya  mde  kte  sni,  oki- 
ni  tahepi  tem  ciyapi  kta. 

4  Unkan  oyate  kin  wicoie  sice 
cin  he  nahonpi,  qa  iyokisin  ici- 
yapi,  qa  tuwedan  oinpi  kin  iko- 
yag  kiye  sni. 

5  N alias  Jehowa  Mowis  heciye 
ciqon,  Nis  o^ate  tahu  patin  he¬ 
nicapi,  ihnuhanna  niyepi  cokaya 
inawape  kte  ca  ihang  ciyapi  kta  ; 
heon  wanna  oinpi  nitawa  kin 
niye  etanhan  makata  ebpe  kiya 
wo,  hecen  taku  ecacicon  kta 
sdonwakiye  kta,  Israel  cinca  kin 
ewicakiya  wo. 

6  Hecen  Israel  cinca  kin  oinpi 
kin  hdusdokapi,  Horeb  be  kin 
ihukuya. 

7  Unkan  Mowis  wakeya  kin 
icu,  qa  owanka  kin  itankan  ehde, 
owanka  kin  itehan,  qa  itlioki- 
papi  wakeya  kin,  eya  cajeyata. 
Unkan  tona  Jehowa  akitapi  kin 
hena  owasin  itkokipapi  wakeya 
kin  ekta  owanka  kin  itankan 
inanpapi. 

8  Unkan  Mowis  wakeya  kin 
ektakiya  inanpa  eca  oyate  kin 
owasin  najinpi  ece,  otoiyohi  ta- 

wakeya  tiyopa  kin  ekta  qa  Mo¬ 
wis  ihakam  etonwanpi  wakeya 
kin  ekta  i  kin  hehanyan. 

9  Unkan  Mowis  wakeya  kin 
ekta  i  eca  mabpiya  soka  bosdata 
kin  kun  hiyu,  wakeya  tiyopa 
kin  ekta,  qa  Mowis  okiya  ece. 

10  Unkan  oyate  kin  owasin 
mabpiya  bosdata  qon,  Wakeya 
tiyopa  kin  ekta  najin  e  wanya- 
kapi,  qa  oyate  kin  owasin  najin¬ 
pi  qa  cekiyapi,  otoiyohi  tawa- 
keya  tiyopa  ekta. 

11  Unkan  Jehowa  Mowis  kici 
wohdaka,  kaicitkokim,  wicasta 
wan  takodaku  kici  wohdaka  he 
iyececa,  unkan  owanka  kin  ekta 
kihda,  qa  taokiye  Josuwa  Nun 
cinhintku  koska  kin,  tuka  ma¬ 
bpiya  bosdata  wakeya  cokaya- 
tanhan  tokan  ye  sni. 

12  Unkan  Mowis  Jehowa  heci- 
ya,  Iho  oyate  kin  de  itanwan¬ 
kanhdeya  awicaya  wo,  eha  tuka 
tuwe  mici  ye  yasi  kta  sdonye 
mayakiye  sni,  tuka  nicaje  on 
sdon  ciya,  qa  nakun  miista  kin 
iyokipi  yaya  ce,  eha. 

13  Qa  wanna  niista  kin  iyokipi 
waye  cinhan  nitacanku  kin  sdon¬ 
ye  makiya  ye ;  hecen  niista 
kin  ohna  woiyokipi  iyewaye  cin 
he  sdotciye  kta,  qa  oyate  kin  de 
oyate  nitawa  kin  ee,  awacin  wo. 

14  Unkan,  Miite  kin  ye  kta  qa 
oziciciye  kta  ce,  eya. 

15  Unkan  heciya,  Niite  kin  ye 
sni  kinhan,  detanhan  itanwankan¬ 
hdeya  unkayapi  sni  ye. 

16  Qa  wanna  niista  kin  ohna 
woiyokipi  iyewaye,  miye  qa  oyate 
nitawa  kin  tokiyatanhan  sdonya- 
pi  kta  he  1  unkicipi  idade  cin 
hee  sni  he  1  hecen  miye  qa  oyate 
nitawa  kin  oyate  maka  itohnake 
akan  unpi  kin  owasin  etanhan 
unyukinukanpi  kta. 

17  Unkan  Jehowa  Mowis  heci¬ 
ya,  Taku  ehe  cin  he  nakun  eca- 

mon  kta,  naka&  miista  kin  ohna 
woiyokipi  iyeyaya,  qa  nicaje  kin 
on  sdonciya. 

18  Unkan,  Tokin  nitowitan  he 
wanyag  makiya  ye,  eya. 

19  Unkan,  Mitowaste  kin  owa- 
sin  niite  kin  itokam  iyaye  wa- 
kiye  kta,  qa  Jehowa  caje  kin 
eyanwapaha  kta,  nitokam,  qa  tu- 
we  cante  wakiye  cin  he  eante 
wakiye  kta,  qa  tuwe  onsiwada 
kin  he  onsiwakidake  kta  ce. 

20  Tuka  miite  kin  wandaka 
oyakihi  sni,  nakas  wica&ta  tuwe 
wanmayake  cinhan  ni  kte  sni 
ce,  eya. 

21  Nakun  Jehowa  hey  a,  Inyun 
oyanke  wan  mikiyedan,  qa  im- 
nija  kin  akan  ayahe  kta. 

22  Qa  mitowitan  kin  ahiyaye 
cin  hehan  irnnija  ohdoka  wan 
ohdateya  ecihde  kta,  qa  awa- 
himdamde  cin  icunhan  minape 
on  akahpe  ciye  kta. 

23  Qa  minape  kin  mihdutokan 
kta,  hecen  mitapete  tanhan  wan- 
dake  kta,  tuka  miite  (wicasta) 
wanyakapi  kte  sni. 

WICOWOYAKE  34. 

1  Unkan  Jehowa  Mowis  heci- 
ya,  Inyan  mdaska  nonpa  kakan 
wo,  tokaheya  qon  he  iyececa, 
qa  inyan  mdaska  tokaheya  ya 
kamdeca,  oie  akan  un  qon,  hena 
inyan  mdaska  kin  akan  owawa 
kta. 

2  Qa  hanhanna  on  ihduwiyeya 
wo,  qa  hanhanna  Sina  he  kin 
ekta  itanwankanhdeya  yau  kta, 
qa  heciya  he  paha  kin  akan  iya- 
miyecihe  kta. 

3  Qa  wicasta  tuwedan  niciu 
kte  sni,  qa  nakun  he  kin  owan- 
caya  wicasta  tuwedan  ihdutanin 
kte  sni ;  nakun  tahinca  qa  pte 
kin  he  kin  he  icahda  wihanpi 
kte  sni. 


4  Unkan  inyan  mdaska  nonpa 
kakan,  tokaheya  qon  hena  iyece¬ 
ca,  qa  Mowis  hanhannahin  kikta, 
qa  Sina  he  kin  ekta  itanwankan¬ 
hdeya  i,  Jehowa  econsi  qon  he 
iyecen,  qa  inyan  mdaska  nonpa 
kin  nape  kin  ohna  yuha. 

5  Unkan  Jehowa  mahpiya  soka 
ohna  kun  hiyu,  qa  kici  hen  iya- 
han,  qa  Jehowa  caje  kin  ieyan- 
paha. 

6  Qa  Jehowa  he  itokam  ahiya-  | 

ye  ca  ieyanpaha,  Jehowa,  Jeho-  f 
wa,  Taku  Wakan  waonsida,  qa  1 
wacantkiya,  tehan  sihda  sni,  to-  1 
cantekiye,  towicake  ko  ota.  1 

7  Wicoicage  yeye  kektopa- 
winge  cantewicakiya  ece,  wico-  I 
han  sica  qa  wokipajin  qa  woahta- 

ni  kajuju  ece,  tuka  ohinniyan 
kajuju  kte  ^ni,  at'eyapi  wicohan 
sicapi  cincapi  qa  sanpa  cincapi 
kin  en  awicahi  ece,  wicoicage  ■ 
iyamni  qa  itopa  kin  hehanyan, 

8  Unkan  Mowis  inahni,  qa 
makata  pakicapsan,  qa  cekiya. 

9  Qa  heya,  Itancan  wanna  niis- 
ta  kin  ohna  woiyokipi  iyewaye 
cinhan,  Itancan  kin  unkiyepi 
cokaya  ye  kta  ceciciya,  qa  wi¬ 
cohan  sica  unkitawapi,  qa  wa- 
unhtanipi  kin  unkicicajuju  miye, 
qatawa  unkiya  miye, nakas  oyate 
kin  tahu  patin  hecapi. 

10  Unkan  heya,  Inyun  miye 
wicotakuye  wakaga,  oyate  nita- 
wa  kin  owasin  itokam,  wicohan 
wowinihan  ecamon  kta,  hena 
iyececa  maka  kin  owancaya  ik- 
eewicasta  owasin  ehna  tuwedan 
tohini  econ  sni,  qa  oyate  wice- 
hna  yaun  kin  he  owasin  Jehowa 
ohan  kin  wanyakapi  kta  nakas 
taku  wokokipe  hinca  nici  eca¬ 
mon  kta. 

11  Taku  nakaha  econ  eisi  kin 
awacin  wo.  I  to  nitokapa  tan¬ 
han  Amori  kin,  qa  Kanani  kin 
qa  Hiti  kin  qa  Perazi  kin,  qa 

ftiwi  kin,  qa  Jebusi  kin  nape 
wicawaye  kta. 

12  Waktaya  wo.  Xhnuhan  oy- 
ate  makoce  ekta  idade  cin  he 
ounyanpi  kin  om  wicotakuye  ya- 
kage  cinhan  okini  he  niyepi  co- 
kaya  wihmunke  kta. 

13  Tuka  owayusnapi  .tawapi 
kin  ihang  ya  yapi  kta,  qa  walca- 
gapi  tawapi  kin  yakamdecapi 
kta,  qa  can  pasdatapi  kin  hena 
yakawankapi  kta. 

14  Taku  wakan  tokeca  ekta 
payecapsan  kte  sni  ;  Jehowa 
wdnawizi  eciyapi  kin  he  Taku 
Wakan  winawizi  kin  ee. 

15  Okini  makoce  en  ounyanpi 
kin  om  wicotakuye  yakage  cin¬ 
han,  qa  taku  wakandapi  kin  oki- 
yapi,  qa  taku  wakandapi  kin  wa- 
kiyusnapi,  qa  nicopi  qa  taku  wos- 
napi  kin  he  yate  kta. 

16  Qa  nicinksi  kin  cunwintku- 
pi  kin  etanhan  yus  yakiya,  qa 
cunwintkupi  kin  taku  wakanda¬ 
pi  okiyapi  qa  nakun  nicinksi  ta¬ 
ku  wakandapi  kin  okiye  yapi 
kta. 

17  Taku  wakan  sdoyapi  kin 
nicicage  kte  sni. 

18  Aguyapi  napohyapi  sni  wo- 
hanpi  kin  yapatan  kta.  Anpetu 
sakowin  aguyapi  napohyapi  sni 
yate  kta,  econ  eisi  kin  he  iye- 
cen.  Aguyapi  itka  hinanpa  wi 
kin  iyehantu  kin  hehan,  nakas 
aguyapi  itka  hinanpe  cin  wi  kin 
he  en  Egupta  etanhan  yahdin- 
anpa  ce. 

19  Winyan  cinca  tokaheya  ton 
kin  hena  owasin  mitawa,  qa 
wanunyanpi  nitawa,  pte,  qa  ta- 
liinca  cinca  tokapa  owasin  mdo- 
ka  kinhan. 

20  Tuka  suktanka  sonsonna 
cinca  tokapa  kin  he  opeyakiton 
kta  ;  tahinca  cinca  kin  iyope  ya- 
kiye  kta,  qa  opeyakiton  kte  sni 
kinhan  tahu  kin  bayakse  kta. 

Qa  ni cinca  tokapa  kin  opeyaki¬ 
ton  kta.  Qa  tuwedan  mitokam 
cokadan  ihdutanin  kte  sni. 

21  Anpetu  sakpe  litayani  kta, 
qa  anpetu  isakowin  en  oziniciye 
kta,  maga  yumdupi,  qa  woksapi 
iyehantu  esta  oziniciye  kta. 

22  Anpetu  wakan  isakowin  wo- 
hanpi  kin  nakun  miyecagapi  kta, 
aguyapi  baksapi  tokaheya  ahipi 
kin  hee,  qa  womnayanpi  wohanpi 
kin,  omaka  ihuniyanpi  kinhan. 

23  WMniyetu  otahedan  yamni 
akihde  nicinca  wica  kin  owasin 
Itancan  Jehowa  Israel  Taku  Wa¬ 
kan  dapi  kin  he  itokam  ihdutan- 
inpi  kta. 

24  Nitokapa  tanhan  Ikcewi- 
casta  kin  tokan  ye  wicawaye  kta  ; 
qa  nitamakoce  kin  mdutanka 
kta,  qa  waniyetu  otahedan  Jeho¬ 
wa  itokam  nihdutanin  kta,  ya¬ 
mni  akihde,  itanwankanhdeya 
idade  cinhan  tuwedan  nitama¬ 
koce  kin  cin  kte  sni. 

25  Taku  wamayakidusna  we 
kin  onapohye  ayakastan  kte  sni. 
Qa  acaksin  wohanpi  wosna  kin 
ihanhanna  kin  en  yanke  kte  sni. 

26  Maga  nitawa  taku  tokaheya 
icahya  tokapa  kin  Jehowa  wa¬ 
kan  yada  ti  kin  ekta  ayahi  kta. 
Tatokadan  cincadan  hunku  a- 
sanpi  kin  en  oyahe  kte  sni. 

27  Unkan  Jehowa  Mowis  heci- 
ya,  Wicoie  kin  dena  owa  wo  ; 
nakas  wicoie  kin  dena  i  kin  iye- 
ceca  wicotakuye  cicicaga,  Israel 
kici  nakun. 

28  Unkan  Jehowa  kici  hen 
3?anke  anpetu  wikcemna  tom, 
qa  hanyetu  wikcemna  tom,  agu¬ 
yapi  yute  sni,  qa  mini  yatke  sni. 
Unkan  wicotakuye  oie  kin  inyan 
mdaya  kin  akan  owa  wicoie  wi¬ 
kcemna  kin. 

29  Unkan  Mowis  woyaatanin 
inyan  mdaska  nonpa  napohna  yu- 
ha  apamahdeya  u,  qa  Mowis  SI- 

na  lie  kin  etanhan  apamahdeya 
u  qehan,  he  kici  wohdaka  icun- 
han  ite  uka  kin  iyege  cin  he  sdo- 
tkiye  sni. 

30  Unkan  Aaron  qa  Israel  cin- 
ca  kin  owasin  Mowis  ite  kin  wan- 
yakapi ;  unkan  inyun  ite  uka  kin 
iyega,  unkan  ikiyedan  upi  kin 
ikopapi. 

31  UnkanMowis  wicakipan, un¬ 
kan  Aaron  qa  omniciye  itancan 
owasin  en  hdipi,  unkan  hena  ora 
Mowis  wohdaka. 

32  Unkan  he  iyohakam  Israel 
cinca  kin  owasin  ikiyedan  hipi, 
unkan  Jehowa  Sina  paha  ohna 
taku  eciye  cin  owasin  econ  wi- 
casi. 

33  Qa  Mowis  owicakiye  hdas- 
tan  kin  hehanyan  ite  akahpe 
wan  ite  kin  akan  ehnaka. 

34  Qa  Mowis  Jehowa  kici  wo¬ 
hdaka  en  i  qehan,  ite  akahpe  kin 
hdutokan,  tankan  i  kin  hehan¬ 
yan,  qa  tankan  inanpe  ca  taku 
econ  sipi  kin  owicakiyaka. 

35  Unkan  Israel  cinca  kin  Mo¬ 
wis  ite  kin  wanyakapi,  Mowis 
ite  uka  kin  iyega  ;  heon  Mowis 
ite  akahpe  kin  ake  ite  akan  hi- 
yuya,  kici  wohdake  kta  en  i  kte 
cin  hehanyan. 

WICOWO YAKE  35. 

1  Unkan  Mowis  Israel  cinca 
omniciye  ocowasin  yuwitaya  u 
wicakiye,  ca  hewicakiya,  Wi- 
coie  Jehowa  econ  nisipi  dena 
ee. 

2  Anpetu  sakpe  wohtani  ecan- 
non  kta,  tuka  anpetu  isakowin 
kin  he  wakan  yada  kta,  anpetu 
okihpapi  wakan  Jehowa  tawa,  he 
icunhan  tuwe  kasta  wohtani  econ 
kinhan  te  vapi  kta. 

3  Ounyayapi  km  owasin  ohna 
anpetu  okihpapi  icunhan  ceyatipi 
kte  sni. 


4  Unkan  Mowis  ie  ca  Israel 
cinca  omniciye  ocowasin  hewi¬ 
cakiya,  Taku  Jehowa  econ  nisi¬ 
pi  kin  dee,  qa  hey  a ; 

5  Taku  Jehowa  ituyakihanpi 
kta  he  icupo.  Tuwe  cante  kin 
iyopastaka,  taku  Jehowa  ituki- 
han  kte  cin  he  ahi  kta,  mazaska- 
zi,  qa  mazaska,  qa  mazasa  ; 

6  Qa  tahinca  hin  to,  qa  stan,  qa 
duta,  qa  minihuha  ska,  qa  tato- 
kadan  hin  ; 

7  Qa  tamdoka  ha  sayapi,  qaho- 
ka  ha,  qa  sitim  can  ; 

8  Qa  wihdi  petijanjan  on,  qa 
taku  wastemna  wihdi  sdayapi 
kin  on,  qa  wizin  yapi  wastemna 
on  ; 

9  Qa  inyan  wicasake  iyececa, 
qa  inyan  ojuyapi  kta,  amdo 
akahpe  ohna,  qa  maku  akahpe 
ohna. 

10  Qa  niyepi  ehna  tona  cante 
ksapapi  kin  owasin  upi  kta,  qa 
taku  Jehowa  kali  si  kin  owasin 
kagapi  kta ; 

11  Tipi  kin,  tawakeya,  qa  toa- 
kahpe  kin  nakun,  tamaza  taspu 
kin,  qa  canmdaska  kin,  canhda- 
kinyan  kin,  can  bosdata  tawa  qa 
sicu  tawa  kin  ; 

12  Can  wohnake  kin,  qa  tatosu 
kin,  wokajuju  iha  kin,  qa  oaka- 
hpe  ozanpi  kin  ; 

13  Wahna  wotapi,  qa  tatosu 
kin,  qa  taku  on  kicanyanpi  kin 
owasin,  qa  aguyapi  itokara  hna- 
kapi  kin  ; 

14  Qa  petijanjan  ihupa  kin,  qa 
taku  on  kicanyanpi  kin,  qa  wi¬ 
hdi  on  iyoyam  yapi  kin  ; 

15. Qa  wizin  yapi  owayusna 
kin,  qa  tosu  on  akiyuhapi  kin,  qa 
wihdi  on  sdawicayapi  kin,qa  ta¬ 
ku  wastemna  on  wizin  yapi  kin  ; 
qa  ozanpi  tipi  tiyopa  akahpe  cin 
he. 

16  Qa  peta  wosnapi  owayusna 
kin,  qa  mazasa  oceti  tawa  ;  qa 

tosu  on  akiyuhapi  kin,  qa  taku  on 
kicanyanpi  kin,  qa  koka  kin,  ta- 
cetetahe  iyahna  ; 

17  Hocoka  ozanpi  kin,  ipatan 
kin,  qa  sicu  kin,  qa  hocoka  ti- 
yopa  akalipe  kin  ; 

18  Tipi  wihutipaspe  kin  qa 
hocoka  wihutipaspe,  qa  ikan 
kin  owasin ; 

19  Qa  tipi  wakan  ohna  taku 
wakan  ohodapi  kta  e  ohodapi 
wokoyake,  wokoyake  wakan, 
Aaron  wawayusna  kin  on,  qa  cin- 
hintku  tawokoyakepi  ohna  wa- 
yusnapi  kta. 

20  Unkan  Mowis  itokapa  tan- 
han  Israel  cinca  omniciye  oco- 
wasin  inanpapi. 

21  Unkan  tuwe  cante  kin  iyo- 
pastaka,  qa  tuwe  taniya  kin  iyo- 
kipi  kin  hena  owasin  upi ;  qa  ta¬ 
ku  Jehowa  itukihanpi  ahipi,  it- 
kokipapi  wakeya  kin  kagapi  kta 
e,  qa  taku  kicanyanpi  on,  qa  wo¬ 
koyake  wakan  on. 

22  Unkan  wicasta  qa  winohin- 
ea  upi,  tona  cantepi  iyokipipi 
owasin  maza  taspudan,  qa  oinpi, 
qa  mazanapcupe,  qa  maza  sipto, 
mazaskazi  oinpi  owasin  hiyuya- 
pi ;  qa  wicasta  tona  taku  kosyapi 
kin  hena  owasin  Jehowa  maza¬ 
skazi  kos  yapi. 

23  Qa  wicasta  tona  hin  to,  qa 
stan,  qa  duta,  qa  minihuha  ska, 
qa  tatokadan  hin,  qa  tamdoka  ha 
sayapi,  qa  hoka  ha  yuha  iyewi- 
cayapi  kin  hena  ahipi. 

24  Qa  tona  mazaska  qa  maza- 
sa  wankan  hiyuyapi  kin  hena 
Jehowa  taku  itukihanpi  kin  he 
kahipi,  qa  tuwe  sitim  can  on  ta¬ 
ku  kah  wieasi  kagapica  he  kahi¬ 
pi. 

25  Qa  winohinca  tona  cante 
ksapapi  owasin  hin  to,  qa  stan, 
qa  duta,  qa  minihuha  ska  nape- 
pi  on  kahmupi,  qa  taku  kahmu- 
pi  kin  he  kahipi. 

26  Qa  winohinca  tona  can¬ 
tepi  kin  iyowieapastakapi  wo- 
ksape  en,  tatokadan  hin  ka¬ 
hmupi. 

27  Unkan  wicasta  itancanpi 
kin  inyan  wicasake  iyececa  ahi¬ 
pi,  qa  inyan  ojuyapi  kta  ahipi, 
amdo  akahpe  kin  en,  qa  maku 
akalipe  kin  en. 

28  Qa  taku  wastemna,  qa  wi- 
hdi  petijanj  an  on,  qa  wihdi  sda wi- 
cayapi  on,  qa  wizin  yapi  waste¬ 
mna  on. 

29  Wicasta  qa  winohinca  owa¬ 
sin  tona  cantepi  kin  taku  kahipi 
kta  iyowicapastake,  taku  kagapi 
Jehowa  Mowis  nape  on  kah  wi- 
casi  kin  hena  owasin  on,  Israel 
cinca  kin  iyokipiya  Jehowa  itu¬ 
kihanpi. 

30  Unkan  Mowis  Israel  cinca 
kin  hewicakiya,  Jehowa  Betza- 
leel  Uri  cinhintku  Hur  cinhintku 
Juda  wicoun  etanhan  he  caje 
kin  on  kipan. 

31  Qa  Taku  Wakan  woniya 
ojunya,  woksape,  qa  wookalinige 
en,  qa  wosdonye,  qa  wohtani  o- 
caje  owasin  en. 

32  Taku  wayupiya  kagapi  i- 
yukcan  kta,  mazaskazi,  qa  maza¬ 
ska,  qa  mazasa  kage  kta. 

33  Qa  inyan  ojuyapi  kta  e  pa- 
go  kta,  qa  can  pago  kta,  taku 
wayupiya  kagapi  kin  owasin  ka¬ 
ge  kta. 

34  Qa  waonspe  kiye  kta  e  lye 
cante  en  qu,  iye  qa  Aholiyab 
Ahisamak  cinhintku  Dan  wicoun 
etanhan. 

35  Hena  cante  woksape  kin 
ojun  wicaya,  wapagopi  wicohan, 
qa  taku  wayupiya  kagapi  owa¬ 
sin  econpi  kta,  qa  to  qa  stan,  qa 
duta,  qa  minihuha  ska  on  wi- 
patapi  kta,  qa  kazuntapi  kte, 
taku  kagapi  owasin,  qa  taku 
wayupiya  econpi  iyukcanpi 
kta. 


WICOWOYAKE  36. 


WICOWOYAKE  36. 

1  Unkan  Betzaleel  qa  Aholiyab 
htanipi,  nakun  wicasta  tona 
cante  ksapapi,  tona  tipi  wakan 
token  Jehowa  kali  wicasi,  taku 
kagapi  owasin  sdonyapi  kta,  qa 
kagapi  ktae  Jehowa  woksape  qa 
wookahnige  yuhe  wicakiya. 

2  Nakas  Mowis  Betzaleel  qa 
Aholiyab  wicakipan  qon,  nakun 
tona  cante  ksapapi,  tona  cante 
mahen  Jehowa  woksape  yuhe 
wicakiya,  tona  taku  kagapi  kage 
kta  e  cante  litani  kta  e  iyowica- 
pastaka  owasin  ikiyedan  hiyu  wi¬ 
cakiya. 

3  Unkan  Mowis  itokapa  tanhan 
taku  ituhanpi  kin  icupi,  tipi  wa¬ 
kan  kagapi  kta,  qa  kicanyanpi 
kta  e  taku  Israel  cinca  kin  ahipi 
kin,  nakun  nahanhin  hahanna 
otoiyohi  taku  iyokipiya  ahipi. 

4  Unkan  tona  ksapapi  tipi  wa¬ 
kan  wohtani  econpi  kin  owasin 
wohtani  econpi  etanhan  en  hi- 

pi; 

5  Qa  Mowis  heciyapi,  Taku 
kagapi  kta,  Jehowa  kali  unsipi 
kin  iyehantu,  qa  iyakicuya  oyate 
kin  ahipi  ce,  eyapi. 

6  Hehan  Mowis  wicoti  ohna 
ieyanpaha  wicasi,  Wicasta  wi- 
nohinca  unmanna  tipi  wakan  ka¬ 
gapi  itukihanpi  kta  e  tokata  ta¬ 
ku  kage  kte  sni,  eya,  hecen 
oyate  taku  ahipi  kin  ayustan 
wicakiya. 

7  Taku  kali  wicasi  owasin  ka¬ 
gapi  kta  iyohiya  qa  nakun  ihan. 

8  Unkan  tipi  wakan  kin  htani- 
pi  wicehna  tona  cante  ksapapi  kin 
hena  ozanpi  wikcemna  kagapi, 
minihuha  ska  nonpa  kahmupi,  qa 
to,  qa  stan,  qa  duta,  kerubi  ka- 
zuntapi  hena  kagapi. 

9  Ozanpi  wanji  ohanske  cin  wi¬ 
cispa  wikcemna  nonpa  sanpa  sa- 


hdogan,  qa  ozanpi  wanji  ohdakin- 
yan  kin  wicispa  topa,  ozanpi  o- 
wasin  hinskoskocecapi. 

10  Unkan  ozanpi  zaptan  iciko¬ 
yag  ya,  qa  ozanpi  zaptan  iciko- 

yagya- 

11  Hahonta  to  sunjoyake  ozan¬ 
pi  wanji  opapun  ekta  kaga,  apa- 
hdate  etanhan  icikoyag  yapi  en, 
he  iyecen  ozanpi  unman  iciko¬ 
yag  yapi  kta  e  opapun  apahdate 
ekta  kaga. 

12  Sunjoyake  wikcemna  zaptan 
ozanpi  tokaheya  en  kage  ca  sun¬ 
joyake  wikcemna  zaptan  ozanpi 
inonpa  opapun  ekta,  tokaheya  ki- 
ci  ikoyag  yapi  kta  e  sunjoyake 
kin  iciyotakonzapi. 

13  Unkan  mazaskazi  taspu  wi¬ 
kcemna  zaptan  kaga,  qa  maza 
taspu  kin  on  ozanpi  wanji  un¬ 
man  ekta  ikoyag  ya  ;  hecen  wa- 
keya  wanjidan. 

14  Unkan  tatokadan  hin  ozan¬ 
pi  wakeya  tipi  akapatanhan  un 
kin  kicaga,  hena  ozanpi  ake 
wanji  kaga. 

15  Ozanpi  wanji  ohanske  cin, 
wicispa  wikcemna  yamni,  qa 
ozanpi  ohdakinyan  kin  wicispa 
tom,  ozanpi  ake  wanji  kin  owa¬ 
sin  iyakehinskokeca. 

16  Unkan  ozanpi  zaptan  iciko¬ 
yag  ya,  qa  ozanpi  sakpe  icikoyag 
ya. 

17  Unkan  icikoyag  yapi  kta  e 
sunjoyake  wikcemna  zaptan  oz¬ 
anpi  tokaheya  opapun  akan  kaga, 
qa  sunjoyake  wikcemna  zaptan 
ozanpi  inonpa  opapun  ekta  iko¬ 
yag  yapi  kta  e  kaga. 

18  Qa  mazasa  taspu  wikce¬ 
mna  zaptan  wakeya  icikoyag 
ye  kta  e  kaga,  hecen  wanjidan 
kta. 

19  Unkan  tamdoka  ha  sayapi 
woakahpe  wan  wakeya  kin  kica¬ 
ga,  qa  he  akapatanhan  kta  lioka 
ha  woakahpe  wan  kaga. 

20  Unkan  tipi  kin  sitim  can  can 
mdaska  bosdan  unpi  kta  e  kica¬ 
ga. 

21  Can  mdaska  wan  ohanske 
cin  wicispa  wikcemna,  qa  ohda- 
kinyan  kin  wicispa  wan  sanpa 
wicispa  hanke. 

22  Can  mdaska  ekiciyuzapi  kta 
e  otoiyohi  nape  nonpa  kicaga, 
tipi  can  mdaska  owasin  hecen 
kicaga. 

23  Unkan  tipi  can  mdaska  kin 
ti  onnaptan  itokaga  wiyotanhan 
ektakiya  can  mdaska  wikcemna 
nonpa  tipi  kin  kicaga. 

24  Qa  mazaska  sicu  wikcemna 
tom  kaga,  can  mdaska  wikcem¬ 
na  nonpa  ihukuya,  sicu  nonpa, 
canmdaska  wanji  nape  nonpa 
yuke  cin  on  he  ihukuya  un  kta, 
canmdaska  otoiyohi  nape  nonpa 
kiyuke  cin  on,  he  ihukuya  sicu 
nonpa  kta. 

25  Qa  tipi  onnaptan  inonpa 
waziyata  ekta-kiya  canmdaska 
wikcemna  nonpa  kicaga. 

26  Qa  mazaska  sicu  wikcemna 
topa,  canmdaska  otoiyohi  ihuku¬ 
ya  maza  sicu  nonpa. 

27  Qa  tipi  catku  kin  wiyohpe- 
yata  ektakiya  kin  he  canmdaska 
sakpe  kicaga. 

28  Qa  canmdaska  nonpa  tipi 
kahmi  catkutanhan  kin  hena  ki¬ 
caga. 

29  Unkan  napin  iyakedececapi 
ihukuya  tanhan,  qa  napin  otoiyo¬ 
hi  pa  kin  ekta  mazaska  napeupe 
tokaheya  en  ikoyagyapi,  kahmi 
nonpa  on  hena  nonpa  okonwan- 
jidan. 

30  Hecen  canmdaska  kin  sahdo- 
gan,  qa  mazaska  sicu  kin  ake 
sakpe,  canmdaska  otoiyohi  ihu¬ 
kuya  sicu  nonpa. 

31  Qa  tipi  onnaptan  tokaheya 
canmdaska  kin  on  sitim  can  hda- 
kinyan  zaptan  kicaga. 

32  Qa  tipi  onnaptan  inonpa  can- 

mdaska  kin  on  canhdakmyan  za¬ 
ptan,  qa  tipi  catku  kin  wiyoh- 
peyata  ekta-kiya  canmdaska  kin 
canhdakinyan  zaptan  kicaga. 

33  Qa  canhdakinyan  wanji  co- 
kaya  un  kin  he  canmdaska  co- 
kaya.  ohna  iyopte  kta  e  kaga, 
ihanke  wanji  etanhan  ihanke  un¬ 
man  ekta  kiya. 

34  Qa  canmdaska  kin  mazaska- 
zi  on  apawinta,  qa  maza  napeupe 
ohna  canhdakinyan  yakonpi  kin 
hena  mazaskazi  on  kaga,  qa  can¬ 
hdakinyan  kin  mazaskazi  apa¬ 
winta. 

35  Qa  cokaya  ozanpi  kin  mini- 
huha  ska,  qa  to,  qa  stan,  qa  duta 
kerubi  kazuntapi  he  kaga. 

36  Qa  sitim  can  bosdata  tom 
he  kicage  ca  hena  mazaskazi 
apawinta,  qa  mazaskazi  yuksan- 
pi  hena  kicage  ca  mazaska  sicu 
tom  sdoyapi  kicaga. 

37  Qa  wakey  a  tiyopa  kin  oaka- 
hpe  wan,  minihuha  ska,  qa  to  qa 
stan,  qa  duta  wipatapi  kin  he 
kicaga. 

38  Qa  he  on  can  bosdata  zap¬ 
tan  mazayuksanpi  iyahna,  qa  he¬ 
na  pa  kin,  qa  can  icikoyagyapi 
kin  hena  mazaskazi  apawinta, 
tuka  sicu  zaptan  kin  hena  ma- 
zasa. 

WICOWOYAKE  37. 

1  Unkan  Betzaleel  canwohna- 
ke  kin  sitim  can  on  kaga,  wicis¬ 
pa  nonpa  sanpa  hanke  ohanske 
cin,  qa  wicispa  sanpa  hanke  ohda- 
kinyan  kin,  qa  wicispa  sanpa 
hanke  obosdatu  kin. 

2  Qa  he  mazaskazi  ecedan  on 
apawinta,  mahentuya,  qa  akapa- 
tanhan,  qa  ihduk^an  mazaskazi 
watesdake  wan  kicaga. 

3  Qa  mazaskazi  sdoye  ca  ma¬ 
za  napeupe  tom  he  kicaga,  siha 
topa  kin  akan,  maza  napeupe 
nonpa  onnaptan  wanji  akan,  qa 


WICOW OYAKE  37. 


maza  napoupe  nonpa  onnaptan 
unman  akan. 

4  Qa  sitim  can  tosu  kageca  ma- 
zaskazi  on  apawinta. 

5  Qa  canwohnake  kin  akiyu- 
hapi  kta  e  maza  napcupe  canwo¬ 
hnake  anokatanhan  onnaptan  iko- 
yag  yapi  kin  hena  ohna  tosu  kin 
iyopte  ya. 

6  Unkan  woahtani  kajuju  iha 
kin  mazaskazi  ecedan  on  kaga, 
ohanske  cin  wicispa  nonpa  sanpa 
hanke  qa  ohdakinyan  kin  wicis¬ 
pa  sanpa  hanke. 

7  Qa  kerubi  nonpa  kaga  wanji 
wokajuju  iha  ihanke  anokatan¬ 
han  akan  ;  mazaskazi  pagopi  he¬ 
na  kaga. 

8  Kerubi  wanji  ihanke  deciya- 
tanhan  qa  kerubi  unman  kin  iha¬ 
nke  kakiya  tanhan,  woahtani 
kajuju  iha  kin  etanhan  kerubi 
kin  kaga ;  ihanke  nonpa  kin  e- 
tanhan. 

9  Unkan  kerubi  kin  wankantu- 
ya  hupahu  kamdah  yakonpi,  hu- 
pahupi  on  woahtani  kajuju  iha 
kin  ahanzipi,  qa  itepi  kin  otoiyo- 
hi  unman  ekta  kiya,  kerubi  itepi 
kin  wokajuju  iha  ekta  kiya  yakon¬ 
pi. 

10  Unkan  wahna  wotapi  sitim 
can  on  kaga,  ohanske  cin  wicis¬ 
pa  nonpa,  qa  ohdakinyan  kin  wi¬ 
cispa,  qa  obosdatu  kin  wicispa 
sanpa  hanke. 

11  Qa  he  mazaskazi  ecedan  on 
apawinta,  qa  ihduksan  mazaska¬ 
zi  w'atesdake  wan  kicaga. 

12  Nakun  ihduksan  iyuskite 
wan  nape  mdaska  hinskokeca 
kicaga ;  qa  iyuskite  akan  maza¬ 
skazi  watesdake  wan  kicaga. 

13  Qa  mazaskazi  sdoye  ca  ma¬ 
za  napcupe  topa  kicage  ca  oise 
topa  siha  topa  yuke  cin  hena 
ekta  maza  napcupe  kin  ikoyag 
ya. 

14  Wahna  wotapi  akiyuhapi 


kta  e  maza  napcupe  iyuskite  i- 
yotakons  kagapi,  qa  hena  ohna 
tosu  kin  iyeyapi. 

15  Unkan  sitim  can  tosu  kin 
kage  ca  mazaskazi  apawinta  he¬ 
na  on  wahna  wotapi  kin  akiyu¬ 
hapi. 

16  Qa  taku  wahna  wotapi  akan 
un  taku  on  kicanyanpi  kin,  ta- 
waksica,  qa  mazatukiha  tawa,qa 
wiyatke  on  waakastanpi  kin  he¬ 
na  owasin  mazaskazi  ecedan 
on  kaga. 

17  Unkan  petijanjan  ihupa  kin 
he  kaga,  mazaskazi  ecedan  pa¬ 
gopi  petijanjan  ceca  kin,  taadet- 
ka  kin,  tawaksica  kin,  tapsonka 
kin  qa  tawahca  kin,  hena  owasin 
he  etanhan  kaga. 

18  Qa  adetka "sakpe  petijanjan  i- 
hupa  cuwi  kin  etanhan  inanpapi, 
petijanjan  ihupa  cuwi  wanji  e- 
tanhan  adetka  yamni,  qa  peti¬ 
janjan  cuwi  unman  kin  etanhan 
adetka  yamni. 

19  Adetka  wanjidan  en  waksi- 
ca  yamni  hma  iyececa,  otoiyohi 
psonka  wan,  qa  wahca  wan  ki- 
cica  adetka  wanjidan  en,  qa  ake 
waksica  yamni  otoiyohi  hma  iye¬ 
ceca  psonka  wan  qa  wahca  wan 
kicica  adetka  wanjidan  en,  adet¬ 
ka  sakpe  petijanjan  ihupa  etan¬ 
han  inanpapi,  owasin  hececapi. 

20  Qa  petijanjan  ihupa  en  wak¬ 
sica  topa  hma  iyececa,  otoiyohi 
psonka  wan  qa  wahca  wan  ki¬ 
cica. 

21  Hecen  petijanjan  adetka  non¬ 
pa  ihukuya  psonka  wanji,  qa 
adetka  nonpa  ihukuya  psonka 
wTanji,  qa  adetka  nonpa  ihu  ku- 
ya  psonka  wanji  petijanjan  ihupa 
etanhan  adetka  sakpe  inanpapi 
owasin  hececapi. 

22  Petijanjan  ihupa  tapsonka, 
qa  taadetka  okonwanjidan,  ma¬ 
zaskazi  ecedan  onspadan  pagopi 

I  on  owasin  kagapi. 

23  Qa  mazaskazi  ecedan  peti- 
janjan  sakowin  petijanjan  ihupa 
kin  kicaga,  nakun  petijanjan  i- 
yukse  qa  ohna  cahota  icupi 
Inn. 

24  Mazaskazi  ecedan  woqin 
wanjidan  on  he  kage  ca  tawak- 
sica  owasin. 

25  Unkan  wizinya  owayusna 
kin  Sitim  can  on  kaga  ;  ohanske 
cin  wicispa,  qa  ohdakinyan  wi¬ 
cispa,  topa  omdoton,  qa  obosda- 
tu  kin  wicispa  nonpa ;  he  kica- 
gapi. 

26  Qa  mazaskazi  ecedan  on 
apawinta  iwankam  qa  onnaptan- 
yan  kin  ihduksan,  qa  he  kin  ;  qa 
ihduksan  mazaskazi  ecedan  wa- 
tesdake  wan  kicaga. 

27  Qa  mazaskazi  napcupe  non¬ 
pa  he  kicaga,  watesdake  kin  ihu- 
kuya  onnaptan  nonpa  akan,  tosu 
on  akiyuhapi  kin  icupi  kta 
e  hena  owayusna  cuwi  nonpa 
akan  kaga. 

28  Qa  tosu  kin  sitim  can  on 
kage,  ca  mazaskazi  on  apawin¬ 
ta. 

29  Unkan  wihdi  wakanonsda- 
wicayapi  kaga,  nakun  taku  wa- 
stemna  on  wizinyapi  ecedan  kin, 
pejuta  wicasta  kagapi  kin  iye- 
ceca. 

WICOWOYAKE  38. 

1  Unkan  sitim  can  peta  wos- 
napi  owa}msna  kin  kaga,  ohans¬ 
ke  cin  wicispa  zaptan,  qa  ohda¬ 
kinyan  kin  wicispa  zaptan,  topa 
omdoton,  qa  obosdatu  kin  wicis¬ 
pa  yamni. 

2  Qa  oise  topa  kin  akan  he  ki¬ 
caga,  owayusna  on  he  kin  kaga, 
qa  mazasa  on  apawinta. 

3  Unkan  owayusna  taku  on  ki- 
canyanpi  kin  owasin  kaga  ;  ce- 
ga  kin,  qa  maza  mdaska  kin,  qa 
waksica  kin,  qa  mazajanjata  kin, 
qa  petaga  waksica  kin,  owayusna 

taku  on  kicanyanpi  kin  owasin 
mazasa  on  kaga. 

4  Qa  mazasa  oceti  wan  ho  ka¬ 
gapi  iyececa  owayusna  kin  ki¬ 
caga,  opapun  ihukuya,  ohdateya 
cokaya  ekta. 

5  Qa  oceti  oise  topa  kin  en  ma¬ 
zasa  sdoyapi  napcupe  tom  kaga, 
hena  ohna  tosu  iyeyapi  kta. 

6  Unkan  sitim  can  tosu  kin  ka¬ 
ge,  ca  mazasa  on  apawinta. 

7  Qa  owayusna  akiyuhapi  kta 
e  maza  napcupe  kin  owayusna 
onnaptan  en  unpi  kin  ohna  tosu 
kin  iyeya  ;  owayusna  canmdas- 
ka  on  kaga,  hdogeca. 

8  Unkan  mazasa  koka  kin  he 
kaga,  tacetetahe  mazasa  on 
kaga,  winohinca  itkokipapi  wa- 
keya  tiyopa  ekta  obe  itokto  yu- 
witaya  cekiyapi  taihdiyomdasin- 
pi  on  hena  kaga. 

9  Unkan  hocoka  kin  kaga,  ito- 
kah  onnaptan  wiyotanhan  ekta- 
kiya  on  minihuha  ska  nonpa  ka- 
hmupi  ozanpi  wan  wicispa  opa- 
winge. 

10  Ipatan  wikcemna  nonpa,  qa 
sicupi  wikcemna  nonpa,  mazasa 
on  kicaga,  tuka  ipatan  yuksanpi 
kin  qa  satapi  kin  hena  mazaska 
on  kaga. 

11  Unkan  waziyata  onnaptan 
ozanpi  kin  wicispa  opawinge,  i- 
patan  kin  wikcemna  nonpa,  qa 
sicu  wikcemna  nonpa,  mazasa  on 
kaga,  tuka  ipatan  yuksanpi  kin, 
qa  satapi  kin  hena  mazaska. 

12  Unkan  ihanke  wiyohpeyata 
ektakiya  ozanpi  kin  wicispa 
wikcemna  zaptan,  ipatan  wi¬ 
kcemna,  qa  sicu  kin  wikcemna, 
tuka  ipatan  yuksanpi  kin  qa 
satapi  kin  hena  mazaska. 

13  Qa  ihanke  wihinanpe  ekta¬ 
kiya  wicispa  wikcemna  zaptan. 

14  Hiyete  tokaheya  ozanpi  kin 
wicispa  wikcemna  sanpa  zaptan, 
ipatan  yamni,  qa  sicu  yamni. 


WICOWOYAKE  39. 


15  Qa  hiyete  inonpaozanpi  kin 
wicispa  wikcemna  sanpa  zaptan, 
ipatan  yamni,  qa  sicu  yamni, 
hocoka  tiyopa  kin  anokatanhan 
hececa. 

16  Hocoka  ihduksan  ozanpi 
kin  owasin  minihuha  ska  nonpa 
kahmupi. 

17  Ipatan  sicupi  kin  hena  ma- 
zasa,  qa  ipatan  yuksanpi  kin,  qa 
satapi  kin  mazaska,  qa  ipatan  pa- 
hapi  kin  mazaska  on  apawinta  ; 
qa  hocoka  ipatan  kin  owasin 
mazaska  on  icikoyag  yapi. 

18  Qa  hocoka  tiyopa  toakahpe 
kin  he  minihuha  ska  nonpa  ka¬ 
hmupi,  qa  to,  qa  stan  qa.duta  ipa- 
tapi ;  qa  ohanske  cin  wicispa  wi¬ 
kcemna  nonpa,  qa  obosdatu  o- 
hdakinyan  kin  hee  wicispa  zaptan 
hocoka  ozanpi  kin  iyececa. 

19  Qa  ipatan  topa,  qa  sicupi  topa 
mazasa  ;  qa  yuksanpi  kin  maza¬ 
ska  ;  qa  pahapi  qa  satapi  kin 
mazaska  on  apawintapi. 

20  Qa  tipi  wihutipaspe,  qa  ho¬ 
coka  ihduksan  wihutipaspe  kin 
owasin  mazasa. 

21  Tipi  wakan  woyakapi  kin 
hee,  woyaatanin  tipi  kin,  Mowis 
i  kin  oyaka,  Lewi  kin  kicanyan- 
pi  kta  Aaron  wawayusna  cinhin¬ 
tku  Itamar  ihukuya. 

22  Unkan  Betzaleel  Uri  cinhin- 
tku,  Hur  cinhintku,  Juda  wi- 
coun  etanhan,  taku  Jehowa  Mo¬ 
wis  kah  si  kin  owasin  kaga. 

23  Qa  he  kici  Aholiyab,  Alii- 
samak  cinhintku,  Dan  wicoun 
etanhan,  he  way  upiya  wapago,  qa 
wapazunta,  qa  wipata,  minihuha 
ska,  qa  to,  qa  stan,  qa  duta  on. 

24  Taku  kagapi  owasin  tipi 
wakan  kin  on  kagapi,  mazaskazi 
ocowasin  mazaskazi  ituhanpi  kin 
he  woqin  wikcemna  nonpa  sanpa 
napciwanka,  qa  seqel  opawinge 
sakowin,  qa  wikcemna  yamni, 
tipi  wakan  (§eqel  he  iyececa. 


25  Qa  omniciye  wicayawapi 
kin  etanhan  mazaska  kin  woqin 
opawinge,  qa  seqel  kektopawinge 
sanpa  opawinge  sakowin,  sanpa 
wikcemna  sakowin  sanpa  zaptan 
tipi  wakan  £eqel  iyececa. 

26  Kibaspapi  wan  wicapa  otoi- 
yohi  on  6eqel  hanke  kin  hee,  ti¬ 
pi  wakan  seqel  iyececa,  tona  wi¬ 
cayawapi  kta  ahiyayapi,  wani- 
yetu  wikcemna  nonpa  qa  iwan- 
kam,  kektopawinge  opawinge 
sakpe  qa  kektopawinge  yamni, 
qa  opawinge  zaptan  qa  wikcem¬ 
na  zaptan. 

27  Unkan  maza  ska  woqin  opa¬ 
winge  kin  hena  sdoyapi  qa  tipi 
wakan  sicu  kin,  qa  cokaya  ozan¬ 
pi  sicu  kin  kaga,  woqin  opawinge 
oh  sicu  opawinge,  woqin  wan  on 
sicu  wanjidan. 

28  Qa  seqel  kektopawinge  san¬ 
pa  opawinge  sakowin  sanpa  wi¬ 
kcemna  sakowin  sanpa  zaptan 
on  ipatan  papi  kin,  qa  satapi  kin 
apawintapi  qa  ipatan  yuksanpi 
kin  kaga. 

29  Qa  mazasa  ituhanpi  kin  wo¬ 
qin  wikcemna  sakowin,  qa  seqel 
kektopawinge  nonpa  qa  opawin¬ 
ge  topa. 

30  Qa  he  etanhan  itkokipapi 
wakeya  tiyopa  sicu  kin  kage  ca 
mazasa  owayusna  kin,  qa  maza¬ 
sa  oceti  kin,qa  owayusna  tawak- 
sica  kin  owasin. 

31  Qa  hocoka  ihduksan  sicu 
kin,  qa  hocoka  tiyopa  sicu  kin, 
qa  tipi  wihutipaspe  owasin,  qa 
hocoka  ihduksan  wihutipaspe 
owasin. 

WICOWOYAKE  39. 

1  Unkan  hahonta  to,  qa  stan, 
qa  duta  on  ohodapi  wokoyake 
kin  tipi  wakan  ohna  wohtani 
econpi  kin  hena  heyake  wica- 
kicagapi  qa  wokoyake  wakan 

Aaron  on  lcagapi,  Jehowa  Mowis 
econ  si  qon  he  iyececa. 

2  Unkan  amdo  akahpe  kin  ka- 
ga  mazaskazi,  qa  hahonta  to  qa 
stan  qa  duta,  qa  minihuha  ska. 

3  Qa  mazaskazi  kin  zibzipedan 
kamdayapi  qa  basosopi,  hecen 
hahonta  to  qa  stan  qa  duta,  qa 
minihuha  ska  icicahiya  kazon- 
tapi  kta. 

4  Qa  amdo  akahpe  kin,  iciko- 
yag  yapi  kta  e  hiyete  ikan  kin 
kicagapi,  ihanke  napin  ekta  ici- 
koyag  yapi. 

5  Qa  amdo  ipiyake  kin  he  aka- 
patanhan  un  kin  he  iyecen  kaga- 
pi,  mazaskazi  qa  hahonta  to,  qa 
stan  qa  duta,  qa  minihuha  ska, 
nonpa  kahmupi  on  kagapi,  Jeho¬ 
wa  Mowis  econsi  kin  he  iyecen. 

G  Unkan  inyan  wicasake  iyecen 
hena  kicanyanpi  Israel  cinhintku 
cajepi  kin  hena  akan  apagopi, 
ipuspe  pagopi  kin  he  iyecen,  qa 
mazaskazi  ozepi  ohna  iyeyapi. 

7  Qa  amdo  akahpe  hiyete  akan 
hena  ahnaka,  wokiksuye  Israel 
cinca  kin  on,  Jehowa  Mowis 
econ  si  kin  he  iyecen. 

8  Unkan  maku  akahpe  kin  ka- 
ga,  mazaskazi,  hahonta  to,  qa 
stan,  qa  duta,  qa  minihuha  ska 
nonpa  kahmupi  kin  hena  kazun- 
tapi,  amdo  akahpe  kin  he  iyecen. 

9  He  topa  omdoton,  icitakihna 
he  kagapi,  ohanske  cin  napapas- 
decapi  qa  ohdakinyan  kin  napa- 
pasdecapi,  icitakihna. 

10  Qa  he  ohna  inyan  ocankuye 
topa  ojuyapi,  ocankuye  wan,  sar- 
dius,  qa  topaz  qa  petaga,  ocan¬ 
kuye  tokaheya  kin  hee. 

11  Qa  ocankuye  inonpa  kin  he, 
smaragdos,  qa  sapiron,  qa  dia- 
mon  ; 

12  Qa  ocankuye  iyamni  kin  he 
ligurion,  qa  agate,  qaametuston; 

13  Qa  ocankuye  itopa  kin  he 
krusolitos,  (mazaskazi  inyan)  qa 

inyan  wicasake  iyececa,  qa  iya- 
spis ;  hena  ihduksan  mazaskazi 
ozepi  en  ojuyapi. 

14  Qa  inyan  kin  hena  Israel 
cinca  ake  nonpa  cajepi  kin  iye¬ 
ceca,  ipuspe  pagopi  kin  he  iyecen, 
wicoun  ake  nonpa  cajepi  kin 
otoiyohi  inyan  wanji  akan  apa¬ 
gopi. 

1 5  Qa  noaku  akahpe  kin  ihanke 
anog  ekta  mazaskazi  ecedan  ici- 
cahiha  yuhmupi  kagapi. 

16  Qa  mazaskazi  ozepi  nonpa 
kagapi,  qa  mazaskazi  napcupe 
nonpa,  qa  maku  akahpe  oise 
nonpa  kin  en,  maza  napcupe 
nonpa  ikoyag  yapi. 

17  Qa  maza  napcupe  nonpa 
maku  akahpe  oise  en  unpi  kin 
hena  ohna  mazaskazi  ikan  non¬ 
pa  kin  iyeyapi. 

18  Qa  ikan  nonpa  ihanke  non¬ 
pa  maza  ozepi  nonpa  en  iyakas- 
kapi  qa  amdo  akahpe  hiyete  a- 
kan  ite  ekta-kiya  iyakaskapi. 

19  Qa  mazaskazi  napcupe  non¬ 
pa  kagapi,  qa  maku  akahpe  oise 
nonpa  en  iyakaskapi,  mahentuya 
amdo  akahpe  ektakiya  opapun  en. 

20  Unkan  mazaskazi  napcupe 
nonpa  kagapi,  qa  amdo  akahpe 
hiyete  nonpa  en  ikoyag  yapi, 
ihukuya  ite  ekta  kiya,  icikoyag 
yapi  iyo.takons,  amdo  akahpe, 
ipiyaka  iwankam. 

21  Qa  hahonta  to  wan  on  ma¬ 
ku  akahpe  maza  napcupe  ekta 
iyakaskapi,  hecen  amdo  akahpe 
ipiyaka  akan  yanke  kta,  qa  ma¬ 
ku  akahpe  kin  amdo  akahpe  kin 
etanhan  yukinukan  kte  sni. 

22  Unkan  amdo  akahpe  nitoske 
kin  ocowasin  to  kazuntapi  kin 
he  kaga. 

23  Qa  nitoske  i  kin  he  nitoske 
cokaya,  minihuha  maku  akahpe 
i  kin  he  iyececa,  i  kin  ihduksan 
apahdan  tonpi,  nahdece  kte  sni 
heon  etanhan. 

24  Unkan  nitoske  upi  akan  ta- 
span tanka  seca  to,  qa  stan  qa 
duta  nonpa  kahmupi  on  ka- 
gapi. 

25  Unkan  mazaskazi  ecedan 
hdahda  kicagapi,  qa  mazahdahda 
kin  taspan  tanka  seca  ehna  kas- 
kapi,  nitoske  upi  akan  ihduksan 
taspantanka  seca  otahedan. 

26  Mazahdahda  qa  taspantan¬ 
ka  seca,  mazahdahda  qa  taspan¬ 
tanka  seca,  nitoske  ohna  ohoda 
kin  upi  kin  ihduksan  akan,  Je- 
howa  Mowis  econ  si  kin  he  iye- 
cen. 

27  Unkan  mahen  unpi  Aaron 
on,  qa  iye  cinhintku,  wicakicag- 
api,  minihuha  ska  kazuntapi. 

2-8  Unkan  minihuha  pa  ipahte 
kin  qa  minihuha  wapaha  waste, 
qa  minihuha  onzeoge  minihuha 
ska  nonpa  kahmupi. 

29  Qa  ipiyaka  minihuha  ska 
nonpa  kahmupi,  qa  to,  qa  stan, 
qa  duta,  ipatapi  he  kagapi,  Je- 
howa  Mowis  econsi  qon  he  iye- 
cen. 

30  Unkan  mazaskazi  ecedan 
mdaska  watesdake  wakan  kin 
kagapi,  qa  Jehowa  wakandapo, 
akan  owapi,  ipuspe  pagopi  kin 
he  iyecen  owapi. 

31  Qa  hahonta  to  wan  ekta  iya- 
kaskapi,  he  on  pa  ipahte  kin 
akan  akapatanhan  iyakaskapi ; 
Jehowa  Mowis  econsi  qon  he 
iyecen. 

32  Hecen  itkokipapi  wakeya 
tipi  kagapi  kin  ocowasin  yustan- 
pi,  token  Jehowa  Moyvds  econsi 
kin  owasin  he  iyecen  Israel  cin- 
ca  kin  yustanpi. 

33  Unkan  tipi  kin  Mowis  ekta 
kahipi ;  wakeya  kin,  qa  taku  on 
kicanyanpi  kin  owasin,  tamaza 
taspu,  tacanmdaska,  tacanhda- 
kinyan,  qa  taipatan,  qa  tasicu 
kin  ; 

34  Qa  tamdoka  ha  sayapi  on 


akahpe  kin,  qa  hoka  ha  on  aka* 
hpe  kin,  qa  cokaya  ozanpi  kin  ; 

35  Qa  woyaatanin  canwohna- 
ka  kin,  qa  tosu  kin,  qa  wokaju- 
ju  iha  kin  ; 

36  Wahna  wotapi  tawaksica 
koya  owasin,  qa  aguyapi  itokam 
hnakapi  kin ; 

37  Petijanjan  ihupa  ecedan  kin, 
petijanjan  kin  koya,  petijanjan 
kicanyanpi  kin  hena,  qa  taku  on 
kicanyanpi  kin  owasin,  qa  wih- 
di  on  iyoyam  yapi  kin  ; 

38  Qa  mazaskazi  owayusnakin 
qa  sdawicayapi  wihdi  kin,  qa 
taku  wastemna  on  wizin  yapi 
kin,  qa  wakeya  tiyopa  akahpe 
kin ; 

39  Mazasa  owayusna  kin,  qa 
mazasa  oceti  tawa  kin,  qa  tato- 
su  kin  qa  taku  on  kicanyanpi 
kin  .owasin ;  mazasa  koka  kin, 
tacetetahe  koya. 

40  Hocoka  ozanpi  kin,  can  bos- 
data  kin  qa  sicu  kin,  qa  hocoka 
tiyopa  oakahpe  kin,  taikan  kin, 
qa  tawihutipaspe  kin  qa  itkoki¬ 
papi  wakeya  ohna  ohodapi  kin, 
tawaksica  koya  owasin  ; 

41  Ohodapi  wokoyake  kin  on 
tipi  wakan  ohna  ohodapi,  Aaron 
wawayusna  tawokoyake  wakan 
kin,  qa  cinhintku  wokoyake  un¬ 
pi  wawayu^napi  ece  kta. 

42  Taku  Jehowa  Mowis  econ 
si  kin  owasin,  he  iyecen  Israel 
cinca  kin  taku  owasin  kaga¬ 
pi. 

43  Unkan  Mowis  taku  kagapi 
kin  owasin  wanyaka;  unkan  in- 
yun  taku  Jehowa  kah  wicasi  kin 
owasin  he  iyecen  kagapi,  unkan 
Mowis  wicayawaste. 

WICOWOYAKE  40. 

1  Unkan  Jehowa  ie  ca  Mowis 
heciya, 

2  Wi  tokaheya,  anpetu  tokahe- 

ya  en  itkokipapi  wakeya  tipi  kin 
eyahde  kta. 

3  Qa  he  ohna  woyaatanin  can 
wohnaka  kin  eyahnake  kta,  qa 
can  wohnaka  kin  akapatanhan 
cokaya  ozanpi  kin  otkeyaye  kta. 

4  Qa  wahna  wotapi  kin  he  en 
hiyuyaye  kta,  qa  taku  akan  hna- 
kapi  kin  hena  akan  eyahnake 
kta,  qa  petijanjan  ihupa  kin  ya- 
kahi  kta,  qa  petijanjan  kin  ide- 
yaye  kta. 

5  Qa  mazaskazi  owayusna  kin 
wizinyapi  kta  e  woyaatanin  can 
wohnaka  itokam  eyahnake  kta, 
qa  tipi  tiyopa  oakahpe  otkeyaye 
kta. 

6  Qa  peta  wosnapi  owayusna 
kin  itkokipapi  wakeya  tipi  tiyo¬ 
pa  itokam  eyahde  kta. 

7  Qa  koka  kin  he  itkokipapi 
wakeya  kin,  qa  owayusna  kin 
otahedan  eyahde  kta,  qa  he  ohna 
mini  oyakastan  kta. 

8  Qa  he*  ihduksan  hocoka  kin 
eyahde  kta,  qa  hocoka  tiyopa 
oakahpe  kin  otkeyaye  kta. 

9  Qa  sdawicayapi  wihdi  kin  he 
iyacu  kte  ca  tipi  kin,  qa  taku 
ohna  un  kin,  owasin  sdayaye 
kta,  hecen  he  qa  taku  on  kiean- 
yanpi  kin  owasin  duwakan  kta, 
unkari  wakan  kta. 

10  Qa  peta  wosnapi  owayusna 
kin  he  sda  yaye  kta,  taku  on  ki- 
canyanpi  nakun  owasin ;  hecen 
owayusna  kin  duwakan  kta ;  qa 
owayusna  kin  wakan  hinca  kta. 

11  Qa  koka  kin  he  sdayaye  kta, 
tacetetahe  nakun,  hecen  he  du¬ 
wakan  kta. 

12  Unkan  Aaron,  iye  cinhintku 
om,  itkokipapi  wakeya  tiyopa 
kin  ikiyedan  hiyu  wicayaye  kta, 
qa  mini  on  wicadujaja  kta. 

13  Qa  wokoyake  wakan  kin  he 
Aaron  koyag  yaye  kta,  qa  sda 
yaye  kta,  hecen  wamiciyusna 
kta  e  duwakan  kta. 

14  Unkan  cinhintku  kin  ikiye¬ 
dan  hiyu  wicayaye  kta,  qa  ma~ 
hen  unpi  kin  hena  koyag  wicaya¬ 
ye  kta. 

15  Qa  atkukupi  kin  sda  yaye 
ciqon  he  iyecen  sda  wicayaye 
kta,  hecen  wamiciyusnapi  kta, 
qa  sdawicayapi  kin  on  owihanke 
wanin  wawayusna  hecapi  kta, 
wicoicagepi  yeye  cin  ohna. 

16  Unkan  token  Jehowa  Mowis 
econsikin  owasin  he  iyecen  econ. 

17  Unkan  kaketu  wetu  inonpa 
wi  tokaheya,  anpetutokaheya  kin 
he  ehan  tipi  wakan  kin  ehdepi. 

18  Qa  Mowis  tipi  kin  ehde  qehan 
tasicu  kin  eju,  qa  tacanmdaska 
kin  en  iyeya,  qa  tacanhdakinyan 
ohna  iyoopte  iyeya,  qa  taipatan 
kin  ehde. 

19  Qa  tipi  lwankapatanhan  wa¬ 
keya  kin  y  umdaya,  qa  wakeya  oa¬ 
kahpe  kin  he  wakeya  akapatan¬ 
han  iwankam  yumdaya,  Jehowa 
Mowis  econsi  qon  he  iyecen. 

20  Unkan  woyaatanin  kin  he 
icu,  qa  canwohnaka  mahen  eh- 
naka,  qa  tosu  kin  canwohnaka 
ekta  iyeya,  qa  wokajuju  iha  kin 
canwohnaka  akan  ehnaka  iwan- 
kapatanhan. 

21  Qa  canwohnake  kin  tipi  kin 
mahen  hiyuye  ca  cokaya  ozanpi 
kin  otkeya,  hecen  woyaatanin 
canwohnaka  kin  akahpa,  Jehowa 
Mowis  econ  si  kin  he  iyecen. 

22  Qa  wahna  wotapi  kin  he  it¬ 
kokipapi  wakeya  ohna  ehde,  ti¬ 
pi  cuwi  waziyata  ekta  kiya,  co¬ 
kaya  ozanpi  itankan. 

23  Qa  he  akan  aguyapi  itokam 
hnakapi  kin  heca  tanyan  ehna¬ 
ka,  Jehowa  itokam,  Jehowa  Mo¬ 
wis  econ  si  kin  he  iyecen. 

24  Qa  petijanjan  ihupa  kin  it¬ 
kokipapi  wakeya  mahen  ehde, 
wahna  wotapi  kin  iyotakons,  tipi 
cuwi  itokaga  ekta  kiya. 

25  Qa  petijanjan  kin  hena  ide- 

ya,  Jehowa  itokam,  Jehowa  Mo- 
wis  econ  si  kin  lie  iyecen. 

26  Unkan  mazaskazi  owayusna 
kin  he  itkokipapi  wakeya  mahen 
ehde,  cokaya  ozanpi  kin  itokam. 

27  Qa  he  akan  taku  wastemna 
wizinyapi  kin  izin  ya,  Jehowa 
Mowis  econ  si  kin  he  iyecen. 

28  Qa  tipi  tiyopa  akahpe  kin  he 
otkeya. 

29  Qa  wahuhnah  yapi  owayu¬ 
sna  kin  he  itkokipapi  wakeya 
tipi  tiyopa  kin  ikiyedan  ehde,  qa 
he  akan  wohuhnahyapi  qa  minha 
kin  huhnahya. 

30  Qa  koka  kin  itkokipapi  wa¬ 
keya  kin,  qa  owayusna  kin  ota- 
hedan  ehde  qa  mini  on  yujajapi 
kte  hen  okastan. 

31  Unkan  hetanhan  Mowis  qa 
Aaron  iye  cinhintku  om  napepi 
sihapi  ko  ihdujajapi. 

32  Itkokipapi  wakeya  en  ipi 
eca;  qa  owayusna  ikiyedan  ipi 
eca  ihdujajapi  ece,  Jehowa  Mo¬ 
wis  econ  si  kin  he  iyecen. 

33  Unkan  tipi  kin  owayusna 


kin  koya  ihdukgan  hocoka  kin 
ehde,  qa  hocoka  tiyopa  akahpe 
kin  otkeya,  hecen  Mowis  wohta- 
ni  kin  hdustan. 

34  Hehan  mahpiya  £oka  qon 
itkokipapi  wakeya  kin  akahpa, 
qa  Jehowa  towitan  kin  tipi  kin 
ojunya. 

35  Unkan  Mowis  itkokipapi 
wakeya  en  i  kta  okihi  sni,  ma¬ 
hpiya  qon  he  akan  ounyan  qa 
Jehowa  towitan  kin  tipi  kin  oju 
ya  nakas. 

36  Unkan  mahpiya  kin  wankan 
iyaya  eca,  Israel  cinca  kin  ihda- 
kapi  ece,  unhdakapi  kin  owasin 
en  hececa. 

37  Tuka  mahpiya  kin  wankan 
iyaye  sni  kinhan,  ihdakapi  &ni 
ece,  wankan  iyaye  sni  kin  he- 
hanyan. 

38  Jehowa  mahpiya  gokakin  tipi 
kin  akan  yanka,  anposkantu  eca, 
tuka  hanyetu  ca  heohnapetaica- 
ga,  Israel  cinca  tipi  kin  owasin 
unhdakapi  owasin  en  he  wanya- 
kapi. 

LEWI  TOOPE. 


WICOWOYAKE  1. 

1  Unkan  Jehowa  Mowis  kipan, 
qa  itkokipapi  wakeya  etanhan 
heciya, 

2  Israel  cinca  kin  hecen  ewi- 
cakiya  wo,  Niyepi  etanhan  wi- 
casta  tuwe  woahi  wan  Jehowa 
kahi  kte  cinhan,  woteca  etanhan 
woahi  nitawapi  yakahipi  kta, 
pte  wanunyanpi  etanhan,  qais  ta- 
liinca  wanunyanpi  etanhan. 

3  Pte  wanunyanpi  etanhan  wo- 
huhnahyapi  on  toahi  kinhan, 
radoka  zanika  ahi  kte,  iyokipiye 
kta  e  Jehowa  itokam,  itkokipapi 
wakeya  tiyopa  ekta  kahi  kta. 

4  Hehan  wohuhnahyapi  pa  akan 
nape  kin  aputake  kta,  hecen  iye 
wahtani  kin  akahpe  kta  e  iyokipi 
ye  kta. 

5  Unkan  Jehowa  itokam  ta- 
tankadan  kin  patapi  kta  ;  unkan 
Aaron  cinca  wawayusnapi  kin 
we  kin  ahipi  kta,  qa  wahna  wos¬ 
napi  kin  itkokipapi  wakeya  tiyo¬ 
pa  ekta  yanke  cin  akan  we  kin 
aihpe  yapi  kta. 

6  Unkan  wohuhnahyapi  ha  kin 
yuze  kta,  qa  wobaspe  kin  ba- 
spuspu  kta. 

7  Unkan  wawayusna  Aaron 
cinca  kin  wahna  wosnapi  akan 
peta  ehnakapi  kta,  qa  peta  akan 
can  aonpapi  kta. 

8  Unkan  Aaron  cinca  wawayu¬ 
snapi  kin  wobaspe  kin,  pa  kin, 
qa  wasin  kin,  can  akan  peta  wa¬ 
hna  wosnapi  akan  yanke  cin 
ahnakapi  kta. 

9  Unkan  supe  kin,  qa  huha  kin 
mini  on  yujaja  kta,  qa  ahi  kta, 

unkan  wawayusna  kin  he  oco- 
wasin  izin  ye  kta,  peta  on  wo¬ 
huhnahyapi  wan  wastemna  Je¬ 
howa  iyokipi  kin  hee. 

10  Unkan  tahinca  etanhan  wo¬ 
huhnahyapi  taku  ahi  kinhan,  ta- 
hin  wanunyanpi  etanhan  qa  is 
tatokadan  etanhan  mdoka  zanika 
wan  ahi  kta. 

11  Unkan  Jehowa  itokam  wa¬ 
hna  wosnapi  icahda,  iwaziya 
tanhan  he  pate  kta.  Unkan  Aa¬ 
ron  cinca  wawayusnapi  kin  we 
kin  amnimnipi  kta,  wahna  wo¬ 
snapi  aihduksan. 

12  Unkan  wobaspe  kin  baspu- 
spu  kta,  qa  pa  kin,  qa  wagin  kin, 
unkan  wawayusna  kin  hena  can 
akan  ehnake  kta,  peta  wahna 
wosnapi  akan  yanke  cin  he  akan. 

13  Unkan  supe  kin  qa  huha  kin 
mini  en  yujaja  kta.  Unkan  hena 
owasin  wawayusna  kin  ahi  kta, 
qa  wahna  wosnapi  izin  ye  kta. 
Peta  on  wohuhnahyapi  wan  wa¬ 
stemna  Jehowa  iyokipi  kin  hee. 

14  Unkan  taku  kinye  cin  etan¬ 
han  wohuhnahyapi  wan  Jehowa 
kahi  kte  cinhan,  wakiyedan  cin¬ 
ca  qais  tinwakiyedan  etanhan 
toahi  kin  ahi  kta. 

15  Unkan  wawayusna  kin  he 
wahna  wosnapi  ikiyedan  kahi 
kta,  qa  pa  kin  cape  kta ;  qa  wa¬ 
hna  wosnapi  kin  izin  ye  kta ; 
tuka.  we  kin  yuskice  kta,  wahna 
wosnapi  cuwi  kin  ekta. 

16  Qa  supe  kin,  cesdi  ohna  yu- 
ke  cin  koya  icu  kta,  qa  wahna 
wosnapi  icahda  iwiyohinyanpa- 
tanhan  cahota  yanke  cin  ekta 
ehpe  ye  kta. 

17  Unkan  maku  bamdaze  kta, 
hupahu  en,  tuka  kibaspe  kte  sni, 
qa  wawayusna  kin  he  on  wahna 
wosnapi  kin  izin  ye  kta,  can 
akan  peta  wahna  wosnapi  akan 
yanke  cin  he  akan.  Peta  on 
wohubnahyapi  wan  wastemna 
Jehowa  iyokipi  hee. 

WICOWOYAKE  2. 

1  Unkan  wicanagi  wan  minha 
woahi  Jehowa  kahi  kte  cinhan, 
aguyapi  mdu  kin  kahi  kta,  qa 
wihdi  he  akastan  kta,  qa  cansin 
wastemna  akan  ehnake  kta. 

2  Qa  he  Aaron  cinca  wawayu- 
snapi  kin  wicakahi  kta,  qa  he 
etanhan  aguyapi  mdu  qa  wihdi 
nape  ohnaka  wanjidan,  qa  can- 
sin  ocowasin  icu  kta;  unkan  wa¬ 
wayusna  kin  wokiksuye  kin  he 
on  wahna  wosnapi  kin  izin  ye 
kta,  peta  wosnapi  wastemna  wan 
Jehowa  iyokipi  kin  hee. 

3  Unkan  minha  kin  he  etanhan 
taku  okapte  cin  he  Aaron  qa  iye 
cinca  kin  tawapi,  Jehowa  peta 
wosnapi  tawa  wakan  hinca  hee. 

4  Unkan  taku  makacega  ohna 
spanyanpi  minha  woahi  wan  ya- 
kahi  kte  cinhan,  he  aguyapi  on- 
napohye  codan  wihdi  ieicahiya- 
pi,  qais  aguyapi  zipzibedan  ona- 
pohye  codan  wihdi  on  sdayapi 
kin  heca  kta. 

5  Unkan  minha  woahi  nitawa 
mazawiceonpe  akan  spanyanpi 
kinhan,  he  aguyapi  onapohye  co¬ 
dan  wihdi  on  sdayapi  heca  kta. 

6  He  duspaspa  kta  qa  onspaspa 
akan  wihdi  ayakastan  kta,  minha 
wan  hee. 

7  Unkan  minha  woahi  nitawa 
kin  he  cega  ihupa  tonna  ohna 
spanyanpi  kinhan,  he  aguyapi  on 
wihdi  en  yakage  kta. 

8  Qa  minha  hena  etanhan  ka- 
gapi  kin  he  Jehowa  ekta  hiym 

yaye  kta,  unkan  wawayusna  en 
kaliipi  kinhan  iye  he  wahna  wo¬ 
snapi  ekta  kahi  kta. 

9  Unkan  wawayusna  kin  minha 
kin  etanhan  wokiksuye  wan  icu 
kta,  qa  heon  wahna  wosnapi  kin 
izin  ye  kta,  he  peta  wosnapi  wa¬ 
stemna  Jehowa  iyokipi  kin  heca. 

10  Unkan  minha  etanhan  taku 
okaptapi  kin  he  Aaron  qa  iye 
cinhintku  tawapi  kta,  taku  peta 
on  Jehowa  wakiyusnapi  wakan 
hinca  hee. 

11  Minha  Jehowa  yecicahipi 
kin  wanjidan  onnapohye  on  ya¬ 
kage  kte  sni.  Onnapohye  qa 
canhanpi  tiktica  etanhan  peta  on 
Jehowa  izinyaye  kte  &ni. 

12  Taku  tokaheya  suton  kin 
woahi  kin  hena  Jehowa  yakahi 
kta,  tuka  wahna  wosnapi  akan 
wastemnayanpi  iyokipi  kte  sni. 

13  Qa  minha  woahi  kin  hena 
owasin  nuniskuya  kici  icicahi- 
yaye  kta,  qa  taku  wakan  yada 
miniskuya  on  takuyayapi  kin  he 
minha  kin  he  etanhan  miniskuya 
teyahinda  kte  sni.  Woahi  nita¬ 
wa  kin  owasin  akan  miniskuya 
yakahi  kta. 

14  Unkan  taku  tokaheya  suton 
etanhan  minha  wan  Jehowa  ya¬ 
kahi  kte  cinhan,  aguyapi  itka 
stonkadan  petan  ceonpapi,  bo- 
panpi  kin  heca  taku  tokaheya 
suton  minha  nitawa  yakahi  kta. 

15  Qa  he  akan  wihdi  ayakastan 
kta,  qa  cansin  wastemna  aya- 
kakada  kta,  minha  wan  hee. 

16  Unkan  wawayusna  kin  taku 
bopanpi  etanhan,  qa  wihdi  etan¬ 
han  onge  cansin  ocowasin  iyahna 
wokiksuye  on  izin  ye  kta.  Peta 
on  Jehowa  wakiyusnapi  wan 
hee. 

WICOWOYAKE  3. 

1  Unkan  wopida  wosnapi  wan 
kahi  kte  cinhan,  pte  wanunyanpi 


WICOWOYAKE  4. 


etanhan  mdoka  qais  wiye  unman 
tukte  kasta  wanji  zanika,  Jeho- 
wa  kahi  kta. 

2  Qa  taku  kahi  kin  pa  akan  na¬ 
pe  kin  aputake  kta.  Hehan  it- 
kokipapi  wakeya  tiyopa  ekta  he 
pate  kta  ;  unkan  Aaron  cinca  wa- 
wayusnapi  kin  we  kin  amnimnipi 
kta,  wahna  wosnapi  aihduksan. 

3  Unkan  wopida  wosnapi  etan¬ 
han  peta  wosnapi  wan  Jehowa 
kahi  kta  tejiksije  qa  supe  sin  kin 
owasin. 

4  Qa  paksin  kin  napin,  qa  pa¬ 
ksin  sin  kin,  mica  en  yanke  cin 
he,  nakun  pizi  pi  ikoyake  cin  he 
icu  kta. 

5  Unkan  Aaron  cinca  kin  he 
on  wahna  wosnapi  kin  izin  yapi 
kta,  wohuhnahyapi  kin  iyahna, 
he  can  peta  akan  yanke  cin  he 
akan,  peta  wosnapi  wrastemna 
Jehowa  iyokipi  wan  hee. 

6  Unkan  tahinca  etanhan  wo¬ 
pida  wosnapi  Jehowa  kahi  kte 
cinhan,  mdoka  qais  wiye  unman 
tukte  kasta  zanika  kahi  kta. 

7  Woahi  tawa  amnos  wan  kahi 
kinhan,  he  Jehowa  itokam  kahi 
kta. 

8  Qa  woahi  tawa  pa  kin  akan 
iye  nape  kin  aputake  kta,  qa  it- 
kokipapi  wakeya  tiyopa  kin  ekta 
pate  kta,  unkan  Aaron  cinca  kin 
we  kin  amnimnipi  kta,  wahna 
wosnapi  aihduksan. 

9  Unkan  wopida  wosnapi  etan¬ 
han  peta  wosnapi  wan  Jehowa 
kahi  kte,  wasin  kin,  sinte  oco- 
wasin  nite  kin  ekta  baspe  kta,  qa 
watejiksije,  qa  supe  sin  kin  owa¬ 
sin, 

10  Qa  paksin  napin,  qa  paksin 
sin  kin  mica  en  yanke  cin  he,  qa 
pizi  kin  pi  ikoyake  cin  he  icn  kta. 

11  Unkan  wawayusna  kin  he 
on  wahna  wosnapi  izinye  kta, 
peta  wosnapi  Jehowa  tawote  kin 
hee. 


12  Unkan  tatokadan  wan  kahi 
kinhan,  he  Jehowa  itokam  kahi 
kta. 

13  Qa  pa  kin  akan  iye  nape  kin 
aputake  kta,  qa  itkokipapi  wa¬ 
keya  tiyopa  kin  ekta  he  pate  kta, 
unkan  Aaron  cinca  kin  we  kin 
amnimnipi  kta,  wahna  wosnapi 
aihduksan. 

14  Unkan  he  etanhan  toahi  pe¬ 
ta  wosnapi  wan  Jehowa  kahi  kte, 
watejiksije  kin  he,  qa  supe  sin 
kin  owasin  ; 

15  Qa  paksin  kin  napin,  qa 
paksin  sin  kin  mica  en  yanke  cin 
he,  qa  pizi  kin  pi  ikoyake  cin 
paksin  iyahna  icu  kta. 

16  Unkan  wawayusna  kin  he- 
na  on  wahna  wosnapi  kin  izin  ye 
kta,  woyute  peta  wosnapi  was- 
temna  wiciyokipi,  wasin  kin 
owasin  he  Jehowa  tawa. 

17  Nitoicagepi  yeye  cin  tukte 
e  kaes  yatipi  kin  owasin  ohna 
wasin  qais  we  takudan  yatapi 
kte  sni,  he  wokage  owihanke 
wanice  kta. 

WICOWOYAKE  4. 

1  Unkan  Jehowa  ie  ca  Mowis 
heciya, 

2  Israel  cinca  kin  hecen  ewica- 
kiya  wo  ;  Wicanagi  wan  ecinsni 
wahtani  kinhan,  qa  Jehowa  ta- 
woahope  wan  taku  econ  sni  wi- 
casi  kin  hena  wanji  econ  kinhan  : 

3  Wawayusna  sdayapi  kin  he 
wahtani,  qa  oyate  kin  wahtani 
wicaye  cinhan,  woahtani  wahta¬ 
ni  kin  on  tatankadan  pte  cinca 
wan  zanika  Jehowa  kahi  kta, 
woahtani  wosnapi  kin  on. 

4  Qa  tatankadan  itkokipapi  wa¬ 
keya  tiyopa  kin  ekta  hiyuye 
kta,  Jehowa  itokam,  qa  tatan¬ 
kadan  pa  kin  nape  kin  aputake 
kta,  qa  tatankadan  kin  pate  kta, 
Jehowa  itokam. 

5  Qa  wawayusna  sdayapi  kin 
he  tatankadan  we  kin  onge  icu 
kta,  qa  itkokipapi  wakey  a  tiyo- 
pa  kin  ekta  hiyuye  kta. 

6  Qa  wawayusna  kin  napsu- 
kaza  wan  we  en  oputkan  qa  sa- 
kowin  akihde  we  onge  eBpeye 
kta,  Jehowa  itokam,  tipi  wakan 
eokaya  ozanpi  kin  ektakiya. 

7  Unkan  wawayusna  kin  we 
kin  etanhan  onge  wahna  wosna- 
pi  izinyapi  wastemna  he  kin 
akan  iun  kta  ;  he  itkokipapi 
wakeya  ohna  yanke  cin,  Jehowa 
itokam,  qa  tatankadan  we  kin 
ocowasin  wohuhnahyapi  wahna 
wosnapi  sicu  ekta  akastan  kta, 
he  itkokipapi  wakeya  tiyopa 
ekta  yanka. 

8  Qa  woahtani  wosnapi  tatan- 
ka  etanhan  wasin  kin  owasin 
icu  kta,  watejiksije  kin  qa  supe 
sin  kin  owasin. 

9  Qa  paksin  kin  napin  qa  pa¬ 
ksin  sin  mica  en  yanke  cin  he, 
qa  pizi  pi  kin  ikoyake  cin  mica 
en  yanke  cin  he  icu  kta. 

10  Wopida  wosnapi  tatanka 
etanhan  icupi  qon  he  iyecen,  qa 
wawayusna  kin  hena  woBuBnaB- 
yapi  wahna  wosnapi  akan  izin 
ye  kta. 

1 1  Tuka  tatanka  ha  kin  qa  eeB- 
pi  kin  ocowasin,  pa  kici,  qa  hu- 
ha  kici,  qa  supe  kin  qa  tacesdi 
kin. 

12  Tatanka  kin  ocowasin  Be- 
woskantuya  ayapi  kta,  tukten 
taku  sica  wanica  ekta,  cahota 
okadapi  kin  heciya,  qa  can  akan 
peta  on  BuBnaByapi  kta,  cahota 
okadapi  kin  he  akan  BuBnaBya¬ 
pi  kta. 

13  Unkan  Israel  omniciye  oco¬ 
wasin  ecinsniyan  waBtanipi  kin- 
han,  qa  Jehowa  tawoahope  taku 
econsni  wicasi  kin  wanji  econpi, 
tuka  okodakiciye  kin  he  sdonye 
sni  econpi  qa  waBtanipi  kinhan, 

14  Tohan  woaBtani  woahope 
awaBtanipi  kin  he  sdotkiyapi 
kinhan,  okodakiciye  kin  waBta¬ 
nipi  kin  on  tatankadan  wan  ahi- 
pi  kta,  qa  itkokipapi  wakeya  ito¬ 
kam  hiyuyapi  kta. 

15  Unkan  omniciye  honkayapi 
kin  tatanka  pa  kin  akan  napepi 
kin  aputakapi  kta,  Jehowa  ito¬ 
kam,  qa  tatankadan  kin  patapi 
kta,  Jehowa  itokam. 

16  Unkan  wawayusna  sdayapi 
kin  tatanka  we  kin  etanhan  on¬ 
ge  itkokipapi  wakeya  ekta  hiyu¬ 
ye  kta  ; 

17  Qa  wawayusna  kin  napsu- 
kaza  wan  we  oputkan  kta,  qa 
he  etanhan  sakowin  akihde  eBpe- 
ye  kta,  Jehowa  itokam  eokaya 
ozanpi  ekta  kiya. 

18  Qa  we  kin  onge  wahna  wo- 
3napi  he  kin  hena  akan  iun  kta, 
he  Jehowa  itokam  itkokipapi 
wakeya  ohna  yanka,  qa  we  kin 
owasin  wohuhnahyapi  wahna 
wosnapi  kin  itkokipapi  wakeya 
tiyopa  ekta  yanke  cin  he  ceteta 
kin  ekta  oka^tan  kta. 

19  Qa  wasin  kin  owasin  he 
etanhan  icu  kta,  qa  on  wahna 
wosnapi  kin  izin  ye  kta. 

20  Qa  woaBtani  wosnapi  ta¬ 
tankadan  ecakicon  qon  he  iye¬ 
cen  tatanka  kin  he  ecakicon 
kta,  hecen  wawayusna  kin  wa¬ 
Btanipi  kin  akaBpe  wicakiye 
kta  ;  unkan  wicakicicajujupi 
kta. 

21  Unkan  tatankadan  kin  Be- 
woskantuya  ayapi  kta,  qa  ta¬ 
tankadan  tokaheya  BuBnaByapi 
qon  he  iyecen  de  BuBnaByapi 
kta.  Okodakiciye  woaBtani  wo¬ 
snapi  kin  hee. 

22  Wicastayatapi  kin  waBtani 
kinhan,  qa  taku  iye  "wakanda 
Jehowa  tawoahope  teBinda  kin 
wanji  ecingni  econ  kinhan  qa 
ihdusica, 

23  Tohan  woahtani  kin  hena 
en  wahtani  kin  sdotkiye  cinhan 

f  toahi  kin  tatokadan  mdoka  za- 
nika  wan  hiyuye  kta. 

24  Qa  tamdoka  pa  akan  iye 
nape  kin  aputake  kta,  qa  Jeho- 
wa  itokam  tukten  wohuhnah- 
yapi  patapi  kin  hen  he  pate  kta  ; 
woahtani  wosnapi  wan  hee. 

25  Unkan  wawayusna  kin  wo¬ 
ahtani  wosnapi  we  kin  etanhan 
napsukaza  wan  on  icu  kta,  qa 
wohuhnahyapi  wahna  wosnapi 
he  kin  hena  akan  iun  kta,  qa  we 
kin  wohuhnahyapi  wahna  wo¬ 
snapi  sicu  ekta  okastan  kta  ; 

26  Qa  wasin  kin  owasin  on 
wahna  wosnapi  izinye  kta,  wo- 
pida  wosnapi  wasin  kin  he  iye- 
cen,  hecen  wahtani  kin  wawa- 
yugna  kin  akahpe  kiciye  kta, 
unkan  kicicajujupi  kta. 

27  Unkan  oyate  tokecinyan  un- 
pi  etanhan  wicanagi  wanji  wa¬ 
htani,  qa  Jehowa  tawoahope  ta- 
ku  econsni  wicasi  wan  ecinsni- 
yan  econ,  qa  ihdusice  cinhan  ; 

28  Tohan  woahtani  wahtani 
kin  he  sdotkiye  cinhan,  woahta¬ 
ni  wahtani  kin  on  toahi  tatoka¬ 
dan  wiye  wan  zanika  hiyuye 
kta. 

29  Qa  woahtani  wosnapi  pa 
akan  iye  nape  kin  aputake  kta, 
qa  wohuhnahyapi  tukten  patapi 
kin  hen  woahtani  wosnapi  kin 
pate  kta. 

30  Unkan  wawayusna  kin  he 
we  kin  onge  napsukaza  wan  on 
icu  kta,  qa  wohuhnahyapi  wa¬ 
hna  wosnapi  he  kin  hena  akan 
iun  kta,  qa  we  kin  owasin  wa¬ 
hna  wosnapi  sicu  ekta  okastan 
kta. 

31  Qa  wopida  wosnapi  wasin 
kin  icupi  qon,  he  iyecen  wasin 
kin  owasin  icu  kta,  qa  wawa¬ 
yusna  kin  wahna  wosnapi  kin 
izinye  kta;  wastemnayanpi  Je¬ 


howa  iyokipi,  hecen  wawayusna 
kin  akahpe  kiciye  kta,  unkan  ki¬ 
cicajujupi  kta. 

32  Unkan  woahtani  wosnapi  on 
amnos  wan  toahi  hiyuye  cinhan, 
wiyedan  zanika  wan  hiyuye  kta. 

33  Qa  woahtani  wosnapi  pa 
akan  iye  nape  kin  aputake  kta, 
unkan  tukte  wohuhnahyapi  pa¬ 
tapi  ece  kin  ehen  woahtani  wo¬ 
snapi  kin  patapi  kte. 

34  Unkan  wawayusna  kin  wo¬ 
ahtani  wosnapi  we  onge  napsu¬ 
kaza  wan  on  icu  kta,  qa  wohu¬ 
hnahyapi  wahna  wosnapi  he  kin 
hena  akan  iun  kta,  qa  we  kin 
ocowasin  wahna  wosnapi  sicu 
ekta  akastan  kta. 

35  Qa  wopida  wosnapi  amnos 
wasin  kin  icupi  qon  he  iyecen 
wasin  kin  owasin  icu  kta ;  un¬ 
kan  wawayusna  kin  heon  wahna 
wosnapi  kin  izin  ye  kta,  Jehowa 
peta  on  wakiyusnapi  he  iyecen, 
hecen  wawayusna  kin  akahpe 
kiciye  kta,  woahtani  wahtani 
kin  on,  unkan  kicicajujupi  kta. 

WICOWOYAKE  5. 

1  Unkan  wicanagi  wan  wahta¬ 
ni,  qa  tuwe  Taku  wakan  caje- 
yata  nahon,  qa  wayaatanin  sipi, 
taku  nahon  qais  sdonya  kin  he, 
tuka  oyake  sni  kinhan,  wahtani 
kin  kicin  kta. 

2  Qa  is  wicanagi  tuwe  taku  sa- 
pa  wan  icahtake  cinhan,  warn  a  - 
nica  te  sapa,  qa  woteca  te  sapa, 
qa  watutka  te  sapa  unman  tukte 
kasta  sdotkiye  sni  econ  esta,  hee 
sape  kta,  qa  hdajuju  kte. 

3  Qa  i§  tuwe  wicasta  sapa  wan 
icahtake  cinhan,  woasape  taku 
kasta  on  wicasta  wan  ihdusape 
cinhan,  he  sdonye  sni  econ  esta, 
tohan  sdonye  cinhan  hdajuju 
kta. 

4  Qais  wicanagi  tuwe  Taku 

xvakan  cajeyate  ca  awaeinsni- 
yan  iha  on  taku  eye  cinhan,  ta¬ 
ku  sica  econ  kta,  qais  taku  wa¬ 
ste  econ  kta  wicasta  kin  awa- 
cinsniyan  eye  cinhan,  iyukcan 
sniyan  econ  esta,  tohan  he  sdon- 
ye  cinhan  hena  wanji  on  hda- 
juju  kta. 

5  Unkan  tohan  hena  wanji  on 
hdajuju  kte  cinhan,  taku  en 
wafrtani  kin  he  ohdake  kta. 

6  Qa  woahtani  wahtani  kin  on 
taku  on  hdajuju  kta  Jehowa 
ekta  hiyu  ye  kta,  wahtani  kin  on 
tahinca  etanhan  wiyedan  wan  ta¬ 
hinca  ska,  qais  tatokadan  etan¬ 
han,  unkan  wawayusna  kin  he 
on  akahpe  kiciye  kta. 

7  Unkan  nape  kin  tacincadan 
wan  iyohiye  kte  sni  kinhan, 
wahtani  kin  hdajuju  kta  e  tin- 
wakiyedan  nonpa,  qais  wakiye- 
dan  cinca  nonpa,  Jehowa  kahi 
kta,  wanji  woahtani  wosnapi  on, 
qa  unman  wohuhnahyapi  on. 

8  Qa  hena  wawayusna  kin  ekta 
hiyuye  kta,  unkan  woahtani  wo¬ 
snapi  kin  he  tokaheya  ahi  kta, 
qa  pa  olidateya  dote  cape  kta, 
tuka  baspe  kte  sni. 

9  Qa  woahtani  wosnapi  kin  we 
onge  wahna  wosnapi  cuwi  akan 
ehpe  ye  kta,  qa  we  okapte  cin 
owasin  wahna  wosnapi  sicu  ekta 
yuskice  kta  woahtani  wrosnapi 
wan  hee. 

10  Unkan  inonpa  kin  wohuh¬ 
nahyapi  wan  kage  kta,  econ 
wicasipi  kin  iyecen,  hecen  wa¬ 
wayusna  kin  woahtani  wahtani 
qon  akahpe  kiciye  kta,  unkan 
kieicajujupi  kta. 

11  Tuka  nape  kin  tinwakiye- 
dan  nonpa,  qais  wakiyedan  cin¬ 
ca  nonpa  iyohiye  kte  sni  kinhan, 
wahtani  kin  on  toahi  kin  agu- 
yapi  mdu  can  waksica  ohnaka 
wanjidan  woahtani  wosnapi  on 
hiyuye  kta.  He  akan  wihdi 

akastan  kte  sni,  qa  cansin  wa- 
stemna  aehnake  kte  sni,  woa¬ 
htani  wosnapi  wan  hee  nakaes. 

12  Qa  he  wawayusna  ekta 
hiyuye  kta.  Unkan  wawayusna 
kin  he  etanhan  napohnaka  wanji 
ieu  kta,  he  wokiksuye  ee,  qa  on 
wahna  wosnapi  kin  izin  ye  kta, 
peta  on  Jehowa  wakiyusna  iye¬ 
cen,  woahtani  wosnapi  wan  hee. 

13  Hecen  hena  on  woahtani 
wan  wahtani  kin  on  wawayusna 
kin  akahpe  kiciye  kta,  unkan 
kieicajujupi  kta.  Unkan  taku 
okapte  cin  he  wawayusna  tawa 
kta,  minha  wan  iyecen. 

14  Unkan  Jehowa  ie  ca  Mowis 
heciya ; 

15  Wicanagi  wan  gicaya  ohan- 
yan,  qa  Jehowa  taku  wakanyan 
tawa  en  ecinsniyan  wahtani  kin¬ 
han,  tohdajuju  kin  Jehowa  ekta 
hiyuye  kta,  tamdoka  wan  tahin- 
ca  etanhan  mazaska  seqel  tona 
idacin,  tipi  wakan  seqel  iyececa 
kici  on  hdajuju  kta. 

16  Hecen  taku  wakanyanpi  kin 
manon  qon  kicu  kta,  qa  izaptan 
kin  lie  kici  aopekiciciye  kta,  qa 
wawayusna  kin  he  qu  kta,  un¬ 
kan  wawayusna  kin  on  hdajuju- 
pi  tamdoka  on  akahpe  kiciye 
kta,  unkan  kieicajujupi  kta. 

17  Unkan  wicanagi  wan  wah¬ 
tani  kinhan,  qa  taku  wanji  Jeho¬ 
wa  econ  sni  wicasi  econ  kinhan, 
he  sdonye  sni  esta  he  wahtani, 
qa  on  hdajuju  kta. 

18  Qa  hdajuju  kta  e  wawayus¬ 
na  ekta  tahinca  etanhan  tamdo¬ 
ka  wan,  taku  idacin  kici  hiyuye 
kta,  unkan  taku  ecinsniyan  wa¬ 
htani,  qa  iyukcansniyan  nuni  kin 
heon  wawayusna  kin  akahpe  ki¬ 
ciye  kta,  unkan  kieicajujupi 
kta. 

19  On  hdajujupi  wan  hee ;  Je¬ 
howa  en  walitani  kin  on  hdajuju 
kta. 


WICOWOYAKE  6. 


20  Unkan  Jehowa  ie  ca  Mowis 
heciya  ; 

21  Wicanagi  wan  wahtani  qa 
taku  Jehowa  tawa  wan  manon 
kinhan,  qais  tuwe  ikiyedan  ti  en 
itonsni,  taku  yuhe  sipi  qais  ta¬ 
ku  wicakicihnaka  on,  qais  taku 
wicaki  kin  on  qais  tuwe  ikiye¬ 
dan  ti  kiyuse  kinhan  ; 

22  Qais  taku  wicakitaninpi  sni 
iyeye  ca  on  itonsni,  qa  taku  ka¬ 
sta  wicasta  econpi  kin  hena  wan- 
ji  en  wahtani,  qa  itonsniyan  on 
taku  wakan  caje  yate  cinhan  ; 

23  Hehan  kaketu  kta,  wahtani 
kin  on  hdajuju  kta  e  taku  wica¬ 
ki  qon  kicu  kta,  qa  is  taku  wi- 
cahnayan  on  yuha,  qa  is  taku 
kicihnakapi  qon,  qais  taku  wica- 
kitanin  sni  iyeye  ciqon. 

24  Qa  taku  kasta  on  taku  wa¬ 
kan  cajeyate  ca  itonsni  kin,  he 
ocowasin  kicu  kta,  qa  anpetu  to- 
han  hdajuju  kin  hehan  izaptan 
wan  aopekieiciye  kta,  qa  tuwe 
tawa  kin  kicu  kta. 

25  Nakun  on  hdajuju  kta  Je¬ 
howa  wakiyusnapi  wan  tahinca 
etanhan,  tamdoka  wan  zanika, 
taku  idacin  kici  hdajuju  kta  e 
wawayusna  ekta  hiyuye  kta. 

26  Unkan  wawayusna  kin  Je¬ 
howa  itokam  akahpe  kiciye  kta, 
unkan  taku  kasta  on  hdajuju  kta 
econ  qon,  iyohi  kicicajujupi  kta. 

WICOWOYAKE  6. 

1  Unkan  Jehowa  ie  ca  Mowis 
heciya, 

2  Aaron  qa  iye  cinca  hecon  wi- 
casi,qa  hewicakiya  wo ;  Wohuh- 
nahyapi  wosnapi  woope  kin  dee : 
Hanyetu  osan  wahna  wosnapi 
akan  itkonyan  un  kta,  ihanhanna 
kin  hehanyan,  qa  wahna  wosna¬ 
pi  akan  peta  kin  itkonye  cin 
heon  wohuhnaliyapi  kin  eciyapi. 

3  Unkan  wawayusna  kin  mini- 


huha  ska  mahen  unpi  kin  kicun 
qa  minihuha  ska  onze  oge  koya- 
ke  kta,  iye  celipi  akan,  qa  wo- 
huhnahyapi  wosnapi  caliota  peta 
wahna  wosnapi  akan  hulinage 
cin  he  icu  kta,  qa  wahna  wosna¬ 
pi  kin  icahda  ehnake  kta. 

4  Hehan  wokoyake  kin  hdu- 
sdoke  kta,  qa  wokoyake  to- 
keca  kicun  kta,  qa  cahota  kin 
liewoskantuya  aye  kta,  tukten 
taku  sica  wanica  ekta. 

5  Unkan  peta  wahna  wosnapi 
akan  yanke  cin  he  ohinniyan 
itkon  yapi  kta,  he  kasnipi  kte  sni. 
Unkan  he  akan  hanhanna  otoi- 
yohi  wawayusna  kin  can  ideye 
kta,  qa  he  akan  wohuhnaliyapi 
kin  aehnake  kta,  qa  he  akan  wo- 
pida  wosnapi  wasin  kin  izin  ye 
kta. 

6  Peta  kin  ohinniyan  wahna 
wosnapi  akan  itkon  yapi  kta,  to- 
hinni  sni  kte  sni. 

7  Unkan  minlia  woope  kin  dee, 
Aaron  cinhintku  wanji  he  Jeho¬ 
wa  itokam  wahna  wosnapi  ekta 
kahi  kta. 

8  Qa  minha  aguyapi  mdu  qa 
wihdi  etanhan  napohnaka  wan 
icu  kta,  qa  cansin  minha  akan 
un  kin  he  ocowasin,  qa  wahna 
wosnapi  kin  izin  ye  kta,  he  wo- 
kiksuye  wastemna  Jehowa  iyo- 
kipi. 

9  Unkan  taku  minha  etanhan 
okapte  cin  he  Aaron  qa  iye  cinca 
kin  aguyapi  onapohye  codan  yu- 
tapi  kta,  oyanke  wakan  kin  ohna, 
he  yutapi  kta,  itkokipapi  wakeya 
hocoka  kin  ohna  he  yutapi  kta. 

10  Qnnapoliye  on  spanyanpi 
kte  sni,  tuka  peta  on  wamiciyu- 
snapi  etanhan  wopamni  kin  he 
wicawaqu.  He  wakan  liinca, 
woahtani  wosnapi  kin  iyecen,  qa 
wokajuju  wosnapi  kin  iyecen. 

1 1  Anron  cinca  kin  tona  wica 
kin  hena  owasin  he  yutapi  kta. 

Nitoieagepi  yeye  cin  wokage  kin 
de  owihanke  wanice  kta,  tona 
wakanpi  kin  henana  taku  peta 
on  Jehowa  wakiyu^napi  kin  yu- 
tanpi  kta.  * 

12  Unkan  Jehowa  ie  ca  Mowis 
heciya, 

13  Aaron  qa  iye  cine  a  anpetu 
en  wanji  sdayapi  kinhan,  woahi 
kin  de  katiipi  kta,  aguyapi  mdu 
can  waksica  ohnaka  wanji,  min¬ 
ha  ohinniyan  wan,  hanke  hanhan- 
na  eca,  qa  hanke  htayetu  eca. 

14  Maza  wiceonpa  akan  wihdi 
en  cegugu  yaye  kta,  span  hehan 
hiyu  yaye  kta,  minha  yuspuspu- 
pi  wastemna  Jehowa  iyoldpi  ya- 
kahi  kta. 

15  Qa  tuwe  iye  cinca  etanhan 
hee  kiya  wawayusna  sdayapi 
kin  he  kage  kta,  he  ocowasin 
Jehowa  tawa  izinyapi  kta,  wo¬ 
kage  kin  de  owihanke  wanice 
kta. 

16  Hecen  wawayusna  minha 
tawa  kin  he  ocowasin  huhnahya- 
pi  kta,  tuwedan  he  etanhan  yute 
kte  sni. 

17  Unkan  Jehowa  ie  ca  Mowis 
heciya, 

18  Aaron  qa  iye  cinca  kin  he¬ 
cen  ewicakiya  wo :  Woahtani 
wosnapi  woope  kin  dee,  tukten 
wohuhnahyapi  patapi  kin  he  en 
woahtani  wo&napi  kin  patapi  kta, 
Jehowa  itokam  he  wakan  hinca. 

19  Wawayusna  tuwe  heon  wo- 
kajuju  kage  cin  he  yute  kta,  oyan- 
ke  wakan  kin  itkokipapi  wakeya 
hocoka  kin  en  he  yutapi  kta. 

20  Taku  ka&ta  he  cehpi  kin 
icahtake  cinhan  wakan  kta,  qa 
wokoyake  taku  kasta  he  we  kin 
akan  ehpeyapi  kin,  he  akan  hin- 
hpaye  cin  on,  oyanke  wakan  en 
yujajapi  kta. 

21  Qa  maka  cega  ohna  he  span- 
yanpi  kin  he  kamdecapi  kta,  qa 
mazasa  cega  ohna  he  spanyanpi 

kinhan,  he  payezapi  qa  mini  on 
yujajapi  kta. 

22  Wawayusna  tona  wicapi  kin 
hena  owasin  yutapi  kta,  he  wa¬ 
kan  hinca. 

23  Qa  woahtani  wosnapi  tona 
we  kin  on  akahpapi  kta  e  tipi 
wakan  ohna  itkokipapi  wakeya 
en  hiyuyapi  hena  yutapi  kte  sni, 
peta  on  huhnahyapi  kta. 

WICOWOYAKE  7. 

1  Unkan  on  hdajuju  wosnapi 
woope  kin  dee,  he  wakan  hinca. 

2  Tukte  wohuhnahyapi  wosna¬ 
pi  ktepi  kin  he  en  on  hdajujupi 
ktepi  kta,  qa  we  kin  he  wahna 
wosnapi  akan  ihduksan  ehpeya¬ 
pi  kta. 

3  He  etanhan  wasin  owasin  ahi 
kta,  sinte  kin  qa  wasin  supe  aka- 
hpe  cin  he; 

4  Qa  paksin  kin  napin,  qa  pa¬ 
ksin  sin  mica  en  yanke  cin  he,  qa 
pizi  pi  ikoyake  cin,  paksin  icahda 
he  yutokan  kte  ; 

5  Qa  hena  on  wawayusna  kin 
wahna  wosnapi  kin  izin  ye  ktu, 
peta  on  Jehowa  wakiyuinapi,  on 
hdajujupi  kin  hee. 

6  Wawayusna  wica  kin  hena 
owasin  he  yutapi  kta,  oyanke 
wakan  ohna  yutapi  kta,  he  wa¬ 
kan  hinca. 

7  Woahtani  wosnapi  kin,  qa  on 
hdajuju  wosnapi  kin  hena  woope 
kin  okonwanjidan ;  wawayusna 
kin  tuwe  hena  on  woakahpe  ka¬ 
ge  cin  he  tawa  kta. 

8  Qa  wawayusna  tuwe  wica^ta 
wan  wohuhnahyapi  kicicahi  kin¬ 
han,  wohuhnahyapi  ha  kin  he 
wawayusna  ahi  kin  he  tawa 
kta. 

9  Qa  minha  kin  oceti  akan 
spanyanpi  kin  he  owasin,  qa  ce¬ 
ga  ohna  qa  cega  ihupatonna  akan 
kagapi  kin  he  owasin  wawayus- 


WICOWOYAKE  7. 


na  kin  tuwe  he  ahi  kin  he  tawa 

kta. 

10  Tuka  minha  wihdi  icicahi- 
yapi,  qa  aguyapi  mdu  kin  hen  a 
iyuhpa  Aaron  cinca  kin  owasin 
otoiyohi  hunkawanjitku  iyececa 
tawapi  kta. 

11  Unkan  wopida  wosnapi  Je- 
howa  kahipi  kta  woope  kin  dee. 

12  Tuwe  he  woyatan  on  ahi 
kinhan,  woyatan  wosnapi  kici 
aguyapi  napohyapi  sni  wihdi  ici- 
cahiyapi,  qa  aguyapi  zibzibedan 
napohyapi  sni,  wihdi  on  sdayapi, 
qa  aguyapi  ceguguyapi  wihdi 
akastanpi ; 

13  Aguyapi  napohyapi  3ni  kici 
aguyapi  napohyapi  ahi  kta,  toahi 
wopida  woyatan  wosnapi  tawa 
on. 

14  Qa  woahi  kin  ocaje  owasin 
etanhan  aguyapi  wanjidan  wo- 
kosyapi  Jehowa  tawa,  wawayus- 
na  wopida  we  kin  amnimni  kin 
he  ektakiya  kahi  kta,  he  tawa 
kta. 

15  Qa  woyatan  wopida  wosna¬ 
pi  cehpi  kin  he  yutapi  kta,  anpe- 
tu  en  ahipi  kin  en,  hetanhan  on- 
gedan  ihanhanna  hehanyan  oka- 
ptapi  kte  sni. 

16  Tuka  toahi  kin  woyakapi 
wosnapi  qais,  itukihanpi  wosna¬ 
pi  kinhan,  anpetu  en  taku  wo- 
sna  ahi  kin  hen  yutapi  kta,  qa 
taku  okapte  cin  he  ihanhanna 
nakun  yutapi  kta. 

17  Qa  tado  wosnapi  anpetu 
ivamni  kin  hehanyan  okapte  cin 
he  peta  on  huhnahyapi  kta. 

18  Qa  wopida  wosnapi  tado  on- 
ge  anpetu  iyamni  en  yutapi  kin¬ 
han,  iyokipi  kte  6ni,  qa  tuwe  ahi 
kin  kiciyawapi  kte  sni,  taku  £i- 
camna  iyecece  kta,  wicanagi  kin 
tuwe  hetanhan  yute  cinhan  wo- 
sioe  cin  hduhe  kta. 

19  Cehpi  taku  sapa  wan  icahta- 
ke  cin  he  yutapi  kte  £ni,  he  pe- 


tan  huhnahyapi  kta.  Unkan  ceh¬ 
pi  kin  tona  ecepidan  kin  hena 
owasin  cehpi  yutapi  kta. 

20  Tuka  wicanagi  tuwe  toasa- 
pe  ikoyake  cin,  wopida  wosnapi 
cehpi  kin  Jehowa  wakiyusnapi 
kin  he  yute  cinhan,  wicanagi  kin 
he  taoyate  kin  etanhan  kaspapi 
kta. 

21  Qa  wicanagi  tuwe  taku  gapa 
yutan  kinhan,  wicasta  towa  asa- 
pe  qais  woteca  towaagape,  qais 
watutka  sapa  wan,  qa  wopida 
wosnapi  Jehowa  wakiyusnapi 
cehpi  etanhan  yute  cinhan  wi¬ 
canagi  kin  he  taoyate  etanhan 
kaspapi  kta. 

22  Unkan  Jehowa  ie  ca  Mowis 
heciya, 

23  Israel  cinca  kin  hecen  ewi- 
cakiya  wo  ;  Pte  wasin  kin,  qa 
tahinca  ska  wasin  kin,  qa  tato- 
kadan  wanunyanpi  wasin  kin 
ongedan  yatapi  kte  £ni. 

24  Taku  wayazanka  te  cin  wa- 
£in  kin,  qa  taku  wamanica  yata¬ 
pi  kin  wasin  kin  he  wowiyun- 
yanpi  kta,  tuka  he  yutapi  kte 
£ni. 

25  Tuwe  kagta  woteca  peta  on 
Jehowa  wakiyusnapi  kin  he  etan¬ 
han  wasin  onge  yute  cinhan  wi¬ 
canagi  kin  he  iye  taoyate  etan¬ 
han  kaspapi  kta. 

26  Nakun  yatipi  owasin  ohna 
we  ongedan  yatapi  kte  £ni,  wa- 
hupakoza  we  kin,  qa  woteca  we 
kin  unman  tukte  kasta. 

27  Wicanagi  tuwe  kasta  we  on¬ 
gedan  yute  cinhan  wicanagi  kin 
he  taoyate  kin  etanhan  kaspapi 
kta. 

28  Unkan  Jehowa  ie  ca  Mowis 
heciya ; 

29  Israel  cinca  kin  hecen  ewi- 
cakiya  wo,  Tuwe  kasta  wopida 
wosnapi  wan  Jehowa  kahi  kte 
cinhan, he  wopida  wognapi'toahi 
kin  Jehowa  ekta  hiyuye  kta. 

153 


LEWI 

30  lye  nape  kin  Jehowa  peta 
wosnapi  tawa  hiyuye  kta,  wa^in 
maku  iyahna,  maku  yuwintapi, 
Jehowa  itokam  he  yuwintapi 
kta  e  hiyuye  kta. 

31  Unkan  wawayusna  kin  wa- 
sin  kin  on  wahna  wosnapi  kin 
izinye  kta,  tuka  maku  kin  he 
Aaron  qa  iye  einca  kin  he  tawapi 
kta. 

32  Qa  hiyete  etapa  kin  he  wo- 
pida  wosnapi  nitawapi  etanhan 
wokozapi  wan  wawayusna  kin 
yaqupi  kta. 

33  Aaron  cinca  etanhan  tuwe 
wopida  wosnapi  we  kin,  qa  wa 
3in  kin  ahi  kinhan,  hiyete  eta¬ 
pa  kin  wobaspe  tawa  kta. 

34  Israel  cinca  wopida  wosna¬ 
pi  tawapi  etanhan,  maku  yuwin¬ 
tapi,  qa  hiyete  kozapi  kin  hena 
iwicawacu,  qa  Aaron  qa  iye  cin¬ 
ca  wicawaqu,  Israel  cinca  etan¬ 
han,  wokage  owihanke  wanica. 

35  Taku  peta  on  Jehowa  waki- 
yusnapi  etanhan  Aaron  wiyutapi 
tawa,  qa  iye  cinca  wiyutapi  ta¬ 
wapi  kin  hee:  Jehowa  wawaki- 
yusnapi  kta  e  en  awicahi  anpetu 
kin  he  en. 

36  He  Jehowa  wicaqu  si  kin 
anpetu  en  sdawicaye  cin  he 
ehan,  Israel  cinca  etanhan  wicoi- 
cagepi  yeye  cin,  wokage  owi¬ 
hanke  wanica. 

37  Wohuhnahyapi  on  woope 
kin  hee,  qa  nakun  minha  on,  qa 
woahtani  wosnapi  on,  qa  wo- 
kajuju  wosnapi  on,  qa  wojunyapi 
on,  qa  wopida  wosnapi  on. 

38  Jehowa  Mowis  hecon  si,  Si- 
na  he  ohna  anpetu  wan  Israel 
cinca  toahipi  Sina  hopuze  cin 
en,  Jehowa  ekta  ahi  wicasi  qe- 
han. 

WICOWOYAKE  8. 

1  Unkan  Jehowa  ie  ca  Mowis 
heciya, 


TOOPE. 

2  Aaron  qa  iye  cinca  om  iwica- 
eu  wo,  nakun  wokoyake  kin,  qa 
wihdi  on  sdawicayapi  kin,  qa 
woahtani  tatanka  kin,  qa  tamdo- 
ka  nonpa  kin,  qa  aguyapi  napoli- 
yapi  sni  wakiskotpa  kin. 

3  Qa  omniciye  owasin  itkokipa- 
pi  wakeya  tiyopa  ekta  wicakico 
wo. 

4  Unkan  token  Jehowa  econ  si 
kin  he  iyecen  Mowis  econ  ;  un¬ 
kan  omniciye  owasin  itkokipapi 
wakeya  tiyopa  ekta  mniciyapi. 

5  Unkan  Mowis  omniciye  kin 
hewicakiya,  Taku  Jehowa  econ 
unsioi  kin  dee. 

6  Hehan  Mowis  Aaron  qa  iye 
cinca  kin  awicahi,  qa  mini  on 
wicayujaja. 

7  Qa  mahenunpi  kin  koyag  ya, 
qa  ipiyake  on  ipiyag  kiciton,  qa 
nitoske  kin  koyag  ya,  qa  amdo 
akahpe  kin  akihnake  ca  amdo 
akahpe  ipiyake  kazuntapi  kin  on 
ipiyag  kiya,  hecen  amdo  kin 
akahpe  kiya. 

8  Qa  maku  akahpe  kin  akihna¬ 
ke  ca  iyoyam  wicaye  ca  ecetu 
wicaye  cin  maku  akahpe  kin  en 
iyeya. 

9  Qa  pa  akan  pa  ipahte  kin 
pahta,  qa  pa  ipahte  akan  ite 
ektakiya  mazaskazi  mdaska  wa- 
tesdake  wakan  pahta ;  Jehowa 
hecon  si  kin  he  iyecen. 

10  Unkan  Mowis  wihdi  on  sda¬ 
wicayapi  kin  icu,  qa  tipi  kin 
sdaya,  nakun  taku  ohna  un  kin 
owasin  ;  hecen  hena  yuwakan. 

1 1  Qa  he  etanhan  sakowin  aki- 
hde  wahnawosnapi  akan  ehpeya, 
qa  wahnawrosnapi  kin  sdaya,  na¬ 
kun  taku  on  kicanyanpi  owasin, 
nakun  maza  koka  kin,  qa  tacete- 
ta  kin ;  hecen  hena  yuwakan. 

12  Qa  wihdi  on  sdayapi  onge 
Aaron  pa  kin  akastan,  qa  he  yu¬ 
wakan  kta  e  sdaya. 

13  Unkan  Mowis  Aaron  cinca 

kin  awicahi,  qa  mahen  unpi  kin 
ikoyag  wicaya,  qa  ipiyake  on 
ipiyag  wicakiciton,  Jehowa  Mo- 
wis  hecon  £i  kin  he  iyecen. 

14  Qa  woahtani  tatanka  kin 
ikiyedan  hiyuya  ;  unkan  Aaron 
qa  iye  cinca  kin  tatanka  pa  akan 
napepi  aputakapi. 

15  Unkan  pata,  qa  Mowis  tye 
kin  icu  qa  napsukaza  wan  on 
wahna  wosnapi  he  kin  aihduk- 
san  iun,  hecen  wahna  wosnapi 
kin  wakiyusna,  qa  we  kin  wahna 
wosnapi  sicu  ekta  kastan,  hecen 
he  akan  akahpapi  kta  e  he  yu- 
wakan. 

16  Unkan  watejiksija  kin  he 
owasin  icu,  qa  pi  pizi  kin,  qa 
paksin  napin,  qa  paksin  sin,  qa 
Mowis  hena  on  wahna  wosnapi 
kin  izinya. 

17  Tuka  tatanka  pa  kin,qa  ceh- 
pi  kin  peta  on  huhnahya,  otipi 
kin  itankan,  Jehowa  Mowis  he¬ 
con  si  kin  he  iyecen. 

18  Hehan  woliuhnahyapi  ta- 
mdoka  kin  ahi,  unkan  Aaron  qa 
iye  cinca  kin  napepi  tamdoka  pa 
kin  aputakapi. 

19  Unkan  he  pata,  qa  Mowis  he 
we  kin  wahna  wosnapi  aihdu- 
ksan  aka&tan. 

20  Unkan  tamdoka  kin  token 
baspapi  kta  iyececa  baspaspa ; 
unkan  Mowis  tamdoka  pa  kin,  qa 
obaspe  kin,  qa  wasin  kin  izinya. 

21  Unkan  supe  kin  qa  huha  ldn 
mini  on  yujaja,  unkan  Mowis 
tamdoka  ocowasin  on  wahna 
wosnapi  kin  izinya,  peta  on  Je¬ 
howa  wakiyusnapi  wan  wohuh- 
nahyapi  wastemna  wiciyokipi 
wan  hee,  Jehowa  Mowis  hecon 
si  kin  he  iyecen. 

22  Unkan  tamdoka  inonpa  kin 
he  ahi,  ojunyapi  tamdoka  kin 
hee ;  unkan  Aaron  qa  iye  cinca 
kin  napepi  kin  tamdoka  pa  kin 
aputakapi. 


23  Unkan  he  pata,  qa  Mowis 
he  we  kin  etanhan  icu,qa  Aaron 
noge  etapa  inltpa  akan  ikiciun, 
nakun  napahunka  etapa  akan,  qa 
sipahunka  etapa  akan. 

24  Qa  Aaron  cinca  kin  awicahi, 
qa  Mowis  nogepi  etapa  inkpapi 
akan  we  kin  onge  iwicakiciun, 
nakun  napahunkepi,  qa  sipahun- 
kepi  etapa  akan,  qa  we  ihe  cin 
wahna  wosnapi  aihduksan  aka- 
stan. 

25  Qa  wasin  kin  icu,  nakun 
sinte  kin,  qa  watejiksija  ocowa¬ 
sin,  qa  pi  pizi  kin,  qa  paksin  na¬ 
pin,  qa  paksin  sin  kin  qa  hiyete 
etapa  kin  ; 

26  Nakun  aguyapi  napohyapi 
sni  wakiskotpa  Jehowa  itokam 
yanke  cin  etanhan  aguyapi  na¬ 
pohyapi  sni  hmiyanyan  wanji¬ 
dan,  qa  wihdi  aguyapi  hmiyan¬ 
yan  wanjidan,  qa  aguyapi  zib- 
zibedan  wanjidan,  qa  [hena  wa¬ 
sin  akan,  qa  hiyete  etapa  akan 
ehnaka. 

27  Qa  hena  owasin  Aaron  nape 
en  qu,  nakun  cinhintku  napepi 
en  ;  unkan  hena  kozapi,  Jehowa 
itokam  ;  wmkozapi  wan  hee. 

28  Unkan  napepi  etanhan  Mo¬ 
wis  hena  icu,  qa  on  wahna  wo¬ 
snapi  kin  izinya,  wohuhnahyapi 
akan,  wojunyapi  kin  hena  eepi, 
woomna  wiciyokipi  peta  waki¬ 
yusnapi  wan  hee. 

29  Unkan  Mowis  maku  kin  icu, 
qa  Jehowa  itokam  koza,  wokos- 
yapi  ojunyapi  tamdoka  etanhan 
obaspe  kin  he  Mowis  tawa,  Je¬ 
howa  Mowis  hecon  si  kin  he 
iyecen. 

30  Unkan  Mowis  sdayapi  wi¬ 
hdi  etanhan  icu,  qa  we  wahna 
wosnapi  akan  un  kin  etanhan,  qa 
Aaron  akan  ehpeya,  nakun  wo- 
koyake  tawa  akan,  qa  cinhin¬ 
tku  akan,  qa  cinhintku  tawoko- 
yakepi  akan,  hecen  Aaron  yuwa- 

han,  qa  tawokoyake,  qa  cinhin- 
tku,  qa  nakun  cinhintku  tawo- 
koyakepi. 

31  Unkan  Mowis  Aaron  qa  iye 
cinhintku  hewicakiya,  Itkokipa- 
pi  wakeya  tiyopa  kin  ekta  tado 
kin  ohanpo,  qa  heciya  he  yatapi 
kta,  qa  aguyapi  ojunyapi  kin  wa- 
kiskotpa  ohna  un  kin  he  nakun, 
hecon  cisipi  kin  he  iyecen,  Aa¬ 
ron  qa  iye  cinca  kin  he  yutapi 
kta,  epa. 

32  Qa  taku  okaptapi  tado  kin 
etanhan,qa  aguyapi  kin  etanhan, 
petan  elipeyayapi  kta. 

33  Qa  sakowin  can  itkokipapi 
wakeya  tiyopa  etanhan  inayapa- 
pi  kte  sni,  anpetu  ojunniyanpi 
kin  henakecapi  kte  cin  hehan- 
yan,  anpetu  sakowin  ninapepi 
ojunniyanpi  kta  nakas. 

34  Nakaha  eeon  cisipi  kin  he 
iyecen  Jehowa  econ  unsipi; 
akahpe  niciyapi  kta  heon. 

35  Qa  anpetu  sakowin,  anpetu 
hanyetu  koya,  itkokipapi  wake¬ 
ya  tiyopa  ekta  nankapi  kta,  qa 
Jehowa  topatan  kin  yapatanpi 
kta,  hecen  nitapi  kte  sni,  hecen 
econ  cisipi  heon  etanhan. 

36  Unkan  Aaron,  qa  iye  cinca 
kin  taku  Jehowa  Mowis  nape  on 
econ  wicasi  kin  owasin  econpi. 

WICOWOYAKE  9. 

1  Unkan  anpetu  isahdogan  he- 
han  Mowis  Aaron  qa  iye  cinca 
kin  wicakico,  nakun  Israel  hun- 
kawicayapi. 

2  Qa  Aaron  heciya,  Ptejicadan 
wan  pte  wanunyanpi  cinca  wo¬ 
ahtani  wosnapi  on  icu,  qa  tam- 
doka  wan  wohuhnahyapi'on,  na- 
pin  zanipi,  qa  Jehowa  itokam 
awicahi  wo. 

3  Qa  Israel  cinca  kin  hecen 
ewicayakiye  kta,  Tatokadan 
mdoka  wan  woahtani  wosnapi 

on  icupo,  qa  wohuftnahyapi  on 
ptejicadan  wan,  qa  amnos  wan, 
napin  waniyetu  wanjidan  zanipi. 

4  Qa  tatanka  wan,  qa  tamdoka 
wan  wopida  wosnapi  on,  Jehowa 
itokam  wakiyusnapi  kta  ;  nakun 
minha  wihdi  icicahiyapi ;  anpe¬ 
tu  kin  de  Jehowa  niyepi  en  ihdu- 
tanin  kta,  heon  etanhan. 

5  Unkan  taku  Mowis  itkokipa¬ 
pi  wakeya  tiyopa  ekta  au  wicasi 
kin  he  aupi,  qa  omniciye  kin  oco- 
wasin  ikiyedan  hiyupi  qa  Jehowa 
itokam  najinpi. 

6  Unkan  Mowis  heya,  Taku  Je¬ 
howa  hecon  nigipi  kin  dee,  hecen 
Jehowa  towitankin  niyepi  en 
ihdutanin  kta. 

7  Unkan  Mowis  Aaron  heciya, 
Wahna  wosnapi  kin  ikiyedan  u, 
qa  woahtani  wosnapi  nitawa,  qa 
wohuhnahyapi  nitawa  kin  kaga 
wo,  hecen  niye  on,  qa  oyate  kin 
on  akahpe  yakiye  kta,  nakun 
oyate  toahi  kin  kaga  wo,  hecen 
hena  on  akahpe  yakiye  kta,  Je¬ 
howa  econ  nisi  kin  he  iyecen. 

8  Unkan  Aaron  wahna  wosnapi 
kin  ikiyedan  hiyu,  qa  ptejicadan 
woahtani  wosnapi  tawa  kin  pata. 

9  Unkan  Aaron  cinca  kin  we 
kin  kahipi,  unkan  napsukaza  wan 
we  kin  en  oputkan,  qa  wahna 
wosnapi  he  akan  iun,  qa  we  kin 
wahna  wosnapi  sicu  ekta  kastan. 

10  Unkan  woahtani  wo&napi 
etanhan  wa£in  kin,  qa  paksin 
kin,  qa  pi  etanhan  pizi  on  wahna 
wosnapi  kin  izinya,  Mowis  econ 
si  kin  he  iyecen. 

11  Unkan  tado  kin,  qa  ha  kin 
huhnahya,  owanka  itankan. 

12  Hehan  wohuhnahyapi  kin 
pata  ;  unkan  Aaron  cinca  kin  we 
kin  kahipi,  unkan  he  wahna  wo¬ 
snapi  aihduk^an  akastan. 

13  Unkan  wohuhnahyapi  kin 
kahipi,  obaspe  kin,  qa  pa  kin,  un¬ 
kan  izinya  wahna  wosnapi  akan. 

14  Qa  6upe  kin,  qa  huha  kin, 
yujaja,  qa  wohuhnahyapi  wahna 
wosnapi  akan  izinya. 

15  Qa  oyate  toahi  kin  he  ahi, 
qa  tatokadan  mdoka  woahtani 
wosnapi  oyate  tawapi  kin  he  icu, 
qa  pate  ca  wayusna,  tokaheya 
qon  he  iyecen. 

16  Qa  wohuhnahyapi  kin  ahi, 
qa  woyaco  kin  he  iyecen  ecaki- 
con. 

17  Qa  minlia  kin  he  ahi,  qa  he- 
tanhan  napohnaka  wan  icu,  qa 
hanhanna  wohuhnahyapi  iyahna 
wahna  wosnapi  akan  izinya. 

18  Qa  tatanka  qa  tamdoka  oyate 
wopida  wakiyusnapi  kin  hena 
pata ;  unkan  Aaron  cine  a  kin  we 
kin  kahipi,  unkan  he  wahna  wo- 
£napi  aihduksan  akastan. 

19  Unkan  tatanka  etanhan,  qa 
tamdoka  etanhan  wasin  kin,  sin- 
te  kin,  qa  watejiksija,  qa  paksin 
kin,  qa  pi  pizi  kin  kahipi. 

20  Qa  wasin  kin  maku  kin  akan 
ehnakapi,  qa  wasin  kin  on  wa¬ 
hna  wosnapi  kin  izinya. 

21  Qa  maku,  qa  hiyete  etapa 
kin  Aaron  kosya,  Jehowa  itokam 
wokosyapi,  Mowis  econ  si  kin 
he  iyecen. 

22  Qa  Aaron  oyate  ektakiya 
nape  kin  hduwinta,  qa  wicaya- 
waste ;  hehan  woahtani  wosna¬ 
pi,  qa  wohuhnahyapi,  qa  wopida 
wosnapi  kage  cin  etanhan  Jidicu. 

23  Unkan  Mowis  Aaron  kici 
itkokipapi  wakey  a  en  ipi,qa  tan- 
kan  inanpapi,  qa  oyate  kin  wica- 
yawastepi ;  unkan  Jehowa  to- 
witan  kin  oyate  kin  owasin  en 
ihdutanin. 

24  Unkan  Jehowa  itokapatan- 
han  peta  inanpe  ca  wohuhnahya¬ 
pi  kin,  qa  wasin  kin  wahna  wo¬ 
snapi  akan  hulinahya.  Unkan 
oyate  kin  owasin  he  wanyakapi, 
qa  panpanpi,  qa  makipusdiya  ili- 
payapi. 


WICOWOYAKE  10. 

1  Unkan  Aaron  cinca  kin  Na- 
dab  qa  Abihu  iyohi  tamaza  mda- 
ska  icu,  qa  hena  akan  peta  ehna¬ 
kapi,  qa  he  akan  wizinyapi  ka- 
dapi,  qa  peta  tokeca  Jehowa  ito¬ 
kam  kahipi,  hecon  wicasi  sni 
taka. 

2  Unkan  Jehowa  itokapa  tan- 
han  peta  inanpe  ca  huhnah  wi- 
caya. 

3  Unkan  Mowis  Aaron  heciya, 
Jehowa  heye  ciqon  he  dee,  Tona 
mikiyedan  hipi  kin,  mayawakan- 
pi  kta,  qa  oyate  owasin  itokam 
mayutanpi  kta,  eya,  Unkan  Aa¬ 
ron  inina  yanka. 

4  Unkan  Mowis  Aaron  ateye 
Uziel  cinca  kin  Misael  qa  Elitza- 
pan  wicakipan,  qa  hewicakiya, 
Ikiyedan  upo,  qa  nihunkawan- 
jipi  kin  tipi  wakan  itokapa  tan- 
han  awdeayapo,  hewmskantuya. 

5  Unkan  en  hipi,  qa  mahen  un- 
pi  ohna  owanka  itankan  awica- 
yapi,  Mowis  eye  cin  he  iyecen. 

6  Unkan  Mowis  Aaron  qa  iye 
cinca  kin  Eleazar  qa  Itamar  he¬ 
wicakiya,  Pa  bakisdapi  sni  po,  qa 
wokoyake  hdutokecapi  sni  po ; 
hecanonpi  kinhan  okini  nitapi 
kta,  qa  omnieiye  ocowasin  en 
wocanteptanye  u  kta ;  tuka  ni- 
hunkawanjipi,  Israel  cinca  tipi 
ocowasin  wogu  kin  Jehowa  gu- 
ye  cin  he  aceyapi  kta. 

7  Unkan  Jehowa  tosdaye  wi- 
hdi  aniunpi,  heon  itkokipapi  wa- 
keya  tiyopa  etanhan  inayapapi 
kte  sni,  okini  ni  tapi  kta,  eya. 
Unkan  Mowis  eye  cin  ecen  econ- 
pi. 

8  Unkan  Jehowa  ie  ca  Aaron 
heciya, 

9  Itkokipapi  wakeya  ekta  yahi- 
pi  eca  minisa,  qa  miniwakan  da- 
tke  kte  sni,  niye  qa  nakun  nicin- 
ca,  hecen  nitapi  kte  sni.  Woka- 

ge  kin  de  owihanke  waniea  ni- 
toicagepi  yeye  cin. 

10  Qa  hecen  taku  wakan  qa  ta- 
ku  wakan  sni  otahedan  dukinu- 
kanpi  kta,  qa  taku  sapa  qa  taku 
ecedan  otahedan : 

11  Qa  hecen  wokage  Jehowa 
Mowis  nape  eciyatanhan  enici- 
yapi  kin,  hena  owasin  Israel  cin- 
ca  kin  onspe  wicayakiyapi  kta. 

12  Unkan  Mowis  Aaron  qa  iye 
cinca  kin  nahanhin  en  unpi,  Ele- 
azar  qa  Itamar  hewicakiya,  Min- 
ha  Jehowa  tapeta  wosnapi  etan- 
han  taku  okaptapi  kin  he  icu,  qa 
napohyapi  sni  yutapo,  wahna 
wosnapi  icahda,  he  wakan  hin- 
ca. 

13  Qa  he  oyanke  wakan  ohna 
yutapi  kta ;  taku  peta  on  Jeho¬ 
wa  wakiyusnapi  etanhan  wopa- 
mni  nitawa,  qa  nicinca  wopamni 
tawapi  kin  hee,  heon  hecen  econ 
cisipi  nakas. 

14  Qa  maku  kosyapi,  qa  hiyete 
yuwintapi  kin,  hena  oyanke  wa- 
kasote  sni  ohna  yatapi  kta,  niye 
qa  nicinksi  qa  nicunksi  opapi 
kta,  wopamni  nitawa,  qa  nicinca 
wopamni  tawapi  Israel  cinca 
wopida  wo&napi  kin  etanhan  ni- 
cupi  nakas. 

15  Hiyete  yuwintapi  kin  qa  ma¬ 
ku  kosyapi  kin  wasin  iyahna  hi- 
yuyapi  kta,  wokosyapi  Jehowa 
itokam  kosyapi  kta  heon,  qa  he 
nitawa  kta,  qa  nicinca  nakun  ta¬ 
wapi  kta,  wokage  owihanke  wa- 
nica,  Jehowa  econ  unsipi  kin  he 
iyecen. 

16  Unkan  Mowis  tatokadan  wo- 
ahtani  wosnapi  kin  he  nina  aki- 
ta,  taka  huhnahyapi ;  heon  Ele- 
azar  qa  Itamar  Aaron  cinca  na- 
hahin  en  unpi  canniye  wicaye  ca 
lieya, 

17  Tokeca  woahtani  wosnapi 
kin  he  yatapi  sni,  oyanke  wakan 
ohna,  he  wakan  hinca,  qa  omni- 

ciye  sicaya  ohanyanpi  kin  duha- 
pi  kta  e  he  nicupi,  qa  akahpe  wi- 
cayayapi  kta  e  Jehowa  itokam. 

18  Ito  he  we  kin  tipi  wakan 
mahen  hiyuyapi  sni  heon  tipi  wa¬ 
kan  ohna  he  yatapi  kta  iyececa, 
econ  cisipi  kin  he  iyecen. 

19  Unkan  Aaron  Mowis  heciya, 
Ito  nakaha  woahtani  wosnapi  ta¬ 
wapi  qa  tohuhnahyapi  kin  hena 
Jehowa  itokam  ahipi,  unkan  ta¬ 
ku  hececa  amakipapi,  unkan  an- 
petu  kin  de.  woahtani  wosnapi 
wate  kte  cin  he  Jehowa  iyokipi 
ye  kta  he  1 

20  Unkan  Mowis  he  nahon  qe- 
han  he  iyokipi. 

WICOWOYAKE  11. 

1  Unkan  Jehowa  ie  ca  Mowis 
Aaron  kici  hewicakiya, 

2  Israel  cinca  kin  hecen  ewi- 
cakiyapo.  Taku  maka  akan  ni 
un  kin  owasin  etanhan  woteca 
kin  dena  yatapi  kta. 

3  Woteca  tona  wayatakonza 
sake  jate  sake  ocowasin  kinaspe 
cin  hena  owasin  yatapi  kta. 

4  Tuka  dena  wayatakonzapi 
qais  sake  jatapi  esta  yatapi  kte 
sni ;  camo  kin  he  wayatakonza 
esta  sake  kin  kinaspe  sni,  he  sa¬ 
pa  yadakapi  kta. 

5  Qa  sapan  kin  he  wayatakonza 
esta  sake  kin  kinaspe  sni  heon  he 
sapa  yadakapi  kta. 

6  Qa  mastinca  kin  he  wayata¬ 
konza  esta  sake  kinaspe  sni  heon 
he  sapa  yadakapi  kta. 

7  Qa  kukuse  kin  he  sake  jata, 
qa  sake  ocowasin  kinaspe  esta 
wayatakonze  sni  heon  he  sapa 
yadakapi  kta. 

8  Hena  cehpi  kin  ongedan  ya¬ 
tapi  kte  sni,  qa  tapi  tancan  du- 
tanpi  kte  sni,  hena  sapa  yadaka¬ 
pi  kta. 

9  Unkan  taku  mini  oicage  cin 

owasin  etanhan  dena  yatapi  kta, 
Taku  hoape,  qa  hocespu  yukan, 
mini  oicage,  mde  ohna,  qa  wak- 
pa  ohna,  hena  owasin  yatapi 
kta. 

10  Qa  taku  mde  ohna  qa  wak- 
pa  ohna  hoape  qa  J^oeespu  wani- 
ce  cinhan,  taku  mini  oniwan,  qa 
taku  nagi  ni  un  kin,  hena  owa¬ 
sin  etanhan  yatapi  kte  sni,  hena 
wowahtesni  yadapi  kta. 

11  Hena  wowahtesni  yadapi 
kta,  heon  cehpipi  etanhan  yata¬ 
pi  kte  sni,  qa  tapi  tancan  wahte- 
sni  yadapi  kta. 

12  Taku  mini  ohna  hoape,  qa 
hocespu  wanice  cin  hena  owasin 
wowahtesni  yadapi  kta. 

13  Unkan  wahupakoza  dena 
wahtesni  yadapi  kta,  liuya,  qa 
wamdi,  qa  anog  paska  ;  hena  ya¬ 
tapi  kte  sni,  hena  wowahte  sni. 

14  Qa  daa,  qa  canska  wanmdi- 
dan  ocaje  owasin  ; 

15  Qa  kangi  ocaje  owasin  ; 

16  Qa  hinhanska,  qa  heca,  qa 
canska,  qa  cetan  ocaje  owasin ; 

17  Qa  hinhan  kaga,  qa  huntkan, 
qa  yanesupa, 

18  Qa  tinsemet,  qa  mdega,  qa 
mdoza ; 

19  Qa  hoka,  qa  pehan,  qa  upu- 
pa,  qa  hupawakihdaka. 

20  Taku  kinyan  sdohan,  siha 
topa  awinta  kin  hena  owasin  wo¬ 
wahtesni  yadapi  kta. 

21  Tuka  taku  kinyan  sdohan 
siha  topa  awinta  etanhan  dena 
yatapi  kta,  tona  siha  iwankam 
hu  nonpa  yukanpi  on  maka  ai- 
psicapi  kin  hena. 

22  Hena  etanhan  dena  yatapi 
kta,  psipsicadan  qa,  hehakacan- 
teyusnisnija  ocaje  owasin. 

23  Tuk^  taku  kinyan  sdohan 
siha  topa  yuke  sni  kin  hena  owa¬ 
sin  wowahtesni  yadakapi  kta. 

24  Qa  dena  on  niyusapapi  kta, 
tuwe  kasta  dena  wanji  te  cin 


yutan  kinhan  htayetu  aiyahdeya 
sape  kta. 

25  Qa  tuwe  hena  wanji  te  cin 
qin  kinhan  wokoyake  hdujaja 
kta,  qa  htayetu  aiyahdeya  sape 
kta. 

26  Woteca  tona  sake  gangata 
esta  sake  ocowasin  kinaspe  sni, 
qa  wayatakonze  sni  kin  hena 
owasin  sapa  yadakapi  kta,  tuwe 
kasta  hena  wanji  te  cin  yutan 
kinhan  sape  kta. 

27  Qa  wamanica  tona  nape  ama- 
ni,  hu  topa  amani  kin  hena  owa¬ 
sin  sapa  yadapi  kta,  tuwe  kasta 
hena  tapi  wanji  yutan  kinhan 
htayetu  aiyahdeya  sape  kta, 

28  Qa  tuwe  hena  tapi  qin  kin¬ 
han  wokoyake  hdujaja  kta,  qa 
htayetu  aiyahdeya  sape  kta,  he¬ 
na  sapa  yadapi  kta  nakas. 

29  Unkan  taku  maka  asdohan 
ehna  dena  sapa  yadapi  kta,  na- 
peheyatahdedan  kin,  qa  hi  tun 
ka,  qa  kezunta  ocaje  owasin. 

30  Qa  ahdeskadan,  qa  koha,  qa 
mini  wamnuhadan,  qa  homat,  qa 
tinsamet, 

31  Taku  sdohan  ehna  hena  sa¬ 
pa  yadapi  kta,  tuwe  kasta  hena 
tapi  wanji  yutan  kinhan  htayetu 
aiyahdeya  sape  kta. 

32  Taku  kasta  hena  etanhan 
wanji  te  cin  ahinhpaye  cinhan 
sape  kta,  canwaksica,  qa  ogepi, 
qa  wakihdaka,  qa  wojuha,  taku 
kasta  on  wohtani  econpi  kin  hena 
owasin  minin  iyeyapi  kta,  qa 
htayetu  aiyahdeya  sape  kta,  he- 
han  ska  kta. 

33  Qa  maka  waksica  tona  ohna 
hena  wanji  ohinlipaye  cin  taku 
ohna  un  kin  owasin  sape  kta,  qa 
waksica  kin  kamdecapi  kta. 

34  Taku  yutapi  tona  hena  etan¬ 
han  mini  atpapsonpi  kin  hena 
owasin  sape  kta,  qa  woyatke 
waksica  kin  hena  ohna  yatkanpi 
kin  sape  kta. 


159 


LEWI 

35  Qa  taku  kasta  hena  te  onspa 
ahinhpaye  cin  he  sape  kta,  ma- 
ka  cega  qa  maka  oceti  kinhan 
kamdecapi  kta,  hena  sapapi,  qa 
sapa  yadakapi  kta. 

36  Tuka  wakoniya,  qa  miniowe 
mini  ota  kiwitaye  cin  he  sape  kte 
sni ;  tuka  taku  tancanpi  te  wan 
icahtake  cinhan  sape  kta, 

37  Unkan  tancanpi  te  etanhan 
su  wojupi  ahinhpaye  cinhan  wo- 
jupi  kin  sape  kte  6ni. 

38  Tuka  wojupi  minin  hpan- 
yanpi  qa  tancanpi  te  etanhan  on¬ 
spa  ahinhpaye  cinhan  sapa  ya¬ 
dakapi  kta. 

39  Unkan  woteca  yatapi  kin 
wanji  te  cinhan  tuwe  tancan  te 
yutan  kinhan  htayetu  aiyahdeya 
sape  kta. 

40  Qa  tuwe  hena  tancan  te  on- 
£pa  yute  cinhan  wokoyake  kin 
hdujaja  kta,  qa  htayetu  aiyahde¬ 
ya  sape  kta,  qa  tuwe  tancan  te 
cin  onspa  qin  kinhan  wokoyake 
hdujaja  kta,  qa  htayetu  aiyahde¬ 
ya  sape  kta. 

41  Qa  watutka  maka  asdohan 
kin  hena  owasin  wowahte  sni, 
hena  yutapi  kte  sni. 

42  Taku  itpi  asdohan,  qa  siha 
topa  esta  sdohan,  qa  siha  ota  na- 
kun  taku  kasta  maka  asdohan 
kin  hena  yatapi  kte  sni,  hena 
wowahte  sni  nakas. 

43  Ihnuhan  watutka  sdohan  kin 
on  ninagipi  wowahtesni  nicica- 
gapi  kin,  qa  ihnuhan  hena  on 
nihdusapapi  kin,  qa  hecen  hena 
on  nisapapi  kta. 

44  Jehowa  Wakanyadapi  kin  he 
miye  heon  nihduwakanpi  kta,  qa 
mis  mawakan  heon  wakanyan 
yaunpi  kta ;  qa  ihnuhan  watutka 
wan  taku  ka£ta  maka  asdohan  on 
ninagipi  kin  nihdusapapi  kin. 

45  Jehowa  he  miye  qa  wakan- 
mayadapi  kta  e  heon  Egupta 
makoce  etanhan  hdmanpe  ciya- 

pi,  qa  mis  mawakan  heon  wa¬ 
kanyan  yaunpi  kta. 

46  Woteca  on,  qa  wahupakoza 
on,  qa  nagi  niyake  mini  oskan- 
£kan  owasin  on,  qa  nagi  maka 
asdohan  owasin  on  woope  kin 
hee. 

47  Taku  6apa  qa  taku  ecedan 
otahedan  yukinukan  kta,  qa  taku 
niya  yutapi  kta,  qa  taku  niya  yu¬ 
tapi  kte  sni  otahedan. 

W1COWOYAKE  12. 

1  Unkan  Jehowa  ie  ca  Mowis 
heciya, 

2  Israel  cinca  kin  hecen  ewi- 
cakiya  wo,  Winohinca  wan  ihdu- 
sake  ca  cinca  wica  wan  ton  kin¬ 
han,  anpetu  sakowin  sape  kta 
anpetu  isnati  ececa  kin  hehan- 
yan  sape  kta. 

3  Unkan  anpetu  i^ahdogan  en 
cinhintku  ce  inkpaha  kin  baki- 
hdayapi  kta. 

4  Unkan  winohinca  kin  anpetu 
wikcemna  yamni  sanpa  yamni 
we  yuskapi  kin  en  yanke  kta,  ta¬ 
ku  kasta  yuwakanpi  kin  icahta¬ 
ke  kte  £ni,  qa  tipi  wakan  kin  en 
i  kte  6ni,  anpetu  yuskapi  hena- 
keca  kte  cin  hehanyan. 

5  Unkan  cinca  ton  kin  he  win- 
yan  kinhan  anpetu  aketopa  sape 
kta  isnati  kin  iyececa,  qa  anpetu 
wikcemna  sakpe  sanpa  &akpe  we 
yuskapi  en  yanke  kta. 

6  Unkan  anpetu  yuskapi  cin¬ 
hintku  on,  qais  cunwintku  on 
henakeca  kinhan,  wohuhnahyapi 
on  amnos  wan  waniyetu  wanji- 
dan,  qa  woahtani  wosnapi  on 
wakiyedan  cinca  wan,  qais  tin 
wakiyedan  wanji  itkokipapi  wa- 
keya  tiyopa  ekta  wawayusna 
ekta  kahi  kta. 

7  Unkan  hena  Jehowa  itokam 
ahi  kta  qa  winohinca  on  akahpe 
kta,  unkan  we  kaduze  cin  etan- 

han  ska  kta.  Winohinca  cinca 
wica  qais  winy  an  ton  kin  on 
woope  kin  hee. 

8  Qa  nape  kin  taku  tahinca 
w.an  iyohi  iyeye  sni  kinhan  tin- 
wakiyedan  nonpa  qais  wakiye- 
dan  cinca  nonpa  icu  kta,  wanji 
wohuhnahyapi  on  qa  wanji  woa- 
htani  wosnapi  on,  unkan  wawa¬ 
yusna  akalipe  kiciye  kta,  hecen 
ska  kta. 

WICOWOYAKE  13. 

1  Unkan  Jehowa  ie  ca  Mowis 
Aaron  kici  hewicakiya, 

2  Wica^ta  wan  cehpi  uka  ohna 
oyuhi  wan,  qais  han  wan,  qais 
wiyega  wan  tanin,  qa  he  cehpi 
uka  ohna  leprosi  makosica  iye- 
ceca  kinhan,  Aaron  wawayusna 
qais  iye  cinca  wawayusnapi  wan 
en  hiyuyapi  kta. 

3  Unkan  wawayusna  kin  ma¬ 
kosica  cehpi  uka  ohna  wanyake 
kta;  unkan  makosica  ohna  hin 
kin  hota  aye  einhan  qa  makosi¬ 
ca  kin  cehpi  uka  sanpa  mahen 
iyaya  tanin  kinhan,  leprosi  ma¬ 
kosica  hee :  heon  wawayusna  kin 
he  wanyake  ca  yasape  kta. 

4  Tuka  wiyege  cehpi  uka  ohna 
kin  he  hota  qa  uka  sanpa  mahen 
iyaye  3ni  tanin  kinhan,  qa  hin 
kin  hota  aye  sni  kinhan,  wawa¬ 
yusna  kin  makosica  ececa  kin 
anpetu  sakowin  kaskahnake  kta. 

5  Unkan  anpetu  isakowin  en 
wawayusna  kin  wanyake  kta ; 
unkan  makosica  kin  ecen  yanke 
ca  uka  ohna  sanpa  iyaye  sni  wa¬ 
nyake  einhan,  wa  yusna  kin  he 
anpetu  sakowin  inonpa  kaska 
hnake  kta. 

6  Unkan  anpetu  isakowin  inon- 
pa  en  ake  wawayusna  kin  wan¬ 
yake  kta,  unkan  awicakehan 
makosica  kin  san,  qa  uka  ohna 
makosica  kin  kahtanye  sni  kin¬ 


han,  wawayusna  kin  yaska  kta, 
cespu  wan  hee,  heon  wokoyake 
hdujaja  kta  qa  ska  kta. 

7  Tuka  wawayusna  yuska  kta 
e  wanyake  cin  he  iyohakam,  ce¬ 
spu  kin  uka  ohna  kahtan  aye 
einhan  ake  w'awayusna  kin  en 
ihdutanin  kta. 

8  Unkan  wawayusna  kin  wan¬ 
yake  kta,  unkan  awicakehan  ce¬ 
spu  kin  uka  en  kahtan  aye  cin- 
han,  wawayusna  kin  he, yasape 
kta ;  leprosi  hee. 

9  Tohan  leprosi  makosica  wi- 
casta  wan  en  un  kinhan,  he 
wawayusna  kin  en  hiyuyapi 
kta. 

10  Unkan  wawayusna  kin  aton- 
wan  kta,  unkan  inyun  ha  ohna 
oyuhi  hota  wan,  qa  hin  kin  hota 
aya,  qa  oyuhi  ohna  cehpi  ni  tanin 
kinhan, 

11  Leprosi  tanina  cehpi  uka 
ohna  hee,  unkan  wawayusna  kin 
he  yasape  kta,  hee  sapa  heon 
kaska  hnake  kte  sni. 

12  Unkan  leprosi  ha  ohna  nina 
ahinape  ca  leprosi  kin  makosica 
ececa  ha  kin  ocowasin  pa  etan- 
han  siha  .aiyahdeya  wawayusna 
taku  wanyake  cin  iyuhpa  aka- 
hpe  einhan, 

13  Qa  inyun  leprosi  cehpi  iyu¬ 
hpa  akahpe  cin  he  wawayusna 
kin  wanyake  einhan,  makosica 
ececa  kin  he  yaska  kta,  ocowa¬ 
sin  hota  icu,  hee  ska. 

14  Tuka  tohan  he  ohna  cehpi 
niyake  tanin  kinhan  sape  kta. 

15  Qa  wawayusna  cehpi  niya¬ 
ke  cin  he  wanyake  ca  yasape 
kta,  cehpi  niyake  cin  hee  sapa, 
leprosi  hee. 

16  Tuka  cehpi  niyake  ihduto- 
keca,  qa  hota  icu  kinhan,  ake 
wawayusna  en  hi  kta. 

17  Unkan  wawayusna  wanyake 
kta,  unkan  makosica  kin  hota 
icu  kinhan,  wawayusna  kin  ma- 

kosica  ececa  kin  yaska  kta,  hee 
ska. 

18  Unkan  cehpi  uka  hin  ohna 
siyakao  qon  okiziyapi, 

19  Qa  siyakao  yanke  ciqon 
ohna  oyulii  hota  wan,  qais  wi¬ 
yega  hota  kitanna  sa  kinhan, 
wnwayusna  kin  wanyag  yapi 
kta. 

20  Unkan  wawayusna  kin  he 
wanyake  ca  inyun  uka  kin  sanpa 
mahen  iyaye  ca  hin  kin  hota  icu 
kinhan*  wawayusna  kin  he  ya¬ 
sape  kta,  leprosi  makosica  siya¬ 
kao  qon  ohna  ahinape  cin  hee. 

21  Tuka  wawayusna  kin  he 
w7anyaka  unkan  ohna  hin  hota 
wanice  ca  uka  sam  mahen  iyaye 
sni  qa  hee  san  kinhan,  wawayu¬ 
sna  kin  he  kaskahnake  kta  anpe- 
tu  sakowin. 

22  Unkan  uka  ohna  kahtan  aye 
cinhan  yasape  kta,  makosica  wan 
hee. 

23  Tuka  wiyege  cin  ohna  yan¬ 
ke  ciqon  ecen  han,  qa  kahtanye 
sni  kinhan,  siyakao  osnaze  wan 
hee,  heon  wawayusna  kin  yaska 
kta. 

24  Unkan  tohan  cehpi  uka  kin 
ohna  peta  ogu  yuke  ca  ogu  owe 
kin  wiyega  hota  kitanaa  sa  qais 
ocowasin  hota  kinhan, 

25  Wawayusna  kin  wanyake 
kta,  unkan  wiyega  kin  uka  san¬ 
pa  mahen  iyaya  tanin,  qa  he 
ohna  hin  kin  hota  aye  cinhan, 
leprosi  osnaze  ohna  ahinanpe 
cin  hee,  unkan  wawayusna  kin 
he  yasape  kta ;  leprosi  makosica 
hee. 

26  Tuka  wawayusna  he  wan- 
yaka,  unkan  awicakehan  wiyega 
ohna  hin  hota  wanice  ca  uka 
kin  sanpa  mahen  iyaye  sni,  tuka 
hee  san  kinhan,  wawayusna  kin 
sakowin  can  kaska  hnake  kta. 

27  Qa  anpetu  isakowin  en  wa¬ 
wayusna  kin  he  wanyake  kta, 

uka  ohna  kahtan  aye  cinhan  wa¬ 
wayusna  kin  he  yasape  kta,  lep¬ 
rosi  makosica  hee. 

28  Tuka  wiyega  kin  ohna  yan¬ 
ke  ciqon  ecen  han,  ha  ohna  ka¬ 
htan  sni  tuka  hee  san  kinhan, 
ogu  kin  oyuhi  wan  hee,  heon 
wawayusna  kin  he  yaska  kta, 
ogu  osnaze  wan  hee. 

29  Unkan  wicasta  qais  wino- 
hinca  paha  ohna,  qais  putinhin 
ohna  makosica  yuke  cinhan, 

30  Wawayusna  kin  makosica 
kin  wanyake  kta,  unkan  uka 
sanpa  mahen  iyaya  tanin  kinhan, 
qa  ohna  hin  zi  zibzipedan  yuke 
cinhan,  waAvayusna  kin  he  yasa¬ 
pe  kta,  netaq  hee  paha  qais  pu¬ 
tinhin  leprosi  hee. 

31  Unkan  wawrayusna  kin  ne¬ 
taq  makosica  wanyaka,  uka  ihu- 
kuya  tanin  sni  kinhan,  qa  ohna 
hin  sapa  wanice  cinhan,  wawa¬ 
yusna  kin  netaq  makosica  ececa 
kin  anpetu  sakowin  kaska  hnake 
kta. 

32  Unkan  anpetu  isakowin  en 
wawayusna  kin  makosica  kin 
wanyake  kta,  unkan  netaq  kin 
awicakehan  kahtan  iyaye  sni,  qa 
ohna  hin  zi  wanice  cinhan,  qa 
netaq  uka  ihukuya  iyaye  sni 
tanin  kinhan, 

33  Ihdasan  kta,  tuka  netaq  kin 
hdasan  kte  sni,  unkan  ake  wa¬ 
wayusna  kin  netaq  ececa  kin  an¬ 
petu  sakowin  inonpa  kin  kaska 
hnake  kta. 

34  Qa  anpetu  isakowin  en  wa¬ 
wayusna  kin  netaq  ececa  kin 
wanyake  kta,  unkan  awicakehan 
netaq  uka  ohna  sanpa  kahtan 
sni,  qa  uka  ihukdya  tanin  sni 
kinhan,  wawayusna  kin  yaska 
kta;  unkan  wokoyake  hdujaja 
kta,  qa  ska  kta. 

35  Tuka  yaskapi  kin  iyohakam 
netaq  uka  ohna  kahtan  aye  cin¬ 
han, 

36  Wawayusna  kin  wanyake 
kta,  unkan  netaq  kin  uka  oka- 
Rtan  aye  cinhan,  wawayusna  kin 
hin  zizi  kin  akite  kte  sni,  hee 
sapa. 

37  Tuka  netaq  ecen  han  wan¬ 
yake  cinhan,  qa  ohna  hin  sapa 
inape  cinhan  netaq  wanna  okizi 
yapi,  hee  ska,  unkan  wawayusna 
kin  he  yaska  kta. 

38  Unkan  wicasta  wan  qais  wi- 
nohinca  wan  cehpi  uka  ohna  wi- 
yegaga  Rota  yuke  cinhan, 

39  Wawayusna  kin  wanyake 
kta ;  unkan  ceRpi  uka  hin  ohna 
wiyega  kin  san  kitanna  Rota  kin- 
han,  bohaq  uka  ohna  ahinape 
wan  hee,  hee  ska. 

40  Unkan  wicasta  wan  pesdete 
sda  kinhan,  he  pesdete  sda  esta 
hee  ska. 

41  Unkan  ite  ektakiya  sda  kin¬ 
han  pa  sda  esta  hee  ska. 

42  Tuka  pasda  ohna  makosica 
Rota  kitanna  sa  yuke  cinhan, 
leprosi  pasda  ohna  ahinape  cin 
hee. 

43  Unkan  wawayusna  kin  he 
wanyake  kta,  unkan  awicake- 
han  pasda  ohna  makosica  oyuRi 
kin  Rota  kitanna  sa  leprosi  ceRpi 
uka  ohna  tanin  kin  iyececa  kin¬ 
han, 

44  Wicasta  kin  he  leprosi  eee- 
ca,  hee  sapa,  pa  kin  akan  mako¬ 
sica  yukan,  wawayusna  kin  he 
yasape  kta. 

45  Unkan  wicasta  tuwe  leprosi 
makosica  ececa  kin  be  tawoko- 
yake  RdeRdecahe  kta,  qa  pa  co- 
dan  )?ta,  qa  pute  akaRpe  ton  kta, 
qa,  Sapa  sapa,  pan  kta. 

46  Tohan  makosica  ececa  he- 
hanyan  sape  kta,  sapa  kin  heon 
isnana  ti  kta,  otonwe  itankan 
ounye  kta. 

47  Unkan  taku  koyakapi  ohna 
leprosi  makosica  yuke  cinhan, 
wokoyake  taRinea  hin  on  kagapi 


qais  miniRuha  unman  tukte  kasta 
ohna ; 

48  Kazuntapi  qais  kahmupi,  ha- 
Ronta  on  kagapi  qais  taRinea  hin 
etanhan,  qais  wakihdaka,  qais 
taku  kasta  taha  on  kagapi  ohna. 

49  Qa  wokoyake  kin  ohna  ma¬ 
kosica  kin  san,  qais  kitanna  sa 
kinhan,  wakihdaka  ohna,  qais 
taku  kazuntapi  ohna,  qais  taku 
kahmupi  ohna,  qais  taku  kasta 
taha  on  kagapi  ohna,  leprosi  ma¬ 
kosica  kin  hee  ;  unkan  wawayu¬ 
sna  kin  wanyake  kta. 

50  Qa  wawayusna  kin  makosi¬ 
ca  kin  wanyake  cinhan,  anpetu 
sakowin  taku  makosica  ohna  un 
kin  kaska  hnake  kta. 

51  Qa  anpetu  isakowin  en  wo¬ 
koyake  ohna  makosica  kaRtan 
aya  wanyake  cinhan,  taku  ka¬ 
zuntapi  ohna,  qais  taku  kahmupi 
ohna,  qa  taha  ohna,  qais  taku 
kasta  unpi  kta  e  taha  on  kagapi 
ohna,  leprosi  paRinca  makosica 
hee,  hee  sapa. 

52  Unkan  wokoyake  kin  he 
RuRnaRyapi  kta  kazuntapi  qais 
kahmupi,  taRinea  hin  qais  ha- 
Ronta  on  kagapi  ohna,  qais  taku 
kasta  taha  on  kagapi  ohna,  lep¬ 
rosi  paRinca  hee  nakas  peta  ohna 
RuRnaRyapi  kta. 

53  Tuka  wawayusna  kin  wan- 
yaka,  unkan  awicakehan  ma¬ 
kosica  kin  wokoyake  kazuntapi 
ohna,  qais  kahmupi  ohna,  qais 
taha  ohna,  qais  taku  kasta  taha 
on  kagapi  ohna  kaRtan  aye  sni 
kinhan  ; 

54  Wawayusna  kin  taku  ohna 
makosica  yuke  cin  yujaja  wicasi 
kta,  qa  ake  anpetu  sakowin  ka¬ 
ska  hnake  kta. 

55  Qa  makosica  yujaja  pi  iyo- 
hakam  wawayusna  kin  wanyake 
kta,  unkan  awicakehan  makosica 
otanin  kin  ihdutokeca  sni,  qa 
makosica  kin  sanpa  kaRtan  sni 

eSta  hee  6apa,  waya6doka  hee, 
mahentanhan  sda  qais  akapatan- 
han  sda. 

56  Unkan  yujajapi  iyohakam 
makosica  kin  hee  san,  wawa¬ 
yusna  wanyake  cinhan,  he  wo¬ 
koyake  etanhan  baspe  kta,  ka- 
zuntapi  etanhan,  qais  kahmupi 
etanhan,  qais  taha  etanhan  ; 

57  Unkan  ake  wokoyake  ohna 
ihdutanin  kinhan,  taku  kazuntapi 
ohna,  qais  taku  kahmupi  ohna, 
qais  taku  taha  on  kagapi  ohna, 
makosica  icaga  wan  hee,  taku 
ohna  un  kin  he  huhnah  ye  kta. 

58  Tuka  wokoyake  kahmupi, 
qais  kazuntapi,  qais  taku  kasta 
taha  on  kagapi  kin  yujajapi  iyo¬ 
hakam  makosica  kin  ayustan  kin¬ 
han,  ake  yujajapi  kta  qa  ska  kta. 

59  Leprosi  makosica  woope 
kin  hee,  wokoyake  tahinca  hin, 
qais  hahonta  on  kagapi,  kazun¬ 
tapi  qais  kahmupi,  qais  taku 
kasta  taha  on  kagapi  on  yaskapi 
kta  qais  yasapapi  kta. 

WXCOWOYAKE  14. 

1  Unkan  Jehowa  ie  ca  Mowis 
heciya ; 

2  Leprosi  ececa  on  woope  kin 
dee,  anpetu  yuskapi  kin  en  wa- 
wayusna  kin  en  hiyuyapi  kta. 

3  Unkan  wawayusna  kin  ton- 
wanyanpi  itankan  inape  kta,  qa 
Jeprosi  makosica  ececa  qon  le¬ 
prosi  etanhan  awicakehan  akisni 
kinhan  ; 

4  Yuskapi  kta  e  wawayusna 
zitkadan  nonpa  zanika,  ska  icu 
wicasi  kta,  nakun  liante  sa  can, 
qa  hin  duta,  qa  pejihota. 

5  Qa  wawayusna  kin  zitkadan 
wanji  maka  waksica  ohna  mini 
kaduze  cin  iwankam  tuwe  kte 
si  kta. 

6  Qa  zitkadan  ni  kin  he  icu 
kta,  nakun  liante  6a  can,  qa  hin 

duta  kin,  qa  pejihota  kin,  qa  he- 
na  owasin  zitkadan  ni  un  kin 
iyahna  zitkadan  ktepi  we  en  opu- 
tkan  kta,  mini  kaduza  iwankam. 

7  Qa  tuwe  leprosi  etanhan  yu¬ 
skapi  kin  he  6akowin  akihde 
amnimni  kta,  hecen  yuska  kta, 
hehan  zitkadan  ni  kin  tinta  ekta- 
kiya  ehpeye  kta. 

8  Unkan  tuwe  yuskapi  kin  wo¬ 
koyake  hdujaja  kta,  qa  hin  owa¬ 
sin  hdasan  kta,  qa  mini  en  niwe 
kta,  hecen  ska  kta,  hehan  oton- 
we  en  hi  kta  ;  tuka  anpetu  sako- 
win  wakeya  tawa  itankan  yanke 
kta. 

9  Qa  anpetu  isakowin  en  hin 
owasin  hdasan  kta,  paha  hin  qa 
putinhin,  qa  istahe  hin,  qa  tan- 
can  hin  owasin  hdasan  kta,  qa 
wokoyake  hdujaja  kta,  qa  tancan 
mini  en  niwe  kta  hehan  ska  kta. 

10  Unkan  anpetu  isahdogan  en 
amnos  mdoka  zanika  nonpa,  qa 
amnos  wiyedan  wanjidan,  wani- 
yetu  wanjidan,  zanika  icu  kta, 
nakun  minha  on  aguyapi  mdu 
can  waksica  ohnaka  nonpa  wi- 
hdi  icicahiyapi,  qa  wihdi  wiya- 
tke  ohnaka  wanjidan. 

11  Unkan  wawayusna  wayaska 
kin  wicasta  yuskapi  kte  cin  he,  qa 
hena  owasin  J  ehowa  itokam  ehde 
kta,  itkokipapi  wakeya  tiyopa 
ekta. 

12  Qa  wawayusna  kin  amnos 
mdoka  wanji  icu  qa  wohdajuju 
on  ahi  kta,  nakun  wihdi  wiyatke 
ohnaka  kin,  qa  hena  koze  kta, 
wokosyapi  Jehowa  itokam. 

13  Qa  amnos  kin  pate  kta,  tu- 
kte  woalitani  wosnapi,  qa  wo- 
huhnahyapi  kin  patapi,  oyanke 
wakan  ohna ;  wohdajuju  kin 
woahtani  wosnapi  kin  he  iyece- 
ca,  wawayusna  kin  he  tawa,  he 
wakan  hinca. 

14  Unkan  wawayusna  kin  wo¬ 
hdajuju  we  kin  etanhan  icu  kta, 


WICOWOYAKE  14. 


qa  tuwe  yaska  kta  noge  etapa 
inkpa  akan  ikiciun  kta,  qa  nape 
etapa  hunka  akan,  qa  sipa  hunka 
etapa  akan. 

15  Qa  wawayusna  kin  wihdi 
wiyatke  ohnaka  etanhan  icu  kta, 
qa  wawayusna  nape  coka  catka 
kin  okastan  kta. 

16  Unkan  wawayusna  kin  nape 
apazo  etapa  kin  wihdi  nape  catka 
ohna  un  kin  okputkan  kta,  qa 
nape  apazo  on  we  kin  sakowin 
akihde  ehpe  ye  kta,  Jehowa  ito- 
kam. 

17  Qa  nape  kin  ohna  wihdi  ihe 
cin  he  etanhan  wawayusna  kin 
tuwe  yaska  kta  noge  etapa  inkpa 
akan  ikiciun  kta,  nakun  nape 
hunka  etapa  akan,  qa  sipahunka 
etapa  akan,  wohdajuju  we  akan. 

18  Qa  wihdi  okapte  cin  wawa¬ 
yusna  nape  coka  ohna  kin  he 
tuwe  yuska  kte  cin  he  pa  akan 
ikiciun  kta,  qa  wawayusna  kin 
akahpekiciye  kta,  Jehowa  ito- 
kam. 

19  Qa  wawayusna  kin  woahta- 
ni  wosnapi  kin  kage  kta,  qa  tuwe 
yaska  kte  cin  toasape  etanhan 
akahpe  kiciye  kta,  qa  he  iyoha- 
kam  wohuhnahyapi  kin  pate  kta. 

20  Qa  wawayusna  kin  wohu¬ 
hnahyapi  kin  qa  minha  kin  wa- 
hna  wosnapi  akan  huhnaliye  kta, 
hecen  wawrayusna  kin  akalipe 
kiciye  kta,  unkan  ska  kta. 

21  Tuka  wahpanica  on  nape 
kin  hena  iyohi  sni  kinhan,  aka¬ 
hpe 
icu 
on, 

ksica  ohnaka  wanjidan  wihdi  ici- 
cahiyapi  minha  on,  qa  wihdi 
wiyatke  ohnaka  wanjidan. 

22  Qa  tin  wakiyedan  nonpa  qais 
wakiyedan  cinca  nonpa,  unman 
tukte  nape  kin  iyohiye  kta,  w7anji 
woahtani  wosnapi  on,  qa  unma 
wohuhnahyapi  on. 


nciye  kta  e  amnos  wanjidan 
kta,  wohdajuju  wokosyapi 
akun  aguyapi  mdu  can  wa- 


23  Qa  yuskapi  kta  e  anpetu  i£a- 
hdogan  hehan  hena  wawayusna 
kin  ekta  hiyuye  kta,  Jehowa  ito- 
kam  itkokipapi  wakeya  tiyopa 
ekta. 

24  Unkan  wawayusna  kin  a- 
mnos  wohdajuju  kin  icu  kta,  qa 
wihdi  wiyatke  ohnaka  kin,  qa  he¬ 
na  koze  kta,  wokosyapi  Jehowa 
itokam. 

25  Qa  amnos  wohdajuju  kin 
pate  kta,  qa  wawayusna  kin  wo¬ 
hdajuju  we  etanhan  icu  kta,  qa 
noge  inkpa  etapa  akan,  qa  nape 
hunka  etapa  akan,qa  sipa  hunka 
etapa  akan  ikiciun  kta. 

26  Qa  wawayusna  kin  wihdi 
etanhan  wawayusna  napcoka 
catka  kin  oihdastan  kta. 

27  Qa  wawayusna  kin  napsu- 
kaza  etapa  on  wihdi  napcoka 
catka  ohna  un  kin  etanhan  sako¬ 
win  akihde  ehpeye  kta,  Jehowa 
itokam. 

28  Qa  wawayusna  kin  wihdi 
napcoka  ohnaka  un  kin  etanhan, 
tuwe  yuskapi  kte  cin  noge  inkpa 
etapa  akan  ikiciun  kta,  qa  napa- 
hunka  etapa  akan,qa  sipa  hunka 
etapa  akan  tukten  wohdajuju  we 
ikiciun  he  akan. 

29  Qa  wihdi  wawayusna  napco¬ 
ka  ohna  okapte  cin  he  tuwe  yu¬ 
skapi  kte  cin  he  pa  akan  ikiciun 
kta,  Jehowa  itokam  akahpe  kici¬ 
ye  kta  heon  etanhan. 

30  Qa  tin  wakiyedan  etanhan 
wanji  qais  wakiyedan  cinca  etan¬ 
han  taku  nape  kin  hiyohiya  etan¬ 
han. 

31  Taku  nape  kin  hiyohiye  cin 
wanji  woahtani  wosnapi  kta,  qa 
unman  wohuhnahyapi  kta,  min¬ 
ha  iyahna  hecen  wawayusna 
kin  tuwe  yuskapi  kte  cin  he  on 
akahpe  kiciye  kta,  Jehowa  ito¬ 
kam. 

32  Tuwe  leprosi  makosice  ece- 
ca,  qa  taku  yuskapi  kta  iyececa 

nape  kin  hiyohi  sni  woope  kin 
hee. 

33  Unkan  Jehowa  ie  ca  Mowis 
Aaron  kici  hewicakiya ; 

34  Kanan  makoce  tawayayapi 
kta  e  cicupi  kin  he  en  yakipi 
kinhan,  qa  makoce  tawayayapi 
kin  he  ohna  leprosi  makosice 
tipi  wan  iyohpewakiye  cinhan  ; 

35  Tipi  tavva  kin  wawayusna 
kin  en  hi  kta,  qa  oyake  qa  he- 
ciye  kta,  tipi  ohna  makosice  wan 
iyececa  makitanin  epca. 

36  Unkan  wawayusna  kin  ma¬ 
kosice  wanyag  en  i  sni  itokam 
tipi  kin  yucokaka  wicasi  kta, 
hecen  taku  tipi  kin  ohna  owasin 
yusapapi  kte  sni,  hehan  wawa- 
yusna  kin  wanyake  kta  en  i  kta. 

37  Qa  makosice  kin  wanyake 
kta,  qa  inyun  tipi  conkaske  ohna 
makosice  kin  to  to,  qais  sasa  sko- 
pa,  qa  cuwi  kin  mahen  iyaye 
tanin  kinhan ; 

38  Wawayusna  kin  tipi  etan- 
han  inanpe  kta,  tiyopa  ekta,  qa 
tipi  kin  anpetu  sakowin  natake 
kta. 

39  Qa  wawayusna  kin  anpetu 
isakowin  ake  en  hi  kta,  qa  wan¬ 
yake  kta,  unkan  inyun  tipi  con¬ 
kaske  en  makosice  kin  sanpa 
iyaye  cinhan, 

40  Wawayusna  kin  inyan  tona 
makosice  en  un  kin  hena  icu 
wicasi  kta,  qa  otonwe  itankan 
tukten  taku  sapa  elipeyapi  he- 
ciya  hena  elipeyapi  kta. 

41  Qa  ihduksan  tipi  kin  ti  ma¬ 
hen  paticapi  kta,  qa  maka  pati- 
capi  kin  he  otonwe  itankan 
oyanke  sapa  wan  ekta  okadapi 
kta. 

42  Qa  inyan  tokeca  icupi  kta, 
qa  inyan  qon  hena  ee  kiya  ehna- 
kapi  kta,  qa  maka  tokeca  icupi 
qa  tipi  apawintapi  kt.a. 

43  Unkan  inyan  ehpeyapi  iyo- 
hakam,  qa  tipi  paticapi  iyoha- 

kam,  qa  apawintapi  iyohakam 
makosice  ake  en  hi,  qa  tipi  ohna 
ahinanpe  cinhan, 

44  Wawayusna  kin  hi  kta,  qa 
wanyake  kta,  unkan  inyun  ma¬ 
kosice  kin  tipi  ohna  iyaye  cin¬ 
han,  leprosi  iyokisin  wicaye  cin 
tipi  ohna  hee,  he  yasape  kta. 

45  Unkan  tipi  kin  yujujupi  kta, 
qa  tipi  inyan  kin,  qa  can  kin  qa 
maka  kin  owasin  otonwe  itankan 
ayapi  kta,  oyanke  sapa  wan  ekta. 

46  Qa  natakapi  icunhan  tuwe 
tipi  kin  he  en  i  kinhan  htayetu 
aiyahdeya  sape  kta. 

47  Qa  tuwe  tipi  kin  ohna  makan 
wanke  cin  he  wokoyake  hdujaja 
kta,  qa  tuwe  tipi  ohna  wote  cin 
he  wokoyake  hdujaja  kta. 

48  Tuka  wawayusna  kin  en  i 
qa  wanyaka,  unkan  inyun  tipi 
apawintapi  iyohakam  makosice 
kin  tipi  en  ahinanpe  sni  kinhan, 
wawayusna  kin  tipi  yaska  kta, 
makosice  kin  he  wanna  okizi 
nakas. 

49  Qa  tipi  woahtani  wo&iapi 
on  zitkadan  nonpa  icu  kta,  na- 
kun  hantesa  can,  qa  tahin  duta 
qa  peji  hota. 

50  Qa  zitkadan  wan  cape  kta, 
makawaksica  wan  ohna,  mini  ni 
iwankam. 

51  Qa  hantesa  can  kin,  qa  peji 
hota  kin,  qa  tahin  duta  kin,  qa 
zitkadan  niyake  kin  hena  icu  kta, 
hena  owasin  zitkadan  kte  pi  qon 
we  en  oputkan  kta,  qa  mini  ni 
un  kin  nakun  en  qa  sakowin  aki- 
hde  tipi  kin  ekta  ehpeye  kta. 

52  Hecen  tipi  toasape  kin  aka- 
hpe  kiciye  kta,  zitkadan  we  kin 
on,  qa  mini  ni  un  kin  on  qa  zit¬ 
kadan  niyake  on,  qa  hante  sa  can 
on,  qa  tahinduta  on. 

53  Tuka  zitkadan  ni  kin  he 
otonwe  itankan  tinta  ekta  iyaye 
ye  kta,  hecen  tipi  kin  akahpe 
kiciye  kta,  unkan  ska  kta. 


WICOWOYAKE  15. 


54  Leprosi  makosice  owasin  on 
woope  ldn  hee. 

55  Qa  leprosi  wokoyake  en,  qa 
tipi  en. 

56  Qa  kapo  kin  on,  qa  cespu 

kin  on,  qa  wiyega  on  ;  * 

57  Leprosi  woope  kin  hee,  to- 
han  sapa  qa  tohan  ska  onspewi- 
cakiye  kta.. 

WICOWOYAKE  15. 

1  Unkan  Jehowa  ie  ca  Mowis 
qa  Aaron  hewicakiya ; 

2  Israel  cinca  kin  hecen  ewica- 
kiya  po  ;  Wicasta  tuwe  kasta 
cehpi  kin  taku  kaduze  cinhan 
wokaduze  cin  he  on  hee  sapa. 

3  Qa  tokaduze  cin  en  toihdusa- 
pe  cin  dee  kta.  Cehpi  kaduze 
cin  kajo,  qais  cehpi  kaduze  cin 
anapte  cinhan  unman  tukte  ka¬ 
sta  hee  sapa. 

4  Tuwe  wakaduze  cin  owinja 
tona  akan  iwanke  cin  hena  owa¬ 
sin  sape  kta,  qa  taku  kasta  akan 
iyotanke  cin  hee  sape  kta. 

5  Qa  tuwe  towinja  kin  yutan 
kinhan  wokoyake  hdujaja  kta,  qa 
minin  niwan  kta,  qa  htayetu  kin 
hehanyan  sape  kta. 

6  Qa  wakaduze  cin  taku  akan 
iyotanke  cin  tuwe  he  akan  iyo¬ 
tanke  cinhan  htayetu  aiyahdeya 
sape  kta. 

7  Unkan  tuwe  kasta  wakaduze 
cehpi  kin  yutan  kinhan  wokoya¬ 
ke  hdujaja  kta,  qa  minin  niwan 
kta,  qa  htayetu  hehanyan  sape 
kta. 

8  Unkan  wakaduze  cin  tuwe 
sape  sni  atagose  cinhan  he  wo¬ 
koyake  hdujaja  kta,  qa  minin 
niwan  kta,  qa  htayetu  hehanyan 
sape  kta. 

9  Unkan  suk  tanka  aqin  tona 
wakaduze  cin  akan  iyotanke  cin 
hena  owasin  sape  kta. 

10  Qa  taku  kasta  he  ihukuya 


yanke  cin  tuwe  he  yutan  kinhan 
htayetu  hehanyan  sape  kta,  qa 
taku  hececa  tuwe  qin  kinhan 
wokoyake  hdujaja  kta,  qa  minin 
niwan  kta,  qa  htayetu  hehanyan 
sape  kta. 

11  Qa  tuwe  kasta  wakaduze 
cin  nape  minin  hdujaja  sni  yu¬ 
tan  kinhan,  wokoyake  hdujaja 
kta,  minin  niwan  kta,  qa  htayetu 
hehanyan  sape  kta. 

12  Qa  maka  waksica  tona  waka¬ 
duze  cin  yutan  kin  hena  owasin 
kamdecapi  kta,  qa  can  waksica 
kin  hena  owasin  minin  yujajapi 
kta. 

13  Unkan  wakaduze  cin  he  to¬ 
kaduze  cin  etanhan  akisni  kin¬ 
han,  hehan  ihduska  kta  e  anpetu 
sakowin  hdawa  kta,  qa  wokoya¬ 
ke  hdujaja  kta,  qa  mini  ni  kin  en 
niwan  kta,  qa  hehan  ska  kta. 

14  Unkan  anpetu  isahdogan  tin 
wakiyedan  nonpa,  qais  wakiye- 
dan  cinca  nonpa  icu  kte  ca  itko- 
kipapi  wakey  a  tiyopa  ekta  Je¬ 
howa  itokam  hi  kte  ca  hena 
wawayusna  qu  kta. 

15  Unkan  wawayusna  kin  hena 
wakiyusna  kta,  wanji  woahtani 
on  qa  unman  wohuhnahyapi  on, 
hecen  wawayusna  kin  Jehowa 
itokam  akahpe  kiciye  kta,  toka¬ 
duze  etanhan. 

16  Unkan  wicasta  wan  wankapi 
su  inanpe  cinhan  cehpi  kin  owa¬ 
sin  minin  hdujaja  kta,  qa  htayetu 
hehanyan  sape  kta. 

17  Unkan  wokoyake,  qa  owinja 
tona  wankapi  su  ahinhpaye  cin 
hena  owasin  minin  yujajapi  kta, 
qa  htayetu  hehanyan  sape  kta. 

18  Unkan  winohinca  wan  wi¬ 
casta  wan  wankapi  su  on  kici 
wanke  cinhan  niwan  kte  ca  hta¬ 
yetu  hehanyan  sape  kta. 

19  Unkan  winohinca  wan  we 
kaduza,  qa  cehpi  ohna  kaduze 
cinhan,  anpetu  sakowin  isnana 

ti  kta,  qa  taku  kagta  icahtake 
cinhan  owasin  htayetu  hehanyan 
sape  kta. 

20  Qa  tohanyan  isna  ti  kin 
hehanyan  taku  akan  wanke  cin 
owasin  sape  kta,  qa  taku  akan 
iyotanke  cin  owasin  sape  kta. 

21  Nakuntuwe  taku  akan  iwan- 
ke  cin  he  yutan  kinhan  woko- 
yake  kin  hdujaja  kta,  qa  minin 
niwan  kte,  ca  htayetu  hehanyan 
sape  kta. 

22  Qa  taku  kasta  akan  iyotanke 
cin  he  tuwe  yutan  kinhan  woko- 
yake  kin  hdujaja  kta,  qa  minin 
niwan  kte  ca  htayetu  hehanyan 
sape  kta. 

23  Nakun  towinje  qais  taku 
akan  iyotanke  cin  tuwe  he  yutan 
kinhan  htayetu  hehanyan  sape 
kta. 

24  Unkan  wicasta  wan  isna  ti 
kin  icunhan  kici  iwanke  cinhan 
he  anpetu  gakowin  sape.  kta,  qa 
owinja  tona  akan  iwanke  cin 
hena  owasin  sape  kta. 

25  Unkan  winohinca  wan  isna 
ti  kta  iyehantu  sni  anpetu  ota 
we  kaduze  cinhan,  qais  isna  ti 
kta  iyohakam  wakaduze  cinhan, 
tona  can  toasape  kaduze  cin  he¬ 
na  owasin  sape  kta,  isna  ti  kin 
anpetu  kin  iyececa. 

26  Anpetu  tona  wakaduze  cin 
owasin  owinja  akan  iwanke  cin 
hena  owasin  isna  ti  towinja  kin 
iyececa  kta,  qa  taku  kasta  akan 
i}rotanke  cin  sape  kta,  isna  ti 
toasape  kin  iyececa. 

27  Qa  tuwe  kasta  hena  yutan 
kinhan  sape  kta,  wokoyake  hdu¬ 
jaja  qa  minin  niwan  qa  htayetu 
hehanyan  sape  kta. 

28  Qa  tokaduze  cin  etanhan 
akisni  kinhan  anpetu  sakowin 
ihdawa  kte  ca  iyohakam  ska  kta. 

29  Qa  anpetu  isahdogan  tin  wa- 
kiyedan  nonpa,  qais  wakiyedan 
cinca  nonpa  icu  kta,  qa  hena  wa- 

wayusna  ekta  hiyuye  kta,  itko- 
kipapi  wakeya  tiyopa  ekta. 

30  Unkan  wawayusna  kin  wan- 
ji  woahtani  on  wosna  kta,  qa 
unman  wohuhnahyapi  on,  hecen 
wawayusna  kin  wakaduze  toa¬ 
sape  on  akahpe  kiciye  kta,  Je- 
howa  itokam. 

31  Hecen  Israel  cinca  kin  toa- 
sapapi  kin  etanhan  wicadukin un¬ 
kan  kta,  qa  wati  kin  hena  coka- 
ya  un  kin  toasapapi  on  yusapapi 
kte  sni,  qa  tapi  kte  sni. 

32  Tuwe  wakaduze  cin  on,  qa 
tuwe  wankapi  su  inanpe  cin  on, 
ihdusape  cin  on  woope  kin  hee. 

33  Qa  nakun  tuwe  isna  ti  wa- 
yazanke  cin  on,  qa  tuwe  waka¬ 
duze  kaduza,  wica  qais  winyan 
on,  qa  wicasta  winohinca  sapa 
wan  kici  wanke  cin  he  on. 

WICOWOYAKE  16. 

1  Unkan  Aaron  cinca  nonpa 
Jehowa  itokam  ikiyedan  hipi  qa 
tapi  kin  heqa  tapi  kin  iyohakam 
Jehowa  Mowis  kici  wohdaka. 

2  Qa  Jehowa  Mowis  heciya ; 
Nicinye  Aaron  tipi  wakan  coka- 
ya  ozanpi  mahen  wokajuju  iha 
can  wohnake  akan  un  kin  he 
ekta  anpetu  owasin  hi  kte  sni, 
hecen  te  kte  sni,  keciya  wo ; 
mahpiya  ohna  wokajuju  iha  kin 
iwankam  mihdutanin  kta  nakas. 

3  Kaken  Aaron  tipi  wakan  en 
hi  kta,  tatankadan  pte  wanun- 
yanpi  cinca  wan  woahtani  on, 
qa  tamdoka  wan  wohuhnahyapi 
on. 

4  Minihuha  mahenunpi  wakan 
kin  koyake  kta,  qa  minihuha 
onze  oge  cehpi  akan  un  kta,  qa 
minihuha  ipiyake  on  ipihdake 
kta,  qa  minihuha  pa  iyuskite  kin 
pahte  kta,  wokoyake  wakan  he¬ 
na  ee,  heon  cehpi  minin  hdujaja 
kta,  qa  hena  koyake  kta. 

5  Unkan  Israel  cinca  omniciye 
etanhan  tatokadan  indoka  non  pa 
icu  kta,  woahtani  wosnapi  on ; 
qa  taliinca  wanunyanpi  mdoka 
wanjidan  wohuhnahyapi  on. 

6  Unkan  Aaron  woahtani  wo¬ 
snapi  tatanka  tawa  kahi  kta,  qa 
akahpe  iciye  kta,  qa  iye  ti  kin 
akahpe  kieiye  kta. 

7  Qa  tatokadan  nonpa  kin  icu 
kta,  qa  .Tehowa  itokam  ewicahde 
kta,  itkokipapi  wakeya  tiyopa 
ekta. 

8  Qa  tatokadan  nonpa  on  Aa¬ 
ron  oeconna  econ  kta,  oeconna 
on  wanji  Jehowa  tawa  kta,  qa  oe¬ 
conna  on  unman  Azazel  tawa  kta. 

9  Qa  Aaron  tatokadan  oeconna 
eciyatanhan  Jehowa  tawa  kin 
ahi  kta,  qa  woahtani  on  wosna 
kage  kta. 

10  Qa  tatokadan  oeconna  eciya¬ 
tanhan  Azazel  tawa  kin  niyake 
Jehowa  itokam  ehde  kta,  he  on 
woakahpekiciye  kta,  qa  hewo- 
skantuya  ekta  iyaye  ye  kta. 

11  Hehan  Aaron  woahtani  ta¬ 
tanka  tawa  kin  ahi  kta,  qa  aka- 
hpe  iciye  kta,  qa  ti  kin  akahpe 
kieiye  kta,  qa  woahtani  tatanka 
tawa  kpate  kta. 

12  Qa  oizinye  wan  petaga  oju- 
dan  owayusna  etanhan  Jehowa 
itokapatanhan  icu  kta,  qa  nape 
sakim  wizinyapi  wastemna  bo- 
mdupi  on  ojudan,  qa  cokaya 
ozanpi  mahen  hiyuye  kta. 

13  Qa  Jehowa  itokam  wizinya¬ 
pi  kin  peta  akada  kta,  unkan 
wizinyapi  6ota  kin  wokajuju  iha 
kin  woyaatanin  akan  yanke  cin 
akahpe  kta  hecen  te  kte  sni. 

14  Qa  tatankadan  we  kin  icu 
kta  qa  nape  apazo  on  wokajuju 
iha  itokam  wiyohiyanpata  ekta- 
kiya  ehpeye  kta,  hecen  sakowin 
akihde  nape  apazo  on  we  kin 
onge  wokajuju  iha  itokam  ehpe¬ 
ye  kta. 


15  Hehan  woahtani  tatokadan 
oyate  tawapi  kin  pate  kta,  qa  we 
kin  cokaya  ozanpi  ti  mahen  hi¬ 
yuye  kta,  qa  token  tatankadan 
we  kin  ecakicon  qon  he  iyecen 
we  kin  he  ecakicon  kta,  qa  wo¬ 
kajuju  iha  kin  akan  qa  wokajuju 
iha  ektakiya  ehpeye  kta. 

16  Hecen  tipi  wakan  kin  akahpe 
kieiye  kta,  Israel  cinca  toasapapi 
etanhan  qa  wahtanipi  etanhan, 
sicaya  ohanyanpi  owasin  on,  qa 
itkokipapi  wakeya  hena  om  yan- 
ka  toasapapi  ehna  hecen  ecaki¬ 
con  kta. 

17  Unkan  tipi  wakan  akahpe 
kieiye  kta,  en  hi  kin  etanhan 
tankan  iyaye  cin  hehanyan  tuwe- 
dan  itkokipapi  wakeya  ti  mahen 
un  kte  sni ;  hecen  akahpe  iciye 
kta  qa  iye  ti  kin  on,  qa  Israel 
omniciye  owasin  on  akahpe  wi- 
cakiciye  kta. 

18  Hehan  owayusna  Jehowa 
itokam  yanke  cin  ekta  hinanpe 
kta,  qa  he  akahpe  kieiye  kta  qa 
tatankadan  we  etanhan  icu  kta, 
nakun  tatokadan  we  etanhan,  qa 
owayusna  he  kin  aihduksan  ai- 
un  kta. 

19  Qa  he  ektakiya  nape  apazo 
on  we  kin  sakowin  akihde  ehpe¬ 
ye  kta ;  hecen  Israel  cinca  toa¬ 
sapapi  etanhan  he  yuska  kta,  qa 
yuwakan  kta. 

20  Unkan  tipi  wakan  kin,  qa 
itkokipapi  wakeya  kin,  qa  owa¬ 
yusna  kin  hena  akahpe  kiciya 
yustan  kinhan,  hehan  tatokadan 
niyake  kahi  kta, 

21  Qa  Aaron  nape  napin  tato¬ 
kadan  niyake  pa  kin  aputake  kta, 
qa  akan  Israel  cinca  sicaya  ohan¬ 
yanpi  kin  owasin  ohdake  kta ; 
nakun  wokipajinpi  owasin,  token 
wahtanipi  kin  owasin,  qa  hena 
tatokadan  pa  akan  ehnake  kta  ; 
hehan  wicasta  wan  wiyeya  un 
kin  iyaye  &i  kta. 

22  Unkan  tatokadan  qon  sicaya 
ohanyanpi  kin  owasin  makoce 
tuwedan  oti  sni  ekta  yuha  kta. 
Unkan  tatokadan  liewoskan  yu- 
ske  kta. 

23  Unkan  Aaron  itkokipapi  wa- 
keya  ekta  hi  kta,  qa  tipi  wakan 
ekta  hi  qehan  minihuha  woko- 
yake  koyake  ciqon  hena  hdusdo- 
ke  kta,  qa  hen  kihnake  kta. 

24  Qa  oyanke  wakan  ohna  cehpi 
kin  hdujaja  kta,  hehan  tawoko- 
yake  kohdake  kta,  qa  tawohuh- 
nahyapi,  qa  oyate  tawohuhnah- 
yapi  kin  wakiyusna  kta,  hecen 
akahpe  iciye  kta,  qa  oyate  kin 
akahpe  wicakiciye  kta. 

25  Qa  woahtani  wosnapi  wasin 
kin  owayusna  kin  aizinye  kta. 

26  Unkan  tuwe  tatokadan  Aza- 
zel  tawa  kin  kiyuske  cin  he 
wokoyake  hdujaje  ca  minin  niwe 
kta,  qa  ohakam  owanka  en  hi 
kte. 

27  Unkan  woahtani  tatankadan 
kin,  qa  woahtani  tatokadan  kin 
hena  wepi  kin  akahpe  kiciyapi 
kta  e  tipi  wakan  en  hiyuyapi 
qon,  owanka  itankan  ayapi  kta, 
qa  hapi  kin,  qa  cehpipi  kin,  qa 
cesdipi  kin,  peta  on  huhnahyapi 
kta. 

28  Unkan  tuwe  hena  huhnah- 
ye  cin  he  wokoyake  hdujaje  ca 
minin  niwe  kta,  qa  ohakam  owan¬ 
ka  en  hdi  kta. 

29  Qa  wokage  kin  de  owihanke 
wanin  duhapi  kta,  wi  isakowin 
wi  anpetu  iwikcemna  kin  en  ni- 
nagipi  iyoki&n  niciyapi  kta ;  wi¬ 
casta  makoce  tawapi  qais  oyate 
tokeca  niyepi  ehna  ounye  cin 
unman  tukte  kasta  wohtani  ta- 
kudan  econ  kte  sni. 

30  Anpetu  kin  he  en  akahpe 
niciyapi  kta,  niyuskapi  kta  heon 
etanh an,  hecen  way ahtan ipi  o  w  a- 
sin  etanhan  Jehowa  itokam  ni¬ 
yuskapi  kta. 


31  Anpetu  okihpapi  wakan  hin- 
ca  he  niciyukanpi  kta,  qa  nina- 
gipi  iyokisin  niciyapi  kte,  woka¬ 
ge  owihanke  wanica. 

32  Unkan  wawayu£na  tuwe 
atkuku  heekiya  wawayusna  kta 
e  sdayapi,  qa  nape  kin  ojunyapi 
kin  he  waakahpe  kta,  qa  mini¬ 
huha  wokoyake  kin,  wokoyake 
wakan  kin  koyake  kta. 

33  Qa  tipi  wakan  hinca  akahpe 
kiciye  kta,  nakun  itkokipapi  wa- 
keya  kin,  qa  owayusna  kin  aka¬ 
hpe  kiciye  kta,  qa  wawayusnapi 
kin,  qa  oyate  omniciye  owasin 
akahpe  wicakiciye  kta. 

34  Wokage  owihanke  wanica 
he  duhapi  kta,  Israel  cinca  wa- 
htanipi  owasin  etanhan  akahpe 
wicakiciyapi  kta,  waniyetu  otoi- 
yohi  wancadan.  Unkan  token 
Jehowa  Mowis  econ  si  he  iyecen 
econ. 

WICOWOYAKE  17. 

1  Unkan  Jehowa  ie  ca  Mowis 
heciya, 

2  Ie  ca  Aaron  qa  iye  cinca  qa 
Israel  cinca  owasin  hewicakiya 
wo ;  Taku  Jehowa  econ  unsipi 
kin  dee. 

3  WJcasta  Israel  ti  kin  etan¬ 
han  tuwe  kasta  tatanka  wan  pa- 
ta,  qais  tahinca,  qais  tatokadan 
owanka  ohna,  qais  owanka  itan¬ 
kan  pata ; 

4  Qa  Jehowa  ti  itokam  woahi 
Jehowa  kahi  kta  e  itkokipapi 
wakeya  tiyopa  ekta  hiyuye  sni 
kinhan,  wicasta  kin  he  tin  wi- 
cakte  wan  iyecen  yawapi  kta, 
wicasta  kin  he  weye  cin  heon 
oyate  tawa  wicehna  tanhan  he 
kaspapi  kta. 

5  Hecen  Israel  cinca  kin  taku 
wosnapi,  tinta  akan  wosnapi  qon 
hena  Jehowa  ekta  hiyuyapi  kta, 
qa  hena  itkokipapi  wakeya  tiyo- 

pa  ekta  hiyuyapi  kta,  wawayusna 
ekta,  qa  hena  wopida  wosnapi 
Jehowa  wawicakiciyusnapi  kta. 

6  Unkan  wawayusna  kin  we 
kin  .Tehowa  owayusna  tawa  akan 
eiipe  ye  kta,  itkokipapi  wakeya 
tiyopa  ekta,  qa  wasin  kin  izinye 
kta,  woomna  Jehowa  iyokipi  ye 
kta. 

7  Hecen  icimanna  wo&napi  ta- 
wapi  wamanica  wakiciyusnapi 
kta,  hena  okiyapi  iyecen  wokage 
kin  he  owihanke  wanica  wicoi- 
cagepi  yeye  cin  yuhapi  kta. 

8  Unkan  hecen  ewicayakiye 
kta,  Wicasta  tuwe  kasta  Israel 
ti  kin  etanhan,  qais  oyate  tokeca 
niyepi  ehna  ounye  cin  etanhan, 
tuwe  kasta  wohuhnahyapi  wan, 
qais  wosnapi  wan  wosna  kinhan ; 

9  Qa  Jehowa  wakiyusna  kta  e 
itkokipapi  wakeya  tiyopa  ekta 
hiyuye  sni  kinhan,  wicasta  kin 
he  oyate  tawa  etanhan  kaspapi 
kta. 

10  Qa  wicasta  Israel  ti  etan¬ 
han,  qais  oyate  tokeca  niyepi 
ehna  ounye  cin  etanhan,  tuwe 
kasta  we  onge  yute  cinhan,  wi- 
canagi  we  yute  cin  miite  awe- 
hnake  kta,  qa  oyate  tawa  etan¬ 
han  wakaspe  kta. 

11  Cehpi  nagi  kin  we  kin  ohna 
yanka  heon  ninagipi  akahpe  ni- 
ciyapi  kta  e  owayusna  akan  we 
kin  cicupi,  wicanagi  akahpe  ki- 
ciye  cin  we  kin  hee  nakas. 

12  Heon  Israel  cinca  kin  hewi- 
cawakiya,  Niyepi  etanhan  tuwe- 
dan  we  yute  kte  sni,  qa  oyate 
tokeca  niyepi  ehna  ounye  etan¬ 
han  tuwedan  we  yute  kte  sni. 

13  Qa  wicasta  Israel  cinca  etan¬ 
han,  qa  oyate  tokeca  niyepi  ehna 
ounye  cin  etanhan,  tuwe  kasta 
wotihni,  qa  woteca,  qais  wahu- 
pakoza  wanji  yutapi  kta  iyececa 
kte  kinhan,  we  kin  papson  kta, 
qa  maka  on  akahpe  kta. 


14  Cehpi  owasin  nagi  kin  we 
kin  hee,  nagi  kin  he  ohna  yanka, 
heon  Israel  cinca  kin  hewicawa- 
kiya,  Cehpi  owasin  etanhan  we 
ongedan  yutapi  kte  sni,  cehpi 
owasin  nagi  kin  we  kin  hee  na¬ 
kas;  tuwe  he  yute  cinhan  ka- 
gpapi  kta. 

15  Tuwe  kasta  makoce  en  ica- 
ga,  qais  oyate  tokeca  taku  wa- 
yazanka  te,  qai6  taku  yatapi 
ongedan  yute  cinhan  wokoyake 
hdujaja  kta  qa  minin  niwe  kta, 
qa  htayetu  aiyahdeya  £ape  kta. 

16  Tuka  wahdujaja  sni  qa  niwe 
sni  kinhan,  tohan  sica  hduha 
kta. 

WICOWOYAKE  18. 

1  Unkan  Jehowa  ie  ca  Mowis 
heciya, 

2  Israel  cinca  hecen  kewieaki- 
ya  wo,  Jehowa  taku  wakan  ya- 
dapi  kin  he  miye  ; 

3  Egupta  makoce  ohna  ounya- 
yapi  qon,  token  ohanyanpi  kin 
he  iyecen  oyahandapi  kte  sni,  qa 
Kanan  makoce  ekta  ye  ciyapi 
ohanyanpi  kin  he  iyecen  oya¬ 
handapi  kte  sni,  qa  tawokagepr 
omayanipi  kte  sni. 

4  Woyaco  mitawa  ecen  econ- 
po,  qa  wokage  mitawa  patanpo, 
qa  hena  omanipo,  Jehowa  taku 
wakan  yadapi  kin  he  miye. 

5  Qa  wokage  mitawa  kin  ya- 
patanpi  kta,  woyaco  mitawa  na- 
kun  ;  wicasta  tuwe  hena  iyecen 
econ  kinhan  hena  on  ni  kta, 
Jehowa  he  miye. 

6  Tuwedan  iye  cehpi  takuye 
hinca  tancodan  yuzamni  kta  e 
ikiyedan  hi  kte  sni,  Jehowa  he 
miye. 

7  Niyate  tancodan  kin,  qa  ni- 
hun  tancodan  kin  duzamni  kte 
sni,  ni  hun  kin  hee  heon  tanco¬ 
dan  kin  duzamni  kte  sni. 

8  Niyate  tawicu  tancodan  kin 

duzamni  kte  sni,  niyate  tanco- 
dan  kin  hee. 

9  Nitawinolitin  niyate  cunwin- 
tku,  qais  nihun  cunwintku  wo- 
hpapi  qais  nahmana  yuzapi  en 
tonpi  unman  tukte  kasta  tanco- 
dan  kin  duzamni  kte  sni. 

10  Nicinksi  cunwintku  -qa  ni- 
cunksi  cunwintku  tancodan  kin 
duzamni  kte  sni,  niye  tanconi- 
kadan  kin  hee. 

11  Niyate  tawicu  cunwintku 
niyate  cinca  kin  tancodan  kin 
duzamni  kte  sni,  nitawinolitin 
kin  hee,  heon  tancodan  kin  du¬ 
zamni  kte  sni. 

12  Niyate  tawinohtin  tancodan 
kin  duzamni  kte  sni,  niyate  ce- 
lipi  kin  hee. 

13  Nihun  tankaku  tancodan 
kin  duzamni  kte  sni,  nihun  cehpi 
kin  hee. 

14  Niyate  sunkaku  tancodan 
kin  duzamni  kte  sni,  tawicu  ikiye 
dan  yai  kte  sni,  nihun  kin  hee. 

15  Nitakos  tancodan  kin  duza¬ 
mni  kte  sni,  nicinksi  tawicu  kin 
hee,  tancodan  kin  duzamni  kte 
sni. 

»16  Nicinye  tawicu,  qa  nisunka 
tawicu  tancodan  kin  duzamni 
kte  sni,  nisunka  tancodan  kin 
hee. 

17  Winohinca  wan  qa  iye  cun¬ 
wintku  tancodan  kin  duzamni 
kte  sni,  iye  cinhintku  cunwintku 
qais  cunwintku  cunwintku  tan¬ 
codan  kin  duzamni  kta  e  duze 
kte  sni,  he  wowicasta  sni,  liena 
cehpi  tawa  hecapi  nakas. 

18  Nakun  winohinca  wan  cun- 
ku  kici  duze  kte  sni,  hecannon 
kinhan  tancodan  duzamni,  qa 
tohanyan  ni  kin  iyokisin  yaye 
kta. 

19  Unkan  winohinca  tohan  toa- 
sape  on  isna  ti  kin  hehanyan  tan¬ 
codan  duzamni  kta  e  ikiyedan 
yai  kte  sni. 


20  Nakun  tuwe  nikiyedan  ti 
tawicu  kin  kici  inonke  kte  sni. 
Hecannon  kinhan  kici  nihdusape 
kta. 

21  Nakun  nicinca  etanhan  wan- 
jidan  Molok  ekta  iyopta  yaye  kte 
sni,  qa  taku  wakan  yada  caje  kin 
dusape  kte  sni ;  Jehowa  he  miye. 

22  Nakun  winyan  kici  wankapi 
kin  he  iyecen  wica  kici  inonke 
kte  £ni,  wowahte  sni  hee. 

23  Nakun  woteca  taku  kasta 
kici  inonke  kte  sni,  hecannon 
kinhan  kici  nihdusape  kta,  nakun 
winohinca  wan  woteca  kici  ki- 
yuhe  kta  e  he  itokam  wanke  kte 
sni,  woasape  hee. 

24  Ihnuhan  hena  on  nihdusa- 
papi  kin,  oyate  nitokapa  tanhan 
ye  wicawaye  cin  hena  owasin 
on  ihdusapapi. 

25  Unkan  makoce  kin  he  sapa, 
heon  tohan  sice  cin  he  akan  hiyu 
waye  kta,  unkan  makoce  kin 
wicasta  en  ounyanpi  kin  hena 
hdem  wicaya. 

26  Tuka  niyepi  wokage  mitawa, 
qa  woyaco  mitawa  kin  yapatanpi 
kta,  qa  wowahte  sni  kin  hena 
ecannonpi  kte  sni,  niye  makoce 
tawayayapi  qa  wicasta  oyate 
tokeca  niyepi  ehna  ounye  cin 
unmanna. 

27  Wicasta  niyepi  itokam  ma¬ 
koce  kin  hen  tipi  kin  wowahte 
sni  kin  hena  owasin  econpi,  qa 
makoce  yusapapi. 

28  Hecen  makoce  kin  dusapapi 
kte  sni,  qa  oyate  nitokapa  tan¬ 
han  wicahdepe  cin  he  iyecen 
nihdepapi  kte  sni. 

29  Wicanagi  tona  wowahte  sni 
kin  hena  wanjidan  econpi  kin, 
hena  owasin  taoyatepi  etanhan 
kaspapi  kta. 

30  Heon  wopatan  mitawa  ya¬ 
patanpi  kta,  qa  wowahte  sni  wo¬ 
kage  nitokam  econpi  kin  hena 
ecannon  pi  kte  sni,  hecen  hena 

on  nihdusapapi  kte  sni,  Jehowa 
wakan  yadapi  kin  he  miye. 

WICOWOYAKE  19. 

1  Unkan  Jehowa  ie  ca  Mowis 
heciya, 

2  Israel  cinca  omniciye  ocowa- 
sin  ieyanpaha  hewicakiya  wo, 
Jehowa  wakan  yadapi  kin  he  mi¬ 
ye,  mawakan,  heon  wakan  yaun- 
pi  kta. 

3  Otoiyohi  hunku  kin  yakinihan 
kta,  nakun  atkuku,  qa  anpetu 
okihpapi  mitawa  kin  yapatanpi 
kta,  Jehowa  wakan  yadapi  kin 
he  miye. 

4  Ihnuhan  takusnisni  ekta  ni- 
hduhomnipi  kin,  qa  ihnuhan  taku 
wakan  sdoyapi  nicicagapi  kin, 
Jehowa  wakan  yadapi  kin  he 
miye. 

5  Unkan  wopida  wosnapi  wan 
Jehowa  wayakidusnapi  kte  cin- 
han  token  iyokipi  yayapi  kte  cin 
hecen  wayakidusnapi  kte.  - 

6  Anpetu  en  wadusnapi  qa  ihan- 
hanna  hena  en  he  yatapi  kta, 
tuka  taku  anpetu  iyamni  hehan- 
yan  oyapte  cin,  he  petan  huhnah- 
yapi  kta. 

7  Unkan  anpetu  iyamni  en  onge 
yutapi  kinhan  he  wosicamna  kta, 
iyokipi  kte  sni. 

8  Qa  tuwe  he  yute  cin  he  taku 
Jehowa  on  yuwakanpi  kin  yusa- 
pe  cin  heon  tohan  sice  cin  hduha 
kta,  qa  wicanagi  kin  he  taoyate 
etanhan  kaspapi  kta. 

9  Unkan  nitamakoce  woksapi 
bayaksapi  eca  nitamaga  kahmin 
owasin  bayakse  kte  sni,  qa  ba- 
ksapi  icunhan  taku  hinhpaye  cin 
he  mnayaye  kte  sni. 

10  Qa  hastanhanka  iyuwi  nita- 
wa  akta  duspi  kte  sni,  qa  ha¬ 
stanhanka  makata  ihpayapi  kin 
hena  mna  yaye  kte  sni,  hena 
wicasta  onsika,  qa  oyate  tokeca 


ekta  ehpe  wicaya  kiye  kta,  Je¬ 
howa  w'akanyadapi  kin  he  miye. 

11  Ihnuhan  wamayanunpi,  qa 
ihnuhan  iyatonpi  sni,  qa  ihnuhan 
otoiyohi  yecihnayanpi  kin. 

12  Qa  ihnuhan  micaje  itonsni- 
yan  cajedatapi  qa  taku  wakan 
yada  caje  kin  dasapapi  kin,  Je¬ 
howa  he  miye. 

13  Ihnuhan  nitakoda  yakiduse 
kin,  qa  taku  tawa  yaki  kinhan. 
Ihnuhan  tuwe  tohtani  opeyaton 
iyuwin  tawa  ihanhanna  hehan- 
yan  niciyanke  cin. 

14  Tuwe  nogetpa  dasice  kte 
sni,  qa  tuwe  istagonge  cin  ito- 
kam  taku  iboto  kta  yecihnake 
kte  sni,  tuka  taku  wakan  yada 
kin  he  ikoyape  kta,  Jehowa  he 
miye. 

15Wayacopi  enwopemni  ecan- 
non  kte  sni^wicasta  wahpanica 
ite  kin  ihayakta  kte  sni,  qa  wica¬ 
sta  tanka  ite  kin  yakinihan  kte 
sni.  Tuwe  nikiyedan  ti  kin  ece- 
tuya  daco  kta. 

16  Ihnuhan  oyate  nitawa  tipi 
iyaza  waiesa  mayani  kin,  qa 
ihnuhan  nitakoda  we  kin  ana- 
yajin  kin,  Jehowa  he  miye. 

17  Nihunka  wanji  nicante  ma- 
hen  sice  yada  kte  sni ;  tuwe  ni- 
citi  kin  atayedan  iyope  yakiye 
kta,  hecen  iye  on  etanhan  woa- 
htani  duha  kte  sni. 

18  Toyecon  kte  sni,  qa  oyate 
nitawa  cincapi  kin  canniye  wi- 
cayaya  esta  ecadan  enayakiye 
kta,  qa  token  waste  nicida  kin 
he  iyecen  tuwe  nikiyedan  ti  kin 
waste  yadake  kta. 

19  Wokage  mitawa  yapatanpi 
kta.  Wanunyanpi  nitawa  kin 
ocaje  tokeca  kici  kiyuha  yaki  ye 
kte  sni.  Maga  nitawa  su  ocaje 
nonpa  icicahiya  oju  yakiye  kte 
sni,  qa  wokoyake  tahinca  hin  qa 
hahonta  onkagapi  icicahiya  ka- 
zuntapi  kodake  kte  6ni. 

20  Unkan  wikoska  wan  waya- 
ka  heca  wicasta  wan  he  wahoya 
tuka  nahanhin  wohpe  sni  qa  ki- 
yuskapi  sni,  wicasta  tokeca  wan 
winohinca  kin  he  kici  wanke 
cinhan  napin  wicakapsinpsintapi 
kta,  wikoska  kin  ihduhe  sni,  heon 
te  wicayapi  kte  sni. 

21  Unkan  wicasta  kin  wohda- 
juju  Jehowa  kahi  kte  itkokipapi 
wakeya  tiyopa  ekta,  tamdoka 
wan  on  hdajuju  kta. 

22  Unkan  woahtani  wahtani 
kin  on  wawayusna  kin  akahpe 
kiciye  kta  wohdajuju  tamdoka 
on,  Jehowa  itokam,  hecen  woa- 
htani  wahtani  kin  he  kicicaju- 
jupi  kta. 

23  Unkan  makoce  kin  en  yaki- 
pi,  qa  waskuyeca  can  hu  yahdepi 
kinhan,  waskuyeca  kin  mdoketu 
yamni  taku  sapa  iyecen  ehpe 
yayapi  kta,  sapa  yadapi  kta,  tu- 
wedan  he  yute  kte  sni. 

24  Unkan  mdoketu  itopa  kin¬ 
han  waskuyeca  kin  owasin  Je¬ 
howa  yatanpi  kta  e  wakan  kta. 

25  Tuka  mdoketu  izaptan  kin 
waskuyeca  kin  yatapi  kta,  hecen 
waskuyeca  ota  icah  niciyapi  kta, 
Jehowa  wakan  yadapi  kin  he 
miye. 

26  Taku  we  akan  un  kin  yata¬ 
pi  kte  sni.  Wamduska  etanhan 
waadatapi  kte  sni,  qa  mahpiya 
etanhan  waadatapi  kte  sni. 

27  Pa  nitawapi  ihduksan  ihan- 
ke  kin  yahdusdapi  kte  sni,  qa 
putinhin  nitawa  ihanke  kin  ihang 
yakiyapi  kte  sni. 

28  Tuwe  nagi  ye  cin  on  nicica- 
gopi  kte  sni  nicehpipi  en,  qa 
akito  niciyapi  kte  sni;  Jehowa 
he  miye 

29  Ihnuhan  nicunksi  dusape  ca 
wihomni  win  yakage  cin,  hecen 
makoce  en  witkowin  ota  kte  sni, 
qa  makoce  kin  wowicasta  sni 
on  ojudan  kte  sni. 

30  Okihpapi  mitawa  yapatanpi 
kta,  qa  tipi  wakan  mitawa  yaki- 
nihanpi  kta  ;  Jehowa  he  miye. 

31  Ihnuhan  wapiyesa  ekta  ni- 
hduhomnipi,  qa  ihnuhan  wakan 
icidapi  kin  awicayakite  cin,  he- 
cannon  kinhan  hena  on  nihdusa- 
pe  kta ;  Jehowa  wakan  yada  kin 
he  miye. 

32  Tuwe  paska  kin  he  itokam 
nayajin  kta,  qa  wicahinca  ite  kin 
duonihan  kta,  qa  taku  wakan 
yada  kin  yakinihan  kta,  Jehowa 
he  miye. 

33  Unkan  wicasta  oyate  tokeca 
nici  ounye  cinhan  he  yakiduse 
kte  £ni. 

34  Tuwe  oyate  tokeca  nici  oun¬ 
ye  cin  he  wicasta  makoce  tawa 
yapi  kin  iyecen  nicipi  un  kta,  qa 
waste  nicida  kin  he  iyecen  wa¬ 
ste  yadake  kta,  oyate  tokeca 
Egupta  makoce  en  ounyayapi 
qon  nakas ;  Jehowa  wakan  ya¬ 
dapi  kin  he  miye. 

35  Ihnuhan  wayacopi  en  taku 
owotanna  sni  ecannopi  kin, 
ohanske  iyutapi  en,  qa  aspe  ye- 
tonpi  en,  qa  taku  kasta  ohna 
iyutapi  en. 

36  Taku  on  aspeyapi  ecetu  qa 
epah  ecetu,  qa  hina  ecetu  duhapi 
kta  ;  Jehowa  wakanyadapi  Egu¬ 
pta  makoce  etanhan  hdinanpe 
niyanpi  kin  he  miye. 

37  Heon  wokage  mitawa  owa¬ 
sin,  qa  woyaco  mitawa  owasin 
yapatanpi  kta,  qa  hena  ecanonpi 
kta ;  Jehowa  he  miye. 

WICOWOYAKE  20. 

1  Unkan  Jehowa  ie  ca  Mowis 
heciya  ; 

2  Hecen  Israel  cinca  kin  ewi- 
cayakiye  kta,  Wicasta  tuwe  ka¬ 
sta  Israel  cinca  etanhan,  qais 
oyate  tokeca  Israel  om  ounye 
cin  etanhan,  iye  cinca  wart  Mo- 

lok  qu  kinhan,  awicakehan  te 
yapi  kta ;  makoce  oyate  kin  in- 
yan  on  ktepi  kta. 

3  Unkan  mis  wicasta-  kin  he 
ekta  ite  ye  wakiye  kta,  qa  cin- 
hintku  Molok  qu  kin  heon  oyate 
tawa  etanhan  wakaspe  kta,  tipi 
wakan  mitawa  yusape  ca  micaje 
wakan  yuzamni  heon  etanhan. 

4  Unkan  makoce  oyate  kin  wi¬ 
casta  tuwe  iye  cinhintku  Molok 
qu  kin  wanyakapi  kte  sni  e  ista- 
pi  katinyan  hduohmuzapi,  qa  he- 
cen  ktepi  sni  kinhan, 

5  Mis  wicasta  kin  he  miista 
awehnake  kta,  nakun  tona  taku 
wicaya,  qa  oyate  tawapi  etanhan 
wicawakaspe  kta,  iye  qa  tona 
Molok  kici  wankapi  kta  iye  ope- 
ya  okiyapi  owasin. 

6  Unkan  wicanagi  tuwe  wapi- 
yesapi,  qa  wicasta  wakan  icidapi 
kin  hena  opeya  okiyapi  kta  e 
ekta  ihduhomni  kinhan,  mis  miite 
wicanagi  kin  he  ekta  ye  wakiye 
ca  taoyate  kin  wicehna  tanhan 
wakaspe  kta. 

7  Unkan  Jehowa  wakan  yadapi 
kin  hemiye,heon  ihduwakan  po, 
hecen  niwakanpi  kta. 

$  Qa  wokage  mitawa  yapatanpi 
kta,  qa  hecanonpi  kta;  Jehowa 
niyuwakanpi  kin  he  miye. 

9  Hecen  tuwe  kasta  atkuku  qais 
hunku  yasice  cinhan  awicakehan 
te  yapi  kta,  atkuku  qais  hunku 
jmsica,  hecen  we  iciya. 

10  Unkan  wicasta  tuwe  wica¬ 
sta  tokeca  tawicu  kici  wawici- 
hahapi  econ,  takodaku  tawicu 
e£ta  kici  wawicihahapi  econ  kin¬ 
han,  awicakehan  te  yapi  kta, 
wicasta  qa  winohinca  wawiciha- 
liapi  econpi  napin. 

11  Unkan  wicasta  wan  atkuku 
tawicu  kici  wranke  cinhan  atku¬ 
ku  tancodan  kin  yuzamni  tokesta 
napin  te  wicayapi  kta,  iye  we  ici- 

yapi.  ’  ’  . 


12  Unkan  wicasta  wan  iye  ta- 
kosku  kici  wanke  cinhan  tokesta 
sakim  te  wicayapi  kta,  wowica- 
stasni  ohanyapi  iye  we  iciyapi. 

13  Unkan  wicasta  wan  wino¬ 
hinca  kici  wankapi  kin  he  iye- 
cen  wica  wan  kici  wanke  cinhan, 
sakim  wowahte  sni  econpi  toke¬ 
sta  te  wicayapi  kta,  iye  we  ici¬ 
yapi. 

14  Unkan  wicagta  wan  wino¬ 
hinca  wan  hunku  kici  wicayuze 
cinhan  wicastapisniyan  ohanyan, 
iye  qa  hena  nakun,  peta  ohna 
huhnah  wicayapi  kta,  hecen  ni- 
yepi  ehna  wowicastasni  wanice 
kta. 

15  Unkan  wicasta  wan  woteca 
wan  kici  wanke  cinhan  tokesta 
te  kta  qa  woteca  kin  nakun  ya- 
ktepi  kta. 

16  Unkan  winohinca  wan  wo-* 
teca  wan  kici  wanke  kta  e  iki- 
yedan  i  kinhan,  winohinca  kin 
wofceca  kin  kici  wicayakte  kta, 
tokesta  tapi  kta,  iye  we  iciyapi. 

17  Unkan  wicasta  wan  iye  ta- 
winohtin  yuze  cinhan,  atkuku 
cunwintku  qais  hunku  cunwin- 
tku  tancodan  wanyake  cinhan, 
unkan  winyan  kin  wicasta  tan¬ 
codan  kin  wanyake  cinhan  hee 
wowisteca  wicakaspapi  kta,  oya¬ 
te  tawapi  cincapi.  istapi  itokam, 
tawinohtin  tancodan  kin  yuza¬ 
mni  woalitani  kin  hduha  kta. 

18  Unkan  wicasta  wan  wino¬ 
hinca  isna  ti  kici  wanke  cinhan, 
qa  tancodan  kin  yuzamni  kinhan, 
tawakoniya  yutanin  ;  unkan  win¬ 
yan  kin  we  wakoniya  kin  hduza- 
mni,  heon  napin  oyate  tawapi 
wicehna  tanhan  wicakaspapi  kta. 

19  Nakun  nihun  tawinohtin,  qa 
niyate  tawinohtin  tancodan  kin 
duzamni  kte  sni,  tuwe  hecon  kin 
he  iye  cehpi  kin  hdutanin  woa-» 
htani  hduhapi  kta. 

20  Unkan  wicasta  wan  iye  tun- 

wincu  kici  wanke  cinhan,  tun- 
wincu  tancodan  kin  yuzamni, 
wahtanipi  kin  hduhapi  kta,  cinca 
nica  ewicakiyapi  tapi  kta. 

21  Unkan  wicasta  wan  iye  sun¬ 
kaku  tawicu  yuze  cinhan,  wo- 
wahte  sni  hee,  sunkaku  tancodan 
kin  yuzamni  cinca  nica  ewica¬ 
kiyapi  kta. 

22  Hecen  wokage  mitawa  owa- 
sin  qa  woyaco  mitawa  owasin 
yapatanpi  kta,  qa  ecanonpi  kta, 
unkan  makoce  ohna  ounyayapi 
kta  e  ekta  yeciyapi  kin  he  ini- 
hdepapi  kte  sni. 

23  Unkan  oyate  nitokapa  tan- 
han  iyaye  wicawaye  cin  hena 
wokagepi  omayanipi  kte  6ni. 
Iye  hena  owasin  econpi  heon 
hiti  wicawahda. 

24  Unkan  heciciyapi,  Maka  ta- 
-wapi  kin  tawayayapi  kta,  qa 
makoce  kin  he  pteasanpi  qa  can- 
hanpi  tiktica  kaduze  cin  he  ta¬ 
wayayapi  kta  e  cicupi  kta ;  Jeho- 
wa  wakanyadapi  oyate  tokeca 
etanhan  yukinukan  ciyapi  kin 
he  miye. 

25  Heon  woteca  ska,  qa  tona 
sapapi  yukinukan  yayapi  kta, 
nakun  wahupakoza  sapa  qa  ska 
dukinukanpi  kta,  ihnuhan  nina- 
gipi  nihduwahtepi  sni  woteca  on, 
qais  taku  kinyan  on,  qais  taku 
kasta  maka  asdohan  on.  Hena 
sapa  yadapi  kta  e  niyepi  etanhan 
mdukinukan. 

26  Unkan  tawa  ciyapi  ktae  miye 
oyate  tokeca  etanhan  ciyukinu- 
kanpi,  Jehowa  mawakan  he¬ 
on  miyeci  wakanyan  yaunpi 
kta. 

27  Unkan  wicasta  wan,  qais 
winoliinca  wan  niyepi  ehna  wa- 
piyesa,  qais  wicasta  wakan  ici- 
dake  cinhan,  awicakehan  te 

*kta,  tona  hecapi  inyan  on  wi- 
cayaktepi  kta,  iye  we  iciya- 
pi. 


WICOWOYAKE  21. 

1  Unkan  Jehowa  Mowis  heciya, 
Aaron  cinca  wawayusnapi  kin 
hecen  kewicayakiye  kta;  Tuwe 
nagi  ye  cin  on  ihdusapapi  kte 
sni,  oyate  tawapi  ehna. 

2  Tuka  iye  eehpi  takuye  hinca 
hunku  on,  qa  atkuku  on,  qa  cin- 
hintku  on,  qa  cunwintku  on,  qa 
sunkaku  on, 

3  Qa  iye  ta  winohtin  hinca  wi- 
koska  tuwedan  yuze  sni,  henana 
on  ihdusape  kta. 

4  Winohinca  oyate  tawa  ehna 
yuhe  cin  on  ihdusape  kte  sni, 
qa  ihduikceka  kte  sni. 

5  Papi  tuktedan  pasda  icicaga- 
pi  kte  sni,  qa  putinhinpi  oise  kin 
basdapi  kte  sni  qa  eehpi  icicago- 
pi  kte  sni. 

6  Tuwe  wakandapi  on  wakan¬ 
yan  unpi  kta,  qa  tuwe  wakanda¬ 
pi  caje  kin  yuikeekapi  kte  6ni, 
Jehowa  tapeta  wosnapi,  tuwe 
wakandapi  taaguyapi  kin  kahipi 
nakas,  heon  wakanyan  unpi  kta. 

7  Witkowin  qais  wakiksanpi 
wan  yuzapi  kte  sni,  nakun  wino- 
hinca  hihnaku  ehpe  kiye  cin  he 
yuzapi  kte  sni ;  tuwe  wakandapi 
on  wakanpi  nakas. 

8  Tuwe  wakan  yadapi  taagu¬ 
yapi  kahipi  heon  wicaduwakan 
kta ;  'Jehowa.  niyuwakanpi  kin 
he  miye  mawakan  heon  hena 
niye  om  wakanpi  kta. 

9  Unkan  wawayusna  cunwin¬ 
tku  wan  witkowin  ohanyan  on 
ihdusape  cinhan,  he  atkuku  yu- 
sapa,  petan  huhnahyapi  kta. 

10  Unkan  wawayusna  sunka 
wicaye  cin  ehna  itancan  tawo- 
koyake  kin  koyake  kta  e  sdawi- 
cayapi  wihdi  kin  pa  akastanpi, 
qa  nape  ojun  yapi  kin  he  pa  kin 
hdusda  kte  sni,  qa  wokoyake 
hduhdece  kte  sni. 

11  Qa  tuwedan  nagiye  tancan 

te  cin  ekta  i  kte  Ani,  atkuku  on, 
qa  hunku  on  ihduisape  kte  sni. 

12  Qa  tipi  wakan  etanhan  inan- 
pe  kte  sni,  qa  taku  wakan  da  toti 
wakan  kin  yuikceka  kte  sni. 
Tuwe  wakanda  watesdake  wi- 
lidi  sdayapi  tawa  kin  he  akastan- 
pi  nakas,  Jehowa  he  miye. 

13  Qa  wikoska  wan  tuwedan 
kici  wanke  sni  heca  yuze  kta. 

14  Wiwazica  qa  tuwe  ehpe  ki- 
yapi  qa  wakiksanpi,  qa  witkowin, 
tona  hecapi  etanhan  winohinca 
yuze  kte  sni ;  tuka  iye  taoyate 
etanhan  wikoska  wan  yuze  kta. 

15  Qa  tona  iye  etanhan  icagapi 
kin  wica  hduikceka  kte  sni  tao¬ 
yate  ehna Jehowa  he  yuwakan 
kin  he  miye. 

16  Unkan  Jehowa  ie  ca  Mowis 
heciya, 

17  Aaron  hecen  eciya  wo.  Ni- 
cinca  wicoicage  yeye  cin  tuwe 
osteka,  Taku  wakanda  taaguya- 
pi  kahi  kta  e  ikiyedan  hi  kte  sni. 

18  Nakun  tuwe  kasta  osteke 
cin  he  ikiyedan  hi  kte  sni,  wica¬ 
sta  ista  gonge,  qais  huste,  qais 
poge  mdaska,  qais  huha  unman 
tukte  kasta  iyotan  hanska, 

19  Qais  siha  ksa,  qais  nape  ksa, 

20  Qais  cankahu  pawegapi,  qais 
tanyan  icage  sni,  qais  ista  aska, 
qais  tuwe  ayaspuya,  qais  hahdi, 
qais  susu  kapopapi. 

21  Aaron  wawayusna  cinca 
etanhan  wicasta  osteka  tuwedan 
Jehowa  peta  wosnapi  tawa  kahi 
kta  e  ikiyedan  hi  kte  sni,  he 
osteka  heon  tuwe  wakanda  taa- 
guyapi  kin  kahi  kta  e  ikiyedan 
hi  kte  sni. 

22  Tuwe  wakan  da  taaguyapi 
wakan,  qa  nakun  wakan  hinca 
etanhan  yute  kta ; 

23  Tuka  cokaya  ozanpi  kin  ekta 
i  kte  sni,  osteka  nakas,  heon 
taku  miciyuwakanpi  kin  he  yui- 
kceke  kte  sni ;  Jehowa  niyuwa- 


kanpi  kin  he  miye  heon  etan¬ 
han. 

24  Unkan  Mowis  Aaron  qa  iye 
cinca  kin,  qa  Israel  cinca  owasin 
owicakiyaka. 

WICOWOYAKE  22. 

1  Unkan  Jehowa  ie  ca  Mowis 
heciya, 

2  Aaron  qa  iye  cinca  kewica- 
kiya  wo,  Israel  cinca  kin  taku 
hduwakanpi  kin  on  waktaya  unpi 
kta,  hecen  taku  miciyuwakanpi 
on  micaje  wakan  kin  yuikhekapi 
kte  sni,  Jehowa  he  miye. 

3  Hecen  ewicakiya  wo,  Nitoi- 
cagepi  yeye  cin  nicincapi  owasin 
etanhan  wicasta  tuwe  toasape 
hduhe  cin  icunhan,  taku  yuwa- 
kanpi  Israel  cinca  taku  Jehowa 
kicihduwakanpi  kin  ikiyedan  hi 
kinhan,  wicanagi  kin  he  rniite 
itokapa  tanhan  kaspapi  kta  ;  Je¬ 
howa  he  miye. 

4  Aaron  cinca  etanhan  wicasta 
leprosi  ececa,  qais  wakaduze  cin, 
tohanyan  yuskapi  sni  taku  yu- 
wakanpi  kin  ongedan  yute  kte 
sni ;  nakun  tuwe  taku  nagiye 
cin  on  sapa  icalitake  cinhan,  qais 
wicasta  tuwe  wanke  cin  su  hiyu- 
ye  cin. 

5  Qais  tuwe  watutka  on  wica¬ 
sta  sape  kta  wan  icalitake  cinhan, 
qais  wicasta  wan  taku  hececa  on 
sapa,  taku  kasta  on  ihdusape  kta 
icalitake  cinhan, 

6  Wicanagi  tuwe  taku  hececa 
icalitake  cin  litayetu  aiyahdeya 
sape  kta,  qa  mini  on  cehpi  hdu- 
jaja  sni  kinhan,  taku  yuwakanpi 
kin  yute  kte  sni. 

7  Qa  wi  kin  tohan  iyaye  cinhan 
ska  kta,  qa  he  iyohakam  taku 
yuwakanpi  kin  yute  kta,  aguyapi 
tawa  kin  hee  nakas. 

8  Taku  wayazanka  te  qa  taku 
yapotapi  kin  yute  kte  sni,  qa 

hena  on  ihdu^ape  kte  sni ;  Jeho- 
wa  he  miye. 

9  Qa  taku  patan  wicawasi  kin 
he  patanpi  kta,  hecen  hena  on 
ihduikcekapi  kte  sni,  qa  woa- 
litani  hduhapi  kte  sni ;  Jehowa 
wicayuwakan  kin  he  miye. 

10  Tuwe  tokeca  taku  yuwakan- 
pi  kin  yute  kte  sni,  wawayusna 
kici  ti,  qais  wohtani  opeton  kin, 
he  taku  yuwakanpi  kin  yute  kte 
sni. 

11  Tuka  wawayusna  kin  wica- 
nagi  w-an  opeton,  mazaska  tawa 
on  opetonpi  kin  he  etanhan  yute 
kta  ;  nakun  tuwe  ti  ohnaa  tonpi 
kin  he,  hena  aguyapi  tawa  etan¬ 
han  yutapi  kta. 

12  Unkan  wawayusna  cunwin- 
tku  wan  wicasta  tokeca  he  yuze 
cinhan,  taku  ikce  qupi  yuwa¬ 
kanpi  kin  etanhan  yute  kte  sni. 

13  Tuka  wawayusna  cunwin- 
tku  wan  wiwazica,  qais  ehpe 
kiyapi  kinhan,  qa  cinca  nice  ca 
atkuku  ti  en  hdi  kinhan,  atkuku 
taaguyapi  etanhan  yute  kta,  wi- 
koska  qon  iyececa,  tuka  tuwe 
tokeca  hetanhan  yute  kte  sni. 

14  Unkan  wicasta  wan  taku 
yuwakanpi  onuniyan  yute  cin¬ 
han,  he  izaptan  aokijuye  kta,  qa 
taku  yuwakanpi  kici  wawayusna 
kin  qu  kta. 

15  Hecen  taku  Israel  cinca  yu¬ 
wakanpi  taku  Jehowa  ektakiya 
yuwintapi  kin  hena  yuikcekapi 
kte  sni. 

16  Tuka  taku  yuwakanpi  kin  he¬ 
na  yutapi  kinhan,  oicazopi  woa- 
htani  kin  he  wicakiciyuhapi  kta ; 
Jehowa  wicayuwakan  kin  he 
miye,  nakas. 

17  Unkan  Jehowa  ie  ca  Mowis 
heciya, 

18  Aaron  qa  iye  cinca,  qa  Israel 
cinca  owasin  hecen  ewicakiya 
wo,  Wicasta  tuwe  kasta  Israel 
tiohnaka  etanhan,  qais  oyate  to- 

178 


keca  etanhan,  Israel  om  ounye 
cin  woahi  wan  makahi  kte  cin¬ 
han,  taku  iciconzapi  on,  qais  taku 
ikce  qupi  kin  owasin  on,  wohu- 
hnahyapi  wan  makahi  kte  cin¬ 
han  ; 

19  Iyokipi  yayapi  kta  he  on 
mdoka  zanika,  pte  etanhan  qais 
tahinca  etanhan,  qais  tatokadan 
etanhan  kahi  kta. 

20  Tona  osteka  wanjidan  yaka- 
hi  kte  sni,  hena  on  iyokipi  yaya¬ 
pi  kte  sni. 

21  Unkan  wicasta  wan  taku  ici- 
conze  hduecetu  kta  e  wopida 
wosnapi  wan  Jehowa  kahi  kte 
cinhan,  qais  taku  ikceya  qu  kta, 
pte  wanunyanpi,  qais  tahinca 
etanhan  iyokipi  ye  kta  e  he  zani- 
ke  kta,  tuktedan  osteke  kte  sni. 

22  Ista  gonga,  qais  huha  wan 
kasujapi,  qais  kaspapi,qais  cespu 
yukan,  qais  ayaspuya,  qais  hdi- 
hdi,  taku  hececa  Jehowa  yaka- 
hipi  kte  sni  qa  hena  etanhan  peta 
wosnapi  wan  owayusna  akan 
Jehowa  yaqupi  kte  sni. 

23  Tatanka  qa  tahinca  huha 
iyakicuya,  qais  huha  aokpani  kin 
he  ikceya  yaqu  kta,  tuka  woya- 
kapi  wosnapi  on  iyokipi  ye  kte 
sni. 

24  Nakun  taku  kasujapi,  qa 
kawegapi,  qa  nahdecapi,  qa  ha¬ 
sp  api  kin  Jehowa  yakahipi  kte 
sni,  qa  nitamakocepi  ohna  taku 
hececa  ecannonpi  kte  sni. 

25  Nakun  taku  hececa  owasin 
oyate  tokeca  cinca  nape  etan¬ 
han  taku  wakanyadapi  taaguyapi 
kin  yakahipi  kte  sni,  taku  on 
howinpi  hena  mahen  un  nakas, 
ostekapi,  niyepi  on  iyokipi  yapi 
kte  sni. 

26  Unkan  Jehowa  ie  ca  Mowis 
heciya, 

27  Tatanka  qais  tahinca  qais  ta- 
iokadan  wanji  tonpi  ehantanhan 
sakowin  can  hunku  kici  un  kta, 

tuka  anpetu  isahdogan  qa  oha-  | 
kam  Jehowa  wakiyusnapi  woahi 
on  iyokipi  kta. 

28  Unkan  pte  qais  tawiyedan 
wan  iye  cinca  kici  anpetu  wanji- 
dan  en  yapatapi  kte  sni. 

29  Unkan  wopida  wosnapi  wan 
Jehowa  wayakidusnapi  kinhan, 
iyokipi  yayapi  kta  e  wayakidu¬ 
snapi  kta. 

30  Anpetu  kin  he  en  temyayapi 
kta,  ihanhanna  hehanyan  onge- 
dan  oyahdaptapi  kte  sni ;  Jeho¬ 
wa  he  miye. 

31  Qa  woahope  mitawa  yapa- 
tanpi  kta,  qa  ecen  ecanonpi  kta, 
Jehowa  he  miye. 

32  Qa  micaje  wakan  kin  dui- 
kcekapi  kte  sni,  tuka  Israel  cinca 
wicehna  mayawakanpi  kta,  Je¬ 
howa  niyuwakanpi  kin  he  miye. 

33  Wakanmayadapi  kta  heon 
Egupta  makoce  etanhan  hdinan- 
pe  ciyapi,  Jehowa  he  miye. 

WICOWOYAKE  23. 

1  Unkan  Jehowa  ie  ca  Mowis 
heciya, 

2  Israel  cinca  kin  hecen  ewica- 
kiya  wo,  Jehowa  omniciye  tawa 
ieyanyapahapi  kta,  omniciye  wa¬ 
kan  ieyanpahapi  mitawa  kin  de- 
na  ee. 

3  Anpetu  sakpe  wohtani  ecan- 
non  kta,  tuka  anpetu  isakowin 
kin  he  anpetu  okihpapi  wakan, 
ieyanpahapi  wakan,  ounyayapi 
owasin  ohna,  wohtani  takudan 
econpi  kte  sni ;  Jehowa  taoki- 
hpapi  kin  hee  nakas. 

4  Jehowa  ta  omniciye  ieyanpa¬ 
hapi  wakan  iyehantu  eca  ieyan¬ 
yapahapi  kta  dena  ee. 

5  Wi  tokaheya  anpetu  iake  to- 
pa  en  htayetu  otahedan  Jehowa 
toacaksin  kin  hee. 

6  Qa  wi  kin  he  anpetu  iake 
zaptan  en  aguyapi  napohyapi  sni 


wohanpi  Jehowa  tawa,  anpetu 
sakowin  aguyapi  napohyapi  sni 
yatapi  kta. 

7  Anpetu  tokaheya  ieyanpahapi 
wakan  duhapi  kta,  wayaka  wo¬ 
htani  ecannonpi  kte  sni. 

8  Qa  anpetu  sakowin  peta  wo¬ 
snapi  Jehowa  yakahipi  kta,  anpe¬ 
tu  isakowin  ieyanpahapi  wakan 
kta,  wayaka  wohtani  takudan 
ecannonpi  kte  sni, 

9  Unkan  Jehowa  ie  ca  Mowis 
heciya, 

10  Israel  cinca  kin  hecen  ewi- 
cakiya  wo,  Makoce  cicupi  kin  he 
ekta  yaipi,  qa  woltsapi  bayaksapi 
kinhan, tokaheya  bayaksapi  etan¬ 
han  opahte  wan  wawayusna  ekta 
hiyuyayapi  kta. 

11  Unkan  iyokipi  yayapi  kta  e 
Jehowa  itokam  wopahte  kin  he 
koze  kta;  anpetu  okihpapi  ihan¬ 
hanna  hehan  wawayusna  kin  he 
koze  kta. 

12  Unkan  anpetu  wopahte  yako- 
zapi  kin  en,  amnos  wan  zanika, 
waniyetu  wanjidan,  wohuhnah- 
yapi  Jehowa  yecicagapi  kta. 

13  Unkan  minha  tawa  aguyapi 
mdu  can  waksica  ohnaka  nonpa 
wihdi  ieicahiyapi,  peta  wosnapi 
wastemna  Jehowa  iyokipi  ye  kta, 
qa  woakastan  kin  mini  sa  wiya- 
tke  ohnaka  nonpa, 

14  Tuwe  wakan  yadapi  kin  ekta 
woahi  hiyuyapi  sni  anpetu  kin 
hehanyan,  aguyapi,  qa  wamna- 
heza  ceunpapi,  qa  pasdayapi  un- 
mana  yatapi  kte  sni;  ounyayapi 
owasin  ohna  nitoicagepi  yeye  cin 
wokage  kin  he  owihanke  wanica. 

15  Unkan  wopahte  kosyapi  ya¬ 
kahipi  anpetu  wakan  ihanhanna 
etanhan  anpetu  wakan  sakowin 
dawapi  kta,  anpetu  wakan  oco- 
wasin  dawapi  kta. 

16  Anpetu  wakan  isakowin 
ihanhanna  etu  dawapi  kta,  anpe¬ 
tu  wikcemna  zaptan  hehanyan, 

qa  minha  teca  wan  Jehowa  ya- 
kahi  kta. 

17  Qunyayapi  etanhan  aguyapi 
kozapi  nonpa,  aguyapi  mdu  can 
waksiea  ohnaka  nonpa,  napohya- 
pi  spanyanpi,  taku  tokaheya  su- 
ton  kin  Jehowa  ekta  hiyuyayapi 
kta. 

18  Qa  aguyapi  kici  amnos  sako- 
win  zanika  waniyetu  wanjidan, 
qa  tatankadan  pte~  wanuyanpi 
cinca  wanjidan,  qa  tamdoka  non¬ 
pa  yakahipi  kta,  Jehowa  huhnah- 
kiciyapi  kta,  qa  minha  tawapi, 
qa  woakastan  tawapi,  peta  wo- 
stiapi  wastemna  Jehowa  iyo- 
kipi. 

19  Henan  tatokadan  mdoka 
wan  woahtani  wosnapi  on,  qa 
amnos  nonpa  waniyetu  wanjidan 
wopida  wosnapi  on,  wayakidu- 
snapi  kta. 

20  Unkan  wawayusna  kin  hena 
koze  kta  aguyapi  tokaheya  suton 
kin  anna,  nakun  amnos  nonpa 
qon,  Jehowa  itokam  wokosyapi 
wan,  hena  Jehowa  on  wakanpi 
kta,  wawayusna  tawa  kta. 

21  Unkan  anpetu  kin  he  en 
niyepi  on  omniciye  wakan  ieyan- 
pahapi  kta,  wayaka  wohtani  ta- 
kudan  ecannonpi  kte  sni,  ounya- 
yapi  owasin  ohna  nitoicagepi 
yeye  cin,  he  wokage  owihanke 
wanice  kta. 

22  Unkan  makoce  nitawapi  wo- 
ksapi  kin  bayaksapi  kinhan,  maga 
nitawapi  kahmin  owasin  baya- 
kse  kte  sni,  qa  woksapi  nitawa 
taku  okapte  cin  mnayaye  kte 
sni,  wieasta  onsika,  qa  oyate  to- 
keca  on  he  ehpe  wicayeciye  kta  ; 
Jehowa  wakan  yadapi  kin  he 
rniye. 

23  Unkan  Jehowa  ie  ca  Mowis 
heciya, 

24  Israel  cinca  kin  hecen  ewi- 
cakiya  wo,  Wi  isakowin  anpetu 
tokaheya  kin  wookihpe  duhapi 

kta,  mazayahotonpi  on  kiksuya- 
pi,  ieyanpahapi  wakan, 

25  Wayaka  wohtani  taku  dan 
ecannonpi  kte  sni,  qa  peta  wo¬ 
snapi  wan  Jehowa  yakahipi  kta. 

26  Unkan  Jehowa  ie  ca  Mowis 
heciya, 

27  Awicakehan  wi  isakowin 
anpetu  iwikcemna  kin  waaka- 
hpapi  anpetu  kin  hee,  eyanpa- 
hapi  wakan  duhapi  kta,  qa  nina- 
gipi  iyokisin  niciyapi  kta,  qa  peta 
wosnapi  wan  Jehowa  yakahipi 
kta. 

28  Anpetu  kin  he  en  wohtani 
takudan  ecannonpi  kte  sni,  waa- 
kalipapi  anpetu  kin  hee.  Jehowa 
wakan  yadapi  itokam  akahpe 
niciyapi  kta  e  hee  nakas. 

29  Wicanagi  tuwe  kasta  anpetu 
kin  he  en  iyokisin  iciye  sni  kin¬ 
han  taoyate  etanhan  kaspapi  kta. 

30  Unkan  wicanagi  tona  anpetu 
kin  he  en  wohtani  econpi  wica¬ 
nagi  kin  hena  owasin  taoyatepi 
etanhan  ihang  wicawaye  kta. 

31  Ounyayapi  owasin  ohna  wo¬ 
htani  takudan  ecannonpi  kte  sni, 
nitoicagepi  yeyecin  wokage  owi¬ 
hanke  wanica. 

32  Anpetu  okihpapi  wakan  he 
duhapi  kta,  qa  ninagipi  iyokisin 
niciyapi  kta,  wi  anpetu  inapcin- 
wanka  litayetu  etanhan  ake  hta- 
yetu  kte  cin  hehanyan  wookihpe 
nitawapi  kin  okihpe  yayapi  kta. 

33  Unkan  Jehowa  ie  ca  Mowis 
heciya, 

34  Israel  cinca  kin  hecen  ewi- 
cakiya  wo,  Wi  isakowin  anpetu 
iake  zaptan  kin  en  ohanzi  hdepi 
wohanpi  kin  hee,  anpetu  sakowin 
Jehowa  tawa. 

35  Anpetu  tokaheya  ieyanpaha¬ 
pi  wakan,  he  en  wayaka  wohtani 
takudan  ecannonpi  kte  sni. 

36  Anpetu  sakowin  peta  wosna¬ 
pi  Jehowa  yakahipi  kta,  anpetu 
isahdogan  eyanpahapi  wakan  du- 

hapi  kta,  qapeta  wosnapi  Jehowa 
yakahipi  kta,  witaya  iheyapi  wan 
hee,  wayaka  wohtani  ecannonpi 
kte  sni. 

37  Jehowa  taomniciye  ieyanya- 
pahapi  kta  anpetu  kin  hena  ee, 
eyanpahapi  wakan  on  w ohuh- 
nahyapi,  qa  minha  wosnapi,  qa 
woakastanpi  Jehowa  yakahipi 
kta,  anpetu  iyohi  taku  tawa  kin 
iyececa. 

38  Nakun  Jehowa  taokihpapi, 
qa  nakun  taku  yaqupi,  qa  nakun 
taku  niciconzapi  kin,  nakun  taku 
ikce  yaqupi  kin  Jehowa  yaqupi 
kin  owasin  isanpa. 

39  Awicakehan  wi  isakowin  an¬ 
petu  iakezaptan  makoce  taku 
aicage  cin  mnayayapi  kinhan, 
anpetu  sakowin  Jehowa  tawo- 
hanpi  oyakihanpi  kta,  anpetu 
tokaheya  wookihpe,  qa  anpetu 
isahdogan  wookihpe  kta. 

40  Unkan  anpetu  tokaheya  can 
wiciyokipi  waskuyeca  iyacupi 
kta,  tamar  can  adetka,  qa  can- 
hahaka  adetka,  qa  wakpa  coh- 
wanjica  nakun,  qa  anpetu  sako¬ 
win  Jehowa  wakan  yadapi  kin 
itokam  widuskinpi  kta. 

41  Qa  wohanpi  Jehowa  oyakici- 
hanpi  kta,  anpetu  sakowin  ptan- 
yetu  otoiyohi  nitoicagepi  yeye 
cin,  wokage  owihanke  wanica,  wi 
isakowin  en  he  woyakihanpi  kta. 

42  Anpetu  sakowin  can  adetka 
ohanzi  hdepi  oyatipi  kta,  tona 
Israel  tamakoce  en  tonpi  kin 
hena  owasin  can  adetka  ohanzi 
hdepi  ohna  tipi  kta. 

43  Hecen  Israel  cinca  Egupta 
makoce  etanhan  hdinanpe  wica- 
waye  cehan  ohanzi  hdepi  ohna 
tipi  wicawaya,  nitoicagepi  sdon- 
yapi  kta  ;  Jehowa  wakan  yadapi 
kin  he  miye. 

44  Unkan  Mowis  Jehowa  wto- 
kieihanpi  toketu  Israel  cinca 
owicakiyaka. 


WICOWOYAKE  24. 

1  Unkan  Jehowa  ie  ca  Mowis 
heciya ; 

2  Petijanjan  on  can  ihdi  ece- 
dan  bopanpi  nicahipi  kta,  Israel 
cinca  icu  wicasi  wo,  hecen  ide 
kin  ohinniyan  wankan  ye  kta. 

3  Woyaatanin  cokaya  ozanpi 
itankan,  itkokipapi  wakeya  ohna, 
htayetu  etanhan  ihanhanna  kta 
eca  Aaron  he  ideye  kta,  ohinni¬ 
yan  nitoicagepi  yeye  cin  wokage 
owihanke  wanica. 

4  Petijanjan  ihupa  ecedan  akan 
petijanjan  ideye  kta,  Jehowa  ito¬ 
kam  ohinniyan. 

5  Unkan  aguyapi  mdu  iyacu 
kta,  qa  he  span  yaye  kta,  aguya¬ 
pi  wikcemna  sanpa  nonpa,  agu¬ 
yapi  otoiyohi  ohna  can  waksica 
ohnaka  nonpa  kta. 

6  Unkan  hena  Jehowa  itokam 
wahna  wotapi  ecedan  akan  eya- 
hnake  kta,  ocankuye  nonpa  ocan- 
kuye  iyohi  ohna  sakpe. 

7  Unkan  ocankuye  akan  cansin 
ska  kohdi  eyahnake  kta,  unkan 
he  aguyapi  on  wokiksuye  kta, 
peta  on  Jehowa  wakiciyusnapi 
kta. 

8  Anpetu  okihpapi  otoiyohi  Is¬ 
rael  cinca  etanhan  hena  Jehowa 
itokam  ehnakapi  kta,  ohinniyan 
wicotakuye  owihanke  wanica. 

9  Qa  Aaron  qa  iye  cinca  kin 
he  tawapi  kta,  qa  he  yutapi  kta, 
oy anke  wakan  ohna,  Jehowa 
peta  wmsnapi  tawa  etanhan,  iye 
on  he  wakan  hinca  nakas ;  wo¬ 
kage  owihanke  wanica, 

10  Unkan  Israel  winohinca  wan 
cinhintku,  qa  he  Egupta  wicasta 
wan  cinhintku,  Israel  cinca  wi- 
cehna  inanpa,  qa  Israel  winohin¬ 
ca  cinhintku,  qa  Israel  wicasta 
wan  owanka  ohna  kicizapi. 

11  Qa  Israel  winohinca  einhin- 
tku  caje  kin  atayedan  [q  ca  ya- 

sica,  unkan  Mowis  ekta  hiyuyapi 
he  hunku  Selomit  eciyapi;  Di- 
bri  cunwintku,  Dan  wicoun  etan- 
han. 

12  Unkan  kaska  hnakapi  Jeho- 
\va  i  kin  etanhan  owicakiyakapi 
kte  cin  hehanyan. 

13  Unkan  Jehowa  ie  ca  Mowis 
heciya, 

14  Wicasta  yasice  cin  he  owan- 
ka  etanhan  inanpe  ya  wo,  unkan 
tona  nahonpi  kin  owasin  pa  kin 
nape  aputakapi  kta,  unkan  omni- 
ciye  owasin  inyan  on  kte.pi  kta. 

15  Unkan  Israel  cinca  kin  hecen 
ewicayakiye  kta,  wicasta  tuwe 
kasta  taku  iye  wakanda  yasice 
cinhan,  iye  wahtani  kin  hduha 
kta. 

16  Jehowa  caje  kin  yasice  cin¬ 
han  tokesta  te  yapi  kta,  omniciye 
owasin  inyan  on  aohduteyapi 
kta,  wicasta  oyate  tokeca,  qais 
makoce  en  tonpi  caje  kin  yasice 
cinhan  te  kta. 

17  Unkan  tuwe  kasta  wicasta 
nagi  kastake  cinhan  he  ktepi  kta. 

18  Unkan  tuwe  woteca  wan 
nagi  kastake  cinhan  hdajuju  kta, 
nagi  on  nagi. 

19  Unkan  wicasta  wan  tuwe 
iye  ikiyedan  ti  kin  kiunniye  cin¬ 
han  token  econ  kin  he  iyecen 
ecakiconpi  kta. 

20  Kawegapi  on  kawegapi  kta, 
ista  on  ista,  hi  on  hi  token  wica¬ 
sta  wan  kiunniye  cin  he  iyecen 
kiunniyanpi  kta. 

21  Unkan  tuwe  woteca  wan 
kte  kinhan  he  on  hdajuju  kta, 
qa  tuwe  wicasta  wan  kte  kin  he 
ktepi  kta. 

22  Wicasta  oyate  tokeca  on,  qa 
tuwe  makoce  en  tonpi  on,woya- 
co  wanjidan  duhapi  kta  ;  Jehowa 
wakan  yadapi  kin  he  miye. 

23  Unkan  Mowis  Israel  cinca 
kin  Bwicakiyaka,  unkan  wicasta 
wayasice  cin  he  owanka  itankan 

inanpe  yapi,  qa  inyan  on  ktepi 
hecen  Israel  token  Jehowa  Mo¬ 
wis  econ  si  kin  he  iyecen  econpi. 

WICOWOYAKE  25. 

1  Unkan  Jehowa  Sina  he  kin 
akan  ie  ca  Mowis  heciya, 

2  Israel  cinca  kin  ekta  i  qa 
hecen  ewicakiya  wo.  Makoce 
wan  cicupi  kin  he  ekta  yaipi  kin¬ 
han,  makoce  kin  wookihpapi  wan 
Jehowa  on  oziiciye  kta. 

3  Waniyetu  sakpe  maganitawa 
oyaju  kta,  qa  waniyetu  sakpe 
hastanhanka  iyuwi  nitawa  ade- 
tka  bayaspe  kta,  qa  taku  aicage 
cin  mnayaye  kta ; 

4  Tuka  waniyetu  isakowin  kin 
he  makoce  tookihpe  wakan  kta, 
Jehowa  tookihpe,  maga  nitawa 
oyaju  kte  sni,  qa  hastanhanka 
iyuwi  nitawa  adetka  kin  bayaspe 
kte  sni. 

5  Bayakse  ciqon  etanhan  taku 
icage  cin  he  bayakse  kte  sni,  qa 
hastanhanka  iyuwi  nitawa  ade¬ 
tka  baspapi  sni  hastanhanka  ai¬ 
cage  cin  duspi  kte  sni,  makoce  kin 
tookihpe  omaka  kin  hee  nakas. 

6  Qa  waniyetu  okihpapi  kin  he 
woyute  yayapi  kta,  niye,  qa  ni- 
tahoksidan  qa  nitawicinyanna, 
qa  1  tuwe  tohtani  opeyaton,  qa 
tona  oyate  tokeca  nici  ounyanpi 
kin. 

7  Qa  woteca  nitawa,  qa  wama- 
nica  makoce  nitawa  en  unpi  ta¬ 
ku  icage  cin  owasin  woyute  yapi 
kta. 

8  Unkan  waniyetu  okihpapi  sa- 
kowin  yahdawa  kta,  sakowin 
akihde  waniyetu  sakowin,  he¬ 
cen  waniyetu  okihpapi  sakowin, 
waniyetu  wikcemna  tom  sanpa 
napcinwanka  anpetu  iyenakeca 
kta. 

9  Hehan  wi  isakowin  wi  an¬ 
petu  iwikcemna  mazayahotonpi 

hoton  yakiye  kta,  woakahpapi 
anpetu  en,  makoce  nitawa  owan- 
caya  mazayahotonpi  hoton  ya- 
yapi  kta. 

10  Qa  waniyetu  iwikcemna  za- 
ptan  waniyetu  kin  he  duwakanpi 
kta,  qa  makoce  ohna  tona  en. 
ounyanpi  owasin  iye  ihduhapi 
kta,  eyanpaha  yayapi  kta,  he 
.Tubele  yayapi  kta,  qa  yahdapi 
kta,  otoiyohi  tamaga  ekta,  qa 
takuwicaye  cin  ekta. 

11  Qa  waniyetu  iwikcemna  za- 
ptan  waniyetu  kin  he  .Tubele 
yayapi  kta,  woyajupi  kte  sni,  qa 
taku  baksapi  qon  etanhan  icage 
cin  he  bayaksapi  kte  sni,  qa  ha- 
stanhanka  iyuwi  baspapi  sni  ta¬ 
ku  aicage  cin  duspi  kte  sni. 

12  .Tubele  hee  nakas,  wakan 
yayapi  kta,  maka  ki  cany  an  pi 
sni,  taku  aicage  cin  he  yatapi 
kta.. 

13  Jubele  waniyetu  kinhan  ya¬ 
hdapi  kta,  otoiyohi  iye  tamaga 
ekta. 

14  Unkan  tuwe  nikiyedan  ti  kin 
ekta  taku  wiyopeyapi  iyope  ya¬ 
kiye  cinhan,  qais  tuwe  nikiyedan 
ti  nape  etanhan  taku  opeyaton 
kinhan,  ihnuhan  nihunkawanji 
duhukuye  cinhan. 

15  Jubele  etanhan  waniyetu 
yawapi  kin  eciyatanhan  opeya¬ 
ton  kta,  tuwe  nikiyedan  ti  etan¬ 
han,  qa  waniyetu  taku  aicage 
kte  cin  iyenaka  eciyatanhan  iyo- 
peniciye  kta. 

16  Waniyetu  ota  on  iyuwin  kin 
duota  kta,  qa  waniyetu  tonana 
on  iyuwin  kin  duoptetu  kta,  na¬ 
kas  tona  taku  aicage  cin  yawapi 
eciyatanhan  he  iyopeye  nicaton. 

17  Unkan  wicasta  wan  tuwe 
ikiyedan  ti  kin  yakiduse  kte  sni, 
tuka  tuwe  wakan  yada  kin  ko- 
yakipe  kta  ;  Jehowa  wakan  ya- 
dapi  kin  he  miye  nakas. 

18  Heon  wokage  mitawa  kin 


ecen  ecanonpi  kta,  qa  mitawo- 
yaco  yapatanpi  kta,  qa  ecen  eca¬ 
nonpi  kta,  hecen  okope  wanin 
makoce  kin  ounyayapi  kta. 

19  Hecen  maka  kin  waskuyeca 
tawa  nicu  kte  ca  imnahan  wa- 
yatapi  kta,  qa  okope  wanin  he 
ounyayapi  kta. 

20  Unkan,  Inyun  unkojupi  kte 
sni,  qa  taku  icahunkiciyapi  mna- 
unkiyapi  kte  sni,  taku  untapi  kta 
hwo,  ehapi  kinhan. 

21  Woyawaste  mitawa  cicupi 
kta,  waniyetu  isakpe  en,  hecen 
waniyetu  yamni  on  woicahye 
icaliniciyapi  kta. 

22  Unkan  waniyetu  isahdogan 
woyajupi  kta,  qa  woicahye  tan- 
nina  etanhan  yatapi  kta,  waniye¬ 
tu  inapcinwanka  kin  hehanyan 
taku  aicage  cin  mnayanpi  kin 
hehanyan  tannina  yatapi  kta. 

23  Makoce  kin  owihanke  wani- 
ca  iyope  yapi  kte  sni,  makoce 
kin  he  mitawa  nakas,  wicasta 
ihdakapi,  qa  mici  tipi  henicapi 
heon  etanhan. 

24  Unkan  makoce  tawayayapi 
kin  owasin  en  wopekitonpi  ya- 
qupi  kta. 

25  Nihunkavranji  wahpanice  ca 
makoce  taAva  etanhan  iyope  kiye 
cinhan  taku  wicaya  wan  opekici- 
ton  cin  kinhan,  taku  hunkawan- 
jitku  wiyopekiye  cin  he  opekici- 
ton  kta. 

26  Unkan  wicasta  wan  tuwe- 
dan  opekiciton  sni  kinhan,  qa  iye 
nape  wasaka  on  taku  iyohiya 
iyeye  cinhan,  iye  opekiton  kta. 

27  Qa  wiyopekiye  ciqon  ehan- 
tanhan  omaka  yawa  kta,  qa  taku 
iyaye  tuwe  he  opeton  qu  kte  ca 
maga  tawa  kin  en  hdi  kta. 

28  Tuka  taku  kicupi  kta  iyohiya 
nape  kin  iyeye  sni  kinhan,  taku 
iyopekiye  cin  tuwe  he  opeton 
kin  nape  ohna  yanke  kta,  Jubele 
waniyetu  kin  hehantu  kta ;  un- 

kan  Jubele  waniyetu  hehan  ina¬ 
pe  kta ;  unkan  maga  tawa  qon 
en  hdi  kta. 

29  Unkan  wicasta  wan  otonwe 
aconkaskayapi  ohna  tipi  ounyan- 
pi  wan  iyope  kiye  cin  he  opeki- 
ton  kinhan  iyopekiyapi  ehantan- 
han  waniyetu  wanjidan  mdoketu 
iyahna  anpetu  kin  hehanyan  wo- 
pekitonpi  kta. 

30  Tuka  waniyetu  mdoketu  iya¬ 
hna  ihunniyan  hehanyan  opeki- 
tonpi  sni  kinhan,  tipi  otonwe 
conkaskayapi  ohna  tuwe  he  ope- 
ton,  qa  toicage  yeye  cin  owi- 
hanke  wanica  tawa  kta,  Jubele 
en  inanpe  kte  sni. 

31  Tuka  tipi  otonwe  cistinna 
tona  ihduksan  conkaske  wanice 
cin  ohna  hena  owasin  rnakoce 
maga  kin  iyecen  yawapi  kta, 
hena  opekitonpi  kta,  qa  Jubele 
en  inanpe  kta. 

32  Unkan  Lewi  otonwe  tawapi 
tipi  otonwe  tawayapi,  Lewi  kin 
tohantu  kasta.  opekitonpi  kta. 

33  Unkan  tuwe  Lewi  kin  etan- 
han  opeton  kinhan,  tipi  opeton 
etanhan,  qa  otonwe  tawaye  cin 
etanhan  Jubele  en  inanpe  kta, 
Lewi  otonwe  tawapi  tipi  kin  he¬ 
na  taku  tawayapi  ee  ;  Israel  cin- 
ca  ehna  nakas. 

34  Tuka  otonwe  tawapi  ihdu¬ 
ksan  tinta  maga  kin  hena  wiyo- 
peyapi  kte  sni,  he  tawayapi 
owihanke  wanica  nakas. 

35  Unkan  nihunkawanji  nici 
wahpanica  aye  ca  nape  hdugate 
cinhan,  he  wasagyakiye  kta,  he 
oyate  tokeca  esta,  en  ounye  cin¬ 
han,  hecen  nici  ni  kta. 

36  Ihnuhan  he  etanhan  woya- 
litake  qa  oicage  iyacu  kinhan, 
tuwe  wakan  yada  kin  ikoyape 
kta,  hecen  nihunkawanji  ni  kta 
niyepi  kici. 

37  Mazaska  nitawa  woyahtake 
on  yaqu  kte  sni,  qa  woyute 

nitawa  oicage  cin  on  yaqu  kte 
sni. 

38  Jehowa  wakanyadapi  Kanan 
rnakoce  nicupi  kta  e  Egupta  ma- 
koce  etanhan  hdinanpe  niyanpi 
kin  he  miye,  hecen  taku  wakan 
yadapi  kin  he  miye  kta. 

39  Nihunkawanji  wahpanica,  qa 
niye  en  wiyopeiciye  cinhan,  wa- 
yaka  wohtani  on  wowidag  yaki- 
ye  kte  sni. 

40  Wicasta  wohtani  opekiton¬ 
pi  iyecece  kta.  Tuwe  rnakoce 
ounye  cin  iyecen  nici  un  kta, 
Jubele  omaka  kin  hehanyan  nici 
htani  kta. 

41  Hehan  niye  etanhan  inanpe 
kta,  qa  iye  cinca  nakun  opapi 
kta,  qa  takuwicaye  cin  ekta  hde 
kta,  qa  atewicaye  cin  rnakoce 
tawapi  kin  en  hde  kta. 

42  Mitaokiye  Egupta  etanhan 
hdinartpe  wicawaye  cin  hena  ee- 
pi,  heon  wayaka  iyope  wicayapi 
kin  he  iyecen  iyope  wicayapi 
kte  sni. 

43  Wacinkoya  wowidagwica- 
yaye  kte  sni,  tuka  tuwe  wakan 
yada  kin  koyakipe  kta. 

44  Oyate  nihduksan  yakonpi 
kin  hena  etanhan  hoksidan  wi- 
cinyanna  koya  duhe  kta,  ookiye 
wica  qa  winyan  hena  etanhan 
opeyaton  kta. 

45  Nakun  wicasta  oyate  tokeca 
niye  ora  ounyanpi  kin  cincapi 
kin  opewicayaton  kta,  qa  taku- 
wicayapi  nitamakoce  en  tonpi, 
qa  niyepi  ehna  unpi  kin  hena 
etanhan,  qa  hena  tawawicaya- 
yapi  kta. 

46  Qa  nicincapi  niyepi  iyoha- 
kam  icagapi  kin  hena  tawawi- 
cayapi  kta  e  iwicayacupi  kta, 
owihanke  wanin  hena  wowidag 
wicayayapi  kta,  tuka  nihunka- 
wanjipi  kin  Israel  cinca  kin  wa¬ 
cinkoya  wowidag  wicayeciyapi 
kte  sni. 

47  Unkan  tuwe  oyate  tokeca, 
qa  nici  ounye  cin  wijice  cinhan, 
qa  nihunkawanji  niciwahpanica 
wicasta  oyate  tokeca  nici  ounye 
cin  ekta  wiyopeiciye  cinhan, 
qais  oyate  tokeca  takuwicaye 
cin  wan  ekta. 

48  Wiyopeyapi  iyohakam  wo- 
pekitonpi  kta;  iye  hunkawanji- 
tku  wan  opekiton  kta. 

49  Delfsitku  qais  tahansitku  he 
opekiton  kta,  qais  iye  cehpi  etan- 
han  tuwe  takuye  cin  he  opeki¬ 
ton  kta,  qais  iye  nape  wasake 
cinhan,  opeiciton  kta. 

50  Unkan  tuwe  he  opeton  kici 
waniyetu  yawa  kta  iyopeicijm 
cin  ehantanhan,  Jubele  waniyetu 
kin  iyehantu  kta,  qa  mazaska 
iyopeiciye  cin  etanhan  waniyetu 
yawapi  kta,  wicasta  wohtani 
opetonpi  kin  he  iyecen  anpetu 
yawapi  kta. 

51  Nahanhin  waniyetu  ota  kin- 
han  hena  eciyatanhan  mazaska 
on  opetonpi  qon  iyecen  kicu  kta. 

52  Qa  waniyetu  tonana  oka- 
ptapi  Jubele  iyehantu  kinhan, 
waniyetu  iyenakeca  yawapi  eci¬ 
yatanhan  wopekitonpi  kicu  kta. 

53  Tuwe  wohtani  waniyetu 
wanjidan  opetonpi  kin  he  iye¬ 
cen,  he  kici  yanke  kta,  niista 
itokam  wacinkoya  wowindag  ye 
kte  sni. 

54  Qa  hena  on  opekitonpi  sni 
kinhan  Jubele  waniyetu  kinhan 
inanpe  kta,  iye  qa  cinca  kin  opa- 
pi  kta. 

55  Israel  cinca  kin  ookiye  wi- 
camduha  nakas,  mita  ookiye  Egu- 
pta  makoce  etanhan  hdinanpewi- 
cawaye  cin  hena  eepi ;  Jehowa 
Wakan  yadapi  kin  he  miye. 

WICOWOYAKE  26. 

1  Wakan  taku  snisni,  qa  waka- 
gapi  pagopi  nicicagapi  kte  sni, 


qa  wakagapi  bosdata  enicihdepi 
kte  sni,  qa  inyan  sayapi  wan  ito¬ 
kam  patujapi  kta  e  nitamakoce 
ohna  duhapi  kte  sni,  Jehowa  wa¬ 
kan  yadapi  kin  he  miye  nakas. 

2  Okihpapi  mitawa  kinyapatan- 
pi  kta,  qa  tipi  wakan  mitawa 
yakinihanpi  kta. 

3  Wokage  mitawa  omayani- 
pi,  qa  mitawoahope  yapatanpi 
qa  ecen  ecanonpi  kinhan, 

4  Iyehantu  eca  amagaju  cici- 
yapi  kta,  unkan  maka  kin  taku 
aicage  kta  iyececa  qu  kta,  qa 
waskuyeca  can  kin  tawaskuye- 
ca  kin  qu  kta. 

5  Hecen  wonapanpi  nitawa  kin 
hastanhanka  yuspipi  kin  iyohi 
kta,  qa  hastanhanka  yuspipi  kin 
wojupi  kte  cin  iyohi  kta,  qa  agu- 
yapi  imnahan  yahdutapi  kta,  qa 
nitamakocepi  ohna  okope  wanin 
ounyayapi  kta. 

6  Unkan  makoce  ohna  wookiye 
waqu  kta,  hecen  makan  inonkapi 
eca  yusinye  niyanpi  wanice  kta, 
qa  makoce  nitawa  etanhan  wa- 
manica  sica  enawakiye  kta,  qa 
ozuye  nitamakoce  kin  omanipi 
kte  sni. 

7  Unkan  toka  niyanpi  kin  wi- 
cayakuwapi  kta,  unkan  nitokam 
canhpi  on  hicahanpi  kta. 

8  Unkan  niyepi  etanhan  wica¬ 
sta  zaptan  wicasta  opawinge 
tawicapapi  kta,  qa  niyepi  etan¬ 
han  opawinge  wanjidan  kekto- 
pawinge  wikcemna  wicapasipi 
kta,  qa  tokaniyanpi  nitokam  can¬ 
hpi  on  hicahanpi  kta. 

9  U  nkan  acitonwanpi  kta,  qa  ica- 
hciyapi,  qa  ciyuotapi  kta,  qa  wi- 
cotakuye  nicipi  wahdusuta  kta. 

10  Hecen  tannina  seca  kin  ya- 
tapi  kta,  qa  teca  on  tannina  kin 
tankan  hiyuyayapi  kta. 

11  Unkan  niyepi  ehna  tipi  mi¬ 
tawa  ewahde  kte,  qa  minagi  hi- 
tinihdapi  kte  sni. 

12  Qa  niyepi  ehna  raawani  kta, 
qa  taku  wakan  yadapi  kin  he 
miye  kta,  qa  oyate  mitawa  kin 
be  niyepi  kta  ; 

13  Jehowa  wakan  yadapi,  Egu- 
pta  makoce  etanhan  hdinanpe  ni- 
yanpi  kin  he  rniye,  qa  wowidag 
niyanpi  kte  sni,  heon  wicin  ic^.- 
ske  nitawapi  kin  wapaksa,  qa 
bosdan  maniciyapi. 

14  Tuka  namayahonpi  sni,  qa 
mitawoahope  kin  dena  owasin 
ecen  ecanonpi  sni  kinhan  ; 

15  Qa  wokage  mitawa  ihaya- 
ktapi  sni  kinhan,  qa  ninagipi 
woyaco  mitawa  hitihdapi  on 
mitawoahope  owasin  ecen  eca¬ 
nonpi  sni,  hecen  wicotakuye  mi¬ 
tawa  duksapi  kinhan, 

16  Mis  eya  hecen  ecaciconpi 
kta,  wmyusinye,  qa  wasinkte,  qa 
tancan  kata  yuhe  niyanpi  wasi 
kta,  hena  niistapi  kin  sotapi,  qa 
ninagipi  kin  skan  niyanpi  kta, 
hecen  wojupi  nitawapi  taku  sni 
on  oyajupi  kta,  qa  toka  niyanpi 
kin  he  yutapi  kta. 

17  Qa  miite  acihnakapi  kta,  qa 
toka  niyanpi  kin  nicastakapi  kta, 
qa  wicasta  sice  nidapi  kin  hena 
wowidag  niyanpi  kta,  qa  tuwe- 
dan  nipasipi  sni  esta  nayajicapi 
kta. 

18  Unkan  hena  on  etanhan  na- 
yahonpi  sni  kinhan,  sanpa  sako- 
win  akihde  wayahtanipi  on  iyo- 
peciyapi  kta. 

19  Qa  nitowasakapi  on  wahani- 
cidapi  kin  wakakse  kta,  qa mahpi- 
ya  nitawapi  maza  sapa  iyececa, 
qa  maka  nitawapi  kin  mazasa 
iyececa  wakage  kta. 

20  Qa  nitowasakapi  kin  taku 
sni  on  sote  kta,  qa  nitamakoce 
kin  takudan  aicage  kte  sni,  qa 
makoce  can  kin  tawaskuyeca  kin 
icahyapi  kte  sni. 

21  Unkan  makipajinyan  maya- 
nipi,  qa  namahon  tawaten  yayapi 

sni  kinhan,  ake  sakowin  akihde 
cicastakapi  kta,  wayahtanipi  kin 
iyececa. 

22  Qa  tinta  wamanica  kin  nita- 
tpe  yewaye  kta,  unkan  nicincapi 
yasotapi  kta,  qa  nitawanunyanpi 
kin  yatapi  kta,  hecen  niyatona- 
napi  kta,  qa  canku  nitawapi  kin 
tuwedan  omani  kte  sni. 

23  Unkan  hena  on  miye  en 
nihduecetupi  sni,  qa  njakipajin- 
yan  mayanipi  kinhan ; 

24  Hehan  mis  eya  cicipajinpi 
kta,  qa  nakun  mis  wayahtanipi 
kin  on  sakowin  akihde  cicasta¬ 
kapi  kta. 

25  Qa  canhpi  wan  anihiyu  waye 
kta,  he  wicotakuye  mitawa  oya- 
papi  sni  tokicon  kta,  hecen  oton- 
we  tanka  nitawapi  en  kataihe- 
yayapi  kta,  unkan  niyepi  ehna 
makosice  yewaye  kta,  qa  toka 
niyanpi  kin  napepi  en  cicupi  kta. 

26  Unkan  aguyapi  sagye  cica- 
ksapi  kinhan  winohinca  wikce- 
mna  mal^acega  wanjidan  ohna 
aguyapi  nitawapi  kin  spanyanpi 
kta,  qa  aguyapi  nitawapi  tkeu- 
tapi  eciyatanhan  nicupi  kta,  un¬ 
kan  wayatapi  kta,  tuka  inimnapi 
kte  sni. 

27  Unkan  he  on  namayahonpi 
sni,  qa  mayakipajinpi  kinhan, 

28  Hehan  wocanksiya  cicipa¬ 
jinpi  kta,  qa  ake  mis  eya  sakowin 
akihde  wayahtanipi  on  cicasta¬ 
kapi  kta. 

29  Unkan  nicinksipi  cehpipi  kin 
yatapi  kta,  qa  nicunksipi  cehpipi 
kin  yatapi  kta. 

30  Unkan  paha  tehanwankan- 
tuya  nitawapi  kin  wapajuju  kta, 
qa  anpetu  wi  kagapi  nitawa  wa- 
kawanke  kta,  qa  nitancan  tapi 
kin  wakagapi  nitawapi  tapi  akan 
wehnake  kta,  qa  minagi  kin  wa- 
htenidapi  kte  sni. 

31  Qa  otonwe  nitawapi  hewo- 
skan  wakage  kta,  qa  tipi  wakan 

nitawapi  otiwota  wakage  kta, 
qa  izinyapi  wastemna  nitawapi 
owamna  kte  sni. 

32  Qa  mis  makoce  kin  hewo¬ 
skan*  wakage  kta,  hecen  toka 
niyanpi  kin  he  en  ounyanpi  kin 
yusinyayapi  kta. 

33  Qa  niyepi  ikcewicasta  ehna 
enanakiya  iyaye  ciyapi  kta,  qa 
nihakam  isan  wahdusdoke  kta, 
qa  makoce  nitawapi  kin  hewo- 
skar.tu  kta,  qa  otonwe  nitawapi 
kin  tuwedan  oti  kte  sni. 

34  Hecen  makoce  kin  tooki- 
hpapi  kin  iyokipi  kta,  tona  can 
hewoskan,  qa  niyepi  toka  niyan¬ 
pi  tamakocepi  en  dukanpi  hehan- 
yan  makoce  okihpe  kta,  qa  too- 
kihpapi  kin  iyokipi  kta. 

35  Akan  ounyayapi  qehan  oki- 
hpapi  tawa  icunhan  okihpe  sni, 
he  on  anpetu  tona  hewoskan  oki¬ 
hpe  kta. 

36  Unkan  niyepi  etanhan  tona 
iyahanpi  nicantepi  wankapidan 
wakage  kta,  tokaniyajipi  tama¬ 
kocepi  kin  ohna  ;  canwapa  hapa 
hoton  nicahapapi  kta,  qa  canhpi 
etanhan  najicapi  iyecen  nayaji- 
capi  kta,  qa  nihicahanpi  kta,  tu¬ 
wedan  nicuwapi  sni  esta. 

37  Qa  iyahdaskin  nihinhpayapi 
kta,  canhpi  etanhan  najicapi  iye¬ 
cen  tuwedan  nipasipi  sni  esta, 
qa  toka  niyanpi  itokam  najin 
oyakihipi  kte  gni. 

38  Qa  Ikcewicasta  ehna  ani- 
wi  hnunipi  kta,  qa  toka  niyan¬ 
pi  tamakocepi  kin  niyasotapi 
kta. 

39  Qa  niyepi  etanhan  tona  ihan- 
pi  kin  hena  sicaya  ohanyanpi 
kin  en  skanpi  kta,  toka  niyanpi 
tamakocepi  ohna,  qa  nakun  hun- 
kake  wicayapi  sicaya  ohanyanpi 
en  skanpi  kta. 

40  Hehan  iye  sicaya  ohanyanpi 
kin,  qa  hunkakepi  sicaya  ohan¬ 
yanpi  kin  ohdakapi  kta,  woki- 


pajin  on  makipajinpi,  qa  nakun 
token  makiza  manipi ; 

41  Nakun  mis  wicakipajinyan 
mawani,  qa  toka  wicayapi  tama¬ 
kocepi  en  awicamda,  hehan  can- 
tepi  bakihdayapi  sni  ihduhukuya- 
pi  kinhan,  qa  sicaya  ohanyanpi 
on  sitkihdayapi  iyowin  kiyapi 
kinhan ; 

42  Hehan  wicotakuye  mitawa 
Jakob  kici  weksuye  kta,  qa  wi¬ 
cotakuye  mitawa  Izak  kici  qa 
wicotakuye  mitawa  Abereham 
kici  weksuye  kta,  qa  makoce  kin 
weksuye  kta. 

43  Unkan  makoce  kin  ehpeyapi 
kin,  qa  tookihpapi  on  iyuskin  kta, 
hena  en  unpi  sni  icunhan,  unkan 
iye  wahtanipi  sitkihdayapi  kin 
iyowinkiyapi  kta,  woyaco  mita¬ 
wa  ihaktapi  sni,  qa  nagipi  kin 
wokage  mitawa  wahtedapi  sni 
kin  he  on  etanhan. 

44  Takomni  tokawicayapi  ta¬ 
makocepi  ohna  yakonpi  esta 
ehpe  wicawakiye  kte  sni,  qa 
ihangwicaye  kta,  qa  wicotaku¬ 
ye  wicawecicage  cin  wahdujuju 
kta  e  hitiwicawahda  kte  sni, 
Jehowa  wakandapi  kin  he  miye. 

45  Tuka  iyepi  on  wicotakuye 
hunkakewieayapi  Egupta  mako¬ 
ce  etanhan  wakanmadapi  kta  e 
inanpe  wicawaye  cin  he  ikcewi¬ 
casta  wanyakapi  hena  om  wico¬ 
takuye  weksuye  kta,  Jehowa  he 
miye. 

46  Wokage,  qa  woyaco,  qa  woo- 
pe  Jehowa  Sina  he  ekta,  Mowis 
nape  eciyatanhan,  iye  qa  Israel 
cinca  otahedan  wicaqu  kin  hena 
ee. 

WICOWOYAKE  27. 

1  Unkan  Jehowa  ie  ca  Mowis 
heciya  ; 

2  Israel  cinca  kin  hecen  ewica- 
kiya  wo ;  Wicasta  wan  tuwe  hdu- 

kinukan  kta  iciconze  cinhan,  to¬ 
ken  nagi  niyawapi.  kin  .Tehowa 
qu  kta. 

3  Unkan  hecen  niyawapi  kta, 
wiea  wan  waniyetu  wikcemna 
nonpa  etanhan  wikcemna  sakpe 
aiyahdeya  mazaska  seqel  wikce¬ 
mna  zaptan  niyawapi  kta,  tipi 
wakan  seqel  iyececa. 

4  Tuka  he  winyan  hecinhan 
seqel  wikcemna  yamni  niyawapi 
kta. 

5  Unkan  waniyetu  zaptan  etan- 
han  waniyetu  wikcemna  nonpa 
aiyahdeya,  wica  kinhan  3eqel 
wikcemna  nonpa  niyawapi  kta, 
qa  winyan  eqe  seqel  wikcemna- 
na. 

6  Unkan  wi  wanjidan  etanhan 
waniyetu  zaptan  aiyahdeya  niya- 
wTapi  kinhan  wica  kin  mazaska 
seqel  zaptan,  qa  winyan  eqe 
mazaska  seqel  yamni  niyawapi 
kta. 

7  Unkan  waniyetu  wikcemna 
sakpe  etanhan,  qa  iwankapatan- 
han,  wica  kinhan  seqel  wikce¬ 
mna  sanpa  zaptan  niyawapi  kta, 
qa  winyan  eqe  seqel  wikcemna. 

8  Tuka  taku  niyawapi  kin  iyo- 
hiye  sni  kinhan,  wawayusna  kin 
itokam  inajin  kta,  unkan  wawa¬ 
yusna  kin  he  yawa  kta,  tuwe 
iciconze  taku  nape  kin  iyohiye 
cin  he  wawayusna  kin  iyukcan 
kta. 

9  Unkan  wanunyanpi  etanhan 
woahi  Jehowa  kahipi  kin  hena 
etanhan  taku  qu  kin  owasin  Je¬ 
howa  on  wakan  kta. 

10  He  yutokeca  kte  sni,  qa 
waste  sica  on  tokiyopeye  kte  sni, 
qa  nakun  sica  waste  on,  qa  wa¬ 
nunyanpi  wan  wanunyanpi  toke- 
ca  on  tokiyopeye  kte  cinhan 
sakim  wakan  kta. 

1 1  Unkan  wanunyanpi  sapa 
etanhan  woahi  Jehowa  kahipi 
sni  hena  owasin  etanhan  kinhan, 

wanunyanpi  kin  he  wawayusna 
kin  itokam  najin  kiye  kta. 

12  Unkan  wawayusna  kin  he 
niciyawa  kta,  waste  qa  sica  un¬ 
man  tukte  kasta,  token  wawayu¬ 
sna  kin  he  niciyawa  kinhan,  he- 
cetu  kta. 

13  Unkan  he  opekiton  kte  cin¬ 
han,  token  niciyawapi,  qa  nakun 
sanpa  izaptan  qu  kta. 

14  Unkan  wicasta  wan  Jehowa 
on  wakan  kta  tipi  kin  hduwakan 
kte  cinhan,  wawayusna  kin  he 
waste  qai&  sica  iyawa  kta,  qa 
.token  wawayusna  niciyawa  kin¬ 
han,  hecetu  kta. 

15  Unkan  tuwe  tipi  hduwakan 
kin  he  opekiton  kte  cinhan,  token 
kiciyawapi,  qa  nakun  sanpa  iza¬ 
ptan  qu  kta,  hehan  hduhe  kta. 

16  Unkan  wicasta  wan  maga 
tawaye  cin  etanhan  onspa  Jeho¬ 
wa  on  hduwakan  kte  cinhan,  su 
on  wojupi  kin  eciyatanhan  nici¬ 
yawapi  kta,  Barle  Homer  wan 
woju  iyohiye  kte  cin  he  maza¬ 
ska  seqel  wikcemna  zaptan  nici¬ 
yawapi  kta. 

17  Unkan  Jubele  waniyetu  etan¬ 
han  maga  hduwakan,  token  nici¬ 
yawapi  kin  hecetu  kta. 

18  Unkan  Jubele  iyohakam  ma¬ 
ga  hduwakan  kinhan  niciyawapi 
qon  etanhan  yuaoptetu  kta,  qa 
wawayusna  kin  waniyetu  tona 
Jubele  waniyetu  iyehantu  eciya¬ 
tanhan  mazaska  kiciyawa  kta. 

19  Unkan  tuwe  maga  hduwa¬ 
kan  kin  he  opekiton  kte  cinhan, 
mazaska  niciyawapi  qa  nakun 
he  kici  izaptan  qu  kta,  hecen  eki- 
cetupi  kta. 

20  Unkan  maga  kin  opekiton  kte 
sni,  ecen  wicasta  tokeca  maga 
kin  he  opeton  kinhan,  icimanna 
opekiton  kte  sni. 

21  Qa  maga  kin  he  wakan  kta, 
Jubele  kinhan  tankan  ye  kte  £ni, 
Jehowa  tawa  kta,  maga  yuwa- 

kanpi  hinca  iyececa,  wawayusna 
kin  he  tawaye  kta. 

22  Unkan  maga  wan  opetonpi, 
qa  hunkakewicaye  cin  etanhan 
maga  kin  he  tawaye  sni,  he  yu- 
wakan  kta,  qa  Jehowa  qu  kte 
cinhan  ; 

23  Wawayusna  niciyawapi  kin 
eciyatanhan.  Jubele  waniyetu 
iyehantu  kin  taku  iyehantu  kici- 
yawa  kta,  unkan  anpetu  kin  he 
en  token  niciyawapi  qu  kta,  he 
wakan  Jehowa  tawa. 

24  Jubele  waniyetu  kinhan  ma¬ 
ga  tuwe  etanhan  opetonpi  kin 
he  ekta  hdi  kta,  wicasta  makoce 
tawaye  ciqon  he  ekta. 

25  Taku  niciyawapi  kin  owasin 
tipi  wakan  seqel  eciyatanhan, 
omnica  wikcemna  nonpa  seqel 
wanjidan  kta. 

26  Tokesta  woteca  tokaheya 
wicatonpi  kin  he  Jehowa  tawa, 
heon  tokaheya  wicatonpi  kin  he 
tuwedan  yuwakan  kte  sni,  he 
pte  qais  tahinca  unman  tukte 
kasta  Jehowa  tawa. 

27  Unkan  woteca  sapa  heca 
opekiton  kte  cinhan  niciyawapi 
iyecen  he  izaptan  kici  qu  kta,  qa 
opekiton  kte  sni  kinhan  wiyo- 
peyapi  kta,  niciyawapi  kin  iye¬ 
cen. 

28  Tokesta  taku  yuwakanpi  hin- 
ca,  taku  wicasta  wan  Jehowa 


ekta  yuwakan  liinca  kin,  taku 
tawaye  cin  owasin  etanhan  wi¬ 
casta,  qa  wanunyanpi  etanhan, 
qa  maga  tawaye  cin  etanhan  he 
wiyopeyapi  kte  sni,  qa  opekiton- 
pi  kte  sni,  taku  yuwakanpi  liinca 
kin  he  owasin  Jehowa  tawa, 
wakan  liinca. 

29  Wicasta  tona  wicayuwakan- 
pi  liinca  kin  hena  opewicakitonpi 
kte  sni,  tuwe  yuwakanpi  liinca 
kin  he  te  kta. 

30  Unkan  maka  taku  aicage 
cin  i wikcemna  kin  maka  ojupi 
etanhan, qa  can  waskuyeca  etan¬ 
han,  he  owasin  Jehowa  tawa,  he 
Jehowa  on  wakan. 

31  Unkan  wicasta  wan  iwikce- 
mna  kin  etanhan  taku  opekiton 
kte  cinhan,  iyehantu,  qa  nakun 
kici  izaptan  kin  qu  kta. 

32  Unkan,.  pte  qa  tahinca  iwi- 
kcemna  kin  owasin  tona  cansa-= 
kadan  ihukuya  iyoptapi  kin  hena 
owasin  iwikcemna  kin  Jehowa 
on  wakan  kta : 

33  Waste  qais  sica  unmanna 
on  kahnige  kte  sni  qa  he  yuto- 
keca  kte  sni,  qa  tokiyopekiya 
esta  he,  qa  wanji  on  tokiyopeki- 
yapi  koya  wakan  kta,  opekiton 
kte  sni. 

34  Sina  he  ohna  Israel  cinca 
on  Jehowa  Mowis  woahope  qu 
kin  hena  ee. 

WICAYAWAPI. 


WICOWOYAKE  1. 

1  Unkan  Egupta  makoce  etan¬ 
han  hdinapapi  kin  waniyetu  i- 
nonpa  wi  inonpa  anpetu  tokaheya 
en,  Sina  ftopuze  cin  ohna,  itko- 
kipapi  wakeya  ohna,  Jehowa  ie, 
ca  Mowis  heciya. 

2  Israel  cinca  omniciye  ocowa- 
sin  pa  kin  wicayawapo,  wicowa- 
zipi  iyecen,  ateyapi  tipi  kin  iye- 
cen  wicapa  kin  owasin  cajepi  ya- 
wapi  iyecen. 

3  Waniyetu  wikcemna  nonpa 
etanhan  qa  aktonpi,  Israel  ohna 
wica  tona  ozuye  yapi,  niye,  qa 
Aaron  wicadawapi  kta,  obe  tawa- 
pi  kin  iyecen, 

4  Unkan  wicoun  otoiyohi  etan¬ 
han  wicasta  wan  niyepi  om  un 
kta,  wicasta  ateyapi  tipi  itancan 
heca. 

5  Unkan  wicasta  niyepi  om  na- 
jinpi  kta,  wicasta  cajepi  kin  de- 
na  eepi,  Ruben  etanhan  Elitzur 
&edeur  cinhintku. 

6  Simeon  etanhan  Selumiel 
Tzurisada  cinhintku. 

7  Juda  etanhan  Naligon  Ami- 
nadah  cinhintku. 

8  Isakar  etanhan  Netaneel  Tzu- 
ar  cinhintku. 

9  Zubulun  etanhan  Eliab  He¬ 
len  cinhintku. 

10  Josep  cinca  etanhan,  Epra- 
im  etanhan,  Elisama  Amihud 
cinhintku,  Manase  etanhan  Ga¬ 
maliel  Pedatzur  cinhintku. 

11  Benjamin  etanhan  Abidan 
Gideoni  cinhintku. 

12  Dan  etanhan  Ahiezer  Ami- 

sada  cinhintku. 

Num. 


13  Aser  etanhan  Pagiel  Okran 
cinhintku. 

14  Gad  etanhan  Eleasap  Deu¬ 
el  cinhintku. 

15  Neptali  etanhan  Ahira  Enan 
cinhintku. 

16  Omniciye  etanhan  hena  wi- 
cakicopi,  ateyapi  wicoun  wica¬ 
sta  yatapi  kin,  Israel  kektopa- 
winge  itancan  hecapi. 

17  Unkan  Mowis  qa  Aaron  wi- 
ca£ta  caje  wicayatapi  qon  hena 
icupi. 

18  Qa  wi  inonpa  anpetu  toka¬ 
heya  en,  omniciye  owasin  yuwi- 
taya  hiyu  wicayapi,  unkan  tuwe- 
we  etanhan  tonpi  kin  ohdakapi, 
wicowazipi  iyecen,  ateyapi  tipi 
on,  waniyetu  wikcemna  nonpa 
aktonpi  caje  wicayawapi,  wica¬ 
pa  owasin. 

19  Qa  Sina  hopuze  ohna  wica¬ 
yawapi,  Jehowa  Mowis  hecon  si 
kin  he  iyecen. 

20  Unkan  Israel  cinhintku  to- 
kapa  Ruben  cinca  kin  token  wi- 
catonpi  wicowazipi  iyecen,  qa 
ateyapi  tipi  kin  iyecen  caje  wi¬ 
cayawapi  wicapa  kin  iyecen, 
wica  waniyetu  wikcemna  nonpa 
aktonpi  owasin,  tona  ozuye  yapi 
owasin ; 

21  Ruben  wicoun  etanhan  [ke- 
ktopawinge  wikcemna  topa.  san- 
pa  opawinge  zaptan  wicayawapi. 

22  Unkan  Simeon  cinca  etan¬ 
han  token  wicatonpi,  wicowazi¬ 
pi  iyecen,  qa  ateyapi  tipi  kin  iye¬ 
cen,  caje  wicayawapi  wicapa  iye¬ 
cen,  wica  waniyetu  wikcemna 
nonpa  aktonpi  owasin,  tona  ozu¬ 
ye  yapi  owasin. 

23  Simeon  wicoun  etanhan  ke¬ 
ktopawinge  wikcemna  zaptan 
sanpa  kektopawinge  napcinwan- 
ka  sanpa  opawinge  yamni  wi- 
cayawapi. 

24  Unkan  Gad  cinca  etanhan 
token  wicatonpi,  wicowazipi  iye- 
cen,  ateyapi  tipi  kin  iyecen,  caje 
wicayawapi  wica  waniyetu  wi¬ 
kcemna  nonpa  aktonpi,  tonaozu- 
ye  yapi  owasin ; 

25  Gad  wicoun  etanhan  kekto- 
pawinge  wikcemna  topa  sanpa 
kektopawinge  zaptan  sanpa  opa¬ 
winge  sakpe  sanpa  wikcemna 
zaptan  wicayawrapi. 

26  Juda  cinca  etanhan  token 
wicatonpi  wicowazipi  iyecen, 
ateyapi  tipi  kin  iyecen,  caje 
wicayawapi  waniyetu  wikcemna 
nonpa  aktonpi,  tona  ozuye  yapi 
owasin ; 

27  Juda  wicoun  etanhan  kekto¬ 
pawinge  wikcemna  sakowin  san¬ 
pa  kektopawinge  topa  sanpa 
opawinge  sakpe  wicayawapi. 

28  Isakar  cinca  etanhan  token 
wicatonpi  wicowazipi  iyecen, 
ateyapi  tipi  kin  iyecen,  waniyetu 
wikcemna  nonpa  aktonpi  caje 
wicayawapi,  tona  ozuye  yapi 
owasin  ; 

29  Isakar  wicoun  etanhan  ke¬ 
ktopawinge  wikcemna  zaptan 
sanpa  kektopawinge  topa  sanpa 
opawinge  topa  wicayawapi. 

30  Zebulun  cinca  etanhan  to¬ 
ken  wicatonpi  wicowazipi  iye¬ 
cen,  ateyapi  tipi  kin  iye¬ 
cen  waniyetu  wikcemna  nonpa 
aktonpi  caje  wicayawapi,  tona 
ozuye  yapi  owasin  ; 

31  Zebulun  wicoun  etanhan 
kektopawinge  wikcemna  zaptan 
sanpa  kektopawinge  sakowin 
sanpa  opawinge  topa  wicayawa¬ 
pi. 

32  Josep  cinca  etanhan  Epraim 
cinca  etanhan  token  wicatonpi 

wicowazipi  iyecen,  ateyapi  tipi, 
kin  iyecen,  waniyetu  wikcemna 
nonpa  aktonpi,  caje  wicayawapi, 
tona  ozuye  yapi  owasin  ; 

33  Epraim  wicoun  etanhan  ke¬ 
ktopawinge  wikcemna  topa  san¬ 
pa  opawinge  zaptan  wicayawa- 
pi. 

34  Manase  cinca  etanhan,  to¬ 
ken  wicatonpi  wicowazipi  iye¬ 
cen,  ateyapi  tipi  kin  iyecen,  wa¬ 
niyetu  wikcemna  nonpa  aktonpi 
caje  wicayawapi,  tona  ozuye  ya¬ 
pi  owasin ; 

35  Manase  wicoun  etanhan  ke¬ 
ktopawinge  wikcemna  yamni 
sanpa  kektopawinge  nonpa,  san¬ 
pa  opawinge  nonpa  wicayawapi. 

36  Benjamin  cinca  etanhan  to¬ 
ken  wicatonpi,  wicowazipi  iye¬ 
cen,  ateyapi  tipi  kin  iyecen,  wa¬ 
niyetu  wikcemna  nonpa  aktonpi 
caje  wicayawapi,  tona  ozuye  ya¬ 
pi  owasin  : 

37  Benjamin  wicoun  etanhan 
kektopawinge  wikcemna  yamni 
sanpa  kektopawinge  zaptan  san¬ 
pa  opawinge  topa  wicayawapi. 

38  Dan  cinca  etanhan  token 
wicatonpi,  wicowazipi  iyecen, 
ateyapi  tipi  kin  iyecen,  waniye¬ 
tu  wikcemna  nonpa  aktonpi  caje 
wicayawapi,  tona  ozuye  yapi 
owasin  ; 

39  Dan  wicoun  etanhan  kekto¬ 
pawinge  wikcemna  sakpe  sanpa 
kektopawinge  nonpa  sanpa  opa- 
wringe  sakowin  wicayawapi. 

40  Aser  cinca  etanhan  token 
wicatonpi  wicowazipi  iyecen, 
ateyapi  tipi  kin  iyecen,  waniye¬ 
tu  wikcemna  nonpa  aktonpi  caje 
wicayawapi,  tona  ozuye  yapi 
owasin ; 

41  Aser  wicoun  etanhan  kekto¬ 
pawinge  wikcemna  topa  sanpa 
kektopawinge  wanjidan  sanpa 
opawinge  zaptan  wicayawapi. 

42  Neptali  cinca  etanhan  token 

wicatonpi  wicowazipi  iyecen, 
ateyapi  tipi  kin  iyecen,  waniye- 
tu  wikcernna  nonpa  aktonpi  caje 
wicayawapi,  tona  ozuye  yapi 
owasin  ; 

43  Neptali  wicoun  etanhan  ke¬ 
ktopawinge  wikcernna  zaptan 
sanpa  kektopawinge  yamni  san- 
pa  opawinge  topa  wicayawapi. 

44  Mowis  qa  Aaron  qa  Israel 
itancan  wikcernna  sanpa  nonpa 
ateyapi  tipi  otoiyohi  etanhan  wi- 
easta  wanjidan,  hena  wicaya¬ 
wapi. 

45  Hecen  Israel  cinca  kin  ate¬ 
yapi  tipi  kin  iyecen,  tona  wica¬ 
yawapi,  waniyetu  wikcernna 
nonpa  aktonpi,  Israel  ohna  tona 
ozuye  yapi  kin  owasin  ; 

46  Tona  wicayawapi  owasin 
kektopawinge  opawinge  sakpe 
sanpa  kektopawinge  yamni  san¬ 
pa  opawinge  zaptan  sanpa  wi- 
kcemna  zaptan  eepi. 

47  Tuka  Lewi  kin  ateyapi  wi¬ 
coun  iyecen  hena  ora  wicayawa¬ 
pi  sni. 

48  Nakag  Jehowa  Mowis  hecen 
eciye  ciqon ; 

49  Ihnunhan  Lewi  wicoun  kin 
wicadawa  kin,  qa  hena  oyawa 
kin  Israel  uinca  kin  wicehna  ao- 
kiju  yaye  kte  sni. 

50  Tuka  niye  Lewi  kin  wayaata- 
nin  tipi  kin,  qa  tawaksiea  owa¬ 
sin,  qa  taku  ohna  un  kin  owasin 
yuhe  wicayakiye  kta.  Hena  ti¬ 
pi  kin  he,  qawaksica  tawa  owa¬ 
sin  qinpi  kta,  qa  he  kicanyanpi 
kta,  qa  tipi  kin  he  ihduksan  e ti¬ 
pi  kta. 

51  Ihdakapi  eca  Lewi  kin  tipi 
kin  yujujupi  kta,  qa  etipi  eca  Le¬ 
wi  kin  tipi  kin  piya  iticagapi  kta. 
IJnkan  tuwe  tokeca  ikiyedan  hi 
kinhan  te  yapi  kta. 

52  Unkan  Israel  cinca  kin  oto¬ 
iyohi  wicobe  iyecen  wicoti  tawa, 
qa  wiyokiye  tawa  ekta  ti  kta. 

M 


53  Tuka  Lewi  kin  wayaatanin 
tipi  kin  ihduksan  etipi  kta,  hecen 
Israel  cinca  omniciye  kin  wo- 
canniye  awicahirdipaye  kte  'sni, 
Lewi  kin  woyaatanin  tipi  awan- 
yag  wicasipi  kin  he  iyecen 
awanyakapi  kinhan. 

54  Unkan  Israel  cinca  kin  to¬ 
ken  Jehowa  Mowis  econpi  kta 
eciye  cin  he  iyecen  taku  owasin 
econpi. 

WICOWOYAKE  2. 

1  Unkan  Jehowa  ie  ca  Mowis, 
qa  Aaron  hewicakiya. 

2  Israel  cinca  kin  ptoiyohi  wi¬ 
yokiye  tawa  ekta,  ateyapi  tipi 
wiyokiyedan  kin  icahda  wakeya 
iticage  kta,  itkokipapi  wakeya 
ihduksan  owasin  wakeya  itica¬ 
gapi  kta. 

3  Unkan  he  itokam  wi  hinape 
ektakiya  Juda-  wicoti  wiyokihe 
kin  obe  tawapi  kin  iyecen  wa¬ 
keya  iticagapi  kta.  Unkan  N all- 
son  Aminadab  cinhintku  kin  Ju- 
da  cinca  itancan  kin  hee. 

4  Qa  obe  tawa  kektopawinge 
wikcernna  sakowin  sanpa  kekto¬ 
pawinge  topa  sanpa  opawinge 
sakpe  wicayawapi. 

5  Unkan  he  icahda  Isakar  wi¬ 
coun  tipi  kta,  qa  Isakar  cinca 
itancan  kin  Netanael  Tzuar  cin¬ 
hintku  kin  hee. 

6  Qa  obe  tawa  kektopawinge 
wikcernna  zaptan  sanpa  kektopa¬ 
winge  topa  sanpa  opawinge  topa 
wicayawapi. 

7  Hehan  Zebulun  wicoun,  qa 
Zebulun  cinca  itancan  kin  Eliab 
Helon  cinhintku  kin  hee. 

8  Qa  obe  t.awa  kektopawinge 
wikcernna  zaptan  sanpa  kekto¬ 
pawinge  sakowin  sanpa  opawin¬ 
ge  topa  wicayawapi. 

9  Juda  wicoti  wicayawapi  owa¬ 
sin  kektopawinge  opawinge  san- 

pa  kektopawinge  wikcemna  sa- 
hdogan  sanpa  kektopawinge  sa- 
kpe  sanpa  opawinge  topa  wica¬ 
yawapi. 

10  Ruben  wicoti  wiyokiye  kin 
wiyotanhan  ektakiya  tipi  kta,obe 
tawapi  kin  iyecen,  qa  Ruben 
cinca  itancan  kin  Elitzur  Se- 
deur  cinhintku  kin  hee. 

1 1  Qa  obe  tawa  kektopawinge 
wikcemna  topa  sanpa  kektopa¬ 
winge  sakpe  sanpa  opawinge 
zaptan  wicayawapi. 

12  Unkan  he  icahda  Simeon 
wicoun  tipi  kta,  qa  Simeon  cin¬ 
ca  itancan  kin  Selumiel  Tzuri- 
sada  cinhintku  kin  hee. 

13  Qa  obe  tawa  kektopawinge 
wikcemna  zaptan  sanpa  kekto¬ 
pawinge  napcinwTanka  sanpa 
opawinge  yamni  wicayawapi. 

14  Hehan  Gad  wicoun,  qa  Gad 
cinca  itancan  kin  Eliasap  Reuel 
cinhintku  kin  hee. 

15  Qa  obe  tawa  kektopawinge 
wikcemna  topa  sanpa  kektopa¬ 
winge  zaptan  sanpa  opawinge 
sakpe  sanpa  wikcemna  zaptan 
wicayawapi. 

16  Ruben  om  tipi  wicayawapi 
owasin  kektopawinge  opawinge 
sanpa  kektopawinge  wikcemna 
zaptan  sanpa  kektopawinge  wan- 
jidan,  sanpa  opawinge  topa  san¬ 
pa  wikcemna  zaptan,  obe  tawapi 
kin  iyecen,  qa  hena  inonpa  ihda- 
kapi  kta. 

17  Hehan  itkokipapi  wakeya 
kin  ihdake  kta,  Lewi  wicoti  om 
wicoti  cokaya,  token  tipi  kin  he 
iyecen  ihdakapi  kte,  otoiyohi 
oyanke  tawa  ohna  wiyokiyepi 
om. 

18  Epraim  wiyokiye  obe  tawa¬ 
pi  kin  iyecen  wiyohpeyata  ekta¬ 
kiya  tipi  kta,  qa  Epraim  cinca 
itancan  kin  Elisama  Amihud 
cinhintku  kin  hee. 

19  Qa  obe  tawa  kektopawinge 

wikcemna  topa  sanpa  opawinge 
zap„tan  wicayawapi. 

20  Qa  he  icahda  Manase  wi¬ 
coun,  qa  Manase  cinca  itancan 
kin  Gamaliel  Pedatzur  cinhintku 
kin  hee. 

21  Qa  obe  tawa  kektopawinge 
wikcemna  yamni  sanpa  kekto¬ 
pawinge  nonpa  sanpa  opawinge 
nonpa  wicayawapi. 

22  Hehan  Benjamin  wicoun 
etipi  kta,  qa  Benjamin  cinca 
itancan  kin  Abidan  Gideoni  cin¬ 
hintku  kin  hee. 

23  Qa  obe  tawa  kektopawinge 
wikcemna  yamni  sanpa  kekto¬ 
pawinge  zaptan  sanpa  opawinge 
tapa  wicayawapi. 

24  Epraim  wicoti  om  wicaya¬ 
wapi  owasin  kektopawinge  opa¬ 
winge  sanpa  kektopawinge  sa¬ 
il  dogan  sanpa  opawinge  wanjidan, 
obe  tawapi  kin  iyecen,  qa  hena 
iyamni  ihdakapi  kta. 

25  Dan  wiyokiye  waziyata 
ektakiya  tipi  kta  obe  tawapi 
kin  iyecen,  qa  Dan  cinca  itan¬ 
can  kin  Ahiezer  Amisada  cinhin¬ 
tku  kin  hee. 

26  Qa  obe  tawa  kektopawinge 
wikcemna  sakpe  sanpa  kekto¬ 
pawinge  nonpa  sanpa  opawinge 
sakowin  wicayawapi. 

27  Unkan  he  icahda  tipi  kin 
dena  eepi ;  Aser  wicoun,  qa  A- 
ser  cinca  itancan  kin  Pagiel 
Okran  cinhintku  kin  hee. 

28  Obe  tawa  kektopawinge 
wikcemna  topa  sanpa  kektopawi¬ 
nge  wanjidan  sanpa  opawinge 
zaptan  wicayawapi. 

29  Qa  Naptali  wicoun  kin,  qa 
Naptali  cinca  itancan  kin  Ahira 
Enan  cinhintku  kin  hee. 

30  Qa  obe  tawa  kektopawinge 
wikcemna  zaptan  sanpa  kekto¬ 
pawinge  yamni  sanpa  opawinge 
topa  wicayawapi. 

31  Dan  wicoti  wicayawapi  owa- 

sin  kektopawinge  opawinge  san- 
pa  kektopawinge  wikcemna  za- 
ptan  sanpa  kektopawinge  sako- 
win  sanpa  opawinge  sakpe  hena 
ehake  ihdakapi  kta,  wiyokiye 
tawapi  kin  iyahna. 

32  Israel  cinca  ate  wicayapi 
tipi  ecekcen  hena  wicayawapi, 
obe  tawapi  kin  ohnahna,  wicoti 
owTancaya  denakeca  wicayawa¬ 
pi,  kektopawinge  opawinge  sa¬ 
kpe  sanpa  kektopawinge  yamni 
sanpa  opawinge  zaptan  sanpa 
wikcemna  zaptan. 

33  Tuka  Lewi  kin  hena  Israel 
cinca  wicehna  wicayawapi  sni, 
Jehowa  Mowis  hecen  econ  si  na- 
kaes. 

34  Unkan  token  Jehowa  Mowis 
econ  si  kin  owrasin  he  iyecen 
Israel  cinca  kin  econpi,  hecen 
wiyokiye  tawapi  kin  icahda  iti- 
cagapi,  qa  hecen  otoiyohi  wico- 
takuye  tawa  kin  iyecen  atewi- 
caya  tipi  kin  om  ihdakapi. 

WICOWOYAKE  3. 

1  Unkan  Aaron,  qa  Mowis  wi- 
coicage  kin  dee,  Sina  he  kin 
ohna  Jehowa  Mowis  kici  wohda- 
ke  cehan. 

2  Aaron  cinca  kin  cajepi  kin 
dena  eepi,  Cinhintku  tokapa 
Nadab,  hehan  Abihu,  Eleazar, 
qa  Itamar. 

3  Aaron  cinca  sda  wicayapi  ca¬ 
jepi  kin  hena  eepi,  hena  wosna 
kagapi  kta  e  nape  ojun  wicaya¬ 
pi. 

4  Tuka  Nadab,  qa  Abihu  Je¬ 
howa  itokam  tapi  Sina  hopuze 
cin  ohna,  peta  tokeca  Jehowa 
itokam  hiyuyapi  qehan,qa  cinca 
nicapi.  Unkan  Eleazar  qa  Ita¬ 
mar  wawajmsnapi  ateyapi  Aa¬ 
ron  itokam. 

5  Unkan  Jehowa  ie  ca  Mowis 
heciya, 


6  Lewi  wicoun  kin  awicahi  wo, 
qa  Aaron  wawayusna  kin  itokam 
najin  wicayakiye  kta,  hecen  oki- 
yapi  kta. 

7  Qa  iye  taku  awanyake  kte 
cin,  qa  omniciye  owasin  taku 
awanyakapi  kte  cin  he  awanya- 
kapi  kta,  itkokipapi  wakeya  ito¬ 
kam,  qa  tipi  tohtani  kin  econpi 
kta. 

8  Qa  itkokipapi  wakeya  waksi- 
ca  kin  owasin  awanyakapi  kta, 
nakun  Israel  cinca  kin  toawan- 
yake  kin  owasin,  hecen  tipi  to¬ 
htani  kin  econpi  kta. 

9  Qa  Lewi  kin  taku  qupi  wan 
iyecen  Aaron  qa  iye  cinca  kin 
wicayaqu  kta,  Israel  cinca  kin 
wicehna  tanhan  hena  iye  wica- 
kicupi  kta. 

10  Unkan  Aaron  qa  iye  cinca 
kin  hena  yuhe  wicayasi  kta,  un¬ 
kan  wowayusnapi  kin  aw'anya- 
kapi  kta,  unkan  tuwe  tokeca  iki- 
yedan  hi  kinhan  teyapi  kta. 

11  Unkan  Jehowa  ie  ca  Mowis 
heciya. 

12  Iho  mis  Israel  cinca  wicehna 
tanhan  Lewi  kin  iwicawacu,  Is¬ 
rael  cinca  tokapapi,  tona  winyan 
tamni  nahdoke  cin  owasin  hena 
eekiya,  hecen  Lewi  kin  wica- 
mduhe  kta. 

13  Tona  tokapa  kin  owasin  mi- 
tawa,  Egupta  makoce  ohna  tona 
caske  owasin  awicawape  cin  an- 
petu  kin  he  en  Israel  wicehna 
wicasta,  qa  woteca  tona  caske 
owasin  mici  wahduwakan,  hena 
mitawa  kta,  Jehowa  he  miye. 

14  Unkan  Sina  hopuze  cin 
ohna  Jehowa  ie  ca  Mowis  heci¬ 
ya. 

15  Lewi  cinca  ateyapi  tipi  kin 
iyecen,  wicowazipi  iyecen,  tona 
wica  owasin  wicayawa  wo,  wi 
wanjidan  aktonpi  wicadawa 
kta. 

16  Unkan  Jehowa  i  kin  eciva- 

tanhan  token  econ  si  kin  he  iye- 
cen  Mowis  wicayawa. 

17  Unkan  Lewi  cinca  cajepi 
kin  denaeepi,  Gerson,  qa  Qohat, 
qa  Merari. 

18  Qa  Gerson  cinca  cajepi  kin 
wicowazipi  iyecen,  dena  eepi 
Libni,  qa  Simei. 

19  Unkan  Qohat  cinca  kin  wi¬ 
cowazipi  iyecen,  Am  ram  qa  It- 
zar,  Hebron  qa  Uziel. 

20  Unkan  Merari  cinca  kin  wi¬ 
cowazipi  iyecen,  Mahli  qa  Musi, 
Lewi  ateyapi  tipi  wicowazipi 
kin  dena  eepi. 

21  Gerson  etanhan  Libni  wico- 
wazi,  qa  Simei  wicowazi ;  Ger¬ 
soni  wicowazi  hena  eepi. 

22  Hena  wicayawapi  tona  wi- 
ca  waniyetu  wanjidan  aktonpi 
owasin  kektopawinge  sakowin 
sanpa  opawinge  zaptan. 

23  Gevsoni  wicowazi  tipi  catku 
tanhan  wiyohpeya  ektakiya  etipi 
kta. 

24  Qa  Gersoni  ateyapi  tipi  itan- 
can  kin  Eleasap  Lael  cinhintku 
kin  hee. 

25  Qa  itkokipapi  wakeya  etan¬ 
han  Gersoni  cinca  taku  awanya- 
kapi  kte  cin  dee,  tipi  kin,  qa 
wakeya  kin,  qa  toakahpe  kin,  qa 
itkokipapi  wakeya  tiyopa  akahpe 
cin. 

26  Qa  hocoka  ozanpi  kin,  qa 
liocoka  tiyopa  akahpe  cin,  he  ti¬ 
pi  kin  qa  wahna  wosnapi  ihdu- 
ksan  yanka,  nakun  ikanyanpi  kin 
owasin. 

27  Unkan  Qohat  etanhan  Am- 
rami  wicowazi,  qa  Itzar  wico¬ 
wazi,  Hebi’oni  wicowazi,  qa 
Uzieli  yicowazi ;  Qohati  wico¬ 
wazi  kin  hena  eepi. 

28  Wi  wanjidan  aktonpi  kin 
wica  owasin,  kektopawinge  sa- 
hdogan  sanpa  opawinge  sakpe,  ti¬ 
pi  wakan  wokicanye  kin  awan- 
yakapi. 


29  Qohat  cinca  wicowazi  kin 
tipi  icahda,  wiyotanhan  ektaki¬ 
ya  etipi  kta. 

30  Qa  Qohati  wicowazi  ateya¬ 
pi  tipi  itancan  kin  Elitzapan 
Uziel  cinhintku  kin  hee. 

31  Qa  hena  can  wohnaka  kin, 
qa  wahna  wotaprkin,qa  petijan- 
jan  ihupa  kin,  qa  wahna  wosna¬ 
pi  kin,  qa  tipi  wakan  tawaksica 
kin  hena  on  tohtani  econpi  kin, 
qa  taku  on  kicanyanpi  owasin, 
qa  tiyopa  akahpe  kin. 

32  Unkan  Lewi  itancan  itan- 
canpi  kin  Aaron  wawayusna  cin¬ 
hintku  kin  Eleazar  hee  kta,  iye 
tipi  wakan  awanyakapi*kin  hena 
awanwicayake  kta. 

33  Merari  etanhan  Mahli  wi¬ 
cowazi  kin  qa  Musi  wicowazi 
kin  ;  Merari  wicowazi  kin  hena 
eepi. 

34  Wica  owasin  wi  wanjidan 
aktonpi  kektopawinge  sakpe 
sanpa  opawinge  nonpa. 

35  Qa  Merari  ateyapi  tipi  wi¬ 
cowazipi  itancan  kin  Tzuriel 
Abihael  cinhintku  kin  hee  ;  he¬ 
na  waziyata  ekta  kiya  tipi  kta. 

36  Unkan  Merari  cinca  kin  tipi 
canmdaska  kin,  qa  can  hdakin- 
yan  kin,  qa  can  bosdata  kin,  qa 
sicu  kin,  qa  tawaksica  kin  owa¬ 
sin,  qa  taku  on  kicanyanpi  kin 
owasin  awanyag  wicayasi  kta. 

37  Nakun  hocoka  ihduksan 
can  bosdata  kin,  qa  sicupi  kin  qa 
wihutipaspepi  kin,  qa  ikanpi  kin 
owasin. 

'38  Unkan  Mowis  qa  Aaron  qa 
iye  cinca  kin  tipiitokam  wiyohi- 
yanpa  ektakiya,  itkokipapi  wake¬ 
ya  itokam  wi  hinanpa  ektakiya 
etipi  kta,  Israel  cinca  kin  tipi  wa¬ 
kan  awanyakapi  kin  hena  awan- 
yakapi  kta,  qa  tuwe  tokeca  iki- 
yedan  hi  kinhan  te  yapi  kta. 

39  Lewi  kin  Jehowa  i  eciyatan- 
han  Mowis  qa  Aaron  wicayawa- 

pi  owasin  wicowazipi  iyecen, 
wica  wi  wanjidan  aktonpi  wica- 
yawapi  owasin  kektopawinge 
wikcemna  nonpa  sanpa  kektopa¬ 
winge  nonpa. 

40  Unkan  Jehowa  Mowis  heci- 
ya,  Israel  cinca  caskepi  owasin 
wicayawa  wo,  wi  wanjidan  a- 
ktonpi  kin  hena,  qa  cajepi  oyawa 
icu  wo. 

41  Qa  Jehowa  he  miye,  heon 
Israel  cinea  caskepi  owasin  hee 
kiya  Lewi  kin  imicicu  wo,  qa 
Israel  cinca  tawanunyanpi  cas¬ 
kepi  owasin  hee  kiya  Lewi  ta¬ 
wanunyanpi  kin  ; 

42  Unkan  Mowis  Israel  cinca 
caskepi  owasin  wicayawa,  Jeho¬ 
wa  hecon  si  kin  he  iyecen. 

43  Unkan  caskepi  owasin  wi 
wanjidan  aktonpi,  cajepi  wicaya¬ 
wapi  iyecen,  kektopawinge  wi¬ 
kcemna  nonpa  sanpa  kektopa¬ 
winge  nonpa  sanpa  opawinge 
nonpa  sanpa  wikcemna  sakowin 
sanpa  yamni  wicayawapi. 

44  Unkan  Jehowa  ie  ca  Mowis 
heciya, 

45  Lewi  kin  iwicacu  wo,  qa 
Lewi  tawanunyanpi  Israel  cinca 
caskepi,  qa  tawanunyanpi  hee 
kiya,  hecen  Lewi  kin  mitawa 
kta. 

46  Qa  Israel  cinca  caskepi  opa¬ 
winge  nonpa  sanpa  wikcemna 
sakowin  sanpa  yamni  Lewi  kin 
isanpa  hena  ope  wicakitonpi 
kta. 

47  Hena  otoiyohi  etanhan  pa 
wicayawapi  kin  iyecen  seqel 
zaptan,  tipi  wakan  seqel  iyecen 
iyacu  kta.  6eqel  wanjidan  omni- 
ca  wikcemna  nonpa  hee. 

48  Qa  wicayawapi  iyaye  cin 
mazaska  on  ope  wdcatonpi  kin 
he  Aaron  qa  iye  cinca  kin  wi- 
cayaqu  kta. 

49  Unkan  Mowis  Lewi  ope  wi¬ 
cakitonpi  sanpa  iyayapi  kin  hena 


etanhan  mazaska  on  opeicitonpi 
kin  he  icu. 

50  Israel  cinca  caskepi  etanhan 
mazaska  kin  icu,  seqel  kektopa¬ 
winge  wanjidan  sanpa  opawin¬ 
ge  yamni  sanpa  wikcemna  sakpe 
sanpa  zaptan  tipi  wakan  seqel 
iyececa. 

51  Qa  Mowis  mazaska  on  ope 
wicakitonpi  kin  he  Aaron  qa  iye 
cinca  kin  wieaqu  ;  Jehowa  i  kin 
eciyatanhan  Jehowa  Mowisecon- 
si  kin  he  iyecen. 

WICOWOYAKE  4. 

1  Unkan  Jehowa  ie  ca  Mowis 
qa  Aaron  hewicakiya. 

2  Lewi  cinca  wicehna  tanhan 
Qohat  cinca  kin  tonaka  wicay^a- 
wa  wo,  wicowazipi  iyecen,  ate- 
yapi  tipi  kin  iyecen. 

3  Waniyetu  wikcemna  yamni 
aktonpi,  qa  waniyetu  wikcemna 
zaptan  aiyahdeya,  tona  itkokipa- 
pi  wakeya  wohtani  econpi  kta  e 
obe  en  opapi  owasin. 

4  Qa  Qohat  cinca  wolitani  e- 
conpi  kta  dee,  itkokipapi  wake¬ 
ya  ohna  t.iku  wakan  liinca. 

5  Wicoti  ihdakapi  kte  cinhan 
Aaron  qa  iye  cinca  kin  en.  hipi 
kta,  qa  cokaya  ozanpi  woaka- 
hpe  kin  kun  icupi  kta,  qa  he  on 
woyaatanin  can  wohnake  kin 
akalipapi  kta. 

6  Qa  he  iwankam  hoka  ha 
woakahpe  wan  ehnakapi  kta,  qa 
he  iwankam  sina  wan  ocowasin 
to  ayumdayapi  kta,  qa  tosu  kin 
en  iyeyapi  kta. 

7  Qa  wahna  wotapi  itokam 
hnakapi  akan  sina  to  wan  ayu¬ 
mdayapi  kta,  qa  he  akan  waksi- 
ca  kin,  qa  maza  tukiha  kin,  qa 
wiyatke  kin,  qa  cega  etanhan 
wakanyan  kastanpi  kin  ehnaka¬ 
pi  kta,  qa  aguyapi  ohmniyan  kin 
he  akan  yanke  kta. 

8  Qa  hena  akan  sina  duta  wan 
ayumdayapi  kta,  qa  hoka  ha 
woakahpe  wan  on  akahpapi  kta, 
qa  can  akiyuhapi  kin  wiyeya 
kagapi  kta. 

9  Qa  sina  to  wan  icnpi  kta,  qa 
petijanjan  ihupa  kin,  qa  peti- 
janjan  kin,  qa  petijanjan  iyu- 
kse  kin,  qa  ohna  caliota  icupi 
kin,  qa  wihdi  waksica  on  he  ki- 
canyanpi  owasin  akahpapi  kta. 

10  Qa  he  qa  tawasica  owasin 
hoka  ha  ojuha  wan  en  ohna- 
kapi  kta,  qa  can  akiyuhapi  wan 
akan  ikoyag  yapi  kta. 

1 1  Qa  mazaskazi  wahna  wo¬ 
snapi  akan  sina  to  wan  ayumda¬ 
yapi  kta,  qa  hoka  ha  woakahpe 
wan  on  akahpapi  kta,  qa  can 
akiyuhapi  kin  he  ikoyag  yapi 
kta. 

12  Qa  waksica  kicanyanpi,  tipi 
wakan  ohna  taku  econpi  kin  he¬ 
na  owasin  icupi  kta,  qa  sina  to 
wan  akan  ehnakapi  kta,  qa  hoka 
ha  ojuha  wan  en  iyeyapi  kta,  qa 
can  akiyuhapi  wan  akan  ikoyag 
yapi  kta. 

13  Qa  wahna  wosnapi  etanhan 
cahota  pakintapi  kta,  qa  akan 
sina  stan  wan  ayumdayapi 
kta. 

14  Qa  he  akan  taku  on  kican¬ 
yanpi  owasin,  petaga  waksica 
kin,  qa  mazajanjata  kin,  qa  ma- 
zamdaska  kin,  qa  waksica  kin, 
taku  on  wahna  wosnapi  kican¬ 
yanpi  owasin  ehnakapi  kta,  qa 
akan  hoka  ha  woakahpe  wan 
ayumdayapi  kta,  qa  can  akiyuha¬ 
pi  kin  ekta  ikoyag  yapi  kta. 

15  Unkan  tipi  ihdakapi  eca  Aa¬ 
ron  qa  iye  cinca  tipi  wakan  qa 
taku  on  kicanyanpi  kin  owasin 
akahpapi  yustanpi  kinhan,  hena 
qinpi  kta  e  Qohat  cinca  kin  en 
hipi  kta,  tuka  taku  wakan  seca 
yutanpi  kte  sni,  heconpi  kinhan 
okini  tapi  kta.  Itkokipapi  wa- 

keya  ohna  QDhat  cinca  tawa- 
qinpi  kin  hena  eepi. 

16  Unkan  Eleazar  Aaron  wa- 
wayusna  cinhintku  kin  wihdi 
iyoyam  yapi  kin,  qa  pejuta  izin- 
yapi  wastemna,  qa  anpetu  iyohi 
minha  kin,  qa  wihdi  on  sdawica- 
yapi  kin  hena  awanyake  kta  ;  ti¬ 
pi  wakan  ocowasin,  qa  taku 
ohna  un  kin  owasin,  tipi  wakan 
ohna,  qa  tawaksica  ohna  taku 
un  kin  awanyake  kta. 

17  Unkan  Jehowa  ie  ca  Mowis 
qa  Aaron  hewicakiya, 

18  Ihnuhan  Lewi  kin  wicehna 
tanhan  Qohati  wicoun  wicowazi 
kin  wicayakaspapi  kin. 

19  Qa  hecen  ecawicayeconpi 
kta,  hecen  nipi  kta,  qa  taku  wa¬ 
kan,  qa  taku  wakan  hinca  ikiyc- 
dan  hipi  esta  tapi  kte  sni ;  Aa¬ 
ron  qa  iye  cinca  kin  en  ipi,  qa 
otoiyohi  taku  econ,  qa  taku  qin 
kta  okiyakapi  kta. 

20  Tuka  taku  tipi  wakan  ohna 
akahpapi  eca  wanyakapi  kta  e 
en  hipi  kte  sni,  okini  tapi  kta. 

21  Unkan  Jehowa  ie  ca  Mowis 
heciya. 

22  Gerson  cinca  nakun  wicaya- 
wa  wo,  ateyapi  tipi  kin  iyecen, 
qa  wicowazipi  kin  iyecen  ; 

23  Waniyetu  wikcemna  yamni 
aktonpi  etanhan  waniyetu  wi¬ 
kcemna  zaptan  aiyahdeya  wica- 
daw?a  kta,  obe  itkokipapi  wake- 
ya  ohna  wohtani  econpi  kta  e  en 
yapi  kin  owasin. 

24  Gersoni  wicowazi  kin  woh¬ 
tani  econpi  kta,  qa  taku  qinpi 
kte  ein  dee. 

25  Tipi  ozanpi  kin  qa  itkokipa¬ 
pi  wakeya  he  akahpe  cin,  qa 
hoka  ha  woakahpe  kin  he  iwan- 
kam  akapa  tanhan  yanke  cin,  qa 
itkokipapi  wakeya  tiyopa  ozanpi 
kin  hena  qinpi  kta. 

26  Nakun  hocoka  ozanpi  kin, 
hocoka  tipi  ihduksan,  qa  wahna 


WICOWOYAKE  4. 


wo£napi  ihduksan  yanke  cin  tiyo- 
pa  ozanpi  kin,  qa  ikan  kin  qa 
tawaksica  kin  owasin,  qa  taku 
on  hena  kicanyanpi  kin  owasin. 

27  Gersoni  cinca  taku  qinpi,  qa 
taku  kicanyanpi  kin  owasin  Aa¬ 
ron  qa  iye  cinca  oiepi  eciyatan- 
han  econpi  kta,  qa  taku  qinpi 
kta  owasin  awanyag  wicayasipi 
kta. 

28  Gersoni  cinca  wicowazipi 
itkokipapi  wakeya  ohna  wohtani- 
pi  kin  hee,  qa  hena  taku  awanya- 
kapi  kte  cin  he  Itamar  Aaron 
wawayusna  cinhintku  nape  ihu- 
kuya  un  kta. 

29  Merari  cinca  kin  wicowazi¬ 
pi  iyecen,  ateyapi  tipi  kin  iye- 
cen  wicadawa  kta  ; 

30  Waniyetu  wikcemna  yamni 
aktonpi  waniyetu  wikcemna  za- 
ptan  aiyahdeya,  obe  itkokipapi 
wakeya  wolitani  econpi  kta  e  en 
upi  kin  owasin  wicadawapi  kta. 

31  Qa  itkokipapi  wakeya  on 
wohtanipi  kin  tawaqinpi  awan- 
yakapi  kte  cin  dee ;  tipi  can- 
mdaska  kin,  qa  can  hdakinyan 
kin  qa  can  ipatan  kin,  qa  maza 
sicu  kin. 

32  Qa  hocoka  ihduksan  maza 
ipatan  kin,  qa  sicupi  kin,  qa  wi- 
hutipaspepi,  qa  ikanpi  kin;  na- 
kun  taku  on  hena  kicanyanpi,  qa 
yuhapi  kin  owasin,  qa  waqinpi 
awanyakapi  kin  cajepi  on  wica- 
yecidawapi  kta. 

33  Merari  cinca  wicowazi  woli¬ 
tani  owasin  itkokipapi  wakeya 
ohna  htanipi  kte  cin  hee,  Itamar 
Aaron  wawayusna  kin  cinhintku 
nape  kin  ikukuya, 

34  Unkan  Mowis  qa  Aaron  qa 
omniciye  itancanpikin  Qohat  cin¬ 
ca  wicowazipi  iyecen,  qa  ateya¬ 
pi  tipi  kin  iyecen  wicayawapi, 

35  Waniyetu  wikcemna  ya¬ 
mni  aktonpi  qa  waniyetu  wikce¬ 
mna  zaptan  aiyahdeya  tona  itko¬ 


kipapi  wakeya  wohtani  econpi 
kta  obe  en  hipi  kin  owasin. 

36  Kektopawinge  nonpa  sanpa 
opawinge  sakowin  sanpa  wikce¬ 
mna  zaptan  wicayawapi  wicowa¬ 
zipi  iyecen  qa  ateyapi  tipi  kin 
iyecen. 

37  Qohati  wicowazipi  etanhan 
tona  itkokipapi  wakeya  en  hta- 
nipi  owasin  wicayawapi  kin 
hena  eepi ;  hena  Mowis  qa  Aa¬ 
ron  wicayawapi  Jehowa  i  kin 
eciyatanhan  Mowis  nape  kin 
on. 

38  Unkan  Gerson  cinca  kin 
wicowazipi  iyecen  qa  ateyapi  ti¬ 
pi  kin  iyecen  wicayawapi. 

39  "Waniyetu  wikcemna  yamni 
aktonpi  qa  waniyetu  wikcemna 
zaptan  wicatonpi  aiyahdeya, 
tona  itkokipapi  wakeya  en  lita- 
nipi  kta  e  obe  en  hipi  kin  owa¬ 
sin. 

40  Kektopawinge  nonpa  sanpa 
opawinge  sakpe  sanpa  wikce¬ 
mna  yamni  wicayawapi,  wico¬ 
wazipi  iyecen,  qa  ateyapi  tipi 
kin  iyecen. 

41  Gerson  cinca  wicowazipi  e- 
tanhan  wicayawapi  kin  hena  ee¬ 
pi,  tona  itkokipapi  wrakeya  ohna 
htanipi  owasin  hena  Mowis  qa 
Aaron  wicayawapi  Jehowa  i 
eciyatanhan. 

42  Unkan  Merari  cinca  wico¬ 
wazi  wicayawapi  wicowazipi 
kin  iyecen,  qa  ateyapi  tipi  kin 
iyecen. 

43  Waniyetu  wikcemna  yamni 
aktonpi  qa  waniyetu  wikcemna 
zaptan  aiyahdeya,  tona  itkoki¬ 
papi  wakeya  ohna  htanipi  kta  e 
obe  en  opapi  kin  owasin. 

44  Kektopawinge  yamni  sanpa 
opawinge  nonpa,  wicowazipi  iye¬ 
cen  wicayawapi. 

45  Merari  cinca  wicowazipi 
etanhan  wicayawapi  hena  Mo¬ 
wis  qa  Aaron  wicayawapi  Jeho- 

wa  i  eciyatanhan  Mowis  nape 
kin  on. 

46  Mowis  qa  Aaron  qa  Israel 
itancanpi  kin  Lewi  kin  wicowa- 
zipi  iyecen,  qa  ateyapi  tipi  kin 
iyecen,  wicayawapi  owasin, 

47  Waniyetu  wikcemna  yamni 
aktonpi,  qa  waniyetu  wikcemna 
zaptan  aiyahdeya,  tona  wohtani 
econpi  kta,  qa  waqinpi  econpi 
kta  e  itkokipapi  wakeya  en  hipi 
kin  owasin. 

48  Kektopawinge  sahdogan 
sanpa  opawinge  zaptan  sanpa 
wikcemna  sahdogan  wicayawapi. 

49  Jehowa  i  eciyatanhan  Mo¬ 
wis  wicayawa  otoiyohi  taku 
econ  kta,  qa  taku  qin  kta  owica- 
kiyaka,  Jehowa  Mowis  econ  si 
kin  he  iyecen. 

WICOWOYAKE  5. 

1  Unkan  Jehowa  ie  ca  Mowis 
heciya. 

2  Israel  cinca  kin  tona  leprosi 
ececa,  qa  tona  ton  kaduze  cin, 
qa  tona  taku  nagi  iyaye  cin  on 
sape  cin,  hena  owasin  wicoti 
etanhan  tokan  iyaye  wicayapi 
wicasi  wo. 

3  Wica,  winyan  unman  tukte 
kasta  ye  wicayasipi  kta,  wicoti, 
etanhan  iyaye  wicayayapi  kta, 
hecen  wicoti  cokaya  wati  kin 
he  yusapapi  kte  sni. 

4  Unkan  Israel  cinca  kin  ecen 
econpi,  qa  hena  wicoti  itankan 
iyaye  wicayapi,  token  Jehowa 
Mowis  eciye  cin  hecen  Israel 
cinca  kin  econpi. 

5  Unkan  Jehowa  ie  ca  Mowis 
heciya, 

6  Israel  cinca  kin  hewicakiya 
wo.  Wicasta  qais  winohinca 
wicasta  wan  en  woahtani  econ 
kinhan,  qa  itonsniyan  Jehowa 
caje  yate  qa  wicanagi  kin  he 
hdajuju  kta  sdotkiye  cinhan, 

7  Woahtani  econ  qon  ohdake 
kta,  qa  wokajuju  ocowasin  hda¬ 
juju  kta,  qa  heizaptan  aope  kici- 
ye  ca  tuwe  en  wahtani  kin  kicu 
kta. 

8  Tuka  wicasta  takuye  wo- 
hdajuju  k.icupi  kta  wanice  cinhan, 
wohdajuju  kin  Jehowa  kicupi 
kta,  wawayusna  akahpe  kiciye 
cin  he  ekta  woakahpe  tamdoka 
iyahna. 

9  Unkan  Israel  cinca  taku 
wosnapi  etanhan  wokosyapi 
owasin  wawayusna  ekta  kahipi 
kin  he  tawa  kta. 

10  Qa  wica&ta  tuwe  kasta  ta¬ 
ku  wosna  kin  he  wawayusna  he 
kahi  kinhan  he  tawa  kta. 

11  Unkan  Jehowa  ie  ca  Mowis 
heciya. 

12  Israel  cinca  kin  hecen  ewi- 
cakiya  wo.  Wicasta  tuwe  ka¬ 
sta  tawicu  ihduhomni,"  qa  iye  en 
nahmana  awahtani  kinhan  ; 

13  Qa  wicasta  tokeca  wan 
kici  iwanke  cinhan,  he  nahmana 
econ,  qa  hihnaku  ista  kin  wan- 
yake  sni,  qa  ihdusape  tuka  wa- 
yaatanin  wanica,  hecon  icunhan 
iyeyapi  sni  nakas  ; 

14  Unkan  wowinawizi  wmniya 
wan  en  iyopte  ca  tawicu  kin 
inakiwizi,  unkan  he  ihdusapa ; 
qais  wowinawizi  woniyawan  en 
iyopte  ca  tawicu  inakiwizi,  tuka 
he  ihdusape  sni  kinhan  ; 

15  Wicasta  kin  he  tawicu  kin 
wawayusna  kin  ekta  u  kiye  kta, 
nakun  tawicu  toahi  kin  hiyuye 
kta,  barle  mdu  can  waksica  o- 
hnaka  wanjidan,  wihdi  akastan 
kte  sni,  qa  cansin  wastemna 
aehnake  kte  sni,  wowinawizi 
minha  hee  nakas,  wokiksuye 
minha  on  wicohan  sica  kiksu- 
yapi  kta. 

16  Unkan  wawayusna  kin  he 
ikiyedan  hiyuye  ca  Jehowa  ito- 
kam  najin  kiye  kta. 


WICOWOYAKE  6. 


17  Qa  wawayusna  kin  mini  yu- 
wakanpi  maka  waksica  wan  o- 
hna  icu  kta,  qa  tipi  wakan 
owanka  etanhan  maka  mdu  na- 
kun  wawayusna  icu  kta,  qa  mini 
kin  akada  kta. 

18  Unkan  wawayusna  kin  wi¬ 
nokinca  kin  Jehowa  itokam  na- 
jin  kiye  kta,  qa  pa  yugan  iyeye 
kta,  qa  nape  kin  akan  wokiksu- 
ye  minka,  wowinawizi  minka 
kin  hee  aehnake  kta  ;  tuka  mini 
pa  taku  tekika  icakye  cin  he 
wawayusna  kin  nape  ohna  yuhe 
kta. 

19  Qa  wawayusna  kin  winokin- 
ca  kin  taku  wakan  eajeyan  kiye 
kta,  qa  winokinca  heciye  kta, 
Nihdusape  sni  kinhan,  qa  nihi- 
hna  etanhan  nihduhomni  sni,  qa 
wicasta  tokeca  kici  inonke  sni 
kinhan,  mini  pa  taku  tehika  icak¬ 
ye  cin  de  kiunni  niye  kte  sni. 

20  Tuka  nihihna  etanhan  ni¬ 
hduhomni,  qa  nihdusape  ca  nihi¬ 
hna  hee  kiya  wicasta  tokeca  ki¬ 
ci  inonke  cinhan  ; 

21  Hecen  wawayusna  kin  wi¬ 
nokinca  kin  taku  wakan  eajeyan 
wowicake  ohdag  si  kta,  qa  wa¬ 
wayusna  kin  winokinca  kin  he¬ 
ciye  kta,  Jehowa  oyate  nitawa 
wicehna  woyasice  nfcage  kta, 
Jehowa  niceca  kin  hdi  niye  ca 
nitezi  po  niye  cinhan  ; 

22  Qa  mini  taku  tekike  icakye 
cin  de  nisupe  en  ye  cinhan  tezi 
nipo  kta,  qa  ceca  nikdi  kta,  eye 
kta  :  Unkan  hecetu  nunwe  amen, 
winokinca  kin  eye  kta. 

23  Unkan  wawayusna  kin  wo¬ 
yasice  kin  he  wowapi  wan  akan 
owa  kta,  qa  mini  pa  kin  on  paja- 
ja  kta. 

24  Qa  winokinca  kin  mini  pa 
taku  tekika  icakye  cin  he  yatke 
kiye  kta  :  Unkan  mini  taku  te¬ 
kika  icakye  cin  he  tan  mahen 
iyaye  ca  pa  kta. 


25  Hehan  wawayusna  kin  wo¬ 
winawizi  minka  kin  winokinca 
nape  etanhan  icu  kta,  qa  Jehowa 
itokam  yuwinte  kta,  qa  wahna 
wosnapi  ekta  kahi  kta. 

26  Qa  wawayusna  kin  minka 
etanhan  nape  ohnaka  wan  wo- 
kiksuye  on  icu  kta,  qa  wahna 
wosnapi  izinye  kta,  hehan  wi¬ 
nokinca  kin  mini  yatke  kiye  kta. 

27  Unkan  mini  yatke  kiye  cin 
iyohakam  kaketu  kta,  he  ihdu- 
sape  ca  hihnaku  nahmana  awa- 
ktani  unkans,  mini  taku  tekika 
icakye  cin  tan  mahen  iyaye  ca 
pa  kta,  heon  tezi  kin  po  kta,  qa 
ceca  kin  kdi  kta,  unkan  winokin¬ 
ca  kin  he  oyate  tawa  ehna  wo¬ 
yasice  kta. 

28  Tuka  winokinca  kin  ihdu- 
sape  sni,  qa  ska  kinhan  he  ki- 
unniye  kte  sni.  tuka  cinca  ton 
kta. 

29  Wowinawizi  woopekinhee, 
winokinca  wan  hihnaku  etanhan 
ihduhomni  qa  ihdusape  cinhan. 

30  Nakun  wowinawizi  woniya 
wan  wicasta  wan  en  iyaye  cin¬ 
han,  qa  tawicu  kin  inakiwizi,  qa 
Jehowa  itokam  najin  kiye  kta  ; 
unkan  wawayusna  kin  woope  kin 
de  owasin  iyecen  ecakicon  kta. 

31  Hecen  wicasta  kin  woalita- 
ni  kiciyawapi  kte  sni,  tuka  wi¬ 
nokinca  iye  waktani  kin  hduhe 
kta. 

WICOWOYAKE  6. 

1  Unkan  Jehowa  ie  ca  Mowis 
heciya. 

2  Israel  cinca  kin  hecen  ewi- 
cakiya  wo :  Wicasta  wan  qais 
winokinca  wan  Jehowa  ekta 
ihdukinunkan,  Nazari  wohda- 
kapi  on,  Nazari  heca  kta  e 
iciconze  cinhan. 

3  Minisa  qa  mini  wakan  etan¬ 
han  ihdukinunkan  kta,  minisku- 

mna  minisa  etanhan,  qa  mini 
wakan  etanhan  miniskumna  ya- 
tke  kte  sni,  qa  taku  kasta  hastan- 
lianka  en  hpanyanpi  kin  yatke 
kte  sni,  qa  hastanhanka  do,  qais 
puza  unmanna  yute  kte  sni. 

4  Tohanyan  Nazari  heca  anpe- 
tu  owasin  hastanhanka  iyuwi 
taku  aicage  cin  ha  etanhan  qais 
su  etanhan  kagapi  ongedan  yute 
kte  sni 

5  Tohanyan  Nazari  iciconze 
cin  icasan  wan  pa  akan  ye  kte 
sni,  Jehowa  on  ihdukinunkan 
chdake  cin  anpetu  henakeca  kin 
hehanyan  paha  kin  hanska  icage 
kta. 

6  Jehowa  en  Nazari  icieu  an¬ 
petu  kin  hena  icunhan  tuwe  na- 
gi  ye  cin  en  i  kte  sni. 

7  Atkuku  on,  qais  hunku  on, 
qais  sunkaku  on,  qais  tawino- 
htin  on,  hena  tapi  on  ihdusape 
kte  sni.  Tuwe  wakan  da  Naza¬ 
ri  kin  iye  pa  akan  un  nakas. 

8  Tohan  Nazari  heca  hehanyan 
Jehowa  on  wakan  kta. 

9  Unkan  tukten  yanke  cin  tu-’ 
we  ihnuhanna  en  te  cinhan,  Na¬ 
zari  pa  kin  sape  kta ;  unkan  an¬ 
petu  en  yuskapi  kinhan,  pa 
hdasda  kta,  anpetu  isakowin  he- 
han  ihdasda  kta. 

10  Qa  anpetu  isahdogan  tinwa- 
kiyedan  nonpa,  qais  wakiyedan 
cinca  nonpa  wawayusna  kin 
ekta  kahi  kta,  itkokipapi  wake- 
ya  tiyopa  ekta. 

11  Unkan  wawayusna  kin  wan- 
ji  woahtani  wosnapi  kage  kta, 
qa  unman  woliuhnahyapi  kta, 
hecen  wicasta  nagiye  cin  en 
wahtani  kin  akahpe  kiciye  kta, 
qa  piya  pa  kin  yuwakan  kta,  an¬ 
petu  kin  he  en. 

12  Unkan  Nazari  anpetu  kin 
Jehowa  on  hdukinunkan  kta,  na- 
kun  wohdajuju  on  amnos  wan 
waniyetu  wanjidan  kahi  kta,  qa 

Nazari  kin  hdusape  cin  on  anpe- 
tu  tokaheya  kin  yawa  kte  sni. 

13  Unkan  Nazari  woope  kin 
dee  tohan  Nazari  anpetu  hena¬ 
keca  kinhan,  anpetu  kin  he 
en  itkokipapi  wakeya  tiyopa 
ekta  ihdohi  kta. 

14  Qa  toahi  kin  Jehowa  kahi 
kte,  woliuhnahyapi  on  amnos 
mdoka  wan  zanika,  waniyetu 
wanjidan,  qa  woahtani  wosnapi 
on  amnos  wiyedan  waniyetu 
wanjidan  zanika,  qa  wopida 
wosnapi  on  tamdoka  wanjidan 
zanika. 

15  Qa  minha  tawapi  qawoaka- 
stan  tawapi,  qa  aguyapi  napoh- 
yapi  sni,  aguyapi  mdu  hinca  on 
kagapi,  wakiskotpa  ohnaka  wan 
aguyapi  hmiyanyan  wihdi  icica- 
hiyapi,  qa  aguyapi  napohyapi  sni 
wihdi  on  sdayapi. 

16  Unkan  wawayusna  kin  hena 
Jehowa  itokam  kahi  kta,  qa  wo¬ 
ahtani  wosnapi,  qa  wohuhnah- 
yapi  kin  wosna  kta. 

17  Qa  tamdoka  kin  wopida  wo¬ 
snapi  kin  Jehowa  wakiyusna  kta, 
aguyapi  napohyapi  sni  wakisko¬ 
tpa  kin  iyahna,  qa  wawayusna 
kin  minha  kin,  qa  woakastan  kin 
kage  kta. 

18  Unkan  Nazari  kin  pa  kin 
hdasda  kta,  itkokipapi  wakeya 
tiyopa  ekta,  qa  Nazari  heca  pa¬ 
ha  kin  peta  wopida  wosnapi  ihu- 
kuya  un  kin  he  akan  ehpe  kiye 
kta. 

19  Hehan  wawayusna  kin  ta¬ 
mdoka  isto  spanyanpi  kin  icu 
kta,  nakun  wakiskotpa  etanhan 
aguyapi  napohyapi  sni  wanjidan, 
qa  Nazari  nape  akan  ehnake 
kta,  Nazari  heca  kasdapi  iyoha- 
kam. 

20  Qa  wawayusna  kin  hena  Je¬ 
howa  itokam  yuwinte  kta  ;  wo- 
yuwintapi  wakan  hee,  wawa¬ 
yusna  tawa  kta,  maku  yuwinta- 

pi  kici,  qa  hiyete  kozapi  kici. 
Unkan  he  iyohakam  Nazari  kin 
minisa  yatke  kta  okihi. 

21  Nazari  woope  kin  hee  ; 
tnvve  Jehowa  ekta  ihdukinun- 
kan  kta  oyaka,  woahi  kahi  kte 
cin  taku  nape  kin  iyohiye 
cin  iyahna,  token  oyake  cin  he 
iyecen  kahi  kta,  Nazari  woope 
kin  he  kici. 

22  Unkan  Jehowa  ie  ca  Mowis 
heciya. 

23  Aaron  qa  iye  cinca  kin  he- 
cen  ewicakiya  wo.  Israel  cinca 
kin  hecen  wicadawastepi  kta, 
qa  hewicayakiyapi  kta. 

24  Jehowa  niyawaste,  qa  nipa- 
tan : 

25  Jehowa  ite  kin  iyoyam  nici- 
ya,  qa  onsinida  kta  ; 

26  Jehowa  ite  kin  anitonwe  ca 
wookiye  nicu  nunwe. 

27  Hecen  micaje  kin  Israel 
cinca  kin  awicahnakapi  kta,  un¬ 
kan  miye  wicamdawaste  kta. 

WICOWOYAKE  7. 

1  Unkan  kaketu,  Mowis  tipi 
kin  ehde  yustan  qehan,  qa  sdaye 
ca  yuwakan,  nakun  taku  on  ki- 
canyanpi  owasin ;  qa  wahna 
wosnapi,  qa  taku  on  kicanyanpi 
owasin,  nakun  hena  sdaye  ca 
yuwakan. 

2  Hehan  Israel  itancan  kin  ate- 
yapi  tipi  pa  kin  hena  wakahipi, 
wicoun  itancanpi  wicayawapi 
icunhan  en  najinpi  kin  hena  ee- 

pi- 

3  Toahipi  kin  Jehowa  itokam 
hiyuyapi ;  canpahmihma  aka- 
hpetonpi  sakpe,  qa  tatanka  ake- 
nonpa,  itancan  nonpa  on  canpa¬ 
hmihma  wanjidan,  qa  otoiyohi 
on  tatanka  wanjidan,  qa  hena  tipi 
kin  itokam  ahipi. 

4  Unkan  Jehowa  ie  ca  Mowis 
heciya. 


5  Hena  icu  wo,  hecen  itkoki- 
papi  wakeya  wolitani  econpi 
kta  e  hena  unpi  kta,  qa  hena  Le¬ 
wi  kin  wicayaqu  kta,  otoiyohi 
wohtani  econ  kin  iyecen. 

6  Unkan  Mowis  canpahmihma 
qa  tatanka  kin  hena  icu,  qa  Le¬ 
wi  kin  wicaqu. 

7  Canpahmihma  nonpa,  qa  ta¬ 
tanka  topa  Gerson  cinca  kin  wi¬ 
caqu,  wohtani  econpi  kin  on. 

"8  Qa  canpahmihma  topa,  qa  ta¬ 
tanka  sahdogan  Merari  cinca  kin 
wicaqu,  wohtani  econpi  kin  on  ; 
Aaron  wawayusna  kin  cinhintku 
Itamar  nape  kin  ihukuya. 

9  Tuka  Qohat  cinca  kin  taku- 
dan  wicaqu  sni,  hena  tipi  wa- 
kan  tawohtanipi  hiyetepi  akan 
qinpi  nakas. 

10  Unkan  wahna  wosnapi  sda- 
yapi  anpetu  kin  he  en,  itancanpi 
kin  wahna  wosnapi  kin  yuwa- 
kanpi  kta  e  toahipi  kin  hdoipi,  qa 
itancanpikin  toahipi  wahna  wo¬ 
snapi  itokam  hdoipi. 

11  Unkan  Jehowa  Mowis  heci¬ 
ya,  Wahna  wosnapi  yuwakanpi 
kta  e  itancan  otoiyohi  anpetu 
wan  tawakiya  eri  toahi  kin  hdoi 
kta. 

12  Unkan  Nahson  Aminadab 
cinhintku-  Juda  wicoun  itancan 
kin  anpetu  tokaheya  kin  toahi 
kin  hdoi. 

13  Qa  toahi  kin  mazaska  wa- 
ksica  wan  seqel  opawinge  sanpa 
wikcemna  yamni  aspeyapi,  qa 
mazaska  waksica  on  amnimnipi 
wan  seqel  wikcemna  sakowin 
tipi  wakan  seqel  iyececa,  napin 
aguyapi  mdu  hinca  wihdi  icica- 
hiyapi  on  ojudan  minha  kin 
hee. 

14  Mazaskazi  tukiha  wan  se¬ 
qel, wikcemna  wizinyapi  on  oju¬ 
dan  ; 

15  Tatanka  wanji  ptewanun- 
yanpi  cinca,  tamdoka  wanii,  a- 

mnos  wan  waniyetu  wanjidan 
wohuhnahyapi  hee  ; 

16  Woalitani  wosnapi  on  tato- 
kadan  wanunyanpi  mdoka  wan  ; 

17  Qa  wopida  wosnapi  on  ta- 
tanka  nonpa,  tahincaska  mdoka 
zaptan,  tatokadan  mdoka  za¬ 
ptan,  amnos  waniyetu  wanji¬ 
dan  zaptan  ;  Nalison  Aminadab 
cinhintku  toaki  kin  hee. 

18  Unkan  anpetu  inonpa  kin 
Natanael  Zuhar  cinhintku  Isa* 
kar  itancan  kin  hdoi, 

19  Qa  toahi  kin  dee,  mazaska 
waksica  wan  seqel  opawinge 
sanpa  wikcemna  yamni  aspeya- 
pi,  qa  mazaska  waksica  on  amni- 
mnipi  wan  seqel  wikcemna  sako- 
win,  tipi  wakan  seqel  iyececa, 
napin  aguyapi  mdu  hinca  wihdi 
icicahiyapi  on  ojudan,  minha 
kin  hee ; 

20  Mazaskazi  tukiha  wan  seqel 
wikcemna  wizinyapi  on  ojudan  ; 

21  Tatanka  wanji  ptewanun- 
yanpi  cinca,  tamdoka  wanji,  a- 
mnos  wanji  waniyetu  wanji,  wo¬ 
huhnahyapi  hee  ; 

22  Tatokadan  wanunyanpi 
mdoka  wan  woalitani  wosnapi 
on  ; 

23  Qa  wopida  wosnapi  on  ta¬ 
tanka  nonpa,  tahincaska  mdoka 
zaptan,  tatokadan  mdoka  zaptan, 
amnos  waniyetu  wanjidan  zap¬ 
tan,  Natanael  Zuhar  cinhintku 
toahi  kin  hee. 

24  Anpetu  iyamni  Zebulun  cin¬ 
ca  itancan  kin  Eliab  Helon  cin¬ 
hintku  hdoi, 

25  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  maza¬ 
ska  waksica  on  amnimnipi  seqel 
wikcemna  sakowin,  tipi  wakan 
seqel  iyececa,  napin  aguyapi 
mdu  hinca  wihdi  icicahiyapi  on 
ojudan,  minha  kin  hee  ; 

26  Mazaskazi  tukiha  wan  seqel 

wikcemna  wizinyapi  on  oju¬ 
dan. 

27  Tatanka  wanji  ptewanun- 
yanpi  cinca,  tamdoka  wanji, 
amnos  waniyetu  wanjidan  wan¬ 
ji,  wohuhnahyapi  kin  hee ; 

28  Tatokadan  wanunyanpi  mdo¬ 
ka  wanji,  woahtani  wosnapi  on  ; 

29  Qa  wopida  wosnapi  on  ta¬ 
tanka  nonpa,  tahincaska  mdoka 
zaptan,  tatokadan  mdoka  zaptan, 
amnos  waniyetu  wanjidan  za¬ 
ptan  ;  Eliab  Helon  cinhintku 
toahi  kin  hee. 

30  Anpetu  itopa  kin  Ruben  cin¬ 
ca  itancan  kin  Elitzur  &edeur 
cinhintku  hdoi ; 

31  Toahi  kin  mazaska  waksica 
wanji  £eqel  opawinge  sanpa  wi¬ 
kcemna  yamni  aspeyapi,  ma¬ 
zaska  waksica  on  amnimnipi  wan 
seqel  wikcemna  sakowin,  tipi  wa¬ 
kan  seqel  iyececa, napin  aguyapi 
mdu  hinca  wihdi  icicahiyapi  on 
ojudan,  minha  kin  hee  ; 

32  Mazaskazi  tukiha  wanji  se¬ 
qel  wikcemna  wizinyapi  on  oju¬ 
dan  ; 

33  Tatanka  wanji  pte  wanun¬ 
yanpi  cinca,  tamdoka  wanji, 
amnos  wanji  waniyetu  wanji¬ 
dan,  wohuhnahyapi  hee ; 

34  Tatokadan  mdoka  wanji 
woahtani  wosnapi  on. 

35  Qa  wopida  wosnapi  on  ta¬ 
tanka  nonpa,  tahinca  ska  mdoka 
zaptan,  tatokadan  mdoka  za¬ 
ptan,  amnos  waniyetu  wanjidan 
zaptan,  Elitzur  Sedeur  cinhin¬ 
tku  toahi  kin  hee. 

36  Anpetu  izaptan  kin  Simeon 
cinca  itancan  kin  Selumiel  Tzu 
risada  cinhintkh  kin  hdoi, 

37  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  qa  ma¬ 
zaska  waksica  on  amnimnipi 
seqel  wikcemna  sakowin,  tipi 
wakan  seqel  iyececa,  napin  agu- 

yapi  mdu  hinca  wihdi  icicahiya- 
pi  on  ojudan,  minha  kin  hee. 

38  Mazaskazi  tukiha  wanji  se- 
qel  wikcemna  wizinyapi  on  oju¬ 
dan  ; 

39  Tatanka  wanji  pte  wanun- 
yanpi  cinca,  tamdoka  wanji, 
amnos  wanji  waniyetu  wanjidan, 
wohuhnahyapi  kin  hee  ; 

40  Tatokadan  wanunyanpimdo- 
ka  wanji,  woahtani  wosnapi  on  ; 

41  Qa  wopida  wosnapi  on  ta¬ 
tanka  nonpa,  taliincaska  mdoka 
zaptan,  tatokadan  mdoka  zaptan, 
amnos  waniyetu  wanjidan  za¬ 
ptan,  &elumiel  Tzurisada  cin- 
hintku  toahi  kin  hee. 

42  Anpetu  isakpe  en  Gad  cin¬ 
ca  itancan  kin  Eleasap  Duel  cin- 
hintku  kin  hdoi. 

43  Toahi  mazaska  waksica  wan 
seqel  opawinge  sanpa  wikcemna 
yamni  aspeyapi,  mazaska  waksi¬ 
ca  on  amnimnipi  wanji  seqel  wi¬ 
kcemna  sakowin,  tipi  wakan  se¬ 
qel  iyececa,  napin  aguyapi  mdu 
hinca  wihdi  icicahiyapi  ojudan, 
minlia  kin  hee. 

44  Mazaskazi  tukiha  wan  se¬ 
qel  wikcemna  wizinyapi  on  o- 
judan  ; 

45  Tatanka  wanji  pte  wanun- 
yanpi  cinca,  tamdoka  wanji, 
amnos  wanji  waniyetu  wanjidan, 
wohulinaliyapi  kin  hee. 

46  Tatokadan  mdoka  wanji 
waolitani  wosnapi  on  ; 

47  Qa  wopida  wosnapi  on  ta¬ 
tanka  nonpa,  taliincaska  mdoka 
zaptan,  tatokadan  mdoka  za¬ 
ptan,  amnos  waniyetu  wanjidan 
zaptan,  Eleasap  Duel  cinhintku 
toahi  kin  hee. 

48  Anpetu  isakowin  en  Epra- 
im  cinca  itancan  kin  Elisama 
Amihud  cinhintku  hdoi, 

49  Toahi  kin  mazaska  waksi¬ 
ca  wan  seqel  opawinge  sanpa 
wikcemna  yamni  aspeyapi,  ma¬ 


zaska  waksica  on  amnimnipi 
wanji  seqel  wikcemna  sakowin, 
tipi  wakan  seqel  iyececa,  napin 
aguyapi  mdu  hinca  wihdi  icica¬ 
hiyapi  on  ojudan,  minha  kin  hee. 

50  Mazaskazi  tukiha  wanji  se¬ 
qel  wikcemna  wizinyapi  on  oju¬ 
dan. 

51  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wohulinaliyapi  kin  hee  ; 

52  Tatokadan  mdoka  wanji 
woahtani  wosnapi  on  ; 

53  Qa  wopida  wosnapi  on  ta¬ 
tanka  nonpa,  tahinca  ska  mdoka 
zaptan,  tatokadan  mdoka  za¬ 
ptan  amnos  waniyetu  wanji¬ 
dan  zaptan,  Elisama  Amihud 
cinhintku  toahi  kin  hee. 

54  Anpetu  isahdogan  Manase 
cinca  itancan  kin  Gamaliel  Pe- 
datzur  cinhintku  hdoi, 

55  Toahi  mazaska  waksica  wan 
seqel  opawinge  sanpa  wikcemna 
yamni  aspeyapi,  mazaska  wa¬ 
ksica  on  amnimnipi  wan  seqel 
wikcemna  sakowin,  tipi  wakan 
seqel  iyececa,  napin  aguyapi 
mdu  hinca  wihdi  icicahiyapi  on 
ojudan,  minha  kin  hee. 

56  Mazaskazi  tukiha  wan  seqel 
wikcemna  wizinyapi  on  ojudan  ; 

57  Tatanka  wanji  pte  wanun- 
yanpi  cinca,  tamdoka  wanji, 
amnos  wanji  waniyetu  wanjidan, 
wohuhnahyapi  kin  hee. 

58  Tatokadan  mdoka  wanji  wo¬ 
ahtani  wosnapi  on  ; 

59  Qa  wopida  wosnapi  on  ta¬ 
tanka  nonpa,  tamdoka  zaptan, 
tatokadan  mdoka  zaptan,  amnos 
waniyetu  wanjidan  zaptan,  Ga¬ 
maliel  Pedatzur  cinhintku  taohi 
kin  hee. 

60  Anpetu  inapcinwanka  en 
Benjamin  cinca  itancan  kin  Abi- 
dan  Gideoni  cinhintku  hdoi, 

61  Toahi  kin  mazaska  waksica 

wan  seqel  opawinge  sanpa  wi¬ 
lt  cemna  yamni  aspeyapi,  tnaza- 
ska  waksica  on  amnimnipi  wanji 
seqel  wikceinria  sakowin,  tipi 
wakan  seqel  iyececa,  napin  agu- 
yapi  mdu  liinca  wihdi  icicahiya- 
])i  on  ojudan  minha  kin  hee. 

62  Mazaskazi  tukiha  wan  se¬ 
qel  wikcemna  wizinyapi  on  oju¬ 
dan  ; 

63  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wohuhnahyapi  kin  hee. 

64  Tatokadan  mdoka  wanji  wo- 
ahtani  wosnapi  on  ; 

65  Qa  wopida  wosnapi  on  tatan¬ 
ka  nonpa,  tamdoka  zaptan,  ta¬ 
tokadan  mdoka  zaptan,  amnos 
waniyetu  wanjidan  zaptan  ;  Abi- 
dan  Gideoni  cinhintku  toahi 
kin  hee. 

66  Anpetu  iwikcemna  en  Dan 
cinca  itancan  kin  Ahiezer  Ami- 
sada  cinhintku  kin  hdoi. 

67  Toahi  kin  mazaska  waksica 
wan  seqel  opawinge  sanpa  wi. 
kcemna  yamni  aspeyapi,  maza¬ 
ska  waksica  on  amnimnipi  wan¬ 
ji  seqel  wikcemna  sakowin  tipi 
wakan  seqel  iyececa,  napin  agu- 
yapi  mdu  liinca  wihdi  icicahiya- 
pi  on  ojudan  minha  kin  hee  ; 

68  Mazaskazi  tukiha  wanji  se¬ 
qel  wikcemna  wizinyapi  on  oju¬ 
dan  ; 

69  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wohulinaliyapi  kin  hee  ; 

70  Tatokadan  mdoka  wanji 
woahtani  wosnapi  on  ; 

71  Qa  wopida  wosnapi  on  ta¬ 
tanka  nonpa,  tahinca  ska  mdoka 
zaptan,  tatokadan  mdoka  zaptan, 
amnos  waniyetu  wanjidan  za¬ 
ptan,  Ahiezer  Amisada  cinhin¬ 
tku  toahi  kin  hee. 

72  Anpetu  iakewanii  Aser  cin- 

ca  itancan  kin  Pagiel  Okran  cin¬ 
hintku  kin  hdoi. 

73  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  mazaska 
waksica  on  amnimnipi  seqel  wi¬ 
kcemna  sakowin  tipi  wakan  se¬ 
qel  iyececa,  napin  aguyapi  mdu 
liinca  wihdi  icicahiyapi  on  oju¬ 
dan,  minlia  kin  hee. 

74  Mazaskazi  tukiha  wanji  se¬ 
qel  wikcemna  wizinyapi  on  oju¬ 
dan  ; 

75  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
woliulinaliyapi  kin  hee ; 

76  Tatokadan  mdoka  wanji 
woahtani  wosnapi  on  ; 

77  Qa  wopida  wosnapi  on  ta¬ 
tanka  nonpa,  tamdoka  zaptan, 
tatokadan  mdoka  zaptan,  amnos 
waniyetu  wanjidan  zaptan  Pa¬ 
giel  Okran  cinhintku  toahi  kin 
hee. 

78  Anpetu  iake  nonpa  Naptali 
cinca  itancan  kin  Ahira  Enan 
cinhintku  kin  hdoi. 

79  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  maza¬ 
ska  waksica  on  amnimnipi  wanji 
seqel  wikcemna  sakowin,  tipi 
wakan  seqel  iyececa,  napin  agu¬ 
yapi  mdu  hinca  wihdi  icicahiyapi 
on  ojudan,  minha  kin  hee. 

80  Mazaskazi  tukiha  wan  se¬ 
qel  wikcemna  wizinyapi  on  oju¬ 
dan  ; 

81  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wohuhnahyapi  kin  hee. 

82  Tatokadan  mdoka  wanji 
woahtani  wosnapi  on  ; 

83  Qa  wopida  wosnapi  on  ta¬ 
tanka  nonpa,  tamdoka  zaptan, 
tatokadan  mdoka  zaptan,  amnos 
waniyetu  wanjidan  zaptan,  Ahi- 

ra  Enan  cinhintku  toahi  kin 
hee. 

84  Wahna  wosnapi  sdayapi  qe- 
han  Israel  itancanpi  etanhan  yu- 
wakaripi  kin  dee,  mazaska  wa- 
ksica  akenonpa,  mazaska  wa¬ 
ksica  on  amnimnipi  akenonpa  ma- 
zaskazi  tukiha  akenonpa, 

85  Waksica  tanka  otoiyohi  se- 
qel  opawinge  sanpa  wikcemna 
yarnni,  qa  waksica  on  amnimni¬ 
pi  otoiyohi  wikcemna  sakowin, 
waksica  owasin  mazaska  kin 
tke  utapi  kin  seqel  kektopawinge 
nonpa  sanpa  opawinge  topa,  tipi 
wakan  seqel  iyececa. 

86  Mazaskazi  tukiha  wikce¬ 
mna  sanpa  nonpa  wizinyapi  on 
ojudan,  otoiyohi  seqel  wikcemna, 
tipi  wakan  seqel  iyececa,  tukiha 
owasin  mazaskazi  seqel  opa¬ 
winge  sanpa  wikcemna  nonpa  ; 

87  Wohuhnahyapi  on  tatanka 
wanunyanpi  owasin  wikcemna 
sanpa  nonpa,  tamdoka  wikce¬ 
mna  sanpa  nonpa,  amnos  wani- 
yetu  wanjidan  wikcemna  sanpa 
nonpa,  minha  tawapi  iyahna,  qa 
woahtani  wosnapi  on  tatokadan 
mdoka  wikcemna  sanpa  nonpa  ; 

88  Qa  wopida  wosnapi  on  ta¬ 
tanka  wikcemna  nonpa  sanpa 
topa,  tamdoka  wikcemna  sakpe, 
tatokadan  mdoka  wikcemna  sa¬ 
kpe,  amnos  waniyetu  wanjidan 
wikcemna  sakpe  ;  wahna  wosna¬ 
pi  sdayapi  iyohakam  on  yuwa- 
kanpi  kin  hee. 

89  Unkan  kici  wohdake  kta 
e. Mowis  itkokipapi  wakeya  ekta 
i  eca,  ho  kin  nahon,  woyaatanin 
can  wohnaka  iwankapa  tanhan 
taku  eciya,  kerubi  nonpa  Otahe- 
dan  etanhan  taku  eciya.  • 

WICOWOYAKE  8. 

1  Unkan  Jehowa  ie  ca  Mowis 
heciya, 


2  Ie  ca  Aaron  hecen  eciya  wo, 
Petijanjan  yuwankan  yeyaya  eca, 
petijanjan  sakowin  kin  petijan¬ 
jan  ihupa  itokapa  tanhan  iyoyam- 
yapi  kta. 

3  Unkan  Aaron  hecen  econ 
petijanjan  oide  kin  petijanjan 
ihupa  itokapa  tanhan  wankan 
ye  kiya  :  Jehowa  Mowis  hecon 
si  kin  he  iyecen. 

4  Unkan  petijanjan  ihupa  kin 
kaken  kagapi,  mazaskazi  pagopi, 
ceca  kin,  qa  adetka  kin  nakun 
pagopi :  token  Jehowa  Mowis 
wanyagkiye  ciqon  he  iyecen 
petijanjan  ihupa  kagapi. 

5  Unkan  Jehowa  ie  ca  Mowi 
heciya, 

6  Lewi  kin  Israel  cinca  wice- 
hna  tanhan  iwicacu,  qa  wicayu- 
ska  wo. 

7  Qa  wicayuskapi  kta  e  hecen 
ecawicayecon  kta,  Mini  on  wi¬ 
cayuskapi  kin  he  akan  ehpeya  wo ; 
unkan  ukapi  kin  owancaya  hda- 
sanpi  kta,  qa  wokoyake  hdujaja- 
pi  kta,  hecen  skapi  kta. 

8  Unkan  tatankadan  pte  wa¬ 
nunyanpi  cinca  wan  ieupi  kta, 
qa  minha  tawa  aguyapi  mdu 
wihdi  icicahiyapi,  unkan  tatanka 
inonpa  pte  wanunyanpi  cinca 
kin  iyacu  kta  woahtani  wosnapi 
on. 

9  Qa  itkokipapi  wakeya  itokam 
Lewi  kin  ikiyedan  awicayahi 
kta,  qa  Israel  cinca  omniciye 
owasin  yuwitaya  hiyu  wicayaye 
kta. 

10  Qa  Lewi  kin  Jehowa  itokam 
awicayahi  kta;  unkan  Israel 
cinca  napepi  kin  Lewi  kin  awi- 
caputakapi  kta. 

11  Unkan  Aaron  Lewi  kin  wi- 
cayuwinte  kta,  Jehowa  itokam, 
wokosyapi  wan  Israel  cinca  etan¬ 
han,  hecen  Jehowa  okiyapi  kta 
e  wiyeya  unpi  kta. 

12  Unkan  Lewi  kin  napepi  ta- 

tanka  pa  akan  awicatputakapi 
kta,  unkan  wanji  woahtani  wos- 
napi,  qa  unman  wmhubnahyapi 
Jehowa  kicaga  wo  ;  hecen  Lewi 
akahpe  wicakiciyapi  kta. 

13  Unkan  Aaron  itokam,  qa  iye 
cinca  itokam,  Lewi  kin  najin 
wicayaye  kta,  qa  wicaduwaste 
kta,  Jehowa  tawokosyapi. 

14  Israel  cinca  wicehnatanhan 
Lewi  kin  wicadukinunkan  kta, 
hecen  Lewi  kin  mitawa  kta. 

15  Unkan  he  iyohakam  Lewi 
kin  itkokipapi  wmkeya  wohtani 
econpi  kta  e  en  upi  kta  ;  wica- 
duska,  qa  wokosyapi  on  wicadu- 
winte  cinhan. 

16  Hena  ocowasin  maqupi  na- 
kas,  Israel  cinca  wicehna  tanhan 
winyan  owasin  cinca  tokapa  hee 
kiya,  Israel  cinca  caskepi  owa¬ 
sin  hee  kiya,  hena  mitawa  kta  e 
iwicawacu. 

17  Israel  cinca  ehna  wicasta 
woteca  koya,  tona  caskepi  owa¬ 
sin  mitawra,  Egupta  makoce 
ohna  caskepi  owasin  wdcaw^a- 
kastaka,  anpetu  kin  he  en  hena 
miciwahduwakan  nakas. 

18  Unkan  Lewi  kin  wanna  iwi¬ 
cawacu,  Israel  cinca  caskepi 
owasin  hee  kiya. 

19  Qa  Aaron,  qa  iye  cinca  hena 
yuhapi  kta  e  Israel  cinca  wice¬ 
hna  tanhan  Lewi  kin  wicawaqu, 
itkokipapi  wakeya  ohna  Israel 
cinca  tohtanipi  econpi  kta,  qa 
Israel  cinca  akalipe  wicakiciya¬ 
pi  kta,  hecen  Israel  cinca  kin 
tipi  wakan  ikiyedan  hipi  kte  sni 
qa  wicehna  makosice  wanice 
kta,  ikiyedan  hipi  unkans  mako¬ 
sice  yuke  kta  tuka. 

20  Unkan  Mowis,  qa  Aaron, 
qa  Israel  cinca  omniciye  owasin, 
token  Jehowa  Mowis  Lewi  kin 
ecawicakicon  wicasi  kin  owasin, 
he  iyecen  Israel  cinca  Lewi  kin 
ecawicakiconpi 

21  Unkan  Lewi  kin  ihduskapi, 
qa  wokoyake  hdujajapi,  unkan 
Aaron  wicayuwinta,  Jehowa  ito¬ 
kam,  wokosyapi  wan,  qa  wicayu- 
ska  kta  e  Aaron  akahpe  wicaki- 
ciya. 

22  Unkan  he  iyohakam,  Lewi 
kin  itkokipapi  wakeya  ohna  woli- 
tani  econpi  kta  e  Aaron  itokam, 
qa  iye  cinca  itokam  hipi.  To¬ 
ken  Jehowa  Mowis  Lewi  kin 
ecawicakicon  si  kin  he  iyecen 
ecawicakiconpi. 

23  Unkan  Jehowa  ie  ca  Mowis 
heciya. 

24  Lewd  kin  kaken  econpi  kta, 
waniyetu  wikcemna  nonpa  san- 
pa  zaptan  aktonpi  kin  hena  itko¬ 
kipapi  wakeya  en  htanipi  kin 
obe  en  opapi  kta. 

25  Qa  waniyetu  wikcemna  za¬ 
ptan  aktonpi  kin  hena  wohtani 
obe  kin  ayustanpi  kta,  qa  iciman- 
na  en  htanipi  kte  sni, 

26  Tuka  sunka  wicayapi  om 
taku  awanyakapi  kin  awanya- 
kapi  kta  e  itkokipapi  wakeya 
ohna  apeya  unpi  kta,  qa  woh¬ 
tani  takudan  econpi  kte  sni,  Le¬ 
wi  kin  taku  awanyakapi  kin 
icahtaka  hecen  ecawicayecon 
kta. 

WICOWOYAKE  9. 

1  Unkan  Israel  cinca  Egupta 
makoce  etanhan  hdinanpapi,  wa¬ 
niyetu  inonpa  wi  tokaheya  en, 
Sina  hopuza  ohna,  Jehowa  ie  ca 
Mowis  heciya. 

2  Iyehantu  eca  Israel  cinca 
woacaksin  econpi  kta. 

3  Wi  kin  de  anpetu  iake  topa 
en  htayetu  otahedan  he  yakaga- 
pi  kta,  iyehantu  kinhan  tokage 
owasin,  qa  tawoyaco  .owasin  iye¬ 
cen  he  ecanonpi  kta. 

4  Unkan  Mowis  Israel  cinca 
kin  woacaksin  kagapi  kta  kewi- 
cakiya. 

5  Unkan  wi  tokaheya  anpetu 
iake  topa  en,  ohtayetu  otahedan, 
Sina  hopuza  ohna,  woacaksin 
kin  kagapi :  token  Jehowa  Mo¬ 
wis  econ  si  kin  owasinhecen  Is¬ 
rael  cinca  kin  econpi. 

6  Unkan  wicasta  wanjigji,  wi¬ 
casta  wan  nagi  ye  cin  on  sapapi, 
heon  anpetu  kin  he  en  woaca¬ 
ksin  kagapi  okihipi  sni,  heon  an¬ 
petu  kin  he  en  Mowis  itokam, 
qa  Aaron  itokam  hinajinpi. 

7  Qa  wicasta  kin  hena  heciya- 
pi,  Unkiyepi  wicasta  wan  nagi 
ye  cin  on  unsapapi,  tokeca  heya- 
ta  iyeunyanpi  on  iyehantu  eca, 
Israel  cinca  wicehna  Jehowa 
woahi  wan  unkahipi  kte  sni  he  ? 

8  Unkan  Mowis  hewicakiya, 
Kakiya  najinpo,  Token  Jehowa 
econ  nisipi  kte  cin  he  nawahon 
kta. 

9  Unkan  Jehowa  ie  ca  Mowis 
heciya, 

10  Israel  cinca  kin  hecen  ewi- 
cakiya  wo,  Niyepi  ehna,  qais  ni- 
toicagepi  yeye  cin  ehna,  wicasta 
tuwe  kasta  wicasta  wan  nagiye 
cin  on  sapa,  qais  tehan  icimani 
un  esta,  woacaksin  kin  Jehowa 
kicage  kta, 

1 1  Wi  inonpa  anpetu  iake  topa 
en  ohtayetu  otahedan  he  kage 
kta,  aguyapi  napohyapi  sni  kici, 
qa  peji  pa  kici  he  yute  kta. 

12  Ongedan  hanhanna  aiya- 
hdeyaohdaptapi  kte  sni,  qa  hetan- 
han  huhu  wanjidan  kas  kawega- 
pi  kte  sni,  woacaksin  wokage 
owasin  iyecen  heconpi  kta. 

13  Unkan  wicasta  tuwe  ska  qa 
icimani  un  sni,  qa  woacaksin 
kage  kapin  kinhan,  wicanagi 
kin  he  iye  taoyate  etanhan  ka- 
spapi  kta,  iyehantu  Jehowa  toahi 
kin  kahi  sni,  heon  wicasta  kin 
he  woahtani  kin  hduhe  kta. 

14  Unkan  wicasta  wan  oyate 
tokeca  niyepi  om  ounye  ca  woa- 

caksin  kin  Jehowa  kicage  kte 
cinhan,  woacaksin  wokage  kin, 
qa  woyaco  kin  owasin  iyecen  he 
kage  kta.  Wicasta  oyate  toke¬ 
ca  on,  qa  tona  makoce  en  tonpi 
kin  on  wokage  wanjidan  duhapi 
kta. 

15  Unkan  tipi  kin  ehdepi  anpe¬ 
tu  kin  “he  en  mahpiya  kin  tipi 
kin  akahpa,  woyaatanin  wakeya 
kin  hee,  qa  litayetu  eca  tipi  i- 
wankam  peta  iyececa  taniri,  i- 
hanhanna  hehanyan. 

16  Ohinniyan  hececa  mahpiya 
kin  he  akalipe  ca  hanyen  peta 
iyececa  tanin. 

17  Unkan  tohan  mahpiya  kin 
wakeya  iwankapa  tanlxan  wan- 
kan  iyaya,  hehan  Israel  cinca 
ihdakapi,  qa  tukten  mahpiya  kin 
owanji  najin  kin,  heciya  Is¬ 
rael  cinca  kin  etipi. 

18  Jehowa  i  kin  eciyatanhan 
Israel  cinca  kin  ihdakapi,  qa 
Jehowa  i  kin  eciyatanhan 
tipi  ehdepi ;  tona  can  mahpiya 
kin  tipi  kin  iwankam  yanka  he¬ 
hanyan  ihdakapi  sni. 

19  Qa  mahpiya  kin  tipi  iwan¬ 
kam  yanka  anpetu  ota  kinhan, 
Israel  cinca  taku  Jehowa  awa- 
cin  wicasi  kin  he  awacinpi,  qa 
ihdakapi  sni. 

20  Unkan  he  iyecen  mahpiya 
kin  anpetu  tonana  tipi  iwankam 
yanke  cinhan,  Jehowa  i  kin  eci¬ 
yatanhan  owanji  unpi,  qa  Jeho¬ 
wa  i  eciyatanhan  ihdakapi. 

21  Unkan  mahpiya  kin  litayetu 
etanhan  ihanhanna  hehanyan 
owanji  yanke  ca  hanlianna  yu- 
wankan  iyaye  cinhan  ihdakapi, 
anposkan  qa  hanyen  unman  tu- 
kte  kasta  mahpiya  kin  wankan 
iyaye  cinhan  ihdakapi. 

22  Anpetu  nonpa,  qais  wi  wan¬ 
jidan,  qais  sanpa  anpetu  ota 
esta,  mahpiya  tipi  kin  iwan¬ 
kam  yanke  cinhan,  hehanyan 

Israel  cinca  kin  wakeya  ohna 
ovvanji  unpi,  qa  ihdakapi  sni  ; 
tuka  tohan  yuwankan  iyaya 
hehan  ihdakapi. 

23  Jehowa  i  kin  eciyatanhan 
wakeya  iticagapi,  qa  Jehowa  i 
eciyatanhan  ihdakapi,  Jehowa 
taku  awacin  wicasi  kin  he  awa- 
cinpi,  token  Mowis  nape  on  Je¬ 
howa  econsi  kin  he  iyecen. 

WICOWOYAKE  10. 

1  Unkan  Jehowa  ie  ca  Mowis 
heciya, 

2  Mazaska  yahotonpi  nonpa 
icicaga  wo,  pagopi  hena  yakage 
kta,  qa  oraniciye  eyanwicayapa- 
ha  kta,  qa  oyate  ihdag  wicaya- 
kiye  kta  e  hena  duhe  kta. 

3  Unkan  napin  on  yahotonpi 
kinhan  omniciye  ocowasin  niye 
en  yuwitaya  hipi  kta,  itkokipapi 
wakeya  tiyopa  ekta. 

4  Qa  wanjidan  on  yahotonpi 
kinhan,  itancanpi  Israel  kekto- 
pawinge  en  tokapapi  kin  niye  en 
mniciyapi  kta, 

5  Qa  panyanhanhan  dahotonpi 
kinhan,  oyate  iwiyohiyanpata 
tipi  kin  ihdakapi  kta. 

6  Qa  ake  panyanhanhan  daho¬ 
tonpi  kinhan,  oyate  itokaga  tipi 
kin  ihdakapi  kta ;  ihdakapi  kta 
e  panyanhanhan  yahotonpi  kta. 

7  Qa  oyate  kin  yuwitaya  mni¬ 
ciyapi  kte  cinhan  dahotonpi 
kta,  tuka  panyanhanhanpi  kte 
sni. 

8  Unkan  Aaron  cinca  wawa- 
yusnapi,  kin  maza  yahotonpi  kin 
yahotonpi  kta,  nitoicagepi  yeye 
cin  wokage  kin  owihanke  wani- 
ca  duhapi  kta. 

9  Unkan  tokaniyanpi  niciyuse- 
pi  kin  nitfliilakocepi  ohna  azu  wi- 
cayayapi  kinhan,  mazayahotonpi 
kin  panyanhanhan  ho  dahotonpi 
kta  ;  unkan  Jehowa  wakan  ya- 

dapi  kin  itokam  niksuyapi  kta, 
qa  toka  niyanpi  etanhan  enihda- 
kupi  kta. 

10  Unkan  anpetu  widuskinpi, 
qa  mniniciyapi  kin  en,  qa  wi  ni- 
tawapi  anpetu  tokaheya  en  ma¬ 
zayahotonpi  kin  hoton  yayapi 
kta,  woliulinaliyapi  nitawapi  i- 
wankam,  qa  wopida  wosnapi  ni¬ 
tawapi  iwankam,  qa  hena  on 
tuwe  wakan  yadapi  itokam  ni¬ 
ksuyapi  kta,  Jehowa  wakan  ya¬ 
dapi  kin  he  miye. 

11  Unkan  waniyetu  inonpa  wi 
inonpa  wi  anpetu  wikcemna 
nonpa  en,  mahpiya  kin  waya- 
atanin  tipi  iwankapa  tanhan 
wankan  iyaya. 

12  Unkan  Israel  cinca  kin  un- 
hdakapi  iyecen  Sina  hopuze  kin 
etanhan  ihdakapi ;  unkan  mahpi- 
ya  kin  Paran  hopuze  kin  en  iyo- 
tanka. 

13  Hehan  tokaheya  Mowis 
nape  eciyatanhan  Jehowa  ie  cin 
iyecen  ihdakapi. 

14  Unkan  Juda  cinca  wicoti  obe 
wiyokiye  kin  tokaheya  ihdakapi, 
qa  obe  tawa  mdetanhunka  kin 
Nafrson  Aminadab  cinhintku  kin 
hee. 

15  Unkan  Isakar  cinca  wicoun 
mdetanhunka  kin  Netaneel  Tzu- 
liar  cinhintku  kin  hee. 

16  Unkan  Zebulun  cinca  wi¬ 
coun  mdetanhunka  kin  Eliyab 
Helon  cinhintku  kin  hee. 

17  Hehan  tipi  wakan  kin  yuju- 
jupi  qa  Gerson  cinca  kin,  qa 
Merari  cinca  kin  tipi  kin  yuha 
ihdakapi. 

18  Hehan  Ruben  wicoti  obe 
wiyokiye  ihdakapi,  qa  obe  tawa 
mdetanhunka  kin  Elitzur  ^edeur 
cinhintku  kin  hee. 

19  Unkan  Simeon  cinca  wicoun 
mdetanhunka  kin  selumiel  Tzu- 
risada  cinhintku  kin  hee. 

20  Qa  Gad  cinca  wicoun  mde- 

tanhunka  kin  Eleasap  Duel  cin- 
hintku  kin  hee. 

21  Hehan  Qohati  kin  taku  yu- 
wakanpi  kin  yuha  ihdakapi,  qa 
nahanliin  ekta  kipi  sni  unmanpi 
tipi  kin  ehdepi. 

22  Hehan  Epraim  cinea  wicoti 
wiyokiye  kin  ihdaka  obe  tawapi 
kin  iyecen,  qa  obe  tawamdetan- 
hunka  kin  Amihud  cinhintku 
Elisama  hee. 

23  Unkan  Manase  cinca  wicoun 
obe  mdetanhunka  kin  Gamaliel 
Pedatzur  cinhintku  kin  hee. 

24  Unkan  Benjamin  cinca  wi¬ 
coun  obe  mdetanhunka  kin  Abi- 
dan  Gideoni  cinhintku  kin  hee. 

25  Hehan  wicoti  owasin  ha- 
kam  Dan  cinca  wicoti  wiyokiye 
ihdaka,  obe  tawa  kin  iyecen,  qa 
obe  tawa  mdetanhunka  kin 
Ahiezer  Amisada  cinhintku  kin 
hee. 

26  Unkan  Aser  cinca  wicoun 
obe  mdetanhunka  kin  Pagiel 
Okran  cinhintku  kin  hee. 

27  Unkan  Naptali  cinca  wi¬ 
coun  obe  mdetanhunka  kin 
Ahira  Enan  cinhintku  kin  hee. 

28  Israel  cinca  obepi  ihdakapi 
eca  hecen  ihdakapi. 

29  Unkan  Mowis  Hobab  Ra- 
guel  cinhintku  Midiani  kin,  Mo¬ 
wis  tahanku  kin  heciya,  Unkiye- 
pi  oyanke  wan  Jehowa  cajeyate 
ca  he  cicupi  kta  unkekiyapi  he¬ 
ciya  unkihdakapi,  Iho  opa  wo, 
kinhan  taku  waste  ecaunnicon- 
pi  kta,  Jehowa  Israel  taku  waste 
icaje  wicayate  nakas. 

30  Unkan,  Mde  kte  sni,  tuka 
makoce  mitawa,  qa  wicowazi 
mitawa  ekta  wahde  kta,  eciya. 

31  Unkan  tokin  ehpe  unyayapi 
snin.  Niye  hopuze  kin  sdonya- 
ya  tukten  euntipi  kta,  hecen 
ista  unniyanpi  kta. 

32  Qa  unkiyepi  om  idade  cin- 
han  kaketu  kta,  token  Jehowa 


taku  wa^te  ecaunkiconpi,  he  iye¬ 
cen  taku  waste  ecaunniconpi 
kta,eya. 

33  Unkan  Jehowa  lie  tawa 
etanhan  ihdakapi,  anpetu  yamni 
canku  yeyapi,  unkan  Jehowa  wi- 
cotakuye  can  wohnake  kin  wi- 
citokam  iyaya  anpetu  yamni 
canku  yapi  kin,  tukten  etipi  kta 
iwanwicakiciyake  kta  heon  etan¬ 
han. 

34  Qa  wicotipi  etanhan  ihdaka¬ 
pi  eca,  Jehowa  tamalipiya  kin 
anposkan  wiciwankan  un. 

35  Unkan  kaketu  can  wohnaka 
kin  iyaya  eca  Mowis  hey  a,  Jeho¬ 
wa  najin  ye,  qa  toka  niyanpi  kin 
enanakiya  iyayapi  kta,  qa  tona 
sicenidapi  kin  nitokapa  tanhan 
najicapi  kte. 

36  Unkan  tipi  ehdepi  eca,  Je¬ 
howa  hdi  ye  Israel  kektopawinge 
ota  kin  ekta,  eya. 

WICOWOYAKE  11. 

1  Unkan  oyate  kin  Jehowa 
noge  ohna  sicaya  sicahowayapi 
Jehowa  nahon  qehan  canniyan, 
qa  Jehowa  tapeta  aide  wicaye 
ca  wicoti  ihanke  en  huhnaii  wi- 
caya. 

2  Unkan  oyate  kin  Mowis  hoye 
kiyapi ;  unkan  Mowis  Jehowa 
cekiya,  hecen  peta  kin  anapta. 

3  Unkan  oyanke  kin  he  Tabera 
(Wohuhnaga)  eya  caje  yata ; 
hen  Jehowa  tapeta  liulinah  wi- 
caya  nakas. 

4  Wanna  wicota  yuwitaya 
hipi,  qa  owicapapi  kin  hena 
nina  waken  pi ;  unkan  Israel  cin¬ 
ca  kin  nakun  ake  ceyapi  qa  heya- 
pi,  Tuwe  tado  yun  unkiyapi  kta 
hwo. 

5  Egupta  ohna  hogan  imnahan 
untapi  kin  he  unkiksuyapi  ;  na¬ 
kun  saka  yutapi  ocaje  nonpa,  qa 
psin  ocaje  yamni. 

6  Tuka  wanna  unnagipi  seca 
aya,  takudan  wanunyakapi  sni, 
manna  kin  de  heeeedan. 

7  Unkan  manna  kin  korianna 
su  kin  hinskokeca,  qa  wanyaka- 
pi  kin  inyan  wicasake  iyececa 
tanin. 

8  Unkan.  oyate  kin  enanakiya 
iyayapi,  qa  he  mnayanpi,  qa  wi- 
yukpan  ohna  yukpanpi,  qais  wi- 
bope  en  bopanpi,  qa  cega  ohna 
spanyanpi,  qais  aguyapi  hmiyan- 
yanrm  eahota  ohna  spanyanpi, 
qa  utapi  kin  aguyapi  skuya  wi- 
hdi  icicayapi  utapi  kin  he  iye¬ 
ceca. 


9  Unkan  cu  kin  hanyen  wicoti 
ahinhpaye  cehan  manna  kin  he 
akan  liiyu. 

10  Unkan  Mowis  oyate  kin  wi- 
cowazipi  kin  ecekcen  ceyapi  na- 
wicahon,  wicasta  otoiyohi  tawa- 
keya  tiyopa  ohna,  unkan  Jehowa 
nina  sihda  nakun  Mowis  he  si- 
cedaka. 

11  Unkan  Mowis  Jehowa  heci- 
ya,  Tokeca  nitaokiye  sicaya  ica- 
yecon,qa  tokeca  nitokam  woiyo- 
kipi  iyewaye  sni  he  ?  oyate  kin 
de  iyuhpa  wicaqin  mayakiya 


he  ? 


12  Miye  oyate  kin  de  iyuhpa 
cinca  wicawaton  he  ?  qais  miye 
cinca  wicawakaga  on,  Itpi 
ohna  wicayuha  wo,  wicasta  wan 
iye  cinhintku  azin  hduhe  cin  he 
iyecenemayakiya,  hecen  makoce 
wan  hunkake  wicayapi  wicaya- 
qu  kta  yakonze  cin  heciya  awi- 
camde  kta. 

13  Tokiya  tanhan  tado  mduhe 
ca  oyate  kin  de  iyuhpa  wicawa- 
qu  kta  he'?  wanna  amaceyapi, 
qa,  Tado  unqu  po,  hecen  untapi 
kta,  eyapi 

14  Oyate  kin  de  misnana  mdu- 
ha  kta  owakihi  sni,  waqin  kta 
isanpa  tke  nakas. 

15  Hecen  ecamiyecon  kinhan, 

tokin  te  mayayen,  woiyokipi 
nitokam  iyewaye  cinhan,  hecen 
mitoiyokisice  cin  wanwahdake 
kte  sni. 

16  Unkan  Jehowa  Mowis  heci¬ 
ya,  Oyate  hunkayapi  etanhan 
wicasta  wikcemna  sakowin  mni- 
ciye  wicakiya  wo,  miye  ekta,  wi¬ 
casta  oyate  kin  hunka  wicayapi 
heca  sdonwicayaya,  qa  itancan 
hecapi,  qa  itkokipapi  wakeya  e- 
kta  hiyu  wicayaye  kta  ;  unkan 
niye  k  ci  hen  najinpi  kta. 

17  Unkan  mis  kun  wau,  qa  hen 
nici  wowahdake  kta,  qa  woniya 
niye  en  un  kin  etanhan  emdaku 
kta,  qa  hena  en  ye  waye  kta  ; 
unkan  nisnana  oyate  kin  wica- 
duha  kte  sni„  hena  nici  wicayu- 
hapi  kta. 

18  Unkan  oyate  kin  hewicaya- 
kiye  kta,  Heyake  cinhan  on 
ihduwakan  po  ;  hecen  tado  ya- 
tapi  kta  ;  yaceyapi,  qa  Tuwe 
tado  yun  unkiyapi  kta  he  ? 
Egupta  ohna  tanyan  unyakonpi 
ehapi  kin  he  Jehowa  noge  kin 
iyolipaya,  heon  Jehowa  tado  ni- 
cupi  kta,  qa  yatapi  kta. 

19  Anpetu  wanjidan  yatapi  kte 
sni,  qa  anpetu  nonpa  kte  sni,  qa 
anpetu  zaptan  kte  sni,  qa  anpetu 
wikcemna  kte  sni,  qa  anpetu 
wikcmna  nonpa  kte  sni; 

20  Tuka  wi  wanji  anpetu  owa- 
sin  hehanyan,  nipogepi  etanhan 
inanpe  ea  hitiyahdapi  kte  cin  he¬ 
hanyan  ;  Jehowa  niyepi  ehna  un 
kin  he  ihayaktapi  sni,  qa  yace¬ 
yapi  qa,  Tokeca  Egupta  etanhan 
inanunpapi  he  ?  ehapi,  heon  e- 
tanhan. 

21  Unkan  Mowis  heya,  Oyate 
ehna  waun  kin  de  kektopawinge 
opawinge  sakpe  ozuye  huiyunpi ; 
unkan  tado  wicawaqu  kta,  qa 
wi  wanji  ihunniyan  yutapi  kta, 
eha. 

22  Tahinca  qa  pte  wicakipa- 

tapi  kta,  qa  hecen  lyowicahi  kta  ? 
qais  miniyowancaya  hogan  owa- 
sin  mnawicakiciyapi  kta,  qa 
hecen  iyowicahi  kta  he  ? 

23  Unkan  Jehowa  Mowis  heci- 
ya,  Jehowa  nape  kin  kaksapi  he  ? 
Dehan  mioie  ecetu  niciye  kta, 
qais  ecetu  niciye  kte  sni  hecin- 
han  wandake  kta. 

24  Unkan  Mowis  tankan  inan- 
pe  ca  Jehowa  oie  kin  oyate  kin 
owicakiyaka,  qa  oyate  hunka- 
wieayapi  etanhan  wicasta  wi- 
kcernna  sakowin  mnawicaya,  qa 
wakeya  qon  ihduksan  najin 
wicakiya. 

25  Unkan  Jehowa  malipiya 
sapa  wan  ohna  kun  hiyu,  qa  kici 
wohdake  ca  woniya  iye  en  un 
kin  hetanhan  icu,  qa  hunkayapi 
wicasta  wikcemna  sakowin  qon 
akan  awicahnaka ;  unkan  wo¬ 
niya  kin  aozi  wicaye  cehan  wa- 
ayatapi,  tuka  icimana  econpi 
sni. 

26  Tuka  wicasta  nonpa  wicoti 
ohna  owanji  yakonpi,  wanji  El- 
dad  eciyapi,  qa  unman  Medad 
eciyapi,  qa  woniya  kin  iyawica- 
han,  qa  hena  owicawapi  qon  en 
opapi,  tuka  wakeya  qon  ekta 
ipi  sni,  qa  hena  wicoti  ohna 
waayatapi. 

27  Unkan  koska  wan  inyanke 
ca  Mowis  okiyake  ca,  Eldad  qa 
Medad  wicoti  ohna  waayatapi 
ce,  eya. 

28  Unkan  Nun  cinhintku  Josu- 
wa;  Mowis  taokiye,  koska  ka- 
linigapi  heca  wan  ayupte  ca  heya, 
Itancan  Mowis  wicakisica  wo. 

29  Unkan  Mowis  heeiya.  Miye 
on  etanhan  winayawizi  he  1 
Tokin  Jehowa  taoymte  kin  iyu- 
hpa  waayatapin,  qa  Jehowa  toni- 
ya  kin  owasin  wicaqun. 

30  Unkan  Mowis  wicoti  kin 
ekta  kihda,  iye  qa  Israel  hunka- 
wicayapi. 


31  Unkan  tateyanpa  wan  Je~ 
howa  eciyatanhan  iyaye  ca  rude 
kin  akotanhan  siyoicu,qa  wicoti 
akan,  qa  wicoti  ihduksan  anoka 
tanhan,  anpetu  wan  imanipi  kin 
hehanyan  ahinhe  wicaya,  wici- 
spa  nonpa  maka  akan. 

32  Unkan  oyate  kin  najinpi,  an¬ 
petu  kin  he  osan,  qa  hanyetu 
osan,  qa  ihanhanna  anpetu  osan, 
qa  siyo  kin  mnayanpi ;  tuwe 
aopten  mnayan  esta  opaha 
wikcemna  mnayan,  qa  hduhapi 
kta  e  wicoti  ihduksan  hena 
pceyapi. 

33  Unkan  conica  nahanhin 
hi  pi  ohna  yanka,  yasotapi  sni 
itokam  Jehowa  tocanniye  oyate 
kin  aide  wicaya,  qa  Jehowa 
makosice  teliike  hinca  on  oyate 
kin  awicapa. 

34  Unkan  oyanke  kin  he  Qibe- 
rot  Hatawa  (Akaskapi  kin  wi- 
cahnakapi,)  eya-  cajeyatapi; 
oyate  akaskapi  kin  hen  wieahna- 
kapi  nakas. 

35  Unkan  Qiberot  Hatawa  e- 
tanhan  ihdakapi,  Hazerot  ekta, 
qa  Hazerot  en  yakonpi. 

WICOWOYAKE  12. 

1  Hehan  Miriam  qa  Aaron  Mo¬ 
wis  kigepi,  Kusi  winohinca  yuze 
cin  heon  etanhan,  Kusi  wino¬ 
hinca  wan  yuza  nakas. 

2  Qa  heyapi,  Awicakehan  Jeho¬ 
wa  Mowis  isnana  ie  kiya  he  ? 
Unkis  nakun  ie  unkiyapi  sni  he? 
unkan  Jehowa  he  nalion. 

3  Wanna  wicasta  maka  akan 
hi}mye  cin  owasin  Mowis  isna¬ 
na  wicasta  wahbadan. 

4  Unkan  ihnuhanna  Jehowa 
Mowis,  Aaron,  qa  Miriam  hewi- 
cakiya;  Upo  niyamnipi  itkoki- 
papi  wakeya  ekta,  Unkan  hena 
yamni  ekta  ipi. 

5  Unkan  Jehowa  mahpiya  bo- 

sdata  ohna  kun  hiyu,  qa itkokipa- 
pi  wakeya  tiyopa  ekta  yanke  ca 
Aaron  qa  Miriam  wicakipan ; 
unkan  napin  ekta  inanpapi. 

6  Unkan  hey  a,  Mioie  kin  na- 
honpo,  Niyepi  ehna  waayate 
wan  yuke  cinhan,  iye  en  Je- 
howa  mihdutanin  kta  wowan- 
yake  en,  qa  wowihamde  en 
taku  ewakiye  kta. 

7  Tuka  mitaokiye  Mowis  is 
hecece  sni,  wati  ocowasin  ohna 
iye  wacinye  pica. 

8  Fie  i  i  kici  wowahdake  tanin- 
yan,  qa  hanmdohdake  sniyan, 
qa  Jehowa  ouncage  kin  he  aton- 
wan,  heon  tokeca  mitaokiye 
Mowis  ayaiapi  kin  koyakipapi 
sni  he? 

9  Qa  Jehowa  canniye  wicaye 
ca  kihda. 

10  Qa  mahpiya  kin  wakeya  kin 
etanhan  wankan  iyaya;  unkan 
inyun  Miriam  leprosi  ececa,  wa 
iyececa,  unkan  Aaron  Miriam 
ekta  etonwan,  unkam  leprosi 
ececa. 

11  Hehan  Aaron  Mowis  heci- 
ya,  Itancan  ceciya,  tokin  woali- 
tani  kin  de  ecinsniyan  waunlita- 
nipi  kin  aunkihnakapi  sni  mi- 
yen. 

12  Tokin  taku  hunku  tezi  kin 
etanhan  ta  inanpe  ca  celipi  han- 
ke  sote  cin  iyecece  kte  snin. 

13  Unkan  Mowis  Jehowa  hoye- 
kiye  ca  heya,  Iyotan  wasaka  ce- 
ciciye,  wanna  okiziya  ye. 

14  Unkan  Jehowa  Mowis  heci- 
ya,  Atkuku  kin  he  ite  kin  atago- 
sa  unkans  anpetu  sakowin  isfcece 
kte  sni  he?  anpetu  sakowin  wi- 
coti  itankan  natakapi  kta,  qa 
ohakam  en  hdi  kta. 

15  Unkan  anpetu  sakowin  he- 
hanyan  Miriam  wicoti  itankan 
natakapi,  qa  Miriam  en  hdi  sni 
kin  hehanyan  oyate  kin  ihdakapi 
Sni. 


16  Unkan  ohakam  oyate  kin  i- 
hdakapi,  Hazerot  etanhan,  qa 
Paran  hopuza  en  etipi. 

WICOWOYAKE  13. 

1  Unkan  Jehowa  ie  ca  Mowis 
heciya, 

2  Kanan  makoce  Israel  cinca 
wicawaqu  kin  he  iwanniciyaka- 
pi  kta  e  wi casta  ye  wicasi  wo. 
Ate  wicayapi  wicoun  otoiyohi 
etanhan  wicasta  wan  ye  yasi  kta, 
hena  wicehna  owasin  itancanpi 
hecapi. 

3  Unkan  Mowis  Jehowa  i  kin 
eciyatanhan  Paran  liopuze  kin 
etanhan  ye  wicasi,  wicasta  kin 
hena  owasin  Israel  cinca  mde- 
tanhunka  hecapi. 

4  Qa  cajepi  kin  dena  eepi,  Ru¬ 

ben  wicoun  etanhan  Samuha  Ja- 
kur  cinhintku.  , 

5  Simeon  wicoun  etanhan  Sa- 
pat  Hori  cinhintku. 

6  Juda  wicoun  etanhan  Kaleb 
Jepune  cinhintku. 

7  Isakar  wicoun  etanhan  Igal 
Josep  cinhintku. 

8  Epraim  wicoun  etanhan  Ho- 
seya  Nun  cinhintku. 

3  Benjamin  wicoun  etanhan 
Patti  Rapu  cinhintku. 

10  Zebulun  wicoun  etanhan 
Gadiel  Sodi  cinhintku. 

11  Josep  wicoun  on  Manase 
wicoun  etanhan  Gadi  Susi  cin¬ 
hintku. 

12  Dan  wicoun  etanhan  Ammi- 
el  Gemali  cinhintku. 

13  Aser  wicoun  etanhan  Setur 
Mikael  cinhintku. 

14  Naptali  wicoun  etanhan 
Nahbi  Wapsi  cinhintku. 

15  Gad  wicoun  etanhan  Guel 
Maki  cinhintku. 

16  Wicasta  Mowis  makoce  kin 
iwmnyag  ye  wicasi  cajepi  kin 
hena  eepi.  Qa  Mowis  Hoseya 

Nun  cinhintku  kin  Jehosuwa 
eya  cajeyata. 

17  Unkan  Mowis  Kanan  mako- 
ce  kin  iwanyag  ye  wicasi,  qa  he- 
wicakiya,  Deciya  itokaga  en  ya- 
po,qa  lie  kin  itanwankanhdeyapi. 

18  Qa  makoce  kin  he  toketu 
wandakapi  kta,  nakun  oyate  en 
ounyanpi  kin,  wasakapi,  qais 
wankapidan  unman  tukte  hecin- 
han,  nakun  tonana,  qais  otapi. 

19  Qa  makoce  ounyanpi  kin  he 
waste  qais  sica,  qa  otonwe  otipi 
kin  hena,  wakeya  otipi,  qais  con- 
kaske  otipi. 

20  Qa  makoce  kin  cepa  qais 
tamaheca  unman  tukte,  ohna 
can  yukan  qais  can  wanica. 
Waditakapo,  qa  makoce  wasku¬ 
yeca  kin  etanhan  icupo,  eya. 
Unkan  he  ehan  hastanhanka 
toka  suton. 

21  Unkan  iyayapi  qa  makoce 
kin  iwanyakapi,  Tzin  liopuza 
etanhan  Hamat  ektakiya  yapi, 
Rehob  ekta  hehanyan. 

22  Qa  itokaga  en  ipi,  qa  He¬ 
bron  ekta  hipi.  Unkan  Anaq 
cinca  Ahiman,  &esa,  qa  Talma 
hen  yakonpi.  Unkan  Tzohan 
Egupta  ohna  kagapi  he  itokam 
waniyetu  sakowin  Hebron  kagapi. 

23  Unkan  Eskol  kaksiza  kin  en 
hipi,  qa  hetanhan  adetka  wan 
kaksapi,  qa  hastanhanka  iyage 
wanjidan,  qa  cansagye  wan 
akan  akiyuhapi,  nakun  taspan- 
tanka  su  ota,  qa  witansnan  etan¬ 
han  akiyuhapi. 

24  Qyanke  kin  he  Eskol  (Iyage) 
kaksiza  eciyapi,  Israel  cinca  kin 
hastanhanka  iyage  wan  hetan¬ 
han  kaksapi  heon  etanhan. 

25  Unkan  anpetu  wikcemnato- 
pa  hehan  makoce  iwanyakapi 
kin  etanhan  hdipi. 

26  Hecen  iyayapi  qa  Mowis 
ekta,  qa  Aaron,  qa  Israel  cinca 
omniciye  ocowasin  ekta  hdipi, 


Qades,  Paran  liopuza  ohna  un 
kin  ekta,  qa  hosi  wicakahdipi,  qa 
makoce  waskuyeca  wicakipazo- 

pi- 

27  Qa  okiyakapi  qa  heyapi, 
Makoce  wan  ekta  ye  unyasipi 
kin  he  ekta  unkipi,  qa  awicake- 
han  pteasanpi  qa  canhanpi  tikt-i- 
ca  ohna  kaduza,  qa  waskuyeca 
aicage  cin  dee. 

28  Hececa  esta  oyate  makoce 
ounyanpi  kin  wasakapi,  qa  oton¬ 
we  tawapi  kin  aconkaskapi,  qa 
nina  tankinyanyan.  Nakun  A- 
naq  cinca  kin  heciya  wanwicun- 
yakapi. 

29  Amaleqi  makoce  itokah  oun¬ 
yanpi,  qa  Heti  kin  qa  Jebusi  kin 
qa  Amori  kin  He  kin  en  oun¬ 
yanpi,  qa  Kanani  miniwanca 
icahda,  qa  Jordan  omtfaye  kin 
ounyanpi. 

30  Unkan  Kaleb  Mowis  itokam 
oyate  inina  yanke  wicasi,  qa 
heya,  Itanwankanhde  unyanpi, 
qa  unhduhapi  kta  iyececa,  o- 
hiunyanpi  kta  waunsakapi. 

31  Tuka  wicasta  iye  kici  iya¬ 
yapi  qon  lieyapi,  Oyate  kin  he 
ekta  itanwankanhde  unyanpi 
unkokihipi  sni ;  hena  unkiyepi 
isanpa  wasakapi  nakas. 

32  Qa  makoce  iwanyag  ipi  qon 
Israel  cinca  itokam  aiapi,  qa 
heyapi,  makoce  ohna  iyaunyu- 
ptapi,  qa  iwanunyakapi  kin  tona 
ounyanpi  kin  wicayasota,  qa 
oyate  ohna  wanunyakapi  kin 
owasin  wicasta  hanskaskapi. 

33  Qa  hen  waziya  wanwicunya- 
kapi  Anaq  cinca  kin,  hena  wa¬ 
ziya  etanhan  icagapi  qa  wicito- 
kam  psipsicadan  iyeuncecapi. 

WICOWOYAKE  14. 

1  Unkan  omniciye  ocowasin 
hoyeyapi,  qa  oyate  kin  hanyetu 
kin  he  ceyapi. 

2  Qa  Israel  cinca  owasin  Mowis 
qa  Aaron  aiwicahnupi,  qa  omni- 
ciye  owasin  hena  hewieakiyapi, 
Tokin  Egupta  raakoce  ohna  un- 
tapin,  qais  hopuza  kin  de  ohna 
untapin. 

3  Qa  tokeca  Jehowa  makoce 
kin  de  ekta  hiyu  unyanpi,  hecen 
caniipi  on  unhinhpayapi  kta, 
unkitawinpi,  qa  unkicincapi 
nakun  wayaka  unpi  kta?  Egupta 
ekta  unlidapi  kinhan  waste  kta 
naceca. 

4  Unkan  hekiciyapi,  Mdetan- 
liunka  wan  unkagapi,  qa  Egupta 
ekta  unhdapi  kta. 

5  Unkan  Mowis  qa  Aaron  maki- 
pusdiya  hinhpeiciyapi,  Israel 
cine  a  omniciye  owasin  wicito- 
kam. 

6  Unk*an  Josuwa  Nun  cinhin- 
tku,  qa  Kaleb  Jepune  cinhintku 
makoce  iwanyakapi  etanhanpi 
wokoyake  hduhdelidecapi. 

7  Qa  Israel  cinca  omniciye  owa¬ 
sin  hewieakiyapi,  makoce  iwan¬ 
yakapi  kta  e  iyaunyuptapi  kin 
he  makoce  wan  nina  waste 
liinca. 

8  Jehowa  iyounkipipi  kinhan, 
makoce  kin  he  ekta  ye  unki- 
yapi  kta,  qa  makoce  pte  asanpi 
qa  canhanpi  tiktica  kaduze  cm 
he  unqupi  kta. 

9  Takomni  ihnuhan  yakipajinpi 
kin,  qa  makoce  oyate  kin  ihnu¬ 
han  ikowicayapapi  kin  aguyapi 
unkitawapi  iyececapi  kta,  taku 
wacinyanpi  kin  he  ehpewicaya  ; 
tuka  Jehowa  unkicipi  un.  Ihnu¬ 
han  ikowicayapapi  kin. 

10  Unkan  omniciye  owasin 
inyan  on  wieaktepi  kta  keyapi 
qehan,  Jehowa  towitan  kin  itko- 
kipapi  wakeya  akan  Israel  cinca 
owasin  ekta  ihdutanin. 

11  Unkan  Jehowa  Mowis  he- 
ciya,  Tohanyan  oyate  kin  de 
ihamaktapi  kte  sni  he  ?  qa  to- 

hanyan  wowapetokeca  wieehna 
ecamon  on  wicamadapi  kte  sni 
he  ? 

12  Makosice  on  awicawape  ca 
ihang  wicawaye  kta,  qa  niye 
etanhan  oyate  wan  tanka,  qa 
hena  isanpa  wasaka  wakage 
kta. 

13  Unkan  Mowis  Jehowa  heci- 
ya,  Kinhan  Egupton  he  nahon- 
pi  kta,  hena  wieehna  tanhan 
nitowasake  tanka  on  oyate  kin 
de  hiyu  wicayaya. 

14  Qa  makoce  kin  de  ounyanpi 
kin  hewieakiyapi,  Niye  Jehowa 
oyate  kin  de  wieehna  yaun, 
qa  niye  Jehowa  ista  kin  istapi 
en  nihdutanin,  mahpiya  bosdata 
wiciwankan,  qa  anposkan  ma- 
hpiye  bosdata  ohna  wicitokam 
idade,  qa  hanyetu  eca  peta 
bosdata  ohna,  he  wanna  nahon- 
pi. 

15  Unkan  oyate  kin  dewdeasta 
wanjidan  iyecen  te  wicayaye 
cinhan,  oyate  niye  on  wotanin 
nahonpi  kin  hecen  eyapi  kta. 

16  Jehowa  makoce  wakicons 
owicakiyake  ciqon,  he  ekta  hiyu 
wicaye  kta  okihi  sni,  heon  ho- 
puza  ohna  wicakte. 

17  Tokin,  itancan  towasake 
kin  tanka  kten,  kehe  ciqon  he 
iyecen. 

18  Jehowa  tehan  sihda  sni,  to- 
cantekiye  tanka  ;  wicolian  sica, 
qa  wokipajin  kajuju  ece,  tuka 
ohinniyan  kajuju  kte  sni,  ate- 
yapi  wicohan  sicapi  kin  wicoi- 
cage  iyamni,  qa  itopa  kin  hehan- 
yan  awicahi  ece. 

19  Tokin  oyate  kin  de  waMa- 
nipi  kin  wicakicajujun,  nitowa- 
cantkiye  tanka  kin  iyecen,  qa 
Egupta  etanhan  dehanyan  oyate 
kin  de  wicayecicajuju  kin  he 
iyecen. 

20  Unkan  Jehjwa  heya,  wi- 
cawecicajuju,  ehe  cin  he  iyecen. 


WICOWOYAKE  14. 


21  Qa  hececa  esta  wani  kin 
iyecen  Jehowa  towitan  kin  ma¬ 
le  a  owancaya  ojudan  ye  kta. 

22  Takomni  wicasta  kin  tona 
mitowitan  wanyakapi,  nakun 
wowapetokeca  ecamon  Egupta 
ohna,  qa  Hopuza  ohna,  qa  wi- 
kcemna  akihde  iyutan  mayanpi, 
qa  maho  kin  nahonpi  sni  kin  he- 
na  owasin, 

23  Makoce  hunkake  wicayapi 
kin  wakicons  owicawakiye  cin 
he  wanyakapi  kte  sni ;  iharnakta- 
pi  sni  -kin  hena  etanhan  wanji- 
dan  he  wTanyakapi  kte  sni. 

24  Tuka  mitaokiye  Kaleb  wo- 
niya  tokeca  yuhe  cin  heon,  qa 
ohinniyan  mihakam  u,  heon  ma¬ 
koce  ekta  i  qon  he  ekta  hiyu 
waye  kta,  qa  iye  cinca  kin  he 
tawayapi  kta. 

25  Wanna  Amaleqi  qa  Kanani 
kaksiza  ohna  yakonpi,  heon  he- 
yakecinhanihdamnapi,  qa  Mde£a 
ekta-kiya,  Hopuza  ohna  ihdaka 
po. 

20  Unkan  Jehowa  ie  ca  Mowis, 
qa  Aaron  hewicakiya  ; 

27  Tohanyan  omniciye  sice  kin 
de  imahnupi  kin  wicawecicajuju 
kta  he  1  Israel  cinca  wihnupi 
imahnupi  kin  he  nawahon  ce. 

28  Hecen  ewicakiya  wo.  Je¬ 
howa  heya,  Wani  kin  hecen  to¬ 
ken  ehapi  nawaron  kin  he  iye¬ 
cen  ecaciconpi  kta. 

29  Hopuza  kin  de  ohna  nitan- 
canpi  kin  hinhpayapi  kta,  tona 
niyawapi,  oniwapi  qon  iyecen 
waniyetu  wikeemnanonpa  akton- 
pi,  tona  imahnupi  owasin  etan¬ 
han  ; 

30  Ohna  ounyayapi  kta  nape 
hduwankan  iwacu  qon  awicake- 
han  makoce  kin  he  en  yaipi  kte 
sni ;  tuka  Kaleb  Jepune  cinhin- 
tku  qa  Josuwa  Nun  cinhintku 
kin  henana  en  ipi  kta. 

31  Nakun  nitasiceeapi  kin  wa- 


yaka  unpi  kta  kehapi  qon,  hena 
ekta  awicamde  kta,  unkan  ma¬ 
koce  ihayaktapi  sni  kin  he  sdon- 
yapi  kta. 

32  Tuka  niyepi  nitancanpi  kin 
hopuze  kin  den  hinhpayapi  kta. 

33  Tuka  nicincapi  hopuza  ohna 
wihankiya  unpi  kta,  waniyetu 
wikeemna  topa,  qa  wawicihaha- 
pi  ecanonpi  kin  hdajujupi  kta, 
nitancanpi  kin  owasin  hopuza 
ohna  sotapi  kte  cin  hehanyan. 

34  Tona  can  makoce  iwanya- 
kapi  kin  anpetu  wikeemna  topa 
anpetu  otoiyohi  on  waniyetu 
wan  yawapi  kta,  waniyetu  wi¬ 
keemna  tom,  hehanyan  wayahta- 
nipi  kin  yahdajujupi  kta,  qa 
mitocanniye  kin  sdonyayapi 
kta. 

35  Jehowa  miye  hepa,  omnici¬ 
ye  sice  cin  de  miye  en  amarnni- 
ciyapi  kin  awicakehan  hecawica- 
wecon  kta,  hopuza  kin  de  ohna 
sotapi,  qa  tapi  kta. 

36  Unkan  wicasta  Mowis  ma¬ 
koce  iwanyag  ye  wicasi,  qa  ma¬ 
koce  si  cay  a  cajeyan  hdipi  kin 
heon  omniciye  ocowasin  aihnu 
wicayapi. 

37  Wicasta  makoce  sicaya  ca- 
jeyatapi  kin  hena  makosice  on 
Jehowa  itokam  tapi. 

38  Unkan  makoce  iwanyag  ipi 
qon  hena  etanhan  Josuwa  Nun 
cinhintku,  qa  Kaleb  Jepune  cin¬ 
hintku  henana  nipi. 

39  Unkan  Mowis  wicoie  kin 
hena  Israel  cinca  omniciye  owa¬ 
sin  owicakiyaka;  unkan  oyate 
kin  nina  hin  iyokisin  iciyapi. 

40  Unkan  hanhanna  liin  kikta- 
pi  qa  heyapi,  Hopo,  oyanke  Je¬ 
howa  cajeyate  kin  he  ekta  itan- 
wankanhde  unyanpi  kte,  wa¬ 
il  nhtani  pi  nakas.  Qa  he  paha 
kin  ekta  itanwankanhde  ipi. 

41  Tuka  Mowis  hewicakiya, 
Tokeca  decen  Jehowa  oie  kin 

acayaksinpi  he  1  He  ohna  tan- 
yan  iyahunipi  kte  6ni. 

42  Itanwankanhde  yapi  sni  po, 
Jehowa  niyepi  ehna  un  sni  heon, 
hecen  toka  niyanpi  kin  wicito- 
kam  anipapi  kte  sni. 

43  Amaleqi  qa  Kanani  kin  he- 
ciya  nitokam  yakonpi,  unkan 
canhpi  on  nihinhpayapi  kta.  Je¬ 
howa  etanhan  nihdamnapi,  heon 
Jehowa  nicipi  un  sni. 

44  Unkan  he  paha  ekta-kiya 
ihaktapi  sniyan  itanwankanhde 
yapi,  tuka  Jehowa  wicotakuye 
can-wohnaka  kin,  qa  Mowis  wi- 
coti  cokaya  tanhan  tokidan  ipi 
sni. 

45  Unkan  Amaleqi  qa  Kanani 
he  kin  he  ounyanpi  kin  apama- 
hdedan  upi  qa  wicakastakapi,  qa 
wicaktepi  Horma  ekta  hehan- 
yan. 

WICOWOYAKE  15. 

1  Unkan  Jehowa  ie  ca  Mowis 
heciya. 

2  Ie  ca  Israel  cinca  kin  hecen 
ewicakiya  wo,  makoce  ounyaya- 
pi  kta  e  cicupi  kin  he  ekta  yaipi 
kinhan. 

3  Qa  peta  wosnapi  wan  Jehowa 
yecagapi,  wohuhnahyapi,  qais 
woyakapi  hdajujupi  wosnapi, 
qais  taku  ikce  qupi  on,  qais  mni- 
niciyapi  on,  woomna  Jehowa 
iyokipi  yecagapi  kinhan,  pte 
etanhan  qais  tahinea  etanhan. 

4  Tuwe  woahi  Jehowa  kahi 
kinhan,  minha  wan  aguyapi  mdu 
can  waksica  ohnaka  wan  wi- 
hdi  wiyatke  ohnaka  wan  icica- 
hiyapi  ahi  kta  ; 

5  Qa  woakastan  on  minisa  wvi- 
yatke  ohnaka  wan  wohuhnaliya- 
pi  kin,  qais  wosnapi  kin  ayaka- 
stan  kta  e  amnos  otoiyohi  on  ; 

6  Qa  tamdoka  wanjidan  on 
aguyapi  mdu  can  waksica  ohna- 

ka  nonpa,  wihdi  wiyatke  ohnaka 
wanji  sanpa  hanke  icieahiyapi 
minha  yecage  kta. 

7  Qa  minisa  wiyatke  ohnaka 
wanji  sanpa  hanke  woakastan 
yakahi  kta,  woomna  Jehowa 
iyokipi. 

8  Qapte  wanunyanpi  cinca  wo- 
huhnahyapi  qais  woyakapi  hda- 
juju  wosnapi,  qais  wopida  wo¬ 
snapi  Jehowa  yecage  kte  cin- 
han  ; 

9  Pte  cinca  wan  on  aguyapi 
mdu  can  waksica  ohnaka.yamni, 
wihdi  wiyatke  ohnaka  nonpa 
icieahiyapi  minha  kahi  kta. 

10  Qa  woakastan  on  minisa  wi¬ 
yatke  ohnaka  nonpa  yakahi  kta, 
peta  wosnapi  woomna  Jehowa 
iyokipi. 

11  Hecen  econpi  kta  tatanka 
otoiyohi  on,  qa  tamdoka  otoiyo¬ 
hi  on,  qa  tacincadan  on,  tahinea 
ska  qais  tatokadan  cincadan  on. 

12  Tona  wadusnapi  kin  iyena- 
ka  yawapi  iyecen  otoiyohi  on 
hecen  ecanonpi  kta. 

13  Tona  makoce  en  tonpi  kin 
hena  owasin  hecen  econpi  kta, 
peta  wosnapi  woomna  Jehowa 
iyokipi  kahipi  eca. 

14  Unkan  tuwe  oyate  tokeca 
niyepi  ehna  ihdaka,  qais  niyepi 
ehna  ounye  cinhan  nitoicagepi 
}mye  cin,  qa  peta  wosnapi  wa- 
stemna  Jehowa  iyokipi  kage  cin¬ 
han  token  niye  ecanonpi  kin  he 
iyecen  econ  kta. 

15  Omniciye,  wokage  wanjidan 
kta,  niyepi  on,  qa  tuwe  oyate  to¬ 
keca  niyepi  ehna  yanke  cin  on  ; 
wokage  owihanke  wanica  nito¬ 
icagepi  yeye  cin,  Jehowa  itokam 
token  yaunpi  kin  he  iyecen  tu¬ 
we  oyate  tokeca  kin  un  kta. 

16  Niyepi  on,  qa  tuwe  oyate  to¬ 
keca  niyepi  ehna  ounye  cin  on 
woope  wanjidan,  qa  woyaco 
wanjidan  kta. 


WICOWOYAKE  15. 


17  Unkan  Jehowa  ie  ca  Mowis 
heciya, 

18  Ie  ca  Israel  cinca  kin  hecen 
ewicakiya  wo,  Makoce  wan 
ekta  ye  ciyapi  kin  he  ekta  yaipi 
kin  h  an  ; 

19  Qa  makoce  taku  aicage  cin 
yatapi  kinhan,  wokosyapi  wan 
Jehowa  yaqupi  kta. 

20  Taku  tokaheya  boyapanpi 
kin  etanhan  aguyapi  hmiyanyan- 
na  wokosyapi  wan  yaqupi  kta, 
aguyapi  su  kapanpi  wokosyapi 
kin  he  iyecen,  he  yakozapi 
kta. 

21  Tokaheya  boyapanpi  etan¬ 
han  wokosyapi  wan  Jehowa  ya¬ 
qupi  kta,  nitoicagepi  yeye  cin. 

22  Unkan  ecinsniyan  wayahta- 
nipi,  qa  woahope  kin  dena 
Jehowa  Mowis  eciye  cin  owasin 
ecanonpi  sni  kinhan  ; 

23  Taku  Jehowa  Mowis  nape 
on  econ  nisi  pi  owasin,  anpetu 
wan  Jehowa  Mowis  taku  econ  si 
kin  hetanhan,  qa  tokata  nitoica¬ 
gepi  yeye  cin  ohna  ecanonpi 
sni  kinhan ; 

24  Qa  omniciye  sdotkiyapi  sni 
taku  ecinsniyan  econpi  kinhan, 
omniciye  ocowasin  tatanka  wan 
pte  wanun}7anpi  cinca  wohuhnah- 
yapi  kage  kta,  woomna  waste 
Jehowa  iyokipi,  minha  kin  iya- 
hna,  qa  nakun  woakastan  kin 
woyaco  kin  iyecen,  nakun  tato- 
kadan  mdoka  wan  woahtani  wo¬ 
snapi  on. 

25  Unkan  wawayusna  kin  Is¬ 
rael  omniciye  ocowasin  akahpe 
wicakiciye  kta,  unkan  wicakici- 
cajujupi  kta,  ecinsniyan  econpi 
nakas,  qa  toahipi  peta  wosnapi 
kin  Jehowa  kahipi,  qa  ecinsni¬ 
yan  eaonpi  Jehowa  itokam  on 
woahtani  wosnapi  nakun, 

26  Hecen  oyate  iyuhpa  sdonye 
sni  econpi  heon  Israel  cinca,  qa 
tuwe  oyate  tokeca  wicehna  ti 


kin  omniciye  ocowasin  wicaki- 
cicajujupi  kta. 

27  Unkan  wicanagi  wan  ecin- 
3niyan  wahtani  kinhan,  tatoka- 
dan  wiyedan  waniyetu  wanjidan 
wahtani  kin  on  ahi  kta. 

28  Unkan  wawayusna  kin  wica- 
nagi  ecinsniyan  wahtani  kin 
akahpe  kiciye  kta,  ecinsniyan 
wahtani  wosnapi  Jehowa  itokam 
akahpe  kiciye  kta  on,  unkan 
kicicajujupi  kta. 

29  Tona  ecinsniyan  wahtanipi 
on  woope  wanjidan  duhapi  kta 
Israel  cinca  makoce  tawayapi 
on,  qa  tuwe  oyate  tokeca  niyepi 
ehna  ti  kin  on. 

30  Unkan  wicanagi  tuwe  wa- 
han-icidaya  taku  sica  econ  kin  he 
makoce  tawayapi  etanhan,  qais 
oyate  tokeca  etanhan,  wicanagi 
kin  he  Jehowa  kipajin,  heon 
oyate  tawa  etanhan  kaspapi  kta. 

31  Jehowa  oie  kin  ihakta  sni,  qa 
tawoahope  kin  istenya,  heon 
wicanagi  kin  he  tohan  sica  hdu- 
ha  taoyate  kin  etanhan  kaspapi 
kta. 

32  Unkan  Israel  cinca  Hopuza 
en  yakonpi  qehan,  wicasta  wan 
anpetu  wakan  icunhan,  cande 
kin  iyeyapi. 

33  Qa  he  cande  iyeyapi  kin 
hena  Mowis  ekta,  qa  Aaron  ekta, 
qa  omniciye  ocowasin  ekta  kahi- 

Pi- 

34  Qa  kaska  hnakapi,  token 
ecakiconpi  kta,  nahahin  owicaki- 
yakapi  sni  nakas. 

35  Unkan  Jehowa  Mowis  heci¬ 
ya,  Wicasta  kin  awicakehan  te 
kta,  omniciye  ocowasin,  wicoti 
itankan,  inyan  on  kininpi  kta. 

36  Unkan  omniciye  ocowasin 
wicoti  itankan  inanpe  yapi,  qa 
inyan  on  kininpi,  Jehowa  Mowis 
econ  si  kin  he  iyecen,  unkan  ta. 

37  Unkan  Jehowa  ie  ca  Mowis 
heciya. 

38  Israel  cinca  owawicakiye  ca 
wicoicagepi  yeye  cin  tawokoya- 
kepi  opapun  ekta  ohcihci  icica- 
gapi  kta,  qa  opapun  ohcihci  a- 
kan  hahonta  to  wan  pahtapi  kta, 
kewicakiya  wo. 

39  Qa  he  wowapetogton  duha- 
pi  kta,  qa  wandakapi  kta,  qa 
Jehowa  tawoahope  owasin  ye- 
ksuyapi  qa  ecanonpi  kta,  hecen 
nicantepi  opeya,  qa  miistapi  ope- 
ya  yanunipi  kte  sni,  hena  opeya 
wiyacinpi  ece  qon  iyecen. 

40  Hecen  mitawoahope  owasin 
yeksuyapi  qa  oyapapi  kta,  qa  tu- 
we  wakanyadapi  taoyate  wakan 
yaunpi  kta. 

41  Jehowa  Wakan  yadapi  kin 
he  miye,  qa  Wakan  mayadapi 
kta  e  Egupta  makoce  etanhan 
hdinanpe  ciyapi,  Jehowa  Wakan¬ 
yadapi  kin  he  miye. 

WICOWOYAKE  16. 

1  Unkan  Qora  Itzar  cinhintku 
Qohat  cinhintku  Lewi  cinhin¬ 
tku,  qa  Datan  qa  Abiram  Eliab 
cinca  kin,  qa  On  Pelet  cinhintku 
Ruben  cinca  etanhan  wohda- 
kapi. 

2  Qa  Mowis  anajinpi,  nakun 
Israel  cinca  etanhan  wicasta 
opawinge  nonpa  sanpa  wikce- 
rana  zaptan  omniciye  itancanpi, 
wicasta  okinihanpi,  omniciye  e- 
kta  wicakicopi  hecapi. 

3  Qa  Mowis  Aaron  kici  amnici- 
yapi,  qa  hewicakiyapi,  Omniciye 
ocowasin  wicasta  otoiyohi  owa¬ 
sin  wakanpi,  qa  Jehowa  wicaco- 
kaya  un  ;  heon  tokeca  Jehowa 
taomniciye  iwankam  ye  niciya- 
pi,  qa  niyepi  on  taku  ota  yacin- 
pi  he  1 

4  Unkan  Mowis  he  nahon  qe- 
han  makipusdiya  ehpe  iciya. 

5  Qa  Qora,  qa  okodakiciye  tawa 
owasin  hewicakiya,  Hanhanna 

kinhan  Jehowa  tuwe  tawa  kin, 
qa  tuwe  wakan,  qa  tuwe  iye  iki- 
yedan  hiyuye  cin  hdutanin  kta, 
qa  tuwe  kahnige  cin  he  iye  ekta 
ikiyedan  hiyuye  kta. 

6  Decen  econ  po,  Qora  qa  oko¬ 
dakiciye  tawa  owasin  oizinye 
icupo. 

7  Qa  hena  ohna  peta  ehnaka 
po,  qa  akan  wizinyapi  akada  po. 
Jehowa  itokam  heyakecinhan, 
hehan  wicasta  tuwe  Jehowa  ka- 
hnige  cin  hee  wakan  kta  ;  Lewi 
cinca  niyepi  on  taku  ota  yacin- 
pi. 

8  Nakun  Mowis  Qora  heciya, 
Lewi  cinca  kin  namahonpo. 

9  Taku  Israel  wakandapi  kin 
Israel  omniciye  etanhan  niyepi 
niyukinunkanpi,  iye  ikiyedan 
hiyu  niyanpi,  Jehowa  ti  wohtani 
kin  ecanonpi  kta,  qa  omniciye 
itokam  nayajinpi  qa  owicayaki- 
yapi  kta,  he  taku  sni  yadapi 
he  ? 

10  Nakun  niye  qa  nihunkawan- 
ji  Lewi  cinca  owasin  niye  kici 
ikiyedan  hiyuniyanpi :  unkan 
nakun  wawayusnapi  henicapi 
kta  e  ayakitapi  he  % 

11  Hecen  niye  qa  okodakiciye 
nitawa  owasin  Jehowa  en  amni- 
niciyapi,  tuka  Aaron  taku  econ 
hwo  on  he  iyahnupi. 

12  Unkan  Mowis  tuwe  Datan 
qa  Abiram  Eliab  cinca  wicakico 
ye  si  qon,  unkan,  Ekta  unyanpi 
kte  sni  eyapi. 

13  Hopuza  ohna  te  unyayapi 
kta,  makoce  wan  pte  asanpi  qa 
canhanpi  tiktica  ohna  kaduze 
cin  etanhan  inanpe  unyayapi  kin 
he  taku  sni  yada,  heon  unkiyepi 
iwankam  wicasta  yatapi  itanean' 
nicicage  kte  he  % 

14  Hiya  makoce  pte  asanpi  qa 
canhanpi  tiktica  ekta  hiyu  un¬ 
yayapi  sni  qa  maga  qa  ha- 
stanhanka  iyuwi  ojupi  tawa  un- 

yanpi  kta  e  unyaqupi  sni,  Wi¬ 
casta  kin  dena  istapi  kin  dusdo- 
ke  kta  he  ?  Ekta  unyanpi  kte 
sni  ce. 

15  Unkan  Mowis  nina  cante- 
ptanyan,  qa  Jehowa  heciya,  Min- 
ha  tawapi  kin  ihakta  sni  ye. 
Hena  etanhan  suktanka  sonson- 
na  wanjidan  iwacu  sni,  qa  iyepi 
wanjidan  wakimduse  sni. 

16  Unkan  Mowis  Qora  heciya, 
Heyakecinhan  niye  qa  okodakici- 
ye  nitawa  owasin  Jehowa  ito- 
kam  u  po,  niye  qa  iyepi  qa  Aa¬ 
ron. 

17  Qa  niyepi  otoiyohi  oizin  e 
ikikcupo,  qa  henaakan  wizinya- 
pi  akada  po,  qa  wicasta  opawin- 
ge  nonpa  sanpa  wikcemna  za- 
ptan  oizinyapi  ayahipi  kta,  Je¬ 
howa  itokam ;  nakun  niye  qa 
Aaron  otoiyohi  oizinya  tawa 
hduha  po. 

18  Unkan  otoiyohi  oizinye  iki- 
kcupi,  qa  petaaehnakapi,  qa  wi- 
zinye  akadapi,  qa  itkokipapi 
wakeya  tiyopa  ekta  najinpi,  na¬ 
kun  Mowis  qa  Aaron. 

19  Unkan  Qora  okodakiye  ta¬ 
wa  iy  uhpa  mnawicay  a,  itkokipapi 
wakeya  tiyopa  ekta;  unkan  Je¬ 
howa  towitan  kin  omniciye  oco- 
wasin  en  ihdutanin. 

20  Unkan  Jehowa  ie  ca  Mowis 
Aaron  kici  hewicakiya, 

21  Omniciye  kin  de  etanhan 
ihdukinunkanpo,  kinhan  ihnu- 
hanna  wicamdusote  kta. 

22  Tuka  makipusdiya  ehpeici- 
yapi,  qa  heyapi,  Iyotan  Wasaka 
wicacehpi  owasin  toniyapi  wa¬ 
ll  an  nidapi,  wicasta  wanjidan 
wahtani  kin  heon  omniciye 
iyuhpa  canniye  wicayaye  kta 
he  ? 

23  Unkan  Jehowa  ie  ca  Mowis 
heciya. 

24  Ie  ca  oyate  kin  Qora  qa  Da- 
tan  qa  Abiram  to  tipi  ihduksan 


tanhan  tokan  iyaya  po,  ewicaki- 
ya  wo. 

25  Unkan  Mowis  najin  qa  Da- 
tan  qa  Abiram  yakonpi  kin  ekta 
i,  qa  Israel  hunkayapi  kin  iha- 
kam  ipi. 

26  Qa  ie  ca  oyate  kin  hewica¬ 
kiya,  Ihopo,  wicasta  sice  kin  de¬ 
na  tawakeyapi  etanhan  tokan 
iyaya  po  ;  qa  ihnuhan  taku  ta¬ 
wapi  kin  wanji  dutanpi  kin. 
Hecanonpi  kinhan  okini  hena 
wahtanipi  owasin  ohna  ihang 
niyanpi  kta. 

27  Unkan  Qora  Datan  qa  A- 
biram  tipi  kin  ihduksan  tan¬ 
han  tokan  iyayapi ;  Unkan  Da¬ 
tan  qa  Abiram  inanpapi  qa  ta¬ 
wakeyapi  tiyopa  ekta  najinpi,  ta- 
wicupi  qa  cinhintkupi  qa  cun- 
wintkupi  nakun. 

28  Unkan  Mowis  heya,  wico- 
han  kin  dena  owasin  ecamon 
kta  Jehowa  u  masi,  qa  miye 
cinka  eciyatanhan  sni,  de’tanhan 
sdonyayapi  kta. 

29  Wicasta  owasin  token  t&pi 
kin  he  iyecen  wicasta  kin  dena 
tapi  kinhan,  qa  wicasta  owasin 
taku  akipapi  kin  dena  akipapi 
kinhan  Jehowa  u  masi  sni. 

30  Tuka  Jehowa  taku  teca  wan 
kage  ca  maka  kin  i  hdukawa,  qa 
nawicapca,  nakun  taku  tawapi 
kin  iyuhpa  hecen  niyake  Hades 
ekta  kun  yapi  kinhan,  wicasta 
kin  dena  Jehowa  wahtedapi  sni 
sdonyayapi  kta. 

31  Unkan  wicoie  kin  hena  owa¬ 
sin  eya  hdastan  qehan,  maka  kin 
wicihukuya  naptuja ; 

32  Qa  maka  kin  i  kin  hdukawa, 
qa  nawicapca,  qatipi  kin  nakun, 
qa  Qora  wicasta  tawa  owasin, 
nakun  taku  tawapi  kin  owa¬ 
sin. 

33  Hecen  iyepi  qa  taku  tawapi 
owasin  Hades  ekta  niyake  ipi, 
qa  maka  kin  okahpe  wicaya,  he- 

cen  omniciye  etanhan  awihnuni- 
pi. 

34  Unkan  Israel  wieihduksan 
yakonpi  kin  owasin  hena  sica- 
howayapi  etanhan  najicapi,  qa 
heyapi,  Okini  maka  kin  naun- 
pcapi  kta. 

35  Unkan  peta  Jehowa  etan¬ 
han  inanpe  ca  wicasta  opawinge 
nonpa  sanpa  wikcemna  zaptan 
wizinyapi  ahipi  qon  hena  liuhnah 
wicaya. 

36  Unkan  Jehowa  ie  ca  Mowis 
heciya, 

37  Eleazar  Aaron  wawayusna 
cinhintku  kin  heciya  wo.  Hu- 
hnali  wicayapi  wicehna  tanhan 
oizinyapi  icu,  qa  peta  kin  kakiya 
ehpeya  wo  ;  hena  wakan  nakas. 

38  Qa  wicasta  iye  nagipi  kin 
en  wahtanipi  kin  hena  oizinyapi 
tawapi  kin  kamdayapi  kta,  qa  on 
wahna  wosnapi  kin  akahpapi 
kta,  hena  Jehowa  itokam  ahipi, 
heon  hena  wakan  ;  hecen  Israel 
cinca  kin  hena  wowapetogton 
yuhapi  kta. 

39  Unkan  Eleazar  wawayusna 
kin  mazasa  oizinyapi  kin  wica¬ 
sta  liufmah  wicayapi  ahipi  qon 
icu,  unkan  wahna  wosnapi  aka- 
lipapi  kta  kamdayapi. 

40  Israel  cinca  kin  he  wokiksu- 
ye  yapi,  hecen  wicasta  tokeca 
Aaron  cinca  hetanhan  sni  wizin¬ 
yapi  izinye  kta  e  Jehowa  itokam 
ikiyedan  hi  kte  sni,  qa  Qora  qa 
okodakiciye  tawa  iyecece  kte 
sni ;  Jehowa  Mowis  nape  eciya- 
tanhan  eciye  ciqon  he  iyecen. 

41  Unkan  ihanfranna  Israel  cin¬ 
ca  omniciye  ocowasin  Mowis  qa 
Aaron  iwicahnupi  qa  heyapi, 
Niyepi  Jehowa  taoyate  te  wica- 
yayapi. 

42  Unkan  omniciye  kin  Mo¬ 
wis  qa  Aaron  amniciyapi  qehan, 
Itkokipapi  wakeya  ektakiya 
etonwanpi ;  unkan  inyun,  ma- 

hpiya  qon  he  akahpa  qa  Jehowa 
towitan  kin  ihdutanin. 

43  Unkan  Mowis  qa  Aaron  i- 
tkokipapi  wakeya  itokam  hipi. 

44  Unkan  Jehowa  ie  ca  Mowis 
hecijra. 

45  Oyate  kin  wicehna  tanhan 
ihdukinunkan  po,  kinhan  ihnu- 
hanna  wicamdasote  kta.  Unkan 
rnakipusdiya  ilipayapi. 

46  Unkan  Mowis  Aaron  heciya, 
Oizinye  ikikcu  qa  wahna  wosna¬ 
pi  akan  tanhan  peta  aonpa  wo, 
qa  wizinyapi  akada  wo,  qa  oyate 
ekta,  kohanna  aya  wo,  qa  aka- 
lipe  wicakiciya  wo.  Jehowa 
etanhan  wocanniye  iyaya,  ma- 
kosice  wanna  en  wicahi. 

47  Unkan  Mowis  eye  cin  he 
iyecen  Aaron  icu,  qa  omniciye 
wicacokaya  inyanka  ;  unkan  in¬ 
yun  makosice  wanna  en  wicahi. 
Unkan  wizinyapi  akada  qa  aka- 
hpe  wicakiciya. 

48  Unkan  tapi  qa  nipi  kin  ota- 
hedan  inajin  qehan  makosice  kin 
anapta. 

49  Wicasta  kektopawinge  wi¬ 
kcemna  sanpa  kektopawinge  to- 
pa  sanpa  opawinge  sakowin  ma- 
kosica  on  tapi,  Qora  oie  on  tapi 
qon  isanpa. 

50  Unkan  makosice  anapte  cin 
ohakam  Aaron  Mowis  en  hdi 
itkokipapi  wakeya  tiyopa  ekta. 

WICOW7OYAKE  17. 

1  Unkan  Jehowa  ie  ca  Mowis 
heciya, 

2  Israel  cinca  kin  kewicakiya, 
qa  hena  etanhan  cansakadan  icu 
wo,  ateyapi  tipi  otoiyohi  on 
cansakadan,  ateyapi  itancanpi 
owasin  on,  cansakadan  wikce¬ 
mna  sanpa  nonpa,  wicasta  otoi¬ 
yohi  caje  kin  cansakadan  ta¬ 
wa  akan  oyawa  kta. 

3  Qa  Lewi  cansakadan  tawa 

akan  Aaron  caje  kin  oyawa  kta, 
ateyapi  tipi  ‘  mdetanhunka  iyohi 
on  cansakadan  vvanjidan  kta. 

4  Qa  hena  itkokipapi  wakeya 
ohna,  woyaatanin  itokam,  tu- 
kten  itkocicipapi  eca,  hen  eya- 
hnake  kta. 

5  Unkan  wica^ta  tuwe  waka- 
hnige  cin  he  cansakadan  tawa 
kin  hca  kta,  hecen  Israel  cinca 
imahnupi  kin  anawapte  kta, 
niyepi  inihnupi  kin  hena. 

6  Unkan  Mowis  Israel  cinca 
kin  ecen  ewicakiya  ;  unkan  itan- 
canpi  owasin  cansakadan  qupi 
itancan  otoiyohi  on  cansakadan 
wanjidan,  ateyapi  tipi  itancan 
iyohi  cansakadan  wan,  cansaka¬ 
dan  akenonpa,  qa  Aaron  can¬ 
sakadan  tawa  cansakadan  tawa- 
pi  ehna. 

7  Unkan  Mowfe  cansakadan 
kin  hena  ehnake  Jehowa  itokam 
itkokipapi  wakeya  ohna. 

8  Unkan  ihanhanna  Mowis  wa- 
yaatanin  wakeya  ekta  hi,  unkan 
inyun  Aaron  cansakadan  tawa 
Lewi  ti  kin  on  camni  uye  ca 
wahca  inanpe  ye  ca  hmaska  su- 
ton. 

9  Unkan  Mowis  cansakadan 
kin  owasin  hiyuya,  Jehowa  ito- 
kapa  tanhan  Israel  cinca  owasin 
ekta,  unkan  wanyakapi,  qa  oto¬ 
iyohi  cansakadan  ikikcupi. 

10  Unkan  Jehowa  Mowis  heci- 
ya,  Aaron  cansakadan  tawa  wo¬ 
yaatanin  itokam  ake  kihnaka  wo, 
qa  he  yapatan  kta  ;  wowapeto- 
keca  wokipajin  cinca  kin  on,  he¬ 
cen  imahnupi  ayastan  wicaya- 
kiye  kta,  qa  tapi  kte  sni. 

11  Unkan  token  Jehowa  econ 
si  kin  he  iyecen  Mowis  econ. 

12  Unkan  Israel  cinca  kin  iapi 
qa  Mowis  heeiyapi,  untapi  unta- 
kunipi  sni  owasin  untakunipi 
sni. 

13  Tona  Jehowa  ti  kin  ikiye- 


dan  hipi  kin  owasin  tapi ;  unta¬ 
pi  on  unsotapi  kta  he  % 

WICOWOYAKE  18. 

1  Unkan  Jehowa  Aaron  heci- 
ya,  niye  qa  nicinca,  qa.  niyate 
tiwahe  kin  nakun  tipi  wakan 
woalitani  kin  duhapi  kta,  qa  niye 
qa  ,  nicinca  kin  wawadusnapi 
woalitani  kin  duhapi  kta. 

2  Nakun  nihunkawanjipi  kin 
Lewi  w'icoun,  ateyaya  wicoun 
kin  nici  hiyuwicaya  wo.  He¬ 
cen  onicipapi  kta,  qa  oniciyapi 
kta ;  tuka  niye  qa  nicinca  kin 
woyaatanin  tiyopa  ikiyedan  ya- 
unpi  kta. 

3  Qa  wakeya  kin  ocowasin  pa¬ 
tanpi  kin,  qa  taku  patan  wicaya- 
si  kin  patanpi  kta  ;  tuka  tipi  wa¬ 
kan  waksica  kin,  qa  wahna  wo¬ 
snapi  kin  yutanpi  kte  sni,  hecen 
tapi  kte  sni,  iyepi,  qa  niyepi  na¬ 
kun. 

4  Unkan  onicipapi  kta,  qa  itko¬ 
kipapi  wakeya  kin  wopatanpi 
kin  patanpi  kta,  wakeya  wohtani 
kin  owasin,  tuka  tuwe  tokeca 
nicipi  ikiyedan  hi  kte  sni. 

5  Unkan  niyepi  tipi  wakan 
awanyakapi  kin  duhapi  kta,  na¬ 
kun  wahna  wosnapi  wopatan  kin, 
hecen  wocannijm  Israel  cinca 
kin  icimanna  awicahi  kte  sni. 

6  Unkan  ito  miye  nihunkawan- 
ji  Lewi  kin  Israel  cinca  wicehna- 
tanhan  iwicawacu,  qataku  ikce- 
qupi  wan  he  iyecen  hena  nicupi, 
Jehowa  on  itkokipapi  wakeya 
wohtani  kin  econpi  kta,  heon 
etanhan. 

7  Tuka  niye  qa  nicinca  om 
wowayusnapi  kin  yakpatanpi 
kta,  taku  wahna  wosnapi  ekta 
econpi  owasin,  qa  taku  cokaya 
ozanpi  mahen  econpi,  qa  wohta¬ 
ni  kin  ecanonpi  kta ;  taku  ikce  qu¬ 
pi  wan  iyecen  wowayusnapi  wo- 

litani  kin  cicupi,  qa  tuwe  tokeca 
ikiyedan  hi  kinhan  teyapi  kta. 

8  Unkan  Jehowa  Aaron  heciya, 
Iho  miye  wokosyapi  patanpi  kin 
cicu,  Israel  cinca  taku  yuwa- 
kanpi  owasin  etanhan  cicu,  wi- 
yutapi  nitawa,  qa  nicinca  kin  ta- 
wapi  kta,  wokage  owihanke 
wanica. 

9  Taku  wakan  liinca  peta  etan¬ 
han  okaptapi  kin  de  niye  nitawa 
kta,  woahi  tawapi  owasin,  min- 
ha  tawapi  owasin,  qa  woahtani 
wosnapi  kin  owasin,  qa  tohdaju- 
jupi  makahipi  kin  owasin,  wakan 
hinca  hee,  niye  on,  qa  nicinca 
on. 

10  Tipi  wakan  liinca  mahen 
hena  yatapi  kta,  tona  wica  owa¬ 
sin  hetanhan  yutapi  kta  ;  niye 
on  he  wakan  kta. 

11  De  nakun  nitawa  kta,  wo¬ 
kosyapi,  Israel  cinca  taku  yu- 
wintapi  owasin  etanhan,  taku 
qupi  kin,  he  cicu,  qa  nicinksi,  qa 
nicunksi  nakun  opapi  kta  ;  wo¬ 
kage  owihanke  w^anica  on,oyate 
ohna  tona  skapi  owasin  hetan¬ 
han  yutapi  kta. 

12  Taku  iyotan  waste  wihdi 
etanhan,  qa  minima  etanhan,  qa 
aguyapi  etanhan  taku  iyotan 
waste,  taku  tokaheya  suton  Je¬ 
howa  qupi  kin  hena  cicu. 

13  Tamakocepi  ohna  taku  to¬ 
kaheya  suton  Jehowa  kahipi  kin 
nitawa  kta ;  tona  skapi  yati 
ohna  hetanhan  yutapi  kta. 

14  Israel  ohna  taku  yuwakanpi. 
liinca  owasin  nitawa  kta. 

15  Tona  caske  cehpi  owasin 
etanhan  Jehowa  kahipi,  wicasta 
qais  woteca  unman  tukte  ka- 
sta  niye  nitawa  kta.  Taka  wi¬ 
casta  caske  kin  opekiton  wica- 
yakiye  kta,  nakun  wanunyanpi 
sapa  cinca  tokapa  kin  opeton  wi- 
cayakiye  kta. 

16  Unkan  opekitonpi  kta  wi 

wanji  tonpi  ehantanhan  opeye- 
ton  kta,  dawa  kin  he  iyecen,  ma- 
zaska  seqel  zaptan  tipi  wakan 
seqel  iyececa,  omnica  wikcemna 
nonpa  seqel  wanjidan. 

17  Tuka  pte  tokapa,  qa  taliin- 
caska  tokapa,  qa  tatokadan  toka¬ 
pa  kin  opekitonpi  kte  sni ;  hena 
wakanpi,  wepi  kin  wahna  wo¬ 
snapi  akan  ayakastan  kta,  qa 
wasinpi  kin  izinyaye  kta,  peta 
wosnapi  wastemna  Jehowa  i- 
yokipi. 

18  Tuka  cehpipi  kin  he  nitawa 
kta,  maku  kosyapi  kin,  qa  hiyete 
etapa  kin  he  iyecen  nitawa  kta. 

19  Israel  cinca  taku  yuwakan¬ 
pi  kin  owasin  etanhan,  taku  Je¬ 
howa  ekta  kozapi  wokosyapi 
owasin  cicu,  niye,  qa  nicinksi, 
qa  nicunksi  nakun,  wokage  kin 
de  owihanke  wanica  miniskuya 
wicotakuye  ohinniyan  Jehowa 
itokam,  he  niye  nitawa  kta,  qa 
nakun  tona  niye  etanhan  icagapi 
he  tawapi  kta. 

20  Unkan  Jehowa  Aaron  heciya, 
Makoce  tawapi  ohna  maga  tawa- 
yaye  kte  sni,  qa  wicehna  mako¬ 
ce  onspa  duhe  kte  sni  ;  Israel 
cinca  wicehna  wopamni  nitawa, 
qa  taku  tawa  yaye  kte  cin  he 
miye. 

21  Unkan  ito  Lewi  cinca  Is¬ 
rael  ehna  iwikcemna  kin  owasin 
tawayapi  kta  e  wicawaqu,  wo- 
htani  econpi  kin  on,  iyuwin  itko- 
kipapi  wakeya  wohtani  kin  on. 

22  Hecen  Israel  cinca  kin  ici- 
mana  itkokipapi  wakeya  ekta  hi- 
pi  kte  sni,  okini  woahtani  hdu- 
hapi  kta,  qa  tapi  kta. 

23  Tuka  Lewi  kin  itkokipapi 
wakeya  wohtani  kin  econpi  kta, 
qa  iyepi  wahtanipi  hduhapi  kta, 
wokage  kin  de  owihanke  wranica, 
nitoicagepi  yeye  cin  maga  tawa¬ 
yapi  kte  sni,  Israel  cinca  wice¬ 
hna. 

24  Tuka  Israel  cinca  taku  ica- 
hyapi  etanhan  iwikcemna  kin 
Jehowa  kabipi  wokosyapi  kin  he 
Lewi  kin  wicawaqu,  he  tawa  ya- 
pi  kta,  heon  hewicawakiya  Is¬ 
rael  cinca  wicehna  maga  tawa- 
yapi  kte  sni. 

25  Unkan  Jehowa  ie  ca  Mowis 
heciya, 

26  Ie  ca  Lewi  kin  hecen  ewi- 
cayakiye  kta,  Israel  cinca  etan¬ 
han  iwikcemna  maga  heekiya  ci- 
cupi  kin  hena  iyacupi  eca  hena 
etanhan  Jehowa  tawokosyapi 
kin  yakahipi  kta,  iwikcemna 
etanhan  iwikcemna  kin. 

27  Qa  wokosyapi  nitawapi 
aguyapi  sn  kapanpi  oyanke  etan¬ 
han  icupi  he  iyecen,  qa  minisa 
hastanhanka  yuskica  etanhan  he 
iyecen  niciyawapi  kta. 

28  Hecen  niyepi  nakun  Jeho¬ 
wa  tawokosyapi  yakahipi  kta  ; 
iwikcemna  Israel  cinca  nicupi 
kin  owasin  etanhan  Jehowa  wo¬ 
kosyapi  kin  Aaron  wawayusna 
kin  yaqupi  kta, 

29  Taku  nicupi  kin  owasin 
etanhan  Jehowa  wokosyapi  iyo- 
hi  yakahipi  kta,  taku  iyotan 
waste  taku  yuwakanpi  etan¬ 
han. 

30  Unkan  hewicayakiye  kta, 
Taku  iyotan  waste  yakahipi  eca 
he  Lewi  wicakiciyawapi  kta, 
maga  taku  aicage  cin,  qa  ha¬ 
stanhanka  iyuwi  taku  aicage  cin 
he  iyecen. 

31  Unkan  he  yatapi  kta  tukte 
en  yaunpi  kta,  niyepi  qa  tona 
yatipi  ohna  unpi  kta  itkokipapi 
wakeya  ohna  wohtani  ecanonpi 
on  iyuwin  nicupi  kin  hee. 

32  Qa  he  etanhan  taku  iyotan 
waste  yakahipi  kinhan  woahtani 
yahduhapi  kte  sni,  qa  Israel  cin¬ 
ca  taku,  yuwakanpi  kin  du- 
ikcekapi  kte  sni,  qa  nitapi  kte 
sni. 


WICOWOYAKE  19. 

1  Unkan  Jehowa  ie  ca  Mowis 
qa  Aaron  hewicakiya, 

2  Wokage  woope  Jehowa  econ 
nisipi  kin  dee,  qa  heya,  Israel 
cinca  kin  kewicayakiye  kta, 
Pte  he-yuktanna  hinsa  wan  za- 
nika  tuktedan  osteke  sni,  canna- 
pinpi  tohinni  un  kiyapi  sni, 
heca  icupi  qa  nicahipi  kta,  kehe 
kta. 

3  Qa  Eleazar  he  yaqupi  kta, 
qa  wicoti  itankan  ayapi  kta,  qa 
iye  itokam  patapi  kta. 

4  Unkan  Eleazar  wawayusna 
kin  napsukaza  on  we  kin  etan¬ 
han  icu  kta,  qa  itkokipapi  wa¬ 
keya  tiyopa  ektakiya  we  kin 
etanhan  sakowin  akihde  ehpeye 
kta. 

5  Unkan  iye  ista  kin  itokam 
pte-heyuktanna  kin  huhnahyapi 
kta;  ha  kin,  qa  tado  kin,  qa  we 
kin,  qa  cesdi  kin  huhnahyapi  kta. 

6  Unkan  wawayusna  kin  han- 
tesadan  can,  pejihota,  qa  tahin- 
caska  hin  duta  icu  kta,  qa  pte- 
heyuktanna  huhnage  cin  akan 
ehpeye  kta. 

7  Qa  wawayusna  kin  wokojm- 
ke  hdujaja  kta,  qa  celipi  minin 
iyeiciye  kta,  qa  ohakarn  wicoti 
en  hi  kta,  qa  htayetu  kte  cin  he- 
hanyan  sape  kta. 

8  Qa  tuwe  lie  huhnahye  cin  he 
wokoyake  hdujaja  kta,  qa  celipi 

.kin  minin  niwe  kta,  qa  ihtayetu 
hehanyan  sape  kta. 

9  Unkan  wicasta  sape  sni  wan 
pte  heyuktanna  cahota  kin  mna- 
ye  kta,  qa  wicoti  itankan  kihna- 
ke  kta,  oyanke  wan  sape  sni  en, 
qa  he  patanpi  kta  mini  awica- 
mnimni  kin  on,  Israel  cinca  oya- 
te  on  woahtani  ipakinte  cin 
hee. 

10  Unkan  tuwe  pte-heyuktan¬ 
na  cahota  mnaye  cin  he  woko- 

yake  hdujaja  kta  qa  htayetu  kte 
cin  hehanyan  sape  kta ;  qa  he 
Israel  cinca  on  qa  tuwe  oyate 
tokeca  wicehna  ounye  cin  on  en 
yanke  kta,  wokage  kin  de  owi- 
hanke  wanice  kta. 

11  Tuwe  wicasta  nagiye  cin 
cehpi  yutan  kinhan,  anpetu  sa- 
kowin  sape  kta. 

12  Qa  he  on  ikpakinte  kta,  an¬ 
petu  iyamni  en,  hecen  anpetu 
isakowin  en  ska  kta,  tuka  anpe- 
1u  iyamni  en  ikpakinte  sni  kin¬ 
han,  anpetu  isakowin  en  ska  kte 
sni. 

13  Tuwe  taku  te  cin,  wicasta 
nagiye  ca  te  cin  icahtake  cinhan, 
qa  ikpakinte  sni  kinhan,  Jehowa 
toti  kin  yusapa,  qawicanagi  kin 
he  Israel  etanhan  kaspapi  kta, 
wipakintapi  mini  kin  he  amni- 
mnipi  sni  heon  hee  sapa, toasape 
nahanhin  askapa. 

14  Wicasta  wan  wakeya  ohna 
te  cin  woope  kin  dee,  tona  wa¬ 
keya  ohna  unpi  kin  owasin,  na- 
kun  tona  wakeya  en  hiyupi  kin 
hena  owasin  anpetu  sakowin  sa- 
papi  kta. 

15  Qa  waksica  ihatonsni  owa¬ 
sin,  qa  iha  akalipapi  sni  kin  he¬ 
na  sape  kta. 

16  Unkan  tuwe  wicasta  wan 
makoskan  canhpi  on  ktepi,  qais 
wayazanka  ta,  qais  wicahu  wan, 
qais  ohna  wicahnakapi  wan  ica¬ 
htake  cinhan  anpetu  sakowin 
hehanyan  sape  kta. 

17  Qa  tuwe  sape  cin  on  wipa¬ 
kintapi  kta  e  pte  huhnahyapi 
qon  cahota  etanhan  icupi  kta, 
qa  waksica  wan  ohna  mini  ka- 
duze  cin  akastanpi  kta. 

18  Unkan  wicasta  wan  sape 
sni  pejihota  icu  kta,  qa  mini  kin 
he  en  oputkan  kta,  qa  wakeya 
kin  qa  waksica  owasin,  qa  wi- 
canagi  hen  yakonpi  kin  owasin 
awicamnimni  kta,  nakun  tuwe 

wicahu  wan  icahtake  qais  tuwe 
ktepi,  qais  wayazanka  te,  qais 
ohnahnakapi  wan  icahtake  cin¬ 
han. 

19  Unkan  wicasta  sape  sni  kin 
he  tuwe  sape  cin  he  amnimni  kta, 
anpetu  iyamni  en,  qa  anpetu  isa¬ 
kowin  en,  unkan  anpetu  isako¬ 
win  en  ihdkusa  kta,  wokoyake 
hdujaja  kta,  qa  minin  niwe  kta, 
hecen  htayetu  en  ska  kta. 

20  Qa  wicasta  tuwe  sape  ca 
ihduska  sni  kinhan,  wicanagi 
kin  he  omniciye  etanhan  kaspa¬ 
pi  kta,  Jehowa  tipi  wakan  tawa 
kin  yusape  cin  heon  etanhan, 
wipakintapi  mini  kin  amnimnipi 
sni  heon  hee  sapa. 

21  Unkan  woope  kin  de  owi- 
banke  wanin  yuhapi  kta,  tuwe 
wipakintapi  mini  amnimni  kin 
wokoyake  hdujaja  kta;  qa  tuwe 
wipakintapi  mini  kin  icahtake 
cinhan  ihtayetu  hehanyan  sape 
kta. 

22  Qa  taku  kasta  tuwe  sapa 
yutan  kinhan  sape  kta,  qa  wi¬ 
canagi  tuwe  he  icahtake  cin 
htayetu  kta  hehanyan  sape  kta. 

WICOWOYAKE  20. 

1  Unkan  wi  tokaheya  en  Israel 
cinca  oyate  kin  owasin  Tzin 
hopuze  cin  en  hipi,  qa  oyate  kin 
Qades  en  iyotankapi,  qa  hen  Mi¬ 
riam  ta,  unkan  hen  hnakapi. 

2  Unkan  mini  yatkanpi  kta 
wanica,  heon  oyate  Mowis  qa 
Aaron  amniciyapi. 

3  Qa  oyate  kin  Mowis  kigepi, 
qa  heyapi,  Tokin  unki  hunka- 
wanjipi  Jehowa  itokam  tapi  qe- 
han  unkis  eya  untapin. 

4  Qa  tokeca  unkiye  untapi  kta 
e,  qa  nakun  wanunyanpi  unkita- 
wapi,  hopuze  cin  de  ekta  Jeho¬ 
wa  taomniciye  hiyuwicayayapi. 
he  1 

5  Qa  tokeca  Egupta  etanhan  i- 
tanwankanhde  rnani  unyayapi, 
qa  makoce  sice  kin  den  hiyu  un- 
yayapihe'?  tuktenwojupi  iyece- 
ce  sni,  nakun  witansna  hu  wa- 
nica,  qa  hastanhanka  iyuvvi  wa- 
nica,  qa  taspan tanka  su  ota  wa- 
nica,  qa  mini  yatkanpi  kta  wa- 
nica. 

G  Unkan  Mowis  qa  Aaron  o- 
mniciye  etanhan  upi,  qa  itkoki- 
papi  wakeya  tiyopa  ekta  hipi,  qa 
makipusdiya  ehpe  iciyapi,  qa  Je¬ 
howa  towitan  kin  wanyakapi. 

7  Unkan  Jehowa  ie  ca  Mowis 
heciya, 

8  Cansakadan  qon  icu,  qa  niye 
qa  Aaron  nicinye  oyate  kin  mni- 
ciye  wicayayapi  kta,  qa  wanya¬ 
kapi  icunhan  imnija  kin  eyaki- 
yapi  kta,  unkan  mini  tawa  wica- 
kicu  kta  ;  hecen  imnija  etanhan 
mini  hinanpe  wicayeciye  kta,  qa 
oyate  kin,  qa  tawanunyanpi  kin 
yatke  wicayakiye  kta. 

9  Unkan  Mowis  Jehowa  itoka- 
pa  tanhan  cansakadan  icu,  econ 
si  kin  he  iyecen. 

10  Unkan  Mowis,  qa  Aaron 
omniciye  kin  mniciye  wicayapi, 
imnija  itokam,  qa  hewicakiya. 
Wawakipajinpi  sa  anagoptan  po. 
Imnija  kin  de  etanhan  mini  inan- 
pe  unniciyapi  kta  he  ? 

11  Unkan  Mowis  nape  yuwan- 
kan  ikikcu,  qa  cansakadan  on 
imnija  kin  apa  ;  unkan  mini  ota 
inanpa  ;  unkan  oyate  kin  yatkan¬ 
pi,  tawanunyanpi  nakun. 

12  Unkan  JehoAva  ie  ca  Mowis 
qa  Aaron  hewicakiya.  Wica- 
mayadapi  sni,  qa  Israel  cinca 
wicitokam  mayaduwakanpi  sni, 
heon  omniciye  kin  de  makoce 
Avicawaqu  kin  ekta  hiyuwicaya- 
yapi  kte  sni. 

13  Meriba  (Kigepi)  mini  kin 
hee  ;  hen  Israel  cinca  kin  Jeho¬ 
wa  kigepi,  unkan  hen  ihduwakan. 


14  Unkan  Qades  etanhan  Mo-' 
Avis  Edom  Avicastayatapi  ekta 
wicasta  ye  wicasi,  qa  heciya. 
Nisunka  Israel  hecen  eya,  Niye 
woiyokisice  unkakipapi  kin  orva- 
sin  sdon  vaya. 

15  Token  hunkake  wicunyanpi 
Egupta  ekta  ipi,  qa  Egupta  ohna 
unyakonpi  anpetu  ota,  qa  token 
Egupton  unkiyusepi,  unkiyepi, 
qa  nakun  hunkake  wicunyanpi. 

16  Unkan  JehoAva  hoye  unki- 
yapi,  unkan  ho  naunkilionpi,  qa 
ohnihde  wan  ye  si,  qa  Egupta 
etanhan  hdinanpe  unyanpi,  un¬ 
kan  iho  wanna  Qades  en  unya¬ 
konpi,  otonwe  wan  makoce  nita- 
wa  ihanke  ekta. 

17  Tokin  nitamakoce  ohna  un- 
kiyayapi  kten.  Maga  nitawa 
ohna,  qa  hastanhanka  iyuv\i  oju- 
pi  ohna  unyanpi  kte  sni,  qa  mi- 
niyowe  nitavv'api  etanhan  unya- 
tkanpi  kte  sni,  Avicastayatapi 
tacanku  ohna  maunnipi  kta,  he- 
tanhan  etapa  tanhan  qa  catka 
tanhan  unmanna  unyanpi  kte  sni, 
nitamakoce  isanpa  unkiyayapi 
sni  kin  hehanyan. 

18  Unkan  Edom  heciya.  Miye 
ohna  idade  kte  sni  okini  canhpi 
hduha  itkocicipe  kta. 

19  Unkan  Israel  cinca  kin  heci- 
yapi,  canku  tanka  ohna  unyanpi 
kta,  qa  mini  nitawa  unyatkanpi 
kinhan  miye  qa  wanunyanpi  mi- 
tawa  on  iyuwin  cicu  kta.  Taku- 
dan  econ  sni  siha  ecedan  wecon 
'opta  mde  kta. 

20  Unkan  heya,  Iyoopta  ida¬ 
de  kte  sni,  qa  Edom  wicota  om 
qa  nape  wasaka  on  inanpe  ca 
itkokim  u. 

21  Hecen  Edom  iye  tamakoce 
ohna  Isi*ael  ye  kta  iyoki  sni ; 

22  Qa  Qades  etanhan  ihdakapi, 
qa  Israel  cinca  omniciye  owasin 
Hor  lie  ekta  hipi. 

23  Unkan  JehoAva  ie  ca  Edom 

makoce  ilianke  ekta,  Hor  lie 
ohna  Mowi^  qa  Aaron  hewicaki- 
ya. 

24  Aaron  iye  taoyate  ekta  oki- 
pe  yapi  kia,  makoce  Israel  cinca 
wicawaqu  kin  he  ekta  i  kte  sni, 
nakati,  Kigepi  mini  kin  ekta  mi- 
oie  yakipajinpi  heon  etanhan. 

25  Aaron  qa  iye  cinhintku 
Eleazar  iwicacu,  qa  Hor  he  akan 
hiyuwicaya  wo. 

26  Qa  Aaron  tawokoyake  kin 
dusdoke  kta,  qa  cinhintku  Elea¬ 
zar  he  koyag  yaye  kta,  qa  hen 
Aaron  te  kta,  qa  okipe  yapi  kta. 

27  Unkan  token  Jehowa  econ 
si  kin  he  iyecen  Mowis  econ,  qa 
Hor  lie  akan  ipi  kin  he  oyate 
owasin  wanyakapi. 

28  Unkan  Mowis  Aaron  tawo¬ 
koyake  kin  kiciyusdoke  ca  cin- 
hintku  Eleazar  he  koyag  kiya  ; 
unkan  Aaron  hen  ta,  Hor  lie  pa- 
ha  akan  :  unkan  Mowis  qa  Elea¬ 
zar  lie  kin  etanhan  kun  hdicupi. 

29  Unkan  omniciye  owasin  Aa¬ 
ron  te  cin  sdonyapi,  heon  Israel 
cinca  tiyohnaka  ocowasin  Aaron 
aceyapi,  anpetu  wikcemna  ya¬ 
rn  ni  hehanyan. 

WIG  0  WO  YAK  E  21. 

1  Unkan  Arad  wicastayatapi 
Kanani  kin  itokali  makoce  ounye 
cin  he  Israel  Atarim  canku  ohna 
u  nalion  qehan  azuwicaya,  qa 
etanhan  wayaka  iwicacu. 

2  Unkan  Israel  wokonze  wan 
Jehowa  en  iciconzapi,  qa  heyapi, 
Oyate  kin  de  mi  nape  en  katin- 
yan  mayaqu  kinhan,  otonwe  ta- 
wapi  ocowasin  ihang  waye  kta. 

3  Unkan  Jehowa  Israel  ho  kin 
nalion,  qa  Kanani  kin  wicaqu  : 
unkan  ocowasin  ihang  wicayapi, 
otonwe  tawapi  nakun,  heon  ma¬ 
koce  kin  he  florma  (Woihangye) 
eciyapi. 


4  Unkan  Hor  lie  kin  etanhan 
ihdakapi,  qa  Edom  makoce  ihdu- 
ksan  yapi  kta,  heon  Mde  sa  canku 
ohna  yapi,  qa  oyate  nagipi  kin 
lianyan,  canku  kin  on  etanhan. 

5  Qa  oyate'  kin  W^akan  tanka 
aiapi,  qa  Mowis  aiapi,  Tokeca 
Hopuze  cin  ohna  untapi  kta  e 
Egupta  etanhan  hdinanpe  unya- 
yapi  he  1  aguyapi  wanica,  qa  mi¬ 
ni  wanica,  qa  unnagipi  woyute 
kapojedan  kin  de  hitihda,  eyapi. 

6  Heon  Jehowa  wamduska  wa- 
hulinahya,  oyate  kin  en  hiyu  wi- 
caya,  unkan  wicayahtakapi,  he- 
cen  Israel  oyate  etanhan  wico- 
ta  tapi. 

7  Hehan  oyate  kin  Mowis  ekta 
hipi,  qa  heyapi,  Waunlitanipi, 
Jehowa  unkaiapi,  qa  nis  nakun  ; 
Jehowa  wamduska  yutokan  i- 
yeunkiciciyapi  kta  e  icekiya 
wo  ;  unkan  Mowis  oyate  on  ee- 
wicakiciya. 

8  Unkan  Jehowa  Mowis  heci- 
ya,  Wamduska  wahuhnahya  wan 
ieicaga  wo,  qa  can  pasdatapi  wan 
akan  ikoyag  ya  wo,  unkan  tona 
wicayahtakapi  qa  he  wanyakapi 
kinhan  hena  owasin  nipi  kta. 

9  Unkan  Mowis  mazasa  wa¬ 
mduska  wan  kage  ca  can  pasda¬ 
tapi  wan  akan  ikoyag  ya  ;  un¬ 
kan  kaketu  wamduska  wicasta 
wan  yahtake  cinhan,  mazasa 
wamduska  kin  atonwan  eca  ni 
ece. 

10  Unkan  Israel  cinca  kin*4 
ihdakapi,  qa  Obot  (Miniiyoka- 
stan)  en  etipi. 

11  Unkan  Obot  etanhan  ihda¬ 
kapi,  qa  Ije-Abarim  (Abarim  Oti- 
wota)  en  etipi,  he  hopuza  ohna 
Moab  itokam  wihinanpe  ektaki- 
ya  yanka. 

12  Unkan  hetanhan  ihdakapi, 
qa  Zered  kaksiza  ohna  etipi. 

13  Hetanhan  ihdakapi  qa  Ar- 
non  akasanpa  etipi,  he  hopuza 

ohna  un,  Amori  tamakoce  ihan- 
ke  ekta,  Arnon  Moab  ihanke  kin 
hee,  Moab  qa  Amori  kin  otahe- 
dan. 

14  Heon  Jehowa.azuye  wicaya 
oyakapi  wowapi  kin  en  heyapi, 
Waheb  ekta  Supa  en,  qa  Arnon 
wakpadan  ekta. 

15  Qa  wakpadan  omdaye  kin 
he  Ar  tipi  kin  iyohiya,  qa  Maab 
makoce  ihanke  kin  icahtaka. 

16  Unkan  Beer  (Miniyowe) 
ekta  hipi,  Miniyowe  kin  he  Je- 
howa  ke  ca  Mowis  heciya,  Oya- 
te  kin  yuwitaya  u  wicakiya  wo, 
kinhan  mini  wicawaqu  kta. 

17  Hehan  Israel  odowan  kin 
de  ahiyayapi,  Miniyowe  inanpa 
wo.  He  kahiyayapo. 

18  Itancan  miniyowe  qapi  kin 
hee,  oyate  akicita  yapi  kin  tasag- 
yepi  on,  Wicoope  kage  ein  eye 
cin  iyecen.  Unkan  hopuze  cin 
etanhan  Matana  en  hipi. 

19  Unkan  Matana  etanhan  Na- 
lialiel  (Kaksiza  wakan)  en  hipi, 
Nahaliel  etanhan  Bamot  (Paha- 
ota)  ekta. 

20  Qa  Bamot  etanhan  Mako- 
mdaye  ekta,  he  Moab  tatinta 
ohna  yanka,  Pisga  paha  ihuku- 
ya,  qa  he  etanhan  hewoskan  kin 
wanyakapi. 

21  Hehan  Israel  Sihon  Amori 
wicastayatapi  kin  ekta  ohnihde 
ye  wicasi,  qa  heciya, 

22  Nitamakoce  kin  iyopta  mde 
kta ;  maga  nitawa  en  unyanpi 
kte  sni,  qa  hastanhanka  iyuwi 
ojupi  nitawa  ohna  unyanpi  kte 
sni  ;  qa  miniyowe  nitawa  etan¬ 
han  mini  unyatkanpi  kte  sni  ; 
nitamakoce  iyoopta  unyanpi  kin 
hehanyan,  wicastayatapi  tacan- 
lcu  kin  omaunnipi  kta. 

23  Tuka  Sihon  iye  tamakoce 
Israel  opta  yapi  kta  iyowinwi- 
cakiye  sni,  qa  Sihon  taoyate  kin 
iyuhpa  yuwitaya  u  wicakiye  ca 


Israel  itkokim  hiyu,  hopuza  e~ 
ktakiya,  qa  Jahatz  (Anatanpi) 
ekta  i,  qa  Israel  azu  wicaya. 

24  Unkan  Israel  tacanlipi  hi  on 
kastakapi,  qa  tamakoce  kin  tawa 
yapi,  Arnon  etanhan,  Jaboq  he¬ 
hanyan,  Arnon  cinca  kin  ekta ; 
Arnon  cinca  tamokoee  ihanke 
kin  he  aconkaskayapi,  nakas. 

25  Unkan  Israel  otonwe  kin 
hena  owasin  icupi,  qa  Israel 
Amori  totonwepi  owasin  en  iyo- 
tankapi,  Hesbon  qa  otonwe  cun- 
11  si  wicaya  owasin. 

26  Hesbon  Sihon  Amori  wica¬ 
stayatapi  totonwe  kin  hee.  ,  Iye 
he  itokam  Moab  wicasta  yatapi 
kin  azuye  ca  tamakoce  Arnon 
ekta  owasin  nape  kin  etanhan 
icu. 

27  Heon  dowanpi  qa  heyapi, 
Hesbon  otonwe  ekta  u  po.  Sihon 
totonwe  kagapi  qa  aconkaskaya 
po.  ‘  . 

28  Hesbon  etanhan  peta  wan 
inanpa,  Sihon  totonwe  etanhan 
ide  wan.  Ar  Moab  huhnahya, 
Arnon  paha  itancan  nakun. 

29  Moab  hehehe,  Kemos  taoya¬ 
te  nitakuni  sni,  cinhintku  tona 
najicapi  cunwintku  nakun  Amori 
wicastayatapi  Sihon  wowidag 
wicaye  kta  e  wicaqu. 

30  Unkan  wicunkutepi,  Hesbon 
ihang  yapi.  Dibon  ekta,  qa  Nopa 
ekta  hewoskan  kagapi,  he  Mede- 
ba  ekta  iyohiya. 

31  Hecen  Israel  Amori  tamako- 
cepi  kin  en  iyotankapi. 

32  Unkan  Mowis  wicasta  Jazer 
ekta  tonwe  ye  wicasi,  unkan  to¬ 
tonwe  kin  icupi,  qa  Amori  hen 
unpi  kin  nape  wicayapi. 

33  Hehan  ihduhomnipi,  qa 
Basan  canku  ohna  itanwaukan- 
hde  yapi ;  unkan  Gg  Basan  wi¬ 
castayatapi  kin  itkowicakipe  kta 
inanpa,  iye  qa  taoyate  owasin 
Edrei  okicize  ekta. 

34  Unkan  Jehowa  Mowis  heci- 
va,  Ihnuhan  he  ikoyapecin,  nina- 
pe  en  he  waqu  kta,  qa  taoyate 
owasin,  qa  makoce  tawa  nakun  ; 
unkan  token  Silion  Amori  wi- 
castayapi  Hesbon  en  yanke  ci- 
qon  ecayecon,  he  iyecen  he  eca- 
yecou  kta. 

35  Unkan  kastakapi  iye  qa  ein- 
ca  kin,  qa  taoyate  owasin,  hecen 
wanjidan  niyake  okapte  sni. 

WICOWOYAKE  22. 

1  Unkan  Israel  cinea  kin  ihda- 
kapi„qa  Moab  makomdaya  ohna 
Jordan  icahda  Jenko  itakasam 
etipi. 

2  Unkan  Balaq  Tzipor  cinhin- 
tku  taku  Israel  Anion  kin.ecawi- 
cakicon  owasin  wanyaka. 

3  Unkan  Moab  nina  kokipa,  oya- 
te  wicitokam,  wicotapi  nakas,  qa 
Israel  cinca  kin  on  Moab  hanyan. 

4  Unkan  Moab  Midiyani  hun- 
kawicayapi  kin  hewicakiya, 
Wanna  obe  kin  de  taku  unki- 
liduksan  un  kin  owasin  sdipapi 
kta,  tatanka  wan  tinta  wato  kin 
sdipa  he  iyecen.  Unkan  hehan 
Moab  wicasfayatapi  kin  Balaq 
Zipor  cinhintku  kin  hee. 

5  Qa  ohnihde  Balam  Beyor  cin¬ 
hintku  ekta  ye  wicasi,  Petori 
ekta,  he  iye  tamakoce  wakpa 
kin  icahda  yanka  ;  kico  kta,  qa 
heciya,  I  ho  oyate  wan  Egupta 
etanhan  inanpa,  qa  inyun  maka 
ite  kin  akahpe  ca  micahda  iyo- 
tankapi. 

6  Heon  wanna  ceciciya,  u  qa 
oyate  kin  de  wicamiciyasica  wo  ; 
wamasaka  esta  hena  sanpa  wa- 
sakapi,  okini  wicawakastaka,  qa 
makoce  etanhan  nape  wica- 
waya  owrakihi  kta.  Tuwe  da- 
waste  kin  heyawastepi,  qa  tuwe 
dasice  cin  hee  yasicapi  e  sdon 
wava  nakas. 

7  Unkan  Moab  hunkayapi,  qa 
Midiyani  hunkayapi  woayate 
iyunwin  nape  ohna  yuha  iyayapi, 
qa  Balam  ekta  ipi,  qa  Balaq  oie 
kin  eciyapi. 

8  Unkan  hewicakiya,  Hanyetu 
kin  de  den  yanka  po,  qa  token 
Jehowa  emakiye  cin  he  iyecen 
wicoie  kin  aciyuptapi  kta.  Un¬ 
kan  Moab  itancan  kin  Balam 
kici  wankapi. 

9  Unkan  Wakantanka  Balam 
ekta  hi,  qa  heciya,  Wicasta  kin 
dena  nici  unpi  kin  tuwepi  hwo? 

10  Unkan  Balam  Wakantanka 
heciya,  Balaq  Beyor  cinhintku, 
Moab  wicastayatapi  wahoma- 
yan, 

11  Inyun,  oyate  wan  Egupta 
etanhan  inanpe  ca  maka  ite 
kin  akalipa.  Wanna  u,  qa  mi- 
ciwicayasica  wo,  hecen  azu 
wicawaye  ca  nape  wicawaya 
owakihi  kta. 

12  Unkan  Wakantanka  Balam 
heciya,  Ihnuhan  orn  idade  cin, 
ihnuhan  oyate  kin  dasice  cin, 
yawastepi  nakas. 

13  Unkan  Balam  hanlianna 
kikta,  qa  Balaq  ohnihde  wicaya, 
hewicakiya,  Nitamakoce  ekta 
hdapo.  Niyepi  om  mde  kta  Je¬ 
howa  iyowin  makiye  sni. 

14  Unkan  Moab  itancan  kin 
najinpi,  qa  Balaq  ekta  hdapi,  qa 
heciyapi,  Balam  unkicipi  u  kte 
sni,  keya. 

15  Unkan  Balaq  ake  wicasta 
sanpa  wicakinihanpi,  qa  sanpa 
ota  ye  wicasi. 

16  Unkan  Balam  ekta  hipi,  qa 
heciyapi,  Balaq  Tzipor  cinhintku 
kin  hecen  eya,  Ceciciya,  ihnu¬ 
han  ekta  mau  yakapin  kin. 

17  Wowitan  tanka  hinca  cicu, 
qa  taku  emayakiye  cin  owasin 
ecaraon  kta.  U  wo,  ceciciya, 
oyate  kin  de  wicamiciyasica 
wo. 

18  Unkan  Balam  ayupte  ca 
Balaq  taokiye  hewicakiya,  Ba- 
laq  iye  ti  kin  mazaska  qa  maza- 
skazi  ojudan  maqu  esta,  Taku 
wakan  oie  kin  kawape  ca  taku 
cistinna  qais  taku  tanka  unman¬ 
na  econ  owakihi  kte  sni. 

19  Heon  ceciyapi  hanyetu  kin 
de  nakun  den  wankapo,  hecen 
taku  Jehowa  ake  emakiye  kta 
sdon  waye  kta. 

20  Unkan  Wakantanka  hanyen 
Balam  ekta  hi,  qa  heciya,  Wi- 
casfca  kin  nico  hipi  hecinhan, 
najin,  qaom  ya  wo  ;  tuka  wicoie 
eciciye  cin  heceedan  ecanon 
kta. 

21  Unkan  Balam  hanhanna 
kikta,  qa  sonsonna  aqin  kiton, 
qa  Moab  itancan  om  iyaya. 

22  Unkan  iyaye  cin  heon  Wa¬ 
kantanka  canniyan,  qa  kize  kta 
e  Jehowa  ohnihde  kin  canku  o- 
hna  najin.  Unkan  sonsonna 
akan  iyotanka,  qa  tahoksidan 
nonpa  opapi. 

23  Unkan  sonsonna  kin  Jehowa 
ohnihde  kin  canku  ohna  najin, 
qa  isan  hdusdoka  nape  ohna 
wanyaka,  heon  sonsonna  kin 
canku  etanhan  ihdutokan,  qa 
tinta  omani.  Unkan  Balam  son¬ 
sonna  kin  apa,  canku  ohna  iyaye 
ye  kta  heon  etanhan. 

24  Unkan  Jehowa  ohnihde  kin 
hastanhanka  iyuwi  ojupi  ehna 
canku  qapi  wan  ohna  najin  a- 
nonkatanhan  acankaskayapi. 

25  Unkan  sonsonna  kin  Jehowa 
ohnihde  kin  wanyake  caconkaske 
ipuskica,  qa  Balam  siha  kin  con- 
kaske  ekta  inatan ;  unkan  ake 
he  apa. 

26  Hehan  Jehowa  ohnihde  kin 
ake  ako  iyaye  ca  tukten  ocistiye- 
dan  ohna  inajin  :  hen  canku 
etanhan  tokan  iyaye  pica  sni, 
etapa  tanhan  qais  catka  tanhan. 

27  Unkan  sonsonna  kin  Jehowa 


ohnihde  kin  wanyake  ca  maki- 
pusdi  elipe  ieiye,  Balam  ihukuya. 
Unkan  Balam  canniye  ca  sagye 
on  sonsonna  kin  apa. 

28  Hehan  Jehowti  sonsonna  i 
kin  yukawa  ;  unkan  Balam  he¬ 
ciya,  Taku  ecacicon  hwo  on  etan¬ 
han  wanna  yamni  akihde  amaya- 
pa  he  1 

29  Unkan  Balam  sonsonna  kin 
heciya,  Iyokisin  may  ay  a  heon 
hecamon,  Tokin  isan  wan  mi- 
nape  ohna  yukan,  ulikans  cikte 
kta  tuka. 

30,  Unkan  sonsonna  kin  Balam 
heciya,  sonsonna  nitawa  totan- 
han  mayaduhe  cin  ecen  anpe 
dehanyan  akan  dotanke  sni  he? 
Qa  ijehan  hecen  hecacicon  he  1 
Unkan,  Hiya,  eya. 

31  Hehan  Jehowa  Balam  ista 
kin  yuzamni,  unkan  Jehowa 
ohnihde  nape  kin  ohna  isan  yu- 
sdog  hduha,  canku  onajin  wan¬ 
yake  ca  makipusdiya  elipe  ici- 

ya.  ' 

32  Unkan  Jehowa  ohnihde  kin 
heciya,  Tokeca  wanna  yamni 
akihde  sonsonna  ayapa  he  ? 
Niohan  mitokam  pemni  ce,  heon 
mis  cicize  kta  e  wahinawapa. 

33  Qa  sonsonna  wanmayake 
ca  yamni  akihde  mitokapa  tan¬ 
han  ihdutokan  sni  unkans  he 
niwaye  kta,  qa  wanna  awicake- 
han  ci  kte  kta  tuka. 

34  Unkan  Balam  Jehowa  ohni¬ 
hde  kin  heciya,  Wawahtani, 
canku  olina  amayakipe  kta  na- 
yajin  kin  sdon  waye  sni  nakas,  qa 
wanna  hecen  iyonicipi  sni  kinhan 
wahde  kta. 

35  Unkan  Jehowa  ohnihde  kin 
Balam  heciya.  Wicasta  qon 
om  ya  wo.  Tuka  wicoie  ecici¬ 
ye  cin  heceedan  ehe  kta.  Un¬ 
kan  Balam  Balaq  ohnihde  wica- 
ya  owicapa. 

36  Unkan  Balam  u  kin  he  Ba- 

laq  nahon,  qa  itkokipe  kta  e  iya¬ 
ya,  Moab  otonwe  ekta,  he  Ar- 
non  icahda  makoce  ihanke  kin 
hee. 

37  Unkan  Balaq  Balam  heciya, 
Cico  kta  e  hoye  ciciye  sni  he  ? 
qa  tokeca  ekta  mayahi  sni  he  1 
Awicakehan  nina  ciyutan  owa- 
kihi  sni  he  1 

38  Unkan  Balam  Balaq  heci¬ 
ya,  Inyun  wanna  en  cihi,  taku 
iwae  kta  owakihi  he  ?  wicoie 
Jehowa  mii*  en  maqu  kin  hecee- 
dan  iwae  kta. 

39  Unkan  Balam  Balaq  kici 
iyaya,  qa  Hutzot  otonwe  ekta 
ipi. 

40  Unkan  Balaq  tatanka,  qa 
tahinca  ska  wayusna,  qa  Balam 
qa  itancan  opapi  kin  tuwe  wi- 
cakico  yesi. 

41  Unkan  ihanhanna  Balaq 
Balam  icu  qa  Baal  paha  kin  ekta 
i,  qa  hetanhan  oyate  wicoti  ihan¬ 
ke  wan  wanyaka. 

WICOW OYAKE  23. 

1  Unkan  Balam  Balaq  heciya, 
Wahna  wosnapi  sakowin  den 
micicaga  wo  ;  qa  den  tatanka 
sakowin,  qa  tahin  wanunyanpi 
sakowin  wiyeya  micicaga  wo. 

2  Unkan  token  Balam  eye  cin 
hecen  econ,  qa  Balaq  qa  Balam 
tatanka  wan,  qa  tamdoka  wan 
wahna  wosnapi  otoiyohi  akan 
liulinaliya. 

3  Unkan  Balam  Balaq  heciya, 
Woliulinali  yaye  cin  icahda  den 
yanka  wo.  Mis  kakiya  mda, 
okini  Jehowa  itko  makipe  u  kta, 
qa  wicoie  wanyag  makiye  cin 
owasin  ociciyake  kta,  eye  ca 
paha  sdayehna  ekta  iyaya. 

4  Unkan  Wakantanka  Balam 
itkokipa,  unkan  heciya,  Wahna 
wosnapi  sakowin  ewahde,  qa 
wahna  wosnapi  iyohi  akan  ta- 

tanka  wan,  qa  tamdoka  wan  liu- 
hnah  waya. 

5  Unkan  Jehowa  wicoie  wan 
Balam  i  en  yekiye  ca  heciya, 
Balaq  ekta  hde,  qa  heyakiye  kta. 

6  Unkan  ekta  hda,  unkan  inyun 
wohuhnah  ye  cin  icahda  yanka, 
iye  qa  Moab  itancan  owasin. 

7  Unkan  Balam  wicoie  wakan 
kin  ohdake  ca  heya,  Balaq  Mo¬ 
ab  wicastayatapi  kin  Aram  etan- 
han,  Wiyohiyanpa  lie  kin  etan- 
han  u  makiye  ca  heya,  Iho  Ja¬ 
kob  miciyasica  wo,  qa  kuwm 
Israel  mici  canniye  ya  wo. 

8  Iyotan  wasake  cin  he  can¬ 
niye  ye  sni,  mis  token  canniye 
waye  kta  he  ?  Jehowa  wicaya- 
sice  sni,  token  wicamdagice  kta 
he  1 

9  Inyan  paha  etanhan  wan- 
mdaka,  pajodan  etanhan  aowa- 
kasin,  Inyun  oyate  kin  de  isna- 
na  ounye  kta,  qa  oyate  tokeca 
om  wicayaw7api  kte  sni. 

10  Jakob  maka  mdu'  sukaza 
kin,  qa  Israel  ospaye  itopa  kin, 
tuwe  yawa  okihi  he  ?  Tokin  wi- 
casta  ecetu  tapi  kin  iyecen  mina- 
gi  te  kten  qa  owihanketa  hena 
iyemacece  kten. 

11  Unkan  Balaq  Balam  heciya, 
Taku  ecamiyecon  hwo  ?  Tolta 
wicawaye  cin  dasice  kta  e  cico, 
unkan  inyun  nina  wicadawaste. 

12  Unkan  ayupte  ca  heya,  Ta¬ 
ku  Jehowa  mii  en  ye  kiya  he 
patanyan  iwae  kte  sni  he  ? 

13  Unkan  Balaq  heciya,  Oyan- 
ke  tokeca  wan  ekta  mici  u  wo, 
qa  hetanhan  wanwicadake  kta, 
ihanke  liinca  wan  heceedan 
wandake  kta,  owasin  wanwica¬ 
dake  kte  sni,  qa  hetanhan  wi- 
camiciyasica  wo. 

14  Qa  Tzopim  (Iwanyakapi) 
tinta  en  Pisga  paha  ekta  hiyuye 
ca  wahna  wosnapi  sakowin  kage 
ca  tatanka  wan,  qa  tamdoka 


WICOWOYAKE  24. 


wan  wahna  wosnapi  iyohi  akan 
huhnahya. 

15  Qa  Balaq  heciya,  Den  yan- 
ka  wo,  wohuhnah  yaye  cin  ica- 
lida,  tuka  mis  kakiya  itkowaki- 
pe  kta. 

16  Unkan  Jehowa  Balam  itko- 
kipe  ca  wicoie  wan  i  kin  en  ye 
kiye  ca  heciya,  Balaq  ekta  hde 
ca  hecen  eya  wo. 

17  Unkan  en  hdi,  unkan  inyun 
wohuhnah  ye  cin  icahda  yanka, 
nakun  Moab  itancan  kin  opapi, 
qa  Balaq  heciya,  Jehowa  taku 
eya  he  1 

18  Unkan  wicoie  wakan  kin 
ohdake  ca  heya,  Balaq  najin  qa 
nahon  wo.  Tzipor  einhintku 
kin  anoh  makiciya  wo. 

19  Iyotan  wasake  cin  wicasta 
heca  sni,  tohini  itonsni,  qa  Adam 
cinca  sni  iyope  iciye  sni.  Is  eye 
cinhan  ecen  econ  kte  sni  he  ? 
Ie  cinhan  hduwicake  kte  sni 
he  ? 

20  Inyun  iye  yawaste  qa  yawa¬ 
ste  masi,  unkan  mdatokeca  owa- 
kihi  sni. 

21  Jakob  en  wicohan  sica  a- 
tonwe  kte  sni,  qa  Israel  en  wo- 
iyokisice  wanyake  kte  sni,  Jeho¬ 
wa  wakan  dapi  kin  wica  kici 
un,  wicasta  yatapi  iyasapi  kin. 

22  Iyotan  wasake  cin  Egupta 
etanhan  hdinanpa  ya,  tinta  ta- 
tanka  iyecen  wasaka  ce. 

23  Jakob  en  wapiyapi  wanica 
ce,  qa  Israel  en  wakan  kagapi 
wanica.  Iyotan  wasaka  Jakob 
on,  qa  Israel  on,  taku  econ  he  1 
detanhan  eyapi  kta. 

24  Inyun  oyate  kin  mnaja  wi- 
yedan  iyecen  najin  hiyaye  kta, 
qa  mnaja  mdoka  wan  iyecen  yu- 
wankan  iye  iciye  kta.  Taku 
yalitake  cin  we  kin  yatke,  ca 
taku  yapota  yute  sni  kin  hehan- 
yan  rnakan  iwanke  kte  sni. 

25  Hehan  Balaq  Balam  heciya, 


Thnuhan  wicadasice  cin,  qa  na¬ 
kun  ihnuhan  wicadawaste  kin. 

26  Unkan  Balam  ayupte  ca 
Balaq  heciya,  Taku  Jehowa 
emakiye  cin  owa^jn  ecamon  kta 
eciciye  sni  he  1 

27  Unkan  Balaq  Balam  heciya, 
Wanna  kuwa,  oyanke  tokeca 
ekta  unye  kta,  okini  h etanhan 
miyeciwicadasice  kta  e  Wakan- 
tanka  ista  kin  en  ecetu  kta. 

28  Qa  Balaq  Balam  iyaye  ya, 
Peyor  palm  kin  ekta,  hetanhan 
Jesimon  (Hewoskan)  wanyaka- 
pi. 

29  Unkan  Balam  Balaq  heciya, 
Wahna  wosnapi  sakowin  den 
micicaga  wo,  qa  den  tatanka  sa¬ 
kowin,  qa  tamdoka  sakowin, 
wiyeya  micicaga  wo. 

30  Unkan  token  Balam  eye  cin 
he  iyecen  Balaq  econ ;  unkan 
wahna  wosnapi  otoiyohi  akan 
tatanka  wan,  qa  tamdoka  wan 
huhnali  ya. 

WICOWOYAKE  24. 

1  Unkan  Israel  wicayawaste 
kin  he  Jehowa  ista  kin  en  waste 
Balam  wanyaka,  heon  woayate 
akin  iyaye  sni,  econ  qon  iyecen, 
tuka  hopuzG  cin  ektakiya  eton- 
wan. 

2  Qa  Balam  ista  yuwankan 
ikikcu,  qa  Israel  wicoun  iyecen 
tipi  kin  wanwicayaka,  unkan 
Wakantanka  toniya  kin  he  akan 
un. 

3  Hehan  wicoie  wakan  ohdake 
ca  heya,  Balam  Beyor  einhintku 
heya,  wicasta  ista  yuhdokapi 
kin  heya; 

4  Tuwe  El  oie  kin  nahon  qa 
Iyotan  wasaka  towanyake  kin 
wanyaka,  he  hicahan  esta  ista 
yuzamni  hduhe  cin  he  heya  ; 

5  Israel  yatipi  kin  qa  Jakob 
nitawakeyakin  hena  waste  hinca. 

6  Wakpadan  kin  iyecen  yeye 

cin,  taskoju  wakpa  icahda  iye¬ 
cen,  liantesa  Jehowa  oju  kin  iye¬ 
cen,  wazi  can  mini  icahda  iye- 
cecapi.  » 

7  Koka  tawa  etanhan  mini  ka- 
duze  kta,  qa  taku  iye  etanhan 
icage  cin  mini  ota  akan  un  kta, 
qa  wicastayatapi  tawa  Agag 
iwankam  yanke  kta,  qa  tokicon- 
ze  kin  pajodan  kta. 

8  Taku  wakan  wasaka  Egupta 
etanhan  inanpe  wicaya ;  Oyate 
tona  tokayapi  kin  hena  temwi- 
caye  kta,  huhupi  kin  wicakiyu- 
kse  kta ;  tawahinkpe  kin  ipah- 
dan  ihewicaye  kta. 

9  Patuja  mnaja  iyecen,  qa  ma- 
kan  iwanka  mnaja  wiyedan  iye¬ 
cen,  tuwe  pahice  kta  he  ?  Tuwe 
niyawaste  kin  yawastepi  kta, 
qa  tuwe  niyasice  cin  yasicapi 
kta. 

10  Hehan  Balaq  Balam  nina 
canniye  ya,  qa  nape  hdaskape 
ca  Balaq  Balam  heciya,  Toka 
Avicawaye  wicadasice  kta  e  ci- 
co,  unkan  inyun  yamni  akihde 
katinyan  wicadawaste  ce. 

11  Heon  wanna  najica  ekta 
hda,  wowitan  tanka  cicu  kta 
epa,  tuka  inyun  niyutanpi  kta 
Jehowa  iyoki  sni. 

12  Unkan  Balam  Balaq  heci¬ 
ya,  ohnihde  wicayaya  mico  ye 
wicayasi  qon  hecen  ewicawa- 
kiye  sni  he  ? 

13  Balaq  iye  ti  kin  mazaska, 
qa  mazaskazi  ojudan  maqu  esta, 
Jehowa  i  kin  kawape,  qa  taku 
wa&te  qais  taku  sica  econ  owa- 
kihi  sni,  tuka  taku  Jehowa  ie  cin 
heceedan  iwae  kta. 

14  Unkan  ito  wanna  oyate  mi- 
tawa  ekta  wahde  kta,  Kuwa  wo, 
taku  oyate  kin  de  oyate  nitawa 
ecawicakiconpi  kta,  tokata  an- 
petu  ota  iyohakam,  he  ociciya- 
ke  kta. 


15  Qa  Balam  wicoie  wakan 
ohdake  ca  heya,  Balaq  Beyor 
einhintku  kin  heya,  wicasta  ista 
yulidokapi  kin  he  heya  : 

16  Tuwe  El  oie  kin  nahon,  qa 
Otancanke  tosdonye  kin  oka- 
liniga,  Iyotan  wasaka  towanya- 
ke  kin  wanyaka,  makipusdiya 
hinhpaya  esta  ista  yuzamni  hdu- 
he  cin  he  heya  ; 

17  He  wanmdake  kta  tuka  de- 
hantu  sni,  awatonwe  kta  tuka 
ikiyedan  kte  sni,  wicanhpi  wan 
Jakob  etanhan  u  kta,  mazasag- 
ye  wan  Israel  etanhan  najin 
kta,  qa  Moab  ihanke  kin  owasin 
kastake  kta,  qa  &et  (Owoduta- 
ton)  cinca  kin  owasin  ihang  ye 
kta. 

18  Qa  Edom  tawaye  kta,  qa 
Seyir  tokayapi  kin  he  tawaye 
kta,  qa  Israel  waditagya  econ 
kta. 

19  Qa  tuwe  idake  ye  kta  Jakob 
etanhan  kta,  qa  tona  otonwe 
etanhan  okaptapi  ihang  wicaye 
kta. 

20  Hehan  Amaleq  wanyake 
ca  heya,  Amaleq  oyate  tokahe- 
ya  kin  hee,  tuka  tokata  is  eya 
awihnuni  kta. 

21  Hehan  Qeni  kin  wanwica- 
yake  ca  wicoie  wakan  ohdake 
ca  heya,  yatipi  kin  sutaya  acon- 
kaskayapi,  qa  inyan  ehna  hohpi 
nicicaga. 

22  Hececa  esta  Qeni  kin  tokan 
awicayapi  kta;  Tohantu  kta 
he  ?  Asur  wayaka  aniye  kta. 

23  Unkan  wicoie  wakan  kin 
ohdake  ca  heya,  Hehehe,  El 
hena  econ  kin  tuwe  hehanyan 
ni  kta  he  1 

24  Unkan  witawata  Kitim  hu- 
ta  kin  etanhan  upi  kta,  qa  Asur 
iyokisin  yapi  kta,  qa  Eber  iyo- 
kisin  yapi  kta :  unkan  is  eya 
owihanketa  awihnuni  kta. 

25  Hehan  Balam  najin  qa 


234 


WICOWOYAKE  26. 


ekta  kihda,  qa  Balaq  is  eya 
ekta  hda. 

WICOWOYAKE  25. 

1  Unkan  Israel  &itim  en  oun- 
yanpi,  qa  oyate  kin  Moab  cun- 
wintkupi  inawicahmanpi  on  ihdu- 
sapapi. 

2  Unkan  winyan  kin  hena  ta- 
ku  wakandapi  wakiyusnapi  ekta 
oyate  wicakicopi,  unkan  oyate 
kin  yutapi,  qa  winyan  kin  taku 
wakandapi  kin  ohodapi. 

3  Hecen  Israel  Baal  Peyor 
(Peyor  Itancan  kin)  en  ikoyag 
iciyapi ;  unkan  Jehowa  Israel 
canniye  wicaya. 

4  Qa  Jehowa  Mowis  heciya, 
Oyate  itancanpi  kin  owasin  wi- 
cakico  wo,  unkan  hena  Jehowa 
on  anpetu  wi  itokam  otke  wica- 
yapi  kta,  hecen  Jehowa  Israel 
nina  canniye  wicaya  anapte  kta. 

5  IJnkan  Mowis  Israel  waya- 
copi  kin  hewicakiya,  Otoiyohi 
wicasta  tawa  tona  Baal  Peyor 
en  ikoyag  iciyapi  kin  hena  wi- 
eaktepo. 

6  Unkan  Inyun  Mowis  qa  Is¬ 
rael  cinca  oyate  kin  itkokipapi 
wakey  a  tiyopa  ekta  ceyapi  icun- 
han,  Israel  cinca  etanhan  wi¬ 
casta  wan  ku,  qa  Midiyani  wi~ 
nohinca  wan  sunka  wicaye  cin 
ekta  hiyuya,  Mowis  qa  oyate  kin 
wanyakapi. 

7  Unkan  Aaron  wawayusna 
cinhintku  Eleazar  cinhintku  Pi- 
nehas  he  wanyake  cehan  oyate 
cokaya  tanhan  najin  iyaye  ca 
nape  ohna  wahukeza  wan  icu  ; 

8  Qa  Israel  wicasta  kin  ihakam 
iyaya,  wakeya  catkuta  ekta,  qa 
napin,  cawicapa,  wicasta  kin,  qa 
winohinca  nakun  tezi  kin  ohna, 
hecen  makosice  kin  Israel  cinca 
etanhan  anapta. 

9  Wanna  makosice  on  tapi  kin 


hena  wicasta  ketkopawinge  wi- 
kcemna  nonpa  sanpa  kektopawi- 
nge  topa. 

10  Unkan  Jehowa  ie  ca  Mowis 
heciya, 

11  Pinehas  Eleazar  cinhintku 
Aaron  wawayusna  cinhintku 
kin,  Israel  cinca  etanhan  mito- 
canniye  yutokan,  inawawizi  iye- 
cen  iye  wicehna  inawizi,  qa  he¬ 
cen  inawawizi  kin  en  ihang  wi- 
cawaye  srii. 

12  Heon  hecen  eciya  wo.  Ito 
wookiye  wicotakuye  waqu  ; 

13  Qa  wicotakuye  wawayusna 
wicolian  owihanke  wanica  yuhe 
kta,  iye  qa  cinksi  wicaye  cin  iye 
iyohakam,  Wakantanka  on  ina¬ 
wizi  kin  Israel  cinca  akahpe  wi¬ 
caya  heon  etanhan. 

14  Wkmna  Israel  wicasta  ktepi 
kin  Midiyani  winohinca  kici  kte¬ 
pi  kin  he  Zimri  eciyapi,  Salu 
cinhintku,  Simeon  ateyapi  tipi 
wan  en  itancan  wan  hee. 

15  Qa  Midiyani  winohinca  kte¬ 
pi  kin  he  Kozbi  eciyapi,  Tzur 
cunwintku  Midiyani  ateyapi  tipi 
wan  en  itancan  wan  hee. 

16  Unkan  Jehowa  ie  ca  Mowis 
heciya, 

17  Midiyani  toka  wicaye  ca 
wicakastaka  wo. 

18  Iyepi  tokaniyanpi  qa  nihna- 
yanpi  ecinsniyan  ohanyanpi  on, 
Peyor  wicoie  icahtaka,  qa  tawi- 
nohtinpi  Kozbi  Midiyani  itan¬ 
can  wan  cunwintku,  Peyor  on 
etanhan,  makosice  anpetu  kin  en 
ktepi  heon  etanhan. 

WICOWOYAKE  26. 

1  Unkan  makosice  iyohakam 
Jehowa  ie  ca  Mowis  qa  Eleazar 
Aaron  wawayusna  cinhintku 
kin  hewicakiya. 

2  Israel  cinca  oyate  kin  owa¬ 
sin  wicayawa  wo,  wica  waniye- 

tu  Avikcemna  nonpa  aktonpi,  ate- 
yapi  tipi  kin  iyecen,  Israel  ohna 
tona  ozuye  yapi  kin  owasin. 

3  Unkan  Mowis  qa  Eleazar 
wawayusna  kin  wicoie  kin  heAvi- 
cakiyapi,  Moab  makomdaye  o- 
hna,  Jordan  icahda  Jerilio  iyo- 
takons. 

4  Waniyetu  wikcernna  nonpa 
aktonpi  wicayawapo,  token  Je- 
hoAva  Mowis  qa  Israel  cinca 
econ  wicasi  qon,  Egupta  etan- 
han  inanpapi  qehan,  he  iyecen. 

5  Ruben  Israel  cinhintku  toka- 
pa,  Ruben  cinca  Hanok  etanhan 
Hanoki  wicowazi  kin,  Palu  etan- 
han  Palui  wicowazi  kin, 

6  Hetzron  etanhan  Hetzroni  wi¬ 
cowazi  kin,  Karmi  etanhan  Kar- 
mi  wicowazi  kin. 

7  Rubeni  wicowrazi  kin  hena 
eepi,  Kektopawinge  wikcernna 
to  pa  sanpa  kektopawinge  yamni 
sanpa  opawinge  sakowin  sanpa 
wikcernna  yamni  wicayawapi. 

8  Enkan  Palu  cinhintku  Eliab 
hee. 

9  Qa  Eliab  cinca  kin  Nemuel, 
qa  Datan  qa  Abiram.  Datan  qa 
Abiram  obe  wicakicopi  kin  hena 
eepi,  hena  Mowis  qa  Aaron  wi- 
cakipajinpi.  Qora  taomniciye  en 
Jehowa  kipajinpi  qehan. 

10  Qa  maka  kin  i  hdukawa,  qa 
nawicapca,  qa  Qora  taobe  kin 
tapi  qehan,  peta  kin  wi casta 
opawinge  nonpa  sanpa  wikce- 
mna  zaptan  wicahuhnage  ce’nan ; 
unkan  hena  wowapetokeca  he- 
capi. 

11  Tuka  Qora  cinca  [kin  tapi 
sni. 

12  Simeon  cinca  kin  wicowa- 
zipi  kin  iyecen,  Nemuel  etanhan 
Nemueli  wicowazi,  Jamin  etan¬ 
han  Jamini  wicowazi  kin,  qa  Ja- 
kin  etanhan  Jakini  wicowazi 
kin. 

13  Zerah  etanhan  Zerahi  wico- 

wazi  kin,  Saul  etanhan  &auli 
wicowazi  kin. 

14  Simeoni  wicowazipi  kin  he¬ 
na  eepi ;  kektopawinge  wikce- 
mna  nonpa  sanpa  kektopawinge 
nonpa  sanpa  opawinge  nonpa. 

15  Gad  cinca  kin  wicowazipi 
kin  iyecen,  Tzepon  etanhan  Tze- 
poni  wicowazi  kin,  Hagi  etan¬ 
han  ftagi  wicowazi  kin,  ^uni 
etanhan  Suni  wicowazi  kin, 

16  Ozni  etanhan  Ozni  wicowa¬ 
zi  kin,  Eri  etanhan  Eri  wicowa¬ 
zi  kin, 

17  Arod  etanhan  Arodi  wico¬ 
wazi  kin,  Areli  etanhan  Areli 
wicowazi  kin. 

18  Gad  cinca  wicowazipi  kin 
hena  eepi  wicayawapi  iyecen, 
kektopawinge  wikcernna  topa 
sanpa  opawinge  zaptan. 

19  Juda  cinca  kin  Erqa  Onan, 
tuka  Er  qa  Onan  Kanan  makoce 
ohna  tapi. 

20  Enkan  Juda  cinca  kin  wi¬ 
cowazipi  kin  iyecen  dena  eepi, 
Sela  etanhan  &elani  wicowazi 
kin,  Perets  etanhan  Peretzi  wi¬ 
cowazi  kin,  Zerah  etanhan  Ze- 
rehi  wicowazi  kin 

21  Unkan  Peretz  cinca  kin  Het- 
zon  etanhan  Hetzoni  wicowazi 
kin,  Ha mul  etanhan  Hamuli  wi¬ 
cowazi  kin. 

22  Juda  wicowazipi  kin  hena 
eepi  wicayawapi  iyecen  kekto¬ 
pawinge  wikcernna  sakowin  san¬ 
pa  kektopawinge  sakpe  sanpa 
opawinge  zaptan  wicayawapi. 

23  Unkan  Isakar  cinca  kin  wi¬ 
cowazipi  kin  iyecen,  Tola  etan¬ 
han  Tolai  wicowrazi  kin,  Puwa 
etanhan  PuAvani  wicowazi  >pn, 

24  Jasub  etanhan  Jasubi  wico¬ 
wazi  kin,  Simron  etanhan  &im- 
roni  wicowazi  kin. 

25  Isakar  Avicowazipi  kin  hena 
eepi  wicayaAvapi  kin  iyecen  ke¬ 
ktopawinge  wikcernna  sakpe 

sanpa  kektopawinge  topa  sanpa 
opawinge  yamni,  wicayawapi. 

26  Zebulun  cinca  wicowazipi 
kin  iyecen,  Sered  etanhan  Sa- 
redi  wicowazi  kin,  Elon  etanhan 
Eloni  wicowazi  kin,  Jahleel  etan¬ 
han  Jahleeli  wicowazi  kin. 

27  Zebulun  wicowazipi  kin  he- 
na  eepi  kektopawinge  wikcemna 
sakpe  sanpa  opawinge  zaptan 
wicayawapi . 

28  losep  cinca  wicowazipi  kin 
iyecen  Manase  qa  Epraim. 

29  Manase  cinca  Makir  etan¬ 
han  Makiri  wicowazi  kin,  qa 
Makir  Gilead  kicitonpi,  Gilead 
etanhan  Gileadi  wicowazi  kin. 

30  Gilead  cinca  kin  dena  eepi, 
Jezer  Jezeri  wicowazi,  Heleq 
etanhan  Heleqi  wicowTazi  kin, 

31  Qa  Asriel  Asrieli  wicowazi 
kin  ;  qa  &ekem  6ekemi  wicowa¬ 
zi  kin, 

32  Qa  &emida  ^emidai  wico¬ 
wazi  kin,  qa  Heper  etanhan  He- 
peri  wicowazi  kin. 

33  Qa  Tzelopehad  fteper  cin- 
hintku  cinca  wica  nica  cunwin- 
tku  hecedan,  qa  Tzelopehad  cun- 
wintkn  cajepi  kin  dena  eepi  Ma- 
hla,  qa  Noya,  Hogla  Milka,  qa 
Tirtza. 

34  Manase  wicowazipi  kin  he- 
na  eepi  kektopawinge  wikcemna 
zaptan  sanpa  kektopawinge  non- 
pa,  sanpa  opawinge  sakowin  wi¬ 
cayawapi. 

35  Epraim  cinca  kin  dena  eepi 
wicowazipi  kin  iyecen,  ^utelafr 
etanhan  &utelahi  wicowazi  kin, 
Beker  etanhan  Bekiri  wicowazi 
kin,  Tahan  etanhan  Tahani  wi¬ 
cowazi  kin. 

36  Qa  &utelah  cinca  kin  dena 
eepi,  Enan  etanhan  Enani  wico¬ 
wazi  kin. 

37  Epraim  cinca  wicowrazipi 
kin  hena  eepi,  wicayawapi -kin 
iyecen  kektopawinge  wikcemna 


yamni  sanpa  kektopawinge  non- 
pa  sanpa  opawinge  zaptan ;  Jo- 
sep  cinca  wicowazipi  kin  hena 
eepi. 

38  Benjamin  cinca  wicowazipi 
kin  iyecen,  Bela  etanhan  Belayi 
wicowazi  kin,  Asbel  etanhan 
Asbeli  wicowazi  kin,  Ahiram 
etanhan  Ahirami  wicowazi  kin. 

39  ^upam  etanhan  Supami  wi¬ 
cowazi  kin,  Hupam  etanhan  Hu- 
pami  wicowazi  kin. 

40  Qa  Bela  cinca  kin  Ard,  qa 
Naaman,  Ardi  wicowazi  kin, 
Naaman  etanhan  Naamani  wi¬ 
cowazi  kin. 

41  Benjamin  cinca  hena  eepi 
wicowazipi  kin  iyecen,  qa  kekto¬ 
pawinge  wikcemna  topa  sanpa 
kektopawinge  zaptan  sanpa  opa¬ 
winge  sakpe  wicayawapi. 

42  Dan  cinca  kin  wicowazipi 
kin  iyecen  dena  eepi ;  Suham 
etanhan  Suhami  wicowazi  kin, 
Dan  wicowazi  kin  hee  wicowa¬ 
zipi  kin  iyecen. 

43  Suhami  wicowazi  kin  owa- 
sin  wicayawapi  kin  iyecen  ke¬ 
ktopawinge  wikcemna  sakpe 
sanpa  kektopawinge  topa  sanpa 
opawinge  topa. 

44  Aser  cinca  wicowazipi  kin 
iyecen,  Jimna  etanhan  Jimnahi 
wicowazi  kin,  Jisui  etanhan  Ji- 
suwi  wicowazi  kin,  Beriya  etan¬ 
han  Beriyi  wicowazi  kin. 

45  Beriya  cinca  etanhan,  fie- 
ber  etanhan  Heberi  wicowazi 
kin,  Malkiel  etanhan  Malkieli 
wicowazi  kin. 

46  Qa  Aser  cunwintku  Sarah 
eciyapi. 

47  Aser  cinca  wicowazipi  kin 
hena  eepi,  wicayawapi  kin  iye¬ 
cen  kektopawinge  wikcemna  za¬ 
ptan  sanpa  kektopawinge  yamni 
sanpa  opawinge  topa. 

48  Naptali  cinca  wicowazipi 
kin  iyecen  Jahtzel  etanhan  Jah- 

237 


WICAYAWAPI, 


tzeli  wicowazi  kin,  Guni  etan¬ 
han  Guni  wicowazi  kin. 

49  Jetzer  etanhan  Jetzeri  wi¬ 
cowazi  kin,  Silem  etanhan  &i- 
lemi  wicowazi  kin. 

50  Naptali  wicowazipi  kin  he- 
na  eepi  wicowazipi  kin  iyecen  : 
kektopawinge  wikcemna  topa 
sanpa  kektopawinge  zaptan  san- 
pa  opawinge  topa  wicayawapi. 

51  Israel  cinca  wicayawapi  kin 
hena  eepi,  kektopawinge  opa¬ 
winge  sakpe  sanpa  kektopawi¬ 
nge  wanjidan  sanpa  opawinge 
sakowin  sanpa  wikcemna  yam- 
ni. 

52  Unkan  Jehowa  ie  ca  Mowis 
heciya, 

53  Makoce  tawayayapi  kta  e 
hena  wicakicipamnipi  kta,  cajepi 
wicayawapi  kin  iyecen. 

54  Wicota  kin  tankaya  tawa- 
yapi  kta  wicayaqu  kta,  qa  tona- 
na  on  tawayapi  cistiyedan  wica- 
yecage  kta  ;  otoiyohi  tona  ya- 
wapi  kin  eciyatanhan  taw  aye 
kta  e  qupi  kta. 

55  Hececa  esta  oeconna  eciya¬ 
tanhan  makoce  pamnipi  kta, 
ateyapi  wicoun  cajepi  eciyatan¬ 
han  tawayapi  kta. 

56  Oeconna  i  kin  eciyatanhan 
makoce  tawapi  wicakicipamnipi 
kta,  wicota  qa  tonana  otahe 
dan. 

57  Lewi  kin  wicayawapi  kin 
dena  eepi,  wicowazipi  kin  iyecen, 
Gerson  etanhan  Gersoni  wico¬ 
wazi  kin,  qa  Qohat  etanhan  Qo- 
hati  wicowazi  kin,  qa  Merari 
etanhan  Merari  wicowazi  kin. 

58  Lewi  wicowazipi  kin  dena 
eepi,  Libni  wicowazi  kin,  He- 
broni  wicowazi  kin,  Mahli  wi¬ 
cowazi  kin  Musi  wicowazi  kin  ; 
Qorahi  wicowazi  kin.  Unkan 
Qohat  Amram  kicitonpi. 

59  Unkan  Amram  tawicu  Jo- 
kebed  eciyapi,  Lewi  cunwintku, 

Egupta  ohna  he  Lewi  kicitonpi, 
unkan  he  Aaron  qa  Mowis  qa 
tawinohtinpi  Miriam  Amram  ki- 
citon. 

60  Unkan  Aaron  cinca  kin  Na- 
dab,  qa  Abihu,  Eleazar  qa  Ita- 
mar. 

61  Tuka  Nadab  qa  Abihu  peta 
tokeca  Jehowa  itokam  ahipi  qe- 
han  tapi. 

62  Unkan  kektopawinge  wi¬ 
kcemna  nonpa  sanpa  kektopa¬ 
winge  yamni  wicayawapi,  wica 
wi  wanjidan  aktonpi  owasin. 
Tuka  Israel  cinca  wicehna  ma¬ 
koce  tawayapi  wicaqupi  sni,  he- 
on  Israel  cinca  wicehna  wicaya¬ 
wapi  sni. 

63  Mowis  qa  Eleazar  wawayu¬ 
sna  kin  hena  wicayawapi,  Israel 
cinca  wicayawapi  qehan,  Mo- 
ab  makomdaye  ohna  Jordan  ica- 
hda  Jeriho  iyotakonza. 

64  Qa  wicehna  wicasta  Mowis 
qa  Aaron  wawayusna  kin  Israel 
cinca  Sina  hopuza  ohna  wicaya¬ 
wapi  qon  wanjidan  ope  sni. 

65  Hena  hopuza  ohna  tapi  kta 
Jehowa  kewicakiya  nakas,  hecen 
hena  etanhan  wanjidan  okapte 
sni,  Caleb  Jepune  cinhintku,  qa 
Josuwa  Nun  cinhintku  henana. 

WICOW OYAKE  27. 

1  Hehan  Josep  cinhintku  Ma¬ 
nage  wicowazi  kin  etanhan  Ma¬ 
nage  cinhintku  Makir  cinhintku 
Gilead  cinhintku  Heper  cinhin¬ 
tku  Tzelopehad  cunwintku  hi  pi, 
qa  Tzlopehad  cunwintku  cajepi 
kin  dena  eepi  :  Mahla  qa  Noya 
Hogla  Milka  qa  Tirza. 

2  Qa  Mowis  itokam  qa  Eleazar 
wawayusna  itokam,  qa  omniciye 
owasin  qa  itancanpi  itokam  itko- 
kipapi  wakeya  tiyopa  ekta  na- 
jinpi  qa  heyapi ; 

3  Ate  unyanpi  hopuza  ohna  ta 


WICOWOYAKE  28. 


tuka  omniciye  Jehowa  amnici- 
yapi  kin  ope  sni,  Qora  obe  kin 
he ;  tuka  iye  walitani  kin  on  ta, 
qa  cinca  wica  nica. 

4  Tokeca  ate  unyanpi  cinhin- 
tku  nica  heon  caje  kin  wicowa- 
zi  tawa  etanhan  kajujupi  kta 
be  ?  Ate  sunka  wicaye  cin  wice- 
lma  makoce  onspa  unqumiye. 

5  Unkan  token  ecawicakiconpi 
kta  Mowis  Jehowa  iwanga. 

6  Unkan  Jehowa  ie  ca  Mowis 
heciya, 

7  Tzelopehad  cunwintku  kin 
ecetuya  eyapi.  Ate  yapi  taraa- 
ga  kin  hena  ekta  iyopta  yaye  kta. 

8  Unkan  Israel  cinca  kin  he- 
cen  ewicayakiye  kta,  Wicasta 
wan  cinca  wica  nica  te  cinhan, 
maga  tawa  kin  cunwintku  ekta 
iyopte  yayapi  kta. 

9  Qa  cunwintku  nice  cinhan 
eincu  qa  sunkaku  maga  tawa  ya- 
qupi  kta. 

10  Qa  hunkawanjitku  nice  cin¬ 
han,  atkuku  hunkawanjitku  kin 
maga  tawa  yaqupi  kta. 

11  Qa  atkuku  hunkawanjitku 
nice  cinhan,  tuwe  wicowazi  ta¬ 
wa  etanhan  iye  cehpi  takuye 
hinca  kin  maga  tawa  yaqupi  kta  ; 
unkan  iye  he  tawaye  kta.  Wo- 
yaco  kin  de  Israel  cinca  owi- 
hanke  wanin  yuhapikta,  Jehowa 
Mowis  econ  si  kin  he  iyecen. 

12  Unkan  Jehowm  Mowis  heci¬ 
ya,  Abarim  he  kin  de  itanwan- 
kanhde  ye  da  makoce  Israel  cin¬ 
ca  kin  wicawaqu  kin  he  wanya- 
ka  wo. 

13  He  wandake  kta,  hehan 
nis  eya  oyate  nitawa  ekta  okipe 
niyanpi  kta,  Aaron  nicinye  oki¬ 
pe  yapi  kin  he  iyecen. 

14  Tzin  liopuza  ohna  mii  kin  ya- 
kipajinpi  oyate  kin  kigepi  qehan, 
istapi  en  mayaduwakanpi  sni, 
mini  ekta,  Kigepi  mini  kin  hee, 
Qades  ekta,  Tzin  hopuza  ohna. 


15  Unkan  Mowis  ie  ca  Jehowa 
heciya, 

16  Tokin  Jehowa  taku  wakan 
wicacehpi  toniyapi  owasin  wica- 
yuhe  cin  wicasta  wan  oyate  kin 
wicayuhe  si  kten. 

17  He  wicitokam  inanpe  kta, 
qa  wicitokam  ku  kta,  qa  inan¬ 
pe  wicaye  kta,  qa  hdi  wicaye 
kta,  hecen  Jehowa  taomniciye 
kin  tahin  wanunyanpi  waawan- 
yake  nica  iyececapi  kte  sni. 

18  Unkan  Jehowa  Mowis  heci¬ 
ya,  Josuwa  Nun  cinhintku  icu 
wo,  wicasta  kin  he  woniya  ohna 
yanka  qa  nape  aputaka  wo. 

19  Qa  Eleazar  wawayusna  ito- 
kam,  qa  omniciye  ocowasin  ito- 
kam,  najin  yakiye  kta,  qa  token 
econ  yasi  ldn  hena  wanyakapi 
kta. 

20  Qa  wowitan  nitawa  etanhan 
he  yaqu  kta,  hecen  Israel  cinca 
omniciye  owasin  he  nahonpi 
kta. 

21  Unkan  Eleazar  wawrayusna 
kin  iiokam  najin  kta  ;  unkan  he 
Jehowa  ikiciwange  kta,  iyoyam 
wicaya  woyaco  eciyatanhan,  lye 
i  kin  eciyatanhan  inanpapi  kta, 
qa  iye  i  eciyatanhan  hdipi  kta, 
iye  qa  nakun  Israel  cinca  owasin 
omniciye  ocowasin. 

22  Unkan  token  Jehowa  Mo¬ 
wis  econ  si  he  iyecen  econ,  qa 
Josuwa  icu  qa  Eleazar  wawa¬ 
yusna  itokam,  qa  omniciye  oco¬ 
wasin  itokam  najin  kiya. 

23  Q a  akan  nape  aputaka,  Je¬ 
howa  Mowis  eciye  ciqon  he  iye¬ 
cen. 

WICOWOYAKE  -28. 

1  Unkan  Jehowa  ie  ca  Mowis 
heciya, 

2  Israel  cinca  kin  wahokon  wi- 
cakiye  ca  hewicakiya  wo.  Wa- 
ktaya  unpo,  iyehantu  eca  woa- 
hi  mitawa,  woyute  mitawa  peta 

wosnapi  wastemna  wiciyokipi 
makahipi  kta. 

3  Qa  hewicayakiye  kta.  Peta 
wosnapi  Jehowa  yakahipi  kte 
cin  dee,  amnos  nonpa,  napin  za- 
nika,  waniyetu  wanjidan  wohu¬ 
hnahyapi  ohinniyan  anpetu  otoi- 
yohi. 

4  Amnos  wanji  hanhanna  eca 
wadusnapi  kta,  qa  amnos  inonpa 
kin  olitayetu  otahedan  ecanonpi 
kta. 

5  Qa  minha  on  aguyapi  mdu 
can  waksica  ohnaka  wanjidan, 
wihdi  bopanpi  wiyatke  ohnaka 
wanjidan  icicahiyapi. 

6  Wohuhnahyapi  ohinniyan  Si- 
na  he  en  kagapi,  peta  wosnapi 
wastemna  Jehowa  iyokipi. 

-7  Qa  toakastan  kin  amnos  wan¬ 
jidan  on  wiyatke  ohnaka  wanji¬ 
dan,  tipi  wakan  ohna  minisa  kin 
Jehowa  okicicastan  wo. 

8  Qa  amnos  inonpa  kin  ohtaye- 
tu  otahedan  wadusna  kta,  han- 
hanna  minha  kin  qa  woakastan 
kin  kici  yakage  kta,  peta  wo¬ 
snapi  wastemna  Jehowa  iyokipi. 

9  Unkan  anpetu  okihpapi  en 
amnos  nonpa  waniyetu  wanji¬ 
dan  zanika,  qa  aguyapi  mdu  can 
waksica  ohnaka  nonpa  wihdi  ici¬ 
cahiyapi,  minha  hee,  nakun  toa¬ 
kastan  kin. 

10  Anpetu  okihpapi  wohuhna- 
hyapi  kin  hee,  anpetu  okihpapi 
otoiyohi  on  ohinniyan  wohuhna- 
hyapi,  qa  toakastan  kici. 

11  Qa  wi  anpetu  tokaheya  kin 
en  wohuhnahyapi  Jehowa  yaka¬ 
hipi  kta,  tatanka  pte  wanunyan- 
pi  einca_  nonpa,  tamdoka  wanji¬ 
dan,  qa  amnos  sakowin  zanika. 

12  Qa  minha  kin  aguyapi  mdu 
can  waksica  ohnaka  yamni,  wi¬ 
hdi  icicahiyapi,  tatanka  otoiyohi 
on,  qa  tamdoka  on  minha  agujm- 
pi  mdu  can  waksica  ohnaka  non¬ 
pa,  wihdi  icicahiyapi. 

13  Qa  minha  amnos  otoiyohi 
on  aguyapi  mdu  can  waksica 
ohnaka  wanjidan,  wihdi  icicahi¬ 
yapi,  peta  wosnapi/ Wastemna 
Jehowa  iyokipi. 

14  Qa  toakastanpi  kin  minisa 
wiyatke  ohnaka  nonpa,  tatanka 
wan  on,  qa  wiyatke  ohnaka 
wranji  sanpa  hanke  tamdoka  kin 
on,  qa  wiyatke  ohnaka  wanjidan 
amnos  otoiyohi  on;  ornaka  wi 
otoiyohi  on  wi  toka  tanin  eca 
wohuhnahyapi  kin  hee, 

15  Nakun  tatokadan  mdoka 
wan  woahtani  wosnapi  Jehowa 
wakiyusnapi  kta,  ohinniyan 
wosnapi  kici,  qa  toakastan  kici. 

16  Unkan  wi  tokaheya  anpe¬ 
tu  iake  topa  en  woacaksin  Jeho¬ 
wa  kicagapi  kta. 

17  Unkan  wi  kin  he  anpetu 
iake  zaptan  en  Jehowa  wokici- 
hanpi  kta,  Anpetu  sakowin  agu¬ 
yapi  napohyapi  sni  yutapi  kta. 

18  Anpetu  tokaheya  en  wica- 
kicopi  wakan,  wayaka  wohtani 
takudan  econpi  kte  sni. 

19  Qa  peta  wosnapi  wohuhnah¬ 
yapi  wan  Jehowa  yakahipi  kta, 
tatanka  pte  wanunyanpi  cinca 
nonpa,  tamdoka  wranjidan,  qa 
amnos  waniyetu  wanjidan  sako¬ 
win,  niyepi  on  zanipike  kta. 

20  Qa  minhapi  aguyapi  mdu 
wihdi  icicahiyapi  can  waksica 
ohnaka  yamni  tatanka  otoiyohi 
on,  qa  tamdoka  on  can  waksica 
ohnaka  nonpa  yecagapi  kta. 

21  Qa  amnos  sakowin  on  can 
waksica  ohnaka  sakowin,  amnos 
otoiyohi  on  can  waksica  ohna¬ 
ka  wanjidan,  wicayecagapi  kta. 

22  Qa  tatokadan  wanjidan 
woahtani  wosnapi  akahpe  nici- 
yapi  kta. 

23  Hena  wosnapi  yakagapi  kta, 
hanhanna  wohuhnahyapi  kici, 
wohuhnahyapi  ohinniyan  kin  hee. 

24  Anpetu  sakowin  kin  anpetu 


WICOWOYAKE  29. 


otoiyohi  peta  tawote  wastemna 
Jehowa  iyokipi  yakagapi  kta, 
'  wohuhnaliyapi  ohinniyan  toakas- 
tan  kici  nakun  kagapi  kta. 

25  Unkan  anpetu  isakowin  en 
wicakicopi  wakan  duhapi  kta, 
wayaka  wohtani  takudan  eca- 
nonpi  kte  sni. 

26  Nakun  taku  tokaheya  suton 
anpetu  en  minha  teca  Jehowa 
yakahipi  eca,  anpetu  wakan  sa¬ 
kowin  owihanketa  wicakicopi 
wakan  duhapi  kta,  wayaka  wo- 
htani  takudan  ecanonpi  kte 
sni. 

27  Qa  wohuhnaliyapi  waste¬ 
mna  Jehowa  iyokipi  yakahipi 
kta,  tatanka  pte  wanunyanpi 
cinca  nonpa,  tamdoka  wanjidan, 
qa  amnos  waniyetu  wanjidan  sa- 
kowin. 

28  Qa  minliapi  aguyapi  mdu 
wihdi  icicahiyapi  can  waksica 
ohnaka  yamni  tatanka  otoiyohi 
on,  qa  can  waksica  ohnaka  non¬ 
pa  tamdoka  wan  on. 

29  Qa  can  waksica  ohnaka  sa- 
kowin  amnos  sakowin  on,  am¬ 
nos  otoiyohi  on  can  waksica 
ohnaka  wanjidan. 

30  Tatokadan  mdoka  wanjidan 
akahpe  niciyapi  kta  heon. 

31  Wohuhnaliyapi  ohinniyan, 
qa  taminha  kici,  hena  yakagapi 
kta,  woakastanpi  kin  nakun  ni- 
yepi  on  hena  zanipike  kta. 

WICOWOYAKE  29. 

1  Unkan  wi  isakowin,  wi  an¬ 
petu  tokaheya  en  wicakicopi 
wakan  duhapi  kta,  wayaka  wo- 
htani  takudan  ecanonpi  .kte  sni, 
anpetu  mazayahotonpi  wiyu- 
skinyan  hotonpi  kin  duhapi  kta. 

2  Qa  wohuhnaliyapi  wastemna 
Jehowa  iyokipi  yakagapi  kta, 
tatanka  wanji  pte  wanunyanpi 
cinca,  tamdoka  wanji,  amnos 


waniyetu  wanjidan  sakowin 
zanika. 

3  Qa  taminhapi  kin  aguyapi 
mdu  wihdi  icicahiyapi,  can  wa¬ 
ksica  ohnaka  yamni  tatanka 
kin  on,  qa  ohnaka  nonpa  tamdo¬ 
ka  on, 

4  Qa  amnos  sakowin  on  otoi¬ 
yohi  on  can  waksica  ohnaka 
wanjidan. 

5  Qa  tatokadan  mdoka  wanji¬ 
dan  woahtani  wosnapi  hee  aka¬ 
hpe  niciyapi  kta. 

6  Nakun  wi  wohuhnaliyapi  kin 
taminha  kici,  qa  ohinniyan  wo- 
liuhnahyapi  kin  taminha  kici, 
qa  toakastanpi  kin  woyaco  iye- 
cen,  peta  wosnapi  wastemna  Je¬ 
howa  iyokipi. 

7  Unkan  wi  isakowin  kin  he 
anpetu  iwikcemna  en  wicakico¬ 
pi  wakan  duhapi  kta,  qa  ninagi- 
pi  iyokisin  niciyapi  kta,  he  en 
wayaka  wohtani  takudan  eca¬ 
nonpi  kte  sni. 

8  Qa  wohuhnahyapi  wan  Jeho¬ 
wa  yecahipi  kta,  wastemna  wi- 
ciyokipi,  tatanka  ptewanunyan- 
pi  cinca  wanji,  tamdoka  wanji, 
amnos  waniyetu  wanjidan  sako¬ 
win  zanika  niyepi  on. 

9  Qa  minhapi  kin  aguyapi  mdu 
wihdi  icicahiyapi  can  waksica 
ohnaka  yamni  tatanka  wan  on, 
qa  can  waksica  ohnaka  nonpa 
tamdoka  wanjidan  kin  on. 

10  Qa  amnos  sakowin  on,  a- 
mnos  otoiyohi  on  can  waksica 
ohnaka  wanjidan. 

11  Tatokadan  mdoka  wanjidan 
woahtani  wosnapi  on,  nakun  aka¬ 
hpe  wicakiyapi  woahtani  wo¬ 
snapi,  qa  ohinniyan  wohuhnah¬ 
yapi  kin,  qa  minha  kin,  qa  toa¬ 
kastanpi  kin. 

12  Unkan  wi  isakowin  anpetu 
iake  zaptan  en  wicakicopi  wa¬ 
kan  duhapi  kta,  wayaka  wohta¬ 
ni  takudan  ecanonpi  kte  sni,  qa 

anpetu  sakowin  wohanpi  Jehowa 
oyecihanpi  kta. 

13  Qa  wohuhnahyapi  wan  Je¬ 
howa  yakahipi  kta,  peta  wosna- 
pi  wastemna  wiciyokipi,  tatanka 
ptewanunyanpi  cinca  wikcemna 
sanpa  yamni,  tamdoka  nonpa, 
amnos  waniyetu  wanjidan  ake- 
tom  zanipike  kta. 

14  Qa  taminhapi  aguyapi  mdu 
wihdi  icicahiyapi  can  waksica 
ohnaka  yamni  tatanka  otoiyohi 
on,  tatanka  iakeyamni  on,  qa  ta¬ 
mdoka  nonpa  on,  otoiyohi  on 
can  waksica  ohnaka  nonpa. 

15  Qa  amnos  aketopa  on,  a- 
mnos  otoiyohi  on  can  waksica 
ohnaka  wanjidan. 

16  Qa  tatokadan  mdoka  wanji¬ 
dan  woahtani  wosnapi,  nakun 
ohinniyan  wohuhnahyapi  kin, 
taminha  kin  qa  toakastan  kici. 

17  Qa  anpetu  inonpa  en  tatan¬ 
ka  ptewanunyanpi  cinca  wikce¬ 
mna  sanpa  nonpa,  tamdoka  non¬ 
pa,  amnos  waniyetu  wanjidan 
aketopa  zanipika. 

18  Qa  taminhapi  kin,  qa  toa¬ 
kastanpi  kin,  tatanka  on,  qa  ta¬ 
mdoka  on,  qa  amnos  on,  woyaco 
eciyatanhan  iyenakecapi  iyecen. 

19  Qa  tatokadan  mdoka  wanji¬ 
dan  woalitani  wosnapi,  nakun 
woliulinahyapi  ohinniyan,  qa 
minha  tawa,  qa  toakastanpi  kin. 

20  Qa  anpetu  iyamni  en  tatan¬ 
ka  akewanji,  tamdoka  nonpa, 
amnos  waniyetu  wanjidan  ake¬ 
topa  zanika. 

21  Qa  taminhapi,  kin  qa  toa¬ 
kastanpi  kin,  tatanka  on,  qa  ta¬ 
mdoka  on,  qa  amnos  on,  wToyaco 
eciyatanhan  iyenakecapi  iyecen. 

22  Qa  tatokadan  mdoka  wan¬ 
jidan  woahtani  wosnapi,  nakun 
wohuhnahyapi  ohinniyan,  qa 
minha  tawa,  qa  toakastan  kin. 

23  Qa  anpetu  itopa  en  tatanka 
wikcemna,  tamdoka  nonpa,  a- 

mnos  waniyetu  wanjidan  aketo¬ 
pa  zanika. 

24  Tatanka  on,  qa  tamdoka  on, 
qa  amnos  on  iyenakecapi,  ta¬ 
minhapi,  qa  toakastanpi  kin  wo¬ 
yaco  iyecen. 

25  Qa  tatokadan  mdoka  wan¬ 
jidan  woahtani  wosnapi,  nakun 
wohuhnahyapi  ohinniyan,  tamin¬ 
ha  kin,  qa  toakastan  kici. 

26  Qa  anpetu  izaptan  en  tatan¬ 
ka  napcinwanka,  tamdoka  non¬ 
pa,  amnos  waniyetu  wanjidan 
aketopa  zanika. 

27  Qa  tatanka,  qa  tamdoka,  qa 
amnos  iyenakecapi  on  taminha¬ 
pi,  qa  toakastanpi,  woyaco  eci¬ 
yatanhan. 

28  Qa  tatokadan  mdoka  woa¬ 
htani  wosnapi  wanjidan,  nakun 
wohuhnahyapi  ohinniyan,  qa  ta¬ 
minha,  qa  toakastan  kici. 

29  Qa  anpetu  isakpe  en,  tatan¬ 
ka  sahdogan,  tamdoka  nonpa, 
amnos  waniyetu  wanjidan  ake¬ 
topa  zanika. 

30  Qa  taminhapi,  qa  toakastan¬ 
pi  kin,  tatanka  on,  qa  tamdoka 
on,  qa  amnos  iyenakecapi  on, 
woyaco  eciyatanhan. 

31  Qa  tatokadan  mdoka  woa¬ 
htani  wosnapi  wanjidan,  nakun 
wohuhnahyapi  ohinniyan  kin, 
taminha  qa  toakastan  kici. 

32  Qa  anpetu  isakowin  en  ta¬ 
tanka  sakowin,  tamdoka  nonpa, 
amnos  waniyetu  wanjidan  ake¬ 
topa  zanika. 

33  Qa  taminhapi,  qa  toaka3- 
tanpi  kin  tatanka  iyenaka  on,  qa 
tamdoka  iyenaka  on,  qa  amnos 
iyenaka  on,  woyaco  eciyatan¬ 
han. 

34  Qa  tatokadan  mdoka  woa¬ 
htani  wosnapi  wanjidan,  nakun 
wohuhnahyapi  ohinniyan,  tamin¬ 
ha  kin  qa  toakastan  kici. 

35  Anpetu  isahdogan  en  omni- 
ciye  wakan  duhapi  kta,  wayaka 

I 


wolitani  takudan  ecanonpi  kte 
sni. 

36  Qa  wohuhnahyapi  peta 
wosnapi  wastemna  wiciyokipi 
Jehowa  yakahipi  kta,  tatanka 
wanji,  tamdoka  wanji,  amnos  wa- 
niyetu  wanjidan  sakowin  zani- 
ka. 


37  Tamil) liapi  qa  toakastanpi 
kin  tatanka  on,  qa  tamdoka  on, 
qa  amnos  iyenakecapi  on,  woya- 
co  eciyatanhan. 

38  Qa  tatokadan  mdoka  woa- 
htani  wosnapi  wanjidan,  nakun 
woliulinaliyapi  ohinniyan  kin, 
qa  taminlia  kin  toakastan  kici. 

39  Taku  odakapi  kin  qa  taku 
ikceya  wadusnapi  kin,  woliu¬ 
linaliyapi  nitawapi  on,  qa  minlia 
nitawapi  on,  qa  woakastanpi 
nitawapi  on,  qa  wopida  wosna¬ 
pi  nitawapi  on,  isanpa  wohanpi 
iyehantu  eca  hena  Jehowa  yeca- 
gapi  kta. 

40  Unkan  token  Jehowa  Mo- 
wis  econ  si  he  iyecen  Mowis 
Israel  cinca  kin  owicakiyaka. 


WICOWOYAKE  30. 

1  Unkan  Mowis  Israel  cinca 
wicoun  itancanpi  kin  hewicaki- 
ya,  Wicoie  Jehowa  econ  nisipi 
kin  dee. 

2  Wicasta  wan  woyake  wan 
Jehowa  okiyake  cinhan  qais  ta¬ 
ku  wakan  cajeyate  on  nagi  ihda¬ 
ske  cinhan,  oie  kin  ihduikceke 
kte  sni,  tuka  taku  i  kin  eciyatan¬ 
han  inanpe  cin  owasin  iyecen 
econ  kta. 

3  Unkan  winohinca  wan  wo¬ 
yake  wan  Jehowa  okiyake  cin¬ 
han,  qa  nahanhin  wikoska  atku- 
ku  ti  ohna  wicaske  on  ihdaske 
cinhan, 

4  Qa  atkuku  woyake  kin  qa 
wicaske  on  nagi  ihdaske  cin  he 
nahon,  qa  atkuku  inina  yanke 


cinhan  taku  oyake  cin  owasin 
suta  kta,  qa  wicaske  on  nagi  kin 
ihdaske  cin  owasin  ecetu  kta. 

5  Tuka  tohan  atkuku  woyake 
kin,  qa  wicaske  on  nagi  ihdaske 
cin  nahon,  anpetu  kin  he  en  te- 
hinda  kinhan,  ecetu  kte  sni,  qa 
atkuku  he  tehinda  kin  heon  Je¬ 
howa  kicicajuju  kta. 

6  Unkan  woyake  on  ihdaska, 
qais  iha  on  ecinsniyan  nagi  i- 
hdaske  cehan  wicasta  wan  he 
yuhe  cinhan  ; 

7  Qa  hihnaku  he  nahon,  qa 
anpetu  en  nahon  inina  yanke 
cinhan,  woyake  kin  ecetu  kta, 
qa  wicaske  on  nagi  kin  ihdaske 
cin  suta  kta. 

8  Tuka  hihnaku  tohan  nahon 
anpetu  kin  he  en  tehinda  kin¬ 
han,  woyake  kin  qa  taku  iha 
ecinsniyan  nayi  kin  ihdaske  cin 
he  yujuju  kta,  unkan  Jehowa  he 
kicicajuju  kta. 

9  Unkan  woyake  qa  taku  on 
wiwazica  qais  winohinca  ehpe- 
kiyapi  nagi  ihdaske  cin  owasin 
suta  kta. 

10  Unkan  hihnaKu  ti  kin  ohna 
oyake,  qais  taku  wakan  caje  ya- 
te  ca  wicaske  on  nagi  kin  ihda¬ 
ska  : 

11  Qa  hihnaku  nahon  esta 
inina  yanke  ca  tehinda  sni  kin¬ 
han,  woyake  kin  ecetu  kta,  qa 
wicaske  on  nagi  kin  ihdaske 
cin  owasin  suta  kta. 

12  Tuka  hihnaku  tohan  nahon 
taku  iha  kin  etanhan  inanpe  cin 
owasin  katinyan  yujuju  kinhan, 
woyake  kin,  qa  wdcaske  on  nagi 
ihdaske  cin  he  suta  kte  sni.  hi¬ 
hnaku  he  yujuju  he  on  Jehowa 
kicicajuju  kta. 

13  Woyake  owasin;  qa  nagi 
iyokisinye  kta  e  taku  wakan  ca¬ 
je  yate,  wicaske  owasin  hihna¬ 
ku  yasuta  okihi,  qa  yajuju  okihi. 

14  Tuka  hihnaku  anpetu  wan- 

ji  qa  anpetu  iyokihe  katinyan 
iniria  yanka  cinhan,  taku  oyake 
owasin,  qa  wicaske  on  ihdaske 
oin  owasin  hena  yasuta,  hena 
naRon  qehan  anpetu  kin  he  en 
inina  yanka  nakas. 

15  Tuka  naRon  kin  iyohakam 
hena  katinyan  yajuju  kinhan 
winyan  walitanikin  hihnakuyu- 
he  kta. 

16  Wokage  wieasta  wan,  qa 
tawicu  otahedan,  qa  wieasta 
ateyapi  qa  cunwintku  wikoska 
atkuku  ti  ohna  yanke  cin  otahe¬ 
dan,  Jehowa  Mowis  eciye  cin 
hena  eepi. 

WICOWOYAKE  31. 

1  Unkan  Jehowa  ie  ca  Mowis 
heciya, 

2  Israel  cinca  on  Midiyani  to- 
kicon  wicaya  wo,  ohakam  oya- 
te  nitawa  ekta  okipe  niyanpi 
kta. 

3  Unkan  Mowis  ie  ca  oyate 
kin  hewicakiya,  Niyepi  etanhan 
ozuye  yapi  kta  e  wieasta  wipe 
kiton  wicaya  po,  unkan  Midiya¬ 
ni  azu  wicayapi  kta,  hecen  Je¬ 
howa  on  Midiyani  en  watoye- 
conpi  kta. 

4  Israel  wicoun  owasin  etan¬ 
han  wicoun  otoiyohi  etanhan 
kektopawinge  wanjidan  ozuye 
ye  wicayasipi  kta. 

5  Unkan  Israel  kektopawinge 
etanhan  wicoun  iyohi  etanhan 
kektopawinge  wan,  kahnigapi, 
kektopawinge  akenonpa  ozuye 
on  wipe  kitonpi. 

6  Unkan  Mowis  wicoun  i}7ohi 
etanhan  kektopawinge  wan  ozu¬ 
ye  ye  wicasi  nakun  Pinehas 
Eleazar  Wawayusna  cinhintku 
kin  ozuye  yesi,  qa  taku  on  tipi 
wakan  kicanyanpi,  qa  mazayaho- 
tonpi  on  panyanhanhan  yaho- 
tonpi  kin  nape  kin  ohna. 

7  Unkan  Midiyani  kin  azu  wi¬ 
cayapi,  Jehowa  Mowis  econ  si 
kin  he  iyecen,  qa  tona  wica 
owasin  wicaktepi. 

8  Qa  wicaktepi  iyahna  Midi¬ 
yani  wicastayatapi  kin  wicakte- 
pj.  Ewi,  qa  Reqem,  qa  Tzur,  qa 
Hur,  qa  Reha  Midiyani  wicasta¬ 
yatapi  zaptan,  nakun  Balam  Be- 
yor  cinhintku  canhpi  on  kte- 
pi. 

9  Unkan  Israel  cinca  kin  Midi¬ 
yani  winohinca  kin,  qa  sicecapi 
kin,  wayaka  iwicacupi,  nakun 
tawanunyanpi  pte  taRinca  ko 
owasin,  qa  taku  yuhapi  kin  owa¬ 
sin  kipi. 

10  Qa  otonwe  ohna  ounyanpi 
qon  owasin,  qa  taconkaskepi 
owasin  peta  on  RuRnaRyapi. 

11  Unkan  taku  kipi  kin  owa¬ 
sin  icupi,  wieasta  woteca  koya. 

12  Qa  wayaka  qa  taku  icupi, 
qa  taku  kipi  owasin  hdohdapi, 
Mowis  ekta,  qa  Eleazar  wawa¬ 
yusna  ekta,  qa  Israel  cinca  o- 
mniciye  ocowasin  ekta,  wicoti 
kin  ekta  ;  he  Moab  makomdaya 
ohna  un,  Jordan  icahda  JeriRo 
iyotakonza. 

13  Unkan  Mowis  qa  Eleazar 
wawayusna  kin,  qa  omniciye 
itancan  wicaye  cin  owasin  itko- 
wicakipe  kta  wicoti  itankan 
inanpapi. 

14  Unkan  Mowis  ozuye  mde- 
tanhunkapi  kektopawinge  itan- 
canpi,  qa  opawinge  itancanpi 
obe  ozuye  etanhan  hdipi  kin 
canniye  wicaya. 

15  Qa  Mowis  hewicakiya,  Win- 
yanpi  kin  owasin  ni  wicayaya- 
pi  he  I 

16  Inyun  hena  Balam  oie  eci- 
yatanhan  Israel  cinca  kin  Jeho¬ 
wa  kipajin  wicakiyapi,  Peyor 
wicoie  en,  heon  Jehowa  taomni- 
ciye  en  makosice  yukan. 

17  Heon  wanna  siceca  ehna 

tona  wica  owasin  wicatke  po,  qa 
winohinca  tona  wicasta  kici 
wankapi  on  wicasta  sdonyapi 
owasin  wicakte  po. 

18  Taka  siceca  winyanpi  wi¬ 
casta  sdonyapi  sni,  qa  wica  kici 
wankapi  sni  hena  niyepi  on  ni 
wicayapo. 

19  Qa  niyepi  anpetu  sakowin 
wicoti  itankan  yankapo,  qa  to¬ 
na  wicanagi  wan  ktepi  owasin, 
qa  tona  wicatancan  ta  icahtaka- 
pi  owasin  anpetu  iyamni  en,  qa 
anpetu  isakowin  en  ihduskapo, 
qa  wayaka  duhapi  kin  hena  wi- 
cayuska  po. 

20  Qa  heyake  owasin,  qa  taku 
kasta  taha  on  kagapi,  qa  tato- 
kadan  hin  on  kagapi,  qa  can  on 
kagapi  hduska  po. 

21  Unkan  Eleazar  wawayusna 
kin  ozuye  wicasta  wokicize 
etanhan  hdipi  kin  hewicakiya, 
Woope  wokage  Jehowa  Mowis 
eciye  cin  dee. 

22  Awicakehan  mazaskazi,  qa 
mazaska,  qa  mazasa,  qa  maza- 
sapa,  qa  mazaskasdoyapi  kin,  qa 
mazasu, 

23  Taku  kasta  peta  ohna  opta 
ya  okihi  he  peta  iyopte  yayapi 
kta  ;  nakun  wipakintapi  mini  on 
pakintapi  kta,  hecen  ska  kta,  qa 
taku  peta  en  ye  kta  okihi  sni 
kin  he  owasin  minin  iyopte  ya¬ 
yapi  kta. 

24  Qa  anpetu  isakowin  en  he¬ 
yake  kin  hdujajapo,  qa  ihduska¬ 
po,  qa  ohakam  wicoti  en  yahipi 
kta. 

25  Unkan  Jehowa  ie  ca  Mo¬ 
wis  heciya, 

26  Ozuye  ipi  taku  icupi  kin 
wicasta  wanunyanpi  koya  yawa 
wo,  niye  qa  Eleazar,  qa  omni- 
ciye  ateyapi  otokapapi  kin. 

27  Qa  taku  icupi  kin  yapamni 
kta,  obe  kizapi  kta  ozuye  ipi  kin 
hena  lianke  wicayaqu  kta,  qa 


omniciye  ocowasin  hanke  wica¬ 
yaqu  kta. 

28  Qa  ozuye  obe  wicasta  kizapi 
kta  iyayapi  kin  hena  etanhan 
Jehowa  on  onspa  kosyaye  kta, 
opawinge  zaptan  etanhan  wiea- 
nagi  wanjidan  iyacu  kta,  wicas¬ 
ta  etanhan,  nakun  pte  etanhan, 
qa  sonsonna  etanhan,  qa  tahinca 
etanhan. 

29  Hanke  tawapi  etanhan  Je¬ 
howa  tawokosyapi  kin  iyacu 
kta,  qa  Eleazar  wawayusna  kin 
yaqu  kta. 

30  Unkan  Israel  cinca  hanke 
tawapi  etanhan  wikcemna  za¬ 
ptan  etanhan  wanjidan  iyacu 
kta,  wicasta  etanhan,  qa  pte 
etanhan,  qa  sonsonna  etanhan, 
qa  tahinca  etanhan,  wanunyan¬ 
pi  owasin  etanhan,  qa  hena  Le¬ 
wi  Jehowa  toti  kin  awanyakapi 
kin  wicayaqu  kta. 

31  Unkan  token  Jehowa  Mo¬ 
wis  econ  si  hecen  Mowis  qa 
Eleazar  econpi. 

32  Unkan  taku’  icupi  ihe  cin 
oyate  ozuye  ipi  taku  kipi  kin  he 
tahinca  kektopawinge  opawinge 
sakpe  sanpa  kektopawinge  wi¬ 
kcemna  sakowin,  sanpa  kekto¬ 
pawinge  zaptan. 

33  Qa  pte  kektopawinge  wi¬ 
kcemna  Sakowin  sanpa  kektopa¬ 
winge  nonpa. 

34  Qa  sonsonna  kektopawinge 
wikcemna -sakpe  sanpa  kektopa¬ 
winge  wanjidan. 

35  Qa  wicanagi  wicinyanpidan 
wica  kici  wankapi  eciyatanhan 
wicasta  sdonyapi  sni,  winyan 
wicanagi  owasin  kektopawinge 
wikcemna  yamni  sanpa  kekto¬ 
pawinge  nonpa. 

36  Qa  he  hanke  obe  ozuye  ipi 
wopamni  tawapi  kin  tahinca  ya- 
wapi  kin  etanhan  kektopawinge 
opawinge  yamni  sanpa  kekto¬ 
pawinge  wikcemna  yamni  san- 

pa  kektopawinge  sakowin  sanpa 
opawinge  zaptan. 

37  Qa  tahinca  etanhan  .Tehowa 
onspa  tawa  kin  opawinge  sakpe 
sanpa  wikcerana  sakowin  sanpa 
zaptan. 

38  Qa  pte  kektopawinge  wi¬ 
kcemna  yamni  sanpa  kektopa¬ 
winge  sakpe,  qa  Jehowa  onspa 
tawa  wikcemna  sakowin  sanpa 
nonpa. 

39  Qa  sonsonna  kektopawinge 
wikcemna  yamni  sanpa  opawi¬ 
nge  zaptan,  qa  Jehowa  onspa 
tawa  wikcemna  sakpe  sanpa 
wanjidan 

40  Qa  wicanagi  kektopawinge 
wikcemna  sanpa  kektopawinge 
sakpe,  qa  hena  etanhan  Jehowa 
onspa  tawa  wicanagi  wikcemna 
yamni  sanpa  nonpa. 

41  Unkan  Mowis  Jehowa  on¬ 
spa  tawa  w7okosyapi  kin  Eleazar 
wawayusna  kin  qu,  Jehowa  Mo¬ 
wis  econ  si  kin  he  iyecen. 

42  Unkan  Israel  cinca  hanke 
tawapi  wicasta  ozuye  ipi  kin 
etanhan  Mowis  icu  qon  etan¬ 
han: 

43  Wanna  omniciye  hanke  ta¬ 
wapi  kin  tahinca  etanhan  kekto¬ 
pawinge  opawinge  yamni  sanpa 
kektopawinge  wikcemna  yamni 
sanpa  kektopawinge  sakowin 
sanpa  opawinge  zaptan. 

44  Qa  pte  kektopawinge  wi¬ 
kcemna  yamni  sanpa  kektopa¬ 
winge  sakpe. 

45  Qa  sonsonna  kektopawinge 
wikcemna  yamni  sanpa  opawin¬ 
ge  zaptan. 

46  Qa  wicanagi  kektopawinge 
wikcemna  sanpa  kektopawinge 
sakpe. 

47  Unkan  Mowis  Israel  cinca 
hanke  tawapi  kin  etanhan  taku 
icu  wikcemna  zaptan  etanhan 
wanjidan  icu,  wicasta  etanhan, 
qa  wanunyanpi  etanhan,  qa  he- 

na  Lewi  Jehowa  toti  awanyaka- 
pi  kin  wicaqu,  Jehowa  Mowis 
econ  si  kin  he  iyecen. 

48  Unkan  ozuye  kektopawinge 
mdetanhunkapi,  kektopawinge  i- 
tancanpi,  qa  opawinge  itancanpi 
kin  Mowis  ekta  hi  pi : 

49  Qa  Mowis  heeiyapi,  Nita- 
okiye  wicasta  unnapepi  ihukuya 
okicize  ekta  ipi  kin  henawicun- 
yawapi,  qa  unkiyepi  etanhan  wi¬ 
casta  wanjidan  aokpani. 

50  Heon  woahi  wan  Jehowa  un- 
kahipi  wicasta  otoiyohi  maza- 
skazi  oinpi  iyeye  cin,  mazaici- 
caliilia,  qa  mazahuhu,  mazanap- 
cupe,  oinpi,  qa  maza  sip  to,  na- 
giakahpe  unkiciyapi  kta  Jehowa 
itokam. 

51  Unkan  Mowis  qa  Eleazar 
taku  mazaskazi  on  kagapi  owa- 
sin  hena  etanhan  icupi. 

52  Mazaskazi  wokosyapi  Jeho¬ 
wa  ekta  kosyapi  kin  he  seqel 
kektopawinge  akesakpe  sanpa 
opawinge  sakowin  sanpa  wikce¬ 
mna  zaptan  henakeca,  kektopa¬ 
winge  itancanpi  qa  opawinge 
itancanpi  etanhan. 

53  Qbe  wicasta  kin  otoiyohi 
iye  on  taku  ki. 

54  Unkan  Mowis  qa  Eleazar 
wawayusna  kin  mazaskazi  kin 
icupi  kektopawinge,  qa  opawin¬ 
ge  itancanpi  etanhan,  qa  itkoki- 
papi  wakeya  en  ahipi,  Israel  cin¬ 
ca  on  wokiksuye  Jehowa  ito¬ 
kam. 

WICQWOYAKE  32. 

1  Unkan  Ruben  cinca  qa  Gad 
cinca  kin  wanunyanpi  ota  yuha- 
pi,  ota  hinca,  qa  Jazer  makoce 
kin,  qa  Gilead  makoce  kin  wan- 
yakapi,  qa  inyun  makoce  kin  he 
wanunyanpi  makoce  heca. 

2  Qa  Gad  cinca  qa  Ruben  cin¬ 
ca  upi,  qa  Mowis  qa  Eleazar 

wawayusna  kin,  qa  omniciye 
itancanpi  kin  hewicakiyapi ; 

3  Atarot,  qa.  Dibon,  qa  Jazer 
qa  Nimra,  qa  Hesbon,  qa  Eleale, 
qa  &ebam,  qa  Nebo,  qa  Beon. 

4  Makoce  Jehowa  Israel  omni¬ 
ciye  itokam  kastake  cin,  he  wa- 
nunyanpi  on  makoce  waste  liin- 
ca,  qa  nitaokiye  wanunyanpi  yu- 
hapi. 

5  Niista  kin  en  woiyokipi  iye- 
unyanpi  kinhan,  makoce  kin  he 
nitaokiye  unqumiye,  tawa  un- 
yanpi,  kta,  qa  Jordan  akasanpa 
unyanpi  kte  sni,  eyapi. 

6  Unkan  Mowis  Gad  cinca,  qa 
Ruben  cinca  kin  hewicakiya, 
Nihunkawanjipi  wokicize  ekta 
yapi,  qa  niyepi  den  yakidotan- 
kapi  kta  he  1 

7  Tokeca  Israel  cinca  cantepi 
kin  wankadan  yakagapi  1  hecen 
makoce  Jehowa  wicaqu  kin  en 
iyoptapi  kte  sni. 

8  Niyatepi  Qades  Barneya 
etanhan  makoce  iwanyag  ye  wi- 
cawasi  qehan  hecen  econpi. 

9  Hehan  Eskol  kaksiza  ekta 
ipi,  qa  Israel  cinca  canwankapi- 
dan  wicakagapi,  heon  makoce 
Jehowa  wicaqu  kin  he  ekta  ipi 
sni. 

10  Unkan  anpetu  kin  he  en  Je¬ 
howa  canniye  ca  caje  ihdate 
konze  ca  heya, 

11  Wicasta  waniyetu  wikce- 
mnanonpa  aktonpi  Egupta  etan¬ 
han  itanwankanhde  upi  kin  hena 
makoce  Aberaham  qa  Izak  qa 
Jakob  konza  ewicawakiye  ciqon 
he  wanyakapi  kte  sni,  ocowa- 
sin  omapapi  sni  nakas. 

12  Kaleb  Jepune  Qenizi  kin, 
qa  Josuwa  Nun  cinhintku  hena- 
na,  hena  Jehowa  iyohakam  yu- 
stanpi  nakas. 

13  Unkan  Jehowa  Israel  can¬ 
niye  wicaya,  unkan  liopuza 
ohna  waniyetu  wikcemna  topa 


ihdakapi,  wicoicage  Jehowa  ista 
kin  en  taku  sica  econpi  kin 
hena  sotapi  kin  hehanyan. 

14  Unkan  inyun  niyatepi  hee- 
kiya  wicasta  wahtanipisa  wicoi¬ 
cage  nayajinpi,  qa  Jehowa  Is¬ 
rael  canniye  wicaye  cin  he  san- 
pa  tanka  yakagapi  kta. 

15  Tuka  iye  etanhan  nihdam- 
napi  kinhan,  ake  liopuza  en  yan- 
ke  wicaye  kta,  qa  oyate  kin  de 
owasin  awihnuni  wicayayapi 
kta. 

16  Unkan  ikiyedan  hipi  qa  he- 
ciyapi,  Deciya  takinca  wanun¬ 
yanpi  tipi  wicunkicagapi  kta,  qa 
unkicincapi  otonwe  wicunkica¬ 
gapi  kta. 

17  Qa  unkiyepi  wipe  kiton  wa- 
ditagya  Israel  cinca  wdcitokam 
unyanpi  kta,  tukten  yakonpi  kta 
ekta  hiyuwicunyanpi  kin  hehan¬ 
yan,  tuka  siceca  unkitaAvapi 
otonwe  aconkaskayapi  ohnaiyo- 
tankapi  kta,  oyate  makoce  kin 
den  unpi  kin  heon  etanhan. 

18  Israel  cinca  otoiyohi  maga 
tawa  tawaye  sni  kin  hehanyan 
untipi  en  unhdipi  kte  sni. 

19  Qa  hena  om  Jordan  akasan¬ 
pa  takudan  tawa  unyanpi  kte 
sni,  Jordan  itato  wiyohiyanpata 
ektakiya  maga  unkitawapi  yanke 
nakas. 

20  Unkan  Mowis  hewicakiya, 
Token  ehapi  hecen  ecanonpi 
kinhan,  Jehowa  itokam  wipe  ki¬ 
ton  ozuye  dapi  kinhan, 

21  Qa  otoiyohi  wipe  kiton  Je¬ 
howa  itokam  Jordan  akasanpa 
idadapi,  iye  itokapa  tanhan  to- 
ka  wicaye  cin  nape  wicaye  cin 
hehanyan. 

22  Qa  makoce  Jehowa  itokam 
ktepidan,  qa  ohakam  yahdipi 
kinhan,  Jehowa  itokam,  qa  Is¬ 
rael  itokam  iyaonpepicasni  yaun- 
pi  kta,  qa  Jehowa  itokam  ma¬ 
koce  kin  de  tawa  yayapi  kta. 

23  Tuka  hecen  ecanonpi  sni 
kinhan,  inyun  Jehowa  awaya- 
htanipi,  qa  wayahtanipi  kin  iye- 
niyanpi  kta  sdonyapo. 

24  Siceca  nitawapi  on  otonwe 
icicagapo,  qa  taliinca  nitawa¬ 
pi  tipi  wicakicagapo,  qa  taku 
niihapi  etanhan  inanpe  cin 
econpo. 

25  Unkan  Gad  cinca,  qa  Ru¬ 
ben  cinca  iapi,  qa  Mowis  heci- 
yapi,  Token  Itancan  unyanpi 
eye  cin  ecen  econkunpi  kta. 

26  Unkicincapi  unkitawicupi, 
taliinca  unkitawapi,  qa  wanun- 
yanpi  unkitawapi  owasin,  heciya 
Gileyad  otonwe  en  yakonpi  kta. 

27  Tuka  nitaokiye  wipe  kiton 
obe  owasin  Jehowa  itokam  wo- 
kicize  ekta  iyounptapi  kta,  itan¬ 
can  unyanpi  eye  cin  iyecen. 

28  Unkan  Mowis  hena  on  Elea- 
zar  wawayusna  kin  qa  Josuwa 

'  Nun  cinhintku  kin,  qa  Israel 
cinca  wicoun  ateyapi  itancanpi 
kin  wahokonwicakiya. 

29  Qa  Mowis  hewicakiya,  Gad 
cinca,  qa  Ruben  cinca  wipe  ki- 
tonpi  owasin  niyepi  ora  Jehowa 
itokam  wokicize  ekta  iyoptapi, 
qa  nitokam  makoce  ktepidan 
kinhan,  Gileyad  makoce  kin  ta- 
wayapi  kta,  e  wicayaqupi  kta. 

30  Tuka  wipe  kiton  niyepi  om 
iyoptapi  sni  kinhan,  niyepi  e- 
hna  Kanan  makoce  onspa  tawa- 
yapi  kta. 

31  Unkan  Gad  cinca,  qa  Ruben 
cinca  ayuptapi,  qa  heyapi,  Taku 
Jehowa  nitaokiye  unkekiyapi  he 
econkunpi  kta. 

32  Unkiyepi  wipe  kiton  Jeho¬ 
wa  itokam  Kanan  makoce  ekta 
iyounptapi  kta,  hecen  Jordan 
iitato  makoce  kin  tawa  unyanpi 
kta. 

33  Unkan  Mowis  Gad  cinca, 
qa  Ruben  cinca,  qa  Josep  cinhin¬ 
tku  Manase  wicoun  hanke,  Si- 

hon  Amori  wicastayatapi  kin 
makoce  idake  cin  he,  qa  Og 
Basan  wicastayapi  makoce  ida¬ 
ke  cin,  makoce  otonwe  kin,  qa 
otonwe  ihduksan  makoce  wan- 
ke  cin  wicaqu. 

34  Unkan  Gad  cinca  kin  oton¬ 
we  kagapi  Dibon,  qa  Atarot,  qa 
Aroyer, 

35  Qa  Aterot-^opan,  qa  Jazer, 
qa  Jogbeha. 

36  Qa  Bet-Nimra,  qa  Bet-Ha- 
ran,  otonwe  conkaskeyapi,  na- 
kun  tahinca  tipi  kagapi. 

37  Unkan  Ruben  cinca  kin 
Hesbon,  qa  Eleale,  qa  Qireyata- 
im  kagapi, 

38  Nakun  Nebo,  qaBayal  Me- 
yon,  caje  yatokecapi,  qa  Sibma, 
qa  otonwe  kagapi  cajepi  kin  ca- 
jehdatapi. 

39  Unkan  Manase  cinhintku 
Makir  cinca  kin  Gileyad  ekta 
ipi,  qa  he  icupi,  qa  Amori  hen 
tipi  kin  nape  wicayapi. 

40  Unkan  Mowis  Gileyad  ma¬ 
koce  Manase  cinhintku  Makir 
cinca  kin  wicaqu,  unkan  hen  iyo- 
tankapi. 

41  Unkan  Manase  cinhintku 
.Tair,  wicotipi  kin  ekta  i  qa  hena 
icu,  qa  hena  Ilawot-Jair  (Jair  to- 
tonwe)  eya  caje  yata. 

42  Unkan  Noba  Qenat  ekta  i 
qa  icu,  nakun  otonwe  ciqadan 
eunksi  wicaya,  qa  he  Noba  eya 
cajeyata  iye  caje  eciyatanhan. 

WICOWQYAKE  33. 

1  Israel  cinca  obe  tawapi  iye¬ 
cen  Egupta  makoce  etanhan 
inanpapi,  Mowis  qa  Aaron  nape 
kin  ihukuya,  oihdakapi  kin  dena 
eepi. 

2  Unkan  inanpapi  kin  ihdaka- 
pi  iyecen,  Jehowa  i  kin  eciya¬ 
tanhan  Mowis  owa,  qa  ihdakapi 
inanpapi  eciyatanhan  dena  eepi. 

3  Unkan  wi  tokaheya  en  wi 
anpetu  iakezaptan  en  Rameses 
etanhan  ihdakapi,  woacaksin 
ihanhanna,  Israel  cinca  nape  yu- 
wankan  icupi  inanpapi,  Egupton 
owasin  wanyakapi. 

4  Unkan  Egupton  tona  iyepi 
etanhan  Jehowa  wicakastaka, 
caskepi  owasin  wicahnakapi,  na- 
kun  taku  wakan  dapi  kin  Jeho¬ 
wa  woyaco  ecawicakicon. 

5  Unkan  Israel  cinca  Rameses 
etanhan  ihdakapi,  qa  Sukot  (o- 
hanzihdepi)  ekta  etipi. 

6  Unkan  Sukot  etanhan  ihda¬ 
kapi,  qa  Etam  ekta  etipi,  he  ho- 
puza  ihanke  ekta  yanka. 

7  Unkan  Etam  etanhan  ihda¬ 
kapi  qa  ihdamnapi  Pi-Hahirot 
ektakiya,  he  Bayal  Tzepon  ito- 
kam  yanka,  qa  Migdol  (Conka- 
ske)  itokam  etipi. 

8  Unkan  Hahirot  itokapa  tan- 
han  ihdakapi,  qa  mde  cokaya 
iyoptapi,  hopuza  ekta,  qa  Etam 
hopuza  ohna  anpetu  yamni  ihda¬ 
kapi,  qa  Mara  en  etipi. 

9  Unkan  Mara  etanhan  ihdaka¬ 
pi,  qa  Elim  en  etipi,  qa  Elim  o- 
hna  miniyowe  akenonpa,  qa  ta- 
mar  can  wikcemna  sakowin,  qa 
hen  ticagapi. 

10  Unkan  Elim  etanhan  ihda¬ 
kapi  qa  Mde  sa  icahda  etipi. 

11  Unkan  Mde  sa  etanhan  ihda¬ 
kapi  qa  Sin  hopuza  ohna  etipi. 

12  Unkan  Sin  hopuza  etanhan 
ihdakapi  qa  Dopqa  ohna  etipi. 

13  Unkan  Dopqa  etanhan  ihda¬ 
kapi  qa  Alus  ohna  etipi. 

14  Unkan  Alus  etanhan  ihda¬ 
kapi  qa  Repidim  ohna  etipi,  qa 
hen  mini  yatkanpi  kta  wanica. 

15  Unkan  Repidim  etanhan 
ihdakapi  qa  Sina  hopuza  ohna 
etipi. 

16  Unkan  Sina  hopuza  etanhan 
ihdakapi  qa  Qibrot-Hatawa  o- 
hna  etipi. 


17  Qa  Qibrot-Hatawa  etanhan 
ihdakapi  qa  £latzerot  ohna  etipi. 

18  Qa  Hatzerot  etanhan  ihda¬ 
kapi  qa  Ritma  ohna  etipi. 

19  Unkan  Ritma  etanhan  ihda¬ 
kapi  qa  Rimmon-Parets  ohna 
etipi. 

20  Unkan  Rimmon-Parets  e- 
tanhan  ihdakapi  qa  Libna  ohna 
etipi. 

21  Unkan  Libna  etanhan  ihda¬ 
kapi  qa  Risa  ohna  etipi. 

22  Unkan  Risa  etanhan  ihda¬ 
kapi  qa  Qehelata  ohna  etipi. 

23  Unkan  Qehelata  etanhan 
ihdakapi,  qa  &aper  he  kin  ekta 
etipi. 

24  Unkan  &aper  he  etanhan 
ihdakapi  qa  Harada  ohna  etipi. 

25  Unkan  Harada  etanhan  i- 
hdakapi  qa  Maqhelot  ohna  etipi. 

26  Unkan  Maqhelot  etanhan 
ihdakapi  qa  Tahat  ohna  etipi. 

27  Unkan  Tahat  etanhan  ihda¬ 
kapi  qa  Tarah  ohna  etipi. 

28  Unkan  Tarah  etanhan  ihda¬ 
kapi  qa  Mitqa  ohna  etipi. 

29  Unkan  Mitqa  etanhan  ihda¬ 
kapi  qa  Hasmona  ohna  etipi. 

30  Unkan  Hasmona  etanhan 
ihdakapi,  qa  Moserot  ohna  etipi. 

31  Unkan  Moserot  etanhan 
ihdakapi  qa  Bene-Jaaqan  ohna 
etipi. 

32  Unkan  Bene-Jaaqan  etanhan 
ihdakapi  qa  Hor-Hagidgad  (wa- 
kinyan  ti  kin)  ekta  etipi. 

33  Unkan  Hor-Hagidgad  etan¬ 
han  ihdakapi  qa  Jotbata  ohna 
etipi. 

34  Unkan  Jotbata  etanhan  i- 
hdakapi  qa  Abrona  ohna  etipi. 

35  Unkan  Abrona  etanhan  i- 
hdakapi  qa  Etzion-Gaber  (wica- 
sta  eankahu)  ekta  etipi. 

36  Unkan  Etzion-Gaber  etan¬ 
han  ihdakapi  qa  Tzin,  Qades 
hee,  hopuza  ohna  etipi. 

37  Unkan  Qades  etanhan  ihda- 

249 


WICAYAWAPI, 


kapi,  qa  Hor  lie  kin  ekta  etipi, 
Edom  makoce  ihanke  ekta. 

38  Unkan  Jehowa  i  eciyatan- 
han  Aaron  wawayusna  kin  Hor 
lie  kin  akan  itanwankanhde  i, 
qa  hen  ta,  Israel  cinca  Egupta 
makoce  etanhan  hdinanpapi  wa- 
niyetu  wikcemna  topa  wi  iza- 
ptan  anpetu  tokaheya  en. 

39  Qa  Aaron  waniyetu  opawi- 
nge  sanpa  wikcemna  nonpa  san- 
pa  yamni  tonpi  ehantanhan  Hor 
lie  kin  en  ta. 

40  Hehan  Arad  wicastayatapi 
Kanani  kin  Kanan  makoce  ito- 
kaga  en  ounye  cin  Israel  cinca 
upi  kin  nahon. 

41  Unkan  Hor  lie  kin  etanhan 
ihdakapi  qaTzalmona  ohna  etipi. 

42  Unkan  Tzalmona  etanhan 
ihdakapi,  qa  Punon  ohna  etipi. 

43  Unkan  Punon  etanhan  ihda¬ 
kapi  qa  Obot  ekta  etipi. 

44  Unkan  Obot  etanhan  ihda¬ 
kapi  qa  Ije-Abarim  Moab  ma¬ 
koce  ihanke  ekta  etipi. 

45  Unkan  Ije-Abarim  etanhan 
ihdakapi  qa  Dibon-Gad  ohna  eti¬ 
pi. 

46  Unkan  Dibon-Gad  etanhan 
ihdakapi  qa  Almon  ohna  Dibla- 
taim  ektakiya  etipi. 

47  Unkan  Almon  Diblataim 
ektakiya  tanhan  ihdakapi  qa 
Abarim  he  ohna,  Nebo  itokam 
etipi. 

48  Unkan  Abarim  he  etanhan 
ihdakapi  qa  Moab  makomdaye 
Jordan  icahda  Jeriho  iyotakons 
etipi. 

49  Unkan  Jordan  icahda  Bet 
JesimoQ  etanhan  Abel  (Woiyo- 
kisica)  Sitim  ekta  Moab  mako- 
mdaya  ohna  etipi. 

50  Unkan  Moab  makomdaya 
ohna  Jordan  icahda  Jeriho  iyo¬ 
takons  Jehowa  ie  ca  Mowis  he- 
ciya, 

51  Ie  ca  Israel  cinca  kin  hewica- 

kiya  wo,  Kanan  makoce  ekta 
Jordan  iduwegapi  kinhan ; 

52  Makoce  ounyanpi  owasin 
nitok'apa  tanhan  nape  wicayaya- 
pi  kta,  qa  wakagapi  owapi  tawa- 
pi  kin  owasin  awihnuni  y  ay  a  pi 
kta,  qa  wakagapi  sdoyapi  tawa- 
pi  kin  owasin  ihang  yayapi  kta, 
qa  tawahnawosnapi  kin  owasin 
dujujupi  kta. 

53  Hecen  nape  wicayayapi  kta 
makoce  etanhan,  qa  ohna  yaki- 
dotankapi  kta,  makoce  kin  he 
tawayayapi  kta  e  cicupi  nakas. 

54  Unkan  oeconna  eciyatan- 
han  makoce  yapamnipi  kta,  wi- 
cowazipi  nitawa  iyecen,  wicota- 
pi  kinhan  makoce  tankaya  wica- 
yaqupi  kta,  qa  tonanapi  kinhan 
makoce  aoptetu  wicayaqupi  kta, 
otoiyohi  taku  oeconna  eciyatan- 
han  icu  kin  he  tawa  ye  kta,  a- 
te  wicayayapi  wdcowazipi  kin 
iyecen  tawa  yayapi  kta. 

55  Tuka  makoce  ounyanpi  kin 
nitokapa  tanhan  nape  wicayaya¬ 
pi  sni  kinhan,  kaketu  kta;  tona 
owicayakaptapi  kin  hena,  wape- 
pekaniistapi  ohna  iyececapi  kta, 
qa  taku  pepe  nicuwipi  en,  qa 
makoce  ohnayakidotankapi  akan 
toka  niyanpi  kta. 

56  Unkan  token  ecawicawecon 
kta  kepce  cin  hecen  ecaciconpi 
kta. 

WICOWOYAKE  34. 

1  Unkan  Jehowa  ie  ca  Mowis 
heeiya, 

2  Israel  cinca  wahokon  wica- 
kiye  ca  hecen  ewicayakiye  kta, 
Kanan  makoce  en  yaipi  kinhan 
makoce  tawayayapi  kta  nicupi 
kta  dee,  Kanan  makoce  ihanke 
owasin  ekta. 

3  Qa  itokaga  ihanke  kin  Tzin 
liopuza  etanhan  Edom  icahda 
duhapi  kta,  qa  wihinanpe  ekta¬ 
kiya  miniskuya  mde  ihanke  ito- 

kaga  etanhan  ihanke  duhapi 
kta. 

4  Qa  makoce  nitawa  ihanke 
kin  Aqrabim  iyakaptapi  itokaga 
tanhan  iyaye  kta,  Tzin  ekta  i 
kta ;  qa  Qades-Barnea  itokaga 
tanhan  iyaye  kta  Hadar  ti  ekta, 
qa  Atzmon  ekta  iyopte  kta. 

5  Qa  Atzmon  etanhan  ihanke 
kin  yuktanyan  ye  kta,  Egupta 
wakpa  ekta,  qa  miniowanca 
ekta  ihunni  kta. 

6  Unkan  ihanke  wiyohpeyata 
ekta  miniowanca  huta  kin  hee 
duhapi  kta,  qa  he  huta  kin  wi- 
yohpeyata  ektakiya  ihanke  du¬ 
hapi  kta. 

7  Unkan  waziyata  ektakiya  i- 
hanke  kin  de  duhapi  kta,  mini¬ 
owanca  etanhan  Hor  he  kin  e- 

4 

kta  iyecagopi  kta. 

8  Qa  Hor  he  kin  etanhan  Ha- 
mat  ocanku  ektakiya  iyakagopi 
kta,  qa  makoce  ihanke  kin  Tze- 
dad  ekta  iyohi  kta. 

9  Qa  makoce  ihanke  kin  Zipron 
iyohi  kta,  qa-  Hatzar-Enan  (Mi- 
niyowe  Otonwe)  hehanyan  ye 
kta,  waziyata  ektakiya  ihanke 
duhapi  kta  hee. 

10  Qa  wiyohiyanpata  ektakiya 
ihanke  iyecagopi  kta  Hatzar- 
Enan  etanhan  Sepam  ekta. 

11  Qa  ihanke  Sepam  etanhan 
Ribla  ekta  Ain  (Miniyowe)  iwi- 
yohiyanpa  tanhan  qa  opapun 
kin  itokaga  ye  kta,  qa  Kiniret 
mde  huta  kin  icahtake  kta  wi 
hinanpe  ektakiya ; 

12  Qa  opapun  kin  Jordan  iyo- 
kaga  ye  kta,  makoce  hecen  ihdu- 
ksan  icagopi  duhapi  kta  hee. 

13  Unkan  Mowis  Israel  cinca 
wahokon  wicakiye  ca  heya,  Ma¬ 
koce  oeconna  eciyatanhan  tawa- 
yayapi  kte  cin  hee,  Jehowa 
wicoun  napcinwanka  qa  wi- 
coun  wan  hanke  wicaqu  masi 
hee. 


14  Ruben  cinca  wicoun  kin  ate- 
yapi  tipi  kin  iyecen,  qa  Gad  cin¬ 
ca  wicoun  ateyapi  tipi  kin  iye¬ 
cen  wanna  icupi  qa  Manase  wi- 
coun  hanke  makoce  tawa  yapi 
kte  cin  he  wanna  icupi. 

15  Wicoun  nonpa  qa  wicoun 
wan  hanke  makoce  tawayapi 
kte  cin  he  wanna  icupi,  Jordan 
itato  Jeriho  iwiyohiyanpa  tan¬ 
han  wi  hinanpe  ektakiya. 

16  Unkan  Jehowa  ie  ca  Mowis 
heciya, 

17  WJcasta  makoce  nicipamni- 
pi  kta  cajepi  kin  dena  eepi,  Elea- 
zar  wawayusna  kin,  qa  Josuwa, 
Nun  cinhintku. 

18  Qa  wicoun  otoiyohi  etan¬ 
han  itancan  wan  makoce  pamni- 
pi  kta  e  iyacupi  kta. 

19  Qa  wicasta  cajepi  kin  dena 
eepi,  Juda  wicoun  etanhan  Ka- 
leb  Jepune  cinhintku, 

20  Qa  Simeon  cinca  wicoun 
etanhan  Semuel  Amihud  cinhin¬ 
tku, 

21  Benjamin  wicoun  etanhan 
Elidad  Kiselon  cinhintku, 

22  Dan  cinca  wicoun  etanhan 
itancan  kin  Buqi  Jogeli  cinhin¬ 
tku, 

23  Josep  cinca  etanhan,  Ma¬ 
nase  cinca  wicoun  etanhan  itan¬ 
can  kin  Haniyel  Epod  cinhintku, 

24  Qa  Epraim  cinca  wicoun  e* 
tanhan  itancan  kin  Qemuel  6i- 
ptan  cinhintku. 

25  Qa  Zebulun  cinca  wicoun 
etanhan  itancan  kin,  Elitzapan 
Parenak  cinhintku, 

26  Qa  Isakar  cinca  wicoun 
etanhan  itancan  kin,  Paltiel 
Azan  cinhintku, 

27  Qa  Aser  cinca  wicoun  etan¬ 
han  itancan  kin  Ahihud  &elomi 
cinhintku. 

28  Qa  Naptali  cinca  wicoun 
etanhan  itancan  kin  Pedahel 
Amihud  cinhintku, 

29  Hena  Jehowa  Kanan  ma- 
koce  Israel  cinca  wieakicipamni 
wicasi. 

WICOWOYAKE  35. 

1  Unkan  Moab  makomdaye  o- 
hna  Jordan  icahda  .Teriho  iyota- 
kons  Jehowa  ie  ca  Mowis  heci¬ 
ya- 

2  Israel  cinca  wahokon  wica- 
kiye  ca  makoce  oeconna  eciya- 
tanhan  tawayapi  kta  etanhan 
Lewi  otonwe  ohna  iyotankapi 
kta  e  wicaqupi  kta  kewicakiya 
wo  ;  qa  tonwanyanpi  kin  ihdu¬ 
ksan  tinta  onspa  wicayaqupi  kta 
ehe  kta. 

3  Qa  otonwe  ounyanpi  kta  e 
yuhapi  kta,  qa  tinta  kin  tawote- 
capi  on,  qa  tawanunyanpi,  qa  ta- 
ku  yuhapi  owasin  on  yuhapi 
kta. 

4  Qa  otonwe  tinta  kin,  otonwe 
conkaske  anokatanhan  ihduksan 
wicispa  kektopawinge  iyohi  ye 
kta. 

5  Unkan  otonwe  itankapa  tan- 
han  wiyohiyanpata  ihanke  kin 
wicispa  kektopawinge  nonpa 
idutapi  kta,  qa  itokaga  ihanke 
kin  wicispa  kektopawinge  nonpa, 
qa  wiyohpeyata  ihanke  kin  wi¬ 
cispa  kektopawinge  nonpa,  qa 
waziyata  ihanke  kin  wicispa  ke¬ 
ktopawinge  nonpa,  cokaya  ton¬ 
wanyanpi  kta  otonwe  tinta  heca 
yuhapi  kta. 

6  Unkan  otonwe  Lewi  wicaya¬ 
qupi  sakpe  wowinape  otonwe  he¬ 
ca  wicayaqupi  kta,  on  tuwe  wi¬ 
casta  wan  kte  kinhan  ekta  in- 
yanke  kta,  qa  nakun  otonwe  wi- 
kcemna  topa  sanpa  nonpa  wica-^ 
yaqupi  kta. 

7  Otonwe  Lewi  wicayaqupi 
kta  owasin  otonwe  wikcemna 
topa  sanpa  sahdogan,  hena  qa 
tinta  ihduksan  koya. 

252 


8  Qa  Israel  cinca  taku  tawaya¬ 
pi  etanhan  otonwe  wicayaqupi 
kta,  otoiyohi  otonwe  tawa  etan¬ 
han,  Lewi  wicaqu  kta,  makoce 
oeconna  eciyatanhan  tawaye  cin 
iyecen,  ota  etanhan  ota  yaqupi 
kta,  qa  tonana  etanhan  tonana 
yaqupi  kta. 

9  Unkan  Jehowa  ie  ca  Mowis 
heciya, 

10  Ie  ca  Israel  cinca  kin  hecen 
ewicakiya  wo,  Kanan  makoce 
ekta  Jordan  iduwegapi  kinhan, 

11  Wowinape  otonwe  nicica- 
gapi  kta,  qa  tuwe  wanun  wica¬ 
sta  wanji  kte  kinhan  hena  wran- 
ji  ekta  inyanke  kta  e  hena  duha- 
pi  kta. 

12  Qa  hena  watokicon  etanhan 
wowinape  otonwe  duhapi  kta ; 
hecen  tuwe  wicasta  wan  kte 
kinhan,  yacopi  kta  e  omniciye 
itokam  najin  sni  kin  hehanyan 
te  kte  sni. 

13  Otonwe  wicayaqupi  etan¬ 
han  wowinape  otonwe  sakpe  du¬ 
hapi  kta. 

14  Otonwe  yamni  Jordan  itato 
yaqupi  kta,  qa  Kanan  makoce 
en  otonwe  yamni  yaqupi  kta, 
wowinape  otonwe  hecapi  kta. 

15  Otonwe  sakpe  kin  hena  wo¬ 
winape  hecapi  kta,  Israel  cinca 
on,  qa  tuwe  oyate  tokeca,  qa  ni- 
ye  ehna  ounye  cin  on,  tuwe  vvi>- 
canagi  wan  wanun  kastake  cin- 
han  heciya  nape  kta. 

16  Tuka  maza  sapa  wipe  wan 
on  kastaka  on  te  cinhan  tin  kte, 
qa  tinwicakte  awicakehan  te 
kta. 

17  Unkan  inyan  on  wicasta  te 
kta  iyececa  on  apa,  unkan  ta, 
tuwe  he  ape  cinhan  te  kta,  tin¬ 
wicakte  heca,  tuwe  tinwicakte 
awicakehan  te  kta. 

18  Qais  can  wanji  on  wicasta 
apapi  te  kta  iyececa  on  ape  ca 
te  cinhan  tinwicakte  heca,  qa 

tuwe  tinwicakte  heca  awicake- 
han  te  kta. 

19  Tuwe  we  tokicon  kin  tin¬ 
wicakte  kin  kte  kta,  tohan  he 
akipe  cinhan  kte  kta. 

20  Qa  he  sicedaka  on  taku  pa- 
tan,  qais  ehpeye  cinhan,  qa  he- 
con  kte  hinca  on  te  cinhan  ; 

21  Qais  tokaye  cin  on  nape  on 
ape  ca  on  te  cinhan,  tuwe  he 
ape  cin  awicakehan  te  kta,  he 
tinkte ;  tuwe  tokicon  kin  tohan 
tinwicakte  cin  akipe  cinhan  he 
kte  kta. 

22  Tuka  he  sicedake  sni  qa 
ihnunhanna  wipe  taku  kasta 
patan,  qais  ehpeye  cinhan,  qa 
econ  kte  hince  sni. 

23  Qais  he  wanyake  sni,  qa  in- 
yan  wan  taku  kasta  on  wicasta 
te  kta  iyececa  ehpeye  ca  akan 
ihpaye  ca  on  te  cinhan,  tuka  he 
tokaye  sni,  qa  akite  sni  kinhan, 

24  Omniciye  kin  tuwe  ape  cin 
qa  we  tokicon  kin  otahedan  ya- 
copi  kta,  woyaco  kin  hena  eci- 
yatanhan. 

25  Qa  omniciye  kin  tuwe  wica- 
kte  kin  we  tokicon  nape  kin  e- 
tanhan  eyakupi  kta,  qa  omnici¬ 
ye  kin  wowinape  otonwe  ekta 
nape  ciqon  ake  ekta  ayapi  kta, 
qa  hen  yanke  kta,  wawayusna 
tanka  wihdi  wakan  on  sdayapi 
te  kte  cin  hehanyan. 

26  Tuka  tuwe  wicakte  wowin¬ 
ape  otonwe  ekta  nape  ciqon 
ihanke  itankan  inanpe  cinhan, 

27  Unkan  we  tokicon  kin  he 
wmwinape  otonwe  ihanke  itan¬ 
kan  iyeye  cinhan,  qa  we  tokicon 
kin  wicakte  kin  kte  kinhan,  he 
on  tuwedan  we  yapi  kte  sni. 

28  Wowinape  otonwe  tawa  en 
yanke  kta  iyececa,  wawayusna 
tanka  te  kte  cin  hehanyan,  qa 
wawayusna  tanka  te  cin  iyoha- 
kam  wicakte  kin  makoce  tawa- 
ye  cin  en  hdi  kta. 


29  Wokage  woope  kin  hena 
duhapi  kta,  nitoicagepi  yeye  cin 
tonwanyayapi  kin  owasin  ohna. 

30  Tuwe  wicanagi  wan  ape 
cinhan  wayaatanin  nonpa  ipieci- 
yatanhan  ktepi  kta,  tuka  waya¬ 
atanin  wanjidan  wicanagi  ktepi 
kta  ayuptapi  kte  sni. 

31  Tuwe  tinwicakte  yacopi  na- 
gi  kin  akahpe  kta  e  woakahpe 
iyacupi  kte  sni,  tuka  awicake¬ 
han  te  kta. 

32  Nakun  woakahpe  iyacupi 
kte  sni  on  tuwe  wowinape  oton¬ 
we  ekta  nape  cin  wawayusna  te 
sni  itokam  makoce  ounye  kta 
ekta  hde  kta. 

33  Qa  makoce  en  dukanpi  kta 
dusapapi  kte  sni,  maka  kin  yusa- 
pe  cin  we  kin  hee,  qa  we  mako¬ 
ce  ohna  papsonpi  taku  tokeca 
akahpe  kta  okihi  sni  tuwe  he 
papson  we  tawa  on  hecedan. 

34  Qa  makoce  ohna  ounyayapi 
kin  he  dusapapi  kte  sni,  he  ohna 
miye  ounwaya,  miye  Jehowa  Is¬ 
rael  cinca  wicehna  ounwaye 
nakas. 

WICOWOYAKE  36. 

1  Unkan  Manase  cinhintku  Ma- 
kir  cinhintku  Gileyad  cinca  wi- 
cowazi  ateyapi  itancanpi  .Tosep 
cinca  wicowazipi  etanhan  ikiye- 
dan  hipi  qa  Mowis  itokam  qa  Is¬ 
rael  cinca  ateyapi  watokapapi 
itancanpi  itokam  iapi. 

2  Qa  heyapi,  Makoce  tawaya- 
pi  kta  e  Israel  cinca  oeconna 
eciyatanhan  Jehowa  itancan  mi- 
tawa  wicaqu  si,  qa  Tzelopehad 
maga  tawa  iye  cunwintku  Jeho- 
Ava  itancan  mitawa  wicaqu  si. 

3  Unkan  Israel  cinca  wicoun 
wan  cinca  etanhan  Avicasta  wan 
wicayuze  cinhan,  maga  tawapi 
ateunyanpi  makoce  tawapi  etan¬ 
han  yuspapi  kta,  qa  tuwe  wica- 

yuze  cin  tawicoim  tamakoce  e- 
kta  okijuyapi  kta,  hecen  ma- 
koce  oeconna  eciyatanhan  tawa 
unyanpi  kin  he  cistinna  kagapi 
kta. 

4  Israel  cinca  Jubele  yuhapi 
kinhan,  winyanpi  tamakocepi 
tuwe  wicayuze  wicoun  tamako- 
ce  ekta  okijuyapi  kta,  qa  maga 
tawapi  ate  unyanpi  wicoun  ta¬ 
makoce  etanhan  yuspapi  kta. 

5  Unkan  Mowis  Israel  cinca 
Jehowa  i  eciyatanhan  wahokon 
wicakiye  ca  heya,  Josep  cinca 
oiepi  kin  iyececapi. 

6  Wicoie  Jehowa  Tzelopehad 
cunwintku  econ  wicasi  kin  dee, 
heya,  Ateyapi  wicoun  wicowazi 
etanhan  heceedan  tuwe  wicayu¬ 
ze  kta,  tuka  hena  etanhan  tuwe 
istapi  en  waste  wicayuze  kta. 

7  Israel  cinca  makoce  oeconna 
eciyatanhan  tawayapi  kin  wico¬ 
un  wanji  etanhan  wicoun  toke- 
ca  ekta  yutokanpi  kte  sni  ;  tuka 
Israel  cinca  otoiyohi  ate  wicaye 
wicoun  tamakoce  kin  ekta  ihda- 
ske  kta. 

8  Unkan  Israel  cinca  wicoun 

etanhan  tuwe  kasta  cunwintku 
maga  tawa  ye  kta,  wicasta  wan 
ateye  wicoun  wicowazi  etanhan 
he  tawicu  kta  hecen  Israel  cin¬ 
ca  otoiyohi  ate  wicaya  tamako¬ 
cepi  kin  taw  aye  kta. 

9  Qa  makoce  kin  wicoun  wan¬ 
ji  etanhan  wicoun  tokeca  ekta 
yutokanpi  kte  sni,  tuka  Israel 
cinca  wicoun  etanhan  wicasta 
otoiyohi  makoce  oeconna  etan¬ 
han  tawaye  cin  he  en  ihdaske 
kta. 

10  Token  Jehowa  Mowis  eciye 
cin  hecen  TzelopePiad  cunwin¬ 
tku  econpi, 

11  Unkan  Maftla  Tirtza  qa  Ho- 
glaqa  Milka  qa  Noya  Tzelope¬ 
had  cunwintku  ate  wicayapi 
cinca  wicayuzapi. 

12  Josep  einhintku  Manase  cin¬ 
ca  wicowazipi  etanhan  wicayu¬ 
zapi  qa  maga  tawapi  ateyapi  wi¬ 
cowazi  wicoun  en  yanka. 

13  Wokage  qa  woyaco  Jehowa 
Mowis  nape  on  Israel  cinca 
econ  w'icasi,  Moab  makomdaya 
ohna,  Jordan  icahda,  Jeriho  iyo- 
takons  dena  eepi. 

PSALM  WOWAPI 


PSALM  X. 

1  Wicasta  cante  waste  frinca ; 

Tuwe  wicasta  siea  tawowahokonkiye  kin  ohna  raani  &ni, 

Qa  walitanipi  sa  tacanku  kin  en  inajin  sni, 

Qa  wauncapi  oyanke  tawapi  kin  en  iyotanke  sni : 

2  Tuka  Jehowa  toope  kin  wowiyuskin  ya ; 

Qa  tawoahope  kin  awacin  un  kta,  anpetu  hanyetu  koya. 

3  Unkan  he  can  wan  mini  wakpa  icahda  ojupi, 

Qa  iyehantu  eca  waskuyeca  icahya  ece  kin  he  iyecece  kta  ; 
Nakun  ape  tawa  kin  snije  kte  sni, 

Qa  taku  econ  kte  cin  owasin  tanyan  yustan  kta. 

4  Wicasta  sicapi  kin  hececapi  sni ; 

Tuka  hena  aguyapi  ha  tate  kahbog  iyeye  cin  he  iyececapi. 

5  Heon  wicasta  sica  woyaco  kin  en  najinpi  kte  sni ; 

Qa  wahtanipi  sa  wicasta  owotanna  tomniciye  kin  en  unpi  kte 
sni. 

6  Jehowa  wicasta  owotanpidan  tacanku  kin  he  sdonya  ; 

Tuka  wicasta  sicapi  tacanku  kin  atakuni  kte  sni. 

PSALM  2. 

1  Tokeca  Ikcewicasta  kin  oqoyapi, 

Qa  oyatepi  takusni  awacinpi  kta  he. 

2  Maka  wicastayatapi  kin  odakonkiciyapi, 

Qa  wicasta  itancanpi  witaya  wohdakapi, 

Jehowa  qa  Tuwe  Sdakiye  cin  on. 

3  Wicaske  tawapi  kin  unpapsakapi  kta  , 

Qa  hakahmonpi  tawapi  ehpeunyanpi  kta  ce. 

4  Malipiya  kin  en  iyotanke  cin  he  iha  kta ; 

Itancan  kin  iwicahaiia  kta. 

5  Hehan  tocanniye  en  wowicakiyake  kta ; 

Qa  sinhda  hinca  en  sitkihda  wicaye  kta. 

6  Tuka  Zion  Paha  Wakan  mitawa  kin  akan, 

Wicastayatapi  mitawa  sdawakiya  ce. 

7  Wokonze  kin  owahdake  kta  ; 

Jehowa  hemakiya,  Micinksi  kin  he  niye, 

Anpe  dehan  cinca  cicaga  ce. 

8  Makida  wo,  kinhan  Ikcewicasta  tawa  wicayaye  kta, 

Qa  maka  ihanke  kin  nitawa  kta  e  cicu  kta. 

9  Maza  icapsinte  wan  on  wicayakawihnuni  kta  , 

Maka  waksica  iyecen  wicayakamdece  kta  ce. 

PSALM  4. 

10  Heon  etanhan  wicastayatapi,  ksapa  po  ; 

Maka  wayacopi,  waonspeiciciya  po  : 

11  Wokokipe  yuha  Jehowa  ohoda  po  ; 

Qa  wonihinciye  on  iyasa  po. 

12  Cinhintku  kin  i  iputaka  po, 

Okinni  sinhda  kla,  qa  tocanniye  kitanna  ide  kinhan, 

Canku  kin  etanhan  nitakunipi  kte  sni. 

Tona  iye  wacinyanpi  owasin  cante  wastepi  ece. 

PSALM  3. 

Dawid  tadowan,  iye  cinhintku  Absalom  ite  kin  nakicipa,  he  ehan. 

1  Jehowa,  toka  mayanpi  kin  hena  ota  ay  a  ; 

Tona  takpe  maupi  kin  hena  wicota. 

2  Wicota  minagi  heciyapi ; 

Wakantanka  en  nikiyapi  wanica  ce.  Sela. 

3  TJnkan  Jehowa,  mihduksan  wahacanka  kin  he  niye  ; 

Wowitan  mitawa  qa  pa  yuwankan  imacu  kin. 

4  Miho  kin  on  Jehowa  hoyewakiya  ; 

Unkan  iye  Paha  W'akan  tawa  kin  otanhan  namahon.  Sela. 

5  Miye  imunke  ca  mistinbe  ; 

Ake  wekta  ;  Jehowa  mayuhe  cin  heon. 

6  Oyate  kektopawinge  wikcemna  kowicawakipe  kte  sni, 
Ihduksan  tanhan  takpe  maupi  kin. 

7  Jehowa  inajin  wo  ; 

Wakantanka  mitawa  nimayan  wo  ; 

Tokamayanpi  owasin  tapon  hu  kin  en  awicayapa ; 

Wicasta  sica  hi  kin  wicayecamdeca. 

8  Woehdaku  kin  he  Jehowa  tawa  ; 

Vvoyawaste  nitawa  nitaoyate  kin  en  un  nunwe.  Sela. 

PSALM  4. 

David  tadowan.  Candowankiyapi  on  dowan  itancan  kin. 

1  Wakantanka  owotanna  mitawa, 

Houwaye  cinhan  amayupta  wo  ; 

Makakija  en  mayadutanka  ; 

Onsimakida,  qa  wocekiye  mitawa  nahon  wo. 

2  Wicasta  cinca,  tohanyan  mitowitan  wowistece  yayapi  kta  he  ; 
Tohanyan  takusni  wasteyadapi  qa  woitonsni  ayakitapi  kta  he. 

Sela. 

3  Tuka  Jehowa  wicasta  wacantkiye  cin  iye  on  eicihde  e  sdonya 

po; 

Hoyewakiya  eca  Jehowa  namakilion  ece  kta. 

4  Kokipa  po,  qa  wahtanipi  sni  po  , 

Nitowinjapi  akan  nicantepi  on  awaicicinpi, 

Qa  inina  yukan  po.  Sela. 

5  Wicoowotanna  wosnapi  kin  wosna  po, 

Qa  Jehowa  wacinyan  po. 

PSALM  6. 

6  Tuwe  taku  waste  unkipazopi  kta  he,  wicota  eyapi  ece  : 

Jehowa,  niye  nitotmake  iyoyanpa  kin  unkayuhomni  po. 

7  Wowiyuskin  micante  kin  en  eyahnaka, 

Aguyapi  qa  minisa  wicakiciyuotapi  kin  he  isanpa. 

8  Wookiye  en  imunke  ca  nakun  rnistinbe  kta  ; 

Jehowa,  niye  nisnana  wowacinye  en  ounye  mayakiye  cin  heon. 

PSALM  5. 

Dawid  tadowan.  Cotanka  on  dowan  itancan  kin  kicagapi. 

1  Jehowa  mioie  kin  nahon  wo  ; 

Mitawacin  kin  he  iyukcan  ye. 

2  Mitawocekiye  ho  kin  he  nahon  wo, 

Wicastayatapi  mitawa,  qa  Wakantanka  mitawa  ; 

Ceciciye  kta  heon  etanhan. 

3  Jehowa,  hanhanna  eca  miho  kin  nayahon  kta  ; 

Hanhanna  eca  houciciye  ca  wankan  ewatonwe  kta. 

4  Taku  Wakan  woahtani  en  iyuskin  kin  henica  sni ; 

Taku  sice  cin  he  niciti  kte  sni. 

5  Tona  witkotkoke  cin  niista  itokam  najinpi  kte  sni : 

Tona  woahtani  econpi  kin  iyuhpa  sice  wicayadaka  ece. 

6  Tona  itonpisni  kin  hena  ihangwicayaye  kta  ; 

We  wicasta  qa  wicahnaye  sa  kin  he  Jehowa  wahteda  kte  sni. 

7  Tuka  miye  nitowaonsida  ota  kin  on  yati  en  wau  kte  ; 

Kocicipe  cin  on  tipi  wakan  nitawa  etkiya  ohowada  kta. 

8  Jehowa,  nitoowotanna  on  amayan  wo,  toka  mayanpi  kin  on 

etanhan  ; 

Miite  itokam  canku  nitawa  owotanna  kaga  wo. 

9  I  kin  ohna  wowicake  wanica  : 

Mahen  tanhan  wicosice  yukan  ; 

Dotepi  kin  wicawoha  yuhdokapi  kin  heca  * 

Cejipi  on  wicahnayanpi  ece. 

10  Wakantanka,  kakiswicaya  wo  ; 

Wowahokonkiye  tawapi  on  hinhpayapi  nunwe  ; 

Woahtani  hduotapi  kin  on  ehpewicaya  wo  ; 

Niye  nicipajinpi  kin  heon  etanhan. 

11  Tuka  wacinniyanpi  kin  owasin  wiyuskinpi  kte  ; 

Ohirmiyan  wiyuskinyan  dowanpi  kte  ; 

Niye  awanwicayahdake  cin  heon  etanhan  : 

Nakun  tona  nicaje  wastedakapi  kin  hena  iniyuskinpi  kte. 

12  Wicasta  owotanna  kin  niye  dawaste  kta  ; 

Jehowa,  wahacanka  iyececa,  wowaste  watesdag  yaye  kta. 

PSALM  6. 

Dawid  tadowan.  Kuya  ahiyayapi  en  candowankiyapi  on  dowan  itancan  kin. 

1  Jehowa,  nitocanniye  en  iyopemaye  sni  ye ; 

Qa  sinyahda  en  kakismaye  sni  wo. 

2  Jehowa,  onsimakida  ye,  wamasake  sni ; 

PSALM  7. 

Jehowa  asnimayan  ye,  mahuhu  teliiya  kakija. 

3  Minagi  kin  is  eya  nina  kakija  ; 

Tuka  niye  Jehowa,  tohanyan  kta  he. 

4  Jehowa  hdicu  ye,  minagi  ehdaku  wo  ; 

Nitowaonsida  kin  on  nimayan  wo. 

5  Wiconte  en  niksuyapi  kin  wanica ; 

Hades  ekta  tuwe  wopida  eniciye  kta  he. 

6  Comniwahdazi  on  wasake  sni  amayan  ; 

Hanyetu  osan  mitowinja  amnitan  waya  ; 

Istamnihanpe  araau  kin  on  ipahin  spaye  wakiya  ece. 

7  Ceyapi  on  ista  amatakuni  sni ; 

Tokamayanpi  owasin  on  kan  amayan. 

8  Taku  sica  ecanonpi  kin  owasin  mitan  tanhaii  ya  po  ; 

Jehowa  woceye  mitawa  ho  mamahon  kin  heon. 

9  Jehowa  hoyewakiye  cin  he  namahon ; 

Wocekiye  mitawa  kin  he  Jehowa  icu  kta. 

10  Tokamayanpi  owasin  istecapi  qa  nihinciyapi  kte  ; 

Ihnuhanna  hdicupi  qa  istecapi  nunwe. 

PSALM  7. 

Dawicl  taclowan.  Ku&  Benjamite  oie  kin  on  Jehowa  kahiyaye  ciqon. 

1  Jehowa  Wakantanka  mitawa,  niye  wacinciye  ; 

Tehiya  makuwapi  owasin  etanhan  nimayan  qa  emahdaku  wo  : 

2  Okinni  mnaja  iyecen  minagi  yaspa^pa  qa  yafrdehdece  kta ; 
Unkan  waehdaku  wanice  kta. 

3  Jehowa  Wakantanka  mitawa,  hecen  ecamon  kinhan  ; 

Minape  ohna  taku  sica  yuke  cinhan  ; 

4  Tuwe  wookiye  en  mici  un  kin  itkom  taku  6ica  ecawecon  kin¬ 

han  ; 

Han,  tuwe  taku  on  etanhan  sni  sicaya  makuwa  kin  he  emdaku 
ece : 

5  Hehan  toka  kin  minagi  tapa  qa  ehdege  kte ; 

Han,  mitaniya  maka  kin  en  namdu  kte  ; 

Qa  mitowitan  watusekseca  en  ounye  kiya  nunwe.  Sela. 

6  Jehowa,  canniniye  cin  en  inajin  wo  ; 

Tokamayanpi  sinhdapi  kin  on  wankan  iyeiciya  wo  ; 

Qa  miye  on  woyaco  cajedate  cin  on  ihduliica  wo. 

7  Unkan  oyate  mniciyapi  kin  aohduteniyanpi  kta ; 

Heon  etanhan  hena  on  wankan  ihdoku  wo. 

8  Jehowa  oyatepi  kin  wicayaco  kta  ; 

Jehowa,  mitoowotanna  qa  mitowaste  en  maun  kin  he  iyecen 
mayaco  ye. 

9  Tokin  wicasta  sica  tohanpi  sica  hena  owihanke  yen  ; 

Tuka  wicasta  owotanna  kin  he  yusuta  wo  ; 

Taku  Wakan  owotanna  wicacante  qa  wicapaksin  iyukoan  kin 
he  niye. 

10  Wahacanka  mitawa  kin  he  Wakantanka  etanhan  ; 

Tona  cante  owotanna  niwicaye  cin  hee. 

6 


PSALM  9. 


11  Wakantanka  wayaco  owotanna  ; 

Qa  Wakantanka  anpetu  iyohi  canniyan  un  : 

12  Ihduhomni  sni  kinhan  isan  hdube  kta  ; 

Tinazipe  wanna  nawinja  qa  wiyeya  ehnaka  : 

13  Qa  wiconte  wipe  kin  ekta  epazo  ; 

Tunwanhinkpe  kin  ide  kiye  kta. 

14  Wanyaka  wo,  woabtani  on  tinge  ; 

Taku  sica  on  ihdusaka,  qa  woitonsni  hiyuya. 

15  Woba  wan  kage  ca  iye  kica ; 

Qa  oqapi  iye  kage  cin  en  ohinbpaya. 

16  Tobtani  iye  pa  kin  en  hdi  kta  ; 

Qa  toban  sica  iye  pesdete  ahdibpaye  kta. 

17  Jehowa  toowotanna  kin  on  wakahimdamde  kta; 

Qa  Jehowa  Tehan  wTankantu  caje  kin  iwadowan  kta. 

PSALM  8. 

Dawid  tadowan.  Gittith  on  dowan  itancan  kin. 

1  Jehowa  Itancan  unkitawapi, 

Maka  kin  owancaya  nicaje  wokitanin  binca  ; 

Nitowitan  mabpiya  kin  iwankam  eyehde. 

2  Hoksiyopa  qa  azin  unpi  ipi  kin  etanhan  woyatan  yakaga ; 
Tona  toka  niyanpi  kin  hena  on, 

Toka  watokicon  ko  wicaduinina  kta  heon. 

3  Mabpiya  nitawa  ninapsukaza  kage  cin  he  wanmdaka  eca 
Hanyetu  wi  qa  wicanhpi  eyahnake  cin  ; 

4  Wicasta  kin  taku,  hecen  ekta  ewacanni  he  ; 

Qa  wicasta  cinhintku  kin,  on  en  yahi  kta  he. 

5  Kitan  ecinyan  Taku  Wakan  kin  ihukuya  yakaga; 
Wowitan  qa  woyuonihan  on  watesdag  yecaton  ; 

6  Ninape  taku  kage  cin  hena  idake  yakiya ; 

Taku  owasin  iye  siha  ihukuya  eyahnaka ; 

7  Tabinca  optaye,  tatanka  ko  owasin  ; 

Qa  nakun  tinta  woteca  kin  ; 

8  Mabpiya  okinyanpi,  qa  miniwanca  hogan  kin, 

Taku  miniwanca  ohna  cankuye  cin  hena. 

9  Jehowa  Itancan  unkitawapi, 

Maka  kin  owancaya  nicaje  wokitanin  binca. 

PSALM  9. 

Dawid  tadowan.  Muth-laben  on  dowan  itancan  kin. 

1  Micante  ocowasin  on  Jehowa  mdatan  kta  ; 

Taku  wowinihan  nitawa  owasin  mdatanin  kta. 

2  Cante  mawaste  qa  niye  on  wimduskin  kta ; 

Tehan  Wankan  yaun  nicaje  iwadowan  kta. 

3  Tokamayanpi  hekta  itoheya  hdicuyapi  kinhan, 

Nitokam  bicahanpi  qa  hinbpayapi  kte. 

4  Woakinica  qa  woyaco  mitawa  dusuta; 

Oiyotanke  kin  akan  owotanna  wayaco  idotanke. 

5  Ikcewicasta  iyopewicayaya,  tona  sice  cin  hena  ihangwicayaya  ; 
Ohinniyan  qa  owihanke  wanica  cajepi  yapajuju. 

6  Toka  woihangye  tawapi  kin  wanna  owihanke  : 

Qa  totonwepi  kin  hena  dujuju  ; 

Ahna  wicakiksuyapi  kin  he  atakuni  sni. 

7  Tuka  Jehowa  owihanke  wanica  ounye  kte  ; 

Woyaco  on  oiyotanke  tawa  wiyeya  ekihde. 

8  Unkan  wowaste  on  maka  kin  hdaco  kta ; 

Woowotanna  on  oyate  kin  wicayaco  kta. 

9  Nakun  sicaya  wicakuwapi  kin  hena  Jehowa  wowinape  yapi  kta  ; 
Wokakije  anpetu  kin  en  he  wowinape  yapi  kta. 

10  Unkan  tona  nicaje  sdonyapi  hena  wacinniyanpi  kta ; 

Niye  Jehowa,  tona  anicitapi  kin  hena  elipewicayaye  sni  ece. 

11  Jehowa  Zion  en  ounye  cin  he  idowan  po  ; 

Tohan  tanka  oyate  kin  en  oyaka  po. 

12  Tohan  wicawe  akita  eca  hena  kiksuya  ece  ; 

Tona  kakija  hoyeyapi  kin  he  akiktonje  sni. 

13  Jehowa  onsimakida  wo ; 

Tona  sicemadapi  token  kakismayanpi  kin  he  wanyaka  wo  . 
Wiconte  tiyopa  etanhan  imacu  kin  he  niye. 

14  Hecen  Zion  eunwintku  tatiyopa  kin  en  nitowitan  ocowasin 

omdake  kta ; 

Wiconi  nitawa  on  imduskin  kta. 

15  Ikcewicasta  woha  wan  kagapi  kin  he  ohna  ihpayapi ; 
Wohmunke  wan  iye  nahmanpi  kin  he  ohna  siha  icihmunkapi. 

16  Woyaco  econ  kin  eciyatanhan  Jehowa  sdonyapi: 

Tuwe  sice  cin  he  iye  nape  oiian  kin  on  hmunkapi  ece.  Higga- 
on.  Sela. 

17  Wicasta  sicapi  Hades  en  hdicuwicayapi  kta; 

Oyate  Wak  an  tanka  akiktonjapi  kin  iyuhpa. 

18  WAhpanicapi  kin  ohinniyan  akiktonjapi  kte  sni; 

Wicasta  onsika  wacinyanpi  kin  he  owihanke  wanica  ihanke 
kte  sni. 

19  Jehowa  inajin  ye,  wicasta  akantu  wasake  sni  nunwe  ; 

Nitokam  Ikcewicasta  kin  wicayacopi  kte. 

20  Jehowa,  wakokipe  wicakicaga  wo  ; 

Hecen  Ikcewicasta  wicasta  ikceka  hecapi  e  sdoniciyapi  kta. 
Sela. 

PSALM  10. 

1  Jehowa,  tokeca  itehan  nayajin  he  ; 

"Wokakije  anpetu  kin  en  nayakihbe  kta  he. 

2  Wicasta  sica  wTahanicida  on  kakije  cin  tehiya  kuwa  ece ; 
Wohnaye  awacinpi  kin  he  on  icihduzapi  nunwe. 

3  Wicasta  sica  iye  nagi  taku  cantiheye  cin  on  ihdatan ; 

Qa  waicucu  kinhan  ihdawaste  ; 

Jehowa  he  wahteda  sni  tuka. 

PSALM  11. 


4  Wicasta  sica,  ite  waBanicida  kin  on, 

Takudan  akite  kte  sni,  Wakantanka  wanica; 

Hecen  tawacin  ece. 

5  Tacanku  kin  ohinniyan  snta ; 

Nitawoyaco  kin  iwankam  un,  ista  kin  itehan  ; 

Tokawicaye  cin  owasin  awicapogan  kta. 

6  Cante  mahen  heya  ;  Icimana  mayutokanpi  kte  sni ; 

Wicoicage  qa  wieoicage  hehanyan  woiyokisice  wanice  kta  ce. 

7  Woyasice,  woyahnayan  qa  woyusice  on  i  kin  ojudan  ; 

Ceji  ihukuya  woyaskiskapi  qa  woaBtani  hiyeya. 

8  Otonwe  en  waiyapepi  kin  hen  iyotanke  kta ; 

WoinaB.be  oyanke  kin  en  wicasta  owotanna  wicakte  kta  ; 
lye  ista  wicasta  onsika  iyawicape  kta. 

9-  Mnaja  wan  wasun  ohna  yanka, 

He  iyecen,  woinaBbe  oyanke  kin  ohna  waiyape  un  kta ; 

"Wicasta  onsika  yuze  kta  e  iyape  kta ; 

Wohmunke  tawa  kin  en  wicasta  onsika  au  eca  yuza  ece. 

10  Patus  inajin  qa  makata  iwanka, 

Hecen  wicasta  wasaka  wicayuhe  cin  on  wicasta  onsika  hinfipa- 
yapi  kta. 

11  Cante  mahen  heya  ;  Wakantanka  akiktonja ; 

Ite  nakihman  ;  icimana  wanyake  kte  sni  ce. 

12  Jehowa,  najin  ye  ; 

"Wakantanka,  nape  yuwankan  ehdaku  wo  ; 

Onsike  cin  hena  akiktonje  sni  wo. 

13  Tokeca  wicasta  sica  Wakantanka  wahteda  sni  he  ; 

Niye  wawinunge  kte  sni,  cante  mahen  keya  he. 

14  Niye  wandaka  ;  ninape  on  toyecon  kta  e 
Wicolian  sica  wocanniye  ko  ayatonwan  ece  : 

Tuwe  onsike  cin  he  wacinniye  kta ; 

Wamdenica  kin  oyakiya  ece. 

15  WaBtani  sa  isto  kin  kawega  wo  ; 

Wicasta  sica  tosice  cin  ayakite  kta, 

Takudan  iyeyaye  kte  sni  hehanyan. 

16  Jehowa  Wicastayatapi  ohinniyan  qa  owihanse  wanice  kta  : 
Makoce  tawa  kin  etanhan  Ikcewicasta  kin  atakunipi  sni. 

17  Tona  onsika  taku  icekiyapi  kin  he,  Jehowa  niye  nayaBon ; 
Cantepi  dusuta  kta  ;  ninoge  anoByakiye  kta. 

18  Wamdenica  qa  kakisyapi  kin  towicayecicon  kta  ; 

Hecen  wicasta  maka  akan  icimana  wakokipe  wicakicage  kte 
sni. 


PSALM  11. 

Dawid  tadowan.  Dowan  itancan  ldn  kicagapi. 

1  Jehowa  wowinape  waye  ; 

Tokeca  minagi  heyakiyapi  he  ; 

He  nitawapi  onakipa  po,  zitkadan  iyececa. 

2  Wan,  wicasta  sicapi  tinazipe  nakiwinjapi ; 

Ikan  kin  ekta  tunwanhinkpe  wiyeya  ehnakapi ; 

PSALM  13. 


Otpaza  en  wicasta  cante  owotanna  wicakutepi  kta. 

3  Woahde  kin  hena  yujujupi  kta  : 

Wicasta  owotanna  taku  econ  okihi  kta  he. 

4  Jehowa  tipi  wakan  tawa  kin  ohna  yanka  ; 

Jehowa  oiyotanke  tawa  maftpiya  kin  ekta  wanka  ; 

lye  ista  kin  wanyaka,  iye  istojuha  wicasta  cinca  wicayukcan 
ece. 

5  Jehowa  wicasta  owotanna  kin  yukcan  kta ; 

Tuka  wicasta  sica  qa  tona  wawicakipi  wTastedake  cin  hena 
lye  nagi  sicewicadaka  ece. 

6  Wicasta  sice  cin  hena  wakanhdi  awicamagaju  kte, 

Peta  qa  inyanzi,  tate  iyumni  wohitike  hinca ; 

Miniyatke  ohna  wicaqupi  kin  hee. 

7  Jehowa  owotanna  un,  woowotanna  wastedaka  ece  : 

Tona  ecetupi  kin  hena  iye  ite  kin  wanyakapi  kta. 

PSALM  12. 

IsaMogan  on  dowankiya  itancan  kin.  Dawid  tadowan. 

1  Jehowa  wanikiya  wo  ;  wicasta  wacantkiye  cin  he  owihanke  ; 
Wicasta  wicake  cin  Adam  cinca  kin  etanhan  atakunipi  sni  ce. 

2  Otoiyohi  iye  takodaku  kici  woitonsni  okiciciyapi  kta ; 

Iha  sdusduta  qa  cante  nonpa  on  iapi  kta. 

3  Jehowa  wicaiha  sdusduta  owasin  baspe  kte, 

Wlcaceji  watankaicidaya  ie  cin  he  nakun. 

4  Hena  heyapi ;  Uncejipi  on  wounhitikapi  kta; 

Iha  unyukanpi ;  tuwe  itancan  unyuhapi  he. 

5  Wicasta  onsika  kakijapi  kin  on, 

Wicasta  wahpanica  ceyapi  kin  on, 

Wanna  nawajin  kta  ce,  Jehowa  eye  kta  ; 

Tuwe  he  cantokpani  liinca  kinhan,  wankan  wapa  ewahnake 
kta  ce. 

6  Jehowa  taku  eye  cin  hena  wicoie  ecedan  ; 

Mazaska.maka  oceti  ohna  yuecedan, 

^akowin  akihde  sdoyapi. 

7  Jehowa,  niye  hena  wica3mkpatan  kta; 

Wicoicage  kin  de  etanhan  ohinniyan  eyahdaku  kta. 

8  Wicasta  cinca  walitepi  sni  kin  wankan  ehdepi  kinhan, 

Wicasta  sica  bwancaya  manipi  kta. 

PSALM  13. 

Dowankiya  itancan  tawa.  Dawid  tadowan. 

1  Jehowa,  tohanyan  amiyektonje  kta  he,  ohinniyan  kta  he  ; 
Tohanyan  niite  namayakihbe  kta  he. 

2  Tohanyan  minagi  on  awacin  waun  kta, 

Anpetu  otoiyohi  cante  masice  kta  he  ; 

Tohanyan  tokamaye  cin  miwankam  un  kta  he. 

3  Wanyaka  wo,  Jehowa  Wakan  tanka  mitawa,  namahon  wo  : 

PSALM  15. 

Ista  iyoyammayan  wo,  okinni  wiconte  en  mistinbe  kta. 

4-  Okinni  tuwe  tokamaye  cin,  Wanna  ohiwaya  ce,  eye  kia ; 
Mabicahe  cinhan  sicaya  makuwapi  kin  iyasapi  kta. 

5  Tuka  miye  nitowaonsida  wacinwaya  ; 

Micante  nitowiconi  kin  on  iyasa  kte. 

6  Jehowa  iwadowan  kta, 

Tanyan  ecamicon  heon  etanhan. 

PSALM  14. 

Dowan  itancan  kin  kicagapi.  Dawicl  tawa. 

1  Witkotkoke  cin  he,  Taku  Wakan  wanica  ce,  cante  mahen  eya 
Hena  ibdusicapi,  wicohan  wahte  sni  econpi ; 

Tuwedan  taku  waste  econ  sni. 

2  Jehowa  mahpiya  eciyatanhan  Adam  cinca  kin  ahiwicatonwan 
Tuwe  wacinksamya  ohanyan  hecinhan  wanyake  kta ; 

Tuwe  Wakantanka  akita  hecinhan. 

3  lyuhpa  icunonpa  iyayapi  ;  witaya  ihdusicapi ; 

Tuwedan  taku  waste  econ  sni ;  han,  wanjidan  sni. 

4  Taku  sica  econpi  kin  owasin  takudan  sdonyapi  sni  he ; 
Mitaoyate  aguyapi  iyecen  wicayutapi, 

Qa  Jehowa  hoyekiyapi  sni. 

5  Hen  wokokipe  on  kopehdapi ; 

Wakantanka  wicoicage  owotanna  kin  en  un,  heon. 

6  Wicasta  onsika  tawowacinye  kin  istenyayapi  kta ; 

Jehowa  wowinapeye  cin  heon. 

7  Tokin  Israel  woehdaku  tawa  kin  Zion  etanhan  u  nunwe  : 
Tohan  Jehowa  taoyate  wayaka  unpi  kin  awicahdi  kinhan, 
Jakob  iyuskin  kta,  Israel  pida  kta. 

PSALM  15. 

Dawicl  tadowan. 

1  Jehowa,  tuwe  nitawakeya  en  ounye  kta  he  ; 

Tuwe  paha  wakan  nitawa  kin  en  ti  kta  he. 

2  Tuwe  iyaonpepicasniyan  mani,  qa  woowotanna  econ, 

Qa  cante  mahen  wowicake  ia  ece  : 

3  Tuwe  iye  ceji  on  waaie  sni, 

Tuwe  ikiyedan  un  kin  taku  sica  ecakicon  sni ; 

Qa  takodaku  on  woyake  sica  wan  icu  sni : 

4  Iye  ista  en  wicasta  wahtesni  kin  wahtedapi  sni ; 

Tuka  tona  Johowa  kokipapi  kin  hena  wicayuonihan  kta : 

Iye  iciconza  on  kiunniiciya  esta  hdutokeca  kte  sni : 

5  Mazaska  tawa  ota  kamna  kta  ehnake  sni  ;  / 

Qa  wicasta  iyaonpepica  sni  un  kin  on  wokajuju  icu  sni ;  / 

Tuwe  dena  econ  kin  he  ohinniyan  pahohopi  kte  sni. 

PSALM  17. 


PSALM  16. 

Dawicl  tawoinalibe. 

1  Wakantanka  makpatan  wo  ; 

Niye  wacinciya,  heon  etanhan. 

2  Jehowa  heyakiya  ;  Itancan  mitawa  kin  he  niye  ; 

Mito waste  kin  he  niye  ekta  iyahde  sni : 

3  Makoce  kin  en  wicasta  wacantkiye  cin  hena  ekta, 

Qa  itancanpi  kin,  hena  en  ocowasin  wimduskin. 

4  Tona  wanji  tokeca  wohpapi  kin  hena  woiyokisice  ota  yuhapi 

kta : 

We  wosnapi  kin  hena  wapapson  kte  sni, 

Qa  cajepi  kin  miiha  ohna  iwacu  kte  sni. 

5  Jehowa  wopamni  mitawa  qa  wiyatke  mitawa  kin  hee ; 
Woaihpeye  mitawa  kin  he  niye  dutanka  kta. 

6  Taku  wiciyokipi  kin  imakiyutapi : 

Han,  maga  waste  lhnca  mduha. 

7  Jehowa  wahokonmakiye  cin  he  mdatan  kta ; 

Nakun  hanyetu  eca  mitapaksin  onspemakiya  ece. 

8  Mitokam  Jehowa  ohinniyan  ewahde  ; 

Mietapa  ekta  nn,  heon  mahohopi  kte  sni. 

9  Heon  etanhan  micante  wiyuskin, 

Qa  mitowitan  ipsica  ece  : 

Han,  micehpi  wowacinye  en  wanke  kta. 

10  Minagi  Hades  en  amayadustan  kte  sni; 

W'anji  Wakan  nitawa  kin  he  wicahwin  wanyagyakiye  kte  sni. 

11  Wiconi  canku  kin  he  onspemayakiye  kta; 

Niite  kin  he  wowiyuskin  ojudan ; 

Nietapa  ekta  ohinniyan  wiciyokipi. 

PSALM  17. 

DawicL  tawocekiye. 

1  Jehowa,  taku  owotanna  kin  nahon  ye  ; 

&icahowamde  cin  he  anohkiya  wo  ; 

WMcekiye  mitawa  namaldhon  ye, 

Tha  wicahnaye  sni  etanhan  u  kin  he. 

2  Mayaowotanpidan  kin  he  nitohnake  etanhan  u  kta  ; 

Niista  taku  ocitkonza  kin  hena  wanyake  kta. 

3  Cante  imayaduta,  hanyetu  en  mayahi ; 

Jmayadukcan,  takudan  iyeyaye  kte  sni ; 

Mii  kin  mitawacin  kakipe  kte  sni. 

£  Wicasta  wicolian  tawapi  ekta,  niiha  oie  kin  on, 

Waihangye  samlianpi  kin  iwanmdaka  ece. 

5  Mioye  kin  nitacanku  yus  un  ; 

Siha  evFnhde  kin  nasdute  sni. 

6  Wakantarlka  houciciya  ;  amayadupte  kta  heon  ; 

Anohmakiya  wo,  taku  epe  cin  namakihon  wo. 

PSALM  18. 

7  Tona  wacinyanpi  niwicayaye  nitocantekiye  lidutanin  wo  ; 
Tona  najinpi  kin  etanhan,  ninape  etapa  on. 

8  Wicista  su  kin  iyecen  makpatan  wo  ; 

Nihupahu  ohanzi  ihukuya  namayahbe  kte  ; 

9  Wicasta  sica  ihangmayanpi  itepi  kin  etanhan  ; 

Minagi  tokayapi  aohdutemayanpi  kin  hena. 

10  Wasin  tawapi  kin  en  aconkaskapi ; 

Ipi  on  wahanicidaya  iapi  ece. 

11  Wanna  unkowepi  kin  en  aohduteunyanpi ; 

Ista  on  wanyag  iheyapi,  hdatapi  kta  heon. 

12  Mnaja  iyececa,  wayapota  inahni ; 

Qa  mnaja  koska  woinah.be  en  iyotanke  cin  iyececa. 

13  Jehowa  najin  wo,  itkokim  ya  wo,  patuskiya  wo  ; 

Mazasagye  nitawa  on  wicasta  sica  etanhan  minagi  eyaku  wo  : 

14  Jehowa,  ninape  on,  wicasta  kin  etanhan  ; 

Wicoicage  wicasta  etanhan, 

Taku  tawapi  wiconi  kin  den  un  ; 

Qa  taku  nahmana  yahnake  cin  on  tezi  ojuwicayakiye  kta  : 
Hena  cinca  wipipi  kta  ; 

Qa  taku  ohdaptapi  kin  hoksiyoqopa  aihpewicakiyapi  kta. 

15  Tuka  miye  woowotanna  en  niite  wanmdake  kta; 

Tohan  ouncage  nitawa  yuha  wekta  kinhan,  cante  mawaste  kta. 


PSALM  18. 

Dowankiya  itancau  kin.  Dawid  Jehowa  taoldye  kin  he  kaga :  Jehowa  tokaya¬ 
pi  owasin  napepi  etanhan,  qa  Saul  nape  etanhan  eyakn  qon,  anpetu  kin  he 
en  oclowan  oie  kin  dena  Jehowa  eciya. 

1  Unkan  lieya ; 

Jehowa  mitow7asake,  nina  wraste  cidake  kta. 

2  Jehowa  imnija  mitawa,  qa  conkaske  mitawa,  qa  emahdaku  ece 

kin  hee : 

Wakantanka  mitawa,  wowinape  mitawa,  he  wacinwaye  kta  ; 
Wahacanka  mitawa,  qa  ni  makiya  he  kin,  paha  tehanwankantu 
mitawa  kin  hee. 

3  Jehowa  yatanpi  kte  cin  he  hojmwakiye  kta ; 

Unkan  tokamayanpi  etanhan  nimayanpi  kta. 

4  Wiconte  ikan  kin  on  mayuskiskitapi ; 

Qa  wicosice  wakpa  kin  mayusinyaye  kta. 

5  blades  ikan  kin  aohdutemayanpi ; 

Wiconte  mazahtaldyapi  kin  mayuzapi. 

6  Iyotanhan  iyewakiye  cin  en  Jehowa  hoyewakiye  kta  ; 

Qa  Wakantanka  mitawa  cewakiye  kta  ; 

Tipi  wakan  tawa  kin  eciyatanhan  miho  kin  nahon  kta  ; 

Qa  wocekiye  mitawa  iye  itokam  u  kte,  iye  noge  kin  en. 

7  Hehan  maka  kin  yuhuhuzapi  qa  cancan  ; 

He  oahde  kin  yuhuhuzapi  qa  skanskan ; 

Iye  sinhda  heon  etanhan. 

8  Canniyan  etanhan  sota  wankan  iyaya ; 

PSALM  18. 

Qa  i  kin  etanhan  peta  wahuhnaga ; 

Heon  petaga  ideyapi. 

9  Nakun  mahpiya  kin  patuskiye  ca  kun  u  ; 

Qa  iye  siha  ihukuya  otpaza. 

10  Qa  Kerub  wan  akan  iyolanke  ca  kinyan  iyaya  : 

Han,  tate  hupahu  kin  akan  kinyan. 

11  Woinahbe  tawa  otpaza  kin  he  kaga  ; 

Ihduksan  tawokeya  kin  mini  otpaza ; 

Mahpiya  en  mahpiya  soka  kin  hee. 

12  Itokam  iyoyanpa  on  mahpiya  soka  tawa  kin  hiyaya ; 

Wasu  qa  petaga. 

13  Hehan  mahpiya  ekta  Jehowa  wakinyan  hotonkiya ; 

Qa  Iyotan  Wankan  kin  ho  hdatanin : 

Wasu  qa  petaga. 

14  Unkan  tunwanhinkpe  kihiyeya  qa  napewicaya  ; 

Nakun  wakanhdi  hiyuye  ca  yusinyewicaya. 

15  Hehan  mini  sicu  kin  wanyakapi;  • 

Qa  maka  oahde  kin  yutaninpi ; 

Jehowa  niye  he  iyopeyaya  ; 

Nitocanniye  oniya  ipogan  kin  heon. 

16  Hehan  wankantanhan  hiyu  qa  mayuze  kta; 

Mini  ota  etanhan  imacu  kta. 

17  Tokamaye  wasake  cin  etanhan  emayaku  kta; 

Qa  tona  sicemadapi  kin  etanhan  ; 

Hena  mikapeya  wasakapi  nakaes. 

18  lyomakisica  anpetu  kin  en  iyamahpayapi  kta  ; 

Tuka  Jehowa  mayusuta  kin  hee. 

19  Unkan  makoce  tanka  en  amahi ; 
lyokipiwaye  cin  heon  emayaku  kta. 

20  Mitoowotanna  iyecen  Jehowa  ecamicon  kta; 

Minape  ska  kin  iyecen  micicajuju  kta. 

21  Jehowa  tacanku  kin  hena  owape  ; 

Qa  Taku  Wakan  mitawa  sicaya  amdustan  sni. 

22  Iye  tawoyaco  kin  owasin  mitokam  un  ; 

Qa  toope  kin  mitantanhan  ehpewaye  kte  sni. 

23  Nakun  iye  itokam  ecetu  waun  ; 

Qa  wawahtani  kin  etanhan  tinsmiciya. 

24  Heon  mitoowotanna  iyecen  Jehowa  micicajuju  ; 

Iye  ista  itokam  minape  ska  kin  heon. 

25  Tuwe  wacantkiye  cin  he  kici  wacantkiya  nihdutanin  kta  ; 
Wicasta  owotanna  kici  oniwotanna  kta  : 

26  Tuwe  ecedan  un  kin  he  kici  ecedan  nihdutanin  kta ; 

Qa  tuwe  pemni  un  kin  he  kici  nihdupemni  kta. 

27  Niye  oyate  onsika  niwicayaye  kte  : 

Tuka  ista  wankantupi  kin  kun  hiyuwicayaye  kta. 

28  Niye  petijanjan  mitawa  ideyaye  kta  : 

Jehowa  mita  Wakantanka  otpaza  iyoyammiciye  kte. 

29  Niye  on  ozuye  wan  awaimnanke  kta ; 

Wakantanka  mitawa  on  conkaske  wan  awapsice  kta. 

PSALM  18. 

30  I  jo  tan  Wasaka  tacanku  kin  he  yustanpi ; 

Jehowa  oie  kin  he  yuecepidan  ; 

Tona  wacinyanpi  owasin  he  wahacanka  yapi. 

31  Hecen  Jehowa  icunonpa  tanhan  Taku  Wakan  kin  tukte  e  he  ; 
Qa.  'Wakan tanka  unkitawapi  icunonpa  tanhan  tuwe  imnija 

he. 

32  lyotan  Wasake  cin  wowasake  on  ipryag  makiton  ; 

Qa  mitacanku  miciyustan. 

33  Misiha  tatokadan  iyececa  micaga  ; 

Qa  pajodan  mitawa  akan  najin  makiya. 

34  Minape  kicizapi  onspemakiya, 

Hecen  miisto  mazasa  itazipa  kin  yuwinja. 

35  Unkan  nitowiconi  wahacanka  kin  mayaqu  : 

Nakun  ninape  etapa  kin  najin  makiye  kta; 

Qa  nitowalibadan  tanka  makage  kta. 

36  Mihulmya  caewahde  kin  hena  mayadutanka  kte ; 

Hecen  miiskahu  nasdute  kte  sni. 

37  Tokamayanpi  tawicawapa  qa  ewicawehdege  kta ; 

Qa  bowicasotapi  sni  hehanyan  wahdicu  kte  £ni. 

38  Wicawakahuhuge  kta,  hecen  najin  okihipi  sni ; 

Misiha  ihukuya  ilipayapi  kta. 

39  Unkan  okicize  kta  wowasake  on  ipiyag  mayakiton  ; 

Tona  takpe  maupi  kin  hena  mihukuya  iyewicayaye  kta. 

40  Nakun  tokamayanpi  tahupi  kin  mayaqu  ; 

Qa  tona  sice  madapi  kin  hena  ihangwicawaye  kta. 

41  Hena  howayapi  kta,  tuka  wanikiya  wanica: 

Jehowa  hoyekiyapi  kta,  tuka  awdcayupte  sni. 

42  Hehan  wicawakamdumdu  kta,  tate  itokam  maka  mdu  iye¬ 

ceca  ; 

Canku  upsija  iyecen  tankan  ehpewicawaye  kta. 

43  Qyate  kicizapi  kin  etanhan  emayahdaku  kte  ; 

Ikcewicasta  Idn  en  itancan  emayahnake  kte  ; 

Oyate  sdonwicawaye  sni  qon  hena  wowidagwaye  kta. 

44  Noge  on  nahonpi  kinhan  anamagoptanpi  kta ; 

Wicasta  tokeca  cinca  kin  mayaonihanpi  kte. 

45  Oyate  tokeca  cinca  kin  atakunipi  kte  sni ; 

Qa  conkaske  tawapi  etanhan  cancanyan  hiyupi  kta. 

46  Jehowa  ni  un  ;  qa  Imnija  mitawa  yawastepi  nunwe  ; 

Qa  Wakantanka  Wanikiya  mitawa  kin  he  yatanpi  nunwe. 

47  lyotan  Wasaka  watokiconpi  maqu  ece  kin  hee  ; 

Qa  nakun  mihukuya  oyatepi  wicaktedan. 

48  Tokamaye  cin  etanhan  emahdaku  ; 

Han,  tona  takpe  maupi  kin  wiciwankam  emayahde  kta  ; 
Wicasta  waihangye  cin  etanhan  emayahdaku  kta. 

49  Heon,  Jehowa,  Ikcewicasta  ehna  ciyatan  kte  ; 

Qa  nicaje  iwadowan  kta. 

50  Wieastayatapi  tawa  kin  woehdaku  kiciyutanka  ; 

Qa  tuwe  Sdakiye  cin  he  wowaonsida  ecakicon  ece  ; 

Hawid  qa  iye  cinca  kin,  owihanke  wanica. 

PSALM  20. 


PSALM  19. 

Dowan  itancan  kin.  Dawid  tadowan. 

1  Malipiya  kin  Wakan tanka  towitan  kin  oyaka  ; 

Qa  okotonyan  kin  iye  nape  ohan  kin  yuotanin  ece. 

2  Anpetu  wan  anpetu  iapi  okiciyake  kta ; 

Qa  hanyetu  wan  hanyetu  wosdonye  kiciyuotanin  kta. 

3  Iapi  wanica  qa  wicoie  wanica  ; 

Hena  ho  kin  ecaca  nalionpi  sni. 

4  Hena  iyutapi  ikan  kin  raaka  owancaya  iyaya ; 

Qa  oiepi  kin  maka  ihanke  kin  ekta. 

Hena  ehna  anpetu  wi  kin  wrokeya  wan  kicaga.  » 

5  Unkan  he  winohinca  yuze  kte  cin  wan 
Wankan  tipi  etanhan  hdinanpe  cin  iyececa; 

Wicasta  wasaka  iyecen  kiinyanka  iyuskin. 

6  Mahpiya  ihanke  kin  hetanhan  ya  ece  ; 

Qa  unma  ihanke  kin  ekta  ki : 

Qa  iyokate  cin  etanhan  takudan  nahmanpi  sni. 

7  Jehowa  toope  kin  yustanpi,  wicanagi  kin  yuhomni ; 

Jehowa  tawoyaotanin  kin  he  wowicake, 

Witkotkoke  cin  wicayuksapa  ece. 

8  Jehowa  taku  econ  wicasi  kin  hena  ecetu, 

Wicacante  iyuskinkiya ; 

Jehowa  tawoahope  kin  ecedan,  wicaista  iyoyamya  ece. 

9  Jehowa  kokipapi  kin  he  ska,  ohinniyan  he  kta  ; 

Jehowa  tawoyaco  kin  he  wowicake,  ocowasin  owotanna. 

10  Hena  mazaskazi  isanpa  wastedapi  kte; 

Han,  mazaskazi  ecedan  ota  kin  isanpa: 

Nakun  tulimaga  canhanpi  isanpa  skuya  ; 

Qa  tulimaga  canhanpi  sbu  kin. 

11  Nakun  hena  on  nitaokiye  wahokonkiyapi ; 

Hena  yuhapi  kin  wokajuju  tanka. 

12  Tuwe  wahtani  ohdahniga  okihi  he  ; 

Nahmanpi  kin  hena  micicajuju  wo. 

13  Nakun  woahtani  tanka  kin  etanhan  nitaokiye  ehdaku  wo  ; 
Hena  wowidagmaye  sni  nunwe  ;  kinhan  omaowotanna  kta, 
Qa  woahtani  ota  iyaonpepica  sni  waun  kta. 

14  Jehowa  imnija  mitawa  qa  tuwe  opemakiton  kin, 

Mii  oie  kin  qa  micante  taku  awacin  kin, 

Hena  niye  iyonicipi  nunwe. 

PSALM  20. 

Dowan  itancan  kin  on.  Dawid  tadowan. 

1  Wicocante  sica  anpetu  kin  en  Jehowa  nanihon  kte  ; 

Jakob  ta  Wakantanka  caje  kin  wankan  enihde  nunwe. 

2  Tipi  wakan  kin  etanhan  oniciye  kte  ; 

Qa  Zion  etanhan  niyuwasake  kta. 

3  Nitawosna  owasin  kiksuye  kte  ; 

Qa  peta  on  wadusna  kin  hena  icu  kta.  Sela. 

PSALM  21. 

4  Nicante  yuze  cin  eciyatanhan  nicu  kte ; 

Qa  nitawacin  owasin  ecetuniciciye  kta. 

5  Woehdaku  nitawa  on  unkiyuskinpi  kta; 

Qa  Wakan tanka  unkitawapi  caje  kin  on 
Wiyokihedan  eunkihdepi  kta. 

Wocekiye  nitawa  owasin  Jehowa  ecetuniciciye  kte. 

6  Jehowa  iye  Sdakiye  cin  he  nikiya  wanna  sdonwaya ; 

Mahpiya  wakan  tawa  eciyatanhan  nakihon  kta. 

Nape  etapa  waniye  wowasake  kin  he  on. 

7  Hunh  canpahmihma  qa  hunh  suktanka, 

Tuka  unkiye  Jehowa  Wakantanka  unkitawapi  caje  on  unkiwin- 
ktapi  kta. 

8  Hena  e  patujapi  qa  hinhpayapi : 

Tuka  unkiye  naunjinpi  qa  bosdan  unyakonpi. 

9  Jehowa  wanikiya  wo  ; 

Hoyeunyanpi  anpetu  kin  en, 

Wicastayatapi  kin  naunkihonpi  kte. 

PSALM  21. 

Do  wan  itancan  kin  on.  Dawicl  taclowan. 

1  Jehowa,  nitowasake  on  wicastayatapi  kin  cante  waste  kta  ; 

Qa  woehdaku  nitawa  on  nina  iyuskin  kta. 

2  Taku  cantokpani  kin  he  yaqu  ; 

Qa  iye  iha  taku  da  kin  he  teyahinda  sni.  Sela. 

3  Woyawaste  waste  kin  yuha  itkoyakipe  kta ; 

Mazaskazi  watesdake  wan  pa  akan  eyecihnake  kta. 

4  Wiconi  nicida,  he  yaqu  ; 

Anpetu  hanska,  ohinniyan  qa  owihanke  wanica. 

5  Waniyakiye  cin  on  towitan  tanka  kte  ; 

Woyuonihan  qa  wowaste  akan  eyahnake  kta. 

6  He  woyuwaste  owihanke  wanica  yakage  kta  ; 

Niite  etanhan  wowiyuskin  on  iyuskinyakiye  kta. 

7  Wicastayatapi  kin  Jehowa  wacinyan  un  ; 

Unkan  lyotan  Wankan  un  tawocantekiye  en  kahuhuzapi  kte 
sni. 

8  Tokaniyanpi  owasin  ninape  iyewicaye  kta  ; 

Tona  sicenidapi  kin  ninape  etapa  iyewicaye  kta. 

9  Niite  itokam  maza  sdoyapi  oceti  ide  kin  iyecen  wicayakage 

kta ; 

Jehowa  tocanniye  on  nawicapce  kta  ; 

Qa  peta  kin  huhnahwicaye  kta. 

10  Taku  icahyapi  kin  maka  etanhan  ihangyaye  kta ; 

Qa  cincapi  kin  Adam  cinca  kin  etanhan. 

11  Taku  sica  nihiyohi  kta  cinpi ; 

Taku  sica  konzapi,  tuka  okihipi  kte  sni. 

12  Heon  etanhan  wicitokam  eyakate  cinhan, 

Hekta  itoheya  hdicu  wicayaye  kta. 

13  Jehowa,  nitowasake  on  nihduwankantuya  nun  we, 
Unkahiyayapi  kta,  qa  nitowasake  unkidowanpi  kta. 

PSALM  22. 


PSALM  22. 

Dowankiya  itancan :  Anpao  takinca  kin  on.  Dawid  tadowan. 

1  Wakan tanka  mitawa,  Wakan tanka  mitawa, 

Tokeca  ehpemayaya  he  : 

Wasicahowamde  oie  kin  en  tehan  omayakiye  sni. 

2  Wakantanka  mitawa,  anpetu  icunhan  hoyewaye  kta, 

Tuka  amayadupte  kte  sni ; 

Nakun  hanyetu  en,  qa  inina  manke  sni. 

3  Tuka  niye  ni wakan, 

Israel  yatanpi  kin  en  ounyajm  cin. 

4  Atewicunyanpi  wacinniyanpi  qon  ; 

Wacinniyanpi  unkan  ewicayahdaku. 

5  Hoyeniciyapi  unkan  ewicahdakupi ; 

Wacinniyanpi  unkan  istecapi  sni. 

6  Tuka  miye  wamdudan  hemaca,  qa  wicasta  hemaca  sni ; 
Wicasta  ekta  wowistece  mayanpi,  qa  oyate  kin  wahtemadapi 

sni. 

7  Tona  wanmayakapi  owasin  wowihalia  mayanpi ; 
Aiksinmayanpi,  apomnamnamakiyapi. 

8  Jehowa  ihduzeze  ce  ;  ehdaku  kta  ; 

Wasted ake  cin  heon  nikiye  kta  ce,  eyapi. 

9  Tuka  wicatamni  etanhan  imacu  qon  he  niye  ; 

Ina  aze  kin  akan  wowacinye  mayaqu. 

10  Wicatamni  kin  etanhan  niye  en  ailipemayanpi ; 

Ina  tezi  kin  hetanhan  Wakantanka  mitawa  he  niye. 

11  Mitehanyan  un  sni  wo,  woiyokisice  kiyedan  un  ; 

Nakun  waokiya  wanica,  heon  etanhan. 

12  Tatanka  ota  aohdutemayanpi ; 

Basan  etanhan  wasakapi  kin  ohomni  takpe  maupi. 

13  Mnaja  ocinsica  qa  hoton  ece  kin, 

He  iyecen  aimayukawapi. 

14  Mini  iyecen  mapapsonpi ;  qa  huhu  mitawTa  owasin  rnakap 

sunpi ; 

Micante  cansin  iyececa,  mitezi  mahen  sdoyapi. 

15  Maka  cega  onspa  iyecen  mitowasake  span  ; 

Nakun  miceji  macaka  en  askapa, 

Qa  wiconte  maka  mdu  kin  en  amayade  kta. 

16  &unka  ohomni  imayayapi ; 

Wicasta  sica  omniciye  kin  aohdutemayanpi; 

Minape  misi|ia  ko  capapi. 

17  Huhu  mitawa  owasin  wahdawa  ; 

Ahitonwanpi  qa  opamahtapi. 

18  Wokoyake  mitawa  kicipamnipi ; 

Qa  mitasina  on  kansu  kutepi. 

19  Tuka  Jehowa  niye  mitehanyan  un  sni  ye  ; 

Mitowasake  he  niye,  omakiya  inahni  wo. 

20  Mazasagye  etanhan  minagi  ehdaku  wo  ; 

Mitawa  ecedan  kin  sunka  nape  kin  etanhan. 

PSALM  23. 

21  Mnaja  i  kin  etanhan  nimayan  wo  : 

Unkan  tatanka  he  kin  hetanhan  amayadupta. 

22  Nicaje  mihunkawanji  owicawakiyake  kta; 

Oraniciye  kin  cokaya  tanhan  icidowan  kta. 

23  Jehowa  kokipa  yaunpi  kin,  he  idowan  po  ; 

Jakob  cinca  owasin,  he  ynonihan  po : 

Qa  Israel  cinca  owasin,  kokipa  po. 

24  Tuwe  onsika  kakije  cin  he  ihaha  sni  qa  sicedake  sni ; 

Nakun  ite  inakihbe  sni ;  tuka  hoyekiya  eca  nakihon  ece. 

25  Omniciye  tanka  kin  en  niye  on  wadowan  kta  ; 

Ton  a  kokipapi  wicitokam  wosna  mitawa  wahdajuju  kta. 

26  Wahbapidan  kin  hena  wotapi  qa  imnanpi  kta; 

Tona  Jehowa  akitapi  kin  hena  idowanpi  kte  : 

Nicantepi  owihanke  wanin  ni  kte. 

27  Maka  ihanke  kin  owasin  kiksuyapi  qa  Jehowa  ekta  ihduho- 

mnipi  kta ; 

Qa  Ikcewicasta  en  wicowazi  owasin  nitokam  ohodapi  kta. 

28  Wokiconze  kin  he  Jehowa  tawa  ; 

Qa  iye  Ikcewicasta  kin  wowidagwicaya  ece. 

29  Maka  akan  tona  cepapi  owasin  wotapi  qa  ohodapi  kta ; 
Watusckseca  ekta  kun  yapi  kin  iyulipa  he  itokam  patujapi 

kta : 

Qa  tuwe  iye  nagi  nikiya  okihi  sni  kin 

30  Wicacinca  wowidagwicaye  kta  ; 

•  Hena  Itancan  kin  wicoicage  wicahdawa  kta. 

31  Upi  qa  toowotanna  kin  oyakapi  kta  ; 

Oyate  wan  tonpi  kte  cin  en  ; 

Iye  hecon  kin  heon. 

PSALM  23. 

Dawid  tadowan. 

1  Wonmakiye  cin  Jehowa  hee  ; 

Takudan  imakakije  kte  sni. 

2  Peji  toto  en  iwanke  maye  kta  ; 

Wicoozi  mini  kin  icahda  yus  amaye  kta. 

3  Minagi  yuecetu  kte ; 

Woowotanna  canku  kin  ohna  amaye  kta ; 

Iye  caje  kin  on. 

4  Han,  wiconte  ohanzi  kaksiza  kin  en  mawani  kinhan, 

Taku  sica  kowakipe  kte  sni,  niye  mici  yaun  heon  ; 

Cansakadan  nitawa  qa  cansagye  nitawa,  hena  cantohnagmaye 

kta. 

5  Tokamayanpi  wicitokam  wahna  wotapi  wan  wiyeya  miyeci- 

hnake  kta ; 

Wihdi  on  pa  sdamayakiye  ; 

Wiyatke  mitawa  iyatahde. 

6  Awicakehan  wani  kta  anpetu  owasin, 

Wo  waste  wowaonsida  ko  miyahna  un  kta  : 

Qa  Jehowa  ti  kin  en  ounwaye  kta,  anpetu  hanskaska. 

PSALM  25. 


PSALM  24. 

Dawicl  tadowan. 

1  Maka  kin  Jehowa  tawa,  qa  woojudan  kin; 

Makowancaya  qa  tona  ounyanpi  kin. 

2  He  iye  miniwanca  kin  akan  ehde  ; 

Qa  wakpa  kin  iwankam  sutaya  kaga. 

3  Jehowa  Paha  tawa  kin  tuwe  ekta  ye  kta  he ; 

Qa  oyanke  wakan  tawa  ohna  tuwe  yanke  kta  he. 

4  Tuwe  nape  kin  ska,  qa  cante  kin  ecedan ; 

Tuwe  takusnisni  ekta  nagi  yeiciye  sni ; 

Qa  wohnaye  on  iciconze  sni  kin. 

5  He  Jehowa  etanhan  woyawaste  icu  kta ; 

Qa  woowotanna,  Wakan  tanka  Wanikiya  tawa  kin  etanhan. 

6  Wicoicage  okide  unpi  kin  he  dee  : 

Niite  akitapi  kin  hena  Jakob  eepi.  Sela. 

7  Tiyopa  kin,  pa  yuwankan  ehdaku  po  ; 

Qa  tiyopa  ohinniyan  un  wankan  iyeiciya  po  : 

Unkan  Wowitan  Wicastayatapi  kin  tin  hiyu  kta. 

8  Wowitan  Wicastayatapi  kin  he  tuwe  he  : 

Jehowa  wasake  ca  waditake  ; 

Jehowa  kicizapi  en  mdetahunka. 

9  Tiyopa  kin,  pa  yuwankan  ehdaku  po  ; 

Qa  tiyopa  ohinniyan  un  wankan  iyeiciya  po  : 

Unkan  Wowitan  Wicastayatapi  kin  tin  hiyu  kta. 

10  Wowitan  Wicastayatapi  kin  he  tuwe  he  : 

Jehowa  Sabaoth, 

Wowitan  Wicastayatapi  kin  hee.  Sela. 

PSALM  25. 

Dawicl  tawa. 

1  Jehowa,  niye  ekta, 

Minagi  wankan  wahdomde  kta. 

2  Wakantanka  mitawa,  niye  wacinciya  ; 

Imastece  sni  nunwe ; 

Tokamayanpi  ohimayanpi  sni  nunwe. 

3  Nakun  tona  anipepi  owasin  istecapi  kte  sni : 

Takusni  on  wafrtanipi  kin  hena  istecapi  kta. 

4  Jehowa,  nitacanku  kin  hena  makipazo  wo  ; 

Niolian  kin  hena  onspemakiya  ye. 

5  Nitowicake*en  omani  makiye  ca  onspemakiya  wo  ; 
Wakantanka  Wanikiya  mitawa  kin  he  niye  ; 

Anpetu  owasin  niye  acipe  waun. 

6  Jehowa,  nitowaonsi.da  qa  nitocantekiye  kiksuya  ye ; 

Hena  otokahe  wanica  heon  etanhan. 

7  Komaska  ehan  wawahtani  qa  taku  sica  ecamon  qon  hena  ki- 

ksuye  sni  ye ; 

Wawacinkta  duza  tanka  eciyatanhan  miksuya  wo ; 

Jehowa,  nitowaste  kin  heon  etanhan. 

PSALM  26. 

8  Jehowa  waste  qa  owotanna  ; 

Heon  canku  kin  ohna  wahtanipi  sa  onspewicakiye  kta. 

9  Tona  onsihanpi  kin  woyaco  en  yus  awicaye  kta ; 

Qa  onsihanpi  kin  iye  tacanku  onspewicakiye  kta. 

10  Jehowa  tolian  kin  owasin  wowaonsida  qa  wowicake, 

Tona  wicotakuye  tawa  qa  woyaatanin  tawa  opapi  kin  hena  en. 

11  Jehowa,  nicaje  kin  on  etanhan, 

Wawahtani  micicajuju  ye,  he  tanka  nakaes. 

12  Wicasta  Jehowa  kokipe  cin  tukte  e  he  ; 

Canku  hdahnige  kte  cin  he  onspekiye  kta. 

13  lye  nagi  wowaste  en  wanke  kta  ; 

Qa  cinca  kin  makoce  kin  tawayapi  kte. 

14  Tona  Jehowa  kokipapi  kin  hena  kici  wohdakapi  ece  ; 

Unkan  wicotakuye  tawa  kin  sdonyewicakiye  kta. 

15  Miista  ohinniyan  Jehowa  ekta  ; 

Wohmunke  etanhan  misiha  eyaku  kta,  heon. 

16  Miye  ekta  ihduhomni  qa  onsimakida  ye  ; 

Misnana  waun  qa  makakija,  heon  etanhan. 

17  Micante  iyotanhan  iyekiye  cin  yutankapi ; 

Makakije  cin  etanhan  emayaku  wo. 

18  lyomaldsica  qa  wamayazan  kin  wanyaka  wo  ; 

Qa  wawahtani  owasin  micicajuju  ye. 

19  Tokamayanpi  kin  wanwicayaka  wo  ;  hena  otapi ; 

Qa  wosicedake  wohitika  on  sicemadapi  ece. 

20  Minagi  micipatan  qa  emayaku  wo  ; 

Imastece  sni  nunwe  ;  wacinciya  heon. 

21  Woyuecetu  qa  wicoowotanna  mapatanpi  kta ; 

Acipe  waun  kin  heon  etanhan. 

22  Wakantanka,  wicokakije  owasin  etanhan 
Israel  ewicahdaku  wo. 

PSALM  26. 

Dawicl  tawa. 

1  Jehowa  woyaco  maqu  wo  : 

Mitoecetu  kin  ohna  mawani,  heon  : 

Nakun  Jehowa  wacinyan  waun  ; 

Mahicahe  kte  sni. 

2  Jehowa  mayukcan  qa  imayutan  wo  ; 

Mapaksin  micante  ko  yuecedan  ye. 

3  Nitowaonsida  miista  itokam  un  ;  ; 

Qa  wowicake  nitawa  ohna  mawani. 

4  Wicasta  itonpisni  om  imdotanke  sni ; 

Qa  wanakihmanpi  kin  en  mde  kte  sni. 

5  Sicaya  econpi  omniciye  kin  sice  wadaka  ; 

Qa  wahtanipi  sa  om  imdotanke  kte  sni. 

6  Wiyaonpepicasni  ohna  nape  wahdujaja; 

Hecen  Jehowa,  owayusna  nitawa  ohomni  mde  kta. 

7  Wopida  ho  kin  on  eyanwapaha  kta  ; 

PSALM  27. 

Qa  niohan  wakan  owasin  omdake  kta. 

8  Jehowa,  yati  ounyanpi  kin  he  waste  wadaka ; 

Qa  nitowitan  wokeya  oyanke  kin  he  nakun. 

9  Wahtanipi  sa  om  minagi  mnakiye  sni  wo ; 

Qa  mitaniya,  we  wicasta  kin  ora. 

10  Hena  napepi  ohna  wicowieasta  sni; 

Qa  nape  etapapi  wiyopeyapi  ojudan. 

11  Tuka  miye  qe  mitoecetu  ohna  mawani  kta : 

Opemakiton  qa  onsimakida  wo. 

12  Misiha  raakomdaya  ohna  han  : 

Mniciyapi  kin  en  Jehowa  mdawaste  kta. 

PSALM  27. 

Dawicl  tawa. 

1  Jehowa  iyoyanpa  mitawa  qa  Wanikiya  mitawa  hee,  tuwe  ko- 

wakipe  kta  he  ; 

Jehowa  wiconi  mitawa  wowasake  kin  hee,  tuwe  on  kopewahda 
kta  he. 

2  Wicasta  sica  micehpi  yutapi  kta  e  mikiyedan  upi  qehan, 
Tokamayanpi  qa  sicemadapi  kin  hena  eepi  hicahanpi  qa  hin- 

hpayapi. 

3  Wicota  en  ahimawanka  esta,  micante  kokipe  kte  sni ; 

Qzuye  wan  ahimanajin  esta,  de  wacinyan  waun. 

4  Taku  wanji  Jehowa  wakida,  he  awakita  ece  kta ; 

Anpetu  tona  wani  kin  owasin  Jehowa  ti  kin  en  waun  kta ; 
Jehowa  toiyokipi  wanmdake  kta, 

Qa  tipi  wakan  tawa  kin  ohna  wawimunge  kte. 

5  Anpetu  sice  cin  en  tawokeya  ohna  namalibe  kta; 
lye  tawakeya  onalibe  kin  en  inahbe  makiye  kta  ; 

Imnija  wan  akan  wTankan  emahnake  kte. 

6  Unkan  nakaha  mapa  kin  toka  mihduksan  hiyeya  wiciwankam 

un  kte ; 

Heon  iye  tawakeya  ohna  wowiyuskin  wosna  kin  wawakiyusna 
kta ; 

Wadowan  kta,  han,  Jehowa  odowan  wakahiyaye  kte. 

7  Jehowa  anagoptan  wo,  miho  on  wahowamde  ; 

Hecen  onsimakida  qa  amayupta  wo. 

8  Miite  akita  po  :  Micante  heniciya ; 

Jehowa,  niite  awakite  kta  ce. 

9  Niite  inamakilibe  sni  wo  ; 

V-  '  • 

Canniniyan  nitaokiye  elipeye  sni  ye  ; 

Omakiye  cin  he  niye  ;  amayustan  sni  wo  ; 

Qa  ehpemaye  sni,  Wakan  tanka  Wanikiya  mitawa. 

10  Tohan  ate  qa  ina  elipemayanpi  kinhan, 

Hehan  Jehowa  imacu  kte. 

11  Jehowa,  nitacanku  kin  onspemakiya  ye  ; 

Qa  ocanku  owotanna  ohna  amayan  wo, 

Tona  iwanmayakapi  kin  hena  on. 

PSALM  29. 

12  Tokamayanpi  tawacinpi  kin  en  wicamaqu  sni  wo  ; 
Wayaatanin  itonpi  sni  kin  itkom  mahinajinpi, 

Qa  tona  wositkihda  apoganpi  kin. 

13  Wiconi  makoce  kin  en, 

Jehowa  towaste  opalita  wacinwaye  £ni  kinhan. 

14  Jehowa  wacinyan  wo  ; 

Waditaka  wo,  kinhan  cante  niyuwasake  kte  : 

Han,  Jehowa  wacinyan  wo. 

PSALM  28. 

Dawicl  tawa. 

1  Jehowa,  niye  hoyeciciye  kta ; 

Imnija  mitawa,  miye  on  inina  yanke  sni  wo  ; 

Miye  on  noge  nikpe  cinhan, 

Hehan  wicahapi  ekta  yapi  kin  iyemacece  kta. 

2  Houciciya  eca  wocekiye  mitawa  ho  kin  nahon  wo; 
Nitawakeya  wakan  ektakiya  nape  mdugata  eca. 

3  Vvicasta  sica  ora  ehpemaye  sni  wo ; 

Qa  tona  woalitani  econpi  kin  om  ; 

Hena  wicikiyedan  unpi  kin  om  wookiye  eyapi ; 
Tuka  cantepi  en  woyusica  yukan. 

4  Taku  econpi  kin  iyecen  wicaqu  wo  ; 

Qa  sicaya  olianyanpi  kin  iyececa  ; 

lye  nape  ohanpi  kin  on  niye  wicaqu  wo  ; 

Taku  econpi  kin  iyecen  wicakicu  wo. 

5  Jehowa  tolian  kin  hena  awacinpi  kte  sni, 

Qa  iye  nape  taku  kage  cin  hena, 

Heon  wicakawanke  kta,  qa  icahwicaye  kte  £ni. 

6  Jehowa  yawastepi  nunwe  ; 

Wocekiye  mitawa  ho  nahon  kin  heon. 

7  Jehowa  mitowasake  qa  wahacanka  mitawa  kin  hee 
Micante  wacinyan  un,  unkan  omakiyapi : 

Heon  micante  nina  iyuskin  kta ; 

Qa  odowan  mitawa  on  mdatan  kte. 

8  Wowasake  tawapi  kin  Jehowa  hee; 

Qa  wiconi  conkaske  wan  iye  Sdakiye  cin  tawa. 

9  Nitaoyate  niwicakiya  wo  ; 

Qa  taku  nitawa  kin  hda waste  wo : 

Nakun  wonwicaya  wo, 

Qa  owihanke  v^anica  hehanyan  wicahduha  ye. 

PSALM  29. 

Dawicl  taclowan, 

1  Wasakapi  cinca  kin,  Jehowa  qu  po  ; 

Jehowa  wowitan  wowasake  ko  qu  po. 

2  Iye  caje  tovvitan  kin  Jehowa  kicu  po  ; 

Wokoyake  wakan  un  Jehowa  ohoda  po. 

PSALM  30. 

3  Jehowa  ho  kin  mini  kin  akan  ; 

Wowitan  Wakantanka  wakinyan  hotonkiya  ; 

Jehowa  mini  tanka  kin  akan  un. 

4’  Jehowa  ho  kin  wowasake  en  ; 

Jehowa  ho  kin  wowitan  en  un. 

5  Jehowa  ho  kin  hantesa  bowebwega  ; 

Han,  Jehowa  Lebanon  hantesa  kin  kawehwega: 

6  Qa  ptejincadan  wan  iyecen  psipsinwicaya ; 

Lebanon  qa  Sirion,  tatanka  cinca  iyececa. 

7  Jehowa  ho  kin  peta  ide  kin  yapta  ece. 

8  Jehowa  ho  contanka  kin  yahuhuze  kta  , 

Qades  contanka  kin  Jehowa  yuhuhuze  kta. 

9  Jehowa  ho  kin  tawiyedan  hoksiksuye  kiya ; 

Qa  can  kin  kahna  okihi  kta  : 

Unkan  iye  ti  kin  ohna  owasin,  Wowitan,  eyapi  ece. 

10  Jehowa  mini  tanka  kin  akan  iyotanka ; 

Han,  Jehowa  Wicastayatapi  iyotanka,  owihanke  wanica. 

11  Jehowa  iye  taoyate  wowasake  wicaqu  kte: 

Jehowa  iye  taoyate  wookiye  on  wicayawaste  kta. 

PSALM  30. 

Odowan.  Tipi  yuwakanpi  kin  on  dowanpi.  Dawid  tawa. 

1  Jehowa,  iyotan  ciyawa  kta,  niye  wankan  emayahde  ; 

Qa  tokamayanpi  miye  on  iyuskinwicayaye  sni  heon. 

2  Jehowa  Wakantanka  mitawa, 

Hoyeciciya,  unkan  niye  asnimayaya. 

3  Jehowa,  Hades  etanhan  minagi  iyacu  ; 

Woha  ekta  yapi  kin  etanhan  nimayaya. 

4  Wicasta  wacantkiye  tawa,  niye  Jehowa  kahiyaya  po  ; 

Qa  iye  towakan  kiksuyapi  kin  on  wopida  eya  po. 

5  Tocanniye  kin  ista  kakpapi  hehanyan  ; 

Toiyokipi  kin  he  wiconi : 

fttayetu  eca  wicaceya  yuke  kta, 

Tuka  hanhanna  dowanpi  kta. 

6  Unkan  miye  tanyan  waun  kin  en, 

Owihanke  wanin  mapahohopi  kte  sni  ce,  epa. 

7  Jehowa,  nitoiyokipi  kin  on  paha  mitawa  wowasake  yakaga; 
Niite  nayakihbe,  unkan  mayusinyaya. 

8  Jehowa,  niye  hoyeciciye  kta ; 

Qa  Jehowa  wocekiye  ewakiye  kta. 

9  Mawe  kin  en  wokamna  yukan  he, 

Woha  ekta  kun  mde  cinhan  : 

Maka  mdu  kin  niyatan  kta  he  ; 

Nitowicake  kin  oyake  kta  he. 

10  Jehowa,  anagoptan  qa  onsimakida  ye  ; 

Jehowa,  omakiye  cin  he  niye  nunwe. 

11  Wasinwahda  kin  he  wacipi  miyecaga  ; 

Heyake  sica  mayakidusdoke  ca  wowiyuskin  on  ipiyagmayakiton 

PSALM  31. 


12  Heon  wowitan  inidowan  kta,  qa  inina  un  kte  sni : 

Jehowa  Wakan tanka  mitawa,  owihanke  wanin  wopida  eciciye 
kta. 


PSALM  31. 


Do  wan  itancan  kin  on.  Dawid  taclowan. 


1  Jehowa  niye  wacinciya  : 

Owihanke  wanin  imastece  sni  nun  we  : 

Nitoowotanna  on  emahdaku  wo. 

2  Anolhnakiya  ye  ;  emayaku  inalini  wo  : 

Wowasake  imnija  mitawa  kin  he  niye  nunwe  ; 

Qa  conkaske  tipi  on  nimayanpi  kte. 

3  Imnija  mitawa  qa  conkaske  mitawa  kin  he  niye  ; 

Heon  nicaje  on  napata  mayaduze  ca  yus  amayade  kta. 

4  On  hmunkapi  nalimana  emakionpapi  kin  etanhan  mayadusdute 

kta ; 

Wowasake  mitawa  kin  he  niye,  heon  etanhan. 

5  Mitaniya  ninape  en  owehnake  kta  ; 

Jehowa  wowicake  Wakantanka,  niye  opemayakiton. 

G  Tona  takusni  itonsni  awacinpi  kin  hena  sicewicawadaka ; 

Tuka  Jehowa  wacinwaya  ece.  . 

7  Nitowaonsida  on  piwada  qa  imduskin  kte  : 

Woiyokisice  mitawa  niye  wandaka; 

Wokakije  en  minagi  sdonyaye  ciqon. 

8  Nakun  toka  nape  en  onamayatake  sni ; 

Makoce  tanka  en  siha  emayahde. 

.  9  Jehowa,  onsimada  wo,  makakija  heon  : 

W oiyokisica  on  ista  masica  amayan  ; 

Minagi  qa  mitezi  nakun. 

10  Wani  kin  woiyokisica  on  masote  ; 

Qa  waniyetu  mitawa  comnihdazipi  on  ; 

Wawah4ani  on  wasake  sni  amayan  ; 

Qa  jnahuhu  kin  hena  sihtin. 

11  Tokamayanpi  owasin  wowaliteda  sni  mayanpi, 

Nakun  mikiyedan  unpi  kin  hena  iyotan  ; 

Qa  tona  sdonmayanpi  kin  wokokipe  mayanpi ; 

Tona  tankan  wanmayakapi  kin  hena  namaldpapi. 

12  Taku  ta  iyecen  cante  on  amiktonjapi ; 

Waksica  kamdecapi  wan  iyemaceca. 

13  Wicota  waaiapi  kin  nawahon  ; 

Ihduksan  wokokipe,  wiyamaonpapi  kin  ieunhan, 

Mitaniya  icupi  kta  akitapi. 

14  Tuka  Jehowa,  niye  wacinciya  ; 

Wakantanka  mitawa  kin  he  niye  ce,  epa. 

15  Mitaanpetu  ninape  ohna  un  ; 

Tokamayanpi  qa  sicaya  makuwapi  napepi  etanhan  emahdaku 
wo. 

16  Niite  nitaokiye  aiyehkiya  ye  ; 

Nitowaonsida  on  nimayan  wo. 

PSALM  32. 

17  Jehowa,  imastece  sni  nunwe,  hoyeciciye  cin  heon  : 

Tona  sicapi  kin  hena  istecapi  nunwe,  Hades  en  inina  unpi  kte. 

18  Woitonsni  ihapi  kin  inina  unpi  nunwe  ; 

Hena  wahanieidaya  qa  wawostehdaya 
Ikceya  wicasta  owotanna  aiapi. 

19  Tona  konicipapynitowaste  wicayecihnake  cin  he  tanka  liinca  ; 
Wicasta  cinca  itokam  tona  wacinniyanpi  kin  en  he  wicayaki- 

dutanin. 

20  Hena  nitohnake  woinahbe  kin  en  nawicayahbe  kta, 

Wicasta  mniciyapi  kin  etanhan  ; 

Wicaceji  wakinicapi  etanhan  wokeya  wan  ohna  wicayakpatan 
kta. 

21  Otonwm  suta  wan  ohna  wowinihanyan  cantemakiya, 

Heon  Jeliowa  yawastepi  nunwe. 

22  Tuka  mis  imanihan  qehan, 

Niista  itokapatanhan  makaspapi  ce,  epa  : 

Hececa  esta  cewakiya  ho  kin  namayakihon, 

Hoyeciciye  cehan. 

23  Wicasta  wacantkiye  tawa  kin  owasin,  Jehowa  wrastedaka  po  : 
Tona  wicakapi  kin  hena  Jehowa  wicakpatan  ; 

Qa  tuwe  wahanhanicidaya  ohanye  cin  he  iyakicuya  kicicajuju 
ece. 

24  Wasaka  po,  hecen  cante  niyutinzapi  kte  ; 

Jehowa  wacinyayapi  kin  owasin. 

PSALM  32. 

Y/owahokonldye  ocLowan.  DawicL  tawa. 

1  Tuwe  taku  sica  econ  kin  kicicajujupi, 

Qa  wahtani  akahpapi  kin  he  cante  waste  : 

2  Wicasta  kin  he  cante  waste, 

Tuwe  Jehowa  wmahtani  kiciyawa  sni, 

Qa  taniya  en  wohnayan  wanice  cin  he. 

3  Inina  manke  cehan  mahuhu  seca  aya, 

Anpetu  osan  wasicahowamde  cehan. 

4  Anpetu  hanyetu  ko  ninape  amahdaskin  yanka ; 

Mawe  kin  mdoketu  puze  cin  iyecen  aya.  Sela. 

5  Wawahtani  niye  ociciyake  kta ; 

Qa  taku  sica  ecamon  kin  anawakihbe  sni : 

Taku  sica  ecamon  kin  hena  Jehowa  owakiyake  kta  ce,  epe  : 
LTnkan  wawahtani  sice  cin  miyecicajuju.  Sela. 

6  He  on  tona  wacantkiye  cin  owasin  ceniciyapi  kta, 

Tohan  iyeniyanpi  kte  cinhan  : 

Awicakehan  mini  ota  apasboka  esta, 

He  hiyohipi  kte  sni. 

7  Woinahbe  mitawa  kin  he  niye ; 

Wokakije  etanhan  emayahdaku  kta; 

Woehdaku  odowan  on  aohdutemayaye  kta.  Sela. 

8  Wahokonciciye  ca  canku  ohna  de  kte  cin  he  onspeciciye  kta ; 

PSALM  33. 

Miista  opacilita  wahokoneiciye  kta. 

9  Ihnuhan  suktanka  qa  sonsonna  wan  iyenicecapi  kinhan  ; 

Llena  takudan  okalinigapi  snf ; 

Iiyuwi  qa  ikan  oiyokipi  on  i  pawicalitapi ; 

Nikiyedan  upi  sni  heon  eianhan. 

10  Tona  sice  cin  wokakije  ota  yuhapi  kte  : 

Tuka  tuwe  Jehowa  wacinye  cin  he  wowaonsida  aohduteye  kta 

11  Tona  owotanna  yaunpi,  Jehowa  on  pidapi  qa  iyuskin  po  ; 

Qa  tona  cante  ecetu  yaunpi  owasin,  wiyuskinyan  iyasa  po. 

PSALM  33. 

1  Wicasta  owotanna  yaunpi,  Jehowa,  on  wiyuskin  po  : 

Yatanpi  kin  tona  ecetupi  iyokipipi  ece. 

2  Candowankiyapi  on  Jehowa  wopida  eciya  po  ; 
Candowankiyapi  ikan  wikcemna  on  idowan  po. 

3  Odowan  teca  wan  kahiyaya  miye  ; 

Ho  tanka  on  wayupiya  yajo  po. 

4  Jehowa  oie  kin  he  ecetu  ; 

Qa  ohan  kin  owasin  wowicake. 

5  Woowotanna  qa  wokonze  waste  dak  a  ; 

Maka  kin  Jehowa  towaonsida  on  ojudan. 

6  Jehowa  oie  on  mahpiya  kin  kagapi ; 

Qa  iye  i  taniya  on  hena  obe  kin  owasin. 

7  Miniwanca  mini  kin  kawitaya,  paha  iyececa  ; 

Osbe  kin  mazopiye  en  ekihnaka. 

8  Maka  kin  ocowasin  Jehowa  kokipapi  kte  ; 

Maka  akan  ounyanpi  iyuhpa  ifcokam  inihanpi  nunwe. 

9  lye  ia,  unkan  ecetu  ; 

lye  kaken  eya,  unkan  sutaya  han. 

10  Ikcewicasta  tawacinpi  kin  Jehowa  ecetu  sni  ya ; 

Oyate  token  wakiconzapi  kin  he  yujuju  ece. 

11  Jehowa  ta wokonze  kin  ohinniyan  he  kta  ; 

lye  cante  yuze  cin  wicoieage  qa  wicoieage  hehanyan. 

12  Oyate  wan  Jehowa  Taku  Wakan  yuhapi  kin  he  cante  was 

tepi ; 

Wicasta  iye  tawawicaye  kta  wicahdahnige  cin  hena. 

13  Jehowa  mahpiya  eciyatanhan  ahitonwan  ; 

Adam  cinca  kin  owasin  wanwicayaka. 

14  Tukten  ounye  cin  hetanhan  etonwan, 

Maka  akan  ounyanpi  owasin  ekta  : 

15  Cantepi  kin  owasin  wicakaga  ; 

Wicohan  tawapi  owasin  awacin  un. 

16  Wicastayatapi  tuwedan  ozuye  tanka  on  niyanpi  sni : 

Wicasta  wasaka  kes  wowasake  tanka  on  ihduske  kte  sni. 

17  Niwicayapi  kta  on  suktanka  kin  wacinyepica  sni ; 

Qa  iye  towasake  tanka  on  waeyaku  kte  sni. 

18  Iho,  Jehowa  ista  kin  tona  kokipapi  kin  hena  awicatonwan  ; 
Tona  iye  towaonsida  apepi  kin  hena. 

P  S  A  L  M  34. 

19  Wiconte  etanhan  nagipi  ewicahdaku  kta; 

Qa  wicaakilian  en  niwicaye  kta. 

20  Unnagipi  Jehowa  wacinyanpi ; 

Ounkiyapi  qa  wahacanka  unkitawapi  kin  he  iye. 

21  Iye  on  uncantepi  iyuskin  kte  ; 

lye  caje  wakan  wacinunyanpi  heon. 

22  Jehowa,  nitowaonsida  unkiyepi  en  un  nun  we  ; 

Unkanipepi  kin  heon  etanhan. 

PSALM  34. 

Dawid  tawa.  Abimelek  itokam  togye  olianyan;  unkan  Me&i  hehan  kihda,  ke 

ehan. 

1  Anpetu  owasin  Jehowa  mdawaste  kta  ; 

Iye  idowanpi  kin  ohinniyan  mii  ohna  un  kta. 

2  Jehowa  on  minagi  itan  kta: 

Tona  onsihanpi  nahonpi  kta  qa  iyuskinpi  kta. 

3  Jehowa  mici  yatanka  xniye  ; 

Qa  yuwitaya  iye  caje  kin  unyawankantupi  kte. 

4  Jehowa  awakita,  unkan  amayupta  ; 

Qa  wakowakipe  cin  owasin  etanhan  emahdaku. 

5  Ekta  etonwanpi,  unkan  iyoyamyapi ; 

Qa  ite  nasapi  sni  nunwe. 

6  Onsike  cin  de  ho  way  a,  unkan  Jehowa  nalion, 

Qa  tokakije  owasin  etanhan  ehdaku. 

7  Tona  kokipapi  kin  hena  wicihduk^an, 

Jehowa  taohnihde  kin  iwanka, 

Qa  ewicayaku  ece. 

8  Uta  miye,  qa  Jehowa  waste  e  wanyaka  po  : 

Tuwe  wacinye  cinhan  wicasta  kin  he  cante  waste. 

9  Wacantkiya  yaunpi  tawaniyanpi,  Jehowa  kokipa  po  ; 

Tona  kokipapi  kin  hena  takudan  icakijapi  kte  sni. 

10  Mnaja  cinca  wicakis  unpi  qa  wotektehdapi ; 

Tuka  Jehowa  akitapi  kin  hena  taku  waste  takudan  icakijapi 
kte  sni. 

11  Iho  po,  mi  cinca,  anamagoptan  po  ; 

Jehowa  tokokipe  kin  onspeciciyapi  kta. 

12  Wicasta  wiconi  cin,  qa  taku  waste 

Wanyake  kta  e  anpetu  wastedake  cin  he  tuwe  he. 

13  Taku  sica  etanhan  niceji  ehdaku  wo  ; 

Qa  niiha  wohnayan  eyapi  kte  sni. 

14  Taku  sica  ehpeya  wo,  qa  taku  waste  e  econ  wo  : 

Wookiye  akite  ca  kuwa  ay  a  wo. 

15  Jehowa  ista  wicasta  owotanna  awicatonwan  ; 

Qa  howayapi  eea  anoliwicakiya  ece. 

10  Tona  taku  sica  econpi  Jehowa  ite  kin  itkowicaldm  un  ; 

Maka  kin  etanhan  wicakiksuyapi  kin  icu  kte. 

17  Hoyeyapi,  unkan  Jehowa  nahon, 

Qa  tokakijepi  iyulipa  etanhan  ewicahdaku. 

PSALM  35. 

18  Jehowa  cante  kicabsapi  kin  wicikiyedan  un  ; 

Qa  tona  taniya  onsike  cin  hena  niwicaya  ece. 

19  Wicasta  owotanna  tokakije  kin  ota ; 

Tuka  owasin  etanhan  Jehowa  eyaku  kta. 

20  Hnhu  tawa  owasin  awankiciyaka ; 

Hecen  wanjidan  kaes  kawegapi  sni. 

21  Wosice  tona  sice  cin  hena  wicakte  kta; 

Qa  wicasta  owotanna  sice  wicadakapi  kin  hena  yacopi  kta, 

22  Jehowa  taokiye  nagipi  kin  opewicakiton  ; 

Qa  tona  iye  wacinyanpi  kin  tuwedan  yacopi  kte  sni. 

PSALM  35. 

Dawicl  tawa. 

1  Jehowa,  tona  makigepi  kin  hena  wicakige  wo  ; 

Tona  makizapi  kin  hena  wicakiza  wo. 

2  Mazamakuakahpe  wahacanka  ko  ikikcu, 

Qa  omakiya  inajin  wo. 

3  Nakun  wahukeza  ehdaku, 

Qa  tona  sicaya  makuwapi  wicakagi  wo  ; 

Wiconi  nitawa  kin  he  xniye  ce,  minagi  eciya  wo. 

4  Minagi  odepi  kin  hena  inihanpi  qa  istecapi  nun  we  ; 

Tehiya  amawacinpi  kin  hena  hekta  hdicuwicayapi  qa  istenwi- 
cayapi  nun  we. 

5  Aguyapi  ha  tate  itokam  hena  iyececapi  nunwe  ; 

Qa  Jehowa  taohnihde  hena  wicakastake  kte. 

6  Tacankupi  kin  otpaza  qa  sdusduta  nunwe  ; 

Qa  Jehowa  taohnihde  kin  kuwa  awicaye  kte. 

7  Taku  on  etanhan  sni  wohmunke  wan  miye  on  nalitnana  eon- 

papi ; 

Taku  on  etanhan  sni  minagi  on  wolia  wan  qapi. 

8  Sdonye  sni  kinhan  woihangye  kin  en  u  nunwe  ; 

Qa  wohmunke  nahbe  cin  he  iye  icihmunka  nunwe  ; 

Woihangye  kin  hee  en  ohinhpaya  nunwe. 

9  Hehan  minagi  Jehowa  on  iyuskin  kta ; 

Wiconi  tawa  kin  idowan  kta. 

10  Mahuhu  owasin  heyapi  kta  ; 

Jehowa,  tuwe  iyeniceca  he  ; 

Tuwe  isanpa  wasaka  etanhan  onsike  cin  eyahdaku  ; 

Han,  onsike  ca  wahpanica  kin,  tuwe  wamakinon  kin  etanhan. 

11  Jtonsniyan  woyakapi  kin  hinajinpi ; 

Taku  sdonwaye  sni  kin  hena  on  imawangapi. 

12  Taku  waste  on  taku  sica  maqupi ; 

On  minagi  kakisyapi  kta. 

13  Tuka  miye  qe,  wayazankapi  qehan,  wakihdaka  komdaka  ; 
Akihanmiciya  on  minagi  kakiswaye  : 

Unkan  wo.cekiye  mitawa  mamaku  en  hdihan. 

14  Mitakoda  se,  misunka  hee,  he  iyecen  mawani ; 

Tuwe  hunku  akiceye  cin  iyecen  wasihda  pamahdedan  waun. 

PSALM  36. 

15  Tuka  nakaha  nawasduta,  hehan  iyuskinpi  qa  witaya  mniciyapi ; 
Waaie  sa  kin  hena  miye  en  mniciyapi,  unkan  sdonwaye  sni : 
WayahdeMecapi  qa  inina  unpi  sni. 

16  Wota  ia  sieapi  kin  hena  om  ; 

Hi  amahdakinskinzapi. 

17  Itancan,  tohanyan  opahta  nanke  kta  he  : 

Woihangye  tawapi  etanhan  minagi  hdohdi  wo  ; 

Wastewakidake  cin,  mnaja  kin  etanhan. 

18  Omniciye  tanka  kin  en  wopida  eciciye  kta  ; 

Oyate  wasaka  om  ciyatan  kta. 

19  Tokamayanpi  itonpisni  kin  hena  miye  on  iyuskinpi  sni  nunwe  : 
Tona  taku  on  etanhan  sni  sicemadapi  kin  hena  ista  kakpanpi. 

20  Hena  wookiye  iapi  kte  sni; 

Tuka  tona  makoce  kin  en,  inina  unpi  kin 
Hena  wohnayan*  wicoie  wicakicagapi  kta. 

21  Han,  hena  nina  i  makapapi : 

Qa  heyapi ;  Hoho,  hoho, 

Ista  on  wanunyakapi  ce. 

22  Jehowa  niye  wandaka,  inina  yanke  £ni  wo ; 

Itancan,  mitehanyan  un  sni  wo. 

23  Ihduhica  ye,  qa  mayacopi  kte  cin  on  kikta  wo  ; 

Makiyusepi  kin  on, 

Wakantanka  mitawa,  qa  Itancan  mitawa. 

24  Jehowa  Wakantanka  mitawa, 

Nitoowotanna  eciyatanhan  mayukcan  wo  ; 

Qa  hena  miye  on  iyuskinpi  sni  nunwe. 

25  Cante  mahen,  Hoho,  hecen  uncinpi  ce,  eyapi  sni  nunwe  ; 
Naunkipcapi  ce,  eyapi  sni  nunwe. 

26  Tona  makakija  on  iyuskinpi  kin  hena  istecapi, 

Qa  witaya  ite  nasapi  nunwe  ; 

Tona  miye  on  ihdatankapi  kin  hena  wowahteda  sni, 

Qa  wowistece  koyakapi  nunwe. 

27  Tona  mitoowotanna  cinpi  kin  hena  iyasapi, 

Qa  wiyuskinpi  nunwe  ; 

Han,  ohinniyan  heyapi  kte  ;  Jehowa  tanka  ce, 
lye  taokiye  wookiye  kicicin  kin  hee. 

28  Unkan  miceji  nitoowotanna  cajeyate  kta; 

Niyatanpi  kin  anpetu  osan. 

PSALM  36. 

Dowan  itancan  kin  on.  Jehowa  taokiye  wan  kaga.  Dawid  tawa. 

1  Micante  mahen,  wicosice  wicasta  sica  lieciya; 
lye  ista  itokam  Taku  Wakan  kokipapi  wanica  ce. 

2  lye  ista  kin  en  ihdawaste  ; 

Tuka  wahtani  kin  iyeyapi  qa  sicedapi  kta. 

3  lye  i  oie  kin  hena  woitonsni  qa  wohnayan  ; 

Wacinksamya  wastejm  econ  kta  he  ayustan. 

4  Towinja  akan  woitonsni  awacin  un  kta  ; 

PSALM  37. 

Canku  waste  sni  wan  ohna  iyahe  kta ; 

Taku  sica  ayustan  kte  sni. 

5  Jehowa,  nitowaonsida  kin  he  mahpiya  ekta  un. ; 

Nitowicake  mahpiya  sapa  iyahde. 

6  Nitoowotanna  kin  he  lyotan  Wasaka  ta  lie  kin  iyececa : 
Wokonze  nitawa  kin  he  wosbe  tanka: 

Jehowa,  wicasta  woteca  ko  ni  wicayaya. 

7  Wakantanka,  nitowaonsida  kin  he  waste  hinca  ; 

Heon  Adam  cinca  nihupahu  ohanzi  kin  en  wacinyanpi  kta. 

8  Yati  wasna  kin  on  imnanpi  kte  ; 

Qa  wowaste  nitawa  wakpa.  kin  etanhan  yatke  wicayaye  kta. 

9  Wiconi  minilidoka  wan  nici  wanke  : 

Iyoyanpa  nitawa  en  iyoyanpa  wanunyakapi  kta. 

10  Tona  sdonniyanpi  kin  hena  nitowaonsida  iyohi  wicakiya  wo 
Qa  nitoowotanna,  tona  cante  ecepidan  kin'. 

11  Wahanicidapi  siha  kin  anamatan  sni  nunwe  ; 

Qa  ohan  sica  nape  kin  napemaye  sni  nunwe. 

12  Hen  wicohan  sica  econpi  kin  hinhpayapi ; 

Hena  makata  elipeyapi,  qa  najin  okihipi  kte  sni. 

PSALM  37. 

DawicL  tawa- 

1  Wicohan  sica  econpi  kin  hena  on  iyokisiniciye  sni  wo ; 

Qa  woahtani  econpi  kin  on  winawizi  sni  wo. 

2  Hena  ecadan  kasdapi  kta,  peji  iyececa  ; 

Qa  wato  iyecen  snijapi  kta. 

3  Jehowa  wacinyan  wo,  qa  taku  waste  econ  wo  : 

Makoce  kin  en  ounye  ca  wowicake  akita  wo  : 

4  Nakun  Jehowa  en  iyokipiiciya  wo  ; 

Kinhan  taku  iceyaldye  cin  hena  nicu  kta. 

5  Nitacanku  kin  Jehowa  yuhekiya  wo  ; 

Nakun  wacinyan  wo  ;  kinhan  ecetuye  kta  : 

6  Qa  nitoowotanna  iyoyanpa  iyecen  yutanin  kta  ; 

Qa  wokonze  nitawa  kin  wiyotanhan  iyececa. 

7  Jehowa  en  inina  un,  qa  wacintankaya  ape  wo  ; 

Tuwe  canku  ohna  wapiya  un  kin  he  on  iyokisiniciye  sni  wo 
Tuw'e  wicotawacin  sica  hduecetu  kin  on. 

8  Wocanniye  ayustan  qa  wosihda  elipeya  wo  ; 

Taku  sica  ecanon  kta  e  iyokisiniciye  sni  wo. 

9  Tona  taku  sica  econpi  kin  hena  ihangwicayapi  kta  ; 

Tuka  Jehowa  wacinyanpi  kin  hena  nutkoce  kin  yuhapi  kta. 

10  Ehake  cistiyedan  hehan  wicasta  sica  en  un  kte  sni; 

Han,  tohe  km  opahta  yaun  kta,  tuka  en  un  sni. 

11  Tuka  tona  onsiicidapi  kin  hena  makoce  kin  tawayapi  kta; 
Qa  wookiye  ota  on  iyuskiniciyapi  kta. 

12  Wicasta  sica  wicasta  owotanna  iyape  un ; 

Qa  hi  ahdakinskinza  ece. 

13  Itancan  kin  ihaha  kta; 

PSALM  37. 

Taanpetu  u  kta  wanyake  cin  heon. 

14  Wicasta  sicapi  mazasagye  ehdakupi ; 

Qa  tinazipepi  nakiwinjapi ; 

Onsika  qa  wahpanica  kin  makata  elipewicayapi  kta ; 

Qa  tona  oftan  owotanna  kin  wicaktepi  kta. 

15  Mazasagye  tawapi  kin  on  iye  cante  caicipapi  kta; 

Qa  tinazipepiJdn  kawegapi  kta. 

16  Taku  cistinna  wicasta  owotanna  tawa  kin  he  waste; 
Wicasta  sica  ota  wowijice  ynhapi  kin  isanpa. 

17  Wicasta  sica  isto  kawegapi  kta: 

Tuka  Jehowa  wicasta  owotanna  najin  wieakiya  ece. 

18  Wicasta  ecetu  taanpetu  kin  hena  Jehowa  sdonya : 

Qa  taku  yuhapi  kin  he  owihanke  wanice  kta. 

19  Anpetu  sica  en  istecapi  kte  sni ; 

Qa  wicaakilian  anpetu  kin  en  imnahan  wotapi  kta. 

20  Tuka  wicasta  sice  cin  hena  atakunipi  kte  sni ; 

Qa  Jehowa  tokayapi  kin  ; 

Tahinca  cinca  sin  kin  iyecen  liuhnagapi ; 

6ota  en  taninpi  sni. 

21  Wicasta  sica  wodota  kes  wicakicu  kte  sni: 

Tuka  wicasta  owotanna  wacantkiye  ca  wawicaqu  ece. 

22  Tona  wicayawaste  kin  hena  makoce  kin  tawapi  kta : 

Qa  tona  wicayasice  cin  hena  ihangyapi  kta. 

23  Jehowa  eciyatanlian  wicasta  caehde  kin  yuecetupi  ; 

Qa  tacanku  kin  on  iyuskin  kte. 

24  Hinhpaye  kta,  tuka  makata  ehpeyapi  kte  sni ; 

Jehowa  nape  yuze  cin  heon  etanhan. 

25  Homaksidan  waun,  qa  wanna  wimacahinca; 

Tuka  wicasta  owotanna  kin  elipeyapi, 

Qa  cinca  woda  unpi  wanmdake  sni. 

26  Anpetu  osan  waonsida  qa  owicaqu  ece  : 

Unkan  cinca  kin  hena  woya waste. 

27  Taku  sica  ayustan  qa  taku  waste  e  econ  wo  ; 

Qa  owihanke  wanin  ounyan  wo. 

28  Jehowa  wokonze  wastedaka  ece  ; 

Qa  wicasta  wacantkiye  tawa  kin  hena  ehpewicaye  kte  sni ; 
Plena  ohinniyan  wicakpatanpi : 

Tuka  wicasta  sica  cinca  kin  hena  ihangwieayapi. 

29  Wicasta  owotanna  makoce  kin  tawayapi  kta; 

Qa  owihanke  wanin  en  ounyanpi  kte. 

30  Wicasta  owotanna  i  kin  woksape  ie  kta; 

Qa  ceji  wolionze  iwohdake  kte. 

31  Iye  ta  Wale  an  tanka  tawoahope  kin  cante  mahen  un  ; 
Caehde  tawa  kin  kaktihanhan  kte  sni. 

32  Wiacasta  sica  wicasta  owotanna  iwanyaka; 

Qa  kte  kta  akita  ece. 

33  Tuka  nape  en  Jehowa  ehpeye  kte  sni ; 

Qa  aiapi  kinhan  yaco  kte  sni. 

34  Jehowa  ape  un  wo,  qa  tacanku  patan  wo  ; 

PSALM  38. 

Unkan  makoce  tawayaye  kta  e  yuwankan  inicu  kta ; 

Wicasta  sica  ihangyapi  kinhan  wandake  kta. 

35  Wicasta  sica  wohitika  wan  wanmdaka  ; 

Qa  ihdutanka,  can  teca  icage  cin  iyececa : 

36  Tuka  tanin  sni  iyaya,  unkan  inyun  en  un  sni ; 

Han  owade,  tuka  iyeyapi  sni. 

37  Wicasta  ecetu  kin  he  iyukcan,  qa  owotanna  kin  wanyaka  wo  ; 
Wicasta  kin  he  owihanke  kin  wookiye. 

38  Tuka  wawakipajinpi  kin  witaya  ihangyapi  kte  ; 

Wahtanipi  sa  owihanke  kin  he  baspa  iyeyapi. 

39  Tuka  wicasta  owotanna  niwicayapi  kin  he  Jehowa  etanhan  : 
Wokakije  anpetu  kin  en  wowasake  tawapi  kin  hee. 

40  Unkan  Jehowa  owicakiye  ca  ewicahdaku  : 

Wicasta  sica  etanhan  ewicayaku  qa  niwicaye  kta ; 
lye  wacinyanpi,  heon  etanhan. 

PSALM  38. 

Dawid  tadowan.  Wokiksuye  on. 

1  Jehowa,  wocanniye  nitawa  en  iyopemaye  sni  wo  ; 

Qa  sinyahda  hinca  en  makapsinpsinte  sni  wo. 

2  Nitunwanhinkpe  kin  bomalidokapi ; 

Qa  ninape  sutaya  amapaskica. 

3  Nitocanniye  on  micehpi  zaniyan  un  sni ; 

Wawahtani  on  mahuhu  en  woozi  wanica. 

4  Wawahtani  kin  hena  pa  iwankam  imayaya  ; 

Waqin  tke  hinca  iyecen  on  mdusaka  ece. 

5  Amapapi  kin  tonyan  qa  sicamna  ; 

Wimatkotkoke  cin  heon  etanhan. 

6  Mahnaskinyan,  nina  patus  nawajin  ; 

Anpetu  osan  wasihda  waun. 

7  Wowayazan  sica  wan  on  paksin  omajudan ; 

Qa  micehpi  tuktedan  zani  sni. 

8  Wamasake  sni  qa  nina  makasusujapi ; 

Cante  mayazan  heon  wasicahowamda  ece. 

9  Itancan,  token  cantowakpani  owasin  nitokam  un  ; 

Qa  wasicahowamde  cin  he  nanicihmanpi  sni. 

10  Cante  mahniyanyan,  wasake  sni  amayan  ; 

Nakun  miista  iyoyanpa  kin  hee  kaes  iyemacetu  sni. 

11  Tona  wastemadapi  qa  mitakuye  wamaymzan  kin  en  najinpi 

kte  sni ; 

Qa  mikiyedan  unpi  qon  itehanyan  inajinpi. 

12  Unkan  minagi  akitapi  kin  hena  mahmunkapi ; 

Qa  tona  sicaya  waun  kta  cinpi  kin  hena  taku  sica  eyapi ; 

Qa  anpetu  osan  wohnayan  awacinpi  kta. 

13  Tuka  miye,  noge  tpa  iyececa,  nawahon  kte  sni ; 

Qa  ia  okitpani  i  hdukawa  kte  sni  kin  iyemaceca. 

14  Hecen  wicasta  wanahon  sni  kin  iyecen  waun  ; 

Qa  tuwe  i  ohna  iyopeyapi  wanice  cin. 

PSALM  39. 

15  Jehowa  niye  acipe  waun  kin  heon, 

Niye  waadupte  kte,  Itancan  Wakantanka  raitawa, 

16  Unkan  hepa;  Okinni  miye  on  iyuskinpi  kta  ; 

Siha  nawasduta  eca  miye  on  ihdatanpi  ece. 

17  Miye  humaste  waun  kin  heon  ; 

Qa  iyomakisice  cin  ohinniyan  mitokam  un. 

18  Miohan  sice  cin  owahdake  kta; 

Qa  wawahtani  kin  on  iyokisinmiciye  kta. 

19  Tuka  tokamayanpi  ni  unpi  kin  hena  wasakapi ; 

Qa  tona  taku  on  etanhan  sni  sicemadapi  kin  hena  ota  aya. 

20  Tona  taku  waste  on  taku  sica  econpi  kin  hena, 

Taku  waste  awakite  cin  on  makiyusepi  kta. 

21  Jehowa,  amayustan  sni  wo  : 

Wakantanka  mitawa,  mitehanyan  un  sni  ye. 

22  Omakiya  inalini  wo  ; 

Itancan,  Wanikiya  mitawa. 

PSALM  39. 

Jeclutlmn  dowan  itancan  kin  on.  Dawid  tadowan. 

1  Miohan  iwanwahdake  kta,  epa ; 

Plecen  miceji  on  wawahtani  kte  sni : 
lonatake  wan  mii  on  mduhe  kta ; 

Wicasta  sica  mitokam  unpi  icunhan. 

2  la  okitpani  iyecen  inina  manka  ; 

Taku  waste  ee  kae£  ie  sni  waun ; 

Qa  mitoiyokisica  yusosapi. 

3  Cante  mahen  makate  hinca  ; 

Waawacin  waun  icunhan  peta  itkon  : 

Hehan  miceji  on  iwaa  : 

4  Jehowa,  omawihanke  kin  sdonye  makiya  wo  ; 

Qa  mitaanpetu  kin  tohanyan  kta  hecinhan  ; 

Tohan  en  waun  kte  sni  sdonwakiye  kte. 

5  Wan,  mitaanpetu  kin  nape  hdakinyan  yakaga  ; 

Qa  nitokam  wani  kin  he  takusni  iyececa  : 

Awicakehan  wicasta  otoiyohi,  sutaya  najin  esta,  ocowasin  ta¬ 
kusni.  Sela. 

6  Awicakehan  wicasta  kin  ohanzi  wan  en  omani ; 

Awicakehan  takusni  on  nihinciyapi  ece  : 

Waeju  ece,  tuka  tuwe  hena  yuhe  kta  sdonye  sni. 

7  Unkan  nakaha,  Itancan,  taku  e  ape  waun  he  ; 

Niye  hinch  wacinciya  ece. 

8  Wawahtani  owasin  etanhan  emayaku  wo  ; 

Wicasta  witkotkoka  wowihahamayanpi  kta  makage  6ni  wo. 

9  Inina  waun,  i  wahdukawa  kte  sni ; 

Niye  hecanon  kin  heon  etanhan. 

10  Amayape  cin  he  imicicu  wo ; 

Ninape  makastake  cin  on  atakuni  sni  amayan. 

11  Iyopeyapi  on  wicasta  wahtani  kin  on  iyopeyaya ; 

PSAL  M  40. 

Qa  wayapote  sa  iyecen  taku  iyokipi  kin  dutakuni  sni  : 
Awicakehan  wicasta  otoiyohi  takusni.  Sela. 

12  Jehowa,  wocekiye  mitawa  nahon  wo  ; 

Qa  houwaye  cin  anokkiya  ye : 

Istamnihanpe  amau  kin  on  inina  yanke  sni  wo  ; 

Niye  kici  wicasta  matokeca, 

Unhdaka  wann,  atewicawaye  cin  owasin  iyececa. 

13  Makpatan  wo,  hecen  wasagmiciye  kta, 

Imdamde  sni  qa  en  waun  sni  itokara. 

PSALM  40. 

Dowan  itancan  kin  on.  Dawid  taclowan. 

1  Apepi  on  Jehowa  ape  wann  ; 

Unkan  anokraakiye  ca  hoyewaye  cin  namakikon. 

2  Nakun  wicotakunisni  woka  wan  etanban  hiyu  makiya,  upsija 

kinca  etanhan ; 

Qa  misiha  imnija  wan  aban  makiye  ;  mioye  miciyusuta. 

3  Qa  odowan  teca  wan  mii  kin  en  ohnaka ; 

Wakan tanka  unkitawapi  yatanpi  kin  : 

Wicota  wanyakapi  qa  kokipapi  kta  ; 

Qa  Jehowa  wacinyanpi  kte. 

4  Wicasta  wan  cante  waste  kinca, 

Jehowa  wowinape  yuhe  cin  hee  ; 

Qa  tona  wahanhanicidapi  kin, 

Woitonsni  opapi  kin  hena  koya  ekta  etonwe  sni. 

5  Jehowa  mita  Wakantanka  taku  ota  ecanon  ; 

Niokan  wakan  qa  unkiyepi  on  nitawacin  kin, 

Hena  owecinhan  niciyawapi  kte  sni ; 

Cajemdate  ca  oradake  kta  esta,  hena  yawapica  sni. 

6  Wosnapi  qa  wawicaqupi  kin  hena  iyonicipi  sni ; 

Noge  mayakidukdoka : 

Wakuknakyapi  qa  woahtani  on  wosnapi  kin  yada  sni. 

7  Hehan  hepa  ;  W~  any  aka  wo,  wau  ce  ; 

W’owapi  yuhinilnnapi  kin  en  hecen  omiciwapi : 

8  Wakantanka  mitawa  nitawacin  ecen  ecamon  kta  iyomakipi ; 
Qa  nitoope  kin  micante  mahen  un. 

9  Omniciye  tanka  kin  en  woowotanna  eyanwapaha  : 

Wanyaka  wo,  miiha  wakpatan  kte  sni ; 

Jehowa  niye  sdonyaya. 

10  Nitoowotanna  micante  mahen  nawakbe  sni ; 

Wacinniyepica  qa  waniyakiya  omdaka  ; 

Nitowaonsida  qa  nitowieake  omniciye  tanka  kin  etanhan  na¬ 
wakbe  sni. 

11  Jehowa  niye, 

Nitowaonsida  temiyecikda  kte  sni ; 

Nitocantekiye  qa  nitowieake  ohinniyan  mapatan  kte. 

12  Taku  sica  yawapica  sni  aohdutemayanpi ; 

Wawaktani  kin  hena  emihdegapi, 

PSALM  41. 

Qa  hecen  wawanyaka  owakihi  sni; 

Hena  mapa  hin  isanpa  ota  ; 

Qa  on  cante  mawanica. 

13  Jehowa,  email daku  iyonicipi  nunwe  ; 

Jehowa,  omakiya  inalini  ye. 

14  Tona  minagi  ihangya  akitapi  kin 

Hena  witaya  cante  toketu  taninsni  qa  istecapi  kte  ; 

Tona  sicay'a  waun  kta  cinpi  kin 
Hena  hekta  lidicupi  qa  istecapi  kte. 

15  Tona,  Hanhan,  hanhan,  emakiyapi  kin 
Hena  wowistece  on  atakunipi  kte  sni. 

16  Tona  anicitapi  kin  hena  owasin  cante  wastepi  qa  iniciyuskin- 

pi  kte  ; 

Tona  wiconi  nitawa  wastedapi  kin  hena,  Jehowa  yatankapi 
nunwe,  eyapi  kte. 

17  Tuka  miye  onmasike  ca  mawahpanica  ; 

Itancan  kin  amawacin  un  kta  : 

Tuwe  omakiye  ca  emahdaku  kin  he  niye  ; 

Wakantanka  mitawa  yntehan  sni  ye. 

PSALM  41. 

Dowan  itancan  kin  on.  Dawicl  taclowan. 

1  Tuwe  wicasta  onsika  en  ewacin  kin  he  cante  waste ; 

Anpetu  sice  cin  en  Jehowa  ehdaku  kte. 

2  Jehowa  awanhdake  ca  nikiye  kta ; 

Maka  akan  tanyan  un  kte  ; 

Qa  tokayapi  tawacin  kin  en  wicayaqu  kte  sni. 

3  Wowayazan  ohe  akan  Jehowa  yuwasake  kta; 

Wayazanka  icunhan  towinja  ocowasin  piyaya. 

4  Miye  hepe  ;  Jehowa  onsimakida  wo  ; 

Minagi  asniyan  wo  ;  wacicihtani  kin  heon. 

5  Tokamayanpi  kin  hena  taku  sica  emakiyapi  kta; 

Tohan  te  kta  qa  caje  atakuni  kte  sni  he. 

6  Qa  wanmayag  hi  kinhan  woitonsni  oyaka  ece  kta ; 

Cante  mahen  woahtani  mnakiya ; 

Tokiya  ye  kte  ca  oyake  kta. 

7  Tona  sicemadapi  owasin  witaya  amajijipi  kta ; 

Hena  sicaya  cante  makiyuzapi  kta. 

8  Taku  si^e  liinca  wan  aokastanpi  ce  : 

Qa  tuwe  makata  wanke  cin  he  ake  kinajin  kte  sni. 

9  Han,  wicasta  kici  wowakiye,  wacinwakiye  ciqon, 

Aguyapi  mitawa  yute  cin  he  siyete  on  namalitaka. 

10  Tuka,  Jehowa  niye,  onsimada  qa  najinmakiya  wo  ; 

Plecen  wicawecicajuju  kta. 

11  Detanhan  wastemayadaka  sdonwakiya; 

Tokamaye  cin  maktedan  sni  kin  heon. 

12  Unkan  miye,  mitoecetu  kin  en  mayadusuta; 

Qa  ohinniyan  niite  itokam  najin  mayakiya. 

PSALM  43. 

6 

13  Jehowa,  Israel  ta  Wakantanka,  yawastepi  nunwe  ; 

Otokahe  wanica  qa  owihanke  wanica. 

Amen  qa  amen. 

PSALM  42. 

Do  wan  itancan  kin.  Q,ora  cinca  wahokonwicakiyapi. 

1  Tatokadan  mini  wakpadan  cantokpani,  .  _  t 

Pie  iyeeen,  Wakantanka,  minagi  cantonikpani  ece. 

2  Wakantanka  on  minagi  ipuza,  Wakantanka  ni  un  kin  ; 

Tohan  wau  qa  Wakantanka  ite  kin  en  mihdutanin  kta  he. 

3  Istamnihanpe  amau  kin  hena  woyute  waye,  anpetu  hanyetu 

koya ; 

Nita  Wakantanka  tukten  un  he,  ohinniyan  emakiyapi  heon. 

4  Dena  weksuye  ca  minagi  amihdapson  kta ; 

Wicota  om  imdamde  cinhan  ; 

Hena  om  Wakantanka  ti  kin  ekta  wai ; 

Wowiyusldn  qa  woyatan  ho  kin  yuha ; 

Wicota  anpetu  wakan  opapi  kin  hena  om. 

5  Minagi,  tokeca  pamahdedan  yaun, 

Qa  tokeca  miye  rnahen  iyonicisica  he ; 

Wakantanka  wacinyan  wo,  ake  mdatan  kte, 

Miite  omakiye  ca  mita  Wakantanka  kin  hee. 

6  Mahentanhan  minagi  iyokisica  un  ; 

Pleon  ciksuye  kta,  Jordan  makoce  kin  etanhan, 

Qa  Hermon  lie,  paha  cistinna  kin  hetanhan. 

7  Mini  tanka  nitawa  ho  kin  on,  mini  sma  kin  mini  snna  kipan  ; 
Taja  nitawa  qa  mini  ihalia  nitawa  owasin  miwankam  iyaya. 

8  Anpetu  icunhan  Jehowa  towaonsida  kin  ekihde  kta; 

Qa  hanyetu  eca  iye  tadowan  kin  mici  un  ; 

Wakantanka  nimaye  ein  he  cewakiye  kte. 

9  Wakantanka  imnija  mitawa  hewakiye  kta  ; 

Tokeca  amiyektonja  he  ; 

Tokeca  wasihda  imdamda  he, 

Toka  sicaya  makuwapi  kin  on. 

10  Tokamayanpi  kin  iyopemayanpi,  mahuhu  kasusujapi  kin  iye- 

ceca ; 

Anpetu  otoiyohi,  Nita  Wakantanka  toki  un  he,  emakiyapi 
kinhan. 

11  Minagi,  tokeca  pamahdedan  yaun, 

Qa  tokeca  miye  rnahen  iyonicisica  he  ; 

Wakantanka  wacinyan  wo,  ake  mdatan  kta, 

Miite  omakiye  ca  Wakantanka  mitawa  kin  hee.  ; 

[PSALM  43. 

1  Wakantanka  mayaco  qa  imakiya  wo  ; 

Oyate  waeantkiye  sni  kin  on  ; 

Wohnayan  wicasta  qa  wahtani  sa  etanhan  emayahdaku  kte.  ' 

2  Wakantanka  conkaske  mitawa  kin  he  niye  ; 

* 

Tokeca  elipemayaya  he ; 

Tokeca  wasihda  imdamde  kta  he, 

Toka  sicaya  makuwapi  kin  on. 

3  lyoyanpa  nitawa  qa  wowicake  nitawa  u  kiya  wo ; 

Hena  yus  amaye  kte  ; 

Paha  wakan  nitawa  kin  en  hi  makiye  kte  ; 

Qa  nakun  wokeya  nitawa  ekta. 

4  'Hehan  Wakantanka  owayusna  tawa  ekta  wau  kte  ; 

Taku  Wakan  mitowiyuskin  tanka  ekta. 

Unkan  eandowankiyapi  on  icidowan  kta, 

Wakantanka,  Wakantanka  mitawa. 

5  Minagi,  tokeca  pamahdedan  yaun, 

Qa  tokeca  miye  mahen  iyonicisica  he  : 

Wakantanka  wacinyan  wo,  ake  mdatan  kta  ; 

.  Miite  omakiye  ca  Wakantanka  mitawa  kin  hee. 

PSALM  44. 

Do  wan  itancan  kin  on.  Qora  cinca  wakokonwicakiyapi. 

1  Wakantanka,  noge  on  naunhonpi, 

Atewicunyanpi  unkokiyakapi, 

lye  taanpetu  kin  en  wicolian  ecanon  qon, 

Wanakaja  anpetu  kin  en. 

2  Niye  ninape  on  Ikcewicasta  hamwicayaya, 

Qa  iyepi  en  owicayakiju  ; 

Oyatepi  kin  ihangwicayaya, 

Qa  iye  icahwicayakiya. 

3  Mazasagye  tawapi  on  makoce  kin  icupi  sni ; 

Qa  iye  isto  kin  he  on  eicihdakupi  sni ; 

Tuka  ninape  etapa,  qa  niisto,  qa  niite  iyoyanpa  kin ; 

Niye  canto wi cay ahnake  cin  heon. 

4  Wakantanka,  Wicastayatapi  mitawa  kin  he  niye  ; 

Jakob  woehdaku  kiconza  wo. 

5  Niye  on  tokaunyanpi  kin  paha  iyewicunyanpi  kta ; 

Nicaje  on  tona  itkounkipapi  kin  nawicunpanpi  kta. 

6  Mitinazipe  wacinwakiye  kte  sni ; 

Qa  mazasagye  mitawa  nimaye  kte  sni. 

7  Tuka  niye  tokaunyanpi  kin  etanhan  eunyahdakupi ; 

Qa  tona  siceundapi  kin  istenwicayaya. 

8  Anpetu  osan  Wakantanka  unkidowanpi; 

Qa  nicaje  ohinniyan  unyatanpi  kta.  Sela. 

9  Hececa  essta,  ehpeunyayapi  qa  wowistece  unyakagapi ; 

Qa  ozuye  unkitawapi  kin  om  de  kte  sni. 

10  Toka  kin  itokapatanhan  hdicuunyayapi  kta: 

Qa  tona  siceundapi  kin  hena  wakte  hdapi. 

11  Tahinca  wanunyanpi  yutapi  kte  cin  iyececa  unyakagapi  kta 
Qa  Ikcewicasta  ehna  enanakiya  iyeunyayapi. 

12  Nitaoyate  inyunwin  codan  wiyopeyakiye  kta  : 

Qa  iyopeyapi  on  takudan  yakamna  sni. 

38 


PSALM  45. 

13  Unkikiyepidan  unpi  kin  en  wowistece  unyakagapi  kta; 
Unkihduksan  unpi  kin  en  wowilialiaunyanpi  qa  poptanptanun- 

kiyapi. 

14  Ikcewicasta  ekta  owestepi  unyakagapi  kta  ; 

Oyatepi  en  pomnamnaunkiyapi  kte. 

15  Anpetu  osan  istenmayanpi  kin  mitokam  un  ; 

Qa  miite  istece  cin  he  amahdahpa  : 

16  Tuwe  wawiyopeye  ca  wayasica  ho  kin  on ; 

Toka  ite  qa  waihangye  cin  on  etanhan. 

17  Dena  owasin  unkakipapi,  tuka  unkaniktonjapi  sni ; 

Qa  wicotakuye  nitawa  unhnayanpi  sni. 

18  Uncantepi  hekta  hdicu  sni ; 

Qa  unkoyepi  nitacanku  icunonpa  ye  sni. 

19  Unktehi  owanka  kin  en  unyakawehwegapi ; 

Qa  wiconte  on  unkayakahpapi. 

20  Wakantanka  unkitawapi  caje  unkakiktonjapi, 

Qa  taku  wakan  tokeca  ekta  nape  unhdugatapi  kinhan  ; 

21  Wakantanka  he  ode  kte  sni  he  : 

Wicacante  woinahbe  kin  hena  iye  sdonya  nakae£. 

22  Niye  on  anpetu  osan  unktepi  unyakonpi ; 

Tahinca  wanunyanpi  wicaktepi  kte  cin  iyecen  unyavvapi. 

23  Itancan,  ihduhica  wo,  tokeca  nistinma  he  ; 

Kikta  wo,  hecehin  ehpeunyanpi  sni  po. 

24  Tokeca  niite  nayakili.be  kta  he  ; 

Iyounkisicapi  qa  sicaya  unkuwapi  kin  ayektonje  kta  he. 

25  Unnagipi  watusekseca  ekta  patus  yanka  ; 

Untancanpi  maka  kin  ahdaskin  wanka. 

26  Ounyakiyapi  kta  on  inajin  wo  ; 

Qa  nitowaonsida  on  opeunkiton  po. 

PSALM  45. 

Mnalicalica  on  dowan  itancan  kin.  Qora  cinca  wahokonwicakiyapi.  Wo  waste 

odowan. 

1  Micante  wicoie  waste  on  ipiga  ; 

Miohan  wicastaj^atapi  kin  owakimdake  ; 

W'owapi  icage  wowapi  kaga  wayupika  tawa  miceji  kin  hee. 

2  Adam  cinca  ehna  niye  iyotan  owanyag  niwaste  ; 

Niiha  en  wowaste  okastanpi ; 

Heon  Wakantanka  ohinniyan  niyawaste. 

3  Iyotan  WA^aka,  mazasagye  nitawa  ceca  en  iyahdaska  wo  ; 
Nitowitan  qa  nitoiyokipi  ahna  : 

4  Qa  nitowitan  hduha  suktanka  akan  iyoopta  ya  wo  ; 

WAwicake  qa  woowotanna  onsike  cin  hena  on  ; 

Unkan  nape  nietapa  taku  wowinihan  onspeniciye  ktav 

5  W’anhinkpe  nitawa  pepe  hinca  ; 

Nitokam  oyatepi  hinhpayapi  kta  ; 

Tona  Wdcastayatapi  tokayapi  cantepi  kin  en. 

6  Wakantanka,  oiyotanke  nitawa  ohinniyan  qa  owihanke  wanica ; 

Nitoldconze  sagye  kin  he  woowotanna  sagye. 

7  Woowotanna  wasteyadaka,  qa  woahtani  siceyadaka ; 

Heon  Wakantanka,  nita  Wakantanka  kin, 

Wowiyuskin  wihdi  on  sdaniciya, 

Kodawicayaye  cin  isanpa. 

8  Nitawokoyake  owasin  cansin,  qa  canhasa,  qa  pejihuta  wa- 

stemna ; 

Huhu  tipi  waste  kin  etanhan  wiyuskinniyanpi. 

9  Wicastayatapi  cunwintkupi  kin  winohinca  wasteste  nitawa  om 

nnpi ; 

Wicastayatapi  tawicu  kin  nietapa  ekta  najin, 

Mazaskazi  Ophir  etanhan  en. 

10  Cuns,  anagoptan  qa  wanyaka  qa  on  anolikiya  wo  ; 

Qa  nitaoyate  niyate  ti  ko  akiktonja  wo  : 

11  Unkan  wicastayatapi  kin  nitowaste  wastedake  kte  : 

He  itancan  nitawa,  hecen  itokam  patuja  wo. 

12  Turos  cunwintku  taku  itulianpi  wan  on  niite  akite  kta  ; 

Oyate  kin  en  wijicapi  kin  hena. 

13  Ti  mahen  wicastayatapi  cunwintku  kin  ocowasin  wowitan  ; 
Tawokoyake  kin  mazaskazi  kazontapi. 

14  &ina  ipatapi  in  wicastayatapi  kin  en  ahipi  kta ; 

Wikoskapi  takodawicaye  ihakam  unpi  kin  hena  niye  en  awi- 
cahipi  kta. 

15  Wowiyuskin  qa  wopida  yuha  en  awicahipi  kta; 

Wicastayatapi  ti  kin  timahen  hipi  kte. 

16  Niyatepi  eekiya  nicinksipi  yuke  kta  ; 

Hena  maka  kin  owancaya  wicasta  itancan  ewicayahde  kte. 

17  Wicoicage  qa  wicoicage  owasin  en  nicaje  kiksuyewicawaye 

kta  : 

Heon  oyatepi  kin  niyatanpi  kta,  owihanke  wanica. 

PSALM  46. 

Qora  cinca  on ;  clowan  itancan  kin.  Wikoska  dowanpi. 

1  Wowinape  qa  wowasake  unkitawapi  kin  W^akantanka  bee  ; 
Awicakehan  wokakije  en  waokiye  iyeyapi  ece. 

2  Heon  etanhan  kopeunhdapi  kte  sni,  maka  kin  yutokecapi, 

Qa  he  kin  miniwanca  cante  en  ayapi  esta. 

3  Mini  kin  hotanin  qa  skanskan  kte  ; 

Tas  tanka  on  he  kin  yuhuhuzapi  kte.  Sela. 

4  Wakpa  wan — adetka  kin  Wakantanka  totonwe  kin  iyuskinye. 

kta ;  ’ 

Tipi  wakan  kin — lyotan  Wankan  un  ounye  cin  he. 

5  Wakantanka  cokaya  un,  heon  pahohopi  kte  sni ; 

Anpao  hinanpa  hehan  Wakantanka  okiye  kta. 

6  Ikcewicasta  oqoyapi,  wicokiconze  kin  skanskanpi ; 
lye  ho  hdutanin,  maka  kin  skan  kta. 

7  Jehowa  Sabaoth  unkicipi  un  ; 

Jakob  ta  Wakantanka  wowinape  unyanpi.  Sela. 


PSALM  48. 

8  U  miye,  Jehowa  tolian  kin  wanyaka  po  y 
Makoce  kin  en  woihangye  kaga  ece. 

9  Maka  ihanke  hehanyan  ozuye  ayustan  kiya ; 

Itazipa  kin  kawege  kta,  qa  wahukeza  kakse  kta  ; 
Canpahmihma  kin  peta  on  hulinahye  kta. 

10  Ayustan  po^qa  Wakantanka  kin  he  miye  e  sdonya  po  , 
Ikcewicasta  ehna  mayatanpi  kte,  maka  akan  mayatankapi  kte. 

11  Jehowa  Sabaoth  unkicipi  un  : 

Jakob  ta  Wakantanka  wowinape  unyanpi.  Sela. 

PSALM  47. 

Dowan  itancaa.  liin  on.  Odowan;  Qora  cinca  tawapi. 

1  Oyate  owasin,  nape  hdaskapa  miye  ; 

Wowiyuskin  ho  kin  on  Wakantanka  iyasa  po. 

2  Jehowa  Tehan  Wankan  kin  he  wowinihan  ; 

Wicastayatapi  tanka,  maka  kin  owancaya. 

3  Unkihukun  wicasta  kin  ewicahnake  kta  ; 

Qa  oyatepi  unsihapi  ihukuya. 

4  Makoce  wan  unkicicahnigapi  kte  ; 

Jakob  wastedake  ciqon  toiyokipi  kin  hee.  Sela. 

5  lyasapi  yuha  Wakantanka  wankan tkiya  ikiyopta  ; 

Jehowa  mazayahotonpi  ho  kin  hduha. 

6  Dowan  po,  Wakantanka  idowan  po  ; 

Dowan  po,  Wicastayatapi  unkitawapi  idowan  miye. 

7  Wakantanka  maka  kin  owancaya  Wicastayatapi; 
Wowahokonkiye  wan  on  dowan  miye. 

8  Wakantanka  Ikcewicasta  kin  wowidagwicaya  ; 

Wakantanka  oiyotanke  wakan  kin  akan  kiyotanka. 

9  Oyatepi  en  itancanpi  kin  mniciyapi ; 

Abraham  ta  Wakantanka  taoyate  kin  : 

Makoce  wahacanka  kin  liena  Wakantanka  tawa  : 
lye  nina  tehanwankan  un. 

PSALM  48. 

Qora  cinca  tawapi.  Psalm  odowan. 

1  Jehowa  he  tanka,'  qa  nina  yatanpi  kte  ; 

Taku  Wakan  unkitawapi  totonwe,  Paha  wakan  tawa  kin  en. 

2  Qyanke  waste  hinca,  maka  ocowasin  wowiyuskin  ; 

Zion  Paha  kin,  waziyata  opapun  ekta ; 

Wicastayatapi  tanka  totonwe  kin. 

3  Tipi  wasteste  tawa  kin  ohna, 

Wakantanka  wowinape  yapi  kta  sdonyapi. 

4  I  ho,  maka  wicastayatapi  kin  mniciyapi ; 

Witaya  en  hiyayapi : 

5  Hena  wanyakapi,  unkan  inihanpi ; 

Kopehdapi  qa  najica  iyayapi. 

6  Hen  cancan  hinhdapi ; 

Wayazan  hdapi,  wiholiinca  hoksiksuya  iyececa. 

7  Wiyohiyanpa  tanhan  tate  kin  on, 

Tarsis  wita  wata  kin  yakajuju  kta. 

8  Naunlionpi  qon  he  iyecen  wanunyakapi ; 

Jehowa  Sabaoth  totonwe  kin  en, 

Wakantanka  unkitawapi  totonwe  ohna ; 

He  Wakantanka  ohinniyan  hdusuta  kte.  Sela. 

9  Wakantanka,  tipi  wakan  nitawa  ohna, 

Nitocantekiye  kin  awauncinpi. 

10  Wakantanka,  nicaje  iyececa, 

Niyatanpi  maka  ihanke  kin  hehanyan ; 

Ninape  etapa  woowotanna  ojudan. 

11  Zion  Paha  kin  iyuskin  kte  ; 

Juda  cunwintkupi  cante  wastepi  kte  ; 

Woyaco  nitawa  kin  on  etanhan. 

12  Zion  ihduksan  ya  miye,  ohomni  mani  po  ; 

Canpasotka  kin  hena  yawa  po  : 

13  Conkaske  tawa  kin  ekta  cante  yekiya  po  ; 

Tipi  wasteste  kin  hena  awacin  miye  ; 

Hecen  wicoicage  u  kte  cin  owicayakidakapi  kte. 

14  Taku  Wakan  kin  de  Wakantanka  unkitawapi,  owihanke 

nica : 

Wiconte  hehanyan  yus  unkayapi  kte. 

PSALM  49. 

Dowan  itancan  kin.  O  do  wan  Qora  cinca  tawapi. 

1  Oyate  owasin,  de  nallon  miye  ; 

Maka  akan  ounyanpi  kin  owasin,  anagoptan  po  : 

2  Adam  cinca,  nakun  wicasta  cinca, 

Wijicapi  wahpanicapi  kin  om. 

3  Mii  woksape  oyake  kta  ; 

Qa  micante  taku  awacin  kin  he  wookalinige. 

4  Wiyacinpi  wan  ekta  minoge  yewaye  kta ; 
Candowankiyapi  on  mitadowan  mduotanin  kta. 

5  Anpetu  sica  en  tokeca  kopewahda  kta  he  ; 

Tona  amahanpi  walitanipi  kin  aohdutemayan  kinhan. 

6  lye  towasakepi  kin  wacinkiyapi ; 

Qa  taku  ota  tonpi  kin  on  ihdatanpi  ece  : 

7  Wicasta  wan  iye  sunkaku  ecaca  opekiton  kte  sni: 

On  wiyopeyapi  Wakantanka  qu  kta  okihi  sni. 

8  Unkan  nagipi  opekitonpi  kin  he  teliika ; 

Qa  owihanke  wanica  okihipica  sni : 

9  Hecen  hinyuhin  ohinniyan  ni  un  kta  ; 

Qa  wicahwin  wanyake  kte  sni. 

10  Wicasta  ksapa  tapi  kte  cin  he  wanyake  kta  ; 

Nakun  witkotkoka  wacintonsni  ko  atakunipi  kte  sni; 

Qa  taku  tonpi  kin  toktokeca  aihpewicakiyapi  kte. 

11  Cante  mahen,  tipi  tawapi  owihanke  wanice  kta,  kecinpi ; 

Ohna  yukanpi  kin  wicoicage  qa  wicoicage  hehanyan ; 

Makoce  tawapi  iye  cajepi  icajeyatapi  ece. 

12  Tuka  wicasta  woyuonihan  en  yanke  kte  sni ; 

Woteca  iyecen  kagapi ;  hena  atakunipi  sni. 

13  Hecen  ohanyanpi ;  hecen  witkotkokapi : 

Tuka  tona  ihakam  upi  kin  hena 

Token  eyapi  qon  he  wastedakapi  kta.  Sela. 

14  Optaye  wan  iyecen  Hades  ekta  aw.icayapi; 

Wiconte  wonwicaye  kta; 

Qa  wicasta  owotanna,  anpao  kinhan,  wowidagwicayapi  kta  : 
Nakun  towasakepi  kin  Hades  yusote  kta ; 

Iye  tipi  kin  etanhan  tawawicaya. 

15  Tuka  W  akan tanka  minagi  Hades  nape  etanhan  opemakiton  kta 
Iye  emahdaku  kta,  heon. 

16  Wicasta  wan  wijica  icage  cinhan  kopehda  sni  wo  ; 

Tipi  tawa  wowitan  tanka  aye  cinhan  : 

17  Tohan  te  cinhan  takudan  hduha  ye  kte  sni ; 

Towitan  ihakam  kun  ye  kte  sni. 

18  Tuka  ni  un  icunhan  nagi  hdawaste  kta  : 

Nakun  tanyan  nicicuwa  kinhan  niyatanpi  kta. 

19  Atewicaye  wicoicage  kin  ekta  ye  kta  : 

Hena  icimana  iyoyanpa  wanyakapi  kte  sni. 

20  Wicasta  yuonihanpi,  tuka  okalinige  sni  kin 

He  woteca  kin  iyacinpi,  hena  atakunipi  kte  snL 

PSALM  50. 

Asaph  tadowan. 

1  Jehowa  W akan  tanka  Iyotan  Wasake  cin  ia, 

Qa  maka  kin  kipan, 

Wihinanpa  etanhan  wi  iyaye  cin  hehanyan. 

2  Zion  woiyokipi  iyotan  liince  cin  etanhan 
Wakantanka  iyega. 

3  Wakantanka  unkitawapi  u  kta,  qa  inina  un  kte  sni ; 

Itokam  peta  wahuhnahye  kta  ; 

Qa  ihduksan  nina  icamna  kte. 

4  Wankan  malipiya  kin  kipan  kta, 

Qa  nakun  maka  kin,  iye  taoyate  wicahdaco  kta. 

5  Wicasta  cante  wicawakiye  cin  miye  en  awicau  po'; 

Tona  wosnapi  on  wicotakuye  micagapi  kin. 

6  Unkan  malipiya  kin  iye  toowotanna  kin  oyake  kta  ; 
Wakantanka  wayaco  un  kin  heon.  Sela. 

7  Mitaoyate  nahon  po,  kinhan  iwae  kta ; 

Qa  Israel,  wahokonciciye  kta  ; 

Wakantanka,  Wakantanka  nitawa  kin  he  miye. 

8  Nitawosnapi  kin  on  iyopeciye  kte  sni ; 

Qa  peta  on  wadusnapi  kin  ohinniyan  mitokam  un  : 

9  Yati  etanhan  tatanka  wan  iwacu  kte  sni ; 

Optaye  nitawa  etanhan  tamdoka  kin : 

10  Contanka  en  wamanica  otoiyohi  mitawa  ; 

Qa  woteca  paha  kektopawinge  akan  unpi  kin. 

11  He  ekta-taku  kinyan  un  kin  otoiyohi  sdonwaya; 

Qa  makomdaye  en  woteca  owasin  miciun. 

12  Wotektewahda  esta  ociciyake  kte  sni ; 

Maka  kin  he  mitawa  qa  taku  ohnaka  kin. 

13  Tatanka  conica  wate  kta  he  ; 

Qa  tamdoka  we  mdatke  kta  he. 

14  Wakantanka  woyatan  wrakiyusna  wo  ; 

Qa  Iyotan  Wankan  un  kin  taku  iwahoyaya  hdajuju  wo. 

15  Hehan  woiyokisica  anpetu  kin  en,  houmakiya  wo  ; 

Kinhan  ecihdaku  kta,  hecen  imayadowan  kta  ce, 

16  Tuka  Wakantanka  wicasta  sica  heciya  ; 

Token  on  mitoope  kin  odake  kta  ; 

Qa  wicotakuye  mitawa  tokeca  cajedate  kta  he. 

17  Wabokonkiyapi  kin  he  sice  yadaka ;  f 

Qa  inioie  kin  niheyata  ehpeyaya. 

18  Wamanon  sa  wan  wandaka  eca  takodayaya  ; 

Qa  wawicihahapi  econpi  kin  owicayapa  ece. 

19  Nii  taku  sica  en  owicayaqu  ;  •  ' 

Qa  niceji  wohnaye  kazonte  kta. 

20  Nisunka  akiia  idotanke  kta ; 

Nihun  cinhintku  kin  waayape  kta. 

21  Hena  hecen  ecanon,  tuka  inina  manke  : 

Niye  yaun  kin  ocowasin  iyemaceca  kecanni : 
lyopeciye  kta,  qa  niista  itokam  hena  ewahde  kta. 

22  De  awacin  po,  Wakantanka  aimktonjapi  kin; 

Okinni  waehdaku  wanin  ciyaspaspapi  kta. 

23  Tuwe  woyatan  wayusna  kinhan,  he  mayuonihan  kta : 

Qa  tuwe  tacanku  hduecetu  kin 

He  Wakantanka  towiconi  kin  wakipazo  kta. 

PSALM  51. 

Do  wan  itancan  kin.  Dawicl  tadowan :  Nathan  wicasta  wokcan  en  hi  qelian,  iye 

Bathseha  en  hi  qon  iyececa. 

1  Wakantanka,  nitocantekiye  on  onsirnada  ye; 

Nitowaonsida  ota  on  wawahtani  micicajuja  wo. 

2  Taku  sica  ecamon  kin  on  ocowasin  mayujaja  ye  ; 

Qa  wawahtani  kin  hena  makipakinta  wo. 

3  Wawahtani  kin  hena  sdonwakiya  ; 

Qa  taku  si£a  ecamon  kin  ohinniyan  mitokam  un. 

4  Niye  nisnana  en  wacicihtani, 

Qa  niista  kin  en  taku  sica  ecamon  ; 

Hecen  iyae  cin  en  oniwotanna  kte  ; 

Wadaco  kinhan  iyaonpepica  sni  yaun  kta. 

5  Wanyaka  ye,  taku  sica  en  matonpi ; 

Qa  woahtani  en  ina  mahduha. 

6  Wanyaka  ye,  tanmahert  tanhan  wowicake  yacin  ece  : 

PSALM  52. 

Qa  woinalibe  ekta  woksape  sdonye  mayaye  kte. 

7  Ceyakata  on  mayakipakinte  kta,  unkan  ecedan  waun  kta  ; 
Mayadujaja  kta,  kinhan  wa  isanpa  maska  kte._ 

8  Wicocante  waste  wowiyuskin  ko  nation  mayaye  kte  ; 

Hehan  huhu  yakasuje  cm  hena  iyuskin  kta. 

9  Wawahtani  etanhan  niite  nakiliman  ye  ; 

Qa  taku  sica  ecamon  kin  owasin  micicajuju  wo. 

10  Wakantanka,  cante  ska  micaga  ye  ; 

Qa  miye  mahen  woniya  yustanpi  miciyuteca  wo. 

11  Niite  etanhan  eftpemaye  sni  ye; 

Qa  Nitaniya  Wakan  kin  emicihdaku  sni  wo. 

12  Wiconi  nitawa  wowiyuskin  kin  he  micu  ye  ; 

Qa  woniya  waste  wan  yulie  rnakiya  wo. 

13  Hehan  sieaya  econpi  kin  nitacanku  onspewicawakiye  kta  ; 

Qa  walitanipi  sa  niye  ekta  ihdnhomnipi  kta. 

14  Wakantanka,  wicawe  etanhan  emahdaku  wo  ; 

Wakantanka,  Wanikiya  mitawa ; 

Miceji  nitoowotanna  iyuskinyan  idowan  kte. 

15  Itancan,  miiha  miyecidukawa  kta; 

Hecen  mii  woyatan  nitawa  oyake  kte. 

16  Wosnapi  kin  yacin  kte  sni,  he  waqu  kta  tuka ; 

Peta  on  wosnapi  kin  iyonicipi  sni. 

17  Wosnapi  Wakantanka  tawa  woniya  kicaksapi  kin  hena  ee  ; 
Wicacante  kicaksapi  qa  kasusujapi  kin, 

Wakantanka,  siceyadake  kte  sni. 

18  Nitoiyokipi  kin  en  Zion  taku  waste  ecakicon  wo  : 

Jerusalem  conkaske  kin  niye  yecage  kta. 

19  Hehan  woowotanna  wosnapi  ldn  iyonicipi  kta  ; 

Peta  on  wosnapi  qa  wosnapi  ocowasin  huhnahyapi : 

Hehan  tatanka  owayusna  nitawa  adipi  kte. 

PSALM  52. 

Dowan  itancan  kin  on.  Dawid  tawowahokonkiye.  Doeg  Eclomi  kin  en  hi  qa 
Saul  wokiyaka  qa  heciya;  Dawid  Ahimelek  ti  en  hi  ce,  eye  ciqon. 

1  Wicasta  wasaka,  tokeca  taku  sica  on  nihdatan  kta  he  ; 
lyotan  Wasaka  towaonsida  kin  he  anpetu  osan. 

2  Niceji  wicohan  sica  kicanye  kta  ; 

Wohnayan  kaga,  putinhin  icasan  yumanpi  iyececa. 

3  Taku  sica  wasteyadaka,'  taku  waste  isanpa  ; 

Qa  woitonsni,  woowotanna  oyakapi  kin  isanpa.  Sela. 

4  Wicoie  waihangye  cin  owasin  wasteyadaka, 

Wicaceji  wicahnayan  yaun  kin. 

5  Heon  etanhan  Wakantanka  owihankesniyan  ihangniye  kta  ; 
Yutokan  iyeniye  kta,  qa  wakeya  etanhan  inicu  kte  ; 

Qa  wiconi  makoce  kin  etanhan  yujun  ehpeniye  kta.  Sela. 

6  Unkan  wicasta  owotanna  wanyakapi  qa  kokipapi  kta; 

Qa  he  on  ihapi  kta  :  t 

7  Wanyaka  po,  wicasta  kin  he 

Wakantanka  wowasake  yuhe  kte  sni ; 

Tuka  iye  towijice  icage  cin  wacinkiye  kta  ; 

Qa  tohan  sice  cin  on  wasagiciye  kte. 

8  Tuka  miye  Oliwe  can  teca  wan  iyemaceca, 

Wakantanka  ti  kin  ohna  ; 

Wakantanka  tocantekiye  wacinwaya, 

Owihanke  wanica  hehanyan. 

9  Niye  hecanon  kin  heon  ohinniyan  ciyatan  kta ; 

Qa  nicaje  wacinwakiye  kta  ; 

He  wicasta  wacantkiya  nitawa  itokaxn  waste  kin  heon. 

PSALM  53. 

Dowan  itancan  kin  on.  Wowayazan  on  Dawid  tawowahokonkiye. 

1  Taku  Wakan  wanica  ce,  witkotkoke  cin  cante  mahen  eya  : 
Ihdusieapi  qa  wicohan  sica  walite  sni  econpi ; 

Tuwedan  taku  waste  econ  sni. 

2  Wakantanka  malipiya  eciyatanhan  Adam  cinca  kin  ahiwicaton- 

wan ; 

Tuwe  wacinksamya  ohanyan  hecinhan, 

Tuwe  Wakantanka  akita  hecinhan,  he  wanyake  kta. 

3  Iyuhpa  nunipi,  witaya  hwinpi ; 

Tuwedan  taku- waste  econ  sni ;  han,  wanjidan  sni. 

4  Woahtani  econpi  kin  hena  takudan  sdonyapi  sni  he  ; 

Aguyapi  iyecen  mitaoyate  wicayutapi ; 

Qa  Wakantanka  hoyekiyapi  sni. 

5  Wokokipe  wanica  esta  hen  nina  wikopapi ; 

Tuwe  en  ahiniwanka  huhu  kin  Wakantanka  enanakiya  ehpeya; 
Istenwicayaya,  Wakantanka  wahtewicada  sni  nakaes. 

6  Tokin  Israel  woehdaku  tawa  kin  Zion  etanhan  u  nunwe  : 
Tohan  Wakantanka  taoyate  wayaka  unpi  kin  en  wicahdi  kinhan, 
Jakob  iyuskin  kta,  Israel  pidapi  kte. 

PSALM  54, 

Candowankiyapi  on  dowan  itancan  kin.  Dawid  tawowahokonkiye.  Ziph  oyate 
npi  qa  Saul  heciyapi ;  Dawid  unkicipi  inahhe  sni  he,  eyapi  qon  he  ehan. 

1  Wakantanka,  nicaje  on  nimayan  wo  : 

Qa  nitowasake  on  woyaco  ecamiyecon  kte. 

2  Wakantanka,  wocekiye  mi  taw  a  nation  ye ; 

Mii  oie  kin  Jiena  anohkiya  wo. 

3  Wicasta  tokeca  en  ahimanajinpi  heon  ; 

Qa  tehiya  wakuwapi  kin  minagi  akitapi : 
lye  itokam  Wakantanka  ehdepi  £ni.  Sela. 

4  Wanyaka  wo,  Wakantanka  omakiya  ece  : 

Itancan  kin  tona  minagi  wasagyapi  kin  hena  om  un. 

5  Wosice  kin  tokamayanpi  en  awicahdi  kte  : 

Nitowicake  en  hena  ihangwicaya  wo. 

6  Taku  ituhanpi  on  waciciyusna  kte  ; 

PSALM  55. 

Jehowa,  nicaje  waste  heon  mdatan  kta. 

7  Wokakije  owasin  etanhan  emahdaku  ; 

Qa  miista  tokamayanpi  kin  opawicahta,  heon. 

PSALM  55. 

Dawicl  tawa.  Candowankiyapi  on  dowan  itancan  kin.  Wowahokonkiye  odowan. 

1  Wakantanka,  mitawocekiye  anohkiya  wo  ; 

Qa  hoyewaye  cin  on  naicihbe  sni  ye.. 

2  Namahon  qa  amayupta  wo  ; 

Awacin  waun  qa  howamde  kta  : 

3  Toka  ho  kin  on,  wicasta  sica  sicaya  kuwapi  kin  on ; 

Hena  woahtani  aomakawinhyapi  kta ; 

Qa  sinhdapi  en  tokamayanpi  kte. 

4  Mitan  mahen  micante  skanskan ; 

Qa  wiconte  ikopapi  kin  amahinhpaya. 

5  Kopehdapi  qa  cancanpi  kin  mahiyohi  ; 

Qa  wonihinciye  amakahpa. 

6  Unkan  hepe  ;  Tuwe  wakiyedan  iyecen  hupahu  wan  maqu  kta 

he  : 

Kinyan  imdamde  ca  ozimiciye  kta. 

7  Ho,  tehan  wanuni  kte  ; 

Hewoskan  owati  kta.  Sela. 

8  Wowinape  onawakipa  inawahni  kta; 

Tateyanpa  liinca  etanhan,  icamna  kin  etanhan. 

9  Itancan,  nawicapca  wo,  cejipi  wicakiyuskiska  wo  : 

Otonwe  kin  en  wicokicize  qa  wicokicige  wanmdaka  heon. 

10  Anpetu  hanyetu  ko  otonwe  conkaske  akan  ohomni  yapi  kte ; 
Qa  wicosice  wicoiyokisice  ko  mahen  un. 

11  Woahtani  cokaya  nn, 

Qa  sicaya  wicakuwapi  wohnayan  ko  tahocolca  kin  ayusfcan  kte 
sni. 

12  Toka  wan  iyopemaye  kte  cin  hee  sni ; 

Kinhan  inina  manke  kta  tuka  : 

Tuwe  miye  on  wahanicida  sicemadake  cin  hee  sni ; 

He  heca  unkans  etanhan  namicihbe  kta  tuka. 

13  Tuka  he  niye,  wicasta  kici  iakinimaskokeca ; 

Mitakoda  qa  wacinwaye  ciqon  hee. 

14  Unkiye  okonwanjidan  wicotawacin  skuya  unkicicaga  : 

Wbcota  orn  Wakantanka  ti  kin  en  unye  ciqon. 

15  W’oihangye  awicakipa  nunwe  ; 

Niyake  Hades  ekta  kun  yapi  kte : 

Tipi  tawapi  ohna  v/icohan  sica  yukan, 
lye  cantepi  kin  en. 

16  Miye  qe  Wakantanka  hoyewakiye  kta  ; 

Unkan  Jehowa  nimaye  kte. 

17  Htayetu  qa  hanhanna  qa  wioytanhan,  cewakiye  ca  hoyewaye 

kta  : 

Unkan  iye  miho  kin  nahon  kte. 

18  Makizapi  etanhan,  wookiye  en,  nagi  opemakiton  ; 

Wicota  om  ecaraon  kin  heon  etanhan. 

19  lyotan  Wasake  cin  he  nawicalion  qa  awicayupte  kte ; 

Qa  tuwe  wanakajatanhan  ounye  cin  he.  Sela. 

Tona  wicayutokanpi  wanin  unpi, 

Qa  Wakantanka  kokipapi  sni  kin  hena. 

20  Tona  om  wookiye  en  un  qon  hena  nape  awicahnaka ; 
Wicotakuye  tawa  kin  he  hdaksa. 

21  Pteasanpi  ihdi  iyecen  i  kin  sdusduta; 

Tuka  cante  kin  he  okicize  : 

Wihdi  isanpa  iye  oie  kin  sdusduta; 

Tuka  hena  mazasagye  ecedan. 

22  Taku  nicu  kin  he  Jehowa  aihpeya  wo  ; 

Unkan  iye  awanniyake  kta : 

Wicasta  owotanna  wicapahohopi  kta  tohinni  iyowinye  kte  sni. 

23  Tuka  niye,  Wakantanka,  wicotakunisni  woha  en  kun  iyaye  wi- 

cayaye  kta  : 

Wicawe  wicasta  qa  wicahnaye  sa  kin 
Hena  anpetu  tawapi  cokaya  iyohipi  kte  sni. 

Hececa  tuka  miye  qe  wacineiye  kte. 

PSALM  56. 

Wicasta  tokeca  om  wakiyedan  inina  un  kin  on,  dowan  itancan  kin  kicagapi,  Da- 
wid  tawomakbe.  Gath  ekta  Philistine  yuzapi  qon  he  ehan. 

1  Wakantanka,  onsimakida  ye,  wicasta  i  amahdukawa; 

Anpetu  osan  watemya  kin  he  kuwa  amau  ece. 

2  Anpetu  osan  tona  iwanmayakapi  kin  hena  i  amahdukawapi ; 
Wahanhanicidapi  ota  temmakiyapi  kta  tuka. 

3  Anpetu  kin  en  kopewahda  kinhan, 

Hehan  wacineiye  kta. 

4  Wakantanka  en  iye  oie  kin  mdatan  kte  ; 

Wakantanka  wacinwaya,  kopewahda  kte  sni; 

Wicacehpi  taku  ec  ami  con  kta  okihi  he. 

5  Anpetu  otoiyohi  mioie  yapemnipi ;  . 

Amawacinpi  kin  owasin  sica. 

6  Witaya  mniciyapi,  waiyape  yukanpi  kta  ; 

Mioye  kin  hena  awanyakapi  kta  ; 

Minagi  iyapepi  kin  iyececa. 

7  Woahtani  on  ihduskapi  kta  he  ; 

Wakantanka,  wocanniye  en  oy^tepi  kun  ehpewicaya  wo. 

8  Wanuni  kin  hena  dawa  ece  : 

Istamnihanpe  mitawa  ojuha  nitawa  en  ohnaka  wo  : 

Hena  nitawowapi  en  un  sni  he. 

9  Anpetu  en  hoyewaye  cinhan, 

Hehan  tokamayanpi  kin  namnipi  kta  : 

He  sdonwaya;  Wakantanka  miciun  kin  he. 

10  Wakantanka  en  oie  kin  mdatan  kta; 

Jehowa  en  iye  oie  kin  iwadowan  kta. 

11  Wakantanka  wacinwaya  ;  kopewahda  kte  sni ; 

Wicasta  taku  ecatnicon  kta  oldhi  lie. 

12  Wakantanka,  taku  iwahociye  cin  hena  mduha ; 

Woyatan  wosnapi  kin  cicu  kte. 

13  Wiconte  etanhan  minagi  edaku; 

Misiha  hinkpaye  kte  sni : 

Wakantanka  itokam  mawani  kta ; 

Wiconi  iyoyanpa  kin  en. 

PSALM  57. 

Dowan  itancan  kin  kicagapi.  Waihangye  sni  wo.  Dawid  tawoinalibe.  Makohdo- 
ka  en  Saul  ite  kin  etanhan  najice  ciqon  he  ehan. 

1  Qnsimakida  wo,  Wakantanka  onsimakida  wo  ; 

Minagi  wacinniyan,  heon  etanhan; 

Han,  nikupahu  ohanzi  kin  en  wowinape  awakite  kta ; 

Wosice  kin  iyoopte  kte  cin  hehanyan. 

2  Wakantanka  Iyotan  Wankan  hoyewakiye  kta ; 
lyotan  Wasaka  tanyan  miciyustan  kin  hee. 

3  Makpiya  eciyatanhan  u  wicasi  qa  emahdaku  kta  ; 

Tuwe  amapogan  kin  he  iyopeye  kta.%  Sela. 

Wakantanka  iye  towaonsida  towicake  ko  hiyuye  kta. 

4  Minagi  mnaja  wicehna  un ; 

Ideya  unpi  kin  hena  ekna  imunke  kta ; 

Wicasta  cincapi  hi  kin  wahukeza  qa  wanhinkpe ; 

Qa  cejipi  kin  mazasagye  pe  kinca. 

5  V/akantanka,  makpiya  kin  iwankam  niyatanpi  nunwe  ; 
Nitowitan  maka  kin  ocowasin  iwankam. 

6  Wohmunke  wan  misiha  on  wiyeya  ehnakapi ; 

Minagi  kin  patus  ya  ; 

Mitokam  woka  wan  qapi ; 

He  en  iye  ohinkpayapi.  Sela. 

7  Micante  wiyeya,  Wakantanka,  micante  wiyeya  un  ; 

Wadowan  kta  qa  mdatan  kta. 

8  Mitowitan,  kikta  wo,  cotanke  candowankiyapi  ko  kikta  miye  ; 
Miye  qe  anpao  kin  mdukice  kta. 

9  Itancan,  oyate  kin  ehna  ciyatan  kte  ; 

Qyatepi  wicehna  icidowan  kta. 

10  Nitocantekiye  tanka  kin  makpiya  iyapato  ; 

Qa  nitowicake  kin  makpiya  sapa  iyahde. 

11  Wakantanka,  makpiya  kin  iwankam  niyatanpi  nunwe  ; 
Nitowitan  maka  kin  ocowasin  iwankam. 

PSALM  58. 

Waihangye  sni  wo.  Dawid  tawoinahbe. 

1  Wicasta  cincapi,  awicakehan  ia  oyakitpanipi  he  ; 

Hecen  taku  owotanna  odakapi  kte  sni, 

Taku  ecetu  kin  dukcanpi  kte  sni. 

2  Han,  cante  mahen  taku  sica  ecanonpi  kta  ; 

Makoce  kin  en  ninapepi  wicowicastasni  kin  tkeuyatapi  kte. 

3  Wicasta  sicapi  wicatamni  etanhan  nunipi ; 

Xtonpisni,  tonpi  ehantanhan  sicaya  econpi. 

4  Wamduska  tage  sica  lie  iyecen  tage  sica  wicakiyukan ; 
Sintelida  noge  kpe  cin  he  iyecen  noge  ohmus  hduza : 

5  He  wajijipi  ho  nahon  kte  sni ; 

Wayupiya  wajijipi  econ  esta. 

6  Wakantanka,  hena  ipi  ohna  hi  wicakicaksa  wo  ; 

Jehowa,  mnaja  koska  hi  kin  kasusuja  wo. 

7  Mini  ohinniyan  kaduze  cin  iyecen  skan  ayapi  nunwe  ; 
Tunwanhinkpe  nakiwinje  kte,  kawegapi  iyeceea. 

8  Tusda  skan  aye  cin  iyecen  tanin  kte  sni: 

Winoliinca  hinyahinke  sni  cinca  ton  kin  Q^ecen, 

Anpetu  wi  kin  wanyakapi  sni. 

9  Cega  nitawapi  wapepeka  sdonye  sni, 

Saka  qa  is  span,  ecen  kahin  iyeye  kta. 

10  Tokiconpi  kin  he  wicasta  owotanna  wanyake  cinhan  iyuskin 

kte  : 

Wicasta  sica  we  kin  en  siha  hdujaja  kte. 

11  Hecen  wicasta  wan  heye  kta  ; 

Han,  wicasta  owotanna  waskuyeca  ton  ; 

Han,  Taku  Wakan  maka  akan  wayaco  yanka  ce. 

PSALM  59. 

Dowau  itancan  kin  kicagapi.  Waihangye  sni  wo.  Dawid  tawoinalibe.  Saul  ye- 
wicasi  qehan,  qa  Dawid  ti  kin  awanyaka,  kte  kta  e  keon. 

1  Wakantanka  mitawa,  tokamayanpi  kin  etanhan  makiyuska  wo  ; 
Tona  takpe  raaupi  kin  on  wankan  emayahde  kta. 

2  Tona  woahtani  econpi  kin  etanhan  makiyuspa  wo  ; 

Qa  we  wicasta  kin  etanhan  nimayan  ye. 

3  Wan,  rainagi  iyape  yukanpi ; 

WTtsakapi  kin  miye  on  mniciyapi ; 

Jehowa,  wawahtani  £ni  qa  taku  sica  ecamon  sni  ye. 

4  Miohan  sice  sni  esta  an'amatanpi  qa  eicihdepi : 

Kikta  wo,  itkomayakipa  qa  wandake  kte. 

5  Heon  niye,  Jehowa,  Wakantanka  Sabaoth, 

Israel  ta  WMkantanka,  kikta  wo, 

Oyatepi  owasin  wanwicadake  kte  ; 

Wicasta*- sica  wahnayanpi  kin  owasin  wicakpatan  sni  wo. 

6  fttayetu  kinhan  hdicupi  kte  ;  sunka  iyecen  hdopi  kte  ; 

Qa  otonwe  ohomni  inyankapi  kte. 

7  Inyun,  ipi  kin  etanhan  hiyuyapi ; 

Ihapi  kin  en  mazasagye  yukan  ; 

Qa  tuwe  nahon  kta  he,  eyapi. 

8  Tuka  Jehowa,  niye  iwicayahalia  kta; 

Ikcewicasta  owasin  woivihaha  wicayaye  kte. 

9  Towasake  kin  on  acipe  waun  kta ; 

PSALM  60. 

Conkaske  mitawa  Wakantanka  hee. 

10  Mita  Wakantanka  iye  towaonsida  on  itkomakipe  kta ; 
Tokamayanpi  kin  Wakantanka  opawicalita  makiye  kta. 

11  Itancan,  wahacanka  unkitawapi, 

Hena  wicakte  sni  wo,  okinni  mitaoyate  akiktonjapi  kte  : 
Nitowasake  on  onuniwicaye  ca  kun  ehpewicaya  wo. 

12  Ihapi  oie  kin  hena  ipi  woahtani  kin  hee  : 

Hecen  wahanicidapi  kin  on  wicayuzapi  kte  ; 

Woitonsni  qa  iapi  sica  eyapi  kte  cin  hena  on. 

13  Waihangya  wo,  wocanniye  on  wicayusota  wo  ; 

Qa  en  nnpi  kte  sni ; 

Hecen  Jakob  en  Wakantanka  wicastayatapi  yanka  e  sdonyapi 
kte ; 

Maka  ihanke  kin  hehanyan.  Sela. 

14  Unkan  htayetu  kinhan  hdicupi  kta; 

&unka  iyecen  hdopi  kte  ; 

Qa  otonwe  kin  ohotnni  inyankapi  kte. 

15  Taku  yutapi  imani  unpi  kta  ; 

Irananpi  sni  esta  hanyetu  osan  wankapi  kta. 

16  Tuka  miye  nitowasake  iwadowan  kta  ; 

Qa  hanhanna  nitowaonsida  mdatan  kta  : 

Conkaske  rnitawa  kin  he  niye  ; 

Qa  iyomakisica  anpetu  kin  en  wowinape  mitawa. 

17  Wowasake  mitawa,  niye  icidowan  kta: 

Wakantanka  conkaske  mitawa  kin  hee, 

W’owaonsida  Wakantanka  mitawa. 

PSALM  60. 

Do  wan  itancan  kin  Meagapi.  Woyaotanin  Mnalicalica  kin  on.  Dawid  tawoinalibe. 
Waonspekiyapi  kta.  Aram  wakpa  nonpa  otahedan,  qa  Aram  Zoba  ohiwicaya 
qon,  hehan  J oab  Micu  qa  Miniskuya  kaksiza  en,  Edom  etanhan  kektopawinge 
akenonpa  wicakte. 

1  Wakantanka,  ehpeunyayapi,  u ny ak a w eh w e gap i ; 

Canniniyan  ;  tuka  ake  ounyakiyapi  kta. 

2  Maka  kin  duskanskan  qa  naptusyaya, 

Naptuptujapi  kin  yuecetu  wo,  cancan  nakae^. 

3  Nitaoyate  taku  tehika  wanyagwicayakiya  ; 

Minisa  on  cekcegyapi  kin  yatke  unyakiyapi. 

4  Tona  konicipapi  kin  wiyokihedan  wan  v/icayaqu, 

Wowicake  on  yuwankan  iy eyapi  kta.  Sela. 

5  Tona  cantewicayakiye  cin  wicayukcapi  kta; 

Heon  ninape  etapa  on  niunkiyapi  qa  naunhon  po. 

6  Wakantanka  iye  towakan  kin  en  ia  ; 

Wakte  wahdi  kta ; 

i^ekem  wapamni  kta ; 

Qa  Sukoth  kaksiza  kin  imdute  kta. 

7  Gilead  he  mitawa,  qa  Manassa  he  mitawa ; 

Ephraim  nakun  mapa  wowasake  kin ; 

Juda  woope  kaga  mitawa  kin  hee. 

PSALM  62. 

8  Moab  cega  oyujaja  mitawa  kin  hee  ; 

Edom  en  mitahanpe  ehpewaye  kta ; 

Philistia,  miye  on  iyasa  wo. 

9  Tuwe  otonwe  aconkaskapi  kin  en  amaye  kta ; 

Tuwe  Edom  ekta  amai  he. 

10  Wakantanka,  ehpeunyayapi  qon  lie  niye  kte  gni  he  ; 

Qa  Wakantanka,  ozuye  unkitawapi  om  de  kte  sni  qon. 

1 1  Toka  kin  on  etanhan  ounkiya  miye  : 

Qa  wicasta  align tu  waehdakupi  kin  he  taku  6ni. 

12  Wakantanka  en  wowasake  unkicicagapi  kte  : 

Unkan  iye  tona  tokaunyanpi  kin  nawieapan  kte. 

PSALM  61. 

Dowan  itancan  kin  kieagapi.  Candowankiyapi  Dawid  tawa  on. 

1  Wakantanka,  houwaye  cin  nahon  ye  ; 

Wocekiye  mitawa  awacin  un  wo. 

2  Micante  iyokisica  en,  maka  ihanke  kin  etanhan  houciciye  kta 
Imnija  wan  miwankam  tehanwankantu  kin  he  en  amayai  kte. 

3  Wowinape  mitawa  qon  he  niye  ; 

Toka  kin  itokam,  conkaske  suta  liinca. 

4  Ohinniyan  nitawakeya  ohna  wati  kta  ; 

Nihupahu  ohanzi  kin  en  inawape  kta. 

5  Wakantanka,  niye  taku  iwahowaye  cin  he  nayahon : 

Tona  nicaje  kokipapi  taku  tawa  kte  cin  he  mayaqu. 

6  Wicastayatapi  taanpetu  kin  en  anpetu  yecage  kta  ; 

Waniyetu  tawa  kin  wicoicage  qa  wicoicage  iyececa. 

7  Ohinniyan  Wakantanka  itokam  iyotanke  kte  ; 

Wowaonsida  wowicake  ko  yuhe  yakiye  kte  ; 

Hena  patanpi  kta. 

8  Heon  ohinniyan  nicaje  iwadowan  kta  : 

Anpetu  eca  taku  iwahowaye  cin  wakajuju  ece  kta. 

PSALM  62. 

Jeduthnn  eciyatanhan  dowan  itancan.  Dawid  tadowan. 

1  Wakantanka  ecedan  en  minagi  inina  yanka  ; 

Iye  eciyatanhan  nimayanpi. 

2  lye  isnana  imnija  mitawa  qa  Wanikiya  mitawa  ; 

Conkaske  suta  mitawa  kin  hee ; 

Nina  mapahohopi  kte  sni. 

3  Tohanyan  wicasta  wan  inihanyayapi  kta  he  ; 

Niyepi  owasin  nicamdecapi  kte  ; 

Conkaske  takinyan  yanka, 

Maliinatake  yujujupi  kin  iyececa. 

4  Wankan  yanke  cin  etanhan  isnana  kun  ehpeye  wacinpi ; 
Woitonsni  wrastedakapi ; 

Ipi  kin  on  wayawastepi  kta, 

Qa  tanmahentanhan  wayasicapi  kta.  Sela. 

5  Wakantanka  ecedan  en,  minagi,  inina  uh  wo  ; 
Wowacinye  mitawa  kin  he  iye  eciyatanhan. 

6  lye  isnana  imnija  mitawa  qa  Wanikiya  mitawa; 
Conkaske  mitawa  kin  hee  ; 

Mapahohopi  kte  sni. 

7  Wiconi  mitawa  qa  wowitan  mitawa  kin 
Wakantanka  eciyatanhan ; 

Imnija  suta  mitawa  qa  wowacinye  mitawa 
Wakantanka  en  un. 

8  Oyate  kin,  anpetu  otoiyohi  he  wacinyan  po  ; 

Xtokam  nicantepi  tpapson  po  : 

'Wowacinye  unkitawapi  kin  Wakantanka  hee.  Sela. 

9  Adam  cinca  kin  takusni  ecedan, 

Wicasta  cincapi  kin  hena  woitonsni ; 

On  tkeutapi  kin  en  wankan  yapi  ece  ; 

Hena  witaya  takupisni. 

10  Wowidagyapi  kin  wacinyanpi  sni  po  ; 

Qa  wawicakipi  on  walianicidapi  sni  po  ; 

Wowijice  icage  cinhan  cantohnakapi  sni  po. 

11  Wakantanka  wane  a  dan  ia  ; 

Nonpakiya  de  nawahon ; 

Wow  a  sake  he  Wakantanka  tawa  : 

12  Nakun  Itancan,  wocantekiye  kin  he  nitawa; 

Tuka  otoiyohi  iye  ohan  kin  eciyatanhan, 

Wicayaqu  ece  kta. 

PSALM  63. 

Dawid  tadowan-Juda  liewoskan  en  un  qehan. 

1  Wakantanka,  Taku  Wakan  mitawa  kin  he  niye  ; 
Hanhanna  hinca  ocide  kta  ; 

Niye  on  minagi  ipuza  ,  micehpi  cantonikpani ; 
Makoce  puza  en,  qa  mini  codan  en  mdokita. 

2  Tipi  wakan  kin  ohna  wanciyaka  qon  iyecen, 
Nitowasake  qa  nitowitan  kin  wanmdake  kta. 

3  Nitocantekiye  kin  wiconi  isanpa  waste  ; 

Heon  miiha  niyatanpi  kta. 

4  Hecen  wani  kin  en  icidowan  kta ; 

Nicaje  on  nape  wahdugate  kte. 

5  Tacupe  qa  wasna  on  iyecen  minagi  imna  kte ; 

Qa  iha  wiyuskin  on  mii  niyatan  kta. 

6  Mitowinja  akan  ciksuye  cinhan, 

Hanyetu  osan  niye  awacicin  kta. 

7  Omakiye  cin  he  niye  ; 

Unkan  niliupahu  ohanzi  kin  en  imdu&kin  kta. 

8  Minagi  kiyedan  onicihan  un  ; 

Ninape  etapa  sutaya  mayuza. 

9  Tuka  tona  minagi  ihangya  akitapi  kin 
Hena  kun  yapi  kta,  maka  cokaya  ekta. 

PSALM  85. 

10  Mazasagye  nape  kin  en  ehpewicayapi  kte  ; 

Hena  sungidan  taku  tawa  unpi  kta. 

11  Tuka  wicastayatapi  kin  Wakantanka  en  iyuskin  kta; 
Tona  he  cajeyatapi  owasin  ihdatanpi  kta  ; 

Tona  itonpisni  kin  hena  iohmus  icupi  kta. 

PSALM  64. 

Dowan  itancan  kin  kicagapi.  Dawid  tadowan. 

1  Wakantanka,  wocekiye  mi  tawa  en  miho  nalion  wo  ; 
Toka  kokipapi  kin  etanhan  wiconi  mitawa  yapatan  kte. 

2  Wicasta  sica  takodakiciyapi  etanhan  namayahbe  kta  ; 
Sicaya  econpi  oqoyapi  kin  etanhan. 

3  Hena,  mazasagye  iyecen,  ceji  hdumanpi ; 

W'anhinkpe  iyecen,  oie  pa  kin  ekatapi ; 

4  Wicasta  ecetu  kin  nalimana  kutepi  kte  ; 

Ihnuhanna  kutepi.  kta,  qa  kokipapi  kte  sni. 

5  Wicoie  sice  cin  en  wasagiciyapi  kta  ; 

Nalimana  on  hmunkapi  eonpapi  kin  he  ohdakapi  kta ; 
Tuwe  wanwioayake  kta  he,  eyapi. 

6  Wicohan  sica  nina  akitapi ; 

Wiyeya  unkanpi ;  tanyan  yustanpi  ce  : 

Unkan  malien  wicasta  tawacin  qa  cante  kin  temahentu. 

7  Tuka  Wakantanka  ihnuhanna  wanhinkpe  on  wicakute  : 
Hen  taopi  wicayukan. 

8  Hecen  nasna  wicakiyapi ;  iye  cejipi  kin  en  wicahdi ; 
Tona  opawicalitapi  kin  owasin  najic-api  kta. 

9  Heon  wicasta  owasin  nihinciyapi  kta ; 

Qa  Wakantanka  ohan  kin  he  oyakapi  kte  ; 

Qa  taku  econ  kin  awacinpi  kta. 

10  Wicasta  owotanna  Jehowa  en  iyuskin  kta, 

Qa  he  wacinye  kta  ; 

Qa  tona  cante  ecetupi  kin  owasin  witanpi  kta. 

PSALM  65. 

Dowan  itancan  kin  kicagapi.  Psalm  odowan.  Dawid  tawa. 

1  Wakantanka,  Zion  en  ainina  yatanpi  kin  he  nitawa  ; 

Qa  taku  iwahoyapi  kin  nicupi  kte. 

2  Wocekiye  nayahon  ece  kin, 

Niye  ekta  wicacehpi  owasin  u  kte. 

3  Wmahtani  wicoie  kin  iyakapemayanpi ; 

Taku  sica  econkupi  kin  hena  niye  yakajuju  kta. 

4  Tuwe  yakalinige  ca  kiyedan  ayau  kin  he  cante  waste  ; 
Tihocoka  nitawa  kin  en  ounye  kta  ; 

Yati  wo  waste  on  iunmnanpi  kte  ; 

Tipi  wakan  nitawa  kin  he. 

5  Woowotanna  en  taku  wowitonpe  on  unkayaduptapi  kta, 
Wakantanka  Wanikiya  unkitawapi ; 

PSALM  66. 

Niye  raaka  ihanke  kin  owasin  wacinniyanpi ; 

Qa  tona  miniwanca  ekta  tehan  unpi  kin. 

6  Towasake  on  lie  kin  sutaya  elide  ; 

Wookihi  ipiyagkiton  kin  heon. 

7  Miniwanca  sa  kin  yuinina ; 

Taja  sa  qa  oyate  owodutaton  kin. 

8  Nakun  tona  ihanke  ekta  tipi  kin 

Hena  wowapetokeca  nitawa  kin  kokipapi ; 

Wiinanpe  qa  wiiyaya  oenape  kin  hena  dowanyakiye  kta. 

9  Malta  kin  en  yahi  qa  aminitanyaya  : 

Waste  liinca  yakage  kta  ; 

Wakan tanka  tawakpa  kin  mini  ojudan  : 

Aguyapi  icahwicayeciciye  kta ; 

Wiyeya  yakaga  nakaes. 

10  Malta  yumdnpi  kin  duspaya  ; 

Cankuyetonton  kin  boyamdaya;- 
Magaju  on  panpanna  yakaga  ; 

Taku  aicaga  ece  kin  he  dawaste  kta. 

11  Nito waste  omaka  kin  watesdag  yecaton  ; 

Qa  nitacanku  wasna  sbuya. 

12  Tinta  makoskantu  kin  sbuya  ; 

Qa  pajodan  kin  wowiyuskin  ipiyagkiton. 

13  Tallin  optaye  kin  cincota  ogekiton; 

Qa  omdaye  kin  aguyapi  aihdalipa  : 

Wowiyuskin  on  iyasapi  kta  ; 

Han,  dowanpi  kta. 


PSALM  66. 

Dowan  itancan  kin  kicagapi.  Woyatan  odowan, 

1  Malta  kin  ocowasin, 

Wakantanka  on  iyasa  po. 

2  lye  caje  wowitan  kin  idowan  miye  ; 
lye  yatanpi  wowitan  kin  qu  po. 

3  Wakantanka  heciya  po  ; 

Niolian  wowinihan  liinca  ce  ; 

Nitowasake  tanka  on  tokaniyanpi  kin 
Niye  en  itonpi  kte  sni : 

4  Malta  kin  ocowasin  ohonidapi  kta, 

Qa  inidowanpi  kta ; 

Nicaje  kin  idowanpi  kte.  Sela. 

5  U  miye,  W akantanka  ohan  kin  wanyaka  po  ; 

Wicasta  cinca  kin  en  wowinihanyan  olianyan. 

6  Miniwanca  kin  he  puza  ltaga ; 

Wakpa  kin  opta  huinyun  yapi  kta  : 

Hen  iye  on  unkiyuskinpi  kte. 

7  Towasake  on  ohinniyan  iye  wicastayatapi ; 
lye  ista  Ikcewicasta  kin  iwanwicayaka : 
Walianlianicidapi  kin  wankan  yeiciyapi  kte  sni.  Sela. 

8  Oyatepi,  Wakantanka  unkitawapi  yawaste  po  ; 
lye  yatanpi  ho  kin  nahon  wicakiya  miye, 

9  Unnagipi  wiconi  en  ehnaka  ; 

Qa^unsihapi  hicahe  kta  iyowinkiye  sni. 

10  Wakantanka,  niye  iyutanunyayapi ; 

Mazaska  sdoyapi  iyecen  unyadueeepidan. 

11  On  hmunkapi  kin  en  unkayaupi ; 

Paksin  unkitawapi  en  wokakije  eyahnaka. 

12  Pa  unkitawapi  akan  wicasta  yanke  wicayakiya ; 

Peta  qa  mini  ehna  unhiyupi : 

Hehan  taku  utkanna  en  inaope  unyakiyapi. 

13  Peta  wosnapi  kin  yuha  yati  en  hibu  kte  ; 

Taku  iwahociye.cin  hena  cicicajuju  kta. 

14  Miiha  hdaotanin  qon  hena  ; 

Qa  makakija  en  mii  taku  eye  ciqon. 

15  Tahinca  cepa  peta  wosnapi  waciciyusna  kta, 

Tamdoka  wasna  kin  iyahna  : 

•  Tatanka  tatokadan  kici  wamdusna  kta.  Sela. 

16  U  miye,  tona  Wakantanka  koyakipapi  kin,  nahon  po ; 
Unkan  taku  minagi  ecaldcon  kin  he  ociciyakapi  kte. 

17  Mii  on  hojmwakiya  ; 

Qa  woyatan  miceji  ihukuya  un. 

18  Micante  en  woahtani  awacanmi  kinhan, 

Itancan  kin  nahon  kte  sni. 

19  Tuka  awicakehan  Wakantanka  nahon  ; 

Wocekiye  mitawa  ho  kin  he  anagoptan. 

20  Wakantanka  yawastepi  nunwe, 

Wocekiye  mitawa  yutokan  iyeye  sni, 

Qa  iye  tocantekiye  kin  emicihdaku  sni. 

PSALM  67. 

Candowankiyapi  on  dowan  itancan  kin.  Woyatan  odowan. 

1  Wakantanka  onsiunkidapi  qa  unyawastepi  kte  ; 

Qa  iye  ite  on  iyounyanpapi  nunwe.  Sela. 

2  Hecen  maka  akan  nitacanku  sdonyapi  kte  ; 

Wiconi  nitawa,  oyatepi  owasin  ehna. 

3  Wakantanka,  oyatepi  kin  wopida  eniciyapi  kta  ; 
Oyatepi  owasin  wopida  eniciyapi  kte. 

4  Oyatepi  wiyuskinpi  qa  iyasapi  kta  ; 

Oyate  kin  owotanna  wicadaco  kta  heon  ; 

Qa  maka  akan  oyatepi  yus  awicade  kta.  Sela. 

5  Wakantanka,  oyatepi  kin  wopida  eniciyapi  kte  ; 

Oyatepi  iyuhpa  wopida  eniciyapi  kta. 

6  Maka  kin  waskuyeca  aicage  : 

Wakantanka,  Wakantanka  unkitawapi  unyawastepi  kte 

7  Wakantanka  unyuwastepi  kta  ; 

Qa  maka  ihanke  owasin  iye  kokipapi  kte. 

PSALM  68. 

Dowan  itancan  kin  kicagapi.  Woyatan  odowan.  Dawid  tawa. 

1  Wakantanka  inajin  kta  ; 

Tokayapi  kin  hena  enanakiya  yapi  kta ; 

Qa  tona  sicedapi  iye  itokapatanhan  najicapi  kta. 

2  ^ota  kahboka  he  iyecen  wicayakahape  kta  ; 

Peta  en  cansin  sdo  kin  he  iyecen, 

Wicasta  sica  Wakantanka  itokam  taninpi  kte  sni. 

3  Unkan  wicasta  owotanna  pidapi  kta  ; 

Wakantanka  itokam  iyasapi  kte  ; 

Qa  wowiyuskin  on  iyuskinpi  kte. 

4  Wakantanka  idowan  po,  iye  caje  kin  yatan  miye  ; 

Tuwe  hewoskan  sunka  wakan  akan  ye  cin  he  canku  kicaga  po  ; 
He  .Tab  eciyapi,  heon  itokam  wiyuskin  po. 

5  Wamdenica  ateyapi,  qa  wiwazica  wayaco  tawapi, 

Wakantanka.  hee,  wowakan  oyanke  tawa  ohna. 

6  Tona  tansnana  mrpi  kill  hena  Wakantanka  tipi  en  owicahnaka  ; 
.Tona  kaska  yakonpi  kin  hena  wowaste  en  hiyu  wicakiya  ece  : 
Tuka  toka  kin  hena  makoce  puza  en  ounyanpi  kta. 

7  Wakantanka,  nitaoyate  wicitokam  idade  ciqon ; 

Hewoskan  makoce  kin  ehna  mayani  qehan  ;  Sela. 

8  Maka  kin  skanskan  ; 

Han,  mahpiya  kin  sbuyapi,  WTakantanka  itokam; 

Sina  kin  de,  Wakantanka  itokam, 

Israel  ta  Wakantanka  kin. 

9  Wakantanka,  taku  ituhanpi  kin  magajuyaya  : 

Nitaoyate  qa  mdokita  kin  he  niye  duwasaka. 

10  Optaye  nitawa  kin  hen  ounyanpi ; 

Wakantanka,  nitowaste  on  wicasta  onsika  taku  wicayecamna 
kta. 

11  Itancan  kin  wicoie  kin  wicaqu  kta  : 

Tona  eyanpahapi  kin  wicota  hinca. 

12  Gzuye  wicastayatapi  kin  najicapi  kta,  najicapi  kta  ; 

Unkan  winohinca  mdogyanke  cin  he  taku  icupi  kin  pamni  kta. 

13  Tohan  makoce  opapun  kin  en  inunkapi  kinhan, 

Wakiyedan  bupahu  mazaska  apawintapi  kin  iyenicecapi  kta ;  m 
Qa  sun  kin  mazaskazi  on  wiyatpatpa. 

14  Hen  lyotan  Wasake  cin  wicastayatapi  najice  wicaye  cehan, 
Zalmon  en  wapa  iyececa. 

15  Basan  paha  kin  he  Wakantanka  paha  tawa  ; 

Basan  paha  kin  he  imnija  he  kin  heca. 

16  Paha  imnija  kin,  tokeca  aiksinya  eyatonwanpi  he  ; 

Paha  ohna  W  akantanka  ti  kta  hdahnige  cin  hee  ; 

Han,  Jehowa  ohinniyan  en  ounye  kta. 

17  Wakantanka  canpahmihma  tawa  kin 

Hena  woyawa  tanka  nonpa,  kektopawinge  yuotapi ; 

Itancan  kin  he  en  owicapa ; 

Tawokeya  wakan  kin  Sina  en  un. 

18  Wankan  wapa  yakiyahda  ; 

Wayaka  awicahdapi  kin  hena  ayahdi ; 

Wicasta  kin  ehna  taku  wicaqupi  kin  iyacn  ; 

Han,  tokapi  kin  ehna; 

Jehowa  Wakantanka  en  ounye  kte. 

19  Anpetu  qa  anpetu  Itancan  kin  yawastepi  nunwe  : 
Waqinunkiyapi,  tuka  Iyotan  Wasake  cin  niunkiyapi  kin  hee. 

Sela. 

20  Taku  Wakan  kin  de  wiconi  Wakantanka  unkitawapi  kin  hee  ; 
Qa  wiconte  oenape  kin  hena  Jehowa  Itancan  tawa. 

21  Han,  Wakantanka  tona  tokayapi  pa  wicakahdehdece  kta  ; 
Tuwe  woahtani  en  mani  un  paha  kin. 

22  Itancan  kin  heya  ; 

Basan  etanhan  awicawaku  kte  ; 

Miniwanca  osbe  kin  etanhan  awicawahdi  kta  : 

23  Hecen  nisiha  toka  we  kin  en  sayapi  kta ; 

Nitasunke  ceji  kin  he  nakun. 

24  Wakantanka,  iniyopte  cin  he  wanyakapi ; 

Mita  Wakantanka  iyoopte  cin  ; 

Wicastayatapi  mitawa,  owanka  wakan  kin  ohna. 

25  Tona  dowanpi  kin  hena  tokaheya  yapi ; 

Hektarn  candowankiyapi  kin  ; 

Wicihduksan  wikoska  cancega  kahupi. 

26  Omniciye  kin  en  Wakantanka  yawaste  po  ; 

Itancan  kin,  Israel  minihdoka  kin  etanhan. 

27  Benjamin  cistinna  kin  hen  un,  ohiwicaya  ; 

Juda  itanoanpi  kin,  inyan  on  wakininpi  ; 

Zebulon  itancanpi ;  Naphtali  itancanpi  kin. 

28  Nita  W’akantanka  nitowasake  kicor.za  ; 

Wakantanka,  taku  unkoyecihanyanpi  kin  he  yuwasaka  wo. 

29  Jerusalem  en  tipi  wakan  nitawa  kin  on, 

Wicastayatapi  kin  taku  nicahipi  kta. 

30  Woteca  psa  ehna  unpi  kin  hena  niye  iyopewicaya  wo ; 

Wicota  wasakapi  kin,  oyate  ptejicadan  om ; 

Mazaska  onspaspa  yuha  ahi  patujapi  kin  ; 

Oyate  okicize  wastedapi  kin  wicayuomdeca  wo. 

31  Eguptaf  etanhan  wicasta  cepa  upi  kta; 

Kus  Wakantanka  ekta  nape  hdugate  kta. 

32  Maka  wokiconze  kin,  Wakantanka  yatan  po  ; 

Itancan  kin  idowan  miye  :  Sela. 

33  Tuwe  mahpiya  kin  akan  iyotanka, 

Mahpiya  wanakaja  kin ; 

Inyun,  ho  hdaotanin,  wo  wasake  ho  kin. 

34  Wakantanka  yawasaka  miye  ; 
lye  towitan  Israel  akan  un, 

Qa  towasake  kin  mahpiya  kin  ekta. 

35  Wakantanka,  oyanke  wakan  nitawa  etanhan  wowinihan  yaun  ; 
Israel  ta  Wakantanka ; 

PSALM  69. 

Wowasake  qa  wookihi  kin  oyate  wicaqu  ece. 

Wakantanka  yawastepi  nun  we. 

PSALM  69. 

MnaHcalica  kin  on  clowan  itancan  kin.  Dawid  tawa. 

1  Wakantanka,  nimayan  wo  ; 

Mini  kin  minagi  ee  kaes  hiyohi,  heon. 

2  Upsija  temahentu  mahen  imdamde, 

Tukten  najinpica  sni ; 

Mini  sma  kin  en  wau  ; 

Qa  mini  kin  iwankam  imayaya. 

3  Waceya  on  mihdusihtin  ;  dote  masaka  ; 

Wakantanka  rnitawa  ape  waun  kin  on  ista  mayazan. 

4  Tona  taku  on  etanhan  sni  sicemdapi  kin 
Hena  mapa  bin  isanpa  ota ; 

Tona  ihangmayanpi  kta, 

Tokamayanpi  itonpisni  kin  hena  wasakapi ;  ^ 

Taku  iwacu  sni  kin  he  wicawecu  kta. 

5  Wakantanka,  wimatkotkoke  cin  he  sdonyaya  ; 

Qa  wawalitani  kin  hena  nanicihmanpi  sni. 

6  Tona  anipepi  kin  hena  miye  on  istecapi  sni  nunwe  ; 
Itancan  Jehowa  Sabaoth  : 

Tona  anicitapi  kin  hena  miye  on  istenwicayapi  sni  nunwe 
Israel  ta  Wakantanka  kin. 

7  Niye  on  amaiapi  waun  ; 

Wowistece  ite  amakahpa. 

8  Mihunkawanji  ehna  togmahdapi  waun  ; 

Qa  ina  cincawicaye  cin  hena  om  wicasta  matokeca. 

9  Yati  cantokpanipi  kin  he  mayutakuni  sni ; 

Qa  tona  iyopeniyanpi  wawiyopeyapi  kin  he  amahinhpaya, 

10  Unkan  waceya,  minagi  wotesni  un  ; 

Qa  he  nakun  on  amaiapi  ece. 

11  Unkan  wakihdaka  ogeweton  ; 

Qa  heon  owestepi  makagapi. 

12  Otonwrn  tiyopa  en  iyotankapi  kin  hena  amaiapi ; 

Qa  tona  woyatke  suta  yatkanpi  kin  hena  dowanpi. 

13  Tuka,  Jehowa,  miye  wocekiye  eciciya ; 

Woiyokipi  anpetu  kin  en, 

Wakantanka,  nitowaonsida  untkana  on  ; 

Namahon  wo,  wiconi  nitawa  wowicake  kin  on. 

14  Upsija  kin  etanhan  emayaku  ye, 

Qa  mahen  imdamde  kta  iyowinmaye  sni  ye  ; 

Tona  sicemadapi  kin  etanhan  emayakupi  nunwe, 

Mini  sma  kin  etanhan. 

15  Mini  tanka  kin  aomakahpe  sni  nunwe  ; 

Qa  mini  sma  kin  namapce  sni  nunwe ; 

Qa  woha  i  kin  aokibe  maye  sni  nunwe. 

16  Jehowa,  namahon  ye,  nitowaonsida  wa^te  kin  on  ; 

Wawacinkta  duza  tanka  ota  kin  on  miye  ekta  ihduhomni  ye. 

17  Qa  niite  nitaokiye  nakicihbe  sni  wo  : 

Makakija  he  on  namahon  inahni  wo. 

18  Minagi  ikiyedan  u  wo,  he  opekiton  ye  ; 

Tokamayanpi  kin  on  etanhan  makiyuska  wo. 

19  Amaiapi  qa  istenmayanpi  qa  iyopemayanpi  kin,  niye  sdonyaya  ; 
Tokamayanpi  owasin  niiokam  yakonpi. 

20  Waaiapi  kin  micante  kaksa  ;  heon  wamayazan  ; 

Unkan  onsimadapi  kta  ape  waun,  tuka  wanica  ; 

Qa  cantohnagmayanpi  kta,  tuka  tuwedan  iyewaye  gni. 

21  Nakun  wate  kta  on  pizi  maqupi ; 

Qa  imapuza  hehan  miniskuya  yatkemakiyapi. 

22  Wicitokam  wahna  wotapi  kin  he  wohmunke  eekiyapi  nunwe  ; 
Qa  tanyan  yukanpi  kin  he  mazahtakiyapi  kte. 

23  Ista  tawapi  aotpasyapi  nunwe  ; 

Wawanyakapi  kte  sni ; 

Qa  nitepi  ohinniyan  patuswicakiya  wo. 

24  Nitocanniy<?  kin  awicakastan  wo  ; 

Qa  wosihda  kata  nitawra  iyahdewicaya  nunwe. 

25  Hocoka  tawapi  kin  he  otiwota  elipeyapi  kte  ; 

Qa  tawakeyapi  ohna  tuwedan  ti  sni  nunwe. 

26  Tuwe  yakastake  cin  he  sicaya  kuwapi ; 

Qa  wicayapahdoke  iyokisicapi  kin  he  oyakapi  ece. 

27  Walitanipi  on  woahtani  wicaqu  wo  ; 

Qa  nitoowotanna  kin  en  upi  sni  nunwe. 

28  Wiconi  wowapi  kin  etanhan  wicapajujupi  nunwe  ; 

Qa  wicasta  owmtanna  om  owicawapi  kte  sni. 

29  Tuka  miye  iyomakisice  ca  makakija; 

Wakantanka,  wiconi  nitawa  wankan  emahde  kte. 

30  Qdowan  wan  on  Wakantanka  caje  kin  mdatan  kta ; 

Woyatan  dowanpi  on  mdatanka  kta. 

31  Unkan  he  Jehowa  iyokipi  kta, 

Tatanka,  tatangmdoka  he  sake  ko  yuhe  cin  isanpa. 

32  Wicasta  wahbadan  he  wanyakapi,  qa  iyuskinpi  kta  ; 

Qa  Wakantanka  ayakitapi  kin  niye  nicantepi  ni  kte  : 

33  Tona  onsike  cin  hena  .Tehowa  nawicahon  ; 

Qa  wicakaskapi  tawa  kin  hena  sice  wicadake  sni. 

34  Mahpiya  qa  maka  kin  he  yatanpi  nunwe  ; 

Miniwanca  qa  taku  ohna  skanskan  owasin. 

35  Wakantanka  Zion  nikiye  kta ; 

Qa  Juda  totonwe  kin  hena  piya  kage  kta  : 

Hecen  en  ounyanpi  kta  qa  tawayapi  kta. 

36  Nakun  iye  taokiye  cinca  kin  tawapi  kta; 

Qa  tona  iye  caje  wastedapi  kin  hena  hen  tipi  kta. 

PSALM  70. 

Dowan  itancan  kin  kicagapi.  Dawidtawa.  Wokiksuye  kta. 

1  Wakantanka,  emahdaku  wo  : 

Jehowa,  omakiya  inalini  wo. 

2  Tona  minagi  odepi  kin  hena  token  cante  yuzapi  taninsni  qa 

istecapi  nunwe  ; 

Tona  sicaya  waun  kta  cinpi  kin  hena  namnipi  qa  istenwicayapi 
kte. 

3  Istecapi  on  namnipi  kta  ; 

Tona,  Hanhan,  hanhan,  eyapi  kin. 

4  Tona  anicitapi  kin  owasin  iyuskinpi  qa  pidapi  kte ; 

Qa,  Jehowa  yatankapi  nunwe,  ohinniyan  eyapi  kta  ; 

Tona  wiconi  nitawa  wastedapi  kin  hena. 

5  Tuka  miye  makakije  ca  onmasika  ; 

Wakan tanka  en  'xnahi  inahni  wo  ; 

Tuwe  omakiye  ca  emahdaku  kin  he  niye ; 

Jehowa  yutehan  sni  ye. 

PSALM  71. 

1  Jehowa  niye  wacinciya  ; 

Icimana  istenmayanpi  sni  nunwe. 

2  Nitoowotanna  on  emayahdaku  qa  inapemayakiye  kta  : 
Anohmakiye  ca  nimayan  wo. 

3  Tokin  imnija  tipi  ciciyuhen,  ohinniyan  en  waku  kte  ; 
Nimakiyapi  kta  econwicayasi : 

Imnija  mitawa  qa  conkaske  mitawa  kin  he  niye. 

4  Mita  Wakantanka,  wicasta  sica  nape  etanhan  emahdaku  wo  ; 
Sicaya  ohanye  ca  walitesni  kin  napcokaya  etanhan. 

5  Itancan,  wowacinyeciya  heon  etanhan  ; 

Jehowa,  homaksiyopa  ehantanhan  wacinciya. 

6  Wicatamni  etanhan  niye  en  imunka ; 

Ina  tezi  kin  etanhan  yus  amau  kin  he  niye  ; 

Niye  en  ohinniyan  mitadowan. 

7  Wicota  wowinihan  mayanpi ; 

Tuka  wowinape  suta  mitawa  kin  he  niye. 

8  Niyatanpi  kin  on  mii  ojudan  kta  ; 

Qa,  anpetu  osan,  nitowitan  kin  on. 

9  Wimacahinca  kinhan  elipemaye  sni  ye; 

Wasake  sni  amayan  en'amayustan  sni  wo. 

10  Tokamayanpi  kin  hena  amaiapi  ; 

Qa  tona  minagi  iyapepi  kin  hena  witaya  wohdakapi ; 

11  Qa  heyapi ;  Wakantanka  ehpeya  ce  ; 

Kuwa  aye  ca  yuza  wo,  tuwedan  eyaku  kte  sni. 

12  W’akan tanka,  mitehanyan  un  sni  ye  ; 

Mita  W’akantanka  omakiya  inalini  wo. 

13  Tona  minagi  tokayapi  kin, 

Hena  istecapi  qa  atakunipi  sni  nunwe  ; 

Tona  sicaya  waun  kta  cinpi  kin, 

Hena  waaiapi  qa  wowistece  koyakapi  nunwe. 

14  Tuka  miye  ohinniyan  ape  waun  kta ; 

Qa  niyatanpi  kin  owasin  mdaota  kta. 

15  Nitoowotanna  kin  mii  oyake  kta  ; 

Anpetn  osan,  wiconi  nitawa  kin  ; 

Tonakeca  sdonwaye  sni  nakaes. 

16  Jehowa  Itancan  ohan  wasake  cin  hena  en  wau  kta; 
Nitoowotanna  omdake  kta,  nitawa  ecedan. 

17  Wakantanka,  homaksiyopa  ehantanhan  niye  onspemayakiya : 
Unkan  dehanyan  niohan  wakan  kin  mdaotanin  kta. 

18  Nakun  wimacakinca  qa  pa  maska  hehanyan, 

Wakantanka,  amayustan  sni  ye; 

Hecen  niisto  kin  wicoicage  kin  de  owakiyake  kta ; 
Nitowasake,  tona  u  kta  owasin  en. 

19  Nitoowotanna  nakun,  Wakantanka,  tehanwankantu  ; 

Taku  tanka  kinca  ecanon  ece  ; 

Wakantanka,  tuwe  iyeniceca  he. 

20  Niye  wokakije  ota  qa  tanka  wanyag  unyakiyapi : 

Yahdicu  qa  niunyakiyapi  kta  ; 

Qa  maka  osbe  kin  etanhan  hdicu  unyakiyapi  kta. 

21  Niye  mayadutanka  kte  ; 

Qa  ake  cante  waste  mayakage  kta. 

22  Nakun  candowankiyapi  on  ciyatan  kta  ; 

Nitowicake  on,  W'akantanka  mitawa : 

Israel  Taku  Wakan  tawa,  cotanka  on  ciciyajo  kta. 

23  Tohan  ciciyajo  kinhan  miiha  iyuskin  kta  ; 

Qa  minagi  opeyakiton  kin  he  nakun. 

24  Nakun  miceji,  anpetu  osan,  nitoowotanna  cajeyate  kta: 

Tona  tanyan  waun  kte  sni  cinpi  qon, 

Hena  istecapi,  hena  ite  nasapi,  heon. 

PSALM  72. 

Solomon  tawa. 

1  Wakantanka,  nitawoyaco  wicastayatapi  kin  qu  wo  ; 

Qa  nitoowotanna,  wicastayatapi  cinhintku  kin. 

2  Woowotanna  on  nitaoyate  wicayukcan  kta; 

Qa  onsikapi  nitawa  kin,  woyaco  on. 

3  Hehan  he  kin  oyate  wookiye  icahwicakiciye  kta ; 

Qa  paha  kin,  woowotanna  on. 

4  Oyate  en  tona  onsikapi  kin  on  wayaco  kta  ; 

Wahpanica  cinca  kin  hena  niwicaye  kta  ; 

Qa  tehiya  wicakuwa  kin  he  kamdemdece  kta. 

5  Konicipapi  kta,  tohanyan  anpetu  wi, 

Qa  hanyetu  wi  kin  yuke  kta, 

Wicoicage  qa  wicoicage  hehanyan. 

6  Maga  kasdapi  kin  amagaju  he  iyecen  hdihe  kta ; 

Magaju  maka  bospaya  kin  he  iyececa. 

7  lye  taanpetu  kin  en  wicasta  owotanna  icage  kta  ; 

Qa  wookiye  untkanna,  hanyetu  wi  henakeca  kta  hehanyan. 

8  Unkan  iye  miniwanca  etanhan  miniwanca  ekta  wicastayatapi 

kta ; 

Qa  wakpa  kin  etanhan  maka  ihanke  kin  hehanyan. 

9  lye  itokam  Ikcewicasta  kin  patujapi  kta  ; 

Qa  tona  tokayapi  kin  hena  maka  mdu  kin  iputakapi  kta. 

10  Tarsi s  wicastayatapi  qa  wita  kin 
Hena  wopida  wosna  ahiyupi  kta  ; 

Seba  qa  Seba  wicastayatapi  kin  taku  itukihanpi  kta. 

11  Han,  wicastayatapi  owasin  iye  itokam  makipusdiyapi  kta ; 
Oyatepi  owasin  wowidagwicaye  kta. 

12  Wahpanica  hoyekiye  cin  he  ehdaku  kta  ; 

Qa  onsike  cin,  qa  nukun  tuwe  okiyapi  sni. 

13  Y^ica^ta  onsika  wahpanica  ko  wicakpatan  kta; 

Qa  walipanica  nagipi  kin  niwicaye  kta. 

14  Wohnayan  qa  wicokicize  etanhan  nagi  opewicakiton  kta; 

Qa  hena  wepi  kin  teliike  kta,  iye  ista  kin  en. 

15  Unkan  ni  kta,  qa  mazaska  Seba  etanhan  qu  kta  ; 

Maknn  ohinniyan  wocekiye  ekiciye  kta  ; 

Anpetu  osan  yawaste  kta. 

16  Makoce  kin  en  wamnaheza  napohnaka  wanjidan  esta,  he  ipa 

kin  en ; 

Waskuyeca  icage  cin  Lebanon  iyecen  kahnahnapi  kta  ; 

Unkan  otonwe  etanhanpi  kin  maka  wato  iyecen  hca  aye  kta. 

17  Iye  caje  kin  owihanke  wanice  kta  ; 

Anpetu  wi  itokam  iye  caje  icage  kta  : 

Unkan  iye  on  wicasta  ihdawastepi  kta; 

Oyate  owasin  iye  yawastepi  kta. 

18  Jehowa  W°kantanka  yawastepi  nun  we  ; 

Israel  ta  W  aka  n  tank  a  kin  ; 

Isnana  wowinihan  wicohan  econ  ece. 

19  Qa  iye  caje  wakan  kin  ohinniyan  yawastepi  nunwe  ; 

Qa  iye  towakan  kin  on  maka  kin  ocowasin  ojudan  kte. 

Amen  qa  amen. 

20  Dawid  Jesse  cinhintku  tawocekiye  kin  henakeca. 

PSALM  73. 

Asaph  tadowan. 

1  Awicakehan  Wakan  tanka  Israel  wicakiciwaste  ; 

Tona  cante  ecepidan  kin  hena. 

2  Tuka  miye  qe  misiha  nasdute  kta  ikeyedan  ; 

Mioye  kin  kaicucuya  hiyeya  tnka. 

3  Walianhanicidapi  kin  inawawizi ; 

Wicasta  sica  wookiye  en  unpi  wanmdake  cehan. 

4  Hena  tapi  kinhan  wicakaskapi  sni ; 

Qa  wowasake  tawapi  kin  he  cepa. 

5  Wicasta  iyotanhan  iyekiyapi  kin  en  opapi  sni ; 

Qa  wicasta  tokeca  om  kakijapi  sni. 

6  Heon  etanhan  wahanhanicidapi  kin  he  wanapin  kiyapi; 

Qa  wicokicize  wokoyake  iyecen  awicakahpa. 

7  Cepapi  on  ista  pajoya  unpi ; 

Token  canteyuzapi  ahinanpa  ece. 

8  Owehanhanpi  qa  taku  sica  eyapi ; 

Wankantanhan  wicokicize  cajeyatapi  ece. 

9  Ipi  kin  malipiya  iyahdekiyapi ; 

Qa  cejipi  kin  maka  kin  omani  un. 

10  Heon  etanhan  iye  taoyate  dehanyan  ahdi ; 

Qa  mini  ojudan  hdaftepapi. 

11  Unkan  heyapi ;  Tokiyatanhan  Wakantanka  sdonye  kta  he  : 

Qa  Iyotan  Wankan  kin  he  wookahnige  yuha  he. 

12  Wanyaka  po,  dena  wicasta  sicapi ; 

Taka  ohinniyan  tanyan  unpi, 

Sanpa  wijica  ayapi. 

13  Awicakehan  ituya  micante  wahduska ; 

Qa  wiyaonpepicasni  en  nape  wahdujaja. 

14  Nakun  anpetu  otoiyohi  makastakapi ; 

Qa  hanhanna  eca  iyopemayanpi  ece. 

15  Hecen  omdake  kta  ce,  epe  cinhan, 

Iho,  nicinca  wicoicage  kin  iyokisinwicawaye  kta. 

16  Unkan  de  okahnih  awacanmi  qehan, 

Miista  kin  en  tehike  : 

17  Tipi  wakan  Wakantanka  tawa  kin  en  hibu  kinhan, 

Hehan  owihankepi  kin  wanmdake  kta. 

18  Awicakehan  canku  sdusduta  en  ewicayahde  kta  : 

Woihangye  en  ohinhpaye  wicayaye. 

19  Inyun,  ihnuhanna  wicotakunisni  en  iyohpayapi : 

Wanna  taninpi  sni,  wonihinciye  on  atakunipi  sni: 

20  Wihamnanpi  wan  ogungapi  ekta  he  iyececa ; 

Itancan,  yekta  kinhan,  touncagepi  kin  siceyadake  kta. 

21  Hecen  cante  sinmiciya  ; 

Qa  mapaksin  wakpahdoka : 

22  Qa  wimatkotkoka  qa  takudan  sdonwaye  sni ; 

Niye  en  woteca  iyemaceca. 

23  Taka  miye  hinyahin  cici  waun  ; 

Minape  etapa  kin  yus  mayaun. 

24  Nitowahokonkiye  on  yus  amayade  kta; 

Qa  iyohakam  wowitan  iyahdemayaye  kta. 

25  Mahpiya  ekta  tuwe  mduha  he  ; 

Qa  maka  akan  niye  kici  tuwedan  wacin  sni. 

26  Micehpi  qa  micante  atakuni  sni ; 

Micante  imnija,  qa  taku  ohinniyan  mitawa  kin  Wakantanka  hee. 

27  Iho,  tona  nitehanyan  unpi  kin  hena  atakunipi  kte  sni ;  ^ 

Tona  ehpeniyan  wicin  iyayapi  kin  owasin  ihangwicayaya. 

28  Tuka  miye  qe  Wakantanka  mikiyedan  u  kin  he  waste  : 

Jehowa  Itancan  kin  wacinwaye  : 

Niohan  owasin  omdake  kta, 

PSALM  74. 

Waonspekiyapi  kta.  Asaph,  tawa. 

1  Wakantanka,  tokeca  ohinniyan  waayakta  sni  he  ; 

Tinta  nitawa  optaye  kin  en  nitocanniye  ide  kta  he. 

2  Omniciye  nitawa  kiksuya  wo, 

Wanakajatanhan  opeyaton  ; 

Taku  nitawa  cansakadan  opeyakiton  qon  ; 

Zion  Paha  kin  de  en  ounyaye  cin. 

3  Ohinniyan  ihangyapi  kin  ekta  caehde  nitawa  hiyuya  wo ; 

Toka  taku  sica  owasin  econ,  tipi  wakan  nitawa  ohna. 

4  Tokaniyanpi  nitomniciye  kin  en  hotonpi  ece  ; 

Wiyokihedan  tawapi  kin  wiyokihedan  ehdepi. 

5  Tuwe  contanka  en  onspe  yuwankan  ikikcu  kin 
He  sdonyapi  tuka  qon. 

6  Tuka  nakaha  ayuco  pagopi  kin  witaya 
Onspe  rnaziyape  ko  on  kawankapi. 

7  Tipi  wakan  nitawa  kin  ideyapi ; 

Nicaje  ohna  ti  qon  he  makata  ehpeyapi. 

8  Witaya  ihangunyanpi  kta  ce,  cante  mahen  eyapi ; 

Makoce  kin  owancaya  Wakantanka  tomniciye  kin  huhnahyapi. 

9  Wowakta  wanunhdakapi  sni  ; 

Wicasta  wokcan  wanica ; 

Qa  tohanyan  kta  hecinhan  sdonya  unkokihipi  sni. 

10  Wakantanka,  tohanyan  toka  owehanhan  kta  he  ; 

Toka  kin  ohinniyan  nicaje  wahteda  kte  sni  he. 

11  Tokeca  ninape,  han  ninape  etapa  kin,  eyahdaku  kta  he ; 
Nimaku  cokaya  tanhan  ihangwicaya  wo. 

12  Tuka  Wakantanka  wanakajatanhan 
Wicastayatapi  mitawa ; 

Makoce  cokaya  wiconi  kaga  ece. 

13  Niye  nitowasake  on  miniwanca  kin  duptuja  ; 

Mini  akan  hogan  tankinyanyan  pa  kin  yakaksaksa. 

14  Niye  unktehi  pa  kin  yakahuhuga; 

Oyate  yutapi  kta  wicayaqu  kta,  makoskan  unpi  kin. 

15  Niye  miniyowe  qa  mini  tanka  kin  dukinukan; 

Wakpa  ohinniyan  minitan  kin  dupuza. 

16  Anpetu  kin  nitawa,  han,  hanyetu  kin  nitawa ; 

Iyoyanpa  qa  anpetu  wi  kin  niye  yakaga  : 

17  Niye  maka  opapun  kin  owasin  eyahnaka; 

Mdoketu  qa  waniyetu,  hena  niye  yakaga. 

18  De  kiksuya  wo  ;  toka  wan  Jehowa  yasica  ; 

Qa  oyate  witkotkoka  wan  nicaje  wowihahaya. 

19  Wakiyedan  nitawa  optaye  wotektehdapi  kin  en  wicaqu  gni  wo ; 
Onsika  nitawa  optaye  kin  ohinniyan  akiktonje  sni  wo. 

20  Wicotakuye  kin  he  atonwan  wo  ; 

Maka  akan  otpaza  kin  wicakipi  ounyanpi  kin  ojudan. 

21  Kiyusepi  kin  he  isteca  hdicu  sni  nunwe ; 

Wicasta  onsika  walipanica  ko  nicaje  yatanpi  kta. 

22  Wakantanka  najin  wo  ;  oihdaka  wo  ; 

Anpetu  osan  witkotkoka  niyasice  cin  he  kiksuya  wo. 

23  Tokaniyanpi  ho  kin  he  akiktonje  sni  wo  ; 

Takpe  niupi  oqoyapi  ohinniyan  wankan  ye  cin. 

PSALM  75. 

Dowan  itancau  kin  kicajgapi.  Asaph,  taclo wan.  Waihangye  sni  wo.  Woahiyaye  wan. 

1  Wakantanka,  wopida  unkeniciyapi ; 

Unkiye  wopida  unkey api ; 

Qa  nicaje  ikiyedan  kin  he  niolian  wakan  oyakapi. 

2  Tohan  mniciyapi  kta  cajemdate  cinhan, 

WMowotanna  on  raiye  wamdaco  kta. 

3  Malta  kin  sdo,  qa  tona  akan  tipi  kin  owasin ; 

Can  ipatan  tawa  kin  hena  tkeuwata.  Sela. 

4  Tona  ihdatanpi  kin,  Ihdatanpi  sni  po,  ewicawakiya ; 

Qa  wncasta  sica,  He  hduwankan  iyeyapi  sni  po. 

5  He  nitawapi  hduwankan  iyeyapi  sni  po  ; 

Qa  tahu  suta  hduha  iapi  sni  miye. 

6  Wankan  yeyapi  kin  he  wiyohiyanpatanhan  sni, 

Qa  wiyohpeyatanhan  sni ; 

Qa  hewoskan  makoce  kin  eciyatanhan  sni. 

7  Tulta  Wakantanka  wayaco  yanka; 

De  kun  ehpeye  kta,  qa  he  wankan  iyeye  kta. 

8  Jehowa  nape  ohna  wiyatke  wan  ; 

Qa  minisa  ipiga,  pejihuta  icahiyapi ; 

Unkan  hetanhan  ltastan  ece  ; 

Ceteta  en  hiyeye  cin  henana  yahepapi  kta ; 

Maka  akan  wicasta  sica  owasin  yatkanpi  kta. 

9  Tuka  miye  qe  ohinniyan  womdake  kta ; 

Jakob  ta  Wakantanka  iwadowan  kta. 

10  Qa  wicasta  sica  he  kin  owasin  wakaspe  kte : 

Tuka  wicasta  owotanna  he  kin  wankan  icage  kta. 

PSALM  76. 

Candowankiyapi  on  dawan  itancan  kin  kicagapi.  Asaph  tadowan.  Woahiyaye  wan. 

1  Juda  en  Wakantanka  sdonyapi ; 

Israel  en  iye  caje  kin  tanka  liinca. 

2  Nakun  tawokeya  Salem  en  han ; 

Qa  Zion  en  ounyan  ece. 

3  Hen  itazipe  wanhinkpe  kin  kawehwega  ; 

Wahacanka  qa  mazasagye  qa  okicize  kin.  Sela. 

4  Niye  wiyatpa  yaun,  wakinihan  hinca, 

He  akan  wapatapi  ece  kin  isanpa. 

5  Tona  cante  sutapi  kin  hena  taninpi  sni ; 

Woistinma  tawa  istinmapi ; 

Qa  wica&ta  wasakapi  tuwedan  nape  iyekiyapi  6ni. 

6  Jakob  ta  Wakantanka,  iyopewicayaye  cin  on, 

Canpahmihma  qa  nakun  suktanka  istinrna  tapi. 

7  Niye  nisnana  konicipapi  kta  ; 

Qa  tuwe  nitokam  najin  kta  he,  sinyahda  kinhan. 

8  Mahpiya  eciyatanhan  woyaco  nahonwicayaya ; 

Maka  kin  kokipe  ca  inina  yanka ; 

9  Wakantanka  wicayaco  najin  qehan  : 

Maka  akan  onsike  cin  owasin  niwicaye  kta.  Sela. 

10  Awicakehan  wicasta  sinhdapi  kin  niyatan  kta  ; 

Qa  sinhdapi  ihe  cin  he  ipiyagyeton  kta. 

11  Jehowa  Wakantanka  nitawapi  taku  iwahoyapi  qa  hdajuju  po 
Tona  ihduksan  yaunpi  kin  owasin  ; 

Tuwe  kokipapi  kte  cin  he  taku  kahipi  kta  iyececa. 

12  lye  wicasta  itancanpi  taniya  kin  baksa  ece  : 

Maka  akan  wicastayatapi  kin  kokipapi  kta. 

PSALM  77. 

Do  wan  itancan  Jeduthun  etanhan.  Asaph  tadowan. 

1  Miho  kin  Wakantanka  ekta  yewaya,  qa  cewakiye  kta; 

Miho  kin  Wakantanka  ekta  yewaye  kta : 

Unkan  anamagoptan  kte. 

2  Makakija  anpetu  kin  en  Itancan  kin  awakita  ; 

Hanyetu  hehan  minape  yugan  un,  qa  tasaka  sni ; 

Minagi  wakihnapi  cin  sni. 

3  Wakantanka  weksuya,  qa  nihinraiciya  ; 

Awacin  manka,  unkan  mitaniya  iyokisica  liinca.  Sela. 

4  Miista  istojuha  sutaya  yus  yaun  ; 

Makastakapi,  qa  ia  owakihi  sni. 

5  Anpetu  wanakaja  ekta  ewacanmi ; 

Wanakaja  tanhan  waniyetu  kin  hena. 

6  Hanyetu  en  mitadowan  qon  he  weksuye  kta  ; 

Micante  on  awacin  waun  kta ; 

Qa  mitaniya  kin  nina  wiwanga  ece. 

7  Qhinniyan  Itancan  kin  waakta  kte  sni  he  ; 

Qa  ake  icimana  wacantkiye  kte  sni  he. 

8  Towaonsida  kin  he  ohinniyan  owihanke  he  ; 

Wicoicage  qa  wicoicage  hehanyan,  oie  kin  ayustan  he. 

9  Iyotan  Wasake  cin  he  waonsida  akiktonja; 

Qa  wocanniye  on  tocantekiye  anakipta  he.  Sela. 

10  Unkan  hepa  ;  Makakije  cin  he  dee  ; 

Iyotan  Wankan  un  nape  etapa  waniyetu  kin. 

11  Jah  ohan  kin  mdaotanin  kta; 

Wanakaja  tanhan  niolian  wakan  kin  hena  weksuye  kta. 

12  Nakun  niolian  owasin  awacanmi  kta  ; 

Qa  taku  ecanon  kin  hena  awacin  waun  kta. 

13  Wakantanka,  woowotanna  en  nitacanku  : 

Wanji  wasaka  tukte  e  Wakantanka  iyecen  tanka  he. 

14  Iyotan  Wasaka  wicohan  wakan  econ  kin  he  niye ; 

Oyate  kin  nitowasake  sdonye  wicayakiya. 

15  Niisto  on  nitaoyate  opewicayakiton  ; 

Jakob  qa  Joseph  cinca  kin.  Sela. 

16  Wakantanka,  mini  kin  wanniyakapi : 

Mini  kin  wanniyakapi ;  skanskanpi ; 

Han,  mini  sbe  cin  cancan. 

17  Mahpiya  sapa  kin  mini  hdastanpi ; 

Malipiya  kin  hotanin ; 

Han,  nitunwanhinkpe  kin  kinyan  hiyaya. 

18  Wakinyan  nitawa  ho  kin  tate  iyumni  en  un; 
Wakanhdi  maker  kin  iyoyamya  ; 

Maka  kin  cancan  qa  skanskan. 

19  Miniwanca  kin  en  nitacanku  ; 

Qa  mini  ota  ohna  cankuyaye  ; 

Hecen  nioye  kin  sdonyapi  sni. 

20  Optaye  wan  iyecen  nitaoyate  yus  awicade ; 

Moses  qa  Aaron  nape  kin  on. 

PSALM  78. 

Asaph  tawa.  Waonspekiyapi  kta. 

1  Mitaoyate,  mitoope  kin  anagoptan  po  ; 

Mii  oie  kin  hena  anohkiya  miye. 

2  Wicoie  wakan  wan  on  i  wahdukawa  kta ; 

Wanakaja  tanhan  wiyukcanpi  kin  omdake  kta. 

3  Plena  unkiye  naunlionpi  qa  sdonunyanpi ; 

Qa  ate  wicunyanpi  unkokiyakapi  qon  ; 

4  Hena  iye  cinca  anawicunkihmanpi  kte  sni, 
Wicoicage  u  kte  cin, 

Jehowa  yatanpi  kin  owicunkiyakapi  kta  ; 

Qa  iye  towasake,  qa  wicohan  wakan  econ  qon  hena. 

5  Unkan  Jakob  en  wayuotanin  wan  ehde  ; 

Qa  Israel  en  woope  wan  kaga ; 

Hena  hunkake  wicunyanpi  econ  wicasi, 

Iye  cincapi  owicakiyakapi  kta. 

6  Hecen  wicoicage  u  kte  cin  sdonyapi  kta ; 
Wicacinca  icagapi  kte  cin, 

Plena  najinpi  qa  iye  cinca  owicakiyakapi  kta. 

7  Hecen  Wakantanka  wacinyanpi  kta; 

Qa  Iyotan  Wasaka  ohan  kin  akiktonjapi  kte  sni; 
Tuka  tawoahope  kin  opapi  kta. 

8  Hecen  atewicayapi  kin  iyececapi  kte  sni; 

He  wicoicage  tahu  suta  qa  wakize  sa  ; 

Wicoicage  cante  hduwiyeye  sni ; 

Qa  taniya  kin  Wakantanka  ekta  owotanna  sni. 

9  Ephraim  cinca,  wanhinkpe  wotawe  yuhapi  kin, 
Hena  namnipi,  kicizapi  anpetu  kin  en. 

10  Wakantanka  wicotakuye  tawa  yuhapi  sni  ; 

Qa  tawmahope  eciyatanhan  mani  wicadapi  sni. 

11  Tuka  taku  econ  qon  hena  akiktonjapi ; 

Qa  iye  oban  wakan  wanyagwicakiye  ciqon. 

12  Atewicayapi  wicitokam  wicoban  wakan  econ ; 

Egupta  makoce  kin  en,  Zoan  tinta  kin  etu. 

13  Miniwanca  kin  yukinukan  qa  ohna  iyaye  wicaya  ; 

Qa  mini  kin  maya  iyecen  najin  kiya. 

14  Hehan  anpetu  icunhan  mabpiya  sapa  wan  on  awicaya ; 
Qa  hanyetu  osan  peta  iyoyanpa  kin  on. 

15  Hewotahedan  makoce  kin  en  imnija  kin  kaptuja; 

Qa  osbe  tanka  etanhan  iyecen  yatkewicakiya. 

16  Hecen  imnija  wan  etanhan  mini  ibaba  kiya; 

Qa  wakpa  iyecen  mini  kin  hiyuya. 

17  Hececa  esta  nakun  iye  en  wabtanipi ; 

Plewoskan  makoce  kin  en, 

Iyotan  Wankan  kin  i  en  hiyeyapi : 

13  Qa  iye  cante  en  Wakantanka  iyutanyanpi ; 

Wipipi  kta  on  woyute  kidapi  qehan. 

19  Han,  Wakantanka  aiapi,  qa  heyapi ; 

Iyotan  Wasake  cin  bewoskan  makoce  kin  en, 

Wahna  wotapi  wan  wiyeya  ehde  kta  okihi  he- 

20  Iho,  imnija  kin  apa,  unkan  mini  hiyu  ; 

Qa  etanhan  wakpa  wan  kaduza  : 

Nakun  aguyapi  hiyuya  okihi, 

Qa  taoyate  kin  tado  wicaqu  kta  lie. 

21  Heon  Jehowa  nabon  qa  sinhda  : 

Unkan  Jakob  en  peta  wan  ideyapi ; 

Qa  nakun  Israel  en  wocanniye  awicau  : 

22  Wakantanka  wicadapi  sni  heon  etanhan ; 

Qa  niwicaye  cin  he  wacinyanpi  sni. 

23  Unkan  wankan  mabpiya  sapa  kin  econ  si ; 

Qa  mabpiya  tiyopa  kin  hduhdoka  ; 

24  Qa  manna  yutapi  kta  e  ahinhe  wicakiya  ; 

Qa  mabpiya  wamnaheza  kin  wicaqu. 

25  Wasakapi  taaguyapi  kin  wicasta  yutapi ; 

Qa  waneya  imnahan  yuhewicakiya. 

26  Mabpiya  kin  ekta  wiyohiyanpatanhan  tate  wan  yekiya 
Qa  iye  towasake  on  tate  itokagatanhan  ukiya  : 

27  Qa  maka  mdu  iyecen  conica  ahinhewicakiya  ; 

Qa  taku  kinyanpi  kin  miniwanca  wiyaka  iyececa. 

28  Qa  iye  tahocoka  kin  cokaj^a  ahinbpayeya  ; 

Tipi  kin  ihduksan  hiyeya. 

29  Unkan  yutapi  qa  imnanpi  binca  ; 

Taku  cinpi  qon  he  wicakahi  nakaes. 

30  Hinyanbin  taku  cinpi  qon  sicekidapi  sni ; 

Woyute  nahanbin  i  ohnakapi ; 

31  Unkan  Wakantanka  tocanniye  kin  en  wicahi ; 

Qa  tona  cepapi  kin  etanhan  wicakte  ; 

Qa  Israel  kahnigapi  kin  patuswicakiya. 

32  Hececa  esta  nakun  wabtanipi ; 

Qa  wakanyan  ohanyan  esta  wicadapi  sni. 

33  Unkan  anpetu  tawapi  kin  takusni  en  wicakiyusota  ; 

Qa  waniyetu  tawapi,  wokakije  en. 

34  Wicakte  qehan,  hehan^akitapi, " 

Qa  hdicupi,  qa  hanlianna  liinca  Wakantanka  on  wiwangapi. 

35  Nakun  iranija  tawapi  qon  Wakantanka  hee  e  kiksuyapi ; 

Qa  Iyotan  Wasaka,  Iyotan  W~ankan  kin  opewicakiton  kin  hee. 

36  Hececa  esta  iye  ipi  on  hnayanpi ; 

Qa  cejipi  on  oitonpi  sni. 

37  Qa  ekta  cante  ecetu  yuzapi  sni ; 

Qa  wicotakuye  tawa  kin  en  wicakapi  sni. 

38  Tuka  iye,  Waonsida  kin,  woahtani  kajuju,  qa  ihangwicaye  sni ; 
Nakun  ijehan  tocanniye  anakipta  ; 

Qa  tosinhda  ocowasin  hduhice  sni. 

39  Unkan  hena  wicacehpi  heca  kiksuya; 

Tateyanpa  wan  iyaye  ca  ake  hdi  kte  sni. 

40  tlewoskan  rnakoce  kin  ekta  i  en  hiyeyapi ; 

Qa  makoskan  ijehan  iyokisinyapi. 

41  Nakun  namnipi  qa  Wakantanka  iyutanyanpi ; 

Qa  Israel  Taku  Wakan  tawapi  Wanji  aowehanhanpi. 

42  Iye  nape  kin  kiksuyapi  sni, 

Anpetu  en  wokakije  etanhan  ewicahdaku  qon. 

43  Egupta  en  wowakta  tawa  kin  ehnaka  ; 

Qa  iye  ohan  wakan  kin,  Zoan  makoce  kin  en. 

44  Nakun  wakpa  tawapi  kin  we  kaga  ; 

Qa  mini  wakpadan  kin  yatkan  okihipi  sni. 

45  Tatawamduska  en  hiyuya,  unkan  wicayajipapi ; 

Qa  hnaska,  unkan  ihangwicayapi. 

46  Unkan  taku  icahyapi  kin  wamduskadan  wicaqu  ; 

Qa  wicohtani  tawapi  kin  he  psipsicadan  qu. 

47  Hastanyanka  iyuwi  yuhapi  kin  wasu  on  kte  ; 

Qa  sakomin  can  kin,  liewanke  on. 

48  Nakun  tawanunyar.pi  kin  wasu  en  onawicataka ; 

Qa  optaye  yuhapi  kin,  peta  ide  kin  en. 

49  Iye  tocanniye  kata  en  au  wicakiya  ; 

Wosinhda  qa  wocanniye  qa  wonihinciye  ; 

Ohnihde  sicapi  kin  hena  u  wicasi. 

50  Iye  tocanniye  kin  canku  wan  kiyumdaya ; 

Hena  nagipi  wiconte  ipiwicada  sni ; 

Qa  taniyapi  makosica  en  wicaqu. 

51  Hecen  Egupta  en  tonatokapa  kin  owasin  awicapa; 

Ham  tawakeyapi  ohna  towasakepi  tokaheya  kin  hena. 

52  Hehan  tahinca  optaye  iyecen,  iye  taoyate  kin  awicahiyu; 

Qa  hewoskan  makoce  kin  en  optaye  iyecen  yus  awicaya. 

53  Qa  tanyan  awicaya,  unkan  wikopapi  sni ; 

Tuka  tokawicayapi  kin  hena  miniwanca  awicakahpa. 

54  Hecen  opapun  wakan  tawa  kin  en  awicahi ; 

Paha  kin  de  en,  iye  nape  etapa  ehdaku  qon  he. 

55  Nakun  wicitokam  oyatepi  napewicaya ; 

Qa  ounyanpi  kte  cin  iyuta  wicaqu  ; 

Qa  tawakeyapi  ohna  Israel  wicoun  oti  wicakiya. 

56  Tuka  Wakantanka  lyotan  Wankan  kin 
He  iyutanyanpi  qa  sinhdayapi ; 

Qa  tawoahope  kin  kiciyuhapi  sni. 

57  Nakun  namnipi,  qa  hunkake  wicayapi  iyecen  wahnayan  ohan- 

yanpi ; 

Icunonpa  iyayapi,  itazipa  wahnaye  sa  iyececa. 

58  Qa  paha  tawapi  kin  on  sinhdayapi ; 

Qa  wakagapi  bagopi  kin  on  nawiziyapi. 

59  Wakantanka  he  nahon,  unkan  sinhda  ; 

Qa  Israel  nina  sicewicakidake. 

60  Hecen  Silo  en  ounye  cin  he  ayustan ; 

Wakeya  wicasta  ehna  ti  kicage  ciqon  : 

61  Qa  iye  towasake  kin  way  aka  ahde  kiya ; 

Qa  iye  towitan  kin  toka  nape  kin  en  wicaqu. 

62  Nakun  taoyate  mazasagye  en  onawicataka  ; 

Qa  taku  tawa  hince  cin  he  canniyeya. 

63  Wicasta  kalinigapi  tawa  kin  hena  peta  hulinahwicaya ; 

Qa  wikoskapi  tawa  kin  hena  wicayatanpi  sni. 

64  Wawayusnapi  tawa  kin  mazasagye  on  hinhpayapi ; 

Qa  wiwazicapi  kin  hena  ceyapi  sni. 

65  Hehan,  wicasta  istinma  se  iyecen,  Itancan  kin  ldkta; 

Wicasta  wasaka  minisa  on  iyasa  kin  iyececa. 

66  Qa  tokayapi  kin  lieyata  ehpewicaya  ; 

Wowistece  owihanke  kte  sni  wicaqu. 

67  Nakun  Joseph  tawakeya  kin  akta  sni ; 

Qa  Ephraim  tawicoun  kin  kahnige  sni. 

68  Tuka  Juda  tawicoun  kin  he  hdahniga; 

Zion  Paha  kin  de  wastedake  ciqon. 

69  Qa  tipi  wakan  tawa  kin  tewankantuya  kaga  ; 

Maka  kin  iyecen  owihankesniyan  eldhde. 

70  Nakun  iye  taokiye  Dawid  kahniga  ; 

Qa  taiiinea  tipi  kin  etanhan  ikikcu  ; 

71  Tawiye  azinpi  kin  wicihektapatanhan  ehdaku ; 

Jakob  iye  taoyate  kin  wonwicaye  kta ; 

Qa  Israel  iye  tawa  hince  cin. 

72  Unkan  iye  cante  ecetu  kin  on  wonwicaya  ; 

Nakun  iye  nape  w7ayupike  cin  on  yus  awicaye  kta. 

PSALM  79. 

Asaph  tacTowan. 

1  Wakantanka,  Ikcewicasta  makoce  nitawa  kin  en  hipi; 

Tipi  wakan  nitawa  kin  he  yusapapi ; 

Jerusalem  paha  seksen  ehpeyapi. 

2  Mahpiya  okinyanpi  kin  yutapi  kta  e 
Nitaokiye  tancanpi  kin  wicaqupi; 

Wicasta  wacantkiye  nitawa  celipi  kin  maka  wamanica  wicaqupi. 

3  Jerusalem  ihduksan  mini  iyecen  we  papsonpi ; 

Qa  tuwedan  wicalie  sni. 

4  Tona  ikiyedan  unyakonpi  kin  hena  unkaiapi : 

Unkihduksanpi  kin  hena  pomnamnaunkiyapi  qa  wowihaha- 

unyanpi. 

5  Jehowa,  tohanyan  kta  he  ; 

Ohinniyan  canniniye  kta  he  ; 

Winayawizi  kin  he  peta  iyecen  ide  kta  he. 

6  Oyatepi  sdonniyanpi  sni  kin 
Hena  nitocanniye  awicakastan  wo  ; 

Qa  wokiconze  nieaje  hoyekiyapi  sni  kin  hena. 

7  Jakob  wanna  temyapi ; 

Qa  tamaga  kin  ihangyapi. 

8  Unkitokam  unpi  wahtanipi  qon  unkiyepi  en  kiksuye  sni  wo ; 
Inahni  wo,  wacanyakiye  cin  he  itkounkipapi  nunwe  ; 

Nina  iyotanhan  iyeunkiyapi,  heon  etanhan. 

9  Wakantanka  niunkiyapi  kin,  ounkiya  po  ;  . 

Nieaje  wowitan  kin  heon  etanhan; 

Nakun  unkiyukca  po,  qa  waunhtanipi  kin  kajuju  wo ; 

Niye  nieaje  kin  on  etanhan. 

10  Taku  Wakan  tawapi  kin  told  un  he, 

Tokeca  Ikcewi casta  eyapi  kta  he  : 

Nitaoldye  we  papsonpi  tokiconpi  kin  he, 

Unkistapi  itokam,  Ikcewicasta  sdonyapi  kte. 

11  Kaska  unpi  comnihdazipi  kin.he  nitokam  u  nunwe  ; 

Niisto  tanka  kin  eciyatanhan, 

Tona  tapi  kte  cin  hena  niwicaya  wo. 

12  Itancan,  tona  ikiyedan  unyakonpi, 

Wowihaha  on  inihahapi  kin  he, 

lye  maku  kin  ohna,  sakowin  akihde  wicakicu  wo. 

13  Hecen  unkiye,  nitaoyate  qa  tahinca  wonwicayaye  cin, 
Ohinniyan  wopida  unkeniciyapi  kta  ; 

Wicoicage  qa  wicoicage  en  niyatanpi  kin  owicunkiyakapi  kta. 

PSALM  80. 

Asaph  taclowan.  Mnalicalica  on  do  wan  itancan  kin  kicagapi.  Wayaotaninpi  kta. 

1  Israel  wonwicaye  cin,  anagoptan  ye  ; 

Optaye  wan  iyecen  Joseph  yus  ade  cin ; 

Kerubim  ehna  idotanke,  iyoyanpa  wo. 

2  Ephraim  qa  Benjamin  qa  Manasse  itokam, 

Nitowasake  hduliica  wo  ; 

Qa  niunkiyapi  kta  u  wo. 

3  Wakantanka,  piya  kiyotang  unkiya  po  ; 

Qa  niite  hduwiyakpa,  qa  niunkiya  miye. 

4  Jehowa,  Wakantanka  Sabaoth, 

Tohanyan  nitaoyate  cekiyapi  kin  izinyaye  kta  he. 

5  Istamnihanpe  aguyapi  yunwicayakiya  ; 

Qa  istamnihanpe  ota  liinca  yatke  wicayakiya. 

6  Oyate  ikiyedan  unyakonpi  kin  en  woakinica  unyakagapi ; 
Qa  tokaunyanpi  kin  iye  iyakitedan  iliapi. 

7  Wakantanka  Sabaoth, 

Piya  kiyotang  unkiya  po'; 

Qa  niite  hduwiyakpa,  qa  niunkiya  miye. 

8  Egupta  etanhan  hastanyanka  iyuwi  wan  ayahdiyakn  : 
Ikcewicasta  kin^heyata  ehpewicayaye  ca  he  huyaiide. 

9  Itokam  wayakahinta ; 

Unkan  hutkan  icage  ca  makoce  ojudan. 

10  Ohanzi  kin  he  paha  kin  akahpa  : 

Qa  adetka,  hante  sa  Wakantanka  tawa  kin  iyececa. 

11  Adetka  kin  miniwanca  kin  iyahde  ; 

Qa  hutkan,  wakpa  kin  ekta. 

12  Tokeca  conkaske  kin  dujuju  he  : 

Hecen  tona  en  hiyayapi  owasin  yuksaksapi. 

13  Taskoju  etanhan  kukuse  mdoka  kin  yatakuni  6ni ; 

Qa  tinta  wamanica  kin  etanhan  yutapi  ece. 

14  Wakantanka  Sabaoth,  tokin  yahdicun  ; 

Mahpiya  eciyatanhan  ahitonwan,  qa  wanyaka, 

Qa  hastanyanka  iyuwi  kin  de  en  hdi  wo  : 

15  Qa  nape  nietapa  huhde  qon  he  hdusuta  wo  ; 

Qa  cinca  niye  icahyakiye  cin  he. 

16  Peta  on  hulinaga ;  kaksapi ; 

Niite  iyopewicaye  cin  on  atakunipi  sni. 

17  Nietapa  wicasta  kin  akan  ninape  un  nunwe  ; 

Adam  cinhintku  niye  yahduwasake  cin. 

18  Hehan  unkiye  elxpeunpiyanpi  kte  sni : 

Niye  niunyakiyapi  kta, 

Unkan  nicaje  hoyeunkiyapi  kta. 

19  Jehowa,  Wakantanka  Sabaoth, 

Piya  kiyotang  unkiya  po  ; 

Niite  hduwiyakpa,  qa  niunkiya  miye. 

PSALM  81. 

Asaph,  tawa.  Gittith  on  clowan  itancan  kin  kicagapi. 

1  Wakantanka  wowasake  unkitawapi  kin 
Taninyan  idowan  miye  ; 

Jakob  ta  Wakantanka  iyuskinyan  kahiyaya  po. 

2  Odowan  ahiyaya  po,  qa  cancega  apa  po  ; 

Candowankiyapi  waste  cotanka  kici. 

3  Wi  teca  kin  en,  mazayahotonpi  yajo  po  ; 

Wi  mibe  cin  en,  wounhanpi  anpetu  kin  en. 

4  Israel  en  woahope  wanji  dee  ; 

Jakob  ta  "Wakantanka  toope  kin. 

5  Joseph  en  wayuotannin  kin  de  kaga ; 

Egupta  makoce  etanhan  hinanpe  cin  he  ehan  : 
lapi  ■wan  owakahnige  sni  kin  he  nawahon. 

6  Waqinpi  kin  etanhan  tapete  eweciyaku; 

Iye  nape  wakiskokpa  kin  ayustanpi. 

7  Wokakije  en  yapan,  unkan  ecihdaku  ; 

Nakun  wakinyan  hoton  oinalibe  etanhan  aciyupta: 

Woakinica  mini  kin  ekta  iyutanciya.  Sela. 

8  Mitaoyate,  nalion  wo,  kinhan  wahokonciciye  kta ; 

Israel,  anamayagoptan  kta  hecinhan  : 

9  Talcu  wakan  tokeca  niyepi  en  un  kte  sni ; 

Qa  ihnuhan  oyate  tokeca  taku  wakan 
Tawa  kin  en  makata  ehpeniciye  cinhan. 

10  Jehowa  Taku  Wakan  nitawa, 

Egupta  makoce  etanhan  uniye  cin  he  miye  : 

Nina  i  hdukawa  wo,  kinhan  ojuwaye  kta  ce. 

11  Tuka  mitaoyate  miho  kin  anagoptan  sni ; 

Qa  Israel  wicamicida  sni. 

12  Hecen  iye  cante  hdusutapi  kin  en  ehpewicawaya : 

Iye  tawacinpi  kin  en  omanipi  kta. 

13  Tokin  mitaoyate  anamagoptanpi  kinhan  ; 

Qa  Israel  mitacanku  ohna  manipi  kta  : 

14  Ecadan  tokawicayapi  kin  patus  wicawaye  kta ; 

Qa  tona  sicewicadapi  kin  minape  awicawaknake  kta  tuka. 

15  Jehowa  sicedakapi  kin  hena  iye  en  ihdaskapi  kta: 

Tuka  iye  anpetu  tawapi  kin  owihanke  wanice  kta. 

16  Nakun  aguyapi  conica  kin  yunkiye  kta: 

Qa  imnija  etanhan  tuhmaga  canhanpi  on  imnaciye  kta. 

PSALM  82.  _ 

Asaph  tadowau. 

1  Iyotan  Wasaka  tomniciye  kin  en  Wakantanka  najin; 

Taku  wakan  kin  wicehna  wayaco  yanka. 

2  Tohanyan  ecinsniyan  wadacopi  kta  he  ; 

Qa  wicasta  sica  itepi  kin  yakinihanpi  kta,  Sela. 

3  Onsika  qa  wamdenica  kin  hena  wicakiciyukcan  po ; 

Tuwe  kakije  ca  wahpanica  kin  owotanna  ecawicakicon  miye. 

4  Onsika  qa  wahpanica  kin  hdinape  wicaya  po  ; 

Wicasta  sica  nape  kin  etanhan  ehdaku  miye. 

5  Sdonyapi  sni  qa  okahnih  wacinpi  sni ; 

Otpaza  en  manipi  kte  hinca  : 

Malta  oahde  kin  owasin  yuhohopi. 

6  Taku  wakan  henicapi  ce,  miye  epa ; 

Owasin  Iyotan  Wanltan  un  cinca  kin  niyepi. 

7  Tuka  awicakehan  wicasta  iyecen  nitapi  kta ; 

Qa  wicasta  itancanpi  wanji  iyecen  nihinhpayapi  kte. 

8  Wakantanka  inajin  wo,  maka  kin  hdaco  wo  : 

Oyate  iyulipa  tawawicaye  kte  cin  he  niye. 

PSALM  83. 

Psalm  odowan.  Asapli  tawa. 

1  Wakantanka,  inina  yaun  sni  nunwe  : 

lyotan  Wasaka,  inina  yanke  sni  qa  owanji  yanke  &ni  wo. 

2  Iho,  tokaniyanpi  kin  hena  hotonpi ; 

Qa  sicenidapi  kin  hena  pa  yuwankan  ikikcupi. 

3  Nitaoyate  kin  sicaya  awicaiapi ; 

Qa  nawicayakihbe  cin  hena  on  wohdakapi  ece. 

4  Hena  heyapi ;  Upo,  oyate  kin  he  ihangwicunyanpi  kte  ; 

Qa  Israel  caje  kin  icimana  kiksuyapi  kte  sni  ce. 

5  Cante  eciyatanhan  witaya  awacinpi ; 

Niye  on  wicotakuye  wan  hdustanpi. 

6  Edom  tawakeyapi,  qa  Ismaeli  kin  ; 

Moab,  qa  Hagari  kin  hena  : 

7  Gebal,  qa  Ammon,  qa  Amalek  ; 

Philistia,  Turos  en  ounyanpi  kin  hena  om  : 

8  Nakun  Assur  hena  owicapa  : 

Hena  Lot  cinca  isto  owicaqupi.  Sela. 

9  Midian  en  iyecen  ecawicakicon  wo  ; 

Sisera  iyececa,  Jabin  iyececa,  Kison  wakpadan  en. 

10  Endor  ekta  ihangwicajmpi  qon  : 

Maga  akan  tacesdi  iyececa  icagapi. 

11  Akicita  tancanpi  kin  Oreb  qa  Zeeb  iyecen  wicakaga  wo  ; 
Han,  wicasta  itancanpi  owasin,  Zeba  qa  Zalmunna  iyececapi. 

12  Hena  heyapi ;  Wakantanka  tamaga  kin 
Hena  unkiye  tawaunyanpi  kta  ce. 

13  Wakantanka  mitawa, 

Hena  tate  iyumni  iyececa  wicakaga  wo  ; 

Tateyanpa  itokam  aguyapi  ha  kin  iyececa  : 

14  Peta  contanka  wan  huhnage  cin  iyececa ; 

Qa  ide  wan  lie  aide  kin  iyececa  : 

15  Hecen  tateyanpa  nitawa  on  kuwa  awicade  kta  ; 

Qa  tate  iyumni  nitawa  on  nihinciye  wicayaye  kta  ; 

16  Itepi  kin  wowistece  on  ojuwicaya  wo  : 

Unkan,  Jehowa,  nicaje  wicasta  akitapi  kte. 

17  Istecapi  kta,  qa  nihinciyapi  kta,  owihanke  wanica  ; 

Qa  ite  nasapi  kta,  qa  atakunipi  kte  sni. 

18  Unkan  niye  Jehowa  eniciyapi  kin  sdonyapi  kta ; 

Nisnana  lyotan  Wankan  yaun,  maka  kin  owancaya. 

PSALM  84. 

Gittitli  on  dowan  itancan  kin  kicagapi.  Q,ora  cinca  tadowanpi. 

1  Jehowa  Sahaoth, 

Nitawakeya  kin  nina  wiciyokipi. 

2  Jehowa  tahocoka  kin  on, 

Minagi  cantokpani  qa  nakun  niya  sni  te  kta  seca : 


PSALM  85. 

Micante  qa  micelipi  Taka  Wakan  ni  un  kin  hoyekiya  ece, 

3  Upijate  hee  kaes  tipi  wan  iyekiya, 

Qa  icapsinpsincadan  holipi  wan, 

En  cinca  ekihnake  kta  ; 

Jehowa  Sabaoth,  owayusna  nitawa  kin  hena, 

Wicastayatapi  mitawa,  qa  mita  Wakantanka. 

4  Yati  en  ounyanpi  kin  hena  cante  wastepi ; 

Hena  ohinniyan  niyatanpi  kta,  Sela. 

5  Wicasta  tuwe  towasake  niye  en  un  kin  lie  cante  waste : 

Canku  tankapi  kin  iye  cantepi  ohna  wanka. 

6  Istamnihanpe  Kaksiza  ohna  yapi  kinhan, 

He  miniyowe  kagapi ; 

Nakun  magaju  kin  woyawaste  on  akalipa. 

7  Wowasake  etanhan  wowasake  ekta  yapi  kta : 

Zion  en  Wakantanka  itokam  ihdutanin  kta. 

8  Jehowa,  Wakantanka  Sabaoth, 

Woceldye  mitawa  nahon  wo  ; 

Jakob  ta  Wakantanka,  anagoptan  ye.  Sela. 

9  Wakantanka,  wahacanka  unkitawapi  wanyaka  wo  ; 

Qa  Sdayakiye  ite  kin  a  ton  wan  w7o. 

10  Nitahocoka  ohna  anpetu  wanjidan  kes 
Kektopawinge  isanpa  waste  : 

Mita  Wakantanka  ti  tiyopa  kin  en 
Imunke  kta  wakahniga  : 

Qa  wicowicastasni  wakeya  kin  ohna  wati  kte  £ni. 

11  Jehowa  Wakantanka  anpetu  wi  qa  wahacanka  kin  heca  ; 
Jehowa  wowaonsida  wowitan  ko  wicaqu  kta  ; 

Tona  ecetuya  manipi  kin  taku  waste  ipiwicada  kte  sni. 

12  Jehowa  Sabaoth, 

Wicasta  wacinniye  cin  he  cante  waste. 

PSALM  85. 

Dowan  itancan  kin  kicagapi.  Qora  cinca  tadowanpi. 

1  Jehowa,  makoce  nitawa  canteyakiya  ; 

Jakob  wayaka  unpi  kin  hdicu  wicayakiya. 

2  Nitaoyate  taku  sica  econpi  kin  yecicajuju; 

Wahtanipi  kin  owasin  ayakahpa.  Sela. 

3  &inyahda  kin  ocowasin  anayecipta  ; 

Nitocanniye  kin  ide  sni  yakiya. 

4  Unkiyepi  en  hdicu  wo,  Wakantanka  Wanikiy a  unkitawapi; 
Qa  canniyeunyakiyapi  kin  anakipta  wo. 

5  Owihanke  wanin  canniyeunyayapi  kta  he  ; 

Nitocanniye  wicoicage  qa  wicoicage  ekta  iyahdeyaye  kta  he. 

6  Ake  yahdicu  qa  niunyakiyapi  kte  sni  he  : 

Kinhan,  nitaokiye  iniyuskinpi  kta. 

7  Jehowa,  nitowaonsida  wanyagunkiya  po  : 

Qa  nitowiconi  kin  unyaqupi  kte. 

8  Jehowa  lyotan  Wasake  cin  he  taku  eye  cin  he  nawahon  kta ; 

lye  taoyate  qa  wicasta  wacantkiye  tawa  kin  wookiye  on  owi- 
cakiye  kta  : 

Tuka  ihnuhan  wowitkotkoke  cin  ekta  ihdoyapi  kinhan. 

9  Tona  kokipapi  kin  henana  wiconi  tawa  wicikiyedan  un ; 

Hecen  makoce  unkitawapi  ohna  wowitan  ounye  kta. 

10  Wowaonsida  qa  wowicake  itkokicipapi :  * 

Woowotanna  qa  wookiye  i  ikiciputakapi. 

11  Wowicake  maka  kin  etanhan  icaga  ; 

Qa  woowotanna  malipiya  eciyatanhan  kun  ahitonwan. 

12  Nakun  Jehowa  taku  waste  kin  wicaqu  kta ; 

Qa  makoce  unkitawapi  taku  icaliye  kta. 

13  Woowotanna  iye  itokam  mani  kta  ; 

Qa  iye  oye  kin  ohna  aunhdepi  kte. 

PSALM  86. 

Dawid  tawocekiye. 

1  Jehowa,  ninoge  ukiye  ca  amayupta  wo  ; 

Makakije  ca  onmasika,  heon. 

2  Minagi  awanyaka  ye,  wacantkiye  wanji  he  miye : 

Nitaokiye  nikiya  wo,  Wakantanka  mitawa  he  niye  ; 

Wacinniye  cin  heon. 

3  Itancan,  onsimakida  wo  ; 

Anpetu  osan  hoyeciciye  kta  heon. 

4  Nitaokiye  nagi  kin  iyuskinkiya  wo  ; 

Itancan,  niye  ekta  minagi  wahdomda. 

5  Niye,  Itancan,  niwaste  qa  wayakajuju  ece ; 

Qa  tona  hoyeniciyapi  kin  owasin, 

Wocantekiye  utkanna  wicayeciyuha. 

6  Jehowa,  wocekiye  mitawa  nahon  ye  ; 

Qa  cewakiya  ho  kin  he  anagoptan  wo. 

7  Anpetu  en  makakije  cinhan  houciciye  kta  : 

Unkan  niye  amayadupte  kta. 

8  Itancan,  taku  wakan  ehna  tuwedan  iyenicece  sni ; 

Qa  takudan  niohan  iyecece  sni. 

9  Itancan,  oyate  wicayakage  cin  owasin, 

Hena  nitokam  upi  qa  ohodapi  kta; 

Qa  nicaje  yaonihanpi  kta. 

10  Niye  nitanka  qa  wowapetokeca  ecanon"; 

Nisnana  Wakannitanka. 

11  Jehowa,  nitacanku  on^pemakiya  ye ; 

Nitowicake  ohna  mawani  kta  ; 

Micante  nicaje  kokipe  kta  en  iyakaska  wo. 

12  Itancan,  Wakantanka  mitawa, 

Micante  ocowasin  on,  wopida  eciciye  kta  ; 

Qa  nicaje  mdaonihan  kta,  owihanke  wanica. 

13  Miye  en  nitowaonsida  kin  tanka ; 

Qa  .Hades  temahentu  kin  etanhan  minagi  edaku. 

14  Wakantanka,  wahanhanicidapi  kin  takpe  maupi ; 

Qa  wicasta  wohitika  omniciye  kin  minagi  akitapi ; 

Qa  wicitokam  niye  enihdepi  sni. 

15  Tuka  Itancan, 

Taku  Wakan  waonsida  qa  wacantkiya  kin  he  niye, 
Wawacinkta  yuza  tanka, 

Qa  wowaonsida  wpwicake  ko  on  winijice. 

16  En  mahdiyaku  qa  onsimakida  wo  ; 

Nitowasake  kin  nitaokiye  qu  w7o  ; 

Qa  nitaokiye  win  cinhintku  kin  nikiya  wo. 

17  Wowakta  waste  wan  makipazo  wo  ; 

Hehan  tona  sicemadapi  wanyakapi  qa  istecapi  kta  : 

Jehowa,  niye  omayakiye  ca  wacintonhnag  mayaye  cin  heon. 

PSALM  87. 

Qora  cinca  tawapi.  Psalm  odowan. 

1  Oahde  tawa  kin  wowakan  paha  kin  en  un. 

2  Zion  tatiyopa  kin  hena  Jehowa  wastekidaka; 

Jakob  en  ounyanpi  kin  owasin  isanpa. 

3  Niye  en  wicoie  wakan  kin  oyakapi, 

Wakantanka  totonwe  kin.  Sela. 

4  Rahab  qa  Babel  sdonmayanpi  kin  he  omdake  kta ; 

Iho,  Philistia  qa  Turos  Kus  kici ; 

De  hen  teca  ni  en  tonpi  ce. 

5  Qa  Zion  on  heyapi  kta  ; 

Wicasta  kin  de  qa  kae  hen  tonpi  ce  : 

Unkan  iye  lyotan  Wankan  kin  hdusuta  kte. 

6  Jehowa  oyate  owicawa  kinhan  wicayawa  kta  ; 

De  en  teca  ni  en  tonpi  ce.  Sela. 

7  Unkan  tona  dowanpi,  tona  yajopi  ko  ; 

Minihdoka  mitawa  owasin  niye  en  un  ce,  eyapi  kta. 

PSAJ,M  88. 

Psalm  odowan.  Qora  cinca  tawapi.  Dowan  itancan  kin  Idcagapi.  Wowayazan 
kakisye  cin  on.  Waonspekiyapi  kta.  Heman  Ezrahi  he  kaga. 

1  Jehowa,  Wakantanka  Wanikiya  mitawa, 

Nitokam  anpetu  hanyetu  ko  hoyewaye. 

2  Wocekiye  mitawa  nitokam  u  nunwe  ; 

Hoyewaye  cin  he  anolikiya  wo. 

3  Wokakije  minagi  imnahan  un  ; 

Qa  mitaniya  Hades  ikiyedan  ayapi. 

4  Wolia  ekta  iyayapi  kin  opeya  mayawapi ; 

Wicasta  wowasake  nice  cin  he  iyemaceca. 

5  Tapi  kin  opeya  makiyuskapi, 

Wicaktepi  wicaliapi  en  wankapi  kin  iyececa, 

Hena  owihanke  wanica  wicayeksuye  sni : 

Qa  hena  ninape  etanhan  elipeAvicayapi. 

6  Wolia  wan  temahentu  kin  en  omayahnaka ; 

Otpaza  tipi  kin  en,  osbe  kin  en. 

7  Nitocanniye  tkeya  iyamahdaskica  ; 

Qa  taja  nitawa  owasin  on  kakismayaya.  Sela. 

8  Tona  sdonmayanpi  kin  hena  raitehanyan  iyeyaya ; 

Hena  wahtemadapi  sni  yakaga  ; 

Onamatakapi,  qa  tankan  waku  owakihi  sni. 

9  Wokakije  on  miista  atakunisni ; 

Jehowa,  anpetu  otoiyohi  houciciye  ; 

Minape  ciciyugata  ece. 

10  Tapi  kin  hena  wieohan  wakan  ecawicayecon  kta  he  ; 

Wanagi  hdinanpapi  qa  wopida  eniciyapi  kta  he.  Sela. 

11  Wicahapi  en  nitowaonsida  oyakapi  kta  he  ; 

Nitowicake  kin  wicotakunisni  en. 

12  Wicohan  wakan  nitawa  otpaza  en  sdonyapi  kta  he ; 

Qa  nitoowotanna,  woakiktonje  makoce  kin  en. 

13  Tuka  miye,  Jehowa,  hoyeciciya ; 

Qa  hanlianna  eca  mitawocekiye  nitokam  u  kte. 

14  Jehowa,  tokeca  minagi  ayakta  kte  sni ; 

Niite  anamayakihbe  kta  he. 

15  Homaksiyopa  ehantanhan  makakije  ca  mate  kta  seca; 
Wonihinciye  nitawa  qin  waun; 

Token  cante  mduza  tanin  sni. 

16  Nitocanniye  miwankam  iyaya  ; 

Wonihinciye  nitawa  ihangmayanpi : 

17  Mini  iyececa,  anpetu  osan,  aohdutemayanpi ; 

Witaya  ohomni  imayayapi. 

18  Wastemadake  ca  mitakuye  kin  mitehanyan  iyewicayaya; 
Tona  sdonmayanpi  qon  hena  otpaza. 

PSALM  89. 

Waonspekiyapi  kta.  Ethan  Ezrahi  kin  he  tawa. 

1  Jehowa  tovvaonsida  kin  ohinniyan  iwadowan  kta ; 

Wicoicage  qa  wucoicage  hehanyan, 

Mii  on  nitowicake  omdake  kta. 

2  Wowaonsida  ohinniyan  icahyapi  kta  ce,  epe  ciqon : 

Mahpiya  kin  hena  en  nitowicake  eyehde  kta. 

3  Wanji  wakahnige  cin  he  kici  wicotakuye  wakaga; 

Dawid  mitaokiye  kici  iapi  weciyasuta  : 

4  Owihanke  wanica  hehanyan  nicinca  sutaya  ewahde  kta  ; 

Qa  wicoicage  owasin  hehanyan  oiyotanke  nitawa  icahwaye  kta. 
Sela. 

5  Unkan,  Jehowa,  mahpiya  kin  niohan  wakan  oyakapi  kta  ; 
Nakun  nitowicake,  oyate  wakan  mniciyapi  kin  en. 

6  Tuwe  mahpiya  kin  ekta  Jehowa  iyececa  he  ; 

Wasakapi  cinca  kin  Jehowa  iyacinpica  he. 

7  Oyate  wakan  onahbeya  mniciyapi  kin  en, 

Taku  Wakan  nina  kokipapi  kta  iyececa ; 

Qa  tona  ihduksan  unpi  kin  isanpa  kinihanpi  kte. 

8  Jehowa,  Wakantanka  Sabaoth, 

Jah  Iyotan  Wasaka,  tuwe  iyeniceca  he  ; 

Qa  nitowicake  nihduksan  un  kin. 

9  Miniwanca  wankan  ye  cin  he  wowidagyaya ; 

Taja  wankan  aya  eca  niye  amdakedan  yakaga  ece. 

10  Wicaktepi  iyecen  Rahab  yakasusuja ; 

Niisto  wasaka  on  tokaniyanpi  kin  wicaduomdeca. 

11  Mahpiya  kin  he  niye  nitawa, 

Nakun  maka  kin  nitawa ; 

Makoce  owasin  qa  woojudan  kin 
Hena  niye  yakaga. 

12  Waziyata  qa  itokaga,  hena  niye  yakaga  ; 

Tabor  qa  Hermon  nicaje  on  iyuskinpi  kta. 

13  Isto  wasaka  wan  niyukan ; 

Ninape  wasaka,  nape  enitapa  kin  tehanwankantu. 

14  Woowotanna  qa  woyaco  oiyotanke  nitawa  oyanke  kin  hee  ; 
Wowaonsida  qa  wowicake  niite  itokam  yapi  kta. 

15  Oyate  wotanin  waste  sdonye  cin  hena  cante  wastepi; 
Jehowa,  niite  iyoyanpa  kin  en  omanipi  kta. 

16  Anpetu  osan  nicaje  on  iyuskinpi  kta; 

Qa  nitoowotanna  on  wankan  ihdoyapi  kta. 

17  lye  towasakepi  wowitan  kin  he  niye, 

<Qa  nitoiyokipi  kin  en  he  wankan  iyeunyeciciyapi  kta. 

18  Wahacanka  unkitawapi  kin  he  Jehowa  tawa ; 

Qa  wicastayatapi  unkitawapi  kin  he 

Israel  Wakandapi  kin  he  tawa. 

19  Hehan  wanji  wacantkiye  nitawa  woyuotanin  en  oyakiya, 
Qa  lieha;  Wanji  Wasake  cin  akan  wowasake  ewehnaka; 
Wanji  oyate  etanhan  kalinigapi  kin  wankan  ewehde  : 

20  Dawid  raitaokiye  kin  iyewaye  ; 

Wihdi  wakan  mitawa  on  sdawakiya  : 

21  Minape  ohinniyan  kici  un  kta; 

Nakun  miisto  yuwasake  kta. 

22  Tokapi  kin  iyokisinyapi  kte  sni ; 

Qa  woalitani  cincapi  kakisyapi  kte  sni. 

23  Unkan  iye  itokam  tona  tokayapi  kin  wicawakasusuje  kta  ; 
Qa  tona  sicedapi  kin  awicawape  kta. 

24  Nakun  mitowicake  qa  mitowaonsida  kici  un  kta; 

Qa  micaje  on  iye  he  kin  wankan  icage  kta. 

25  Qa  iye  nape  kin  miniwanca  en  ewahnake  kta ; 

Qa  nape  etapa  kin  mini  tanka  kin  en. 

26  Iye  hoyemakiye  kta ;  Atewaye  cin  he  niye  ; 

Mita  Wakantanka,  qa  imnija  nimaye  cin. 

27  Unkan  miye  he  micinca  tokapa  wakiye  kta; 

Maka  wicastayatapi  kin  isanpa  wankan  un  kta. 

28  Ohinniyan  mitowaonsida  weciyuhe  kta  ; 

Qa  wicotakuye  mitawa  kici  wicake  kta. 

29  Nakun  iye  cinca  owihanke  wanica  mdusuta  kta ; 

oiyotanke  tawa  kin  mahpiya  anpetu  kin  iyecece  kta. 

30  lye  cinca  kin  mitoope  elipeyapi  kinhan  ; 

Qa  mitawoyaco  ohna  mani  wacinpi  sni ; 

31  Taku  omdake  cin  taku  ikceka  yawapi ; 

Qa  mitawoahope  opapi  sni  kinhan : 

32  Hehan  taku  sica  econpi  kin,  icapsinte  wan  on, 

Qa  wahtanipi  kin,  apapi  on  iyopewicawaye  kta  : 

33  Tuka  mi  tow  aon  si  cl  a  ewecihdaku  kte  sni ; 

Qa  wowicake  mitawa  kin  en  itonsni  micicage  kte  sni. 

34  Wicotakuye  mitawa  taku  ikceka  wakage  kte  sni ; 

Qa  miiha  taku  enapeye  cin  rndatokeca  kte  sni. 

35  Taku  wanji  mitowakan  kin  on  wakonza  ce  ; 

Dawid  en  itonsni  owakihi  sni : 

36  lye  cinca  kin  owihanke  wanice  kta  ; 

Qa  oiyotanke  tawa  anpetu  wi  mitokam  iyecece  kta. 

37  Ohinniyan  sutaya  yanke  kta,  hanyetu  wi  iyececa ; 

Qa  mahpiya  ekta  wayuotanin  wicaka.  Sela. 

38  Hececa  esta  niye  ehpeyaye  ca  ayakta  sni ; 

*  Sdayakiye  ciqon  he  canniyeyaya  : 

39  Nitaokiye  wicotakuye  tawa  yecaksa  ; 

Watesdake  tawa  kin  makata  ehpeyaya : 

40  Inatake  tawa  owasin  dujuju ; 

Conkaske  tawa  kin  woihangye  yakaga  : 

41  Tona  canku  ohna  hiyayapi  owasin  he  ihangyapi ; 
Tona  ikiyedan  unpi  kin  hena  wahtedapi  sni : 

42  Tona  sicedakapi  nape  etapa  kin  yuwankan  iyeyaya  ; 
Tona  tokayapi  owasin  iyuskinwicayaya. 

43  Nakun  mazasagye  tawa  kin  pe  sni  yakaga  ; 

Qa  okicize  en  kici  nayajin  sni. 

44  Toiyege  kin  ayustanyakiya  ; 

Qa  oiyotanke  tawa  kin  makata  elipeyaya. 

45  Koska  taanpetu  kin  duptecedan  ; 

Wowistece  on  akahpeyeton.  Sela. 

46  Tohanyan  kta  ;  Jehowa,  ohinniyan  nayakihbe  kta  he  ; 
Peta  iyecen  nitocanniye  ide  kta  he. 

47  Miye  ptenyedan  wani  kin  he  kiksuya  wo  ; 

Tokeca  Adam  cinca  owasin  ituh  yakaga  he. 

48  Wicasta  tuwe  ni  un  qa  wiconte  wanyake  kte  sni ; 
Hades  nape  etanhan  nagi  eihdaku  kta  he.  Sela. 

49  Itancan,  otokahe  ekta  nitowaonsida  kin  tukte  e  he ; 
Nitowicake  en  Dawid  wahoyaye  ciqon. 

50  Itancan,  nitaokiye  i  en  hdepi  kin  he  kiksuya  wo  ; 
Miikpi  ohna  oyate  ota  owasin  wicamduha : 

51  Jehowa,  tokaniyanpi  i  en  iyeyapi  qon  he ; 

On  Sdayaldya  oye  kin  i  en  ^yeyapi  qon. 

52  Jehowa  owihanke  wanin  yawastepi  nunwe. 

Amen  qa  amen. 

PSALM  90. 

Wocekiye  wan.  Moses  Wakantanka  tawicasta  tawa. 

1  Itancan,  niye  otiunniyanpi, 

Wicoicage  qa  wicoicage  kin  en. 

2  He  kin  icage  sni  he  itokam  ; 

Qa  maka  naaga  ko  yakage  sni  he  ehan ; 

Otokahe  wanica  qa  owihanke  wanica, 

Iyotan  Wasaka  kin  he  niye. 

3  Maka  mdu  ee  kaes  ekta  wicasta  hdicuyaya ; 

Qa,  Adam  cinca  hdicu  miye,  eha  ece. 

4  Waniyetu  kektopawinge,  niista  kin  en, 

Htanihan  wanna  henakeca  he  iyececa  ; 

Qa  hanyetu  en  akicita  onajin  kin  iyececa. 

5  Okahbog  iyewicayaya ; 

Woistinma  wan  iyececapi ; 

Hanhanna  eca,  wato  iyecen,  taninpi  sni. 

6  Hanhanna  eca  hca  aya,  qa  hehan  tanin  sni ; 
fttayetu  hehan  kasdapi  qa  snija. 

7  Nitocanniye  kin  on  unsotapi ; 

Qa  sinyahda  kin  on  kopeunhdapi  ece. 

8  Waunhtanipi  kin  nitokam  eyahnaka  ; 

Woanahbe  unkitawapi  kin  niite  iyoyanpa  kin  en. 

9  Anpetu  unkitawapi  owasin  nitocanniye  en  iyaya ; 

Waniyetu  unkitawapi  wicotawacin  wan  iyecen  enaunkiyapi. 

10  Waniyetu  unkitawapi  anpetu  kin 
Hena  waniyetu  wikcemna  sakowin, 

Qa  wowasake  yuke  cinhan,  waniyetu  wikcemna  sahdogan  ; 
Hececa  esta  wowasake  kin  he  wokakije  qa  wicosice  ; 
Ihnuhanna  atakuni  sni,  unkan  kinyan  unkiyayapi. 

11  Nitocanniye  wowasake  kin  tuwe  okaliniga  he  ; 

Qa  sinyahda  kin  he  konicipapi  kin  iyececa. 

12  Hecen  anpetu  unkitawapi  hdawa  onspeunkiya  po  ; 

Kinhan  woksape  ekta  cante  yeunkiyapi  kta. 

13  Jehowa  hdicu  wo  ;  tohanyan  kta  he  : 

Qa  nitaokiyepi  on  tawacin  hdutokeca  wo. 

14  Hanhanna  eca  nitowaonsida  on  imnaunyan  po  ; 

Kinhan  unkiyuskinpi  qa  piundapi  kta, 

Anpetu  unkitawapi  owasin  en.  _ 

15  Anpetu  en  kakisunyanpi  kin  he  iyecen  wiyuskinunkiya  miye 
Waniyetu  en  taku  sica  wanunyakapi  iyececa. 

16  Niohan  kin  nitaokiye  wanyagwicaya  wo  ; 

Qa  iye  cinca  kin,  nitowitan  kin. 

17  Qa  Jehowa  Wakantanka  unkitfwapi 
Towaste  kin  unkicipi  un  nunwe  ; 

Qa  unnapepi  ohan  kin  unkiciyusuta  miye  ; 

Han,  unnapepi  ohan  kin  yuecetu  wo. 


82 


PSALM  92. 


PSALM  91. 

1  Iyotan  Wankan  un  toinahbe  kin  en, 

Tuwe  iyotanke  cin  he, 

Iyotan  Wasaka  ohanzi  tawa  ihukuya  iwanke  kta. 

2  Jehowa  hewakiye  kta  ; 

Wowinape  mitawa,  qa  conkaske  mitawa, 

Mita  Wakantanka,  he  wacinwaye  kta  ce. 

3  Wahmung  ye  cin  wohmunke  tawa  kin 
Etanhan,  iye  eniyaku  kta  ; 

Makosiea  waihangye  cin  etanhan. 

4  lye  sun  kin  on  akaftpenicaton  kta  ; 

Qa  tahupahu  ihukuya  wowinape  iyeyaye  kta ; 
Towicake  kin  wahacanka  qa  maza  makuakahpe. 

5  Hanyetu  wokokipe  kin  he  koyakipe  kte  sni ; 

Qa  anpetu  en  wanhinkpe  kinyan  iyaye  cin  ; 

6  Makosiea  otpaza  en  omani  un  ; 

Qa  wowayazan  wyotanhan  eca  wayutakunisni  kin. 

7  Nicahda  kektopawinge  hinhpayapi  kta  ; 

Qa  nietapa  ekta  kektopawinge  wikeemna; 

Tuka  niye  nikiyedan  u  kte  sni. 

8  Niista  ecedan  on  ekta  eyatonwe  kta ; 

Qa  wicasta  sica  tokiconpi  kin  wandake  kta. 

9  Jehowa,  wowinape  mitawa  kin  he  niye  : 

Iyotan  Wankan  kin  he  otipi  nicicaga  : 

10  Heon  taku  sica  nihiyahde  kte  sni ; 

Qa  makosiea  wan  nitawakeya  ikiyedan  u  kte  sni. 

11  Taohnihde  kin  niye  on  wahowicaye  kta  ; 

Nitacanku  owasin  en  awanniyakapi  kta  ; 

12  Napepi  ohna  niyuhapi  kta  ; 

Hecen  inyan  siha  ibonito  kte  sni. 

13  Mnaja  qa  wamduska  si  ayahde  kta  ; 

Mnaja  koska  qa  sintehda  kin  amayani  kta. 

14  lye  cantomahnaka,  unkan  ewehdaku  kta; 

Micaje  sdonye  cin  on  wankan  ewehde  kta. 

15  Hoyemakiye  kta,  kinhan  amdupte  kta: 

Woiyokisica  en  kici  waun  : 

Ewehdaku  qa  mduonihan  kta  : 

16  Anpetu  hanskaska  on  imnawaye  kta  ; 

Qa  wiconi  mitawa  wanyagwakiye  kta. 

PSALM  92. 

Anpetu  wakan  on  woyatan  odowau. 

1  Jehowa  yatanpi  kin  he  waste  ; 

Qa  nicaje  idowanpi  kin,  Iyotan  Wankan  yaun. 

2  Hanhanna  eca  nitowaonsida  oyakapi ; 

Qa  nitowicake,  hanyetu  kin  en. 

3  Candowankiyapi  ikan  wikeemna,  qa  cancega  on  ; 

Cotanke  on  awacinpi  kin  he  nakun. 

.4  Jehowa,  niolian  kin  on  iyuskinmayaya ; 

Ninape  ohan  kin  on  imduskin  kta. 

5  Jehowa,  niohan  tanka  hinca  ; 

Nitawacin  kin  temahentu  hinca. 

6  Wicasta  wacintonsni  kin  he  sdonye  kte  sni ; 

Qa  witkotkoke  cin  he  de  okahnige  kte  sni. 

7  Wicasta  sica  peji  iyecen  icagapi ; 

Qa  woalitani  econpi  kin  owasin  Lea  ayapi ; 

Owihanke  wanica  yutakunipi  kte  sni  heon. 

8  Tuka,  Jehowa  owihanke  wanica, 

Iyotan  Wankan  kin  he  niye. 

9  Iho,  Jehowa,  tokaniyanpi  kin  , 

Iho,  tona  tokaniyanpi  kin  atakunipi  kte  sni : 

Woahtani  econpi  kin  owasin  enanakiya  iyewicayapi  kta. 

10  Tuka  tinta  tatanka  he  kin  iyecen, 

He  mitawa  icahyaya : 

Wihdi  to  on  sdamayanpi. 

11  Nakun  tokaraayanpi  kin  miista  wanwicayake  kta ; 

Tona  wicohan  sica  econpi  takpe  maupi  kin 
Hena  on  minoge  nalion  kta. 

12  Wicasta  owotanna  kin  wazi  can  iyecen  uye  kta ; 

Lebanon  hante  kin  iyecen  icage  kta. 

13  Jehowa  ti  kin  en  huhdepi ; 

Wakantanka  unkitawapi  tahocoka  ohna  hcapi  kta  : 

14  Pa  skapi  hehanyan  waskuyeca  icahyapi  kta  ; 

Cepapi  kta,  qa  toto  unpi  kta. 

15  Jehowa  ecetu  kin  he  oyakapi  kta  ; 

He  imnija  mitawa,  qa  woowotanua  sni  takudan  en  un  sni. 

PSALM  93. 

1  Jehowa  wicastayatapi,  wowitan  kohdaka  ; 

Jehowa  wowasake  kohdaka,  ipiyagkiton  ; 

Nakun  maka  kin  ehdepi,  hecen  yuhohopi  kte  sni. 

2  Wanakajatanhan  oiyotanke  nitawa  yusutapi ; 

Niye  otokahe  niwanica. 

3  Mini  tanka  kin  wankan  iyeiciya ; 

Jehowa,  mini  tanka  kin  ho  hdawankan  iyeya ; 

Mini  tanka  kin  taja  wankan  iyeya 

4  Mini  ota  ho  kin  isanpa ; 

Miniwanca  taja  tanka  kin  isanpa ; 

Jehowa  wankan  un  kin  he  wasaka. 

5  Taku  odake  cin  hena  wicakapi  hinca  ; 

Wowakan  yati  kin  oiyokipi ; 

Jehowa,  anpetu  hanskaska  hehanyan. 

PSALM  94. 

1  Jehowa,  watokicon  Wakantanka; 

Watokicon  Wakantanka,  iyoyanpa  wo. 

2  Malca  Wayaco  yaun,  najin  wo; 

W  a  li  an  ha  n  i  c  i  d  a  p  i  kin  towicakicon  wo. 

3  Jehowa,  wicasta  sica  tohanyan  kta  he  ; 

Tohanyan  wicasta  sica  iwakicipi  kta  he. 

4  Iwasicunpi,  taku  sica  eyapi ; 

Woahtani  econpi  kin  owasin  ihdatanpi. 

5  Jehowa,  nitaoyate  wicakapanpi ; 

Qa  taku  nitawa  kakisyapi  ece. 

6  Wiwazica  qa  tuwe  oyate  tokeca  etanhan  tewicayapi; 

Qa  wamdenica  kin  tin  wicaktepi. 

7  Tuka  lieyapi ;  Jah  wanyake  kte  sni ; 

Qa  Jakob  ta  Wakantanka  awacin  kte  sni  ce. 

8  Oyate  en  wacintonsni  yaunpi,  awacin  po  ; 

Qa  winitkotkokapi,  tohan  wacinksaraya  niohanpi  kta  he. 

9  Tuwe  wicanoge  kage  cin  he  wanahon  kte  sni  he  : 

Qa  tuwe  wicaista  kage  cin  he  wawanyake  kte  sni  he. 

10  Tuwe  oyatepi  iyopewicaye  cin  he  wicakastake  kte  sni  he 
Tuwe  wicasta  waonspewicakiye  cin. 

11  Wicasta  tawacinpi  kin  Jehowa  sdonya  ece  ; 

Hen  a  taku  sni. 

12  Jah,  wicasta  iyopeyaye  cin  he  cante  waste  ; 

Qa  nitoope  eciyatanhan  onspeyakiye  cin  : 

13  Anpetu  sice  cin  etanhan  ozikiye  yaye  kta  ; 

Wicasta  sica  woha  wan  wicakicapi  kta  hehanyan. 

14  Jehowa  taoyate  kin  awicayustan  kte  sni ; 

Qa  taku  tawa  kin  ehpekiye  kte  sni. 

15  Tuka  woyaco  woowotanna  en  hdi  kta  ; 

Qa  tona  cante  ecetu  kin  owasin  he  pasipi  kta. 

16  &icaya  econpi  kin  on  tuwe  mici  najin  kta  he ; 

Woahtani  econpi  kin  on  tuwe  micica  kta  he. 

17  Jehowa  omakiye  sni  unkans, 

Ecadan  minagi  woinina  en  un  kta  tuka. 

18  Misiha  nasduta  ce,  epe  cinhan  ; 

Jehowa,  nitowaonsida  najin  makiye  kta. 

19  Miye  mahen  mitawacin  iyokisica  ota  icunhan, 
W'acintonhnake  nitawa  minagi  iyuskinkiye  kta. 

20  W'oahtani  oiyotanke  kin  he  nicica  kta  he  ; 

Wicohan  sica  woope  iyecen  konze  cin  he. 

21  Wicasta  owotanna  nagi  kin  takpe  hipi ; 

Qa  wicawe  taku  iyaonpepica  sni  kin  he  yacopi. 

22  Tuka  Jehowa  conkaske  mitawa  kin  hee  ; 

Qa  mita  Wakantanka  imnija  wowinape  waye. 

23  Unkan  iye  wahtanipi  kin  iyahdewicaya  ; 

Qa  taku  sica  econpi  kin  en  ihangwicaye  kta  ; 

Jehowa  Wakantanka  unkitawapi  ihangwicaye  kta. 

PSALM  95. 

1  IJ  miye,  Jehowa  unkahiyayapi  kte  ; 

Wiconi  unkitawapi  Imnija  kin  unkidowanpi  kte. 

2  Wopida  yuha  iye  ite  kin  en  unkupi  kte  ; 

Wowiyuskin  odowan  on  unkiyasapi  kta. 

3  Jehowa  Taku  Wakan  Tanka  ; 

Qa  taku  wakan  owasin  iwankan  Wicastayatapi  tanka. 

4  Malta  osbe  kin  hena  iye  nape  ohna  hduha  ; 

Qa  paha  ipa  kin  hena  iye  tawa. 

5  Miniwanca  kin  he  tawa,  qa  iye  kaga  ; 

Nakun  maka  puze  cin  he  iye  nape  kaga. 

6  U  miye,  patus  inaunjinpi  qa  ohoundapi  kte  ; 

Jehowa  Waicaliye  unkitawapi  kin  itokam, 

Canpeska  makehde  unkanpi  kte. 

7  Wakantanka  unkitawapi  kin  he  iye  ; 

Qa  makoce  tawa  oyate  kin  unkiyepi ; 

Qa  iye  nape  ohna  tahin  wanunyanpi  kin  : 

Anpetu  kin  de  iye  ho  kin  nayahonpi  kta  hecinhan ; 

8  Meribah  iyecen  cante  hdutehipi  sni  po  ; 

Makoskan  Massa  anpetu  kin  iyececa. 

9  Hunkakewicayayapi  imayutanpi  qehan  ; 

Imayukcanpi,  nakun  miohan  wanyakapi. 

10  Waniyetu  wikcemna  topa  hehanyan  wicoicage  kin  he  iyolti 

sinmayan  ; 

Unkan  hepe  ;  Oyate  kin  de  cante  ekta  nunipi ; 

Qa  mitacanku  sdonyapi  sni. 

11  Hecen  canmaniyan  konza  kewicawakiya ; 

Woozi  mitawa  kin  en  opapi  kte  sni. 

PSALM  96. 

1  Jehowa  odowan  teca  wan  kahiyaya  po  ; 

Maka  kin  ocowasin,  Jehowa  idowan  po. 

2  Jehowa  kahiyaya  po,  iye  caje  yawaste  po  ; 

Anpetu  otoiyohi  waniwicakiye  cin  he  yaotanin  po. 

3  Ikcewi  casta  kin  ehna  iye  towitan  oyaka  po  ; 

Oyate  owasin  en  iye  ohan  wakan  kin. 

4  Jehowa  tanka,  qa  nina  yatanpi  kte  ; 

Taku  wakan  owasin  isanpa  kokipapi  kta  iyececa. 

5  Ikcewicasta  taku  wakan  yuhapi  kin  owasin  taku  sni ; 

Tuka  Jehowa  mahpiya  kin  kaga. 

6  Iye  itokam  woyuonihan  qa  wowitan  ; 

Tipi  wakan  tawa  ohna,  wowasake  qa  wowaste. 

7  Jehowa  qu  miye,  oyate  wicowazipi  kin, 

Wowitan  qa  wowasake  Jehowa  qu  miye. 

8  Iye  caje  towitan  kin  Jehowa  kicu  po ; 

Wopida  wosna  wan  icupi  qa  tahocoka  kin  en  u  po. 

9  Wo  wakan  oiyokipi  kin  en  Jehowa  ohoda  po ; 

Iye  itokam,  maka  kin  ocowasin,  inihan  miye. 

10  Oyatepi  ehna,  Jehowa  Wicastayatapi  ce,  eya  po  ; 

Nakun  maka  kin  ehdepi,  yuhohopi  kte  sni : 

Oyate  kin  woecetu  eciyatanhan  wicayaco  kta. 

11  Mahpiya  kin  iyuskin,  qa  maka  kin  pida  nunwe  ; 

Miniwanca  qa  woojudan  kin  hotanin  nunwe. 

12  Maga  kin  iyuskin  kte,  qa  taka  ohna  an  kin  owasin ; 
Hehan  contanka  can  owasin  wiyuskinyan  dowan  kta 

13  Jehowa  itokam  :  He  wanna  u  ; 

Maka  kin  hdaco  u  ce  : 

Woowotanna  on  wicoicage  kin  yaco  kta; 

Qa  oyate  kin,  iye  towicake  eciyatanhan. 

PSALM  97. 

1  Jehowa  Wicastayatapi,  maka  kin  iyuskin  kte  ; 

Wita  ota  hince  cin  hena  pidapi  nunwe. 

2  Ihduksan  rnafrpiya  sapa  qa  otpaza ; 

Oiyotanke  tawa  woowotanna  qa  woyaco  akan  han. 

3  Iye  ite  kin  itokam  peta  iyaya  ; 

Qa  ihduksan  tokayapi  kin  huhnahwicaye  kta. 

4  Wakanhdi  tawa  makoce  kin  iyoyamya  ; 

Maka  kin  wanyaka  qa  cancan. 

5  Jehowa  itokam  paha  kin  cansin  iyecen  sdoyapi ; 
Maka  ocowasin  Itancan  tawa  kin  itokam. 

6  Malipiya  kin  hena  iye  toowotanna  yuotaninpi ; 

Qa  oyate  owasin  iye  towitan  wanyakapi. 

7  Tona  okagapi  wan  okiyapi  kin  owasin  istecapi  kte  ; 
Tona  takusni  on  ihdatanpi  kin  hena : 

Iye  en  patuja  po,  taku  wakan  owasin. 

8  Zion  he  nahon  qa  iyuskin  ; 

Qa  Juda  cunwintku  wowiyuskin  on  iyasapi : 

Jehowa,  nitawoyaco  kin  hena  on. 

9  Niye,  Jehowa,  maka  owancaya  Iyotan  Wankan  yaun 
Taku  wakan  owasin  iwankam  tehanwankantu. 

10  Jehowa  wasteyadakapi,  taku  sica  sicedaka  po  ; 
Wicasta  wacantkiye  tawa  nagipi  kin  awanwicayaka  ; 
Wicasta  sica  napepi  etanhan  wicayukce  kta. 

11  Wicasta  owotanna  kin  iyoyanpa  owicakicijupi ; 

Qa  wowiyuskin,  tona  cante  ecetupi  kin  on. 

12  Owotanna  yaunpi  kin,  Jehowa  en  iyuskin  po  ; 

Qa  iye  towakan  kiksuyapi  kin  he  yatan  miye. 

PSALM  98. 

O  clo  wan. 

1  Odowan  teca  wan  Jehowa  kahiyaya  po  ; 

Wicohan  wakan  kin  heca  econ  ece : 

Nape  etapa  qa  isto  wakan  kin  on  woohiye  icicaga. 

2  Jehowa  wiconi  tawa  kin  hduotanin  ; 

Ikcewicasta  ista  kin  en  toowotanna  hduzamni. 

3  Iye  towaonsida  qa  towicake  kin  kiksuya, 

Israel  tiyohnaka  kin  on  ; 

Wakantanka  unkitawapi  waniwicakiye  cin, 

Maka  ihanke  kin  owasin  wanyakapi. 

4  Maka  kin  ocowasin,  Jehowa  kahiyaya  po  ; 

Iyasapi  qa  wiyuskinpi  qa  dowan  po. 

5  Candowankiyapi  on  Jehowa  kahiyaya  po  ; 
Candowankiyapi  qa  odowan  ho  kin  on. 

6  Mazayahotonpi  tanka  qa  cotanka  ho  kin  on, 

Jehowa  Wicastayatapi  kin  itokam  ijmsa  po. 

7  Miniwanca  kin  sa  nunwe,  qa  woojudan  kin ; 

Maka  kin,  qa  tona  en  ounyanpi  nakun. 

8  Wakpa  kin  nape  hdaskapapi  nunwe  ; 

Qa  paha  kin  witaya  iyuskinpi  kte  ; 

9  Jehowa  itokam : 

He  maka  kin  hdaco  u  ce  ; 

Woowotanna  on  wicoicage  kin  hdaco  kta; 

Qa  oyatepi  kin,  wokonze  eciyatanhan. 

PSALM  99. 

1  Jehowa  Wicastayatapi,  oyate  kin  cancanpi ; 

Kerubim  otahedan  iyotanka,  maka  kin  skanskan. 

2  Zion  en  Jehowa  tanka  ; 

Qa  oyate  owasin  iwankam  tehanwankan  yanka. 

3  Nicaje  tanka  qa  wowinihan  kin  he  yatanpi  kte  ; 

He  Wakan  liinca. 

4  Unkan  wicastayatapi  towasake  kin  woyaco  wastedaka  ; 
Niye  wicoecetu  yahdusuta ; 

Jakob  en  woyaco  qa  woowotanna  yakaga. 

5  Jehowa  Wakantanka  unkitawapi  yatanka  po  ; 

Qa  iye  siha  oahe  kin  en  makata  ehpeiciya  po  : 
lye  Wakan  hinca  heon. 

6  Moses  qa  Aaron,  wrawayusna  tawa  kin  ehna ; 

Qa  Samuel  tona  caje  hoyekiyapi  kin  om  ; 

Hena  Jehowa  hoyekiyapi,  unkan  iye  awicayupta  ece. 

7  Mahpiya  bosdata  kin  en  owawicakiye  : 

Woyaotanin  tawa  kin  opapi,  qa  wokage  wicaqu  kin. 

8  Jehowa  WMkantanka  unkitawapi,  niye  awicayadupte  ; 
Iyotan  Wagaka,  niye  wicayecicajuju  ; 

Tuka  wahtanipi  kin  hena  towicayecicon. 

9  Jehowa  Wakantanka  unkitawapi  yatanka  po  ; 

Qa  iye  paha  wakan  tawa  kin  ohna  patuja  po  ; 

Jehowa  Wakantanka  unkitawapi  kin  he  wakan  nakaes, 

PSALM  100. 

Odowan  wan.  Wopida  eyapi  kta. 

1  Maka  kin  ocowasin,  Jehowa  iyasa  miye. 

2  Wowiyuskin  on  Jehowa  okiya  po  ; 

Itokam  do  wan  wan  u  miye. 

3  Jehowa  he  Wakantanka  e  sdonya  po  : 

Iye  unkagapi,  qa  unkiye  unkieicagapi  sni : 

Taoyate  qa  tahinca  tinta  tawa  kin  en 
Hena  unldyepi. 

4  ”Tatiyopa  kin  en  wopida  eya  u  po  , 

Woyatan  yuha  iye  tahocoka  ohna  u  miye  ; 

Wopida  eci}ra  miye  ; 

Iye  caje  kin  yawaste  po. 

5  Jehowa  waste,  towaonsida  kin  owihanke  sni; 

Qa  towicake  kin  he  wicoieage  qa  wicoicage  hehanyan. 

PSALM  101. 

Dawid  tadowan. 

1  Wowaonsida  qa  woyaco  on  wadowan  kta  ; 

Jehowa,  niye  icidowan  kta. 

2  Canku  yustanpi  wan  ohna  wacin  waksape  kta  : 

Tohan  en  mayahi  kta  he  : 

Cante  ocowasin  hduha  wati  ohna  mawani  kta. 

3  Miista  itokam  wicoie  sica  ewehnake  kte  sni  ; 

Taku  sica  econpi  kin  hena  sice  wradaka  ; 

Miye  en  amaskape  kte  sni. 

4  Wicacante  pemni  kin  he  amayustan  kta  ; 

Taku  gica  sdonwakiye  kte  sni. 

5  Tuwe  takodaku  nahmana  aie  cin  he  ihangwaye  kta  : 

Tuwm  ista  tanka  qa  wahanicida  kin  iyowinwakiye  kte  sni. 

6  Makoce  en  tona  wicakapi  kin  miista  awicatonwan  ; 

Hena  mici  unpi  kta  ; 

Tuwe  canku  yustanpi  omani  kin  he  omakiye  kta. 

7  Tuwre  wohnayan  econ  kin  he  wati  en  ounye  kte  sni ; 

Tuwe  itonsni  kin  he  miista  itokam  yanke  kte  sni. 

8  Hanhanna  eca,  makoce  kin  en,  tona  sicapi 
Owasin  ihangwicawaye  kta; 

Hecen  Jehowa  totonwe  kin  etanhan, 

Tona  sicaya  econpi  kin  owasin  elipewicawaye  kta. 

PSALM  102. 

Wocekiye  wan.  Tuwe  iyotanhan  iyekiye,  kakija  qa  Jehowa  itokam  wasicahO' 

waye  cin  he  tawa. 

1  Jehowa,  wocekiye  mitawa  nahon  wo  ; 

Qa  houwaye  cin  he  en  niu  nunwe. 

2  Niite  anamakihbe  sni  wo  ; 

Makakija  anpetu  kin  en  anohmakiya  wo  ; 

Houwaye  anpetu  kin  en  amayupta  inahni  wo. 

3  Mitaanpetu  kin  sota  iyaya  ; 

Qa  mahuhu  can  seca  iyecen  itkon. 

4  Micante  peji  iyecen  snisyapi  qa  pus  aya ; 

Aguyapi  hduta  awektonja  : 

5  Wasicahowamda  ho  kin  on, 

Micehpi  kin  mahuhu  en  askapa. 

6  Tinta  mdega  wan  iyemaceca ; 

Hinhankaga  otiwota  en  iyecen  waun. 

7  Kiktahan  waun,  qa  zitkadan  wan 
Tice  ekta  isnana  un  kin  iyemaceca. 

8  Anpetu  osan  tokamayanpi  kin  iyopemayanpi ; 

Tona  canniyemayanpi  kin  hena  ostemahdapi  ece. 

9  Aguyapi  iyecen  caliota  wata  ; 

Qa  wamdatke  cin  he  ceyapi  kici  icahiwaya  ; 

10  Wosinhda  qa  wocanniye  nitawa  kin  on  etanhan : 

Yuwankan  imayacu  qa  ehpemayaye  cin  heon. 

11  Mitaanpetu  ohanzi  takinyan  ye  cin  iyececa  ; 

Qa  miye  qe  peji  iyecen  masnija. 

12  Tuka  niye,  Jehowa,  owihanke  wanin  idotanke  kta ; 

Qa  wokiksuye  nitawa  kin  he  wicoicage  qa  wicoicage  hehanyan, 

13  Niye  nayajin  kta,  Zion  onsiyakida  kta; 

Tohan  okiyapi  kta  wanna  iyehantu, 

Han,  tohan  iyehantu  hince  cinhan : 

14  Tohan  inyan  tawa  kin  nitaokiye  wastedakapi ; 

Qa  watusekseca  on  iyokipipi  kinhan. 

15  Unkan  Ikcewicasta  Jehowa  caje  kin  kokipapi  kta; 

Qa  nitowitan  kin,  maka  wicastayatapi  owasin. 

16  Jehowa  Zion  kage  cin  heon  ; 
lye  towitan  en  ihdutanin. 

17  Qnsike  tawocekiye  ekta  ihduhomni ; 

Qa  wocekiye  tawapi  kin  sicedake  sni. 

18  Wicoicage  u  kte  cin  on  de  owapi  kta ; 

Qa  oyate  wan  icage  kte  cin  he  Jah  yatanpi  kta. 

19  Towakan  paha  kin  etanhan  eyokasin  ; 

Jehowa  malipiya  etanhan  maka  kin  ahitonwan  ; 

20  Kaska  unpi  comnihdazipi  kin  nahon  kta; 

Wiconte  cinca  kin  wicakiyukce  kta. 

21  Zion  en  Jehowa  caje  kin  oyakapi  kta ; 

Qa  iye  yatanpi  kin,  Jerusalem  en  : 

22  Oyatepi  witaya  mniciyapi  kin  en  ; 

Qa  wokiconze  kin,  Jehowa  ohodapi  kta. 

23  Canku  ohna  mitowasake  kin  kun  ehpeya ; 

Mitaanpetu  kin  yuptecedan. 

24  Mita  Wakantanka,  mitaanpetu  cokaya  en,  emayaku  sni  wo,  epe 

kta : 

Waniyetu  nitawa  wicoicage  wicoicage  hehanyan. 

25  Otokahe  ekta  maka  kin  sutaya  eyahde  ; 

Qa  ninape  taku  kage  cin  mahpiya  kin  hee. 

26  Hena  awihnuni  kta,  tuka  niye  yani  kta  ; 

Qa  hena  owasin  sina  iyecen  kuke  kta  ; 

Wokoyake  iyecen  hena  dutokeca  kta; 

Unkan  yutokecapi  kta. 

27  Tuka  he  niye, 

Qa  waniyetu  nitawa  owihanke  kte  £ni. 

28  Nitaokiye  cinca  kin  ounyanpi  kte  ; 

Qa  iye  cincapi  kin  nitokam  wicayusutapi  kte, 

PSALM  103. 

Dawicl  tawa. 

1  Minagi,  Jehowa  yawaste  wo  ; 

Qa  taka  mahen  maun  kin  owasin,  iye  caje  wakan  kin. 

2  Minagi,  Jehowa  yawaste  wo  ; 

Qa  taku  waste  econ  kin  owasin  akiktonje  sni  wo. 

3  He  wayahtani  owasin  nicicajuju  ;  * 

Waniyazan  kin  iyulipa  asniniyan  : 

4  Wicotakunisni  etanhan  nitaniya  opekiton  ; 

Wowaonsida  qa  wocantekiye  on  watesdagnicaton. 

5  Taku  waste  on  nitaanpetu  ojudan  ya  ; 

Hecen  koniska  ihduteca,  wamdi  iyececa. 

6  Jehowa  woowotanna  ece  econ, 

Qa  woyaco,  tona  kakiswicayapi  owasin  on. 

7  Iye  tacanku  kin  Moses  sdonyekiya; 

Qa  Israel  cinca,  iye  ohan  tanka  kin. 

8  Jehowa  wacantkiye  ca  waonsida  ; 

Tchan  canteptanye  sni,  qa  wawacinkta  yuza  tanka. 

9  Qhinniyan  wicakige  kte  sni ; 

Qa  owihanke  wanin  canniye  wicaye  kte  sni. 

10  Waunhtanipi  kin  iyecen  ecaunkieonpi  sni  ; 

Qa  taku  sica  unkitawapi  iyecen  unqupi  sni. 

11  Mahpiya  kin  maka  iwankam  tehanwankantu  kin, 

He  iyecen  iye  towaonsida  tona  kokipapi  kin  iwankam  wasake 
hinca. 

12  Wiyohiyanpa  etanhan  wiyohpeyata  hehanyan  ; 

Ihehanyan  waunhtanipi  kin  yutokan  ehpeunkiciciyapi, 

13  Ateyapi  wan  iye  cinca  onsiwicakida  kin  iyececa, 

Jehowa  tona  kokipapi  kin  onsiwicakida  ece. 

14  Token  unkicagapi  kin  he  sdonya  ; 

Maka  mdu  heuncapi  he  kiksuya.  - 

15  Wicasta  taanpetu  kin  hena  wato  iyececa  ; 

Tinta  walica  kin  he  iyecen  hca  aya  : 

16  Tate  oniya  wan  iwankam  iyaya, 

’  Unkan  en  un  sni ; 

Qa  tohe  kin  icimana  sdonkiye  kte  gni. 

17  Tuka  Jehowa  towaonsida  otokahe  wanica, 

Qa  owihanke  wranice  kta,  tona  kokipapi  kin  on  ; 

Qa  toowotanna  kin  cincapi  sanpa  cincapi  kin  en  : 

18  Tona  wicotakuye  tawa  kiciyuhapi ; 

Qa  tawoahope  econpi  kta  on  kiksuyapi  kin  hena. 

19  Jehowa  mahpiya  kin  en  oiyotanke  ekihde  ; 

Qa  tokiconze  kin  taku  owasin  wowidagya. 

20  Ohnihde  wakan  tawa,  Jehowa  yawaste  po  ; 

Wowasake  itancanpi,  iye  oie  ecen  ecanonpi ; 

lye  oie  ho  kin  anayagoptanpi  kta. 

21  Taobe  kin  owasin,  Jehowa  yawaste  po  ; 
Taokiyeniyanpi,  iye  tawacin  ecen  ecanonpi. 

22  Taku  kage  cin  owasin,  Jehowa  yawaste  wo; 
Tokiconze  owanka  kin  owasin  ohna  : 

Minagi,  Jehowa  yawaste  wo. 

PSALM  104. 

1  Minagi,  Jehowa  yawaste  ye  : 

Jehowa,  *nita  Wakantanka,  niye  niianka  hinca; 
Woyuonihan  qa  wotanka  koyahdaka. 

2  Sina  wan  iyecen  iyoyanpa  hdoin  : 

Ozanpi  wan  iyecen  mahpiya  kin  hdumdaya. 

3  Mini  tanka  on  tipi  icicaga ; 

Mahpiya  sapa  kin  canpahmihma  ya  ; 

Tate  hupahu  kin  on  icimani  ece. 

4  Tateyanpa  kin  hena  ohnihde  wicakaga  ; 

Peta  ide  kin  taokiye  ya  ece. 

5  Maka  kin  tohe  akan  sutaya  ehde  ;  • 

Hecen  owihanke  wanica  yutokanpi  kte  sni. 

6  Miniwanca  on  wokoyake  iyecen  ayakahpa  ; 

Mini  tanka  kin  palia  iwankam  hiyeya. 

7  Yakisica  hehan  najicapi ; 

Wakinyan  nitawa  hoton  kin  on  napapi. 

8  Paha  iyecen  wankan  yapi ; 

Kaksiza  iyecen  lain  ipi ; 

Owanka  kin  de  yecage  cin  ekta. 

9  Oicago  wan  yakaga,  sanpa  yapi  kte  sni ; 

Ake  maka  kin  apasbog  hiyu  kte  sni. 

10  Kaksiza  kin  en  minihdoka  inanpe  ya  ; 

Hena  paha  kin  otahedan  kaduza  ece. 

11  Tinta  wamanica  owasin  etanhan  mini  yatkanpi : 

Hen  sonsonna  itu  unpi  kin  ipuza  enakiyapi. 

12  Iwankam  mahpiya  akinyanpi  kin  otipi ; 

Can  adetka  ehna  hoton  pi  ece. 

13  Wankan  tipi  tawa  etanhan  he  kin  amagajuya : 
Niohan  etanhan  taku  icage  cin  on  maka  kin  imnahan. 

14  Wato  kin  he  woteca  icahwicakiciya ; 

Qa  waskuyeca,  wicasta  woju  kin  on  ; 

Hecen  maka  kin  etanhan  aguyapi  hinanpe  ye  kta. 

15  Qa  minisa  wicasta  cante  iyuskinkiya, 

Wihdi  isanpa  ite  kin  iyehkiye  kta; 

Qa  aguyapi  wicacante  yusuta  ece  kin  he. 

16  Jehowa  can  tawa  kin  imnahan  ; 

Lebanon  hante  iye  oju  kin  hena. 

17  Hena  en  zitkadan  hohpi  kagapi ; 

Hoka  wacantkiye  cin  he  wazi  en  otipi. 

18  He  tehanwankantu  kin  tatokadan  tawapi ; 

Qa  imnija  kin  hitunkasan  wowinape  yapi. 

19  Makoncage  on  hanyetu  wi  kin  kicaga  : 

Anpetu  wi  tohan  iyaye  kte  cin  he  sdonkiya. 

20  Otpaza  yak&ga,  unkan  ecen  hanyetu  ; 

Hehan  contanka  wamanica  owasin  hinanpapi. 

21  Mnaja  cinca  taku  iyahpayapi  kta  ahotonpi ; 

Qa  Wakantanka  woyute  kidapi  ece. 

22  Wi  hinanpa,  hehan  witaya  hdipi  ; 

Qa  wasunpi  kin  en  hdiwankapi  ece. 

23  Hehan  wicasta  wicohtani  ekta  ya  ; 

Qa  litayetu  hehanyan  wicohan  econ  ece. 

24  Jehowa,  niohan  kin  hena  ota  hinca  ; 

Woksape  on  hena  owasin  yakaga: 

Wowijice  nitawa  on  maka  kin  ojudan. 

25  Miniwanca  kin  de  tanka  qa  ohdakinyan  hanska ; 

Hen  taku  skanskan  yukan,  qa  yawapica  sni ; 

Taku  niyake  un  cikcistinna  tankinyanyan  koya. 

26  He  ohna  wita  wata  kin  ohnihdapi : 

Unktehi  kin  de  ohna  skate  kta  yakaga. 

27  Hena  owasin  niye  wacinniyanpi : 

Tohan  iyehantu  eca  wo}uite  wicayaqu  ece  kta. 

28  Niye  wawicayaqu,  hena  pahipi; 

Ninape  yahdumdaya,  taku  waste  on  imnanpi  ece. 

29  Niye  niite  nayakihbe,  hena  nihinciyapi : 

^ .  Woniya  ewicayeciyaku,  hena  tapi ; 

Qa  maka  mdu  ekta  hdapi. 

30  Nitaniya  yeyasi,  hena  icagapi : 

Qa  makoce  ite  kin  duteca  ece. 

31  Jehowa  towitan  kin  owihanke  wanice  kte  : 

Jehowa  iye  ohan  kin  on  ihduskin  nunwe. 

32  He  maka  kin  en  etonwan,  unkan  cancan  : 

Paha  kin  yutan,  unkan  hena  izitapi. 

33  Tohanyan  wani  kin  Jehowa  iwadowan  kta ; 

Waun  kin  hehanyan  mita  Wakantanka  wakahimdamde  kta. 

34  Iye  awacin  waun  kin  he  skuye  kta : 

Jehowa  en  imduskin  kta. 

35  Wahtanipi  sa  maka  kin  etanhan  owihankepi  kta  ; 

Qa  wicasta  sica  icimana  en  unpi  kte  sni. 

Minagi,  Jehowa  yawaste  wo. 

Jah  yatan  miye. 

PSALM  105. 

1  Jehowa  wopida  eciya  po, 

Iye  caje  hoyekiya  miye  ; 

Iye  ohan  tanka  oyatepi  ehna  oyaka  po. 

2  Iye  idowan  po,  odowan  kahiyaya  miye  ; 

Iye  tawowapetokeca  kin  owasin  awacin  po. 

3  Iye  caje  wakan  kin  itan  miye  ; 

Tona  Jehowa  akitapi  kin  hena  cante  wastepi  kta. 

4  Jehowa  ode  miye,  qa  iye  towasake  kin  ; 

Ohinniyan  ite  kin  akita  miye. 

5  Wicolian  wakan  econ  qon  hena  kiksuya  po  ; 

lye  tawowapetokeca,  qa  woyaco  iye  i  kin  etanhan. 

6  Abraham  iye  taokiye  etanhan  inicagapi ; 

Jakob  cinca  wicakahnige  ciqon. 

7  Jehowa  Wakantanka  unkitawapi  kin  he  iye  ; 

Tawoyaco  kin  maka  kin  owancaya  un. 

8  Wicotakuye  tawa  kin  he  ohinniyan  kiksuya; 

Wicoie  econ  wicasi  qon,  wicoicage  kektopawinge  hehanyan 

9  Abraham  kici  hdustan  qon  he  ; 

Qa  Isaak  en  wokonze  eeiya  : 

10  Nakun  Jakob  he  wokage  kiciyusuta  ; 

Israel  en  wicotakuye  owihanke  wanica. 

11  Niye  Kanaan  makoce  kin  cicu  kta, 

Makoce  iyutapi  nitawapi  kta  ce,  eya. 

12  Hinyahin  wicayawapi  wasakadan  ; 

Tonana  hinca,  qa  en  unhdaka  unpi. 

13  Qa  oyate  kin  wicehna  ihdaka  yapi ; 

Wokiconze  wan  etanhan  oyate  tokeca  ekta. 

14  Tuwedan  kakiswicaya  iyowinkiye  sni ; 

Qa  iyepi  on  wicastayatapi  iyopewicaya  : 

15  Sdawicawakiye  cin. hena  owicayutanpi  sni  po  ; 

Qa  waayate  mitawa  taku  sica  ecawicakiconpi  sni  po. 

16  Hehan  makoce  kin  he  en  wicaakihan  wan  u  si ; 

Aguyapi  sagye  kin  owasin  kaksa. 

17  Wicitokam  wicasta  wan  ye  si ; 

Joseph  wowidake  kta  e  wiyopeyapi : 

18  Wicaske  on  siha  kiunniyanpi ; 

Iye  nagi  mazasapa  kin  en  u. 

19  Oie  kin  he  ecetu  hehanyan, 

Jehowa  taku  eye  ciqon  he  iyutanye. 

20  Wicastayatapi  kin  he  ye  wicasi,  qa  kiyukca; 

Oyatepi  itancan  kin  hee,  qa  kiciyuhdoka. 

21  lye  ti  kin  ohna  itancan  kaga  ; 

Qa  wowijice  tawa  kin  owasin  tawakiya. 

22  Tohan  iyokipi  kinhan  akicita  tancan  wicakaske  kta ; 

Qa  hunkayapi  wicayuhe  cin  ksapa  wicakage  kta. 

23  Hehan  Israel  Egupta  en  ahiti ; 

Qa  Jakob  Ham  makoce  kin  en  ounyan. 

24  Unkan  taoyate  kin  nina  wicahduota  ; 

Qa  tokayapi  kin  isanpa  wicayuwasake. 

25  Hehan  cante  wicayutokeca,  taoyate  sice  wicadakapi  kta; 
Taokiye  wicaye  cin  hnayan  wicakuwapi  kta. 

26  Moses  iye  taokiye  kin  ye  si ; 

Qa  Aaron  kalinige  ciqon  he. 

27  Iye  tawowapetokeca  oie  kin  wicakipazopi : 

Qa  tohan  wakan,  Ham  makoce  kin  en. 

28  Otpaza  ye  si,  qa  otpaza  kaga  ; 

Unkan  iye  oie  kin  kizapi  sni. 

29  Mini  tawapi  kin  he  we  kaga; 

Qa  hogan  tawapi  kin  wicakte. 

30  Makoce  tawapi  hnaska  ota  icahya ; 

Wicastayatapi  yuhapi  wankan  tipi  kin  ohna. 

31  Ecen  eya,  unkan  hoponkadan  hiyupi ; 

Qa  heya,  makoce  tawapi  owancaya. 

32  Magaju  kte  cin  he  wasu  wicaqu  ; 

Peta  ide  kin  makoce  tawapi  owancaya. 

33  Hastanyanka  iyuwi  qa  suken  can  tawapi  kin  hena  apa ; 

Qa  tamakocepi  ihduksan  can  kin  kawega. 

34  Ecen  eya,  unkan  psipsicadan  tanka  hiyupi ; 

Psipsicadan  nakun,  qa  hena  yawapica  sni : 

35  Qa  tamakocepi  kin  en  wato  owasin  yasdapi ; 

Qa  tamagapi  en  taku  icage  cin  temyapi. 

36  Nakun  tamakocepi  en  tona  tokapapi  owasin  wicakte  ; 

Iye  towasakepi  tokaheya  icage  cin  owasin. 

37  Hehan  mazaska  mazaskazi  ko  yuha  hinapewicaya  : 

Unkan  wicowazi  tawa  kin  en  wanjidan  hustake  sni. 

38  Iyayapi  qehan  Egupta  iyuskin  : 

Nina  kowicakipapi,  heon  etanhan. 

39  Woakalipe  kta  on  mahpiya  sapa  hdumdayaj 
Qa  peta  wan,  hanyetu  en  iyojanjan  kta. 

40  Kidapi,  unkan  wakiyedan  u  wicakiya  : 

Qa  mahpiya  aguyapi  on  imnawicaya. 

41  Lxinija  wan  kahdoka,  unkan  mini  hiyu  ; 

Hopuza  en  w^akpa  wan  hiyaya. 

42  Iye  oie  wakan  qon  he  kiksuya  heon  ; 

Taokiye  Abraham  taku  eciye  ciqon. 

43  Qa  iye  taoyate  iyuskinyan  hinanpe  wicaya  ; 

Tona  wicakahnige  cin  hena  iyakisapi. 

44  ‘Qa  makoce  Ikcewicasta  tawapi  qon  he  wicaqu  : 

Unkan  oyatepi  litanipi  qon  he  yuhapi. 

45  Hecen  iye  tawoahope  kin  opapi  kta  ; 

Qa  toope  kin  hena  yuhapi  kta. 

Jah  yatan  miye. 

PSALM  106. 

1  Jah  yatan  miye. 

.Tehowa  wopida  eciya  po  ; 

Iye  waste,  heon  etanhan  ; 

Qa  towaonsida  kin  owihanke  wanica. 

2  Jehowa  tohan  tanka  kin  tuwe  oyake  kta  he  ; 

Iye  yatanpi  ocowasin  tuwe  nahonwicaye  kta  he. 

3  Tona  wrokonze  opapi  kin  hena  cante  wastepi ; 

Tuwe  ohinniyan  woowotanna  econ  kin. 

4  Jehowa,  nitaoyate  cantewicayakiye  cin  iyecen  miksuya  ye 

Nitowiconi  kin  hiyumaldya  wo. 

5  Tona  yakabniga  wowaste  yuhapi  kin  wanmdake  kta; 
Nitaoyate  wiyuskinpi  kin  on  imduskin  kta  ; 
Woaibpeye  nitawa  kin  en  wowitan  miciye  kta, 

6  Hunkakewicunyanpi  om  waunbtanipi ; 

Pemniyan  unkobanyanpi,  sicaya  econkupi. 

7  Egupta  en  nioban  wakan  kin 
Hunkakewicunyanpi  okabnigapi  sni ; 

Nitowaonsida  untkana  kin  kiksuyapi  sni ; 

Tuka  wawakipajinpi,  mde  kin  ekta,  Mde  6a  kin  en. 

8  Heca  esta  iye  caje  kin  on  niwicakiya ; 

Towasake  sdonyewicakiye  kta  e  heon. 

9  Nakun  Mde  6a  kin  kisica,  unkan  pus  aya ; 

Hecen  osbe  kin  ehna  iyaye  wicaya,  bopuza  iyececa. 

10  Qa  wasicedake  nape  kin  etanhan  ewicayaku ; 

Qa  toka  nape  kin  etanhan  opewicakiton. 

11  Unkan  tokawicayapi  kin  mini  awicakabpa; 

Etanhan  wanjidan  esta  okaptapi  sni. 

12  Hehan  oie  kin  wicadapi ; 
lye  yatanpi  kin  ahiyayapi, 

13  Koyahanna  iye  ohan  kin  akiktonjapi ; 
lye  tawowahokonkiye  kin  akipepi  sni. 

14  Tuka  hewotahedan  wocantiheye  wan  cantiheyapi ; 
Qa  liopuza  en  Wakantanka  iyutanpi. 

15  Unkan  taku  kidapi  qon  he  awicayupta; 

Tuka  wicotamaheca  nagipi  en  ye  si. 

16  Nakun  otiwita  en  Moses  inakiwizipi ; 

Qa  Aaron,  Jehowa  yu wakan  kin  he. 

17  Hehan  maka  kin  ihduhdoka,  qa  Dathan  napca  ; 

Qa  Abiram  tona  om  un  ko  awicakabpa. 

18  Unkan  ospaye  kin  hena  peta  wicabuimaga; 

Ide  wan  sicapi  kin  hena  bubnabwicaya. 

19  Horeb  en  ptejicadan  wan  kagapi ; 

Qa  taku  sdoya  kagapi  kin  itokam  patujapi. 

20  Hecen  iye  towitanpi  kin  hdutokecapi, 

Tatanka  wato  yute  cin  ouncage  iyececa. 

21  Wakantanka  niwicaye  ciqon  he  akiktonjapi ; 

Egupta  en  wicolqan  tanka  econ  qon : 

22  Wowapetokeca  Ham  makoce  kin  en ; 

Mde  6a  ekta  taku  Wowinihan. 

23  Hehan  ihangwicaye  kta,  key  a  ; 

Moses  iye  kabnige  ciqon  he  itokam, 

Otahedan  najin  sni  unkans ; 

Tocanniye  yutokan  iyeye  kta,  on  waihangye  kte  sni. 

24  Qa  makoce  wieiyokipi  kin  he  aktapi  sni ; 
lye  oie  kin  wicadapi  sni  : 

25  Tuka  tawakeyapi  ohna  wihnupi ; 

Jehowa  ho  kin  he  anagoptanpi  sni. 

26  Hehan  hena  on  nape  hdugata ; 

Tintoskan  ihpaye  wicakiye  kta : 

27  Qa  cincapi  oyatepi  wicehna  hinlipaye  wicaye  kta; 

Qa  makoce  tokeca  ekta  iyewicaye  kta. 

28  Unkan  Baal  Peor  en  ikoyagiciyapi ; 

Qa  tapi  taku  wakiyusnapi  kin  yutapi. 

29  Hecen  taku  sica  econpi  kin  on  ijmkisinyapi : 

Unkan  makosica  ^owicahpaya.  v 

30  Hehan  Phinehas  inajin  qa  wayaco  : 

Unkan  makosica  kin  anaptapi. 

31  Unkan  he  woowotanna  kiciyawapi  ; 

Wicoicage  qa  wicoicage  ekta  owihanke  wanica. 

32  Nakun  Woakinica  mini  kin  ekta  sihdayapi : 

Hecen  iyepi  on  Moses  taku  sica  akipa : 

33  lye  taniya  kin  kipajinpi : 

Unkan  iha  on  ecinsniyan  ia. 

34  Oyatepi  kin  ihangwicayapi  sni ; 

Jehowa  kewicakiye  ciqon  iyececa. 

35  Tuka  0}m.tepi  kin  om  icicahiyapi, 

Qa  wicohan  tawapi  onspeiciciyapi : 

36  Qa  wakagapi  tawapi  ohodapi  ; 

Unkan  hena  e  wohmunke  yapi  kin  ee. 

37  Han,  cinhintkupi  qa  cunwintkupi  kin, 

Taku  wakan  sica  wawicakiyusnapi. 

38  Hecen  wicawe  taku  iyaonpepicasni  papsonpi, 
Cinhintkupi  qa  cunwintkupi  we  kin, 

He  Kanaan  wakagapi  kin  wawicakiyusnapi ; 

Hecen  makoce  kin  wicawe  on  yusapapi. 

39  Nakun  iye  ohanpi  kin  on  ihdusicapi ; 

Qa  sicaya  econpi  kin  on  wawicihahapi  icicagapi. 

40  Unkan  Jehowa  iye  taoyate  canniyewicaya ; 

Qa  woaihpeye  tawa  kin  wahtekida  sni. 

41  Hehan  Ikcewicasta  napepi  kin  en  wicaqu  . 

Unkan  tona  sicewicadapi  kin  hena  wowidake  wicayapi 

42  Qa  tokawicayapi  kin  sicaya  wicakuwapi : 

Hecen  napepi  kin  ihukuya  patujapi. 

43  Iye  ijehan  wicakiyukca  ; 

Tuka  wakiconzapi  on  kipajinpi ; 

Hecen  wahtanipi  kin  on  atakunipi  sni. 

44  Tuka  iyokisicapi  kin  he  wanyaka, 

&icahowayapi  nahon  qehan. 

45  Qa  iyepi  on  wicotakuye  tawa  kin  he  kiksuya  ; 

Qa  towaonsida  untkanna  on  tawacin  hdutokeca. 

46  Qa  Avayaka  wicayuhapi  owasin  itokam, 

Hena  onsiwicadapi  kta  wicaqu. 

47  Jehowa  Wakantanka  unkitawapi,  niunkiya  po  ; 

Qa  Ikcewicasta  etanhan  ake  unhduwitaya  po  : 

Nicaje  wakan  kin  unyatanpi  kta; 

Nitowitan  kin  en  unkihdatanpi  kta. 

48  Jehowa  Israel  ta  Wakantanka  kin  yawa&tepi  nunwe  ; 

Otokahe  wanintanhan  qa  owihanke  wanica. 

Unkan  wicasta  owasin,  Amen,  ejapi. 

Jah  yatan  miye. 

PSALM  107. 

1  Jehowa  wopida  eciy^  po,  iye  waste  kin  heon ; 
Towaonsida  kin  he  owihanke  wanica: 

2  Tona  Jehowa  opewicakiton  kin  hena  eyapi  kta ; 

Tona  toka  nape  kin  etanhan  opewicakiton  kin. 

3  Qa  makoce  tokeca  etanhan  wicahduwitaya ; 

Wiyohiyanpa  tanhan  qa  wiyohpeya  tanhan, 
Waziyatanhan  qa  miniwanca  etanhan. 

4  Makoskan  onunipi,  liewoskan  canku  ohna; 

Otonwe  en  ounyanpi  kte  cin  iyeyapi  sni. 

5  Wotektehdapi,  nakun  ipuzapi ; 

Tanmahen  tanhan  nagipi  hanyanpi. 

6  Hehan  ijmkisicapi  en  Jehowa  hoyekiyapi : 

Unkan  wicokakije  etanhan  ewicayaku ; 

7  Qa  canku  owotanna  ohna  cankuye  wicaya ; 

Otonwe  en  ounyanpi  kta  he  ekta  yapi  kta. 

8  Jehowa  wopida  eciyapi  kte, 

Iye  towaonsida  kin  on, 

Qa  wowapetokeca  Adam  cinca  ecawicakicon  kin  hena  on 

9  Wicanagi  cantokpani  kin  he  imnaya  ece  ; 

Qa  nagi  wotektehda  kin  he  taku  waste  on  ojuya. 

10  Tona  otpaza  qa  wiconte  ohanzi  en  iyotankapi ; 

Wokakije  mazasapa  ko  on  wicakaskapi : 

11  Hena  Iyotan  Wasaka  oie  kin  kipajinpi ; 

Qa  Iyotan  Wankan  tawowahokonkiye  kin  aktapi  sni : 

12  Hecen  wicolitani  on  cante  onsika  wicakaga  : 

Hicahanpi  qa  waokiye  wanica. 

13  Hehan  iyokisicapi  en  Jehowa  hoyekiyapi  : 

Unkan  wicokakije  etanhan  ewicayaku: 

14  Otpaza  qa  wiconte  ohanzi  etanhan  iwicacu  ; 

Qa  on  wicakaskapi  kin  hena  yuksa. 

15  Jehowa  wopida  eciyapi  kta,  towaonsida  kin  on  ; 

Qa  wowapetokeca  Adam  cinca  ecawicakicon  kin  hena  on 

16  Mazasa  tiyopa  kin  kaptuptuja  heon; 

Qa  mazasapa  inatake  kin  kaksaksa. 

17  Witkotkopi  kin,  waktanipi  canku  kin  on, 

Qa  taku  sica  econpi  kin  on,  kakisiciyapi. 

18  Iye  nagipi  woyute  owasin  hitihdapi ; 

Qa  wiconte  tiyopa  kin  ikikedan  yapi. 

19  Hehan  iyokisicapi  en  Jehowa  hoyekiyapi : 

Unkan  wicokakije  etanhan  ewicayaku: 

20  Iye  oie  kin  ukiye  ca  asniwicaya  ; 

Qa  wicotakunisni  etanhan  hdinanpe  wicaya. 

21  Jehowa  wopida  eciyapi  kte,  towaonsida  kin  on, 

Qa  wowapetokeca  Adam  cinca  ecawicakicon  kin  hena  on 

22  Qa  wopida  wosnapi  wayusnapi  kte  ; 

Qa  dowanpi  on  iye  ohan  kin  oyakapi  kte. 

23  Tona  miniwanca  ekta  wita  wata  ohna  yapi, 

Qa  mini  ota  kin  ohna  wicolian  econpi  kin  ; 

24  Hena  Jehowa  ohan  kin  wanyakapi ; 

Qa  osbe  kin  en  wowapetokeca  econ  kin. 

25  Hehan  ecen  eya,  unkan  tate  wohitika  wan  uye  ; 

Qa  taja  kin  wankan  icu. 

26  Maftpiya  ekta  wankan  yapi ; 

Kuya  wosbe  kin  ekta  ipi ; 

&icaya  unpi  kin  on  nagipi  nihinciyapi. 

27  Itohomnipi  qa  kacegya  manipi,  witkopi  iyececa; 

Qa  wacinksapapi  qon  iyulipa  taninsni  iyaya. 

28  Hehan  iyokisicapi  en  Jehowa  hoyekiyapi ; 

Unkan  wokakije  etanhan  hinanpe  wicaya. 

29  Tate  wohitika  qon  he  amdakedan  kaga  : 

Unkan  taja  tawapi  kin  inina  hiyeya. 

30  Hehan  owanji  yukanpi  on  pidapi : 

Hecen  oihunni  cinpi  qon  en  awicahi. 

31  Jehowa  wmpida  eciyapi  kte,  towaonsida  kin  on  ; 

Qa  wowapetokeca  Adam  cinca  ecawicakicon  kin  hena  on 

32  Nakun  oyate  mniciyapi  kin  en  yatankapi  kte  ; 

Qa  hunkayapi  omniciye  kin  en  idowanpi  kte. 

33  Wakpadan  kin  hena  tintoskan  ee  kiya  ; 

Qa  mjnihdoka  kin  liopuza  kaga : 

34  Waskuyeca  makoce  wan  miniskuya  icu  kiya; 

Tona  en  ounyanpi  sicaya  econpi  kin  he  on. 

35  Tintoskan  kin  he  miniyowe  kiya  ; 

Qa  liopuza  kin  he  minihdoka  eepi  kaga  : 

36  Qa  hen  wotektehdapi  kin  ewicahnaka  ; 

Unkan  otonwe  en  ounyanpi  kte  cin  he  kagapi : 

37  Qa  maga  ojupi,  qa  hastanyanka  iyuwi  huhdepi ; 

Qa  woicage  waskuyeca  icahyapi. 

38  Nakun  wicayawaste,  hecen  nina  ihduotapi ; 

Qa  tawanuyanpi  kin  wicayutonna  sni. 

39  Hena  wanistinna  ayapi  qa  patus  unpi  tuka  qon ; 

Wokakije,  wowayazan  qa  woiyokisice  kin  on. 

40  Wicastayatapi  wowahteda  sni  wicakaga  ; 

Qa  canku  codan  makoskari  onuniwicaya. 

41  Tuka  wahpanicapi  kin  wokakije  etanhan  ewicayaku  ; 

Qa  optaye  iyececa  wicowazi  wicakaga. 

42  Wicasfh  ecetupi  wanyakapi  qa  iyuskinpi  kta ; 

Qa  woahtani  owasin  iohmus  icu  kta. 

43  Tona  wacinksapapi  qa  dena  awacinpi  kinhan, 

Hena  Jehowa  towaonsida  kin  iyukcanpi  kta. 

PSALM  108. 

Psalm  odowan.  David  tawa. 

1  Wakantanka,  micante  wiyeya  un  ; 

Wadowan  qa  mdatan  kta,  mitowitan  kin  he  on. 

2  Cotanka  candowankiyapi  ko  kikta  miye  ; 

Miye  qe  anpao  kin  mduhice  kta. 

3  Jehowa,  oyatepi  ehna  ciyatan  kta ; 

Oyate  kin  en  ciyaonihan  kta. 

4  Mahpiya  iwankapatanhan  nitowaonsida  kin  tanka  ; 

Qa  nitowicake  kin  malipiya  gapa  iyahde. 

5  Wakantanka,  malipiya  isanpa  niyawankantuyapi  nunwe 
Qa  maka  kin  ocowasin  iwankam  nitowitan. 

6  Wastewicayadake  cin  hena  ewicayakupi  kta, 

Heon  niirape  etapa  on  niunkiyapi  qa  unkayupta  po. 

7  Wakantanka  iye  towitan  en  wohdaka ; 

Wimduskin  kta  ;  &ekem  wapamni  kta  ; 

Sukoth  kaksiza  kin  imdute  kta  ce. 

8  Gilead  he  mitawa,  Manassa  mitawa  ; 

Ephraim  nakun  mapa  wowasake  kin ; 

Juda  woope  kaga  mitawa  kin  hee  : 

9  Moab  woyujaja  koka  mitawa  kin  hee  ; 

Edom  akan  mitahanpe  ehpewaye  kta  ; 

Philistia  on  wimduskin  kta. 

10  Tuwe  otonwe  aconkaskapi  kin  en  amaye  kta  he  ; 

Tuwe  Edom  en  amai  kta  he. 

11  Wakantanka  ehpeunyanpi  qon  hee  kte  sni  he  ; 

Qa  Wakantanka  ozuye  unkitawapi  om  ye  £ni  qon. 

12  Toka  kin  etanhan  ounkiya  miye  : 

Wicasta  akantu  waehdakupi  kin  he  taka  sni. 

13  Wakantanka  eciyatanhan  Avowasake  unkicagapi  kta  ; 
Qa  iye  tokaunyanpi  kin  nawicapee  kta. 

PSALM  109. 

Dowan  itancan  kin  kicagapi.  Dawid  tadowan. 

1  Wakantanka  mdatan  ece  kin, 

Inina  yanke  sni  ye. 

2  Wicai  sica  qa  wicai  wahnayan  amahdukawapi ; 
Wicaceji  itonsni  on  amaiapi. 

3  Nakun  sicedakapi  wicoie  on  aohdutemayanpi  ;  # 

Qa  taku  on  etanhan  sni  makizapi. 

4  Wacanwakxye  cin  on  toka  mayanpi ; 

Tuka  miye  qe  wocekiye  en  waun. 

5  Waste  on  taku  sica  iyamaonpapi ; 

Qa  wosicedake,  wocantekiye  kin  on. 

6  Wicasta  sica  wan  iye  awanyagkiya  wo ; 

Qa  etapa  eciyatanhan  Satan  inajin  nunwe. 

7  Tohan  yacopi  kinhan  sica  yawapi  kte  ; 

Qa  tawocekiye  kin  he  woahtani  kte. 

8  Anpetu  tawa  kin  tonnana  kte  ; 

Qa  toawanyake  kin  tuwe  tokeca  icu  kte. 

9  Cinca  kin  wamdenicapi  kta  ; 

Qa  tawicu  kin  wiwazice  kta. 

10  Qa  cinca  kin  onuniyan  unpi  qa  wo  dapi  nunwe  ; 

Qa  tihuha  kin  ehna  waakitapi  kte. 

1 1  Taku  tawa  kin  owasin  icazokiye  cin  he  iyahpaye  kte  ; 

Qa  tohtani  kin  oyate  tokeca  kipi  kte. 

12  Tuwedan  katinyan  onsikida  kte  sni ; 

Qa  wamdenica  tawa  kin  tuwedan  cantewicakiye  kte  sni. 

13  Tona  etanhan  icage  cin  hena  awihnunipi  kte  ; 

Wicoicage  iyokihe  en  cajepi  pajujupi  nunwe. 

14  lye  atewicaye  wahtanipi  kin  Jehowa  kiksuye  kte  ; 

Qa  hunku  taku  sica  econ  kin  he  kajujupi  sni  nunwe. 

15  Hena  ohinniyan  Jehowa  itokam  wanke  kte  ; 

Hecen  kiksuyapi  kin  maka  kin  etanhan  icu  kte. 

16  lye  wowaonsida  econ  kta  kiksuye  sni  heon  ; 

Nakun  wicasta  onsika  qa  wahpanica  kin  sicaya  kuwa  ; 

Qa  wanji  cante  kasujapi  kin  kte  kta  tuka. 

17  Tuka  wayasicapi  kin  he  wastedaka,  hecen  akipa  ; 

Qa  wayawastepi  kin  he  wastedake  sni,  hecen  he  itehan  iyeyapi. 

18  Unkan  wokoyake  iyecen  wayasicapi  kohdaka  ; 

Hecen  mini  iyecen  tan  mahen  hiyu  ; 

Qa  wihdi  iyecen  huhu  kin  en  hiyohi. 

19  Wokoyake  un  kin  he  iyecen  kohdake  kta  ; 

Qa  ipiyaka  iyececa  ohinniyan  ipiyagkiton  kte. 

20  Tona  tokamayanpi  Jehowa  etanhan  wokajuju  tawapi  kin  dee  ; 
Qa  tona  minagi  taku  sica  eciyapi  kin  hena. 

21  Tuka  niye,  Jehowa,  Itancan, 

Nicaje  eciyatanhan  ecamicon  wo  ; 

Nitowaonsida  waste,  heon  makiyuska  wo. 

22  Miye  makakije  ca  onmasika  ; 

Qa  mahentanhan  cante  mapahdokapi. 

23  Ohanzi  wan  takinyan  ye  cin  iyecen  mataninsni. 

Qa  psipsicadan  iyecen  kaham  iyemayanpi. 

24  Akihanpi  on  hupahu  wamasake  sni ; 

Qa  sin  manica  on  micelipi  son  aya. 

25  Nakun  miye  wowihahamayanpi ; 

Wanmayakapi,  pomnamnamakiyapi. 

26  Jehowa,  Wakantanka  mitawa,  omakiya  wo ; 

Nitowaonsida  eciyatanhan  nimayan  wo. 

27  Unkan  ninape  kin  he  dee  sdonyapi  kta  ; 

Jehowa  niye  hecanon  kin. 

28  Hena  wayasicapi  kta,  tuka  niye  wadawaste  kta : 

Hena  najinpi  qa  istecapi  kta  ; 

Tuka  nitaokiye  iyuskin  kta. 

29  Tona  tokamayanpi  wonihinciye  koyakapi  kta ; 

Qa  wowistece  kin  he  sina  iyecen  inpi  kta. 

30  Mii  on  Jehowa  nina  wopida  ewakiye  kta ; 

Qa  wicota  ehna,  mdatan  kta. 

31  lye  wicasta  onsike  cin  etapa  eciyatanhan  najin  kta; 

Tona  nagi  yacopi  kin  etanhan  eyaku  kta. 

PSALM  110. 

Dawid  tadowan. 

1  Jehowa  Itancan  mitawa  kin  heciya  ; 

Mietapa  ekta  iyotanka  wo, 

Tona  tokaniyanpi  siha  oahde  nitawa  wakage  kta  hehanyan, 

2  Nitowasake  icapsinte  kin  Jehowa  Zion  etanhan  hiyuye  kta 
Tokaniyanpi  kin  cokaya  wicastayatapi  yanka  wo. 

3  Nitowasake  anpetu  kin  en,  nitaoyate  waihdusnapi, 
Wowakan  wiciyokipi  kin  on  ; 

Anpao  tamni  kin  etanhan, 

Koniska  cu  kin  he  yahduha. 

4  Jehowa  wakonza,  qa  tawacin  hdutokeca  kte  sni  ; 

Niye  wawayusna  owihanke  wanica  henica  kta, 

Melkizedek  touncage  kin  eciyatanhan. 

5  Itancan  kin  nietapa  ekta  yanke  cin, 
lye  tocanniye  anpetu  kin  en, 

Wicastayatapi  katpa  iyewicaya. 

6  Ikcewicasta  ehna  wayaco  kta ; 

Wicasta  tapi  on  ojuya  ; 

Maka  ohdakinyan  hehanyan  pa  wicakahuge. 

7  Canku  ohna  minihdoka  kin  etanhan  yatke  kta  : 

Heon  etanhan  pa  yuwankan  icu  kta. 

PSALM  111. 

1  Jah  yatan  miye. 

Micante  ocowasin  on  Jehowa  mdatan  kta , 

Wicasta  ecetu  takodakiciyapi  qa  omniciye  kin  en. 

2  Jehowa  ohan  kin  hena  tankinyanyan ; 

Tona  iyokipipi  owasin  hena  akitapi  ece. 

3  lye  ohan  kin  woyuonihan  qa  wotanka ; 

Qa  toowotanna  kin  owihanke  wanica. 

4  lye  ohan  wakan  kin  wokiksuye  kicaga : 

Jehowa  waonsida  qa  wacantkiya. 

5  Tona  kokipapi  kin  woyute  wicaqu  ; 

Wicotakuye  tawa  kin  ohinniyan  kiksuye  kta. 

6  lye  tohtani  w'owasake  kin  taoyate  owicakiyaka ; 
Ikcewicasta  tamakoce  kin  wicaqu  kta. 

7  lye  nape  taku  econ  kin  hena  wowicake  qa  wokonze  : 
Tawowahokonkiye  kin  owasin  wicakapi : 

8  Owihanke  wanica  hehanyan  yusutapi ; 

Wowicake  qa  woowotanna  on  econpi. 

102 


PSALM  113. 


9  lye  taoyate  woehdaku  wicaqu  ; 

Wicotakuye  tawa  kin  owihankesniyan  hdusuta  : 
lye  caje  kin  wakan  qa  wokokipe. 

10  Woksape  otokahe  Jehowa  kokipapi  kin  hee  ; 

Tona  heconpi  kin  hena  owasin  wayupikapi  : 
lye  yatanpi  kin  he  owihanke  wanice  kta. 

PSALM  112. 

1  Jah  yatan  miye. 

Wicasta  Jehowa  kokipe  cin  he  cante  waste ; 

Tawoahope  kin  on  iyuskin  hinca. 

2  lye  cinca  maka  akan  wasakapi  kta  ; 

Tona  ecetupi  wicoicage  kin  he  yawastepi  kta. 

3  Woyuha  qa  wowijice  iye  ti  kin  ohna  ; 

Qa  toowotanna  kin  owihanke  wanice  kta. 

4  Otpaza  en  wicasta  ecetu  iyoyanpa  awicahinanpa  ; 
Waonsida  qa  wacantkiya  qa  owotanna. 

5  Wicasta  wacantkiye  ca  wawicaqu  kin  he  waste  ; 

He  wokonze  on  tohan  kin  hdustan  kta. 

6  Awicakehan  ohinniyan  yuhohopi  kte  sni  : 

Wicasta  owotanna  kin  owihankesniyan  kiksuyapi  kta. 

7  Taku  sica  nalionpi  kin  on  kopehda  kte  sni ; 

Cante  yusutapi,  Jehowa  wacinyan  un. 

8  Iye  cante  kin  yusutapi,  wakokipe  kte  sni; 

Tokawicaya  awicatonwe  kte  cin  hehanyan. 

9  Ituwicakihan,  wahpanicapi  taku  wicaqu  ; 

Toowotanna  kin  owihanke  wanice  kta  : 

Iye  he  kin  wowitan  on  wankan  un  kta.  • 

10  Wicasta  sice  cin  he  wanyake  ca  sinhda  kta; 

Hi  hdakinskinze  ca  skan  kta  : 

Wicasta  sica  taku  cin  kin  he  awihunni  kta. 

PSALM  113. 

1  Jah  yatan  miye. 

Yatan  po,  Jehowa  taokiye  kin  ; 

Jehowa  caje  kin  he  yatan  miye. 

2  Jehowa  caje  kin  yawastepi  nunwe  ; 

Detanhan  qa  owihanke  wanica. 

3  Wi  hinanpe  cin  hetanhan,  iyaye  cin  hehanyan, 

Jehowa  caje  kin  yatanpi  nunwe. 

4  Jehowa  tehan  wankan  un,  oyate  owasin  iwankam  ; 

Iye  towitan  mahpiya  kin  iwankam. 

5  Jehowa  Wakantanka  unkitawapi, 

Tehan wankantu  kiyotanke  cin  he  tuwe  iyececa  he  : 

0  Temahentuya  etonwe  cin  hee  ; 

Mahpiya  en  qa  maka  kin  en. 

7  Wahpanica  kin  watusekseca  etanhan  eyaku  ; 

Onsike  cin  tacesdi  paha  kin  etanhan  yuwankan  eyaku  kta ; 

8  Wicasta  itancanpi  kin  om  iyotanke  kiye  kta ; 
lye  taoyate  itancanpi  kin  om. 

9  WinoLinca  cinca  ton  sni  ti  kin 

He  iyuskinyan  cinca  hduha  iyotanke  kiya.  - 
Jah  yatan  miye. 


PSALM  114. 

1  Israel  Egupta  etanhan  hinanpe  cehan ; 

Jakob  ti  kin  oyate  wan  sa  iapi  kin  hetanhan ; 

2  Juda  he  tipi  wakan  tawa  kin  icaga  ; 

Tokiconze  kin  Israel  hee. 

3  Mini  tanka  kin  he  wanyake  ca  najica ; 

Jordan  he  nakun  namni : 

4  Paha  kin  hena  tamdoka  iyecen  ipsicapi ; 

Qa  pajodan  kin  tacinca  kin  iyececapi. 

5  Mini  tanka,  tonikeca  on  nayajica  he  ; 

Jordan,  tokeea  nayamni  he. 

6  Paha  kin,  tokeea  tamdoka  iyecen  iyapsicapi  he ; 
Pajodan,  tokeea  tacinca  iyenicecapi  he. 

7  Maka  kin,  Itancan  kin  itokam,  cancan  wo  ; 

Jakob  ta  Wakan  tanka  kin  itokam. 

8  He  imnija  kin  minihdoka  kaga  ; 

Wanhi  inyan  kin  he  miniyowe  ee  kiya. 

PSALM  115. 

1  Uftkiyepi  sni,  Jehowa,  unkiyepi  sni ; 

Tuka  nicaje  wowitan  qu  wo  ; 

Nitowaonsida  on,  nitowicake  kin  on. 

2  Tokeea  Ikcewicasta  heyapi  kta  ; 

Wanna  Taku  Wakan  tawapi  tokiya  un  he. 

3  Tuka  Wakan  tanka  unkitawapi  mahpiya  ekta  yanka  ; 
Token  iyokipi  kin  owasin  econ  ece. 

4  Wakagapi  tawapi  kin  hena  mazaska  qa  mazaskazi ; 
Wicasta  nape  taku  kage  cin  hena. 

5  Hena  i  yukanpi,  tuka  iapi  sni ; 

Ista  yukanpi,  tuka  wawanyakapi  sni : 

6  Noge  yukanpi,  tuka  winahonpi  sni ;  . 

Poge  yukanpi,  tuka  taku  omnanjli  sni  : 

7  Nape  yukanpi,  tuka  wiyuzapi  sni ; 

Siha  yukanpi,  tuka  manipi  sni ; 

Nakun  dote  eciyatanhan  ho  enapeyapi  6ni. 

8  Tona  kagapi  kin  hena  is  iyececapi  kta ; 

Tona  hena  wacinyanpi  kin  owasin. 

9  Israel,  niye  Jehowa  wacinyan  wo  ; 

Owicakiye  ca  wahacanka  tawapi  kin  he  iye. 

10  Aaron  ti  kin,  Jehowa  wacinyan  wo  ; 

Owicakiye  ca  wahacanka  tawapi  kin  he  iye. 

11  Jehowa  koyakipapi  kin,  Jehowa  wacinyan  po  ; 
Owicakiye  ca  wahacanka  tawapi  kin  he  iye. 

12  Jehowa  unkiye  unkiksuyapi ;  wayawaste  kta  ; 
Israel  ti  kin  wicayawaste  kta  ; 

Aaron  ti  kin  wicayawaste  kta. 

13  Tona  Jehowa  kokipapi  kin  hena  wicayawaste  kta  ; 
Cistinpidan  tankinkinyanpi  om. 

14  Jehowa  niyuotapi  nunwe  ; 

Niyepi  qa  nakun  nicincapi  kin. 

15  Jehowa  eciyatanhan  niyawastepi ; 

Mahpiya  qa  maka  kage  cin  hee. 

16  Mahpiya  mahpiya  kin  he  Jehowa  tawa; 

Tuka  maka  kin  Adam  cinca  wicaqu. 

17  Tona  tapi  kin  hena  Jah  yatanpi  sni; 

Tona  woinina  ekta  yapi  kin  owasin  nakun. 

18  Tuka  unkiye  Jah  unyawastepi  kta  ; 

Detanhan  qa  owihanke  wanica. 

Jah  yatan  miye. 

PSALM  116. 

1  Jehowa  wastewadaka, 

Miho  qa  mita  wocekiye  nahon  kin  heon. 

2  Iye  anohmakiye  cin  heon, 

Mitaanpetu  kin  en,  hoyewakiye  kta. 

3  Wiconte  icaske  kin  aohdutemayan  ; 

Qa  Hades  wowayazan  kin  mayuze  ; 

Wokakije  woiyokisica  ko  iyewaye. 

4  Hehan  Jehowa  caje  kin  hoyewakiye  kta : 

Jehowa,  ceciciya  ce,  minagi  ehdaku  wo. 

5  Jehowa  wacantkiye  ca  owotanna  ; 

Qa  Wakantanka  unkitawapi  kin  he  waonsida. 

6  Jehowa  ksapapi  sni  kin  hena  awanwicayaka : 

Miye  kun  ehpemayanpi,  unkan  nimayan. 

7  Minagi,  woozi  nitawa  ekta  hdicu  wo  ; 

Jehowa  tanyan  ecanicon  kin  heon  etanhan. 

8  Niye  wiconte  etanhan  minagi  edaku  ; 

Miista  kin  ceyapi  etanhan, 

Misiha  hicahanpi  etanhan  edaku. 

9  Jehowa  itokam  mawani  kta, 

Wiconi  makoce  kin  en. 

10  Wicawada,  heon  iwaa  : 

Nina  makakija  qon. 

11  Nihinmiciye  cin  en  hepa ; 

Wicasta  owasin  itonpi  sni  ce. 

12  Jehowa  taku  ota  maqu  kin, 

Taku  on  wecicajoju  kta  he. 

13  Wiconi  miniyatke  kin  iwacu  kta, 

Qa  Jehowa  caje  kin  hoyewakiye  kta. 

14  Jehowa  taku  iwahowaye  cin  wecicajuju  kta, 
Iho,  iye  taoyate  owasin  wicitokam. 

15  Tona  wacantkiye  tawa  kin  hena  tapi  kin 
He  Jehowa  ista  kin  en  tehika. 

16  Tokin,  Jehowa,  nitaokiye  miyen  ; 

Nitaokiye,  nitaokiyewin  cinhintku  kin  miyen : 
Makaskapi  kin  mayakidukca. 

17  Wopida  wosna  wan  waciciyusna  kta; 

Qa  Jehowa  caje  kin  hoyewakiye  kta  : 

18  Jehowa  taku  iwahowaye  cin  wecicajuju  kta, 
Iye  taoyate  owasin  wicitokam  : 

19  Jehowa  ti  hocoka  kin  en  ; 

Jerusalem,  niye  cokaya. 

Jah  yatan  miye, 

PSALM  117. 

1  Oyate  owasin,  Jehowa  yatan  miye  ; 

Wicasta  hiyeye  cin  owasin,  he  idowan  po. 

2  Towaonsida  kin  unkiyepi  en  tanka  hinca  ; 

Qa  Jehowa  towicake  kin  he  owihanke  wanica. 
Jah  yatan  miye. 

PSALM  118. 

1  Jehowa  wopida  eciya  po,  iye  waste  heon  ; 
Towaonsida  kin  he  owihanke  wanica. 

2  Tokin  Israel  heyapin  ; 

Iye  towaonsida  kin  he  owihanke  wanica. 

3  Tokin  Aaron  ti  kin  heyapin  ; 

Iye  towaonsida  kin  he  owihanke  wanica. 

4  Tokin  tona  Jehowa  kokipapi  kin  heyapin  ; 

Iye  towaonsida  kin  he  owihanke  wanica  ce. 

5  Wokaske  etanhan  Jah  hoyewakiya  ; 

Owanka  tanka  en  Jah  amayupta. 

6  Jehowa  mici  un  ;  wakowakipe  kte  sni  ; 
Wicasta  akantu  taku  ecamicon  okihi  he. 

7  Jehowa  mici  un,  tona  omakiyapi  kin  ehna ; 
Hecen  tona  sicemadapi  kin  awicawatonwe  kta. 

8  Jehowa  wacinyanpi  kin  he  waste, 

Wicasta  wacinwicayapi  kin  isanpa. 

9  Jehowa  wacinyanpi  kin  he  waste  ; 
Wicastayatapi  wacinwicayapi  kin  isanpa. 

10  Ikcewicasta  owasin  aohdutemayanpi  ; 

Tuka  Jehowa  caje  kin  on  bawicawaspe  kta. 

11  Aohdutemayanpi,  han,  aohdutemayanpi; 

Tuka  Jehowa  caje  kin  on  bawicawaspe  kta. 

12  Tuhmaga  iyececa  aohdutemayanpi ; 

Wapepeka  ide  kin  iyececa  bowicasnipi ; 

Tuka  Jehowa  caje  kin  on  bawicawaspe  kta. 

13  Wacayape,  mahinhpaye  kta  on  camayapa; 
Tuka  Jehowa  omakiya. 

14  Mitowasake  qa  mitadowan  kin  Jah.  hee  ; 
Nakun  he  wanikiya  mitawa. 

15  Wiconi  qa  wowiyuskin  ho  kin  he 
Wicasta  owotanna  tawakeya  kin  ohna: 
Jehowa  nape  etapa  kin  he  wowasake  kaga. 

16  Jehowa  nape  etapa  hduwankan  icu  ; 

Jehowa  nape  etapa  kin  he  wowasake  kaga. 

17  Mate  kte  sni,  tuka  wani  kta ; 

Qa  Jah  ohan  kin  omdake  kta. 

18  Awicakehan  Jah  nina  iyopemayan  ; 

Tuka  wiconte  ekta  yemaye  sni. 

19  Woowotanna  tiyopa  kin  makiyuftdoka  ye  ; 
Hena  ohna  hihu  kta,  Jah  wopida  ewakiye  kta. 

20  Jehowa  tatiyopa  kin  he  dee  ; 

Ohna  wicasta  owotanna  tin  hiyupi  kta. 

21  Amayadupta,  heon  wopida  eciciye  kta; 

Qa  wiconi  mitawa  kin  he  niye. 

22  Inyan  wan  ticagapi  aktapi  sni  qon 
He  oise  pa  kin  icaga  ce : 

23  He  Jehowa  eciyatanhan, 

Qa  unkistapi  kin  en  taku  wowinihan. 

24  Jehowa  anpetu  kage  cin  he  dee ; 

En  unkiyuskinpi  qa  piundapi  kta. 

25  Ceunniciyapi,  Jehowa,  dehan  niunkiya  po  ; 
Ceunniciyapi,  Jehowa,  dehan  wapi  unyan  po. 

26  Tuwe  Jehowa  caje  on  u  kin  he  yawastepi : 
Jehowa  ti  kin  etanhan  unniyawastepi. 

.27  Jehowa  lyotan  Wasaka  qa  iyoyanpa  unqupi : 
Wosnapi  kin  he  hahonta  on  kaska  po, 
Owayusna  he  kin  en. 

28  lyotan  Wasaka  mitawa  kin  he  niye, 

Heon  ciyatan  kta ; 

Wakantanka  mitawa,  icidowan  kta. 

29  Jehowa  wopida  eciya  po  ; 
lye  waste  kin  heon  etanhan  ; 

Towaongida  kin  he  owihanke  wanica. 

PSALM  119. 

ALEPII. 

1  Canku  ohna  ecetupi  kin  hena  cante  wastepi ; 
Tona  Jehowa  toope  omanipi  kin  hena. 

2  Tawoyaotanin  opapi.  kin  hena  cante  wastepi ; 
Tona  cante  ocowasin  on  akitapi  kin  hena : 

3  Nakun  taku  sica  eeonpi  sni ; 

Tuka  iye  tacanku  kin  ohna  manipi. 

4  Woonspe  nitawa  yakonza ; 

Awicakehan  ounpapi  kta  e  heon. 

5  Tokin  mitacanku  yusutapin, 

Wokage  nitawa  owape  kta  heon. 

6  Hehan  imastece  kte  sni, 

Nitawoahope  owasin  en  ewatonwe  cinhan. 

7  Cante  ecetu  kin  on  wopida  eciciye  kta ; 

Woyaco  owotanna  nitawa  onmaspe  kinhan. 

8  Wokage  nitawa  owape  kta; 

Tokin  ocowasin  ehpemayaye  snin. 

BETH. 

9  Koska  wan  taku  on  tacanku  kpakinte  kta, 

Hecen  nioie  eciyatanhan  hduhe  kta  he. 

10  Micante  ocowasin  on  acicita ; 

Nitawoahope  etanhan  wanuni  sni  nunwe. 

11  Taku  ehe  cin  he  cante  mahen  nawahman  ; 

Hecen  wacicihtani  kte  sni. 

12  Jehowa,  niye  niyawastepi  nunwe  ; 

Nitoope  kin  onspemakiya  ye. 

13  Nii  wayaco  kin  owasin, 

Hena  miiha  on  omdaka. 

14  Nitawoyaotanin  canku  kin  ohna  imduskin  ; 
Wowijice  owasin  on  iyececa. 

15  Wowahokonkiye  nitawa  awacin  waun  kta  ; 

Qa  nitacanku  ekta  ewatonwe  kta. 

16  Wokage  nitawa  en  iyuskin  raiciye  kta ; 

Nioie  kin  awektonje  kte  sni. 

#GIMEL. 

17  Nitaokiye  miye  wani  kta  maqu  wo  ; 

Kinhan  nioie  awanradake  kta. 

18  Ista  mayukawa  wo,  kinhan  ewatonwe  kta  ; 

Nitoope  eciyatanhan  wicolian  wakan. 

19  Maka  akan  unhdaka  waun  ; 

Nitawoahope  kin  anamakiftbesni  wo. 

20  Ohinniyan  minagi  nitawoyaco 
"Cantokpani  on  kasusujapi. 

21  Wahanhanicidapi  kin  hena  iyopewicayaya, 
Wicayasicapi  kin  ; 

Hena  nitawoahope  etanhan  nnnipi. 

22  Waaiapi  qa  sicedakapi  kin  yutokan  iyemiciciya  wo 
Nitawoyaotanin  awaeanmi  kin  heon. 

23  Wicasta  itancanpi  nakun  iyotankapi  qa  amaiapi : 
Tuka  nitaokiye  wokage  nitawa  awacin  yanka. 

24  Nakun  woyaotanin  nitawa  wowiyuskin  waye  ; 
Wicasta  waonspemakiye  cin  hena  ee. 

DALETH. 

25  Minagi  maka  mdu  en  askamiciya  : 

Nioie  eciyatanhan  nimayan  wo. 

26  Mitacanku  kin  owahdaka  ; 

Unkan  amayadupta; 

Wokage  nitawa  onspemakiya  wo. 

27  Nitawoonspe  ocanku  kin  okahnifimayan  ye , 

Kinhan  niohan  wakan  kin  awacanmi  kta. 

28  Woiyokisica  on  minagi  ceya  un ; 

Nioie  eciyatanhan  najin  makiya  wo. 

29  Woitonsni  canku  kin  yutokan  iyemiciciya  wo  ; 

Qa  nitoope  kin  he  ionsimakida  ye. 

30  Wowicake  canku  kin  he  wakahniga ; 

Nitawoyaco  kin  hena  mitokam  ewahnaka. 

31  Nitawoyaotanin  sutaya  mduza  ; 

Jehowa,  istenmaye  sni  wo. 

32  Nitawoahope  canku  kin  ohna  waimnanke  kta  ; 

Cante  mayakidutanka  kta,  heon  etanhan. 

HE. 

33  Jehowa,  wokage  nitawa  canku  ohna  amayan  wo ; 
Kinhan,  owihanke  hehanyan  owape  kta. 

34  Okahnihmayan  wo,  kinhan  nitoope  awacanmi  kta ; 

Qa  cante  ocowasin  on  owape  kta. 

35  Nitawoahope  canku  ohna  mani  mayan  wo  ; 

He  en  wimduskin  ece. 

36  Nitawoyaotanin  ekta  cante  yemayan  ye  ; 

Qa  wow ij ice  ekta  sni. 

37  Takusni  wanyakapi  etanhan  ista  mayuhomni  wo  : 
Nitacanku  ohna  nimakiya  wo. 

38  Nitaokiye  nioie  kin  kiciyusuta  wo  ; 

He  on  konicipapi  kta. 

39  Wowistece  mitawa  kowakipe  cin  he  miciyutokan  wo  ; 
Woyaco  nitawa  kin  waste,  heon  etanhan. 

40  Iho,  nitawoonspe  kin  cantowakpani  hinca ; 
Nitoowotanna  kin  en  nimayan  wo. 

vat;. 

41  Nakun,  Jehowa,  nitocantekiye  en  mau  nunwe  ; 
Nitowiconi,  nioie  kin  eciyatanhan. 

42  Hecen  tuwe  taku  iyamaonpe  cin  amdupte  kta ; 

Nioie  wacinwaye  cin  heon  etanhan. 

43  Nakun  mii  etanhan  wowicake  oie  kin 
Ocowasin  ehdaku  sni  wo  ; 

Woyaco  nitawa  ape  waun  kin  heon. 

44  Hecen  nitoope  kin  ohinniyan  ahowape  kta  ; 

Owihanke  wanica,  qa  owihanke  wanica. 

45  Unkan  makoce  tanka  wan  omawani  kta ; 
Nitawowahokonkiye  awakite  cin  heon. 

46  Nakun  wicastayatapi  wicitokam 
Nitawoyaotanin  caje  mdate  kta; 

Qa  imastece  kte  sni. 

47  Nakun  nitawoahope  en  iyuskin  miciye  kta  ; 

% 

Hena  wastewadake  hinca. 

48  Nitawoahope  wastewadake  cin  hena  on, 

Nape  wankan  yewaye  kta  ; 

Qa  wokage  nitawa  awacin  manke  kta. 

ZAIN. 

49  Nioie  kin  nitaokiye  kiciksuya  wo  ; 

Wacinye  mayakiye  cin  heon. 

50  Makakija  en  wacintonhnagmaye  cin  he  dee  ; 

Qa  nioie  kin  he  kinimakiya. 

51  Wahanicidapi  kin  hena  nina  imahahapi ; 

Taka  nitoope  amdustan  sni. 

52  Jehowa,  nitawoyaco  wanakaja  kin  hena  weksuya ; 

Qa  cante  waste  micicaga. 

53  Wicasta  sicapi  on  nina  sinwahda  ; 

Nitoope  ehpeyapi  kin  heon. 

54  Wokage  nitawa  odowan  mitawa  kin  hee  ; 

Ounhdaka  tipi  mitawa  ohna. 

55  Jehowa,  hanyetu  icunhan  nicaje  weksuya  ; 

Qa  nitoope  ahowapa  ece. 

56  Nitawoonspe  owape  cin  he  on, 

De  mduha  ece  qon. 

CETH. 

57  Jehowa,  taku  mitawa  kin  he  niye  ; 

Nioie  kin  mduhe  kta,  kepa. 

58  Nitocantekiye  micante  ocowasin  on  awakita  ; 

Nioie  eciyatanhan  onsimakida  wo. 

59  Mitacanku  kin  awakicanmi ; 

Qa  nitawoyaotanin  ekta  misiha  hdicu  wakiya. 

60  Woonspe  nitawa  mduhe  kta  e, 

Heon  inawahni  qa  mdutehan  sni. 

61  Wicasta  sica  ikan  tawapi  mihduksan  hiyeya  ; 

Tuka  nitoope  awektonje  sni. 

62  Ciyatan  kta  hanyecokaya  imdotanke  kta, 

Nitoowotanna  woyaco  lan  hena  on. 

63  Tona  konicipapi  kin  owasin  kodawicawaya  ; 

Qa  tona  nitawoonspe  opapi  kin  hena. 

64  Jehowa,  nitowaonsida  on  maka  kin  ojudan ; 

Wokage  nitawa  kin  onspemakiya  wo. 

TETH. 

65  Jehowa,  nitaokiye  taku  waste  ecayecon, 

Nioie  kin  eciyatanhan, 

66  Wiyukcanpi  waste  qa  wookahnige  onspemakiya  wo  ; 
Nitawoahope  wicawada  kin  heon. 

67  Makakije  sni  he  ehan  wanuni ; 

Tuka  nakaha  iyae  cin  he  owape. 

68  Niye  niwaste  qa  taku  waste  ecanon  ece  ; 

Wokage  nitawa  onspemakiya  wo. 

69  Wahanicidapi  kin  hena  woitonsni  amakagapi ; 

Miye  qe  micante  ocowasin  on  nitawoonspe  kin  owape  kta. 

70  lye  cantepi  kin  wasna  iyecen  cepa ; 

Miye  qe  nitoope  on  imduskin. 

71  Kakismayanpi  kin  he  waste  ; 

He  on  wokage  nitawa  onspemiciciye  kta. 

72  Nii  woope  kin  he  miciwaste, 

Mazaska  qa  raazaskazi  kektopawinge  isanpa. 

YOD. 

73  Ninape  makage  ca  icahmayan  ; 

Onspemakiya  wo,  kinhan  nitawoahope  onmaspe  kta. 

74  Tona  konicipapi  kin  hena  wanmayakapi  qa  wiyuskinpi  kta  ; 
Nioie  wacinwaye  cin  lieon  etanhan. 

75  Jehowa,  nitawoyaco  kin  hena  woowotanna  sdonwaya  ; 

Qa  wowicake  on  kakismayaya. 

76  Tokin  nitowaonsida  wacintonhnagmayen  : 

Nitaokiye  taku  eyakiye  ciqon  iyececa. 

77  Wacanyakiye  cin  he  mahiyohi  kte,  hecen  wani  kta  ; 
Nitoope  kin  he  wowiyuskinwaye,  heon. 

78  Wahanicidapi  kin  istecapi  nunwe, 

Woitonsni  on  mayapemnipi,  heon  : 

Miye  qe  nitawoonspe  awacin  manke  kta. 

79  Tona  konicipapi  kin  hena  miye  en  maupi  kte  ; 

Qa  tona  nitawoyaotanin  sdonyapi  kin  hena. 

80  Wokage  nitawa  en  micante  zanika  un  nunwe  ; 

Hecen  imastece  kte  sni. 

KAPII. 

81  Wiconi  nitawa  on  minagi  niyasni  iyaya  ; 

Nioie  kin  on  ape  waun. 

82  lyae  cin  on  ista  manaka  ; 

Hecen,  Tohan  cante  waste  mayakage  kta  he,  epa. 

83  Wojuha  wan  sota  en  un  kin  iyemaceca ; 

Wokage  nitawa  kin  hena  awektonje  sni. 

84  Nitaokiye  taanpetu  kin  tonakeca  he  ; 

Tona  sicaya  makuwapi  kin  tohan  wicadaco  kta  he. 

85  Wahanicidapi  kin  hena  woha  micapi ; 

Hena  nitoope  kin  eciyatanhan  sni. 

86  Nitawoahope  kin  owasin  wowicake  ; 

Woitonsni  on  sicaya  makuwapi ;  niye  omakiya  wo. 

87  Isnikaes  makoce  kin  etanhan  ihangmayanpi  sni ; 

Tuka  nitawoonspe  kin  amdustan  sni. 

88  Nitowaonsida  eciyatanhan  nimayanwo: 

Kinhan  nii  taku  yaotanin  kin  owape  kta. 

LAMED. 

89  Jehowa,  nioie  owihanke  wanica, 

Mahpiya  kin  ekta  yusutapi. 

90  Wowicake  nitawa  kin  he  wicoicage  qa  wicoicage  hehanyan 
Maka  kin  dusuta,  unkan  ecen  han. 

91  Nitawoyaco  on  anpetu  kin  dehan  hena  ecen  un  ; 

Hena  owasin  wowidagyaye  cin  heon. 

92  Nitoope  kin  he  wowiyuskinwaye  sni  unkans, 

Makakije  cin  en  matakuni  kte  sni  tuka. 

93  Nitawoonspe  kin  ohinniyan  awektonje  kte  sni ; 

Hena  en  kinimayakiya  nakaes. 

94  Tawamayaya,  nimayan  wo  ; 

Nitawoonspe  kin  awakite  cin  heon. 

95  Wicasta  sica  ihangmayan  iyapepi ; 

Nitawoyaotanin  kin  hena  owakahnige  kta. 

96  Woecetu  kin  owasin  ihanke  kin  wanmdaka ; 
Nitawoahope  ohdakinyan  tanka  hinca. 

MEM. 

97  Nitoope  wastewadake  hinca  : 

Anpetu  osan  he  awacin  manka. 

98  Nitawoahope  ksapa  makaga, 

Tokamayanpi  kin  isanpa ; 

He  ohinniyan  mitawa  nakaeg. 

99  Waonspemakiyapi  owasin  isanpa, 

Wacinksamya  miohan  ; 

Nitawoyaotanin  kin  hena  awacin  waun. 

100  Wicahincapi  kin  isanpa  wowakahniga  ; 

Nitawoonspe  wapatan  kin  heon. 

101  Canku  sica  owasin  etanhan  misiha  ewehdaku  ; 

Nioie  mduhe  kta  heon  etanhan. 

102  Nitawoyaco  kin  icunonpa  mde  sni  ; 

Niye  onspemayakiye  cin  heon. 

103  Micaka  en  nioie  kin  skuye  hinca; 

Tuhmaga  canhanpi  mii  kin  ohna  he  isanpa. 

104  Wowahokonkiye  nitawa  etanhan  wookahniga  mduha  ; 
Heon  woitonsni  canku  owasin  sice  wadaka. 

NUN. 

105  Nioie  misiha  kin  en  petijanjan  hee  ; 

Qa  mitacanku  ohna  iyoyanpa  kin. 

106  Wakonza,  nakun  ecen  ecaraon  kta  ; 

Woyaco  owotanna  nitawa  kin  ahowape  kta. 

107  Miye  nina  hin  makakija  ; 

Jehowa,  nioie  eciyatanhan  kinimayan  wo. 

108  Jehowa  ceciciya,  mii  taku  itunicihan  kin 
Hena  iyonicipi  nunwe  ; 

Qa  nitawoyaco  kin  hena  onspemakiya  wo. 

109  Minagi  ohinniyan  minape  ohnayanka; 

Tuka  nitoope  kin  he  awektonje  sni. 

110  Wicasta  sica  mahmunkapi  kta  ; 

Tuka  nitawoonspe  etanhan  wanuni  sni. 

111  Nitawoyaotanin  kin  hena  ohinniyan  mitawa  kta  ; 
Micante  towiyuskin  kin  hena  ee. 

112  Wokage  nitawa  ecamon  kta  e  cante  ekta  yewaye  ; 
Ohinniyan  qa  owihanketa  hehanyan. 

SAMEK. 

113  Tona  cante  nonpa  kin  hena  sicewadaka  ; 

Tuka  nitoope  kin  he  wastewadaka. 

114  Wowinape  mitawa  qa  wahacanka  mitawa  kin  he  niye  ; 
Nioie  kin  he  ape  manka. 

115  i&icaya  ecanonpi  kin,  micuni  po  : 

Kinhan  mita  Wakantanka  tawoahope  kin  wapatan  kta. 

116  Wahomayaye  cin  eciyatanhan  najin  makiya  wo  ; 
Kinhan  wani  kta ; 

Qa  wacinwaye  cin  on  imastece  kte  sni. 

117  Sutaya  mayuza  wo,  kinhan  tanyan  waun  kta ; 

Qa  ohinniyan  wokage  nitawa  en  ewatonwe  kta. 

118  Tona  wokage  nitawa  etanhan  nunipi  kin 
Hena  owasin  wahtewicayada  sni ; 

Wohnaye  tawapi  kin  he  wowistece. 

119  Ginginca  iyececa,  maka  akan 
Wicasta  sica  owasin  ihangwicayaya  ; 

Heon  nitawoyaotanin  kin  hena  wastewadaka. 

120  Kocicipe  cin  heon  micehpi  cancan ; 

Qa  nitawoyaco  kin  hena  kowakipa. 

AYnsr. 

121  Woyaco  qa  woowotanna  ecamon  ece  ; 

Tehiya  raakuwapi  kin  en  ehpemaye  sni  wo. 

122  Taku  waste  on  nitaokiye  acaksin  wo  ; 

Walianicidapi  kin  hena  makiyusepi  sni  nunwe. 

123  Nitowiconi  kin  on  ista  mamdeze  sni  ; 

Qa  nakun  nitoowotanna  oie  kin  on. 

124  Nitocantekiye  eciyatanhan  nitaokiye  ecakicon  wo  ; 

Qa  wokage  nitawa  onspemakiya  wo. 

125  Nitaokiye  kin  he  miye,  waokahnilhnayan  wo  ; 

Qa  nitawoyaotanin  kin  sdonyeraakiya  wo. 

126  Jehowa  wanna  ohanye  kta  iyececa  ; 

Nitoope  kin  kicaksapi  heon, 

127  Heon  etanhan  nitawoahope  wastewadaka ; 

Mazaskazi  isanpa,  han  mazaskazi  hinca. 

128  Heon  etanhan  nitawoonspe  owasin  owotanna  wadaka  ; 
Woitonsni  canku  otoiyohi  sicewadaka 

PE. 

129  Nitawoyaotanin  kin  hena  wowinihan  ; 

Heon  etanhan  minagi  hena  ahopa. 

130  Nioie  yuzamnipi  kin  he  iyoyamya  ece  ; 

Tona  wacinton  sni  kin  hena  wokafrniliwicaya. 

131  Mii  wahdukawa  qa  niya  sni  mata  nun  seca  ; 
Nitawoahope  canto wakpani,  heon  etanhan. 

132  Miye  ekta  ihduhomni  qa  cantemakiya  wo  • 

Tona  nicaje  wastedakapi  kin  iyececa. 

133  Nioie  kin  on  raioye  kin  yasuta  wo  ; 

•  Qa  taku  sica  takudan  wowidagmaye  sni  nunwe. 

134  Wicasta  wakakisye  cin  etanhan  opemakiton  wo  ; 
Hecen  nitawoonspe  kin  ahowape  kta. 

135  Niite  kin  nitaokiye  aojanjanya  wo  , 

Qa  wokage  nitawa  onspemakiya  ye. 

136  Miista  etanhan  mini  wakpadan  kaduza  ; 

Nitoope  opapi  sni  kin  lieon  etanhan. 

TSADI. 

137  Jehowa,  niye  oniwotanna  ; 

Qa  nitawoyaco  kin  hena  ecetu. 

138  Nitawoyaotanin  kin  woowotanna  eyehde, 

Qa  wowicake  hinca. 

139  Wacantawahde  kin  he  mahdusota  ; 

Tokamayanpi  nioie  akiktonjapi  kin  heon. 

140  Nioie  kin  ecedan  hinca; 

Heon  nitaokiye  he  wastedaka. 

141  Miye  macistinna  qa  wahtemadapi  sni ; 

Tuka  nitawoonspe  awektonje  sni. 

142  Nitoowotanna  kin  he  woowotanna  owihanke  sni ; 
Qa  nitoope  kin  he  wowicake. 

143  Wonihinciye  qa  wokakije  mayuzapi; 
Nitawoahope  kin  hena  wowiyuskinwaye. 

144  Nitawoyaotanin  kin  ohinniyan  owotanna  ; 
Okahnihmayan  wo,  kinhan  wani  kta. 

QOPII. 

145  Micante  ocowasin  on  hoyeciciya  ; 

Jehowa  amayupta  wo ; 

Wokage  nitawa  kin  hena  owape  kta. 

146  Houciciya  ce,  nimayan  wo  ; 

Kinhan  nitawoyaotanin  awacanmi  kta. 

147  Anpao  kin  en  nitokam  wail  qa  houciciya : 

Nioie  kin  on  ape  waun. 

148  Miista  hankiktapi  kin  kawicapa  ; 

Nioie  kin  awacanmi  kta  heon. 

149  Nitocantekiye  eciyatanhan  ho  namakihon  avo  ; 
Jehowa,  nitawoyaco  kin  on  nimayan  avo. 

150  Tona  taku  sica  kuwapi  kin  hena  kiyedan  unpi ; 
Tuka  nitoope  kin  itehanyan  unpi 

151  Jehowa,  niye  kiyedan  yaun ; 

Qa  nitawoahope  kin  OAvasin  wowicake. 

152  Wanakajatanhan  nitoope  kin  on  sdonwaya  ; 

Hena  otokahe  wanin  tanhan  yahdustan. 

RES. 

153  Mitokakije  Avanyake  ca  emayaku  wo  ; 

Nitoope  awektonje  &ni,  heon  etanhan. 

154  Woakinica  mitawa  amicinica  qa  opemakiton  avo  ; 
Nioie  kin  eciyatanhan  nimayan  wo. 

155  Wanikiyapi  kin  he  wicasta  sica  itehan  un ; 
Wokage  nitawa  odepi  sni  kin  heon. 

156  JehoAva,  wocantekiye  nitawa  kin  hena  ota ; 
NitaAVoyaco  kin  on  kinimakiya  wo. 

157  &icaya  makuwapi  qa  tokamayanpi  kin  hena  otapi 
Tuka  nitawoyaotanin  kin  amduglan  sni. 

158  Wahtanipi  sa  Avanwicamdaka  qa  Avamayazan  ; 

Hena  nioie  opapi  sni  kin  heon. 

159  Jehowa,  nitawoonspe  wastewadake  cin  he  wanyaka  ye 
Nitocantekiye  eciyatanhan  nimayan  wo. 

160  Nioie  otokahe  kin  he  wowieake  ; 

Qa  nitoowotanna  woyaco  kin  owasin  owihanke  wanica. 

SIN. 

161  Ituh  wicasta  itancanpi  sicaya  makuwapi ; 

Tuka  micante  nioie  kin  kokipa. 

162  Taku  ehe  cin  on  wimduskin  ; 

Tuwe  woyuha  tanka  iyeye  cin  iyececa. 

163  Woitonsni  sicewadake  ca  walitewada  sni ; 

Nitoope  kin  he  wastewadaka. 

164  Anpetu  eca  sakowin  akihde  ciyatan  ece  ; 

Nitoowotanna  woyaco  kin  hena  on. 

165  Nitoope  wastedakapi  kin  hena  wookiye  ota  yuhapi ; 

Qa  takudan  ibowicato  kte  sni. 

166  Jehowa,  nitowiconi  kin  ape  waun  ; 

Qa  nitawoahope  kin  ecamon  ece. 

167  Minagi  nitawoyaotanin  kin  patan; 

Qa  hena  nina  wastewadaka  ece. 

168  Nitawoonspe  qa  nitawoyaotanin  kin  mduha ; 

Miohan  owasin  nitokam  hiyeye  cin  heon. 

TAXI. 

169  Jehowa,  waceye  cin  nitokam  ikiyedan  u  nunwe  ; 

Nioie  eciyatanhan  okalinihmayan  wo. 

170  Mitawocekiye  nitokam  u  nunwe  ; 

Nioie  kin  on  makiyuska  wTo. 

171  Miiha  woyatan  hiyuye  kta  ; 

Wokage  nitawa  onspemayakiye  kta  heon. 

172  Miceji  iyae  cin  ayupta  nunwe  ; 

Nitawoahope  kin  owasin  owotanna  ce. 

173  Ninape  omakiya  un  nunwe  ; 

Nitawoonspe  kin  hena  wakahniga  heon. 

174  Jehowa,  waniyakiye  cin  he  cantowakpani ; 

Qa  nitoope  kin  he  wowiyuskinwaye. 

175  Minagi  ni  un  nunwe,  kinhan  niyatan  kta ; 

Qa  nitawoyaco  kin  omakiya  nunwe. 

176  Taliinca  wan  taninsni  iyecen  wanuni ; 

Nitaokiye  okide  wo ; 

Nitawoahope  awektonje  sni,  heon  etanhan. 

PSALM  120. 

Oicimani  odowan. 

1  Makakija  en  Jehowa  hoyewakiya  : 

Unkan  iye  amayupta. 

2  Jehowa,  woitonsni  iha  etanhan  minagi  eyaku  wo; 
Wohnayan  ceji  kin  etanhan. 

3  Taku  nicu  kta  he,  wohnayan  ceji  kin  ; 

Qa  taku  sanpa  yuheniciye  kta  he. 

4  Wicasta  wasaka  tiwanhinkpe  pe  hinca, 

Genista  petaga  koya. 

5  Hehehe,  miye  Mesek  en  ounwaye ; 

Kedar  tawakeyapi  kin  ohna  wati. 

6  Tuwe  wookiye  sicedake  cin  he 
Minagi  wanna  tehan  kici  ti. 

7  Miye  wookiye  wacin,  tuka  iwaa  eca, 

Hena  e  kicizapi  kta. 

PSALM  121. 

Oicimani  odowan. 

1  Paha  kin  ekta  miista  wankan  yewaya  : 

Omakiyapi  kin  he  tokiyatanhan  u  he. 

2  Omakiyapi  kin  he  Jehowa  eciyatanhan, 

Mahpiya  maka  ko  kage  cin  he. 

3  Nisiha  nasdute  kta  iyowinkiye  kte  sni : 

Tuwe  awanniyake  cin  he  istinbe  kte  sni. 

4  Iho,  Israel  Waawanyake  tawa  kin 
He  liba  kte  sni  qa  istinbe  kte  sni. 

5  Waawanyake  nitawa  kin  Jehowa  hee  ; 

Nietapa  ekta  ahanziniye  cin  Jehowa  hee. 

6  Anpetu  eca  anpetu  wi  kin  kiunniniye  kte  sni ; 

Qa  hanyetu  wi  kin,  hanyetu  icunhan. 

7  Taku  sica  owasin  etanhan  Jehowa  awanniyake  kta; 
Ninagi  awanyake  kta. 

8  Tankan  de  ca  tin  yahdi  eca, 

Jehowa  awanniyake  kta, 

Detanhan  qa  owihanke  wanica. 

• 

PSALM  122. 

Oicimani  odowan.  Dawid  tawa. 

1  Jehowa  ti  kin  ekta  unyanpi  kta  ce, 

Emakiyapi  kin  on  imduskin. 

2  Jerusalem,  nitatiyopa  kin  en 
Unsihapi  iyahanpi. 

3  Otonwe  wan  ieikoyagya  he  cin 
He  iyececa  Jerusalem  kagapi. 

4  Heciya  wicowazipi  wankan  yapi  ece  ; 

Jah  tawicowazi  kin,  Israel  yaotaninpi  kta; 

Jehowa  caje  yatanpi  kta  heon. 

5  Hen  woyaco  oiyotanke  kin  hdepi ; 

Dawid  tiyohnaka  oiyotanke  tawapi. 

6  Jerusalem  wookiye  kin  icekiya  po; 

Tona  wastenidapi  kin  hena  wookiye  yuhapi  nunwe. 

7  WAokiye  eonkaske  nitawa  mahen  un  nunwe  ; 

Qa  woozi  iciyapi  tipi  wasteste  nitawa  mahen. 

8  Mihunkawanji  qa  mitakuye  on, 

Wookiye  mahen  niun  nun  we,  epe  kta. 

9  Jehowa  Wakantanka  unkitawapi  ti  kin  on, 

Tanyan  yaun  kta  awakite  kta. 

PSALM  123. 

Oicimani  odowan. 

1  Mahpiya  kin  en  yakidotanke  cin 
Niye  ekta  miista  wankan  yewaye. 

2  Wan,  wicasta  taokiye  wicayuhapi  napepi  kin  ekta  ista  yeyapi ; 
Winyan  taokiye  yuhe  cin  nape  ekta  etonwan  ece  ; 

He  iyecen  unkistapi 

Jehowa  Wakantanka  unkitawapi  ekta  etonwanpi, 

Onsiunkidapi  kte  cin  hehanyan. 

3  Onsiunkida  po,  Jehowa  onsiunkida  po  ; 

Wowahtedasni  on  nina  iunrananpi ; 

4  Tona  owanji  yukanpi  kin  hena 
Wahtedapisni  on  unnagipi  imnan  liinca  ; 

Walianicidapi  wowahtedasni  kin  he. 

PSALM  124. 

Oicimani  odowan.  Dawid  tawa. 

1  Jehowa  unkicipi  un  sni  unkans; 

Hecen  Israel  eyapi  kta  ; 

2  Unkicipi  un  kin  Jehowa  ee  sni  unkans, 

Wicasta  akantu  anauntanpi  qehan  ; 

3  Hehan  niyake  naunpcapi  kta  tuka, 

Wocantahdeunyanpi  ide  qehan  : 

4  Hehan  mini  kin  unkiwankam  iyaye  kta , 

Wakpa  wan  unnagipi  iwankam  iyaye  kta; 

5  Hehan  unnagipi  iwankam, 

Mini  ipiga  kin  iyaye  kta  tuka. 

G  lye  hipi  kin  on  unyahtakapi  kta  unqupi  sni* 

Heon  Jehowa  yawastepi  kte. 

7  Unnagipi  ihduske, 

Zitkadan  wan  wicasta  wahmunke  etanhan  he  iyececa ; 

On  hmunkapi  kin  yuhdecapi, 

Unkan  unkiye  unkiyukcapi. 

8  Ounkiyapi  kin  he  Jehowa  caje  kin  en  un  ; 

Mahpiya  qa  maka  kage  cin  he. 

PSALM  125. 

Oicimani  odowan. 

1  Jehowa  wacinyanpi  kin  hena, 

Zion  Paha  kin  iyececapi ; 

Yuhohopi  sni,  ohinniyan  han. 

2  Paha  kin  Jerusalem  ihduksan  hiyeya ; 

Qa  Jehowa  iye  taoyate  wicihduksan  un, 

Detanhan  qa  owihanke  wanica. 

3  Wicosice  can  sagye  kin  wicasta  owotanna 
Tamakoce  kin  akan  wanke  kte  sni ; 

Hecen  wicasta  owotanna  taku  sica 

Ekta  nape  yeyapi  kte  sni. 

4  Jehowa,  tona  waste  taku  waste  ecakicon  wo  ; 

Qa  tona  cante  ecetu  kin  hena. 

5  Tuka  tona  canku  pemni  ekta  icunom  yapi  kin, 

Hena  wicohan  sica  econpi  kin  om  Jehowa  iyaye  wicaye  kta. 
Israel  wookiye  kici  un  nunwe. 

PSALM  126. 

Oicimani  o  do  wan. 

1  Zion  hdicu  kin  en  Jehowa  ihdohdi  qehan, 

Wihanmnanpi  kin  iyeuncecapi. 

2  Hehan  ihapi  on  i  unkojupidan  ; 

Qa  uncejipi  wowiyuskin  on  : 

Hehan  lkcewicasta  ehna  heyapi  ; 

Jehowa  taku  tanka  ecawicakicon  ce. 

3  Jehowa  taku  tanka  ecaunkiconpi ; 

On  unkiye  piundapi. 

4  Jehowa,  unhdicupi  kin  en  ihdoku  wo, 

Itokah  wakpadan  kin  iyececa. 

5  Tona  ceya  wojupi  kin 

Hena  wiyuskinyan  wamnayanpi  kta. 

6  Ceya  ye  kta,  wojupi  opahte  yuha  ye  kta; 

Wiyuskinyan  ku  kta, 

Aguyapi  palitapi  hduha  ku  kta. 

PSALM  127. 

Oicimani  odowan.  Solomon  tawa. 

1  Tipi  kin  Jehowa  kage  sni  kinhan, 

He  en  tona  kagapi  kin  ituya  skanpi. 

Jehowa  otonwe  kin  awanyake  sni  kinhan, 

Waawanyake  kin  ituya  kiktahan  un. 

2  Ituh  hanhanna  hin  yektapi ; 

Tehan  oziniciyapi  sni ; 

*  Wicohtani  woyute  yatapi  kta. 

Wastekidake  cin  hecen  woistinma  qu  ece. 

3  Iho,  wic.acinca  Jehowa  taku  wicaqu  kin  hee  ; 

Wicatamni  oicage  cin  he  wokajuju  ee. 

4  Wanhinkpe  wicasta  wasaka  nape  ohna, 

WTcakoska  cinca  kin  hena  iyececa. 

5  Tuwe  hena  on  wanju  okikju  kinhan, 

Wicasta  kin  he  cante  waste  hinca  : 

Hena  istecapi  kte  sni ; 

Tiyopa  kin  ohna  toka  oin  wohdakapi  kta. 

PSALM  128. 

Oicimani  odowan. 

1  Jehowa  kokipapi  kin  otoiyohi  cante  waste  ; 
lye  tacanku  ohna  manipi  kin  hena. 

2  Ninape  ohtani  kin  he  yahdute  einhan, 

Cante  niwaste  hinca,  qa  tanyan  nanke  kta. 

3  Nitawin  hastanyanka  iyuwi  waicage  cin  he  iyececa, 
Tipi  nitawa  mahen  ; 

Nicinca  kin  hena  Oliwe  ojupi  kin  iyececapi, 

Wahna  wotapi  nitawa  ihduksan. 

4  Wanyaka  wo,  wicasta  Jehowa  kokipe  cin, 

He  hecen  yawastepi  kta. 

5  Jehowa  Zion  etanhan  niyawaste  kte  ; 

Qa  Jerusalem  towaste  kin  wandake  kta, 

Yani  kin  anpetu  owasin. 

6  Nakun  nicinca  cinca  kin  wanyahdake  kta. 

Israel  wookiye  kici  un  nunwe. 

PSALM  129. 

Oicimani  odowan. 

1  Komaska  ehantanhan  ota  kakismayanpi  ce  ; 

Israel  eye  kta  iyececa  ; 

2  Komaska  ehantanhan  ota  kakismayanpi, 

Tuka  maktepidan  sni. 

3  Mahyumdupi  kin  mitapete  ayumdupi ; 
Cankuyetonton  hanskaska  kagapi, 

4  Jehowa  owotanna  ; 

Wicasta  sica  ikan  tawa  kin  he  bapsaka. 

5  Tona  Zion  sicedakapi  kin  hena 
Owasin  istecapi  qa  hekta  hdicuyapi  kta. 

6  Tipi  akan  wato  icage  cin  he  iyececapi  kta  ; 

He  yujunpi  sni  itokam  snija  ece. 

7  He  on  aguyapi  bakse  cin  nape  okikju  sni  ; 

Qa  tuwe  palate  cin  he  maku  en  ohnaka  sni. 

8  Nakun  tona  en  hiyayapi  kin  heyapi  sni ; 

Jehowa  tawoyawaste  en  niunpi  nunwe  ; 

Jehowa  caje  on  unniyawastepi  ce,  eyapi  3ni. 

PSALM  130. 

Oicimani  odowan. 

1  Jehowa,  wosbe  kin  etanhan,  houciciya  ece. 

2  Itancan  miho^kin  nahon  ye  ; 

Wocekiye  mitawa  ho  kin  anolikiya  wo. 

3  Jah,  woahtani  cajeyakiyate  cinhan, 

Itancan,  tuwe  en  najin  okihi  kta  he. 

4  Tuka  wokajuju  kin  he  niye  duha ; 

Hecen  konicipapi  kta. 

5  Jehowa  ape  waun,  minagi  ape  un; 

Qa  iye  oie  kin  wacinwaye. 

6  Minagi  Itancan  kin  akipe  ; 

Anpao  kta  ape  unpi  kin  isanpa ; 

Anpao  kta  ape  unpi  kin  hena. 

7  Israel,  Jehowa  wacinyan  wo ; 

Jehowa  wowaonsida  hduha ; 

Qa  wopekitonpi  untkanna  kici  un. 

8  Unkan  iye  Israel  opekiton  kta, 

Wahtani  owasin  etanhan. 

PSALM  131. 

Oicimani  odowan.  Dawid  tawa. 

1  Jehowa,  micante  wahanicida  sni, 

Qa  miista  wankantuye  sni ; 

Nakun  taku  tanka  kin  en  opimiciye  sni, 

Qa  taku  miwankam  hiyeye  cin. 

2  Awicakehan  minagi  wahduwahbadan, 

Qa  wahduinina ; 

Tuwe  hunku  azin  elipeye  cin  iyececa ; 

Azin  enakiya  wanji  minagi  iyececa. 

3  Israel,  Jehowa  wacinyan  wo  ; 

D  etanhan  qh  owihanke  wanica. 

PSALM  132. 

Oicimani  odowan. 

1  Jehowa,  Dawid  on  kiksuya  wo, 

Tawokakije  kin  owasin. 

2  He  Jehowa  elcta  iciconza ; 

Awicakehan  Wanji  Wasaka  Jakob  tawa  kin  heciya ; 

3  Wakeya  ohna  wati  kin  en  wahde  kte  sni ; 

Ohehdepi  akan  manke  cin  en  mde  kte  sni ; 

4  Miista  woistinma  waqu  kte  sni ; 

Qa  miistojuha,  owicagunga ; 

5  Jehowa  owanka  wan  iyeweciye  sni ; 

Tipi  wan  Wanji  Wasaka  Jakob  tawa  kin  on. 

6  Iho,  Ephrata  en  he  naunhonpi ; 

Can  wojupi  kin  ohna  iyeunyanpi  ce. 

7  Iye  ti  kin  en  unkupi  kta ; 

Iye  siha  hde  kin  en  canpeska  makehde  inaunjinpi  kta. 

8  Jehowa  najin  wo,  woozi  nitawa  kin  en  ; 

Niye  qa  nitowasake  can  koka  kin. 

9  Wawayusnapi  nitawa  woowotanna  koyakapi  kte  ; 

Qa  wicasta  wacantkiya  nitawa  iyasapi  nunwe. 

10  Dawid  nitaokiye  kin  on  etanhan, 

Sdayakiye  cin  ite  kin  hduhomni  sni  wo. 

11  Jehowa  wowicake  eciyatanhan  Dawid  heciya  ; 
Etanhan  namni  kt.e  sni ; 

Nitancan  etanhan  icage  cin  he 

Oiyotanke  nitawa  akan  iyotangwakiye  kta  ce. 

12  Nicinca  wicotakuye  mitawa  patanpi  kinhan  ; 

Qa  raitawoyaotanin  onspewicawakiye  cin  hena  ; 
Hehan  nakun  iye  cinca  kin  ohinniyan 
Oiyotanke  kin  akan  nici  iyotankapi  kta. 

13  Jehowa  Zion  hdahniga ; 

Ohna  ti  kta  cin  kin  heon. 

14  Ohinniyan  woozi  mitawa  kin  he  dee ; 

Den  manke  kta,  wahdahniga  heon  etanhan. 

15  Tawoyute  woyawaste  on  mdawaste  kta  ; 

Wahpanicapi  tawa  kin  hena 

Aguyapi  on  imnawicawaye  kta. 

16  Nakun  wawayusnapi  tawa  kin 
Hena  wiconi  koyagwicawaye  kta ; 

Qa  wicasta  wacantkiya  tawa  kin 
Hena  iyasapi,  iyasapi  kta. 

17  Hen  Dawid  he  wan  icahweciye  kta ; 

Petijanjan  wan  Sdawakiye  cin  piweciya. 

18  Tona  tokawicaye  cin  wowistece  koyagwicawaye  kta. 
Tuka  iye  akan  tawatesdake  kin  he  a  kta. 

PSALM  133. 

Oicimani  odowan.  Dawid  tawa. 

1  Wanyaka  wo,  hunkawanjinkiciyapi 
Nakun  witaya  tipi  kin 

He  waste  qa  wiciyokipi  hinca. 

2  He  wihdi  waste  kin  iyececa,  pa  akan, 

Putinhin  ekta  kaduza,  Aaron  putinhin  tawa ; 

Qa  taonhdohda  okagege  kin  ekta  iyahde. 

3  Hermon  cu  kin  iyececa, 

Zion  paha  kin  ahinhe  cin  hee  : 

Hen  Jehowa  woyawaste  wan  u  si; 

Owihanke  wanin  wiconi  kin  hee. 

PSALM  134. 

Oicimani  odowan. 

1  Iho,  Jehowa  taokiye  kin  owasin, 

Jehowa  yawaste  miye  ; 

Hanyetu  eca  Jehowa  ti  kin  ohna  nayajinpi  kin. 

2  Oyanke  wakan  kin  ekta  nape  kiyugata  po  ; 

Qa  Jehowa  yawaste  miye. 

3  Jehowa  Zion  etanhan  niyawaste  kia ; 

Tuwe  malipiya  maka  ko  kage  cin  he. 

PSALM  135. 

Jali  yatan  miye. 

1  Jehowa  caje  kin  he  yatan  po  ; 

Jehowa  taokiye  yaunpi,  he  idowan  po. 

2  Tona  Jehowa  ti  kin  ohna  nayajinpi  kin ; 

Wakan tanka  unkitawapi  ti  hocoka  en  yaunpi : 

3  Jah  yatan  miye  ;  Jehowa  waste  ; 

lye  caje  kin  idowan  po,  he  oiyokipi  nakaes. 

4  Jehowa  Jakob  hdaliniga  ; 

Israel  tawaye  kte  cin  heon. 

5  Jehowa  tanka  hinca  he  sdonwaya  ; 

Qa  Itancan  unkitawapi  taku  wakan  owasin  isanpa. 

6  Jehowa  taku  cin  kin  owasin  econ  ece ; 

Malipiya  kin  ekta  qa  maka  akan  ; 

Miniwanca  qa  wosbe  owasin  en. 

7  Maka  ihanke  etanhan  opo  wankantkiya  iyayeya ; 
Magaju  kin  wakanhdi  kicaga  ; 

Mazopiye  tawa  etanhan  tate  kin  hiyu  kiya. 

8  Egupta  en  tokaheya  tonpi  kin  wicakastake. ; 
Wicagta  qa  nakun  wanunyanpi  kin. 

9  Wowapetokeca  qa  taku  wowinihan, 

Egupta,  niye  en  ukiye  ciqon  ; 

Pharoh  qa  taokiye  kin  owasin  en. 

10  Oyate  ota  wicakastaka, 

Qa  wicastayatapi  wasaksaka  wicakte  : 

11  Sihon,  Amori  wicastayatapi  kin  ; 

Qa  Og,  Basan  wicastayatapi ; 

Qa  Kanan  wokiconze  kin  owasin  : 

12  Qa  makoce  tawapi  qon  yuhapi  kta  wicaqu  ; 

Israel  iye  taoyate  yuhapi  kta. 

13  Jehowa,  nicaje  kin  he  owihanke  wanica: 

Jehowa,  niksuyapi  kin  he 

Wicoicage  qa  wicoicage  hehanyan. 

14  Jehowa  iye  taoyate  kin  hdaco  kta; 

Qa  iye  taokiye  kin  hena  on  ihduhomni  kta. 

15  Ikcewicasta  taku  wakan  tawapi  kin 
Hena  mazaska  qa  mazaskazi ; 

Wicasta  nape  on  kagapi. 

16  I  yukanpi,  tuka  iapi  sni; 

Ista  yukanpi,  tuka  wawanyakapi  sni ; 

17  Noge  yukanpi,  tuka  winahonpi  sni; 

Nakun  ipi  ohna  oniya  wanica. 

18  Tuwe  hena  kage  cin  hena  iyececapi ; 

Nakun  tona  wacinyanpi  kin  owasin. 

19  Israel  tiyohnaka,  Jehowa  yawaste  po ; 

Aaron  tiyohnaka,  Jehowa  yawaste  po. 

20  Lewi  tiyohnaka,  Jehowa  yawaste  po  ; 

Jehowa  koyakipapi  kin,  Jehowa  yawaste  po* 

21  Jehowa  Zion  etanhan  yawastepi  nunwe, 

Jerusalem  en  ounye  cin* 

Jah  yatan  miye. 

PSALM  136. 

1  Jehowa  waste,  hecen  wopida  eciya  po  ; 

Towaonsida  kin  he  owihanke  wanica. 

2  Taku  wakan  ta  Wakantanka  kin  wopida  eciya  po  ; 
Towaonsida  kin  he  owihanke  wanica. 

3  Itancanpi  kin  en  Itancan  kin  wopida  eciya  po  ; 

Towaonsida  kin  he  owihanke  wanica. 

4  Tuwe  isnana  taku  tanka  wowinihan  econ  kin  ; 

Towaonsida  kin  he  owihanke  wanica. 

5  Tuwe  woksape  on  mahpiya  kage  cin ; 

Towaonsida  kin  he  owihanke  wanica. 

6  Tuwe  maka  kin  mini  akan  yumdaya  ; 

Towaonsida  kin  he  owihanke  wanica. 

7  Tuwe  iyoyanpa  tanka  kage  cin  ; 

Towaonsida  kin  he  owihanke  wanica. 

8  Anpetu  wi  anpetu  en  ounye  kte  cin  ; 

Towaonsida  kin  he  owihanke  wanica. 

9  Hanyetu  wi  wicanhpi  ko  hanyetu  en  ounyanpi  kta  ; 
Towaonsida  kin  he  owihanke  wanica. 

10  Tuwe  Egupta  en  tokaheya  wicatonpi  wicakastake  ciqon  ; 
Towaonsida  kin  he  owihanke  wanica. 

11  Qa  wicacokaya  tanhan  Israel  ewicahdaku  ; 

Towaonsida  kin  he  owihanke  wanica. 

12  Nape  wasake  ca  isto  hdugate  cin  on  ; 

Towaonsida  kin  he  owihanke  wanica. 

13  Tuwe  Mde  sa  kin  yukinukan  ehnaka ; 

Towaonsida  kin  he  owihanke  wanica. 

14  Qa  cokaya  Israel  iyayeye  cin  ; 

Towaonsida  kin  he  owihanke  wanica. 

15  Tuka  Pharo  qa  ozuye  tawa  kin  Mde  sa  kin  en  ehpewicaya; 
Towaonsida  kin  he  owihanke  wanica. 

16  Tuwe  iye  taoyate  hewotahedan  yus  awicaye  cin; 
Towaonsida  kin  he  owihanke  wanica. 

17  Tuwe  wicastayatapi  tanka  wicakastaka  ; 

Towaonsida  kin  he  owihanke  wanica. 

18  Qa  wicastayatapi  wasaka  wicakte  ; 

Towaonsida  kin  he  owihanke  wanica. 

19  Sihon,  Amori  wicastayatapi  kin  ; 

Towaonsida  kin  he  owihanke  wanica. 

20  Qa  Og,  Basan  wicastayatapi  kin  ; 

Towaonsida  kin  he  owihanke  wanica. 

21  Qa  tamakocepi  kin  yuhapi  kta  wicaqu  ; 

Towaonsida  kin  he  owihanke  wanica. 

22  lye  taokiye  Israel  yuhe  kta ; 

Towaonsida  kin  he  owihanke  wanica. 

23  Tuwe  unwalipanicapi  en  unkiksuyapi ; 

Towaonsida  kin  he  owihanke  wanica. 

24  Qa  tokaunyanpi  kin  etanhan  eunhdakupi ; 

Towaonsida  kin  he  owihanke  wanica. 

25  Tuwe  cehpi  ton  owasin  woyute  wicaqu ; 

Towaonsida  kin  he  owihanke  wanica. 

26  Mahpiya  ta  Wakan tanka  kin  wopidaeciya  po ; 
Towaonsida  kin  he  owihanke  wanica. 

PSALM  137. 

1  Babel  tawakpa  kin  icahda, 

Hen  unkiyotankapi,  nakun  unceyapi, 

Zion  unkiksuyapi  qehan. 

2  He  cokaya  cohwanjica  kin  en, 

Candowankiyapi  unkitawapi  otkeunyanpi. 

3  Hen  wayaka  unyuhapi  dowanpi  oie  kin  unkidapi ; 

Qa  waunkipi  kin  hena  wowiyuskin  dapi ; 

Zion  tadowan  etanhan  unkicidowan  po,  eyapi. 

4  Token  Jehowa  tadowan  kin, 

Makoce  tokeca  en,  unkahiyayapi  kta  he. 

5  Jerusalem  aciktonje  cinhan, 

Minape  etapa  kin  akiktonja  nunwe  : 

6  Miceji  macaka  en  askapa  nunwe, 

Ciksuye  sni  kinhan  ; 

Mitowiyuskin  tokapa  ekta 
Jerusalem  ewahnake  sni  kinhan. 

7  JehowTa,  Edom  cinca  kin  ekta, 

Jerusalem  taanpetu  kin  kiksuya  wo  : 

Yujuju  po,  yujuju  po, 

Taku  ahdehe  cin  hehanyan,  eyapi. 

8  Babel  cunwintku,  ihangyapi  kte  cin, 

Tuwe  ecaunyeconpi  kin  iyecen 
Nicicajuju  kinhan  he  cante  waste  kta. 

9  Tuwe  hoksiyopa  nitawa  iyawicalipaya, 

Qa  inyan  en  ehpewicaye  cinhan,  he  cante  waste  kta. 

PSALM  138. 

Dawid  tawa. 

1  Micante  ocowasin  on  wopida  eciciye  kta; 

Taku  wakan  kin  wicitokam  icidowan  kta. 

2  Tipi  wakan  nitawa  ekta  canpeska  makehde  inawajin  kta  ; 
Qa  nicaje  mdatan  kta,  nitowaonsida  qa  nitowicake  on  : 
Nioie  kin  nicaje  ocowasin  isanpa  tanka  yakaga  heon. 

3  Anpetu  en  hoyewaya,  hehan  amayadupte  ; 

Minagi  en  wo^yasake  on  waditag  mayaya. 

4  Jehowa,  maka  wicastayatapi  owasin  niyatanpi  kta; 

Nii  oie  kin  nahonpi  kinhan. 

5  Qa  Jehowa  tacanku  ohna  dowanpi  kta  ; 

Jehowa  towitan  kin  he  tanka  nakaes. 

6  Jehowa  tehanwankantu  esta  kun  unpi  kin  awicatonwan 
Tuka  wahanicidapi  kin  teliantanhan  sdonwicaya. 

7  Wokakije  cokaya  mda  esta  nimayaye  kta; 

Tokamay.anpi  sinhdapi  kin  ekta  nape  yahdngate  kta ; 

Qa  ninape  etapa  on  nimayaye  kta. 

8  Jehowa  taku  miciyustan  kta  : 

Jehowa,  nitowaonsida  kin  he  owihanke  wanica : 

Ninape  taku  kage  cin  ehpeye  sni  wo. 

PSALM  139. 

Dowan  itancan  kin  kicagapi.  Dawicl  tadowan. 

1  Jehowa,  may  ad  uk  can  qa  sdonyaya ; 

2  Imdotanka  nawajin  ko  sdonyaya ; 

Mitawacin  tehantanhan  oyakaliniga. 

3  Omawani  qa  imunke  cin  w%petogyaton  ; 

Qa  miohan  kin  owasin  tanyan  idukcan. 

4  Miceji  en  wicoie  wanjidan  esta, 

Iho,  Jehowa,  niye  ocowasin  sdonyaya. 

5  Miheyata  qa  mitokam  aohdutemayaya, 

Qa  ninape  amayahnaka. 

G  Wosdonye  kin  he  okahnih  owakihi  sni ; 

Tehan  wankantu,  hecen  owakihi  kte  sni. 

7  Nitaniya  etanhan  toki  mde  kta  he ; 

Qa  niite  etanhan  toki  nawajin  kta  he. 

8  Wankan  mahpiya  ekta  mde  cinhan,  hen  niye  yaun  , 

Qa  Hades  en  owinswaton  kinhan,  inyun,  niye. 

9  Anpao  hupahu  kin  wakamdage  kta ; 

Miniwanca  ihanke  kin  en  ounwaye  kta : 

10  Heciya  esta  ninape  am  ay  an ; 

Qa  nape  nietapa  kin  mayuza. 

11  Awicakehan  otpaza  amahinhpaye  kta,  epa  e6ta; 

Hehan  hanyetu  kin  mihduksan  iyoyanpa. 

12  Otpaza  hee  kaes  aotpasniye  sni ; 

Qa  hanyetu  kin  anpetu  iyecen  iyojanjan : 

Otpaza  kin  he  iyoyanpa  kin  iyececa. 

13  Mitapaksin  kin  niye  yakaga  ; 

Ina  tamni  mahen  akahpemayaton. 

14  Wowinihanyan  makagapi  heon  ciyatan  kta; 

Niohan  kin  hena  wowinihan  ; 

Qa  he  minagi  tanyan  sdonya. 

15  Woinahbe  en  makagapi  qehan, 

Mahuhu  kin  ananicihmanpi  sni, 

Maka  osbe  kin  en  makazontapi  qehan. 

16  Wijapemni  waun  qon  niista  wanmayaka, 

Qa  mitaanpetu  icage  kte  cin, 

Hinahin  wanica  ehan, 

Owasin  nitawowapi  kin  en  owapi. 

17  Unkan  Iyotan  Wasaka  nitawacin  kin  hena  nina  tewahinda ; 
Hena  yuwitayapi  kin  tanka  hinca. 

18  Hena  mdawa  kta,  tuka  wiyaka  kin  isanpa  ota : 

Wekta  qa  hinabin  cici  waun. 

19  Wakantanka,  awicakehan  wicasta  sica  yakte  kta  : 

Heon  we  wicasta  yaunpi  kin,  amayustan  po. 

20  Hena  taku  sica  on  cajeniyatapi  ece  : 

Tokaniyanpi  kin  ikcekceya  cajeniyatapi. 

21  Jehowa,  tona  sicenidapi  kin  hena  sicewicawada  kte  sni  he  ; 
Qa  tona  nicipajinpi  kin  hena  wahtewicawada  kte  sni  he. 

22  Wosicedake  wowicake  on  sicewicawadaka  ; 

Hena  tokawicawaya  iyeceea. 

23  Wakantanka,  imayukcan  qa  micante  sdonya  wo  , 

Imayute  qa  micanteoze  kin  sdonya  wo. 

24  Qa  wokakije  canku  wan  en  maun  kinhan  wanyaka  wo ; 

Qa  canku  owihanke  wanice  cin  en  amayan  wo. 

PSALM  140. 

Dowan  itancan  kin  kicagapi.  Dawid  taclowan. 

1  Jehowa,  wicasta  sics  cin  etanhan  emayaku  wo  ; 

Wicasta  wohitika  etanhan  mayakpatan  kta. 

2  Hena  cante  mahen  wicoban  sica  awacinpi ; 

Anpetu  osan  wokicize  on  mniciyapi  ece. 

3  Ceji  hdumanpi,  wamduska  iyececa  ; 

Ihapi  mahen  sintebda  tage  yukan.  Sela. 

4  Jehowa,  wicasta  sica  nape  etanhan  emayaku  wo ; 

Wicasta  wawicaki  sa  etanhan  mayakpatan  kta ; 

Hena  mioye  yutehi  wacinpi. 

5  Wahanicidapi  kin  hena, 

On  hmunkapi  wan  emaonpapi,  habonta  nakun  ; 

Canku  icahda  wohmunke  wan  ehnakapi ; 

Qa  mazabtakiyapi  emaonpapi.  Sela. 

6  Wakantanka  mitawa  kin  he  niye,  Jehowa  ewakiya ; 

Jehowa,  wocekiye  mitawa  ho  kin  nahon  wo. 

7  Jehowa  Itancan,  wowasake  wanimakiye  cin  ; 

Kicizapi  anpetu  kin  en  pa  akabpemayaton. 

8  Jehowa,  wicasta  sica  taku  cin  kin  ayupte  sni  wo ; 

Taku  awacin  kin  ecetu  sni  kiya  wo  ; 

Wahanicidapi  kta.  Sela. 

9  Tona  mihduksan  hiyeye  cin 

Hena  iha  taku  wayusice  cin  pa  ahdabpapi  kta. 

10  Petaga  aibpewicayapi  kta ; 

Peta  en  iyewicaye  kta,  qa  mini  sma  en  : 

Hecen  ake  najinpi  kte  sni. 

11  Wicasta  iwakan  kin  hena 
Makoce  kin  en  yusutapi  sni  nunwe  : 

Taku  sica  wicasta  wawicaki  sa  ihangya  kuwa  kta. 

12  Jehowa  wicasta  onsika  woowotanna, 

Qa  wicasta  wahpaniea  kin  woyaco  ecakicon  kta  sdonwaya. 

13  Wicasta  owotanna  ecedan  nicaje  yatanpi  kta; 

Wicasta  ecetupi  kin  nitokam  iyotankapi  kta. 

PSALM  141. 

Dawid  tadowan. 

1.  Jehowa,  houciciya,  en  mau  inahni  ye  ; 

Ceciciya  eca  maho  kin  nation  wo. 

2  Wocekiye  mitawa  azintonpi  kin  nitokam  un  nunwe ; 
Minape  yugatapi  htayetu  wosnapi  kin  iyececa. 

3  Jehowa,  mii  kin  en  akicita  najin  wicasi  wo  ; 

Miiha  tiyopa  kin  awanyaka  ye. 

4  Wicoie  sica  wan  ekta  micante  yekiye  sni  wo  ; 

Wicasta  woahtani  econpi  kin  om, 

Wicosice  en  htawani  kte  sni. 

Qa  woyute  waste  yuhapi  kin  wate  kte  sni. 

5  Wowaonsida  on  wicasta  owotanna  amape  ; 

Qa  iyopemayan  ;  he  ihepi  ee  kta, 

Mapa  teliinda  kte  sni ; 

Tuka  nakun  iye  kakijapi  kin  en  cewakiye  kta. 

6  Wayaco  tawapi  kin  hena  inyan  en  ehpewicayapi : 

IJnkan  mioie  nahonpi,  hena  skuya  nakaes. 

7  Tuwe  maka  yumdu  qa  yuksaksa  iyececa, 

Huhu  unkitawapi  Hades  i  kin  en  kada  ehpeyapi. 

8  Jehowa  Itancan,  miista  kin  niye  ekta  yanke  ; 

Wowacinye  mitawa  kin  he  niye  ; 

Minagi  papson  sni  wo. 

9  Mazalitakiyapi  emaonpapi  kin  etanhan  imacu  wo  ; 

Qa  woahtani  econpi  wohmunke  tawapi  etanhan. 

10  Wicasta  sica  wohmunke  iye  tawapi  en  elipeiciyapi  nunwe 
Tuka  miye  qe  sam  imdamde  kta. 

PSALM  142. 

Dawid  tawoonspe,  makolidoka  en  un  qehan.  Wocekiye  wan. 

1  Miho  kin  on  Jehowa  hoyewakiya  ; 

Miho  kin  on  Jehowa  cewakiya. 

2  Iye  itokam  taku  awacanmi  wakpapson  ; 

Itokam  woiyokisice  mitawa  owahdaka. 

3  Mahentanhan  mitaniya  ktepidan  ; 

Tuka  mitacanku  kin  niye  sdonyaya  ; 

Canku  ohna  mde  cin  en  wohmunke  wan  emakionpapi. 

4  Etapa  tanhan  etonwe  ca  wanyaka  wo  ; 

Unkan  tuwedan  sdonmaye  sni ; 

Wowinape  takudan  raduhe  sni ; 

Tuwedan  minagi  ekta  etonwe  sni. 

5  .Tehowa,  niye  houciciya  : 

Wiconi  makoce  kin  en  taku  mitawa, 

Wowinape  mitawa  kin  he  niye,  epa. 

6  Waceye  cin  he  nahon  wo,  nina  makakija; 

Tona  sicaya  makuwapi  etanhan  emayaku  wo ; 

Hena  mikapeya  wasakapi  nakaes. 

7  Wicakaska  tipi  kin  etanhan  minagi  icu  wo, 

Hecen  nicaje  mdatan  kta  : 

Tanyan  ecamiyecon  kinhan, 

Wicasta  owotanna  mihduksan  hiyeye  kta. 

PSALM  143. 

Dawicl  tadowan. 

1  Jehowa,  wocekiye  mitawa  nahon  wo  ; 

Onsiya  hoyewTaye  cin  he  anohkiya  ye  : 

Nitoowotanna  eciyatanhan  nitowicake  on  amaynpta  wo. 

2  Qa  nitaokiye  kici  woyaco  akite  sni  wo  ; 

Niye  nitokam  ni  unpi  kin  tuwedan  owotanna  sni. 

3  Toka  kin  he  minagi  sicaya  kuwa  ; 

Wiconi  mitawa  makata  ehpeya  ; 

Wanakas  tapi  kin  iyecen  otpaza  en  ounye  makiya. 

4  Heon  mahentanhan  mitaniya  aopaskicapi ; 

Mahentanhan  micante  atakuni  sni. 

5  Anpetu  wanakaja  kin  hena  weksuya ; 

Niohan  kin  owasin  awacanmi ; 

Ninape  taku  kage  cin  hena  awacin  waun. 

6  Minape  ciciyugata ; 

Maka  puze  cin  iyecen  minagi  nitokam  wanka.  Sela. 

7  Inahni  wo,  Jehowa  amayupta  wo  ; 

Minagi  atakuni  sni. 

Niite  inalibe  makiye  sni  wo  ; 

Okinni  wicahapi  ekta  yapi  kin  iyemacece  kta. 

8  Hanlianna  eca  wocantekiye  nitawa  nahon  mayan  wo  ; 

Niye  wacinciya,  heon  : 

Canku  ohna  mde  kte  cin  he  sdonye  mayan  wo  ; 

Niye  ekta  minagi  wahdomda,  heon  etanhan 

9  Tokamayanpi  kin  etanhan  emayaku  wo  ; 

.Tehowa,  niye  en  inawahbe. 

10  Nitawacin  ecamon  kta  onspemakiya  wo  ; 

Taku  Wakan  mitawa  kin  he  niye  : 

Nitaniya  kin  he  waste  ; 

Makoce  omdaya  en  amayan  nunwe. 

11  Jehowa,  nicaje  on  etanhan  nimayaye  kta; 

Nitoowotanna  on  minagi  wokakije  etanhan  inape  yaye  kta. 

12  Nakun  nitowaonsida  on  tokamaye  cin  ihangyaye  kta; 

Qa  tona  minagi  iyokisinyapi  kin  owasin  atakunisni  iyewica- 
yaye  kta ; 

Nitaokiye  kin  he  miye,  heon  etanhan. 

PSALM  144. 

Dawicl  tawa. 

1  Jehowa,  Imnija  mitawa,  yawastepi  nunwe  ; 

He  minape  zuyapi  onspekiya  ; 

Qa  minapsukaza,  kicizapi  kin. 

2  Wacanmakiye  ca  conkaske  mitawa, 

Wowinape  mitawa  qa  emahdaku  ece  ; 

Wahacanka  mitawa  qa  tuwe  wacinwaye  cin, 

Mitaoyate  mihukuya  hiyuye  cin  he. 

3  Jehowa,  wicasta  kin  taku  he,  on  sdonyaye  kta ; 

Qa  wicasta  cinhintku,  unkan  en  yahi  kta  he. 

4  Wicasta  kin  taka  sni  iyececa ; 

Taanpetu  kin  ohanzi  wan  hiyaye  cin  iyececa. 

5  Jehowa,  mahpiya  nitawa  hduhukuye  ca  kun  u  wo ; 

He  kin  hena  yutan  wo,  kinhan  hena  izite  kta. 

6  Wakanhdi  hdutanin  qa  wicakamdeca  wo  ; 

Wanhinkpe  nitawa  hiyuye  ca  yusinye  wicaya  wo. 

7  Wankantanhan  ninape  hiyukiya  wo  ; 

Makiyuska  qa  mini  ota  etanhan  imacu  wo  ; 

Toka  cinca  nape  kin  etanhan. 

8  Hena  ipi  wohnayan  iapi  ece  ; 

Qa  nape  etapa  tawapi  kin  he  nape  itonsni. 

9  Wakantanka,  odowan  teca  wan  cicahiyaye  kta; 
Candowankiyapi  ikan  wikcemna  on  icidowan  kta. 

10  He  wicastayatapi  wanikiyapi  wicaqu  ; 

lye  taokiye  Dawid  isan  sice  cin  etanhan  icu  ece. 

11  Makiyuska  qa  toka  cinca  nape  kin  etanhan  imacu  wo  ; 

Hena  ipi  kin  wohnayan  iapi  ece  ; 

Qa  nape  etapa  tawapi  kin  he  nape  itonsni. 

12  Hecen  unkicinksipi  koskapi  ehan 

Taku  ojupi  tanka  icage  cin  iyececapi  kta  ; 

Unkicunksipi  kin  tipi  wakan  oise 
Inyan  ayuco  bagopi  kin  iyececapi  kta. 

13  Dotopiye  unkitawapi  kin  ocaje  owasin  on  ojudan  kta : 

Tahinca  unkitawapi  kin  kektopawinge  cinca  tonpi  kta, 

Qa  kektopawinge  yuotapi  canku  unkitawapi  ohna. 

14  Tatanka  unkitawapi  yusakapi  kta  ; 

Yuksapi  wanica  qa  yujujupi  wanica  ; 

Qa  canku  unkitawapi  ohna  ceyapi  wanice  kta. 

15  Oyate  wan  hecen  unpi  kin  he  cante  wastepi : 

Oyate  Taku  Wakan  tawapi  kin 

Jehowa  hee  heeinhan  he  cante  wastepi. 

PSALM  145. 

Dawid  tawa.  Woyatan. 

1  Wakantanka,  Wicastayatapi  mitawa  ciyawankantuya  kta; 
Qa  nicaje  mdawaste  kta,  ohinniyan  qa  owihanke  sni. 

2  Anpetu  owasin  ciyawaste  kta ; 

Qa  nicaje  iwadowan  kta, 

Ohinniyan  qa  owihanke  sni. 

3  Jehowa  tanka  qa  nina  yatanpi  kta  iyececa ; 

Qa  tanka  kin  he  iyukcanpica  sni. 

4  Wicoicage  wicoicage  iyahdeya  taku  ecanon  kin  yatanpi ; 
Qa  niohan  wasaka  oyakapi  kta. 

5  Wotanka  nitawa  wowitan  oiyokipi  kin  he, 

Qa  wicoie  wowinihan  nitawa  awacanmi  kta. 

6  Nakun  niokan  wakan  wokokipe  kin  he  oyakapi ; 

Unkan  miye  wotanka  nitawa  mdaotanin  kta. 

7  Nitowaste  tanka  wokiksuye  kin  he  yatanpi; 

Qa  nitoowotanna  kin  on  iyasapi  ece. 

8  Jehowa  waonsida  qa  wacantkiya  ; 

Tehan  canteptanye  sni  qa  tocantekiye  tanka. 

9  Owasin  ekta  Jehowa  waste  ; 

Qa  tocantekiye  taku  kage  cin  owasin  en  un. 

10  Jehowa,  taku  icahyaye  cin  owasin  niyatanpi ; 

Qa  wicasta  wacantkiya  nitawa  kin  hena  niyawa&tepi  kta. 

11  Nitokiconze  wowitan  kin  he  oyakapi; 

Qa  nitowasake  kin  cajeyatapi  ece. 

12  Tohan  tanka  kin  wicasta  cinca  sdonyewicayapi  kta ; 

Qa  tokiconze  wotanka  wowitan  kin. 

13  Nitokiconze  kin  he  wokiconze  owihanke  wanica  ocowasin 
Qa  wicasta  niyatapi  kin  he  wicoicage  qa  wicoicage  en. 

14  Tona  kicahanpi  owasin  Jehowa  najin  wicakiya; 

Qa  patujapi  kin  hena  owasin  wicayubosdata. 

15  Taku  ista  yuke  cin  owasin  niye  anipepi ; 

Unkan  iyehantu  eca  woyute  wicayaqu  ece. 

16  Ninape  yahdumdaya, 

Qa  taku  ni  un  kin  owasin  imna  wicayaya. 

17  Tacanku  owasin  en  Jehowa  owotanna; 

Qa  ohan  owasin  en  wacantkiya. 

18  Jehowa  tona  hoyekiyapi  kin  owasin  wicikiyedan  un; 

Tona  wowicake  en  hoyekiyapi  kin  owasin. 

19  Tona  iye  kokipapi  taku  cinpi  kin  ecetuye  kta ; 

Qa  nakun  hoyeyapi  kin  nahon,  qa  niwicaye  kta. 

20  Tona  wastedapi  kin  hena  owasin  Jehowa  wicapatan ; 

Tuka  sicapi  kin  hena  owasin  ihangwicaye  kta. 

21  Jehowa  yatanpi  kin  he  mii  cajeyate  kta  ; 

Qa  wicacehpi  owasin  iye  caje  wakan  kin  he  yawastepi  kta 
Ohinniyan  qa  owihanke  wanica. 

PSALM  146. 

1  Halleluya : 

Minagi,  Jehowa  yatan  wo. 

2  Tohanyan  wani  kin  hehanyan 
Jehowa  mdatan  kta ; 

Tohanyan  en  waun  hehanyan 
Mita  Wakantanka  iwadowan  kta. 

3  Wicastayatapi  wacinwicayapi  sni  po; 

Adam  cinca  kin,  en  wanikiyapi  wanica. 

4  Taniya  kin  iyaya,  hehan  maka  ekta  hda ; 

Anpetu  kin  he  en  tawacin  kin  atakuni  sni. 

5  Jakob  ta  Wakantanka  tuwe  okiye  cin  he  cante  wa6te  ; 

Ta  Wakantanka  Jehowa  he  waeinye  cinhan. 

6  He  mahpiya  qa  maka  kin  kaga ; 

Miniwanca  qa  taku  ohnaka  kin  owasin  : 

He  wowicake  ohinniyan  kpatan. 

7  Tona  sicaya  wicakuwapi  kin  on  woyaco  econ  ece ; 
Wotektehdapi  kin  hena  aguyapi  wicaqu  ; 

Kaska  unpi  kin  hena  Jehowa  wicayukca. 

8  Istagongapi  kin  hena  Jehowa  ista  wicakiyukawa ; 

Pakopi  kin  hena  Jehowa  wicayuowotanna  ; 

Wicasta  owotanna  kin  hena  Jehowa  waste  wicadaka. 

9  Jehowa  tona  oyate  tokeca  kin  hena  awanwicayaka  ; 
Wamdenica  qa  wiwazica  kin  owicakiya  ece  : 

Tuka  wicasta  sica  tacanku  kin  yupemni. 

10  Jehowa  owihanke  wanin  wicastayatapi  un  kta  ; 

Zion,  nita  Wakantanka  ohinniyan  qa  ohinniyan  kta. 
Halleluya. 

PSALM  147. 

1  Halleluya. 

Wakantanka  nnkitawapi  idowanpi  kin  he  wa&te  ; 

He  wuciyokipi,  heon  yatanpi  kin  he  wicimdeza. 

2  Jehowa  Jerusalem  piya  kaga  ; 

Israel  enanakiya  iyayapi  kin  hena  mnawicakiya. 

3  Tona  cante  kicaksapi  kin  okiziwicaya  ;  • 

Qa  capapi  kin  pawicakilita  ece. 

4  Wicanhpi  kin  tonakeca  esta  hena  yawa  ; 

Owasin  cajeyata  ece. 

5  Itancan  unkitawapi  kin  tanka,  qa  towasake  kin  ota ; 

Qa  tookahnige  kin  he  yawapica  sni. 

6  Wahpanicapi  kin  hena  Jehowa  najin  wicakiya  ; 

Sicapi  kin  hena  makata  ehpewicaya  ece. 

7  Wopida  odowan  on  Jehowa  ayupta  po ; 

Candowankiyapi  on  Wakantanka  unkitawapi  kahiyaya  po. 

8  He  mahpiya  kin  mahpiya  sapa  on  akahpa ; 

Maka  kin  magaju  kicaga ; 

Qa  lie  kin  peji  oicahya  ece. 

9  Woteca  kin  woyute  wicaqu; 

Kangi  cinca  nakun,  ceyapi  kinhan. 

10  Suktanka  towasake  kin  he  iyokipi  sni; 

Wicasta  huha  kin  hena  on  iyuskin  sni. 

11  Tona  kokipapi  kin  hena  .Tehowa  iyokipi; 

Tona  iye  towaonsida  apepi  kin  hena. 

12  Jerusalem,  Jehowa  yatan  wo ; 

Zion,  Wakantanka  nitawa  idowan  wo. 

13  Nitatiyopa  ihupa  kin  hena  yusuta  ; 

Nicokaya  nicinca  kin  wicayawaste. 

14  Nihduk6an  wookiy^  kaga  ece; 

Aguyapi  sin  kin  on  imnaniyan. 

15  Taku  eye  cin  he  maka  kin  ekta  ye  si ; 

Iye  oie  kin  dus  inyanka  ece. 

16  Wa  kin  he  hiyuya,  tahinca  hin  iyececa; 
Hewanke  kin  cahota  iyecen  kada  ece, 

17  Wasu  tawa  kin  onspaspa,  iyecen  ehpeya; 

Osni  tawa  itokam  tuwe  najinhan  najin  okihi  he. 

18  Iye  oie  kin  ye  si,  qa  hena  span  kiya ; 

Tate  tawa  ukiya  eca  mini  kaduza  ece. 

19  Iye  oie  kin  Jakob  okiyaka ; 

Tawoahope  qa  tawoyaco  kin,  Israel  en. 

20  Oyate  kin  owasin  hecen  ecawicakicon  sni; 

Qa  tawoyaco  kin  hena  sdonyapi  sni. 

Halleluya. 

PSALM  148. 

1  Halleluya. 

Mahpiya  kin  etanhan  Jehowa  yatan  po  ; 
Tehanwankantu  ekta  he  yatan  miye. 

2  Taohnihdewicaye  cin  owasin,  he  yatan  po; 
Wicobe  tawa  iyuhpa,  he  yatan  miye. 

3  Anpetu  wi  qa  hanyetu  wi,  he  yatan  po  ; 
Iyoyanpa  wicanhpi  owasin,  he  yatan  miye. 

4  Mahpiya  mahpiya  kin,  he  yatan  po  ; 

Qa  mini,  mahpiya  iwankam  un  kin  nakun. 

5  Hejia  Jehowa  caje  kin  yatanpi  kte  ; 

Iye  eoen  eya,  unkan  kagapi,  heon  etanhan. 

6  Qa  hena  yusuta,  owihanke  sni  hehanyan; 
Woope  wan  wicaqu,  unkan  he  acaksinpi  sni. 

7  Maka  kin  etanhan,  Jehowa  yatan  miye; 

Hogan  tankinyanyan  qa  osbe  kin  owasin. 

8  Peta  qa  wasu,  wa  qa  sota  ; 

Tateiyumni  iye  oie  econ  ece  kin  : 

9  He  kin  hena,  qa  paha  owasin  ; 

Waskuyeca  can,  qa  hante  owasin  : 

10  Wamanica,  qa  woteca  owasin; 

Watmtka,  qa  taku  kinyan  un  kin : 

11  Maka  wicastayatapi,  qa  oyate  owasin  ; 

Wicasta  itancanpi,  qa  maka  akan  wayaco  owasin : 

12  Koska,  qa  nakun  wikoska  ; 

Wicahinca  qa  hoksiyopa  om  : 

13  Hena  Jehowa  caje  kin  yatanpi  kte ; 
lye  caje  kin  ecedan  yatankapi  ece  ; 

Towitan  kin  maka  qa  mahpiya  kin  iwankam. 

14  Unkan  iye  taoyate  he  wan  icahwicakiciya ; 

Wicasta  wacantkiya  tawa  owasin  on  wowitan  kin  hee; 

Israel  cinca  kin  on,  oyate  wan  iye  ikiyedan  unpi. 

Halleluya. 

PSALM  149. 

1  Halleluya. 

Jehowa  odowan  teca  wan  kahiyaya  po ; 

Towitan  kin,  wicasta  wacantkiya  mniciyapi  kin  en. 

2  Waicahye  cin  on  Israel  iyuskin  nunwe  ; 

Zion  cinca  Wicastayatapi  tawapi  kin  on  icidowanpi  kte. 

3  Wacipi  kin  on  iye  caje  kin  yatanpi  nunwe  ; 

Cancega  cotanka  ko  on  idowan  miye. 

4  Jehowa  iye  taoyate  kin  on  iyuskin  ; 

Onsiicidapi  kin  hena  wiconi  koyagwicaya  ece. 

5  Wowitan  on  wicasta  wacantkiya  iyuskinpi  kte ; 

Towinjapx  akan  dowanpi  nunwe. 

6  Iyotan  Wasaka  yatanpi  kin  dotepi  ohna  un  ; 

Qa  napepi  ohna  mazasagye  anog  ope  kin. 

7  Hecen  lkcewicasta  ehna  watokiconpi  kta ; 

Qa  oyatepi  kin  kakiswicayapi  kta. 

8  Wicastayatapi  wicayuhapi  mazaicicaMfra  on  wicakaskapi  kta; 
Qa  tona  wicakinicapi  kin  hena  maza  icaske  on. 

9  Hena  en  woyaco  owapi  kin  yustanpi  kta ; 

Wowitan  kin  de  wicasta  wacantkiya  tawa  owasin  yuhapi. 
Halleluya. 

PSALM  150. 

1  Halleluya. 

Tipi  wakan  tawa  ohna  Wakantanka  yatan  po  ; 

W’owasake  mahpiya  tawa  kin  ohna  idowan  po. 

2  Wicohan  tanka  econ  kin  on  yatan  miye ; 

Iyotan  tanka  kin  iyececa  idowan  po. 

3  Mazayahotonpi  on  yatan  miye  ; 

Cotanka  candowankiyapi  ko  on  yatan  po 

4  Cancega  wacipi  ko  on  he  yatan  miye  ; 

Candowankiyapi  cotanka  ko  on  yatan  po. 

5  Mazasnasna  hotanka  on  yatan  po  ; 

Mazasnasna  wiyuskin  on  he  yatan  miye. 

6  Taku  niya  un  kin  owasin  Jah  yatan  po. 

Halleluya. 

WICOIE  WAKAN, 


WICOWOYAKE  1. 

1  Wicoie  wakan  Israel  wicasta 
yatapi  kin,  Dawid  cinhintku  Sa¬ 
lomon  he  tawa. 

2  Woksape  woonspe  ko  sdon- 
ye  wicakiye  kte,  wowiyukcan 
iapi  kin  okahnih  wicakiye  kta, 

3  Woksape,  woonspe,  woecetu, 
woyaco  qa  wicohan  owotanna 
yuhe  wicakiye  kta ; 

4  Tona  wacintonsni  ksam  wi- 
caye  kta ;  koska  kin  woksape 
wowayupike  ko  wicaqu  kta. 

5  Wicasta  ksapa  nahon  kinhan 
sanpa  ksape  kta,  qa  wicasta 
wokcan  wokonze  okahnige  kta. 

6  Heon  wicoie  wakan  kin  oka- 
hnigapi  kta,  wicasta  ksapa  oiepi 
qa  taku  okahnigapi  tehika  eyapi 
kin  koya. 

7  Jehowa  kokipapi  kin  wosdon- 
ye  otokahe  kin  hee,  tuka  wica¬ 
sta  witkotkopi  woksape  qa  wo¬ 
onspe  ihaktapi  sni. 

8  Micinksi,  niyate  taku  onspe 
niciye  cin  nahon  wo,  qa  nihun 
taku  ope  nisi  kin  ehpeye  sni 
wo. 

9  He  watesdake  waste  nipa  kin 
ihduksan,  qa  wanapin  nitahu  kin 
en  un  kta. 

10  Micinksi,  wahtanipisa  niyu- 
titan  cinpi  esta  ihnuhan  wicaya- 
da  kin. 

11  Ito  unyanpi  kte,  wicasta 
ktepi  kta  e  nahmana  awicunpe- 
pi  kta,  taku  sica  econpi  sni  kin 
hena  ituh  wicunhmukapi  kte  ; 

12  Woha  en  iyohpayapi  oco- 
wasin,  qa  Hades  iyecen  ni  unpi 
nawicunpcapi  kta ; 

13  Taku  waste  ota  iyeunyanpi 
Prov. 


kta,  untipi  woyuha  ojugjudan 
unhapi  kta : 

14  Hena  owasin  eh  ounyapapi 
kta,  mazaska  opiye  okonwanji- 
dan  unhapi  kta,  eniciyapi  kin¬ 
han  : 

15  Micinksi  ihnuhan  canku  kin 
he  en  owicayape  cin  ;  oye  ta- 
wapi  kin  etanhan  nisiha  kin 
ehdaku  wo. 

16  Sihapi  kin  taku  sica  oin- 
yankapi,  qa  wicawe  papson  ina- 
hnipi. 

17  Taku  hupahu  ton  hiyeye 
cin  owasin  wanyakapi  icunhan 
mazahtakiyapi  ituh  onpapi. 

18  Tuka  hena  iye  we  kin  hmun- 
kapi,  iye  nagipi  kin  on  inahman- 
pi. 

19  Tona  sicaya  taku  kamnapi, 
qa  tuwe  tawa  ktepi  kin  hena 
owasin  tacankupi  kin  hececa. 

20  Woksape  tankan  pan,  can¬ 
ku  kin  ohna  hoyeya  ece  ; 

21  Otonwe  canku  ihanke  kin 
ohna,  tiyopa  icahda  mniciyapi 
ohna  ieyanpaha,  qa  heya, 

22  Wacintonpi  sni  tohanyan 
wicawitkotkoke  cin  he  waste  ya- 
dakapi  kta,  qa  waoncesapi  to¬ 
hanyan  wowaonce  kin  he  iyoni- 
cipipi  kta,  qa  witkotkopika  wo- 
sdonye  siceyadakapi  kta  he  ? 

23  Miye  ocihanpi  heon  ihdue- 
cetupo  ;  mitaniya  kin  acicastan- 
pi  kta,  mioie  kin  okahnih  cici- 
yapi  kta. 

24  Hoyeciciyapi  tuka  ayakta- 
pi  sni,  minape  kin  mdumdaya 
tuka  tuwedan  en  ewacin  sni. 

25  Wahokonciciyapi  kin  owa¬ 
sin  ehpevayapi,  qa  wakta  ciyapi 
kin  iyonicipipi  sni. 

26  Mis  eya  nihnaskiriyanpi  kin 
iciliapi  kta,  tohan  nina  koyaki- 
papi  kinhan  oncicapi  kta. 

27  Woihangye  tohan  hiyohi  qa 
koyakipapi  kinhan,  iyonicisica- 
pi,  wamniomni  iyececa  wocante 
sica  wicokakije  ahna  nihiyohipi 
kinhan  : 

28  Hehan  houmakiyapi  kta  tu- 
ka  vvaamdupte  kte  sni,  hanhan- 
na  omadepi  esta  iyemayanpi  kte 
sni. 

29  Wosdonye  6ice  dakapi,  qa 
Jehowa  kokipapi  kin  kahnigapi 
sni. 

30  Wahokonwicawakiye  cin 
tawatenyapi  sni,  iyopewicawaye 
cin  owasin  wahtedapi  sni ; 

31  Heon  ohanyanpi  waskuye- 
ca  kin  hdutapi  kta,  qa  iye  waho- 
konkiciyapi  kin  he  irnna  kiciya- 
pi  kta. 

32  Oziieiyapi  kin  witkotkopi 
kin  te  wicaya,  qa  iyokipiiciyapi 
kin  wacintonpi  sni  kin  ihang 
wicaya  ece. 

33  Tuka  tuwe  anamagoptan 
kin  wikope  wanin  ounye  kta,  qa 
taku  sica  ikope  sni  owanji  un 
kta  ce. 

WICOWOYAKE  2. 

1  Micinksi,  tokin  mioie  kin 
iyacu  qa  wahokonciciye  cin 
nalimana  niciyehnaken  ; 

2  Ninoge  kin  woksape  anago- 
ptan  qa  nicante  kin  wookalinige 
ekta  ye  yakiyen. 

3  Han  wokcan  yakipan,  qa 
wookalinige  hoyeyakiye  kta; 

4  Mazaska  iyecen  ayakite  ca 
patanyan  mazaska  wokihnake 
iyecen  o}^ade  cinhan ; 

5  Hehan  Jehowa  kokipapi  kin 
oyakahnige  kta,  qa  Wakantanka 
sdonyapi  kin  iyeyaye  kta. 

6  Jehowa  woksape  wicaqu  ece, 
iye  i  kin  etanhan  wosdonye  wo¬ 
okalinige  koya. 

7  Tona  owotanna  kin  hena  wi- 
coni  awicakicihnaka  ;  tona  ece- 
tuya  ohanyanpi  kin  Jehowa  wa- 
hacanka  yapi ; 

8  Hecen  wicoope  canku  kin 
ope  wicakiye  ca,  tona  waste  wi- 
cakida  hena  canku  awanwica- 
kiciyaka  ece. 

9  Hehan  wicoowotanna,  woya- 
co,  wokonze,  oye  wa£te  owasin 
oyakahnige  kta  ; 

10  Woksape  nicante  kin  en  hi- 
yu  kinhan,  qa  wosdonye  ninagi 
kin  iyokipi  kinhan  ; 

11  Wacintonpi  kin  awannici- 
yake  kta,  wookalinige  niyuhe 
kta. 

12  Heon  canku  sica  etanhan 
enihdaku  kta,  wicasta  pemniyan 
ie  cin  etanhan  ; 

13  Hena  canku  owotanna  ehpe- 
yapi,  qa  otpaza  canku  kin  oma- 
nipi ; 

14  Taku  sica  econpi  kta  e  iyu- 
skinpi,  pemniyan  ohanyanpi  kin 
wowinktayapi ; 

15  Oye  tawapi  kin  skoskopa, 
qa  tacankupi  kin  pemnimni  ece. 

16  Wihomniwin  kin  etanhan 
enihdaku  kta,  witkowin  i  skuya 
etanhan. 

17  He  tokaheya  yuze  cin  ehpe- 
kiye  ca,  taku  wakan  tawa  tavvi- 
coun  kin  akiktonja. 

18  Tiyohnaka  kin  wiconte  ekta- 
kiya  atakinyan  ya,  qa  oye  tawa 
kin  wanna  tapi  iyahde. 

19  Tona  en  yapi  kin  lietanhan 
wanjidan  ku  sni,  qa  wiconi  can¬ 
ku  kin  iyahde  sni  do. 

20  Hecen  wicasta  waste  ta¬ 
cankupi  kin  omayani  kta,  qa 
wicasta  owotanna  tacankupi  kin 
oyape  kta. 

21  Wicasta  ecetupi  kin  hena 
maka  kin  otipi  kta,  wicasta  wa¬ 
ste  kin  hen  ounyanpi  kta. 

22  Tuka  wicasta  sica  kin  ma¬ 
ka  kin  etanhan  wicakawankapi 


WICOWOYAKE  3. 


kta,  qa  tona  sicaya  ohanyanpi 
kin  hena  wicakawihnunipi  kta. 

WICOWOYAKE  3. 

1  Micinksi,  mitoope  kin  ihnu- 
han  ayektonje  cin,  qa  mitawoa- 
hope  kin  nicante  kin  ekta  yuha 
wo. 

2  He  wookiye  anpetu  hanska- 
ska  qa  wiconi  omaka  ota  aokiju- 
niciye  kta. 

3  Ihnuhan  wocantkiye  qa  wo- 
wicake  aniyustan  kin,  hena  ni- 
tahu  kin  en  apahta  wo,  qa  nican- 
tojuha  kin  akan  okiwa  wo. 

4  Hecen  yaksape  kta,  qa  Wa- 
lcantanka  wicasta  ko  cante  ni- 
ciye  kta. 

5  Nicante  ocowasin  on  Jehowa 
wacinyan  wo,  qa  nitawacin  kin 
ikpatan  sni  wo  ; 

6  Canku  nitawa  kin  owasin 
ohna  he  kiksuya  wo,  kinhan  ni- 
oye  kin  owasin  awanniciyake 
kta. 

7  Ihnuhan  ksape  nicida  kin, 
Jehowa  kokipeyahan  un  qa  taku 
sice  cin  etanhan  ihduhomni  wo. 

8  He  nicehpi  zaniyan  niniye 
kta,  qa  nihuhu  acuniciye  kta. 

9  Woicihde  duhe  cin  on  Jeho¬ 
wa  ohoda  wo,  qa  taku  icaliyaye 
cin  otokapa  iyahna  : 

10  Kinhan  tipi  womnayaye  cin 
woicewinyan  on  ojudan  kta,  qa 
minisa  iyuskice  nitawa  kin  ana- 
psonpson  kta. 

11  Cins  Jehowa  nicapsinpsinte 
cin  he  ihnuhan  ihayakta  sni ; 
qa  iyopeniye  cinhan  wacin  ibo- 
sake  sni  wo. 

12  Jehowa  tona  waste  wicaki- 
dake  cin  hena  iyopewicakiya 
ece,  wicasta  wan  cinca  iyotan 
kida  kin  he  iyececa. 

13  Wicasta  kin  woksape  iyeye 
cin,  qa  wicasta  wookalinige  ena- 
peye  cin  he  wopida  yuha. 


14  He  opetonpi  kin  hee  waste, 
mazaska  opetonpi  kin  hee  sni 
ce  ;  hetanhan  icage  cin  hee  iyo¬ 
tan,  qa  mazaskazi  kapeya. 

15  He  inyan  tehihika  kin  he 
sain  iyeya  teliika,  qa  taku  iyo- 
nicipi  iyeye  cin  owasin  hena  iyo- 
waja  sni. 

16  He  etapa  kin  ohna  anpetu 
hanskaska,  qa  catka  kin  ohna 
woyuha  wowitan  iyahna  un. 

17  Owe  tawa  kin  owe  wiciyo- 
kipi,  qa  tacanku  kin  owasin  wo¬ 
okiye  ; 

18  Tona  kaskita  yuzapi  kin  he 
can  wiconi  yanpi,  qa  tuwe  he 
patan  kinhan  he  wopida  ya. 

19  Jehowa  woksape  on  maka 
kin  tinsaya  ehnake  ca,  wooka¬ 
hnige  kin  on  raahpiya  kin  yu- 
stan. 

20  Tosdonye  kin  on  wosbe  kin 
naptujapi,  qa  mahpiya  kin  cu 
kin  sbuya. 

21  Micinksi,  woksape  wicake, 
wowayupike  iyahna  awanyaka 
wo.  Ihnuhan  hena  niista  kin* 
etanhan  nunipi  kin  ■ 

22  Kinhan  hena  nitahu  en  wa- 
napin  waste  kta,  qa  ninagi  wi¬ 
coni  yuhe  kta. 

23  Hecen  okope  wanin  nita- 
canku  kin  ohna  mayani  kta,  qa 
nisiha  kin  wanahnaye  kte  sni. 

24  Makan  inonke  cinhan  taku- 
dan  koyakipe  kte  sni,  makan  i- 
nonka  eca  tanyan  nistinbe  kta 
ece. 

25  Ihnuhanna  yusinye  wicaye 
qin  he  koyakipe  kte  sni,  qa  wi¬ 
casta  sica  wayutakunipisni  wi- 
cahiyohi  esta  nakun. 

26  Nakaes  Jehowa  wacinyaye 
kta,  qa  nisiha  icupi  kte  sni  e 
awanniyake  kta  ce. 

27  Tona  onsika  ninape  taku 
waste  ecawicakicon  okihi  kin¬ 
han  ihnuhan  teyahinda  kin. 

28  Nitawasi  taku  yakiduhe  cin- 

lian,  Ekta  hda  qa  ake  kuwa  wo, 
heyakecinhan  cicu  kta,  ihnuhan 
eyakiye  cinhan. 

29  Nitakoda  takudan  ikopesni- 
yan  nikiyedan  ti  kinhan  takudan 
sica  ecakicon  sni  wo. 

30  Wicasta  taku  sica  ecanicon 
sni  kinhan  ihnuhan  kici  ayakini- 
ca  kin. 

31  Wicasta  wakisa  kin  icekin 
sni  wo,  qa  ohan  tawa  kin  wanji- 
dan  kahnige  sni  wo. 

32  Jehowa  tona  pemniyan  o- 
hanyanpi  kin  wahte  wicada  sni, 
tuka  wic&sta  ecetupi  kin  om  wo- 
hdaka. 

33  Jehowa  wicasta  sica  ti  kin 
yasica,  tuka  wicasta  owotanna 
ounye  cin  hee  yawaste. 

34  Wraoncapi  en  Jehowa  wraon- 
ca,  esta  onsiicidapi  kin  wowaste 
wicaqu  ece. 

35  Tona  ksapapi  kin  hena  wo- 
witan  ohiyapi  kta,  tuka  tona  wi- 
tkotkopike  cin  hena  wowistece 
en  ihduwankantupi. 

WTCOWOYAKE  4. 

1  Hoksiyopa  niyate  wahokonni- 
ciyapi  kin  nahonpo,  qa  wowiyu- 
kcan  sdonyapi  kin  cantotpanipo. 

2  W’oonspe  waste  cicu  pi  ce, 
mitoope  kin  ihnuhan  ehpeyayapi 
kin. 

3  Ate  cincamayan  nahanhin 
mawankadan,  qa  misnana  ina 
icahda  waun  qehan ; 

4  Onspemakiya,  qa  hemakiya ; 
Mioie  kin  nicante  kin  yuhe  ktq, 
woahope  mitawa  kin  yuha  wo, 
liecen  yani  kta  ce. 

5  Woksape  kin  opeton  avo  ; 
Avokcan  kin  opeton  wo  ;  akikton- 
je  sni  wo,  qa  mii  kin  etanhan 
mioie  kin  nakicipe  sni  wo. 

6  Ehpeye  sni  wo,  hecen  awan- 
niyake  kta ;  waste  daka  wo,  he¬ 
cen  nipatan  kta. 

7  Wicoksape  kin  he  iyotan  ; 
Avicoksape  kin  he  opeton  wo, 
qa  taku  mnayaye  cin  owasin  on 
wowiyukcan  kin  opeton  wo. 

8  He  iyotan  yada  kinhan  yu- 
wankan  inicu  kta,  kaskita  duze 
cinhan  hehan  niyuAvitan  kta. 

9  He  nipa  kin  ihduksan  wowi- 
ciyokipi  ymvitaye  kta ;  wate- 
sdake  okitanin  nicu  kta. 

10  Cins,  anagoptan  wo,  qa  mi¬ 
oie  kin  icu  wo,  hecen  omaka  wi- 
coni  nitawa  kin  niciyuotapi  kta. 

11  Wricoksape  canku  kin  ocici- 
yaka,  canku  owotanna  kin  ohna 
omaniciciya. 

12  Ohna  mayani  kinhan  oihe 
yaye  cin  aotinsyapi  kte  sni,  qa 
yainanka  esta  nihicahe  kte  sni. 

13  Woonspe  kaskita  yuza  avo  ; 
ihnuhan  adustan  kin,  aAvanyaka 
avo  heon  yani  kta  ece. 

14  Wicasta  ohan  sica  tacanku- 
pi  kin  ihnuhan  ohna  idade  cin, 
qa  wicasta  pernni  kin  tacanku 
kin  ohna  mavani  kte  sni. 

15  He  elipeya  wro,  ihnuhan  o- 
hna  de  cinhan,  he  etanhan  ihdu- 
homni  qa  tokan  iyaya  wo. 

16  Taku  sica  econpi  sni  kinhan 
istimapi  sni  ce  :  Tuwedan  wan- 
kaheyapi  sni  kinhan  wicohba 
kin  wicakipi  ece. 

17  Wlcohan  sica  aguyapi  kin 
he  yutapi ;  boticapi  minisa  kin 
he  yatkanpi  ece. 

18  Tuka  wicasta  owotanna  can¬ 
ku  tawapi  kin  he  iyoyanpa  iyega 
ohinniyan  sam  wiyatpa  aya  ecen 
anpetu  wiyotanhan  he  iyececa. 

19  Wicasta  sica  tacankupi  kin 
he  aotpaza  ;  taku  en  hicahanpi 
kte  cin  he  sdotkiyapi  sni. 

20  Micinksi,  mioie  kin  aAyacin 
wo,  taku  eciciye  cin  anoh  kiciya 
wo. 

21  Ihnuhan  he  niista  kin  icun- 
orn  iyeyakiye  cin,  nicante  kin 
cokaya  yuha  wo. 


WICOWOYAKE  5. 


22  Tona  he  iyeyapi  kin  he  wico- 
ni  tawapi  ee,  qa  celipi  kin  oco- 
wasin  okizi  wicaya  ce. 

23  Taku  duhe  cin  owasin  isan- 
pa  nicante  kin  awanhdaka  wo, 
hetanhan  wiconi  owahinanpe 
kin  hee  ce. 

24  Wicopemni  nii  kin  etanhan 
yutokan  wo,  qa  wicastapi  sni 
niiha  etanhan  hdutehan  wo. 

25  Niista  kin  nitokam  owotan- 
na  etonwan  kte,  niistojuha  kin 
nitokapa  ecetuya  tonwanhanpi 
kte. 

26  Nisiha  oye  kin  awacin  wo  ; 
hecen  canku  yaye  cin  owasin 
tanyan  yahdustan  kta. 

27  Nietapa  nicatka  ihnuhan 
unmanna  eciyatanhan  nihduho- 
mni  kin,  taku  sice  cin  etanhan 
nisiha  kin  ehdaku  wo. 

WICOWOYAKE  5. 

1  Micinksi,mitoksape  kin  awa¬ 
cin  wo,  wookahnige  mitawa  kin 
anoft  kiciya  wo  ; 

2  Hecen  wowajupike  duhe  kta, 
qa  nisiha  kin  wosdonye  patan 
kta. 

3  Witkowin  iha  kin  etanhan 
tuhmaga  canhanpi  kaduza,  qa 
caka  kin  wihdi  isanpa  sduta. 

4  Tuka  hetanhan  taku  icage 
cin  peji  hota  iyecen  pa,  isan  pe- 
sto  kin  iyecen  pe  hinca. 

5  Siha  kin  apamahdedan  wi- 
conte  oiyahdeya,  oye  kin  wa- 
kansica  ti  kin  iyohiya. 

6  Wiconi  canku  kin  nasna  nici- 
ye  kta  e  oye  kin  kpaksiksan,  he¬ 
cen  idukcan  kte  sni. 

7  Hoksiyopa  detanhan  anama- 
goptanpo,  qa  wicoie  mii  kin 
etanhan  inape  cin  ihnuhan  ehpe- 
yayapi  kin. 

8  Witkowin  kin  etanhan  canku 
kin  hdutehan  wo,  qa  tatiyopa 
kin  ihnuhan  kiyadan  de  cin. 


9  Okini  nitowa^ake  tokan  wi- 
cayaqu  kta,  qa  omaka  nitawa 
kin  wicasta  waonsidapi  sni  yu- 
hapi  kta. 

10  Okini  toka  woyuha  nitawa 
kin  on  imnapi  kta,  qa  taku  on 
htayani  kin  witkowin  ti  kin  ohna 
yanke  kta ; 

11  Okini  oniwihanketa  woyute 
nitawa  nicehpi  ko  sotapi  kinhan 
sicahowade  kta ; 

12  Qa,  Hehehe,  tokeca  woon- 
spe  sice  wadaka,  qa  waho- 
konmakiyapi  kin  ihawakta  sni 
he. 

13  Tona  waonspemakiyapi  kin 
nawicawahon  sni,  qa  wahokon- 
makiyapi  ho  kin  anawagoptan 
sni  ece. 

14  Wicota  qa  omniciye  eokaya 
taku  sica  owasin  en  ye  miciye 
kta  tuka,  ehe  kta. 

15  Minihdoka  nitawa  kin  etan¬ 
han  hdatkan  wo,  qa  wakpadan 
mini  owe  nitawa  etanhan  ka- 
duze  cin  nakun  etanhan. 

16  Hecen  wakoniya  nitawa  kin 
tankaya  kaduze  kta ;  otonwe 
canku  kin  ohna  mini  wakpadan 
kaduze  kta ; 

17  Hena  nisnana  nitawa  kte, 
tokan  tuwedan  tawa  kte  sni. 

18  Hecen  wakoniya  nitawa  kin 
yawastepi  kta,  qa  honiksidan 
qehan  winoliinca  duze  ciqon  he 
ninduskin  kte ; 

19  Tawiyedan  waste  dakapi,  qa 
tatokadan  wiciyokipi  iyecece 
kta,  azinpi  kin  imna  niciye  kte, 
anpetu  owasin,  qa  waste  yaki- 
dake  cin  ohinniyan  wanipi  nun- 
we. 

20  Tokeca  micinksi  winoBinea 
tokeca  wanipi  kta,  qa  witkowin 
maku  kin  adoksohan  duze  kta 
he  ? 

21  Jehowa  wicasta  canku  kin 
owasin  wanyake  ca  token  ohan- 
yanpi  kin  wicakicitkeuta. 

22  lye  ecinsniyan  ohanye  ein 
he  wicasta  sice  cin  kihdege  kta, 
qa  iye  wahtani  ikan  kin  on 
hraunkapi  kte  ; 

23  Witkoya  ohanye  cin  ota 
onuni  kta,  qa  onspekiyapi  sni 
on  te  kta. 

WICOWOYAKE  6. 

1  Micinksi,  nitakoda  wanji  ta- 
ku  yecicajuju  kta  kehe  cinhan, 
qa  on  wicasta  tokeca  nape  duza 
hecinhan ; 

2  Nii  kin  etanhan  nioie  kin  he 
iyanicaskapi ;  nii  kin  on  taku 
ehe  cin  he  niyuzapi  ce. 

3  Heon  micinksi  hecen  econ 
wo,  qa  ihduska  wo,  nitakoda 
nape  kin  iyahpade  cinhan  hun- 
ktiya,  ihduhukuya  qa  nitakoda 
iyopastaka  wo. 

4  Niista  kin  en  wicahba  kin  qu 
sni  wo,  qa  niistojuha  kin  on  istin- 
be  sni  wo. 

5  Zitkadan  tuwe  hmunke  kta 
nape  kin  etanhan  ihduska,  qa 
tatokadan  wicanape  kin  etanhan 
ihduske  cin  he  iyecen  ihduska 
wo. 

6  Kuja  nanke  cin  tajuska  kin 
ekta  ya  wo,  yaksape  kta  e  ohan- 
yanpi  kin  wanyaka  wo. 

7  He  itancan  nica,  akicita  ni- 
ca,  qa  wicasta  yatapi  nica  ; 

8  Tuka  mdoketu  eca  taku  yu- 
tapi  kihnaka,  qa  woksapi  eca 
woyute  tawa  mnayan  ece. 

9  Tohantu  kinhan  makan  inon- 
ke  kta?  kuja,  nistinbe  cin  etan¬ 
han  tohantu  yekta  kta  he  ? 

10  Nihba  onge  qa  nistinbe  onge, 
qa  makan  inonke  kta  e  nape 
paksijapi  onge  ; 

11  Hecen  wowahpanice  kin 
wicasta  icimani  wan  he  iyecen 
en  niu  kta,  qa  wicasta  wipe 
hduha  en  nihi  kin  he  iyecen  ta¬ 
ku  owasin  inicakije  kta. 

12  Wicasta  sica  wicastapi  sni 
i  pemni  hduha  mani ; 

13  Ista  kin  on  wiyuta,  qa  iye 
siha  okiya,  qa  iye  napsukaza  on 
waonspekiya  ece ; 

14  Wacansinyapi  kin  cante 
mahen  ohinniyan  taku  sica  ka- 
ga,  okicize  kin  he  kada  ehpeya. 

15  He  etanhan  ihnuhanna  ihdu- 
takuni  kte  sni,  oliankoya  yuku- 
kapi  kta,  qa  wokicizi  wanice 
kta. 

16  Taku  sakpe  Jehowa  sice 
daka,  qa  sakowin  nagi  kin  wa- 
htedasni. 

17  Wicista  wankantu}m,  qa  wi- 
caceji  itonpi  sni,  qa  wicanape 
tona  taku  sica  econpi  sni  wewi- 
cayapi ; 

18  Wicacante  wicohan  sica  e- 
wacin,  wicasiha  taku  sica  econ¬ 
pi  kta  e  inahniyan  inyankapi ; 

19  Wayaatanin  ecinsniyan  woi- 
tonsni  ipoliya,  qa  tuwe  hunka- 
wanjin  kiciyapi  iyakitedan  ki- 
cikigepi  oju  kin  he  nakun. 

20  Gins,  niyate  wahokonniciye 
cin  tanyan  yuha  wo,  qa  nihun 
toope  kin  ehpeye  sni  wo. 

21  Hena  ohinniyan  nicante  kin 
en  palita  wo,  qa  nitahu  kin  en 
iyakaska  wto. 

22  Hecen  mayani  eca  yus  ani- 
ye  kta  ece,  nistima  eca  awan- 
niyake  kta,  qa  tohan  yekta  eca 
oniciye  kta  ece. 

23  Woahope  kin  he  petijanjan 
qa  wicoope  kin  he  iyoyanpa,  qa 
iyopewicayapi  woonspe  kin  he 
wiconi  canku  kin  ee. 

24  He  winohinca  sica  etanhan 
awannihdake  kta,  winohinca 
oyate  tokeca  ceji  skuya  etan¬ 
han. 

25  He  owanyag  waste  esta  ni¬ 
cante  kin  ekta  kon  sni  wo  ;  qa 
istojuha  kin  on  ihnuhan  inicu 
kin. 

26  Witkowin  kin  wicasta  wan 


WICOWOYAKE  7. 


aguyfipi  ciqadan  ekta  aye  kta, 
qa  wawicihahapi  econsa  kin 
wicanagi  tehika  apasi  kta. 

27  Wicasta  wan  peta  ikpihnake 
cinhan  tawokoyake  kin  huhna- 
ge  kte  sni  he  ? 

28  Tuwe  petaga  araani  kinhan 
siha  kin  gu  kte  sni  he  ? 

29  He  iyecen  tuwe  wicasta  to- 
keca  tawicu  kici  iwanke  cinhan  ; 
tuwe  kasta  he  yutan  kinhan  ta¬ 
ku  sica  iyahdeya. 

30  Tuwe  wotektehda  on  wo- 
yute  manun  qa  wipiiciya  esta 
nina  sicedakapi  sni ; 

31  Tuka  iyeyapi  kinhan  sako- 
win  akihde  wicakicu  kta  ;  ti  kin 
ohna  taku  yuke  cin  owasin  esta 
wicaqu  kta. 

32  Tuka  tuwe  wawicihahapi 
winohinca  wan  kici  econ  kin  he 
cante  wanica,  tnwe  hecon  kin¬ 
han  nagi  kin  ihang  kiya. 

33  He  apapi  kta,  qa  istenyapi 
kta,qa  wowistece  kin  he  kajujupi 
kte  sni. 

34  Wowinawizi  he  wicasta  to- 
canteptanye  kin  ee,  tohan  to- 
kicon  kinhan  wawitonpe  kte 
sni. 

35  Wokajuju  tanka  esta  ihakta 
kte  sni,  taku  ota  yaqu  esta  iyo- 
kipi  kte  sni. 

WICOWOYAKE  7. 

1  Micinksi,  mioie  kinyuhawo, 
qa  mitawoahope  kin  niye  enici- 
hnaka  wo. 

2  Mitawoahope  niista  su  kin 
iyecen  yuha  wo,  qa  mitoope  kin, 
hecen  yani  kta  ; 

3  Hena  ninapsukaza  en  apahta 
wo,  qa  nicante  ojuha  kin  akan 
owa  wo. 

4  Wicoksape  kin,  Nis  tanke 
ciya  eciya  wo,  qa  wookahnige, 
Mitakuye  caje  yata  wo. 

5  Hecen  witkowin  kin  etanhan 


nipatan  kta,  wihomniwin  i  sku- 
ya  kin  etanhan. 

6  Wati  owanyeye  kin  hetanhan 
can  ipuskica  ohna  aowakasin 
qehan  ; 

7  Wacintonpi  sni  wicehna  e Wa¬ 
tonwan,  cincapi  ehna  koskadan 
cante  nica  iyewaya ; 

8  Witkowin  oise  tawa  kin  iki- 
yedan  mani,  canku  wan  ti  kin 
iyahde  kin  he  ohna  ya  ; 

9  Anpetu  owihanketa  litayetu, 
hanyetu  otpaza  he  ehan  ; 

10  Unkan  inyun  winohinca  kin 
he  itkokipa,  witkowin  wan  iye¬ 
cen  ihduze  ca  cante  kin  naki- 
hbe. 

11  Owanji  yanke  sni  qa  wica- 
kihna,  siha  kin  tipi  tawa  ohna 
yakonpi  sni. 

12  Tuktekten  tiyopa  ekta,  tu- 
ktekten  canku  kin  ohna,  qa  oise 
owasin  ikiyedan  wicahmonka. 

13  He  yuze  ca  i  iputake  ca  wa- 
ditagya  heciya, 

14  Wopida  wosnapi  mduha, 
nakaha  hanmdepi  wahdustan  : 

15  Heon  itkocicipe  kta  e  tan- 
kan  wahinawape  ;  niite  kin  wan- 
ciyake  kte  hinca  qa  wanna  iye- 
ciye. 

16  Ohewahde  kin  sina  owins 
waya  ;  Egupton  wipatapi  on 
apahdan  waton  ; 

17  Mitowinja  kin  mura,  cansin 
qa  canhasa  okahtan  waya. 

18  I  to  unhde  ca  iyokipi  kiciya 
imnaunkiciye  kte :  Hanyetu 
osan  wastekicidaya  unkiciyu- 
skin  kte  ; 

19  Wicasta  kin  tin  yanke  sni, 
tehan  icimani  iyaya ; 

20  Mazaska  ojutonpi  nape  ohna 
icu,  wi  mibe  kin  anpetu  kin  he  > 
en  hdi  kta  ce. 

21  Wicoie  skuya  ota  on  he  ya- 
homni,  iha  skuya  on  yaptanye 
ya. 

22  Unkan  ihnuhanna  ihakamya 

mani,  tatanka  wan  tutken  patapi 
kta  ekta  ye  cin  he  iyecen,  qa 
tahinca  hmunkapi  kin  en  inyan- 
ke  cin  he  iyecen. 

23  Ecen  wanhinkpe  wan  pi 
kin  ipahdan  iheyapi ;  zitkadan 
wan  hmnnkapi  en  kinyan  iyo- 
pta,  qa  on  te  kta  sdotkiye  sni  he 
iyecen. 

24  Heon  micinca  anamagoptan- 
po,  qa  wicoie  mii  kin  ie  cin  awa- 
cinpo. 

25  Ihnuhan  nicante  kin  wino- 
hinca  kin  he  oye  kin  en  nihdu- 
homni  kinhan,  tacanku  kin  ohna 
onuniye  sni  wo. 

26  Wicota  capapi  makata  ehpe- 
wicaya,  wicakte  kin  hena  owa¬ 
sin  wasakapi. 

27  Ti  kin  he  Hades  canku  iya- 
hde  kin  hee,  wiconte  temahen- 
tuya  ohna  iyaye  wicaya. 

WICOWOYAKE  8. 

1  Awieakehan  woksape  kin  wa- 
ieyanpaha,  qa  wookahnige  kin 
hoyeya  ece. 

2  Paha  hinca  akan  najin,  can¬ 
ku  icipawega  ohna. 

3  Tiyopa  icahda,  otonwe  tiyopa 
en,  tukten  tiyopa  ohna  hiyupi 
ekta  wicakipan. 

4  Ihopo,  wicasta  cicipanpi  qa 
Adam  cinca  kin  hoyeciciyapi  ce. 

5  Tona  wacinnitonpi  sni  kin 
Avowayupike  onspeiciciyapo,  qa 
Avinitkotkopika  cante  kiksapa- 
po. 

6  Anagoptanpo,  qa  iha  wahdu- 
kawa  ca  taku  owotanna  epe  kta. 

7  Micaka  kin  wowicake  eye 
kta,  qa  wowicasta  sni  miiha  kin 
Avahte  da  sni. 

8  Mii  kin  etanhan  wicoie  kin 
owasin  ecetupi,  hena  en  taku- 
dan  skope  sni  qa  pemni  sni. 

9  Wicasta  wiyukean  kin  hena 
owasin  mdeza  e  iyeya,  tuwe  wo- 

sdonye  akite  cinhan  hena  owo¬ 
tanna  e  iyeye  kta. 

10  Mazaska  hee  sni,  tuka  wa- 
onspeciciyapi  kin  he  icupo,  qa 
mazaskazi  hinca  hee  sni  tuka 
wosdonye  kin  he  kahnigapo. 

11  Woksape  kin  he  inyan  tehi- 
hika  kin  sam  iyeya  tehika,  qa  ta¬ 
ku  kasta  iyoAvicakipi  owasin  he 
iyowaja  sni. 

12  Woksape  he  miye,  qa  iyo- 
tan  wamdupika  ;  taku  wayupika’ 
sdonyapi  kin  hena  owasin  iye- 
Avaya  ce. 

13  Tona  Jehowa  kokipapi  kin 
hena  wicohan  sica  sicedakapi ; 
wahanicidapi,  watanka  icidapi, 
sicaya  opiiciyapi,  qa  wicai  pe¬ 
mni  kin  hena  sice  wadaka. 

14  Wahokomvicakiyapi  wieo- 
ni  ko  hena  mitav/a,  wokcan  kin 
he  miye,  AVOAvasake  he  mitawa. 

15  Miye  eciyatanhan  wicasta 
yatapi  waAvidakapi,  qa  itancanpi 
taku  owotanna  wakiconzapi  ece. 

16  Miye  eciyatanhan  itancanpi 
oyate  yuhapi,  qa  tona  maka 
akan  wayacopi  itancanyan  unpi, 

17  Tona  waste  madapi  kin  he¬ 
na  Avaste  Avadaka,  qa  tona  han- 
lianna  hin  amakitapi  kinhan  iye- 
mayanpi  kta. 

18  Woyuha  ota  qa  woAvitan 
miciyukan,  woicihde  suta  qa 
wokiconze. 

19  Mazaskazi  ecedan  hin  esta 
mitawaskuyeca  kin  he  iyotan, 
qa  mazaska  kahnigapi  esta  taku 
icahwaye  cin  hee  iyotan  AA'aste. 

20  WicooAvotanna  canku  ohna 
mani  wicawaya,  wokiconze  oye 
kin  cokaya  ohna. 

21  Hecen  tona  waste  madapi 
kin  hena  taku  hohosni  fcawayapi 
kta,  qa  wopiye  tawapi  ojudan 
wicawakiye  kta. 

22  Jehowa  tohan  tokaheya  ma- 
yuhe  ciqon,  takudan  icahye  sni 
he  itokam  kici  waun. 

23  Otokahe  wanin  ehantanhan 
sdamayanpi,  otokahe  ekta  maka 
kin  itokam. 

24  Osbe  wanica  hehan  maton- 
pi,  wakoniya  mini  ojudan  itokam 
icahmayanpi ; 

25  He  imnija  kin  sutaya  ehde- 
pi  sni,  qa  paha  kin  itokam  icah- 
mayappi ; 

26  Maga  qa  tinta  qa  maka  mdu 
paha  kin  kage  sni  itokam; 

27  Mahpiya  ehnake  cehan  en 
waun ;  osbe  akan  wohmihbe 
ehde  he  ehan. 

28  Wankantanhan  mahpiya  so- 
ka  otke  ya ;  osbe  kin  etanhan 
wakoniya  yustan  he  ehan  ; 

29  Miniwanca  kin  toope  qu,  qa 
mini  kin  huta  kin  sanpa  ye  kte 
sni  konze  •cehan,  maka  kin  sicu 
kin  yasuta  qehan  ; 

30  He  ehan  ikiyedan  manka, 
kici  icahmayanpi,  anpetu  oto- 
iyohi  toiyokipi  kin  he  miye,  qa 
ohinniyan  itokam  wimduskin, 

31  Wicasta  cincapi  om  imdu- 
skin,  qa  maka  ounyanpi  kin  he 
iyomakipi. 

32  He  etanhan  dehan  micinca 
anamagoptanpo.  Tona  mitacan- 
ku  opapi  kinhan  hena  pidaiciyapi. 

33  Woonspe  kin  nahonpo,  qa 
ihduksapapo,  ihnuhan  he  ehpe- 
yayapi  kin. 

34  Wicasta  tuwe  anamagoptan 
anpetu  owasin  mitatiyopa  awan- 
yake  ca  tiyopa  icahda  najin  kin 
lie  wopida. 

35  Tuwe  iyemaye  cin  he  wi- 
coni  iyeya,  qa  Jehowa  en  wo- 
iyokipi  aihdutan. 

36  Tuwe  miye  en  wahtani  kin 
he  nagi  kin  kiunniyan,  tona  sice 
madapike  cin  hena  wiconte  wa¬ 
ste  dakapi  ece. 

WICOWOYAKE  9. 

1  Woksape  tipi  tawa  wanna 


kage  ca  inyan  sakowin  oahe  kin 
hdakan  : 

2  Tado  wanna  kpata,  minisa 
kin  icicahi,  qa  wahna  wotapi 
kin  ekihde. 

3  Wikoska  tawa  kin  ye  wicasi, 
wicoie  wakan  otonwe  ohna  he 
ipa  kin  akan  pan  yanka. 

4  Tuwe  wacintonsni  deci  u 
wo,  cante  nicapi  kin  hewicakiya, 

5  Kuwapo,  aguyapi  mitawa  e- 
tanhan  yutapo,  qa  minisa  wiye- 
ya  ewehde  kin  etanhan  yatkanpo. 

6  Wicowitkotko  kin  ehpeyapo, 
hecen  yanipi  kta ;  qa  wokcan 
canku  kin  ohna  manipo. 

7  Tuwe  waonca  wahokonkiye 
cin  lie  wowistece  iyahdeiciya, 
qa  tuwe  wicasta  sica  iyopeye 
cin  he  ihdusape  kta. 

8  Wicasta  waonca  ihnuhan 
iyopeyaye  cin,  sice  nidake  kta 
naceca ;  tuka  wicasta  ksapa  he 
iyopeya  wo,  hecen  waste  ni- 
dake  kta. 

9  WTicasta  ksape  cin  waonspe- 
kiya  wo,  hecen  sanpa  ksape  kta ; 
wicasta  owotanna  wosdonye  qu 
wo,  he  icu  kta.. 

10  Woksape  otokaheya  kin  he 
Jehowa  kokipapi  kin  ee,  qa  ta- 
ku  wakan  sdonyapi  kin  wokcan 
itancan  kin  hee. 

11  Miye  on  anpetu  nitawa  ni- 
ciyuotapi  kta ;  nakun  wiconi 
omaka  yuhe  ciciye  kta. 

12  Yaksape  cinhan  nitoksape 
taku  aicage  cin  he  nitawa  kta, 
qa  waonyace  cinhan  nisnana  si- 
tkihda  niciye  kta. 

13  Winohirica  witkotkoka  kin 
he  iwakan,  wacintonsni  qa  taku- 
dan  sdonye  sni. 

14  lye  ti  tiyopa  kin  icahda  iyo- 
tanka,  otonwe  pajodan  ohna  can- 
akanyotankapi  akan. 

15  Ahiyayapi  kin  wicakipan, 
canku  katinyan  omanipi  kin  he¬ 
na  ; 

16  Tuwe  wacinton  £ni  kinhan, 
kuwa  wo,  eciya,  qa  tona  cante 
nicapi  hewicakiya, 

17  Mini  manonpi  kin  he  skuya 
ce,  qa  aguyapi  nahmana  yutapi 
kin  he  wiciyokipi  ce,  eya. 

18  Tuka  hen  wicanagi  yakon- 
pi,  tona  wicakico  Hades  osmaka 
kin  ohinhpayapi  wicasta  kin 
sdonye  sni. 

WICOWOYAKE  10. 

1  Wicoie  wakan  Salomon  ta- 
W7a.  Hoksiyopa  ksapa  eca  atku- 
ku  iyuskin  kiya  ece ;  tuka  ho¬ 
ksiyopa  witkotkoke  cin  he  hunku 
kin  iyokisinya. 

2  Wicohan  sica  on  mazaska 
mnayanpi  kin  owicakiyapi  sni ; 
tuka  wicoowotanna  wiconte  e- 
tanhan  waehdaku. 

3  Jehowa  wicasta  owotanna 
nagi  kin  akihan  ye  kte  sni,  tuka 
wicasta  sica  taku  cinpi  ehpe- 
wicakiciya  ece. 

4  Tuwe  nape  kuje  cinhan  ihdu- 
wahpanica,  tuka  wicanape  mini- 
heca  kin  he  wijinwicaya  ece. 

5  Tuwe  mdoketu  eca  wamna- 
yan  ece  kin  he  hoksiyopa  wayu- 
pika,  tuka  tuwe  wamnayanpi 
icunhan  istinbe  cin  he  hoksiyo¬ 
pa  wawistenya  ece. 

6  Wicasta  owotanna  pa  kin 
yawastepi,  tuka  wowistece  wi¬ 
casta  sica  i  kin  aohdute  ye  kta. 

7  Wicasta  owotanna  kiksuyapi 
kin  yawastepi  kta,  tuka  wicasta 
sica  caje  kin  kuke  kta. 

8  Tuwe  cante  ksape  cin  he 
wahokonkiyapi  icu  kta,  tuka  tu¬ 
we  ill  a  witkotkoke  cin  he  wan- 
kahe  kta. 

9  Tuwe  wohnaye  wanin  mani 
kinhan  okope  codan  mani  kta  ; 
tuka  tuwe  canku  kin  hdupemni 
kin  he  sdonyapi  kta. 

10  Tuwe  ista  kin  on  wiyute 

cin  he  woiyokisice  icahya,  qa 
tuwe  iha  witkotkoke  cin  he  lii- 
cahe  kta. 

1 1  Wicasta  owotanna  i  kin  wi- 
coni  minihdoka  kin  hee,  tuka 
wicowohitike  kin  wicasta  sica 
ipi  kin  akalipe  kta. 

12  Wosicedake  kin  wicakigepi 
kaga,  tuka  wowastedake  kin  he 
woahtani  owasin  akahpa. 

13  Wicasta  wiyukcan  iha  kin 
ohna  woksape  iyeyapi  kta,  tuka 
wicasta  cante  nice  cin  nite  ekta 
cansakadan  kta. 

14  Wicasta  ksape  cin  hena 
woksape  nakihmanpi,  tuka  tuwe 
witkotkoka  i  kin  ecadan  inihan 
kta. 

15  W’icasta  wawokihika  towi- 
jice  kin  conkaske  suth  kin  hda- 
wa,  tuka  wowalipanice  wicasta 
onsika  yusinye  w'icaya. 

16  Wicasta  owotanna  kin  wi- 
coni  iyuwin  yapi,  tuka  wicasta 
sica  woahtani  icahyapi  ece. 

17  Tuwe  woonspe  hduhe  cin 
he  canku  wiconi  iyahde  kin  he 
opa ;  tuka  tuwe  wahokonkiyapi 
awakicin  sni  kinhan  nuni. 

18  Tuwe  iha  itonpi  sni  on  wo- 
canniye  anakilibe,  ca  tuwe  wo¬ 
wistece  yaotanin  kin  is  eya  wi¬ 
tkotkoka. 

19  Tuwe  wicoie  ota  ie  cin  wa- 
htani,  tuka  tuwe  iha  nina  hduhe 
cin  he  ksapa. 

20  Wicasta  ohan  owotanna 
cante  kin  he  mazaska  kahniga- 
pi,  wicasta  sica  cante  kin  he 
taku  sni. 

21  Wicasta  owotanna  iha  kin 
wicasta  won  wicaya  ece,  tuka 
wicasta  witkotkopi  kin  cante 
nicapi  on  tapi  kta. 

22  Jehowa  toyawaste  kin  wa- 
wijinya  kin  hee,  qa  iyahna  woi- 
yokisica  opeye  sni. 

23  Taku  sica  econpi  kin  wica¬ 
sta  witkotko  imagaga  iciyapi, 

tuka  wicasta  wiyukcan  woksa- 
pe  opa. 

24  Wicasta  sica  taku  ikope  cin 
he  akipe  kta,  qa  wicasta  owo- 
tanna  taku  cin  kin  he  kicupi  kta. 

25  Tate  iyumni  ahiyaya  eca 
wicasta  sica  en  un  kte  sni ;  tuka 
wicasta  owotanna  oahe  kin  owi- 
hanke  wanica. 

26  Hastanhanka  toto  wicahi 
kiuniyan,  qa  sota  wicista  kin 
en  he  iyecen  wicasta  kuja  tona 
yesipi  kin  en. 

27  Jehowa  kokipapi  kin  he  an- 
petu  wicakiciyuota,  tuka  wica¬ 
sta  sica  omaka  tawapi  kin  wi- 
cakiciyuptecedanpi  kta. 

28  Wicasta  owotanna  wowiyu- 
skin  apepi,  tuka  wicasta  sica  ta¬ 
ku  apepi  awihnuni  kta. 

29  Jehowa  tacanku  kin  wicasta 
waste  wasag  wicaya  ece,  tuka 
wicasta  sica  yusinyewicaya. 

30  Wicasta  owotanna  ohinni- 
yan  yuhohopi  kte  sni,  tuka  wi¬ 
casta  sica  raaka  kin  ounyanpi 
kte  sni. 

31  Wicasta  owotanna  i  kin 
woksape  hinanpe  ya,  tuka  wope- 
rani  ceji  kin  baspapi  kta. 

32  Wicasta  owotanna  iha  kin 
taku  wiciyokipi  sdonya,  tuka 
wicasta  sica  ipi  kin  wicoskiske. 

WICOWOYAKE  11. 

1  Wohnayan  tke  utapi  kin  he 
Jehowa  wahtedasni,  tuka  tke 
utapi  ecetu  kin  he  Jehowa  toi- 
yokipi  ee. 

2  Tohan  wahanicidapi  hi  kin- 
kan  wowistece  he  nakun  u  ece, 
tuka  woksape  onsihanpi  kin  wi- 
c  ay  u  lean. 

3*  Wicasta  waste  towastepi  kin 
awicaye  kta,  qa  wicasta  sica 
topemnipi  kin  ihang  wicaye  kta. 

4  Wocanniye  anpetu  ehan  wo- 
yuha  takudan  okihi  sni,  tuka 
*  10 


wicoowotanna  wiconte  etanhan 
waehdaku. 

5  Wicasta  waste  toowotanna 
kin  canku  wicakiciyumdaye  kte, 
qa  wicasta  sica  tohan  sicapi  kin 
on  hicahanpi  kta. 

6  Wicasta  ecetupi  kin  toowo- 
tanpi  kin  wicakiyuska  ece,  tuka 
wicasta  wakonsa  tawohnayanpi 
kin  wicahmunka. 

7  Tohan  wicasta  sica  te  cin- 
lian  taku  cin  qon  awihnuni  kta, 
qa  taku  wicasta  ohan  sica  apepi 
atakuni  sni  ece. 

8  Wicasta  owotanna  woiyold- 
sice  etanhan  inapa,  qa  wicasta 
sica  wan  he  en  hiyu. 

9  Wicasta  wahnayan  iye  i  kin 
on  takodaku  ihangya,  tuka  wi¬ 
casta  owotanna  tosdonyepi  kin 
he  ewicahdaku. 

10  Wicasta  owotanna  tanyan 
unpi  kinhan  otonwe  kin  iyuskin, 
qa  wicasta  sica  awihnunipi  eca 
wiyuskinyan  dowanpi  ece. 

11  Wicasta  ecetupi  yawastepi 
kin  he  otonwe  kin  yawankan- 
tuya,  tuka  wicasta  sica  ipi'  kin 
he  yajuju. 

12  Tuwe  takodaku  wahtedasni 
kin  he  cante  nica,  tuka  wooka- 
hnige  wicasta  kin  inina  yanka. 

13  Waaiesa  kin  taku  nahmana 
oyakapi  kin  he  yaotanin,  tuka 
tona  woniya  wacinyepica  kin 
hena  wicoie  anahmanpi  ece. 

14  Tukten  wahokonkiyapi  wTa- 
nice  cin  hen  oyate  wankahe  kta, 
tuka  wiyukcanpi  ota  on  etanhan 
wicani. 

15  TuwTe  wicasta  tokeca  taku 
icazo  kicicajuju  kta  keye  einhan 
kiunni  kta,  tuka  tuwe  he  weei- 
cajuju  kta  eye  kapin  kin  he  wa¬ 
cinyepica. 

16  Winohinca  waSte  wowitan 
yuhe  kta,  qa  wicasta  wasaka  wo- 
yuha  patanpi  ece. 

17  Wicasta  wacantkiya  iye  na- 

gi  tanyan  ecakicon  ;  tuka  tuwe 
waonsida  sni  kin  he  iye  cehpi 
kin  kiunni. 

18  Wicasta  sica  wohnaye  wo- 
htani  econpi ;  tuka  tuwe  woo- 
wotanna  oju  kin  iyuwin  wicaka 
yuhe  kta. 

19  He  iyecen  wicoowotanna  on 
wicani,  qa  tuwe  wicolian  sica 
ope  cinhan  teiciya. 

20  Tona  cante  pemniyan  unpi 
kin  hena  Jehowa  wowalitedasni, 
tuka  tona  tacanku  ecetupi  kin 
hena  iyokipi  yapi. 

21  Wi  canape  tokan  nape  ekta 
yekiyapi  esta  wicasta  sica  sitki- 
hdayapi  kta;  tuka  wicasta  owo- 
tanna  cincupi  kin  he  inape  kta. 

22  Winohinca  owanyag  waste 
tuka  woksape  nice  cin  he  ma- 
zaska  oinna  kukuse  pasu  kin 
ohna  kin  he  iyececa. 

23  Wicasta  owotanna  taku  wa¬ 
ste  heceedan  cinpi,  tuka  wica¬ 
sta  sica  wocanniye  apepi. 

24  Wanji  wakadada  esta  sanpa 
mnayan,  qa  wanji  taku  owotan¬ 
na  isanpa  tehinda  esta  ihduwa- 
hpanica. 

25  Wicanagi  wayawaste  kin 
he-  cepe  kta,  qa  tuwe  waamni- 
mni  kinhan  amnimnipi  kta. 

26  Tuwe  wamnaheza  tehinda 
kin  he  oyate  kin  yasicapi  kta, 
tuka  tuwe  he  iyopeye  cinhan 
woyawaste  pa  akan  un  kta. 

27  Tuwe  wowaste  nina  akite 
cinhan  woiyokipi  iyeye  kta,  qa 
tuwe  taku  sica  ode  kinhan  he 
iyohi  kta. 

28  Tuwe  towijice  kin  wacinki- 
ye  cinhan  hicahe  kta,  tuka  wi¬ 
casta  owotanna  canwapa  iye¬ 
cen  tanyan  icagapi  kta. 

29  Tuwe  iye  ti  kin  iyokisinye 
cinhan  tateyanpa  ekicihnakapi 
kta,  qa  tona  witkotkokapi  kin  he¬ 
na,  tuwe  ksape  cin  wowidagwi- 
caye  kta. 

30  Wicasta  owotanna  taku 
icahye  cin  he  can  wiconi  kin  ee, 
qa  tuwe  wicanagi  ohiwicaye  cin 
he  wicasta  ksapa. 

31  Wicasta  .  owotanna  maka 
akan  iyuwin  yuhe  kta,  hecinhan 
wicasta  sica  qa  wahtanisa  isan¬ 
pa  hececapi  kta. 

WICOWOYAKE  12. 

1  Tuwe  wahokonkiyapi  waste 
dake  cinhan  wosdonye  waste 
daka  qa  tuwe  iyopekiyapi  kin 
sice  daka  he  witkotkoka. 

2  Jehowa  wicasta  waste  can- 
tekiya,  tuka  tuwe  taku  sica  awa- 
cin  kin  he  yaco  kta. 

3  Wicasta  wicolian  sica  eciya- 
tanhan  sutaya  he  kte  sni,  tuka 
wicasta  owotanna  hutkan  tawa- 
pi  kin  hohodan  kte  sni. 

'  4  Tuwe  hihnaku  istenkiye  cin 
he  huhu  owasin  kuke  kiya  iye¬ 
ceca,  tuka  winohinca  ksapa  wan 
hihnaku  vvatesdake  tawa  kin 
hee. 

5  Wicasta  owotanna  cante  oze- 
pi  kin  hena  ecetupi,  tuka  wica¬ 
sta  sica  wahokonkiyapi  kin  he 
wohnaye. 

6  Tona  sica  oiepi  on  wicawe 
hmunkapi,  tuka  wicasta  owotan¬ 
na  i  tawapi  ewicayakupi  kta. 

7  Wicasta  sica  kawankapi  qa 
en  unpi  sni,  tuka  wicasta  owo¬ 
tanna  tipi  kin  sutaya  he  kta. 

8  Wicasta  token  ksapa  he  iye¬ 
cen  yatanpi  kta,  qa  tuwe  cante 
pemni  kin  woihaktapi  sni  un  kta. 

9  Tuwe  ihaktapi  sni  esta  ooki- 
ye  wan  yuhe  cinhan  tuwe  ihdu- 
onihan  qa  aguyapi  codan  un  kin 
he  isanpa  tanyan  un  ece. 

10  Wicasta  owotanna  kin  ta- 
woteca  ni  un  kin  en  ewacin  ece, 
tuka  wicasta  sica  wawacinkta 
yuzapi  kin  he  wohitika. 

11  Tuwe  tamaga  kicanye  cin 

he  aguyapi  imnaiciye  kta,  tuka 
tuwe  takusnisni  kuwa  kin  he 
cante  wanica. 

12  Wicasta  sica  kin  sicapi  con- 
kaske  tawapi  cin  ece,  tuka  ton  a 
owotanna  hutkan  tawapi  kin  ta- 
ku  icahya. 

13  lha  itonpi  sni  kin  on  sicaya 
wicahmunkapi,  tuka  wicasta  o- 
wotanna  wokakije  etanhan  inan- 
pe  kta. 

14  Wicasta  i  waskuyeca  tawa 
kin  he  etanhan  taku  waste  on 
imnapi  kta,  qa  taku  iye  nape  ka- 
ge  cin  he  kicupi  kta. 

15  Wicasta  witkotko  canku 
tawa  kin  he  owotanna  kecin, 
tuka  tuwe  wahokonkiyapi  ana- 
goptan  kin  he  ksapa. 

16  Wicasta  witkotko  tocanni- 
ye  kin  ecadan  hdutanin,  tuka 
wicasta  wayupika  istenyapi  kin 
ahdahpa. 

17  Tuwe  wowicake  ie  cinhan 
taku  owotanna  yaotanin,  tuka 
wayaatanin  itonsni  kin  he  wo- 
hnaye. 

18  Wicasta  wan  isan  cawicape 
iyecen  ia,  tuka  tona  ksapa  cejipi 
kin  he  wookizi. 

19  Wowicake  iha  kin  he  ohin- 
niyan  suta  kta,  tuka  ceji  itonsni 
kin  he  askayedan. 

20  Tona  taku  sica  awacinpi 
cantepi  kin  ohna  wohnaye  yu- 
kan,  tuka  wookiye  wrahokonki- 
yapi  kin  hena  wowiyuskin. 

21  Wicasta  owotanna  takudan 
sica  iyahde  sni  unpi  kta,  tuka 
tona  sicapi  kin  hena  taku  sica 
ojupidan. 

22  Wicaiha  itonpisni  kin  Jeho- 
wa  wahtedasni,  tuka  tona  ecetu 
ohanyanpi  kin  hena  toiyokipi  kin 
ee. 

23  Wicasta  ksapa  wosdonye 
ahdahpa,  tuka  tona  witkotkoka 
cantepi  kin  wacintonpi  £ni  ie- 
yanpaha. 


24  Wicanape  miniheca  kin  he 
wawidake  kta,  tuka  wicasta  ku- 
je  cin  he  wowidake  yapi  kta. 

25  Woiyokisice  wicasta  cante 
rn alien  he  patusya,  tuka  wicoie 
waste  wan  he  iyu^kin  ya. 

26  Wicasta  owotanna  kin  ta- 
wasitku  kin  kapeya,  tuka  wica¬ 
sta  sica  tacankupi  kin  wicahna- 
yan. 

27  Wicasta  kuja  taku  ihni  kin 
he  pasnu  sni,  tuka  wicasta  mini¬ 
heca  woyuha  tawa  kin  he  tehika. 

28  Wicoowotanna  canku  kin 
ohna  wiconi,  qa  oye  canku  kin 
ohna  wiconte  wanica. 

WICOWOYAKE  13. 

1  Hoksidan  ksape  cin  he  atku- 
ku  wahokonldya  nahon,  tuka 
waoncesa  iyopekiyapi  esta  na¬ 
hon  sni. 

2  Wicasta  wan  i  kin  taku  icah- 
ye  cin  etanhan  taku  waste  yu- 
te  kta,  tuka  tona  pemniyan 
ohanye  cin  nagipi  kin  wicowohi- 
tike  yutapi  kta. 

3  Tuwe  i  kin  awanhdake  cin 
he  nagi  kin  kpatan,  tuka  tuwe 
iha  kin  hdugaga  woiyokisica  yu- 
he  kta. 

4  Wicasta  kuja  nagi  kin  taku 
cin  tuka  wanica  ;  tuka  tona  mi¬ 
niheca  nagipi  cepapi  kta. 

5  Wicasta  owotanna  wicoie 
wicake  sni  sice  daka,  tuka  wica¬ 
sta  sica  honwin  qa  isteee  kta. 

6  Wicoowotanna  tona  ecetupi 
kin  wicapatan,  qa  wicolian  sica 
kin  wahtanipisa  nawicahnaye 
kta. 

7  Wanji  ihdawijica  tuka  taku¬ 
dan  yuhe  sni,  qa  wanji  ihdawa- 
hpanica  esta  woyuha  ota  ton. 

8  Wicasta  wan  toni  kin  opeki- 
ton  kta  e  towijice  kin  iyopeki- 
ya,  tuka  wicasta  sica  iyopeyapi 
nahon  sni. 

9  Wicasta  owotanna  toiyoyan- 
pa  kin  wiyuskin  kiya,  tuka  wi¬ 
casta  sica  petijanjan  tawapi  kin 
bowicakisnipi  kta. 

10  Walianicidapi  kin  hecedan 
waakinicapi  kaga,  tuka  tuwe 
wahokonkiyapi  nation  kin  he 
ksapa. 

11  Wicahnayanpi  kin  eeiyatan- 
han  woyuha  kin  he  wanistina 
aye  kta,  tuka  tuwe  iye  nape  kin 
on  kamna  kin  he  hduota  kta. 

12  Woape  kin  yutehanpi  kin 
cante  kin  iyokisin  ya,  tuka  taku 
einpi  kin  iyohipi  kin  he  wiconi 
can  kin  he  iyececa. 

13  Tuwe  wicoie  kin  ihakta  sni 
kin  ihang  iciye  kta,  tuka  tuwe 
woahope  kin  ikope  cin  iyuwin 
yuhe  kta. 

14  Wicasta  ksapa  toope  kin  he 
wiconi  wakoniya  kin  heca,  on 
wiconte  wihmunke  yuiyokapi. 

15  Tawacin  waste  kin  wicoi- 
yokipi  icaliya,  tuka  tona  wahte- 
dasniyan  olianyanpi  kin  canku 
tawapi  kin  he  teliika. 

16  Wicasta  ksapa  otoiyohi  wo- 
sdonye  on  taku  econ,  tuka  tuwe 
wacintonsni  towitkotkoke  cin 
hduotanin. 

17  Wahosiya  sica  taku  sica 
ohinhpaya  ece,  tuka  wahosiya 
wicake  cin  he  wookizi. 

18  Tuwe  woonspe  ehpekiye 
cinhan  wowahpanica  wowistece 
iyahna  icicaga,  tuka  tuwe  iyope- 
kiyapi  awacin  kin  he  kinihanpi 
kta. 

19  Taku  einpi  kin  iyohipi  kin- 
han  wicanagi  kin  iyokipi,  tuka 
wicohan  sica  ayustanpi  kin  he 
wicasta  witkotkopi  wahtedapi 
sni. 

20  Tuwe  wicasta  ksapa  om 
mani  kinhan  ksape  kta,  tuka  tu¬ 
we  wicasta  witkotkoke  koda 
wicaye  cinhan  hee  ihang  yapi 
kta. 

21  Taku  sica  wahtanipisa  wi- 
capasi,  tuka  tona  owotanna  taku 
waste  wicalticupi  kta. 

22  Wahtanisa  woyuha  tawa  kin 
wicasta  owotanna  wicakicihna- 
kapi,  qa  wicasta  wraste  cinhintku 
cincapi  kin  woyuha  tawa  wi- 
cakiye  kta. 

23  Wicasta  wahpanica  maliki- 
canyanpi  on  woyute  ota  icaga, 
tuka  owotanna  olianyanpi  sni  on 
apa  awihnuni. 

24  Tuwe  w’icapsinte  tpatan  kin 
he  cinhintku  sice  kidaka,  tuka 
tuwe  he  waste  kidake  cin  he 
kohanna  iyopekiya. 

25  Wicasta  owotanna  nagi  kin 
imnahan  wota  ece,  tuka  wica¬ 
sta  sica  tezipi  kin  akihanpi  kta. 

WICOWOYAKE  14. 

1  Winoliinca  ksape  cin  otoiyo¬ 
hi  tipi  icicaga  ece  ;  tuka  witko¬ 
tkoke  cin  he  iye  nape  kin  on  ti 
kin  hdujuju. 

2  Tuwe  iye  toecetu  kin  omani 
kin  he  Jehowa  kokipa,  tuka  tu¬ 
we  canku  kin  hdupemni  kin  he 
ihakta  sni. 

3  Wicasta  witkotko  ipi  kin 
ohna  walianicidapi  sagye  yukan, 
tuka  tona  ksapapi  ihapi  kin  wi- 
cahduhapi. 

4  Tukten  tatanka  wanica  hen 
aguyapi  tipi  takudan  ohnaka  sni, 
qa  oicage  ota  kin  he  tatanka 
wasake  cin  he  eciyatanhan  u 
ce. 

5  Wayaatanin  wicake  cin  he 
itonsni  wanice  kta,  tuka  wayaa¬ 
tanin  ecinsniyan  kin  he  woiton- 
sni  ipohya. 

6  Waoncesa  woksape  akita 
esta  he  iyeye  sni,  tuka  tuwe  wo- 
okahnige  cin  he  wosdonye  wa- 
sakadan  iyeya. 

7  Wicasta  witkotkoka  itokapa- 
tanhan  ya  wo,  qa  nakun  tuwe 

woksape  iha  yuhe  sni  sdonyaye 
cinhan. 

8  Wicasta  wayupika  toksape 
kin  he  tacanku  kin  iyukcan,  tu- 
ka  wicasta  witkotko  towitkotko- 
pike  cin  he  wohnaye. 

9  Wicasta  witkotkopi  kin  woa- 
htani  ihahayapi,  tuka  tona  ece- 
tupi  kin  ehna  wacantkiyapi  yu- 
kan. 

10  Wicacante  nagi  kin  toiyoki- 
sice  cin  sdotkiya,  qa  towiyuskin 
en  tokan  icicahiye  sni. 

11  Wicasta  sica  tipi  kin  kawan- 
kapi  kta,  tuka  wicasta  ecetupi 
tawakeyapi  icage  kta. 

12  Canku  wanji  ecetu  seca  wi¬ 
casta  itokam,  tuka  he  iyohakam- 
ya  wiconte  iyahdeya. 

13  Nakun  tuktekten  ihahapi 
icunhan  cante  sicapi,  qa  wowi- 
yu-skin  kin  he  ihanke  kin  ekta 
woiyokisica. 

14  Tuwe  cante  namni  kin  iye 
tacanku  kin  on  imna  kta,  qa  wi¬ 
casta  waste  iye  cante  oze  on  ipi 
kta. 

15  Tuwe  wacintonsni  kin  wi- 
coie  owasin  wicada,  tuka  wica¬ 
sta  wayupika  caehde  kin  iwan- 
hdaka. 

16  Wicasta  ksapa  kokipe  ca  ta- 
ku  sica  etanhan  ihduhomni  ece, 
tuka  wicasta  witkotkoke  cin  iyo- 
pta  iyaye  ca  Waciniciya. 

17  Tuwe  wacinko  kinhan  wi- 
tkotkoya  ohanyan,  qa  tuwe  taku 
sica  cantiheye  cin  sice  dakapi 
kta. 

18  Tona  wacintonpi  sni  wo  wi¬ 
tkotko  kin  tawayapi,  tuka  wica¬ 
sta  ksapa  wosdonye  watesdag 
tonpi. 

19  Wicasta  sica  tona  wastepi 
wicitokam  patujapi,  qa  tona 
owotanna  tatiyopa  itokam. 

20  Kodawicaya  esta  wicasta 
walipanica  kin  sicedakapi,  tuka 
wicota  wijica  wan  taku  yapi. 


21  Tuwe  takodaku  ihakta  sni 
kin  wahtani,  tuka  tuwe  tona 
onsika  onsiwicakida  yawastepi 
kta. 

22  Tona  taku  sica  kagapi  kin 
hena  nunipi,  tuka  tona  taku  wa¬ 
ste  kagapi  wacantkiyapi  wo- 
waonsida  ahna  tawayapi. 

23  Taku  kicanyanpi  kin  owasin 
on  taku  mnayanpi  ece,  tuka  wi- 
caiha  iapi  kin  wicayuwahpanica 
heceedan. 

24  Wicasta  ksapa  woyuha  ta- 
wapi  kin  he  watesdag  tonpi,  tu¬ 
ka  tona  wacintonpi  sni  towitko- 
tkopike  cin  he  wowitkotko. 

25  Wayaatanin  wicake  cin  he 
wicanagi  ewicayaku,  tuka  wa¬ 
yaatanin  wahnaye  cin  woiton- 
sni  ipohya. 

26  Jehowa  kokipapi  kin  en  wo- 
wacinye  suta  yukan,  qa  tuwe 
hecon  cinca  kin  hena  wowinape 
yuhapi  kta. 

27  Jehowa  kokipapi  kin  he  wi- 
coni  minilidoka  kin  hee,  on  wi¬ 
conte  wihmunke  kin  etanhan 
ihduspapi. 

28  Oyate  ihduotapi  eca  wicasta 
yatapi  kin  wowitan  yuha  ece, 
tuka  oyate  kin  wanistina  aye 
cinhan  atakuni  kte  sni  e  ikopa. 

29  Tuwe  tehan  canteptanye 
sni  kin  he  wiyukcan  tanka,  qa 
tuwe  wacinko  kin  lie  towitko- 
tkoke  cin  hdutanin. 

30  Cante  zanika  celipi  nikiya 
kin  hee,  tuka  winawizipi  kin  he 
wicahu  kin  yukuka  kin  hee. 

31  Tuwe  wicasta  onsika  wan 
sanpa  yuwahpanice  cin  he  tuwe 
he  icaliye  cin  he  istenya,  tuka 
tuwe  he  ohoda  kin  he  wahpa- 
nicapi  kin  cante  wicakiya  ece. 

32  Wicasta  sice  cin  taku  sica 
en  napeyapi  kta,  tuka  wicasta 
owotanna  ta  esta  taku  wacinyan 
un. 

33  Woksape  kin  wicasta  wiyu- 

kean  cante  kin  ohna  iyozi,  qa 
wicasta  witkotko  cokaya  kin 
sdonyapi  kta. 

34  Wicoowofcanna  kin  he  oyate 
kin  wowitan  icahwicakiciye  cin 
ee,  tuka  woalitani  kin  he  oyate 
wowistece  kin  ee. 

35  Ookiye  ksapa  kin  wicasta 
yatapi  toiyokipi  kin  hee,  tuka 
tuwe  wowistece  kage  cin  he 
canniye  kta. 

WICOWOYAKE  15. 

1  Hbayedan  waayupte  cin  he 
wowacinko  anapta,  tuka  wicoie 
teliike  cin  he  wocanteptanyan 
kaga. 

2  Wicasta  ksapa  cejipi  kin  wo- 
sdonye  yawaste,  tuka  wicasta 
witkotko  ipi  kin  wowitkotko  e- 
napeya. 

3  Jehowa  ista  kin  owancaya 
wicasta  sica  wicasta  waste  ko 
owasin  iyohi  wicaya. 

4  Wicaceji  wawokizi  ye  cin  he 
can  wiconi  kin  iyececa,  tuka 
wicaceji  wayapemni  kin  wica- 
nagi  kin  he  yawega. 

5  Tuwe  witkotko  kin  he  atku- 
ku  wahokonkiye  cin  ihakta  sni, 
tuka  tuwe  iyopeyapi  iyowiniciye 
cin  he  ksapa. 

6  Wicasta  owotanna  ti  kin 
ohna  woyuha  tanka  yanka,  tuka 
wicasta  sica  taku  mnayanpi  kin 
en  woskiske  yukan. 

7  Tona  ksapa  ihapi  kin  wo- 
sdonye  kadadapi,  tuka  tona  wi¬ 
tkotko  cante  pi  kin  liecetu  sni. 

8  Wicasta  sica  wosnapi  kin  he 
Jehowa  wowahteda  sni,  qa  wi¬ 
casta  ecetupi  kin  cekiyapi  kin 
he  iyokipi. 

9  Wicasta  sica  tacanku  kin  he 
Jehowa  wahtedasni,  qa  tuwe 
woowotanna  ope  cin  he  waste 
daka. 

10  Tuwe  canku  elipeye  cin 

wahokonkiyapi  kin  iyokipi  sni, 
qa  tuwe  iyopekiyapi  sice  dake 
cin  he  te  kta. 

11  Jehowa  wicate  cinnagipikin 
qa  tan  can  atakunipi  sni  owasin 
wanyaka,  nakun  Adam  cinca 
cante  ozepi  kin  owasin. 

12  Waoncesa  wahokonkiyapi 
waste  dake  sni,  qa  wicasta  ksa- 
papi  kin  ekta  ye  kte  sni. 

13  Wicacante  wiyuskin  kin  he 
itohnake  waste  kaga,  tuka  cante 
wicasice  cin  on  wicoksape  kin 
kawanka. 

14  Wicacante  ksape  cin  wo- 
sdonye  akita,  tuka  witkotko  ipi 
kin  wowitkotkoke  woyute  yapi. 

15  Tona  iyokisica  anpetu  ta- 
wapi  owasin  sicapi,  tuka  cante 
waste  kin  wohanpi  en  ohinniyan 
opapi  kin  he  iyececa. 

16  Jehowa  wokokipe  yapi  taku 
cistina  yuhapi  esta  hee  waste, 
tuka  woyuha  tanka  wicoskiske 
iyahna  hee  waste  sni. 

17  WaPipe  tanka  heceedan  esta 
cante  wasteya  kiciyus  yutapi 
kin  hee  waste,  qa  tatanka  cepa 
esta  cante  sicaya  kiciyus  yutapi 
kin  hee  sica. 

18  Wicasta  wacinko  kicigepi 
kaga,  qa  tuwe  tehan  canteptan- 
ye  sni  woakinica  anapta  ece. 

19  Wicasta  kujapi  tacankupi 
kin  wapepeka  mahinatake  wan 
iyececa,  tuka  wicasta  owotanna 
tacanku  kin  he  yumdayapi, 

20  Hoksidan  ksape  cin  he  atku- 
ku  wiyuskin  kiya,  tuka  wicasta 
witkotkoke  cin  he  hunku  kin 
ihakta  sni. 

21  Tuwe  cante  nice  cin  he  wo¬ 
witkotkoke  cin  wiyuskinyan, 
tuka  wookaliniga  wicasta  ece- 
tuya  mani. 

22  Wiyukcanpi  wanice  cinhan 
cante  ozepi  kin  atakuni  sni  ece, 
tuka  wiyukcanpi  ota  on  yusuta- 
pi  kta. 


WICOWOYAKE  16. 


23  Wicasta  i  kin  tanyan  wa- 
ayupte  cin  on  iyuskin  kta,  qa 
wicoie  iyehantu  kin  he  waste 
hinca. 

24  Wiconi  canku  kin  wankan- 
tuya  wicasta  ksapa  opa,  hecen 
Hades  ihukuya  kin  yuiyogya. 

25  Jehowa  wahanicida  ti  kin 
yujuju,  tuka  wiwazica  ti  kin 
yusuta  ece. 

26  Cante  ozepi  siksica  kin  Je- 
howa  wahtedasni,  tuka  wicoie 
wakasotesni  kin  he  iyokipi. 

27  Tuwe  siksicaya  wakamna 
kin  he  iye  ti  kin  iyokisinya  ece, 
tuka  tuwe  taku  qupi  kin  sice  da- 
ke  cin  hee  ni  kta. 

28  Wicasta  owotanna  cantepi 
token  waayupte  kta  awacin,  tu¬ 
ka  tona  sica  ipi  kin  taku  sica 
enapeya  ece. 

29  Wicasta  sicapi  kin  Jehowa 
itehanyan  wicaun,  tuka  wicasta 
owotanna  cekiyapi  eca  nawica- 
hon  ece. 

30  Wicasta  iyoyanpa  kin  he 
wicacante  iyuskin,  qa  taku  wa¬ 
ste.  nahonpi  kin  wicahuhu  cem- 
ya  ece. 

31  Wicanoge  wiconi  woiyope- 
yenahon.kin  he  wicasta  ksapa 
om  wanke  kta. 

32  Tuwe  woonspe  aktasni  kin 
he  iye  nagi  kin  ehpekiya,  qa  tu¬ 
we  woiyopeye  nalion  kin  he 
cante  ton. 

33  Jehowa  kokipapi  kin  wo- 
ksape  woonspe  kin  ee,  qa  onsi- 
han  icidapi  kin  he  wowitan  ito- 
kamya  u  ece. 

WICOWOYAKE  16. 

1  Cante  ozepi  kin  wicasta 
etanhan,  tuka  Jehowa  ceji  wo- 
ayupte  kin  he  qu. 

2  Wicasta  iye  tacanku  kin 
owasin  ece  dan  kecin,  tuka  wo- 
niya  wicatkeuta  Jehowa  hee. 


3  Nitolitani  kin  Jehowa  en  ya- 
kizamni  wo,  hecen  nicante  oze¬ 
pi  kin  yusutapi  kta. 

4  Taku  Jehowa  kage  cin  owa¬ 
sin  akiciyuptapi,  qa  wicasta  sica 
anpetu  sice  cin  on  nakun. 

5  Wicacante  wahanicida  kin 
otoiyohi  Jehowa  wowahtedasni, 
nape  iciyahdeyapi  esta  iyopewi- 
cayapi  kta  ce. 

6  Wowaonsida  wowicake  iya- 
hna  on  woalitani  kajujupi,  qa 
Jehowa  kokipapi  kin  on  taku 
sica  etanhan  inapapi. 

7  Tohan  wicasta  wan  ohan  kin 
Jehowa  iyokipi  kinhan  tona  to- 
kayapi  qon  takuyapi  kta  e  kaga. 

8  Woowotanna  kici  taku  cisti- 
na  esta  hee  waste,  qa  woyuha 
tanka  ecetu  sni  xnnayanpi  kin 
he  sica. 

9  Wicasta  cante  kin  tacanku 
kin  hdukcan,  tuka  cahde  tawa 
kin  Jehowa  konza. 

10  Wokcan  wicoie  wan  wica¬ 
sta  yatapi  iha  kin  etanhan,  wa- 
yaco  eca  i  kin  nuni  kte.sni. 

11  Tke  utapi  ecetu  kin  he  Je¬ 
howa  etanhan,  ojuhadan  ohna 
inyan  un  kin  hena  owasin  iye 
kaga. 

12  Wicasta  yatapi  kin  sicaya 
olianyanpi  kin  wowahtedasni 
yanpi  kte,  nakaes  woowotanna 
kin  oiyotanke  kin  yusuta. 

13  Wiciha  owotanna  wicasta 
yatapi  iyowicakipi,  qa  tuwe 
ecetuya  ie  cin  he  waste  dakapi 
kta. 

14  Wicasta  yatapi  tocanniye 
kin  he  wiconte  wahosiwicaya 
iyececa,  tuka  wicasta  ksapa  wan 
he  anapte  kta. 

15  Wicasta  yatapi  itohnake 
kin  iyoyanpa  kin  ohna  wiconi 
yukan,  qa  cante  wicakiye  cin  he 
magaju  ehake  kin  he  iyececa. 

16  Woksape  mnayanpi  kin  hee 
iyotan,  qa  mazaskazi  hee  sni ; 

qa  wokcan  iyohiyapi  kin  he  ma- 
zaska  isanpa  cinpi  kte. 

17  Taku  sica  yuiyokapi  kin  he 
wicasta  ecetupi  tacanku  yumda- 
yapi  kin  hee,  qa  tuwe  iye  ohan 
kin  awanhdake  cin  he  nagi  kin 
kpatan. 

18  Wicotakunisni  itokamya 
watankaicidapi  u,  qa  wicawan- 
kahe  kte  cin  itokam  woniya  wa- 
hanicida  ya  ece. 

19  Onsipika  om  woniya  onsi- 
lian  icida  kin  hee  waste,  qa  wa- 
hanicidapi  om  taku  kipi  kici- 
pamnipi  kin  en  opapi  kin  he  si- 
ea. 

20  Tuwe  wicoie  kin  awacin 
kinhan  taku  waste  iyeya,  qa  tu¬ 
we  Jehowa  wacinye  cin  he  ya- 
wastepi  kta. 

21  Tuwe  cante  ksape  cinhan 
wokcan  eciyapi  kta,  qa  iha  osku- 
ye  cin  he  woonspe  icahye  kta. 

22  Tuwe  woksape  yuhe  cin  he 
wiconi  wakoniya  wan  seca  yuha, 
tuka  wicasta  witkotko  onspeki- 
yapi  kin  he  wowitkotko. 

23  Wicacante  ksape  cin  he  i 
kin  wayupikiya,  qa  iha  kin  akan 
woonspe  aokijuya  ece. 

24  Wicoie  wiciyokipi  tuhmaga 
canhanpi  kin  he  iyececa,  wica- 
nagi  woskuye  kin,  qa  wicahuhu 
okizi  kin  hee. 

25  Canku  wanji  ecetu  seca  wi¬ 
casta  itokam  esta,  iyohakamya 
wi conte  canku  kin  iyahdeya. 

26  Tuwe  htani  kin  he  iye  on 
litani,  i  kin  iyopast'aka  nakaes. 

27  Wicasta  wicastapi  sni  kin 
taku  6ica  kicanye  ca,  iha  kin 
ohna  peta  ideya  seca. 

28  Woopemni  wicasta  kin  he 
woakinice  icahya,  qa  wicasta 
sin  woyag  un  kin  he  takodaki- 
ciyapi  wicayamdece  cin  hee. 

29  Wicasta  wakisa  kin  takoda- 
ku  kihnayan,  qa  canku  wan  wa¬ 
ste  sni  kin  omanikiya. 

30  Woyapemni  kin  yukcan  kta 
e  ista  kin  ohmus  ikikcu,  qa  iha 
kin  hdalitaka  wicohan  sica  hdu- 
stan. 

31  Wicapa  ska  woowotanna 
canku  kin  ohna  iyeyapi  kinhan 
watesdake  owastecaka  kin  hee. 

32  Tuwe  tehan  canteptanye 
sni  kin  he  wicasta  wasaka  kape- 
ya,  qa  tuwe  toniya  wowidag  ki- 
ye  cin  he  wicasta  otonwe  icu 
kin  he  kapeya. 

33  Wicasta  econpidan  kansu 
kin  ojuha  ohna  iyeyapi,  tuka  to¬ 
ken  hinanpe  kta  Jehowa  konza. 

WICOWOYAKE  17. 

1  Aguyapi  onspadan  wapaye 
codan  esta  wokiyapi  en  hee  wa¬ 
ste,  qa  tipi  wan  tado  akinicapi 
ojudan  kin  hee  sica. 

2  Ookiye  ksape  cin  he  cinca 
istenwicakiye  cin  he  wowidag 
ye  kta,  qa  sunka  kiciyapi  om  ta¬ 
ku  tawayapi  kta  en  wopamni 
yuhe  kta. 

3  Maka  waksica  ohna  maza’ska 
iyutapi,  qa  maza  oceti  ohna  ma- 
zaskazi,  tuka  Jehowa  wicacan- 
tepi  kin  iwicayuta. 

4  Wicasta  sica  wiciha  ecinsni- 
yan  anagoptan,  qa  tuwe  itonsni 
kin  ceji  awihnuniyan  kin  anoh 
kiciya. 

5  Tuwe  wicasta  walipanica  kin 
iha  kin  he  tuwe  he  kage  cin 
istenya,  qa  tuwe  tokan  yusakapi 
kin  on  iyuskin  sitkihdayapi  kta. 

6  Cinca  qa  sanpa  cinca  kin  he- 
na  wicahinca  watesdag  yapi,  qa 
hoksipidan  atkukupi  kin  wowi- 
tan  wicayapi  ece. 

7  lapi  tanka  kin  wicasta  witko- 
tkopika  iyewicacecapi  sni,  qa  he 
isanpa  iha  itonpi  sni  kin  wicasta 
tokapapi  kin  iyowiniciyapi  kte 
sni. 

8  Taku  wicaqupi  inyan  wici- 


WICOWOYAKE  18. 


mdeza  iyececa  tuwe  he  yuhe 
cin  ista  kin  itokam,  taku  kasta 
ektakiya  yuhornnipi  taku  okihi. 

9  Tuwe  woahtani  akahpeton 
kin  he  otakuye  akita,  qa  tuwe 
he  oyakesa  he  kodakiciyapi  tan¬ 
ka  yujuju. 

10  Iyopeyapi  kin  wicasta  ksa- 
pa  nina  yaskinya,  tuka  opawinge 
apapi  kes  wicasta  witkotko  kin 
awacin  sni. 

11  Tuwe  wakipajin  taku  sica 
hecedan  akita,  heon  wahosi  wo- 
hitika  ekta  ye  sipi  kta. 

12  Ees  wicasta  wanji  walian- 
ksica  cinca  owasin  kitanin  sni 
akipe  cin  he  tehika  esta,  wicasta 
witkotkoka  towitkotkoke  cin 
ohna  he  isanpa  tehika. 

13  Tuwe  taku  waste  on  taku 
sica  iyowinye  cinhan,  taku  sica 
iye  ti  kin  ayustan  kte  sni. 

14  Okicigepi  otokahe  kin  he 
mini  okadusyapi  kin  he  iyececa, 
heon  akinicapi  kin  ihdutaninsni 
itokam  ehpeya  wo. 

15  Tuwe  wicasta  sica  yaowo- 
tanna,  qa  tuwe  wicasta  owotan- 
na  yasice  cin  hena  napin  Jeho- 
wa  wowahtedasni. 

16  Taku  on  etanhan  woksape 
opeton  kta  e  witkotkoka  nape 
ohna  maza  yukan  tuka  cante 
wanica  ? 

17  Kodayapi  wran  ohinniyan 
takodaku  cante  kiye  kta,  qa  te- 
hiya  unpi  eca  owicakiye  kta 
ece  kin  heon  sunkayapi  wan  wi- 
cakicitonpi. 

18  Wicasta  cante  nice  cin  ta¬ 
kodaku  itokam  icazopi  kicica- 
juju  kta  keye  ca  nape  yekiya. 

19  Tuwe  wokipajin  waste  dake 
cin  he  akinicapi  waste  daka,  qa 
tuwe  tatiyopa  kin  hduwankan- 
tuya  kin  he  ihang  iciye  kta  e 
akita. 

20  Tuwe  cante  pemni  kin  he 
taku  waste  iyeye  kte  sni,  qa  tu¬ 


we  ceji  kin  hdatokeca  kin  he 
taku  sica  ohinhpaye  kta. 

21  Tuwe  cinca  witkotko  wan 
kage  cin  he  woiyokisin  iciya,  qa 
hoksidan  wicastasni  atkuku  kin 
iyuskin  kte  sni. 

22  Wicacante  wiyuskinyan  tan- 
yan  okizi  wicaya,  qa  woniya 
iyokisice  cin  he  wicahuhu  kin 
naseca. 

23  Taku  itpi  etanhan  qupi  kin 
he  wicasta  sica  icu,  qa  woyaco 
canku  kin  yapemni. 

24  Wokcan  wicasta  kin  ito- 
kamya  woksape  yukan,  tuka  wi¬ 
casta  witkotko  ista  kin  maka 
ihankeya  kin  etonwanpi. 

25  Hoksidan  witkotko  kin  he 
atkuku  okicuninya,  qa  tuwe  ton 
kin  iyokisinya  ece. 

26  Wicasta  owotanna  iyope- 
wicayapi  kin  he  waste  sni,  wi¬ 
casta  tokapapi  kin  taku  ecetu 
kin  on  awicapapi  kin  he  nakun. 

27  Tuwe  oie  kin  kpatan  kin  he 
wosdonye  sdonya,  qa  woniya  ini- 
na  kin  he  wookahnige  wicasta. 

28  Tuwe  witkotkoka  esta  ini- 
na  un  kin  hehanyan  ksapakecin- 
pi  kta,  iohmus  un  kin  he  wivu- 
kcan. 

WICOWOYAKE  18. 

1  Wicasta  wan  iyokipi  iciye 
kta  e  isnana  iyaye  ca  taku  awa- 
cinpi  kin  owasin  on  wicakige. 

2  Wicasta  witkotko  wookahni¬ 
ge  iyokipi  sni,  tuka  cante  kin 
toketu  ihdutanin  kta  he  iyokipi. 

3  Wicasta  sica  u  kinhan  woa- 
ktasni  nakun  u,  qa  wicakigepi 
kin  he  ivyicasteca  opa. 

4  Woksape  wakoniya  kin  he 
wakpa  kaduze  cin  heca,  wicasta 
i  kin  etanhan  wicoie  kin  mini 
sma  kin  he  iyececa. 

5  Wayacopi  en  wicasta  sica 
wan  ihaktapi  on  wicasta  owotan- 
nar  yapemnipi  kin  he  waste  sni. 

6  Wicasta  witkotko  iha  kin 
akinicapi  en  ye  iciya,  qa  i  kin 
apapi  kin  kipan.. 

7  Wicasta  witkotko  i  kin  ihdu- 
takunisni,  qa  iha  kin  iye  nagi 
kin  kihmunka  ece. 

8  Tuwe  iwakan  kin  oie  kin  wo- 
yute  skuya  kin  iyececa,  wicate- 
zi  kin  mahentuya  iyaya  ece. 

9  Nakun  tuwe  tohtani  on  kuje 
cinhan  tuwe  woyuha  ihang  ye 
cin  he  cinye  ya. 

10  Jehowa  caje  kin  conkaske 
suta  wan  heca,  wicasta  owotan- 
na  kin  hen  onapa  qa  okope  wa- 
nin  yanke. 

11  Wicasta  wijica  taku  yuhe 
cin  he  otonwe  suta,  qa  conka¬ 
ske  tehanwankantuya  iyececa 
kecin. 

12  Nawegapi  kin  itokam  wica- 
cante  kin  wahanicida,  qa  wowi- 
tan  itokam  onsihan  icidapi  kin. 

13  Tnwe  taku  nahon  sni  itokam 
waayupte  cin  he  witkotko  iciye 
ca  kiunniiciya. 

14  Wicasta  tancan  yazan  esta 
taniya  kin  wakisaka  ece,  tuka 
wicaniya  nasujapi  kinhan  tuwe 
wakisake  kta  okihi  he  ? 

15  Wicacante  wiyukcan  kin 
he  wosdonye  ton  kta,  qa  wicasta 
ksapa  nogepi  kin  wosdonye  aki- 
te  kta. 

16  Taku  ituhan  kin  wicasta 
kiciyukan  kta,  qa  wicasta  tanka 
wicitokam  hiyuye  kta. 

17  Waakinicapi  en  tuwe  toka- 
heya  wohdake  cin  he  ihdaowo- 
tanna,  tuka  uman  hi  qa  iwange 
kta. 

18  Oeconna  kin  akinicapi  kin 
anapte  ca  wicasta  wasaka  wica- 
yukinukan. 

19  Sunkakiciyapi  akinicapi  kin 
conkaske  tiyopa  onatakapi  kin 
iyececa,  qa  otonwe  suta  ohiyapi 
tehika  e£ta  sunkakiciyapi  kici- 
pajinpi  kin  he  sanpa  tehika. 


WAKAN. 

20  Wicasta  tezi  kin  taku  i  kin 
icahye  cin  on  imna  kta,  taku  iha 
kin  etanhan  inape  cin  heon  imna 
kta. 

21  Wiconte  wiconi  ko  wicace- 
ji  nape  kin  ohna  un,  qa  tuwe  he 
waste  dake  cinhan  taku  icahye 
cin  he  etanhan  yute  kta. 

22  Tuwe  tawicu  iyeye  cinhan 
taku  waste  iyeya,  qa  Jehowa  wi¬ 
casta  kin  he  cante  kiya. 

23  Wicasta  wahpanica  wace- 
kiya  yanka,  tuka  tuwe  wijice 
cin  he  sutaya  waayupta. 

24  Tuwe  wicota  kodawicaye 
cin  he  kodayapi  iyecen  ihdutan- 
in  kta,  qa  wanji  wacantkiya 
sunkayapi  wicapatan  esta  sam 
iyeya  wicapatan. 

WICOWOYAKE  19. 

1  Tuwe  iha  pemni  qa  witko- 
tkoka  hee  sni,  tuka  tuwe  ecetu- 
ya  rnani  Wahpanica  esta  hee 
waste. 

2  Wicanagi  kin  wosdonye  nice 
cin  he  nakun  waste  sni,  qa  tuwe 
siha  kin  inahni  kin  he  nuni. 

3  Wicasta  towitkotkoke  cin 
canku  kin  hdupemni,  qa  cante 
kin  Jehowa  canniyeya. 

4  Wowijice  kodayapi  ota  icah- 
ya,  tuka  tuwe  wahpanica  kin 
lie  takodaku  yukinukan. 

5  Wayaatanin  itonsni  kin  he 
iyopeyapi  kta,  qa  tuwe  taku 
ecinkta  enapeye  cinhan  ihduspe 
kte  sni. 

6  Tuwe  nina  wo  wicaqu  kin 
wicota  he  ite  kin  kastostopi  kta, 
qa  tuwe  ituhansa  kin  he  owasin 
kodayapi  kta. 

7  Tuwe  onsika  eca  hunka- 
wanjitku  owasin  sice  dakapi,  qa 
hecen  sam  iyeya  kodawicaya 
ihdutehanpi,  wicoie  pasi  tuka 
hen  a  taku  sni. 

8  Tuwe  cante  ton  kin  he  nagi 


WICOWOYAKE  20. 


kin  was^e  kidaka,  tuwe  wooka- 
linige  patan  kin  taku  waste  iye- 
ye  kta. 

9  Wayaatanin  itonsni  kin  iyo- 
peyapi  kta,  qa  tuwe  taku  ecin- 
kta  enapeye  cinhan  awihnuni 
kta. 

10  Wicasta  witkotko  taku  wi- 
ciyokipi  yuhe  kta  he  iyecece 
sni,  qa  ookiye  yuhapi  qon  wica¬ 
sta  itancan  wowidag  wicaye 
kta  e  sanpa  tehika. 

11  Wicasta  toksape  kin  tocan- 
niye  kin  kihnaka,  qa  sicaya  eca- 
kiconpi  kin  iwankam  iyaye  cin 
towitan  kin  hee. 

12  Wicasta  yatapi  tocanniye 
kin  he  mnaja  hoton  kin  iyececa, 
qa  toiyokipi  kin  cu  kin  wato 
akan  he iyececa. 

13  Hoksidan  witkotko  atkuku 
toiyokisice  kin  ee,  qa  winohinca 
kigesa  kin  sbuyapi  ohinniyan 
kin  heca. 

14  Tipi  qa  woyuha  hunkake 
yapi  etanhan  tawayapi,  tuka  ta- 
wicu  ksape  cin  he  Jehowa  etan¬ 
han. 

15  Wokuje  kin  he  hbapi  kaga, 
qa  wicanagi  econkapin  kin  he 
wotektehda  un  kta. 

16  Tuwe  woope  kin  yuhe  cin¬ 
han  nagi  kin  hduha,  qa  tuwe 
tacanku  kin  iyakiktasni  kin  he 
te  kta. 

17  Tuwe  walipanicapi  cante 
wicakiye  cin  he  Jehowa  oqu,  qa 
taku  wa&te  kin  he  iyecen  tan- 
yan  kicu  kta. 

18  Nahanhin  taku  waste  ape 
oyakihi  nicinca  iyopekiya  wo, 
qa  te  yakiye  kta  ihnuhan  ninagi 
en  inape  cin. 

19  Tuwe  wocanteptanye  tanka 
kin  he  sitkihdayapi  kta,  hetan- 
han  edaku  esta  ake  ecanon  kta. 

20  Wahokonniciyapi  kin  awa- 
cin  wo,  hecen  iyohakamya  ya- 
ksape  kta. 


21  Wicacante  ekta  taku  ota 
awacinpi,tuka  Jehowa  taku  kon- 
ze  cin  he  sutaya  he  kta. 

22  Wicasta  toiyokipi  towacan- 
tkiye  kin  hee,  qa  wicasta  wa- 
hpanica  kin  wicasta  itonsni  kin 
kapeya. 

23  Jehowa  kokipapi  kin  on  wi- 
coni,  qa  tuwe  hecon  kin  he 
imnahan  yanke  kta,  taku  sica 
he  iyohi  kte  sni. 

24  Wicasta  kuje  cin  nape  kin 
waksica  ohna  yekiya,  ake  i  Jkin 
ekta  esta  hiyukiye  kte  sni. 

25  Waoncesa  nina  ayape  cin¬ 
han  tuwe  wacintonsni  kin  he 
ksape  kta,  qa  wicasta  wokahni- 
ge  kin  he  iyopeya  wo,  wosdonye 
okahnige  kta. 

26  Hoksidan  waistenya  qa  wa- 
ihakta  sni  kin  he  atkuku  kin 
hdutakunisni,  qa  hunku  napeki- 
ya. 

27  Micinksi  woonspe  kin  wo¬ 
sdonye  wicoie  kin  etanhan  nuni 
wicakiye  cin  he  nalion  kta  ayu- 
stan  wo. 

28  Wayaatanin  wicasta  sni  kin 
he  woyaco  ihaha,  qa  wicasta  si¬ 
ca  ipi  kin  taku  snisni  napcapi. 

29  Woyaco  wicasta  sica  wiye- 
ya  wicakieihnakapi,  qa  wicasta 
witkotkopi  tapetepi  kapsinpsin- 
tapi  kta. 

WICOWOYAKE  20. 

1  Minisa  kin  he  waihaha  qa 
mini  wakan  kin  he  owodutaton 
wicaya ;  tuwe  unman  tukte  ka- 
sta  on  nuni  kinhan  ksape  kte 
sni. 

2  Wicasta  yatapi  kin  yusinye- 
wicaye  cin  he  mnaja  hoton  kin 
he  iyececa,  tuwe  he  canniyeye 
cinhan  iye  nagi  kin  awahtani. 

3  Akinicapi  anapte  cin  wicasta 
towitan  kin  ee,  tuka  wicasta  wi¬ 
tkotko  otoiyohi  wakigepi  en  ye- 
ictye  kta. 

4  Wicagta  kuja  osni  kin  on 
maga  hduradu  kte  sni,  he  on 
woksapi  icunhan  woda  kta,  tu- 
ka  wanice  kta. 

5  Wicagta  taku  konze  cin  he 
cante  mahen  mini  sma  kin  iye- 
ceca,  tuka  wicasta  wookahnige 
kin  he  tankan  hiyuye  kta. 

6  Wicasta  ota  otoiyohi  towa- 
cantkiye  kin  ohdake  kta,  tuka 
wicasta  wowicake  tuwe  iyeye 
kta  he  % 

7^Tuwe  ecetuya  mani  kin  he 
olian  owotanna,  cinca  iyohakam 
icagapi  is  eya  tanyan  unpi  ece. 

8  Wicasta  yatapi  woyaco  oiyo- 
tanke  akan  yanke  cin  he  ista  kin 
on  taku  sica  owasin  bomden  i- 
yaye  ya. 

9  Micante  kin  mihduecedan, 
wawahtani  kin  etanhan  mihdu- 
ska,  tuwe  eye  kta  okih-i  he  1 

10  Wiyutapi  toktokeca,  qa  tke 
utapi  toktokeca  heniyoza  Jeho- 
wa  walitedasni. 

11  Koslca  esta  ohanye  cin  etan¬ 
han  ihdutanin,  ohan  kin  ecedan 
kinhan  qa  ecetu  kinhan. 

12  Noge  wanalion  kin  qa  ista 
wawanyaka  kin  heniyoza  Jeho- 
wa  kaga. 

13  Ihnuhan  woistima  waste  ya- 
dake  cin,  okini  nihduwahpanice 
kta  ;  ista  hdukawa  hecen  aguya- 
pi  inirnna  kta. 

14  Sica,  sica  ce,  tuwe  opeton 
kta  eye  ca  wTanna  tawa  tankan 
iyaya  hehan  ihdatan. 

15  Mazaskazi  yukan,  qa  tuki- 
hasan  sa  ota  esta,  wosdonye  wic- 
iha  kin  he  wojuha  teliike  hin- 
ca  hee. 

16  Tuwe  oyate  tokeca  wicasta 
on,  wecicajuju  kta,  eniciye  cin- 
han  tasina  kin  icu  wo,  qa  tuwe 
wicasta  sdonwicaye  sni,  wica- 
wecicajuju  kta,  eye  cinhan  taku 
tohanyan  kajuju  sni  duhe  kte 
cin  he  icu  wo. 

17  Tokan  wieakicicaiujupi  e- 
yapi  kin  he  aguyapi  itonsni,  qa 
iyohakam  i  kin  isbudan  oju  ye 
kta. 

18  Taku  konzapi  kin  wiyukcan- 
pi  kin  on  yusutapi  kta,  qa  tan¬ 
yan  iyukcanpi  kin  hehan  ozuye 
kaga  wo. 

19  Tuwe  waaia  mani  kin  he 
taku  nahmana  oyakapi  kin  yao- 
tanin,  heon  tuwe  iha  hdakawa- 
han  he  kici  icicahiye  sni  wo. 

20  Tuwe  atkuku  hunku  ko  wi- 
eayasice  cinhan  otpaza  cokaya 
kin  petijanjan  tawa  kin  bokici- 
sni  kta. 

21  Woyuha  otokahe  ekta  ina- 
hnina  mnayanpi  kin  he  owihan- 
keta  yawastepi  kte  sni. 

22  Taku  sica  towecon  kta,  ihnu¬ 
han  ehe  cin  ;  Jehowa  apeya  wo, 
iye  niniye  kta. 

23  Nonpakiya  tke  utapi  kin  Je- 
howa  wahteda  sni,  qa  wohnaye 
aspekiyapi  kin  he  waste  sni. 

24  Wicasta  oye  kin  he  Jehowa 
etanhan,  hecen  tokiya  tanhan 
wicasta  canku  kin  hdukcan  kta 
he  ? 

25  Wicasta  tuwe  ihnuhanna 
taku  tawa  hdawakan  kin  he 
hmug  iciye,  nakun  tuwe  konze 
cin  iyohakan  iwange  cinhan. 

26  Wicasta  yatapi  ksape  cin  he 
wicasta  sica  wicayamdece  ca 
canpahmihma  wiciwankam  hi-, 
yuya. 

27  Jehowa  petijanjan  tawa  kin 
wicasta  taniya  kin  ee,  taku  wi- 
cacante  mahentuya  un  kin  owa¬ 
sin  iwanyaka. 

28  Wocantekiye  wowicake  a- 
hna  wicasta  yatapi  kin  awanya- 
kapi,  qa  oiyotanke  tawa  wocan¬ 
tekiye  on  hdusuta. 

29  Koska  towasakapi  kin  iwin- 
ktapi  kin  hee,  qa  wicahinca  kin 
pa  skapi  kin  wowitan  yapi. 

30  Banonpi  paskitapi  kin  he 

taku  sica  patehan  ya,  qa  apapi 
kin  tezi  cokaya  iyohi  kin  he  na- 
kun. 

WICOWOYAKE  21. 

1  Jehowa  wicasta  yatapi  cante 
kin  mini  wakpadan  iyecen  nape 
kin  ohna  yuhe  ca  toki  cin  kin 
heciya  he  yuptanyan. 

2  Wicasta  iyohi  tacanku  kin 
owasin  ecetu  kecin,  tuka  Jeho¬ 
wa  wicacante  owasin  aspe  kiya. 

3  Wosnapi  Jehowa  iyokipi 
esta  taku  owotanna  qa  ecetu 
econpi  kin  he  isanpa  iyokipi. 

4  Ista  ihduwankantuyapi  qa 
cante  kin  ihdatankapi  kin  hena 
wicasta  sica  petijanjan  yapi  tu¬ 
ka  woahtani. 

5  Wicasta  miniheca  cante- 
ozepi  on  taku  mnayanpi  ece,  tu¬ 
ka  tona  inahnipi  kin  owasin  on 
ihdukakijapi  ece. 

6  Woyuha  ota  ceji  itonsni  on 
mnayanpi  kin  hena  takusnisni 
homdu  iyayapi,  qa  tona  heconpi 
kin  hena  wiconte  akitapi. 

7  Wicasta  sica  wakipi  kin 
ihang  wicaye  kta,  nakas  woyaco 
econ  tawatenyapi  sni. 

8  Wicasta  canku  pemnimni 
kin  he  oyate  tokeca,  tuka  tuwe 
ecedan  kin  he  tan  canku  kin 
ecetu. 

9  Tice  kahmin  otipi  kin  hee 
waste,  tuka  winohinca  wakige- 
sa  kici  tipi  tankaya  esta  otipi 
kin  he  tehika. 

10  Wicasta  sica  nagi  kin  taku 
sica  cin  ece,  ista  kin  takodaku 
esta  wacantkiya  yuze  sni. 

11  Waoncesa  aonpapi  kinhan 
tuwe  wacintonsni  ksape  kta,  qa 
Avicasta  ksapa  onspe  kiyapi  kin¬ 
han  wosdonye  icu  kta. 

12  Wicasta  owotanna  kin  wi¬ 
casta  sica  toti  kin  iyukcan  :  Tu¬ 
we  wicasta  sica  taku  sica  ohna 
napewicaya. 


13  Tuwe  tohan  wicasta  onsika 
hoyekiyapi  ca  noge  kin  onaki- 
take  cinhan  is  eya  hoyeye  kta, 
tuka  tuwedan  ayupte  kte  sni. 

14  Taku  nahmana  qupi  kin  he 
wocanniye  anapte,  ca  itpi  kin 
ohna  taku  ituhanpi  kin  he  can- 
teptanye  tanka. 

15  Woyaco  econpi  kin  he  tona 
owotanna  iyuskin  wicakiya,  tu¬ 
ka  sicaya  ohanyanpi  kin  wica- 
kaliintapi  kta. 

16  Wicasta  wan  wookahnige 
canku  kin  etanhan  nuni  kin  he 
wicasta  tapi  yuwitayapi  om 
yanke  kta. 

17  Tuwe  iyokipi  iciye  kta  wa¬ 
ste  dake  cinhan  ihduwahpanica, 
qa  tuwe  minisa  Avihdi  ko  waste 
dake  cin  he  wijice  kte  sni. 

18  Wicasta  sica  tona  owotanna 
ohanyanpi  kin  wicakicicajujupi 
kta,  qa  Avicasta  wakisa  kin  tona 
ecetupi  on. 

19  Tinta  hewoskantuya  oun- 
yanpi  kin  he  waste,  tuka  Avino- 
hinca  wakigesa  qa  wacanniyesa 
kici  tipi  kin  he  sica. 

20  Wicasta  ksapa  ounye  cin 
ohna  Avoyuha  wiciyokipi  qa  wi- 
hdi  yukan,  tuka  wicasta  witko- 
tko  kin  he  napca  iyeya. 

21  Tuwe  woowotanna  wocan- 
tekiye  ohna  ope  cinhan  wiconi 
Avoowotanna  qa  wowitan  iyeye 
kta. 

22  Wicasta  ksape  cin  he  wa- 
sakapi  otonwepi  kin  ohiye  ca, 
taku  suta  Avacinyanpi  kin  he  yu- 
hukuya  ece. 

23  Tuwe  i  kin  qa  ceji  kin  awan- 
hdake  cin  he  nagi  kin  taku  te¬ 
hika  etanhan  kpatan. 

24  Tuwe  wahanicidaya  wo¬ 
canniye  kage  cin  he  wamnaicida, 
wahanicida  waoncesa  eciyapi 
kta. 

25  Wicasta  kuja  nape  kin  hta- 
ni  kapin,  heon  wocin  kin  te  kiye. 

26  Anpetu  osan  wahduhaha 
kte  cin  cantotpani,  tuka  wi ca¬ 
sta  owotanna  woqu  qa  teliinda 
sni. 

27  Wicasta  sica  wosnapi  kin 
lie  wowahtedasni  ece,  ecali  taku 
sica  awacinyan  au  kinhan  isan- 
pa. 

28  Woitonsni  wayaatanin  kin 
awihnuni  kta,  tuka  wicasta  to¬ 
ken  nation  kin  yatanin  kin  he 
ohinniyan  ie  kta. 

29  Wicasta  sice  cin  itohnake 
kin  hdusuta,  tuka  wicasta  owo¬ 
tanna  kin  canku  kin  hduecetu. 

30  Jehowa  itkokim  wicoksape 
wanica,  qa  wookahnige  wanice 
ca  wokcan  wanica  ce. 

31  Kicizapi  anpetu  kin  heon 
suktanka  kin  wiyeya  kihnakapi, 
tuka  niwicaye  cin  Jehowa  hee. 

WICOWOYAKE  22. 

1  Woyuha  ota  hee  sni,  tuka 
tanyan  caje  niyatapi  kin  he  ka- 
liniga  wo  ;  mazaska  mazaskazi 
kici  hee  sni,  tuka  tanyan  wacin 
en  niyuzapi  kin. 

2  Wicasta  wijica  qa  wahpani- 
ca  itkokicipapi,  Jehowa  napin 
wicakaga. 

3  Wicasta  ksape  cin  taku  sice 
cin  he  wanyake  ca  inahma,  tuka 
tona  wacintonpi  sni  kin  hena 
iyoptapi  qa  kakiswicayapi. 

4  Jehowa  kokipapi  qa  onsihan 
icidapi  iyuwin  kin  he  wowitan 
qa  wowijice  qa  wiconi. 

5  Wicasta  perani  tacanku  kin 
ohna  wapepeka  on  hmunkapi  ko 
yukan,  tuwe  nagi  kin  awanhdake 
cinhan  hena  ihdutehan  kta. 

6  Otokahe  etanhan  hoksidan 
tacanku  kin  ohna  kihiya  wo,  he- 
cen  wicahinca  esta  ehpekiye 
kte  sni. 

7  Wicasta  wijica  wahpanicapi 
wowidag  wicaya,  unkan  tuwe 

waodote  cin  he  waoqu  kin  he 
okiya  ece. 

8  Tuwe  wicohan  sica  oju  kin 
he  wicotaninsni  mnaye  kta,  qa 
tocanniye  sagye  kin  sote  kta. 

9  Ista  wacantkiya  kin  he  ya- 
wastepi  kta,  nakas  aguyapi  ta- 
wa  kin  onspa  wakanheja  wica- 
qu. 

10  Waoncesa  napeya  wo,  he- 
cen  wakigepi  kin  tokan  ye  kta, 
nakun  waakinicapi  kicibapi  ko 
enakiyapi  kta. 

11  Tuwe  wicacante  ecedan 
kin  he  waste  kidake  cin  he  ilia 
wiciyokipi  on  wicasta  yatapi  kin 
kodaye  kta. 

12  Jehowa  ista  kin  wosdonye 
patan  ece,  qa  wicasta  wahnaye- 
sa  oie  kin  yuptanyeya. 

13  Mnaja  wan  tankan  yanka, 
otonwe  canku  kin  ohna  makte 
kta,  wicasta  kuje  cin  eya. 

14  Wihomniwiti  i  kin  he  wolia 
she  hinca,  tona  Jehowa  wahte 
wicadasni  kin  hena  ohinhpaya- 
pi  kta. 

15  Hoksidan  cante  kin  ohna 
wopemni  opahtapi  esta  iyope- 
kiyapi  icapsinte  kin  he  yutehan 
yekiciye  kta. 

16  Tuwe  taku  tawa  hduota 
kta  e  wicasta  onsika  wicayuwa- 
hpanica,  qa  tuwe  wratonka  wa- 
wicaqu  kin  he  awieakehan  wa- 
hpanice  kta. 

17  Nogoptan  qa  wicasta  ksapa 
oiepi  kin  nahon  wo,  qa  nicante 
kin  mitoksape  kin  awacin  kta. 

18  Hena  maku  mahen  yapatan 
kinhan  wiciyokipi;  niiha  kin 
akan  yuecetupi  kta. 

19  Nis  niye  Jehowa  wacinya- 
ye  kta,  heon  nakaha  hena  sdon- 
ye  ciciya. 

20  Wahokonkiciyapi  qa  wo¬ 
sdonye  kin  taku  itancanyan  oci- 
ciyake  sni  he  1 

2 1  Hecen  wowicake  wicoie  kin 

woecetu  kin  sdonye  ciciye,  heon 
tona  ye  nisipi  kin  hena  wicoie 
wicake  cin  wicayakahdi  kta. 

22  Wicasta  onsike  cin  he  on- 
siya  un  kin  on  etanhan  ihnuhan 
taku  tawa  yaki  kinhan,  qa  wi¬ 
casta  wahpanice  cin  he  wayaco- 
pi  en  yasuje  sni  wo  ; 

23  Awicanicapi  en  Jehowa  iwi- 
cakiye  kta,  qa  tuwe  wawicaki 
kin  he  nagi  kin  ki  kta. 

24  Ihnuhan  wicasta  wacinko 
wan  kodayaye  cin,  qa  wicasta 
wacanniyesa  kin  kici  ye  sni  wo  ; 

25  Okini  ohan  tawa  kin  ecewa- 
yakta  nace,  qa  ninagi  kin  nici- 
hmunkapi  nun  ce. 

26  Tokan  on  taku  wicakicica- 
jujupi  kta,  icazopi  kin  wicakici- 
cajujupi  kta  eyapi  kin,  ihnuhan 
owicayape  cinhan  ; 

27  Taku  on  kajujupi  oyakihi 
sni  kinhan  tokeca  owinja  nihu- 
huya  tanhan  eniciyakupi  kta  he  ? 

28  Maga  wapetokeca  wanaka- 
ja  nihunkakepi  ehdepi  qon  he 
dutokan  kte  sni. 

29  Wicasta  wohtani  en  mini- 
heca  wandaka  he  1  wicasta  ya- 
tapi  wicitokam  najin  kta  ;  wica¬ 
sta  caje  wicayatapi  sni  kin  hena 
wicitokam  najin  kte  sni. 

WICOWOYAKE  23. 

1  Wicasta  yatapi  wanji  kici 
wayate  kta  idotanke  cinhan,  ta¬ 
ku  nitokam  he  cin  he  en  ewacin 
wo. 

2  Wayate  cin  ijrakape  niye 
cinhan  isan  wan  dote  kin  hda- 
kinyan  iniyakiye  non  ce. 

3  Woyute  tawa  wiciyokipi  kin 
he  iyotan  da  sni  wo,  he  woyute 
kin  wicahnayan. 

4  Wijinhiciye  kta  e  ihdustute 
sni  wo,  wookahnige  nitawa  kin 
he  ahdustanjvp. 

5  Taku  '  kin  he  ekta 


ista  kin  yeyaldya  he  1  wanmdi 
wan  mahpiya  ektakiya  kinyan 
iyaye  cin  he  iyecen  wowijice 
hupahu  icicage  ca  iyaya  ece. 

6  Tuwe  woliinyesa  kin  aguya- 
pi  tawa  kin  etanhan  yute  sni 
wo,  qa  woyute  skuya  tawa  kin 
kon  sni  wo ; 

7  Nakas  token  nagi  mahen 
ecin  kin  he  iyececa,  Wote  ca  wa- 
yatkan  wo,  eniciya  esta  cante 
kin  nici  un  sni. 

8  Onspa  yate  cin  he  hdemyaye 
kta,  qa  nioie  waste  kin  owasin 
ehpeyakiye  kta. 

9  Wicasta  witkotkoka  noge 
kin  ohna  ie  sni  wo,  nioie  woksa- 
pe  kin  ihaktakte  sni. 

10  Maga  wapetokcea  wanaka- 
ja  kin  he  dutokan  kte  sni,  qa 
wamdenica  maga  tawapi  kin  'an 
ye  sni  wo. 

11  Nakas  tuwe  taku  wicaye 
cin  he  wasaka,  iye  liinca  taku  ta¬ 
wapi  kin  on  nici  akinice  kta. 

12  Woonspe  ekta  nicante  kin 
hiyukiya  wo,  qa  ninoge  kin  wo- 
ksape  wicoie  kin  ekta. 

13  Hoksidan  iyopekiyapi  patan 
sni  wo  ;  cansakadan  on  ayapa 
esta  te  kte  sni. 

14  Cansakadan  on  ayape  kta, 
hecen  nagi  kin  Hades  etanhan 
edaku  kta. 

15  Micinksi  nicante  kin  ksape 
cinhan  micante  kin  iyuskin  kta, 
miye  liinca ; 

16  Qa  paksin  mitawa  nina  pi- 
da  kta,  niiha  taku  ecetu  eye  Chi¬ 
lian. 

17  Ihnuhan  nicante  walitanisa 
icewicakin  kin,  tuka  anpetu  osan 
Jehowa  kokipeyahan  un  wo. 

18  Nakas  woyustan  yuke  cin¬ 
han  taku  wacinyan  ayape  kin  he 
nicicaspe  kte  sni. 

19  Micinksi  niye  anagoptan,qa 
ksapa  wo  ;  qa  canku  ohna  nican¬ 
te  kin  hduowotanna  wo. 

20  Minisa  yatkanpisa  qa  iyoki- 
pi’  iciyapi  kta  e  tado  napcapisa 
owicape  sni  wo. 

21  Witkosa  qa  wotesa  kin  hena 
ihduwahpanicapi,  qa  ogungapi 
kin  hena  wokoyake  hdelidecahan 
koyakapi  kta. 

22  Niyate  cinca  nicage  cin  he 
nahon  wo,  qa  nihun  wakanka 
esta  ihnuhan  ihayaktasni  kin. 

23  Wowicake  kin  opeton  wo, 
qa  wiyopekiye  sni  wo,  nakun 
woksape  qa  woonspe  qa  wooka- 
linige. 

24  Tuwe  ohan  owotanna  kin 
he  atkuku  nina  iyuskin  kta,  qa 
tuwe  hoksidan  ksapa  wan  icah- 
ye  cinhan  he  etanhan  pida  kta ; 

S45  Hecen  niyate  nihun  kici  iyu- 
skinpi  kta,  qa  tuwe  niton  kin  ni~ 
i®  pida  kta. 

26  Cins  nicante  kin  maqu  wo, 
qa  canku  mitawa  Kin  he  niista 
kin  awanyaka  nunwe. 

27  Witkowin  kin  he  makoftdo- 
ka  temahentuya,  qa  wihomni- 
win  kin  he  wolia  cistiyedan 
ee  ; 

28  Awicakehan  he  wrabotica 
iyecen  wawihmunke  ca  wicasta 
ehna  wahtanipisa  wicayuota. 

29  Tuwe,  Hehehe,  eya  he  ?  tu¬ 
we  ceya  he  ?  Tuwe  kicikigepi 
yuha  he  ?  tuwe  woiyokisice  yu- 
ha  he?  tuwe  taku  on  etanhan 
taninsni  apapi  he?  ista  samya- 
han  un  kin  he  tuwe  ? 

30  Tona  minisa  tehan  opapi 
kin,  tona  minisa  icicahiyapi  kin 
akin  yapi  kin  hena.  * 

31  Minisa  tohan  saiciye,  tohan 
wiyatke  ohna  ista  kin  hdutanin, 
wiciyokipiya  kaduze  cin  hehan 
atonwe  sni  wo. 

32  He  iyohakam  wamduska  i- 
yecen  wayahtake  kta,  qa  sinte- 
ftda  wan  iyecen  wakiunniye  kta. 

33  Hehan  niista  kin  winoliinca 
tokeca  wanwicayake  kta,  qa  ni- 

cante  kin  taku  pemnimni  kin 
enapeye  kta  ; 

34  Qa  tuwe  miniwanca  cokaya 
kin  iwanke  cin  he  iyenicece  kta, 
qa  tuwe  sina  watopekiyapi  ihu- 
pa  inkpata  wanke  cin  he  iyeni¬ 
cece  kta. 

35  Makastakapi  tuka  mayazan 
sni,  am  apapi  tuka  weksuye  sni, 
tohan  wekta  kinhan  ake  awaki- 
te  kta,  ehe  kta. 

WICOWOYAKE  24. 

1  Wicasta  sice  cin  icewicakin 
sni  wo,  qa  owicayape  kta  cin  sni 
wo. 

2  Cantepi  kin  waboticapi  awa- 
cinpi,  qa  ihapi  kin  waapatayapi 
kin  ecedan  cajeyatapi. 

3  Woksape  on  tipi  kagapi  ece, 
qa  wookahnige  on  sutaya  he  kta. 

4  Wosdonye  on  wopiye  owasin 
woyuha  tehike  ca  wiciyokipi 
ojudan  yapi  kta. 

5  Wicasta  ksape  cin  he  wasa- 
ka,  qa  wosdonye  wicasta  kin  he 
tuwe  wasake  cin  he  kapeya. 

6  Ozuye  yakage  cinhan  wayu- 
piya  econ  wo,  qa  wiyukcanpi  ota 
on  ohiyapi  ece. 

7  Woksape  kin  he  tehanwan- 
kantuya  un,  hecen  wicasta  wi- 
tkotko  kin  he  iyohi  sni,  otonwe  / 
tiy  opa  kin  ohnaikin  hd  ukawa  sni. 

8  Tuwe  taku  sica  econ  wacip 
kinhan  he  wicohan  sica  itancap 
eciyapi  kta. 

9  Witkotkoka  cante  oze  kin 

he  woahtani  kin  ee,  qa  wao/h- 
cesa  kin  he  wicasta  wmwahte- 
dasni  yapi  kta.  ( 

10  Iyokisicapi  anpetu  kin  i  en 
cante  niwankadan  kinhan  nitt}- 
wasake  kin  cistinna  kta. 

11  Tona  wiconte  en  yusdohan 

awicayapi,  qa  wicaktepi  kta  e 
kaktihariMfc^kinhena  ewica- 
yahdaku  -  kinhan . 


WICGWOYAKE  25. 


12  He  sdonunyanpi  sni,  eha 
esta,  tuwe  wicacante  kin  iyu- 
kcan  kin  he  iyukcan  kte  sni  he  1 
tnwe  ninagi  kin  awanyake  cin 
he  sdonye  kta,  qa  wicasta  otoi- 
yohi  token  ohanye  cin  he  iye- 
cen  yuhekiye  kta. 

13  Gins  tuhmaga  canhanpi  kin 
he  waste  heon  yuta  wo,  qa  can- 
hunpute  kin  he  nicaka  ekta  sku- 
ye  kta ; 

~  14  Woksape  ninagi  kin  ekta 
hecece  kta,  tohan  he  iyeyaye 
cinhan  iyuwin  yuke  kta,  qa  taku 
ayape  kin  heon  nicihnaye  kte 
sni  he  sdonya  wo. 

15  Wicasta  sica,  ihnuhan  wi¬ 
casta  owotanna  ounye  cin  iwan- 
dake  cin,  qa  tipi  tawa  kin  awi- 
hnuniye  sni  wo. 

16  Wicasta  owotanna  sakowin 
akihde  hieahan  esta  najin  kta, 
taka  wicohan  sice  cin  he  taku 
sica  oihpaye  kta. 

17  Toka  niye  cin  hicahe  cin¬ 
han  ihnuhan  iduskin  kin,  qa  nai- 
cipson  esta  ihnuhan  nicante.kin 
iyokipi  iciye  cin ; 

18  Okinni  Jehowa  he  wanya- 
ke  cinhan  iyokipi  kte  sni,  qa  to- 
canniye  kin  he  etanhan  niye  en 
aniyuhomni  nun  ce. 

19  Wicasta  sicapi  ista  ihnuhan 
iyoniyake  cin,  qa  wicohan  sice 
cin  he  icekin  sni.  wo  ; 

20  Nakas  wicasta  sica  iyuwin 
yuhe  kte  sni,  qa  wicohan  sicapi 
kin  hena  petijanjan  wicakiyu- 
snipi  kta. 

21  Gins,  Jehowa  kokipeyahan 
un  wo,  wicasta  yatapi  nakun  ; 
qa  tona  taku  toktokeca  akjtapi 
kin  hena  oxn  opiiciye  sni  wo. 

22  Heniyoza  tohan  kakis  wica- 
yapi  kta  tuwe  sdonya  he  ?  woi- 
yokisicapi  ihnuhanna  anawica- 
jin  kta. 

23  Wicasta  ksapa  oiepi  kin  he¬ 
na  nakun  eepi :  Wayacopi  kin 

en  wicite  iyekiyapi  kin  he  wa¬ 
ste  sni. 

24  Tuwe  wicasta  sice  cin,  oni- 
wotanna  eciye  cin  he  oyate  kin 
yasicapi  kta ;  han,  owasin  wo- 
wahtedasni  yapi  kta. 

25  Tuka  tona  he  iyopeyapi  ta¬ 
ku  wiciyokipi  iyeyapi  kta,  qa 
tuwe  waste  kin  wicayawaste 
kta. 

26  Tuwe  wicoie  ecetu  ayupte 
cinhan  iha  kin  iputakapi  kta. 

27  Nitolitani  tankan  iwanhda- 
ka  wo,  qa  nitamaga  kin  tanyan 
hdustan  wo,  qa  hehan  tipi  yeca- 
ge  kta. 

28  Ihnuhan  ituh  nitakoda  on 
taku  sica  odake  cin ;  niiha  kin 
on  wicayahnaye  kta  he  1 

29  Token  ecamiconpi  kin  he 
iyecen  eeawecon  kta,  wicasta 
otoiyohi  token  ohanye  cin  he 
iyecen  owakihanye  kta,  eye  3ni 
wo. 

30  Wicasta  kuja  wan  tamaga 
kin  icahda  iyamdupta,  qa  wica¬ 
sta  cante  nica  wan  wiyuwi  tawa 
ikiyedan ; 

31  Unkan  inyun  hena  owanca- 
ya  hasbe  aicage  ca  itohnake  kin 
osan  wapepeka  on  akahpetonpi, 
qa  inyan  on  inataktonpi  kin  he 
yuwankapi ; 

32  Hena  awatonwan,  qa  mi- 
cante  kin  ekta  ewahnaka ;  wan- 
mdake  ca  waonspemiciciye. 

33  Ehake  cfstiyedan  nistibe, 
cistiyedan  makan  inunke  kta  e 
nape  paksijapi ; 

34  Hecen  nitowahpanice  kin  he 
wicasta  icimani  wan  he  iyecen 
en  nihi  kta,  qa  wicasta  wipe 
hduhe  cin  en  u  kin  iyecen  taku 
owasin  inicaldje  kta. 

WICOWOYAKE  25. 

1  Wicoie  wakan  kin  dena  na¬ 
kun  Salomon  tawa,  qa  Juda  o- 

yate  wicasta  yatapi  Hizekiya 
wicasta  tawa  kin  dena  akta  o- 
wapi. 

2  Wakan tanka  taku  anakilibe 
kta  towitan  kin  ee,  tuka  taku 
tanyan  iyukcan  kta  e  wicasta 
yatapi  kin  towitan  kin  hee. 

3  Mahpiya  tehanwankantuya 
kin,  qa  maka  temahentuya  kin, 
qa  wicasta  yatapi  cante  kin  he- 
na  owasin  iyukcanpicasni. 

4  Mazaska  etanhan  gigi  kin  he 
yutokan  iyeya  wo,  hecen  waksi- 
ca  wan  mazakage  cin  un  kta  e 
hiyu  kta. 

5  Wicasta  yatapi  itokapa  tan- 
han  wicolian  sicapi  kin  hena 
wicayutokan  wo,  hecen  oiyotan- 
ke  tawa  woowotanna  on  sutaya 
he  kta. 

6  Wicasta  yatapi  kin  itokam 
ihdutan  sni  wo,  qa  wicasta  to- 
kapapi  ohe  kin  ohna  najin  sni 
wo. 

7  Nakas,  Wankantuya  deci- 
ya  u  wo,  eniciyapi  kin  hee  wa¬ 
ste,  tuka  wicasta  itancan  niista 
wanyake  cin  he  itokam  niyu- 
hukuyapi  kin  hee  waste  sni. 

8  Ihnuhan  inaliniyan  woakini- 
ce  en  yeniciye  cin,  okini  owi- 
hanketa  tuwe  kici  ayakinice  cin 
he  istenniye  kta,  hehan  token 
ecanon  kta  he  % 

9  Tuwe  kici  ayakinice  cin  he 
kicisnana  wohdaka  wo,  unkan 
tokan  taku  nahnfana  oniciyake 
cin  he  yuotanin  sni  wo. 

10  Okini  tuwe  nanihon  kin  he 
iyopeniye  kta,  qa  istenniyanpi 
kin  niciyutokanpi  kte  sni. 

11  Wicoie  wan  tohan  iyececa 
iapi  kin  he  taspan  tanka  zizi  kin 
mazaska  wakiskotpa  ohna  he 
iyececa. 

12  Wawiyopeye  ksape  cin  noge 
Wanahon  kin  ekta  he  mazaska 
oinpi  kin,  qa  mazaskazi  wanapin 
kin  he  iyececa. 

13  Wahosi  wacinyepica  wan 
tona  ye  sipi  kin  iyowicakipi  kin 
he,  mdoketu  cokaya  wa  osni  Kin 
iyecen,  qa  itancan  tawa  nagi  kin 
ekicetu. 

14  Tuwe  taku  wicaqu  kta  iton- 
sniyan  on  ihdatan  kin  he  mahpi- 
ya  sapa  qa  tate  magaju  wanica 
kin  he  iyececa. 

15  Wacintankapi  on  wicasta 
yatapi  kin  cinkiyapi,  qa  ceji 
skuya  kin  he  wicahuhu  kin  ya- 
ksa  ece. 

16  Tuhmaga  canhanpi  iyeyaya 
he  1  winipi  kta  e  heceedan  yuta 
Wo.  Okini  iyatahdeniciye  cin- 
han  yahdepe  kta. 

17  Ihnuhan  nisiha  kin  anpetu 
owasin  nitakoda  ti  kin  en  ye  ya- 
kiye  cin ;  okini  ijehan  en  de 
cinhan  sice  nidake  kta. 

18  Tuwe  takodaku  oitonsniyan 
wayaatanin  kin  he  wanhinkpe, 
qa  isan  qa  canhpi  wan  iyececa. 

19  Wohnaye  wicasta  wan,  an¬ 
petu  iyokisicapi  en  wacinyanpi 
kin  he  hi  wan  ksahan  qa  siha 
psunwahan  kin  he  iyececa  ece. 

20  Tuwe  cante  sice  cin  he  ekta 
wiyuskinyan  odowan  ahiyayapi 
kin  he  anpetu  sni  icunhan  heya- 
ke  yusdokapi  kin,  qa  wipajaja 
miniskuya  akastanpi  kin  he  iye¬ 
ceca. 

21  Tuwe  sice  nidake  cin  he 
wotektehda  kinhan  aguyapi  yun- 
kiya  wo,  qa  ipuza  kinhan  mini 
yatkekiya  wo  ; 

22  Hecen  petaga  iye  pa  kin  a- 
kan  mnayaye  kta,  unkan  Jehowa 
iyuwin  nicu  kta. 

23  Tate  waziya  tanhan  u  kin 
he  magaju  kaha  iyeya,  he  iyecen 
itohnake  canksiya  wicaceji  taku 
sica  nahmana  oyake  cin. 

24  Tice  okahmin  otipi  kin  hee 
waste,  tuka  winohinca  wakige- 
sa  kici  tipi  tankaya  esta  he  te- 
hika. 


WICOWOYAKE  26. 


25  Wootanin  waste  wan  ma- 
lcoce  tehantanhan  aupi  kin  he 
mini  sni  tuwe  ipuza  kin  ekta  he 
iyececa. 

26  Wicasta  owotanna  wan  wi¬ 
casta  sica  itokam  patuje  cin  he 
mini  owe  omanipi  kin,  qa  wa- 
koniya  waihang  ye  cin  he  iye¬ 
ceca. 

27  Tuftmaga  canhanpi  ota  yu- 
tapi  kin  he  waste  sni,  he  iyecen 
taku  tke  owasin  iyukcanpi  kin 
he  tehika. 

28  Tuwetoniya  hduhe  kta  oki- 
hi  sni  kin  he  otonwe  wan  ka- 
wankapi,qa  conkaske  wanica  he 
iyececa. 

WICOWOYAKE  26. 

1  Mdoketu  eca-wa,  qa  woksapi 
icunhan  magaju,  he  iyecen  tuwe 
witkotkoka  kinihanpi  kin  he  wi- 
ciyokipi  sni. 

2  Zitkadan  kinyanyan,  qa  ica- 
psinpsincadan  anawinyan  kin,  he 
iyecen  itufr  yasicapi  kin  he  iyo- 
wicahi  kte  sni. 

3  &uktanka  on  wicapsinte,  qa 
sonsonna  on  iiyuwi  kin,  qa  wi¬ 
casta  witkotkopi  tapetepi  kin  on 
cansakadan. 

4  Ihnuhan  wicasta  witkotko 
towitkotkoke  cin  he  iyecen  adu- 
pte  cin,  okini  nis  eya  he  inihda- 
cin  kta. 

5  Wicasta  witkotko  towitko¬ 
tkoke  cin  he  iyecen  ayupta  wo  ; 
hecanon  sni  kinhan  okini  ksape 
icida  kta. 

6  Tuwe  taku  tanka  on  wicasta 
witkotko  wahosi  ye  cin  he  siha 
kin  kakse  ca  iye  kiunniiciye. 

7  Wicoie  wakan  wan  wicasta 

witkotko  i  kin  ohna,  tuwe  huste 
sicogan  natitantan  kin  he  iye¬ 
ceca.  « 

8  Tuwe  wicasta  witkotko  wan 
wowitan  qu  kin  he  inyan  tehihi- 


ka  opahte  wan  inyan  paha  wan 
en  ehpeye  cin  he  iyececa. 

9  Wicoie  wakan  witkotkoka 
ipi  kin  ohna  qa  wapepeka  wan 
wicasta  witko  nape  kin  ohna  he- 
na  iyececa. 

10  Tuwe  tanka  kin  he  owasin 
yusinye  wicaya,  wicasta  witko¬ 
tko  iyuwin  qu,  qa  tona  kapapi 
nakun  iyuwin  wicaqu  ece. 

11  Sunka  taku  hdepe  cin  he 
ake  en  hdi  kin,  he  iyecen  wica¬ 
sta  witkotko  towitkotkoke  cin 
ake  econ  ece. 

12  Wicasta  wan  ksape  icida 
wandaka  he  1  hee  sni  tuka  wica¬ 
sta  witkotko  kin  hee  ksape  kta 
kecanni  kta. 

13  Inmutanka  canku  icatida 
yukan,  otonwe  canku  kin  ohna 
mnaja  wan  yanka  ce,  wicasta 
kuje  cin  eya. 

14  Tiyopa  wan  iyuze  kin  akan 
ihduhomnimni  he  iyecen  wica¬ 
sta  kuje  cin  towinja  kin  akan 
ihduptanptan. 

15  Wicasta  kuja  waksica  ohna 
nape  kin  ye  kiya,  ake  i  kin  ekta 
hiyukiye  kapin. 

16  Wicasta  kuje  cin  he  wica¬ 
sta  sakowin  wayupiya  waayu- 
ptapi  kin  hena  isanpa  ksape  ici¬ 
da. 

17  Tuwe  taku  tawa  sni  akini- 
capi  ahiyaye  ca  en  ye  iciye,  he 
tuwe  sunka  noge  kin  yuze  cin 
he  iyececa. 

18  Tuwe  magaga  iciye  kta  e 
petuspe  wanhinkpe  qa  wiconte 
kaho  iyeye  cin, 

19  He  iyecen  wicasta  takodaku 
hnaye  ca,  tokesta  waskate  sni 
he  1  eye  cinhan. 

20  Can  wanice  cinhan  peta  kin 
sni  kta,  he  iyecen  woyakesa  wa¬ 
nice  cinhan  kicigepi  kin  ayu- 
stanpi  ece. 

21  Cahdi  petaga  aonpapi,  qa 
can  peta  akan,  he  iyecen  wica- 

^ta  wakigesa  woakinice  ideya 
eee. 

22  Tuwe  iwakan  kin  oie  kin 
woyute  skuya  iyececa,  qa  wica- 
tezi  kin  mahentuya  iyaya  ce. 

23  Wiciha  kata  cante  wahnaye 
kici  mazaska  icicahiyapi  kin  ma- 
ka  waksica  apawintapi  kin  he 
iyececa. 

24  Tuwe  sice  dake  cin  he  iha 
kin  on  ihdatokeca,  qa  iye  ma¬ 
hentuya  wohnaye  kihnaka ; 

25  Tohan  ho  kin  wiciyokipi 
kaga  he  wacinye  sni  wo,  hehan 
cante  iriahen  taku  walitedapi 
sni  sakowin  yukan. 

26  Wocanniye  kin  wohnaye  on 
akahpe,  tohan  sice  cin  he  orrmi- 
ciye  ohna  yazamnipi  kta. 

27  Tuwe  woha  wan  qe  cin  he 
iye  ohinhpaye  kta,  qa  tuwe  inyan 
wan  paptanye  cin  he  en  icicawin 
hdi  kta. 

28  Wicaceji  itonsni  kin  he  to- 
na  wicayasuje  cin  sice  wicada- 
ka,  qa  wicai  sdute  cin  wicota- 
kuni  sni  kaga. 

WICOWOYAKE  27. 

1  Ihnuhan  heyakecinhan  on 
nihdatan  kinhan,  anpetu  wan 
taku  ton  kta  he  sdonyaye  sni. 

2  Nii  kin  hee  kte  sni,  tuka  tu¬ 
we  tokeca  niyatan  nunwe,  wi- 
casta  wan  oyate  tokeca,  tuka 
niiha  kin  hee  kte  sni. 

3  Inyan  wan  tke  qa  wiyaka  kin 
he  yusagwicaya,  tuka  wicasta 
witkotko  tocanniye  kin  heni- 
yoza  isanpa  tke. 

4  Wocanniye  he  wohitika,  qa 
wocanteptanye  kin  he  minitan 
wan  iyececa,  tuka  wowinawizi 
itokam  tuwe  najin  kta  okihi  he? 

5  Nalimana  waste  dakapi  kin 
hee  sni,  tuka  taninyan  iyopeki- 
yapi  kin  hee  waste. 

6  Eodayapi  iyopewicaye  cin 

he  wicaka,  tuka  tuwe  sicedake 
cin  i  iwicaputaka  esta  wicahna- 
yan. 

7  Tuwe  wipi  kin  he  tuhmaga 
canhanpi  ihakta  sni,  tuka  tuwe 
wotektehda  kin  woyute  pa  esta 
owasin  skuye  daka. 

8  Wicasta  oyanke  tawa  etan- 
han  nuni  kin  he  zitkadan  wan 
hohpi  kin  etanhan  nuni  kin  he 
iyececa. 

9  Wihdi  qa  wizinyapi  kin  wi- 
cacante  iyuskin  kiya ;  nakun 
takodaku  nagi  kin  etanhan  wa- 
hokonkiye  cin  oskuya. 

10  Nitakoda  qa  niyate  takoda¬ 
ku  kin  ayustan  sni  wo,  qa  anpe¬ 
tu  winicakije  cin  hehan  nisunka 
ti  kin  en  ye  sni  wo  ;  sunkayapi 
wan  tehan  yanke  cin  hee  sni, 
tuka  tuwe  nikiyedan  ti  kin  hee 
waste. 

11  Micinksi  ksapa  wo,  hecen 
micante  kin  iyuskin  kta,  qa  tu¬ 
we  taku  sica  emakiye  cin  itkom 
taku  ewakiye  kta. 

12  Wicasta  ksape  cin  taku  sica 
wanyake  ca  inahma,  tuka  tona 
wacintonpi  sni  kin  hena  iyopta- 
pi  qa  kakiswicayapi. 

13  Tuwe  oyate  tokeca  wicasta 
on  wecicajuju  kta,  eniciye  cin- 
han  tasina  kin  icu  wo ;  qa  tuwe 
wicasta  sdonwicaye  sni  on  wica- 
wecicajuju  kta,  eye  cinhan  taku 
tohanyan  kajuju  sni  duhe  kte  cin 
he  icu  wo. 

14  Tuwe  hanhanna  hin  kikta  qa 
takodaku  hotankakiya  yawaste 
kinhan  he  yasicapi  kiciyawapi 
kta. 

15  Magaju  anpetu  icunhanohin- 
niyan  osbuyapiwan,  qa  winohin- 
ca  wakigesa  wan  hena  iakede- 
ceca ; 

16  Tuwe  he  anakihbe  cin  he 
tate  kin  anahma  he  iyececa,  qa 
nape  etapa  wihdi  wastemna  kin 
he  ihdutanin  kta. 


WICOW OYAKE  28. 


17  Mazasapa  on  mazasapa  pe- 
kiyapi,  qa  wieasta  kin  takodaku 
ite  kin  on  pe  kiyapi. 

18  Tuwe  witansna  hu  patan 
kinhan  hetanhan  waskuyeca 
yute  kta,  qa  tuwe  itancan  awan- 
iidake  cin  he  yutanpi  kta. 

19  Mini  ohna  ite  wan  ite  kin 
iyececa,  he  iyecen  wicacante 
kin  wieasta  kin  iyececa. 

20  Hades  qa  wiconte  kin  imna- 
pi  sni,  he  iyecen  wicista  kin 
imna  kte  sni. 

21  Mazaska  maka  waksica  on, 
qa  mazaskazi  maza  oceti  on,  qa 
wieasta  kin  wicai  yatanpi  kin 
on  iyutapi. 

22  Wieasta  witkotko  wan  wi- 
hope  ohna  wamnaheza  kici  wi- 
bope  ihupa  on  boyapan  esta,  to- 
witkotkoke  cin  he  ayustan  kte 
sni. 

23  Tahinca  nitawa  kin  token 
taninpi  tanyan  sdotkiya  wo,  qa 
wanuyanpi  kin  awakicin  wo  : 

24  Nakas  woyuha  kin  he  ohin- 
niyan  en  un  sni,  qa  wieasta  ya- 
tapi  wicowazi  wanjidan  etanhan 
ohinniyan  un  kta  he  1 

25  Peji  kin  inanpa  qa  wato  kin 
tanin,  qa  he  peji  kin  he  mnayan- 
pi  kta. 

26  Tahinca  ska  kin  etanhan 
wokoyake  yaton  kta,  qa  tatoka- 
dan  wanuyanpi  on  maga  wan 
opeyaton  kta  ; 

27  Hecen  tatokadan  asanpi 
imna  wayate  kta,  qa  tiyohnaka 
nitawa  nakun,  qa  he  on  wiko- 
ska  nitawa  nipi  kta. 

WICOWOYAKE  28. 

1  Wieasta  sica  tuwedan  wica- 
lcuwa  sni  esta^najicapi  ece,  tuka 
wieasta  owotanna  mnaja  iyecen 
waditakapi. 

2  Makoce  wokipajin  kin  on  wi- 
casta  yatapi  ota,  tuka  wooka- 


hnige  wosdonye  wieasta  wan 
eciyatanhan  tehan  ecetu  kta. 

3  Wieasta  wahpanica  wan  tona 
onsika  wicayuwahpanice  cin  he 
magaju  wrakawankeya  wan  on 
woyute  wanica  he  iyececa. 

4  Tona  woope  opapi  sni  kin  he- 
na  wieasta  sice  cin  yatanpi,  tuka 
tona  woope  opapi  kin  hena  wi- 
cakigepi  ece. 

5  Wieasta  sica  woyaco  okahni- 
gapi  sni,  tuka  Jehowa  akitapi 
kin  hena  owasin  okahnigapi  ece. 

6  Wieasta  wahpanica  toecetu 
kin  omani  kin  hee  waste,  tuka 
tuwe  canku  kin  hdupemni  wiji- 
ca  esta  hee  waste  sni. 

7  Tuwe  woope  patan  kin  he 
hoksidan  ksapa,  tuka  tuw?e  wo- 
tapisa  kodawicaye  cin  he  atkuku 
istenya. 

8  Tuwe  woyahtake  qa  ota  wi- 
cakida  on  woyuha  kin  hduota 
kin  he  tuwe  wahpanicapi  onsi- 
wicada  kte  cin  he  on  he  mnaye 
kta. 

9  Tuwe  wroope  nahon  kte  sni 
e  noge  kin  hdutokan  kin  he  wo- 
cekiye  eye  cin  he  wowaliteda 
sni  yapi  kta. 

10  Tuwe  wieasta  ecetu  kin 
canku  sica  onuni  wicakiye  cin 
he  woha  wan  iye  qe  cin  he  ohin- 
hpaye  kta,  tuka  tona  ecetupi 
kin  hena  taku  waste  tawayapi 
kta. 

11  Wieasta  watonka  kin  ksape 
icida,  tuka  wieasta  wakahnige 
cin  he  iyukcan  kta. 

12  Wieasta  Owotanna  iyuskin- 
pi  eca  wowitan  tanka  ece,  tuka 
wieasta  sica  wankan  ayapi  eca 
wieasta  inahmanpi  ece. 

13  Tuwe  wahtani  kin  ahdahpe 
cin  he  tanyan  ihuni  kte  sni,  tuka 
tuwe  ohdake  ca  ayustan  kinhan 
onsidapi  kta. 

14  Tuwe  ohinniyan  kokipe  cin 
he  wowaste  wica&ta  kin  heca, 

tuka  tuwe  cante  kin  hdusuta 
kin  he  taku  sica  ohinhpaye  kta. 

15  Wicasta  yatapi  sice  cin  he 
oyate  onsika  akan  he  mnaja 
hdoya,  qa  mate  waanatan  wan 
he  iyececa. 

16  Wicasta  yatapi  wookahnige 
nice  cin  he  taoyate  kin  nina  wi- 
cayuwahpanica,  tuka  tuwe  wi- 
cakipi  sice  dake  cinhan  anpetu 
tawa  kin  hduota  kta. 

17  Tuwe  wicasta  we  kin  on 
yusakapi  kin  he  tuwedan  yuze 
kte  sni  e  woha  kin  ekta  inyan- 
ka. 

18  Tuwe  ecetu  kiya  mani  kin 
he  ni  kta,  tuka  tuwe  canku  ota 
ohna  ihdupemni  kin  he  wanji 
ohinhpaye  kta. 

19  Tuwe  tamaga  kin  kicanye 
cin  he  woyute  imna  kta,  tuka 
tuwe  tona  takuska  econpi  owi- 
cape  cin  he  wowicakakije  on 
imna  iciye  kta. 

20  Wicasta  wicake  cin  he  wo- 
waste  ota,  tuka  tuwe  ihduwijice 
kta  e  inahni  kin  he  taku  sica 
akipe  kta. 

21  Wicite  iyekiyapi  kin  he  wa¬ 
ste  sni,  wicasta  hecon  kin  he 
aguyapi  onspadan  on  wahtani 
kta. 

22  Tuwe  ihduwijice  kta  inahni 
kin  he  ista  sica,  qa  heon  wowa- 
hpanice  akipe  kta  sdotkiye  sni. 

23  Tuwe  ceji  skuye  cin  hee 
sni,  tuka  wicasta  iyopeye  cin  hee 
iyohakam  waste  dapi  kta. 

24  Tuwe  atkuku  qa  hunku  e- 
sta  taku  tawa  icu  qa,  taku  sica 
ecamon  sni,  eye  cin  he  wai- 
hangyesa  dakonya. 

25  Tuwe  nagi  tanka  icida  kin 
he  kicigepi  kaga,  tuka  tuwe  Je- 
howa  wacinye  cin  he  cepa  aye 
kta. 

26  Cante  kin  wacinkiye  cin  he 
witkotkoka,  tuka  tuwe  woksape 
omani  kin  he  ihduske  kta. 

27  Tuwe  onsipike  cin  hena 
cante  wicakiye  cin  he  wicakije 
kte  sni,  tuka  tuwe  ista  anakilibe 
cin  he  wicota  yasicapi  kta. 

'28  Wicasta  sica  najinpi  eca 
wicasta  inahmanpi  ece,tuka  he¬ 
na  atakunipi  sni  eca  wicasta 
owotanna  ota  ayapi  ece. 

WICOWOYAKE  29. 

1  Wicasta  ijehan  iyopeyapi  e- 
sta  tahu  kin  ihdusuta  kin  he 
ihnuhanna  kasujapi  kta,  qa  wo- 
asni  wanice  kta. 

2  Tohan  wicasta  owotanna  ota 
ayapi  eca  oyate  kin  wiyuskinpi 
kta,  tuka  wicasta  sica  widaka- 
pi  eca  oyate  kin  sicahowayapi 
ece. 

3  Tuwe  woksape  waste  dake 
cin  he  atkuku  iyuskinkiye  kta, 
tuka  tuwe  witkowin  om  iyokipi 
iciye  cin  tawoyuha  kin  toki  e- 
hpekiye  kta. 

4  Wicasta  yatapi  kin  woyaco 
on  makoce  tawa  kin  sutaya  he 
kiye  kta,  tuka  tuwe  mazaska 
qupi  waste  dake  cin  he  pawan- 
ke  kta. 

5  Tuwe  takodaku  on  ceji  kin 
hduskuye  cin  he  siha  kin  on  ma- 
zalitakiyapi  wan  eonpa. 

6  Wicasta  sica  wahtani  kin 
ohna  mazhtakiyapi  wan  yjikan, 
tuka  wicasta  owotanna  wiyu- 
skin  qa  dowan  kta. 

7  Wicasta  owotanna  tona  on¬ 
sika  wicayacopi  kin  sdonya,  tu¬ 
ka  wicasta  sica  he  sdonye  kta 
okahnige  sni. 

8  Wicasta  waoncesa  otonwe 
kin  ideyapi,  tuka  wicasta  ksapa 
wocanniye  anaptapi  ece. 

9  Wicasta  ksapa^wan  wicasta 
witkotko  wahokonkiye  cinhan, 
canksiya  ia  qa  iha  esta  iyozi  wa¬ 
nice  kta. 

10  We  wicasta  kin  hena  tuwe 


WICOWOYAKE  30. 


wa£te  kin  gicedakapi,  qa  wicasta 
ecetu  nagi  kin  akitapi. 

11  Wicasta  witkotko  tawacin 
kin  ocowasin  hiyuya,  tuka  wi¬ 
casta  ksape  cin  he  tokata  eki- 
hnaka. 

12  Wicasta  yatapi  wicoie  iton- 
sni  anagoptan  kinhan  ookiye  wi- 
caye  cin  owasin  sicapi  kta. 

13  Wicasta  wakiyuse  qa  wa- 
hpanica  akicipapi,  Jehowa  napin 
istapi  kin  iyoyam  wicaya  ece. 

14  Wicasta  yatapi  tona  onsika 
wowicake  eciyatanhan  wicaya- 
co  kinhan  oiyotanke  tawa  kin 
owihanke  wanin  sutaya  he  kta. 

15  Hoksidan  kiyuskapi  kin  he 
hunku  istenya,  tuka  icapsinte 
iyopekiyapi  iyahna  he  ksapa  ka- 
ga. 

16  Wicasta  sica  ihduotapi  eca 
wicohan  sica  nakun  ota  kta,  tu¬ 
ka  wicasta  owotanna  hena  ata- 
kunipi  sni  kin  atonwanpi  kta. 

17  Nicinksi  kin  iyopekiya  wo, 
hecen  oziniciye  kte  ca  ninagi 
kin  iyokipi  kta. 

18  Tukten  Wakan tanka  oie 
kin  wanice  cinhan  oyate  kin  wo- 
hitika,  tuka  woope  yuhapi  kin 
he  wowaste  oyate. 

19  Wowidake  wa-n  wicoie  on 
yuecetupi  sni,  okahniga  esta 
ayupte  kte  sni. 

20  Wicasta  ia  ohanko  wandake 
cinhan  hee  sni,  tuka  wicasta  wi¬ 
tkotko  kin  hee  etanhan  taku 
waste  ayape  kta  iyececa. 

21  Tuwe  tawowidake  kin  hoksi- 
yopa  ehantanhan  kihna  kinhan, 
owihanketa  he  cinca  ye  kta. 

22  Wicasta  wacinko  kicigepi 
kin  icahya,  qa  wocanniye  wica¬ 
sta  kin  woahtani  ota. 

23  Wicasta  \yamnaicida  kin  on 
ihdukuye  kta,  tuka  tuwe  woniya 
kucedan  kin  he  wowitan  ton  kta. 

24  Tuwe  wamanusa  kici  wo- 
parani  yuhe  cin  he  nagi  kin  sice 


kidaka,  yasicapi  kin  nalion  tuka 
oyake  sni. 

25  Wicasta  kokipapi  kin  he 
wicahraunka,  tuka  tuwe  Jeho¬ 
wa  wacinye  cinhan  okope  wanin 
un  kta. 

26  Wicota  wicasta  yatapi  ite 
kin  akitapi,  tuka  wicasta  wica- 
yaco  kin  Jehowa  hee. 

27  Wicasta  owotanna  wicasta 
sice  cin  he  wowahtedapi  sni,  qa 
wicasta  sica  tuwe  ohan  owotan¬ 
na  kin  he  wowahtedapi  sni. 

WICOWOYAKE  30. 

1  Agur  Jake  cinhintku  kin  wi¬ 
coie  tawra,  odowan  wan,  Itael 
eciya,  Itael  Yukal  ko  ewicakiya. 

2  Woteca  i}mmaceca  qa  wica¬ 
sta  iyemacece  sni,  qa  wicasta 
towiyukcan  kin  mayuke  sni. 

3  Awicakehan  woksape  kin 
onmaspe  sni  qa  wicasta  wakan 
wosdonye  kin  he  sdonwaye  sni. 

4  Tuwe  wankantuya  Mahpiya 
ekta  i  he  1  qa  tuwe  hetanhan 
kun  hdi  he  I  Tuwe  nape  kin 
ohna  tate  kin  mnayan  he  1  Tu¬ 
we  mini  kin  sina  wan  ohna  opa- 
hta  he  I  Tuwe  maka  ihanke  kin 
owasin  ehde  he  1  Token  eciyapi 
qa  cinhintku  token  eciyapi  he  I 
sdonjraye  cinhan  oyaka  wo. 

5  Taku  wakan  oie  kin  owasin 
peta  on  yuecepidan ;  tona  he  w7a- 
cinyanpi  kin  hena  wahacanka 
yapi. 

6  Ihnuhan  oie  tawa  kin  ekta 
taku  aokijuyaye  cinhan,  oldni 
iyopeniye  kta,  qa  iyatonsni  iye- 
niyanpi  kta. 

7  Taku  n om  cicida,  mate  sni 
ecen  hena  temicihda  sni  wo  ; 

8  Wicohan  sica  qa  iapi  ecinkta 
miciyutehan  ye,  wowahpanice 
wowijice  unmanna maqu  sni,  wo- 
yute  wate  kta  iyececa  wonma- 
yan  ye ; 

9  Okini  wimapi  kinhan  mici- 
linaje  ca,  Jehowa  he  tuwe,  epe 
kta  ;  qa  wimakakije  cinhan  oki¬ 
ni  waraawanun,  qa  iwaton  sni 
esta  taku  wakan  namahon  epe 
kta. 

10  Ihnuhan  wowidake  wan  yu- 
he  cin  ekta  ayakiia,  okini  niya- 
sice  kta  qa  taku  sica  ayakipe  kta. 

11  Wicoicage  wan  atkuku  kin 
yasice  ca  hunku  kin  yawaste  sni. 

12  Wicoicage  wan  wakasote- 
sni  icidapi,  tuka  unkce  kin  wica- 
kiyujajapi  sni. 

13  Wicoicage  wan  ista  hdu- 
wankanpi  hinca,  qa  istojuha 
wankan  ayapi  ece. 

14  Wicoicage  wan  hipi  kin 
canhpi  kin  iyececapi,  qa  hiskepi 
kin  isan  iyececapi  ;  hecen  tona 
on&ka  maka  etanhan  temwica- 
yapi,  qa  tona  wahpanica  wicasta 
ehna  unpi  kte  sni. 

15  Tusda  cunwintku  nonpa, 
napin,  Maqu  ye,  maqu  ye,  eyapi. 
Taku  yamni  imnapi  sni,  qa  taku 
topa,  Henakeca,  eyapi  sni ; 

16  Hades,  qa  tamni  cinca  ton 
3ni,  qa  maka  kin  mini  imna  sni, 
qa  peta,  Henakeca,  eye  sni. 

17  Wicasta  wan  atkuku  ilia  ha, 
qa  hunku  kin  nahon  kta  e  iha- 
ktasni  kin  he  kaksiza  kangi  kin 
capapi  kta,  qa  wanmdi  cinca  kin 
he  yutapi  kta. 

18  Taku  yamni  yusinyemayan, 
qa  taku  topa  owakahnige  sni ; 

19  Wanmdi  canku  kin  mahpiya 
ohna,  wamduska  canku  kin  imni- 
ja  akan,  wata  canku  kin  mde 
cokaya,  qa  wicasta  canku  kin 
wikoska  kici. 

20  Winohinca  wawicihahapi 
econ  canku  tawa  kin  he  iyececa, 
wota  qa  i  kin  itpakinte  ca,  Taku 
sica  ecamon  sni  ce,  eya. 

21  Taku  yamni  on  maka  kin 
skanskan  qa  taku  topa  on  oziici- 
ye  kta  okihi  £ni. 

22  Wowidake  on  tohan  wica¬ 
sta  yatapi  un  ece,  qa  wicasta 
witkotko  on  aguyapi  imna  wota 
ece  ; 

23  Winohinca  canniyesa  on  hi- 
hna  ton  kinhan,  qa  wayakawin 
on  yuhe  ciqon  woyuha  kin  tawa- 
ye  cinhan. 

24  Taku  topa  maka  akan  iyo- 
tan  cistinna  tuka  ksape  hinca  ; 

25  Tajuska  kin  oyate  wasake 
sni  tuka  mdoketu  eca  woyute 
kihnakapi  ece  ; 

26  Hitunkasan  kin  tancan  su- 
tapi  sni,  tuka  imnija  ohna  tipi 
kicagapi  ece ; 

27  Arebe  (psipsicadan  ocaje 
wan)  wicasta  yatapi  nicapi  tuka 
obe  tawapi  owasin  yuwitaya 
icimanipi ; 

28  Onktomi  napepi  on  yuzapi 
qa  wicasta  yatapi  ti  kin  ohna 
yakonpi  ece. 

29  Taku  yamni  tanyan  manipi 
ece,  qa  taku  topa  tanyan  yapi ; 

30  Mnaja  kin  he  watnanica  iyo- 
tan  wasake  ca  takudan  etanhan 
ihduhomni  sni ; 

31  &unka  wakan  nite  ipiyag 
ton  pi,  qa  tatokadan  mdoka,  qa 
wicasta  yatapi  oyate  tawa  opa- 
pi  kin  he. 

32  Witkotkoya  nihduwankan- 
tuya  kinhan,  qa  taku  sica  yakon- 
ze  cinhan,  nii  kin  akan  nape  kin 
atputaka  wo. 

33  Awicakehan  pte  asanpi  kin 
icicahiyapi  kinhan  pte  asanpi 
ihdi  kin  hiyu  kta,  qa  wicapoge 
yutitanpi  kinhan  we  hiyu  kta, 
qa  wocanniye  yutitanpi  on  kici- 
gepi  hiyu  kta. 

WICOWOYAKE  31. 

1  Lemuel  wicasta  yatapi  wi- 
coie  tawa,  odowan  hunku  kin 
he  onspekiye  cin  dee. 

2  Cins  taku  hwo  ?  mitamni  cin- 


WICOWOYAKE  31. 


ca  kin  taku  eciye  kta  he  %  wo- 
miciyake  ota  eciyatanhan  eiton 
kin  taku  hwo  % 

3  Ihnuhan  nitowasake  kin  he 
winohinca  yaqu  kin,  qa  canku 
nitawa  taku  wicasta  yatapi  ihang 
wicaye  cin  ekta  ye  yakiye  cin. 

4  Wicasta  yatapi,  Lemuel,  wi¬ 
casta  yatapi  minisa  yatkanpi 
kta  he  iyecece  sni,  qa  wicasta 
yatapi  cincapi  kin  mini  wakan 
cinpi  kta  he  iyecece  sni. 

5  Okini  he  yatke  cinhan  taku 
konzapi  kin  akiktonje  kta,  qa 
wicasta  onsika  tawoyaco  kin 
yaskiske  kta. 

6  Tuwe  wanna  te  kte  cin  he 
mini  wakan  kin  qu  wo,  qa  tona 
cante  sicapi  kin  hena  minisa  wi- 
caqu  wo. 

7  Hecen  yatke  kta,  qa  tokakije 
cin  akiktonje  kta,  qa  toiyokisice 
cin  icimanna  kiksuye  kte  &ni. 

8  Iapi  okitpani  kin  he  on  i  kin 
hdukawa  wo,  qa  wamdenica 
owasin  wicayacopi  kinhan ; 

9  I  kin  hdukawa  qa  tona  onsi¬ 
ka  qa  wicakijapi  owasin  iwica- 
kiya  owotanna  wayaco  wo. 

10  Tuwe  winohinca  ksapa  wan- 
ji#  iyeye  kta  he  1  Tukiha  tehi- 
hika  ee  kaes  sam  iyeya  iyawapi. 

11  Hihnaku  cante  kin  he  wa- 
cinkiya,  qa  woyuha  icakije  kte 
sni  yan  un  kta. 

12  Tohan  ni  kin  hehanyan  ta- 
ku  waste  ecakicon  kta,  qa  taku 
sica  wanice  kta. 

13  Tahinca  hin  hahonta  on  ka- 
gapi  ko  akita,  qa  nape  kin  iyo- 
kipi  ya  htani. 

14  Wopeton  witawata  tawapi 
kin  iyececa,  tehantanhan  woyu- 
te  tawa  kin  en  ihdoku. 

15  Nahanhin  anpa  snikikta,qa 
tiyohnaka  tawa  owasin  woyute 
wicaqu,  qa  wikoska  taku  econpi 
kta  sdonye  wicakiya. 

16  Maga  wan  awacin  qa  ope- 


ton,  taku  nape  kin  kagapi  kin  on 
hastanhanka  iyuwi  wan  huhde. 

17  Ipiyaka  sutaya  iyahdaska 
qa  hupahu  kin  hduwasaka. 

18  Taku  wiyopeye  cin  he  wa¬ 
ste  e  sdonkiye ;  hanyetu  osan  pe- 
tijanjan  hde  kin  kicisni  sni. 

19  Wipahmu  kin  ekta  nape  ye- 
kiya  qa  napsukaza  kin  iyuhmu 
kin  yuza. 

20  Tona  onsika  kin  hena  on 
nape  kin  hdugata,  qa  wicasta 
oncikpani  owicakiye  kta  e  nape 
kin  ye  kiya. 

21  Wapa  kes  tiyohnaka  tawa 
kin  on  ikope  sni ;  nakas  owasin 
taku  icitakihna  ece  koyakapi. 

22  Owinja  icicaga ;  qa  mini- 
huka  zibzipedan  sinasa  ko  koya- 
ka  ece. 

23  Otonwe  tiyopa  kin  ekta  ma- 
koce  hunkayapi  wicehna  hihna¬ 
ku  iyotanka  eca  iyekiyapi  ece. 

24  Minihuha  zibzipedan  kage 
ca  wiyopekiye,  ipiyaka  nakun 
qa  wopeton  kin  wicaqu. 

25  Wowasake  wowitan  iyahna 
ihduze  ca  tokata  anpetu  u  kte 
cin  iha. 

26  I  kin  hdukawa  eca  wieo- 
ksape  ia,  qa  ceji  kin  wacantkiya 
woope  yuha. 

27  Tiyohnaka  tawa  ohanyanpi 
kin  owasin  iwanyaka,qa  kujahan 
aguyapi  kin  hdute  sni. 

28  Cinca  kin  najinpi  eca  hda- 
wastepi ;  hihnaku  nakun  qa 
hdatan. 

29  Cunwintkupi  ota  ksamya 
ohanyanpi,  tuka  niye  owasin  ka- 
pe  wicayaya  ce,  eya. 

30  Wowiciyokipi  kin  he  wica- 
hnayan  qa  wicite  waste  kin  he 
ptenyedan,  tuka  winohinca  Je- 
howa  kokipeyahan  un  kin  he 
yawastepi  kta. 

31  Nape  kin  taku  icahye  cin  he 
qupo,  qa  otonwe  tiyopa  kin  ohna 
iye  ohan  kin  hena  yatanpi  nunwe. 

EYANPAHA  KIN. 


WICOWOYAKE  1. 

1  Eyanpaha  kin,  Dawid  cinhin- 
tkn  Jerusalem  en  Wicastayatapi 
oie  kin  dena  ee. 

2  Takusni,  takusni,  Eyanpaha 
kin  eya,  takusni,  takusni,  iyuhpa 
takusni  ce. 

3  Anpetu  wi  ihukuya  wi casta 
wicohtani  econ  kin  owasin  on 
iyunwin  taku  yuha  he. 

4  Wicoicage  wariji  iyaye  ca 
wicoicage  wan  u  ece  ;  tuka  ma- 
ka  kin  ohinniyan  han. 

5  Nakun  anpetu  wi  kin  hinan- 
pa,  qa  anpetu  wi  kin  iyaya,  qa 
totanhan  hiyu  qon  he  ekta  ina- 
lini  hda  ece. 

6  Tate  kin  itokahkiya  iyaye  ca 
waziyatakiya  ihduhomni ;  tate 
ihduhomnimni,  qa  totanhan  iya¬ 
ye  cin  ake  en  hdi  ece. 

7  Wakpa  iyuhpa  miniwanca 
kin  en  iyaya ;  tuka  miniwanca 
kin  ojudan  sni ;  wakpa  kin  to¬ 
tanhan  hiyupi  qon  he  ake  ekta 
hdapi  ece. 

8  Wicoie  owasin  hunkitapi  oju¬ 
dan  ;  wieasta  oyake  kta  okihi 
sni :  wicista  kin  he  wawan - 
yaka  imnan  sni,  qa  wicanoge 
ldn  wanahonpi  on  imnan 
sni. 

9  Taku  un  qon  |?e  u  kte  cin 
hee  :  qa  taku  econpi  ece  kin  ta¬ 
ku  econpi  kte  cin  ee  :  qa  anpetu 
wi  kin  ihukuya  taku  teca  wa- 
nica. 

Eccle. 


10  Taku  on,  Wanyaka  wo,  de 
teca  ce,  eyepica  he  :  wanna  ta- 
nina  un  qon  hee,  unkiye  unkito- 
kapatanhan  yanke. 

11  Taku  hekta  un  qon  he- 
na  kiksuyapi  sni;  qa  nakun 
taku  tokata  kin  tona  ohakam 
unpi  kte  cin  hena  kiksuyapi 
kte  sni. 

12  Eyanpaha  kin  he  miye,  Je¬ 
rusalem  en  Wicastayatapi  man- 
ka. 

13  Unkan  taku  mahpiya  ihuku¬ 
ya  econpi  kin  owasin  woksape 
on  awakite  kta,  qa  imdukcan  kta 
e  micante  ekta  yewaya :  wico¬ 
htani  tehike  cin  de  Wakantan- 
ka  wieasta  cinca  wicaqu,  on 
htanipi  kta  heon. 

14  Anpetu  wi  kin  ihukuya  wi- 
cohan  econpi  kin  owasin  wan- 
mdaka,  unkan  iho,  iyuhpa  taku¬ 
sni  qa  woniya  iyokisinyapi  kin 
hee. 

15  Taku  gkope  cin  he  yuowo- 
tanpidan  kta  okihipica  6ni ;  qa 
taku  iyokpani  un  kin  hena  yawa- 
pica  sni. 

16  Micante  kici  wowahdaka 
qa  hepa  ;  Iho,  tanka  imacaga  qa 
woksape  mnawakiya,  tona  Jeru¬ 
salem  en  mitokam  unpi  qon 
owasin  isanpa :  han,  micante 
woksape  qa  wosdonye  ota  wan¬ 
yaka. 

17  Nakun  woksape  sdonwaye 
kta  micante  waqu,  wicoksape 
sni  qa  wowitkotkoke  sdonwaye 

kta  :  De  nakun  woniya  iyokisin- 
yapi  kin  hee  imdukcan. 

18  Woksape  ota  en  woiyokisi- 
ce  ota  yukan  ;  qa  tuwe  wosdon- 
3^e  hduota  kinhan  he  wicocante- 
sica  hduota  ece. 

WICOWOYAKE  2. 

1  Micante  en  hepa;  Iho  wo, 
wowiyuskin  on  iciyute  kta  ce  ; 
hecen  taku  wiciyokipi  sdonya 
wo.  Unkan  iho,  he  nakun  taku 
sni. 

2  Ihapi  kin  he,  Wowitkotkoka, 
ewakiya :  qa  wowiyuskin,  He 
taku  tokon  he. 

3  Micehpi  minisa  on  wahdusuta 
kta  micante  en  awakita,  qa  mi¬ 
cante  woksape  sdonyewakiye 
kta  ;  qa  wowitkotkoka  kjn  he 
mduze  kta,  hecen  wicasta  cin- 
ca  on  taku  waste  kin  tukte 
e  he,  anpetu  towanakeca  ni- 
pi  kin  en,  mahpiya  ihukuya  ta¬ 
ku  econpi  kte  cin  he  wanmdake 
k*  a. 

4  Taku  tanka  micicaga ;  tipi 
micicaga ;  hastanhanka  iyuwi 
ojupi  kin  hu  wehde  : 

5  Maga  qa  canwojupi  kin  mi- 
cieaga,  qa  en  waskuyeca  can 
ocaje  owasin  hu  wahde  : 

6  Miniyowe  kagapi  kin  micica¬ 
ga,  on  contanka  can  icahye  cin 
he  spayewaye  kta  : 

7  Wicasta  taokiye  qa  winy  an 
taokiye  opewicawaton,  qa  wati 
ohna  tonpi  wicamcluha  ;  nakun 
tatanka  qa  taliinca  wanunyanpi 
ota  hinca  wicawahduha,  Jerusa¬ 
lem  en  mitokam  unpi  qon  owasin 
isanpa  : 

8  Nakun  mazaska  qa  mazaska- 
zi  mnamiciye,  qa  wicastayatapi 
makoce  tawapi  ko  tawokamna 
kin :  wicasta  dowanpi  qa  wino- 
liinca  dowanpi  heca  icahwiea- 
wakiya,  qa  wicasta  cinca  tawo- 

wiyuskinpi,  winohinca  qa  wino- 
hincapi. 

9  Hecen  matanka,  qa  tona 
mi  tokam  Jerusalem  en  unpi 
qon  ikapeya  taku  ota  micica¬ 
ga  :  nakun  woksape  mitawa  mi- 
ciun. 

10  Qa  taku  miisSta  da  kin 
takudan  ipimicida  sni,  wowi- 
jmskin  wanjidan  kes  micante 
etanhan  wakipatan  sni ;  mito- 
htani  owasin  on  micante  iyu- 
skin  nakaes  :  qa  mitohtani  oco- 
wasin  on  wokamna  mitawa  kin 
hee. 

11  Hehan  wicolian  minape 
econ  kin  owasin  en  ewaki- 
tonwan,  qa  wicohtani  htawrani 
kta  ecamon  kin  hena ;  unkan 
iho,  ocowasin  takusni  qa  wo¬ 
niya  iyokisica  hee,  qa  anpetu 
wi  kin  ihukuya  wokamna  wa- 
nica. 

12  Unkan  woksape  qa  wi- 
coksapesni  qa  wowitkotkoke 
kin  i  wanmdake  kta  mihda- 
mna:  wicasta  wan  wicastayata¬ 
pi  ihakam  u  kin  he  taku  okihi 
kta  he  :  taku  wanna  econpi  kin 
heceedan. 

13  Hehan  woksape  en  woka¬ 
mna  yukan  e  wanmdaka,  wowi¬ 
tkotkoke  kin  isanpa,  iyoyanpa 
kin  he  otpaza  isanpa  waste  kin 
he  iyececa. 

14  WTi casta  ksapa  ista  iye  pa 
kin  en  un ;  tuka  witkotkoke  cin 
he  otpaza  omani :  hececa  esta 
miye  qe  taku  wanjidan  owa¬ 
sin  awicakipa  ece  e  wanmda¬ 
ka. 

15  Hehan  cante  mahen  hepa; 
Witkotkoke  cin  he  taku  akipa 
he  iyecen  mis  eya  awakipa  ;  he¬ 
cen  tokiyataqhan  miye  qe  iyo- 
tan  waksapa  he.  Hehan  cante 
mahen,  De  is  eya  takusni  ce, 
epa. 

16  Witkotkoke  cin  iyececa  wi- 


WICOWOYAKE  3. 


cagta  ksapa  kin  ohinniyan  kiksu- 
yapi  sni  nakaes ;  taka  nakaha 
un  kin  hena  tokata  anpetu  kin 
en  owasin  akiktonjapi  kta,  heon 
etanhan.  Qa  wicasta  ksape  cin 
is  token  te  kta  he  ;  witkotkoke 
cin  iyececa. 

17  Heon  etanhan  wicanikinsice- 
wakidaka ;  anpetu  wi  kin  ihuku- 
ya  wicohan  econpi  kin  he  wacin- 
iyowakisica  nakaes  :  iyuhpa  ta¬ 
kusni  qa  woniya  iyokisinyapi  kin 
hee. 

18  Han,  mitohtani  anpetu  wi 
ihukuya  ecamon  kin  ocowasin 
sicewakidake  ;  wicasta  raihakam 
u  kte  cin  he  aihpewakiye  kta, 
heon  etanhan. 

19  Qa  he  wicasta  ksape  kta, 
qa  is  witkotkoka  kta  tuwe  sdon- 
ya  he.  Hececa  esta,  mitohtani 
ecamon  kin  owasin,  qa  en  anpe¬ 
tu  wi  ihukuya  ksapa  mihdutanin 
kin  hena  iye  tawaye  kta.  De 
nakun  takusni. 

20  Heon  etanhan  anpetu  wi 
kin  ihukuya  wicohtani  ecamon 
kin  iyuhpa  micante  kicunniwa- 
kiye  kta  mihdamna. 

21  Wicasta  wan  tohtani  kin 
woksape  en,  qa  wosdonye  en,  qa 
wokonze  en  un  :  tuka  he  wica¬ 
sta  wan  on  htani  sni  kin  he 
tawa  kta  aihpekiye  kta.  He 
nakun  takusni  qa  taku  6ica 
tanka. 

22  Wicasta  iye  tohtani  owasin, 
qa  cante  iyokisica,  on  anpetu  wi 
ihukuya  htani  kin  etanhan  taku 
hduha  he  : 

23  Taanpetu  kin  iyuhpa  wico- 
cautesica,  qa  tokakije  kin  he 
woiyokisica  nakaes:  han,hanye- 
tu  en  iye  cante  oziiciye  sni. 
He  nakun  takusni. 

24  Wicasta  wote  kta,  qa  waya- 
tke  kta,qa  iye  nagi  tohtani  kin  on 
iyuskinkiye  kta,  taku  sanpa  wa¬ 
ste  wanica.  De  is  eya  Wakan- 


tanka  nape  kin  etanhan  wan- 
mdaka. 

25  Tuwe  wote  kta  he,  qa  miye 
mikapeya  tuwe  wiyuskin  kta 
he. 

26  Taku  iye  itokam  waste  kin 
•  he  Wakantanka  wicasta  wicaqu 
ece,  woksape  qa  Wosdonye  qa 
wowiyuskin  :  tuka  wahtani  sa 
kin  he  wokakije  qu,  wamnaye 
kta  qa  waeju  kta,  hecen  Wakan¬ 
tanka  itokam  taku  waste  kin  he 
qu  kta.  He  nakun  takusni  qa 
woniya  iyokisica. 

WICOWOYAKE  3. 

1  Taku  iyuhpa  iyehantu  yukan, 
qa  mahpiya  kin  ihukuya  woawa- 
cin  owasin  tohantu  ktc  cin  yu¬ 
kan  ece. 

2  Wicatonpi  iyehantu  yukan, 

Qa  wicate  kta  iyehantu  ; 

Woju  econpi  iyehantu; 

Qa  wojupi  yujunpi  kta  iye¬ 
hantu  : 

3  Wicaktepi  iyehantu  yukan, 

Qa  okiziyapi  iyehantu  ; 
Wayujujupi  iyehantu, 

Qa  piya  kagapi  iyehantu  yu¬ 
kan  : 

4  Wicaceya  iyehantu  yukan, 

Qa  ihapi  kta  iyehantu  ; 
Wasihdapi  iyehantu, 

Qa  skatapi  iyehantu  yukan  : 

5  Inyan  ehpeyapi  iyehantu  yu¬ 

kan, 

Qa  inyan  witaya  pahipi  kta  ; 
Adoksohan  wicayuzapi  iye¬ 
hantu  yukan, 

Qa  poskin  wicayuzapi  ayu- 
stanpi  kta. 

6  Waakitapi  iyehantu  yukan, 

Qa  toki  ehpeyapi  kta  iyehantu; 
Wapatanpi  kta  iyehantu, 

Qa  wapaganpi  iyehantu  yu¬ 
kan  : 

7  W ayuhdehdecapi  iyehantu  yu¬ 

kan, 

Qa  wakagegepi  iyehantu  y li¬ 
lt  an  ; 

Inina  yukanpi  iyehantu, 

Qa  iapi  kta  iyehantu  yukan  : 

8  Wastewieadaka  iyehantu  yu¬ 
kan, 

Qa  sicewicadaka  iyehantu  ; 

Qkicize  iyehantu  yukan, 

Qa  wookiye  kagapi  kta  i- 
yehantu. 

9  Wicasta  litani  kin  he  iye  to- 
htani  eciyatanhan  iyunwin  taku 
hduha  he. 

10  Wicoiitani  en  wicasta  cin- 
ca  htaniiciyapi  kta  Wakantanka 
wieaqu  kin  he  wanmdaka  : 

11  Taku  owasin  iyehantu  eca 
owanyag  waste  kaga  :  nakun  iye 
cantepikin  en  ohinniyan  kte  cin 
he  ewicakicihnaka,  hecen  Wa¬ 
kantanka  tohtani  kage  cin  otoka- 
heya  tanhan  qa  owihanke  ekta 
wicasta  tuwedan  okalinige  kte 
sni. 

12  Hena  en  taku  waste  wani- 
ca  sdonwaya ;  tuka  wiyuskin 
kta,  qa  ni  un  icunhan  taku  waste 
econ  kta  : 

13  Qa  nakun  wicasta  otoiyohi 
wote  kta,  qa  wayatke  kta,  qa 
tolitani  owasin  taku  waste  en  un 
kin  he  on  ihduskin  kta  ;  Wakan¬ 
tanka  taku  qu  kin  hee. 

14  Taku  Wakantanka  econ  kin 
owasin  owihanke  wanice  kta 
sdonwaya;  takudan  en  akagapi 
kte  sni,  qa  takudan  etanhan  icu- 
pi  kte  sni  :  unkan  iye  itokam 
wakokipapi  kta  e  Wakantanka 
hecon  ece. 

15  Taku  hekta  un  qon  he 
nakaha  un,  qa  taku  tokatam 
u  kte  cin  he  wanna  hekta 
un  :  qa  taku  hekta  un  kin  he 
Wakantanka  kin  ake  hdiyohi 
kiye  kta. 

16  Unkan  nakun  anpetu  wi 
ihukuya  woyaco  oyanke  kin  wan¬ 
mdaka,  wosice  hen  yanka  ;  qa 

woowotanna  oyanke  kin,  wico- 
sice  en  yanka. 

17  Cante  mahen  hepa ;  Owotan- 
na  kin  he  qa  sice  cin  Taku  Wa- 
kan  kin  wicayaco  kta  :  han,  wi- 
cotawacin  otoiyohi  qa  wicohan 
otoiyohi  hen  iyehantu  yukan. 

18  Wicasta  cinca  kin  on  cante 
mahen  hepa;  Tokin  Wakantan¬ 
ka  hena  iwicayuten,  hecen  iye 
qe  woteca  hecapi  e  wanihdaka- 
pi  kta. 

19  Wicasta  cinca  kin  taku  aki- 
papi  hecinhan,  he  woteca  aki- 
papi ;  han,  taku  wanjidan  awica- 
kipa  ece  :  wanji  is  token  ta  he¬ 
cinhan,  unma  kin  is  iyecen  ta : 
han,  owasin  woniya  okon wanji¬ 
dan  yuhapi :  hecen  wicasta  kin 
is  woteca  isanpa  takudan  iciwa- 
ste  sni ;  iyuhpa  takusni  na- 
kaes. 

20  Owasin  oyanke  wanjidan 
ekta  yapi ;  iyuhpa  maka  mdu 
heca,  qa  iyuhpa  ake  maka  mdu 
icagapi  ece. 

21  Wicasta  cinca  taniya  wan- 
kan  ye  cinhan,  qa  woteca  taniya 
kin  is  maka  ekta  kun  ye  cinhan, 
tuwe  sdonya  he. 

22  Heon  etanhan  wicasta  iye 
tohan  kin  on  ihduskin  kta  taku 
sanpa.  waste  wanica  imdukcan  ; 
he  taku  tawa  kin  ee  nakaes  :  qa 
iye  iyohakam  taku  u  kte  cin  he 
tuwe  wanyagkiye  kta  he. 

WICOWOYAKE  4. 

1  Unkan  wahdicu  qa  wokakis- 
ye  anpetu  wi  ihukuya  econpi  kin 
hena  owasin  iwanmdaka  :  qa  iho, 
kakisyapi  istamnihanpe  awicau  ; 
qa  wicakicanpte  yuhapi  sni :  un¬ 
kan  wakakiswicaye  nape  ohna 
wowasake  yukan  ;  tuka  wicaki¬ 
canpte  yuhapi  sni. 

2  Heon  etanhan  tapi  kin,  tona 
wanna  tapi  kin  hena  wicadma- 


WICOWOYAKE  5. 


waste,  nipi,  tona  nahanhin  ni 
unpi  kin  isanpa  : 

3  Han,  tuwe  tohinni  ni  un  sni 
kin  he  hena  napin  isanpa  waste, 
wicohan  sica  anpetu  wi  ihukuya 
econpi  kin  hena  wanyake  sni  na¬ 
kaes. 

4  Akes  wicohtani  owasin  iwan- 
mdaka,  qawieohan  yustanpi  oto- 
iyohi,  on  wicasta  iye  takodaku 
kici  nakiciwizipi  kin  hee.  De 
is  eya  takusni  qa  woniya  iyokisi- 
ca  ce. 

5  Witkotkoke  cin  henapehdu- 
ksija  qa  iye  cehpi  hduta  eee. 

6  Napohnaka  wanjidan  woozi 
kici  hee  waste,  nape  rionpa  oju- 
dan  isanpa,  wicohtani  econpi  qa 
woniya  iyokisica  iyahna  hecin- 
han,  eya. 

7  Hehan  wahdiyaku  qa  anpetu 
wi  ihukuya  takusni  kin  he  wan- 
nidaka. 

8  Wanjidan  yukan,  qa  inonpa 
wanica  ;  han  he  cinca  qa  sunkaku 
takudan  hduhe  6ni  ;  tuka  tohta- 
ni  owasin  ayustan  sni ;  nakun 
iye  ista  kin  wowijice  imna  sni ; 
qa,  Tuwe  on  htawani  qa  minagi 
taku  waste  icakiswaya  he,  eye 
sni.  De  nakun  taku  sni ;  han, 
wicohtani  tehika. 

9  Nonpa  kinhan  wanjidan  isan¬ 
pa  wastepi  ;  wicohtani  econpi 
kin  on  wokajuju  waste  yuhapi 
nakaes. 

10  Hena  hinhpayapi  kinhan, 
unma  kin  is  takodaku  najin  kiye 
kta :  tuka,  hehehe,  tuwe  isnana 
un  hinhpaj^e  cinhan  ;  tuwe  najin- 
kiye  kta  yuhe  sni  nakaes. 

11  Akes,  nonpa  sakim  wankapi 
kinhan  cozapi  ece  ;  tuka  tokiya- 
tanhan  wanjidan  isnana  eozakta 
he. 

12  Unkan  wanji  kici  econ  ohiye 
cinhan,  nonpa  kici  inajinpi  kta  ; 
qa  hahonta  yamni  kahmonpi  kin 
he  yupsakapi  tehika. 


13  Hoksidan  wan  wahpanica 
qa  ksapa  he  waste,  wicastayata- 
pi  wan  wicahinca  qa  witkotkoka 
wanna  onspekiyapi  kta  wicada 
sni  kin  he  isanpa. 

14  He  qe  wicokaske  tipi  kin 
etanhan  wicastayatapi  kta  hiyu  ; 
tuka  nakun  tuwe  iye  toskanskan 
kin  en  tonpi  kin  he  wahpanica 
aya. 

15  Wicasta  ni  unpi  owasin  an¬ 
petu  wi  kin  ihukuya  manipi  kin 
hena,  hoksidan  inonpa  kin  eeki- 
ya  inajin  kte  cin  kici  iwanwica- 
mdaka. 

16  Oyate  kin  owasin  wopteca 
sni,  tona  wicitokam  unpi  qon 
owasin  :  nakun  tonaohakam  upi 
kin  hena  he  on  iyuskinpi  kte  sni. 
Awicakehan  he  nakun  takusni 
qa  woniya  iyokisice  cin  hee. 

WICOWOYAKE  5. 

1  Wakan tanka  ti  kin  ekta  da 
eca  nisiha  awanhdaka  wo,  qa 
witkotkoka  tawosna  yaqu  kte 
£ni  e  wanahon  yanka  wo ;  hena 
eqe  taku  sica  econpi  kecinpi  sni. 

2  Nii  on  ohanko  sni  wo,  qa  ni- 
cante  Wakan  tanka  itokam  taku 
eya  inahni  kte  £ni.  Wakantan- 
ka  mahpiya  ekta  yanka,  qa  niye 
nmka  akan  yaun  ;  heon  etanhan 
nioie  tonana  kta  iyececa. 

3  Wicohan  ota  eciyatanhan  wi- 
hanmnanpi  icaga  :  qa  witkotko¬ 
ka  ho  kin  wicoie  ota  en  un. 

4  Tohan  Wakantanka  ekta  ta¬ 
ku  on  niciconze  cinhan,  hdajuju 
dutehan  kte  sni;  iye  qe  witko- 
tkokapi  kin  on  wiyuskin  sni ;  ta¬ 
ku  on  niciconze  cin  he  hdajuju 
wo. 

5  Niciconza  qa  yahdajuju  ^ni 
kinhan,  niciconze  sni  unkans  hee 
waste  kta  tuka. 

6  Ihnuhan  nii  kin  he  nicelipi 
wahtanikiye  cinhan  ;  qa  Wawa- 

yu6na  kin  itokam,  He  woya^na 
ce,  ebe  kte  sni :  Taku  on  etan- 
han  Wakantanka  niho  on  sin- 
hda  kta,  qa  ninape  taku  econ 
kin  ihangye  kta  he. 

7  Wihanmnanpi  ota  kin  en  ta~ 
kusnisni  yukan,  qa  wicoie  ota  ; 
tuka  niye  Taku  Wakan  kin  ko- 
kipa  wo. 

8  Wicasta  onsika  wicakipi  kin 
he,  qa  makoce  tehan  yanke  cin 
en  woyaco  woowotanna  ko  yupe- 
mnipi  kin  hena  wandake  cinhan, 
he  taku  kin  on  yusinyaye  sni  wo: 
tuwe  wasaka  kes  isanpa  wasake 
cin  he  awacin  yanka ;  qa  hena 
isanpa  wa^akapi  yukan. 

9  Nakun  maka  wokamna  kin 
he  wicasta  owasin  tawapi  ;  wi- 
castayatapi  hee  kaes  maga  kin 
wowidagya. 

10  Tuwe  mazaska  wastedake 
cin  he  mazaska  imnan  kte  sni ; 
qa  tuwe  woyuha  ota  wastedake 
cin  he  oicage  on  imnan  kte"  sni. 
He  nakun  takusni. 

11  Woyuha  kin  hena  ota  aye 
cinhan,  tona  yutapi  kin  hena 
yuotapi ;  hecen  tuwe  tawapi 
kin  hena  taku  iwastepi  he  ;  ista 
on  wanhdakapi  heceedan. 

12  Tuwe  htani  istinbe  cin  he 
skuya,  taku  tohana  qa  is  ota  yu- 
ta  esta  :  tuka  wijice  woyuha  ota 
ton  kin  he  istinma  okihi  sni  ki- 
ya. 

13  Anpetu  wi  kinihukuya  taku 
sica  tehika  wan  wanmdaka,  wo¬ 
yuha  tona  tawapi  isicapi  kte  cin 
on  kihnakapi  hee. 

14  Tuka  woyuha  kin  hena  si- 
caya  waakipapi  on  atakuni  sni 
ece  ;  unkan  cinca  wan  icalikiye 
ca  takudan  nape  ohna  yanke  sni. 

15  lye  hunku  tamni  etanhan  u 
qon  he  iyecen  tancodan  hdekta, 
hiyu  qon  iyecen  ye  kta,  tohtani 
etanhan  taku  nape  ohna  aye  kte 
cin  takudan  icu  kte  sni. 

176 


16  Unkan  de  i£  eya  taku  sica 
tehika,  token  u  qon  he  iyecehin 
ake  hde  kta  :  hecen  tuwe  tate 
htakieini  kin  wokamna  taku  yu- 
ha  he. 

17  Nakun  taanpetu  owasin 
otpaza  en  wota,  qa  wicocante 
sica  ota  yuha,  qa  wayazanka  en 
woiyokisice. 

18  Iho,  taku  wanmdake  cin  he 
dee  ;  taku  waste  wan  oiyokipi, 
wote  kta  qa  wayatke  kta,  qa  to¬ 
htani  anpetu  wi  ihukuya  econ 
kin  owasin,  anpetu  ni  un  towa- 
nakeca  Wakantanka  qu  kin  he- 
hanyan  iyuskin  kta ;  taku  tawa 
kte  cin  hee  nakaes. 

19  Nakun  wicasta  otoiyohi  Wa¬ 
kantanka  woyuha  qa  wowijice 
qu  kin  he  etanhan  yute  kta  oki¬ 
hi,  qa  taku  tawa  kte  cin  hduhe 
kta,  qa  tohtani  on  iyuskin  kta  : 
Wakantanka  taku  qu  kin  hee. 

20  Ota  sni  qeyas  anpetu  ni  un 
kin  kiksuye  kta  ;  iye  cante  wi-  , 
yuskin  kin  en  Wakantanka  to- 
ayupte  yanka  nakaes. 

WICOWOYAKE  6. 

1  Anpetu  wi  kiq  ihukuya  taku 
sica  wanji  yukan  wanmdaka,  qa 
he  wicasta  ehna  tanka  hinca  : 

2  Wicasta  wanji  wowijice,  wo¬ 
yuha  qa  woyuonihan  Wakantan¬ 
ka  qu,  hecen  iye  nagi  taku  cin 
kin  iyuhpa  takudan  kiwanice 
sni,  tuka  hetanhan  hdute  kta 
Wakantanka  okihikiye  sni,  tuka 
wicasta  tokeca  yuta.  De  is  eya 
takusni  qa  woyazan  tehike. 

3  Wicasta  wan  opawinge  cin- 
caton,  qa  waniyetu  ota  ni  un, 
hecen  iye  tawaniyetu  anpetu  ota 
qeyas,  iye  nagi  taku  waste  on 
imnan  £ni,  qa  nakun  wicaliapi 
hduhe  sni  kinhan,  okaskan  tonpi 
wan  hee  kaes  he  isanpa  waste, 
epa. 


WICOWOYAKE  7. 


4  He  qe  opo  etanhan  hiyu,  qa 
otpaza  en  iyaya,  qa  iye  caje  kin 
otpaza  akahpe  kta. 

5  Nakun  anpetu  wi  wanyake 
sni  qa  sdonye  sni,  eqe  woozi  yu- 
ha,  un'ma  qon  isanpa. 

6  Han,waniyetu  kektopawinge 
nonpa  hehanyan  ni  qeyas  taku 
waste  takudan  wanyake  sni : 
owasin  ounyanpi  wanjidan  ekta 
yapi  sni  he. 

7  Wicasta  tohtani  ocowasin 
iye  i  kin  on  etanhan,  hececa  esta 
iye  nagi  kin  imnan  sni. 

8  Wicasta  ksapa  wicasta  wi- 
tkotkoka  isanpa  taku  yuha  he  : 
wicasta  onsike  cin  ni  unpi  wici- 
tokam  mani  sdonye  cin  he  taku 
yuha  he. 

9  Wicasta  wawanyake  cin  he 
wicanagi  onuni  kin  isanpa  waste. 
De  nakun  takusni  qa  woniya 
iyokisice  cin  hee. 

10  Taku  hekta  un  qon  hena 
wanna  cajeyatapi,  ■  qa  he  taku 
kin  wicasta  ee  sdonyapi :  nakun 
tuwe  iye  isanpa  wasake  cin  he 
kici  econ  kta  okihi  sni. 

11  Hecen  wicoie  ota  takusni- 
6ni  yuotapi  ece,  heon  wicasta 
hena  taku  iwasteka  he. 

12  Wicasta  wan  ni  un,  takusni 
ni  un  taanpetu  iyuhpa  ohanzi 
iyecen  hiyaye  cin  he  taku  waste 
yuhe  tkta  tuwe  sdonya  he  :  qa 
anpetu  wi  kin  ihukuya  wicasta 
wan  iyohakam  taku  u  kte  cin 
tuwe  he  okiyake  kta  he. 

WICOWOYAKE  7. 

1  Wicacaje  waste  kin  he  wi- 
hdi  wastemna  isanpa  waste,  qa 
anpetu  en  wicate  cin  he  anpetu 
en  tonpi  kin  isanpa  waste. 

2  Wicaceya  tipi  ekta  yapi  kin 
he  wayatkanpi  tipi  ekta  yapi 
kin  isanpa  waste;  eqe  wica¬ 
sta  owasin  owihankepi  kin  hee, 

*  12 


qa  ni  un  kin  he  iye  cante  en  eki- 
hnake  kta. 

3  Waciniyokisicapi  kin  he  iha- 
pi  kin  isanpa  waste  ;  wicite  iyo¬ 
kisice  cin  on  wicacante  kin  yu- 
wastepi  nakaes. 

4  Wicasta  ksapapi  cante  kin 
he  wicaceya  tipi  kin  ohna  yan- 
ka  ;  tuka  witkotkokapi  cante  kin 
iyasapi  tipi  kin  ohna  yanka. 

5  Wicasta  ksapa  wawiyopeye 
cin  nalionpi  kin  he  waste,  witko¬ 
tkokapi  dowanpi  wicasta  nahon 
kte  cin  he  isanpa. 

6  Cega  wan  ihukuya  wapepeka 
ho  kin  witkotkokapi  ihapi  kin 
iyececa.  He  nakun  taku  sni. 

7  Awicakehan  wokakisyapi  kin 
he  wicasta  ksapa  yuwitkotkoka  ; 
qa  taku  wicaqupi  kin  he  wica¬ 
cante  kin  yusica  ece. 

8  Wicoie  ihanke  kin  he  otoka- 
heya  kin  isanpa  waste  ;  qa  wo¬ 
niya  Avacintanka  kin  he  woniya 
wahanicida  kin  isanpa  waste. 

9  Ihnuhan  nitaniya  en  cannini- 
yan  inayalini  kinhan  :  wocanniye 
kin  he  witkotkokapi  maku  ohna 
yanka  ece. 

10  Tokeca  anpetu  tokaheya 
qon  anpetu  kin  dena  isanpa  wa¬ 
ste  he,  ihnuhan  ehe  cinlian  :  wo¬ 
ks  ape  eciyatanhan  de  on  winun- 
ge  sni,  heon  etanhan. 

11  Woksape  kin  he  waste,  wo- 
yuha  yuhapi  kicica  ;  qa  tona  an¬ 
petu  wi  wanyakapi  wokamna  ta- 
wapi  kin  hee. 

12  Woksape  kin  he  wowinape, 
qa  mazaska  he  wowinape  ;  tuka 
wosdonye  wokamna  kin,  woksa¬ 
pe  tona  yuhapi  wiconi  wicaqu 
ece  kin  hee. 

13  Wakantanka  tolian  kin  awa- 
cin  wo  :  taku  skopa  kage  cin  tu¬ 
we  owotanna  kage  kta  okihi  he. 

14  Anpetu  waste  kin  en  cante 
waste  wo  ;  tuka  wosice  anpetu 
kin  en  waawacin  wo :  nakun 

dena  icitkokim  Wakantanka  ka- 
ga,  wicasta  iye  iyohakam  taku- 
dan  iyeye  kte  sni  heon  etanhan. 

15  Anpetu  takusni  milawa  kin 
icunhan  dena  iyuhpa  wannidaka  : 
wicasta  owotanna  iye  toowotan- 
na  en  kaspapi,  qa  wicasta  sica 
iye  tohan  sice  cin  en  ihdutehan 
ece  e  yukan. 

16  Ihnuhan  owotanna  hinca 
yaun,  qa  ksape  hinca  nicicage 
cinhan  :  tokeca  nihdutakuni  kte 
sni  he. 

17  Ihnuhan  sice  hinca  nicicage 
ca  winitkotkoke  cinhan  :  tokeca 
nahaliin  iyenihantu  sni  nite  kta 
he. 

18  De  duze  kte  cin  he  wTaste  ; 
han,  nakun  detanhan  ninape  e- 
hdaku  sni  wo  :  tuwe  Wakantan¬ 
ka  kokipe  cin  he  iyulipa  etanhan 
hdinanpe  kta. 

19  Woksape  he  wicasta  ksapa 
kin  yuwasaka,  wicasta  wasaka 
wikcemna  otonwe  ohna  yukanpi 
kin  isanpa. 

20  Awicakehan  maka  akan  wi¬ 
casta  owotanna,  taku  waste  ece 
econ  qa  wahtani  sni  kin  heca 
wanica. 

21  Nakun  wicoie  eyapi  kin 
owasin  ekta  cante  yeye  sni  wo  ; 
okinni  nitaokiye  niyasica  naya- 
l'xon  kta : 

22  Nis  eya  nakun  wicasta  to¬ 
keca  ijehan  wicadasica  nicante 
sdonkiya  nakaes. 

23  De  ocowasin  woksape  on 
imdute  :  Waksape  kta  ce,  epa ; 
tuka  he  mitehan  un. 

24  Taku  itehanyan  yanke  ca 
ternahentu  hince  cin  he  tuwe 
iyukcan  okihi  kta  he. 

25  Miye  qa  micante  mihduho- 
mni,  sdonwaye  kta,  qa  owade 
kta,  qa  woksape  wowiyukcan  ko 
awTakite  kta,  qa  wowitkotkoke 
wosice  kin  sdonwaye  kta,  han, 
wowitkotkoke  wotakusni  koya. 

26  Unkan  winohinca  tuwe  can¬ 
te  kin  mazalitakiyapi  qa  on 
hmunkapi,  nape  kin  mazaicaske 
kin  heca  he  wiconte  isanpa  pa 
hinca  iyewaye  :  tuwe  Wakan¬ 
tanka  itokam  waste  kin  he  etan¬ 
han  ihduspe  kta  ;  tuka  wahtani 
sa  kin  he  iye  on  yuzapi  kta. 

27  Wanyaka  wo,  de  iyewaya 
ce,  Eyanpaha  kin  eya  ;  wanjidan 
wanjidan  iyahna  wowiyukcan 
kin  iyeye  kta ; 

28  He  hinyahin  minagi  akita, 
tuka  iyewaye  sni  ce  :  kektopa- 
winge  ehna  wicasta  wanjidan 
iyewaya  ;  tuka  dena  owasin  e- 
hna  winohinca  wanjidan  iyewa¬ 
ye  sni.  * 

29  Wanyaka  wo,  decedan  iye¬ 
waya,  Wakantanka  wicasta  owo¬ 
tanna  kaga ;  tuka  iye  qe  wowi¬ 
yukcan  ota  akitapi  ece. 

WICOW OYAKE  8. 

1  Tuwe  wicasta  ksapa  iyececa 
he  ;  qa  tuwe  e  wicoie  iyukcan 
sdonya  he  :  wicasta  toksape  kin 
he  iye  ite  kin  iyehkiya,  qa  ite 
tosuta  kin  yutokeca  kta. 

2  Miye  ivahokonciciya ,  wicasta- 
yatapi  tawoahope  kin  patan  wo, 
qa  Wakantanka  tawokonze  oie 
kin  on  etanhan. 

3  Iye  itokapatanhan  dekta  ina- 
hni  sni  wo  ;  wicoie  sica  en  ina- 
jin  sni  wo  ;  iye  qe  taku  cin  kin 
owasin  econ  nakaes. 

4  Wicastayatapi  oie  kin  tukten 
yanke  cin  hen  wowasake  yukan  ; 
unkan  tuwe,  Taku  ecanon  he, 
eciye  kta  he. 

5  Tuwe  woahope  kin  patan 
kinhan  he  taku  sica  sdonye  kte 
sni :  qa  wicasta  ksapa  cante  kin 
he  tohan  iyehantu  qa  wowiyu¬ 
kcan  kin  sdonye  kta. 

6  Taku  owasin  on  wiyukcanpi 
qa  tohan  iyehantu  yukan  ece ; 


WICOWOYAEE  9. 


lieon  etanhan  wieasta  wosice 
tanka  kiciyanke  : 

7  Takuu  kte  cin  he  sdonye  £ni 
nakaes:  ecin  tohantu  kte  cin  tu¬ 
we  okiyake  kta  he. 

8  Wieasta  tuwedan  woniya  on 
wasake  sni,  iye  taniya  hduhe 
ktaheon;  qa  nakun  tuwedan  wi- 
conte  anpetu  kin  en  wo  wasake 
hduhe  sni :  qa  okicize  kin  de  en 
tuwedan  kiyuskapi  sni :  nakun 
taku  sica  tona  en  iyohpayapi  kin 
hena  wicayuspe  kte  sni. 

9  De  ocowasin  wanmdaka,  qa 
taku  anpetu  wi  ihukuya  econpi 
kin  owasin  ekta  micante  ewacin 
wakiya  :  tohan  wieasta  wanji  is 
wieasta  tokeca  wowidagya  on 
taku  sica  akipa  eiyehantu  yukan. 

10  Unkan  hecen  wieasta  sica 
wicahapi  wanmdaka,  hena  upi 
qa  oyanke  wakan  kin  etanhan 
iyayapi,  unkan  otonwe  en  hecon- 
pi  kin  hen  awicakiktonjapi.  De 
nakun  takusni. 

11  Taku  sica  econpi  yacopi  kin 
kohanna  yustanpi  sni,  heon  etan¬ 
han  wdcasta  cinca  cantepi  kin 
gicaya  econ  wacinkiyuzapi  hin- 
ca. 

12  Wahtani  sa  wan  opawinge 
akihde  taku  sica  econ  qa  tehan 
ni  esta,  tona  Wakantanka  koki- 
papi,  tona  iye  itokam  kokipapi 
kin  hena  tanyan  unpi  kta,  awica- 
kehan  sdonwaya. 

13  Tuka  tuwe  sice  cin  he  taku 
W'aste  yuhe  kte  sni,  qa  taanpetu 
lidutehan  kte  sni,  hena  ohanzi 
iyececa ;  Wakantanka  itokam 
kokipe  sni,  heon  etanhan. 

14  Takusni  wan  maka  akan 
econpi ;  wieasta  owotanna  wi- 
casta  sica  ohanpi  kin  eciyatan- 
han  iyecen  akipapi ;  akes  wi  ca¬ 
sta  sica  kin  is  wieasta  owotanna 
ohanpi  kin  eciyatanhan  iyecen 
akipapi.  He  nakun  takusni  ce, 
epa. 


15  t^ehan  wiyuskinpi  kin  he 
mdawaste,  wieasta  anpetu  wi 
ihukuya  taku  sanpa  waste  yuhe 
sni,  wote  kta,  qa  wayatke  kta, 
qa  wiyuskin  kta  :  iye  tohtani 
etanhan,  anpetu  ni  un,  anpetu 
wi  ihukuya  Wakantanka  taku 
qu  kin  he  hduhe  kta  nakaeS. 

16  Unkan  woksape  sdonwaye 
kta  e  micante  awacinwakiya,  qa 
maka  akan  wicohan  econpi  kin 
wanmdake  kta  :  nakun  tuwe  an¬ 
petu  icunhan  qa  hanyetu  icun- 
han  ista  on  woistinma  wanyake 
sni  yukan  : 

17  Hehan  Wakantanka  tohan 
owasin  wanmdaka;  anpetu  wi 
ihukuya  wicohan  econpi  kin 
owasin  wieasta  wan  i}mye  kta 
okihi  sni :  wieasta  wan  he  iyu- 
kcan  kta  litani  qeyas  iyeye  kte 
sni ;  han,  nakun  wieasta  ksapa 
he  sdonye  kta  keya  esta,  iyeya 
okihi  kte  sni. 

WICOWOYAKE  9. 

1  Dena  owasin  micante  ekta 
yewaye,  qa  de  ocowasin  omdake 
kta,  wieasta  owotanna  qa  ksa- 
papi,  qa  wicohan  tawapi  iyuhpa 
Wakantanka  nape  ohna  yakon- 
pi  :  taku  wicitokam  un  qon  owa¬ 
sin  on  wieasta  tuwedan  wowa- 
stedake  qa  wosicedake  unmana 
sdonye  kte  sni. 

2  Iyuhpa  akiyecen  owasin  en 
awicau ;  wieasta  owotanna  qa 
wieasta  sica  taku  wanjidan  awd- 
cakipa  ;  tona  waste,  qa  tona  ska 
qa  tona  £apapi  kin  ;  tuwe  wosna 
qa  tuwe  wayusna  sni  kin  :  waste 
kin  he  wahtani  sa  kin  iyececa  ; 
tuwe  Taku  wakan  cajeyata  eci¬ 
yatanhan  taku  eye  cin  he  tuwe 
Taku  wakan  cajeyata  kokipe  cin 
iyececa. 

3  Anpetu  wi  ihukuya  taku  e- 
conpi  kin  owasin  en  dee  sica, 

owasin  taku  wanjidan  gkipapi 
kin  hee :  han,  nakun  wicasta 
cinca  canfcepi  taku  sica  ojugju- 
dan,  nakun  tohanyan  ni  unpi 
wowitkotkoke  cantepi  kin  en  un, 
qa  he  iyohakara  tapi  kin  ekta 
iyayapi. 

4  Tuwe  ni  unpi  kin  iyuhpa  e- 
kta  kaftnigapi  kin  he  wowacinye 
yuha ;  sunka  ni  un  kin  he  mnaja 
te  cin  isanpa  waste  nakae£. 

5  Tona  nipi  kin  hena  tapi  kta 
sdonkiyapi  ;  tuka  tapi  kin  hena 
takudan  sdonyapi  sni,  qa  nakun 
sanpa  iyunwin  yuhapi  sni ;  hena 
wicakiksuyapi  kin* hee  kaes  aki- 
ktonjapi. 

6  Nakun  wawastedakapi  qa 
wasicedakapi  qa  wawinawizipi 
qon  wanna  henakeca  ;  qa  hetan- 
han  anpetu  wi  ihukuya  taku  e- 
eonpi  kin  takudan  tawapi  sni 
owihanke  wanica. 

7  Ya  wo,  aguyapi  nitawa  iyu- 
skinyan  hduta  wo,  qa  cante  wa- 
steya  minisa  hdatkan  wo  ;  naka- 
ha  niohan  kin  Wakantanka  iyo- 
kipiya. 

8  Nitawokoyake  kin  ohinniyan 
ska  nunwe  ;  qanipa  kin  ihepi  co- 
dan  un  sni  nunwe. 

9  Nitawin  wasteyakidake  cin 
he  kici  wiyuskinyan  ni  wo,  ta- 
kusni  wiconi  nitawa  anpetu  kin 
owasin,  anpetu  wi  ihukuya  ta- 
kusni  anpetu  nicu  kin  iyulipa  : 
wiconi  kin  de  en  qa  anpetu  wi 
ihukuya  wicolian  ecanon  kin  en 
taku  nitawa  kte  cin  hee  nakaes. 

10  Ninape  taku  econ  kta  iyeye 
cin  he  token  oyakihi  econ  wo  : 
Hades  ekta  de  cin  heciya  wico- 
lian  wanica,  wicotawacin  wani¬ 
ca,  wosdonye  wanica  qa  woksa- 
pe  wanica,  heon  etanhan. 

11  Wahdicu  qa  anpetu  wi  ihu¬ 
kuya  tuwe  duzahe  cin  he  oin- 

*  yanke  kin  en  ohiye  sni  wanmda- 
ka,  qa  wasake  cin  he  okicize  en 

ohiye  sni,  qa  nakun  ksapapi  kin 
aguyapi  yuhapi  sni,  qa  wicasta 
wakahniga  kin  hena  wowijice 
yuhapi  sni,  qa  nakun  wicasta 
wayupikapi  woiyokipi  yuhapi 
sni ;  tuka  tohantu  qa  toketu  kia 
hena  owasin  en  awicau  ece. 

12  Nakun  tohantu  kte  cin  wi¬ 
casta  sdonkiye  sni  :  hogan  ho 
sica  wan  on  wicayuzapi  kin  iye- 
ceca,  qa  zitkadan  on  hmunkapi 
wan  on  wicayuzapi  iyececa;  he 
iyecen  wicasta  cinca  anpetu  6ica 
en  wicayahtakapi,  ihnuhanna 
awicahinhpaye  cinhan. 

13  Nakun  anpetu  wi  ihukuya 
woksape  kin  de  wanmdaka,  un- 
kan  he  tanka  wadaka  : 

14  Otonwe  wan  cistinna  qa 
ohna  wicasta  tonana  :  unkan  wi- 
castayatapi  tanka  wan  he  takpe 
u,  qa  aonataka  qa  conkaske  tan¬ 
ka  en  akaga : 

15  Unkan  he  ohna  wicasta 
ksapa  onsika  wan  iyeyapi,  qa 
ij'e  toksape  kin  eciyatanhan  o- 
tonwe  kin  nikiya  :  hececa  esta 
tuwedan  wica&ta  onsike  cin  ki- 
ksuye  sni. 

16  Hehan  hepa  ;  Woksape  he 
wowasake  isanpa  waste  :  hece¬ 
ca  esta  wicasta  onsike  cin  he 
toksape  kin  dektayapi  qa  oie 
kin  anagoptanpi  sni. 

17  Wicasta  ksapa  oiepi  kin 
ainina  anagoptanpi,  tuwe  witko- 
tkokapi  ehna  itancan  hoyeye  cin 
he  isanpa. 

18  Woksape  he  okicize  wipe 
kin  isanpa  waste  :  tuka  walitani 
sa  wanjidan  taku  waste  ota  ihang- 
ya  ce. 

WICOWOYAKE  10. 

1  Honagidan  tapi  ihepi  kaga 
tawihdi  kin  sicamna  kiya  ece  : 
tuwe  woksape  qa  woyuonihan 
on  yatankapi  kin  he  wowitkotko- 


WICOWOYAKE  11. 


ke  cistinna  hduhe  cmhan  he  iye- 
ceca. 

2  Wicasta  ksapa  cante  kin  iye 
etapa  eciyatanhan  yanka,  tuka 
witkotkoka  cante  kin  he  catka 
tan h an  yanka. 

3  Han,  nakun  tuwe  witkotkoke 
cin  he  canku  ohna  mani  eca  can¬ 
te  kiwanica,  qa  iye  witkotkoka 
e  owasin  owicakiyaka. 

4  Tuwe  itancan  kin  he  taniya 
nitkokim  inajin  kinhan  nitohe 
ayustan  sni  wo ;  inina  unpi  kin 
he  woahtani  tanka  yuwaste  ece. 

5  Anpetu  wi  ihukuya  taku  sica 
wanji  wanmdaka,  ecinsniyan 
econpi  wan  tuwe  itancan  kin 
itokapatanhan  hiyu : 

6  Wowitkotkoke  kin  wankan 
wapa  ehnakapi,  qa  wijicapi  kin 
is  kuya  iyotankapi  : 

7.  Wowidake  unpi  kin  hena  su- 
ktanka  akan  iyotankapi  wan- 
mdakaj  qa  wicastayatapi  rnakata 
manipi,  wowidake  unpi  iyececa. 

8  Tuwe  woha  wan  qe  cinhan 
en  ohinhpaye  kta,  qa  tuwe  con- 
kaske  wan  yujuju  kinhan  wa- 
mduska  wan  yahtake  kta. 

9  Tuwe  inyan  qe  cinhan  hena 
on  kiunniye  kta :  tuwe  can  ka- 
sdesdece  cin  he  on  ksuweiciye 
kta. 

10  Mazasapa  kin  he  pe  sni,  qa 
he  hdube  sni  kinhan,  nina  hin 
wasagya  econ  kta  :  tuka  woksa- 
pe  he  yukcankiya  okihi. 

11  Wamduska  kin  ajijipi  sni 
kinhan  wicayahtake  kta  ;  qa  tu¬ 
we  iwakan  kin  is  he  isanpa 
waste  sni. 

12  Wicasta  ksapa  i  oie  kin  he¬ 
na  wowaste ;  tuka  witkotkoka 
iha  kin  iye  naicipce  kta. 

13  Iye  i  oie  tokaheya  kin  he 
wowitkotkoke  ;  qa  taku  eya 
owihanke  kin  he  is  wowitkotko¬ 
ke  sice  hinca. 

14  Nakun  tuwe  witkotkoke  cin 


he  oie  ota  :  taku  kte  cin  wicasta 
wan  sdonye  sni;  qaiye  iyohakani 
taku  u  kte  cin  tuwe  okiyake  kta 
okihi  he. 

15  Witkotkokapi  litanipi  kin 
mdokitewicaya  ece,  ecin  token 
otonwe  ekta  ye  kta  sdonkiye 
sni. 

16  Hehehe  makoce,  wicastaya¬ 
tapi  nitawa  hoksiyopa  kinhan,  qa 
itancanpi  nitawa  hanhanna  hinca 
wotapi  kinhan. 

17  Makoce,  niyawastepi  ce, 
wicastayatapi  nitawa  wicasta 
tanka  cinca  hecinhan,  qa  wica¬ 
sta  itancanpi  nitawa  tohan  iye- 
hantu  eca  wotapi  kinhan,  wasa- 
kapi  kta  heon  qa  witkopi  kte 
sni. 

18  Wokuje  ota  on  tipi  tihulia 
kin  hinhpaya  ;  qa  wicanape  ta- 
kudan  econ  sni  kin  on  tipi  kin 
ohiyu  ece. 

19  Ihapi  kta  on  aguyapi  kaga- 
pi,  qa  minisa  wicani  wiyuskin- 
kiya  ece  :  tuka  mazaska  taku 
owasin  on  waayupte. 

20  Nitawacin  hee  kaes  en  wi¬ 
castayatapi  kin  yasice  sni  wo ; 
qa  tipi  ohna  nunke  cin  mahen 
tanhan  wijice  cin  yasice  sni  wo  : 
mahpiya  zitkadan  wan  wicaho 
kin  aye  kta,  qa  taku  liupahu  ton 
kin  he  wicoie'kin  oyake  kta,  he¬ 
on. 

WICOWOYAKE  11. 

1  Aguyapi  nitawTa  mini  ite  kin 
akan  kada  ehpeya  wo  ;  anpetu 
ota  kinhan  ake  iyeyakiye  kta. 

2  Onge  sakowin  wicaqu  wo, 
qa  nakun  sahdogan  :  taku  sica 
maka  akan  un  kta  tukte  e  sdon- 
yaye  sni  nakaes. 

3  Mahpiya  sapa  kin  mini  ojug- 
judan  kinhan  maka  akan  ihdu- 
cokapi ;  qa  can  wan  ifokahkiya 
hinhpaya,  qa  is  waziyatakh/a 
hinhpaya  kinhan,  tukte  en  can 

wankahan  hecinhan  hen  wanke 

kta. 

4  Tuwe  tate  kin  iwanyake  cin- 
han  woju  kte  sni  ;  qa  tuwe  ma- 
lipiya  sapa  kin  ekta  ewacin  kin- 
ha  n  aguyapi  bakse  kte  sni. 

5  Woniya  tacanku  kin  he,  tu¬ 
we  ihdusaka  tamni  ohna  token 
huhu  ieage  cin  sdonyaye  sni,  he 
iyecen  Wakantanka  taku  owasin 
kage  cin  he  tohan  kin  sdonyaye 
sni. 

6  Hanhanna  eca  nitawoju  kin 
okikju  wo,  qa  litayetu  eca  nina- 
pe  ehdaku  sni  wo  :  unraa  tukte 
icage  kta,  dee  qa  hee,  qa  is  na- 
piii  akiyecen  waste  kta  sdonya¬ 
ye  sni. 

7  Awicakehan  iyoyanpa  kin  he 
oiyokipi  liinca,  qa  wicaista  an- 
petu  wi  wanyake  cin  he  waste  : 
-  8  Taka  wicasta  wan  waniyetu 
ota  ni,  owasin  on  iyuskin  esta, 
otpaza  anpetu  kin  kiksuye  kta 
iyececa;  hena  is  eya  ota  kta. 
Taku  u  kte  cin  iyuhpa  taku  sni. 

9  Koska,  honiksiyopa  icunhan 
cante  waste  wo  ;  qa  koniska  an¬ 
petu  kin  en  nieante  iyuskinici- 
ya  nunwe  ;  qa  nieante  tacan¬ 
ku  kin  ohna  mani  wo,  qa  ni- 
ista  wawanyake  cin  en:  tuka 
dena  owasin  on  Wakantanka  wo- 
yaco  en  aniu  kta,  he  sdonya  wo. 

10  Heon  etanhan  nieante  etan- 
lian  wicocantesice  hdutokan  wo, 
qa  nicehpi  etanhan  taku  sica  e- 
hpeya  wo  :  hoksiyopa  qa  koska 
unpi  kin  napin  takusni  nakaes. 

WICOWOYAKE  12. 

1  Wanna  koniska  anpetu  kin 
en  Wavvicahniye  cin  he  kiksuya 
wo,  anpetu  sice  cin  hinyahin 
ahi  sni,  qa  waniyetu  en,  Hena 
ecaca  iyomakipi  sni  ce,  ehe  kte 
cin  hinyahin  kiyadan  u  sni: 

2  Anpetu  wi,  qa  iyoyanpa,  qa 

hanyetu  wi,  qa  wicanhpi  kin  hin¬ 
yahin  aotpasyapi  sni,  qa  mahpi- 
ya  sapa  magaju  iyofeakam  ake 
hdiyohi  icunhan  : 

3  Anpetu  kin  en  ti  awanhdaka- 
pi  kin  cancanpi  kta,  qa  wicasta 
wasaka  patu£  iciyapi  kta,  qa  hi 
wiyakpan  kin  hena  ayastanpi 
kta,  tonana  heon,  qa  owanyeye 
eciyatanhan  eyokasinpi  kin  a- 
otpasyapi  kta  ; 

4  Qa  canku  ohna  tiyopa  kin 
ecen  icupi  kta,  wotpanpi  ho  kin 
ayustankiyapi  kinhan  ;  qa  zitka- 
dan  hoton  kin  on  inajin  kta,  qa 
dowanpi  cunwintkupi  iyuhpa 
kun  ehpeyapi  kta : 

5  Nakun  taku  wankantu  kin 
kokipapi  kta,  qa  canku  ohna  ko- 
pehdapi  kta ;  qa  uma  kin  he 
aktapi  kte  sni,  qa  psipsicadun 
kin  he  wosake  dapi  kta,  qa  cinpi 
kin  he  enakiyapi  kta :  wicasta 
tipi  owihanke  wanice  cin  he 
ekta  hde  kta  nakaes,  qa  tona  ce- 
yapi  kin  hena  canku  ohna  yapi 
ece  : 

6  Nahanhin  mazaska  ikan  kin 
yuskapi  sni,  qa  mazaskazi  wiya- 
tke  kin  yuptujapi  sni,  qa  waksi- 
ca  miniyowe  kin  ekta  kamdeca- 
pi  sni,  qa  minihdoka  en  iyuhmi- 
lima  kin  y.uwegapi  sni  itokam. 

7  Hehan  maka  mdu  kin  token 
un  qon  maka  kin  ekta  hde  kta, 
qa  wicaniya  kin  he  Wakantan¬ 
ka  qu  qon  he  ekta  lide  kta. 

8  Takusni  takusni,  Eyanpaha 
kin  eya  ;  owasin  takusni  ce. 

9  Unkan  Eyanpaha  kin  he  san- 
pa  ksapa  nakaes,  heon  etanhan 
nakun  oyate  kin  wosdonye  on- 
spewicakiya  ;  han,  nina  awacin 
qa  Avicoie  waltan  ota  owotanna 
kage  kta  akita. 

10  Wicoie  oiyokipi  Eyanpaha 
kin  iyeye  kta  akita  :  unkan  ta¬ 
ku  owapi  kin  he  owotanna,  wo- 
wicake  oie  kin  heca. 


WIG  O  W  0  Y  AKE  1. 


11  Wicasta  ksapa  oie  kin  hena 
wicahtake  kin  iyececa,  qa  won- 
wicaye  wanjidan  etanhan  qupi 
mazaiyokatkuge  omniciye  itan- 
canpi  okatanpi  kin  iyececa. 

12  Nakun,  micinksi,  dena  on 
onspeiciciya  wo :  wowapi  ota 
kagapi  kin  he  owihanke  yuke 
sni  ;  qa  nina  wayawapi  kin  he 
wicacehpi  mdokiteya  ece 


13  Wlcoie  ocowasin  yustanpi 
kin  he  naunlionpi  kte  ;  Wakan- 
tanka  kokipa  wo,  qa  iye  tawoa- 
hope  kin  ahopa  wo  :  wicasta 
ocowasin  kin  hee. 

14  Wakantanka  wicolian  owa- 
sin  woyaco  on  au  kta  nakaes, 
taku  nahmanpi  iyuhpa  koya, 
waste  qa  sica  unma  tukte  ka- 
sta. 


DOWMPI 

..  . . . 

WICOWOYAKE  1. 

1  Dowanpi  Odowan  Solomon 
tawa  kin  he  dee. 

2  lye  i  oiputake  tawa  on  i  ima- 
putaka  nunwe.  Nitowastedake 
kin  he  minisa  isanpa  waste  na¬ 
kaes. 

3  Ihepi  wastemna  nitawa  oo- 
mna  kin  on  nicaje  wihdi  oka- 
stanpi  kin  iyececa :  heon  etan¬ 
han  witansna  unpi  kin  wasteni- 
dakapi. 

4  Mayutitan  ye.  Nihakam  un- 
kinyankapi  kta.  Wlcastayata- 
pi  kin  he  iye  ti  kin  timpjien  ama- 
hi.  Piundapi  kta  qa  unkiniyu- 
skinpi  kta  j  nitowastedake  kin 
he  minisa  isanpa  unkiksuyapi 
kta  :  tona  ecetu  kin  hena  waste- 
nidakapi. 

5  Jerusalem  cunwintkupi,  miye 
masapa  tuka  owanyag  waste, 
Kedar  tawakeya  iyececa,  Solo¬ 
mon  ozan  hdepi  tawa  kin  iyececa. 

6  Masapa  heon  amatonwanpi 
sni  pe,  anpetu  wi  kin  he  on  ma- 
stimaspan  nakaes  :  ina  cinca  can- 
niyemakiyapi ;  hastanhanka  iyu- 
wi  ojupi  kin  awanyag  emahdepi ; 
hastanhanka  iyuwi  ojupi  mitawa 
kin  awanwahdake  sni. 


ODOWM. 


7  Minagi  wa^tekidake  cin  niye, 
ito,  omakiyaka  ye,  tukten  wawi- 
hanyakiya,  tukten  wiyotanhan 
iwanke  wicayakiya  hecinhan  : 
tokeca  miye,  nitawasi  taoptaye 
kin  en,  wanji  nuni  kin  iyemace- 
ce  kta  he. 

8  Winohinca  ehna  owanyag  ni- 
waste  hinca,  he  sdonyaye  sni 
kinhan,  detanhan  cankuya  ye, 
optaye  owepi  ohna,  qa  won- 
wicayapi  tawakeyapi  kin  icahda 
tatokadan  cinca  nitawa  wilian- 
wicakiya  ye. 

9  Wiwaste  mitawa,  Pharaoh 
tacanpahmihma  en  sung  wiye 
kin  he  iciyacin. 

10  Nitapon  oinpi  skaskadan  on 
owanyag  waste,  nitahu  wanapin 
on. 

11  Mazaskazi  oinpi  unnicagapi 
kta  ye,  mazaska  taspudan  ko- 
ya. 

12  WicaMayatapi  kin  wahna 
wotapi  kin  *en  yanka  icunhan 
nard  mitawa  oomna  hiyuya  ece. 

13  Wastewakidake  cin  he  cansin 
wTastemna  opalite  wan  eewaki- 
ya,  aze  mitawa  otahedan  han- 
yetu  osan  wanke  kta. 

14  Wastewakidake  cin  he  ko- 
pher  iyage  wan  iyececa  wada- 

ka,  Engedi  hastanhanka  iyuwi 
ojupi  kin  ehna. 

15  Iho,  wiwaste  mitawa,  owan- 
yag  niwaste  ;  han,  owanyag  ni¬ 
waste,  niista  tinwakiyedan  iye¬ 
ceca. 

16  Iho  we,  wastecicidake,  niye 
owanyag  niwaste,  han  oiyokipi 
hinca  ;  nakun  owanka  unkitawa 
kin  he  toto. 

17  Untipi  canlidakinyan  wanke 
cin  hena  hantesa,  wankan  oba- 
gopi  unkitawapi  kin  hena  wazi 
can. 

WICOWOYAKE  2. 

1  &aron  onjinjintka,  kaksiza  en 
mnahcahca  kin  he  miye. 

2  Mnahcahca  wapepeka  ehna 
un  kin  he  iyececa,  wi waste  mi- 
tawa  kin  cunwintkuyapikin  owi- 
capeya  un. 

3  Taspantanka  hu  taskoju  can 
kin  ehna,  he  iyecen  wastewaki- 
dake  cin  he  cinhintkuyapi  kin 
owicapeya  un  ye.  lye  ohanzi 
tawa  kin  on  imduSkin  qa  en 
imdotanka,  unkan  tawaskuyeca 
kin  micaka  en  skuye  hinca. 

4  Minisa  tipi  kin  en  amahi ;  un¬ 
kan  tawiyokihedan  miwankan 
un  kin  he  wocantekiye. 

5  Hastanhanka  on  wacinton- 
hnagtnayan  ye  ;  taspantanka 
on  wasagmayan  ye,wowastedake 
on  wamayazan  heon. 

6  lye  catka  kin  mapa  kin  ihu- 
kuya,  qa  iye  nape  etapa  kin  he 
poskin  mahduza  ce. 

7  Jerusalem  cunwintkupi,  tin- 
ta  tatokadan  wiye  qa  tawiyedan 
on  ceciciyapi  ce,  wastewakida- 
ke  cin  yapaninipi  kte  sni  qa  du- 
hicapi  kte  sni,  tohanyan  iyokipi 
hehanyan. 

8  Wastewakidake  ho  kin  !  wan, 
he  kin  akan  psipsica,  paha  kin 
akan  psipsin  u  ye. 

9  Wastewakidake  cin  he  tato- 

kadan  qa  tahinca  cinca  wan  iye¬ 
ceca  ye  :  wan,  conkaske  iheya- 
ta  inajin,  owanyeye  eciyatanhan 
ahitonwan,  ozanpi  ohna  tanin- 
iciya  ye. 

10  Wastewakidake  cin  he  ie 
ca  hemakiya  ;  Wiwaste  mitawa, 
owanyake  waste  mitawa,  najin 
qa  kuwa  wo. 

11  Iho,  waniyetu  kin  wanna 
henakeca,  magaju  kin  hdapte, 
wanna  sam  iyaya ; 

12  Malta  akan  wahca  kin  tan- 
inin  ;  dowanpi  kte  cin  wanna  hi- 
yohi :  qa  makoce  unkitawapi  o- 
hna  tinwakiyedan  ho  kin  nahonpi: 

13  Sulten  can  kin  waskuyeca 
toto  icahya,  qa  hastanhanka  iyu- 
wi  hca  aye  cin  hena  omnanpi 
waste.  Wiwaste  mitawa,  owan¬ 
yag  waste  mitawa,  najin  qa  ku¬ 
wa  wo. 

14  Tinwakiyedan  mitawa,  imni- 
ja  ohdoka  ohna,  he  iyadipi  oina- 
hbe  kin  ohna,  tokin  niite  wan- 
mdalten,  niho  nawahon  kta ; 
niho  kin  he  oiyokipi,  qa  niite 
kin  owanyag  waste  nakaes. 

15  Tokadan,  tokadan  cikcisti- 
nna  hastanhanka  iyuwi  kiunni- 
yanpi  kin  hena  unkiciyuza  miye  : 
hastanhanka  iyuwi  unkitawapi 
hastanhanka  stunkaka  aicaga  na¬ 
kaes. 

16  Wastewakidake  cin  he  mi¬ 
ye  mitawa,  qa  iye  tawamayan  : 
mnahcahca  kin  ehna  wawihan- 
kiya  ece  ye. 

17  Anpao  hinanpa  qa  ohanzi 
kin  kinyan  iyaye  kte  cin  hehan¬ 
yan,  hdicu  ye,  wastecicidake, 
tatokadan  wan  iyececa  un  ye, 
qa  tahinca  cinca  wan  Bether  he 
kin  akan  iyececa. 

WICOWOYAKE  3. 

1  Hanyetu  icunhan  mitowinja 
akan  tuwe  minagi  wastekidake 


WICOWOYAKE  4. 


cin  he  owakide  ;  owakide  tuka 
iyewaye  sni. 

2  Wanna  nawajin  kta,qa  oton- 
we  kin  en  mde  kta,  canku  kin 
ohna  qa  ocanku  tanka  ohna,  tu- 
we  minagi  wastekidake  cin  he 
owakide  kta  ce.  Owakide  tuka 
iyewakiye  sni  ye. 

3  Waawanyake  otonwe  ehna- 
hna  yapi  ece  kin  hena  iyema- 
yanpi.  Minagi  wastekidake  cin 
lie  wandakapi  he,  ewicawakiya. 

4  Kitan  ecinyan  hena  sanpa 
imdamda  hehan  tuwe  minagi 
wastekidake  cin  he  iyewaya : 
mduza  qa  amdustan  kte  sni,  ecen 
ina  ti  kin  en  awahdi,  qa  tuwe 
cinca  mayuhe  cin  ti  mahen. 

5  Jerusalem  cunwintkupi,  tin- 
ta  tatokadan  qa  tawiyedan  kin 
on  ceciciyapi  ce,  wastewakida- 
ke  cin  he  yapaninipi  kte  sni  qa 
duhicapi  kte  sni,  tohanyan  iyo- 
kipi  hehanyan. 

6  Tuwe  sota  wankan  ye  cin 
iyececa  hewoskan  tanhan  u, 
cansin  wastemna  qa  wihdi  wa- 
stemna  wopeton  tapejihuta  mdu 
kin  owasin  koya  on  aizinyapi 
kin  he  tuwe  he. 

7  Iho  we,  on  akiyuhapi  tawa 
he  Solomon  tawa ;  wicasta  wa- 
ditaka  wikcemna  sakpe  ihdu- 
ksan  yakonpi,  Israel  waditakapi 
kin  etanhan. 

8  Hena  owasin  mazasagye  hdu- 
hapi,  kicizapi  en  wayupikapi : 
hanyetu  en  wokokipe  on  otoiyo- 
hi  tamazasagye  ceca  akan  yanka. 

9  Solomon  wicastayatapi  kin 
Lebanon  can  kin  etanhan  on  aki- 
yukapi  wan  icicaga  ye. 

lOBosdan  he  cin  hena  mazaska 
on  kaga,  onnaptan  kin  he  maza- 
skazi  on,  oakafipe  kin  he  mini- 
huha  £a  stan  on,  ocokaya  kin  he 
wocantekiye  en  owinstonpi,  Je¬ 
rusalem  cunwintkupi  kin  wica- 
kicagapi. 


11  Zion  cunwintkupi,  inanpa- 
piqa  Solomon  wicastayatapi  hun- 
ku  watesdake  tesdag  kicaton  un 
kin  he  wanyaka  pe,  wakanhdu- 
ze  anpetu  kin  en,  qa  iye  cante 
wiyuskin  anpetu  kin  en. 

WICOWOYAKE  4. 

1  Iho  wo,  wiwaste  mitawa,  o- 
wanyag  niwaste  ;  iho,  owanyag 
niwaste  ;  paha  nisonpi  otahedan 
niista  kin  tinwakiyedan  iyece¬ 
ca  ;  pa  hin  nitawa  tatokadan 
opta}'e  wan  Gilead  paha  akan 
iwankapi  kin  iyececa. 

2  Hi  nitawa  optaye  wan  yu- 
sdapi  wicayujajapi  etanhan  upi 
kin  iyececa,  hena  otoiyohi  ce- 
kpa  yuhapi,  qa  etanhan  cinca  ton 
sni  wanica. 

3  Niiha  halionta  duta  wan 
iyececa  ;  iyae  cin  he  wiciyoki- 
pi  hinca  ;  nawate  nitawa  taspan- 
tanka  su  ota  onspa  iyececa,  pa¬ 
ha  nisonpi  otahedan. 

4  Nitahu  kin  he  Dawid  tacon- 
kaske  kin  iyececa,  wipe  on  kaga- 
pi,  wahacanka  kektopawinge  en 
otkeyapi,  iyuhpa  wicasta  wa- 
saka  wahacanka  tawapi. 

5  Aze  nom  nitawa  tacinca  nom 
cekpapi,  mnahcahca  ehna  wi- 
lianpi  kin  iyececa. 

6  Anpao  kta  qa  ohanzi  kinyan 
iyaye  kta,  hehan  cansin  waste¬ 
mna  he  kin  ekta,  qa  cansin  ko- 
hdihdi  paha  kin  ekta,  mde  kte. 

7  Wiwaste  mitawa,  ocowasin 
owanyag  niwaste  ;  tuktedan  oni- 
yuhi  sni. 

8  Lebanon  etanhan  miciu  wo, 
mitawin,  Lebanon  etanhan  mi¬ 
ciu  wo  :  Amana  ipa  kin  etanhan 
etonwan  wo,  &enir  qa  Hermon 
paha  pajodan  kin  etanhan,  mnaja 
otipi  kin  etanhan,  inm-utanka  he 
kin  etanhan. 

9  Cante  mayaki,  mitawin,  mi- 

•  tanksi  ;  niista  wanjidan  on,  ni- 
tahu  tawanapin  oboyaya  wanji¬ 
dan  on  canto  mayaki. 

10  Mitawin,  mitanksi,  nitowa- 
stedake  kin  be  oiyokipi  binca :  ni- 
towastedake  kin  minisa  isanpa 
waste:  qa  ihepi  nitawa  omnanpi 
kin  he  taku  wastemna  owasin 
isanpa. 

11  Mitawin,  canhanpi  tiktica 
sbu  niiha  hena  ee  :  niceji  ihuku- 
ya  tubmaga  canhanpi  pte  asanpi 
ko  yukan  :  qa  nitawokoyake 
omnanpi  Lebanon  omnanpi  kin 
iyececa. 

12  Mitawin,  mitanksi  canwo- 
jupi  natakapi  kin  bee  ;  minibdo- 
ka  natakapi,  miniyowe  askam- 
tonpi  kin  heca. 

13  Takju.  icabyaye  cin  taspan- 
tanka  su  ota  ojupi  kin  heca,  wa- 
skuyeca  waste  binca  nakun  ; 
cansin  oomna  waste  nard  kici- 
ca  : 

14  Nard  qa  wiziye  kici ;  sin- 
kpe  tawote  qa  canhasa,  cansin 
kohdihdi  can  kin  owasin  koya ; 
cansin  wastemna  qa  cansin  pa 
binca,  wizinye  wastemna  ocaje 
owasin  koya : 

15  Miniyowe  canwojupi,  mini- 
bdoka  wakoniya,  qa  Lebanon 
etanhan  wakpadan  kin. 

16  Waziyatanhan  tate  uya,  ki¬ 
lt  ta  ye ;  qa  itokagatanhan  uye 
cin,  u  ye  :  mitawoju  kin  atate- 
yanpa  ye ;  hecen  oomna  waste¬ 
mna  kin  hiyu  kta.  Tokin  wa¬ 
stewakidake  iye  canwojupi  tawa 
kin  en  ku,  qa  waskuyeca  waste 
kin  hduten. 

WICOWOYAKE  5. 

1  Mitawin,  mitanksi,  canwoju¬ 
pi  mitawa  kin  en  hibu :  cansin 
mitawa  taku  omna  wastemna 
ko  mnawakiya :  canhanpi  tikti¬ 
ca  mitawa  tubmaga  canhanpi 

mitawa  laci  wahdute :  minisa 
mitawa  pte  asanpi  iyahna  wa- 
hdatkan.  Mitakuye,  wota  po ; 
wayatkan  po,  han,  wastecicida- 
pi,  wiyuskinyan  wayatkan  mi- 

ye- 

2  Mistinbe,  tukamicante  kikta- 
han  yanke  ;  Wastewakidake  ka- 
toto  yanka  ho  kin  hee  ;  Mitanksi, 
wiwaste  mitawa,  tinwakiyedan 
mitawa,  wanji  taku  iyaonpepica 
sni  mitawa,  makiyubdoka  wo ; 
mapa  kin  cu  ojudan,  qa  mapa 
hin  hanyetu  osbuye  kin  ojudan 
nakaes. 

3  Onbdobda  wahdusdoka,  to¬ 
ken  ake  wecun  kta  he  :  siha  wa- 
hdujaja,  token  ake  samwakiye 
kta  he. 

4  Wastewakidake  cin  he  owan- 
yeye  eciyatanhan  nape  hiyuye, 
unkan  iye  on  tanmahen  mihdu- 
^kanskan. 

5  W'astewakidake  wakiyubdo- 
ke  kta  najin  imdamda,  unkan 
inatake  iyuze  akan  minape  etan¬ 
han  cansin  sbuya,  qa  minapsu- 
kaza  cansin  wastemna  sbuya. 

6  WMstewakidake  wakiyubdo- 
ka  ;  tuka  wastewakidake  cin  he 
wanna  ihdutokan  iyaya :  ie  ce- 
han  minagi  hiyu  tuka :  owakide 
tuka  iyewaya  owakihi  sni :  wa- 
kipan  tuka  amayupte  sni  ye. 

7  Waawanyake  otonwe  oho- 
mni  yapi  kin  hena  iyemayanpi, 
hena  amapapi,  hena  ksuwema- 
yanpi :  conkaske  awanyakapi 
kin  hena  ite  akabpe  kin  makipi. 

8  Jerusalem  cunwintkupi,  ce- 
ciciyapi  ce,  wastewakidake  cin 
he  iyeyayapi  kinhan  wowasteda- 
ke  on  wamayazanka  he  oyakida- 
kapi  kte. 

9  Winobinca  wicehna  owan- 
yag  niwaste  binca,  wasteyaki- 
dake  cin  he  wastedakapi  tokecli 
taku  on  isanpa  he ;  wasteyaki- 
dake  cin  taku  on  wastedakapi 


WICOWOYAKE  6. 


tokeca  wan  isanpa  waste  he,  on 
hecen  ceunyakiyapi  he. 

10  Waste wakidake  cin  he  ska 
qa  Parana,  kektopawinge  wikce- 
mna  ehna  okitanin  hinca. 

11  Pa  kin  he  mazaskazi  ece- 
dan  :  pa  hin  kin  hena  yuhaha 
qa  sapsapa,  kangi  iyececa  : 

12  ISta  kin  tinwakiyedan  mini 
wakpa  icahda  kin  iyececa,  pte 
asanpi  ohna  yujajapi,  ayuco  o- 
Stanpi  : 

13  lye  tapon  taku  omna  waStc- 
mna  oicage  kin  iyececa,  wahca 
waStemna  kin  iyececa  :  iha  kin 
mnahcahca  iyececa,  cansin  wa¬ 
Stemna  sbuyapi : 

14  lye  nape  kin  mazaskazi  na- 
pcupe  TarSiS  inyantehika  oStan- 
pi  kin  iyececa :  tezi  kin  he  hu- 
hu  wiyatpa  inyan  toto  tehika 
akahpapi  kin  iyececa  : 

15  lye  hu  kin  inyan  skaska  ihu- 
pa  mazaskazi  ecedan  oyuStanpi 
kin  en  ehdepi  iyececa  :  ite  kin 
Lebanon  iyececa,  hanteSa  kin 
iyecen  oiyokipi  hinca. 

16  lye  i  kin  skuye  hinca  :  han, 
ocowasin  waste  hinca.  Jerusa¬ 
lem  cunwintkupi,  waStewakida- 
ke  cin  he  dee,  qa  mitakuye  hin¬ 
ca  hee. 

WICOWOYAKE  6. 

1  Winohinca  ehna  owanyag 
niwaSte  hinca,  waSteyakidake 
cin  he  tokiya  iyaya  he  :  waste¬ 
yakidake  cin  he  tokiya  icunonpa 
iyaya  he ;  niyeci  unkodepi  kta 
ce. 

2  WaStewakidake  cin  he  iye 
canwojupi  tawa  kin  ekta  iyaya, 
taku  omna  waStemna  oicage 
ekta :  canwojupi  kin  en  wawi- 
lianye  kta,  qa  mnahcahca  hdu- 
Spi  kta. 

3  Wastewakidake  cin  he  tawa- 
mayan,  qa  wastewakidake  cin 


he  miye  mitawa  :  mnahcahca  kin 
ehna  wawihanyan  ece  ye. 

4  WiwaSte  mi  tawa,  owanyag 
niwaste  hinca,  Tirzeh  iyececa, 
Jerusalem  iyecen  oiyokipi  hinca, 
ozuye  wiyokihedan  yuhapi  iye¬ 
cen  wokokipe  hinca. 

5  Miye  etanhan  niista  hduho-. 
mni  wo,  hena  maktepidan  :  pa 
hin  nitawa  tatokadan  optaye  Gi¬ 
lead  en  iwankapi  kin  iyececa. 

6  Nihi  kin  hena  tahinca  wa- 
nunyanpi  optaye  wicayujajapi  c- 
tanhan  iyayuptapi  kin  iyececa, 
henaotoiyohicekpayuhapi,qa  he¬ 
na  etanhan  cinca  ton  Sni  wanica. 

7  Paha  sonpi  otahedan  nawate 
nitawa  taspan tanka  su  ota  onSpa 
iyececa. 

8  WicaStayatapi  winohinca  wi- 
kcemna  sakpe,  qa  winohinca  wi- 
cayuhapi  wikcemna  sahdogan, 
qa  witansna  unpi  yawapica  sni. 

9  Tinwakiyedan  mitawa,  wi- 
yaonpica  sni  mitawa  kin  he  wan- 
jidan,  hunku  tawa  kin  he  isnana, 
tuwe  yuhe  ciqonhdahnige  cin  hee. 
Cunwintkuyapikin  henawanya- 
kapi  qa  yawastepi ;  wicastaya- 
tapi  winohinca  qa  winohinca 
wicayuliapi  kin  hena  nakun  yao- 
nihanpi. 

10  Tuwe  anpao  iyececa  eton- 
wan,  hanyetu  wi  iyecen  owan¬ 
yag  waste,  anpetu  wi  kin  iyecen 
wiyatpa,  ozuye  wiyokihedan  yu¬ 
hapi  iyecen  wokokipe  hinca,  he 
tuwe  he. 

11  Hma  can  wojupi  kin  ekta 
kun  imdamda,  kaksiza  en  wasku- 
yeca  kin  wanmdake  kta,-hastan- 
hanka  iyuwi  icaga  hecinhan,  ta- 
spantanka  su  ota  camni  uye  wan¬ 
mdake  kta. 

12  Sdonwakiye  Sni,  ihnuhanna 
minagi  Amminadib  tacanpahmi- 
hma  iyececa  micicaga. 

13  Hdicu  wo,  hdicu  wo,  &ula- 
mith  ;  hdicu  wo,  hdicu  wo,  wan- 

unniyakapi  kta.  Sulamith  en  ta¬ 
li  u  wandakapi  kta  he.  Ozuye 
nora  owaci  kin  iyececa  ce. 

WICOWOYAKE  7. 

1  Wicastayatapi  cunwintku, 
nisiha  hanpokiton  kin  hena  owan- 
yag  waste  hinca  :  ceca  okihe  ni- 
tawa  wamnuha  tuwe  wayupika 
nape  [on  kage  cin  hena  iyece¬ 
ca. 

2  Nicekpa  kin  he  waksica 
ohmihma  minisa  iyujimnana  kin 
hee  :  nitezi  kin  he  aguyapi  su 
opaha  wan  mnahcahca  ihduksan 
hiyeye  cin  he  iyececa. 

3  Aze  nom  nitawa  totokadan 
cinca  cekpapi  kin  iyececa. 

4  Nitahu  kin  he  huhu  waste 
canpasotka  kin  iyececa  :  niista 
Hesbon  miniyowe  kin  iyececa, 
Bath  Rabbim  tatiyopa  kin  etu  : 
nipoge  Lebanon  conkaske  Da- 
masek  ektakiya  etohwe  cin  he 
iymeeca. 

5  Nipa  akan  niyanke  cin  he 
Karmel  iyececa,  qa  nipa  hin  bo- 
yaya  kin  sa  stan  iyececa  :  sonpi 
kin  on  Wicastayatapi  kin  kaska- 
pi  ye. 

6  W'iwaste  mitawa,  owanyag 
niwaste,  qa  wowiyuskin  on  oiyo- 
kipi  hinca  yaun. 

7  Nihanske  cin  he  tamar  can 
kin  iyececa,  qa  aze  nitawa  iyage 
kin  iyececa. 

8  Tamar  can  kin  en  mde  kta, 
adetka  kin  mduze  kta  ce,  epa  : 
unkan  hinnakaha  aze  nitawa  ha- 
stanhanka  iyage  imdacin  kta, 
qa  nipoge  omnanpi  kin  taspan¬ 
tanka  iyecece  kta  : 

9  Qa  nicaka  kin  minisa  wa6te 
iyececa,  he  wastewakidake  cin 
en  katinyan  ya,  tona  istinma- 
pi  iha  akan  iwastedan  iwicaya- 
ya. 

10  Wastewakidake  cin  he  ta- 

wamayan,  qa  iye  tocantekiye 
kin  miye  en  mau  ye. 

11  Wastecicidake,  kuwa,  rnaga 
kin  ekta  unye  kta,  otonwe  cistis- 
na  kin  hena  ekta  hanyetu  unya- 
kon  kta. 

12  Hanhanna  hinca  hastanban- 
ka  iyuwi  ojupi  kin  ekta  unye 
kta ;  wiyuwi  kin  icage  cinhan 
wanunyake  kta,  iyage  stunkaka 
wanna  tanin  hecinhan,  taspan- 
tanka  su  ota  kin  wanna  camui 
uye  cinhan  :  heciya  mitocante- 
kiye  cicu  kta. 

13  Wocantekiye  waskuyeca 
kin  oomna  hiyuya,  qa  tiyopa  un- 
kitawapi  ohna  waskuyeca  waste 
ocaje  owasin,  teca  qa  tanni,  wa¬ 
stecicidake,  hena  ecicihnaka  ce. 

WICOWOYAKE  8. 

1  Mitimdo,  ina  aze  hdazoke  ci- 
qon,  tokin  henicecen ;  unkans 
canku  ohnaiyeciciya  ehantanhan 
iiciputake  kta  :  hececa  esta  mi¬ 
ye  wahtemadapi  kte  sni. 

2  Yus  aciye  kta,  ina  ti  kin  en 
acii  kta,  he  onspemakiye  kta: 
minisa  icicahiyapi  taspantanka 
su  ota  hanpi  mitawa  kin  he  ya- 
tkeciciye  kta  tuka  ye. 

3  Iye  nape  catka  mapa  kin 
ihukuya  kta,  qa  etapa  kin  poskin 
mahduze  kta  tuka. 

4  Jerusalem  cunwintkupi,  ce- 
ciciyapi  ce,  wastewakidake  cin 
he  yapaninipi  kte  sni,  qa  duhica- 
pi  kte  sni,  tohanyan  iyokipi  he- 
hanyan. 

5  Tuwe  hewoskan  tanhan  u, 
wastekidake  cin  he  hdus  un  kin 
he  tuwe  he.  Taspantanka  hu 
kin  ihukuya  najinciciya  ;  nihun 
hen  niton  ;  tuwe  niyuhe  cin  he 
hen  niton. 

6  Askape  wan  iyecen  nicante 
en,  ipuspe  wan  iyececa  niisto 
akan  emahnaka  ye  :  wowasteda- 


WICOWOYAKE  1. 


ke  kin  wiconte  iyecen  wasaka  : 
wowinawizi  kin  he  Hades  iyecen 
suta  :  he  pelinige  kin  peta  pe~ 
hnige  ide  hinca  heca. 

7  Mini  ota  wowastedake  kasni 
kte  sni,  qa  mini  tanka  kin  spaye- 
ye  kte  sni :  wicasta  wan  iye  ti 
tawalipaya  kin  iyulipa  wowaste¬ 
dake  on  tokiyopekiya  esta,  he 
ocowasin  aktapi  kte  sni. 

8  Tanksiunyanpi  kin  he  cistin- 
na  qa  aze  nica.  Anpetu  en  tan¬ 
ksiunyanpi  kin  dapi  kinhan  to¬ 
ken  ecaunkiconpi  kta  he. 

9  He  conkaske  unkan6  akan 
mazaska  tipi  wan  unkagapi  kta  ; 
he  tiyopa  unkan^  hante  £a  can- 
mdaska  on  onauntakapi  kta  tu- 
ka  do. 

10  Miye  qe  conkaske  hemaca, 
qa  aze  mitawa  pajodan  iyececa. 
Heon  iye  ista  kin  en  wanji  wo- 


cantekiye  iyekiye  cin  hemaceca 

ye¬ 
ll  Baal-Hamon  en  hastanhan- 
ka  iyuwi  ojupi  wan  Solomon  yu- 
ha :  wiyuwi  ojupi  kin  he  waa- 
wanyake  owicaqu :  waskuyeca 
on  otoiyohi  mazaska  kektopawin- 
ge  kahi  kta. 

12  Wiyuwi  ojupi  mitawa  mito- 
kam  wanke  cin  lfe  mitawa.  So¬ 
lomon,  niye  kektopawinge  duhe 
kta,  qa  tona  waskuyeca  awanya- 
kapi  kin  hena  opawinge  nonpa 
yuhapi  kta  ye. 

13  Canwojupi  kin  en  ounyaye 
cin,  okodakiciye  kin  hena  niho 
anagoptanpi  ece  :  he  is  nahon- 
makiya  wo. 

14  Wa^tecicidake,  najica  u  ye, 
qa  taku  omnanpi  wa£te  paha  kin 
akan  tatokadan  wiye  qa  is  tahin- 
ca  cinca  wan  iyececa  un  ye. 


ISATA  TAWOTUKCAI  KIN. 


WICOW^OYAKE  1. 

1  Isaya  Amoz  cinhintku  towan- 
yake  kin,  Juda  qa  Jerusalem  on 
wanyake,  Juda  wica^taytapi  U- 
ziya,  Jotham,  Ahaz,  qa  Hezekiya 
taanpetu  kin  en. 

2  Mahpiya,  nahon  wo,  qa  ma¬ 
ke,  anohya  wo  :  Jehowa  ia  ;  Cin¬ 
ca  i caliwica  waki ye  ca  tanka  wi- 
cawakaga,  unkan  makipajinpi 
ce. 

3  Tatanka  ee  tuwe  tawa  kin 
sdonkiya,  qa  6on£onna  kin  he  tu¬ 
we  yuha  dotopiye  tawa  sdonya  ; 
tuka  Israel  wasdonye  6ni,  mita- 
oyate  waawacin  £ni. 

4  Hehehe,  oyate  wan  wahtani 
sa,  wicagta  woahtani  on  hdusa- 
kapi.  wicoicage  wan  £icaya  econ- 

Isaiali. 


pi,  wicacinca  wayu&capi  ;  Je¬ 
howa  ayu^tanpi,  Israel  Wanji 
Wakan  tawa  kin  he  wahtedapi 
£ni,  hektam  ihdoyapi. 

5  Taku  on  sanpa  anipapi  kta 
he  ;  nakun  wa  wakipajinpi  ece 
ecanonpi  kta  ;  wicapa  ocowasiri 
wayazanka,  qa  wdcacapte  kin 
ocowasin  hanyeca : 

6  Sicu  etanhan  pa  iyahdeya 
tuktedan  zani  £ni  ;  capapi,  ka- 
4u&ujapi  qa  ton  awicau  ;  aohdu- 
teyapi  gni,  yuskiskitapi  sni  qa 
wihdi  on  waite  kagapi  gni. 

7  Makoce  nitawapi  kin  he  oti- 
wita,  nitotonwepi  kin  peta  on 
hulinagapi ;  maga  nitawapi  wi¬ 
casta  tokeca  nitokam  temyapi, 
qa  hewoskan  ehpeyapi,  wicasta 
tokeca  awihnunipi  iyececa. 

189 


ISAYA  TAWOYUKCAN  KIN, 


8  Zion  cunwmtku  kin  hastan- 
3ranka  ojupi  wan  en  ohanzi  hdepi 
kin  he  iyecen  elipeyapi,  sakayu- 
tapi  ojupi  en  wakey  a  he  cin  iye- 
ceca,  otonwe  anatanpi  kin  iye- 
ceca. 

9  Jehowa  ozuye  tawa  onajice 
cistinna  wan  unkokicicaptapi 
gni  unkan6  Sodom  iyeuncecapi 
kta,  qa  Gomorrah  iyecen  unkica- 
gapi  kta  tuka. 

10  Sodom  wica^tayatapi,  Jeho¬ 
wa  oie  kin  nahon  po  ;  Gomorrah 
oyate,  Wakantanka  unkitawapi 
toope  kin  awacin  po. 

11  Tokeea  taku  ota  wamaya- 
kidu^napi  he,  Jehowa  eya  ;  ta- 
mdoka  huhnagapi  qa  cemyapi 
wasna  kin  on  imamna  hinca  ;  qa 
tatanka,  tacincadan  qa  tatokadan 
mdoka  we  kin  iyomakipi  £ni. 

12  Nakun  tohan  miye  en  ihdu- 
tanin  yahipi  kinhan,  mitahocoka 
omayanipi  kin,  tuwe  he  ninape- 
pi  etanhan  icu  kta  he. 

13  Detanhan  wo^napi  taku^ni 
kin  heca  e  aupi  6ni  po  ;  wizinya- 
pi  kin  he  wahtewada  6ni ;  wi  te- 
ca  qa  wookihpe  omniciye  kagapi 
kin  hena  mduha  owakihi  £ni ; 
omniciye  wakan  kin  he  hee  kae6 
woahtani. 

14  Wi  teca  nitawapi  qa  mnini- 
ciyapi  ece  kin  hena  minagi  3ice- 
daka  ;  hena  woyu^ake  mdawa  ; 
yuha  mdowakita. 

15  IJnkan  nape  yahdugatapi 
kinhan  mii&ta  anacihmanpi  kta  ; 
han,  wocekiye  daotapi  kinhan 
nawahon  kte  sni ;  nape  we  oni- 
jupidan  nakaes. 

16  Ihdujaja  po,  ihduska  po ; 
miista  itokapatanhan  taka  lica 
ecanonpi  kin  ehpeya  po  ;  sicaya 
econpi  ayustan  po  : 

17  Taku  wa^te  econpi  onspe- 
iciciya  po  :  wokonze  akita  po  ; 
Sicaya  wicakuwapi  kin  hena 
owotanna  ecawicakicon  po,  wa- 

mdenica  kin  hena  wicayaco  po, 
wiwazica  kin  he  iciya  po. 

18  Iho  miye,  nakaha  wounhda- 
kapi  kta,  Jehowa  eya  :  waya- 
htanipi  kin  hena  duta  esta  wa 
iyecen  ska  kta ;  hena  sa  stan 
iyececa  esta  tahinca  hin  kin  iye- 
cece  kta  ce. 

19  Hecen  yacinpi  qa  waanaya- 
goptanpi  kinhan,  makoce  taku 
waste  aicage  cin  he  yatapi 
kta  : 

20  Tuka  wicayadapi  6ni  qa  wa- 
wayakipajinpi  kinhan,  mazasag- 
ye  on  temniyanpi  kta,  Jehowa 
i  kin  he  hecen  eya  ce. 

21  Hehehe,  otonwe  owotanna 
qon  he  witkowinna  icaga  :  wo¬ 
konze  on  ojudan,  woowotanna 
ohna  ti  tuka  qon  ;  tuka  nakaha 
tin  wicaktepi  sa. 

22  Mazaska  nitawa  ginginca 
ieaga  ;  minisa  nitawa  mini  ica- 
hiyapi. 

23  Wica^tayatapi  nitawa  kin 
hena  wica6tapi6ni  qa  wamanon- 
pi  sa  takodawicayapi :  otoiyohi 
taku  wicaqupi  wa^tedaka  qa  ica- 
juju  akitapi  ;  wamdenicakin  he¬ 
na  on  wayacopi  £ni,  qa  wiwazica 
tawoakinica  kin  he  en  wicahi 
sni. 

24  Heon  etanhan  Itancan  kin, 
Jehowaozuyeyuha, Israel  Iyotan 
Wa&aka  tawa  kin  he  hecen  eya ; 
Han,  tona  makipajinpi  kin  on 
iyokipimieiye  kta,  qa  tokama- 
yanpi  kin  hena  towicawecicon 
kta  ce. 

25  Qa  minape  aciyuhomni  kta, 
qa  ginginca  nitawa  wisdojm  on 
ciciy^uecedan  kta,  qa  maza  sdo- 
yapi  kin  ocowasin  ehpeciciye 
kta. 

26  Qa  wayaco  nitawapi  toka- 
heya  ekta  iyecen  wicamduecetu 
kta,  qa  waaiewicakiyapi  nitawa 
otokahe  ekta  iyececapi  kta  :  he- 
han  iyohakam,  otonwe  owotan- 

Pa,  otonwe  wacinyepica,  eniciya- 
pi  kta. 

27  Woyaco  on  Zion  opekitonpi 
kta,  qa  tona  en  hdipi  kin  hena 
Woowotanna  on. 

pis  Unkan  sicaya  econpi  sa  qa 
wahtanipi  kin  witaya  ihangwi- 
cayapi  kta,  qa  tona  Jehowa  ayu- 
stanpi  kin  hena  yusotapi  kta. 

29  Qa  utuhu  can  wasteyadaka- 
pi  qon  hena  on  istecapi  kta,  qa 
can  wojnpi  yahdahnigapi  kin  he¬ 
na  on  inistecapi  kta. 

30  Utuhu  can  wan  ape  6nije 
cin  he  iyenicecapi  kta,  qa  can 
wojupi  wan  mini  wanice  cin  he 
iyececa. 

3 1  Qa  tuwe  wa6ake  cin  he  ha- 
honta  on  kagapi  kin  he  iyecece 
kta,  qa  iye?  ohan  kin  pe&nija  iye¬ 
cece  kta ;  unkan  napin  ptaya 
ideyapi  kta,  qa  tuwedan  kasni 
kte  sni. 

WICOWOYAKE  2. 

1  Wicoie  Juda  qa  Jerusalem 
on,  Isaya  Amoz  cinhintku  \yan- 
yake  cin  he  dee. 

2  Unkan  anpetu  ehake  kin  en, 
Jehowa  tipi  Paha  kin  he  he  ipa 
kin  en  ehdepi  kta,  qa  paha  kin 
isanpa  wankan  kagapi  kta  ;  un¬ 
kan  oyate  owasin  en  kawitaya 
iheye  kta. 

3  Unkan  oyate  ota  upi  qa  heya- 
pi  kta  ;  U  miye,  Jehowa  Paha 
tawa  kin  ekta  unyanpi  kta,  Ja¬ 
kob  ta  Wakantanka  ti  kin  ekta  ; 
unkan  iye  tacanku  kin  onspeun- 
kiyapi  kta,  kinhan  ocanku  tawa 
ohna  maunnipi  kta:  Zion  etanhan 
woope  kin  inanpe  kta,  qa  Jeho¬ 
wa  oie  kin  Jerusalem  etanhan. 

4  Unkan  iye  Ikcewicasta  ehna 
wrayaco  kta,  qa  oyate  ota  iyope- 
wicaye  kta ;  hecen  mazasagye 
yuhapi  kin  mahiyumdu  kagapi 
kta,  qa  wahukeza  on  isan  skopa 


kagapi  kta :  oyate  wan  oyate 
tokeca  mazasagye  apaha  kte  sni, 
qa  icimana  kicizapi  onspeicici- 
yapi  kte  sni. 

5  Jacob  tiyohnaka,  u  po,  Jeho¬ 
wa  iyoyanpa  tawa  kin  en  rnaun- 
nipi  kta. 

8  Heon  nitaoyate,  Jakob  ti  kin 
he,  ehpeyakiya  ;  wiyohiyanpata 
tanhan  isanpa  ihduotapi,  qa  han- 
mdepi,  Philistia  oyate  kin  iye¬ 
ceca,  qa  wicasta  tokeca  cinca 
takodawicayapi,.heon  etanhan. 

7  Nakun  makoce  tawapi  kin 
mazaska  mazaskazi  ko  ojudan,  qa 
wowijice  tawapi  kin  wopteca 
6ni  ;  nakun  makoce  tawapi  kin 
suktanka  on  ojudan,  qa  canpa- 
hmihma  tawapi  kin  wopteca 
6ni. 

8  Makoce  tawapi  nakun  waka- 
gapi  on  ojudan  ;  iye  nape  ohan 
kin  hena  ohodapi  ece,  taku  iye 
napsukaza  kagapi  kin  hena  : 

9  Hecen  wicasta  ikceka  patu3 
inajin,  qa  wicasta  tanka  kin  he 
makata  ehpeiciya  ece  ;  heon  wi- 
cayecicajuju  kte  gni. 

10  Imnija  kin  ihukuya  ya  wo, 
qa  maka  mdu  kin  en  inahman 
wo,  Jehowa  tokokipe  kin  itoka- 
pa  tanhan  qa  tawootanin  wowi- 
tan  kin  heon. 

11  Wicasta  wahanicida  i^ta 
kin  kun  iyeyapi  kta,  qa  wicasta 
watankaicidapikin  he  kun  ehpe- 
yapi  kta  ;  qa  anpetu  kin  he  en 
Jehowa  ignana  yatankapi  kta. 

12  Jehowa  ozuye  tawa  taan- 
petu  kin  he  tona  wahanicida 
qa  watankaicida  owasin  akan 
un,  qa  tona  yuwankan  iyeiciya 
owasin  akan ;  unkan  yuhukun 
ehpeyapi  kta : 

13  Nakun  Lebanon  hante  6a 
tehanwankantu  qa  wankan  iye¬ 
yapi  owasin  akan  un,  qa  Ba6an 
utuhu  can  kin  owasin  akan  ; 

14  Qa  he  tehanwankantu  kin 

iyuhpa  akan,  qa  paha  wankan 
iyeyapi  kin  owasin  akan  yanke  ; 

15  Qa  tipi  tehanwankan  otoiyo- 
hi,qa  conkaskesuta  owasinakan ; 

16  Qa  Tarsis  wita  wata  iyulipa, 
qa  taku  owanyag  waste  kin  owa¬ 
sin  akan  yanke. 

17  Unkan  wica^ta  wahanicida- 
pi  kin  kin  he  kun  ehpeyapi  kta, 
qa  wica£ta  watankaicidapi  kin 
he  patu&yapi  kta ;  qa  anpetu 
kin  he  en  Jehowa  isnana  yatan- 
kapi  kta. 

18  Nakun  wakagapi  kin  hena 
ocowasin  tokan  aye  kta  : 

19  Qa  imnija  ohdoka  ohna,  qa 
maka  ohdoka  kin  ohna  yapi  kta, 
Jehowa  tokokipe  kin  itokapatan- 
han,  qa  tawootanin  wowitan  kin 
heon,  tohan  maka  kin  wakokipe 
kicah  inajin  kinhan. 

20  Anpetu  kin  he  en  wica^ta 
mazaska  wakagapi  qa  mazaska- 
zi  wakagapi  tawa,  iye  ohoda 
kta  on  kagapi  kin  hena  napeihe- 
yatahedan  qa  hupawakihdake- 
dan  kin  ekta.  ehpeyapi  kta  : 

21  Imnija  ohdoka  ohna  yapi  kta, 
han  imnija  kahdokapi  kin  ohna, 
Jehowa  tokokipe  kin  itokapa- 
tanhan,  qa  tawootanin  wowitan 
kin  heon,  tohan  maka  kin  wa¬ 
kokipe  kicah  inajin  kinhan, 

22  Wiea^ta,  taniya  poge  ohna 
un  kin,  he  ayu^tan  po  :  taku  on 
he  taku  yawapi  kta  he. 

WICOW OYAKE  3. 

1  Wanyaka,  Itancan  kin  Jeho¬ 
wa  ozuye  tawa  Jerusalem  qa 
Juda  etanhan  ipatan  qa  sagye 
kin  icu  kta,  aguyapi  sagye  kin 
ocowasia,  qa  mini  sagye  kin 
ocowasin : 

2  Wicagta  wa^iaka  qa  wica^ta 
zuye  sa,  wayaco  qa  wicasta  wo- 
kcan,  tuwe  hanmdohdaka  qa  wi- 
cahinca  kin  ; 


3  Wikeemna  zaptan  en  itancan 
qa  tuwe  ite  kinihanpi,  qa  wawi- 
ciye  kin,  qa  wabago  wayupika, 
qa  tuwe  ie  ksapa. 

4  Unkan  ko£ka  wica^tayatapi 

wicawaqu  kta,  qa  hoksiyoqpba 
iwicadakapi  kta.  a 

5  Qa  oyate  kin  otoiyohi  kakig- 
kiciyapi  kta,  qa  otoiyohi  ti  kiye- 
dan  unpi  kin  nakun  ;  hoksidan 
kin  he  wicahinca  en  ihdatan  kta, 
qa  tuwe  wahte  sni  kin  he  tuwe 
kinihanpi  kin  en. 

6  Tohan  wica&ta  wan  iye  cin- 
yeku,  atkuku  ti  kin  etanhan,  he 
hduze  ca,  Niye  wokoyake  niciun, 
itancan  unniyuhapi  kta,  qa  wo- 
ihangye  kin  de  niye  ninape  en 
un  kta,  eye  cinhan ; 

7  Anpetu  kin  he  en  nape  hdu- 
gate  heye  kta ;  Wawokiziya  he- 
maca  kte  sni,  wati  kin  ohna  wo- 
yute  wanica  qa  wokoyake  wani- 
ca,  heon  oyate  kin  en  itancan 
makagapi  6ni  po. 

8  Jerusalem  atakuni  3ni  qa  Ju- 
da  hinhpaya  ;  iye  cejipi  qa  ohan- 
pi  kin  Jehowa  tawowitan  i6ta 
kin*yoki6inyapi  kin  heon  etan¬ 
han. 

9  Iye  ite  hdutaninpi  kin  he 
owicayaka,  qa  Sodom  iyececa 
iye  wahtanipi  ohdakapi,  naki- 
limanpi  sni.  Woiyokisice  iye  na- 
gipi  en  kiciyankapi  nunwe,  taku 
6ica  ecaiciconpi  nakae^. 

10  Tuwe  owotanna  kin,  Tan- 
yan  un  kta  ce,  keciya  po  ;  iye 
ohanpi  waskuyeca  kin  hdutapi 
ece  kta : 

'-O 

11  Hehehe,  tu\U  6ice  cin,  te- 
hike  kta,  iye  nape  ohan  kin  iye- 
cen  ecakiconpi  kta  nakaes. 

12  Mitaoyate  hoksipidan  on 
wowidagyapi,  qa  winollinca  kin 
itancan  wicayuhapi  ece.  Mita¬ 
oyate,  tona  wahokonniciyapi  kin 
hena  nuniniyanpi,  qa  canku  o- 
mayanipi  kin  he  awihnuniyapi. 

13  Jehowa  waakinin  inajin,  qa 
oyate  wicahdaco  yanka. 

14  Jehowa  iye  taoyate  en  hun- 
kayapi  kin  wicahdaco  kta,  na- 
kun  wicastayatapi  kin.  Niye 
hastanyankaiymvi  ojupi  kin  tem- 
yayapi  ;  wowalipanica  taku  wi- 
cakipi  kin  he  yatipi  kin  ohna 
yanke. 

15  Tokeca  mitaoyate  wicaya- 
kapanpi  qa  wahpanica  itepi  kin 
wicadumanpi  he,  Jehowa  ozuye 
Itancan  kin  eya. 

16  Nakun  Jehowa  heya  ;  Zion 
cunwintku  tankaicidapi,  qa  pa 
hduwankan  icu  manipi,qa  token 
cincin  ista  yeyapi,  raanipi  qa 
kaicicuya  jmpi,  qa  siha  on  na- 
snasnapi ) 

17  Heon  etanhan  Itancan  kin 
Zion  cunwintku  pesdete  oyuhi- 
hi  on  pesda  kage  kta,  qa  tanco- 
dan  unpi  kin  Jehowa  wicayutan- 
in  kta. 

18  Qa  anpetu  kin  he  en  Itan¬ 
can  kin  sicogokaske  wowitan 
kin  ewicakiciyaku  kta,  qa  wa- 
tesdake  mazaska  wanapin  koya  ; 

19  Oinpidan,  qa  napokaske,  qa 
ite  akahpe  kin  ; 

20  Wapaha  qa  siha  icaske,  qa 
paipahte,  qa  wojuha  wakan,  qa 
oinpi  wakan  kin  ; 

21  Napcupe  qa  poge  oinpidan  ; 

22  Wokoyake  waste,  qa  onhdo- 
hda,  qa  sina,  qa  mazaska  opiye  ; 

23  Ihdiyomdasin,  qa  mahen  un¬ 
pi  waste,  qa  watesdake,  qa  ite 
akahpe. 

24  Unkan^  kaketu  kte,  taku 
wastemna  oh  sicamna  yuke  kta  ; 
qa  ipiyake  on  tehmiso ;  qa  paha 
sonpi  on  nasusda  kagapi  ;  qa  si¬ 
na  zipzipedan  on  wakihdaka  ipi- 
yagkitonpi ;  owanyag  Avaste  on 
wicagupi  ee  yuke  kta. 

25  Wicasta  nitawapi  mazasag- 
ye  on  hinhpayapi  kta,  qa  wica¬ 
sta  waditaka  nitawapi  kicizapi  en. 

*  13 


26  Hecen  iye  tatiyopa  iyoki- 
sica  qa  ceye  kta,rqa  iyeliinca  co- 
kadan  makata  iyotanke  kta. 

WICOWOYAKE  4. 

1  Unkan  anpetu  kin  he  en  wi- 
noliinca  sakowin  wicasta  wanji- 
dan  en  yuzapi  qa  heyapi  kta  ; 
Aguyapi  unhdutapi  kta  qa  wo¬ 
koyake  kounhdakapi  kta,  tuka 
nicaje  on  cajeunyatapi  nunwe, 
wiyaonpapi  eunkiciyakupi  kta. 

2  Anpetu  kin  he  en  Jehowa 
toicage  kin  he  woyuonihan  qa 
wowitan  kta,  qa  maka  waskuyc- 
ca  kin  he  wowaste  qa  woiyokipi 
kta,  Israel  tona  okaptapi  kin  he- 
na  on. 

3  Unkan  kaketu  kte,  Zion  en 
okaptapi  qa  Jerusalem  en  mdog- 
yanke  cin  hena,  Owotanna,  e- 
wicakiyapi  kta,  tona  wiconi  on 
Jerusalem  en  owicawapi  kin  oto- 
iyohi ; 

4  Tohan  woyaco  oniya  qa  ide 
oniya  kin  on,  Itancan  kin  Zion 
cunwintku  tawosape  kicicajuju, 
qa  Jerusalem  cokayatanhan  we 
kin  pakinte  cinhan. 

5  Unkan  Jehowa  Zion  Paha 
oyanke  otoiyohi  akan,  qa  tomni- 
ciye  kin  en,  anposkan,  mahpiya 
sapa  qa  sot  a  wan  kage  kta,  qa 
hanyetu  eca,  peta  ide  iyega  ;  wo¬ 
witan  ocowasin  iwankam  avo- 
akahpe  kta. 

6  Unkan  wakeya  wan  yuke  kta, 

anpetu  icunhan  waste  kin  on 

ohanzi  kta,  qa  Avowinapeyapi 

kta,  qa  icamna  magaju  ko  on 

woinahbe  kta. 

•  » 

WICOWOYAKE  5. 

1  Iho,  mitakoda  wakidowan 
kta,  mitakoda  tadowan  kin  hee, 
hastanhanka  iyuwi  ojupi  tawa 
kin  on.  Mitakoda  hastanhanka 

iyuwi  ojupi  wan  yuha,  pajodan 
waste  hinca  wan  en. 

2  Unkan  he  ihduksan  nakitake, 
qa  etanhan  inyan  pahi,  qa  ha- 
stanhanka  iyuwi  hu  wasteste 
kin  en  oju,  qa  cokaya  cowahe  te- 
hanwankantu  wan  kaga,  qa  en 
iyuskice  wanji  nakun  kicaga. 
Hehan  hastanhanka  aicage  kta 
ape  yanka,  unkan  hastanhanka 
ikceka  aicaga. 

3  Hecen  dehan,  Jerusalem  en 
ounyayapi  qa  Juda  wi casta,  to- 
kin  miye  qa  hastanhanka  iyuwi 
ojupi  rnitawa  imiyeciyukcanpin. 

4  Hastanhanka  iyuwi  ojupi  mi- 
tawa  kin  en  ecamon  kin  taku 
sanpa  econpica  he.  Hecen  ha¬ 
stanhanka  aicage  kta  ape  man- 
ka,  tokeca  hastanhanka  sica 
aicaga  he. 

5  Unkan  nakaha,  iho,  hastan¬ 
hanka  iyuwi  ojupi  mitawa  taku 
ecawecon  kta  he  ociciyakapi 
kta:  Wapepeka  inatake  kin  e- 
mdaku  kta,  unkan  temyapi  kta  ; 
conkaske  kin  he  mdujuju  kta, 
hecen  amanipi  kta  : 

6  Qa  hewoskan  ehpewaye  kta  ; 
adetka  ahaspapi  kte  sni  qa  maka 
akatapi  kte  sni ;  tuka  wapepeka 
can  pepe  ko  en  icage  kta  ;  na¬ 
kun  mahpiya  sapa  kin  wahowaye 
kta,  magaju  takudan  ahinhe  kte 
sni. 

7  Jehowa  ozuye  tawa  hastan¬ 
hanka  iyuwi  ojupi  tawa  kin  Is¬ 
rael  tiyohnaka  kin  hee,  qa  Juda 
wicagta  wojupi  wasteste  tawa  kin 
hena  ee  :  unkan  wokonze  kta  e 
ape  yanka,  tuka  iho,  we  papson- 
pi  ;  woowotannaon  apq  un,  tuka 
iho,  sicahowayapi. 

8  Tona  tipi  en  tipi  akagapi, 
maga  en  maga  ikoyagyapi,  he¬ 
cen  oyanke  wanica,  qa  iye  isna- 
na  maka  cokaya  yankapi  kta,  he¬ 
na  wotehi  kiciyankapi.  nunwe. 

9  Minoge  en  Jehowa  ozuye  yu- 

he  cin  he  hecen  eya ;  Awicake- 
han  tipi  ota  hewotahedan  unpi 
kta  tanka  qa  waste  tuwedan 
ohna  ti  kte  sni. 

10  Han,  hastanhanka  iyuwi  oju¬ 
pi  maka  iyutapi  wikcemna  bath 
wanji  icahye  kta,  qa  homer  wanji 
ojupi  kin  he  epha  wan  icahye  kta. 

11  Wotehi  kiciyankapi  nunwe, 
tona  mini  wakan  kuwapi  kta 
hankiktapi,  htayetu  hehanyan 
econpi,  minisa  wicayuwitko  kta  ; 

12  Qa  wohanpi  kin  en  cando- 
wankiyapi  ikan  wikcemnaqa  can- 
dowankiyapi  ikceka,  cancega  mi¬ 
nisa  ko  jmkan  ;  tuka  Jehowa  to- 
han  kin  ekta  ewacinpi  sni,  qa 
iye  nape  taku  econ  kin  awacinpi 
sni. 

13  Mitaoyate  taku  yukcanpi 
sni  heon  wayaka  ayapi,  qa  wi¬ 
casta  kinihanpi  kin  hena  akihan 
tapi,  qa  wicota  tawa  ipuzapi  on 
pus  aya. 

14  Heon  etanhan  Hades  ihdu- 
tanka  qa  nina  hin  i  hdukawa; 
unkan  wowitan  tawa,  qa  wicota 
tawa,  qa  owodutaton  kagapi,  qa 
tuwe  wiyuskin  nakun  en  yapi 
kta. 

15  Hecen  wicasta  ikceka  kin 
makata  iyeyapi  kta,  qa  wicasta 
tanka  kin  yuhukun  ehpeyapi  kta, 
qa  wahanicidapi  ista  kin  kun  icu- 
pi  kta  : 

16  Tuka  Jehowa  ozuye  yuhe 
cin  he  wmyaco  en  yatankapi  kta, 
qa  Wakan  tanka  wakan  kin  he 
woowotanna  on  yawakanpi  kta. 

17  Hehan  tahincj*  cincapi  kin 
tukten  awicayapU  ken  wihanpi 
kta,  qa  makotahedan  tona  cepa- 
pi  kin  hena  wicasta  tokeca  tem¬ 
yapi  kta. 

18  Wotehi  kiciyankapi  nunwe, 
tona  woahtani  tehmiso  on  wico- 
han  sica  hdutitanpi,  qa  canpa- 
hmihma  ikan  on  iyecen  wahtan- 
ipi  kin : 


WICOWOYAKE  6. 


19  Tonaheyapi;  Ohanko  kte, 
taku  econ  inaiini  kte,  hecen 
wanunyakapi  kta ;  qa  Israel 
Taku  Wakan  tawa  kin  he  ku  qa 
kiyedan  u  kte,  hecen  sdon- 
unyanpi  kta  ce. 

20  Tona  taku  sica  waste  eci- 
yapi,  qa  taku  waste  kin  he  sica 
ce,  eyapi ;  tona  iyoyanpa  otpa- 
za  eekiyapi,  qa  otpaza  iyoyanpa 
eekiyapi ;  tona  taku  skuya  kin 
he  pa  kiyapi  qa  taku  pa  skuye 
kiyapi  kin  hena  wotelii  kiciyan- 
kapi  Hunwe. 

21  Tona  iye  ista  kin  en  ksapa- 
pi,  qa  wayupikeicidapi  kin  hena 
wotehi  kiciyankapi  nunwe. 

22  Tona  minisa  yatkan  ohitika- 
pi,  qa  mini  wakan  icahiya  wi- 
oasta  wasakapi  kin  hena  wotelii 
kiciyankapi  kta ; 

23  Tona  taku  wicaqupi  on  wi¬ 
casta  sica  wicayaowotanpi,  qa 
wicasta  owotanna  toowotanna 
ekiciyakupi  kin  hena. 

24  Heon  etanhan,  peta  ceji 
aguyapi  hu  yasota,  qapeji  ideya- 
pi  hinhpaye  cin  he  iyecen,  hena 
hutkan  kin  can  ponpon  iyecece 
kta,  qa  wahca  tawapi  kin  maka 
mdu  iyecen  wankan  ye  kta  ;  Je- 
howa  ozuye  tawa  toopekin  elipe- 
yapi,  qa  Israel  Taku  Wakan  ta¬ 
wa  oie  kin  aktapi  sni,  heon  etan¬ 
han. 

25  Heon  Jehowa  tocanniye  kin 
iye  taoyate  aidewicakiya,  qa  iye 
nape  awicapaha,  qa  wicakasta- 
ka  :  Hecen  paha  kin  cancan  ay  a, 
qa  wicasta  tapi  tacesdi  iyecen 
canku  cokaya  wankapi.  Hece- 
ca  esta  tocanniye  enakiye  sni, 
tuka  hinyahin  nape  hdugan  un. 

26  Unkan  oyate  tehanhan  unpi 
kin  wiyokihedan  wan  ewicakihde 
kta,  qa  maka  ihanke  tanhan  he¬ 
na  wicakijojo  kta  ;  unkan  iho, 
hena  inaiini  dus  upi  kta. 

27  Hena  etanhan  tuwedan  mdo- 


kite  sni,  qa  tuwedan  kakti- 
hahan  kte  sni  ;  liba  kte  £ni  qa 
istinbe  kte  sni ;  qa  nite  on  ipiyag 
kitonpi  kin  he  yukcapi  kte  sni, 
qa  hanpkan  tawapi  kin  yupsaka- 
pi  kte  &ni : 

28  Hena  tiwanhinkpepi  kin  po¬ 
pe,  qa  tinazipepi  kin  owasin  eka- 
tapi ;  sunka  wakan  tawapi  sake- 
pi  kin  inyan  iyecen  yaw  a  pi  kta, 
qa  canhdeska  tawapi  kin  tate- 
iyumni  wan  iyecece  kta. 

29  Hena  hotaninpi  kin  mnaja 
iyececa,  mnaja  koska  iyecen  ho¬ 
taninpi  kta :  han,  iyasapi  qa 
wawiyahpayapi  kta,  qa  tanyan 
kihnakapi  kta  ;  unkan  tuwedan 
ehdaku  kte  sni. 

30  Unkan  anpetu  kin  he  en 
miniwanca  sa  wanke  cin  iyecen 
hena  iyawicakisapi  kta ;  hecen 
maka  kin  ekta  etonwTanpi  kinhan, 
iho,  otpaza  woiyokisica,  qa  ma- 
lipiya  kin  ekta  iyoyanpa  kin  he 
aotpasyapi. 

WICOWOYAKE  6. 

1  Waniyetu  Uziya  wicastaya- 
tapi  ta  he  ehan,  Itancan  kin  oiyo- 
tanke  tehanwankantu  qa  wakan 
ehdepi  wan  akan  iyotanka  wan- 
mdaka  ;  unkan  tawokoyake  kin 
tipi  wakan  kin  ojuya. 

2  Hen  icahda  seraphim  inajin- 
pi ;  otoiyohi  hupahu  sakpe  yu- 
hapi ;  nom  on  ite  ahdahpa,  qa 
nom  on  siha  ahdahpa,  qa  nom 
on  kinyanpi  ece. 

3  Unkan  wanji  wanji  tokeca 
kipan  qaheciya  ;  Wakan,  wakan, 
wakan,  Jehowa  ozuye  hduha ; 
towitan  kin  on  maka  kin,  oco- 
wasin  ojudan  ce. 

4  Unkan  tuwe  pan  ho  kin  on 
tiyopa  taku  akan  he  cin  hena 
skanskan,  qa  tipi  kin  sota  ojudan. 

5  Hehan  hepa  ;  Hehehe,  mata- 
kunisni  ce  :  wicasta  iha  ^apa  he- 

maca,  qa  oyate  wan  iha  sapapi 
om  wati ;  miista  Wicastayatapi 
kin  Jehowa  ozuye  yuhe  cin  he 
wanyakapi,  heon  etanhan. 

6  Hehan  seraphim  wanji  kin- 
yan  en  mahi,  qa  petaga  wan  pe- 
ta  oicu  on  owayusna  kin  etan¬ 
han  icu  qon  he  nape  ohna  yu- 
ha : 

7  Qa  he  mii  kin  icahtagya  qa 
heya  ;  Iho,  de  niiha  kahtaka  ;  qa 
niohan  sice  cin  eniciyakupi,  qa 
wayahtani  kin  nicicajujupi  ce. 

8  Nakun  Itancan  ho  kin  heya 
nawahon  ;  Tuwe  yewasi  lcta,  qa 
tuwe  unkiyepi  on  ye  ktahe,  eya. 
Hehan  hepa  ;  De  rniye  ce,  ye- 
masi  ye. 

9  Unkan  heya  ;  Ya  wo,  qa  oya¬ 
te  kin  de  hewicakiya  wo  ;  W'ana- 
honpi  on  nayahonpi,  tuka  oyaka- 
hnigapi  sni  ;  qa  wanyakapi  on 
wandakapi,  tuka  sdonyayapi  sni 
ce. 

10  Oyate  kin  de  cantepi  cemya 
wo,  qa  noge  kpe  wicakaga  wo, 
qa  istagonge  wicakiya  wo  ;  okin- 
ni  ista  on  wanyakapi  kta,  qa  no¬ 
ge  on  nahonpi  kta,  qa  cante  on 
okahnigapi  kta,  qa  ihduhomnipi 
kta,  kinhan  okiziwicawaye  kta 
tuka. 

11  Unkan  hepa;  Itancan,  to- 
hanyan  kta  he.  Unkan  heya  ; 
Otonwe  kin  ihangyapi  kta  tuwe- 
dan  ohna  ti  sni,  qa  tipi  wicasta 
codan,  qa  makoce  kin  ocowasin 
liewoskan  ehpeyapi  kta  ; 

12  Qa  Jehowa  wicasta  kin  te- 
han  iyewicaya,  qa  makoce  coka- 
ya  yujujupi  tanka  wanke  kta  he- 
hanyan. 

13  Tuka  iwikcemna  wanji  en 
un,  qa  he  ake  icage  kta,  qa  he 
woyute  yapi  kta  :  wazi  can  qa 
utuhu  can  kin  iyececa  :  kaksapi 
esta  oicage  kin  mahen  un,  he 
iyecen  wicoicage  wakan  kin  he 
oicage  kta  ce. 


WICOWOYAKE  7. 

1  Unkan  Ahaz,  Jotham  cinhin- 
tku,  Uziya  cinhintku,  Juda  wi¬ 
castayatapi  taanpetu  kin  en,  Re- 
zin  Aram  wicastayatapi,  qa  Pe- 
ka  Remakah  cinhintku,  Israel 
wicastayatapi  kin,  hena  Jerusa¬ 
lem  ekta  hipi,  azuyapi  kta,  tuka 
he  ktedan  okihipi  sni. 

2  Hehan,  Aram  Ephraim  tako- 
daya  ce,  Dawid  tiyohnaka  kin 
hecen  eya  okiyakapi.  Unkan 
iye  cante  skanskan,  nakun  tao- 
yate  cantepi  kin,  contanka  en 
can  tateyanpa  on  kahuhuzapi 
iyececa. 

3  Unkan  Jehowa  Isaya  heciya  ; 
Wanna  ekta  ya  wo,  qa  Ahaz 
itkokipa  wo,  niye  qa  nicinksi 
Sear-Jasub  kici,  wankan  wapa 
mde  kagapi  wakpa  iyahde  ihan- 
ke  kin  ekta,  wayujaja  tamaga 
canku  kin  ohna  : 

4  Qa  heyakiye  kta ;  Iwanihda- 
ke  ca  inina  un  wo  ;  kopehda  sni 
qa  cante  wankadan  sni  wo  ;  pe- 
tuspe  sonya  un  sinte  kin  dena 
oza  on,  Rezin  Aram  kici  qa  Re- 
maliah  cinhintku  tocanniye  ide 
kin  on  : 

5  Aram  sicaya  waniciconza  kin 
heon;  nakun  Ephraim  qa  Rema- 
liah  cinhintku  kin  hena  heyapi ; 

6  Juda  ekta  unyanpi  qa  nagi- 
yeunyanpi  kta,  qa  cokaya  wica¬ 
stayatapi  wan  Tabeal  cinhintku 
kin  hee,  eunhdepi  kta  ce,  eyapi : 

7  Heon  etanhan  Jehowa  Itancan 
kin  he  hecen  eya ;  He  ecen  he 
kte  sni,  qa  ecetu  kte  sni. 

8  Aram  pa  kin  he  Damasek,  qa 
Damasek  pa  kin  Rezin  hee  ;  na¬ 
kun  waniyetu  wikcemna  sakpe 
sanpa  zaptan  iyotpani  Ephraim 
yuksaksapi  kta,  hecen  oyate  kte 
sni. 

9  Nakun  Ephraim  pa  kin  Sa¬ 
maria  hee ;  qa  Samaria  pa  kin 


WICOWOYARE  8. 


Remaliah  cinhintku  kin  hee  : 
Wicayadapi  sni  kinhan  niyusu- 
tapi  kte  sni. 

10  Nakun  Jehowa  ie  ca  Ahaz 
lieciya  ; 

11  Nij^e  on  Jehowa  Wakantan- 
ka  nitawa  wowakta  wan  kida 
wo  ;  kuyatanhan  qa  is  wankan- 
tanhan  he  kida  wo. 

12  Tuka  Ahaz  heya  ;  Wakida 
kte  sni,  qa  nakun  Jehowa  iyutan- 
v/aye  kte  sni  ce. 

13  Unkan  heya  ;  Dawid  tiyo- 
hnaka,  wanna  nation  po  ;  wica¬ 
sta  akantu  ikokisinyayapi  kin  he 
taku  cistinna,  tuka  nakun  mita 
Wakantanka  iyokisinyayapi  kta 
he. 

14  Heon  etanhan  Itancan  kin 
iye  hinca  wowakta  wan  nicupi 
kta  :  Iho,  wikoska  wan  ihdusa- 
ke  ca  cinca  ton  ;  unkan  Emman¬ 
uel — Wakantanka  unkicipi  un — 
eya  caskiton  kta. 

15  Pteasanpi  ihdi  canhanpi  ti- 
ktica  ko  yute  kta,  taku  sica 
akta  sni  qa  taku  waste  kaliniga 
sdonye  kta  heon. 

16  Hoksiyoqopa  kin  he  taku  si¬ 
ca  akta  sni,  qa  taku  waste  kali¬ 
niga  sdonye  kta  itokam,  wicasta- 
yatapi  nom  kowicayakipe  cin 
rnakoce  tawapi  kin  lie  kewoskan 
elipeyapi  kta. 

17  Jehowa,  niye  en,  qa  nitao- 
yate  en,  qa  niyate  ti  kin  en,  an- 
petu  tohinni  u  sni  kin  heca  au 
kta,  anpetu  en  Ephraim  Juda 
ayustan  qon  hetanhan  ;  Asur  wi- 
castayatapi  kin  hee  kta. 

18  Unkan  anpetu  kin  he  en  ka- 
ketu  kte,  honagidan  Egupta  wa- 
kpa  ihanke  en  un  kin  he  Jehowa 
kijojo  kta,  qa  tulimaga  Asur 
rnakoce  en  un  kin  he  nakun. 

19  Unkan  hena  upi  kta,  qa  iyu- 
»  lip  a  liewoskan  kaksiza  kin  en 

ounye  kta,  qa  imnija  okdoka  kin 
ohna,  qa  wapepeka  ojupi  owa- 


sin  en,  qa  owihankepi  iyukpa 
akan. 

20  Anpetu  kin  he  en,  isan  pe 
kinca  opetonpi  kin,  wakpa  kin 
akotanhan  kin  hena,  Asur  wi- 
castayatapi  kin  hee  on,  Itancan 
kin  pa  kasan  kta,  qa  siha  kin 
koya  ;  qa  he  putinhin  nakun  eya- 
ku  kta. 

21  Unkan  anpetu  kin  he  en  ka- 
ketu  kte  ;  wicasta  wan  pteheyu- 
ktanna  wanji  qa  tawiyedan  nom 
icakwicaye  kta  : 

22  Unkan  asanpi  ota  qupi  kin 
on  asanpi  ihdi  hdute  kta  ;  tona 
rnakoce cokayaokaptapi  kin  owa- 
sin  pteasanpi  ihdi  canhanpi  tikti- 
ca  ko  yutapi  ece  kta  nakaes 

23  Unkan  anpetu  kin  he  en  ka- 
ketu  kte,  makocajeyate  owasin 
tukten  mazaska  kektopavvinge 
on  hastanhanka  iyuwi  he  kelcto- 
pawinge  yukan  tuka  qon,  hen 
wapepeka  can  pepe  ko  yuke  kta. 

24  Wanhinkpe  itazipa  ko  hdu- 
ha  en  hi  pi  kta;  rnakoce  owan- 
caya  wapepeka  can  pepe  ko  yu¬ 
ke  kta  heon  etanhan. 

25  Qa  paha  owasin  magicamna 
on  qapi  qon  hen  wapepeka  can 
pepe  ko  kokipapi  on  ekta  de  kte 
sni :  tuka  hen  tatanka  awicaya- 
pi  kta,  qa  talhnca  wanunyanpi 
amanipi  kta. 

WICOWOYAKE  8. 

1  Unkan  Jehowa  hemakiya ; 
Tahasaka  tanka  wan  ikikcu  wo, 
qa  wowapi  icage  wicasta  tawa 
on,  Maher-salal-hasbaz,  ( Wopate 
inahnikiya  wapata  inalini)  eya 
en  owa  wo. 

2  Unkan  waayatanin  waeinye- 
pica  iwicawekcu,  Uriah  wawa- 
yusnakin  he  qa  Zc4cariah  Jebera- 
kiah  cinhintku  : 

3  Qa  winohinca  wawiyukcan 
kin  he  ikiyedan  wai ;  unkan 

ihdugaka  qa  cinca  ton.  Hehan 
Jehowa  hemakiya  ;  Maher-salal- 
hasbaz,  eya  caskiton  wo. 

4  Hoksiyopa  kin  he  hinahin, 
Ate  qa  ina,  eya  hoyeya  onspe 
sni  itokam,  Damasek  towijice 
qa  Samaria  tawahpaya  kin  hena 
yutokan  icupi  kta,  Asur  wica- 
stayatapi  ite  kin  itokam. 

5  Unkan  ake  Jehowa  omakiye 
ca  heya ; 

6  Oyate  kin  de  Shiloamini  iwa- 
hnana  iyaye  cin  wahtedasni,  qa 
Rezin  qa  Remaliah  cinhintku 
kin  on  iyuskin  ; 

7  Heon  etanhan,  iho,  Itan- 
can  kin  wakpa  wan  mini  wasa- 
ka  qa  ota  en  awicau  ;  unkan  ka- 
ksiza  owasin  ohna  hiyu  kta,  qa 
maya  apasbog  ye  kta  : 

8  Qa  Juda  ehna  ye  kta;  apas¬ 
bog  hiyu  qa  akam  iyaye  kta,  do¬ 
te  kin  hehanyan  hiyohi  kta  :  qa 
takupahu  akamdage  kta,  Em¬ 
manuel,  nitamakoce  ohdakinyan 
ojudan  kta. 

9  Oyate  yaunpi,  dakonkiciya 
po ;  unkan  nicamdecapi  kta : 
Makoce  tehantu  owasin,  anago- 
ptan  po  ;  ipiyagkiton  miye  ;  kin¬ 
han  nicamdecapi  kta;  ipiyagki¬ 
ton  po,  unkan  nicamdecapi  kta 
ce. 

10  Woawacin  awacin  po,  un¬ 
kan  yujujupi  kta  ;  wicoie  wan 
eya  po,  unkan  ecen  he  kte  sni : 
Wakantanka  unkicipi  un  naka- 
es. 

11  Jehowa  nape  w7asaka  wan  on 
decen  emakiya,  qa  oyate  kin  de 
tacanku  kin  ohna  mawani  kte 
sni  e  onspemakiya  qa  heya  ; 

12  Oyate  kin  de  tona,  odakota 
eciyapi  kin  owasin,  odakota  eya- 
kiyapi  kte  sni ;  qa  iye  taku  ko- 
kipapi  kin  he  koyakipapi  kte  sni, 
qa  kopeyahdapi  kte  sni. 

13  Jehowa  ozuye  tawaiye  hin- 
ca  daowotanpi  kta ;  qa  iye  liinca 

wowitonpe  nitawapi  kta,  qa  iye 
liinca  wokokipe  nitawapi  ee  kta. 

14  Unkan  iye  wowinape  kin  he- 
ca  kta :  tuka  Israel  tiyohnaka 
napin  on  inyan  ibotopi  qa  imnija 
on  liicahanpi  ee  kta,  Jerusalem 
en  tipi  kin  hena  on  wohmunke 
qa  mazahtakiyapi  heca  kta. 

15  Unkan  hena  wicota  liicaha- 
hanpi  qa  hinhpayapi  kta,  qa  wi- 
cakamdecapi  kta,  qa  wicahmun- 
kapi  kta,  qa  wicayuzapi  kta. 

16  Woyaotanin  kin  pahta  qa 
woope  kin  apuspa  wo,  waonspe- 
wicawakiye  cin  hena  en. 

17  Unkan  Jehowa  Jakob  tiyo¬ 
hnaka  on  ite  anakihbe  cin  he  mi¬ 
ye  awakipe  kta,  qa  he  ekta  ewa- 
tonwe  kta. 

18  Wanyaka  wo,  miye  qa  micin- 
ca  Jehowa  maqu  kin  Israel  en 
wowakta  qa  wowapetokeca  un- 
yakonpi,  Jehowa  ozuye  tawa 
Zion  paha  en  ti  kin  he  eciya- 
tanhan. 

19  Unkan  tohan,  Tona  hamdo- 
hdag  iapi  qa  tona  wahanicidapi 
jijipi  qa  wapiya  dowanpi  kin  he¬ 
na  owicade  po,  eniciyapi  kin- 
han  ; — oyate  wan  Taku  Wakan 
tawapi  kin  akitapi  kte  sni  he  ; 
tona  nipi  on  tona  tapi  kin  owica¬ 
de  pi  kta  he. 

20  Woope  qa  woyaotanin  kin 
akita  po  ;  wicoie  kin  de  iyecen 
iapi  sni  kinhan,  iyoyanpa  taku- 
dan  en  wicaun  sni  heon  etanhan. 

21  Unkan  he  ohna  iyotanhan 
iyekiyapi  qa  wotektehda  yapi 
kta  ;  qa  tohan  wotehdapi  kinhan 
sinhdaiciyapi  kta,  nakun  wicas- 
tayatapi  qa  Taku  Wakan  tawa¬ 
pi  wicahdasicapi  kta,  qa  wankan 
etonwanpi  kta. 

22  Nakun  maka  kin  ekta  eton¬ 
wanpi  kta,  unkan,  iho,  wonihin- 
ciye  qa  otpaza  ;  otpaza,  woiyc- 
kisica ;  tuka  otpaza  kin  he  yu¬ 
tokan  iyeyapi  kta. 


WICOWOYAKE  9. 


WICOWOYAKE  9. 

1  Hececa  esta  iyokisinyapi  kin 
en  tokaheya  otpaza  qon  iyecece 
sni,  Zebalon  makoce  qa  Naphta- 
li  makoce  iwastedan  kakisye  ci- 
qon  he  ehan ;  tuka  iyohakam 
rude  kahda,  Jordan  akasanpatan- 
han,  Galile  Ikcewicasta  ounyan- 
pi  en  nina  iyokisinya. 

2  Oyate  otpaza  en  mamipi  qon 
hena  iyoyanpa  tanka  wan  wanya- 
kapi ;  wiconte  ohanzi  makoce  en 
ounyanpi  kin  hena  iyoyanpa 
awicahinanpa. 

3  Oyate  kin  duota ;  wowiyu- 
&kin  kin  yeciyutanka ;  woksapi 
wowiyuskin  kin  ohna  nitokam 
wiyuskinpi ;  woyuha  kicipamni- 
pi  on  cante  wastepi  kin  he  iye- 
ceca. 

4  Can  napinpi  napin  kin  he,  qa 
iye  tapete  cansakadan,  qa  wowi- 
dagye  cansagye  tawa  kin  hena 
duksaksa,  Midian  anpetu  kin  en 
iyececa. 

5  Zuye  cin  otoiyohi  kicizapi 
owodutaton,  qa  wokoyake  we  en 
oputkanpi  kin  en  hanpokihan 
ece  ;  qa  huhnagapi  kta,  peta  ta- 
wote  kin  hee. 

6  Hoksiyoqopa  wan  unkiciton- 
pi,  cinca  wan  nnqupi  :  unkan 
wokiconze  kin  he  iye  tapete 
akan  yanke  kta  ;  qa  caje  kin, 
Wawinihan,  Wawiciya,  Taku 
Wakan  Iyotan  Wasaka,  Ateyapi 
Owihanke  Wanica,  Wookiye 
Wicastayatapi  kin  eciyapi  kta. 

7  Tokiconze  oicage  qa  wooki¬ 
ye  kin  he  owihanke  wanice  kta, 
Dawid  oiyotanke  tawa  akan,  qa 
tokiconze  akan,  ecen  ehde  kta, 
qa  woyaco  woowotanna  ko  on 
hdusuta  kta,  detanhan  qa  owi¬ 
hanke  wanica  :  Jehowa  ozuye 
hduha  he  tomniheca  kin  he  de 
econ  kta. 

8  Itancan  kin  wicoie  wan  Ja¬ 


kob  en  yesi,  unkan  he  Israel  ahin- 

hpaya. 

9  Unkan  oyate  owasin  sdonya- 
pi  kta,  Ephraim  qa  Samaria  en 
tipi  kin  heepi  kaes,  hena  cante 
wahanicida  qa  suta  kin  on  heya- 

pi ;  . 

10  Maka  spanyanpi  kin  hena 
hinhpayapi,  tuka  inyan  kakanpi 
on  tipi  unkagapi  kta  ;  sukamin 
can  kin  hena  kawankapi,  tuka 
hantesa  eeunkiyapi  kta  ce. 

11  Heon  etanhan  Jehowa  tona 
Rezin  sicedakapi  kin  hena  iye 
itkokim  hiyuwicaye  kta,  qa  tolca- 
wicaye  cin  hena  wicayuwitaya 
kta  : 

12  Aram  oyate  wiyohiyanpa- 
tanhan,  qa  Philistia  oyate  wiyo- 
hpeyatanhan  unpi ;  qa  hena  i 
ocowasin  on  Israel  temyapi  kta. 
Hececa  esta  iye  tocanniye  kin 
ayuhomnipi  sni,  tuka  hinyahin 
nape  hdugan  un. 

13  Oyate  kin  tuwe  wieakasta- 
ke  cin  ekta  ihduhomnipi  sni,  qa 
Jehowa  ozuye  yuhe  cin  he  akita- 
pi  sni. 

14  Heon  etanhan,  anpetu  wan- 
jidan  en,  Jehowa  Israel  etanhan 
pa  sinte  ko  bakse  kta,  adetka  qa 
psa  hu  kin  nakun. 

15  Hunkayapi  qa  wicastayata¬ 
pi  kin  he  pa  kin  ee  ;  qa  wicasta 
wokcan  woitonsni  oyake  cin  he 
sinte  kin  ee. 

16  Tona  oyate  kin  wicayawa- 
stepi  kin  hena  nuniwicayapi ;  qa 
tona  hena  on  yawastepi  kin  he¬ 
na  napca  iyewicayapi. 

17  Heon  etanhan  koska  wica- 
yuhapi  kin  on  Itancan  kin  wi- 
yuskin  kte  sni  ;  qa  wamdenica 
wiwazica  ko  wicayuhapi  kin  he¬ 
na  onsiwicada  kte  sni :  otoiyohi 
wayusica  qa  taku  sica  econpi ; 
qa  wicai  otoiyohi  witkotkoya  ia 
ece.  Hena  owasin  on  iye  to¬ 
canniye  kin  etanhan  yuhomnipi 

sni,  tuka  hinyakin  nape  hdugan 
un. 

18  Wicosice  peta  iyecen  itkon  ; 
wapepeka  canpepe  ko  huhnage 
kta,  qa  contanka  otehi  kin  olma 
ide  kta,  hecen  sota  wankan  ye 
cin  en  wankan  kahbog  yapi  kta. 

19  Jehowa  ozuye  yuha  tosin- 
lida  kin  on  maka  kin  aotpasyapi, 
qa  oyate  kin  peta  tawote  kin  iye- 
cece  kta ;  tuwedan  iye  sunkaku 
kin  itonkipe  kte  sni. 

20  Unkan  etapa  eciyatanhan 
wicaki  kta,  tuka  wotektehda  kta; 
qa  catkatanhan  wote  kta,  tuka 
hena  imnanpi  kte  sni :  wicasta 
otoiyohi  iye  isto  conica  hdutapi 
kta  : 

21  Manassa  Ephraim,  qa  E- 
phraim  Manassa  ;  napin  witaya 
Juda  anatanpi.  Hececa  esta 
iye  tocanniye  kin  yuhomnipi 
sni,  tuka  hinyakin  nape  hdugan 
un. 

WICOWOYAKE  10. 

1  Tona  woyaco  owotanna  sni 
yacopi,  qa  wowapi  kagapi  tona 
wokakisye  owapi  kin  hena  wo- 
teki  wicakiciyanka  nunwe  : 

2  Wokonze  etanhan  wakpanica 
kin  wicayuhomnipi  kta,  qa  mita- 
oyate  onsikapi  woowotanna  ewi- 
cakiciyakupi  kta,  wiwaziea  wa- 
mawicakinonpi  kta,  qa  wamde- 
nica  wawicakipi  kta,  heon  etan¬ 
han. 

3  Hecen  wokakisye  anpetu  kin 
en  taku  ecanonpi  kta  he,  qa  woi- 
hangye  tehantanhan  au  kte  cin- 
han,  waokiyapi  on  tuwe  ekta 
nayajicapikta  he  ;  qa  nitowitan- 
pi  kin  tukten  eyahnakapi  kta  he. 

4  Miye  codan  wayaka  unpi  kin 
ihukuya  canpeska  makehde  ina- 
jinpi  kta,  qa  wicaktepi  kin  wici- 
hukuya  hinkpayapi  kta.  Hece¬ 
ca  esta  iye  tocanniye  kin  yuho- 

mnipi  sni,  tuka  hinyakin  nape 
hdugan  un. 

5  Hehehe,  Asur,  mitocanniye 
icapsinte,  qa  cansakadan  iye  na- 
pepi  ohna  wosinhda  mitawa  kin 
hee. 

6  He  oyate  wahnayesa  wan 
takpe  yewasi  kta,  qa  oyate  can- 
niyewicawaye  cin  hena  on  taku 
econ  wasi  kta,  wawicaki  qa  ta- 
wakpaya  icu  kta,  qa  canku 
upsija  iyecen  awicarnani  kta. 

7  Hececa  esta  iye  hecen  ke 
kte  sni,  qa  cante  mahen  hecen 
awacin  kte  sni ;  tuka  waihang- 
yapi  iye  cante  kin  en  un,  qa 
oyate  tonana  sni  wicakaspe  kta. 

8  He  kaken  eya ;  Akicita  tan- 
can  mitawa  kin  hena  ocowasin 
wicasta}mtapi  sni  he. 

9  Kalno  he  Karkemis  iyecece 
sni  he  ;  Hamath  Arpad  iyecece 
sni  he  ;  Samaria  Damasek  iye¬ 
cece  sni  he : 

10  Oyate  takusni  sni  wakanda- 
pi,  qa  wakagapi  taw'api,  Jerusa¬ 
lem  qa  Samaria  tawa  ltapapi  qon 
hena  minape  iyowicahi  kin  heon, 

11  Samaria  qa  taku  wakan  ta¬ 
wa  token  ecawicawecon  he  iye¬ 
cen  Jerusalem  qa  taku  wakan 
tawa  kin  ecawicawecon  kte  sni 
he,  eya. 

12  Heon  etanhan  kaketu  kte, 
Itancan  kin  tohan  Zion  ke  kin 
en,  qa  Jerusalem  en,  ocowasin 
hdustan  kinhan,  helien  Asur  wi- 
castayatapi  cante  wahanicida 
waskuyeca  kin  he  towecicon  kta, 
qa  iye  ista  wankantu  witantan 
kin. 

13  He  kaken  eya  ;  Minape  wa- 
sake  cin  on  hecamon,  qa  mito- 
ksape  on,  wamdupika  nakaes: 
nakun  oyate  makoce  icagopi  kin 
mdutokan,  qa  towijicepi  wicawa- 
ki,  qa  tuwe  wasaka  iyececa,  en 
ounyanpi  kin  hena  iwicawada- 
ka ; 


WICOWOYAKE  10. 


14  Qa  wahobpi  wan  iyecen  mi- 
nape  oyate  towijicepi  kin  iyeya  : 
qa  wanji  witka  okaptapi  pahi 
kin  iyecen  maka  kin  ocowasin 
mnawaye  :  nnkan  takudan  bupa- 
hu  hduskanskan  sni,  qa  i  hduka- 
wa  sni,  qa  hoton  sni  ce,  eya. 

15  Onspe  kin  he  tuwe  on  wa- 
kakan  kin  iwankam  wahanicida 
kta  he;  canibakse  kin  he  tuwe 
kaskanskan  kin  isanpa  watankai- 
cida  kta  he  :  cansakadan  wan 
tona  he  yuwankan  3ruzapi  kin 
wicitokam  ihduskanskan  he  iye- 
ceca :  cansagye  kin,  taku  can 
£ni  iyecen  bosdan  eihde  kte  cin 
he  iyececa. 

16  Heon  etanhan  Itancan  kin, 
ozuye  Itancan  kin,  tona  cepapi 
wicayuhe  cin  en  wicotamaheca 
ye  si  kta,  qa  iye  towitan  kin  ihu- 
kuya'ide  wan  ideye  kta,  peta 
ide  iyececa. 

17  Unkan  Israel  Toiyoyanpa 
kin  he  peta  heca  kta,  qa  iye  To- 
wakan  kin  he  ide  kin  ee  kta;  qa 
tanpetu  wanjidan  en  wapepeka 
tawa  canpepe  koya  buhnage  ca 
awihnuni  kta : 

18  Nakun  con  tanka  tawa  wo- 
witan,  qa  iye  tamaga  wraste  kin 
ymsote  kta,  nagi  tancan  koya  : 
qa  wayazanka  wan  hanye  cin 
he  iyecece  kta. 

19  Qa  contanka  tawa  can  oka¬ 
ptapi  kin  hena  tonana  kta,hecen 
hoksiyopawan  henaowaokihikta. 

20  Unkan  anpetu  kin  he  en 
kaketu  kte,  tona  Israel  etanhan 
okaptapi,  qa  Jacob  ti  kin  etan¬ 
han  tona  niyanpi  kin  hena  tuwe 
wicakastake  cin  he  icimana  wa- 
cinyanpi  kte  sni ;  tuka  Jehowa 
Israel  Towakan  kin  he  awicake- 
han  wacinyanpi  kta. 

21  Tona  okaptapi,  Jakob  etan¬ 
han  owicakaptapi  kin  hena  Ta¬ 
ku  Wakan  lyotan  Wasaka  en 
ihdoupi  kta. 


22  Israel,  nitaoyate  miniwanca 
wijmka  kin  iyececa  qeyas,  to¬ 
nana  okaptapi  kin  hena  h di- 
pi  kta :  woihangye  konzapi 
qon  he  woowotanna  on  iyatahde 
kta. 

23  Woihangye  w7an,  qa  taku 
konzapi  kin  he,  makoce  ocowa¬ 
sin  cokaya,  Itancan  Jehowa  ozu¬ 
ye  yuhe  cin  he  is  econ  kta. 

24  Heon  etanhan  Jehowa  ozu¬ 
ye  Itancan  kin  kaken  eya;  Mi- 
taoyate  Zion  en  ounye  cin,  Asur 
kokipe  sni  wo  :  cansakadan  on 
anipe  kta,  qa  Egupta  ekta  econ- 
pi  qon  iyecen  niye  en  cansagye 
hduwankan  icu  kta ; 

25  Tuka  ehake  cistiyedan  he- 
han  wosihda  kin  henakeca  kta, 
qa  mitocanniye  tona  ihangyapi 
kin  hena  en  un  kta. 

26  Unkan  Jehowa  ozuye  yuhe 
cin  he  icapsinte  wan  icahkiciye 
kta,  Midian  Oreb  imnija  ekta 
wicaktepi  qon  iyececa;  qa  can¬ 
sakadan  tawa  Mdesa  akan,  qa 
Egupta  ekta  econ  qon  he  iyecen 
hduwankan  icu  kta. 

27  Unkan  anpetu  kin  he  en  ka¬ 
ketu  kte,  woqin  tawa  nitapete 
etanhan  eyakupi  kta,  qa  canna- 
pinpi  tawa  nitahu  etanhan  ;  un¬ 
kan  sdayapi  kin  on  cannapinpi 
kin  yuwegapi  kta. 

28  Ayath  en  hi :  Migron  ekta 
iyoopte  iyaya  ;  Mikmas  en  tawa- 
lipaya  kihnaka ; 

29  He  Moka  kin  ohna  iyayapi ; 
Qeba  ekta  ewankapi :  Rama  ko- 
pehda  ;  Gibeah  Saul  najica. 

30  Gallim  cunwintku,  ho  wan- 
kan  iyekiya  wo  :  Anathoth  onsi- 
ka,  Lasa  hehanyan  ho  hdutanin 

WT0. 

31  Madmena  najica  iyaya  :  Ge- 
bim  en  ounyanpi  kin  hena  nape 
kta  ihduwiyeyapi. 

32  Tuka  anpetu  kin  he  Nob  en 
owanji  yanke  kta ;  Zion  cun- 

wintku  lie  tawa,  Jerusalem  Pa¬ 
ha  kin  ektakiya  nape  koze  kta. 

33  Xho,  Itancan  Jehowa  ozuye 
yuha  wokokipe  on  adetka  kin  ka- 
spe  kta  :  qa  tona  hanska  icagapi 
kin  kaksapi  kta,  qa  wahanicida- 
pi  kin  hena  yuhukun  iyeyapi  kta. 

34  Unkan  contanka  can  kin 
mazasapa  on  kawanke  kta,  qa 
Lebanon  wanji  wasaka  on  hin- 
hpaye  kta. 

WICOWOYAKE  11. 

1  Unkan  Jesse  canhut'e  kin 
etanhan  cansakadan  wan  hinan- 
pe  kta,  qa  tahutkan  etanhan  ade¬ 
tka  wan  icage  kta  ; 

2  Qa  Jehowa  Taniya  kin  iye 
akan  yanke  kta,  woksape  qa 
wookahnige  woniya,  wowiyu- 
kean  qa  wowasake  woniya,  wo- 
sdonye  qa  Jehowa  kokipapi  wo¬ 
niya  kin  he: 

3  Unkan  he  Jehowa  kokipapi 
kin  en  wakcanyan  wayupika  ka- 
ge  kta ;  iye  ista  wanyake  cin 
eciyatanhan  wayaco  kte  sni,  qa 
iye  noge  nahon  kin  eciyatanhan 
wiyukcan  kte  sni : 

4  Tuka  woowotanna  on  wica- 
sta  onsika  wicayaco  kta,  qa  wo- 
konze  on  wakinica  kta,  maka 
akan  wahpanicapi  kin  hena  on 
etanhan  ;  qa  iye  i  icapsinte  on 
maka  kin  ape  kta,  qa  iye  iha  oni- 
ya  kin  on  wicasta  sica  wicakte 
kta. 

5  Unkan  woowotanna  kin  iye 
nite  ipiyake  kin  hee  kta,  qa  wo- 
wicake  ipiyagkiton  kta. 

6  Nakun  sunktokeca  kin  he  ta- 
hinca  wanunyanpi  cinca  kin  kici 
ti  kta,  qa  inmuhdeska  kin  he  ta- 
cinca  kin  kici  iwanke  kta ;  qa 
tatankadan  qa  mnaja  koska  pte- 
jicadan  koya  witaya  unpi  kta  ; 
unkan  hoksidan  cistimiawan  he¬ 
na  yus  awicaye  kta. 

7  Pte  kin  nakun  qa  wahanksi- 
ca  kin  wihanpi  kta;  hena  einca- 
pi  kin  witaya  makata  iwankapi 
kta  ;  qa  mnaja  kin  he  tatanka 
iyecen  aguyapi  hu  yute  kta. 

8  Unkan  koksiyoqopa  azin  kin 
he  sintehda  oti  kin  akan  skate 
kta,  qa  hoksiyopa  azin  enak^e 
cin  he  wamduska  sica  ti  kin  a- 
kan  nape  yekiye  kta. 

9  He  wakan  mitawa  kin  owan- 
caya  wakiunniyanpi  kte  sni  qa 
waihangyapi  kte  6ni :  miniwan- 
ca  mini  akahpe  cin,  he  iyecen 
maka  kin  Jehowa  sdonyapi  kin 
on  ojudan  kta  nakaes. 

10  Unkan  anpetu  kin  he  en  Jes¬ 
se  hutkan  oicage  wan  yuke  kta, 
he  oyate  kin  en  wiyokihedan 
he  kta ;  iye  ekta  Ikcewicasta 
kin  ode  upi  kta  :  unkan  iye 
ozikiye  tawa  kin  he  wowitan 
kta. 

11  Nakun  anpetu  kin  he  en 
kaketu  kte,  Itancan  kin  ake  ici- 
nonpa  nape  yeye  kta,  tona  taoya- 
te  okaptapi  kin  opewicakiton  kta, 
tona  owicakaptapi  kin  hena, 
Asur  etanhan,  qa  Egupta  etan¬ 
han,  qa  Pathros  etanhan,  qa 
Kus  etanhan,  qa  Elam  etanhan, 
qa  &inar  etanhan,  qa  Hamath 
etanhan,  qa  miniwanca  wita  kin 
etanhan. 

12  Qa  Ikcewicasta  wiyokihe¬ 
dan.  wan  ewicakihde  kta,  qa  Is¬ 
rael  etanhan  heyata  iyewicayapi 
qon  hena  wicayuwitaya  kta,  qa 
Juda  etanhan  enanakiya  iyayapi 
maka  tate  ouye  topa  kin  etanhan 
wicapahi  kta. 

13  Unkan  Ephraim  tawowina- 
wizi  kin  ayustan  kta,  qa  Juda 
tokayapi  kin  hena  wicakaspapi 
kta ;  Ephraim  Juda  inakiwizi 
kte  sni,  qa  Juda  Ephraim  nagi- 
yeye  kte  sni. 

14  Tuka  Philistim  hinyetepi 
akan  wiyohpeyatakiya  kinyanpi 


WICOWOYAKE  13. 


kta ;  wiyohiyanpata  cinca  kin 
witaya  wawicakipi  kta;  hena 
Edom  qa  Moab  nape  awicahna- 
kapi  kta ;  qa  Amon  cinca  kin 
anawicagoptanpi  kta. 

15  Unkan  Jehowa  Egupta  mde 
ceji  kin  ocowasin  ihangye  kta  ; 
qa  tate  wasaka  tawa  on  wakpa 
kin  en  nape  koza  kta,  qa  adetka 
sakowin  kin  en  ape  kta,  qa  han- 
pokiton  opta  maniwicakiye 
kta. 

16  Unkan  iye  taoyate  okapta- 
pi,  Asur  etanhan  owicakaptapi 
kin  hena,  canku  tanka  wan  yu- 
hapi  kta ;  Israel  Egupta  mako- 
ce  etanhan  hinanpe  cin  anpetu 
qon  he  iyececa. 

WICOWOYAKE  12. 

1  Unkan  anpetu  kin  he  en  he¬ 
cen  ehe  kta  ;  Jehowa,  ciyatan 
kta,  canniyemayaya  qeyas  nito- 
canniye  yutokan  iyeyapi,  qa  can¬ 
to  hnag  mayaya. 

2  Iho,  Taku  Wakan  nimakiye 
cin  hee  :  he  wacinwaye  kta  qa 
kopewahda  kte  sni :  mitowasake 
qa  mitadowan  kin  Jehowa  Iyo- 
tan  WTasake  cin  hee  ;  nakun  iye 
Wanikiya  mitawa  kte*  cin 
hee. 

3  Heon  etanhan  wowiyuskin 
on  wanikiyapi  miniyowe  kin  e- 
tanhan  mini  edakupi  kta. 

4  Nakun  anpetu  kin  he  en  he- 
cen  ehapi  kta ;  Jehowa  yat.an 
miye,  iye  caje  kin  hoyekiya  po, 
iye  olian  kin  oyate  ehna 
oyaka  po,  iye  caje  kin  wankan 
un  ce,  eya  po  : 

5  Jehowa  idowan  miye  ;  taku 
wiciyokipi  econ  kin  heon  ;  maka 
kin  owancaya  de  sdonyapi  ce. 

6  Zion  en  ounye  cin  hoyeye 
ca  iyasa  wo  ;  Wanji  Wakan  Is¬ 
rael  tawa  nicokaya  un  kin  he 
tanka  hinca,  heon  etanhan. 


WICOWOYAKE  13. 

1  Babel  tawoyake  kin,  Isaya 
Amqz  cinhintku  wanyake  ciqon. 

2  He  tehanwankantu  kin  akan 
wiyokihedan  wan  ehde  po,  hena 
hoyewicakiya  miye,  nape  kozapo, 
hecen  akicita  tancanpi  tiyopa  ta¬ 
wa  kin  ohna  yapi  kta. 

3  Wicasta  wakan  mitawa  wan¬ 
na  econ  wicawasi,  nakun  mito- 
canniye  on  wicasta  wasaka  mita¬ 
wa  wicaweco,  tona  mitawootan- 
in  on  iyuskinpi  kin  hena. 

4  He  kin  ekta  wicota  hotanin- 
pi,  oyate  ota  iyececa ;  oyate 
wokieonze  yuwitaya  owoduta- 
tonyan  hotaninpi :  kicizapi  kta 
on  Jehowa  ozuye  tawa  ozuye 
kin  owicawa. 

5  Makoce  tehan  tanhan  upi, 
mahpiya  ihanke  kin  etanhan,  Je¬ 
howa  qa  iye  tocanniye  wotawe 
kin  hena,  makoce  ocowasin  ihang¬ 
ye  kta  heon  etanhan. 

6  Ceya  miye  ;  Jehowa  taanpe- 
tu  kin  kiyedan  ihan;  Iyotan  Wa- 
sake  cin  etanhan  woihangye 
wan  iyecen  u  kte. 

7  Heon  etanhan  wicanape  iyu- 
hpa  hinhpayapi  kta,  qa  wicasta 
otoiyohi  cante  skan  kta  : 

8  Qa  kokipapi  kta  ;  wonihinci- 
ye  qa  woiyokisice  wicayuze  kta  ; 
wanji  cinca  ton  kte  cin  iyecen 
wayazankapi  kta :  wicasta  iye 
takodaku  kici  nihinciyapi  kta  ; 
iye  itepi  kin  ide  ite  kin  hececa- 
pi  kta. 

9  Iho,  Jehowa  taanpetu  kin  u 
ce,  wosinhda  qa  wocanniye  ide 
kin  on  wohitika,  hecen  makoce 
kin  liewoskan  kage  kta  ;  qa  etan¬ 
han  wahtanipi  sa  ihangwicaye 
kta. 

10  Malipiya  wicanhpi  qa  wi- 
canhpi  tankapi  kin  hena  iyoyan- 
pa  hiyuyapi  kte  sni ;  anpetu  wi 
kin  hinanpa  eca  aotpasyapi  kta, 

qa  hanyetu  wi  kin  is  taiyoyanpa 
iyehye  kte  sni. 

11  Unkan  wosice  on  etanhan 
wicoicage  kin  sitkihdawaye  kta, 
qa  wicasta  sica  iye  waiitanipi 
kin  on  :  nakun  wicasta  waliani- 
cida  towohitike  kin  he  ayustan- 
wakiye  kta,  qa  wicasta  wohiti- 
ka  towahanicidapi  kin  he  kun 
ehpewaye  kta. 

12  Wicasta  wan  mazaskazi 
isanpa  teliika  wakage  kta  ;  han, 
wicasta  wan  Qphir  mazaskazi 
teliike  cin  isanpa  kta. 

13  Heon  etanhan  mahpiya  kin 
mduskanskan  kta,  qa  maka  kin 
towanke  kin  etanhan  skanskan 
iyaye  kta,  Jehowa  ozuye  yuha 
tocanniye  kin  on,  qa  tosinhda 
ohitika  anpetu  kin  on. 

14  Hecen  tatokadan  wan  niya 
sni  kuwapi,  qa  tahinca  wanun- 
yanpi  tuwedan  wicayuwitaya 
sni  kin  he  iyecece  kta ;  wicasta 
otoiyohi  iye  taoyate  ekta  hde 
kte,  qa  iye  tamakoce  kin  ekta 
wicasta  otoiyohi  najice  kta. 

15  Tuwe  iyeyapi  kinhan  capa- 
pi  kta,  qa  tuwe  opeya  un  kin  he 
mazasagye  on  ktepi  kta. 

16  Nakun  iye  ista  itokam  iye 
cinca  kin  wicakicicahuhugapi 
kta ;  tipi  tawapi  kin  yueokapi 
kta,  qa  tawicupi  wdcakiksanpi 
kta. 

17  Iho,  Made  oyate  kin  anawi- 
catan  wicawakiye  kta,  hena  e 
mazaska  aktapi  kte  sni,qa  rnaza- 
skazi  on  iyuskinpi  kte  sni. 

18  Unkan  tinazipepi  kin  ko- 
skapi  kin  makata  ehpewicayapi 
kta,  qa  wicatamni  oicage  cin 
onsidapi  kte  sni :  iye  istapi  wica- 
cinca  wicapatanpi  kte  sni. 

19  Hecen  Babel  wokiconze  wi- 
ciyokipi,  Kasdim  wowitan  oinpi 
kin  he  WAkantanka  Sodom  qa 
Gomorrah  ihangye  ciqon  he  iye¬ 
cece  kta. 


20  He  icimana  otipi  kte  sni,  qa 
wicoicage  yeye  cin  hehanyan 
tuwedan  en  ounye  kte  sni  :  na¬ 
kun  Arabi  wicasta  kin  hen  tica- 
ge  kte  sni ;  qa  tahinca  wanun- 
yanpi  wonwicayapi  kinhenwan- 
kapi  kte  sni. 

21  Tuka  wamanica  kin  hena 
hen  wankapi  kta ;  qa  wicasta 
otipi  qon  hena  hinhankagapi  on 
ojudan  kta ;  qa  kangi  cinca  kin 
hen  tipi  kta,  qa  canotidan  kin 
hena  hen  wacipi  kta. 

22  Qa  tipi  tawapi  yujujupi  kin 
ohna  wamanica  hotonpi  kta,  qa 
tipi  wasteste  qon  ohna  unktehi 
yuke  kta.  Unkan  he  tawaniye- 
tu  kin  kiyedan  ihan,  qa  taanpe- 
tu  kin  yutehanpi  kte  sni. 

WICOWOYAKE  14. 

1  Jehowa  Jakob  onsikida  kta, 
qa  ehake  Israel  hdahnige  kta,  qa 
iye  tamakoce  kin  ohna  ewica- 
hnake  kta  nakaes :  nakun  oyate 
tokeca  kin  hena  om  witayapi 
kta,  qa  Jakob  ti  kin  en  kokijuya- 
pi  kta. 

2  Unkan  oyate  kin  is  hena  iwi- 
cacupi  qa  tohepi  kin  en  awica- 
hipi  kta :  qa  Israel  tiyohnaka 
kin  hena  wicasta  taokiye  qa 
winyan  taokiye  wicayuhapi  kta, 
Jehowa  tamakoce  kin  en  :  qa 
tonaiye  wayaka  wicayuhapi  qon 
hena  is  wayaka  iwicacupi  kta  ; 
qa  wowidagwicayapi  qon  hena 
is  iwicadakapi  kta. 

3  Unkan  anpetu  kin  he  en,  ni- 
toiyokisice  etanhan,  qa  nitoko- 
kipe  etanhan,  qa  wowidagyapi 
tehike  en  inidakapi  qon  etanhan 
Jehowa  woozikiye  nicu  kta  : 

4  Hehan  Babel  wicastayata- 
pi  kin  on  wdcoie  kin  de  iyacu 
kta,  qa  hecen  ehe  kta;  Wawi- 
cakisye  cin  he  ayustan,  wawica- 
kisyapi  kin  he  ayustanpi  ce. 

5  Jehowa  wicasta  sica  cansag-. 
ye  tawa  kin  he  yuksaksa,  wi- 
castayatapi  tasagye  kin. 

6  Tuwe  wosinhda  oh  oyate 
ayustan  £ni  awicape  ciqon,  tu¬ 
we  wocanniye  on  Ikcewicasta 
iwicadake  cin  he  sicaya  kuwapi, 
qa  tuwedan  tehinda  sni. 

7  Maka  kin  ocowasin  ozikiya 
un,  owanji  yanke  :  hena  dowan- 
wan  hinhdapi. 

8  Han,  niye  on  sinta  can  iyu- 
skinpi,  Lebanon  hante  sa  kin  ; 
Inunka  ehantanhan  cankaksa 
tuwedan  unkiyepi  en  unkupi  sni 
ce,  eyapi. 

9  Kuyatanhan  niye  on  Hades 
ihduskanskan,  yau  kin  itkonicipe 
kta :  niye  on  wicasta  tapi  kin 
hena  wicayuhica,  maka  altan 
mdetahunkapi  owasin  :  oyate  wi- 
castayatapi  owasin  iye  tohepi  e- 
tanhan  najinwicakiya. 

10  Hena  iyuhpa  waayuptapi  qa 
heniciyapi  kta;  Nis  eya  waun- 
sakapi  sni  iyecen  inicaga  he; 
unyakonpi  kin  iyeniceca  he. 

11  Nitowitan  kin  he  Hades 
ekta  kun  ahipi,  candowankiyapi 
nitawa  ho  kin  :  nihukuya  wa- 
mdudan  owinsyapi,  qa  woaka- 
hpe  nitawa  wamduska  kin  he¬ 
na  ee. 

12  Wicanlipi  iyega,  anpao  cin- 
ca  kin-,  mahpiya  eciyatanhan  ni- 
hinhpaya  ;  oyate  wicaduwasake 
sni  qon  niye  qe  makata  nicawan- 
kapi, 

13  Tuka  niye  nicante  en  hehe 
ciqon ;  Mahpiya  ekta  wankan 
mde  kta  ;  mitoyanke  kin  wican- 
lipi  Taku  Wakan  tawa  kin  i- 
wankam  ewehde  kta ;  nakun 
omniciye  paha  kin  en  waziyata 
ihanke  kin  ekta  imdotanke  kta; 

14  Mahpiya  sapa  wankantu  kin 
isanpa  imdamde  kta ;  lyotan 
Wankan  un  kin  iyemacece  kta 
ce,  eha. 


15  Hececa  e6ta  Hades  ekta 
kun  ehpeniyanpi  kta,  woha  ce- 
tete  kin  ekta. 

16  Tona  wanniyakapi  kin  hena 
opanilitapi  kta,  iniyukcanpi  kta  ; 
Wicasta  maka  kin  yuhubuza, 
wokiconze  kin  yuskanskan  qon 
he  dee  se  : 

17  Makoce  kin  hewoskan  ka- 
ge  ca  otonwe  en  un  kin  hena 
ihangya ;  kaskawicahnaka  tipi 
wicakiyuhdoke  sni  he  dee  he, 
eyapi  kta. 

18  Oyate  wicastayatapi  kin 
owasin,  han  iyuhpa,  wowitan 
ohna  wankapi,  otoiyohi  iye  ti 
kin  ohna. 

19  Tuka  niye  qe  nihapi  sni  tan- 
kan  ehpeniyanpi,  adetka  wahte 
sni  wran  iyececa,  wicaktepi  ta- 
wokoyake,  mazasagye  on  capa- 
pi,  inyan  woha  kin  en  ehpeyapi 
kin  he  iyececa  ;  wicasta  ta  wan- 
ka  amanipi  kin  iyececa. 

20  Hena  owicapeya  nihapi  kte 
sni ;  nitamakoce  hewoskan  yeca- 
ge  nitaoyate  wicayekte  nakaes. 
Sicaya  econpi  cinca  kin  tohinni 
wicayaotaninpi  kte  sni. 

21  Iye  cinca  hunkakewicayapi 
wahtanipi  on  wicaktepi  wicaki- 
caga  miye  :  hecen  inajinpi  kte 
sni,  qa  maka  kin  tawayapi  kte 
sni,  qa  makoce  ite  kin  otonwe 
on  ojuyapi  kte  sni. 

22  Tuka  miye  qe  hena  itkom 
inawajin  kta,  Jehowa  ozuye  yu- 
he  cin  he  hecen  eya;  qa  Babel 
etanhan  wicacaje,  qa  wookapte, 
qa  wicacinca,  qa  wicatakoja- 
kpa  ko  bawecispe  kta,  Jehowa 
eya. 

23  Nakun  pahin  en  ounyanpi 
kta  e  wakage  kta,  qa  psa  mde 
hecakta  :  qa  wicotakuni  sni  iea- 
hinte  kin  on  wakakinte  kta  ce, 
Jehowa  ozuye  yuhe  cin  he  he¬ 
cen  eya. 

24  Jehowa  ozuye  tawa  wakon- 

za  on  heya  ;  Awicakehan  token 
awacanmi  qon  he  iyecetu  kta  ; 
qa  token  wakonze  cin  he  ecetu 
kta  : 


25  Makoce  mitawa  kin  ohna 
Asur  wakamdece  kta,  qa  ama- 
wani  kta,  he  mitawa  akan  :  he- 
han  hena  etanhan  cannapinpi 
tawa  kin  tokan  iyaye  kta,  woqin 
tawa  iye  tapetepi  etanhan  tokan 
ye  kta. 

26  Wokonze  maka  kin  owan- 
caya  wakonzapi  kin  he  dee  :  qa 
oyate  owasin  nape  ayukatinpi 
kin  he  dee. 

27  Jehowa  ozuye  tawa  he  wa- 
konza,  unkan  tuwe  ecetusniye 
kta  he;  qa  iye  nape  hdukatin, 
unkan  tuwe  he  pakam  iyeye  kta 
he. 


28  Ahaz  wicastayatapi  ta  wa- 
niyetu  kin  he  en  woyake  kin  he 
dee. 

29  Palestina  ocowasin,  tuwe 
anipe  icapsinte  tawa  kawegapi 
on  iyuskin  sni  wo  ;  wamduska 
oicage  etanhan  sintehda  wan  hi- 
nanpe  kta,  qa  he  cinca  kin  peta 
wamduska  kinyan  un  kin  heca 
kta  e  heon. 

30  Unkan  onsikapi  cinca  toka- 
papi  kin  hena  wotapi  kta,  qa 
wahpanicapi  kin  wikopesniyan 
wankapi  kta  :  tuka  miye  wica- 
akihan  on  hutkan  nitawa  wakte 
kta  ;  qa  iye  tona  onicaptapi  kin 
hena  wicakte  kta. 

31  Tiyopa,  sicahowaya  wo  ; 
otonwe,  hotanin  wo  ;  Palestina 
ocowasin,  niye  niskan  :  waziya- 
tanhan  sota  uye  kta,  qa  tuwedan 
ozuye  tawa  etanhan  najice  kte 
sni. 

32  Hehan  oyate  wahosi  uwica- 
£i  kin  hena  token  awicayuptapi 
kta  he.  Jehowa  Zion  sutaya 
ekihde,  hecen  iye  taoyate  onsi¬ 
kapi  kin  hena  he  wowinape  ys.- 
pi  kta. 


WICO  WOYAKE  15. 

1  Moab  tawoyake  kin.  Han- 
yetu  icunhan  Ar-Moab  ihangya- 
pi,  kaspapi  heon  :  Hanyetu  kin 
en  Kir-Moab  ihangyapi,  kaspapi 
heon  etanhan. 

2  Dibon  tipi,  owanka  tehanwan- 
kantu  ekta  ceye  kta  wankan  iya- 
yapi :  Nebo  qa  Madeba  akan 
Moab  sicahowaye  kta ;  wicapa 
iyuhpa  nasusdapi,  qa  putinhin 
otoiyohi  baksapi. 

3  Iye  tacankupi  ohna  wakihda- 
ka  ipiyagkitonpi  kta ;  iye  ti  aka- 
hpapi  akan  qa  tihocoka  ohna 
otoiyohi  sicahowaye  kta,  ceyaya 
kun  kupi  kta. 

4  Hecen  Hesbon  ceye  kta  qa 
Elealeh ;  Jahaz  hehanyan  ho- 
hdataninpi  kta :  heon  etanhan. 
Moab  taakicita  sicahowayapi 
kta  ;  iye  nagi  tehikekida  kta. 

5  Moab  on  micante  sicahowaye 
kta  :  tawonajice  kin  Zoar  iya- 
hdeyapi,  pte  wan  wanna  waniye- 
tu  yamni :  Luhith  ekta  wankan 
yapi  kin  ohna  itanwankanhde 
ceya  yapi  kta  ;  Horonaim  canku 
iyahde  ohna  woihangye  woceye 
yataninpi  kta. 

6  Nimrim  mini  kin  liopuza 
wanke  kta ;  peji  kin  snija,  wato 
wanin  aya,  taku  toto  wanice  hin- 
ca. 

7  Heon  etanhan  taku  okapta 
hduhapi,  qa  taku  kihnakapi  kin 
hena  coliwanjica  kaksiza  kin 
ekta  hdoyapi  kta. 

8  Wasicahowayapi  kin  he  Mo¬ 
ab  ihanke  kin  ohomni  iyaya ; 
woceye  kin  he  Eglaim  ekta,  han, 
woceye  kin  he  Elim  minihdoka 
ekta  iyohi. 

9  Dimon  mini  kin  we  ojudan 
kta  :  Dimon  en  akihdewaye  kta  ; 
tuwe  Moab  etanhan  najice  cin- 
han  mnaja  en  awau  kta,  qa  tona 
makoce  en  okaptapi  k.in  hena. 


W1C0W0YAKE  17. 


WICOWOYAKE  16. 

1  Makoce  wicastayatapi  kin  ta- 
cinca  wan  kaya  po,  Sela  etan- 
ban  hewoskantu  hehanyan,  Zion 
cunwintku  Paha  tawa  kin  ekta. 

2  Unkan  kaketu  kte,  zitkadan 
wan,  hohpi  kiyujujupi  kinhan, 
nuni  kin  he  iyecen  Moab  cun- 
wintkupi  Arnon  iyuwegapi  kin 
ekta  unpi  kta. 

3  Wiyukcan  raiye,  woowotanna 
econ  po  ;  ohanzi  nitawa  wiyo- 
tanhan  cokaya  hanyetu  iyecen 
kaga  wo ;  heyata  iyewicayapi 
kin  hena  nawicaliman  wo  ;  tuwe 
nuni  kin  he  hnaye  sni  wo. 

4  Moab,  heyata  iyewicayapi 
mitawa  kin  hena  niye  kici  oun- 
yewicakiya  wo  ;  waihangya  ite 
kin  etanhan  niye  hena  awicaka- 
hpa  .yanka  wo :  wasitkihdaye 
cin  he  owihanke,  waihangye  cin 
he  ayustan,  waanatanpi  kin  he¬ 
na  makoce  kin  etanhan  atakuni- 
pisni  ce. 

5  Unkan  wowaonsida  on  oyan- 
ke  kin  sutaya  ehdepi  kta ;  qa  iye 
wowicake  on  akan  iyotanke  kta, 
Dawid  tawakeya  ohna  wayaco 
yanke,  wokonze  akite  ca  woowo¬ 
tanna  yuinahni  kta. 

6  Moab  towalianicida  kin  he 
naunhonpi,  nina  walianicida  na- 
kaes;  wotankaicida  tawa  qa  to- 
wahanicida  qa  tosinhda  kin  he¬ 
na  :  tuka  woitonsni  tawa  kin 
iyecetu  kte  sni. 

7  Ileon  etanhan  Moab  Moab  on 
sicahowaye  kta,  ocowasin  wa- 
sicahowaye  kta  :  Kirhares  oahde 
kin  on  yaceyapi  kta,  awicake- 
han  kastakapi  nakaes. 

8  Hesbon  tamaga  kin  snija  aya, 
qa  Sibma  hastanhanka  iyuwi 
kin  :  adetka  w7aste  icage  cin  he¬ 
na  Ikcewicasta  itancanpi  kaksa- 
pi  ;  Yazer  hehanyan  iyohi,  tinto- 
skan  onunipi :  adetka  tawa  han- 


ska  icaga  mini  kin  akasanpa  iya- 
ya. 

9  Heon  etanhan  Yazer  tawoce- 
ye  on  Sibma  hastanhanka  iyu¬ 
wi  kin  awaceye  kta  :  Hesbon, 
Elealeh  kici,  istamnihanpe  mita¬ 
wa  on  amagajuciye  kta  :  woceye 
wan  nitawaskuyeca  qa  nitawo- 
jupi  kin  ahinhpaya  heon. 

10  Nakun  maga  waste  kin 
etanhan  wowiyuskin  qa  wopida 
eyakupi :  hecen  hastanhanka  oju- 
pi  kin  en  dowanpi  wanice  kta, 
nakun  iyasapi  yuke  kte  sni : 
wanapanpi  kin  iyuskice  ohna 
minisa  takudan  naskicapi  kte 
sni :  iyasapi  kin  ayustan  wakiya. 

11  Heon  etanhan  mitezi  Moab 
on,  candowankiyapi  wan  iyecen 
houye  kta,  qa  mitanmahentanhan 
Kirhares  on. 

12  Unkan  kaketu  kte,  tohan 
Moab  oyanke  tehanwankantu 
ohna  mdokita  ihdutanin  kinhan, 
hehan  iye  tawakeya  wrakan  kin 
ekta  cekiya  hi  kta;  tuka  ohiye 
kte  sni. 

13  Tanihan  wicoie  Jehowa  Mo¬ 
ab  eciye  ciqon  he  dee. 

14  Tuka  nakaha  Jehowa  ie  ca 
hecen  eya  ■  Waniyetu  yamni  ijm- 
kpani,  tuwe‘  opetonpi  tawraniye- 
tu  iyececa,  hehan  Moab  towitan 
kin  he  takudapi  kte  sni,  wicota 
tanka  liince  cin  he  nakun  :  un¬ 
kan  wookapte  kin  he  tonana 
liince  kta,  ota  sni. 

WICOWOYAKE  17. 

J  Damasek  tawoyake  kin.  Iho, 
otonwe  kin  etanhan  Damasek 
ihangyapi ;  hecen  otiwita  heca 
kta. 

2  Aroer  otonwe  kin  hena  ehpe- 
yapi ;  hen  wanunyanpi  optaye 
yuke  kta,  en  wankapi  kta,  qa 
tuwedan  wakokipe  wicakicage 
kte  sni. 


207 


ISAYA  TAWOYUKCAN  KIN, 


3  Conkaske  kin  Ephraim  etan- 
han  yutokan  iyeyapi  kta,  qa  wo- 
kiconze  kin  Damasek  etanhan, 
qa  Aram  okaptapi  kin  etanhan  : 
hena  Israel  cinca  towitan  kin 
iyececapi  kta,  Jehowa  ozuye 
yuhe  cin  he  hecen  eya. 

4  Unkan  anpetu  kin  he  en  Ja¬ 
kob  towitan  kin  wasake  sni  aye 
kta,  qa  iye  cehpi  cepe  ein  he 
tamaheca  aye  kta. 

5  Qa  wicasta  waninayan  agu- 
yapi  hu  mnayan,  qa  isto  on  wa- 
huwapa  pahi  ece  kin  he  iyecece 
kta  j  nakun  Rephaim  kaksiza  en 
wahuwapa  mnayan  pi  kin  iyece¬ 
ce  kta. 

6  Tuka  hastanhanka  yusnapi 
en  okaptapi  kta,  Oliwe  can  ka- 
hnapi  iyececa,  waskuyeca,  non- 
pa  yamni  adetka  wankan  oin- 
kpa  ekta,  topa  zaptan  adetka 
waicaliya  ece  kin  en,  Jehowa 
Israel  ta  Wakan tanka  hecen 
eya. 

7  Anpetu  kin  he  en,  wicasta 
wan  Waicahye  tawa  kin  ekta 
ekitonwe  kta,  qa  iye  ista  Israel 
Wanji  Wakan  tawa  kin  ihakta 
kta. 

8  Qa  owayusna  iye  nape  kage 
cin  hena  ekta  ekitonwe  kte  sni, 
qa  iye  napsukaza  .taku  kage  cin 
wanhdake  kte  sni,  wakagapi  qa 
nakun  anpetu  wi  okagapi  kin 
hena. 

9  Anpetu  kin  he  en  iye  toton- 
we  suksuta  kin  hena,  adetka  e- 
hpeyapi  qa  caninkpa  tehanwan- 
kantu,  Israel  cinca  on  okaptapi 
qon  he  iyececapi  kta  :  unkan  he- 
woskantu  kta. 

10  Taku  Wakan  Wanikiya  ni- 
tawa  kin  he  ayektonja,  qa  Imni- 
ja  nitowagake  kin  he  yeksuye 
sni,  heon  etanhan  wojupi  waste- 
^te  oyaju  kta,  qa  ehna  can  toke- 
ca  huyahde  kta : 

11  Anpetu  icunhan  taku  huya- 

hde  kin  he  icahyakiye  kta,  qa 
hanhanna  eca  woyaju  kin  hcaya- 
kiye  kta  :  tuka  anpetu  tawayapi 
kte  cin  en  womnayan  kin  he  kin- 
yan  iyaye  kta,  qa  woiyokisiee 
tehike  yuke  kta. 

12  Hehehe,  ovate  ota  wicota 
kin,  miniwanca  hoton  kiniyecen 
houyapi:  qa  oyate  owodutatonpi, 
mini  ota  owodutaton  iyecen  owo- 
dutaton  kagapi : 

13  Mini  ota  kokijuya  iyaye  cin 
iyecen  oyate  kin  owodutatonyan 
kokijupi  kta  :  tuka  iye  iyowica- 
ki  kte  sni,  unkan  tehan  napapi 
kta,  qa  he  kin  akan  aguyapi  ha 
tate  itokam  he  iyecen  napeyapi 
kta,  qa  ohmihma  wan  tateiyu- 
mni  itokam  he  iyececa. 

14  Unkan  iho,  htayetu  eca  wo- 
nihinciye  ;  hanhanna  itokam  he 
en  un  sni.  Tona  waunkipi 
taku  tawapi,  qa  tona  unyapotapi 
taku  yuhapi  kte  cin  he  dee. 

WICOWOYAKE  18. 

1  Hehehe,  makoce  hupahu  on 
ahanziyapi,  Kus  tawakpa  kin 
akotanhan  wanke  : 

2  He  wahosiyapi  miniwanca 
akan  yewicasi,  han,  psa  wata 
ohna  mini  ite  kin  akan:  Waho- 
siye  dusduzahanpi,  oyate  Avan 
hanskaska  qa  sicaya  kuwmpi  e- 
kta  ya  miye,  oyate  wan  otoka- 
heya  tanhan  qa  dehanyan  wohi- 
tikapi  ‘  oyate  wasake  hinca  qa 
wanapan  ece,  wakpa  kin  makoce 
tawapi  kicaksaksa  : 

3  Maka  kin  en  ounyayapi  qa 
makoce  akan  dukanpi  kin  owa- 
sin  wanyaka  po,  tohan  he  akan 
wiyokihedan  wan  ehde  kin- 
han  ;  qa  mazayahotonpi  wan  ya- 
hoton  kinhan  nahon  po. 

4  Jehowa  kaken  emakiya  ;  0- 
zimiciye  kta,  qa  mitowranka  en 
awacin  manke  kta,  wato  akan 


WICGWOYAKE  19. 


aradakedan  maste  kin  iyececa, 
womnayan  maste  kin  en  ama- 
hpiya  cu  kin  iyecece. 

5  Wojupi  mnayanpi  £ni  itokam, 
camni  wanna  icage  ca  wahca 
ohna  hastanhanka  skuye  cin  he 
suton  aye  kta,  hehan  isan  skopa 
on  camni  kin  baspe  kta,  qa  na- 
kun  adetka  kin  liena  icu  qa  ba- 
ksa  ehpeye  kta. 

6  Hena  witaya  ehpeyapi  kta, 
lie  wakinyanpi  qa  maka  woteca 
kin  hena  yuhapi  kta  :  qa  wakin- 
}ranpi  kin  hena  amdoketupi  kta, 
qa  maka  woteca  iyuhpa  hena 
awaniyetupi  kta. 

7  Hehan  woqupi  wan  Jehowa 
ozuye  yuha  kahipi  kta,  oyate 
wan  hanskaska  qa  sicaya  kuwa- 
pi,  qa  oyate  otokaheya  tanhan 
qa  dehanyan  wohitikapi,  oyate 
wasake  liinca  qa  wanawicapan 
ece,  wakpa  kin  makoce  tawapi 
kicaksaksa  kin  hena,  Jehowa 
ozuye  yuha  caje  oyanke  kin  en, 
Zion  Paha  kin  ekta. 

W1COWOYAKE  19. 

1  Egupta  tawoyake  kin.  Iho, 
Jehowa  malipiya  sapa  duzahan 
wan  akan  iyotanke  ca  Egupta 
en  u  kta.  Unkan  iye  itokam 
Egupta  wakagapi  tawa  kin  he¬ 
na  skanskanpi  kta,  qa  coka- 
yatanhan  Egupta  cante  skan 
kta. 

2  Unkan  Egupta  wieasta  Egu¬ 
pta  oyate  icitkokim  ewieawahde 
kta;  hecen  kicizapi  kta,  wieasta 
otoiyohi  iye  sunkaku  kici,  qa 
wieasta  otoiyohi  iye  takodaku 
kici;  otonwe  otonwe  kici,woki- 
conze  wokieonze  kici. 

3  Unkan  tanmahentanftan  Egu- 
pta  toksape  kin  atakuni  kte  sni, 
qa  iye  tawacin  kin  ecetusniwaye 
kta  :  hecen  wakagapi  kin  ekta 
ode  yapi  kta,  qa  tona  jijipi,  qa 

tona  hanmdepi,  qa  tona  wapiya- 
pi  hena  awicakitapi  kta. 

4  Unkan  Egupta  o}^ate  kin 
itancan  wan  ksizeca  nape  kin  en 
wicawaqu  kta;  qa  wicastaya- 
tapi  wohitika  wan  wicayuhe  kta 
ce,  Itancan  Jehowa  ozuye  yuha 
he  hecen  eya. 

5  Unkan  miniwanca  e tanhan 
mini  kin  wanica  aye  kta  ;  qa 
wakpa  kin  mini  oyalie  qa  puza 
aye  kta. 

6  Qa  wrakpa  kin  hena  sicamna 
kta;  Egupta  wakpa  kin  hena 
honke  sni  qa  puza  aye  kta  ;  cedi 
psa  ko  snije  kta. 

7  Wakpieahda  tinta  kin,  wa¬ 
kpa  mdote  ekta,  qa  taku  wakpi- 
cahda  ojupi  kin  hena  iyuhpa  sni¬ 
je  kta,  kahoya  iyeyapi  kta,  qa 
en  un  kte  sni. 

8  Nakun  tona  hopsicapi  kin 
hena  comnihdazipi  kta,  qa  tona 
wakpa  kin  en  lioiyupsice  ehpe¬ 
yapi  kin  hen  owasin  sicahowa- 
yapi  kta,  qa  tona  ho  minin  ehna- 
kapi  kin  hena  hanyanpi  kta. 

9  Nakun  tona  halionta  zipzipe- 
dan  kagapi  qa  minihuha  ska  ka- 
zontapi  kin  hena  istecapi  kta. 

10  Qa  tona  en  itancanpi  bin 
hena  kicaksapi  kta,  tona  taku 
kamnanpi  ece  kin  hena  owasin 
iyokisicapi  kta. 

11  Awicakehan  Zoan  itancanpi 
kin  witkotkokapi ;  wiyukcan  ksa- 
paj)i  Pharaoh  tawra  tawo wiyu¬ 
kcan  kin  he  wowitkotkoke  icaga. 
Wieasta  ksapa  cinhintku,  wana- 
kaja  wicastayatapi  cinhintku  kin 
he  miye  ce,  token  Pharaoh  eya- 
kiyapi  kta  he. 

12  Hena  tokiya  unpi  he  :  wi- 

casta  ksapa  nitawa  tokiya  unpi. 
he.  Tokin  wanna  oniciyakj® 
pin  ;  qa  Jehowa  ozuye  yuhaj^ 
ken  Egupta  on  wakonze  cji| 
sdonyapi  kte.  ^ 

13  Zoan  itancappi  kinM 

witkotkoka  icagapi ;  Noph  itan- 
canpi  kin  wicahnayanpi ;  nakun 
Egupta  hnayanpi,  tawicoun  mde- 
tahunkapi  kin  hena. 

14  He  cokaya  Jehowa  woaki- 
nica  woniya  wan  yuicicahi :  he- 
cen  wicolian  owasin  en  Egupta 
rmniyapi,  wicas  a  witko  iye  hde- 
pe  cin  ohna  kacegya  mani  kin 
he  iyececa. 

15  Nakun  Egupta  tohtani  wa- 
nice  kta,  taku  pa  qa  sinte,  can 
adetka  qa  cedi,  econ  kte  cin  yu- 
ke  sni. 

16  Anpetu  kin  he  en  Egupta 
winohinca  wan  iyecece  kta  ;  qa 
nihinciye  kta  qa  cancan  kta,  Je- 
liowa  ozuye  yuha  nape  koze  cin 
on,  iye  iwankam  hduskanskan 
kin  heon  etanhan. 

17  Unkan  Juda  makoce  kin  he 
Egupta  ekta  wokokipe  ee  kta ; 
tuwe  kasta  he  cajeyate  cin- 
lian  nihinciye  kta,  Jehowa  ozu¬ 
ye  yuha  tawokonze  he  kiconze 
cin  heon  etanhan. 

18  Anpetu  kin  he  en  Egupta 
makoce  kin  ohna  otonwe  za- 
ptan  Kanaan  iapi  on  iapi  kta, 
qa  Jehowa  ozuye  yuha  en  ici- 
conzapi  kta.  Wanji,  Wicota- 
kunisni  otonwe,  eciyapi  kta. 

19  Anpetu  kin  he  en  Egupta 
makoce  cokaya  owayusna  wan 
Jehowa  kiciyanke  kta,  qa  opa- 
pun  ihanke  ekta  obosdatu  wan 
Jehowa  kicihe  kta. 

20  Qa  he  wowapetokeca  qa 
woyuotanin  Jehowa  ozuye  yuha 
tawa  kta,  Egupta  makoce  kin 
en.  Tehiya  wicakuwapi  kin  on 
iiena  Jehowa  hoyekiyapi  kta, 
kinhan  he  Wanikiya  wan,  han, 
wvarsji  wasaka,  wicaqu  kta,  qa 
Ike  ewicahdaku  kta. 

■k  Unkan  Egupta  en  Jehowa 
kcapi  kta,  qa  anpetu  kin  he 
tBapta  wicasta  kin  Jehowa 
feapi  kta,  qa  wosnapi  woqu- 

pi  ko  econpi  kta;  han,  Jehowa 
taku  qu  iciconzapi  kta  qa  econ¬ 
pi  kta. 

22  Unkan  Jehowa  Egupta  ka- 
stake  kta ;  hdastake  ca  okiziye 
kta.  Hehan  Jehowa'  en  hdipi 
kta,  unkan  iye  anohwicakiye  kta 
qa  okiziwicaye  kta. 

23  Anpetu  kin  he  en  canku 
tanka  wan  Egupta  etanhan  Asur 
iyahdekta;  unkan  Asur  wicasta 
Egupta  en  hi  kta,  qa  Egupta 
wicasta  kin  is  Asur  ekta  i  kta, 
qa  Egupta  oyate  Asur  oyate  ki- 
ci  wowidagiciyapi  kta 

24  Anpetu  kin  he  en  Israel 
wiciyatnni  kta,  Egupta  kici  qa 
Asur  kici,  rPakoce  cokaya  woya- 
waste  kta  : 

25  He  Jehowa  ozuye  yuhe  cm 
he  heya  yawaste  kta ;  Egupta 
mitaoyate,  qa  Asur  minape  icah- 
ye  cin  he,  qa  Israel  tawa  wica- 
waye  cin  hena  yawastepi  nun  we. 

WICOWCTYAKE  20. 

1  Waniyetu  wan  Tartan  Asdod 
ekta  hi,  Sargon  Asur  wicastaya- 
tapi  u  si,  qa  Asdod  kici  kicize  ca 
icu  qehan  ; 

2  He  ehan  Jehowa  oie  kin  Isa- 
ya  Amoz  cinhintku  nape  en  hi, 
qa  heciya ;  Ya  wo,  ka  ninite 
etanhan  wakihdaka  hdusdoka 
wo,  qa  nisiha  etanhan  nitahanpe 
hdusdoka  wo.  Unkan  ecen  e- 
con,  tancodan  sicodan  ko  ma¬ 
ni. 

3  Un«an  Jehowa  heya  ;  Isaya 
mitaokiye  Egupta  ekta  qa  Kus 
ekta  wowapetokeca  qa  woyusin- 
yaye  on  waniyetu  yamni  tan¬ 
codan  sicodan  ko  mani  kin, 

4  He  iyecen  Asur  wicastayata- 
pi  kin  Egupta  oyate  wayaka 
awicaye  kta,  qa  Kus  oyate  wa¬ 
yaka  awicaye  kta,  wicahakakta 
qa  wicatokapa,  tancokapidan  qa 

sicopidan,  han,onze  taninpi,Egu- 
pta  istece  kta  heon. 

5  Unkan  kopehdapi  kta,  qa 
Kus  wacinyanpi  qa  Egupta  vvo-* 
witanyapi  qon  hena  on  istecapi 
kta. 

6  Unkan  wita  kin  de  en  ounye 
cin  he  anpetu  kin  he  en  heye 
kta ;  Iho,  wowacinye  unkitawa- 
pi  kin  dececa,  tukten  ounkiyapi 
kta  on  naunpapi,  Asur  wicasta- 
yatapi  nape  etanhan  eunyakupi 
kta  e  heon.  Hecen  token  naun- 
jicapi  kta  he. 

WICOWOYAKE  21. 

1  Miniwanca  hewoskantu  ta- 
woyake  kin.  Okaga  ekta  tate 
iyurnni  iyoopte  iyaye  cin  he  iye- 
cen  makoakan  tanhan  u,  makoce 
okokipe  kin  etanhan. 

2  Wowanyake  tehike  wan  oma- 
kiyakapi  :  Wawicaki  sa  wawica- 
ki  ece,  qa  waihangye  cin  he  wai- 
hangya  ece.  Elam,  itanwan- 
kanhdeyawo;  Medea,nis  acon- 
kaska  wo  :  comnihdazipi  kin 
owasin  ayustan  wakiya. 

3  Heon  etanhan  nite  wowaya- 
zan  omajudan,  winohinca  hoksi- 
ksuya  yazan  kin  he  iyecen  wa- 
yazan  wahda :  he  nahonpi  kin 
on  pamahdedan  waun  he  wan- 
yakapi  on  mayusinyaya. 

4  Micante  nuni,  woyusinyaye 
mayusinyeya  :  hanyetu  witndu- 
skin  kin  he  wokokipe  micaga. 

5  Wahna  wotapi  kin  wiyeya 
ehnaka  wo,  owinja  owinskiton 
wo,  wota  wo,  wayatkan  wo  : 
itancan  yaunpi,  najin  po,  waha- 
canka  sdakiya  miye. 

6  Itancan  kin  kaken  emakiya  j 
ya  wo,  waaw?an}''ake  wan  elide 
wo,  taku  wanyake  cinhan  ohda- 
ke  kta. 

7  Unkan  canpahmihma  wan, 
suktanka  akan  iyotankapi  nom, 


sonsonna  tacanpahmihma,  camo 
tacaopahmihma  ko  wanwicaya- 
ka  :  hehan  wanahonpi  on  a  noli- 
kiya  yanka : 

8  Qa  mnaja  wan  iyecen  hou- 
ya ;  Iiancan,  ow7anyake  tipi 
ohna  anpetu  fcunhan  ohinniyan 
nawajin,  qa  oinajin  mitawa  ohna 
hanyetu  otoiyohi  emahdepi  ; 

9  Unkan  iho,  hinnakaha  canpa¬ 
hmihma  wicasta  ohna,  suktanka 
akan  iyotankapi  nom  upi  ce. 
Hehan  waayupte  caheya;  Hin- 
hpaya,  Babel  hinhpaya,  qa  waka- 
gapi  tona  wakanda  kin  hena  iyu- 
hpa  makata  kamden  ehpeya  ce. 

10  Onapanpi  mitawa,  qa  oona- 
pan  mitawa  cinca  kin  :  Jehowa 
ozuye  yuha  Israel  ta  Wakantan- 
katakunahonmaye  cin  heociciya- 
kapi. 

11  Duma  tawoyake  kin.  Sier 
etanhan  houmakiya  )  Waaw^an- 
yake,  hanyetu  kin  toketu  he  : 
Waawanyake,  hanyetu  kin  to¬ 
ketu  he. 

12  Waawanyake  kin  hecen 
eya  ;  Wihinanpa  kin  he  u,  qa 
nakun  nanyetu  kin  :  wawinun- 
gapi  k‘a  hecinhan  wawiwanga 
po  :  hdicu  po,  kuwa  miye. 

13  W’oyake  Arab  akan  un  kin. 
Dedanim  etanhan  icimayanipi 
kin,  Arab  contanka  kin  en  inun- 
kapi  kta. 

14  Tema  makoce  en  ounyanpi 
kin  hena  tuwe  ipuza  kin  itko- 
kim  mini  kaupi ;  tuwe  najice  cin 
he  aguyapi  yuha  itkokipapi. 

15  Hena  mazasagye  he  kin 
etanhan  najicapi,  mazasagye  yu- 
wankan  icupi  ite  kin  etanhan, 
qa  itazipa  nawinjapi  etanhan 
qa  kicizapi  tehike  etanhan. 

16  Itancan  kin  kaken  emakiya  ; 
Waniyetu  wanjidan,  tuwe  wo- 
fitani  opetonpi  tawaniyetu  iye- 
ceca,  hehan  Kedar  towitan  oco- 
wasin  tanin  kte  sni. 

17  Qa  itazipa  yuhapi  qon  tona 
oknptipi,  Ivedar  cinca  wicasta 
wasaksakapi  kin  hena  wicayu- 
tonananpidan  kta,  Jehowa  Israel  - 
ta  Wakanianka  kin  he  hecen  eya 
nakaes. 

WICOWOYAKE  22. 

1  Wowanyake  Kaksiza  tawo- 
yake  kin.  Dehan  tonikeca,  hecen 
ocowasin  tiakahpe  kin  ekta  i da- 
da  he. 

2  Wicoskanskan  ojudan,  owo- 
duaton  otonwe,  otonwe  wiyu- 
skinyan  yaun  ;  tona  nicitapi  kin 
hena  mazasagye  on  wicaktepi 
sni,  qa  kicizapi  en  tapi  sni. 

3  Itancanpi  nitawa  owasin  wi- 
taya  najicapi,  itazipa  yuhapi  kin 
eqe  hena  wicakaskapi  ;  tona  ni- 
ye  en  iyewicayapi  kin  hena  iyu- 
lipa  witaya  wicakaskapi,  tehan 
najicapi. 

4  Heon  etanhan  hepa;  En 
ematonwanpi  sni  po,  nina  wace- 
ye  kta;  mitaoyate  cunwintku 
vvakipi  kin  on  cantohnagmayan 
akitapi  sni  po. 

5  Anpetu  kin  he  woiyokisice 
qa  waanatanpi  qa  wonihinciye, 
Jehowa  Itancan  wicobe  tawa 
kin  etanhan,  wowanyake  kaksi¬ 
za  kin  en,  conkaske  oqapi  qa  lie 
kin  ekta  hoyekiyapi. 

6  Unkan  Elam  wanju  hduha 
u,  canpahmihma  wicasta  ohnaka, 
suktanka  akan  iyotankapi  koya; 
qa  Kir  wahacanka  hducoka. 

7  Unkan  kaketu  kte,  kaksiza 
kahnigapi  nitawa  kin  hena  can- 
pahmihma  on  ojudan,  qa  suktan¬ 
ka  akan  iyotankapi  kin  hena  ti- 
yopa  kin  en  wiyeya  eicihdepi 
kta. 

8  Hehan  Juda  tawoakalipe  kin 
yuzamni  :  unkan  anpetu  kin  he 
en  contanka  tipi  wotawe  kin 
ekta  eyakitonwan. 

9  Nakun  Dawid  totonwe  ohna 

oyujujupi  kin  wandakapi,  hena 
ota  ;  qa  kuya  mini  ohnaka  mini 
kin  duwitayapi  : 

10  Qa  Jerusalem  tipi  kin  hena 
dawapi,  qa  conkaske  piyayapi 
kta  on  tipi  kin  dujujupi. 

11  Nakun  conkaske  non  pa  ota- 
hedan  tanina  mini  ohnaka  kin  on 
maka  oskotpa  wan  yakagapi  ;  tu- 
kaWaicahye  cin  he  ektaeyaton- 
wanpi  sni,  qa  tuwe  wanakaja  he 
kage  cin  he  i hay ak tapi  sni. 

12  Unkan  anpetu  kin  he  en  Je¬ 
howa  Itancan  wicobe  tawa  kin 
he  ceyapi  kta  iwicakico,  qa  wa- 
sinhdapi,  qa  pa  yusdapi,  qa  wa- 
kihdaka  ogekitonpi  kta  : 

13  Tuka  iho,  wicocante  waste, 
qa  wowiyuskin,  tatanka  wica¬ 
ktepi,  qa  taliinca  wanunyanpi 
wicakatapi,  tado  yutapi,  qa  mi- 
nisa  yatkanpi  :  Wauntapi  qa 
waunyatkanpi  kta,  heyakecin- 
han  untapi  kta  ce. 

14  Unkan  minoge  ohna  Jehowa 
wicobe  tawa  kin  he  oihdake  : 
Awicakehan  woahtani  kin  de 
akahpeniciyapi  kte  sni  ecen  ni- 
tapi  kta,  Jehowa  Itancan  wicobe 
tawa  kin  he  eya  ce. 

15  Jehowa  Itancan  wicobe  ta¬ 
wa  kin  he  hecen  eya;  Hunkati- 
ya,  wamnayan  kin  de  ekta  ya 
wo,  Shebna  tipi  awanyake  cin 
hee  ekta ; 

16  Qa  heciya  wo  ;  Den  taku  du- 
ha,  qa  tuwe  den  niciyanka  he, 
hecen  den  woha  wan  nihdakan, 
tuwe  wankan  woha  wan  hdakan, 
imnija  ohna  tipi  wanji  ihdakan 
iyececa. 

17  Iho,  makata  ehpeyapi  on 
Jehowa  makipusdiya  ehpeniye 
kta,  qa  woakahpe  on  anicahpe 
kta. 

18  Taku  pahmihma  se  awica¬ 
kehan  pahmihma  iyeniye  kta, 
tapa  wan  makoce  tanka  kin  en 
iyececa  :  hen  nite  kta,  qa  hen 

nitowitan  canpahmihma  kin  ni- 
yuha  ti  wowistece  kin  ee  kta. 

19  Nakun  nitoyanke  kin  etan- 
han  ehpeciye  kta,  qa  nitohe 
etanhan  tuwe  kun  eniyaku  kta. 

20  Unkan  anpetu  kin  he  en 
kaketu  kte,  mitaokiye  Eliakim 
Hilkiah  cinhintku  kin  weco  kta  : 

21  Qa  nitawokoyake  koyagwa- 
kiye  kta,  qa  ipiyake  nitavva  on 
wasagwakiye  kta,  qa  w  old  con - 
ze  nitawa  iye  nape  kin  ohna 
ewahnake  kta.  Unkan  Jerusa¬ 
lem  en  ounyanpi  qa  Juda  tiyo- 
hnaka  kin  hena  iye  ateyapi  kta. 

22  Qa  Dawid  ti  tiyopa  iyuhdo- 
ke  kin  iye  hinyete  akan  ewa¬ 
hnake  kta;  hecen  yuftdoke  kta 
qa  tuwedan  ecen  icu  kte  sni ; 
qa  iye  ecen  icn  kta  qa  tuwedan 
yuhdoke  kte  sni. 

23  Qa  he  owakatan  kta,  iyoka- 
tkuge  owanka  wacinyepica  kin 
en  iyececa ;  hecen  iye  atkuku 
ti  kin  en  wowitan  oyanke  heca 
kta. 

24  Unkan  atkuku  tiyohnaka 
wowitan  ocowasin  iye  en  otke- 
yapi  kta,  taku  etanhan  icage  ca 
inanpe  cin,  ceganstinna  owasin 
owayujaja  waksica  qa  cega  mini 
oyuhapi  kin  iyulipa. 

25  Jehowa  wicobe  tawa  kin  he 
hecen  eya  ;  Anpetu  kin  he  en, 
iyokatkuge  owanka  wacinyepica 
en  okatanpi  qon  he  yutokan  iye- 
yapi  kta,  qa  kaksapi  kta,  qa  hin- 
hpaye  kta:  qa  taku  en  otkeyapi 
qon  he  kaspapi  kta  :  Jehowa  he¬ 
cen  eya  nakaes. 

WICOWOYAKE  23. 

1  Turos  tawoyake  kin.  Tar- 
&is  wita  wata  tawa,  sicahowaya 
po  ;  he  yujujupi  nakaes,  hecen 
tipi  wanica,  mahen  yapi  kta  wa- 
nica :  Kittim  makoce  kin  etan¬ 
han  he  wicakiyuotaninpi. 


2  Wita  en  ounyayapi,  inina  un 
po  ;  Zidon  wopeton  tawa  mini- 
wanca  akasanpa  tanhan  yapi  kin 
hena  ojuniyanpi. 

3  Unkan  mini  tanka  kin  icahda 
Sihor  tawoju  kin,  wakpa  tawo- 
mnayan  kin  he  tawokamna  kin 
ee ;  qa  hen  Ikcewicasta  wope- 
tonpi  ece. 

4  Zidon  isteca  wp,  miniwanca 
kin  he  ia  ;  miniwanca  towasake 
kin  he  hecen  eya  ;  Mihdusake 
sni  qa  cinca  waton  sni,  qa  koska 
icafiwicawakiye  sni,  wikoska 
nakun  icahwakiye  sni  ce. 

5  Egupta  oyakapi  kin  on,  he 
iyecen  Turos  oyakapi  kin  on  ni- 
na  wayazanhdapi  kta. 

6  Tarsis  ekta  akasanpa  ya  mi- 
ye  ;  wita  kin  en  ounyayapi  sica¬ 
howaya  po. 

7  Wanji  wiyuskin  nitawapi, 
otokahe  ekta  icage  cin,  anpetu 
wanakaja  tanhan,  he  dee  he  : 
ounye^  kta  e  iye  siha  tehan  aye 
kta. 

8  Turos  watesdake  kiton  kin 
on  tuwe  hecen  wakiconza  he; 
wicasta  wopeton  tawa  kin  hena 
wicastayatapi,  qa  en  wopeton 
yukanpi  kin  hena  maka  akan  wi¬ 
casta  kinihanpi  tuka. 

9  Jehowa  wicobe  tawa  kin  he 
hecen  wakiconza,  wowinkta 
wowitan  ocowasin  yusice  kta, 
maka  akan  wicasta  kinihanpi 
owasin  wahtewicada  sni  kage 
kta  e  heon. 

10  Tarsis  cunwintku,  wakpa 
wan  iyecen  nitamakoce  opta  ya 
wo  ;  detanhan  ipiyake  wanica. 

11  Miniwanca  kin  ekta  nape 
hdukatin  ;  wokiconze  kin  hena 
yuskanskan :  Jehowa  wopeton 
otonwe  kin  on  econwicasi,  towa¬ 
sake  kin  ihangyapi  kta. 

12  Qa  heya  ;  Ake  icimana  wi- 
duskin  kte  sni,  Zidon  cunwintku 
wikoska  kakisyapi  kin ;  najin 

wo,  Kittim  ekta  akasam  ya  wo  ; 
heciya  nakun  oziieiyapi  wanin 
yaun  kta. 

13  Kasdim  makoee  kin  wanya- 
ka  wo  ;  he  ovate  sni ;  Asur  ton  a 
tintoskan  otipi  qon  hena  he  wi- 
cakicage  ;  conkaske  kin  hena 
bosdan  ehdepi,  tipi  wasteste  ka- 
gapi :  tuka  iye  qe  he  otiwita  kaga. 

14  Tarsis  wita  wata,  sicahowTa- 
ya  po,  nitowasakepi  kin  he  ihang- 
yapi  ee. 

15  Unkan  anpetu  kin  he  en  ka- 
ketu  kte,  Turns  akiktcnjapi  kta, 
waniyetu  wikcemna  sakowin, 
wicastayafapi  wanjidan  taanpe- 
tu  kin  hehanyan.  Waniyetu  wi¬ 
kcemna  sakowin  iyohakam  hc- 
han  witkowinna  wan  iyececa 
Turos  dowan  kta. 

16  Witkowinna akiktonjapi  qon, 
niye  candowankiyapi  wan  icu 
qa  otonwe  kin  ohomni  ya  wo  ; 
wayupiya  dowan  wo,  odowan 
ota  ahiyaya  wo;  hecen  nil^uya- 
pi  kta. 

17  IJnkan  kaketu  kte,  waniye¬ 
tu  wikcemna  sakowin  iyohakam, 
Jehowa  ake  Turos  ekta  etonwe 
kta  ;  unkan  iye  wokajuju  tawa 
kin  en  ihdoku  kta,  qa  maka  ite 
kin  owancaya  wokiconze  maka 
akan  un  kin  owasin  om  wawici- 
haliapi  econ  kta. 

18  Tuka  tokamna  qa  wokajuju 
tawa  kin  hena  Jehowa  ekta  wa- 
kan  kta ;  hena  kihnakapi  kte 
sni  qa  ejupi  kte  6ni ;  tokamna 
kin  he  tona  Jehowa  itokam  oun- 
yanpi  kin  imnahan  wotapi  kta, 
qa  wokoyake  waste  hinca  heon. 

WICOWOYAKE  24. 

1  Iho,  Jehowa  makoee  kin  yu- 
coka,  qa  hewoskan  kaga,  qa  ite 
yuahdapsinyan  ehnaka,  qa  en 
ounyanpi  kin  hena  enanakiya  iye- 
wicaye  kta. 


2  Unkan  kaketu  kte,  oyate  un- 
pi  kin  wawayusnakin  is  iyececa  ; 
wowidake  un  kin  tuwe  yuhe  cin 
iyececa  ;  wikoska  un  kin  tuwe 
yuhe  cin  iyececa ;  wopeton  un 
kin  wiyopeye  cin  iyececa ;  wo- 
qu  un  kin  wodota  he  iyececa ; 
oicage  on  owicaqu  kin  tuwe  oica- 
ge  kicicajuju  kin  he  iyecen  un 
kta. 

3  Makoee  kin  ocowasin  yuco- 
kapi,  qa  ocowasin  wakipi  kta ; 
wicoie  kin  de  Jehowa  ecen  eya 
nakaes. 

4  Makoee  kin  ceya  un,  snis  aye  ; 
wicoicage  kin  hanyan,  snis  aya  ; 
makoee  kin  en  oyate  tehanwan- 
kan  unpi  kin  hena  hanyanpi. 

5  Nakun  makoee  kin  tona  en 
ounyanpi  ihukuyayusapapi ;  he¬ 
na  woope  kin  ahtanipi,  wokonze 
kin  yutokecapi,  wicotakuye  owi- 
hanke  sni  kin  he  kicaksapi  na¬ 
kaes. 

6  Heon  etanhan  woyasice  kin 
he  makoee  kin  temya  iyreya  ;  qa 
en  ounyanpi  kin  hena  sitkihda- 
wicayapi  ;  heon  etanhan  makoee 
en  ounyanpi  kin  wiealiulinagapi, 
qa  wicasta  tonana  okaptapi. 

7  Minisa  teca  kin  Bany?an  ;  can- 
wiyuwi  kin  snis  aya  ;  tonacante 
Avastepi  ece  kin  owasin  comni- 
hdazipi. 

8  Cancega  wiyuskinpi  kin  ayu- 
stan,  tona  wiyuskinpi  iyasapi 
kin  he  owihanke,  candowanki¬ 
yapi  towiyuskin  he  ayustan. 

9  Dowanwan  minisa  yatkanpi 
kte  sni  ;  mini  Avakan  tona  ya¬ 
tkanpi  kin  he  wicakicipa  hince 
kta. 

10  Otonwe  cokadan  un  kin  he 
yujujupi ;  tipi  otoiyohi  natakapi, 
hecen  tuwedanmahen  ye  kte  sni. 

11  Canku  ohna  minisa  dapi  tu¬ 
ka  qon  ;  wowiyuskin  ocowasin 
aotpasyapi,  makoee  wiyuskinpi 
kin  he  henakeca. 

12  Otonwe  kin  en  woyujuju 
ecedan,  qa  tiyopa  kin  ocowasin 
kamdecapi. 

13  Tohan  makoce  cokaya  oya- 
te  kin  ehna  hecetukinhan,  oli- 
we  cajj»yuhnapi  iyececa,  hastan- 
hanka  yuspi  yustanpi  opahipi 
kin  iyecece  kta. 

14  Hena  ho  wankan  yeyapi  kta, 
Jehowa  towitari  on  iyasapi  kta, 
miniwanca  etanhan  nina  houya- 
pi  kta. 

15  Heon  etanhan  peta  kin  en 
Jehowa  yatanka  po,  miniwanca 
wita  kin  ekta  Jehowa  Israel  Ta- 
ku  Wakan  tawapi  kin. 

16  Maka  ihanke  hinca  etanhan 
dowanpi  naunhonpi,  wicasta  o- 
wotanna  wicayatanpi  kin  he. 
Tuka  hepa  ;  Matakunisni,  mata¬ 
kunisni,  hehehe  miye ;  wahna- 
yan  econpi  kin  hena  wahnayan- 
pi ;  han  wahnayan  econpi  kin 
hena  nina  wahnayanpi. 

17  Maka  akan  ounyaye  cin, 
wokokipe,  qa  wo  ha,  qa  wohrnun- 
ke  kin  hena  akan  niyanka.. 

18  Unkan  kaketu  kte,  tuwe  wo¬ 
kokipe  hotanin  kin  etanhan  na- 
jice  cinhan  he  wolia  ohinhpaye 
kta,  qa  tuwe  woha  cokayatan- 
han  hdicu  kinhan  wohmunke 
kin  on  hmunkapi  kta  ;  wankan- 
tanhan  owanyeye  kin  hena  yu- 
hdokapi,  qa  maka  oahde  kin  he¬ 
na  skanskan  nakaes. 

19  Kamdecapi  on  maka  kin 
kamdecapi,  yuksaksapi  on  maka 
kin  yuksaksapi,  maka  kin  nina 
skanskan. 

20  Witkopi  iyececa  maka  kin 
kacegya  un  kta,  qa  cowahe  wan 
iyecen  kahuhuzapi  kta :  unkan 
woahtani  tawa  kin  on  hdusaka  ; 
hecen  hinhpaye  kta  qa  ake  na- 
jin  kte  sni. 

21  Unkan  anpetu  kin  he  en  ka¬ 
ketu  kte,  tona  wankan  unpi  opta- 
ye  wahanicidapi  kin  hena  Jeho¬ 


wa  kakiswicaye  kta,  qa  makata 
wicastayatapi  maka  akan  unpi 
kin  hena. 

22  Unkan  hena  wicayuwitaya- 
pi  kta,  wayaka  wokaske  tipi  o- 
hna  wicayuwitayapi  kin  om,  qa 
conkaske  en  onawicatakapi  kta, 
tuka  anpetu  ota  iyohakam  en 
wicahipi  kta. 

23  Unkan  hanyetu  wi  kin  ite 
nasa  kta,  qa  anpetu  wi  kin  iste- 
ce  kta,  tohan  Jehowa  wicobe  ta¬ 
wa  kin  he  Zion  Paha  akan,  qa 
Jerusalem  en  Wicastayapi  yan- 
ke  kta,  qa  hunkawicayapi  tawa 
wicitokam  wowitanyan  un  kin¬ 
han. 

WICQWOYAKE  25. 

1  Jehowa  Wakantanka  mitawTa 
kin  he  niye,  ciyawankantuya  k  La, 
nicaje  mdatan  kta  :  taku  wowi- 
nihan  ecanon,  nitowiyukcan  kin 
hena  wanakajatanhan  wowacin- 
ye  qa  wowicake. 

2  Otonwe  kin  he  woyujuiu  pa- 
ha  li  a  yakaga;  otonwe  aconka- 
skapi  kin  he  iliangyapi ;  oyate 
tokeca  conkaske  tawa  kin  he 
otonwe  kte  sni;  icimana  kagapi 
kte  sni. 

3  Heon  etanhan  oyate  wasake 
cin  heniyatan  kta,  oyate  wohiti- 
kapi  totonwe  kin  konicipe  kta. 

4  Tona  wahpanica  wowasake 
tawa  kin  he  niye,  onsika  kakisya- 
pi  kin  wowasake  tawa,  icamna 
etanhan  wowinape,  omaste  kin 
en  ohanzi  wan  he-  niye,  oyate 
wohilike  taniya  kin  he  conkaske 
aicamna  kin  iyececa  qehan. 

5  Toka  ovvodutaton  bin  he  du- 
hukuya  kta,  liopuza  en  maste 
kin  iyececa  ;  omaste  en  mahpiya 
sapa  ohanzi  kin  he  :  oyate  wo- 
hitikapi  tadowanpi  kin  yuhuku- 
yapi  kta. 

6  Unkan  paha  kin  de  akan  Je- 

howa  wicobe  tawa  kin  he  taku 
eepa  on  wohanpi  wan  oyate  o- 
wasin  wicakicage  kta,  minisa 
koka  ohna  han  oyatke,  taku  ce- 
pa  cupe  ojuchin,  minisa  koka  e- 
tanhan  tanyan  puskepapi  kin. 

7  Qa  paha  kin  de  en  ite  akahpe 
oyate  owasin  akahpapi  kin  he 
yatakuni  kte  sni,  qa  woakahpe 
kazontapi  Ikcewicasta  owasin 
awicakahpapi  kin  he  nakun. 

8  Wiconte  ocowasin  yatakuni 
kte  sni ;  qa  Jehowa  Itancan  kin 
wicite  owasin  etanhan  istamni- 
hanpe  wicakipakinte  kta;  qa 
iye  taoyate  tawowistece  kin  ma- 
ka  ocowasin  etanhan  eyaku  kta  ; 
Jehowa  hecen  eya  nakaes. 

9  Unkan  anpetu  kin  he  en  he- 
yapi  kta  •  Iho,  Wakantanka  un- 
kitawapi  kin  he  dee  ;  he  un- 
kapepi,  unkan  iye  niunkiyapi 
kta  :  Jehowa  dee,  he  unkapepi, 
cante  unwastepi  kta  qa  iye  to- 
wiconi  on  unkiyuskinpi  kta. 

10  Paha  kin  de  en  Jehowa  na¬ 
pe  kin  yanke  kta ;  unkan  iye 
ihukuya  Moab  ahanpi  kta,  agu- 
yapi  hu  tacesdi  paha  kin  en  a- 
manipi  iyececa. 

11  Qa  hena  cokaya  nape  hdu- 
gate  kta,  tuwe  niwan  niwe  kta 
nape  hdugate  cin  iyececa  :  tuka 
iye  nape  oskiskeya  olianye  cin 
on  towahanicidapi  kin  he  kun 
ehpeye  kta. 

12  Qa  conkaske  nitawa  ipaso- 
tka  tehanwankantu  kin  he  yuju- 
ju  kta,  kun  ehpeye  kta,  makata 
ehnake  kta,  maka  mdu  kin  en. 

WICOWOYAKE  26. 

1  Anpetu  kin  he  en  Juda  mako- 
ce  kin  ohna  odowan  kin  de  ahi- 
yayapi  kta  : 

O  ton  we  suta  w7an  unhapi  ; 

Wanikiyapi  kin  he  conkaske 
qa  makaqapi  kin  eekiye  kta. 

2  Tiyopa  kin  yuhdoka  miye, 
Hecen  oyate  owotanna  wowi- 

cake  patanpi  kin  mahen  ya- 
pi  kta. 

3  Wicacante  wacinyan  un  kin 

he  wookiye  hinca  oh«a  duhe 
kta, 

Iye  wacinniyan  nakaes. 

4  Ohinniyan  Jehowa  wacinyan 

miye; 

Wowasake  owihanke  wanice 
cin  he  Jah  Jehowa  en  un 
nakaes. 

5  Tona  wankantuya  tipi  kin  he¬ 

na  kun  iwicacu  ; 

Otonwe  tehanwankantu  kin 
kun  ehpeye  kta, 

Kun  ehpeye  kta,  maka  kin 
ekta  ; 

Maka  mdu  kin  en  icu  kta. 

6  He  wicasiha  ahe  kta  ; 

Onsika  sihapi,  wahpanica  si- 

cuhapi  kin. 

7  Tuwe  owotanna  tacanku  kin 

he  owotanna  : 

Owotanna  hinca  yaun,  wica- 
sta  owotanna  tacanku  kin 
dumdaye  kta. 

8  Han,  Jehowa,  nitawoyaco  ean- 

ku  kin  ohna  unkanipepi ) 
Unnagipi  cantokpani  kin  he 
nicaje  qa  niksuyapi  kin  e- 
kta. 

9  Hanyetu  en  minagi  on  canto- 

cikpani ; 

Han,  tanmahen  tanhan  mita- 
niya  on  nina  acicite  kta  : 
Nitawoyaco  kin  maka  akan  un 
kinhan, 

Makoce  en  ounyanpi  kin  wo- 
owotannaonspeiciciyapi  kta. 

10  Tuwe  sica  cantekiyapi  esta 

woowotanna  onspeiciciye 
sni : 

Woecetu  makoce  kin  ohnasi- 
caya  ohanyan  ; 

Qa  Jehowa  tokitanin  kin  wran- 
yake  kte  ^ni. 

11  Jehowa,  ninape  yuwankan 

icupi  esta  hena  wanyag  wa- 
cinpi  sni : 

Tuba  wanyakapi  kta,  qa  oya- 
te  inawicayakiwizi  kin  on 
istecapi  kta  : 

Han,  tokawicayaya  ide  kin  he 
Luhnaftwicaye  kta. 

12  Jehowa,  vvookiye  unyaqupi 

kta ; 

Unkiolianpi  owasin  niye  qe 
unkoyecihanyanpi  nakaes. 

13  Jehowa  Wakantanka  unkita- 

wapi, 

Nicunonpa  itancanpi  wowi- 
dagunyanpi ; 

Tuka  niye  nisnana  on  nicaje 
cajeunyatapi  kta. 

14  Takpe  wicayai  qa  ihangwi- 

cayaya  ; 

Qa  tokiksuyapi  kin  ocowasin 
dutakuni  sni : 

Heon  etanhan  tapi,  ake  kini- 
pi  kte  sni ; 

Nagi  iyayapi,  hdinanpapi  kte 
sni. 

15  Oyate  kin  duota, 

Jehowa,  oyate  kin  duota; 
Nihduonihan  ; 

Makoce  opapun  iyuhpa  dutan- 
ka. 

16  Jehowa,  wokakiie  on  en  ni- 

hipi; 

Kakiswicayaye  cin  he  on 
Wocekiye  wan  hoyeniciyapi. 

17  Tuwe  ihdusaka  wanna  eca- 

dan  cinca  ton  kta, 

He  wayazanhda,  hoksiksuya 
on  sicahowaya, 

He  iyecen,  Jehowa,  nitokam 
unyakonpi  ce. 

18  Unkihdusakapi,  waunyazan- 

Ph 

Tate  hiyuunyanpi  seca  ; 
Makoce  kin  en  owdcakiyapi 
econkupi  sni ; 

Nakun  maka  ounyanpi  kin  he¬ 
na  hinhpayapi  sni. 

19  Tona  nicitapi  kin  hena  nipi 

kta ; 


Mitancan  te  cin  he  kici  hdi¬ 
nanpapi  kta  : 

Kikta  po,  iyasa  miye,  tona 
maka  mdu  en  ounyayapi 
kin  ; 

Wato  cu  kin  he  cu  nitawa; 

Qa  maka  kin  wicate  cin  hiyu- 
ye  kta. 

20  Iho  ye,  mitaoyate,  ti  mahen 

hdicu  wo, 

Qa  tiyopa  kin  onaicitag  icu 
wo  : 

Cistiyedan  se  anaiciliman  wo  ; 

Wosinhda  kin  sarn  iyaye  kta 
hehanyan. 

21  Iho,  Jehowa  iye  tohe  etanhan 

hiyu, 

Maka  ounyanpi  kin  wahtanipi 
on  kakiswicaye  kta : 

Nakun  maka  kin  he  we  hdu- 
tanin  kta, 

Qa  tona  wicaktepi  tawra  kin 
icimana  awicakaRpe  kte  sni. 

WICOWOYAKE  27. 

1  Unkan  anpetu  kin  he  en,  Je¬ 
howa,  iye  tacanhpi  tke,  tanka 
qa  suta  on,  Leviathan  wanmdu- 
ska  duzahe  cin  he  kastake  kta  ; 
han,  Leviathan  wanmduska  pe- 
inni  kin  he  ;  qa  unktehi  tanka 
miniyata  un  kin  he  kte  kta. 

2  Anpetu  kin  he  en  hastanhan- 
ka  ojupi  wan  kahiyaya  miye. 

3  Jehowa  miye  he  awanwahda- 
ka ;  ohinniyan  amagajuwayekta: 
okinni  kiunniyanpi  kta,  heon 
hanyetu  anpetu  ko  awanmdake 
kta. 

4  Wosinhda  en  maun  £ni :  tu¬ 
we  okicize  en  wapepeka  canpe- 
pe  ko  mitkokim  ehnake  kta  he  : 
hena  takpe  mde  kta,  hena  oco¬ 
wasin  liuhnahwaye  kta  tuka. 

5  Qa  is  mitowasake  en  sutaya 
yuze  kta ;  miye  kici  wookiye 
icicage  kta  :  han,  wookiye  mici- 
caga  nunwe. 

6  Anpetu  u  kte  cin  en  Jakob 
hutkan  icage  kta  :  Israel  palia 
kta  qa  hca  aye  kta,  qa  wasku- 
yeca.  on  maka  ite  kin  ojuyapi 
kta. 

7  Tuwe  ape  ciqon  apapi  kin 
iyecen  apa  he  ;  qa  wicaktepi  on 
iye  wicakte  qon  iyecen  ktepi 
he. 

8  Ehpeyapi  kin  he  kici  iyute- 
ya  ayakinica  kta  :  wiyohiyanpa- 
tanhan  tate  uye  anpetu  kin  en 
tate  wohitika  tawa  on  yutokan 
iyeya  ece. 

9  Heon  etanhan  de  on  Jakob 
tohan  sice  cin  kajujupi  kta ;  qa 
woahtani  tawa  yutokan  iyeye 
kta  oicage  ocowasin  he  dee. 
Owayusna  inyan  kin  iyuhpa  in- 
yan  acetipi  kamdemdecapi  kin 
iyecen  ehpeye  cinban,  wakagapi 
qa  anpetu  wi  okagapi  kin  hena 
bosdan  he  kte  sni. 

10  Tuka  otonwe  aconkaskapi 
kin  he  hewoskan  wanke  kta  :  oti- 
pi  yujujupi  qa  ehpeyapi,  tintos- 
kan  iyececa  :  hen  ptejicadan  wi- 
han  kta,  qa  hen  makan  i  wanke 
kta,  qa  adetka  kin  temye  kta. 

11  Tohan  adetka  snijapi  kinhan 
yuksapi  kta :  winohinca  kin  upi 
qa  hena  ideyapi  kta :  He  oyate 
wiyukcan  sni,  heon  etanhan  tu¬ 
we  ieahwieaye  cin  he  onsiwica- 
da  kte  sni,  qa  tuwe  wicakage 
cin  he  cantewicakiye  kte  sni. 

12  Unkan  anpetu  kin  he  en 
wakpa  tancan  kin  etanhan  Egu- 
pta  kaksiza  kin  hehanyan  Jeho- 
wa  kabna  kta  ;  qa,  Israel  cinca, 
niyepi  wanjigjidan  nipahipi  kta. 

13  Nakun  anpetu  kin  he  en 
mazayahotonpi  tanka  wan  ya- 
hotonpi  kta  ;  hehan  tona  Asur 
makoce  kin  en  enanakiya  unpi, 
qa  Egupta  makoce  en  ehpe- 
wicayapi  qon  hena  upi  kta, 
qa  Jerusalem  ekta,  Paha  wakan 
kin  akan,  Jehowa  ohodapi  kta. 

WICOWOYAKE  28. 

1  Watesdake  tehanwankantu, 
Ephraim  witkopi  kin  wotehi  wi- 
cakiciyanka  nunwe  ;  qa  walica 
snije  kta  iye  towaste  wakan  kin 
he,  minisa  on  ohiyapi  kaksiza 
cepa  tawapi  oinkpa  kin  ekta  yan- 
ke  cin  he. 

2  Iho,  wanji  wTawokihi  qa  wa- 
saka  Itancan  kin  kici  un,  wasu 
hinhe,  ieamna  waihangye  cin 
iyececa,  mini  tanka  nina  apa- 
sbogye  cin  iyecen  iye  nape  on 
makata  ehpeye  kta. 

3  Ephraim  witkopi  kin  tawate- 
sdake  tehanwankantu  kin  he 
Avicasiha  ihukuya  napanpi  kta  : 

4  Qa  towaste  wakan  kin,  wa- 
hca  snije  kta  kaksiza  cepa  oinkpa 
kin  ekta  yanke  cin  he,  mdoketu 
sni  suken  waskuyeca  suton,  tu¬ 
we  ekta  etonwe  wanyake  cinhan, 
nahahin  nape  ohna  un  icunhan 
temya  iyeya  he  iyecece  kta. 

5  Anpetu  kin  he  en,  iye  taoyate 
okaptapi  kin  on  Jehowa  wicobe 
tawa  kin  he  wowakan  wapaha 
qa  wowaste  watesdake  kin  ee 
kta  ; 

6  Qa  tona  wayaco  lyotankapi 
kin  hena  on  woyaco  woniya  kin 
heca  kta,  qa  tona  otonwe  tiyopa 
kin  ohna  okicize  yuhomnipi  kin 
hena  on  wowasake  kta. 

7  Tuka  hena  eqe  nakun  mini¬ 
sa  on  nunipi,  qa  mini  wakan  on 
icunonpa  unpi ;  wawayusna  qa 
wicasta  wokcan  kin  hena  mini 
wakan  on  nunipi,  hena  minisa 
on  napcapi,  mini  wakan  on  icun¬ 
onpa  unpi  ;  wawanyakapi  en 
nunipi,  wiyukcanpi  en  kaktihan- 
hanpi. 

8  Wahna  wotapi  iyuhpa  hde- 
papi  sica  on  ojugjudan  ;  owanka 
wanica. 

9  Tuwe  he  wosdonye  onspeki- 
ye  kta  he  ;  qa  tuwe  he  woonspe 

okah.nili.kiye  kta  he :  tona  asan- 
pi  ayustanwicakiyapi,  tona  aze 
etanhan  ewicayakupi. 

10  Woonspe  woonspe  iyahna, 
woonspe  woonspe  iyahna  ;  woope 
woope  iyahna,  woope  woope  iya¬ 
hna  ;  deeiya  tonana,  heciya  to- 
nana  e«e. 

11  Heon  etanhan  wicaiha  ya- 
skiskapi  qa  wicaceji  tokeca  on 
oyate  kin  de  om  wowahdake  kta. 

12  Hena  hecen  ewicakiya ; 
Woozi  kin  he  dee ;  mdokitapi 
kin  oziwicakiya  raiye  ;  qaowan- 
ji  yankapi  kin  he  dee  ce  ;  tuka 
anagoptan  wacinpi  sni. 

13  Hececa  esta  hena  en  Jeho- 
wa  oie  kin  he  woonspe  woonspe 
iyahna  ;  woope  woope  iyahna ; 
deeiya  tonana,  heciya  tonana; 
heeen  yapi  kta  qa  itunkam  hin- 
hpayapi  kta,  qa  wicakawegapi 
kta,  qa  wicahmunkapi  kta,  qa 
wicayuzapi  kta. 

14  Heon  etanhan  wicasta  wa- 
wihaha  yaunpi,  Jerusalem  en 
oyate  kin  de  iwicayadakapi  kin, 
Jehowa  oie  kin  nalion  po. 

15  Wiconte  kici  wicotakuye 
unkicagapi,  qa  Hades  kici  okiei- 
ciya  unyakonpi ;  hecen  tohan 
wawiyopeye  apasboka  iyopta  ye 
cinhan  unkikiyepidan  u  kte  sni ; 
woitonsni  he  wowinape  unyanpi 
nakaes,  qa  ecinkta  eyapi  kin  en 
inaunkieilimanpi  ce,  ehapi ; 

16  Heon  etanhan  Jehowa  Itan- 
can  kin  he  hecen  eya  ;  Iho,  Zion 
en  inyan  wan  oahehde  ewahna- 
ka,  inyan  iyutapi,  oise  inyan  te- 
hika,  oahehde  hdepi  wan  ;  tuwe 
wicada  kin  he  inalini  kte  sni. 

17  Nakun  w7oope  kin  en  woya- 
co  ewahnake  kta,  qa  woowotan- 
na,  on  tkeutapi  kin  en  :  unkan 
wasu  kin  he  woitonsni  wowina¬ 
pe  kin  kahin  iyeye  kta,  qa  mini 
kin  woinahbe  kin  apasboke  kta. 

18  Hecen  wiconte  kici  wicota¬ 


kuye  nitawapi  kin  he  yujujupi 
kta,  qa  Hades  kici  oyeciciyapi 
kin  he  ecen  he  kte  sni ;  qa  wa¬ 
wiyopeye  apasboke  cin  he  iyo- 
opta  iyaye  cinhan,  hehan  anihan- 
pi  kta. 

19  Tohan  iyaya  eca  niyuzapi 
ece  kta  ;  hanhanna  qa  hanhanna 
iyaye  kta,  anpetu  qa  hanyetu  : 
hecen  onalionpi  kin  he  okahniga- 
pi  kin  he  wonihinciye  ecedan 
kta. 

20  Owinja  kin  he  tuwe  anason- 
son  kta  iyehantu  sni,  qa  oaka- 
hpe  kin  he  cistinna,  hecen  on 
iyaicipemni  kte  sni  nakaes. 

21  Perazim  paha  kin  ekta  Je¬ 
howa  iyecen  inajin  kta  ;  Gibeon 
kaksiza  qon  en  iyecen  sinhda 
kta ;  hecen  iye  tolian  kin  econ 
kta,  iye  tolian  tokeca  kin  he  ;  qa 
iye  tolitani  hdustan  kta,  tohtani 
tokeca  kin  he. 

22  Heon  etanhan  wawiliahapi 
sni  po,  okinni  on  nicaskapi  kin 
niciyusutapi  kta :  woyutakuni- 
sni  wan,  qa  he  Itancan  Jehowa 
wicobe  tawa  kin  eciyatanhan 
nawalion,  maka  kin  owancaj^a 
yustanpi. 

23  Anohya  miye,  qa  miho  kin 
nalion  po ;  anagoptan  miye,  qa 
iwae  cin  nalion  po. 

24  Mahyumdu  kin  woju  kta  e 
on  anpetu  otoiyohi  maga  hdu- 
mdu  he  ;  tamaga  hdupanpan  qa 
hduhinta  ece  kta  he. 

25  Tohan  maga  ite  kin  yumda- 
ya  hehan  qetsa  kada  sni  he  ;  ko- 
min  he  oju,  qa  aguyapi  su  kin 
cankuyetonton  ohnaka,  qa  su- 
ktanka  tawote  kin  tukten  hda- 
hnige  cin  en,  qa  icage  kte  cin 
en  wayahota  kada  elipeya  ece. 

26  Hecen  iye  Taku  Wakan  ta- 
wra  wowiyukcan  onspekiya,  wo- 
kahnihkiya  ce. 

27  Qetsa  kin  he  maziyapan  on 
kapanpi  sni,  qa  canpahmihma 

wan  komin  ayuhomnipi  sni ;  tu- 
ka  qetsa  kin  he  cansagye  on  ka- 
panpi,  qa  komin  he  cansakadan 
on. 

28  Aguyapi  icaliyapi  kin  he  na- 
panpi  ece,  tuka  ohinniyan  kapan 
kte  sni,  qa  canpahmihma  tawa 
kin  ayuhmihrna  kte  sni,  qa  su- 
ktanka  akan  iyotankapi  tawa 
kin  on  namdu  kte  sni. 

29  De  nakun  Jehowa  wicobe 
tawa  kin  etanhan  u  ece;  iye  to- 
wiyukcan  kin  wakan  hinca,  to- 
han  kin  hdutanka  ece. 

WICOWOYAKE  29. 

1  Hehehe,  Ariel,  Ariel  otonwe 
en  Dawid  ti  qon  :  waniyetu  wan- 
iyetu  en  kokijuya  po  :  wosnapi 
kin  ihunnikijmpi  kta. 

2  Tuka  Ariel  tehiya  wakuwa 
kta ;  qa  woiyokisice  woceye  ko 
yoke  kta:  hececa  esta  he  Ariel 
iyececa  miciyanke  kta. 

3  Tuka  niye  nihduksan  ewati 
kta,  qa  ozuye  on  aonacitake  kta, 
qa  niye  en  conkaske  awakage 
kta. 

4  Tlecen  kun  ehpeniyanpi  kta, 
maka  kin  etanhan  houyaye  kta, 
qa  ijae  cin  he  kuya  maka  mdu 
etanhan  kta,  qa  niho  kin  wana- 
gi  maka  etanhan  iyecece  kta, 
qa  iyae  cin  he  maka  mdu  kin 
etanhan  jiji  kta. 

5  Nakun  oyate  tokeca  ota  wi- 
caduhe  cin  hena  watusekseca 
iyececapi  kta,  qa  wicota  wasa- 
ksakapi  kin  hena  aguyapi  ha  ka- 
hbog  iyaye  cin  iyececapi  kta  : 
unkan  he  ihrmhanna  hince  kta. 

6  Wakinyan  hotonpi,  qa  maka 
skanskan,  qa  ho  tanka  on  Jeho¬ 
wa  wicobe  tawa  kin  he  en  nihi 
kta,  magaju  qa  ieamna  on,  qa 
peta  ide  wahulinaliye  cin  on. 

7  Unkan  oyate  kin  owasin  wi¬ 
cota  hinea,  Ariel  kici  kicizapi, 

tona  iye  qa  taconkaske  kin  kici 
kicizapi  owasin,  qa  tona  iyokh 
sinye  cin  hena  hanyetu  en  wo. 
wanyake  ihamnanpi  kin  iyececa¬ 
pi  kta. 

8  Tuwe  wotektehda  wihamna, 
unkan  iho  wota,  tuka  kikta,  un¬ 
kan  nagi  cokadan,  he  iyecece 
kta  ;  qa  is,  tuwe  ipuza  wihamna, 
unkan  iho  wayatkan,  tuka  kikta, 
unkan  iho  wasake  sni  qa  nagi 
ipuza  :  oyate  ota  hinca  Zion  Pa¬ 
ha  kin  en  kicizapi  kin  owasin 
iyececapi  kta. 

9  Owanji  yukan  po,  qa  nihinci- 
ya  po  ;  iyuskiniciya  po  qa  ista- 
gonga  po.  Hena  witkopi,  tuka 
minisa  on  etanhan  sni  ;  kace- 
kcegya  manipi,  tuka  mini  wakan 
on  etanhan  sni. 

10  Woistinbe  hinca  oniya  wan 
Jehowa  anicastanpi,  qa  ista  ni- 
yuotinzapi:  wicasta  wokcan  qa 
itancan  nitawapi,  tona  wawan- 
yakapi  kin  hena  wawicakahpa. 

11  Hecen  wowanyake  ocowa- 
sin  niyepi  ekta  wowapi  oie  apu- 
spapi  kin  iyececa  ;  tuwe  wowa¬ 
pi  onspe  kin  he  qupi,  qa  ;  De  ya- 
wa  wo,  ceunniciyapi  ce,  eyapi : 
tuka,  owakihi  sni,  he  apuspapi  ce, 
eya  : 

12  Hehan  wowapi  kin  he  tuwe 
wowapi  onspe  sni  kin  he  qupi, 
qa;  De  yawa  wo,  ceunniciyapi  ce, 
eyapi :  tuka,  Wowapi  onmaspe 
sni  ce,  eya. 

13  Heon  Itancan  kin  heya ; 
Oyate  kin  de  i  on  mikiyedan 
upi,  qa  ihapi  on  mayaonihanpi, 
tuka  cantepi  mitehanyan  iyeici- 
yapi,  qa  komakipapi  kin  he  wi¬ 
casta  tawoonspe  kin  eciyatan- 
han  onspewicakiyapi  ; 

14  Heon  etanhan  iho,  oyate»kin 
de  ehna  wakanyan  owahanmde 
kta,  taku  wowinihan  qa  wowa- 
petokeca  :  tona  ksapa  wicayuha- 
pi  toksapepi  kin  he  atakuni  kte 

sni,  qa  tona  wiyukcanpi  tooka- 
linigepi  kin  anahmanpi  kta  na- 

kaes. 

15  Hehehe,  tona  towiyukcanpi 
kin  temahentuya  Jehowa  anaki- 
cihman  akitapi,  qa  tolianpi  kin 
otpaza  en,  qa  heyapi,  Tuwe 
wanunyakapi  he  ;  qa  tuwe  sdon- 
unyanpi  he. 

16  Awicakehan  waduptanyan- 
pi  kin  he  maka  cega  kaga  maka 
tawa  kin  iyacinpi  kta:  wicohan 
wan  tuwe  econ  kin  on,  He  ma- 
kage  sni  ce,  eye  kta  he  ;  qa  ta- 
ku  kagapi  kin  he  tuwe  kage  cin 
on,  Takudan  okahnige  sni  ce, 
eye  kta  ke. 

17  Ehake  cistiyedan  kin  hehan 
Lebanon  rnaga  waste  icage  kta, 
qa  maga  waste  kin  he  contanka 
yawapi  kte  sni  he. 

18  Qa  anpetu  kin  he  en  noge- 
tpapi  kin  wowapi  oie  kin  hena 
nahonpi  kta,  qa  istagongapi  ista- 
pi  kin  owotauin  sni  qa  otpaza 
etanhan  wawanyakapi  kta. 

19  Wicasta  onsiicidapi  kin  na- 
kun  Jehowa  en  sanpa  wiyuskin- 
iciyapi  kta,  qa  wicasta  opeya  on- 
gikapi  kin  hena  Israel  Taku  Wa- 
kan  tawa  kin  ikiciyuskinpi  kta. 

20  Tuwe  wohitike  cin  he  ata- 
kuni  sni,  qa  wawihaha  kin  he 
ihangyapi,  qa  tona  woaktani 
iyapepi  kin  owasin  wicakaksapi : 

21  Wicoie  wanjidan  on  wica¬ 
sta  waktani  yawapi,  qa  tuwe  ti- 
yopa  ohna  wayaco  kin  he  hmung 
wacinpi,  qa  takusni  on  wica&ta 
owotanna  icunonpa  iyayeyapi 
kin  hena. 

22  JHeon  etanhan  Jehowa  Abra¬ 
ham  opekiton  qon  he  Jakob  ti- 
yohnaka  kin  hewicakiya  ;  De- 
han  Jakob  istece  kte  sni,  qa  de- 
han  iye  ite  nasan  kte  sni. 

23  Tuka  tohan  iye  cinca,  mina- 
pe  taku  kage  cin  hena,  iye  coka- 
ya  wanwicahdake  cinhan,  mica- 


je  yawakanpi  kta,  qa  Jakob  Ta¬ 
ku  Wakan  tawa  yawakanpi  kta, 
qa  Israel  ta  Wakantanka  kokipa- 
pi  kta. 

24  Qa  tona  tawiyukcanpi  en 
nunipi  qon  hena  nakun  wooka- 
knige  sdonyapi  kta,  qa  tona  w a- 
wakipajinpi  qon  hena  woonspe 
onspepi  kta. 

WICOWOYAKE  30. 

1  Hehehe,  wawakipajinpi  cinca, 
Jehowa  eya ;  hena  wokonze 
hdustanpi,  tuka  miye  etanhan 
sni ;  qa  woyatke  wan  okastanpi, 
.tuka  Mitaniya  kin  eciyatanhan 
sni,  hecen  woalitani  woahtani 
en  ejupi  kta. 

2  HenaEgupta  ekta  apamahde 
huinyun  yapi,  tuka  jnii  etanhan 
wawiwangapi  sni ;  Pharaoh  to- 
wasake  kin  en  wasagiciyapi  kta, 
qa  Egupta  ohanzi  kin  wa.cinyan- 
pi  kta. 

3  Heon  etanhan  Pharaoh  towa- 
sake  kin  he  wowisteceyayapi 
kta,  qa  Egupta  ohanzi  wacinyan- 
pi  kin  he  wonihiriciye  kta. 

4  Iye  ta  wicastayatapi  kin  Zo- 
an  en  unpi,  qa  iye  uwicasi  qon 
hena  Hanes  en  hipi. 

5  Hena  owasin  oyate  wan  owi- 
cakiye  kta  okihi  sni  kin  he  on 
istecapi,  waanakiksinpi  qa  wa- 
okiyapi  okihipi  sni,  tuka  wowi- 
stece  qa  nakun  wowilialia  ece- 
dan. 

6  Itokah  woteca  tawoyakapi 
kin.  Woniliinciye  qa  woiyoki- 
sice  makoce,  etanhan  mnaja  wi- 
ye  qa  mnaja  wasaka,  sintelda 
qa  wamduska  kinyan  ideya,  he¬ 
na  etanhan  upi,  he  ekta  towijice- 
pi  kin  snnka  wakan  sonsonna 
amdo  akan  ayapi  kta,  qa  taku 
kihnakapi  kin  camo  psunka  kin 
akan,  oyate  waokiye  kte  sni 
wan  ekta. 

7  Egupta  wawokiye  cin  he  ta- 
kusni,  qa  takudan  okihi  sni :  he- 
on  etanhan  decen  ewakiye  ciqon  ; 
Wahanicidapi  owanji  yankapi  ce. 

8  Iho  wo,  wanna  wicitokam 
wahna  wowapi  wan  en  he  owa 
wo,qa  wowapi  en  kaga  wo,hecen 
he  anpetu  u  kte  cin  hehanyan 
kta,  owihanke  wanice  : 

9  Oyate  kin  de  wawakipajin 
ece,  wicacinca  itonpi  sni,  wica- 
cinca  Jehowa  toope  kin  anago- 
ptan  wacinpi  sni  hecapi  : 

10  Hena,  Wawanyakapi  sni 
po,  wawanyakapi  kin  ewicaki- 
yapi  ;  qa  wiynkcanpi  kin,  Taku 
ecetu  unkiciyukcanpi  snipo,  iapi 
sdnsduta  unkokiyaka  po,  woiton- 
sni  ayata  po  : 

1 1  Canku  kin  icunonpa  ya  po  ; 
ocanku  icunonpa  wahtani  po  : 
Israel  Taku  Wakan  tawa  kin 
he  yutokan  iymunkiciciya  po, 
eyapi. 

12  Heon  etanhan  Israel  Towa- 
kan  kin  he  hecen  eya ;  Oie  kin 
de  ayaktapi  sni,  qa  wohnaye  wo- 
yupemni  ko  wacinyayapi  qa  en 
enicihnakapi ; 

13  Heon  etanhan  woahtani  kin 
de  conkaske  tehanwankantu  en 
okakse  wan  iyecen  he  apaha 
yanka  qa  hinhpaye  kta  se,  oka- 
mdece  kin  he  istakakpapi  se 
ihnuhanna  u  kte  cin  he  iyecen 
niciyankapi  kta. 

14  Qa  he  maka  cega  kaga  ta- 
wakiskotpa  ocowasin  kamdecapi 
wokamdece  kin  he  iyecen  ka- 
mdece  kta ;  itonkipe  kte  sni : 
hecen  okamdece  kin  he  etanhan 
on  spa  oceti  etanhan  on  peta  icu- 
pi  kta,  qa  on  miniyowe  etanhan 
mini  eyakupi  kta,  takudan  iye- 
yapi  kte  sni. 

15  Itancan  Jehowa  Israel  To- 
wakan  kin  he  hecen  eya  ;  Hdi- 
cupi  qa  owanji  yukanpi  kin  he 
on  yanipi  kta  ;  ininaunpi  qa  wa* 

cinyanpi  kin  on  wanisakapi  kta 
tuka  :  unkan  wicayadapi  sni. 

16  Tuka  hehapi  ;  Hiya,  suk- 
tanka  akan  naunjicapi  kta  ce ; 
heon  etanhan  nayajicapi  kta  :  qa, 
Taku  duzahan  akan  unkiyotan- 
kapi  kta,  ehapi ;  heon  etanhan 
tona  tanipapi  kin  hena  duzahan- 
pi  kta. 

17  Wanjidan  wawiyopeye  on 
kektopawinge  wanji  najicapi 
kta,  zaptan  wawiyopeyapi  on 
nayajicapi  kta  :  hecen  niyuhuhu- 
zapi  kta,  wiyokihedan  he  akan 
ehdepi  qa  wapahasa  wan  paha 
ekta  he  cin  iyececa. 

18  Heca  esta  Jehowa  ape  un 
kta,  onsinidapi  kta  ;  qa  heon  ina- 
jin  kta,  cantonihnakapi  kta  e  he¬ 
on  :  Jehowa  Taku  Wakan  kin 
he  wayaco  nakaes  :  Tona  apepi 
kin  owasin  cante  wastepi  ece. 

19  Oyate  kin  Zion  en  Jerusa¬ 
lem  ohna  ounyanpi  kta  :  istamni- 
hanpe  aniu  yaceye  kte  sni ;  tu- 
we  waonsida  kin  he  ho  uyaye 
cin  on  onsinida  kta  ;  he  nahon 
kinhan  aniyupte  kta. 

20  Unkan  Itancan  kin  woiyo- 
kisice  aguyapi  qa  wokakije  mi¬ 
ni  kin  nicupi  qeyas,  tona  waon- 
speniciyapi  kin  hena  ake  icima- 
na  naicihmanpi  kte  sni,  tuka  ni- 
istapi  waonspeniciyapi  kin  wan- 
wicayakapi  kte  : 

21  Qa  niheyatanhan  ninogepi 
wicoie  wanji  nahonpi  kta,  Can¬ 
ku  kin  he  dee  ce,  ohna  mani  po, 
eye  kta,  tohan  etapatanhan  dapi 
kta,  qa  tohan  catkatanhan  dapi 
kta  hecinhan. 

22  Nakun  nita  mazaska  w^ika- 
gapi  oakahpe  kin  dasapapi  kta, 
qa  nita  mazaskazi  wakagapi  oka- 
stanpi  oakahpe  kin  ;  isnati  ma- 
hen  unpi  tawa  iyecen  hena  ehpe- 
yaye  kta  :  Tokan  yanka  wo, 
eyakiye  kta. 

23  Hehan  nitawojupi  magaju 

kin  hiyuye  kta,  hecen  on  riita- 
maga  kin  oyekju  kta  ;  qa  maka 
oicage  etanhan  aguyapi  yuke 
kta  ;  qa  he  cepa  qa  oicah  ota 
kta.  Anpetu  kin  he  en  nitawo- 
teca  tinta  tanka  en  wihanpi 
kta. 

24  Nakun  tatanka  qa  sonson- 
pidan  raaga  kicanyanpi  kin  hena 
woyute  skuyeyapi,  mazaicu  qa' 
icaduge  on  kadugapi  kin  he  yu- 
tapi  kta. 

25  Unkan  he  tehanwankan  otoi- 
yohi,  qa  paha  pajodan  otoiyohi 
akan  wakpadan  yuke  kta,  mini 
kaduze  kta,  anpetu  kin  en  tanka- 
ya  wicaktepi,  conkaske-  kin  hin- 
lipayapi  kinhan. 

26  Nakun  hanyetu  wi  iyoyanpa 
kin  he  anpetu  wi  iyoyanpa  iye- 
cece  kta  ;  qa  anpetu  wi  iyoyan¬ 
pa  kin  he  sakowin  akihde  kta, 
anpetu  sakowin  iyoyanpa  iyece- 
ce  kta;  anpetu  kin  en  Jehowa 
iye  taoyate  okamdece  taw.a  pa- 
kihte  ca  apapi  okaspe  kin  okizi- 
ye  cinhan. 

27  Iho,  Jehowa  caje  kin  tehan- 
tanhan  u,tocanniye  ide,qaide  kin 
he  tehike  :  iye  iha  kin  wosinhda 
on  ojudan,  qa  ceji  kin  he  peta  wa¬ 
ll  ulinage  cin  iyececa. 

28  Qa  iye  taniya  wakpa  apasbo- 
ke  wan  iyecen  tahu  cokaya  iya- 
hde  kta,  wicotakunisni  icaduge 
wan  on  oyate  kin  wicakaduge 
kta  :  qa  nuniwicaye  kta  e  iiyu- 
wi  wan  oyate  ipi  kin  ohna  yanke 
kta. 

29  Odowan  wan  duhapi  kta, 
hanyetu  en  omniciye  yuwakanpi 
kin-  iyececa  ;  qa  cante  iyuskinpi, 
tuwe  cotanka  wan  hduha  Jeho- 
wra  Paha  tawa  ekta  ye  kte  cin 
iyececa,  Israel  ta  lmniia  kin 
ekta. 

30  Unkan  Jehowa  towitan  ho 
kin  nahon  wicakiye  kta,  qa  iye 
isto  kun  u  kin  he  hdutanin  kta, 


nakun  wocanniye  wosinhda,  qa 
peta  wahulinage  ide  kin,  ica- 
mna  qa  magaju,  qa  wasu  hin- 
han. 

31  Jehowa  ho  kin  on,  Asur  can- 
sagye  on  wakastaka  ece  qon  he 
kawankapi  kta. 

32  Unkan  cansakadan  kahniga- 
pi  kin  Jehowa  akan  ehnake  kte 
cin  he  tukten  hiyaye  cin  otoiyo¬ 
hi,  he  cancega  qa  candowanki- 
yapi  kicica  kta  :  qa  okicize  owo- 
dutaton  on  om  kicize  kta. 

33  Tanihantanhan  Tophet  wi- 
yeya  kagapi ;  han,  wicastayata- 
pi  kin  on  yuwiyeyapi ;  tanka,  te- 
mahentu  kaga ;  peta  qa  can  ota 
ejupi ;  Jehowa  taniya  kin,  can- 
sin  wakpa  wan  iyececa,  he  ideye 
kta. 

WICOWQYAKE  31. 

1  Hehehe,  tona  owicakiyapi 
kta  on  Egupta  ekta  apamahde 
iyayapi ;  qa  sunka  wakan  wa- 
cinwicayapi,  qa  canpahmihraa 
inapapi,  hena  otapi  heon  ;  qa 
suktanka  akan  iyotankapi,  hena 
wasakapi  .hinca  nakaes  :  tuka 
Israel  Towakan  kin  he  ekta  e- 
tonwanpi  sni,  qa  Jehowa  akita- 
pi  sni. 

2  Hececa  esta  iye  nakun  ksa- 
pa,  qa  taku  sica  au  kta,  qa  iye 
oie  kin  ehdaku  kte  sni :  tuka  wi- 
cohan  sica  econpi  tipi  kin  itkom 
inajin  kta,  qa  woahtani  econpi 
waokiyapi  kin  hena  itkowicakipe 
kta. 

3  Nakaes,  Egupta  oyate  kin 
hena  wicasta,  qa  Taku  Wakan 
hecapi  sni  ;  qa  iye  tasunkepi  kin 
hena  cehpi  qa  woniya  hecapi  sni. 
Tohan  Jehowa  nape  hdugate 
cinhan  hehan  tuwe  waokiye  cin 
he  kacegya  mani  kta,  qa  tuwe 
okiyapi  kin  he  nakun  hinhpaye 
kta,  qa  owasin  witaya  atakunipi 
kte  sni 

4  Jehowa  hecen  emakiye  ci- 
qon  ;  Mnaja  qa  mnaja  koska  ta- 
ku  iyalipaya  ahdo,  waawanyake 
vvicota  takpe  upi  qeyashena  ho- 
pi  on  kopelida  kte  sni,  qa  hena 
owodutaton  kagapi  kin  on  maka- 
ta  ehpeiciye  kte  sni ;  he  iyecen 
Jehowa  wicobe  tawa  kin  he  Zi¬ 
on  lie  kin  on,  qa  paha  tawa  kin 
on  kicis  kun  u  kta. 

5  Zitkadan  waakahpapi  ece  kin 
he  iyecen  Jehowa  wicobe  tawa 
kin  he  Jerusalem  ahdahpe  kta; 
ahdahpa  qa  ehdaku  kta  ;  acaksin 
qa  kpatan  kta. 

6  Israel  cinca,  tuwe  itehan  icun- 
onpa  idadapi  kin  he  ekta  ihdo- 
ku  po. 

7  Anpetu  kin  he  en  wicasta 
otoiyohi  iye  tamazaska  wakaga- 
pi,  qa  tamazaskazi  wakagapi,  ni- 
ye  ninape  woahtani  on  nicicaga- 
pi  qon  hena  ehpeyapi  kta. 

8  Hehan  Asur  oyate  kin  maza- 
sagye  on  liinhpaye  kta,  wicasta 
tawa  sni,  qa  mazasagye  wicasta 
akantu  tawa  sni  kin  he  he  temye 
kta :  tuka  mazasagye  ite  kin 
etanhan  nape  kta,  qa  koska  tawa 
kin  hena  wayaka  unpi  kta. 

9  Qa  iye  wokokipe  on  tacon- 
kaske  kin  en  onajice  kta,  qa 
itancan  wicayuhe  cin  hena  w7i- 
yokihedan  kin  kokipapi  kta  ce, 
Jehowa  iye  tapeta  Zion  en  un, 
qa  oceti  tawa  Jerusalem  en  yan- 
ke  cin  he  hecen  eya. 

WICOWQYAKE  32. 

1  Iho,  wicastayatapi  wan  wo- 
owotanna  on  wicastayatapi  kta, 
qa  itancanpi  kin  is  woyaco  on 
wakonzapi  kta. 

2  Hecen  wicasta  wan  tateyan- 
pa  etanhan  woinahbe  kta,  qa  ica- 
mna  etanhan  wowinape  iyecece 
kta ;  hopuza  en  mini  wakpadan 
iyececa,  makoce  ohna  wicahtate 

'224 


en  imnija  tanka  ohanzi  kin  iye¬ 
ceca. 

3  Qa  tona  wanyaka  istosnijapi 
kte  sni,  qa  tona  wanahonpi  no- 
gepi  anagoptanpi  kta. 

4  Nakun  tona  inaftnipi  cantepi 
kin  wosdonye  okahnigapi  kta, 
qa  ia  yaskiskapi  cejipi  kin  tan- 
yan  ia  inahnipi  kta. 

5  Hehan  witkotkoke  cin  icima- 
na  wacantkiya  eciyapi  kte  sni, 
qa  watehinda  kin  he  ohanpi  eci¬ 
yapi  kte  sni. 

6  Witkotkoke  cin  he  wowdtko- 
tkoke  ecen  ie  kta,  qa  iye  cante 
woahtani  kage  kta,wicosice  econ 
kta,  qa  Jehowa  on  woitonsnioya- 
ke  kta;  tuwe wotektehda  un  nagi 
kin  he  yucoka  kta,  qa  tuwe  ipu- 
za  tawoyatke  kin  yuwanice  kte. 

7  Nakun  watehinda  taku  wo- 
winyunye  kin  hena  sica  ;  he  wo- 
yusice  wakiconza,  woitonsni  oie 
kin  on  wieakis  unpi  kin  wicayu- 
takuni  kte  sni,  wicasta  onsika 
ecetuya  ia  esta. 

8  Tuka  wacantkiye  cin  he  ta¬ 
ku  wocantekiye  kin  konza  ece  ; 
qa  wocantekiye  on  gutaya  najin 
kta. 

9  Winohinca  wahanicldapi  ina- 
jin  miye  ;  kopehda  sni  cunwin- 
tkupi,  maho  kin  nahon  po,  iwae 
cin  anagoptan  po. 

10  Waniyetu  anpetu  ota  ahna 
nihinniciyapi  kta,  kopehda  sni 
yaunpi  ;  hastanhanka  oicage  yo¬ 
ke  kte  sni,  mnayanpi  kin  he  u 
kte  sni. 

11  Wahanicida  yaunpi,  cancan 
po  ;  kopehda  sni  yaunpi,  nihinci- 
ya  po,  ihdusdoka  po,*qa  tancoka- 
pidan  po,  qa  nite  en  ipiyagkiton 
po. 

12  Maku  en  aicipapi  kta,omda- 
ye  waste  hinca  on,  qa  hastanhan¬ 
ka  iyuwi  wTaicahye  cin  on. 

13  Mitaoyate  tamakoce  kin  en 
wapepeka  can  pepe  ko  uye  kta  ; 

han,  wowiyuskin  tipi  iyuhpa 
akan,  otonwe  wiyuskin  kin  en. 

14  Tipi  tehanwankantu  kin 
ay  ustanpi,  oyate  ota  tonwanyan- 
pi  kirj  he  ehpeyapi  ;  paha  qa 
conkaske  kin  hena  ohinniyan  ma- 
kqftdoke  kta,  sonsonna  itu  unpi 
on  wiyuskinpi,  wanunyanpi  en 
wihanpi  kta  : 

15  Ecen  Woniya  kin  wankan- 
tanhan  unkakastanpi  kta,  qa  tin- 
toskan  kin  he  maga  waste  kta, 
qa  maga  waste  kin  he  contanka 
yawapi  kta. 

16  Hehan  wokonze  tintoskan 
ounye  kta,  qa  wooAvotanna  maga 
waste  kin  ohna  yanke  kta. 

17  Unkan  woowotanna  olian 
kin  wookiye  hee  kta,  qa  woowo¬ 
tanna  yustanpi  kin  he  oziiciyapi 
qa  wowacinye  owihanke  wanice 
kta. 

18  Qa  mitaoyate  wookiye  o- 
wanka  wan  en  ounyanpi  kta,  qa 
tipi  wacinyepica  ohna,  qa  wiko- 
pe  sni  ozikiyapi  owanke  kin  en. 

19  Unkan  wasu  contanka  kin 
ahinhe  kta,  qa  otonwe  kin  omda- 
ye  wan  en  yuhukun  ehpeyapi 
kta. 

20  Mini  owasinicahda  woyaju- 
pi  cante  niwastepi,  tatanka  qa 
sonsonna  siha  kin  heciya  yeya- 
sipi. 

WICOWOYAKE  33. 

1  Hehehe,  niye  wawicayaki  tu- 
ka  wanicipi  sni ;  qa  wawicaya- 
hnayan  tuka  niye  nihnayanpi 
sni  :  Tohan  wawicaki  adustan 
kinhan  hehan  wanicipi  kta  ;  to¬ 
han  wawicahnayan  enayakiye 
cinhan  hehan  niye  nihnayanpi 
kta. 

2  Jehowa  onsiunkida  miye  ; 
unkanipepi.  Hanlianna  eca  he¬ 
na  isto  niyuhapi  nunwe  ;  nakun 
wokakije  anpetu  kin  en  waniun- 
kiyapi  kin  he  niye  kte. 

*  15 


3  Owodutaton  hoyeye  cin  on 
oyate  kin  najicapi ;  wankan  ni- 
hdohda  on  oyate  kin  enanakiya 
iyayapi. 

4  Unkan  wayakipi  kin  he  mna- 
yanpi  kta,  psipsicadan  mnaiciya- 
pi  kin  hee  kta  ;  psipsica  tanka 
inyankapi  kin  he  iyecen  ainyan- 
kapi  kta. 

5  Jehowa  wankan  hdoyapi; 
wankan  ounyan  nakaes  :  wokon¬ 
ze  qa  woowotanna  on  Zion  oju- 
ya. 

6  Qa  iye  nitaanpetu  woyusuta 
kin  hee,  wanikiyapi  wowasake, 
woksape  qa  wosdonye  kin  hena 
eepi  kta  :  \vokihnaka  tawa  Jeho¬ 
wa  kokipapi  kin  hee. 

7  I  ho,'  mdetahunkapi  wicayn- 
hapi  kin  tankan  sicahowayapi 
kta  :  wookiye  on  yew’icasipi  qon 
hena  nina  ceyapi  kta. 

8  Canku  tanka  kin  hena  hewo- 
tahedan  ehpeyapi ;  oicimani  wa- 
nica.  Wieotakuye  kin  he  kica- 
ksa,  otonwe  kin  wahtewicada 
sni,  wicasta  kin  ihawicakta  sni. 

9  Maka  kin  hanyan,  ceya  :  Le¬ 
banon  isteca,  seca  aya  :  &aron 
tintoskan  .  iyececa :  qa  Basan 
Karmel  kici  kahnapi. 

10  Wanna  naw'ajin  kta  ce,  Je¬ 
howa  eya :  wanna  wankan  ma- 
hdoyapi  kta  ;  wanna  mihdnwan- 
tu  kta  ce. 

11  Peji  seca  on  ihdunisakapi 
kta,  aguyapi  hu  yatonpi  kta  ;  ni- 
taniyapi  kin  peta  iyecen  huhnali- 
niyanpi  kta. 

12  Qa  oyate  kin  inyan  acetipi 
kin  hecapi  kta  ;  wapepeka  kahin 
iyeyapi  iyecen  peta  en  hulinaga- 
pi  kta. 

13  Tehan  yaunpi,  taku  ecamon 
kin  he  nation  miye  ;  qa  kiyedan 
yaunpi,  mitowasake  kin  he  sdon- 

I  ya  po. 

14  Zion  en  walitanipi  kin  hena 
I  kopehdapi ;  wicacancan  wayusa- 

papi  kin  wicayuza.  Unkiyepi 
etanhan  tuwe  peta  w  alia  linage 
cin  en  ounye  kta  he  ;•  unkiyepi 
etanhan  tuwe  ide  owihanfee  wa- 
nice  cin  en  ounye  kta  he. 

15  Tuwe  owotanna  mani,  qa 
ecetuya  ia  ece  ;  tuwe  wohnaye 
wokamna  sicedaka,  on  opetonpi 
kte  cin  yuza  nape  hdatata,  weya- 
pi  nahon  kte  sni  on  noge  okihmu- 
ze,  qa  taku  sica  wanyake  kte 
sni  on  istohmuza  icu  ; 

16  He  wankan  owanka  kin  en 
ounye  kta  ;  imnija  conkaske  kin 
wowinapeye  kta  ;  aguyapi  qupi 
ece  kta  ;  mini  tawa  kin  he  ohm- 
niyan  kta. 

17  Niista  wicastayatapi  iye  toi- 
yokipi  kin  en  wanyakapi  kta  ; 
inakoce  tehantu  hince  cin  he 
wanyakapi  kta. 

18  Nicante  wonihinciye  qon  he 
kiksuye  kta.  Wowapi  kage  cin 
he  tokiya  un  he  ;  tuwe  waaspe- 
ya  ece  kin  he  tokiya  un  he  ;  tu¬ 
we  conkaske  yawa  ece  qon  he 
tokiya  un  he. 

19  Oyate  wan  ite  wawinihan 
kin  heca  wandake  kte  sni ;  oyate 
wan  iapi  nay  alio  n  kta  isanpa  te- 
liika;  ceji  yaskiska,  taku  kapi 
tanin  sni  kin  heca. 

20  Zion  otonwe  ohna  mniunki- 
ciyapi  ece  kin  he  wanyaka  wo  : 
Jerusalem  woozi  ounyanpi  kin 
he  niista  wanyakapi  kta  ;  wake- 
ya  kahpapi  kte  sni,  canhutipaspe 
tawa  icimana  yujun  icupi  kte  sni, 
qa  taikan  kin  wanjidan  yu- 
ksapi  kte  sni. 

21  Tuka  hen  Jehowa  wasake 
hince  cin  he  wakpa  qa  wakpa- 
dan  ohdakinyan  tankapi  kin  e- 
eunkiyapi  kta  ;  wamnaheca  wa- 
ta  takudan  he  ohna  ye  kte  sni, 
nakun  wita  wata  wasaka  en  hi- 
yaye  kte  sni. 

22  Wayaco  unkitawapi  kin  Jeho¬ 
wa  hee  ;  woope  kaga  unkitawapi 


Jehowa  hee  ;  Jehowa  he  Wica¬ 
stayatapi  unkitawapi ;  iye  niun- 
yanpi  kta.  \ 

23  Ikan  nitawa  yukeapi,  can 
ihupa  kin  en  sutaya  iyafeaskapi 
kte  sni:  sina  on  watopapiA kin 
hena  yumdayapi  kte  sni.  Hefl&fl 
wawicakipi  tanka  wan  kicipamni- 
pi  kta  :  taku  icupi  kin  tona  hu- 
ste  iyahpayapi. 

24  Tuwe  en  ounye  cin,  Wama- 
yazanka  ce,  eye  kte  sni ;  oyate 
en  tipi  kin  hena  wahtanipi  wica- 
kicicajujupi  nakaes. 

WICOWOYAKE  34. 

1  Ikcewicasta,  nayahonpi  kta 
e  kiyadan  u  miye,  qa  oyate  ya- 
unpi,  anagoptan  po :  maka  kin 
nahon  kte,  qa  toojudan  kin  ;  ma¬ 
ka  kin  tona  etanhan  icagapi  kin 
hena  koya. 

2  Jehowa  tocanniye  kin  Ikce¬ 
wicasta  owasin  akan  yanke,  qa 
ozuye  tawapi  owasin  wosinhda 
awicaun  :  Hena  iye  wicakicon- 
za,  wicaktepi  kta  e  wicaqu. 

3  ’Unkan  wicaktepi  tawapi  kin 
hena  tankan  ehpeyapi  kta,  qa 
tancan  tapi  kin  etanhan  sicamna 
an  kta,  qa  hena  we  kin  on  he 
kin  hpan  kta. 

4  Qa  mahpiya  taobe  kin  iyuhpa 
skan  kta,  qa  mahpiya  kin  hena 
tahasaka  wan  iyecen  opehaiipi 
kta,  qa  taobepi  owasin  hinhpaye 
kta,  hastanhanka  iyuwi  ape  hin- 
hpaya,  qa  suken  can  etanhan  ape 
snije  cin  iyececa. 

5  Han,  mazasagye  mitawa  ma¬ 
hpiya  kin  en  imnan :  iho,  woya- 
co  on  Edom  en  ahiyu  kta,  qa 
oyate  wicamdasice  cin  en. 

6  Jehowa  tamazasagye  kin  he 
we  on  ojudan,  wasin  on  cepa,  ta- 
hin  wanunyanpi  cinca  qa  tatoka- 
dan  we  on,tamdoka  tapaksin  sin 
on  :  Bozra  en  wosna  wan  Jeho- 


WICOWOYAKE  35. 


wa  kicagapi  nakaes,  qa  wokte 
tanka  wan  Edom  makoce  kin  en. 

7  Unkan  tinta  tatanka  hena 
ora  apamahde  upi  kta,  qa  tatan¬ 
ka  tatang  mdoka  kin  om  :  unkan 
iye  tamakoce  kin  we  on  imnan 
kta,  qa  maka  mdu  kin  wasin  on 
cepe  kta. 

8  Jehowa  towicakicon  anpetu 
kin  dee,  Zion  toakinica  on  wo- 
kajuju  waniyetu  kin  hee  nakaes. 

9  Hecen  tawakpa  kin  hena 
eansin  icage  kta,  qa  maka  mdu 
kin  inyanzizi  kta,  qa  makoce 
kin  eansin  ide  eceh  icage  kta. 

10  Hanyetu  qa  anpetu  he  ka- 
snipi  kte  6ni  ;  etanhan  sota  kin 
he  owihanke  wanin  wankantki- 
ya  ye  kta  ;  wicoicage  qa  wicoi- 
cage  hehanyan  hewoskan  wan- 
ke  kta  ;  tuwedan  he  opta  ye  kte 
sni,  owihanke  wanica. 

11  Tuka  mdega  qa  pahin  he 
taAvayapi  kta ;  nakun  hoka  qa 
kangi  hen  unpi  kta  ;  qa  toketu 
tanin  sni  ikan  kin  he  ayutitanpi 
kta,  qa  woihangye  inyan  kin. 

12  Wicasta  tankapi  kin  wicas- 
tayatapi  kta  e  iwicakicopi  kta, 
tuka  wanica  ;  qa  akicita  tancan- 
pi  taw7a  owasin  sotapi  kta. 

13  Qa  tipi  wasteste  tawa  kin 
en  wapepeka  uye  kta,  hasbe  can- 
pepe  ko  conkaske  tawa  kin  ohna  : 
qa  canotidan  kin  hena  he  tipi  ya- 
pi  kta,  hinhankaga  cinca  tahoco- 
ka  kin  hee  kta. 

14  Qa  tintoskan  tanhan  woteca 
kin  wita  etanhan  wamanica  kin 
itkowicakipapi  kta,  qa  hohnoge- 
ca  kin  he  takodaku  kipan  kta  ; 
nakun  wanagi  kin  he  hen  yanke 
kta,  qa  woozi  makoce  wan  iye- 
iciye  kta. 

15  Hen  w^anhinkpe  wamduska 
kin  wasun  icicage  kta,  qa  witka 
kada  kta,  qa  man  kta,  qa  taohanzi 
kin  en  mnawicaye  kta  ;  nakun 
heciya  kangi  tanka  kin  mniciya- 


pi  kta,  otoiyohi  iye  takodaku 
kici. 

16  Jehowa  tawowapi  kin  ohna 
akita  po,  qa  wanyaka  po  ;  dena 
wanjidan  en  un  sni  wanice  kta, 
otoiyohi  iye  takodaku  kicica 
kta.  Mii  kin  he  de  econwicasi, 
qa  iye  taniya  kin  he  hena  mna- 
wicaya  nakaes. 

17  Is  eya  hena  makoce  wicaki- 
pamni,  qa  iye  nape  ikan  on  de 
iwicakiciyute  :  hena  ohinniyan 
tawayapi  kta,  wicoicage  qa  wi¬ 
coicage  hehanyan  hen  ounyanpi 
kta. 

WICOWOYAKE  35. 

1  Dena  on  tintoskan  qa  makoce 
puze  cin  iyuskin  kta,  qa  hopuza 
kin  he  wiyuskin  kta  qa  onjinjin- 
tka  iyecen  hca  kta  : 

2  Hcahca  kta  qa  iyuskin  kta, 
han,  wowiyuskin  qa  dowanpi  kin 
on.  Lebanon  towitan  kin  qupi 
kta,  Karmel  qa  &aron  toiyokipi 
kin  :  Hena  Jehowa  towitan  wan- 
yakapi  kta,  Wakantanka  unki- 
tawapi  toiyokipi  kin. 

3  Wicanape  suta  sni  kin  hena 
yuwasaka  po,  wicahupahu  wasa-. 
ke  sni  kin  henawicayusuta  miye. 

4  Tona  cante  inahnipi  kin  he¬ 
na  hewicakiya  po  ;  Ihdutinza  po  ; 
kopehdapi  sni  po  :  Taku  Wakan 
nitawapi  wanhdaka  po  :  watoki- 
conpi  u  kta,  Wakantanka  tawo- 
kajuju  kin  he  ;  iye  hinca  u  qa  ni- 
niyanpi  kta  ce. 

5  Hehan  istagongapi  kin  ista 
wicakiyukawapi  kta,  qa  noge 
tpapi  kin  hena  noge  wicakiyu- 
hdokapi  kta. 

6  Hehan  tuwe  huste  kin  he  ta- 
mdoka  wan  iyecen  ipsice  kta,  qa 
ia  okitpani  ceji  kin  dowan  kta : 
hewoskan  mini  bohdog  hiyu  na¬ 
kaes,  qa  wakpa  hopuza  kin  en. 

7  Qa  makoce  aspanspan  kin  he 
mde  icage  kt?,  qa  maka  puze 

cin  he  minihdoke  kta :  Canoti- 
dan  ounyanpi  tukten  wankapi 
kin  hen  cedi  psa  ko  yuke  kta. 

8  Unkan  canku  tanka  wan  hen 
wanke  kta,  qa  ocanku  kta;  qa 
he  YVoowotanna  canku  eciyapi 
kta  :  tuwe  sape  cin  he  omani  kte 
sni :  tuka  he  iye  tawapi  kta :  oi- 
cimanipi  kin  hena  witkotkopi 
qeyas  nunipi  kte  sni. 

9  Hen  rnnaja  wanice  kta,  qa 
wamanica  wayapote  cin  he  ohna 
ye  kte  sni,  hen  iyayapi  kte  sni  : 
tuka  tona  opewicakitonpi  kin 
hena  omanipi  kta  : 

10  Qa  tona  Jehowa  opewlcaki- 
ton  qon  hena  hdicupi  kta,qa  iye 
pa  akan  dowanpi  qa  wowiyuskin 
owihanke  sni  hduha  Zion  en  hi- 
pi  kta  :  wowiyuskin  wopida  ko 
hduhapi  kta,  qa  woiyokisice 
comnihdazipi  ko  najice  kta. 

WICOWOYAKE  36. 

1  TJnkan  Hezekiya  waniyetu 
aketopa  wicastayatapi  he  en, 
Senakerib  Asur  wicastayatapi 
kin  Juda  otonweaconkaskapi  kin 
owasin  takpe  wicau  qa  iwicacu. 

2  Qa  Asur  wicastayatapi  kin 
Lakis  etanhan  Rabsaka,  ozuye 
tanka  wan  kici,  Hezekiya  Jeru¬ 
salem  en  un  kin  he  ekta  ye  si. 
Unkan  wankan  miniyowe  wakpa 
kagapi  kin  icahda  hinajin,  wayu- 
jaja  tamaga  canku  tanka  kin  he 
olina. 

3  Hehan  Eliakim  Hilkiya  cin- 
hintku,  tipi  awanyake  cin  he,  qa 
6ebna  wowapi  kaga  ece,  qa  Jo- 
ali  Asaph  cinhintku,  owicawa 
ece  kin,  hena  ekta  hinanpapi. 

4  Unkan  Rabsaka  hewicakiya  ; 
I  to,  Hezekiya  heciya  po  ;  Wi¬ 
castayatapi  tanka,  Asur  wica¬ 
stayatapi  kin  he  heeen  eya  ;  Wo- 
wacinye  kin  de  wacinyaye  cin 
he  tukte  e  he. 


5  Kicizapi  on  wowiyukcan  qa 
wowasake,  hena  e  wicoie  taku- 
sni  ecedan  cajemdate.  Iho,  tu¬ 
we  e  wacinyaya  qa  on  mayakh 
pajin  he. 

6  Iho,  cedi  yuksapi  sagye  kin 
de,  Egupta  he  wacinyaya ;  he 
wicasta  wan  apatan  kinhan 
nape  en  iyaye  ca  pahdoke  kta. 
Pharaoh  Egupta  wicastayatapi 
kin  hececa  tona  wacinyanpi 
kin  owasin  en. 

7  Tuka,  Jehowa  Wakantanka 
unkitawapi  kin  he  wacinunyan- 
pi  ce,  emayakiye  cinhan  ;  tuwe 
pahata  tipi  kagapi  tawa,  qa  owa- 
yusna  tawa  Hezekiya  tokan  e- 
lipeye  ca  Juda  Jerusalem  kici, 
Owayusna  kin  de  itokam  ohoya- 
dapi  kta  ce,  ewicakiya,  he  dee 
sni  he. 

8  Heon  nakahaceciciya  ce,  ma- 
yuhe  cin,  Asur  wicastayatapi 
kin,  kici  ekiciya  wo,  kinhan  suk- 
tanka  kektopawinge  nonpa  ci- 
cu  kta,  wicasta  akan  iyotangwi- 
cakiya  oyakihi  kinhan  : 

9  Hecen  token  mayuha  taoki- 
ye  itancan  cistinna  wanjidan  qe¬ 
yas  ite  kin  napeyakiye  kta,  qa 
canpahmihma  suktanka  akan 
iyotankapi  ko  Egupta  iwacinya- 
ye  kta  he. 

10  Qa  nakaha  Jehowa  codan 
makoce  kin  de  ihangya  wau  he. 
Makoce  kin  de  takpe  ya  wro,  qa 
ihangya  wo,  Jehowa  emakiya 
ce. 

11  Hehan  Eliakim  qa  Sebna  qa 
Joah  Rabsaka  heciyapi ;  Tokin 
nitaokiye  Aram  iapi  on  unkoki- 
yapin  ;  he  unkokahnigapi :  qa 
Juda  iapi  on  unkokiyapi  sni 
po,  conkaske  akan  oyate  yukan- 
pi  kin  nahonpi  kta. 

12  Tuka  Rabsaka  heya ;  Ma- 
yuhe  cin  he  niyuhapi  qa  niyepi 
wicoie  kin  dena  eciciyapi  kta  e 
umasi  he  ;  qa  wicasta  conkaske 

akan  iyotankapi,  iye  cesdi  hdu- 
tapi  kta  qa  iye  deje  cin  niyepi 
om  hdatkanpi  kte  cin  hena  ekta 
umasi  sni  he. 

13  Hehan  Rabsaka  najin  qa  Ju- 
da  iapi  en  hotankakiya  hoyeye 
ce  heya  ;  Wicastayatapi  tanka, 
Asur  wicastayatapi,  oie  kin  na- 
lion  po. 

14  Wicastayatapi  kin  he  heya 
ce ;  Hezekiya  nihnayanpi  sni 
nunwe  ;  iye  enihdakupi  kta  oki- 
hi  sni. 

15  Nakun  ihnuhan  Hezekijm 
Jehowa  wacinye  niyanpi  kinhan  : 
Awicakehan  Jehowa  eunhdaku- 
pi  kta  ;  otonwe  kin  de  Asur  wi¬ 
castayatapi  nape  kin  en  qupi 
kte  sni  ce,  eya  qeyas  : 

16  Hezekiya  anagoptanpi  sni 
po  :  Asur  wicastayatapi  kin  he 
kaken  eya  ;  Wookiye  micaga  po, 
qa  tankan  en  mau  po  ;  kinhan 
wucasta  otoiyohi  iye  hastanhan- 
ka  iyuwi  etanhan,  qa  suken  can 
tawa  kin  etanhan  hdute  kta,  qa 
otoiyohi  miniyowe  nitawapi  etan¬ 
han  yahdatkanpi  kta  : 

17  Ecen  wau  qa  raakoce  wan 
nitamakocepi  kin  iyececa,  wa- 
mnaheza  minisa  ko  makoce,  agu- 
yapi  qa  hastanhanka  iyuwi  oju- 
pi  makoce  kin  ekta  aciyapi  kta 
ce. 

18  Jehowa  eunhdakupi  kta  ce, 
Hezekiya  eye  cin  on  ihnuhan 
awacinniyanpi  kinhan.  Oyate 
tokeca  taku  wakan  yuhapi  kin 
iye  tamakoce  Asur  wicastayata¬ 
pi  nape  kin  etanhan  ehdaku  he. 

19  Hamat  qa  Arpad  taku  wa¬ 
kan  tawapi  kin  hena  tokiya  un 
he  :  Sepharvaim  taku  wakan  ta¬ 
wa  kin  tokiya  un  he  :  qa  Sama¬ 
ria  minape  etanhan  eyakupi  he. 

20  Makoce  kin  hena  owasin  ta¬ 
ku  wakan  tawapi  kin  tukte  wan- 
ji  iye  tamakoce  minape  etanhan 
ehdaku  he  ;  hecen  Jehowa  Jeru¬ 


salem  minape  etanhan  ehdaku 
kta,  eya. 

21  Tuka  inina  yukanpi  qa  oie 
wanjidan  ayuptapi  sni :  wicasta¬ 
yatapi  kin  hecen  econ  wicasi,  qa, 
Takudan  ayuptapi  sni  po,  eye 
ciqon. 

22  Hehan  Eliakim  Hilkiya  cin¬ 
hintku  tipi  awanyake  cin  he,  qa 
&ebna  wowapi  kage  cin,  qa  Jo- 
ah  Asaph  cinhintku  owicawa  ece 
kin,  hena  wokoyake  hdupotapi, 
Hezekiya  en  hdipi  qa  Rabsaka 
oie  kin  okiyakapi. 

WICOWOYAKE  37. 

1  Unkan  Hezekiya  he  nahon 
qehan,  tawokoyake  hduhdece, 
ca  wakihdaka  ogekiton,  qa  Jeho¬ 
wa  ti  kin  en  tin  iyaya  : 

2  Qa  Eliakim  tipi  awanyake 
cin  he,  qa  Sebna  wowapi  kage 
cin,  qa  wawayusna  itancanpi  kin 
hena  wakihdaka  ogekitonpi  Isa- 
ya  Amoz  cinhintku  wicasta  wo- 
kcan  kin  ekta  ye  wicasi. 

3  Unkan  hena  heciyapi  i  Heze¬ 
kiya  hecen  eya  ce  ;  Anpetu  kin 
de  woiyoksice  qa  wositkihda  qa 
woiyopeye  anpetu  kin  hee  :  ho- 
ksiyoqopa  hiyupi  kta  wanna  en 
hipi,  tuka  hiyuwicayapi  kta  e 
wowasake  yuke  sni. 

4  Okinni  Jehowa  Wakantanka 
nitawa  Rabsaka  oie  kin  nahon 
kta,  he  iye  yuhe  cin  Asur  wica¬ 
stayatapi  kin  Taku  Wakan  ni  un 
kin  yasice  kta  e  usi,  qa  wicoie 
Jehowa  Wakantanka  nitawa  na¬ 
hon  kin  hena  iyopeye  kta  :  heon 
etanhan  tona  okaptapi  en  unpi 
kin  hena  on  wocekiye  hdawan- 
kari  ewicayeciye  kta. 

5  Unkan  Hezekiya  wicastaya¬ 
tapi  taokiye  kin  Isaya  en  hipi. 

6  Unkan  Isaya  hewicakiya; 
Niyuhapi  kin  hecen  eyakiyapi 
kta  ;  Jehowa  kaken  eya  ce  ;  Wi- 

coie  nayabon  kin  on  Asur  wica¬ 
stayatapi  taokiye  wicayecin  ma- 
yasicapi  kin  hena  kokipe  sni  wo. 

7  Iho,  woniya  wan  en  yewasi 
kta,  nakun  woyake  wan  nabon 
kta,  qa  iye  tamakoce  kin  ekta 
hde  kta  :  qa  iye  tamakoce  kin 
en  mazasagye  on  hinbpaye  waye 
kta  ce. 

8  Hecen  Rabsaka  hdicu  qa 
Asur  wicastayatapi  Libna  kici 
kiciza  en  hdi  :  Lakis  etanhan 
kihda  he  nabon  tuka  qon. 

9  Unkan  iye  Tirhaka  Kus  wi¬ 
castayatapi  on  heyapi  nabon ; 
Nicize  kta  e  wanna  hiyu  ce. 
Qa  he  nabon  qehan  Hezekiya 
ekta  wahosi  yewicasi  qa  heya; 

10  Hezekiya  Jada  wicastaya¬ 
tapi  kin  oyakiyapi  qa  kaken  eya- 
kiyapi  kta  ;  Ihnuhan  Taku  Wa- 
kan  nitawa  wacinyakiye  cin  he 
nihnayan  kinhan,  on  hehe  cin, 
Jerusalem  Asur  wicastayatapi 
nape  kin  en  qupi  kte  sni  ce. 

11  Iho,  Asur  wicastayatapi  kin 
makoce  ow-asin  token  ecawica- 
kiconpi .  kin  he  niye  nayabon, 
hena  ocowasin  ihangyapi ;  un¬ 
kan  niye  enihdakupi  kta  he. 

12  Ikcewicasta  oyate  tona  ate- 
wicaye  cin  ihangyapi  qon  hena 
taku  wakan  tawapi  ewicahdaku- 
pi  he  :  Gozan,  qa  Haran,  qa  Re- 
zep,  qa  Eden  cincapi  Telasar  en 
unpi  kin. 

13  Hamat  wicastayatapi  kin 
tokiya  un  he,  qa  Arpad  wicasta¬ 
yatapi,  qa  Sepharvaim  otonwe, 
Hena  qa  Ivah  en  wicastayatapi 
kin  tokiya  un  he. 

14  Unkan  wahosiyapi  napepi 
etanhan  Hezekiya  wowapi  kin 
he  icu  qa  yawa.  Hehan  Heze¬ 
kiya  Jehowa  ti  kin  ekta  ye  ca 
lie  Jehowa  itokam  yumdaya. 

15  Qa  Hezekiya  Jehowa  ceki- 
ye  ca  heya  ; 

16  Jehowa  wicobe  tawa*  Israel 

Taku  Wakan  tawa,  Kerubim 
oyati,  maka  akan  wokiconze 
owasin  en  niye  nisnana  Wakan- 
nitanka ;  niye  mabpiya  qa  rna- 
ka  kin  yakaga  : 

17  Jehowa  anohye  ca  nabon 
wo  ;  Jehowa  niista  hdumdaye  ca 
wanyaka  wo  ;  qa  Senakerib  oie 
kin,  on  Wakantanka  ni  un  yasice 
kta  e  u  wicasi  kin,  hena  owa¬ 
sin  nabon  wo. 

18  Jehowa,  awicakehan  Asur 
wicastayatapi  kin  maka  ounyan- 
pi  owasin  qa  makoce  tawapi  kin 
yutakunipi  sni ; 

19  Qa  taku  wakan  tawapi  kin 
peta  en  qupi ;  hena  taku  wakan 
sni  nakaes,  tuka  wicasta  nape 
taku  kagapi  kin  heca,  can  qa  in- 
yan,  heon  etanhan  hena  ihangya- 
pi. 

20  Heon  nakaha  Jehowa  Wa¬ 
kantanka  unkitawapi,  he  nape 
etanhan  niunkiyapo  ;  hecen  ma¬ 
ka  wokiconze  kin  owasin  Jeho¬ 
wa  he  niye,  niye  nisnana  e  sdon- 
yapi  kta. 

21  Hehan  Isaya  Amoz  cinhin- 
tku  Hezekiya  ekta  yewicasi  qa 
heciya  ;  Jehowa  Israel  ta  Wa¬ 
kantanka  kin  hecen  eya ;  Sena¬ 
kerib  Asur  wicastayatapi  kin  on 
wocekiye  emayakiye  cin  heon 
etanhan, 

22  Jehowa  oie  wan  eciye  cin 
he  dee :  Wikoska  Zion  cunwin- 
tku  kin  he  wahtenidasni,  nina ini- 
baba  :  Jerusalem  cunwintku  kin 
niye  on  pomnamna  ce. 

23  Wawiyopeyaye  ca  dasice 
cin  he  tuwe  he  :  tuwe  on  bo 
hdawankan  iyeyaye  ca  niista  ya- 
hduwankan  he  :  Israel  Towakan 
kin  hee. 

24  Nitaokiye  napepi  on  Itancan 
kin  iyopeyaya,  qa  heha  ;  Canpa- 
hmihma  ota  mitawa  on  be  paha 
kin  ekta  hibu,  Lebanon  opapun 
kin  ekta  ;  qa  bante  sa  tankinyan- 


WICOWOYAKE  38. 


yan  qa  wazi  can  kahnigapi  kin 
hena  wakawanke  kta,  qa  wan- 
kan  ihanke  kin  ekta  wai  kta,  qa 
maga  wasteste  contanka  kin  en. 

25  Miye  maka  waqe  ca  mini 
mdatkan ;  qa  misiha  sieu  kin  on 
otonwe  aconkaskapi  wakpadan 
kin  owasin  oyahewaya  ce,  eha. 

26  Wanakaja  taku  ecamon  kin 
he  nayahon  sni  he ;  ehanna  an- 
petu  kin  en  he  wakaga :  Deban 
nakaha  ecetuwakiye,  niye  oton¬ 
we  aconkaskapi  kin  wicotakuni- 
sni  on  ihangyaye  kta  : 

27  Heon  en  ounyanpi  kin  hena 
nape  ptecedan,  nihinciyapi  qa 
wacinhnunipi ;  hena  maga  wato 
kin  iyececapi,  peji  toto,  tipi  aka- 
hpapi  kin  ekta  wato,  qa  taku  ica- 
ge  sni  itokam  snija  he  iyececapi. 

28  Tuka  tukten  inunke  cin  he 
miye  sdonwaya,  qa  tankan  idada, 
qa  tin  hidu  ece,  qa  canniyemaya- 
ye  cin  nakun  : 

29  Canniyemayaye  ca  nihda- 
tanka  kin  hena  noge  en  hiyoma- 
hpaya,  heon  etanhan  maziyuksan 
mitawa  nipoge  en  iyewaye  kta, 
qa  iiyuwi  mitawa  niiha  en,  qa 
canku  ohna  hidu  qon  he  ohna 
hdicu  ciciye  kta  ce. 

30  Unkan  de  wowakta  yaye  kta ; 
Omaka  kin  detaku  iye  cinka  icage 
cin  etanhan  yatapi  kta  ;  qa  oma¬ 
ka  inonpa  taku  he  etanhan  icage 
cin  hena  :  tuka  mdoketu  iyamni 
hehan  woju  po,  qa  wamnayan  po, 
qa  hastanhanka  iyuwi  huhde  po, 
qa  waskuyeca  etanhan  hduta  po. 

31  Unkan  tona  najicapi,  Juda 
tiyohnaka  etanhan  okaptapi  kin, 
hena  ake  kuyatanhan  hutkan 
icagapi  kta,  qa  wankantanhan 
waskuyeca  icahyapi  kta. 

32  Jerusalem  etanhan  wookapte 
hiyu  kta,  qa  Zion  etanhan  niici- 
yapi  yuke  kta  :  Jehowa  wicobe 
tawa  kin  he  tocantekiye  kin  he- 
con  kta  ce. 


33  Heon  etanhan  Jehowa  Asm 
wicastayatapi  kin  on  kaken  eya  ; 
Otonwe  kin  de  en  hi  kte  sni,  qa 
wanhinkpe  wanji  en  hiyuye  kte 
sni,  qa  wahacanka  hduha  itokam 
u  kte  sni,  qa  ihduksan  maka  qe 
kte  sni  : 

34  Canku  ohna  hiyu  qon  he 
ohna  ake  hde  kta,  qa  otonwe  kin 
de  en  u  kte  sni,  Jehowa  eya. 

35  Miye  on  etanhan  qa  mitao- 
kiye  Dawid  on  etanhan  otonwe 
kin  de  niwaye  kta  e  awahdalipe 
kta  ce. 

36  Hehan  Jehowa  tawahosiye 
wan  iyaye  ca  Asuroyate  wanka- 
pi  kin  en  kektopawinge  opawin- 
ge  qa  kektopawinge  wikcemna 
sahdogan  sanpa  kektopawinge 
zaptarx  wicakastaka.  Unkan 
hanhanna  hin  kiktapi  hehan,  in- 
ynn,  hena  owasin  ta  wankapi. 

37  Hecen  Senakerib  Asur  wi¬ 
castayatapi  kin  ihdake  ca  kihde 
ca  hdicu  qa  Ninewa  ekta  eti. 

38  Qa  iye  taku  wakan  tawa  Nis- 
rok  ti  kin  ohna  cekiya  icunhan 
iye  cinhintku  Adramelek  qa  Sa- 
rezer  mazasagye  on  hdastakapi ; 
qa  Ararat  makoce  kin  en  niiciya- 
pi.  Unkan  cinhintku  Esar-ha- 
don  iye  eekiya  wicastayatapi 
yanka. 

WICOWOYAKE  38. 

1  Anpetu  kin  hena  en  Hezeki- 
ya  te  kta  wayazanka.  Unkan 
Isaya  wicasta  wokcan  Amoz  cin¬ 
hintku  kin  he  en  hi  qa  heciya  ; 
Jehowa  hecen  eya  ce  ;  Yati 
kin  hduwiyeya  wo  ;  nite  kta  qa 
yani  kte  sni,  heon  etai.han. 

2  Hehan  Hezekiya  tiyonaptan 
ektakiya  ite  hduhomni  qa  jeho¬ 
wa  cekiya, 

3  Qa  heya ;  Hehehe,  Jehowa 
ceciciya  ce,  wowicake  en  qa 
cante  ecetu  hduha  nitokam  ma- 

wani,  qa  niistakin  en  taku  waste 
ecamon  ece  kin  he  dehan  kiksu- 
ya  ye,  eya.  Unkan  Hezekiya 
woceye  tanka  on  ceya. 

4  Hehan  Jehowa  oie  kin  Isaya 
en  hi  qa  heya  ; 

5  Ya  wo  qa  Hezekiya  heciya 
wo  ;  Jehowa  Dawid  ateyaya  ta 
Wakantanka  kin  he  hecen  eya 
ee  ;  Nitawocekiye  kin  he  nawa- 
Bon,  istamnihanpe  nitawa  wan- 
mdaka  ;  iho,  nitaanpetu  kin  en 
■wan^etu  akezaptan  ewaju  kta. 

6  Qa  Asur  wicastayatapi  nape 
kin  etanhan  eeihdaku  kta,  niye 
qa  otonwe  kin  de ;  qa  otonwe 
kin  de  awahdaBpe  kta. 

7  Qa  Jehowa  taku  cajeyata 
wicoBan  kin  de  econ  kta  e  jeho¬ 
wa  etanhan  decen  wowakta  ya- 
ye  kta : 

8  Iho,  iyadipi  ohanzi  kin  hdicu- 
wakiye  kta,  Ahaz  iyadipi  tawa 
en  anpetu  wi  kici  iyaye  cin,  he 
iyadipi  wikcemna  hekta  hdicu 
kta,  eya.  Unkan  anpetu  wi  kin 
iyadipi  wikcemna  hdicu,  iyadipi 
kin  hena  wanna  iyaya  nakaes. 

9  Hezekiya  Juda  wicastayatapi 
kin  wayazanke  ca  wayazanke 
etanhan  kini  qon.he  ehan  tado- 
wan  kin  he  dee  : 

10  Miye  hepe  ciqon  ; 

Mitaanpetu  kaksapi  en  Hades 

tiyopa  ekta  mde  kta  ; 

Mitawaniyetu  okaptapi  kin 
hena  makipi. 

11  Jah  wanmdake  kte  sni  ce, 

epa, 

Jah  wicani  makoce  kin  ohna  : 

Icimana  wicasta  wanmdake 
kte  sni, 

Nakun  maka  akan  ounyanpi 
kin  hena. 

IS  Mitoicage  kinheihdag  iyaya, 

Qa  taBinca  awanyaka  tawake- 
ya  iyecen  emiciyakupi  : 

Wakazonta  wan  iyecen  wani 
kin  wahduksa : 

HaBonta  etanhan  iyemayukse 
kta  : 

Anpetu  etanhan  hanyetu  ekta 
owihanke  mayaye  kta. 

13  HanBanna  hehanyan  mitokam 

ewahde  ; 

Mnaja  iyecen  mahuhu  iyuBpa 
yuwehwege  kta ; 

Anpetu  etanhan  hanyetu  ekta 
owihanke  mayaye  kta. 

14  Icapsinpsincadan  ohomnikin- 

yan  he  iyecen  wahotonton  ; 
Tinwrakiyedan  iyecen  wace- 
ya: 

Wankan  etonwanpi  on  ista 
matke  : 

Woiyokisice  miciun,  Jehowa 
anamakiksin  wo. 

15  Token  epe  kta  he  ; 

lye  omakiye  ca  nakun  isnana 
he  hdustan ; 

Minagi  iyokisica  on  waniyetu 
mitawa  owasin  iwastedan 
mde  kta. 

16  Itancan,  dena  on  wicani  ece  ; 
Qa  dena  owasin  on  mitaniya 

ni  un  : 

Hecen  asnimayaye  ca  nimaya- 
ye  kta. 

17  Iho,  wookiye  on  wicocante 

sice  Binca  imicicaga  ; 

Qa  minagi  canteyakiya  on  wi- 
cotakunisni  woBa  etanhan 
edakn  : 

WawaBtani  owasin  niBeyata 
eBpeyaya  nakaes. 

18  Hades  niyatan  kte  sni,  wicon- 

te  inidowan  kte  sni ; 

Tona  woBa  kin  ekta  iyayapi 
hena  nitowicake  apepi  kte 
sni. 

19  Ni  un  kin,  ni  un  kin  he  niya¬ 

tan  kta, 

Anpetu  kin  de  ecamon  iyece- 
ca  ; 

Ateyapi  kin  iye  cinca  nitowi¬ 
cake  kin  sdonyewicakiye 
kta. 

20  Jehowa  nimaye  cin  hee  : 


WICOWOYAKE  40. 


Hecen  eandowankiyapi  on  mi- 
tadowan  unkahiyayapi  kta, 
Anpetu  unnipi  kin  owasin, 
Jebowa  ti  kin  ohna. 

21  Isay  a  heye  ciqon ;  Suken 
waskuyeca  kapanpi  icupi  kta  qa 
siyaka  ahnakapi  kte,  kinhan  asni 
kta  ce. 

22  Nakun  Hezekiya,  Jehowa 
ti  ekta  mde  kta  e  wowakta  tukte 
e  he,  eye  ciqon. 

WICOWOYAKE  39. 

1  He  ehan  Merodak  Baladan, 
Baladan  cinhintku  Babel  wica¬ 
stayatapi  kin  he  wowapi  qa  taku 
qu  kin  iyahna  Hezekiya  kaye 
wicasi :  he  wayazanka  qa  akisni 
nalion  kin  heon. 

2  Unkan  Hezekiya  hena  on  iyu- 
skin,  qa  tipi  ohna  wakihnake  cin 
he  wanyagwicakiya,  mazaska, 
qa  mazaskazi,  qa  taku  wa- 
stemna,  qa  wihdi  waste,  qa 
tawotawe  tipi  kin  ocowasin, 
taku  mazopiye  tawa  kin  en 
iyeyapi  kin  iyuhpa  koya ;  taku 
iye  ti  kin  ohna  qa  toskanskan 
ocowasin  en  Hezekiya  wanyag 
wicakiye  sni  wanica. 

3  Hehan  Isaya  wicasta  wokcan 
Hezekiya  wicastayatapi  kin  en 
hi  qa  heciya  ;  Wicasta  kin  dena 
taku  eyapi  he  ;  qa  tokiyatanhan 
hipi  he.  Unkan  Hezekiya  heya  ; 
Makoce  wan  tehan  tanhan  Ba¬ 
bel  hee  etanhan  en  mahipi. 

4  Hehan  heya  ;  Yati  ohna  taku 
wanyakapi  he.  Unkan  Hezeki¬ 
ya  ayupta  ;  Wati  ohna  taku  owa¬ 
sin  wanyakapi ;  taku  wehnake 
cin  taku  wanyagwicawakiye  sni 
wanica,  eya. 

5  Unkan  Isaya  Hezekiya  heci¬ 
ya  ;  Jehowa  wicobe  tawa  he  oie 
kin  nalion  wo  : 

6  I  ho,  anpetu  kin  u  kta,  hehan 
taku  yati  ohna  yanke  cin  iyuhpa, 


qa  niyatepi  taku  kihnakapi  anpe¬ 
tu  kin  dehanyan,  hena  owasin 
Babel  ekta  ayapi  kta  ;  takudan 
okaptapi  kte  sni  ce,  Jehowa  eya. 

7  Qa  nicinca  niye  etanhan  inan- 
papi  kta,  tona  cincawicayaye  cin 
etanhan  awicayapi  kta  ;  qa  hena 
Babel  wicastayatapi  ti  kin  ohna 
wowidake  unpi  kta  ce. 

8  Hehan  Hezekiya  Isaya  heci¬ 
ya  ;  Jehowa  oie  odake  cin  he 
waste.  Nakun,  Wookiye  qawo- 
wicake  mitaanpetu  kin  en  un  kta 
ce,  eya. 

WICOWOYAKE  40. 

1  Wacintonhnagya  po,  mitao- 
yate  wacintonhnagya  miye,  nita 
Wakan tanka  eya. 

2  Jerusalem  cante  kin  okiya  po 
qa  hoyekiya  po,  toozuye  kin  yu- 
stanpi,  taku  sica  econ  qon  hena 
kicicajujupi ;  iye  wahtani  owa¬ 
sin  on  Jehowa  nape  kin  etanhan 
nonpa  akihde  kicupi  nakaes. 

3  Wicaho  wan  hewoskan  hoye- 
ya ;  Jehowa  tacanku  kin  yuwi- 
yeya  po ;  hewoskantu  Wakan- 
tanka  unkitawapi  canku  tanka 
wan  owotanna  kicaga  miye. 

4  Kaksiza  otoiyohi  wankan  ka- 
gapi  kta,  qa  lie  paha  ko  otoiyohi 
kun  icupi  kta ;  qa  hoskiski  kin 
makomdaya  kta,  qa  tahtaga  kin 
he  yumdayapi  kta : 

5  Qa  Jehowa  towitan  kin  yu- 
taninpi  kta,  qa  he  wicacehpi  owa¬ 
sin  yuwitaya  wanyake  kta  ;  Je¬ 
howa  i  kin  he  hecen  eya  nakaes. 

6  Wicaho  kin  he,  Hoyeya  wo, 
eya.  Unkan,  Taku  eyanwapaha 
kta  he,  eya.  Wicacehpi  iyuhpa 
wato,  qa  towaste  kin  ocowasin 
maga  wahca  kin  iyececa  : 

7  Wato  Icin  snija,  w7ahca  kin 
san  ay  a  ;  Jehowra  taniya  kin  ata- 
teyanpa  nakaes :  awicakehan 
oyate  kin  wato  heca. 

8  Wato  kin  snija,  wahca  kin 
san  aya  :  tuka  Taku  Wakan  un- 
kitawapi  oie  kin  he  ohinniyan 
un  kta. 

9  Zion,  wotanin  waste  eyanya- 
paha  kin,  paha  tehanwankantu 
ekta  ihdoya  wo  ;  Jerusalem,  wo¬ 
tanin  waste  eyanyapaha  kin, 
wasagya  niho  hdawankan  iyeya 
wo  :  Hdawankan  iyeya  kokipe 
sni  wo ;  Taku  W  akan  nitawa 
wanhdaka  miye,  Juda  otonwe 
kin  ewicakiya  wo. 

10  Iho,  Jehowa  Itancan  kin  wro- 
wasake  hduha  u  kta,  qa  iye  isto 
kin  he  wawidagye  kta  :  Iho,  iyo- 
peyapi  hduha  un,  qa  tokajuju 
kin  iye  itokam  yank  a. 

11  Wonwicaya  wan  iyececa 
iye  optaye  tawa  kin  wonwicaki- 
ye  kta  ;  isto  on  tacincadan  mna- 
wicakiye  kta,  qa  maku  ohna  wi- 
cahduhe  kta  :  tona  azinwicaki- 
ye  cin  hena  iwastedan  awicaye 
kta. 

12  Tuwe  minikin  nape  cokaya 
ohna  iyuta  he,  qa  napapa^decapi 
on  mahpiya  kin  iyuta  :  qa  maka 
mdu  kin  wiyutapi  wan  en  onaki- 
taka,  qa  he  kin  hena  on  aspeye- 
tonpi  en,  qa  paha  kin  on  tkeuta- 
pi  on  aspeyeton  kin  he  tuwe  he. 

13  Tuwe  Jehowa  Taniya  kin 
wahokonkiya  he,  qa  is  wicasta  wi- 
}r uk can  tawa;  hecen  waonspeki- 
ye  kta  he. 

14  Tuwe  he  kici  wohdaka,  qa 
wokahnihkiya,  qa  woyaco  canku 
en  onspekiya,  qa  wosdonye  on- 
spekiya,  qa  wookahnige  canku 
kin  wanyagkiya  he. 

15  Iho,  lkcewicasta  kin  cega 
etanhan  sbuyapi  wan  iyeceeapi 
qa  on  aspeyetonpi  akan  watuse- 
k6eca  iyecen  yawapi :  iho,  wita 
kin  hena  taku  sni  se -iyecen  yu- 
wankan  icu  kta. 

16  Qa  Lebanon  ideyapi  kta  he- 
nakeca  6ni,  qa  wamanica  tawa  1 

kin  hena  wohuhnage  wosnapi  on 
henakeca  sni. 

17  Iye  itokam  lkcewicasta  iyu- 
hpa  takupi  £ni ;  qa  hena  taku 
wanica  qa  taku  sni  hdawa  ece. 

18  Hecen  tuwe  e  Wakantanka 
idacinpi  kta  he  ;  qa  wiyacinpi 
kin  tukte  e  he  iyececa  yadapi 
kta  he. 

19  Wakagapi  wan  wabago  kin 
kaga,  qa  mazazikage  cin  he  ma- 
zaskazi  on  akahpa,  qa  mazaska 
icicahiha  kicaga. 

20  Tuwe  wosna  iwahpanica 
kin  he  can  wan  ponpon  kte  sni 
hdahnige  kta  ;  wabago  wayupi- 
ka  wan  akite  kta ;  wakagapi  ba- 
gopi  wan  yuhohopi  kte  sni  kin 
heca  ehde  kta. 

21  Sdonyayapi  sni  he;  naya- 
honpi  sni  he  ;  otokaheya  tanhan 
he  oniciyakapi  sni  he  ;  maka  ka- 
gapi  kin  ehantanhan  he  oyaka- 
hnigapi  sni  he  ; 

22  He  maka  mihbe  akan  iyo- 
tanke  cin  hee,  unkan  tona  oun- 
yanpi  kin  hena  psipsicadan  iye- 
cecapi :  he  ozanpi  wan  iyecen 
mahpiya  kin  hdumdaya,  qa  hena 
wakeya  otipi  kta  iyecen  hduti- 
tan  : 

23  He  iye  wicasta  itancanpi 
kin  wicayutakuni  sni ;  maka 
akan  wayaco  yukanpi  kin  hena 
takusni  iyececa  wicakaga  ce. 

24  Han,  hena  huhdepi  sni ;  han, 
henaojupi  srii;  han,  hena  tancanpi 
maka  en  hutkan  icagapi  sni :  tu¬ 
ka  iye  hena  awicatateyanpa,  un¬ 
kan  snijapi  kta,  qa  tateiyumni 
kin  hena  kahbog  iyewicaye  kta, 
aguyapi  ha  iyececa. 

25  Hecen  tuwe  e  imayadacin- 
pi  kta  qa  iyemacece  kta  he,  Tu¬ 
we  Wakan  kin  he  hecen  eya. 

26  Niistapi  wankan  yeya  po, 
qa  wanyaka  po,  tuwe  dena  kaga 
he,  wicayawa  iyecen  obepi  kin 
dena  hinanpe  wicaye  cin  he  tu- 


WICOWOYAKE  41. 


we  he  :  tookihi  tanka  kin  on  he- 
na  owasin  cajeyata  ;  wowasake 
on  wasake  hinca  he  on  wanjidan 
okapte  sni. 

27  Mitacanku  Jehowa  anakici- 
limanpi,  qa  Taku  Wakan  mita- 
wa  mitawoyaeo  kin  acaksin  ce, 
tokeca  Jakob,  hecen  ehe  kta  he, 
qa  Israel,  tokeca  hecen  ijaa 
he. 

28  Sdonyaye  &ni  he  ;  nayahon 
&ni  he  ;  Taku  Wakan  Owihanke 
waniea,  Jehowa,  maka  ihanke 
kage  cin  he  hanye  kte  sni,  qa 
mdokite  kte  sni :  tookafrnige  kin 
he  iyukcanpica  sni. 

29  Tona  mdokitapi  kin  hena 
wookihi  wicaqu,  qa  tona  taku- 
dan  okihipi  sni  kin  hena  wowa- 
£ake  wicakicaga  ece. 

30  Koska  kin  heepi  kae6  mdo¬ 
kitapi  qa  hanyanpi  kta,  qa  wica- 
kahnigapi  kin  hena  wasakapi 
&ni,  wasakapi  kte  sni : 

31  Tuka  tona  Jehowa  apepi 
kin  hena  sanpa  ihduwasakapi 
kta,  wamdi  iyecen  hupahu  on 
wankan  yapi  kta  ;  hena  iyanka- 
pi  kta,  tuka  mdokitapi  kte  sni ; 
manipi  kta,  tuka  hustakapi  kte 
sni. 

WICOWOYAKE  41. 

1  Wita,  mitokam  inina  jmkan 
po  ;  kinhan  oyate  kin  ihduwasa¬ 
kapi  kte  ;  hena  kiyedan  upi  kte  ; 
hehan  iapi  kte  •  woyaco  oiyo- 
tanke  kin  en  witaya  kiyedan  un- 
kupi  kta. 

2  Tuwe  wiyohiyanpatanhan 
wicasta  owotanna  kin  yuhica  he, 
iye  siha  ekta  kico,  qa  itokam 
Ikcewicasta  kin  qu,  qa  wicasta- 
yatapi  wowidagyekiya  he ;  wa- 
tusekseca  iyecen  iye  tamazasag- 
ye  kin  en,  peji  okalibogyapi 
kin  iyecen  iye  tinazipe  kin  en 
wicaqu. 

3  Hena  kuwa  awicaya,  tanyan 


iyopta,  iye  siha  canku  wan  ohna 
ye  sni  kin  he  ohna. 

4  Tuwe  he  kage  ca  hdustan, 
otokaheya  tanhan  wicoicage  kin 
cajewicayata  he  :  Jehowa  miye, 
tokaheya  qa  ehake  un  kin  he 
miye  ce. 

5  Wita  kin  hena  wanyakapi  qa 
kokipapi ;  maka  ihanke  kin  he¬ 
na  caneanpi ;  kiyedan  hiyupi  qa 
hipi. 

6  Wicasta  otoiyohi  iye  tako- 
daku  kin  okiciyapi  kta,  qa  oto¬ 
iyohi  iye  sunkaku,  Wasaka  wo, 
ekiciyapi  kta. 

7  Hecen  wabago  wasdoya  kin 
wasagye  ;  tuwe  maziyape  on  ka- 
sdusdute  cin  he  maziyapapi  ape 
cin  he  wa£agya  ;  qa  mazasdoya- 
pi  kin  he  waste  ce,  eya  :  Unkan 
iyokatkuge  on  kasutapi,  hecen 
yuhohopi  kte  sni. 

8  Tuka  Israel  mitaokiye,  Ja¬ 
kob  wahdahnige  cin,  mitakoda 
Abraham  cinca  kin  he  niye  : 

9  Maka  ihanke  kin  etanhan 
ecihdaku,  qa  hunnaptan  tanhan 
cico  qa  heciciya  ;  Mitaokiye  kin 
he  niye  ;  cihdalinige  ca  ehpeci- 
ye  sni  ce. 

10  Wakokipe  sni  wo,  cici  waun 
nakaes;  nihinciye  sni  wro,  Wa- 
kantanka  nitawa  kin  he  miye  : 
ciyuwasaka  ;  han,  ociciya  ;  han, 
mitoowotanna  nape  etapa  kin  on 
ciyuza. 

11  Iho,  tona  canniyeniyanpi 
kin  hena  owasin  isteeapi  qa  ni- 
hinciyapi  kta  ;  hena  takusni  iye- 
cecapi  kta;  qa  wicasta  nicigepi 
kin  hena  atakunipi  kte  sni. 

12  Wicasta  nicigepi  qon  hena 
awicayakite  kta  tuka  iyewicaya- 
ye  kte  sni  ;  wicasta  nicizapi 
kin  hena  taku  sni  qa  taku  sota- 
pi  kin  iyececapi  kta. 

13  Jehowa  Taku  Wakan  nita¬ 
wa,  nape  nietapa  yus  un  kin  he 
miye  nakaes  :  Kokipe  sni  wo  ; 

ociciya  ce,  tuwe  eniciye  cin  he 
miye. 

14  Jakob  wamdudan,  wakoki- 
pe  sni  wo,  qa  Israel  wicastakin  ; 
miye  ociciye  kta  ce,  Jehowa,  qa 
tuwe  openiciton,  Israel  Towa- 
kan  kin  he  hecen  eya. 

15  Iho,  mazicapan  pe  hinca 
teca  hi  yukan  heca  cicage  kta ; 
he  kin  hena  yakapan  qa  yaka- 
mdu  kta,  qa  paha  kin  hena  agu- 
yapi  ha  iyececa  yakage  kta. 

16  Hena  yakaduge  kta,  unkan 
tate  kin  hena  yuwankan  iwica- 
cu  kta,  qa  tateiyumni  kin  hena 
kahoya  ehpewicaye  kta  :  Tuka 
niye  Jehowa  on  iduskin  kta,  Is¬ 
rael  Towakan  kin  on  nihdatan 
kta. 

17  Onsikapi  qa  wahpanicapi 
kin  hena  mini  odepi,  unkan  wa- 
nica,  ipuzapi  on  ceji  sakapi ;  he- 
han  Jehowa  miye  nawicawahon 
kta,  Israel  Taku  Wakan  tawa 
kin  miye  hena  ehpewicawaye 
kte  sni. 

18  Hopuza  en  wakpa  mduhdo- 
ke  kta,  qa  kaksiza  cokaya  mini- 
yowe  kta  :  tintoskan  kin  he  mi- 
nihdoka  qa  makoce  puze  cin  he 
miniyowe  wakage  kta. 

19  Hante  sa,  sitta  can,  qa  he- 
das  can,  qa  wihdi  can  hena  tin¬ 
toskan  owaju  kta  ;  wazisaka  can 
utuhu  can,  qa  wazi  can  hewos- 
kan  makoce  kin  en  witaya  hu- 
wahde  kta. 

20  Hecen  wanyakapi  kta,  qa 
sdonyapi  kta,  qa  iyukcanpi  kta, 
qa  witaya  okalinigapi  kta  ;  Je¬ 
howa  nape  kin  he  de  econ  qa  Is¬ 
rael  Towrakan  kin  he  kaga. 

21  Woakinica  nitawapi  kin  aku 
po,  Jehowa  eya  :  Wicoie  wasa- 
ka  nitawapi  hduha  kiyedan  u  po, 
Jakob  ta  Wicastayatapi  kin  eya. 

22  Hena  aupi  kta,  qa  taku  u 
kte  cin  wanyagunyanpi  kte  ;  ta¬ 
ku  otokahe  ekta  un  qon  hena 

yutaninpi  kta,  hena  taku  hecm- 
han,  hecen  hena  awauncinpi 
kta,  qa  hena  owihanke  kin  sdon- 
unyanpi  kta  ;  qa  is  taku  u  kte 
cin  hena.  unkokiyakapi  kte. 

23  Taku  tokata  u  kte  cin  hena 
pazo  po,  hecen  taku  wakan  he- 
nicapi  sdonuny^anpi  kta  :  han,  ta¬ 
ku  waste  qa  is  taku  sica  econ  po, 
kinhari  ekta  euntonwanpi  kta  qa 
wanunyakapi  kta. 

24  Iho,  takusni  enitanhanpi,  qa 
niohanpi  kin  taku  sni ;  tuwe  ni- 
calinigapi  kin  he  wowahte  6ni. 

25  Waziyatanhan  tuwe  mduhi- 
ca,  unkan  he  u  kta  ;  wihinanpa- 
tanhan  micaje  hoyemakiye  kta  ; 
wicastayatapi  kin  en  wicau  kta, 
upsija  iyececa,  qa  waksica  kaga 
wan  maka  nacoco  kin  iyece¬ 
ca. 

26  Tuwe  otokaheya  tanhan 
oyaka  he ;  hecen  sdonunyanpi 
kta  ;  qa  itokamtu,  hecen,  Qwo- 
tanna  ce,  unkeyapi  kta :  Han, 
tuwedan  wayuotanin  sni  ;  han, 
tuwedan  woyake  sni ;  han,  tu¬ 
wedan  nioiepi  nahon  sni. 

27  Tokaheya  kin  he  Zion  heci- 
ye  kta;  Wanyaka,  wanwicaya- 
ka  wo :  unkan  tuwe  wotanin 
waste  au  kin  he  Jerusalem  wa- 
qu  kta. 

28  Unkan  ewatonwan,  tuka  wi- 
casta  wanica ;  han,  hena  ekta, 
tuka  wiyukcan  wanica  ;  qa  hena 
wiwicamunga,  tuka  oie  wanjidan 
amayuptapi  sni. 

29  Iho,  hena  iyulipa  takupi  sni, 
iye  ohanpi  kin  taku  srii ;  waka- 
gapi  sdoyapi  yuhapi  kin  hena  ta¬ 
te  qa  toketu  taninsni. 

WICO WOYAKE  42. 

1  Iho,  mitaokiye  sutaya  wa- 
hduze  ;  wahdahnige  cin  mina- 
gi  iyuskin  kin  hee ;  he  Mita- 
niya  awahnaka ;  iye  wokonze 

Ikcewica&ta  kin  wicakaye  kiye 
kta. 

2  Pan  kte  sni,  qa  hdawankan 
iyeye  kte  sni,  qa  canku  ohna  ho 
hdatanin  kte  sni. 

3  Cedi  kasujapi  kin  he  yukse 
kte  sni,  qa  hahonta  kitanna  ide 
kin  he  bosni  kte  sni :  wowica- 
ke  ekta  wokonze  au  kta. 

4  lye  hanye  kte  sni  qa  wacin 
ibosake  kte  sni,  ecen  wokonze 
maka  kin  en  ekihde  kta  :  qa  wi- 
ta  kin  hena  iye  toope  kin  apepi 
kta. 

5  Jehowa  Wakantanka,  mahpi- 
ya  kin  kage  ca  hdumdaya  ;  tuwe 
maka  kin  kamdaya  qa  taku  e- 
tanhan  uye  cin  ;  tuwe  oyate  a- 
kan  unpi  wiconi  wicaqu,  qa  tona 
amanipi  woniya  wicaqu  ece  kin 
he  hecen  eya  : 

6  Jehowa  miye  woowotanna 
encico,  nakun  nape  cihduze  kta, 
qa  cipatan  kta,  qa  oyate  wicota- 
kuye  tawapi  kta,  qa  lkcewicasta 
ekta  iyoyanpa  cicage  kta. 

7  Ista  tonwanpi  sni  kin  wica- 
dumdaye  kta,  wicakaskapi  kin 
wicokaske  etanhan  hiyuwicaya- 
ye  kta,  tona  otpaza  en  iyotanka- 
pi  okaske  tipi  kin  etanhan. 

8  Jehowa  he  miye  ;  micaje  kin 
hee  :  unkan  mitowitan  kin  he 
tuwe  tokeca  waqu  kte  sni,  qa  mi- 
toyatan  kin  taku  bagopi  kin  wa¬ 
qu  kte  sni. 

9  Iho,  taku  tokaheya  qon  hena 
yuecetupi,  nakun  taku  teca  o- 
mdaka  ece ;  hena  icage  sni  ito- 
kam  nahonciyapi  kta. 

10  Odowan  teca  wan  Jehowa 
kahiyaya  po,  iye  toyatan  maka 
ihanke  kin  etanhan,  tona  mini- 
wanca  ekta  idadapi  qa  taku  on 
ojudan  ;  wita  kin  hena,  en  oun- 
yanpi  kin  hena  koya  : 

11  Tintoskanqa  en  tonwanyan- 
pi  ho  wankan  yeyapi  kte,  Kedar 
en  tonwanyanpi  kin  hena  :  imni- 


ja  ounyanpi  kin  hena  dowanpi 
kte,  he  ipa  kin  etanhan  iyasapi 
nunwe. 

12  Wowitan  Jehowa  qupi  nun¬ 
we,  qa  iye  toyatan  kin  he  wita 
kin  ekta  oyakapi  kte. 

13  Wicasta  wasaka  iyecen  Je¬ 
howa  hinanpe  kta :  wicasta  zu- 
ye  cin  iyecen  wowinawizi  hdu- 
hice  kta  :  iyasa  kta,  han,  ho 
hdatanin  kta  ;  tokawicaye  cin  on 
ihduwasake  kta. 

14  Wanakajatanhan  ininaman- 
ka  ;  ie  sni  waun  ;  tinsmiciya  ce  ; 
tuka  nakaha  winohinca  hoksi- 
ksuya  iyecen  wasicahowamde 
kta ;  wamdapote  kta  qa  wanca- 
hna  wanawapce  kta. 

15  He  qa  paha  kin  hena  he- 
woskan  wakage  kta,  qa  wato 
en  un  kin  iyuhpa  mdusnije  kta  ; 
qa  wakpa  kin  hena  iliewita  wa¬ 
kage  kta ;  qa  mdedan  kin  hena 
mdupuze  kta  : 

16  Qa  canku  wan  sdonyapi  sni 
kin  he  ohna  istagongapiJdn  ma- 
niwicawaye  kta  ;  ocanku  sdon¬ 
yapi  sni  kin  ohna  yus  awicawau 
kta  :  wicitokam  otpaza  kin  he 
iyoyanpa  kta,  qa  taku  skoskopa 
owotanna  wakage  kta.  Dena 
taku  kin  ecawicawecon  kta,  qa 
awicamdustan  kte  sni. 

17  Tona  wakagapi  bagopi  wa- 
cinyanpi,  tona  wakagapi  sdoya- 
pi  ldn,  Taka  wakan  unkitawapi 
kin  he  niyepi  ce,  eyapi  kin  hena 
nina  istecapi  kta,  hena  hekta 
hdicuwicayapi  kta. 

18  Noge  nitpapi,  nalionpo  ;  qa 
istanigongapi,  etonwan  po,  hecen 
W’andakapi  kta  ce. 

19  Tuwe  mitaoldye  iyecen  is- 
tagonga  he  ;  qa  tuwe  wahosiya 
mitawa  yewa^i  kte  cin  iyecen 
nogetpa  he  :  tuwe  koda  iyecen 
istagonga,  qa  tuwre  Jehowa  tao- 
kiye  iyecen  ista  wanica  he. 

20  Taku  ota  wandaka,  tuka 

awacanni  kte  6ni :  noge  yuhdo- 
kapi,  tuka  wanafton  kte  gni. 

21  Jehowa  iye  toowotanna  on 
iyuskin  Rinca ;  woope  kin  he 
hdutanka  qa  hduonihan  kta. 

22  Tuka  oyate  kin  de  wicaki- 
pi  qa  waboticapi ;  bena  owasin 
makohdoka  ohna  wicayuzapi,  qa 
wicokaske  tipi  ohnanawicahman- 
pi :  hena  Wayaka  awicayapi,  qa 
tuwedan  ewicahdaku  £ni  ;  wa- 
wicakipi  qa  tuwedan,  Wicakicu 
wo,  eye  &ni. 

23  Niyepi  etanban  tuwe  de 
awacin  kta  he ;  tuwe  anohkiye 
ca  tokata  anagoptan  kta  he* 

24  Jakob  wakipi  kta  wicaqu, 
qa  Israel  wamanonpi  en  hiyuWi- 
caye  cin  he  tuwe  he :  Jehowa 
waunkicilitanipi  kin  hee  sni  he. 
Iye  tacanku  kin  ohna  mani  Wa- 
cinpi  sni,  qa  toope  kin  anago- 
ptanpi  sni  nakaes. 

25  Heon  etanhan  iye  tocan- 
niye  wohitika  qa  wicokicize  wo- 
wasakoi  kin  he  akastan  :  unkan 
he  ohomni  aideldya,  tuka  sdonye 
sni ;  qa  iye  guya  tuka  cante  ekta 
yus  wacin  sni. 

WICOWOYAKE  43. 

1  Tuka  wanna  Jakob,  tuwe  ni- 
cage  cin  he,  qa  Israel,  tuwe  ica- 
hniye,  Jehowa  hee  hecen  eya  ; 
Wakokipe  sni  wo,  opeciciton 
nakaes;  nicaje  on  cico,  tawaci- 
ya. 

2  Mini  kin  ehna  idada  kinhan 
cici  waun  kta  ;  qa  wakpa  kin 
opta,  he  akam  iniyaye  kte  sni ; 
peta  ehna  mayani  kinhan  nigu 
kte  sni,  nakun  ide  kin  ainide  kte 
sni. 

3  Jehowa  Wakantanka  nitawa 
kin  he  xniye  nakaes,  Israel  To- 
wakan,  Wanikiya  nitawa  ;  ope¬ 
ciciton  kta  on  Egupta  waqu,  ni- 
ye  on  Kus  qa  Seba  iyopewaya. 

4  Miista  en  nitehika  heon  ni- 
yuonihanpi,  nakun  miye  wastes 
cidaka ;  heon  etanhan  niye  on 
Wicasta  wicawaqu  kta,  qa  oyate 
ninagi  on. 

5  Wakokipe  sni  wo,  miye  cici 
waun  nakaes ;  wicoicage  nita¬ 
wa  wiyohiyanpatanhan  awaku 
kta,  qa  wiyohpeyatanhan  mnaci- 
ye  kta  : 

6  Waziyata  kin  hewakiye  kta  ; 
Hiyuya  wo  ;  qa  itokaga  kin  ;  Pa- 
tan  sni  Wo  ;  tehantanhan  micin- 
ksi  awicau  wo,  qa  micunksi  kin 
maka  ihanke  kin  etanhan  : 

7  Tona  micaje  on  castonpi  qa 
mitowitan  on  wakaga  owasin ; 
miye  wakaga  nakaes,  han  ica- 
liwaya. 

8  Oyate  istagongapi  kin  bena 
hiyuwicaya  wo,  qa  tona  ista  yu- 
kanpi ;  qa  nogetpapi,  qa  tona 
noge  yukanpi : 

9  Ikcewicasta  owasin  witaya 
upi  kta,  qa  oyate  kin  mniciyapi 
kta  ;  hena  etanhan  tuwe  he  de 
oyake  kta,  qa  taku  otokahe  ekta 
un  qon  unkipazopi  kta  he  :  wa- 
yaotanin  wicahdoupi  kte,  hecen 
ihdaowotanpi  kta;  qa  is  nahon- 
pi  qa,  He  wowicake  ce,  eyapi 
kte. 

10  Wayaotanin  mitawa  kin  he 
niyepi,  qa  mitaokiye  wahdaftni- 
ge  ciqon,  Jehowa  eya ;  hecen 
sdonyayapi  qa  wicamayadapi  kta, 
qa  he  miye  e  oyakahnigapi  kta  : 
rnitokam  taku  wakan  takudan 
kagapi  sni,  qa  mihakam  waniee 
kta. 

11  Jehowa  he  mis  miye:  qa 
micunonpatanhan  WTanikiya  wa- 
nica. 

12  Miye  womdake  ca  waniwa- 
kiya  qa  wamdaotanin,  wanji  to- 
keca  niyepi  ehna  un  sni  qehan  ; 
heon  etanhan  wayaotanin  mita¬ 
wa  kin  niyepi,  Wakantanka  he 
miye  e,  Jehowa  eya. 

13  Han,  anpetu  kin  he  itokam 
he  miye ;  qa  tuwedan  minape 
etanhan  waeyaku  okihi  sni  :  mi- 
ye  taku  eeamon  kta,  qa  tuwe  ana- 
pte  kta  he. 

14  Jehowa  Wanikiya  nitawapi, 
Israel  Tow  akan  kin  he  hecen 
eya  ;  Niyepi  on  Babel  ekta  ye- 
wicawasi,  qa  wonajice  tawa  iyu- 
hpa  kun  ehpewicawaya,  nakun 
Kasdim  oyate  wita  wata  ohna 
iyasapi  kin  hena. 

15  Jehowa  Taku  Wakan  nita¬ 
wapi,  Israel  Icahwicaye  cin, 
Wkastayatapi  nitawapi  kin  he 
miye  ce. 

16  Tuwe  miniwanca  ohna  can- 
ku  wan  kage  ca  mini  tanka  en 
ocanku  wan  ; 

17  Tuwe  canpahmihma  qa  suk- 
tanka,  ozuye  qa  wowasake  hi- 
yuye  cin,  Jehowa  hee  hecen  eya; 
Witaya  iwankapi  kta,  ake  ina- 
jinpi  kte  sni  :  hena  atakunipi  sni, 
hallo nta  ide  kin  iyecen  kasnipi 
ce. 

18  Taku  tokalieya  qon  hena  ki- 
ksuyapi  sni  po  ;  qa  taku  tanina 
un  kin  hena  awacinpi  sni  po. 

19  Iho,  taku  teca  wan  eeamon  ; 
wanna  icage  kta  ;  he  sdonyaya- 
pi  kte  sni  he.  Han,  tintoskan 
canku  wan  waltage  kta,  hewota- 
hedan  wakpa  wanke  kta. 

20  Tinta  wamanica  kin,  unkte- 
lii  qa  hinhankaga  cinca  hena 
mayuonihanpi  kta ;  tintaoskan 
mini  hiyuwaye,  hewotahedan 
wakpa  wicawaqu,  mitaoyate  wa- 
hdafrnige  ciqon  mini  yatkewica- 
wakiye  kta  he  on. 

21  Oyate  kin  de  miye  micicaga  : 
hena  mitoyatan  yaotaninpi  kta. 

22  Tuka  Jakob,  hoyemayakiye 
sni ;  Israel,  miye  on  mdoyakite 
ciqon : 

23  Woliuhnage  nitawa  tahinca 
cinca  mayakahi  sni ;  qa  nitawo- 
sna  on  mayaduonihan  sni.  Wo- 


snapi  on  wowidagciye  £ni,  qa 
wowizite  on  iyotanhan  iyeciciye 
sni. 

24  Mazaska  on  sinkpe  tawote 
takudan  opemiyeciton  sni,  qa  ni- 
tawosna  cepa  on  imnamay  ay  e  sni : 
tuka  wayalitani  on  wowidag  ma- 
yaya,  taku  sica  ecanon  kin  on 
iyotanhan  iyemayakiya. 

25  Miye,  miye  hinca  on,  tuwe 
taku  sica  nitawa  nicicajuju  kin 
he  miye  ;  qa  wayahtani  kin  hena 
weksuye  kte  sni. 

26  Kiksuyemayan  ye  ;  unkici- 
yukcan  kta  :  nihdaowotanna  kta 
e  on  wohdaka  wo. 

27  Niyate  tokaheya  qon  he  wa- 
htani,  qa  tona  waonspeniciyapi 
kin  hena  makipajinpi. 

28  Heon  etanhan  tipi  wakan 
itancanpi  kin  wicamdasica,  qa 
Jakob  woyasice  en  iyewaya,  qa 
Israel  woiyopeye  ekta. 

WICOWOYAKE  44. 

1  Tuka  nakaha  Jakob  mitaoki- 
ye,  nahon  wo  ;  qa  Israel  wahda- 
hnige  cin  : 

2  Jehowa  hecen  eya;  Tuwe 
nicage  ca  wicatamni  etanhan  ica- 
hniye  cin  he  oniciye  kta  :  Jakob 
mitaokiye,  wakokipe  sni  wo ;  qa 
niye  Jesurun  wahdahnige  cin. 

3  Tuwe  ipuza  kin  he  mini  awa- 
kastan  kta,  qa  mini  tanka  maka 
puza  kin  akan  :  nicinca  kin  Mi- 
taniya  awakastan  kta,  qa  mitoya- 
waste  cincawicayaye  cin  akan: 

4  Hecen  peji  ehna  icagapi  kta, 
wakpicahda  cohwanjica  kin  iye- 
ceca. 

5  De,  Jehowa  tawamayan  ce, 
eye  kta;  qa  he  Jakob  caje  eya 
caje  ihdate  kta  ;  qa  wanji  is,  Je¬ 
howa  tawa  ce,  iye  nape  en  oki- 
wa  kta,  qa  Israel  caje  eya  caje 
ihdate  kta. 

6  Jehowa  Israel  ta  Wicastaya- 

tapi,  qa  tnwe  opekiton  qon,  Je- 
howa  wicobe  tawa  kin  he  hecen 
eya ;  Tokaheya  kin  he  miye,  qa 
ehake  un  kin  he  miye  ;  qa  mi- 
cunonpatanhanTaku  Wakan  wa- 
niea  ce. 

7  Qa  tuwe,  miye  iyececa  eyan- 
paha  kta,  qa  he  oyake  kta,  qa 
wiyeya  emicihnake  kta,  wanaka- 
ja  oyate  ewicawahde  kin  iyece¬ 
ca  he :  hecen  taku  tona  u,  qa 
taku  u  kte  cin  hena  owicakiya- 
kapi  kta. 

8  Cancanpi  sni  qa  wakokipapi 
sni  po  :  hetanfcan  miye  nakonci- 
yapi  sni  qa  omdake  sni  he  ;  wa- 
yaotanin  mi  tawa  kin  he  niyepi 
nakaes :  Micunonpatanhan  Taku 
Wakan  yukan  he.  Hiya,  Imni- 
ja  wanica,  takudan  sdonwaye 
sni. 

9  Tona  wakagapi  bagopi  kaga- 
pi  kin  hena  owasin  takupi  sni  ; 
taku  wastedakapi  kin  hena  ta¬ 
kudan  okihi  kte  sni :  nakun  iye 
ihdaotaninpi ;  hena  wawanyaka- 
pi  kte  sni,  qa  wasdonyapi  kte 
sni  ;  hecen  istecapi  kta  tuka. 

10  Tuwe  taku  wakan  wan  kaga, 
qa  wakagapi  wan  takudan  okihi 
sni  kin  heca  sdoya  he. 

11  Iho,  tawasitku  kin  iyuhpa 
istecapi  kta :  qa  tona  kagapi 
kin  hena  wicasta  etanhanpi  :  he¬ 
na  owasin  yuwitayapi  kta,  hena 
najinpi  kte ;  hena  wakokipapi 
kta,  hena  witaya  istecapi  kta. 

12  Maza  kage  cin  he  onspe 
wan  kaga,  qa  petaga  ehna  htani, 
qa  nakun  maziyape  on  kicanyan 
qa  iye  isto  wasake  cin  on  yustan 
kta  :  han,  iye  liinca  wotektehda, 
unkan  towasake  wanica ;  mini 
yatke  sni,  unkan  kunkita. 

13  Cankajipe  cin  he  caniyute 
wan  on  iyuta ;  icago  wan  on  ica- 
gokta;  canicahdokeonkaspekta; 
qa  mazicago  wan  on  kago  kta ; 
qa  hehan  wicasta  ouncage  iyece- 

ca  kage  kta,  wicasta  towaste  kin 
iyececa  ;  hecen  tipi  kin  ohna  he 
kta. 

14  Hante  sa  hdaksa,  nakun 
uskuyeca  qa  utuku  can  icu,  he 
contanka  can  kin  ehna  kiyuwa- 
sake  kta  ;  wazi  can  wan  oju,  un¬ 
kan  magaju  kin  icahye  kta. 

15  Unkan  he  wicasta  wan  peta 
en  aonpe  kta  ;  qa  hetanhan  iye 
icu  kta,  qa  on  cosiciyekta  ;  han, 
iceti  qa  aguyapi  spanyan  ;  han, 
on  taku  wakan  wan  kage  ca  oho- 
da;  etanhan  wakagapi  bagopi 
wan  kage  ca  itokam  makata 
ehpeiciya. 

16  Hanke  etanhan  peta  en  hu- 
hnaga  ;  hanke  on  tado  yuta ; 
wospanye  ceonpa  qa  imnan  ;  han, 
cosiciya,  qa,  Aha,  macoza,  peta 
wanmdaka  ce,  eya : 

17  Qa  taku  okaptapi  kin  he  ta¬ 
ku  wakan  kaga,  wakagapi  bago¬ 
pi  iye  tawa  kin  hee  ;  en  makata 
ehpeiciya,  qa  ohoda,  qa  cekiya, 
qa,  Emahdaku  wo,  taku  wakan 
mitawa  kin  he  niye  nakaes,  eya. 

18  Hena  sdonyapi  sni,  qa  oka- 
knigapi  £ni ;  iye  hena  ista  ao- 
hdutewicaya,  hecen  wanyakapi 
kte  sni,  cantepi  nakun,  hecen 
okahnigapi  kte  sni. 

19  Heon  tuwedan  cante  on 
awacin  sni,  nakun  wosdonye  wa¬ 
nica,  qa  wookaknige  wanica,  on 
heye  kta  tuka ;  Hanke  peta  en 
kuknakwaye  ;  han,  nakun  he  pe¬ 
taga  on  aguyapi  spanwaye  ;  on 
tado  cowaqin  qa  wata :  unkan 
taku  okaptapi  kin  he  etanhan 
wowahtedasni  wan  wakage  kta 
he ;  cankaga  wan  en  makata 
ehpemiciye  kta  he. 

20  Cakota  yuta ;  cante  hna- 
yanpi  wan  he  icunonpa  iyayeya, 
heon  iye  nagi  eihdaku  kte  sni, 
qa,  Minape  etapa  ohna  woiton- 
sni  yuke  sni  he,  eye  kte  sni. 

21  Dena  kiksuya  wo,  Jakob  qa 

Israel ;  mitaokiye  kin  he  niye 
nakaes :  miye  cicaga,  mitaokiye 
kin  he  niye :  Israel,  miye  aci- 
ktonje  kte  sni. 

22  Taku  sica  ecanon  kin,  ma¬ 
hpiya  soka  iyececa,  wakajuju  ; 
qa  wayahtani  kin  mahpiya  sapa 
iyececa :  Miye  en  ihdoku  wo, 
opeciciton  kin  heon  etanhan. 

23  Mahpiya,  dowan  miye,  Je- 
howa  hecon  nakaes  :  maka  ihu- 
kuya  kin,  iyasa  po:  paha  kin  ni¬ 
ye,  contanka  qa  ohna  can  otoiyo- 
hi,  kahiyaya  po  :  Jehowa  Jakob 
opekiton  nakaes,  qa  Israel  en 
wowitan  icicaga. 

24  Jehowa  openiciton  qa  wica- 
tamni  etanhan  icaliniye  cin  he 
hecen  eya  ;  Jehowa  taku  owa- 
sin  kaga,  isnana  mahpijm  kin 
hdumdaya  qon  he  miye  :  maka 
kin  misnana  wahdumdaya  : 

25  Tona  itonpi  sni  wowakta 
tawapi  kinyuecetu  sni,  qa  wapi- 
ye  sa  kin  wicayuhnaskinye  kta  ; 
wicasta  ksapa  hektaitoheya  hdi- 
cuwicaya,  qa  tookahnigepi  kin 
yuwitkotkoke  kta: 

2G  lye  taokiye  oie  kin  vuece- 
tu,  qa  wahosiya  tavva  tawowa- 
lmkonkiye  kin  ecetukiciciye  kta; 
tuwe,  Ounniyanpi  kta  ce,  Jeru¬ 
salem  eciya ;  qa  Juda  otonwe 
kin,  Ake  nicagapi  kta,  qa  ma- 
koskantuya  wanke  cin  ake  piwa- 
ye  kta  ce,  eye  cin  he  miye. 

27  Tuwe  mini  she  cin  heciya  ; 
Puza  wo,  qa  wakpa  nitawa  oya- 
hewaye  kta  ce  : 

28  Tuwe  Kuros  heciya ;  Won- 
wicaye  mitawa  hee,  hecen  mi- 
toiyokipi  ocowasin  econ  kta  ;  qa 
Jerusalem  heciye  kta;  Nicagapi 
kte  ;  qa  tipi  wakan  kin,  Ohehde- 
pi  nitawa  ehnakapi  kta  ce,  eciye 
lcta. 

WICOWOYAKE  45. 

1  Jehowa  Kuros  sdakiye  cin 

*  16 


hee,  itokam  Ikcevrica^ta  kin  awi- 
cahanpi  kta  e  nape  etapa  sutaya 
mduza  ;  qa  wicastayatapi  ipiya- 
ke  wicawakiyuske  kta,  hecen  he 
itokam  tiyopa  itakihna  kin  yu- 
hdokapi  kta;  qa  tiyopa  kin  hena 
ecen  icupi  kte  sni,  hecen  eci¬ 
ya  ; 

2  Nitokam  miye  mde  kta,  qa 
taku  skopa  kin  he  owotannawa- 
kage  kta:  mazasa  tiyopa  kin 
mduwehwege  kta,  qa  maza  sapa 
inatake  kin  wakaksaksa  kta. 

3  Qa  otpaza  en  womnaye  kin 
cicu  kta,  qa  wowijice  onalibe  en 
nalxmanpi  kin  hena  ;  hecen  Je¬ 
howa  miye,  tuwe  nicaje  cajeya- 
te  cin,  Israel  Taku  Wakan  tawa- 
kin  he  miy-e  e  sdonyaye  kta. 

4  Jakob  mitaokiye  qa  Israel 
wahdalinige  cin  heon  nicaje  on 
cico  kta :  sdonmayaye  sni  esta 
casciton  kta. 

5  Jehowa  he  miye,  qa  tokeca 
wanica,  miennonpatanhan  Taku 
Wakan  wanica:  miye  ipiyagei- 
ton  kta,  sdonmayaye  sni  esta. 

6  Hecen  tona  wihinanpatanhan 
qa  wiyohpeyatanhan  kin  hena 
micunonpatanhan  wanica  e  sdon- 
yapi  kta.  Jehowa  he  miye,  qa 
tokeca  wanica. 

7  lyoyanpa  icaliwaya,  qa  otpa¬ 
za  wakaga  ;  wookiye  mdustan, 
qa  wosice  wakaga  ;  Jehowa  mi¬ 
ye  dena  owasin  ecamon  ece. 

8  Mahpiya  kin  wankantanhan 
sbuya  miye,  qa  mahpiya  soka 
kin  hena  woowotanna  hinheya 
nunwe  ;  maka  kin  ihduhdoke  kte, 
hecen  wowanikiye  icahyapi  kte, 
qa  woowotanna  kici  icaga  nun¬ 
we  :  Jehowa  miye  hena  wakaga 
ce. 

9  Hehehe,  tuwe  Waicaliye  ta¬ 
wa  kin  kipajin  hecinhan  ;  waksi- 
ca  onspa  maka  waksica  onspa 
kicica.  Upsija  kin  he  tuwe  ka- 
ge  cin,  Taku  ecanon  he,  eciye 

kta  he  :  qa  nitohtani,  Nape  wa- 
rsica  ce,  eye  kta  he. 

10  Hehehe,  tuwe  atkuku  heci- 
ya  ;  Taku  icahyaya  he  ;  qa  wi- 
nohinca  kin,  Taku  yaton  he,  eci- 
yc  cinhan. 

11  Jehowa  Israel  Towakan  qa 
Waieahye  tawa  kin  he  hecen 
eya  ;  Micinca  on  taku  tokata  u 
kte  cin  hena  imawanga  po,  qa 
minape  taku  kage  cin  on  econ 
mayasipi  kta. 

12  Miye  maka  kin  wakaga,  qa 
wicasta  aicahwaye.  Miye  mi- 
nape  kin  mahpiya  kin  ymndaya- 
pi,  qa  obe  tawa  kin  iyuhpa  mdu- 
su-ta. 

13  Woowotanna  on  iye  icahwa- 
ya,  qa  tacanku  owasin  mduowo- 
tanna  kta :  iy7e  mitotonwe  kin 
kage  kta,.  qa  wayaka  mitawa  hdi- 
cuwicakiye  kta,  on  opetonpi  qa 
wiyopeyapi  wanica,  Jehowa  wi- 
cobe  tawa  kin  he  hecen  eya. 

14  Jehowa  hecen  eya  ;  Egupta 
tohtani,  qa  Kus  tokamna,  nakun 
Sabea  wicasta  tanka  tokamna 
kin  niye  en  u  kta,  qa  hena  nita- 
wa  kta ;  nitokam  upi  kta  ;  ma- 
zaicicahiha  ikoyag  ihdoupi  kta, 
qa  nitokam  makata  ehpeiciyapi 
kta  :  hena  ceniciyapi  kta  ;  Awi- 
cakehan  Taku  Wakan  kin  nici 
un,  qa  wanji  tokeca  yuke  sni, 
taku  wakan  wanica  ce,  eyapi  kta. 

15  Israel  ta  Wakantanka,  W’a- 
nikiye  cin  he,  awicakehan  Taku 
Wakan  anaicilibe  cin  he  ni}7e. 

16  Hena  owasin  witaya  isteca- 
pi  qa  nakun  nihinciyapi ;  wa- 
kagapi  kagapi  kin  hena  wita¬ 
ya  wonihinciy'e  ekta  iyayapi. 

17  Jehowa  en  wowanikiye  owi- 
hanke  wanica  on  Israel  nikiyapi 
kta  :  niye  inistecapi  kte  sni,  qa 
nihinniciyapi  kte  sni,  owihanke 
wanica. 

18  Jehowa  mahpiya  kin  kaga; 
W^akantanka  iye  hinca  maka  kin 

icahye  ca  kaga  ;  he  hdusuta,  ta^ 
ku  on  etanhan  sni  kage  sni,  ohna 
tipi  kta  e  icahye  cin  he  hecen 
eya;  Jeho'wa  he  miye,  qa  toke¬ 
ca  wanica. 

19  Woinahbe  en,  maka  otpaza 
awanke  cin  ohna  iwae  sni :  Ja¬ 
kob  cinca  kin,  Taku  sni  on  mi- 
ite  akita  po,  ewicawakiye  sni  : 
Jehowa  woowotanna  ohdake  cin 
he  miye,  taku  ecetu  kin  hena 
omdaka  ece. 

20  Mniciyapi  qa  u  po  ;  Ikcewi- 
casta  etanhan  nayajicapi  kin  wi¬ 
taya  kiyedan  ihdou  po.  Tona 
wakagapi  bagopi  can  kin  ekihde- 
pi  qa  taku  wakan  wanikiya  oki- 
hi  sni  cekiyapi  kin  hena  takudan 
sdonyapi  sni. 

21  Woyaka  po  qa  kiyedan 
ihdou  po  :  han  witaya  ikiciyu- 
kcanpi  kte.  Wanakaja  tanhan 
de  tuwe  oyakahe  ;  hetanhan  tu¬ 
we  yaotanin  he  :  Jehowa  mij’e 
sni  he  ;  qa  micunonpatanhan  ta¬ 
ku  wakan  wanica ;  Taku  Wa¬ 
kan  owotanna  qa  Wanikiya  ;  mi- 
cunonpa  tanhan  wanica. 

22  Maka  ihanke  kin  owrasin 
ahimatonwan  po,  kinhan  yanipi 
kta  :  Wakantanka  he  miye,  qa 
tokeca  wanica  nakaes. 

23  Miye  hinca  on  wakonza, 
woowotanna  on  wicoie  kin  mii 
etanhan  enapeya,  unkan  hdicu 
kte  sni  :  Miye  en  wicahupahu 
otoiychi  patuje  kta,  qa  wicaceji 
otoiyohi  wohdake  kta  : 

24  Awicakehan  Jehowa  en  wo¬ 
owotanna  qa  wowicake  mduha 
ce,  eye  kta  :  iye  en  ahi  kta  ;  qa 
tona  canniyeyapi  kin  owasin 
istecapi  kta. 

25  Israel  cinca  kin  owasin  Je¬ 
howa  en  ihdaowotanpi  qa  itanpi 
kta. 

WICOWOYAKE  46. 

1  Bel  canpeska  makehde  ina- 

jin,  Nebo  patus  un :  wakagapi 
tawapi  kin  hena  woteca  qa  wa- 
r.unyanpi  kin  akan  hiyeya  :  wa- 
qinpi  ni tawapi  kin  iakan  ehna- 
kapi ;  mdokite  cin  he  yusaka. 

2  Patus  unpi,  witaya  canpeska 
makehdo  yukanpi ;  taku  qinpi 
kin  anakiksin  okihipi  sni,  tuka 
iyepi  kaes  wayaka  iyayapi. 

3  Jakob  tiyohnaka  qa  Israel  ti¬ 
pi  etanhan  tona  okaptapi,  w i ca¬ 
te  zi  etanhan  wicayuhapi,  wica- 
tamni  etanhan  wicaqinpi  owasin 
niye  anamagoptan  po  : 

4  Wicalhnca  ehan  yaipi  kta 
hehanyan  he  miye  ;  qa  pa  skapi 
hehanyan  cicinpi  kta  ;  miye  wa- 
kaga  nakun  rnduhe  kta ;  miye 
liinca  wawaqin  kta,  qa  ecihdaku- 
pi  kta. 

5  Hecen  tuwe  e  imayadacinpi 
kta  he,  qa  iyececa  mayakagapi 
kta  he,  qa  kici  iwanmayadakapi 
kta,  heeen  akiyeuncecapi  kta. 

6  Mazaska  opiye  etanhan  ma- 
zaskazi  hiyuyapi,  qa  onaspeyapi 
kin  on  mazaska  tkeutapi ;  maza- 
skazi  kage  cin  wan  opetonpi  kta  ; 
nn kan  he  taku  wakan  wan  kage 
kta  :  en  makata  ehpeiciyapi  kta, 
han  ohodapi  kta  : 

7  Hinyete  akan  ehnakapi  kta, 
qinpi  kta,  qa  tohe  kin  en  ehdepi 
kta;  unkan  en  lie  kta  ;  tohe  kin 
etanhan  tokan  ye  kte  sni  :  han, 
tuwe  hoyekiya  esta  ayupta  oki- 
hi  kte  sni,  qa  tokakije  etanhan 
eyaku  kte  sni. 

8  De  kiksuya  po,  qa  wicasta 
yaunpi  hdutanin  po  :  ake  cante 
en  yuza  miye,  wayahtanipi  sa. 

9  Taku  wanakajatanhan  un  kin 
hena  kiksuya  po  ;  Iyotan  Wasa- 
ke  cin  he  miye,  qa  tokeca  Avani- 
ca  ;  Taku  Wakan  kin  he  miye, 
qa  tuwedan  iyemacece  sni. 

10  Otokaheya  tanhan  owihan- 
ke  kin  omdaka,  qa  wanakajatan¬ 
han  taku  nahanhin  econpi  sni 


kin  ;  Mitowiyukcan  kin  ecen  he 
kta,  qa  mitoiyokipi  kin  iyulipa 
mdustan  kta  ce,  epa  : 

11  Wihinanpatanhan  zitkadan 
wayapote  sa  Avan  weco,  qa  ma- 
koce  tehan  wanke  cin  etanhan 
mitowiyukcan  wicasta  kin  : 
Han,  miye  ecen  epa,  nakun  ece- 
tuwakiye  kta ;  wakonza,  nakun 
ecen  ecamon  kta  ce. 

12  Tona  cante  nisutapi,  avo- 
OAVotannaitehan  yaunpi  kin,  ana¬ 
magoptan  po  : 

13  MitooAvotanna  kin  he  kiye- 
dan  aAvaku  ;  he  itehan  yanke 
kte  sni,  qa  wowanikiye  mitaAva 
kin  he  fianhi  kte  sni.  Tuka  Is¬ 
rael  mitowitan  kin  on  Zion  en 
wowanikiye  ewehnake  kta 

WICOWOYAKE  47. 

1  Babel  cunwintku  witansna, 
kun  u  qa  watusekseca  en  iyotan- 
ka  wo  ;  makata  iyotanka  wo  : 
Kasdim  cunwintku,  oiyotanke 
Avaste  Avanica ;  detanhan  icima- 
na  wankadan  qa  suta  sni  enici- 
yapi  kte  sni. 

2  Inyan  Aviyutpan  kin  icu  qa 
wotpanpi  kaga  wo  :  ite  akalipe 
nitaAva  eyaku  wo,  nitoske  hdu- 
sdoka  avo,  sican  hducoka  avo, 
wTakpa  kin  copa  avo. 

3  Tanconikadan  sdayehna  un 
kta  ;  han,  nitowistece  kin  Avan- 
yakapi  kta:  watokiconpi  ecamon 
kta,  qa  Avicasta  kici  oweciye  kte 
sni. 

4  Opeunkitonpi  kin  he  JehoAva 
Avicobe  tawa  eciyapi,  Israel  To- 
wakan  kin  hee. 

5  Kasdim  cunwintku, inina  iyo¬ 
tanka  avo,  qa  otpaza  ekta  ya  wo  ; 
detanhan  icimana,  Wokiconze 
wicastayatapi  winohinca,  enici- 
yapi  kte  sni. 

6  Mitaoyate  canniyeAvicawaki- 
ya,  taku  mitawa  kin  he  mdusape 

243 


ISAYA  TAW OYUKCAN  KIN, 


ca  ninape  en  wicawaqu.  Ecaca 
©nsiwicayada  sni  ;  wicaliincapi 
kin  hena  cannapinpi  nitawa  tke- 
ya  awieayahnaka. 

7  Qa  heha;  Ohirmiyan  wicasta- 
yatapi  wimanoliinca  kta  ce.  He- 
cen  dena  en  nicante  eyahnake 
sni,  cwihanko  kte  cin  he  yeksu- 
ye  sni. 

8  Heon  etanhan  de  nafron  wo, 
oiyokipiiciya  nanke  cin,  oziiciya 
idotanke,  nicante  en  hehe  cin; 
Miye  qa  micunonpatanhan  tuwe- 
dan  sni,  wiwazica  imdotanke 
kte  sni,  qa  wicacinca  taninpisni 
kin  he  sdonwaye  kte  sni  ce,  eha. 

9  Tuka  dena  oza  ihnuhanna, 
anpetu  wanjidan  en  aniu  kta, 
wicacinca  taninpi  sni,  qa  wiwa¬ 
zica  unpi  kin  :  hena  ocowasin 
en  ni  u  kta,  wakan  yakaga  ota 
qeyas  ;  nina  iiin  wapiyapi  eca- 
non  esta. 

10  Niolian  sice  cin  hewacinya- 
kiya  ;  Tuwedan  wantnayake  sni 
ce,  eha.  Nitoksape  qa  nitooka- 
hnige  kin  he  nihnayan:  hecen 
nicante  en  heha  ;  Miye,  qa  mi¬ 
cunonpatanhan  tuwedan  sni  ce. 

11  Heon  etanhan  taku  sica  en 
niu  kta  ;  tokiyatanhan  hinahpa 
sdonyaye  kte  sni ;  qa  wosice  ani- 
hinlipaye  kta;  yutokan  iyeyaye 
kta  oyakihikte  sni ;  qa  woihang- 
ye  sdonyaye  kte  sni  kin  he  ihnu¬ 
hanna  en  niu  kta. 

12  Wanna  wapiyapi  nitawa, 
qa  wakan  yakaga  ota  hinca,  ini- 
caga  ehantanhan  ehna  yaskan 
kin  hena  hduha  inajin  wo  ;  okin- 
ni  iwaste  yaun  oyakihi  kta, 
okinni  wakokipe  wicayecage  kta. 

13  Wowiyukcan  nitawa  ota  on 
mdoyakita.  lho,  wanna  tona  ma- 
lipiya  iyutapi  kin,  tona  wican- 
lipi  wanyakapi,  tona  wi  kin  on 
waayatapi  ece  kin  hena  inajinpi, 
qa  taku  en  aniupi  kte  cin  etan¬ 
han  eniyakupi  nunwe. 

14  lho,  hena  aguyapi  hu  iyece- 
capi  ;  peta  liuhnahwicaye  kta  ; 
ide  nape  kin  etanhan  iye  nagi 
eihdakupi  kte  sni  :  petaga  on 
cosiciyapi,  qa  peta  itokarn  iyo- 
tankapi  kte  cin  wanice  kta. 

15  Tona  inicaga  ehantanhan 
orn  litayani,  wicasta  wopeton  ni¬ 
tawa  kin  hena  hecen  nicuwapi 
kta  ;  otoiyohi  makoce  tawa  kin 
ekta  hde  kta ;  tuwedan  niniye 
kte  sni. 

WICOWOYAKE  48. 

1  Jakob  tiyohnaka,  de  nation 
po,  tona  Israel  caje  on  cajeniya- 
tapi,  qa  Juda  mini  kin  etanhan 
inayapapi,  tona  Jehowa  caje  on 
wakonzapi  qa  Israel  ta  Wakan- 
tanka  cajeyatapi  ece,  tuka  wo- 
wicake  qa  woowotanna  eciya- 
tanhan  sni. 

2  Hena  otonwe  wakan  kin  ica- 
jeiciyatapi,  qa  Taku  Wakan  Is¬ 
rael  tawa  kin  he  wacinyanpi  na- 
kaes  :  He  Jehowa  wicobe  tawa 
eciyapi. 

3  Otokaheya  tanhan  taku  toka- 
heya  qon  hena  omdaka  ;  unkan 
hena  mii  etanhan  enape,  qa  hena 
mdaotanin  :  ihnuhanna  ecamon, 
unkan  hena  ecetu. 

4  Nitehika  e  sdonwaya,  qa  ni- 
tahu  maza  ikan  kin  heca,  qa  ni- 
ite  mazasa,  nakaes : 

5  Heon  etanhan  otokaheya  tan¬ 
han  hena  ociciyaka ;  hinyahin 
ecetu  sni  ehan  ciciyaotanin  : 
okinni,  Wakagapi  mitawa  dena 
econ ;  qa  wakagapi  bagopi  mita- 
wra,  qa  wakagapi  sdoyapi  mitawa 
kin  he  hena  yustan  ce,  ehe  kta 
nace. 

6  Wanna  nay alion,  dena  owasin 
wanyaka  wo  ;  unkan  niye  oda- 
kapi  kte  sni  he.  Detanhan  taku 
teca  wanyagciciya,  taku  na- 
hmanpi  qon,  unkan  hena  sdonya¬ 
ye  £ni. 


WICOWOYAKE  49. 


7  Hena  nakaha  kagapi,  qa  oto- 
kaheya  tan ban  sni ;  anpetu  kin 
de  itokam  hena  nayalion  sni; 
okinni,  Iho,  hena  sdonwaya  ce, 
ehe  kta  tuka  qon. 

8  Han,  nayalion  sni  ■  han, 
sdonyaye  sni;  han,  nakun  ito¬ 
kam  noge  niyulidokapi  sni. 
Wahnayan  oyaliande  kta,  qa 
wicatamni  etanhan  walitani  sa 
eniciyapi  kin  he  sdonwaya. 

9  Micaje  on  etanhan  mitocan- 
niye  wahdapte  kta,  qa  mayatan- 
pi  kta  e  niye  on  anamicipte  kta, 
hecen  cicakse  kte  sni. 

10  Iho,  ciyuecedan,  tuka  ma- 
zaska  kicica  sni  ;  wokakije  oee- 
ti  kin  en  cihdahniga. 

11  Miye  on  etanhan,  miye  liin- 
ca  on  etanhan  ecamon  kta  :  to- 
keca  micaje  yuasapapi  kta  he  : 
qa  mitowitan  kin  he  tuwe  toke- 
ca  waqu  kte  sni. 

12  Jakob  anamagoptan  w.o,  qa 
Israel  weco  qon  ;  He  miye,  To- 
kaheya  qa  nakun  Ehake  un  kin 
he  miye. 

13  Nakun  minape  maka  oahe 
cin  ehnaka ;  qa  minape  eta  pa 
malipiya  kin  hdumdaya.  Hena 
wicawakipan  eca  witaya  inajinpi 
ece. 

14  Niyepi  owasin  mniciyapi  qa 
nahon  no  :  hena  etanhan  wanji 
tukte  aena  oyaka  he.  Jehowa 
he  wastedaka  :  iye  toiyokipi  kin 
Babel  en  eeon  kta,  qa  iye  nape 
Kasdim  akan  yanke  kta. 

15  Miye,  miye  iwae;  han,  mi¬ 
ye  he  weco  ;  miye  awahi ;  unr 
lean  iye  tacanku  kin  tanyan  ihun- 
nikiye  kta. 

16  Mikiyedan  u  po,  de  nahon 
miye  :  otokaheya  tanhan  oina- 
hbe  en  iwae  sni ;  totanhan  un 
kin  hen  mis  waun.  Unkan  na¬ 
kaha  Jehowa  Itancan  kin  u  ma- 
£i,  qa  iye  Taniya  kin. 

17  Jehowa  openiciton  kin,  Is¬ 


rael  Towakan  kin  he  hecen  eya  ; 
Jehowa  Taku  Wakan  nitawa, 
token  oyakihi  kta  onspeniciye, 
canku  opeya  de  kte  cin  he  ohna 
aniye  cin  he  miye. 

18  Tokin  mitawoahope  kin  he¬ 
na  anayagoptan  unkans  ;  hehan 
wookiye  nitawa  kin  wakpa  wan 
iyecece  kta,  qa  nitoowotanna 
miniwanca  taja  kin  iyecece  kta 
tuka. 

19  Nakun  nicinca  wiyaka  kin 
iyecece  kta,  qa  nitezi  etanhan 
icage  cin  hena  casmu  iyeeecapi 
kta:  iye  caje  kin  kaksapi  kte 
sni,  qa  mitokapatanhan  ihangya- 
pi  kte  sni  tuka. 

20  Babel  etanhan  hdinanpa  po, 
Kasdim  etanhan  najica  po  ;  do- 
wanpi  ho  kin  on  eyanpaha  miye, 
de  oyaka  po,  maka  ihanke  kin 
hehasyan  yaotanin  miye  ;  Jeho¬ 
wa  iye  taokiye  Jakob  he  opeki- 
ton  ce,  eya  po. 

21  Unkan  hena  hewotahedan 
makoce  kin  ohna  awicaye  ciqon 
hehan  ipuzapi  sni :  imnija  kin 
etanhan  mini  hiyuwicakiciciya  ; 
nakun  imnija  kin  kalidoka,  un¬ 
kan  mini  bomdu  hiyu. 

22  Tona  sicapi  kin  hena  wo¬ 
okiye  nicapi  ce,  Jehowa  eya. 

WICOWOYAKE  49. 

1  Wita  kin,  niye  namahon  po  ; 
qa  oyate  tehan  yaunpi,  anohkiya 
po :  Wicatamni  etanhan  Jeho¬ 
wa  makipan,  ina  tezi  etanhan 
cajemayata. 

2  Qa  mii  kin  he  mazasagye  pe 
hinca  iyececa  kaga ;  iye  nape 
ohanzi  kin  en  namalibe,  qa  wan- 
hinkpe  pabezapi  makaga ;  iye 
wanju  tawa  kin  onamahman  ; 

3  Qa  hemakiya  ;  Israel,  mita- 
okiye  kin  lie  niye,  niye  on  mi- 
hduwitan  kta  ce. 

4  Hehan  miye  hepe;  Takusni 

24 f 


ISAYA  TAW OYUKC AN  KIN, 


on  Mawani  ;  etanhan  takudan 
icage  sni,  qa  takusni  on  raitowa- 
sake  wahdusota;  Tuka  woyaco 
mitawa  kin  he  Jehowa  kici  un, 
qa  mitolitani  kin  mita  Wakan- 
tanka  kies  un. 

5  Unkan  nakaha  Jehowa  wica- 
tamni  etanhan  taokiye  maye  kta 
makaga,  Jakob  iye  en  awaku 
kta,  he  kaken  eya ;  Israel  rana- 
yanpi  sni  qeyas  Jehowa  ista  kin 
en  wowitanyan  waun  kta,  qa 
mita  Wakan tanka  wowasake  mi- 
tawa  kin  hee  kta. 

G  Nakun  hecen  eya  ;  Mitaoki- 
ye  he  niye,  Jakob  towicoun  na- 
jin  wicayakiye  kta,  qa  Israel 
okaptapi  kin  wicaduecetu  kte 
cin  he  taku  tanka  sni  :  nakun 
Ikcewicasta  kin  iyoyanpa  jmun 
kta  cicu,  heon  maka  ihanke  kin 
hehanyan  wowanikiye  mitawa 
kin  he  niye  kta. 

7  Jehowa  Israel  opekiton,  qa 
Towakan  kin  he,  tuwe  nina  sice- 
dakapi,  tuwe  Ikcewicasta  wa- 
litedapi  sni,  wicastayatapi  tawo- 
widake  kin  heheciya;  Wicasta¬ 
yatapi  wanyakapi  kta,  qa  wrea¬ 
th  ta  itancanpi  kin  inajinpi  kta, 
nakun  patujapi  kta.  Jehowa  wa- 
cinyepica,  Israel  Towakan  kin 
on  ;  unkan  iye  nicahnigapi  kta. 

8  Jehowa  kaken  eya;  Tohan 
oiyokipi  kinhan  nacihon,  qa  wo¬ 
wanikiye  anpetu  kin  en  ociciya  : 
Unkan  awanciyake  kta,  qa  oyate 
kin  en  wicotakuye  wan  ecihde 
kta,  maka  kin  yusutapi  kta,  qa 
ounyanpi  hewoskantu  kin  tawa 
wi  cay  aye  kta: 

9  Hecen  wicakaskapi  kin,  Tan- 
kan  u  po,  ewicayakiye  kta  :  to¬ 
rs  a  otpaza  en  unpi  kin  hena, 
Ihdntanin  po,  ewicayakiye  kta. 
Canku  kin  ohna  wotapi  kta,  qa 
paha  sdayehna  owasin  akan  ta 
wihanpi  yuke  kta. 

10  Hena  e  wotektehdapi  kte 

£ni,  qa  ipuzapi  kte  £ni  ;  qa  oma-i 
ste  qa  anpetu  wi  kin  aspanwk 
cayapi  kte  sni :  Tuwe  onsiwica-, 
kida  kin  he  yus  awicaye  kta  na- 
kaes,  qa  miniyowe  kin  en  awicai 
kta. 

11  Qa  lie  mitawa  owasin  canku 
wakage  kta,  qa  o canku  tanka 
mitawa  kin  hena  wankan  yeyapi 
kta. 

12  Iho,  dena  tehantanhan  liipi 
kta  ;  qa  iho,  dena  waziyatanhan 
qa  wiyolipeyatanhan ;  qa  dena 
Sinim  makoce  kin  etanhan. 

13  Mahpiya,  dowan  miye;  qa 
maka,  wiyuskinyan  un  wo  ;  na¬ 
kun  paha  kin,  dowan  hinhda  mi¬ 
ye  ;  Jehowa  iye  taoyate  canto- 
hnagwicaya  nakaes,  qa  kakiswi- 
caye  cin  hena  onsiwicakida  kta. 

14  Tuka  Zion  heya ;  Jehowa 
amayustan,  qa  Itancan  mitawa 
amiktonja  ce. 

15  Winohinca  hoksiyoqopa  a- 
zin  kin  he  akiktonje  kta,  hecen 
iye  tamni  cinea  kin  onsikida  kte 
sni  he :  Han,  hena  wakiktonjapi 
kta  nace  ;  tuka  miye  qe  acikton- 
je  kte  sni. 

16  Iho,  minape  cokaya  en  baci- 
go  ;  conkaske  nitawa  ohinniyan 
mitokam  wanke. 

17  Nicinca  inahnipi :  tona  ni- 
yujujupi  qa  niyutakunipi  sni  qon 
hena  nitantanhan  napapilcta. 

18  Ohomni  ista  yuwankan  iki- 
kcu  qa  w  any  at:  a  wo  :  dena  owa¬ 
sin  ihduwitayapi ;  hena  en  mu- 
pi.  Miyewani,  Jehowa  eya,  he¬ 
cen  dena  iyulipa  koyahdake  kta, 
oinpi  wan  iyececa,  qa  winoliinca 
wan  hihnaton  kte  cin  iyecen  ipi- 
yahdake  kta. 

19  Tintoskan  nitawa,  qa  fte- 
woskan  makoce  nitawa,  qa  ma¬ 
koce  en  niyutakunipi  sni  qon  he 
debars  wicota  en  ounyanpi  kin 
on  onikan  kte  sni,  qa  nanipcapi 
qon  hena  itehan  unpi  kta. 

20  Nakun  cinca  nicitaninpi  sni 
qon  hena  ninoge  en  heyapi  kta  ; 
Makoce  ocikan  sni,  makiyukan 
wo,  hecen  en  ounwaye  kta  ce. 

21  Hehannicante  en  hehe  kta  ; 
Dena  tuwe  icahtniciya  he,  cinca 
raakitanin  sni,  qa  cinca  codan 
way  aka  waun  qaunhdaka  waun  ; 
unkan  dena  tuwe  icahwicaya  he. 
Iho,  misnana  omakaptapi  ;  dena 
tokiya  unpi  tuka  he. 

22  Jehowa  Itancan  kin  he  he¬ 
cen  eya  :  Iho,  Ikcewicasta  ekta 
nape  wahdugate  kta,  qa  oyate 
kin  en  wiyokihedan  wanewehde 
kta  :  unkan  xnaku  ohna  nicinksi 
awicaupi  kta,  qa  nicunksipi  kin 
hinyete  akan  wicaqinpi  kta. 

23  Qa  ateyayapi  wonicupi  kte 
cin  wicastayatapi  eepi  kta,  qa 
winohinca  tanka  tawapi  kin  he¬ 
na  azinnieiyapi  kta  :  hena  niye 
en  makipusdiya  patus  inajinpi 
kta,  qa  nisiha  watusekseca  kin 
asdipapi  kta  :  unkan  Jehowa  he 
miye  sdonyaye  kta  ;  tona  wacin- 
mayanpi  kin  hena  istecapi  kte 
sni  nakaes. 

24  Wakipi  kin  he  wi casta  wa- 
saka  etanhan  icupi  kta  he,  qa 
owotanna  wayaka  un  kin  he 
ehdakupi  kta  he. 

25  Tuka  Jehowa  hecen  eya ; 
Wicasta  wasaka  wayaka  wica- 
yuhapi  kin  hena  ewieayakupi 
kta,  qa  wakipi  kin  wicasta  wo- 
hitika  ewicakicihdakupi  kta  ce. 
Tuwe  nicize  cin  he  kici  wecize 
kta  nakaes,  qa  nicinca  niwicawa- 
ye  kta. 

26  Qa  tona  kakisniyanpi  kin 
hena  iye  cehpi  hdunwicawakiye 
kta,  qa  iye  we  kin  on  witkopi 
kta,  minisa  teca  on  iyececa  ;  un¬ 
kan  Jehowa  Wanikiya  nitawa, 
qa  tuwe  openiciton,  Wanji  Wa- 
£aka  Jakob  tawa  kin  he  miye 
e  wicacelipi  owasin  sdonyapi 
kta. 


WICOWOYAKE  50. 

1  Jehowa  hecen  eya;  Kicipa- 
ganpi  wowapi  on  nihun  elipewa- 
kiye  cin  tukle  e  he  :  qa  icazo- 
makiyapi  kin  tukte  wanji  en  wd- 
yopeeiciyapi  he.  Iho,  wayahta- 
nipi  on  wiyopeniciyapi,  qa  taku 
sica  ecanonpi  kin  on  etanhan 
inayayapi  kin  kpaganpi. 

2  Heon  etanhan  wahi  qehan 
tokeca  wicasta  wanica  he  :  wa- 
pan  qehan  tokeca  tuwedan  ama- 
yupte  sni  he.  Minape  ptecedan, 
ptecedan,  hecen  wopekiton  oki- 
hi  sni  he  ;  qa  waehdaku  owaki- 
hi  sni  he.  Iho,  wawiyopewaye 
on  miniwanca  kin  mdapuze  kta 
wakpa  kin  hena  liewotahedan 
wakage  kta ;  hogan  tawapi  sica- 
mna  kta,  mini  wanica  nakaes, 
qa  ipuza  on  tapi  kta. 

3  Mahpiya  kin  otpaza  koyag- 
waye  kta,  qa  wakihdaka  woaka- 
hpe  wecage  kta  ce, 

4  Jehowa  Itancan  kin  waon- 
spekiyapi  ceji  kin  maqu,  hecen 
wicoie  wanji  on  tuwe  mdokita 
iwakiya  onmaspe  kta  :  hanfianna, 
hanhanna  wayuhice  kta,  minoge 
wicasta  waonspe  iyecen  wana- 
lion  kta  e  yuliice  kta. 

5  Jehowa  Itancan  kin  noge 
makiyuhdoka;  unkan  wawaki- 
pajinyan  waun  sni,  qa  hekta  wa- 
hdicu  sni. 

6  Mitapete  waapapi  kin  wica- 
waqu,  qa  hin  yujunpi  kin  iyoha 
rnitawa  wicawaqu  :  miite  wowi- 
stenyapi  qa  atagosapi  kin  etan¬ 
han  nawakilibe  sni. 

7  Tuka  Jehowa  Itancan  kin 
omakiye  kta,  heon  etanhan  ma- 
yusinyaye  kte  sni  :  heon  etan¬ 
han  miite  wanhi  iyecen  wa- 
hduza,  hecen  imastece  kte  sni 
sdonwakiya. 

8  Tuwe  mayaowotanna  kin  he 
ikiyedan  un :  tuwe  amakinica 

kta  he;  Avitaya  naunjinpi  kte: 
tuwe  makipajin  kta  he  ;  he  mi- 
kiyedan  u  numve. 

0  Iho,  Jehowa  Itancan  kin  oma- 
kiye  kta  ;  tuwe  mayaco  kta  he  : 
iho,  hena  OAvasin  wokoyake  iye- 
cen  kuke  kta  ;  wayapote  sa  kin 
hena  wicayapotapi  kta. 

10  Niyepi  etanhan  tuwe  Jeho¬ 
Ava  kokipe,  tuwe  e  iye  taokiye 
ho  kin  anagoptan,  tuwe  otpaza 
omani  qa  iyoyanpa  codan  un  he  ; 
he  JehoAva  caje  kin  Avacinye  kta, 
qa  ta  Wakantanka  en  eicihde 
nunwe. 

11  Iho,  niyepi  OAvasin  ceyatipi, 
qa  pesnija  on  aohduteniciyapi  ; 
peta  nitaAva  iyoyanpa  kin  en  ma- 
ni  po,  qa  pesnija  ideyayapi  kin 
en.  Minape  etanhan  de  nitaAva- 
pi  kta;  Avoiyokisice  en  inunkapi 
kta.  . 

WICOW7  OYAKE  51. 

1  Tona  wooAVotanna  yapasipi, 
Jehowa  ayakitapi,  niye  anaraa- 
goptan  po  :  imnija  etanhan  nica- 
kanpi  kin  he  ekta  ekitonwan  po, 
qa  maka  olidoka  etanhan  nicapi 
qon  he  ekta  : 

2  Abraham  ateyayapi  kin  he 
ekta  etonAvan  miye,  qa  Sara  ni- 
yiihapi  kin  he  ekta  :  iye  ecedan 
weco,  qa  mdaAvaste  qa  mduota 
ce. 

3  Jehowa  Zion  wacintonhnag- 
ya  ;  makoce  puza  taAva  ocowa- 
sin  wacintonhnagya  nakaes  :  qa 
tintoskan  taAva  kin  he  Eden  iye- 
ceca  kage  kta,  qa  liopuza  tawa 
Jehowa  tawoju  kin  iyececa : 
wicocante  waste  qa  wiyuskin- 
pi  hen  un  kta,  Avopida  eya- 
pi  qa  dowanpi  .ho  kin  hena. 

4  Mitaoyate,  anamagoptan  po  ; 
qa  oyate  mi  tawa,  anohmakiy  a  po  : 
woope  kin  mitantanhan  inanpe 
kta,  qa  mitaAvoyaco  oyate  kin 
en  iyoyanpa  ewehde  kta  nakaes. 

5  Mitoowotanna  kin  he  kiye- 
dan  un ;  woAvanikiye  mitawa 
hinanpa;  qa  miisto  oyate  kin 
Avicayaco  kta :  wita  kin  hena 
amapepi  kta,  qa  miisto  kin  he 
Avacinyanpi  kta. 

6  Mahpiya  kin  ekta  ista  hdu- 
Avankan  iyeya  po,  qa  kuya  maka 
kin  ekta  etonwan  po.  Mahpiya 
kin  sota  iyecen  tanin  sni  iyaya, 
qa  maka  kin  Avokoyake  iyecen 
kuka  aye  kta ;  qa  tona  en  oun- 
yanpi  kin  is  eya  iyecen  tapi  kta  ; 
tuka  wowanikiyc  mitawa  kin  he 
OAvihanke  wanice  kta,  qa  mito- 
OAYotanna  kin  he  ihangyapi  kte 
sni. 

7  Tona  woowotanna  sdonyaya- 
pi,  oyate  mitoope  nicantepi  en 
un  kin,  anamagoptan  po  :  wica- 
sta  wawiyopeyapi  kin  he  kokipa- 
pi  sni  po,  qa  wayasicapi  kin  he¬ 
na  on  nihinciyapi  sni  po. 

8  Hena  wokoyake  iyececa  wa¬ 
yapote  sa  temAvicaye  kta,  qa  ta- 
liinca  hin  iyececa  wamduskadan 
hena  Avicayapotapi  kta  :  tuka 
mitoowotanna  kin  he  OAvihanke 
Avanice  kta,  qa  wowanikiye  mi- 
taAva  kin  he  wicoicage  qa  wi- 
coicage  hehanyan. 

9  Ihduhica,  ihduhica  avo;  Je¬ 
howa  isto,  ihduAvasaka  avo  ;  wa- 
nakaja  anpetu  kin  en  iyececa, 
kikta  aa'o,  wanakaja  wicoicage 
kin  en  iyececa.  Rahab  kaksa- 
ksa  qaunktehi  palidoke  ciqon  he 
niye  sni  he  : 

10  MiniAvanca,  mini  tanka  kin 
yupuze  ciqon  he  niye  sni  he ; 
tuwe  miniwanca  osbe  kin  en 
canku  kaga,  hecen  tona  opeAvi- 
cakitonpi  kin  ohna  yapi  kta. 

11  Heon  etanhan  JehoAva  ope- 
Avicakiton  kin  hena  hdicupi  kta, 
qa  doAvanwan  Zion  ekta  k'upi 
kta;  unkan  wowiyuskin  OAvihan¬ 
ke  sni  kin  he  iye  pa  akan  yanke 
kta  :  Avicocante  waste  qa  wowi- 


WICQWOYAKE  52. 


yuskin  icupi  kta :  woiyokisice 
qa  comnihdazipi  kin  hena  najice” 
kta. 

12  Miye,  han  tuwe  wacinton- 
linagniyanpi  kin  he  miye  :  tuwe 
niye  he,  hecen  wicasta  te  kte 
cin  koyakipe  kta  he,  qa  wicasta 
cinhintku  peji  iyececa  kagapi 
kte  cin  he. 

13  Qa  Jehowa  icahniye  cin, 
mahpiya  kin  hdumdaya  qa  maka 
oahehde  kin  ehde  kin  he  aye- 
ktonja ;  qa  wawakipajin  tocan- 
niye  kin  on  anpetu  otoiyohi  ohin- 
niyan  kopeyahda,  waihangya 
okihi  kta  iyececa.  Unkan  wa¬ 
wakipajin  tocanniye  kin  tukte  e 
he. 

14  Patus  un  kin  he  kiyuskapi 
kta  inalini,  qa  hecen  woha  kin 
ohna  te  kte  sni,  qa  aguyapi  ki- 
wanice  kte  sni. 

15  Tuka  Jehowra  he  miye,  Ta- 
ku  Wakan  nitawa,  miniwanca 
yuskanskan,  unkan  tas  tawa  ho- 
ton ;  Jehowa  wicobe  tawa  eci- 
yapi. 

16  Unkan  mioie  kin  hena  nii 
en  owahnaka,  qa  minape  ohanzi 
kin  ohna  akahpecicaton  ;  hecen 
mahpiya  kin  ti  wecage  kta,  qa 
maka  oahehde  kin  ewehde  kta, 
qa,  Mitaoyate  kin  niye,  Zion 
ewakiye  kta  heon. 

»17  Ihduhica  wo,  ihduhica  wo, 
Jerusalem,  Jehowa  nape  etan- 
han  iye  tocanniye  miniyatke  da- 
hepe  ciqon,  inajin  wo  :  witkopi 
miniyatke  cetete  hehanyan  pa- 
skicapi  kin  dallepa. 

18  Cinca  wicaton  kin  owasin 
etanhan  tuwedan  yus  aye  sni ; 
qa  cinca  icahwicakiye  cin  iyu- 
lipa  etanhan  wanjidan  napata 
hduze  sni. 

19  Taku  kin  dena  oza  en  ni- 
upi ;  tuwe  aniceye  kta  he : 
Avicotakuni  sni  qa  woihangye, 
qa  wicaakihan,  qa  mazasagye  : 


tokiyatanhan  wacintonhnagciye 
kta  he. 

20  Nicinca  kin  hena  hustaka- 
pi ;  canku  otoiyohi  ipa  kin  en 
wankapi,  tatokadan  wan  wo- 
hmunke  en  un  kin  iyececa.  Je¬ 
howa  tocanniye  kin  on  ojupidan, 
Taku  Wakan  nitawa  towiyope- 
kiye  kin  on. 

21  Heon  etanhan,  kakisniyanpi 
qa  winitko  yaun  tuka  minisa  on 
etanhan  sni,  ceciciya,  de  nahon 
wo  ; 

22  Jehowa  Itancan  nitawa  qa 
Wakantankta  nitawa,  tuwe  ta- 
oyate  iwicakiye  cin  he  hecen 
eya ;  Iho,  witkopi  miniyatke  kin 
ninape  etanhan  emdaku,  mito- 
canniye  miniyatke  hminyanna 
kin  hee  ;  ake  icimana  datke  kte 
sni. 

23  Tuka  tona  kakisniyanpi  na- 
pepi  kin  en  wicawaqu  kta  ;  tona 
ninagi  heciyapi ;  Patuja  wo, 
kinhan  akan  unkiyayapi  kta  ce  : 
unkan  iwankam  iyayapi  kin  he¬ 
na  en  nitancan  maka  iyecen  eni- 
cihnaka,  qa  canku  kin  iyececa. 

WICQWOYAKE  52. 

1  Kikta  wo,  kikta  wo ;  Zion, 
nitowasake  kohdaka  wo  :  Jeru¬ 
salem  otonwe  wakan  kin,  woko- 
yake  wasteste  kin  kohdaka  wo  ; 
detanhan  celipi  bakihdayapi  sni 
qa  asapapi  kin  icimana  en  niupi 
kte  sni. 

2  Maka  mdu  kin  etanhan  ihda- 
tata  wo;  Jerusalem,  najin,  iyo- 
tanka  wo ;  nitahu  iyakaskapi 
kin  hdusdoka  wo,  Zion  cunwin- 
tku  wayaka  yaun  kin. 

3  Jehowa  hecen  eya ;  Taku 
sni  on  wiyopeniciyapi ;  unkan 
mazaska  codan  openicitonpi  kta. 

4  Jehowa  Itancan  kin  he  he¬ 
cen  eya;  Ehanna  mitaoyate 
Egupta  en  ounyanpi  kta  e  ekta 

apamahde  iyayapi ;  unkan  taku 
on  etanhan  sni  Asur  oyate  kin 
kakiswicayapi. 

5  Unkan  nakaha  den  taku  mici 
un  he,  hecen  mitaoyate  taku  sni 
on  ewicayakupi  he,  Jehovva  eya ; 
tona  iwicadakapi  kin  hena  iya- 
sapi,  hecen  ohinniyan  anpetu 
osan  micaje  yasicapi  ee,  Jehowa 
eya. 

6  Heon  etanhan  mitaoyate  mi¬ 
caje  sdonyapi  kta :  heon  etanhan 
anpetu  kin  he  en  he  miye  hepa 
e  sdonyapi  kta ;  iho,  he  miye. 

7  He  kin  akan  tuwe  wotanin 
waste  au,  tuwe  wookiye  eyanpa- 
ha,  he  siha  oiyokipi  hinca  ;  tu¬ 
we  wowaste  wotanin  au,  tuwe 
wowanikiye  eyanpaha ;  tuwe, 
Wakantanka  nitawa  he  Wica- 
stayatapi  ce,  Zion  eciye  cin. 

8  Waawanhdake  nitawa  hopi 
kin  ;  ho  wankan  yeyapi ;  witaya 
dowanpi  kta ;  ista  ista  itkokim 
wankiciyakapi  kta  nakaes,  tohan 
Jehowa  Zion  ake  en  hdi  kinhan. 

9  Jerusalem  otiwita  kin,  wi- 
yuskin  hinhda  po,  witaya  do  wan 
miye ;  Jehowa  iye  taoyate  wa- 
cintonhnagwicaya,  Jerusalem  o- 
pekiton  nakaes. 

10  Oyate  owasin  ista  kin  ito- 
kam  Jehowa  iye  isto  wakan  kin 
hduzamni :  unkan  maka  ihanke 
kin  iyuhpa  Wakantanka  unkita- 
wapi  tawowanikiye  kin  wanya- 
kapi  kta. 

11  Hanta  po,  hanta  po,  hetan- 
han  tankan  ya  po,  taku  6apa  yu- 
tanpi  sni  po  ;  cokaya  tanhan  tan¬ 
kan  u  po ;  Jehowa  tawaksica 
yaqinpi  kin  niye  ihduska  miye. 

12  Hetanhan  inahniyan  inaya- 
papi  kte  sni,  qa  najica  dapi  kte 
sni :  Jehowa  nitokapatanhan  ye 
kta,  qa  Israel  ta  Wakantanka 
kin  he  hektapatanhan  mnaniyan- 
pi  kta. 

13  Iho,  mitaokiye  wacinksam- 

|  ya  olianye  kta,  ihduwankantu 
kta,  qa  yuwankan  iyeyapi  kta, 
qa  tehan  wankan  un  kta. 

14  Token  niye  on  wicota  nina 
I  yusinyayapi  :  iye  tookitanin  kin 

nina  kasicapi,  wicasta  isanpa,  qa 
itohnake  kin  Adam  cinca  isanpa. 

15  He  iyecen  oyate  ota  awica- 
mnimni  kta  :  iye  on  wieastaya- 
tapi'  iohmus  icupi  kta  :  taku  owi- 
cakiyakapi  sni  kin  he  wanyaka- 
pi  kta ;  qa  taku  nahonpi  sni  qon 
he  awacinpi  kta  nakaes. 

WIG  O WO Y AKE  53. 

1  Wounyakapi  kin  he  tuwe  wi- 
cada  he  ;  qa  Jehowa  isto  kin,  tu¬ 
we  ekta  yutaninpi  he. 

2  Unkan  iye  itokam  camni  wan- 
kadan  iyecen  uye  kta,  qa  maka 
puza  etanhan  hutkan  wan  iye- 
ceca  :  wookitanin  codan  un,  qa 
owanyag  waste  sni ;  hecen  wan- 
unyakapi  kinhan  wrasteundaka- 
pi  kta  e  owanyake  waste  wa- 
nica. 

3  Walitedapi  sni  qa  wicasta  on 
ehpeyapi ;  wicasta  cante  sica  qa 
woiyoki^ice  sdonkiya  ;  qa  tuwe 
ite  anaunkicihmanpi  kin  iyececa ; 
wahtedapi  sni,  unkan  unkiye 
awauncinpi  sni. 

4  Awicakehan  waunyazanpi  kin 
hena  iye  yuha,  qa  wicocante  si¬ 
ca  unkitawapi  kin  hena  iye  qin  : 
tuka  kastakapi,  Wakantanka  e- 
ciyatanhan  apapi  qa  kakisyapi 
ecanunkinpi. 

5  Tuka  waunhtanipi  kin  hena 
on  iye  pahdokapi,  taku  sica  e- 
conkupi  kin  on  kasujapi :  wooki¬ 
ye  unkitawapi  on  wokakisye  iye 
akan  yanke ;  qa  iye  apapi  kin 
eciyatanhan  woasni  unhapi. 

6  Unkiye  owasin  tahinca  wa- 
nunyanpi  iyecen  unnunipi ;  otoi- 
yohi  iye  tacanku  kin  ekta  unki- 
hduhomnipi ;  unkan  Jehowa  un- 

kiye  owasin  taku  sica  econkupi 
kin  hena  iye  en  yuwitaya  ehna- 
ka. 

7  Nagiyeyapi  .qa  iye  hinca 
kakisyapi  esta  ihdukawa  kte 
sni;  tahinca  cinca  iyecen  kte- 
pi  kta  en  ahipi,  qa  takinca 
wanunyanpi  hin  yusdapi,  wi- 
citokam  inina  yanke  cin  he  iye¬ 
cen  iye  i  hdukawa  kte  sni. 

8  Kaskapi  qa  yacopi  etanhan 
eyakupi ;  unkan  toicage  kin  tu- 
we  oyake  kta  he  :  wicani  raa- 
koce  kin  etanhan  kaspapi  nakaes; 
mitaoyate  takn  sica  econpi  kin 
on,  iyepi  on  kastakapi. 

9  Unkan  wicasta  sicapi  om 
woka  qupi,tuka  te  cehan  wijica- 
pi  kin  owicapeya  wanka :  ecin 
wosice  takudan  econ  sni,  qa  iye 
i  ohna  wohnaye  wanica  nakaes. 

10  Tuka  kasuje  kta  Jehowa 
iyokipi ;  wanna  iyokisinya  :  To- 
han  iye  nagi  woaktani  wosna  ya- 
kage  cinhan,  hehan  cinca  wan- 
hdake  kta,  anpetu  hduhanska 
kta,  qa  Jehowa  toiyokipi  kin  iye 
nape  ohna  ecetu  kta. 

11  Iye  nagi  ktani  kin  etanhan 
wanhdake  kta,  imnan  kta  :  Iye 
sdonyapi  kin  on  mitaokiye  owo- 
tanna  wicota  wicayuowotanna 
kta  ;  qa  waktanipi  kin  iye  wica- 
kicicin  kta. 

12  Heon  etanhan  wicasta  tan¬ 
ka  om  wecipamni  kta  ;  qa  iye 
wakipi  kin  wicasta  wasaka  om 
okini  kta  ;  wiconte  hehanyan  iye 
nagi  kpapson  nakaes.  Unkan 
sicaya  econpi  sa  om  yawapi;  qa 
wicota  waktanipi  kin  hena  iye 
wicakicicin  ;  hecen  sicaya  econ¬ 
pi  sa  kin  hena  iwicakiye  kta. 

WICOWOYAKE  54. 

1  Cinca  okitpani,  cinca  yaton 
sni,  dowan  wo :  koksinyeksuye 
i§ni,  dowan  hinhda  qa  iyasa  wo  : 


tuwe  isnana  ekpeyapi  kin  he 
cinca  ota  nakaes,  winokinca  hi- 
hnaton  cinca  kin  isanpa,  Jeho¬ 
wa  eya. 

2  Nitawakeya  owanka  kin 
hdutanka  wo,  qa  yati  ozanpi 
kin  yutitanpi  nunwe ;  kicunni 
sni  wo,  ikan  hduhanska  qa  huti- 
paspe  hdusuta  wo. 

3  Etapatanhan  qa  catkatanhan 
nihduota  kta;  qa  nicinca  Ikce- 
wicasta  kin  tawawicayapi  kta, 
qa  otonwe  otiwita  ekpeyapi  kin 
en  ounyanpi  kta. 

4  Wakokipe  sni  wo,  inistece 
kte  sni  nakaes  ;  nakun  wistece 
sni  wo,  istenniyanpi  kte  sni  na¬ 
kaes  :  tokaheya  inicaga  wowi- 
stece  kin  he  ayektonje  kta,  qa 
wiwazica  yaun  iyopeyapiqon  he 
icimana  yeksuye  kte  sni. 

5  WTawicakniye  cin  he  nihihna 
ee  nakaes;  Jehowa  wicobe tawa 
eciyapi ;  qa  tuwe  openiciton  Is¬ 
rael  Towakan  kin  hee,  Taku 
Wakan  rnaka  ocowasin  tawa 
eciyapi  kta. 

6  Winokinca  wan  ekpeyapi  qa 
nagi  iyokisica,  qa  aniktapi  sni 
qehan  wikoska  yuzapi  kin  iye- 
ceca  Jehowa  nico  ce,  Wakan- 
tanka  nitawa  eya. 

7  Ista  kakpapi  se  hehanyan 
ekpeciya  ;  tuka  wowaonsida  tan¬ 
ka  on  cikpahi  kta. 

8  Wosinhda  hiyuyapi  kin  en 
ista  kakpapi  se  hehanyan  miite 
anacihbe ;  tuka  wowaste  owi- 
hanke  wanica  on  onsicida  kta 
ce,  Jehowa  openiciton  kin  he 
hecen  eya. 

9  Miye  ekta  Nowa  mini  kin 
he  de  iyececa :  Nowa  mini  kin 
icimana  ake  maka  akakpe  ye  kte 
sni,  keya  wakonze  ciqon,  he  iye¬ 
cen  nakun  icimana  canniyeciye 
kte  sni,  qa  iyopeciye  kte  sni,  ke¬ 
ya  wakonza. 

10  He  kin  hena  tokan  aye  kta, 

qa  paha  kin  yutokan  iyeyapi  kta  ;  I 
tuka  mitowaste  tokan  iniciyaye 
kte  sni,  qa  wookiye  mitawa  wi- 
cotakuye  kin  he  yutokan  iyeya¬ 
pi  kte  sni,  Jehovva  canteniciye 
cin  he  hecen  eya. 

11  Kakisyapi,  kahuhuzapi,  wa- 
cintonhnagyapi  sni,  iho,  miye 
hinca  inyan  nitawa  wasesa  on 
ewahnake  kta,  qa  oahehde  nita¬ 
wa  inyan  tehihika  on. 

12  Qa  ipasotka  nitawa  inyan 
wiyatpatpa  on  wakage  kta,  qa 
nitatiyopa  pesnisnija  inyan  kin 
on,  qa  nihduksan  owancaya  in¬ 
yan  wiciyokipi  kin  on. 

13  Unkan  nicinca  owasin  Jeho- 
wa  waonspewicakiye  kta ;  qa  ni¬ 
cinca  wookiye  tanka  yuhapi  kta. 

14  Woowotanna  on  niyusutapi 
kta :  wicokakisyapi  kin  itehan 
un  wo  ;  koyakipe  kte  sni  na- 
kae£  :  qa  wonihinciye  kin,  he 
nikiyedan  u  kte  sni. 

15  Iho,  mniciyapi,  mniciyapi 
kta,  tuka  wapahasa  mitawa  ekta 
sni :  tona  niye  itkokim  mniciye 
cin  hena  niye  on  hinhpaye  kta. 

16  Iho,  mazakaga  peta  en  pe- 
taga  apogan,  qa  iye  tohtani  on 
ikicanye  wan  hiyuye  cin  he  mi¬ 
ye  hinca  icahwaya :  qa  nakun 
waihangye  ihangye  kte  cin  he 
miye  wakaga  ce. 

17  Ikicanye  otoiyohi  niye  nicis 
kagapi  kte  cin  he  takudan  okihi 
kte  sni ;  qa  wicaceji  niye  en 
wayaco  inajin  kte  cinhan  otoi¬ 
yohi  niye  daco  kta.  Jehowa  ta- 
okiye  taku  yuhapi  kte  cin  he 
dee,  qa  iye  toowotanpidan  kin 
he  miye  eciyatanhan,  Jehowa 
eya. 

W1CQWOYAKE  55. 

1  Ho,  ipuzapi  kin  owasin,  mini 
kin  en  u  po  ;  qa  tuwe  mazaska 
codan  un  esta;  kuwa  miye,  wo- 

petonpi  qa  wota  po  ;  han,  u  m>- 
ye,  mazaska  codan  qa  iyunwin 
codan  minisa  qa  pteasanpi  ope- 
ton  po.  * 

2  Tokeca  aguyapi  sni  on  maza¬ 
ska  yahdusotapi  kta  he ;  qa  to¬ 
keca  taku  imnawicaye  gni  kin 
on  htayanipi  he :  Anagoptan- 
yan  anamagoptan  po,  qa  ta¬ 
ku  waste  kin  he  yuta  po  ;  kin- 
han  ninagipi  wasin  on  iyuskini- 
ciyapi  kta. 

3  Anohmakiyapi  qa  en  mau  po  ; 
waanagoptan  miye,  kinhan  ni¬ 
nagipi  ni  kta  ;  unkan  wicotaku- 
ye  owihanke  wanica  wan  ciei- 
cagapi  kta,  Dawid  towaonsida 
wowicake  kin  hee. 

4  Iho,  iye  wrayaotanin  kta  e 
oyate  kin  wicawaqu,  oyate  kin 
en  wicastayatapi  qa  waonspeki- 
ya. 

5  Iho,  oyate  wan  sdonyaye  sni 
qon  he  yeco  kta  ;  qa  oyate  sdon- 
niyanpi  sni  kin  hena  niye  en  in¬ 
yang  upi  kta,  Jehowa  nita  Wa- 
kantanka  kin  on,  qa  Israel  To- 
wakan  kin  on  etanhan  ;  iye  ni- 
yuwakan  nakaes. 

6  Jehowa  iyeyepica  icunhan 
akita  miye,  ikiyedan  un  kin  i- 
cunhan  hoyekiya  po  : 

7  Tuwe  sice  cin  he  tacanku 
ahdustan  kte,  qa  wicasta  wahta- 
ni  sa  iye  tawacin  ehpekiye  kta  ; 
qa  Jehowa  en  ihdoku  kta,  kin¬ 
han  onsikida  kta ;  qa  Wakan- 
tanka  unkitawapi  kin  ekta,  iye 
wokajuju  hduota  kta  nakaes. 

8  Niye  nitawacinpi  kin  mita- 
wacin  kin  ee  sni,  qa  mitacanku 
kin  he  nitacankupi  kin  ee  sni, 
Jehowa  eya. 

9  Mahpiya  kin  maka  kin  isan- 
pa  tehanwankantu,  he  iyecen 
mitacanku  nitacankupi  kin  isan- 
pa  tehanwankan,  qa  mitawacin 
nitawacinpi  kin  isanpa  nakaes. 

10  Magaju  kin  he  kun  u,  qa  wa 


WICOWOYAKE  56. 


kin  mahpiya  eciyatanhan,  qa 
ake  ekta  hnihde  sni,  tuka  maka 
kin  imnakiye  ca  waicaliyekiye 
ca  camni  uyekiya,  hecen  tuwe 
woju  kin  ojupi  qu  kta,  qa  wayu- 
te  cin  he  woyute  qu  kta  ; 

11  He  mioie  mii  etanhan  inan- 
pe  cin  iyecece  kta  :  miye  en  co- 
kadati  ihdoku  kte  sni ;  tuka  ta- 
ku  iyornakipi  kin  he  yustan  kta, 
qa  taku  on  yewasi  kin  he  ece- 
tukiye  kta. 

12  Niye  wowiyuskin  yuha  ina- 
yapapi  kta,  qa  wookiye  hduha 
yus  aniyanpi  kta  :  nitokapatan- 
han  he  qa  paha  kin  dowan  hin- 
hdapi  kta,  qa  maga  can  kin  iyu- 
lipa  nape  hdaskapapi  kta. 

13  Canpepe  kin  eekiya  wazi 
can  uye  kta,  qa  wapepeka  eeki¬ 
ya  hantesa  uye  kta  :  unkan  he 
Jehowa  en  wocajeyatapi  ee  kta, 
qa  wowakta  owihanke  wanica 
kaspapi  kte  sni  kin  heca  kta. 

WICOWOYAKE  56. 

1  Jehowa  hecen  eya  ;  Woyaco 
patan  po,  qa  Yvoowotanna  econ 
miye  :  wowanikiye  mitawa  kin 
he  kiyedan  u  nakaes,  qa  mito- 
owotanna  kin  he  yuotaninpi  kta. 

2  Wicasta  tuwe  de  econ  kte, 
ca  wicasta  cinhintku  de  suta- 
ya  yus  un  kte  cinhan  ;  tuwe  an- 
petu  okihpapi  yusape  sni  kpatan, 
qa  iye  nape  taku  sica  econ  sni 
awanihdake  cinhan,  he  cante 
YY^aste. 

3  Unkan  wicasta  tokeca  cin¬ 
hintku  Jehowa  en  askamiciye 
cin  he  ie  ca,  Jehowa  iye  taoyate 
kin  etanhan  ocoYvasin  heyata 
iyemayan  ce,  ihnuhan  eye  cin¬ 
han  ;  nakun,  Wanyaka  wo,  can 
seca  hemaca  ce,  ihnuhan  yuno- 
kos  eye  cinhan. 

4  Jehowa  hecen  eya;  Yunokos 
tona  anpetu  okihpapi  mitawa 


patan  pi,  qa  taku  iyornakipi  ka- 
hnigapi,  qa  Yvicotakuye  mitawa 
yus  unpi  kinhan  ; 

5  Hena  wati  ohna  qa  conkaske 
mitawa  mahen  owanka  wicaYva- 
qu  kta,  qa  wicacaje  cinhintkuya- 
pi  qa  cunYvintkuyapi  isanpa 
waste  ;  Yvicacaje  owihanke  wa¬ 
nica  icimana  kaspapi  kte  sni 
Yvaqu  kta. 

6  Nakun  wicasta  tokeca  cinca 
JehoYva  en  askamiciyapi,  ohoda- 
pi  kta,  qa  Jehowa  caje  kin  wa- 
stedapi  kta,  iye  wowidagYvicaye 
kta,  wicasta  otoiyohi  anpetu  ohi- 
lipapi  yusape  sni  patan,  qa  wico- 
takuye  mitawa  sutaya  yus  un 
kinhan  ; 

7  Hena  eepi  kaes  paha  wakan 
mitawa  kin  ekta  awicawau  kta, 
qa  Yvocekiye  tipi  mitawa  ohna, 
wiyuskin  wicawaye  kta  :  wohu- 
hnage  wayusnapi  qa  wosna  ta- 
Yvapi  kin  o way  usn a  mitawa  akan 
oiyokipi  kta ;  wati  kin  he  oyate 
owasin  on  w'ocekiye  tipi  eciyapi 
kta  nakaes. 

8  Jehowa  Itancan  Israel  ena- 
nakiya  iyewicayapi  qon  mnici- 
ye  Yvicak^e  cin  he  hecen  eya  ; 
Tona  iye  en  mniciyapi  kin  isan¬ 
pa  nakun  en  mniciye  wicawaki- 
ye  kta  ce. 

9  Tinta  wamanica  oYvasin,  ni¬ 
ye  watemya  u  miye  ;  contanka 
wamanica  kin  iyuhpa. 

10  Waawanyake  tawa  kin  hena 
owasin  istagongapi,  wasdonye 
sni  unpi,  owasin  sunka  inina  un¬ 
pi,  Yvapa  okihipi  sni ;  Yvihamnan- 
pi.  iwankapi,  istinma  wastedaka- 
pi. 

11  Han,  hena  sunka  wotapi  sa, 
imnanpi  sdonkiyapi  sni,  qa  hena 
is  wonYvicaya  okahnih  okihipi 
sni ;  hena  owasin  iye  tacankupi 
ekta  ekiktonwanpi,  otoiyohi  iye 
oyanke  tawa  kin  etanhan  tawo- 
kamna  kta  ekta. 

12  Kuwa  miye,  minisa  iwaeu 
kta,  unkan  mini  wakan  on  wipi- 
unkiciyapi  kta ;  qa  heyakeein- 
han  anpetu  kin  de  iyecece  kta, 
tanka,  wopteca  sni,  iyotan  hinca 
kta  ce,  eyapi. 

WICOWOYAKE  57. 

1  Wicasta  owotannataninsni  iya- 
ya,  tuka  tu  wedan  cante  ekta  yeye 
sni  :  qa  wicasta  waonsida  ewi- 
eayakupi,  tuka  wicasta  owotan- 
na  taku  sica  etanhan  eyakupi  tu- 
wedan  kecin  sni. 

2  W ookiye  en  ye  kta  ;  towan- 
kapi  kin  akan  ozikiyapi  kta  ,•  tu- 
we  ecetuya  mani  kin. 

3  Tuka  wapiye  sa  cinhintkupi, 
deciya  kiyedan  u  po,  wiina- 
hmanpi  qa  wawiciftaftapi  econ 
sa  cinca  kin. 

4  Tuwe  on  iyafrahapi  he  :  tuwe 
on  i  yahdukawapi  he,  eeji  hiyu- 
yayapi  he  :  wokipajin  cinca,  wo- 
itonsni  ojupi  kin  henicapi  sni  he  : 

5  Uskuyeca  can  ehna  can  teca 
otoiyohi  ihukuya  iyokipiiciya 
yaunpi,  hoksiyopapi  kin  kaksiza 
ohna  wicayaktepi,  imnija  yuptu- 
ptujapi  kin  ihukuya  : 

6  Kaksiza  en  inyan  sdusduta 
ehna  taku  oyakini  qon  yanke  ; 
hena,  hena  e  taku  tawayaye  cin 
ee ;  nakun  hena  en  woyatke 
wosna  yahdastan,  wosna  waya- 
hdusna.  Hena  on  iyokipimici- 
ye  kta  he. 

7  Paha  pajodan  qa  tehanwan- 
kantu  akan  nitohe  eyehde  ;  han, 
heciya  wahdusna  idada. 

8  Nakun  tiyopa  can  qa  tiyopa 
kin  iheyatanhan  wokiksuye  eye¬ 
hde  ;  miye  icunonpatanhan  ni- 
hduzamni,  qa  wankan  idada ; 
ohehdepi  nitawra  yahdutanka,  qa 
hena  om  wicotakuye  nicicaga; 
iye  ohehdepi  tawapi  kin  waste- 
yadaka,  owanka  yahdutanka. 

9  Wihdi  on  wicastayatapi  kin 
anihduwiyeya,  qa  wihdi  waste- 
mna  yahduota  ;  qa  makoce  te- 
han  ekta  Wahosi  yewicayasi,  qa 
Hades  e  qes  ekta  nihduhukuya. 

10  Canku  hanska  nitawa  on 
mdokite  niciya;  tuka,  Wacinye- 
pica  sni  ce,  ehe  sni ;  ninape  to- 
wiconi  kin  he  iyeyakiya ;  heon 
etanhan  wasake  sni  nicida  sni. 

11  Unkan  tuwe  e  on  kopeya- 
hda  qa  koyakipa  he,  hecen  iya- 
tonsni,  qa  miyeksuye  sni,  qa  en 
cante  duze  sni  he  :  wanakaja- 
tanhan  kaes  inina  manke  ^ni  he  : 
hecen  komayakipe  sni, 

12  Miye  nitoowotanna  omdake 
kta,  qa  niohan  nakun  ;  tuka  he¬ 
na  iniwaste  kte  sni. 

13  Hoyeyaye  cinhan  hehan  ni- 
tomniciye  kin  hena  enihdakupi 
nunwe :  tuka  tate  kin  he  hena 
iyuhpa  kahbog'  iyewicaye  kta, 
takusni  iwicacu  kta.  Tuka  tu¬ 
we  wacinmaye  cinhan  makoce 
kin  yuhe  kta,  qa  paha  wakan 
mitawa  kin  he  tawaye  kta  : 

14  Qa  heye  kta  ;  Pahaya  ehna- 
ka  po,  pahaya  ehnaka  po,  canku 
wiyeya  kaga  miye,  can  ibotopi 
kin  mitaoyate  ewicakiciyaku  po. 

15  Wanji  tehanwankantu  qa 
wankan  un,  otokahe  wanica  en 
ounyan,  qa  tuwe  Wakan  eciyapi 
kin  he  hecen  eya ;  Tehanwan¬ 
kantu  qa  owanka  wakan  kin  hen 
wati  kta,  nakun  tuwe  taniya  ka- 
sujapi  qa  onsike  cin  he  kici ;  to- 
na  onsikapi  taniyapi  niwicawaye 
kta,  qa  cante  kasujapi  kin  hena 
kiniwicawakiye  kta  heon. 

16  Owihanke  wanica  hehanyan 
wawakize  kte  sni,  qa  ohinniyan 
£inwahda  kte  6ni :  mitokam  wo- 
niya  kin  hanye  kta  nakaes,  wi- 
cataniya  wakage  cin  nakun. 

17  Tokamna  sica  woahtani  kin 
on  sinwahda  qa  wakaitaka  :  na- 
micihbe  qa  sinwahda ;  heca  esta 

iye  canto  yuze  canku  kin  obna 
pemniyan  ikiyopta. 

18  Tacanku  kin  wanmdaka, 
nnkan  okiziwaye  kta ;  nakun 
yus  amde  kta,  qa  iye  akiceyapi 
qon  hena  koya  om  wacintonhnag- 
v/aye  kta. 

19  Wicaiha  oicage  cin  he  miye 
wakaga  ;  Wookiye,  wookiye,  tu- 
we  itehan  un  qa  tuwe  ikiyedan 
un  kin  kici,  Jehowa  ekieiya: 
nnkan  miye  okiziwaye  kta  ce. 

20  Tuka  wicasta  sicapi  kin  he¬ 
na  miniwanca  tas  ton  kin  iyece- 
capi,  he  owanji  yanka  okihi  sni, 
mini  tawa  kin  upsija  qa  maka 
hiyuya  ece. 

21  Wicasta  sicapi  kin  hena 
wookiye  nicapi  ce,  Jehowa  eya. 

WICOWOYAKE  58. 

1  Dote  eciyatanhan  pan  wo, 
ilinuhan  inina  rianke  cinhan,  ma- 
za  yahotonpi  wan  iyecen  niho 
wankan  yeya  wo  ;  qa  mitaoya- 
te  taku  sica  econpi,  qa  Jakob  ti- 
yohnaka  iye  wahtanipi  kin  owi- 
eakieiyaka  wo. 

2  Tuka  anpetu  otoiyohi  omade- 
pi,  qa  mitaeanku  sdonya  iyoki- 
pi pi,  oyate  wan  woowotanna  e- 
con  ece,  qa  Taku  Wakan  tawa- 
pi  tawoahope  ehpeye  sni  kin  he 
iyececa  :  Woowotanna  wokonze 
kin  hena  makidapi,  Taku  Wakan 
ikiyedan  upi  iyokipipi. 

3  Tokeca  akihan  unkiciyapi  tu¬ 
ka  wandake  kte  sni  he :  nagi 
iyokisinunkiciyapi  tuka  sdonye 
w7acanni  kte  sni  he,eyapi.  Wan- 
yaka  wro,  anpetu  en  akiliannici- 
yapi  hehan  iyokipi  niciyapi  kta, 
qa  wicohtani  ecaniconpi  kin  oco- 
wasin  wicayakidapi  ece. 

4  Wanyaka  wo,  wicokicige  qa 
woakinica  on  akihan  niciyapi,  qa 
wosice  nape  on  waayapapi  kta 
heon :  Anpetu  kin  de  iyececa 


nihopi  wankantanhan  nahonwi- 
cayayapi  kta  e  akihanniciyapi 
kte  sni. 

5  Akihaniciyapi  wakahnige  kte 
cin  he  de  iyecece  kta  he  :  An¬ 
petu  wan  en  wicasta  iyokisinici- 
ye  kta :  hintkan  hu  iyecen  pa- 
mahdedan  un  kta,  qa  wakihdaka 
cahota  ko  owinskiton  kta  he. 
He  akihaniciyapi  qa  anpetu  Je¬ 
howa  iyokipi  kta,  eya  cajedate 
kta  he, 

6  Akihaniciyapi  wakahnige  kte 
cin  he  dee  sni  he  ;  wicosice  ica- 
ske  kin  yukcapi  kta,  canwana- 
pin  wicin  kin  kiyuskapi  kta,  to- 
na  kakisyapi  kin  hena  wicaki- 
yukcapi  kta,  qa  can  napinpi  owa- 
sin  duksapi  kta  : 

7  Wotektehdapi  kin  aguyapi 
nitawa  wicayakipamni  kte  cin 
hee  3ni  he  ;  qa  tona  onsika  kakis¬ 
yapi  kin  hena  yati  en  awicaya- 
ku  kta  ;  tuwe  tancodan  un  wan¬ 
dake  cinhan  wakahpeyecaton 
kta,  qa  wicacehpi  nitawa  kin 
etanhan  nanicihbe  kte  sni. 

8  Hehan  iyoyanpa  nitawa  an- 
pao  iyecen  inanpe  kta,  qa  woa- 
sni  nitawa  kohanna  hiyu  kta  ; 
nakun  nitoowotanna  nitokam  ye 
kta,  qa  Jehowa  towitan  kin  he 
hekpatanhan  awanniyake  kta. 

9  Hehan  niye  hoyeyaye  kta, 
unkan  Jehowa  waayupte  kta ; 
niye  yapan  kta,  unkan  iye,  Iho, 
miye  ce,  eye  kta.  Nicokaya- 
tanhan  canwanapin  kin  ehpeya- 
kiye  cinhan,  napsukaza  pazopi 
qa  ecinkta  eyapi  kin  hena  : 

10  Qa  wotektehdapi  kin  ekta 
ninagi  hiyuyaye  ca  wicanagi  ka¬ 
kisyapi  kin  he  imnayaye  cinhan, 
hehan  iyoyanpa  nitawa  kin  otpa- 
za  en  hinanpe  kta,  qa  owotanin- 
sni  nitawa  kin  he  wiyotanhan 
iyecece  kta. 

11  Unkan  Jehowa  ohinniyan 
yus  aniye  kta,  qa  iwicapuza  en 

ninagi  imnaye  kta,  qa  nihuhu 
kin  cemniciye  kta  :  hecen  niye 
maga  wan  mini  imna  kin  he  iye- 
nicece  kta,  qa  minilidoka  wan 
mini  wicahnaye  kte  sni  kin  he 
iyececa. 

12  Unkan  niye  eciyatanhan  oti- 
wita  wanakaja  kin  hena  piya  ki- 
cagapi  kta  ;  wicoicage  qa  wico- 
icage  oahehdepi  kin  ake  yakage 
kta ;  qa,  Conkaske  kawankapi 
piya  kage  cin,  Canku  otipi  kta 
yuecetu  kin,  eniciyapi  kta. 

13  Anpetu  okihpapi  kin  etan- 
han  siha  eyahdaku,  anpetu  wa- 
kan  mitawa  en  nitoiyokipi  kin 
ecen  ecanon  kte  sni ;  qa  anpetu 
okihpapi  kin  he  woiyokipi,  Jeho- 
wa  towakan  kin  he  wowitan,  ke- 
ya  cajedate  cinhan  ;  qa  nitacan- 
ku  ohna  oyahande  sni,  nitoiyoki¬ 
pi  oyakide  sni,  qa  niye  nioie  oya- 
hdake  sni,  on  he  duonihan  kin- 
han : 

14  Hehan  Jehowa  en  iyokipi- 
niciye  kta ;  unkan  maka  paha 
kin  akan  iyotanke  ciciye  kta,  qa 
Jakob  niyate  taku  tawa  qon 
etanhan  wonciye  kta  ce,  Jehowa 
i  kin  he  hecen  eya  nakaeA 

WICOWOYAKE  59. 

1  Iho,  Jehowa  nape  niwicaya 
okiki  kte  sni  e  yuptecedan  sni ; 
qa  iye  noge  wanahon  okihi  kte 
sni  e  kpe  sni : 

2  Tuka  taku  sica  ecanonpi  kin 
hena  niyepi  qa  Taku  Wakan  ni- 
tawapi  yukinukan  iyeniyanpi ; 
qa  wayahtanipi  kin  hena  iye  ite 
anahbenieiyapi,  hecen  nahonkte 
sni. 

3  Ninapepi  we  on  asapapi  na- 
kaes,  qa  ninapsukazapi  sicaya 
econpi  kin  on  :  niihapi  woiton- 
sni  iapi,  nicejipi  wosice  ajijipi 
ece. 

4  Tuwedan  woowotanna  kipan 

sni,  qa  tuwedan  wowicake  eci¬ 
yatanhan  wayaco  sni :  hena  ta- 
kusni  wacinyanpi,  qa  woitonsni 
ohdakapi ;  wicohan  sica  on  ihdu- 
sakapi  qa  woahtani  hiyuyapi. 

5  Wamduska  itka  kin  manpi, 
qa  unktomi  tahokata  kazontapi  : 
tuwe  witka  tawapi  yute  cinhan 
te  kta,  qa  wanji  pakpipi  kinhan 
sintehda  wan  hiyu  kta. 

6  Taku  kazontapi  kin  hena*  wo- 
koyake  kte  sni,  qa  iye  ohanpi 
kin  on  ihdahpapi  kte  sni  :  iye 
ohanpi  kin  wosice  wicohan  kin 
heca,  qa  iye  napepi  ohna  wakipi 
ohanyanpi  yukan. 

7  Iye  siha  taku  sica  ekta  inyan- 
kapi,  qa  tona  taku  iyaonpepica 
sni  unpi  we  kin  he  papson  ina- 
hnipi ;  iye  tawacinpi  sicaya 
econpi  wicotawacin  kin  heca ; 
woihangye  qa  wokakse  iye  ta- 
cankupi  ohna  yanka. 

8  Wookiye  canku  kin  sdonyapi 
sni ;  qa  manipi  kin  en  wokonze 
wanica  :  ocanku  skoskopa  icica- 
gapi ;  tuwe  ohna  ye  cinhan  wo¬ 
okiye  sdonye  kte  .sni. 

9  Heon  etanhan  wokonze  unki- 
tehanpi  yanka,  qa  woowotanna 
unkihdegapi  kte  sni  :  iyoyanpa 
unkapepi,  tuka  iho,  otpaza  ;  iyo- 
wotanin  unkapepi,  tuka  owotan- 
in  sni  unkomanipi. 

10  Istagongapi  iyececa  conka¬ 
ske  yutantan  unkakitapi,  ista  co- 
dan  iyecen  unyutantanpi :  wi- 
yotanhan  siha  ibountopi,  hanye- 
tu  en  iyececa ;  maga  wasteste 
ohna  wicasta  tapi  iyeuncecapi. 

11  Unkiye  iyuhpa  wahanksica 
iyececa  unhdopi,-qa  tinwakiye- 
dan  ceya  iyecen  unceyapi :  wo¬ 
konze  unkapepi,  tuka  wanica ; 
wowanikiye  unkapepi,  tuka  un- 
kitehanpi  yanka. 

12  Taku  sica  econkupi  kin  he¬ 
na  nitokam  yuotapi,  qa  waun- 
htanipi  kin  hena  unkoyakapi 


WICOWOYAKE  60. 


ece  :  taku  6ica  econkupi  kin  he- 
na  unkicipi  hiyeya,  qa  waunhta- 
nipi  kin  hena  sdonunkiyapi : 

13  &icaya  econpi,  qa  Jehowa 
en  itonpi  sni,  qa  Taku  Wakan 
unkitawapi  ayustanpi,  wokakis- 
yapi  qa  okicize  cajeyatapi,  woi- 
tonsni  oie  awacinpi  qa  cante 
eciyatanhan  eyapi  kin  hena  on. 

14  Hecen  woyaco  hekta  itoheya 
iyeyapi,  qa  woowotanna  itehan 
inajin  ;  hocoka  ohna  wowicake 
hinhpaya,  qa  woecetu  kin  en  u 
kta  okihi  sni. 

15  Han,  wowicake  wanica  aya ; 
qa  tuwe  taku  sica  ayustan  kin 
he  wakipi  ece  :  Unkan  he  Jeho¬ 
wa  wanyake  ca  woyaco  wanice 
cin  he  sicedaka. 

16  Qa  wicasta  wanica  he  wan- 
yaka,  qa  wawiciya  wanice  cin 
heon  yusinyaya:  heon  etanhan 
iye  isto  wowanikiye  hdamna  ;  qa 
iye  toowotanna  kin  he  ihdusuta. 

17  Woowotanna  kin  he  maku 
akahpe  iyecen  kicun  :  qa  wo¬ 
wanikiye  watesdake  wapaha  ki- 
ya ;  qa  watokiconpi  wokoyake 
kin  hena  kohdaka,  qa  wowina- 
wizi  sina  iyecen  hdowin  na- 
kaes. 

18  Iye  ohanyanpi  kin  eciyatan¬ 
han  wicakicu  kta,  tona  kipajinpi 
kin,  wocanniye  ;  tokayapi  kin 
hena  wotokicon  wicakicu  kta  ; 
wita  kin  hena  wicohan  on  towi- 
cakicicon  kta. 

19  Heon  wiyohpeyatanhan  Je¬ 
howa  caje  kin  kokipapi  kta,  qa 
iye  towitan  wihinanpatanhan. 
Wakiyuse  kin  wakpa  tanka  iye¬ 
cen  hiyu  kinhan,  Jehowa  Tani- 
ya  kin  itkokim  wiyokihedan  eki- 
11  de  kta. 

20  Hehan  Wopekiton  kin  Zion 
en  u  kta,  qa  Jakob  etanhan  tona 
gicaya  econpi  ayustanpi  kin  he¬ 
na  en,  Jehowa  eya. 

21  Unkan  miye,  wicotakuye 

*  17 


mitawa  wicakici  un  kin  he  dee, 
Jehowa  eya  :  Mitaniya  en  niun, 
qa  rnioie  nii  en  owehnake  cin  he¬ 
na  nii  ayustan  kte  sni,  qanicinca 
ipi  kin,  qanicinca  sanpa  cincapi 
ipi  kin  awicayustan  kte  sni,  de- 
tanhan  qa  owihanke  wanica,  Je¬ 
howa  eya. 

WICOWOYAKE  60. 

1  Najin  wo,  iyojanjan  wo  ;  iyo- 
yanpa  nitawa  wanna  u,  qa  Jeho¬ 
wa  towitan  kin  anihinanpa. 

2  Iho,  otpaza  maka  kin  akahpe 
kta,  qa  otpaza  soka  oyate  kin 
awicakahpe  kta ;  tuka  Jehowa 
anihinanpe  kta,  qa  iye  towi¬ 
tan  kin  anitanin  kta. 

3  Qa  Ikcewicasta  kin  iyoyanpa 
nitawa  en  manipi  kta,  qa  wica- 
stayatapi  kin  hena  yahinanpa 
ojanjan  kin  en. 

4  Ihduksan  ista  hduwankan  iye- 
ye  ca  wanyaka  wo  ;  hena  owa- 
sin  witaya  mniciyapi,  niye  en 
niupi ;  nicinksipi  tehantanhan 
upi  kta,  qa  nicunksipi  adoksohan 
wicayuhapi  kta. 

5  Hehan  wandake  ca  widuskin 
kta  ;  qa  nicante  cancan  qa  tan¬ 
ka  aye  kta  :  miniwanca  wicota 
kin  niye  en  yuhomnipi  kta,  Ikce¬ 
wicasta  towijicepi  kin  niye  en 
niu  kta. 

6  Carno  ota  hinca  anicahpapi 
kta,  Midian  qa  Epha  etanhan 
camo  koska  kin  hena :  &eba 
etanhan  hena  owasin  upi  kta ; 
mazaskazi  qa  cansin  wastemna 
kin  ahipi  kta,  qa  Jehowa  yatanpi 
wotanin  waste  oyakapi  kta. 

7  Kedar  optaye  kin  iyuhpa  ni¬ 
ye  en  mniciyapi  kta,  Nebayoth 
tamdoka  kin  hena  iwicadake 
kta  ;  hena  oiyokipiya  owayusna 
mitawa  adipi  kta,  unkan  mitowi- 
tan  tipi  kin  he  wahduwitan  kta. 

8  Mahpiyasapa  iyececa,  qa  tin- 

wakiyedan  iyecen  iye  tipi  ekta 
kinyan  upi  kin  dena  tuwepi  he. 

9  Awicakehan  wita  kin  hena 
amapepi  kla  ;  qa  Tarsis  tawita- 
wata  tokaheya,  tehantanhan  ni- 
cinksi  awicaupi  kta,  mazaska  qa 
mazaskazi  tawapi  koya,  Jehowa 
Taku  Wakan  nitawa  eaje  kin 
ekta,  qa  Israel  Towakan  kin 
ekta,  he  iye  niyuwitan  nakaes. 

10  Unkan  wicasta  tokeca  cin- 
capi  conkaske  nitawa  kagapi  kta, 
qa  wicastayatapi  tawapi  kin  he¬ 
na  oniciyapi  kta.  i^inwahda  qe- 
han  cicastaka,  tuka  canmawaste 
kin  en  onsicida  nakaes. 

11  Unkan  nitatiyopa  ohinniy an 
yuhdog  he  kta,  hena  anpetu 
hanyetu  koya  ecen  iyeyapi  kte 
sni ;  hecen  Ikcewicasta  tawowi- 
jiee  kin  niye  ekta  aupi  kta,  qa 
wicastayatapi  tawapi  kin  hena 
upi  kta. 

12  Oyate  qa  wicoskanskan  tu- 
kte  wanji  oniciye  kte  sni  kinhan 
he  atakuni  kte  sni ;  han,  Ikcewi¬ 
casta  kin  hena  ocowasin  ihang- 
yapi  kta. 

13  Lebanon  towitan  kin  he  en 
niu  kta  ;  wazisaka  can,  wazi  can 
qa  hantesa  kicica,  tipi  wakan 
rnitawa  owanka  kin  yuwaste 
kta  ;  unkan  tukten  siha  wahde 
kin  he  wahduwitan  kta  ce. 

14  Hehan  tona  kakisniyanpi 
qon  hena  cinca  patus  en  niupi 
kta ;  qa  tona  wahtenidapi  sni  qon 
owasin  siha  yahde  kin  en  xnaka- 
ta  patujapi  kta  ;  qa,  Jehowa  To- 
tonwe,  Zion  Israel  Towakan  ta- 
wa,  eniciyapi  kta. 

15  Niye  ehpeniyanpi  qa  siceni- 
dapi,  hecen  tuwedan  opta  ye  sni ; 
heon  etanhan  wowaste  owihan- 
ke  wanica,  wicoicage  yeye  cin 
hehanyan  wowiyuskin  cicage 
kta. 

16  Nakun  Ikcewicasta  asanpi 
tawa  dazoke  kta,  qa  wieastaya- 

tapi  aze  ayazin  kta:  qa  Jehowa 
Wanikiya  nitawa  qa  Wopekiton 
nitawa,  Wanji  Wasaka  Jakob 
tawa  kin  he  miye  e  sdonyaye 
kta. 

17Mazasa  on  mazaskazi  eekiya 
awau  kta,  qa  mazasapa  on  ma¬ 
zaska  eekiya  awau  kta,  qa  can 
on  mazasa,  qa  inyan  on  mazasa¬ 
pa  kta:  Nakun  akicita  tancan 
nitawa  wookiye  wicawakage  kta, 
qa  wicastayatapi  nitawa  woowo- 
tanna  kta. 

18  Wawicakipi  kin  he  nitama- 
koce  ohna  icimana  nahonpi  kte 
sni,  woihangye  qa  woyutakuni- 
sni  nitaopapun  mahentanhan ; 
tuka  conkaske  nitawa,  Wowani- 
kiye,  qa  nitatiyopa  kin,  Woya- 
tan,  eya  casyakiton  kta. 

19  Hetanhan  anpetu  icunhan 
anpetu  wi  kin  iyoyanpa  nitawa 
kte  sni,  qa  iyojanjan  kta  on  han¬ 
yetu  wi  kin  iyoyamniye  kte  sni ; 
tuka  niye  en  iyoyanpa  owihan- 
ke  wanica  Jehowa  ee  kta,  qa  ni- 
ta  Wakantanka  wowitan  nitawa 
ee  kta. 

20  Anpetu  wi  nitawa  ake  ici¬ 
mana  isinyan  iyaye  kte  sni,  qa 
hanyetu  wi  nitawa  icimana 
eihdaku  kte  sni ;  iyoyanpa  owi- 
hanke  wanica  nitawa  Jehowa  ee 
kta,  qa  anpetu  en  yaceye  cin  he¬ 
na  henakeca  kta. 

21  Nakun  nitaoyate  iyuhpa  o- 
wotanna  kta  :  rnakoce  kin  ohin- 
niyan  tawapi  kta,  adetka  huwa- 
hde,  minape  taku  kage  cin  heepi, 
hecen  mayuwitanpi  kta. 

22  Wanji  cistinna  kin  he  ke- 
ktopawinge  icage  kta,  qa  tona- 
na  kin  he  oyate  wasake  kta. 
Tohan  iyehantu  kinhan  Jehowa 
miye  he  mduinahni  kta  ce. 

WICOWOYAKE  61. 

1  Jehowa  Itancan  Taniya  kin 


WICOWOYAKE  62. 


akan  mayanka  ;  Jehowa  sdama- 
kiya,  wotanin  waste  wieasta  on- 
siftanpi  owieawakiyake  kta  heon 
etanhan ;  tona  cante  kasujapi 
wieamduskiskite  kta  e  yemasi ; 
wayaka  unpi  wicayukcapi  kta 
owieawakiyake  kta,  qa  kaska 
unpi  wicokaske  tipi  wicakiyu- 
lidokapi  kta  : 

2  Jehowa  tawaniyetu  oiyokipi 
kin  omdake  kta,  qa-  Wakantanka 
unkitawapi  anpetu  watokiconpi 
tawa  kin  ;  tona  ceyapi  owasin 
wac i n to n h nagwicaw aye  kta  : 

3  Tona  Zion  en  ceyapi  kin  he- 
na  wakoyagwicayapi  kta,  eaho- 
ta  eeki3ra  watesdake  wicaqu 
kta,  wicaceya  eekiya  wowiyu- 
skinwihdi,  cante  wankadan  eeki¬ 
ya  woyatan  wokoyake  kin  wica¬ 
qu  kta  :  heon  etanhan,  Woowo- 
tanna  uskuyeca  can,  Jehowa  ta- 
woju,  ewicakiyapi  kta,  hecen 
iye  yuwitanpi  kta  : 

4  Unkan  otiwita  kin  hena  piya 
kagapi  kta,  tanina  yujujupi  kin 
hena  bosdan  ehdepi  kta,  qa  oton- 
we  otiwita  wanke  cin  hena  pi- 
yapi  kta,  wtcoicage  qa  wicoi- 
cage  liewoskantuya  wanke  ciqon. 

5  Hehan  oyate  tokeca  etanhan 
najinpi  qa  nitawanunyanpi  won- 
wicayapi  kta,  qa  wieasta  tokeca 
cinca  kin  henamaga  niciyumdu- 
pi  qa  hastanhanka  iyuwi  nicipa- 
kintapi  kta. 

6  Tuka  niyepi,  Wawayusnapi 
Jehowa  tawa,  eniciyapi  kta : 
Wakantanka  unkitawapi  taokiye, 
eniciyapi  kta.  Ikcewieasta  tawo- 
wijicepi  kin  yatapi  kta,  qa  towi- 
tanpi  kin  on  nihdatanpi  kta. 

7  Nitowistecepi  kin  on  nonpa 
akihde  kta,  qa  wonihinciye  on 
taku  tawapi  kin  on  wiyuskinpi 
kta ;  heon  etanhan  tawapi  ohna 
nonpa  akihde  yuhapi  kta  ;  wo- 
wiyuskin  owihanke  wanica  wi- 
cakiciun  kta. 


8  Jehowa  miye,  woyaco  waste- 
wadaka ;  waliuhnage  wo^napi 
kta  on  wawicakipi  kin  sicewada- 
ka  ;  qa  iye  olianyanpi  iyecen  wi- 
cawaqu  kta,  wowicake  eeiyatan- 
han,  qa  wicotakuye  owihanke 
wanica  wan  wicawecage  kta. 

9  Hehan  iye  oicage  tawa  Ikce- 
wicasta  ehna  sdonwicayapi  kta, 
qa  etanhan  icagapikte  cin  oyate 
kin  wieehna  :  Tona  wanwicaya- 
kapi  owasin,  oicage  Jehowa  yu- 
waste  kin  hena  eepi  e  sdonwica¬ 
yapi  kta. 

10  Miye  qe  iyuskinyan  Jehowa 
on  imduskin  kta,  ininagi  mita 
W'akantanka  on  pida  kta  :  iye 
wowanikiye  wokoyake  koyag- 
mayan  nakaes,  woowotanna  sina 
kin  amakahpa  ;  wieasta  tawicu 
ton  kta  watesdake  hduwaste,  qa 
winohinca  hihna  ton  kta  oinpi 
kicun  kin  iyececa. 

11  Maka  kin  camni  ukiye  ca 
maga  kin  taku  en  ojupi  icahkiye 
cin  he  iyecen  Jehowa  Itancan 
kin  woowotanna  qa  woyatan 
oyate  owasin  wicitokam  icahye 
kta. 

WrICOWrOYAKE  62. 

1  Zion  on  etanhan  inina  manke 
kte  sni ;  qa  Jerusalem  on  etan¬ 
han  oziwakiye  kte  sni ;  toowo- 
tanna  kin  Avoiyege  iyececa  inan- 
pe  kta,  qa  towanikiye  kin  peti- 
janjan  ide  kin  iyecece  kta  he- 
hanyan. 

2  Unkan  Ikcewieasta  kin  nitoo- 
wotanna'  wanyakapi  kta,  qa  wi- 
castayatapi  owasin  nitowitan 
kin.  Qa  wicacaje  teca,  Jehowa 
i  cajeyate  kte  cin  he  icajeniyata- 
pi  kta. 

3  Nakun  Jehowa  nape  ohna 
wowitan  watesdake  kin  he  niye 
kta,  qa  wicastayatapi  tawapaha 
Wakantanka  nitawa  nape  kin 
ohna. 

4  Hetanhan  icimana,  (Azubah) 
Ehpeyapi,  eniciyapi  kte  sni ;  qa 
nitamakoce  icimana,  (Semamah) 
llewoskan,  eciyapi  kte  sni  ;  tu- 
ka,  (Hephzibah)  Mitowiyuskin- 
en-un,  eniciyapi  kta,  qa  makoce 
nitawa,  (Beulah)  Wakanyuzapi, 
eciyapi  kta  :  Jehowa  iniyuskin, 
qa  nitamakoce  kin  he  wakan  yu- 
zapi  kta  nakaes. 

5  Koska  wan  wikoska  wan 
wakan  yuze  cin  he  iyecen  nicin- 
ksipi  wakan  nihduzapi  kta ;  qa 
wicasta  winohinca  yuze  cin  on 
iyuskin  kin  he  iyecen  nita  Wa- 
kantanka  iniyuskin  kta. 

6  Jerusalem,  conkaske  nitawa 
akan  waawanyake  ewicawahna- 
ka,  anpetu  owasin  qa  hanyetu 
owasin  ohinniyan  inina  unpi  kte 
sni :  tona  Jehowa  kiksuyeyaya- 
pi,  ihnuhan  inina  dukanpi  kin- 
han  ; 

7  Qa  woozikiye  qupi  sni  po, 
Jerusalem  hdusuta  qa  maka  kin 
ohna  woyatan  kage  kte  cin  he- 
hanyan. 

8  Jehowa  iye  nape  etapa  kin 
on,  qa  isto  wasake  cin  on  ici- 
conza  ;  Awicakehan  icimana  wa- 
mnaheza  nitawa  tokaniyanpi  yu- 
tapi  kta  wicawaqu  kte  sni ;  qa 
oyate  tokeca  cincapi  kin  mini¬ 
sa  nitawa  on  htayanipi  kin  he 
yatkanpi  kte  sni. 

9  Tuka  tona  mnakiyapi  kin  he 
hdutapi  kta,  qa  Jehowa  yatanpi 
kta  ;  qa  tona  wayuspipi  kin  hena 
mitowakan  hocoka  kin  ohna 
hdatkanpi  kta. 

10  Ohna  ya  po,  tiyopa  kin  ohna 
ya  po  ;  oyate  tacanku  kin  wi- 
yeya  kaga  po  :  wankan  ehnaka 
po,  canku  wankantu  kaga  po ; 
etanhan  inyan  pahi  po  ;  wiyoki- 
liedan  wan  oyate  kin  wankan 
ewicakicihde  po. 

11  Iho,  Jehowa  maka  ihanke 
hehanyan  nahonwicaya  ;  Zion 

cunwintku  kin  heeiya  po  ;  Iho, 
wowanikiye  nitawa  kin  u  ce ; 
iho,  iny unwin  hduha  un,  qa  wo- 
econ  tawa  kin  he  itokam  yanke. 

12  Unkan  hena,  Oyate  wakan, 
Jehowa  opewicakiton,  ewicaki- 
yapi  kta.:  qa  niye,  Akitapi,  oton- 
we  ehpeyapi  sni,  eniciyapi  kta. 

WICOWOYAKE  63. 

1  Edom  etanhan,  Bozra  etan¬ 
han  sina  duta  in  u  kin  he  tuwe 
he ;  wokoyake  waste  kohdaka, 
iye  to  wasake  tanka  on  icimani 
un  kin  he  tuwe  he.  Woowotan- 
na  eciyatanhan  ia,  wanikiya  wa¬ 
sake  cin  he  miye  ce. 

2  Tokeca  nitawokoyake  kin 
duta,  qa  nitasina  tuwe  minisa 
iyuskice  naskice  cin  iyececa  he. 

3  Minisa  iyuskice  cin  misnana 
nawaskica ;  qa  oyate  kin  etan¬ 
han  tuwedan  rnicica  sni :  heon 
mitocanniye  on  nawicawaskice 
kta,  qa  mitosinhda  on  nawicawa- 
pan  kta ;  qa  iye  hanpi  kin  mita- 
sina  amnimnipi  kta,  qa  mita- 
wokoyake  ocowasin  wahdustan 
kta. 

4  Watokiconpi  anpetu  kin  he 
micante  en  un,  qa  opewicawaki- 
ton  tawaniyetu  kin  he  wanna 
hiyohi  nakaes. 

5  Unkan  ekta  ewatonwe,  tuka 
waokiya  wanica ;  qa  tuwedan 
wayusuta  sni  heon  mayusinyaya ; 
heon  etanhan  miye  miisto  wo¬ 
wanikiye  hdamna,  qa  mitosinhda 
kin  he  mahdusuta. 

6  Hecen  mitocanniye  on  oyate 
kin  nawicawapan  kta,  qa  mito¬ 
sinhda  on  witkowicawakiye  kta, 
qa  iye  hanpi  kin  he  makata  ehpe- 
waye  kta. 

7  Jehowa  wawacinkta  yuza 
tanka  kin  he  mdatan  kta,  Jeho¬ 
wa  yatanpi  kin,  Jehowa  taku 
icantounhnakapi  kin  owasin  eci- 

yatanhan,  qa  wowagte  tanka  Is¬ 
rael  tiyohnaka  icantowicahnaka, 
iye  towaonsida  eciyatanhan  qa 
iye  wawacinkta  yuza  tanka  ota 
kin  eciyatanhan. 

8  Unkan  iye  heya  ;  Awicake- 
han  hena  mitaoyate,  wicacinca 
taku  ecinkta  eyapi  kte  sni  ce. 
Hecen  Wanikiya  tawapi  kin  he 
iye. 

9  Toiyokisicapi  iyuhpa  en  iye 
iyokisica ;  qa  iye  ite  Taohnihde 
kin  he  niwicakiya  :  iye  towaste- 
dake  qa  tocantekiye  kin  on  ope- 
wicakiton,  qa  wicaqin,  qa  wana- 
kaja  anpetu  kin  owasin  iye  wi- 
cahduha  un. 

10  Tuka  hena  eqe  wawakipa- 
jinpi  qa  iye  Taniya  Wakan  kin 
iyokisinyapi  ;  heon  etanhan  iye 
tokawicaye  kta  ihduhomni,  iye 
hinca  wicakiza. 

11  Hehan  wanakaja  anpetu 
kin  hena  kiksuya,  Moses  qa  iye 
taoyate  :  Tuwe  mini  tanka  etan¬ 
han  awicau  qonhe  tukten  un  he, 
obe  tawa  wonwicaye  ciqon  :  Tu¬ 
we  iye  Taniya  Wakan  mahen 
ehnake  ciqon  he  tukten  un  he. 

12  Tuwe  Moses  nape  etapa  on 
yus  awieaya,  iye  isto  wakan  kin 
on  wicitokam  mini  kin  wicaki- 
yukinukan,  caje  owihanke  wani- 
ca  wan  icicage  kta. 

13  Tuwe  mini  she  kin  ehna 
maniwicakiya,  suktanka  wan  ho- 
puza  en  un  kin  iyececa,  hecen 
kaktihanhanpi  kte  sni. 

14  Woteca  wan  kaksiza  ekta 
iyaye  cin  iyecen  Jehowa  Taniya 
kin  oziyekiya  ;  he  iyecen  niye 
nitaoyate  yus  awicada,  wowitan 
caje  nicicage  kta  heon. 

15  Mahpiya  kin  eciyatanhan 
kun  ahitonwan  wo,  qa  nitoowo- 
tanna  qa  nitowitan  tipi  kin  etan¬ 
han  wanyaka  ye  :  nitowinawizi 
qa  nitowasake  kin  tukte  e  he  3 
ni  towaonsida  qa  miye  en  nito- 


cantekiye  kin  hena  anakiptapi 
he. 

16  Awicakehan  niye  ateunni- 
yanpi,  Abraham  sdonunkiyapi 
sni  qa  Israel  iyeunkiyapi  sni  qe- 
yas :  niye,  Jehowa,  Ateunniyan- 
pi,  W'opekiton  unkitawapi ;  ni- 
caje  kin  he  otokahe  wanica. 

17  Jehowa,  tokeca  mtacanku 
etanhan  nuniunyakiyapi  he  ;  ni- 
tokokipe  icunonpa  cante  unya- 
dusutapi  he.  Nitaokiyepi  on, 
wicoun  tawawicayaye  cin  on 
etanhan  hdicu  ye. 

18  Oyate  wakan  nitawa  pten- 
yedan  tawakiyapi :  tokaunyanpi 
kin  hena  tipi  wakan  nitawa  na- 
sapapi. 

19  Unkiye  wanakajatanhan  un- 
yakonpi :  hena  e  tohinni  wowi- 
dagwicayaye  sni :  hena  nicaje 
icajewicayatapi  sni. 

WICOWOYAKE  64. 

1  Tokin  mahpiya  kin  yahdu- 
hdecen,  kun  hidu  kta  ;  hecen 
nitohnake  on  he  kin  skan  aye  kta. 

2  Peta  canhaka  ideya,  peta  mi¬ 
ni  ipihya  ece  kin  iyececa ;  tona 
tokaniyanpi  nicaje  sdonyewica- 
kiye  kta,  nitohnake  on  Ikce- 
w'ica^ta  cancanpi  kta  heon. 

3  Taku  wowinihan  ecanon  qe- 
han,  hena  unkapepi  sni ;  kun 
hidu,  nitohnake  on  he  kin  skan 
aya. 

4  Wakantanka,  nicunonpatan- 
han,  tuwe  wacinyan  un  taku  ki- 
cage  kte  cin,  otokaheyatanhan 
nahonpi  sni,  wicanoge  kin  en 
iyohpaye  sni,  wicaista  wanyake 
sni. 

5  Tuwe  wiyuskin  qa  woowo- 
tanna  econ  ece  kin  he  itkoyaki- 
pa ;  nitacanku  ohna  niksuyapi, 
kin  hena :  Iho,  niye  sinyahda  ; 
unkan  waunhtanipi :  dena  en 
ohinniyan,  tuka  niunyanpi  kta. 

6  Tulcaunkiye  owasin  takusapa 
iyeuncecapi,  qa  woowotanna  un¬ 
kitawapi  iyuhpa  wokoyake  awe- 
pi  kin  iyececa  ;  qa  iyuhpa  can- 
wapa  iyecen  snis  unkayapi ;  qa 
taku  sica  econkupi  kin  hena,  ta- 
te  iyececa,  yutokan  unkayapi 
kta. 

7  Hececa  esta  tuwedan  nicaje 
hoyekiye  sni,  tuwedan  en  niyu- 
ze  kta  ihduhica  sni ;  niye  niite 
ahaunyecilimanpi  nakaes,  qa  ta¬ 
ku  sica  econkupi  kin  onawihnu- 
niunyakiyapi. 

8  Tuka  nakaha  Jehowra,  Ate- 
unyanpi  kin  he  niye  ;  maka  co¬ 
co  kin  he  unkiyepi,  qa  cega  ka- 
ga  unkitawapi  kin  he  niye  ;  qa 
ninape  taku  kage  cin  he  unkiye¬ 
pi  iyuhpa. 

9  Jehowa  nina  sinhda  sni  wo, 
qa  ohinniyan  .  woahtani  kiksuye 
sni  ye  :  iho,  wanyaka  ye,  ceun- 
niciyapi,  unkiye  owasin  nitaoya- 
te  unyakonpi. 

10  G  ton  we  wakan  nitawa  kin 
hena  makoskantu ;  Zion  hewo- 
skantu  ;  Jerusalem  otiwita. 

11  Tipi  wakan  qa  owanyag 
waste  unkitawapi,  ohna  atewic- 
unyanpi  niyatanpi  qon  he  peta 
on  huhnaga :  qa  taku  oiyokipi 
unkitawapi  iyuhpa  ihangyapi. 

12  Jehowa,  dena  on  ananicipte 
kta  he ;  inina  nanke  ca  nina  ka- 
kisunyayapi  kta  he. 

WICOWOYAKE  65. 

1  Tona  wimawangapi  sni  qon 
hena  amakitapi;  tona  omadepi 
gni  qon  hena  iyemayanpi :  Ikce- 
wicasta  micaje  on  icajeyatapi 
sni  qon  ;  Wanmayaka  ye,  wan- 
mayaka  ye,  ewicawakiya. 

2  Oyate  wan  wawakipajin,  can- 
ku  waste  sni  ohna  iye  tawacinpi 
eciyatanhan  mani  kin  he  anpetu 
osan  nape  wicawakiyugate : 

3  Oyate  wan  miite  itokam  ohin¬ 
niyan  sinhdamayanpi,  can  woju- 
pi  ehna  wawayusnapi,  qa  maka 
omdoton  ohna  wizinyapi  ece. 

4  Hena  wicasta  hnakapi  ehna 
yukanpi,  qa  woinahbe  kin  en 
iwankapi ;  kukuse  sin  yutapi,  qa 
cega  ohna  tado  asapa  hanpi  hdu- 
hapi. 

5  Hena  heyapi ;  Ako  inajin 
wo  ;  mikiyedan  u  sni  wo  ;  niye 
isanpa  miye  mawakan  nakaes. 
Dena  mapoge  ohna  sota  lieca, 
peta  wan  anpetu  osan  itkon. 

6  Iho,  mitokam  wowapi  •  Inina 
manke  kte  sni,  tuka  watokicon 
ecamon  kta ;  han,  iye  maku 
ohna  wicawecu  kta ; 

7  W aj^ahtanipi  qa  niyatepi  wa- 
htanipi  yuwitaya  :  hena  he  kin 
akan  wizinyapi,  qa  paha  kin 
akan  istenmayanpi  :  heon  etan- 
han  iye  ohanyanpi  qon  hena  ma¬ 
ku  ohna  iwicaweciyute  kta  ce, 
Jehowa  eya. 

8  Jehowa  kaken  eya ;  Minisa 
teca  kin  hastanhanka  iyage  kin 
en  un,  qa,  Ihangye  sni  wo,  wo- 
yawaste  wan  en  un  ce,  eyapi  kin, 
he  iyececa  mitaokiye  on  ecamon 
kta,  hecen  iyuhpa  ihangwicawa- 
ye  kte  sni. 

9  Unkan  Jakob  etanhan  oicage 
wan  awau  kta,  qa  Juda  etanhan 
tuwe  paha  mitawa  tawaye  kta 
wan :  hecen  wicawahdahnige 
cin  hena  tawayapi  kta ;  qa  mi¬ 
taokiye  kin  hena  he  en  ounyanpi 
kta. 

10  Unkan  &aron  tahinca  opta- 
ye  otipi  kin  heca  kta,  qa  Akor 
kaksiza  kin  he  wanunyanpi 
owanka  kin  hee  kta,  mitaoyate 
amakitapi  kin  hena  on. 

11  Tuka  Jehowa  ayustanpi,  pa¬ 
ha  wakan  mitawa  akiktonjapi, 
Gad  (wicanhpi  tanka)  wahna 
wotapi  wan  wiyeya  ekicihnaka- 
pi,  qa  Meni,  (anpao  wicanhpi) 

woyatke  wan  okicastanpi  kin  he- 
na  niyepi. 

12  Heon  etanhan  mazasagye 
ekta  ciyawapi  kta,  qa  niyepi 
owasin  wicaktepi  en  yapatujapi 
kta :  cicipanpi  tuka  amayadu- 
ptapi  sni,  iwaa  tuka  nayahonpi 
sni,  tuka  miista  itokam  taku  si- 
ca  ecanonpi,  qa  taku  iyomakipi 
sni  kin  he  yakahnigapi ; 

13  Heon  etanhan  Jehowa  Itan- 
can  kin  hecen  eya  ;  Iho,  mitao- 
kiye  wotapi  kta,  tuka  niye  wo- 
tekteyahdapi  kta ;  iho,  mitao- 
kiye  wayatkanpi  kta,  tuka  niye 
inipuzapi  kta ;  iho,  mitaokiye 
wiyuskinpi  kta,  tuka  niye  wini- 
£tecapi  kta : 

14  Iho,  mitaokiye  cante  wa£te 
on  dowanpi  kta,  tuka  niye  cante 
sicapi  on  yaceyapi  kta,  qa  woni- 
ya  kaksapi  on  yasicahowadapi 
kta. 

15  Qa.nicajepi  woya&ce  icaje- 
yatapi  kin  he  wicawahdahnige 
cin  aihpewicayayapi  kta  :  qa  Je¬ 
howa  Itancan  kin  nikte  kta,  qa 
iye  taokiye  kin  wicacaje  tokeca 
eya  icaskiton  kta. 

16  Hecen  tuwe  maka  akan 
ihdawaste  kinhan  Taku  Wakan 
wicake  cin  on  ihdawaste  kta ; 
qa  tuwe  maka  akan  taku  eya  ici- 
conze  cinhan,  Taku  Wakan  wi¬ 
cake  cin  on  konze  kta ;  tanina 
woiyokisica  kin  hena  akiktonja- 
pi  qa  miista  etanhan  anahmanpi 
kin  heon  etanhan. 

17  Iho,  mafipiya  teca  qa  maka 
teca  wakaga  ;  unkan  tanina  qon 
hena  kiksuyapi  kte  sni,  qa  wica- 
cante  kin  en  u  kte  sni. 

18  Tuka  niyepi,  taku  wakage 

cin  on  ohinniyan  pidapi  qa  wi- 
yuskin  po ;  iho,  Jerusalem  he 
wiyuskinpi,  qa  taoyate  kin  wo- 
wiyuskin  wakaga  heon  etan¬ 
han.  * 

19  Hecen  Jerusalem  on  imdu- 


skin  kta,  qa  mitaoyate  on  cante 
mawaste  kta :  unkan  he  ohna 
wicacej^a  ho  kin  icimana  nalion^ 
pi  kte  sni,  qa  sicahowayapi  ho 
kin  nakun. 

20  Hetanhan  anpetu  hoksiyo- 
qopa  wan  icimana  yuke  kte  sni, 
qa  wicaliinca  anpetu  imna  sni 
wanice  kta :  hoksiyoqopa  kin 
eqe  waniyetu  opawinge  cinca 
hehan  te  kta  nakaes :  tuka  wa- 
htanisa  kin  he  waniyetu  opa¬ 
winge  kinhan  yasicapi  kta. 

21  Unkan  tipi  kagapi  kta  qa 
ohna  tipi  kta  ;  qa  hastanhanka 
hu  hdepi  kta  qa  etanhan  wasku- 
yeca  hdutapi  kta. 

22  Tipi  kagapi  kinhan  tuwe 
tokeca  ohna  ti  kte  sni ;  wojupi 
kinhan  tuwe  tokeca  yute  kte 
sni :  mitaoyate  taanpetu  kin  can 
anpetu  kin  ijmcece  kta  ;  qa  tona 
wicawahdahnige  cin  hena  iye 
nape  ohanyanpi  kin  tehan  hdu¬ 
tapi  kta. 

23  Takusni  on  htanipi  kte  sni, 
qa  woiyokisica  on  cinca  tonpi  kte 
sni :  tona  Jehowa  wicayawaste 
cinca  kin  hena  eepi,  qa  tona  hena 
etanhan  icagapi  nakun. 

24  Unkan  kaketu  kte,  hena  ho- 
yeyapi  sni  itokam  waamdupte 
kta,  qa  iahan  unpi  icunhan  nawa- 
hon  kta. 

25  ^unktokeca  qa  taliinca  cin¬ 
ca  kin  akiptan  wihanpi  kta  ;  qa 
mnaja  kin  he  tatanka  iyececa 
peji  yute  kta;  qa  wamduska  ta- 
woyute  maka  mdu  kin  hee  kta. 
Paha  Wakan  mitawa  owancaya 
wayusicapi  kte  sni,  qa  waihang- 
yapi  kte  sni,  Jehowa  eya. 


WICOWOYAKE  66. 

1  Jehowa  hecen  eya  ;  Mahpiya 
kin  he  mitoiyotanke  kin  ee,  qa 
maka  kin  misiha  oahde  kin  hee. 
Tini  miyecagapi  kte  cin  tukte 

e  he  ;  qa  woozikiye  mitawa  kin 
tukten  yanka  he. 

2  Dena  owasin  ininape  kaga, 
qa  dena  owasin  ecen  un,  Jehowa 
eya :  tuka  de  ekta  ewatonwe 
kta,  tuwe  onsike  ca  taniya  ka- 
sujapi,  qa  mioie  on  cancan  kin 
he. 

3  Tuwe  tatanka  kikte  kin  he 
wicasta  kastaka  iyececa  ;  tuwe 
tahinca  cinca  wayusna  kin  sun- 
ka  tahu  kakse  cin  iyececa  ;  tu¬ 
we  minha  wan  wayusna  kin  he 
kukuse  we  iyececa  ;  tuwe  wizin- 
yapi  wrokiksuye  wosna  kin  he 
wakagapi  wan  yawaste  kin  iye¬ 
ceca.  Han,  hena  e  canku  hda- 
linigapi,  qa  taku  sapa  tawapi  on 
nagi  ihduskinpi. 

4  Mis  eya  wicoiyokisica  wica- 
wecicahnige  kta,  qa  taku  koki- 
papi  kin  hena  en  awicawau  kta. 
V/icawakipan  qehan  tuwedan 
waayupte  sni  ;  iwae  cehan  na- 
honpi  sni ;  tuka  miist'a  itokam 
taku  sica  econpi,  qa  taku  iyoma- 
kipi  £ni  kin  hena  hdahnigapi  kin 
heon  etanhan. 

5  Tona  iye  oie  on  nicancanpi 
kin,  Jehowa  oie  kin  nalion  miye  : 
Nihunkawanjipi  6icenidapi,  qa 
micaje  on  etanhan  tankan  ehpe- 
niyanpi  qon  hena,  Jehowa  yu- 
witanpi  nunwe,  eyapi  :  tuka  wi- 
duskinpi  kta  on  ihdutanin  kta, 
qa  hena  eqe  istecapi  kta. 

6  Oqoyapi  ho  wan  otonwe  kin 
etanhan ;  tipi  wakan  kin  etan¬ 
han  wicaho  wan  ;  Jehowa  tona 
tokayapi  towicakicicon  ho  kin 
hee. 

7  Hokgiksuye  3ni  itokam  hiyu- 
ya,  hinyahin  wayazanhda  sni 
itokam  hoksidan  wan  ton. 

8  Taku  he  iyececa  tuwe  nalion 
he  ;  tuwe  taku  hececa  wanyaka 
he.  Maka  kin  anpetu  wanjidan 
en  waicahye  kta  he  ;  oyate  wan 
wancahna  wicatonpi  kta  he : 

Tuka  Zion  hok&iksuya  hehantu- 
dan  cinca  hiyuwicaya. 

9  Ihduhdece  wakiye  kta  qa 
hiyuwakiye  kte  sni  he,  Jehowa 
eya  :  hiyuwakiya  esta  onawata- 
ke  kta  he,  nita  W^akantanka 
eya. 

10  Jerusalem  kici  wiyuskin  po, 
qa  tona  waste  yadakapi  owasin 
kici  cante  waste  miye  ;  wowi- 
yuskin  on  kici  wiyuskin  po,  tona 
ayakiceyapi  kin  iyuhpa. 

11  Hecen  ayazinpi  kta  qa  to- 
cantohnake  aze  on  winipipi  kta  ; 
hecen  dazolcapi  kta,  qa  iye  towi- 
tan  aze  ojudan  kin  etanhan  wi- 
yuskinniciyapi  kta. 

12  Jehowa  kaken  eya  ;  Iho,  wa- 
kpa  iyecen  wookiye  waqu  kta, 
qa  Ikcewicasta  towitanpi  kin 
mini  kaduze  cin  iyececa.  He- 
han  ayazinpi  kta,  maku  ohna  ni- 
yuhapi  kta,  qa  &yoto  akan  niyu- 
hnahnapi  kta. 

13  Tuwe  hunku  cantohnagye 
cin  he  iyecen  cantohnagciyapi 
kta  ;  qa  Jerusalem  en  wacinto- 
hnagniyanpi  kta. 

14  Tohan  wrandakapi  kinhan 
nicantepi  iyuskin  kta,  qa  nihuhu- 
pi  kin  wato  iyecen  icage  kta. 
Unkan  Jehowa  nape  kin  he  iye 
taokiye  sdonyapi  kta,  qa  tokawi- 
caye  cin  en  iye  tosinhda  kin  tan- 
in  kta. 

15  Iho,  Jehowa  peta  yuha  u 
kta,  qa  canpahmihma  tawa  kin 
tate  iyumni  iyececa  ;  hecen  to- 
canniye  kin  wosinhda  kici,  qa 
toiyopeye  kin  peta  ide  kici  wica- 
qu  kta. 

16  Peta  on  qa  iye  tamazasagye 
on  Jehowa  wicacehpi  iyuhpa  om 
wohdake  kta :  unkan  Jehowa 
wicakte  kin  hena  ota  kta. 

17  Tona  ihduwakanpi  qa  can 
wojupi  ehna  ihduskapi,  cokata 
wanji  ihakam,  kukuse*  sin,  qa  ta¬ 
ku  asapa,  hitunkadan  ko  yutapi 

kin  hena  yuwitaya  awihnunipi 
kta,  Jehowa  eya. 

18  Unkan  kaketu  kte,  iye  ohan- 
pi  qa  tawacinpi  kin  hena  on 
etanhan  Ikcewicasta  qa  wicace- 
ji  iyuhpa  mduwitaya  kta  :  unkan 
hena  upi  qa  mitowitan  kin  wan- 
yakapi  kta. 

19  Unkan  hena  wicehna  wowa- 
kta  wan  ewahnake  kta,  qa  tona 
etanhan  najicapi  kin  hena  Ikce¬ 
wicasta  kin  ekta  yewicawasi 
kta,  Tarsis,  Pul  qa  Lud,  hena 
itazipa  ekatapi ;  Tubal  qa  Javan, 
wita  tehan  unpi  kin,  tona  oma- 
yakapi  nahonpi  sni  qa  mitowi¬ 
tan  wanyakapi  sni.  Unkan  hena 
is  Ikcewicasta  ehna  mitowitan 
yaotaninpi  kta. 

20  Qa  hena  nihunkawanjipi 
owasin  awica.upi  kta,  Jehowa 
wakiyusnapi  wan,  Ikcewicasta 
owasin  etanhan,  suktanka  akan, 
qa  canpahmihma  ohna,  qa  tato- 
kadan  akan,  qa  £on£onna  akan, 
qa  camo  cincapi  akan,  Jerusalem 


Paha  Wakan  mitawa  ekta,  Israel 
cinca  wosna  wan  waksica  ska 
ohna  Jehowa  ti  kin  en  ahipi  kin 
he  iyececa,  Jehowa  eya. 

21  Unkan  mis  eya  hena  etan¬ 
han  wawayusnapi  qa  Lewi  wica- 
sta  hecapi  kta  e  iwicawacu  kta 
ce,  Jehowa  eya. 

22  Mahpiya  teca  qa  maka  teca 
wakage  kte  cin  hena  mitokam 
wanke  kta,  he  iyecen  niye  nicin- 
capi  qa  nicajepi  unpi  kta  ce,  Je¬ 
howa  eya. 

23  Unkan  kaketu  kte,  wi  teca 
wan  etanhan  witeca  ekta,  qa 
wookihpe  etanhan  wookihpe  e- 
kta  hehanyan,  wicacehpi  owasin 
mitokam  waohoda  au  kta,  Je¬ 
howa  eya. 

24  Qa  hena  yapi  kta,  qa  wica- 
sta  wamicihtanipi  tancan  tapi  kin 
wanwicayakapi  kta.  Wamdu- 
ska  tawapi  kin  te  kte  6ni,  qa  pe- 
ta  tawapi  kin  kasnipi  kte  sni : 
tuka  wicacehpi  owasin  hena  wo- 
wahteda  sni  yawapi  kta. 

WICOWOYAKE  1, 

1  Jesus  Messiya,  Dawid  cin- 
hintku,  Abraham  cinhintku,  oi- 
cage  wowapi  kin  he  dee. 

2  Abraham  Isaak  cincaya ;  qa 
Isaak  Jakob  cincaya ;  qa  Jakob 
Judas  qa  hunkawanjitku  ko  cin- 
cawicaya : 

3  Unkan  Judas  Phares  qa  Zara, 
Tamar  etanhan,  cincawicaya ; 
qa  Phares  Esrom  cincaya ;  qa 
Esrom  Aram  cincaya : 

4  Qa  Aram  Aminadab  cincaya ; 
qa  Aminadab  Naasson  cincaya  ; 
qa  Naasson  Salmon  cincaya : 

5  Qa  Salmon,  Racab  etanhan, 
Booz  cincaya ;  qa  Booz,  Ruth 
etanhan,  Obed  cincaya ;  qa  Obed 
Jesse  cincaya  : 

6  Qa  Jesse  Dawid  wicastaya- 
tapi  kin  cincaya ;  qa  Dawid  wi- 
castayatapi  kin  Solomon  cinca¬ 
ya,  Urias  tawicu  qon  etanhan. 

7  Qa  Solomon  Roboam  cinca¬ 
ya  ;  qa  Roboam  Abia  cincaya ; 
qa  Abia  Asa  cincaya  : 

8  Qa  Asa  Josaphat  cincaya ; 
qa  Josaphat  Joram  cincaya;  qa 
Joram  Ozias  cincaya : 

9  Qa  Ozias  Joatham  cincaya ; 
qa  Joatham  Akaz  cincaya;  qa 
Akaz  Ezekias  cincaya : 

10  Qa  Ezekias  Manasses  cin¬ 
caya  ;  qa  Manasses  Amon  cin¬ 
caya  ;  qa  Amon  Josias  cincaya  : 

11  Qa  Josias  Jekonias  cincaya; 
hunkawanjitku  hena  koya,  Babu- 
lon  ekta  awicayapi  qon  he  ehan. 

12  Unkan  Babulon  ekta  awi- 
caipi  hehan  Jekonias  Salathial 


cincaya ;  qa  Salathial  Zorobabel 
cincaya  : 

13  Qa  Zorobabel  Abiud  cin¬ 
caya  ;  qa  Abiud  Eliakim  cin¬ 
caya  ;  qa  Eliakim  Azor  cincaya  : 

14  Qa  Azor  Sadok  cincaya  ;  qa 
Sadok  Akim  cincaya ;  qa  Akim 
Eliud  cincaya : 

15  Qa  Eliud  Eleazar  cinca}m ; 
qa  Eleazar  Matthan  cincaya  ;  qa 
Matthan  Jakob  cincaya. 

16  Unkan  Jakob  Joseph,  Mary 
hihnaku  kin,  he  cincaya ;  he 
etanhan  Jesus  Messiya  eciyapi 
kin  icaga. 

17  Hecen  wicoicage  owasin, 
Abraham  etanhan  Dawid  hehan- 
yan,  wicoicage  ake  topa  ;  qa  Da¬ 
wid  etanhan,  Babulon  ekta  awi¬ 
cayapi  qon  hehanyan,  wicoicage 
ake  topa  ;  qa  Babulon  ekta  awi¬ 
cayapi  etanhan,  Messiya  hehan¬ 
yan,  wicoicage  ake  topa. 

18  Unkan  Jesus  Messiya  icage 
cin  he  kaketu  :  Hunku  Mary  he 
Joseph  yuze  kta,  tuka  hinahin 
kici  un  sni,  wanna  Woniya  Wa- 
kan  kin  on  ihdusaka. 

19  Unkan  hihnaku  Joseph  he 
wicasta  owotanna,  qa  taninyan 
oyake  kta  tawatenye  sni,  heon 
nahmana  ehpeye  kta  kecin. 

20  Tuka  hena  hecen  awacin 
un  qehan,  iho,  Itancan  taohnihde 
wan  wowihanmde  en  ihdutanin 
qa  heya  ;  Joseph,  Dawid  cinhin¬ 
tku,  Mary  winohinca  nitawa  kin 
he  yahduze  kta  kokipe  sni  wo, 
taku  itpihnake  cin  he  Woniya 
Waka-n  kin  etanhan. 

21  He  cinca  ton  kta,  unkan 

Jesus  eya  caSyaton  kta ;  iye  tao- 
yate  kin  wahtanipi  kin  etanhan 
niwicaye  kta,  heon  etanhan. 

22  Unkan  dena  owasin  hecen 
cconpi,  Itancan  oie,  wicasta  wo- 
kcan  oyake  ciqon  he  yuecetupi 
kta  ;  he  hecen  eya ; 

23  Iho,  witansna  un  wan  ihdu- 
sake  ca  cinca  ton  kta ;  unkan 
Emmanuel  eya  castonpi  kta; 
Wakantanka  unkicipi  un,  eyapi 
kin  he  kapi. 

24  Unkan  Joseph  istinma  etan¬ 
han  kikta,  hehan  Itancan  tao- 
hnihde  token  econsi  qon  he  ecen 
econ,  qa  tawicu  hduza. 

25  Tuka  cinca  tokapa  cinca  ton 
sni  hehanyan  sdonye  sni ;  unkan 
Jesus  eya  caskiton. 

WICOWOYAKE  2. 

1  Unkan  Herod  wicastayatapi 
taanpetu  kin  he  ehan,  Bethle¬ 
hem  Juda  makoce  kin  en  Jesus 
tonpi,  hehan  iho,  wiyohiyanpa- 
tanhan  wicasta  ksapa  Jerusalem 
en  hipi  qa  heyapi ; 

2  Tuwe  Juda  oyate  kin  en  wi¬ 
castayatapi  kta  tonpi  kin  he  tu- 
kten  un  he  ;  wicanhpi  tawa  kin 
he  wiyohiyanpata  wanunyakapi 
qa  ohoundapikta  on  unhipi  ce. 

3  Herod  wicastayatapi  kin  he 
nahon,  unkan  nina  yusinyaya, 
Jerusalem  ocowasin  nakun. 

4  Unkan  wosnapi  kagapi  owa¬ 
sin  qa  oyate  kin  en  wowapi  ka¬ 
gapi  kin  hena  wicayuwitaya, 
hehan  Messiya  tukten  tonpi  kta 
hecinhan,  he  iwicawanga. 

5  Unkan  heciyapi;  Juda  makoce 
kin  en  Bethlehem  otonwe  kin 
hetu  ce  ;  wicasta  wokcan  kin  en 
kaken  owapi ; 

6  Qa  nis  Bethlehem,  Juda  ma¬ 
koce  kin  en,  Juda  itancanpi  kin 
ehna  iyotan  nicistinna  Sni ;  eni- 
tanhan  wicastayatapi  wan  u  kta, 

lie  Israel  mitaoyate  kin  wonwi- 
caye  kta. 

7  Hehan  Herod  wicaSta  ksa- 
papi  qon  nahmana  wicakico,  qa 
wicanhpi  kin  tohanhan  tanin  ece, 
he  atayedan  iwicawanga. 

8  Hehan  Bethlehem  ekta  ye 
wicasi  qa  hey  a  ;  Ya  po,  qa  ho¬ 
ksiyoqopa  kin  nina  ode  po ;  qa 
ijeJayapi  kinhan  hosimakahdi 
po ;  mis  eya  wau  qa  ohowada 
kta,  eya. 

9  Wicastayatapi  ia  nahonpi  he¬ 
han  tank  an  iyayapi ;  unkan  iho, 
wicanhpi  wiyohiyanpata  wanya- 
kapi  qon  he  wicitokam  iyaye  ca 
hoksiyoqopa  wanke  cin  he  iwan- 
kam  inajin. 

10  Unkan  wicanhpi  kin  wanya- 
kapi  qehan  wowiyuSkin  tanka 
on  iyuSkinpi. 

11  Unkan  ti  mahen  ipi  hehjm 
hoksiyoqopa  kin  wanyakapi,  hqn- 
ku  Mary  nakun,  qa  itokam  ipa- 
kata  ehpeiciyapi  qa  ohodapi :  u|n- 
kan  wopiye  hduhdokapi  hehan 
taku  qupi,  mazaskazi,  qa  can  Sin 
pejihuta  wastemna  koya. 

12  Unkan  wowihanmde  on  Wa¬ 
kantanka  wahowicaya,  Herod 
ekta  hdapi  kte  sni,  hehan  canku 
tokeca  ohna  iye  tamakoce  ekta 
hdapi. 

13  Hena  wanna  kihdapi  he¬ 
han,  iho,  Itancan  taohnihde  wan 
wowihanmde  on  Joseph  en  i- 
hdutanin  qa  heya  ;  Najin  qa  ho¬ 
ksiyoqopa  hunku  kici  iwicacu  qa 
Egupta  ekta  najica  wo,  qa  tohan 
ociciyake  kte  cin  hehanyan  hen 
un  wo  :  Herod  hoksiyoqopa  kin 
kte  wacin  on  etanhan  ode  kta 
ce. 

14  Hecen  hanyen  najin  hiyaye, 
ca  hoksiyoqopa  hunku  kici  ewi- 
cahdaku,  qa  Egupta  ekta  iyaya  : 

15  Qa  hen  un,  Herod  te  cin 
hehanyan:  Hecen  Itancan  wi¬ 
casta  wokcan  on  taku  eye  ciqon 

he  yuecetupi  kta ;  Egupta  etan- 
han  micinksi  weco  ce. 

16  Wicasta  ksapapi  qon  Herod 
hnayanpi  wanhdake  cehan  nina 
sihda  ;  qa  akicita  ekta  yewicasi, 
qa  Bethlehem  qa  makoce  ihdu- 
ksan  koya  en,  hoksiyopa  owasin 
wicakte,  tona  waniyetu  nonpa  qa 
ihukuya,  wicasta  ksapapi  wiwi- 
cawange  ciqon  he  iyacinyan. 

17  Unkan  hehan  Jeremiya  wi¬ 
casta  wokcan  oie  qon  yuecetupi, 
he  kaken  eya ; 

18  Rama  en  wicaho  wan  nahon- 
pi,  icidowanpi,  wicaceya  qa  wa- 
sihdapi  tanka  ;  Racel  cinca  awi- 
cakiceya  qa  wacintonknakapi 
kta  cin  sni,  cinca  en  unpi  sni  na- 
kaes. 

19  Tuka  Herod  wanna  ta  he¬ 
han,  iho,  Itancan  taohnihde 
wan  Egupta  ekta  Joseph  en 
taniniciya ; 

£0  Qa  heya ;  Najin  qa  hoksi- 
yoqopa  hunku  kici  ewicahdaku, 
qa  Israel  makoce  tawa  kin  ekta 
hda  wo ;  tona  hoksiyoqopa  ta 
cinpi  qon  hena  wanna  tapi. 

21  Unkan  najin  hiyaye  ca  ho¬ 
ksiyoqopa  hunku  kici  ewicahda¬ 
ku  qa  Israel  tamakoce  kin  en 
hdi. 

22  Qa  Arcelaos,  Juda  makoce 
kin  en,  atkuku  Herod  tohe  kin 
en  wicastayatapi  yanka,  he  na- 
hon  hehan  ekta  hde  kta  kokipa  ; 
tuka  wowihanmde  on  Wakanta- 
nk^  wahoye  cin  on,  Galile  ma¬ 
koce  kin  ekta  iyaya : 

23  Qa  otonwe  wan  Nazareth  eci- 
yapi  kin  he  en  hi  qa  hen  yanka  ; 
liecen,  Nazareth  wicasta  eciva- 
pi  kta  ce,  wicasta  wokcan  eye 
ciqon  he  yuecetupi. 

WICOWOYAKE  3. 

1  Unkan  anpetu  kin  hena  en, 
Johannes  baptem  wicaqu  ece  kin 


he  Juda  tamakoce  hewoskan 
ekta  woyaka  hi ; 

2  Qa  heya  ;  Ihduecetu  po,  ma- 
hpiya  woldconze  kin  wanna  ki- 
yedan  u  ce. 

3  Isaya  wicasta  wokcan  caje- 
yate  ciqon  he  dee,  kaken  eya  ; 
Wicaho  hewoskan  en  hotanin  ; 
Itancan  tacanku  kin  wiyeya 
ehnaka  po,  ocanku  tawa  kin 
owotanna  kaga  po. 

4  Unkan  Johannes  eqe  tawo- 
koyake  taku  wan  kamel  eciyapi 
he  hin  kin  on  kagapi,  qa  tehmi- 
so  wan  ipiyagkiton ;  unkan  ta- 
woyute  kin  psipsicadan  qa  tu- 
hmaga  canhanpi  kin  hee. 

5  Hehan  Jerusalem  qa  Juda  qa 
Jordan  ihduksan  tanhan  owasin 
en  hipi : 

6  Unkan  Jordan  en  baptem  wi¬ 
caqu,  woahtani  ohdakapi. 

7  Unkan  Pharisee  qa  Saddukee 
wicota  baptem  wicaqu  kin  en 
hipi  wan  wi  cay  aka,  hehan  hewi- 
cakiya  ;  Wamduska  wicoicage 
kin,  wocanniye  u  kte  cin  naye- 
cipapi  kta  tuwe  e  wahokonni- 
ciyapi  he. 

8  Heon  etanhan  ihduecetupi 
kta  iyececa  waskuyeca  icahya 
po  : 

9  Qa,  Abraham  ateunyanpi  ce, 
eyeciyapi  kta  awacinpi  sni  po  ; 
miye  heciciyapi,  Inyan  kin  dena 
etanhan  WTakantanka  Abraham 
cinca  kicage  kta  okihi. 

10  Unkan  wanna  onspe  kin 
can  hute  kin  en  ehnakapi ;  heon 
etanhan  can  otoiyohi  waskuyeca 
waste  aicage  sni  kin  he  kawan- 
kapi  qa  petan  ehpeyapi  ece. 

11  Miye  nihduecetupi  kta  on 
mini  on  baptem  cicupi ;  tuka 
wanji  iyotan  wasaka  mihakam 
u,  he  tahanpe  kin  weciyuhe  kta 
iyemicihantu  sni ;  he  qe  Woniya 
Wakan  qa  peta  on  baptem  nicu- 
pi  kta. 

12  Icaduge  nape  ohna  hduha, 
owanka  tanyan  hdahinte  kta,  qa 
aguyapi  su  kin  dotopiye  ohna 
mnakiye  kta,  tuka  ha  ldn  peta 
kasnipica  sni  on  huhnahye  kta. 

13  Hehan  Jesus  Galile  etanhan 
u,  qa  Jordan  ekta  Johannes  en 
hi,  baptem  qupi  kta  e  heon. 

14  Tuka  Johannes  tehinda  qa 
heya  ;  Baptem  mayaqu  kta  iye- 
maceca,  qa  nis  en  mayahi  he. 

15  Tuka  Jesus  ayupte  ca  he- 
eiya  ;  Dehan  iyowinyan  wo  ; 
decen  wicoowotanna  ocowasin 
unstan  kta  iyececa.  Hehan  iyo- 
winkiya. 

16  Unkan  Jesus  baptem  qupi 
qehan  ecahankeya  mini  kin 
etanhan  itawankanhde  hda  ;  un¬ 
kan  iho,  mahpiya  kin  ayuza- 
mnipi,  qa  Wakantanka  Taniya 
kin  wakiyedan  kahya  kuntkiya 
u,  qa  en  hiyahan,  wanyaka. 

17  Unkan  iho,  mahpiya  eciya- 
tanhan  wicaho  wan  heya  ;  Mi- 
einksi  waste  wakidake  cin  he 
dee,  on  iyomakipi  hinca  ce. 

WICOWOYAKE  4. 

1  Hehan  Jesus  woniya  on  he- 
woskan  makoce  kin  ekta  ayapi, 
Wakansica  iyutanye  kta  e  heon. 

2  Unkan  wanna  anpetu  wikce- 
mna  topa  qa  hanyetu  wikcemna 
topa  wote  sni  un,  hehan  wote- 
ktehda 

3  Unkan  wawiyutanyan  kin  en 
hi  qa  heciya  ;  Wakantanka  Cin- 
hintku  kin  he  niye  hecinhan, 
inyan  kin  dena  aguyapi  icage 
kta  keya  wo. 

4  Tuka  iye  ayupte  ca  heya  ; 
Aguyapi  ecedan  on  wicasta  ni 
lcte  sni,  tuka  wicoie  otoiyohi 
Wakantanka  i  eciyatanhan  e- 
nanpe  cin  hena  on,  hecen  wowa- 
pi  kagapi  qon. 

5  Hehan  Wakansica  otonwe 

wakan  kin  ekta  aya,  qa  tipi  wa- 
kan  oinkpa  wan  akan  ehde; 

6  Qa  heciya;  Wakantanka  Cin- 
hintku  kin  he  niye  hecinhan,  he- 
tanhan  kun  elipeiciya  wo  ;  ka- 
ken  wowapi  en  kagapi  ce  ;  Tao- 
hnihde  kin  niye  on  econ  wica- 
si  kta,  hecen  nape  ohna  niyuha- 
pi  kta,  inyan  wan  en  siha  iboni- 
to  kte  sni. 

7  Tuka  Jesus  heciya ;  Akes 
wowapi  en  kagapi ;  Itancan 
Wakantanka  nitawa  kin  he  iyu- 
tanyaye  kte  sni. 

8  Hehan  ake  Wakansica  paha 
wan  tehanwankantuya  kin  he 
ekta  aya,  qa  maka  akan  woki- 
conze  kin  owasin  wowitan  ko 
kipazo  ; 

9  Qa  heciya ;  Makata  elipeni- 
ciye  ca  ohomayada  kinhan,  de¬ 
na  owasin  cicu  kta  ce. 

10  Hehan  Jesus  heciya  ;  Satan 
miheyata  ya  wo ;  Itancan  W  a¬ 
kantanka  nitawa  kin  he  o  hoy  ad  a 
kta,  qa  isnana  wowidagniye  kta 
ce,  eya  owapi  tuka  qon. 

11  Hehan  Wakansica  ayustan  ; 
unkan  iho,  mahpiya  ohnihde  kin 
en  hipi  qa  okiyapi. 

12  Unkan  Johannes  kaskapi  l<e 
nahon  hehan  Jesus  Galile  ekta 
iyaya : 

13  Qa  Nazareth  ehpeya  iyaye  ca 
Kapernaum  en  hiyanka,  he  mde 
kin  icahda,  Zabulon  qa  Nephta- 
lim  opapun  kin  hetu. 

14  Hecen  Isaya  oie  qon  yuece- 
tupi  kta ; 

15  Zahulon  makoce  qa  Mephta- 
lim  makoce,  mde  kahda  ocanku 
kin,  Jordan  akasanpa  tanhan,  Ga¬ 
lile  Ikcewicasta  ounyanpi  kin  : 

16  Oyate  otpaza  en  iyotanke 
ciqon  he  iyoyanpa  tanka  wanya- 
kapi,  qa  tona  wiconte  makoce 
qa  ohanzi  kin  en  iyotankapi  kin 
hena  iyoyanpa  awicahinanpa  ce. 

17  Unkan  hetanhan  Jesus  wo- 

yaka  aye  ca  heya  ece  ;  Ihduece- 
tu  po,  mahpiya  wokiconze  kin 
wanna  kiyedan  u  ce. 

18  Unkan  Galxle  mde  kin  ica- 
hda  mani  icunhan,  wicasta  nom 
sunkakiciyapi  wanwicayaka,  Si¬ 
mon,  Inyan  eciyapi,  qa  sunkaku 
Andrew  eciyapi ,  ho  wan  mde  kin 
en  iyeyapi ;  hena  hopsicapi  kin 
hecapi : 

19  Unkanhewicakiya;  Miyahna 
u  po,  kinhan  wicasta  wicadupsi- 
capi  ece  e  kta  cicagapi  kta  ce. 

20  Unkan  ecahankeya  ho  kin 
ehpeyapi  qa  ihakam  iyayapi. 

21  Unkan  hetanhan  iyoopta  ye 
ca,  nakun  nom  sunkakiciyapi 
wanwicayaka,  Jakob  Zebede 
cinhintku  qa  sunkaku  Johannes, 
wata  kin  ohna  atkukupi  Zebede 
kici  unpi  qa  ho  piyapi ;  unkan 
hena  wicakico. 

22  Is  eya  wata  kin  atkukupi  ko 
ohankoya  ehpeyapi  qa  ihakam 
iyayapi. 

23  Unkan  Jesus  Galile  owan- 
caya  iyaya,  omniciye  tipi  yuhapi 
kin  ohna  waonspewicakiye  ca, 
wokiconze  wotanin  waste  kin 
oyaka  ece,  qa  oyate  kin  en  wo- 
wayazan  owasin  qa  wicocante 
sica  owasin  asniyan  ece. 

24  Unkan  ohan  kin  Suriya 
owancaya  oyakapi ;  hecen  tona 
sicaya  yukanpi,  qa  tona  wowa- 
yazan  ocaje  owasin  on  waya- 
zanpi,  qa  tehiya  unpi,  qa  tona 
taku  wakan  sica  yuhapi,  qa  tata- 
pike  cin  hena  koya  owasin  en 
awicahipi ;  unkan  asniwicaya. 

25  Hecen  oyate  ota  ihakam 
yapi  ece,  Galile  etanhan,  qa  De- 
kapolis  qa  Jerusalem  qa  Juda 
etanhan,  qa  Jordan  akasanpa 
tanhan. 

WICOWOYAKE  5. 

1  Unkan  wicota  wanwicayaka 
hehan  paha  wan  ekta  iyaya ;  qa 


hen  iyotanka  hehan  waonspe¬ 
wicakiye  cin  en  hipi. 

2  Unkan  i  hdukawa  qa  waon¬ 
spewicakiye  ca  heya  ; 

3  Tona  cante  mahen  onsiici- 

dapi  kin  hena  wicayawastepi  ce  ; 
mahpiya  wokiconze  kin  he  tawa- 
pi  ece.  4 

4  Tona  ceyapi  kin  hena  wicaya- 
wa^tepi ;  hena  wicakihnapi  kta. 

5  Tona  onsihanpi  kin  hena  wi¬ 
cayawastepi  ;  maka  kin  de  ta- 
wapi  kta. 

6  Tona  woow'otanna  on  wote- 
ktehdapi  qa  ipuzapi  kin  hena 
wicayawastepi  ce  ;  hena  imnan- 
pi  kta. 

7  Tona  waonsidapi  kin  hena 
wicayawastepi ;  hena  onsiwica- 
dapi  kta. 

8  Tona  cante  en  ecepidan  kin 
hena  wicayawastepi ;  hena  Wa- 
kantanka  wanyakapi  kta. 

9  Tona  wookiye  kagapi  kin  he¬ 
na  wicayawastepi;  henaWakan- 
tanka  cinca  ewicakiyapi  kta. 

10  Tona  woowotanna  econpi 
kin  on  sicaya  kuwapi  kin  hena 
wicayawastepi ;  mahpiya  woki¬ 
conze  kin  he  tawapi  ece. 

11  Tohan  aniiapi  qa  sicaya  ni- 
cuwapi,  qa  miye  on  itonsniyan 
taku  sica  owasin  eniciyapi  kin¬ 
han,  niyawastepi  ece. 

12  Wiyuskinpi  qa  nina  cante 
waste  po,  mahpiya  ekta  ocinyo- 
peniyanpi  tanka  yanka ;  wicasta 
wokcan  nitokam  unpi  qon  hena 
is  eya  hecen  wicakuwapi  qon. 

13  Maka  miniskuya  kin  he  ni- 
yepi.  Tuka  miniskuya  kin  he 
skuye  sni  kinhan  taku  e  on  sku- 
yeyapi  kta  he  ;  hetanhan  taku- 
dan  okihi  kte  sni,  tankan  ehpe¬ 
yapi  kta  qa  wicasta  amanipi  kta. 

14  Oyate  iyoyanpa  kin  he  niye- 
pi.  Otonwe  wan  paha  akan  lta- 
gapi  kin  he  anahbepica  sni  ece. 

15  Nakun  petijanjan  ideyapi  qa 

koka  ohdateya  iyeyapi  sni,  tuka 
petijanjan  ihupa  wan  en  ostanpi, 
hecen  tipi  kinohna  owasin  iyo- 
yamwicaya  ece 

16  He  iyecen  wicasta  itokam 
iyoyanpa  nitawa  iyojanjan  kta, 
hecen  wicohan  waste  nitawa 
wanyakapi  kta,  qa  mahpiya  ekta 
ateyayapi  yanke  cin  he  yuoni- 
hanpi  kta. 

•  17  Woope  qa  wicasta  wokcan 
kin  mdutakuni  kte  sni  on  wahi 
kecinpi  sni  po,ihangyapi  on  wa¬ 
hi  sni  tuka  yuecetupi  kta  on. 

18  Awicakehan  heciciyapi ;  Ma- 
lipiya  qa  maka  kin  atakunisni 
esta,  oowa  wanjidan  qa  oehnake 
wanjidan  woope  kin  etanhan  icu- 
pi  kte  sni,  owasin  ecetu  kta. 

19  Heon  etanhan,  tuwe  woaho- 
pe  kin  dena  wanji  cistinna  ahope 
sni,  qa  hecen  wicasta  onspewica- 
kiye  cinhan,  he  mahpiya  woki- 
conze  kin  en  iyotan  cistinna  ya- 
wapi  kta  ;  tuka  tuwe  ecen  econ 
qa  iyecen  waonspewicakiye  cin¬ 
han,  he  mahpiya  wokiconze  kin 
en  tanka  yawapi  kta. 

20  Miye  heciciyapi  ce ;  Wicoo- 
wotanna  nitawapi  kin,  wowapi 
kagapi  qa  Pharisee  tawapi  kin 
isanpa  tanka  sni  kinhan,  ma¬ 
hpiya  wokiconze  kin  en  ecaca 
oyapapi  kte  sni. 

21  Tuwedan  yakte  kte  sni,  hun- 
kawicayapi  kin  eyapi  keyapi  na- 
yahonpi;  qa  tuwe  tin  wicakte 
ldnhan  he  yacopi  kta  ce. 

22  Tuka  mis  heciciyapi ;  Tuwe 
taku  on  etanhan  sni  sunkaku  si- 
cekidake  cinhan  he  yacopi  kta  ; 
qa  tuwe  sunkaku,  Wahtesni, 
eciye  cinhan  he  omniciye  tanka 
kin  en  ayapi  kta  ;  qa  tuwe,  Wi- 
nitkotkoka,  eciye  cinhan, he  Wa¬ 
kansica  tapeta  kin  en  iyohpeyapi 
kta  iyececa. 

23  Heon  etanhan  wosnapi  nita¬ 
wa  owayusna  kin  ekta  ayahi  kin- 

han,  qa  hen  nisunka  taku  iya- 
nionpa  he  yeksuya  hecinhan  ; 

24  I  to  wosnapi  nitawa  owayu¬ 
sna  kin  itokam  ehnake  ca  ekta 
ya  wo,  tokaheya  nisunka  kici 
okiciciye  ca  hehan  ku  qa  wa- 
hdusna  wo. 

25  Tuwe  taku  en  aniu  hecin¬ 
han  he  kohanna  kici  okiciyuwa- 
ste  wo,  canku  ohna  kici  yaun  kin 
icunhan ;  oldnni  wayaco  ekta 
aniye  kta,  qa  wayaco  kin  is  aki- 
cita  en  aniye  kta,  qa  hecen  ka- 
ska  nihnakapi  kta : 

26  Awicakehan  heciciya  ;  To- 
hanyan  mazasadan  ehake  yahda- 
juju  sni  kinhan  hetanhan  tankan 
yaku  kte  sni. 

27  Wawicihaliapi  ecanon  kte 
sni,  hunkawicayapi  qon  eyapi 
keyapi  nayahonpi. 

28  Tuka  mis  heciciyapi ;  Tuwe 
winohinca  wan  en  etonwe  ca 
cantiheye  cinhan  he  wanna  can- 
te  ekta  kici  wawicihahapi  econ. 

29  Niista  etapa  eciyatanhan 
kin  he  wahtaniniye  cinhan  hdu- 
sdoke  ca  ehpeya  wo ;  niista  wanji 
atakunisni  kinhan  he  waste  kta, 
qa  tancan  ocowasin  Wakansica 
ti  kin  en  ehpeniyanpi  kte  sni. 

30  Qa  ninape  etapa  kin  wahta¬ 
niniye  cinhan  hdakse  ca  ehpeya 
wo  ;  nihuha  wanjidan  atakunisni 
kinhan  he  waste  kta,  qa  tancan 
ocowasin  Wakansica  ti  kin  en 
iyohpeniyanpi  kte  sni. 

31  Tuwe  tawicu  ehpekiye  kta 
hecinhan  kpaganpi  wowapi  wan 
qu  kta,  keyapi  qon. 

32  Tuka  mis  heciciyapi ;  Tuwe 
tawicu  ehpekiya,  wawicihahapi 
econ  kin  on  etanhan  sni,  he  wa¬ 
wicihahapi  econkiya  ece ;  qa 
tuwe  winohinca  ehpeyapi  kin  he 
yuze  cinhan  he  nakun  wawici¬ 
hahapi  econ  ece. 

33  Akes  hunkawicayapi  qon  he- 
yapi  keyapi  nayahonpi;  Itonsni 

nicicage  kte  sni,  tuka  takukonza 
Itancan  kin  eyakiye  pinhan  hena 
yahduecetu  kta  ce. 

34  Tuka  mis  heciciyapi ;  Taku 
cajedate  ca  he  namahon  ce,  eye 
sni  wo  ;  mahpiya  kin  he  hecen 
cajedate  kte  sni,  he  Wakantanka 
oiyotanke  tawa  kin  hee. 

35  Qa  nakun  maka  kin  de,  he 
Wakantanka  siha  oahe  kin  ee;  qa 
nakun  Jerusalem  hecen  cajedate 
kte  sni,  Wicastayatapi  tanka  to- 
tonwe  kin  hee. 

36  Qa  nakun  nipa  kin  he  caje 
yahdate  kte  sni,  paha  wanjidan 
kaes  ska  qa  is  sapa  yakage  kta 
oyakihi  sni,  heon  etanhan. 

37  Tuka  taku  ehe  cin,  Han, 
han ;  Hiya,  hij'a,  ecedan  kta ; 
taku  dena  sanpa  kinhan  he  taku 
sica  etanhan  icage  kta. 

38  Ista  wanji  i'sta  wanjidan  on 
etanhan,  qa  hi  wanji  hi  wanjidan 
on  etanhan,  keyapi  nayahonpi. 

39  Tuka  mis  heciciyapi ;  Taku 
sica  tokiconpi  sni  po ;  tuka  tuwe 
tapon  etapa  eciyatanhan  anipe 
cinhan  unma  eciyatanhan  kipazo 
po. 

40  Qa  tuwe  woope  on  niyaco 
qa  onhdolida  nici  kta  cin  kinhan, 
nitasina  nakun  tehinda  sni  wo. 

41  Qa  tuwe  wiyutapi  hanska 
wanji  hehanyan  kici  yeniye  kta 
liecinhan,  nom  kici  3m  wo. 

42  Tuwe  taku  nicida  kinhan 
qu  wo  ;  qa  tuwe  wonicidota  he- 
cinlian  etanhan  ihdamna  sni  wo. 

43  Tuwe  nikiyedan  un  kin  he 
wasteyadake  kta,  qa  tuwe  toka- 
niye  cin  he  siceyadake  kta,  eya- 
pi  qon  nayahonpi. 

44  Tuka  mis  heciciyapi ;  Tona 
tokaniyanpi  kin  hena  cante  wi- 
cakiya  po  ;  qa  tona  niyasicapi 
kin  hena  wicayawaste  po  ;  tona 
sicenidapi  kin  hena  taku  waste 
ecawicakicon  po ;  qa  tona  taku  i 
en  iyeniyanpi  qa  tehiya  nicuwapi 


kin  hena  wocekiye  ewicakiciya 
po. 

45  Hecen  Ateyayapi  mahpiya 
ekta  un  kin  he  cincaniyanpi 
yaunpi  kta ;  he  qe  anpetu  wi 
tawa  kin  wicasta  sica  wicasta 
waste  lto  en  awicahinanpeya 
ece,  qa  wicasta  owotanna  owo- 
tanna  sni  ko  awicamagajuya  ece. 

46  Tona  wastenidapi  kin  Lena 
waste  wieayadapi  kinhan  woka- 
juju  taku  duhapi  he  ;  wamna- 
yanpi  kin  hena  eepi  kaes  hecon- 
pi  sni  he. 

47  Qa  sunka  wicayayapi  kin 
henana  napewicaduzapi  kinhan, 
taku  econpi  ece  sanpa  tukte  e 
ecanonpi  he  ;  wamnayanpi  kin 
hena  eepi  kaes  heconpi  sni  he. 

48  Heon  etanhan  Niyatepi  ma¬ 
hpiya  ekta  un  kin  he  owotanna 
hinca  he  iyecen  nis  eya  owotan¬ 
na  hinca  un  po. 

WICOWOYAKE  6. 

1  Wicasta  itokam  ihnuhan  ta¬ 
ku  ituyahanpi  kinhan,  wanniya- 
kapi  kta  heon ;  hecen  ecanon¬ 
pi  kinhan  Niyatepi  mahpiya  ekta 
un  kin  he  takudan  nicupi  kte 
sni. 

2  Heon  etanhan  tohan  taku 
wicayaqu  kta  hecinhan  nitokam 
cotanka  yajowicayakiye  kte  sni, 
wanaicihmanpi  kin  omniciye  tipi 
qa  canku  ohna  econpi'  ece  kin 
iyececa,  wicasta  on  wicayatanpi 
kte  cin  heon  ;  awicakehan  heci¬ 
ciyapi;  Hena  wokajuju  hduhapi 
ece. 

3  Tukaniye  taku  wicayaqu  eca 
ninape  etapa  taku  econ  kin  he 
nicatka  sdonye  kte  sni. 

4  Hecen  wawicayaqu  kin  he 
nahmana  un  kta  ;  qa  Niyatepi 
taku  nahmana  un  kin  wanynka 
ece  kin  he  iye  taninyan  nicica- 
juju  kta. 

5  Qa  tohan  ceyakiya  eca  wana- 
icihrnanpi  kin  iyenicece  kte  sni ; 
hena  eqe  omniciye  tipi  qa  canku 
oise  kin  en  najin  cekiyapi  waste- 
dakapi  ece,  wicasta  wanwicaya- 
kapi  kta  e  heon;  awicakehan 
heciciyapi ;  Hena  wokajuju  lidu- 
hapi  ece. 

6  Tuka  niye  qe  ceyakiye  cin- 
han,  tipi  cistinna  nitawa  kin  en 
timahen  yakiyahde  ca  tiyopa 
ecen  iyacu  kinhan,  hehan  Ni- 
yate  nahmana  un  kin  he  cekiya 
wo,  qa  Niyate  nahtnana  wawan- 
yaka  ece  kin  he  taninyan  nici- 
cajuju  kta. 

7  Ceyakiyapi  kinhan  akihdehde 
oie  kicunpi  sni  po,  Ikcewicasta 
econpi  kin  iyececa ;  hena  e  iapi 
ota  unpi  kin  on  nawicahon  kta 
kecinpi. 

8  Niye  hena  iyeniceeapi  kte 
sni ;  hinahin  yakidapi  sni  itokara, 
hena  taku  kin  yacinpi,  Niyatepi 
sdonya  ece. 

•  9  Heon  etanhan  kaken  cekiya 
po;  Ate  unyanpi  mahpiya  kin 
en  ;  Nicaje  wakandapi  kte  ; 

10  Nitokiconze  u  kte  ;  Nitawa- 
cin  ecen  econpi  nunwe,  mahpiya 
kin  en  iyececa,  nakun  maka 
akan : 

1 1  Anpetu  kin  de  anpetu  woyu- 
te  unqu  miye : 

12  Qa  waunhtanipi  kin  unkici- 
cajuju  po,  tona  waunkicihtanipi 
wicunkicicajujupi  kin  he  iye¬ 
ceca  : 

13  Qa  taku  wawiyutanyan  un 
kin  en  unkayapi  sni  po,  tuka 
taku  sice  cin  etanhan  eunhdaku 
po  :  Wokiconze  kin  he  niye  ni¬ 
tawa,  qa  wowasake  kin,  qa  wo- 
witan  kin,  owihanke  wanica. 
Amen. 

14  Niye  wicasta  wahtanipi  wi- 
cayecicajujupi  kinhan,  Niyatepi 
mahpiya  ekta  un  kin  he  nakun 
niye  nicicajujupi  kta. 

15  Tuka  niye  wicasta  wahta¬ 
nipi  kin  wicayecicajujupi  sni 
ehantanhan,  nakun  Niyatepi  wa- 
yahtanipi  kin  nicicajujupi  kte 
sni. 

1 6  Tohan  wote  sni  yaunpi  kin¬ 
han  wanaicihmanpi  kin  iyecen 
ite  sinkiyapi  sni  po ;  hena  eqe 
ite  hdusicapi  ece,  hecen  wicasta 
ekta  wote  sni  unpi  e  ihdutaninpi 
kta ;  awicakehan  heciciyapi, 
Hena  wokajuju  hduhapi  ece. 

17  Tuka  niye  qe  wote  sni  yaun 
kinhan  pa  sdakiye  ca  ite  hduja- 
ja  wo : 

18  Hecen  wicasta  en  wote  sni 
yaun  nihdutanin  kte  sni,  tuka 
Niyate  nahmana  un  kin  he  en 
nihdutanin  kta ;  qa  Niyate  na¬ 
hmana  wawanyake  cin  he  tanin¬ 
yan  nicicajuju  kta. 

19  Woyuha  maka  akan  ekihna- 
kapi  sni  po  ;  hen  wamduskadan 
qa  gigi  kin  wayutakunisni  ece, 
qa  wamanon  sa  wayujujupi  qa 
wamanonpi  ece. 

20  Tuka  woyuha  mahpiya  kin 
ekta  ekihnaka  po  ;  heciya  wa¬ 
mduskadan  qa  gigi  kin  wayusice 
cin  wanica,  qa  wamanon  sa  wa¬ 
yujujupi  sni  qa  wamanonpi  sni. 

21  Tukten  woyuha  niciyanka- 
pi  hecinhan,  nicantepi  nakun 
hen  un  kta. 

22  Wicista  kin  he  wicatancan 
iyoyanpa  kin  hee  ;  heon  etanhan 
niista  tokeca  sni  kinhan  nitan- 
can  ocowasin  iyoyanpa  kta  : 

23  Tuka  niista  sice  cinhan  ni- 
tancan  kin  ocowasin  otpaze  kta. 
Heon  iyoyanpa  en  niun  kin  he 
otpaza  hecinhan,  otpaza  kin  he 
tanka  hinca. 

24  Tuwedan  wicasta  itancan 
nom  anawicagoptan  kta  okihi 
sni;  wanji  sice.kidake  kta,  qa 
unma  kin  is  waste  kidake  kta  ; 
wanji  en  iyaihdaske  kta,  qa  un¬ 
ma  kin  is  en  etonwe  kte  sni ; 


WICOWOYAKE  7. 


Wakantanka  qa  mammon  napin 
anagoptan  oyakihipi  kte  sni. 

25  Heon  etanhan  heciciyapi  ; 
Yanipi  kin  on  nagiyeiciyapi  sni 
po,  taku  yatapi  kta,  qa  taku  da- 
tkanpi  kta  ;  qa  nakun  nitancan- 
pi  on  taku  kodakapi  kta :  Wico- 
ni  kin  he  woyute  isanpa  sni  he  ; 
qa  wicatancan  kin  is  wokoyake 
isanpa  yawapi  sni  he. 

26  Mahpiya  okinyanpi  kin  hena 
wanwicayaka  po,  hena  wojupi 
sni,  qa  woksapi  sni,  qa  mazopiye 
en  omnayanpi  £ni,  tuka  Niyatepi 
mahpiya  ekta  un  kin  he  hena  wo 
wicaqu  ece  ;  unkan  niye  hena 
isanpa  niyawapi  sni  he. 

27  Niyepi  etanhan  wanji  tukte  e 
he  awacannipi  on  wicispa  wanji- 
dan  kaes  sanpa  nihduhanskapi 
oyakihipi  kta  he. 

28  Qa  tokeca  wokoyake  on 
iyokisinniciyapi  he  ;  tinta  mna- 
licahca  kin  wanyaka  po,  icage 
cin;  htani  sni  qa  nakun  wapa- 
hmun  sni ; 

29  Tuka  heciciyapi ;  Solomon 
wowitan  tanka  hduha  un  qon 
hee  kaes  de'wanji  iyececa  woko¬ 
yake  kicun  sni. 

30  Unkan  tinta  peji,  dehan  icage 
ca  heyakecinhan  oceti  en  ehpe- 
yapi  ece  kin,  he  Wakantanka  he- 
cen  koyagya  hecinhan,  nis  niye 
wacinyan  nicistinpidan,  sanpa 
wakoyagniyanpi  kte  sni  he. 

31  Heon  etanhan,  Taku  untapi, 
qa  taku  unyatkanpi,  qa  taku  ko- 
unyakapi  kta  he,  eya  wacin  iyo- 
kisicapi  sni  po. 

32  Taku  kin  hena  owasin  Ikce- 
wicasta  akitapi  ece ;  qa  Niyatepi 
mahpiya  ekta  un  kin  he  dena 
taku  owasin  yacinpi  e  sdonya  ece. 

33  Tuka  Wakantanka  tokiconze 
kin  he  tokaheya  akita  po,  qa  too- 
wotanna  nakun ;  kinhan  dena 
taku  owasin  koya  nicupi  kta. 

34  Heon  etanhan  heyakecinhan 


on  iyokisiniciyapi  sni  po  ;  heya¬ 
kecinhan  he  taku  tawa  kin  on 
iyokisica  ece  e  kta;  anpetu  eca 
taku  sica  tawa  kin  yukan  ece  e 
kta. 

WXCOWQYlKE  7. 

1  Wayacopi  sni  po,hecen  niya- 
copi  kte  sni. 

2  Woyaco  tukte  e  on  wadacopi 
hecinhan  he  on  nis  eya  niy&copi 
kta ;  qa  wiyutapi  tukte  e  on  wi- 
dutapi  eca  hee  on  winiciyutapi 
ece  e  kta. 

3  Qa  nisunka  ista  kin  en  takusni 
yanka  e  tokeca  wandaka  he  ;  qa 
cankaga  wan  niista  ohna  yanke 
cin  he  wanyahdake  sni. 

4  Qa  is  token  nisunka,  Ito  ni¬ 
ista  kin  etanhan  takusni  kin  ici- 
cicu  kta,  eyakiye  kta  he ;  qa 
iho,  cankaga  wan  niista  ohna 
yanka  ce. 

5  Wanaiciliman,  tokaheya  can¬ 
kaga  ista  ohna  niyanke  cin  he 
hdusdoka  wo  ;  qa  hehan  taku¬ 
sni  nisunka  ista  ohna  yanke  cin 
he  iyacu  kta  tanyan  wandake 
kta. 

6  Taku  tona  wakan  kin  hena 
sunka  wicaqupi  sni  po,  qa  inyan 
tehika  nitawapi  kin  kukuse  wici- 
tokam  ehpeyapi  sni  po ;  okinni 
siha  on  amanipi  kta,  qa  akes  hdi- 
cupi  qa  niyahdecapi  kta. 

7  Da  po,  kinhan  nicupi  kta ; 
ode  po,  kinhan  iyeyayapi  kta ; 
en  katoto  po,  kinhan  niciyuhdo- 
kapi  kta. 

8  Tuwe  da  eca  icu  ece ;  qa 
tuwe  ode  eca  iyeya  ece  ;  qa  tuwe 
tiyopa  katoto  eca  he  kiciyuhdo- 
kapi  ece. 

9  Unkan  enitanhanpi  wicasta 
wanji  cinhintku  aguyapi  kida 
kinhan,  inyan  wanji  qu  kta  he. 

10  Qa  hogan  kida  kinhan  wa- 
mduska  wan  qu  kta  he. 

11  Heon  etanhan  niye  nisicapi 

esta,  taku  waste  nicinca  wica- 
yaqupi  kta  onnispepi  ehantan- 
han,  Niyatepi  mahpiya  ekta  un 
kin  he,  sam  iyeya  tona  kidapi 
kin,  taku  wasteste  wicaqu  ece 
e  kta.  • 

12  Heon  etanhan  taku  tona 
wicasta  ecaniconpi  kta  yacinpi 
kinhan,  hena  owasin  ecawicaki- 
con  po ;  woope  qa  wicasta  wo- 
kcanpi  kin  iho  hee. 

13  Tiyopa  ciqadan  kin  he  ohna 
ya  po  ;  Tiyopa  kin  tanka  qa  can- 
ku  nakun  tanka  wicotakunisni 
iyahde,  qa  ohna  iyayapi  kin  wi- 
cota  hinca. 

14  Tuka  tiyopa  kin  ciqadan  qa 
canku  nakun  ocistiyedan  wico- 
ni  iyahde ;  qa  wiea&ta  tonana 
iyeyapi  ece. 

15  Wicasta  wokcan  itonpisni 
kin  hena  kowicakipa  po  ;  hena 
tahinca  wanunyanpi  iyecen  ko- 
yag  en  nihipi,  tuka  mahen  sun- 
ktokeca  wayapota  ece  kin  hecapi. 

16  Waskuyeca  tawapi  kin  on 
sdonwicayayapi  kta..  Wicasta 
wapepeka  etanhan  hastanhanka 
yuspipi  he,  qa  toka  hu  kin  etan¬ 
han  suken  waskuyeca  icupi  he. 

17  He  iyecen  can  waste  owasin 
waskuyeca  waste  icahya  ece ; 
tuka  can  sice  cin  waskuyeca 
sica  aicaga  ece. 

18  Can  waste  kin  he  waskuye¬ 
ca  sica  icahye  kta  ohihi  sni ;  qa 
nakun  can  sice  cin  he  waskuyeca 
waste  icahye  kta  ohihi  sni. 

19  Can  otoiyohi  waskuyeca 
waste  aicage  sni  kin  he  kawan- 
kapi  qa  petan  ehpeyapi  ece. 

20  Heon  etanhan  waskuyeca 
tawapi  on  sdonwicayayapi  kta. 

21  Tona,Itancan,Itancan,ema- 
kiyapi  kin  owasin  inahpiya  wo- 
kiconze  kin  en  yapi  kte  sni ;  tu¬ 
ka  tuwe  Atewaya  inahpiya  ekta 
un  kin  tawacin  kin  ecen  econ 
kinhan  hee  en  un  kta. 

22  Anpetu  kin  he  en  wicota 
hemakiyapi  kta  ;  Itancan,  Itan- 
can,  nicaje  on  wiunyukcanpi  sni 
he ;  qa  nicaje  on  taku  wakan 
sica  napewicunyanpi ;  qa  nicaje 
on  wicohan  tanka  ota  econkupi 
ce. 

23  Tuka  hehan  hewicawakiye 
kta ;  Tohinni  sdonciyapi  sni, 
wicohan  sica  ecanonpi  kin  mi- 
tantanhan  iyaya  po. 

24  Heon  etanhan  tuwe  mioie 
kin  dena  nahon,  qa  ecen  econ 
kinhan,  he  wicasta  ksapa  e  imda- 
cin  kta,  he  qe  imnija  wan  akan 
ti  kicaga. 

25  Unkan  nina  magaju  qa  mi- 
nitan  aya ;  nakun  tateyanpa  - 
hinca,  qa  tipi  kin  he  en  iheya, 
tuka  hinhpaye  sni;  inyan  akan 
kagapi  nakaes. 

26  Qa  tuwe  mioie  kin  dena 
nahon,  tuka  ecen  econ  sni  kin¬ 
han,  he  "wicasta  witkotkoka  iye- 
ceca,  he  wiyaka  akan  tipi  kica¬ 
ga. 

27  Unkan  nina  magaju  qa  mini 
tanka  icaga,  nakun  tateyanpa 
hinca,  qa  tipi  kin  h’e  en  iheya ; 
unkan  hinhpaya ;  qa  ihangyapi 
kin  he  tanka. 

28  Unkan  Jesus  wicoie  kin 
dena  ihunnikiya,  hehan  wicota 
wahokonwicakiye  cin  on  yusin- 
yayapi.^ 

29  Wanji  wookihi  yuhe  cin 
iyecen  wahokonwicakiya,  qa  wo- 
wapi  kagapi  econpi  kin  iyece- 
ce  sni. 

WICOWOYAKE  8. 

1  Unkan  paha  kin  etanhan  kun 
ku  qehan,  wicota  hinca  ihakam 
unpi. 

2  Unkan  iho,  wicasta  wTan  lep- 
ros  ececa  he  en  hi  qa  canpeska 
makehde  inajin  qa  heciya;  Itan¬ 
can,  yacin  kinhan,  asnimayaye 
kta  oyakihi. 


WICOWOYAKE  8. 


3  Unkan  Jesus  nape  ekta  yeki- 
ye  ca  yutan,  qa  heciya;  Wacin; 
hecen  asni  wo.  Unkan  ecehna- 
na  wowayazan  kin  ayustan. 

4  Unkan  Jesus  heciya;  Ihunhan 
tuwe  oyakidake  cinhan ;  tuka 
ekta  ye  ca  wosnapi  kage  cin  he 
en  ihdutanin  wo,  qa  taku  Moses 
econnisi  qon  he  wayusna  wo, 
sdonyapi  kta  e  heon  etanhan. 

5  Unkan  Jesus  Kapernaum  en 
hi  qehan,  aldcita  tancan  wan  en 
u  qa  cekiya ; 

6  Qa  heya ;  Itancan,  hoksidan 
mitawa  tiyata  wanka  tataka,  ni- 
na  yazan. 

7  Unkan  Jesus  heciya;  Wau 
qa  asniwaye  kta. 

8  Hehan  akicita  opawinge  wi- 
cayuhe  cin  he  ayupte  ca  heya; 
Itancan,  wati  en  timahen  yau 
kta  iyemacece  sni ;  tuka  oie  kin 
ecedan  eya  wo,  kinhan  hoksidan 
mitawa  asni  kta: 

9  Mis  eya  wicasta  itancan  he- 
maca,  qa  akicita  wicamduha ; 
unkan  wanji,  Ya  wo,  ewakiya 
eca,  ya  ece  ;  qa  wanji  tokeca,  U 
wo,  ewakiya  eca,  u  ece  ;  qa  mi- 
taokiye,  Kaken  econ  wo,  ewakiya 
eca,  ecen  econ  ece. 

10  Unkan  Jesus  he  nahon  qe¬ 
han  yusinyaya,  qa  ihakam  unpi 
kin  hewicakiya ;  Awicakehan 
heciciyapi,  Israel  hee  kaes  en 
wacinyanpi  hinsko  tanka  iyewa- 
ye  sni  ce. 

11  Nakun  heciciyapi ;  Wiyo- 
liiyanpa  tanhan  qa  wiyohpeya 
tanhan  wicota  upi  kta,  qa  Ab¬ 
raham  qa  Isaak  qa  Jakob  om 
iyotankapi  kta,  mahpiya  woki- 
conze  kin  en  : 

12  Tuka  wokiconze  cincapi 
kin  hena  tankan  iyewicayapi 
kta,  otpaze  hinca  ekta;  heciya 
wicaceya  hi  hdakinskinzapi  ko 
yuke  kta. 

13  Unkan  Jesus  akicita  opa¬ 


winge  wicayuhe  cin  heciya ; 
Hda  wo,  wacinyaye  cin  iyecen 
ecaniconpi  nunwe.  Unkan  wi- 
hiyayedan  oape  kin  he  en  ho¬ 
ksidan  tawa  kin  asniyanpi. 

14  Unkan  Jesus  Inyan  ti  kin 
en  tin  iyaya,  hehan  kunku  kin 
makata  wanka  wanyaka,  tancan 
kata. 

15  Unkan  nape  kin  yutan,  he¬ 
han  tancan  kate  cin  ayustan  ; 
unkan  najin  qa  wowicakihan. 

16  Wanna  htayetu  hehan  wa- 
kan  sica  wicayuhnaskinyan  ota 
en  awicahipi ;  unkan  oie  kin  on 
wakan  sica  napewicaya ;  qa  to- 
na  wayazankapi  kin  owasin  asni- 
wicaya. 

17  Hecen  Isaya  wicasta  wo- 
kcan  taku  eye  ciqon  he  yuece- 
tupi  kta ;  he  kaken  eya ;  lye 
tehiya  unyakonpi  kin  eunkiciya- 
kupi  qa  waunyazanpi  kin  yuto- 
kan  iyeunkiciciyapi  ece. 

18  Unkan  Jesus  wicota  hinca 
ihduksan  yukanpi  kin  hena  wan- 
wicayaka  hehan  akasanpa  yapi 
kta  keya. 

19  Unkan  wowapi  kaga  wan 
en  hi  qa  heciya;  Waonspekiya, 
tokiya  da  eca  cihakam  waun 
ece  e  kta. 

20  Unkan  Jesus  heciya  ;  §un- 
gidan  wasun  tonpi,  qa  mahpiya 
okinyanpi  kin  hohpi  yuhapi  ece ; 
tuka  Wicasta  Cinhintku  kin  tu- 
kten  pa  ipahinye  kta  yuhe  sni. 

21  Hehan  waonspewicakiye  cin 
tokeca  wanji  heciya ;  Itancan, 
tokaheya  wahde  ca  ate  wehe 
kta  e  iyowinmakiya  ye. 

22  Tuka  Jesus  heciya ;  Miha- 
kam  un  wo ;  ito  tapi  kin  hena 
tona  kitapi  kin  wicakihapi  kta. 

23  Unkan  wata  wan  en  opa, 
hehan  waonspewicakiye  cin  iha¬ 
kam  upi. 

24  Unkan  iho,  mini  kin  ekta 
tate  iyumni  wan  tanka;  hecen 

wata  kin  taja  on  akahpapi ;  tuka 
iye  istinma  yanka. 

25  Unkan  waonspewicakiye  cin 
en  hipi,  qa  yuhicapi  qa  heciyapi ; 
Itancan,  niunkiya  po,  untapi  kta 
ce. 

26  Unkan  hewicakiya ;  Cistin- 
na  wacinyayapi  kin,  tokeca  ko- 
yakipapi  he.  Hehan  inajin  qa 
tate  mini  ko  kisica  ;  unkan 
amdakedan  tanka. 

27  Tuka  wicasta  kin  hena 
yusinyayapi  qa  heyapi ;  De  taku 
wicasta  ka  hwo,  hecen  tate  mini 
ko  anagoptan  ece. 

28  Unkan  akasanpa  i,  Gada- 
rene  makoce  tawapi  kin  en,  he¬ 
han  wicasta  nom  wakan  sica 
wicayuhnaskinye  cin  hena  itko- 
kipapi,  wicasta  hnakapi  kin 
etanhan  upi,  wohitikapi  hinca, 
hecen  tuwedan  canku  kin  he 
ohna  ye  kta  okihi  sni. 

29  Unkan  iho,  heya  howayapi; 
Jesus  Wakantanka  Cinhintku, 
taku  unkiyotahedan  un  he  ; 
hinahinke  sni  tuka  itokam  ka- 
kisunyayapi  kta  on  yahi  he. 

30  Unkan  yukanpi  kin  itehan 
kukuse  optaye  wan  wo  wicaqupi 
ece. 

31  Hecen  wakan  gice  cin  hena 
cekiyapi  qa  heyapi ;  Napeunya- 
yapi  kinhan  kukuse  optaye  kin 
en  unkiyayapi  kta  iyowinunkiya 
miye. 

32  Unkan;  Ya  po,  ewicakiya. 
Hecen  tankata  hinanpapi  hehan 
kukuse  optaye  kin  en  iwicaya- 
yapi.  Unkan  iho,  kukuse  optaye 
kin  iyuhpa  maya  hinca  apa- 
mahde  inyang  nasdog  iyayapi, 
mde  kin  en,  qa  minin  tapi. 

33  Unkan  tona  wo  wicaqupi 
qon  hena  najicapi ;  qa  otonwe 
en  kipi,  qa  taku  owasin  oyakapi, 
wicasta  wakan  sica  wdcayu- 
hnaskinyanpi  qon,  taku  ecawi- 
cakiconpi  kin  hena  koya. 

34  Unkan  iho,  otonwe  kin  oco- 
wasin  Jesus  itkokim  upi,  qa 
wanyakapi  qehan,  makoce  ta¬ 
wapi  kin  etanhan  hde  kta  ice- 
kiyapi. 

WICOWQYAKE  9. 

1  Hehan  wata  kin  en  okipe  ca 
akasanpa  kihde  ca  iye  totonwe 
kin  en  ki. 

2  Unkan  iho,  wicasta  tatake 
cin  wan  owinja  akan  wanka  e 
he  en  ahipi.  Unkan  Jesus  wa- 
cinyanpi  kin  wanyake  cehan 
tatake  cin  heciya ;  Gins,  cante 
waste  wo  ;  wayahtani  kin  nici- 
cajujupi  ce. 

3  Unkan  iho,  wowapi  kagapi 
kin  wanjikji  iyakitedan  hekici- 
yapi;  Wicasta  kin  de  sicaya 
ia. 

4  Unkan  Jesus  canteyuzapi  kin 
wanyaka  hehan  heya;  Tokeca 
cante  mahen  taku  sica  awa- 
cannipi  he. 

5  Wayahtani  kin  nicicajujupi 
ce,  eyapi ;  qa  is;  Najin  qa  mani 
wo,  eyapi  kin,  unma  tukte  wasa- 
kadan  he. 

6  Tuka  Wicasta  Cinhintku  kin 
woahtani  maka  akan  kajuja  kta 
okihi  e  he  sdonyayapi  kta ;  he¬ 
han  tatake  cin  heciya ;  Najin 
wo,  nitowinja  ehdaku  qa  tiyata 
hda  wo. 

7  Unkan  najin  hiyaye  ca  iye  ti 
ekta  hda. 

8  Tuka  wicota  he  wanyakapi 
hehan  yusinyayapi,  qa  Wakan¬ 
tanka  wicasta  wookihi  hinsko 
tanka  wicaqu  kin  he  yatanpi. 

9  Unkan  Jesus  hetanhan  ijmo- 
pta  iyaya  hehan  wicasta  wan 
Mattheos  eciyapi,  mazaska  mna- 
yanpi  kin  en  iyotanka  he  wan¬ 
yaka  ;  qa  heciya ;  Miyahna  u 
wo.  Unkan  najin  hiyaye  ca 
ihakam  iyaya. 

10  Unkan  ti  mahen  wofca  iyo- 

tanka  yanka  hehan,  iho,  mazaska 
mnayanpi  wahtanipi  sa  ko  ota 
en  hipi,  qa  Jesus  kici  iyotankapi, 
waonspewicakiye  cin  om. 

11  Unkan  Pharisee  kin  is  he 
wanyakapi  hehan  waonspewica¬ 
kiye  cin  hewicakiyapi  ;  Tokeca 
Waonspekiye  nitawapi  mazaska 
mnayanpi  wahtanipi  sa  ko  om 
wota  he. 

12  Unkan  Jesus  he  nahon  qe- 
han  hewicakiya ;  Tona  zanipi 
kin  hena  pejihutawicasta  cinpi 
sni,  tuka  wayazankapi  kin. 

13  Tuka  ya  po,  qa  de  taku  kapi 
hecinhan  sdonya  po  ;  Wowaon- 
sida  iyomakipi  qa  wosnapi  wa- 
cin  sni.  Wicasta  owotanna  wi- 
cakico  wahi  sni,  tuka  wahtanipi 
sa  iyopeiciyapi  kta  on  wahi  ce. 

14  Hehan  Johannes  waonspe¬ 
wicakiye  cin  en  hipi  qa  heciya- 
pi ;  Tokeca  unkiye  qa  nakun 
Pharisee  kin  ijehan  akihanun- 
kiciyapi,  tuka  waonspewicaya- 
kiye  cin  akihaniciyapi  sni. 

15  Unkan  Jesus  hewicakiya; 
Wakankiciyuza  cincapi  kin  to- 
hanyan  tawicu  ton  kte  cin  om 
un  kinhan,  hehanyan  token  ecin 
iyokisicapi  kta  he  ;  tuka  anpetu 
u  kta  tawicu  ton  kte  cin  ewica- 
kiciyakupi  kta,  unkan  hehan  aki¬ 
haniciyapi  kta. 

16  Tuwedan  sina  teca  onspa 
wokoyake  tanika  en  akihdag  ton 
sni ;  kinhan  onspa  teca  qon  he 
mnawahe  kta  qa  sanpa  tanka 
hdecahan  aya  ece. 

17  Nakun  minisa  teca  ojuha 
tanika  ]  en  okastanpi  sni  ece ; 
kinhan  ojuha  kin  napopa,  qa 
minisa  kin  skepa,  qa  ojuha  kin 
ihangyapi  ece.  Tuka  minisa 
teca  ojuha  teca  en  oka&tanpi 
ece,  hecen  napin  tanyan  yuhapi. 

18  Hena  hecen  ewicakiya  icun- 
han,  iho,  wicasta  itancan  wan 
en  u  qa  canpeska  makehde  ina- 


jin  qa  heciya  ;  Micunksi  nakaha 
ta,  tuka  en  yau  qa  nape  on  aya- 
putake  cinhan  kini  kta. 

19  Unkan  Jesus  najin  qa  kici 
hda,  nakun  waonspewicakiye 
cin. 

20  Unkan  iho,  winohinca  wan 
waniyetu  ake  nonpa  wayazanka, 
we  ece  iheya,  he  idazatanhan  en 
u  qa  tasina  opapun  kin  yutan : 

21  Tasina  kin  hee  kaes  mdutan 
kinhan  amasni  kta  ce,  cante  ma- 
hen  eye  ca  hecon. 

22  Tuka  Jesus  ihdamna,  qa 
wanyake  cehan  heya ;  Cun&, 
cante  waste  wo  ;  wacinyaye  cin 
he  asniniyan  ce.  Unkan  wihi- 
yayedan  oape  kin  he  en  wino¬ 
hinca  kin  asni. 

23  Unkan  Jesus  wicasta  itan¬ 
can  qon  ti  kin  en  i,  qa  tona  co¬ 
tanka  yajopi,  oyate  ceyapi  ko 
wanwicayaka ; 

24  Hehan  hewicakiya ;  Ako 
iyaya  po  ;  wicinyanna  kin  te 
sni,  tuka  istinma  ce.  Unkan 
ihahapi. 

25  Tuka  oyate  tankan  hdicu- 
wicayapi,  hehan  ti  mahen  i,  qa 
nape  on  yuza ;  unkan  wicin¬ 
yanna  kin  inajin. 

26  Unkan  he  makoce  kin  owan- 
caya  oyakapi. 

27  Unkan  Jesus  hetanhan  iyo- 
opte  iyaya,  hehan  wicasta  nom 
istagongapi  kin  hena  ihakam 
yapi,  howayapi  qa  heyapi  ;  Da- 
wid  Cinhintku  onsiunkida  miye. 

28  Unkan  ti  mahen  iyaya,  he¬ 
han  wicasta  istagongapi  kin  en 
hipi :  Unkan  Jesus  hewicakiya  ; 
Hecen  ecamon  kta  owakihi  wi- 
cayadapi  he.  Unkan,  Han,  Itan¬ 
can,  eyapi. 

29  Hehan  i£ta  en  wicayutan  qa 
heya;  Wacinyayapi  kin  iyecen 
ecaniconpi  nunwe. 

30  Hecen  ista  hdukawapi.  Un¬ 
kan  Jesus  wasagya  wahokonwi- 

cakiye  ca  heya ;  Ito  tuwedan 
sdonye  kte  sni 

31  Tuka  tankan  hdapi  hehan 
makoce  kin  he  owancaya  nina 
oyakapi. 

32  Unkan  hena  iyayapi  hehan 
iho,  wicasta  wan  ia  okitpani, 
wakan  sica  yuhnaskinyan,  he  en 
ahipi. 

33  Unkan  wakan  sice  cin  na- 
peyapi  hehan  ia  okitpani  qon  ia ; 
nnkan  oyate  kin  inihanpi  qa 
heyapi ;  Israel  en  tohinni  decen 
wanyakapi  sni  tuka  qon. 

34  Tuka  Pharisee  kin  heyapi ; 
Wakansica  itancan  kin  on  taku 
wakan  sica  napewicaya  ece. 

35  Unkan  Jesus  otonwe  kin 
owasin,  otonwe  ciqadan  ko  iyaza 
un,  omniciye  tipi  yuhapi  kin 
ohnahna  waonspekiye  ca  woki- 
conze  wotanin  waste  kin  he 
oyaka  ece  ;  qa  wayazankapi 
owasin,  oyate  kin  en  tehiya  unpi 
ko  asniwicaya  ece. 

36  Tuka  wicota  w'anwicayaka 
hehan  onsiwicakida ;  nina  mdo- 
kitapi  qa  enanakiya  iyayapi  ece, 
tahinca  wanunyanpi  tuwedan 
wicayuhe  sni  iyececa. 

37  Hehan  waonspewicakiye  cin 
hewicakiya  ;  Awicakehan  wo- 
ksapi-kin  he  tanka,  tuka  htanipi 
kte  cin  hena  tonana  : 

38  Heon  etanhan  woksapi  en 
Itancan  kin  iye  tamaga  kin  en 
wicasta  htanipi  kte  cin  hena 
hiyuwicaye  kta  icekiya  po. 

WICOWOYAKE  10. 

1  Unkan  waonspewicakiya  ake- 
nonpapi  kin  hena  wicakico  qe- 
han,  taku  wakan  sica  on  wowa- 
sake  wicaqu,  napewicayapi  kta, 
qa  nakun  wowayazan  sicaya  un¬ 
pi  ko,  owasin  asniwicayapi  kta. 

2  Unkan  wahosiyapi  akenon- 
papi  kin  kakenken  ewicakiyapi ; 

tokaheya  Simon  he  nakun  In- 
yan  eciyapi,  qa  Andrew  iye  sun- 
kaku ;  Jakob  Zebede  cinhintku 
qa  Johannes  iye  sunkaku  ; 

3  Philip  qa  Bartholomew ; 
Thomas  qa  Mattheos  wamnaye 
ciqon  ;  Jakob  Alpheus  cinhintku 
qa  Lebbeus  he  nakun  Thaddeus 
eciyapi ; 

4  Simon  Kananite  kin,  qa  Judas 
Iskariot  wiyopeye  kte  cin  hee. 

5  Dena  akenonpapi  kin  Jesus 
yewicasi,  wahokonwicaldye  ca 
heya;  Ikcewicasta  tacanku  wan 
ohna  yapi  sni  po,  qa  Samaria 
oyate  otonwe  tawapi  kin  en 
yapi  sni  po  : 

6  Tuka  Israel  ti  kin  etanhan 
tahinca  wanunyanpi  taninpi  sni 
kin  hena  ekta  ya  po. 

7  Qa  dapi  eca  yaotanin  po,  qa  ; 
Mahpiya  wokiconze  kin  wanna 
kiyedan  un  ce,  eya  po. 

8  Tona  wayazankapi  kin.  asni¬ 
wicaya  po,  tona  lepros  ececapi 
kin  ska  wicakaga  po,  tapi  kin 
hena  kiniwicaya  po,  qa  taku 
wakan  sica  napewicaya  po ; 
iyunwin  codan  iyacupi,  ij/unwin 
codan  wicaqu  po. 

9  Ipiyake  nitawapi  ohna  ma- 
zaskazi,  qa  mazaska,  qa  mazasa 
unmana  yuhapi  sni  po. 

10  Qa  icimayanipi  kin  on  wo- 
juhadan,  qa  onhdohda  nonpa,  qa 
hanpa,  qa  cansagye,  yuhapi  sni 
po  ;  tuwe  htani  kin  he  woyute 
qupi  ece  e  kta  iyececa. 

11  Qa  otonwe  tanka  otonwe 
ciqadan  ko,  wanji  tukte  en  yaipi 
kinhan,  tuwe  iyececa  hecinhan 
iwicawanga  po,  qa  he  kici  yukan 
po,  tohanyan  etanhan  yah  dapi 
sni  kinhan. 

12  Qa  tipi  wanji  en  yaipi  kin¬ 
han,  Wookiye  en  un  nunwe,  eya 
po. 

13  Qa  tipi  kin  he  iyececa  he¬ 
cinhan  wookiye  nitawapi  akan 

un  kta ;  tuka  iyecece  sni  kinhan 
wookiye  niye  en  nihdipi  kta. 

14  Qa  tukten  iyowinniciyapi 
£ni  qa  nioiepi  kin  nalionpi  sni 
kinhan,  tipi  kin  he,  qa  otonwe 
kin  he,  etanhan  tankan  yahdapi 
kinhan,  watusekseca  siha  oni- 
tkapapi  kin  he  natata  po. 

15  Awicakehan  heciciyapi ; 
Woyaco  anpetu  kin  en  otonwe 
kin  he  tehiya  un  kta,  Sodom 
qa  Gomorra  makoce  kin  isan- 
pa. 

16  Iho,  tahinca  wanunyanpi 
sunktokeca  wicehna  iyecen  ye- 
cisipi ;  heon  etanhan  wamduska 
iyecen  ksapa  po,  qa  wakiyedan 
iyecen  wahbapidan  po. 

17  Tuka  wicasta  iwanwicaya- 
ka  po ;  woyaco  omniciye  kin 
en  aniyanpi  kta,  qa  omniciye 
tipi  yuhapi  kin  ohna  nicapsin- 
psintapi  kta  : 

18  Qa  wicasta  itancanpi  wi- 
castayatapi  ko,  en  aniyanpi  kta, 
miye  on  etanhan,  hecen  iyepi  qa 
Ikce wicasta  ko  wieayakiyutan- 
inpi  kta. 

19*  Unkan  tohan  hecen  wica- 
nicupi  kinhan,  taku,  qa  token 
ehapi  kte  cin,  heon  iyokisinici- 
yapi  sni  po  ;  wihiyayedan  oape 
kin  he  en  token  ehapi  kta  he 
nicupi  kta  ce. 

20  Ie  kte  cin  he  niyepi  sni, 
tuka  Niyatepi  Taniya  en  niunpi 
kin  he  iye  ie  kta. 

21  Hunkawanjinkiciyapi  kin  is 
unma  ktepi  kta  e  wicaqu  kta ; 
qa  wicasta  wan  iye  cinhintku 
kin  nakun  ;  qa  wicacinca  kin  is 
hunkakewicayapi  itkowicaki- 
papi  qa  wicakiktepi  kta. 

22  Qa  micaje  on  owasin  sice- 
nidapi  kta  ;  tuka  tuwe  owihanke 
kin  hehanyan  sutaya  un  kinhan 
he  ni  kta. 

23  Tuka  tohan  otonwe  kin  de 
en  sieaya  nicuwapi  kinhan,  wanji 

tokeca  ekta  najica  po  ;  awica  ¬ 
kehan  heciciyapi,  Israel  otonwe 
tawapi  kin  iyaza  yaunpi  kte  sni 
ecen  Wicasta  Cinhintku  kin  hi 
kta. 

24  Waonspekiyapi  kin  he  wa- 
onspekiya  tawa  kakipe  sni ;  qa 
tuwe  wowidake  un  kin  he  yuhe 
cin  isanpa  tanka  sni  ece. 

25  Tuka  waonspekiyapi  kin 
waonspekiya  tawa  kin  lyececa, 
qa  wowidake  un  kin  yuhe  cin 
iyececa  hecinhan  hecetu  kta. 
Tipi  tawa  kin  he  Beelzebub  eci- 
yapi  hecinhan,  tiyohnake  tawa 
kin  is  nakun  hewicakiyapi  kte 
sni  he. 

26  Heon  etanhan  kowicakipapi 
sni  po ;  taku  akalipapi  qa  yu- 
zamnipi  kte  sni  wanica,  qa  taku 
anahmanpi  qa  sdonyapi  kte  sni 
wanica. 

27  Taku  otpaza  en  ociciyakapi 
kin  he  anpa  en  daotaninpi  kta ; 
qa  taku  noge  on  nayahonpi  kin 
he  tipi  akalipe  kin  etanhan  eyan- 
paha  odakapi  kta. 

28  Unkan  tona  wicatancan  ece- 
dan  ktepi  kta  okihipi,  qa  wica- 
nagi  kte  okihipi  sni  kin  hena 
kowicakipapi  sni  po  ;  tuka  tuwe 
wicanagi  wicatancan  ko  Wa- 
kansica  ti  kin  en  ihangye  kte 
cin  hee  e  kokipa  po. 

29  Zitkadan  nom  mazasa  wan- 
jidan  iyopeyapi  sni  he  ;  qa  etan¬ 
han  wanjidan  kaes  Niyatepi  co- 
dan  makata  ihpaye  kte  sni. 

30  Tuka  paha  nitawapi  kin  hee 
kaes  owasin  yawapi  ece. 

31  Heon  etanhan  kopehdapi 
sni  po  ;  zitkadan  ota  isanpa  ni- 
yawapi  ece. 

32  Heon  etanhan  tuwe  kasta 
wicasta  wicitokam  miye  oma- 
yake  cinhan,  he  Ate  malipi- 
ya  en  un  kin  itokam  omdake 
kta. 

33  Tuka  tuwe  wica&u*.’  vyicito- 

kam  miye  ehpemaye  cinhan,  he 
miye  Atewaye  mahpiya  en  un 
kin  itokam  ehpewaye  kta. 

34  Wookiye  maka  akan  wica- 
waqu  kta  on  wahi  kecinpi  sni 
po  ;  wookiye  wicawaqu  kta  wahi 
sni  tuka  mazasgye. 

35  Wicasta  wan  atkuku  sice- 
kidake  waldye  kta  wahi,  qa 
cunwintku  iye  hnnku  kin,  qa 
takosku  iye  kunku  kin  siceki- 
dake  kta  heon. 

36  Qa  wicasta  tona  tokayapi 
kin  iye  ti  en  unpi  kin  hena  eepi 
kta. 

37  Tuwe  miye  isanpa  atkuku 
qa  is  hunku  kin  wastekidake 
cinhan,  he  mici  un  kta  iyecece 
sni ;  qa  tuwe  miye  isanpa  cin- 
hintku  qa  is  cunwintku  kin 
wastekidake  cinhan,  he  mici  un 
kta  iyecece  sni : 

38  Qa  tuwe  cansusbeca  tawa 
kin  ehdaku  sni  qa  miyahna  u 
sni  kinhan,  he  mici  un  kta  iye¬ 
cece  sni. 

39  Tuwe  wiconi  tawa  kpatan 
kinhan,  he  toki  ehpekiye  kta ; 
qa  tuwe  miye  on  etanhan  wiconi 
tawa  kpagan  kinhan,  he  kpatan 
kte  cin  ee. 

40  Tuwe  iyowinniciyapi  kin 
he  iyowinmakiya ;  qa  tuwe  iyo- 
winmakiye  cin  he  tuwe  umasi 
kin  he  iyowinkiya  ece. 

41  Tuwe  wicasta  wokcan,  wi¬ 
casta  wokcan  caje  oniyowinkiye 
cinhan,  he  wicasta  wokcan  iyun- 
win  tawa  yuhe  kta ;  qa  tuwe  wi¬ 
casta  owotanna,  wicasta  owotan- 
na  caje  on  iyowinkiye  cinhan,  he 
wicasta  owotanna  iyunwin  tawa 
kin  icu  kta. 

42  Qa  tuwe  waonspekiyapi  caje 
on,  dena  cikcistinpidan  wanji 
wiyatke  ohna  mini  sni  ecedan 
yatkekiye  cinhan,  awicakehan 
hecicivaui,  he  iyunwin  tawa 
toki  ehpekiye  kte  sni. 

1  Unkan  Jesus  waonspewica- 
kiye  akenonpapi  kin  taku  econ- 
wicasi  ayastan,  hehan  hetanhan 
iyaya,  otonwe  tawapi  kin  ohna- 
hna  woyake  kta  qa  waonspekiye 
kta. 

2  Unkan  Johannes  kaska  hna- 
kapi  kin  en  Messiya  ohan  kin 
nahon  qehan,  iye  waonspewica- 
kiye  cin  nom  ekta  yewicasi ; 

3  Qa  heciya ;  Tuwe  u  kte 
ciqon  he  niye  he,  qa  is  tuwe 
tokeca  wanunyakapi  kta  he. 

4  Unkan  Jesus  waayupte  ca 
hewicakiya ;  Hda  po,  qa  taku 
tona  nayahonpi  qa  wandakapi 
kin  hena  Johannes  okiyaka  po  : 

5  Istagongapi  kin  tonwanpi 
ece,  hustepi  kin  manipi  ece,  tona 
lepros  ececapi  kin  ska  wicaka- 
gapi  ece,  tapi  kin  ldnipi  ece,  qa 
tona  onsikapi  kin  hena  wotanin 
waste  owicakiyakapi  ece. 

6  Qa  tuwe  miye  on  nasdute 
sni  kinhan,  he  yawastepi  ce, 
eya. 

7  Hena  wanna  kihdapi  hehan 
Jesus  Johannes  on  oyate  kin 
wowicakiyaka ;  Taku  wanda¬ 
kapi  kta  on  hewoskan  yaipi  lie  ; 
cedi  wan  tateyanpa  kahuhuza  : 

8  Tuka  taku  e  wanyag  yaipi 
he  ;  wicasta  wan  wokoyake  pan- 
panna  koyake  cin  he  ;  iho  tona 
taku  panpanna  koyakapi  kin 
hena  wicastayatapi  tipi  ohna 
yakonpi  ece. 

9  Tuka  taku  e  wanyag  yaipi 
he ;  wicasta  wokcan  kin  heca 
he ;  han,  eciciyapi,  qa  wicasta 
'wokcan  isanpa. 

10  Wowapi  en  kagapi  qon,  Iho, 
niite  itokam  wahosiya  mitawa 
yewasi,.he  nitokam  canku  nita- 
wa  nicage  kta  ce,  iho  hee. 

11  Awicakehan  heciciyapi ; 
Tona  winohinca  eciyatanhan 

wicatonpi  kin  wanji  Johannes 
haptern  wicaqu  ece  kin  sanpa 
tanka  icage  sni ;  tuka  tuwe 
mahpiya  wokiconze  kin  en  iyo- 
tan  cistinna  kin  he  sanpa  tanka. 

12  Nakun  Johannes  baptem 
wicaqu  taanpetu  kin  hetanhan 
dehanyan  mahpiya  wokiconze 
kin  nina  akitapi,  qa  nina  akite 
cin  hena  iyalipayapi  ec.e. 

13  Johannes  hehanyan  woope 
qa  wicasta  wokcanpi  owasin 
woyakapi : 

14  Qa  nis  wicada  wacannipi 
hecinhan  Elias  u  kte  eiqon  he 
dee. 

15  Tuwe  noge  winalion  yukan 
hecinhan  he  ito  nahon  kta. 

16  Tuka  ito  wicoicage  kin  de 
taku  e  imdacin  kta  he.  Hoksi- 
pidan  tihocoka  en  iyotankapi 
kin  hena  e  iyececa,  takodakupi 
‘wicak'  nanpi, 

17  Q.pkewicakiyapi ;  Cotanke 
unniciyajopi  tuka  niye.  wayacipi 
sni  ;  “wasinunhdapi  tuka  niye 
yaceyapi  sni. 

.18  Johannes  wote  sni  qa  waya- 
tke  sni  hi ;  unkan,  Taku  wakan 
sica  yuha  ce,  eyapi. 

19  Wicasta  Cinhintlcu  kin  wTota 
qa  wayatkan  hi ;  unkan  heyapi ; 
Iho,  wicasta  wan  wote  sa  qa 
minisa  yatkan  ece,  wamnayanpi 
qa  walitanipi  sa  takodawicaya 
ece.  Tuka  woksape  iye  cinca 
kin  on  owotanna  oyakapi  ece. 

20  Hehan  otonwe  kin  tona  en 
iye  olian  tanka  econpi  qon  hena 
^opewicaya,  iyopeiciyapi  sni 
heon. 

21  Hehehe  Korazin,  hehehe 
Bethsada ;  wicohan  tanka  niye- 
pi  en  econpi  kin,  hena  Turos  qa 
Sidon  en  econpi  unkans,  wana- 
kaja  heyake  sica  cahota  ko  en 
iyopeiciyapi  kta  tuka. 

22  Heon  etanhan  heciciyapi ; 
Woyaco  anpetu  kin  en,  tehiya 


yaunpi  kta,  qa  Turos  Sidon  kici 
aopten  unpi  kta. 

23  Qa  Kapernaum  niye,  ma¬ 
hpiya  ekta  wankan  aniyanpi, 
tuka  wicahapi  ekta  ehpeniyanpi 
kta ;  wicohan  tanka  niye  en 
econpi  kin  hena  Sodom  en  econ¬ 
pi  unkans,  anpetu  kin  dehan¬ 
yan  ecen  un  kta  tuka. 

24  Heon  etanhan  heciciyapi ; 
Woyaco  anpetu  kin  en  tehiya 
yaun  kta,  qa  Sodom  makoce  kin 
ahecece  kta. 

25  Anpetu  kin  hena  en  Jesus 
waayupte  ca  heya ;  Ate,  ma¬ 
hpiya  maka  ko  Itancan  kin,  ci- 
yatan,  dena  taku  kin  tona  ksa- 
papi  qa  wasdonyapi  kin  anawi- 
cayakihbe  ca  hoksiyoqopapi  owi- 
cayakidaka  ece. 

26  Han,  Ate  hecetu,  hecen 
iyonicipi  nakaes. 

27  Ate  taku  owasin  maqu  ; 
unkan  tuwedan  Cinhintkuyapi 
kin  sdonye  sni,  Ateyapi  un  kin 
hecedan  sdonkiya ;  nakun  tuwe¬ 
dan  Ateyapi  kin  sdonye  sni, 
tuka  Cinhintku  kin  hecedan  ;  qa 


tuwe  Cinhintku  kin  sdonyekiye 
cin  he  nakun. 

28  Tona  htayanipi  qa  tkeya 
wayaqinpi  kin  owasin  en  mau 
po,  kinhan  ozikiyapi  cicupi  kta. 

29  Can  napinpi  mitawa  kin  he 
icu  po,  qa  miye  eciyatanhan 
onspeiciciya  po,  cante  ekta  onsi- 
micida  qa  walibayedan  waun ; 
hecen  ninagipi  en  woozikiye 
duhapi  kta. 

30  Can  napinpi  mitawa  kin  he 
tehike  sni,  qa  waqin  mitawa  kin 
he  kapojedan. 


WICOWOYAKE  12. 

1  Anpetu  kin  hena  en,  anpetu 
wakan  icunhan,  Jesus  aguyapi 
ojupi  kin  ehna  iyaya ;  unkan 
waonspewicakiye  cin  wotekte- 

hdapi,  qa  aguyapi  yuksa  icupi 
qa  yutapi. 

2  Unkan  Pharisee  kin  he  wan- 
yakapi  hehan  heciyapi;  Wanya- 
ka  wo,  waonspewicayakiye  cin, 
anpetu  wakan  icunhan  taku 
econpi  kte  sni  ece  kin,  hee 
econpi. 

3  Unkan  iye  hewicakiya ;  Da- 
wid  taku  econ  qon  he  tohinni 
dawapi  sni  he  ;  iye  qa  tona  om 
un  kin  wotektehdapi  qehan  ; 

4  Tipi  wakan  kin  en  i,  qa 
aguyapi  taninyan  ehnakapi  kin 
yuta,  he  iye  qa  tona  om  un  kin 
yutapi  kte  sni,  tuka  wosnapi 
kagapi  kin  ecedan  yutapi  kta 
tuka. 

5  Qa  woope  kin  en  nakun  da¬ 
wapi  sni,  wosnapi  kagapi  kin 
tipi  wakan  ohna  anpetu  wakan 
ahopapi  sni  esta  iyaonpepica  sni 
unpi. 

6  Tuka  heciciyapi ;  Tuwe  tipi 
wakan  kin  isanpa  tanka  wan 
den  un. 

7  Wowaonsida  wacin  qa  wo¬ 
snapi  wcicm- Sfli  ce,  eyapi  qon  he 
Mttfeahpi  unkans,  tona  wahta- 
nipi  sni  kin  hena  wicadaeopi  kte 
sni  tuka. 

8  Qa  Wicasta  Cinhintku  kin  he 
anpetu  wakan  Itancan  kin  he 
nakun  ee. 

9  Hehan  hetanhan  iyaye  ca 
omnieiye  tipi  tawapi  kin  en  i. 

10  Unkan  iho,  wicasta  wan 
nape  snija  hen  un  ;  unkan  wi- 
wangapi  qa  heciyapi ;  Anpetu 
wakan  icunhan  waasniyapi  kta 
iyeeeca  he  ;  he  iyaonpapi  kta  e 
heyapi. 

11  Unkan  hewicakiya;  Eni- 
tanhanpi  wicasta  wanji  tahinca 
wanunyanpi  wanjidan  yuhe  cin- 
han,  he  anpetu  wakan  icunhan 
woha  en  iyohpaya  hecinhan, 
tancan  en  yuze  ca  ehdaku  kte 
sni  he. 

SO 


12  Wicasta  kin  he  tahinca 
wanunyanpi  isanpa  e.ce.  Heon 
etanhan  anpetu  wakan  icunhan 
taku  waste  econpi  kta  iyececa. 

13  Hehan  wicasta  qon  heciya  ; 
Nape  hdukatin  wo  ;  hecen  yu- 
katin,  unkan  unma  kin  iyecen 
asni  icaga. 

14  Unkan  Pharisee  kin  hetan¬ 
han  tankan  hdapi,  qa  token  kie- 
pi  kte  cin  he  akiiapi. 

15  Tuka  Jesus  he  sdonye  ca 
hetanhan  tokan  iyaya ;  unkan 
wicota  hinca  ihakam  unpi,  qa 
iye  hena  owasin  asniwicaya  : 

16  Qa  nina  oyake  sni  wicasi. 

17  Hecen  Isaya  wicasta  wo- 
kcan  kin  taku  eye  ciqon  yuece- 
tupi  kta  ;  he  kaken  eya  ; 

18  Iho,  mitahoksidan  wabda- 
hnige  ciqon ;  waste  wakidake 
cin  on  minagi  iyuskin  ece  ;  mi- 
taniya  kin  waqu  kta.  hqoew 
Ikcewicasta  kin  wo  -  a  owl- 
cakiyake  kta. 

19  Wicakize  kte  sni,  qa  pan 
kte  sni,  qa  ho  kin  tuweda.n  can- 
ku  ohna  nahon  kte  sni : 

20  Cedi  kasusujapi  kin  he  yu- 
kse  kte  sni,  qa  hahonta  ide  kte 
cin  he  kasni  kte  sni,  woyaco  he 
woohiye  ekta  au  sni  kinhan  : 

21  Qa  iye  caje  kin  Ikcewicasta 
wacinyanpi  kta. 

22  Hehan  wanji  wakan  sica 
yuhnaskinyan  he  en  ahipi,  ista- 
gonge  ca  ia  okitpani ;  unkan 
asniyan,  hecen  istagonge  ca  ia 
okitpani  kin  he  ia  qa  nakun  ton- 
wan. 

23  Unkan  wicasta  ota  kin  owa¬ 
sin  yusinyayapi  qa  heyapi ;  Da- 
wid  cinhintku  kin  he  dee  sni  he. 

24  Tuka  Pharisee  kin  is  he 
nahonpi  qehan  heyapi ;  Wicasta 
kin  de  wakan  sica  napewicaye 
cin  he  Beelzebub  wakan  sica 
itancan  kin  on  he  con  ece. 

25  Unkan  Jesus  token  cante- 

yuzapi’kin  he  sdonye  ca  hewica- 
kiya;  Wokiconze  wan  iye  iyaki- 
tedan  kiciza  eca  hinhpaya  ece  ; 
nakun  otonwe  qa  tipi  otoiyohi 
iye  iyakitedan  kicizapi  ehan- 
tanhan  ecen  he  kte  sni. 

26  Qa  Satan  Satan  napeye 
cinhan  wanna  iye  iciciza ;  he- 
cen  token  tokieonze  kin  sutaya 
he  kta  he. 

27  Qa  miye  Beelzebub  on  wa¬ 
it  an  sica  napewicawaya  ehan- 
tanhan,  nicincapi  kin  is  taku  on 
napewicayapi  he  ;  heon  etanhan 
hena  niyacopi  kta. 

28  Tuka  miye  Wakantanka 
Taniya  on  wakan  sica  napewi¬ 
cawaya  hecinhan,  Wakantanka 
tokieonze  kin  wanna  en  nihipi. 

29  Wicasta  wasaka  ti  kin  en, 
tuwe  tin  iyaye  ca  taku  tawa  kin 
ihangye  kta  token  okihi  kta  he  ; 
tokaheya  wicasta  wasake  cin  ka- 
ske  cinhan  hehan  tipi  kin  ihang¬ 
ye  kta, 

30  Tuwe  mici  un  sni  kinhan 
he  makipajin  ece ;  qa  tuwe  mi- 
cipahi  sni  kinhan  he  yutakuni 
sni  ece. 

31  Heon  etanhan  heciciyapi ; 
Woahtani  owasin  iapi  sica  ko 
wicasta  wicakicicajujupi  kta  ; 
tuka  Woniya  Wakan  aiapi  kin 
he  wicasta  wicakicicajujupi  kte 
sni. 

32  Qa  tuwe  Wicasta  Cinhintku 
kin  taku  sica  eciye  cinhan,  he 
kicicajujupi  kta ;  tuka  tuwe  Wo¬ 
niya  Wakan  kin  taku  sica  eciye 
cinhan,  he  kicicajujupi  kte  sni, 
wiconi  kin  de  en,  qa  nakun  wi- 
eoni  u  kte  cin  en. 

33  Can  kin  waste  kaga  po,  kin¬ 
han  waskuyeca  waste  kta ;  qa 
is  can  kin  sica  kaga  po,  kinhan 
waskuyeca  sice  kta ;  can  kin 
waskuyeca  tawa  kin  on  sdonya- 
pi  ece. 

34  Warn  dusk  a  wicoicage,  ni- 


sicapi  hecen  token  taku  waste 
ehapi  kta  oyakihipi  he  ;  wica- 
cante  ojudan  kin  he  eciyatanhan 
wicai  kin  ia  ece. 

35  Wicasta  waste  kin  iye  can- 
te  waste  ojudan  kin  eciyatanhan 
taku  waste  hiyuya  ece  ;  qa  na¬ 
kun  wicasta  £ice  cin  iye  cante 
sica  ojudan  kin  etanhan  taku 
sica  hiyuya  ece. 

36  Tuka  wicoie  waste  sni 
otoiyohi  wicasta  eyapi  kin  hena 
on  woyaco  anpetu  kin  en  ohda- 
kapi  ece  e  kta,  he  miye  eci- 
ciyapi. 

37  Nioie  kin  on  niyaowotanpi 
kta,  qa  nakun  nioie  kin  on  niya¬ 
copi  kta. 

38  Hehan  wo wapi  kagapi  wan- 
jikji  qa  Pharisee  kin  ayuptapi 
qaheciyapi;  Waonspekiya,  wo- 
wapetokeca  wan  wanyagunya- 
kiyapi  kta  uncinpi. 

39  Tuka  iye  waayupte  ca  he- 
wicakiya ;  Wicoicage  sice  ca 
wawicihahapi  econ  sa  kin  he 
wowapetokeca  da,  tuka  wowa- 
petokeca  wanjidan  qupi  kte  sni, 
Jonas  wicasta  wokcan  wowape¬ 
tokeca  tawa  kin  heceedan  kta. 

40  Anpetu  yamni  qa  hanyetu 
yamni  hehanyan  Jonas  hogan 
tanka  tezi  kin  ohna  un  qon,  he 
iyecen  anpetu  yamni  qa  hanyetu 
yamni  Wicasta  Cinhintku  kin 
maka  cante  kin  en  un  kta. 

41  Woyaco  anpetu  kin  en  Ni- 
newe  wicasta  kin  inajinpi  qa 
wicoicage  kin  de  yacopi  kta; 
hena  e  Jonas  woyake  cin  on 
iyopeiciyapi  tuka ;  unkan  iho, 
Jonas  isanpa  tanka  wan ji  den 
un. 

42  Itokali  wicastayatapi  wi- 
nohinca  qon  he  woyaco  kin  en 
inajin  kta,  qa  wicoicage  kin  de 
yaco  kta ;  eqe  Solomon  toksape 
nahon  kta  on  maka  ihanke  kin 
etanhan  u  tuka ;  unkan  iho, 

wanji  Solomon  isanpa  tanka  den 
un. 

43  Woniya  sape  cin  wicasta  kin 
etanhan  tankata  hinanpa,  hehan 
makoce  puza  en  omani,  ozikiya- 
pi  akita,  tuka  takudan  iyeye  sni ; 

44  Hehan  hey  a ;  Tipi  mitawa 
etanhan  wahinape  ciqon  he  ake 
ekta  wahde  kta.  Unkan  ekta 
ki,  qa  tuwedan  ohna  yanke  sni, 
kahintapi  qa  ayuco  yustanpi, 
hecen  iyeya. 

45  Hehan  iyaye  ca  woniya  to- 
keca  sakowin  iye  isanpa  sicapi, 
liena  iwicacu  qa  om  m alien 
iyaya,  qa  ohna  yukanpi ;  unkan 
wicasta  kin  he  hetanhan  tehiya 
un,  tokaheya  un  qon  isanpa. 
Wicoicage  sice  cin  de  hecece 
kta. 

46  Unkan  oyate  kin  hecen 
wowicakiyaka  icunhan,  iho,  iye 
hunku  qa  hunkawanjitku  kin 
tankan  hinajinpi  qa  okiyapi  kta 
cinpi. 

47  Unkan  wanji  heciya ;  Iho, 
nihun  qa  nihunkawanji  tankan 
najinpi  qa  oniciyapi  kta  cinpi. 

48  Tuka  iye  waayupte  ca  tuwe 
heye  cin  he  heciya ;  Tuwe  ina- 
waya  he,  qa  mihunkawanji  kin 
hena  tuwepi  he. 

49  Unkan  waonspewicakiye  cin 
ektakiya  nape  hdugate  ca  heya  ; 
Iho,  mihun  qa  mihunkawanji  de- 
na  eepi  ce. 

50  Tuwe  kasta  Ate  mahpiya 
ekta  un  tawacin  kin  ecen  econ 
kinhan  he  mihunkawanji  qa  mi- 
tawinohtin  qa  mihun  ee. 

WICOWOYAKE  13. 

1  Unkan  anpetu  kin  hena  en 
Jesus  tipi  kin  etanhan  tankata 
iyaye  ca  mde  kin  icahda  iyo- 
tanka. 

2  Unkan  wicota  hinca  en  mni- 
ciyapi,  hecen  iyotanke  kta  e 

wata  wan  en  opa,  qa  oyate  kin 
iyuhpa  hutata  najinpi. 

3  Unkan  wiyacinpi  on  taku  ofca 
owicakiyaka,  qa  heya ;  Iho,  wi¬ 
casta  woju  wan  woju  iyaya : 

4  Unkan  woju  icunhan,  apa 
canku  icahda  hinhpaya ;  hecen 
wahupakoza  en  hipi  qa  temyapi. 

5  Qa  apa  tukten  inyan  ota  ehna 
ilipaya,  hen  maka  tonana ;  un¬ 
kan  ohankoya  hinanpa,  maka 
tonana  nakaes. 

6  Tuka  wi  kata  aya  hehan 
owasin  gu ;  qa  hutkan  nica 
heon  etanhan  snija„ 

7  Unkan  apa  is  wapepeka  ehna 
ihpaya  ;  unkan  wapepeka  tanka 
icage  ca  hecen  kte. 

8  Tuka  apa  maka  waste  en 
ihpaya*  qa  etanhan  ota  icaga; 
apa  opawinge,  apa  wikcemna 
sakpe,  apa  wikcemna  yamni. 

9  Tuwe  noge  winahon  kta  yu- 
kan  hecinhan,  ito  nahon  kta. 

10  Unkan  waonspewicakiye 
cin  en  hipi  qa  heciyapi;  Tokeca 
wiyacinpi  on  owawicayakiya  he. 

11  Unkan  iye  awicayupte  ca 
heya ;  Mahpiya  wokiconze  woa- 
nahbe  kin  niye  oyakahnigapi 
kta  nicupi,  tuka  hena  hecen  wi- 
caqupi  sni,  heon  etanhan. 

12  Heon  tuwe  taku  yuhe  cin- 
han  nakun  qupi  kta,  hecen  iya- 
kicuya  yuhe  kta  ;  tuka  tuwe  ta¬ 
kudan  ton  sni,  tona  yuhe  cin 
hee  kaes  kipi  ece  e  kta. 

13  Heon  etanhan  wiyacinpi  on 
wowicawakiyaka  ece  ;  hecen 
tonwanpi  kes  wanyakapi  sni, 
qa  winahonpi  kes  nahonpi  sni, 
qa  nakun  okahnigapi  sni. 

14  Qa  hecen  Isaya  wicasta 
wokcan  taku  eye  ciqon  iyepi  on 
yuecetupi ;  Winahonpi  on  na- 
yahonpi  kta,  tuka  oyakahniga¬ 
pi  kte  sni ;  qa  tonwanhan  wan- 
dakapi  kta,  tuka  idukcanpi  kte 
sni  ce. 

15  Oyate  kin  de  cantepi  km 
cepa  aya,  qa  nogepi  kin  kitan  se 
winalionpi,  qa  istohmuzapi ;  he- 
cece  sni  unkans,  ista  on  wanya- 
kapi  kta,  qa  noge  on  nalionpi 
kta,  qa  cante  on  iyukcanpi  kta, 
qa  ihduhomnipi  kta,  kinhan  a- 
sniwicawaye  kta  tuka. 

16  Tuka  niistapi  kin  wowaste, 
on  wandakapi  ece  ;  qa  ninogepi 
kin  wowaste,  on  nayalionpi  ece. 

17  Awicakehan  heciciyapi  ; 
Wicasta  wokcan  ota,  qa  wi¬ 
casta  owotanna,  taku  wanda¬ 
kapi  ece  kin  hena  wanyakapi 
kta  cinpi,  tuka  wanyakapi  sni ; 
qa  taku  nayalionpi  ece  kin,  hena 
nalionpi  kta  cinpi,  tuka  nahonpi 
sni. 

18  Heon  etanhan  wicasta  wo- 
ju  qon  wiyacinpi  kin  he  ito  na- 
hon  po. 

19  Wicasta  otoiyohi  wokiconze 
oie  kin  nation  kes,  okahnige  sni 
kinhan,  he  tuwe  sice  cin  en  hi, 
qa  taku  cante  en  ojupi  qon  eya- 
ku  ece  ;  iho,  canku  icahda  ojupi 
icu  qon  hee. 

20  Unkan  inyan  ota  en  ojupi  icu 
qon  he  dee  ;  tuwe  wicoie  kin 
nation  qa  ohankoya  iyuskinyan 
icu ; 

21  Tuka  iye  en  hutkan  wanica, 
hecen  ecadan  enakiya ;  tohan 
wicoie  kin  on  wokakije  qa  sicaya 
kuwapi  akipa  hecinhan,  hinna- 
kaha  ayustan  iyaya  ece. 

22  Unkan  wapepeka  ehna  oju¬ 
pi  icu  qon,  tuwe  wicoie  kin  na¬ 
tion  kin  hee  ;  tuka  wiconi  kin  de 
awacinpi  qa  woyuha  ota  wo- 
hnaye  kin  hena  wicoie  kin  kte 
ece,  hecen  waskuyeea  takudan 
aicage  sni. 

23  Tuka  maka  waste  en  ojupi 
icu  qon,  he  tuwe  wicoie  kin  na¬ 
tion  qa  okahniga  ;  qa  hecen  wa- 
skuyeca  icaliya  ece ;  apa  opawin- 
ge,  qa  apa  wikcemna  sakpe,  qa 


apa  is  wikcemna  yamni  icaga 
ece. 

24  Wiyacinpi  tokeca  wan  owi- 
cakiyake  ca  heya;  Malipiya  wo¬ 
kiconze  kin  wicasta  wan  iye  ta- 
maga  en  su  wasteste  oju  kin  he 
iyececa. 

25  Tuka  wicistinma  hiy  ey  a  icun- 
han,  toka  wan  en  hi,  qa  aguyapi 
ehna  wayahota  oju,  qa  kihda. 

26  Unkan  ape  kin  wanna  uye 
ca  wahuwapa  icage  kta,  hehan 
wayahota  is  nakun  tanin. 

27  Unkan  tipi  tawa  wowida- 
kewicaye  cin  en  hipi  qa  heciya- 
pi ;  Itancan,  nitamaga  en  su 
wasteste  oyaju  sni  he ;  hecen 
wayahota  kin  tokiyatanhan  yu- 
ha  he. 

28  Unkan  iye  hewicakiya ;  Wi¬ 
casta  wan  toka  kin  heca  e  he- 
con.  Unkan  wowidakewicaye 
cin  hena  heciyapi ;  Unyanpi  qa 
unpahipi  kta  yacin  he. 

29  Tuka  iye  heya ;  Hiya ;  okinni 
wayahota  kin  yapahipi  kinhan, 
nakun  aguyapi  koya  dujunpi  kta. 

30  Ito  woksapi  kta  hehanyan 
napin  icicahiya  icage  kta.  Un¬ 
kan  woksapi  anpetu  kin  he  en, 
wayuksapi  kin  hewicawakiye 
kta ;  Tokaheya  wayahota  pahi- 
pi  qa  hulinaliyapi  kta  on  pahta 
po ;  tuka  aguyapi  kin  he  doto- 
piye  mitawa  en  omnayan  po. 

31  Wiyacinpi  tokeca  wan  owi- 
cakiyake  ca  heya ;  Malipiya  wo¬ 
kiconze  kin  sinape  su  wanji  iye¬ 
ceca,  he  wicasta  wan  icu  qa  iye 
tamaga  kin  en  oju. 

32  He  su  kin  owasin  iyotan 
cistinna;  tuka  icaga  hehan  wato 
kin  owasin  isnana  tanka ;  qa  can 
iyececa  icaga,  hecen  malipiya 
okinyanpi  kin  en  upi,  qa  adetka 
kin  en  ahiyahan  ece. 

33  Wiyacinpi  tokeca  wan  owi- 
cakiyaka ;  Malipiya  wokiconze 
kin  on  napoliyapi  kin  iyececa, 

he  winohinca  wan  icu  qa  wo- 
tpanpi  wiyutapi  yamni  en  ina- 
liman,  hecen  ocowasin  napoh- 
yapi. 

34  Dena  takn  owasin  Jesus  wi- 
yacinpi  on  oyate  kin  owicakiya- 
ka,  qa  wiyacinpi  codan  takudan 
owicakiyake  sni. 

35  Hecen  wicasta  wokcan  taku 
eye  cigon  yuecetupi,  he  hecen 
eya ;  Wiyacinpi  on  i  wahdu- 
kawa  kta  ;  taku  maka  kagapi 
ehantanhan  anahmanpi  kin  he 
omdake  kta  ce. 

36  Hehan  Jesus  oyate  kin  hde- 
wicasi,  qa  tipi  wan  en  tin  iyaya. 
Unkan  waonspewicakiye  cin  en 
hipi  qa  heeiyapi ;  Maga  en  wa- 
yahota  wiyacinpi  kin  he  unko- 
kiyaka  miye. 

37  Unkan  iye  awicayupte  ca 
hewicakiya ;  Tuwe  su  wasteste 
oju  qon  he  Wicasta  Cinhintku 
kin  hee., 

38  Maga  kin  he  maka  ocowasin 
ee  ;  su  wasteste  qon  he  woki- 
conze  cinca  kin  hena  eepi ;  wa- 
yahota  kin  he  tuwe  sica  cinca 
kin  hena  eepi : 

39  Toka  hena  oju  qon  Wakan- 
sica  hee.  Woksapi  kin  he  wi- 
coni  kin  de  owihanke  kin  hee  ; 
qa  wayuksapi  kte  cin  mahpiya 
ohnihde  kin  hena  eepi. 

40  Heon  etanhan,  wayahota 
pahipi  qa  peta  en  huhnagapi 
qon  he  wiconi  kin  de  owihanke 
kin  ekta  hecece  kta. 

41  Wicasta  Cinhintku  kin  tona 
ohnihdewicaye  cin  hena  yewi- 
casi  kta;  unkan  tokiconze  kin 
etanhan  tona  wahtanipi  qa  taku 
sica  econpi  kin  owasin  pahipi 
kta  : 

42  Qa  peta  mde  kin  en  ehpe- 
wicayapi  kta ;  hen  wicaceya  hi 
hdakinskinzapi  ko  yuke  kta. 

43  Hehan  wicasta  owotanna 
kin  anpetu  wi  kin  iyecen  iyega- 

pi  kta,  atkukupi  tokiconze  kin 
en.  Tuwe  noge  winahon  kta 
yukan  hecinhan,  ito  nahon  kta. 

44  Akes  mahpiya  wokieonze 
kin  he  mazaska,  maga  wan  en 
nahmanpi  kin  he  iyececa,  he  wi¬ 
casta  wan  iyeya,  unkan  anahbe 
ca,  wiyuskinyan  iyaye  ca,  taku 
yuhe  cin  owasin  wiyopekiye  ca, 
maga  kin  he  opeton. 

45  Akes  mahpiya  wokieonze 
kin  wicasta  wopeton  inyan  te- 
hika  akite  ciqon  he  iyececa  ye  : 

46  He  inyan  tehika  wanjidan, 
ota  iyopeyapi  kin,  he  iyeya,  un¬ 
kan  iyaye  ca,  taku  tawa  kin 
owasin  wiyopekiye  ca,  he  ope¬ 
ton. 

47  Akes  mahpiya  wokieonze 
kin  he  ho  wan,  mde  kin  en  iyo- 
hpeyapi,  qa  ocaje  owasin  etanhan 
manaye  cin,  he  iyececa  ; 

48  He  wanna  ojudan  hehan 
hutata  ahdipi,  en  iyotankapi,  qa 
wasteste  kin  hena  cega  ohna 
mnakiyapi,  tuka  siksiee  cin  he¬ 
na  elipeyapi. 

49  Maka  owihanke  kinhan  he 
iyecece  kta ;  hehan  mahpiya 
ohnihde  kin  upi  kta,  qa  tona  sice 
cin  owotanna  unpi  kin  wiciyo- 
peyapi  kin  hena  iwicacupi  kta  ; 

50  Qa  peta  mde  kin  en  iyo- 
hpewicayapi  kta.  Heciya  wi¬ 
caceya  hi  hdakinskinzapi  ko 
yuke  kta. 

51  Jesus  hewicakiya;  Dena 
owasin  oyakahnigapi  he.  Han, 
Itancan,  eciyapi. 

52  Hehan  hewicakiya;  Heon 
etanhan  wowapi  kaga  otoiyohi, 
mahpiya  wokieonze  on  onspe- 
kiyapi  kin,  he  wicasta  wan  tipi 
yuhe  ca,  mazopiye  tawa  kin 
etanhan  taku  teca  tannika  ko 
ildkcu  ece  kin  he  iyececa. 

53  Unkan  Jesus  wiyacinpi  kin 
dena  ihunnikiya,  hehan  hetan- 
han  tankan  iyaya ; 


WICOWOYAKE  14. 


54  Qa  iye  tamakoce  kin  en  ki 
qehan,  omniciye  tipi  yuhapi  kin 
ohna  waonspewicakiya ;  hecen 
yusinyayapi  qa  heyapi ;  Woksa- 
pe  kin  de,  qa  wicohan  tanka, 
wicasta  kin  de  tokiyatanhan 
ynha  he. 

55  Cankajipa  cinhintku  kin  he 
dee  sni  he  ;  hunku  he  Mary 
eciyapi,  qa  sunkawicaye  cin 
hen  a  Jakob  qa  Joses  qa  Simon 
qa  Judas : 

56  Qa  tawinohtin  hena  owasin 
unkiyopeyapi  unpi  sni  he  ;  hecen 
tokiyatanhan  dena  taku  kin  owa¬ 
sin  yuha  he. 

57  Unkan  canniyeyapi.  Tuka 
Jesus  hewicakiya ;  Wicasta 
wokcan  yuonihanpi  ece,  tuka 
iye  tamakoce  qa  iye  ti  kin  ohna 
yuonihanpi  sni. 

58  Unkan  wicohan  tanka  ota 
hen  econ  sni,  wicadapi  sni  heon 
etanhan. 

WICOWOYAKE  14. 

1  Unkan  anpetu  kin  hena  en 
Herod  wicastayatapi  kin  Jesus 
oyakapi  kin  he  nahon  ; 

2  Qa  tahoksidan  kin  hewica¬ 
kiya  ;  Johannes  baptem  wicaqu 
ece  kin  he  dee  ;  tapi  kin  etanhan 
kini,  heon  etanhan  wicohan  tan¬ 
ka  econ  ece. 

3  Herod  Johannes  yuze  ca  ka- 
ska,  qa  conkaske  en  ehnaka, 
Herodias  iye  sunkahu  Philip 
tawicu  qon  heon. 

4  Duhe  kta  iyecece  sni  ce, 
Johannes  eciye  ciqon. 

5  Unkan  heon  kte  kta  cin, 
tuka  oyate  kin  kowicakipa ; 
hena  e  wicasta  wokcan  heca 
kecinpi. 

6  Tuka  Herod  anpetu  en  tonpi 
qon  he  ake  hiyohipi,  hehan  He¬ 
rodias  cunwintku  kin  wicaco- 
kaya  waci,  qa  Herod  iyokipiya. 

7  Heon  etanhan,  taku  wakan 


cajeyate  ca,  taku  kida  kta  he- 
cinhan,  awicakehan  qu  kta,  ke- 
ciya. 

8  Unkan  he  itokam  hunku  on- 
spekiya,  heon  heya ;  Wanna 
Johannes  baptem  wicaqu  ece 
qon  he  pa  kin  waksica  wan  ohna 
maqu  ye. 

9  Unkan  wicastayatapi  kin 
iyokisice  hinca,  tuka  wakanyan 
wacajeyate  cin  heon,  qa  tona  om 
wota  iyotanke  cin  hena  on,  he 
qu  wicasi. 

10  Hecen  ekta  ye  wicasi,  qa 
conkaske  mahen  Johannes  pa 
baksa. 

11  Unkan  pa  kin  he  waksica 
ohna  akupi,  qa  wikoska  kin  qu- 
pi ;  unkan  iye  iyoopta  hunku  qu. 

12  Unkan  waonspewicakiye 
cin  hena  en  hipi,  qa  tancan  kin 
ey akupi  qa  hapi ;  hehan  yapi  qa 
Jesus  okiyakapi. 

13  Unkan  Jesus  he  nahon  qe¬ 
han,  hetanhan  watom  iyaye  ca, 
isnana  hewoskan  makoce  wan 
ekta  i.  Unkan  oyate  kin  he 
nahonpi  qehan,  otonwe  etan- 
hanhan  huinyun  ihakam  yapi. 

14  Unkan  huta  ekta  ihunni  qe¬ 
han,  wicota  wanwicayaka ;  qa 
onsiwicaldda,  qa  tona  tehiya 
unpi  kin  hena  asniwicaya. 

15  Unkan  wanna  htayetu  he¬ 
han  waonspewicakiye  cin  en  hipi 
qa  heyapi  ;  Makoce  kin  de  he- 
wotahedan,  qa  wanna  htayetu, 
heon  oyate  kin  hde  wicasi  wo, 
hecen  otonwe  ciqadan  kin  en 
yapi  kta,  qa  taku  yutapi  opeici- 
tonpi  kta. 

16  Tuka  Jesus  hewicakiya ; 
Hdapi  kta  iyecece  sni ;  ito  niye 
taku  yutapi  wicaqu  po. 

17  Unkan  heciyapi ;  Aguyapi 
kagapi  zaptan  qa  hogan  nonpa, 
henana  den  unhapi  ce. 

18  Unkan  heya;  Hena  makau 
po. 

19  Unkan  oyate  kin  wato  en 
iyotanke  wicasi,  qa  aguyapi  zap- 
tan  qa  hogan  nonpa  nakun  icu, 
qa  mahpiya  ekta  etonwan,  he- 
han  yawaste,  qa  yuspaspa  qa 
waonspewicakiye  cin  wicaqu, 
unkan  waonspewicakiye  cin  is 
oyate  kin  wicaqupi. 

20  Unkan  owasin  wotapi  qa 
imnanpi ;  unkan  oyaptapi  etan¬ 
han  pahipi,  makanopiye  akenon- 
pa  ojudan. 

21  Unkan  tona  wotapi  kin  hena 
wicasta  kektopawinge  zaptan 
ecetu,  nakun  winohirica  siceca 
koya. 

22  Hehan  ecakankeya  Jesus 
waonspewiyakiye  cin  wata  wan 
en  ope  wicasi,  iye  itokam  aka- 
sanpa  yapi  kta,  oyate  kin  kde 
wicasi  icunhan. 

23  Unkan  wanna  oyate  kin  hde 
wicasi,  hehan  isnana  paha  wan 
ekta  cekiya  iyaya.  Wanna  o- 
tpaza  tuka  isnana  ekta  yanka. 

24  Tuka  wata  kin  wanna  mde 
kin  cokaya  un,  taja  on  iyotan- 
han  iyekiyapi,  tatohekiya  yapi 
nakaes. 

25  Unkan  hanyetu  en  itopa 
kiktapi  hehan  Jesus  mini  kin 
amani  en  wicaya. 

26  Unkan  waonspewicakiye  cin 
mini  kin  amani  wanyakapi  qe- 
han,  yusinyayapi  qa  heyapi ;  He 
wanagi ;  qa  kokipapi  on  sica- 
liowayapi. 

27  Tuka  Jesus  kohanna  owi- 
cakiye  ca  heya;  Cante  waste 
po ;  de  miye  ce ;  kopehdapi  sni 
po. 

28  Unkan  Inyan  ayupte  ca 
heya ;  Itancan  he  niye  hecin- 
han,  ekta  mini  kin  amani  u  masi 
wo. 

29  Unkan  ;  U  wo,  eciya.  He- 
cen  Inyan  wata  kin  etanhan 
kun  iyaye  ca  Jesus  ekta  ye  kta 
mini  kin  amani. 

30  Tuka  wohitiya  tateyanpa 
w  any  aka,  hehan  kokipa.  Qa 
spaye  kta  iyaya,  hehan  sicaho- 
waya,  qa  heya  ;  Itancan,  nima- 
yan  wo. 

31  Unkan  Jesus  ecahankeya 
nape  ekta  yekiye  ca  yuwankan 
icu,  qa  heciya  ;  Cistinna  wacin- 
yaya,  tokeca  wacetunyahda  he. 

32  Unkan  wata  kin  en  opapi 
hehan  amdakedan  icu. 

33  Hehan  wata  en  unpi  kin  en 
hipi,  makata  ehpeiciyapi  qa  he- 
ciyapi ;  Awicakehan  Wakantan- 
ka  Cinhintku  kin  he  niye. 

34  Unkan  akasanpa  ihunnipi 
hehan  Geneseret  makoce  kin 
en  hipi. 

35  Unkan  wicasta  makoce  kin 
he  en  unpi  kin  hena  iyekiyapi, 
qa  ihduksan  wanke  cin  owan- 
caya  hosi  wicakayapi.  Unkan 
tona  tehiya  unpi  kin  owasin  en 
awicahipi ; 

36  Qa  cekiyapi,  tasina  opapun 
heceedan  kaesyutanpi  kta  lieon  ; 
unkan  tona  yutanpi  kin  owasin 
tanyan  asnipi. 

WICOWOYAKE  15. 

1  Hehan  Jerusalem  etanhan 
wowapi  kagapi  qa  Pharisee  kin 
Jesus  en  hipi  qa  heyapi ; 

2  Tokeca  waonspewicayakijre 
cin  hunkawicayapi  woope  oya- 
kapi  qon  acaksinpi  he ;  qa 
aguyapi  yutapi  kte  cinhan  nape 
hdujajapi  sni. 

3  Unkan  iye  waayupte  ca  he- 
wicakiya  ;  Qa  nis  nakun  tokeca 
woope  odakapi  kin  on  Wakan- 
tanka  toope  kin  acayaksinpi  he, 

4  Wakantanka  heya  econ  wi¬ 
casi  ;  Niyate  nihun  kici  wica- 
hduonihan  wo  ;  nakun  ;  Tuwe 
atkuku  hunku  kici  wicayasice 
cinhan  wiconte  on  te  kta  ce. 

5  Tuka  niye  hehapi :  T'uwe 


WICOWOYAKE  15. 


atkuku  qa  is  hunku  kin  heciye 
kta  iyececa  ;  Taku  on  ociciye 
kte  cin  he  wanna  wosnapi  ce  ; 
qa  hecen  atkuku  iiunku  kici 
wicahduonihan  sni  ece 

6  Hecen  woope  odakapi  kin  on 
Wakantanka  toope  kin  dutaku- 
nipisni. 

7  Wananicihmanpi,  niyepi  on 
Isaya  tanyan  woyalce  ca  heye 
ciqon  ; 

8  Oyate  kin  de  i  on  mikiyedan 
upi,  qa  iha  on  mayaonihanpi ; 
tuka  cantepi  kin  hena  mitehan 
unpi  ece. 

9  Wicasta  wicoope  kagapi  kin 
hena  woope  keya  onspewica- 
kiyapi,  qa  on  mayuonihanpi  kte 
cin  he  takudan  okihi  sni  ece. 

10  Hehan  oyate  kin  wicakico 
qa  hewicakiya;  Nahonpi  qa  oka- 
hniga  po : 

11  Taku  wicai  kin  ohna  iyaye 
cin  he  wicasta  kin  yusape  sni ; 
tuka  taku  wicai  kin  etanhan  hi- 
yu  kin  he  wicasta  yusape  cin'ee. 

12  Hehan  waonspewicakiye  cin 
en  hipi  qa  heciyapi ;  Wicoie  kin 
de  Pharisee  kin  nahonpi  qa  si¬ 
ll  dapi,  he  sdonyaya  he. 

13  Unkan  waayupte  ca  heya ; 
Taku  ojupi  kin,  tona  Ate  ma- 
lipiya  ekta  un  kin  oju  sni  kin- 
han,  hena  owasin  yujunpi  kta. 

14  Awicayustan  po;  istagon- 
gapi  istagongapi  awicayapi  kin 
hena  hecapi.  Unkan  tuwe  ista- 
gonga  istagonga  wanyus  aye  cin 
han,  napin  makohdoka  en  ohin- 
hpayapi  kta. 

15  Hehan  Inyan  ayupte  ca  he- 
ciya ;  Wiyacinpi  kin  de  unko- 
kiyaka  miye. 

16  Unkan  Jesus  heya;  Nis 
nakun  hinaliin  oyakahnigapi  sni 
he. 

17  Taku  wicai  kin  ohna  iyaye 
cin  he  wicatezi  kin  ekta  i  ece, 
qa  hehan  hetanhan  tankan  ehpe- 


yapi  ece ;  he  hinahin  oyakahni¬ 
gapi  sni  he 

18  Tuka  taku  wicai  kin  etan¬ 
han  hiyu  kin  hena  wicacante 
kin  eciyatanhan  u  ece ;  qa  wi¬ 
casta  yusape  cin  hena  ee. 

19  Wicacante  kin  eciyatanhan 
wicotawacin  sica  hiyu  ece  ;  tin- 
wicaktepi,  wawicihaliapi,  wiina- 
hmanpi,  wamanonpi,  woitonsni 
qa  wicayasicapi  kin. 

20  Wicasta  yusape  cin  dena  ee ; 
tuka  nape  hdujaja  sni  wotapi  kin 
he  wicasta  kin  yusape  sni. 

21  Hehan  Jesus  hetanhan  to- 
kan  iyaye  ca,  Turos  qa  Sidon 
makoce  ihduksan  wanke  cin  he 
ekta  i. 

22  Unkan  iho,  Kanan  wino- 
liinca  wan  makoce  kin  hetanhan 
hiyu,  qa  hoyekiye  ca  heya  ;  Itan- 
can,  Dawid  Cinhintku,  onsimada 
ye,  micunksi  wakan  sica  yuhna- 
skinyan,  sicaya  un. 

23  Tuka  iye  oie  wanjidan 
ayupte  sni.  Unkan  waonspe¬ 
wicakiye  cin  en  hipi,  cekiyapi 
qa  heyapi ;  Hdesi  wo,  unkiha- 
kam  sicahowaya  ece. 

24  Tuka  iye  waayupte  ca  he¬ 
ya  ;  Israel  tiyohnaka  tahinca 
wanunyanpi  nunnipi  kin  henana 
ekta  umasipi  ce. 

25  Hehan  winoliinca  qon  en 
hi,  makata  ehpeiciye  ca  heciya  ; 
Itancan,  omakiya  we. 

26  Tuka  iye  ayupte  ca ;  Ho- 
ksiyopa  aguyapi  tawapi  kin  icupi 
qa  sunka  wicaqupi  kin  he  hecetu 
sni  ce,  eya. 

27  Unkan  iye  ;  Han,  Itancan  ; 
tuka  sunka  kin  iye  wicayuhapi 
wahna  wotapi  tawapi  kin  etan¬ 
han  osnasna  hinhpaye  cin  hena 
etanhan  yutapi  ece,  eya. 

28  Hehan  Jesus  ayupte  ca  he¬ 
ciya;  Winohinca,  wacinyaye  cin 
he  tanka ;  token  yacin  kin  he 
enicicetu  nunwe.  Unkan  wihi- 

yayedan  oape  kin  he  hetanlian 
cunwintku  kin  asni. 

29  Unkan  Jesus  hetanhan  iya- 
ye  ca  Galile  mde  kin  ikiyedan 
u ;  qa  paha  wan  ekta  iyaye  ca 
akan  iyotanka. 

30  Unkan  wicasta  ota  en  hipi, 
tona  hustepi,  istagongapi,  ia 
okitpanipi,  hu  bawicaksapi,  qa 
toktokeca  ota  en  awicahipi,  qa 
Jesus  siha  kin  en  ewicahna- 
kapi ;  unkan  asniwicaya. 

31  Hecen  wicota  yusinyayapi, 
ia  okitpanipi  qon  hena  iapi,  hu 
bawicaksapi  qon  hena  tokecapi 
sni,  hustepi  qon  hena  manipi,  qa 
istagongapi  qon  hena  tonwanpi 
wanwicayakapi,  heon  etanhan ; 
qa  Israel  Taku  Wakan  tawapi 
kin  he  yatanpi. 

32  Hehan  Jesus  waonspewica- 
kiye  cin  wicakico  qa  hewica¬ 
kiya  ;  Oyate  kin  onsiwicawaki- 
da,  wanna  yamni  can  taku  yute 
sni  mici  unpi ;  qa  wote  sni  hde- 
wicawasi  kta  tawatenwaye  sni, 
okinni  tahepi  ihpayapi  kta. 

33  Unkan  waonspewicakiye 
cin  heciyapi ;  Makoce  hewota- 
hedan  kin  de  en  tokiyatanhan 
aguyapi  iyenakeca  unhapi  qa 
oyate  hinsko  tanka  imnawicun- 
yanpi  kta  he. 

34  Unkan  Jesus  hewicakiya ; 
Aguyapi  kagapi  tona  duhapi  he. 
Unkan  ;  Sakowin  qa  hoganstin- 
na  tonana  nakun,  eyapi. 

35  Unkan  oyate  kin  makata 
iyotanke  wicasi ; 

36  Qa  aguyapi  sakowin  icu, 
hogan  kin  hena  nakun,  qa  ya- 
waste,  hehan  kiyuspaspa  qa 
waonspewicakiye  cin  wicaqu ; 
unkan  waonspewicakiye  cin 
oyate  kin  wicaqupi. 

37  Unkan  owasin  yutapi  qa 
imnanpi ;  qa  oyaptapi  kin  hena 
pahipi,  makanopiye  sakowin  oju- 
dan. 


38  Wotapi  kin  hena  wica  ece 
kektopawinge  topa,  nakun  wi- 
nohinca  siceca  koya. 

39  Hehan  oyate  kin  hdewicasi, 
qa  wata  wan  en  ope  ca  Magdala 
makoce  kin  en  hi. 

WICOWOYAKE  16. 

1  Unkan  Pharisee  qa  Sadukee 
etanhan  en  hipi,  qa  mahpiya 
eciyatanhan  wowapetokeca  wan 
wicakiyutanin  sipi,  iyutanyanpi 
kta. 

2  Tuka  iye  waayupte  ca  hewi¬ 
cakiya  ;  Tohan  htayetu  eca, 
Mahpiya  sasa  heon  owastecake 
kta  ce,  ehapi  ece. 

3  Qa  hanhanna  eca,  Ecin  osi- 
cecake  kta,  mahpiya  sasa  qa 
sapsapa,  heon  etanhan.  Wana- 
nicihmanpi,  mahpiya  ite  kin  he 
yukcan  onnispepi,  tokeca  anpetu 
kin  dena  wowapetogton  oyaka- 
hnigapi  sni  he. 

4  Wicoicage  sice  ca  wawici- 
hahapi  econ  sa  kin  he  wowape¬ 
tokeca  wan  da ;  tuka  wowape¬ 
tokeca  wanjidan  qupi  kte  sni ; 
Jonas  wicasta  wokcan  tawowa- 
petokeca  kin  heceedan.  Unkan 
ehpewicaya  iyaya. 

5  Unkan  waonspewicakiye  cin 
akasanpa  ipi,  qa  aguyapi  icu 
akiktonjapi. 

6  Hehan  Jesus  hewicakiya ; 
Pharisee  qa  Sadukee  on  napoh- 
yapi  tawapi  kin  he  iwanyakapi 
qa  kokipa  po. 

7  Unkan  iye  iyakitedan  akini- 
capi  qa  heyapi ;  Aguyapi  unki- 
eupi  sni,  heon  etanhan,  heya  ce. 

8  Tuka  Jesus  he  sdonye  ca  he¬ 
wicakiya  ;  Cistinna  wacinyayapi 
kin,  tokeca  niye  iyakitedan  aya- 
kinicapi  he,  aguyapi  iyacupi  sni 
heon. 

9  Hinahin  oyakahnigapi  sni, 
wicasta  kektopawinge  zaptan 

qa  aguyapi  zaptanna,  qa  makan- 
opiye  ojudan  Jonakeca  yapahipi 
he  yeksuyapi  sni  he. 

10  Nakun  wicasta  kektopawin- 
ge  topa  qa  aguyapi  sakowin,  qa 
makanopiye  ojudan  tonakeca 
iyacupi  he. 

11  Tokeca  oyakahnigapi  sni  he, 
Pharisee  qa  Sadukee  on  napoh- 
yapi  tawapi  kin  he  kokipe  cisipi, 
he  aguyapi  on  heciciyapi  sni. 

12  Hehan  aguyapi  on  napohya- 
pi  kin  he  kokipe  wicasi  sni, 
tuka  Pharisee  qa  Sadukee  woon- 
spe  tawapi  kin  hee  kokipapi  kta, 
he  okalinigapi. 

13  Jesus  Kesarea  Philippi  raa- 
koce  kin  en  i  qehan  waonspewi- 
eakiye  cin  wiwicawange  ca  he- 
ya;  Wicasta  Cinhintku  kin  miye, 
matuwe  kin,  wicasta  keyapi  he. 

14  Unkan  heyapi ;  Apa  Johan¬ 
nes  baptem  wicaqu  qon;  qa  apa 
is ;  Elias;  qa  toktokeca ;  Jeramias, 
qa  is  wicasta  wokcan  wanji. 

15  Qa  nis  matuwe  kehapi  he, 
ewicakiya. 

16  Unkan  Simon  Inyan  ayupte 
ca  ;  Messiya  Wakan tanka  ni  un 
Cinhintku  kin  he  niye,  eya 

17  Unkan  Jesus  ayupte  ca  he- 
ciya  ;  Simon  Jona  cinhintku  ni- 
yawastepi  ce  ;  wicacelipi  qa  wi- 
cawe  kin  he  oniciyake  sni,  tuka 
Ate  mahpiya  ekta  un  kin  he 
oniciyaka 

18  Qa  mis  nakun  heciciya ; 
Inyan  he  niye,  qa  imnija  kin  de 
akan  okodakiciye  mitawa  wa¬ 
le  age  kta  ;  qa  wakansica  tatiyo- 
pa  kin  he  yujuju  kte  sni. 

19  Unkan  mahpiya  wokiconze 
iyuhdoke  kin  he  cicu  kta;  he- 
cen  taku  maka  akan  yakaske 
cinhan  he  mahpiya  ekta  kaska- 
pi  kta ;  qa  taku  maka  akan  ya- 
kiduske  cinhan  he  mahpiya  ekta 
kiyuskapi  kta. 

20  Hehan  waonspewicakiye 


cin  Jesus  Messiya  kin  he  iye, 
he  tuwedan  okiyake  sni  wicasi. 

21  Hetanhan  Jesus  waonspewi¬ 
cakiye  cin  wowicakiyaka,  Je¬ 
rusalem  ekta  ye  kta  iyececa,  qa 
wicahincapi,  wosnapi  kagapi, 
wowapi  kagapi  ko  on  taku  ota 
kakije  kta,  qa  ktepi  kta,  qa  an- 
petu  iciyamni  hehan  ake  kini 
kta,  hena  owicakiyaka. 

22  Plehan  Inyan  Jesus  icu  qa 
iyopeye  ca  heya ;  Itancan,  hece- 
tu  sni ;  dena  ayakipe  kte  sni. 

23  Tuka  iye  ihduhomni  qa 
Inyan  heciya  ;  Satan  mihekta- 
pa  tanhan  ya  wo,  tokamayaya ; 
Wakantanka  taku  tawa  kin 
awacanni  sni,  tuka  wicasta  taku 
tawapi  kin. 

24  Hehan  Jesus  waonspewica¬ 
kiye  cin  hewicaldya ;  Tuwe 
miyahna  u  kta  cin  kinhan,  wai- 
piicida  kta,  qa  cansusheca  ehda- 
ku  qa  mihakam  un  kta. 

25  Tuwe  kasta  wiconi  tawa 
kpatan  kinhan,  he  told  elipekiye 
kta ;  qa  tuwe  miye  on  wiconi 
tawa  kin  kpagan  kinhan,  he 
iyeye  kta. 

26  Wicasta  wan  maka  kin 
ocowasin  kamna,  qa  nagi  kin 
toki  elipeye  cinhan  he  taku  oki- 
hi  kta  he ;  qa  wicasta  nagi  kin 
taku  iyopekiye  kta  he. 

27  Wicasta  Cinhintku  kin  iye 
Atkuku  towitan  hduha  taohni- 
hdewicaye  cin  om  u  kta;  hehan 
wicasta  otoiyohi  iye  ohanpi  kin 
eciyatanhan  wicaqu  kta. 

28  Awicakelian  heciciyapi ;  To- 
na  den  najinpi  kin  etanhan  wan- 
jikji  wiconte  utapi  kte  sni,  ecen 
Wicasta  Cinhintku  kin  iye  to- 
kiconze  kin  en  u  wanyakapi  kta. 

WICOWOYAKE  17. 

1  Unkan  iyohakam  anpetu 
sakpe  hehan  Jesus  Inyan  qa 

Jakob,  qa  iye  sunkaku  Johan¬ 
nes,  hena  iwicaeu,  qa  paha  wan 
tehanwankantu  ekta  awicaya ; 

2  Qa  wicitokam  yutokecapi ; 
ite  kin  anpetu  wi  kin  iyecen 
iyega,  qa  tawokoyake  kin  iyo- 
yanpa  iyecen  ska. 

3  Unkan  iho,  Moses  qa  Elias 
en  ihdutaninpi  qa  kici  wohda- 
kapi. 

4  Hehan  Inyan  ayupte  ca  Je¬ 
sus  heciya ;  Itancan,  den  unya- 
konpi  kin  he  waste  ;  yacin  kin- 
han,  den  wakeya  yamni  ti  un- 
kagapi  kta,  wanji  unnicagapi 
kta,  qa  Moses  Elias  kici  wan- 
jikji  wicunkicagapi  kta. 

5  Iahan  icunhan  iho,  iyoyanpa 
mahpiya  wan  aowicahanzi,  qa 
iho,  mahpiya  kin  eciyatanhan 
wicaho  wan  heya ;  Micinksi 
wastewakidake  ca  on  iyomakipi 
hince  cin  he  dee  ce  ;  anagoptan 
po 

6  Unkan  waonspewicakiye  cin 
he  nahonpi  hehan  makipusdiya 
ehpeiciyapi,  qa  nina  kokipapi. 

7  Tuka  Jesus  en  wicahi,  qa 
wicayutan  qa  heya ;  Inajin  po, 
qa  kokipapi  sni  po. 

8  Unkan  ista  yuwankan  ikikcu- 
pi  hehan,  tuwedan  wanyakapi 
sni,  Jesus  ecedan. 

9  Unkan  paha  kin  etanhan  kun 
hdicupi,  hehan  Jesus  wahokon- 
wicakiye  ca  heya  ;  Wowanyake 
kin  he  tuwedan  okiyakapi  sni 
po,  Wicasta  Cinhintku  kin  wi- 
conte  etanhan  piya  ikicage  sni 
hehanyan. 

10  Unkan  waonspewicakiye 
cin  wiwangapi  qa  heciyapi ;  Wo- 
wapi  kagapi  kin,  Elias  tokaheya 
hi  kta  ce,  eyapi  kin,  tokeca  he- 
yapi  hwo. 

11  Unkan  Jesus  waayupte  ca 
hewicakiya ;  Awicakehan  Elias 
tokaheya  hi  kta,  qa  taku  owasin 
yuecetu  kta. 


12  Tuka  heciciyapi  ;  Elias 
wranna  hi  tuka  iyekiyapi  sni,  qa 
token  cinpi  qon  ecakiconpi.  He 
iyececa  Wicasta  Cinhintku  kin 
iyepi  eciyatanhan  kakije  kta. 

13  Hehan  waonspewicakiye 
cin  okahnigapi,  Johannes  baptem 
wicaqu  qon  e  he  ke  ca  heon  he¬ 
wicakiya. 

14  Unkan  wico‘ta  en  hdipi  qe- 
han,  wicasta  wan  en  hi  qa  can- 
peska  makehde  inajin, 

15  Qaheya;  Itancan,  micinksi 
onsimicida  ye,  hanyetu  wi  ihna- 
skinyan  qa  sicaya  un ;  otakiya 
peta  en  ilipaye  ca  otakiya  mini 
en  iyohpaya  ece  : 

16  Qa  waonspewicayakiye  cin 
wicawakahi,  tuka  asniyanpi  kta 
okihipi  sni. 

17  Hehan  Jesus  ayupte  ca 
heya ;  Wicoicage  wacinye  sni 
qa  wacin  tehike,  tohanyan  cicipi 
waun  kta  he  ;  tohanyan  i}/owin- 
ciciyapi  kta  he  ;  den  makau  po. 

18  Unkan  Jesus  iyopeya,  qa 
hecen  wakan  sice  cin  tankata 
hinanpa ;  unkan  wihiyayedan 
oape  kin  hetanhan  hoksidan  kin 
asniyanpi. 

19  Hehan  waonspewicakiye 
cin  Jesus  isnana  yanke  cin  en 
hipi  qa  heyapi ;  Tokeca  unkiye 
he  napeunyanpi  kta  unkokihipi 
sni  he. 

20  Unkan  Jesus  hewicakiya ; 
Wacinyayapi  sni  heon  ;  awica¬ 
kehan  heciciyapi ;  Sinape  su 
wanjidan  hinskokeca  wacinya¬ 
yapi  unkan s,  paha  kin  de,  I)e- 
tanhan  tokan  iyaya  wo,  eyaki- 
yapi  kta ;  unkan  tokan  iyaye 
kta,  qa  taku  oyakitpanipi  wa- 
nice  kta. 

21  Tuka  taku  decece  cin  he 
cekiyapi  qa  wote  sni  unpi  ece¬ 
dan  on  tankan  hinanpa  ece. 

22  Unkan  Galile  en  unpi  icun¬ 
han  Jesus  hewicakiya ;  Wicasta 

Cinhintku  kin  wanna  ecadan 
wicasta  napepi  kin  en  wicaqupi 
kta. 

23  Unkan  ktepi  kta,  qa  anpetu 
iciyamni  kinhan  ake  piya  ikica- 
ge  kta  ce,  eya.  Unkan  nina  iyo- 
kisicapi. 

24  Hehan  Kapernaum  en  hipi 
qehan,  tona  mazaska  mnayanpi 
ece  kin  Inyan  en  hipi  qa  heya- 
pi ;  Waonspeniciyapi  kin  he 
mazaska  mnayanpi  en  iyohpeye 
kta  he. 

25  Unkan,  Han,  eya.  Hehan 
tin  hdicu  qehan  Jesus  tokaheya 
ie  ca  heciya  ;  Simon  token  idu- 
kcan  he ;  maka  akan  wicasta- 
yatapi  kin  tokiyatanhan  maza¬ 
ska  mnayanpi  he  ;  iye  cincapi 
etanhan,  qa  is  wicasta  tokecapi 
kin  etanhan. 

26  Wicasta  tokecapi  etanhan, 
Inyan  eya.  Unkan  Jesus  heci¬ 
ya  ;  Hehan  cincapi  kin  wicaka- 
skapi  sni  ece  : 

27  Tuka  sihda  wicunyanpi  kte 
sni,  e  heon  nis  mde  kin  ekta  ye 
ca  hinskijupi  wan  minin  iyeya 
wo,  qa  hogan  tokaheya  hiyu  kin 
he  icu  wo  ;  he  i  kin  dukawa 
kinhan  ohna  kangi  kagapi  wan 
iyeyaye  kta  ;  he  icu  qa  miye  qa 
niye  on  wicaqu  wo. 

WACO  WHY  AKE  18. 

1  Unkan  hehan  waonspewica- 
kiye  cin  Jesus  en  hipi  qa  heci- 
yapi ;  Mahpiya  wokiconze  kin 
en  tuwe  iyotan  tanka  he. 

2  Unkan  Jesus  hoksiyoqopa 
wan  kico  qa  wicacokaya  ehnaka ; 

3  Qa  heya ;  Awicakehan  heci- 
ciyapi ;  Nihduhomnipi  sni,  qa 
hoksiyoqopa  iyenicecapi  sni  kin¬ 
han,  mahpiya  wokiconze  kin  en 
yaipi  kte  sni. 

4  Tuwe  ihduhukuye  ca  hoksi¬ 
yoqopa  kin  de  iyecen  canteyuze 


cinhan,  malipiya  wokiconze  kin 
en  iyotan  tanka  kin  hee. 

5  Qa  tuwe  hoksiyoqopa  dececa 
wan,  micaje  on,  iyowinkiye  cin¬ 
han,  he  miye  iyowinmakiya  ece. 

6  Qa  tuwe  hoksiyoqopa  kin 
dena,  wacinmayanpi  kin,  wanji 
wahtanikiye  cinhan,  he  inyan 
wiyutpan  wan  tahu  en  iyakas- 
kapi,  qa  iye  miniwanca  osbe  kin 
en  iyolipeyapi  unkans  v/aste  kta 
tuka. 

7  Wahtaniwicayapi  kin  on 
oyate  kin  wotehi  yuhapi  kta ; 
eya  walitanikiyapi  yuke  kta  iye- 
ceca  ;  tuka  wicasta  tuwe  wahta- 
niwicaya  hecinhan,  he  wotehi 
yuhe  kta. 

8  Heon  etanhan,  ninape  qa 
nisiha  walitaniniyanpi  hecin¬ 
han,  hena  hdaksc  ca  elipeya 
wo ;  huha  kaksapi  wiconi  en 
yai  kta  hee  waste,  qa  nape  non- 
pa  qa  siha  nonpa  hduha  peta 
owihanke  wanica  en  iyohpeni- 
yanpi  kte  cin  he  sica. 

9  Qa  niista  wahtaniniye  cinhan, 
hdusdoke  ca  elipeya  wo ;  ista 
wanjidan  hduha  wiconi  en  yai 
kte  cin  he  waste,  qa  ista  napin 
hduha  peta  owihanke  wanica  en 
iyolipeniyanpi  kte  cin  he  sica. 

10  Ihnuhan  dena  cikcistinpi- 
dan  wanjidan  esta  siceyadake 
cinhan  ;  heciciyapi  ce  ;  Mahpiya 
ekta  ohnihdewicayapi  tawapi 
kin  hena  Ate  mahpiya  ekta  un 
kin  ite  ohinniyan  wanyakapi  ece. 

11  W'icasta  Cinhintku  kin  taku 
atakunisni  qon  he  niye  kta  on  hi. 

12  Hecen  token  idukeanpi  he. 
Wicasta  wan  tahinca  wanun- 
yanpi  opawinge  wicayuhe,  ca 
etanhan  wanjidan  kitaninsni  he¬ 
cinhan,  wikcemna  napcinwanka 
sanpa  napcinwanka  hena  owan- 
jidan  ewicahnake  ca  he  kih  ekta 
iyaye  ca  wanji  taninsni  kin  he 
okide  sni  he. 


31 


MATTHEOS. 


13  Qa  iyeye  cinhan,  awicake- 
han  heciciyapi ;  hee  on  iyuskin, 
qa  wikcemna  napcinwanka  san- 
pa  napcinwanka  tokiya  iyayapi 
sni  kin  hena  on  iyuskin  sni  ece. 

14  He  iyececa,  dena  cikcistin- 
pidan  wanjidan  esta  told  ehpe- 
yapi  kta,  Niyatepi  mahpiya  ekta 
un  kin  hecen  tawacin  sni. 

15  Tuka  nisunka  wanicihtani 
kinhan,  ekta  ye  ca  iye  niye  ki- 
cisnana  he  okiciyaka  ye ;  na- 
nihon  kinhan  nisunka  ake  ya- 
hduhe  kta. 

16  Tuka  ananigoptan  sni  kin¬ 
han,  hehan  .wanji  qa  is  nonpa 
off,  de  kta ;  hecen  waayatanin 
nonpa,  qa  is  yamni  ipi  kin  on 
wicoie  owasin  yusutapi  kta. 

17  Tuka  hena  nakun  anawica- 
goptan  sni  kinhan,  hehan  oko- 
dakiciye  kin  owicakiyaka  wo ; 
unkan  okodakiciye  kin  anawi- 
cagoptan  sni  kinhan,  hehan 
Ikcewicasta  qa  wamnayanpi  kin 
iyecen  yahdawa  kta. 

18  Awicakehan  heciciyapi ; 
Taku  maka  akan  yakaskapi  kin¬ 
han,  he  rn  ahpiy  a  ekta  kaskapi 
kta;  qa  taku  maka  akan  yaki- 
duskapi  kinhan,  he  mahpiya  ekta 
kiyuskapi  kta. 

19  Akes  heciciyapi ;  Tuwe 
nora  maka  akan  taku  wanjidan 
yadapi  kta  e  wayeconzapi  kin¬ 
han,  Ate  mahpiya  ekta  un  kin 
he  ecen  ecawicakicon  kta. 

20  Tukten  nom  yamni,  micaje 
on  mniciyapi  kinhan,  hen  wici- 
yopeya  waun  ece. 

21  Hehan  Inyan  en  hi  qa  he- 
ciya ;  Itancan,  misunka  tona 
wamicihtani  qa  wecicajuju  kta 
he  ;  sakowin  hehanyan  he. 

22  Jesus  heciya  ;  Sakowin  he¬ 
hanyan  kta,  eciciye  sni,  tuka 
wikcemna  sakowin  ece  sakowin. 

23  Heon  etanhan  mahpiya  wo- 
kicorize  kin  wicastayatapi  wan 

iyececa,  he  wowidake  wicayuhe 
cin  wicakiciyawa  kta  : 

24  Unkan  wicakiciyawa  icun- 
han  wanji  -  mazaska  tkeutapi 
tanka  kektopawinge  wikcemna 
iyohiye  sni  kin  he  ahipi. 

25  Unkan  on  kajuju  kta  taku- 
dan  yuhe  sni,  hecen  yuhe  cin  he 
tancan  wiyopeyapi  kta,  qa  tawi- 
cu,  qa  cinca,  qa  taku  yuhe  cin 
owasin,  qa  kajujupi  kta,  keya. 

26  Heon  wowidake  un  kin  he 
en  makipusdiya  ehpeiciya,  ce- 
kiye  ca  lieya  ;  Itancan,  amakipe 
ye,  owasin  cicicajuju  kta. 

27  Hehan  yuhe  cin  he  wowi¬ 
dake  tawa  kin  onsikida,  kiyuska 
qa  ikicazo  qon  kicicajuju. 

28  Tuka  wowidake  un  kin  he 
tankan  iyaye  ca  om  idakapi  kin 
wanji,  kaspapidan  opawinge  iki¬ 
cazo  kin  he  iyeya.,  qa  iyahpaye 
ca  poskin  yuze  ca  heciya  ;  Tona 
imiyecazo  kin  micicajuju  wo. 

29  Hehan  kici  idakapi  un  kin 
he  siha  en  ehpeiciya,  cekiye  ca 
heya  ;  Amakipe  ye,  kinhan  owa¬ 
sin  cicicajuju  kta. 

30  Unkan  wicada  sni ;  tuka 
iyaye  ca  conkaske  mahen  kaska- 
hnaka,  oicazo  hdajuju  kta  he¬ 
hanyan. 

31  Unkan  kici  wowidake  unpi 
kin  hena  taku  econpi  kin  wan- 
yakapi  qehan,  nina  iyokisicapi  : 
heon  en  hipi  qa  wicayuhe  cin 
taku  econpi  kin  owasin  okiya- 
kapi. 

32  Hehan  yuhe  cin  he  ake 
kico  qa  heciya ;  Wowidake  ni- 
sice  hinca,  icazopi  hinsko  tanka 
qon  he  cicicajuju,  cernayakiye 
cin  heon. 

33  Hecen  miye  onsicida  kin  he 
iyecen  kici  wowidake  yaun  kin 
is  eya  onsiyakida  kta  iyecece 
sni  he. 

34  Unkan  yuhe  cin  sihda  qa 
kakisyapi  kte  cin  en  wicaqu, 


WICOWOYAKE  19. 


tona  iyohiye  sni  qon  ocowasin 
hdajuju  kta  hehanyan. 

35  He  iyecen,  Ate  mahpiya 
ekta  un  kin  ecaniconpi  kta,  otoi- 
yohi  can'e  eciyatanhan  nisun- 
kapi  tona  wanicihtanipi  kin  wi- 
cayecicajujupi  sni  kinhan. 


WICOWOYAKE  19. 


1  Unkan  Jesus  wicoie  kin  he- 
na  heya  ayastan,  hehan  Galile 
makoce  kin  etanhan  iyaye  ca 
Juda  makoce,  Jordan  wakpa 
akasanpa  tanhan  he  en  hi : 

2  Qa  wicasta  ota  hinca  ihakam 
unpi ;  unkan  hen  asniwicaya. 

3  Pharisee  kin  is  nakun  en 
hipi,  qa  iyutanyanpi  kta  he- 
ciyapi ;  Taku  owasin  on  wica¬ 
sta  tawicu  ehpekiye  kta  ijmceca 


he. 

4  Unkan  waayupte  ca  hewi- 
cakiya  ;  Tuwe  otokahe  ekta  wi- 
cakage  cin  he  wica  winyan  ahna 
wicakaga,  he  tohinni  dawapi  sni 
he  : 


5  Qa  heya  ;  Heon  etanhan,  wi¬ 
casta  atkuku  hunku  ko  ehpewi- 
caye  kta,  qa  tawicu  kin  en  iyai- 
hdaske  kta;  qa  henaoza  cehpi 
wanjidan  kta. 

6  Heon,  hetanhan  nonpapi  sni, 
tuka  wicacehpi  wanjidan  ece. 
Heon,  taku  Wakan tanka  yuo- 
konwanjidan  kin  he  ihnuhan 
wicasta  kiyuspe  cinhan. 

7  Hehan  heciyapi ;  Itancan, 
Moses  kpaganpi  wowapi  wan  qu 
kta,  qa  ehpeye  kta,  tokeca  he- 
conwicasi  hwo. 

8  Unkan  hewicakiya;  Nican- 
tepi  suta  kin  heon  winohinca 
ehpewicayayapi  kta,  Moses  iyo- 
winniciyapi ;  tuka  otokaheya 
tanhan  hecetu  sni.. 

9  Qa  mis  heciciyapi  ce  ;  Tuwe, 
wawicihahapi  econ  kin  on  etan¬ 
han  sni,  tawicu  ehpekiye  ca 

wanji  tokeca  yuze  cinhan,  he 
wawicihahapi  econ  ece  ;  qa  tu¬ 
we  winyan  ehpeyapi  kin  yuze 
cinhan,  he  nakun  wawicihahapi 
econ  ece. 

10  Unkan  waonspewdcakiye 
cin  heciyapi ;  Wicasta  wino¬ 
hinca  kici  hecetu  kinhan,  tawi¬ 
cu  tonpi  kin  he  wa&te  sni. 

11  Tuka  hewicakiya;  Wicoie 
kin  he  owasin  okihipi  sni,  tona 
wicaqupi  kill  henana  okihipi. 

12  Yunokos  heca  yukan  ;  hunh 
hunku  tezi  kin  etanhan  heca 
icagapi ;  qa  hunh  wicasta  on 
heca  wicakagapi  ;  qa  hunh  ma- 
hpiya  wokiconze  kin  on  heca 
icicagapi.  Tuwe  he  icu  okihi 
kinhan  he  icu  kta. 

13  Hehan  hoksiyoqopa  en  awi- 
cahipi,  nape  awicaputake  ca  ce- 
kiye  kta  e  heon  ;  unkan  waon- 
spewicakiye  cin  tehindapi. 

14  Tuka  Jesus  heya;  Hoksi¬ 
yoqopa  en  mahipi  kta  iyowin- 
wicakiya  po,  qa  tehindapi  sni 
po  ;  mahpiya  wokiconze  kin  he 
hetanhanpi  ece. 

15  Unkan  nape  awicaputake  ca 
hetanhan  tokan  iyaya. 

16  Unkan  iho,  wanji  en  hi  qa 
heciya ;  Waonspekiye  waste, 
taku  waste  ecamon  kta,  on  wi- 
coni  owihanke  wanica  mduhe 
kta,  tukte  e  he. 

17  Unkan  heciya  ;  Tokeca  wa¬ 
ste  emayakiya  he ;  tuwedan 
wTaste  sni,  wanji  heceedan  waste, 
Wakan-tanka  hee.  Tukawiconi 
en  yai  kta  yacin  kinhan  woahope 
kin  hena  ahopa  wo. 

18  Hehan  heciya  ;  Tukte  e  he. 
Unkan  Jesus  heya  ;  Dena,  Tin- 
wicayakte  kte  sni ;  Wawiciha¬ 
hapi  ecanon  kte  sni;  Wamaya- 
non  kte  sni ;  Woitonsni  odake 
kte  sni ; 

19  Niyate  nihun  kici  'wica- 
hduonihan  wo  ;  qa,  Niye  inihda- 

cin  nikiyedan  un  kin  wa^teyada- 
ke  kta. 

20  Koska  kin  he  heciya  ;  Ima- 
caga  ehantanhan  dena  owasin 
ecen  ecamon  ece  ;  taku  hinahin 
iyotpani  waun  he. 

21  Jesus  heciya;  Owotanna 
yaun  kta  yacin  kinhan,  hde  ca 
taka  nitawa  wiyopeye  ca  wa- 
hpanieapi  kin  wicaqu  wo  ;  kin¬ 
han  mahpiya  ekta  woyuha  duhe 
kta;  hchau  ku  qa  mihakam  un 
Wo. 

22  Tuka  koska  kin  he  wicoie 
kin  de  nahon  qehan  iyokisica 
kihda  ?  taku  ota  ton  kin  heon 
etanhan. 

23  Unkan  Jesus  waonspewica- 
kiye  cin  hewicakiya ;  Awica- 
kehan  heciciyapi ;  Tuwe  wijica 
un  kin  he  kitan  se  mahpiya  wo- 
kiconze  kin  en  i  kta. 

24  Qa  ake  heciciyapi ;  Kamel 
wan  tahinspaciqada  n  ohdoka 
ohna  iyaye  kte  cin  he  tehike  sni, 
qa  wicasta  wijica  Wakantanka 
tokiconze  kin  en  ye  kte  cin  he 
tehika. 

25  Waonspewicakiye  cin  he 
nahon  pi,  hehan  nina  yusinya- 
yapi  qa  heyapi ;  Tuwe  hehan  ni 
okihi  kta  lie. 

26  Unkan  Jesus  ekta  etonwe 
ca  hewicakiya ;  Wicasta  ekta  he 
okihipica  sni ;  tuka  Wakantan¬ 
ka  ekta  taku  owasin  okihipica 
ece. 

27  Hehan  Inyan  ayupte  ca  he¬ 
ciya  ;  Iho,  taku  owasin  ehpe- 
unyanpi  qa  nihakam  unyakonpi  ; 
hecen  taku  unhapi  kta  he 

28  Unkan  Jesus  hewicakiya  ; 
Awicakehan  heciciyapi ;  Niyepi 

^'tona  teca  ni  en  wicatonpi  kin 
de  en  omayapapi  kin,  tohan 
Wicasta  Cinhintku  kin  wowitan 
oiyotanke  tawa  kin  en  kiyotanke 
cinhan,  nis  eya  oiyotanke  ake- 
nonpa  akan  idotankapi  kta,  qa 

Israel  wicoun  akenonpa  wicada- 
co|d  kta  ce. 

29  Qa  tuwe  kasta,  tipi,  qa  hun- 
kawanjitku,  qa  tawinohtin,  qa 
atkuku,  qa  hunku,  qa  tawicu, 
qa  cinca,  qa  maga,  micaje  on 
etanhan  ehpeye  cinhan,  he  opa- 
winge  akihde  hduhe  kta,  qa  na- 
kun  owihanke  wanin  wiconi 
mnaiciye  kta. 

30  Tuka  tokaheya  unpi  kin 
wico  ta  eh  ake  unpi  kta ;  qa  ehake 
unpi  kin  hena  tokaheyapi  kta. 

WICOWrOYAKE  20. 

1  Mahpiya  wokiconze  kin  he 
wicasta  wan  tipi  yuhe  cin  he 
iyececa,  he  hanhanna  liinca 
hastanhanka  iyuwi  ojppi  tawa 
kicanyanpi  kte  cin  wicasta  ope- 
ton  iyaya. 

2  Unkan  wicasta  anpehi  eca 
kaspapidan  wanjidan  on  opewi- 
caton,  hehan  hastanhanka  iyuwi 
ojupi  tawa  kin  en  yewicasi. 

3  Unkan  wihiyayedan  oape 
yamni,  hehan  ake  tankan  iyaye 
ca  toktokeca  tihocoka  en  taku 
token  sni  najinpi  wanwieayaka  ; 

4  Qa  hewicakiya ;  N  is  eya 
hastanhanka  iyuwi  ojupi  kin  en 
ya  po ;  kinhan  token  owo'anna 
cicupi  kta  ce.  Unkan  en  iya- 
ya'pi. 

5  Ake  oape  isakpe  qa  inapcin- 
wanka  hehan han  tankan  iyaj’e 
ca  ake  iyecen  econ. 

6  Hehan  oape  iakewanji  ecetu, 
ake  tankan  iyaye  ca  toktokeca 
taku  token  sni  najinpi  wanwica- 
ykka,  qa  hewicakiya ;  Tokeca 
anpetu  osan  taku  tokon  sni  na- 
yajinph  he. 

7  Unkan,  Tuwedan  opeuntonpi 
sni  ce,  eciyapi  Hehan  hewica- 
kiya;  Nis  eya  hastanhanka  iyu¬ 
wi  ojupi  kin  en  ya  po,  kinhan 
taku  owotanna  iyucupi  kta. 

8  Wanna  htayetu  hehan,  hast  an- 
hanka  iyuwi  ojupi  yuhe  cin  iye 
taokiye  itancan  kin  heciya  ;  Wi¬ 
casta  litanipi  kin  wicakico  qa 
wokajuju  wicaqu  wo,  ehake  hipi 
kin  hena  tokaheya,  ecen  toka¬ 
heya  hipi  qon  wi'cayeciyustan 
kta  ce. 

9  Unkan  tona  oape  wanjidan 
litanipi  kin  hena  hipi,  qa  otoi- 
yohi  kaspapidan  wanji  icupi. 

10  Tokaheyapi  kin  hena  en 
hipi  qehan,  sanpa  yuhapi  kta 
kecinpi,  tuka  is  eya  otoiyohi 
kaspapidan  wanji  icupi. 

11  He  icupi  hehari  tipi  tawa  kin 
bapi ; 

12  Qaheyapi;  Ehake  hipi  kin 
dena  oape  wanjidan  litanipi,  tuka 
unkiye  anpetu  osan,  wi  kata  es  a 
htaunnipi,  iyeuncecapi  wicaya- 
kaga  ece. 

13  Unkan  iye  waayupte  ca 
wanji  heciya;  Koda,  taku  sica 
ecacicon  sni ;  kaspapidan  wanji¬ 
dan  on  htamiyecini  kta  kema- 
yakiye  sni  he. 

14  Taku  nitawa  kin  ehdaku  qa 
hda  wo  ;  ehake  hi  kin  de  niye 
cicu  kin  iyecen  waqu  ece  e 
kta. 

15  Miye  xnitawa  kin  token  wa- 
cin  kin  ecen  ecaraon  kta'iyecece 
sni  he  ;  miye  mawaste  kin  heon 
etanhan  ista  nisica  he. 

16  Hecen  ehake  unpi  kin  hena 
tokaheyapi  kta ;  qa  tokaheya 
unpi  kin  hena  ehake  unpi  kta  ; 
wicota  wicakicopi,  tuka  tonana 
wicakahnigapi  ece. 

17  Unkan  Jesus  Jerusalem  ekta 
itanwankanhde  ya,  hehan  wa- 
onspewicakiya  akenonpa  kin 
canku  kin  icunonpa  i^nafia  awi- 
caya,  qa  hewicakiya; 

18  Iho,  Jerusalem  ekta  itan¬ 
wankanhde  unyanpi,  qa  Wicasta 
Cinhintku  kin  wosnapi  kagapi 
wowapi  kagapi  ko  nape  en  wi- 


caqupi  kta ;  unkan  te  kta  on 
yacopi  kta, 

19  Qa  ihaliapi  kta,  kapsinpsin- 
tapi  kta,  qa  icipaweli  oka  tan  pi 
kta  on  ikcewieasta  iyoopta  wi- 
caqupi  k'  a ;  unkan  anpetu  ici- 
yamni  hehan  kini  kta  ce. 

20  Hehan  Zebedee  cinca  hun- 
kupi  kin  en  hi,  cinhintku  na- 
pin  om,  cekiye  ca  taku  wanji 
kid  a. 

21  Unkan  iye  heciya;  Taku  ya- 
cinhe.  Hehan  heciya  ;  Micinksi 
kin  denaoza  wokiconze  nitawa 
en,  unma  nietapia  ekta  iyotanke 
kta,  qa  unma  is  canitka  en  iyo¬ 
tanke  kta,  keya  ye. 

22  Tuka  Jesus  waayupte  ca 
heya;  Taku  j^adapi  kin  sdonya- 
kiyapi  sni.  Wiyatke  etanhan 
rmiatke  kte  cin  he  etanhan  ya- 
tkan  oyakihipi  he ;  qa  baptem 
maqupi  kte  ci  i  he  nis  eya  nicupi 
kta  oyakihipi  he.  Unkan,  Unko- 
kihipi  ce,  eciyapi. 

23  Hehan  hewicakiya  ;  Awica- 
kehan  wiyatke  mitawa  kin  etan- 
*han  datkanpi  kta,qa  baptem  rna- 
qupi  kte  cin  heon  nis  eya  baptem 
nicupi  kta ;  tuka  ematapa  qa 
eamatka  tanhan  iyotankapi  wi- 
caqupi  kte  cin  he  miye  mitawa 
sni ;  tuka  Ate  tona  wiyeya  wi- 
cakiciyustan  kinhan  hena  tawapi 
kta. 

24  Unkan  wikcemnapi  kin  hena 
he  nahonpi  qehan  sunkakiciyapi 
nom  on  sihdapi. 

25  Tuka  Jesus  wicakico  qa 
heya ;  Ikcewieasta  ekta  tona 
itancanpi  kin  hena  oyate  wica- 
yuhapi,  qa  wicasta  tankinyan- 
yanpi  kin  oyate  wowidakewica- 
yapi  ece,  he  sdonyayapi. 

26  Tuka  niye  pi  ekta  hecece 
kte  sni ;  tuka  wanji  tukte  tanka 
yaunpi  kta  yacinpi  kinhan,  he 
ookiye  duhapi  kta  : 

27  Qa  tuwe  niyepi  en  tokapa 

tin  kta  hecinhan,  wowidake  ni- 
tawapi  kin  hee  kta. 

28  He  iyececa,  Wicasta  Cin- 
hintku  wowidake  wicayuhe  kta 
on  hi  sni,  tuka  idakapi  kta,  qa 
wiconi  tawa  wokajuju  kta  wi- 
cota  on  wicaqu  kta  heon  hi. 

29  Unkan  Jeriko  etanhan  iyoo- 
ptapi,  hehan  wicota  ihakam  unpi. 

30  Unkan  iho,  wicasta  ista- 
gonga  nonpa  canku  icahda  iyo- 
tankapi,  Jesus  en  hiyaya  nahon- 
pi,  hehan  howayapi  qa  heyapi ; 
Itancan,  Dawid  Cinhintku  onsi- 
unkida  miye. 

31  Unkan  wicota  kin  tehindapi 
qa  inina  yanke  wicasipi ;  tuka  is 
hehan  heon  iyotan  howayapi  qa 
heyapi;  Onsiurikida  po,  Itancan, 
Dawid  Cinhintku. 

32  Unkan  Jesus  owanji  najin 
qa  wicakico  qa  heya ;  Taku 
ecaciconpi  kta  yacinpi  he. 

33  Itancan  ista  unhdukawapi 
kta  ye,  eciyapi. 

34  Hehan  Jesus  onsiwicakida 
qa  ista  wicayutan  ;  unkan  eca- 
hankeya  ista  on  tonwanpi  qa 
ihakam  unpi. 

WICOWOYAKE  21. 

1  Unkan  Jerusalem  ikiyedan 
yapi,  qa  Betbpage  ehan  ipi,  Oli- 
we  paha  kin  etu,  hehan  Jesus 
waonspewicakiye  cin  nom  yewi- 
casi  ; 

2  Qa  hewicakiya ;  Dukanpi 
kin  otonwe  iyotakons  wanke  cin 
he  ekta  ya  po  ;  kinhan  kohanna 
sonsonna  wan  cinca  iyahna  han 
iyeyayapi  kta ;  kiyuskapi  qa  ma- 
kaku  po. 

3  Qa  tuwe  taku  eniciyapi  kin¬ 
han,  Itancan  kin  hena  cin  ce, 
eya  po  ;  kinhan  kohanna  awicau 
nisipi  kta. 

4  Dena  owasin  econpi,  wicasta 
wokcan  oie  qon  yuecetupi  kta, 
he  kaken  eya ; 

5  Zion  cunwintku  kin  heciya 
po  ;  Iho,  Wicastayatapi  nitawa 
en  niu,  walibadan  qa  sonsonna 
wan  akan  iyotanka,  sukcinea 
wan,  sonsonna  cinca  kin  akan  u 
ce. 

6  Unkan  waonspewicakiye  cin 
yapi,  qa  Jesus  econ  wicasi  kin 
ecen  econpi ; 

7  Qa  sonsonna  cinca  iyahna 
awicahipi,  qa  iye  lasina  akan 
ehpeyapi,  qa  hena  iakan  Jesus 
ehnakapi. 

8  Unkan  wicota  canku  ohna 
sina  ehpeyapi ;  qa  apa  canwapa 
kaksapi  qa  canku  ohnahnaowins- 
yapi. 

9  Qa  wicota  tokata  yapi,  qa 
tona  ihakam  upi  kin,  howayapi 
qa  heyapi ;  Dawid  Cinhintku 
woohiye  yuha  nunwe.  Tutve 
Itancan  caje  on  u  kin  yawastepi 
nunwe  :  Mahpiya  ekta  woohiye 
yuha  nunwe. 

10  Unkan  Jerusalem  en  hi  qe- 
han  otonwe  kin  ocowasin  skan- 
skanpi,  qa  heyapi ;  De  tuwe  he. 

11  Unkan  wicota  kin  heyapi; 
Jesus  wicasta  wokcan  Galile  en 
Nazareth  otonwe  kin  etanhan 
he  dee. 

12  Unkan  Jesus  tipi  wakan 
Wakanlanka  tawa  kin  en  i,  qa 
tipi  wakan  ohna  wiyopeyapi  ece, 
wopetonpi  ko,  hena  tankan  iye- 
wicaya ;  qa  mazaska  tokiyope- 
yapi  ahna  econpi  kin  hena  yua- 
hdapsinyan  ehpeya,tona  wakiye- 
dan  wiyopeyapi  oiyotanke  tawa- 
pi  koya ; 

13  Qa  hewicakiya ;  Tipi  mita- 
wa  kin  he  wocekiye  tipi  eciyapi 
kta,  eya  wowapi  en  kagapi ; 
tuka  niye  wamanon  tipi  yaka- 

gapi-  X. 

14  Hehan  istagongapi  hustepi 
ko  tipi  wakan  kin  en  hipi ;  un¬ 
kan  okiziwicaya. 

15  Unkan  wosnapi  kagapi.  wo- 

wapi  kagapi  ko  taku  wowapeto- 
keca  econ  kin  hena  wanyakapi, 
qa  hoksiyoqopapi  tipi  wakan  kin 
ohna,  Dawid  Cinhintku  kin  woo- 
hiye  yuha  nunwe,  eya  howa- 
yapi,  hehan  nina  sihdapi : 

16  Qa  heciyapi ;  Dena  taku 
eyapi  kin  nayahqn  he.  Unkan 
Jesus  hewicakiya;  Han;  Hoksi- 
yoqopa,  tona  azinpi  ko  ipi  kin 
etanhan  woWitan  dustan  ee,  eya¬ 
pi  kin  he  tohinni  da  wapi  sni  he. 

17  Hehan  awicayustan,  qa 
o  ton  we  kin  etanhan  tankan  iyaye 
ca  Bethani  ekta  i,  qa  hen  wanka. 

18  Unkan  hanhanna  hinca 
otonwe  kin  ekta  icicawin  hda, 
unkan  wotektehda ; 

19  Qa  suken  can  wanji  canku 
ohna  han  wanyake  cehan,  he  en 
i,  tuka  takudan  iyeye  sni,  ape 
eceedan  aicaga ;  unkan  heya  ; 
Icimana  waskuyeca  ainicage  sni 
nunwe.  Unkan  suken  can  kin 
kohanna  snija  aya. 

20  Unkan  waonspewicakiye 
cin  he  wanyakapi  qehan  yusin- 
yayapi  qa  heyapi ;  Ehanqon  su¬ 
ken  can  kin  kohanna  snija  aya. 

21  Jesus  waayupte  ca  hewica¬ 
kiya  ;  Awicakehan  heciciyapi ; 
Wowacinye  duhapi  qa  wace- 
tunyahdapi  sni  kinhan,  taku 
suken  can  kin  de  ecakiconpi  kin 
heceedan  ecanonpi  kte  sni,  tuka 
paha  kin  de,  Tokan  iyaye  ca 
miniwanca  kin  en  iyohpeniyanpi 
nunwe,  eyakiyapi  kinhan,  ec-etu 
kta. 

22  Qa  taku  tona  wocekiye  eya 
yadapi,  qa  wicayadapi  kinhan, 
hena  owasin  duhapi  ece  e  kta. 

23  Unkan  tipi  wakan  kin  en 
hi,  qa  waonspewicakiya  icun- 
han,  wosnapi  kagapi,  qa  oyate 
kin  en  wicasta  tankapi  ko,  en 
hipi  qa  heciyapi ;  Wicookihi  tu- 
kte  e  on  dena  ecanon  he ;  qa 
tuwe  wicookihi  kin  de  nicu  he. 


24  Unkan  Jesus  waayupte  ca 
hewicakiya  ;  Mis  eya  taku  wanji 
iciwangapi  kta ;  he  omayakida- 
kapi  kinhan,  hehan  wicookihi  kin 
tukte  on  dena  ecamon  kin  ocici- 
yakapi  kta. 

25  Johannes  baptem  wicaqu 
qon  he  tokiyatanhan  he  ;  ma- 
hpiya  eciyatanhan  qa  is  wicasta 
eciyatanhan.  Unkan  he  iyaki- 
tedan  aiapi  qa  hekiciyapi ;  He 
mahpiya  eciyatanhan,  unkeyapi 
kinhan  ;  Tokeca  he  wicayadapi 
sni  he,  eye  kta : 

26  Tuka,  He  wicasta  eciya¬ 
tanhan,  unkeyapi  kinhan,  oyate 
kin  kowicunkipapi  ;  owasin  Jo¬ 
hannes  wicasta  wokcan  heca 
kecinpi. 

27  Unkan  ayuptapi  qa  Jesus 
heciyapi ;  Sdonunyanpi  sni  ye. 
Unkan  is  hehan  hewicakiya; 
Mia  nakun  wicookihi  tukte  on 
dena  ecamon  kin  ociciyakapi 
kte  sni. 

28  Tuka  token  idukcanpi  he: 
Wicasta  wan  cinhintku  nonpa ; 
unkan  tokapa  kin  en  hi  qa  heci- 
ya  ;  Cins,  anpetu  kin  de  hastan- 
hanka  iyuwi  ojupi  initawa  kin 
en  ktani  ya  wo. 

29  Unkan  ayupte  ca  heya ; 
Ecamon  kte  sni  ye.  Tuka  iyo- 
hakam  iyopeiciye  ca  iyaya. 

30  Unkan  hakakta  kin  en  hi, 
qa  iyecen  eciya ;  Unkan  iye 
ayupte  ca  ;  Itancan,  mde  kta  ce, 
eya.  Tuka  ye  sni. 

31  Denaoza  unma  tukte  atku- 
kupi  tawacin  kin  ecen  econpi 
he.  Unkan,  Tokapa  kin,  eciya- 
pi.  Hehan  Jesus  hewicakiya  ; 
Awicakehan  heciciyapi;  Wa- 
mnayanpi  qa  wawiciftuHapi  econ¬ 
pi  sa  niyepi  nitokam  Wakantan- 
ka  tokiconze  kin  en  yapi  kta. 

32  Johannes  wicoowotanna 
canku  kin  ohna  en  niupi.  tuka 
wicayadapi  sni ;  tuka  wainna- 

yanpi  qa  wawicilialiapi  econpi 
sa,  hena  wicadapi ;  he  wanda- 
kapi  csta  nakun  iyohakam  wi- 
cayadapi  kta  e  on  nihduhomnipi 
sni. 

33  Wiyacinpi  wan  tokeca  na¬ 
tion  po  ;  Wieasta  wan  tipi  yuhe 
cin  he  hastanhanka  iyuwi  ojupi 
wan  oju,  qa  ihduksan  natake  ca 
ohna  iyuskice  wan  qe  ca  nakun 
cowahe  wan  en  kaga ;  qa  wi- 
casta  kicanyanpi  kta  owicaqu, 
hehan  icimani  iyaya. 

34  Unkan  wanna  waskuyeca 
suton  kta,  hehan  wowidake  wi- 
cayuhe  cin  wieasta  kicanyanpi 
kin  ekia  yewicasi ;  waskuyeca 
etanhan  icupi  kte  cin  heon. 

35  Unkan  wieasta  kicanyanpi 
kin  wowidake  unpi  kin  hena 
wicayuzapi ;  wanji  apapi,  wanji 
ktepi,  qa  wanji  inyan  on  kininpi. 

36  Akcs  wowidake  toktokeca 
ota  ekta  yewicasi ;  unkan  is 
iyecen  wicakuwapi. 

37  Hehan  ehake  iye  cinhintku 
kin  ekta  ye  si,  qa  hey  a ;  Micin- 
ksi  yuonihanpi  kta, 

38  Tuka  maga  kicanyanpi  kin 
cinhintku  wanyakapi,  hehan  he- 
kiciyapi ;  Tawa  kte  cin  he  dee  ; 
iho  po,  unktepi  kta,  hehan  taku 
yuhe  cin  he  unkicupi  kta. 

39  Hecen  yuzapi  qa  hastan¬ 
hanka  iyuwi  ojupi  kin  etanhan 
tankan  ehpeyapi  qa  ktepi. 

40  Hecen  tohan  hastanhanka 
iyuwi  ojupi  tawa  kin  hi  kinhan 
kicanyanpi  kin  hena  token  eca- 
wicakicon  kta  he. 

41  Unkan  heciyapi ;  Wieasta 
siksice  cin  hena  tehiya  ihangwi- 
caye  kta,  qa  kicanyanpi  tokto¬ 
keca  tohan  iyehantu  eca  wa¬ 
skuyeca  kicupi  ece  e  kta  hena 
hastanhanka  iyuwi  ojupi  kin 
owicaqu  kta. 

42  Hehan  Jesus  hewicakiya  ; 
Inyan  w'an  tipi  kagapi  kin  efrpe- 

yapi  qon  he  oise  pa  kin  icaga; 
he  ltancan  kin  eciyatanhan  he- 
cetu,  qa  unkis  api  en  taku  wo- 
wapetokeca  kin  hee,  eyapi  kin 
he  tohinni  wowapi  wakan  kin 
en  dawapi  sni  he. 

43  Heon  etanhan  heciciyapi ; 
W'akantanka  tokiconze  kin  eni- 
ciyakupi  kta,  qa  oyate  wan  wa¬ 
skuyeca  icahyapi  kte  cin  he  wi- 
caqupi  kta. 

44  Unkan  tuwe  inyan  kin  de 
ahinhpaye  cinhan  kamden  elipe- 
yapi  kta  ;  qa  tuwe  he  akan  ihpa- 
ye  cinhan  tanyan  kamdu  kta. 

45  Unkan  wosnapi  kagapi  hena, 
qa  Pharisee  ko  wiyacinpi  tawa 
kin  nahonpi  qehan,  iye  wicaka  e 
heya  sdonyapi. 

46  Qa  heon  yuze  wacinpi,  tuka 
oyate  kin  kowicakipapi ;  owasin 
wieasta  wokcan  heca  kecinpi. 


WICOWrOYAKE  22. 

1  Unkan  Jesus  waayupte  ca 
ake  wiyacinpi  on  wowicakiyake 
ca  heya ; 

2  Wieasta  wan  wicagtayatapi 
heca  cinhintku  kin  wakankici- 
yuzapi  kicage  cin  he  mahpiya 
wokiconze  kin  iyececa. 

3  Unkan  wowidake  wicayuhe 
cin  hena  yewicasi,  tona  wakan- 
kiciyuzapi  en  wicakicopi  qon 
hena  uwicasipi  kta ;  tuka  upi 
kta  wicadapi  sni. 

4  Akes  wowidake  toktokeca 
ekta  yewicasi  qa  hewicakiya ; 
Tona  wicakicopi  qon  hena  hewi¬ 
cakiya  po;  Wotapi  mitawa  wi- 
yeya  yanka ;  tatanka  mitawa  pte- 
jicadan  ko  wanna  ktepi,  qa  taku 
owasin  wiyeya  hiyeya ;  iho  po, 
wakankiciyuzapi  kin  en  u  po. 

5  Tuka  ihahapi  qa  toki  iyayapi ; 
wanji  tamaga  ekta  iyaye  ca, 
wanji  is  mazopiye  tawa  ekta 
iyaya. 

6  Qa  hunR  wicakico  ipi  kin 
hena  wicayuznpi,  qa  sicaya  wi- 
eaknwapi  qa  wicaktepi. 

7  Wicastayatapi  kin  he  naRon 
qehan  nina  sihda ;  qa  taakicita 
ekta  yewicasi,  qa  tinwicaktepi 
kin  hena  ihangwicaye  ca  toton- 
wepi  kin  huhnahya. 

8  Hehan  wowidake  tawa  kin 
hewicakiya ;  Wakankiciyuzapi 
kin  wiyeya  yanka,  tuka  tona  en 
wicakicopi  qon  hena  opapi  kta 
iyeceeapi  sni. 

9  Heon  etanhan  canku  ojate 
kin  ektakta  ya  po,  qa  tona  iye- 
'vvicay  ayapi  kin  wakankiciyuzapi 
kin  en  uwicasi  po. 

10  Hecen  wowidake  unpi  kin 
hena  canku  ojate  kin  ektakta 
iyayapi,  qa  tona  iyewicayapi, 
sica  qa  waste  ko,  en  awicaupi ; 
hecen  wakankiciyuzapi  wicasta 
ota  en  opapi. 

11  Unkan  wicastayatapi  kin 
tona  wotapi  kte  cin  hena  wan- 
wicayaka  tin  hiyu,  qa  iho,  wi¬ 
casta  wanji  wakankiciyuzapi 
wokoyake  kin  kicun  sni  hen 
wanyaka  : 

12  Qa  heeiya;  Koda,  tokeca 
wakankiciyuzapi  wokoyake  ki¬ 
cun  sni  en  hidotanka  he.  Unkan 
takudan  eye  sni. 

13  Hehan  wicastayatapi  kin 
taokiyewicaye  cin  hewicakiya ; 
Siha  nape  ko  paRtapi  qa  detan- 
han  aya  po,  qa  tankan  otpaza  kin 
en  eRpeya  po ;  heeiya  wicaceya 
qa  hi  hdakinskinzapi  yuke  kta. 

14  Wicota  wicakicopi  tuka 
tonana  wicakalinigapi  ece. 

15  Hehan  Pharisee  kin  is  yapi, 
qa  token  iapi  on  yuskiskapi  kta 
aiapi. 

16  Qa  iye  waonspewicakiyapi 
kin  Herodian  hena  ora  ekta 
yewicasipiqaheyapi;  Waonspe- 
kiye,  iewicayaka  sdonunyanpi, 
qa  awicakehan  Wakantanka  ta- 


canku  kin  onspeunyakiyapi  ece, 
qa  tuwedan  koyakipe  sni ;  wi¬ 
casta  akantu  ekta  eyatonwe  sni 
nakaes. 

17  Heon  token  idukcan  he  ; 
unkokiyaka  po  ;  Kesar  rnazaska 
qupi  ece  kin  lie  owotanna  he. 

18  Unkan  Jesus  taku  sica  en 
wicaun  kin  he  sdonya  qa  heya  ; 
WananiciRmanpi,  tokeca  iyutan- 
mayayapi  he  : 

19  Mazaska  mnayanpi  ece  kin 
he  makipazo  po,  eya.  Unkan 
kaspapidan  wanji  kahipi. 

20  Hehan  hewicakiya  ;  Wicite 
qa  wowapi  kagapi  kin  de  tuwe 
tawa  he. 

21  Unkan,  Kesar  tawa  ce,  eya- 
pi.  Hehan  hewicakiya ;  Heon 
etanhan  Kesar  taku  tawa  kin 
kicu  po,  qa  Wakantanka  taku 
tawa  kin  kicu  po. 

22  He  naRonpi  hehan  yusinya- 
yapi  qa  eRpeya  hdicupi. 

23  Unkan  anpetu  kin  he  en 
Sadukee  kin  en  hipi,  hena  piya 
wicoicage  kin  wanica  ce,  eyapi 
ece,  qa  wiwangapi ; 

24  Qa  heciyapi;  Waonspekiye, 
Wicasta  wan  cinca  yuhe  sni  te 
cinhan,  tawicu  qon  he  iye  sunka- 
ku  yuze  kta,  qa  cineu  cinca  icaR- 
kiciciye  kta,  Moses  keye  ciqon. 

25  Unkan  unkiyepi  en  wicasta 
sakowin  sunkakiciyapi ;  unkan 
tokapa  kin  he  winoRinca  wan 
yuza  tuka  ta ;  qa  cinca  nica  heon 
iye  iyokihe  cin  he  tawicu  aiRpe- 
kiya. 

26  Qa  icinonpa  iyeeen  eeon,  qa 
iyamni,  qa  ecen  sakowinpi  kin. 

27  Hehan  ehake  winoRinca  qon 
ta. 

28  Hecen  piya  wicoicage  kin 
en,  hena  sakowinpi  kin  wanji 
tukte  winoRinca  kin  he  hduhapi 
kta  he  ;  owasin  yuzapi. 

29  Jesus  waayupte  ca  hewica¬ 
kiya  ;  Yanunipi,  wowapi  wakan 

qa  Wakan tanka  towasake  kin 
sdonyayapi  sni. 

30  Piya  wicoicage  kin  en  wino- 
hinca  wicayuzapi  sni,  qa  hihna- 
tonpi  sni,  tuka  mahpiya  ekta 
Wakan  tanka  ohnihdevvicaye  cin 
iyececapi  ece. 

31  Tuka  wicate  cin  piya  ica- 
gapi  kin  on  Wakan  tanka  taku 
eniciyapi  kin  he  dawapi  sni  he  ; 
he  kaken  eya ; 

32  Abraham  Wakan  tank  a  tawa, 
Isaak  W’akantanka  tawa,  qa  Ja¬ 
kob  Wakantanka  tawa  kin  he 
miye  :  Wakantanka  wicasta  tapi 
kin  tawapi  sni,  tuka  ni  unpi 
Wakantanka  tawapi  ece. 

33  Unkan  oyate  kin  hena  na- 
honpi  hehan  taku  onspewicakiye 
cin  on  yusinyayapi. 

34  Tuka  Pharisee  kin  hena, 
Jesus  Sadukee  kin  inina  yanke 
wicakiya,  he  nahonpi  hehan  en 
mniciyapi : 

35  Qa  etanhan  wanji  woope 
aiekiyapi  kin  heca  wiwange  ca 
iyutanyan  heciya ; 

36  WTaonspekiye,  woope  kin  en 
woahope  kin  tukte  iyotan  tanka 
he. 

37  Unkan  Jesus  heciya ;  Itan- 
can  Wakantanka  nitawa  kin  he 
nicante  ocowasin  on,  qa  ninagi 
ocowasin  on,  qa  nitoksape  oco¬ 
wasin  on  wasteyakidake  kta. 

38  WMahope  tokaheya  qa  tan¬ 
ka  kin  hee. 

39  Qa  inonpa  kin  he  iyececa ; 
Nikiyedan  un  kin  niye  inihdacin 
wasteyadake  kta  ce. 

40  Woahope  kin  denaoza  woo¬ 
pe  ocowasin  w'icasta  wokcan  ko 
en  ikoyaka  ece. 

41  Pharisee  kin  is  en  mniciya¬ 
pi  icunhan  Jesus  wiwicawange 
ca  hey a ; 

42  Messiya  on  token  idukcanpi 
he  ;  tuwe  cinhintku  he.  Unkan, 
Dawid  Cinhintku  ce,  eciyapi. 

43  Hehan  hewicakiya ;  Hecen 
token  Dawid  Woniya  Wakan 
kin  on  Itancan,  eciya  he  ;  qa 
heya ; 

44  Itancan  kin  Itancan  mitawa 
heciya;  Mietapa  ekta  iyotanka 
wo,  tona  tokaniyanpi  kin  siha 
oahe  nitawa  wicawakage  kta, 
hehanyan. 

45  Hecen  Dawid,  Itancan,  eci¬ 
ya  hecinhan,  token  ecin  cinhin- 
tkuye  kta  he. 

46  Unkan  tuwedan  oie  wanji- 
dan  ayupte  kta  okihi  sni ;  qa 
anpetu  kin  hetanhan  tuwedan 
ake  wiwanga  tawatenye  sni  ece. 

WICOWOYAKE  23. 

1  Hehan  Jesus  oyate  kin,  iye 
waonspewicakiye  cin  om  wowi- 
cakiyaka  : 

2  Qa  hewicakiya ;  Wowapi 
kagapi  Pharisee  ko  Moses  oiyo- 
tanke  tawa  kin  en  iyotankapi 
ece. 

3  Heon  etanhan  taku  tona  ope- 
nisipi  kin  hena  owasin  opapi  qa 
econ  po ;  tuka  iye  ohanpi  kin 
ohna  econpi  &ni  po  ;  taku  eyapi, 
tuka  iyecen  econpi  sni  ece. 

4  W’aqinpi  tketke  qa  qinpi  te- 
hika  heca  oheyunpi,  qa  wicasta 
tapete  akan  ehnakapi  ece,  tuka 
iye  qe  saste  on  yutanpi  kta  ta- 
watenyapi  sni. 

5  Qa  wi cohan  econpi  kin  owa¬ 
sin  wicasta  wanwicayakapi  kta 
e  heon  econpi  ece.  Watesdake 
tanka  icicagapi,  qa  sina  opapun 
hdutankapi  ece. 

6  Wotapi  en  oyanke  wasteste 
cinpi,  qa  omniciye  tipi  kin  ohna 
wankan  iyotankapi  kte  cin  he 
wastedakapi  ece  : 

7  Qa  tihocoka  kin  en  wicayu- 
wintapi,  qa,  Itancan,  Itancan, 
wicasta  ewicakiyapi  kta  cinpi. 

8  Tuka  niye,  Itancan,  eniciya- 

pi  kte  sni ;  wanji  mdetahunka 
duhapi,  Messiya  hee  ;  qa  niyepi 
owasin  hunkawanjinyeciyapi. 

9  Qa  nakun  maka  akan  tuwe- 
dan,  Ate,  eciyapi  sni  po  ;  Wanji 
mahpiya  ekta  un  kin  he  Ateya- 
yapi. 

10  Qa  nakun,  Waonspekiye, 
eniciyapi  kte  sni ;  W'anji  Waon¬ 
spekiye  duhapi,  Messiya  hee. 

11  Qa  tukte  wanji  iniyotanpi 
kta  hecinhan,  he  wowidake  ni- 
tawapi  ee  kta. 

12  Tuwe  yuwankan  iyeiciye 
kta  hecinhan,  he  yuhukun  ehpe- 
yapi  kta ;  qa  tuwe  ihduhukuya 
hecinhan,  he  yuwankan  iyeyapi 
kta. 

13  Tuka  wowapi  kagapi  qa 
Pharisee  kin,  wananicihmanpi, 
wotehi  niciyankapi  nunwe  ; 
wiwazica  tipi  tawapi  ihangya- 
yapi  ece,  qa  wanniyakapi  kta 
on  wocekiye  hanska  ehapi  ece ; 
heon  etanhan  woyaco  tanka  iya- 
hdeniciyapi  kta. 

*14  VVowapi  kagapi  qa  Pharisee 
kin,  wananicihmanpi,  wotehi  ni¬ 
ciyankapi  nunwe  ;  mahpiya  wo- 
kiconze  kin  wicasta  anawicaye- 
ciptapi,  niye  en  dapi  kte  sni,  qa 
tona  en  yapi  kta  cinpi  kin  teya- 
hindapi  ece. 

15  Wowapi  kagapi  qa  Pharisee 
kin,  wananicihmanpi,  wotehi  ni¬ 
ciyankapi  nunwe  ;  miniwanca 
maka  ko  aokibeyayapi,  wicasta 
wanjidan  duhomnipi  kta ;  qa  ece- 
tu  kinhan,  niye  isanpa  nonpa 
akihde  Wakansica  cinca  yaka- 
gapi  ece. 

16  Tokakeya  mani  istagongapi 
kin,  wotehi  niciyankapi  nunwe  ; 
hehapi  ece  ;  Tuwe  tipi  wakan 
kin  on  wakonze  cinhan  he  taku 
sni ;  tuka  tuwe  tipi  wakan  kin 
en  mazaskazi  yuke  cin,  he  on 
wakonze  cinhan,  he  wahtani 
ece. 


17  Winitkotkokapi  qa  istani- 
gongapi ;  mazaskazi,  qa  is  tipi 
wakan  mazaskazi  wakan  kage 
cin  unma  tukte  iyotan  he. 

18  Nakun,  Tuwe  owayusna 
kin  on  wakonze  cinhan  he  taku 
sni ;  tuka  tuwe  wosna  owayu¬ 
sna  akan  un  kin  he  on  wakonze 
cinhan,  he  wahtani  ece. 

19  Winitkotkokapi  qa  istani- 
gongapi  kin  ;  wosnapi  qa  is  owa¬ 
yusna  wosnapi  kin  wakan  kage 
cin  unma  tukte  tanka  he. 

20  Heon  etanhan  tuwe  owa¬ 
yusna  kin  on  wakonze  cinhan, 
he  owayusna  qa  taku  akan  un 
kin  koya  on  wakonza  ece. 

21  Qa  tuwe  tipi  wakan  kin  on 
wakonze  cinhan,  he  tipi  wakan, 
qa  nakun  tuwe  ohna  ti  ece  kin, 
hee  on  wakonza  ece. 

22  Qa  tuwe  mahpiya  kin  on 
wakonze  cinhan,  he  Wakantan- 
ka  oiyotanke  tawa,  qa  nakun 
tuwe  akan  iyotanke  cin  on  wa¬ 
konza  ece. 

23  Wowapi  kagapi  qa  Pharisee 
kin,  wananicihmanpi, -wotehi  ni¬ 
ciyankapi  nunwe  ;  ceyakata  wa- 
hpe  skuya,  wacanga  ko,  iwikce- 
mna  kin  wadusnapi  ece ;  qa 
woope  kin  en  taku  tanka,  woo- 
wotanna,  wowaonsida  qa  wowa- 
cinye,  hena  ayaktapi  sni  ece ; 
dena  e  ecanonpi  kta,  qa  unma 
nakun  econ  sni  yaunpi  kte  sni 
tuka. 

24  Tokaheya  mani  istagongapi 
kin,  hoponkadan  puskem  eda- 
kupi,  qa  kamel  heca  napca  iye- 
yayapi  ece. 

25  Wowapi  kagapi  qa  Pharisee 
kin,  wananicihmanpi,  wotehi  ni¬ 
ciyankapi  nunwe;  waksica  wi- 
yatke  ko  akantanhan  duskapi 
ece,  tuka  mahen  wamanonpi  qa 
wicotawacin  sica  on  ojugjudan. 

26  Pharisee  istagonge,  toka¬ 
heya  wiyatke  waksica  ko  ma- 

hentanhan  ska  kaga  wo,  kinhan 
akantanhan  he  nakun  ska  kta. 

27  Wowapi  kagapi  qa  Pharisee 
kin,  wananicilimanpi,  wotehi  ni- 
ciyankapi  nunwe  ;  ohna  wiea- 
liapi  sanyanpi  henicecapi ;  hena 
akantanhan  owanyag  waste,  tu- 
ka  mahentanhan  wicasta  huhu 
qa  taku  sica  owasin  on  ojugju- 
dan  ece. 

28  He  iyecen  niyepi  wicasta 
ekta  akantanhan  owotanna  yaun- 
pi  seececa,  tuka  mahentanhan 
wanaicihmanpi  qa  woowotanna 
sni  on  onijupidan. 

29  Wowapi  kagapi  qa  Phari¬ 
see  kin,  wananicilimanpi,  wote- 
lii  niciyankapi  nunwe  ;  wicasta 
wokcan  ohna  wicaliapi  kin  en 
tipi  wicayecagapi,  qa  wicasta 
owotanna  ohna  wicahnakapi  kin 
hena  sanyayapi  ece : 

30  Qa  hehapi ;  Atewicunyanpi 
ni  unpi  he  anpetu  kin  en  unya- 
konpi  unkans,  wicasta  wokcan 
wicaktepi  qon  en  ounpapi  kte 
£ni  tuka  ce. 

31  Hecen*tona  wicasta  wokcan 
wicaktepi  qon  cineapi  kin  hena 
niyepi  e  onihdakapi  ece. 

32  Qa  nakun  niye  niyatepi 
wicohan  tawapi  kin  hena  wica- 
yeciyustanpi  kta. 

33  Wamduska  henicapi,  sinte- 
hda  wicoicage,  token  wakansiea 
ti  iwicayacopi  kin  nayecipapi 
kta  he. 

34  Heon  etanhan  iho,  wicasta 
wokcan,  wicasta  ksapa,  wowapi 
kagapi  hena  koya,  niyepi  ekta 
yewicawasi ;  unkan  etanhan  apa 
wicayaktepi  kta,  qa  icipaweh  o- 
wicayakatanpi  kta  ;  qa  apa  omni- 
ciye  tipi  nitawapi  kin  ohnahna 
wicayakapsinpsintapi  kta ;  qa 
otonwe  iyasyaza  sicaya  wicaya- 
kuwapi  ece  e  kta. 

35  Hecen  maka  akan  wicasta 
owotanna  wicaktepi  hena  we 

kin  ocowasin  niyepi  en  aniupi 
kta  ;  Abel  owotanna  we  kin  he- 
tanhan,  Zakarias,  Barakias  cin- 
hintku,  tipi  wakan  qa  owayusna 
kin  iyotahedan  yaktepi  qon  he 
we  kin  hehanyan. 

36  Awicakehan  heciciyapi ; 
Dena  owasin  wicoicage  kin  de 
en  awicau  kta. 

37  Jerusalem,  Jerusalem,  wi¬ 
casta  wokcan  wicayakte  sa,  qa 
tona  niye  ekta  yewieasipi  qon 
hena  inyan  on  wieayakinin  ece 
qon,  wahupakoza  wan  iye  cinca 
hupahu  ihukuya  wicatpahi  ece 
kin,  he  iyecen  wanna  ota  nicinca 
wieawapahi  kta  wacin,  tuka 
niye  wicayadapi  sni  ece. 

38  Iho,  yatipi  kin  wanna  oti- 
wota  ehpeniciyapi : 

39  Qa  heciciyapi ;  Detanhan 
tohanyan,  Tuwe  Itancan  caje 
yuha  u  kin  he  yawastepi  nunwe, 
ehapi  sni,  hehanyan  wanmaya- 
dakapi  kte  sni. 

WICOWOYAKE  24. 

1  Unkan  Jesus  tipi  wakan  kin 
etanhan  tankan  inanpe  ca  tokan 
iyaya ;  unkan  waonspewicaki- 
ye  cin  en  hipi  qa  tipi  wakan  to¬ 
ken  kagapi  kin  he  wanyag  sipi. 

2  Unkan  Jesus  hewicakiya ; 
Dena  owasin  waudakapi  sni  he  ; 
awicakehan  heciciyapi ;  Dena 
inyan  wanji  inyan  itakihna  wan- 
ke  kte  sni,  owasin  yujujupi  kta. 

3  Unkan  Oliwe  paha  kin  akan 
iyotankehan  yanka,  hehan  wa- 
onspewicakiye  cin  isnana  en  hipi 
qa  heciyapi ;  Dena  tohan  ecetu 
kta,  qa  niye  yahi  kte  ca  maka 
ihanke  kta,  taku  on  sdonyapi 
kta,  he  ito  unkokiyaka  miye. 

4  Unkan  Jesus  waayupte  ca 
hewicakiya;  Ihnuhan  tuwe  ni- 
hnayanpi  kinhan. 

5  Wicota  micaje  on  upi  kta  qa, 


WICOWOYAKE  24. 


Messiya  he  miye  ce,  eyapi  k‘  a  ; 
qa  wicasta  ota  wicahnayanpi 
kta. 

6  Unkan  wicokicize  qa  kicizapi 
oyakapi  kin  nayalionpi  kta ; 
ihnuhan  nihinniciyapi  kinhan ; 
hena  owasin  hecetu  kte,  tuka 
owihanke  kin  hinahinke  sni. 

7  Oyate  w<m  oyate  azuwicaye 
kta,  qa  wokiconze  wokiconze 
anatan  kta ;  qa  tuktekten  wica- 
akihan  qa  makosiksica  qa  maka 
skanskan  yuke  kta. 

8  Dena  owasin  wieoiyokisice 
tokaheya  kin  hee. 

9  Hehan  wicokakije  en  yeni- 
yanpi  kta  qa  niktepi  kta ;  qa  mi- 
caje  on  oyate  owasin  sicenidapi 
kta. 

10  Unkan  hehan  wicasta  ota 
sihdapi  kta,  qa  otoiyohi  kiei- 
hnayanpi  kta  qa  sicekicidapi  kta. 

11  Qa  wicasta  wokcan  itonsni 
ota  icagapi  kta,  qa  wicota  wica¬ 
hnayanpi  kta. 

12  Hehan  wicohan  £ica  ota 
icage  kta,  heon  wicota  waste- 
dake  ciqon  he  sni  aye  kta. 

13  Tuka  tuwe  owihanke  he- 
hanyan  najin  kinhan  he  ni  kta. 

14  Unkan  wokiconze  wotanin 
waste  kin  de  maka  kin  owancaya 
oyakapi  kta,  oyate  owasin  en 
wotanin  un  kta;  qa  hehan  owi¬ 
hanke  kta. 

15  Tohan  wosice  woihangye 
kin,  Daniel  wicasta  wokcan 
cajeyata  qon  he  tipi  wakan  kin 
en  han  wandakapi  kinhan  ;  tuwe 
yawa  kinhan  okahniga  nunwe  ; 

16  Hehan  tona  Judamakoce  kin 
en  unpi  kin  he  kin  ekta  napapi 
kta. 

17  Qa  tuwe  tipi  akan  un  kinhan 
kun  ku,  qa  taku  ti  mahen  tanhan 
ehdaku  kte  sni. 

18  Qa  nakun  tuwe  magata  un 
kinhan,  hdicu  qa  wokoyake  iki- 
kcu  kte  sni. 


19  Unkan  tona  anpetu  kin  hena 
en  ihdusakapi,  qa  hoksiyoqopa 
azinwicakiyapi  kin  hena  wotehi 
yuhapi  kta. 

20  Tuka  waniyetu,  qa  anpetu 
wakan  icunhan,  nayajicapi  kte 
sni  e  ito  cekiya  po. 

21  Hehan  wokakije  tanka  kte, 
maka  kagapi  kin  ehantanhan  de- 
hanyan  taku  hecece  sni,  qa  na¬ 
kun  tohinni  tokata  ekta  hecece 
kte  sni. 

22  Qa  anpetu  kin  hena  yupte- 
cedan  sni  kinhan,  wicasta  tuwe- 
dan  ni  kte  sni  ;  tuka  wicakahni- 
gapi  kin  hena  on  anpetu  kin 
hena  yuptecedan  kta. 

23  Hehan  tuwe,  Messiya  den 
un  ce,  qa,  kakiya  un  ce,  enici- 
yapi  esta,  wicadapi  sni  po. 

24  Messiya  itonsni,  qa  wicasta 
wokcan  itonsni  kin  heea  icagapi 
kta,  qa  Wowanyake  tanka  wi¬ 
cohan  tanka  ko  econpi  kta,  hecen 
okihipica  unkans  wicakahnigapi 
kin  hena  eepi  kaes  wicahnayanpi 
kta  tuka. 

25  Iho,  itokam  hena  ociciya- 
kapi. 

26  Heon  etanhan  ;  Iho,  hewo- 
tahedan  un  ce,  eniciyapi  esta, 
ekta  yapi  sni  po ;  qa,  iho  na- 
hmana  un  ce,  eniciyapi  esta,  wi¬ 
cadapi  sni  po. 

27  Wakanhdi  wiyohiyanpa  tan¬ 
han  u,  qa  wiyohpeyata  hehanyan 
tanin  hinhda  ece,  Wicasta  Cin- 
hintku  kin  hi  kte  cin  he  iyecece 
kta. 

28  Tukten  taku  ta  wanka  eca, 
hen  warndi  kiwitayapi  ece  e  kta. 

29  Unkan  wokakije  anpetu  kin 
hena  ahankeya,  anpetu  wi  kin 
aotpaza  kta,  qa  hanyetu  wi  kin 
iyoyanpa  kte  6ni,  qa  wicanhpi 
mahpiya  eciyatanhan  hinhpaye 
kta,  qa  mahpiya  wowasake  kin 
yuhuhuzapi  kta. 

30  Unkan  hehan  mahpiya  en, 

Wicasta  Cinhintku  kin  wowakta 
tawa  kin  tanin  kta.  Hehan 
maka  akan  oyate  owasin  nihin- 
ciyapi  kta,  qa  Wicasta  Cinhin¬ 
tku  kin  wowasake  qa  wowitan 
tanka  hduha,  mahpiya  sapa  akan 
u  wanyakapi  kta. 

31  Unkan  mazayahotonpi  tanka 
hotanin  kin  on  ohnihdewicaye 
cin  yewicasi  kta,  qa  hena  tate 
uya  topa  eciyatanhan,  tona  wi- 
cakahnige  ciqon  hena  wicapahi 
kta,  niahpiya  ihanke  kin  etanhan 
unraa  ihanke  kin  ekta  hehanyan. 

32  Wanna  suken  can  kin  etan¬ 
han  wiyacinpi  wan  onspeiciciya 
po.  Can  intpa  hinahin  suta  sni, 
qa  wanna  ape  uya,  hehan  mdo- 
ketu  kin  wanna  ikiyedan  sdon- 
yayapi  ece. 

33  He  iyecen  dena  owasin  ece- 
tu  wandakapi  kinhan,  wanna  iki¬ 
yedan,  tiyopa  kin  ehantu  e'sdon- 
ya  po. 

34  Awicakehan  heciciyapi ;  Wi- 
coicage  kin  de  ihanke  kte  sni, 
ecen  dena  owasin  ecetu  kta. 

35  Mahpiya  maka  ko  ihanke  kta, 
tuka  mioie  kin  owihanke  kte 
sni. 

36  Tuka  anpetu  kin  he,  qa  wi- 
hiyayedan  oape  kin  he  tuwedan 
sdonye  sni ;  mahpiya  ohnihde 
kin  hena  sdonyapi  sni ;  Ate  ece- 
dan  sdonya. 

37  Nowa  taanpetu  qon  hena, 
Wicasta  Cinhintku  km  hi  kte 
cin  iyecece  kta. 

38  Minitan  qon  isanpa  anpetu 
kin  hena  en,  wotapi  qa  waya- 
tkanpi,  winohinca  wicayuzapi 
qa  wicasta  hihnawicayapi  ece, 
Nowa  wata  kin  en  iyaye  cin 
anpetu  kin  hehanyan  ; 

39  Qa  iyukcanpi  sni,  ecen  mi¬ 
nitan  ayeca  iyuhpaihangwicaya: 
iho,  Wicasta  Cinhintku  kin  u  kte 
cin  he  iyecece  kta. 

40  Hehan  wicasta  nom  magata 

unpi  kta ;  wanji  icupi  kta,  qa 
unma  kin  is  okaptapi  kta. 

41  Winohinca  nom  wiyutpan 
on  wotpan  unpi  kta  ;  wanji  icupi 
kta,  qa  unma  kin  okaptapi  kta. 

42  Heon  etanhan  waktaya  un 
po,  wihiyayedan  oape  tukte  en 
Itancan  nitawapi  u  kta  sdonya- 
yapi  sni. 

43  Tuka  de  sdonya  po ;  wi¬ 
casta  tipi  tawa  kin  wamanon  sa 
tohan  hi  kta  sdonya  unkans,  Id¬ 
le  ta  un  qa  tipi  tawa  yuhd okapi 
kta  iyowinwicakiye  kte  sni  tuka. 

44  Heon  etanhan  nis  eya  wi- 
yeya  un  po  ;  Wicasta  Cinhintku 
ldn  wihiyayedan  oape  tukte  wan¬ 
ji  en  hi  kta,  he  sdonyayapi  sni. 

45  Tuwe  wowidake  owotanna 
qa  wayupika,  itancan  tawa  tipi 
awanyagkiya,  tohan  iyehantu 
eca  wo  wicaqu*  ece  e  kta. 

46  Wowidake  kin  hecen  econ 
ece,  itancan  tawa  en  hdi  qa 
wanhdake  cinhan,  he  yawastepi 
ece. 

47  Awicakehan  heciciyapi ; 
Taku  yuhe  cin  owasin  awan- 
yagkiye  kta. 

48  Tuka  wowidake  sice  cin  he 
cante  mahen,  Itancan  mitawa 
tehan  hdi  sni  ce,  eye  cinhan  ; 

49  Qa  tona  om  wowidake  un 
kin  hena  wicakastake  ca,  witko- 
pi  om  wote  ca  wayatke  cinhan  ; 

50  Anpetu  wan  waktaya  un 
sni,  qa  wihiyayedan  oape  wanji 
iye  kecin  sni,  he  en  wowidake 
un  kin  yuhe  cin  hdi  kta  ; 

51  Qa  cokaya  kicakse  kta,  qa 
wanaicihmanpi  kin  om  taku  yu- 
hekiye  kta  ;  heciya  wicaceya  qa 
hi  hdakinskinzapi  yuke  kta. 

WICOWOYAKE  25. 

1  Hehan  mahpiya  wokicon.ze 
kin  witansna  unpi  wikeenma 
iyacinpi  kta ;  petijanjan  ihupa 

ikikcupi  qa  tawicu  ton  kte  cin 
he  itkokirn  iyayapi. 

2  Unkan  zaptan  ksapapi,  qa 
zaptan  witkotkokapi. 

3  Witkotkokapi  kin  hena  peti- 
janjan  ihupa  icupi,  tuka  wihdi 
takudan  yuhapi  sni. 

4  Tuka  ksapapi  kin  hena  cega 
ohna  wihdi  hduhapi,  petijanjan 
ihupa  iyahna. 

5  Unkan  tawicu  ton  kte  cin 
he  u  sni ;  hehanyan  iyuhpa  hbapi 
qa  istinmapi. 

6  Unkan  hanyecokaya  hehan 
wicaho  wan  tanin,  I  ho,  tawicu 
ton  kte  cin  he  u  ce  ;  itkokirn 
yapo. 

7  Hehan  witansna  unpi  kin 
hena  owasin  iyotankapi,  qa  pet¬ 
ijanjan  kin  piyapi. 

8  Unkan  witkotkokapi  kin  he¬ 
na  ksapapi  kin  hewicakiyapi ; 
Wihdi  nitawapi  etanhan  ongege 
unqu  miye,  petijanjan  unkici- 
snipi  kta. 

9  Tuka  ksapapi  kin  w'aayupta- 
pi  qa  hewicakiyapi ;  Hiya,  okin- 
ni  unkiye  niyepi  nakun  iyoun- 
hipi  kte  sni ;  tuka  tona  wope- 
tonpi  ece  kin  ekta  ya  pe,  qa 
opeiciton  miye. 

10  Unkan  he  opeton  iyayapi, 
hehan  tawicu  ton  kte  cin  he  hi ; 
unkan  t<>na  wiyeya  unpi  kin 
hena  wakankiciyuzapi  kte  cin 
en  kici  iyayapi ;  hehan  tiyopa 
kin  ecen  icupi. 

11  Ijmhakam  witansna  unpi 
unmapi  kin  en  hipi,  qa  heyapi ; 
Itancan,  Itancan,  tiyopa  unki- 
ciyuhdoka  miye. 

12  Tuka  iye  waayupte  ca ; 
Sdonciyapi  sni,  awicakehan  eci- 
ciyapi  ce,  eya. 

13  Heon  etanhan  kiktahan  un 
po,  anpetu  qa  wihiyayedan  oape 
kin  tukte  wanji  en,  Wicasta 
Cinhintku  kin  hi  kte  cin  he 
sdqnyayapi  sni. 


14  He  iyecen  wicasta  wan 
makoce  tokeca  ekta  ye  kta,  he¬ 
han  wowidake  wicayuhe  cin  wi- 
cakico,  qa  woyuha  tawa  kin  wi- 
cakipamni. 

15  Unkan  wanji  mazaska  tkeu- 
tapi  tanka  zaptan  qu,  qa  wanji 
nom,  qa  wanji  is  wanjidan  qu ; 
otoiyohi  token  okihi  kta  hecen 
wicaqu;  hehan  icimani  iyaya. 

16  Unkan  tuwe  tkeutapi  tanka 
zaptan  icu  qon  he  iyaye,  ca  on 
wopeton  ece  econ,  qa  nakun 
tkeutapi  tanka  zaptan  kamna. 

17  Qa  tuwe  nom  icu  qon  is 
eya  iyecen  nom  nakun  kamna. 

18  Tuka  tuwe  wanjidan  icu 
qon  he  iyaye  ca,  maka  qe  ca, 
yuhe  cin  mazaska  tawa  kin  ina- 
ftma. 

19  Unkan  wanna  tehan  hehan 
wowidake  unpi  kin  dena  itan¬ 
can  tawapi  kin  hdi,  qa  wicaki- 
ciyawa. 

20  Unkan  tuwe  tkeutapi  tanka 
zaptan  icu  qon  he  zaptan  tokto- 
keca  koya  ahiqa  heya;  Itancan, 
tkeutapi  tanka  zaptan  mayaqu  ; 
iho,  nakun  tkeutapi  tanka  zap¬ 
tan  hena  awakamna,  eya 

21  Unkan  yuhe  cin  heciya  ; 
Han,  wowidake  waste  qa  wacin- 
yepica ;  taku  tonana  on  wacin- 
yepica  yaun,  taku  ota  yuheci- 
ciye  kta ;  niyuha  towiyuskin  kin 
en  opa  wo. 

22  Hehan  tuwe  tkeutapi  tanka 
nom  icu  qon  he  hi,  qa  heya ; 
Itancan,  tkeutapi  tanka  nom  ma¬ 
yaqu  ;  iho,  nakun  tkeutapi  tanka 
nom  hena  awakamna. 

23  Itancan  tawa  kin  heciya ; 
Han,  wowidake  waste  qa  wa- 
cinyepica ;  taku  tonana  on  wa- 
cinyepica  yaun,  ito  taku  ota  yu- 
heciciye  kta  ;  niyuha  towiyuskin 
kin  en  opa  wo. 

24  Hehan  tuwe  tkeutapi  tanka 
wanjidan  icu  qon  he  hi,  qa  heya ; 

Itancan,  wicasta  nitehika  sdon- 
waya,  tukten  woyaju  sni  esta 
etanhan  wamnayaya  ece,  qa 
tukten  taku  elipeyaye  sni  kin 
hetanhan  wayapahi  ece. 

25  Qa  kowakipa,  heon  imdamde 
ca  mazaska  tkeutapi  tanka  ni- 
tawa  maka  kin  en  nawahbe ; 
iho,  nitawa  kin  yahduha. 

26  Itancan  tawa  kin  waayupte 
ca  heciya;  Wowidake  nisice  ca 
nikuja ;  tukten  wowaju  sni  kin 
hetanhan  wamnawaya  ece,  qa 
tukten  taku  wakada  sni  hetan¬ 
han  wawapahi  ece  e  sdonyaya  ; 

27  Heon  etanhan  mazaska  mi- 
tawa  wicasta  wopetonpi  kin  yu- 
hewicayakiye  kta  iyececa  tuka  ; 
hecen  wahdi,  qa  mitawa  oicage 
ko  ewehdaku  kta  tuka. 

28  Heon  tkeutapi  tanka  kin 
ekiciyaku  po,  qa  tuwe  tkeutapi 
tanka  wikcemua  yuhe  ein  he  ito 
qu  po. 

29  Tuwe  taku  ota  yuhe  cin  he 
nakun  qupi  ece  e  kta,  hecen  iya- 
kicuya  yuhe  kta  ;  tuka  tuwe  ta- 
kudan  yuhe  sni  kin  hetanhan 
taku  ton  kin  hee  kaes  ekiciya- 
kupi  ece  e  kta. 

30  Qa  wowidake  wakamna  sni 
kin  he  tankan  otpaza  kin  en 
eiipeya  po ;  heciya  wicaceya  qa 
hi  hdakinskinzapi  yuke  kta. 

31  Tohan  Wicasta  Cinhintku 
kin  wowitan  hduha,  ohnihdewi- 
caya  wakan  kin  owasin  om  u 
kinhan,  hehan  wowitan  oiyotan- 
ke  tawa  kin  en  kiyotanke  kta : 

32  Qa  itokam  oyate  kin  iyulipa 
mniciyapi  kta ;  unkan  wicayu- 
kinukan  kta,  waawanhdake  wan 
tahinca  wanunyanpi,  tatokadan 
•etanhan  wicapahi  ece  kin  he 
iyececa. 

33  Qa  tahinca  wanunyanpi  kin 
hena  iye  etapa  eciyatanhan,  qa 
tatokadan  kin  iye  catka  eciya¬ 
tanhan  uwicahnake  kta. 

34  Hehan  Wicasta3ratapi  kin 
tona  etapa  ecfyatanhan  unpi  kin 
hena  hewicakiye  kta ;  U  po, 
Ate  eciyatanhan  niyawastepi 
kin,  wokiconze  maka  kagapi-kin 
ehantanhan  wiyeya  niciyankapi 
kin  he  ito  hduha  po. 

35  Wotektewahda,  unkan  wo 
mayaqupi ;  imapuza,  unkan  wa- 
3ratkemayakiyapi ;  wicasta  ma- 
tokeca  waun,  unkan  tin  hiyuma- 
yayapi : 

36  Tancomakadan,  unkan  waa- 
mayakahpapi  ;  wamayazanka, 
unkan  onsirnayadapi  ;  maka- 
skapi,  unkan  wanj^ag  mayahipi 
ece. 

37  Hehan  wicasta  owotanna 
kin  hena  ayuptapi  qa  heciyapi 
kta ;  Itancan,  tohinni  wotekte- 
yahda  wanunniyakapi,  qa  wo 
unnicupi  he  ;  qa  inipuza  qa  wa- 
yatkeunniciyapi  he  : 

38  Tohinni  wicasta  tokecayaun 
wanunni}^akapi,  qa  tin  hiyuun- 
niyanpi.he;  qa  tancodan  yaun, 
qa  wokoyake  unnicupi  he  : 

39  Tohinni  waniyazanka  qa 
kaska  nihnakapi  yaun  wanunni¬ 
yakapi,  qa  en  unnihipi  he. 

40  Unkan  Wicastayatapi  kin 
waayupte  ca  hewicakiye  kta ; 
Awicakehan  heciciyapi;  Mihun- 
kawanji  kin  dena  cikcistinpidan 
hecawicayeconpi  kin  he  miye 
ecamiyeconpi  ece. 

41  Hehan  tona  catka  kin  eciya¬ 
tanhan  unpi  kin  hewicakiye  kta  ; 
Niyasicapi  kin,mitantanhan  iya- 
ya  po,  peta  owihanke  wanica 
ekta,  wakansica  iye  taokiyewi- 
caye  cin  koya  on  kagapi  qon. 

42  Wotektewahda,  tuka  wo 
mayaqupi  sni ;  imapuza,  tuka 
wayatkemayakiyapi  sni : 

43  Wicasta  matokeca  waun, 
tuka  vin  hiyumayayapi  sni ;  tan¬ 
codan  waun,  tuka  wokoyake  ma¬ 
yaqupi  sni ;  wamayazanka  qa 

kaska  mahnakapi  waun,  tuka 
onsimayadapi  sni. 

44  Hehan  ayuptapi  qaheciyapi 
kta;  Itancan,  tohinni  wotekte- 
yahda,  qa  inipuza,  qa  wicasta 
tokeca  yaun,  qa.  tanconikadan, 
qa  waniyazanka,  qa  kaska  ni- 
hnakapi  yaun  wariunniyakapi, 
qa  ounniciyapi  sni  he. 

45  Hehan  awicayupte  ca  heye 
kta  ;  Awicakehan  heciciyapi ; 
Dena  cikcistinpidan  hecawica- 
yeconpi  sni  kin  he  miye  ecami- 
yeconpi  sni  ece. 

46  Unkan  dena  owihanke  wa- 
nin  wokakije  kin  en  yapi  kta ; 
tuka  wicasta  owotanna  kin  hena 
owihanke  wanin  wiconi  kin  en 
yapi  kta. 

WICOWOYAKE  26. 

1  Unkan  Jesus  wicoie  kin  dena 
owasin  ihunnikiya,  hehan  waon¬ 
spewicakiye  cin  hewicakiya ; 

2  Anpetu  nom  iyohakam  woa- 
caksin  kin  hehantu  kta  sdonya- 
yapi ;  hehan  Wicasta  Cinhintku 
kin  icipaweh  okatanpi  kta  e  wi- 
caqupi  kta. 

3  Hehan  wosnapi  kagapi,  wo- 
wapi  kagapi  qa  oyate  kin  en  wi¬ 
casta  tankapi  kin  hena  koya 
mniciyapi,  wosnapi  kagapi  itan¬ 
can,  Kaiaphas  eciyapi,  he  ti  kin 
en. 

4  Qa  Jesus  token  nahtnana  icu- 
pi  qa  ktepi  kta  he  aiapi. 

5  Tuka  wotapi  anpetu  kin  hena 
icunhan  sni,  okinni  oyate  kin 
owodutaton  kta,  eyapi. 

6  Unkan  Jesus  Bethani  en  Si¬ 
mon  lepros  ecece  ciqon  he  ti  kin 
ohna  yanka. 

7  Hehan  winohinca  wan  inyan 
opiye  wan  wihdi  wastemna  tehi- 
ka  ojudan  he  yuha  en  hi,  qa  iye 
iyotankehan  yanka  icunhan,  pa 
kin  en  okastan. 

8  Tuka  waonspewiGakiye  cin 


hena  he  wanyakapi  qehan  sihda- 
pi,  qa  heyapi ;  Tokeca  de  awi- 
hnuniyapi  he. 

9  Wihdi  wastemna  kin  de  ota 
iyopeyapi  kta,  qa  wahpanica  wi- 
caqupi  kta  iyececa  tuka  ce. 

10  Jesus  he  okalinige  ca  hewi¬ 
cakiya;  Tokeca  winoliinca  kin 
de  iyokisinyayapi  he  ;  wicohan 
waste  wan  ecamicon. 

11  Wahpanicapi  kin  ohinni- 
yan  wicaduhapi,  tuka  miye  ohin- 
niyan  mayaduhapi  sni. 

12  Wihdi  wastemna.  kin  de 
mitancan  amakastan  kin,  ma¬ 
hnakapi  kte  cin  on  etanhan  he- 
con. 

13  Awicakehan  heciciyapi ;  Ma- 
ka  kin  owancaya  wootanin  wa¬ 
ste  kin  de  tukten  oyakapi  hecin- 
han,  winoliinca  kin  de  taku  econ 
kin  he  wowitan  on  oyakapi  ece 
e  kta. 

14  Hehan  akenonpapi  kin  etan¬ 
han  wanji,  Judas  Iskariot  eciya¬ 
pi,  he  wosnapi  kagapi  kin  ekta 
wicai ; 

15  Qa  hey  a;  He  cicupi  kinhan 
taku  mayaqupi  kta  he.  Unkan 
mazaska  wikcemna  yamni  qupi 
kta,  keciyapi. 

16  Unkan  hetanhan  token  hna- 
yan  wicaqu  kta  e  he  akita. 

17  Aguyapi  on  napohyapi  co- 
dan  anpetu  tokaheya,  hehan 
waonspewicakiye  cin  Jesus  en 
hipi,  qa  heciyapi ;  Tukten  woa- 
caksin  kin  yate  kta  wiyeya  un- 
nicihnakapi  kta  yacin  he. 

18  Unkan  heya ;  Otonwe  kin 
en  ya  po,  qa  wicasta  kae  heciya 
po  ;  Wanna  iyemicihantu,  woa- 
caksin  kin  yati  en  waonspewi- 
cawakiye  cin  om  ecamon  kta 
ce,  Waonspekiye  cin  heya  ce. 

19  Unkan  waonspewicakiye  cin 
Jesus  econ  wicasi  kin  ecen 
econpi,  qa  woacaksin  kin  wiye- 
ya  ehnakapi. 

20  Wanna  htayetu  hehan  ake- 
nonpapi  kin  om  en  iyotanka. 

21  Qa  wotapi  icunhan  heya ; 
Niyepi  etanhan  wanji  wiyope- 
mayayapi  kta,  awicakehan  ecici- 
yapi  ce. 

22  Unkan  iyokisicapi  hinca,  qa 
otoiyohi  heciyapi ;  itancan,  he 
miye  he. 

23  Unkan  waayupte  ca  heya ; 
Tuwe  waksica  ohna  kiei  nape 
yewaye  cinhan  he  wiyopemaye 
kte  ein  ee. 

24  Wowapi  en  kagapi  qon  he 
iyecen,  W  icasta  Cinhintku  kin 
ye  kta ;  tuka  wicasta  kin  Wica¬ 
sta  Cinhintku  kin  wiyopeye  cin¬ 
han  he  wotehi  kiciyanke  kta ; 
wicasta  kin  he  tohinni  tonpi  sni 
unkans  waste  kta  tuka. 

25  Unkan  Judas  wiyopeye  kte 
cin  he  ayupte  ca  ;  Itancan,  he 
miye  he,  eya.  Unkan,  Niye  he- 
ha  ce,  eciya. 

26  Unkan  wotapi  icunhan  Je¬ 
sus  aguyapi  icu,  qa  yawaste,  qa 
yuspaspa,  qa  waonspewicakiye 
cin  wicaqu,  qa  heya ;  Icupi  qa 
yuta  po ;  mitancan  kin  he  dee. 

27  Qa  wiyatke  kin  ehdaku,  qa 
wopida  eye  ca  wicaqu,  qa  heya  ; 
Owasin  etanhan  yatkan  po. 

28  Mawe  kin  he  dee,  wicota- 
kuye  teca  kin  en,  wicota  on  pa- 
psonpi,  woahtani  kajuju  kta 
heon. 

29  Tuka  heciciyapi,  Detanhan 
hastanhanka  iyuwi  waskuyeca 
kin  etanhan  icimana  mdatke  kte 
sni,  Ate  tokiconze  kin  en  anpe- 
tu  wan  teca  unyatkanpi  kte  cin 
hehanyan. 

30  Unkan  odowan  wan  ahiya- 
yapi  hehan  tankan  iyayapi,  Oli- 
Ave  paha  kin  he  ekta. 

31  Hehan  Jesus  hewicakiya ; 
Hanyetu  kin  de  niyepi  owasin 
ehpemayayapi  kta.  Kaken  wo¬ 
wapi  en  kagapi ;  Waawanlidake 

kin  he  awape  kta,  unkan  hetan- 
han  tahinca  wanunyanpi  optaye 
kin  enanakiya  iyayapi  kta. 

32  Tuka  ake  wakini  kinhan 
Galile  ekta  nitokam  rude  kta, 

33  Hehan  Inyan  ayupte  ca  he- 
ciya  ;  Owasin  ehpeniyanpi  esta, 
miye  tohinni  ehpeciye  kte  sni, 

34  Jesus  heciya  ;  Hanyetu  kin 
de  anpaohotonna  hoton  sni  ito- 
kam  yamni  anamayakih.be  kta, 
awicakehan  eciciya. 

35  Inyan  heciya ;  Nici  mata 
esta  anacihbe  kte  £ni.  Waon- 
spewicakiye  cin  iyuhpa  nakun 
iyecen  eyapi. 

36  Hehan  Jesus  waonspewica¬ 
kiye  cin  om  can  wojupi  wan 
Gethsemene  eciyapi  kin  he  en  i, 
qa  hewicakiya ;  Den  iyotanka 
po,  ito  kakiya  cekiya  mde  kta. 

37  Unkan  Inyan  qa  Zebedee 
cinhintku  kin  napin  iwicacu,  qa 
iyokisica  hinhda  qa  nina  yusaka. 

38  Hehan  hewicakiya  ;  Minagi 
iyokisice  hinca,  mate  kta  iyece- 
ca  ;  den  kiktahan  mici  yukan  po. 

39  Unkan  hetanhan  kitan  ecin- 
yan  iyoopte  iyaye  ca  makata 
ehpeiciya,  cekiye  ca  heya;  Ate, 
okihipica  kinhan,  wiyatke  kin  de 
tokan  imiciyaye  kta  ;  tuka  miye 
wacin  kin  hee  sni,  niye  token 
yacin  kin  hee  ecetu  kte. 

40  Unkan  waonspewicakiye 
cin  istinma  hiyeya  en  wicabdi, 
qa  Inyan  heciya ;  Tokeca  wi- 
hiyayedan  oape  wanji  kiktahan 
mici  yaunpi  ktaoyakihipi  sni  he. 

41  Kiktahan  unpi  qa  cekiya  po, 
okinni  taku  wawiyutanyan  un 
kin  en  idadapi  nun  ce.  Wicana- 
gi  kin  he  wicada,  tuka  wicace- 
hpi  kin  wasake  sni. 

42  Ake  inonpa  ekta  iyaye  ca 
cekiye  ca  heya ;  Ate,  wiyatke 
kin  de  mdatke  sni  tokan  imici¬ 
yaye  kta  okihipica  sni  kinhan, 
nitawacin  ecen  econpi  nunwe. 

43  Hehan  ake  en  wicahdi,  qa 
istinma  hiyeya  wanwicahdaka  ; 
ista  hbapi  hinca  nakaes. 

44  Unkan  ehpewicaye  ca  ake 
iyaye  ca  iyamni  cekiya,  oie  un 
qon  hena  ake  ohna  ecen  eya. 

45  Hehan  waonspewicakiye 
cin  en  wicahdi  qa  hewicakiya ; 
Wanna  nistinmapi  qa  oziniciya- 
pi  he  ;  iho,  wanna  iyehantu,  qa 
Wicasta  Cinhintku  kin  wahta- 
nipi  sa  napepi  kin  en  wicaqupi. 

46  Najin  po,  unyanpi  kta  ;  iho, 
tuwe  wiyopemaye  cin  he  kiye- 
dan  n  ce. 

47  Unkan  iahan  icunhan,  iho, 
Judas,  akenonpapi  kin  wanji  ee, 
he  hi,  qa  wicota  wosnapi  kagapi 
qa  oyate  kin  en  wicasta  tankin- 
yanyanpi  etanhan,  mazasagye 
cansagye  ko  yuha  kici  hipi. 

48  Unkan  tuwe  wiyopeye  cin 
he  iwaktawicaye  ca  heya ;  Tuwe 
i  iwaputake  cinhan  hee  kta ; 
sutaya  yuza  po. 

49  Unkan  katinyan  Jesus  en  hi 
qa,  Iho.  Itancan,  eye  ca  i  iputaka. 

50  Unkan  Jesus  heciya;  Ki- 
cuwa,  taku  on  yahi  he.  Hehan 
en  hipi  qa  Jesus  nape  ahnakapi 
qa  yuzapi. 

51  Unkan,  iho,  Jesus  kici  unpi 
wanji  nape  hdukatin,  qa  maza¬ 
sagye  ehdaku,  qa  on,  wosnapi 
kagapi  itancan  taokiye  wanji 
ape  ca  noge  kaspa. 

52  Hehan  Jesus  heciya ;  Ma¬ 
zasagye  nitawa  ojuha  en  iyekiya 
wo ;  tona  mazasagye  ehdakupi 
kin  owasin  mazasagye  kin  on 
tapi  kta. 

53  Nakaha  Ate  cewakiya  owa- 
kihi  sni  kecanni  he  ;  qa  hinna- 
kaha  mahpiya  ohnihde  wicobe 
akenonpa  sanpa.  maqu  kta  tuka. 

54  Tuka  hecetu  kinhan,  wowa- 
pi  en  kagapi,  he  decetu  kta  eya- 
pi  qon  he  token  yuecetupi  kta 
he. 


55  Wihiyayedan  oape  kin  he 
en  Jesus  oyate  kin  hewicakiya ; 
Tokeca  wamanon  sa  iyecen, 
mazasagye  cansagye  ko  hduha 
takpe  mayahipi  he  ;  anpetu  oto- 
iyohi  tipi  wakan  kin  ohna  wa- 
onspeciciyapi  manka,  tuka  ma- 
yaduzapi  sni. 

56  Tuka  dena  owasin  econpi, 
wicasta  wokcan  taku  owapi  qon 
he  yuecetupi  kta  heon.  Hehan 
waonspewicakiye  cin  owasin 
ehpeyapi  qa  najicapi. 

57  Unkan  tona  Jesus  yuzapi 
kin  hena  Kaiaphas  wosnapi  ka¬ 
gapi  itancan  kin  ekta  ayapi, 
wowapi  kagapi  wicahincapi  ko 
mniciyapi  kin  en. 

58  Tuka  Inyan  itehan  ihakam 
u,  wosnapi  kagapi  itancan  ti 
kin  hehanyan,  qa  mahen  ye 
ca  ookijmwicayapi  kin  om  iyo- 
tanka,  owihanke  kte  cin  he 
wanyake  kta. 

59  Unkan  wosnapi  kagapi  qa 
wicahincapi  kin,  qa  omniciye 
ocowasin,  woitonsni  wootanin 
oyakapi  Jesus  on  akitapi,  ktepi 
kte  cin  heon  : 

60  Tuka  takudan  iyeyapi  sni ; 
woitonsni  woyakapi  ota  hipi, 
tuka  takudan  iyeyapi  &ni.  Un- 
hanketa  woitonsni  oyakapi  nom 
hipi; 

61  Qa  heyapi;  Wicasta  kin  de, 
Tipi  wakan  Wakan  tanka  tawa 
kin  he  mdujuju,  qa  anpetu  ya- 
mni  kinhan  ake  piya  wakage  kta 
owakihi  ce,  eya  ce. 

62  Hehan  wosnapi  kagapi  itan¬ 
can  kin  najin  hiyaye  ca  heciya  ; 
Dena  taku  iyanionpapi  kin  ta¬ 
kudan  adupte  gni  he. 

63  Tuka  Jesus  inina  yanka. 
Unkan  wosnapi  kagapi  itancan 
kin  heciya;  Wakantanka  ni  un 
kin  on  wacajeciciyate,  Messiya 
Wakantanka  Cinhintku  kin  he 
niye  hecinhan,  unkokiy  aka  miy  e. 

64  Unkan  Jesus  heciya ;  Niye 
ecen  eha  ;  tuka  nakun  heciciya- 
pi  ;  Tokata  ekta  Wicasta  Cin- 
hintku  kin  wowasake  etapa  eci- 
yatanhan  iyotanka  qa  mahpiya 
sapa  akan  u  wandakapi  kta. 

65  Hehan  wosnapi  kagapi  itan- 
can  kin  sina  hduhdehdece  ca 
heya;  Taku  sica  eya;  taku  on 
sanpa  woyakapi  unkaldtapi  kta 
he  ;  iho,  wanna  sicaya  ie  cin  he 
nayalionpi : 

66  Token  idukcanpi  he.  Un¬ 
kan  ayuptapi  qa,  He  te  kta  iye- 
ceea  ce,  eyapi. 

67  Hehan  ite  atagosapi  qa  na¬ 
pe  on  apapi ;  qa  hunh  kapsin- 
psintapi ; 

68  Qa  heyapi ;  Messiya  he  ni¬ 
ye,  tuwe  anipe  cin  he  ito  unko- 
kiyaka  po, 

69  Inyan  tankan  tipi  kin  ohna 
iyotankehan  yanka  ;  unkan  wi- 
koska  wan  en  hi  qa  heciya  ;  Qa 
nis  nakun  Jesus  Galile  etanhan 
kin  he  kici  yaun  qon. 

70  Tuka  iye  owasin  wicitokam 
anakihbe  ca  heya ;  Taku  ehe 
cin  he  sdonwaye  sni. 

71  Unkan  ohanzi  hdepi  kin 
ekta  tankan  iyaya,  hehan  wanji 
tokeca  wanyake  ca  tona  en  unpi 
kin  hewicakiya;  De  nakun  Je¬ 
sus  Nazareth  etanhan  kin  he 
kici  un  qon. 

72  Unkan  akes  anakihbe  ca, 
Taku  wakan  narnahon,  wicasta 
kin  de  sdonwaye  sni  ce,  eya. 

73  Hehan  ake  iecadan  tona  en 
najinpi  kin  hena  hipi,  qa  Inyan 
heciyapi  ;  Awicakehan  ewica- 
tanhan  j7aun  ;  iyae  cin  he  oni- 
yaka  ece. 

74  Hehan  iapi  sica  ota  eye  ca, 
Taku  wakan  namahon,  wicasta 
kin  he  ecaca  sdonwaye  sni  ce, 
eya.  Unkan  ecahankeya  an- 
paohotonna  kin  hoton. 

75  Hehan  Inyan,  Jesus  taku 

eciye  ciqon,  Anpaohotonna  ho¬ 
ton  sni  kin  itokam  yamni  ana- 
mayakihbe  kta  ce,  eye  cin  he 
kiksuya.  Unkan  tankan  iyaye 
ca  nina  ceya. 

WICOWOYAKE  27. 

1  Unkan  hanhanna  hinca  wo¬ 
snapi  kagapi  kin  owasin  qa  oya- 
te  kin  en  wicahincapi  kin  hena 
koya,  Jesus  token  ktepi  kta  e  he 
aiapi. 

2  Unkan  kaskapi  hehan  ayapi, 
qa  Pontios  Pilate  wicasta  itan- 
can  kin  he  kaipi. 

3  Unkan  Judas  wiyopeye  cin 
he  wanna  yacopi  wanyaka,  he¬ 
han  iyopeiciye  ca,  mazaska  wi- 
kcemna  yamni  kin,  wosnapi  ka¬ 
gapi  wicahincapi  ko  ake  wica- 
kahi ; 

4  Qa  heya  ;  Wawahtani,  wica- 
we  taku  iyaonpepica  sni  kin  wi- 
yopewaya  ce.  Unkan  heyapi; 
He  etanhan  unkitokecapi  sni ; 
he  nis  niye. 

5  Unkan  mazaska  kin  tipi  wa¬ 
kan  kin  en  ehpeye  ca  kihda;  qa 
hetanhan  iyaye  ca  poskin  icikte. 

6  Unkan  wosnapi  kagapi  kin 
mazaska  kin  hena  icupi,  qa  heya¬ 
pi  ;  Mazaska  opiye  kin  en  unko- 
hnakapi  kta  iyecece  sni,  wica- 
we  iyopeyapi  kin  dena  ee,  heon 
etanhan. 

7  Hecen  wiyukcanpi  qa  hena 
on  waksica  kage  cin  tamaga  he 
opetonpi ;  ohna  wicasta  tokeca 
wicahapi  kta. 

8  Heon  etanhan  maga  kin  he, 
Wicawe  maga,  eciyapi,  anpetu 
kin  dehanyan. 

9  Hehan  Jeramiya  wicasta  wo- 
kcan  taku  eye  ciqon  yuecetupi ; 
he  kaken  eya  ;  Unkan  mazaska 
wikcemna  yamni,  tuwe  iyope¬ 
yapi  qon,  Israel  cincapi  kin  he¬ 
cen  iyacinpi  qon,  hena  icupi, 

10  Qa  waksica  kage  cin  tamaga 
kin  iyopeyapi,  Itancan  kin  econ- 
masi  iyececa. 

11  Unkan  Jesus  wicasta  itan¬ 
can  kin  itokam  inajin  ■  Qa  wi¬ 
casta  itancan  kin  wiwange  ca 
heciya  ;  Juda  wicastayatapi  kin 
he  niye  he.  Unkan  ;  Nis  heha 
ce,  Jesus  eya. 

12  Unkan  wosnapi  kagapi  wi- 
cahincapi  ko  taku  iyaonpapi, 
tuka  takudan  ayupte  sni. 

13  Hehan  Pilate  heciya  ;  Dena 
taku  iyanionpapi  kin  nay  alio  n 
sni  he. 

14  Tuka  oie  wanjidan  esta  ayu¬ 
pte  sni,  hecen  wicasta  itancan 
kin  nina  yusinyaya. 

15  Wotapi  kin  de  iyehantu  eca 
wicasta  itancan  kin  wicakaskapi 
wanji  kiyuska  ece,  tukte  wanji 
oyate  kin  kicapi. 

16  Unkan  he  ehan  wanji  tanyan 
sdonyapi,  Barabbas  eciyapi,  he 
kaska  hnakapi. 

17  Hecen  en  mniciyapi  hehan 
Pilate  hewicakiya  ;  Unma  tukte 
ciciyuskapi  kta  yacinpi  he,  Ba¬ 
rabbas  qa  is  Je.'us  nakun  Messi- 
ya  eciyapi. 

18  Winawizipi  on  he  iye  en 
kahipi  e  sdonya. 

19  Unkan  woyaco  oiyotanke 
kin  akan  kiyutanka  hehan  tawu- 
cu  kin  tuwe  en  usi,  qa  heciya  ; 
Wicasta  owotanna  kin  he  taku¬ 
dan  ecakicon  sni  we,  on  anpetu 
kin  de  wiwahamna  en  nina  ma- 
yusinyaya  ce. 

20  Tuka  wosnapi  kagapi  wi- 
caliincapi  ko  oyate  kin  waho- 
konwicakiyapi,  Barabbas  kicapi 
kta,  qa  Jesus  ihangyapi  kta. 

21  Hehan  wicasta  itancan  kin 
ake  wiwicawange  ca  hewicaki¬ 
ya  ;  Unma  tukte  ciciyuskapi  kta 
yacinpi  he.  Unkan,  Barabbas, 
eyapi. 

22  Pilate  hewicakiya;  Jesus 


nakun  Messiya  eciyapi  kin  he 
token  ecamon  kta  he.  Unkan 
owasin  ;  leipaweh  okatanpi  kta, 
eciyapi. 

23  Unkan  wicasta  itancan  kin 
heya ;  Tokeca,  taku  sica  econ 
kin  tukte  e  he.  Tuka  nina 
panpi  qa ;  Icipaweh  okatanpi 
kta,  eyapi. 

24  Hecen  Pilate  takudan  okihi 
sni,  qa  nina  owodutaton  icaga  he 
wanyaka,  hehan  mini  icu,  qa  wi- 
cota  wicitokam  nape  hdujaja,  qa 
heya  ;  Wicasta  owotanna  kin  de 
we  kin  miye  en  amaupi  kte  sni ; 
niye  ito  wanyaka  po. 

25  Hehan  oyate  kin  iyuhpa 
ayuptapi  qa  heyapi ;  He  we  kin 
unkiyepi  qa  unkicincapi  koya  en 
unkaupi  nunwe. 

26  Unkan  hehan  Barabbas  wi- 
cakiciyuska ;  qa  Jesus  kapsin- 
p  inta  hehan  icipaweh  okatanpi 
kta  e  wicaqu. 

27  Hehan  wicasta  itancan  taa- 
ldcita  kin  Jesus  ti  mahen  ayapi, 
qa  wicobe  ocowasin  en  mnici- 
yapi. 

28  Qa  iye  tawokoyake  kiyu- 
sdokapi,  qa  sina  duta  wan  inki- 
yapi. 

29  Qa  wapepeka  kazontapi  on 
watesdake  kagapi  qa  tesdagki- 
catonpi,  qa  cedi  wan  nape  etapa 
kin  on  yuskiyapi ;  qa  itokam 
canpeska  makehde  inajinpi,  qa 
ihahapi,  qa  heyapi ;  Iho,  Juda 
Wicastayatapi  kirn 

30  Qa  atagosapi,  qa  cedi  kin 
icupi  qa  pa  en  apapi. 

31  Unkan  hecen  ihahapi  hehan 
sina  kin  ekiciyakupi  qa  iye  ta¬ 
wokoyake  qon  kicunkiyapi,  qa 
icipaweh  okatanpi  kta  ajapi. 

32  Tankan  ayapi  hehan  wicasta 
wan  Kurene  etanhan,  Simon  eci¬ 
yapi,  he  wanyakapi ;  unkan  he 
cansusbeca  kin  kicicinkiyapi. 

33  Unkan  makoce  wan  Golgo- 

thaeciyapi,he  wicapahu  makoce 
eyapi  kin  he  kapi,  he  ekta  ipi ; 

34  Hehan  ininis.i  pizi  icahiyapi 
kin  hetanhan  yatkekiyapi  ;•  tuka 
nfa  hehan  yatke  kta  wicada  sni. 

35  Unkan  hen  icipaweli  oka- 
tanpi,  oeconna  eeonpi  qa  tawo- 
koyake  kicipamnipi.  Hecen  wi¬ 
casta  wokcan  oie  qon  yuecetupi ; 
Mitawokoyake  kicipamnipi  qa 
onlidohda  mitawa  on  oceonna 
eeonpi  ce. 

30  Unkan  hen  iyotankapi  qa 
awanyakapi : 

37  Qa  wiyaonpapi  kin  de  owapi 
qa  pa  iwankam  ehnakapi ;  JE¬ 
SUS,  JUDA  WICASTAYA- 
TAPI  KIN  HE  DEE. 

38  Nakun  wicasta  wamanon 
sa  nom  kici  icipaweli  owicaka- 
tahpi,  unma  etapa  eciyatanhan, 
qa  unma  is  eatka  tanhan  eeonpi. 

39  Unkan  tona  en  hiyayapi  kin 
hena  aiapi,  qa  apomnamnapi ; 

40  Qa  hey  api;  Tipi  wakan  ihang- 
yaye  ca  anpetu  yamni  ake  piya 
yak  age  kte  ciqon,  niiciya  wo. 
Wakantanka  Cinhintku  kin  he 
niye  hecinhan,  cansusbeca  ldn 
e tanhan  kun  ku  wo. 

41  He  iyececa,  wosnapi  kagapi 
kin  ihihipi,  qa  wowmpi  kagapi 
wic alii nc api  ko  om  heyapi ; 

42  Wicasta  tokeca  niwicaya 
ece,  iye  niiciye  kta  okihi  sni ; 
Israel  wicastayatapi  tawapi  he- 
cinhan,  iho,  wanna  cansusbeca 
kin  etanhan  kun  ku  kta,  kinhan 
wicaundapi  kta. 

43  Wakantanka  wacinkiye  ci¬ 
qon  ;  tawa  kta  hecinhan  wanna 
ehdaku  kta;  Wakantanka  Cin- 
hintku  kin  he  miye  ce,  eye  ci¬ 
qon. 

44  Nakun  wicasta  wamanon 
sa,  kici  icipaweli  owicakatanpi 
kin  hena  is  eya  iyecen  i  en  hi- 
yeyapi 

45  Unkan  wihiyayedan  oape 

sakpe  hetanhan  napeinwanka 
ape  cin  hehanyan  makoce  kin 
owancaya  otpaza. 

46  Unkan  napeinwanka  apa  he- 
hantu  ecetu,  Jesus  howaye  ca 
hotankakiya  heya ;  Eli,  Eli, 
lama  sabakthani ;  Wakantanka 
mitawa,  Wakantanka  mitawa, 
tokeca  elipemayaya  he,  eyapi 
kin  hee. 

47  Unkan  en  najinpi  kin  he  na- 
honpi  qehan,  apa  heyapi;  Elias 
kipan  ce. 

48  Unkan  wanji  etanhan  in¬ 
yang  ye  ca  mini  iyuliepe  wan 
icu,  qa  miniskuya  en  oputkan, 
cedi  wan  icape  ca  yatkekiya. 

49  Unmapi  kin  heyapi ;  Hin- 
nahanka,  Elias  nikiya  hi  kta  he¬ 
cinhan  ito  wanunyakapi  kta. 

50  Tuka  Jesus  ake  hotanka¬ 
kiya  hotanin  qehan,  taniya  kin 
hiyuya. 

51  Unkan  iho,  tipi  wakan  co- 
kaya  ozanpi  kin  he  okiyuhdeca- 
pi,  wankantanhan  qa  kun  ihanke 
kin  hehanyan  ;  nakun  maka  kin 
skanskan  qa  inyan  namdecapi  : 

52  Qa  wicahapi  kin  yuhdoka- 
pi,  qa  wicasta  waste  istinmapi 
kin  hena  ota  hiyupi ; 

53  Qa  wicahnakapi  kin  etan¬ 
han  hninanpapi,  qa  otonwe  wa¬ 
kan  kin  en  hipi,  qa  wicota  en 
taniniciyapi. 

54  Unkan  akicita  tancan  qa 
tona  om  Jesus  awanyake  cin  he¬ 
na  maka  kin  skanskan  qa  taku 
eeonpi  ko  wanyakapi  qehan,  ni- 
na  jmsinyayapi  qa,  Awicakehan 
Wakantanka  Cinhintku  kin  he 
dee  tuka  ce,  eyapi. 

55  Unkan  winohinca  ota  hen 
unpi  qa  itehanyan  wanyakapi ; 
tona  Galile  etanhan  upi  qa  oki- 
yapi  ece  qon  ; 

56  Mary  Magdalene  he  wanji 
ee,  qa  Mary  Jakob  qa  Joses  hun- 
ku,qa  Zebede  cincahunkupi  kin. 

57  Wanna  htayetu  hehan  Ari- 
mathea  etanhan  wicasta  wijica 
wan  en  hi,  Joseph  eciyapi,  he 
nakun  Jesns  waonspewicakiye 
cin  wanji  ee  : 

58  He  Pilate  en  i,  qa  Jesus 
tan  can  kin  kicla.  Hehan  Pilate 
tancan  kin  he  quwieasi. 

59  Unkan  Joseph  tancan  kin 
he  icu  qehan,  minihuha  ska  wan 
opazunta; 

60  Qa  ohna  hnakapi  tawa  teca, 
imnija  kin  en  kahdoke  cin,  he 
en  ohnaka  ;  qa  inyan  wan  tanka 
ohna  hnakapi  i  kin  en  eonpa,  he¬ 
han  kihda. 

61  Unkan  ohna  hnakapi  kin  iyo- 
takons,Mary  Magdalene  qa  Mary 
unma  qon  iyotankehan  yukanpi. 

62  Unkan  anpetu  en  ihduwi- 
yeyapi  ece  kin  he  ihanhanna, 
hehan  wosnapi  kagapi  qa  Phari¬ 
see  kin  hena  Pilate  en  hipi, 

63  Qa  he-yapi  ;  I  tancan,  wica- 
hnaye  sa  kin  de  ni  un  qehan, 
Anpetu  yamni  hehan  wakini  kta 
ce,  eya  keyapi,  he  unkiksuyapi. 

64  Heon  etanhan  wicahnakapi 
kin  natag  wieasi  wo,  anpetu 
yamni  hehanyan  ;  okinni  waon¬ 
spewicakiye  cin  hena  en  hipi  qa 
tancan  kin  manon  akiyahdapi 
kta,  qa  hehan,  Wicate  cin  etan¬ 
han  kini  ce,  oyate  kin  ewicaki- 
yapi  kta  ;  hecen  ehake  wicahna- 
yanpi  kin  he  tokaheya  kin  isan- 
pa  tanka  kta. 

65  Pilate  hewicakiya ;  Akicita 
wicaduhapi  ;  hdapi  qa  token  oya- 
kihipi  sutaya  nataka  po. 

66  Hecen  kihdapi  qa  wicahna¬ 
kapi  kin  sutaya  natakapi  ;  inyan 
kin  he  apuspapi  qa  akicita  en 
najinwicakiyapi. 

WICOWOYAKE  28. 

1  Anpetu  wakan  owihanke  kin 
ekta,  wanna  anpetu  tokaheya 


ayanpa  kta  hehan,  Mary  Magda¬ 
lene  qa  Mary  unma  kin,  wica¬ 
hnakapi  kin  wanyag  hipi : 

2  Unkan  iho,  maka  skanskan 
wan  tanka ;  mahpiya  eciyatan- 
han  Itancan  taohnihde  wan  kun 
u,  en  hi  qa  tiyopa  kin  etanhan 
inyan  kin  yuptanye  caakan  iyo- 
tanka. 

3  He  itq  kin  wakanhdi  kin 
iyececa,  qa  tawokoyake  kin  wa 
iyecen  ska : 

4  Unkan  he  kokipapi  on  awan- 
yakapi  kin  nina  cancanpi  qa  wi¬ 
casta  tapi  kin  iyecen  ayapi. 

5  Unkan  mahpiya  ohnihde  kin 
he  waayupte  ca  winohinca  kin 
hewicakiya;  TjJiye  kokipapi  sni 
po;  Jesus  icipaweli  okatanpi 
qon  he  oyadepi  sdonwaya  : 

6  Den  un  sni ;  wanna  ihdue- 
kicetu,  heye  ciqon  iyececa  :  Ku- 
wa  po,  Itancan  kin  wanke  ciqon 
he  wanyaka  miye. 

7  Qa  kohanna  hdapi  qa,  Wicate 
cin  etanhan  kini  ce,  waonspe¬ 
wicakiye  cin  ewicakiya  po  ;  un¬ 
kan  iho,  Galile  ekta  nitokam 
iyaya  ce,  hen  wandakapi  kta  ; 
iho,  wanna  ociciyakapi. 

8  Unkan  wokokipe  wowiyu- 
skin  tanka  ko  yuha  koyahanna 
kihdapi ;  waonspewicakiye  cin 
hosi  wicakakipi  k ta  inyang  hdapi. 

9  Unkan  waonspewicakiye  cin 
hosi  wicakahdapi  ieunhan,  iho, 
Jesus  itkowicakipa  qa  heya ; 
Wiyuskin  po.  Unkan  en  hipi 
qa  siha  en  yuzapi  qa  ohodapi. 

10  Hehan  hewicakiya;  Kope- 
hdapi  sni  po ;  mihunkawanji 
owicakiyag  ya  po,  Galile  ekta 
yapi  kta ;  heciya  wanmayakapi 
kta  ce. 

11  Unkan  hena  hdapi  ieunhan, 
akicita  awanyakapi  qon  etanhan 
wanjikji  otonwe  kin  en  hipi,  qa 
wosnapi  kagapi  kin  taku  econpi 
kin  owasin  owicakiyakapi. 

12  Unkan  hena  witaya  mniei- 
yapi,  wicahincaipi  ko  om,  qa  he 
akiiapi,  hehan  akicita  mazaska 
ota  wicaqupi ; 

13  Qa  heyapi ;  Unkistinmapi 
icunhan  waonspewicakiye  cin 
hanyen  hipi  qa  manon  icupi  ce, 
eya  po. 

14  Unkan  he  wicasta  itancan 
kin  nahon  kinhan,unkiye  ceunki- 
yapi  kta,  qa  anaunniciksinpi  kta. 

15  Hecen  mazaska  kin  icupi, 
qa  token  onspewicakiyapi  kin 
iyecen  econpi ;  heon  wicoie  kin 
he  Juda  oyate  kin  en  oyakapi 
ece,  anpetu  kin  dehanyan. 

16  Hehan  waonspewicakiye  cin 
akewanjipi,  hena  Galile  ekta  iya- 


yapi,  paha  wan  Jesus  cajeyate 
ciqon  hetu. 

17  Unkan  wanyakapi  hehan 
ohodapi ;  tuka  apa  cetunhdapi. 

18  Unkan  Jesus  en  wicahi, 
owawdcakiye  ca  heya  ;  Malipiya 
ekta  qa  maka  akan  wowasake 
ocowasin  maqnpi : 

19  Heon  etanhan  ya  po,  oyate 
kin  owasin  waonspewicakiya  po, 
qa  Ateyapi,  Cinhintkuyttpi,  qa 
Woniya  Wakan  kin  caje  on  bap- 
tem  wicaqu  po  ; 

20  Qa  taku  tona  econcisipi  kin 
owasin  yuhapi  kta  e  onspewdca- 
kiya  po.  Unka  i  iho,  anpetu 
owrasin  cicipi  waun,  maka  owi- 
hanke  kin  hehanyan.  Amen. 


MARKOS 

WOTANIN  WA&TE  TAWA. 


WICOWOYAKE  1. 

1  Jesus  Messiya  Wakantanka 
Cinhintku  kin  Wotanin  Waste 
tawa  tokaheya  kin  he  dee. 

2  Whcasta  wokcanpi  kin  en 
owapi  qon  iyececa ;  Iho,  niite 
kin  itokam  wahosi  mitawa  ye- 
wasi  kta,  nitokam  canku  wiyeya 
enicihnake  kta. 

3  Wicaho  wan  hewotahedan 
hotanin  kin  hee,  Itancan  tacan- 
ku  kin  wiyeya  ekicihnaka  wo, 
ocanku  owotanna  kicaga  wo. 

4  Johannes  hewotahedan  bap- 
tem  wicaqu,  qa  woahtani  kaju- 
jupi  kta,  on  iyopeiciyapi  bap- 
tem  wicaqupi  kin  he  oyaka 
ece. 

5  Unkan  Juda  makocekinowan- 
caya  tanhan,  qa  nakun  Jerusa¬ 
lem  etanhan  ekta  yapi ;  unkan 
woahtani  ohdaka,  Jordan  wakpa 

kin  en,  iye  owasin  baptem  wi¬ 
caqu. 

6  Unkan  Johannes  kamel  hin 
kin  koyake  ca  tehmiso  wan  ipi- 
yagkiton ;  qa  psipsicadan  tu- 
hmaga  canhanpi  ahna  yuta  ece  : 

7  Qa  woyake  ca  heya ;  Miha- 
kam  wanji  mikapeya  wasake  cin 
he  u  ce,  he  patus  nawajin  qa 
hankpan  weciyusdoke  kta  iye- 
micihantu  sni. 

8  Mis  miye  awicakehan  mini 
on  baptem  cicupi ;  tuka  iye  qe 
Woniya  Wakan  kin  on  baptem 
nicupi  kta  ce. 

9  Unkan  anpetu  kin  hena  icun¬ 
han,  Galile  en  Nazareth  etan¬ 
han  Jesus  u,  qa  Jordan  en 
Johannes  baptem  qu. 

10  Unkan  mini  kin  etanhan 
itanwankanhde  ku  qehan,  eca- 
hankeya  mahpiya  kin  yuzamnipi 
qa  Woniya  Wakan  kin  wakiye- 

dan  kahya  kuntkiya  u  qa  en  hi- 
yahan,  he  wanyaka. 

11  Unkan  mahpiya  eciyatanhan 
wicaho  wan  tanin,  Micinksi  wa- 
gtewakidake  ca  tanyan  iyoma- 
kipi  kin  he  niye  ce. 

12  Hehan  ecahankeya  Woniya 
kin  bewoskan  makoce  kin  ekta 
kaham  aya. 

13  Unkan  anpetu  wikcemna 
topa  bewotahedan  makoce  kin 
en  un  ;  qa  hen  Satan  iyutanyan  ; 
wamanica  kin  om  un,  unkan 
mabpiya  ohnihde  kin  okiyapi 
ece. 

14  Unkan  Johannes  ka£ka  hna- 
kapi  qehan,  Jesus  Galile  en  hi, 
qa  Wakan tanka  tokiconze  wo- 
tanin  waste  kin  oyaka: 

15  Qa  hey  a;  Wanna  iyehantu, 
Wakan  tanka  tokiconze  kin  kiye- 
dan  un  ;  iyopeiciya  po,  qa  wo- 
tanin  waste  kin  wicada  po. 

16  Unkan  Galile  mde  kin  icahda 
omani,  hehan  Simon  wanyaka, 
qa  iye  sunkaku  Andrew  nakun, 
mde  kin  en  ho  wan  iyohpeyapi ; 
hena  hopsicapi  kin  hecapi  na- 
kaes. 

17  Unkan  Jesus  hewicakiya ; 
Miyahna  u  po,kinhan  wicasta  wi- 
cadupsicapi  kta  cicagapikta  ce. 

18  Unkan  ecahankeya  ho  kin 
ebpekiyapi,  qa  ihakam  iyayapi. 

19  Unkan  hetanhan  kitan  ecin- 
yan  iyoopta  ye  ca,  Jakob  Zebede 

I  cinhintku,  nakun  sunkaku  Jo- 
;  hannes  eciyapi,  wanwicayaka ; 
hena  wata  ohna  ho  kin  piyapi. 

20  Unkan  ecahankeya  wica- 
kico ;  unkan  atkukupi  Zebede, 
qa  tona  wowidake  wicayuhe  cin 
hena  om,  wata  kin  en  ebpewica- 
yapi,  qa  ihakam  iyayapi. 

21  Hehan  Kapernaum  en  yapi ; 
unkan  anpetu  wakan  icunhan 
omniciye  tipi  kin  katinyan  en 
ye  ca,  woyaka. 

22  Unkan  taku  oyake  cin  on 


yusinyayapi ;  wicasta  itancan- 
yan  waonspewicakiya,  qa  wo- 
wapi  kagapi  kin  iyecece  sni. 

23  Unkan  omniciye  tipi  kin  he 
ohna  wicasta  wan  woniya  sica 
yuha  ;  unkan  he  howaya, 

24  Qa  heya ;  Unkayustan  po  ; 
Jesus  Nazareth  etanhan,  taku 
ecaunniconpi  he  ;  ihangunya- 
yapi  kta  yahi  he ;  nituwe  kin 
sdonwaya,  Taku  Wakan  Wanji 
Wakantanka  tawa  kin  he  niye. 

25  Hehan  Jesus  iyopeye  ca  he- 
ciya;  Inina  yanke  ca,  tankata 
hninanpa  wo. 

26  Unkan  woniya  sice  cin  he 
wicasta  kin  yubdece  ca,  hotan- 
kakiya  hotanin,  hehan  tankan 
hinanpa. 

27  Unkan  "owasin  inihanpi  qa 
heya  ikiciwangapi ;  De  taku  he  ; 
de  woonspe  teca  kin  tukte  e  he  ; 
woniya  sice  cin  itancanyan  owa- 
wicakiya,  unkan  anagoptanpi 
ece. 

28  Unkan  hetanhan  Galile  ma¬ 
koce  ihduksan  owancaya  oban 
kin  oyakapi. 

29  Unkan  omniciye  tipi  kin 
etanhan  hdicupi,  hehan  katinyan 
Simon  qa  Andrew  tipi  tawapi 
kin  en  yapi,  Jakob  qa  Johannes 
nakun  opapi. 

30  Tuka  Simon  tawicu  hunku 
kin  he  tancan  kata  on  wayazan- 
ka  yanka  ;  unkan  he  okiyakapi. 

31  Hehan  en  hi,  qa  napata 
yuze  ca  najinkiya  ;  unkan  eca¬ 
hankeya  tancan  kata  ayu£tan, 
qa  hehan  owicakiya. 

32  Wanna  htayetu,  wi  iyaya 
hehan,  wayazankapi  kin  owasin 
yanke  cin  en  awicahipi,  tona 
wakansica  wicayuhnaskinyan 
hena  koya. 

33  Hecen  otonwe  kin  ocowa- 
sin  tiyopa  kin  en  kata  iheya. 

34  Unkan  wowayazan  tokto- 
keca  on  wayazanpi  kin  ota  asni- 

wieaya,  qa  taku  wakan  &ica  ota 
nakun  tankan  hinanpe  wicaki- 
ya ;  qa  wakan  sice  cin  hena  ia 
iyowinwicakiye  sni,  hena  iyeki- 
yapi  nakaes. 

35  Unkan  ihanhanna,  hinahin 
anpa  itehan,  hehan  inajin,  qa 
tankan  inanpe  ca,  hewotahedan 
makoce  wan  ekta  ye  ca,  hen 
wocekiye  eya. 

36  Unkan  Simon  tona  om  un 
kin  hena  koya  ihakam  iyayapi. 

37  Qa  iyeyapi  hehan  heciyapi ; 
Owasin  anicitapi  ce. 

38  Unkan  hewicakiya;  Otonwe 
ikiyedan  kin  hena  en  unyanpi 
kta  ;  hen  nakun  womdake  kta  ; 
heon  etanhan  wahi  ce,  eya. 

39  Unkan  Galile  makoce  kin 
owancaya,  omniciye  tipi  kin 
ohna  woyake  ca,  wakan  sica  hi- 
nape  wieakiya  ece. 

40  Unkan  wicasta  wan  lepros 
epeca,  he  en  hi,  qa  cekiya,  can- 
peska  makehde  inajin  qa  heciya  ; 
Yaein  kinhan  ska  mayakage  kta 
oyakihi. 

41  Unkan  Jesus  onsikida,  nape 
ekta  yekiye  ca,  yutan  qa  heciya  ; 
Wacin,  f-ka  un  wo. 

42  Unkan  heye  cin  hecehnana, 
lepros  ececa  qon  he  ayustan,  qa 
ska  icaga. 

43  Hehan  tanyan  wahokonkiye 
ca  hetanhan  hdesi; 

44  Qa  heciya ;  Ihnuhan  tuwe 
taku  eyakiye  cinhan;  tuka  hde 
ca,  wosna  kage  cin  he  en  hdutan- 
in  wo,  qa  niyuskapi  kta  on  ta¬ 
ku  Moses  econ  wieasi  qon  hena 
wayusna  wo,  hecen  iyepi  ekta 
woyutanin  kta. 

45  Tuka  tankan  hde  ca,  nina 
ohdake  ca,  owancaya  yaotanin, 
hecen  hetanhan  Jesus  otonwe 
kin  en  taninyan  ye  kta  okihi 
sni,  tuka  tankan  hewotahedan 
un  ece  :  unkan  owancaya  tan- 
han  yanke  cin  en  hipi  ece. 

1  Anpetu  tonana  iyohakam  he¬ 
han  ake  Kapernaum  en  i;  unkan 
ti  mahen  yanka  he  oyakapi. 

2  Unkan  hecehnana  wicota  en 
mniciyapi,  hecen  tuktedan  en 
hipi  kte  sni,  tiyopa  kin  itankan 
tanhan  ocikan  sni:  unkan  wicoie 
kin  owicakiyaka. 

3  Unkan  hehan  en  hipi,  wicasta 
wan  tatake  cin  wicasta  tom  aki- 
yuhapi,  he  en  aupi. 

4  Unkan  wicota  kin  on  tokadan 
ikiyedan  upi  sni,  hehan  tipi  aka- 
hpe  kin  yuhdokapi ;  he  yujujupi 
hehan  tatake  cin  owinja  akan 
yanka  ecehna  en  yuhukun  iye- 
yapi. 

5  Unkan  wacinyanpi  kin  he 
Jesus  wanyake  cehan,  tatake 
cin  heciya ;  Gins  wayahtani  kin 
nicicajujupi  ce. 

6  Tuka  wowapi  kagapi  wan- 
jikji  hen  iyotankehan  unpi  kin 
hena  cante  mahen  hecinpi ; 

7  Tokeca  wicasta  kin  de  sica- 
ya  ia  he  :  Tuwe  woahtani  kaju- 
ju  kta  okihi  he,  Wakantanka 
ecedan. 

S  Unkan  hena  hecekcen  awa- 
cinpi  kin,  Jesus  iye  tawacin 
ekta  sdonya,  hehan  hewicakiya  ; 
Tokeca  hena  hecekcen  awacan- 
nipi  he. 

9  Wayahtani  nicicajujupi,  qa 
is,  Najin,  owinja  ehdaku  qa  roa- 
ni  wo,  tatake  cin  eciyapi  kta, 
unma  tukte  wasakadan  he. 

10  Tuka  Wicasta  Cinhintkukin 
he  malta  akan  woahtani  kajuju 
kta  okihi,  he  sdonyayapi  kta ; 
hehan  tatake  cin  he  heciya  ; 

11  Najin,  qa  owinja  ehdaku, 
qa  yati  ekta  hda  wo,  eeiciya  ce, 
eya. 

12  Unkan  hecehnana  najin  hi- 
yaye  ca,  owinja  ehdaku,  qa  owa, 
sin  wicitokam  tankan  kihda;  he. 

cen  owasin  inihanpi,  Wakan- 
tanka  yatanpi  qa  heyapi ;  To- 
hinni  taku  dececa  wanunyakapi 
sni. 

13  Hehan  ake  tankan  mde  ka- 
hda  iyaya  ;  unkan  wicota  en 
mniciyapi ;  unkan  waonspewi- 
cakiya. 

14  En  hiyaya  icunhan,  Lewi, 
Alpheus  cinhintku,  mazaska 
rnnayanpi  ece  kin  en  iyotanka, 
he  wanyake  ca  ;  Miyahna  u  wo, 
eciya.  Unkan  najin  hiyaye  ca 
ihakam  ya. 

15  Unkan  he  ti  kin  ohna  Jesus 
wota  iyotanka,  hehan  mazaska 
rnnayanpi  wahtanipi  sa  ko  ota 
Jesus  kici  iyotankapi,  waonspe¬ 
wicakiye  cin  hena  koya :  wico¬ 
ta  qa  ihakam  unpi  ece. 

16  Unkan  wowapi  kagapi  Phar¬ 
isee  ko,  wamnayanpi  qa  wa¬ 
htanipi  sa  om  wota  yanka  wan- 
yakapi,  hehan  waonspewicakiye 
cin  hewicakiyapi ;  Tokeca  e 
wamnayanpi  wahtanipi  sa  ko 
om  wota  qa  wayatkan  he. 

17  Jesus  he  nahon,  hehan  he- 
wicakiya ;  Tona  zanipi  kin  he¬ 
na  pejihutawicasta  kin  cinpi  sni, 
tuka  wayazankapi  kin  hena  e 
cinpi :  wicasta  owotanna  kin 
heca  on  wahi  &ni,  tuka  wahtani¬ 
pi  sa  iyopeiciyapi  kta  e  wicakico 
wahi  ce. 

18  Johannes  waonspewicakiye 
cin  hena,  qa  Pharisee  tawapi 
kin  akihaniciyapi  ece ;  unkan 
en  hipi  qa  heeiyapi ;  Tokeca  e 
Johannes  waonspewicakiye  cin 
hena,  qa  nakun  Pharisee  tawapi 
kin,  akihaniciyapi  he,  tuka  wa- 
onspewicayakiye  cin  hena  aki¬ 
haniciyapi  sni. 

19  Unkan  Jesus  hewicakiya ; 
Wakankiciyuzapi  cinca  kin  he¬ 
na  tohanyan  tawicu  ton  kte  cin 
om  un  kin  hehanyan  akihanici¬ 
yapi  kta  okihipi  he.  Tohanyan 


tawicu  ton  kte  cin  yuhapi  kin- 
han,  hehanyan  akihaniciyapi  kte 
sni.  • 

20  Tuka  anpefu  kin  u  kta, 
tohan  tawicu  ton  kte  cin  he 
ewicakiciyakupi  kta,  unkan  an- 
petu  kin  hena  en  akihaniciyapi 
kta. 

21  Tuwedan  sina  teca  onspa 
onhdohda  tanike  cin  en  aki- 
hdagton  6ni ;  hecon  kinhan  on¬ 
spa  teca  en  akagegepi  kin  he 
tanike  cin  etanhan  namna  kta, 
heeen  oyuhdece  kin  sanpa  tanka 
aya. 

22  Nakun  tuwedan  minisa  te¬ 
ca  ojuha  tanike  cin  en  oka- 
stan  sni ;  hecon  kinhan  minisa 
teca  kin  he  ojuha  tanike  cin  ka- 
hdeca  ece,  hecen  minisa  skepe 
ca  ojuha  kin  ihangyapi ;  tuka 
minisa  teca  kin  ojuha  teca  kin 
en  okastanpi  kta. 

23  Unkan  anpetu  wakan  icun¬ 
han  wojupi  kin  ehna  iyaya  ;  qa 
waonspewicakiye  cin,yapi  icun¬ 
han,  wahuwapa  yuksapi. 

24  Hehan  Pharisee  kin  heci- 
yapi ;  Wanyaka  wo,  anpetu  wa¬ 
kan  icunhan,  taku  econpi  kta 
iyecece  sni  tokeca  econpi  he. 

25  Unkan  hewicakiya ;  Dawid 
qa  tona  om  un  qon,  wotektehda- 
pi  qa  cinpi  qehan,  token  econpi 
qon  he  dawapi  sni  he. 

26  Abiathar  wosnapi  kaga  itan- 
can  taanpetu  kin  en,  Wakantan- 
ka  ti  kin  en  ye  ca,  wayutanin 
aguyapi  kin  he  yute  ca,  om  un 
kin  hena  nakun  wicaqu ;  he 
wosnapi  kagapi  isnana  yutapi 
kta  tuka. 

27  Unkan  hehan  hewicakiya ; 
Anpetu  wakan  kin  he  wicasta 
on  kagapi,  qa  wicasta  kin  is  an¬ 
petu  wakan  kin  on  kagapi  sni : 

28  Heon  etanhan  Wicasta 
Cinhintku  kin  anpetu  wakan 
kin  en  Itancan  un. 

WICOWOYAKE  3. 

1  Plehan  ake  omnicide  tipi  kin 
en  ijaya;  unkan  wi casta  wanji 
nape  snija  hen  yanka. 

2  Unkan  anpetu  wakan  icun- 
han  asniye  kta  hecinhan  he  ia- 
wanyakapi;  taku  iyaonpapi  kta 
e  heon. 

3  Unkan  wicasta  nape  snije  ein 
he  heciya  ;  Cokata  inajin  wo. 

4  Hehan  hewicakiya ;  Anpetu 
wakan  icunhan  taku  waste  econ- 
pi  kta  iyececa,  qa  is  taku  sica 
econpi  kta,  unma  tukte  he  ;  wa- 
niyanpi  kta  qa  is  wateyapi  kta 
he.  Tuka  inina  hiyeya. 

5  Unkan  icanksiya  awicaton- 
wan,  eante  tehipike  ein  on  iyo- 
kisica,  hehan  wicasta  kin  heei- 
ya  ;  Nape  hdukatin  wo.  Unkan 
hduowotanna;  hecen  nape  kin 
ocowasin  yueeetupi,  unma  kin 
iyececa. 

6  Hehan  Pharisee  kin  hena 
iyayapi,  qa  ecahankeya  Hero- 
dian  kin  om  wohdakapi,  token 
he  ihangyapi  kta  e  heon. 

7  Tuka  Jesus  mde  kin  ekta 
hdicu,  waonspewicakiye  cin  om  ; 
qa  Galile  etanhan  qa  Juda  ma- 
koce  kin  etanhan  wicofca  binca 
ihakam  yapi. 

8  Nakun  Jerusalem  etanhan, 
qa  Idumia,  qa  Jordan  akasanpa 
tanhan ;  qa  Turos  qa  S.idon 
ihduksan  tanhan  wicota,  taku 
wicohan  tanka  econ  nahonpi, 
hehan  en  hipi. 

9  Unkan  wicota  aotinsyapi  kta 
e  heon,  wata  cistinna  wan  yuha 
waonspewicakiye  cin  akipepi 
kta,  kewicakiya. 

10  Wicasta  ota  asniwicaya ; 
heon  tona  tancan  sihtinpi  kin 
hena  yutanpi  kta  e  yuotinzapi. 

1 1  Qa  tona  woniya  sapa  yu- 
hapi  kin  hena  wanyakapi,  hehan 
itokam  makata  ihpayapi  qa  he- 


ya  howayapi,  Wakan  tanka  Cin- 
hintku  kin  he  niye  ye. 

12  Unkan  oyakapi  kte  sni  nina 
kewicakiya. 

13  Unkan  hetanhan  paha  wan 
ekta  ye  ca,  tona  cin  kin  hena 
wicakico  ;  unkan  en  hipi. 

14  Unkan  akenonpa  wicaka- 
hniga,  ohinniyan  kici  unpi  kta, 
qa  woyaka  yewicasi  kta  ; 

15  Qa  wayazankapi  kin  asni- 
wicayapi  kta,  qa  wakan  sica  na- 
pewicayapi  kta,  wowasake  yu- 
hapi  kta. 

16  Unkan  Simon  he  Inyan  eya 
caston ; 

17  Qa  Jakob,  Zebede  cinhin- 
tku,  qa  Johannes  Jakob  sunka- 
ku  ;  unkan  hena  Boanerges  ewi- 
cakiya,  Wakinyan  cincapi  he 
kapi : 

18  Qa  Andrew,  qa  Philip,  qa 
Bartholomew,  qa  Mattheos,  qa 
Thomas,  qa  Jakob  Alpheus  cin- 
hintku,  qa  Thaddeus,  qa  Simon 
Kananite  ; 

19  Qa  Judas  Iskariot,  wiyopeve 
cin  hee.  Unkan  tipi  wan  ti  ma- 
hen  iyayapi. 

20  Hehan  ake  wicota  en  mni- 
ciyapi,  hecen  aguyapi  yuta  oki- 
hipi  sni. 

21  Unkan  iye  takuwicaye  cin 
he  nabonpi  qehan,  yuzapi  kta  e 
ekta  iyayapi ;  qa,  Wanna  wa- 
cinhnuni  ce,  eyapi. 

22  Nakun  wowapi  kagapi  Je¬ 
rusalem  etanhan  hipi  kin  hena 
heyapi ;  He  Beelzebub  yuha,  qa 
wakan  sica  i  tan  can  kin  on  wa¬ 
kan  sea  napewicaya  ece. 

23  Unkan  iye  hena  wicakico 
qa  wiyacinyan  hewicakiya  ;  To¬ 
ken  Satan  Satan  napeya  okihi 
kta  he. 

24  Qa  wokiconze  wan  iye  iya- 
kitedan  kicize  cinhan,  wokicon¬ 
ze  kin  he  ecen  he  kte  sni. 

25  Qa  tipi  wanji  iye  iyakite- 

dan  kicize  cinhan,  tipi  kin  he 
ecen  he  kte  sni. 

26  Nakun  Satan  inajin,  qa  iye 
iyakitedan  kicize  ca  ihdunonpa 
kinhan,  he  ecen  un  kta'dkThi  sni, 
tuka  wanna  owihanke  kta. 

27  Tuwedan  wicasta  wasaka 
ti  kin  en  ye  ca,  tawahpaya  kin 
ihangye  kte  sni ;  wicasta  wasa- 
ke  cin  he  tokaheya  kaske  cinhan, 
hehan  tipi  tawa  kin  ihangye  kta. 

28  Awicakehan  heciciyapi ; 
Wahtanipi  owasin  wicasta  cin- 
capi  kin  wicakicicajujupi  kta, 
qa  iapi  sica  on  wayasicapi  ece 
kin  hena  nakun  ; 

29  Tuka  tuwe  Woniya  Wakan 
kin  yasice  cinhan,  he  icimana 
kicicajujupi  kte  sni ;  tuka  wo- 
yaco  owihanke  wanica  kicihe 
kta : 

30  Woniya  sapa  wan  yuha  ce, 
eyapi  kin  heon  etanhan  heya. 

31  Unkan  hehan  iye  hunkawan- 
jitkupi  qa  hunku  kin  hena  en 
hipi,  tankan  hinajinpi,  wahoyapi 
qa  kicopi. 

32  He  icunhan  wicota  ihdu- 
ksan  iyotankapi ;  unkan  heci- 
yapi ;  I  ho,  tankan  nihun  qa  ni- 
hunkawanjipi  anicitapi  ce. 

33  Unkan  heya  awicayupta ; 
Inawaye  cin  he  tuwe,  qa  mihun- 
kawanji  tuwe  pi  he. 

34  Unkan  tona  oksan  iyotan¬ 
kapi  kin  hena  ekta  ewicatonwe 
ca  heya ;  Ina  qa  raihunkawanji, 
wanwicayaka  po. 

35  Tuwe  Wakan  tanka  tawacin 
kin  ecen  econ  kinhan,  he  mi- 
hunkawanji  ee,  mitawinolitin  qa 
inawaye  cin  nakun. 

WICOWOYAKE  4. 

1  Hehan  ake  mde  kin  icahda 
waonspewicakiya ;  unkan  wi¬ 
cota  hinca  en  mniciyapi,  hecen 
wata  wan  en  ope  ca,  mini  ekta 


iyotanka ;  unkan  oyate  kin  owa¬ 
sin  mde  icahda  maka  akan  unpi. 

2  Unkan  wiyacinpi  on  taku  ota 
onspewicakiya ;  qa  waonspewi¬ 
cakiya  icunhan  hewicakiya  ; 

3  Nation  po :  Iho,  wicasta  wo¬ 
ju  wan  woju  iyaya. 

4  Unkan  woju  icunhan,  apa 
eanku  icahda  hinlipaya;  unkan 
zitkatanka  en  ahiyahe  ca  tem- 
yapi. 

5  Qa  apa  inyan  ehna  hinlipaya, 
hen  maka  tonana ;  unkan  maka 
akantuyedan  heon  oliankoya  hi- 
nanpa. 

6  Tuka  wi  hinanpa  hehan  gu ; 
qa  hutkan  nice  cin  heon  snis 
aya. 

7  Unkan  apa  wapepeka  hu  kin 
ehna  hinlipaya  ;  unkan  wapepe¬ 
ka  kin  hu  uye  ca  aotinsya,  he¬ 
cen  waskuyeca  takudan  icage 
sni. 

8  Unkan  apa  maka  waste  kin 
en  hinlipaya,  he  waskuyeca  ai- 
caga ;  hinanpe  ca  icaga,  qa  su- 
ton,  hunli  wikcemna  yamni, 
hunli  wikcemna  sakpe,  qa  hunli 
opawinge  akihde  aicaga  ece. 

9  Hehan  hewicakiya;  Tuwe 
noge  winahon  yukan  hecinhan, 
ito  nahon  kta. 

10  Unkan  isnana  un  hehan, 
akenonpapi  qa  tona  om  ihdu- 
ksan  unpi  kin  hena  wiyacinpi 
kin  he  on  iwangapi. 

11  Unkan  hewicakiya;  Wa- 
kantanka  tokiconze  woanah.be 
kin  hena  niye  sdonyayapi  kta  e 
nicupi ;  tuka  tankan  unpi  kin 
hena  taku  owasin  wiyacinpi  kin 
on  econpi. 

12  Hecen  wawanyakapi  on 
wanyakapi  kta,  tuka  iyukcanpi 
kte  sni ;  qa  winahonpi  on  na- 
honpi  kta  tuka  okahnigapi  kte 
sni;  hecece  sni  kinhan  okinni 
wicayuhommpi  kta,  qa  woahtani 
wicakicicajujupi  kta. 

13  Unkan  hewieakiya;  Wiya- 
cinpi  kin  de  sdonyayapi  sni  he, 
hecen  token  ecin  wiyacinpi  owa- 
sin  oyakahnigapi  kta  he. 

14  Tuwe  woju  kin  he  wicoie 
kin  oju  ece. 

15  Tona  canku  icahda  qon, 
tukten  wicoie  kin  ojupi,  tuka  he 
nahonpi  hehan,  ecahankeya  Wa- 
kansica  en  hi,  qa  wicoie  cantepi 
kin  en  ojupi  qon  he  icu  ece,  iho, 
hena  eepi. 

16  Qa  he  iyececa,  inyan  ota  en 
ojupi  qon,  tona  wicoie  kin  na¬ 
honpi  eca,  kohanna  iyuskinyan 
icupi  ece  kin  hena  eepi ; 

17  Tuka  iyepi  mahen  hutkan 
nicapi  heon  askayedan  icaga ; 
tohan  wicoie  kin  on  sicaya  wi- 
cakuwapi  qa  sitkihdawicayapi 
icaga,  hehan  hinnahanka  sihda- 
pi. 

18  Unkan  tona  wrapepeka  hu 
ehna  ojupi  qon,  tona  wicoie  kin 
nahonpi ; 

19  Unkan  maka  kin  de  awa- 
cinpi,  qa  wijicapi  on  wicahna- 
yanpi,  qa  taku  tokeca  cantihe- 
yapi  kin  hena  en  u,  qa  wicoie 
kin  yuotinza,  hecen  wasuton  sni, 
hena  eepi. 

20  Unkan  maka  waste  kin  en 
ojupi  qon,  tona  wicoie  kin  na¬ 
honpi  eca  icupi  ece,  qa  wasku- 
ymca  icahyapi,  wikcemna  yamni, 
wikcemna  sakpe,  qa  opawinge 
akihde,  iho,  hena  eepi. 

21  Unkan  hewieakiya;  Peti- 
janjan  koka  wan  ihukuya,  qa  is 
ohehdepi  ihukuya  iyeyapi  kta, 
qa  petijanjan  ihupa  en  ostanpi 
kte  sni,  aupi  he. 

22  Taku  akahpetonpi  qa  yu- 
taninpi  kte  sni  wanica  ;  qa  taku 
anahmanpi  qa  iyoyanpa  en  aupi 
kte  sni  wanica  ce. 

23  Tuwe  noge  winalion  yukan 
hecinhan  he  nahon  kta. 

24  Unkan  hewieakiya;  Taku 

nayahonpi  kin  awacin  po.  Wi- 
yutapi  kin  tukte  on  widutapi  ece 
kin,  he  on  ake  winiciyutapi  kta, 
qa  tona  anagoptan  dukanpi  kin 
sanpa  nicupi  ece  e  kta. 

25  Tuwe  wayuhe  cin  he  sanpa 
taku  qupi  kta  ;  qa  tuwe  takudan 
yuhe  sni,  taku  yuhe  cin  hee  kaes 
kipi  kta. 

26  Unkan  heya ;  Wakantanka 
tokiconze  kin  he  wicasta  wan 
taku  su  kin  maka  kin  en  iyokpe- 
ya,  he  iyececa ; 

27  Qa  istinma,  qa  hanyetu  an- 
petu  ko  inajin  ;  unkan  su  kin  he 
hinanpe  ca  icage  kta,  tuka  token 
icaga  he  sdonye  sni. 

28  Maka  kin  he  iye  einka  wai- 
cahya  ece,  ape  kin  he  tokaheya, 
hehan  wahuwapa,  qa  hehan  wa- 
huwapa  en  tanyan  wasuton  ece. 

29  Unkan  wanna  suton  hehan 
kohanna  isan  skopa  kin  en  iye- 
kiya,  wanna  kasdapi  kta  iye- 
hantu  nakaes. 

30  Hehan  heya ;  Taku  e  Wa¬ 
kantanka  tokiconze  kin  iyececa 
unyawapi  kta  he  ;  qa  wiyacinpi 
kin  tukte  e  on  unkiyacinpi  kta 
he. 

31  Sinape  su  wan  iyececa,  he 
maka  kin  en  ehpeyapi,  hehan 
taku  su  maka  en  un  kin  owasin 
he  iyotan  cistinna  ; 

32  Tuka  maka  kin  en  ojupi, 
hehan  uye  ca  wato  owasin  san¬ 
pa  tanka  icaga ;  adetka  tarikin- 
yanyan  aicahya,  hecen  mahpiya 
okinyanpi  kin  ohanzi  ihukuya 
manpi  ece. 

33  Unkan  wiyacinpi  hecekcen 
ota  on  wicoie  kin  owicakiyaka, 
token  nahon  okihipi  kin  he  iye¬ 
ceca. 

34  Qa  wiyacinpi  codan  taku¬ 
dan  owicakiyake  sni.  Unkan 
isnana  yukanpi,  hehan  taku 
owasin  waonspewicakiye  cin 
hdaheya  owicakiyaka  ece. 


WICOWOYAKE  5. 


35  Unkan  anpetu  kin  he  en, 
wanna  htayetu  hehan,  hewica- 
kiya  ;  Akasanpa  unyanpi  kta. 

36  Unkan  wicota  kin  wanna 
hdewicasipi,  hehan  ecehna  wata 
kin  en  ohnakapi :  qa  nakun  wa¬ 
ta  cikcistinna  toktokeca  opapi. 

37  Unkan  tate  tanka  wan  uya; 
qa  taja  wata  kin  apaspa,  hecen 
wanna  mini  ojudan. 

38  Tuka  iye  wahektapa  tanhan 
ipahin  wan  akan  istinma  wanka. 
Unkan  yuhicapi  qa  heciyapi ; 
Waonspekiye,  unkowihankepi 
kta  he  etanhan  initokeca  sni  he. 

39  Unkan  iyotanka,  tate  kin 
kisice  ca  mde  kin  heciya;  Owan- 
ji  yanka  wo.  Unkan  tateyanpa 
ayustan  qa  amdakedan  tanka. 

40  Hehan  hewicakiya ;  Toke- 
ca  kopeyahdapi  he  ;  tokeca  wi- 
cayadapi  sni  he. 

41  Unkan  nina  kokipapi,  qa 
iyakitedan  hekiciyapi ;  De  taku 
wicasta  hwo,  tate  kin  hee  kaes, 
mde  ko  anagoptanpi  ece. 

WICOWOYAKE  5. 

1  Unkan  mde  kin  akasanpa 
ihunnipi,  hehan  Gadarene  ma¬ 
koce  kin  en  ipi. 

2  Unkan  wata  kin  etanhan 
inanpa,  hehan  ecahankeya  wi¬ 
casta  wan  woniya  sica  yuha  wi¬ 
cahnakapi  etanhan  itkokim  hiyu : 

3  He  wicahnakapi  kin  en  un 
ece ;  qa  tuwedan  kaska  okihi 
sni,  mazaicicahiha  hee  kaes  on. 

4  Wanna  ota  kaskapi,  siha  on 
wicakaskapi  mazaicicahiha  ko 
on ;  tuka  mazaicicahiha  kin  hena 
yuwehwega  ece,qa  siha  on  wica¬ 
kaskapi  kin  yuksaksa  ece  ;  qa  tu¬ 
wedan  wahbadan  kaga  okihi  sni. 

5  Ohinniyan,  hanyetu  anpetu 
koya,  wicahnakapi  kin  ehna,  qa 
he  kin  ekta  sicahowaya  un,  qa 
inyan  on  kiihdaksa  ece. 


6  Tuka  Jesus  tehan  tanhan 
wanyaka,  hehan  ekta  inyang 
ye  ca  ohoda. 

7  Qa  hotankakiya  hotanin  qa 
heya ;  Jesus  Wakantanka  Te- 
hanwankantu  Cinhintku  kin, 
taku  e  unkiyotahedan  un  he ; 
Taku  Wakan  cajeyan  ceciciya, 
kakismayaye  kte  sni. 

8  WTanna,  Woniya  sapa,  wi- 
casta  kin  etanhan  hinanpa  wo, 
eciya  nakaes. 

9  Unkan,  Token  eniciyapi  he, 
eya  iwanga.  Unkan  heciya; 
Wicota,  emakiyapi  ce,  wiunco- 
tapi  nakaes. 

10  Unkan  makoce  kin  he  etan¬ 
han  hde  wicasi  kte  sni,  nina  ce- 
kiya. 

11  Imnija  he  kin  hen  ikiyedan 
kukuse  optaye  wan  tanka  wo 
wicaqupi. 

12  Hecen  wakan  sicapi  kin  ce- 
kiyapi  qa  heyapi ;  Kukuse  kin 
ekta  ye  unsi  po,  mahen  wic un¬ 
yanpi  kta  ce. 

13  Unkan  hecehnapa  Jesus 
iyowinwicakiya.  Hecen  woniya 
sapapi  kin  tankan  hinanpapi  qa 
kukuse  kin  mahen  iwicayayapi. 
Unkan  optaye  kin  ecehna  maya 
hince  cin  en  nasdog  eyaye  ca  mi- 
nin  iyayapi ;  owancaya  kekto- 
pawinge  nonpa  ecetu,  qa  minin 
tapi. 

14  Unkan  tona  kukuse  wo  wi¬ 
caqupi  qon  hena  najicapi,  qa 
otonwe  kin  en  makoce  ihduksan 
koya  he  oyakapi.  Unkan  taku 
econpi  kin  he  wanyag  ipi. 

15  Qa  Jesus  en  hipi,  qa  wi- 
casta  wakan  sica  yuhnaskinyan, 
qa  wicota  yuhe  ciqon,  wanna 
ogekiton  qa  tawacin  ecetu  iyo- 
tankehan  yanka  he  wanyakapi ; 
unkan  yusinyayapi. 

16 ‘Unkan  tona  wanyakapi  qon 
hena,  wicasta  wakan  sica  yuhna- 
skinyanpi,  kukuse  kin  hena  ko 
61 


MARKOS. 


token  ecawicakiconpi  qon  hena 
owicakiyakapi. 

17  Hehan  makoce  tawapi  kin 
etanhan  hde  kta  e  icekiyapi. 

18  Unkan  wata  kin  en  okipa 
hehan  tuwe  wakan  sica  yuhe  ci- 
qon  he  cekiya,  kici  un  kta  heon. 

19  Tuka  Jesus  iyowinkiye  sni, 
qa  heciya ;  Takuwicayaye  cin 
ekta  hda  wo,  qa  taku  tona  Itan- 
can  kin  ecanicon  qa  onsinida, 
hena  owicakiyaka  wo. 

20  Hqcen  kihde  ca  Dekapolis 
en  taku  tona  Jesus  ecakicon  kin 
he  ohdaka  ece.  Unkan  owasin 
yusinyayapi. 

21  Unkan  Jesus  ake  watom 
akasanpa  ki  qehan,  oyate  ota  en 
mniciyapi ;  qa  mde  kin  ikiyedan 
un. 

22  Hehan  iho,  omniciye  tipi 
itancanpi  wanji,  Jairus  eciyapi, 
he  en  hi ;  qa  w  any  aka  hehan 
siha  kin  en  makata  ehpeiciya, 

23  Q a  nina  cekiye  ca  heya  ; 
Micunksi  cistinna  wanna  te  kta 
wanka  ;  en  u  qa  nape  on  aputa- 
ke  ca  asniya  ye  ;  hecen  ni  kta 
ce. 

24  Unkan  kici  iyaya ;  qa  wi- 
casta  ota  ihakam  yapi  qa  aotins- 
yapi. 

25  Unkan  winohinca  wan  wa- 
niyetu  ake  nom  hehanyan  we 
ece  iheya  ; 

26  Qa  pejihutawicasta  ota  on 
tehiya  kuwapi,  qa  taku  owasin 
on  hdusota,  qa  etanhan  waste 
icage  sni,  tuka  sanpa  sica  aya  ; 

27  He  Jesus  oyakapi  nahon  qe¬ 
han,  heyata  tanhan  wicota  ehna 
hiyu,  qa  tawokoyake  yutan. 

28  Tawokoyake  hee  kaes  mdu- 
tan  kinhan,  amasni  kta  ce,  eye 
ciqon. 

29  Unkan  hecehnana  we  iheye 
ciqon  anapta  ;  qa  tancan  mahen 
he  wayazan  kin  on  wanna  akisni 
sdonkiya. 


30  Unkan  hecehnana  woasni 
etanhan  hiyu  kin  Jesus  ataye- 
dan  sdonkiya,  wicota  ehna  ihdu- 
homni  qa  heya;  Mkawokoyake 
tuwe  yutan  he. 

31  Unkan  waonspewicakiye 
cin heciyapi;  Wicastaotaaotins- 
niyanpi  he  wandaka,  qa,  Tuwe 
mayutan  he,  eha  he. 

32  Unkan  tuwe  hecon  kin  he 
wanyake  kta  e  ohornni  awica- 
tonwan. 

33  Tuka  winohinca  kin  taku 
ecakiconpi  kin  sdonkiya,  hecer* 
kokipeyahan  cancanyan  en  hi, 
qa  itokam  makata  ehpeiciye  ca 
owasin  awicakehan  okiyaka. 

34  Unkan  heciya  ;  Cuns,  wa- 
cinyaye  cin  he  asniniyan  ;  woo- 
kiye  hda  wo,  qa  waniyazan  qon 
okizi  un  wo. 

35  Unkan  iahan  icunhan  omni¬ 
ciye  tipi  itancan  ti  kin  eciyatan- 
han  upi  qa  heyapi ;  Nicunksi 
wanna  ta  ;  tokeca  sanpa  Waon- 
spekiye  cin  nagiyeyaya  he. 

36  Tuka  Jesus  taku  eyapi  na¬ 
hon  qehan,  hecehnana  omniciye 
tipi  itancan  kin  heciya;  Kokipe 
sni  wo,  wicada  wo  ecedan. 

37  Unkan  tuwedan  kici  ye  kta 
iyowinkiye  gni,  Inyan,  qa  Jakob, 
qa  Johannes  Jakob  sunkaku,  he- 
nananpidan. 

38  Unkan  omniciye  tipi  itan¬ 
can  ti  kin  he  en  hi,  qa  owoduta- 
ton  kin  he  wanyaka,  tona  ceya- 
pi  qa  nihinciyapi  kin  hena  koya. 

39  Unkan  en  i  qehan  hewicaki- 
ya  ;  Tokeca  owodutaton  yaka- 
gapi  qa  yaceyapi  he  ;  wicinyan- 
na  km  te  sni,  tuka  istinma  ce. 

40  Unkan  nina  ihapi.  Tuka 
owasin  tankan  iyewicaya,  hehan 
wicinyanna  atkuku  qa  hunku,  qa 
tona  om  un  kin  hena  iwicacu, 
qa  wicinyanna  wanke  cin  en  i  ; 

41  Qa  wicinyanna  kin  nape 
yuze  ca  heciya ;  Talitha  kumi, 

Wicinyanna  najin  wo,  eciciya, 
eyapi  kin  he  kapi. 

42  Unkan  ecahankeya  wicin¬ 
yanna  kin  najin  qa  mani ;  wan¬ 
na  waniyetu  akenonpa.  Unkan 
nina  hin  yusinyayapi. 

43  Hehan  nina  oyake  sni  wi- 
casi ;  qa  taka  yutapi  qupi  kta, 
kewicakiya. 

WICOWOYAKE  6. 

1  Unkan  hetanhan  iyoopta  iya- 
3^e  ca  iye  tarnakoce  kin  ekta  ki  ; 
qa  waonspewicakiye  cin  hena 
opapi. 

2  Unkan  wanna  anpetu  wakan 
hehan  omniciye  tipi  kin  ohna 
waonspewicakiya.  Qa  wicota 
nahonpi  qehan  yusinyayapi  qa 
heyapi ;  Tokiyatanhan  dena  yu- 
ha  he ;  qa  taku  woksape  qupi 
he  ;  qa  token  iye  nape  on  wi¬ 
cohan  tanka  dececa  econpi  he. 

3  Cankajipe  cin,  Mary  cinhin- 
tku,  qa  Jakob,  qa  Joses,  qa  Ju¬ 
das,  qa  Simon  cineu  kin  he  dee 
£ni  he  ;  qa  tawinohtin  kin  hena 
owasin  den  unkicipi  unpi  sni  he. 
Unkan  he  on  canniy eyapi. 

4  Tuka  Jesus  hewicakiya  ;  Wi- 
easta  wokcan  iye  tarnakoce  en, 
qa  iye  takuwicaye  cin  ehna,  qa 
iye  ti  kin  ohna,  ecedan  yuoni- 
hanpi  sni  ece. 

5  Unkan  heciya  wicohan  tanka 
takudan  econ  okihi  sni ;  tuka 
wayazankapi  tonana  nape  on 
awicaputake  ca  asniwicaya. 

6  Unkan  wicadapi  sni  kin  heon 
yusinyaya.  Qa  otonwe  ihdu- 
ksan  wanke  cin  ektakta  waon¬ 
spewicakiya  iyaya. 

7  Unkan  akenonpapi  kin  wi- 
cakico,  qa  nora  nom  yewicasi ; 
qa  woniya  sapa  on  wowasake 
wicaqu  ; 

8  Qa  wahokonwicakiya,  icima- 
ni  yapi  kte  cin  on  takudan  icupi 


kte  sni,  cansagye  ecedan  ;  wo- 
juha,  qa  waneya,  qa  mazasaopi- 
ye  ohna  hduhapi  kte  sni. 

9  Tuka  hanpokihanpi  kta  ;  qa 
onhdolida  nom  kicunpi  kte  sni. 

10  Unkan  hewicakiya  ;  Tukten 
tipi  wanji  mahen  yaipi  kinhan, 
tohanyan  hetanhan  iyoopta  dapi 
sni,  hehanyan  hen  yukan  po. 

11  Qa  tona  iyowinniciyapi  sni 
qa  ananigoptanpi  sni  kinhan,  to- 
han  hetanhan  dapi  kinhan,  owi- 
cadakapi  kta  e  heon  watusekse- 
ca  siha  etanhan  yahdatatapi  kta. 
Awicakehan  heciciyapi ;  Woya- 
co  anpetu  kin  en,  otonwe  kin  he 
kakije  kte  cin  Sodom  qa  Gomor¬ 
rah  ahecece  kta. 

12  Unkan  iyayapi,  qa  wicasta 
ihduecetupi  kta  e  woyakapi. 

13  Qa  taku  wakan  sica  ota  na¬ 
pe  wicayapi,  qa  wayazankapi  kin 
ota  wihdi  on  sdawicayapi  qa 
asniwicayapi. 

14  Unkan  Herod  wicastayata- 
pi  kin  hena  nahon ;  caje  kin 
tankaya  oyakapi  nakaes  ;  hehan 
heya  ;  Johannes  baptem  wicaqu 
qon  he  tapi  km  etanhan  kini, 
heon  etanhan  wicohan  tanka  e- 
con  ece. 

15  Tuka  toktokech  heyapi; 
Elias  hee.  Qa  toktokeca  is ; 
He  wicasta  wokcan,  qa  is  wica¬ 
sta  wokcan  wanji  iyececa  ce, 
eyapi. 

16  Tuka  Herod  nahon  qehan 
heya  ;  Johannes  pa  bawakse  ci- 
qon  hee,  wiconte  etanhan  kini 
ce. 

17  Herod  atayedan  yewicasi, 
qa  Johannes  yuze  ca  haska  hna- 
ka,  Herodias.  iye  sunkaku  Philip 
tawicu  qon  heon  etanhan ;  he 
yuza  nakaes. 

18  Unkan  Johannes  ;  Nisunka 
tawicu  duze  cin  he  hecetu  sni 
ce,  Herod  eciya. 

19  Heon  etanhan  Herodias  can- 

niyekiye  ca  kte  kta  cin  tuka  oki- 
hi  sni. 

20  Herod  Johannes  kokipa,  wi¬ 
casta  owotanna  qa  waste  sdonya, 
heon  itonpa ;  qa  oie  nahon  eca 
taka  ota  ecen  econ,  qa  iyuskin- 
yan  nahon  ece. 

21  Tuka  anpetu  iyehantu  qe- 
han,  Herod  anpetu  en  tonpi  qon 
he  ehan,  wi casta  itaneanpi  wi- 
cayuhe  ca,  akicita  tancan  tanka- 
pi,  qa  Galile  en  wicasta  toka- 
heya  kin  hena,  htayetu  wotapi 
wan  wicakicaga. 

22  Unkan  Herodias  cunwintku 
kin  en  hi,  qa  waci,  qa  Herod 
tona  om  un  kin  hena  koya  iyo- 
kipiwicaya,  hehan  wicastayatapi 
kin  heciya ;  Taku  yacin  kinhan 
makida  wo,  hecen  cicu  kta. 

23  Nakun  taku  wakan  cajeyan 
heciya  ;  Taku  mayakida  kinhan 
cicu  kta,  mitokiconze  hanke  he¬ 
ll  any  an. 

24  Unkan  tankan  iyaye  ca  hun- 
ku  heciya  ;  Taku  wakida  kta  he. 
Unkan  is.  Johannes  baptem  wi- 
caqu  ece  pa  kin,  eya. 

25  Hehan  ecahankeya  inahni- 
yan  wicastayatapi  ekta  tin  hiyu 
qa  heya  kida  ;  Johannes  baptem 
wicaqu  pa  kin,  waksica  ohna  ko- 
hanna  mayaqu  kta  wacin  ce, 
eya. 

26  Unkan  wicastayatapi  kin 
nina  iyokisica,  tuka  taku  wakan 
cajeyan  heye  cin  heon,  qa  tona 
om  wota  iyotanke  cin  hena  on, 
he  ipida  kta  tawatenye  sni. 

27  Unkan  hecelinana  wicasta¬ 
yatapi  kin  wicakte  wan  ekta 
yesi,  qa  pa  kin  aku  si :  Unkan 
he  ekta  iyaye  ca,  wicakaska 
tipi  kin  ohna  pa  baksa  ; 

28  Qa  waksica  wan  ohna  pa 
kin  ahdi,  qa  wikoska  kin  qu ; 
unkan  wikoska  kin  is  iyoopta 
hunku  kin  qu. 

29  Unkan  iye  waonspewica- 

kiye  cin  hena,  he  nahonpi  qehan, 
en  hipi  qa  tancan  ehdakupi,  qa 
ohna  hnakapi  wan  en  hnakapi. 

30  Unkan  tona  yewicasi  qon 
hena  Jesus  en  hdipi,  qa  taku 
owasin  okiyakapi,  taku  econpi 
qa  taku  oyakapi  ko. 

31  Hehan  hewicakiya;  Niye 
ito  icunonpa  hewotahedan  ekta 
u  po,  qa  cistiyedan  oziiciya  po. 
Wicota  upi  qa  hdapi  ece,  qa  he¬ 
cen  wotapi  kta  hee  kaes  okihipi 
sni. 

32  Unkan  heon  hewoskan  ma-. 
koce  wan  ekta  isnana  watom 
iyayapi. 

33  Tuka  yapi  kin  wicasta  ota 
wanyakapi,  qa  he  iye  iyekiyapi ; 
qa  o  ton  we  owasin  etanhan  ekta 
inyang  iyayapi,  qa  kawicapapi, 
qa  en  i  kte  cin  hen  mniciyapi. 

34  Unkan  Jesus  ekta  ihunni, 
hehan  wicota  wanwicayaka,  qa 
onsiwicakida,  tahinca  wanun- 
yanpi  tuwedan  wicayuhe  sni 
kin  iyececapi  heon,  qa  hecen 
taku  ota  onspewicakiya. 

35  Unkan  wanna  wi  kucedan 
hehan,  waonspewicakiye  cin  en 
hipi  qa  heciyapi ;  De  hewotahe¬ 
dan  makoce  qa  anpetu  kin  wanna 
owihanke  : 

36  Hde  wicasi  wo,  hecen  ma¬ 
koce  ihduksan,  qa  otonwe  kin 
ektakta  yapi,  qa  woyute  opeici- 
tonpi  kta ;  taku  yutapi  takudan 
yuhapi  sni. 

37  Tuka  iye  waayupte  ca  he¬ 
wicakiya;  Nis  ito  wo  wicaqu 
po.  Unkan  heciyapi;  Unyanpi 
qa  ka^papi  opawinge  nonpa  agu- 
yapi  iyopeunyanpi,  qa  wo  wic- 
unqupi  kta  he. 

38  Aguyapi  spanyanpi  kin  tona 
duhapi  he ;  ito  wanyaka  po, 
ew'icakiya.  Unkan  sdonyapi  he¬ 
han  ;  Zaptan  qa  hogan  nonpa, 
eyapi. 

39  Unkan  owasin  wato  kin 


WICOWOYAKE  7. 


akan  optayetonton  iyotangkiye 
wicasi. 

40  Unkan  optayeton  iyotankapi, 
opawingege  qa  wikcemna  za- 
ptanptan. 

41  Unkan  aguyapi  zaptan  qa 
hogan  nonpa  hena  icu,  hehan 
mahpiya  ekta  etonwe  ca  yawa- 
ste,  qa  aguyapi  yuspaspa,  qa  wa- 
onspewicalfiye  cin  wicaqu,  oyate 
kin  wicaqupi  kta  heon  ;  nakun 
hogan  nonpa  kin  hena  owasin 
wicakipamni. 

42  Unkan  iyuhpa  wotapi  qa 
imnanpi. 

43  Qa  o}mptapi  kin  etanhan 
makanopiye  akenonpa  ojudan 
pahipi,  nakun  hogan  kin  etan¬ 
han. 

44  Unkan  aguyapi  yutapi  kin 
hena  kektopawinge  zaptan  ece- 
tu. 

45  Hehan  ecahankeya  waonspe- 
wicakiye  cin  wata  kin  en  okipe 
wicasi,  qa  tokaheya  akasanpa 
Bethseda  ekta  yapi  kta,  kewica- 
kiya ;  icunhan  iye  wicota  kin 
hde  wicasi  kta. 

46  Unkan  hena  hde  wicasi,  he¬ 
han  paha  wan  ekta  wocekiye 
eya  iyaya. 

47  Wanna  htayetu  hehan,  wata 
kin  rnde  kin  cokaya  un,  qa  iye 
isnana  maka  akan  un. 

48  Unkan  watopapi  iyotanhan 
iyekiyapi  wanwicayaka ;  tatohe- 
kiya  yapi  nakaes.  Unkan  hanye- 
tu  en  awanyakapi  itopa  hehan, 
mini  amani  ekta  wicaya. 

49  Tuka  mde  kin  amani  wanya- 
kapi  qehan,  he  wanagi  kecinpi, 
qa  sicahowayapi. 

50  Owasin  wanyakapi  qa  yu- 
sinyayapi.  Unkan  hecehnana 
owicakiye  cahewicakiya;  Cante 
waste  po,  he  miye,  kokipapi  sni 
po. 

51  Unkan  ekta  wicaya,  wata 
kin  en ;  hehan  tate  kin  ayustan. 

Hecen  nina  yusinyayapi  qa  ihni- 
yanyanpi. 

52  Aguyapi  econ  qon  he  awa- 
cinpi  sni ;  cantepi  kin  aotpasya- 
pi  nakaes. 

53  Unkan  akasanpatanhan  ipi, 
hehan  Gennesaret  makoce  kin 
en  yapi,  qa  hutata  ihunnipi. 

54  Unkan  wata  kin  etanhan 
inanpapi,  hehan  hecehnana  iye¬ 
kiyapi  ; 

55  Qa  makoce  kin  he  owancaya 
inyang  yapi,  qa  tukten  un  na- 
honpi  kinhan,  wicasta  wayazan- 
kapi  kin  owinja  akan  wicayu- 
hapi,  qa  en  awicayapi. 

56  Unkan  otonwe  ciqadan,  qa 
otonwe  tanka,  qa  ihduksan  ma¬ 
koce  wanke  cin,  tukte  en  ya 
eca,  canku  ohna  wayazankapi 
kin  ahiwicahnakapi  qa  cekiyapi ; 
tawokoyake  opapun  hee  kaes 
yutanpi  kta  ;  unkan  tona  yutan- 
pi  kin  hena  asnipi  ece. 

WICOWOYAKE  7. 

1  Hehan  Pharisee  qa  wowapi 
kagapi  wanjikji,  Jerusalem  etan¬ 
han  upi  qa  en  ahimniciya  ; 

2  Qa  iye  waonspewicakiye  cin 
wanjikji  nape  sapa,  nape  hduja- 
japi  sni  he  kapi,  aguyapi  yutapi 
wanyakapi  qehan  wicabapi. 

3  Pharisee  kin  Juda  wicasta 
ko  owasin  tanyan  nape  hdujaja- 
pi  sni  kinhan  wotapi  sni  ece,  qa 
wicahincapi  tawoahope  kin  opa- 
pi. 

4  Qa  mazopiye  etanhan  hiyupi 
eca  ihdujajapi  sni  ehantanhan 
v/otapi  sni.  Unkan  taku  hececa 
ota  opapi  kta  icupi,  miniyatke, 
qa  can  koka,  qa  cega,  ohehdepi 
ko  yujajapi  ece. 

5  Hehan  Pharisee  kin  wowapi 
kagapi  ko  wiwangapi ;  Tokeca 
waonspewicayakiye  cin  wica¬ 
hincapi  tawoahope  kin  ahopapi 

sni  he,  tuka  nape  hdujaja  sni 
aguyapi  yutapi  ece. 

6  Unkan  waayupte  ca  hewica- 
kiya ;  Wananicihmanpi,  niyepi 
on  Isaya  tanyan  woyake  ciqon, 
hecen  wowapi  en  kagapi ;  Oyate 
kin  de  ihapi  kin  on  mayaonihan- 
pi,  tuka  cantepi  kin  mitehanyan 
un  ece. 

7  Tuka  wicasta  akantu  tawoa- 
hope  kin  hena  woonspe  eekiya- 
pi,  qa  oyakapi  ece  kin  heon  oho- 
madapi  kin  he  taku  sni. 

8  Wakan tanka  tawoahope  kin 
ehpeyayapi,  qa  wicasta  akantu 
toope  kin  duhapi,  cega  qa  wa- 
ksica  yujajapi  kin  ;  qa  taku  he- 
ceca  ota  ecanonpi  ece. 

9  Unkan  hewicakiya ;  Wicasta 
akantu  toope  duhapi  kta  e  heon 
WAkantanka  tawoahope  kin 
ehpeyayapi,  he  tanyan  ecanonpi 
he. 

10  Moses  hecen  eya;  Niyate 
nihun  kici  wicahduonihan  wo. 
Nakun ;  Tuwe  atkuku,  qa  is 
hunku  kin  hdasice  cinhan,  he 
wieonte  on  te  kta  ce. 

11  Tuka  niye  hehapi;  Wicasta 
wan  atkuku,  qa  is  hunku ;  He 
wohduze,  tokan  wicaqupi  he  ka- 
pi,  hecen  on  ociciye  kte  sni, 
eciye  cinhan  he  hecetu  ce. 

12  Hecen  atkuku  qa  hunku  ta¬ 
ku  sanpa  owicakiye  kta  iyoya- 
kipi  sni ; 

13  Qa  niye  woope  yakagapi  qa 
wicayaqupi  kin  on  Wakantanka 
tawoahope  kin  dutakunipi  sni : 
qa  taku  hececa  ota  ecanonpi  ece. 

14  Unkan  oyate  kin  owasin 
wicakico,  hehan  hewicakiya ; 
Owasin  anamagoptan  po,  qa  oka- 
liniga  po. 

15  Wicasta  tankan  tanhan  taku 
mahen  iyaye  cin  takudan  yusica 
okihi  sni ;  tuka  tona  mahen  tan¬ 
han  hinape  cin  wicasta  yusice 
cin  hena  ee. 


16  Tuwe  noge  winahon  yukan 
hecinhan  he  nahon  kta. 

17  Unkan  wicota  wicehna  tan¬ 
han  ti  mahen  iyaye  cehan,  wa- 
onspewicakiye  cin  wiyacinpi 
kin  he  on  wiwangapi. 

18  Unkan  hewicakiya ;  Nis 
eya  oyakahnigapi  sni  he.  Taku 
lcasta  tankan  tanhan  wicasta 
mahen  iyaye  cin  he  yusape  kta 
okihi  sni  e  idukcanpi  sni  he. 

19  Hena  cante  kin  en  i  sni, 
tuka  tezi  mahen,  qa  hehan  tan¬ 
kan  ehpeyapi,  hecen  wnyute 
owasin  yuecetupi. 

20  Unkan  heya ;  Taku  wicasta 
kin  etanhan  hinanpe  cin  he  wi¬ 
casta  kin  yusapa  ece. 

21  Mahentanhan,  wicacante  kin 
etanhan  wicotawracin  sica  hiyu ; 
wawieihahapi,  wiinahmanpi,  tin- 
wicaktepi, 

22  Wamanonpi,  waicucupikte, 
wosice,  wohnaye,  wowihaha, 
istasica,  wayasicapi,  walianici- 
dapi,  witkotkokapi  ; 

23  Dena  taku  sice  cin  owasin 
mahentanhan  hiyu,  qa  wicasta 
yusape  cin  hena  ee. 

24  Unkan  hetanhan  najin  hi- 
yaye  ca,  Turos  qa  Sidon  makoce 
opapun  kin  en  i,  qa  tipi  wanji 
timahen  iyaya  ;  unkan  tuwedan 
sdonye  kte  sni  cin,  tuka  ana- 
limanpi  kta  okihipi  sni. 

25  Winohinca  wan  cunwintku 
cistinna  woniya  sapa  yuhe  cin 
he  nahon  qehan,  en  hi  qa  siha 
kin  en  makata  ehpeiciya. 

26  He  Hellenes  winohinca  kin 
heca,  Surophenikiya  oyate  kin 
etanhan ;  unkan  taku  wakan 
sica  cunwintku  kin  etanhan  hi¬ 
nanpe  si  kta  e  icekiya. 

27  Tuka  Jesus  heciya ;  Wlca- 
cinca  kin  hena  tokaheya  wotapi 
kta ;  wicacinca  aguyapi  tawapi 
kin  icupi,  qa  sunka  wicaqupi 
kta  he  hecetu  sni. 

28  Unkan  iye  waayupte  ca  he- 
ciya ;  Han,  Itancan;  tuka  wa- 
hna  wotapi  kin  ihukuya  hoksiyo- 
pa  yusnapi  kin  sunka  yutapi  ece. 

29  Unkan  heciya ;  Wicoie  kin 
de  on  ekta  hda  wo,  taku  wakan 
sicanicunksi  e  tank  an  hi  nan  pa  ce. 

30  Unkan  iye  ti  kin  ekta  ki, 
hehan  taku  wakan  sica  tankan 
iyaye  ca,  cunwintku  ohehdepi 
kin  akan  wanka  e  wanhdaka. 

31  Unkan  ake  Turos  makoce 
kin  ehpeye  ca,  Sidon  opta,  De- 
kapolis  makoce  kin  cokaya  oma- 
ni,  qa  Galile  mde  kin  ekta  ki. 

32  Unkan  wicasta  wan  noge 
tpa  qa  ia  okitpani  he  en  ahipi, 
qa  nape  ahnake  kta  icekiyapi. 

33  Unkan  wicota  etanhan  isna- 
na  icunonpa  aya,  qa  nape  noge 
ohna  iyeye  ca,  tagosa  qa  on  ceji 
yutan  : 

34  Hehan  mahpiya  ekta  etonwe 
ca  comnihdazi  qa  heciya ;  Epha- 
tha,  yuhdokapi  nunwe,  eyapi  kin 
he  kapi. 

35  Unkan  ecahankeya  noge  yu¬ 
hdokapi,  qa  ceji  ikan  kin  yukca- 
pi,  qa  hdaheya  ia. 

36  Hehan  he  tuwedan  okiyake 
sni  wicasi ;  tuka  taku  ewicakiye 
cin  on  etanhan  sanpa  nina  oya- 
kapi  ece. 

37  Qa  nina  yusinyayapi  qa  he- 
yapi ;  Taku  owasin  tanyan  econ 
ece  ;  noge  tpapi  kin  winahon- 
wicakiye  ca,  nakun  ia  okitpani 
iewicakiya  ece. 

WICOWOYAKE  8. 

1  Unkan  anpetu  kin  hena  en 
nina  wicota  hinca,  qa  takudan 
yutapi  sni,  hehan  waonspewica¬ 
kiye  cin  wicakico  qa  hewica- 
kiya ;  _ 

2  Wicota  kin  onsiwicawakida, 
wanna  yamni  can  mici  unpi,  qa 
taku  yutapi  takudan  yuhapi  sni. 


3  Qa  wote  sni  hde  wicawasi 
kinhan,  okinni  tahepi  ihpayapi 
kta  ;  hunh  tehan  tanhan  hipi  na- 
kaes. 

4  Unkan  waonspewicakiye  cin 
ayuptapi ;  Makoce  hewotahedan 
kin  den,  tokiya  tanhan  dena 
aguyapi  imnahan  yute  wicaki- 
yapi  kta  he. 

5  Unkan,  Aguyapi  kagapi  tona 
duhapi  he,  eya  iwicawanga. 
Unkan  is,  Sakowin,  eyapi. 

6  Unkan  oyate  kin  maka  akan 
iyotanke  wicasi ;  qa  hehan  agu¬ 
yapi  sakowin  qon  icu,  yawaste 
qa  yuspaspa  qa  waonspewica¬ 
kiye  cin  wicaqn,  iyoopta  wica- 
qupi  kta ;  unkan  is  oyate  kin 
wicakipamnipi. 

7  Nakun  hogan  tonana  yuhapi ; 
hena  yawaste  qa  wicaqupi  kta, 
key  a. 

8  Hecen  wotapi  qa  imnanpi ; 
unkan  aguyapi  oyaptapi  kin 
etanhan  makanopiye  sakowin 
pahipi. 

9  Tona  wotapi  kin  hena  kekto- 
pawinge  topa  ecetu ;  hehan  hde 
wicasi. 

10  Hehan  ecahankeya  wata 
wan  en  opa,  waonspewicakiye 
cin  om,  qa  Dalmanutha  makoce 
kin  ekta  i. 

11  Unkan  Pharisee  kin  en  hipi, 
qa  iyutanyan  wiwangapi,  qa  ma¬ 
hpiya  eciyatanhan  wowapeto- 
keca  kida. 

12  Unkan  iye  cante  ekta  comni¬ 
hdazi  qa  heya  ;  Tokeca  wicoi- 
cage  kin  de  wowapetokeca  akita 
he.  Awicakehan  heciciyapi  ; 
Wicoicage  kin  de  wowapetoke¬ 
ca  takudan  qupi  kte  sni. 

13  Hehan  ehpewicaye  ca  wata 
kin  en  okipe  ca  akasanpa  hda. 

14  Unkan  aguyapi  icupi  kta 
akiktonjapi,  qa  wata  ohna  agu¬ 
yapi  wanjidan  sanpa  yuhapi  sni. 

15  Hehan  wahokonwicakiye  ca 

hey  a ;  Wan  yak  a  po,  qa  on  na- 
pohyapi  Pharisee  tawapi  qa 
Herod  tawa  kin  he  kokipa  po. 

16  Hecen  iye  iyaldtedan  hdo- 
kinicapi  qa  heyapi ;  Aguyapi 
unhapi  sni,  heon  etanhan  heya 
ce. 

17  Jesus  he  sdonya  hehan  he¬ 
wicakiya  ;  Tokeca  aguyapi  du- 
hapi  sni  on  ayakinicapi  he.  Hi- 
nahin  oyakahnigapi  sni  qa  wi- 
dukcanpi  sni  he.  Hinahin  cante 
aotpasniyanpi  he. 

18  Ista  niyukanpi  wandakapi 
sni,  qa  noge  niyukanpi  esta  na- 
yahonpi  sni,  qa  yeksuyapi  sni 
he. 

19  Aguyapi  zaptan  wicasta  ke- 
ktopawinge  zaptan  wicawaki- 
pamni,  hehan  oyaptapi  kin  ma- 
kanopiye  ohnaka  tona  yapahipi 
he.  Akenonpa,  eyapi. 

20  Hehan  sakowin  qa  kektopa- 
winge  topa,  hehan  oyaptapi  raa- 
kanopiye  ohnaka  tona  iyacupi 
he.  Unkan,  Sakowin,  eyapi. 

21  Hehan  hewicakiya;  Tokeca 
oyakahnigapi  sni  he. 

22  Unkan  Bethseda  en  hi.  He¬ 
han  istagonga  wan  en  ahipi,  qa 
yOtan  kta  e  icekiyapi. 

23  Unkan  istagonge  cin  napata 
yuze  ca  otonwe  kin  tankan  aya  ; 
qa  ista  kin  en  atagosa  hehan 
nape  kin  akan  ehnaka,  qa  taku 
wanyaka  becinhan  he  iwanga. 

24  Unkan  wankan  etonwe  ca 
heya;  Wicasta  wanwicamdaka, 
mani  unpi,  can  kin  iyececa. 

25  Hehan  ake  nape  kin  ista 
akan  ehnaka,  qa  ake  wankan 
etonwekiya ;  unkan  hehan  yu- 
ecetupi,  qa  taku  owasin  tanyan 
wanyaka. 

26  Hehan  iye  ti  ekta  hde  si, 
qa  heya ;  Otonwe  kin  en  ye  sni 
wo,  qa  otonwe  kin  en  tuwedan 
okiyake  sni  wo. 

27  Unkan  Jesus  hetanhan  Ke- 

sareya  Philippi  otonwe  kin  hena 
ekta  iyaya,  waonspewicakiye 
cin  om.  Unkan  tahepi  waon¬ 
spewicakiye  cin  heya  iwicawan- 
ga  ;  Matuwe,  wicasta  keyapi  he. 

28  Unkan  ayuptapi ;  Johannes 
baptem  wicaqu  kin ;  qa  wan- 
jikji ;  Elias  ;  qa  wanjikji ;  Wi¬ 
casta  wokcan  wanu  ho  niye, 
eyapi. 

29  Unkan  hewicakiya ;  Qa  niye 
matuwe  kehapi  he.  Unkan  In- 
yan  waayupte  ca  heciya  ;  Messi- 
ya  he  niye. 

30  Unkan  he  tuwedan  okiyake 
sni  wicasi. 

31  Hehan  wowicakiyaka,  Wi¬ 
casta  Cinhintku  kin  taku  ota 
kakije  kta ;  wicahincapi  qa  wo- 
snapi  kagapi,  wowapi  kagapi  ko 
heyata  iyeyapi  kta,  qa  ktepi 
kta  ;  qa  anpetu  yamni  iyohakam 
kini  kta. 

32  Unkan  hena  taninyan  ohda- 
ka.  Hehan  Inyan  icu  qa  iyoki- 
sni. 

33  Tuka  ihduhomni  qa  waon¬ 
spewicakiye  cin  awicatonwan, 
hehan  Inyan  iyopeye  ca  heya ; 
Satan  miheyata  ya  wo ;  taku 
Wakantanka  tawa  kin  awacanni 
sni,  tuka  wicasta  akantu  taku 
tawa  kin. 

34  Unkan  oyate  kin  waonspe¬ 
wicakiye  cin  om  wicakico  qe- 
han,  hewicakiya ;  Tuwe  kasta 
omape  kta  hecinhan,  waipiicida 
kta,  qa  cansusbeca  kicin  kta,  qa 
mihakam  u  kta. 

35  Tuwe  wiconi  tawa  tehinda 
kinhan  he  toki  ehpekiye  kta; 
tuka  tuwe  miye  on  qa  wotanin 
waste  kin  on  wiconi  toki  ehpe¬ 
kiye  cinhan,  he  qe  wiconi  hduhe 
kta. 

36  Qa  wicasta  wan  maka  kin 
de  ocowasin  ohiya  esta,  qa  iye 
nagi  kin  toki  ehpekiye  cinhan, 
taku  on  iwaste  kta  he. 

37  Qa  taku  e  wicasta  nagi  kin 
tok^opekiye  kta  he. 

38  Heon  etanhan  tuwe,  wicoi- 
cage  wiinahman  qa  wahtani  sa 
kin  de  en,  miye  qa  mioie  kin  on 
istece  cinhan,  tohan  Wicasta 
Cinhintku  kin  iye  Atkuku  towi- 
tan  hduha,  ohnihde  wakan  kin 
om  u  kinhan,  wicasta  kin  he  on 
istece  kta  ce. 

WICOWOYAKE  9. 

1  Hehan  hewicakiya  ;  Awica- 
kehan  heciciyapi ;  den  najinpi 
etanhan  wanjikji  wiconte  utapi 
sni  itokam,  Wakantanka  toki- 
conze  wowasake  on  hi  wanya- 
kapi  kta. 

2  Unkan  anpetu  sakpe  iyoha- 
kam  Jesus,  Inyan,  qa  Jakob,  qa 
Johannes  iwicacu,  qa  icunonpa 
paha  wan  tehanwankantu  kin 
ekta  awicaya  ;  qa  wicitokam  yu- 
tokecapi : 

3  Tawokoyake  kin  wiyatpatpa, 
ska  liinca,  wa  iyececa  ;  maka 
akan  wayuska  kin  tuwedan  iye- 
cen  ska  kaga  okihi  sni. 

4  Unkan  hen  Elias  qa  Moses 
en  ihdutaninpi  ;  qa  hena  Jesus 
kici  wohdag  yukanpi. 

5  Hehan  Inyan  waayupte  ca 
Jesus  heciya ;  Itancan,  den  un- 
yakonpi  he  waste  ;  ito  wakeya 
yamni  ti  unkicagapi  kta  ;  wanji 
niye-  on,  qa  wanji  Moses,  qa 
wanji  Elias  unkicagapi  kta. 

6  Taku  eye  kta  sdonkiye  sni ; 
nina  yusinyayapi  nakaes. 

7  Unkan  mahpiya  wan  aohan- 
ziwicaya ;  qa  mahpiya  kin  eoi- 
yatanhan  wicaho  wan  tanin  qa 
heya ;  Micinksi  wagtewakidake 
cin  he  dee,  he  anagoptan  po. 

8  Hehan  ecahankeya  ihduksan 
etonwanpi  qehan,  wicasta  tuwe¬ 
dan  wanyakapi  sni,  Jesus  isnana 
kici  unpi. 


9  Unkan  paha  kin  etanhan 
apamahde  kupi  icunhan  waho- 
konwicakiya,  taku  wanyakapi 
kin  tuwedan  okiyakapi  kte  sni, 
Wicasta  Cinhintku  kin  tapi 
etanhan  kini  sni  hehanyan. 

10  Unkan  wicoie  kin  he  awa- 
cinpi,  qa  tapi  etanhan  kini  eyapi 
kin  he  taku  kapi  hecinhan  he 
ikiciwangapi. 

11  Unkan  heya  iwangapi ;  To- 
keca  e  Elias  tokaheya  hi  kta  ce, 
wowapi  kagapi  kin  eyapi  he. 

12  Unkan  awicayupte  ca  heya; 
Awicakehan  Elias  tokaheya  hi 
kta,  qa  taku  owasin  yuecetu  kta ; 
qa  Wicasta  Cinhintku  kin  token 
taku  ota  kakije  kta,  qa  heyata 
iyeyapi  kta  e  wowapi  en  kagapi 
qon,  he  nakun  owicakiyaka. 

13  Tuka  heciciyapi  ce  ;  Awi¬ 
cakehan  Elias  wanna  hi ;  unkan 
token  cinpi  kin  ecen  ecakiconpi, 
wowapi  en  kagapi  qon  iyececa. 

14  Unkan  waonspewicakiye  cin 
en  hdi  qehan,  wicihduksan  wi- 
cota  hinca  wanwicayaka ;  qa 
wowapi  kagapi  kin  wiwicawan- 
gapi. 

15  Unkan  oyate  kin  iyuhpa 
wanyakapi  qehan  nina  yusinya¬ 
yapi,  qa  ekta  inyang  yapi  qa 
okiyapi. 

16  Unkan  wowapi  kagapi  kin, 
Taku  e  on  wiwicanungapi  he, 
eya  iwicawanga. 

17  Unkan  wicota  etanhan  wanji 
ayupta  ;  Waonspekiye,  micinksi 
woniya  ie  sni  kin  heca  yuhe  cin 
he  cicahi. 

18  Qa  tukten  eyaku  eca  yu- 
hdelideca  ece  ;  hecen  i  minitaga 
au,  qa  hi  hdakinskinza,  qa  ban¬ 
yan  ece  ;  unkan  waonspewica- 
yakiye  cin  hena  tankan  elipeya- 
pi  kta  kewicawakiya,  tuka  oki- 
tpanipi. 

19  Unkan  waayupte  ca  hewi¬ 
cakiya;  Wieoicage  wicada  sni, 

tohanyan  cicipi  waun  kta ;  to- 
hanyan  iyowinciciyapi  kta  he. 
En  inakau  po. 

20  Hehan  en  kahipi.  Unkan 
wanyag  iheye  cin  hecehna  wo- 
niya  kin  yuhdehdeca  ;  qa  maka- 
ta  elipeye  ca,  i  minitaga  au  pa- 
ptanptan  iyeiciya  wanka. 

21  Unkan  atkuku  kin  hey  a 
iwanga  ;  Tohantanhan  hececa 
he.  Unkan  is;  Hoksijmqopa 
ehantanhan,  eya. 

22  Qa  ota  petan  elipeye  .ca, 
minin  elipeya,  ihangye  kta  e  he- 
on  ;  tuka  nis  taku  oyakihi  kin¬ 
han,  onsiunkida  po  qa  ounkiya  po. 

23  Jesus  heeiya  ;  Wicada  oya¬ 
kihi  kinhan  ;  tuwe  wicada  kin 
he  on  taku  owasin  okihipica  ce. 

24  Unkan  hecehnana  hoksidan 
atkuku  kin  hotanin  qa  ceya 
heya  ;  Itancan  wicawada  ;  wi- 
cawada  sni  kin  he  niye  omakiya 
wo. 

25  Jesus  oyate  kin  en  inyang 
hiyupi  wanwicayaka,  hehan  wo- 
niya  sapa  iyopeye  ca  heeiya ; 
Woniya  ia  okitpani  qa  noge  tpa, 
tankan  hinanpe  ca,  icirnana  en 
ye  sni  wo,  he  miye  e  econ  cisi 
ce,  eya. 

26  Unkan  hotanin  qa  nina  yu- 
hdehdeca,  qa  tankata  hinanpa  ; 
unkan  wicasta  ta  iyececa,  he- 
cen,  Wanna  ta  ce,  wdcota  eyapi. 

27  Tuka  Jesus  napata  yuze  ca 
yuwankan  icu  ;  unkan  najin  hi- 
yaya. 

28  Unkan  tin  hiyu  qehan,  wa- 
onspewicakiye  cin  nahmana 
iwangapi ;  Tokeca  unkiye  tan¬ 
kan  elipeya  unkokihipi  sni  he. 

29  Unkan  hewicakiya  ;  Ocaje 
kin  de  wote  sni  cekiyapi  kin  ece- 
dan  on  tankan  hiyu  kta  okihi  ece. 

30  Hehan  hetanhan  yapi  qa 
Galile  iyoopta  iyayapi ;  qa  tu- 
wedan  sdonye  kte  sni  cin. 

31  He  icunhan  waonspewica- 

kiye  cin  wowicakiyaka  qa ;  Wi¬ 
casta  Cinhintku  kin  wicasta  na- 
pepi  kin  en  wicaqupi,  unkan 
ktepi  kta  ;  qa  ktepi  iyohakam 
anpetu  iciyamni  hehan  kini  kta 
ce,  ewicakiya. 

32  Tuka  wicoie  kin  he  okalini- 
gapi  sni,  qa  on  iwangapi  kta  ko- 
kipapi. 

33  Unkan  Kapernaura  en  hi  ; 
qa  ti  mahen  yanka  hehan  wiwi- 
cawanga  ;  Canku  ohna  taku  e 
on  ayakinicapi  he. 

34  Tuka  inina  yukanpi  ;  can¬ 
ku  ohna  wanji  tukte  iyotan  tan- 
kapi  kta  e  heon  hdokinicapi. 

35  Unkan  iyotanke  ca  akenon- 
papi  kin  wicakico  qa  hewica¬ 
kiya  ;  Wicasta  wran  tokaheya 
un  kta  cin  kinhan,  hee  ehake  un 
kta,  qa  owasin  wowidagyapi  kta. 

36  Hehan  hoksiyroqopa  wan  icu, 
qa  wicacokaya  ehnaka  ;  qa  nape 
ohna  eyaku,  hehan  hewicakiya  ; 

37  Tuwe  hoksiyoqopa  dececa 
wanji,  micaje  on  tin  hiyuye  cin- 
han,  miye  tin  h^umayan  ece  ; 
qa  tuwe  tin  hiyumaye  cin  he 
miye  sni,  tuka  tuwe  u  masi  kin 
he  tin  liiyuya  ece. 

38  Hehan  Johannes  ayupte  ca; 
Waonspekiye,  wicasta  wan  ni- 
caje  on  taku  wakan  sica  tankan 
elipeya  wanunyakapi,  he  unki- 
hakam  u  sni ;  unkan  unkihakam 
u  sni  kin  on  etanhan  teunhinda- 
pi  ce,  eya. 

39  Tuka  Jesus  heya ;  Tehin- 
dapi  sni  po  ;  wicasta  tuwe  mi¬ 
caje  on  wicohan  tanka  econ  kin¬ 
han,  he  ituya  mayasice  kta  okihi 
sni. 

40  Tuwe  unkizapi  sni  kinhan, 
he  unkicipi  un  ece. 

41  Tuwe  micaje  on  miniyatke 
ohna  mini  datkanpi  kta  nicupi 
kinhan,  Messiya  niyuhapi  kin 
heon,  he  wokajuju  toki  ehpekiye 
kte  sni,  awicakehan  eciciyapi. 


WICOWOYAKE  10. 


42  Qa  tuwe  dena  cikcistinpi- 
dan  wacinmayanpi  kin  wanji 
wahtanikiye  cinhan,  tahu  en  in- 
yan  wiyutpan  wan  iyakaskapi 
qa  miniwanca  kin  en  ehpeyapi 
unkans,  he  waste  kta  tuka. 

43  Qa  ninape  wahtaniniye  cin¬ 
han  hdaksa  wo  ;  nape  ksa  wico- 
ni  kin  en  yai  kinhan  hee  waste 
kta,  qa  nape  napin  hduha  Wa- 
kansica  ti,  peta  icimana  kasnipi 
kte  sni  kin  en  iyohpeniyanpi 
kte  sni. 

44  Hen  wamduska  tawapi  kin 
te  kte  sni,  qa  peta  kin  kasnipi 
sni  ece. 

45  Nakun  nisiha  wahtaniniye 
cinhan  hdaksa  wo  ;  huniste  wi- 
coni  kin  en  yai  kinhan,  he  waste 
kta,  qa  siha  nom  hduha  Wakan- 
&ica  ti  peta  icimana  kasnipi  kte 
sni  kin  en  iyolipeniyanpi  kte  sni. 

46  Hen  wamduska  tawapi  kin 
te  kte  sni,  qa  peta  kin  kasnipi 
sni  ece. 

47  Nakun  niista  wahtaniniye 
cinhan  hdusdoka  wo  ;  ista  wan- 
jidan  hduha  Wakantanka  told- 
conze  kin  en  de  cinhan,  hee 
waste  kta,  qa  ista  napin  hduha 
Wakansica  ti  peta  kin  en  iyo- 
lipeniyanpi  kte  sni. 

48  Hen  wamduska  tawapi  kin 
te  kte  sni,  qa  peta  kin  kasnipi 
sni  ece. 

49  Wicasta  otoiyohi  peta  on 
skuyeyapi  kta,  qa  wosnapi  otoi¬ 
yohi  miniskuya  on  skuyeyapi 
kta. 

50  Miniskuya  kin  he  waste  ; 
tuka  miniskuya  kin  skuye  sni 
aye  cinhan  taku  e  on  skuyeyapi 
kta  he.  Miniskuya  ihduha  po, 
qa  wooldye  kiciyuha  po. 

WICOWOYAKE  10. 

1  Hetanhan  najin  hiyaye  ca, 
Jordan  akasanpatanhan,  Juda 


makoce  kin  en  hi :  unkan  ake 
oyate  kin  en  witaya  kata  iheya; 
qa  econ  ece  qon  he  iyecen  ake 
wowicakiyaka. 

2  Unkan  Pharisee  kin  en  hipi 
qa  wiwangapi,  Wicasta  tawicu 
ehpeye  kta  iyececa  hecinhan,  he 
iyutanyanpi. 

3  Unkan  waayupte  ca  hewi- 
cakiya ;  Moses  token  econ  nisi- 
pi  he. 

4  Unkan;  Moses  kpaganpi  wo- 
wapi  kage  ca  ehpeye  kta  iyo- 
winyan  ce,  eyapi. 

5  Unkan  Jesus  waayupte  ca 
hewicakiya  ;  Cante  nitehipi  kin 
heon  Moses  woope  kin  he  nica- 
gapi. 

6  Tuka  wicoicage  otokaheya 
tanhan  Wakantanka  hena  wica 
winyan  alma  wicakaga  : 

7  Heon  etanhan  wicasta  wan 
atkuku  hunku  ko  ehpewicaye 
kta,  qa  tawicu  en  iyaihdaske 
kta : 

8  Qa  henaoza  wicacehpi  wan- 
jidan  kta  ce.  Hecen  hetanhan 
nonpapi  sni,  tuka  wicacehpi  wan- 
jidan. 

9  Heon  taku  Wakantanka  yuo- 
konwanjidan  kin  he  ihnuhan 
tuwe  yujuju  kinhan. 

10  Unkan  ti  mahen  yukanpi, 
hehan  waonspewicakiye  cin  he 
akta  wiwangapi. 

11  Unkan  hewicakiya;  Tuwe 
winohinca  ehpekiye  ca  wanji 
tokeca  yuze  cinhan,  he  wawi- 
cihahapi  ecakicon  ece. 

12  Qa  winohinca  wan  hihna- 
ku  ehpeye  ca  wanji  tokeca  hi- 
hnaye  cinhan,  he  nakun  wawici- 
hahapi  econ  ece. 

13  Hehan  hoksiyoqopa  en  awi- 
cahipi,  wicayutan  kta  heon  ;  tu¬ 
ka  waonspewicakiye  cin  tona 
awicaupi  kin  iyowicakipisni. 

14  Tuka  Jesus  he  wanyaka, 
hehan  nina  iyokisice  ca  hewica- 

kiya ;  Hoksiyoqopapi  en  maupi 
kta  iyowinwicakiya  po,  qa  te- 
liindapi  sni  po ;  tona  dececapi 
kin  Wakantanka  tokiconze  kin 
eepi  ce. 

15  Awicakehan  heciciyapi; 
Tuwe  Wakantanka  tokiconze 
kin  hoksiyoqopa  iyecen  icu  sni 
kinhan  he  mahen  ye  kte  sni. 

16  Hehan  poskin  wicayuza,  qa 
nape  awicaputake  ca  wicaya- 
waste. 

17  Unkan  canku  kin  ohna  iya- 
ye  cehan,  wanji  inyang-  u,  qa  en 
canpeska  makehde  inajin,  qa  wi- 
wangu ;  Waonspekiye  waste, 
wiconi  owihanke  wanice  cin  he 
ohimiciye  kta  e  on  taku  ecamon 
kta  he. 

18  Unkan  Jesus  heciya ;  To- 
keca  waste  emayakiya  he  ;  tu- 
wedan  waste  sni ;  Wakantanka 
isnana. 

19  Woahope  kin  sdonyaya ; 
Wawicihahapi  econ  sni  wo,  Tin- 
wicakte  sni  wo,  Wamanon  sni 
wo,  Woitonsni  oyake  sni  wo, 
Wawicaki  sni  wo,  Niyate  nihun 
kici  wicahduonihan  wo. 

20  Unkan  waayupte  ca  heciya; 
Waonspekijm,  dena  owasin  ho- 
maksiyopa  ehantanhan  ecamon 
ece. 

21  Hehan  Jesus  atonwe  cehan 
wastekidake  ca  heciya ;  Taku 
wanji  ninica ;  hde  ca  taku  duhe 
cin  wiyopeya,  qa  wahpanicapi 
kin  wicaqu  wo,  kinhan  mahpiya 
ekta  wowijice  duhe  kta ;  hehan 
ku,  can  susbeca  kicin,  qa  miha- 
lcam  u  wo. 

22  Unkan  oie  kin  he  on  iyoki- 
6ica,  qa  cante  sica  hda ;  taku 
ota  yuha  nakaes. 

23  Unkan  Jesus  ihduksan  eton- 
we  ca  waonspewicakiye  cin  he- 
wicakiya ;  Tona  watonpike  cin 
hena  Wakantanka  tokiconze  kin 
en  yapi  kte  cin  he  tehika  ce. 

24  Unkan  oie  kin  on  waonspe¬ 
wicakiye  cin  yusinyayapi.  Tuka 
Jesus  ake  waayupte  ca  hewica- 
kiya  ;  Hoksiyoqopa,  tona  wowi¬ 
jice  wacinyanpi  kin  hena  Wa¬ 
kantanka  tokiconze  kin  en  yapi 
kte  cin  he  tehike  hinca. 

25  Wicasta  wijica  Wakantanka 
tokiconze  kin  en  ye  kta  he  tehi¬ 
ka,  qa  kamel  wan  tahinspaciqa- 
dan  ohdoka  ohna  ye  kte  cin  he 
aoptetu. 

26  Unkan  heon  nina  yusinya¬ 
yapi  qa  hekiciyapi ;  Hehan  tuwe 
ni  kta  he. 

27  Jesus  awicatonwe  ca  hey  a  ; 
Wicasta  ekta  he  okihipica  sni, 
tuka  Wakantanka  ekta  hecece 
sni  ;  Wakantanka  ekta  taku 
owasin  okihipica  ece. 

28  Hehan  Xnyan  heciya ;  Iho, 
unkiye  taku  owasin  elipeunyan- 
pi,  qa  nihakam  unyakonpi. 

29  Jesus  waayupte  ca  heya ; 
Awicakehan  heciciyapi,  tuwe, 
miye  qa  wotanin  waste  kin  on, 
tipi  qa  hunkawanjitku,  qa  tawi- 
nolitin,  qa  atkuku,  qa  hunku,  qa 
tawicu,  qa  cinca,  qa  makoce 
ehpeye  cinhan  ; 

30  Nakaha  wiconi  kin  de  en 
opawinge  akihde  icu  kta  ;  tipi, 
qa  hunkawanjitkupi,  qa  tawi- 
nolitin,  qa  hunkupi,  qa  cineapi, 
qa  makoce  ko,  wositkihdapi  iya- 
hna ;  qa  wiconi  u  kte  cin  he  en 
wiconi  owihanke  wanica  yuhe 
kta. 

31  Tuka  wicota  tokaheya  kin 
hena  ehake  unpi  kta,  qa  ehake 
unpi  kin  hena  tokaheyapi  kta. 

32  Hehan  canku  ohna  Jerusa¬ 
lem  ekta  yapi;  unkan  Jesus  wi- 
citokam  ya;  qa  iyepi  qe^  iha- 
kam  upi,  inihanpi  qa  kopehdapi. 
Unkan  akes  akenonpapi  kin  iwi- 
cacu,  qa  taku  akipe  kte  cin  hena 
kohan  owicakiyaka : 

33  Iho,  Jerusalem  ekta  itan- 


WICOWOYAKE  11. 


wankanhde  unyanpi ;  qa  Wi- 
casta  Cinhintku  kin  wosnapi  ka- 
gapi,  wowapi  kagapi  ko  napepi 
kin  en  wicaqupi  kta ;  unkan  hena 
te  yacopi  kta,  qa  Ikcewicasta 
kin  iyoopta  wicaqupi  kta  : 

34  He  qe  ihahapi  kta  qa  kapsin- 
psintapi  kta,  qa  atagosapi  kta, 
qa  ktepi  kta  ;  unkan  anpetu  ici- 
yamni  kinhan  ake  kini  kta. 

35  Hehan  Jakob  qa  Johannes, 
Zebede  cinhintkupi,  en  hipi  qa 
heciyapi  ;  Vv7aonspekiye,  taku 
uncinpi  kin  he  ecen  ecaunye- 
conpi  kta  uncinpi. 

36  Unkan,  Taku  e  ecaciconpi 
kta  yacinpi  he;  ewicakiya. 

37  Unkan  heciyapi ;  Nitowitan 
kin  en,  wanji  nietapa  qa  unma 
nicatka  tanhan  unkiyotankapi 
kta  e  unqu  po. 

38  Tuka  Jesus  hewicakiya ; 
Taku  yadapi  kin  sdonyakiyapi 
sni.  Wiyatke  etanhan  mdatke 
kte  cin  he  nis  yatkan  oyakihipi 
he  ;  qa  baptem  miye  maqupi  kte 
cin  he  on  nis  eya  nicupi  kta  oya¬ 
kihipi  he. 

,  39  Unkan,  Unkokihipi  ce,  eci- 
yapi.  Unkan  Jesus  hewicaki¬ 
ya  ;  Awieakehan  wiyatke  etan¬ 
han  mdatke  cin  nis  etanhan 
datkanpi  kta  ;  qa  baptem  maqu¬ 
pi  kin  he  is  nakun  nicupi  kta  ; 

40  Tuka  mietapa  qa  micatka 
tanhan  iyotankapi  kin  wicaqupi 
kte  cin  he  miye  mitawa  sni ; 
tuka  tona  wiyeya  wicakicihna- 
kapi  kta. 

41  Unkan  wikcemna  kin  he  na- 
honpi  qehan,  Jakob  qa  Johannes 
nina  canniyewieayapi. 

42  Tuka  Jesus  wicakico  qa 
hewicakiya ;  Oyate  kin  ekta 
tona  itancan  unpi  kin  wowidag- 
wicayapi  ece ;  qa  tona  tanka 
unpi  kin  hena  oyate  wicayuhapi 
ece. 

43  Tuka  niyepi  ekta  hecece 


kte  sni ;  tuka  tuwe  iyotan  tanka 
yaunpi  kta  hecinhan,  he  ookiye 
duhapi  kta  : 

44  Qa  tuwe  tokaheya  yaunpi 
kta  hecinhan,  he  owasin  wowi- 
dagyapi  kta. 

45  Wicasta  Cinhintku  kin  hee 
kaes  waokiyapi  kta  hi  sni,  tuka 
waowicakiye  kta,  qa  wicota  ope- 
wicakitonpi  kta  on  wiconi  tawa 
ehpeye  kta  on  hi. 

46  Unkan  Jeriko  en  hipi ;  qa 
Jeriko  etanhan  oyate  ota  qa 
waonspewicakiye  cin  om  hdi- 
nanpa,  hehan  Bartimeus,  Timeus 
cinhintku,  istagonge  ciqon  he 
canku  icahda  wada  iyotanka. 

47  Unkan  he  Jesus  Nazareth 
etanhan  hee  nahon  qehan,  ho- 
tanin  qa  heya ;  Jesus,  Dawid 
Cinhintku,  onsimakida  wo. 

48  Unkan  wicota  iyokipisni, 
inina  un  kta ;  tuka  iye  iyotan 
hotankakiya  heya  ;  Dawid  Cin¬ 
hintku,  onsimakida  wo. 

49  Unkan  Jesus  owanji  najin 
qa  kicopi  kta,  keya  ;  hecen  ista¬ 
gonge  cin  kicopi  qa  heciyapi ; 
Cante  waste  wo,  najin  wo,  wan¬ 
na  nico  ce. 

50  Unkan  iye  sina  ehpeya  na¬ 
jin  hiyaye  ca  Jesus  en  hi. 

51  Unkan  Jesus  waayupte  ca 
heciya ;  Taku  ecacicon  kta  ya- 
cin  he.  Istagonge  cin ;  Itan¬ 
can,  watonwe  kta,  eciya. 

52  Unkan  Jesus  heciya ;  Hda 
wo,  wacinyaye  cin  he  asnini- 
yan  ce.  Unkan  hecehnana  ton- 
we  ca  canku  ohna  Jesus  ihakam 
ya.  ' 

WICOWOYAKE  11. 

1  Unkan  wanna  Jerusalem  iki- 
yedan  hipi,  Bethphage  qa  Beth- 
ani  hetu,  Oliwe  Paha  kin  en, 
hehan  waonspewicakiye  cin  nom 
ye  wicasi ; 

2  Qa  hewicakiya ;  Otonwe  iyo- 

takons  yanke  cin  en  ya  po ;  un- 
kan  wanna  en  yaipi  kinhan,  he- 
han  sukcinca  wan,  tohinni  wi- 
casta  akan  iyotanke  sni,  he  iye- 
yayapi  kta ;  yukeapi  qa  aku  po. 

3  Qa  tuwe,  Taku  on  hecanonpi 
he,  eniciyapi  kinhan,  Itancan 
kin  cin  ce,  eya  po.  IJnkan  he- 
cehnana  an  nisipi  kta. 

4  Unkan  ekta  iyayapi,  qa  can- 
ku  nonpa  ipaweli  wanka,  tiyopa 
wan  en  sukcinca  kin  kaska  na- 
jin  iyeyapi ;  hecen  kiyukcapi. 

5  Unkan  hen  najinpi  kin  wan- 
jikji,  Tokeca  sukcinca  kin  du- 
kcapi  he,  ewicakiyapi. 

6  Unkan  Jesus  econ  wicasi  qon 
he  ohna  ewicakiyapi  :  hecen 
iyowinwicakiyapi. 

7  Ilehan  sukcinca  kin  Jesus  ka- 
hipi ;  qa  tawokoyake  akan  ehna- 
kapi ;  unkan  iye  akan  iyotanka. 

8  Unkan  wicota  canku  ohna 
tawokoyake  kin  owinsyapi ;  qa 
apa  can  kin  etanhan  adetka  ka- 
ksapi,  qa  canku  ohna  ehpeyapi. 

9  Unkan  tona  tokaheyapi  qa 
tona  ihakam  upi  kin  hena  hotan- 
inpi  qa  heyapi ;  Osanna,  tuwe 
Itancan  caje  on  u  kinhan,  he 
yawastepi  ce. 

10  Dawid  ateunyanpi  tokicon- 
ze  Itancan  caje  kin  on  u  kin  he 
yawastepi:  Osanna  iyotan  tehan 
wankantu. 

11  Unkan  Jesus  Jerusalem  en 
ye  ca,  tipi  wakan  kin  en  iyaya ; 
qa  wanna  taku  owasin  ekta 
etonwe  ca,  htayetu  aya,  hehan 
akenonpapi  kin  om  Bethani  e- 
kta  kihda. 

12  Unkan  ihanhanna  Bethani 
etanhan  kupi, hehan  wotektehda. 

13  Qa  itehan  suken  can  wan 
ape  yuke  cin  he  wanyaka,  he  en 
hi,  okinni  en  waskuyeca  iyeye 
kta ;  tuka  en  hi  qehan  takudan 
iyeye  sni,  ape  ecedan ;  suken 
icage  kta  hinaliinke  sni. 

14  Unkan  Jesus  waayupte  ca 
heciya  ;  Detanhan  tuwedan  wa¬ 
skuyeca  enitanhan  yute  kte  sni, 
owihanke  wanica.  Unkan  waon- 
spewicakiye  cin  he  nalionpi. 

15  Hehan  Jerusalem  en  hipi ; 
unkan  Jesus  tipi  wakan  kin  en  i, 
qa  tona  tipi  wakan  kin  ohna  wi- 
yopeyapi  qa  wopetonpi  kin  hena 
tankan  iyewicaya,  qa  mazaska 
tokiyopeyapi  ahna  econpi  kin 
ahdapsinyan  ehpeya,  qa  wakiye- 
dan  iyopeyapi  can  akan  iyotan- 
kapi  hena  koya  : 

16  Qa  tipi  wakan  kin  ohna 
tuwe  cega  yuhe  kta  iyowinwi- 
cakiye  sni. 

17  Unkan  wowicakiyake  ca 
hewicakiya  ;  Wati  kin  he  oyate 
owasin  on  wocekiye  tipi  eciyapi 
kta  ce,  eya  wowapi  en  kagapi 
sni  he  ;  tuka  niye  warn  an  on  sa 
otipi  kin  yakagapi  ce. 

18  Wosnapi  kagapi  qa  wowapi 
kagapi  kin  he  nalionpi,  unkan 
token  ihangyapi  kta  akitapi ; 
kokipapi,  wicasta  owasin  ta- 
woonspe  kin  on  yusinyayapi 
nakaes. 

19  Unkan  wanna  htayetu  he¬ 
han  otonwe  kin  etanhan  tankan 
iyaya. 

20  Unkan  ihanhanna  en  hiya- 
yapi  hehan  suken  can  kin  wan¬ 
na  hute  hehanyan  snija  e  wan- 
yakapi. 

21  Unkan  Inyan  he  kiksuye 
ca  heciya ;  Itancan,  wanyaka 
wo,  suken  can  dasice  ciqon  he 
wanna  snija. 

22  Unkan  Jesus  waayupte  ca 
hewicakiya  ;  Wakan  tanka  wa- 
cinyanpi  kin  he  yuha  po. 

23  Awicakehan  heciciyapi  ; 
Tuwe  paha  kin  de,  Tokan  iyaye 
ca  miniwanca  kin  en  iyohpaya 
wo,  eciye  ca,  cante  kin  en  ce- 
tunhda  sni,  qa  taku  tona  eye 
cin  hena  hecetu  kta  e  wicada 

kinhan ;  he  taku  eye  cin  hena 
ecen  yuhe  kta. 

24  Heon  etanhan  heciciyapi ; 
Ceyakiyapi  eca  taku  tuna  yacin- 
pi  kin  hena  iyacupi  e  wicada  po, 
kinhan  hena  duhapi  kta. 

25  Unkan  cekiy a  nay ajinpi  kin¬ 
han,  tuwe  taku  on  yeksuyapi 
kinhan  kicicajuju  po ;  heceri 
Ateyayapi  mahpiya  ekta  yanke 
cin  he  wayahtanipi  kin  nicicaju- 
jupi  kta. 

26  Qa  nis  wayecicajujupi  sni 
kinhan,  nakun  Ateyayapi  malipi¬ 
ya  ekta  yanke  cin  wayahtanipi 
kin  nicicajujupi  kte  sni. 

27  Unkan  ake  Jerusalem  en 
hdipi ;  qa  tipi  wakan  kin  ohna 
mani  un  qehan,  wosnapi  kagapi 
wowapi  kagapi  wicahincapi  ko- 
ya  en  hipi  ; 

28  Qa  heciyapi ;  Taku  wowa- 
sake  on  dena  taku  kin  ecanon 
lie  ;  qa  tuwe  dena  econ  nisi,  qa 
hecen  ecanon  he. 

29  Unkan  Jesus  waayupte  ca 
hewicakiya  ;  Mis  eya  taku  wanji 
iciwangapi  kta,  amayupta  po, 
kinhan  wowasake  tukte  e  on  de¬ 
na  ecamon  kin  ociciyakapi  kta. 

30  Johannes  baptem  wicaqu 
qon  wicolian  kin  he  mahpiya 
eciyatanhan,  qa  is  wicasta  eci- 
yatanhan,  unma  tukte  he  ;  ama¬ 
yupta  po. 

31  Unkan  hdokinicapi  qa  he- 
kiciyapi ;  He  mahpiya  eciyatan¬ 
han,  unkeyapi  kinhan,  hehan  ; 
Tokeca  wicayadapi  sni  he,  eye 
kta. 

32  Tuka,  He  wicasta  akantu 
eciyatanhan,  unkeyapi  kinhan, 
oyate  kin  kowicunkipapi ;  wi¬ 
casta  owasin  Johannes  wicasta 
wokcan  kin  heca  kecinpi. 

33  Unkan  waayuptapi  qa  Jesus 
heciyapi  ;  Sdonunyanpi  sni.  Un¬ 
kan  Jesus  waayupte  ca  hewica¬ 
kiya  ;  Mis  eya  wowasake  tukte 


e  on  dena  ecamon  kin  he  nakun 
ociciyakapi  kte  sni. 

WICOWOYAKE  12. 

1  Hehan  wiyacinpi  on  wowi- 
cakiyaka  ;  Wicasta  wan  hastan- 
hanka  iyuwi  wojupi  wan  oju, 
qa  ohomni  natake  ca,  minisa 
iyuskice  wan  en  qe  ca,  cowahe 
tehan  wankantu  wan  kaga  ;  qa 
kicanyanpi  kte  cin  owicaqu,  qa 
makoce  wan  tokeca  ekta  icima- 
ni  iyaya. 

2  Qa  wanna  iyehantu  qehan 
taokiye  wan  kicanyanpi  kin  ekta 
ye  si,  kicanyanpi  kin  etanhan 
hastanhanka  ojupi  kin  waskuye- 
ca  icu  kte  cin  heon  etanhan. 

3  Unkan  he  yuzapi,  qa  apapi, 
qa  cokadan  hde  sipi. 

4  Unkan  ake  taok^e  wanji  to¬ 
keca  ekta  ye  si ;  tuka  e  qe  in- 
yan  on  kininpi,  qa  pa  kahdeca- 
pi,  qa  tehiya  kuwapi  hde  sipi. 

5  Unkan  ake  wanji  tokeca  ekta 
ye  si ;  qa  he  qe  ktepi :  unkan 
nakun  wicota,  hunh  awicapapi 
qa  hunh  wicaktepi. 

6  Hehan  cinhintku  wanjidan 
wastekidake  cin  he  hinahin  hdu- 
ha  ;  unkan  he  ehake  ekta  ye  si, 
qa  ;  Micinksi  yuonihanpi  kta  ce, 
eya. 

7  Tuka  kicanyanpi  kin  hekici- 
yapi  ;  Tawa  kte  cm  he  dee  ;  iho 
po,  unktepi  kta ;  hecen  he  un- 
kitawapi  kta  ce. 

8  Unkan  hecen  yuzapi  qa  kfe- 
pi,  qa  wojupi  kin  etanhan  tan- 
kan  ehpeyapi. 

9  Heon  hastanhanka  ojupi  yu¬ 
he  cin  he  taku  econ  kta  he. 
En  hi  qa  kicanyanpi  kin  hena 
ihangwicaye  kta,  qa  hastanhan¬ 
ka  ojupi  kin  wicasta  tokeca  owi¬ 
caqu  kta. 

10  Wowapi  kin  de  dawapi  sni 
he  ;  Ticagapi  inyan  wan  ehpe- 

yapi  qon  he  oise  en  pa  icaga 
ce. 

11  He  Itancan  kin  econ,  qa  un- 
kistapi  kin  en  taku  wowinihan. 

12  Hehan  yuze  wacinpi,  tuka 
oyate  kin  kowicakipapi ;  wiya- 
cinpi  kin  de  iye  wicaka  e  heya 
sdonyapi.  Unkan  ehpeya  ki- 
hdapi. 

13  Hehan  Pharisee  qa  Hero- 
dian  etanhan  wanjiltji  ekta  ye 
wicasipi ;  taku  eye  cin  on  yuza- 
pi  kta. 

14  Unkan  hena  en  hipi  qehan 
heciyapi ;  Waonspekiye,  iewi- 
cayaka  qa  tuwedan  koyakipe 
sni  sdonunyanpi  ;  wicasta  tan- 
can  ekta  eyatonwe  sni  ece,  tuka 
awicakehan  Wakantanka  tacan- 
ku  kin  odaka  ece  ;  Kesar  wa- 
mnayanpi  qupi  kta  iyececa  he. 

15  Unqupi  kta,  qa  is  unqupi 
kte  sni  he.  Tuka  iye  wohnaye 
liduhapi  sdonye  ca  hewicakiya  ; 
Tokeca'  iyutanmayayapi  he. 
Kaspapidan  wanji  makau  po, 
wanmdake  kta  ce. 

16  Unkan  kahipi.  Hehan  he¬ 
wicakiya;  Wicite  qa  wow7api 
kin  de  tuwe  tawa  he.  Unkan, 
Kesar  tawa  ce,  eciyapi. 

17  Hehan  Jesus  waayupte  ca  ; 
Kesar  taku  tawa  kin  kicu  po  ; 
qa  Wakantanka  taku  tawa  kin 
kicu  po,  ewicakiya.  Unkan 
heon  inihanpi. 

18  Hehan  Saddukee  kin,  piya 
iwicacage  kte  cin  wanica  keya- 
pi,  hena  etanhan  en  hipi ;  qa 
wiwangapi  qa  heyapi  ; 

19  Waonspekijm,  Moses  wo- 
wapi  unkicagapi,  wicasta  wan 
tawicu  ehpeya  te  ca,  cinca  nice 
cinhan,  sunkaku  winohinca  kin 
he  hduze  kta,  qa  cincu  qon  cin¬ 
ca  kicage  kta  ce. 

20  Hunkawanjinkiciyapi  sako- 
win  ;  unkan  tokapa  kin  winohin¬ 
ca  wan_yuze  ca,  cinca  codan  ta. 

21  Hehan  iyokihe  kin  he  hdu¬ 
ze  ca  nakun  ta,  qa  cinca  nica  ; 
unkan  iyamni  kin  is  nakun. 

22  Unkan  ecen  sakowinpi  kin 
hduzapi,  qa  cinca  nicapi :  eha- 
ke  winohinca  kin  is  eya  ta. 

23  Hecen  piya  iwicacage  cin 
en  inajinpi  kinhan,  wanji  tukte 
tawicujmpi  kta  he :  sakowin 
hduzapi  tuka. 

24  Unkan  Jesus  waayupte  ca 
hewicakiya;  Wowapi  wakan 
kin  sdonyayapi  sni,  qa  nakun 
Wakantanka  towasake  kin,  heon 
yanunipi. 

25  Wiconte  etanhan  piya  wi- 
coicage  kinhan  tawicu  tonpi  sni 
qa  hihnaku  yuhapi  sni ;  tuka 
mahpiya  ekta  ohnihde  unpi  kin 
iyececapi. 

26  Unkan  tona  tapi  kin  hena 
piya  icagapi  kta,  on  Moses  ta- 
wowapi  kin  en  dawapi  sni  "he  ; 
can  opamna  etanhan  Wakantan¬ 
ka  okiye  ca  heya ;  Abraham 
Wakantanka  tawa,  qa  Isaak 
Wakantanka  tawa,  qa  Jakob- 
Wakantanka  tawa  kin  he  miye 
ce. 

27  Wicasta  tapi  kin  Wakan¬ 
tanka  tawapi  sni,  tuka  ni  unpi 
kin  Wakantanka  tawapi :  heon 
etanhan  sogya  yanunipi. 

28  Hehan  wowapi  kagapi  wan¬ 
ji  en  hi,  qa  akinicapi  kin  nahon, 
qa  tanyan  awicayupta  iyukcan 
heon  etanhan,  Woahope  toka- 
heya  kin  tukte  e  he,  eya  iwan- 
ga. 

29  Unkan  Jesus  ayupta;  Israel 
nahon  po,  Jehowa  Wakantanka 
unkitawapi  kin  lie  Itancan  wan- 
jidan,  woahope  owasin  tokapa 
kin  hee  ce. 

30  Unkan  Jehowa  Wakantan¬ 
ka  nitawa  kin  he  nicante  oco- 
wasin  on,  qa  ninagi  ocowasin 
on,  qa  nitawaein  ocowasin  on, 
qa  nitowasake  ocowasin  on, 

wasteyakidake  kta  ce ;  woahope 
tokaheya  kin  hee. 

31  Qa  inonpa  kin  he  he  iyece- 
ca ;  Nikiyedan  un  kin  he  niye 
inihdacin  wasteyadake  kta.  Wo¬ 
ahope  dena  isanpa  tanka  wa- 
nica. 

32  Unkan  wowapi  kage  cin 
he  heciya  ;  Han,  Waonspekiya, 
wowicake  ecen  eha,  Taku  wa- 
kan  wanjidan,  qa  icunonpa  tan- 
han  wanica. 

33  Qa  wicacante  ocowasin  on, 
qa  wicotawacin  ocowasin  on, 
qa  wicanagi  ocowasin  on,  qa  wi- 
cowasake  ocowasin  on  waste- 
dakapi,  qa  wicikiyedan  unpi  kin 
wiciye  ihdacin  waste wicadapi 
kin,  peta  on  wosnapi  qa  ikce 
wmsnapi  owasin,  he  isanpa  tan¬ 
ka  ece. 

34  Unkan  he  wacinksamya 
ayupta  Jesus  wanyaka,  hehan 
heciya;  Wakantanka  tokiconze 
kin  itehan  yaun  sni.  Unkan 
hetanhan  tuwedan  sanpa  wi- 
wanga  tawatenye  sni. 

35  Hehan  Jesus  tipi  wakan 
kin  ohna  wowicakiyaka  icun- 
han  waayupte  ca  heya  ;  Wowa¬ 
pi  kagapi  kin  Messiya  he  Dawid 
Cinhintku  ce,  tokeca  heyapi  he. 

38  Dawid  iye  qe  Woniya  Wakan 
on  heya ;  Itancan  kin  Itancan  mi- 
tawTa  heciya  ;  Mietapa  ekta  iyo- 
tanka  wo,  tona  tokaniyanpi  kin 
hena  siha  oahe  nitawa  kin  wa- 
kage  kta  hehanyan. 

37  Heon  etanhan  Dawid  iye  qe 
Itancan  eciya ;  hecen  token  cin- 
caya  he.  Unkan  oyate  ikceka 
kin  wiyuskinyan.nahonpi. 

38  Unkan  wowicakiyaka  icun- 
han  hewicakiya ;  Wowapi  ka¬ 
gapi  kin  kowicakipa  po,  hena 
wokoyake  hanskaska  kicun  wa- 
stedakapi,  qa  wopeton  tipi  kin 
ohna  owicakiyapi  kta  nakun  : 

39  Qa  omniciye  tipi  kin  en  oi- 


yotanke  tokapapi,  qa  wotapi  kin 
en  oyanke  wasteste  kin : 

40  Hena  e  wiwazica  tipi  kin 
temyapi,  qa  ihdutaninpi  on  wo- 
cekiye  hanska  eyapi  ece  :  hena 
woyaco  iyotan  tanka  yuhapi  kta. 

41  Unkan  Jesus  mazaska  opiye 
kin  iyotakons  iyotanka,  qa  to¬ 
ken  oyate  kin  mazaska  opiye  kin 
en,  mazaska  ehpeyapi  kin  he 
wanyaka.  Unkan  wicota  wijica- 
pi  kin  hena  odota  en  ehpeyapi. 

42  Unkan  wiwazica  wahpanica 
wan  en  hi,  qa  mazasa  onspadan 
nom  en  ehpeya,  he  mazasa 
wanjidan  yawapi. 

43  Unkan  waonspewicakiye 
cin  hena  wicakico  qa  hewica¬ 
kiya  ;  Dena  owasin  mazaska 
opiye  kin  en  ehpeyapi,  tuka  wi¬ 
wazica  wahpanica  kin  de  owa¬ 
sin  isanpa  en  ehpeya,  awicake- 
han  eciciyapi. 

44  Dena  owasin  taku  ota  tonpi 
kin  eciyatanhan  en  ehpeyapi 
ece ;  tuka  iye  qe  nice  cin  etan¬ 
han  taku  yuhe  cin  ocowasin  en 
ehpeya,  on  ni  kte  cin  ocowasin. 

WICOWOYAKE  13. 

1  Unkan  tipi  wakan  kin  etan¬ 
han  kinanpa  hehan  waonspewi¬ 
cakiye  cin  wanji  heciya  ;  Wa¬ 
onspekiya,  inyan  tankinyanyan 
kin  dena,  qa  tipi  kagapi  kin  dena 
wanyaka  wo. 

2  Unkan  Jesus  waayupte  ca 
heciya  ;  Tipi  tankinyanyan  kin 
dena  owasin  wandaka  he.  In¬ 
yan  wanji  inyan  itakihna  wanke 
kte  sni,  owasin  juju wahe  kta. 

3  Unkan  Oliwe  Paha  kin  akan 
iyotanka,  tipi  wakan  kin  iyota¬ 
kons,  hehan  Inyan  qa  Jakob  qa 
Johannes  qa  Andrew  nahmana 
wiwangapi ; 

4  Tohan  hena  hecetu  kta  he, 
qa  dena  owasin  iyecetu  kta  e 

wowapetokeca  tukte  e  hecin- 
lian,  unkokiyaka  po. 

5  Unkan  Jesus  waayupte  ca 
liewicakiya ;  Iwanihdaka  po,  o- 
kinni  tuwe  nihnayanpi  kta. 

6  Wicota  micaje  on  hipi  qa ; 
He  miye  ce,  eyapi  kta,  qa  wica¬ 
sta  ota  wicahnayanpi  kta. 

7  Unkan  tohan  wicokicize  qa 
kicizapi  kta  oyakapi  kin  naya- 
lionpi  kinhan,  nihinciyapi  sni 
po  :  hena  hecetu  kta,  tuka  owi- 
hanke  kin  hinahinke  sni. 

8  Oyate  wan  oyate  tokeca  on 
najin  kta,  qa  wokiconze  wan 
wokiconze  tokeca  on  ;  qa  tukte- 
kten  maka  skanskan  yuke  kta, 
qa  wicaakihan  qa  wicokicize 
yuke  kta.  Dena  wicoiyokisice 
tokaheya  kin  ee. 

9  Tuka  iwanihdaka  po  ;  omni- 
ciye  tanka  kin  en  aniyanpi  kta  ; 
qa  omniciye  tipi  kin  ohna  nica- 
stakapi  kta  ;  qa  miye  on  wicasta 
itancanpi  wicastayatapi  ko  en  a- 
niipi  kta,  owicayakapi  kta  heon. 

10  Tuka  tokaheya  wotanin 
wraste  kin  he  oyate  owasin  owi- 
cakiyakapi  kta. 

11  Tuka  tohan  aniyanpi  qa  wi- 
canicupi  kinhan,  itokam  taku 
ehapi  kta  awacinpi  sni  po,  qa 
on  eante  sicapi  sni  po ;  tuka 
wihiyayedan  oape  kin  he  en 
taku  nicupi  kin  he  ohna  eya  po  ; 
eye  kte  cin  he  niyepi  sni,  tuka 
Woniya  Wakan  kin  hee  kta. 

12  Hunkawanjinkiciyapi  wi- 
conte  en  kieicupi  kta,  qa  wi¬ 
casta  wan  iye  cinca  nakun  ;  qa 
wicacinca  inajinpi  kta  qa  hunka- 
kewicayapi  kin  tewicayapi  kta. 

13  Unkan  miye  on  owasin  siee- 
nidapi  kta;  tuka  tuwe  owihanke 
kin  hehanyan  ope  cinhan  he  ni 
kta. 

14  Tuka  tohan  wosice  woi- 
hangye,  Daniel  wicasta  wokcan 
cajeyate  ciqon,  tukten  najin 

kta  ijmeece  sni,  hen  wandakapi 
kinhan,  tuwe  yawa  kinhan  oka- 
hnige  kta,  hehan  tona  Juda  ma- 
koce  kin  en  unpi  kin  he  kin 
ekta  najicapi  kta  : 

15  Qa  tuwe  tipi  akan  yanke  cin 
he  kun  ku,  qa  timahen  tanhan 
takudan  ehdaku  kte  sni : 

16  Qa  nakun  tuwe  magata  un 
kinhan,  wokoyake  ehdaku  kta 
on  hdicu  kte  sni. 

17  Tuka  anpetu  kin  hena  en 
tona  ihdusakapi  qa  hoksiyoqopa 
azinwicakiyapi  kin  hena  tehiya 
unpi  kta. 

18  Unkan  waniyetu  icunhan 
nayapapi  kte  sni  e  icekiya  po. 

19  Anpetu  kin  hena  en  wicoka- 
kije  yuke  kta,  tokaheya  Wa- 
kantanka  taku  kage  cin  ehan- 
tanhan,  qa  dehanyan  takudan 
iyeceee  sni,  qa  nakun  tokata 
ekta  iyecece  kte  sni. 

20  Unkan  Itancan  kin  anpetu 
kin  hena  yuptecedan  sni  kinhan, 
wicacehpi  takudan  ni  kte  sni ; 
tuka  wicakahnigapi  tona  wica- 
kahnige  cin  hena  on  anpetu  kin 
hena  yuptecedan. 

21  Unkan  hehan  tuwe ;  Iho, 
Messiya  hen  yanka  ce,  qa  is ; 
Kan  yanka  ce,  eniciyapi  esta, 
wicadapi  sni  po. 

22  Messiya  itonpisni  qa  wicasta 
wokcan  itonpisni  kin  heca  ica- 
gapi  kta,  qa  wowapetokeca  taku 
wowinihan  ko  econpi  kta,  oki- 
hipica  unkans  wicakahnigapi 
kin  hena  eepi  kaes  wicahna¬ 
yanpi  kta  tuka. 

23  Tuka  iwanihdaka  po  ;  iho, 
itokam  hena  ociciyakapi. 

24  Tuka  anpetu  kin  hena  en, 
wicokakije  kin  iyohakam,  anpetu 
wi  kin  aotpasyapi  kta,  qa  hanye- 
tu  wi  kin  iyoyanpa  kte  sni ; 

25  Qa  mahpiya  wicanhpi  kin 
hinhpaye  kta,  qa  mahpiya  ekta 
wowasake  kin  yuhuhuzapi  kta. 

26  Unkan  hehan  Wicasta  Cin- 
hintku  kin  wowasake  tanka  wo- 
witan  ko  hduha  mahpiya  sapa 
akan  u  wandakapi  kta. 

27  Unkan  hehan  ohnihdewicaye 
cin  hena  ye  wicasi  kta,  qa  tate 
ouye  topa  kin  etanhan,  maka 
ihanke  kin  etanhan  qa  mahpiya 
ihanke  kin  hehanyan,  wicaka- 
hnige  ciqon  hena  witaya  wica- 
kpahi  kta. 

28  Suken  can  kin  etanhan  wi- 
yacinpi  kin  de  okahniga  po :  Can 
intpa  kin  hinahin  wankadan,  qa 
etanhan  ape  icage  cinhan,  hehan 
mdoketu  wanna  ikiyedan  sdon- 
yayapi  ece. 

29  He  iyececa,  nis  tohan  dena 
owasin  iyecetu  wandakapi  kin- 
han,  wanna  ikiyedan,  tiyopa  kin 
etu,  e  sdonya  po. 

30  Awicakehan  heciciyapi,  wi- 
coicage  kin  de  tokan  iyaye  sni, 
ecen  dena  owasin  econpi  kta. 

31  Mahpiya  maka  ko  tokan 
iyaye  kta,  tuka  mioie  kin  hena 
tokan  iyaye  kte  sni. 

32  Tu:ka  anpetu  kin  he,  qa  wi- 
hiyayedan  oape  kin  he  tuwedan 
sdonye  sni,  mahpiya  ohnihde  kin 
heepi  kaes,  qa  nakun  Cinhintku- 
yapi  kin  ;  tuka  Ateyapi  kin  ece- 
dan  sdonya. 

33  Iwanihdaka  po,  wakta  unpi 
qa  cekiya  po  ;  tohan  iyehantu 
kte  cin  sdonyayapi  sni  nakaes. 

34  Wicasta  wan  icimani  ye  kte 
cin,  tipi  ehpeye  ca  taokiyewica- 
ye  cin  taku  econ  wicasi,  otoi- 
yohi  wicohan  wicaqu,  qa  tiawan- 
yake  cin  he  awanyake  si,  he  iye¬ 
ceca. 

35  Heon  etanhan  waktaya  un 
po  ;  tipi  ohna  itancan  kin  tohan 
hdi  kta  sdonyayapi  sni,  htayetu, 
qa  hanye  cokaya,  qa  anpaohoton- 
na  hoton,  qa  is  hanhanna  kinhan. 

36  Okinni  ihnuhanna  hdi  kin¬ 
han  nistinmapi  iyeniyanpi  kta. 


37  Unkan  taku  eciciyapi  kin 
he  owasin  ewicawakiya  ece, 
Waktaya  un  po.  , 

WICOWOYAKE  14. 

1  Anpetu  nonpa  iyohakam  he-. 
han  woacaksin  qa  aguyapi  na- 
pohyapi  sni :  Unkan  wosnapi  ka- 
gapi  wowapi  kagapi  ko  token 
hnayan  yuzapi  kta  akitapi,  ktepi 
kta  e  heon. 

2  Tuka  heyapi ;  Wosnapi  an¬ 
petu  kin  hehantu  kte  sni ;  okin¬ 
ni  oyate  kin  owodutaton  kta. 

3  Unkan  Bethani  etu,  Simon 
lepros  ececa  qon  he  ti  kin  en 
wota  iyotanka,  hehan  winohinca 
wan  inyan  opiye  wan  wihdi 
wastemna  tehike  hinca  he  yuha 
hi,  qa  opi}^e  kin  yulidoke  ca  iye 
pa  kin  akastan. 

4  Unkan  hen  wanjikji  cante 
mahen  iyokipipi  sni  qa  heyapi ; 
Tokeca  wihdi  wastemna  kin  he- 
cen  yutakunipi  sni  he. 

5  Wihdi  wastemna  kin  de  ka- 
spapi  opawinge  yamni  sanpa  iyo- 
peyapi  qa  wahpanica  wicaqupi 
kta  tuka.  Hecen  winohinca  qon 
icaptapi. 

6  Unkan  Jesus  heya ;  Ayustan 
po;  tokeca  nagiyeyayapi  he. 
Wicohan  waste  wan  ecamicon. 

7  Wahpanicapi  kin  ohinn^an 
wicayahduhapi,  qa  tohan  yacin- 
pi  kinhan  tanyan  ecawicaye- 
conpi  kta  oyakihipi ;  tuka  miye 
ohinniyan  mayaduhapi  sni. 

8  Taku  okihi  kin  ecen  econ  ; 
mitancan  hapi  kte  cin  on  ito- 
kam  sdaye  kta  on  hi. 

9  Awicakehan  heciciyapi;  Ma¬ 
ka  kin  owancaya  tukten  wo- 
tanin  waste  kin  de  oyakapi  kin¬ 
han,  winohinca  kin  de  nakaha 
taku  econ  kin  he  oj^akapi  kta, 
wokiksuye  kta  e  heon. 

10  Unkan  Judas  Iskariot,  ake- 

nonpapi  kin  wanji  ee,  wosnapi 
kagapi  kin  ekta  ya,  he  hnayan 
wicaqu  kta  heon. 

11  Unkan  he  nahonpi  qehan 
wiyuskinpi,  qa  mazaska  qupi  kta 
keeiyapi.  Unkan  token  tanyan 
hnayan  wicaqu  kta  he  akita. 

12  Unkan  aguyapi  napohye  6ni 
anpetu  tokaheya  en  wosna  ktepi 
ece  kin  hehantu,  waonspewica- 
ltiye  cin  heciyapi  ;  Tukten  woa- 
caksin  wosnapi  yate  kta  wiyeya 
eunhnakapi  kta  yacin  he. 

13  Unkan  waonspewicakiye  cin 
nom  ye  wicasi,  qa  hewicakiya. ; 
Otonwe  kin  en  ya  po,  kinhan 
wicasta  wan  mini  ohna  waki- 
skotpa  wan  qin  itkonicipapi  kta, 
he  ihakam  ya  po. 

14  Qa  tukte  en  tin  kihde  cin- 
han,  tipi  tawa  kin  heciya  po  ; 
Waonspekiye  cin  heya  ce ;  Wan- 
kan  tipi  kin  tukten  waonspewi- 
cawakiye  cin  om  wosnapi  kin 
wate  kta  tukte  e  he. 

15  Unkan  wankan  tipi  wan 
tanka,  tanyan  yustanpi  qa  wiye¬ 
ya  yanka,  nicipazopi  kta ;  hen 
wiyeya  eunkicihnaka  po. 

16  Unkan  waonspewicakiye 
cin  iyayapi,  qa  otonwe  kin  en 
ipi,  qa  token  ewicakiye  cin*  he- 
cen  iyeyapi ;  unkan  wosnapi  kin 
wiyeya  ehnakapi. 

17  Unkan  wanna  htayetu  he- 
han  akenonpapi  kin  om  en  hi. 

18  Unkan  wota  iyotankapi 
icunhan  Jesus  heya ;  Awicake- 
han  heciciyapi ;  Miei  wayatapi 
kin  wanji  wiyopemayayapi  kta. 

19  Hehan  iyokisica  hinhdapi, 
qa  otoiyohi  heciyapi ;  He  miye 
he  ;  qa  ake  wanji,  He  miye  he, 
eyapi. 

20  Unkan  hewicakiya ;  Ake¬ 
nonpapi  kin  etanhan  wanji  wa- 
ksica  ohna  mici  oputkan  kin 
hee  ce. 

21  Wicasta  Cinhintku  kin  awi- 

cakehan  token  wowapi  en  kaga- 
pi  qon  he  iyecen  iyoopta  ya,  tu- 
ka  wicasta  kin  tuwe  Wicasta 
Cinhintku  kin  wiyopeye  cinhan, 
he  wotehi  yuhe  kta ;  wicasta 
kin  he  tohinni  tonpi  sni  unkans 
waste  kta  tuka. 

22  Unkan  wotapi  icunhan  Je¬ 
sus  aguyapi  icu,  yawaste,  qa 
kiyuspa,  qa  wicaqu,  qa  heya ; 
Icupi  qa  yuta  po  ;  mitancan  kin 
he  dee. 

23  Nakun  wiyatke  kin  icu;  qa 
yawaste  hehan  wicaqu.  Unkan 
owasin  etanhan  yatkanpi. 

24  Unkan  hewicakiya ;  Wico- 
takuye  teca  kin  en,  mawe  kin 
he  dee,  wicota  on  papsonpi. 

25  Awicakehan  heciciyapi ;  De- 
tanhan  wiyuwi  waskuyeca  etan¬ 
han  icimana  mdatke  kte  sni,  an¬ 
petu  wan  en  Wakan tanka  toki- 
conze  kin  en  teca  mdatke  kte  cin 
hehanyan. 

26  Unkan  odowan  wan  ahiya- 
yapi  hehan  Oliwe  Paha  kin  ekta 
iyayapi. 

27  Hehan  Jesus  hewicakiya; 
Hanyetu  kin  de  miye  on  iyuhpa 
nihicahanpi  kta  ;  kaken  wowapi 
en  kagapi  qon,  Waawanhdake 
kin  he  awape  kta,  hecen  tahinca 
wanunyanpi  kin  mdecahanpi  kta 
ce. 

28  Tuka  ake  wakini  iyohakam, 
Galile  ekta  nitokam  imdamde 
kta. 

29  Tuka  Inyan  heciya  ;  Owa¬ 
sin  hicahanpi  esta,  miye  qe  eca- 
mon  kte  sni. 

30  Unkan  Jesus  heciya ;  Awi¬ 
cakehan  heciciya;  Anpetu  kin 
de,  hanyetu  kin  de  en,  anpaoho- 
tonna  nonpa  hoton  sni,  ecen  ya- 
mni  akihde  anamayakihhe  kta. 

31  Hehan  iyotan  nina  kitan 
hinca  ;  Cicimata  esta  anacicihbe 
kte  sni.  Iyuhpa  nakun  iyecen 
eyapi. 

32  Unkan  wojupi  wan  en  ipi, 
Gethsemane  eciyapi ;  hehan 
waonspewicakiye  cin  hewica¬ 
kiya  ;  Den  iyotanka  po,  icunhan 
cewakiye  kta. 

33  Unkan  Inyan  qa  Jakob  qa 
Johannes  hena  iwicacu,  hehan 
inihan  qa  nina  iyokisica  hinhda; 

34  Qa  hewicakiya ;  Minagi 
nina  iyokisice  liinca,  mate  kta 
iyeeeca;  den  yukanpi  qa  wa- 
ktaya  nn  po. 

35  Unkan  hetanhan  kitan  ecin- 
yan  iyoopta  ye  ca,  makata  ihpa- 
ye  ca  cekiya,  okihipiea  kinhan, 
wihiyayedan  oape  kin  he  tokan 
iyaye  kta. 

36  Unkan  heya ;  Abba,  Ate, 
niye  ekta  taka  owasin  okihipiea  ; 
wiyatke  kin  de  emiciyaku  wo  ; 
tuka  mis  taku  wacin  kin  hee  kte 
sni,  taku  yacin  kin  he  hecetu  kta. 

37  Hehan  en  hdi,  qa  istinmapi 
iyewicaya,  unkan  Inyan  heciya ; 
Simon  nistinma  he  ;  wihiyaye¬ 
dan  oape  wanjidan  kiktahan 
yaun  kta  oyakihi  sni  he. 

38  Kiktahan  unpi  qa  cekiya 
po  ;  okinni  taku  wawiyutanyan 
un  kin  en  yaipi  nun  ce ;  wica- 
nagi  kin  he  awieakehan  wicada, 
tuka  wicacehpi  kin  wasake  sni. 

39  Unkan  ake  iyaye  ca  cekiya, 
qa  wicoie  un  qon  hena  ake  ecen 
eya. 

40  Unkan  ake  en  hdi  qehan, 
ake  istinmapi  iyewicaya,  ista 
hbapi  liinca,  unkan  token  ayu- 
ptapi  nun  tanin  sni. 

41  Unkan  iciyamni  en  hdi,  qa 
hewicakiya  ;  Istinma  po  qa  ozi- 
iciya  po  ;  wanna  henakeca,  wi¬ 
hiyayedan  oape  kin  wanna  iye- 
hantu ;  wanyaka  po,  Wicasta 
Cinhintku  kin  wahtanipi  sa  na- 
pepi  kin  en  hnayan  wicaqupi. 

42  Najin  po,  unyanpi  kta;  iho, 
tuwe  mahnaye  cin  he  wanna 
kiyedan  u  ce. 

& 


43  Unkan  ecahankeya,  iahan 
icunhan,  Judas  hi,  akenonpapi 
kin  wranji  ee,  qa  kici  wicota 
liinca,  mazasagye  can  otoza  ko 
yuhapi,  wosnapi  kagapi,  wowapi 
kagapi,  qa  wicahincapi  kin  etan- 
han  upi. 

44  Unkan  tuwe  hnayan  wicaqu 
kte  cin  he  iwaktawicaye  ca ; 
Tuwe  i  iwaputake  cinhan  hee 
kta  ;  yuzapi  qa  tanyan  akiyalida 
po,  eya. 

45  Unkan  en  hi  qehan,  eca¬ 
hankeya  en  ye  ca,  Itancan,  I- 
tancan,  eciye  ca,  i  itputaka. 

46  Hehan  nape  ahnakapi  qa 
yuzapi. 

47  Unkan  wanji  en  najinpi  kin 
mazasagye  ehdaku,  qa  wosnapi 
kagapi  itancan  taokiye  wanji 
ape  ca  noge  baspa. 

48  Unkan  Jesus  waayupte  ca 
hewicakiya  ;  Wamanon  sa  takpe 
hipi  iyececa,  mazasagye  can 
otoza  ko  yuha  mayaduzapi  kta 
on  yahipi  he. 

49  Anpetu  eca  tipi  wakan  kin 
ohna  ocipagi  qa  waonspekiya 
waun,  tuka  mayaduzapi  sni ; 
tuka  wowapi  wakan  kin  yuece- 
tupi  kta. 

50  Hehan  owasin  ehpeya  naji- 
capi. 

51  Unkan  koska  wan  ihakam 
ya,  tancodan  un  tuka  minihuha 
ska  tancan  iyakipemni.  Unkan 
koskapi  kin  hena  yuzapi : 

52  Hehan  miniliuha  ska  kin  he 
ehpeya,  qa  tancodan  kihda. 

53  Unkan  Jesus  wosna  kagapi 
itancan  kin  ekta  ayapi ;  qa  hen 
wosnapi  kagapi,  wicahincapi, 
wowapi  kagapi  ko  owasin  mni- 
ciyapi. 

54  Unkan  Inyan  itehan  ihakam 
u,  qa  wosna  kagapi  itancan  ti 
kin  en  hi ;  qa  ookiyewicayapi 
kin  om  iyotanke  ca  peta  kin  en 
cosiciya. 

55  Unkan  wosnapi  kagapi  qa 
omniciye  ocowasin  tuwe  Jesus 
on  taku  oyakapi  kta  odepi,  ktepi 
kta  e  heon,  tuka  takudan  iyeya- 
pi  sni. 

56  Wicota  itonsniyan  woya- 
kapi,  tuka  taku  oyakapi  kin  oci- 
tkonze  sni. 

57  Hehan  wanjikji  inajinpi,  qa 
itonsniyan  taku  iyaonpapi,  qa 
heyapi ; 

58  Unkiye,  Tipi  wakan  nape 
on  kagapi  kin  de  ihangwaye  kta, 
qa  anpetu  yamni  hehan  wanji 
tokeca  nape  codan  kagapi  kin 
he  wakage  kta  ce,  eya  naunhon- 
pi  ce. 

59  Tuka  is  eya  taku  oyakapi 
kin  ocitkonze  sni. 

60  Hehan  wosna  kagapi  itan- 
can  kin  wicacokaya  inajin,  qa 
Jesus  iwange  ca ;  Dena  taku 
iyanionpapi  kin  takudan  adupte 
sni  he,  eya. 

61  Tuka  iye  inina  un  qa  taku¬ 
dan  ayupte  sni.  Ake  wosna  ka¬ 
gapi  itancan  kin  wiwange  ca 
heciya;  Messiya,  Iyotari  Waste 
Cinhintku  kin  he  niye  he. 

62  Unkan  Jesus  heya;  He  rai- 
ye ;  qa.  Wicasta  Cinhintku  kin 
wowasake  etapa  eciyatanhan 
iyotanke  ca,  mahpiya  sapa  akan 
u  wandakapi  kta  ce. 

63  Hehan  wosna  kagapi  itancan 
kin  wokoyake  hdupote  ca  heya ; 
Taku  on  woyakapi  sanpa  uncin- 
pi  kta  he. 

64  Wayasice  cin  he  niye  nay a- 
lionpi :  token  idukcanpi  he.  Un- 
kan  owasin,  te  kta  iyececa,  ya- 
copi. 

65  Hehan  wanjikji  atagosapi  qa 
ite  ogekicitonpi,  qa  apapi  qa ; 
Wokcan  wo,  eciyapi.  Unkan 
ookiye  unpi  kin  is  eya  nape  on 
apapi. 

66  Unkan  Inyan  ihukuya  tipi 
kin  ohna  yanka ;  hehan  wosna 

kagapi  itancan  winyan  wowi- 
dagwicaye  cin  wanji  en  hi ; 

67  Qa  Inyan  petiskan  yanka 
wanyake  cehan  en  etonwe  ca 
heya ;  Qa  nis  eya  Jesus  Naza¬ 
reth  kici  yaun  qon. 

68  Tuka  anakihbe  ca  heya ; 
Taku  ehe  cin  he  sdonwaye  sni, 
qa  nakun  owakahnige  sni  ce. 
Hehan  tankan  ohanzi  hdepi  kin 
ekta  iyaya  :  unkan  anpaohoton- 
na  wan  hoton. 

69  Unkan  ake  wikoska  wan 
wanyake  ca,  tona  en  najinpi  kin 
hewicakiya ;  De  is  nakun  he- 
tanhan. 

70  Unkan  is  ake  anakihman. 
Hehan  kitan  ecinyan  iyohakam 
tona  en  najinpi  kin  ake  Inyan 
heciyapi ;  Awicakehan  nis  he- 
nitanhan  ;  Galile  wicasta  heni- 
ca  ;  qa  iyae  cin  he  iyececa  ce. 

71  Tuka  iye  wayasice  ca  taku 
wakan  cajeyata ;  Wicasta  kin 
de  cajedatapi  kin  ecaca  sdon¬ 
waye  sni  ce,  eya. 

72  Hehan  inonpa  anpaohoton- 
na  kin  hoton.  Unkan  hehan  In¬ 
yan  Jesus  taku  eciye  ciqon  ;  An- 
paohotonna  nonpa  hoton  sni, 
yamni  akihde  anamayakihbe  kta 
ce,  wicoie  kin  he  kiksuya.  Un¬ 
kan  he  awakicin  hehan  ceya. 

WICOWOYAKE  15. 

1  Unkan  wanna  anpao,  hehan 
wosnapi  kagapi  qa  wicahincapi, 
wowapi  kagapi  ko  omniciye  oco¬ 
wasin  om  he  aiapi,  qa  Jesus  ka- 
skapi,  qa  ekta  ayapi  qa  Pilate 
qupi. 

2  Unkan  Pilate  wiwanga  ;  Ju- 
da  oyate  Wicastayatapi  kin  he 
niye  he.  Unkan  Jesus  ayupte 
ca,  Niye  ecen  eha  ce,  eya. 

3  Unkan  wosnapi  kagapi  kin 
taku  ota  iyaonpapi ;  tuka  taku¬ 
dan  ayupte  sni. 

4  Unkan  Pilate  ake  wiwange 
ca ;  Takudan  adupte  sni  he ; 
iho,  taku  ota  iyanionpapi  ce, 
eya. 

5  Tuka  Jesus  takudan  ayupte 
sni ;  hecen  Pilate  yusinyaya. 

6  Wosnapi  kin  de  ekta  wica- 
kaskapi  wanji  wicakiciyukca 
ece,  wanji  tukte  cinpi  kinhan. 

7  Unkan  wanji  Barabbas  eci- 
yapi,  he  tona  om  inajin  qon  ka- 
skapi  yanka,  he  inajinpi  qehan 
nakun  tinwicakte. 

8  Unkan  oyate  kin,  token  econ 
ece  qon  he  iyecen  ecawicakicon 
kta,  panyehan  keciyapi. 

9  Tuka  Pilate  awicayupte  ca ; 
Juda.  Wicastayatapi  kin  he  cici- 
yukcapi  kta  yacinpi  he. 

10  Wosnapi  kagapi  kin  wina- 
wizipi  on  kahipi  e  sdonya. 

11  Tuka  wosnapi  kagapi  kin 
oyate  kin  wahokonwicakiyapi, 
Barabbas  he  wicakiyukca  kta  e 
heon. 

12  Unkan  Pilate  ake  awica¬ 
yupte  ca ;  Hehan  tuwe  Juda 
Wicastayatapi  eyakiyapi  kin  he 
token  ecamon  kta  yacinpi  he, 
ewicakiya. 

13  Unkan  ake  panyehan  heya- 
pi ;  Icipaweh  okatan  wo. 

14  Plehan  Pilate  hewicakiya  ; 
Tokeca,  taku  sica  econ  kin  tu¬ 
kte  e  he.  Unkan  hehan  iyotan 
nina  ;  Icipaweh  okatan  wo,  pan¬ 
yehan  eyapi. 

15  Unkan  Pilate  oyate  kin  iyo- 
kipiwicaye  kta  cin,  heon  Barab¬ 
bas  wicakiciyukca,  qa  Jesus 
kapsinpsinta  hehan  icipaweh 
okatanpi  kta  wicaqu. 

16  Unkan  akicita  kin  tipi  wan 
tanka,  Pretoriurn  eciyapi,  he 
ekta  ayapi ;  qa  wicobe  ocowasin 
wicakicopi. 

17  Unkan  sina  duta  wan  inki- 
yapi,  qa  wapaha  wan  wapepeka 
on  kazontapi  qa  unkiyapi. 


18  Qa  hehan  okiyapi,  Iho,  Juda 
Wicastayatapi  kin. 

19  Qa  cedi  tanka  wan  on  pa 
kin  en  apapi,  qa  atagosapi,  qa 
canpeska  makehde  inajinpi,  qa 
ohodapi. 

20  Unkan  hecen  ihaliapi,  hehan 
sina  duta  kin  ikicicupi,  qa  iye 
tawokoyake  qon  ake  kicunki- 
yapi.  Hehan  icipaweh  okatan¬ 
pi  kta  e  ekta  ayapi. 

21  Unkan  Simon,  Kurene  wi- 
casta,  en  hiyaya,  he  Alexander 
qa  Ruphus  atkuku  kin,  makoce 
kin  etanhan  u  kin  he  can  susbeca 
tawa  kin  kicicinkiyapi. 

22  Unkan  Golgotha  owanka 
kin  en  ahipi,  he,  Wicapahu  ma¬ 
koce,  eyapi  kin  he  kapi. 

23  Unkan  minisa  pejihuta  ica- 
hiyapi  kin  he  yatke  kta  e  qupi ; 
tuka  wicada  sni. 

24  Unkan  wanna  icipaweh  oka¬ 
tanpi,  hehan  tawokoyake  qon  ki- 
cipamnipi,  qa  on  oeconna  econpi, 
wicasta  otoiyohi  taku  icupi  kta. 

25  Unkan  wanna  wihiyayedan 
oape  yamni,  hehan  icipaweh 
okatanpi. 

26  Unkan  taku  iyaonpapi  wo- 
wapi  iwankam  owapi  kin,  JUDA 
WICASTAYATAPI  KIN,  hee. 

27  Unkan  kici  wamanon  sa 
nom  icipaweh  owicakatanpi, 
wanji  etapa  eciyatanhan,  qa 
unma  catka  eciyatanhan. 

28  Hecen  wowapi  kagapi  qon 
yuecetupi ;  Qa  wahtanipi  sa  om 
yawapi  ce,  eya. 

29  Unkan  tona  en  hiyayapi  kin 
hena  yasicapi,  poptanptanpi  qa 
heyapi  ;  Iho,  tipi  wakan  kin 
ihangyaye  kta,  qa  anpetu  yamni 
ake  piya  yakage  kta  : 

30  Ito,  niiciya  wo,  qa  cansu- 
sbeca  kin  etanhan  kun  ku  wo. 

31  Nakun  wosnapi  kagapi  kin 
ihahapi,  qa  wowapi  kagapi  om 
iye  iyakitedan  hekiciyapi ;  Wi- 

casta  tokeca  niwicaya  ece,  tuka 
iye  atayedan  niiciye  kta  okihi 
sni. 

32  Messiya  Israel  Wicastaya- 
tapi  kin.  ito  cansusbeca  kin 
etanhan  kun  hdicu  kta,  hecen 
wanuny  akapi  qa  wicaundapi  kta. 
Unkan  tona  kici  icipaweh  owi- 
cakatanpi  qon  is  eya  iliahapi. 

33  Unkan  wihiyayedan  oape 
isakpe,  hehan  maka  kin  owan- 
caya  otpaza,  oape  inapcinwanka 
hehanyan. 

34  Qa  wihiyayedan  oape  ina¬ 
pcinwanka,  hehan  Jesus  hotan- 
kakiya  panyehan ;  Eloi,  Eloi, 
lama  sabakthani,  eya  :  Wakan- 
tanka  mitawa,  Wakantanka  mi- 
tawa,  tokeca  ehpemayaya  he, 
eyapi  kin  he  kapi. 

35  Unkan  en  najinpi  wanjikji 
he  nahonpi  qehan  heyapi;  Iho, 
Elias  kipan. 

36  Unkan  wanji  inyang  ye  ca, 
mini  iyuhepe  wan  miniskuya  en 
oputkan,  qa  can  icam  yatkekiye 
kta,  qa  heya ;  Hinnakahan  po, 
Elias  kun  eyaku  kta  on  hi  kin- 
han  wanunyakapi  kta. 

37  Unkan  Jesus  hotankakiya 
hotanin,  qa  taniya  hiyuya. 

38  Unkan  tipi  wakan  cokaya 
ozanpi  qon  he  owangya  okina- 
lidece  ca,  wankan  tanhan  qa  kun 
ihanke  kin  aiyahdeya. 

39  Unkan  akicita  opawinge  wi- 
cayuhe  cin  iyotakons  najin,  he 
hecen  pan  qa  taniya  hiyuya  wan- 
yaka,  hehan  heya  ;  Awicakehan 
wicasta  kin  de  Wakantanka  Cin- 
hintku  kin  he e. 

40  Nakun  winohinca  itehan 
tanhan  w^anyag  yukanpi ;  Mary 
Magdalene,  qa  Mary,  Jakob  cis- 
tinna  qa  Joses  hunku  kin,  qa  Sa¬ 
lome,  hena  opapi. 

41  Galile  en  un  qon  he  ehan 
ihakam  unpi  qa  okiyapi  ece  kin 
hena  eepi.  qa  nakun  winohinca 

toktokeca  kici  Jerusalem  en 
hipi  qon. 

42  Unkan  wanna  htayetu,  Ihdu- 
wiyeyapi  kta  anpetu,  anpetu  wa¬ 
kan  kin  itokam  anpetu  kin  hee, 
heon, 

43  Joseph,  Arimathea  etanhan, 
woope  aiekiyapi  owotanna,  qa 
nakun  Wakantanka  tokiconze 
kin  ohinniyan  ape  un  kin  he  u, 
qa  waditagya  Pilate  en  ye  ca, 
Jesus  tancan  kin  kida. 

44  Unkan  wanna  ta  hecinhan 
Pilate  yusinyaya;  heon  akicita 
opawinge  wicayuhe  cin  he  kico, 
qa  wanna  wanakaja  tanhan  ta 
hecinhan  he  iwanga, 

45  Unkan  akicita  opawinge  Avi- 
cayuhe  cin  he  ecen  okiyaka,  he¬ 
han  tancan  kin  Joseph  qu. 

46  Unkan  he  minihuha  ska 
waste  opeton,  qa  tancan  kin  kun 
eyaku,  qa  minihuha  ska  kin  iya- 
pemni,  qa  wicahapi  ohdoka  wan 
imnija  en  kagapi,  he  en  ohnaka, 
qa  inyan  tanka  wan  wicahapi 
ohdoka  i  kin  en  eonpa. 

47  Unkan  Mary  Magdalene  qa 
Mary  Joses  liunku  kin  hena  tu- 
kten  hnakapi  kin  he  wanyakapi. 

WICOWOYAKE  16. 

1  Unkan  anpetu  wakan  kin  wan¬ 
na  owihanke,  hehan  Mary  Mag¬ 
dalene,  qa  Mary  Jakob  hunku ,  qa 
Salome  hena  tancan  kin  sdayapi 
kta  on  pejihuta  wastemna  aupi : 

2  Unkan  anpetu  tokaheya  han- 
hanna  liinca,  wicahapi  ohdoka 
kin  en  hipi,  wanna  wi  hinanpa 
hehantu. 

3  Unkan  hekiciyapi ;  Tuwe  wi¬ 
cahapi  ohdoka  i  kin  etanhan  in¬ 
yan  kin  yutokan  iyeunkiciciyapi 
kta  he. 

4  Unkan  ekta  etonwanpi,  he¬ 
han  inyun,  inyan  kin  wanna  yu¬ 
tokan  iyeyapi ;  he  tanka  liinca. 


WICOWOYAKE  16. 


5  Unkan  wicahapi  ohdoka  kin 
mahen  ipi,  hehan  koska  wan 
etapa  eciyatanhan  iyotanka,  wo- 
koyake  ska  hanska  koyaka,  he 
wanyakapi ;  unkan  yusinyayapi. 

6  Tuka  iye  hewicakiya  ;  Ihnu- 
han  niyusinyayapi  kinhan ;  Je¬ 
sus  Nazareth  etanhan,  icipaweh 
okatanpi  qon  he  oyadepi ;  wanna 
ihduekicetu  ;  den  wanke  sni ; 
tukten  hnakapi  qoh  he  wanyaka 
po. 

7  Tuka  nis  hda  po,  qa  waonspe- 
wicakiye  cin,  qa  Inyan  nakun, 
nitokam  Galile  ekta  ye  kta,  he- 
ciya  wanyahdakapi  kta,  enici- 
yapi  qon  iyececa,  he  owicaki- 
yaka  po. 

8  Unkan  hecen  koyahanna  hdi- 
cupi,  qa  wicahapi  ohdoka  kin 
etanhan  najica  kihdapi ;  nina 
cancanpi  qa  yusinyayapi ;  qa 
tuwedan  takudan  eciyapi  sni, 
inihanpi  nakaes. 

9  Unkan  anpetu  wakan  anpetu 
tokaheya  hanhanna  hinca,  Jesus 
ihduekicetu  hehan,  Mary  Magda¬ 
lene,  etanhan  taku  wakan  sica 
sakowin  ehpekiciye  ciqon,  he 
tokaheya  en  taniniciya. 

10  Hehan  iye  hde  ca,  tona  ora 
un  qon  iyokisicapi  qa  ceya  yu- 
kanpi  kin  owieakiyaka. 

11  Unkan  hena,  wanna  kini,  qa 
he  wanyaka  keya  ohdaka  nafton- 
pi  esta,  wicadapi  sni. 

12  Hehan  iyohakam  etanhan 
wicasta  nom  makoce  ekta  ici- 


mani  yapi,  hehan  icunhan  en 
taniniciya. 

13  Hena  unmapi  kin  hosi  wica- 
kakipi,  tuka  nakun  wicadapi  sni. 

14  He  iyohakam  akewanjipi 
wota  iyotankapi  icunhan  en 
taniniciya,  qa  wacetunhdapi  qa 
cante  sutapi  on  iyopewicaya ; 
kini  iyohakam  tona  wanyakapi 
kin  heepi  kaes  wicawicadapi  sni 
he  on. 

15  Unkan  hewicakiya ;  Maka 
kin  owancaya  ya  po,  qa  wicasta 
otoiyohi  wotanin  waste  kin  owi- 
cakiyaka  po. 

16  Tuwe  wicada  qa  baptem 
qupi  kinhan  he  ni  kta ;  qa  tuwe 
wicada  sni  kinhan  he  yacopi  kta. 

17  Qa  tona  wicadapi  kin  hena 
wowapetokeca  dena  yuhapi  kta  ; 
Micaje  kin  on  taku  wakan  sica 
tankan  ehpeyapi  kta;  wicaceji 
tokeca  on  iapi  kta  ; 

18  Sintehda  yuwankan  icupi 
kta;  qa  pejihuta  sica  yatkanpi 
esta  etanhan  itokecapi  kte  sni ; 
wayazankapi  kin  nape  awica- 
hnakapi  kta,  kinhan  asnipi  kta 
ece. 

19  Hecen  Itancan  kin  owica- 
kiya,  hehan  malipiya  ekta  eya- 
kupi,  qa  Wakantanka  etapa  eci¬ 
yatanhan  kiyotanka. 

20  Unkan  hena  iyayapi,  qa 
owancaya  woyakapi ;  qa  Itan¬ 
can  kin  wicohan  tanka  econwi- 
cakiye  cin  on  wicoie  kin  yuecetu 
ece.  Amen. 

WICOWOYAKE  1. 

1  Taku  tona  cetunhda^niyan 
wicaundapi  kin  hena  wicota 
hdaheya  oyag  utapi ; 

2  Tona  otokahe  ehantanhan 
ista  on  wanyakapi  qa  wicoie 
oyakapi  ece  kin  hena  token  un- 
kokiyakapi  qon  he  iyececa  : 

3  Heon  etanhan  mis  eya,  taku 
kin  hena  owasin  otokahe  hinca 
ehantanhan  tanyan  owakahnige 
cin  on,  Taku  Wakan  wastedaka 
iyotan  waste,  hena  hdaheya  wo- 
wapi  cicage  kta  iyomakipi. 

4  Hecen  taku  onspeniciyapi 
qon  hena  wicakapi  e  tanyan 
sdonyaye  kta. 

5  Herod  Juda  wica^tayatapi 
taanpetu  kin  en  wawayusna  wan 
Zacariyas  eciyapi,  Abia  optaye 
kin  hetanhan ;  qa  tawicu  kin  is 
Aaron  cunwintkupi  kin  etan¬ 
han  ;  unkan  he  Elisabeth  eci¬ 
yapi. 

6  Hena  sakim  Wakantanka  ito- 
kam  owotanpidan,  qa  Itancan 
tawoahope  qa  wicoope  tawa  kin 
owasin  omanipi,  iyaonpepica  sni 
unpi. 

7  Unkan  Elisabeth  hoksin  yuhe 
sni  un,  qa  hecen  cinca  nicapi ; 
unkan  sakim  wanna  kanpi. 

8  Unkan  iye  optaye  kin  ohna 
wosna  wicolian  kin  Wakantanka 
itokam  econ  eca, 

9  Tipi  wakan  Itancan  tawa  kin 
timahen  iyaya  eca,  waazintonpi 
econ  gipi  ece,  wosna  wicohan 
econpi  kin  eciyatanhan. 

10  Unkan  waazintonpi  icunhan, 

86 


oyate  kin  owasin  itankan  cekiya 
hiyeya. 

11  Unkan  Itancan  taohnihde 
wan  en  taniniciya,  qa  wahna 
azintonpi  kin  etapa  tanhan  hina- 
jin. 

12  Unkan  Zacariyas  he  wan- 
yake  cehan,  wacin  iyokisice  ca 
wakokipe  hinca. 

13  Tuka  ohnihde  wakan  kin 
heciya;  Wakokipe  sni  wo,  Zaca¬ 
riyas  ;  wocekiye  nitawa  kin  na- 
honpi ;  qa  nitawin  Elisabeth  ho- 
ksidan  wan  niciyuhe  kta,  unkan 
he  Johannes  eya  ca^yakiton  kta. 

14  Qa  he  on  wowiyuskin  wo- 
pida  ko  duhe  kta,  qa  tonpi  kin 
on  wicota  iyuskinpi  kta. 

15  Qa  iye  Itancan  kin  itokam 
tanka  kta  ;  qa  minisa  miniwakan 
ko  takudan  yatke  kte  sni ;  qa 
hunku  ikpi  kin  etanhan  Woniya 
Wakan  kin  on  ojudan  kta. 

16  Unkan  iye  Israel  cinca  kin 
wicota  Itancan  Wakantanka  ta- 
wapi  kin  ekta  wicayahomni  kta. 

17  Qa  Elias  toksape  qa  towa- 
sake  kin  yuha  itokam  ye  kta,  qa 
atewicayapi  cincawicayapi  kin 
kici  cante  wicayuokonwanjidan, 
qa  wanahonpi  sni  kin  hena  owo- 
tanna  unpi  wicoksape  kin  ekta 
wicayuhomni  kta;  qa  oyate  wan 
Itancan  on  ihdustanpi  kin  wiye- 
ya  kicihnake  kta  e  heon  etan¬ 
han. 

18  Unkan  Zacariyas  ohnihde 
wakan  kin  heciya ;  Wanna  wi- 
macahinca,  qa  mitawin  wanna 
kan  ;  hecen  taku  on  de  sdonwa- 
ye  kta  he. 


WICOWOYAKE  1. 


19  Unkan  ohnihde  wakan  kin 
waayupte  ca  heciya ;  Gabriel, 
Wakantanka  itokam  najin  kin 
he  miye  ;  qa  ociciye  ca,  wotanin 
waste  kin  de  sdonyeciciye  kta  e 
u  masipi. 

20  Unkan  iho,  mioie  kin  tohan 
iyehantu  kinhan  yuecetupi  kte 
cin  he  wicayada  sni  kin  he  on, 
tohanyan  yuecetupi  sni  kin  he- 
hanyan,  ie  sni,  qa  ia  okitpani 
yaun  kta  ce. 

21  Unkan  oyate  kin  Zacari- 
yas  ape  hiyeye,  ca  tehan  tipi 
wakan  kin  ohna  yanke  cin  on 
etanhan  inihanpi. 

22  Unkan  tankan  hdicu  qehan, 
owicakiye  kte  cin  okitpani :  un¬ 
kan  namwicakicawin,  qa  ie  sni 
un  ;  on  etanhan  tipi  wakan  kin 
ohna  taku  wakan  wanji  wanya- 
ka  e  iyukcanpi. 

23  Unkan  wicohan  econ  ece 
kin  anpetu  kin  wanna  ihunniki- 
ya,  hehan  iye  ti  kin  ekta  kihda. 

24  Unkan  anpetu  kin  hena  iyo- 
hakam  tawicu  Elisabeth  hoksin 
itpihnaka  ;  unkan  wi  zaptan  he- 
hanyan  inalibe,  ca  heya  ; 

25  Anpetu  kin  en,  Itancan  kin 
wicasta  kin  taku  i  en  mahdepi 
qon  he  emiciyaku  kta  on  ahi- 
matonwe  cehan,  decen  ecamicon 
ce. 

26  Unkan  wi  isakpe  kin  en, 
Gabriel  ohnihde  wakan  kin 
Wakantanka  etanhan  u  sipi ;  Ga- 
lile  ekta,  otonwe  wan  Nazareth 
eciyapi  kin  hetu ; 

27  Wikoska  wan  wicasta  wan 
Joseph  eciyapi,  Dawid  wicowazi 
tawa  kin  etanhan,  yuze  kte  cin 
he  ekta ;  unkan  wikoska  kin 
Mary  eciyapi. 

28  Unkan  ohnihde  wakan  kin 
he  en  hi  qa  heciya ;  Wiyuskin 
wo,  wasteya  yaun  kin ;  Itan¬ 
can  kin  niciun ,  winoliinca  owi- 
capeya  niye  niyawastepi  ce. 


29  Unkan  he  wanyake  cehan, 
oie  kin  on  inihan,  qa  okiyapi 
kin  de  taku  kta  hecinhan  he 
awacin  un. 

30  Unkan  ohnihde  wakan  kin 
heciya ;  Mary,  wikope  sni  wo ; 
Wakantanka  ekta  wowaste  iye- 
yaya. 

31  Qa  iho,  hoksin  itpiyahnake 
ca  hoksidan  wan  yaton  kta,  qa 
Jesus  eya  casyakiton  kta. 

32  Iye  tanka  kta,  qa  Iyotan 
Wankantu  kin  Cinhintku  kin 
eciyapi  kta ;  qa  atkuku  Dawid 
tohe  kin  W'akantanka  Itancan 
kin  hduhekiye  kta. 

33  Qa  Jakob  ti  kin  he  ohinni- 
yan  idake  kta ;  qa  wokiconze 
tawa  kin  okiciwihanke  kte  sni 
ce,  eya. 

34  Hehan  Mary  ohnihde  wa¬ 
kan  kin  heciya;  Wicasta  sdonye 
sni  waun  kin  heon,  de  token  on 
iyecetu  kta  he. 

35  Unkan  ohnihde  wakan  kin 
waayupte  ca  heciya ;  WMniya 
Wakan  kin  en  niu  kta,  qa  Iyo¬ 
tan  Wankantu  towasake  kin 
aohanziniye  kta,  qa  hecen  taku 
wakan  wan  yaton  kte  cin  he 
Wakantanka  Cinhintku  kin  eci¬ 
yapi  kta. 

36  Unkan  inyun,  Elisabeth  ice- 
pansiyaye  cin,  he  wakanka  tu- 
ka  is  eya  wanna  hoksin  itpihna¬ 
ka  ce,  qa  hoksin  yuhe  sni  eciya¬ 
pi  qon,  he  wanna  wi  kin  de  isa¬ 
kpe. 

37  Wakantanka  ekta  taku  oki- 
hipica  sni  wanica  ce. 

38  Unkan  Mary  heya;  Itancan 
ookiyemaye  cin  wanmayaka  we ; 
nioie  kin  iyecen  ecamiconpi 
nun  we.  Hehan  ohnihde  kin 
ehpeya  kihda. 

39  Unkan  anpetu  kin  hena  en 
Mary  inajin,  qa  koyahanna  ho£ki 
makoce  kin,  Juda  otonwe  wan 
ekta  iyaya : 

40  Qa  Zacariyas  ti  kin  en  tin 
iyaye,  ca  Elisabeth  okiya. 

41  Unkan  Elisabeth  Mary  ia 
nahon  qehan,  itpi  mahen  hoksi- 
yoqopa  kin  skehanhan ;  hehan 
Elisabeth  Woniya  Wakan  kin 
ojudan : 

42  Qa  hotankakiya  hotanin,  qa 
heya ;  Winohinca  opeya  niye 
niyawastepi,  qa  niitpi  kin  etan- 
han  icage  kte  cin  he  yawaste- 
pi  ce. 

43  Qa  Itancan  mitawa  hunku 
kin  ekta  mahi  kte  cin  de  token 
kapi  he. 

44  Inyun,  iyae  cin  noge  iyo- 
hpemaye  cehan,  hecehnana  mii- 
tpi  mahen  hoksiyoqopa  kin  wo- 
wiyuskin  on  skehanhan. 

45  Unkan  tuwe  wicada  qon  he 
yawastepi :  Itancan  kin  taku 
eciye  ciqon  hena  ecen  yustanpi 
kta  ce,  eya. 

46  Unkan  Mary  heya ;  Minagi 
kin  Itancan  kin  yatan  ; 

47  Qa  mitaniya  kin  he  Wakan- 
tanka  Wanikiya  mitawa  kin  on 
iyuskin  ece. 

48  Taokiye  knya  un  kin  ekta 
ahimatonwan  on  etanhan  in¬ 
yun,  detanhan  wicoicage  kin  o- 
wasin  yawastepi  emakiyapi  kta 
ce. 

49  Tuwe  wasake  cin  he  taku 
liinca  ecamicon  ;  unkan  caje  kin 
wakan  ce. 

50  Tona  kokipapi  kin  hena  wi¬ 
coicage  qa  wicoicage  kin  onsi- 
wicakida  ece. 

51  lye  isto  kin  on  wo  wasake 
hdutanin  ;  witantanpi  kin  hena 
taku  cante  mahen  wacinyuzapi 
kin  en  wicayuomdeca. 

52  Wasaksakapi  kin  oyanke 
etanhan  kun  hdicuwicaye  ca, 
kuya  unpi  qon  hena  wankan 
wapa  awicaya. 

53  Wotektehdapi  kin  hena  ta¬ 
ku  wasteste  on  imnahanwicaye, 

ca  wijicapi  kin  is  cokakadan 
tokan  yewicasi. 

54  lye  towaonsida  kiksuye  cin 
on  taokiyeye  cin  Israel  he  iciya 
ece. 

55  Hunkakewicunyanpi  owica- 
kiye  ciqon  iyececa,  Abraham 
iye  cinca  kin  om,  owihanke  wa- 
nica. 

56  Unkan  wi  yamni  ecetu  he- 
hanyan  Mary  Elisabeth  kici  un, 
qa  hehan  iye  ti  ekta  kihda. 

57  Elisabeth  cinca  ton  kte  cin 
wanna  iyehantu ;  unkan  hoksi- 
dan  wan  ton. 

58  Unkan  ikiyedan  unpi  kin 
hena,  icepanwicaye  cin  koya, 
Itancan  kin  nina  onsikida  na- 
lionpi ;  hecen  kici  iyuskinpi. 

59  Unkan  anpetu  isahdogan 
qehan,  hoksiyoqopa  kin  bahda- 
yapi  kta  on  hipi ;  unka.n  atkuku 
Zacariyas  caje  kin  he  icajeki- 
yapi., 

60  Unkan  hunku  kin  waayupte 
ca  heya,  Hiya  ;  tuka  Johannes 
eciyapi  kta. 

61  Unkan  heciyapi  ;  Takuwi- 
cayaye  cin  tuwedan  hecen  eci¬ 
yapi  sni  ce. 

62  Unkan  atkuku  kin  is  token 
eya  cajeyate  kta  hecinhan,  he 
iyuteya  iwangapi. 

63  Unkan  is  wowapi  akan  ka- 
gapi  wan  da,  qa ;  Johannes  he 
caje  kin  ee  ce,  eya  owa.  Unkan 
owasin  inihanpi. 

64  Unkan  hecehnana  i  kin  yu- 
kawapi,  qa  ceji  kin  kiyuskapi ; 
unkan  ie,  ca  Wakan  tanka  yatan. 

65  Unkan  oksan  tipi  kin  owa¬ 
sin  wikopapi :  unkan  iapi  kin 
dena  owasin '  Juda  hoski  kin 
owancaya  yaotaninpi. 

66  Unkan  tona  nahonpi  kin 
owasin  cante  mahen  awacin  un¬ 
pi,  qg,  heyapi ;  De  taku  hoksiyo¬ 
qopa  kta  he.  Unkan  Wakan- 
tanka  nape  kin  he  kici  un. 


WICOWOYAKE  2. 


67  Hehan  atkuku  Zacariyas 
Woniya  Wakan  ojudan,  qa  wo- 
kcan  qa  heya ; 

68  Itancan  Wakantanka  Israel 
tawa  kin  he  taoyate  kin  wanna 
wicahiyohi,  qa  opewicakiton,  on 
etanhan  yawastepi  nunwe  : 

69  Taokiye  Dawid  ti  kin  en 
wanikiyapi  he  wan  y.uwankan 
eunkicihdepi  ce  : 

70  Maka  kin  tokaheya  icage 
cin  ehantanhan,  wicasta  wokcan 
wakan  tawa  ipi  kin  eciyatanhan, 
oie  kiton  kin  hena  iyecetu  : 

71  Hecen  tokaunyanpi  qa  un- 
kiyusepi  kin  hena  napepi  kin 
etanhan  niunkiyapi  kta ; 

72  Wowaonsida  hunkakewic- 
nnyanpi  cajewicakiyate  ciqon, 
he  ecen  econ  kta,  qa  wokiyapi 
wakan  tawa  kin  he  kiksuye  kte  ; 

73  Abraham  ateunyanpi  kin  he 
taku  wakanyan  eciye  ciqon  he 
hee  kta  ce  ; 

74  Decen  ionsiunkidapi  kta, 
tona  tokaunyanpi  nape  kin  etan¬ 
han  unkiyuspapi  kinhan,  woko- 
kipe  codan  ohoundapi  kta, 

75  lye  itokam,  wicoowotanna 
qa  wicoecetu  kin  en,  tohanyan 
unnipi  kin  hehanyan. 

76  Qa  niye,  hoksiyoqopa,  Wi¬ 
casta  wokcan  lyotan  Wankantu 
tawa  kin  eniciyapi  kta;  Itancan 
tacanku  kin  wiyeya  yecage  kta 
on  ite  kin  itokam  de  kta  ; 

77  Taoyate  woahtani  wicaki- 
cicajujupi  kin  eciyatanhan  wa¬ 
nikiyapi  sdonyapi  kte  cin  he  wi- 
cayaqu  kta ; 

78  W  akantanka  unkitawapi 
cantennkiyapi  kin  heon  etanhan ; 
qa  heon  wankan  tanhan  anpao 
kin  hiyounhipi  ce  ; 

79  Hecen  otpaza  qa  wiconte 
ohanzi  kin  ehna  iyotankapi  kin 
hena  iyoyamwicaye  kta  ;  qa  un- 
sihapi  kin  wookiye  canku  kin 
ohna  unkayapi  kta  ce,  eya. 


80  Unkan  hoksiyopa  kin  icage, 
ca  tawacin  kin  wasaka  ay  a ; 
unkan  Israel  en  taniniciye  kte 
cin  hehanyan,  makoskan  en  ece 
un. 

WICOWOYAKE  2. 

1  Unkan  anpetu  kin  hena  en, 
Kesar  Agustus,  maka  kin  owan- 
caya  wicasta  owicawapi  kta, 
wakiconza. 

2  Kurenios  Suria  en  wicasta- 
yatapi  yanke  cin  he  ehan  toka¬ 
heya  owicawapi  kin  de  yustanpi. 

3  Unkan  owasin  toketken  ton- 
wanyanpi  qon  owicawapi  kta  e 
ektakta  kipi. 

4  Unkan  Joseph,  Dawid  ti  qa 
wicowazi  tawa  kin  hetanhan, 
heon  is  eya,  Galile  en  Nazareth 
otonwe  kin  etanhan  ye  ca,  Beth¬ 
lehem  Dawid  totonwe  kin  ekta 

ki ; 

5  Mary  tawicuye  kte  cin  he 
kici  owapi  kta  ;  he  wanna  einca 
ton  kta  ikiyedan. 

6  Unkan  hen  yukanpi  kin  icun- 
han,  anpetu  en  cinca  ton  kte  cin 
wanna  iyehantu. 

7  Hecen  cinhintku  tokapa  kin 
ton,  qa  sina  on  hduskite  ca,  wa- 
nunyanpi  en  wotapi  wan  en 
ohnaka ;  timahen  owicakan  sni 
heon  etanhan. 

8  Unkan  makoce  kin  he  en  ta- 
hincaska  awanwicayakapi  kin 
heca  hanyen  optaye  tawapi  kin 
awanwicahdakapi. 

9  Unkan  iho,  Itancan  taohni- 
hde  wan  en  wicahi,  qa  Itancan 
tawookitanin  kin  ohomni  iyojan- 
janwicaya;  unkan  nina  wiko- 
papi. 

10  Unkan  ohnihde  wakan  kin 
hewieakiya  ;  Wdkopapi  sni  po  ; 
iho,  wopida  tanka  wootanin  wa¬ 
ste  oyate  kin  owancaya  ecen  ye 
kte  cin,  he  eca  hosi  cicahipi  ce. 

11  Anpe  dehan  Dawid  totonwe 

kin  en  Wanikiya  wan  nicitonpi, 
Messiya  Itancan  kin  he  hee. 

12  Qa  on  sdonyayapi  kte  cin 
he  dee  ;  Hoksiyoqopa  kin  sina 
on  yuskiskitapi  qa  wanunyanpi 
en  wotapi  wan  ohna  wanka  iye- 
yayapi  kta  ce. 

13  Unkan  ihnuhanna  mahpiya 
ekta  unpi  kin  wicota  ohnihde 
wakan  kin  kici  hiyeya,  Wakan- 
tanka  yatanpi  qa  heyapi ; 

14  Iyotan  wankantu  ekta  Wa- 
kantanka  wowitan  yuha  nunwe, 
maka  akan  wookiye  qa  wicasta 
ekta  wicokiciyuwaste. 

15  Unkan  mahpiya  ohnihde 
kin  hena  ehpeya  wicakiyahdapi 
qehan,  wicasta  tahincaska  awan- 
wicayakapi  kin  hekiciyapi ; 
Wanna  Bethlehem  ekta  unyan- 
pi,  qa  taku  hiyohi  Itancan  unko- 
kiyakapi  kin  de  wanunyakapi 
kta  ce. 

16  Hecen  koyahanna  upi,  qa 
Mary  Joseph  kici,  qa  hoksiyoqo¬ 
pa  kin  wanunyanpi  en  wotapi 
wan  ohna  wanka  iyeyapi. 

17  Unkan  wanyakapi  qehan, 
hoksiyoqopa  kin  on  iapi  nahonpi 
qon,  he  owancaya  yaotaninpi. 

18  Unkan  tahincaska  awanwi- 
cayakapi  taku  yaotaninpi  kin  he 
tona  nahonpi  kin  owasin  yusin- 
yayapi. 

19  Tuka  Mary  wicoie  kin  de- 
na  owasin  cante  mahen  okihna- 
ke  ca  awakicin  un. 

20  Unkan  tahincaska  awanwi- 
cayakapi  kin  hena  kihdapi,  qa 
taku  nahonpi  qa  wanyakapi  kin 
on  Wakan  tanka  yaonihanpi  qa 
yatanpi ;  taku  owicakiyakapi 
qon  he  iyececa. 

21  Unkan  wanna  anpetu  isa- 
hdogan,  hoksiyoqopa  bahdayapi 
kta  hehan  Jesus  eciyapi ;  na- 
hahin  itpihnakapi  £ni  he  ehan 
mahpiya  ohnihde  kin  hecen  cas- 
ton. 


22  Unkan  Moses  woope  kage 
cin  iyecen,  anpetu  en  ihdukasote 
kte  sni  hena  wanna  henakeca, 
hehan  Itancan  kin  qupi  kta  e 
Jerusalem  ekta  hdoupi. 

23  Itancan  woope  tawa  kin  en 
owapi  qon  iyececa  ;  Tona  toka- 
papi,  wica  eca,  otoiyohi  Itancan 
kin  ekta  wakan  eciyapi  kta  ce. 

24  Qa  nakun  wawayusnapi  kta, 
token  Itancan  toope  kin  en  eya- 
pi  qon  he  iyececa ;  Wakiyedan 
tawanjidan,  qa  is  wakiyedan 
cinca  nonpa  ce. 

25  Unkan  iho,  Jerusalem  en 
wicasta  wan  Simon  eciyapi ;  he 
wicasta  owotanna  qa  cekiya  ece 
kin  heca,  qa  Israel  Wokicanpte 
kin  ape  un  ;  unkan  Woniya  Wa¬ 
kan  kin  kici  un. 

26  Unkan  he  te  sni  itokam 
Itancan  Messiya  tawa  kin  he 
wanyake  kta,  W’oniya  Wakan 
kin  okiyaka. 

27  He  Woniya  kin  on  tipi  wa¬ 
kan  kin  en  tin  hiyu  ;  unkan  hun- 
kakewicaye  cin  hoksiyoqopa  Je¬ 
sus,  wicoope  kin  eciyatanhan 
ecakiconpi  kta  e  en  hdoupi ; 

28  Hehan  adoksohan  yuze,  ca 
Wakantanka  yawaste,  qa  heya  ; 

29  Mayuha,  nitaokiye  kin  wan¬ 
na  wookiye  yuha  iyayeyaye  kta ; 

30  Wowanikiye  nitawa  kin  he 
miista  kin  on  wanmdaka  ce  ; 

3 1  Oyate  kin  owasin  wicitokam 
wiyeya  yehnake  cin  he  ; 

32  Ojanjan  wan  oyate  kin  ao- 
janjanwicaye  kte  cin,  qa  nitao- 
yate  Israel  wookitanin  kin,  he 
hee  ce,  eya. 

33  Unkan  taku  eciyapi  kin 
hena  on  hunku  qa  Joseph  37u- 
sinyayapi. 

34  Unkan  Simon  wicayawaste, 
qa  hunku  Mary  heciya ;  Inyun, 
Israel  en  wicota  hicahanpi,  qa 
ake  inajinpi  kte  cin  on  hoksi- 
yopa  kin  de  ehdepi,  qa  nakun 

wowapetokeca  ienhdepi  kte  cin 
ee  kta  ; 

35  Qa  nakun  mazasagye  wan 
on  nitaniya  kin  canipapi  kte ; 
qa  hecen  wicacanteoze  ota  yuo- 
taninpi  kta  ce,  eya. 

36  Unkan  waayate  wanji  Anna 
eciyapi,  Phannel  cunwintku,  qa 
Aser  wicowazi  kin  etanhan  ;  he 
wanna  wakanka  hinca,  qa  hi- 
hnaton  kin  etanhan  waniyetu 
sakowin  hehanyan  hihnaku  kici 
un : 

37  Qa  he  wanna  wiwazica, 
waniyetu  wikcemna  sahdogan 
sanpa  topa  ecetu,  qa  tipi  wakan 
kin  en  ece  un,  qa  wote  sni  unpi 
wocekiye  eya  ahna  on  ohoda 
ece. 

38  Unkan  he  hehantudan  hin 
en  u,  qa  is  eya  Itancan  kin  ya- 
tan,  qa  Jerusalem  en  tona  ope- 
wicakitonpi  kin  ape  unpi  kin 
hen  a  owasin  Jesus  cajewicaki- 
yata. 

39  Unkan  Itancan  wicoope 
tawa  kin  owasin  ecekcen  yu- 
stanpi  qehan,  Galile  en  iye  oton- 
we  tawapi  Nazareth  he  ekta 
kihdapi. 

40  Unkan  hoksiyopa  kin  icage, 
ca  woniya  kin  en  wasaka  aye, 
ca  wicoksape  kin  on  ojudan ; 
unkan  Wakantanka  towaste  kin 
he  kici  un. 

41  Woacaksin  wotapi  eca,  hun- 
kakewicaye  cin  waniyetu  towa- 
nakeca  Jerusalem  ekta  ipi  ece. 

42  Unkan  Jesus  wanna  wani¬ 
yetu  akenonpa,  hehan  wotapi 
wicohan  kin  iyececa,  Jerusalem 
ekta  ipi. 

43  Unkan  anpetu  kin  yustanpi 
qehan,  hdicupi,  tuka  hoksiyopa 
Jesus  hekta  Jerusalem  en  yanka ; 
tuka  hunku  Joseph  kici  he  sdon- 
yapi  sni. 

44  Tuka  ptaya  hdapi  kin  en 
opa  kecinpi,  hecen  anpetu  wan- 


jidan  iyooptapi,  qa  takuwicayapi 
kici  sdonkiciyapi  ko  wicehna 
okidepi. 

45  Qa  iyeyapi  sni,  hehan  Jeru¬ 
salem  ekta  ake  icicawin  akin 
ipi. 

46  Unkan  yamni  can,  hehan 
tipi  wakan  kin  en  waonspeki- 
yapi  kin  wicacokam  waanawica- 
goptan,  qa  wiwicawanh  yanka 
iyekiyapi. 

47  Unkan  wacin  ksape  cin,  qa 
waayupte  cin  tona  nahonpi  qon 
owasin  inihanpi. 

48  Unkan  wanhdakapi  qehan 
yusinyayapi ;  qa  hunku  kin  he- 
ciya  ;  Gins,  tokeca  decen  unko- 
yakihandapi  he  ;  iho  we,  niyate 
Idci  wacin  iyokisinya  ocide  ce. 

49  Unkan  hewicakiya  ;  Tokeca 
omayadepi  he  :  Atewaye  cin 
wicohan  tawa  kin  he  ito  owe- 
cipe  kta  kecannipi  sni  he. 

50  Unkan  taku  ewicakiye  cin 
he  okahnigapi  sni. 

51  Hecen  om  hde,  ca  Nazareth 
ekta  ki,  qa  anawicakigoptan 
un.  Unkan  hunku  kin  wicoie 
kin  dena  owasin  cante  mahen 
yuha  un. 

52  Unkan  Jesus  sanpa  ksape 
ca  hanska  icaga  ;  qa  Wakantan¬ 
ka  wicasta  ko  ekta  wasteda- 
kapi. 

WICOWOYAKE  3. 

1  Unkan  Tiberius  Kesar  wica- 
stayatapi  un  waniyetu  iakeza- 
ptan,  Pontius  Pilate  Juda  en 
itancan,  Herod  Galile  en  itan¬ 
can,  qa  iye  sunkaku  Philip  Itu- 
reya  qa  Trakonitos  en  itancan, 
qa  Lusanius  Abilene  en  itan¬ 
can  ; 

2  Qa  Annas  Kaiaphas  kici  wosna 
kaga  itancan  pi  qon  he  ehan,  he- 
wotahedan  ekta,  Johannes  Zaca- 
riyas  cinhintku  kin  Wakantanka 
oie  kin  hiyohi. 

3  Unkan  he  Jordan  kahda  ma- 
koce  kin  owancaya  en  u,  qa 
woaiitani  kajujupi  kta  on  iyope- 
iciyapi  baptem  wicaqupi  kin  he 
oyaka : 

4  Wicasta  wokcan  Isaya  oie 
wowapi  kin  en  owapi  qon  he 
iyececa  ;  Wicaho  wan  tuwe  rna- 
kotahedan  ekta  heya  niyan  ; 
Itancan  tacanku  kin  wiyeya  ki- 
caga  po,  ocanku  tawa  kin  kici- 
yuowotan  po  : 

5  Kaksiza  owasin  ojuyapi,  qa 
heyaka  paha  ko  owasin  kahukun 
iyeyapi  kta,  qa  paksiksan  kin 
hena  yuowotanpi,  qa  ocanku 
tahtage  cin  hena  yumdayapi  kta 
ce  ; 

6  Qa  wicacelipi  kin  owasin 
W akan tanka  wo wanikiye  kin 
wanyakapi  kta  ce. 

7  Unkan  wicota  baptem  wica- 
qu  kte  cin  en  ahi  kin  hena  he- 
wicakiya ;  Wamduska  wicoica- 
ge  kin,  tuwe  wocanniye  u  kte 
cin  etanhan  nape  nisipi  he. 

8  Hecen  iyopeiciyapi  iyececa 
waskuyeca  icahya  po,  qa,  Abra¬ 
ham  ateunyanpi  ce,  cante  ma- 
hen  ecinpi  sni  po  ;  miye  hecici- 
yapi ;  Wakantanka  inyan  kin 
dena  etanhan  Abraham  cinca  ki- 
cage  kta  okihi. 

9  Unkan  is  eya  onspe  kin  wan¬ 
na  can  hute  kin  en  ehnakapi ; 
heon  etanhan  can  kin  tona  wa¬ 
skuyeca  waste  aicage  sni  kin 
hena  owasin  kawankapi  qa  pe- 
tan  ehpeyapi  ece. 

10  Unkan  oyate  kin,  Hehan 
unkiye  token  econkupi  kta  he, 
eya  iwangapi. 

11  Waayupte  ca  hewicakiya ; 
Tuwe  onhdohda  nonpa  yuhe  cin- 
han,  he  tuwe  nice  cin  unma  qu 
kta ;  qa  tuwe  woyute  ton  kin- 
han,  is  eya  ecen  econ  kta  ce. 

12  Hehan  wamnayanpi  kin  is 
nakun  baptem  wicaqu  kta  on  en 

hipi  qa  heciyapi ;  Waonspekiye, 
unkiye  token  econkupi  kta  he. 

13  Unkan  hewicakiya ;  Waki- 
conzapi  kin  isanpa  kicapi  sni  po, 
eya. 

14  Unkan  akicita  kin  is  eya 
wiwangapi  qa  heciyapi ;  Qa  un- 
kis  token  econkupi  kta  he.  Un¬ 
kan  hewicakiya  ;  Wicasta  kin 
tuwedan  wakokipe  kicagapi  sni, 
qa  tuwedan  oitonsniyan  taku  iya- 
onpapi  sni  po  ;  qa  wokajuju  nicu- 
pi  kin  he  on  cante  waste  po. 

15  Unkan  oyate  kin  owasin 
wakta  hiyeym,  qa  wicasta  owa¬ 
sin  Johannes  on  awacinpi,  he 
Messiya  kin  hee,  qa  is  hee  sni 
hecinhan ; 

16  Hehan  Johannes  waayupte 
ca  owasin  hewicakiya;  Awica- 
kehan  mini  on  baptem  cicupi ; 
tuka  wanji  mikapeya  wasaka  u, 
he  iye  tahanpe  hankpan  kin 
weciyuske  kta  iyemacece  sni ; 
he  qe  Woniya  Wakan  peta  ko 
on  baptem  nicupi  kta. 

17  He  iye  wicaduge  nape  ohna 
hduhe,  ca  owanka  tawa  kin  tan- 
yan  hduska  kta ;  qa  aguyapi  su 
kin  he  tpahi,  qa  canwohnaka  kin 
en  okihnake  kta  ;  tuka  ha  kin 
e  peta  kasnipica  sni  wan  on 
hulinahye  kta  ce,  eya. 

18  Unkan  wahokonwicakiyecin 
en  taku  toktokeca  nakun  ota 
oyate  kin  owicakiyaka. 

19  Unkan  Herod  wicasta  itan¬ 
can  kin,  iye  sunkaku  tawicu  He- 
rodias  hee  on,  qa  taku  sica  He¬ 
rod  econ  kin  owasin  on  iyopeya  ; 

20  Hecen  taku  owasin  sanpa 
akicage  ca,  wicakaska  tipi  kin 
en  Johannes  kaska  hnaka. 

21  Unkan  oyate  kin  owasin 
baptem  wicaqupi,  qa  Jesus  is  eya 
baptem  qupi,  qa  cekiya  un  qe- 
han,  mahpiya  kin  yuzamnipi ; 

22  Qa  Woniya  Wakan  kin  wa- 
kiyedan  liahya  tantonyan  kun  u, 

qa  en  iyahan ;  unkan  mahpiya 
eciyatanhan  wicaho  wan  hiyu, 
qa  heya;  Micinksi  wastewaki- 
dake  cin  he  niye  ;  niye  on  iyo- 
makipi  hinca. 

23  Unkan  Jesus  iye  wanna  wa- 
niyetu  wikcemna  yamni  kta,  Jo¬ 
seph  cinhintku  kin  hee  kecinpi, 
he  Heli  etanhan, 

24  He  Matthat  etanhan,  he 
Lewi  etanhan,  he  Melki  etan¬ 
han,  he  Janna  etanhan,  he  Joseph 
etanhan, 

25  He  Mattathias  etanhan,  he 
Amos  etanhan,  he  Naum  etan¬ 
han,  he  Esli  etanhan,  he  Nagge 
etanhan, 

26  He  Maath  etanhan,  he  Mat¬ 
tathias  etanhan,  he  Seme  etan¬ 
han,  he  Joseph  etanhan,  he  Juda 
etanhan, 

27  He  Joanna  etanhan,  he  Resa 
etanhan,  he  Zorobabel  etanhan, 
he  Salathiel  etanhan,  he  Neri 
etanhan, 

28  He  Melki  etanhan,  he  Addi 
etanhan,  he  Kosam  etanhan,  he 
Elmodam  etanhan,  he  Er  etan¬ 
han, 

29  He  Jose  etanhan,  he  Eliezer 
etanhan,  he  Jorim  etanhan,  he 
Matthat  etanhan,  he  Lewi  etan¬ 
han, 

30  Lie  Simeon  etanhan,  he  Ju¬ 
da  etanhan,  he  Joseph  etanhan, 
he  Jonan  etanhan,  he  Eliakirn 
etanhan, 

31  Lie  Melea  etanhan,  he  Me- 
nan  etanhan,  he  Mattatha  etan¬ 
han,  he  Nathan  etanhan,  he  Da- 
wid  etanhan, 

32  He  Jesse  etanhan,  he  Obed 
etanhan,  he  Booz  etanhan,  he 
Salmon  etanhan,  he  Naasson 
etanhan, 

33  He  Aminadab  etanhan,  he 
Aram  etanhan,  he  Esrom  etan¬ 
han,  he  Phares  etanhan,  he  Juda 
etanhan, 


34  He  Jakob  etanhan,  he  Isaak 
etanhan,  he  Abraham  etanhan, 
he  Thara  etanhan,  he  Nacor 
etanhan, 

35  He  Seruk  etanhan,  he  Ragu 
etanhan,  he  Phalek  etanhan,  he 
Eber  etanhan,  he  Sala  etanhan, 

36  He  Kenan  etanhan,  he  Ar- 
phaksad  etanhan,  he  Sem  etan¬ 
han,  he  Nowa  etanhan,  he  Ea¬ 
rn  ek  etanhan, 

37  He  Mathusala  etanhan,  he 
Enok  etanhan,  he  Jared  etan¬ 
han,  he  Maleleel  etanhan,  he 
Kanan  etanhan, 

38  He  Enos  etanhan,  he  Seth 
etanhan,  he  Adam  etanhan,  he 
Wakantanka  etanhan. 

WICOWOYAKE  4. 

1  Unkan  Jesus  Woniya  Wakan 
kin  ojudan,  Jordan  eciyatanhan 
hdi ;  qa  Woniya  kin  makotahe- 
dan  ekta  iyayeya  ; 

2  Anpetu  wikcemna  topa  he- 
hanyan  W~akansica  wawiyutan- 
yan.  Unkan  anpetu  kin  hena 
en  takudan  yute  sni ;  tuka  hena 
ihunniyan  hehan  'wotektehda. 

3  Hehan  Wakansica  heciya ; 
Wakantanka  Cinhintku  kin  he 
niye  hecinhan,  inyan  kin  de  agu- 
yapi  icage  kta,  keya  wo. 

4  Unkan  Jesus  waayupte  ca 
heciya  ;  Aguyapi  ecedan  on  wi- 
cani  kte  sni ;  tuka  Wakantanka 
oie  kin  owasin  on  wicani  kta  ce, 
eya  owapi  ce. 

5  Hehan  Wakansica  paha  wan 
tehanwankantu  ekta  aye  ca, 
wancake  maka  wokiconze  kin 
owasin  kipazo. 

6  Unkan  Wakansica  heciya ; 
Wicowasake  kin  de  wicookitan- 
in  ko  owasin  cicu  kta ;  hena 
owasin  yuhemakiyapi,  qa  tuwe 
wacin  kinhan  waqu  kta. 

7  Heon  etanhan  nis  mitokam 

makata  elipeniciye  cinhan,  owa- 
sin  nitawa  kta  ce. 

8  Unkan  Jesus  waayupte  ca 
heciya  ;  Satan,  mitapetepa  tan- 
han  ya  wo  :  Itancan  Wakantan- 
ka  nitawa  kin,  he  iye  itokam 
makata  elipeniciye  kta,  qa  iye 
isnana  ahoyape  kta  ce,  eya  owa- 
pi  ce. 

9  Hehan  Jerusalem  ekta  ahi, 
qa  tipi  wakan  inkpa  kin  akan 
elide,  qa  heciya ;  Wakantanka 
Cinhintku  kin  he  niye  hecinhan, 
hetanhan  kun  ehpeiciya  wo. 

10  Kaken  wowapi  en  kagapi 
qon ;  Ohnihdewicaye  cin  hena 
niye  on  econ  wicasi,  niyuhapi 
kta ; 

11  Qa  napepi  kin  ohna  yuwan- 
kan  niyuzapi  kta  ;  qa  hecen  tu- 
kten  inyan  kin  en  siha  ibonito 
kte  sni,  eya  owapi  ce,  eya. 

12  Unkan  Jesus  waayupte  ca 
heciya;  Itancan  Wakantanka 
nitawa  kin  he  iyutanyaye  kte 
sni  ce,  eya  owapi  qon. 

13  Unkan  Wakansica  wowiyu- 
tanye  kin  owasin  yustan  qehan, 
tona  can  ehpeya  kihda. 

14  Hehan  Jesus  Woniya  to- 
wasake  kin  yuha  Galile  en  hdi ; 
unkan  ihduksan  makoce  wanke 
cin  owancaya  he  oyakapi. 

15  Unkan  omniciye  tipi  tawapi 
kin  ohnahna  waonspekiya  ece, 
hecen  owasin  yuonihanpi. 

16  Unkan  Nazareth  en  icaliya- 
pi  qon  he  ekta  hdi ;  qa  econ  ece 
kin  he  iyecen,  anpetu  wakan 
icunhan,  omniciye  tipi  kin  en 
tin  iyaye  ca,  woiyapi  yawa  kta 
inajin. 

17  Unkan  Isaya  wicasta  wo- 
kcan  tawowapikin  qupi.  Unkan 
wowapi  kin  yumdaye  cehan,  de- 
cen  owapi  kin  iyeya  ; 

18  Itancan  Woniya  tawa  kin 
he  akan  maun  ;  heon  wahpani- 
capi  kin  wotanin  waste  kin  owi- 

cawakiyake  kta  e  sdamakiya ; 
tona  cante  psakawahanpi  kin 
asniwicawaye  kta  on  «  masi ; 
wayaka  unpi  kin  wicakiyuskapi 
kta,  qa  istagongapi  kin  ake  ton- 
wanpi  kte  cin  omdake  kta  ;  tona 
kahdehdecapi  kin  hena  wicawa- 
kiyuske  kta ; 

19  Qa  Itancan  omaka  oiyokipi 
tawa  kin  omdake  kta  ce. 

20  Unkan  wowppi  kin  ecen 
eyaku,  qa  ookiye  kin  he  kicu  qa 
iyotanka.  Unkan  omniciye  tipi 
kin  ohna  hiyeye  cin  owasin  opa- 
htapi. 

21  Unkan  hehan  hewicakiya ; 
Anpetu  kin  de  ninogepi  km  en 
wowapi  kin  de  yuecetupi  ce. 

22  Unkan  owasin  yaotaninpi, 
qa  wowaonsida  oie  iye  i  kin  etan- 
han  inanpe  cin  on  yusinyayapi ;  e 
qa  heyapi ;  Joseph  cinhintku  kin 
he  dee  sni  he. 

23  Unkan  hewicakiya  ;  Awica- 
kehan  iapi  kin  de  ecen  emayaki- 
yapi  kta  ;  Niye  pejihuta  wicasta 
kin,  asniiciya  wo  :  Kapernaum  e- 
kta  token  ecanon  naunlionpi  kin, 
makoce  nitawa  kin  den  nakun 
ecen  econ  wo. 

24  Unkan  heya ;  Awicakehan  - 
heciciyapi;  Wicasta  wokean  tu- 
wedan  iye  tamakoce  kin  en  ijm- 
winkiyapi  sni  ece. 

25  Tuka  awicakehan  heciciya¬ 
pi  ;  Elias  taanpetu  kin  en,  wani- 
yetu  yamni  sanpa  wi  sakpe  he- 
hanyan  malipiya  kin  natakapi ; 
qa  makoce  kin  owancaya  wicaa- 
kihan  hince  ciqon  he  ehan,  Israel 
en  wiwazica  ota. 

26  Tuka  hena  wanjidan  Elias 
ekta  ye  sipi  sni ;  Sidon  en  Sa- 
repta  otonwe  kin  en,  winoliinca 
wiwazica  wan  heceedan  ekta  ye 
sipi. 

27  Nakun  Elisha  wicasta  wo¬ 
kean  ni  un  qehan,  lepros  ececa 
wicota  Israel  en  unpi,  tuka  hena 

wanjidan  yuskapi  sni,  Naeman 
Suriya  wicasta  kin  heceedan  ce. 

28  Unkan  omniciye  tipi  ohna 
hiyeye  ciqon  hena  nahonpi  qe¬ 
han,  owasin  sihdapi  liinca  ; 

29  Qa  najin  hiyayapi  qa  otonwe 
kin  itankan  iyayeyapi,  qa  paha 
akan  otonwe  hdepi  kin  he  matete 
ekta  ayapi,  qa  kun  ehpeyapi  kta. 

30  Tuka  iye  wicacokaya  tan- 
han  iyoopta  iyaye  ca  kihda. 

31  Qa  Galile  en  Kapernaum 
otonwe  kin  he  ekta  hi,  qa  anpe- 
tu  wakan  eca  waonspewicakiya 
ece. 

32  Unkan  waonspewicakiye  cin 
on  inihanpi ;  oie  kin  he  wowasa- 
ke  kicica  nakaes. 

33  Unkan  omniciye  tipi  kin 
ohna  wicasta  wan  wakan  sica 
sapa  woniya  kin  yuha ;  qa  he 
hotankakiya  hoyeya ; 

34  Qa  heya ;  Hanta  wo,  Jesus 
Nazareth,  niye  qa,  unkiye  ta- 
ku  unkicicapi  he ;  ihangunya- 
yapi  kta  yahi  he;  Wakantanka 
Taku  Wakan  Wanji  tawakin  he 
niye  e  sdonciya  ce. 

35  Unkan  Jesus  kisice  ca  heci- 
ya ;  Inina  un,  qa  wicasta  kin 
etanhan  tankan  hinapa  wo,  eya. 
Unkan  wakansice  cin  wicasta 
qon  wicacokam  ehpeye  cehan, 
etanhan  tankan  hinapa ;  tuka 
ksuweye  sni. 

36  Unkan  owasin  inihanpi,  qa 
iyakitedan  hekiciyapi ;  De  taku 
oie  kin  ;  wicookihi  wicowasake 
ko  on  woniya  sape  cin  econ  wica- 
si  eca,  tankan  hinanpapi  ece. 

37  Unkan  ihduksan  makoce 
wanke  cin  owancaya  he  oya- 
kapi. 

38  Unkan  omniciye  tipi  kin 
etanhan  hdicu,  qa  Simon  ti  kin 
en  tin  iyaya.  Unkan  Simon 
kunku  kin  he  tan  can  wicakata 
ececa  liinca ;  hecen  on  ceki- 
yapi. 


39  Unkan  en  inajin,  qa  tancan 
kata  kin  he  kisica ;  unkan  asni 
hinhda :  qa  hecehnana  najin 
hiyaye  ca,  owicakiya. 

40  Unkan  wi  iyaya  hehan,  wo- 
yazan  ocaje  ota  on  wicayazan 
tona  wicayuhapi  kin  hena  en 
awicahipi ;  unkan  otoiyohi  nape 
awicahnake  ca  asniwicaya. 

41  Qa  wakan  sica  is  eya  ota 
wicota  etanhan  hinanpapi,  qa 
heyaniyanpi;  Wakantanka  Cin- 
hintku  Messiya  kin  he  niye  ce. 
Unkan  iye  wicakisice  ca,  Messi¬ 
ya  hee  sdonyapi  kin  lie,  eyapi 
kta  iyowicaki  sni. 

42  Unkan  wanna  anpao  hinape 
cehan  tokan  iyaye,  ca  makotahe- 
dan  ekta  ya unkan  oyate  kin 
odepi,  qa  yanke  cin  ekta  ahi,  qa 
ehpeya  iwicayaye  kte  cin  iya- 
naptapi. 

43  Unkan  hewicakiya ;  Wakan¬ 
tanka  tokiconze  kin  otonwe  to- 
ktokeca  nakun  ohna  omdake 
kta ;  heon  etanhan  u  masipi  ce. 

44  Hecen  Galile  omniciye  tipi 
kin  hena  ohnahna  woyaka  ece. 

WICOWOYAKE  5. 

1  Unkan  oyate  kin  Wakantan¬ 
ka  oie  kin  nahonpi  kta  e  aohdu- 
teyapi  qehan,  Geneseret  mde  kin 
icahda  inajin. 

2  Qa  mde  kin  en  wata  nonpa 
wanka  wanyaka ;  tuka  hoku- 
wapi  kin  is  wanna  tokan  iya- 
yapi,  qa  ho  kin  hdujajapi. 

3  Unkan  wata  unma  Simon 
tawa  kin  he  en  ope  ca,  kitanna 
canan  wapa  iyayeye  kta  cin. 
Hehan  en  iyotanke  ca,  wata  kin 
etanhan  oyate  kin  waonspewi¬ 
cakiya. 

4  Unkan  wanna  ayastan  qehan 
Simon  heciya ;  Mini  she  kin 
ekta  iyaye  ca  ho  kin  minin  iyo- 
hpeya  wo. 

5  Unkan  Simon  waayupte,  ca 
heciya;  Waonspekiye  cin,  han- 
yetu  osan  htaunnipi,  qa  takudan 
unktepi  sni ;  tuka  nioie  kin  on 
ho  kin  iyohpewaye  kta  ce. 

6  Unkan  heconpi  qehan,  hogan 
utkanna  yuzapi ;  unkan  ho  kin 
papsakapi. 

7  Unkan  tawasitkupi  wata 
unma  en  opapi  qon  hena  nain- 
wicakicawinpi,  en  upi  qa  owica- 
kiyapi  kta.  Unkan  en  hi  pi  qa 
wata  napin  ojukiyapi,  hecen  iyu- 
jimnana  hiyeya. 

8  Unkan  Simon  Inyan  he  wan- 
yake  cehan,  Jesus  hupahu  kin 
en  makata  ehpeiciye  ca  hey  a ; 
Itancan,  elipeya  imayaya  wo, 
wicasta  wahtani  sa  hemaca  ce. 

9  He  iye  qa  ton  a  om  un  qon 
hena  hogan  yuzapi  kin  on  etan- 
han  owasin  inihanpi. 

10  Unkan  Jakob  qa  Johannes 
Zebede  cinhintku  kin  hena  oza, 
Simon  tawasitkuwicaya,  is  eya 
inihanpi.  Unkan  Jesus  Simon 
heciya ;  Wikope  sni  wo,  detan- 
han  wicasta  kin  wicaduze  kta  ce. 

11  Unkan  wata  qon  hutata 
ahdibunipi  qehan,  owasin  ehpe- 
kiyapi,  qa  iyahna  yapi. 

12  Unkan  otonwe  wan  en  un 
qehan,  iho,  wicasta  wan  lepros 
ececa  hinca,  he  Jesus  wanyake 
cehan,  ite  makipuskin  ehpeiciye 
ca,  cekiye  ca  heya;  Itancan,  ya- 
cin  kinhan  mayaduska  kta  oya- 
kihi. 

13  Unkan  nape  yekiye,  ca  yu- 
tan,  qa  heya ;  Wacin  ce :  ska 
un  wo,  eya.  Unkan  wancake 
lepros  ececa  qon  asni  hinhda. 

14  Unkan  tuwedan  okiyake  sni 
si ;  tuka  wawayusna  kin  ekta 
ye  ca  wanyagiciye  kta,  qa  wa- 
yuskapi  kta  on  token  Moses 
econ  wicasi  qon  he  ecen  econ 
kta,  keya  ;  hecen  wowicakiyake 
kta. 


15  Tuka  heon  iyotan  tankaya 
wicohan  kin  he  oyakapi ;  hecen 
wicota  en  mniciyapi,  nahonpi 
kta,  qa  wayazankapi  wicayu- 
hapi  kin  asniwicaye  kte  cin 
heon. 

16  Hehan  icunonpa  makotahe- 
dan  wan  ekta  ye  ca  wocekiye 
eya. 

17  Unkan  anpetu  wan  waon- 
spewicakiya  icunhan,  Pharisee 
qa  wicoope  onspekiye  cin  hena, 
Galile  otonwe  kin  owasin,  qa 
Juda  qa  Jerusalem  etanhan,  en 
ahi  kin  hena  en  iyotankapi ;  un¬ 
kan  Itancan  towasake  kin  asni¬ 
wicaye  kta  e  en  un. 

18  Unkan  iho,  wicasta  wan 
tatake  cin  he  owinja  ohna  wica¬ 
sta  yuha  upi :  qa  tirnahen  ayapi 
qa  itokam  ehnakapi  kta  akitapi. 

19  Tuka  wicota  kin  on  token 
en  aipi  kte  sni  wanyakapi  qehan, 
tipi  akan  inajinpi,  qa  akahpe  yu- 
hdokapi  eciyatanhan  cokaya  Je¬ 
sus  itokam  kun  hiyuyapi. 

20  Unkan  wacinyanpi  kin  he 
wranyake  cehan,  heciya ;  Wica¬ 
sta,  wayahtani  kin  nicicajujupi 
ce. 

21  Unkan  wowapi  kagapi  qa 
Pharisee  kin  is  waakinicapi  qa 
heyapi ;  De  tuwe  e  taku  sica 
decen  eya  he.  Tuwe  woahtani 
kajuju  kta  okihi  he  ;  Wkkantan- 
ka  ecedan  okihi. 

22  Tuka  tawacinpi  kin  Jesus 
iwicayukcan,  hehan  waayupte 
ca  hewicakiya ;  Taku  e  cante 
mahen  ayakinicapi  he  : 

23  Wayahtani  kin  nicicajujupi 
ce ;  qa  is,  Najin  qa  mani  wo, 
eyapi  kte  cin  unma  tukte  wasa- 
kadan  he. 

24  Tuka  Wicasta  Cinhintku 
kin  he  is  maka  akan  woahtani 
kajuju  kta  okihi  sdonjrayapi  kta  ; 
hehan  tatake  cin  he  heciya ; 
Najin  qa  nitowinja  ehdaku  qa 

yati  kin  ekta  hda  wo,  eciciya 
ce,  eya. 

25  Unkan  wancake  wicitokam 
najin  hiyaye,  ca  akan  wanke  ci- 
qon  he  ehdaku,  qa  iye  ti  kin  e- 
kta  hde,  ca  Wakantanka  yatan. 

26  Unkan  owasin  inihanpi,  qa 
Wakantanka  yatanpi  ;  qa  wiko- 
papi  ftince,  ca  heyapi ;  Wicohan 
nakaka  toktokeca  wanunyakapi 
ce,  eyapi. 

27  Unkan  taku  kin  dena  iyo- 
hakam  hetanhan  ye,  ca  wamna- 
yanpi  kin  heca  wanji  Lewi  eci- 
yapi,  wamnayanpi  oyanke  kin 
en  iyotankehan  yanka  e  wan- 
yaka  ;  qa,  Miyahna  u  wo,  eciya. 

28  Unkan  taku  owasin  ehpeye 
ca,  najin  hiyaye  ca,  ihakam  iya- 
ya. 

29  Unkan  Lewi  iye  ti  kin  en 
wohanpi  tanka  kicaga ;  unkan 
wamnayanpi  kin  is  wicota,  qa 
toktokeca  nakun  en  opeya  wo- 
tapi  kta  iyotankapi. 

30  Tuka  wowapi  kagapi  wiea- 
yuhapi  qa  Pharisee  kin  hena 
waonspewicakiye  cin  wicakige- 
pi,  qa  heyapi ;  Tokeca  e  wamna¬ 
yanpi  qa  wahtanipi  sa  om  wa- 
yatapi  qa  wadatkanpi  ece  he. 

31  Unkan  Jesus  waayupte  ca 
hewicakiya ;  Tona  zanipi  kin 
hena  pejihutawicasta  cinpi  sni, 
tuka  wayazanpi  kin. 

32  Owotanpidan  kin  hena  iyo- 
peiciyapi  kta  e  wicakico  wahi 
sni,  tuka  wahtanipi  sa. 

33  Unkan  heciyapi ;  Tokeca  e 
Johannes  waonspewicakiye  cin 
hena  ijehan  wote  sni  unpi  qa 
wocekiye  eyapi  he,  qa  Pharisee 
tawapi  kin  is  eya ;  tuka  nitawa 
kin  wotapi  qa  wayatkanpi  ece. 

34  Unkan  hewicakiya  ;  Hihna- 
ton  ti  kin  cinca  kin  hena  tawicu 
ton  kin  he  is  owicapeya  un  kin 
icunhan  wote  sni  wicayakiyapi 
kta  oyakihipi  he. 

35  Tuka  anpetu  kin  u  kta,  cn 
tawicu  ton  kin  he  ewicakiciya- 
kupi  kta ;  hehan  anpetu  kin  he¬ 
na  en  wote  sni  unpi  kta. 

36  Unkan  wiyacinpi  wan  owi- 
cakiyaka :  Wi casta  tuwedan  sina 
teca  onspa  sina  tanike  cin  en 
akihdagye  sni  ece  ;  heconpi  kin- 
han  teca  qon  is  yuhdeca  ece,  qa 
onspa  teca  etanhan  kin  he  tani¬ 
ke  cin  kicica  sni  ece. 

37  Qa  nakun  wicasta  tuwedan 
minisa  teca  ojuha  tanike  cin  en 
okastan  sni  ece  ;  heconpi  kinhan 
minisa  kin  skepe  kta,  qa  ojuha 
kin  atakuni  kte  sni. 

38  Tuka  minisa  teca  kin  he  ito 
ojuha  teca  en  ohnakapi  kta  ;  qa 
sakim  yutehanpi  ece. 

39  Is  eya  wicasta  tuwedan  mi¬ 
nisa  tanika  wanna  yatke  ca,  he¬ 
han  hinnakaha  teca  cin  sni;  Ta¬ 
nike  cin  ees  waste  ce,  eya  ece. 

WICOWOYAKE  6. 

1  Unkan  anpetu  wakan  inonpa 
tokaheya,  hehan  wojupi  kin  e- 
hna  iyaya;  unkan  waonspewica¬ 
kiye  cin  is  wahuwapa  yuksapi, 
napopabagapi,  qa  yutapi. 

2  Hehan  Pharisee  kin  wanjikji 
hewicakiyapi ;  Tokeca  e  anpetu 
wakan  kin  en  taku  iyowinwica- 
kiyapi  sni  kin  he  eca  ecen  eca- 
nonpi  he. 

3  Unkan  Jesus  awicayupte  ca 
heya ;  Daw  id  token  econ  qon 
hee  kaes  tohinni  dawapi  sni  he  ; 
iye  qa  tona  om  un  qon  wotekte- 
hdapi  qehan. 

4  W’akantanka  tipi  tawa  kin 
en  tin  iyaye,  ca  aguyapi  tanih- 
yan  ehnakapi,  qa  wawayusnapi 
kin  iye  isnana  hetanhan  yutapi 
kte  cin  iyowinwicakiyapi  qon, 
he  icu,  qa  yute,  ca  om  unpi  qon 
hena  is  eya  hetanhan  wicaqu. 

5  Unkan  hewicakiya ;  Wicasta 

Cinhintku  kin  is  nakun  anpetu 
wakan  kin  Itancan  ce. 

6  Unkan  anpetu  wakan  tokeca 
wan  omniciye  tipi  kin  en  tin 
iyaye,  ca  waonspekiya :  unkan 
wicasta  wan  nape  etapa  kin  sni- 
ja  e  en  yanka. 

7  Unkan  wowapi  kagapi  qa 
Pharisee  kin  hena  anpetu  wa¬ 
kan  icunhan  asniye  kta  hecin- 
han  he  iwanyakapi,  taku  iyaon- 
papi  kta  akitapi. 

8  Tuka  iye  tawacinpi  kin  sdon- 
w'icaya,  qa  wicasta  nape  snije 
cin  he  heciya  ;  Najin  qa  cokaya 
inajin  wo.  Unkan  najin  hiyaye 
ca  en  inajin. 

9  Unkan  Jesus  hewicakiya ; 
Mis  ito  taku  wanji  iciwangapi 
kta  ;  Anpetu  wakan  icunhan  ta¬ 
ku  waste,  qa  is  taku  sica  econpi 
kta  he  ;  wanikiyapi,  qa  is  wate- 
yapi  kta,  unma  tukte  hecetu  he, 
eya. 

10  Unkan  itanihduksan  owasin 
awicatonwe  cehan,  wicasta  qon 
heciya  ;  Nape  kin  hdukatin  wo. 
Unkan  ecen  econ  ;  qa  nape  kin 
unma  kin  iyecen  iyekicetu. 

11  Unkan  sihdapi  hince,  ca  iye 
iyakitedan  Jesus  token  ecaki- 
conpi  kta  hecinhan  he  iwohda- 
kapi. 

12  Unkan  anpetu  kin  hena  en 
Jesus  paha  wan  ekta  wocekiye 
eya  i ;  qa  hanyetu  osan  Wakan- 
tanka  cekiya  un. 

13  Unkan  wanna  anpa  qehan, 
waonspewicakiye  cin  wicakico, 
qa  etanhan  akenonpa  wicahda- 
hnige  ca,  Wahosiyapi,  ewicaki- 
ya. 

14  Simon  he  Inyan  nakun  eya 
canton,  qa  he  sunkaku  kin  An¬ 
drew,  Jakob  qa  Johannes,  Philip 
qa  Bartholomew ; 

15  Mattheos  qa  Thomas,  Jakob 
Alpheus  cinhintku,  qa  Simon 
nakun  Zelotes  eciyapi ; 

16  Qa  Judas  Jakob  sunkaku, 
qa  Judas  Iskariot,  nakun  wiyo- 
peye  kte  cin  hee. 

17  Hehan  hena  om  kun  hdicu, 
qa  makomdaya  en  hdinajin  ;  un¬ 
kan  waonspewicakiye  optaye 
kin,  qa  Juda  owancaya  qa  Jeru¬ 
salem,  qa  mde  kahdaya  Turos 
qa  Sidon,  henakiya  etanhan  wi- 
cota  hinca,  hena  ia  nahonpi,  qa 
tona  wayazankapi  kin  asniwica- 
yapi  kta  e  en  ahi : 

18  Nakun  tonawoniya  sapa  on 
kakijapi  kin  hena  ;  unkan  asni- 
wicayapi. 

19  Unkan  wicota  kin  iyuhpa 
yutanpi  kta  akitapi ;  etanhan 
wowasake  hiyu  qa  owasin  asni- 
wicaya  ece  kin  heon  etanhan. 

20  Unkan  waonspewicakiye  cin 
awicatonwe,  ca  heya ;  Niwa- 
hpanicapi  kin  nis  niyawastepi 
ce  ;  Wakantanka  tokiconze  kin 
he  niye  nitawapi. 

21  Dehan  wotekteyahdapi  kin 
nis  niyawastepi  ce  ;  imnahanni- 
yanpi  kta.  Dehan  yaceyapi  kin 
nis  niyawastepi  ce  ;  iyahapi  kta. 

22  Tohan  wicasta  sicenidapi, 
qa  yuiyog  iyayeniyanpi,  qa  ienni- 
hdepi,  qa  Wicasta  Cinhintku  kin 
on  nicajepi  kin  taku  sica  iyecen 
tankan  ehpeyapi  kinhan,  niya¬ 
wastepi  ece. 

23  Anpetu  kin  he  en  wiyu skin- 
pi,  qa  wopida  on  skehanhan  po  ; 
iho,  mahpiya  ekta  wokajuju  tan¬ 
ka  duhapi ;  atewicayapi  kin  is 
eya  iyecen  wicasta  wokcanpi 
wicakuwapi  qon. 

24  Tuka  winijicapi  kin  nis  wo- 
tehi  niciyankapi  ece;  wicocan- 
te  waste  kin  he  wanna  yahdu- 
hapi. 

25  Winipipi  kin  nis  wotehi  ni¬ 
ciyankapi  ece  ;  wotekteyahdapi 
kta.  Dehan  iyahapi  kin  ni^  wo¬ 
tehi  niciyankapi  ece ;  wasinya- 
hdapi  qa  yaceyapi  kta. 

26  Tohan  wicasta  owasin  tan¬ 
yan  eniciyapi  kinhan,  wotehi 
niciyankapi  ece  ;  atewicayapi 
kin  hecen  wicasta  wokcan  iton- 
sni  wicakuwapi  qon. 

27  Tuka  nahon  dukanpi  kin  he- 
ciciyapi  ce,  Tokaniyanpi  kin 
kena  cantewicakiya  po,  qa  sice- 
nidapi  kin  hena  tanyan  ecawica- 
kicon  po ; 

28  Niyasicapi  kin  wicayawaste 
po,  qa  wawicanksiya  nicuwapi 
kin  hena  wocekiye  ewicakiciya 
po. 

29  Qa  tuwe  iyoka  sani  kin  en 
anipe  cinhan  unma  e'ciyatanhan 
kipazo  wo  ;  qa  tuwe  sina  inicicu 
kinhan,  onkdokda  kin  nakun  te- 
kinda  sni  wo. 

30  Wicasta  otoiyohi  taku  nici- 
da  kin  qu  w'o  ;  qa  tuwe  woyuha 
nici  kinhan,  ake  kica  sni  wo. 

31  Qa  wicasta  kin  token  ecani- 
conpi  yacinpi  kin,  he  iyecen 
ecawicakicon  po. 

32  Tona  wastenidapi  kin  hena- 
na  wastewicayadapi  kinhan,  wo- 
pida  tukte  e  duhapi  kta  he  :  wa- 
ktanipi  sa  kin  eepi  kae£  tona 
cantewicakiyapi  kin  is  itkom 
cantewicakiyapi  ece. 

33  Qa  tona  tanyan  ecaniconpi 
kin  henana  tanyan  ecawicaye- 
conpi  kinhan,  wopida  tukte  e 
duhapi  kta  he  ;  waktanipi  sa  kin 
is  iyecen  econpi  ece. 

34  Qa  ake  nicupi  kta  kecannipi 
kin  henana  owicayaqupi  hecin- 
han,  wopida  tukte  e  duhapi  kta 
he ;  waktanipi  sa  kin  is  wakta¬ 
nipi  sa  owncaqupi  ece,  iyacinyan 
wicakicupi  kta  heon. 

35  Tuka  nis  tona  tokaniyanpi 
kin  cantewicakiya  po,  taku 
waste  econpi  qa  owicaqu  po, 
ake  taku  nicupi  kta  kecinpi  sni 
po  ;  kinhan  wokajuju  tanka  du¬ 
hapi  kta,  qa  Iyotan  Wankantu 
kin  he  cinca  yaunpi  kta :  he  iye 


tona  pida  sni  qa  sicapi  kin  cante¬ 
wicakiya  ece. 

36  Hecen  Niyatepi  kin  is  token 
waonsida  kin  nis  eya  he  iyecen 
waonsida  po. 

37  Wayacopi  sni  po,  kinhan  ni- 
yacopi  kte  sni :  owawicakiyepi 
sni  po,  kinhan  owaniciyepi  kte 
sni :  wicakicicajuju  po,  kinhan 
nicicajujupi  kta : 

38  Wicaqu  po,  kinhan  nicupi 
kta  ;  wiyutapi  waste,  paotinzapi, 
paipuskicapi  qa  apasboka,  hecen 
wicasta  kin  maku  kin  en  nicupi 
kta.  Wiyutapi  on  widutapi  kin 
hee  on  winiciyutapi  ece  e  kta. 

39  Unkan  wiyacinpi  wan  owi- 
cakiyaka :  Istagonge  cin  ista- 
gonga  napata  yus  aya  okihi  he  : 
napin  oskokpa  kin  en  iyohpaya- 
pi  kte  sni  he. 

40  W~aonspekiyapi  kin  he  wa- 
onspekiye  cin  itokapa  sni ;  tuka 
tuwe  yustanpi  kin  otoiyohi  wa- 
onspekiye  tawa  kin  iyecece  kta. 

41  Qa  tokeca  nisunka  ista  kin 
ohna  sukaza  yanke  cin  he  wan- 
daka  ;  tuka  niye  niista  kin  ohna 
cankaga  wanke  cin  he  wanya- 
hdake  sni  he. 

42  Qa,  Misunka,  sukaza  ista 
ohna  niyanke  cin  he  ito  ciciyu- 
sdoke  kta  ce,  token  nisunka  eya- 
kiye  kta  he,  qa  icunhan  niye 
niista  kin  ohna  cankaga  wanke 
cin  he  wanyahdake  sni.  Wana- 
yakihbe  cin,  nis  tokaheya  can¬ 
kaga  ista  ohna  niwanke  cin  he 
ito  tokan  ehpeya  wo  ;  qa  hehan 
hinakaha  nisunka  ista  kin  ohna 
sukaza  j^anke  cin  he  yeciyusdo- 
ke  kta  mdesya  wandake  kta  ce. 

43  Can  wanji  waste  kin  wasku- 
yeca  sica  icahye  sni  ;  qa  nakun 
ean  w'anji  sice  cin  he  waskuye- 
ca  waste  icahye  sni. 

44  Can  kin  otoiyohi  waskuyeca 
tawa  kin  on  sdonyapi  ece :  wi¬ 
casta  kin  taspanhu  kin  etanhan 

snken  pahipi  sni,  qa  is  eya  tokahu 
kin  etanhan  hastanhanka  pahipi 
sni. 

45  Wicasta  waste  kin  he  cante 
woynha  waste  kin  etanhan  taku 
wa6te  icahya  ece ;  qa  wicasta 
sice  cin  he  cante  woyuha  sice 
cin  etanhan  taku  sice  icahya 
ece :  wicacante  taku  iyakicuya 
ohnaka  kin  he  etanhan  i  kin  eci- 
yatanhan  enapeya  ece,  eya. 

46  Unkan  tokeca,  Itancan, 
Itancan,  emayakiyapi  ece,  qa  ta¬ 
ku  epe  cin  ecen  ecanonpi  sni  he. 

47  Tuwe  ekta  mahi,  qa  mioie 
nahon,  qa  ecen  econ  kin  he 
tuwe  kicica  hecinhan  he  ito  oci- 
ciyakapi  kta. 

48  Wicasta  wan  tipi  kaga ;  un¬ 
kan  temahentu  maka  qe,  ca  oa- 
hehde  kin  imnija  wan  akan 
elide :  unkan  minitan  aye  ce- 
han,  wakpa  kin  tipi  ldn  he  en  nina 
kaduza,  tuka  kahuhuze  kta  oki- 
tpani,  imnija  akan  ehdepi  na- 
kaes,  he  iyececa. 

49  Tuka  tuwe  nahon  tuka  ecen 
econ  sni  kinhan,  wicasta  wan 
oahehde  codan  maka  akan  tipi 
kage  cin  he  iyececa ;  unkan  he 
en  wakpa  kin  nina  kaduza,  qa 
hecehnana  hinhpaya ;  qa  tipi 
kin  he  woatakunisni  tanka. 

WICOWOYAKE  7. 

1  Unkan  oyate  nahon  hiyeye 
cin  en  iapi  kin  dena  owasin 
wanna  ecen  yastan  qehan,  Ka- 
pernaum  en  i. 

2  Unkan  akicita  opawinge  wi- 
cayuhe  cin  wanji  taokiye  wan 
tehinda  kin  he  wayazanke  ca 
wanna  te  kta. 

3  Unkan  he  wanna  Jesus  on 
nahon  qehan,  Juda  hunkayapi 
kin  hena  ekta  ye  wicasi,  u  kta 
qa  taokiye  kin  asniye  kte  cin  he 
icekiya. 


4  Unkan  hena  Jesus  ekta  hipi 
qehan,  awicakehan  cekiyapi,  qa, 
Hecakiconpi  kte  cin  wicasta  kin 
he  iyececa  ce; 

5  Unkoyatepi  kin  eantewica- 
kiye  ca,  omniciye  tipi  wanji 
wanna  unkicagapi  ce,  eyapi. 

6  Unkan  Jesus  hena  ora  hda. 
Unkan  wanna  tipi  kin  itehan  sni 
qehan,  akicita  opawinge  W'iea- 
yuhe  ciqon  he  is  kodawicaye 
cin  hena  ekta  yewicasi,  qa  he- 
ciya  ;  Itancan  kin,  nagiyeiciye 
sni  wo,  wati  kin  en  tin  yahidu 
kte  cin  iyemacece  sni  ce  : 

7  Heon  etanhan  miye  ekta  ciu 
kta  nakun  iyececa  micida  sni : 
tuka  oie  kin  ecen  eya  wo,  kin- 
han  mitaokiye  kin  asni  kta. 

8  Mis  eya  wicasta  wicookihi 
ihukuya  hnakapi  kin  hernaca, 
qa  mihukuya  akicita  wicaindu- 
ha;  qa  wicasta  kin  de,  Ya  wo, 
ewakiya  eca,  ya  ece;  qa  wanji 
tokeca,  U  wo,  ewakiya  eca,  u 
ece ;  qa  mitaokiye  kin,  Decon 
wo,  ewakiya  eca,  ecen  econ  ece, 
eya. 

9  Unkan  Jesus  hena  nahon  qe¬ 
han,  on  yusinyaye  ca,  ihduho- 
mni,  qa  oyate  ihakam  unpi  kin 
hewicakiya ;  Israel  hee  kaes  en 
wowacinye  hinsko  tanka  kin 
iyewaye  sni,  eciciyapi  ce. 

10  Unkan  ye  wicasipi  qon  ici- 
cawin  tiyata  kipi  qehan,  ookiye 
wayazanke  cin  he  wanna  asni 
iyeyapi. 

11  Unkan  ianpetu  qehan  oton- 
we  w7an  Nain  eciyapi  kin  en  i ; 
unkan  waonspewicakiye  cin  e- 
tanhan  ota  qa  oyate  ota  hena 
kici  yapi. 

12  Unkan  otonwe  tiyopa,  kin 
he  ikiyedan  wanna  ehan  i  qehan, 
inyun,  wicasta  wan  ta  tankan 
aupi;  hunku  kin  wiwrazica  heca, 
qa  cinhintku  hecedan,  Unkan 
otonwe  kin  etanhan  wicota  opapi. 

13  Unkan  he  Itancan  kin  wan- 
yake  cehan,  onsida  qa  heciya ; 
Ceye  sni  wo. 

14  Unkan  canakiyuhapi  kin  en 
u,  qa  yutan.  Unkan  akiyuhapi 
qon  is  owanji  najinpi.  Unkan 
heya ;  Koska,  bosdan  yanka  wo, 
ecicijm  ce,  eya. 

15  Unkan  te  ciqon  iyotanke, 
ca  ia.  Unkan  hunku  kin  kicu. 

16  Unkan  owasin  nina  wikopa- 
pi,  qa  Wakantanka  yatanpi  qa 
heyapi  ;  Waayate  wanji  tanka 
unkiyopeyapi  ieaga  ce,  qa  Wa¬ 
kantanka  taoyate  kin  wanna  wi- 
cahiyohi  ce,  eyapi. 

17  Unkan  Juda  makoce  qa  oksan 
makoce  wanke  cin  owancaya  he 
yaotaninpi. 

18  Unkan  Johannes  waonspe- 
wicakiye  cin  dena  taku  kin  owa¬ 
sin  okiyakapi. 

19  Hehan  Johannes  waonspe- 
wicakiye  cin  nom  wicakico,  qa 
Jesus  ekta  ye  wicasi,  qa  heya ; 
Tuwe  u  kte  ciqon  he  niye,  qa  is 
wanji  tokeca  unkapepi  kta  he. 

20  Unkan  wicasta  kin  hena 
wanna  ekta  hipi  qehan,  heyapi ; 
Johannes  baptem  wicaqu  ece 
qon  he  niye  ekta  unkusipi,  qa, 
Tuwe  u  kte  ciqon  he  niye  he, 
qa  is  tuwe  tokeca  unkapepi  kta 
he,  eya  ce. 

21  Unkan  hehantudan  Binca 
W'ayazankapi,  qa  makosica  ece- 
capi,  qa  woniya  siksica  ececapi, 
hena  wicota  asniwicaya ;  qa 
istagongapi  kin  heca  ota  ton- 
wewicaya. 

22  Hehan  Jesus  waayupte  ca 
hewicakiya ;  Hda  po,  qa  taku 
wandakapi  qa  nayaBonpi  kin  he¬ 
na  Johannes  okiyaka  po  :  Ista¬ 
gongapi  kin  hena  tonwanpi,  qa 
hustepi  kin  is  manipi,  qa  lepros 
ececapi  kin  is  wicayuskapi,  qa 
nogetpapi  kin  is  wanahonpi,  qa 
tapi  kin  is  kiniwicakiyapi,  qa 


wahpanicapi  kin  is  wootanin  wa¬ 
ste  kin  he  owicakiyakapi. 

23  Qa  tuwe  miye  on  sinhda  sni 
kin  he  yawastepi  ce. 

24  Unkan  Johannes  wahosiya- 
pi  tawa  kin  wanna  kihdapi,  he¬ 
han  Johannes  on  oyate  kin  he¬ 
wicakiya  ;  Taku  e  makotahedan 
ekta  wanyag  yaipi  he.  Cedi  hu 
wan  tate  kahuhuze  cin  heca  he. 

25  Tuka  taku  e  wanyag  yaipi 
he.  Wicasta  wan  wokoyake 
panpanna  koyake  cin  heca  he. 
Iho,  tona  wasteya  wakoyakapi, 
qa  tanyan  nipi  kin  hena  wica- 
stayatapi  tipi  kin  en  unpi  ece. 

26  Tuka  taku  e  wanyng  yaipi 
he.  Wicasta  wokcan  lie.  Han, 
eciciyapi,  qa  wanji  wicasta  wo¬ 
kcan  isanpa  tanka. 

27  Iho,  wahosiya  mitawa  kin 
he  niite  itokam  ye  wasi,  nito- 
kara  canku  wiyeya  nicicage  kta 
ce,  eya  owapi  qon  he  dee. 

28  Qa  miye  heciciyapi ;  Wino- 
Binca  eciyatanhan  wicatonpi  kin 
wicasta  wokcan  tuwedan  Johan¬ 
nes  baptem  wicaqu  qon  isanpa 
tanka  sni:  tuka  Wakantanka  to- 
kiconze  kin  en  tuwe  iyotan  ci- 
stinna  kin  he  he  kapa  ce. 

29  Unkan  oyate  kin  qa  wa- 
mnayanpi  kin  tona  nalionpi  owa¬ 
sin  Wakantanka  yaowotanpi,  Jo¬ 
hannes  baptem  wicaqu  kin  en 
opapi. 

30  Tuka  Pharisee  kin,  wicoope 
aiapi  kin  om,  Wakantanka  wa- 
hokonwicakiye  cin  en  iyapato- 
iciyapi,  Johannes  baptem  wicaqu 
sni  nakaes. 

31  Unkan  Itancan  kin  heya; 
VUicasta  wicoicage  kin  de  taku 
e  imdacin  kta  he  ;  qa  taku  iye- 
cecapi  he. 

32  Siceca  iciyopekiciyapi  kin 
en  iyotankapi,  qa  hoyekiciyapi 
qa  heyapi ;  Unniciyajopi,  tuka 
wayacipi  £ni ;  wasinunnicihdapi, 

tuka  yaceyapi  sni  ce,  eyapi  kin 
he  iyececapi  ce. 

33  Johannes  haptera  wicaqu 
qon  he  aguyapi  yute  sni,  qa  rai- 
nisa  yatke  sni  u ;  unkan,  He 
taku  wakan  sica  yuha  ce,  ehapi. 

34  Wicasta  Cinhintku  kin  he 
wote  ca  wayatke  hi ;  unkan  he- 
hapi ;  Wan,  wicasta  wan  wote 
sa,  qa  minisa  yatke  sa,  wamna- 
yanpi  qa  walitanipi  sa  takoda- 
wicaya  ece. 

35  Tuka  Woksape  iye  cinca 
kin  owasin  on  yaowotanpi  ece. 

36  Unkan  Pharisee  wanji  kici 
wote  kta  e  cinkiya.  Hecen 
Pharisee  ti  kin  en  tin  iyaye  ca, 
wote  kta  iyotanka. 

37  Unkan  iho,  otonwe  kin  en 
winohitica  wahtani  sa  kin  heca, 
he,  Pharisee  ti  kin  en  wota  iyo¬ 
tanka  sdonye  cehan,  inyan  opi- 
ye  ihepi  ohna  yuha  en  hi ; 

38  Qa  tapetepa  tanhan  silia  kin 
en  ceya  najin,  qa  ista  minihanpe 
kin  on  siha  kiciyujaja,  qa  paha 
kin  on  kicipakinta  ca,  siha  kin 
ikiciputake,  ca  ihepi  qon  on  sda- 
kiciciya. 

39  Unkan  Pharisee  kico  qon  he 
wanyake  cehan,  cante  mahen 
awacin  qa  heya;  Wicasta  kin 
de  wicasta  wokcan  unkang,  yu- 
tan  kin  he  tuwe  qa  taku  wino¬ 
hinca  kin  sdonye  kta  tuka ;  he 
wahtani  sa  kin  heca. 

40  Unkan  Jesus  waayupte  ca 
lieciya;  Simon  taku  eciciye  kta 
mduha  ce.  Unkan  is,  Waon- 
spekiya,  katinyan  eya  wo,  eya. 

41  Wicasta  wan  wicasta  nonpa 
oicazo  wricaqu :  unma  kin  kaspa- 
pi  opawinge  zaptan  iyohiye  sni, 
qa  unma  kin  is  wikcemna  za¬ 
ptan. 

42  Unkan  taku  on  hdajujupi 
kte  cin  yuhapi  sni  qehan,  wan- 
cake  sakim  wicakicicajuju  ce. 
Hecen  unma  tukte  iyotan  waste- 

dake  kta  hecinhan,  he  omakiya- 
ka  wo. 

43  Simon  waayupte  ca ;  Tuwe 
ota  kicicajuju  hee  nace  epca  ce, 
eya.  Unkan,  Tanyan  idukcan 
ce,  eciya. 

44  Hehan  winohinca  qon  ekta 
ihduhomni,  qa  Simon  heciya ; 
Winohinca  kin  de  wandaka  he  : 
Yati  kin  en  wahi,  unkan  mini 
on  siha  wahclujaja  kta  mayaqu 
sni ;  tuka  iye  kin  ista  minihanpe 
kin  on  siha  mayujaja,  qa  paha 
kin  on  pakinta. 

45  I  imayaputake  sni ;  tuka 
winohinca  kin  de  wahi  kin  ehan- 
tanhan  siha  imaputaka  ayastan 
sni. 

46  Pa  kin  wihdi  on  sdamayaye 
sni ;  tuka  winohinca  kin  de  ihe¬ 
pi  on  siha  sdamayan  ce. 

47  Hecen  on  heciciya  ce,  Wahta¬ 
ni  kin  hena  ota  esta  kicicajuju- 
pi ;  he  nina  wastedaka  nakaes  : 
tuka  tuwe  waniqadan  kicioaju- 
jupi  kin  he  iwastedan  wastedaka 
ece. 

48  Hehan  winyan  qon  heciya ; 
Niohan  sice  cin  hena  nicicajuju- 
pi  ce. 

49  Unkan  tona  kici  wmta  iyo- 
tankapi  kin  hena  hehan  cante 
mahen  heyapi ;  De  tuwe  e  woa- 
htani  nakun  kajuju  he. 

50  Unkan  winohinca  qon  heci¬ 
ya  ;  Wacinyaye  cin  he  niniyan 
ce  ;  wookiye  on  hda  wo. 

WICOWOYAKE  8. 

1  Unkan  he  iyohakam,  otonwe 
tankinkinyan  otonwe  cikciqadan 
ko,  owasin  iyaza  un,  qa  wootanin 
waste  Wakantanka  tokiconze 
ahna  yaotanin.  Unkan  ake- 
nonpapi  kin  kici  unpi : 

2  Qa  winohinca  wanjikji  taku 
wakan  sica  yuhapi  qa  wayazan- 
kapi,  tuka  asniwicayapi,  Mary 


WICOWOYAKE  8. 


he  Magdalene  eciyapi,  he  etan- 
han  wakan  sica  sakowin  hinan- 
papi  qon  hee ; 

3  Qa  Joanna,  Cuza  Herod  waa- 
wanyagkiye  ciqon  he  tawicu,  qa 
Susanna,  qa  nakun  toktokeca 
ota,  hena  woyuha  yuhapi  kin 
on  okiyapi  ece. 

4  Unkan  wicota  mniciyapi,  qa 
otonwe  otoiyohi  etanhan  en  ahi 
qehan,  wiyacinpi  on  wowicaki- 
yaka : 

5  Woju  heca  wan  taku  su  kin 
oju  iyaya.  Woju,  unkan  apa 
canku  icahda  hinhpaya  ;  unkan 
naatinzapi,  qa  mahpiya  okin- 
yanpi  kin  temyapi. 

6  Unkan  apa  imnija  wan  ahin- 
hpaya;  unkan  uye  cehan,  spaye 
sni  on  wancake  snija. 

7  Unkan  apa  wapepeka  ehna- 
hna  hinhpaya  ;  unkan  wapepeka 
opeya  uye,  ca  aotinsya. 

8  Unkan  apa  is  maka  waste 
ahinhpaya ;  unkan  uye,  ca  opa- 
wingege  suton,  eya.  Unkan 
hena  hecekcen  eye  cehan,  heya 
niyan  ;  Tuwe  noge  winahon  yu- 
kan  hecinhan,  ito  nahon  kta  ce, 
eya. 

9  Unkan  waonspewicakiye  cin 
wiwangapi,  qa  heciyapi ;  Wiya¬ 
cinpi  kin  de  toketu  he. 

10  Unkan  heya  ;  Niyepi  W~a- 
lcan tanka  tokiconze  woanahbe 
kin  hena  oyakahnigapi  kta  nicu- 
pi ;  tuka  tokan  kin  is  wiyacinpi 
ece  :  hecen  etonwanpi  kes  wan- 
yakapi  kte  sni,  qa  wanahonpi 
kes  okahnigapi  kte  sni  ce. 

11  Wiyacinpi  kin  he  dee  :  Su 
kin  he  Wakan  tanka  oie  kin  ee. 

12  Canku  icahda  qon  he  tona 
nahonpi  kin  heepi ;  hehan  wa¬ 
kan  sice  cin  en  hi,  qa  wicoie  kin 
cantepi  kin  etanhan  eyaku  ece, 
awacinpi  qa  niwicayapi  kte  sni 
heon. 

13  Tona  wicoie  nahonpi  eca 


iyu^kinyan  icupi  ece  kin  hena 
imnija  akan  un  qon  hena  ee ; 
hena  hutkan  nicapi,  qa  cistiye- 
dan  wicadapi,  tuka  taku  iyutan- 
wicayapi  hehan  ayustanpi  ece. 

14  Qa  tona  wanna  nahonpi,  qa 
hehan  tokiya  yapi,  qa  wiconi 
kin  de  woawacin  kin,  qa  wowi- 
jice,  qa  wowiyuskin  kin,  hena 
on  aotinzapi,  qa  hecen  tanyan 
sutonpi  sni  kin  hena  wapepeka 
ehna  hinhpaye  ciqon  eepi  ce. 

15  Tuka  tona  wanna  wicoie 
nahonpi  eca,  cante  waste  qa  owo- 
tanna  mahen  yuha  unpi,  qa  wa- 
cintankaya  sutonpi  kin  hena 
maka  waste  akan  un  qon  hena 
eepi  ce,  eya. 

16  Wicasta  kin  tuwedan  peti- 
janjan  wan  ideye,  ca  waksica 
wan  iyahdapsinyan  ehpeye  4ni, 
qa  nakun  owinja  wan  ohdateya 
ehnake  sni  ece  ;  tuka  petijanjan 
ihupa  akan  elide  ece :  hecen 
tona  en  ipi  kinhan,  ijanjan  kin 
wanyakapi  kta. 

17  Taku  anahmanpi  qa  yuotan- 
inpi  kte  sni  wanica ;  qa  nakun 
taku  yutaninsniyan  hnakapi  qa 
yutaninyan  eyakupi  kte  sni  wa¬ 
nica  ce. 

18  Heon  token  nayahonpi  he¬ 
cinhan  itonpa  po  ;  tuwe  wayuhe 
cin  he  nakun  qupi  kta  ;  qa  tuwe 
wayuhe  sni  kin  he  taku  yuha 
kecin  kin  hee  ikicicupi  kta  ce, 
eya. 

19  Hehan  hunku  qa  hunkawan- 
jitku  kin  hena  en  hipi,  qa  wicota 
kin  on  ikiyedan  upi  kta  okihipi 
sni. 

20  Unkan  okiyakapi  qa  heyapi ; 
Nihun  qa  nihunkawanji  tankan 
najinpi,  qa  wannihdake  kta  cinpi 
ce. 

21  Unkan  waayupte,  ca  hewi- 
cakiya  ;  Wakantanka  oie  nahon¬ 
pi,  qa  ecen  econpi  kin  dena  ina 
qa  mihunkawanji  eepi  ce,  eya. 

22  Unkan  anpetu  kin  hena 
wanji  en,  waonspewicakiye  cin 
om  wata  wan  en  opa  ;  qa  hewi- 
cakiya ;  Mde  kin  akasanpa  un- 
yanpi  kta  ce.  Hecen  canan 
eyaya. 

23  Tuka  sina  watopekiyapi 
icunhan  iye  istinma  :  unkan  tate 
iyumni  wan  mde  kin  en  u  ;  qa 
mini  ojudan  yakonpi,  hecen  tapi 
kta  kokipapi. 

24  Hehan  en  hipi  qa  yuhicapi 
qa  heyapi ;  Itancan,  Itancan, 
untakunipi  sni.  Unkan  najin  hi- 
yaye  ca,  tate  qa  mini  taja  ko  ki- 
sica :  hecen  ayustan,  qa  amda- 
kedan  tanka. 

25  Unkan  hewicakiya  ;  Wacin- 
yayapi  kin  tukte  e  he.  Unkan 
is  wikopapi,  inihanpi  qa  hekici- 
yapi ;  De  taku  wicasta  he  ;  tate 
mini  kici  ee  kaes  okiya  eca, 
anagoptan  ece. 

26  Unkan  Galile  itakasanpa 
Gadarene  tamakocepi  kin  en  ipi. 

27  Unkan  lien  ihe  cehan,  wi¬ 
casta  wannakaja  tanhan  wakan- 
sica  yuhe,  ca  wokoyake  koyake 
sni,  qa  tuktedan  tipi  oti  sni, 
tuka  wicasta  hnakapi  kin  en  ece 
un  kin,  heca  wan  otonwe  kin 
eciyatanhan  itkokipa. 

28  He  Jesus  wanyake  cehan, 
hoyeye  ca  itokam  makata  elipe- 
iciye  ca  hotankakiya  heya ;  Je¬ 
sus  Wakantanka  Iyotan  Wan- 
kantu  Cinhintku  kin,  token  un- 
yakon  kta  he.  Geciciya  ce, 
Kakismaye  sni  wo. 

29  Taku  wakan  sape  cin  wica¬ 
sta  kin  etanhan  hinanpe  si  heon 
etanhan.  He  ijehan  yuza  ece  ; 
unkan  mazaicicaliiha  wicaske 
ko  on  kaska  hnakapi ;  tuka  wi¬ 
caske  kin  yupsapsake  ca,  wakan- 
sice  makotahedan  ekta  iyayeya 
ece. 

30  Unkan  Jesus  wiwange  ca 
heya  ;  Token  eniciyapi  he. 

Unkan,  Wicota,  eya :  taku  wra- 
kan  sica  ota  tan  mahen  ipi  kin 
heon  etanhan. 

31  Unkan  osbe  kin  ekta  ye  wi- 
casi  kte  sni,  keya  icekiyapi. 

32  Unkan  he  kin  en  kukuse  ota 
optaye  wan  won  unpi ;  hecen  en 
iwicayayapi  kte  cin  he  iyowin- 
wicakiye  kta  keya  cekiyapi ;  un¬ 
kan  iyowinwicakiya. 

33  Hecen  wakansice  cin  wica¬ 
sta  kin  etanhan  tankan  hinapapi, 
qa  kukuse  kin  en  iwicayayapi; 
unkan  optaye  rnaya  hinca  wan 
en  apamahde  nina  hin  nasdog 
iyayapi,  qa  mde  kin  en  ivohpei- 
ciyapi,  qa  minin  tapi. 

34  Unkan  taku  econpi  kin  he 
kukuse  wo  wicaqupi  qon  wanya- 
kapi  qehan,  nakipapi,  qa  otonwe 
qa  makoce  kin  ekta  ohdag  kipi. 

35  Unkan  taku  econpi  qon  he 
wanyag  ai,  qa  Jesus  ekta  ahi, 
qa  wicasta  wakansica  etanhan 
hinapapi  qon  he  ogeton,  qa  tawa- 
cin  ekicetu,  qa  Jesus  siha  kin  en 
iyotankahan  yanka  wanyakapi ; 
unkan  wikopapi. 

36  Tona  wanyakapi  qon  is  eya 
wicasta  wakan  sica  yuhe  ciqon 
token  asniyanpi  kin  he  owicaki- 
yakapi. 

37  Hehan  ihduksan  Gadarene 
tamakocepi  kin  owaneaya  taku 
econpi  qon  he  nalionpi  qehan, 
owasin  nina  wikopapi  on  etan¬ 
han  cekiyapi,  qa  tokan  yesipi. 
Unkan  wata  kin  en  okipe,  ca 
icicawin  ldhda. 

38  Unkan  wicasta  etanhan  wa¬ 
kan  sice  cin  hinanpapi  qon  he 
kici  un  kta  keya  cekiya.  Tuka 
Jesus  hde  si,  qa  heya ; 

39  Niye  yati  kin  ekta  hde,  ca 
Wakantanka  taku  hinca  ecani- 
con  kin  he  yaotanin  wo,  eya. 
Unkan  kihde,  ca  Jesus  taku 
hinca  ecakicon  qon  he  otonwe 
owaneaya  ohdaka, 

40  Unkan  Jesus  hdi  qehan, 
oyate  kin  iyowinkiyapi ;  owasin 
ape  hiyeya  nakaes. 

41  Unkan  iho,  wicasta  wan 
Jairus  eciyapi  kin  he  en  u,  omni- 
ciye  tipi  itanean  kin  wanji  hee  ; 
unkan  he  Jesus  siha  kin  en  ma- 
kata  ehpeiciye  ca,  iye  ti  kin  ekta 
u  kta  icekiya. 

42  He  cunwintku  wanjidan, 
wanna  waniyetu  akenonpa  ece- 
tu  ;  unkan  is  wanna  te  kte  wan- 
ka.  Tuka  ekta  ye  cin  hepiya 
oyate  kin  aohduteyapi. 

43  Unkan  winohinca  wan  wani¬ 
yetu  akenonpa  hehanyan  we  au, 
qa  taku  yuha  owasin  pejihuta- 
wicasta  on  wanna  hdusota  ;  tuka 
hecen  tuwedan  asniye  kta  okihi 
sni ; 

44  Hee  tapetepa  tanhan  u,  qa 
tawokoyake  opapun  kin  yutan  : 
unkan  hecehnana  we  au  qon  he 
anapta. 

45  Unkan  Jesus  heya;  Tuwe 
raayutan  he.  Unkan  owasin 
anakihmanpi  qehan,  Inyan  qa 
tona  kici  unpi  qon  hena  heyapi ; 
Waonspekiye  cin,  wicota  kin 
aohduteniyanpi,  qa  aotinsniyan- 
pi ;  heca  esta,  Tuwe  mayutan 
he,  eha  ce. 

46  Unkan  Jesus  heya;  Tuwe 
mayutan;  wowasake  ematanhan 
hiyu  kin  he  sdonwakiya  ce. 

47  Unkan  winohinca  qon  wanna 
inalibe  sni  e  wanhdake  cehan, 
cancanyan  u,  qa  itokani  makata 
ehpeiciye,  ca  oyate  kin  owasin 
wicitokam,  taku  on  yutan,  qa 
token  wancake  asniyanpi  kin  he 
okiyaka. 

48  Unkan  heciya;  Guns,  cante 
waste  wo ;  wacinyaye  cin  he 
asniniyan  ce  :  wookiye  on  hda 
wo. 

49  Unkan  Jesus  iahan  icunhan, 
omniciye  tipi  idaka  ti  kin  eciya- 
tanhan  tuwe  u,  qa  heciya ;  Wa¬ 


onspekiye  cin  nagiyeye  sni  wo  ; 
nicunksi  wanna  ta  ce,  eya. 

50  Tuka  Jesus  he  nahon  qehan, 
waayupte  ca  heciya ;  Wikope 
sni  wo  ;  awicakehan  wicada  wo, 
kinhan  niyanpi  kta  ce. 

51  Unkan  tipi  kin  en  tin  hiyu 
qehan,  tuwedan  tin  ye  kta  iyo- 
winkiye  sni ;  Inyan,  qa  Jakob, 
qa  Johannes,  qa  wikoska  atkuku 
hunku  kici  henana  en  ipi. 

52  Unkan  owasin  aceyapi  qa 
wasinhda  enapeyapi  ece.  Tuka 
heya  ;  Ceyapi  sni  po  ;  te  sni,  tu¬ 
ka  istinma  ce. 

53  Unkan  wanna  ta  sdonyapi 
kin  heon  wowihayapi. 

54  Unkan  owasin  tankan  iya- 
yewicaye,  ca  napata  yuze,  ca  ki- 
pan  qa  heya ;  Wikoska  najin  wo, 
eya. 

55  Unkan  nagi  kin  kiyolipaya, 
qa  hecehnana  najin  hiyaya  :  he- 
han  wo  qu  wicasi. 

56  Unkan  hunkakeku  kin  ini- 
hanpi :  tuka  taku  econ  kin  he 
tuwedan  okiyake  sni  wicasi. 

WICOWOYAKE  9. 

1  Unkan  waonspewicakiya  ake- 
nonpapi  kin  hena  wicakico,  qa 
wowasake  wookihi  ko,  wakansi- 
ca  owasin  on,  qa  wowayazan 
asniyanpi  kta  hecen  wicaqu. 

2  Qa  Wakantanka  tokiconze 
kin  oyakapi  kta,  qa  wayazankapi 
kin  asniwicayapi  kta  ye  wicasi. 

3  Qa  hewicakiya  ;  Icimayanipi 
kte  cin  on  cansagye,  qa  wojuha- 
dan,  qa  waneya,  qa  mazaska  ta- 
kudan  eyakupi  sni  po  ;  qa  nakun 
onhdohda  nomnomyuhapi  snipo. 

4  Qa  tukte  tipi  wan  en  yaipi 
kinhan,  hen  ece  yukan  po,  qa 
he  tanhan  iyoopta  ya  po. 

5  Qa  tuwe  kasta  iyowinniciya- 
pi  sni  kinhan,  otonwe  kin  he  ina- 
yapapi  kinhan,  nisihapi  watu^e- 

kseca  onistakapi  kin  hee  kaes 
katata  po,  he  owicayake  kta  ce. 

6  Unkan  iyayapi,  qa  otonwe  iya- 
za  yapi,  qa  wootanin  waste  oya- 
kapi,  qa  owancaya  waasniyanpi. 

7  Unkan  taku  econ  kin  owasin, 
Herod  wicastayatapi  kin  nation ; 
qa  hehan  token  cante  yuza  nun 
tanin  sni ;  apa  Johannes  wicon- 
te  kin  etanhan  kini  keyapi  kin 
heon  etanhan  : 

8  Qa  apa  is,  Elias  hi  ce,  eyapi ; 
qa  apa  tokeca  is,  Wannakaja 
waayatapi  qon  hena  etanhan 
wanji  kini  ce,  eyapi. 

9  Unkan  Herod  heya,  Johannes 
pa  bawaksa  ce  :  tuka  de  tuwe  e 
on  taku  decekceca  nawahon  he. 
Unkan  wanyake  kta  cin. 

10  Unkan  wahosiyapi  kin  hena 
wanna  hdipi  qehan,  taku  token 
econpi  kin  owasin  okiyakapi. 
Unkan  ewicahdaku  qa  naliman- 
na  icunonpa  makotahedan  wan 
ekta  i,  he  otonwe  wan  Bethsaida 
eciyapi  kin  ahankeya. 

11  Unkan  oyate  kin  sdonyapi 
qehan,  ihakam  eyay a :  unkan  iyo- 
winwicakiye  ca,  Wakantanka  to- 
kiconze  kin  he  iwowicakiyake 
ca,  tona  asniyanpi  cinpi  kin  hena 
asniwicaya. 

12  Unkan  wanna  htayetu  aye 
cehan,  akenonpapi  kin  upi,  qa 
heciyapi,  Wicota  kin  tokan  ye- 
wicasi  wo ;  hecen  otonwe  qa 
ihduksan  makoce  wanke  cin 
hena  ektakta  yapi,  qa  taku  yu- 
tapi  oicidepi,  qa  iwankapi  kta 
ce  ;  den  makotahedan  unyakon- 
pi  heon  etanhan. 

13  Tuka  hewicakiya  ;  Niye  wo 
wicaqu  po.  Unkan  heyapi ;  A- 
guyapi  zaptan  qa  hogan  nonpa 
henana  unhapi ;  oyate  denakeca 
woyute  opewicakiciton  unyanpi 
sni  kinhan. 

14  Wicasta  kektopawinge  za¬ 
ptan  ecetupi.  Unkan  waonspe- 

106 


wicakiye  cin  hewicakiya ;  Wi- 
kcemna  zaptanptan  ptaptaya  iyo- 
tang  wicakiya  po,  eya. 

15  Unkan  ecen  econpi,  qa  owa¬ 
sin  iyotang  wicakiyapi. 

16  Hehan  aguyapi  zaptan  qa 
hogan  nonpa  qon  hena  icu  ;  qa 
mahpiya  ekta  etonwan,  qa  ya- 
waste,  qa  yuspaspa,  qa  waonspe- 
wicakiye  cin  wicaqu;  qaiye  oya¬ 
te  kin  wicitokam  ewicakicihna- 
kapi  kta. 

17  Unkan  wotapi  qa  owasin 
wipipi ;  unkan  onspaspa  iwicaki- 
ciyaye  cin  hena  pahipi,  makano- 
piye  akenonpa. 

18  Unkan  isnana  wocekiye  eya 
un  qehan,  waonspe  wicakiye  cin 
hena  kici  unpi :  unkan  wiwica- 
wange  ca  heya ;  Miye  matuwe 
oyate  kin  keyapi  he. 

19  Unkan  waayuptapi  qa,  Jo¬ 
hannes  baptem  wicaqu  qon  ;  qa 
apa  is,  Elias  ;  qa  apa  tokeca  is  ; 
Wanakaja  waayatapi  qon  hena 
etanhan  wanji  kini  ce,  eyapi  ce, 
eyapi. 

20  Unkan  hewicakiya;  Tuka 
niye  matuwe  kehapi  he.  Unkan 
Inyan  waayupte  ca  heya ;  Wa¬ 
kantanka  etanhan  Messiya  kin. 

21  Unkan  nina  owicakiye,  ca 
wicasta  kin  tuwTedan  okiyake  sni 
wicasi ; 

22  Qa  heya ;  Wicasta  Cinhin- 
tku  kin  taku  otakiya  on  ito  iyo- 
tanhan  iyekiye  kta,  qa  wicasta 
tokapapi,  qa  wawayusnapi  itan- 
canpi,  qa  wowapi  kagapi  kin  he¬ 
na  heyata  iy eyapi,  qa  teyapi  kta 
ce  :  unkan  anpetu  iyamni  kin¬ 
han  kini  kta  ce,  eya. 

23  Unkan  owasin  hewicakiya  ; 
Tuwe  miyahna  u  wacin  kinhan, 
waipiicida,  qa  anpetu  otoiyohi 
cansusbeca  kin  kicin,  qa  miya¬ 
hna  u  kta. 

24  Tuwe  kasta  wiconi  kin  hdu- 
he  wacin  kinhan,  togehpekiye 

kta  ce  ;  tuka  tuwe  kasta  miye 
on  wiconi  kin  togehpekiye  cin- 
han,  hee  hduhe  kta  ce. 

25  Wicasta  togehpeiciya,  qa  is 
tokan  ehpeyapi  hecinhan,  maka 
kin  ocowasin  ohiiciya  esta,  taku 
ecin  on  tanyan  un  kta  he. 

26  Tuwe  miye  qa  mioie  kin  on 
istece  cinhan,  hee  on  Wicasta 
Cinhintku  kin  istece  kta,  tohan 
iye  towitan,  qa  Atkuku  tawa  qa 
taohnihde  wakan  tawapi  kin 
hduha  u  kinhan. 

27  Tuka  awicakehan  heciciya- 
pi ;  Den  najinpi  kin  apa  Wakan- 
tanka  tokiconze  kin  tohanyan 
wanyakapi  sni  kin  hehanyan  ta- 
pi  kte  sni. 

28  Unkan  wicoie  kin  dena  iyo-' 
hakam  anpetu  sahdogan  ecetu, 
hehan  Inyan,  qa  Johannes,  qa 
Jakob,  hena  ewicayaku,  qa  ceki- 
ye  kta  paha  wan  ekta  i. 

29  Unkan  cekiya  icunhan  ite 
kin  tokeca  hinhda,  qa  tawoko- 
yake  kin  ska  qa  wiyatpatpa. 

30  Unkan  iho,  wicasta  nonpa 
kici  wohdakapi,  Moses  qa  Elias 
hena  eepi. 

31  Hena  wokitaninyan  hina- 
jinpi,  qa  iye  iyaye  kte  cin,  Jeru¬ 
salem  ekta  hdustan  kte  cin  he 
iwohdakapi. 

32  Tuka  Inyan  qa  om  un  kin 
hena  nina  istinmapi;  unkan  ki- 
ktapi  qehan  wookitanin  tawa  kin 
he  wanyakapi,  qa  nakun  wicasta 
nonpa  kici  najinpi  kin  hena. 

33  Unkan  hena  ehpeya  kihda- 
pi  icunhan,  Inyan  Jesus  heciya  ; 
Itancan,  den  unkanpi  kte  cin  he 
waste  ;  ito  wakeya  yamni  un- 
kagapi  kta,  wanji  niye,  qa  wanji 
Moses,  qa  wanji  Elias,  hecen 
unnicicagapi  kta ;  taku  eye  cin 
he  sdonkiye  sni. 

34  Hena  hecen  eya  icunhan, 
mahpiya  soka  wan  u,  qa  aohan- 
ziwicaya.  Unkan  mahpiya  soka 


kin  en  hiyayapi  hehan  nina  wi- 
kopapi. 

35  Unkan  mahpiya  qon  etan- 
han  wicaho  wan  hinape,  ca  he- 
ya  ;  Micinksi  waste wakidake  cin 
he  dee  ce  :  he  anagoptan  po. 

36  Unkan  wicaho  qon  yastan 
qehan,  Jesus  isnana  en  najin. 
Unkan  iye  inina  unpi,  qa  taku 
wanyakapi  qon  anpetu  kin  hena 
en  wicasta  kin  tuwedan  okiya- 
kapi  sni. 

37  Unkan  ianpetu  qehan,  paha 
qon  eciyatanhan  wanna  en  hdipi 
qehan,  oyate  ota  itkokipapi. 

38  Unkan  iho,  wicota  kin  etan- 
han  wicasta  wanji  hoyekiye  ca 
heya;  Waonspekiye  cin,  ceciei- 
ya  ce,  micinksi  kin  atonwan  yjo ; 
micinca  hecedan : 

39  Unkan  iho,  woniya  wan 
yuza  eca,  ihnuhana  sicahowaya 
ece  ;  qa  yuhdehdeca,  qa  hecen 
minitaga  apasdiya,  qa  onsiya 
kuwa,  qa  kitan  se  ayustan  ece. 

40  Unkan  waonspewicayakiye 
cin  cewicawakiye,  ca  napeye 
wicawasi ;  tuka  okitpanipi,  eya. 

41  Unkan  Jesus  waayupte  ca 
heya  ;  Wicoicage  wicada  sni  qa 
tawacin  tehika,  tohanyan  cicipi 
waun  kta,  qa  iyowincieiyapi  kta 
he  :  nicinksi  kin  den  au  wo. 

42  Unkan  u  kin  hepiya,  wa- 
kansice  cin  makata  ehpeye,  ca 
yuhdehdeca.  Unkan  Jesus  wo¬ 
niya  sape  cin  kisice  ca,  hoksi- 
dan  kin  asniye  ca,  atkuku  kin 
kicu. 

43  Unkan  Wakan  tanka  towa- 
sake  hince  cin  on  owasin  inihan- 
pi.  Tuka  Jesus  taku  token  econ 
kin  on  owasin  inihanpi  icunhan, 
waonspewicakiye  cin  hewicaki- 
ya; 

44  Wicoie  kin  dena  ninogepi 
kin  en  iyohpayapi  kte  ;  Wicasta 
Cinhintku  kin  wicasta  napepi 
kin  en  wicaqupi  kta. 

45  Tuka  iapi  kin  he  okahniga- 
pi  sni,  qa  anawicakilimanpi,  he- 
cen  iyukcanpi  sni :  unkan  wicoie 
kin  on  iwangapi  kte  ein  iton- 
papi. 

46  Unkan  hehan  wanji  tukte 
iyotan  tankapi  kte  cin  he  hdo- 
kinicapi. 

47  Unkan  cante  ekta  hdokini- 
capi  kin  he  Jesus  wanyake  ce- 
han,  hoksiyoqopa  wan  icu  qa  iye 
iyokihe  ehde  ; 

48  Qa  hewicakiya ;  Tuwe  ka¬ 
sta  hoksiyopa  kin  de  micaje  on 
eyaku  kinhan,  he  miye  e  ema- 
yaku  ;  qa  tuwe  kasta  miye  ema- 
yaku  kinhan,  he  umasi  kin  hee 
eyaku  ece ;  hecen  niyepi  owasin 
wanji  tukte  nicistinpidan  kinhan, 
hee  tanka  kta  ce,  eya. 

49  Unkan  Johannes  waayupte 
ca  heya ;  Itancan,  tuwe  nicaje 
on  taku  wakan  sica  napewicaya 
wanunyakapi,  qa  den  ounpapi 
sni  kin  on  etanhan  teunhin- 
dapi. 

50  Unkan  Jesus  lieciya;  Tehin- 
dapi  sni  po  :  tuwe  unkipajinpi 
sni  kin  he  unkicicapi  ece. 

51  Unkan  anpetu  en  wankan 
eyakupi  kte  cin  wanna  kiyedan 
aya,  hehan  Jerusalem  ekta  ye 
kta  e  ite  kin  hdusuta ; 

52  Qa  wahosiyapi  kin  heca  to- 
kata  ye  wicasi.  Unkan  iyayapi, 
qa  taku  wiyeya  kicihnakapi  kta 
e  Samariya  wicasta  tonwanyan- 
pi  kin  wanji  en  ipi. 

53  Unkan  Jerusalem  ekta  ye 
kta  sece  cin  on  etanhan  iyowin- 
kiyapi  sni. 

54  Unkan  waonspewicakiye  cin, 
Jakob  qa  Johannes  he  wanyaka- 
pi  qehan,  heyapi;  Itancan,  Elias 
econ  qon  he  iyecen  unkiye,  ma- 
lipiya  eciyatanhan  peta  kun  u, 
qa  liuhnahwicaye  unsipi  kta  ya- 
cin  he. 

55  Tuka  ihduhomni  qa  wica- 

ldsice,  ca  heya ;  Tawacin  toni- 
ketupi  kin  sdonyakiyapi  sni  ce. 

56  Wicasta  Cinhintku  kin  wi¬ 
casta  tewicaye  kta  on  hi  sni, 
tuka  niwicaye  kta  lieon  hi  ce, 
eya.  Unkan  otonwe  wan  toke- 
ca  ekta  iyayapi. 

57  Unkan  canku  ohna  yapi 
icunhan,  tuwe  heciya ;  Itancan 
kin,  tokiya  kasta  de  cinhan  ciya- 
hna  mde  kta  ce,  eya. 

58  Unkan  Jesus  heciya ;  &un- 
gidan  kin  wasun  tonpi,  qa  ma- 
lipiya  okinyanpi  kin  holipi  yu- 
hapi,  tuka  Wicasta  Cinhintku 
kin  iye  pa  kin  tukten  iwanke 
kte  cin  ee  kaes  hduhe  sni  ce. 

59  Unkan  wanji  tokeca  heciya ; 
'Miyahna  u  wo.  Tuka  heya ; 
Itancan,  tokaheya  ate  wehe  mde 
kte  cin  he  iyowinmakiya  ye. 

60  Jesus  heciya ;  Tona  tapi 
kin  ta  wicayuhapi  kin  hena  ito 
wicakihapi  kta  ;  tuka  niye  qe  ye 
ca  Wakantanka  tokiconze  kin 
he  oyaka  wo. 

61  Unkan  wanji  tokeca  nakun 
heya ;  Itancan,  ciyahna  waun 
kta;  tuka  ito  tokaheya  wahde, 
ca  wati  kin  ohna  un  kin  tanyan 
wehnake  kte  cin  he  iyowinma¬ 
kiya  wo. 

62  Unkan  Jesus  heciya ;  Wi¬ 
casta  kin  tuwe  maliiyumdu  wan¬ 
na  yuze,  ca  hehan  hinakaha  ha- 
kikta  kinhan,  he  Wakantanka 
tokiconze  kin  en  ope  kta  iyece- 
ce  sni  ce. 

WICOWOYAKE  '10. 

1  Unkan  taku  kin  hena  iyoha- 
kam,  Itancan  kin  toktokeca  wi- 
kcemna  sakowin  cajewicayate, 
ca  iye  otonwe  tona  ekta  ye  kte 
cin,  qa  tokiya  kasta  ekta  ye  kte 
cin, hena  kohan  ektaktanomnom 
yewicasi. 

2  Qa  hecen  ewicakiya ;  Awi- 
cakehan  woksapi  kin  tanka,  tuka 

htanipi  kin  e  tonana  ce ;  he  on 
ctanhan  woksapi  Itancan  kin,  he 
iye  htanipi  kin  heca  woksapi 
kin  en  yewicasi  kte  cin  he  ice- 
kiya  po. 

3  Ya  po ;  iho,  tahincaska  £un- 
ktokeca  ehna  unpi  he  iyecen  ye 
cisipi. 

4  Mazaska  opiye,  qa  wojuha- 
dan,  qa  hanpa  hena  hduhapi  sni 
po  :  qa  tahepi  wicasta  tuwedan 
okiyapi  sni  po. 

5  Qa  tukten  tipi  wan  en  tin  ida- 
dapi  kinhan,  tokaheya,  Wookiye 
tipi  kin  den  un  nunwe,  eya  po. 

6  Unkan  wookiye  cinhintku 
kin  en  un  kinhan  wookiye  ni- 
tawapi  kin  en  iyahe  kta  :  tuka 
hecece  sni  kinhan,  ake  en  ni- 
hdipi  kta. 

7  Qa  tipi  kin  he  en  ece  un  po, 
taku  nicupi  kin  yuta  qa  yatkan 
dukanpi  kta ;  tuwe  htani  kin  he 
wokajuju  kicupi  ece  e  kta  :  Tipi 
iyaza  yapi  sni  po. 

8  Qa  tukten  otonwe  wanji  en 
yaipi,  qa  iyowinniciyapi  kinhan, 
taku  nitokam  enicihnakapi  kin 
he  ece  yuta  po. 

9  Qa  wayazanka  en  unpi  kin 
hena  asniwicaya  po,  qa,  Wakan- 
tanka  tokiconze  kin  he  kiyedan 
nihiyohipi  ce,  ewicakiya  po. 

10  Qa  tukte  otonwe  wanji  en 
yaipi  qa  iyowinniciyapi  sni  kin¬ 
han,  otonwe  kin  he  canku  kin 
en  hdicupi  qa  heya  po  ; 

11  Nitotonwepi  watusekseca 
ountkapapi  kin  hee  kaes  itkom 
unnicicatatapi  ce ;  tuka  Wakan- 
tanka  tokiconze  kin  he  kiyedan 
nihiyohipi  kin  sdonya  po. 

12  Tuka  heciciyapi  ce,  Anpetu 
kin  he  en  otonwe  kin  he  tehiya 
un  kte  cin  he  Sodom  aoptenya 
un  kta  ce,  eya. 

13  Korazin  wotehi  niciyanka 
ce  ;  Bethsaida  wotehi  niciyanka 
ce ;  niyepi  kin  en  wicohan  tanka 


econpi  kin  hena  Turos  qa  Sidon 
en  econpi  unkans,  wanakaja  wa- 
hinske  ojuha  cahota  ahna  en 
iyotanka  iyopeiciyapi  kta  tuka. 

14  Tuka  wayacopi  kin  ekta 
niye  tehiya  yaunpi  kte  cin  he 
Turos  Sidon  kici  aoptenya  unpi 
kta. 

15  Qa  niye  Kapernaum,  yu- 
wankan  mahpiya  ekta  aniyanpi 
kin,  kuya  wakansica  ti  kin  ekta 
iyaye  niyanpi  kta  ce,  eya. 

16  Tuwe  ananigoptanpi  kin,  he 
miye  e  anamagoptan ;  qa  tuwe 
wahtenidapi  sni  kin,  he  miye  e 
wahtemada  sni ;  qa  mis  tuwe 
walitemada  sni  kin,  he  umasi 
kin  hee  wahteda  sni  ece,  eya. 

17  Unkan  wikcemna  sakowinpi 
qon  wopidaya  hdipi,  qa  heyapi ; 
Itancan,  nicaje  kin  eciyatanhan 
wakansicapi  kin  iyepi  kaes  ana- 
ungoptanpi  ece. 

18  Unkan  hewicakiya  ;  Mahpi¬ 
ya  kin  eciyatanhan  wakanhdi 
iyecen  Satan  hinhpaya  wan- 
mdaka  ce. 

19  Iho,  wowasake  cicupi,  hecen 
wamduska  sintehda  ko  ayahanpi 
kta,  qa  toka  token  wasakapi  esta 
isanpa  yaunpi  kta  ;  hecen  taku- 
dan  ksuweniyanpi  kte  sni. 

20  Tuka  wakan  sice  cin  hena 
ananigoptanpi  kin  heon  wiyu- 
skinpi  sni  po  ;  tuka  mahp^a 
ekta  caje  oniwapi  kin  hee  on 
wiyuskin  po,  eya. 

21  Unkan  he  ehan  Jesus  cante 
mahen  iyuskin,  qa  heya ;  Ate, 
mahpiya  maka  ahna  on  Itancan, 
niye  taku  kin  dena  ksapapi,  qa 
wayupikapi  kin  hena  anawica- 
yakihbe,  ca  hoksiyoqopa  kin 
heca  sdonyewicayakiye  cin,  he 
pidamayakiya  ce  ;  han,  Ate  ; 
niye  hecen  iyonicipi  kin  heon 
etanhan. 

22  Atewaye  cin  he  taku  owasin 
yuhemakiya ;  qa  Cinhintkuyapi 

kin  he  tuwe  kin  tuwedan  sdonye 
sni,  Ateyapi  kin  heeeyedan  ;  qa 
Ateyapi  kin  is  tuwe  kin,  Cinhin- 
tkuyapi  kin  iye  qa  tona  owica- 
kiyake  kte  cin  henana  sdonyapi 
ece. 

23  Unkan  waonspewicakiye 
cin  ekta  ihduhomni,  qa  nahma- 
na  heya ;  Taku  wandakapi  kin 
hena  wieista  tona  wanyakapi 
kin  hena  yawastepi  ece. 

24  Qa  heciciyapi ;  Waayatapi 
kin  wicastayatapi  ko  ota  taku 
wandakapi  kin  hena  wanyag 
cinpi,  tuka  wanyakapi  sni ;  qa 
taku  nayahonpi  kin  he  nahon 
cinpi ,  tuka  nahonpi  sni,  eya. 

25  Unkan  inyun,  wicoope  aiapi 
kin  heca  wanji  najin  hiyaye,  ca 
wawiyutanye,  ca  heciya ;  Wa- 
onspekiye  cin,  token  ecamon  qa 
owihanke  wanin  wiconi  ohimi- 
ciye  kta  he. 

26  Unkan  heciya ;  Wicoope  kin 
en  token  owapi  he  ;  token  dawa 
ece  he. 

27  Unkan  waayupte,  ca  heya  ; 
Itancan  Wakantanka  nitawa  kin 
he  nicante  kin  ocowasin,  qa  ni- 
nagi  ocowasin,  qa  nitowasake 
ocowasin,  qa  nitawacin  ocowasin 
on  wasteyadake  kta ;  qa  niye 
inihdacin  kin  he  iyecen  nikiye- 
dan  un  kin  wasteyadake  kta 
ce. 

28  Unkan  heciya ;  Tanyan 
waadupta  ;  hecen  econ  wo,  kin- 
han  yani  kta  ce. 

29  Tuka  iye  ihdaowotanna  wa- 
cin,  qa  Jesus  heciya ;  Unkan 
mikiyedan  un  kin  he  tuwe  he. 

30  Unkan  Jesus  ayupte  ca  heya ; 
Wicasta  wan  Jerusalem  etanhan 
Jeriko  ekta  iyaya;  qa  waraa- 
nonpi  sa  awicakipa,  hena  tawo- 
koyake  kin  kipi,  qa  apapi,  qa  te 
icakis  ehpeya  kihdapi. 

31  Unkan  ehantudan  wawayu- 
sna  wank  canku  kin  he  ohna 

hiyaya;  qa  he  wanyake  cehan 
iyoopta  iyaya. 

32  Unkan  Lewite  heca  wanji 
is  eya  ehan  i  qghan,  atonwe  ca 
iyoopta  iyaya. 

33  Unkan  Samariya  wicasta 
wanji  icimani  un,  he  wanke  cin 
en  hi ;  qa  wanyake  cehan  on- 
sida ; 

34  Qa  en  i,  qa  kasujapi  kin  pa- 
hte  ca  wihdi  minisa  ko  en  oka- 
stan ;  hehan  iye  tasunke  kin 
akan  yankekiye  ca,  owote  tipi 
wan  en  ahi,  qa  aw  any  aka. 

35  Unkan  ihanhanna  iyoopta 
ye  kta,  hehan  kaspapidan  norm 
ehdaku,  qa  tipi  tawa  kin  qu,  qa 
heciya ;  Tanyan  yuha  wo,  qa 
dena  sanpa  tona  on  dusote  cin- 
han,  tohan  waku  kinhan  cicu 
kta  ce. 

36  Iho,  hena  yamnipi  kin,  wa- 
manonpi  sa  awicakipe  ciqon 
wanji  tukte  ikiyidan  un  idukcan 


he. 


37  Unkan,  Wanji  onsida  qon 
hee  ce,  eya.  Hehan  Jesus  he¬ 
ciya;  Ye  ca,  iyecen  econ  wo. 

38  Unkan  hetanhan  iyoopta 
iyayapi,  hehan  otonwe  wan  en 
i ;  unkan  winohinca  wan  Mar¬ 
tha  eciyapi,  he  iye  ti  kin  en 
kico. 

39  Unkan  he  tankaku  kin,  Ma¬ 
ry  eciyapi  kin  he  Jesus  siha  kin 
en  iyotanke  ca,  oie  kin  nahon 
ece. 

40  Tuka  Martha  wicohan  ota 
on  token  cante  yuza  tanin  sni ; 
heon  en  hi  qa  heya ;  Itancan, 
mitanka  ehpemaye  ca  misnana 
taku  ota  ecamon  ece  kin  nis  ekta 
ewacanni  sni  he  ;  heon  etanhan 
omakiye  kta  keciya  ye. 

41  Tuka  Jesus  waayupte  ca 
heciya ;  Martha,  Martha,  taku 
ota  yakicanda  wacanni,  qa  on 
nagiyeniciya  ece  : 

42  Tuka  taku  wanjidan  cinpi- 

ca ;  unkati  Mary  taku  waste  kin 
he  kahtiiga,  he  icimana  kipi  kte 
sni  ce. 

WICOWOYAKE  11. 

1  Unkan  tukten  cekiya  un,  qa 
ayastan  qehan  waonspewicakiye 
cin  wanji  heciya  ;  Itancan,  wo- 
cekiye  eya  onspeunkiya  po,  Jo¬ 
hannes  waonspewicakiye  cin 
onspewicakiye  ciqon  he  iyececa. 

2  Unkan  hewicakiya ;  Ceya- 
kiyapi  kinhan  kaken  eya  po ; 
Atennyanpi  mahpiya  ekta  nan- 
ke  cin,nicaje  wakandapi  nun  we  : 
Nitokiconze  kin  u  kte  :  Mahpi¬ 
ya  ekta  nitawacin  econpi  kin  he 
iyecen  maka  akan  econpi  nun- 
we. 

3  Anpetu  otoiyohi  anpetu  wo- 
yute  unqu  po. 

4  Qa  waunhtanipi  kin  unkici- 
cajuju  miye,  unkis  tona  sicaya 
ecaunkiconpi  wicunkicicajujupi 
kin  he  iyececa.  Qa  taku  wawi- 
yutanyan  un  kin  en  unkayapi 
sni  po  ;  tuka  taku  sice  cin  etan- 
han  eunhdaku  po. 

5  Unkan  hewicakiya ;  Niyepi 
kin  wanji  tuwe  kodayayapi,  qa 
hanye  cokaya  ekta  yaipi,  qa  he- 
yakiyapi ;  Koda,  aguyapi  yamni 
omaqu  wo  : 

6  Mitakoda  wanji  icimani  hi, 
tuka  taku  itokam  ewahnake  kta 
taku  dan  mduhe  sni  ce. 

7  Hehan  iye  tim alien  tanhan 
waayupte,  ca  heye  kta ;  Nagi- 
yemaye  sni  wo  ;  tiyopa  wanna 
natakapi,  qa  micinca  om  ma¬ 
ll  en  imunka ;  hecen  nawajin  qa 
cicu  kta  owakitpani  ce. 

8  Heciciyapi ;  He  kodaya  on 
e tanhan  najin  qa  qu  kte  sni  qe- 
yas,  nina  kitan  kin  heon  e tanhan, 
najin  qa  tona  cin  kinhan  qu  kta 
ce. 

9  Nakun  heciciyapi ;  Da  po, 
kinhan  nicupi  kta ;  akita  po, 


kinhan  iyeyapi  kta ;  katoto  po, 
kinhan  niciyulidokapi  ece  e  kta. 

10  Tuwe  da  eca  he  icu  ece  ; 
qa  tuwe  akita  eca  he  iyeya  ece 
qa  tuwe  katoto  eca  he  kiciyuhdo- 
kapi  ece  e  kta. 

11  Cinca  niyukanpi  kin,  wanji  i 
tukte  cinhintku  aguyapi  kida  t 
kinhan,  inyan  wan  qu  kta  he  ; 
qa  is  hogan  wan  da  kinhan,  ho- 
gan  on  wamduska  wan  qu  kta 
he. 

12  Qa  is  witka  wanji  da  kin- 
han  sintehda  wan  qu  kta  he. 

13  Hecen  nis  nisicapi  kin,  ni- 
cincapi  taku  wasteste  wicaya- 
qupi  kte  cin  he  onnispepi  ehan- 
tanhan,  is  iyotan  mahpiya  Ate- 
yayapi  kin  tona  Woniya  Wakan  I 
kidapi  kinhan  wicaqu  kta  ce,  J 
eya. 

14  Hehan  wakan  sica  wanji  tan- 
kan  iyayeya,  unkan  ia  okitpani. 
Unkan  wakan  sice  cin  wanna 
tankan  hinape  cehan,  ia  okitpani 
qon  hehan  ia ;  hecen  oyate  kin 
inihanpi. 

15  Tuka  apa  heyapi;  Beelze¬ 
bub  wakan  sica  itancan  kin  he 
eciyatanhan  wakan  sica  nape- 
wicaya  ece. 

16  Qa  apa  toktokeca  i6  iyutan- 
yanpi  kta  on  mahpiya  eciyatan¬ 
han  wowapetokeca  kidapi. 

17  Tuka  tawacinpi  kin  sdon- 
wicaye  ca  hewicakiya;  WYki- 
conze  km  tona  iye  iyakitedan 
kicipajinpi  kin  hena  atakuni  sni 
ece  ;  qa  tipi  wanji  iye  icipajin 
kinhan  he  jujuwahan  ece. 

18  Qa  Satan  is  iye  icipajin  kin¬ 
han  tokiconze  kin  he  token  ecin 
ecen  he  kta  he.  Beelzebub  eci¬ 
yatanhan  wakan  sica  napewi- 
cawaya  ece,  kehapi  kin  heon 
etanhan. 

19  Unkan  miye  Beelzebub  e/r- 
yatanhan  wakan  sica  napew  ca- 
waya  ehantanhan,  niye  niciica- 

pi  kin  hena  tuwe  eciyatanhan 
napewicayapi  he ;  hecen  iyepi 
kin  niciyukcanpi  kta. 

20  Tuka  miye  Wakantanka 
napsukaza  on  wakan  sica  nape- 
wicawaya  ehantanhan,  Wakan¬ 
tanka  tokiconze  kin  awicakelian 
nihiyohipi  ce. 

21  Wicasta  wan  wasake  ca 
wipe  ton  ti  awanhdake  cinhan, 
hecen  woyuha  tawa  kin  tanyan 
hiyeya  ece. 

22  Tuka  wanji  ikapeya  wasake 
ein  he  takpe  hi,  qa  ktedan  kin¬ 
han,  tawipe  wacinkiye  ciqon  he 
owasin  ekiciyaku,  hehan  taku 
tawa  qon  pamni  ece. 

23  Tuwe  micica  sni  kin  he 
makipajin  ;  qa  tuwe  miciwapahi 
£ni  kin  he  wayumdeca  ece. 

24  Woniya  sapa  kin  wicasta 
wan  etanhan  hinanpa  eca  ma- 
koce  puze  cin  en  ece  un,  qa 
oziiciye  kta  akita ;  tuka  takudan 
iyeye  sni  kinhan,  hehan  heya ; 
Wati  etanhan  wahinawape  ci¬ 
qon  he  ake  ekta  wahde  kta  ce. 

25  Unkan  en  hdi  eca,  wanna 
kahintapi  qa  ayuco  yustanpi  iye- 
kiya  ece. 

26  Hecen  tokiya  ye  ca,  woniya 
toktokeca  iye  kin  isanpa  wica- 
stapisni  sakowin  ewicayaku,  qa 
liena  en  yapi,  qa  otipi :  hecen 
wicasta  kin  he  otokahe  kin  isan¬ 
pa  oehake  kin  he  sica  ece. 

27  Unkan  hena  hecekcen  eya 
icunhan,  wicota  kin  etanhan  wi- 
nohinca  wan  ho  wankan  yeye  ca 
heciya  ;  Wicitpi  etanhan  inicage 
cin  he,  qa  aze  dazoke  cin  hena 
yawastepi  ce. 

28  Tuka  iye  heya ;  Han,  tuka 
ton  a  Wakantanka  oie  kin  na- 
Lonpi,  qa  ecen  econpi  kin  hena 
is  iyotan  wicayawastepi  ce. 

29  Unkan  oyate  kin  wanna  en 
hinniciyapi  qehan,  hewicakiya; 
■Wsoicage  kin  de  sica;  wowa- 

petokeca  akitapi,  tuka  wowa- 
petokeca  takudan  wicaqupi  kte 
sni ;  Jonas  waayate  ciqon  wo- 
wapetokeca  tawa  kin  heceedan. 

30  Ninewe  oyate  kin  Jonas 
wowapetokeca  yuhapi  qon,  he 
iyecen  wicoicage  kin  de  Wica¬ 
sta  Cinhintku  kin  wowapeto¬ 
keca  yuhapi  kta. 

31  Woyaco  kin  ekta  itokaga 
wicastayatapi  winohinca  qon  he 
wicoicage  kin  de  itkom  nawica- 
jin,  qa  wicayaco  kta ;  he  iye 
maka  owihanke  tanhan  Solomon 
toksape  kin  nahon  hi ;  unkan 
iho,  wanji  Solomon  isanpa  tanka 
den  un  ce. 

32  Woyaco  kin  ekta  Ninewe 
wicasta  kin  hena  wicoicage  kin 
de  on  inajinpi  kta,  qa  yacopi 
kta ;  he  iye  Jonas  wowicakiyake 
cin  on  iyopeiciyapi ;  unkan  in- 
yun,  wanji  Jonas  isanpa  tanka 
den  un  ce. 

33  Tuwedan  petijanjan  wan 
ideya  eca  nahmana  elide  sni,  qa 
is  ohna  wiyutapi  kin  iyahdapsin- 
yan  hnake  sni ;  tuka  petijanjan 
ihupa  wan  akan  ehde  ece ;  qa 
hecen  tona  en  hipi  kinhan  ojan- 
jan  kin  wanyakapi  kte. 

34  Wicatancan  iyoyanpa  kin 
wicista  kin  hee  :  heon  etanhan 
niista  kin  hecetu  kinhan,  nitan- 
can  kin  is  eya  iyoyanpa  ojudan 
ece ;  tuka  niista  kin  he  sica  eca, 
nitancan  kin  is  ejm  ocowasin 
otpaza  ojudan  ece. 

35  Hecen  iyoyanpa  en  niun  kin 
he  otpaze  kte  sni  e  wakta  wo. 

36  Heon  nitancan  kin  ocowa¬ 
sin  iyoyanpa  ojudan,  qa  tukte- 
dan  otpaze  sni  ehantanhan,  peti¬ 
janjan  wan  yeliya  ide  i}myain- 
niyan  kin  he  iyecen  ocowasin 
iyoyanpa  ojudan  kta  ce. 

37  Unkan  heya  icunhan  Phari¬ 
see  wan  kico  :  hecen  en  i,  qa 
wote  kta  iyotanka, 


WICOWOYAKE  12. 


38  Unkan  wote  sni  itokam 
ihdujaja  sni  kin  he  Pharisee  qon 
wanyake  cehan,  inihan. 

39  Unkan  Itancan  kin  heciya  ; 
Niye  Pharisee  kin,  miniyatkan 
waksica  ko  akapatanhan  duska- 
pi  eee  ;  tuka  raahen  tanhan  wa- 
wicakipi  wieohan  sica  ko  oniju- 
pidan  ece. 

40  Winitkotkopike  cin,  akapa¬ 
tanhan  un  kin  he  tuwe  kaga  he- 
cinhan,  he  is  mahen  un  kin  na- 
kun  kage  sni  he. 

41  Tuka  taku  duhapi  kin  etan- 
hanhan  wicaqu  po  ;  kinhan  taku 
owasin  niciskapi  kta  ece. 

42  Tuka  Pharisee  kin  niyepi 
wotehi  niciyankapi  ece  ;  ceya- 
kata,  wacanga,  wahpe  waste- 
mna  ko  owasin  etanhan  iwikce- 
ranamna  wicayaqupi  ece  ;  tuka 
wieohan  owotanna  Wakan tanka 
wastedakapi  ko,  hena  acayaksin- 
pi  ece  ;  dena  e  is  ecen  ecanonpi 
kta,  qa  unma  qon  oyakaptapi 
kte  sni  tuka. 

43  Pharisee  kin  niyepi  wotehi 
niciyankapi  ece ;  omniciye  tipi 
kin  en  oyanke  wasteste  kin  he¬ 
na  wasteyadakapi  ece,  nakun 
wopeton  tipi  kin  ekta  yaonihan- 
yan  onieiyapi  kin. 

44  Wowapi  kagapi  qa  Phari¬ 
see,  wanaicihmanpi  kin,  wotehi 
niciyankapi  ece ;  wicasta  hna- 
kapi  tanin  sni  hiyeye  ca  wicasta 
kin  sdonye  sni  amanipi  kin  he- 
nicecapi  ece. 

45  Unkan  hehan  wicoope  aiapi 
kin  heca  wanji  waayupte,  ca 
heciya ;  Waonspekiye  cin,  hecen 
eha  eca,  unkis  eya  ienunyahde- 
pi  ece. 

46  Unkan  heya  ;  Wicoope  aiapi 
kin  nis  eya  wotehi  niciyankapi 
ece  ;  waqinpi  qinpi  teliika  wi¬ 
casta  qinwicayakiyapi  ece  qa 
niyepi  kin  napsukaza  wanjidan 
on  waqinpi  kin  dutanpi  kte  sni. 

47  Wotehi  niciyankapi  ece ; 
wicasta  wokcan  wicahnakapi 
kin  hena  niye  yakagapi,  qa  ni- 
yatepi  kin  hena  wicaktepi  qon. 

48  Atewicayayapi  ohanyanpi 
qon  iyowinwicayakiyapi  e  awi- 
cakehan  nihduotaninpi ;  he  iye 
hena  wicaktepi  e  wicakapi,  qa 
niye  wicasta  hnakapi  kin  wica- 
j^ecagapi  ece. 

49  Heon  is  eya  Wakantanka 
toksape  kin  heya;  Waayatapi 
qa  wahosiyapi  heca  ekta  yewi- 
cawasi  kta  ce  ;  unkan  apa  wica¬ 
ktepi,  qa  onsiya  wicakuwapi 
kta  ; 

50  Hecen  maka  kagapi  kin 
ehantanhan  wicasta  wokcanpi 
we  papsonpi  kin  he  owasin  wi- 
coicage  kin  de  iwicawangapi 
kta ; 

51  Abel  we  kin  hetanhan,  qa 
Zacariyas  tipi  wakan  wahna  wo- 
snapi  kin  okitahedan  awihnuni 
qon  he  we  kin  iyahdeya  :  Awi- 
cakehan  heciciyapi,  He  wicoica- 
ge  kin  de  etanhan  iwicawan¬ 
gapi  kta  ce. 

52  Niye  -wicoope  aiapi  kin  wo¬ 
tehi  niciyankapi  ece  ;  nis  wo- 
sdonye  iyulidoka  yutokan  eda- 
kupi,  qa  niye  ohna  idadapi  sni, 
qa  tona  ohna  iyayapi  kte  cin 
hena  anawicayaptapi  ece. 

53  Unkan  hena  hecekcen  ewi- 
cakiya  icunhan,  wowapi  kagapi 
qa  Pharisee  kin  taku  ota  eyeki- 
yapi  kta  e  nina  hin  nagiyeyapi  : 

51  Taku  iyaonpapi  kta  akitapi, 
heon  taku  i  kin  etanhan  inanpe 
kta  on  hmunkapi  kta  iyapepi. 

WICOWOYAKE  12. 

1  Unkan  wicota  hinca  en  ahi- 
mniciya,  hecen  akicihanpi  ece, 
hehan  waonspewicakiye  cin  he- 
wicakiya ;  Tokaheya  Pharisee 
kin  on  napohyapi  tawapi  kin  he 

xtonpa  po,  he  wanaicihmanpi  kin 
hee  ce. 

2  Taku  akahpetonpi  qa  yuza- 
mnipi  kte  sni  wanica  ;  qa  nakun 
taku  anahmanpi  qa  yuotaninpi 
kte  sni  wanica  ce. 

3  Hecen  otpaza  ehna  taku  to¬ 
ken  ehapi  kin  he  anposkantuya 
nahonpi  kta  ;  qa  onahbe  tipi  kin 
ohna  wicanoge  kin  en  token 
ehapi  kin  he  tipi  akan  ieyanpa- 
hapi  kta. 

4  Qa  kodamayayapi  kin,  nis 
heciciyapi ;  Wicatancan  ktepi 
qa  sanpa  takudan  okihipi  sni  kin 
hena  kowicakipapi  sni  po. 

5  Tuka  tuwe  koyakipapi  kte 
cin  he  ito  kanyehan  ociciyakapi 
kte  :  Tuwe  wicakte,  qa  hehan 
wakansica  tipi  kin  en  efrpewica- 
ya  okihi  kin  he  eca  kokipa  po  ; 
han,  Hee  kokipa  po,  eciciyapi 
ce. 

6  Zitkadan  zaptan  mazasadan 
nonpa  iyopewicayapi  sni  he  : 
heca  esta  Wakantanka  hena 
wanjidan  kaes  akiktonje  sni. 

7  Tuka  niyepi  kin  paha  ee  kaes 
owasin  niyawapi  ece.  Heon 
etanhan  wikopapi  sni  po  ;  zitka¬ 
dan  ota  isanpa  niyawapi  ece. 

8  Qa  nakun  heciciyapi  ce ;  Tu¬ 
we  kasta  wicasta  kin  wicitokam 
miye  raayaotanin  kinhan,  Wica¬ 
sta  Cinhintku  kin  Wakantanka 
taohnihde  kin  hena  itokam  he 
yaotanin  kta. 

9  Tuka  tuwe  wicasta  kin  wici- 
tokaxn  araakta  sni  kinhan,  Wa¬ 
kantanka  taohnihde  kin  hena  ito- 
kaxn,  he  aktapi  kte  sni. 

10  Qa  tuwe  kasta  Wicasta  Cin¬ 
hintku  kin  itkom  wicoie  wanji 
eciye  cinhan,  kicicajujupi  kte  ; 
tuka  tuwe  Woniya  Wakan  wao- 
stehda  kinhan,  kicicajujupi  kte 
sni. 

11  Tohan  omniciye  tipi  kin  en 
anihipi  kinhan,  qa  wicastayatapi 

wowasake  ko  ekta,  taku  qa  to¬ 
ken  aduptapi  kta,  qa  taku  ehapi 
kte  cin  awacinpi  sni  po. 

12  Woniya  Wakan  kin  he  iye 
iyehantudan  hin  taku  ehapi  kta 
iyececa  he  onspeniciyapi  kta  ce. 

13  Unkan  wicota  kin  etanhan 
wanji  heciya ;  Waonspekiye  cin, 
misunka  woyuha  hanke  micu 
kta,  keciya  wo. 

14  Unkan  heciya  ;  W7i casta 
kin,  niwankam  wiyukcan  qa 
wapamni  kte  cin  tuwe  makaga 
he. 

15  Unkan  hewicakiya  ;  Iwani- 
hdaka  po,  qa  wakonpi  kin  koki¬ 
pa  po  ;  wicasta  nipi  kin  he  taku 
iyakicuya  tonpi  kin  he  en  un  sni 
ece. 

16  Hehan  wiyacinpi  wan  owi- 
cakiyake  ca  heya  ;  Wicasta  wi- 
jica  wan  "tamaga  kin  taku  ota 
icahya. 

17  Unkan  cante  mahen  he  awa- 
cin  qa  heya  ;  Token  ecamon  kta 
he  ;  waskuyeca  mitawa  kin  tu- 
kten  wehnake  kte  cin  mduhe  sni 
ce. 

18  Hehan  heya ;  Kaken  eca- 
raon  kta ;  wopiye  wahdujuju 
kta,  qa  tankinkinyan  wakage 
kta ;  qa  hena  ohna  taku  iinici- 
caga  woyuha  mitawa  ko  owasin 
ewaju  kta. 

19  Qa  minagi  kin  hewakiye 
kta;  Minagi,  taku  ota  yehnake 
cin  he  waniyetu  ota  oiyahde  kta 
ce  ;  ito  oziiciye,  ca  wote,  ca  vva- 
yatke,  ca  wiyuskin  wo,  eya. 

20  Tuka  Wakantanka  heciya  ; 
Winitkotkoke  cin,  hanyetu  kin 
de  ninagi  kin  inicicupi  kta  ;  he¬ 
cen  wayehnake  cin  hena  hehan 
tuwe  tawa  kta  he. 

21  Tuwe  woyuha  kihnaka,  tuka 
W  akan  tanka  ekta  wijice  sni  kin 
he  he  kicica  ce,  eya. 

22  Unkan  waonspewicakiye  cin 
hewicakiya ;  Hecen  on  hecici- 

yapi  ce,  Yanipi  kin  on  taku  ya- 
tapi  kte  cin,  qa  is  tancan  kin 
taku  kodakapi  kte  cin,  hena  on 
nagiyeiciyapi  sni  po. 

23  Wicani  kin  he  woyute  kin 
isanpa  ece  ;  qa  wicatancan  kin 
is  wokoyake  isanpa  ece. 

24  Kangi  kin  hena  iwica3mkcan 
po  ;  he  iye  wojupi  sni  qa  woksa- 
pi  sni,  qa  dotopiye  wolia  ko  ni- 
capi :  unkan  Wakantanka  hena 
wo  wicaqu  ece.  Wahupakoza 
kin  isanpa  niyawapi  sni  he. 

25  Qa  niyepi  wanji  awacannipi 
kin  on  wicispa  wanjidan  kaes 
nihduhanskapi  oyakihipi  he. 

26  Hecen  taku  iyotan  cistinna 
kin  he  oyakihipi  sni  ehantanhan, 
unrna  kin  on  tokeca  ecin  nagiye- 
niciyapi  he. 

27  Mnahcalica  kin  he  token 
icaga  ece  kin  he  iyukcan  po  ; 
litani  sni  qa  nakun  wakahmun 
sni ;  tuka  heciciyapi  ce,  Solo¬ 
mon  token  okitanin  esta,  dena 
wanji  iyecen  wakoyake  sni. 

28  Hecen  Wakantanka  peji 
anpedehan  magata  hiyeya,  qa 
heyakecinhan  petan  ehpeyapi 
kin  hee  kaes  wokoyake  qu  ehan¬ 
tanhan,  kitanna  wicayadapi  kin, 
nis  iyotan  Avokoyake  nicupi  kte 
sni  he. 

29  Qa  taku  yatapi  qa  datkanpi 
kte  cin  he  ihnihdapi  sni  po  ;  qa 
nakun  Avacetunhdaya  wacin  yu- 
zapi  sni  po. 

30  Maka  oyate  kin  hena  OAVasin 
hecen  ihnihdapi  ece ;  qa  niye 
taku  kin  hena  yacinpi  kin  Ate- 
yayapi  kin  sdonya  ece. 

31  Tuka  Wakantanka  tokiconze 
kin  hee  tokaheya  ihnihda  po, 
kinhan  dena  owasin  koya  nicupi 
kta. 

32  Optaye  cistinna  kin,  wiko- 
papi  sni  po ;  wokiconze  kin  hee 
nicupi  kta  e  Ateyayapi  kin  iyo- 
kipi  ece. 


33  Taku  yatonpi  kin  wiyope- 
kiya  po,  qa  wicaqu  po.  Wojuha 
kukaka  -aye  kte  sni,  malipiya 
ekta  AA'oyuha  owihanke  kte  sni 
hena  icicaga  po  ;  heciya  wama- 
non  sa  kiyedan  u  sni,  qa  wa- 
mduskadan  wayapote  sni  ece. 

34  Woyuha  tukten  niciyankapi 
hecinhan,  is  eya  nicantepi  kin 
en  un  ece  e  kta. 

35  Ipiyag  kiton  yaunpi  kta,  qa 
petijanjan  nitaAvapi  ideyahan  un 
kta ; 

36  Qa  nis  wicasta  wicayuhe 
cin  kiciyuzapi  kin  eciyatanhari, 
hdi  kta  ape  hiyeye  cin  hena  iye¬ 
cen  un  po  ;  tohan  hdi  qa  tiyopa 
hdatoto  kinhan  wancake  kiciyu- 
hdokapi  kta. 

37  YVicayuhe  cin  hdi  kinhan, 
ookiye  kin  ton  a  wakta  unpi  iye- 
Avicakiye  cin,  hena  wicayawa- 
stepi ;  awicakehan*heciciyapi  ce, 
Wicayuhe  cin  iye  ipiyagkiton, 
qa  ookiye  kin  hena  wote  kta 
iyotangwiceJkiye,  ca  u,  qa  owi- 
cakiye  kta  ce. 

38  Hecen  inonpa  Avaktapi  kin 
en,  qa  is  iyamni  waktapi  kin 
iyehan  hdi,  qa  ecen  iyewicaye 
cinhan,  ookiye  kin  hena  wicaya- 
wastepi  ece. 

39  Qa  de  sdonya  po,  tipi  tawa 
kin  wamanon  sa  tohan  hi  kta 
sdonya  unkans,  Avakta  un  qa  tipi 
kin  kiciyulidokapi  kte  cin  anapte 
kta  tuka. 

40  Heon  etanhan  nis  eya  Avi- 
yeya  un  po  ;  Wicasta  Cinhintku 
kin  tohan  awacannipi  sni  kinhan 
hehan  u  kta  ce. 

41  Unkan  Inyan  hehan  heciya; 
Itancan,  wiyacinpi  kin  de  unkis- 
nana  unkoyakidakapi,  qa  is 
owasin  wicayaka  he. 

42  Unkan  Itancan  kin  heya ; 
Ookiye  Avanji  Avaawanyagkiyapi 
kin  he  wayupike,  ca  okiksape 
cinhan,  yuhe  cin  tiwahe  kin  yu- 

hekiye  kta,  qa  hecen  iyehanyan 
wo  wicaqu  ece  e  kte  cin  he 
tuwe  he. 

43  Itancan  tawa  kin  ku,  qa 
taokiye  wanji  hecen  econ  yanka 
wanhdake  cinhan,  hee  yawaste- 
pi  ece. 

44  Awicakehan  heciciyapi ; 
Taku  token  tawaye  cin  he  owa- 
sin  yuhekiye  kta  ce. 

45  Tuka  ookiye  kin  he  cante 
mahen,  Itancan  kin  tehan  hdi 
kte  sni  ecin  ;  qa  wicaookiye  qa 
winyanookiye  kin  hena  awicape, 
ca  wote,  ca  wayatke,  ca  witkoi- 
ciye  cinhan, 

46  Ookiye  kin  he  anpetu  wan 
yuhe  cin  hdi  ape  sni.  qa  sdonki- 
ye  sni  hehan  hdi,  qa  kicakse,  ca 
wacetunhdapi  kin  hena  owica- 
peya  ounyekiye  kta. 

47  Qa  ookiye  wanji  yuhe  cin 
tawacin  kin  sdonya,  tuka  wiyeya 
icihnake  sni,  qa  tawacin  kin  oki- 
cipe  sni  kinhan,  he  ota  apapi  kta. 

48  Tuka  tuwe  sdonye  sni  kin¬ 
han,  he  is  apapi  kte  cin  iyecen 
ohanyan  esta  tonana  apapi  kta 
ce.  Tuwe  taku  ota  qupi  kinhan, 
hee  taku  ota  iwangapi  kta ;  qa 
wicasta  kin  tuwe  taku  ota  yu- 
hekiyapi  ca,  he  iyotan  ota  kica- 
pi  ece  e  kta. 

49  Maka  akan  peta  iyayewaye 
kta  wahi  ;  qa  token  wacanmi 
he,  wanna  ideyapi  esta. 

50  Tuka  baptem  wanji  on  bap- 
tem  maqupi  kta ;  qa  he  tohan- 
yan  yustanpi  sni  hehanyan  a- 
otinsmayanpi  ce. 

51  Maka  akan  wookiye  wicaqu 
wahi  kecannipi  he.  Hiya,  tuka 
wicayuomdecapi  kin  is  ee  kta, 
eciciyapi  ce. 

52  Detanhan  tipi  wanjidan 
ohna  zaptan  yukanpi  kta,  qa 
yuomdecapi  kta,  yamni  nonpa 
om,  qa  nonpa  yamni  om  kicipa- 
jinpi  kta. 


53  Wicasta  wan  iye  cinhintku 
kin  kipajin  kta,  qa  cinhintku  kin 
is  atkuku  kin ;  hunku  kin  cun- 
wintku  kin  kipajin  kta,  qa  cun- 
wintku  kin  is  hunku  kin  ;  nakun 
kunku  kin  takosku  kin,  qa  ta- 
kosku  kin  is  kunku  kin  kipajin 
ece  e  kta,  eya. 

54  Unkan  nakun  oyate  kin  he- 
wieakiya ;  Wdyohpeyata  tanhan 
mahpiya  wanji  wank  an  u  wan- 
dakapi  eca,  wancake,Magaju  kta 
ce,  ehapi :  unkan  ecetu  ece. 

55  Qa  itokaga  tate  uya  eca, 
Odidita  kta  ce,  ehapi :  unkan 
ecen  hiyohi  ece. 

56  W'anaicihmanpi  kin,nis  ma¬ 
hpiya  ite  kin  maka  ko  iyukcan 
oyakihipi ;  tuka  tokeca  e  nakaha 
kin  idukcanpi  sni  he. 

57  Han,  niye  cinka  tokeca  e 
taku  owotanna  kin  idukcanpi 
sni  he. 

58  Tohan  tuwe  icazonieiye  cin 
kici  wicoope  awanyake  cin  ekta 
de  cinhan,  tahepi  niyuskapi  kte 
cin  akite  hinca  wo  ;  okinni  he 
wayaco  kin  ekta  aniye  kta,  qa 
wayaco  kin  is  akicita  kin  ekta 
nicu  kta,  qa  hecen  kaska  nihna- 
kapi  kta. 

59  Mazasadan  ehake  hince  cin 
he  tohanyan  yecu  sni  hehanyan 
hetanhan  yahdicu  kte  sni,  eei- 
ciya  ce,  eya. 

WICOWOYAKE  13. 

1  Unkan  hehan  en  opapi  kin 
wanjikji,  Pilate  token  Galile  wi¬ 
casta  heca  we  kin  iye  wosnapi 
tawapi  kin  kici  icicahiye  ciqon, 
he  okiyakapi. 

2  Unkan  Jesus  waayupte  ca 
hewicakiya  ;  Galile  wicasta  kin 
decen  ecawicaonpi  kin  heon 
etanhan  Galile  wicasta  owasin 
isanpa  hena  wahtanipi  sa  kecan¬ 
nipi  he. 


116 


WICOWOYAKE  13. 


3  Hiya;  tuka  niye  nihduece- 
tupi  sni  ehantanhan,  nis  eya 
owasin  iyecen  nitakunipi  kte 
sni,  eciciyapi  ce. 

4  Qa  is  Siloam  conkaske  ake- 
sahdogan  awicahinhpaye,  ca  wi- 
cakte  qon,  wicasta  owasin  Jeru¬ 
salem  en  unpi  qon  henana  iyotan 
wicohan  sicapi,  kecannipi  he. 

5  Hiya ;  tuka  niye  nihduece- 
tupi  sni  ehantankan,  nis  eya 
owasin  iyecen  nitakunipi  kte 
sni,  eciciyapi  ce,  eya. 

6  Unkan  wiyacinpi  kin  de  na- 
kun  owicakiyaka;  Wicasta  wan 
hastanhanka  iyuwi  maga  tawa 
kin  en  suken  can  wanji  oju ;  un¬ 
kan  en  waskuyeca  ode  hi,  tuka 
takudan  iyeye  sni. 

7  Hehan  hastanhanka  iyuwi 
maga  kicanye  cin  he  heciya ; 
Can  kin  de  ekta  omaka  yamni 
wanna  waskuyeca  ode  wahi,  tu¬ 
ka  ongedan  iyewaye  sni  ece  ; 
kawanka  wo  ;  tokeca  ecin  maka 
yusagya  han  he. 

8  Unkan  waayupte,  ca  heciya ; 
Itancan  kin,  omaka  kin  de  nakun 
ayustan  wo,  ecen  ohomni  maka 
waqe,  ca  tacesdi  en  ewahnake 
kta  ; 

9  Okinni  waskuyeca  icahye 
kta ;  tuka  wanice  cinhan,  hin- 
nakaha  hehan  yahdawanke  kta 
ce. 

10  Unkan  anpetu  wakan  icun- 
han  omniciye  tipi  wan  ohna 
waonspewicakiya  yanka  : 

11  Unkan  iho,  winohinca  wan 
waniyetu  ake  sahdogan  hehan- 
yan  woniya  wasake  sni  kin 
yuha,  tan  can  kin  wanna  pako 
icu,  qa  tokadan  ihduowotanna 
sni. 

12  Jesus  he  wanyaka,  unkan 
kico  qa  heciya;  Winohinca  wa- 
niyazanke  cin  etanhan  niciyu- 
skapi  ce. 

13  Hehan  nape  kin  ahnaka,  un¬ 


kan  wancake  owotanna  icu,  qa 
W akantanka  yaonihan. 

14  Unkan  anpetu  wakan  icun- 
han  Jesus  waasniyan  kin  on 
etanhan  omniciye  tipi  idake  cin 
he  canteptanyan  ;  hecen  waayu¬ 
pte,  ca  oyate  kin  hewicakiya ; 
W’icasta  kin  htanipi  kte  cin 
anpetu  sakpe  yukan  ce  ;  hecen 
anpetu  kin  hena  en  u  po,  qa  asni- 
niyanpi  kta  ce ;  tuka  anpetu 
wakan  icunhan  upi  sni  po,  eya. 

15  Unkan  Itancan  kin  waayu¬ 
pte  ca  heciya  ;  Wanaicihbe  cin, 
niyepi  otoiyohi,  anpetu  wakan, 
tatanka  qa  is  sonsonna  nitawapi 
kin  yakiduskapi  qa  miniyatke- 
kiya  adapi  sni  he. 

16  Unkan  winohinca  kin  de 
Abraham  cunwintkuwicaye  cin 
wanji  ee,  Satan  iho,  waniyetu 
ake  sahdogan  hehanyan  kaska 
hnaka,  he  is  anpetu  w7akan  icun¬ 
han  kiyuskapi  kte^sni  iyececa  he. 

17  Unkan  hena  hecen  eye  ce- 
han,  kipajinpi  qon  owasin  iste- 
capi ;  unkan  wokitaninyan  taku 
econ  qon  hena  owasin  on  oyate 
owasin  iyuskinpi. 

18  Hehan  heya ;  Wakantanka 
tokiconze  kin  he  taku  iyececa 
he  ;  qa  taku  e  imdacin  kta  he. 

19  Sinape  sukaza  wanji  iyece¬ 
ca,  he  wicasta  wan  icu,  qa  maga 
tawa  kin  en  iyohpeya ;  unkan 
icage,  ca  can  tanka  aya;  unkan 
mahpiya  okinyanpi  kin  adetka 
kin  en  iyahanpi  ece. 

20  Unkan  ake  heya ;  Wakan¬ 
tanka  tokiconze  kin  he  taku  e 
imdacin  kta  he. 

21  On  napohyapi  kin  he  iyece¬ 
ca,  he  winohinca  wan  icu,  qa 
wotpanpi  wiyutapi  yamni  en 
anahman,  hecen  ocowasin  napo- 
gan  ce. 

22  Unkan  otonwe  qa  otonwe 
ciqadan  iyaza  ye  ca,  waonspe- 
kiya  ;  qa  Jerusalem  etkiya  ya. 

23  Unkan  tuwe  heciya ;  Itan- 
can,  niwicayapi  kte  cin  hena 
tonananpidan  he.  Unkan  he¬ 
wicakiya  ; 

24  Tiyopa  cistiyedan  kin  he 
ohna  dapi  kta  nina  akita  po : 
wicota  ohna  yapi  akitapi  kta, 
tuka  okihipi  kte  sni,  eciciyapi 
ce. 

25  Tipi  tawa  kin  tohan  wanna 
najin  hiyaye,  ca  tiyopa  kin  ecen 
ikikcu,  qa  itankan  nayajinpi,  qa 
tiyopa  yakatotopi,  qa ;  Itancan, 
Itancan,  unkiciyuhdoka  miye, 
ehapi ;  qa  iye  waayupte  ca,  To- 
nitanhanpi  kin  sdonwaye  sni  ce, 
eniciyapi  kta ; 

26  Hehan  nis  hehapi  kta ; 
Nanke  cin  en  wauntapi,  qa  wa- 
nnyatkanpi  ece ;  qa  nis  ocanku 
unkitawapi  kin  ohnahna  waon- 
speyakiye  ciqon. 

27  Tuka  iye  heye  kta ;  Toni- 
tanhanpi  kin  sdonwaye  sni,  eci¬ 
ciyapi  ce  ;  woowotanna  sni  eea- 
nonpi  ece  kin  owasin  mitantan- 
han  iyaya  po. 

28  Abraham,  qa  Isaak,  qa  Ja¬ 
kob,  qa  wi  casta  wokcan  owasin 
Wakan tanka  tokiconze  kin  en 
opapi  tohan  wandakapi,  qa  nijm- 
pi  kin  tankan  iyayeniyanpi  kin- 
han,  wicaceya  hihdakokokapi 
ko  yuke  kta. 

29  Wiyohiyanpata,  wiyohpe- 
yata,  waziyata,  itokaga,  hena- 
kiya  eciyatanhan  au,  qa  Wakan- 
tanka  tokiconze  kin  en  iyotan- 
kapi  kta  ce. 

30  Unkan  iho,  ehake  yakonpi 
kin  hena  tokaheyapi  kta ;  qa 
tokaheyapi  kin  hena  is  ehake 
yakonpi  kta  ce,  eya. 

31  Unkan  anpetu  kin  he  en 
Pharisee  kin  wanjikji  ekta  hipi 
qa  heciyapi ;  Detanhan  ye  ca 
tokan  iyaya  wo  ;  Herod  nikte 
kta  cin. 

32  Unkan  hewicakiya ;  Yapi 

qa  sungidan  kin  he  heciya  po  ; 
Iho,  anpetu  kin  de  qa  nakun  he- 
yakecinhan,  wakan  sica  nape- 
wicawaye  ca,  wayazankapi  kin 
asniwicawaye  kta,  qa  anpetu  ici- 
yamni  kinhan  mayustanpi  kta 
ce. 

33  Takomni  anpetu  kin  de,  qa 
heyakecinhan,  nakun  iyokihe 
kin  he  en  mawani  kta  iyececa ; 
ecaes  Jerusalem  itankan  wieasta 
wmkcan  wanji  te  kte  pica  sni. 

34  Jerusalem,  Jerusalem,  wica- 
sta  wokcan  kin  hena  wicayakte, 
qa  niye  ekta  u  wicasipi  qon  hena 
inyan  on  wicayakininpi  ece ; 
eca  ijehan  anpaohotonna  wan 
hupahu  ohdateya  cinca  wica- 
tpahi  ece  kin  he  iyecen  niye  ni- 
cinca  kin  wicacicipahi  kta,  tuka 
yacinpi  sni. 

35  Iho,  yatipi  kin  otiwota  elipe- 
niciyapi :  qa,  Tohanyan  tuwe 
Itancan  caje  on  u  kin  he  yawa- 
stepi  nunwe,  ehapi  sni  hehanyan 
wanmayadakapi  kte  sni,  awica- 
kehan  eciciyapi  ce. 

WICGWOYAKE  14. 

1  Unkan  Pharisee  itancan  wan¬ 
ji  ti  kin  en  anpetu  wakan  icun- 
han  wote  kta  tin  iyaya  ;  unkan 
Pharisee  kin  awanyag  kuwapi. 

2  Unkan  iho,  wieasta  wan 
dropsi  ececa  kin  he  itokam 
yanka. 

3  Hehan  Jesus  waayupte  ca, 
wicoope  aiapi  kin,  qa  Pharisee 
kin  hena  hewicakiya ;  Anpetu 
wakan  icunhan  waasniyanpi.  kte 
cin  iyowinwicakiyapi  he. 

4  Tuka  inina  unpi.  Hehan 
wieasta  qon  eyaku,  qa  asnive,  ca 
hdesi ; 

5  Qa  waayupte,  ca  hewicakiya  ; 
Niyepi  kin  wanji  tatanka  qa  is 
sonsonna  yatonpi,  qa  anpetu  wa¬ 
kan  icunhan  makohdoka  wan 


WICOWOYAKE  14. 


ohinlipaye  cinhan,  wancake  hdi- 
cuyakiyapi  sni  naceca  he. 

6  Unkan  hena  on  ayuptapi  kta 
okitpanipi. 

7  Unkan  wicakicopi  kin  wiya- 
cinpi  wan  owicakiyaka,  oyanke 
tokapa  ece  kahnigapi  kin  he 
wanyake  cehan ;  qa  hewicaki- 

ya; 

8  Tuwe  tohan  kiciyuzapi  kin 
ekta  nicopi  kinhan,  oyanke  to¬ 
kapa  kin  en  iyotanke  sni  wo  ; 
okinni  nikapeya  kinihanpi  wanji 
kicopi  kta ; 

9  Kinhan,  sakim  nicopi  kin  he 
u,  qa,  Wicasta  kin  de  kiyukan 
wo,  eniciye  cinhan,  hehan  hina- 
kaha  wowistenya  oyanke  haka- 
kta  kin  hee  ekta  idotanke  kta  ce. 

10  Tuka  nicopi  kinhan  ye,  ca 
oyanke  hakakta  kin  en  iyotanka 
wo  ;  hecen  nico  kin  he  tohan  u 
kinhan,  Koda,  wankan  wapa  ya 
wo,  eniciye  kta  ;  hecen  ora  wo- 
ta  idotanke  cin  hena  niyuoni- 
hanpi  kta. 

11  Tuwe  kasta  ihduwankantu 
kinhan,  hee  yuhukun  iyayeyapi 
kta  ce  ;  qa  tuwe  ihduhukujm 
cinhan,  hee  yuwankantuya  aya- 
pi  ece  e  kta. 

12  Unkan  hehan  kico  qon  he 
heciya  ;  Tohan  wiyotanhan  wo- 
tapi,  qa  is  htayetu  wotapi  yaka- 
ge  cinhan,  kodawicayaye,  ca 
nihunkawanji,  qa  takuwicayaye 
cin,  qa  nikiyedan  wijinya  unpi 
kin,  hena  wicakico  sni  wo  ;  is 
ake  okinni  nicopi,  qa  hecen  nici¬ 
cajujupi  kta. 

13  Tuka  wotapi  wan  yakage 
cinhan,  wahpanicapi,  qa  huha 
ksawahanpi,  qa  hustepi,  qa  isfca- 
gongapi  kin,  hena  wdcakico  wo  ; 

14  Kinhan  niyawastepi  kta  ce  ; 
hena  nicicajujupi  kta  okitpanipi 
nakaes,  owotanpidan  kinipi  kte 
cin  ekta  nicicajujupi  kta  ce,  eya. 

15  Unkan  opeya  wota  yankapi 


kin  etanhan  wanji  hena  hecen 
eya  nahon  qehan,  heciya  ;  Wa- 
kankanka  tokiconze  kin  en  tuwe 
aguyapi  yute  kta  hecinhan  hee 
yawastepi  ce. 

16  Unkan  hehan  heciya ;  Wi¬ 
casta  wan  htayetu  wotapi  wan 
tanka  kage,  ca  wicota  wicakico : 

17  Qa  wotapi  kta  wanna  iye- 
hantu,  hehan  taokiye  wan  wuca- 
kicopi  qon  hewicakiye  kta  ye 
si ;  U  po,  wanna  taku  owasin 
wiyeya  hiyeya  ce. 

18  Unkan  owasin  okonwanji- 
dan  ihdatokanpi.  Tokaheya  kin 
he  heciya  ;  Makoce  onspa  ope- 
waton,  qa  he  wanhdag  mde  kta 
iyececa ;  ceciciya  ce,  micunni 
wo. 

19  Unkan" wanji  tokeca  heya; 
Tatanka  tazaptan  opewaton,  qa 
iwicahdute  mde  kta ;  ceciciya 
ce,  micunni  wo. 

20  Unkan  wanji  tokeca  heya ; 
Winohinca  wan  mduza,  hecen 
wau  owakitpani  ce. 

21  Unkan  hecen  ookiye  qon  he 
ku,  qa  heyapi  kin  yuhe  cin  ecen 
okiyaka.  Unkan  hinakaha  tipi 
tawa  kin  sihda,  qa  taokiye  qon 
heciya ;  Koyahan  wo,  qa  otonwe 
canku  kin  ekta  ye,  ca  wahpani¬ 
capi  kin,  huha  ksawahanpi,  hu¬ 
stepi,  istagongapi  kin,  hena  den 
awicau  wo,  eya. 

22  Unkan  ookiye  qon  heya ; 
Itancan  kin,  ehe  cin  he  wanna 
ecen  econpi,  tuka  nahaliin  okan 
ce,  eya. 

23  Unkan  Itancan  kin  ookiye 
qon  heciya  ;  0 canku  hince  cin, 
qa  mahinatake  ektakta  ye,  ca 
uwicakiya  wo,  hecen  wati  kin 
ojudan  kta. 

24  Heciciya  ce ;  Wicakicopi 
qon  wanjidan  kaes  wowahe  cin 
etanhan  onspadan  yutapi  kte  sni 
ce,  eya. 

25  Unkan  wicota  hinca  kici 

yapi ;  hehan  ihduhomni  qa  he- 
wicakiya ; 

26  Tuwe  ekta  malii5  qa  atku- 
ku,  hunku,  tawicu,  cinca,  sunka- 
ku,  tawinohtin  kin,  hena,  qa  iye 
ni  kin  hees  koya  sicekida  sni  e- 
hantanhan,  waonspewicawakiye 
cin  wanji  ee  kta  okitpani  ce. 

27  Qa  tuwe  kasta  cansusbeca 
kin  kicin,  qa  miyahna  u  sni  e- 
hantanhan,  waonspewicawakiye 
cin  wanji  ee  kta  okitpani  ce. 

28  Niyepi  kin  wanji  conkaske 
yakagapi  kta  kecannipi  ehan- 
tanhan,  ito  tokaheya  idotanka- 
pi,  qa  yahdustanpi  kte  cin  iyena 
yatonpi  hecinhan,  he  iyahdu- 
kcanpi  sni  he. 

29  Hecanonpi  sni  kinhan,  okin- 
ni  oahehde  kin  he  wanna  eya- 
hnakapi,  qa  yahdustanpi  kte  cin 
oyakitpanipi  kinhan,  tona  wan- 
yakapi  kinhan  owasin  inihapi, 
qa  heyapi  kta ; 

30  Wicasta  kin  de  taku  kage 
kta,  tuka  hdustan  kta  okihi  sni 
ce. 

3 1  Qa  nakun  wicastayatapi  wan 
wicastayatapi  tokeca  azuye  kte 
cinhan,  ito  tokaheya  iyotanke, 
ca  iye  kektopawinge  wikcerana 
wicayuhe  cin  hena  on,  tuwe  ke¬ 
ktopawinge  wikcemna  nonpa 
yuha  takpe  u  kin  he  itkokipa 
okihi  kta  hecinhan,  he  ihdukcan 
sni  naceca  he. 

32  Qa  is,  unma  kin  hinahin  ite- 
han  un,  tuwe  ekta  ye  si,  qa  wo- 
kiyapi  kida  naceca. 

33  Iho,  he  iyeeen  niyepi  kin 
tuwe  taku  yuhe  cin  owasin  tpa- 
gan  sni  ehantanhan,  waonspewi¬ 
cawakiye  cin  wanji  ee  kta  oki¬ 
tpani  ce. 

34  Miniskuya  he  waste  ;  tuka 
miniskuya  woskuye  kin  en  un 
sni  ehantanhan,  taku  ecin  on 
skuya  kagapi  kta  he. 

35  Maga  qa  watusekseca  paha 

kin  unmana  on  waste  sni ;  tuka 
tankan  ehpeyapi  ece.  Tuwe 
noge  winahon  yukan  hecinhan, 
nalion  kta  ce. 

WICOWOYAKE  15. 

1  Unkan  hehan  wamnayanpi 
qa  wahtanipi  sa,  hena  owasin 
nahonpi  kta  e  on  en  ahi. 

2  Unkan  Pharisee  kin  wowapi 
kagapi  ko  ikapapi  qa  heyapi ; 
Wicasta  kin  de  wahtanipi  sa 
iyowinwicakiye  ca  om  wota  ece. 

3  Hehan  wiyacinpi  kin  de  owi- 
cakiyake  ca  heya ; 

4  Niyepi  kin  etanhan  wicasta 
wanji  tahinca  wanunyanpi  opa- 
winge  wicayuhe  ca,  wanjidan 
kitanin  sni  kinhan,  wikcemna 
napcinwanka  sanpa  napcinwan- 
ka  kin  hena  makotahedan  en 
awicayustan,  qa  tanin  sni  qon 
he  tohanyan  iyeye  sni  hehanyan 
okide  sni  naceca  he. 

5  Qa  tohan  iyeye  cinhan,  wi~ 
yuskinyan  hiyete  akan  akionpa 
ece. 

6  Qa  wanna  tiyata  ki  eca,  ko- 
dawicaye  ca,  ikiyedan  tipi  kin 
hena  witaya  wicakico,  qa  hewi- 
cakiya  ;  Miciiyuskin  po,  tahinca 
wanunyanpi  wan  makitanin  sni 
qon  he  wanna  iyewakiya  ce. 

7  Heciciyapi  ce  ;  he  iyececa, 
wahtanipi  sa  wanjidan  iyopeici- 
ya  eca,  mahpiya  ekta  wiyuskin- 
pi  ece  e  kta,  wicasta  owotanna 
qa  woalitani  on  iyopeiciyapi  kta 
iyececapi  sni  wikcemna  napcin¬ 
wanka  sanpa  napcinwanka  on 
iyeeen  wiyuskinpi  kte  sni. 

8  Qa  nakun  winohinca  tuwe 
kaspapidan  wikcemna  yuhe,  ca 
wanji  togehpekiye  cinhan,  he- 
cen  petijanjan  ideye,  ca  tipi  kin 
kahinte,  ca  tohan  iyekiye  sni 
kin  hehanyan  okide  sni  naceca 
he. 


WICOWOYAKE  15. 


9  Qa  tohan  wanna  iyeye  cin- 
han,  kodawicaye  cin,  qa  ikiye- 
dan  tipi  kin  hena  witaya  wica- 
kico  qa  hewicakiya ;  Miciiyu- 
skin  pe,  kaspapidan  toki  ehpewa- 
kiye  ciqon  he  wanna  iyewakiya 
ce. 

10  He  iyececa  wahtanipi  sa 
wanjidan  iyopeiciya  eca,  on  Wa- 
kantanka  taohnihde  kin  wicito- 
kam  wiyuskinpi  ece,  eciciyapi 
ee. 

11  Unkanheya;  Wicasta  wan 
cinhintku  nonpa. 

12  Unkan  hakakta  kin  he  atku- 
ku  kin  heciya ;  Ate,  woyuha 
mitawa  kte  cin  he  micu  wo. 
Unkan  woyuha  kin  akipam  wi- 
caqu. 

13  Unkan  iyohakam  anpetu  to- 
nana  hehan  cinhintku  hakakta 
qon  he  taku  owasin  witaya  tpa- 
hi,  qa  itehanyan  makoce  wan 
ekta  icimani  iyaya  :  qa  hen  sica- 
ya  ohanyanpi  kin  on  taku  yuhe 
cin  hdutakuni  sni. 

14  Unkan  Avanna  owasin  hdu- 
sote  cehan,  makoce  kin  he  en 
wicaakilian  tanka  icaga  ;  hehan 
iye  wicakis  un. 

15  Qa  makoce  kin  hen  unpi 
kin  wanji  ekta  ye  ca  kici  yanka  : 
unkan  he  kukuse  wo  wicaqu  kta 
e  maga  kin  ekta  ye  si. 

16  Unkan  omnica  kukuse  yu- 
tapi  kin  hee  etanhan  wipiiciye 
wacin  ;  tuka  tuwedan  takudan 
qu  sni. 

17  Unkan  iciksuye  cehan  hey  a  ; 
Gokiye  opetonpi  heca  aguyapi 
ijmkicuya  yuhapi  kin  tona  ate 
wicayuha  hwo  ;  qa  miye  e  wo- 
tektehdapi  on  atakuni  sni  ama- 
yan  ce. 

18  Ito  nawajin  qa  ate  ekta  wa¬ 
il  de  kta,  qa  hewakiye  kta  ;  Ate, 
mahpiya  kin  en,  qa  niye  nakun 
nitokam  wawahtani : 

19  Qa  detail han  cincamayaye 


kta  iyemacece  sni ;  wicaste  ope- 
wicayaton  kin  he  is  wanji  iye¬ 
ceca  makaga  wo,  epe  kta  ce. 

20  Unkan  najin  hiyaye  ca  atku- 
ku  kin  ekta  hda.  Tuka  nahahin 
itehan  atkuku  wanhdake  ca  on- 
sikida,  qa  ekta  inyang  ye  ca, 
poskin  hduze  ca  i  itputaka. 

21  Unkan  cinhintku  kin  heci¬ 
ya  ;  Ate,  mahpiya  kin  en  qa  niye 
nitokam  wawahtani ;  qa  detan- 
han  cincamayaye  kta  iyemacece 
sni  ce. 

22  Tuka  atkuku  taokiye  kin 
hewicakiya  ;  &ina  iyotan  waste 
kin  he  aupi  qa  inkiya  po  ;  qa 
mazanapcupe  wan  nape  kin  en 
iyekiya  po,  qa  hanpa  ohekiya  po  : 

23  Qa  ptejicadan  cemyapi  kin 
he  den  aupi  qa  kte  po  ;  waunta- 
pi  qa  unkiyuskinpi  kta  ce  : 

24  Micinksi  kin  de  ta,  tuka 
kini  ;  tanin  sni,  tuka  iyeyapi 
ce,  eya.  Unkan  hinnakaha  wi¬ 
yuskinpi. 

25  Tuka  cinhintku  tokapa  qon 
he  magata  un ;  unkan  ti  kiye- 
dan  ku  hehan  dowanpi  qa  waci- 
pi  nahon. 

26  Unkan  ookiye  wanji  kipan, 
qa  token  he  kapi  hecinhan  he 
iwanga. 

27  Unkan  heciya ;  Nisunka 
hdi ;  unkan  ni  un,  qa  zaniyan 
hdi  kin  on  etanhan  niyate  pteji¬ 
cadan  cemyapi  qon  he  kikte  ce, 
eya. 

28  Unkan  hecen  sihda,  qa  tin 
ldhde  wacin  sni:  hehan  atkuku 
kin  tankan  hiyu,  qa  cekiya. 

29  Unkan  waayupte  ca  atkuku 
kin  heciya  ;  Wanyaka  avo,  wan¬ 
na  waniyetu  ota  ociciye  ca  to- 
hinni  nioie  kawape  sni ;  hececa 
esta  kodawicaivaye  cin  om  wi- 
mduskin  kta  e  tacincadan  wan 
tohinni  mayaqu  sni. 

30  Tuka  nicinksi  witkowinpi 
kin  om  woyuha  nitawa  kin  tern- 

nictyl!  cin  de  hdi  ca,  wancake 
ptejicadan  cemyapi  kin  he  yeci- 
cata  ce,  eya. 

31  Unkan  heciya ;  Cins,  ohin- 
niyan  mici  yaun,  qa  taka  mita- 
wa  kin  he  iyuhpa  nitawa. 

32  Nisunka  kin  de  ta,  unkan 
kini ;  tanin  sni,  unkan  iyeyapi 
kin,  on  etanhan  ito  cante  unwa- 
stepi,  qa  unkiyuskinpi  kte  cin  he 
hecetu  ce. 

WICOWOYAKE  16. 

1  Hehan  waonspewicakiye  cin 
hewicakiya ;  Wicasta  wijica 
wanji  waawanyake  wan  yuha ; 
unkan  he  yuhe  cin  woyuha  tawa 
yutakuni  sni  ce,  keya  okiyakapi. 

2  Hehan  kico  qa  heciya  ;  Taku 
eniciyapi  kin  de  toketu  he ; 
waawandake  cin  ito  ohdaka  wo  ; 
wanna  waawandake  cin  adustan 
kta  ce. 

3  Unkan  waawanyake  cin  can¬ 
te  mahen  heya ;  Token  ecamon 
kta  he ;  waawanmdake  cin  he 
mayuhe  cin  imicicu ;  mahqapi 
kin  owakitpani,  qa  timatayapi 
kin  he  imasteca. 

4  Taku  ecamon  kte  cin  he 
sdonwakiya,  heon  tohan  waa¬ 
wanmdake  cin  he  etanhan  he- 
yata  iyemayanpi  kinhan,  tipi  kin 
en  tin  hiyumayanpi  kta  ce. 

5  Unkan  hecen  yuhe  cin  tona 
ikicazopi  qon  owasin  wicakico, 
qa  tokaheya  kin  he  heciya  ;  Ma¬ 
yuhe  cin  tona  nahahin  yecu  sni 
he. 

6  Unkan,  Wihdi  iyutapi  opa- 
winge  ce,  eya.  Unkan  heciya ; 
Koyahanna  wowapi  nitawa  kin 
ehdaku,  qa  iyotanke,  ca  wikce- 
mna  zaptan  e  okiwa  wo. 

7  Unkan  wanji  tokeca  hehan 
heciya  ;  Qa  nis  tona  nahahin  ye¬ 
cu  sni  he.  Unkan,  Aguyapisu 
iyutapi  opawinge  ce,  eya.  Unkan 

122 


heciya;  Wowapi  nitawa  kin 
ehdaku,  qa  wikcemna  sahdogan 
e  okiwa  wo. 

8  Unkan  yuhe  cin  waawanya¬ 
ke  owotanna  sni  kin  yaonihan, 
okiksamya  econ  kin  heon  etan¬ 
han  :  maka  kin  de  cincapi  kin 
iwicacage  cin  en  iyoyanpa  cinca 
kin  isanpa  ksapapi  ece. 

9  Unkan  mis  heciciyapi ;  Wo¬ 
yuha  owotanna  sni  kin  on  tawa- 
sitku  icicaga  po ;  hecen  tohan 
niye  onicihipi  sni  kinhan,  iye 
tipi  owihanke  kte  sni  en  tin  hi- 
yuniciyapi  kta  ce. 

10  Tuwe  taku  iyotan  cistinna 
on  wicaka  hecinhan,  hee  taku 
ota  nakun  on  wicaka  ece  ;  qa 
tuw7e  taku  iyotan  cistinna  kin 
on  owotanna  sni  hecinhan,  hee 
taku  ota  kin  nakun  on  owotanna 
sni  ece. 

11  Hecen  woyuha  owotanna 
sni  kin  he  on  wicayakapi  sni 
ehantanhan,  wicake  cin  he  tuwe 
ecin  yuheniciyapi  kta  he. 

12  Qa  wicasta  tokeca  taku 
tawa  kin  on  wicayakapi  sni 
ehantanhan,  niye  nitawapi  kin 
hee  tuwe  ecin  nicupi  kta  he. 

13  Gokiye  kin  tuwedan  yuhe 
cin  nonpa  en  wowidagiciye  kta 
okihi  sni ;  wanji  sicedake  kta, 
qa  unma  is  wastedake  kta ;  qa 
is  wanji  en  iyaihdaske  kta,  qa 
unma  kin  is  ekta  ewacin  kte 
sni.  Wakantanka  qa  majnrnon 
napin  en  wowidagniciyapi  kta 
oyakihipi  sni  ce. 

14  Unkan  Pharisee  kin  wakon- 
pi  kin,  hena  owasin  nahonpi ;  qa 
wowihayapi. 

15  Unkan  hewicakiya;  Wica¬ 
sta  kin  wicitokam  ihdaowotanpi- 
dan  kin  he  niyepi ;  tuka  Wakan¬ 
tanka  nicante  ozepi  kin  he  sdon- 
niyanpi  ce  :  ecaes  wicasta  ekta 
taku  takudapi  liince  cin  hee  Wa¬ 
kantanka  wahteda  sni  ece. 

16  Woope  qa  wicasta  wokcan 
kin  hena  Johannes  hehanyan ; 
tuka  hetanhan  Wakantanka  to- 
kiconze  kin  oyakapi  ece,  qa 
owasin  en  opapi  kte  hinca. 

17  Mahpiya  maka  ko  tolcan 
iyaye  kte  cin  he  aoptetu,  qa 
woope  oo wa  wanjidan  kaes  yu- 
ecetupi  kte  sni  kin  hee  teliika 
ce. 

18  Tuwe  tawicu  ehpekiye  ca 
wanji  tokeca  yuze  cinhan,  hee 
wawicihahapi  econ  ece  :  qa  hi- 
hnaku  ehpeye  ciqon  he  tuwe 
yuze  cinhan  he  wawicihahapi 
econ  ece. 

19  Wicasta  wanji  wijica,  he 
wokoyake  stan  qa  minihuha 
zimzipedan  ece  koyaka,  qa  an- 
petu  otoiyohi  wiyuskinyan  un. 

20  Nakun  wicasta  wahpanica 
wan  Lazaros  eciyapi,  he  tati- 
yopa  kin  en  ahionpapi,  tancan 
owancaya  hdihdi ; 

21  Qa  wicasta  wijica  wahna 
wotapi  tawa  kin  etanhan  osna- 
sna  hinhpaye  cin  hena  yunkiya- 
pi  kta  cin.  Tidta  sunka  kin  en 
ahi,  qa  ohdihdi  kin  sdipapi. 

22  Unkan  wahpanica  kin  he 
ta ;  qa  mahpiya  ohnihde  kin 
Abraham  maku  kin  ekta  ayapi. 
Wicasta  wijica  qon  is  eya  ta,  qa 
hapi. 

23  Unkan  wakansica  tipi  kin 
en  kakis  yanke  cehan,  wankan 
etonwe,  ca  tehan  tanhan  Abra¬ 
ham  wanyaka ;  qa  maku  kin 
ohna  Lazaros  yanka. 

24  Unkan  heya  niyan ;  Ate 
Abraham,  onsimakida  qa  Laza¬ 
ros  u  si  wo,  napsukaza  inkpa 
kin  mini  en  oputkan  qa  ceji  ma- 
kasni  kta ;  oide  kin  de  ohna  ma- 
kakija  ce. 

25  Tuka  Abraham  heya  ;  Gins, 
yani  qon  he  ehan  taku  waste ste 
yahduha,  qa  Lazaros.  taku  siksi- 
ca  yuha,  he  kiksuya  wo  ;  tuka 


nakaha  iye  kicanptapi  qa  niye 
kakisniyanpi. 

26  Qa  nakun  unldyotahedan 
kaksiza  wan  tanka  yanka ;  he- 
cen  tona  deciya  tanhan  niye 
ekta  ye  wacinpi  kes  okitpanipi 
ece  ;  qa  nakun  heciya  tanhan 
den  ekta  unhipi  kta  okitpanipi 
ece. 

27  Hehan  heya  ;  Heon  ate,  ce- 
ciciya  ce,  ate  ti  kin  ekta  ye 
yasi  kta ; 

28  Misunka  zaptan,  hena  wo- 
wicakiyake  kta ;  is  eya  okinni 
wokakije  kin  de  en  upi  nun  ce. 

29  Abraham  heciya  ;  Moses  qa 
wicasta  wokcan  kin  hena  yu- 
hapi ;  hena  is  anawicagoptanpi 
esta  sni. 

30  Tuka  heya  ;  Hiya,  ate  Abra¬ 
ham  :  tuka  tapi  kin  eciyatanhan 
wanji  ekta  wicai  unkans,  ihdu- 
ecetupi  kta  tuka. 

31  Unkan  heciya;  Moses  qa 
wicasta  wokcan  kin  hena  ana- 
wicagoptanpi  sni  ehan  tanhan, 
tapi  kin  eciyatanhan  wanji  kini 
qeyas,  nakun  wicadapi  kte  sni 
ce,  eya. 

WICOWr  OYAKE  17. 

1  Hehan  waonspewicakiye  cin 
hewicakiya  ;  W7ahtaniyapi  kin  u 
kte  sni  pica  sni ;  tuka  tuwe  eci¬ 
yatanhan  hena  u  kinhan,  hee 
wotehi  kiciyanka  ece. 

2  Dena  cikcistinpidan  kin  tuwe 
wanji  walitaniye  cinhan  he  inyan 
wiyukpan  wanji  tahu  kin  en  na- 
pinkiyapi,  qa  miniyowanca  kin 
oiyohpeyapi  unkans,  ees  waste 
kta  tuka. 

3  Iwanihdaka  po.  Nisunka  si- 
caya  ecanicon  kinhan  kisica  wo, 
qa  iye  iyopeiciye  cinhan,  kici- 
cajuju  wo. 

4  Qa  sakowin  akihde  anpetu 
wanjidan  sicaya  ecanicon,  qa 
sakowin  akihde  anpetu  wanji- 

dan  niye  ekta  ihduhomni,  qa, 
lyopemiciya  ce,  eniciye  cinhan, 
hecen  yecicajuju  kta  ce,  eya. 

5  Unkan  wahosiyapi  kin  Itan- 
can  kin  heciyapi ;  Wacinunyan- 
pi  kin  unkiciyusanpa  miye. 

6  Unkan  Itancan  kin  heya  ;  Si- 
nape  sukaza  wan  iyecen  wacin- 
yayapi  kinhan,  sukamin  can  kin 
de,  Hute  ihdamna  qa  miniwanca 
kin  en  huicihde  wo,  eyakiyapi 
kta,  kinhan  ananigoptanpi  kta 
tuka. 

7  Tuka  niyepi  kin  wanji  tukte 
taokiye  wan  yuha,  mahyumdu 
qais  wanunyanpi  wihanwicakiya 
un,  qa  tokesta  maga  kin  eciya- 
tanhan  hdi  kinhan,  Iho  wo,  ye 
ca  wota  iyotanka  wo,  eciye  kta 
he. 

8  Qa  is  kaken,  Woyute  wiyeya 
micihnake  ca,  ipiyagkiton  qa 
omakiya  wo  ;  qa  mis  tohan  wa- 
wate  ca  wamdatke  cinhan,  iyo- 
hakam  nis  ito  wayate  ca  wada- 
tke  kta  ce,  eciye  kte  sni  he. 

9  Hecen  ookiye  kin  he  taku 
econ  sipi  kin  ecen  econ  kin,  on 
etanhan  wopida  eciye  kta  he. 
Hepce  sni  ce. 

10  Nis  eya  iyecen  taku  token 
econ  nisipi  kin,  owasin  ecen 
dustanpi  kinhan,  heya  po;  Ooki¬ 
ye  wakamna  sni  kin  heuncapi ; 
taku  econkupi  kta  iyecece  cin 
heceedan  econkupi  ece. 

11  Unkan  Jerusalem  ekta  ye 
cehan,  Samaria  qa  Galile  coka- 
ya  iyoopta  iyaya. 

12  Qa  otonwe  wan  en  i  qehan, 
wicasta  wikcemna  lepros  ececa- 
pi  itkokipapi,  qa  itehan  hina- 
jinpi: 

13  Qa  ho  wankan  iyeyapi  qa 
heyapi;  Jesus,  Itancan,  onsiun- 
kida  miye. 

14  Unkan  wanwicayake  ce¬ 
han,  hewicakiya ;  Wawayusna- 
pi  kin  ekta  wicaya  po,  qa  wan- 

yagiciya  po.  Unkan  ekta  yapi 
icunhan  akisnipi. 

15  Unkan  wanji  wanna  asni 
sdotkiye  cehan,  ihdamna,  qa  ho- 
tankakiya  Wakantanka  yaoni- 
han  ; 

16  Qa  siha  kin  en  ite  makipu- 
skin  ehpeiciye  ca,  wopida  eciya : 
unkan  he  Samaria  wicasta  kin 
heca. 

17  Unkan  Jesus  waayupte  ca 
heya ;  Wikcemna  asniwicayapi 
sni  he  :  tuka  napcinwanka  kin 
hen  a  tokiya  unpi  he. 

18  Wakantanka  yaonihan  kta 
hdipi  kin  tuwedan  iyeyapi  sni, 
oyate  tokeca  etanhan  kin  de 
isnana  ce. 

19  Hehan  heciya ;  Najin  qa 
hda  wo  ;  wicayada  kin  he  asni- 
niyan  ce. 

20  Unkan  Pharisee  kin  is  Wa¬ 
kantanka  tokiconze  kin  he  to¬ 
han  hiyohi  kta  hecinhan,  he 
iwangapi  qehan,  waayupte  ca 
hewicakiya;  Wakantanka  toki¬ 
conze  kin  he  wowanyake  on  hi 
kte  sni. 

21  Nakun,  Iho,  dee  ce,  qa  iho, 
kae  ce,  eyapi  kte  sni :  Wanyaka 
po,  Wakantanka  tokiconze  kin 
he  malien  niunpi  ece. 

22  Hehan  waonspewicakiye  cin 
hewicakiya  ;  Anpetu  wan  hiyo¬ 
hi  kta,  Wicasta  Cinhintku  kin 
anpetu  tawa  kin  wanji  wanda- 
kapi  kta  yacinpi  kta,  tuka  wan- 
dakapi  kte  sni. 

23  Qa,  Iho  dee,  qa  iho  kae  ce, 
eniciyapi  kta;  tuka  wuciyahna 
yapi  sni  po,  qa  owicapapi  sni  po. 

24  Wakanhdi  mahpiya  ihuku- 
ya  tokiyatanhan  wiyatpa  u,  qa 
mahpiya  ihukuya  unma  ekta  iya- 
hde  ece  kin  he  Wicasta  Cinhin¬ 
tku  anpetu  tawa  kin  en  iyecece 
kta. 

25  Tuka  .ito  tokaheya  taku  ota 
on  iyotanhan  iyekiye  kta,  qa 


WICOWOYAKE  18. 


wicoicage  kin  de  on  heyata  iye- 
yapi  kta  ce. 

26  Unkan  Nowa  taanpetu  qon 
en  token  unpi  qon,  Wi casta  Cin- 
hintku  taanpetu  kin  en  he  iye- 
cece  kta. 

27  Nowa  wata  kin  en  okipe 
ciqon  anpetu  kin  hehanyan  wo- 
tapi,  qa  wayatkanpi,  tawicuton- 
pi,  qa  hihnatonpi  ece ;  unkan 
minitan  u,  qa  owasin  owihan- 
kewicaya. 

28  Qa  nakun  Lot  anpetu  tawa 
qon  en  is  eya  iyececa,  wotapi, 
qa  wayatkanpi,  wopetonpi  qa 
wiyopeyapi,  wojupi  qa  ticagapi 
ece  : 

29  Tuka  Lot  Sodom  etanhan 
tankan  hinape  ciqon  anpetu  kin 
hee  hinca  en  mahpiya  kin  eci- 
yatanhan  peta,  mazakan  noge 
iyuwintapi  kin  ahna  hinhe,  ca 
owasin  owihankewicaya. 

30  Wicasta  Cinhintku  kin  yuo- 
taninpi  kte  cin  he  iyecece  kta 
ce. 

31  Anpetu  kin  he  en  tuwe  tipi 
akan  yanke  ca  tawahpaya  tima- 
hen  hiyeye  cinhan,  kun  ku  qa 
ehdaku  kte  sni ;  qa  tuwe  maga- 
ta  un  kinhan,  is  eya  taku  hekta 
un  kin  ekta  ihdamna  kte  sni. 

32  Lot  tawicu  qon  he  kiksuya 
po. 

33  Tuwe  wiconi  tawa  kpatan 
cin  kinhan,  he  toki  elipekiye  kta ; 
qa  tuwe  wiconi  tawa  toki  ehpe- 
kiye  cinhan,  hee  hduhe  kta. 

34  Heciciyapi  ce ;  Hanyetu 
kin  he  en  wicasta  nom  owinja 
wanjidan  akan  wankapi  kta ; 
wanji  icupi  kta,  qa  unma  kin  is 
elipeyapi  kta. 

35  Winy  an  nonpa  akiptan  wo- 
tpan  unpi  kta ;  wanji  icupi  kta, 
qa  unma  kin  is  elipeyapi  kta. 

36  Wicasta  nom  magata  unpi 
kta;  wanji  icupi  kta,  qa  unma 
kin  is  elipeyapi  kta  ce. 


37  Unkan  waayuptapi  qa  heci- 
yapi ;  Itancan,  tukte  etu  he. 
Unkan  hewicakiya ;  Tukten  wi- 
catancan  wanka  eca,  hen  wamdi 
kin  kawitaya  imniciyapi  ece  e 
kta. 

WICOWOYAKE  18. 

1  Unkan  wicasta  kin  ohinni- 
yan  wocekiye  eyapi  kta,  qa  iya- 
kicunnipi  kte  sni  e  on  wiyacin- 
pi  wan  owicakiyaka ; 

2  Qa  hey  a  ;  0  ton  we  wan  en 
wiyukcan  wanji  Wakan  tanka 
kokipe  sni,  qa  nakun  wicasta 
wicakinihan  sni. 

3  Unkan  otonwe  kin  he  en  wi- 
wazica  wan,  he  wiyukcan  kin 
ekta  hi  qa,  Makipajin  kin  he  to- 
micicon  ye,  eya. 

4  Unkan  tokaheya  econ  wacin 
sni ;  tuka  ocim  cante  mahen 
heya;  Wakantanka  kowakipe 
sni,  qa  nakun  wicasta  kin  wica- 
wakinihan  sni  qeyas ; 

5  Wiwazica  kin  de  nagiyema- 
ye  cin  on  etanhan  ito  towecicon 
kta ;  okinni  ohinni  hecetu  u  kin¬ 
han  wacin  iyokisinmaye  kta  na- 
ceca  ce. 

6  Unkan  Itancan  kin  heya ; 
Wiyukcan  owotanna  sni  ie  cin 
he  nation  po. 

7  Unkan  Wakantanka  tona  wi- 
cakahnige,  ca  anpetu  hanyetu  ko 
cekiyapi  kin,  hena  tehan  towica- 
kicicon  sni  qeyas,  ocim  econ  kte 
sni  he. 

8  Ihnuhanna  towicakicicon  kta, 
eciciyapi  ce.  Tuka  Wicasta  Cin¬ 
hintku  kin  he  tohan  hi  kinhan, 
maka  akan  wacinyanpi  iyey^ 
kta  he. 

9  Unkan  apa  iye  oLan  owotan¬ 
na  icidapi,  qa  tokan  kin  walite- 
wicadapi  sni  kin,  hena  wiyacin- 
pi  kin  de  owicakiyaka. 

10  Wicasta  nonpa  tipi  wakan 
kin  ekta  cekiya  ipi ;  unma  kin 

Pharisee  heca,  qa  unraa  is  wa- 
mnayanpi  kin  heca. 

11  Unkan  Pharisee  kin  isnana 
najin,  qa  kaken  wocekiye  eya  ; 
W  akantanka,  wicasta  tokeca 
iyemacece  sni,  wawicakipi  sa, 
olian  owotanpidan  sni,  wawici- 
hahapi  econpi  sa,  qa  wamnaye 
cin  dee  kaes  iyemacece  sni  heon 
wopida  eciciya. 

12  Anpetu  wakan  okitahedan 
nonpa  akihanmiciye  ca  taku 
mduhe  cin  owasin  efcanhan  iwi- 
kcemnamna  kin  wicawaqu  ece. 

13  Unkan  wamnaye  cin  is  ite- 
hanyan  inajin,  qa  ista  ee  kaes 
wankan  mahpiya  kin  ekta  ikikcu 
sni ;  taka  maku  kin  ohna  aicipe, 
ca  heya;  Wakan  tanka  mnsima- 
kida  wo,  wawahtani  sa. 

14  Wicasta  kin  de  yuowotan- 
pidan  tiyata  kihda,  qa  unma  qon 
hee  sni,  eciciyapi  ce  :  Qa  tuwe 
ihduwankantuya  kinhan,  he  yu- 
hukun  iyeyapikta ;  qa  tuwe  ihdu- 
hukuye  cinhan,  hee  yuwankan 
ayapi  kta  ce. 

15  Unkan  hoksiyoqopa  kin  na- 
kun  wicayutan  kta  e  en  awica- 
hipi  tuka  waonspewicakiye  cin 
he  wanyakapi  qehan,  wicakisi- 
capi. 

18  Tuka  Jesus  wicakico,  qa 
heya;  Hoksiyoqopa  kin  ekta 
mahipi  kte  cin  iyowinwicakiya 
po,  qa  tehindapi  sni  po  ;  Wakan- 
tanka  tokiconze  kin  he  hececa- 
pi  etanhan  ece. 

17  Wmwicake  eciyatanhan  he- 
ciciyapi ;  Tuwe  hoksiyoqopa  iye- 
ceca  Wakan  tanka  tokiconze  kin 
icu  sni  kinhan,  he  tokadan  en 
ope  kte  sni  ce. 

18  Unkan  wicasta  ihdawa  wan¬ 
ji  wiwange  ca  heya  ;  Waonspe- 
kiye  waste,  token  ecamon,  qa 
owihanke  wanin  wiconi  ohimi- 
ciye  kta  he. 

19  Unkan  Jesus  heciya  ;  Toke- 

ca  e  waste  emayakiya  he ;  tu- 
wedan  waste  sni ;  W akantanka 
hecedan  waste. 

20  Woahope  kin  hena  onnispe  ; 
W'awicihahapi  ecanon  kte  sni ; 
Tin  wicayakte  kte  sni;  Wama- 
yanon  kte  sni ;  Woitonsniyan 
wodake  kte  sni ;  Niyate  nihun 
kici  wicahduonihan  wo. 

21  Unkan  heya;  Macistina 
ehantanhan  hena  owasin  ahowa- 
pa  ce. 

22  Unkan  Jesus  hena  nahon 
qehan  heciya;  Nahanhin  taku 
wanji  iyotpani  yaun  ;  taku  ya- 
ton  kin  owasin  wiyopekiye  ca 
walipanicapi  kin  wicakipamni 
wo,  kinhan  mahpiya  ekta  woyu- 
ha  duhe  kta  ce ;  hehan  u  qa 
mihakam  un  wo. 

23  Unkan  he  nahon  qehan  nina 
iyokisica  ;  wijice  hinca  nakaes. 

24  Unkan  nina  wacin  iyokisice 
cin  he  Jesus  wanyake  cehan,  he¬ 
ya  ;  Wowijice  tonpi  kin  hena 
Wakantanka  tokiconze  kin  en 
yapi  kte  cin  he  tehike  hinca. 

25  Wicasta  wijica  wan  Wakan¬ 
tanka  tokiconze  kin  en  ye  kte  cin 
he  tehika,  qa  kamel  heca  wanji 
tahinspaciqadan  ohdoka  kin  ohna 
ye  kte  cin  hee  kaes  aoptetu  ce. 

26  Unkan  tona  he  nahonpi  kin 
hena  heyapi ;  Hehan  tuwe  ni 
kta  he. 

27  Unkan  heya  ;  Wicasta  kin 
ekta  taku  econpica  sni  kin,  he 
WTkantanka  ekta  econpica  ece. 

28  Unkan  Inyan  heya ;  Iho, 
unlds  taku  owasin  untpaganpi, 
qa  niyahna  unyakonpi  ce. 

29  Unkan  hewicakiya ;  Awi- 
cakehan  heciciyapi  ce,  Wicasta 
kin  tuwe  ti  kin,  qa  hunkakewi- 
caye  cin,  qa  hunkawanjitku,  qa 
tawicu,  qa  cinca,  hena  wTanji 
Wakantanka  tokiconze  kin  on 
kpagan  kinhan, 

30  Hee  dehan  nakaha  taku 


WICOWOYAKE  19. 


sanpa  ota  yuhe  kta,  qa  wiconi  u 
kte  cin  he  en  wiconi  owihanke 
wanica  yuhe  kta  ce. 

31  Unkan  akenonpapi  kin  ewi- 
cayaku  qa  hewicakiya ;  Iho,  Je¬ 
rusalem  ekta  unyanpi,  qa  wica¬ 
sta  wokcan  Wicasta  Cinhintku 
kin  on  token  owapi  qon  owasin 
yuecetupi  kta. 

32  Oyate  tokeca  napepi  kin  en 
wicaqupi  kta ;  hecen  istenyapi, 
qa  wawicanksiya  kuwapi,  qa 
atagosapi  kta ; 

33  Qa  kapsinpsintapi  qa  teyapi 
kte  ;  unkan  anpetu  iyamni  kin- 
han  kini  kta  ce,  eya. 

34  Unkan  ecaca  okahnigapi  sni, 
qa  oie  kin  de  anawicakihmanpi, 
qa  taku  oyakapi  kin  sdonyapi 
sni. 

35  Unkan  Jeriko  ikiyedan 
wanna  u  qehan,  wicasta  wan 
istagonge  canku  icahda  wada 
yank  a. 

36  Unkan  wicota  ahiyaye  cin 
he  nahon  qehan,  he  token  kapi 
hecinhan  he  iwicawanga. 

37  Unkan,  Jesus  Nazareth  etan- 
han  kin  he  hiyaya  ce,  eya  oki- 
yakapi. 

38  Unkan  hotankakiya  heya ; 
Jesus  Dawid  Cinhintku  kin  on- 
simakida  wo. 

39  Unkan  tokahanpi  kin  hena 
iyokipi  sni,  inina  yanke  kta  ;  tu- 
ka  heon  iyotan,  hotankakiya  he¬ 
ya  ;  Jesus  Dawid  Cinhintku  kin 
onsimakida  wo. 

40  Unkan  Jesus  inajin  qa  aupi 
kta  kewicakiya.  Unkan  wanna 
kiyedan  u  qehan,  wiwange  ca, 

41  Token  ecacicon  kta  yacin 
he,  eya.  Unkan  iye,  Itancan, 
watonwe  kta,  eya. 

42  Unkan  Jesus  heciya  ;  Ton- 
wan  wo,  wacinyaye  cin  he  nini- 
yan  ce. 

43  Unkan  wancake  tonwe  ca 
iyahna  hiyu,  qa  Wakantanka 


yaonihan  :  unkan  oyate  kin  he 
wanyakapi  qehan,  owasin  Wa¬ 
kantanka  yatanpi. 

WICOWOYAKE  19. 

1  Unkan  Jeriko  en  i,  qa  iyoopte 
iyaya. 

2  Unkan  iho,  wicasta  wan  Za- 
keus  eciyapi,  warn  nay  anpi  itan¬ 
can  kin  wanji  hee,  qa  wijica. 

3  Unkan  Jesus  tuwekin  hecin¬ 
han  he  wanyag  akita  ;  tuka  tan- 
can  ptecedan,  hecen  wicota  kin 
on  tokadan  okihi  sni. 

4  Unkan  tokata  inyang  ye  ca 
sukamin  can  wanji  adi,  wanyake 
kta  e  heon,  hen  hiyaye  kta  na- 
kaes. 

5  Unkan  Jesus  wanna  ehan  i 
qehan,  wankan  etonwe  ca  wan- 
yaka,  qa  heciya,  Zakeus  koya- 
lianna  kun  hdicu  wo,  anpetu  kin 
de  yati  kin  en  ito  manke  kta 
ce. 

6  Unkan  koyahanna  kun  ku, 
qa  iyuskinyan  iyowinkiya. 

7  Unkan  he  wanyakapi  qehan 
owasin  ikapapi  qa  heyapi,  Wica¬ 
sta  wan  wahtani  sa  he  kici  wote 
kta  iyaya  ce. 

8  Unkan  Zakeus  najinhan  najin 
qa  Itancan  kin  heciya ;  Itancan 
wanyaka  wo,  woyuha  mitawa 
kin  hanke  wahpanicapi  kin  wica- 
waqu  ece  ;  qa  tuwe  oitonsniyan 
taku  iwecicu  kinhan,  topa  aki- 
hde  wecu  kta  ce. 

9  Unkan  Jesus  heciya  ;  Anpetu 
kin  de  wanikiyapi  tipi  kin  de 
hiyohi ;  Abraham  cincaye  cin 
wanji  hee  nakaes. 

10  Wicasta  Cinhintku  kin  taku 
atakuni  sni  qon,  he  akite  ca  niye 
kta  e  heon  hi  ce,  eya. 

11  Unkan  hena  nahonpi  qehan 
nakun  wiyacinpi  wan  owicaki- 
yaka ;  wanna  Jerusalem  ikiye¬ 
dan  un,  qa  Wakantanka  toki- 

conze  kin  ecadan  u  kta  kecinpi 
kin  heon  etanhan  : 

12  Qa  heya;  Wicasta  ihdawa 
wan  makoce  itehan  wan  ekta 
iyaya,  wokiconze  icu  qa  ku  kta. 

13  Unkan  taoldye  wikcemna 
wicayuhe  cin,  hena  wicakico, 
qa  mazaska  tkeutapi  wikcemna 
wicaqu,  qa  hewicakiya  ;  Tohan- 
yan  wahdi  sni  hehanyan  un  po. 

14  Tuka  taoyate  kin  wahte- 
dapi  sni,  qa  tuwe  iyahna  yesipi, 
qa  heyapi ;  Wicasta  kin  de  un- 
kidakapi  kta  uncinpi  sni  ce. 

15  Unkan  wokiconze  kin  icu 
qa  hdi  qehan,  taokiye  mazaska 
wicaqu  qon  hena  wicakicopi  kta 
key  a  ;  wopetonpi  kin  on  ton  a 
wanna  hdamnanpi  hecinhan,  he 
sdonye  kta. 

16  Unkan  tokaheya  kin  he  u, 
qa  heya ;  Itancan  kin,  mazaska 
nitawa  qon,  he  wanna  mazaska 
wikcemna  kamna  ce. 

17  Unkan  heciya;  Han,  ookiye 
niwaste  ;  taku  tonana  on  wacin- 
yepica  yaun,  heon  etanhan  ito 
otonwe  wikcemna  idaka  wro. 

18  Unkan  iyokihe  kin  he  u,  qa 
heya;  Itancan  kin,  mazaska  ni¬ 
tawa  qon,  he  wanna  mazaska 
zap  tan  kamna  ce. 

19  Unkan  is  eya  heciya;  Nis 
otonwe  zaptan  idaka  wo. 

20  Unkan  wanji  tokeca  u,  qa 
heya ;  Itancan  kin,  wanyaka 
wo,  mazaska  nitawa  wanapin 
ohna  yuha  waun,  he  dee  : 

21  Wicasta  nisake  cin  heon 
kocicipa  ce  ;  taku  eyahnake  sni 
kin,  he  ece  edaku  ;  qa  woyaju 
sni  kin  he  ece  duksa  ce,  eya. 

22  Unkan  heciya ;  Nii  kin  eci- 
yatanhan  ciyaco  kta,  ookiye  wi- 
nicastasni ;  wicasta  masake  cin 
lie  sdonyaya ;  taku  ewehnake 
sni  kin  he  ece  emdaku,  qa  wo- 
waju  sni  kin  hee  mduksa  ece. 

23  Hecen  tokeca  mazaska  mi- 

tawa  kin  he  iciyopekiciyapi  kin 
en  ade  sni  he ;  kinhan  wahdi 
kin  ekta  mitawa  kin  oicage 
ahna  weca  kta  tuka  ce. 

24  Hehan  hen  najinpi  kin  hena 
hewicakiya ;  Mazaska  kin  he 
ikicicupi  qa  tuwe  mazaska  wi¬ 
kcemna  yuhe  cin  hee  qu  po. 

25  Unkan  heciyapi ;  Itancan 
kin,  he  wanna  mazaska  wikce¬ 
mna  yuha  ce. 

26  Tona  taku  yuhapi  kin  hena 
owasin  nakun  wicaqupi  ece 
e  kta;  qa  tuwe  taku  yuhe  sni 
kinhan,  taku  yuhe  cin  hee  kaes 
ekiciyakupi  kta  ece,  eciciyapi 
ce. 

27  Tuka  tokamayanpi  iwicawa- 
dake  kta  cinpi  sni  qon  hena  den 
awicaupi  qa  mitokam  wicakte 
po,  eya  ce. 

28  Unkan  hena  hecen  eye  ce- 
han,  tokata  ye  ca  Jerusalem 
ekta  itawankanhde  iyaya. 

29  Qa  Bethphage  qa  Bethani, 
paha  wan  Oliwe  eciyapi  kin,  he 
wanna  ikiyedan  ehan  i  qehan, 
waonspewicakiye  cin  etanhan 
nonpa  ye  wicasi ; 

30  Qa  heya ;  Otonwe  iyota- 
kons  wanke  cin  he  ekta  ya  po  ; 
qa  tokaheya  en  yaipi  kinhan 
sukcincadan  wan  iyeyayapi  kta, 
wicasta  tuwedan  tohinni  akan 
iyotanke  sni ;  he  kiyuskapi  qa 
aku  po. 

31  Qa,  Tokeca  yakiduskapi  he, 
tuwe  eya  iniwangapi  kinhan, 
nis  hehan,  Itancan  kin  cin  ce, 
eyakiyapi  kta. 

32  Unkan  ye  wicasi  qon  hena 
iyayapi,  qa  token  ewicakiye  cin 
ecen  iyeyapi. 

33  Unkan  sukcincadan  kiyu¬ 
skapi  icunhan,  tuwe  tawapi  kin 
hena  hewicakiyapi ;  Tokeca  ya¬ 
kiduskapi  he. 

34  Unkan,  Itancan  kin  cin  ce, 
eyapi. 


WICOWOYAKE  20. 


35  Unkan  Jesus  kahdipi ;  qa 
wokoyake  tawapi  kin  sukcinca 
kin  ailipeyapi,  qa  Jesus  akan 
yankekiyapi. 

36  Qa  ye  cin  tahepi  canku  ohna 
wokoyake  kin  hdumdayapi. 

37  Unkan  ikiyedan  Oliwe  paha 
kin  apamahde  iyayapi  kin  hehan 
wanna  i  qehan,  waonspewicakiya 
wicota  owasin,  wicowasake  wi- 
cohan  wanyakapi  qon  owasin  on 
etanhan  hinakaha  iyuskinpi,  qa 
hotankakiya  Wakantanka  ya- 
tanpi, 

38  Qa  heyapi ;  Wicastayatapi 
tuwe  I  tan  can  caje  kin  on  u  kin 
he  yawastepi  ce  ;  mahpiya  ekta 
wookiye,  qa  iyotan  wankantu 
ekta  wowitan  un  nun  we. 

39  Unkan  Pharisee  wicota  en 
opapi  qon  apa  heciyapi ;  Waon- 
spekiye  cin,  waonspewicayakiye 
cin  wicakisica  wo. 

40  Unkan  waayupte  ca  hewica- 
kiya ;  Dena  inina  unpi  kinhan, 
inyan  kin  wancake  howaye  kta 
ce,  eciciyapi  ce. 

41  Unkan  wanna  ikiyedan  u, 
qa  otonwe  wanyake  cehan,  ace- 
ye,  ca  heya ; 

42  Niye  kin  anpetu  nitawa  kin 
de  en  taku  on  wookiye  duhe  kte 
cin  sdonyakiya  unkans :  tuka 
wanna  icimana  ista  on  Wanya- 
hdake  kte  sni. 

43  Anpetu  kin  hiyonihipi  kta, 
tona  tokaniyanpi  kin  nihduksan 
maka  qapi,  qa  oksan  niyankapi 
kta,  qa  ohomni  ohinniyan  anapte 
nanijinpi  kta : 

44  Qa  makata  ehpeniyanpi  kta, 
nicinca  en  niunpi  kin  hena  koya ; 
qa  inyan  nonpa  icitakihna  wan- 
ke  sni  ehpeniyanpi  kta ;  anpetu 
en  taku  waste  nihiyohipi  kin 
he  sdonyakiye  sni  heon  etan¬ 
han. 

45  Unkan  tipi  wakan  kin  en 
tin  iyaye,  ca  tona  ohna  wiyope- 

yapi,  qa  wopetonpi  qon,  hena 
tankan  ehpewicaya ; 

46  Qa  hewicakiya ;  Tipi  mi- 
tawa  kin  he  wocekiye  tipi,  eya 
owapi  qon ;  tuka  niye  owama- 
nonpi  kin  heca  yakagapi  ce. 

47  Unkan  anpetu  iyohi  tipi 
wakan  kin  ohna  waonspekiya. 
Tuka  wawayusnapi  itancanpi, 
qa  wowapi  kagapi,  qa  oyate  kin 
en  wicasta  ihdawapi  kin,  hena 
teyapi  kta  akitapi ; 

48  Tuka  token  econpi  kta  ta- 
kudan  iyeyapi  sni ;  oyate  kin 
owasin  oie  kin  nahonpi  kta  cin- 
pi  ece. 

WICOWOYAKE  20. 

1  Unkan  anpetu  kin  hena  wan- 
ji  en  tipi  wakan  kin  ohna  oyate 
kin  waonspewicakiye,cawootan- 
in  waste  kin  he  oyake  cehan, 
wawayusnapi  itancanpi,  qa  wo¬ 
wapi  kaghpi,  qa  wicahincapi  kin, 
hena  ekta  ahi, 

2  Qa  okiyapi,  qa  heciyapi ; 
Tukte  wicookihi  on  dena  decen 
ecanon  he  ;  qa  wicookihi  kin  de 
tuwe  e  nicu  hecinhan,  unkoki- 
yaka  po. 

3  Unkan  waayupte  ca  hewica¬ 
kiya  ;  Mis  eya  taku  wanji  iciwan- 
gapi  kta ;  he  amayupta  po  : 

4  Johannes  baptem  wicaqu  qon 
he  mahpiya  eciyatanhan,  qa  is 
wicasta  kin  eciyatanhan,  unma 
tukte  he. 

5  Unkan  iye  iyakitedan  iapi, 
qa  heyapi ;  Mahpiya  kin  eciya¬ 
tanhan  ce,  unkeyapi  kinhan,  To- 
keca  wicayadapi  sni  he,  eye  kta : 

6  Tuka,  Wicasta  kin  eciyatan¬ 
han,  unkeyapi  kinhan,  oyate  kin 
inyan  on  unkininpi  kta  ;  Johan¬ 
nes  wicasta  wokcan  kin  heca 
kecinpi. 

7  Unkan  ayuptapi,  qa  tokiya- 
tanhan  un  kin  sdonyapi  sni,  ke- 
yapi. 

8  Unkan  Jesus  hewieakiya ; 
Mis  eya  wicookihi  tukte  on  dena 
ecamon  kin  nakun  ociciyakapi 
kte  sni  ce. 

9  Hehan  wiyacinpi  kin  de  oya- 
te  kin  owicakiyaka :  Wicasta 
wan  hastanhanka  iyuwi  maga 
wan  oju,  qa  mahki  canyanpi  kin 
heca  owicaqu,  qa  makoce  ite- 
han  wan  ekta  tehan  yanka. 

10  Unkan  wanna  iyehantu  qe- 
han,  taokiye  wanji  hastanhanka 
iyuwi  maga  waskuyeca  kin  e- 
tanhan  qupi  kta  e,  mahkican- 
yanpi  qon  ekta  yesi ;  tuka  mah- 
kicanyanpi  qon  kastakapi,  qa 
cokadan  hdesipi. 

11  Unkan  ake  taokiye  wanji 
tokeca  yesi ;  unkan  is  eya  ka¬ 
stakapi,  qa  siksicaya  kuwapi,  qa 
cokadan  hdesipi. 

12  Unkan  akes  iyamni  wanji 
yesi ;  unkan  is  eya  taopi,  qa 
tankan  ehpeyapi. 

13  Hehan  hastanhanka  iyuwi 
maga  tawa  kin  heya  ;  Token 
ecamon  kta  he.  Micinksi  wa- 
stewakidake  cin,  hee  yewasi 
kta  ce ;  okinni  he  wanyakapi 
kinhan  yuonihanpi  kta. 

14  Tuka  mahkicanyanpi  kin 
he  wanyakapi  qehan,  iye  iyaki- 
tedan  iapi,  qa  heyapi ;  Tawaye 
kte  cin  he  dee  ce  ;  iho  po,  un- 
ktepi  kta ;  hecen  unkiye  tawa- 
unyanpi  kta  ce. 

15  Hecen  hastanhanka  iyuwi 
maga  itankan  ehpeyapi,  qa  kte- 
pi.  Heon  etanhan  hastanhanka 
iyuwi  maga  tawa  kin  token  eca- 
wicakicon  kta  he. 

16  Ito  ku  kta,  qa  mahkican¬ 
yanpi  kin  hena  owihankewicaye, 
ca  hastanhanka  iyuwi  maga  kin 
he  tokan  wicaqu  kta  ce,  eya. 
Unkan  he  nahonpi  qehan,  Hece- 
tu  sni  ce,  eyapi. 

17  Unkan  awicatonwe  cehan 
heya  ;  Hecen  wowapi  en  kagapi 

qon  he  token  kapi  he ;  Tipi  ka¬ 
gapi  kin  inyan  heyata  iyeyapi 
qon  hee  wanna  oise  en  itancan 
icaga  ce  : 

18  Qa  tuwe  inyan  kin  he  ahin- 
hpaye  cinhan  kahuhugapi  kta  ; 
qa  is  inyan  kin  tuwe  ahinhpaye 
cinhan,  hee  pamdu  kta  ce. 

19  Unkan  wawayusnapi  itan- 
canpi,  qa  wowapi  kagapi  kin, 
hena  he  ehan  iyahpayapi  kta 
cinpi ;  tuka  oyate  kin  kowica- 
kipapi ;  wiyacinpi  oyake  cin  he 
iye  wicaka  e  iyukcanpi. 

20  Unkan  awanyag  kuwapi, 
qa  wanjikji  iye  owotanna  konza- 
pi  kin  hena  iwanyakapi  kta  e 
ekta  ye  wicasipi ;  hecen  oie  kin 
iyahpayapi,  qa  wicasta  itancan 
towasake  qa  tawacin  kin  en  qupi 
kta. 

21  Unkan  hena  wiwangapi,  qa 
heyapi ;  Waonspekiye  cin,  niye 
tanyan  iyae,  ca  waonspeyakiya 
ece  ;  qa  tuwedan  en  eyatonwe 
sni;  tuka  Wakantanka  ocanku 
tawa  kin  he  awicakehan  onspe- 
wicayakiya  e  sdonunniyanpi  ce  : 

22  Iho,  Kesar  wamnayanpi  kin 
unqupi,  qa  is  unqupi  kte  sni,  un- 
ma  tukte  hecetu  he. 

23  Unkan  wayupiya  hnaye  wa- 
cinpi  kin  he  iwicayukcan,  qa 
hewieakiya ;  Tokeca  iyutanma- 
yayapi  he. 

24  Kaspapidan  wanji  makipazo 
po.  Akan  owapi  qa  wakagapi 
kin  de  tuwe  tawa  he.  Unkan 
ayuptapi  qa ;  Kesar  tawa  ce, 
eyapi. 

25  Unkan  hewieakiya  ;  Heon 
Kesar  taku  tawa  kin  hena  Kesar 
kicu  po ;  qa  Wakantanka  taku 
tawa  kin  Wakantanka  kicu  po. 

26  Unkan  oyate  kin  wicitokam 
oie  kin  iyahpayapi  kte  cin  oki- 
tpanipi,  qa  waayupte  cin  he  on 
inihanpi,  qa  inina  hiyeya. 

27  Hehan  Sadukee  ake  wica- 

ldni  kta  wanica  keyapi  kin  hena 
wanjikji  en  hipi ;  wiwangapi, 

28  Qa  heyapi ;  Waonspekiye 
cin,  Moses  kaken  wowapi  unki- 
cagapi ;  Tuwe  eincu  tawicu  ton 
qa  cinca  nica  ecen  te  cinhan, 
iye  sunkaku  tawicu  qon  hduze  ca 
cincu  cinca  icahkiciciye  kta  ce. 

29  Unkan  hecen  hunkawanjin- 
kiciyapi  sakowin  :  unkan  tokapa 
kin  tawicu  ton,  qa  cinca  nica 
ecen  ta. 

30  Unkan  iyokihe  qon  he  he- 
han  hduza ;  .tuka  cinca  nica 
ecen  ta. 

31  Unkan  iyamni  qon  hduza; 
qa  sakowinpi  qon  owasin  hecen 
hduzapi,  qa  ecen  tapi ;  unkan 
cinca  nicapi. 

32  Unkan  ehake  winohinea  is 
eya  ta. 

33  Iho,  hecen  wicakini  kte  cin 
ekta  sakowin  hduzapi  qon,  hena 
tukte  wanji  tawapi  kta  he,  eyapi. 

34  Unkan  Jesus  waayupte,  ca 
hewicakiya  ;  Maka  kin  de  cinca 
kin  tawicutonpi,  qa  hihnatonpi : 

35  Tuka  tona  makoce  kin  he 
en  opapi  kte  cin,  qa  wicate  cin 
etanhan  kinipi  kta  iyececa  wica- 
dakapi  kin  hena  tawicu  tonpi 
sni,  qa  hihnatonpi  sni  ece. 

36  Qa  nakun  ake  tapi  kta  oki- 
hipi  sni ;  tuka  hena  mahpiya 
ohnihde  kin  om  akiyececapi  ece, 
qa  wicakini  kin  he  hena  cinca 
kin  on  etanhan  Wakantanka 
eincawicaya  ece. 

37  Unkan  wicate  cin  hena  kini- 
wicakiyapi  kta,  Moses  hee  kaes 
can  yuhaka  ekta  niciyaotaninpi ; 
Abraham  Wakantanka  tawa,  qa 
Isaak  Wakantanka  tawa,  qa 
Jakob  Wakantanka  tawa,  Itan- 
can  kin  eciye  ciqon  he  ehan. 

38  Tona  tapi  kin  hena  Wakan¬ 
tanka  tawapi  sni,  tuka  ni  unpi 
kin  hena  :  owasin  iye  ekta  ni  un¬ 
pi  ece. 


39  Unkan  wowapi  kagapi  kin 
wanjiksi  hehan  heciyapi ;  Wa¬ 
onspekiye  cin,  tanyan  eha  ce. 

40  He  iyohakam  tuwedan  sanpa 
wiwanga  tawatenye  sni. 

41  Unkan  hewicakiya;  Token 
on  Messiya  Dawid  Cinhintku 
kin  eciyapi  he. 

42  Odowan  wowapi  kin  en  Da¬ 
wid  iye  hinca  heya ;  Itancan 
kin  Itancan  mitawa  kin  heciya  ; 
Mietapa  kin  ekta  iyotanka  wo, 

43  Ecen  tokaniyanpi  kin  hena 
nisiha  oahe  wicawakage  kta  ce. 

44  Hecen  Dawid  Itancan  eciya 
hecinhan,  token  on  cinhintku 
kta  he. 

45  Unkan  hehan  oyate  owasin 
nahon  hiyeye  cin  en,  waonspe- 
wicakiye  cin  hewicakiya ; 

46  Wowapi  kagapi  kin  itonwi- 
capa  po  ;  he  iye  sina  hanskaska 
in  omanipi,  qa  iciyopekiciyapi 
kin  en  owicakiyapi,  qa  omniciye 
tipi  kin  oyanke  tokapa,  qa  wo- 
tapi  kin  en  ohehdepi  tokapa  kin, 
hena  heeekcen  cinpi : 

47  Qa  wiwazica  tipi  tawrapi  kin 
temyapi ;  qa  ihdutaninpi  kta  on 
wocekiye  hanska  eyapi  ece  ; 
hena  is  iyotan  woyaco  tanka 
iyahdeiciyapi  kta  ce. 

WICOWOYAKE  21. 

1  Unkan  wankan  etonwe,  ca 
wicasta  wijicapi  kin  womnaye 
opiye  kin  en  taku  wicaqupi  kin 
ehpeya  ayapi  wanyaka. 

2  Unkan  wiwazica  wanji  wa- 
hpanica  kin  is  mazasadan  nonpa 
en  ehpeya  e  wanyaka. 

3  Unkan  heya ;  Awicakehan 
heciciyapi,  Wiwazica  wahpa- 
nica  kin  de  isnana  ota  en  ehpe¬ 
ya  ce. 

4  Dena  owasin  taku  iwicakici- 
yaye  cin  hee  Wakantanka  taku 
qupi  kin  en  ehpekiyapi  ece ; 

tuka  iye  taku  ton  gni,  etanhan 
taku  on  ni  kte  cin  ocowasin  en 
ehpeya  ce. 

5  Unkan  apa  is  tipi  wakan  kin 
inyan  waste  ste,  qa  taku  wicaqupi 
kin  on  ayucopi  kin,  he  cajeya- 
tapi  qehan,  heya ; 

6  Anpetu  hiyohi  kta,  en  taku 
wandakapi  kin  dena  inyan  nonpa 
icitakihna  wanke  sni  ehpeyapi 
kta  ce. 

7  Hehan  wiwangapi,  qa  heya- 
pi ;  Waonspekiye  cin,  tohan  kin- 
han  hena  hecetu  kta  he ;  qa 
hena  hecetu  kte  cin  wanna  iye- 
hantu  kinhan,  taku  on  sdonyapi 
kta  he. 

8  Unkan  heya ;  Ihnuhan  nihna- 
yanpi  kinhan  ;  wicota  micaje  kin 
on  upi  qa,  He  miye  ce,  qa  wanna 
ecadan  iyehantu  kta  ce,  eyapi 
kta:  tuka  wicihakam  yapi  sni 
po. 

9  Tuka  okicize  owodutatonpi 
ko  eajeyatapi  nayahonpi  kinhan, 
nihinciyapi  sni  po  ;  ito  tokaheya 
hena  hecen  hiyohi  kta  iyececa, 
tuka  owihanke  kin  hinyahinke 
kte  sni  ce. 

10  Hehan  hewicakiya ;  Oyate 
wan  oyate  tokeca  azuye  kta,  qa 
wokiconze  wan  wokiconze  to¬ 
keca  on  inajin  kta : 

11  Qa  otakiya  maka  kin  nina 
skanskan,  qa  wicaakihan,  qa  ma- 
kosiksice,  qa  wowanyake  woko- 
kipe,  qa  mahpiya  kin  eciyatan- 
han  wowapetoktokeca,  hena  he- 
cekcen  yuke  kta  ce. 

12  Tuka  taku  kin  dena  owasin 
itokaptu,  micaje  kin  on  etanhan 
iyanihpayapi,  qa  sicaya  nicuwa- 
pi,  qa  omniciye  tipi,  kaska  wica- 
hnakapi  tipi  ko  en  aniyanpi,  qa 
wicastayatapi  wicasta  iwicada- 
kapi  kin  ko  wicitokam  aniyanpi 
kta  ce  : 

13  Unkan  hecen  on  oniyakapi 
eoe  e  kta. 


14  Hecen  icantekicun  po ;  to¬ 
ken  waaduptapi  kte  cin  he  kan- 
yehan  awacinpi  sni  po  : 

15  Wicai  wicoksape  ahna  cicu- 
pi  kta,  hecen  tokaniyanpi  kin 
tuwedan  taku  iennihdepi  kte 
sni,  qa  iyakapeniyanpi  kte  sni. 

16  Tuka  hunkake  wicayayapi, 
qa  hunkawanjin  wicayayapi,  qa 
takuwicayayapi,  qa  koda  wica¬ 
yayapi  kin,  hena  e  wiyopeni- 
yanpi  kta  ;  qa  apa  teniyanpi  ka- 
gapi  kta  ce  : 

17  Qa  micaje  kin  on  etanhan 
owasin  niciyusepi  kta. 

18  Tuka  paha  wanjidan  kaes 
awinitukapi  kte  sni  ce. 

19  Wacinnitankapi  kin  on  ni- 
cantepi  kin  hduha  po. 

20  Jerusalem  ihduksan  ozuye 
yankapi  wandakapi  kinhan,  i- 
hangyapi  kte  cin  he  wanna 
kiyadan  e  sdonya  po. 

21  Hehan  ton  a  Juda  makoce 
kin  en  unpi  kinhan,  he  kin  ekta 
najicapi  kta ;  qa  tona  cokaya  en 
unpi  kinhan  tankan  inapapi  kta; 
qa  oksan  makoce  wanke  cin  to¬ 
na  en  yakonpi  kinhan,  ekta  hdi- 
cupi  kte  sni. 

22  Tokiconpi  anpetu  kin  hena 
ee  ;  hecen  taku  token  owapi  qon 
hena  owasin  ecen  yustanpi  kta 
ce. 

23  Tuka  anpetu  kin  hena  en 
tona  ihdusakapi,  qa  tona  hoksin 
azinwicakiyapi  kin  hena  wotehi 
wicakiciyanke  kta ;  maka  kin 
akan  wokakije  tanka  kta,  qa 
wocanniye  oyate  kin  de  en  awi- 
caun  kta. 

24  Qa  mazasagye  ope  kin  on 
wankahanpi  kta;  qa  oyate  kin 
owasin  ektakta  wayaka  awica- 
hdapi  kta  ;  qa  Ikcewicasta  kin 
Jerusalem  naatinzapi  kta,  ecen 
Ikcewicasta  kin  taku  iyewicaki- 
cihantu  kta  ce. 

25  Anpetu  wi,  qa  hanyetu  wi, 


132 


WICOWOYAKE  22. 


qa  wicanhpi  kin  hena  ekta  wo- 
wapetokeca  yuke  kta  ;  qa  maka 
akan  oyate  kin  yazanhdapi  kta, 
qa  wicotoketu  tanin  sni ;  qa  mi- 
niwanca  otaja  ko  sa  wanke  kta. 

26  Wicasta  kin  kopa,  qa  maka 
akan  taku  hiyohi  kte  cin  he  ape 
hiyeye  cin,  hena  on  cante  toki 
wicayanka  tanin  kte  sni  eee  ; 
mahpiya  wowasake  kin  hena  hu- 
huzahe  kta  heon. 

27  Hehan  Wicasta  Cinhintku 
kin  mahpiya  sapa  wan  akan, 
wowasake  qa  wookitanin  tanka 
hduha  u  wandakapi  kta. 

28  Unkan  dena  decen  aye  cin- 
han,  hehan  wankan  etonwanpi, 
qa  pa  yuwankan  icu  po  ;  openi- 
citonpi  kin  he  wanna  kiyadan  u 
ce,  eya. 

29  Unkan  wiyacinpi  wan  owi- 
cakiyaka :  Suken  can,  qa  can 
kin  owasin,  hena  wanyaka  po  ; 

30  Canwapa  paha  eca,  mdoke- 
tu  wanna  ikiyedan,  niye  cinka 
wandakapi,  qa  sdonyayapi  ece. 

31  Iho  he  iyececa,  taku  kin 
dena  iyecetu  wandakapi  kinhan, 
Wakantanka  tokiconze  kin  he 
wanna  ikiyedan  un  e  sdonya  po. 

32  Awicakehan  heciciyapi,  Wi- 
coicage  kin  de  tokan  iyaye  sni, 
ecen  dena  owasin  iyecetu  kta  ce. 

33  Mahpiya  kin  maka  ahna  to¬ 
kan  iyaye  kta,  tuka  mioie  kin  e 
tokan  iyaye  kte  sni  ce. 

34  Unkan  itonicipa  po  ;  okinni 
tukten  wotapi,  qa  witkopi,  qa 
wiconi  kin  de  awacinpi  kin,  he¬ 
na  on  nicantepi  kin  niyusakapi 
kta  naceca  ;  qa  hecen  sdonyaki- 
yapi  sni  ecen  anpetu  kin  he  ni- 
hiyohipi  kte. 

35  Maka  ite  kin  akan  yakonpi 
kin  owasin  wohmuke  wan  iye- 
cen  wicahiyohi  kta  ce. 

36  Heon  ohinniyan  wakta  po, 
qa  cekiya  po  ;  hecen  taku  hiyohi 
kte  cin  dena  owasin  icunom  ida- 


dapi,  qa  Wicasta  Cinhintku  kin 
itokam  nayajinpi  kta  iyececa  ni- 
yawapi  kta  ce. 

37  Unkan  anpetu  icunhan  tipi 
wakan  kin  ohna  waonspekiya 
un ;  qa  hanyetu  hehan  tankan 
hdicu,  qa  paha  wan  Oliwe  eci- 
yapi  kin  he  en  yanka. 

38  Unkan  hanhanna  hinca  oya¬ 
te  kin  owasin  oie  nahonpi  kta  e 
tipi  wakan  kin  en  ahi. 

WICOWOYAKE  22. 

1  Unkan  aguyapi  napohyapi  sni 
yutapi  woacaksin  eciyapi  kin,  he 
wanna  ecadan  iyehantu  kte. 

2  Unkan  wawayusnapi  itan- 
canpi,  qa  wowapi  kagapi  kin,  he¬ 
na  token  econpi,  qa  teyapi  kte 
cki  he  akitapi ;  tuka  oyate  kin 
kowicakipapi. 

3  Unkan  akenonpapi  kin  etan- 
han,  wanji  Judas  Iskariot  eciya¬ 
pi  kin  he  Satan  tan  can  mahen 
iyaya. 

4  Unkan  he  ekta  ye  ea,  wawa- 
yusna  itancanpi,  qa  akicita  itan- 
canpi  kin  hena  om  wohdaka,  to¬ 
ken  econ  qa  wicaqu  kte  cin  ^ 
heon. 

5  Unkan  iyuskinpi,  qa  maza- 
ska  qupi  kta  keciyapi. 

6  Hecen  wicada,  qa  wicota  kin 
en  unpi  sni  icunhan  wicaqu  kta 
akita. 

7  Unkan  aguyapi  napohyapi  sni 
anpetu  en  woacaksin  ktepi  kte 
cin  wanna  hehantu. 

8  Hehan  Inyan  qa  Johannes  ye 

wicasi  qa  hey  a  ;  Ya  po,  woa-  . 
caksin  untapi  kte  cin  he  wiyeya 
unkicihnaka  po.  j 

9  Unkan  heciyapi ;  Tukten  wi¬ 
yeya  unhnakapi  kta  yacin  he. 

10  Unkan  hewicakiya  ;  Oton- 
we  kin  en  yaipi  kinhan,  wicasta 
wan  wakiskokpa  mini  ohnaka 
yuha  itkonicipapi  kta  ;  iho,  iye 

tukten  tin  kihde  cinhan,  iyahna 
ya  po. 

1 1  Qa  tipi  tawa  kin  heciya  po  ; 
Waonspekiye  cin  heniciya  ce  ; 
Wotapi  tipi  ohna  woacaksin  kin 
he  waonspewicawakiye  cin  om 
wate  kte  cin  he  tukte  e  he. 

12  Kinhan,  wankan  tipi  wan 
tankaya,  qa  ayucopi  e  nicipazo- 
pi  kta ;  hen  wiyeya  hnaka  po, 
eya. 

13  Unkan  iyayapi,  qa  token 
ewicakiye  ciqon  ecen  iyeyapi ; 
qa  woacaksin  wiyeya  hnakapi. 

14  Unkan  wanna  iyehantu  qe- 
han,  en  iyotanka,  qa  wahosiyapi 
akenonpapi  kin  nakun. 

15  Unkan  hewicakiya  ;  Maka- 

kije  kte  cin  he  itokamya  woa¬ 
caksin  kin  de  untapi  kte  cin 
nina  wacin  qon.  ». 

16  Qa  heciciyapi  ce ;  Tohan 
Wakantanka  tokiconze  kin  ekta 
yuecetupi  sni  kin,  hehanyan  de¬ 
tan  han  ake  wate  kte  sni  ce,  eya. 

17  Unkan  miniyatkan  kin  he 
icu,  qa  wopida  eye  ca  heya  ;  De 
icupi  qa  kicipamni  po  : 

18  Qa  heciciyapi  ce;  Wakan¬ 
tanka  tokiconze  kin  he  tohan 
hiyolii  sni  kin,  hehanyan  hastan- 
hanka  iyuwi  waskuyeca  kin 
etanhan  mdatke  kte  sni  ce,  eya. 

19  Unkan  aguyapi  kin  icu,  qa 
wopida  eye,  ca  yuspaspa,  qa  wi- 
caqu,  qa  heya  ;  Mitancan  niyepi 
on  qupi  kin  he  dee  ce  ;  decen 
miksuya  econ  po. 

20  Unkan  miniyatkan  kin  is 
eya  wotapi  iyohakamya  wicaqu, 
qa  heya ;  Mawe  niyepi  kin  on 
papsonpi  kin,  en  okodakiciye 
teca  kin,  miniyatkan  kin  he  dee 
ce. 

21  Tuka  iho,  wiyopemaye  kte 
cin  he  nape  kin  wahna  wotapi 
kin  akan  rniciun. 

22  Unkan  Wicasta  Cinhintku 
kin  token  kiconzapi  qon  ecen  ye 

kta  e  hecetu ;  tuka  tuwe  he  wi- 
yopeya  he  cinhan  he  wicasta  kin 
wotehi  kiciyanka  ce. 

23  Unkan  hinakaha  iye  iyaki- 
tedan  tukte  wanji  hecon  kte  cin 
he  ikiciwanh  yeyapi. 

24  Unkan  tukte  wanji  iyotan 
yawapi  kte  cin  he  nakun  hdoki- 
nicapi. 

25  Unkan  hewicakiya ;  Oyate 
kin  wicastayatapi  wicayuhapi 
kin  hena  is  iwicadakapi,  qa  tona 
wicookihiya  owicakihanyanpi 
kin  hena  ohanwastepi,  ewieaki- 
yapi  ece. 

26  Tuka  nis  henicecapi  kte 
sni;  tuka  niyepi  kin  ekta  tukte 
wanji  tokapa  kinhan,  hee  haka- 
kta  kin  iyecece  kta  ce. 

27  WTota  yanke  cin,  qa  wayu- 
tankiyapi  kin,  hena  unma  tukte 
iyotan  tanka  he.  Tuwe  wota 
yanke  cin  hee  sni  lie,-  Tuka 
mis  wayutankiyapi  kin  he  iye- 
cen  cicipi  waun  ce. 

28  Wawiyutanmayanpi  kin  en 
kici  maunpi  kin  he  niyepi : 

29  Heon  Atewaye  cin  he  woki- 
conze  wan  maqu  kin  he  iyecen 
cicupi : 

30  Qa  hecen  wokiconze  mitawa 
kin  en,  wahna  wotapi  mitawa 
kin  ekta  wayatapi,  qa  wada- 
tkanpi  kta ;  qa  wicastayatapi 
oyanke  kin  heca  akan  idotanka- 
pi  kta,  qa  Israel  wicoun  ake¬ 
nonpapi  kin  wicadacopi  kta  ce. 

31  Hehan  Itancan  kin  heya ; 
Simon,  Simon,  iho,  Satan  niyu- 
he  ca,  aguyapi  su  iyecen  niyu- 
can  kta  e  cin  tuka  ce. 

32  Tuka  wacinyaye  cin  he  iyo- 
tpani  kte  sni  e  wocekiye  ecici- 
ya ;  qa  tohan  nis  niyuhomnipi 
kinhan,  nihunkawanji  wicahdu- 
wasaka  wo,  eya. 

33  Unkan  heciya;  Itancan,  wi- 
cokaske  wiconte  ko  en  nici  mde 
kta  wiyeya  waun  ce. 


WICOWOYAKE  22. 


34  Unkan  heya ;  Simon,  anpetu 
kin  de  anpaohotonna  hoton  sni, 
eoen  yamni  akihde  sdonmayaye 
cin  he  anayakihbe  kta,  eciciya 
ce. 

35  Unkan  hewicakiya;  Maza- 
ska  ojuha,  qa  wojuhadan,  qa 
hanpa,  hena  codan  yecisipi  qon 
he  ehan,  taku  wanjidan  kaes  ini- 
ciyotpanipi  he.  Unkan,  Taku- 
dan  sni  ce,  eyapi. 

36  Hehan  hewicakiya ;  Tuka 
nakaha  tuwe  mazaska  ojuha  ton 
kinhan,  ehdaku  kta  ;  qa  wojuha¬ 
dan  nakun  :  qa  tuwe  mazasagye 
nice  cinhan,  wokoyake  tawa  kin 
wiyopekiye,  ca  wanji  opeton 
kta. 

37  Taku  wowapi  en  kagapi 
qon,  Wicohan  sica  econpi  kin 
om  yawapi  ce,  eyapi  kin  he  mi- 
ye  en  yuecetupi  kta,  eciciyapi : 
Unkan  dena  miye  on  ecen  econ¬ 
pi  kta  ce. 

38  Unkan  heciyapi ;  Itancan, 
wanyaka  wo,  den  mazasagye 
nonpa  ce.  Unkan,  Henakeca 
ce,  ewicakiya. 

39  Unkan  tankan  hdicu,  qa 
Oliwe  paha  kin  ekta  i  ece  qon, 
he  ake  ekta  ya ;  unkan  waonspe- 
wicakiye  cin  is  iyahna  yapi. 

40  Unkan  wanna  ehan  i  qehan, 
hewicakiya;  Wowiyutanye  kin 
en  idadapi  kte  sni  e  cekiya  po. 

41  Hehan  wicicunonpa  inyan 
ekta  ehpeyapi  kin  hehanyan 
ecen  i,  qa  canpeska  makehde 
inajin  qa  cekiya, 

42  Qa  heya ;  Ate  hecen  nita- 
wacin  kinhan,  miniyatkan  kin 
de  tokan  imiciyaye  kta;  tuka 
mijm  mitawacin  kin  hee  sni, 
niye  nitawacin  kin  hee  ecen 
econpi  nunwe. 

43  Hehan  mahpiya  eciyatan- 
han  ohnihde  wan  en  hi  qa  yu- 
wasaka. 

44  Unkan  nina  Bin  yazanhda 


qehan,  iyotan  wokitanyan  ceki¬ 
ya  ;  qa  temni  kin  he  we  osbuye 
tankinkinyan  makata  hinhpaya 
se  ececa. 

45  Unkan  cekiye  cin  hetanhan 
wanna  najin  hiyaye,  ca  waon- 
spewicakiye  cin  en  wicahdi  qe¬ 
han,  wacin  iyokisicapi  kin  on 
istinmapi  iyewicaya. 

46  Qa  hewicakiya  ;  Tokeca  ni- 
stinmapi  he :  najinpi  qa  cekiya 
po ;  hecen  wowiyutanye  kin 
en  yaipi  kte  sni. 

47  Hena  hecen  eya  icunhan, 
iho,  wicota,  qa  akenonpapi  kin 
etanhan  wanji  Judas  eciyapi  kin, 
he  wicitokam  u,  qa  Jesus  i  ipu- 
take  kta  e  ikiyedan  hiyu. 

48  Tuka  Jesus  heciya  ;  Judas, 
Wicasta  Cinhintku  kin  i  iputa- 
kapi  wan  on  wicayaqu  he. 

49  Unkan  kici  unpi  qon  hena, 
taku  toketu  kte  cin  wanna  wan- 
yakapi  qehan  heciyapi ;  Itancan, 
mazasagye  on  waaunpapi  kta 
he. 

50  Unkan  wanji  wawayusna 
itancan  taokiye  wanji  ape,  ca 
etapa  kin  eciyatanhan  noge  kin 
kaspa. 

51  Unkan  Jesus  waayupte  ca, 
Hehanyan  iyowinmakiya  wo, 
eye  ca  noge  yutan,  qa  asniyan. 

52  Hehan  Jesus  wawayusna 
itancanpi,  qa  tipi  wakan  kin  en 
itancanpi,  qa  tokapapi  en  au  qon, 
hena  hewicakiya ;  Mazasagye 
can  ko  yuha  warn  anon  sa  wan 
tatpe  yapi  se  iyecen  yahipi  he. 

53  Anpetu  iyohi  tipi  wakan  kin 
ohna  opeya  ciunpi  qon  ehan,  tu- 
wedan  nape  kin  itkom  hiyuma- 
yakiyapi  sni ;  tuka  dehan  naka¬ 
ha  kin  he  niye  nitawapi,  qa 
otpaza  wowasake  kin,  eya. 

54  Hehan  yuzapi  qa  ayapi,  qa 
wawayusna  itancan  ti  kin  ekta 
aipi.  Unkan  Inyan  itehan  iha- 
kam  u, 

55  Unkan  itankan  tipi  kin  en 
cokaya  cetipi,  qa  ptaya  iyotan- 
kapi  qehan,  Inyan  is  eya  wice- 
hna  iyotanka. 

56  Tuka  petkahda  iyotankehan 
yanke  cin,  hehan  wikoska  wan 
wanyake  ca,  opahte  ca  heya ; 
Wicasta  kin  de  is  eya  he  kici  un 
tuka  ce,  eya. 

57  Unkan  anakihbe,  ca,  Wino- 
hinca,  he  tuwe  kin  sdonwaye 
sni  ce,  eya. 

58  Unkan  iecadan  wanji  toke- 
ca  wanyake  ca  heya ;  Nis  eya 
henitanhan  ce.  Unkan  Inyan 
heya;  Wicasta,  hematanhan  sni 
ce. 

59  Unkan  iyohakam  wihiya- 
yedan  oape  wanji  ecetu,  hehan 
wanji.  tokeca  yaatinze  ca  heya  ; 
Galile  wicasta  kin  de  heca,  on 
etanhan  awicakehan  is  eya  he 
kici  un  tuka  ce. 

60  Unkan  Inyan  heya ;  Wica¬ 
sta,  token  ehe  cin  he  sdonwaye 
sni  ce.  Unkan  hecehnana,  iahan 
icunhan,  anpaohotonna  kin  ho- 
ton. 

61  Unkan  Itancan  kin  ihduho- 
mni,  qa  Inyan  atonwan.  Hehan 
Itancan  kin,  Anpaohotonna  ho- 
ton  sni  kin  itokara  yamni  akihde 
anamayakihbe  kta  ce,  eye  ciqon, 
oie  kin  he  Inyan  kiksuya. 

62  Hehan  Inyan  tankan  kihde 
ca  nina  bin  ceya. 

63  Unkan  wicasta  Jesus  yus 
unpi  kin  hena  ibabapi  qa  apapi. 

64  Qa  ite  kin  akabpetonpi  he¬ 
han,  ite  kin  ohna  apapi,  qa  he¬ 
ya  iwangapi ;  Tuwe  anipa  he- 
cinhan  ito  iyukcan  wo. 

65  Qa  taku  toktokeca  ota  itkom 
waostehdaya  eciyapi. 

66  Unkan  wanna  anpao  qehan, 
oyate  kin  en  tona  tokapapi,  qa 
wawayusna  itancanpi,  qa  wo- 
wapi  kagapi  kin,  hena  mnieiya- 
pi,  qa  omniciye  kin  en  aupi ; 

67  Qa  heyapi ;  Messiya  he  niye 
hecinhan  unkokiyaka  po.  Un¬ 
kan  hewicakiya ;  Ociciyakapi 
esta  wicayadapi  kte  sni. 

68  Qa  wiciwangapi  esta  ama- 
yaduptapi  kte  sni,  qa  amayadu- 
stanpi  kte  sni. 

69  De  iyohakam  Wicasta  Cin- 
hintku  kin  Wakantanka  towa- 
sake  etapa  kin  eciyatanhan  iyo- 
tanke  kta  ce,  eya. 

70  Unkan  o^asin  heyapi ;  He- 
cen  Wakantanka  Cinhintku  kin 
he  niye  he.  Unkan,  He  miye 
kehapi  ce,  ewicakiya. 

71  Unkan  heyapi ;  lye  i  kin 
eciyatanhan  unkiyepi  binca  wan¬ 
na  naunbonpi  ce  ;  hecen  tokeca 
ecin  sanpa  wayaotaninpi  unko- 
depi  kta  he. 

WICOWOYAKE  23. 

1  Unkan  wicota  kin  owasin 
najin  hiyayapi,  qa  Pilate  ka- 
yapi. 

2  Hehan  hinnakaha  wiyaonpa- 
pi,  qa  heyapi ;  De  oyate  kin 
owicayusice,  ca  Kesar  wamna- 
yanpi  qupi  kin  he  tebinda  iyeun- 
yanpi ;  qa  iye  Messiya  Wica- 
stayatapi  kin  heca  keiciya  ce, 
eyapi. 

3  Unkan  Pilate  wiwange  ca 
heya ;  Juda  W^icastayatapi  kin 
he  niye  he.  Unkan  ayupte,  ca, 
Niye  ecen  eha  ce,  eya. 

4  Hehan  Pilate  wawayusna 
itancanpi  qa  oyate  kin  hena  he¬ 
wicakiya ;  Wicasta  kin  de  on 
taku  sica  iyewaye  sni  ce. 

5  Unkan  hecen  iyotan  wohi- 
tipike  ca  heyapi ;  Oyate  kin  o- 
wodutatonwicaya  ece,  qa  Galile 
etanhan  Juda  makoce  kin  owan- 
caya  dehan  oiyahdeya  waonspe- 
kiya  ece. 

6  Unkan  Pilate  Galile  eyapi 
nabon  qehan,  wicasta  kin  he 

Galile  wicasta  kin  heca  hecin- 
han  he  iwieawanga. 

7  Unkan  Herod  taoyate  kin 
hetanhan  e  Pilate  sdonya,  he- 
han  Herod  ekta  iyayeya  ;  he  qe 
wanna  Jerusalem  en  un. 

8  Herod  Jesus  wanyake  cehan 
nina  iyuskin ;  taku  ota  on  nahon 
kin  lieon  wanakajatanhan  wan- 
yaka  cin  ;  qa  wowapetokeca 
wanji  econ  wanyake  kta  kecin. 

9  Hehan  iapi  ota  un  wiwanga  ; 
tuka  takudan  ayupte  sni. 

10  Unkan  wawayusna  itancan- 
pi,  qa  wowapi  kagapi  kin,  hena 
inajinpi,  qa  wohitiya  wiyaonpapi. 

11  Unkan  Herod  ozuye  wica¬ 
sta  wicayuhe  cin  ora  takuda  sni, 
qa  iliaha  kuwa,  qa  sina  wan 
ayucopi  in  kiye,  ca  ake  Pilate 
ekta  iyayeya. 

12  Unkan  anpetu  kin  he  en 
Herod  Pilate  kici  kiciyuwaste- 
pi ;  he  itokamya  tokakiciyapi. 

13  Unkan  Pilate  wawayusna 
itancanpi,  qa  itancanwicakiya- 
pi,  qa  oyate  kin  hena  witaya  wi- 
cakico  qehan,  hewicakiya ; 

14  Wicasta  kin  de  oyate  kin 
owicayusice  cin  wan  iyecen  ma- 
yakahipi  ;  unkan  iho  nitokam 
iwanmdaka,  tuka  taku  iyayaon- 
papi  kin  hena  on,  taku  sica  wi¬ 
casta  kin  de  en  takudan  iyewa- 
ye  sni. 

15  Qa  nakun  Herod  hee  kaes, 
ekta  aye  cisipi ;  unkan  iho,  te 
kte  cin  iyecece  cin  takudan  eca- 
kiconpi  sni. 

16  Hecen  wakapsinpsinte,  ca 
wakimduske  kta  ce,  eya. 

17  Wotapi  kin  he  icunhan  wi¬ 
casta  wanji  wicakiciyuske  kta  e 
heon. 

18  Unkan  owasin  okonwanji- 
dan  heya  niyanpi ;  De  tokan  aya 
wo  ;  qa  Barabbas  hee  unkiciyu- 
ska  miye. 

19  He  qe  otonwe  kin  en  woki- 


pajin  kage,  ca  tinwicakte  on 
etanhan  kaska  wicahnakapi  tipi 
kin  en  ohnakapi. 

20  Pilate  Jesus  kiyuske  wacin 
kin  heon  ake  iyecen  ewieaki- 
ya. 

21  Tuka  howayapi  qa  heyapi ; 
Icipaweh  okatan  wo,  icipaweli 
okatan  wo. 

22  Unkan  iyamni  hewicakiya  ; 
Tokeca,  tukte  ecin  taku  sica  e- 
con  he.  On  etanhan  te  kte  cin 
iyececa  takudan  iyewaye  sni ; 
hecen  wakapsinpsinte,  ca  wa¬ 
kimduske  kta  ce,  eya. 

23  Unkan  hotankakiya  kitan- 
pi,  icipaweli  okatan  pi  kta  e  he 
kapi.  Unkan  iye  hopi  kin,  wa¬ 
wayusna  itancanpi  kin  ora  iya- 
kapeyapi. 

24  Hecen  token  cinpi  kin  he 
iyecen  Pilate  kiconza. 

25  Qa  tuwe  cinpi  kin  wokipa- 
jin  kage,  ca  tinwicakte  qon,  hee 
wicakiciyuske  ;  tuka  iye  tawa- 
cinpi  kin  en  Jesus  wicaqu. 

26  Unkan  tokan  yus  ayapi  qe¬ 
han,  Kurene  wicasta  wan  Bi- 
mon  eciyapi  makoce  kin  eciya- 
tanhan  u  kin  he  yuzapi,  qa  ean- 
susbeca  kin  he  Jesus  ihakam 
qin  kta  e  aihpeyapi. 

27  Unkan  oyate  kin  wicota 
hinca  winohinca  ko  iyahna  yapi, 
qa  wasihda  aceyapi. 

28  Tuka  Jesus  ekta  ihduhomni 
qa  hewicakiya  ;  Jerusalem  cun- 
wintkupi  kin,  miye  amaceyapi 
sni  po  ;  tuka  niyepi  qa  nicinca- 
pi  kin  aiciceya  po. 

29  Iho,  anpetu  hiyohi  kte  cin 
hena  en  heyapi  kta  ;  Hoksin  yu- 
hapi  sni,  qa  wicitpi  tohinni  cin- 
caton  sni,  qa  aze  tohinni  azinpi 
sni  kin  hena  yawastepi  ce. 

30  Hehan  hinnakaha  lie  kin, 
Unkahinhpaya  po,  qa  paha  kin, 
Unkahpa  po,  eciyapi  ece  e  kta. 

31  Qa  can  teca  kin  en  decen 

econpi  kinhan,  can  seca  kin  en 
token  econpi  kta  he,  eya. 

32  Unkan  wicasta  tokeca  non- 
pa,  ohan  sicapi  kin,  hena  wica- 
ktepi  kta  e  kici  awicayapi. 

33  Unkan  tukten  Wicapahu 
eciyapi  kin  wanna  ehan  ipi  qe- 
han,  hen  icipaweh  okatanpi,  qa 
nakun  wicohan  sica  econpi  qon 
hena,  unma  iye  etapa  eciyatan- 
han,qa  unma  kiniscatka  tanhan. 

34  Hehan  Jesus  heya ;  Ate, 
wicakicicajuju  wo  ;  taku  tokon- 
pi  kin  sdonkiyapi  sni  ce.  Un¬ 
kan  tawokoyake  kin  kicipamnipi, 
qa  oeconna  econpi. 

35  Unkan  oyate  kin  opahta  na- 
jin  hiyeya :  Qa  itancanwicaki- 
yapi  kin  is  eya  hena  om  ihahapi 
qa  heyapi ;  Wicasta  tokeca  ni- 
wicaya  ece  qon ;  iye  atayedan 
niiciya  esta  sni,  Messiya  Wakan¬ 
tanka  hdahnige  cin  hee  hecin- 
han. 

36  Unkan  akicita  kin  is  eya 
ihahapi,  en  au,  qa  miniskuya  ki- 
pazopi ; 

37  Qa  heyapi ;  Juda  wicasta- 
yatapi  kin  he  niye  hecinhan,  nii¬ 
ciya  wo. 

38  Unkan  iwankam  wowapi  kin 
de,  Helenes  qa  Roma  qa  Hebrew 
iapi  henakiya  en  owapi ;  JUDA 
WICA&TAYATAPI  KIN  HE 
DEE  CE. 

39  Unkan  ohan  sicapi  en  owi- 
cakatanpi  qon  wanji  sicaya  owa- 
kiye  ca  heya ;  Messiya  he  niye 
hecinhan  niiciya  wo,  qa  unkis 
nakun. 

40  Tuka  unma  kin  waayupte 
ca  kisice  ca  heya  ;  Wakantanka 
koyakipe  sni  he ;  wicayacopi 
okonwanjidan  kici  en  yaun  : 

41  Qa  unkiye  kin  en  he  owo- 
tanna;  taku  econku  eciyatanhan 
unkakipa  ece  ;  tuka  iye  qe  taku 
sica  takudan  econ  sni  ce. 

42  Unkan  hehan  Jesus  heciya ; 

Itancan,  wokiconze  nitawa  kin 
en  yaku  kinhan,  miksuya  wo. 

43  Unkan  Jesus  heciya ;  An- 
petu  kin  de  en  wowaste  makoce 
kin  en  miei  yaun  kta  ce,  awica- 
kehan  eciciya. 

44  Wanna  wihiyayedan  oape 
sakpe  hehantu;  unkan  makoce 
kin  owancaya  aotpaza,  na^cin- 
wanka  apa  hehanyan. 

45  Qa  anpetu  wi  kin  otpaza 
icu,  qa  tipi  wakan  kin  en  mini- 
huha  ozanzan  hiyeye  cin  he 
cokaya  okinalideca. 

46  Unkan  Jesus  hotankakiya 
hoyekiye  cehan,  hehan  heya ; 
Ate,  ninape  kin  en  minagi  kin 
owehnaka  ce.  Unkan  hecen 
eye  cehan  ta  iyaya. 

47  Unkan  akicita  opawinge  wi- 
cayuhe  cin  he  token  econpi  qon 
he  wanyake  cehan,  Wakantanka 
yaonihan,  qa  heya;  Awicakehan 
wicasta  owotanna  he  de  heca  ce. 

48  Unkan  oyate  kin  witaya  he 
wanyag  ahi  qon,  hena  owasin 
token  econpi  qon  hena  wanya- 
kapi  qehan,  maku  kin  ohnahna 
aicipapi,  qa  kihdapi. 

49  Unkan  ton  a  sdonyapi  qon 
hena  owasin  itehan  inajinpi,  qa 
winohinca  Galile  etanhan  iha- 
kam  upi  qon  hena  taku  kin  dena 
wanyakapi. 

50  Unkan  iho,  wicasta  wan 
Joseph  eciyapi,  wahokonwica- 
kiya  ece  kin  heca,  wicasta  waste 
qa  owotanna; 

51  He  iye  kin  wakiconzapi  qa 
ohanpi  qon  wicawicada  sni : 
Arimathea,  Juda  totonwepi  kin 
wanji  hee  etanhan  ;  is  eya  Wa¬ 
kantanka  tokiconze  kin  he  ape 
un. 

52  He  Pilate  ekta  ye  ca  Jesus 
tancan  kin  kida. 

53  Unkan  kun  eyaku,  qa  mini- 
huha  ska  opazunte,  ca  imnija  ka- 
lidokapi  wicasta  hnakapi  wan 

en  ohnaka ;  he  itokam  tuwedan 
en  ohnakapi  sni. 

54  Unkan  anpetu  en  ihduwiye- 
yapi  ece  kin  he  hee,  qa  anpetu 
wakan  kin  wanna  ikiyedan. 

55  Unkan  winohinca  Galile 
etanhan  kici  upi  qon  hena  iha- 
kam  iyayapi,  ohna  hnakapi  kin 
he,  qa  tancan  kin  token  hnakapi 
kin  hena  wanyakapi. 

56  Qa  hetanhan  kihdapi,  qa 
pejihuta  wastemna  ihepi  ko  vA- 
yeya  ehnakapi.  Hehan  woa- 
hope  kin  eciyatanhan  anpetu 
wakan  kin  okihpapi. 

WICOWOYAKE  24. 

1  Unkan  anpetu  wakan  en  an¬ 
petu  tokaheya,  hanhanna  liinca, 
hehan  wicasta  hnakapi  kin  ekta, 
pejihuta  wastemna  wiyeya  ehna¬ 
kapi  qon  hena  yuha  en  upi ;  qa 
toktokeca  nakun  owicapapi. 

2  Unkan  wicasta  hnakapi  kin 
etanhan  inyan  kin  wanna  tokan 
iyeyapi  e  wanjmkapi : 

3  Qa  mahen  ipi,  tuka  Jesus  I- 
tancan  tancan  kin  he  iyeyapi  sni. 

4  Unkan  token  iyukcanpi  nun 
tanin  sni  qehan,  iho,  wicasta 
nonpa  wokoyake  wiyatpatpa  un- 
pi  icahda  nawicajinpi. 

5  Unkan  kokipapi,  qa  ite  kin 
makipusldn  elipeiciyapi  qehan, 
hewicakiyapi ;  Tokeca  e  tapi  kin 
wicehna  ni  un  kin  ayakitapi  he. 

6  Den  un  sni ;  tuka  kini  ce. 
Nahanhin  Galile  en  un  qon 
ehan  token  eniciyapi  qon  he  ki- 
ksuya  po  : 

7  Wicasta  Cinhintku  kin  wica¬ 
sta  sica  napepi  kin  en  wicaqupi 
kta,  qa  icipaweli  okatanpi  kta  ; 
tuka  anpetu  iyamni  kinhan  kini 
kta  ce,  eya  ce. 

8  Unkan  hecen  eye  ciqon  he 
kiksuyapi. 

9  Unkan  wicasta  hnakapi  kin 


etanhan  kihdapi,  qa  akewanjipi- 
dan  unmapi  ko  hena  owasin 
owicakiyakapi. 

10  Unkan  wahosiyapi  kin  hena 
hecen  owicakiyakapi  qon,  Mary 
Magdalene,  qa  Joanna,  qa  Mary 
Jakob  hunku  kin,  qa  toktokeca 
om  unpi  qon  hena  eepi. 

11  Unkan  oiepi  kin  ikcekceya 
hitunkakanpi  kin  iyececa  da- 
kapi,  qa  wicawicadapi  sni. 

12  Hehan  Inyan  najin  hiyaye 
ca  wicasta  hnakapi  kin  ekta  in¬ 
yang  iyaya  ;  qa  en  eyokasin  qe¬ 
han  minihuha  wokoyake  kin 
isnana  ehnakapi  wanyaka ;  he¬ 
han  hdicu  qa  cante  mahen  taku 
econpi  kin  on  inihanyan  awacin 
un. 

.  13  Unkan  iho,  anpetu  kin  he 
en,  iyepi  kin  etanhan  wicasta 
nonpa  otonwe  wan  Emmaus  eci- 
yapi  kin  he  ekta  yapi,  Jerusalem 
etanhan  maka  iyutapi  wikcemna 
sakpe  ecetu. 

14  Unkan  taku  hiyohi  kin  dena 
owasin  on  wohdakapi. 

15  Unkan  wohdakapi,  qa  iyu- 
kcan  awacinpi  icunhan,  Jesus 
iye  liinca  kiyedan  u,  qa  om  wi- 
cajm. 

16  Tuka  ista  on  iyekiyapi  kte 
sni  wicayapi. 

17  Unkan  hewicakiya  ;  Wicoie 
kin  dena  tukte  e  he,  mayanipi 
icunhan  woyahdakapi  qa  iyo- 
kisin  yaunpi  kin. 

18  Unkan  unma  Kleophas  eci- 
yapi  kin  he  waayupte  ca  heeiya  ; 
Jerusalem  en  yaun  sni  ece,  de- 
han  en  taku  hiyohi  kin  dena 
sdonyaye  sni  he. 

19  Unkan  hewicakiya;  Hena 
taku  he.  Unkan  heciyapi ;  Je¬ 
sus  Nazareth  etanhan  kin  on,  he 
wicasta  wokcan,  wicohan  wicoie 
ko  on  wasaka,  Wakantanka  qa 
oyate  kin  owasin  wicitokam. 

20  He  wawayusna  itancanpi  qa 

itancanwicunkiyapi  kin  hena  te 
kta  kiconzapi  qa  icipaweh  oka- 
tanpi. 

21  Tuka  Israel  opewicakiton 
kte  cin  hee  unkis  unkecinpi 
tuka ;  unkan  heconpi  kin  ehan- 
tanhan  wanna  anpetu  kin  de 
iyamni. 

22  Nakun  unkanpi  kin  etanhan 
winohinea  wanjikji  hanhanna 
kinca  wicasta  knakapi  kin  ekta 
ipi,  qa  inihanunyanpi : 

23  lye  tancan  kin  iyeyapi  sni 
qekan,  hdicupi  qa  ohnihde  wa- 
kan  kin  heca  wanwicayakapi,  qa 
hena  he  ni  un  keyapi  ce,  eya 
unkokiyakapi. 

24  Hehan  om  unkanpi  kin  wan¬ 
jikji  wicasta  hnakapi  kin  ekta 
ipi,  qa  winokinca  oyakapi  qon 
iyececa  kinca  iyeyapi :  tuka  iye 
kin  wanyakapi  sni  ce. 

25  Unkan  hewicakiya  ;  Witko- 
tkokapi  qa  wicasta  wokcan  taku 
oyakapi  qon  hena  owasin  wicada 
cante  hunkapi  sni  kin  : 

26  Messiya  dena  decekcen  ito 
kakije  ca  wowitan  tawa  kin  en 
hde  kte  cin  he  hecetu  sni  he. 

27  Unkan  hecen  Moses  e  toka- 
lieya,  qa  hehan  wicasta  wokcan 
owasin,  taku  iye  kin  on  wowapi 
en  kagapi  qon  hena  owasin  owi- 
cakiyaka. 

28  Unkan  o  ton  we  ekta  yapi 
qon  he  wanna  ikiyedan  ehan  ipi 
qehan,  iye  sanpa  ye  kta  se  ececa. 

29  Tuka  iyakapeyapi,  qa  heya- 
pi ;  Unkicipi  un  wo,  wanna  lita- 
yetu  aya,  qa  anpetu  kin  wanna 
owihanke  kta.  Unkan  om  un 
kta  e  ti  mahen  iyaya. 

30  Unkan  om  wota  yanke  ce- 
han,  aguyapi  eyaku,  qa  yawaste, 
qa  yuspaspa,  qa  wicaqu. 

31  Hehan  ista  kin  wicakiciyu- 
kawapi,  qa  iyekiyapi :  unkan 
atanin  sni  iyaya. 

32  Unkan  hekiciyapi;  Canku 

kin  ohna  wounkiyakapi  qa  WO' 
wapi  wakan  kin  unkiciyuzamnipi 
qon  he  ehan  cante  unkata  sni  he. 

33  Unkan  wihiyayedan  oape 
kin  he  en  najin  hiyayapi,  qa  Je¬ 
rusalem  ekta  hdapi,  qa  akewanji 
ton  a  om  unpi  ko  hena  witaya 
yukanpi  iyewicayapi ; 

34  Qa  heyapi ;  Ehanqon  I  tan¬ 
can  kin  ldni,  qa  Simon  en  tanim 
iciya  ce. 

35  Hehan  iye  canku  kin  ohna 
tokenketu,  qa  aguyapi  yuspaspa 
kin  on  iyekiyapi  qon,  hena  he-, 
cekcen  owicakiyakapi. 

36  Unkan  hena  hecen  eyapi 
icunhan,  Jesus  iye  hinca  wica- 
cokaya  hinajin  qa  hewicakiya ; 
Wookiye  nicipi  un  nunwe. 

37  Unkan  inihanpi,  qa  kokipapi, 
qa  wanagi  wanyakapi  kecinpi. 

38  Unkan  hewicakiya  ;  Tokeca 
e  iyonicisicapi  he ;  qa  tokeca 
cante  mahen  taku  cetunyahdapi 
he. 

39  Minape  misiha  ko,  de  miye 
hinca  e  wanmayaka  po  ;  mayu- 
tanpi  qa  iyukcan  po ;  cehpi  huhu 
waton  wandakapi  kin  wanagi 
kin  iyecen  ton  sni  ece. 

40  Unkan  hecen  eye  cehan, 
nape  siha  ko  wicakipazo. 

41  Unkan  wowiyuskin  on  wi- 
cadapi  sni,  qa  hinyahin  inihanpi, 
hehan  hewicakiya ;  Den  taku 
yutapi  duhapi  lie. 

42  Unkan  hogan  pasnonpi 
on  spa  tuhmaga  canhanpi  ahna 
qupi. 

43  Unkan  icu,  qa  wicitokam 
yuta. 

44  Qa  hewicakiya ;  Nahahin 
om  ciunpi  qon  ehan,  wicoie  oci- 
ciyakapi  qon  he  dee  ce  ;  Moses 
wicoope  tawa,  qa  wicasta  wo¬ 
kcan,  qa  odowan  kin,  henakiya 
en  miye  on  taku  token  owapi 
qon  owasin  ecen  yustanpi  kta 
iyececa  ce,  eya. 

45  Unkan  hehan  tawacinpi  kin 
wicakiciyuzamni,  qa  hecen  wo- 
wapi  kin  okahnigapi  kte. 

46  Unkan  hewicakiya;  Hecen 
owapi,  qa  Messiya  hecen  kakije 
ca,  anpetu  iyamni  kinhan  ake 
kini  kte  ciqon,  he  hecetu  : 

47  Qa  hecen  iye  eaje  kin  on 
ihduecetupi  qawoahtani  kajuju- 
pi  kin,  oyate  kin  owasin  en  oya.- 
kapi  kta,  Jerusalem  en  tokahe- 
ya  kta. 

48  Qa  taku  kin  dena  oyakapi 
kte  cin  he  niyepi  ce. 

49  Unkan  iho,  Ate  taku  iwaho- 
wicaye  ciqon  he  niyepi  kin  en 
uwakiye  kta ;  tuka  tohanyan 
wankantanhan  wowasake  yuhe- 


niciyapi  sni  kin  hehanyan  Jeru¬ 
salem  otonwe  kin  en  ece  yukan 
po. 

50  Hehan  tankan  awicaya, 
Bethani  hehanyan  ;  unkan  nape 
wicakiyuwinta  qa  wicayawa- 
ste. 

51  Unkan  wicayawaste  icun- 
han,  yutokan  ewicakiciyakupi, 
qa  wankan  mahpiya  kin  ekta 
ayapi. 

52  Unkan  iye  ohodapi,  qa  wo- 
wiyuskin  tanka  yuha  Jerusalem 
ekta  kipi : 

53  Qa  ohinniyan  tipi  wakan 
kin  ohna  ece  yukanpi,  Wakan- 
tanka  yatanpi  qa  yawastepi  ece. 
Amen. 


JOHANNES 

WOTANIN  WA&TE  TAWA. 


WICOWOYAKE  1. 

1  Otokahe  ekta  Wicoie  kin 
hee ;  Wicoie  kin  he  Wakan- 
tanka  kici  un,  qa  Wicoie  kin  he 
Wakan  tanka  kin  ee. 

2  He  otokahe  ekta  Wakan- 
tanka  kici  un. 

3  Iye  eciyatanhan  taku  owasin 
kagapi ;  qa  taku  kin  tokan  tan- 
han  takudan  kagapi  sni. 

4  Iye  kin  en  wiconi ;  qa  wi- 
coni  kin  he  wicasta  iyoyamwi- 
caye  cin  hee. 

5  lyoyanpa  kin  hee  otpaze  cin 
en  omdesya  un,  tuka  otpaze  cin 
he  iyowinkiye  sni. 

6  Wicasta  wan  Wakantanka 
eciyatanhan  u  sipi,  he  Johannes 
eciyapi. 

7  He  wayaotanin  hi,  lyoyanpa 
kin  oyake  kta ;  hecen  iye  eciya¬ 
tanhan  owasin  wicadapi  kta. 


8  lyoyanpa  kin  he  iye  sni,  tuka 
iyoyanpa  kin  he  yaotanin  kta  e 
u  sipi. 

9  lyoyanpa  wicakapi  hince  cin 
hee,  wicasta  otoiyohi  wicoicage 
kin  en  u  iyoyamye  cin  hee. 

10  He  wicoicage  kin  en  un,  qa 
iye  wicoicage  kin  kaga,  tuka 
wicoicage  kin  sdonyapi  sni. 

11  Tona  tawa  kin  hena  ekta 
wicahi,  tuka  tawawicaye  cin 
hena  iyowinkiyapi  sni. 

12  Tuka  tona  iyowinkiyapi  kin 
hena  Wakantanka  cinca  wicaya 
yakonpi  kta  e  okihi  wicaya,  tona 
iye  caje  wicadapi  kin  hena. 

13  Hena  wicawe  eciyatanhan 
sni,  qa  wicacehpi  tawacin  kin 
eciyatanhan  sni,  qa  nakun  wica¬ 
sta  tawacin  kin  eciyatanhan  3ni, 
tuka  Wakantanka  eciyatanhan 
wicatonpi. 

14  Unkan  Wicoie  kin  he  wica- 

celipi  kagapi,  qa  unkiyepi  kin 
en  ounyan ;  qa  wootanin  tawa 
kin  wanunyakapi,  wootanin  kin 
he  Atkuku  eciyatanhan  isnana 
icaga  tawa  kin  he  iyececa  ;  wo- 
waonsida  wowicake  ko  ojudan. 

15  Johannes* he  yaotanin,  qa 
heya  niyan  ;  Tuwe  mihakam  u 
kte  ein  he  mitokam  yawapi  ce, 
epe  ‘  ciqon  he  dee  ;  he  mitokam 
un  nakaes. 

16  Unkan  woojudan  tawa  kin 
etanhan  unkiye  owasin  unkicu- 
pi,  qa  he  wowaste  wicowaste 
kin  on. 

17  Woope  kin  he  Moses  wica- 
qu  ;  tuka  wicowaste  wowicake 
ko  hena  Jesus  Messiya  eciya¬ 
tanhan  u. 

18  Tuwedan  tohinni  Wakan- 
tanka  wanyake  sni ;  tuka  Cin- 
hintku  isnana  icaga  Atkuku 
maku  ohna  un  kin  he  sdonye 
unkiyapi. 

19  Unkan  Johannes  woyake  ci¬ 
qon  he  dee  ;  Jerusalem  etanhan 
Juda  oyate  Wosnapi  kagapi 
Lewi  wi casta  ko  ekta  ye  wica- 
sipi  qa,  Tuwe  niye  he,  eciyapi. 

20  Tuka  Johannes  ohdake  ca 
anakilibe  sni,  tuka  ohdaka ; 
Messiya  kin  he  miye  sni  ce. 

21  Unkan  wiwangapi ;  Nituwe 
he  ;  Eliyas  he  niye  he.  Unkan, 
He  miye  sni  ce,  eya.  Wicasta 
wokcan  kin  he  niye  he,  eciyapi. 
Tuka,  Hiya,  eya. 

22  Hehan,  Ecin  tuwe  niye  he, 
eciyapi :  tona  deciya  unkusipi 
hecinhan  hosi  wicunkakipi  kta 
e  heunniciyapi ;  Token  onihda- 
ka  he, 

23  Unkan  heya ;  Jehowa  ta- 
canku  kin  owotanna  kicaga  po, 
tuwe  hewoskan  eyanpaha  un  kin 
he  miye  ce,  Isaya  wdcasta  wo¬ 
kcan  eye  ciqon  iyececa. 

24  Unkan  tona  en  u  wicasipi 
qon  hena  Pharisee  etanhanpi. 

25  Unkan  wiwangapi  qa  heci- 
yapi ;  Hecen  tokeca  e  baptem 
wicayaqu  he  ;  Messiya  he  niye 
sni,  qa  Eliyas  he  niye  sni,  qa 
wicasta  wokcan  kin  he  niye  sni 
hecinhan. 

26  Johannes  awicayupte  ca 
heya  ;  Miye  mini  on  baptem  wi- 
cawaqu  ece  :  tuka  wanji  naya- 
jinpi  kin  cokaya  najin  tuka  sdon- 
yayapi  sni ; 

27  Tuwe  mihektam  u  kte  ci¬ 
qon,  tuka  mitokam  yawapi  *kin 
hee  ;  tahanpe  kin  wakiyusdoke 
kta  esta  owakihi  sni  ce. 

28  Hena  taku  kin  Bethabara, 
Jordan  akasanpatanhan,  econpi, 
he  en  Johannes  baptem  wi- 
caqu. 

29  Anpetu  iyokihe  hehan  Jesus 

etkiya  u  kin  Johannes  wanyake 
ca  heya;  Tacinca  Wakantanka 
tawa,  oyate  wahtanipi  kin  to- 
kan  ehpeye  kte  cin  he  wanyaka 
po.  ^ 

30  Tuwe  on  hepe  ciqon  heMcc  ; 
Wicasta  wan  mihakam  u  kte 
cin  he  mitokam  yawapi ;  he  mi¬ 
tokam  un  nakaes. 

31  Qa  mis  eya  he  sdonwaye 
sni ;  tuka  Israel  oyate  kin  ekta 
yuotaninpi  kta  e  heon  mini  on 
baptem  wicawaqu  wahi  ce. 

32  Unkan  Johannes  wayaotanin 
qa  heya;  Woniya  kin  he  waki- 
yedan  kahya  mahpiya  eciyatan¬ 
han  kuntkiya  u  wanmdaka,  un¬ 
kan  he  en  hiyanka. 

33  Unkan  he  tuwe  kin  sdon¬ 
waye  sni,  tuka  mini  on  baptem 
wicaqu  masi  qon  he  omakiyaka; 
Tohan  mahpiya  kin  eciyatanhan 
Woniyakin  kuntkiya  ye  ca,tuwe 
iyahde  wandake  cinhan  he  iye 
Woniya  Wakan  on  baptem  wi- 
icaqu  kta. 

34  He  wanmdaka  e  on  mdao- 
tanin ;  Wakantanka  Cinhintku 
kin  hee, 

35  Ake  ihanftanna  hehan  Jo¬ 
hannes  waonspewicakiye  cin 
nom  om  en  najin  : 

36  Qa  Jesus  omani  wanyake 
cehan  heya ;  Iho,  Tacinca  Wa- 
kantanka  tawa  kin  he  dee  ce. 

37  Unkan  waonspewicakiya 
nom  ie  cin  he  nahonpi,  qa  Jesus 
ihakam  yapi. 

38  Hehan  Jesus  ihdamna,  qa 
ihakam  upi  wanwicayake  ca  he- 
wicakiya;  Taku  ayakitapi  he. 
Unkan,  Itancan,  Waonspekiye 
eyapi  kin  he  kapi,  tukten  yati 
he,  eciyapi. 

39  Upi  qa  wanyaka  po,  ewica- 
kiya.  Unkan  kici  hdapi,  qa 
tukte  en  ounye  cin  he  wanya- 
kapi,  qa  anpetu  ihunniyan  kici 
yukanpi:  wanna  oape  wikcemna 
hehan tu. 

40  Nom  Johannes  ia  nahonpi 
qa  Jesus  ihakam  yapi  qon,  An¬ 
drew  Simon  Inyan  sunkaku  kin 
he  unma  ee. 

41  He  cincu  Simon  tokaheya 
iyeye  ca  heciya ;  Messiya,  he 
Sdayapi  eyapi  kin,  iyeunyanpi 
ce  : 

42  Qa  Jesus  ekta  ai.  Unkan 
Jesus  wanyake  cehan  heya  ;  Si¬ 
mon  Jona  cinhintku  kin  he  niye : 
Kephas  eniciyapi  kta,  he  Inyan 
eyapi  kin  hee. 

43  Ihanhanna  kin  hehan  Jesus 
Galile  heciya  ya,  unkan  Philip 
wanyake  ca  heciya ;  Mihakam 
u  wo. 

44  Philip  Bethsada  hetanhan, 
nakun  Andrew  Inyan  kici  he 
otonwe  tawapi. 

45  Philip  Nathanael  akipa,  qa 
heciya;  Moses  woope  en  owa 
qon,  qa  wicasta  wokcanpi  kin 
nakun,  he  wanna  iyeunyanpi, 
Jesus  Nazareth  etanhan,  Joseph 
cinhintku  kin  hee. 

46  Unkan  Nathanael  heciya; 
Nazareth  etanhan  taku  waste  u 


okihi  kta  he.  U  qa  wanyaka 
wo,  Philip  eciya. 

47  Jesus  Nathanael  en  u  wan¬ 
yake  ca  he  on  heya;  Wanyaka 
po,  Israel  wicasta  |jinca  wan  he 
dee,  wicahnaye  wanin  un  ce. 

48  Nathanael  heciya  ;  Tokiya- 
tanhan  sdonmayaya  he.  Jesus 
ayupte  ca  heciya ;  Philip  nico 
qon  he  itokam  can  ihukuya  na- 
yajin  qon  hen  wanciyaka. 

49  Nathanael  ayupte  ca  heciya ; 
Itancan,  W  akantanka  Cinhintku, 
Israel  oyate  Wicastayatapi  kin 
he  niye. 

50  Unkan  Jesus  ayupte  ca  he¬ 
ciya;  Can  ihukuya  nayajin  wan¬ 
ciyaka  epa,  unkan  heon  wica- 
yada  he.  Dena  taku  isanpa 
tanka  wandake  kta  ce. 

51  Unkan  heciya ;  Wowicake, 
wowicake  eciyatanhan  hecici- 
yapi,  Tokata  mahpiya  kin  yu- 
zamnipi,  qa  Wakantanka  taoki- 
ye  kin  wankantkiya  3rapi,  qa 
ake  kuntkiya  upi,  qa  Wicasta 
Cinhintku  kin  en  himniciyapi 
wandakapi  kta  ce. 

WICOWOYAKE  2. 

1  Anpetu  iciyamni  kin  hehan 
Galile  makoce  en  otonwe  wan 
Kana  eciyapi  hen  kiciyuzapi 
omniciye  kagapi ;  unkan  Jesus 
hunku  kin  en  opa. 

2  Jesus  nakun  waonspewicaki¬ 
ye  cin  om  kiciyuzapi  kin  en  ki- 
copi. 

3  Unkan  minisa  wanna  hena- 
keca  hehan,  Jesus  hunku  kin 
heciya ;  Minisa  takudan  yuhapi 
sni  ye. 

4  Unkan  Jesus  heciya ;  Wino- 
hinca  hetanhan  iwamayatokiya 
he  ;  nahanhin  iyemicihantu  sni 
ce. 

5  Unkan  hunku  kin  wayutan 
wicakiyapi,  He  tokehin  eniciya- 

pi  owasin  ecen  ecom,  ewicaki- 
ya. 

6  Inyan  wakiskokpa  sakpe  en 
han,  ohna  Juda  oyate  ihdujajapi 
kta  e  hdepi ;  otoiyohi  wiyutapi 
nom  yarani  kipi. 

7  Wakiskokpa  kin  mini  ojudan 
okastan  po,  ewicakiya.  Unkan 
ojugjudan  okastanpi. 

8  Hehan,  Onge  etanhan  icupi 
qa  omniciye  itancan  kin  he  ka- 
ya  po,  Jesus  ewicakiya.  Unkan 
kayapi. 

9  Unkan  omniciye  kin  en  itan¬ 
can  kin  onge  yatkan  uta,  he  mi¬ 
ni  tuka  minisa  icahyapi,  qa  he 
tokiyatanhan  kin  sdonye  sni, 
tuka  wayutan  wicakiyapi  mini 
akupi  qon  hena  sdonyapi,  un¬ 
kan  itancan  kin  tawicu  ton  qon 
kico  ; 

10  Qa  heciya,  Wicagta  eca 
minisa  waste  tokaheya  yatke 
wicakiya  ece ;  qa  tohan  wica¬ 
sta  wipipi  hehan  taku  aoptetu 
kin ;  tuka  niye  minisa  waste 
liinca  dehanyan  yehnaka  ce,  eya. 

11  Galile  makoce  kin  hen,  Ka- 
na  otonwe  he  en,  Jesus  toka  ta¬ 
ku  wapetokeca  econ,  qa  towitan 
hdutanin ;  unkan  hecen  waon- 
spewicakiye  cin  wicadapi. 

12  He  iyohakam  Kapernaum 
ekta  apamahde  iyaya,  iye  qa 
hunku  qa  sunkaku  qa  waonspe- 
wicakiye  cin  hena  koya  om ; 
unkan  anpetu  tonana  hen  ya- 
konpi. 

13  Unkan  Juda  oyate  woaca- 
ksin  wosnapi  tawapi  kin  wanna 
ikiyedan ;  heon  Jesus  Jerusalem 
ekta  itanwankanhde  iyaya. 

14  Unkan  tipi  wakan  kin  en 
wicasta  kin  eya,  tatanka,  tahin- 
ca,  wakiyedan  ko  wijmpewica- 
kiyapi,  qa  maza  ska  tokiyopeki- 
ciyapi  kin  en  iyotankapi  e  wan- 
wicayaka ; 

15  Qa  icapsinte  cikciqadan  yu- 

gaga  wan  kage  cehan,  tipi  wa¬ 
kan  kin  etanhan  owasin  tankan 
iyewicaya,  tahinca  tatanka  ko  ; 
qa  mazaska  tokiyopekiciyapi 
qon  is  kada  iyeya,  qa  can  wahna 
wotapi  kin  he  nakun  paahda- 
psinyan  ehpeya. 

18  Qa  wakiyedan  wiyopeyapi 
kin  is,  Dena  owasin  tankan  iye¬ 
ya  po,  qa,  Ate  ti  kin  de  wopeton 
tipi  kagapi  sni  po,  ewicakiya. 

17  Unkan  waonspewicakiye  cin 
wowapi  en  kagapi  qon  he  kiksu- 
yapi,  Yati  owakiye  cin  he  ma- 
yapota  ce. 

18  Hehan  Juda  oyate  ayuptapi 
qa  heciyapi ;  Tokiya  tanhan  he 
oyakihi  qa  hecanon  he. 

19  Unkan  Jesus  waayupte  ca, 
Tipi  kin  de  ihangya  po,  qa  an¬ 
petu  iciyamni  kinhan  ake  eki- 
cetuwaye  kta,  ewicakiya. 

20  Waniyetu  wdkcemna  topa 
qa  sam  sakpe  hehanyan  tipi  kin 
de  kagapi  qa  yustanpi  qon,  niye 
nakaha  anpetu  iyamnina  ekicetu 
yaye  kta  he,  Juda  oyate  kin  eci- 
•yapi. 

21  Tuka  tipi  eye  cin  he  iye 
tancan  kin  he  ka  e  heon  etan¬ 
han  hey  a. 

22  Heon  wiconte  etanhan  i- 
hduekicetu,  hehan  hecen  ewica- 
kiye  ciqon  he  waonspewicakiye 
cin  kilts  uyapi ;  unkan  wrowapi 
wakan  qa  Jesus  taku  ewicakiye 
cin  hena  koya  wicadapi. 

23  Unkan  Jerusalem  en  woa- 
caksin  wosnapi  kin  icunhan,  ta¬ 
ku  wapetokeca  econ  kin  hena 
wicota  wanyakapi  qehan  iye 
caje  kin  on  wicadapi. 

24  Tuka  Jesus  owasin  sdon- 
wicaye  cin  heon  etanhan  wacin- 
wicaye  sni. 

25  Qa  wicasta  on  tuwedan  wra- 
yaotanin  kta  cin  sni ;  iye  ataye- 
dan  wicasta  taku  en  un  kin 
sdonya,  heon  etanhan. 


WICOWOYAKE  3. 


WICOWOYAKE  3. 

1  Wicasta  wan  Pharisee  etan- 
han  Nikodemos  eciyapi,  Juda 
oyate  itancanpi  kin  he  wanji  ee  ; 

2  Hanyetu  wan  Jesus  yanke 
cin  en  i  qa  heciya ;  Itancan, 
waonspekiye  Wakantanka  eci- 
yatanhan  u  kin  henica  sdonunni- 
yanpi ;  taku  wapetokeca  ecanon 
ece  kin  tuwedan  hecen  okihi 
sni,  Wakantanka  kici  un  6ni 
kinhan. 

3  Unkan  Jesus  ayupte  ca  he¬ 
ciya;  Wowicake,  wowicake  eci- 
yatanhan  heciciya,  Vvicasta  kin 
wankantanhan  teca  nien  tonpi 
sni  kinhan  Wakantanka  tokieon- 
ze  kin  wanyaka  okihi  kte  &ni. 

4  Wicasta  kin  kan  ehantanhan 
token  ecin  teca  ni  en  tonpi  kta 
he.  Ake  hunku  tezi  kin  mahen 
kihde  ca  ake  teca  ni  en  tonpi 
kta  he  token  okihi  kta  he,  Ni¬ 
kodemos  eciya. 

5  Unkan  Jesus  ayupte  ;  Wowi¬ 
cake,  Avowicake  eciyatanhan  he¬ 
ciciya,  Wicasta  kin  mini  qa  Wo- 
niya  kin  on  tonpi  sni  kinhan 
Wakantanka  tokiconze  kin  en 
tin  iyaya  okihi  kte  sni  ce,  eya-. 

6  Tuwe  wicacehpi  on  tonpi 
kin  he  wicacehpi,  qa  tuwe  Wo- 
niya  kin  eciyatanhan  tonpi  kin 
he  woniya. 

7  Wankantanhan  nitonpi  kta 
ce,  eciciye  cin  heon  ihnuhan  ni- 
yusinyaye  cin. 

8  Tateyanpa  kin  tokiyatanhan 
cin  eca  eciyatanhan  ipogan  ece, 
qa  oqo  kin  he  nayahon,  tuku  to¬ 
kiyatanhan  u,  qa  tokiya  ye  cin 
he  sdonyaye  sni.  Wicasta  Wo- 
niya  kin  eciyatanhan  tonpi  kin 
owasin  hecetu. 

9  Nikodemos  ayupte  ca  heciya; 
Hena  token  okihipica  he. 

10  Jesus  ayupte  ca  heciya; 
Israel  en  waonspekiye  cin  heni- 

ca,  tuka  dena  oyakahnige  sni 
he. 

11  Wowicake,  wowicake  eci¬ 
yatanhan  heciciya ;  Taku  sdon- 
unyanpi  kin  hena  unkeyapi  ece, 
qa  taku  wanunyakapi  kin  dena 
unkoyataninpi,  tuka  wounyatan- 
inpi  kin  ayaktapi  sni. 

12  Taku  maka  kin  detanhan 
ociciyakapi  kin  wicayadapi  sni 
ehantanhan,  mahpiya  kin  ekta 
taku  ociciyakapi  kinhan  hee 
token  wicayadapi  kta  he. 

13  Nahahin  tuwedan  mahpiya 
kin  ekta  i  sni,  tuwe  mahpiya 
kin  eciyatanhan  kuntkiya  u,  qa 
hi  kin  he  Wicasta  Cinhintku 
kin  hee,  nahahin  nakun  mahpiya 
kin  ekta  yanka. 

14  Nakun  hewoskan  wanmdu- 
ska  Moses  wankan  ehde  qon  he 
iyecen  Wicasta  Cinhintku  kin 
wankan  ehdepi  kta. 

15  Heon  tuwe  awacin  kinhan 
oAvihanke  kte  sni,  qa  owihanke 
wanin  wiconi  yuhe  kta. 

16  Wakantanka  oyate  kin 
cantewicakiya,  heon  Cinhintku 
isnana  icage  cin  wicaqu,  qa 
tuwe  awacin  kinhan  owihanke 
kte  sni,  tuka  owihanke  wanin 
wiconi  yuhe  kta. 

17  Wakantanka  Cinhintku  kin 
wicoicage  kin  en  u  si  kin,  heon 
oyate  kin  wicayaco  kta  e  hecon 
sni ;  tuka  iye  on  oyate  kin  nipi 
kta  e  hecon. 

18  Tuwe  he  wacinye  cinhan 
he  yacopi  kte  sni;  tuka  tuwe 
wacinye  sni  kinhan  he  wanna 
yacopi ;  Wakantanka  Cinhintku 
isnana  icage  cin  he  caje  kin  wa¬ 
cinye  sni  kin  heon  etanhan. 

19  Wicayacopi  kin  he  kaketu  ; 
Oyate  kin  iyoyanpa  en  wicahi- 
yohi,  tuka  wicasta  kin  otpaza  e 
wastedakapi,  qa  iyoyanpa  e  cinpi 
sni,  wicohan  sicapi  kin  heon. 

20  Tuwe  taku  sica  econ  kin  he 

iyoyanpa  sice  daka,  qa  iyoyanpa 
ikiyedan  u  sni,  olian  iyopeyapi 
kte  cin  heon. 

21  Tuka  tuwe  wowicake  eci¬ 
yatanhan  ohanye  cin  he  iyoyanpa 
kin  en  u,  ohan  yuotaninpi  kta, 
Wakantanka  eciyatanhan  ohan¬ 
ye  cin  heon. 

22  Hena  iyohakam  Jesns  wa- 
onspewicakiye  cin  om  Juda  ma- 
koce  kin  en  i ;  qa  en  om  un,  qa 
baptem  wicaqu. 

23  Unkan  he  icunhan  Johannes 
is  eya  Enon  Salim  ikiyedan  bap¬ 
tem  wicaqu,  hen  mini  ota  kin 
he  etanhan.  Unkan  baptem  wi- 
caqupi  kta  e  etkiya  aye. 

24  Hehanyan  hinyahin  Johan¬ 
nes  kaskapi  sni. 

25  Hehan  taku  hdokinicapi, 
Johannes  waonspewicakiye  cin 
wanjikji  qa  Juda  wicasta  om, 
wicayujajapi  kin  he  icahtagya. 

26  Unkan  Johannes  ekta  ipi  qa 
heciyapi;  Itancan,  Jordan  waltpa 
akasanpa  tanhan  tuwe  kici  yaun 
qa  daotanin  qon  he,  iho,  wanna 
baptem  wicaqu,  unkan  owasin 
en  ece  iyoptapi. 

27  Unkan  Johannes  waayupte 
ca  heya;  Wicasta  kin  mahpiya 
eciyatanhan  taku  qupi  sni  ehan- 
tanhan  takudan  iye  cinka  icu 
okihi  kte  sni  ece. 

28  Messiya  kin  he  miye  sni, 
tuka  itokam  u  masipi  ce,  epe 
ciqon  he  niye  sdonyayapi. 

29  Tuwe  tawicu  ton  kin  he 
hihna  yanpi  kin  hee,  tuka  hihna 
yanpi  takodaku  kin  en  taninyan 
anagoptan  najin,  qa  hihna  yanpi 
ho  kin  nahon  kin  heon  iyuskin 
ece.  Heon  etanhan  wowiyu- 
skin  mitawa  kin  wanna  yueee- 
tupi  ce. 

30  Iye  kin  nina  sanpa  icage 
kta,  tuka  miye  yuhukun  amaye 
kta. 

3 1  Tuwe  wankan  tanhan  hi  kin 

he  taku  owasin  iwankam  ounye. 
Tuwe  maka  etanhan  hi  kin  he 
maka  etanhan,  qa  maka  kin  iye- 
cenya  oie  kiton.  Tuwe  mahpi¬ 
ya  kin  eciyatanhan  hi  kin  he 
taku  owasin  on  iyotan. 

32  Qa  taku  wanyake  ca  taku 
nahon  kin  he  owasin  yaotanin 
ece  ;  tuka  taku  yaotanin  kin  tu¬ 
we  dan  wicada  sni. 

33  Taku  yaotanin  kin  he  tuwe 
wicada  kinhan  Wakantanka  wi- 
cake  cin  he  yutanin  ece. 

34  Wakantanka  tuwe  u  si  kin 
he  Wakantanka  oie  oyaka;  Wa¬ 
kantanka  Taniya  kin  iyuta  qu 
sni,  ocowasin  qu. 

35  Atkukukin  Cinhintku  waste- 
kidake  ca,  taku  owasin  iye  nape 
kin  en  qu  : 

36  Hecen  tuwe  Cinhintkuyapi 
kin  wacinye  cinhan  owihanke 
wanin  wiconi  kin  wanna  yuha  ; 
tuka  tuwe  wacinye  sni  kinhan, 
he  wiconi  wanyake  kte  sni, 
tuka  Wakantanka  tocanniye  kin 
wanna  akan  un. 

WTCOWOYAKE  4. 

1  Jesus  waonspewicakiya  ota 
icicage  ca  baptem  wicaqu,  Jo¬ 
hannes  econ  qon  sam  iyeya, 
Pharisee  kin  hecen  nahonpi,  he 
Itancan  kin  sdonya. 

2  Tuka  Jesus  iye  atayedan 
baptem  wicaqu  sni,  waonspewi¬ 
cakiye  cin  hena  heconpi. 

3  Hehan  Juda  makoce  kin  ayu- 
stan,  qa  Galile  heciya  ake  ekta 
hda. 

4  Qa  Samariya  he  en  acankuye 
kta  iyececa. 

5  Hecen  otonwe  wan  Sukar 
eciyapi  Samariya  makoce  en, 
Joseph  en  ounye  kta  e  Jakob 
atkuku  qu  qon  he  ikiyedan,  he 
ekta  hi. 

6  Jakob  miniyowe  tawa  kin  he 


WICOWOYAKE  4. 


etu ;  Jesus  mdokite  hda,  qa  mi- 
niyowe  kin  he  ahankeya  iyo- 
tanka.  Anpetu  kin  he  en  wiyo- 
tanhe  cin  hehantu. 

7  Samariya  oyate  etanhan  wi- 
nohinca  wan  mini  huwe  hi ;  un- 
kan  Jesus,  Mini  maqu  wo,  eci- 
ya. 

8  He  icunhan  waonspewicakiye 
cin  o  ton  we  kin  ekta  taku  yutapi 
opeton  iyayapi. 

9  Winohinca  Samariya  oyate 
etanhan  qon  hecen  eya,  Juda 
wicasta  kin  henica,  Samariya 
oyate  kin  hematanhan,  he  tokeca 
e  mini  mayakida  he.  Juda  oyate 
Samariya  oyate  kici  takudan 
ikicitukapi  wanice  ciqon. 

10  Jesus  ayupte  ca  heciya ; 
Wakantanka  taku  wicaqu  kin 
he,  qa,  Mini  maqu  wo,  eniciye 
cin  he  tuwe  kin  sdonyaya  un- 
kans,  niye  yakida  kta,  kinhan 
mini  wiconi  kin  nicu  kta  tuka 
ce. 

11  Ttancan,  mini  kin  de  tema- 
hentuya  hiyeya  qa  takudan  on 
edaku  kte  sni ;  tokiya  tanhan 
mini  wiconi  kin  duha  he,  wino¬ 
hinca  kin  eciya. 

12  Jakob  ateunyanpi  miniyowe 
kin  de  unqupi,  qa  etanhan  iye 
mini  yatkan,  qa  cinca  qa  tawa- 
nunyanpi  ko,  he  hecon  tuka  niye 
iniyotan  he. 

13  Unkan  Jesus  ayupte  ca  he¬ 
ciya  ;  Tuwe  mini  kin  de  etanhan 
yatke  cin  nakun  ipuza  kta  ; 

14  Qa  tuwe  mini  waqu  kte  cin 
etanhan  yatke  cin  icimana  ipuza 
kte  sni.  Tuka  mini  waqu  kte 
cin  he  owihanke  wanin  wiconi 
iyahdeya  kaduze  kta,  eya. 

15  Unkan  winohinca  kin  heci¬ 
ya  ;  Itancan,  mini  kin  he  etan¬ 
han  maqu  ye,  hecen  imapuza 
kte  sni,  qa  nakun  icimana  mini 
kin  de  huwe  wahi  kte  sni,  eya. 

16  Unkan,  Nihihna  kico  ya 


wo,  qa  den  kici  hi  wo,  Jesus  eci- 
ya. 

17  Tuka  winohinca  kin  waa- 
yupte  ca  heciya;  Mihihna  kin 
wanica  ce .  N ihihna  wanica  ke- 
he  cin  he  hecetu  e  ecen  eha  ce  ; 

18  Nihihna  zaptan,  tuka  naka- 
ha  hihnayaye  cin  de  nitawa  sni ; 
hecen  ehe  cin  he  wicayaka  ce, 
Jesus  eciya. 

19  Hehan  winohinca  kin  heci¬ 
ya  ;  Itancan,  wicasta  wokcan 
kin  henica  imdukcan ; 

20  Hunkake  wicunyanpi  paha 
kin  de  en  ohodapi  ece ;  tuka 
niye,  Jerusalem  he  en  wicasta 
ohodapi  ece  e  kta,  kehapi  ce. 

21  Unkan  Jesus  heciya;  Wino¬ 
hinca,  wicamada  wo,  anpetu 
wan  u  ce,  paha  kin  de  en,  qa  Je¬ 
rusalem  nakun  en,  Ateyapi  kin 
ohoyadapi  kte  sni. 

22  Niye  taku  ohoyadapi  kin 
sdonyayapi  sni ;  unkiye  taku  o- 
houndapi  kin  sdonunyanpi  ece. 
Juda  oyate  kin  eciyatanhan  wa- 
nikiyapi  kin  u  ce. 

23  Tuka  anpetu  u  kin  he  wan¬ 
na  hiyohi,  tona  wowicake  eci¬ 
yatanhan  ohodapi  kin  hena  wo¬ 
ksape  wowicake  eciyatanhan  A- 
teyapi  kin  ohodapi  kta.  Ateyapi 
kin  he  tona  hecen  ohodapi  kte 
cin  akita  ece. 

24  Woksape  kin  he  Wakan¬ 
tanka  kin  ee ;  qa  tona  ohoda 
kinhan  hena  woksape  wowicake 
eciyatanhan  ohoda  kta. 

25  Hehan  winohinca  kin  heci¬ 
ya  ;  Messiya  Sdayapi  eyapi  kin 
hi  kta,  tohan  hi  kinhan  taku  kin 
owasin  unkokiyakapi  kta  e  sdon- 
waya. 

26  He  miye  e  ociciya  ce,  Jesus 
eciya. 

27  He  icunhan  waonspewica¬ 
kiye  cin  en  hdipi,  qa  winohinca 
kin  kici  olriciciya  un  kin  heon 
yusinyayapi.  Tuka  wanjidan ; 

Taku  ayakita  he;  qa,  Tokeca 
kici  iyaa  he,  eyapi  sni. 

28  Hehan  winohinca  kin  wa- 
kiskokpa  ehpeya  kihde  ca,  oton¬ 
we  kin  ekta  ki,  qa  wicasta  kin 
hewicakiya ; 

29  Wicasta  wan  taku  ecamon 
qon  owasin  omiciyake  cin  he 
ito  wanyag  u  miye.  He  Messiya 
kin  ee  sni  he. 

30  Hehan  otonwe  kin  etanhan 
enanpa,  qa  yanke  cin  en  ai. 

31  He  icunhan  waonspewica- 
kiye  cin  cekiyapi  qa,  Itancan, 
wota  wo,  eciyapi. 

32  Tuka  iye  hewicakiya ;  Ta¬ 
ku  yutapi  sdonyayapi  sni  kin 
heca  wate  kta  e  mduha  ce. 

33  Heon,  Tuwe  taku  yutapi 
kahi  he,  wonspewicakiye  cin 
ekiciyapi. 

34  Tuka  Jesus  hewicakiya ; 
Tuwe*u  masi  kin  he  tawacin 
kin  ecen  ecamon  kta,  qa  iye 
tohan  kin  weciyustan  kte  cin  he 
taku  wate  cin  ee. 

35  Ehake  wi  topa  kinhan  taku 
mnaunyanpi  kta  ce,  ehapi.  Tuka 
mis  kaken  eciciyapi ;  W ankan 
etonwanpi  qa  maga  kin  wanya- 
ka  po,  wanna  owasin  ska  qa 
mnayanpi  kin  wanna  iyehantu. 

36  Qa  tuwe  taku  mnaye  cin  he 
wokajuju  icu  ece,  qa  owihanke 
wanin  wiconi  waskuyeca  rnna- 
yan  ece  ;  hecen  on  tona  woju, 
qa  tona  mnaye  cin  napin  wiyu- 
skinpi  kta. 

37  Wanji  woju  qa  wanji  mna- 
yan,  eyapi  qon  dee  e  wicakapi. 

38  Niye  htayanipi  sni  tuka 
wamnayanpi  he  econ  cisipi.  Wi¬ 
casta  tokeca  htanipi  unkan  he 
htanipi  kin  en  niye  oyapapi. 

39  Winohinca  kin,  Token  eca¬ 
mon  qon  owasin  omiciyaka  ce, 
eye  ciqon  heon  wicasta  Samari- 
ya  oyate  otonwe  kin  he  en  ota 
Messiya  hee  kin  wicadapi. 

40  Heon  Samariya  oyate  Jesus 
en  hipi  qa  cekiyapi,  iye  tipi  kin 
en  un  sipi.  Unkan  nonpa  can 
hen  un. 

41  Unkan  ia  nahonpi  kin  he¬ 
han  wicota  wicadapi. 

42  Qa,  Taku  odake  cin  he 
etanhan  wicaundapi  kin  hee  sni, 
unkis  eya  naunhonpi,  Messiya 
hee  qa  oyate  wanikiye  kte  cin 
hee  e  sdonunyanpi,  winohinca 
kin  eciyapi. 

43  Anpetu  nonpa  iyohakam 
hehan  hetanhan  ye  ca  Galile 
heciya  hda. 

44  Jesus  iye  atayedan  hdaotan- 
in,  wicasta  wokcan  kin  heca 
iye  tamakoce  kin  en  yuonihanpi 
sni  ece. 

45  Unkan  Galile  ekta  ki,  he¬ 
han  Galile  wicasta  kin  iyowin- 
kiyapi,  Jerusalem  ekta  wosnapi 
kin  icunhan  taku  econ  qon  owa¬ 
sin  wanyakapi  kin  heon  etan¬ 
han  ;  is  eya  wosnapi  kin  ekta 
ipi  nakaes. 

46  Unkan  Galile  en  Kana  oton- 
we  kin,  mini  ikceka  minisa 
icahye  ciqon  he  ake  en  hdi. 
Unkan  Kapernaum  ekta  wica¬ 
sta  itancan  wanji  cinhintku  wa- 
yazanka : 

47  He  Jesus  Juda  makoce  kin 
hetanhan  Galile  en  hi,  nahon  kin 
heon  ekta  ye  ca  cekiya,  cinhin¬ 
tku  kin  asniye  kta  e  ekta  u  kta ; 
wanna  te  kta  ikiyedan. 

48  Hehan  Jesus  heciya  ;  Taku 
wowanyake  wowapetokeca  ko 
wandakapi  sni  kes  wicayadapi 
kte  sni  ce. 

49  Unkan  wicasta  itancan  kin 
heciya  ;  Itancan,  micinksi  te  sni 
itokam  kun  u  wo. 

50  Tuka  Jesus  heciya  ;  Hun- 
ktiya  wo,  nicinksi  ni  ce.  Un¬ 
kan  wicasta  kin  Jesus  ie  cin  wi- 
cada,  qa  ekta  hda. 

51  Tiyatakiya  hda,  unkan  wi- 

casta  wowidake  wicayuhe  cin 
awicakipa,  unkan,  Nicinksi  kin 
ni  ce,  eya  okiciyakapi. 

52  Wi  kin  tohan  yanka  hehan 
asni  aya#  he,  eya  iwicawanga. 
Unkan,  Htanihan  wiyotanhan  ki- 
tanna  inasdoka,  hetanhantancan 
kata  ayustan  ce,  eyapi. 

53  Unkan  atkuku  kin  tohan  Je¬ 
sus,  Nicinksi  ni  ce,  eciye  ciqon 
hehantu  e  kiksuya.  Unkan  iye 
qa  tiyohnaka  tawa  koya  wica- 
dapi. 

54  Jesus  Juda  xnakoce  etanhan 
Galile  icicawin  en  hdi,  wowape- 
tokeca  econ  kin  icinonpa  kin  he 
dee 

WICOWOYAEE  5. 

1  Hehan  iyohakam  Juda  oyate 
omniciye  wan  kagapi  he  icunhan 
Jesus  Jerusalem  he  en  i. 

2  Jerusalem  en  tahinca  wanun- 
yanpi  tiyopa  kin  he  en  ikiyadan, 
mini  kiwitayapi,  Hebrew  iapi 
Bethesda  eciyapi,  zaptankiya 
aohanziya  hdepi. 

3  Hena  ohna  wicasta  wayazan- 
ka  ota,  huste,  ista  gonga,  tataka 
ko  ota  en  makan  hiyeya,  mini 
skanskan  ape  hiyeya. 

4  Tohan  iyehantu  eca,  mahpi- 
ya  ohnihde  wan  mini  kin  en 
hi  qa  skanskanya  ece.  Tokiya 
yazan  kin  owasin  tohan  mini 
kin  he  skanskan  eca  tuwe  toka- 
heya  en  iyohpeiciya  eca  asni 
ece. 

5  Wicasta  wan  he  en  wanka, 
waniyetu  wikcemna  yamni  san- 
pa  sahdogan  hehanyan  waya- 
zanka. 

6  Wicasta  kin  he  makata  wan¬ 
ka,  wanakaja  tanhan  wayazan- 
ka  Jesus  wanyaka,  qa,  Anisni 
kta  yacin  he,  eciya. 

7  Wicasta  wayazanke  cin  he- 
ciya ;  Itancan,  mini  kin  skanskan 
kes  tuwedan  en  iyohpemaye  sni ; 


en  mde  kta  kes  tuwe  tokeca  mi- 
tokarn  en  iyeiciya  ece. 

8  Najin,  owinja  ehdaku  qa 
mani  wo,  Jesus  eciya. 

9  Unkan  ecahankeya  wicasta 
kin  akisni,  qa  owinja  kin  ehda¬ 
ku,  qa  mani.  Unkan  anpetu 
kin  he  anpetu  wakan. 

10  Heon  etanhan  Juda  oyate 
kin  wicasta  asniyanpi  qon  heci- 
yapi ;  Nakaha  anpetu  wakan  ; 
owinja  yecin  kin  he  hecetu  sni 
ce. 

11  Tuwe  asnimaye  cin  he, 
Owinja  ehdaku  qa  mani  wo,ema- 
kiya  ce,  ewicakiya. 

12  Hehan,  Wicasta  kin,  Owinja 
ehdaku  qa  mani  wo,  eniciye  cin 
he  tuwe  he,  eya  iwangapi. 

13  Tuka  wicasta  asniyanpi  kin 
he  tuwe  kin  sdonye  sni :  he  icun¬ 
han  wicota  hen  unpi  hecen  Je¬ 
sus  icunonpa  iyaya. 

14  Hehan  iyohakam  tipi  wakan 
en  wicasta  kin  he  Jesus  wanya¬ 
ka,  unkan,  Wanyaka  ye,  wanna 
anisni ;  icimana  wahtani  sni 
wo  ;  okinni  ake  taku  wanji  sica 
sanpa  tanka  iyanihde  kta  ce, 
eciya. 

15  Unkan  wicasta  kin  he  ki- 
hde  ca,  Tuwe  asniye  ciqon  he 
Jesus  ee,  Juda  oyate  owicaki- 
yaka. 

16  Heon  etanhan  Juda  oyate 
Jesus  kuwa  ayapi,  qa  anpetu 
wakan  kin  icunhan  hena  econ 
kin  heon  teyapi  kta  e  akitapi. 

17  Unkan,  Ate  nahahin  htani 
he  etanhan  mis  eya  htawani,  Je¬ 
sus  ewicakiya. 

18  Unkan  Juda  oyate  hehan 
iyotan  Jesus  teyapi  kta  sanpa 
akitapi,  anpetu  wakan  botica, 
qa  nakun  WAkantanka  atayedan 
Ateya  keiciye  cin,  Wakantan- 
ka  kici  akiyecen  ihdawa  kin,  he¬ 
on  etanhan. 

19  Unkan  Jesus  waayupte  ca 

hewicakiya ;  Wowicake,  wowi- 
cake  eciyatanhan  heciciyapi, 
Cinhintkuyapi  kin  takudan  iye 
cinka  econ  kta  okihi  sni  ;  Ate- 
ye  cin  taku  econ  wanyaka  eca, 
hehan  Cinhintku  kin  is  eya  iye- 
cen  econ  ece. 

20  Ateyapi  kin  Cinhintku  waste 
kidake  cin  heon  taku  econ  kin 
hena  owasin  onspekiya ;  qa  na- 
kun  ees  wicohan  dena  sanpa 
tanka  onspekiye  kta,  hecen  ini- 
nihanpi  kta. 

21  Ateyapi  kin  tuwe  ta  kes  ni- 
ye  ca  wiconi  wicaqu  ece ;  he 
iyecen  Cinhintku  kin  is  tona  cin 
kinhan  wiconi  wicaqu  ece. 

22  Nakun  Ateyapi  kin  tuwedan 
yaco  sni,  tuka  woyaco  owasin 
Cinhintku  kin  qu. 

23  Heon  etanhan  owasin  Ate¬ 
yapi  kin  token  ohodapi  hecinhan 
he  iyecen  Cinhintku  kin  ohodapi 
kta.  Tuwe  Cinhintku  kin  ohoda 
sni  kin  he  Atkuku  u  si  kin  he 
nakun  ohoda  sni. 

24  Wowicake,  wowicake  eci¬ 
yatanhan  heciciyapi,  Tuwe  mi- 
oie  kin  anagoptan,  qa  u  masi 
kin  he  awacin  kinhan,  owi- 
hanlte  wanin  wiconi  yuhe  kta ; 
qa  woyaco  en  i  kte  sni,  wanna 
wiconte  etanhan  wiconi  ekta 
e  i. 

25  Wowicake,  wowicake  eci¬ 
yatanhan  heciciyapi,  Anpetu 
wan  u  qon  wanna  hi,  wicasta  ta 
tona  Wakantanka  Cinhintku  ho 
kin  nahon  kta;  qa  tona  nahon 
kinhan  hena  ni  kta. 

26  Ateyapi  kin  iye  cinka  wi¬ 
coni  hduha,  he  etanhan  Cinhin¬ 
tku  kin  is  iye  cinka  wiconi  hdu- 
he  kta  e  qu. 

27  Qa  nakun  wowasake  woya¬ 
co  kin  he  nakun  Cinhintku  qu, 
Wicasta  Cinhintku  kin  e  heon 
etanhan. 

28  Ihnuhan  hena  ininihanpi  kin 

do  ;  anpetu  wan  hi  kta  ce,  wica¬ 
sta  wicahapi  kin  owasin  iye  ho 
kin  nahonpi  kta ; 

29  Qa  hninanpapi  kta,  tona 
waste  econpi  kin  hena  wiconi 
woekicetu  ekta ;  qa  tona  taku 
sica  econpi  kin  hena  woyaco  « 
woekicetu  ekta  hiyupi  kta. 

30  Miye  cinka  taku  ecamon 
owakitpani ;  taku  mdaco  kin 
hena  taku  nawahon  kin  heciya 
tanhan  ;  qa  taku  mdaco  kin  hena 
hecetu.  Miye  mitawacin  he 
owakide  sni,  tuwe  u  masi  kin  he 
tawacin  owade. 

31  Miye  mihdaotanin  kinhan, 
taku  mdaotanin  kin  he  wowi¬ 
cake  sni. 

32  Wanji  tokeca  mayaotanin 
ece ;  unkan  wayaotanin  iye  ma¬ 
yaotanin  kin  he  wowicake  e 
sdonwakiya. 

33  Johannes  ekta  ye  wicayasi- 
pi ;  unkan  taku  yaotanin  kin  wo¬ 
wicake  kin  hee. 

34  Tuka  wicasta  akantu  wa- 
yaotaninpi  kin  iwacu  sni ;  tuka 
dena  on  yanipi  kta  e  heciciyapi. 

35  He  peta  ijanjan  iyege  ca 
okitanin  ;  unkan  iyoyanpa  tawa 
kin  on  kohanna  iyuskin  wacan- 
nipi. 

36  Tuka  Johannes  sam  iyeya 
tanka  wayaotanin  mduha ;  wi¬ 
cohan  ecamon  kta  Ate  maqu 
qon  hena  e  ecamon  ece ;  Ate 
umasi  e  yuotanin  kin  hena  ee. 

37  Qa  Ateyapi  umasi  qon  he 
nakun  mahduotanin  :  He  tohinni 
ho  kin  nayahonpi  sni,  qa  itohna- 
ke  wandakapi  sni : 

38  Qa  oie  kin  en  niunpi  sni, 
tuwe  u  si  kin  he  wicayadapi  sni, 
heon  etanhan. 

39  Wowapi  wakan  kin  en  akita 
po ;  heciyatanhan  wiconi  owi- 
hanke  wanica  duhapi  kecannipi ; 
unkan  omayake  cin  hena  ee. 

40  Tuka  owihanke  wanin  wi- 

coni  duhapi  kta  e  on  miye  en 
raayaupi  yacinpi  sni. 

41  Wicasta  ekta  mitawootanin 
kin  awecite  sni. 

42  Tuka  Wakantanka  'waste- 
dakapi  kin  he  en  niunpi  sni  e 
sdonciyapi. 

43  Ate  cajeyan  wahi,  tuka  iyo- 
winmayakiyapi  sni ;  tuwe  iye 
caje  atayedan  hduha  hi  kin  hee 
iyowinyakiyapi  kta. 

44  Niye  iyakitedan  nitawoo- 
taninpi  kin  ayecitapi,  qa  Wakan¬ 
tanka  eciyatanhan  wootanin  kin 
ayakitapi  sni,  he  token  on  wica- 
yadapi  kta  he. 

45  Ate  en  aciyapi  kta  e  ltecan- 
makinpi  sni  po ;  Moses  he  wa- 
cinyayapi  qon  he  iye  taku  iya- 
nionpapi  ce. 

46  Moses  wicayadapi  unkang 
mis  eya  wicamayadapi  kta  tuka. 
He  miye  on  wowapi  kaga. 

47  Tuka  iye  wowapi  kage  cin 
hena  wicayadapi  sni  kinhan, 
ecin  token  mioie  kin  wicayada¬ 
pi  kta  he. 

WICOWOYAKE  6. 

1  Hena  iyohakam  .Tesus  Galile 
mde  kin,  he  nakun  Tiberias  mde 
kin  ee,  he  akasanpa  iyaya. 

2  Unkan  oyate  ota  ihakam 
yapi,  wicasta  wayazanpika  en 
wapetogya  ohanyan  wanyakapi 
qon  heon  etanhan. 

3  Unkan  Jesus  paha  wan  ekta 
iyaya,  qa  waonspewicakiye  cin 
om  akan  iyotanka. 

4  Unkan  woacaksin,  Juda  oyate 
wosnapi  tawapi  wan,  he  wanna 
ikiyedan  ihan. 

5  Jesus  ista  yuwankan  ikikcu, 
qa  wicota  iye  yanke  cin  en  au 
wanwicayake  cehan,  Philip  he- 

'eiya;  Aguyapi  dena  yutapi  kte 
cin  tokiyatanhan  opeuntonpi  kta 
he. 

6  He  yukcan  kta  on  etanhan 


heciya;  token  econ  kte  cin  he 
sdonkiya  tuka. 

7  Hehan  Philip  ayupte ;  Ka- 
spapidan  opawinge  nonpa  agu¬ 
yapi  iyopeyapi,  qa  otoiyohi  ci- 
kcistinna  icupi  esta,  nakun  iyo- 
wicahi  kte  sni  ce,  eya. 

8  Hehan  waonspewicakiye  cin 
wanji,  Simon  Inyan  sunkaku, 
Andrew  eciyapi,  he  nakun  he¬ 
ciya  ; 

9  Psin  ska  aguyapi  zaptan  qa 
hogan  nom  hena  den  hoksidan 
wan  yuha ;  tuka  wicota  qa  he- 
nana  on  token  hanpica  he. 

10  Unkan,  Wicasta  kin  iyo- 
tanke  wicasipo,  Jesus  eya.  He 
en  peji  ota.  Wicasta  kin  hena 
iyotankapi,  unkan  kektopawinge 
zaptan  iyecetu. 

11  Hehan  Jesus  aguyapi  kin 
hena  icu  qa  yawakan,  qa  wa¬ 
onspewicakiye  cin  wicaqu  ;  un¬ 
kan  waonspewicakiye  cin  iyo- 
tang  hiyeye  cin  wicakipamnipi ; 
qa  nakun  hogan  tohanyan  cinpi 
kin. 

12  Unkan  imnanpi  hehan  wa¬ 
onspewicakiye  cin  hewicakiya, 
Oyaptapi  kin  hena  pahi  po,  he- 
cen  takudan  atakuni  kte  £ni. 

13  Unkan  psin  ska  aguyapi 
oyaptapi  qon  he  etanhan  makan- 
opiye  ohnaka  ake  nonpa  pahipi ; 
wotapi  etanhan  iwicakiciyaye 
cin  hena  ee. 

14  Taku  wapetogya  Jesus  econ 
kin  oyate  kin  wanyakapi,  qa  he¬ 
on  heyapi,  Wicasta  wokcan  itan- 
can  oyate  en  hi  kta  keyapi  qon 
he  wanna  dee. 

15  Oyate  kin  Jesus  icupi,  qa 
wicastayatapi  kali  wacinpi  e 
sdonkiya,  qa  paha  kin  icunonpa 
akan  isnana  iyaya. 

16  Unkan  wanna  htayetu  he¬ 
han  waonspewicakiye  cin  mde 
kin  ektakiya  yapi ; 

17  Qa  wata  wan  en  opapi  qa 

mde  kin  he  opta  yapi,  Kaperna- 
um  heciya  i  wacinpi.  Unkan 
otpaza  taka  nahanhin  Jesns  ekta 
wicahi  sni. 

18  Unkan  tateyanpa  hinca,  on 
etanhan  mde  kin  nina  taja  aya. 

19  Unkan  wiyutapi  wikcemna 
nonpa  sam  zaptan,  qa  is  wiltce- 
mna  yamni  hehanyan  watopapi, 
liehan  wata  kin  ikiyedan  Jesus 
mini  kin  amani  u  wanyakapi ; 
unkan  yusinyayapi. 

20  Tuka,  He  miye  ce,  ihnuhan 
koyakipapi  kin  do,  ewicakiya. 

21  Hehan  iyokipiya  wata  kin 
en  iyowinkiyapi  ;  unkan  tokiya 
yapi  qon,  wata  kin  kohanna  he 
en  ihunni. 

22  Ihanhanna  hehan  oyate  mde 
kin  icahda  yukanpi  kin,  hen  wa¬ 
ta  wanica,  wanji  waonspewica- 
kiye  cin  en  opapi  qon  heceye- 
dan,  qa  Jesus  waonspewicakiye 
cin  om  wata  kin  en  ope  sni,  tu- 
ka  waonspewicakiye  cin  isnana 
iyayapi,  he  wanyakapi : 

23  Tuka  Jesus  aguyapi  j^awa- 
kan  qa  yutapi  qon  he  en  ikiya- 
dan  Tiberias  eciyatanhan  wata 
toktokeca  en  hipi. 

24  Oyate  kin  Jesus  waonspe¬ 
wicakiye  cin  om  he  en  yukanpi 
sni  wanyakapi,  unkan  oyate  kin 
wata  kin  hena  en  opapi  qa  mde 
kin  opta  yapi,  Jesus  Kapernaum 
heci  un  kin  he  akin  yapi. 

25  Unkan  mde  kin  akasanpa 
hen  iyeyapi  qehan,  heciyapi ; 
Itancan  tohinni  den  yahi  he. 

26  Jesus  awicayupte  ca  heya  ; 
Wowicake,  wowicake  eciya¬ 
tanhan  heciciyapi,  Omayadepi 
kin  he  taku  wapetokeca  wanda- 
kapi  kin  heon  hecanonpi  sni,  agu- 
yapi  imnahan  yatapi  qon  e  heon. 

27  Taku  yutapi  on  wicatakuni 
sni  heon  litanipi  sni  po  ;  tuka  ta¬ 
ku  yutapi  owihanke  wanin  wi- 
coni  hehanyan  kte  cin  hee  on 

htani  po,  he  Wicasta  Cinhintku 
kin  nicupi  kta ;  Wakantanka  Ate- 
yapi  kin  wanna  he  askamton. 

28  Hehan  heciyapi  ;  Token 
econkupi  kta,  on  Wakantanka 
tohan  kin  unkohanyanpi  kta  he. 

29  Jesus  waayupte  ca  hewica- 
kiya  ;  Wakantanka  wicohan  ta- 
wa  kin  he  dee,  tuwe  u  si  kin  he 
wicayadapi  kta. 

30  Heon  etanhan  heciyapi;  Ta¬ 
ku  wapetokeca  ecanon  kin  tukte 
e  heon,  wanunyakapi  qa  wicaun- 
nidapi  kta  ;  taku  yakaga  he. 

31  Hunkake  wicunyanpi  kin 
eya  wanna  hewoskan  manna  yu¬ 
tapi  qon  ;  Mahpiya  eciyatanhan 
aguyapi  yutapi  kta  e  wicaqu  ce, 
eya  owapi  qon  he  iyececa. 

32  Unkan  Jesus  hewicakiya ; 
Wowicake,  wowicake  eciyatan¬ 
han  heciciyapi ;  Moses  aguyapi 
kin  he  mahpiya  kin  eciyatanhan 
nicupi  sni ;  tuka  Atewaye  cin  he 
aguyapi  wowicake  kin  mahpiya 
eciyatanhan  nicupi. 

33  Aguyapi  Wakantanka  tawa 
kin  he  tuwe  mahpiya  eciyatan¬ 
han  kuntkiya  u,  qa  oyate  wiconi 
wicaqu  kin  hee. 

34  Unkan,  Eca  Itancan,  agu¬ 
yapi  kin  he  ohinniyan  unqu  po, 
eciyapi. 

35  Tuka  Jesus  hewicakiya  ; 
Aguyapi  wiconi  kin  he  miye  ce. 
Tuwe  en  mau  kinhan  wotekte- 
hda  sni  un  kta  ;  qa  tuwe  wica- 
mada  kinhan  ipuza  sni  un  kta. 

36  Eya  wanna  wanmayadaka- 
pi,  tuka  wicamayadapi  sni  e,  eci- 
ciyapi  qon. 

37  Ate  tona  maqu  kin  owasin 
miye  en  mau  kta ;  qa  tuwe  en 
mau  kinhan  tankan  iyewaye  kte 
sni. 

38  Mahpiya  eciyatanhan  wahir 
kin,  he  mitawacin  owape  kte  sni, 
tuwe  u  masi  kin  he  tawacin 
owecipe  kta. 

39  Atewaya  u  masi  kin  he  ta- 
wacin  kin  he  dee,  tona  maqu  kin 
wanjidan  toki  ehpewaye  sni, 
ecen  anpetu  ihankeya  kin  piya 
icahwaye  kta. 

40  Tuwe  u  masi  kin  he  tawa- 
cin  kin  he  dee,  tona  Cinhintku- 
yapi  kin  he  wanyake  ca  wicada 
kin  hena  owihanke  wanin  wico- 
ni  yuhe  kta,  qa  anpetu  ihankeya 
kin  he  en  piya  icahwaye  kta. 

41  Heon  Juda  oyate  kin  ajijipi ; 
Aguyapi  mahpiya  eciyatanhan 
knn  u  kin  he  miye  ce,  eye  ciqon 
heon  etanhan. 

42  Qa  heyapi ;  Jesus  Joseph 
cinhintku  qon  he  dee  sni  he,  a- 
tkuku  hunku  ko  sdonwicnnyanpi 
ce  :  hecen  token,  Mahpiya  eciya¬ 
tanhan  wahi  ce,  eya  okihi  he. 

43  Heon  Jesus  waayupte  ca 
hewicakiya ;  Niye  iyakitedan 
waajijipi  sni  po. 

44  Tuwedan  iye  cinka  en  mau 
kte  sni,  Ate  u  masi  qon  tuwe¬ 
dan  en  an  sni  kinhan,  qa  anpetu 
ihankeya  kin  en  piya  icahwaye 
kta. 

45  Unkan  owasin  Wakantanka 
eciyatanhan  onspewicakiyapi 
kta  ce,  wicasta  wokcan  kin  en 
eya  owapi  qon.  Heon  tona  Ate 
waonspewicakiye  ca  anagoptan- 
pi  kin  hena  owasin  en  maupi 
kta. 

46  Tuwedan  Ateyapi  kin  to- 
hinni  wanyake  sni,  tuwe  Wakan¬ 
tanka  etanhan  u  kin  hecedan 
Atkuku  wanhdaka. 

47  Wowicake,  wowicake  eci¬ 
yatanhan  heciciyapi,  Tuwe  miye 
wicamada  kinhan,  he  owihanke 
wanin  wiconi  yuhe  kta. 

48  Aguyapi  wiconi  he  miye. 

49  Nihunkakepi  kin  hewoskan 
manna  yutapi,  tuka  tapi. 

50  Mahpiya  eciyatanhan  agu¬ 
yapi  hi  kin  he  dee,  tuwe  etanhan 
yute  cinhan  te  kte  sni. 


51  Aguyapi  ni  un  kin  he  miye, 
mahpiya  eciyatanhan  wahi ;  tu¬ 
we  etanhan  yute  cinhan  owihan¬ 
ke  wanin  ni  kta.  Aguyapi  wi- 
cawaqu  kte  cin  he  micehpi  kin 
ee,  he  oyate  wicani  kta  e  wica- 
waqu  ce,  eya. 

52  Wicasta  kin  de  iye  cehpi 
etanhan  unqupi  qa  untapi  kta 
heye  cin,  he  token  okihi  kta  e 
heya  he,  Juda  oyate  iyakitedan 
eya  hdokinicapi. 

53  Hehan  Jesus  hewicakiya; 
Wowicake,  wowicake  eciyatan¬ 
han  heciciyapi ;  Wicasta  Cinhin¬ 
tku  kin  cehpi  etanhan  yatapi 
sni,  qa  we  kin  datkanpi  sni  kin¬ 
han  wiconi  takudan  en  niunpi 
kte  sni. 

54  Tuwe  micehpi  etanhan  yute 
ca  mawe  yatke  cinhan  owihanke 
wanin  wiconi  yuha  ece,  qa  an¬ 
petu  ihankeya  kin  en  piya  icah¬ 
waye  kta. 

55  Micehpi  kin  he  wmyute  otan- 
canke,  qa  mawe  kin  he  woyatke 
otancanke. 

56  Tuwe  micehpi  yute  ca  ma¬ 
we  yatke  cin  he  mici  un,  qa  mis 
kici  waun. 

57  Ate  u  masi  kin  he  ni  un,  qa 
Ate  on  ni  waun,  he  etanhan  tuwe 
mayute  cinhan  miye  on  ni  un 
kta. 

58  Aguyapi  mahpiya  eciyatan¬ 
han  hi  kin  he  dee.  Nihunkakepi 
manna  yutapi  qon  de  iyecece 
sni,  he  yutapi  tuka  tapi.  Tuwe 
aguyapi  kin  de  etanhan  yute 
cinhan  owihanke  wanin  ni  kta 
ce,  eya. 

59  Kapernaum  en  omniciye  ti¬ 
pi  kin  he  ohna  waonspekiya  icun- 
han  hena  hecen  eya. 

60  Heon  etanhan  waonspewi¬ 
cakiye  cin  ota  he  nahonpi  qehan, 
Wicoie  kin  de  tehika  ce,  tuwe  e 
nation  okihi  kta  he,  eyapi. 

61  Unkan  Jesus  waonspewica- 

kiye  cin  hena  heya  ajijipi  kin, 
iye  atayedan  sdonye  ca  hewi- 
cakiya ;  Tokeca  de  iyanipatopi 
he. 

62  Wicasta  Cinhintku  kin  wan- 
kan  un  qon  ake  ekta  kihde  ca, 
wandakapi  kinhan,  tokeca  kta 
he. 

63  Woniya  kin  he  wiconikaga 
ece,  wicacehpi  kin  takudan  oki- 
hi  sni.  Wicoie  eciciyapi  kin 
hena  woniya  qa  wiconi  kin  hee. 

64  Tuka  wanjikji  he  wicayada- 
pi  sni.  Otokahe  ekta  tanhan  tona 
wicadapi  kte  sni,  qa  nakun  tuwe 
wiyopeye  kte  cin  hena  Jesus 
sdonya.  » 

85  Unkan  heya ;  He  etanhan 
heciciyapi  qon,  Tuwedan  iye 
cinka  en  mau  okihi  kte  sni,  tuwe 
Atewaye  cin  he  qu  kinhan  hece- 
yedan  okihi  kta. 

66  Hecetu,  unkan  heon  waon- 
spewicakiye  cin  ota  ayustanpi, 
qa  icimana  ihakam  yapi  sni. 

67;  Hehan  Jesus  akenonpapi 
kin,  Nis  eya  yahdapi  kta  he,  ewi- 
cakiya. 

68  Unkan  Simon  Inyan  ayupte ; 
I  tan  can,  tuwe  ekta  unyanpi  kta 
he  ;  owihanke  wanin  wiconi  wi¬ 
coie  duhe  cin ; 

69  Qa  Messiya  Wakantanka  ni 
un  Cinhintku  kin  he  niye  e  wi- 
caundapi  qa  sdonunyanpi  ye, 
eya. 

70  Unkan  Jesus  awicayupte ; 
Akeninonpapi  kin  miye  cicahni- 
gapi  sni  he  ;  tuka  wanji  wakan- 
sica  yaunpi  ce,  eya. 

71  Simon  cinhintku  Judas  Is- 
kariyot  he  ke  ca  hecen  eya.  Ake 
nonpapi  kin  he  etanhan  tuka  he 
wiyopeye  kte  cin  ee. 

WICOWOYAKE  7. 

1  Hena  iyohakam  Jesus  Galile 
en  un  ;  Juda  oyate  te  yapi  kta 

akitapi  heon  Juda  makoce  en  un 
wacin  sni. 

2  Juda  oyate  woacaksin  wo- 
snapi  ece  kin  he  wanna  kiyedan 
aya. 

3  Heon  etanhan  iye  sunkawi- 
caye  cin  heciyapi ;  Detanhan  ya 
wo,  qa  Juda  makoce  kin  en  un 
wo,  hecen  waonspewicayakiye 
cin  niohan  e canon  ece  kin  hena 
wanyakapi  kta. 

4  Tuwe  ihdutanin  cin  kinhan, 
taku  nalimana  econ  sni  ece. 
Dena  ecanon  kta  hecinhan,  iho 
oyate  kin  en  ihdutanin  wo, 

5  Sunkawicaye  cin  iyepi  nakun 
wicadapi  £ni. 

6  Heon  Jesus  hewicakiya  ;  Mi¬ 
ye  anpetu  kin  hinyanhin  iyemi- 
cihantu  sni ;  tuka  niye  qe  anpetu 
kin  ohinniyan  wiyeya  niciyan- 
kapi. 

7  Oyate  kin  sicenidapi  okihipi 
sni,  tuka  miye  e  sicemadapi ; 
wicohan  tawapi  kin  hena  sica  e 
mdaotanin  ece  kin  heon  etanhan. 

8  Niye  qe  wosnapi  kte  cin  ekta 
ya  po.  Miye  qe  nahahin  anpetu 
iyemicihantu  sni,  heon  wosnapi 
kin  he  ekta  mde  kte  sni  ce. 

9  Hena  hewicakiye  ca  hehan 
Galile  en  un. 

10  Tuka  sunkaku  iyayapi  kin 
iyohakam  hehan,  is  wosnapi  kte 
cin  ekta  ya,  taninyan  ye  sni,  tu¬ 
ka  nahmana  ya. 

11  Wosnapi  kin  icunhan  Juda 
oyate  odepi  qa,  Tokiya  un  he, 
eyapi. 

12  Qa  oyate  kin  iapi  o’ta  on  aia- 
pi.  Apa,  He  wicasta  waste  ce, 
eyapi :  qa  toktokeca  is,  Hiya, 
oyate  kin  wicahnayan  ce,  eyapi. 

13  Juda  oyate  kowicakipapi, 
heon  etanhan  tuwedan  taku 
ataninyan  eye  sni. 

14  W'osnapikin  cokaya  hdoipi, 
unkan  Jesus  tipi  wakan  ohna 
inajin,  qa  wowicakiyaka. 

15  Unkan  Juda  oyate  kin  ini- 
hanpi  qa  heyapi ;  Wicasta  kin  de 
tokiya  tanhan  wowapi  kin  onspe 
he  ;  tohinni  onspekiyapi  sni  qon. 

16  Unkan  Jesus  awicayupte  ca 
heya  ;  Wociciyakapi  kin  de  mi- 
ye  e tanhan  sni,  tuwe  u  masi  kin 
he  iye  etanhan. 

17  Tuwe  iye  tawacin  ecen  econ 
wacin  kinhan,  woyakapi  kin  de 
Wakantanka  eeiyatanhan  hecin- 
han,  qa  is  miye  cinka  hena  epa 
hecinhan,  sdonye  kta. 

18  Tuwe  iye  en  oie  iciye  cinhan 
he  iye  towitan  okide  ece  ;  tuka 
tuwe  is,  tuwe  usi  kin  he  towitan 
okicide  kinhan,  he  iye  wowicake, 
qa  wicowicastasni  takudan  en 
un  sni. 

19  Moses  woope  kin  nicupi  sni 
he ;  tuka  tuwedan  woope  kin 
ecen  ecanonpi  sni ;  taku  on  te- 
mayayapi  kta  e  ayakitapi  he. 

20  Oyate  kin  ayuptapi  qa  he¬ 
yapi  ;  Wakan  sica  niyuhnaskin- 
yan  ;  tuwe  e  teniyan  akita  he. 

21  Hehan  Jesus  waayupte  ca 
hewicakiya ;  Wicohan  wanji 
ecamon,  unkan  owasin  niyu- 
sinyayapi. 

22  Moses  bahdayapi  wicohan 
kin  nicupi ;  he  Moses  etanhan 
sni,  tuka  hunkakewicayapi  kin 
etanhan ;  unkan  anpetu  wakan 
eca  wicasta  wan  bayecihdayapi 
ece. 

23  Hecen  anpetu  wakan  eca 
wicasta  wan  bakicihdayapi  he¬ 
cinhan,  on  Moses  woope  kage 
ciqon  yujujupi  kte  sni ;  wicasta 
wan  anpetu  wakan  en  ocowasin 
okiziwaye  cin  heon  cantamaya- 
hdepi  he. 

24  Wiyacinyan  wayacopi  6ni 
po,  wokonze  e  eeiyatanhan  wa- 
yaco  po. 

25  Hehan  Jerusalem  etanhan 
wanjikji  heyapi ;  Tuwe  teyan 
akitapi  kin  he  dee  sni  he. 


26  Unkan  iho,  kagi  sni  ia  tuka 
tuwedan  taku  eciye  sni.  Wica¬ 
sta  itancanpi  kin  awicakehan 
Messiya  kin  he  dee  e  sdonyapi 
he. 

27  Tuka  wicasta  kin  de  toki- 
yatanhan  u  kin  sdonunyanpi ; 
tohan  Messiya  hi  kinhan,  toki- 
yatanhan  u  kin  tuwedan  sdonye 
kte  sni,  eyapi. 

28  Hehan  Jesus  tipi  wakan  kin 
ohna  waonspekiya  icunhan  ho- 
tankakiya  heya ;  Tuwe  miye  kin 
sdonmayayapi,  qa  tokiya  tanhan 
wau  kin  he  nakun :  qa  miye 
cinka  wahi  sni ;  tuka  tuwe  u 
masi  kin  he  wicaka,  eqe  sdon- 
yayapi  sni. 

29  Tuka  miye  he  sdonwakiya, 
he  iye  etanhan  wahi,  qa  u  masi 
kin  hee. 

30  Unkan  heon  tinsa  yuze  wa- 
cinpi,  tuka  nahahin  iyehantu  sni 
kin  heon  tuwedan  nape  on  yu- 
tanpi  sni. 

31  Unkan  oyate  kin  etanhan 
wicota  he  iye  kin  wicadapi  qa 
heyapi ;  Tohan  Messiya  hi  kin¬ 
han,  de  taku  wapetogya  econ 
kin,  he  sam  iyeya  hecon  kta  he, 
eyapi. 

32  Oyate  kin  iyakitedan  he- 
kiciyapi  he  Pharisee  kin  nahon- 
pi ;  unkan  wosna  kagapi  Pharisee 
ko,  yuzapi  kta  e  on  akicita  ekta 
ye  wicasipi. 

33  Hehan  Jesus  hewicakiya; 
Ehake  tokata  cistiyedan  ocipapi 
waun  kta,  hehan  tuwe  u  masi 
kinhan  heciya  wahde  kta. 

34  Omayadepi  kta,  tuka  iyema- 
yayapi  kte  sni ;  qa  tokiya  waun 
kin  ekta  yaupi  kta  esta,  oyaki- 
tpanipi  kta. 

35  Hehan  Juda  oyate  kin  iya¬ 
kitedan  hekiciyapi ;  Tokiya  ye 
kta  he,  qa  iyeunyanpi  unkokihi- 
pi  kte  sni ;  Helenes  oyate  kin 
ehna  enanakiya  iyayapi  kin  ekta 

ye  ca,  Helenes  wowicakiyake 
kta  he. 

36  Omayadepi  kta  tuka  iyema- 
yayapi  kte  sni,  qa  tokiya  waun 
kin  ekta  yanpi  kta  esta,  oyaki- 
tpanipi  kta  ce,  eye  cin  wicoie 
kin  he  toketu  he,  eyapi. 

37  Wosnapi  anpetu  ehake  qa 
tanka  kin  en,  Jesus  najin  qa  ho- 
tankakiya  heya ;  Tuwe  ipuza 
kinhan  en  mau  qa  mini  yatke  kta. 

38  Tuwe  wicamada  kinhan, 
wowapi  wakan  eye  cin  iyececa, 
iye  tanmahen  tanhan  wiconi  mi¬ 
ni  wakpadan  kaduze  kta  ce. 

39  Tuka  Woniya,  tona  iye  wa- 
cinyanpi  kin  icupi  kte  cin  hee 
on  hecen  eya:  he  ehan  nahahin 
Woniya  Wakan  kin  wicaqupi 
sni,  nahahin  Jesus  wowitan  ehan 
i  sni. 

40  Oyate  kin  e tanhan  wicota 
wicoie  kin  de  nahonpi  qehan, 
Awicakehan  wicasta  wokcan 
kin  he  dee  ce,  eyapi. 

41  Toktokeca  is,  Messiya  kin 
he  dee  ce,  eyapi.  Tuka  apa  is, 
Messiya  Galile  etanhan  u  kta 
he,  eyapi. 

42  Dawid  wicoicage  tawa  kin 
etanhan  Messiya  hinanpe  kta, 
qa  Bethlehem  otonwe  DawTid  en 
un  qon  hetanhan  u  kta  ce,  wo¬ 
wapi  wakan  eye  sni  he. 

43  Hetanhan  oyate  kin  akipam 
wacinkiyuzapi. 

44  Qa  hunh  yuze  wacinpi,  tuka 
tuwedan  nape  on  yutan  sni. 

45  Hehan  akicita  kin,  wosna 
kagapi  Pharisee  ko  ekta  icica- 
win  wicakipi;  unkan,  Tokeca  e 
ayahipi  sni  he,  ewicakiyapi. 

46  Akicita  kin  awicayuptapi ; 
Wicasta  kin  tuwedan  tohinni 
wicasta  kin  de  iyecen  oie  ye 
sni  ce,  eyapi. 

47  Hehan  Pharisee  kin  is  awi¬ 
cayuptapi,  Nis  nakun  nihnayanpi 
he. 


48  Wicasta  itancanpi  kin  wan-, 
jikji  qa  Pharisee  ko  he  wicadapi 
he. 

49  Tuka  oyate  kin  de,  woope 
yukcanpi  sni  kin  hena  wahtepi 
sni  ce,  eyapi. 

50  Nikodemos  hanyetu  ehan 
Jesus  yanke  cin  en  i  qon,  he 
itancanpi  kin  wanji  ee,  hewica- 
kiya ; 

51  Woope  unkitawapi  kin,  wi¬ 
casta  token  eye  cin  nahon  sni, 
qa  taku  econ  kin  atayedan  sdon- 
ye  sni  itokam,  yaco  he. 

52  Unkan  ayuptapi  qa  heciya- 
pi ;  Nis  Galile  henitanhan  he : 
Wawiwange  ca  wanyaka  wo ; 
wicasta  wokcan  tuwedan  Galile 
etanhan  u  sni  ce. 

53  Hehan  otoiyohi  iye  tipi  kin 
ekta  kihdapi. 

WICOWOYAKE  8. 

1  Jesus  Oliwe  Paha  kin  ekta  i. 

2  Qa  ihanhanna  anpao  hehan 
tipi  wakan  kin  en  ki,  unkan 
oyate  kin  owasin  en  ahi ;  unkan 
en  iyotanke  ca  wowicakiyaka. 

3  Unkan  wosna  kagapi  Pharisee 
ko  winoliinca  wan  nahma  ihdu- 
saka  e  en  kahipi,  qa  cokata 
ehdepi ; 

4  Qa  heciyapi,  Waonspekiye, 
winohinca  kin  de  wawicihahapi 
econ  wanka  icunhan  iyeyapi. 

5  Unkan  Moses,  woope  kin  en, 
tona  hececa  kin  inyan  on  wica- 
kininpi  kta,  unkekiciyapi  qon : 
tuka  nis  token  ehe  kta  he. 

6  Taku  iyaonpapi  kte  cin  he 
akitapi  e  heon  etanhan  he  iyu- 
tanyan  heciyapi.  Tuka  Jesus 
patus  inajin,  qa  nape  on  maka 
kin  en  owa. 

7  Unkan  kitanyan  wiwangapi, 
hehan  Jesus  owmtanna  inajin,  qa 
hewicakiya ;  Wanji  tukte  woa- 
htani  wanin  yaunpi  hecinhan, 

he  tokaheya  inyan  on  kinin 
kte. 

8  Hehan  ake  patus  inajin  qa 
ake  maka  kin  en  owa. 

9  He  nahonpi,  nnkan  iye  tawa- 
cin  on  ihdacopi,  heon  wanjikji- 
dan  tankata  kinanpapi,  tokahe¬ 
ya  wicasta  tanka  unpi,  qa  ecen 
hakaktapi  koya  owasin  ;  qa  Je¬ 
sus  isnana  un  elipeyapi,  wino- 
hinca  cokata  hdepi  qon  he  koya. 

10  Unkan  Jesus  ihduowotan- 
na,  qa  tuwedan  wanyake  sni, 
winohinca  ecedan  ecen  najin, 
unkan  heciya,  Winohinca,  wi- 
yanionpapi  qon  owasin  told  iya- 
yapi  he ;  tuwedan  niyaco  sni  he. 

11  Han,  Itancan,  tuwedan  sni, 
eya.  Mis  eya  ciyaco  sni,  hun- 
ktiya  wo,  tokata  yeye  cin  ici- 
mana  walitani  sni  wo,  Jesus 
eciya. 

12  Hehan  ake  Jesus  owicakiye 
ca  heya  ;  Oyate  iyoyamwicaye 
cin  he  raiye.  Tuwe  mihakam  u 
kin  he  otpaza  ehna  mani  kte  sni, 
iyoyanpa  wiconi  hee  tawa  kta. 

13  Hehan  Pharisee  kin  heciya- 
pi ;  Niye  atayedan  nihdaotanin, 
heon  wadaotanin  kin  he  wowi- 
cake  .sni. 

14  Jesus  waayupte  ca  hewica- 
kiya ;  Miye  atayedan  mihdao- 
tanin  qeyas  mihdaotanin  kin  he 
wowicake ;  tokiya  tanhan  wahi 
kin  he  sdonwakiya,  qa  nakun 
tokiya  mde  kte  cin  he  ;  qa  niye- 
pi  kin  tokiya  tanhan  wan,  qa  to¬ 
kiya  mde  cin  hena  sdonyayapi 
sni. 

15  Wicacehpi  eciyatanhan  Wa- 
dacopi ;  tuka  miye  qe  tuwedan 
mdaco  sni. 

16  Tuka  nakun  wamdaco  kin- 
han,  wamdaco  kin  he  wowicake 
kta ;  misnana  waun  sni,  tuka 
Ateyapi  u  masi  kin  he  miciun 
ece. 

17  Wicasta  nom  waayataninpi 


kin  he  wowicake  ce,  woope  du- 
hapi  kin  en  owapi  qon. 

18  Miye  atayedan  mihdaotanin, 
qa  Ate  u  masi  kin  he  nakun  ma- 
37aotanin. 

19  Unkan,  Miyate  tukte  e  he, 
eciyapi.  Jesus  is  awicayupte, 
Sdonmayayapi  sni,  qa  nakun 
Atewaye  cin  sdonyayapi  sni : 
Miye  kin  sdonmayayapi  unkan s, 
Ate  is  nakun  sdonyayapi  kta 
tuka. 

20  Tipi  wakan  kin  en  mazaska 
opiye  he  cin  he  en,  Jesus  waon- 
spewicakiya  icunhan  hena  he- 
wieakiya.  Heca  tuka  tuwedan 
Jesus  otan  wacinpi  sni,  anpetu 
kin  nahahin  kicihi  sni  heon. 

21  Hehan  Jesus  ake  hewicaki- 
ya;  Wahde  kta,  qa  omayadepi 
ecen  woalitani  ehna  nitapi  kta  ; 
qa  tokiya  wahde  cin  heciya  da- 
pi  kta  esta  oyakitpanipi  kta. 

22  Unkan  Juda  ojmte  kin  he- 
yapi ;  Iye  icikte  kta  he.  Tokiya 
mde  cin  heciya  dapi  oyakitpani¬ 
pi  kta  ce,  eye  cin. 

23  Hehan  iye  hewicakiya  ;  Ni¬ 
ye  kuya  tanhan  yaunpi ;  qa  miye 
e  wankan  tanhan  waun ;  maka 
kin  detanhan  yaunpi,  tuka  miye 
maka  kin  dematanhan  sni. 

24  He  etanhan  wayalitanipi 
kin  en  nitapi  kta  ce,  eciciyapi. 
He  miye  kin  wicayadapi  sni 
kinhan  wayahtanipi  kin  ehna 
nitapi  kta  ce. 

25  Unkan,  Tuwe  niye  he,  eci¬ 
yapi.  Tokag  ehan  eciciyapi  qon 
he  dee,  Jesus  ewicakiya. 

26  Taku  ota  eciciyapi,  qa  ci- 
yacopi  kta  e  mduha  ;  tuka  tuwe 
u  masi  kin  he  wowicake  ;  qa 
taku  emakiye  cin  owasin  oya¬ 
te  kin  owicawakiyaka  ce. 

27  Iye  Atkuku  kin  on  hena 
hewicakiye  cin  he  okahnigapi 
sni. 

28  Hehan  Jesus  hewicakiya ; 

Tohan  Wicasta  Cinhintku  kin 
wankan  eyahdepi  kinhan,  he- 
han  he  miye  kin  sdonyayapi  kta, 
qa  miye  cinka  takudan  ecamon 
sni ;  tuka  Ate  taku  onspemakiye 
cin  hena  ecedan  ecen  omdaka 
ece. 

29  Tnwe  u  masi  kin  he  mici 
un ;  Ate  misnana  amahdustan 
sni ;  taku  iyokipi  ecen  ecamon 
ece,  heon  etanhan,  eya. 

30  Hewicakiya  icunhan  wicota 
wanna  wicadapi.  ■ 

31  Heon  Juda  oyate  kin  etan¬ 
han  tona  Jesus  wicadapi  kin 
hena  hewicakiya ;  Mioie  kin 
ohinniyan  oyapapi  kinhan,  awi- 
cakehan  waonspewicawakiye 
cin  he  niyepi  kta  ; 

32  Kinhan  wowicake  kin  sdon¬ 
yayapi  kta;  qa  wowicake  kin 
he  niciyuskapi  kta  ce. 

33  Hehan  ayuptapi ;  Abraham 
towicoun  kin  unketanhanpi,  qa 
tohinni  tuwedan  wowidag  un- 
yanpi  sni;  hecen,  Niciyuskapi 
kta  ce,  ehe  cin  he  token  heha  he. 

34  Jesus  awicayupte  ;  Wowi¬ 
cake,  wowicake  on  heciciyapi, 
Tuwe  woahtani  econ  kin  he 
woahtani  en  wowidake  un  ece. 

35  Qa  wowidake  un  kin  he 
ohinniyan  tipi'  kin  ohna  un  sni 
ece ;  tuka  Cinhintku  kin  ftee 
ohinniyan  timahen  ounyan. 

36  Heon  Cinhintkuyapi  kin  ni¬ 
ciyuskapi  hecinhan,  awicakehan 
tawaniciyapi  kta. 

37  Abraham  towicoun  kin  eni- 
tanhanpi  sdonwaya ;  tuka  te  ma- 
yayapi  yacinpi,  mioie  kin  en  ni- 
unpi  sni,  heon  etanhan. 

38  Taku  Ate  ekta  wamdake 
.  cin  hena  omdaka  ece  ;  qa  nis  ni- 

yate  ekta  taku  wandakapi  kin 
hee  ecen  ecanonpi  ece. 

39  Hehan  ayuptapi  qa  heciya- 
pi ;  Abraham  he  ateunyanpi  kin 
ee.  Unkan  Jesus  hewicakiya; 

Abraham  cinca  kin  he  niyepi 
unkans,  Abraham  ohanye  cin  he 
ecen  ecanonpi  kta  tuka. 

40  Tuka  nakaha  temayan  aya- 
kitapi,  wicasta  wan  wowicake 
Wakantanka  eciyatanhan  na- 
wahon  kin  he  ociciyakapi  kin 
he  miye  tuka :  Abraham  e  qe 
hecen  econ  sni  qon. 

41  Niyatepi  ohai*kin  hee  ecen 
ecanonpi  ece,  eya.  Hehan  heci- 
yapi ;  Tuwe  cinca  tanin  sni  kin 
heuncapi  sni ;  ate  unyanpi  wan- 
jidan  unhapi,  Wakantanka  kin 
hee. 

42  Heon  Jesus  hewicakiya  ; 
Wakantanka  he  ateyayapi  un¬ 
kans  waste  mayadakapi  kta  tu¬ 
ka  ;  miye  kin  Wakantanka  kin 
hetanhan  wahinape  ca  wau  ;  qa 
miye  cinka  wahi  sni,  ^e  kin  u 
masi. 

43  He  tokeca  e  iwae  cin  oya- 
kahnigapi  sni  he  ;  mioie  kin  ana- 
goptan  wacannipi  sni  kin  heon 
etanhan. 

44  Wakansica  ateyayapi  kin 
henitanhanpi,  qa  niyatepi  tawa- 
cin  kin  ecen  ecanonpi  yacinpi 
ece.  He  otokahe  etanhan  tin- 
wicakte  kin  heca,  qa  wowicake 
kin  en  najin  sni,  wowicake  taku¬ 
dan  en  un  sni  nakaes.  Tohan 
woitonsni  oyaka  eca,  he  iye  cin¬ 
ka  ohdaka  ece  ;  iye  kin  woiton¬ 
sni  sa,  qa  woitonsni  atkuku  kin 
hee. 

45  Tuka  miye  wowicake  ecici- 
yapi  kin,  heon  etanhan  w'icama- 
yadapi  sni. 

46  Niyepi  kin  wanji  tukte  he 
wawahtani  e  duwicakapi  he.  Qa 
wowicake  epe  cinhan,  tokeca  e 
wicamayadapi  sni  he. 

47  Tuwe  Wakantanka  etanhan 
kin  he  Wakantanka  oie  anago- 
ptan.  Niye  Wakantanka  anaya- 
goptanpi  sni  ece,  heon  etanhan 
henitanhanpi  sni. 

48  Hehan  Juda  oyate  kin  ayu- 
ptapi  qa  heciyapi ;  Samariya  oya¬ 
te  henitanhan,  qa  Wakansica  ni- 
yuhnaskinyan  ce,  unkeniciyapi 
qon  he  wicaunkapi  ce. 

49  Jesus  ayupte ;  Wakansica 
mayuhnaskinye  sni ;  tuka  Ate 
wahduwitan,  qa  niye  wowisten- 
mayayapi. 

50  Miye  mitowitan  awe  cite 
sni ;  tuka  tuwe  waakite  ca  waya- 
co  yukan  ce. 

51  Wowicake,  wowicake  eci- 
yatanhan  heciciyapi,  Tuwe  mi- 
oie  kin  de  yuhe  cinhan,  tohin- 
ni  wiconte  wanyake  kte  sni, 
eya. 

52  Hehan  Juda  oyate  kin  he¬ 
ciyapi  ;  Wakansica  niyuhnaskin- 
yan  e  dehan  iyotan  sdonunyanpi. 
Abraham  hee  kaes  ta,  qa  wokcan- 
pi  kin  hena  nakun  tapi ;  tuka  ni¬ 
ye,  Tuwe  mioie  yuhe  cinhan  to- 
hinni  wiconte  ute  kte  sni  ce,  eha 
ce. 

53  Abraham  ateunyanpi  kin 
hee  kaes  te  cin,  niye  e  iniyotan 
he.  Wokcanpi  kin  nakun  heepi 
kaes  tapi ;  qa  niye  nituwe  e  nici- 
caga  he,  eyapi. 

54  Unkan  Jesus  waayupte  ; 
Miye  cinka  mihduonihan  kinhan, 
mitowitan  kin  he  taku  kte  sni ; 
tuka  Atewaye  cin  he  rnahduoni- 
han  ece  ;  unkan  he  Wakantanka 
nitawapi,  kehapi. 

55  Heca  esta  tohinni  sdonya- 
yapi  sni ;  tuka  miye  e  sdonwa- 
Idya.  Qa  he  sdonwaye  sni  ce, 
epe  cinhan, mis  eyaniyepiiyecen 
iwaton  kte  sni ;  tuka  miye  sdon- 
waya,  heon  etanhan  oie  kin  tan- 
yan  weciyuha. 

56  Abraham  ateyayapi  qon 
mitaanpetu  kin  wanyake  kta  cin 
hinca ;  unkan  he  wanyake  ca 
iyuskin  ce,  eya. 

57  Hehan  Juda  oyate  kin  heci¬ 
yapi  ;  Nahahin  waniyetu  wikce- 


mna  nizaptan  gni,  tuka  Abraham 
wandaka  he. 

58  Jesus  hewicakiya;  Wowi¬ 
cake,  wowicake  eciyatanhan  he¬ 
ciciyapi  ;  Abraham  un  qon  he 
itokam  wanna  waun  ce,  eya. 

59  Hececa  unkan  inyan  icupi, 
qa  on  kininpi  kta ;  tuka  Jesus  na- 
icihbe  ca,  tipi  wakan  etanhan 
wicehna  tanhan  tankata  inanpe 
ca,  etoopteya  iyaya. 

WICOWOYAKE  9. 

1  Jesus  ye  cin  tahepi,  wicasta 
wan  toka  tonpi  ehantanhan  ton- 
we  sni  un  e  he  wanyaka. 

2  Unkan  waonspewicakiye  cin 
wiwangapi  qa  heyapi ;  Itancan, 
tuwe  wahtani  he,  wicasta  kin 
de  atkuku,  hunku,  iyeka,  wanji 
tukte  wahtani  he,  on  ista  gonga 
tonpi  he. 

3  Jesus  waayupte ;  He  iye,  qa 
atkuku,  hunku,  wanji  wahtani  pi 
on  hecece  sni;  tuka  Wakantan¬ 
ka  ohan  kin  e  he  ayutaninpi  kta 
e  heon. 

4  Anpetu  icunhan,  tuwe  u  masi 
wicohan  tawa  kin  ecen  ecamon 
kta  iyececa ;  hanyetu  kin  he  hi 
kta,  he  en  tuwedan  wicohan  econ 
okihi  kte  sni. 

5*Tohanyan  wicasta  opeya  wa¬ 
un  kin,  oyate  iyoyamwicawaya 
ece,  eya. 

6  Hena  heye  ca  hehan  makata 
tagosa,  qa  tage  on  upsija  kage 
ca,  istagonge  cin  ista  kin  en 
upsija  ikiciun  ; 

7  Qa  heciya ;  Siloam  miniyo- 
we,  yesipi  eyapi  kin  he  kapi,  he 
ekta  ye  ca  en  ihdujaja  wo.  Un¬ 
kan  ekta  i,  qa  on  ihdujaja  qa 
hdi,  unkan  wawanyaka. 

8  Heon  itan  anog  tipi,  qa  tona 
wicasta  istagonge  cin  wanyaka- 
pi  ece  qon  hena,  Tuwe  timata 
iyotang  un  qon  he  dee  se,  eyapi. 

9  Wanjikji,  He  dee  ce,  eyapi : 
qa  toktokeca  is,  He  de  iyececa 
ce  :  tuka  iye  kin,  He  miye  ce, 
eya. 

10  Unkan,  Tokiya  tanhan  de 
on  niista  kin  dumdaya  he,  eciya- 
pi. 

11  Unkan  iye  waayupte  ca  he- 
ya  ;  Wicasta  wan  Jesus  eciyapi 
kin  he  upsija  kage  ca,  ista  ano- 
katanhan  imiciun,  qa,  Siloam 
miniowm  kin  ekta  ye  ca,  mini  on 
ihdujaja  wo,  emakiya  qehan, 
ekta  wai,  qa  mihdujaja,  unkan 
watonwan,  eya. 

12  Unkan,  Wicasta  kin  he  tukte 
e  he,  eciyapi.  SdonwTaye  sni 
ce,  eya. 

13  Wicasta  istagonge  ciqon  he 
Pharisee  kin  en  wicakaipi. 

14  Unkan  anpetu  wakan  icun- 
han,  Jesus  upsija  kage  ca  on  wi¬ 
casta  kin  he  ista  yukawakiya. 

15  Hehan  Pharisee  kin  is  ake, 
token  on  ista  yukawapi  hecinhan 
he  iwangapi.  Unkan,  Upsija  e 
ista  kin  en  imaun  qa  mihdujaja, 
unkan  watonwan,  ewicakiya. 

16  Unkan  Pharisee  kin  wanjikji; 
Wicasta  kin  he  anpetu  wakan 
awacin  sni,  heon  etanhan  Wa- 
kantanka  hetanhan  sni,  eyapi. 
Unkan  apa,  Wicasta  wan  ^a- 
lltani  sa  hecinhan,  wowapetoke- 
ca  dececa  token  econ  okihi  kta 
he,  eyapi.  Hecen  on  akipam 
wacinhnakapi. 

17  Ake  wicasta  istagonge  ciqon 
heciyapi ;  Qa  nis  token  eyakiya 
lie,  ista  tonweniye  cin.  Unkan, 
He  wicasta  wokcan  kin  heca  ce, 
eya. 

18  Wicasta  kin  he  ista  gonga 
tuka  ihnuhanna  tonwe  cin  he 
.Tuda  oyate  kin  wieadapi  sni, 
heon  tuwe  ista  tonweyeyapi  kin 
atkuku  hunku  ko  wicakicopi ; 

19  Qa  wiwicawangapi  qa  he- 
yapi ;  De  nicincapi  qa  tonwe  sni 

tonpi  kehapi  he ;  qa  tokiyatan- 
han  nakaha  tonwan  he. 

20  Atkuku  hunku  ko  waayu- 
ptapi  qa  heyapi  ;  De  unkicincapi 
tonwe  sni  tonpi  he  sdonunki- 
yapi; 

21  Tuka  nakaha  tokiya  tanhan 
on  tonwe  cin  de  sdonunyanpi 
sni.  Qa  ista  yukawa  kin  de  na- 
kun  sdonunyanpi  sni ;  is  eya 
hoksike  sni  kin,  iye  iwanga  po, 
toketu  kin  he  ecen  eye  kta  ce. 

22  Juda  oyate  kowicakipapi, 
qa  heon  etanhan  atkuku  hunku 
kici  hecen  eyapi.  Tuwre,  Messi- 
ya  kin  hee,  taninyan  eye  cinhan, 
he  omniciye  tipi  kin  etanhan 
tankan  iy eyapi  kta,  Juda  oyate 
kin  wanna  wakiconzapi. 

23  He  etanhan,  Iye  es  hoksike 
sni  kin,  iye  atayedan  winungapi 
sni,  atkuku  hunku  kici  eyapi. 

24  Hehan  ake  icinonpa  wicasta 
istagonge  ciqon  he  wiwangapi 
qa  heciyapi ;  Wakan  tanka  wo- 
yatan  qu  wo ;  wicasta  kin  he 
wahtani  sa  sdonunyanpi  ce. 

25  Iye  waayupte  ca  heya ;  He 
wahtani  sa  hecinhan  sdonwaye 
sni ;  tuka  taku  wanji  sdonwaya  ; 
istamagonga  tuka  nakaha  wa- 
tonwe  cin  he. 

26  Unkan,  Taku  tokanicon  qa 
on  ista  kin  niyukawa  he,  ake 
eciyapi. 

27  Unkan  aw/icayupte  ;  Wanna 
eya  kes  ociciyakapi,  tuka  naya- 
honpi  sni ;  ake  icinonpa  naya- 
honpi  yacinpi  he  ;  nis  eya  wa- 
onspewicakiye  cin  hen  ope  ni- 
hdawapi  kta  he,  eya. 

28  Hehan  iwahtedapi  hni  qa 
heyapi ;  Waonspewdcakiye  cin 
he  wanji  niye  ;  tuka  Moses  wa- 
onspewicakiye  cin  he  unkiyepi. 

29  Wakantanka  Moses  he  oki- 
ya  sdonunyanpi,  tuka  wicasta 
kin  de  tokiyatanhan  u  kin  sdon¬ 
unyanpi  sni  ce. 


WICQWOYAKE  10. 


30  Unkan  wicasta  kin  he  waa- 
yupte  ca  hewicakiya  ;  Taku  wo- 
winihan  kin  he  dee  ;  naka  ista 
mayumdaya,  tuka  tokiyatanhan 
u  kin  sdonyayapi  sni. 

31  Wahtanipi  sa  kin  hena  Wa- 
kantanka  anawicagoptan  sni ece, 
tuka  tuwe  Wakantanka  yuoni- 
han,  qa  tawacin  okicipe  cin, 
hee  Wakantanka  anakigoptan 
e  sdcnunyanpi. 

32  Otokaheya  tanhan  tuwe  wi¬ 
casta  tonwe  sni  tonpi  ista  kiyu- 
kawa  oyakapi  kin  tuwedan  na- 
hon  sni  ce. 

33  Wicasta  kin  de  Wakantanka 
eciyatanhan  sni  unkans  takudan 
okihi  kte  sni  ce,  eya. 

34  Unkan  waayuptapi  qa,  Wo- 

alitani  ocowasin  ehna  nitonpi, 
tuka  waonspeunyakiyapi  kta  ke- 
canni  he,  eciyapi ;  qa  tankan 
iyeyapi.  .  .  ,  T 

35  Tankan  iyeyapi  kin  he  Je¬ 
sus  nahon ;  qa  akipa,  unkan, 
Wakantanka  Cinhintku  kin  wi- 
cayada  he,  eciya. 

36  lye  waayupte  ca,  He  tuwe 
he,  Itancan,  wicawada  kta  ce, 
eya. 

37  Wandake  ca  he  iye  e  onici- 
ya,  Jesus  ejm. 

38  Unkan,  Itancan  wicawada, 
eyaya  itokam  canpeska  make- 
hde  inajin. 

39  Unkan  Jesus  heya ;  Oyate 
kin  de  ekta  wicaAvahi,  wicasta 
tona  tonwe  sni  kin  hena  tonwan- 
pi  kta,  qa  tona  tonwe  cin  hena 
istagongapi  kta,  he  woyaco  kin 
hduha  wahi  ce. 

40  Unkan  Pharisee  kicicapi  kin 
hena  nahonpi,  unkan,  Unkis  eya 
istaungongapi  he,  eciyapi. 

41  Istanigongapi  unkans  woa- 

litani  wanin  yaunpi  kta ;  tuka 
nakaha,  Untonwanpi  ce,  ehapi ; 
heon  woahtani  niyukanpi,  Je¬ 
sus  ewicakiya.  | 

II 


WICOW^OYAKE  10. 

1  Wowicake,  wowicake  eciya¬ 
tanhan  heciciyapi ;  Tuwe  ta- 
hinca  tipi  tiyopa  ohna  tin  iyaye 
sni,  tiyopa  icunonpa  tanhan  ti 
iyolipaye  cin  he  wabotice  ca 
Avamanon  kin  heca. 

2  Tuka'  tuwe  e  tiyopa  eciyatan¬ 
han  tin  iyaye  cin  hee  tahinca 
tawa  wicaye  cin  ee. 

3  Qa  iye  tiyopa  awanyake  cin 
tiyopa  kiciyugan  ece,  unkan 
taliinca  kin  he  ho  kin  nahonpi 
ece  ;  tahinca  tawa  kin  otoiyohi 
cajeyan  wicakico,  qa  tankan  wi- 
cahdoya  ece. 

4  Unkan  tahinca  taAva  kin  tan¬ 
kan  awicau  eca,  wicitokam  ya 
ece  ;  unkan  tahinca  kin  i6  iha- 
kam  yapi  ece,  ho  kin  iyekiyapi 
nakaes. 

5  Qa  tuwe  tokeca  kinhan  he 
ihakam  yapi  kte  sni,  tuka  naki- 
cipapi  kta ;  tuwe  tokeca  ho  kin 
iyekiyapi  sni,  heon  etanhan. 

6  Wiyacinpi  kin  de  Jesus  ecen 
ewicakiya ;  tuka  taku  owicaki- 
yake  cin  hena  okahnigapi  sni. 

7  Hehan  ake  Jesus  hewicakiya; 
Wowicake,  wowicake  on  hecici¬ 
yapi,  Tahinca  tipi  tiyopa  kin  he 
miye  ce. 

8  Tona  mitokam  hipi  kin  hena 
owasin  waboticapi  qa  wamanon- 
pi  kin  hecapi ;  tuka  tahinca  kin 
anawicagoptanpi  sni. 

9  Tiyopa  kin  he  miye  ;  tuwe 
miye  eciyatanhan  ti  iyohpaye 
cinhan  ni  kta ;  qa  mahen  ye  ca 
tankata  inanpa  eca  wato  tanyan 
iyeye  kta. 

10  Wabotice  cin  he  wamanon- 
pi,  tin  wicaktepi,  waihangyapi 
henakiya  on  hi  ece  ;  tuka  Aviconi 
yuhapi  kta,  qa  takudan  icakije 
sni  unpi  kta  e  heon  miye  wahi. 

11  Waawanhdake  waste  kin  he 
miye.  Waawanhdake  waste  kin 

he  taliinca  kin  on  wiconi  tawa 
ehpekiya. 

12  Tuka  tuwe  odotapi  un,  qa 
waawanhdake  kin  ee  sni,  qa  ta- 
hinca  tawa  sni  kin  he  sunktoke- 
ca  en  u  wanyaka  eca,  taliinca 
kin  ehpewicaye  ca  najica  ece  ; 
unkan  sunktokeca  iyawicahpaye 
ca  ihangwicaya  ece. 

13  Odotapi  un  kin  he  wodotapi 
un,  qa  taliinca  kin  ihawicakta 
sni,  heon  etanhan  napa  ece. 

14  Waawanhdake  waste  kin 
he  miye,  qa  taliinca  xnitawa  kin 
hena  sdonwicawakiya,  qa  mita- 
wa  kin  is  nakun  sdonmakiyapi 
ece. 

15  Ate  token  sdonmakiye  cin 
he  iyecen  mis  Ate  sdonwakiya  ; 
qa  taliinca  kin  hena  on  wiconi 
mitaAva  kin  elipewakiya. 

16  Qa  taliinca  toktokeca  nakun 
wicamduha,  taliinca  tipi  kin  den 
un  sni :  hena  nakun  awicawahi 
kta,  hecen  miho  kin  nalionpi  kta  ; 
hetanhan  taliinca  tipi  wanjidan 
kta,  qa  waawanhdake  wanjidan 
kta. 

17  Wiconi  mitawa  ehpewakiye 
ca,  ake  ewehdaku  kte  cin  heon 
Ate  waste  makidaka. 

18  Tuwedan  he  maki  kte  sni; 
qa  miye  cinka  he  wicaAvaqu  ;  he 
amdustan  kte  cin  owakihi,  qa 
ewehdaku  kte  cin  nakun  owa¬ 
kihi  ;  Ate  hecen  econ  xnasi  ce, 
eya. 

19  Akes  wicoie  kin  dena  on 
Juda  oyate  kin  akipam  tawa- 
cinpi. 

20  De  taku  wakan  sica  yuha, 
qa  he  ihnaskinyan,  tokeca  e  na- 
yahonpi  he,  wicota  eyapi. 

21  Tuka  apa  is,  Tuwe  wakan 
sica  yuhe  cin  decen  oieye  sni 
ece ;  taku  wakan  sice  cin  he  ista 
gongapi  ista  wicakiyukawa  oki- 
hi  kta  he,  eyapi. 

22  Wanna  Jerusalem  en  yuwo- 

hduze  tonpi  omniciye  kagapi  ece 
qon  hehantu  ;  unkan  waniyetu. 

23  Unkan  icunhan  tipi  wakan 
ohna,  Solomon  ohanzi  hdepi  ta¬ 
wa  qon  he  en  Jesus  omani. 

24  Hehan  Juda  oyate  itan 
ihduksan  himniciyapi  qa  heciya- 
pi ;  Tohanyan  wacin  akipam  yus- 
unyakiyapi  he  ;  Messiya  kin  he 
niye  hecinhan  taninyan  vukoki- 
yaka  po. 

25  Jesus  aAvicayupta  ;  Wanna 
ociciyakapi  tuka  wicamayadapi 
sni  qon  ;  Ate  caje  kin  eciyatan- 
han  wicohan  ecamon  kin  hena 
omayake  cin  ee. 

26  Taliinca  tawa  wicawaye  cin 
he  oyapapi  sni,  he  etanhan  Avica- 
mayadapi  sni,  eciciyapi  qon  he 
iyececa. 

27  Taliinca  mitaAva  kin  miho 
kin  nalionpi,  qa  hena  sdonwica¬ 
wakiya,  qa  mihakam  unpi. 

28  Qa  owihanke  Avanin  wiconi 
wicaAvaqu  ;  qa  icimana  owihan- 
kepi  kte  sni,  qa  minape  kin  etan¬ 
han  tuwedan  wicayuspe  kte  sni. 

29  Ate  hena  maqu  kin  he  taku 
OA\rasin  sam  iyeya  tanka ;  qa  Ate 
nape  kin  etanhan  tuwedan  Avica- 
yuspa  okihi  sni. 

30  Miye,  qa  Atewaye  cin  un- 
wanjipidan,  eya. 

31  Hehan  Juda  oyate  ake  inyan 
icupi,  on  kininpi  kta  e  heconpi. 

32  Unkan  Jesus  awicayupta ; 
Ate  eciyatanhan  wicohan  waste 
ota  cicipazopi;  hena  tukte  Avanji 
on  nakaha  inyan  on  mayakininpi 
kta  he,  eya. 

33  Juda  oyate  ayuptapi  qa  he- 
yapi ;  Wicohan  waste  on  unni- 
cininpi  kte  sni,  tuka  iapi  sica 
on,  qa  winicasta  tuka  Wakan- 
tanka  nicicage  cin  heon  etanhan. 

34  Jesus  awicayupte ;  Taku 
wakan  kin  henicapi,  eciciyapi 
ce,  he  woope  nitawapi  kin  en 
hecen  kagapi  sni  he. 

35  Hecen  tona  Wakan tanka  oie 
kin  en  wicahiyohi  kin  hena  taku 
wakanpi  ewicakiya  hecinhan,  qa 
wowapi  wakan  kin  he  yujujupi- 
ca  sni ; 

36  Hecen  tuwe  Ateyapi  kin 
hduwakan  qa  makata  u  si  kin  he, 
Wakan  tanka  Cinhintku  kin  he 
miye  ce,  epe  ciqon,  heon,  Taku 
sica  eha  ce,  token  eyakiyapi  kta 
he. 

37  Ate  ohan  kin  hena  ecen  eca- 
mon  sni  kinhan,  wicamadapi  sni 
po. 

38  Tuka  hecen  ecamon  kinhan, 
miye  wicamayadapi  sni  esta,  wi- 
cohan  kin  hena  wicada  po  ;  he¬ 
cen  Atewaye  cin  micica,  qa  mi¬ 
ye  he  wecica,  heciyatanhan 
sdonyayapi  qa  wicayadapi  kta 
ce,  eya. 

39  Heon  etanhan  nakun  ake 
tinsa  yuze  wacinpi ;  tuka  napepi 
kin  etanhan  ihduspa. 

40  Qa  ake  hetanhan  Jordan 
wakpa  kin  he  en,  Johannes  ba- 
ptem  wicaqu  ece  qon  he  en  i,  qa 
en  ounyan. 

41  Unkan  wicota  en  hipi  qa 
heyapi ;  Johannes  takudan  wa- 
petogya  ecen  econ  sni,  tuka  Jo¬ 
hannes  wicasta  kin  de  etanhan 
tona  oyake  cin  owasin  wowica- 
ke. 

42  Unkan  hen  wicota  wicada- 
pi. 

WICOWOYAKE  11. 

1  Unkan  wicasta  wan  waya- 
zanka,  Lazarus  eciyapi,  Bethani 
hetanhan,  Mary  qa  cunku  Mar¬ 
tha  totonwepi  kin  hee. 

2  Mary  wihdi  wastemna  on 
Itancan  kin  sdaye  ca,  paha  kin 
on  siha  kin  kipakinta,  Lazarus 
he  hunkawanjitku  wayazanke 
cin  hee. 

3  Unkan  tawinohtinpi  kin,  Itan¬ 
can,  wicasta  wan  wa^teyadake 


ciqon  he  wayazanka,  eya  hosi 
kaipi. 

4  Jesus  nahon  unkan  hecen  eya, 
WMwayazan  kin  he  wiconte  ekta 
sni,  tuka  he  Wakantanka  towi- 
tan  kin  ee,  qa  heon  Wakantanka 
Cinhintku  kin  yuwitanpi  kta. 

5  Martha  iye  tankaku,  Lazarus 
kici,  Jesus  waste  wicadaka. 

6  Wayazanke  cin  nahon,  tuka 
anpetu  nonpa  ekta  ye  sni  yanka. 

7  Hehan  Jesus  waonspewica- 
kiye  cin  hewicakiya ;  Juda  ma- 
koce  kin  ekta  unhdapi  kta. 

8  Unkan  waonspewicakiye  cin 
heciyapi ;  Itancan,  nahanhin  a- 
skatudan  Juda  oyate  kin  inyan 
on  nicininpi  akitapi,  qa  ake  ekta 
hde  wacanni  he. 

9  Jesus  waayupte ;  Anpetu 
wanjidan  kes,  wihiyayedan  oape 
akenonpa  sni  he ;  tuwe  anpetu 
icunhan  mani  kinhan  nasna  sni 
ece ;  maka  akan  iyoyanpa  kin 
he  wanyaka  heon. 

10  Tuka  tuwe  hanyen  mani 
kinhan  hee  nasna  kta,  iyoyanpa 
takudan  en  un  sni  kin  heon. 

11  Hena  hecen  eya  ;  qa  hehan 
iyohakam  hewicakiya  ;  Lazarus 
koda  unyanpi  qon  istinma,  ekta 
mde  ca  mduhice  kta  ce. 

12  Hehan  waonspewicakiye  cin, 
Itancan,  istinma  hecinhan  he  he- 
cetu  kta  ce,  eyapi. 

13  He  wanna  ta  e  Jesus  heya  ; 
tuka  istinmapi  on  oziiciya  e  he¬ 
ya  kecinpi. 

14  Unkan  hehan  Jesus  tanin- 
yan  hewicakiya  ;  Lazarus  wan¬ 
na  ta  ce  : 

15  Qa  he  icunhan  hen  waun 
sni  kin  heon  niyepi  en  wimdu- 
skin,  hecen  on  wicayadapi  kta. 
Ho  po,  ekta  unyanpi  kta. 

16  Hehan  Thomas  Didumos 
eciyapi  kin  he  waonspewicakiye 
unmapi  kin  hewicakiya ;  Ekta 
unyanpi,  qa  kici  untapi  kta  ce. 

163 


JOHANNES. 


17  Unkan  Jesus  en  u  qehan, 
hapi  etanhan  wanna  topa  can  he 
sdonya. 

18  Jerusalem  Bethani  ikiyedan, 
wiyutapi  akezaptan  ecetu  he- 
hanyan. 

19  Unkan  Martha  Mary'  kici 
yukanpi  en  Juda  oyate  wicota 
magagaye  wicaipi,  hunkawanji- 
tkupi  kin  he  on. 

20  Jesus  en  u  Martha  nahon, 
unkan  itkokim  ya  ;  tuka  Mary  e 
timahen  iyotanka  yanka. 

21  Hehan  Martha  Jesus  heciya ; 
Itancan,  den  yaun  unkans,  mi- 
hunkawanji  te  kte  sni  tuka  ; 

22  Tuka  detanhan  taku  Wa- 
kantanka  yakida  kinhan,  Wa- 
kantankanicuktae  sdonwayace. 

23  Nihunkawanji  ekicetu  kta, 
Jesus  eciya. 

24  Eya  woekicetu  anpetu  ihan- 
keya  kin  hehan  ekicetu  kta  e 
sdonwaya,  Martha  eya. 

25  Unkan  Jesus  heciya;  Woe¬ 
kicetu  qa  wiconi  kin  he  miye, 
tuwe  wicamada  kinhan  toke  hin 
ta  esta  ni  kta. 

26  Qa  tuwe  ni  un,  qa  wicama¬ 
da  kinhan  icimana  te  kte  sni. 
He  wicayada  he. 

27  Han,  Itancan;  Messiya  Wa- 
kantanka  Cinhintku  makata  hi 
kte  ciqon  he  niye  e  wicawada 
ce,  eciya. 

28  Unkan  hena  hecen  eya,  he¬ 
han  hde  ca,  tawinohtin  Mary 
analibeyahan  kico,  qa  heciya ; 
Itancan  kin  den  un,  qa  nico  ce. 

29  He  nalion  iheya,  unkan 
ohankoya  najin  hiyaye  ca  ekta 
ya. 

30  Nahanhin  Jesus  otonwe  kin 
ehan  i  sni,  tuka  Martha  itkokipe 
ciqon  he  en  un. 

31  Hehan  Juda  oyate  en  yukan¬ 
pi,  qa  magagayapi,  he  icunhan 
Mary  ohankoya  najin  hiyaye  cin 
wanyakapi  qehan,  ihakam  iya- 

yapi  qa,  Wicasta  hnakapi  ekta 
ceye  kta  e  ekta  ya,  eyapi. 

32  Jesus  najin  kin  Mary  ehan 
i,  qa  wanyake  cehan,  ihukuya 
canpeska  makehde  ehpeiciye  ca, 
Itancan,  den  yaun  unkans,  mi- 
hunkawanji  te  kte  sni  tuka,  eci¬ 
ya. 

33  Mary  ceye  cin  he  Jesus 
wanyake  ca,  Juda  wicasta  kici 
ipi  kin  hena  nakun  ceyapi ;  un¬ 
kan  iye  atayedan  comnihdazi,  qa 
ihniyanyan. 

34  Qa  tokiya  eyahnakapi  he, 
eya.  Unkan,  Itancan,  ekta  u  qa 
wanyaka  ye,  eciyapi. 

35  Jesus  ceya. 

36  Hehan  Juda  oyate  kin  he- 
yapi ;  WTanyaka  po,  ehan  qon 
waste  dake  hinca  ce. 

37  Qa  wicasta  wanjikji,  Wh- 
casta  ista  aohduta  ee  kaes  yuka- 
wa,  wicasta  kin  de  te  sni  unki- 
ya  okihi  kta  naceca  ce,  eyapi. 

38  Ake  Jesus  iye  atayedan  co¬ 
mnihdazi,  qa  wicasta  hnakapi 
kin  en  ya.  He  imnija  ohdoka 
ohna  hnakapi,  qa  inyan  wan 
tanka  aokatinzapi. 

39  Inyan  kin  tokan  iyeya  po, 
Jesus  eya.  ’Wicasta  te  cin  ta¬ 
winohtin  Martha  heciya,  Itan¬ 
can,  wanna  topa  can  yanka  e 
sicamna. 

40  Wicayada  kinhan,  Wakan- 
tanka  towitan  wandake  kta  ce, 
eciciye  sni  he,  Jesus  eciya. 

41  Hehan  inyan  kin  tokan  iye- 
yapi ;  wicasta  ta  wanke  cin  etan¬ 
han.  Unkan  Jesus  ista  yuwan- 
kan  ikikcu,  qa  heya  ;  Ate  ciya- 
waste,  namayahon  kin  heon  ; 

42  Qa  ohinniyan  namayahon 
kin  he  sdonwakiya ;  tuka  wicasta 
hnakapi  kin  de  en  mitan  oksan 
najinpi  kin  de  on,  he  niye  u  ma¬ 
ys  si  kin  wicadapi  kta  e  on  hepe. 

43  Hecen  eye  ca  hehan,  Laza¬ 
rus  nunke  cin  hetanhan  tankata 

hninanpa  wo,  awitukadan  hoye- 
kiya  qa  eya. 

44  IJnkan  wicasta  te  cin  tan- 
kata  hninanpa,  siha  nape  ko  pa- 
htapi,  qa  ite  opemni  tonpi  kin 
hena  ecehna.  Kiyuskapi  qa 
ayustan  po,  iyaye  kta,  Jesus  ewi- 
cakiya. 

45  Hehan  Juda  wicasta  Mary 
kici  ipi  qon,  hena  Jesus  taku 
eeon  kin  he  wanyakapi,  unkan 
wicota  wicadapi. 

46  Tuka  wanjikji  Pharisee  kin 
ekta  wicakipi,  qa  Jesus  taku  econ 
kin  owicakiyakapi. 

47  Hehan  wosna  kagapi  Phar¬ 
isee  ko  mniciyapi  qa,  Token 
econkupi  he  ;  wicasta  kin  de  ta¬ 
ku  wapetokeca  ota  econ  kin, 
eyapi. 

48  Iyowinunkiyapi  kinhan  wi¬ 
casta  owasin  wicadapi  kta  ;  kin¬ 
han  Pi,oma  oyate  kin  den  upi 
kta,  qa  otonwe  kin  de  unkasota- 
pi,  qa  nakun  unkitaoyatepi  kin 
hena  ko. 

49  Hehan  wanji  Kaiaphas  eci- 
yapi  waniyetu  kin  he  en  wosna 
kagapi  itancan  kin  hee  hewica- 
kiya;  Takudan  oyakahnigapi  sni. 

50  Qa  nakun  awacannipi  sni, 
wicasta  wanjidan  oyate  on  te 
cinhan,  hecen  on  oyate  kin  wi- 
cate  kte  sni,  he  unkiyepi  kin  on 
hecetu  kta  ce,  eya. 

51  lye  etanhan  on  hecen  eye 
sni,  tuka  omaka  kin  he  en  wo¬ 
sna  kagapi  itancan  kin  heon,  Je¬ 
sus  oyate  kin  on  te  kte  cin  he 
iyukcanyan  heya. 

52  Qa  oyate  kin  heceedan  sni, 
tuka  Wakantanka  cinca  omde- 
cahe  cin  hena  owasin  wanjidan- 
kiya  kiwitaye  kta. 

53  Plehan  anpetu  kin  hetanhan 
witaya  akiiapi,  teyapi  kte  cin 
heon. 

54  Heon  etanhan  Jesus  Juda 
oyate  kin  wicehna  taninyan 


omani  sni,  tuka  makocewan  he- 
woskan  ikiyedan  wanke,  otonwe 
wan  Ephraim  eciyapi  kin  he  ekta 
ya,  qa  waonspewicakiye  cin  om 
he  en  un. 

55  Unkan  woacaksin  Juda  oyate 
wosnapi  kagapi  wanna  ikiyedan 
ay  a  ;  unkan  wanna  kayehan 
oyate  ota  Jerusalem  en  kata  ihe- 
ya  aya,  woacaksin  kin  itokam 
piiciyapi  kta. 

56  Hehan  Jesus  akitapi,  qa  ti¬ 
pi  wakan  kin  ohna  najinpi  icun- 
han  iyakitedan  hekiciyapi ;  To¬ 
ken  idukcanpi  he  ;  wosnapi  kin 
en  u  kte  sni  he. 

57  Wosna  kagapi  tankapi  qa 
Pharisee  ko  wanna  wakiconzapi, 
tuwe  Jesus  tukten  yanka  sdonye 
cinhan,  he  oyake  kta,  hecen  yu- 
zapi  kta. 

WICOWOYAKE  12. 

1  Woacaksin  kin  itokam  &akpe 
can,  hehan  Jesus  Bethani  en  i, 
Lazarus  wicasta  ta,  tuka  ekice- 
tuyapi  en  un  qon  otonwe  kin 
hee. 

2  Unkan  hen  Ltayetu  wotapi 
wan  kicagapi,  qa  Martha  e  wa-~ 
pamni ;  tuka  kici  iyotang  wota¬ 
pi  kin  Lazarus  wanji  hee. 

3  Hehan  Mary  wihdi  wastemna 
qa  taku  ota  iyopeyapi,  tke  utapi 
wanjidan,  he  icu  qa  on,  Jesus 
siha  kin  sdakiye  ca,  iye  paha  kin 
on  siha  kipakinta ;  unkan  eca- 
mna  kin  tipi  kin  ojudan. 

4  Hehan  Simon  cinhintku,  Ju¬ 
das  Iskariot  eciyapi,  waonspe¬ 
wicakiye  cin  wanji  hee,  wiyope- 
ye  kte  cin  hee  hecen  eya ; 

5  He  tokeca  wihdi  kin  he  ka- 
spapidan  opawinge  yamni  iyope¬ 
yapi,  qa  wahpanicapi  kin  wica- 
qupi  sni  he. 

6  He  wamanon  heca,  qa  maza- 
ska  opiye  yuhe  ca,  ohna  mazaska 
omnayan,  heon  hecen  eya ;  wo- 

wahpanicakin  incantowicahnake 
cin  heon  heye  sni. 

7  Hehan  Jesus  heya ;  Nagiye- 
ye  sni  wo  ;  anpetu  wan  mahna- 
kapi  kte  cin  he  en  amayuhe  cin 
hee  ce. 

8  Tokesta  wowahpanica  ohinni 
wicaduhapi  kta ;  tuka  miye  e 
ohinniyan  mayaduhapi  kte  sni, 
eya. 

9  He  icunhan  hen  un  kin  Juda 
oyate  wicota  sdonyapi ;  unkan 
Jesus  ecedan  on  en  hipi  sni,  tuka 
Lazarus,  wiconte  etanhan  najin- 
kiye  ciqon,  he  wanyakapi  kta  on 
etanhan. 

10  Unkan  wosna  kagapi  tanka- 
pi  Lazarus  nakun  teyapi  kta  aki- 
tapi : 

11  Hee  nakun  on  Juda  oyate 
ota  hduheyapapi,  qa  Jesus  wica- 
dapi. 

12  Ihanhanna  wicasta  ota  wo- 
snapi  kin  en  hipi  kin  hena,  Jesus 
Jerusalem  etkiya  u  nahonpi  he¬ 
han, 

13  Canwapa  tanka  etanhan 
canhaka  icupi,  qa  itkokim  yapi, 
qa  panyanhan  heyapi ;  Hosanna, 
tuwe  Israel  Wieastayatapi,  Je- 
howa  caje  kin  on  u  kinhan,  he 
yawastepi  nunwe. 

14  Unkan  Jesus  sonsonna  cinca 
wan  iyeya,  hehan  akan  iyotanka ; 
hecen  wowapi  kagapi  qon  ; 

15  Zion  cunwintku  ihnuhan 
koyakipe  cin  ;  iho,  Wicastaya- 
tapi  nitawa  sunka  sonsona  cinca 
wan  akan  yanka  u  ce. 

16  Dena  taku  kin  tokaheya 
waonspewicakiye  cin  okahniga- 
pi  sni  ;  tuka  Jesus  yutanpi  hehan 
hena  hecen  wowapi  en  kagapi 
qon,  qa  nakun  hena  ecen  ecaki- 
conpi  kin,  hehan  kiksuyapi. 

17  Heon  oyate  kicicapi  kin, 
Lazarus  hnakapi  tuka  kipan,  qa 
wiconte  etanhan  ekicetuye  ci¬ 
qon,  hena  he  yaotaninpi. 

18  Qa  heon  oyate  kin  itkoki- 
papi,  taku  wapetokeca  tanka  kin 
de  econ  nalionpi  kin  heon. 

19  Unkan  heon  etanhan  Phari¬ 
see  kin  iyakitedan  hekiciyapi ; 
Wanyaka  po,  takudan  oyakihipi 
sni ;  iho,  wicasta  owasin  he  iha- 
kam  iyayapi. 

20  Helenes  oyate  kin  etanhan 
wanjikji  wosnapi  kin  icunhan 
en  ohodapi  kta  e  ekta  itanwan- 
kanhde  upi ; 

21  Hena  eepi  Philip,  Galile 
makoce  Bethsada  otonwe  kin 
etanhan,  he  en  ipi,  qa,  Itancan, 
Jesus  wanunyakapi  uncinpi  ce, 
eciyapi. 

22  Philip  tl,  qa  Andrew  okiya- 
ka;  qa  hehan  Philip  Andrew 
kici  Jesus  okiyakapi. 

23  Unkan  Jesus  awicayupte  ca 
heya;  Anpetu  wan  en  Wicasta 
Cinhintku  kin  yutanpi  kte  cin 
wanna  hiyohi. 

24  Wowicake,  wowicake  eci- 
yatanhan  heciciyapi;  Aguyapi 
su  kin  maka  ekta  ehpeyapi,  te 
sni  kinhan,  isnana  un  kta ;  tuka 
te  cinhan  ota  icahye  kta. 

25  Tuwe  wiconi  kin  de  waste 
kida  kinhan,  told  ehpeye  kta ; 
qa  tuwe  maka  kin  den  wiconi 
sice  kida  kinhan,  hee  owihan- 
ke  wanin  wiconi  ekta  akpatan 
kta.' 

26  Tuwe  omakiye  kta  cin  kin¬ 
han  mihakam  un  kta ;  qa  tukten 
waun  he  cinhan  mitaokiye  kin  is 
nakun  hen  un  kta ;  nakun  tuwe 
omakiye  kta  hecinhan,  Ate  wi¬ 
casta  kin  he  yuonihan  kta. 

27  Wanna  minagi  kin  nagiye- 
yapi,  hecen  token  epe  kta  he. 
Ate,  anpetu  kin  de  etanhan  ema- 
hdaku  wo.  Tuka  heon  anpetu 
kin  de  en  wahi  ce. 

28  Ate  nicaje  kin  hdutan  wo. 
Unkan  mahpiya  kin  eciyatanhan 
wicaho  wan  u  qa;  Wanna  eya 

micaje  kin  wahdutan,  nakun  wa- 
hdutan  kta,  eya. 

29  Unkan  wicasta  en  najinpi 
kin  he  nahonpi  qa,  He  wakinyan 
hoton,  eyapi.  Maftpiya  ohnihde 
heca  e  okiya  ce,  apa  eyapi. 

30  Unkan  Jesus  waayupte  ca 
heya ;  Wicaho  kin  de  miye 
make  sni,  he  niye  nicapi. 

31  Wanna  oyate  kin  wicaya- 
copi;  qa  wanna  maka  akan  i tan- 
can  kin  tankan  elipeyapi. 

32  Qa  tohan  maka  kin  detan- 
han  wankan  emahdepi  kinhan, 
wicasta  kin  owasin  miye  en  iwi- 
eawacu  kta,  eya. 

33  Wiconte  kin  tukte  on  te  kte 
cin  he  ka  e  hecen  eya. 

34  Oyate  kin  ayuptapi ;  Woope 
kin  eciyatanhan,  Messiya  owi- 
hanke  wanin  un  kta  ce,  eyapi 
naunhonpi. ;  hecen,  Wicasta  Cin- 
hintku  kin  wankan  ehdepi  kta 
ce,  token  on  hecen  eha  he;  Wi¬ 
casta  Cinhintku  kin  he  tuwe  he. 

35  Hehan  Jesus  hewicakiya ; 
Iyoyanpa  kin  ehake  cistiyedan 
nicipi  un ;  iyoyanpa  duhapi  kin 
icunhan  en  omani  po ;  otpaze 
cin  iyapastag  niyanpi  nun  ce  ; 
tuwe  otpaza  icunhan  omani  kin 
he  tokiya  ye  cin  sdonye  sni. 

36  Iyoyanpa  duhapi  kin  en  iyo¬ 
yanpa  kin  he  wicada  po,  hecen 
on  iyoyanpa  cinca  yaunpi  kta 
ce.  Jesus  hena  hecen  eye  ca, 
hehan  iyaye  ca  inahbe  wicakiya. 

37  Taku  wapetokeca  ota  econ, 
qa  wanyagwicaya,  tuka  wica¬ 
dapi  sni. 

38  Hecen  Isaya  wicasta  wo¬ 
ke  an  taku  eye  ciqon  wanna  iye- 
cetu ;  Itancan,  tuwe  wounya- 
kapi  kin  wicada  he  ;  qa  tuwe  en 
Jehowa  hupahu  kin  yutaninpi  he. 

39  Qa  heon  etanhan  wicadapi 
kta  okihipi  sni ;  heon  Isaya  ake 
hecen  eya ; 

40  Isfca  gonge  wicaye  ca,  cante 


kin  ekta  nakun  wacinton  £ni  wi- 
caya ;  hecen  ista  on  wiwanya- 
kapi  kte  sni,  qa  cante  on  taku- 
dan  yukcanpi  kte  6ni,  qa  ihdu- 
ecetupi  kte  sni,  qa  hecen  woki- 
ziwicawaye  sni. 

41  Towitan  kin  he  Isaya  wan- 
yake  ciqon  he  ehan  hena  hecen 
ekiciya. 

42  Hececa  tuka  itancanpi  etan¬ 
han  wicota  wicadapi ;  tuka 
Pharisee  kin  hena  on  etanhan 
yaotaninpi  sni,  omniciye  tipi  kin 
etanhan  tankan  iyewicayapi  kta 
ikopapi  heon. 

43  Wicasta  akantu  yaonihanpi 
kin  he  iyotan  dapi,  qa  Wakan- 
tanka  wicayaonihan  kin  he  is 
iyotan  dapi  sni. 

44  Hehan  Jesus  panyanhan 
heya ;  Tuwe  wicamada  kinhan, 
he  miye  wicamada  sni,  tuka 
tuwe  u  masi  kin  hee  wicada  ece. 

45  Qa  tuwe  wanmayake  cin  he 
nakun  tuwe  u  masi  kin  he  wan- 
yaka. 

46  Miye  maka  akan  iyoyanpa 
wahi ;  hecen  tuwe  wicamada 
kinhan  he  otpaza  en  omani  kte 
sni. 

47  Qa  tuwe  mioie  kin  nahon, 
qa  wicada  sni  esta  mdaco  sni ; 
wicasta  wicayacopi  kin  heon 
wahi  sni,  tuka  waniyapi  kin  hee 
on  wahi. 

48  Tuwe  amaktasni,  qa  mioie 
kin  icu  sni  kinhan  he  tuwe  yaco 
kte  cin  hduha ;  wicoie  omdake 
cin  anpetu  ihankeya  kin  en  yaco 
kte  cin  hee. 

49  He  miye  cinka  hecen  oie- 
waye  sni ;  tuka  Ate  u  masi  kin 
he  iye  econ  masi,  taku  epe  kte 
ca  taku  omdake  kte  cin. 

50  Qa  toope  kin  he  owihanke 
wanin  wiconi  e  sdonwaya.  To¬ 
ken  epe  cin  hena,  Ate  hena  he¬ 
cen  emakiya,  heon  etanhan  he¬ 
cen  epa  ece,  eya. 

WICOW  OYAKE  13. 

1  Anpetu  en  wosnapi  ece  kin 
itokam,  anpetu  qon  wanna  hi- 
yohi,  he  en  maka  kin  detanhan 
iyaye  kta,  Atkuku  ektakiya  hde 
kta,  Jesus  sdonkiya,  tona  maka 
akan  tawa  kin  wastewicadake 
cin  hena  owihanketa  wastewica- 
kida. 

2  Wotapi  ayastanpi  hehantu ; 
Judas  Iskariot  Simon  cinhintku 
kin  hee,  Jesus  wiyopeye  kte  cin, 
Wakansica  wanna  hecen  cante 
ozekiya. 

3  Hehan  Jesus  Atkuku  taku 
owasin  tawa  kiye  ciqon  he  sdon¬ 
kiya  un,  Wakantanka  eciyatan- 
han  hi,  qa  ake  Wakantanka  ekta 
hde  kta. 

4  Hecen  wotapi  kin  etanhan 
najin,  qa  sina  ekihnaka ;  qa  na- 
pipakinte  wan  icu,  qa  ipiyaka. 

5  Qa  hehan  mini  waksica  en 
okastan,  qa  waonspewicakiye  cin 
siha  wicakiyujaja,  qa  napipakinte 
wan  ipiyake  ciqon  heon  siha  kin 
wicakipakinta. 

6  Simon  Inyan  ehan  ahi ;  un- 
kan,  Itancan,  niye  siha  mayaki- 
dujaja  kta  he,  eciya. 

7  Unkan  Jesus  ayupte  ca,  Ta¬ 
ku  ecamon  kin  de  nakaha  sdon- 
yaye  sni,  tuka  ihakamya  sdon- 
yaye  kta,  eciya. 

8  Icimana  siha  mayakidujaja 
kte  sni,  ake  Inyan  eciya.  He¬ 
han  Jesus  ayupte ;  Ciciyujaja 
sni  kinhan  takudan  on  miyecica 
kte  sni,  eya. 

9  Hehan  Simon  Inyan  heciya ; 
Itancan,  siha  ecedan  sni,  tuka 
minape,  mapa  koya. 

10  Unkan  Jesus  heciya;  Tuwe 
wanna  ihdujaja  kin  he  takudan 
sanpa  cin  sni,  siha  ecedan  yuja- 
japi  kta,  eya  wanna  ocowasin 
ska ;  unkan  niye  niskapi,  tuka 
iyulipapi  sni. 


11  Tuwe  wiyopeye  kte  cin  he 
sdonya,  heon  etanhan,  owasin 
niskapi  sni  ce,  eya. 

12  Unkan  siha  wicakiyujaja 
yustan  kin  hehan  sina  ehdaku 
qa  hdowin  qa  iyotanke  ca,  Taku 
tokaciconpi  kin  de  sdonyayapi 
he,  ewicakiya. 

13  Waonspekiya  qa  Itancan, 
emayakiyapi  ece  ;  he  tanyan 
ehapi ;  he  miye  nakaes. 

14  Heon  etanhan  mis  miye 
Waonspekiya  qa  Itancan  maya- 
duhapi  kin,  siha  ciciyujajapi  kin- 
han,  nis  eya  otoiyohi  siha  yeci- 
yujajapi  kta  iyececa. 

15  Waonspeciciyapi  kin  he  nis 
he  iyecen  ecanonpi  kta  e  heca- 
ciconpi. 

16  Ookiye  unpi  kin  he  Itancan 
kin  iyakapa  sni ;  qa  tuwe  u  sipi 
kin  he  tuwe  u  si  hecinhan,  he  is 
iye  kapa  sni,  wowicake,  wowi- 
cake  eciyatanhan  eciciyapi. 

17  Taku  kin  den  a  sdonyayapi 
hecinhan, ecen  ecanonpi  kinhan 
wasteya  yaunpi  kta. 

18  Taku  epe  cin  de  niye  iyuhpa 
heciciyapi  sni ;  tona  wicawaka- 
hnige  cin  hena  sdonwicawakiya ; 
tuka  wowapi  en  kagapi  qon  yue- 
cetu  kta ;  Tuwe  kici  aguyapi 
wata  ece  kin  he  miye  on  siha 
yuwankan  ehdaku  ce. 

19  Taku  kin  dena  ecetu  sni 
itokam  ociciyakapi ;  hecen  to- 
han  iyecetu  kinhan,  he  miye  e 
wicayadapi  kta. 

20  Tuwe  tokiya  yewakiye  cin 
tuwe  iyowinkiye  cinhan,  he  mi¬ 
ye  e  iyowinmaye  ;  qa  tuwe  iyo- 
winmaye  cinhan,  he  tuwe  u  ma- 
si  kin  he  iyowinkiya,  wowicake, 
wowicake  eciyatanhan  eciciya¬ 
pi- 

21  Jesus  hena  hecen  eye  ca 
hehan  toksape  kin  ekta  iyahde- 
iciya,  hdaotanin  qa  heya ;  De 
dukanpi  kin  etanhan  wanji  wi- 

yopemayayapi  kta,  wowicake, 
wowicake  on  eciciyapi  ce. 

22  Hehan  waonspewicakiye 
cin  opakicihta  yukanpi,  wanji 
tukte  e  on  heye  cin  sdonyapi  sni. 

23  Unkan  Jesus  waonspewica¬ 
kiye  cin  wanji  nina  waste  kidake 
ciqon,  he  eca  maku  kin  en  ma- 
kan  iwanka. 

24  Heon  Simon  Inyan  he  wi- 
kiyuta,  qa  wanji  tukte  he  on  he¬ 
ye  cin  he  iwange  si. 

25  Hehaw  he  Jesus  maku  kin 
en  iwanke  ca,  Itancan,  he  tuwe 
he,  eya. 

26  Jesus  ayupte  ;  Wanji  tukte 
hpanyanpi  onspa  waqu  kinhan 
hee  kta,  eya.  Hecen  ongpa 
hpanye  ca,  Judas  Iskariot  eciya- 
pi  Simon  cinhintku  he  qu. 

27  Unkan  Judas  hpanyanpi  kin 
icu,  hehan  Satan  mahen  iyaya. 
Hecen  Jesus  heciya  ;  Taku  e ca¬ 
non  kte  cin  kohanna  econ  wo. 

28  Wahna  wotapi  kin  ihduksan 
yukanpi  kin,  taku  on  heye  cin 
tuwedan  okahnigapi  sni. 

29  Judas  mazaska  opiye  yuhe 
cin  heon,  Jesus  wosnapi  kta  on 
taku  cinpi  kin  he  opeton  si ;  qa 
is,  wahpanicapi  kin  taku  wicaqu 
si,  apa  kecinpi. 

30  Unkan  hpanyanpi  qon  he 
icu  qehan,  hecehnana  tankan 
iyaya  ;  wanna  hanyetu  hehantu. 

31  He  tankan  iyaya,  hehan  Jesus 
heya ;  W'anna  Wicasta  Cinhintku 
kin  yutanpi,  qa  nakun  iye  eciya- 
tanhan  Wakantanka  is  yutanpi. 

32  Qa  iye  eciyatanhan  Wakan¬ 
tanka  yutanpi  hecinhan,  hehan 
Wakantanka  is  iye  kin  on  hdutan 
kta,  nakun  kohanna  hdutan  kta. 

33  Hoksiyoqopa  ehake  ptenye- 
dan  ocipapi  kta.  Amayakitapi 
kta,  qa  Juda  oyate  ewicawakiye 
ciqon  ;  Tokiya  mde  cin  ekta  ya- 
ipi  kta  oyakihipi  sni  ce  ;  he  iye- 
cen  nakaha  eciciyapi. 


34  Woahope  teca  wan  cicupi, 
otoiyohi  wasteyecidapi  kta  ;  wa- 
stecicidapi  kin  he  iyecen  waste¬ 
yecidapi  kta. 

35  Heon  waonspeciciyapi  yaun- 
pi  kin  wicasta  owasin  sdonyapi 
kta,  otoiyohi  wasteyecidapi  kin¬ 
han. 

36  Itancan,  tokiya  de  kta  he, 
Simon  Inyan  eciya.  Jesus  ayu¬ 
pte  ;  Tokiya  mde  cin  ekta  de  kta 
esta  nakaha  oyakihi  kte  sni,  tu- 
ka  ihakamya  mihektam  yau  kta, 
eya. 

37  Unkan  Inyan  heciya  ;  Itan¬ 
can,  tokeca  nakaha  cihakam 
waun  kta  owakihi  sni  he  ;  niye 
on  wiconi  mduhe  cin  ehpewaye 
kta,  eya. 

38  Jesus  ayupte  ;  Miye  on  wi¬ 
coni  nitawa  ehpeyaye  kta  he. 
Wowicake,  wowicake  on  heci- 
ciya ;  Anpaohotonna  kin  hoton 
sni  itokam  yamni  akihde  sdon- 
mayaye  sni,  kehe  kta  ce,  eya. 

WICOWOYAKE  14. 

1  Ihnuhan  cante  nisicapi  kin¬ 
han  ;  Wakantanka  wicayadapi, 
qa  mis  nakun  wicamayadapi. 

2  Ate  ti  kin  en  ounyanpi  kte 
cin  ota  yanka ;  he  hecece  sni 
unkans  ociciyakapi  kta  tuka ; 
ekta  wahde  ca  oyanke  kin  cici- 
yustanpi  kta. 

3  Ekta  mde  ca  oyanke  ciciyu- 
stanpi  kinhan,  hehan  ake  wau  qa 
acihdapi  kta ;  hecen  mis  waun 
kin  he  en  nis  nakun  yaunpi  kta. 

4  Unkan  tokiya  mde  cin  he 
sdonyayapi,  qa  canku  kin  he 
nakun  sdonyayapi. 

5  Itancan,  tokiya  de  cin  sdon- 
unyanpi  sni,  tokiya  tanhan  can¬ 
ku  kin  he  sdonunyanpi  kta  he, 
Thomas  eciya. 

6  Unkan  Jesus  heciya;  Canku, 
qa  wowicake,  wiconi  ko  he  mi- 

ye ;  tuwedan  Ateyapi  kin  en  u 
sni,  miye  eciyatanhan  ecedan 
en  u  ece. 

7  Sdonmayayapi  unkans  nakun 
Atewaye  cin  sdonyayapi  kta  tu- 
ka ;  qa  detanhan  sdonyayapi  qa 
wandakapi  ce. 

8  Itancan,  Ateyaye  cin  wan- 
yag  unyan  po,  hecen  iunmnanpi 
kta,  Philip  eciya. 

9  Hehan  Jesus  heciya;  Philip, 
wanna  wanakajatanhan  cicipi 
waun,  tuka  nahanhin  sdonma- 
yaye  sni  he  ;  tuwe  wanmayake 
cin  he  Ateyapi  kin  wanyaka ; 
hecen  tokeca,  Ateyapi  kin  wan- 
yag  uriyan  miye,  eha  he. 

10  Atewaye  cin  he  wecica  qa 
Atewaye  cin  he  micica  kin  he 
wicayada  sni  he.  Wicoie  ecici- 
yapi  kin  dena  miye  cinka  ecici- 
yapi  sni ;  Atewaye  micica  kin 
he  wicohan  kin  hena  iye  econ. 

11  Atewaye  cin  he  wecica  qa 
Atewaye  cin  he  micica  he  wica- 
mada  po  ;  qa  is  wicohan  kin  he¬ 
na  e  on  wicamada  po. 

12  Wowicake,  wowicake  on 
heciciyapi;  Tuwe  wicamada  kin 
he  wicohan  ecamon  kin  hena  is 
iyecen  econ  kta,  nakun  ees  san- 
pa  tanka  econ  kta ;  Ate  ekta 
wahde  kte  cin  heon  etanhan. 

13  Qa  micaje  kin  on  taku  ya- 
dapi  kinhan,  ecen  ecamon  kta  ; 
Ateyapi  kin  Cinhintku  kin  on 
yutanpi  kta  e  heon. 

14  Taku  wanji  micaje  on  ya- 
dapi  kinhan,  ecen  ecamon  kta. 

15  Waste  mayadapika§  hecin- 
han,  mitawoahope  kin  tanyan 
yuha  po. 

16  Hehan  Ate  cewakiye  kta, 
unkan  wicakicanpte  wan  tokeca 
nicupi  kta,  he  owihanke  wanin 
nicipi  un  kta. 

17  Wowicake  Woniya  kin  hee, 
oyate  kin  he  icu  okihipi  sni,  to- 
lxinni  wanyakapi  sni  qa  sdonya- 

pi  sni ;  tuka  niye  he  sdonyaya¬ 
pi,  he  nicipi  un  qa  en  niunpi  kta. 

18  Wamdenica  ehpeciyapi  kte 
sni ;  ake  cihdiyohipi  kta. 

19  Wanna  ptenyedan  kinhan 
oyate  wanmayakapi  kte  sni,  tu¬ 
ka  niye  wanmayadakapi  kta ; 
wani  waun,  qa  nis  yani  yaunpi 
kte  cin  heon. 

20  Anpetu  kin  he  en,  Atewaye 
cin  he  wecica,  qa  nis  miyecicapi, 
qa  mis  ocicipapi  kin  he  sdonya¬ 
yapi  kta. 

21  Tuwe  mitawoahope  yuhe 
ca,  hena  ope  cinhan  he  waste- 
madake  cin  ee ;  qa  tuwe  waste- 
madake  cinhan,  Atewaye  cin  he 
waste dake  kta ,  qa  mis  nakun 
waste wadake  kta,  qa  en  mihdu- 
tanin  kta  ce. 

22  Hehan  Judas,  Iskariot  hee 
sni,  he  heciya  ;  He  tokeca  Itan¬ 
can,  unkisnana  sdonniye  unya- 
yapi  kta  he,  qa  oyate  kin  sdon- 
niyanpi  kte  sni. 

23  Jesus  Waayupte  ca  heciya; 
Tuwe  wastemadake  cinhan 
mioie  kin  yuhe  kta ;  qa  Atewa¬ 
ye  cin  wastedake  kta,  qa  tukten 
un  kinhan  en  unhipi  kta,  qa  ti 
kin  en  kici  unyakonpi  kta. 

24  Tuwe  wastemadake  sni  kin 
he  mioie  kin  yuhe  sni.  Wicoie 
nayalionpi  kin  de  mitawa  sni, 
Atewaya  umasi  kin  he  iye  tawa. 

25  Ocipapi  kin  en  taku  kin  he¬ 
na  heciciyapi. 

26  Tuka  Wicakicanpte,  Woniya 
Wakan  kin  hee,  Atewaye  cin 
micaje  on  usi  kte  cin  he,  taku 
owasin  onspeniciyapi  kta,  qa  ta¬ 
ku  eciciyapi  kin  owasin  kiksu- 
yeniciyapi  kta. 

27  Wokiyapi  aihpeciyapi wo- 
okiye  mitawa  cicupi :  wicasta 
akantu  kicicupi  he  iyecen  cicupi 
sni.  Ihnuhan  cante  nisicapi  qa 
kopehda  yaunpi  kinhan. 

28  Wahde  ca  ake  en  ciupi  kta 


WICOWOYAKE  15.  ^ 


eciciyapi  kin  he  wanna  nayahon- 
pi.  Waste  mayadapi  Idnhan 
iduskinpi  kta ;  Atewaye  cin  ekta 
wahde  kta  epe  cin  he ;  Atewaye 
cin  he  iye  mikapeya  tanka. 

29  Qa  nakaha  hena  heciciyapi, 
taku  kin  itokam  ;  tohan  he  hiyo- 
hi  kinhan  hehan  wicayadapi  kta. 

30'  Detanhan  taku  ota  eciciya¬ 
pi  kte  sni ;  maka  akan  itancan 
kin  wanna  u,  tuka  miye  kin  en 
takudan  tawa  sni. 

31  Tuka  Atewaye  cin  waste- 
wakida ;  qa  Ate  taka  emakiye 
cin  owasin  ecen  ecamon  ece,  he 
oyate  kin  sdonyapi  kta.  Najin 
po,  detanhan  icunonpa  unyanpi 
kta. 


WICOWOYAKE  15. 

1  Hastanhanka  iyuwi  wowi- 
cake  kin  he  miye,  qa  Atewaye 
cin  he  kicanye  cin  ee. 

2  Adetka  ton  a  miye  on  wa- 
skuyeca  icahye  sni  kin  hena 
yupsun  ;  qa  adetka  tona  wasku- 
yeca  icahye  cin  hena  pakinta,  he- 
cen  onwaskuyeca  otaicahye  kta. 

3  Eya  wanna  niskapi,  wicoie 
ociciyakapi  kin  heon. 

4  Mici  un  po,  hecen  mis  cicipi 
waun  kta.  Hastanhanka  iyuwi 
adetka  wiyuwi  kin  en  ikoyake 
sni  kinhan  waskuyeca  icahya 
okihi  sni  ece  ;  he  iyecen  miyeci 
yaunpi  sni  ehantanhan,  nis  eya 
oyakihipi  kte  sni. 

5  Hastanhanka  iyuwi  kin  he 
miye,  adetka  kin  he  niyepi.  Tu- 
we  mici  un  qa  mis  kici  waun 
kin  he  waskuyeca  ota  icahya ; 
miye  kin  en  icunonpa  yaunpi 
kinhan  takudan  oyakihipi  kte  sni. 

6  Tuwe  mici  un  sni  kinhan 
adetka  iyecen  tankan  ehpeyapi, 
hecen  snija  aya ;  unkan  hena 
wicasta  pahipi  qa  petan  ehpeya¬ 
pi,  hecen  huhnaga  ece. 

7  Miyeci  yaunpi  qa  mioie  kin 


he  nicipi  un  kinhan,  taku  tona 
yacinpi  kin  hena  yadapi  kta,  un¬ 
kan  ecen  ecaniconpi  kta. 

8  Waskuyeca  ota  icahyayapi 
kinhan  Atewaye  cin  nina  yutan- 
pi  kta  ;  qa  heciya  tanhan  waon- 
speciciyapi  yaunpi  kta. 

9  Atewaye  cin  token  waste 
makida  kin  he  iyecen  waste  ci-^ 
cidapi;  mitowaste  kin  he  kici 
un  po. 

10  Mitawoahope  kin  duhapi 
kinhan,  mitowaste  kin  he  kici 
yaunpi  kta ;  Ate  tawoahope 
mduhe  cin  heon  towaste  kin 
kici  waun  kin  he  iyececa. 

11  Taku  eciciyapi  kin  dena  on 
mitowiyuskin  kin  nicipi  un  kta 
e,  qa  nitowiyuskinpi  kin  he  ece- 
tu  niciciyapi  kta. 

12  Mitawoahope  kin  he  dee, 
wastecicidapi  kin  he  iyecen 
wasteyecidapi  kta. 

13  Tuwe  takuwicaye  cin  on 
wiconi  ehpekiye  cinhan,  he  wo- 
waste  kin  tuwedan  kapeye  sni. 

14  Taku  econ  cisipi  kin  owasin 
ecen  ecanonpi  kinhan  takuciyapi 
yaunpi. 

15  Ookiye  wicayapi  wanna  eci¬ 
ciyapi  sni ;  ookiye  yapi  un  kin 
he  Itancan  ye  cin  taku  econ  kes 
sdonye  sni.  Tuka  takuciyapi 
eciciyapi ;  Atewaye  cin  tona 
nahonmaye  cin  owasin  sdonye 
ciciyapi  kin  heon. 

16  Niye  he  mayakahnigapi  sni, 
tuka  miye  e  cicahnigapi  qa  ci- 
yusutapi ;  hecen  tokiya  dapi  qa 
waskuyeca  icahyayapi  kta ;  qa 
waskuyeca  nitawapi  kin  ohinni- 
yan  un  kta ;  hecen  micaje  on 
Atewaye  cin  taku  yakidapi  kin¬ 
han  nicupi  kta  ce. 

17  Otoiyohi  waste  kicida  po, 
he  iwahokonciciyapi  ce. 

18  Oyate  kin  sice  nidapi  esta, 
he  itokam  miye  sice  madapike 
ciqon  he  sdonyayapi. 

19  Oyate  kin  enitanhanpi  un- 
kans  oyate  kin  takn  iye  tawapi 
waste  kidapi  kta ;  tuka  oyate 
kin  henitanhanpi  sni,  miye  e 
oyate  kin  etanhan  cicahnigapi 
kin  heon  oyate  kin  sice  nidapi. 

20  Wicoie  wan  eciciyapi  qon 
he  yeksuyapi ;  Ookiye  yapi  un 
kin  he  Itancan  yuhe  cin  kakipe 
%a.  iyotan  tanka  sni.  ^icaya 
makuwapi  hecinhan,  nis  oyate 
kin  sicaya  nicuwapi  kta ;  qa 
mioie  yuhapi  hecinhan,  nisnioie 
kin  niciyuhapi  kta. 

21  Tuka  micaje  kin  on  hena 
owasin  ecen  ecaniconpi  kta ; 
tuwe  u  masi  kin  he  sdonyapi 
sni  heon  etanhan. 

22  Wahi  sni  qa  owicawakiye 
sni  kinhan,  woahtani  nicapi  kta 
tuka;  tuka  detanhan  woahtani 
woakalipe  nicapi. 

23  Tuwe  sice  madake  cin  he 
nakun  Atewaye  cin  sice  daka. 

24  Wicohan  tuwedan  hecen 
econ  sni  iyecen  ecawicawecon 
6ni  unkans,  woahtani  nicapi  kta 
tuka  ;  tuka  wanna  Atewaye  cin 
kici  wanmayakapi,  qa  napin  si¬ 
ce  undakapi. 

25  Tuka  woope  tawapi  kin  en 
wicoie  kagapi  qon  he  wanna 
iyecetu;  Takudan  on  etanhan 
sni  sice  madakapi  ce. 

26  Tuka  Wicakicanpte,  Ate¬ 
waye  cin  etanhan  uwasi  kte  cin 
he,  Wowicake  Woniya  kin  hee, 
tohan  hi  kinhan,  he  iye  Atewaye 
cin  etanhan  u  kta,  qa  omayake 
kte  cin  hee. 

27  Qa  nis  nakun  omayadakapi 
kta,  toka  ehantanhan  miyahna 
yaunpi  qon  heon. 

WICOWOYAKE  16. 

1  Wayahtanipi  kte  sni  e  heon 
dena  taku  kin  ociciyakapi. 

2  Omniciye  tipi  kin  etanhan 

tankan  iyeniyanpi  kta ;  nakun 
anpetu  wan  u  kta,  hehan  tuwe 
kasta  niktepi  kinhan,  he  Wa- 
kantanka  iyokipiya  kecin  kta. 

3  Atewaye  cin  sdonyapi  sni, 
qa  mis  nakun  sdonmayanpi  sni, 
he  etanhan  henakiya  hecen  eca- 
nionpi  kta. 

4  Tuka  dena  ociciyakapi,  he¬ 
cen  tohan  iyehantu  kinhan,  dena 
wanna  eciciyapi  kin  he  yeksu¬ 
yapi  kta.  Qa  dena  otokahe  ekta 
eciciyapi  sni,  hinyahin  cicipi 
waun  kin  heon  etanhan. 

5  Tuka  wanna  tuwe  umasi  kin 
he  ekta  wahde  kta ;  qa  wanji- 
dan,  Tokiya  de  kta  he,  emaya- 
kiyapi  sni. 

6  Tuka  taku  kin  dena  ociciya¬ 
kapi,  heon  nicantepi  kin  ekta 
iyoniyakapi. 

7  Tuka  wowicake  ece  ociciya¬ 
kapi  ;  wahde  cinhan  heon  tan- 
yan  yaunpi  kta,  qa  wahde  sni 
kinhan  Wicakicanpte  kin  en  ni- 
hipi  kte  sni;  tuka  wahde  cin¬ 
han  niyepi  ekta  uwasi  kta. 

8  Unkan  he  tohan  hi  kinahan, 
woahtani,  woowotanna  qa  wo- 
yaco  kin  on  oyate  kin  sdonye- 
wicaye  kta : 

9  Woahtani  kin,  wicamadapi 
sni  kin  heon : 

10  Woowotanna  kin,  Atewaye 
cin  ekta  wahde  kta,  qa  icimana 
wanmayadakapi  kte  sni,  heon  : 

11  Woyaco  kin,  oyate  kin  de 
itancan  un  kin  he  wanna  yaco- 
pi,  heon  etanhan. 

12  Nakun  taku  ota  eciciyapi 
kta  mduha,  tuka  hena  e  qe  na- 
hanhin  yuha  oyakihipi  sni. 

13  Tuka  tohan  Wowicake  Wo¬ 
niya  kin  he  iye  hi  kinhan,  wo¬ 
wicake  ocowasin  en  aniyanpi 
kta;  iye  atayedan  on  ie  kte  sni, 
tuka  taku  nahon  kin  hena  oyake 
kta,  qa  taku  tokata  ekta  hena 
oniciyakapi  kta. 


WICOWOYAKE  16. 


14  Mayutan  kte  cin  hee,  taku 
mitawa  kin  hena  icu,  qa  onici- 
\mkapi  kta. 

15  Taku  Ate  tawa  kin  hena 
owasin  mitawa ;  he  etanhan, 
Tona  mitawa  kin  hena  icu,  qa 
oniciyakapi  kta  ce,  eciciyapi. 

16  Wanna  askayedan  hehan 
wanmayadakapi  kte  sni  ;  hehan 
akes  askadan  ake  wanmayada¬ 
kapi  kta,  Ate  ekta  wahde  kte 
cin  heon. 

17  Hehan  waonspewicakiye  cin 
iyakitedan  hekiciyapi;  Unkeki- 
ciyapi  kin  he  taku  hwo  ;  Wanna 
askayedan  wanmayadakapi  kte 
sni,  qa  hehan  askadan  ake  wan¬ 
mayadakapi  kta  ;  qa,  Ate  ekta 
wahde  kte  cin  heon. 

18  Heon  heyapi ;  Askayedan 
eye  cin  he  taku  he  ;  taku  eye 
cin  sdonunyanpi  sni  ce. 

19  Wiwangapi  cinpi  kin  he  Je¬ 
sus  sdonya,  unkan  heon  hewica- 
kiya ;  Wanna  askayedan  wan¬ 
mayadakapi  kte  sni,  qa  hen  iki- 
yedan  wanmayadakapi  kta,  epe 
cin  he,  he  token  kapi  hwo,  otoi- 
yohi  eyeciyapi  he. 

20  Wowicake,  wowicake  on 
heciciyapi ;  Nihinniciyapi  qa 
yaceyapi  kta,  tuka  oyate  kin 
iyuskinpi  kta ;  iyonicisicapi  kta, 
tuka  iyonicisicapi  kin  he  wowi¬ 
yuskin  wan  en  un  kta. 

21  Winoliinca  cinca  ton- kta  eca 
yazan  hda,  wanna  iyekicihan- 
tu  kin  heon ;  tuka  tohan  hoksi- 
yoqopa  ton  eca,  yazan  hda  qon  he 
kiksuye  sni,  wieasta  oyate  kin 
den  tonpi  eca  wowiyuskin  ye 
cin  heon. 

22  He  iyecen  nakaha  iyokisin 
dukanpi,  tuka  ake  wanciyakapi 
kta,  kinhan  nicantepi  kin  wiyu- 
skin  kta,  qa  widuskinpi  kte  cin 
he  tuwedan  nicipi  kte  sni. 

23  Unkan  anpetu  kin  he  en  ta- 
kudan  imayanungapi  kte  sni. 


Wowicake,  wowicake  on  hecici¬ 
yapi  ;  Taku  micaje  on  Atewa- 
ye  cin  yakidapi  kinhan  nicupi 
kta. 

24  Nahahin  dehanyan  micaje 
on  takudan  yadapi  sni.  Da  po, 
iyacupi  kta,  hecen  wowiyuskin 
ojudanniciyapi  kta. 

25  Hena  taku  iyacinyan  heci¬ 
ciyapi  ;  tuka  anpetu  wan  u  kta, 
hehan  wiyacinyan  takudan  eci¬ 
ciyapi  kte  sni,  tuka  taninyan 
Ateyapi  kin  on  ociciyakapi  kta. 

26  Tohan  iyehantu  kinhan  mi¬ 
caje  on  taku  yadapi  kta,  tuka 
Atewaye  cin  wocekiye  eciciya¬ 
pi  kta,  epe  sni. 

27  Ate  iye  atayedan  waste  ni- 
dapika,  waste  mayadapike  ca 
Wakantanka  eciyatanban  wabi 
kin  he  wicayadapi  kin  heon. 

28  Atewaye  cin  eciyatanhan 
wau,  qa  oyate  kin  de  en  wica- 
wahi  Ake  oyate  kin  elipewi- 
cawaye  kta  qa  Ate  ekta  wahde 
kta. 

29  Wanna  wiyacinyan  iyae  sni, 
ataninyan  iyaa  ce,  waonspewi¬ 
cakiye  cin  eciyapi. 

30  Taku  owasin  sdonyaye  ca, 
tuwe  winiwange  kta  iyecece 
sni  yaun  e  wanna  sdonunyanpi ; 
heon  etanhan  Wakantanka  eci¬ 
yatanhan  yahi  kin  he  wicaunda- 
pi,  eyapi. 

31  Jesus  awicayupte  ;  Wanna 
wicayadapi  he. 

32  Anpetu  wan  u  kta  qa  wan¬ 
na  hiyohi,  enanakiya  otoiyohi 
yahdapi  kta,  qa  misnana  ehpe- 
mayayapi  kta  ;  tuka  nakun  mis¬ 
nana  waun  sni,  Atewaye  cin  he 
mici  un. 

33  Wookiye  amayaduhapi  kta 
heon  etanhan  hena  heciciyapi. 
Oyate  kin  de  en  wokakije  du~ 
hapi  kta ;  tuka  wiyuskin  po, 
miye  oyate  kin  ohiwicawaya 
ce. 

WICOWOYAKE  17. 

1  Jesus  hena  hecen  eye  ca  he- 
han  ista  yuwankan  icu,  qa  ma- 
lipiya  kin  ekta  etonwan  qa,  Ate 
wanna  anpetu  kin  hiyohi,  Ni- 
cinksi  kin  hdutan  wo,  hecen  on 
Nicinksi  kin  nihdutan  kta  ce. 

2  Wicacehpi  owasin  on  wowa- 
sake  yaqu  qon,  hecen  tona  yaqu 
kin  owasin  owihanke  wanin  wi- 
coni  wieaqu  kta. 

3  Unkan  owihanke  wanin  wico- 
ni  kin  he  dee,  wowicake  Wakan- 
tanka  niye  e  sdonniyanpi  kta, 
qa  Jesus  Messiya  uyasi  qon. 

4  Maka  kin  akan  ciyutan  ;  qa 
wicokicanye  mayaqu  qon  wanna 
owasin  wahdustan. 

5  Unkan  nakaha,  Ate  niye  kin 
on  miye  mahdutan  wo,  wicoicage 
wanice  cin  he  itokam  wowitan 
niyeci  hduha  waun  qon  heon. 

6  Oyate  kin  den  wicasta  tona 
mayaqu  kin  hena  en  nicaje  mda- 
otanin  ;  hena  nitawa,  tuka  hena 
mayaqu ;  unkan  hena  nioie  qon 
niciyuhapi. 

7  Taku  mayaqu  kin  owasin 
he  niye  etanhan  u,  wanna  sdon- 
yapi. 

8  Nioie  mayaqu  qon  he  wanna 
wicawaqu  ;  unkan  icupi,  qa  niye 
eciyatanhan  wahi  kin  he  tanyan 
sdonyapi,  qa  niye  e  umayasi  kin 
he  wicadapi. 

9  Hena  on  woceldye  ewicawe- 
ciya,  maka  akan  wicasta  kin  he¬ 
na  on  wocekiye  eciciye  sni,  tuka 
tona  mayaqu  kin  hena  on  woce¬ 
kiye  eciciye,  hena  nitawa  kin  he 
etanhan. 

10  Taku  mitawa  kin  hena  owa¬ 
sin  nitawa,  qa  nis  taku  nitawa 
kin  hena  mitawa,  qa  hena  on 
wowitan  waun. 

11  Wanna  oyate  kin  dematan- 
lian  sni,  tuka  iye  e  oyate  kin  en 
opeya  ni  unpi,  qa  miye  wanna 

174 


nitankiyadan  waku  kta.  Ate 
wakan,  nicaje  kin  on  dena  ma¬ 
yaqu  qon  hduha  wo,  hecen  un- 
wanjidan  qon  is  iyecen  wanjidan 
kta. 

12  Oyate  kin  den  om  wraun  kin 
he  icunhan  nicaje  kin  on  wica- 
wahduha.  Mayaqu  qon  hena  e 
wicawahduha,  qa  owasin  ehpe- 
kiyapi  sni,  wicasta  wayutakuni 
sni  cinhintku  kin  hecedan  ehpe- 
kiyapi,  hecen  wowapi  en  un  qon 
wanna  iyecetu. 

13  Wanna  nitankiyadan  waku 
kta,  oyate  kin  den  opeya  waun 
kin  en  ehake  hecen  epa,  hecen 
on  mitowiyuskin  kin  iyepi  en 
wicakiyustanpi  kta. 

14  Nioie  wicawaqu,  qa  oyate 
kin  sice  wicadapika,  oyate  kin 
hetanhanpi  sni  heon  etanhan  he- 
ceca,  oyate  dematanhan  sni  he 
iyecen. 

15  Oyate  kin  detanhan  ewica- 
yahdaku  kta  e  heon  wocekiye 
eciciye  sni,  tuka  taku  sice  cin  he 
en  anawicayecipte  kta  e  heon. 

16  Oyate  kin  de  ematanhan 
sni  kin  he  iyecen  is  oyate  kin  de 
etanhanpi  sni. 

17  Wowicake  nitawa  kin  he 
on  wicayuwakan  wo  ;  nioie  kin 
he  wowicake. 

IS  Oyate  kin  deci  u  mayasi 
qon,  he  iyecen  is  oyate  kin  ecen 
ye  wicawasi. 

19  Qa  iyepi  on  miye  mihdu- 
wakan,  hecen  on  wowicake  eci¬ 
yatanhan  wicayuwakanpi  kta. 

20  Qa  denana  on  wocekiye  eAvi- 
caweciye  sni,  nakun  tona  wicoie 
oyakapi  eciyatanhan  wicama- 
dapi  kin  hena  koya. 

21  Hecen  on  owasin  Avanjipi- 
dan  kta,  niye  kin  iyecen,  Ate, 
miyecica,  qa  mis  cicica  ;  qa  he¬ 
cen  is  unkicicapi  kta  ;  qa  oyate 
kin  niye  u  mayasi  kin  he  wica¬ 
dapi  kta. 


WIG  O  W  0  Y  AKE  18. 


22  Wowitan  mayaqu  qon  he 
wanna  wicawaqu  ;  hecen  on  un- 
wanjidan  kin  iyecen  wanjipidan 
kta. 

23  Mis  wicakici  waun,  qa  nis 
mici  yaun,  hecen  wanjidan  en 
wicayustanpi  kta ;  qa  hecen  ni- 
ye  umayasi  kin  he  oyate  kin 
sdonyapi  kta ;  qa  wastemayaki- 
da  kin  he  iyecen  wastewicawa- 
kida  ece. 

24  Ate,  tona  mayaqu  kin  he- 
na,  tokiya  waun  kin  hen  mici 
unpi  kta  wacin  ;  hecen  wowitan 
mayaqu  qon  he  wanyakapi  kta, 
wicoicage  kin  de  itokam  waste- 
mayakida  kin  heon  etanhan. 

25  Ate  owotanna,  oyate  kin 
sdonniyanpi  sni  ye,  tuka  miye 
sdonciye  ciqon,  qa  dena  is  niye 
e  u  mayasi  kin  he  sdonyapi. 

26  Unkan  nicaje  kin  he  sdon- 
ye  wicawakiya  qa  nakun  sdonye 
wicawakiye  kta ;  hecen  wawa- 
cinkta  duza  on  wastemayakida 
qon  he  dena  en  un  kta,  qa  mis 
nakun  owicawape  kta. 

WICOWOYAKE  18. 

1  Jesus  hena  hecen  eya,  hehan 
waonspewicakiye  cin  om  Ked- 
ron  wakpadan  kin  akasanpa  iya- 
ya,hen  can  wojupi  wan,  unkan  he 
en  i,  waonspewicakiye  cin  om. 

2  Unkan  Judas  wiyopeye  cin 
he  is  nakun  makoce  kin  he  sdon- 
ya,  Jesus  hen  waonspewicakiye 
cin  om  emniciya  ece  qon  heon. 

3  Heon  Judas  akicita  wicoun 
wan  icu,  qa  akicita  tancan  ko, 
wosna  kagapi  qa  Pharisee  kin 
etanhan,  om  wipe  yuhapi,  qa 
petijanjan  can  itkonya  ko  yuha 
en  yapi. 

4  Jesus  taku  hiyahde  kte  cin 
owasin  sdonkiya,  itkowicakipe 
ca,  Tuwe  e  oyadepi  he,  ewica- 
kiya. 


5  Jesus  Nazareth  etanhan,  eya 
ayuptapi.  Unkan  Jesus,  He  mi¬ 
ye  ce,  eya.  Unkan  Judas  he  wi¬ 
yopeye  ciqon  ee  en  opa. 

6  Unkan  Jesus,  He  miye  ce, 
ewicakiya  hehan  icicawin  ki- 
hdapi,  qa  makata  ihpayapi. 

7  Heon  etanhan  ake  wiwica- 
wanga ;  Tuwe  ayakitapi  he, 
eya.  Unkan,  Jesus  Nazareth 
etanhan,  eyapi. 

8  Jesus  waayupte ;  He  miye 
ce,  eciciyapi  qon ;  hecen  miye 
e  omayadepi  hecinhan  dena  ito 
kihdapi  kta. 

9  Wicoie  wan  eye  ciqon  he 
iyecetu  kta,  Tona  mayaqu  kin 
wanjidan  ehpewakiye  sni  ce. 

10  Unkan  Inyan  mazasagye 
wan  yuhe  cin  ehdaku,  qa  on 
wosna  kagapi  itancan  ookiye  wi- 
caya  wan  noge  etapa  eciyatan- 
han  ape  ca  kaspa  iyeya,  ookiye 
unna  kin  he  Malkos  eciyapi. 

11  Hehan  Jesus  Inyan  heciya  ; 
Mazasagye  nitawa  ojuha  en  iye- 
kiya  wo.  Wiyatke  Ate  maqu 
kin  he  mdatke  kte  sni  he. 

12  Juda  oyate  akicita  tancan, 
akicita  eyanpaha,  akicita  ikcedan 
ko  Jesus  yuzapi,  qa  palitapi. 

13  Qa  tokaheya  Annas  kaipi ; 
Kaiaphas  omaka  kin  he  en  wo¬ 
sna  kagapi  itancan  kin  he  tun- 
kanku  kin  hee. 

14  Wicasta  wanjidan  oyate 
kin  on  te  kte  cin  he  hecetu  kta 
ce,  Juda  oyate  iwahokonwica- 
kiye  ciqon  Kaiaphas  ee. 

15  Unkan  Simon  Inyan  Jesus 
ihakam  ya,  nakun  waonspewi¬ 
cakiye  cin  tokeca  wan ;  unkan 
waonspewicakiye  cin  tokeca  kin 
he  wosna  kagapi  itancan  kin 
sdonya  qon,  heon  hee  wosna  ka¬ 
gapi  itancan  tihocoka  kin  en 
Jesus  kici  iyaya. 

16  Tuka  Inyan  e  tankan  tiyo- 
pa  kin  en  najin.  Hehan  waon- 

spewicakiye  cin  unma,  wosna 
kagapi  itancan  sdonya  qon,  he 
tankan  hiyu,  qa  tiyopa  awanya- 
ke  cin  he  okiye  ca,  Inyan  tin 
hiyuya. 

17  Hehan  wikoska  tiyopa  a- 
wanyake  cin  he  Inyan  heciya  ; 
Wicasta  kin  de  waonspewica- 
kiye  cin  wanji  niye  he.  Unkan, 
Hemaca  sni  ce,  eya. 

18  Akicita  eyanpaha  wowidag 
wicayapi  ko  hen  najinpi,  sni 
hdapi  qa  cetipi ;  unkan  he  en 
petiskanpi :  unkan  Inyan  is  owi- 
capeya  inajin,  qa  petiskan. 

19  Hehan  wosna  kagapi  itan¬ 
can  kin  Jesus  wiwanga,  waon- 
spewicakiye  cin  heon,  qa  iye 
woonspe  tawa  kin  he  nakun. 

20  Jesus  ayupte ;  Oyate  kin  en 
taninyan  wotndaka  ece ;  omni- 
ciye  tipi  etu,  qa  tipi  wakan  ko 
en,  Juda  oyate  mniciyapi  ece  kin 
en  ohinniyan  waonspekiya  wa¬ 
il  n,  qa  takudan  anahbeyahan  epe 
sni  ce. 

21  Taku  on  wimayanunga  he  ; 
token  ewicawakiye  cin  tona  na- 
honpi  kin  hena  e  wiwicawanga 
wo,  token  epe  cin  he  sdonyapi 
ce. 

22  Hena  hecen  eya,  unkan  aki¬ 
cita  eyanpaha  wan  en  najin  kin 
he  Jesus  apa,  qa  hey  a;  Wosna 
kagapi  itancan  kin  hecen  adu- 
pta  he. 

23  Unkan  Jesus  ayupte  ;  Sica- 
ya  iwaa  liecinhan  taku  sica  epe 
cin  he  yaotanin  wo  ;  tuka  tan- 
yan  epa  liecinhan,  tokeca  ama- 
yapa  he. 

24  Annas  Kaiaphas  wosna  ka¬ 
gapi  itancan  kin  pahtapi  ecen 
ekta  aye  wicakiye  ciqon. 

25  He  icunhan  Simon  Inyan 
petiskan  najin.  Heon  lieciyapi; 
Waonspewicakiye  cin  he  wanji 
niye  he.  Tuka  anakihbe  ca, 
Hemaca  sni  ce,  eya. 

26  Wosna  kagapi  itancan  kin 
wowidake  tawa  wan,  Inyan  noge 
kaspe  ciqon  he  takuya,  Wojupi 
kin  en  kici  yaun  wanciyake  sni 
he,  eciya. 

27  Tuka  ake  Inyan  anakiliman; 
unkan  he  icunhan  anpa  ohotonna 
wan  hoton. 

28  Hehan  Kaiaphas  etanhan 
woyaco  tipi  kin  en  Jesus  aipi  ; 
unkan  wanna  anpa.  Ihdusapapi 
kte  sni  e  heon  woyaco  tipi  kin  en 
ipi  sni,  wosnapi  ldn  hdutapi  kta 
e  heon. 

29  Unkan  Pilate  tankata  hi- 
nanpe  ca,  en  wicau  qa,  Wicasta 
kin  de  taku  e  iyaj^aonpapi  he, 
ewicakiya. 

30  Waayuptapi  qa  heciyapi ; 
Wicasta  kin  de  ohan  sice  sni 
unkans  unnicahipi  kte  sni  tuka, 
eyapi. 

31  Hehan  Pilate  hewicakiya  ; 
Niye  ito  eyaku  po,  qa  wayecon- 
zapi  kin  eciyatanhan  yaco  po. 
Hehan,  Wicasta  teyapi  unkiye 
unkokihipi  sni  ye,  Juda  oyate 
eciyapi. 

32  Hecen  Jesus  oie  qon  ecetu 
kta,  token  wiconte  on  te  kta  eye 
ciqon  he. 

33  Hehan  woyaco  tipi  timahen 
Pilate  kihde  ca,  Jesus  en  au  wi¬ 
cakiye  ca,  Juda  oyate  wicastaya- 
tapi  qon  he  niye  he,  eciya. 

34  Jesus  ayupta ;  He  niye  cin- 
ka  heha  he  ;  qa  is  tuwe  tokeca 
miye  on  hecen  oniciyaka  he. 

35  Pilate  ayupte  ;  Juda  wica¬ 
sta  hemaca  he  ;  nitaoyatepi  kin 
hena,  qa  wosna  kagapi  tankapi 
kin  he  iye  miye  en  anihipi.  To¬ 
ken  oyahanda  he. 

36  Jesus  ayupte ;  Wokiconze 
mitawa  kin  he  maka  kin  detan- 
han  sni ;  wokiconze  mitawa  kin 
maka  kin  detanhan  unkans,  mi- 
taokiye  kin  kis  unpi  kta,  qa  Ju¬ 
da  oyate  kin  makaskapi  kte  sni 

tuka.  Tuka  nakatia  wokiconze 
mitawa  kin  detanhan  sni. 

37  Hehan  Pilate  heciya  ;  Wi¬ 
castayatapi  kin  henica  he.  Un- 
kan  Jesus  ayupte  ;  Wicastaya- 
tapi  hemaca  e  ecen  eha  ;  hema- 
ca  kta  e  on  matonpi,  qa  heon 
makata  wahi,  wowicake  mda- 
otanin  kta  e  heon.  Tuwe  wo¬ 
wicake  eciyatanhan  un  kinhan 
he  miho  kin  nalion  ece. 

38  Wowicake  kin  he  taku  he, 
Pilate  eciya.  Hena  hecen  oie 
ya,  unkan  Pilate  tankata  inanpe 
ca,  Juda  oyate  en  wicaye  ca, 
Wicasta  kin  he  taku  sica  econ 
takudan  iyewaye  sni,  ewicakiya. 

39  Tuka  wicohan  duhapi  kin 
heciyatanhan,  woacaksin  anpetu 
ehan  unkipi  eca,  tuwe  kaska 
hnakapi  wanji  wakiyuska  ece 
qon.  Juda  oyate  wicastayatapi 
kin  de  wakiyuska  yacinpi  he, 
eya. 

40  Unkan  ake  owasin  panyehan 
howayapi  qa  heyapi  ;  Wicasta 
kin  dee  kte  sni,  tuka  Barabbas  e 
hee  kta.  Unkan  Barabbas  e  qe 
wawicaki  sa  kin  heca. 

WICOWOYAKE  19. 

1  Unkan  hehan  Pilate  Jesus  icu 
qa  kapsinpsinta. 

2  Unkan  akicita  wapepeka  wa- 
paha  wan  kazontapi  qa  wapaha 
kiyapi,  qa  sina  to  wan  in  kiyapi. 

3  Qa,  iho,  Juda  Wicastayatapi 
kin,  eciyapi,  qa  nape  on  apapi. 

4  Pilate  ake  tankan  inanpe  ca, 
Iho,  wicasta  kin  dee  e  tankan 
cicaupi,  hecen  on  taku  sica  ta¬ 
kudan  en  iyewaye  sni  e  sdonya- 
yapi  kta,  ewicakiya. 

5  Hehan  Jesus  wapepeka  wa¬ 
paha  kin  un,  qa  sina  to  kin  in, 
tankata  inanpa.  Unkan,  Wan- 
yaka  po,  wicasta  kin  dee  ce, 
ewicakiya. 


6  Unkan  wosna  kagapi  tankapi 
qa  akicita  tancanpi  kin,  he  wan- 
yag  iheyapi  hehan,  panyehan 
heyapi,  Icipaweh  okatan  wo,  ici- 
paweh  okatan  wo.  Nisnana  icu- 
pi  qa  icipaweh  okatan  po,  miye 
qe  taku  sica  econ  takudan  iye¬ 
waye  sni,  Pilate  ewicakiya. 

7  Wowakiconze  wan  unhapi, 
wowakiconze  unhapi  kin  eciya¬ 
tanhan  te  kta  iyececa,  Wakan- 
tanka  Cinhintkukeiciye  cin  heon 
etanhan,  Juda  oyate  kin  eya 
ayuptapi. 

8  Unkan  Pilate  iapi  kin  he  na- 
hon  qehan,  iyotan  inihan  ; 

9  Qa  woyaco  tipi  kin  timahen 
kihde  ca,  Nitokiya  tanhan  he, 
Jesus  eciya.  Tuka  Jesus  ayupte 
sni. 

10  Hehan  Pilate  heciya;  Ama- 
yadupte  sni  he.  Iciyaweh  oni- 
catanpi  owakihi ;  qa  niciyuskapi 
nakun  owakihi,  he  sdonyaye  sni 
he. 

11  Hehan  Jesus  ayupte  ;  Wan- 
kan  tanhan  taku  kin  de  nicupi 
sni  unkans  takudan  on  omaya- 
kihi  kte  sni  tuka ;  heon  tuwe 
niye  en  amahi  kin  he  iye  woa- 
htani  tanka. 

12  H etanhan  Pilate  kiyuskapi 
akita.  Tuka,  Wicasta  kin  de 
yakiduske  cinhan  Kesar  takuya- 
ye  sni ;  tuwe  wicastayatapi  icica- 
ge  cinhan  Kesar  i  en  hiyeya  ece, 
Juda  oyate  kin  panyehan  eyapi. 

13  Pilate  iapi  kin  he  nahon, 
unkan  Jesus  tankan  yuha  inan¬ 
pa,  qa  oiyotanke  tawa  kin  he 
ohna  kiyotanka,  inyan  mdaya 
omanipi  kin  en,  he  Hebrew  iapi 
kin  etanhan  Gabbatha  eciyapi. 

14  Woacaksin  itokam  anpetu 
piiciyapi  ece  kin  hetu,  qa  wiyo- 
tanhe  cin  hehantu  ;  Wicastaya¬ 
tapi  nitawapi  kin  wanyaka  po, 
Pilate  Juda  oyate  kin  ewicakiya. 

15  Tuka,  Icunonpa,  icunonpa 

iyeye  ca  icipaweli  okatan  wo, 
panyehan  eyapi.  Wicastayatapi 
nitawapi  kin  de  icipaweli  owa- 
katan  kta  he,  Pilate  ewicakiya. 
Unkan  wosna  kagapi  tankapi 
kin  ayuptapi ;  Kesar  ecedan  wi¬ 
castayatapi  unhapi  ce. 

16  Hehan  icipaweli  okatanpi 
kta  e  wicaqu.  Unkan  Jesus  icu- 
pi  qa  tokan  ayapi. 

17  Unkan  Jesus  can  susbeca 
kicin,  qa  makoce  wan  Wicapahu 
eciyapi,  he  Hebrew  iapi  on  Gol¬ 
gotha  eciyapi,  he  ekta  aya. 

18  Hen  icipaweli  okatanpi,  qa 
wicasta  toktokeca  nom  itan  ano- 
katanhan  ewicahdepi,  qa  Jesus 
okitahedan. 

19  Unkan  Pilate  wowapi  wan 
kage  ca,  can  susbeca  inkpa  kin 
en  ehnaka ;  JESUS  NAZA¬ 
RETH  ETANHAN,  JUDA 
OYATE  WICASTAYATAPI 
KIN. 

20  Wowapi  kin  de  Juda  wi¬ 
casta  ota  yawapi ;  makoce  kin 
Jesus  en  icipaweli  okatanpi  kin 
he  otonwe  kin  ikiyedan,  qa  he 
Hebrew,  qa  Helenes,  qa  Roma 
iapi  henakiya  wicoie  kin  on 
owapi. 

21  Hehan  Juda  oyate  etanhan 
wosna  kagapi  tankapi  kin  Pilate 
heciyapi ;  Juda  oyate  Wicasta- 
yatapi  kin,  eya  owa  sni  wo  ;  tu- 
ka,  Juda  oyate  Wicastayatapi 
kin  he  miye  ce,  eiciye  cin,  hee  e 
ecen  owa  wo. 

22  Tuka  Pilate  waayupte  ;  Ta- 
ku  owawa  kin  he  wanna  owawa 
ce,  eya. 

23  Akicita  Jesus  icipaweli  oka¬ 
tanpi,  hehan  tawokoyake  icupi, 
qa  wopamnitom  kagapi,  akicita 
otoiyohi  kicipamnipi ;  qa  nakun 
tasina  icupi ;  sina  kin  he  okage- 
ge  wanica,  wankan  tanhan  kun 
ihankeya  kin  hehanyan  okagege 
codan  kagapi : 

24  Heon  etanhan  iye  iyakite- 
dan  hekiciyapi ;  Sina  kin  he  un- 
yulidecapi  kte  sni,  econkupidan 
qa  yeunkiyapi  kta,  hecen  tuwe 
ohiye  cinhan  yuhe  kta.  Hecen 
wowapi  en  kagapi  qon  he  iyece- 
tu  ;  Mitawokoyake  kicipamnipi, 
qa  mitasina  kin  he  oeconna  en 
yekiyapi  ce.  Unkan  akicita  kin 
hena  hecen  econpi. 

25  Unkan  Jesus  hunku,  qa  tan- 
kaku  kicica,  Mary  Kleopas  tawi- 
cu,  qa  Mary  Magdalene,  hena 
can  susbeca  kin  icahda  najinpi. 

26  Jesus  hunku  wanhdaka,  qa 
en  icunonpa  ikiyadan  waonspe- 
wicakiye  cin  wanji  iyotan  kidake 
ciqon  wanhdaka,  unkan,  Wino- 
hinca,  nicinksi  kin  hee  ce,  hun¬ 
ku  kin  eciya. 

27  Qa  waonspekiyapi  kin  he  is, 
Wanyaka  wo,  nihun  kin  hee  ce, 
eciya.  Unkan  waonspekiyapi 
kin  he  anpetu  kin  hetanhan  iye 
ti  kin  ekta  aki. 

28  Wanna  taku  kin  owasin 
ecetu  Jesus  wanyaka,  qa  wowa¬ 
pi  en  kagapi  qon  iyecetu  kta  e 
heon,  Imapuza  ce,  eya. 

29  Unkan  mini  skumna  waksi- 
ca  ojudan  en  icunhan  han  ;  mini 
skumna  icupi,  qa  nakun  mini 
iyuhepe  wan  en  oputkanpi,qa  pe- 
ji  hota  hu  wan  icam  yeyapi,  qa 
i  kin  en  qupi. 

30  Unkan  Jesus  mini  skumna 
icu  qehan,  Wanna  yustanpi  ce, 
eya  ;  hehan  pa  makata  iyeye  ca 
taniya  kin  hiyuya. 

31  Hehan  Juda  oyate  kin  Pi¬ 
late  cekiyapi,  hu  kawegapi  qa 
etanhan  icupi  kta  ;  hecen  anpetu 
wakan  icunhan,  tancan  kin  can 
susbeca  kin  akan  un  kte  sni,  an¬ 
petu  eh  piiciyapi  kin  wanna*  he- 
hantu,  qa  anpetu  wakan  kin  he 
anpetu  tanka,  heon. 

32  Unkan  akicita  en  hipi,  qa 
tokaheya  kin  hu  kawegapi,  qa 

nakun  unma  kici  icipaweh  oka- 
tanki  qon. 

33  Hehan  Jesus  ehan  ipi,unkan 
wanna  ta  wanyakapi,  heon  hu 
kin  kawegapi  sni. 

34  Tuka  akicita  wanji  wahu- 
keza  wan  on  cuwi  kin  en  capa  ; 
unkan  we  mini  ko  au. 

35  Tuwe  wanyake  ca  yaotan- 
in  kin  he  wayaotanin  kin  he  wo- 
*vicake.  Wowicake  eye  cin  he 
sdonkiya,  qa  hecen  on  wicaya- 
dapi  kta. 

36  Hena  hecetu,  unkan  wico- 
woyake  wowapi  en  kagapi  qon 
iyecetu ;  Hu  kin  wanjidan  ka¬ 
wegapi  kte  sni  ce. 

37  Qa  nakun  wdwapi  icinonpa 
hecen  eya ;  Tuwe  pahdokapi 
kin  he  wanyakapi  kta. 

38  Hehan  ihakam  Joseph  Ari- 
mathea  etanhan  Pilate  cekiya, 
Jesus  tancan  kin  icu  kta  e  heon ; 
unkan  is  eya  Jesus  waonspewi- 
cakiye  cin  wanji  ee,  tuka  ana- 
libeya,  Juda  oyate  kowicakipe 
cin  heon  ;  unkan  Pilate  ayupta. 
He  en  u,  qa  Jesus  tancan  kin 
hdokiyahda. 

39  Unkan  Nikodemos,  tuwe 
tokaheya  hanyen  Jesus  en  hi 
qon  hee,  nakun  en  hi,  qa  peji- 
huta  wastemna  noin  icicahiyapi, 
tkeutapi  opawinge  ecetu,  yuha 
hi. 

40  Hehan  Jesus  tancan  kin  icu- 
pi,  qa  minihuha  ska  iyapemnipi, 
pejihuta  wastemna  iyahna,  Juda 
oyate  wicasta  hnakapi  ece  kin 
he  iyececa. 

41  Unkan  icipaweh  okatanpi 
qon  he  en  ikiyadan  wojupi  wan 
han,  wojupi  he  cin  he  en  ohna 
wicasta  hnakapi  wan  iyustan 
yanka,  tuwedan  he  ohna  oonpa- 
pi  sni. 

42  Juda  oyate  piiciyapi  anpetu 
kin  he  icunhan,  ohna  wicasta 
hnakapi  en  ikiyadan  yanke  cin 


heon  Jesus  tancan  kin  en  ohna« 
kapi. 

WICOWOYAKE  20. 

1  Anpetu  wakan  kin  en,  anpe¬ 
tu  tokaheya  hanhanna  liinea, 
nahanhin  otpaza,  hehan  Mary 
Magdalene  hnakapi  qon  ekta  i, 
qa  inyan  kin  hnakapi  etanhan 
icunonpa  iyeyapi  e  wanyaka. 

2  Hehan  inyang  hde  ca  Simon 
Inyan  hee,  qa  waonspewicakiye 
cin  unma  Jesus  wastekidake  ci~ 
qon,  hena  en  hi  qa  hewicakiya  ; 
Itancan  kin  hnakapi  kin  ethnhan 
eyakupi,  qa  tukten  hnakapi  kin 
sdonunyanpi  sni  ye. 

3  Unkan  Inyan  waonspewica¬ 
kiye  cin  unma  qon  kici  tankan 
inanpapi,  qa  en  hnakapi  qon  ekta 
yapi. 

4  Napin  inyang  yapi ;  qa  waon¬ 
spewicakiye  cin  unma  qon  hee 
duzahe  ca  Inyan  kapa,  qa  iye  to¬ 
kaheya  ehan  i ; 

5  Patus  inajin,  qa  hnakapi  kin 
aokasin,  minihuha  ecedan  wan- 
yaka,  tuka  mahen  iyaye  sni. 

6  Hehan  is  Simon  Inyan  iyohi, 
unkan  katinyan  mahen  iyaya, 
minihuha  ecedan  makata  yanka 
wanyaka. 

7  Minihuha  pa  akan  ehnakapi 
kin  he,  minihuha  umanpi  qon  en 
ope  sni,  he  is  aiyog  pehan  yan¬ 
ka. 

8  Hehan  waonspewicakiye  cin 
unma  tokaheya  hi  qon  he  is 
hnakapi  kin  mahen  iyaya,  qa  is 
eya  wanyake  ca  wicada. 

9  He  wiconte  etanhan  ekicetu 
kta,  eyapi,  wowapi  en  kagapi 
qon  he  hinyahin  tanyan  sdonya- 
pi  sni. 

10  Hehan  waonspewicakiye  cin 
hena  iye  tipi  ekta  icicawin  hda- 
pi. 

11  Tuka  hnakapi  kin  itankan 
Mary  e  ecen  najin,  qa  ceya. 

179 


JOHANNES. 


Unkan  ceyaya  patus  inajin,  qa 
hnakapi  kin  en  aokasin. 

12  Qa  makpiya  ohnihde  nom 
wokoyake  ska  ece  koyakapi  kin 
hena  wanwicayaka,  Jesus  tan- 
can  wanke  ciqon  itan  anokatan- 
han,  unma  pa  wanke  ciqon  eci- 
yatanhan,  qa  unma  is  siha  qon 
eciyatanhan  yukanpi. 

13  Unkan,  Winohinca,  taku  on 
yaceya  he,  eciyapi.  Unkan  is, 
Itancan  mitawa  tancan  kin  icu- 
pi,  qa  told  ehnakapi  kin  sdon- 
waye  sni  ce,  ewicakiya. 

14  Heye  ca  hehan  ihdamna  un¬ 
kan  Jesus  en  najin  wanyaka,  tu- 
ka  Jesus  hee  kin  sdonye  sni. 

15  Unkan  Jesus  heciya,  Wino- 
kinca  taku  on  yaceya  he  ;  tuwe 
ayakita  he.  Unkan  is  he  waki- 
canye  hee  kecin,  qa  heon,  Itan¬ 
can,  he  niye  iyacu  hecinhan  to- 
kiya  eyahnake  cin  omakiyaka 
ye,  kinhan  ewehdaku  kta  ce,  eci- 
ya. 

16  Unkan  Jesus  heciya,  Mdry. 
Unkan  iye  ihdamna,  qa,  R^bbo- 
ni,  eciya ;  he  Waonspekiye  eya- 
pi. 

17  Unkan  Jesus  heciya  ;  Ihnu- 
han  omayadutan  kin  ;  nahankin 
Ate  ekta  wahde  sni  ce.  Tuka 
mihunkawanji  ekta  wicaye  ca 
hewicakiya  wo,  Ate  ekta  wahde 
kta,  he  ate  yayapi  kin  ee,  he 
Wakantanka  mitawa  kin  ee,  qa 
nis  he  Wakantanka  nitawapi  kin 
ee  ce,  eya. 

18  Hehan  Mary  Magdalene  ku 
qa,  Itancan  kin  wanhdake  ca 
hena  hecen  eciye  cin,  waonspe- 
wicakiye  cin  owicakiyaka. 

19  Anpetu  kin  he  anpetu  toka- 
heya  kin  ee,  iktayetu  kin  he  en 
waonspewicakiye  cin,  Juda  oya- 
te  kowicakipa,  qa  aonaicitag  yu¬ 
kanpi,  en  Jesus  wicacokaya  ina¬ 
jin,  qa,  Wookiye  nicipi  un  kte, 
ewicakiya. 


20  Hecen  eye  ca  hehan  nape 
cuwi  ko  wicakipazo.  Waonspe¬ 
wicakiye  cin  Itancan  kin  wan- 
yakapi,  unkan  wiyusldnpi  tanka. 

21  Wookiye  nicipi  un  nunwe, 
ake  Jesus  ewicakiya.  Ate  u 
masi  kin  he  iyecen  mis  ye  cisipi. 

22  Hecen  eye  ca  hehan  awica- 
niya  qa,  Woniya  Wakan  icu  po, 
ewicakiya. 

23  Tona  woahtani  wicayecica- 
jujupi  kinhan,  hena  wicakicica- 
jujupi  kta  ;  qa  tona  wicayakipa- 
ganpi  sni  kinhan,  hena  wicaki- 
paganpi  kte  sni. 

24  Ake  nonpapi  kin  etanhan 
Thomas  Diduipos  eciyapi  he  Je¬ 
sus  hi  kin  he  icunhan  en  ope  sni. 

25  Itancan  kin  wanunyakapi, 
waonspewicakiye  cin  unmapi 
kin  eciyapi.  Tuka  iye  kin  he¬ 
wicakiya  ;  Maza  on  nape  en 
okatanpi  qon  he  wanmdake  sni, 
qa  napsukaza  maza  okatanpi  kin 
en  omdutan  sni,  qa  cuwi  nakun 
en  nape  yewaye  sni  kinhan,  wi- 
cawada  kte  sni  ce,  eya. 

26  Unkan  anpetu  sahdogan  iyo- 
hakam,  hehan  ake  waonspewica¬ 
kiye  cin  mahen  yukanpi,  qa  Tho¬ 
mas  owicapeya  un.  Hehan  Je¬ 
sus  en  hi,  tiyopa  onatag  han,  qa 
wicacokaya  inajin,  qa,  Wookiye 
nicipi  un  nunwe,  ewicakiya. 

27  Hehan  Thomas  heciya  ;  Ni- 
napsukaza  uye  ca  minape  kin 
wanyaka  wo ;  qa  ninape  kin  uye 
qa  micuwi  kin  en  oputkan  wo, 
qa  wacetunhda  sni  wicada  wo. 

28  Unkan  Thomas  ayupte  ca 
heciya  ;  Itancan  mitawa,  qa  Wa¬ 
kantanka  mitawa. 

29  Jesus  heciya ;  Thomas,  wan- 
mayadake  cin  heon  wicayada ; 
tuka  tona  wanmayakapi  sni  esta 
wicadapi  kinhan,  hena  wicaya- 
wastepi  ce. 

30  Unkan  waonspewicakiye  cin 
wanyakapi  en  taku  tokeca  ota 

wapetokeea  Jesus  econ,  tuka 
hena  eqe  wowapi  kin  de  en  ka- 
gapi  sni. 

31  Tuka  dena  e  owapi,  heon 
Jesus  he  Messiya  Wakan tanka 
Cinhintku  kin  hee  e  wicayadapi 
kta ;  qa  wicayadapi  kin  on,  iye 
caje  kin  eciyatanhan,  wiconi  du- 
hapi  kta. 

WICOWOYAKE  21. 

1  Hena  iyohakam  Jesus  ake 
waonspewicakiye  cin  en  ihdu- 
tanin,  Tiberias  mde  kin  etu ; 
unkan  ihdutanin  kin  he  kaketu  : 

2  Simon  Inyan,  qa  Thomas 
Didumos  eciyapi,  qa  Nathanael, 
Kana  Galile  makoce  kin  hetan- 
han,  qa  Zebedee  cinhintku  na- 
pin,  qa  waonspewicakiye  cin 
tokeca  nonpa,  hena  witayapi  etu. 

3  Ho  wakuwa  kta  ce,  Simon 
Inyan  ewicakiya.  Niyahna  un- 
yanpi  kta  ce,  eciyapi.  Hece- 
hna  yapi,  qa  wata  wan  en  opa- 
pi,  tuka  hanyetu  kin  he  takudan 
ktepi  sni. 

4  Ihanhanna  qehan  wicihuta 
ekta  Jesus  najin ;  tuka  waon¬ 
spewicakiye  cin  Jesus  hee  kin 
sdonyapi  sni. 

5  Unkan  Jesus  hewicakiya, 
Hoksiyopa,  taku  yutapi  duhapi 
he.  Unkan,  Hiya,  eyapi. 

6  Unkan  hewicakiya ;  Ho  kin 
he  wata  etapa  kin  eciyatanhan 
ehpeya  po,  etanhan  iyeyayapi 
kta  ce.  Unkan  ecen  ijmhpeya- 
pi,  tuka  ehaes  hogan  kin  ota  kin 
heon  ehdakupi  okitpanipi. 

7  Hehan  waonspekiyapi  wan 
Jesus  wastedake  ciqon  he  Inyan 
heciya ;  Itancan  kin  hee  ce. 
Simon  Inyan,  Itancan  kin  hee, 
eya  nahon  qehan, tancodan  un 
kin  heon  onhdohda  kicun  qa  mi- 
nin  ehpeiciya. 

8  Unkan  waonspewicakiye  cin 
unmapi  kin  wata  cistinna  wan 


ohna  upi,  huta  kin  icannan  ya- 
konpi,  wicispa  opawinge  nom 
hehanyan,  qa  ho  kin  hogan  oju- 
dan  akupi. 

9  Wanna  hutata  kihunnipi,  he¬ 
han  petaga  itkon  wanyakapi,  qa 
hogan  aguyapi  ko  akan  yanka. 

10  Unkan  Jesus  hewicakiya, 
Hogan  nakaha  iyacupi  kin  etan¬ 
han  aku  po. 

11  Simon  Inyan  ekta  ye  ca  ho 
kin  heyata  hiyuya,  hogan  tan- 
kinyanyan  ece  opawinge  qa  san- 
pa  wikcemna  zaptan  qa  sam  ya- 
mni ;  hogan  kin  ota  ho  kin  ohna- 
ka  tuka  iyuhdece  sni. 

12  Upi  qa  de  yuta  po,  Jesus 
ewicakiya.  Unkan  waonspewi¬ 
cakiye  cin  etanhan,  Tuwe  niye 
he,  eyapi  kta  tuka  tuwedan  ta- 
watenye  sni ;  Itancan  hee  kin 
he  sdonyapi  kin  he  etanhan. 

13  Hehan  Jesus  en  ye  ca  agu¬ 
yapi  icu,  qa  wicaqu,  hogan  na- 
kun  iyecen  econ. 

14  Piya  ekicetu  kin  etanhan, 
de  iyamni  Jesus  waonspewica¬ 
kiye  cin  en  ihdutanin. 

15  Unkan  wotapi  ayastanpi, 
hehan  Jesus  Simon  Inyan  heci¬ 
ya  ;  Simon  Jona  cinhintku,  dena 
eqe  sam  iyeya  waste  mayadaka 
he.  Han,  Itancan,  waste  cidaka 
e  sdonyakiye  ciqon,  eya.  Ta- 
hincadan  mitawa  kin  taku  yuta¬ 
pi  wicaqu  wo,  eciya. 

16  Ake  icinonpa,  Simon  Jona 
cinhintku  waste  mayadaka  he, 
eciya.  Han,  Itancan,  waste  ci¬ 
daka  e  sdonyakiya,  eya.  Tahin- 
ca  mitawa  kin  wo  wicaqu  wo, 
ecij'a. 

17  Ake  iciyamni,  Simon  Jona 
cinhintku  waste  mayadaka  he, 
eciya.  Yamni  akihde,  Waste 
mayadaka  he,  eya  iwange  cin 
heon  Inyan  iyokisica ;  unkan 
heciya,  Itancan,  taku  owasin 
sdonyaya;  wastecidake  cin  he 

181 


OfiANYANPI  QON. 


sdonyaya.  Hehan  Jesus,  Ta- 
hinca  mitawa  kin  wo  wicaqu 
wo,  eciya. 

18  Wowicake,  wowicake  on 
heciciya ;  Koniska  qehan  niye 
cinka  ipiyag-  yeton  qa  tokiya  ya- 
cin  eca  ekta  da  ece,  tuka  tohan 
winicahinca  kinhan  wicasta  to- 
keca  wan  ekta  nape  yeyakiye 
kta,  kinhan  ipiyag  nicaton  qa 
tokiya  yacin  sni  esta  ekta  aniye 
kta  ce,  eya. 

19  Wiconte  tukte  e  on  Wakan- 
tanka  yutan  kta  e  he  kiciyaotan- 
in  kta  heon  hecen  eya.  Hecen 
eye  cin  hehan,  Miyahna  u  wo, 
eciya. 

20  Hehan  Inyan  hakikta,  qa 
waonspekiyapi  wan  Jesus  iyo- 
tan  kidake  ciqon  nee  wicihe- 
ktam  u  e  wanyaka,  htayetu  wo- 
tapi  icunhan  maku  kin  ipahin 
wanke  c a,  Itancan,  tuwe  e  wi- 
yopeniye  kta  he,  eye  ciqon  hee. 


21  Inyan  he  wanyaka  unkan 
Jesus  heciya,  Itancan,  de  is  taku 
e  akipe  kta  he. 

22  Ake  tohan  wahi  kte  cin  he- 
hanyan  decen  un  kta  wacin  esta, 
he  etanhan  initokeca  he ;  niye 
miyahna  u  wo,  Jesus  eciya. 

23  Heon  etanhan  wicoie  kin 
de  hunkawanjinkiciyapi  kin  wi- 
cehna  iyaya ;  waonspekiyapi  kin 
de  te  kte  sni,  eyapi  kin.  Tuka 
Jesus,  He  te  kte  sni  ce,  eciye 
sni ;  tuka,  Wahi  kte  cin  hehan- 
yan  decen  un  kta,  wacin  esta, 
he  etanhan  initokeca  he. 

24  Taku  kin  hena  waonspeki¬ 
yapi  kin  he  yaotanin  qa  wowapi 
en  kaga ;  qa  taku  yaotanin  kin 
he  wowicake  kin  e  sdonunyanpi. 

25  Nakun  taku  ota  Jesus  econ, 
tuka  nakun  hena  owasin  otoiyo- 
hi  kagapi  esta,  oyate  hiyeye  cin 
wowapi  kagapi  kte  cin  he  yuha- 
pi  kta  epee  sni.  Amen. 


YEWIC ASIPI  KIN 

OliANYANPI  QON. 


WICOWOYAKE  1. 

1  Theophile,  wicoie  tokaheya 
wakage  cin  he  en  Jesus  tokahe¬ 
ya  taku  econ  qa  waonspekiye 
cin  omdaka ; 

2  Tona  wicakalinige  ca  yewica- 
si  qon  hena  Woniya  Wakan  kin 
eciyatanhan  wahokonwicakiye 
cin  iyohakam,  anpetu  wan  en 
wankan  eyakupi  kin  hehanyan. 

3  lye  kakije  cin  iyohakam  hena 
eqe  en  ni  un  taniniciya,  woyuo- 
taiiin  ota  on,  anpetu  wikeemna 
topa,  Hehanyan  wanyagiciya,  qa 
Wakan  tanka  tokiconze  taku  ta- 
wa  kin  cajehdata  ece  ; 

4  Qa  mniciyapi  kin  en  owica- 
peya  un  qehan,  Jerusalem  etan¬ 
han  ye  sni  wicasi,  qa  Ateyapi 
kin  wahowicaye  ciqon  he  apepi 
kta  ;  He  miye  eciyatanhan  na- 
yahonpi  ce  ; 

5  Awicakehan  Johannes  mini 
on  haptem  wicaqu,  tuka  tokata 
anpetu  tonana  ihan,  hehan  Wo¬ 
niya  Wakan  on  baptem  nicupi 
kta  ce,  eya. 

6  Unkan  hena  witaya  yukanpi 
hehan,  Itancan,  wanna  dehantu 
Israel  oyate  wokiconze  kin  piya 
wicayaqu  kta  he,  eya  iwangapi. 

7  Unkan  hewicakiya ;  Tohan- 
yan  qa  tohantu  kin,  Ate  iye  to- 


WICOWOYAKE  1, 


wasake  kin  en  ekihnake  cin  he- 
na  sdonyayapi  kta  iyecece  sni ; 

8  Tuka  Woniya  Wakan  kin  en 
nihipi  kinhan,  Avowasake  duhapi 
kta;  hehan  Jerusalem  en,  qa  Ju- 
damakocekinowancaya,  qa  Sa¬ 
maria  qa  maka  ihanke  kin  he- 
hanyan  mayadaotaninpi  kta  ce. 

9  Unkan  hena  hecen  eye  ca, 
wanhdakapi  icunhan,  yuwankan 
icupi ;  qa  wanyakapi  kin  etan- 
han  malipiya  sapa  Avan  eyaku. 

10  Unkan  he  wankan  iyaye  cin, 
malipiya  ekta  etonwan  yukanpi 
kin  he  icunhan,  iho,  wicasta  nom 
ska  ihduzapi  en  wicikiyadan  na- 

jinpi ; 

11  Qa,  Galile  wicasta,  tokeca  e 
malipiya  ekta  etonwan  nayajinpi 
he.  Jesus  e  qe  niyepi  etanhan 
malipiya  ekta  eyakupi  kin,  he 
malipiya  ekta  wankan  iyaya 
wandakapi  kin  he  iyecen  ake  u 

y  kta,  ewicakiyapi. 

12  Hehan  Oliwe  paha  eciyapi 
kin  hetanhan  Jerusalem  ekta  ici- 
cawin  hdapi ;  he  Jerusalem  iki- 
yedan,  anpetu  wakan  oicimani 
wanji  ecetu. 

13  En  hdipi  qa  wankan  tipi 
Avanji  tin  iyayapi  qa  hen  iyukan- 
pi,  Inyan,  qa  Jakob,  qa  Johannes, 
qa  Andrew,  Philip,  qa  Thomas, 
Bartholomew,  qa  Mattheos,  Ja¬ 
kob  Alpheus  cinhintku,  qa  Si¬ 
mon  Zelotes,  qa  Judas  Jakob 
sunkaku : 

14  Hena  owasin  tawacin  wan- 
jidan  wocekiye  eyapi  qa  kida 
yukanpi,  winoliinca  kin  hena 
om,  qa  Mary  Jesus  hunku,  qa  iye 
hunkaAvanjinwicaye  cin  hena 
koya. 

15  Unkan  anpetu  kin  hena  en 
Inyan  ookiye  unpi  kin  wicaco- 
kaya  najin,  (wicacaje  owasin 
opawinge  sanpa  wikcemna  nom 
wicayawapi ;) 

16  Qa  hey  a ;  Wicasta  hunka- 


wanjinciyapi,  Judas  tona  Jesus 
iyalipayapi  qon  en  mdetahunka 
kin  he  on,  ehanna  Woniya  Wa¬ 
kan,  Dawid  i  kin  eciyatanhan,  ie 
ciqon,  wowapi  en  kagapi  kin,  he 
ecetuyapi  kta  hunste. 

17  He  iye  unkiyopeyapi  yawa- 
pi,  qa  wicohtani  kin  de  en  opa 
tuka. 

18  Unkan  wicasta  kin  he  woa- 
htani  iyunwin  kin  maga  wan  iyo- 
pekiye  ca,  ehna  makata  ihpaya, 
unkan  tancan  kin  kamdas  ihpaye 
ca,  supe  kin  owasin  tankan  hiyu. 

19  Tona  Jerusalem  en  yakonpi 
sa  owasin  he  sdonyapi ;  qa  heon 
maga  kin  he  iye  iapi  kin  eciya¬ 
tanhan,  Akeldama  eciyapi,  he 
We  mg.ga,  eyapi. 

20  Odowan  wowapi  kin  en  ka- 
ken  kagapi ;  He  tukten  ti  qon 
hewoskan  yanke  ca,  tuwedan 
ohna  ti  sni  nun  we  ;  qa,  Awan- 
hdakapi  wicohan  yuhe  ciqon  he 
tuwe  tokeca  icu  kta. 

21  Heon  etanhan  wicasta  kin 
dena  ohinniyan  om  unyakonpi, 
Jesus  Itancan  kin  unkopapi,  ti 
mahen  i,  qa  tankan  ye  cin, 

22  Tokaheya  Johannes  baptem 
wicaqu  qon  hetanhan,  anpetu 
kin  en  unkiyepi  etanhan  wankan 
eyakupi  kin  hehanyan,  hena 
etanhan,  piya  ikicage  cin,  wanji 
unkiyopeyapi  oyaka  ece  e  kta, 
eya. 

23  Unkan  nom  najinwicakiya- 
pi,  Joseph  Barsabas  eciyapi,  he, 
0  wotanna,  eya  castonpi,  qa  Mat¬ 
thias. 

24  Hehan  cekiyapi  qa  heyapi ; 
Itancan  niye  wieacante  owasin 
sdonya  nanka,  wicasta  kin  dena 
unma  tukte  yakahnige  cin  he 
yutanin  wo ; 

25  Ookiye  wicolian  qa  yewica- 
sipi  kin  de  en  ope  kta,  Judas  iye 
oyanke  tawa  kin  ekta  hde  kta  e 
etanhan  hinhpaye  cin  he, 

26  Hehan  woohiye  elipekiyapi, 
unkan  woohiye  kin  Matthias 
ahinhpaya;  qa  hecen  yewicasipi 
akewaniipidan  kin  owicapeya 
yawapi. 

WICOWOYAKE  2. 

1  Anpetu  iwikcemna  zaptan  kin 
wanna  iyehantu,  unkan  owasin 
tawacin  wanjidan  witaya  yu- 
kanpi. 

2  Hehan  ihnuhanna,  tate  wan 
wasagya  uye  cin  he  iyecen,  oqo 
wan  mahpiya  kin  eciyatanhan 
hiyu,  qa  tipi  ohna  yukanpi  kin 
ocowasin  ojudan. 

3  Unkan  wicaceji,  peta  se  ececa, 
en  wicatanin,  qa  otoiyohi  kici- 
pamnipi  kin  en  awicahan* 

4  Unkan  owasin  Woniya  Wa- 
kan  kin  on  ojupidan  qa.  wicaceji 
toktokeca  on  iapi,  Woniya  Wa- 
kan  ie  wicakiye  cin  he  iyecen. 

5  He  ehan  wicasta  owotanna 
Juda  wicasta  kin  hecapi,  mahpi¬ 
ya  ihukuya  oyate  hiyeye  cin 
etanhan  Jerusalem  en  tipi. 

6  Wicaho  kin  de  otanin,  unkan 
wicota  en  mniciyapi  qa  inihan- 
pi,  otoiyohi  iye  iapi  tawapi  kin 
on,  hena  ia  yukanpi  he  nakihon- 
pi  kin  heon. 

7  Owasin  inihanpi  qa  yusinya- 
yapi  qa  otoiyohi  hekiciyapi;  To- 
na  ia  yukanpi  kin  hena  owasin 
Galile  wicasta  kin  hecapi  sni  he. 

8  Token  on  otoiyohi  iapi  kin 
yuha  untonpi  kin  hena  ia  nawic- 
unhonpi  h§. 

9  Parthe  qa  Mede  qa  Elamite, 
qa  Mesopotamia  en  tipi  qon,  Ju¬ 
da  makoce  kin  en,  qaKappadokia 
en,  Pontos  qa  Asia  en  ; 

10  Phrugia  qa  Pamphulia  en, 
Egupta  qa  Libue  makoce  kin 
en,  Kurene  ihduksan,  Roma  oya¬ 
te  kin  etanhan,  Juda  wicasta,  qa 
en  opewicakiyapi  qon, 

11  Krete  qa  Arabe  kin  heun- 

capi,  Wakan tanka  taku  tanka 
econ  kin,  unkiye  unkiapi  kin 
eciyatanhan,  hena  ia  oyakapi 
kin  naunhonpi  ce,  eyapi. 

12  Owasin  inihanpi,  qa  yusin- 
yayapi,  qa  otoiyohi  hekiciyapi ; 
De  taku  kapi  hwo. 

13  Qa  wanjiksi  ihaliapi  qa ; 
Dena  minisa  skuya  on  imnanpi 
ce,  eyapi. 

14  Tuka  Inyan  ake  wanjipidan 
kin  ora  najin,  ho  yuwankan  icu, 
qa  hewicakiya ;  Juda  wicasta, 
tona  Jerusalem  en  dukanpi  ko, 
owasin  he  de  sdonyapi,  qa  mioie 
kin  anagoptan  po. 

15  Niye  heeannipi  kin  hecetu 
sni,  wanna  anpetu  kin  en  yamni 
ape  cin  hehantu,  heon  wicasta 
kin  dena  witkopi  sni. 

16  Tuka  Joel  wicasta  wokcan 
oyake  crqon  he  dee. 

17  Unkan  anpetu  ihankeya  kin 
en,  (Wakantanka  eya,)  mitaniya 
kin  wicacehpi  owasin  awicawa- 
kastan  kta;  unkan  nicinksipi  ni- 
cunksipi  ko  wokcanpi  kta,  qa 
koska  nitawapi  kin  wowanyake 
kin  wanyakapi  kta,  qa  wicahin- 
ca  nitawapi  kin  wowihamde  iha- 
mnanpi  kta  ce. 

18  Anpetu  kin  hena  en  wicasta 
taokiye,  qa  winyan  taokiye  mi- 
tawa  kin,  hena  en  mitaniysl  awi- 
cawakastan  kta,  qa  hena  e  wo¬ 
kcanpi  kta. 

19  Unkan  wankan  mahpiya  kin 
ekta  taku  on  yusinyayapi  wica- 
waqu  kta,  qa  kuya  maka  kin 
akan  wowapetokeca  kin,  we  qa 
peta  qa  sotoju. 

20  Itancan  taanpetu  tanka  wo- 
winihan  kin  he  hi  sni  itokam, 
anpetu  wi  kin  otpaza  icu  kta, 
qa  hanyetu  wi  kin  is  we  icage 
kta. 

21  Unkan  hehan  tuwe  Itancan 
caje  kin  hoyekiye  cinhan  he  ni- 
kiyapi  kta  ce. 


WICOWOYAKE  2. 


22  Israel  wicasta,  wicoie  kin 
de  nation  po;  Jesus  Nazareth 
etanhan  qon,  wicasta  wan  ni- 
yepi  kin  ekta,  Wakantanka  hdu- 
tanin  qon,  wicowasake,  taku  on 
inihanpi,  qa  wowapetokeca  ni- 
yepi  cokaya  Wakantanka  econ 
kiye  ciqon  hena  e  niye  sdonya- 
yapi. 

23  He  qe  Wakantanka  ataye- 
dan  wakiconze  ca,  iye  osdonye 
kin  eciyatanhan  qupi  qon,  he 
iyacupi,  qa  nape  siksica  on  ici- 
paweli  oyakatanpi,  qa  yaktepi. 

24  Hee  Wakantanka  ekicetu 
ye  ca,  wiconte  icaske  kin  kiyu- 
ska,  en  yuhapi  kta  okihipica  sni 
nakaes. 

25  Dawid  he  ke  ca,  kaken  eya ; 
Ohinniyan  mitokam  Jehowa 
wanmdaka,  mietapa  kin  ekta 
yanke,  heon  pahoho-  sni  waun 
kta. 

26  Heon  micante  kin  iyuskin, 
qa  miceji  kin  ipsica;  qa  micehpi 
kin  woape  en  wanke  kta. 

27  Minagi  kin  he  hades  ekta 
ehpemayakiye  sni,  qa  Wanji 
Wakan  nitawa  kin  he  wicahwin 
wanyake  kta  e  on  yaqu  kte  sni. 

28  Wiconi  canku  kin  sdonye 
mayaye  kta ;  qa  niite  kin  etan¬ 
han  wowiyuskin  on  imnamaya- 
ye  kta. 

29  Wicasta  hunka  wanjinci- 
yapi,  Dawid  hunkakeyapi  un 
kin  he  eciyatanhan  taninyan 
ociciyakapi  kta ;  he  te  ca  liapi, 
qa  anpetu  kin  dehanyan  ohna 
hnakapi  kin  unkicipi  wanka. 

30  He  wicasta  wok  can  kin 
heca,  qa  Wakantanka  wokonze 
on  konza,  wicacekpi  eciyatan¬ 
han  iye  tancan  aicage  kte  cin 
he  etanhan  Messiya,  iye  oiyotan- 
ke  kin  akan  iyotanke  kta  e  icali- 
ye  kta  he  sdonya. 

31  Hecen  tokaheya  tanhan  he 
wanyake  ca  Messiya  ekicetuya- 


pi  kin  he  cajeyata,  nagi  kin  ha¬ 
des  ekta  ehpekiyapi  kte  sni,  qa 
eelipi  kin  wicakwin  wanyake 
kte  sni. 

32  Jesus  iye  qe  Wakantanka 
ekicetuye  cin  he  unkiyepi  owa- 
sin  unyaotaninpi  ece. 

33  He  Wakantanka  etapa  kin 
ekta  yuwankan  icupi,  qa  Atkuku 
kin  Woniya  Wakan  iwahoye  ci¬ 
qon  he  icu,  heon  nakaha  taku 
wandakapi  qa  nayakonpi  kin  he 
akastan. 

34  Dawid  e  qe  makpiya  ekta 
wankan  iyaye  sni,  tuka  kaken 
eya;  Jehowa  Itancan  mitawa 
kin  kaken  eciya,  Mietapa  kin 
eciyatanhan  iyotanka  wo, 

35  Tona  toka  niye  cin  hena 
nisiha  oahe  kin  ewahnake  kte 
cin  hehanyan. 

36  Heon  etanhan,  Israel*  tiyo- 
hnaka  owasin,  de  tanyan  sdonya 
wo,  Jesus  icipawek  oyakatanpi 
qon,  hee  Wakantanka  Itancan 
qa  Messiya  kaga  ce. 

37  He  nakonpi  unkan  cante 
kin  ekta  iyoyakapi,  qa  Inyan  qa 
yewicasipi  unmapi  kin  om,  Wi¬ 
casta  hunkawanjin  unniyanpi  to¬ 
ken  econkupi  kta  he,  ewicaki- 
yapi. 

38  Hehan  Inyan  hewicakiya ; 
Ihduecetu  po,  qa  woaktani  nici- 
cajujupi  kta  e  on  Jesus  Messiya 
caje  kin  on  baptem  nicupi  kta ; 
kinhan  Woniya  Wakan  itunici- 
hanpi  kin  he  iyacupi  kta. 

39  Wahoyapi  kin  de  niye  ni- 
tawapi,  qa  nicincapi,  qa  tona 
itehanyan  yukanpi  kin  owasin, 
tona  Itancan  unkita  Wakantan- 
kapi  kin  wicakico  kte  cin  hena 
tawapi  ce,  eya. 

40  Qa  wicoie  tokeca  ota  on 
wicakiyatanin,  qa  wahokonwi- 
cakiye  ca  heya  ;  Wicoicage  sice 
cin  de  etanhan  niiciya  po. 

41  Unkan  tona  oie  kin  iyuskin- 

yan  icupi  kin  hena  baptera  wi- 
caqupi ;  hecen  anpetu  kin  he 
en  wicanagi  kektopawinge  ya- 
mni  en  opapi. 

42  Qa  yewicasipi  kin  talui  on- 
spewicakiyapi  kin  en  katinyan 
opapi  ece,  qa  om  taku  yuhapi, 
aguyapi  kiyuspapi  qa  wocekiye 
eyapi  kin  en  ece  unpi. 

43  Unkan  wicasta  owasin  nina 
yusinyayapi ;  unkan  yewicasipi 
kin  taku  wakanyan  econpi  qa 
wowapetokeca  ota  econpi  ece. 

44  Unkan  tona  wicadapi  kin 
hena  owasin  witaya  yukanpi,  qa 
taku  owasin  ptaya  yuhapi. 

45  Qa  tona  maga  qa  woyuha 
yuhapi  kin  hena  e  wiyopekiya- 
pi,  qa  otoiyohi  cinpi  kin  iyecen 
owasin  wicakipamnipi. 

46  Qa  anpetu  otoiyohi,  tawa- 
cin  wanjidan,  tipi  wakan  kin 
ohna  yukanpi,  qa  tipi  iyaza  agu¬ 
yapi  kiyuspapi,  wowiyuskin  can- 
te  okonwanjidan  ko  yuha  taku 
yutapi  icupi. 

47  Wakantanka  yatanpi,  qa 
oyate  kin  owasin  en  wowaste 
yuhapi.  Unkan  Itancan  kin  to¬ 
na  nipi  kte  cin  heca,  anpetu  otoi¬ 
yohi,  okodakiciye  kin  en  ope 
wicakiya. 

WICOWOYAKE  3. 

1  Unkan  hehan  Inyan  qa  Jo¬ 
hannes  kici,  tipi  wakan  kin  ekta 
kaitawankanhde  yapi,  napcin- 
wanka  ape  cin,  wocekiye  eyapi 
ece  kin  hehantu. 

2  Unkan  wicasta  wan  tonpi 
kin  ehantanhan  huste  un  kin  he 
yuha  ahipi,  anpetu  otoiyohi  tipi 
wakan  tiyopa  wan,  Waste  eci- 
yapi  kin  he  en  ehdepi,  tona  tipi 
wakan  tin  yapi  kte  cin  hena  ta¬ 
ku  wicakida  kte  cin  heon. 

3  Hee  Inyan  Johannes  kici  tipi 
wakan  kin  timahen  yapi  kta 

wanwicayake  ca,  taku  wica¬ 
kida. 

4  Unkan  Inyan  opalita,  qa  Jo¬ 
hannes  kici,  qa,  Ekta  unkaton- 
wan  po,  eya. 

5  Taku  okini  kta  kecin  qa  he¬ 
cen  anawicagoptan  yanka. 

6  Hehan  Inyan  ;  Mazaska  ma- 
zaskazi  ko  takudan  mduhe  sni, 
tuka  taku  mduhe  cin  cicu  kta, 
Jesus  Messiya  Nazareth  etan- 
han,  he  caje  on  najin,  qa  mani 
wo,  eciya. 

7  Qa  nape  etapa  kin  en  yuze 
ca  najin  kiya  ;  unkan  ihnuhanna 
siha  iskahu  ko  wasag  hinhda. 

8  Hehan  iye  kin  psin  iyaye  ca 
najin,  qa  mani,  qa  om  tipi  wa¬ 
kan  kin  timahen  iyaya,  mani,  qa 
psipsica,  qa  Wakantanka  ido- 
wan. 

9  He  mani  qa  Wakantanka 
idowan  kin  oyate  kin  iyulipa 
wanyakapi ; 

10  Qa  wicasta  tipi  wakan,  ti¬ 
yopa  W  aste  eciyapi,  kin  en  hi- 
yotanke  ca  taku  da  ece  qon  he 
dee  sdonyapi ;  qa  taku  ecakicon- 
pi  kin  on  etanhan  nina  inihanpi, 
qa  yusinyayapi. 

11  Unkan,  wicasta  huste  qon 
wanna  okizi  kin  he  Inyan  Jo¬ 
hannes  kici  wicayus  najin,  hena 
en  oyate  owasin  kiwitaya  inyang 
iheyapi,  qa  nina  yusinyayapi, 
omanipi  Solomon  tawakin  hetu. 

12  Unkan  Inyan  he  wanyake 
cehan,  oyate  kin  hewicakiya ; 
Israel  wicasta,  tokeca  he  on  ni- 
yusinyayapi,  qa  tokeca  opaun- 
htapi  nayajinpi  he  ;  unkiye  wo- 
wasake  qa  wowaste  unhduhapi 
kin  heon  wicasta  kin  de  mani 
unyanpi  kecanunyakinpi  seca. 

13  Abraham,  qa  Isaak,  qa  Ja¬ 
kob  Wakantanka  tawapi ;  hun- 
kake  wicunyanpi  Wakantanka 
tawapi  kin  he  Cinhintku  Jesus 
wanna  hdutan ;  he  niyepi  e  wi- 

cayaqupi,  qa  Pilate  itokam  ya- 
kipajinpi,  he  iye  kiyuske  kte 
hinca  tuka. 

14  Tuka  Wanji  Wakan  qa 
Owotanna  un  kin  he  niye  yaki- 
pajinpi,  qa  wicakte  sa  wan  ki- 
yuskapi  yacinpi. 

15  Qa  Wiconi  Itancan  kin  he 
yaktepi ;  he  qe  Wakantanka 
wicate  cin  etanhan  najinkiye 
ein  unkiye  unkoyakapi  ece. 

16  Qa  iye  eaje  kin,  caje  wica- 
dagi  kin  heon,  wicasta  kin  de 
wandakapi  qa  sdonyayapi  kin  he 
yuwasaka;  han,  iye  wacinyan- 
pi  kin  he  wicasta  kin  de  tanyan 
okiziya,  niyepi  owasin  en. 

17  Unkan  nakaha  mihunka- 
wanji,  iyukcan  sni  hecanonpi, 
qa  wicasta  itancan  wicaduhapi 
kin  hena  nakun,  he  sdonwaya. 

18  Tuka  Wakantanka  Messiya 
token  kakije  kte  cin,  wicasta 
wokcan  kin  owasin  i  kin  eciya- 
tanhan,  oyake  ciqon  hena  he  en 
hduecetu. 

19  Heon  ihduecetupi,  qa  ihdu- 
homni  po ;  hecen  wayahtanipi 
kin  nicicajujupi  kta  ce  ;  tohan 
anpetu  yuecetupi  kin  Itancan 
itohnake  kin  eciyatanhan  u  kin- 
han ; 

20  Qa  Jesus  Messiya  oniciya- 
kapi  qon  he  usi  kta. 

21  He  qe  mahpiya  kin  ekta 
eyakupi  kta,  taku  owasin  ekice- 
tuyapi  kta  anpetu  kin  hehanyan, 
Wakantanka  raaka  icage  cin  he- 
tanhan  wicasta  wokcan  wakan 
wicahduhe  cin  owasin  i  kin  eci¬ 
yatanhan  oyake  ciqon  hee. 

22  Moses  iye  qe  hunkakeyapi 
kin  hewicakiya ;  Nihunkawan- 
jipi  kin  etanhan  wicasta  wo¬ 
kcan  wanji,  miye  iyemaceca, 
Jehowa  Wakantanka  nitawapi 
kin  ieahniciciyapi  kta ;  he  taku 
eniciyapi  kte  cin  owasin  anaya- 
goptanpi  kta. 


23  Qa  wicanagi  otoiyohi,  wi¬ 
casta  wokcan  kin  he  anagoptan 
sni  kinhan,  he  oyate  kin  etan¬ 
han  ihangyapi  kta  ce. 

24  Unkan  wicasta  wokcan  owa¬ 
sin,  Samuel  hetanhan,  tona  iyo- 
hakam  woyakapi  qon  anpetu  kin 
dena  cajeyatapi. 

25  Wicasta  wokcan  cincapi 
kin  he  niyepi,  qa  wicoun  Wa¬ 
kantanka  hunkake  wicunyanpi 
wicakicage  ciqon,  he  qe  Abra¬ 
ham  heciya  ;  Unkan  nicinca  kin 
on  etanhan  wicowazi  maka  akan 
un  kin  owasin  yawastepi  kta  ce. 

26  Wakantanka  iye  Cinhintku 
Jesus  najinkiye  ca  niyawastepi 
kta  e  on  niyepi  tokaheya  en  u 
si,  otoiyohi  wayahtanipi  kin 
etanhan  ihduhomni  niyanpi  kta 
e  heon. 

WICOWOYAKE  4. 

1  Unkan  hena  hecen  oyate  kin 
ewicakiyapi  kin  icunhan,  wosna 
kagapi,  qa  tipi  wakan  en  itancan 
kin,  Saddukee  ko  en  wicahipi ; 

2  Oyate  kin  waonspewicaki- 
yapi,  qa  Jesus  eciyatanhan  wi- 
conte  etanhan  woekicetu  kin  he 
oyakapi  kin  heon  sihdapi ; 

3  Qa  nape  on  iyawicahpayapi, 
qa  wicakaska  tipi  kin  en  iyewi- 
cayapi,  ihanhanna  kte  cin  he¬ 
hanyan  ;  wanna  htayetu  nakaes. 

4  Tuka  wicoie  nahonpi  qon 
hena  wicota  wicadapi ;  unkan 
wicasta  kektopawinge  zaptan 
ecetu. 

5  Unkan  ihanhanna  hehan,  wi¬ 
casta  itancanpi,  hunkawicayapi 
kin,  wowapi  kagapi  ko  ; 

6  Qa  Annas  wosna  kagapi  itan¬ 
can,  qa  Kaiaphas,  qa  Johannes, 
qa  Aleksandros,  qa  tona  wosna 
kagapi  itancan  takuwicaye  cin 
hena  koya  Jerusalem  en  mnici- 
yapi. 

7  Unkan  wicacokaya  ewica- 

lidepi,  qa  wiwicawangapi ;  Taku 
wowasake,  qa  tuwe  caje  kin  on 
hecanonpi  he,  eyapi. 

8  Hehan  Inyan  Woniya  Wa- 
kan  on  ojudan,  hecen  ewicaki- 
ya ;  Oyate  en  wicasta  itancan- 
pi,  qa  Israel  hunkawicayapi  kin  ; 

9  Anpetu  kin  de  wicasta  huste 
qon  tanyan  ecakiconpi,  qa  token 
on  okizi  kin,  he  on  wiunyanun- 
gapi  hecinhan; 

10  Niyepi  owasin,  qa  Israel 
oyate  kin  owasin  de  sdonya  po, 
Jesus  Messiya  Nazareth  etan- 
han,  icipaweh  oyakatanpi  qon, 
Wakantanka  wicate  cin  etan- 
han  ekicetuye  cin,  he  caje  on 
wicasta  kin  de  nitokam  okizi 
najin. 

11  Inyan  kin  de  ticagapi  ya- 
unpi  kin  ayaktapi  sni,  tuka  he 
oise  en  itancan  kin  ee. 

12  Qa  tuwe  tokeca  eciyatan- 
han  wanikiyapi  kin  yuke  sni ; 
qa  wicacaje  tokeca  malipiya  kin 
ihukuya  wicasta  wicaqupi,  on 
unnipi  kte  cin  wanica  ce. 

13  Unkan  Inyan  qa  Johannes 
waditakapi  kin  he  wanyakapi, 
qa  taku  ota  onspeiciciyapi  sni 
qa  wicasta  ikceka  kin  hecapi  e 
sdonyapi  qehan,  nina  yusinyaya- 
pi,  qa  liena  Jesus  kici  unpi  qon 
he  iwicaynkcanpi. 

14  Qa  wicasta  okiziyapi  qon 
he  wiciyopeya  najin  wanyaka¬ 
pi  ;  unkan  taku  awicayuptapi 
kte  cin  takudan  yuhapi  sni. 

15  Tuka  omniciye  kin  etanhan 
tankan  ye  wicasipi,  hehan  he 
akiiapi ; 

16  Qa  iyakitedan  hekiciyapi ; 
Wicasta  kin  dena  token  ecawic- 
unkiconpi  kta  hwo ;  wowape- 
tokeca  tanka  kin  de  econpi  kin 
he  tona  Jerusalem  en  yakonpi 
kin  owasin  sdonyapi,  qa  anaun- 
limanpi  kta  unkokihipi  sni. 

17  Tuka  he  oyate  kin  en  ana- 

ptapi  kta  e  heon  nina  wakokipe 
wicunkicagapi  kta,  qa  caje  kin 
de  on  tohinni  wicasta  wowica- 
kiyakapikte  sni, unkeyapi  kta  ce. 

18  Unkan  hehan  wicakicopi, 
qa  Jesus  caje  kin  on  takudan  ie 
sni,  qa  waonspekiye  sni  wica¬ 
sipi. 

19  Tuka  Inyan  Johannes  kici 
awicayuptapi  qa  heyapi ;  Wa¬ 
kantanka  itokam,  niyepi  anaun- 
nigoptanpi  kta,  qa  is  Wakantan¬ 
ka  anaungoptanpi  kta,  unraa 
tukte  owotanna  kin,  nis  iyuk»an 
po. 

20  Taku  sdonunyanpi  qa^  na- 
unhonpi  qon  hena  oyake  sni  un- 
yakonpi  kta  e  unkokihipi  sni. 

21  Hehan  ake  wakokipe  wica- 
kicagapi  tamwicakiyapi,  qa  hde 
wicasipi,  taku  on  taku  iyawica- 
onpapi  kta  takudan  iy eyapi  sni, 
oyate  kin  on  etanhan ;  taku  econ¬ 
pi  kin  heon  owasin  Wakantanka 
yatanpi. 

22  Wicasta  wookizi  wowape- 
tokeca  kin  he  en  econpi  qon  he 
wanna  waniyetu  wikcemna  topa 
sara  iyeya. 

23  Unkan  kihdewicayapi,  he¬ 
han  iye  takodawicayapi  kin  ekta 
hdapi,  qa  wosna  kagapi,  hunka¬ 
wicayapi  kin  ko,  taku  token 
ewicakiyapi  qon  owasin  ohda- 
kapi. 

24  Unkan  hena  nahonpi  qehan, 
witaya  Wakantanka  hoyekiyapi 
qa  heyapi;  Itancan  Wakantanka 
he  niye,  mahpiya,  maka,  mini- 
wanca  qa  taku  ohnaka  ko  owasin 
yakaga. 

25  Dawid  nitaokiye  kin  i  kin 
eciyatanhan  kaken  ehe  cin  ;  To¬ 
keca  e  Ikcewicasta  kin  oqoyapi, 
qa  oyate  kin  taku  ecinsniyan 
yukcanpi  he. 

26  Maka  wicastayatapi  kin  na¬ 
jin  hiyaye  ca,  wicasta  itancanpi 
kin  witaya  mniciyapi,  Itancan 

kin  en,  qa  Sdakiye  ciqon  he  na- 
kun. 

27  Awicakehan  Jesus  Nicinksi 
wakan  sdayakiye  ciqon  he  en, 
Herod,  qa  Pontiyos  Pilate,  Ikce- 
wicasta,  Israel  ovate  ko  mnici- 
yapi ; 

28  Ehanna  taku,  ninape  nita- 
wacin  ko  on,  econ  yakonze  ci¬ 
qon,  he  ecen  econpi  kta  heon 
etanhan. 

29  Unkan  nakaha,  Itancan, 
token  wakokipe  unkicagapi  kta 
tamunkiyapi  kin  he  wanyaka 
wo  ;  qa  nitaokiye  kin  nioie  nina 
waditagya  oyakapi  kta  e  wicaqu 
wo ; 

30  Wawokiziya  on  ninape  kin 
yahdugate  cin  heon  ;  qa  Jesus 
Nicinksi  wakan  caje  kin  on  taku 
wapetokeca,  qa  on  yusinyayapi 
kte  cin  hena  econpi  kta. 

31  Unkan  wrocekiye  eyapi,  he- 
han  tukten  witaya  yukanpi  kin 
he*yuhuhuzapi,  qa  owasin  Wo- 
niya  Wakan  kin  on  ojupidan,  qa 
Wakantanka  oie  kin  waditagya 
oyakapi. 

32  Unkan  wicota  wicadapi  kin 
hena  wicacante  wTanjidan  wica- 
nagi  wanjidan  ko  yuhapi ;  qa 
taku  tonpi  kin  tuwedan,  De  mi- 
tawa  ce,  eye  sni ;  tuka  taku  owa¬ 
sin  witaya  yuhapi. 

33  Unkan  yewicasipi  kin  hena 
wowasake  tanka  on  Jesus  Itan¬ 
can  piya  ikicage  cin  he  oyakapi ; 
unkan  wowaste  tanka  owasin  en 
un, 

34  Unkan  hena  tuwedan  taku- 
dan  icakije  sni  unpi :  tuka  tona 
maga,  qa  tipi  yuhapi  qon  hena 
wiyopekiyapi,  qa  taku  wiyope- 
yapi  kin  on  taku  icupi  kin  he 
ahipi, 

35  Qa  yewicasipi  kin  siha  hde- 
pi  kin  en  ehnakapi :  unkan  wi¬ 
casta  otoiyohi  taku  token  cinpi 
kin  hecen  pamni  wicaqupi  ece. 


36  Unkan  Joses,  he  yewicasipi 
kin  Barnabas,  eya  cajeyatapi 
qon,  Wicakicanpte  cinhintku 
kin,  eyapi  kin  he  kapi,  Lewi  wi- 
cowazi  qa  Kupros  makoce  kin 
etanhan  ; 

37  Hee  makoce  onspa  hduhe 
cin  wiyopekiye  ca  mazaska  kin 
hdohi,  qa  yewicasipi  siha  hdepi 
kin  en  ehnaka. 

WICOWOYAKE  5. 

1  Tuka  wicasta  wan  Ananias 
eciyapi,  tawicu  Sapphira  kici, 
maga  wan  wiyopekiya ; 

2  Qa  mazaska  apa  anakihbe, 
tawicu  kin  is  nakun  sdotkiya ; 
unkan  apa  ahi,  qa  yewicasipi  kin 
sihapi  kin  en  ehnaka. 

3  Taka  Inyan  heciya ;  Anani¬ 
as,  tokeca  e  Woniya  Wakan  kin 
oiyaton  kte  sni  e  Satan  nicante 
kin  en  ocowasin  iyohpaya,  qa 
maga  iyopeyapi  kin  apa  anaya- 
kihman  he  ; 

4  Nahahin  ecen  un  qon  he  ehan 
yahduhe  sni  he  ;  qa  wiyopekiya¬ 
pi  kin  he  ehan  nakun  nitawa  sni 
he.  Tokeca  nicante  ekta  hecen 
econ  wacani  he.  Wicasta  akantu 
kin  hee  sni,  tuka  Wakantanka 
en  iyatonsni  ce. 

5  Unkan  Ananias  hena  oie  kin 
nahon  qehan,  hinlipaye  ca  ta 
iyaya.  Unkan  tona  hena  taku 
kin  nahonpi  kin  owasin  -nina  wi- 
kopapi. 

6  Unkan  koska  kin  najinpi,  qa 
opazuntapi,  qa  tankan  ayapi,  qa 
liapi. 

7  He  iyohakam  wihiyayedan 
oape  yamni,  hehan  tawicu  kin 
taku  econpi  qon  sdonye  sni  ecen 
tin  hiyu. 

8  Unkan  Inyan  heciya ;  Kana 
on  maga  iyopeyakiyapi  he,  oma- 
kiyaka  wo.  Unkan  is;  Han, 
kana  on,  eya. 

9  Unkan  Inyan ;  Token  on 
sakim  Itancan  Taniya  kin  iyu- 
tanyayapi  kta  ecen  wacinduza- 
pi  he.  Wanyaka  wo,  tona  ni- 
hihna  hapi  kin  hena  sihapi  kin 
tiyopa  kin  en  najinpi,  qa  niye 
nakun  tankan  aniyanpi  kta,  eci- 
ya. 

10  Hehan  is  eya  hecehnana 
iye  siha  kin  ekta  hinhpaye  ca  ta 
iyaya.  Unkan  koskapi  qon  en 
hiyupi,  qa  wanna  ta  e  wanyaka- 
pi,  hehan  i&  eya  tankan  ayapi, 
qa  hihnaku  kin  kici  hapi. 

11  Unkan  okodakiciye  kin  oco- 
wasin,  qa  tona  hena  taku  kin 
nahonpi  owasin  nina  wikopapi. 

12  Unkan  yewicasipi  kin  na- 
pepi  kin  on  oyate  kin  en  wowi- 
nihan  wicohan  qa  wowapetokeca 
ota  eeonpi.  Unkan  owasin  wi- 
cacante  wanjidan  yuha  Solo¬ 
mon  omanipi  tawa  kin  ohna  yu- 
kanpi. 

13  Qa  wicasta  tokeca  tuwedan 
en  owicapa  okihi  sni,  tuka  oyate 
kin  wicakinihanpi. 

14  Qa  tona  wicadapi  kin  sanpa 
ota  Itancan  kin  en  opapi,  wica 
winyan  ko  wicota. 

15  Hecen  tona  wicayazan  kin 
hena  tankan  awicaupi,  qa  canku 
otoiyohi  ohna,  ohehdepi  qa  owin- 
ja  ko  akan  ahiwicahnakapi,  In¬ 
yan  hen  hiyaye  cinhan  hunh 
ohanzi  wicaye  kte  cin  heon. 

16  Unkan,  otonwe  itan  ihdu- 
ksan  kin  hena  etanhan  wicota  Je¬ 
rusalem  en  hipi,  qa  tona  waya- 
zanpi,  tona  taku  wakan  sica  wi- 
cayuhnaskinyanpi  ko  en  awica- 
hipi ;  unkan  owasin  asnipi. 

17  Hehan  wosna  kagapi  itan¬ 
can  kin  najin  hiyaye  ca,  tona  om 
un  kin,  Saddukee  wicowazi  kin 
etanhanpi,  hena  winawizipi  on 
ojupidan  ; 

18  Qa  nape  on  yewicasipi  kin 
iyawicahpayapi,  qa  wicakaska 

190 


tipi  ikceka  kin  ohna  ewicahna- 
kapi. 

19  Tuka  Itancan  taohnihde  ye 
cin  he  hahyen  wicakaska  tipi  ti¬ 
yopa  kin  yuzamni,  qa  tankan 
awicau  qa  heya ; 

20  Hunktiya  po,  tipi  wakan 
kin  ohna  inajinpi  qa  wiconi  kin 
de  wicoie  kin  owasin  oyate  kin 
owicakiyaka  po. 

21  He  nahonpi,  unkan  hanhan- 
na  liin  tipi  wakan  kin  timahen 
yapi,  qa  wowicakiyakapi.  He¬ 
han  wosna  kagapi  itancan,  qa 
tona  om  un  kin  hena  witaya 
iheyapi,  qa  omniciye  tanka  kin 
mniciye  wicasi,  Israel  cinca  hun- 
kawicayapi  kin  owasin  koya ; 
unkan  wicakaska  tipi  kin  ekta 
wicahuweye  wicasipi. 

22  Tuka  akicita  kinwicakagka 
tipi  kin  en  hipi,  qa  iyewicayapi 
sni,  hehan  hosi  hdapi ; 

23  Qa  heyapi  ;  Awicakehan 
wicakaska  tipi  kin  sutaya  oaaa- 
takapi  ecen  iyeunyanpi,  qa  tia- 
wanyag  wicakiyapi  kin  tiyopa 
kin  itokam  najinpi ;  tuka  unyu- 
hdokapi  qehan,  tuwedan  enwan- 
unyakapi  sni. 

24  Unkan  wosna  kagapi  itan¬ 
can,  qa  tipi  wakan  en  itancan 
kin,  wosna  kagapi  kin  hena  ko¬ 
ya,  hena  wicoie  kin  nahonpi  qe¬ 
han,  he  toketu  kta  hecinhan  iyu- 
kcanpi  sni. 

25  Hehan  wanji  en  hi  qa ;  Iho, 
wicasta  wicakaska  tipi  kin  en 
ewicayahnakapi  qon  hena  tipi 
wakan  kin  ohna  inajinpi  qa  oya¬ 
te  kin  waonspe wicakiyapi  ce, 
eya  owicakiyaka. 

26  Hehan  akicita  tancan  kin 
akicita  ko  ekta  yapi  qa  iwaste- 
dan  awicaupi,  oyate  kin  inyan 
on  wicakininpi  kta  e  kokipapi 
heon  etanhan. 

27  En  awicahipi  qa  omniciye 
kin  wicacokaya  najin  wicakiya- 

pi;  unkan  wosna  kagapi  itancan 
kin  wiwicawanga, 

28  Qa  heya ;  Wicacaje  kin  de 
on  wowicayakidakapi  kte  sni, 
nina  unkeniciyapi  sni  he;  unkan 
iho,  woonspe  nitawapi  kin  on 
Jerusalem  ojudan  yayapi,  qa  wi¬ 
casta  kin  de  we  kin  en  unkayau- 
pi  kta  wacannipi. 

29  Hehan  Inyan,  yewicasipi 
kin-  om,  awicayupte  ca  heya ; 
Wicasta  akantu  hee  sni,  tuka 
Wakan tanka  hee  e  anaungo- 
ptanpi  kta  iyececa. 

30  Jesus  yaktepi  qa  can  akan 
otkeyayapi  qon  he  atewicunyan- 
pi  ta  Wakantankapi  kin  hduece- 
tu  : 

31  Hee  kin  Wakantanka  wan- 
lean  ehdaku,  iye  nape  etapa  kin 
ekta  Itancan  qa  Wanikiya  un 
kta,  Israel  ihdueeetupi  qa  woa- 
litani  kajujupi  kin  wicaqu  kta  e 
heon. 

32  Unkan  unkiye,  iye  on,  wi- 
coie  kin  hena  unkoyakapi  ece, 
qa  Woniya  Wakan  tona  Wakan¬ 
tanka  anagoptanpi  wicaqu  kin, 
he  is  eya  hena  yuotanin  ece. 

33  He  nahonpi  qehan  cante- 
ptanyanpi,  qa  tewicayapi  kta  e 
akiiapi. 

34  Hehan  Pharisee  wan  Gama¬ 
liel  eciyapi,  woope  waonspekiya, 
qa  oyate  kin  en  okinihan,  he  o- 
mniciye  kin  en  najin,  qa  yewicasi¬ 
pi  kin  cistiyedan  tankan  aye  wi- 
casi  : 

35  Qa  hehan  hewicakiya ;  Is¬ 
rael  wicasta,  wicasta  kin  dena 
taku  ecawicakicon  wacannipi 
kin  he  itonpa  po. 

36  Anpetu  kin  dena  itokam 
Thudas  icaga,  he  taku  wicasta 
keiciya  ;  unkan  wicasta  opawin- 
ge  topa  ecetu  ihakam  yapi ;  tu¬ 
ka  he  iye  ktepi,  qa  tona  wicada- 
pi  qon  owasin  enanakiya  iyewi- 
cayapi  qa  takuni  sni  aya. 


37  Qa  he  iyohakam  Judas  Gal- 
ile  etanhan,  owicawapi  anpetu 
kin  he  ehan  majin,  qa  oyate  ota 
ihakam  awicaya;  he  nakun  ihang- 
yapi,  qa  tona  wicadapi  qon  owa¬ 
sin  enanakiya  eyaya. 

38  Heon  nakaha  heciciyapi  ; 
Wicasta  kin  dena  wiciheyata 
najinpi,  qa  awicayustan  po;  wo- 
konze  qa  wicohan  kin  de  wica¬ 
sta  akantu  kin  etanhan  hecinhan 
atakuni  kte  sni ; 

39  Tuka  Wakantanka  eciyatan- 
han  un  kinahan,  yujuju  oyakihi- 
pi  sni  ;  okinni  Wakantanka  kici 
yeciza  dukanpi  kta  naceca,  eya. 

40  Unkan  he  anagoptanpi,  qa 
yewicasipi  kin  wicakipanpi,  qa 
wicakapsinpsintapi  qehan,  Jesus 
caje  kin  on  woyake  sni  wicasi- 
pi,  qa  wicakiyuskapi. 

41  Unkan  iye  omniciye  kin 
etanhan  hdapi,  qa  Jesus  caje  kin 
on  wowistece  en  awicaupi  iye¬ 
ceca  wicayawapi  kin  heon  wi- 
yuskinpi. 

42  Qa  anpetu  otoiyohi  tipi  wa¬ 
kan  kin  ohna,  qa  tipi  iyaza  wa- 
hokonwicakiyapi,  qa  Jesus  Mes- 
siya  oyakapi  ayastanpi  sni. 

WICOWQYAKE  6. 

1  Unkan  anpetu  kin  hena  en, 
waonspewicakiyapi  kin  wanna 
wicota  aya  qehan,  Helenes  He¬ 
brew  oyate  kin  wicabapi,  anpe¬ 
tu  otoiyohi  wapamnipi  kin  en 
wiwazica  wicayuhapi  kin  hena 
awicatonwanpi  sni  kin  heon  etan¬ 
han. 

2  Hehan  akenonpapi  kin  waon¬ 
spewicakiyapi  kin  owasin  wica- 
kicopi  qa  hewicakiyapi ;  Wa¬ 
kantanka  oie  kin  unkayustanpi, 
qa  wahna  wotapi  wiyeya  eun- 
hnakapi  kte  cin  hecetu  sni. 

3  Heon  hunkawanjin  unniyanpi 
enitanhanpi  wicasta  owotanna 

yawapi,  qa  Woniya  Wakan  wi- 
coksape  ko  on  ojupidan  sakowin 
wicakaliniga  po,  wicohan  kin  de 
yuhe  wicunkiyapi  kta. 

4  Tuka  unkiye  qe  cekiyapi  qa 
wicoie  oyakapi  kin  en  ohinniyan 
ye  unkiciyapi  kta  ce. 

5  Unkan  wicoie  kin  he  oyate 
kin  owasin  iyokipipi ;  qa  Ste¬ 
phanos,  wicasta  wan  wacinyan- 
pi  Woniya  Wakan  ko  ojudan, 
kin  he  kahnigapi,  qa  Philip,  qa 
Procoros,  qa  Nikanor,  qa  Timon, 
qa  Parmenas,  qa  Nikolas  Anti- 
yoka  ekta  en  opekiyapi  qon. 

6  Hena  yewicasipi  kin  wicaco- 
kaya  ewicahdepi ;  unkan  woce- 
kiye  eyapi,  hehan  nape  on  awi- 
caputakapi. 

7  Unkan  Wakan  tanka  oie  kin 
icage  ca  Jerusalem  en  waonspe- 
wicakiyapi  kin  nina  ota  aya  ;  qa 
wosna  kagapi  kin  ota  nakun  wa- 
cinyanpi  kin  en  opapi. 

8  Unkan  Stephanos  wowacinye 
wowasake  ko  on  ojudan,  taku 
on  yusinyayapi,  qa  wapetokeca 
tanka  econ,  oyate  kin  en. 

9  Unkan  wicasta  wanjikji  o- 
mniciye  tipi  wan,  Wicakiyuskapi 
tawapi  eciyapi  kin  hetanhan,  qa 
Kurene  qa  Aleksandre  wicasta 
kin,  qa  Kilikia  qa  Asia  etanhan- 
pi,  hena  en  inajinpiqa  Stephanos 
kici  hdokinicapi. 

10  Tuka  Woksape  Woniya  ko 
on  ie  cin  he  okihipi  sni. 

11  Hehan  wicasta  opewicaton- 
pi,  unkan  hena  e,  Wicasta  kin 
de  Moses  qa  Wakantanka  nakun 
wicoie  sica  ewicakiya,  naunhon- 
pi  ce,  eyapi. 

12  Hecen  oyate  kin,  qa  hunka- 
wicayapi,  wowapi  kagapi  ko  iyo- 
wicapastakapi  ;  unkan  anatan 
hipi,  qa  yuzapi,  qa  omniciye  kin 
en  ahipi. 

13  Qa  oitonsni  waayatanin  kin 
heca  najin  wicakiyapi ;  hena  is 

heyapi ;  Wicasta  kin  de  tipi  wa¬ 
kan  kin  de  wicoope  ko  on  taku 
sica  eye  cin  ayastan  sni. 

14  Jesus  Nazareth  etanhan  qon 
he  tipi  kin  de  ihangye  ca,  wico- 
lian  Moses  unqupi  qon  hena  yu- 
tokeca  kta  ce,  eya  naunhonpi 
ce. 

15  Unkan  omniciye  kin  en  iyo- 
tankapi  kin  owasin  opahta  yu- 
kanpi,  qa  ite  kin  he  mahpiya 
ohnihde  wan  ite  kin  iyececa 
wanyakapi. 

WTCOW OYAKE  7. 

1  Hehan  wosna  kagapi  itancan 
kin  heya  ;  Hena  hecetu  he. 

2  Unkan  iye  hehan  heya  ;  Wi¬ 
casta  hunkawanjinciyapi,  ateci- 
yapi  ko  anamagoptan  po.  Wo- 
witan  Wakantanka  kin,  Abra¬ 
ham  ateunyanpi  Mesopotamia  en 
ounye  ciqon,  Carran  en  ahiti  kin 
he  itokam,  en  ikpazo  ; 

3  Qa  heciya ;  Nita  makoce  qa 
nitakuye  kin  etanhan  ya  wo,  qa 
makoce  wan  cicipazo  kte  cin  he 
ekta  u  wo,  eciya. 

4  Hehan  Kaldeya  makoce  kin 
etanhan  hiyu  qa  Carran  en  ahi 
ti.  Hen  atkuku  kin  ta,  unkan 
hetanhan  makoce  kin  en  nakaha 
oununyanpi  kin  den  ahi  ti. 

5  Unkan  tawa  kte  cin  siha 
oahe  kin  hinskokeca  qu  sni,  tu¬ 
ka  he  yuhe  kta  qa  iyohakam 
cinca  kin  yuhapi  kta  e  qu  kta 
iwahoya  ;  nahahin  cinca  wanica. 

6  Unkan  Wakantanka  kaken 
eya ;  He  cinca  kin  makoce  to- 
keca  en  unhdaka  unpi  kta  ;  un¬ 
kan  hen  wowidake  wicayuhapi, 
qa  waniyetu  opawinge  topa  he- 
hanyan  sicaya  wicakuwrapi  kta. 

7  Qa  oyate  kin  hena  wowidag 
wicayuhapi  kte  cin  he  wica- 
mdaco  kta;  qa  he  iyohakam  etan¬ 
han  hiyupi  kta  qa  makoce  kin 

den  ohomadapi  kta  ce,  Wakan- 
tanka  eya. 

8  Hehan  bakihdayapi  wicoope 
kin  he  qu.  Unkan  hecen  Isaak 
cincaya,  qa  anpetu  isahdogan 
hehan  bakilidaya.  Isaak  Jakob 
cincaya ;  qa  Jakob  hunkake- 
wicayapi  akenonpapi  qon  cin- 
cawicaya. 

9  Unkan  hunkakewicayapi  qon 
Joseph  inakiwizipi,  qa  Egupta 
ekta  wiyopekiyapi.  Tuka  Wa- 
kan tanka  kici  un  ; 

10  Qa  wokakije  kin  owasin 
etanhan  ehdaku,  qa  Pharo  Egu¬ 
pta  wicastayatapi  kin  itokam 
wowaonsida  woksape  ko  qu ; 
unkan  Egupta  en  wicasta  itan- 
can  kaga,  qa  iye  ti  kin  ocowasin 
en. 

11  Hehan  Egupta  makoce  Ka- 
nan  ko  owancaya  wicaakiftan, 
qa  nina  wicakakija  ;  unkan  hun- 
kake  wicunyanpi  kin  taku  yuta- 
pi  iyeyapi  sni. 

12  Tuka  hehan  Egupta  heciya 
wamnaheza  yukan,  Jakob  na- 
hon,  unkan  hunkake  wicunyanpi 
kin  tokaheya  ekta  ye  wicasi. 

13  Unkan  inonpa  hehan,  Joseph 
hunkawanjinwicaye  cin  sdon- 
kiyewicakiye,  ca  hehan  Joseph 
otakuye  kin  Pharo  en  oyakapi. 

14  Hehan  Joseph  atkuku  kin 
wahoye  ca  kico,  qa  takuwicaye 
cin  owasin  nakun,  wicanagi  wi- 
kcemna  sakowin  sanpa  zaptan. 

15  Hecen  Jakob  Egupta  ekta 
apamahde  iyaye  ca  hen  ta,  iye 
qa  nakun  hunkake  wicunyanpi 
kin  : 

16  Unkan  Sucem  ekta  awica- 
yapi,  qa  wicahnakapi  wan, 
Abraham  Sucem  atkuku  E ru¬ 
mor  he  cinca  kin,  mazaska  on, 
opewicakicaton  qon  he  en  wica¬ 
hnakapi. 

17  Tuka  anpetu  wahoyapi,  Wa- 
kan tanka  Abraham  konza  iwa- 

hoye  ciqon  he  wanna  kiyadan 
u,  hehan  oyate  kin  icage  ca 
Egupta  en  ihduotapi. 

18  Hehan  wicastayatapi  toke- 
ca  wan  Joseph  sdonye  sni  kin 
he  icaga. 

19  Unkan  he  qe  takuwicun- 
yanpi  kin  wicahnaye  ca,  hunkake 
wicunyanpi  kin  sicaya  ecawica- 
kicon,  hecen  hoksiyoqopa  kin 
nipi  kte  sni  e  tankan  ehpewica- 
kiyapi  qon. 

20  He  ehan  Moses  tonpi,  he  qe 
hoksiyopa  owanyag  waste  hin- 
ca ;  unkan  wi  yamni  hehanyan 
atkuku  ti  kin  ohna  icahkiyapi. 

21  Qa  tankan  ehpeyapi,  hehan 
Pharo  cunwintku  kin  eyaku,  qa 
iye  cinca  kin  hecen  icahya. 

22  Unkan  Moses  Egupta  oyate 
wicoksape  kin  owasin  onspeki- 
yapi,  qa  wicoie,  wicohan  ko  on 
wasaka. 

23  Unkan  wanna  waniyetu 
wikcemna  topa,  hehan  hunka- 
wanjitku  Israel  cinca  kin  wan- 
wicahdag  ye  kta  wacinyuza. 

24  Qa  wanji  sicaya  ecakiconpi 
kin  he  wanhdake  cehan,  okiye 
ca  sicaya  ecakiconpi  qon  he  to- 
kicicon,  qa  Egupta  wicasta  kin 
kastaka. 

25  Hunkawanjitku  kin,  iye 
nape  kin  on  Wakantanka  wiconi 
wicaqu  kte  cin  he  iyukcanpi  kta 
kecin,  tuka  okahnigapi  sni. 

26  Ihanhanna  hehan  ake  kici- 
zapi  kin  en  taniniciye  ca  woo- 
kiye  wicakicage  kta  wacin  qa 
heya;  Wicasta  hunkawanjin 
yeciyapi,  tokeca  sicaya  ecaye- 
ciconpi  he. 

27  Tuka  tuwe  takodaku  kin 
sicaya  ecakicon  kin  he  paha  iye- 
ye  ca,  Tuwe  unkiyepi  en  wica¬ 
sta  itancan  qa  wayaco  nicaga  he. 

28  Egupta  wicasta  htanihan 
yakte  qon  he  iyecen  mayakte 
kta  he,  eya. 

29  Wicoie  kin  de  on  Moses 
nape  ca  Madiyan  makoce  kin 
en  hewotahedan  un,  qa  hen 
hoksidan  nom  cinca  wicaya. 

30  Unkan  wanna  waniyetu 
wikcemna  topa  ihunniyan,  hehan 
hewoskan  makoce  kin  en  Sina 
Paha  kin  hetu,  can  yuhaha  wan 
ohna  peta  ide  kin  en,  Itancan 
taohnihde  wan  taniniciya. 

31  Unkan  Moses  he  wanyake 
cehan,  wowanyake  kin  on  yu- 
sinyaya ;  qa  tanyan  wanyake 
kta  e  on  kiyedan  ya,  hehan  Itan- 
can  ho  kin  en  tanin  ; 

32  Qa,  Nihunkake  Wakantan- 
ka  tawapi  kin  he  miye  ;  Abra¬ 
ham  ta  Wakantanka,  Isaak  ta 
Wakantanka,  qa  Jakob  ta  Wa¬ 
kantanka  kin,  eya.  Unkan  Mo¬ 
ses  cancan  qa  ekta  etonwan 
okihi  sni. 

33  Unkan  Itancan  kin  heciya  ; 
Nitahanpe  kin  hdusdoka  wo, 
tukten  nayajin  kin  he  maka  wa- 
kan  ce. 

34  Ekta  ewatonwe  ca,  Egupta 
en  mitaoyate  token  kakijapi  kin 
he  wanmdake  ca  comnihdazipi 
kin  nawahon,  qa  wicawakiyuske 
kta  e  on  kun  hibu  ;  unkan  naka- 
ha  u  wo,  Egupta  ekta  ye  cisi 
kta. 

35  Moses  aktapi  sni  qa ;  Tuwe 
wicasta  itancan  qa  wayaco  ni- 
caga  he,  eciyapi  qon  he  Wakan¬ 
tanka  wicasta  itancan  wanikiya 
ko  kage  ca  ye  si,  mahpiya  ohni- 
hde  can  yuhaha  kin  en  taninici- 
ye  cin  he  nape  kin  on. 

36  Unkan  hee  tankan  awicau, 
qa  taku  on  yusinyayapi  wapeto- 
keca  ko,  Egupta  makoce  kin  en, 
Mde  sa  ekta,  qa  hewoskan  ma¬ 
koce  kin  etu,  waniyetu  wikce¬ 
mna  topa  hehanyan  econ. 

37  Moses  Israel  cinca  kin ; 
Hunkawanjin  wicayayapi  etan- 
han  wicasta  wokcan  wan  miye 

iyemaceca,  Itancan  Wankantan- 
ka  nitawapi  kin  icahniciciyapi. 
kta,  he  anayagoptanpi  kta  ce, 
ewicakiye  ciqon  he  dee. 

38  Qa  hewoskan  makoce  kin 
ekta  okodakiciye  kin  kici  un  qon 
hee,  Sina  paha  kin  etu,  mahpi¬ 
ya  ohnihde  kin  okiye  ca  nakun 
hunkake  wicunyanpi  kin  ;  qa 
he  wiconi  oie  kin  unqupi  kta  e 
icu. 

39  Unkan  hee  kin  hunkake  wic¬ 
unyanpi  kin  anagoptonpi  cinpi 
sni,  tuka  heyata  iyeyapi,  qa  can- 
tepi  kin  en  Egupta  ekta  bdapi. 

40  Qa  Aaron  heciyapi ;  Taku 
wakan  unkitokam  yapi  kte  cin 
unkicaga  po  ;  Moses  Egupta 
makoce  kin  etanhan  unkaupi  qon 
he  tokiya  iyaya  sdonunyanpi  sni 
ce. 

41  Unkan  anpetu  kin  hena  en 
ptejicadan  wan  kagapi,  qa  wa- 
kagapi  kin  he  taku  wakiyusnapi, 
qa  iye  nape  kagapi  kin  on  wiyu- 
skinpi. 

42  Hehan  Wakantanka  ihdu- 
homni,  qa  mahpiya  ohnaka  kin 
ohodapi  kta  e  awicayustan  ;  wi¬ 
casta  wokcan  tawo wapi  en  ka¬ 
gapi  kin  he  iyececa ;  Israel  ti 
kin  woteca  ktepi  wosnapi  ko,  he¬ 
woskan  makoce  kin  en,  waniye¬ 
tu  wikcemna  topa  hehanyan 
mayaqupi  he. 

43  Unkan  ito  Molok  tawakeya. 
kin,  qa  Remphan  taku  wakan 
yadapi  wicanhpi'  tawa  kin  he 
iyacupi ;  hena  wakagapi  kin  ito- 
kam  canpeska  makehde  inaya- 
jinpi  kta  e  yakagapi  :  Unkan 
ito  Babulon  akotanhan  aciyapj 
kta  ce. 

44  Hunkake  wicunyanpi  ldn 
hewoskan  makoce  kin  en  waaya*. 
tanin  wakeya  kin  yuhapi ;  tuwe 
Moses  okiye  ca,  token  wanyake 
cin  he  iyecen  kage  kta  keciye 
ciqon,  hee  yustan  qon  iyececa. 

45  He  hunkake  wicunyanpi  kin 
icupi,  qa  Joshua  kici  lkecwica- 
sta  tamakoce  kin  en  ahipi,  hena 
e  Wakan tanka  hunkake  wicun- 
yanpi  itepi  kin  etanhan  heyata 
iyaye  wicaya,  Dawid  taanpetu 
kin  hehanyan  ; 

46  He  Wakantanka  itokam 
wowaonsida  iyeye  ca,  Jakob  ta 
Wakantanka  kin  tipi  wan  iye- 
kiciciye  kta  cin. 

47  Tuka  Solomon  tipi  wan  ki- 
caga. 

48  Hececa  tuka,  lyotan  Wan- 
kan  un  kin  tipi  wicanape  on  ka- 
gapi  kin  ohna  ti  sni ;  wicasta 
wokcan  hecen  eye  ciqon  ; 

49  Mahpiya  kin  he  oiyotanke 
mitawa  kin  ee,  qa  maka  kin  he 
misiha  oahe  kin  hee  ;  ecin  tukte 
tipi  miyecagapi  kta  he,  qa  tukten 
ozimiciye  kta  he. 

50  Minape  '  kin  taku  henana 
owasin  kage  sni  he,  Itancan  kin 
eya  ce. 

51  Tahu  nisutapi,  qa  cante  no- 
ge  ko  banicihdayapi  sni  kin, ohin- 
niyan  Woniya  Wakan  kin  yaki- 
pajinpi,  nihunkakepi  econpi  qon 
he  niye  iyenicecapi. 

52  Wicasta  wokcan  kin  tukte 
wanji  e  nihunkakepi  kin  sicaya 
kuwapi  sni  he.  Wanji  Owotanna 
un  kin  he  u  kte  cin  tona  oyakapi 
qon  hena  wicaktepi ;  qa  he  qe 
nis  niyepi  wanna  iyopeyayapi  qa 
yaktepi. 

53  Mahpiya  ohnihde  ahipi  kin 
he  eciyatanhan  woope  kin  iya- 
cupi,  tuka  tanyan  yeciyuhapi  sni 
ce,  eya. 

54  Unkan  hena  taku  kin  na- 
honpi  hehan,  cante  kin  ekta  ni- 
na  iyoyakapi,  qa  hi  ahdakokoka- 
pi. 

55  Tuka  iye  Woniya  Wakan 
kin  ojudan  mahpiya  ekta  opahta 
yanke  ca,  Wakantanka  towitan 
kin,  qa  Jesus  Wakantanka  etapa 


kin  eciyatanhan  najin  e  he  wan- 
yaka ; 

56  Qa  heya ;  Wanyaka  po, 
mahpiya  kin  yuzamnipi,  qa  Wi¬ 
casta  Cinhintku  kin  Wakantanka 
etapa  kin  eciyatanhan  najin  e 
wanmdaka  ce,  eya. 

57  Hehan  hotankakiya  hotan- 
inpi,  qa  nogepi  kin  ohmus  hdu- 
zapi,  qa  tawacin  wanji  dan  on 
iyahpayapi ;  ' 

58  Qa  otonwe  kin  tankan  ehpe- 
yapi,  qa  inyan  on  kininpi.  tJn- 
kan  waayataninpi  kin  wokoyake 
kin  koska  wan,  Salos  eciyapi, 
he  siha  kin  en  ekihnakapi. 

59  Unkan  Stephanos  inyan  on 
kininpi,  he  icunhan  cekiye  ca 
heya,  Jesus  Itancan,  minagi  km 
ehdaku  wo. 

60  Hehan  canpeska  makehde 
inajin  qa  hotankakiya  hoyekiya ; 
Itancan  woahtani  kin  de  iyepi 
kin  en  awicau  sni  wo.  Hena 
hecen  eye  ca  hehan  istinma  iya- 
ya. 

WICOWOYAKE  8. 

1  Unkan  he  te  cin  Salos  iyo- 
winkiya.  Unkan  anpetu  kin  he 
en  okodakiciye  Jerusalem  en  un 
kin  sicaya  wicakuwapi  tanka. 
Qa  owasin  Juda  makoce  qa  Sa¬ 
maria  ekta  enanakiya  iyewica- 
yapi,  yewicasipi  kin  henana  ya- 
pi  sni. 

2  Unkan  wicasta  awacin  unpi 
kin  heca  Stephanos  yuha  ayapi, 
qa  nina  akiceyapi. 

3  Tuka  Salos  okodakiciye  kin 
yutakuni  sni  wicakuwa,  tipi  iya- 
za  tin  iyaye  ca,  wica  winyan  ko 
wicayuze  ca,  wicaka^ka  tipi  kin 
en  iyewicaya. 

4  Heon  etanhan  tona  enanaki, 
ya  iyayapi  qon  hena  owancaya 
iyayapi,  qa  wicoie  kin  oyakapi 
ece. 

5  Hehan  Philip  Samaria  oton- 

we  kin  ekta  apamahde  iyaye  ca, 
Messiya  owicakiyaka. 

6  Unkan  oyate  kin  Philip  taku 
wapetokeca  econ  kin  nahonpi  qa 
wanyakapi  qehan,  taku  ton  a  oya- 
ke  cin  cante  wanjidan  on  anago- 
ptanpi. 

7  Taku  wakan  sica  hotankaki- 
ya  hotaninyan  tona  wicayuhna- 
skinyanpi  kin  etanhan  inanpapi, 
qa  tona  tatapike  cin  hustepi  ko 
ota  okizipi. 

8  Unkan  otonwe  kin  he  er^wi- 
yuskinpi  tanka, 

9  Unkan  wicasta  wan  Simon 
eciyapi,  otonwe  kin  he  en  wa- 
nakaja  tanhan  wapiyapi  econ,  qa 
Samaria  oyate  kin  yusinyewi- 
caye  ca,  iye  wicasta  tanka  kei- 
ciya.  ' 

10  He  owasin  anagoptanpi,  ci- 
stinpidan  tankinkinyan  ko,  qa  ; 
Wakan  tanka  towasake  tanka  kin 
he  dee  ce,  eyapi, 

11  Wanakaja  tanhan  wapiyapi 
econ  kin  on  yusinyewicaye  cin 
heon  he  anagoptanpi. 

12  Tuka  Wakan  tanka  tokicon- 
ze  kin,  qa  Jesus  Messiya  caje 
kin  eciyatanhan  taku  Philip  o- 
yake  cin  hena  wicadapi  qehan 
baptem  wicaqupi,  wica  winyan 
ko. 

13  Qa  Simon  is  eya  wicada,  qa 
baptem  qupi ;  hehan  Philip  kiei 
un,  qa  wowakta  taku  wapeto¬ 
keca  tanka  ko  wanyake  cin  heon 
yusinyaya. 

14  Unkan  Jerusalem  ekta  ye- 
wicasipi  kin,  Samaria  Wakan- 
tanka  oie  kin  icupi  kin  he  na¬ 
honpi  qehan,  Inyan  qa  Johannes 
kici  ekta  ye  wicasipi. 

15  Hena  e  ekta  apamahde  hi- 
pi,  qa  Woniya  Wakan  icupi  kta 
heon  wocekiye  ewicakiciyapi. 

16  He  nahahin  tuwedan  ahin- 
he  sni,  Jesus  Itancan  caje  kin  on 
baptem  wicaqupi  kin  hecedan. 

17  Hehan  nape  on  awicaputa- 
kapi,  unkan  Woniya  Wakan  kin 
icupi. 

18  Unkan  yewicasipi  kin  nape 
on  awicaputakapi  kin  he  eciya¬ 
tanhan  Woniya  Wakan  wicaqu¬ 
pi  kin  he  Simon  wanyaka,  he¬ 
han  mazaska  wicakahi ; 

19  Qa  hey  a ;  Tuwe  nape  on 
awaputake  cinhan  he  Woniya 
Wakan  icu  kta  e  wowasake  kin 
he  maqu  po. 

20  Tuka  Inyan  heciya ;  Ma¬ 
zaska  nitawa  kin  niye  kici  ata- 
kuni  sni  nunwe.  Taku  Wakan- 
tanka  wicaqu  ece  kin  he  maza¬ 
ska  on  opetonpi  kta  kecanni  kin 
heon  etanhan. 

21  Wicoie  kin  de  en  oyape  sni 
qa  takudan  nitawa  sni ;  Wakan- 
tanka  itokamya  nicante  kin  o- 
wotanna  sni. 

22  Heon  etanhan  taku  sice  cin 
de  on  iyopeiciye  ca,  Wakan  tan¬ 
ka  cekiya  wo,  nicante  taku  awa- 
cin  kin  nicicajujupi  nun  ce. 

23  Nahanhin  pizi  pa  hinca,  qa 
woahtani  icaske  kin  en  yaun  e 
wanmdaka  ce. 

24  Hehan  Simon  ayupte  ca 
heya ;  Taku  ehapi  kin  takudan 
mahiyahde  kte  sni  heon  nis  ito 
miye  on  Itancan  kin  cekiya 
po. 

25  Unkan  wanna  yaotaninpi, 
qa  Itancan  oie  kin  oyakapi  qe¬ 
han,  Jerusalem  ekta  icicawin 
hdapi,  qa  Samaria  otonwe  ota 
kin  en  wotanin  waste  kin  oya¬ 
kapi. 

26  Unkan  Itancan  taohnihde 
ye  cin  Philip  okiye  ca  heciya ; 
Najin  qa  itokahkiya,  canku  wan 
Jerusalem  hetanhan  iyaye  ca 
Gaza  en  iyohpaye  cin  he  en  i 
wo,  he  hewoskan  kin  ee. 

27  Hehan  iye  najin,  qa  iyaya. 
Unkan  iho,  Ethiopa  wicasta  wan 
yunokos  heca,  Ethiopa  wicasta- 

yatapi  winoliinca,  Kandake  eci- 
yapi,  he  ihukuya  wicasta  tanka, 
qa  woyuha  tawa  kin  owasin  ki- 
ciyuha  un  kin.  he  Jerusalem 
ekta  cekiye  kta  e  i. 

28  Qa  he  wanna  hde  ca  canpa- 
hmihma  ohna  kiyotanke  ca,  Isa- 
ya  wicasta  wokcan  kin  he  yawa 
yank  a. 

29  Unkan  Woniya  Wakan  kin 
Philip  heciya ;  Ekta  ye  ca  can- 
pahmihma  kin  de  kici  ya  wo. 

30  Hehan  Philip  ekta  inyang  ye 
ca  Isaya  wicasta  wokcan  kin 
yawa  yanke  cin  he  nahon  qa ; 
Taku  dawa  kin  he  oyakaliniga 
he,  eciya. 

31  Unkan;  Tuwedan  onspema- 
kiye  sni  ecin  token  owakihi  kta 
he,  eye  ca,  Philip  en  u  qa  kici 
iyotanke  kta,  keya. 

32  Wowapi  yawa  yanke  cin 
iapi  kin  he  dee  ;  Tahinca  wan 
ktepi  kte  cin  en  aipi,  qa  tacinca- 
dan  hin  wicayusda  kin  itokam 
inina  yanke  cin,  he  iyecen  is  iye 
i  hdukawa  sni. 

33  Wicawahpanica  en  un  qe- 
han,  yacopi  kin  he  ekiciyakupi ; 
qa  wicoicage  tawa  kin  tuwe 
oyake  kta  he  ;  wieoni  tawa  kin 
maka  kin  etanhan  ayapi  ce. 

34  Hehan  yunokos  kin  Philip 
ayupte  ca  heciya ;  Ceciciya  ce, 
tuwe  on  wicasta  wokcan  kin 
hena  hecen  eya  he,  iye  icica  qa 
is  wicasta  tokeca  ka. 

35  Hehan  Philip  i  hdukawa  qa 
wowapi  kin  he  etanhan  ie  ca 
Jesus  e  okiyaka. 

36  Unkan  canku  kin  ohna  hda- 
pi,  qa  mini  yuke  cin  wan  iyohipi. 
Hehan  yunokos  kin  ;  Mini  wan- 
yaka  wo,  baptem  maqupi  kta  e 
taku  tehinda  kta  he,  eya. 

37  Unkan  Philip,  Nicante  kin 
ocowasin  on  wicayadg  kinhan 
enicicetu  kta,  eciya.  Hehan  is 
ayupte  ca ;  Jesus  Messiya  he 


Walcantanka  Cinhintku  kin  ee 
wicawada  ce,  eya. 

38  Hehan  canpahmihma  kin 
owanji  yanke  si ;  qa  mini  kin 
ekta  kun  iyayapi,  Philip  qa  yu¬ 
nokos  kin ;  unkan  baptem  qu. 

39  Unkan  mini  kin  etanhan 
hdicupi  qehan,  Itancan  Taniya 
kin  Philip  eyaku,  qa  yunokos 
kin  ake  wanyake  sni ;  unkan 
canku  kin  ohna  iyuskinyan  hda. 

40  Tuka  Philip  Azotos  ekta 
iyekiyapi ;  qa  otonwe  kin  owasin 
opta  ye  ca  wotanin  waste  kin 
oyaka,  ecCn  Kesareya  ekta  iyohi. 

WICOWOYAKE  9. 

1  Unkan  Salos  waaiapi  .tin  wi- 
caktepi  ko  Itancan  waonspewi- 
cakiye  cin  awicapogan,  wosna 
kagapi  itancan  kin  en  i ; 

2  Qa  Damaskos  en  omniciye 
tipi  kin  ekta  wowapi  da  ;  hecen 
canku  kin  de  ohna  yakonpi  kin 
tona  iyewicaye  kte  cin,  wica 
winy  an  ko,  Jerusalem  ekta  ka- 
ska  awicahdi  kta  e  heon. 

3  Unkan  icimani  ye  cin  Da¬ 
maskos  ikiyedan  ya ;  unkan  i- 
hnuhanna  ojanjan  wan  malipiya 
eeiyatanhan  ihduksan  iyoyanpa. 

4  Hehan  makata  hinhpaye  ce- 
han,  wicaho  wan  nabon,  Salos, 
Salos,  tokeca  sicaya  mayakuwa 
he,  eciya. 

5  Unkan  is  ;  Itancan  nituwe 
he,  eya.  Hehan  Itancan  kin  is  ; 
Jesus  sicaya  yakuwa  kin  he  mi- 
ye  ;  can  pesto  kin  nayahtake  cin 
he  tehika  ce,  eya. 

6  He  cancan  qa  yusinyaye  ca  ; 
Itancan  taku  ecamon  yacin  he, 
eya.  Unkan  Itancan  kin  ;  Na- 
jin  qa  otonwe  kin  ekta  ya  wo, 
token  e  canon  kte  cin  oniciy aka- 
pi  kta  ce,  eciya. 

7  Unkan  wicasta  om  icimani 
kin  yusinyaya  najinpi,  wicaho 

kin  nalionpi  tuka  tuwedan  wan- 
yakapi  sni. 

8  Unkan  Salos  maka  kin  etan- 
han  najin  qa  ista  kamdaya  he- 
han,  tuwedan  wanyake  sni ;  un¬ 
kan  nape  on  yus  ayapi,  qa  Da- 
maskos  ekta  aipi. 

9  Unkan  anpetu  yamni  wawan- 
yake  sni  un ;  qa  takudan  yute 
sni  qa  yatke  sni. 

10  Unkan  Damaskos  en  waon- 
spekiyapi  wan,  Ananias  eciyapi, 
he  wowihanmde  en  Itancan  kin  ; 
Ananias,  eciya.  Unkan  is;  Itan¬ 
can,  de  miye  ce,  eya. 

11  Hehan  Itancan  kinheciya; 
Najin  qa  canku  wan  Owotanna 
eciyapi  kin  he  ekta  ye  ca  Judas 
ti  kin  en  Salos  eciyapi,  Tarsos 
etanhan  he  aldta  wo  ;  wanna 
cekiya  un  ; 

12  Qa  wowihanmde  wan  en  wi¬ 
casta  wan  Ananias  eciyapi  tin 
hiyu,  qa  tonwe  kta  e  on  nape  on 
aputake  cin  he  wanyaka  ce. 

13  Hehan  Ananias  ayupta ;  I- 
tancan,  wicota  etanhan  wicasta 
kin  he  Jerusalem  ekta,  tona  owo¬ 
tanna  wicaduhe  cin  taku  sica 
ecawicakicon  kin  hena  nawa- 
lion ; 

14  Qa  deciya  nakun  wosna  ka- 
gapi  kin  eciyatanhan  wowasake 
yuha  un,  tona  nicaje  hoyekiyapi 
kin  hena  owasin  wicakaske  kta 
ce,  eya. 

15  Tuka  Itancan  kin  is  heciya; 
Hunktiya  wo,  waksica  wakaimi- 
ge  cin  he  wanji  ee,  micaje  kin 
Ikcewicasta,  qa  wicastayatapi 
kin  Israel  cinca  ko  itokam  yuha 
un  kta : 

16  Qa  micaje  kin  on  taku  token 
kakije  kte  cin  he  wakipazo  kta 
ce,  eya. 

17  Hehan  Ananias  ye  ca,  tipi 
kin  timahen  iyaye  ca,  nape  on 
aputake  ca  heya ;  Salos  mihun- 
kawanji,  yatonwe  ca  Woniya 

Wakan  on  onijudan  kta  e  Itan¬ 
can  kin  u  masi  ;  Jesus  canku 
ohna  yau  kin  en  taniniciye  ci- 
qon  hee. 

18  Unkan  ihnuhanna  taku  ho- 
cespu  kin  iyececa  ista  kin  etan¬ 
han  hinhpaya  ;  unkan  ecahan- 
keya  tonwe  ca  najin,  qa  baptem 
qupi. 

19  Unkan  taku  yutapi  icu  qe- 
han,  wasaka  aya.  Unkan  Salos 
anpetu  tonana  waonspewicaki¬ 
yapi  kin,  Damaskos  en  yakonpi, 
hena  om  un. 

20  Qa  kohanna  omniciye  tipi 
kin  ohna  Messiya  he  Wakan  tan¬ 
ka  Cinhintku  kin  ee  ce,  eya  oya- 


ka. 


21  Unkan  tona  nalionpi  kin 
owasin  yusinyayapi  qa  heyapi ; 
Jerusalem  ekta  tona  wicacaje 
kin  de  hoyekiyapi  kin  sicaya 
wicakuwa,  qa  nakaha  wicakaske 
ca,  wosna  kagapi  kin  ekta  awi- 
caye  kta  e  on  den  hi  kin  he  dee 
sni  he. 

22  Tuka  Salos  sanpa  wasaka 
icage  ca  Juda  wicasta  Damaskos 
ekta  yakonpi  kin  hena  inina  yan- 
ke  wicakiye  ca,  He  Messiya 
kin  ee  e  yawicaka. 

23  Wanna  anpetu  ota  hehan 
Juda  oyate  kin  he  te  yapi  kta  e 
akiiapi. 

24  Tuka  hecen  konzapi  kin  he 
Salos  sdonya.  Unkan  ktepi  kta 
e  anpetu  hanyetu  ko  otonwe  ti- 
yopa  kin  awanhdakapi. 

25  Hehan  waonspewicakiyapi 
kin  hanyen  icupi,  qa  makanopi- 
ye  wan  ohna  otonwe  conkaske 
kin  etanhan  kun  iyeyapi. 

26  Unkan  Salos  Jerusalem  en 
hdi  qehan,  waonspewicakiyapi 
kin  om  un  kta  cin  ;  tuka  owasin 
kokipapi,  qa  wanna  waonspeki- 
yapi  kin  jieca  e  wicadapi  sni. 

27  Tuka  Barnabas  he  icu,  qa 
yewicasipi  kin  en  ahi,  qa  token 

tapehi  Itancan  kin  wanyake  ca, 
he  okiye  ca,  token  Damaskos 
ekta  Jesus  caje  kin  on  waditagya 
oyake  cin  hena  owicakiyaka. 

28  TJnkan  Jerusalem  ekta  om 
nn,  qa  timahen  u  qa  tankan  ya 
ece  ;  qa  Jesus  Itancan  kin  on 
wasagya  woyaka. 

29  Qa  Helenes  oyate  kin  om 
hdokinica.  Tuka  hena  eqe  he 
ktepi  kta  akitapi. 

30  Hunkawanjin  kiciyapi  kin  he 
sdonyapi,  unkan  Kesareya  ekta 
aipi,  qa  Tarsos  heciya  hde  sipi. 

31  Hehan  okodakiciye  kin  Juda 
makoce  kin  owancaya,  qa  Gali- 
le,  qa  Samaria  ekta  wookiye  yu- 
hapi,  qa  icagapi ;  qa  Itancan  kin 
kokipeyahan  manipi,  qa  Woniya 
Wakan  wicakicanpte  cin  en  un- 
pi,  qa  hecen  ihduotapi. 

32  Unkan  Inyan  makoce  kin  o- 
wasin  opta  iyaye  cehan,  Ludda 
ekta  wicasta  owotanna  yukanpi 
kin  hena  en  wicahiyohi. 

33  Qa  wicasta  wan  Eneas  eci- 
yapi  hen  wanyaka ;  he  waniye- 
tu  sahdogan  makan  wanka,  tata- 
ka  ececa. 

34  Unkan  Inyan  ;  Eneas  Jesus 
Messiya  asniniyan,  najin  qa  o- 
winja  hdatata  wo,  eciya.  Unkan 
ihnuhanna  najin  hiyaya. 

35  Unkan  tona  Ludda  qa  Saron 
en  yakonpi  kin  owasin  he  wan- 
yakapi,  qa  Itancan  kin  ekta  ihdu- 
homnipi. 

36  Unkan  Joppa  ekta  waonspe- 
kiyapi  wan  Tabitha  eciyapi,  he 
Tatokadan  eyapi  kin  he  kapi ; 
winohinca  kin  he  olian  waste  qa 
.taku  wacantkiya  econ  kin  oju- 
dan : 

37  Unkan  he  anpetu  kin  hena 
en  wayazanka,  qa  ta  iyaya.  He 
yujajapi  qehan,  wankan  tipi  wan 
ekta  ehnakapi. 

38  Unkan  Ludda  Joppa  ikiye- 
dan,  qa  Inyan  hen  un  kin  waon- 


spewicakiyapi  kin  nahonpi  qon, 
heon  wicasta  nom  ekta  ye  wica- 
sipi,  qa  ecadan  en  wieau  kta  e 
iwahoyapi. 

39  Hehan  Inyan  najin  qa  hena 
om  hda.  Ekta  i,  unkan  wankan 
tipi  kin  en  aipi,  unkan  wiwazica 
kin  owasin  en  najinpi,  qa  ohde 
wokoyake  ko,  Tabitha  ni  un  qe¬ 
han,  kage  ciqon  hena  pazo  yan- 
kapi,  qa  ceyapi  ece. 

40  Tuka  Inyan  hena  owasin 
tankan  iyewicaye  ca,  canpeska 
makehde  inajin  qa  wocekiye 
eya,  hehan  tancan  wanke  cin 
ekta  ihdarnna  qa;  Tabitha,  na¬ 
jin  wo,  eya.  Unkan  i^takamda- 
ye  ca  Inyan  wanyake  cehan  iyo- 
tanka. 

41  Unkan  nape  yekiye  ca  najin- 
kiya  ;  qa  wicasta  owotanna  wi¬ 
wazica  ko  wicakico  qehan,  he  ni 
un  e  wicakipazo. 

42  Unkan  Joppa  owancaya  he 
otanin,  qa  wicota  Itancan  kin 
wacinyanpi. 

43  Unkan  Inyan  anpetu  ota 
Joppa  en,  wicasta  wakpanyan 
wan  Simon  eciyapi,  he  kici  yan- 
ka. 

WICOWOYAKE  10. 

1  Unkan  Kesareya  en  wicasta 
wan  Kornelios  eciyapi,  akicita 
opawinge  obe  wanjidan,  Italike 
eciyapi,  kin  he  en  itancan  kin 
hee  ; 

2  Wicasta  wakinihan,  qa  Wa- 
kantanka  kokipeyahan  un,  ti- 
yohnaka  kici ;  qa  oyate  kin  nina 
cantewicakiya,  qa  ohinniyan 
Wakantanka  cekiya  un  ece. 

3  He  qe  anpetu  wan  en,  na- 
pcinwanka  apa  hehantu,  wowan- 
yake  wan  en,  Wakantanka  tao- 
hnihde  wan  en  hi,  qa,  Kornelios, 
eciye  cin  he  taninyan  wanyaka. 

4  Unkan  he  opalita  yanke  ca 
inihan  qa  ;  Itancan  taku  he,  eya. 

Unkan  is  ito  heciya  ;  Wocekiye 
nitawa  qa  wacantkiya  oyahande 
cin  he  Wakantanka  itokam  ki- 
ksuyapi. 

5  Heon  nakaha  Joppa  ekta  wi¬ 
casta  ye  wicasi,  qa  Simon  In- 
yan  eciyapi  kin  he  kico  wo. 

6  Wicasta  wakpanyan  wan  Si¬ 
mon  eciyapi  ti  kin  miniwanca 
kahda  han,  he  kici  yanka.  He 
token  ecanon  kte  cin  oniciyake 
kta  ce. 

7  Unkan  mahpiya  ohnihde 
Kornelios  okiye  cin  he  wanna 
kihda,  hehan  tiawanyag  wieaki- 
ye  cin  nom,  qa  akicita  waste 
ohinniyan  tankiyadan  wicahdu- 
he  cin  wanjidan,  hena  wica- 
kico ; 

8  Qa  hena  taku  kin  owasin 
owicakiyake  cehan,  Joppa  ekta 
ye  wicasi. 

9  Unkan  icimanipi,  qa  ihan- 
hanna  wanna  otonwe  kin  ikiya- 
dan,  hehan  Inyan  tipi  kin  akan 
wocekiye  eya  iyaya,  wanna  wi- 
yotanhe  cin  hehantu. 

10  Nina  wotektehda,  qa  wote 
kta  cin,  tuka  taku  yutapi  wiye- 
ya  ehnakapi  kin  he  icunhan  wo- 
kiksuye  sni  wan  ahinhpaya. 

11  Unkan  mahpiya  kin  yuza- 
mnipi  e  wanyaka,  qa  heciyatan- 
han  taku  wan  minihuha  ska  tan¬ 
ka  iyececa,  oise  topa  kin  iciya- 
kaskapi  he  kutkiya  u,  qa  maka 
kin  ahe  kiyapi. 

12  He  ohna  taku  maka  akan 
wahutopa  ocaje  owasin,  qa  wo- 
teca,  qa  watutka,  qa  mahpiya 
okinyanpi  kin. 

13  Unkan  wicaho  wan  tanin 
qa  ;  Inyan,  najin,  qa  kte,  qa  yuta 
wo,  eciya. 

14  Tuka  is ;  Itancan,  hecetu 
sni,  tohinni  taku  ikceka  qa  asape 
cin  wate  sni  ce,  eya. 

15  Unkan  ake  icinonpa  wicaho 
kin  tanin  qa;  Taku  Wakantan- 

ka  pakinte  cin  he  ikceka  eciye 
sni  wo,  eya. 

16  Yamni  akihde  hecen  econpi, 
qa  hehan  taku  kin  he  mahpiya 
kin  ekta  akiyahdapi. 

17  Unkan  Inyan  wowanyake 
wanyake  cin  he  taku  kin  iyu- 
kcan  sni  un,  he  icunhan,  ito  wi¬ 
casta  Kornelios  u  wicasi  qon 
hena  Simon  ti  kin  akitapi,  qa 
wanna  tiyopa  kin  itokam  en  hi- 
najinpi ; 

18  Qa  pan  pi  qa ;  Simon  Inyan 
eciyapi  den  yanka  he,  eya  iwi- 
eawangapi. 

19  Wowanyake  kin  he  Inyan 
awakicin  un  kin  he  icunhan, 
Woniya  Wakan  kin  heciya ; 
Wanyaka  wo,  wicasta  yamni 
onidepi. 

20  Heon  najin  qa  kun  hde  ca, 
takudan  cetunhda  sni  om  ya  wo, 
hena  u  wicawasi  ce,  eya. 

21  Hehan  Inyan  wicasta  Kor¬ 
nelios  u  wicasi  qon  hena  ekta 
kun  wicai,  qa  ;  Tuwe  ayakitapi 
kin  he  miye  ce  ;  taku  on  yahipi 
he,  ewicakiya. 

22  Unkan  is  heyapi ;  Kornelios 
akicita  opawinge  wicayuhe  cin, 
wicasta  owotanna,  qa  WYkan- 
tanka  kokipeyahan  un  he  Juda 
oyate  kin  iyuhpa  oyakapi,  hee 
mahpiya  ohnihde  wakan  wan 
okiye  ca,  tuwe  nihuwe  u  wicasi, 
qa  iye  ti  kin  ohna  nioie  kin  na- 
lion  kta,  keya  ce,  eyapi. 

23  Hehan  tin  u  wicasi  qa  won 
wicaya.  Unkan  ihanhanna  In¬ 
yan  hena  om  hda,  unkan  Joppa 
etanhan  hunkawanjinkiciyapi 
kin  wanjikji  opapi. 

24  Unkan  ihanhanna  qehan 
Kesareya  iyohipi.  Unkan  Kor¬ 
nelios  tona  takuwicaye  ca  koda 
wicaye  cin  hena  wicakico,  qa 
om  ape  yanka. 

25  Unkan  Inyan  en  u,  hehan 
Kornelios  itkokim  ye  ca,  siha 

kin  en  makata  ehpeiciye  ca  ce- 
kiya. 

26  Tuka  Inyan  is  najin  kiye 
ca ;  Najin  wo,  mis  eya  wima- 
casta  ce,  eya. 

27  Qa  kici  wohdaka  ecen  tipi 
kin  timahen  i,  qa  wicota  mnici- 
3^api  kin  wanwicayaka. 

28  Hehan  hewicakiya ;  Tuwe 
Juda  wicasta  kin  heca  e  oyate 
tokeca  etanhan  wan  kici  un,  qa 
en  hi  kin  he  hecetu  sni  e  sdon- 
yayapi,  tuka  tuwedan  Avicasta 
ikceka  qa  asape  cin  ewakiye  kte 
sni  he  Wakantanka  sdonye  ma- 
kiya. 

29  Heon  etanhan  mahuwe  ipi 
kin  ecen  wacetunhda  sni  hibu, 
heon  taku  on  miyecopi  hecinhan 
he  iciwangapi,  eya. 

30  Unkan  Kornelios  heya ; 
Wanna  ehantanhan  anpetu  topa 
he  ehan,  qa  nakaha  oape  kin  de- 
hantu,  wote  sni  waun,  qa  napcin- 
wanka  ape  cin  hehan  wati  kin 
en  cekiya  waun  ;  unkan  wicasta 
wan  wokoyake  wiyatpa  koyake 
cin  he  en  mahinajin  ; 

31  Qa,  Kornelios  wocekiye  ni- 
tawa  kin  he  nahonpi,  qa  taku 
wacantkiya  ecanon  kin  he  Wa¬ 
kantanka  itokam  kiksuyapi  ce. 

32  Heon  Joppa  ekta  tuwe  ye 
si,  qa  Simon  Inyan  eciyapi  kin 
he  kico  wo  ;  he  wicasta  wakpan- 
yan  wan,  Simon  eciyapi,  ti  kin 
miniwanca  kahda  he  cin  he 
ohna  yanka.  He  hi  kinhan  taku 
eniciye  kta  ce,  eya. 

33  Heon  kohanna  wahociya ; 
qa  yahi  kin  he  tanyan  ecanon. 
Heon  nakaha  unkiyepi  kin  owa- 
sin  Wakantanka  itokam  unkanpi, 
taku  Wakantanka  eye  nisi  kin 
owasin  naunhonpi  kta  ce 

34  Hehan  Inyan  i  hdukawa  qa 
heya ;  Awicakehan  Wakantan¬ 
ka  wicasta  itohnake  kin  iwanya- 
ke  sni  e  imdukcan. 


35  Tuka  oyate  otoiyohi  en,  tu¬ 
we  koldpeyahan  un,  qa  owotan- 
na  ohanye  cin  he  wastedaka 
ece. 

36  Jesus  Messiya  kin,  owasin 
en  Itancan  kin  hee,  he  eciya- 
tanhan  wicoie  Israel  cinca  kin 
wookiye  iwahowicayapi  qon. 

37  Wicoie  kin  he  sdonyayapi, 
Juda  makoce  kin  owancaya  oya- 
kapi,  Galile  etanhan,  Johannes 
baptem  oyake  cin  hehan  tanhan. 

38  Jesus  Nazareth  etanhan  kin 
he  Wakantanka  sdakiya,  Wo- 
niya  Wakan  wowasake  ko  on  ; 
qa  he  qe  taku  waste  econ  iyaya 
ece,  qa  tona  taku  wakan  sica  wi- 
cayuhnaskinyan  kin  hena  okizi- 
wicaya  ece,  Wakantanka  kici 
un  kin  heon. 

39  Qa  taku  Juda  oyate  tama- 
koce,  qa  Jerusalem  ekta  econ 
qon  owasin  unyaotaninpi  ece. 
He  iye  kin  ktepi,  qa  can  wan 
akan  otkeyapi  qon. 

40  Tuka  anpetu  iciyamni  qe- 
han  WAkantanka  piya  icahkiye 
ca,  taninyan  wicakipazo. 

41  Oyate  kin  iyuhpa  sni,  tuka 
tona  otokaheya  ekta  Wakantan¬ 
ka  wicakalinige  ciqon  hena  en, 
waayataninpi  kin  unkiyepi,  wi- 
eonte  etanhan  piya  ikicage  cin 
iyohakam  kici  wauntapi  qa  wa- 
unyatkanpi  ece. 

42  Unkan  oyate  kin  wahokon- 
wicakiye  unsipi  qa  nipi  tapi  ko 
en  wayaco  Wakantanka  kage 
cin  he  iye  ce,  eya  oyake  unsipi. 

43  He  wicasta  wokcan  kin 
owasin  oyakapi ;  iye  caje  kin 
eciyatanhan  tuwe  Avicada  kin¬ 
han  woahtani  wokajuju  kin  yuhe 
kta  ce. 

44  Wicoie  kin  dena  Inyan  ecen 
eye  cin  he  icunhan,  tona  oie  kin 
nahonpi  owasin  Woniya  Wakan 
kin  awicahinhpaya. 

45  Unkan  bakihdayapi  kin  etan- 

hanpi  tona  wicadapi  qon,  tona 
Inyan  kici  liipi  kin  hena  yusin- 
yayapi,  Woniya  Wakan  wicaqu- 
pi  ece  kin  he  Ikcewicasta  iyepi 
kaes  awicakastanpi  kin  heon 
etanhan. 

46  Wicaceji  tokeca  on  iapi,  qa 
Wakantanka  yatanpi  kin  he  na- 
honpi.  Hehan  Inyan  waayupte 
ca  ; 

47  Tuwe  mini  tehinda  okihi, 
qa  hena  baptem  wicaqupi  kte 
sni  he  ;  liena  eqe  unkiyepi  kin 
iyecen  Woniya  Wakan  kin  icu- 
pi  ce,  eya. 

48  Hehan  Itancan  caje  kin  on 
baptem  wicaqu  wicasi.  Hehan 
anpetu  ota  en  yanke  kta  e  iceki- 
yapi. 

WICOWOYAKE  11. 

1  Unkan  yewicasipi  kin  hun- 
kawanjinkiciyapi  ko,  Juda  ma- 
koce  kin  en  yakonpi  qon,  Ikce¬ 
wicasta  Wakantanka  oie  icupi 
kin  he  nahonpi. 

2  Unkan  Inyan  Jerusalem  en 
hdi  kin,  hehan  tona  bakihdayapi 
kin  etanhanpi  qon  he  kici  akini- 
capi ; 

3  Qa  heyapi,  Wicasta  bakihda¬ 
yapi  sni  kin  heca  en  wicayai, 
qa  om  wayata  ce. 

4  Hehan  Inyan  wohdake  ca 
owasin  ecekcen  owicakiyake  ca 
hey  a ; 

5  Joppa  otonwe  kin  en,  woce- 
kiye  eya  waun,  unkan  wokiksu- 
ye  sni  wan  en  taku  wowanyake 
wanmdaka,  taku  wan  minihuha 
ska  tanka  iyececa,  oise  topa  kin 
iciyakaskapi  mahpiya  kin  eciya- 
tanhan  kun  aupi,  qa  miye  ekta 
mahiyohi. 

6  He  opahta  manke  ca  awacin 
waun,  unkan  maka  akan  taku 
wahutopa,  qa  wamanica,  qa  wa- 
tutka,  qa  mahpiya  okinyanpi  kin 
wanmdaka. 


7  Unkan  wicaho  wan  ;  Inyan 
najin,  qa  kte,  qa  yuta  wo,  ema- 
kiye  cin  he  nawahon. 

8  Tuka  mis ;  Itancan  hecetu 
sni,  taku  ikceka  qa  asape  cin 
tohinni  mii  kin  ohna  iyaye  sni, 
epa. 

9  Tuka  mahpiya  kin  eciyatan- 
han  wicaho  kin  ake  amayupta  ; 
Taku  Wakantanka  pakinte  cin 
he  ikceka  eciye  sni  wo,  eya. 

10  Yamni  akihde  hecen  e con- 
pi,  qa  hehan  mahpiya  kin  ekta 
owasin  hdokiyahdapi. 

11  Unkan  ito  wicasta  yamni, 
Kesareya  etanhan  miye  ekta 
mahiyu  sipi  qon,  hena  wanna 
tipi  ohna  waun  kin  itokam  hina- 
jinpi. 

12  Hehan  Woniya  Wakan  kin 
is;  Takudan  cetunwicahda  sni 
hena  om  yahde  kta  ce,  emakiya. 
Unkan  hunkawanjinkiciyapi  kin 
dena  sakpe  om  imdamde  ca  wi¬ 
casta  qon  he  ti  kin  en  unkipi. 

13  Hehan  iye,  token  mahpiya 
ohnihde  wan  iye  ti  kin  en  hina- 
jin  wanyake  ciqon  he  unkokiya- 
kapi ;  hee  kin  kaken  eciya;  Jop¬ 
pa  ekta  wicasta  ye  wicasi,  qa 
Simon  Inyan  eciyapi  kin  he  u  si 
wo. 

14  He  taku  eniciye  kte  cin  on 
yani  kta,  qa  nakun  tiyohnaka 
nitawa  kin  owqsin,  eya  ce,  eya. 

15  Unkan  mis  tokaheya  iwae 
cin,  hehan  Woniya  Wakan  kin 
awicahinhpaya,  tokag  ehan  un¬ 
kiyepi  kin  en  hi  qon  iyececa. 

16  Hehan  Itancan  oie  qon  we- 
ksuya ;  Awicakehan  Johannes 
mini  on  baptem  wicaqu,  tuka 
niyepi  kin  Woniya  Wakan  on 
baptem  nicupi  kta  ce,  eye  ciqon 
he. 

17  Hecen  unkiye  Jesus  Mes- 
siya  Itancan  kin  wicaundapi, 
Wakantanka  taku  unqupi  qon 
he  iyecen  wicaqu  kinhan,  mis 

matuwe  he,  Wakan  tanka  anawa- 
pte  kta  owakihi  he. 

18  Hena  oie  kin  nahonpi  un- 
kan  inina  yukanpi  qa  Wakan- 
tanka  yatanpi  qa  heyapi ;  Awi- 
cakehan  Ikcewicasta  on  nipi  kta 
e  ihduecetupi  kin  Wakan  tanka 
wicaqu  ce. 

19  Unkan  Stephanos  te  cin  on 
sicaya  wicakuwapi  qon,  heon 
enanaldya  iyewicayapi  kin  hena 
Phenike,  qa  Kupros,  qa  Antiyoka 
ekta  ipi,  qa  wicoie  kin  Juda  oya- 
te  kin  ecedan  owicakiyakapi. 

20  Unkan  hena  wartjikji  Ku¬ 
pros  qa  Kurene  wicasta  kin  he- 
ca,  hena  Antiyoka  en  hipi  qe- 
han,  Helenes  wicasta  kin  wowi- 
cakiyakapi,  qa  Jesus  Itancan 
kin  oyakapi. 

21  Unkan  Itancan  nape  kin  he¬ 
na  orn  un,  qa  wicota  wicadapi, 
qa  Itancan  kin  ekta  ihduhomni- 
pi. 

22  Hena  taku  kin  okodakici- 
ye  Jerusalem  en  un  kin  nogepi 
kin  en  otanin,  hehan  Barnabas 
Antiyoka  ekta  i  kta  e  ye  sipi. 

23  He  ekta  i,  unkan  Wakan - 
tanka  towaonsida  kin  wanyake 
cehan  iyuskin,  qa  cante  kin  oco- 
wasin  on  Itancan  kin  opapi  kta 
e  owasin  iwahokonwicakiya. 

24  He  wicasta  waste,  qa  Wo- 
niya  Wakan  wacinyanpi  ko  on 
ojudan.  Unkaii  wicota  Itancan 
kin  opapi. 

25  Hehan  Barnabas  Salos  aki- 
te  kta  e  Tarsos  ekta  iyaya.  He 
iyeya,  unkan  Antiyoka  en  ahdi. 

26  Qa  waniyetu  mdoketu  ahna, 
tipi  wakan  kin  en  mniciyapi,  qa 
oyate  ota  waonspewicakiyapi ; 
unkan  Antiyoka  ekta,  waonspe¬ 
wicakiyapi  kin  tokaheya  Kris¬ 
tian  ewicakiyapi-. 

27  Unkan  anpetu  kin  hena  en, 
wicasta  wokcan  Jerusalem  etan- 
han  Antiyoka  ekta  hipi. 


28  Hena  wanji,  Agabos  eciyapi 
kin  he  inajin,  qa  maka  kin  owan- 
caya  wicaakihan  wan  tanka  u 
kta  e  Woniya  Wakan  kin  eciya- 
tanhan  oyaka.  Unkan  he  Kla- 
dios  Kesar  taanpetu  kin  en  ece- 
tu. 

29  Unkan  hehan  waonspewica¬ 
kiyapi  kin  otoiyohi,  token  oki- 
hipi  kin,  hecen  hunkawanjitkupi 
Juda  makoce  kin  en  yakonpi 
kin,  wawokiyapi  kin  wicaqupi 
kta  e  konzapi. 

30  Hecen  econpi,  qa  Barnabas 
Salos  kici  napepi  kin  on  hunka 
wicayapi  kin  wicakai  wicasipi. 

WICOWOYAKE  12. 

1  Unkan  hehan  Herod  wica- 
stayatapi  kin  okodakiciye  kin 
wicakiyuse  kta  e  nape  yekiya  ; 

2  Qa  Jakob  Johannes  cincu 
qon  he  mazasagye  on  kte. 

3  Qa  he  Juda  oyate  kin  iyoki- 
pipi  e  wanyake  cehan,  Inyan 
nakun  yuze  kta  aya ;  aguyapi 
on  napohyapi  codan  anpetu  kin 
he  ehan. 

4  Unkan  he  iyahpaye  cehan, 
wicakaska  tipi  kin  en  ehnake  ca 
akicita  ake  sakpe  awanyag  wi- 
casi,  wosnapi  kin  enakiyapi  kin- 
han  oyate  kin  ekta  tankan  au 
kta  kecin. 

5  Hecen  Inyan  wicakaska  tipi 
kin  ohna  awanyakapi ;  unkan  on 
okodakiciye  kin  W  akan  tanka 
nina  cekiyapi. 

6  Unkan  Herod  wanna  tankan 
au  kta  hehan,  hanyetu  kin  he  en 
Inyan  akicita  nom,  unrna  itan 
anokatanhan  istinma  wanke  ca, 
maza  icicahiha  nom  on  iyaka- 
skapi,  qa  tiawanyag  ldyapi  kin 
hena  tiyopa  kin  itokam  wicaka¬ 
ska  tipi  kin  awanyakapi. 

7  Unkan  inyun,  Itancan  taohni- 
hdeye  cin  en  hi,  qa  ojanjan  wan 

wicakaska  tipi  kin  en  iyoyanpa  ; 
unkan  Inyan  cuwi  kin  en  ape  ca 
najin  kiye  ca  heya ;  Kohanna 
najin  wo.  Unkan  maza  icicalii- 
ha  kin  nape  kin  etanhan  hinhpa- 
ya. 

8  Hehan  mahpiya  ohnihde  kin ; 
Ipihdag  kiton  qa  hanpokihan  wo, 
eciya.  Unkan  is  ecen  econ. 
Hehan  ;  &ina  hdowin  qa  miya- 
hna  u  wo,  eciya. 

9  Hehan  tankan  ya  ;  unkan  is 
eya  ihakam  ye  ca,  mahpiya  ohni¬ 
hde  taku  ecakicon  kin  he  wicaka- 
pi  kin  sdonye  sni ;  tuka  wowan- 
yake  wan  wanyaka  kecin. 

10  Unkan  wicakasta  tipi  tokahe- 
ya  qa  iyokihe  kin  etanhan  hinan- 
papi,  hehan  maza  tiyopa  kin  en 
iyohipi,  he  otonwe  kin  ekta  iya- 
hde,  he  iye  cinka  wicakiyuhdog 
iyaya.  Unkan  tankan  yapi,  qa 
canku  wanjidan  ihunnipi,  hehan 
mahpiya  ohnihde  kin  ehpeya 
kihda. 

11  Unkan  Inyan  kiksuya  hin- 
hda  qa  heya  ;  Nakaha  awicake- 
han  Itancan  kin  ohnihde  tawa 
kin  u  si,  qa  Herod  nape  kin,  Ju- 
da  oyate  apepi  ko,  owasin  etan¬ 
han  emahdaku  e  sdonwakiya  ce. 

12  Unkan  he  awakicin  qehan, 
Johannes  Markos  eoiyapi  kin, 
he  hunku  Mary  ti  kin  ekta  i,  hen 
wicota  mniciyapi,  qa  cekiya  yu- 
kanpi. 

13  Unkan  Inyan  tipi  tiyopa  kin 
kabubu  yanke  cin  he  icunhan, 
wicinyanna  wan  Rhoda  eciyapi, 
he  ekta  wanahon  i : 

14  Qa  Inyan  ho  kin  iyekiye 
cehan,  wowiyuskin  on  tiyopa  yu- 
hdoke  sni,  tuka  inyang  hdicu  qa, 
Inyan  tiyopa  kin  itokam  najin  e 
oyaka. 

15  Unkan,  Niyuhnaskinyanpi 
ce,  eciyapi.  Tuka  is  hecen  eya 
kitan.  Hehan,  Mahpiya  ohSlihde 
tawa  kin  hee  ce,  eyapi. 

16  Tuka  Inyan  katinyan  tiyo¬ 
pa  kin  kabubu  yanka.  Unkan 
yuhdokapi  qa  wanyakapi  hehan 
yusinyayapi. 

17  Tuka  inina  yukanpi  kta  e 
namwicakicawin,  qa  token  on 
Itancan  kin  wicakaska  tipi  kin 
etanhan  tankan  hiyu  kiye  cin  he 
owicakiyaka.  Qa  heya,  Jakob 
qa  hunkawanjinkiciyapi  kin  he- 
na  oie  kin  owicakiyaka  po.  He¬ 
han  tankan  kinape  ca  tokan  iya¬ 
ya. 

18  Unkan  anpa  kamdeze  cin 
hehan  Inyan  toki  iyaye  cin  he 
akicita  kin  nina  aoqoyapi. 

19  Unkan  Herod  akita,  tuka 
iyeye  sni  hehan,  tiawanyag  wi- 
cakiyapi  kin  hena  wiwicawange 
ca,  wicaktepi  kta  e  konza.  Qa 
hehan  Juda  makoce  kin  etanhan 
apamahde  iyaye  ca  Kesareya 
en  ounyan. 

20  Unkan  Herod  Turos  qa  Si- 
don  oyatepi  kin  wicakize  wacin  ; 
tuka  hena  e  wicocante  wanjidan 
en  hipi,  qa  Blastos  wicastayata- 
pi  ohehdepi  tipi  tawa  kin  awan- 
yake  cin  he  yuwastepi  qehan, 
wookiye  dapi ;  iye  tamakocepi 
kin  wicastayatapi  tawa  kin  on 
icahyapi  kin  heon  etanhan. 

21  Unkan  anpetu  wan  cajeya- 
tapi  qon  he  en  Herod  wicasta¬ 
yatapi  ihduze  ca,  woyaco  oiyo- 
tanke  kin  akan  kiyotanke  ca, 
wowicakiyaka. 

22  Hehan  oyate  kin  hotanka- 
kiya  ho  tan  in  pi  qa  ;  He  wicaho 
sni,  Wakantanka  ho  kin  hee  ce, 
eyapi. 

23  Unkan  ihnuhanna  Itancan 
taohnihde  ye  cin  he  kastaka, 
Wakantanka  wowitan  qu  sni 
kin  heon  etanhan.  Unkan  wa- 
mduskadan  yutapi  qa  hecen  ta 
iyaya. 

24  Tuka  Wakantanka  oie  kin 
icage  ca  tankaya  aya. 

25  Unkan  Barnabas  Salos  kici 
wawokiyapi  qon  hdustanpi  qe¬ 
han,  Jerusalem  etanhan  hdicupi, 
qa  Johannes  Markos  eciyapi  qon 
he  yuha  hdapi. 

WICOWOYAKE  13. 

1  Unkan  Antiyoka  ekta  okoda- 
kiciye  kin  en  wicasta  wokcan 
waonspekiya  ko  wanjikji  yukan ; 
Barnabas,  qa  Simeon  he  nakun 
Niger  eciyapi,  qa  Lukios  Kure- 
ne  etanhan,  qa  Manaen,  Herod 
wicasta  ihdawa  qon  kici  icage 
cin  hee,  qa  Salos. 

2  Hehan  Itancan  kin  cekiyapi 
qa  wote  sni  unpi  kin  icunhan, 
Woniya  Wakan  kin  heya  ;  Bar¬ 
nabas  Salos  kici  wokicanye  iwi- 
caweco  kin  heon  ewicamicihde 
po,  eya. 

3  Unkan  hehan  takudan  yute 
sni  wocekiye  eyapi,  qa  nape  awi- 
caputakapi,  hecen  ye  wicasipi. 

4  Hena  Woniya  Wakan  tokiya 
ye  wicasi,  unkan  Selukiya  ekta 
iyoh'ipi,  qa  hetanhan  Kupros  e- 
ktakiya  watom  yapi. 

5  Qa  Salamis  en  iyukanpi  he¬ 
han,  omniciye  tipi  Juda  oyate 
tawapi  kin  ohna  Wakan  tanka  oie 
kin  oyakapi,  qa  Johannes  he  oo- 
kiye  yuhapi. 

6  Unkan  wita  kin  opta  yapi,  qa 
Paphos  ekta  iyohipi  qehan,  wi- 
ca&ta  wapiyapi  econ  kin,  wicasta 
wokcan  itonsni,  Juda  wicasta  kin 
heca  wan,  Barjesus  eciyapi  he 
wanyakapi : 

7  He  Sergios  Palos,  wicasta 
ksapa,  makoce  kin  en  itancan 
yanke  cin  he  kici  un.  He  qe 
Barnabas  qa  Salos  kici  wicaki- 
co,  qa  Wakantanka  oie  kin  na¬ 
tion  cin. 

8  Tuka  Elumas  wapiye  cin, 
caje  kin  hecen  kapi,  he  wicaki- 
pajin,  qa  wicasta  itancan  kin 


wacinyanpi  kin  etanhan  yuho- 
mni  kta  e  akita. 

9  Hehan  Salos,  iye  nakun  Pa¬ 
los  eciyapi,  Woniya  Wakan  on 
ojudan  he  opatita  najin, 

10  Qa  heya ;  Taku  wohnaye 
owasin  on  ojudan,  qa  wicohan 
sica  owasin,  Wakan  sica  cinca 
niye  ca,  taku  owotanna  owasin 
toka  yaye  cin,  Itancan  tacanku 
owotanna  kin  kaseyaye  cin  he 
adustan  kte  sni  he. 

11  Hecen  dehan  inyun,  Itancan 
nape  kin  iyahdeniyan j  unkan 
anpetu  ota  ista  nigonge  ca  an- 
petu  wi  kin  wandake  kte  sni, 
eciya.  Unkan  ihnuhanna  opo 
qa  otpaza  wan  ahinhpaya ;  qa 
tuwe  nape  yus  aye  kta  e  akin 
iyaya. 

12  Hehan  taku  econpi  kin  wi¬ 
casta  itancan  kin  wanyake  ce- 
han  wicada,  qa  Itancan  tawoon- 
spe  kin  on  yusinyaya. 

13  Unkan  Palos  tona  om  un  kin 
hena  Paphos  etanhan  pacanan 
iyeyapi,  qa  Pampuliya  ekta  Per- 
ge  en  iyohipi.  Hehan  Johannes 
awicayustan  qa  Jerusalem  ekta 
icicawin  hda. 

14  Hehan  Perge  etanhan  inan- 
papi,  qa  Antiyoka  Pisidiya  en, 
he  ekta  ipi,  qa  anpetu  wakan  he¬ 
han  omniciye  tipi  kin  en  tin  iya- 
yapi,  qa  iyotankapi. 

15  Unkan  woope,  qa  wicasta 
wokcan  tawowapi  kin,  hena  ya- 
wapi  enakiyapi  qehan,  omniciye 
tipi  kin  en  wicasta  itancan  wica- 
kiyapi  kin  is  wicakicopi  qa,  Wi¬ 
casta  hunkawanjin  unniyanpi 
wicakicanpte  oie  wanji  duhapi 
kinhan  oyate  kin  owicakiyaka 
po,  ewicakiyapi. 

16  Hehan  Palos  najin,  qa  nam- 
wicakicawin  qa  heya,  Israel  wi¬ 
casta,  qa  tona  Wakantanka  ko- 
kipapi  kin  anagoptan  po. 

17  Israel  oyate  kin  de  Wakan- 

tanka  tawapi  kin  lie  hunkake 
wicunyanpi  kin  wicakahnige  ca, 
oyate  kin  Egupta  makoce  kin  en 
yakonpi  kin  he  icunhan  yuwan- 
kan  iwicacu,  qa  isto  hduwankan 
iyeye  ein  on  tankan  awicau. 

18  Qa  waniyetu  wikcemna  topa 
hehanyan  hewoskan  makoce  kin 
en  won  wicakiya. 

19  Qa  oyate  sakowinpi  Kanan 
makoce  kin  en,  ihang  wicaye 
cehan,  makoce  kin  woohiye  eci- 
yatanhan  kicipamni  wicakiya. 

20  Qa  Jie  iyohakam,  wicasta 
wayaco  kin  heca  wicaqu,  wani¬ 
yetu  opawinge  topa  sanpa  wi¬ 
kcemna  zaptan  hehanyan,  ecen 
Samuel  wicasta  wokcan  qon  ica- 
ga. 

21  Unkan  hehan  wicastayatapi 
wan  cinpi ;  qaWakan tanka  Saul, 
Kis  cinhintku,  Benjamin  wicoun 
kin  hetanhan,  wicasta  kin  he  wi¬ 
caqu,  waniyetu  wikcemna  topa 
hehanyan. 

22  Qa  he  heyata  iyeye  cehan, 
Dawid  icaliwicakiciciye  ca  wi¬ 
castayatapi  kaga ;  he  oyake  ca 
heya,  Dawid  Jesse  cinhintku  kin 
he  iyewakiya,  wicasta  waste 
wakidake  cin,  he  mitawacin  kin 
ocowasin  ecen  econ  kta  ce. 

23  Wakantanka  token  eye  ci- 
qon  he  eciyatanhan,  wicasta  kin 
de  cinca  kin  etanhan,  Jesus  Wa- 
nikiya  kin,  Israel  oyate  kin  icah- 
wicakiciciya. 

24  He  ihdutanin  sni  qon  ito- 
kam,  Johannes  baptem  on  ihdu- 
ecetupi  kte  cin  he  Israel  oyate 
kin  iyuhpa  en  eyanpaha  owica- 
kiyaka. 

25  Unkan  Johannes  oinyanke 
kin  ihunniye  kte  cin,  hehan  he- 
cen  eya,  Mis  matuwe  kecannipi 
he  :  He  miye  sni  ;  tuka  iho, 
wanji  mihektam  u  kin  he  ta- 
hanpe  siha  kin  etanhan  kiyuska 
owakihi  sni  ce. 

26  Wicasta  hunkawanjin  ciya- 
pi  kin,  Abraham  cinca  wicaye 
cin,  qa  tona  Wakantanka  koki- 
papi  kin,  nis  niyepi  wiconi  oie 
kin  de  oniciyakapi. 

27  Tona  Jerusalem  en  yakonpi, 
wicasta  itancan  wicayuhapi  ko, 
he  iyekiyapi  sni,  qa  wicasta 
wokcan  oiepi,  anpetu  wakan  eca 
yawapi  ece  kin  he  nakun ;  hecen 
he  yacopi  kin  on  hena  ecetuya- 
pi. 

28  Qa  taku  on  te  kte  cin  taku- 
dan  iyeyapi  sni  qeyas,  he  kte  pi 
kta  e  Pilate  icekiyapi. 

29  Qa  on  taku  wowapi  en  ka- 
gapi  qon  owasin  ecetuyapi  qe- 
han,  can  kin  etanhan  eyakupi, 
qa  ohna  hnakapi  wan  en  ohna- 
kapi. 

30  Tuka  te  cin  etanhan  Wa¬ 
kantanka  najin  kiya. 

31  Unkan  tona  Galile  etanhan 
Jerusalem  ekta  ora  hi  qon  hena 
anpetu  ota  wanhdakapi,  qa  he¬ 
na  eepi  dehan  oyate  kin  wica- 
kiyaotaninpi  ece. 

32  Unkan  unkiye  wotanin  wa¬ 
ste  unkoniciyakapi,  hunkake 
wicunyanpi  taku  iwahowicaye 
ciqon, 

33  He  cincawicayapi  unkiyepi 
kin  en,  Wakantanka  ecetukiya, 
Jesus  piya  icahkiye  cin  hee  on  ; 
hecen  odowan  icinonpa  kin  en 
kaken  owapi  qon,  Micinksi  kin 
he  niye,  anpe  dehan  cinca  cicaga 
ce. 

34  Qa  wicate  cin  etanhan  na¬ 
jin  kiye  ca,  wicahwin  kin  ekta  i 
kte  sni,  heon  kaken  eya,  Dawid 
towaonsida  wicakapi  kin  he  ci- 
cupi  kta  ce. 

35  Heon  etanhan  wanji  tokeca 
en  hecen  eya ;  WAnji  Owotan- 
na  nitawa  kin  he  wicahwin 
wanyake  kta  e  iyowinyakiye 
kte  sni. 

36  Dawid  wicoicage  tawa  kin 

tanyan  owicakicihan,  Wakan¬ 
tanka  tawacin  kin  eciyatanhan, 
hehan  istinma  iyaye  ca,  hun- 
kake  wicaye  cin  om  hnakapi,  qa 
wicahwin  wanyaka. 

37  Tuka  tuwe  Wakan  tanka 
najin  kiye  cin  he  wicahwin  wan- 
yake  sni. 

38  Heon  wicasta  hunkawanjin 
ciyapi,  wicasta  kin  de  eciyatan¬ 
han,  woahtani  kajujupi  kin  oni- 
ciyakapi  e  sdonya  po. 

39  Qa  taku  owasin,  Moses  ta- 
woahope  kin  niyuowotanpidan 
kta  e  okitpani  kin  hena  ee  kaes 
etanhan,  tuwe  wicada  kinhan 
iye  on  owotanna  kagapi  kta. 

40  Heon  itonicipa  po,  okinni 
taku  wicasta  wokcan  kin  en  ca- 
jeyatapi  qon  he  en  nihiyahdepi 
kta  : 

41  Tona  ayaktapi  sni  kin,  wa~ 
wanyakapi  qa  inihanpi  qa  yuta- 
kuni  sni  iyeiciya  po  ;  anpetu  ni- 
tawapi  kin  en  wicohan  wanji 
ecamon  kta,  qa  wicohan  kin  he 
tuwe  oniciyakapi  esta  wicaya- 
dapi  kte  sni  ce. 

42  Unkan  Juda  wicasta  kin 
omniciye  tipi  kin  etanhan  tan- 
kan  hdicupi,  hehan  wicoie  kin 
hena  anpetu  wakan  hepiya,  owi- 
cakiyakapi  kta  e  icewicakiyapi. 

43  Unkan  omniciye  kin  wanna 
enakiyapi,  hehan  Juda  wicasta 
qa  oyate  tokeca  etanhan  he  en 
opapi  qon,  cekiya  unpi  kin  hena 
wicota  Palos  qa  Barnabas  kici 
owicapapi.  Unkan  wowicaki- 
yakapi,  qa  Wakantanka  towaon- 
sida  kin  en  unpi  kta  e  iwaho- 
konwicakiyapi. 

44  Unkan  ake  anpetu  wakan, 
hehan  Wakantanka  oie  nahonpi 
kta  e  otonwe  kin  iyuhpa  se  en 
kiwitaya  iheyapi. 

45  Tuka  Juda  wicasta  kin  he¬ 
na  wicota  kin  wanyakapi  qehan, 
winawizipi  on  ojupidan,  qa  Pa¬ 


los  taku  eye  cin  he  akinicapi  qa 
aiapi. 

46  Hehan  Palos  Barnabas  kici 
waditake  icicagapi  qa  heyapi, 
Wakantanka  oie  kin  niyepi  to- 
kaheya  oniciyakapi  kta  e  hece- 
tu ;  tuka  he  ayaktapi  sni,  qa 
owihanke  wanin  wiconi  kin  iye- 
nihantupi  sni  nihdukcanpi  kin 
heon,  iho,  Ikcewicasta  kin  ekta 
unkihdamnanpi. 

47  Hecen  Itancan  kin  iwa- 
hounyanpi ;  Ikcewicasta  iyoyan- 
pa  kin  ecihnaka,  maka  ihanke 
kin  hehanyan  niwicayakiye  kte 
cin  heon. 

48  Unkan  Ikcewicasta  kin,  hena 
oie  kin  nahonpi  qehan,  nina  iyu- 
skinpi,  qa  Itancan  oie  kin  ya- 
tanpi.  Unkan  tona  owihanke 
wanin  wiconi  yuhapi  kta  e  wi- 
cakahnigapi  qon  hena  wicadapi. 

49  Unkan  Itancan  oie  kin  ma- 
koce  kin  he  owancaya  oyakapi. 

50  Tuka  Juda  wicasta  kin  is, 
winohinca  okinihan  cekiya  unpi 
kin  hena  iyowicapastakapi,  qa 
otonwe  kin  en  wicasta  itancanpi 
kin  nakun,  hecen  Palos  Barna¬ 
bas  kici  sicaya  wicalcuwapi,  qa 
makoce  kin  he  etanhan  hdicu 
wicayapi. 

51  Tuka  is  iyepi  kin,  hena  en, 
siha  watusekseca  askape  cin  he 
hdatatapi,  qa  Ikonium  ekta  ipi. 

52  Unkan  waonspewicakiyapi 
kin  wowiyuskin  Woniya  Wakan 
ko  on  ojupidan. 

WICOWOYAKE  14. 

1  Unkan  Ikonium  ekta,  sakim 
omniciye  tipi,  Juda  oyate  tawa- 
pi  kin  he  en  timahen  yapi,  qa 
iyecen  iapi,  hecen  Juda  wicasta 
Helenes  ko  ota  wicadapi. 

2  Tuka  Juda  wicasta  tona  wi¬ 
cadapi  sni  kin  hena  Ikcewicasta 
kin  iyowicapastakapi,  qa  hun- 

kawanjin  kiciyapi  kin  sicaya 
wacinwicakiyus  wicakiyapi. 

3  Unkan  tehan  en  yukanpi,  qa 
Itancan  kin  on  waditagya  iapi, 
he  qe  wowaonsida  oie  kin  hdao- 
tanin,  qa  wowapetokeca  wakan- 
yan  econpi  ko  econ  wicakiya. 

4  Tuka  otonwe  kin  oyate  kin 
akipam  iyeyapi ;  apa  Juda  wi¬ 
casta  kin  om  tipidan,  qa  apa  is 
yewicasipi  kin  hena  owicapapL 

5  Unkan  Ikeewicasta,  qa  Juda 
oyate  kin,  tona  itancan  wicayu- 
hapi  kin  hena  koya,  hena  ana- 
wicatanpi,  sicaya  wicakuwapi 
qa  inyan  on  wicakininpi  kta  ; 

6  He  iye  sdonkijmpi,  qa  Lustra 
qa  Derbe,  Lukaoniya  en  otonwe 
kin,  makoce  ihduksan  ko  en 
onapapi. 

7  Qa  hen  wotanin  waste  kin 
oyakapi. 

8  Unkan  Lustra  en  wicasta 
wan  siha  on  okitpani  iyotanke- 
han  yanka,  tonpi  kin  ehantan- 
han  huste,  qa  tohinni  mani  sni. 

9  He  Palos  ie  cin  nahon ;  un¬ 
kan  he  opahta  yanke  ca,  wacin- 
yanpi  on  ni  kte  cin  yuha  e  wan- 
yaka, 

10  Hehan  hotankakiya,  Nisiha 
on  bosdan  najin  wo,  eya.  Un¬ 
kan  is  psin  iyaye  ca  mani. 

11  Unkan  Palos  taku  econ  kin 
he  oyate  kin  wanyakapi  qehan 
ho  yuwankan  icupi  qa  Lukaoni¬ 
ya  iapi  kin  eciyatanhan,  Taku 
wakan  kin  wicasta  ihduza  un- 
kiyepi  en  kun  unhiyupi  ce,  eya- 
pi. 

12  Qa  Barnabas  Jupiter  eya 
castonpi ;  qa  Palos  is,  Hermes 
eciyapi,  iapi  on  itancan  kin  hee, 
heon  etanhan. 

13  Hehan  Jupiter  otonwe  ito- 
kam  yanke  cin  he  wosna  kagapi 
tawa  kin  he  tatanka  watesdake 
ko,  tiyopa  kin  en  ahi,  qa  oyate 
kin  om  wosna  kta  tuka. 

14  He  yewicasipi  kin,  Barna¬ 
bas  Palos  kici,  nahonpi  qehan, 
wokoyake  aihdupotapi,  qa  oyate 
kin  ekta  inyang  yapi,  hotaninpi, 

15  Qa  heyapi,  Wicasta  kin,  to- 
keca  e  hecanonpi  he ;  niye 
yaunpi  kin  iyecen,  wicasta  akan- 
tu  kin  heuncapi,  qa  hena  taku- 
snisni  kin  adustanpi  qa  Wakan- 
tanka  ni  un  kin  ekta  nihduhomni- 
pi  kta  e  iwahokonunniciyapi ;  he 
mahpiya,  maka,  qa  miniwanca, 
taku  ohnaka  ko,  owasin  kage  cin 
hee. 

16  He  wicoicage  hekpata  un 
kin  en,  oyate  kin  owasin  canku 
tawapi  kin  ohna  manipi  kta  e 
iyowinwieakiya. 

17  Hececa  esta  tanyan  econ, 
qa  malipiya  eciyatanhan  magaju 
wicaqu,  makoncage  taku  ota 
icahye  cin  hena  ko,  qa  woyute 
wowiyuskin  ko  on  cante  imna- 
unyanpi  qon,  he  eciyatanhan 
ohinniyan  ihdutanin  ce. 

18  Unkan  wicoie  kin  hena  on 
wawicakiyusnapi  kte  cin  oyate 
kin  kitan  se  ayustan  wicayapi. 

19  Hehan  Antiyoka  qa  Ikonium 
etanhan  Juda  wicasta  wanjikji 
en  hipi  qa  oyate  kin  iyowicapa- 
stakapi ;  hecen  Palos  inyan  on 
kininpi  qa  otonwe  kin  tankan 
yusdohan  ayapi,  wanna  ta  ke- 
cinpi. 

^0  Tuka  waonspewicakiyapi 
kin  ihduksan  hinajin  yukanpi  kin 
icunhan,  iye  najin  hiyaye  ca 
otonwe  kin  en  i.  Unkan  ihan- 
hanna  qehan  Barnabas  kici  Der¬ 
be  ekta  iyaya. 

21  Unkan  otonwe  kin  he  en 
wotanin  waste  kin  oyakapi,  qa 
wicota  waonspewicakiyapi  qe¬ 
han,  hehan  Lustra,  qa  Ikonium, 
qa  Antiyoka  ekta  icicawin  hdapi. 

22  Qa  waonspewicakiyapi  na- 
gipi  kin  wasag  wicakiyapi,  qa 
wacinyanpi  kin  en  kitanyan  unpi 

kta  e  iwahokonwicakiyapi,  qa 
wokakije  ota  iyoopteya  Wakan- 
tanka  tokiconze  kin  en  unkipi 
kta  ce. 

23  Unkan  okodakiciye  otoiyo- 
hi  en  hunka  wicayapi  kin  wica- 
kagapi,  qa  wote  sni  wocekiye 
eyapi  qehan,  Itancan  wicadapi 
qon  he  awanwicahdake  kta  e 
icekiyapi. 

24'  Unkan  Pisidia  opta  yapi  he- 
han  Pampulia  en  kiyohipi. 

25  Qa  Perge  en  wicoie  kin  oya- 
kapi  qehan,  Atalia  ekta  apama- 
hde  iyayapi. 

26  Qa  hetanhan  Antiyoka  ekta 
watom  hdapi,  wicohtani  wanna 
hdustanpi  kin  heon,  Wakantanka 
towaonsida  kin  yuhapi  kta  e  ice¬ 
kiyapi  qon  he  hetu. 

27  Hen  hdipi  qa  okodakiciye 
kin  mniciye  wicasipi,  qa  Wakan¬ 
tanka  token  econ  wicakiye  cin 
hena  owasin  owicakiyakapi,  qa 
wacinyanpi  tiyopa  wan  Ikcewi- 
casta  kin  wicakiyuhdoke  cin  he 
nakun . 

28  Unkan  hen  waonspewicaki- 
yapi  kin  om  tehan  owanji  yu- 
kanpi. 

WICOWOYAKE  15. 

1  Unkan  wicasta  wanjikji  Juda 
makoce  kin  etanhan  apamahde 
yapi,  qa  hunkawanjinkiciyapi 
kin  wahokonwicakiyapi  qa,  Mo¬ 
ses  toope  kin  eciyatanhan  bani- 
cilidayapi  sni  kinhan  yanipi  kte 
sni  ce,  eyapi. 

2  Unkan  Palos  Barnabas  kici 
hena  wicakigepi,  qa  nina  awica- 
kinicapi,  hehan  wiwicawangapi 
kin  he  on,  Palos  Barnabas  kici, 
qa  iyepi  kin  etanhan  wicasta  to- 
keca  wanjikji  ko,  yewicasipi  kin, 
qa  hunkawicayapi  kin,  Jerusa¬ 
lem  ekta  yakonpi  kin,  hena  en 
wicayapi  kta  e  konzapi. 

3  Unkan  okodakiciye  kin  hena 

hecen  yewicakiyapi  qehan,  Phe- 
nike,  qa  Samaria  opta  yapi,  qa 
Ikcewicasta  ihduhomnipi  kin  he 
oyakapi ;  qa  hunkawanjin  kici- 
yapi  kin  owasin  en  wowiyuskin 
tanka  kagapi. 

4  Unkan  Jerusalem  ekta  ipi  qe¬ 
han,  okodakiciye  kin  he,  qa  ye¬ 
wicasipi  kin,  hunkawicayapi  kin 
hena  ko,  tin  hiyu  wicakiyapi ; 
hehan  Wakantanka  token  econ 
Avicakiye  cin  owasin  ohdakapi. 

5  Tuka  Pharisee  yuomdecapi 
kin  etanhan  wanjikji  wicadapi 
qon  hena  inajinpi  qa  heyapi,  Ba- 
wicakihdayapi  qa  Moses  toope 
kin  ope  wicasipi  kta  ^ececa  ce, 
eyapi  ce. 

6  Unkan  wicoie  kin  de  akiiapi 
kta  e  on  yewicasipi  kin,  hunka¬ 
wicayapi  ko  witaya  mniciyapi. 

7  Qa  nina  wikiciwangapi  he¬ 
han,  Inyan  inajin  qa  hewicakiya, 
Wicasta  hunkawanjinciyapi  kin, 
ehanna  unketanhanpi  kin  Wa¬ 
kantanka  miye  makahnige  ca, 
mii  kin  eciyatanhan  Ikcewica¬ 
sta  kin  wotanin  waste  oie  kin 
nahonpi,  qa  wicadapi  kta  e  kon- 
za  sdonyayapi. 

8  Qa  Wakantanka  wicacante 
kin  sdonye  cin  he  wicayaotanin, 
qa  Woniya  Wakan  unkiye  unqu- 
pi  qon ,  he  iyecen  wicaqu. 

9  Qa  takudan  ocitkonze  sni 
unkagapi,  iye  cantepi  kin  nakun 
wicadapi  kin  on  wicakipakinta. 

10  Heon  nakaha  tokeca  e  Wa¬ 
kantanka  iyutanyayapi,  qa  can 
napinpi  wan,  hunkake  wicun- 
yanpi  qa  unkiyepi  kin  yuha  un- 
kokihipi  sni  kin  he  waonspewi- 
cakiyapi  tahupi  kin  en  eyahna- 
kapi  kta  he. 

11  Tuka  Jesus  Messiya  Itan¬ 
can  kin  towaonsida  kin  on,  ig 
iyepi  kin  wiconi  yuhapi  kte  cin, 
he  iyecen  unkis  unhapi  kta  e 
wicaundapi  ce. 

12  Hehan  omniciye  kin  owa- 
sin  inina  yukanpi,  qa  Barnabas 
Palos  kici,  wowapetokeca  wa- 
kanyan  econpi  ko,  Wakantanka 
Ikcewicasta  kin  ekta  econ  wiea- 
kiye  cin  hena  ecen  ohdakapi  kin 
nabonpi. 

13  Unkan  wanna  ayastanpi, 
hehan  Jakob  ayupte  ca  hey  a  ; 
Wicasta  hunkawanjin  ciyapi, 
raiye  namahon  po. 

14  Otokahe  ekta  token  Wakan¬ 
tanka  Ikcewicasta  kin  etanhan 
oyate  wanji,  iye  caje  kin  on, 
iwicacu  kta  e  ekta  wicai  qon  he 
Simon  oyaka. 

15  Qa  he  kici  wicasta  wokcan 
oiepi  qon  okonwanjidan,  kaken 
wowapi  en  kagapi ; 

16  He  iyohakam  mihdamna,  qa 
Dawid  tawakeya  jujuwahe  cin 
he  piya  wakage  kta  ;  qa  mdeca- 
he  cin  hena  ake  wakage  ca  ecen 
he  wakiye  kta. 

17  Qa  hecen  wicasta  okapta- 
pi  kin,  Ikcewicasta  owasin  ko, 
tona  micaje  icajewicayatapi  kin 
hena  Jehowa  akitapi  kta  ce, 
Itancan  kin  hena  owasin  econ 
kin  he  heya  ce. 

18  Otokaheya  tanhan  Wakan¬ 
tanka  taku  icaliye  cin  owasin 
sdonkiya. 

19  Heon  etanhan  mis  kaken 
imdukcan,  Ikcewicasta  kin  tona 
Wakantanka  ekta  ihduhomnipi 
kin  hena  nagiyewicunyanpi  kte 
sni. 

20  Tuka  wakagapi  on  asapapi 
kin,  qa  wiinahmanpi  kin,  qa  we, 
qa  taku  weye  sni  yutapi  kin,  he¬ 
na  itehan  yeiciyapi  kta  e  wowa¬ 
pi  wicunkicagapi  kta. 

21  Wanakaja  tanhan  tona  Mo¬ 
ses  oyakapi  kin  hena  otonwe 
otoiyohi  kin  en  yukanpi,  qa  an- 
petu  okihpapi  eca,  omniciye  tipi 
kin  ohna  he  yawapi  ece,  eya. 

22  Hehan  is  iyepi  kin  etanhan 

wicasta  kahnigapi  kin  heca,  Ju¬ 
das  Barsabas  eciyapi,  qa  Silas, 
hunkawanjin  kiciyapi  kin  en  wi¬ 
casta  okinihan,  hena  Palos  qa 
Barnabas  kici,  Antiyoka  ekta  ye 
wicasipi  kta  e,  yewicasipi  kin, 
hunka  wicayapi  kin,  okodakiciye 
kin  owasin  ko  iyokipipi. 

23  Qa  heciya  ayapi  kta  e  ka¬ 
ken  wowapi  kagapi;  Yewicasi¬ 
pi  kin,  qa  hunka  wicayapi,  lrun- 
kawanjin  kiciyapi  kin  hena  ko, 
hunkawanjin  kiciyapi  Ikcewi¬ 
casta  etanhan,  Antiyoka,  qa  Su- 
ria,  qa  Kilikia  en  yakonpi  kin, 
Wookiye  yukan  po. 

24  Unkiyepi  etanhan  wanjikji 
iyayapi,  qa  wicoie  on  nagiyeni- 
yanpi,  qa  ninagipi  kin  nipaho- 
hopi  qa,  Banicilidayapi,  qa  wi- 
coope  kin  03/apapi  kta  ce,  enici- 
yapi  ce,  naunhonpi ;  unkiye  to- 
hinni  heye  wicunsipi  sni  tuka  : 

25  Heon  etanhan  tawacin  wan- 
jidan  hduha  unwitayapi  qehan, 
wicasta  kahnigapi  kin  heca  e  ni- 
yepi  kin  ekta  ye  wicunsipi  kta  e 
iyounkipipi,  Barnabas  qa  Palos 
wastewicunkidakapi  kin  hena 
om  : 

26  Hena' wicasta  kin  wiconi 
ehpekiyapi  seca,  Jesus  Messiya 
Itancan  unkiyapi  kin  heon  etan¬ 
han. 

27  Hecen  Judas  qa  Silas  ye 
wicunsipi,  hena  e  wicoie  on  ata- 
yedan  hecen  oniciyakapi  kta. 

28  Woniya  Wakan  kici  hecen 
iyounkipipi,  waqinpi  tokeca  un- 
kanihnakapi  kte  sni,  tuka  dena 
taku  owotanna  kin  hecehnana  ; 

29  Taku  wakagapi  wakiyusna- 
pi,  qa  we,  qa  taku  we  ye  sni  yu¬ 
tapi,  qa  wiinahmanpi  kin  hena 
itehan  yeniciyapi  kta.  Hena 
itehanyan  yaunpi  kinhan  tanyan 
ecanonpi  kta.  Tanyan  yaunpi 
nun  we. 

30  Hecen  hena  ye  wicasipi  qe- 

han,  Antiyoka  ekta  ipi,  qa  oyate 
kin  kawitaya  iheyapi,  hehan  wo- 
wapi  kin  he  wicaqupi. 

31  He  yawapi,  unkan  waho- 
konwicakiyapi  kin  on  nina  iyu- 
skinpi. 

32  Unkan  Judas  qa  Silas  wi¬ 
casta  wokcan  kin  hecapi,  heon 
hunkawanjin  kiciyapi  kin  oie  ota 
on  wahokonwicakiyapi,  qa  wi- 
cayasutapi. 

33  Wanna  anpetu  ota  en  yu- 
kanpi,  hehan  hunkawanjin  kici¬ 
yapi  kin  hena  yewicasipi  kin 
ekta  wookiye  hde  wicasipi. 

34  Tuka  Silas  en  un  kta  e  iyo- 
kipi. 

35  Palos  qa  Barnabas  Antiyo¬ 
ka  en  unpi,  wicasta  tokeca  ota 
ko,  oyate  kin  waonspewicakiya- 
pi,  qa  Itancan  oie  kin  oyakapi. 

36  Unkan  iyohakam  anpetu  to- 
nana,  hehan  Palos  Barnabas  he- 
ciya,  Tukten  Itancan  oie  kin 
unkoyake  ciqon,  ake  otonwe 
otoiyohi  ekta  unye  ca,  hunka¬ 
wanjin  wicunye  cin  wanwicun- 
hdake  ca,  token  yakonpi  kin 
sdonunye  kta  ce,  eya. 

37  Unkan  Barnabas  he  is,  Jo¬ 
hannes  Markos  eciyapi,  yuha 
yapi  kta  cin. 

38  Tuka  he  Pampulia  ekta 
ehpewicaye  ca  wicohtani  kin 
en  owicape  sni  qon,  heon  etan- 
han  Palos  he  yuha  yapi  kte  cin 
iyokipi  sni. 

39  Unkan  he  on  hdokinicapi 
qa  hecen  otoiyohi  elipekiciyapi : 
unkan  Barnabas  Markos  yuha 
Kupros  ekta  watom  iyaya. 

40  Tuka  Palos  Silas  kalinige 
ca,  Wakantanka  towaonsida  kin 
kici  un  kta  e  hunkawanjinkici- 
yapi  kin  icekiyapi  qehan,  hehan 
iyaya ; 

41  Qa  Suria  qa  Kilikia  opta 
iyaye  ca,  okodakiciye  kin  suta 
wicakaga. 


WICOWOYAKE  16. 

1  Hehan  Derbe  qa  Lustra  ekta 
iyohi ;  unkan  iho,  waonspekiya- 
pi  kin  wanji  hen  un,  Timotheos 
eciyapi,  Juda  winohinca  wicake 
cin  he  cinhintku,  tuka  atkuku 
kin  e  Helenes  oyate  kin  etanhan. 

2  Hunkawanjin  kiciyapi  Lu¬ 
stra,  qa  Ikonium  en  yukanpi  kin 
hena,  he  waste  e  oyakapi. 

3  Hetanhan  Palos  kici  ya  cin, 
qa  Juda  wicasta  hen  unpi  kin 
hena  on,  he  icu  qa  bakicihdaya ; 
atkuku  kin  Helenes  heca  e  owa- 
sin  sdonyapi. 

4  Unkan  otonwe  iyaza  yapi, 
qa  yewicasipi  kin,  kunka  wica- 
yapi  ko,  Jerusalem  en  yukanpi 
kin  woahope  kagapi  qon  hena 
tanyan  yuhe  wicasipi. 

5  Hecen  okodakiciye  kin  wa- 
cinyanpi  kin  en  wicayusutapi, 
qa  anpetu  otoiyohi  nina  yuota 
aya. 

6  Unkan  Phrugia  qa  Galatia 
makoce  kin  opta  iyayapi,  qa  Asia 
en  wicoie  kin  oyakapi  kte  cin 
Woniya  Wakan  kin  tehinda  qe¬ 
han  ; 

7  Hehan  Musia  ekta  ipi,  qa  he¬ 
tanhan  Bithunia  ekta  ye  waein- 
pi,  tuka  Woniya  kin  iyowicaki 
sni. 

8  Unkan  Musia  opta  iyayapi 
qehan,  Troas  en  iyohipi. 

9  Unkan  hanyen  Palos  wo- 
wanyake  wan  wanyaka ;  Wica¬ 
sta  wan  Makedonia  etanhan  tan- 
inyan  inajin,  qa  cekiye  ca,  Ma¬ 
kedonia  en  u,  qa  ounkiya  po, 
eya. 

10  Wowanyake  kin  de  wan- 
yake  cin  heon  hinnakaha  Make¬ 
donia  heciya  unyanpi  kta  e  un- 
cinpi,  Itancan  kin  hena  wotanin 
waste  kin  owicunkiyakapi  kta 
cin  heon  unkicopi  e  unhdukcan- 
pi. 

11  Hecen  Troas  etanhan  pa- 
canan  iyeunyanpi,  qa  Samotrake 
ekta  owotanna  unyanpi,  qa  he¬ 
tanhan  ihanhanna  Neapolis  en 
unkipi. 

12  Qa  hetanhan  Philippi  en  un¬ 
kipi,  otonwe  teca  qa  Makedonia 
makoce  onspa  kin  lie  en  otonwe 
tokapa  kin  hee.  Qa  anpetu  to- 
nana  otonwe  kin  he  en  unkan- 
pi. 

13  Unkan  anpetu  wakan  he- 
han,  otonwe  kin  etanhan  inaun- 
papi,  qa  wakpa  wan  icahda  wo- 
cekiye  eyapi  ece  qon  he  en  un¬ 
kipi  ;  hen  unkiyotankapi,  qa  wi¬ 
nohinca  ece  en  mniciyapi  kin 
hena  owicunkiyapi. 

14  Unkan  winohinca  wan,  Lu- 
dia  eciyapi,  Thuatira  otonwe  kin 
etanhan,  wokoyake  duta  ece  wi- 
yopeye  cin  heca,  Wakantanka 
kokipeyahan  un  he  nahon  yan- 
ka :  unkan  cante  kin  Itancan 
kin  yuzamni,  on  Palos  oie  kin 
anagoptan. 

15  Unkan  tiyohnaka  kin  om 
baptem  qupi  qehan,  hehan  ceun- 
kiyapi  qa,  Itancan  kin  on  wica- 
waka  kecanmayakinpi  hecinhan, 
Wati  kin  en  tin  upi,  qa  ohna  yu- 
kan  pe,  eye  ca  ecen  econ  unki- 
yapi. 

16  Hetanhan  wocekiye  eya 
unyanpi  eca,  wicinyanna  wan 
itkonnkipapi  ece,  he  taku  wakan 
woyaka  ece  kin  yuhe  ca,  wakan- 
yan  wohdag  un  kin  heon  tawa- 
yapi  kin  taku  ota  wicakicarnna. 

17  He  P'hlos  unkiyepi  ko  unki- 
hakam  u,  qa  ;  Wicasta  kin  dena 
Wakantanka  tehan  wankantuya 
un  kin  taokiye  wicaye  cin,  wico- 
ni  canku  kin  unkokiyakapi  kin 
hena  eepi  ce,  eya  hoyekiya. 

18  Qa  anpetu  ota  hecen  econ. 
Tuka  Palos  nagiyeye  cin  heon 
hakikta  qa,  Jesus  Messiya  caje 
on  winohinca  kin  de  etanhan 

tankata  inanpe  cisi,  taku  wakan 
kin  eciya.  Unkan  wihiyayedan 
oape  kin  he  en  tankan  hiyu. 

19  Unkan  winohinca  kin  de 
yuhapi  kin  heepi,  taku  kamnan- 
pi  kte  cin  he  akitakunipi  sni  kin 
he  wanyakapi  e  etanhan,  Palos 
Silas  kici  wicayuzapi,  qa  tipi 
hocoka  kin  ekta  wicasta  tokahe 
wicakiyapi  kin  en  awicayapi : 

20  Qa  wicasta  itancan  wicaki¬ 
yapi  kin  en  wieakaipi,  qa  heya- 
pi,  Wicasta  kin  dena  Juda  wi¬ 
casta  kin  hecapi,  otonwe  unld- 
tawapi  kin  nina  nagiyeyapi ; 

21  Qa  wicohan  onspe wicakiya¬ 
pi  kin  hena  e,  Roma  wicasta  he- 
uncapi  kin,  unkicupi  qa  unkopa- 
pi  kta  e  iyecece  sni. 

22  Unkan  oyate  kin  owasin  wi- 
taya  takpe  wicaupi ;  qa  wicasta 
itancan  wicakiyapi  kin  wokoya¬ 
ke  awicayupotapi,  qa  wicaka- 
psinpsinte  wicasipi. 

23  Unkan  ota  awicapapi,  hehan 
wicakaska  tipi  kin  en  iyewica- 
yapi,  qa  tipi  awanyake  cin  su- 
taya  wicayuhe  sipi. 

24  He  hecen  econ  sipi,  unkan 
wicakaska  tipi  temahentuya  kin 
he  en  onawicataka,  qa  siha  kin 
can  on  kaskapi  ece  kin  en  suta- 
3^a  kaska  wicahnaka. 

25  Unkan  hanye  cokaya  hehan, 
Palos  Silas  kici  Wakan  tanka  ce- 
kiyapi,  qa  yatan  dowanpi ;  unkan 
wicasta  wicakaskapi  kin  he  na- 
honpi. 

26  Unkan  ihnuhanna  maka  kin 
nina  huhuzahan,  qa  tipi  ahe  cin 
hena  yuhuhuzapi,  qa  tiyopa  kin 
owasin  kazamni  iyaye  ca,  on  pa- 
wicahtapi  kin  owasin  mdecahan 
hinhda. 

27  Hececa,  unkan  wicakaska 
tipi  awanyag  kiyapi  kin  kikta, 
qa  tiyopa  kin  yuzamni  han  wan- 
yaka,  unkan  wicasta  wicakaska¬ 
pi  kin  owasin  kihdapi  kecin,  he- 

on  mazasagye  ehdaku  qa  on 
icikte  kta ; 

28  Tuka  Palos  nina  hoyekiye 
ca,  Kiuniiciye  sni  wo,  owasin 
den  unkanpi  ce,  eya. 

29  Hehan  petijanjan  wan  da, 
qa  tin  iyaye  ca,  cancan  Palos 
Silas  kici  siha  hdepi  kin  en 
eftpeiciya ; 

30  Qa  tankan  awicaye  ca,  Itan- 
canpi  wani  kta  e  token  ecamon 
kta  he,  ewicakiya. 

31  Unkan,  Jesus  Messiya  Itan- 
can  kin  wTacinyan  wo,  hecen 
nicinca  om  yani  kta  ce,  eci- 
yapi. 

32  Qa  Itancan  oie  kin  okiya- 
kapi,  tona  ti  kin  en  yukanpi  kin 
hena  owasin  koya. 

33  Unkan  lianyetu  kin  wihiya- 
yedan  oape  kin  he  en,  iwicacu, 
qa  oape  kin  wicakiyujaja,  qa  he¬ 
han  baptem  qupi,  tiyohnaka  owa¬ 
sin  ko. 

34  Qa  iye  ti  kin  en  awicaki  qa 
won  wicaya ;  qa  tiyohnaka  kin 
om  wicada  qa  iyuskin. 

35  Unkan  wanna  anpa  qehan, 
itancan  wicakiyapi  kin  akicita 
eyanpaha  kin  ekta  ye  wicasipi, 
qa,  Wicasta  kin  hena  wicakiyu- 
ska  wo,  eyapi. 

36  Unkan  wicakaska  tipi  awan- 
yake  cin,  hena  oie  kin  Palos  oki- 
yake  ca,  Itancan  wicakiyapi  kin 
niciyuskapi  kta  keya  hosi  hipi, 
heon  etanhan  tankan  kinanpapi, 
qa  wookiye  hda  po,  eya. 

37  Tuka  Palos  hewicakiya,  Ro¬ 
ma  wicasta  heuncapi,  tuka  un- 
yacopi  sni  ecen  taninyan  un- 
kapsinpsintapi,  qa  onatag  eun- 
hnakapi,  qa  hinnakaha  anahbeya 
hde  unsipi  he  :  hiya,  iye  ataye- 
dan  upi,  qa  tankan  unkaupi  kta, 
eya. 

38  Hehan  akicita  eyanpaha  kin 
itancan  wicakiyapi  kin  dena  owi- 
cakiyakapi,  unkan  Roma  wicasta 


kin  hecapi  e  nahonpi  kin  heon 
inihanpi. 

39  Qa  iye  atayedan  ekta  ipi,  qa 
cewicakiyapi,  qa  tankan  awicau- 
pi,  qa  otonwe  kin  etanhan  hdapi 
kta  icewicakiyapi. 

40  Unkan  wicaka&ka  tipi  kin 
etanhan  tankata  inanpapi,  qa  Lu- 
dia  ti  kin  en  ipi ;  qa  hunkawan- 
jin  kieiyapi  kin  wanwicahdaka- 
pi,  hehan  wicakihnapi,  qa  etan¬ 
han  tokan  iyayapi. 

WICOWOYAKE  17. 

1  Unkan  Amphipolis  qa  Apolo- 
nia  opta  yapi  kin,  hehan  Thesa- 
lonike  en  ipi ;  hen  Juda  oyate 
omniciye  tipi  kin  wanji  yu- 
kan. 

2  Unkan  Palos  token  econ  ece 
kin  ake  ecen  econ,  qa  timahen  i, 
qa  anpetu  okihpapi  yamni,  wo- 
wapi  wakan  kin  eciyatanhan, 
oyate  kin  wowicakiyaka. 

3  Ie  ca  Messiya  te  kte  ca,  wi- 
conte  kin  etanhan  najin  kta  e 
hecetu  e  yaotanin,  qa,  Jesus  oei- 
ciyakapi  kin  he  Messiya  kin  ee 
ce,  eya. 

4  Unkan  hunh  wicadapi,  qa 
Palos  Silas  kici  owicapapi,  He¬ 
lenes  wicasta  owotanna  ota,  qa 
winohinca  tokapapi  kin  wani- 
stinpidan  sni. 

5  Tuka  Juda  oyate  wicadapi 
sni  kin  hena  wohinyanpi,  qa  wo- 
peton  tipi  hocoka  kin  etanhan 
wicasta  sica  wanjikji  iwicacupi, 
qa  kiwitaya  iheyapi,  qa  otonwe 
kin  ocowasiri  oqoyeyapi,  hehan 
Jason  ti  kin  takpe  ipi,  qa  oyate 
kin  ekta  tankan  niyu  wicayapi 
kta  e  akitapi. 

6  Qa  iyewicayapi  sni  qehan, 
J  ason  hunkawanjin  kieiyapi  wan¬ 
jikji  om  otonwe  kin  en  wicasta 
itancanpi  kin  ekta  awicaipi,  qa 
hotankakiya  hotaninpi,  Tona  raa- 

ka  kin  yuahdapsinyan  ehpeyapi 
qon  hena  den  hipi  : 

7  Qa  Jason  hena  tin  u  wicasi. 
Unkan  hena  owasin  Kesartoope 
kin  opapi  sni,  qa,  Wicastayatapi 
tokeca  wan  Jesus  hee  ce,  eya 
oyakapi  ece,  eyapi. 

8  Unkan  otonwe  en  wicasta 
itancanpi  kin  oyate  ko,  hena  na- 
honpi  kin  inihan  wicayapi. 

9  Unkan  Jason  qa  unmapi  kin 
taku  iwakta  wicayapi,  hehan 
awicayustanpi. 

10  Hehan  hunkawanjin  kiciya- 
pi  kin  Palos  Silas  kici  hanyen 
Berea  ekta  awicayapi.  Plena 
ekta  ipi,  qa  Juda  oyate  omniciye 
tipi  yuhapi  kin  he  en  Ltimahen 
yapi. 

11  Hena  is  Thesalonike  oyate 
kin  sain  iyeya  wacin  ksapapi, 
wicoie  kin  tawacin  inalini  on 
icupi,qa  hena  hecetu  e  sdonyapi 
kta,  heon  anpetu  iyohi  wowapi 
wakan  kin  en  akitapi  ece. 

12  Heon  etanhan  wicota  wica- 
dapi,  Helenes  winohinca  okini- 
han,  qa  nakun  wicasta  ota. 

13  Tuka  Berea  ekta  Palos  Wa- 
kantanka  oie  kin  oyake  cin  he, 
Juda  wicasta  Thesalonike  en  un 
kin  hena  sdonyapi  qehan,  ekta 
ipi,  qa  wicota  kin  wicayaskiska- 
pi. 

14  Unkan  hehan  hunkawanjin- 
kiciyapi  kin  Palos  miniwanca 
kin  ekta  ye  kta  se  tokan  ye  si- 
pi  ;  tuka  Silas  qa  Timotheos  hen 
owanji  yukanpi. 

15  Unkan  tona  Palos  ayapi  qon 
hena  Athenas  ekta  aipi ;  qa  Si¬ 
las  Timotheos  kici  kohanna  en 
upi  kta  e  iwahowicaye  cin  he 
hosi  wicakahdapi. 

16  Unkan  hena  Athenas  ekta 
upi  kta  e  Palos  awicape  yanke 
cin,  he  icunhan,  otonwe  kin  wa- 
kagapi  ojudan  e  wanyake  ca  on 
wacin  iyokisiea  hinhda. 

17  Qa  heon  omniciye  tipi  kin 
ohn^Juda  oyate,  qa  tona  owiea- 
papi  kin  hena  om  wohdaka,  qa 
nakun  anpetu  otoiyohi  wopeton 
tipi  hocoka  kin  ekta  tona  itko- 
wicakipe  cin  hena  om. 

18  Unkan  hehan  Epikureos  qa 
Stoikos  oyate  kin  etanhan,  wi¬ 
casta  woksape  cinpi  wanjikji 
Palos  itkokipapi  qa,  I  wakan  kin 
de  token  eye  kta  he,  hunli  eya¬ 
pi  ;  qa  hunh  is,  He  taku  wakan 
tokeca  ehde  sececa  ce,  eyapi ; 
Jesus  qa  wiconte  etanhan  woe- 
kicetu  kin  hena  owicakiyaka, 
heon  etanhan. 

19  He  icupi,  qa  Areyos  paha 
kin  ekta  aipi  qa,  Woonspe  teca 
odake  cin  he  taku  kin  sdonun- 
yanpi  kta  uncinpi : 

20  Taku  wotanin  tokeca  noge 
on  nahon  unyayapi  kin  hena  to¬ 
ken  kapi  hecinhan,  sdonunyanpi 
kta  ce,  eciyapi. 

21  Athenas  oyate,  qa  wicasta 
tokeca  en  yukanpi  kin  owasin, 
taku  tokeca  econpi  sni,  taku  na- 
kaha  otanin  kin  oyakapi,  qajia- 
honpi  kin  heceyedan. 

22  Hehan  Palos  Areyos  paha 
kin  cokaya  inajin,  qa  heya  ; 
Athenas  wicasta  kin,  taku  wa¬ 
kan  kin  nina  awacannipi  e,  taku 
owasin  on  imdukcan. 

23  Naka  taku  wakan  yadapi 
kin  en  awahimdamda,  unkan 
iho,  wahna  wosnapi  wan,  Taku 
wakan  sdonyapi  sni  un  kin,  akan 
owapi  kin  he  iyewaye.  He 
iyukcansniyan  ohoyadapi  kin 
hee  e  ociciyakapi. 

24  Taku  Wakan  kin  tuwe  ma- 
ka  taku  ohnaka  ko  owasin  kage 
ca,  mahpiya  maka  ko  Itanean 
kin  hee,  heon  tipi  wakan  wica- 
nape  on  kagapi  kin  ohna  ti  sni ; 

25  Qa  iye  kin  owasin  wiconi, 
qa  woniya,  qa  taku  owasin  ko 
wicaqu  ece  kin,  he  taku  icakije 

cin  iyecen,  wicasta  nape  kin  on 
okiyapi  sni  ece. 

26  Qa  AvicaAve  wanjidan  on,  wi¬ 
casta  oyate  hiyeye  cin  owasin, 
maka  kin  owancaya  etipi  kta  e 
Avicakaga  ;  qa  tohanhan  nipi,  qa 
tuktekten  tipi  kte  cin  hena  oto- 
kahe  tanhan  wicakiciyustan. 

27  Heon  Itancan  kin  akitapi 
kta  iyececa,  okinni  yutantan 
akitapi  kinhan  iyeyapi  kta,  otoi- 
yohi  unkitehanpi  sni  un  tuka 
ce. 

28  lye  atayedan  on  unnipi,  qa 
unskanskanpi,  qa  en  unyakonpi 
ece  :  enitanhanpi  wicasta  odo- 
Avan  kagapi  ece  kin  hena  wan- 
jikji  heyapi  qon,  Unkis  eya  he 
cinca  unyakonpi  ce. 

29  Hecen  Wakantanka  cinca 
unyakonpi  kin ,  mazaskazi,  qama- 
zaska,  qa  inyan,  wicasta  wayu- 
pike  AAracinksape  bagopi  kin,  Ta- 
ku  Wakan  kin  iyacinpi  kta  iye¬ 
ceca  unkecinpi  kte  sni. 

30  Qa  wookahnige  sni  omaka 
kin  hena,  Wakantanka  ekta  eton- 
Ave  sni  ;  tuka  Avanna  Avicasta 
owasin  owancaya  ihduecetu  wi- 
casi. 

31  Qa  anpetu  Avan  en  wicasta 
kin  woowotanna  on  wicayaco 
kta  e  konza,  wicasta  kahnige  ci- 
qon  he  on  hecon  kta,  qa  wiconte 
kin  etanhan  najin  kiye  cin  heon 
he  owasin  sdonye  wicaya  ce, 
eya. 

32  Unkan  wicate  cin  piya  icah- 
yapi  kin  he  nahonpi  qehan, 
hunh  ihahapi ;  qa  apa  is,  He  on 
ake  naunnihonpi  kta  ce,  eyapi. 

33  Hecen  Palos  wicacokaya 
tanhan  tokan  iyaya. 

34  Tuka  wicasta  wanjikji  opa- 
pi,  qa  wicadapi ;  Dionusius  Are- 
yos  paha  omniciye  kin  en  ope 
ciqon  he  wanji  ee,  qa  winohinca 
wan  Damaris  eciyapi,  qa  nakun 
toktokecapi. 


WICOWOYAKE  18. 

1  Hena  iyohakam  Palos  Athe- 
nas  ayustan,  qa  Korinth  ekta  i  : 

2  Qa  hen  Juda  Avicasta  wan 
iyeya,  Akula  eciyapi,  Pontos  en 
tonpi,  qa  askatudan  Italia  etan¬ 
han  hiyu,  tawicu  Priskila  kici ; 
Kladios  Juda  wicasta  kin  owasin 
Roma  ayustan  wicasi  kin  heon 
etanhan.  Unkan  hena  en  wica- 
hi ; 

3  Qa  kici  wicohtani  okonwan- 
jidan,  heon  om  un,  qa  om  htani, 
wakeya  kagapi  kin  hecapi. 

4  Qa  anpetu  Avakan  eca  omni¬ 
ciye  tipi  kin  ohna  wowicakiyaka 
ece,  qa  Juda  oyate  Helenes  ko 
cinwicakiya. 

5  Unkan  Silas  qa  Timotheos 
Makedonia  etanhan  hiyupi  qa  en 
hipi  qehan,  Palos  nagi  kin  ekta 
iyopastag  iciye  ca,  Jesus  he  Mes- 
siya  kin  ee  ce,  Juda  oyate  kin 
owicakiyaka. 

6  Unkan  hena  e  wakipajinpi, 
qa  sicaya  iapi  kin,  hehan  Palos 
wokoyake  aihdatata,  qa  hewica- 
kiya,  Niwe  kin  nipapi  kin  akan 
niunpi  nunwe,  miye  mabapica 
sni  waun,  detanhan  Ikcewicasta 
kin  ekta  mde  kta  ce. 

7  Unkan  hetanhan  tankan  ye 
ca,  wicasta  wan  Wakantanka 
ohoda,  Justos  eciyapi  he  ti  kin 
omniciye  tipi  kin  ikiyadan  han ; 
unkan  tipi  kin  he  en  tin  iyaya. 

8  Unkan  Krispos,  omniciye  tipi 
kin  en  itancan  kin,  he  Itancan 
kin  wacinyan,  tiyohnaka  owasin 
om ;  qa  Korinth  oyate  kin  wi- 
cota  nahonpi  qehan  wicadapi, 
unkan  baptem  wicaqupi. 

9  Unkan  hehan  hanyen  wowi- 
hamde  en,  Itancan  kin  Palos 
heciya,  Ihnuhan  taku  koyakipe 
cin,  tuka  nina  ie  ca,  inina  yanke 
sni  wo. 

10  Miye  cicica,  qa  tuwedan 

kiuniniye  kta  e  iyanihpaye  kte 
sni ;  otonwe  kin  de  ohna  oyate 
ota  wicamduha  ce,  eya. 

11  Unkan  hen  wi  ake  sahdo- 
gan  hehanyan  iyotanke  ca,  Wa- 
kantanka  oie  kin  onspewicakiya. 

12  Unkan  Galiyo  Akeya  ma- 
koce  kin  en  itancan  un  kin,  he- 
han  Juda  oyate  witaya  Palos  ta- 
kpe  ipi,  qa  woyaco  oiyotanke 
kin  en  ahipi ; 

13  Qa,  Woahope  kin  eciya- 
tanhan  sni  Wakan tanka  cekiya- 
pi  kta  e  wicasta  kin  onspewica- 
kiye  cin  he  dee  ce,  eyapi. 

14  Unkan  Palos  i  hdukawa 
kta,  hehan  Galiyo  Juda  oyate 
kin  .  hewicakiya ;  Juda  wicasta 
kin,  de  taku  sica  econpi,  qa  is 
wicastasniyan  ohanyanpi  kin 
hee  unkans,  nacihonpi  kta  iye- 
ceca  tuka : 

15  Tuka  wicoie,  qa  wicacaje, 
qa  woope  nitawapi  on  wiwan- 
gapi  kin  heca  hecinhan,  nis  ito 
ekta  etonwan  po  ;  taku  hececa 
on  wimdukcan  kte  sni  ce. 

16  Hehan  woyaco  oiyotanke 
kin  etanhan  kaliam  iyewicaya. 

17  Unkan  Helenes  wicasta  kin 
owasin  Sosthenes,  omniciye  tipi 
kin  en  itancan  kin  he,  icupi,  qa 
woyaco  oiyotanke  kin  itokam 
apapi.  Tuka  Galiyo  hena  taku 
kin  ekta  ewacin  sni  yanka. 

18  Unkan  he  iyohakam  Pa¬ 
los  anpetu  ota  hen  yanke  cehan, 
hunkawanjin  kiciyapi  kin  awi- 
cayustan,  qa  Suria  ektakiya  wa- 
tom  iyaya,  Priskila  Akula  kici 
opapi.  Kenkreya  ekta  paha  kin 
bakisda,hecen  iciconza  kinheon. 

19  Hehan  Ephesos  ekta  iyohi, 
qa  hen  ehpewicaya ;  tuka  iye 
kin  omniciye  tipi  kin  en  tin  iya- 
ye  ca,  Juda  oyate  kin  om  wo- 
hdaka. 

20  Unkan  en  tehan  owanji  yan¬ 
ke  kta  e  cinpi  esta  wicada  sni : 

21  Tuka  napewicayuze  ca,  Je¬ 
rusalem  ekta  wosnapi  u  kte  cin 
he  en  owape  kta,  tuka  Wakan- 
tanka  iyokipi  kinhan,  ake  -en 
cihdipi  kta  ce,  eya.  Hehan 
Ephesos  etanhan  watom  iyaya. 

22  Qa  Kesareya  en  huta  ekta 
ihunni,  qa  hen  ihe  ca  okodakici- 
ye  kin  napewicayuze  cehan,  An- 
tiyoka  ekta  apamahde  iyaya. 

23  Qa  anpetu  ota  hen  un  kin, 
hehan  Galatia  qa  Phrugia  ma- 
koce  kin  owancaya  ye  ca,  waon- 
spewicakiyapi  kin  owasin  wasag 
wicakiya. 

24  Unkan  Juda  wicasta  wan, 
Apolos  eciyapi,  Aleksandrea  en 
tonpi,  wicasta  wrayapike  ca  wo- 
wapi  wakan  on  wasaka,  he  Eph¬ 
esos  ekta  hi. 

25  Wicasta  kin  he  Itancan  ta- 
canku  kin  onspe,  qa  nagi  kata, 
heon  ninana  ie  ca,  Itancan  taku 
tawa  kin  onspewicakiya,  Johan¬ 
nes  baptem  tawa  kin  hecedan 
sdonya  tuka. 

26  Hee  omniciye  tipi  kin  ohna 
waditagya  ia ;  unkan  Akula  qa 
Priskila  nahonpi  qehan,  he  icu¬ 
pi,  qa  Wakantanka  tacanku  kin 
sanpa  tanyan  okiyakapi. 

27  Unkan  Akeya  ekta  ye  wa- 
cin,  hehan  hunkawanjin  kiciya¬ 
pi  kin  heciya  wowapi  wicaki- 
cagapi,  qa  he  iyowinkiyapi  kta 
e  iwahokonwicakiyapi.  He  he¬ 
ciya  i,  qa  tona  wowaonsida  kin 
on  wicadapi  qon  hena  nina  owi- 
cakiya  ; 

28  Qa  Juda  oyate  kin  omnici¬ 
ye  en  nina  awacin  wicaye  ca, 
wowapi  wakan  kin  eciyatanhan 
Jesus  he  Messiya  kin  ee  e  ya- 
tanin. 

WICOWOYAKE  19. 

1  Unkan  Apolos  Korinth  en  un 
kin  icunhan,  Palos  iheyata  ma- 
koce  kin  opta  ye  ca,  Ephesos 


WICOWOYAKE  19. 


ekta  iyohi,  qa  hen  waonspewi- 
cakiyapi  wanjikji  iyewicaya : 

2  Qa  hewieakiya,  Wicayadapi 
ehantanhan  Woniya  Wakan  kin 
iyacupi  he.  Unkan  is,  Woniya 
Wakan  yukan  e  nahahin  naun- 
honpi  sni  ce,  eyapi. 

3  Unkan,  Taku  on  baptem  ni- 
cupi  he,  ewicaldya.  Unkan, 
Johannes  baptem  tawa  kin  hee 
ce,  eyapi. 

4  Unkan  Palos,  Johannes 
ihduecetupi  kte  cin  on  baptem 
wicaqu,  qa  oyate  kin  tuwe  u  kte 
cin  he  wicadapi  kta,  kewicaki- 
ya,  he  Jesus  Messiya  kin  ee  ce, 
eya. 

5  He  nahonpi,  unkan  Jesus 
Itancan  caje  kin  on  baptem  wi- 
caqupi. 

6  Hehan  Palos  nape  on  awi- 
caputake  ca,  Woniya  Wakan  en 
wicahi,  unkan  ceji  tokeca  on  ia- 
pi  qa  woke  an  pi. 

7  Hena  owasin  wica  ece  wi- 
kcemna  ake  nonpa. 

8  Unkan  omniciye  tipi  kin  tin 
iyaye  ca,  wi  yamni  waditagya  ie 
ca  wohdaka,  qa  Wakantanka 
tokiconze  taku  tawa  kin  onspe- 
wicakiya. 

9  Tuka  wanjikji  suta  icicagapi 
qa  wicadapi  sni  kin  hena,  wicota 
kin  en,  canku  kin  de  on  sicaya 
eyapi  qehan,  hena  awicayustan, 
qa  waonspewicakiyapi  kin  aiyog 
iyewicaye  ca,  anpetu  otoiyohi, 
tuwe  Turannos  eciyapi,  he  oya- 
wa  tipi  yuhe  cin  ohna  woyaka 
ece. 

10  Waniyetu  nonpa  hehanyan 
hecen  econ,  unkan  tona  Asia  en 
yakonpi  kin  hena  owasin  Jesus 
Itancan  oie  kin  nahonpi,  Juda 
Helenes  wicasta  ko. 

11  Unkan  Palos  nape  kin  on 
W  akantanka  wowapetokeca  wa¬ 
kan  kin  econ  ece. 

12  Hecen  iye  tancan  kin  etan- 


han,  napipakinte  qa  makuakahpe 
kin  wayazanpi  kin  en  akipi ; 
unkan  wowayazan  kin  ayustan 
iyaye  ca,  taku  wakan  sicapi  kin 
tankan  inanpapi. 

13  Unkan  wanjikji,  Juda  wica¬ 
sta  wapiyapi  kin  heca,  tona  taku 
wakan  sica  yuhapi  kin  hena  en, 
Jesus  Itancan  kin  cajeyata  uta- 
pi,  qa,  Jesus  Palos  oyake  cin  he 
cajeyan  naunhon  po,  eyapi. 

14  Qa  Juda  wicasta  wosna  ka- 
gapi  wanji,  Skewa  eciyapi,  he 
cinhintku  sakowin  kin  hena  he- 
conpi. 

15  Tuka  woniya  sice  cin  he 
waayupte  ca,  Jesus  sdonwaye 
ca,  Palos  nakun  sdonwaya,  tuka 
nis  nituwepi  he,  eya. 

16  Unkan  wicasta  taku  wakan 
sica  yuhe  cin  he  iyawieahpaye 
ca,  ohiwicaya,  hecen  tancodan 
kiunniyanpi  ecen  tipi  kin  etan- 
han  tankan  najicapi. 

17  Unkan  tona  Ephesos  en  yu- 
kanpi  kin,  Juda  qa  Idelenes  oyate 
kin  owasin  he  sdonyapi ;  qa  wo- 
kokipe  owasin  awicahinhpaya, 
unkan  Jesus  Itancan  caje  kin 
yatanpi. 

18  Unkan  tona  wicadapi  kin 
etanhan  wicota  en  ahi,  qa  wo- 
hdakapi,  wicohan  qon  ohdakapi ; 

19  Qa  tona  wapiyapi  econpi 
kin  hena  wicota  wowapi  tawapi 
kin  en  ahipi,  qa  owasin  wicito- 
kam  hulinahyapi ;  hena  iyope- 
yapi  kin  hdawapi,  qa  mazaska 
kektopawinge  wikeemna  zaptan 
iyawapi. 

20  Hecen  Itancan  oie  kin  nina 
icage  ca  ohiya. 

21  Unkan  hena  taku  kin  wan¬ 
na  enakiyapi,  hehan  Palos  wo¬ 
niya  eciyatanhan  konza,  Make- 
donia  qa  Akeya  opta  ye  cinhan, 
hehan  Jerusalem  ekta  ye  kta, 
qa,  Heciya  wai  kinhan  hehan 
Roma  wanmdake  kta  <je,  ©ya. 

22  Qa  ookiye  wicayuhe  cin 
nom,  Timotheos  qa  Erastos,  he- 
na  Makedonia  ekta  ye  wicasi, 
tuka  iye  anpetu  tonana  Asia  en 
o  wanjidan  yanka. 

23  Unkan  he  icunhan  canku 
kin  de  on  nina  owodutaton. 

24  Tuwe  Demetrios  eciyapi, 
mazaska  kage  cin  heca,  he  ma- 
zaska  kokadan  Diana  kicaga 
ece,  qa  tona  woecon  kin  he 
econpi  kin  hena  taku  ota  wica- 
kicamna. 

25  Hena  eepi,  qa  tona  opeya 
htanipi  kin  hena  ko  wicakico  qa 
hewicakiya,  Wicasta  kin,  wico- 
htani  kin  de  on  woyuha  unton- 
pi  e  sdonyakiyapi. 

26  Qa  nakun  Ephesos  ecedan 
sni,  tuka  Asia  owancaya,  Pa¬ 
los  kin  de  oyate  ota  wahokon- 
wicakiye  ca,  wicayuhomni  qa, 
Taku  wakan  nape  on  kagapi 
kin  hena  wakan  sni  ce,  eya  owi- 
cakiyaka  e  sdonyayapi  qa  na- 
yahonpi. 

27  Qa  hecen  taku  on  waun- 
kamnanpi  ece  kin  he  wahtedapi 
kte  sni  seca,  qa  hecedan  sni, 
nakun  Diana  taku  wakan  tanka 
tipi  wakan  tawa  kin  takudapi 
kte  sni,  qa  wowitan  hduhe  cin 
yutakuni  kte  sni,  he  qe  Asia 
owancaya,  qa  oyate  kin  iyuhpa 
ohodapi  tuka  ce,  eya, 

28  Unkan  hena  nahonpi  qehan, 
nina  canteptanyanpi  qa,  Diana 
Ephesos  oyate  tawapi  kin  he 
tanka  ce,  eyaya  hotaninpi. 

29  Unkan  otonwe  kin  owan¬ 
caya  nina  owodutaton  ;  qa  Ga- 
yos  qa  Aristarkos  kici,  Makedo¬ 
nia  wicasta  kin,  Palos  kici  hipi 
qon  hena  iwicacupi,  qa  tawacin 
wanjidan  owanyake  tipi  kin  en 
inyang  yapi. 

30  Unkan  Palos  oyate  kin  en 
wicai  kta,  tuka  waonspewica- 
kiyapi  kin-jyokipi  sni : 

31  Qa  Asia  en  wicasta  toka- 
papi  wanjikji,  iye  takodawicaye 
cin  hena  wahoyapi,  qa  owan¬ 
yake  tipi  kin  timahen  iyohpaye 
kte  sni  e  icekiyapi. 

32  Heon  hunh  taku  eya  ho¬ 
taninpi,  qa  hunh  is  togye  eyapi ; 
omniciye  kin  nina  oqoyapi ;  qa 
tokeca  e  on  mniciyapi  kin  ota 
sdonyapi  sni. 

33  Hehan  Aleksander  wicota 
kin  etanhan  ahiyupi,  qa  Juda 
wicasta  kin  he  cokata  iyaye  ya¬ 
pi.  Unkan  Aleksander  namwi- 
cakicawin,  qa  oyate  kin  wowi- 
cakiyake  kta. 

34  Tuka  he  Juda  wicasta  kin 
heca  e  sdonyapi,  unkan  wihiya- 
yedan  oape  nonpa  hehanyan, 
owasin  ho  wanjidan  hotankaki- 
ya  hotaninpi,  Diana  Ephesos 
oyate  tawapi  kin  he  tanka  ce, 
eyaya  yukanpi. 

35  Unkan  wowapi  kage  cin  he 
oyate  kin  wicayuinina  qehan, 
hecen  eya,  Ephesos  wicasta  kin, 
Ephesos  otonwe  kin  de  Diana 
taku  wakan  tanka  he  tipi  wakan 
tawa  kin  awanyag  un,  qa  waka- 
gapi  Jupiter  etanhan  hinhpaye 
ciqon  he  nakun,  he  tuwe  wica¬ 
sta  kin  he  sdonye  sni  he. 

36  Dena  taku  kin  cetunhdapica 
sni,  heon  inina  dukanpi,  qa  taku- 
dan  inahniyan  ecanonpi  kte  sni 
tuka. 

37  Wicasta  kin  dena  tipi  wakan 
kin  etanhan  takudan  manonpi 
sni,  qa  taku  wakan  nitawapi 
kin  yasicapi  sni,  tuka  den  awi- 
cayahipi. 

38  Demetrios  qa  tona  om  litani 
kin  hena  tuwe  en  taku  aupi 
cinpi  kinhan,  woyaco  anpetu 
yukan,  qa  nakun  wicasta  waya- 
copi  kin  ;  otoiyohi  wiyakicionpa- 
pi  kta. 

39  Qa  nis  taku  tokeca  on  wi- 
nungapi  hecinhan,  omniciye  wi- 

coope  lrin  eciyatanhan  un  kin  he 
en  yacopi  kta. 

40  Anpetu  kin  de  owodutaton 
kin  on  wiunwangapi  kta  naceca  ; 
omniciye  kin  de  on  etanhan  ta- 
ku  unkeyapi  kte  cin  takudan  un- 
hapi  sni  ce,  eya. 

41  Unkan  hena  hecen  eye  ce- 
han,  hehan  omniciye  kin  hde 
wicasi. 

WICOWOYAKE  20. 

1  Owodutaton  kin  he  henake- 
ca,  hehan  Palos  waonspewicaki- 
yapi  kin  wicakico,  qa  i  iwicapu- 
taka,  qa  Makedonia  ekta  ye  kta 
e  hetanhan  iyaya. 

2  Unkan  makoce  kin  hena  o- 
pta  iyaye  ca,  oie  ota  on  iwaho- 
konwicakiyecehan,  Helenes  ma¬ 
koce  kin  en  iyohi : 

3  Qa  wi  yamni  hen  owanji 
yanka.  Unkan  Suria  ekta  wa- 
tom  ye  kta,  hehan  Juda  wicasta 
kin  nahmana  iyapepi  kin  heon 
Makedonia  opta  icicawin  hde 
kta  e  iciconza. 

4  Unkan  Sopater  Berea  etan¬ 
han,  qa  Thesalonike  etanhan 
Aristarkos  Sekundos  kici,  qa 
Gayos  Derbe  etanhan,  qa  Timo- 
theos,  qa  Asia  wicasta,  Tucikos 
qa  Trophimos,  hena  Asia  ekta 
Palos  kici  yapi. 

5  Hena  e  tokata  yapi,  qa  Troas 
en  unkapepi. 

6  Unkan  aguyapi  on  napohyapi 
codan  anpetu  kin  iyohakam, 
Philippi  etanhan  watounpapi,  qa 
anpetu  zaptan  hehan  Troas  en 
wicunkihdegapi,  qa  hen  anpetu 
sakowin  unkokihpapi. 

7  Unkan  anpetu  tokaheya  kin 
he  en  waonspewicakiyapi  kin 
aguyapi  kiyuspa  imniciyapi,  he¬ 
han  Palos  wowicakiyaka,  han- 
hanna  hetanhan  hde  kta,  hecen 
hanye  cokaya  hehanyan  waho- 
konwicakiya  yanka. 


8  Unkan  wankan  tipi  ohna  mni- 
ciya  yukanpi  kin  he  en  petijan- 
jan  ota  hdepi. 

9  Unkan  koska  wan,  Yutikos 
eciyapi  kin  he  owanyeye  kin  en 
iyotankehan  yanke  ca,  istinbe 
hinca :  unkan  Palos  tehan  wo- 
yake  cin  icunhan,  istinma  iwan- 
ke  ca,  owanka  iciyamni  kin  he¬ 
tanhan  hinhpaye  ca  ta  ecen  eya- 
kupi. 

10  Hehan  Palos  kun  ye  ca  akan 
ehpeiciye  ca,  poskin  yuze  ca, 
Ihnuhan  yaceyapi  kin,  taniya 
kin  nahahin  mahen  un  ce,  eya. 

1 1  Qa  ake  wankan  ye  ca,  agu¬ 
yapi  kiyuspe  ca,  yute  ca,  tehan 
ia  yanke  cin,  anpa  kamdeze  cin 
hehanyan,  hehan  hetanhan  ki- 
hda. 

'  12  Unkan  koska  qon  ni  ikikcu- 
pi  qa  nina  pidapi. 

13  Unkan  unkiye  tokaheya 
wita  wata  kin  ekta  unyanpi,  qa 
Asos  ekta  watom  unyanpi,  heci- 
yatanhan  Palos  en  ope  unsipi 
kta  unkecinpi ;  iye  qe  hehanyan 
mani  cin,  qa  heon  hecon  un¬ 
sipi. 

14  Unkan  Asos  ekta  eunkihde- 
gapi  qehan,  hehan  en  ope  unld- 
yapi,  qa  Mitulene  en  unhipi. 

15  Unkan  hetanhan  iyoopta  wa¬ 
tom  unyanpi,  qa  ihanhanna  qe¬ 
han  Kios  en  iyotakons  unyanpi ; 
qa  ake  ihanlianna  qehan  Samos 
iyounhipi,  qa  Trogulios  en  owan¬ 
ji  unkanpi ;  qa  ake  ihanhanna 
qehan  Miletos  ekta  unkipi. 

16  Palos  Ephesos  en  icunom 
watom  iyaye  wacin,  Asia  en 
okihpe  kte  sni,  qa  okihi  kinhan 
anpetu  iwikcemna  zaptan  kin  he 
en  Jerusalem  en  un  kta  cin,  qa 
heon  inahni. 

17  Unkan  Miletos  etanhan  ye 
wicasi,  qa  Ephesos  en  okoda- 
kiciye  hunkawicayapi  kin  wica¬ 
kico. 

18  Unkan  hena  en  hipi,  hehan 
hewicakiya ;  Asia  en  wahi  qon 
anpetu  tokaheya  hehantanhan, 
token  ohinniyan  cicipi  waun  kin 
sdonyayapi. 

19  Tawacin  ocowasin  wahba- 
yedan  waun,  Itancan  kin  oho- 
wada,  istamnilianpe  ota,  qa  taku 
wawiyutanyan  un  kin,  Juda  oya- 
te  nahmana  iyamapepi  kin  on 
mahiyahde  kin  hena  koya. 

20  Qa  taku  on  tanyan  yaunpi 
kte  cin  takudan  ipicidapi  sni, 
tuka  omniciye  kin  en,  qa  tipi 
iyaza  wociciyakapi  qa  waonspe- 
ciciyapi  ece. 

21  Wakan tanka  ekta  ihduece- 
tupi,  qa  Jesus  Messiya  Itancan 
unkiyapi  wacinyanpi  kin  hena, 
Juda  Helenes  oyate  ko  en  mda- 
otanin  ece. 

22  Unkan  nakaha  iho,  Woniya 
kin  on  makaskapi  ecen  Jerusa¬ 
lem  ekta  mda,  qa  heciya  taku 
mahiyahde  kte  cin  sdonwakiye 
sni. 

23  Tuka  otonwe  otoiyohi  en 
Woniya  Wakan  mayaotanin  qa, 
On  kaskapi  qa  wokakije  miciun, 
keya  ce. 

24  Tuka  hena  takuwada  sni,  qa 
wiconi  mitawa  kin  tehike  waki- 
da  sni,  iyuskinyan  ihunniyan  wa- 
imnanke  kta,  qa  wicohan  Jesus 
Itancan  maqu  kin,  Wakantanka 
towaonsida  wotanin  waste  omda- 
ke  kte  cin  hee  tanyan  mdustan 
kinhan. 

25  Qa  nakaha  iho,  niyepi  kin 
Wakantanka  tokiconze  kin  oci- 
ciyag  ciipi  qon  owasin  ake  miite 
kin  wanmayadakapi  kte  sni  e 
sdonwakiya. 

26  Heon  anpetu  kin  de  waaya- 
tanin  ciciyapi,  wicasta  owasin 
we  kin  on  asape  sni  waun. 

27  Wakantanka  tawacin  kin 
ocowasin  ociciyakapi  qa  takudan 
anawahbe  sni. 

28  Heon  tanyan  piiciyapi,  qa 
optaye  owasin  en,  Woniya  Wa¬ 
kan  waawanhdake  nicagapi  kin 
hena  koya,  qa  Wakantanka  tao- 
kodakiciye  kin,  iye  we  kin  bn 
opekiton  qon  he  awanhdaka  po. 

29  Miye  imdamde  cinhan,  he¬ 
han  sunktokeca  ocin  sicapi  kin 
niyepi  en  niipi  kta,  qa  tahinca 
kin  itonwicapapi  kte  sni  he  sdon- 
waya. 

30  Qa  niyepi  enitanhanpi  wica¬ 
sta  icagapi  kta,  qa  is  iyepi  iha- 
kam  waonspewicakiyapi  kin  u 
wicakiyapi  kta  e  nina  yaskiska- 
pi  kta . 

31  Heon  kiktahan  un  po,  qa 
waniyetu  yamni,  anpetu  hanye- 
tu  ko,  istamnihanpe  amau,  qa 
otoiyohi  wahokonciciyapi  a- 
mdastan  sni,  he  kiksuya  po. 

32  Hunkawanjinciyapi,  nakaha 
Wakantanka  is  iye,  qa  towaon¬ 
sida  oie  kin  en  aciupi ;  he  ieah- 
niyanpi,  qa  tona  ska  wicakagapi 
kin  owasin  om  taku  yuhe  nici- 
yapi  kta  e  okihi. 

33  Tuwe  mazaska,  qa  mazaska- 
zi,  qa  wokoyake  tawa  kin  wakon 
sni. 

34  Han,  minape  kin  dena  on  ta¬ 
ku  wacin  kin  mihdamna,  qa  tona 
om  waun  kin  hena  wicaweca- 
mna  qon  he  niye  sdonyayapi. 

35  Hena  owasin  en  waonspeci- 
ciyapi,  hecen  htayanipi,  qa  tona 
wasake  sni  un  kin  owicayakiya- 
pi  kta,  qa  Jesus  Itancan  oie  qon 
yeksuyapi  kta,  Wicaqupi  kin 
hee  wowaste,  qa  icupi  kin  hee 
aoptetu,  eye  ciqon  he. 

36  Hena  hecen  eya,  unkan  he¬ 
han  canpeska  makehde  inajin, 
qa  owasin  om  cekiya. 

37  Unkan  owasin  nina  ceyapi, 
qa  Palos  poskin  yuzapi,  qa  iipu- 
takapi. 

38  Miite  kin  ake  tohinni  wan¬ 
mayadakapi  kte  sni  eye  ciqon,  oie 

kin  de  on  iyotan  nina  iyokisica- 
pi.  Unkan  wita  wata  kin  ekta 
kici  yapi. 

WICOWOYAKE  21. 

1  tjnkan  hena  ehpewicunyanpi, 
qa  pacanan  iyeunyanpi,  hehan 
Kos  ekta  owotanna  unkupi,  qa 
ihanhanna  hehan  Rodos  ekta,  qa 
hetanhan  Patara  en  iyounhipi. 

2  Qa  hen  wita  wata  wan  Phe- 
nike  ekta  watom  ye  kte  cin  iye¬ 
unyanpi,  qa  he  en  unkopapi,  qa 
hetanhan  unyanpi. 

3  Qa  Kupros  taninyan  wanun- 
yakapi,  hehan  catka  tanhan  e- 
hpeya  unhiyupi,  qa  Suria  ekta 
watom  unkupi,  qa  Turos  en  un- 
hdihunipi,  hen  wata  taku  ohna- 
ka  kin  wahetajupi  kta. 

4  Unkan  waonspewicakiyapi 
kin  iyewicunyanpi',  qa  hen  anpe- 
tu  sakowin  unkokihpapi ;  hena 
e  qe '  Woniya  Wakan  eciyatan- 
han  Palos  Jerusalem  ekta  ye  kte 
sni,  keciyapi. 

5  Tuka  anpetu  kin  hena  wanna 
unkihunnipi,  hehan  hetanhan 
inaunpapi,  qa  hena  is  tawicupi 
siceca  ko  owasin  opapi,  otonwe 
itankata  hehanyan,  qa  huta  kin 
ekta  canpeska  makehde  inaun- 
jinpi,  qa  ptaya  ceunkiyapi. 

6  Unkan  hehan  nape  unkiciyu- 
zapi,  qa  unkis  wata  kin  en  unko¬ 
papi,  tuka  iyepi  kin  ekta  hdapi. 

7  Unkan  Turos  etanhan  watom 
unkupi  kin  he  ihunni  unkiyapi, 
hehan  Ptolemais  ektaunhipi;  qa 
hunkawanjin  kiciyapi  kin  nape 
wicunyuzapi,  qa  anpetu  wanji- 
dan  om  unkanpi. 

8  Unkan  ihanhanna  qehan,  to- 
na  Palos  kici  unyakonpi  kin,  he¬ 
tanhan  inaunpapi,  qa  Kesarea  en 
iyounhipi  ;  qa  Philip  wotanin 
waste  oyake  cin  he  ti  kin  en  un¬ 
yanpi,  sakowinpi  qon  he  wanji 
ee,  qa  he  kici  unyakonpi. 


9  Unkan  he  cunwintku  topa 
witansna  unpi,  hena  wokcanpi 
ece. 

10  Unkan  hen  anpetu  ota  owan- 
ji  unkanpi  kin  icunhan,  wica&ta 
wokcan  wan  Agabos  eciyapi,  Ju- 
da  makoce  kin  hetanhan  apa- 
mahde  hi. 

11  Qa  en  unhiyupi  qehan,  Pa¬ 
los  ipiyaka  tawa  kin  icu,  qa  on 
siha  nape  ko  iyaihdaske  ca,  Wo¬ 
niya  Wakan  kin  heya  ce,  Wica- 
sta  tuwe  ipiyaka  kin  de  tawa 
hecinhan,  he  Juda  wicasta,  Je¬ 
rusalem  ekta,  hecen  kaskapi  kta, 
qa  Ikcewicasta  kin  nape  kin  en 
wicaqupi  kta  ce,  eya. 

12  Unkan  he  naunlionpi  qehan, 
tona  en  tipi  kin  hena  om,  ceun- 
kiyapi,  Jerusalem  ekta  ye  kte  sni. 

13  Tuka  Palos,  Token  ecanon- 
pi  qa  yaceyapi,  qa  hecen  cante 
mayadutakunipi  sni  he,  Jesus 
Itancan  caje  kin  on  Jerusalem 
ekta  makaskapi,  qa  nakun  mate 
kta  e  wiyeya  manka  ce,  eya. 

14  Unkan  wicada  sni  qehan, 
unkayastanpi  qa,  Itancan  tawa- 
cin  kin  ecen  econpi  nunwe,  un- 
keyapi. 

15  Unkan  anpetu  kin  hena 
iyohakam  owasin  piunkiciyapi, 
qa  Jerusalem  ekta  itawankan- 
hde  unyanpi. 

16  Nakun  Kesarea  etanhan 
waonspewicakiyapi  kin  wanjikji 
unkopapi,  qa  wanji  Mnason  eci¬ 
yapi  kin  he  aupi,  he  Kupros 
etanhan,  wanakaja  waonspeki- 
yapi  kin  heca,  he  ti  kin  en  unya¬ 
konpi  kta. 

17  Unkan  Jerusalem  ekta  iyo¬ 
unhipi,  hehan  hunkawanjinki- 
ciyapi  kin  iyuskinyan  tin  unki- 
copi. 

18  Unkan  ihanlianna  kin  he¬ 
han,  Palos  kici  Jakob  ekta  un¬ 
yanpi  ;  unkan  hunkawicayapi 
kin  owasin  en  yukanpi. 

19  Hena  nape  wicayuze  ca, 
hehan  Ikcewicasta  kin  ekta  iye 
woyake  ein  on  token  Wakan tan¬ 
ka  econ  qon  owasin  ecekcen 
owicakiyaka. 

20  Unkan  hena  nahonpi  qehan, 
Itancan  kin  idowanpi  qa  Palos 
heciyapi,  Cinye,  Juda  wicasta 
kektopawinge  ota  wicadapi,  qa 
owasin  wicoope  kin  sutaya  awa- 
kicinpi  kin  he  wandaka. 

21  Qa  niye,  Juda  oyate  Ikce¬ 
wicasta  ehna  yakonpi  kin  hena 
owasin  Moses  toope  kin  ahdu- 
stanpi  kta  e  onspewicayakiye  ca, 
cinca  bawicakicihdayapi  kte  sni, 
qa  wicohan  kin  hena  eciyatan- 
han  manipi  kte  sni,  keha  keyapi 
e  nahonpi. 

22  Heon  toketu  kta  he.  Awi- 
cakehan  wicota  kin  kawitaya 
iheyapi  kte.  Wanna  yahi  kin 
he  nahonpi. 

23  Hecen  token  unkeniciyapi 
kin  de  ecen  econ  wo.  Wicasta 
tom  token  iciconzapi  kin  hena 
om  unyakonpi. 

24  Hena  owicape  ca,  om  ihdu- 
ska,  qa  mazaska  on  owicakiya 
wo,  hecen  paha  kin  hdusdapi 
kta.  Unkan  hecen  token  oniya- 
kapi  nahonpi  qon  hena  taku  sni, 
qa  nis  eya  owotanna  mayani,  qa 
wicoope  kin  opeya  yaun  kin  he 
owasin  sdonyapi  kta. 

25  Tuka  Ikcewicasta,  tona  wi¬ 
cadapi  kin  hena  wowapi  wicun- 
kicagapi,  qa  wicohan  kin  dena 
takudan  opapi  kte  sni  unkeyapi 
qon,  tuka  taku  wakagapi  waki- 
yusnapi,  qa  we,  qa  taku  we  ye 
sni  yutapi  kin,  qa  wiinahmanpi 
kin  hena  en  ihdoipi  kte  sni  ce, 
hecedan  unkeyapi. 

26  Hehan  Palos  wicasta  kin 
hena  owicape  ca,  ihanhanna  kin 
hehan  om  ihduska,  qa  ihduskapi 
anpetu  kin  wanna  henakeca  kte 
cin  he  yuotanin  kta  e  tipi  wa- 

kan  kin  tin  iyaya ;  taku  qupi 
wan  otoiyohi  on  wosnapi  kta  he- 
hantu. 

27  Unkan  anpetu  sakowin  qon 
wanna  henakeca  kte  hehan  Ju¬ 
da  wicasta,  Asia  etanhan  upi 
qon  hena  tipi  wakan  kin  en  un 
wanyakapi  .qehan,  oyate  kin 
owasin  iyowicapastakapi  qa  Pa¬ 
los  iyahpayapi ; 

28  Qa  hotaninpi,  Israel  wica¬ 
sta  kin,  ounkiya  po ;  wicasta 
kin  de  o}mte  kin  en,  qa  wicoope 
kin,  qa  nakun  tipi  kin  de  aie  ca, 
owancaya  hecen  onspewicaki- 
ya ;  qa  nakun  Helenes  wicasta 
kin  tipi  wakan  kin  en  awicahi, 
qa  hecen  tipi  iyotan  waste  kin 
de  asamya  ce,  eyapi. 

29  He  itokam  Trophimos, 
Ephesos  wicasta  kin  heca,  e 
otonwe  kin  e'n  kici  un  qon  he 
wanyakapi,  unkan  he  Palos  tipi 
wakan  kin  en  ahi,  kecinpi. 

30  Unkan  otonwe  kin  ocowasin 
nina  oqoyapi,  oyate  kin  kawita¬ 
ya  iheyapi,  qa  Palos  icupi,  qa 
tipi  wakan  kin  etanhan  tankan 
yusdohan  ayapi,  unkan  ecahan- 
keya  tiyopa  kin  ecen  iyeyapi. 

31  Wanna  kte  pi  kta  e  akitapi, 
hehan  akicita  tancan  wicobe  yu- 
he  cin  he,  Jerusalem  owancaya 
owodutaton  ce,  eya  okiyakapi 
kin  he  nahon ; 

32  Qa  kohanna  akicita,  akicita 
tancan  ko  iwicacu,  qa  inyang  • 
ye  ca  ekta  wicai.  Unkan  akici¬ 
ta  tancan  akicita  ko  wanwica- 
yakapi  qehan,  Palos  apapi  kin 
ayustanpi. 

33  Hehan  akicita  tancan  kin 
en  ye  ca,  icu,  qa  maza  icicahiha 
nom  on  kaske  wicasi ;  qa  he 
tuwe  kin,  qa  token  econ  kin  he, 
eya  iwicawanga. 

34  Tuka  oyate  kin  hunh  taku 
eya  hotaninpi,  qa  hunh  is  togye 
eyapi.  Unkan  owodutaton  kin 

on  wowicake  kin  sdonya  okitpa- 
ni,  heon  conkaske  kin  mahen 
aye  wicasi. 

35  Unkan  can  iyadipi  kin  en 
hdipi,  hehan  akicita  kin  yuha 
ayapi,  oyate  kin  aotins  upi  kin 
heon  etanhan. 

36  Oyate  kin  iyuhpa  ihakam 
yapi  qa,  Yutokan  aya  po,  eya  ho- 
taninpi. 

37  Unkan  conkaske  kin  mahen 
ayapi  kta,  hehan  Palos  akicita 
tancan  kin  heciya,  Taku  eciciye 
kta  tuka  ce,  iyowinmayakiye  kta 
he.  Unkan  is,  Helenes  iapi  kin 
onnispe  he,  eya. 

38  Egupta  wicasta  anpetu  kin 
dena  itokam  icage  ca,  wicasta 
wabotica  kin  hecapi  kektopa- 
winge  topa  ihakam  hewoskan 
makoce  kin  ekta  awicaye  ciqon 
he  niye  sni  he. 

39  Unkan  Palos,  Juda  wicasta 
Kilikia  en,  Tarsos  otomve  kin 
hetanhan  waun,  otonwe  sice  sni 
en  imacaga.  Ceciciya  ce,  oyate 
kin  taku  ewicawakiye  kta,  iyo- 
winmakiya  wo,  eya. 

40  Hecen  iyowinkiya  ;  unkan 
Palos  can  iyadipi  kin  akan  ina- 
jin,  qa  oyate  kin  namwicakica- 
win.  Unkan  inina  yukanpi  qe- 
han,  Hebrew  iapi  kin  on  ie  ca, 
hewicakiya ; 

wicayapi  wicoope  yuhapi  kin 
tanyan  onspemakiyapi,  qa  Wa- 
kantanka  on  nina  inawahni,  ni- 
yepi  kin  owasin  nakaha  yaunpi 
kin  iyececa. 

4  Qa  canku  kin  de  wiconte  ai- 
yahdeya  sicaya  wakuwa,  wica- 
wakaske  ca,  wicakaska  tipi  kin 
en  iyewicawaya,  wica  winyan 
ko. 

5  Hecen  wosna  kagapi  itancan, 
qa  hunka  wicayapi  kin  owasin 
mayaotaninpi  ece.  Hena  eepi 
hunkawanjinkiciyapi  kin  wowa- 
pi  wicaldcagapi  qa  maqupi  qon, 
hecen  Damaskos  ekta  imdamde, 
heciya  tona  yukanpi  kin  hena 
wicakaska  Jerusalem  ekta  wica- 
kastakapi  kta  e  awicawau  kta, 
heon  etanhan. 

6  Ohnihde  waun,  qa  Damaskos 
wanna  ikiyadan,  unkan  wiyo- 
tanhe  cin  hehan,  iho,  ihnuhanna 
mahpiya  kin  eciyatanhan  iyo- 
yanpa  tanka  wan  aohdute  ma- 
yan. 

7  Hehan  makata  mahinhpaye 
ca,wicaho  wan  nawahon,  Salos, 
Salos,  tokeca  e  sicaya  mayakuwa 
he,  emakiya. 

8  Unkan  mis  amdupte  ca,  Itan¬ 
can  nituwe  he,  epa.  Hehan  is, 
Jesus  Nazareth  etanhan  sicaya 
yakuwa  kin  he  miye  ce, emakiya. 

9  Unkan  tona  om  waun  kin 
ojanjan  kin  wanyakapi,  qa  nina 
inihanpi,  tuka  wicaho  omakiye 
cin  he  nalionpi  sni. 

10  Hehan  mis,  Itancan  token 
ecamon  kta  he,  epa.  Unkan 
Itancan  kin,  Najin,  qa  Damas¬ 
kos  ekta  ya  wo,  heciya  token 
ecanon  kte  cin  owasin  oniciyaka- 
pi  kta  ce,  emakiya. 

11  Unkan  iyoyanpa  wiyatpa 
kin  on  wawanmdake  sni,  hecen 
tona  om  waun  kin  heqg  minape 
kin  yus  amayanpi,  qa  Damaskos 
en  wai. 


1  Wicasta  hunkawanjinciyapi 
qa  hunkakeciyapi  kin,  nakaha  ni- 
yepi  en  wowahdake  cin  nama- 
hon  po. 

2  Unkan  Hebrew  iapi  un  wo- 
wicakiyake  cin  he  nahonpi  qe- 
han,  iyotan  inina  yukanpi. 

3  Unkan  hecen  eya;  Juda  wri- 
casta  kin  hemaca,  Kilikia  ekta 
Tarsos  en  matonpi,  qa  otonwe 
kin  de  en  icahmayanpi,  qa  Ga¬ 
maliel  siha  kin  ekta,  hunkake 

12  Qa  wicasta  wan,  Ananias 
eciyapi,  wicoope  kin  eciyatan- 
han  owotanna,  Juda  oyate  hen 
yakonpi  kin  owasin  he  oyakapi ; 

13  He  en  mahi,  qa  najin,  qa 
hemakiya,  Salos,  misunka  ton- 
wan  wo.  Unkan  wihiyayedan 
oape  kin  he  en  ekta  ewaton- 
wan. 

14  Hehan  iye  hey  a ;  Hunkake 
wicunyanpi  Wakantanka  tawa- 
pi  kin  nicahniga,  iye  tawacin 
kin  sdonyaye  kta,  qa  Wanji 
Owotanna  kin  wandake  ca,  he  i 
kin  eciyatanhan  ho  kin  nayahon 
kta ; 

15  Qa  iye  on  taku  wandake  ca, 
nayahon  kin  wicasta  owasin 
owicayakidake  kta  heon. 

16  Unkan  nakaha  taku  e  ay  ape 
he.  Najin  wo,  baptem  nicupi 
kta,  Itancan  caje  kin  hoyeyaki- 
ye  kta,  hecen  wayahtani  kin 
yakpakinte  kta  ce,  eya. 

17  Unkan  ake  Jerusalem  ekta 
icicawin  wahdi,  qa  tipi  wakan 
kin  ohna  cekiya  waun,  hehan 
woakiktonje  wan  mahiyahde  ; 

18  Qa  Itancan  kin  wanmdaka  ; 
he  kaken  emakiya ;  Inahni,  qa 
kohanna  Jerusalem  etanhan  i- 
nanpa  wo,  mayadaotanin  kin  he 
wicadapi  kte  sni  ce,  eya. 

19  Unkan  hepa ;  Itancan,  tona 
wacinniyanpi  kin  hena  wicawa- 
kaska,  qa  omniciye  tipi  kin  ohna 
wicawakastaka  ece  qon  he  sdon- 
yapi  : 

20  Qa  Stephanos  waayatanin 
nifcawa  kin  we  papsonpi  qehan, 
hen  nawajin,  qa  he  iyowinwica- 
wakiye  ca,  tona  ktepi  tasina 
awanwicaweciyaka  qon. 

21  Hehan,  Hunktiya  wo,  de- 
tanhan  tehan  ye  cisi,  Ikcewica- 
sta  kin  ekta,  emakiya  ce. 

22  Unkan  wicoie  kin  de  hehan- 
yan  nahon  yukanpi,  hehan  nina 
hotaninpi  qa,  Wicasta  kin  de  ma- 


ka  kin  etanhan  aya  po,  ni  kta  e 
iyecece  sni  ce,  eyapi. 

23  Unkan  hotankakiya  hotanin¬ 
pi,  qa  sina  ehpekiyapi,  qa  watu- 
sekseca  wankan  yeyapi  kin  ; 

24  Hehan  akicita  tan  can  kin, 
conkaske  mahen  aupi,  qa  ka- 
psinpsintapi  kin  on  wiwangapi 
kta,  keya ;  hecen  tokeca  on 
oyate  kin  nina  aoqoyapi  kin  he 
sdonye  kta. 

25  Unkan  tehmiso  on  kaskapi 
icunhan,  Palos  akicita  tancan 
wan  en  najin  kin  heciya,  Roma 
wicasta  kin  heca,  qa  nahahin 
yacopi  sni,  tuka  yakapsinpsinta- 
pi  kta  oyakihipi  he. 

26  Akicita  tancan  kin  he  na¬ 
hon,  unkan  akicita  tancan  tanka 
kin  hosi  hde  ca  heya ;  Taku 
ecanon  kte  cin  he  itonpa  wo, 
wicasta  kin  he  Roma  kin  he¬ 
ca. 

27  Hehan  akicita  tancan  tanka 
kin  en  hi,  qa  heciya,  Roma  wi¬ 
casta  kin  henica  he,  omakiyaka 
wo.  Unkan,  Han,  eya. 

28  Unkan  akicita  tancan  qon 
heya,  Ihduhapi  kin  de  ota  iyope- 
wakiya,  eya.  Tuka  mis  hecen 
matonpi  ce,  Palos  eya. 

29  Heon  kohanna  tona  Palos 
wiwangapi  kte  cin  hena  ayustan 
iyayapi,  qa  akicita  tancan  tanka 
kin  nina  kopehda  ;  he  kaska  tu¬ 
ka  Roma  wicasta  kin  heca.e 
sdonye  cin  he  etanhan. 

30  Unkan  ihanhanna  qehan, 
Juda  oyate  taku  iyaonpapi  he- 
cinhan,  he  atayedan  sdonye  kta, 
heon  icaske  kin  etanhan  kiyuske 
ca,  wosna  kagapi,  hunkawica- 
yapi  ko  owasin  mniciye  wicasi, 
qa  hehan  en  ahi,  qa  wicacokaya 
elide. 

WICOWOYAKE  23. 

1  Unkan  Palos  omniciye  kin 
opawicahta  yanke  ca,  Wicasta 

hunkawanjin  ciyapi,  Wakan tan¬ 
ka  itokam  mitawacin  ocowasin 
waste,  anpetu  kin  dehan  wani, 
eya. 

2  Unkan  Ananias  wo&na  kaga- 
pi  itancan  kin,  tona  ikiyadan  na- 
jinpi  kin  Palos  i  kin  ohna  ape 
wicasi. 

3  Hehan  Palos  heciya,  Conka¬ 
ske  skayapi  kin,  Wakan  tanka 
anipe  kta  ce  ;  wicoope  kin  eci- 
yatanhan  mayadaco  kta  e  yahi- 
dotanka  tuka  wicoope  kaseya 
am  ape  wi  cay  a  si. 

4  Unkan  tona  en  najinpi  kin, 
Wakantanka  wawayusna  itan¬ 
can  tawa  kin  he  sicaya  owaya- 
kiya  he,  eyapi. 

5  Unkan  Palos,  Hunkawanjin- 
ciyapi,  he  wawayusna  itancan 
kin  ee  sdonwaye  sni,  eya;  Wo- 
wapi  en  kaken  kagapi,  Nitaoyate 
kin  en  wicasta  itancan  kin  dasi- 
ce  kte  sni  ce. 

6  Tuka  apa  Saddukee,  qa  apa 
is  Pharisee  kin  hecapi  e  Palos 
iyukcan  qehan,  hehan  omniciye 
kin  en  hotankakiya  heya ;  Pha¬ 
risee  kin  hemaca,  qanakun  Pha¬ 
risee  cinhintku  kin,  qa  wicate 
cin  piya  ikicagapi  kte  cin  ape 
waun  kin  heon  etanhan  nakaha 
mayacopi  ce. 

7  Unkan  hecen  eye  cehan,  Pha¬ 
risee  Saddukee  kin  om  hdokini- 
capi,  qa  omniciye  kin  akipam 
iyeyapi. 

8  Piya  ikicagapi  kin  wanica,  qa 
mahpiya  ohnihde,  wanagi  ko 
wanica  ce,  Saddukee  kin  eyapi 
ece  ;  tuka  Pharisee  kin,  Napin 
yukan  ce,  eyapi  ece. 

0  Hecen  nina  owodutaton,  qa 
wdwapi  kagapi  Pharisee  etan- 
hanpi  kin  hena  inajinpi,  qa  wi- 
cakige^i,  qa  heyapi,  Wicasta  kin 
de  en  iaku  sica  takudan  iyeun- 
yanpi  s'»i;  tuka  wanagi,  qa  ma¬ 
hpiya  ohnurle  wan  taku  okiyake 

cin  he  hecetn  kinhan,  Wakan¬ 
tanka  kici  unkicizapi  kte  £ni. 

10  Nina  hdokinicapi,  unkan 
Palos  yuspaspa  icupi  kta  e  aki- 
cita  tancan  tanka  kin  kokipe  ca, 
heon  akicita  kin  kun  ye  wicasi, 
hena  wicacokaya  tanhan  icupi, 
qa  conkaske  kin  mahen  akupi 
kta. 

11  Unkan  he  ihtayetu,  hehan 
Itancan  kin  en  hinajin  qa,  Palos 
cante  waste  wo,  Jerusalem  en 
mayadaotanin  kin  he  iyecen  Ro¬ 
ma  ekta  mayadaotanin  kta  ce, 
eciya. 

12  Unkan  anpa  kamdeze  cin, 
hehan  Juda  wicasta  wanjikji  o- 
kodakiciye  wan  kagapi,  qa  wi- 
taya  iciconzapi,  takudan  yuta- 
pi  kte  sni,  qa  takudan  yatkanpi 
kte  sni,  Palos  ktepi  sni  kin  he- 
hanyan  kta,  keyapi. 

13  Wakiconzapi  kin  hena  wi¬ 
casta  wikcemna  topa  aktonpi. 

14  Unkan  hena  wawayusna 
tankapi,  qa  hunka  wicayapi  ko 
en  wicayapi,  qa  heyapi ;  Palos 
unktepi  sni  kin  hehanyan,  taku¬ 
dan  untapi  kte  sni  e  wokonze  on 
unkiconzapi. 

15  Heon  etanhan  hanhanna,  ni- 
ye  omniciye  kin  owasin  om  aki¬ 
cita  tancan  tanka  kin  he  au  ya- 
sipi  kta,  taku  sanpa  atayedan 
inungapi  kta  seca  e  heon  ;  qa 
unkis  he  ikiyadan  aupi  sni,  he¬ 
han  unktepi  kta  e  wiyeya  un- 
kanpi  kta  ce,  eyapi. 

16  Unkan  hena  nahmana  iyape 
yukanpi  kin  he  Palos  tonskaku 
kin  nahon  qehan,  hehan  ekta  ye 
ca  conkaske  kin  timahen  i,  qa 
Palos  okiyaka. 

17  Hehan  Palos  akicita  tancan 
wanji  kico  qa,  Koska  kin  de  aki¬ 
cita  tancan  tanka  kin  ekta  aya 
wo,  taku  okiyake  kta  ce,  eya. 

18  Unkan  heon  he  icu,  qa  akici¬ 
ta  tancan  tanka  kin  ekta  ai  qa, 

Palos  kaskapi  un  kin  he  mico, 
qa  koska  kin  de  cicahi  kta  e 
econ  masi,  taku  oniciyake  kta 
keya  ce,  eya. 

19  Hehan  akicita  tancan  tanka 
he  nape  yuze  ca  kicisnana  icun- 
om  iyaye  ca,  Taku  omayakida- 
ke  kta  he,  eya  iwanga. 

20  Unkan,  Heyakecinhan  Juda 
wicasta  kin  omniciye  kin  en  Pa¬ 
los  au  nisipi  kta  wanna  konzapi, 
taku  sanpa  atayedan  iwangapi 
kta  seca  e  heon  heyapi. 

21  Tuka  nis  awicayupte  sni 
wo.  Wicasta  wikcemna  tom 
aktonpi  kin  wokonze  on  waki- 
conzapi,  Palos  ktepi  sni  hehan- 
yan  takudan  yutapi  kte  sni  qa 
takudan  yatkanpi  kte  sni,  hena 
nakaha  wiyeya  yukanpi  qa  nis 
awicadupte  kte  cin  he  ape  yu¬ 
kanpi,  eya. 

22  Hehan  akicita  tancan  tanka 
koska  qon  hdicu  ye  ca,  Hena 
omayakidake  cin  he  tuwedan 
sdonye  ye  sni  wo,  eciya. 

23  Qa  hehan  akicita  tancan 
nom  wicakico  qa,  Akicita  opa- 
winge  nom  taku  owasin  on  wi- 
cayuwiyeya  po,  qa  nakun  su- 
ktanka  akan  yotankapi  kin  wi¬ 
kcemna  sakowin,  qa  wahukeza 
yuhapi  kin  opawinge  nom,  han- 
yetu  kin  oape  iyamni,  hehan  Ke- 
sarea  ekta  yapi  kta  ce. 

24  Nakun  suktanka  wiyeya 
ehnaka  po,  Palos  akan  yanke- 
kiyapi  kta,  qa  Phelika  wicasta 
itancan  yanke  cin  he  en  tanyan 
aipi  kta,  ewicakiya. 

25  Hehan  wowapi  wan  kaken 
kaga : 

26  Kladios  Lusias,  Phelika  wi¬ 
casta  itancan  iyotan  waste  kin 
wowapi  kicaga  ce.  Wookiye. 

27  Wicasta  kin  de  Juda  wica- 
6ta  kin  icupi,  qa  wanna  ktepi  kta 
hehan  akicita  hduha  en  wai,  qa 
etanhan  iwacu,  he  Roma  wica- 

&ta  kin  heca  e  nawahon  kin 
heoii. 

28  Qa  taku  iyaonpapi  kin  he 
tanyan  sdonwaye  kta  wacin,  he¬ 
on  iye  omniciye  yuhapi  kin  en 
awai ; 

29  Qa  iye  wicoope  hduhapi  kin 
eciyatanhan  wiwangapi  kin  iya¬ 
onpapi  wanmdaka,  tuka  taku  on 
ktepi,  qa  kaskapi  kta  e  iyaonpa¬ 
pi  kin  takudan  iyewaye  sni. 

30  Qa  wicasta  kin  de  Juda  wi¬ 
casta  nahmana  iyape  yukanpi 
kin  he  omakiyakapi  qehan,  ko- 
hanna  niye  ekta  aye  wicawasi, 
qa  ton  a  taku  en  aupi  kte  cin  he¬ 
na  hecen  iyaonpeya  eniciye  wi¬ 
cawasi.  Tanyan  yaun  nun  we. 

31  Hehan  akicita  is  econ  wi- 
casi  qon  iyecen  Palos  hanyen 
icupi,  qa  Antipatris  en  aipi ; 

32  Qa  hanhanna  hehan  suktan¬ 
ka  akan  yotankapi  kin  hena  he- 
tanhan  ayapi  kta  e  elipewicaya- 
pi,  qa  conkaske  kin  ekta  hdicupi. 

33  Unkan  hena  is  Kesarea  ekta 
ipi,  qa  wicasta  itancan  wowapi 
qon  qupi  qehan,  hehan  Palos  ito- 
kam  ehdepi. 

34  Unkan  iye  he  yawa,  qa  ma- 
koce  kin  tukte  e  etanhan  un 
hecinhan  wiwanga ;  qa  Kilikia 
etanhan  un  kin  he  sdonya  ; 

35  Hehan,  Tohan  tona  taku 
iyanionpapi  kin  hena  nakun  hipi 
kinhan,  hehan  mis  eya  nacihon 
kta  ce,  eya ;  qa  Herod  woyaco 
tipi  tawa  qon  he  olina  awanyag 
wicasi. 

WICOW OYAKE  24. 

1  Unkan  hetanhan  anpetu  za- 
ptan,  hehan  Ananias  wawayusna 
itancan  kin  hee,  qa  hunkawica- 
yapi  kin  om,  ekta  apamahde  ya, 
nakun  wicasta  ieksapa  wan,  Ter- 
tulos  eciyapi,  hena  wicasta  itan¬ 
can  kin  itokam  Palos  taku  iya¬ 
onpapi  kta. 

2  Unkan  en  kicopi  qehan,  Ter- 
tulos  taku  iyaonpe  ca  heya  ; 

3  Niye  enitanhan  wookiye  tan¬ 
ka  unhapi  ce,  qa  waawandake  cin 
eciyatanhan  oyate  kin  de  en  wi- 
cohan  waste  econpi  ece  kin  he 
ohinniyan  qa  owancaya  unkicu- 
pi,  qa  on,  Phelika  iyotan  waste, 
wopida  unkeniciyapi  ce. 

4  Tuka  sanpa  nagiyeciye  kte 
sni,  heon  ceciciyace,nitowaonsi- 
da  kin  on  wicoie  wanjikji  naun- 
yahonpi  kta. 

5  Wicasta  kin  de  makosice,  qa 
maka  kin  owancaya  Juda  oyate 
cante  okicuninwicaye  cin,  qa 
yuomdecapi  wan  Nazareth  etan- 
hanpi,  ewicakiyapi  kin  he  en 
mdetahunkapi  kin  he  wanji  dee 
e  iyeunyanpi  ce. 

6  He  tipi  wakan  kin  yusape 
kta ;  unkan  hehan  unkis  unki- 
cupi,  qa  wicoope  unkitawapi  kin 
eciyatanhan  unyacopi  kta ; 

7  Tuka  Lusias  akicita  tancan 
tanka  kin  ekta  i,  qa  wicowasake 
tanka  on  unnapepi  kin  etanhan 
eyaku. 

8  Qa  tona  taku  iyaonpeya  eya- 
pi  kin  hena  niye  kin  ekta  u  wi- 
casi.  Hena  wiwicanunge  cin- 
han  taku  iyaunkonpapi  kin  owa- 
sin  atayedan  sdonyaye  kta  ce. 

9  Unkan  Juda  wicasta  kin  is 
waayuptapi  qa,  Hena  hecetu  ce, 
eyapi. 

10  Hehan  wicasta  itancan  kin 
Palos  ie  kta  e  namkicawin,  he¬ 
han  waayupte ;  Oyate  kin  de  en 
waniyetu  ota  wicasta  wayaco 
nanka  e  sdonwaya,  heon  etan¬ 
han  nakaha  iyuskinyan  wowa- 
hdaka. 

11  Hecen  Jerusalem  ekta  ce- 
kiya  imdamde  cin,  hehantanhan 
wanna  anpetu  ake  nomnana  e 
sdonyaye  kta  oyakihi. 

12  Qa  tipi  wakan  kin  ohna  tu- 
we  kici  awakinica  ecen  wanma- 


yakapi  sni,  qa  omniciye  tipi  kin 
ohna,  qa  otonwe  kin  en,  oyate 
kin  wicayuomdeca  waun  sni. 

13  Qa  nakaha  taku  iyamaon- 
papi  kin  hena  yasutapi  kta  e 
okihipi  sni. 

14  Tuka  de  ociciyaka,  yu¬ 
omdecapi  kin  cajeyatapi  qon  he 
canku  kin  ohna  hunkake  wica- 
waye  cin  Wakantanka  tawapi 
kin  ohowada,  qa  wicoope,  qa 
wicasta  wokcan  taku  owapi  qon 
hena  owasin  wicawada  : 

15  Qa  Wakantanka  wacinwa- 
ye,  qa  wicate  cin,  waste  sica  ko, 
ake  woekicetu  kte  cin  he  ape 
waun,  he  is  iyepi  nakun  hecen 
wicadapi. 

16  Heon  W  akantanka,  qa  na¬ 
kun  wicasta  kin  en  tawacin  ta- 
kudan  iyaonpepica  sni  waun 
kta  e  ohinniyan  opimiciya  ce. 

17  Unkan  nakaha  waniyetu 
ota  ijmhakam,  mitaoyate  kin  ta¬ 
ku  qupi,  wo&napi  ko  wicaweci- 
cau  kta  e  wahdi. 

18  Qa  hecen  tipi  wakan  kin 
ohna  mihduska  waun,  wicota  qa 
owodutaton  kin  unmana  en  owa- 
pe  sni,  ecen  Juda  wicasta  Asia 
etanhan  wanjikji  wanmayakapi 
qon. 

19  Hena  eepi  kin  niye  en  nihi- 
yupi,  qa  taku  yuhapi  kinhan 
iyamaonpapi  kta  tuka. 

20  Qa  dena  is,  omniciye  kin 
en  nawajin  kin,  he  icunhan  taku 
sica  ecamon  kin  taku  sdonyapi 
kinhan  oyakapi  kta. 

21  Tuka  wicacokaya  nawajin 
qehan,  wicoie  wanjidan  taninyan 
epa,  Anpetu  kin  de  wicate  cin 
woekicetu  kte  cin  heon  mayada- 
copi,  epe  ciqon  hee,  eya. 

22  Unkan  Phelika  hena  nahon 
qehan,  qa  canku  kin  de  on  sanpa 
tanyan  sdonye  kta  cin  kin  heon, 
hde  wicasi  qa,  Tohan  Lusias 
akicita  tancan  tanka  hi  kinhan, 

niyepi  kin  on  taku  owasin  sdon- 
waye  kta  ce,  eya. 

23  Qa  akicita  tancan  wan  Pa¬ 
los  awanyag  kiye  ca,  woozi  yuhe 
kta,  qa  iye  takuwicaye  cin  tuwe 
en  hi  qa  okiye  kta  cin  kinhan 
tehinda  kte  sni,  hey  a. 

24  Unkan  anpetu  tonana  iyo- 
hakam,  Phelika,  qa  tawicu  Dru- 
sila  eciyapi,  Jnda  winoliinca  kin 
heca,  he  kici  hi,  hehan  Palos 
kieo,  qa  Messiya  wacinyanpi  kin 
on  nahon. 

25  Unkan  Palos  wicoowotan- 
na,  qa  iyatahde  iciyapi  sni,  qa 
woyaco  u  kte  cin  hena  oyake 
cin,  he  icunhan  Phelika  cancan, 
qa,  Nakaha  ekta  hda  wo,  tohan 
tanyan  iyomalripi  kinhan  ake 
cico  kta  ce,  eya. 

26  Palos  kiyuske  kta  e  on  raa- 
zaska  qupi  kta  kecin,heon  kico, 
qa  kici  wohdaka  ece. 

27  Tuka  wanna  waniyetu  non- 
pa,  hehan  Phelika  yanke  cin  en 
Porkios  Phestos  hiyotanka.  Un¬ 
kan  Phelika  Juda  oyate  kin  iyo- 
kipi  wicaye  kta  cin,  qa  heon  Pa¬ 
los  ka^kapi  ecen  ehpeya  kihda. 

WICOWOYAKE  25. 

1  Unkan  Phestos  makoce  kin 
he  en  hiyotanke  cin,  iyohakam 
anpetu  yamni,  hehan  Kesarea 
etanhan  Jerusalem  ekta  itawan- 
kanhde  iyaya. 

2  Unkan  wawayusna  itancan 
qa  Juda  wicasta  tokapapi  kin, 
Palos  on  okiyakapi  qa  cekiyapi ; 

3  Cinkiyapi,  Jerusalem  ekta 
Palos  au  wicakiye  kta,  qa  iyepi 
kin  nahmana  ktepi  kta  e  tahepi 
iyapepi  kta. 

4  Tuka  Phestos,  Palos  Kesa¬ 
rea  ekta  awanyakapi  kta,  qa 
iye  kin  ecadan  ekta  hde  kta, 
keya. 

5  Qa  niyepi  kin  etanhan  tona 

wasakapi  kinhan,  apamahde  om 
mde  kta,  qa  wicasta  kin  he  taku 
en  un  kinhan  wiyaonpapi  kta 
ce,  eya. 

6  Unkan  anpetu  sahdogan,  qa 
is  wikcemna  hena  om  un  kin, 
hehan  Kesarea  ekta  hda,  qa 
ihanhanna  qehan  woyaco  oiyo- 
tanke  kin  akan  kiyotanke  cin, 
hehan  Palos  en  au  wicasi. 

7  He  en  hi,  unkan  hehan  Juda 
wicasta  Jerusalem  etanhan  hipi 
qon  hena  ihduksan  najinpi,  qa 
wiyaonpapi  tanka  ota  Palos'  en 
aupi,  tuka  yaecetupi  okihipi  sni. 

8  Hehan  iye  wohdaka ;  Juda 
oyate  wicoope  hduhapi,  qa  tipi 
wakan  kin  en,  qa  nakun  Kesar 
en  takudan  wawalitani  sni  ce, 
eya. 

9  Tuka  Phestos  Juda  oyate  kin 
iyokipi  wicaya  cin,  heon  Palos 
ayupte  ca  heciya;  Jerusalem 
ekta  de  ca,  heciya  mitokam  de- 
na  on  niyacopi  kta  tawatenyaya 
he,  eya. 

10  Hehan  Palos,  Kesar  woya¬ 
co  oiyotanke  tawa  kin  en  nawa- 
jin,  hen  mayacopi  kta  iyececa ; 
Juda  oyate  kin  taku  sice  cin  ta¬ 
kudan  ecawicawecon  sni  e  tan¬ 
yan  sdonyaya. 

11  Wawahtani,  qa  taku  sica 
on  maktepi  kta  iyecece  cin  he 
ecamon  kinhan,  mate  kta  tawa- 
tenwaya  tuka  ;  tuka  dena  taku 
iyamaonpapi  kin  taku  sni  kin¬ 
han,  tuwedan  hena  mayuhe  wi¬ 
cakiye  kte  sni.  Kesar  cajemda- 
ta  ce,  eya. 

12  Hehan  Phestos,  tona  owi- 
capeya  wayaco  iyotanke  cin  he¬ 
na  om  wohdaka,  hehan  ayupta  ; 
Kesar  cajedata,  Kesar  ekta  de 
kta  ce,  eya. 

13  Unkan  anpetu  tonana  iyo¬ 
hakam,  Agrippa  wicastayatapi 
kin  Bernike  kici,  Phestos  nape 
yuzapi  kta  e  on  Kesarea  en  hipi. 

14  Qa  anpetu  ota  hen  yukanpi, 
hehan  Phestos  wicastayatapi 
kin  Palos  on  okiyake  ca  heya, 
Wicasta  wan  Phelika  kaska 
ehnake  ciqon  he  nahanhin  ecen 
yanka. 

15  Jerusalem  ekta  wai  qehan, 
wawayusna  tankapi,  qa  Juda 
hunka  wieayapi  kin  hena  he  ka- 
pi,  qa  omakiyakapi,  qa  yaeopi 
kta  e  cinpi. 

16  Hena  hecen  awicamdupte 
ca,  Wicasta  wan  taku  iyaonpa- 
pi  kinhan,  tona  taku  iyaonpeya 
eyapi  kin  wicitokam  wiyaonpa- 
pi  kin  en  waayupte  iyowinkiya- 
pi  sni  kinhan,  teyapi  yaeopi  kin 
he  Roma  wicolian  sni  ce,  epa. 

17  Heon  hena  den  hipi,  unkan 
mdutehan  sni,  tuka  ihanhanna 
hehan,  woyaco  oiyotanke  kin 
akan  wakimdotanke  ca,  wicasta 
kin  he  en  au  wicawasi. 

18  Hehan  tona  taku  iyaonpapi 
kin  hena  najinpi,  tuka  token 
wacami  qon  he  iyecen  takudan 
iyaonpapi  £ni. 

19  Tuka  iyepi  wocekiye  eyapi 
kin  eciyatanhan  wiwicawangapi 
kin  wanjikji  he  en  aupi,  qa  na- 
kun  wanji  Jesus  eciyapi  kin  he 
ta,  tuka  ake  kini  kin,  Palos  keya 
ece. 

20  Unkan  wiwicawangapi  heca 
kin  imdukcan  sni  heon,  Jerusa¬ 
lem  ekta  de  ca  heciya  dena  on 
niyacopi  kta  tawTatenyaya  he, 
eya  imunga. 

21  Tuka  Palos  Sebastos  caje- 
yate  ca,  he  itokam  yaeopi  kta 
keye  cehan,  Kesar  ekta  aye  wi- 
cawakiye  kta  hehanyan  awan- 
yag  wicawasi. 

22  Hehan,  Mis  eya  wicasta 
kin  de  nawahon  kta  wacin  ce, 
Agrippa  Phestos  eciya.  Unkan 
is,  Heyakecinhan  nayahon  kta 
ce,  eya. 

23  Unkan  ihanhanna  qehan, 


Agrippa  Bernike  kici  wokoyake 
wasteste  kicun  hipi,  qa  wana- 
hon  tipi  kin  en  tin  ipi ;  qa  na- 
kun  akicita  tancanpi  kin,  qa 
otonwe  en  wicasta  tokapapi  kin 
hena  ko ;  hehan  Phestos  econ- 
wicasi  kin  on  Palos  en  ahipi. 

24  Unkan  Phestos  heya,  Agrip¬ 
pa  wicastayatapi  kin,  qa  wicasta 
tona  den  om  unkanpi  kin,  wica¬ 
sta  kin  on  Jerusalem  ekta,  qa 
deciya  nakun,  Juda  oyate  kin 
owasin  cemakiyapi  qa,  Sanpa 
ni  kta  e  hecetu  sni  ce,  eya  ho- 
taninpi  qon,  he  dee  wandakapi. 

25  He  taku  sica  econ  kin,  on 
te  kte  cin,  takudan  iyewaye  sni, 
qa  is  iye  Sahastos  cajeyate  cin, 
heon  ekta  ayapi  .kta  e  wakonza. 

26  Tuka  he  on,  mayuhe  cin  ta¬ 
ku  weeage  kte  cin  atayedan  ta¬ 
kudan  mduhe  sni.  He  etanhan 
nakaha  en  cicahipi,  wicastaya¬ 
tapi  kin  niye  iniyotan,  hecen  to- 
han  tanyan  wiwangapi  kinhan, 
token  wakage  kte  cin  taku  mdu¬ 
he  kta. 

27  Wicasta  wan  kaskapi  kin 
he  heciya  aye  sipi,  qa  wiyaon- 
papi  kin  takudan  kagapi  sni  kin- 
han,  he  hecetu  sni  imdukcan  ce, 
eya. 

WICOWOYAKE  26. 

1  Hehan  Agrippa  Palos  heci¬ 
ya,  WTanna  woyahdake  kte  cin 
iyowinniciyapi  ce.  Unkan  he¬ 
han  Palos  nape  kin  hdugate  ca 
wohdaka. 

2  Agrippa  wicastayatapi  kin, 
Juda  oyate  taku  iyamaonpapi 
kin  owasin  nakaha  nitokam  wo- 
wahdake  kte  cin  heon  imduskin. 

3  Juda  wicohan  kin  wiwanga¬ 
pi  ko  owasin  tanyan  hdukcan 
nanka  sdonwaya,  heon  etanhan. 
Qa  hecen  ceciciya  ce,  wacin 
tanka  on  namahon  wo. 

4  Tokaheya  tanhan  Jerusalem 

ekta  mitaoyate  kin  om,  homa- 
ksidan  ehantanhan,  token  olian- 
yan  waun  qon  Juda  wicasta  kin 
owasin  sdonyapi. 

5  Token  ohoundapi  ece  kin 
owotanna  hince  cin  en  opeya 
waun,  Pharisee  hemaca,  hena  e 
otokaheya  tanhan  sdonmayanpi, 
oyakapi  cinpi  unkans. 

6  Qa  nakaha  Wakantanka  hun- 
kake  wicunyanpi  kin  iwahowi- 
caye  ciqon  he  apepi  kin  on,  den 
mayacopi  kin  ecen  nawajin. 

7  De  ekta  wicoun  unkitawapi 
ake  nonpapi  kin  iyohipi  kta  e  ape 
yukanpi,  qa  anpetu  hanyetu  ko 
cekiyapi  ece.  Agrippa  wicasta- 
yatapi  kin,  woape  kin  de  on  Ju¬ 
da  wicasta  wimawangapi  qon. 

8  Wakantanka  wicate  cin  ake 
ekicetu  wicaye  cin  he  tokeca  e 
he  taku  wicadapica  sni  kecanipi 
he. 


9  Mis  eya  Jesus  Nazareth  etan- 
han  caje  kin  on,  taku  ota  kipa- 
jinyan  ecamon  kta  iyececa  ke- 
pce  ciqon. 

10  Jerusalem  ekta  hena  hecen 
ecamon  qon ;  qa  wawayusna 
tankapi  kin  wowasake  maqupi 
kin  on,  wicasta  owotanna  kin 
ota  wicakaska  tipi  kin  en  iye- 
wicawaye  ca,  te  yapi  kta  wica- 
yacopi  qehan,  mis  eya  iyecen 
epa  ece. 

11  Qa  omniciye  tipi  kin  iyaza 
otakiya  wicawakastake  ca,  wao- 
stehda  wicawakiye  ca,  nina  can- 
niye  wicawaye  cin  heon  otonwe 
tokeca  ekta  sicaya  wieawaku- 
wa. 

12  He  icunhan  wawayusna  tan¬ 
kapi  kin  wowasake  wowapi  ko 
maqupi  kin,  he  yuha  Damaskos 
ekta  imdamda. 

13  Unkan  tahepi  iho,  wicasta- 
yatapi,  anpe  cokaya  kin  hehan- 
tu,  iyoyanpa  wan  anpetu  wi  kin 
sam  iyeya  wiyatpa  kin  he  wan- 

mdaka,  he  ihdukgan  iyoyanpa 
maye  ca  tona  om  mawani  kin 
hena  nakun. 

14  Unkan  owasin  makata 
ehpeunkiciyapi,  hehan  wicaho 
wan  nawahon,  Hebrew  iapi  on 
hecen  emakiya,  Salos,  Salos,  to¬ 
keca  sicaya  mayakuwa  he,  can 
pesto  kin  nayahtake  cin  he  te- 
liika  ce. 

15  Unkan  mis,  Itancan,  nituwe 
he,  epa.  Unkan,  Jesus  sicaya 
yakuwa  kin  he  miye  ce,  eya. 

16  Tuka  inajin,  qa  nisiha  kin 
on  najin  wo ;  token  wandake 
ca,  tokata  taku  wanyag  ciciye 
kte  cin  hena  en  waayatanin,  qa 
ookiye  kin  cicage  kta  e  heon 
nakaha  wanmayag  ciciya. 

17  Oyate  kin  etanhan  ecihda- 
ku  kta,  Ikcewicasta  kin  nakun, 
hena  e  ekta  nakaha  ye  cisi. 

18  Ista  wicadumdaye  ca,  otpa- 
za  etanhan  iyoyanpa  ekta,  qa 
Satan  towasake  kin  etanhan 
Wakantanka  ekta  wicaduhomni 
kta ;  qa  hecen  wacinmayanpi 
kin  on  wahtanipi  wicakicicaju- 
jupi  kin,  qa  tona  ska  wicakagapi 
kin  hena  om  woyuha  yuhapi  kta 
ce. 

19  Hecen  on,  Agrippa  wicasta- 
yatapi  kin,  mahpiya  wowanyake 
kin  he  cetunwahda  sni. 

20  Tuka  tokaheya  Damaskos 
en  yakonpi,  qa  Jerusalem,  qa 
Juda  makoce  kin  owancaya,  qa 
nakun  Ikcewicasta  kin,  ihdue- 
cetupi,  qa  Wakantanka  ekta 
ihduhomnipi  kta,  qa  ihduecetu- 
pi  wicohan  kin  econpi  kta  hena 
hecen  owicawakiyaka  ece. 

21  Hena  on  etanhan,  Juda  wi¬ 
casta  kin  tipi  waltan  kin  ohna 
mayuzapi,  qa  maktepi  kta  tuka. 

22  Tuka  Wakantanka  omakiye 
cin  heon  anpetu  kin  dehanyan 
wani,  qa  tona  ciqapidan  tankin- 
yanyan  ko,  wicawakiyaotanin, 

qa  wicasta  wokcan  kin  Moses 
kici  taku  u  kte  cin  oyakapi  qon 
henana  owicawakiyaka  ece. 

23  Messiya  kakije  kte  ca  iye 
tokaheya  wicate  cin  etanhan 
najin  kta,  qa  oyate  kin  Ikce- 
wicasta  ko  iyoyam  wicaye  kte 
cin. 

24  Hena  hecen  eya,  nnkan 
Phestos  hotankakiya  ie  ca,  Pa¬ 
los  niyuhnaskinyan,  wowapi  ota 
onspeniciciye  cin  he  wicayuhna- 
skinyan  en  iyeniyan  ce,  eya. 

25  Tuka  iye,  Phestos  iyotan 
waste  kin,  mayuhnaskinye  sni, 
tuka  wowicake  wicowaftbadan 
oie  kin  epa  ce,  eya. 

26  Qa  wicastayatapi  kin  is 
hena  tanyan  sdonya,  heon  ito- 
kam  waditagya  wowahdaka,  he¬ 
na  taku  kin  iye  kin  anakilimanpi 
sni  e  mdukcan,  okalimin  en  e- 
conpi  sni  nakaes. 

27  Agrippa  wicastayatapi  kin, 
wicasta  wokcan  kin  hena  wica- 
yada  he.  Wicayada  e  sdonwaya. 

28  Hehan  Agrippa  Palos  heci- 
ya ;  Kitan  ecinyan  Kristian  he- 
maca  kta  e  awaeinmayaya  ce. 

29  Unkan  Palos  heya,  Wakan- 
tanka  cewakiya  ce,  niye  nisna- 
na  sni,  tuka  tona  anpetu  kin  de 
namahonpi  kin  owasin,  kitan 
ecinyan  hee  sni,  tuka  ocowasin 
mis  waun  kin  iyecen  yaunpi  kta, 
tuka  icaske  kin  dena  ope  kte  sni. 

30  Hena  hecen  eya,  unkan  he¬ 
han  wicastayatapi,  qa  wicasta 
itancan  kin,  Bernike  kici,  qa  tona 
om  iyotankapi  kin  hena  ko  na- 
jinpi ; 

31  Qa  icunom  yapi  qa,  Wicasta 
kin  de  taku  on  te  kte  ca,  kaskapi 
kte  cin  takudan  econ  sni  ce,  iya- 
kitedan  ekiciyapi. 

32  Hehan,  Wicasta  kin  de  Ke- 
sar  cajeyate  sni  unkans  kiyuska- 
pi  kta  tuka,  Agrippa  Phestos 
eciya. 


WICOWOYAKE  27. 

1  Unkan  Italia  ekta  watom  un- 
yanpi  kta  e  wanna  konzapi,  he¬ 
han  Palos  qa  wicakaskapi  tokeca 
kin,  akicita  tancan  wan,  Sebas- 
tos  taobe  kin  etanhan,  Julios  eci- 
yapi  kin,  he  wicayuhekiyapi. 

2  Unkan  wita  wata  wan  Adra- 
mutium  etanhan,  Asia  makoce 
kin  ekta  tuktekten  oihunni  kte 
cin  he  en  unkopapi,  qa  pacanan 
iyeunyanpi,  qa  Aristarkos  Ma- 
kedonos,  Thesalonike  etanhan, 
he  kici  unyanpi. 

3  Unkan  ihanhanna  qehan,  Si- 
don  en  unkihunnipi.  Unkan  Ju¬ 
lios  Palos  tanyan  okicihan,  taku- 
wicaye  cin  ekta  wicai,  qa  hena 
etanhan  taku  yuhe  kta  e  iyowin- 
kiya. 

4  Unkan  hetanhan  pacanan 
iyeunyanpi,  qa  Kupros  ihukuya 
watounpapi,  tatoheya  unyanpi 
kin  heon. 

5  Unkan  Kilikia  qa  Pamphu- 
lia  miniwanca  kin  unkihunnipi 
qehan,  Lukia  en  Mura  eciyapi 
kin  he  ekta  unhipi. 

6  Unkan  hen  wita  wata  wan 
Aleksandria  etanhan,  Italia  ekta 
watom  ye  kte  cin,  he  akicita 
tancan  kin  wanyake  ca,  he  en 
ope  unyanpi. 

7  Unkan  anpetu  ota  iwastedan 
watounpapi  qa  kitan  se  Knidos 
en  iyotakons  unkipi,  tatoheya 
unyanpi  nakaes,  hehan  Krete 
ihukuya,  Salmone  iyotakons  wa¬ 
tounpapi. 

8  Qa  he  kitan  se  kapeya  un¬ 
yanpi,  hehan  makoce  wan  Oi¬ 
hunni  waste  eciyapi  kin  he  en  un¬ 
kipi,  he  Lasea  otonwe  kin  ikiya- 
dan. 

9  Wanna  anpetu  ota,  qa  wato- 
papi  kin  okokipe  aya,  hamdepi 
tanka  kin  wanna  enakiyapi,  he¬ 
han  Palos  wahokonwicakiya ; 

10  Qa  hewicakiya,  Wicasta  kin, 
watounpapi  kte  cin  de  on  wita 
wata  kin  taku  ohnaka  ko  yuta- 
kunipi  kte  sni,  qa  nakun  unkiye- 
pi  kin  iyotanhan  iyeunkiyapi  kta 
e  imdukcan  ce,  eya. 

11  Tuka  akicita  tancan  kin, 
wahektape  cin  qa  wita  wata  ta- 
wa  kin  hena  anawicakicigoptan, 
qa  Palos  ie  cin  he  wicada  sni. 

12  Unkan  oihunni  kin  he  en 
waniyetu  osan  yukanpi  kte  cin 
he  waste  sni,  heon  hetanhan  ya- 
pi,  qa  okihipi  kinhan,  Phenike 
ekta  watom  ipi,  qa  hen  waniye¬ 
tu  owanji  yukanpi  kta,  wicota 
keyapi ;  Krete  en  oihunni  wan 
itokagatanhan,  wiyohpeyata  o- 
hna  waziyata  etkiya  huta  kin  yu- 
3komya  wanke  cin  hee. 

13  Unkan  okaga  tanhan  tate 
kin  iwastedan  hiyu,  qa  hecen 
token  wacinpi  qon  w7anna  ecetu 
kecinpi,  hehan  kiyuskapi  qa 
Krete  ikiyedan  watopapi. 

14  Tuka  iecadan,  tateyanpa 
wan  ohitike  cin  he  en  iyapa  hi¬ 
yu,  he  Tate-taja  eciyapi. 

15  Unkan  wita  wata  kin  nina 
iyapa,  hecen  tatoheya  yapi  oki¬ 
hipi  sni,  hehan  kaha  iyeunyanpi 
iyowinunkiyapi. 

16  Unkan  wita  wan  Klauda  eci¬ 
yapi,  he  ikiyadan  unyanpi,  hehan 
kitan  hin  wata  cistinna  kin  icu 
unkokihipi. 

17  He  yuwankan  ehdakupi,  qa 
icaske  kin  unpi,  qa  wita  wata 
kin  opta  yuskiskitapi,  hehan  wi- 
yaka  sice  cin  en  iyohpeyapi  kta 
kokipapi,  qa  heon  sina  on  wato¬ 
papi  kin  pahpapi,  qa  hecen  tate 
on  kaha  iyewicayapi. 

18  Qa  nina  urikakihansicapi, 
heon  ihanhanna,  hehan  wata 
hin  etanhan  taku  tankan  elipe- 
yapi. 

19  Qa  anpetu  iciyamni  hehan, 
unnapepi  kin  on,  wita  wata  kin 

en,  taku  wowinyunyanpi  kin  mi- 
nin  ehpeunyanpi. 

20  Unkan  anpetu  ota,  anpetu 
wi  wicanhpi  ko  tanin  sni  un,  qa 
nina  unkakihansicapi,  hehan  un- 
nipi  kta  unkecinpi  qon  he  wanna 
unkayustanpi. 

21  Tuka  tehan  takudan  yute 
sni  unpi  kin,  hehan  Palos  wica- 
cokaya  najin,  qa,  Wicasta  kin, 
anamayagoptanpi  qa  Krete  etan¬ 
han  pacanan  iyeyayapi  kte  sni 
iyececa,  hecen  taku  sice  ca  wi- 
cakakije  cin  de  nihiyahdepi  kte 
sni  tuka. 

22  Qa  nakaha  ceciciyapi  ce, 
cante  waste  po  ;  tuwedan  nitapi 
kte  sni,  tuka  wita  wata  kin  hece- 
dan. 

23  Wakantanka  ohowada,  qa 
iye  mayuhe  cin  he  taohnihde  ye 
cin  hinhan  en  mahinajin. 

24  Qa,  Palos  kokipe  sni  wo  ; 
Kesar  itokam  inayajin  kta,  un¬ 
kan  tona  om  watoyape  cin  owa- 
sin  Wakantanka  nicu  ce,  eya  ce. 

25  Heon  etanhan,  wicasta  kin, 
cante  waste  po ;  Wakantanka 
wicawada,  token  emakiye  cin  he 
ecetu  kte. 

26  Tuka  wita  wan  en  iyeun¬ 
yanpi  kta  ce,  eya. 

27  Unkan  otpaza  iaketopa  kin, 
hehan  Adria  miniwanca  kin  ohna 
kaha  iyeunyanpi  kin  icunhan, 
hanye  cokaya  hehan  watope  wi- 
cakiyapi  kin  makoce  wan  ikiya¬ 
dan  upi  kecinpi. 

28  Qa  hehan  mazasu  hahonta 
ikoyake  cin  minin  iyeyapi,  qa 
akatinpi  wikcemna  nonpa  e  iye¬ 
yapi.  Hetanhan  kitanna  kapeya 
yapi,  hehan  ake  econpi,  unkan 
wanna  akatinpi  ake  zaptan. 

29  Unkan  imnija  kin  en  iyewi¬ 
cayapi  kta  e  kokipapi,  heon  wa- 
hektapa  kin  etanhan  maza  aspe- 
iciyapi  tom  minin  iyeyapi,  qa 
anpao  kta  e  cinpi  hinca, 


WICOWOYAKE  28. 


30  Unkan  watope  wicakiyapi 
kin  wita  wata  kin  etanhan  naji- 
capi  kta  akitapi,  qa  wata  cistina 
qon  he  mini  kin  ekta  yuhukun 
iyeyapi,  watokapa  tanhan  maza 
aspeiciyapi  minin  iyeya  konza- 
pi. 

31  Unkan  Palos  akicita  tancan 
kin  akicita  ko  hewicakiya ;  De- 
na  wita  wata  kin  ohna  yukanpi 
sni  kinhan,  yanipi  oyakihipi  kte 
sni  ce. 

32  Hehan  akicita  kin  wata  ci¬ 
stina  halionta  ikoyake  cin  bapsa- 
kapi,  qa  kun  iyeyapi. 

33  Wanna  anpao  kta  hehan  Pa¬ 
los  owasin  taku  yutapi  icu  wi- 
casi,  qa  heya,  Nakaha  takudan 
yute  sni  yaunpi  anpetu  iake  to- 
pakin  he  dee,  hehanyan  takudan 
iyacupi  sni. 

34  Heon  ceciciyapi  ce,  taku  yu¬ 
tapi  icu  po,  on  wanisakapi  kta 
ce,  paha  nitawapi  sukaza  wanji- 
dan  hinftpaye  kte  sni  ce. 

35  Hena  hecen  eya  hehan  agu- 
yapi  icu,  qa  owasin  wicitokam 
Wakantanka  cekiye  ca,  kiyuspe 
ca  yuta. 

36  Hehan  owasin  cante  waste- 
pi,  qa  woyute  icupi. 

37  Unkan  wita  wata  kin  ohna, 
wicanagi  owasin  opawinge  nom 
sanpa  wikcemna  sakowin  sanpa 
sakpe  unyakonpi. 

38  Unkan  taku  yutapi  on 
imnanpi  hehan  wita  wata  kin 
yukapojedanpi,  qa  aguyapi  su 
kin  minin  ehpeyapi. 

39  Unkan  wanna  anpa  kamde- 
ze  cehan,  makoce  kin  iyekiyapi 
sni ;  tuka  kahmin  wan  huta  oi- 
hunni  waste  kin  he  wanyakapi, 
qa  okihipi  kinhan,  he  en  wita 
wata  kin  aipi  kta,  keyapi. 

40  Hehan  maza  aspeiciyapi  kin 
bapsag  iyeyapi,  qa  minin  ehpe- 
yapi,  qa  iyupse  yuza  icaske  kin 
kiyuskapi ;  hehan  sina  watope- 


kiyapi  tanka  kin  yuwankan  iye¬ 
yapi,  qa  huta  kin  ekta  yapi. 

41  Tuka  tukten  miniwanca  nom 
kokijuya  hiyu  kin  he  en  iyohpa- 
yapi,  qa  hen  wita  wata  kin  azi 
yapi.  Unkan  watokapatanhan 
kin  he  sutaya  ihan,  tuka  wahe- 
ktapatanhan  kin  taja  on  kamden 
iyeya. 

42  Unkan  akicita  kin  wicaka- 
skapi  kin  hena  wicaktepi  kta  e 
konzapi,  okinni  wanjikji  huta  kin 
ekta  niwanpi,  qa  najicapi  kta, 
keyapi. 

43  Tuka  akicita  tancan  kin  is 
Palos  nikiye  kta  cin  kin,  heon 
taku  econpi  kte  cin  iyowicaki 
sni ;  qa  hehan  tona  niwan  okihi¬ 
pi  kin  hena  tokaheya  minin 
ehpeiciyapi  qa  huta  kin  ekta  ni¬ 
wanpi  kta,  key  a. 

44  Hehan  tona  nahahin  en  un 
kin  hena,  hunk  canmdaska  akan, 
qa  hunk  is  wita  wata  etanhan 
qnspaspadan  akan  iyayapi.  Un¬ 
kan  hecen  owasin  huta  kin  ekta 
tanyan  iyohipi. 

WICOWT OYAKE  28. 

1  Unkan  ekta  tanyan  iyohipi 
hehan  wita  kin  he  Melite  eciyapi 
e  sdonyapi. 

2  Unkan  Ikcewicasta  kin  nina 
taku  waste  ecaunkiconpi,  cetipi 
qa  otoiyohi  en  unkicopi,  nina 
magaju  qa  osni  kin  heon  etan¬ 
han. 

3  Unkan  Palos  can  cikcistina 
ota  pahi,  qa  peta  en  aonpa  he¬ 
han,  wamduskadan  wan  iyoka- 
tapi  kin  etanhan  hiyu,  qa  Palos 
nape  kin  en  ikoyag  iciya. 

4  Unkan  nape  kin  en  taku  ocin- 
sice  cin  de  ikoyake  cin  he  Ikce¬ 
wicasta  kin  wanyakapi  qehan, 
iyakitedan  hekiciyapi ;  Awica- 
kehan  wicasta  kin  de  tin  wica- 
kte  kin  heca,  miniwanca  kin 

etanhan  ni  hiyu  esta,  taku  owo- 
tanna  kin  he  ni  kta  e  iyowinkiye 
sni  ce. 

5  Tuka  wamduskadan  qon  nape 
kin  etanhan  peta  kin  en  hdatata 
ehpeye  catuktedan  kiunniye  sni. 

6  Tuka  kapo  kta,  qa  is  ihnuhan- 
na  ta  iyaye  kta  kecinpi.  Qa  te- 
han  ekta  etonwan  yukanpi  qa 
tuktedan  kiunniye  sni  un  kin 
wanyakapi,  hehan  tawacin  kin 
tokeca  hinhdapi  qa,  De  taku  wa- 
kan  kin  hee  ce,  eyapi. 

7  Unkanhen  ikiyedan,  wita  kin 
ohna  wicasta  tokapa,  Publics 
eciyapi  kin  he  makoce  onspa  yu- 
ha  ;  unkan  he  tin  hiyu  unsipi,  qa 
anpetu  yamni  hehanyan  tanyan 
wo  unqupi. 

8  Unkan  Publics  atkuku  kin 
wayazanka,  tan  can  kate  ca  we 
ece  iheya.  Palos  he  en  i,  qa 
cekiye  ca,  nape  on  aputake  ca 
asniyan. 

9  Hecen  econ,  unkan  hehan 
wita  kin  en  tona  wowayazan 
yuhapi  kin  hena  en  hipi,  qa  asni 
wicayapi. 

10  Heon  etanhan  nina  unkini- 
hanpi,  qa  hetanhan  unyanpi  kte 
cin,  hehan  taku  uncinpi  kin  owa- 
sin  unqupi. 

11  Unkan  wi  yamni,  hehan  wi¬ 
ta  wata  wan  Aleksandrea  etan¬ 
han,  he  wita  kin  hen  waniyetu 
wanke  cin,  he  wiyokiyedan  yu- 
ke  cin,  Jupiter  cekpapi  tawa  kin 
hee,  unkan  he  en  unkopapi. 

12  Qa  Surakusa  ekta  unkihun- 
nipi,  qa  anpetu  yamni  unyakonpi. 

13  Unkan  hetanhan  ohomni  un¬ 
yanpi,  qa  Regium  ekta  unhipi. 
Qa  anpetu  wanjidan  iyohakam, 
tate  itokaga  tanhan  uya,  qa  an¬ 
petu  inonpa  hehan  Puteoli  en 
unkipi. 

14  Hen  hunkawanjin  kiciyapi 
kin  wanjikji  iyewicunyanpi,  qa 
anpetu  sakowin  om  unyakonpi 

kta  e  cinpi.  Hehan  Roma  ekta- 
kiya  unyanpi. 

15  Unkan  heciyatanhan  hun¬ 
kawanjin  kiciyapi  kin  unkiyepi 
eciyatanhan  nahonpi,  qa  itkoun- 
kipapi  au,  Appiiphorum  qa  Gwo- 
te  tipi  yamni  kin  hehanyan. 
Hena  Palos  wanwicayaka,  un¬ 
kan  Wakantanka  wopida  eciye 
ca  wakisag  iciya. 

16  Unkan  Roma  ekta  unkipi, 
hehan  akicita  tancan  qon  wica- 
kaske  cin  hena  wicastayatapi 
taakicita  tancan  kin  qu,  tuka 
Palos  akicita  wanjidan  awanyag 
un  kin  he  kicisnana  yanke  kta  e 
iyowinkiyapi. 

17  Unkan  anpetu  yamni  iyoha¬ 
kam,  Palos  Juda  wicasta  toka- 
papi  kin  wicakico.  Qa  en  mni- 
ciyapi  hehan  hewicakiya,  Wica¬ 
sta  hunkawanjinciyapi,  atewic- 
unyanpi  oyate  qa  wicohan  kin 
en  taku  sica  takudan  ecamon 
sni  esta,  Jerusalem  ekta  maka- 
skapi  ecen  Roma  oyate  napepi 
kin  en  iyemayanpi. 

18  Hena  is  wimawangapi  qe- 
han  makiyuskapi  kta,  miye  en 
taku  on  mate  kte  cin  takudan 
iyeyapi  sni. 

19  Tuka  Juda  wicasta  kin  nina 
tehindapi  kin  heon,  Kesar  caje 
mdate  kta  iyececa  wad  aka,  rni- 
taoyate  kin  taku  iyawicawaonpe 
kte  cin  takudan  mduhe  sni  tuka 
qon. 

20  Heon  etanhan  nakaka  cico- 
pi,  wanciyakapi  qa  wociciyakapi 
kta,  Israel  oyate  awacinpi  kin 
he  on  maza  ieicahiha  kin  de  on 
makaskapi  ce,  eya. 

21  Hehan  is  eya  heciyapi,  Juda 
makoce  kin  etanhan  niye  on  wo- 
wapi  unkahipi  sni,  qa  hunka¬ 
wanjin  kiciyapi  heciyatanhan 
hipi  kin  tuwedan  taku  sica  iya- 
nionpe  ca  oyake  sni. 

22  Tuka  nig  token  nitawacin 


WICOWOYAKE  1. 


kin  naunnihonpi  kta  uncinpi,  yu- 
omdecapi  kin  de  owancaya  ya- 
sicapi  e  sdonunyanpi  ce. 

23  Unkan  anpetu  wan  cajeya- 
tapi  kin  he  en  wicota  Palos 
yanke  cin  en  hipi  ;  unkan  is 
Wakantanka  tokiconze  kin  yao- 
tanin,  qa  onspewicakiye  ca,  Mo¬ 
ses  toope  kin  wicasta  wokcan 
ko,  etanhan  Jesus  on  wahokon- 
wicakiya,  anpao  kin  etanhan 
otpaze  cin  hehanyan. 

24  Unkan  hunh  taku  oyakapi 
kin  wicadapi,  qa  hunh  is  wica- 
dapi  sni. 

25  Unkan  okonwanjidan  awa- 
kicinpi  sni  kin,  hehan  kihdapi, 
Palos  wicoie  wanjidan  oyake 
cin  iyohakara  ;  Woniya  Wakan 
kin  Isaya  wicasta  wokcan  kin 
en,  hunkake  wicunyanpi  kin 
tanyan  wowicakiyaka ; 

26  Qa  heya,  Oyate  kin  de  ekta 
wicai,  qa  heya  wo  ;  Wanahonpi 
kin  on  nayahonpi  kta  tuka  oya- 
kahnigapi  kte  sni,  qa  wawanya- 


kapi  kin  on  wandakapi  kta  tuka 
widukcanpi  kte  sni  : 

27  Oyate  kin  de  cantepi  kin 
cepa  aye  ca  nogepi  kin  on  kitan 
se  wanahonpi,  qa  istapi  kin  o- 
limus  icupi ;  ista  kin  on  wawan- 
yakapi  kte  sni,  qa  noge  kin  on 
wanahonpi  kte  sni,  qa  cante  kin 
on  okahnigapi  kte  sni,  qa  ihdue- 
cetupi  kte  sni,  qa  mis  okizi  wi- 
cawaye  kte  sni  heon  etanhan. 

28  Hecen  on  he  sdonya  po, 
Wakantanka  wiconi  tawa  kin 
Ikce wicasta  kin  wicaqupi,  un¬ 
kan  hena  is  nahonpi  kta  ce. 

29  Hena  hecen  eya,  unkan  Ju- 
da  wicasta  kin  kihdapi,  qa  nina 
hdokinicapi. 

30  Unkan  Palos  waniyetu  nom 
tipi  iyunwin  ton  odote  cin  he 
ohna  yanke  ca,  tona  en  hipi  kin 
owasin  tin  u  wicasi. 

31  Wakantanka  tokiconze  kin 
yaotanin,  qa  Jesus  Messiya  Itan- 
can  taku  tawa  kin  waditagya 
oyaka  ece,  tuwedan  tehinda  sni. 

WICOWOYAKE  1. 

1  Palos  Jesus  Messiya  taokiye, 
yewicasipi  kin  en  kicopi,  WA- 
kantanka  tawootanin  waste  on 
kahnigapi ; 

2  Ehanna  wowapi  wakan  kin  en 
wicasta  wokcan  oyakapi  qonhee ; 

3  lye  Cinhintku  Jesus  Messiya 
Itancan  unyanpi  kin  heon  etan¬ 
han  ;  he  qe  wicacehpi  eciyatan- 
han  Dawid  cinca  kin  hetanhan 
icaga ; 


4  Qa  wowasake  on  Wakantan¬ 
ka  Cinhintku  kin  hee  e  yuotan- 
inpi,  W'oniya  Wakan  kin  eci- 
yatanhan,  wiconte  etanhan  piya 
ikicage  cin  he  en  ; 

5  lye  kin  eciyatanhan  wowaste 
unkicupi,  qa  oyate  owasin  wa- 
cinyanpi  kin  anagoptanpi  kte  cin 
heon  yewicasipi  wicohan  kin  he 
nakun,  iye  caje  kin  on  : 

6  Hena  ehna  Jesus  Messiya 
wicakico  kin  he  niyepi. 

7  Tona  Roma  ekta  un  kin  owa- 

sin,  Wakantanka  waste  wicaki- 
da,  yaowotanpidan  kte  cin  on 
wicakico  kin  hena,  wowapi  cica- 
gapi.  Wowaonsida,  wookiye 
ko,  Wakantanka  ateunyanpi,  qa 
Jesus  Messiya  Itancan  kin  etan- 
han,  nicipi  un  nunwe. 

8  Tokaheya,  Jesus  Messiya  eci- 
yatanhan,  niyepi  owasin  on  etan- 
han,  Wakantanka  mitawa  kin 
wopida  ewakiya  ece,  niye  wa- 
cinyayapi  kin  he  maka  kin.o- 
wancaya  cajeyatapi  kin  heon. 

9  Wakantanka  minagi  kin  eci- 
yatanhan  ohowada,  iye  Cinhin- 
tku  tawootanin  waste  kin  en,  he 
sdonmayan,  ayastan  sni  woceki- 
ye  epa  eca,  ohinniyan  cajeciya- 
tapi  ece  ; 

10  Qa  nakaha  Wakantanka  ta- 
wacin  kin  eciyatanhan  ekta  ciu- 
pi  owakihi  kte  cin  heon  cewa- 
kiya  ece. 

11  Wanciyakapi  nina  wacin, 
woniya  etanhan  taku  wicaqupi 
wan  cicupi  kta,  on  niyusutapi 
kte  cin  heon  etanhan. 

12  Niyepi  kin  on  iyuskinma- 
yanpi  kte  cin  he  waka,  nis  niye 
qa  mis  miye  napin  wacinunyanpi 
kin  on  etanhan. 

13  Mihunkawanji,  he  de  sdonye 
sni  dukanpi  kta  wacin  sni,  wan¬ 
na  ota  ekta  ciupi  kta  kepca,  tu- 
ka  dehanyan  iyomakipi  sni,  ni¬ 
yepi  ekta  waskuyeca  wanjikji 
mduhe  kta  wacin,  oyate  tokto- 
keca  kin  en  mduhe  cin  he  iyece- 
ca. 

14  Helenes,  Ikcewicasta  ko, 
ksapapi,  wacintonpi  sni  ko,  hena 
iyohi  wicaweciye  sni  waun. 

15  Hecen  token  owakihi  kin, 
niyepi  nakun  Roma  ekta  yaunpi 
kin,  wootanin  waste  kin  oeici- 
yakapi  kta  wacin. 

16  Messiya  tawootanin  waste 
kin  on  imastece  sni ;  he  niwica- 
ye  kte  cin  on  WTakantanka  to- 

wasake  kin  hee,  tona  wicadapi 
kin  hena  en,  Juda  wicasta  kin 
he  tokaheya,  qa  hehan  Helenes 
wicasta  kin  hena. 

17  Heon  etanhan  Wakantanka 
owotanna  ohanye  cin  he  wacin- 
yanpi  kin  etanhan  wacinyanpi 
ekta  yuotaninpi ;  wowapi  qon 
iyececa,  Tuwe  owotanna  kin  he 
wacinyanpi  on  ni  kta  ce. 

18  Maftpiya  kin  etanhan  Wa¬ 
kantanka  tocanniye  kin  yuotan¬ 
inpi,  woaktasni  owasin  qa  wica¬ 
sta  woahtani  econpi  kin  en,  tona 
woahtani  on  wowicake  kin  ana- 
ptapi  kin  hena  en. 

19  Hena  on  WTakantanka  token 
sdonyapi  kte  cin  taninyan  un ; 
Wakantanka  sdonye  wicakiya 
nakaes. 

20  Maka  kagapi  kin  hetanhan 
Wakantanka  towakan  qa  towa- 
sake  otokahe  wanice  cin  hena 
tanin,  hena  wanyagpica  sni  esta, 
taku  kage  cin  on  etanhan  sdon¬ 
yapi  ece  ;  hecen  on  woanahbe 
yuhapi  kte  sni. 

21  Qa  hecen  Wakantanka  sdon¬ 
yapi,  tuka  Wakantanka  iyecen 
yutanpi  sni,  qa  pidapi  sni ;  tuka 
tawacinpi  kin  ekta  wahanhan- 
icida  ayapi,  qa  iye  cantepi  wa- 
eintonsni  kin  otpas  aya. 

22  Ksapeicidapi  kin  en  icun- 
han  witkotkoka  icah  ayapi. 

23  Qa  Wakantanka  tepica  sni 
towitan  kin  he  wicasta  te  kte 
cin  ouncage  kin  iyecen  yutoke- 
capi,  qa  zitkadan,  wahutopa,  wa- 
tutka  kin  hena  koya. 

24  Heon  iye  cantiheyapi  sice 
cin  en  Wakantanka  awicayu- 
stan,  ihdusapapi  kte  ca,  iye  tan- 
canpi  kin  kiciyusihtinpi  kte  cin 
heon. 

25  Hena  Wakantanka  wowi¬ 
cake  tawa  kin  woitonsni  kaga¬ 
pi,  qa  taku  icahyapi  kin  he 
yuonihanpi  qa  ohodapi,  waicah- 


WICOWOYAKE  2. 


ye  cin  he  isanpa,  he  qe  owi- 
hanke  wanin  yawastepi  nunwe. 

26  Heon  etanhan  wocantiheye 
sice  cin  en  Wakan tanka  awica- 
yustan  ;  hecen  winohinca  wica- 
yuhapi  kin  hena  e  wicolian  owo- 
tanna  kin  yutokecapi,  qa  owo- 
tanna  sni  econpi  ece. 

27  Qa  wicasta  kin  is  eya  win- 
yan  yuhapi  kin  he  ayustanpi,  qa 
is  iyepi  otoiyohi  winktapi  on  ki¬ 
ci  cinpi,  wica  kin  wica  kici  wo- 
wistece  okicihanyanpi,  qa  iye 
tancan  mahen  wahtanipi  kin  ta- 
ku  iyohi  kte  cin  he  yuhapi. 

28  Qa  Wakantanka  wacin  en 
yuze  wacinpi  sni  kin  he  iyecen, 
Wakantanka  is  eya  wicotawa- 
cin  walite  sni  kin  en  awicayu- 
sfcan,  hecen  taku  wowistece  kin 
hdustanpi  kta. 

29  Hena  e  woahtani  owasin, 
wiinahmanpi,  wicosice,  waicu- 
cupi  kte  cin,  qa  ohinyanpi  on 
iyatahdepi ;  winawizipi,  tin  wi- 
caktepi,  waldnicapi,  wohnaye, 
qa  wocanniye  on  ojupidan. 

30  Waajijipi  sa,  waaiapi  sa, 
Wakantanka  sice  dapika,  wa- 
hanicidapi,  wamnaicidapi,  ihda- 
tanpi  sa,  taku  sica  kagapi  sa, 
hunkakeyapi  kin  anawicago- 
ptanpi  sni ; 

31  Wacintonpi  sni,  woope  ki- 
caksapi,  wacantkiyapi  sni,  wacin 
tankapi  sni,  qa  waonsidapi  sni. 

32  Hena  Wakantanka  toope 
kin  sdonyapi;  (tona  hecen  econ¬ 
pi  kin  hena  wiconte  iyahdeici- 
yapi,)  tuka  is  iye  hecen  econpi 
qa  tona  heconpi  kin  hena  on 
iyokipipi  ece. 

WICOWOYAKE  2. 

1  Heon  etanhan  wicasta  kin 
nituwe  kasta,  wadaco  kinhan 
iyaonpepica  sni  yaun  kte  sni. 
Taku  on  wicasta  tokeca  daco 


kinhan  he  en  niye  nihdaco,  wTa- 
daco  tuka  nis  eya  he  kici  taku 
okonwanjidan  ecanon  ece. 

2  Tona  wicolian  hecen  econpi 
kin  hena  Wakantanka  wowicake 
eciyatanhan  wicayaco  kin  he 
sdonunyanpi. 

3  Qa  wicasta  kin,  nis  tona  he¬ 
conpi  kin  wicadaco,  qa  iyecen 
ecanon  kinhan,  Wakantanka  wi¬ 
cayaco  kin  he  nayecipe  kta  ke- 
canni  he. 

4  Qa  is  iye  towaste  wowijice 
kin  ayakta  sni  he,  wacintanka 
qa  wawacinkta  yuza  tanka  ko- 
ya ;  qa  Wakantanka  towaste 
kin  nihduecetu  kta  aniye  cin 
hee  e  sdonyaye  sni  he. 

5  Tuka  canto  nitehika,  qa  ni¬ 
hduecetu  sni  kin  eciyatanhan, 
wocanniye  anpetu,  qa  Waka n~ 
tanka  owotanna  wicayaco  kin 
yutaninpi  iyehantu  kte  cin  en, 
wocantiyahde  amnayaya  he. 

6  He  wicasta  otoiyohi  iye  ohan 
kin  eciyatanhan  wicakicu  ece 
e  kta  : 

7  Tona  wicohan  waste  en  ape 
yukanpi,  qa  wowitan,  woyuoni- 
han,  qa  tepica  sni  kin  akitapi 
ece  kin  hena  wiconi  owihanke 
wanice  kta  : 

8  Tuka  tona  wr  akin  in  unpi,  qa 
wowicake  kin  anagoptanpi  sni, 
tuka  woahtani  awacinpi  kin  he¬ 
na,  wosihda,  qa  wrocanniye, 

9  Wositkihda,  qa  wokakije, 
wicasta  otoiyohi  taku  sica  econ 
kin  wicanagi  kin  kiciun  kta,  Ju- 
da  wicasta  kin  he  tokaheya,  qa 
hehan  Helenes  hee  kta. 

10  Tuka  wowitan,  woyuoni- 
han,  wookiye  ko,  tona  wasteya 
ohanye  cin  hena  kiciun  kta,  Ju- 
da  wicasta  kin  he  tokaheya,  qa 
hehan  Helenes  hee  kta. 

11  Wakantanka  wicasta  ito- 
hnake  ekta  etonwe  sni  ece. 

12  Tona  woope  codan  wahta- 

nipi  kin  hena  woope  codan  yuta- 
kunipi  kte  sni,  qa  tona  woope 
kin  en  wahtanipi  kin  hena  wo¬ 
ope  kin  eciyatanhan  wicayacopi 
kta. 

13  Wakan tanka  ekta  tona  wo¬ 
ope  nalionpi  kin  hena  owotanna 
kin  eepi  sni,  tuka  tona  woope  kin 
ecen  econpi  kin  hena  owotanna 
wicayawapi  kta. 

14  Tohan  Ikcewicasta  woope 
yuhapi  sni  kin  hena  iye  cinka 
woope  wicohan  kin  ecen  econpi 
kinhan,  woope  yuhapi  sni  esta, 
is  iye  woope  ihduhapi  ece. 

15  Hena  is  iye  cantepi  kin  ekta 
woope  wicohan  owapi  kin  he 
hdutaninpi,  iye  tawiyukcan  kin 
nakun  he  yaotanin,  qa  tawacin- 
pi  kin  otoiyohi  tuktekten  iyaki- 
cionpapi,  qa  akes  anakihmanpi 
ece. 

16  Anpetu  wan  en,  Wakantan- 
ka  wotanin  waste  mitawa  kin  eci¬ 
yatanhan,  Jesus  Messiya  on,  wi¬ 
casta  taku  nahmana  awacinpi 
kin  yaco  kinhan. 

17  Iho,  Juda  wicasta  eniciyapi, 
qa  woope  kin  awacin  nanke  ca 
Wakantanka  on  nihdatan, 

18  Qa  iye  tawacin  kin  sdonya- 
ya,  qa  taku  tona  waste  kin  idu- 
kcan,  woope  kin  tanyan  onnispe 
nakaes ; 

19  Qa  tona  ista  gongapi  kin 
tanyan  yewicayaye  ca,  otpaza 
ehna  un  kin  iyoyamwicaye  cin 
lie  niye  kecannicin ; 

20  Qa  wacinton  sni  kin  hena 
waonspekiya  niyuhapi,  qa  hoksi- 
yoqopakin  onspewicayakiyaece, 
qa  woope  kin  en  wosdonye  wo- 
wicake  ko  ouncage  kin  yuha 
yaun. 

21  Heon  etanhan  wicasta  toke- 
ca  onspeyakiye  cin  nis  niye  on- 
speniciciye  sni  he.  Wamanon- 
pi  kte  sni  keya  odake  cin,  nis  ni¬ 
ye  wamayanon  he. 

22  Wawieihahapi  econpi  kte 
sni  kehe  cin,  nis  niye  tuwe  wa- 
wiyakihaha  he.  Wakagapi  kin 
wahteyada  sni  kin  nis  niye  tipi 
wakan  kin  etanhan  wamayanon 

23  Nis  woope  kin  en  iniwin- 
kta  kin,  woope  kicaksapi  kin  on 
Wakantanka  wowistenyaya  he. 

24  Niyepi  eciyatanhan  Ikcewi¬ 
casta  kin  Wakantanka  caje  kin 
ostehdapi  ece  ;  wowapi  en  kaga- 
pi  qon  iyececa ; 

25  Woope  kin  oyape  cinhan, 
awicakehan  bakihdayapi  kin  ta¬ 
ku  okihi  ece  ;  tuka  woope  yaka- 
ksa  ece  kinhan,  banicilidayapi 
kin  he  bakihdayapi  sni  icaga. 

26  Heon  bakihdayapi  sni  kin 
he  woope  woowotanna  kin  tan¬ 
yan  ope  cinhan,  he  bakihdayapi 
sni  kin  bakihdayapi  kiciyawapi 
kte  sni  he. 

27  Qa  bakihdayapi  sni  ece  kin 
he  woope  kin  ope  cinhan,  he, 
niye  oowa  qa  bakihdayapi  kin 
eciyatanhan  woope  yecakse  cin, 
niyaco  kte  sni  he. 

28  Tuwe  akan  tanhan  ecedan 
hecece  cin,  he  Juda  wicasta  kin 
heca  sni ;  qa  bakihdayapi  akan 
tanhan  qa  wicacehpi  ecedan  en 
un  kin  he  hee  sni ; 

29' Tuka  tuwe  mahen  tanhan 
hecece  cin  he  Juda  wicasta  kin 
hee,  qa  bakihdayapi  kin  he  oowa 
kin  en  he  sni,  tuka  wicanagi  kin 
en  un  kin  hee  ;  he  wowitan  kin 
wicasta  akantu  eciyatanhan  sni, 
tuka  Wakantanka  eciyatanhan 
un. 

WXCOWOYAKE  3. 

1  Hecen  Juda  wicasta  kin  to¬ 
ken  iyotan  un  he,  qa  bakihdayapi 
kin  he  taku  okihi  he. 

2  Taku  owasin  on  iyotan,  tuka 
tokaheya  Wakantanka  oie  kin 
wicaqupi  qon  he. 


WICOWOYAKE  3. 


3  Qawanjikjiwicadapisniesta, 
hecen  tokeca  kta  he.  Hena  wi- 
cadapi  sni  kin  he  Wakantanka 
wacinyanpi  kin  ecetu  sni  ye  kta 
he. 

4  Hiya,  hecetu  sni;  Wakan¬ 
tanka  wowicake  kta,  qa  wicasta 
otoiyohi  iton  kte  sni ;  wowapi 
en  kagapi  qon  iyececa ;  Nioie  kin 
on  nihdaowotanna  kta,  qa  niya- 
copi  kin  en  ohiyaye  kta  ce. 

5  Tuka  waunhtanipi  kin  hena 
Wakantanka  toowotanna  yutan- 
in  kinhan  token  unkeyapi  kta 
he ;  Wakantanka  kakiswicaye 
cin  he  owotanna  sni  he  ;  (wica¬ 
sta  akantu  kin  iyecen  iwaa  ;) 

6  Hiya  hecetu  sni ;  hecetu  kin¬ 
han  token  Wakantanka  wicoi- 
cage  kin  wicayaco  kta  he. 

7  Oiwaton  sni  kin  on  etanhan 
Wakantanka  towicake  kin  he 
iye  towitan  kin  hduotanin  kin¬ 
han,  token  on  etanhan  wahtani 
sa  iyecen  inayacopi  he. 

8  Qa  tokeca  taku  waste  u  kte 
cin  heon  taku  sica  econkupi  kte 
sni  he,  unkakicagapi  qa  wanjikji, 
unkeyapi  ce,  keyapi  kin  iyece¬ 
ca  ;  hena  wicayacopi  kin  he 
owotaona. 

9  He  etanhan  tokeca  kta ;  un- 
kiye  iyotan  unwastepi  he.  Hi¬ 
ya,  takusnina  on.  Wanna  Juda 
Helenes  wicasta  ko,  owasin  wo- 
alitani  ihukuya  yukanpi  kin  he 
unyaotaninpi  qon. 

10  Wowapi  en  kagapi  qon  iye¬ 
ceca  ;  Tuwedan  owotanna  un 
sni ; 

11  Tuwedan  okalinige  sni;  tu¬ 
wedan  Wakantanka  akite  sni ; 

12  Owasin  icunonpa  iyayapi, 
ptaya  ihdusieapi ;  tuwedan  taku 
waste  econ  sni,  wanjidan  esta. 

13  Dotepi  kin  wicahnakapi  yu- 
hdokapi  kin  hee  ;  cejipi  kin  on 
wicahnayanpi  ece,  ihapi  kin  en 
sintelida  tage  yukan : 


14  Ipi  kin  wicayasicapi  qa  wi- 
coie  pa  hinca  ko  on  ojudan  : 

15  Sihapi  kin  is  weyapi  kta  e 

duzahanpi ;  , 

16  Tacankupi  kin  ohna  wico- 
takuni  sni  wicokakije  ko  yukan; 

17  Qa  wookiye  canku  kin  he 
sdonyapi  sni. 

18  Qa  istapi  kin  itokam  Wa¬ 
kantanka  kokipapi  kin  wanica 
ce. 

19  Woope  kin  taku  tona  eye 
cinhan,  tona  woope  ihukuya  un 
kin  hena  hewicakiya  ece  e  sdon- 
unyanpi.  Hecen  wicai  otoiyohi 
iohmus  icupi  kta,  qa  wicoicage 
owasin  Wakantanka  itokam  wi¬ 
cayacopi  kta. 

20  Heon  etanhan  iye  itokam, 
woope  wicohan  kin  on,  wicace- 
hpi  takudan  yaowotanpi  kte  sni ; 
woope  kin  eciyatanhan  woahta- 
ni  sdonkiyapi  ece. 

21  Tuka  nakaha  woope  codan 
Wakantanka  toowotanna  kin 
yutaninpi ;  woope  qa  wicasta 
wokcanpi  kin  he  yaotaninpi  ece. 

22  Wakantanka  toowotanna 
kin,  Jesus  Messiya  wacinyanpi 
kin  eciyatanhan  u  kin  hee,  tona 
wicadapi  kin  owasin  en,  qa  owa¬ 
sin  akan  un,  qa  owasin  akiyece- 
capi. 

23  Qw'asin  Kin  wahtanipi,  qa 
Wakantanka  towitan  kin  iyohi 
sni  unpi. 

24  Qa  iye  towaonsida  kin  on 
iyunwin  codan  owotanna  wi- 
cayawapi,  wopekitonpi  Jesus 
Messiya  en  un  kin  he  eciyatan¬ 
han. 

25  He  Wakantanka  toka  qe- 
han  ehde,  wokajuju  kta,  iye  we 
kin  wacinyanpi  kin  eciyatanhan, 
iye  toowotanna  hduotanin  kte, 
woahtani  ehanna  econpi  qon  he¬ 
na  kajujupi  kin  on  etanhan. 

26  Wakantanka  tehan  ape  un 
kin  en,  nakaha  iye  toowotanna 

kin  hdutanin  kta  e  heon ;  he- 
cen  iye  kin  owotanna  un  kta,  qa 
nakun  tuwe  Jesus  wacinye  cin- 
han,  he  yaowotan  kta. 

27  Hehan  ihdatanpi  kin  toki 
un  he.  He  anaptapi.  Woope 
kin  tukte  e  on ;  wicohan  kin  hee 
he.  Hiya,  wacinyanpi  woope 
kin  hee  on  etanhan. 

28  Heon  woope  wicohan  co- 
dan,  wacinyanpi  on  etanhan, 
wicasta  kin  owotanna  yawapi  e 
he  unkiyukcanpi. 

29  Juda  oyate  isnana  Wakan- 
tanka  tawapi  he  ;  qa  Ikcewica- 
sfca  tawapi  sni  he.  Hiya,  nakun 
Ikcewicasta  tawapi. 

30  Tuwe  wacinyanpi  on  baki- 
lidayapi  kin  yaowotanna  kte,  qa 
wacinyanpi  eciyatanhan  baki¬ 
hdayapi  sni  kin  owotanna  yawa 
kte  cin  he  Wakantanka  wanji- 
dan. 

31  Hecen  wacinyanpi  kin  on 
woope  kin  ecetu  sni  unyanpi  he. 
Hiya,  hecetu  sni,  tuka  woope 
kin  unyusutapi. 

WICOWOYAKE  4. 

1  Heon,  Abraham  ate  unyanpi 
kin,  wicacehpi  eciyatanhan  taku 
iyeye  ciqon  tukte  e  he,  unkeya- 
pi  kta  he. 

2  Abraham  wicohan  on  ihdu- 
owotanna  kinhan  taku  iwinkta 
kte  cin  hduha,  tuka  Wakantan¬ 
ka  itokamya  sni. 

3  W'owapi  wakan  kin  token 
eya  he.  Abraham  Wakantanka 
wacinyan,  qa  woowotanna  kici- 
yawapi  qon. 

4  Tuwe  htani  kin  he  wokajuju 
kin  wowaonsida  iyecen  kiciya- 
wapi  sni,  tuka  wopetonpi  kin  he 
iyececa. 

5  Tuka  tuwe  ohanye  sni,  qa 
tuwe  tona  wahtanipi  kin  wica- 
vaowotanna  kin  he  wacinye  cin- 

han,  wacinyanpi  kin  he  wicoo- 
wotanna  kiciyawapi  ece. 

6  Wicasta  kin  tuwe  wicohan 
codan  Wakantanka  wicoowo- 
tanna  kiciyawa  kin  wowaste 
yuhe  cin  he  Dawid  oyake  ciqon 
iyececa : 

7  Tona  taku  sica  econpi  qon 
wicakicicajujupi,  qa  wahtanipi 
kin  yutokan  iyewicakiciciyapi 
kin  hena  wicayawastepi  ece. 

8  Wicasta  kin  tuwe  Itancan 
kin  woahtani  kiciyawa  sni  kin 
he  yawastepi  ce. 

9  Unkan  wowaste  kin  de  baki- 
hdayapi  kin  ecedan  en  au  he  ; 
qa  is  bakihdayapi  sni  kin  nakun 
en  au  he.  Wacinyanpi  kin  he 
Abraham  woowotanna  on  kici¬ 
yawapi  ce,  unkeyapi  qon. 

10  Token  he  on  kiciyawapi  he ; 
bakihdayapi  kin  en  un,  qa  is  ba¬ 
kihdayapi  sni  en.  Bakihdayapi 
en  un  sni,  tuka  bakihdayapi  sni 
kin  en  icunhan. 

11  Qa  nahanhin  bakihdayapi 
sni  un  kin  en  icunhan,  bakihda¬ 
yapi  kin  he  wowapetogton,  wo- 
wacinye  woowotanna  ipuspe  kin 
hee  icu;  hecen  tona  wacinyanpi 
kin  owasin,  bawicahdayapi  sni 
esfca,  he  ateyapi  kta,  qa  nakun 
hena  e  wicoowotanna  wicakici- 
yawapi  kta. 

12  Qa  tona  bakihdayapi  kin  he- 
ceepidan  sni,  nakun  Abraham 
ateunyanpi,  hinahin  bakilidaye 
sni,  he  ehan  wacinye  ciqon,  tona 
he  oye  kin  ohna  manipi  kinhan, 
hena  is  eya  bakihdayapi  kin  en 
ateyapi  kte  cin  heon. 

13  Maka  kin  tawaye  kte  cin, 
Abraham  iye  cinca  kin  om,  iwa- 
hoyapi  qon  he  woope  kin  eciya¬ 
tanhan  sni,  tuka  wacinyanpi  on 
woowotanna  kin  eciyatanhan. 

14  Tona  woope  kin  eciyatan- 
hanpi  kin  hena  tawayapi  kte  cin 
eepi  hecinhan,  wacinyanpi  kin 

ecetusniyapi,  qa  wahoyapi  qon 
he  nakun  takudan  okihi  sni. 

15  Woope  kin  he  wocanniye 
kaga  ;  tukten  woope  wanica  he- 
cinhan  hen  woalitani  nakun  wa¬ 
nica. 

16  Heon  etanhan,  he  wacin- 
yanpi  kin  on,  wowaonsida  eci- 
yatanhan  kte  cin  heon,  qa  waho¬ 
yapi  qon  cincapi  kin  owasin  en 
wicakiciyusutapi  kta,  tona  wo¬ 
ope  eciy  atanhan  un  kin  heceedan 
sni,  tuka  tona  Abraham,  unkiye 
owasin  ateunyanpi  kin,  wacinye 
ciqon  en  opapi  kin  hena  koya. 

17  Wowapi  qon  iyececa;  Ikce- 
wicasta  oyate  ota  ateniyanpi  kta 
e  ecihde  ce  ;  Wakantanka  wica- 
te  cin  ake  ni  wicaye  ca,  taku  to¬ 
na  un  sni  kin  hena  taku  un  kin 
iyecen  cajeyata  ece  kin  he  wa- 
cinyan  kin  heon  etanhan. 

18  Oyate  ota  ateyapi  kte  cin 
he  apepica  sni,  tuka  wacinyan 
un  kin  heon  ape,  taku  eyapi  qon 
iyececa ;  Nicinca  iyenaka  kta 
ce. 

19  Qa  wasagya  wacinye  cin 
heon  iye  tancan  kin  wanna  kan 
he  awakicin  sni,  wanna  wani- 
yetu  opawinge  ikiyedan,  qa  Sara 
tamni  kin  nakun  wanna  ecece 
sni  tuka. 

20  Qa  Wakantanka  wahoye  cin 
he  eetunhda  kin  on  kaktihanhan 
sni ;  tuka  wacinyanpi  on  waki- 
saka  un,  qa  Wakantanka  yatan. 

21  Qa  taku  iwahoye  cin  he 
ecen  econ  kta  okihi  e  he  nina 
wicada. 

22  Heon  etanhan  he  wicoowo- 
tanna  kiciyawapi. 

23  Qa  he  hecen  kiciyawapi  kin 
he  iye  isnana  on  wowapi  kin  en 
kagapi  sni ; 

24  Tuka  unkiyepi  on,  he  unki- 
ciyawapi  kte  cin  heon  etanhan, 
tuwe  Jesus  Messiya  Itancan  un- 
kiyapi  kin  wiconte  etanhan  na- 


jin  kiye  ciqon  he  wacinunyanpi 
kinhan. 

25  Iye  waunhtanipi  kin  on  wi- 
caqupi,  qa  owotanna  unyawapi 
kte  cin  on  ake  najinkiyapi  qon. 

WICOWOYAKE  5. 

1  Hecen  wacinyanpi  on  owo¬ 
tanna  unyawapi  kin,  heon  etan¬ 
han  Wakantanka  ekta  wookiye 
unhapi,  Jesus  Messiya  Itancan 
unkiyapi  kin  eciyatanhan. 

2  Qa  he  iye  eciyatanhan  en 
unhiyupi,  wowaonsida  en  ahan 
naunjinpi  kin  en,  wacinyanpi 
kin  on  etanhan,  qa  Wakantanka 
towitan  kin  ape  unkiyuskinpi 
ece. 

3  Qa  hecedan  sni,  nakun  woka- 
kije  on  unkiyuskinpi  ece  ;  woka- 
kije  kin  he  wacin  tankapi  kaga 
e  sdonunyanpi ; 

4  Qa  wacin  tankapi  kin  he  wi- 
yukcanpj,  qa  wiyukcanpi  kin  he 
woape ; 

5  Qa  woape  kin  he  isten  wica¬ 
ye  sni,  Woniya  Wakan  unqupi 
kin  he  eciyatanhan,  Wakantan¬ 
ka  towaste  uncantepi  kin  en  un- 
kokicicastanpi  kin  he  etanhan. 

6  Takudan  unkokihipi  sni  kin 
he  icunhan,  wanna  iyehantu  qe- 
han  Messiya  wahtanipi  sa  kin  on 
ta. 

7  Tuwedan  wicasta  owotanna 
kin  on  te  kte  sni  naceca ;  tuka 
okinni  wicasta  waste  on  tuwe  te 
kta  tawatenye  kta  nace. 

8  Tuka  wahtanipi  sa  heuncapi 
kin  he  icunhan,  Messiya  unki¬ 
yepi  on  te  cin  he  en,  Wakantan¬ 
ka  token  canteunkiyapi  kin  hdu- 
otanin. 

9  Hecen  sam  iyeya,  nakaha  iye 
we  kin  on  owotanna  unyawapi 
kin,  iye  eciyatanhan  wocanniye 
kin  etanhan  eunhdakupi  kta. 

10  Toka  unyakonpi  qehan  he 

icunhan,  iye  Cinhiniku  te  cin 
eciyatanhan,  Wakantanka  kici 
okiciciye  unyanpi  hecinhan,  he 
sam  iyeya  kici  okiciciya  unya- 
konpi  kin,  iye  ni  un  kin  eciya¬ 
tanhan  ni  unyanpi  kta. 

11  Qa  hecedan  sni,  tuka  nakun 
Wakantanka  kin  en  unkiyuskin- 
pi,  Jesus  Messiya  Itancan  unki- 
yapi  kin  eciyatanhan,  he  etanhan 
nakaha  wookiye  unhapi. 

12  Heon  etanhan  wicasta  wan- 
jidan  eciyatanhan  woalitani  wi- 
coicage  kin  wicehna  hiyu,  qa 
woalitani  etanhan  wiconte,  qa 
hecen  wiconte  wicasta  owasin 
akan  iwicayaya,  owasin  wahta- 
nipi  nakaes. 

13  Woope  kin  itokam  woalita¬ 
ni  wicasta  kin  ehna  un  ;  tuka 
tukten  woope  wanice  cinhan 
hen  woalitani  wicakiciyawapi 
sni  ece. 

14  Hececa  esta,  Adam  qa  Mo¬ 
ses  iyotahedan  wiconte  ounyan, 
Adam  tuwe  u  kte  cin  oowa  kin 
hee  walitani  kin  tona  iyecen 
wahtanipi  sni  kin  hena  eepi  kaes 
en  ounyan. 

15  Tuka  woalitani  qon  he  kici 
wowaonsida  kin  akidecece  sni. 
Wicasta  wanjidan  walitani  qon 
he  on  wicota  tapi  hecinhan,  he 
sam  iyeya  Wakantanka  towaon- 
sida,  qa  wowaonsida  on  ituwica- 
kilianpi  kin  he  wicasta  wanji¬ 
dan,  Jesus  Messiya  kin  hee  on 
wicota  en  wicakiciyuota  kta. 

16  Qa  wicasta  wanjidan  wa¬ 
litani  qon  eciyatanhan,  wowaon¬ 
sida  on  ituwicakihanpi  kin  he 
iyecece  sni.  Wanjidan  on  etan¬ 
han  wiconte  iwicayacopi ;  tuka 
wowaonsida  on  itulianpi  kin  he 
woalitani  ota  etanhan  wicayao- 
wotanna  kta. 

17  Wicasta  wanjidan  walitani 
kin  on  etanhan  wanjidan  eciya¬ 
tanhan  wiconte  ounyan  hecin- 

han,  he  sam  iyeya  tona  wowa¬ 
onsida  untkana,  qa  wicoowotan- 
na  wicaqupi  kin  icupi  kin  hena, 
wanjidan,  Jesus  Messiya  kin  hee, 
e  eciyatanhan  wiconi  kin  en  oun- 
yanpi  kta. 

18  Heon  etanhan  woalitani 
wanjidan  eciyatanhan,  wicasta 
owasin  en  wiconte  iwicayacopi 
kin  aupi ;  he  iyecen  woowotan- 
na  wanjidan  on  etanhan  wiconi 
iwicayaowotanna  kin  he  wicasta 
owasin  en  aupi. 

19  Wicasta  wanjidan  waanago- 
ptan  £ni  un  qon  he  etanhan  wi¬ 
cota  walitani  sa  wicakagapi  kin, 
he  iyecen  wanji  waanagoptan 
un  kin  eciyatanhan  wicota  owo- 
tanna  wicakagapi  kta. 

20  Woalitani  ihduota  kte  cin 
heon  woope  kin  hi,  tuka  tukten 
woalitani  yuota  ikicage  ciqon 
hen  wowaonsida  nina  sam  iyeya 
ihduota. 

21  Hecen  wiconte  en  woalitani 
ounye  ciqon  he  iyecen  wiconi 
owihanke  wanica  en  wowaon¬ 
sida  ounye  kta,  Jesus  Messiya 
Itancan  unkiyapi  kin  eciyatan¬ 
han. 

WICOWOYAKE  6. 

1  Hecen  taku  unkeyapi  kta  he. 
Wowaonsida  yuotapi  kte  cin  he¬ 
on  woalitani  en  unkitanpi  kta  he. 

2  Hiya  hecetu  sni.  Tona  woa¬ 
litani  ekta  untapi  kin,  token  he 
en  nakun  unnipi  kta  he. 

3  Tona  Jesus  Messiya  en  bap- 
tem  wicaqupi  kin  hena  iye  te 
cin  en  baptem  wicaqupi  kin  he 
sdonyayapi  sni  he. 

4  Heon  etanhan  baptem  eciya¬ 
tanhan  he  kici  unbnakapi,  wi¬ 
conte  kin  en,  hecen  iye  Atkuku 
towitan  kin  Messiya  wicate  cin 
etanhan  ekicetu  ye  ciqon  he  iye¬ 
cen  unkis  eya  wiconi  teca  kin 
en  maunnipi  kta. 


WICOWOYAKE  7. 


5  Qa  iye  te  cin  iyacinpi  kin  en 
kici  huunhdepi  liecinhan,  nakun 
he  piya  ikicage  cin  en  iyecen 
unyakonpi  kta. 

6  Qa  wicasta  tanina  unhapi 
kin  he  iye  kici  icipaweh  okatan- 
pi  kin  he  sdonunkiyapi,  hecen 
woahtani  tancan  kin  he  ihang- 
yapi  kta,  qa  hetanhan  woahtani 
wowidag  unyanpi  kte  sni. 

7  Tuwe  te  cinhan,  he  wanna 
woahtani  etanhan  kiyuskapi. 

8  Hecen  Messiya  kici  untapi 
he  cinhan,  kici  unnipi  kta  e  wa- 
cinunyanpi. 

9  Qa  Messiya  wicate  cin  etan¬ 
han  ekicetuyapi  qon  he  ake  ici- 
mana  te  kte  sni  e  sdonunyanpi ; 
tokata  wiconte  tohinni  yuha 
okihi  kte  sni. 

10  He  te  ciqon  wancadan  woa¬ 
htani  on  ta  ;  qa  he  kini  kin  W a- 
kantanka  on  ni  un„ 

11  He  iyecen  nis  eya  woahta¬ 
ni  on  te  nihdawapi,  tuka  Wa- 
kantanka  ekta  ni  yaunpi,  Jesus 
Messiya  Itancan  unkiyapi  kin 
eciyatanhan. 

12  Heon  nitancan  te  kte  cin  en 
woahtani  ounye  sni  nunwe,  he¬ 
cen  wocantiheye  sice  cin  ana- 
yagoptanpi  kte  sni. 

13  Qa  nihuhapi  kin  hena  wico- 
han  sica  en  woahtani  wowin- 
yunye  kta  e  qupi  sni  po,  tuka 
wicate  cin  etanhan  ni  un  kin 
iyecen  Wakantanka  icicu  po,  qa 
nihuhapi  kin  wicoowotanna  en 
Wakantanka  wowinyunye  kiya 
P°- 

14  Woahtani  icimana  inidakapi 
kte  sni.  Woope  kin  ihukuya 
yaunpi  sni  tuka  wowaonsida  kin 
ihukuya. 

15  Hecen  tokeca  kta ;  woope 
kin  ihukuya  unyakonpi  sni,  tuka 
wowaonsida  ihukuya  unyakonpi 
kin  heon  etanhan  waunhtanipi 
kta  he.  Hiya  hecetu  sni. 


16  Tuwe  anayagoptanpi  kta 
inidake  niciyapi  kin  he  anaya¬ 
goptanpi  kin  on  wowidake  ni- 
yanpi  kin  he  sdonyayapi  sni  he ; 
he  woahtani  wiconte  aiyahdeye 
cin  hee,  qa  is  waanagoptanpi 
kin  on  wicoowotanna  kta. 

17  Tuka  Wakantanka  wopida 
kiciun  nunwe,  woahtani  inida¬ 
kapi  tuka  qon ;  tuka  woonspe 
ecedan  en  yeniyanpi  qon  he 
cante  eciyatanhan  oyapapi. 

18  Qa  woahtani  etanhan  eni- 
hdakupi  kin,  heon  wicoowotan¬ 
na  wowidake  niyan  yaunpi. 

19  Wicasta  akantu  kin  iyecen 
iwaa  ce,  nicehpipi  wasake  sni 
kin  heon  etanhan.  Wicosice  en 
nihuhapi  kin  asapapi  qa  woa¬ 
htani  wowinyunniyanpi  kta  e 
iyowinyakiyapi  qon,  he  iyecen 
nakaha  wicayuecedan  kin  en 
nihuhapi  kin  wicoowotanna  ini¬ 
dakapi  kta  e  iyowinkiya  po. 

20  Woahtani  wowidake  niyan- 
pi  qehan,  wicoowotanna  inida¬ 
kapi  sni. 

21  Hehan  taku  nakaha  on  ini- 
stecapi  kin  hena  en  taku  wasku- 
yeca  duhapi  qon  he  tukte  e  he ; 
hena  e  ihanke  kin  he  wiconte  ee. 

22  Tuka  nakaha  woahtani  etan¬ 
han  enihdakupi,  qa  Wakantanka 
•wowidake  niyanpi,  heon  wica¬ 
yuecedan  on  waskuyeca  duhapi, 
qa  he  ihanke  kin  owihanke  wa- 
nin  wiconi  kin  hee. 

23  Woahtani  wokajuju  kin  he 
wiconte  ee;  tuka  Wakantanka 
taku  ituwicakihan  kin  he,  Jesus 
Messiya  Itancan  unkiyapi  kin 
eciyatanhan,  owihanke  wanin 
wiconi  kin  hee. 

WICOWOYAKE  7. 

1  Mihunkawanji,  (tona  woope 
sdonyapi  kin  hena  owicawaki- 
ya) ;  woope  kin  wicasta  kin  wo- 

widag  ya,  tohanyan  ni  un  kin 
hehanyan,  he  sdonyayapi  sni 

he. 

2  Winohinca  kin  tuwe  hihna 
ton  kinhan,  hihnaku  ni  un  kin 
hehanyan,  toope  kin  on  kaskapi ; 
tuka  hihnaku  kin  wanna  te  cin- 
han  hehan  hihnaku  toope  kin 
etanhan  kiyuskapi. 

3  Hecen  hihnaku  ni  un  kin 
icunhan,  wicasta  tokeca  hihna- 
ye  cinhan,  wawicihahapi  econ 
eeiyapi  kta ;  tuka  hihnaku  te 
cinhan  hehan  woope  qon  etan¬ 
han  kiyuskapi  qa  wicasta  tokeca 
hihnayan  esta  he  wawicihahapi 
econ  sni. 

4  Heon  etanhan,  mihunkawan- 
ji,  nis  eya  Messiya  tancan  kin 
ec^atanhan  woope  kin  ekta  ni- 
tapi  kin  ;  hecen  tuwe  tokeca  hi- 
hnayayapi  kta,  tuwe  wicate  cin 
etanhan  ekicetuyapi  qon  he  hee  ; 
hecen  Wakantanka  on  wasku- 
yeca  icahunyanpi  kta. 

5  Wicacehpi  kin  en  unyakonpi 
qehan,  woahtani  wocantiheye 
kin,  woope  kin  eciyatanhan  un 
kin,  hena  wraskuyeca  wiconte 
icahkiciciye  kta  e  heon  unhuhapi 
kin  en  ohanyan. 

6  Tuka  nakaha  woope  kin  etan¬ 
han  unkiyuskapi,  taku  on  unka- 
£kapi  qon  he  ekta  untapi  kin  ; 
hecen  oowa  tanina  kin  en  wo  wi¬ 
dag  unyanpi  kte  sni,  tuka  woni- 
ya  teca  kin  en. 

7  Hecece  cinhan  token  unke- 
yapi  kta  he  :  Woope  kin  he  wo¬ 
ahtani  kin  ee  he  :  Hiya,  hecetu 
sni ;  woope  eciyatanhan  6ni  un- 
kans,  woahtani  sdonwakiye  kte 
sni  tuka  qon.  W~oope  kin,  To- 
kan  tawa  yacin  kte  sni  ce,  eye 
sni  unkans,  wocantiheye  sice 
cin  sdonwaye  kte  sni  tuka. 

8  Hehan  woahtani  woahope 
kin  wowinyunye  ca,  miye  mahen 
wocantiheye  sice  cin  owasin  mi- 

caga.  Woope  codan  woahtani 
ta  wanka. 

9  Ehanna  woope  codan  ni  wa¬ 
rm  ;  tuka  woahope  kin  he  hi 
qehan,  woahtani  kini,  qa  miye 
mata. 

10  Qa  woahope  kin  wiconi  kta 
e  on  yustanpi  qon  he  wiconte 
kin  ee  imicicaga  ce. 

11  Woahtani  woahope  kin  wo- 
winyunyan,  hecen  mahnaye  ca, 
on  makte. 

12  Hecen  woope  kin  he  wakan  ; 
qa  woahope  kin  he  nakun  wakan, 
owotanna  qa  waste. 

13  Hecen  taku  waste  kin  he 
wiconte  imicicaga  he.  Hiya 
hecetu  sni.  Tuka  woahtani  kin 
he  woahtani  hee  e  tanin  kta,  he¬ 
on  taku  waste  on  etanhan  wTi- 
conte  icah  miciciya  ;  hecen  wo¬ 
ahope  kin  eciyatanhan  woahtani 
kin  iyotan  sice  kta. 

14  Woope  kin  he  wakan  sdon- 
unyanpi ;  tuka  miye  qe  wica¬ 
cehpi  kin  hemaca,  qa  woahtani 
ihukuya  wiyopemayanpi. 

15  Taku  ecamon  ece  kin  he 
iyowinwakiye  sni.  Taku  wacin 
kin  he  ecen  ecamon  sni;  tuka 
taku  sice  wadake  cin  he  ecen 
ecamon  ece. 

18  Taku  wacin  sni  kin  he  ecen 
ecamon  kinhan,  woope  kin  he 
waste  e  mduotanin. 

17  Qa  hecen  tuwe  hecon  kin 
he  miye  sni,  tuka  woahtani  miye 
mahen  un  kin  hee. 

18  Miye  en,  micelipi  kin  he 
waka,  taku  waste  en  maun  sni  e 
sdonwakiya.  Iciconzapi  kin  he 
iyemicihantu,  tuka  token  taku 
waste  ecamon  kte  cin  iyewakiye 
sni. 

19  Taku  waste  wacin  kin  he 
ecen  ecamon  sni ;  tuka  taku  sica 
wacin  sni  kin  hee  ecen  ecamon 
ece. 

20  Hecen  taku  wacin  sni  kin 

WICOWOYAKE  8. 


he  ecen  ecamon  kinhan,  tuwe 
hecon  kin  jie  miye  sni,  tuka  wo- 
ahtani  miye  mahen  un  4kin  he 
hecon. 

21  Hecen  woope  wanji  iyewa- 
kiya,  taku  waste  ecamon  wacin 
eca,  taku  sica  miye  en  miciun 
ece. 

22  Wicasta  mahentu  kin  eciya- 
tanhan  Wakan tanka  toope  kin 
on  imduskin  : 

23  Tuka  mihuha  kin  en  woope 
tokeca  wan  wanmdaka,  he  mita- 
wacin  toope  kin  kici  kicize  ca, 
woahtani  woope  mihuha  kin  en 
un  kin  he  en  wayaka  amahda. 

24  Wicasta  nina  iyokisice  cin 
he  miye  ;  tuwe  wiconte  tancan 
kin  de  etanhan  emahdaku  kta  he. 

25  Wakantanka  wopida  ewa- 
kiya  ece,  Jesus  Messiya  Itancan 
unkiyapi  kin  hee  on  etanhan. 
Hecen  miye  mitawacin  kin  on 
Wakantanka  toope  kin  wowidag 
mayan,  tuka  wicacehpi  eciya- 
tanhan  woahtani  woope  kin  he 
imadaka. 

«• 

WICOWOYAKE  8. 

1  Heon  etanhan,  nakaha  tona 
Jesus  Messiya  en  un  kin,  hena 
wiconte  iwicayacopi  wanin  un- 
pi,  wicacehpi  eciyatanhan  mani- 
pi  sni,  tuka  Woniya  kin  eciya¬ 
tanhan. 

2  Wiconi  Woniya  toope  kin 
Jesus  Messiya  en  un  kin,  he  wo¬ 
ahtani  wiconte  ko  woope  kin 
etanhan  makiyuska. 

3  Woope  kin  wicacehpi  eciya¬ 
tanhan  wasake  sni  un  qon  he  ta¬ 
ku  okihi  sni  kin  hee  Wakantan¬ 
ka  econ,  iye  Cinhintku  wicacehpi 
wahtani  ouncage  kin  en  hiyuya, 
woahtani  on,  qa  wicacehpi  kin 
en  woahtani  yaco. 

4  Hecen  tona  wicacehpi  kin 
eciyatanhan  maunnipi  sni,  tuka 


Woniya  eciyatanhan,  unkiyepi 
en  woope  wicoowotanna  kin 
ecetu  kta. 

5  Tona  wicacehpi  eciyatanhan 
un  kin  hena  wicacehpi  taku  ta- 
wa  kin  awacinpi ;  qa  tona  Wo¬ 
niya  kin  eciyatanhan  un  kin  he¬ 
na  taku  Woniya  tawa  kin  awa¬ 
cinpi. 

6  Wicacehpi  awacinpi  kin  he 
wiconte  kin  ee  ;  tuka  Woniya 
awacinpi  kin  he  wiconi  qa  woo- 
kiye  kin  hee. 

7  Wicacehpi  wicotawacin  kin 
he  Wakantanka  toka  ya.  He 
Wakantanka  toope  kin  ope  sni, 
qa  nakun  ecaca  okihi  sni. 

8  Hecen  tona  wicacehpi  kin  en 
un  kin  hena  Wakantanka  iyoki- 
pi  yapi  kta  okitpanipi. 

9  Tuka  niyepi  wicacehpi  kin 
en  yaunpi  sni,  Woniya  kin  en 
yaunpi,  Wakantanka  Taniya  kin 
niyepi  kin  en  ounye  cinhan.  Qa 
tuwe  Messiya  Taniya  kin  yuhe 
sni  kinhan  he  tawa  sni. 

10  Qa  Messiya  en  niunpi  kin¬ 
han,  wicatancan  kin  he  wmahta- 
ni  eciyatanhan  ta,  tuka  wicana- 
gi  kin  he  wiconi  un,  wicoowo¬ 
tanna  eciyatanhan. 

11  Tuwe  Jesus  wicate  cin  etan¬ 
han  najin  kiye  ciqon  he  Taniya 
kin  niyepi  en  ounye  cinhan,  tu¬ 
we  Messiya  wicate  cin  etanhan 
najin  kiye  ciqon  hee  nitancan 
tapi  kte  cin  ekicetu  ye  kta,  iye 
Taniya  Wakan  niyepi  en  ounye 
cin  he  eciyatanhan. 

12  Heon  etanhan,  mihunkawan- 
ji,  wicacehpi  kin  takudan  ikica- 
zo  sni  unyakonpi,  on  etanhan 
wicacehpi  kin  eciyatanhan  unni- 
pi  kta. 

13  Wicacehpi  kin  eciyatanhan 
yanipi  kinhan  nitapi  kta ;  tuka 
Woniya  kin  eciyatanhan  wica¬ 
tancan  wicohan  kin  te  yakiyapi 
kinhan  yanipi  kta. 

14  Wakantanka  Taniya-  kin 
ton  a  yus  avvicaye  cin  hena  Wa¬ 
kantanka  cinca  wicaye  cin  eepi. 

15  Ake  wokokipe  kta  e  on  ooki- 
yeyapi  woniya  kin  iyacupi  sni, 
tuka  cinhintkuyapi  woniya  kin 
he  iyacupi,  on  Abba,  Ate,  eya 
lioyeunkiyapi  ece. 

16  Qa  Wakantanka  cinca  kin 
heuncapi  e  unnagipi  kin  kici 
Woniya  kin  e  unyuotaninpi. 

17  Unkan  uncincapi  kinhan 
tawayapi  kte  cin  heuncapi  ; 
Wakantanka  tawayapi ;  Messi- 
ya  kici  tawayapi  kte  cin  ;  kici 
unkakijapi  kinhan,  nakun  kici 
wowitan  unhapi  kta  ce. 

18  De  nakaha  wicokakije  kin 
he,  wowitan  unkiyepi  en  ecadan 
yutaninpi  kte  cin  kici  akiyecen 
yawapi  kta  e  iyecece  sni  wada- 
ka. 

19  Wakantanka  cinca  wicayu- 
taninpi  kte  cin  on  taku  kagapi 
kin  cantokpaniyan  ape  yanka. 

20  Taku  kagapi  kin  he  woece- 
tu  sni  kin  en  ihukuya  ye  kta  cin 
sni,  tuka  tuwe  woape  on  he  wo- 
widagye  cin  hee  on  etanhan. 

21  Qa  taku  kagapi  kin  hee  kaes 
wicahwin  wowidagyapi  kin  etan¬ 
han  kiyuskapi  kta,  qa  Wakan¬ 
tanka  cincawicaye  cin  ihduhapi 
wowitan  kin  en  yeyapi  kta. 

22  Taku  icage  cin  owasin  de- 
hanyan  witaya  comnihdazi,  qa 
hoksiksuya  un  e  sdonunyanpi. 

23  Qa  hecedan  sni,  tuka  unkis 
eya  Woniya  kin  taku  tokaheya 
icahya  unhapi  kin,  unkiyepi  qe 
comniunhdazipi,  qa  atayedan  cin¬ 
ca  yapi  kte  cin  unkapepi,  unki- 
tancanpi  ekicetu  ye  kte  cin  hee. 

24  Woape  kin  on  niunyanpi ; 
tuka  woape  wanyakapi  kin  he 
woape  kin  ee  sni,  tuwe  taku 
wanyake  cinhan  tokeca  e  naha- 
hin  ape  yanka  he. 

25  Tuka  taku  wanunyakapi  sni 

246 


kin  he  unkapepi  hecinhan,  hehan 
wacintankapi  on  unkjpupi  kta  e 
ape  unyakonpi  ece. 

26  Qa  nakun  Woniya  kin  is 
waunsakapi  sni  kin  en  icunhan 
ounkiyapi  ece.  Token  woceki- 
ye  unkeyapi  kte  cin  sdonunki- 
yapi  sni,  tuka  Woniya  kin  e  qe 
unkiyepi  on  wocekiye  eya,  ho- 
wayapi  oyagpica  sni  kin  on. 

27  Qa  tuwe  wicacante  iyukcan 
kin  he  Woniya  kin  token  wacin 
yuze  cin  sdonya,  he  Wakantan¬ 
ka  tawacin  kin  eciyatanhan  tona 
owotanna  un  kin  hena  on  woce¬ 
kiye  eya  ece. 

28  Unkan  Wakantanka  waste 
dakapi  kin  hena  taku  owasin 
tanyan  owicakihan  ece  e  sdon¬ 
unyanpi,  tona  iye  tawacin  kin 
eciyatanhan  wicakicopi  kin  he¬ 
na. 

29  Tona  otokaheya  tanhan 
sdonwicakiye  ciqon  hena  wica- 
kiconza,  iye  Cinhintku  ouncage 
kin  en  icagapi  kte  cin  heon,  qa 
hecen  he  hunkawanjitku  ota  e- 
hna  tokapa  kta. 

30  Qa  tona  wicakiconze  ciqon 
hena  wicakico  ;  qa  tona  wica- 
kico  qon  hena  wicayaowotanna ; 
qa  tona  wica}^aowotanna  qon 
hena  is  eya  wicayutan. 

31  Heon  etanhan  hena  taku 
kin  en  taku  unkeyapi  kta  he. 
Wakantanka  unkicipi  un  kinhan, 
tuwe  kaseunyanpi  kta  he. 

32  Tuwe  iye  Cinhintku  kin 
kpatan  sni,  tuka  unkiyepi  owa¬ 
sin  on  kpagan  qon,  he  iye  kici 
taku  owasin  iyakicuya  unqupi 
kte  sni  he. 

33  Tona  Wakantanka  wica- 
kahnige  cin  hena  tuwe  taku  iya- 
wicaonpe  kta  he.  Wicayao¬ 
wotanna  kin  he  Wakantanka  kin 
ee  ce. 

34  Tuwe  wayaco  kta  he.  Tuwe 
te  ciqon  he  Messiya  ee,  qa  ake 

piya  ikicage  cin  hee,  Wakantan¬ 
ka  etapa  kin  eciyatanhan  yanke 
ca,  unkiyepi  on  wocekiye  eciya. 

35  Tuwe  Messiya  towaste  ldn 
etanhan  unyuspapi  kta  he.  Wi- 
cokakije,  wositkihda,  wicokici- 
ze,  wicaakihan,tancowicakadan, 
wokokipe,  qa  maza  sagye  okihi 
kta  he. 

36  (Owapi  qon  he  hecetu,  Niye 
kin  on  anpetu  ohinniyan  unkte- 
pi  unyakonpi,  tahinca  ktepi  kte 
cin  iyecen  unyawapi  ce.) 

37  Tuka  hena  taku  kin  owasin 
en,  tuwe  canteunkiyapi  qon  he 
eciyutanhan,  tanyan  ohiye  un- 
yakonpi. 

38  Heon,  wiconte,  qp.  wiconi, 
qa  mahpiya  ohnihde  cin  hena, 
qa  wokiconze  kin,  qa  wicowasa- 
ke  kin,  qa  taku  nakaha  un  kin 
taku  u  kte  cin  ko ; 

39  Qa  taku  wankantuya  un 
kin,  qa  taku  mahentuya  un  kin, 
qa  taku  icage  cin  tokeca,  taku- 
dan  Wakantanka  towaste,  Jesus 
Messiya  Itancan  unkiyapi  en  un 
kin,  he  etanhan  unyuspapi  kte 
sni  e  sdonwaye  hinca. 

WICOWOYAKE  9. 

1  Messiya  eciyatanhan  wowi- 
cake  epe,  itonsni  mawanica,  rni- 
nagi  kin  hee  e  Woniya  Wakan 
kin  kici  mahdutanin ; 

2  Nina  iyomakisice  ca  micante 
ekta  ohinniyan  iyokisin  waun. 

3  Mihunkawanji  qa  tona  wi- 
cacehpi  eciyatanhan  takuwica- 
waye  cin  hena  on,  Messiya  e~ 
tanhan  mayacopi  tawatenwaya 
owakihi  tuka. 

4  Hena  Israel  wicasta  kin  he- 
capi,  qa  atayedan  cinksi  wicaye 
cin  hena  eepi,  qa  wowitan,  qa 
wicotakuye,  qa  woope  wicaqupi 
kin,  qa  wawokiyapi  kin,  qa  wa- 
hoyapi  kin  hena  tawapi. 


5  Qa  hunkake  wicayapi  kin 
etanhanpi  kin  hena  eepi,  qa  he¬ 
na  etanhan  wicacehpi  eciyatan¬ 
han  Messiya  inapa,  he  owasin 
iwankam  Wakantanka  kin  ee, 
owihanke  wanin  wowaste  yuha 
nunwe. 

6  Wakantanka  oie  kin  ecetu 
sni  aye  cin  he  wake  sini.  Tona 
Israel  etanhanpi  kin  hena  owa¬ 
sin  Israel  hecapi  sni. 

7  Qa  Abraham  etanhan  icagapi 
kin  heon  owasin  cincapi  kin 
hecapi  sni.  Tuka,  Isaak  etan¬ 
hanpi  kin  hena  nicinca  ewicaki- 
yapi  kta  ce. 

8  He  kaketu,  tona  Wakantanka 
cinca  wicaye  cin  hena  wicace¬ 
hpi  eciyatanhan  cinca  wicaya- 
wapi  qon  heon  etanhan  sni,  tuka 
tona  cinca  wahoyapi  qon  hena  e 
wicowazi  kin  ee  iyawapi. 

9  Wahoyapi  wicoie  kin  he 
decetu,  Omaka  dehantu  ltinhan 
wau  kta,  qa  Sara  cinhintku  wan 
ton  kta  ce. 

10  Qa  heceyedan  sni,  tuka  Re- 
beka  nakun  wanjidan  on,  Isaak 
ateunyanni  kin  hee  on,  ihdusake 
cehan, 

11  Nahanhin  tonpi  sni,  taku 
waste  taku  sica  ko  unmana  na¬ 
hanhin  econpi  sni,  Wakantanka 
tawacin  kin  wicakahnigapi  kin 
en  sutaya  un  kte  cin  heon,  wi- 
cohan  kin  eciyatanhan  sni,  tuka 
tuwe  wicakico  kin  he  eciyatan¬ 
han  ; 

12  Hehan  heciyapi,  Hakakta 
kin  he  tokapa  kin  wowidag  ye 
kta  ce. 

13  Owapi  qon  he  kaketu,  Jakob 
waste  wadaka,  tuka  Esau  sice 
wadaka  ce. 

14  Hecen  token  unkey api  kta 
he.  Wakantanka  owotanna  sni 
econ  he.  Hiya,  hecetu  sni. 

15  He  Moses  heciya ;  Tuwe 
onsiwakida  kte  cin  he  onsiwaki- 

da  kta,  qa  tuwe  wacin  en  mdu- 
ze  kte  cin  he  wacin  en  mduze 
kta  ce. 

16  Heon  etanhan  tuwe  cin  kin 
eciyatanhan  sni,  qa  tuwe  inyan- 
ke  cin  he  nakun  eciyatanhan  sni, 
tuka  Wakantanka  onsiwicakida 
kin  he  eciyatanhan  ece. 

17  Wowaipi  wakan  kin  he  Pha- 
ro  heciya He  dee  on  etanhan 
icahciya,  niye  en  mitowasake 
kin  wahduotanin  kta,  qa  maka 
owancaya.'  micaje  kin  oyakapi 
kte  cin  heon. 

18  Heon  etanhan  tuwe  kahni- 
ge  cinhan,  he  onsikida  ece ;  qa 
tuwe  kahnige  cinhan  he  yutelii 
ece. 

19  Hecen  hemayakiye  kta  na- 
ce  ;  Tokeca  e  nahanhin  wicaba 
he  ;  tuwe  e  iye  tawacin  kin  ece- 
tusniya  he. 

20  Hiya,  wicasta  kin,  nis  nitu- 
we  he,  hecen  Wakantanka  i  en 
hiyeyaya  he.  Taku  kagapi  kin 
he  tuwe  kage  cin,  Tokeca  hecen 
mayakaga  he,  eciye  kta  he. 

21  Maka  waksica  kage  cin  lie- 
ca  maka  kin  okihi  sni  he,  upsija 
omnaye  wanjidan  etanhan  wak¬ 
sica  wan  woyuonihan,  qa  wanji 
is  wowistece  on  kage  kte  sni  he. 

22  Hecen  Wakantanka  wocan- 
niye  kin  hdutanin  kta  cin,  qa 
towasake  kin  sdonye  unkiyapi 
kta  e  on  wocanniye  waksica  wi- 
cotakuni  sni  kicagapi  qon  hena 
wawacinkta  yuza  tanka  on  wi- 
cakuwa  kinhan ; 

23  Qa  tona  wowaonsida  waksi¬ 
ca  kin  otokaheya  tanhan  wowi- 
tan  on  wiyeya  ehnakapi  qon, 
hena  en  iye  towitan  wowijice  kin 
hduotanin  kta. 

24  He  wicakico  kin  hena  unki- 
yepi,  Juda  oyate  etanhanpi  kin 
hecedan  sni,  tuka  nakun  Ikcewi- 
casta  etanhanpi. 

25  Hose  en  heye  ciqon  iyececa ; 

Tona  mitaoyate  sni  kin  hena 
mitaoyate  ewicawakiye  kta,  qa 
waste  dakapi  sni  qon  he  waste 
dakapi  kin  ewakiye  kta. 

26  Qa  tukten,  Mitaoyate  kin  he 
niyepi  sni  ce,  ewieakiyapi  qon, 
hen,  Wakantanka  ni  un  cinca 
kin  ewieakiyapi  kta  ce,  eya. 

27  Isaya  is  eya  Israel  oyate  kin 
on  hotanin ;  Israel  cincapi  kin 
miniwanca  wiyaka  sukaza  iye- 
cen  ota  yawapi  esta,  tona  oka- 
ptapi  kin  henana  nipi  kta  ce, 
eya. 

28  Wayawapi  yuptecedan  kta 
qa  wicoowotanna  en  hdustan 
kta;  maka  akan  Itancan  kin  wa¬ 
yawapi  ptecedan  wan  kage  kta. 

29  Qa  he  itokam  Isaya  heye 
ciqon  ;  Sabaoth  Itancan  kin  wi- 
cowazi  wan  unkokicicaptapi  sni 
unkans,  Sodom  iyecen  unyakon- 
pi  kta,  qa  Gomorra  en  unkiyo- 
ptapi  kta  tuka. 

30  Hecen  token  unkeyapi  kta 
he.  Ikcewicasta  kin  wicoowo¬ 
tanna  iyeyapi  ce,  wacinyanpi 
kin  eciyatanhan  wicoowotanna 
kin  hee. 

31  Tuka  Israel  wicoowotanna 
woope  odepi  qon  hena  wicoowo¬ 
tanna  woope  kin  iyohipi  sni. 

32  Tokeca  he.  Wacinjumpi 
kin  eciyatanhan  sni,  tuka  woope 
wicohan  kin  eciyatanhan  odepi 
kin,  heon  etanhan.  Inyan  ibo- 
topi  kin  de  on  siha  ibotopi. 

33  Wowapi  kagapi  qon  iyececa ; 
Wanyaka  wo,  Zion  en  inyan  ibo¬ 
topi,  qa  imnija  on  hicahanpi  wan 
ewahde  ;  qa  tuwe  he  wacinye 
cinhan  inihan  kte  sni. 

WICOWOYAKE  10. 

1  Mihunkawanji,  micante  can- 
tiheye  ca  taku  Wakantanka  ice- 
wakiye  cin,  Israel  oyate  kin  wi- 
cani  kte  cin  hee. 

2  Hena  wicaweciyaotanin,  Wa- 
kantanka  wacin  en  yuzapi  tuka 
he  wosdonye  eciyatanhan  sni. 

3  Wakantanka  toowotanna  kin 
sdonyapi  sni,  qa  iye  wicoowo- 
tanna  tawapi  kin  hdusutapi  aki- 
tapi,  qa  Wakantanka  toowotan- 
na  kin  he  ihukuya  iyeiciyapi  sni. 

4  Tona  wicadapi  kin  owasin 
en  Messiya  kin  he  wicoowotan- 
na  woope  woyustan  kin  hee. 

5  Woowotanna  woope  kin  eci¬ 
yatanhan  kin  he  on  Moses  ka- 
ken  owa  qon ;  Wicasta  tuwe 
hena  taku  kin  econ  kinhan,  hee 
hena  on  ni  kta  ce. 

6  Tuka  wacinyanpi  eciyatan¬ 
han  wicoowotanna  un  kin  he 
kaken  eya,  Nicante  kin  mahen, 
Messiya  kun  ahi  kte  cin  heon 
tuwe  mahpiya  ekta  wankan  ye 
kta  he  ; 

7  Qa,  Wicate  cin  etanhan  Mes¬ 
siya  yuwankan  au  kte  cin  heon 
tuwe  wosbe  kin  ekta  ye  kta  he, 
eye  sni  wo. 

8  Tuka  taku  eya  he  ;  Wicoie 
kin  he  nikiyedan  un,  nii  kin 
ohna,  qa  nicante  kin  en  un,  wa¬ 
cinyanpi  wicoie  unkoyakapi  kin 
he  hee. 

9  Nii  kin  on  Jesus  Itancan  kin 
yahdaotanin,  qa  he  wicate  cin 
etanhan  Wakantanka  ekicetu 
ye  cin  he,  nicante  kin  eciyatan¬ 
han  wicayada  kinhan,  yani  kta. 

10  Wicoowotanna  kta  e  wica- 
cante  on  wicadapi,  qa  wiconi 
kta  e  wicai  kin  on  wolidakapi 
ece. 

11  Wowapi  wakan  kin  he  he- 
ya,  Tuwe  he  wacinye  cinhan, 
he  wistece  kte  sni  ce. 

12  Juda  qa  Helenes  oyate  kin 
kici  ocikpanipi  wanica.  Tuwe 
owasin  en  Itancan  kin  he  tona 
hoyekiyapi  kin  hena  owasin  en 
wijinya  un. 

13  Tona  Itancan  caje  kin  ho¬ 


yekiyapi  kinhan  hena  otoiyohi 
nipi  kta. 

14  Tuka  tuwe  kin  wacinyanpi 
sni  kinhan  token  on  he  hoyeki¬ 
yapi  kta  he  ;  qa  he  nahahin  na- 
honpi  sni  kinhan  token  wacin¬ 
yanpi  kta  he  ;  qa  tuwedan  oyake 
sni  kinhan  token  nahonpi  kta  he. 

15  Qa  ekta  ye  wicasipi  sni  kin¬ 
han  token  oyakapi  kta  he.  Owa- 
pi  qon  he  hecetu ;  Tona  wooki- 
ye  wotanin  waste  kin  oyakapi, 
qa  taku  waste  en  wotanin  waste 
oyakapi  kin  hena  sihapi  kin  iyo- 
tan  waste  ce. 

16  Tuka  owasin  wotanin  waste 
kin  anagoptanpi  sni.  Isaya  he- 
y^  ciqon  ;  Itancan,  tuwe  unko¬ 
yakapi  kin  wicada  he. 

17  Heon  etanhan  wanahonpi 
km  eciyatanhan  wicadapi  kin  u, 
qa  wanahonpi  kin  he  Wakantan¬ 
ka  oie  kin  eciyatanhan. 

18  Unkan  mis,  Hena  nahonpi 
sni  he,  epe.  Hiya,  hena  oqo 
kin  makoce  owasin  ekta  iyaye 
ca  wicoie  kin  maka  ihanke  kin 
hehanyan  i. 

19  Qa  Israel  oyate  kin  he  sdon¬ 
yapi  sni  he.  Tokaheya  Moses 
heya,  Tona  oyate  sni  se  un  kin 
hena  on  iyocipastakapi  kta,  qa 
ikce  oyate  wacin  ton  sni  wan  on 
sinhdaciyapi  kta  ce. 

20  Tuka  Isaya  nina  waditake 
ca  heya  ;  Tona  omadepi  sni  qon 
hena  e  iyemayanpi,  qa  tona  ama- 
kitapi  sni  qon  hena  en  mihdu- 
tanin  ce. 

21  Qa  Israel  oyate  kin  hewica- 
kiya,  Anpetu  osan  oyate  wana- 
hon  sni  qa  wacetunhdapi  kin  he 
nape  wicawakiyugata  ce. 

WICOWOYAKE  11. 

1  Heon  hepa,  Wakantanka  ta- 
oyate  kin  ehpewieakiya  he. 
Hiva  hecetu  sni.  Israel  wica- 

sta  kin  hemaca,  Abraham  cinca, 
qa  Benjamin  wicoun  kin  hema- 
tanhan. 

2  Wakan tanka  taoyate  kin  to- 
na  otokaheya  tanhan  sdonwica- 
kiye  ciqon  hena  ehpewicakiye 
sni.  Wowapi  wakan  Elijah  on 
token  eye  cin  sdonyayapi  sni  he  ; 
Wakantanka  cekiye  ca,  Israel 
oyate  kin  cajeyata  qa  heya  ; 

3  I  tan  can,'  wicasta  wokcan  ni- 
tawa  kin  hena  wicaktepi,  qa  wa- 
Hna  wosnapi  nitawa  kin  yujuju- 
pi,  qa  miye  misnana  omakaptapi, 
unkan  te  mayanpi  kta  akitapi 
ce. 

4  Tuka  Taku  Wakan  kin  token 
eya  ayupta  he  ;  Nahahin  Baal 
en  canpeska  makehde  inajinpi 
sni  kin  wicasta  kektopawinge 
sakowin  wicawahduha  ce. 

5  He  iyecen  nakaha  wowaon¬ 
sida  wicakahnigapi  kin  eciya- 
tanhan  hunh  okaptapi. 

6  Qa  he  wowaonsida  eciyatan- 
han  kinhan  hehan  wicohan  eci- 
yatanhan  sni ;  hecetu  sni  kin¬ 
han,  wowaonsida  kin  wanna 
wowaonsida  heca  sni.  Qa  wi¬ 
cohan  eciyatanhan  kinhan,  he¬ 
han  wowaonsida  ecivatanhan 

•  a  a  ** 
sni ;  hecece  sni  kinhan,  wicohan 

kin  wanna  wicohan  heca  sni. 

7  Iiecen  toketu  kta  he  ;  Israel 
taku  akite  ciqon  he  iyeye  sni, 
tuka  tona  wicakahnigapi  kin  he¬ 
na  e  iyeyapi,  qa  unmapi  kin  ista 
gonge  wicayapi. 

8  Wowapi  qon  iyececa ;  Wi- 
cahba  wicacante  kin  Wakantan¬ 
ka  wicaqu,  ista  on  wiwanyakapi 
kte  sni,  qa  noge  on  winahonpi 
kte  sni,  anpetu  kin  dehanyan. 

9  Qa  Dawid  is  heya;  Wahna 
wotapi  tawapi  kin  he  mazahta- 
ki}rapi,  qa  wihmunke,  qa  wona- 
linaye,  qa  iy unwin  yuhapi  kin 
hee  kta  ce. 

10  Ista  kin  aotpaswicayapi  kte, 

heon  wawanyakapi  kte  sni ;  qa 
cankahu  ohinniyan  patus  inajin¬ 
pi  nunwe. 

11  Heon  hepe;  Hinhpayapi  kta 
on  hicahanpi  he.  Hiya,  hecetu 
sni ;  tuka  hicahanpi  kin  on  etan- 
han  Ikcewicasta  kin  wiconi  iyo- 
wicahi,  hena  is  eya  iyowicapa- 
stakapi  kta  e  heon. 

12  Hena  e  hicahanpi  kin  he 
wicoicage  kin  en  wowijice  kin 
hee,  qa  hena  wicayuaoptetu  kin 
he  Ikcewicasta  kin  en  wowijice 
kin  hee  hecinhan,  wicayuecetu- 
pi  kin  he  sanpa  hince  kta. 

13  Ikcewicasta  henicapi  kin 
henaheceneciciyapi;  Ikcewica¬ 
sta  kin  ekta  yemasipi  waun,  qa 
heon  mitohtani  kin  wahdutan. 

14  Hecen  tona  micehpi  etan- 
hanpi  kin  hena  inahni  wicawaye 
kta,  kinhan  wanjikji  ni  wicawa¬ 
ye  kta. 

15  Hena  ehpewicayapi  kin  he 
wicoicage  kin  en  wookiye  kin 
hee  hecinhan,  hena  ake  wicayu- 
ecetupi  kinhan  he  taku  kta  he ; 
wiconte  etanhan  wiconi  kin  hee 
kta. 

16  Taku  tokaheya  suton  kin  he 
wakan  kinhan,  ocowasin  hecece 
kta ;  qa  can  huta  kin  he  wakan 
kinhan,  can  adetka  kin  hena  na- 
kun  hecece  kta. 

17  Unkan  can  adetka  kin  hena 
wanjikji  yuksapi,  qa  nis  can  wi- 
hdi  hu  ikceka  henica,  tuka  can 
adetka  qon  ehna  can  kin  en  ica- 
hniyanpi,  qa  can  wihdi  cepa  can 
huta  kin  etanhan,  en  opeya  yaun 
kinhan ; 

18  Can  adetka  qon  on  ihdatan 
sni  wo.  Nihdatan  kes  can  huta 
kin  he  duhe  sni  tuka  can  huta 
kin  hee  niyuha. 

19  Hehan,  Hen  emahdepi  kta 
on  can  adetka  qon  yuksapi  ce, 
ehe  kta  naceca. 

20  Han,  hecetu  ;  wicadapi  sni 

kin  heon  hen  a  yuksapi,  qa  niye 
wacinyanpi  on  ecen  nayajin  ece. 
Wahanicida  sni  qa  kokipa  wo. 

21  Can  adetka  tawa  qon  hena 
Wakantanka  kpatan  sni  hecin- 
han,  okinni  nis  eya  nikpatan  kte 
sni. 

22  Wakantanka  towaonsida  to- 
cantiyahde  ko  wanyaka  po  ;  to- 
na  hinhpayapi  qon  hena  en  wo- 
cantiyahde,  qa  niye  en  wowaon¬ 
sida  kin,  wowaonsida  kin  he  en 
nayajin  kinhan,  tuka  hecanon 
sni  kinhan  nis  eya  nicaksapi  kta. 

23  Qa  hena  cetunhdapi  ecen 
unpi  sni  kinhan,  is  eya  ake  can 
kin  en  iyekiyapi  kta.  Ake  can 
kin  en  Wakantanka  icahwicaya 
okihi. 

24  Qa  niye  can  wihdi  ikceya 
icage  ciqon  etanhan  nicaksapi, 
qa  inieage  cin  eciyatanhan  sni, 
can  wihdi  waste  kin  en  iyeni- 
yanpi  kinhan,  tona  can  kin  he 
aicage  ciqon  hena  iyotan  ake 
can  wihdi  tawapi  kin  en  iyeyapi 
kta. 

25  Mihunkawanji,  wowiyukcan 
kin  de  sdonye  sni  dukanpi  kta 
wacin  sni,  okinni  ksape  nicidapi 
kta  ;  Israel  oyate  kin  apa  ista 
gonge  aya,  Ikcewicasta  kin  oco- 
wasin  en  hiyu  kte  cin  hehanyan. 

26  Qa  hecen  Israel  oyate  kin 
owasin  nipi  kta.  Wowapi  en 
kagapi  qon  iyecetu ;  Zion  etan¬ 
han  Wanikiya  wan  u,  qa  woa- 
htani  Jakob  yutokan  iyekiciciye 
kta. 

27  Qa  woahtani  yutokan  iye- 
wicaweciciye  cinhan  hehan  wi- 
cotakuye  wicawaqu  kte  cin  hee 
ce. 

28  Wotanin  waste  kin  ekta, 
hena  niyepi  kin  on  etanhan  to- 
ka  wicayawapi,  tuka  wicaka- 
hnigapi  kin  ekta,  hena  e  hunka- 
kepi  kin  on  etanhan  waste  wica- 
kidapi. 


29  Wakantanka  taku  wicaqu 
qa  wicakico  kin  hena  iyopeici- 
yapi  wanin  un, 

30  Unkan  nis  niyepi  kin  ehan- 
na  Wakantanka  anayagoptanpi 
sni,  tuka  nakaha  hena  wicadapi 
sni  kin  on  wowaonsida  nicupi. 

31  He  iyecen  nakaha  hena  is 
eya  anagoptanpi  sni  kin,  niye  ni- 
towaonsida  kin  on  etanhan  onsi- 
wicadapi  kta. 

32  Hena  owasin  witaya  wica¬ 
dapi  sni  kin  en  Wakantanka  ona- 
wicataka,  iyuhpa  onsiwicada  kta 
heon  etanhan. 

33  Wakantanka  toksape  qa  wo- 
sdonye  tawa  wowijica  osbe  kin 
he  tanka  hinca.  Woyaco  tawa 
kin  okahnihpica  sni,  qa  tacanku 
kin  iyeyepica  sni. 

34  Tuwe  Itancan  tawacin  kin 
sdonya  he  ;  qa  tuwe  okiya  un 
he. 

35  Qa  tuAve  he  tokaheya  taku 
qu  he  ;  kinhan  kicicajujupi  kta. 

36  lye  etanhan,  qa  iye  eciya¬ 
tanhan,  qa  iye  ohna  taku  owasin 
un ;  owihanke  wanin  wowitan 
kiciun  nunwe. 

WICOWOYAKE  12. 

1  Fleon  mihunkawanji,  W'akan- 
tanka  wacantohnake  cin  on  etan¬ 
han  eciciyapi  ce,  nitancanpi  kin 
wosnapi  ni  un,  wakan,  qa  taku 
Wakantanka  iyokipi  kin,  hena 
hecen  yaqupi  kta,  he  wawoyaki- 
yapi  kte  cin  hecetu  hinca. 

2  Qa  wicoicage  kin  de  en  iye¬ 
cen  awacanipi  kte  sni,  tuka  nita- 
wacinpi  yuecepidan  kte  cin  on 
nihdutokecapi  nunwe ;  hecen 
Wakantanka  tawracfh  waste,  oi- 
yokipi,  qa  hduscanpi  kin  he  tukte 
e  idukcanpi  kta. 

3  Wowaonsida  rnaqupi  kin  he 
eciyatanhan,  tona  niyepi  ekta  un 
kinotoiyohi  hecen  eciciyapi ;  Tu- 

wedan  token  ihdukcan  kte  cin 
he  isanpa  ihdawa  kte  sni,  tuka 
wacinksamya  ihdukcan  kta,  Wa- 
kantanka  otoiyohi  wacinyanpi 
iyuta  wicaqu  kin  he  eciyatan- 
han. 

4  Wicatancan  wanjidan  en 
wicahuha  ota  unhapi,  qa  huha 
kin  hena  owasin  okonwanjidan 
ohanye  sni : 

5  He  iyecen  unkiye  unkotapi, 
tuka  Messiya  en  tancan  unwan- 
jipidan,  qa  otoiyohi  huha  unki- 
ciyapi. 

6  Hecen  wowaonsida  otoiyohi 
yukinukanyan  unqupi  kin  eci- 
yatanhan  wic'ookihi  ociptetu  un¬ 
hapi  ;  he  wokcanpi  kte  cin  hee 
hecinhan,  wowacinye  iyutapi 
kin  on  unkiyukcanpi  ece  e  kta. 

7  Qa  waowicakiyapi  kin  hee 
hecinhan,  waowicakiyapi  kin  en 
unyakonpi  kta  ;  qa  tuwe  waon- 
spekiya  okihi  kinhan,  he  waon- 
spekiyapi  kin  en  un  kta. 

8  Tuwe  wahokonwicakiye  kte 
cin  he  wahokonwicakiyapi  kin 
en  un  kte  ;  tuwe  taku  wicaqu 
kte  cin  he  ohanpiya  econ  kte  ; 
tuwe  oyate  wicayuhe  cinhan  he 
mnihenya  econ  kta;  qa  tuwe 
onsiwicadake  cinhan  iyokipiya 
econ  kte. 

9  Wacantkiyapi  kin  he  wo- 
hnaye  wanin  un  nunwe.  Taku 
sice  cin  he  sice  dakapi,  qa  taku 
waste  kin  he  en  iyaihdaska  po. 

10  Hunkawanjin  kiciyapi  wa¬ 
ste  kicidakapi  kin  he  on  otoiyo¬ 
hi  cante  en  kiciyuza  po,  qa  wo- 
yuonihan  on  otoiyohi  iyotan  ki- 
cidaka  po. 

11  Wicohjani  kin  en  kujapi  sni, 
woniya  on  aiciciyapi,  Itancan 
kin  okiya  po. 

12  Woape  en  wiyuskinpi ;  ka- 
kijapi  kin  en  icunhan  wacintan- 
kapi ;  qa  wocekiye  eya  yukan 
po. 


13  Ton  a  owotanna  un  kin  taku 
icakijapi  kinhan  owicakiya  po. 
Wicasta  icimanipi  kin  ohanpiya 
ecawicakicon  po. 

14  Tona  sicaya  nicuwapi  kin 
hena  wicayawaste  po ;  waya- 
waste  po,  qa  wayasicapi  sni  po. 

15  Tona  wiyuskinpi  kin  hena 
ora  wiyuskin  po  ;  qa  tona  ceya- 
pi  kin  hena  om  ceya  po. 

10  Otoiyohi  okonwanjidan  awa- 
kicicin  po.  Taku  wankan  un  kin 
hena  ekta  ewacinpi  sni  po ;  tuka 
tona  kun  ihdawa  kin  hena  en 
opa  po.  Wacinksapeicidapi  sni 
po. 

17  Tuwedan  taku  sica  on  itkom 
sicaya  econpi  sni  po.  Wicasta 
owasin  itokamya  taku  owotan¬ 
na  ecedan  kamnan  po. 

18  Tohanyan  oyakihipi  kinhan, 
wicasta  owasin  om  wookiye  ya- 
kon  po. 

19  Waste  cicidapi  kin,  ihnu- 
han  niye  cinka  watoyeconpi  kin, 
tuka  wocanniye  nakicipa  po. 
Hecen  wowapi  en  kagapi,  Toki- 
conpi  kin  he  miye  mitawa,  wi- 
cawecu  kta  ce,  Itancan  kin  eya. 

20  Heon  tuwe  toka  nijm  cin  he 
wotektehda  kinhan  wo  qu  wo  ; 
qa  ipuza  kinhan  mini  qu  wo ; 
hecen  ecanon  kinhan,  petaga 
kin  he  pa  kin  en  eju  ade  kta. 

21  Ihnuhan  taku  sica  on  ohini- 
yanpi  kin,  tuka  taku  waste  e  on 
taku  sice  cin  ktepidan  po. 

WICOWOYAKE  13. 

1  Wicanagi  otoiyohi  wicowasa- 
ke  itancan  kin  hena  ihukun  iyei- 
ciye  kte.  Wicowasake  Wakan- 
tanka  etanhan  un  kin  hecedan 
yukan.  Wicowasake  un  kin  he¬ 
na  Wakantanka  kaga. 

2  Heon  etanhan  tuwe  wico¬ 
wasake  kin  kipajin  kinhan  he 
Wakantanka  toope  kin  kipajin, 

qa  tona  wawakipajin  kin  hena 
wicayacopi  kta. 

3  Wicastayatapi  kin  hena  wi- 
cohan  waste  kin  en  wakokipe 
wicakicagapi  sni,  tuka  wicohan 
sice  cin  en.  Hecen  wicowasake 
kin  he  koyakipe  kte  sni  he.  Ta- 
ku  waste  e  econ  wo,  kinhan  on 
niyatanpi  kta  ce. 

4  He  taku  waste  on  niye  ekta 
Wakantanka  taokiye  kin  hee. 
Tuka  taku  sica  ecanon  kinhan 
kokipa  wo.  He  mazasagye  ituli 
yuhe  sni  ;  tuka  Wakantanka 
taokiye  kin  heca,  tuwe  taku  sica 
econ  kinhan  tokicon  kta,  wo  can  - 
niye  kin  heon. 

5  Heon  etanhan  anagoptan  ya- 
unpi  kta,  wocanniye  kin  hece- 
dan  on  etanhan  sni,  tuka  nakun 
wiyukcanpi  kin  heon. 

6  Heon  etanhan  mazaska  mna- 
kiyapi  kin  en  oyapapi  ece  :  hena 
e  Wakantanka  taokiyepi  kin 
ohinniyan  taku  kin  de  econ  yu- 
kanpi. 

7  Heon  etanhan,  owasin  taku 
token  wicaqupi  kta  iyecece  cin 
wicaqu  po  :  Tona  iye  taoyate 
kin  etanhan  mazaska  mnayanpi 
kin  he  ecen  wicaqu  po ;  qa  tona 
oyate  tokeca  etanhan  mnayanpi 
kin  he  nakun  ecen  wicaqu  po. 
Tona  kinihanpi  kte  cin  hena  wi- 
cakinihan  po,  qa  tona  yuonihanpi 
kte  cin  hena  wicayuonihan  po. 

8  Tuwedan  takudan  ikicazo 
sni  un  po,  otoiyohi  waste  yeci- 
dakapi  kte  cin  hecedan.  Tuwe 
wicasta  tokeca  waste  wicadake 
cin  he  woahope  kin  tanyan  yu- 
ha. 

9  He  decetu ;  Wawicihahapi 
ecanon  kte  sni ;  Tin  wicayakte 
kte  sni ;  Wamayanon  kte  sni ; 
Tuwedan  en  oitonsniyan  woda- 
ke  kte  sni ;  Taku  tokan  tawapi 
kin  yacin  kte  sni ;  qa  woahope 
tokeca  yuke  cihhan  wicoie  kin 


de  en  yuwitayapi ;  Wicasta  to¬ 
keca  niye  inihdacin  waste  yada- 
ke  kta  ce. 

10  Waste wicadakapi  kin  he 
wicasta  tokeca  taku  sica  taku¬ 
dan  ecakicon  sni,  heon  waste- 
wicadakapi  kin  he  woahope  yu- 
ecetupi  kin  hee. 

11  Qa  nakun  kaketu,  anpetu 
kin  sdonunyanpi,  woistinma  e- 
tanhan  unkiktapi  kte  cin  wanna 
iyehantu  ;  nakaha  eunhdakupi 
kte  cin  tokaheya  wicaundapi 
qon  he  isanpa  ikiyadan  ihan  ; 

12  Hanyetu  kin  wanna  ecadan 
unkihunipi  kta,  anpetu  kin  ko- 
hanna  u  kta,  heon  etanhan  otpa- 
za  wicohan  kin  ehpeunyanpi,  qa 
iyoyanpa  wipe  kin  kounyakapi 
kta. 

13  Qa  iyokipiya  maunnipi  kta, 
anpetu  kin  en  iyececa.  Hanye¬ 
tu  wacipi  qa  witkopi  kin  en  un- 
kopapi  kte  sni ;  wicawihomnipi 
qa  wicinpi,  wakinicapi  qa  wina- 
wizipi  kin  hena  en  ounpapi  kte 
sni. 

14  Tuka  niye  Jesus  Messiya 
Itancan  kin  he  koyaka  po,  qa 
wicacehpi  wocantiheye  sice  cin 
ecetu  yapi  kta  e  on  takudan  ki- 
camnanpi  sni  po. 

WICOWOYAKE  14. 

1  Tuwe  wicada  kinhan  wasake 
sni  esta  iyowinkiya  po,  tuka  aki- 
pam  waakinicapi  kin  ekta  sni. 

2  Wicasta  wanjidan  taku  owa¬ 
sin  yuta  okihi  awacin,  qa  wica¬ 
sta  tokeca  wasake  sni  kin  he 
wahpe  ece  yuta. 

3  Tuwe  wote  cinhan  he  tuwe 
wote  sni  kin  ihaha  kte  sni ;  qa 
tuwe  wote  sni  kinhan  he  tuwe 
wote  cin  yaco  kte  sni  ;  Wakan¬ 
tanka  he  iyowinkiya. 

4  Nituwe  he  wicasta  tokeca 
taokiye  kin  daco  he  ;  he  iye  yu- 

he  cin  en  najin  kta  qa  is  hin- 
hpaye  kta.  Qa  he  ecen  najin 
kiyapi  kta,  Wakantanka  najin 
kiye  kta  okihi. 

5  Wicasta  wanji  anpetu  wanji 
iyotandaka,  qa  wicasta  tokeca 
wan  anpetu  owasin  aldyecen 
yawa  ece.  Otoiyohi  iye  tawa- 
cin  ekta  sutaya  awacin  nunwe. 

6  Tuwe  anpetu  wan  awacin 
kinhan  he  Itancan  kin  on  awa¬ 
cin  ;  qa  tuwe  anpetu  kin  awacin 
sni  kinhan,  Itancan  kin  ekta 
awacin  sni.  Tuwe  wote  cin- 
han,  he  Itancan  kin  on  wota,  qa 
Wakantanka  wopida  eciya  ;  qa 
tuwe  wote  sni  kinhan,  Itancan 
kin  on  wote  sni,  qa  W akantanka 
wropida  eciya  ece. 

7  Unkiyepi  kin  tuwedan  iye 
hinca  on  ni  sni,  qa  tuwedan  iye 
hinca  on  te  sni. 

8  Unnipi  kinhan  Itancan  kin 
on  unnipi,  qa  untapi  kinhan 
Itancan  kin  on  untapi.  Hecen 
unnipi,  qa  untapi  unma  tukte  he- 
cinhan,  Itancan  kin  tawa  unyan- 
pi. 

9  Hecen  on  Messiya  te  ca  ake 
kini,  wicate  ca  wicani  kin  heni- 
yoza  en  Itancan  kta  e  heon. 

10  Tokeca  nihunkawanji  daco 
he  ;  qa  tokeca  nihunkawanji  iya- 
kihaha  he.  Owasin  Messiya  ta- 
woyaco  oiyotanke  kin  itokam 
inaunjinpi  kta. 

11  Hecen  wowapi  en  kagapi ; 
Miye  wani  kin,  heon  hupahu 
otoiyohi  miye  en  canpeska  ma- 
kehde  inajin  kta,  qa  wicaceji 
otoiyohi  Wakantanka  en  wohda- 
ke  kta,  Itancan  kin  eya. 

12  Heon  etanhan  unkiyepi  oto¬ 
iyohi  Wakantanka  kin  en  woun- 
hdakapi  kta. 

13  Hecen  on,  detanhan  otoiyo¬ 
hi  unkieiyacopi  kte  sni,  tuka 
kaken  e  iyotan  wakonza  po,  tu¬ 
wedan  taku  en  siha  ibotopi,  qa 

254 


on  hinhpaye  kte  cin  he  hunka- 
wanjitku  kin  itokam  ehde  kte 
sni. 

14  Mis  sdonwaye  ca  Jesus 
Itancan  kin  en  awacami,  taku- 
dan  atayedan  sape  sni ;  tuka  tu¬ 
we  taku  sapa  kecin  kinhan,  he 
taku  kin  iye  ekta  sapa  ece. 

15  Qa  woyute  kin  on  etanhan 
nihunkawanji  iyokisin  yaye  Chi¬ 
lian  wowastedake  eciyatanhan 
mayani  sni.  Messiya  tuwe  on 
te  ciqon  he  woyute  nitawa  kin 
on  ihang  ye  sni  wo. 

16  Ihnuhan  taku  waste  duhapi 
kin  he  yasicapi  kinhan. 

17  Woyute  qa  woyatke  kin 
Wakantanka  tokiconze  kin  hee 
sni ;  tuka  wicoowotanna  wooki- 
ye  qa  Woniya  Wakan  kin  en 
wowiyuskin  kin  hena  ee. 

18  Tuwe  hena  taku  kin  en 
Messiya  wowidag  ye  cinhan,  he 
Wakantanka  iyokipi  ye  ca,  wi¬ 
casta  kin  on  waste  dakapi. 

19  Heon  etanhan  taku  tona 
wooldye  kage  cin  hena  unkaki- 
tapi  kta  qa  nakun  taku  on  otoi¬ 
yohi  icah  unkiciciyapi  kta. 

20  Woyute  kin  on  etanhan 
Wakantanka  taku  kage  cin  he 
ihang  ye  sni  wo.  Awicakehan 
taku  owasin  waste  ;  tuka  tuwe 
taku  yute  ca  on  wahtani  wicaye 
cinhan,  he  sica  ece. 

21  Waconica  yutapi  sni,  qa 
mini  sa  yatkanpi  sni,  qa  taku 
tokeca  on  etanhan  nihunkawanji 
hicahe  ca,  wahtani,  qa  wasake 
sni  aye  cin,  hena  econpi  sni  kin¬ 
han  he  waste. 

22  Wowacinye  duha  he:  Nis 
niye  Wakantanka  itokamya  hdu- 
ha  wo.  Tuwe  taku  iyowinkiye 
cin  on  ihdaco  sni  kinhan,  he  yu- 
wastepi  ece. 

23  Qa  tuwe  wicada  sni  kinhan 
he  yute  cinhan  wanna  yacopi, 
wacinyanpi  kin*  on  hecon  sni, 


WICOWOYAKE  15. 


heon  etanhan.  Taku  owasin 
wacinyanpi  eciyatanhan  sni  kin 
hena  woafttani. 

WICOWOYAKE  15. 

1  Unkiye  waunsakapi  kin  tona 
wasake  sni  un  sutaya  wacinyan¬ 
pi  sni  kin  on  wacinuntankapi  kta, 
qa  iyokipiunkiciyapi  kte  sni. 

2  Otoiyohi  wicasta  tokeca  iyo- 
kipi  unyanpi  kta,  wowaste  en 
icali  yapi  kte  cin  heon. 

3  Messiya  iye  kaes  iyokipi  iciye 
sni,  tuka  wowapi  en  kagapi  qon 
iyecen,  Tona  aniiapi  kin  waaia- 
pi  kin  he  miye  aihperaayanpi 
qon. 

4  Taku  tona  wowapi  en  kaga¬ 
pi  kin  hena  onspeunkiyapi  kte 
cin  heon  kagapi,  hecen  wicowa- 
libadan,  qa  wowapi  wakan  kin 
en  wicakicanpte  cin  eciyatari- 
han  woape  unhapi  kta. 

5  Wakantanka  wicowahbadan, 
wicakicanpte  ko  yuhe  cin  he 
Jesus  Messiya  eciyatanhan, 
otoiyohi  okonwanjidan  wacin  en 
kiciyus  niyanpi  nunwe. 

6  Qa  hecen  wicotawacin  wan- 
jidan,  qa  wicai  wanjidan  on 
Wakantanka  Jesus  Messiya  Itan- 
can  unkiyapi  he  Atkuku  kin  da- 
tanpi  kta. 

7  Heon  etanhan  otoiyohi  iyo- 
winkiciciya  po,  Wakantanka  yu- 
tanpi  kte  cin  heon  Messiya  iyo- 
winunkiyapi  qon  iyececa. 

8  Miye  kin  kaken  epe ;  Jesus 
Messiya  bakilidayapi  wi  cohan 
kin  en  ookiye  ikicaga,  Wakan¬ 
tanka  towicake  kin  heon,  qa 
hunkakepi  kin  wahowicayapi 
qon  he  hduecetu  kte  cin  heon 
etanhan. 

9  Qa  hecen  Ikcewicasta  kin 
W'akantanka  yatanpi  kta,  iye 
towaonsida  kin  on  ;  wowapi  en 
kagapi  qon  iyececa,  Heon  etan¬ 


han  Ikcewicasta  ehna  ociyake 
ca  nicaje  kin  iwadowan  kta. 

10  Qa  ake  hecen  eya,  Ikcewi¬ 
casta  kin  iyuskin  po,  iye  taoyate 
kin  kici. 

11  Qa  ake,  Ikcewicasta  kin 
owasin  Itancan  kin  idowanpi, 
qa  oyate  kin  owasin  he  yatan 
po. 

12  Ake  Isaya  hecen  eya,  Jesse 
hutkan  wanjidan  qa  tuwe  Ikce¬ 
wicasta  en  wicastayatapi  un  kte 
cin  he  icage  kta ;  he  Ikcewica¬ 
sta  kin  wacinyanpi  kta. 

13  Hehan  woape  Wakantanka 
kin  he  wicayadapi  kin  eciyatan¬ 
han  wowiyuskin  owasin  wooki- 
ye  ko  on  imna  niyanpi  nunwe, 
W'oniya  Wakan  towasake  kin 
eciyatanhan  woape  en  nina  ini- 
cagapi  kte  cin  heon. 

14  Mihunkawanji  niyepi  on 
awacin  manka,  wowaste  oniju- 
pidan,  qa  wosdonye  owasin  on 
oju  niyanpi,  hecen  otoiyohi  wa¬ 
ll  o  k  o  n  y  c  c  i  c iy ap i  kta  oyakihipi. 

15  Tuka  mihunkawanji,  hece- 
ca  esta  waditagya  wowapi  cica- 
gapi,  hecen  wicoie  wanjikji  ki- 
ksuye  ciyapi  kta,  Wakantanka 
towaonsida  maqupi  kin  he  eciya¬ 
tanhan  ; 

16  Ikcewicasta  ehna  Jesus 
Messiya  taokiye  kin  wanji  he 
miye  kta,  Wakantanka  tawoo- 
tanin  waste  kin  on  litawani,  qa 
hecen  Ikcewicasta  wahdusnapi 
kin  he  woiyokipi  kta,  Woniya 
Wakan  kin  on  yuwakanpi  kin 
heon. 

17  Heon  etanhan  Jesus  Messi¬ 
ya  en  taku  Wakantanka  tawa 
kin  on  wo  wink  ta  mduha. 

18  Wicoie  wicohan  ko  on  Ikce¬ 
wicasta  anagoptanpi  kta  e,  miye 
eciyatanhan  sni,  Messiya  taku 
econ  qon  hena  cajemdate  kte 
sni : 

19  Tuka  wowapetokeca  tanka, 

qa  wnyusinyaye  eeonpi,  Wakan- 
tanka  Taniya  Wakan  towasake 
kin  eciyatanhan,  hecen  Jerusa¬ 
lem  etanhan,  qa  ohomniyan  Ilu- 
rikon  ekta  Messiya  tawootanin 
•waste  kin  omdaka  ece. 

20  Qa  hecen  wotanin  waste  kin 
aiciciya  oyag  uwate,  tulcten  Mes¬ 
siya  cajeyatapi  kin  hetu  sni, 
okinni  wicasta  tokeca  taku  ahde 
kin  akan  ti  wakage  kta  naceca. 

21  Tuka  hecen  wowapi  en  ka- 
gapi  qon ;  Tona  en  cajeyatapi 
sni  kin  hena  wanyakapi  kta,  qa 
tona  nahonpi  sni  qon  hena  iyu- 
kcanpi  kta. 

22  Qa  hecen  on  otakiya  ekta 
ciupi  kte  cin  okitpani  mayan- 

Pi: 

23  Tuka  nakaha  makoce  kin 
dena  en  tuktedan  omakan  sni  qa 
wanna  waniyetu  ota  ekta  ciupi 
kta  nina  wacin  ; 

24  Heon  tohan  Spania  ekta 
mde  cinhan  hehan  ekta  ciupi 
kta.  Heciya  icimani  mde  cin¬ 
han  tahepi  wanciyakapi,  qa  ekta 
ye  mayayapi  kta  awacin  manka, 
tokaheya  niyepi  kin  on  cistiye- 
dan  imamdeze  cinhan. 

25  Tuka  nakaha  Jerusalem  e- 
kta  mda,  tona  owotanna  un  kin 
hena  owicawakiye  kte  cin  he¬ 
on. 

26  Tona  Makedonia  qa  Akeya 
en  yukanpi  kin  hena,  tona  wa- 
hpanica  wacinyanpi  Jerusalem 
ekta  yakonpi  kin  hena  taku  wi- 
caqupi  kta  e  iyokipipi. 

27  Hecon  iyokipipi ;  taku  iwi- 
cakieazopi  kin  iyecen  unpi  na- 
kaes.  Hena  taku  wakan  yuhapi 
qon  en  Ikce wicasta  opapi  hecin- 
lian,  taku  wicacehpi  ekta  un  kin 
hena  on  itkom  owicakiyapi  kta 
iyececa. 

28  Heon  etanhan  tohan  he 
mdustan  qa  waskuyeca  kin  de 
hena  en  awicawecipuspe  cin- 

han,  hehan  niyepi  iyoopteya 
Spania  ekta  imdamde  kta. 

29  Qa  ekta  ciupi  kinhan,  Messi¬ 
ya  tawootanin  waste  woyuwaste 
woojudan  kin  yuha  wau  kta 
sdonwakiya. 

30  Hehan  nakaha  mihunka- 
wanji  ceciciyapi  ce,  Jesus  Mes¬ 
siya  Itancan  kin  caje  on,  qa  Wo- 
niya  Wakan  towastedake  kin 
on,  miye  kici  Wakantanka  nina 
cemiyeciciyapi  kte  cin  he. 

31  Tona  Juda  makoce  kin  ekta 
anagoptanpi  sni  kin  hena  etan¬ 
han  emahdakupi  kta,  qa  Jerusa¬ 
lem  ekta  wicohtani  mitawa  kin 
tona  owotanna  un  kin  iyokipi 
wicaye  kte  cin  heon. 

32  Qa  hecen  Wakantanka  ta- 
wacin  kin  eciyatanhan  wowi- 
yuskin  yuha  ekta  ciupi,  qa  niye¬ 
pi  on  imagaga  miciye  kta. 

33  Wookiye  Wakantanka  kin 
niyepi  owasin  en  nicipi  un  nun- 
we. 

WICOWOYAKE  16. 

1  Phebe  tawinohtinunyanpi, 
Kenkrea  ekta  okodakiciye  kin 
en  ookiye  wanji  hee  cantohnake 
cisipi. 

2  He  Itancan  kin  on  iyowin- 
yakiyapi  kta,  tona  owotanna  un 
kin  iyececa,  qa  taku  on  i  kin  he 
en  token  ecayeconpi  cin  kinhan 
ecen  okiya  po.  lye  kin  wicota 
owicakiye  ca  miye  nakun  oma- 
kiya  ece. 

3  Priskula  Akula  kici,  Jesus 
Messiya  en  mitawasipi  kin  hena 
napewicayuza  po. 

4  Hena  e  minagi  kin  on  iye 
tahupi  kin  ehnakapi,  qa  hena 
miye  misnana  pidamakiyapi  sni, 
tuka  Ikcewicasta  ekta  okodaki¬ 
ciye  kin  owasin  pidawicayapi. 

5  Qa  iye  tipi  kin  ohna  okoda¬ 
kiciye  kin  napewicayuza  po. 
Epinetus  wastewadake  cin  he 

napeyuza  po ;  Akeya  ekta  Mes- 
siya  en  un  qon  tokaheya  kin 
hee. 

6  Mary  nina  ounkiyapi  qon  he 
napeyuza  po. 

7  Andronikus  Junia  kici  mita- 
kuye,  qa  om  makaskapi  qon  hena 
napewicayuza  po ;  yewicasipi 
kin  owicapeya  yuonihanpi,  qa 
mitokapa  tanhan  Messiya  en  un 
qon  hena. 

8  Amplias  Itancan  kin  en  wa¬ 
ste  wadake  cin  he  napeyuza 
po. 

9  Urbane  Messiya  en  unkita- 
wasipi  kin,  qa  Stacus  waste  wa- 
kidake  cin,  hena  napewicayuza 
po. 

10  Apelles  Messiya  en  yuece- 
pidan  kin  he  napeyuza  po.  Ari- 
stobulus  takuwicaye  cin  hena 
napewicayuza  po. 

11  Herodian  mitakuye  kin  na¬ 
peyuza  po.  Narkisus  takuwica- 
ye  cin  Itancan  en  un  kin  hena 
napewicayuza  po. 

12  Truphena  Truphosa  kici 
Itancan  kin  on  htanipi  kin  hena 
napewicayuza  po.  Persis  waste 
dakapi  kin  Itancan  kin  on  nina 
htani  kin  he  napeyuza  po. 

13  Ruphus  Itancan  kin  on  ka- 
hnigapi  kin,  qa  iye  hunku,  na- 
kun  mitawa  kin,  hena  napewi¬ 
cayuza  po. 

14  Asunkritus,  Plegon,  Ermas, 
Patrobas,  Ermes,  hena,  qa  tona 
om  unpi  hunkawanjin  kiciyapi 
kin  hena  ko  ;  napewicayuza  po. 

15  P.hilologus,  Julia,  Nereus, 
iye  tawinohtin  kici,  Olumpas,  qa 
hena  om  tona  owotanna  un  kin 
hena  owasin  napewicayuza  po. 

16  Otoiyohi  iiputakapi  wakan 
kin  on  napekiciyuza  po.  Mes¬ 
siya  taokodakiciye  kin  napeni- 
yuzapi. 

17  Mihunkawanji  ceciciyapi  ce, 
tona  woonspe  onspenicieiyapi 

qon  eciyatanhan  sni  yuomdeca- 
pi,  qa  wahtani  wicayapi  kin  he¬ 
na  iwanwicayakapi,  qa  nawica- 
kicipa  po. 

18  Tona  hececapi  kin  Jesus 
Messiya  Itancan  unkiyapi  kin 
wowidag  wicaye  sni,  tuka  iye 
tezipi  kin  hee,  qa  wicoie  waste, 
iapi  iyokipi  se  ececa  ko,  on  wi¬ 
casta  wacin  ksape  sni  kin  wica- 
hnayanpi. 

19  Niye  waanayagoptanpi  kin 
he  wicasta  owasin  sdonyapi. 
Heon  niyepi  kin  on  imduskin. 
Tuka  taku  waste  e  on  yaksapa- 
pi  kta,  qa  taku  sica  on  wadupi- 
pi  kte  sni  wacin. 

20  Unkan  kohanna  Wookiye 
Wakantanka  kin  niye  nisihapi 
kin  ihukuya  Satan  napan  kta. 
Jesus  Messiya  Itancan  unkiyapi 
towaonsida  kin  niyepi  en  nicipi 
un  nunwe. 

21  Timotheos  mitawasi,  qa  Lu- 
kius,  Jason  qa  Sosipater  mita¬ 
kuye  kin,  hena  napeniyuzapi. 

22  Tertius  wowapi  kin  de  owa 
kin  he  miye,  Itancan  kin  on  na- 
peciyuzapi. 

23  Gayos  wonmakiye  ca,  oko- 
dakiciye  owasin  hecawicakicon 
kin,  he  napeniyuzapi.  Erastus 
otonwe  kin  en  wicasta  itancan 
wan,  qa  Kuartus  hunkawanjin 
kiciyapi  wan,  hena  napeniyuza¬ 
pi. 

24  Jesus  Messiya  Itancan  unki¬ 
yapi  towaonsida  kin  niyepi  owa¬ 
sin  en  nicipi  un  nunwe. 

25  Tuwe  wootanin  waste  mi¬ 
tawa  qa  Jesus  Messiya  woyake 
cin  he  eciyatanhan  niyusutapi 
kta  okihi,  wowiyukcan  nakaha 
yuotaninpi  kin  eciyatanhan,  he 
maka  icage  cin  ehantanhan  wi- 
coicage  kin  en  an  airman  pi  qon  ; 

26  Tuka  nakaha  yuotaninpi, 
wicasta  wokcan  tawowapi  wa¬ 
kan  kin  heon,  Wakantanka  owi- 

hanke  wanin  un,  tawoahope  kin 
eciyatanhan,  qa  oyate  owasin 
wacinyan  anagoptanpi  kte  cin 
heon  oyakapi ; 


27  Jesus  Messiya  on  etanhan, 
Wakantanka  ecedan  ksape  cin 
hee  wowitan  owihanke  wanin 
kicihan  nunwe. 


C'l  w* 


1 1  PALOS 


KORINTH  OYATE 


WOWAPI  WICAKICAGE  CIN: 

TOKAHETA  KIN. 


WICOWOYAKE  1. 

1  Palos  Wakantanka  tawacin 
kin  eciyatanhan,  Jesus  yewicasi 
kin  heca  e  kahnigapi  kin  he,  qa 
Sosthenes  hunkawanjinunyanpi 
kici, 

2  Wakantanka  taokodakiciye 
Korinth  ekta  un  qa  Jesus  Messi¬ 
ya  on  ecepidan  kta,  wakan  wi- 
cakahnigapi  kin  hena  eepi,  qa 
tona  makoce  otoiyohi  en  Jesus 
Messiya  is  iyepi  kin  Itancan  ki- 
yapi,  qa  unkis  eya  Itancan  unki- 
yapi  caje  kin  hoyeyakiyapi  kin 
wowapi  unnicagapi. 

3  Wowaonsida,  wookiye  ko, 
Wakantanka  Ateunyanpi,  qa  Je¬ 
sus  Messiya  Itancan  kin  etanhan 
niyepi  en  nicipi  un  nunwe. 

4  Ohinniyan  niyepi  kin  on  Wa¬ 
kantanka  mitawa  wopida  ewa- 
kiya,  Wakantanka  towaonsida 
Jesus  Messiya  eciyatanhan  nicu- 
pi  kin  heon  ; 

5  Taku  hen  ana  owasin  on,  iye 
en,  wijica  nicagapi,  wicoie  owa¬ 
sin  qa  wosdonye  owasin  on. 

6  Hecen  niyepi  kin  en  Messiya 
tawoyaatanin  kin  yusutapi. 

7  Qa  hecen  wowaste  wanjidan 
aokpaniyan  yaunpi  sni,  qa  Je¬ 
sus  Messiya  Itancan  unkiyapi 

ihdutanin  kte  cin  he  ape  du- 
kanpi. 

8  He  owihanketa  liehanyan 
iyanionpepica  sni  niyusutapi  kta, 
Jesus  Messiya  Itancan  unkiyapi 
taanpetu  kin  etu. 

9  Wakantanka  wacinyepica, 
iye  Cinhintku  Jesus  Messiya 
Itancan  unkiyapi  kin  takodaki- 
ciyapi  tawa  kin  en  nicopi.  . 

10  Mihunkawanji,  Jesus  Messi¬ 
ya  Itancan  unkiyapi  cajeyan  ce- 
ciciyapi  ce ;  owasin  okonwan- 
jidan  oie  yetonpi,  qa  yuomdeca- 
pi  wanin  yaunpi  kta,  qa  wicota- 
wacin  eca  wanjidan  wiyukcanpi 
ko  wanjidan  tanyan  onspe  ya¬ 
unpi  kte. 

11  Mihunkawanji,  Kloe  etan- 
hanpi  kin  hena  omakiyakapi,  ni¬ 
yepi  kin  en  woakinica  yuke  cin 
he. 

12  Hecen  kaken  epe  ;  Niyepi 
otoiyohi,  Palos  opeya  waun,  qa, 
Apolos  opeya  waun,  qa,  Inyan 
opeya  waun,  qa  Messiya  opeya 
waun  ce,  ehapi  ece. 

13  Messiya  yukinukan  ehnaka- 
pi  he  ;  niyepi  kin  on  Palos  can- 
susbeca  kin  en  okatanpi  he ;  qa  is 
Palos  caje  on  baptem  nicupi  he. 

14  Wakantanka  wopida  ewa-, 
kiya,  enitanhanpi  tuwedan  ba- 


WICOWOYAKE  2. 


ptem  waqu  sni,  tuka  Krispos  qa 
Gayos  heniyoza  : 

15  Tuwedan,  miye  rnicaje  on 
baptem  wicawaqu,  keye  kte  sni 
heon. 

16  Qa  nakun  Stephanas  tiyo- 
hnaka  kin  baptem  wicawaqu,  qa 
tuwe  tokeca  baptem  waqu  kin- 
han  sdonwaye  sni. 

17  Baptem  wicawaqu  kta  e  on 
Messiya  ye  masi  sni,  tuka  wota- 
nin  waste  omdake  kte  cin  heon ; 
wicoksape  iapi  kin  ohna  sni, 
okinni  Messiya  cansusbeca  tawa 
kin  taku  sni  yapi  kta. 

18  Cansusbeca  oyakapi  kin  he 
tona  ihdutakunipi  sni  kin  en  wi- 
tkotkoya  iapi  kin  hee,  tuka  un- 
kiyepi  tona  ni  unyanpi  kin  en 
Wakan tanka  towasake  kin  hee. 

19  Kaken  wowapi  en  kagapi; 
Tona  wacin  ksapa  woksape  ta¬ 
wa  kin  taku  sni  waye  kta,  qa 
tona  okahnigapi  kin  hena  woo- 
kahnige  tawa  kin  mdutakuni  kte 
sni  ce. 

20  Wacin  ksape  cin  tokiya  un 
he  ;  wowapi  kage  cin  heca  toki¬ 
ya  un  he  ;  wiconi  kin  de  en  wi- 
yukcan  kin  tokiya  un  he  ;  Wa- 
kantanka  wicoicage  kin  de  wi¬ 
coksape  kin  yuwitkotko  sni  he. 

21  Hecen  Wakantanka  toksa- 
pe  kin  on,  wicoicage  kin  de  wi¬ 
coksape  eciyatanhan  Wakantan¬ 
ka  sdonyapi  sni  qehan,  wowa- 
hokonkiye  wowitkotkoke  cin  on, 
tona  wacinyanpi  kinhan  hena  ni 
wicaye  kta  Wakantanka  iyokipi. 

22  Juda  oyate  kin  wowapeto- 
keca  dapi,  qa  Helenes  oyate  kin 
wicoksape  akitapi  ece. 

23  Tuka  unkiyepi  kin  Messiya 
cansusbeca  en  okatanpi  kin  he 
unkoyakapi ;  he  Juda  wicasta 
kin  ekta  wonahnaye  qa  Helenes 
wicasta  kin  ekta  witkotkoya  iapi 
kin  hee. 

24  Tuka  tona  wicakahnigapi, 


Juda  qa  Helenes  wicasta  kin 
hena  ekta,  Messiya  Wakantan¬ 
ka  towasake  qa  Wakantanka  to- 
ksape  kin  hee. 

25  Wakantanka  taku  tawa  wi- 
tkotkoke  cin  he  wicasta  kin 
isanpa  woksape  ;  qa  W akantan- 
ka  towasake  sni  kin  he  wicasta 
kin  isanpa  wowasake. 

26  Mihunkawanji,  nicopi  kin 
he  wandakapi,  wicacehpi  eciya¬ 
tanhan  wacin  ksapa  ota  sni,  wa- 
saka  ota  sni,  qa  wicasta  okini- 
han  ota  sni. 

27  Tuka  wicoicage  kin  en  taku 
witkotkoke  cin  he  Wakantanka 
kahniga,  on  taku  ksape  cin  wi- 
sten  ye  kta ;  qa  wicoicage  kin 
en  taku  wasake  sni  kin  hena 
Wakantanka  kahniga,  on  taku 
wasake  cin  wisten  ye  kta. 

28  Qa  taku  wicoicage  kin  en 
okinihan  sni  un  kin  he  Wakan¬ 
tanka  kahniga,  qa  taku  un  sni 
kin  hena  ko,  on  taku  un  kin  yu~ 
takuni  kte  sni. 

29  Hecen  iye  itokam  wica¬ 
cehpi  owasin  ihdatan  kte  sni 

30  Tuka  iye  eciyatanhan  Jesus 
Messiya  en  unyakonpi ;  he  unki¬ 
yepi  on  Wakantanka  eciyatan¬ 
han  woksape,  qa  woowotanna, 
qa  woyuecedan,  qa  wokajuju 
ikicaga. 

31  Hecen  wowapi  qon  iyececa ; 
Tuwe  iwinkta  kinhan  Itancan 
kin  on  iwinkta  kta. 

WICOWOYAKE  2. 

1  TJnkan  mihunkawanji,  ekta 
ciipi  qehan,  wicoie  qa  wicoksape 
oiyokipi  kin  yuha  wai  sni,  tuka 
Wakantanka  tawoyatanin  kin 
ociciyakapi. 

2  Niyepi  kin  ekta  takudan 
sdonwaye  kte  sni  e  miciconza, 
Jesus  Messiya  hecedan,  qa  he 
cansusbeca  kin  en  okatanpi. 

3  Unkan  wasake  sni,  wokoki- 
peya  nina  macancan  cicipi  waun. 

4  Qa  mioie,  qa  womdake  cin 
hena  wicasta  toksape  wicoie 
oiyokipi  kin  en  un  sni,  tnka  Wo- 
niya  wayuotanin,  qa  wowasake 
kin  en  un. 

5  Hecen  wicayadapi  kin  he 
wicasta  wicoksape  tawa  kin  en 
ahe  kte  sni,  tuka  Wakantanka 
towasake  kin  en. 

6  Tuka  tona  ksapapi  kin  hena 
ekta  woksape  unkoyakapi  ece  ; 
tuka  wicoicage  kin  de  en  wico¬ 
ksape  kin  hee  sni,  qa  wicoicage 
kin  de  en  wicastayatapi  toksape 
kin  hee  sni,  hena  atakuni  sni 
aya. 

7  Tuka  wowiyukcan  en  Wa¬ 
kantanka  toksape  kin  he  unko¬ 
yakapi  ece  ;  eqe  nahmanpi  qon, 
woicage  sni  itokam  wowitan  un- 
kitawapi  kte  cin  heon,  Wakan¬ 
tanka  wakiconze  ciqon. 

8  He  wicoicage  kin  de  en 
wicasta  itancanpi  kin  tuwedan 
sdonye  sni ;  sdonyapi  unkans 
Wowitan  Itancan  kin  cansusbe- 
ea  en  okatanpi  kte  sni  tuka. 

9  Tuka  wowapi  qon  iyececa ; 
Tona  Wakantanka  wastedakapi 
kin  taku  wicakiciyustan  kin  he 
wicista  kin  tohinni  wanyake  sni, 
qa  wicanoge  on  nalionpi  sni,  qa 
wicasta  cante  kin  mahen  iyo- 
hpaye  sni. 

10  Tuka  hena  W'akan tanka  iye 
Taniya  kin  eciyatanhan  unkoki- 
yakapi ;  Woniya  kin  he  taku 
owasin  iyukcan,  Wakantanka 
wo£be  tawa  kin  sdonya. 

11  Wicasta  kin  ektatuwe  taku 
wicasta  tawa  kin  sdonya  he,  wi¬ 
casta  taniya  iye  mahen  un  kin 
hee  sdonkiya.  He  iyecen  taku 
Wakantanka  tawa  kin  tuwedan 
sdonye  sni,  tuka  Wakantanka 
Taniya  kin  hecedan. 

12  Unkan  unkiye  wicoicage 

kin  de  en  wicoksape  kin  he  un- 
kicupi  sni  ;  tuka  Wakantanka 
eciyatanhan  Woniya  Wakan 
kin  he  unkicupi,  hecen  taku  Wa¬ 
kantanka  iyunwin  codan  unqupi 
kin  hena  sdonunyanpi  kta. 

13  Qa  hena  unkoyakapi,  wica¬ 
sta  wicoksape  woonspe  wicoie 
kin  eciyatanhan  sni,  tuka  W^oni- 
ya  Wakan  woonspe  tawa  kin 
eciyatanhan,  hecen  wicoie  wa¬ 
kan  kin  wicasta  wakan  iyukcan- 
wicunyanpi  ece. 

14  Tuka  wicacehpi  wicasta 
kin  he  Wakantanka  Taniya  taku 
tawa  kin  icu  sni,  hena  taku  wit- 
kotkoke  dake  ca  okahniga  okihi 
sni,  hena  wakanyan  iyukcanpi 
nakaes. 

15  Tuka  tuwe  wakanyan  un 
kin  he  taku  owasin  iyukcan,  tu¬ 
ka  iye  kin  tuwedan  on  yukcanpi 
sni. 

16  Itancan  tawacin  kin  tuwe 
he  iyukcan  he,  hecen  onspekiye 
kta.  Tuka  unkiye  Messiya  ta¬ 
wacin  kin  unhapi. 

WTCOWOYAKE  3. 

1  Unkan  mihunkawanji,  mis 
wicasta  wakanpi  kin  iyecen  oci- 
ciyapi  kta  owakihi  sni,  tuka  wi¬ 
cacehpi  wicasta  kin  heca,  qa 
Messiya  en  hoksiyopa  kin  iyece¬ 
ca. 

2  Pteasanpi  yatke  ciciyapi,  qa 
waconica  kin  he  cicupi  sni ;  he 
ehan  nahahin  he  oyakihipi  sni, 
qa  dehan  nahahin  nakun  oyaki¬ 
hipi  sni. 

3  Nahahin  wicacehpi  wicasta 
kin  henicapi.  Niyepi  ekta  wi- 
nawizipi,  qa  wakinicapi,  qa  yu- 
omdecapi  yukan  hecinhan,  wi¬ 
cacehpi  kin  henicapi,  qa  wica¬ 
sta  akantu  iyecen  mayanipi  sni 
he. 

4  Wanji,  Palos  opeya  waun, 

qa  wanji  is,  Apolos  opeya  waun, 
eye  cinhan,  wicacehpi  wicasta 
kin  henicapi  sni  he. 

5  Palos  he  tuwe,  qa  Apolos  he 
tuwe  he ;  wowidake  unpi  kin 
hecapi,  on  wicayadapi,  otoiyohi 
Itancan  kin  wicaqu  kin  iyececa. 

6  Miye  wowaju,  Apol°s  mini 
akastan,  qa  Wakantanka  icahya. 

7  Tuwe  woju  kin  he  taku  sni, 
qa  tuwe  mini  akastan  kin  kin  he 
nakun,  tuka  Wakantanka  wai- 
cahye  cin  hee  tanka. 

8  Tuwe  woju  qa  tuwe  mini 
akastan  kin  hena  okonwanjipi- 
dan ;  otoiyohi  iye  tohtani  kin 
iyacinyan  iyunwin  icupi  kta. 

9  Wakantanka  kici  htanipi  kin 
hena  unkiyepi ;  Wakantanka  ta- 
maga,  qa  Wakantanka  tipi  kage 
cin  he  niyepi. 

10  Wakantanka  towaonsida 
maqupi  kin  eciyatanhan  wica¬ 
sta  ticaga  ksape  cin  iyecen,  ta¬ 
ku  ahehde  kin  ewahde,  qa  he 
akan  wicasta  tokeca  tipi  kaga ; 
tuka  otoiyohi  token  ticage  cin 
he  on  waktaya  un  kte. 

1 1  Tuka  ahehde  kin  tokeca  tu- 
wedan  ehde  kta  okihi  sni,  taku 
ehdepi  kin  hecedan,  Jesus  Mes- 
siya  hee. 

12  IJnkan  tuwe  ahehde  kin  de 
akan  mazaskazi,  qa  mazaska, 
qa  inyan  okitanin,  qa  can,  qa  pe- 
ji,  qa  cedi  en  kage  cinhan, 

13  Otoiyohi  ohan  kin  atanin 
kta ;  anpetu  kin  he  yuotanin  kta, 
peta  on  yuotaninyan  aye  kta  ;  qa 
peta  kin  otoiyohi  ohan  kin  he 
taku  kin  iyukcan  kta. 

14  Tuwe  ticage  cin  en  ohan 
kin  sutaya  un  kinhan  he  woka- 
juju  icu  kta. 

15  Qa  tuwe  ohan  kin  huhnage 
cinhan  he  iwahpanice  kta,  tuka 
iye  qe  peta  kin  etanhan  iyecen  ni- 
yanpi  kta. 

16  Wakantanka  tipi  tawa  kin 


he  niyepi,  qa  Wakantanka  Tani- 
ya  kin  onitipi  kin  he  sdonyaki- 
yapi  sni  he. 

17  Tuwe  Wakantanka  ti  kin 
asamye  cinhan  he  Wakantanka 
ihangye  kta.  Wakantanka  ti 
kin  he  wakan,  qa  he  niyepi. 

18  Ihnuhan  tuwe  icihnaye  cin¬ 
han.  Tuwe  niyepi  ekta  wicoi- 
cage  kin  de  en  ksapeicida  kin 
he  witkotkoke  icicaga  nunwe  ; 
hecen  ksape  kta. 

19  Wicoicage  kin  de  en  taku 
woksape  kin  he  Wakantanka 
witkotkoke  daka.  Kaken  wo- 
wapi  en  kagapi ;  Wicasta  ksape 
cin  hena  iye  wohnaye  tawapi 
kin  on  wicayuza  ece. 

20  Qa  ake,  Wicasta  ksape  cin 
tawacinpi  kin  hena  taku  sni  e, 
Itancan  kin  sdonya  ce. 

21  Hecen  tuwedan  wicasta  kin 
on  iwinkta  kte  sni.  Taku  owa- 
sin  nitawapi. 

22  Palos,  qa  Apolos{  qa  Inyan, 
qa  wicoicage  kin,  qa  wiconi,  qa 
wiconte,  qa  taku  nakaha  un  kin, 
qa  taku  u  kte  cin  hena  owasin 
nitawapi ; 

23  Qa  Messiya  tawa  niyanpi, 
qa  Wakantanka  Messiya  tawa 
ya. 

WICOWOYAKE  4. 

1  Wicasta  kin  kaken  ecanun- 
kinpi  kta,  Messiya  iwicadake  cin 
qa  Wakantanka  tawowiyukcan 
awanyakapi  kin  heuncapi. 

2  Nakun  tona  waawanyakapi 
un  kin  hena  owotanna  olianyan- 
pi  kta  iyececa  wicadakapi  ece. 

3  Tuka  mayadacopi,  qa  wica¬ 
sta  akantu  mayacopi  esta,  he  ta¬ 
ku  sni  wadaka ;  qa  nakun  mi- 
hdaco  sni. 

4  Miye  cinka  takudan  sdonwa- 
kiye  Ini,  tuka  heon  owotanna 
mihdawa  sni ;  tuka  tuwe  mayu- 
kcan  kin  Itancan  kin  hee. 

5  Hecen  iyehantu  sni  kin  ito- 
kam  takudan  yacopi  sni  po,  Itan- 
can  kin  he  hi  sni  kin  hehanyan  ; 
he  iye  kin  taku  otpaza  en  na- 
hmanpi  qon  aiyoyam  ye  kta,  qa 
wicocante  awacinpi  kin  yuatan- 
in  kta ;  unkan  hehan  otoiyohi 
Wakantanka  eciyatanhan  ido- 
wanpi  kta. 

6  Mihunkawanji,  niyepi  on 
etanhan  hena  hecen  Apolos  kici 
miye  imihdacin ;  hecen  unkiye- 
pi  kin  on  wowapi  en  ltagapi  kin 
isanpa  kecanwicayakinpi  kte  sni 
onnispepi  kta,  qa  hecen  otoiyohi 
on  wahannicidapi  kte  sni. 

7  Tuwe  hecen  iyotan  nicaga 
he  ;  qa  taku  nicupi  sni  kin  tukte 
e  duha  he.  Qa  nicupi  kinhan 
tokeca  nicupi  sni  kin  iyecen  on 
iniwinkta  he. 

8  Nakaha  winipipi  ;  nakaha 
winijicapi ;  unkiyepi  unkicunon- 
patanhan  wicastayatapi  yaunpi : 
Unkan  wicastayatapi  yaunpi  wa- 
cin,  hecen  niyepi  kici  wicasta¬ 
yatapi  unyakonpi  kta  tuka. 

9  Mis  kaken  wacin  mduza ; 
Wakantanka  yewicasipi  unkiye¬ 
pi  kin  ehake  taninyan  eunhdepi, 
wiconte  iyacopi  kin  iyececa ; 
hecen  wicoicage  qa  mahpiya 
ohnihde  cin,  qa  wicasta  kin  en 
woiwanyakekin  he  unkiyepi  kta. 

10  Messiya  on  wiuntkotkopika, 
tuka  niye  Messiya  en  yaksapapi. 
Unkiye  waunsakapi  sni,  tuka  ni¬ 
ye  wanisakapi.  Unkiye  unyuo- 
nihanpi  sni,  tuka  niye  nicinihan- 
pi. 

11  Qa  nakun  anpe  dehan  wote- 
kteunhdapi,  qa  iunpuzapi,  qa 
tancounkapidan,  qa  unkastakapi, 
qa  tuktedan  tinsadan  unyakonpi 
sni ; 

12  Qa  hununkitapi,  unnapepi 
kin  on  htaunnipi.  Unkaiapi  kes 
wicunyawastepi  ;  sicaya  unku- 
wapi  kes  wacin  untankapi ; 

13  Unyasicapi  kes  ceunkiyapi 
ece.  Wicoicage  en  watusekse- 
ca  kin  iyecen  unkagapi,  qa  anpe 
dehanyan  taku  owasin  etanhan 
taku  kahin  ehpeyapi  kin  hecen 
unyawapi  ece. 

14  Istenciyapi  kta  heon  hena 
hecen  wowapi  wakage  sni,  tuka 
micinca  waste  wicawakidake  cin 
iyecen  wahokonciciyapi. 

15  Messiya  en  waonspekiyapi 
kektopawinge  wikcemna  duhapi 
esta,  ateyapi  ota  duhapi  sni  ;  Je¬ 
sus  Messiya  en  wotanin  waste 
on  cinca  cicagapi. 

16  Heon  etanhan  ceciciyapi  ce, 
ecen  omicipa  po. 

17  Heon  niyepi  kin  ekta  Timo- 
theos  ye  wasi,  he  nakun  micinca 
hoksincantkiyapi,  qa  Itancan  kin 
en  wacinyepica,  he  mitacanku 
Messiya  en  un  kin  kiksuye  ni- 
yanpi  kta,  ohinniyan  okodakici- 
ye  otoiyohi  en  waonspewakiye 
cin  iyececa. 

18  Ekta  ciupi  kte  sni  se  ececa, 
heon  wanjiksi  wahanhanicidapi. 

19  Tuka  ecadan  ekta  ciupi  kta, 
Itancan  kin  iyokipi  kinhan,  qa 
fona  wahanicidapi  token  eyapi 
kin  hee  sni,  tuka  taku  okihipi 
kin  he  sdonwaye  kta. 

20  Wakantanka  tokiconze  kin 
he  wicoie  en  ahe  sni,  tuka  wo- 
wasake  en  han. 

21  Cansakadan  yuha  ekta  ciupi 
kta,  qa  is  wacantkiyapi  cante 
alibayedan  ko  hduha  wau  kta, 
unma  tukte  yacinpi  he. 

WICOWOYAKE  5. 

1  Niyepi  ekta  wawicihahapi 
yukan  keyapi ;  qa  wawicihahapi 
kin  he  iyececa  Ikcewicasta  kin 
ekta  cajeyatapi  sni,  wanji  iye 
atkuku  tawicu  kin  yuze  kte  cin. 

2  Unkan  niye  wahannicidapi ; 
on  iyonicisicapi  kta  tuka ;  hecen 


WICOWOYAKE  6. 


tawe  hecon  kin  niyepi  etanhan 
iyaye  yapi  kta. 

3  Miye  mitancan  on  ekta  ope- 
ya  ciunpi  sni,  tuka  micante  on 
en  waun  seca,  heon  en  waun  kin 
iyecen  wanna  mdustan  ;  tuwe 
hecon  kin, 

4  Mniniciyapi  qa  mitoksape 
duhapi  kinhan,  Jesus  Messiya 
Itancan  unkiyapi  caje  kin  on,qa 
Jesus  Messiya  Itancan  unkiyapi 
towasake  kin  yuha, 

5  Wicasta  kin  he  Satan  yaqupi 
kta,  cehpi  yutakuni  kte  sni,  he- 
cen  Jesus  Itancan  kin  taanpetu 
kin  en  nagi  kin  ni  kta. 

6  Iniwinktapi  kin  he  waste  sni. 
Taku  on  napohyapi  kin  waniqa- 
dan  aguyapi  ocowasin  napohya 
ece  e  sdonyayapi  sni  he, 

7  On  napohyapi  tannike  cin 
ehpeya  po  ;  hecen  aguyapi teca 
qa  napohye  sni  yaunpi  kta. 
Messiya  wohduze  unkitawapi 
kin  he  iye  kaes  unkiyepi  on  wo- 
snapi. 

8  Heon  etanhan  wohduze  kin 
en  unkopapi  kta,  on  napohyapi 
wanakaja  qa  wocanniye  wicosi- 
ce  ko  on  napohyapi  kin  he  unha- 
pi  kte  sni,  tuka  wicoowotanna 
wowicake  ko  on  napohyapi  kin 
hee  unkunpi  kta. 

9  Wowapi  en  kaken  cicagapi ; 
Wiinahmanpi  kin  om  mayanipi 
kte  sni. 

10  Tuka  wicoicage  kin  de  en 
wiinahmanpi,  qa  tona  waicucupi 
kte  cin,  qa  wawicaki  sa,  qa  tona 
wakagapi  ohodapi  kin  hena  e 
wicawake  sni ;  unkans  wicoica¬ 
ge  kin  de  etanhan  tankan  dapi 
kta  tuka. 

11  Tuka  nakaha  kaken  wowa¬ 
pi  cicagapi,  tuwe  hunkawanjin 
kiciyapi  eciyapi  kin  he  wiina- 
hman,  qa  waicucukte  cin,  qa 
wakagapi  ohoda,  qa  waaie  sa, 
qa  witko  sa,  qa  wawicaki  sa 


heca  kinhan,  kici  yaunpi  kte  sni, 
ihnuhan  kici  wayatapi  kinhan. 

12  Tona  tankan  unpi  kin  hena 
token  ecin  wicamdaco  kta  he  ; 
tona  timahen  un  kin  hena  wica- 
dacopi  sni  he. 

13  Tuka  tona  tankan  un  kin 
hena  W  akan  tanka  wicay  aco  ece . 
Hecen  wawicihahapi  econ  qon 
he  niyepi  kin  etanhan  tankan 
iyeya  po. 

WICOWOYAKE  6. 

1  Wicasta  wan  taku  icansin  ni- 
yanpi  kinhan  token  ecin  owotan- 
na  ohanye  sni  unpi  kin  en  yu- 
kcanpi  kta  e  ayaipi  he,  qa  wica¬ 
sta  wacinyan  unpi  kin  en  ayaipi 
sni. 

2  Tona  wacinyan  unpi  kin  he¬ 
na  wicoicage  kin  yacopi  kta  e 
sdonyayapi  sni  he.  Unkan  ni¬ 
yepi  wicoicage  kin  dacopi  kta 
hecinhan,  taku  iyotan  cistinna 
kin  hena  iyukcan  iyenicecapi 
sni  he. 

3  Mahpiya  ohnihde  kin  hena  ee- 
pi  kaes  wicunyukcanpi  kta  e 
sdonyayapi  sni  he.  Hecen  wi- 
coni  kin  de  en  taku  hiyeye  cin 
sam  iyeya  unkokihipi. 

4  Heon  etanhan  wiconi  kin  de 
en  taku  iyukcanpi  kte  cin  duha¬ 
pi  kinhan,  tona  okodakiciye  kin 
en  yuonihanpi  sni  kin  hena  iyu¬ 
kcan  wicasi  po. 

5  Inistecapi  kte  cin  heon  hepa. 
Niyepi  ekta  wicasta  ksape  ca 
tuwe  hunkawanjitkupi  kin  wi- 
yukcan  okihi  kte  cin  wanica 
he. 

6  Tuka  hunkawanjinkiciyapi 
kin  taku  iyakicionpapi  ece,  qa 
he  nakun  wacinyanpi  sni  kin 
wicitokam. 

7  Hecen  taku  iyayecionpapi 
kin  he  £icaya  ecanonpi  ece.  To- 
keca  e  sicaya  ecaniconpi  kin 
ayatpaspapi  ini  he.  Tokeca  ta- 

ku  nicipi  kinhan  wacin  tanka 
yecunpi  sni  he. 

8  Tuka  niye  sicaya  ecanonpi, 
qa  wawicayakipi  ece,  qa  he  ni- 
hunkawanjipi  kin. 

9  Tona  owotanna  sni  un  kin 
hena  Wakantanka  tokiconze  kin 
tawapi  kte  sni  e  sdonyayapi  sni 
he.  Icihnayanpi  sni  po  :  wiina¬ 
hmanpi,  qa  wakagapi  ohodapi 
sa,  qa  wawicihahapi  econpi  sa, 
qa  winyan  icidapi  kin,  qa  iwica- 
hu  sa, 

10  Qa  wamanonpi  sa,  qa  wai- 
cucukte  cin,  qa  witkopi  sa,  qa 
wawicakipi  sa,  henakiya  Wa¬ 
kantanka  tokiconze  kin  tawapi 
kte  sni. 

11  Qa  nis  niyepi  kin  hunh  heni- 
cecapi  tuka,  tuka  niyujajapi ; 
tuka  niyuwakanpi ;  tuka  niyuo-' 
wotanpidan,  Jesus  Itancan  kin 
cajeyan  qa  Wakantanka  unkita- 
wapi  Taniya  kin  on. 

12  Taku  owasin  ecamon  kta  e 
iyowinmakiyapi,  tuka  taku  owa¬ 
sin  ecamon  kta  iyecece  sni ;  ta¬ 
ku  owasin  ecamon  kta  e  iyowin¬ 
makiyapi,  tuka  takudan  imada- 
ke  kte  sni  wacin. 

13  Woyute  kin  he  wicatezi  kin 
kicagapi ,  qa  wicatezi  kin  is  wo¬ 
yute  kicagapi,  tuka  henioza  W a- 
kantanka  ihang  ye  kta.  Unkan 
wicatancan  kin  he  wiinahmanpi 
on  kagapi  sni,  tuka  he  Itancan 
kin  kicagapi,  qa  Itancan  kin  he 
is  wicatancan  kin  tawa  kta. 

14  Unkan  Wakantanka  wanna 
Itancan  kin  najin  kiye  ca,  nakun 
iye  towasake  kin  on  najin  unki- 
yapi  kta. 

15  Nitancanpi  kin  hena  Messi- 
ya  huhakin  ee  sdonyayapi  sni  he. 
Hecen  Messiya  huha  kin  iwacu, 
qa  witkowinna  wan  huha  wakiye 
kta  he.  Hiya,  hecetu  sni. 

16  Tuwe  witkowinna  wan  en 
kici  iyaihdaske  cin  he  kici  tan- 

can  wanjidan,  sdonyayapi  sni  he. 
Henioza  cehpi  wanjidan  kta  ce, 
eye  ciqon. 

17  Tuka  tuwe  Itancan  kin  en 
kici  iyaihdaske  cinhan  he  iye 
kici  woniya  wanjidan. 

18  Wiinahmanpi  kin  nakicipa 
po.  Woahtani  wicasta  econ  kin 
owasin  wicatancan  kin  itankan 
un,  tuka  tuwe  wiinahman  kin¬ 
han  he  iye  tancan  kin  en  waici- 
htani. 

19  Tokeca,  nitancanpi  kin  he¬ 
na  Woniya  Wakan  W^akan tanka 
nicupi,  qa  niyepi  en  un  kin  he 
tipi  tawa  kin  hee,  qa  hecen  tawa 
nihdawapi  sni  e  sdonyayapi  sni 
he. 

20  Taku  tanka  iyopeniyanpi, 
heon  nitancanpi  ninagipi  ko  on 
Wakantanka  yatan  po,  hena 
Wakantanka  tawa. 

WICOWOYAKE  7. 

1  Wowapi  en  miyecagapi  kin 
he  icahtagya,  wicasta  kin  wino- 
hinca  yutan  sni  kin  he  waste. 

2  Tuka  wiinahmanpi  kte  sni  e 
heon  etanhan  wicasta  otoiyohi 
winohinca  tawa  hduhe  kta,  qa 
winohinca  kin  is  otoiyohi  wica¬ 
sta  hduha  nunwe. 

3  Unkan  wicasta  kin  iye  tawi- 
cu  kin  wowaste  ecakicon  kta, 
qa  winohinca  kin  is  iye  hihnaku 
kin  nakun  ecen  ecakicon  nunwe. 

4  Winohinca  kin  is  iye  tancan 
kin  hduhe  sni,  tuka  hihnaku  kin 
he  yuha,  qa  nakun  wicasta  kin 
is  iye  tancan  kin  hduhe  sni,  tu¬ 
ka  tawicu  kin  he  yuha. 

5  Otoiyohi  tancan  ehpekiciya- 
pi  sni  po,  ptecedan  hehanyan, 
napin  wicgyadapi  kinhan  hecee- 
dan,  takudan  yute  sni  qa  woce- 
kiye  eyapi  kin  en  ocowasin  ye- 
niciyapi  kte  cin  heon,  kinhan 
ake  napin  yahdapi  kta,  unmana 


WICOWOYAKE  7. 


kinhan  oicihipi  sni  kin  on  Satan 
iyutanniyanpi  kta  naceca. 

6  Hena  hecon  cisipi  kin  e  on 
hope  sni,  tuka  wahokonciciyapi 
kin  he  on. 

7  Wicasta  owasin  miye  waun 
kin  iyccen  unpi  kta  wacin,  tuka 
otoiyohi  Wakantanka  etanhan 
wicowasake  hduha  un,  wanji 
decetu,  qa  wanji  is  kaketu. 

8  Tuka  tona  tansna  un  qa  tona 
wiwazicapi  kin  hena,  miye  wa¬ 
un  kin  iyecen  unpi  kte  cin  he 
waste  kta,  kcwicawakiya. 

9  Tuka  oicihipi  sni  kinhan  ki- 
ciyuzapi  kta ;  wakan  kiciyuzapi 
kin  he  waste  qa  wacin  itkon  kin 
he  sica. 

10  Unkan  tona  kiciyuzapi  kin 
hena  kaken  wahokonwicawaki- 
ya,qa  he  miye  cinka  epe  sni,  I  tan- 
can  kin  he  hey  a ;  Winohinca 
iye  liihnaku  kin  ahdustan  kte 
sni. 

11  Tuka  ahdustan  kinhan  tan¬ 
sna  un  kta,  qa  is  ake  hihnaku 
qon  okiciye  kta  ;  qa  wicasta  kin 
iye  tawicu  kin  ihnuhan  ehpe- 
kiye  cinhan. 

12  Unkan  ehake,  Itancan  kin 
hee  sni,  miye  cinka  hecen  epe 
kta  ;  Hunkawanjin  kiciyapi  wan 
winohinca  wicada  sni  kin  heca 
yuhe  ca,  he  kici  un  iyokipi  kin¬ 
han,  he  ihnuhan  ehpekiye  cin¬ 
han. 

13  Qa  winohinca  wan  wicasta 
wicada  sni  kin  heca  yuhe  ca, 
he  kici  un  iyokipi  kinhan,  he  is 
nakun  ehpekiye  kte  sni. 

14  Wicasta  wicada  sni  kin  he 
iye  tawicu  kin  on  yuwakanpi, 
qa  winohinca  wicada  sni  un  kin 
he  nakun  iye  hihnaku  on  yu wa¬ 
kan  kagapi.  Hecece  sni  unkans 
nicincapi  kin  asapapi  kta,  tuka 
nakaha  hena  e  wakan. 

15  Tuka  wicada  sni  un  kin  he 
unma  kpagan  kinhan  hecen  kpa- 


gan  kta.  Hena  hecece  cin  en 
hunkawanjin  kiciyapi,  qa  ta- 
winohtin  kiciyapi  kin  idakapi 
sni.  Wakantanka  wookiye  en 
unkicopi. 

16  Winohinca,  nis  taku  sdon- 
yaya  he,  okinni  nihihna  niyakiye 
kta.  Qa  wicasta  kin,  nis  token 
sdonyakiya  he,  okinni  nitawin 
niyakiye  kta. 

17  Tuka  otoiyohi  token  Wa¬ 
kantanka  wicaqu  qa  Itancan  kin 
otoiyohi  wicakico  kin  he  iyecen 
mani  nunwe.  Hecen  okodaki- 
ciye  owasin  en  econ  wicawasi 
ece. 

18  Tuwe  bakihdayapi  ecen  ki- 
copi  hecinhan,  bakihdayapi  sni 
kin  akite  kte  sni.  Qa  tuwe  ba¬ 
kihdayapi  sni  ecen  kicopi  hecin¬ 
han,  he  bakihdaye  kte  sni. 

19  Bakihdayapi  kin  he  taku 
sni,  qa  bakihdayapi  sni  kin  he 
nakun  taku  sni,  tuka  Wakantan¬ 
ka  tawoahope  opapi  kin  he  tan¬ 
ka. 

20  Otoiyohi  wicohtani  en  ki¬ 
copi  kin  he  en  un  kta. 

21  Wowidake  un  kin  henica 
ecen  nicopi  kinhan  he  ekta  ewa- 
cin  sni  wo  ;  tuka  tawa  niciye 
kta  e  oyakihi  kinhan  he  en  oya- 
han  de  kta. 

22  Tuwe  wowidake  un  kin  he 
Itancan  kico  kinhan,  hee  Itancan 
kin  on  tawa  iciya ;  qa  nakun 
tuwe  tawa  iciye  cin  hecen  kico¬ 
pi  kinhan  he  Messiya  wowidake 
tawa  kin  hee. 

23  Tehiya  openitonpi,  heon 
wicasta  akantu  wowidag  niyan- 
pi  sni  nunwe. 

24  Mihunkawanji,  otoiyohi  ta¬ 
ku  en  un  hecen  kicopi  kin  he  en 
Wakantanka  kici  un  nunwe. 

25  Unkan  hoksiwinpidan  ica- 
htagya,  Itancan  kin  eeiyatanhan 
woope  takudan  mduhe  sni.  Tu¬ 
ka  miye  owotanna  waun  kta 

Jfcancan  kin  ionsimakida,  hecen 
loken  wacin  mduze  cin  owahda- 
ke  kta. 

26  Nakaha  wicokakije  kin  on 
etanhan  de  waste  kepce,  wicasta 
kin  ecen  un  kte  cin  he  waste. 

27  Winohinca  en  iyanihdaska 
he  ;  etanhan  nihduske  kta  akite 
sni  wo.  Qa  winohinca  en  iyani- 
hdaske  sni  he  ;  winohinca  wan 
akite  sni  wo. . 

28  Tuka  winohinca  duza  esta 
wayahtani  sni,  qa  hoksiwinna 
wan  hihnaton  esta  wahtani  sni ; 
tuka  hena  e  wicacehpi  ekta  wi¬ 
cokakije  yuhapi  kta ;  hececa 
esta  ito  itoncipapi. 

29  Tuka  mihunkawanji  kaken 
epe  kta  ;  Wanna  tokata  ptenye- 
dan  ;  tona  winohinca  yuhapi  kin 
hena  winohinca  tonpi  sni  kin 
iyecen  unpi  kte. 

30  Tona  ceyapi  kin  hena  ceya- 
pi  sni  kin  iyececapi  kte  ;  tona 
iyuskinpi  kin  hena  iyuskinpi  sni 
kin  iyececapi  kta ;  qa  tona  wo- 
petonpi  taku  yuhapi  sni  kin  iye¬ 
cecapi  kta. 

31  Qa  tona  maka  kin  de  wo- 
winyunyanpi  kin  sicaya  yuhapi 
kin  iyececapi  kte  sni ;  wicoica- 
ge  kin  de  ouncage  kin  atakuni 
sni  aya. 

32  Tuka  takudan  icante  sice 
sni  yaunpi  kta  wacin.  Tuwe 
tawicu  ton  sni  kin  he  Itancan 
taku  tawa  kin  awacin  yanka, 
token  Itancan  iyokipi  ye  kta. 

33  Tuka  tuwe  tawicu  ton  kin 
he  wicoicage  kin  en  taku  awa¬ 
cin  yanka,  token  tawicu  kin  iyo¬ 
kipi  ye  kta. 

34  Qa  nakun  winohinca  hihna 
ton  qa  witansna  un  kin  hena  ki- 
ci  akidecece  sni.  Hihna  ton  sni 
kin  he  Itancan  taku  tawa  kin 
awacin  yanka,  tan  can  nagi  ko 
wakan  un  kta  heon.  Tuka  hi¬ 
hna  ton  kin  he  wicoicage  en  ta- 

266 


ku  un  kin  awacin  yanka,  token 
hihnaku  kin  iyokipi  ye  kta. 

35  Tanyan  yaunpi  kta  heon 
hena  hepa.  Taku  on  hmunkapi 
kin  nitokam  ewahnake  kta  e  hee 
sni ;  tuka  wacinktonja  wanin, 
qa  wiciyokipi  kin  en  Itancan  kin 
oyapapi  kta  e  heon. 

36  Tuka  tuwe  iye  cunwintku 
tansna  un  kin  tanyan  ecakicon 
sni  kecin,  qa  wanna  wikoska 
hecinhan,  qa  he  iyecetu  kinhan, 
token  cin  kinhan  ecen  econ  esta, 
wahtani  kte  sni ;  wakan  kiciyu- 
zapi  kte. 

37  Tuka  tuwe  iye  cante  kin  en 
sutaya  un  qa  tokan  tanhan  he- 
con  kiyapi  sni,  qa  iye  tawacin 
kin  oicihi,  qa  cunwintku  tansna 
un  hduhe  kta  e  cante  mahen 
iciconze  cinhan  he  tanyan  econ. 

38  Hecen  tuwe  kiciyuzapi  kin 
en  wicaqu  kinhan  he  tanyan 
econ,  qa  tuwe  kiciyuzapi  kin  en 
wicaqu  sni  kin  he  sanpa  tanyan 
econ  ece. 

39  Winohinca  kin  tohanyan 
hihnaku  ni  un  kin  hehanyan  wi- 
coope  kin  on  kaskapi ;  tuka  hi¬ 
hnaku  kin  te  cinhan  hehan  tawa- 
iciya,  tuwe  tokeca  cin  kinhan  he 
hihnaye  kta  okihi,  Itancan  kin 
en  un  kin  hecedan. 

40  Tuka  ecen  yanke  cinhan 
he  iyotan  wasteya  un  kta  imdu- 
kcan,  qa  Wakantanka  Taniya 
kin  he  mduha  kepce. 

WICOWOYAKE  8. 

1  Unkan  taku  wakagapi  waki- 
yusnapi  kin  icahtake,  owasin 
wookahnige  unhapi  sdonunkiya- 
pi.  Wookahnige  kin  he  tanka- 
icidapi  kaga,  tuka  wacantkiyapi 
kin  he  tanka  icahya. 

2  Tuwe  taku  sdonya  kecin  kin¬ 
han  he  nahahin  sdonye  kte  cin 
iyecen  takudan  sdonye  sni. 


WICOWOYAKE  9. 


3  Tuka  tuwe  Wakantanka  wa¬ 
ste  dake  cinhan  Yvakantanka  he 
iye  sdonya. 

4  Taku  wakagapi  wakiyusna- 
pi  kin  yutapi  kin  he  ic  all  take, 
wakagapi  maka  akan  un  kin  he 
taku  sni  sdonunyanpi,  qa  Taku 
Wakan  wanjidan,  hecedan  yu¬ 
le  an. 

5  Taku  wakan  eciyapi  kin  raa- 
hpiya  ekta  qa  maka  akan  yukan 
esta ;  taku  wakan  ota,  qa  itan- 
ean  kiyapi  kin  nakun  ota  keyapi 
ece  : 

6  Tuka  unkiye,  Taku  Wakan 
wanjidan  Ateyapi  kin  hee  un- 
hapi,  he  etanhan  taku  owasin  u, 
qa  he  en  unkiye  unyakonpi;  qa 
Jesus  Messiya  Itancan  kin  wan¬ 
jidan,  he  on  taku  owasin  un  qa 
he  eciyatanhan  unkiyepi.  . 

7  Tuka  owasin  heeen  okafrni- 
gapi  sni.  Wanjikji  anpetu  de- 
hanyan  wrakagapi  sdonyapi,  taku 
wakagapi  wakiyusnapi  kin  iya- 
cinyan  yutapi  ece  ;  hecen  nagi 
suta  sni  kin  hena  asamyapi. 

8  Taku  untapi  kin  eciyatanhan 
Wakantanka  iyokipi  unyanpi 
sni;  wauntapi  kinhan  heon  etan¬ 
han  sanpa  unwastepi  sni,  qa 
wauntapi  sni  kinhan  heon  sanpa 
unsicapi  sni. 

9  Tuka  ihnuhan  wawoyakihipi 
kin  de  tona  wasake  sni  un  kin 
hena  en  wonahnaye  kte  cin. 

10  Niye  osdonya  yaun  kin, 
wakagapi  tipi  kin  en  wota  ido- 
tanke  cin  tuwe  wanniyake  cin¬ 
han,  wicasta  nagi  wasake  sni 
un  kin  he  taku  wakagapi  waki¬ 
yusnapi  kin  yuta  onspeyakiye 
kte  sni  he. 

11  Hecen  nihunkawanji  wasa¬ 
ke  sni  un  kin,  on  Messiya  te  cin 
he  ihangyapi  kta,  niye  wasdon- 
yaye  cin  heon  etanhan. 

12  Tuka  hunkawanjin  kiciyapi 
kin  en  hecen  wayahtanpi,  qa  iye 


nagipi  kin  wasake  sni  kin  nagi- 
yeyayapi  eca,  Messiya  en  wa- 
yahtanipi  ece. 

13  Heon  etanhan  woyute  kin 
mihunkawanji  wahtaniye  cin¬ 
han,  ohinniyan  tado  wate  sni 
waun  kta,  okinni  mihunkawanji 
wahtaniwaye  kta. 

WICOWOYAKE  9. 

1  Yewicasipi  kin  hemaca  sni 
he;  tawa  miciye  sni  he;  Jesus 
Messiya  Itancan  unkiyapi  he 
wanmdake  sni  he  ;  Itancan  kin 
en  miolian  kin  he  niyepi  sni  he. 

2  Wicasta  tokeca  ekta  yewi¬ 
casipi  kin  hemaca  sni  esta,  niye¬ 
pi  kin  ekta  hemaca.  Yewicasipi 
kin  en  opeya  waun  kin  ipuspe 
kin  he  niyepi,  Itancan  kin  en. 

3  Tona  wimawangapi  kin  he¬ 
na  kaken  awicamdupta  ece  : 

4  Unkiye  wauntapi  qa  waun- 
yatkanpi  unkokihipi  sni  he. 

5  Yewicasipi  kin  tokeca,  qa 
Itancan  hunkawanjinwicaye  cin, 
qa  Inyan  iyececa,  unkiye  tan- 
ksiwicunyanpi  wanji  hdus  un- 
kayapi  unkokihipi  sni  he. 

6  Qa  is,  mis  miye  Barnabas 
kicisnana,  wicohan  ayustan  owa- 
kihi  sni  he. 

7  Tohantu  kasta  tuwre  iyunwin 
codan  zuya  iyaya  he  ;  tuwe  ha- 
stanhanka  iyuwi  kin  huhde  qa 
etanhan  waskuyeca  yute  sni  he ; 
qa  tuwe  tahinca  optaye  wan 
hduhe  ca  optaye  kin  etanhan 
asanpi  yute  sni  he. 

8  Wicasta  akantu  eciyatanhan 
hena  hecen  epa  he  ;  qa  woope 
kin  he  hena  hecen  eye  sni  he. 

9  Moses  toope  kin  en  kaken 
kagapi,  Tatanka  aguyapi  napan 
kin  he  iohmus  icu  yaye  kte  sni 
ce.  Wakantanka  tatanka  iha- 
wicakta  he  ; 

10  Qa  is  unkiyepi  kin  on  hena 

hecen  eja  he.  Uekiyepi  kin  on 
lie  wowapi  en  kagapi ;  hecen 
tuwe  maftyumdu  kinhan  woape 
en  maliyumdu  kta,  qa  tuwe  wo¬ 
ape  yuha  aguyapi  kapan  kinhan 
he  kici  woape  en  okicipe  kta. 

11  Unkiye  ninagipi  kin  on  taku 
unkonicijupi  hecinhan,  taku  wi- 
cacehpi  kin  nitawapi  kin  he 
mnaunyanpi  kte  cin  he  taku 
tanka  he. 

12  Wicasta  tokeca  niyepi  ekta 
wookihi  kin  de  en  okicipapi  kin¬ 
han,  unkiye  unkiyotanpi  sni  he. 
Tuka  wookihi  kin  he  unkunpi 
sni ;  taku  owasin  unkapaspapi, 
Messiya  tawootanin  waste  kin 
anaunptapi  kte  sni  kin  heon. 

13  Tona  tipi  wakan  kin  en  ki- 
canyanpi  kin  hena  tipi  wakan 
kin  etanhan  nipi  ece  sdonyayapi 
sni  he  ;  qa  tona  wahna  wosnapi 
kin  ekta  ohanyanpi  kin  hena 
wosnapi  kin  etanhan  wotapi 
ece. 

14  Hecen  nakun  Itancan  kin 
woope  kaga  ;  tona  wotanin  wa¬ 
ste  oyakapi  kin  hena  wotanin 
waste  kin  on  nipi  kta. 

15  Tuka  hena  taku  kin  taku- 
dan  iwacu  sni,  qa  hecen  ecami- 
conpi  kte  cin  heon  hena  hecen 
wowapi  wakage  sni ;  miye  mate 
kte  cin  hee  waste,  qa  tuwe  ima- 
winkta  kin  de  ecetu  sni  miciciye 
kte  cin  he  sica. 

16  Wotanin  waste  kin  omdaka 
kes,  he  wowinkta  wahdawa  sni ; 
waecon  makiyapi,  qa  wotanin 
waste  omdake  sni  ehantanhan 
wokakije  micihan. 

17  Qa  he  iyokipiya  ecamon 
kinhan  on  iyunwin  mduhe  kta, 
tuka  iyomakipi  sni  esta  taku 
econmakiyapi  wan  maqupi. 

18  Hecen  taku  mduhe  kta  he. 
Wotanin  waste  omdake  cinhan, 
Messiya  tawootanin  waste  kin 
iyunwin  codan  ewahde,  qa  he- 

cen  wotanin  waste  kin  en  wo- 
wakihi  kin  tanyan  mduhe  kta. 

19  Wicasta  owasin  ekta  wo- 
widake  sni  waun  tuka  owasin 
wowidake  mayuhe  wicawakiya, 
wanjiksi  okihiwicawaye  kte  cin 
heon  hecamon. 

20  Juda  oyate  kin  wicehna, 
Juda  wicasta  kin  hemaca,  Juda 
oyate  kin  owicawakihi  kte  cin 
heon.  Tona  woope  kin  ihukuya 
un  kin  hena  ekta  woope  yuha 
unpi  kin  hemaca,  tona  woope 
yuhapi  kin  hena  owicawakihi 
kta. 

21  Qa  tona  woope  nicapi  kin 
hena  ekta  woope  codan  unpi  kin 
hemaca;  —  Wakantanka  ekta 
woope  codan  waun  sni  tuka 
Messiya  on  woope  yuha  waun ; 
tona-  woope  nicapi  kin  hena 
owicawakihi  kta. 

22  Tona  wasake  sni  kin  hena 
en  wasake  sni  se  emaceca,  tona 
wasake  sni  kin  hena  owicawaki¬ 
hi  kta.  Wicasta  owasin  en  ta¬ 
ku  owasin  un  kin  hemaceca, 
wanjikji  ni  wicawaye  kte  cin 
heon. 

23  Wotanin  waste  kin  he  on 
hecamon  ece  ;  hecen  he  en  mis 
eya  owape  kta. 

24  He  de  sdonyayapi  sni  he ; 
Tona  oinyanke  kin  en  inyanka- 
pi  kin  hena  owasin  inyankapi, 
tuka  wicasta  wanjidan  oqipe  kin 
yekiya  ece  :  Nis  yeyakiyapi  kta 
e  iyecen  inyanka  po. 

25  Tuwe  kasta  kici  econ  kte 
cinhan  taku  owasin  iyatahde 
iciye  sni  un.  Hena  watesdake 
atakuni  kte  sni  kin  yekiyapi  kta, 
tuka  unkiye  watesdake  ohinni- 
yan  un  kte  cin  he  unkakitapi. 

26  Heon  etanhan  mis  hecen 
waimnanka,  toketu  tanin  sni  kin 
he  iyecece  sni ;  hecen  nape  on 
econ  waun,  tuwe  okaduza  ape 
cin  iymcece  sni ; 


WICOWOYAKE  10. 


27,  Tuka  mitancan  kin  suta 
micicage  ca  tinsmiciya  ;  okinni 
wicasta  tokeea  wotanin  waste 
kin  owicawakiyaka  esta,  miye 
qe  heyata  iyemayanpi  kte  cin  he 
kowakipa. 

WICOWOYAKE  10. 

1  Mihunkawanji  he  de  sdonye 
sni  yaunpi  kta  wacin  sni,  liun- 
kake  wiennyanpi  kin  owasin 
mahpiya  sapakin  ihukuyayukan- 
pi,  qa  owasin  miniwanca  kin  op- 
ta  hiyupi. 

2  Qa  owasin  mahpiya  sapa  qa 
miniwanca  kin  en  Moses  baptem 
wicaqu. 

3  Qa  owasin  woyute  wakan 
wanjidan.  etanhan  yutapi. 

4  Qa  owasin  woyatke  wakan 
wanjidan  etanhan  yatkanpi.  I- 
mnija  wakan  kin  wicihakam  iya- 
ye  ciqon  he  etanhan  yatkanpi. 
Imnija  kin  he  Messiya  hee. 

5  Tuka  hen  a  wicota  Wakan  - 
tanka  iwicayuskin  sni,  hecen 
makoskan  ihpayapi. 

6  Unkan  hena  e  waonspekiya 
unkitawapi  kin  eepi,  hecen  taku 
sica  cantiheunyanpi  kte  sni,  is 
iye  cantiheyapi  qon  iyececa. 

7  Qa  wakagapi  ohoyadapi  kte 
sni,  is  iyepi  wanjikji  heconpi  qon 
ijrececa.  Kaken  wowapi  en  ka- 
gapi,  Oyate  kin  wota  qa  wa- 
yatke  iyotankapi,  qa  skan  najin 
hiyayapi. 

8  Qa  wiinahmanpi  kin  econku- 
pi  kte  sni,  is  iyepi  wanjikji  econ- 
pi  qon  iyececa  ;  qa  anpetu  wan¬ 
jidan  en  kektopawinge  wikce- 
mna  nonpa  sanpa  kektopawinge 
yamni  ihpayapi. 

9  Qa  Messiya  iyutan  unyanpi 
kte  sni,  hena  wanjikji  iyutan 
yanpi  qon  iyececa  ;  unkan  wa- 
mduska  ihangwicayapi. 

10  Qa  wawiyahnupi  kte  sni,  is 


iyepi  wanjikji  wawihnupi  qon 
iyececa,  qa  waihangye  cin  on 
yutakunipi  sni. 

11  Hena  taku  kin  owasin  waon- 
spekiyapi  on  en  wicahiyahde, 
qa  unkiyepi  wicoicage  owihan- 
keta  unyakonpi  kin  wahokonun- 
kiyapi  kte  cin  heon  wowapi  en 
kagapi. 

12  Hecen  tuwe  tinsa  najin  ke- 
cin  kinhan,  he  wakta  un  nunwe, 
okinni  ihpaye  kta. 

13  Wowiyutanyan  wan  wicasta 
sdonyapi  sni  ece  kin  en  aniupi 
sni.  Wakan  tanka  wacinyepica, 
hecen  wawoyakihipi  kin  isanpa 
iyutanniyanpi  kta  iyowinye  kte 
sni,  tuka  wowiyutanyan  kin  he 
enakiye  kta,  hecen  oyakihipi  kta. 

14  Heon  etanhan  waste  cicida- 
pi  kin,  wakagapi  ohodapi  kin  na- 
kicipa  po. 

15  Wicasta  wacin  ksape  cin 
hena  hecen  ewicawakiya,  token 
epe  cin  nis  iyukcan  po. 

16  Woyawaste  wiyatke  unya- 
wastepi  kin  he  Messiya  we  kin 
en  kodakiciyapi  kin  hee  sni  he. 
Aguyapi  unkiyuspapi  kin  he 
Messiya  tancan  kin  en  kodakici¬ 
yapi  kin  hee  sni  he. 

17  Unkiye  unkotapi,  tuka  agu¬ 
yapi  unwanjipidan,  qa  tancan 
unwanjipidan ;  unkiye  owasin 
aguyapi  wanjidan  en  akiptan 
unkopapi. 

18  Wicacehpi  eciyatanhan  Is¬ 
rael  oyate  kin  ekta  ewicaton- 
wan  po.  Tona  wosnapi  kin 
etanhan  yutapi  kin  hena  wahna 
wosnapi  kin  en  opapi  sni  he. 

19  Heon  token  epe  kta  he : 
Wakagapi  kin  he  taku,  qa  is  ta¬ 
ku  wakagapi  wakiyusnapi  kin  he 
taku  tanka  he  :  Hiya. 

20  Tuka  taku  Ikcewicasta  kin 
wayusnapi  ece  kin  hena  Wakan 
sica  wakiyusnapi,  qa  Wakan- 
tanka  wakiyusnapi  sni.  Unkan 

taku  wakan  sicapi  kin  en  oyeci- 
papi  kta  wacin  sni. 

21  Itancan  tawoyatke  qa  na- 
kun  taku  wakan  sicapi  tawoya¬ 
tke  kin  yatkan  oyakihipi  gni. 
Itancan  kin  wahna  wotapi  tawa 
kin  en  oyapapi,  qa  nakun  taku 
wakan  sicapi  wahna  wotapi  ta- 
wapi  kin  en  oyapapi  kta  oyaki¬ 
hipi  sni. 

22  Itancan  kin  sihda  unyanpi 
kta  he.  Tye  sam  iyeya  waunsa- 
kapi  he. 

23  Taku  owasin  iyemicihantu 
tuka  owasin  taku  waste  icahye 
sni.  Taku  owasin  iyemicihantu 
tuka  owasin  waonspekiye  sni. 

24  Tuwedan  isnana  taku  amna- 
iciye  kte  sni,  tuka  otoiyohi  ta¬ 
ku  tokan  tawa  kte  cin  he  akici- 
cite  kta. 

25  Taku  owasin  tihocoka  kin 
ekta  wiyopeyapi  kin  he  yuta  po, 
qa  wiyukcanpi  kin  on  takudan 
iwangapi  sni  po. 

26  Maka  kin  de  taku  ohnaka 
ko  Itancan  kin  tawa. 

27  Wi  casta  wicadapi  sni  kin 
wanji  nicopi,  qa  ekta  dapi  taw^a- 
tenyayapi  kinhan,  taku  nitokam 
ehdepi  kin  he  yuta  po,  qa  wiyu¬ 
kcanpi  on  wiwangapi  sni  po. 

28  Tuka  tuwe,  De  wakagapi 
wakiyusnapi  ce,  eniciyapi  kin¬ 
han,  yutapi  sni  po,  tuwe  oniciya- 
kapi  qa  wiyukcanpi  kinhena  on. 
Maka  kin  de  taku  ohnaka  ko 
Itancan  kin  tawa. 

29  Wiyukcanpi  kin  cajemdata, 
niye  nitawa  sni  tuka  tokan  tawa 
kin  he  waka.  Tokeca  tawa  mi- 
ciye  cin  he  wicasta  tokeca  ta- 
wiyukcan  kin  on  mayacopi  kta 
he. 

30  Wowaste  on  en  owape  cin- 
han,  tokeca  e  taku  on  wopida 
epe  cin  he  on  mayasicapi  he. 

31  Heon  wayatapi  qa  wada- 
tkanpi,  qa  taku  kasta  ecanonpi 

kin  owasin  Wakantanka  yatan- 
pi  kta  e  on  econ  po. 

32  Juda  oyate,  qa  Helenes 
oyate,  qa  Wakantanka  taokoda- 
kieiye  tuwedan  icansinyayapi 
kte  sni. 

33  Qa  miye  taku  owasin  on 
owasin  iyokipi  wicawaye  cin  he 
iyececa,  taku  mduhe  kte  cin  he 
awakite  £ni,  tuka  taku  wicota 
yuhapi  kte  cin,  hecen  nipi  kta. 

WICOWOYAKE  11. 

1  Miye  omicipa  po,  Messiya 
opeya  waun  kin  iyececa. 

2  Mihunkawanji,  ciyatanpi  ce, 
taku  owasin  on  miyeksuyapi,  qa 
woope  cicupi  qon  ecehin  duhapi 
kin  heon  etanhan. 

3  Tuka  he  de  sdonyayapi  kta 
wacin;  Wicasta  otoiyohi  en  pa 
kin  he  Messiya  ee  ;  qa  winohin- 
ca  pa  kin  he  wicasta  kin  ee  ;  qa 
Messiya  pa  kin  he  Wakantanka 
ee. 

4  Wicasta  otoiyohi  pa  akahpe 
ton  cekiye  ca  wiyukcan  kinhan, 
he  iye  pa  kin  wowistenya  ece. 

5  Tuka  winohinca  otoiyohi  pa 
akahpe  ton  sni  cekiye  ca,  wi¬ 
yukcan  kinhan,  he  iye  pa  kin 
wowistenya  ;  he  paha  yusdapi 
kin  kici  akidececa. 

6  Winohinca  is  pa  akahpe  ton 
sni  kinhan  paha  yusdapi  kta. 
Tuka  winohinca  paha  yusdapi, 
qa  is  hdasanpi  kin  he  wowistece 
kinhan,  pa  akahpe  ton  un  kte. 

7  Wicasta  kin  is  pa  akahpe  ton 
un  kin  he  hecetu  sni,  he  Wa¬ 
kantanka  touncage  qa  towitan 
kin  hee ;  qa  winohinca  kin  wi¬ 
casta  towitan  kin  hee. 

8  Wicasta  kin  he  winohinca 
kin  etanhan  sni ;  tuka  winohin¬ 
ca  kin  he  wicasta  kin  etanhan 
un. 

9  Qa  wicasta  kin  he  winohinca 


WICOWOYAKE  11. 


kicagapi  sni,  tuka  winohinca  kin 
is  wicasta  kin  kicagapi. 

10  Heon  winohinca  kin  pa  kin 
akan  wowasake  hduhe  kta,  ma- 
ilipiya  ohnihde  cin  hena  on  etan- 
han. 

11  Tuka  nakun  wicasta  kin  wi¬ 
nohinca  codan  un  sni,  qa  wino¬ 
hinca  kin  is  wicasta  codan  un 
sni,  Itancan  kin  en. 

12  Unkan  winohinca  kin  he 
wicasta  kin  etanhan  un  kin,  he 
iyecen  wicasta  kin  is  winohinca 
kin  eciyatanhan  u  ;  qa  taku  owa- 
sin  Wakantanka  etanhan  un. 

13  Nis  niyepi  kin  he  iyukcan 
po ;  winoliinca  pa  akahpe  ton 
sni  Wakantanka  cekiye  cinhan 
he  hecetu  he. 

14  Taku  oiyokipi  kin  hee  kaes 
he  onspeniciyapi  sni  he  ;  wica¬ 
sta  kin  paha  hanskaska  hecin- 
han  he  wowistece. 

15  Tuka  winoliinca  kin  is  paha 
hanskaska  koyake  cinhan  he  wo- 
witan  kin  ee  ;  paha  kin  he  woa- 
kalipe  qupi. 

16  Tuka  tuwe  waakinin  un  kin- 
han,  wicolian  kin  de  iyececa  ta- 
kudan  unhapi  sni,  qa  nakun  Wa¬ 
kantanka  taokodakiciye  kin. 

17  Unkan  he  de  omdake  ca 
ciyatanpi  sni ;  taku  sanpa  waste 
kin  on  rnniniciyapi  sni ;  tuka  ta¬ 
ku  aoptetu  kin  heon  etanhan. 

18  Tokaheya  okodakiciye  mni- 
niciyapi  eca  yuomdecapi  du- 
kanpi  keyapi  nawalion ;  qa  on- 
spa  wicawada. 

19  Waakinicapi  niyepi  en  un 
kta,  hecen  tona  owotanna  iniyu- 
kcanpi  kin  tanin  kta. 

20  Heon  witaya  rnniniciyapi 
eca,  he  litayetu  wotapi  Itancan 
tawa  kin  yutapi  kte  cin  hee  sni ; 

21  W'otapi  kin  en  otoiyohi  ta¬ 
ku  yute  kte  cin  tokaheya  icu 
ece ;  unkan  wanji  wotektehda 
qa  wanji  is  witko  ece. 


22  Tokeca,  tipi  ohna  wayatapi, 
qa  wadatkanpi  kte  cin  yahdu- 
hapi  sni  he.  Wakantanka  ta¬ 
okodakiciye  kin  ayaktapi  sni,  i 
qa  tona  taku  yuhapi  sni  kin  he-  ' 
na  istenwicayayapi  he.  Token 
eciciyapi  kta  he.  Heon  ciya¬ 
tanpi  kta  he.  Hiya,  ciyatanpi 
sni. 

23  Miye  taku  Itancan  maqu 
qon  he  cicupi,  Jesus  Itancan  kin, 
hanyetu  wan  iyopeyapi  qon  he 
en,  aguyapi  icu ; 

24  Qa  wanna  wopida  eye  cin 
hehan  kiyuspe  ca  heya ;  Icupi 
qa  yuta  po  ;  raitancan  kin  niye¬ 
pi  on  kiyuspapi  kin  he  dee  ;  de- 
cen  miksuya  econ  po. 

25  Nakun  is  eya  iyecen  wanna 
yatkan  qehan,  wiyatke  kin  icu 
qa  heya  ;  Mawe  kin  en  wicota- 
kuye  teca  kin  he  dee  ce  ;  decen 
econ  po,  tohanhan  datkanpi  eca, 
miksuya  po. 

26  Hecen  tohan  aguyapi  kin  de 
yatapi,  qa  wiyatke  kin  de  da¬ 
tkanpi  kinhan,  henakiya  Itancan 
te  cin  he  duotaninpi  ece,  tohan- 
yan  hi  sni  kin  hehanyan. 

27  Heon  etanhan,  tuwe  agu¬ 
yapi  kin  de  iyacin  sni  yute  ca, 
Itancan  tawiyatke  kin  de  yatke 
cinhan,  he  Itancan  kin  tancan, 
we  ko,  on  yacopi. 

28  Tuka  wicasta  kin  wihdu- 
kcan  kta,  hecen  aguyapi  kin  de 
yute  ca,  wiyatke  kin  de  etanhan 
yatke  kta. 

29  Tuwe  iyacin  sni  yute  ca 
yatke  cinhan,  he  woyaco  hdute 
ca  hdatkan,  Itancan  tancan  kin 
iyukcan  sni  kin  heon. 

30  Heon  etanhan  niyepi  ekta 
wicota  wasakapi  sni,  qa  way'a- 
zanpi  sa,  qa  hunh  istinmapi. 

31  Unkiye  unkihdukcanpi  kin¬ 
han,  tokan  tanhan  unkiyukcanpi 
kte  sni. 

32  Qa  unkiyukcanpi  kinhan, 

Itancan  kin  wahokonunkiyapi, 
hecen  wicoicage  kin  ora  unya- 
copi  kte  sni. 

33  Hecen  mihunkawanji  tohan 
wota  mniniciyapi  kinhan,  otoi¬ 
yohi  akicipe  po. 

34  Qa  tuwe  wotektehda  kin¬ 
han,  he  tiyata  wote  kta ;  hecen 
woyaco  en  witaya  yaipi  kte  sni. 
Qa  taku  nahahin  ihe  cin  hena 
tohan  wau  kinhan,  wiyeya  ewa- 
hnake  kta. 

WICOWOYAKE  12. 

1  Mihunkawanji,  taku  wakan- 
yan  wicaqupi  kin  iyukcan  sni 
yaunpi  kta  wacin  sni. 

2  Ikcewicasta  kin  henicapi,  wa- 
kagapi  iapi  okitpani  kin  en  ani- 
yanpi,  ye  niyanpi  qon  iyececa, 
he  sdonyakiyapi, 

3  Heon  he  sdonye  ciciyapi ; 
Tuwedan  Wakan tanka  Taniya 
kin  eciyatanhan  ie  ca,  Jesus  ya- 
sice  kte  sni  ;  qa  nakun  tuwedan 
J.esus  e  Itancan  eciye  kta  okihi 
sni,  tuka  Woniya  Wakan  ece- 
dan  eciyatanhan  okihi  ece. 

4  XJnkan  taku  wicaqupi  kin 
hena  okonwanjidan  sni,  tuka 
Woniya  kin  e  wanjidan. 

5  Qa  waeconpi  kin  okonwanji¬ 
dan  sni,  tuka  Itancan  kin  e 
wanjidan. 

6  Qa  wicohan  toktokeca  ;  tuka 
Wakantanka  kin  e  okonwanji¬ 
dan,  iye  owasin  en  taku  owasin 
owicakicilian. 

7  Qa  otoiyohi  on  iyopta  ye  kte 
cin  heon  Woniya  yuotaninpi  kin 
wicaqupi  ece. 

8  Woniya  kin  wicasta  wan 
woksape  wicoie  kin  qu  ece  ;  qa 
wanji  is  wosdonye  wicoie  kin, 
hena  Woniya  wanjidan  etanhan. 

9  Qa  Woniya  kin  he  wanji 
tokeca  wowacinye  qu  ece ;  qa 
wanji  tokeca  is  wawokiziyapi 

qu  ece,  qa  hena  Woniya  wanji¬ 
dan  etanhan. 

10  Qa  wicasta  wan  wowape- 
tokeca  econpi,  qa  wanji  tokeca 
wiyukcanpi,  qa  wanji  tokeca 
taku  wakan  iyukcanpi,  qa  wanji 
tokeca  iapi  ocaje  ota,  qa  wanji 
tokeca  iapi  ieska  oyakapi  kin 
hecekcen  wicaqupi  ece. 

11  Tuka  hena  owasin  Woniya 
wanjidan  qa  okonwanjidan  un 
kin  he  ohanye  ca,  token  cin  kin 
hecen  wicasta  otoiyohi  kipamni 
wicaqu  ece. 

12  Wicatancan  kin  he  wanjidan 
tuka  wicahuha  ota  yukan ;  qa 
tancan  kin  en  huha  kin  hena 
ota  qeyas  tancan  wanjidan  ; 
Messiya  kin  is  he  iyececa. 

13  Woniya  wanjidan  on,  unki- 
ye  owasin  wicatancan  wanjidan 
kta  e  baptem  unqupi,  Juda  qa 
Helenes  oyate,  wowidake  un 
kin,  tona  tawa  iciyapi  kin  hena 
koya  ;  qa  owasin  Woniya  wanji¬ 
dan  kin  he  en  wayatke  unki- 
yapi. 

14  Wicatancan  kin  he  huha 
wanjidan  sni,  tuka  ota. 

15  Hehan  wicasiha  kin  he,  Wi- 
canapo  kin  he  miye  sni  heon  wi¬ 
catancan  kin  en  opeya  waun  sni 
ce,  eye  cinhan,  heon  etanhan  wi¬ 
catancan  kin  en  ope  sni  he. 

16  Qa  wicanoge  kin  he,  Wi- 
caista  kin  he  miye  sni  qa  heon 
wicatancan  kin  en  opeya  waun 
sni  ce,  eye  cinhan,  ehantanhan 
wicatancan  kin  en  ope  sni  he. 

17  Wicatancan  kin  ocowasin 
ista  kin  ee  unkans,  winahonpi 
kin  tokiya  un  kta  he  ;  qa  oco¬ 
wasin  winahonpi  kin  ee  unkans, 
waomnapi  kin  tokiya  un  kta 
he. 

18  Tuka  nakaha  Wakantanka 
token  iyokipi  kin  hecen  wica¬ 
huha  kin  otoiyohi  wicatancan 
kin  en  elide. 


WICOWOYAKE  13. 


19  Qa  hena  iyuhpa  wicahuha 
wanjidan  unkans,  tancan  kin  to- 
kiya  un  kta  he. 

20  Tuka  nakaha  wicahuha  ota 
esta,  tancan  wanjidan. 

21  Hecen  ista  kin  he,  Cicin 
sni  ce,  nape  kin  eciya  okihi  sni ; 
qa  nakun  pa  kin  he,  Cicin  sni 
ce,  siha  kin  eciye  kte  sni. 

22  Qa  nakun  sanpa,  wicatancan 
en  wicahuha  kin  tona  wasake 
sni  se  un  kin  hena  iyotan. 

23  Qa  wicatancan  ekta  tona 
yuonihan  sni  undakapi  kin  hena 
iyotan  unhduonihanpi  ece ;  qa 
tona  owanyag  sice  cin  hena  iyo¬ 
tan  woiyokipi  ece. 

24  Tona  waste  unyukanpi  kin 
hena  takudan  sanpa  cinpi  sni ; 
tuka  Wakantanka  wicatancan 
kin  icikoyagya  kage  ca,  tu- 
kten  iyokpaniyan  un  kin  he  en 
yuonihanpi  tanka  kaga. 

25  Hecen  wicatancan  kin  en 
yuomdecapi  wanice  kta  ;  qa  wi¬ 
cahuha  kin  hena  otoiyohi  awa- 
kicicinpi  kta. 

26  Qa  hecen  huha  wanjidan 
iyotanhan  iyekiye  cinhan,  he 
kici  huha  kin  iyuhpa  iyotanhan 
iyekiyapi  kta  ;  qa  huha  wanjidan 
yuonihanpi  kinhan  he  kici  huha 
kin  iyuhpa  iyuskinpi  kta. 

27  Messiya  tancan  kin  he  ni- 
yepi,  qa  otoiyohi  huha  yeeidu- 
kanpi. 

28  Unkan  okodakiciye  kin  en 
Wakantanka  kakenken  ewica- 
hde,  tokaheya  yewicasipi  kin 
hena,  qa  iyokihe  wokcanpi,  qa 
iciyamni  waonspekiyapi ;  hehan 
wicowasake,  hehan  waasniyan- 
pi,  waokiyapi,  itancanpi,  qa  ceji 
toktokeca. 

29  Owasin  yewicasipi  kin  he- 
capi  he  ;  owasin  wokcanpi  he  ; 
owasin  waonspekiyapi  he  ;  owa¬ 
sin  wicowasake  kin  heca  he : 

30  .Owasin  waasniyanpi  okihipi 

he ;  owasin  ceji  tokeca  on  iapi 
he  ;  owasin  ieskapi  he. 

31  Wookihi  iyotan  waste  kin 
hena  nina  akita  po.  Tuka  hena 
isanpa  canku  waste  wan  cici- 
pazopi  kta. 

WICOWOYAKE  13. 

1  Wicasta  akantu,  qa  mahpiya 
ohnihde  cejipi  kin  on  iwaa  esta, 
wacanwmkiye  sni  ehantanhan 
maza  sa  snasna,  qa  taku  ituya 
sna  kin  he  iyernaceca. 

2  Qa  wowiyukcan  mduhe  ca, 
taku  anahbeya  un  kin  owasin, 
wookahnige  owasin  ko,  sdonwa- 
ye  ca,  wowacinye  owasin  mdu- 
ha,  on  he  kin  yutokan  iyewaye 
kta  owakihi  esta,  wacanwakiye 
sni  ehantanhan  mataku  sni. 

3  Qa  taku  mitawa  kin  owasin 
won  wicayapi  kin  en  wahdusote 
ca,  mitancan  kin  hee  kaes  hu- 
linage  kta  e  waqu  esta,  wacan¬ 
wakiye  sni  ehantanhan  takudan 
iciyopteya  waun  sni. 

4  Wacantkiyapi  kin  he  wico- 
tawacin  tanka  qa  wowaste  oco- 
wasin.  Wacantkiyapi  kin  he 
wawinawizi  sni.  Wacantkiya¬ 
pi  kin  he  wahanhanicida  sni,  qa 
ihdatan  sni  ece ; 

5  Wawistenya  econ  sni,  qa 
isnana  takudan  amnaiciye  sni, 
wacinko  sni,  qa  taku  sica  iya- 
wicaonpe  sni ; 

6  Woahtani  en  iyuskin  sni, 
tuka  wowicake  kin  en  iyuskin  ; 

7  Taku  owasin  kajuju ;  taku 
owasin  wicada ;  taku  owasin 
ape ;  qa  taku  owasin  iyowin- 
yan. 

8  Wacantkiyapi  kin  he  tohin- 
ni  owihanke  sni.  Wokcanpi  kin 
hena  enakiyapi  kta;  ceji  tokeca 
kin  hena  ayustan  aye  kta ;  qa 
wookahnige  kin  hee  kaes  ata- 
kuni  kte  sni. 

Q  Apadan  sdonunyanpi,  qa  a- 
padan  unkiyukcanpi. 

10  Tuka  tohan  woyustan  kin 
he  hi  kinhan  tona  woyustan  sni 
kin  hena  ihanke  kta. 

11  Homaksiyoqopa  qehan,  ho¬ 
ksiyoqopa  iyecen  iwae  ca,  ho¬ 
ksiyoqopa  iyecen  wimdukcan, 
qa  hoksiyoqopa  iyecen  awacin 
waun ;  tuka  wicasta  imacaga 
hehan  taku  hoksiyoqopa  tawa 
kin  amdustan. 

12  Dehan  ihdiyoradasin  en  iye¬ 
cen  aotpasya  wawanunyakapi 
ece  ;  tuka  eqe  hehan  anog  ito- 
linake  icitkokim  wanunkiciya- 
kapi  kta.  Nakaha  taku  kin  tan- 
yan  sdonwaye  sni ;  tuka  e  qe 
tokata  sdonraayanpi  kin  iyecen 
tanyan  sdonwaye  kta  e  imici- 
han. 

13  Unkan  nakaha  hena  yamni 
en  ounyan,  wacinyanpi,  qa  ape- 
pi,  qa  wacantkiyapi ;  tuka  wa- 
cantkiyapi  kin  he  iyotan  tanka. 

WICOWOYAKE  14. 

1  Wacantkiyapi  kin  he  okipa 
po,  qa  taku  wakanyan  wicaqupi 
kin  hena  cin  po ;  tuka  widukcan- 
pi  kte  cin  he  iyotan. 

2  Tuwe  ceji  tokeca  on  ie  cin 
he  wicasta  kin  takudan  owica- 
kiyake  sni,  tuka  Wakantanka 
taku  eciya ;  tuwedan  nahon  sni 
kin  heon :  hececa  esta  Woniya 
kin  eciyatanhan  taku  woanahbe 
kin  oyaka  tuka. 

3  Tuka  tuwe  wiyukcan  oyake 
cin  he  wicasta  kin  wowicakiya- 
ka,  on  icahyapi  qa  wahokonki- 
yapi  qa  kicanptapi. 

4  Tuwe  ceji  tokeca  on  ie  cin 
he  iye  ksamiciya ;  tuka  tuwe 
wiyukcan  oyake  cinhan  he  oko¬ 
dakiciye  kin  ksamwicaya  ece. 

5  Niyepi  kin  owasin  ceji  to- 
ktokeca  on  iyaapi  kta  wacin, 

tuka  widukcanpi  kte  cin  he  iyo¬ 
tan  wacin.  Tuwe  wiyukcan  kin 
he  tanka  qa  tuwe  ceji  tokeca  on 
ie  cin  he  ihukuya,  ieska  oyake 
sni  kinhan,  hecen  okodakiciye 
kin  icahyapi  kta  tuka. 

6  Unkan  nakaha  mihunkawan- 
ji,  ceji  tokeca  on  iwaa  en  ciupi 
kinhan,  he  token  oniciyapi  kta 
he  ;  yaotaninpi,  qa  wookahnige, 
qa  wiyukcanpi,  qa  woonspe  kin 
unmana  eciyatanhan  eciciyapi 
sni  kinhan. 

7  Unkan  taku  ni  un  sni  kin 
hena,  cotanka  qa  is  candowan- 
kiyapi  kin  hotanin  kinhan,  ho 
toktokeca  sni  kinhan,  he  taku  on 
etanhan  tukte  e  yajopi,  qa  tukte 
e  dowankiyapi  kin  sdonyapi  kta 
he. 

8  Maza  yahotonpi  tanka  kin 
ho  okonwanjidan  sni  yahotonpi 
kinhan,  tuwe  zuyapi  kta  e  wiye- 
ya  icicage  kta  he. 

9  He  ijmcen  nis  niyepi,  ceji  on 
wicoie  okahnih  wasteste  iyaapi 
sni  kinhan,  token  on  etanhan 
taku  oyakapi  kin  he  taku  ee 
sdonyapi  kta  he  ;  okaduza  kin 
en  iyaapi  kta. 

10  Maka  kin  akan  ho  ocaje 
tokeca  kanakiya  naceca,  qa 
owasin  taku  kapi. 

11  Tuka  mis  ho  kin  taku  kapi 
kin  sdonwaye  sni  kinhan,  tuwe 
ie  cin  he  Ikcewicasta  kin  kecan- 
makin  kta,  qa  mis  eya  tuwe  ie 
cin  he  Ikcewicasta  kin  neca  wa- 
dake  kta. 

12  Hecen  wicohan  wakan  ni- 
na  yacinpi  kinhan,  okodakiciye 
kin  icahyapi  kta  e  wadupipike 
kte  cin  he  akita  po. 

13  Heon  tuwe  ceji  tokeca  on 
ie  cinhan,  he  ieska  oyake  kta  e 
icekiye  kta. 

„  14  Miye  saia  cewakiye  cinhan, 
minagi  kin  he  cekiya  ;  tuka  mi  - 
ta wacin  e  qe  takudan  icahye  sni. 


WICOWOYAKE  14. 


15  Hecen  toketu  he.  Miye 
minagi  kin  eciyatanhan  cewaki- 
ye  kta,  qa  nakun  mitawacin  kin 
eciyatanhan  cewakiye  kta  ;  mi¬ 
nagi  kin  on  wadowan  kta.  qa  na¬ 
kun  mitawacin  kin  on  wadowan 
kta. 

16  He  hecece  sni  Idnhan,  ni- 
nagi  on  wopida  eha  eca,  tuwe 
onspe  sni  en  iyotanke  cin  he 
token,  wopida  ehe  cin  en,  Amen 
eye  kta  he,  taku  ehe  cin  sdonye 
sni  nakaes. 

17  Wopida  tanyan  eha,  tuka 
iye  kin  okahnige  sni. 

18  Wakantanka  mitawa  wo¬ 
pida  ewakiya  ce,  niyepi  kin 
owasin  sam  iyeya  ceji  tokeca 
on  iwaa  ece. 

19  Tuka  okodakiciye  kin  en 
mitawacin  kin  eciyatanhan  wi- 
coie  zaptanna  iwae  kta,  on  wi¬ 
casta  tokeca  onpsewicawakiye 
kte  cin  he  iyotan  wgite,  qa  ceji 
tokeca  on  wicoie  kektopawinge 
wdkcemna  iwae  kte  cin  he  ao- 
ptetu. 

20  Mihunkawanji,  wookahnige 
en  hoksiyoqopa  unpi  sni  po ; 
tuka  wicotawacin  sice  cin  en 
hoksiyoqopa  po,  qa  wookahnige 
kin  en  wicasta  tanka  un  po. 

21  Woope  kin  en  kaken  ka- 
gapi;  Ceji  tokeca,  iha  tokeca  ko 
on  oyate  kin  de  owicaweciye 
kta ;  tuka  hececa  esta,  nama- 
honpi  kte  sni,  Itancan  kin  eya. 

22  Hecen  ceji  tokeca  kin  he- 
na  wowakta  kin  hee,  tona  wi- 
cadapi  sni  kin  hena  eepi  sni,  tu¬ 
ka  tona  wicadapi  kin  hena  on 
wowapetokeca  kin  hee. 

23  Okodakiciye  kin  ocowa- 
sin  witaya  rnniciyapi,  qa  owasin 
ceji  tokeca  on  iapi  kinhan,  qa 
tona  Wacinton  sni,  wicada  sni 
ko  en  hipi  kinhan,  winitkotko- 
pika  kecannicinpi  kte  sni  he. 

24  Tuka  owasin  wiyukcanpi, 


qa  tuwe  wicada  sni  wacinton 
sni  un  kin  tin  hiyu  kinhan,  he 
owasin  on  onspekiyapi,  qa  owa¬ 
sin  on  yacopi  kta. 

25  Qa  hecen  iye  cante  kin  ekta 
taku  anahbe  cin  yutaninpi  kta ; 
hehan  makipusdiya  ehpeiciye  ca 
Wakantanka  ohoda  kta,  qa  Wa¬ 
kantanka  niyepi  en  nicipi  un  kin 
oyake  kta. 

26  He  on  mihunkawanji  toketu 
he :  Mniniciyapi  eca  niyepi  otoi- 
yohi  odowan  duhapi,  qa  woon- 
spe  duhapi,  qa  ceji  tokeca,  qa 
yaotaninpi  wan,  qa  ieska  oyaka- 
pi  wan  duhapi  ece.  Taku  owa¬ 
sin  waonspekiyapi  kta  e  on  econ- 
pi  nun  we. 

27  Tuwe  ceji  tokeca  on  ie  cin- 
han,  wancadan  wicasta  nomnom 
yamnimni,  qa  hena  wanji  itokto 
econpi  kta,  qa  wanji  ieska  kiya- 
pi  kta. 

28  Tuka  tuwe  ieska  kiyapi  kte 
cin  wanice  cinhan,  okodakiciye 
kin  en  inina  yanke  kta;  is  iye 
oiciciye  ca  Wakantanka  okiye 
kta. 

29  Qa  wicasta  wokcan  kin 
hena  nomnom  qa  yamnimni  oya- 
kapi  kta,  qa  unmanpi  kin  wiyu- 
kcan  unpi  kta. 

30  Qa  tuwe  ikiyedan  iyotanke 
cin  he  taku  wakanyan  okiyakapi 
kinhan,  tokaheya  kin  he  inina 
yanke  kta. 

31  Owasin  wanji  itokto  wi- 
dukcanpi  kin  odakapi  kta  oya- 
kihipi ;  hecen  owasin  onspeki¬ 
yapi,  qa  owasin  iwicakiyapi  kta. 

32  Qa  wicasta  wokeanpi  toksa- 
pepi  kin  wicasta  wokeanpi  kin 
anawicakigoptanpi  ece. 

»33  Wakantanka  kin  he  oqo- 
yapi  kin  kage  sni,  tuka  wookiye 
kin  he  tawa,  oyate  wakan  oko¬ 
dakiciye  kin  owasin  en  un  kin 
iyececa. 

34  Unkan  winohinca  nitawapi 

kin  okodakiciye  kin  ekta  inina 
yankapi  kta.  Hena  ie  kta  e  iyo- 
winyanpi  sni,  tuka  anagoptan 
yukanpi  kta,  woope  heye  cin 
iyecen. 

35  Qa  taku  onspepi  kta  cinpi 
kinhan  iye  tipi  ekta  hihnakupi 
kin  iwicawangapi  kta.  Okoda¬ 
kiciye  kin  en  winohinca  ie  cin 
he  wowistece. 

36  Tokeca,  niyepi  kin  etanhan 
Wakantanka  oie  kin  hinanpa 
he ;  qa  niyepi  nisnanpidan  ekta 
nihipi  he. 

37  Tuwe  wicasta  wok  can ,  qa 
is  wicasta  wakan  kin  heca  ke- 
canicin  kinhan,  he  taku  wowapi 
en  cicagapi  kin  hena  Itancan  ta- 
woahope  kin  hee  e  yaotanin  kta. 

38  Qa  tuwe  iyukcan  sni  un  kin¬ 
han,  he  iyukcan  sni  un  nunwe. 

39  Hecen  mihunkawanji  wi- 
dukcanpi  kte  cin  he  akita  po,  qa 
ceji  tokeca  on  iapi  kte  cin  tehin- 
dapi  sni  po. 

40  Qa  taku  owasin  iyokipiya 
owotanna  econpi  nunwe. 

WICOWOl  AKE  15. 

1  Tuka,  mihunkawanji,  wotanin 
waste  unkoniciyakapi,  qa  iyacu- 
pi  qon  en  ayahanpi  kin  he  sdon- 
ye  ciciyapi. 

2  He  eciyatanhan  nakun  yanipi 
kta,  wicoie  unkoniciyakapi  kin 
on,  he  tinsa  duhapi  kinhan,  qa 
ecinsniyan  awacanipi  sni  kin¬ 
han. 

3  Otokaheya  ekta  taku  iwacu 
qon  he  cicupi ;  Waunhtanipi  kin 
on  Messiya  te  cin,  wowapi  wa¬ 
kan  eye  cin  ecetu ; 

4  Qa  hnakapi,  qa  anpetu  ici- 
yamni  kin  piya  ikicage  cin,  wo¬ 
wapi  wakan  eye  cin  ecetu, 

5  Qa  Inyan  wanhdake  ca,  he- 
han  ake  nonpapi  kin  wanhda- 
kapi. 


6  Hehan  he  iyohakam  wanca- 
dan  hunkawanjin  kiciyapi  opa- 
winge  zaptan  wanyakapi,  hena 
wicota  nahaliin  ni  unpi,  tuka 
wanjikji  istinmapi. 

7  Qa  he  iyohakam  Jakob  wan- 
hdaka ;  hehan  yewicasipi  kin 
owasin  wanhdakapi. 

8  Qa  ehake  mis  miye  wanmda- 
ka,  okaskan  tonpi  kin  iyema- 
ceca. 

9  Yewicasipi  kin  miye  iyotan 
macistinna,  qa  Wakantanka  tao- 
kodakiciye  kin  sicaya  vvakuwa 
qon  heon  yesipi  emakiyapi  kte 
cin  iyemacece  sni. 

10  Tuka  tomakece  cin  W7akan- 
tanka  towaonsida  kin  on  hema- 
ceca.  Qa  ijm  towaonsida  mici 
un  kin  he  taku  sni  wanica,  tuka 
hena  owasin  iyakapeya  nina  lita- 
wani;  qa  he  miye  sni,  Wakan¬ 
tanka  towaonsida  mici  un  kin 
hee. 

11  Heon,  he  mis  miye,  qa  is 
ijmpi  kin,  hecen  unyaotaninpi, 
qa  nakun  hecen  wicayadapi  qon. 

12  Unkan  Messiya  wiconte  kin 
etanhan  piya  ikicage  cin  he  oya- 
kapi  hecinhan,  token  on  niyepi 
wanjikji,  Wiconte  etanhan  piya 
wicoicage  wanica  ce,  ehapi  he. 

13  Wlcate  cin  piya  wicoicage 
wanica  hecinhan,  Messiya  piya 
ikicage  sni. 

14  Qa  Messiya  piya  ikicage 
sni  hecinhan,  hehan  unkoyakapi 
kin  he  taku  sni  qa  wacinyayapi 
kin  he  nakun  taku  sni. 

15  Qa  Wakantanka  en  unki- 
tonpi  sni  kin ;  Wakantanka  Mes¬ 
siya  piya  najin  kiye  cin  he  un¬ 
koyakapi  ;  tuka  he  najin  kiye 
sni,  wicate  cin  ake  najinpi  sni 
kinhan. 

16  Wlcate  cin  piya  najin  ki~ 
yapi  kte  sni  kinhan,  hehan  Mes¬ 
siya  nakun  piya  najin  kiyapi  sni. 

17  Qa  Messiya  piya  ikicage 

sni  hecinhan,  wacinyayapi  kin 
he  takudan  okihi  sni,  qa  nahahin 
wayahtanipi  kin  ehna  yaunpi. 

18  Hehan  tona  Messiya  on 
istinma  iyayapi  qon  hena  nakun 
takunipi  sni. 

19  Wiconi  kin  de  en  ecedan 
Messiya  on  ape  unyakonpi  he¬ 
cinhan,  wicasta  owasin  unkiye 
iyotan  iyotanhan  iyeunkiyapi 
ece. 

20  Tuka  wanna  Messiya  wi¬ 
conte  etanhan  piya  ikicaga,  qa 
tona  istinmapi  qon  hena  en  taku 
tokaheya  icage  cin  hee. 

21  Wicasta  kin  eciyatanhan 
wiconte  u  kin,  he  iyecen  wica¬ 
sta  kin  eciyatanhan  wiconte 
etanhan  piya  wicoicage  kin  u 
ce. 

22  Adam  en  owasin  tapi  kin, 
he  iyecen  Messiya  en  owasin 
piya  ni  yapi  kta. 

23  Tuka  otoiyohi  tohan  iye- 
hantu  kinhan  ;  Messiya  e  toka¬ 
heya,  qa  hehan  tona  tawa  kin 
hena,  Messiya  ake  hi  kinhan. 

24  Qa  hehan  owihanke  kta,  to¬ 
han  wokiconze  kin  Wakantanka 
Ateyapi  kin  kicu  kta ;  woki¬ 
conze  owasin,  qa  wicowasake 
owasin,  qa  wookihi  kin  ihangye 
cinhan. 

25  Tona  toka  yapi  kin  hena 
owasin  iye  siha  kin  ihukun  iye- 
wicaye  kte  cin  hehanyan  ito  wi- 
castayatapi  yanke  kta. 

26  Qa  toka  ehake  ihangye  kte 
cin  he  wiconte  kin  ee. 

27  He  siha  kin  ihukuya  taku 
owasin  ekihnaka.  Tuka  tohan, 
He  ihukuya  taku  owasin  ehna- 
kapi  kin,  eye  cehan,  tuwe  he 
ihukuya  taku  owasin  ehnake  cin 
he  okaptapi  e  tanin. 

28  Qa  tohan  taku  owasin  he 
ihukun  iyeyapi  kinhan,  hehan 
Cinhintku  kin  eqe  tuwe  taku 
owasin  iye  ihukun  iyeye  cin  he 


ihukun  un  kta ,  hecen  Wakan¬ 
tanka  owasin  en  ocowasin  un 
kta, 

29  Wicate  cin  ecaca  piya  iki- 
cagapi  kte  sni  hecinhan,  tona 
wicate  cin  on  baptem  wicaqupi 
kin  hena  taku  tokonpi  kta  he  ; 
qa  tokeca  e  wicate  cin  on  bap¬ 
tem  wicaqupi  he. 

30  Qa  tokeca  anpetu  iyohi  ta 
ikopeya  unyakonpi  he. 

31  Jesus  Messiya  Itancan  un- 
kiyapi  kin  en  widuskinpi  kin  en 
owape  cin  he  cajemdate  ca,  An¬ 
petu  iyohi  mata  ce,  epa. 

32  Wicasta  akantu  iyecen,  Ep- 
hesos  ekta  wamanica  kici  weci- 
za  e&ta,  on  taku  iyomapte  kta 
he,  wicate  cin  piya  wicoicage 
sni  kinhan.  Wauntapi,  qa  wa- 
unyatkanpi  kta,  heyakecinhan 
untapi  kta  ce. 

33  Icihnaya^pi  sni  po ;  koda- 
kiciyapi  sice  cin  hena  wicohan 
waste  yusica  ece. 

34  Wicohan  owotanna  on  ihdu- 
hicapi,  qa  wahtanipi  sni  po. 
Wanjikji  Wakantanka  sdonyapi 
sni.  Winistecapi  kte  cin  heon 
hena  hecen  epe. 

35  Tuka  okinni  tuwe  heye 
kta  ;  Wicate  cin  token  piya  icah- 
yapi,  qa  taku  tancan  kin  yuha 
hiyupi  he. 

36  Winitkotkoka,  taku  oyaju 
kin  he  te  sni  kinhan,  icage  sni 
ece. 

37  Qa  taku  oyaju  kin  he  tan¬ 
can  icage  kte  cin  he  oyaju  sni, 
tuka  su  ecedan,  aguyapi  qa  is 
taku  toktokeca  naceca. 

38  Tuka  Wakantanka  token 
iyokipi  kin  hecen  tancan  qu,  qa 
su  ocaje  otoiyohi  tancan  tawa 
kin  kicu  ece. 

39  Cehpi  owasin  celipi  okon- 
wanjidan  sni,  tuka  wicacehpi 
kin  he  wanji  ee,  qa  woteca  ce¬ 
hpi  kin  wanji  hee,  qa  hogan  ce- 

lipi  kin  wanji  hee,  qa  zitkadan 
cehpi  kin  wanji  hee. 

40  Unkan  mahpiyata  tancan, 
qa  makata  tancan  kin  lieca  yu- 
kan.  Tuka  mahpiyata  un  kin 
he  towitan  kin  wanjidan,  qa 
makata  un  kin  he  towitan  kin 
tokeca. 

41  Anpetu  wi  towitan  kin 
wanjidan,  qa  hanyetu  wi  towi¬ 
tan  kin  he  tokeca,  qa  wicanhpi 
towitan  kin  he  nakun  tokeca ; 
qa  wicanhpi  wanji  wicanhpi  to¬ 
keca  kici  wowitan  en  akidecece 
&ni. 

42  He  iyecen  wicate  cin  piya 
wicoicage.  Tancan  hwin  oju- 
pi,  tuka  hwin  kte  sni  ekicetu 
yapi. 

43  Wowihahaya  ojupi,  tuka 
wowitan  ekicetu  yapi.  Wowa- 
sake  sni  yan  ojupi,  tuka  wowa- 
sagya  ekicetu  yapi. 

44  Wicacehpi  tancan  ojupi, 
tuka  wowakan  tancan  ekicetu 
yapi.  Wicacehpi  tancan  yukan, 
qa  wowakan  tancan  kin  yu¬ 
kan. 

45  Kaken  wowapi  en  kagapi 
qon,  Adam  wicasta  tokaheya 
kin  he  wicanagi  ni  un  kin  heca 
kagapi,  qa  Adam  ehake  un  kin 
he  Woniya  Wanikiye  cin  hee. 

46  Tuka  taku  wakan  un  kin  he 
tokaheya  sni,  tuka  taku  cehpi 
kin  hee,  qa  iyohakam  taku  wa¬ 
kan  kin. 

47  Wicasta'tokaheya  kin  he  ma- 
ka  etanhan  un,  qa  maka  kin  he¬ 
ca  ;  Wicasta  iyokihe  kin  he 
Itancan  mahpiya  eciyatanhan 
un  kin  hee. 

48  Maka  kin  heca  un  qon,  tona 
maka  hecapikin  hena  hececapi; 
qa  mahpiya  tanhan  un  qon,  tona 
mahpiya  tanhan  un  kin  hena 
hececapi. 

49  Unkan  makata  un  kin  to- 
uncage  kin  unhapi  kin,  he  iye- 

cen  mahpiya  tanhan  un  kin  to- 
uncage  kin  unhapi  kta. 

50  Mihunkawanji  kaken  epa ; 
Wicacehpi  qa  wicawe  kin  Wa- 
kan tanka  tokiconze  kin  tawapi 
kta  okihipi  sni,  qa  nakun  wica- 
hwin  wicahwin  kte  sni  kin  ta- 
wa  kte  sni. 

51  Wanyaka  po,  wowiyukcan 
wan  ociciyakapi’;  owasin  unki- 
stinmapi  kte  sni,  tuka  owasin 
unyutokecapi  kta. 

52  Ihnuhanna,  ista  kakpapi  se 
en  maza  yahotonpi  tanka  ehake 
kin  tanin  kinhan  ;  maza  yaho¬ 
tonpi  tanka  kin  he  yahotonpi  kta, 
qa  wicate  cin  hwin  sni  yan  na- 
jin  wicakiyapi  kta,  qa  unkiye 
unyutokecapi  kta. 

53  Taku  hwin  kte  cin  de  wi¬ 
cahwin  sni  koyake  kta,  qa  te 
kte  cin  de  tepica  sni  koyake 
kta. 

54  Qa  tohan  taku  hwin  kte  cin 
de  wicahwin  sni  koyake  ca,  tan¬ 
can  wiconte  kin  de  wiconi  kin 
ogeton  kinhan,  hehan  wicoie 
kin  wowapi  en  kagapi  qon  ecetu 
kta ;  Wiconte  kin  he  woohiye 
kin  e  ocowasin  iocokaya. 

55  Wiconte,  wicape  nitawakin 
tokiya  un  he.  Wicahnakapi, 
woohiye  nitawa  kin  tokiya  un 
he. 

56  Wiconte  icape  kin  he  woa- 
htani  ee,  qa  woahtani  wowasa- 
ke  kin  he  woahope  kin  ee. 

57  Tuka  Wakantanka  woohiye 
unqupi,  Jesus  Messiya  Itancan 
unkiyapi  kin  eciyatanhan,  he 
wopida  yuha  nun  we. 

58  Hecen  mihunkawanji  wa¬ 
ste  cicidapi  kin,  sutaya  yahanpi, 
qa  pahoho  sni  yaunpi  nunwe  ; 
qa  ohinniyan  Itancan  ohan  kin 
en  aiciciya  po,  Itancan  kin  on 
htayanipi  kin  he  taku  sni  wa- 
nice  kta  sdonyayapi  kin  heon 
etanhan. 

1  Wicasta  owotanna  un  kin 
hena  taku  wicakicamnanpi  kte 
cin,  token  Galatia  ekta  okodaki- 
ciye  kin  econ  wicawasi  qon,  he 
iyecen  nis  econ  po. 

2  Anpetu  tokaheya  kin  en  ni- 
yepi  otoiyohi  token  oyakihipi 
kin,  iyacinyan  eyahnakapi  kta, 
hecen  wau  kinhan,  wamnayanpi 
wanice  kta. 

3  Qa  wau  kinhan,  tona  wowa- 
pi  on  wicayakahnigapikin,  hena 
wicaqupi  nitawapi  kin  he  Jeru¬ 
salem  ekta  aye  wicawasi  kta. 

4  Qa  miye  ekta  mde  kte  cin  he 
waste  kta  naceca  hecinhan  hena 
om  mde  kta. 

5  Unkan  Makedonia  opta  mde 
cinhan,  hehan  ekta  ciupi  kta  : 
qa  Makedonia  opta  mde  kte  cin 
he  hecetu. 

6  Qa  okinni  cicipi  ^waun  kta, 
han,  waniyetu  ihunniwaye  kta 
naceca ;  hecen  hetanhan  tokiya 
mde  cinhan  niye  amayadapi  kta. 

7  Nakaha  tahepi  wanciyakapi 
kte  sni,  tuka  Itancan  kin  iyoki- 
pi  kinhan,  cicipi  owanji  manke 
kta  wacanmi. 

8  Tuka  anpetu  iwikcemna  za- 
ptan  kin  hehanyan  Ephesos  en 
owanjidan  manke  kta. 

9  Tiyopa  tanka  wawokihi  kin 
makiyuhdokapi,  qa  tona  wakini- 
capi  kin  hena  ota. 

10  Unkan  Timotheos  ekta  i 
kinhan,  kokipesniyan  en  niunpi 
kta  e  akita  po :  He  nakun  miye 
ecamon  kin  iyecen  Itancan  to- 
htani  kin  econ  ece. 

11  Heon  tuwedan  ihaha  kte 
sni ;  tuka  wookiye  yuha  au  po, 
ekta  mahiyu  kta ;  he  hunkawan- 
jin  kiciyapi  kin  om  u  kta  ape 
manka. 

12  Apolos  mihunkawanji,  he 
hunkawanjin  kiciyapi  kin  om  ni- 


yepi  ekta  niipi  kta  e  nina  cinwa- 
kiya ;  tuka  iye  dehan  ekta  ye 
kta  ecaca  cin  sni,  tuka  tohan  cin 
kinhan  ekta  i  kta. 

13  Kiktahan  un  po,  wowacinye 
en  sutaya  han  po,  wicasta  iye¬ 
cen  ohanyan  po,  wasaka  po. 

14  Taku  nitawapi  kin  owasin 
wacantkiyapi  on  econpi  nunwe. 

15  Mihunkawanji,  ceciciyapi  ce ; 
Stephanas  tiyohnaka  kin  sdon- 
yayapi,  he  Akeya  en  waskuyeca 
tokaheya  icage  cin  hee,  qa  wica¬ 
sta  owotanna  owicakiyapi  kin 
en  ye  iciyapi  ece  kin  ; 

16  Tona  hececapi,  qa  tona  wa- 
wokiyapi,  qa  htanipi  kin  hena 
owasin  wicihukuya  ye  niciyapi 
kta. 

17  Stephanas  qa  Phortunatus 
qa  Akekus  hipi  kin  heon  imdu- 
skin ;  hena  e  taku  ecamiyeconpi 
sni  kin  he  ecetu  miciciyapi. 

18  Qa  minagi  kin  magaga  ma- 
yanpi,  qa  nitawapi  nakun.  Heon 
etanhan  tona  hececapi  kin  hena 
wicayuonihan  po. 

19  Asia  ekta  okodakiciye  kin 
hena  nape  niyuzapi.  Akula  qa 
Priskila  Itancan  kin  on  sutaya 
nape  niyuzapi,  qa  okodakiciye 
iye  tipi  ohna  un  kin  hena  koya. 

20  Hunkawanjin  kiciyapi  kin 
owasin  nape  niyuzapi.  Iiputa- 
kapi  wakan  kin  on  otoiyohi  i 
ikiciputaka  po. 

21  Palos  he  miye  nape  kiciyu- 
zapi  kin  de  miye  minape  kin  on 
wakaga. 

22  Tuwe  Jesus  Messiya  Itan¬ 
can  kin  wastedake  sni  kinhan, 
he  anathema  maran-atha  un 
nunwe. 

23  Jesus  Messiya  Itancan  un- 
yanpi  towaonsida  kin  nicipi  un 
nunwe. 

24  Jesus  Messiya  on  wacanwa- 
kiye  cin  niyepi  owasin  en  nicipi 
un  nunwe.  Amen. 

WICOWOYAKE  1. 

1  Palos,  Wakantanka  tawacin 
kin  eciyatanhan,  Jesus  Messiya 
yesi  qon  he,  qa  Timotheos  hun- 
kawanjinkiciyapi  wan  kici,  Ko- 
rinth  ekta  Wakantanka  taoko- 
dakiciye  kin,  qa  Akeya  owanca- 
ya  tona  owotanna  un  kin  hena 
koya,  wowapi  unnicagapi. 

2  Wowaonsida,  wookiye  ko, 
Wakantanka  Ateunyanpi,  qa  Je¬ 
sus  Messiya  Itancan  kin  etan- 
han,  nicipi  un  nunwe. 

3  Wakantanka  Jesus  Messiya 
Itancan  unkiyapi  he  Atkuku,  qa 
waonsidapi  en  ateyapi,  qa  Wa- 
kantanka  owasin  wacintonhnag 
wicaye  cin  he  wowaste  yuha 
nunwe. 

4  He  unkakijapi  owasin  en  wa- 
cintonhnag  unyanpi,  hecen  tona 
wokakije  owasin  ehna  un  kin 
hena  iwicunkiyapi  unkokihipi 
kta,  wacintonhnagyapi  on  Wa¬ 
kantanka  unkikiyapi  kin  he  eci¬ 
yatanhan. 

5  Hecen  Messiya  tokakije  kin 
unkiyepi  en  unkiciyuotapi  kin, 
he  iyecen  Messiya  eciyatanhan 
wacintonhnag  unyanpi  kin  he 
nakun  unkiciyuotapi  kta. 

6  Kakisunyanpi  eca  he  wacin¬ 
tonhnag  niyanpi,  qa  ni  niyanpi 
kte  cin  heon  ;  he  wokakije  on 
kakisunyanpi  kin  hena  yuha  oki- 
hi  wicaye  kta  e  ohanyan  ece  ; 
qa  wacintonhnag  unyanpi  hecin- 

han,  hq  wacintonhnake  niyanpi, 
qa  ni  niyanpi  kte  cin  heon. 

7  Unkan  niyepi  kin  on  sutaya 
wacinunyanpi,  wokakije  kin  en 
opeya  yaunpi  kin  he  iyecen  wa- 
cintonhnakeyapi  kin  en  oyapapi 
kta,  sdonunyanpi. 

8  Mihunkawanji,  Asia  en  token 
wokakije  unhiyahdepi  qon  he 
sdonye  sni  yaunpi  kta  uncinpi 
sni,  iyotan  nina  unkakijapi,  un¬ 
kokihipi  kin  isanpa,  hecen  unni- 
pi  kta  unj^ecinpi  sni. 

9  Tuka  unkiyepi  kin  mahen  wi- 
conte  woyaco  kin  unhapi,  hecen 
takudan  wacinunkiciyapi  kte 
sni,  tuka  Wakantanka  wicate 
cin  ekicetu  wicaye  cin  he  wa¬ 
cinunyanpi  kta : 

10  lye  wiconte  hinsko  tanka 
etanhan  eunhdakupi,  qa  nakaha 
ehdaku  ece ;  qa  ees  nakun  eun¬ 
hdakupi  kta  wacinunyanpi  : 

11  Qa  nis  eya  wocekiye  on 
ounyakiyapi  kta,  hecen  wicasta 
ota  etanhan,  taku  unqupi  qon  he 
on,  unkiyepi  on  etanhan  wicota 
wopida  eyapi  kta. 

12  Unkiyuskinpi  kin  he  unna- 
gipi  hdaotanin  kin  hee,  wowi- 
cake  wowakan  ko  en  okonwan- 
jidan,  wicacehpi  wolcsape  yuhe 
sni,  tuka  Wakantanka  towaon- 
sida  yuha,  wicoicage  kin  ehna 
unnipi,  qa  niyepi  kin  ekta  iyotan 
hececa. 

13  Taku  dawapi,  qa  sdonya- 
yapi  kin  hecedan  wowapi  en  un- 

nicagapi ;  qa  owihanke  kin  he- 
hanyan  wicayadapi  kta  kepce. 

14  Onspa  sdonunyayapi,  un- 
kiyuskinpi  kin  he  niyepi,  he  iye- 
cen  wowitan  nitawapi  kin  he 
unkiyepi,  Jesus  Itancan  taanpe- 
tu  kin  en. 

15  Hecen  wacinmduza,  toka- 
heya  niyepi  kin  ekta  ciupi  kta 
tuka,  on  inonpa  wowaste  duhapi 
kte  cin  lieon. 

16  Qa  niyepi  kin  etanhan  iyo- 
opta  Makedonia  ekta  rude  ca, 
ake  Makedonia  etanhan  niyepi 
kin  ekta  icicawin  wahdi  kta,  qa 
Juda  makoce  kin  ekta  ye  maya- 
yapi  kta  wacin. 

17  Hecen  wacin  mduze  cehan, 
hehan  iyowihan  wacin  mduza 
he  ;  qa  token  miciconze  cin  he 
wicacehpi  eciyatanhan  micicon¬ 
ze  ca  hecen,  Han,  han,  hiya,  hi- 
ya,  eya  waun  he. 

18  Wakantanka  wa'cinyepica, 
wicoie  unkeniciyapi  qon  he,  han 
qa  hiya,  hee  sni. 

19  Miye,  qa  Siluanos,  qa  Ti- 
motheos,  Jesus  Messiya  Wakan¬ 
tanka  Cinhintku  kin  unkonici- 
yakapi  qon  he,  han,  qa  hiya,  hee 
sni,  tuka  iye  kin  on,  han  ece- 
dan. 

20  Wakantanka  iwahounyanpi 
kin  hena  owasin  iye  en,  Han 
hee,  qa  iye  en  Amen,  unkiyepi 
kin  etanhan  Wakantanka  yatan- 
pi  kte  cin  heon. 

21  Tuwe  niyepi  kici  Messiya 
en  unyusutapi,  qa  sdaunyanpi 
kin  he  Wakantanka  kin  ee. 

22  Qa  he  unkapuspapi,  qa  un- 
cantepi  kin  ekta  Woniya  toka- 
heya  icupi  ece  kin  he  unqupi. 

23  Unkan  nakaha  minagi  kin 
ekta  Wakantanka  mayaotanin 
kta  e  cewakiya  ;  Itoncipapi  kta 
e  on  nahahin  Korinth  ekta  wai 
sni. 

24  Wacinyayapi  kin  on  wowi- 


dag  unniyanpi  £ni,  tuka  widu- 
skinpi  kin  en  ounniciyapi  kta. 
Wacinyanpi  on  sutaya  nayajin- 
pi  ece. 

WICOWOYAKE  2. 

1  Miye  qe  hecen  mihdukcan, 
ake  iyokisinya  ekta  ciupi  kte 
sni. 

2  Miye  iyokisinciyapi  kinhan, 
tuwe  iyuskinmaye  kta  he;  iyo- 
kisinwaye  cin  hee  kta. 

3  Hecen  on  he  wowapi  cica- 
gapi,  ekta  wau  kinhan  tona  on 
imduskin  kte  cin  hena  on  etan¬ 
han  iyokisin  waun  kte  sni.  Qa 
niyepi  owasin  wacinciyapi,  mi- 
towiyuskin  kin  he  en  niyepi 
owasin  oyapapi  kta. 

4  Wicokakije  tanka,  qa  wico- 
cantesica,  qa  istamnihanpe  ota 
ehna  wowapi  cicagapi  qon,  iyo- 
kisinniyanpi  kte  cin  heon  heca- 
m,on  sni  ;  tuka  nina  canteciciya- 
pi  kin  he  sdonyayapi  kte  cin  he¬ 
on. 

5  Tuwe  iyokisicapi  kage  ciqon 
he  miye  iyokisinmaye  sni ;  tuka 
niye  nihunhnanpidan,  owasin  ci- 
bapi  kte  sni. 

6  He  tuwe  kin  hecen  yacopi 
qon,  wicota  econpi  kin  hece- 
hna,na  kta. 

7  Heon  nakaha  wicasta  kin  he 
iyuskinyayapi,qa  yecanptapi  kta, 
okinni  nina  iyokisice  cin  on  kte- 
pidan  kta. 

8  Heon  ceciciyapi  ce,  he  cante 
en  duzapi  kin  hduotanin  po. 

9  Taku  owasin  on  waanago- 
ptan  yaunpi  hecinhan,  iciyu- 
kcanpi  kte  cin  heon  wowapi  ci¬ 
cagapi  qon. 

10  Tuwe  taku  yecicajujupi 
kinhan,  mis  eya  hecamon,  qa  tu¬ 
we  taku  wecicajuju  kin  he  niye¬ 
pi  kin  on  wTecicajuju,  Messiya 
itokam. 

11  Hecen  Satan  ohiunyanpi 

kte  sni ;  iye  token  iciconze  cin 
sdonunyanpi. 

12  Troas  ekta  Messiya  tawo- 
otanin  waste  yuha  wahi,  qa  Itan- 
can  kin  tiyopa  wan  makiyuza- 
mni ; 

13  Hehan  minagi  ekta  cante 
wasfceya  wann  sni,  Titos  mihun- 
kawanji  kin  hen  iyewaye  sni  kin 
heon ;  hecen  hena  nape  wica- 
mduze  ca,  hetanhan  Makedonia 
ekta  imdamda. 

14  Wakantanka,  ohinniyan 
Messiya  on  ohiye  unyanpi,  qa 
ohinniyan  unkiyepi  kin  on  ta- 
wosdonye  woorana  yaotanin  kin, 
hee  wopida  yuha  nunwe. 

15  Wakantanka  ekta,  Messiya 
on  woomna  waste  kin  he  unki¬ 
yepi,  tona  wiconi  yuhapi  kta,  qa 
nakun  tona  yutakunipi  kte  sni 
kin  hena  en. 

16  Dena  is  tapi  kta  e  wiconte 
oomna  kin  he  unkiyepi,  qa  hena 
e  nipi  kta  e  wiconi  oomna  kin 
he  unkiyepi ;  qa  tuwe  hena  taku 
kin  okihi  he. 

17  Wicota  Wakantanka  oie  kin 
hnayan  kuwapi  kin  hena  iyeun- 
cecapi  sni ;  tuka  wowicake  eci- 
yatanhan,  tuka  Wakantanka  eci- 
yatanhan,  qa  Wakantanka  ito- 
kam,  Messiya  unkoyakapi  ece. 

WTCOWOYAKE  3. 

1  Ake  unkihdatanpi  unkayapi 
he  ;  qa  wicasta  wanjikji  iyecen 
waayatanin  wowapi  nicagapi  kte 
cin  heca  uncinpi  he  ;  qa  is  waa¬ 
yatanin  wowapi  unyecagapi  kta 
uncinpi  he. 

2  Wowapi  unkitawapi  unki- 
cantepi  kin  ekta  owapi  kin  he 
niyepi,  wicasta  owasin  sdonyapi 
qa  yawapi ; 

3  Messiya  ta wowapi  taninyan 
oyakapi  unkiye  unkagapi  kin  ; 
mini  sapa  on  kagapi  sni,  tuka 

Wakantanka  ni  un  kin  Taniya 
kin  on  owapi ;  inyan  mdaska  kin 
en  un  sni,  tuka  wicacante  coni- 
ca  kin  he  en. 

4  Unkan  Wakantanka  ekta 
Messiya  eciyatanhan  woawacin 
kin  de  unhapi. 

5  Unkiye  cinka  taku  unkiyu- 
kcanpi  kta  unkokitpanipi,  unki¬ 
yepi  atayedan,  taku  unkokihipi 
kin  he  Wakantanka  eciyatan¬ 
han. 

6  Iye  wicotakuye  tec  a  kin  en 
ookiye  wawokihika  unkagapi, 
oowa  kin  he  en  un  sni,  woniya 
kin  hee  en  ;  oowa  kin  he  wate- 
ya,  tuka  woniya  kin  he  waniya 
ece. 

7  Wiconte  wawokiyapi  kin  he 
owapi,  qa  inyan  akan  pagopi  qon 
he  wowitan  yuhe  cin,  on  Israel 
cinca  kin  Moses  itohnake  wiya- 
tpa  kin  he  opahta  yukanpi  kta 
okihipi  sni  hecinhan,  wowitan 
kin  he  enakiyapi  tuka  ; 

8  Hecen  Woniya  wawokiyapi 
kin  he  sam  iyeya  nina  wowitan 
kte  sni  he. 

9  Woyaco  wawokiyapi  kin  he 
wowitan  hecinhan,  wicoowotan- 
na  wawokiyapi  kin  he  sanpa  ni¬ 
na  wowitan  kta. 

10  Qa  taku  yuwitanpi  qon  he 
taku  wanji  on  wowitan  sni,  ta¬ 
ku  iyakapeya  wowitan  kin  hee 
on  etanhan. 

11  Qa  taku  enakiyapi  qon  he 
wowitan  kin  hee  hecinhan,  taku 
ecen  he  cin  he  iyotan  wowitan 
kin  ee. 

12  Woape  hececa  unhapi  kin 
heon  nina  wadiuntakapi  ece. 

13  Unkan  Moses  ite  akahpe 
wan  itohnake  kin  akahpe  kiton 
kin  he  iyecece  sni,  taku  enaki¬ 
yapi  kin  owihanke  kin  hehanyan 
Israel  cincapi  kin  ekta  etonwan 
okihipi  sni  kin  heon  etanhan. 

14  Tuka  iye  tawacinpi  kin  ao- 


WICOWOYAKE  4. 


tpasyapi :  qa  airpetu  kin  dehan- 
yan  Wowapi  Wakan  tanina  kin 
yawapi  eca,  ite  akahpe  kin  he 
eyakupi  sni  ecen  un  ;  he  Messi- 
ya  eciyatanhan  eyakupi  tuka.  . 

15  Tuka  anpetu  kin  dehanyan, 
Moses  yawapi  eca,  ite  akahpe 
kin  he  iye  cantepi  kin  akahpa. 

16  Tuka  tohan  Itancan  kin 
ekta  yuhomnipi  kinhan,  hehan 
ite  akahpe  kin  he  yuzamnipi 
kta. 

17  Woniya  kin  he  Itancan  kin 
ee,  qa  tukten  Itancan  taniya  kin 
un  kin,  hen  tawa  iciyapi  yukan. 

18  Tuka  unkiye  owasin  itohna- 
ke  kin  en  takudan  unkahpapi 
sni,  ihdiyamdasin  en  wawanya- 
kapi  kin  iyecen  Itancan  towitan 
kin  wanunyakapi,  qa  iye  ounca- 
ge  kin  iyecen  unkagapi,  wowi- 
tan  sanpa  wowitan  kin  en,  Itan¬ 
can  Taniya  kin  on  etanhan  iye- 
ceca. 

WICOWOYAKE  4. 

1  Heon  etanhan  wawokiyapi 
kin  de  unhapi  kin,  wowaonsida 
unkicupi  kin  heon  wacin  iboun- 
sakapi  sni. 

2  Tuka  taku  wowistece  na- 
hmana  un  kin  hena  ehpeunyan- 
pi,  qa  wicahnayanpi  kin  en  ma- 
unnipi  sni,  qa  wohnaye  yuha 
Wakantanka  oie  kin  unkiciyu- 
hapi  sni,  tuka  wo wi cake  yaotan- 
inpi  kin  on  wicasta  owasin  wi- 
yukcanpi  kin  ekta  unhdaotanin- 
pi,  Wakantanka  itokam. 

3  Wootanin  waste  unkitawapi 
kin  he  anahmanpi  hecinhan,  to- 
na  takunipi  sni  kin  hena  anawi- 
cakihmanpi. 

4  Hena  ekta  wicoicage  kin  de 
taku  wakan  tawa  kin  tona  wica- 
dapi  sni  wicota wacin  kin  wacin- 
ton  sni  wicakaga  ;  Messiya  Wa¬ 
kantanka  ouncage  kin  hee,  ta- 
wootanin  waste  wowitan  iyoyan- 


pa  kin  he  iyoyamwicaye  kte 
sni  heon  etanhan. 

5  Unkiye  unkihdaotaninpi  sni, 
tuka  Messiya  Jesus  Itancan  kin 
he  unyaotaninpi  ece  ;  qa  unkiye 
Jesus  on  ookiyewicayayapi  kin. 

6  Wakantanka  iyoyanpa  kin 
otpaza  etanhan  yege  si  qon  he 
uncantepi  kin  iyoyamunyanpi, 
Jesus  Messiya  itohnake  kin  eci¬ 
yatanhan,  Wakantanka  towitan 
wosdonye  iyoyanpa  kin  unqupi 
kte  cin  heon. 

7  Tuka  woyuha  kin  de  maka 
cega  ohna  unhapi,  hecen  wowa- 
sake  tanka  kin  Wakantanka 
etanhan  un  kta,  qa  unketanhan- 
pi  kte  sni. 

8  Ihduksantanhan  aotinsunyan- 
pi,  tuka  unkahdaskicapi  sni  :  wa- 
cinhnuni  unyanpi,  tuka  takudan 
wacinye  sni  kin  heuncecapi  sni. 

9  ^icaya  unkuwapi,  tuka  ehpe- 
unyanpi  unyakonpi  £ni :  makata 
ehpeunyanpi,  tuka  ihang  unyan¬ 
pi  sni. 

10  Ohinniyan  untancanpi  kin 
en  Jesus  Itancan  te  cin  he  yuha 
unkanpi,  hecen  Jesus  wiconi  ta¬ 
wa  kin  untancanpi  kin  en  tan- 
inyan  un  kta. 

11  Unkiye  unnipi  kin  Jesus  on 
ohinniyan  wiconte  en  iyaye  un¬ 
yanpi,  Jesus  wiconi  tawa  kin 
uncehpipi  te  kte  cin  en  atanin 
kte  cin  heon. 

12  Hecen  unkiyepi  kin  en  wi¬ 
conte  ohanyan  un,  tuka  niyepi 
kin  en  wiconi. 

13  Unkiye  wowacinye  woniya 
kin  de  unhapi,  wowapi  en  kaga- 
pi  qon  iyececa  ;  W'icawada  kin 
heon  iwaa  ce  ;  unkis  eya  wica- 
undapi  kin  heon  unkiapi  ece. 

14  Qa  tuwe  Jesus  Itancan  kin 
piya  ekicetu  ye  ciqon,  he  Jesus 
eciyatanhan,  ake  ekicetu  unyan¬ 
pi  kta,  qa  niyepi  kin  om  sutaya 
he  unkiyapi  kta  e  sdonunyanpi. 

15  Niyepi  kin  on  etanhan  taku 
owasin  ecen  nn,  hecen  wowaon- 
sida  tanka  kin,  wicota  wopida 
eyapi  kin  on  sanpa  ota  aye  kta, 
Wakantanka  towitan  kin  on. 

16  Heon  wacin  ibounsakapi 
sni,  tuka  wicasta  akantanhan 
nnkitawapi  kin  he  takuni  sni 
aya  esta,  wicasta  mahen  tanhan 
un  kin  he  anpetu  iyohi  yute- 
capi. 

17  Unkakijapi  cistinna,  qa  pte- 
cedan  kin  he  wowitan  ota  liinca, 
ota  hinca,  owihanke  wanin  tke 
hinca  unkicagapi  kta. 

18  Icunhan  taku  wanyakapi  kin 
hena  ekta  unketonwanpi  sni, 
tuka  taku  tona  wanyakapi  sni 
kin  hena  ekta  ewauncinpi.  Ta¬ 
ku  tona  wanyakapi  kin  hena 
ihanke  kta,  qa  taku  tona  wanya¬ 
kapi  sni  un  kin  hena  owihanke 
wanica. 

WICOWOYAKE  5. 

1  Makata  wakeya  unkitawapi 
kin  de  yujujupi  kinhan,  Wakan¬ 
tanka  ticage  cin  tipi  nape  codan 
kagapi  kin,  mahpiya  ekta,  owi¬ 
hanke  wanin  yanke  cin  he  un- 
hapi  e  sdonunyanpi. 

2  Qa  de  ohna  comniunhdazipi, 
qa  tipi  unkitawapi  mahpiya  eci- 
yatanhan  un  kin  he  kounyakapi 
kta  e  cantounkpanipi. 

3  He  kounyakapi  kinhan,  tanco- 
dan  unyakonpi  kte  sni. 

4  Wakeya  kin  de  ohnaunkanpi 
kin  hehanyan  comniunhdazipi, 
unsakapi  kin  heon.  Wokoyake 
unhdusdokapi  kin  he  uncinpi 
sni,  tuka  kounyakapi  kta :  He¬ 
cen  wiconi  e  wiconte  ocowasin 
napce  kta. 

5  Tuwe  he  en  icahunyanpi  kin 
he  Wakantanka  ee  ;  qa  he  Wo- 
niya  tokaheya  kin  wanna  un- 
qupi. 

6  Heon  ohinniyan  cante  un- 

wastepi,  qa  tohanyan  wicatan- 
can  kin  ohna  unkanpi  kin  hehan¬ 
yan  Itancan  kin  itehanyan  un¬ 
yakonpi  kin  he  sdonunyanpi. 

7  Wacinyanpi  eciyatanhan  ma- 
unnipi,  qa  wawanyakapi  kin  eci¬ 
yatanhan  £ni. 

8  Cante  unwastepi,  tuka  tancan 
kin  de  ohna  unkanpi  sni,  qa 
Itancan  kin  kici  unyakonpi  kta 
e  he  iyotan  uncinpi  ece. 

9  He  de  aiciciya  unkakitapi, 
ekta  kici  unyakonpi,  qa  i£  den 
unkanpi,  unma  tukte  kasta,  iyo- 
kipiunyanpi  kte  cin  he. 

10  Owasin  Messiya  tawoyaco 
oiyotanke  kin  itokam  taninyan 
inaunjinpi  kta,  otoiyohi  taku  iye 
tancan  kin  ohna  ohanye  cin  hena 
icu  kta,  token  econ  qon  eciya¬ 
tanhan,  he  waste  qa  sica  unma 
tukte  kasta. 

11  Itancan  wohitike  cin  he 
sdonunyanpi  kin,  heon  wicasta 
cin  wicunkiyapi ;  Wakantanka 
en  unkihdaotaninpi,  qa  nakun 
widukcanpi  kin  en  unkihdao¬ 
taninpi  wacanmi. 

12  Ake  niyepi  en  unkihdatanpi 
sni,  tuka  unkiyepi  on  iniwinkta- 
pi  kta  e  okihi  unniyanpi ;  hecen 
tona  cante  kin  eciyatanhan  sni, 
tuka  itohnake  kin  on  iwinktapi 
kin  hena  ekta,  taku  on  iniwinkta- 
pi  kte  cin  duhapi  kta. 

13  Wacinunhnunipi  liecinhan, 
he  Wakantanka  on  etanhan  ;  qa 
wacinunksapapi  hecinhan,  he  ni¬ 
yepi  kin  on  etanhan. 

14  Messiya  wacantkiye  cin  he 
iyounpastakapi  ece. 

15  Qa  he  de  unkiyukcanpi, 
wanji  owasin  on  te  cinhan  hehan 
owasin  tapi  tuka  ;  qa  owasin  on 
te  cin,  heon  tona  nipi  kin  hena 
is  iyepi  on  nipi  kte  sni,  tuka 
tuwe  hena  on  te  ca  ake  kini  kin 
hee  on  nipi  kta. 

16  Heon  etanhan,  detanhan  wi- 


WICOWOYAKE  6. 


cacelipi  eciyatanhan  tuwedan 
sdonunyanpi  sni ;  han,  Messiya 
hee  wicacehpi  eciyatanhan  sdon¬ 
unyanpi  esta,  nakaha  detanhan 
sdonunyanpi  sni. 

17  Hecen  tuwe  Messiya  en  un 
kin  he  wanna  wicasta  teca; 
taku  tannike  cin  hena  enakiyapi ; 
iho,  taku  owasin  teca  icaga. 

18  Qa  taku  owasin  Wakan- 
tanka  etanhan  un,  he  iye  kici 
okiciciye  unldyapi,  Jesus  Messi¬ 
ya  eciyatanhan,  qa  wookiye  wa- 
wokiyapi  kin  he  unqupi. 

19  Hecen  Wakantanka  Mes¬ 
siya  on,  wicoicage  kin,  iye  ki,ci, 
okiciciye  wicaye  ca,  waiitanipi 
kin  wicakiciyawa  sni ;  qa  woo¬ 
kiye  wicoie  kin  he  yuhe  unki- 
yapi. 

20  Heon  Messiya  on  wawici- 
yapi  kin  unkiyepi,  unkiyepi  eci¬ 
yatanhan  Wakantanka  ceniciya- 
pi  kin  iyececa,  Messiya  caje  on 
ceunniciyapi,  Wakantanka  kici 
okiciciya  po. 

21  Tuwe  woalitani  sdonkiye 
sni  un  qon  he,  unkiyepi  on  woa- 
ktani  kagapi ;  hecen  iye  en  Wa¬ 
kantanka  toowotanna  unkica- 
gapi  kta. 

WICOWOYAKE  6. 

1  Heon  iye  kici  litaunnipi  iye- 
cen,  niyepi  nakun  ceunniciyapi 
ce,  ituli  Wakantanka  towaon- 
ssda  kin  iyacupi  kte  sni. 

2  He  iye  kaken  eya,  Omaka 
oiyokipi  kin  en  nacihon  qa  Avi- 
coni  anpetu  kin  en  ociciya  :  Iho 
nakaha  omaka  oiyokipi  kin  hee; 
nakaha  wiconi  anpetu  kin  he 
dee. 

3  Takudan  on  tuwedan  iboto- 
unyanpi  sni,  hecen  wawokiyapi 
kin  he  bapi  kte  sni : 

4  Tuka  Wakantanka  taokiye 
unyanpi  kin  he  taku  owasin  on 
unkihduotaninpi  ece,  wacintan- 


kapi  kin  en,  wokakije  en,  wa- 
hpaya  unnicapi  kin  en,  woiyoki- 
sice  en  ; 

5  Apapi  kin  en,  kaska  hnakapi 
kin  en,  yuomdecapi-  kin  en,  Avi- 
coiitani  kin  en,  kiktahan  unpi 
kin  en,  wotektehdapi  kin  en  ; 

6  Ecedan  unpikinon,AVOsdon}m 
kin  on,  tehan  apepi  kin  on,  wa- 
cantkiyapi  kin  on,  Woniya  Wa- 
kan  kin  on,  awicakehan  waste- 
dakapi  kin  on  ; 

7  Wowicake  oie  kin  on,  Wa¬ 
kantanka  towasake  kin  on,  aau- 
coowotanna  Avipe,  etapa  qa  ca- 
tkatanhan  unpi  kin  on  ; 

8  WTowitan  qa  wowistece  kin 
ohna ;  waaiapi  qa  yaonihanpi 
kin  ohna  ;  wicahnayanpi  kin  iye¬ 
ceca,  tuka  Avicakapi ; 

9  Sdonyapi  sni  un  kin  iyeunce- 
capi,  tuka  tankaya  sdonunyanpi ; 
tapi  se  iyecen  unyakonpi,  tuka 
ito  unnipi ;  unkastakapi,  tuka 
nahanliin  unktepi  sni ; 

10  lyokisicapi  iyeuncecapi,  tu¬ 
ka  ohinniyan  wiunyuskinpi;  wa- 
hpanicapi  kin  iyeuncecapi,  tuka 
Avicota  watonka  wicunkagapi ; 
takudan  yuhapi  sni  kin  iyeunce¬ 
capi,  tuka  taku  owasin  untonpi. 

11  Korin th  oyate  kin,  niyepi  on 
i  unhdukaAA7api,  uncantepi  kin 
tanka  aya. 

12  Unkiyepi  en  takudan  aotins 
niyanpi  sni,  tuka  niye  nicantepi 
kin  en  otins  niciyapi. 

13  Hehan  iyunAvin  kin  de  ma- 
yaqupi  kta  ;  micinca  kin  iyecen 
ociciyapi  ;  nis  eya  tankaya  nici- 
cagapi  nunwe. 

14  lhnuhan  tona  awacin  sni  un 
kin  hena  en  ecinsniyan  iyani- 
hdaskapi  kinhan.  Token  Avi- 
coowotanna  woahtani  kici  tidan 
kta  he  ;  qa  token  iyoyanpa  kin 
otpaza  kici  un  kta  he  : 

15  Qa  Messiya  Belial  kici  to¬ 
ken  okonwanjidan  cante  yuzapi 

he ;  qa  tuwe  wicada  kin  he  wi- 
cada  sni  un  kin  kici  taku  aki- 
ptan  tawapi  kta  he  ; 

16  Qa  tipi  wakan  Wakantanka 
tawa  kin  he  wakagapi  kin  kici 
token  un  kta  he.  Wakantanka 
rii  un  tipi  wakan  tawa  kin  he 
niyepi.  Wakantanka  heye  ci- 
qon  he  iyececa  ;  Hena  om  wati 
kta,  qa  om  maAvani  kta.  Hena 
Wakantanka  mayanpi  kta,  qa 
mitaoyate  kin  hena  eepi  kta  ce. 

17  Heon  etanhan  hena  cokaya 
tanhan  tankan  upi,  qa  icunonpa 
un  po,  Itancan  kin  eya,  qa  taku 
asape  cin  oyutanpi  sni  po,  kin- 
han  mis  tawa  ciyapi  kta  ; 

18  Niye  ate  mayayapi  kta,  qa 
miye  cinksi  ciyapi  qa  cunksi  ci¬ 
yapi  kta  ce,  Itancan  lyotan  Wa- 
sake  cin  he  hena  hecen  eya. 

WICOWOYAKE  7. 

1  Heon  wastecicidapi  kin,  wa- 
hoyapi  kin  dena  unhapi  kin  heon 
wicacehpi  wicanagi  ko  taku 
asape  cin  etanhan  unhduecepi- 
dan,  qa  Wakantanka  kokipeya- 
han  wicoowotanna  kin  tanyan 
unhdustanpi  kta. 

2  Anaungoptan  po  ;  unkiye  tu- 
wedan  sicaya  ecaAvicunkiconpi 
sni,  tuwedan  wicunyusicapi  sni, 
tuwedan  taku  icakis  wicunyanpi 
sni. 

3  He  wayaco  hepe  sni ;  cante 
en  unniyuzapi,  ptaya  untapi  qa 
is  unnipi  kta  ce,  epe  ciqon. 

4  Niyepi  on  wadimatake  hin- 
Ca,  niyepi  on  nina  imaAvinkta ; 
Avocantohnake  omajudan,  unka- 
kijapi  owasin  en  nina  imduskin. 

5  Makedonia  en  unhipi  qehan, 
uncehpipi  kin  takudan  oziiciye 
sni,  tuka  taku  owasin  on  iyoun- 
kisicapi ;  tankan  tanhan  Avico- 
kicize,  qa  mahen  tanhan  woko- 
kipe. 


6  Tuka  Wakantanka  tona  iyo- 
kisicapi  iwicakiye  cin  he  canto- 
hnag  mayan,  Titos  hen  hdi  kin 
heon  : 

7  Qa  he  hdi  kin  hecedan  sni, 
tuka  nakun  niye  cantohnagya- 
yapi  kin  heon ;  nina  wacin  en 
yeyayapi,  qa  iyonicisicapi,  qa 
token  cante  en  unyakiduzapi  kin 
hena  unkokiyakapi  qehan,  nina 
imduskin. 

8  Wowapi  Avan  on  iyokisinci- 
yapi  esta,  heon  nakaha  iyopemi- 
ciye  sni,  iyopemiciya  tuka  qon. 
He  wowapi  kin  ptenyedan  iyo- 
kisinniyanpi  wanmdaka. 

9*  Nakaha  imduskin,  iyokisin- 
niyanpi  kin  heon  etanhan  sni, 
tuka  nihduecetupi  kta  e  on  iyoni¬ 
cisicapi  kin  heon.  Wakantan¬ 
ka  eciyatanhan  iyokisinniciyapi, 
hecen  takudan  icakis  unniyanpi 
sni. 

10  Wakantanka  eciyatanhan 
iyowicakisice  cin  he  ihduecetu- 
pi  on  Aviconi  kta,  on  tohinni  iyo- 
peiciyapi  sni  kin  he  kaga ;  tuka 
wicoicage  kin  de  en  iyowicaki¬ 
sice  cin  he  wiconte  icahya. 

11  Wanyaka  po,  Wakantanka 
eciyatanhan  iyonicisicapi  kin  he 
itonpeya  nicagapi,  waayuptapi, 
qa  wosihda,  qa  wokokipe,  qa 
cante  en  hiyeyapi,  qa  winawizi- 
pi,  qa  hdajujupi  kin  hena  niyepi 
en  icahniciyapi ;  taku  OAvasin  on, 
he  econpi  qon  en,  takudan  iyani- 
onpapi  sni  yaunpi  e  nihduotan- 
inpi. 

12  Heon  wowapi  cicagapi,  tu¬ 
we  sicaya  econ  qon  he  on  etan¬ 
han  sni,  qa  tuwe  sicaya  ecaki- 
conpi  qon  he  on  etanhan  sni,  tu¬ 
ka  Wakantanka  itokamya  token 
Avacin  en  unniyuzapi  kin  he  ni¬ 
yepi  en  yutaninpi  kta. 

13  Heon  etanhan  iniciyapi  kin 
on  unkikiyapi ;  qa  Titos  iyuskin 
kin  heon  mis  eya  nina  imduskin. 

iye  nagi  kin  niyepi  owasin  eci- 
yatanhan  magagayapi  kin  heon 
etanhan. 

14  Heon  ciyatanpi  qa  owaki- 
yaka  esta,  on  imastece  sni ;  tuka 
taku  owasin  eciyatanhan  ecici- 
yapi  qon,  he  iyecen  Titos  en  ci¬ 
yatanpi  kin  he  nakun  wowi- 
cake. 

15  Unkan  niye  owasin  token 
anayagoptanpi,  qa  wokokipeya, 
cancanyan  iyowinyakiyapi  qon 
he  kiksuya  eca,  iye  iyotan  cante 
en  niyuzapi. 

16  Heon  etanhan,  taku  owasin 
on  wicacidapi  kin  heon  mis  eya 
imduskin. 

WICOWOYAKE  8. 

1  Mihunkawanji,  Wakantanka 
towaonsida  Makedonia  okodaki- 
ciye  kin  en  yutaninpi  qon  he 
sdonyeciciyapi. 

2  Hena  wokakije  tanka  en  nina 
iyuskinpi,  qa  iyotan  wahpanica 
unpi  kin  he  etanhan  taku  ota 
iyokipiya  wicaqupi. 

3  Okihipi  kin  iyacinyan,  (mis 
mdaotanin,)  qa  okihipi  kin  kape- 
ya,  iye  cinka  wicaqu  wacinpi. 

4  Qa  woeekiye  ota  on  ceunki- 
yapi,  taku  wicaqupi  kin  he,  qa 
tona  ecedan  un  kin  wicakipa- 
mnipi  wawokiyapi  kin  he  nakun 
unkicupi  kte. 

5  Qa  unkecinpi  qon  iyecece 
sni,  tuka  tokaheya  iye  tancanpi 
kin  Itancan  kin  icicupi,  qa  na¬ 
kun  Wakantanka  tawacin  kin 
eciyatanhan  unkiyepi  kin  en  ici¬ 
cupi. 

6  Hecen  Titos  ceunkiyapi,  ni¬ 
yepi  en  wanna  tokaheya  hecon 
kin,  he  iyecen  wowaonsida  kin 
de  nakun  niciyustanpi  kta. 

7  Heon  taku  owasin  on  winiji- 
capi,  wacinyanpi,  qa  iapi,  qa  wo- 
sdonye,  qa  wicamniheca  owasin, 


qa  wasteunyakidapi  ko,  he  iye¬ 
cen  wowaste  kin  de  on  nakun 
winijicapi  kta. 

8  Wicoope  eciyatanhan  hena 
hepe  sni,  tuka  wicasta  tokeca 
aiciciyapi  kin  heon  ;  qa  wacan- 
yakiyapi  kin  he  wowicake  kin- 
han  imdute  kta. 

9  Jesus  Messiya  Itancan  un- 
kiyapi  towaonsida  kin  he  sdon- 
yayapi,  watonka  tuka  niyepi  on 
wahpaniiciya,  hecen  iye  wahpa¬ 
nica  kin  on  winijicapi  kta. 

10  Unkan  he  de  on  wahokon- 
ciciyapi ;  niye  decanonpi  kta  iye- 
ceca,  wanihan  sanpa  hecanonpi 
kta  e  niciconzapi,  qa  wiyeya  ya- 
unpi  kin  heon  etanhan. 

11  Nakaha  woe  con  kin  he  hdu- 
stan  po,  kohanna  wicayadapi 
qon  he  iyecen  taku  duhapi  kin 
etanhan  ecen  ecanonpi  kta. 

12  Tokaheya  wicadapi  yuke 
cinhan,  wicasta  taku  yuhe  cin 
he  eciyatanhan  iyokipiya  icupi 
ece,  qa  taku  yuhe  sni  kin  eciya¬ 
tanhan  sni. 

13  Wicasta  tokeca  oziiciyapi 
kta,  qa  niye  dusakapi  kte  cin 
hee  sni ;  tuka  akiyecen  unpi 
kta  ;  heon  nakaha  wijinya  ya- 
unpi  kin  he  hena  taku  iwicaka- 
kije  cin  en  un  kta ; 

14  Qa  is  iyepi  nakun  wijicapi 
kinhan,  wicakisya  yaunpi  kin  en 
oniciyapi  kta  ;  hecen  akiyececa- 
pi  yuke  kta. 

15  Wowapi  en  kagapi  qon  iye- 
ceca  ;  Tuwe  ota  pahi  kin  he  ta- 
kudan  ohdapte  sni,  qa  tuwe  wa- 
niqadan  pahi  kin  he  takudan 
icakis  un  sni  ce. 

16  Tuka  Wakantanka  wopida 
yuha  nunwe,  he  niyepi  on  Titos 
hecen  cante  yuskiya. 

17  Awicakehan  wahokonkiya- 
pi  kin  anagoptan  ;  tuka  iye  hin- 
ca  inahni,  qa  kohanna  niyepi 
kin  ekta  ye  wacin. 

18  Unkan  he  kici  hunkawan- 
jinkiciyapi  wan,  wotanin  wa£te 
on  okodakiciye  owasin  en  ya- 
tanpi  kin  hee  ekta  ye  unsipi. 

19  Qa  hecedan  sni,  tuka  kici 
ohnihde  nnyakonpi  kta  e  he  oko¬ 
dakiciye  kin  kahnigapi,  Itancan 
kin  yatanpi  kta,  qa  unkiye  de 
iyoldpiya  econkupi  kta  e  heon 
taku  ituhanpi  kin  de  en  ounki- 
yapi  kta. 

20  Qa  taku  ota  unpamnipi  kin 
de  on  tuwedan  unbapi  kte  sni  e 
he  unkakitapi. 

21  Taku  waste  ece  unkihnipi 
kta,  Itancan  kin  itokarn,  qa  na- 
kun  wicasta  kin  en. 

22  Unkan  hena  om  hunkawan- 
jinunyanpi  kin  yeunsipi,  he  wan¬ 
na  ota  unkiyukcanpi,  owotanna 
olianyan  ece,  qa  nakaha  iyotan 
aiciciya,  tanyan  wacinniyanpi 
nakaes. 

23  Hecen  Titos  he  kapi  hecin- 
hcm ,  he  mitawasi  qa  niyepi  on 
omakiye  cin  hee ;  qa  hunkawan- 
jinwicunyanpi  kin  hena  eepi 
kinhan ,  okodakiciye  yewicasipi 
qa  Messiya  towitan  kin  hena 
eepi  ce. 

24  Heon  etanhan,  hena  en,  qa 
okodakiciye  kin'Wicitokam,  wa- 
canyakiyapi  kin,  qa  unniyatanpi 
qon  he  nakun  wicakipazo  po. 

WIC0WOYAKE  9. 

1  Wicasta  owotanna  owicaki- 
yapi  kte  cin  on  wowapi  cicaga- 
pi  kta  wanna  iyecece  sni. 

2  Token  wacin  duzapi  kin  he 
sdonwaya,  heon  Makedonia  etan- 
hanpi  kin  hena  en  yaonihanyan 
cajeciyatapi,  wanna  waniyetu 
wanjidan  hehanyan  Akeya  wi¬ 
yeya  yanka  ce,  qa  inayahnipi 
kin  he  wicasta  ota  iyowicapa- 
staka. 

3  Tuka  hunkawaniin  wicawa- 

ye  cin  hena  ekta  yewicawasi, 
unniyatanpi  qon  he  ecetu  kta, 
qa  epe  ciqon  iyecen  wiyeya  nan- 
kapi  kta  e  heon. 

4  Okinni  Makedonia  etanhan 
upi  kin  hena  om  ekta  wai,  qa 
wiyeya  yaunpi  sni  ecen  wanun- 
niyakapi  kinhan,  unkiye,  niyepi 
epe  sni,  sutaya  wacinyus  unni¬ 
yatanpi  qon  he  on  unkistecapi 
kta. 

5  Heon  hunkawanjin  kiciyapi 
kin  cewicawakiye  kta  wacami 
qon,  tokaheya  niyepi  ekta  ipi, 
qa  wowaonsida  nitawapi  ehanna 
iwahoniyanpi  qon  he  wiyeya 
ehnakapi  kta,  hecen  awicake- 
han  wow’aonsida  kta,  qa  wate- 
hindapi  kin  eciyatanhan  kte  sni. 

6  Tuka  de  ;  Tuwe  waniqadan 
oju  kin  he  waniqadan  mnaye 
kta ;  qa  tuwe  iyakicuya  oju  kin 
he  iyakicuya  mnaye  kta  ce. 

7  Otoiyohi  iye  cante  kin  ekta 
iciconze  cin  eciyatanhan  qu  ldo , 
woiyokisice  on  qa  econ  sipi  kin 
on  etanhan  sni ;  iyuskinyan  wi- 
caqu  kin  he  W'akantanka  waste 
daka. 

8  W’akantanka  wmwaonsida 
owasin  niyepi  en  niciyuotapi 
kta  okihi ;  hecen  taku  owasin 
ota  duhapi  kin  on  wicohan  wa¬ 
ste  kin  wTadupipike  kta. 

9  W’owapi  en  kagapi  qon  iye- 
cetu ;  Taku  ehpeya,  wabpani- 
nica  kin  taku  wicaqu  ece  kin  he 
toowotanna  kin  ohinniyan  un 
kta. 

10  Tuwe  wToju  kin  ojupi  yuhe- 
kiya  ece  kin  he  aguyapi  woyute 
yayapi  kte  cin  nicupi,  qa  taku 
oyajupi  kin  icali  niciyapi,  qa  ni- 
toowotanna  waskuyeca  kin  nici¬ 
yuotapi  nunwe. 

11  Qa  taku  owasin  en  wijinya 
yaunpi  kta  on  ijmtan  ohannipipi 
kta,  heon  unkiye  Wakantanka 
wopida  unkekiciyapi. 


WICOWOYAKE  10. 


12  Wapamnipi  wawokiyapi  kin 
de  tona  owotanna  un  kin  taku 
icakijapi  kin  enakiye  kte  ca,  na- 
kun  Wakantanka  wopida  nina 
eciyapi  kta  e  kaga. 

13  Messiya  tawootanin  wa^te 
kin  en  oyapapi  e  daotaninpi,  qa 
hena  taku  ota  wicayaqupi,  qa 
owasin  taku  wicayaqupi  kin  he 
on  wawokiyapi  utapi  kin  de  on 
etanhan  Wakantanka  yaonihan- 
pi. 

14  Qa  niyepi  on  wocekiye  eni- 
ciyapi  kin  heon  nina  cantoni- 
kpanipi,  Wakantanka  towaorisi- 
da  tanka  nicipi  un  kin  heon 
etanhan. 

15  Wakantanka  taku  yawapi- 
ca  sni  unqupi  kin  he  on  wopida 
kiciun  nunwe. 

WICOWOYAKE  10. 

1  Palos  he  miye,  Messiya  wa- 
hbayedan  qa  wacintanka  heon 
ceciciyapi  ce,  niyepi  ekta  onsi- 
hanyan  waun,  tuka  en  waun  sni 
ehantarthan,  niyepi  on  wadima- 
taka ; 

2  Tuka  ceciciyapi,  en  waun 
kinhan,  wanjikji  wricacelipi  kin 
eciyatanhan  maunnipi  kecanun- 
kinpi  kin,  hena  en  waditagya 
waun  kta  wacanmi  kin  he  iye- 
cen  wadimatake  kte  sni. 

3  Wicacehpi  kin  en  maunni¬ 
pi  esta,  wicacehpi  eciyatanhan 
unkicizapi  sni. 

4  Wipe  unkunpi  kin  hena  wi¬ 
cacehpi  kin  heca  sni,  tuka  wa- 
saka,  Wakantanka  on,  inatake 
suta  kin  yujuju  ece  : 

5  Wacinyuzapi  kin  kun  ehpe- 
ya,  qa  taku  tehan  wankantuya 
un  Wakantanka  sdonyapi  kin  en 
wankan  iyeiciye  cin  hena  owa¬ 
sin,  qa  wicotawacin  iyuhpa  Mes¬ 
siya  anagoptanpi  kin  en  wayaka 
ai  ece. 


6  Qa  wanahonpi  sni  kin  toun- 
kiconpi  kta  e  wiyeya  unkanpi ; 
tohan  anayagoptanpi  kin  hdu- 
stanpi  kinhan. 

7  Wicasta  itohnake  kin  hece- 
dan  iwandakapi  he.  Tuwe  Mes¬ 
siya  tawa  kecanicin  kinhan,  he 
ake  kaken  awacin  kta ;  is  iye 
Messiya  tawa  kin  heca  he  iye- 
cen  unkis  unkiyepi  Messiya  ta¬ 
wa  unyanpi. 

8  Wookihi  Itancan  unqupi  kin, 
on  icahunniyanpi  kta,  qa  on 
ihangunniyanpi  kte  sni,  heon 
sanpa  mihdatan  esta,  imastece 
kte  sni. 

9  Wowapi  on  wakokipe  cica- 
gapi  kta  wacanmi  sni. 

10  He  wowapi  kage  cin  hena 
suta  qa  wasaka,  tuka  tancan  en 
un  kin  he  wasake  sni  qa  ie  cin 
he  wowiha  ce,  eyapi. 

11  Tuwe  hecece  cin  he  kaken 
awacin  kta,  en  unkanpi  sni  wo¬ 
wapi  wicoie  kin  on  tounkecapi 
kin,  he  tohan  en  unkanpi  kin¬ 
han,  wicohan  kin  on  heuncecapi 
kta. 

12  Tona  ihdatanpi  kin  hena 
unkihdacinpi,  qa  opeya  unkihda- 
wapi  kta  tawatenunyanpi  sni; 
hena  e  is  iye  on  wihdutapi,  qa 
iyepi  on  ihdukcanpi,  qa  hecen 
okahnigapi  sni. 

13  Unkiye  wiunhdutapi  kin 
isanpa  unkihdatanpi  kte  sni ; 
tuka  wicohan  iyutapi  Wakan¬ 
tanka  unqupi  kin  he  eciyatan¬ 
han,  iyutapi  kin  niyepi  kin  iya- 
hde  niyanpi. 

14  Ekta  iyahde  unniyanpi  kta 
e  sanpa  unkihdutitanpi  sni.  Tu¬ 
ka  Messiya  tawootanin  waste 
kin  en  niyepi  kaes  ekta  unni- 
upi. 

15  Wiunhdutapi  kin  isanpa  un¬ 
kihdatanpi  sni,  wicasta  tokeca 
wicohtani  kin  en ;  tuka  wicaya- 
dapi  kin  he  icage  cinhan,  niyepi 

on  wiyutapi  unhapi  kin  eciyatan- 
han  sanpa  unyuonihanpi  kta  un- 
kapepi. 

16  Hecen  niye  dukanpi  kin 
akowapa  wotanin  waste  kin  un- 
koyakapi  kta,  qa  tuwe  tokeca 
taku  tawa  wiyeya  yanke  cin  en 
unkiwinktapi  kte  £ni. 

17  Tuka  tuwe  iwinkta  kinhan 
Itancan  kin  on  iwinkta  nun  we. 

18  Tuwe  ihdaonihan  kin  he 
ecetudakapi  kin  ee  sni,  tuka 
Itancan  kin  tuwe  yaonihan  kin 
hee  kta. 

WICOWOYAKE  11. 

1  Witkotkoya  iwae  cin  cistiye- 
dan  iyowinmayakiyapi  kta  wa- 
cin.  He  iyowinmayakiyapi  na- 
kaes. 

2  Wakantanka  winawizi  kin 
iyeeen  inaciwizipi,  wica^ta  wan- 
jidan  kiciyus  ciyapi,  hoksiwinna 
ecedan  un  kin  Messiya  ekta  acii- 
pi  kta  heon. 

3  Tuka  he  kowakipa,  wamdu- 
ska  wolmaye  on  Ewe  hnaye  ci- 
qon  he  iyeeen  nitawacinpi  kin 
yusicapi  kta,  qa  woyuecedan 
Messiya  en  un  kin  etanhan  iya- 
ye  niyanpi  kta  naceca. 

4  Tuwe  en  niupi  kin  he  Jesus 
tokeca  wan  unkiye  unkoyakapi 
sni  kin  he  oyaka,  qa  Woniya  to¬ 
keca,  iyacupi  sni  qon,  he  nakaha 
iyacupi,  qa  wotanin  waste  toke¬ 
ca,  anayagoptanpi  sni  qon  he 
oniciyakapi  kinhan,  iyowinyaki- 
yapi  kta. 

5  Miye  yewicasipi  iyotan  tan¬ 
ka  kin  takudan  ihukuya  waun 
sni,  imdukcan. 

6  Ho  magahan  esta,  wosdonye 
kin  on  waksapa  ;  tuka  niyepi  kin 
en  taku  owasin  on  tanyan  unki- 
hdaotaninpi. 

7  Wakantanka  tawootanin  wa- 
6te  kin  iyunwin  codan  ociciya- 
kapi,  qa  wankantuya  iyeniyanpi 

kta  e  on  mihduhukuya  kin  he 
wawahtani  he. 

8  Okodakiciye  tokeca  kin  taku 
wicawaki,  qa  opemicatonpi  kin 
iwacu,  ociciyapi  kte  cin  heon  ; 
qa  cicipi  waun  qa  taku  imaka- 
kije  cehan,  taku  nitawapi  kin 
mun  sni : 

9  Taku  iyokpani  waun  qon  he 
hunkawanjin  kiciyapi  Makedo- 
nia  etanhan  hipi  kin  maqupi,  qa 
ohinniyan  takudan  inagiyeciyapi 
sni  waun,  qa  ees  nakun  hecen 
waun  kta. 

10  Messiya  wowicake  tawa 
miciun  kin  heon  Akeya  makoee 
kin  en  imawinkta  kin  de  ecetu 
sni  makiyapi  kte  sni. 

11  Tokeca  he;  waste  cicidapi 
sni  kin  heon  etanhan  he.  Wa¬ 
kantanka  sdonya. 

12  Tuka  taku  ecaraon  kin  he 
nakun  ecamon  kta,  hecen  tona 
wiyaonpapi  akitapi  kin  hena 
etanhan  wiyaonpapi  kin  emda- 
ku  kta,  qa  en  iwinktapi  kin  he 
unkiyepi  kin  iyeeen  unpj  kta. 

13  Hena  yewicasipi  itonsni  kin 
hecapi,  wohnaye  ohanyanpi,  qa 
Messiya  yewicasi  qon  hena  iye- 
cen  ihduzapi. 

14  Qa  he  taku  wowinihan  sni, 
Satan  iye  kaes  iyoyanpa  ohnihde 
kin  iyeeen  ihduza. 

15  Heon  etanhan,  iye  taokiye 
kin  hena  wicoowotanna  ookiye 
kin  iyeeen  ihduzapi  kte  cin  he 
taku  tanka  sni,  hena  iye  wico- 
han  kin  eciyatanhan  ihang  yapi 
kta. 

16  Ake  hecen  epa ;  Tuwedan 
witkotkoke  madake  kte  sni.  Tu¬ 
ka  hecon  kinhan  witkotkoke  cin 
iyeeen  iyowinmakiye  kta,  cisti- 
yedan  mihdatan  kta. 

17  Taku  epe  cin  hena  Itancan 
kin  eciyatanhan  epe  sni,  tuka 
nina  ihdatanpi  kin  he  on  witko- 
ya  ie  cin  iyemaceca. 


WICOWOYAKE  12. 


18  Wicota  wicaceftpi  kin  on 
ihdatanpi  kin  he  iyecen  mis  eya 
mihdatan  kta. 

19  Witkotkopike  cin  hena  iyo- 
kipiya  iyowinwicayakiyapi  ece, 
niye  yaksapapi  nakaes. 

20  Tuwe  wowidag  niyanpi,  tu¬ 
we  temniyanpi,  tuwe  wanicipi, 
tuwe  wahanicida,  tuwe  ite  ohna 
anipapi  hecinhan,  iyowinwica¬ 
yakiyapi  ece. 

21  Waostehdapi  kin  he  waka, 
waunsakapi  sni  kin  heon.  Tuka 
taku  on  tuwe  waditake  cinhan, 
witkotkoya  iwaa  ce,  he  on  mis 
eya  wadimataka. 

22  Hena  Hebrew  wicasta  kin 
hecapi  he.  Mis  eya  hemaca. 
Hena  Israel  etanhanpi  he.  Mis 
eya.  Hena  Abraham  cinca  he. 
Mis  eya. 

23  Hena  e  Messiya  taokiye  kin 
hecapi  he  ;  witkotkoke  cin  iye¬ 
cen  iwaa,  mis  eya  imayotan. 
Wicohtani  kin  en  imayotan; 
apapi  kin  en  wopteca  sni  waun  ; 
kaska  hnakapi  kin  en  imayotan, 
qa  wiconte  kin  en  otakiya  waun. 

24  Juda  oyate  zaptan  akihde, 
apapi  wikcemna  topa  wanjidan 
iyokpani  maqupi. 

25  Yamni  akihde  cansakadan 
on  amapapi ;  wancadan  inyan 
on  makininpi ;  yamni  akihde 
wita  wata  micamdecapi ;  anpetu 
wanjidan  hanyetu  iyahna  osbe 
kin  mahen  waun  ; 

26  Nina  icimawani,  mini  ota 
wokokipe  kin  en  waun,  wakipi 
sa  okokipe  kin  en,  mitaoyate  on 
wokokipe  kin  en,  Ikcewicasta 
on  wokokipe  en,  otonwe  ekta 
wokokipe  en,  hewoskantuya 
wokokipe  en,  miniwanca  ekta 
wmkokipe  en,  hunkawanjin  kici- 
yapi  itonpi  sni  kin  hena  ekta 
wokokipe  en  ; 

27  Mdowakita  qa  nina  htawani 
kin  on,  ota  kiktahan  waun  kin 


on,  wotektewahda  qa  imapuza 
on,  ijehan  amakihan  kin  on,  ma- 
cuwita  qa  tancodan  waun  kin  on ; 

28  Qa  tankan  tanhan  anpetu 
iyohi  taku  amaupi  kin,  okodaki- 
ciye  kin  owasin  awanhdakapi 
kin  he  nakun. 

29  Tuwe  wasake  sni  un,  qa 
miye  wamasake  sni  he  ;  tuwe  „ 
aiapiun,qamiye  sinwahda  sni  he. 

30  Tuka  imawinkta  kta  iyecece 
cinhan,  wamasake  sni  waun  kin 
heon  imawinkta  kta. 

31  Jesus  Messiya  Itancan  un- 
kiyapi  he  Wakan tanka  tawa,  qa 
Atkuku  kin,  owihanke  wanin 
wowaste  yuhe  cin  he  sdonma- 
yan,  itonsni  mawanica. 

32  Damaskos  en,  Aretas  wica- 
stayatapi  yanke  cin  ihukuya,  wi¬ 
casta  itancan  kin  akicita  ota  wi- 
cayuha,  Damaskos  oyate  otonwe 
tawapi  kin  awanhdake  ca,  raa- 
ktepi  kta  akita. 

33  Hehan  conkaske  owanyeye 
wan  etanhan,  makanyankapi 
wan  ohna,  kun  hiyumayanpi ; 
qa  iye  nape  kin  etanhan  nawa- 
jica. 

WICOWOYAKE  12. 

1  Imawinkta  kte  cin  he  iyemi- 
cihantu  sni,  wowihanmde  qa 
Itancan  woyakapi  t&wa  kin  ekta 
wau  kta. 

2  Ehanna  waniyetu  ake  topa 
sam  iyeya,  wicasta  wan  Messiya 
en  un  kin  he  sdonwaya ;  (wica- 
tancan  kin  ohna  un  kin  sdonwa- 
ye  sni,  qa  tanton  sni  un  kinhan 
nakun  sdonwaye  sni,  Wakan- 
tanka  he  sdonya ;)  wicasta  kin 
he  mahpiya  iciyamni  kin  ekta 
eyakupi ; 

3  Wicasta  kin  he  sdonwaya, 
(wicatancan  kin  ohna  un  sdon¬ 
waye  sni,  qa  tanton  sni  un  kin¬ 
han  nakun  sdonwaye  sni,  Wa- 
kantanka  he  sdonya ;) 

4  He  Wakai) tanka  ti  kin  ekta 
eyakupi,  unkan  wicoie  oyagpica 
sni  kin  nation,  hena  wicasta 
oyake  kta  esta  okitpani  kta. 

5  Wicasta  kin  hecece  cin  on 
imawinkta  kta,  qa  miye  qe  on 
imawinkta  kte  sni,  tuka  waraa- 
sake  sni  waun  kin  heceedan  on. 

6  Tuka  imawinkta  wacanmi 
kes  wimatkotkoke  kte  sni,  wo- 
wicake  epe  kta ;  tuka  nakaha 
hecamon  kte  sni,  tuwe  wanma- 
yake  ca,  token  waun  nation  kin 
he  isanpa  tanka  kecanmakin  kta 
he  kowakipa. 

7  Unkan  woyakapi  tanka  kin 
on  etanhan  wahanmicida  kte 
sni  heon  taku  pepe  wan  micekpi 
kin  en  maqupi,  Satan  taokiye 
wanji  hee,  sicaya  makuwa  kta 
heon,  wahanmicida  kte  sni  heon 
etanhan. 

8  Qa  heon  Itancan  kin  yamni 
wocekiye  ewakiya,  he  amayu- 
stan  kte  cin  heon. 

9  Hehan,  Mitowaonsida  kin 
iyonihi  kta,  qa  mitowasake  kin 
he  wowasake  sni  kin  en  hdu- 
stanpi  ce,  emakiya.  Hecen 
Messiya  towasake  kin  miye  en 
miciun  kte  cin,  heon  makakije 
cin  on  iyuskinyan  imawinkta 
kta. 

10  Heon  dtanhan  wowayazan 
kin  en  imduskin  ece,  qa  waaia- 
pi,  qa  iwicakakije,  qa  sicaya  wi- 
cakuwapi,  qa  Messiya  on  wico- 
kakije  kin  henakiya  en  ;  tohan 
wamasake  sni  eca  taku  owakihi 
ece. 

11  Iwinktapi  kin  on  witkotko- 
ka  imacaga,  niye  hecon  maya- 
kiyapi,  mayadaotaninpi  kta  tuka 
qon ;  yewicasipi  iyotan  tankapi 
kin  takudan  en  wicihukuya 
waun  sni,  mataku  sni  esta. 

12  Awicakehan  niyepi  ekta 
yewicasipi  wowapetokeca  tawa- 
pi  kin  econkupi,  wacintankapi 

owasin  en,  wapetogtokeca,  taku 
wowinihan,  qa  wasagya  wico- 
kan  kin  hena  on. 

13  Taku  e  on  okodakiciye  to- 
keca  kin  ihukuya  yaunpi  he ; 
taku  nitawapi  kin  iwacu  sni  kin 
hee  naceca.  Heon  wawaktani 
kin  he  micicajuju  po. 

14  Wanyaka  po,  iciyamni  ekta 
ciupi  kta  wiyeya  manka,  qa  na- 
kun  taku  nitawapi  kin  iwacu  kte 
sni.  Taku  yatonpi  kin  he  awa- 
kite  sni,  tuka  niyepi  atayedan. 
Cinca  yapi  kin  hunkakepi  kin 
taku  wicakihnakapi  kin  he  he- 
cetu  sni,  tuka  hunkake  yapi  kin 
hena  hoksiyoqopa  kin  on  taku 
ekicihnakapi  kta. 

15  Ninagipi  kin  on  ktawani,  qa 
mihdusote  kte  cin  he  iyomaki- 
pi ;  tuka  iyotan  canteciciyapi 
esta,  aoptetuya  wastemadakapi 
ece. 

16  Tuka  he  hecetu,  taku  nita¬ 
wapi  kin  iwacu  sni ;  hececa 
esta  wamdupike  cin  heon  wo- 
hnaye  on  ciyuzapi,  keyapi. 

17  Tona  niyepi  ekta  ye  wica- 
wasi  qon  hena  eciyatanhan,  ta¬ 
ku  mihdamna  he. 

18  Titos  cewakiye  ca  kici  hun- 
kawanjitku  wan  ekta  ye  wasi. 
Niyepi  etanhan  Titos  taku  ka- 
mna  he.  Wicoksape  okonwan- 
jidan  en  maunnipi  sni  he ;  oye 
okonwanjidan  ohna  maunnipi  sni 
he. 

19  Ake  niyepi  en  unkihduwi- 
cakapi  kecannipi  he.  Wakan- 
tanka  itokamya  Messiya  kin  en 
unkiapi  ece.  Wastecicidapi 
kin,  tanyan  icakniyanpi  kte  cin 
heon  taku  owasin  econkupi. 

20  Ekta  ciupi  kinhan,  niyepi 
token  wacin  kin  hececa  iyeciya- 
pi  kte  sni,  qa  miye  nakun  token 
yacinpi  sni  kin  hecen  iyemaya- 
yapi  kta  kowakipa.  Wakinica- 
pi  kin,  winawizipi,  canniyekici- 


WICOWOYAKE  13. 


yapi,  wicokicize,  waaiapi,  waa- 
jijipi,  wahanicidapi  qa  owoduta- 
ton  kin  henakiya  en  un  kta  ko- 
wakipa. 

21  Qa  okinni  ekta  wau  kinhan, 
niyepi  kin  en  Wakantanka  mi- 
tawa  kin  iyokisin  maye  kta,  qa 
tona  wanna  woahtani  econpi,  qa 
taku  asape  cin,  wiinahmanpi,  qa 
wicawihomnipi  econpi  kin  on 
iyopeiciyapi  sni  kin  hena  awica- 
wakiceye  kta  naceca,  he  kowa- 
kipa. 

WICOWOYAKE  13. 

1  De  iciyamni  ekta  ciupi ;  waa- 
yatanin  nonpa  qa  yamni  ipi 
kin  on  wicoie  owasin  yasutapi 
kta. 

2  Ociciyakapi  qon  he  ake  na- 
kaha  ociciyakapi,  icinonpa  ekta 
waun  kin  iyececa ;  qa  nakaha 
en  waun  sni,  tona  toka  wahtani- 
pi,  wicasta  tokeca  ko  owasin, 
wowapi  wicawecaga,  ake  ekta 
wai  kinhan  itonwicawape  kte 
sni. 

3  Miye  mahen  tanhan  Messiya 
ie  cin  on  wowapetokeca  ayaki- 
tapi  kin  heon  etanhan  ;  he  niye¬ 
pi  ekta  taku  okitpani  sni,  tuka 
niyepi  kin  en  wasake  hinca. 

4  He  iye  wo  wasake  sni  on  can 
susbeca  kin  en  okatanpi  esta, 
Wakantanka  to  wasake  kin  on 
ni  un.  Heon  unkis  eya  waun- 
saltapi  sni,  tuka  niyepi  kin  ekta 
Wakantanka  to  wasake  kin  on 
kici  unnipi  kta. 

5  Nis  niyepi  ihdukcan  po,  wa- 
cinyanpi  kin  en  yaunpi  hecin- 
han ;  tanyan  wihduta  po.  E- 
lipeniyanpi  sni  kinhan,  Jesus 


Messiya  niyepi  kin  mahen  un, 
he  sdonyakiyapi  sni  he. 

6  Tuka  ehpewicayapi  kin  heun- 
capi  sni  e  sdonyayapi  kta  imdu- 
kcan. 

7  Taku  sica  takudan  ecanonpi 
kte  sni  he  Wakantanka  icewa- 
kiya;  unkiye  unwastepi  e  un- 
yaotaninpi  kte  cin  hee  sni,  tuka 
wahtepi  sni  kin  iyeuncecapi  kta 
esta,  niye  taku  waste  ecanonpi 
kte  cin  hee  wacin. 

8  Taku  wowicake  kaseye  cin 
takudan  unkokihipi  sni,  tuka 
wowicake  kin  on  etanhan. 

9  Unkiye  waunsakapi  sni,  qa 
niye  wanisakapi  eca  unkiyuskin- 
pi  ece.  Qa  tanyan  onihdustanpi 
kte  cin  he  uncinpi. 

10  Heon  etanhan  en  waun  sni 
icunhan,  hena  wowapi  en  waka- 
ga,  okinni  ekta  waun  kinhan 
yasinya  iapi  kin  ohna  iwae  kta 
naceca ;  wowasake  Itancan  ma- 
qu  kin  eciyatanhan,  he  waicah- 
yapi  kin  on  maqupi ,  qa  waihang- 
yapi  kin  on  etanhan  sni. 

11  Ehake,  hunkawanjin  ciyapi 
kin,  wiyuskin  po  ;  oihdustan  un 
po,  cante  waste  po,  okonwanji- 
dan  awacin  po,  wokiyapi  kin  en 
un  po  ;  qa  wowaste,  wookiye  ko 
Wakantanka  kin  nicipi  un  nun- 
we. 

12  Otoiyohi  iiputakapi  wakan 
kin  on  i  ikiciputaka  po.  Wica¬ 
sta  owotanna  un  kin  owasin  i 
iniputakapi. 

13  Jesus  Messiya  Itancan  to- 
waonsida  kin,  §Wakantanka  to- 
wastedake  kin,  qa  Woniya  Wa¬ 
kan  iwicakiye  cin  niyepi  owasin 
en  nicipi  unpi  nunwe.  Amen. 

293 


j 


PALO  S 


GALATIA  OYATE  KIN 

WOWAPI  WICAKICAGE  GIN. 


WICQWOYAKE  1. 

1  Palos  yewicasipi  kin  heca, 
wicasta  akantu  kin  etanhan  sni, 
qa  wicasta  on  kagapi  sni,  tuka 
Jesus  Messiya  etanhan,  qa  Wa- 
kantanka  Ateyapi  kin,  he  wi- 
conte  etanhan  najin  kiye  cin  he 
nakun  etanhan  ; 

2  Qa  hunkawanjin  kiciyapi  mi- 
ci  unpi  kin  owasin  ko,  Galatia 
ekta  okodakiciye  kin  wowapi 
unnicagapi. 

3  Wowaonsida,  wookiye  ko, 
Wakantanka  Ateyapi  kin,  qa 
Jesus  Messiya  Itancan  unkiyapi 
kin  etanhan,  nicipi  un  nunwe. 

4  He  iye  waunhtanipi  kin  on 
icicu,  wicoicage  sice  cin  de 
etanhan  eunhdakupi  kta,  Wa¬ 
kantanka  Ateunyanpi  tawacin 
kin  eciyatanhan  : 

5  He  ohinniyan  owihanke  wa¬ 
ll  in  wowitan  kicihan  nunwe. 
Amen. 

6  Tuwe  Messiya  towaonsida  kin 
inicopi  kin  kohanna  adustanpi, 
qa  wotanin  waste  tokeca  en  oya- 
papi  kin,  heon  imanihan  manka. 

7  He  nakun  tokeca  sni,  tuka 
wicasta  wanjikji  nagiyeniyanpi, 
qa  Messiya  tawootanin  waste 
kin  ayustan  niyanpi  kta  tuka. 

8  Tuka  he  unkis  unkiyepi, 
qa  is  ohnihde  wan  mahpiya  kin 
eciyatanhan  kin,  wotanin  waste 
unkoniciyakapi  qon  he  ohna  sni, 
tuka  tokeca  oniciyakapi  lcinhan, 
wosnapi  un  nunwe. 

294 


9  Unkeyapi  qon  hecen  ake  na- 
kaha  epe,  tuwe  wotanin  waste 
iyacupi  qon  kici  okonwanjidan 
sni  kin  oniciyakapi  kinhan,  he 
wosnapi  un  kte. 

10  Wicasta  qa  Wakantanka, 
unma  tukte  cinwicawakiya  he ; 
qa  wicasta  kin  iyokipiwicawa- 
ya  awakita  he.  Wicasta  kin 
iyokipiwicawaya  unkans,  Mes¬ 
siya  wowidagmaye  kte  &ni  tuka. 

11  Mihunkawanji  he  de  ocici- 
yakapi,  wotanin  waste  omdake 
ciqon  he  wicasta  akantu  kagapi 
sni ; 

12  Qa  wicasta  kin  etanhan 
iwacu  sni,  qa  iye  omakiyakapi 
sni,  tuka  Jesus  Messiya  oyake 
cin  eciyatanhan  onmaspe. 

13  Juda  wicohan  en  opeya 
waun  qehan,  token  owahanmde 
cin  nayahonpi ;  Wakantanka  ta- 
okodakiciye  kin  nina  sicaya 
wakuwa,  qa  mdujuju. 

14  Qa  mitaoyate  kin  en  tona 
orn  akinimaskokeca  kin  hena 
ota  Juda  wicohan  kin  en  kawi- 
cawape  ca,  mihunkakepi  wohda- 
kapi  qon  iyotan  nina  tewahinda. 

15  Tuka  Wakantanka  ina  tezi 
kin  etanhan  imacu,  qa  iye  to¬ 
waonsida  kin  on  mico  kin  he, 

16  Iye  Cinhintku  kin  sdonye 
mayan  iyokipi  qehan,  Ikcewi- 
casta  wotanin  waste  kin  owica- 
wakiyake  kte  cin  heon,  kohan¬ 
na  wicacehpi,  wicawe  ko,  kici 
wowahdake  sni : 

17  Qa  Jerusalem  ekta  tona 


WICOWOYAKE  2. 


mitokapa  tanhan  yewicasipi  qon 
hena  ekta  wicawai  sni,  taka 
Arabia  ekta  imdamde  ca,  ake 
Damaskos  ekta  icicawin  wahdi. 

18  Hehan  waniyetu  yamni  iyo- 
hakam  Inyan  kici  wowahdake 
kta  e  Jerusalem  ekta  wai,  qa 
anpetu  ake  zaptan  kici  man- 
ka. 

19  Taka  yewicasipi  kin  tokeca 
tuwedan  wanmdake  sni,  Jakob 
Itancan  sunkaku  kin  heceedan. 

20  Unkan  wicoie  wowapi  en 
cicagapi  kin  de,  iho,  Wakantan- 
ka  itokam  itonsni  mawanica. 

21  He  iyobakam  Suria,  qa 
Kilikia  makoce  kin  en  wahi. 

22  Qa  Juda  makoce  kin  en 
okodakiciye  kin  Messiya  en  un 
kin,  hena  ekta  ite  kin  sdonma- 
yanpi  sni  waun. 

23  Tuka,  Tuwe  sicaya  unkuwa- 
pi  qon  he  nakaha  wowacinye 
ehanna  yujuju  qon  he  oyaka  ce, 
hecedan  nahonpi. 

24  Unkan  miye  on  Wakan tan¬ 
ka  yatanpi. 

WICOWOYAKE  2. 

1  He  iyohakam  waniyetu  ake 
topa,  hehan  ake  Titos  yuha, 
Barnabas  kici  Jerusalem  ekta 
itawankanhde  mda. 

2  Woyakapi  on  ekta  mde  ca, 
Ikcewicasta  ekta  wotanin  waste 
omdake  ciqon  he  hena  owica- 
wakiyaka,  qa  tona  okinihanpi 
kin  hena  isnasnana  owicawaki- 
yaka ;  ituya  waimnanke  sni,  qa 
taku  sni  on  waimnanke  kte  sni 
heon. 

3  Tuka  Titos  mici  un  kin  he 
Helenes  heca  kes  bakihdayapi 
kta  keyapi  sni. 

4  Qa  he  nakun  hunkawanjin- 
kiciyapi  itonpisni  kin  heca,  hena 
unkiye  token  Jesus  Messiya  on 
tawa  unkiciyapi  kin  he  iwanya- 


kapi  kta  e  en  hipi,  wowidag 
unyanpi  kte  cin  heon. 

5  Tuka  hena  wihiyayedan  oape 
wanjidan  hehanyan  wicihukuya 
unyakonpi  sni,  wotanin  waste 
wowicake  kin  nicipi  un  kte  cin 
heon. 

6  Unkan  tona  wicasta  wica- 
kinihanpi  seca,  qa  takupi  kasta 
he  etanhan  tokeca  sni,  Wakan- 
tanka  wicasta  itohnake  kin  iwan- 
yake  sni,  hena  wicakinihanpi  se¬ 
ca,  tuka  wicoie  kin  en  takudan 
omakiyapi  sni. 

7  Tuka  hececa  esta,  tohan  ba¬ 
kihdayapi  sni  wotanin  waste  kin 
he  maqupi  e  wanyakapi  qehan, 
bakihdayapi  wotanin  waste  In¬ 
yan  qupi  qon  he  iyececa  ; 

8  Tuwe  bakihdayapi  kin  on 
yewicasipi  kin  en  Inyan  okihiye 
cin  hee  Ikcewicasta  ekta  okihi- 
mayan ; 

9  Qa  Jakob,  Inyan  qa  Johan¬ 
nes  kici,  ipatanhdepi  kin  hecapi 
seca,  wowaonsida  maqupi  kin 
he  wanyakapi,  hehan  takodaki- 
ciyapi  on  Barnabas  kici  nape 
mayuzapi,  unkis  Ikcewicasta 
ekta  unyanpi  kta,  qa  iyepi  kin 
bakihdayapi  kin  ekta  yapi  kta. 

10  Tuka  decedan,  tona  wa- 
hpanicapi  kin  wicunkiksuyapi 
kta  keyapi ,  unkan  mis  nakun 
hecamon  tawatenwaya. 

1 1  Unkan  Inyan  Antiyoka  ekta 
hi  qehan,  kici  tffninyan  awaki- 
nica,  iye  iyaonpepica  nakaes. 

12  Jakob  etanhan  wanjikji  hipi 
sni  kin  he  itokam  Ikcewicasta 
kin  om  wota  ece ;  tuka  wanna 
en  hipi,  hehan  tona  bakihdayapi 
qon  hena  kowicakipe  ca,  tokan 
iyaye  ca  ihdonica. 

13  Qa  he  opeya  Juda  wicasta 
tokeca  kin  iyecen  anahbeya 
econpi,  hecen  hena  wohnaye  kin 
on  Barnabas  nakun  opeya  ye- 
yapi. 

14  Tuka  wotanin  waste  wowi- 
cake  kin  eciyatanhan  owotanna 
manipi  sni,  he  wanmdaka  hehan 
owasin  wicitokam  Inyan  hewa- 
kiya;  Juda  wicasta  henica,  tu¬ 
ka  Ikcewicasta  kin  iyecen  yani 
kinhan,  qa  Juda  wicasta  kin  iye- 
cece  sni,  tokeca  e  Ikcewicasta 
kin  Juda  wicohan  kin  en  ope 
wicayasi  he. 

15  Unkiye  wicacehpi  eciyatan¬ 
han  Juda  wicasta  kin  heuncapi, 
qa  Ikcewicasta  wahtanipi  sa 
heuncapi sni ; 

16  Wicasta  kin  woope  wicohan 
kin  eciyatanhan  yaowotanpi  sni 
ece,  tuka  Jesus  Messiya  wacin- 
yanpi  kin  on,  he  sdonunyanpi 
kin  heon  unkis  eya  Jesus  Messi¬ 
ya  waeinunyanpi,  Messiya  wi- 
cadapi  kin  on  unyaowotanpi  kta 
e  heon,  qa  woope  opapi  kin  on 
etanhan  sni ;  woope  wicohan 
kin  eciyatanhan  wicacehpi  owa¬ 
sin  tuwedan  yaowotanpi  kte  sni. 

17  Tuka  Messiya  on  unyaowo¬ 
tanpi  kta  unkakitapi  kin  he  icun- 
han,  wahtanipi  sa  heuncapi  he- 
cinhan,  heon  Messiya  woahtani 
wowidake  kin  heca  he.  Hiya 
hecetu  sni. 

18  Taku  mdujuju  qon  he  ake 
piya  wakage  cinhan,  wawahtani 
e  mihdutanin. 

19  Wakantanka  on  wani  kta  e 
heon,  woope  eciyatanhan,  woo¬ 
pe  kin  ekta  mata  ce. 

20  Messiya  kici  icipaweh  oma- 
katanpi ;  tuka  nahahin  wani ;  qa 
he  miye  sni  tuka  miye  mahen 
Messiya  ni  un  kin  hee ;  qa  wi¬ 
cacehpi  kin  en  wani  kin  he  Wa¬ 
kantanka  Cinhintku  wacinyanpi 
kin  eciyatanhan  wani,  he  iye 
cantemakiye  camiye  on  iye  icicu. 

21  Wakantanka  towaonsida 
kin  mdujuju  sni ;  woope  kin  eci¬ 
yatanhan  wicoowotanna  u  kin¬ 
han,  hehan  Messiya  ituya  ta, 

1  Galatia  wicasta  wacin  tonpi 
sni  kin,  tuwe  niyuhnaskinyanpi, 
qa  hecen  wowicake  kin  anaya- 
goptanpi  kte  sni  he  ;  niyepi  kin 
en  Jesus  Messiya  icipaweh  oka- 
tanpi  kin  he  niistapi  kin  itokam 
yuotaninpi. 

2  Decedan  omayakidakapi  kta 
wacin,  woope  wicohan  kin  on, 
qa  wacinyan  anagoptanpi  kin, 
unma  tukte  eciyatanhan  Woniya 
kin  iyacupi  he. 

3  Tokaheya  Woniya  kin  on 
ecanonpi,  qa  ehake  wicacehpi 
kin  on  nihdustanpi  kta  he,  qa 
wacinyatonpi  kte  sni. 

4  Kana  owasin  taku  sni  on 
iyotanhan  iyeyakiyapi  he ;  he 
taku  sni  on  etanhan  he  cinhan. 

5  Tuwe  Woniya  kin  yuhe  ni- 
ciyapi,  qa  niyepi  en  tankaya 
ohanye  cin  he  woope  wicohan 
kin  on,  qa  wacinyan  anagoptanpi 
kin  unma  tukte  eciyatanhan  he. 

6  Hecen  Abraham  Wakantan¬ 
ka  wicada,  unkan  he  woowo- 
tanna  kiciyawapi  qon. 

7  Heon  etanhan,  tona  wacin¬ 
yanpi  kin  en  opapi  kin  hena 
Abraham  cincawicaye  cin  eepi, 
he  sdonya  po. 

8  WMcinyanpi  kin  on  Wakan¬ 
tanka  Ikcewicasta  kin  wicayao- 
wotanna  kte  cin,  he  Wowapi 
wakan  otokaheya  tanhan  wan- 
yake  ca,  hecen  tokaheya  Abra¬ 
ham  wotanin  waste  kin  okiya- 
ka ;  Niye  en  oyate  kin  owasin 
wicayawastepi  kta  ce. 

9  Hecen  tona  wacinyanpi  kin 
hena  Abraham  wacinye  ciqon 
kici  wowaste  yuhapi. 

10  Tona  woope  wicohan  kin 
etanhanpi  kin  hena  woyaco  kin 
en  unpi.  Hecen  wowapi  en  ka- 
gapi ;  Tona  taku  woope  wowa¬ 
pi  kin  en  kagapi  kin  owasin 

opeya  unpi  sni,  qa  ecen  econpi 
sni  kin  hena  otoiyolii  wanna  wi- 
cayacopi  ce. 

11  Unkan  woope  kin  eciyatan¬ 
han  tuwedan  Wakantanka  ito- 
kam  yaowotanpi  sni  e  sdonun- 
yanpi :  Tona  owotanna  un  kin 
hena  wacinyanpi  eciyatanhan 
nipi  kta  ce. 

12  Unkan  woope  kin  he  wacin¬ 
yanpi  kin  eciyatanhan  sni;  tu¬ 
ka,  Wicasta  kin  tuwe  hena  econ 
kinhan,  hena  on  ni  kta  ce. 

13  Woope  woyaco  kin  etanhan 
Messiya  eunhdakupi,  unkiyepi 
on  iye  woyaco  ikicaga.  Wo- 
wapi  en  hecen  kagapi,  Tona  can 
en  otkeyapi  kin  hena  owasin 
yacopi  ce. 

14  Hecen  Jesus  Messiya  eci¬ 
yatanhan  Abraham  wowaste  ta- 
wa  kin  he  Ikcewicasta  kin  en 
awicau  kta;  hecen  wacinyanpi 
kin  on  WYniya  iwahouiiyanpi 
kin  he  unkicupi  kta. 

15  Mihunkawanji,  wicasta  a- 
kantu  iyecen  iwaa.  Wicasta 
akantu  wicotakuye  tawa  kin 
hee  kaes,  wanna  hdu£tanpi  kin¬ 
han,  tuwedan  hdujuju  sni,  qa 
taku  en  akage  sni  ece. 

16  Abraham  iye  cinca  kici  wa¬ 
hoyapi  ;  Cincapi  kin  eye  sni, 
hehan  ota  kapi  kta,  tuka  wanji- 
dan,  qa,  Nicinksi  kin,  he  Messi¬ 
ya  kin  ee. 

17  Unkan  mis  kaken  epe  kta; 
Otokahe  ekta  wicotakuye  Mes¬ 
siya  en  Wakantanka  hdusuta  kin 
he,  iyohakam  waniyetu  opawin- 
ge  topa  sanpa  wikcemna  yamni 
hehan  woope  u  kin  he  tokaheya 
kin  yujuju,  qa  hecen  wahoyapi 
qon  ecetusniye  kta  okitpani. 

18  Taku  tawapi  kte  cin  he 
woope  eciyatanhan  un  unkans, 
wahoyapi  kin  eciyatanhan  sni ; 
tuka  he  Wakantanka  Abraham 
iwahoya. 


19  Hehan  tokeca  e  woope  kin 
yukan  he.  He  woahtani  on  ka¬ 
gapi,  cinca  iwahoyapi  qon  u  sni 
kin  hehanyan,  qa  ohnihdewica- 
yapi  kin  on  yusutapi,  iyotahedan 
un  wan  nape  kin  ohna. 

20  Iyotahedan  un  kin  he  wanji- 
dan  eciyatanhan  sni,  tuka  Wa¬ 
kantanka  eqe  wanjidan. 

21  Heon  woope  kin  he  Wakan¬ 
tanka  taku  iwahowicaye  cin  he 
kaseya  he.  Hiya  hecetu  sni. 
Woope  wiconi  kaga  okihi  un¬ 
kans,  awicakehan  woope  kin 
eciyatanhan  wicoowotanna  u 
kta  tuka. 

22  Tuka  Wowapi  Wakan  kin 
he  owasin  woahtani  ohdateya 
un  wicayawa,  qa  hecen  tona 
wicadapi  kin  hena,  Jesus  Messi¬ 
ya  wacinyanpi  wahoyapi  qon  he 
wicaqupi  kta. 

23  Wowacinye  kin  hi  sni  ito- 
kam  woope  kin  on  unkaskapi ; 
qa  wowacinye  yuotaninpi  kte 
cin  en  onauntakapi. 

24  Hecen  woope  kin  he  waye- 
unkiyapi  kin  hee,  Messiya  en 
unkahipi  kta,  hecen  wowacinye 
on  unyaowotanpi  kta  e  heon. 

25  Tuka  wowacinye  kin  wanna 
hiyohi,  hecen  wanna  wayekiyapi 
kin  ihukuya  unyakonpi  sni. 

26  Jesus  Messiya  wacinyanpi 
kin  eciyatanhan  owasin  Wakan¬ 
tanka  cinca  kin  heuncapi. 

27  Tona  Messiya  caje  on  bap- 
tem  nicupi  kin  hena  Messiya  ko¬ 
dak  api. 

28  He  en  Juda  qa  Helenes  wi¬ 
casta  ko  wanica  ;  wowidake  un 
tawaiciya  ko  wanica ;  wica  win- 
yan  ko  wanica ;  tuka  Jesus  Mes¬ 
siya  ekta  owasin  okonniwanji- 
pidan. 

29  Messiya  tawa  niyanpi  he- 
cinhan,  Abraham  cinca  kin  he- 
nicapi,  qa  wahoyapi  kin  eciya¬ 
tanhan  tawayapi  kte  cin. 

WICOWOYAKE  4. 

1  Unkan  kaken  epa ;  Tawaye 
kte  cin  tohanyan  hoksiyopa  un 
kin  hehanyan  wowidake  kin  ta- 
kudan  ocitpani  sni,  taku  owasin 
on  itancan  un  esta. 

2  Tuka  tohan  Atkuku  ke  cin 
hehanyan  waonspekiye  ca  tipi 
awanyag  wicakiyapi  kin  hena 
he  yuhapi. 

3  He  iyecen  unkis  eya  houn- 
ksiyopapi  qehan,  wicoicage  wo- 
onspe  tokaheya  kin  ihukuya  un- 
yakonpi. 

4  Tuka  wanna  anpetu  iyehantu 
qehan,  Wakantanka  iye  Cinhin- 
tku  kin  u  si,  winohinca  wan 
etanhan  icage  ca  woope  kin 
ohdateya  kagapi. 

i  5  Hecen  tona  woope  kin  ihu¬ 
kuya  un  kin  hena  opewicakiton 
kta,  atayedan  cinhintkuyapi  kin 
unhapi  kte  cin  heon  etanhan. 

6  Unkan  cinksiniyanpi  kin  heon 
Wakantanka  iye  Cinhintku  Ta- 
niya  kin  nicantepi  kin  en  niu 
sipi,  he,  Abba,  Ate,  eya  howaya 
ece. 

7  Hecen  wowidake  kin  henica 
sni,  tuka  cinhintku  kin  henica. 
Qa  cinhintku  hecinhan,  Messiya 
eciyatanhan  Wakantanka  ekta 
tawaye  kte  cin  heca. 

8  Tuka  Wakantanka  sdonya- 
yapi  sni  qehan,  taku  wakan  sni 
kin  hena  wowidag  niyanpi. 

9  Unkan  nakaha  Wakantanka 
sdonyayapi,  qa  is  Wakantanka 
sdonniyanpi  yaunpi  kin,  hecen 
token  ake  taku  tokaheya  hunke- 
sni  qa  takudan  okihi  sni  un  kin 
ekta  nihdohdapi,  qa  hena  ake 
wowidag  niyanpi  kta  yacinpi  he. 

10  Anpetu  qa  wi  kin,  omaka 
waniyetu  ko  awacanipi. 

11  Kocicipapi,  taku  sni  on  ni- 
yepi  kin  htacicinipi  epca,  heon 
etanhan. 


12  Mihunkawanji,  ceciciyapi 
ce ;  Mis  waun  kin  iyecen  un 
po  ;  niye  yaunpi  kin  iyecen 
waun,  taku  sica  takudan  ecami- 
yeconpi  sni. 

13  Tokaheya  ekta  wicacehpi 
wasake  sni  on  wotanin  waste 
kin  ociciyakapi  kin  he  sdonya¬ 
yapi. 

14  Qa  micehpi  en  taku  iyutan- 
maye  cin  he  siceyadapi  sni,  qa 
paha  iyeyayapi  sni,  tuka  Wakan¬ 
tanka  ohnihde  ye  cin  iyecen,  qa 
Jesus  Messiya  iyecen  tin  ye  ma- 
yasipi. 

15  Hecen  wowaste  duhapi  qon 
tukte  e  he.  Kaken  ciyaotanin- 
pi,  okihipica  unkans  niistapi  kin 
yahdusdokapi  qa  mayaqupi  kta 
wicayadapi  kta  tuka. 

16  Wowicake  ociciyakapi  kin 
heon  toka  mayayapi  he. 

17  Hena  e  tanyan  cantenieiyu- 
zapi  seca,  tuka  he  taku  waste 
on  etanhan  sni,  heyata  iyeun- 
yanpi  kta  cinpi,  hecen  niye  tan¬ 
yan  cantewicayakiyuzapi  kta. 

18  Tuka  ohinniyan  taku  waste 
on  tanyan  canteyuzapi  kin  he 
waste,  qa  niyepi  ekta  waun  kin 
hecedan  sni. 

19  Micinca,  niyepi  kin  en  Mes¬ 
siya  icahyapi  kte  cin  heon  ake 
hoksiksuya  waun. 

20  Niyepi  kin  on,  token  wacin 
mduza  tanin  sni,  heon  nakaha 
ekta  cicipi  waun  qa  miho  kin 
wahdatokeca  kta  wacin. 

21  Tona  woope  ihukuya  yaunpi 
yacinpi  kin,  woope  kin  naya- 
honpi  sni  hecinhan  omakiyaka 
po. 

22  Wowapi  en  hecen  kagapi; 
Abraham  cinhintku  nonpa,  un- 
raa  wowidake  winohinca  etan¬ 
han,  qa  unma  is  winohinca  ta- 
waiciye  cin  etanhan. 

23-„Tuka  wowidake  winohinca 
etanhan  un  kin  he  wicacehpi 


298 


W1C0W0YAKE  5. 


ecijatanhan  tonpi,  qa  tawaiciye 
cin  etanhan  un  kin  wahoyapi  kin 
on  tonpi. 

24  Hena  e  wiyacinpi  wan  ee ; 
qa  wicotakuye  nonpa  kin  heepi. 
Unma  Sina  he  kin  etanhan  u,  he 
wowidag  yapi  kaga,  Hagar  hee. 

25  Qa  Hagar  he  Arabia  ekta 
Sina  lie  kin  hee,  qa  Jerusalem 
wanna  he  cin  kici  akidecen  un, 
qa  cinca  kici  wowidake  un. 

26  Tuka  Jerusalem  wankan 
tanhan  u  kin  he  tawaiciya,  he 
owasin  ina  unyanpi  kin  ee. 

27  Hecen  wowapi  en  kagapi ; 
Cinca  oyakitpani  qa  cinca  ton 
sni  yaun  kin  iyuskin  wo  ;  tohin- 
ni  hoksinyaksuye  snikin  panpan 
qa  dowan  wo ;  tuwe  isnana  un 
kin  he  cinca  ota,  qa  hihnaton 
kin  he  cinca  tonana. 

28  Mihunkawanji,  Isaak  iyecen 
wahoyapi  cinca  kin  heuncapi. 

29  Tuka  he  ehan  tuwe  wica- 
celipi  eciyatanhan  tonpi  kin  he 
Woniya  eciyatanhan  un  kin  he 
sicaya  kuwa  qon,  is  eya  dehan 
iyececa. 

30  Tuka  Wowapi  wakan  kin 
token  eya  he  ;  Winohinca  wowi¬ 
dake  un  kin  cinca  kici  tankan 
iyeya  wo  ;  wowidake  un  cinca 
kin  he  tawaiciya  cinca  kin  kici 
akidecen  taw  aye  kfce  sni. 

31  Hecen  mihunkawanji,  wo¬ 
widake  un  cinca  kin  ee  sni,  tu¬ 
ka  tawaiciya  cinca  kin  unkiyepi. 

WICOWOYAKE  5  . 

1  Hecen  tawaiciyapi  kin  on 
Messiya  tawaiciye  unyanpi  kin 
he  en  tinsadan  un  po,  qa  ake 
wowidake  yapi  wanapin  kin  on 
iyaihdaskapi  sni  po. 

2  Wanyaka  po,  Palos  he  miye 
e  kaken  eciciyapi ;  Banicihda- 
yapi  kinhan  Messiya  takudan 
on  oniciyapi  kte  sni  ce. 


3  Wicasta  bakihdayapi  kin 
otoiyohi  kaken  ewakiya  ece ; 
WMope  kin  ocowasin  econ  kta 
iyececa  tuka  ce. 

4  Tona  woope  kin  on  niyaowo- 
tanpidan  keniciyapi  kin  wanna 
Messiya  ehpeyayapi,  qa  wowa- 
onsida  etanhan  nihinhpayapikin. 

5  Unkiye  Woniya  kin  eciya- 
tanhan  wicoowotanna  woape 
kin  wacinyanpi  on  unkapepi 
ece. 

6  Jesus  Messiya  en  bakihdaya- 
pi  kin  he  takudan  okihi  sni,  qa 
nakun  bakihdayapi  sni  kin  ;  tu¬ 
ka  wacinyanpi  wowaste  en 
ohanye  cin  he  taku  okihi  ece. 

7  Tanyan  yainankapi ;  tuwe 
iyoncipi  sni  kin,  hecen  wowica- 
ke  kin  wicayadapi  kte  sni  he. 

8  Woawacin  kin  de  tuwe  nico- 
pi  kin  eciyatanhan  u  sni. 

9  On  napohyapi  cistinna  kin 
he  aguyapi  ocowasin  napohya. 

10  Itancan  kin  eciyatanhan 
wacinciyapi,  takudan  tokeca 
awacanipi  kte  sni ;  qa  tuwe  ka- 
sta  nagiyeniyanpi  kinhan  he  wo- 
yaco  hduhe  kta. 

11  Mihunkawanji,  mis  miye 
bakihdayapi  kin  ieyanwapaha 
kinhan  tokeca  e  sicaya  maku- 
wapi  he ;  kinhan,  can  susbeca 
iwosihda  kin  he  enakiyapi  tuka. 

12  Tokin  tona  cante  okicunin 
niyanpi  kin  hena  yuspa  iyewica- 
yapin. 

13  Mihunkawanji,  tawaiciyapi 
kin  en  nicopi,  tuka  tawaiciyapi 
kin  he  wicacehpi  iyokipi  kta  e 
wowinyunyanpi  sni  po ;  tuka 
wowaste  on  otoiyohi  okiciciya 
po. 

14  Woahope  kin  ocowasin  wi- 
coie  wanjidan  en  ecetu,  he  dee, 
Nis  niye  inihdacinyan  wicasta 
aiyog  yaun  kin  canteyakiye  kta 
ce. 

15  Tuka  yecidahtakapi  qa  tern- 

yeciyapi  kinhan,  on  wakta  po, 
okinniihangyeciyapikta  naceca. 

16  Miye  kaken  epe ;  Woniya 
kin  on  mani  po,  hecen  wicace¬ 
hpi  on  cantiheye  cin  yahdustan- 
pi  kte  sni. 

17  Wicacehpi  kin  he  Woniya 
kin  inakiwizi,  qa  Woniya  kin  is 
wicacehpi  kin  inakiwizi,  qa  he- 
naozakiya  anokatanhan  kicizapi, 
hecen  taku  token  yacinpi  sni  kin 
hena  ecanonpi  ece. 

18  Tuka  Woniya  kin  yus  ani- 
yanpi  hecinhan,  woope  kin  ihu- 
kuya  yaunpi  sni. 

19  Wicacehpi  wi cohan  kin 
taninyan  un ;  Wawicihahapi, 
wiinahmanpi,  waasapapi,  wica- 
stapi  sni ; 

20  Wakagapi  kin  ohodapi,  wa- 
piyapi,  sice  kicidapi,  wakinica- 
pi,  wawihnupi,  wacantahdepi, 
wicokicize,  wawakipajinpi,  yuo- 
mdecapi, 

21  Winawizipi,  tin  wicaktepi, 
witkopi,  qa  witkoya  wacipi,  qa 
taku  tona  hecece  cin  hena  ee ; 
wanakaja  ociciyakapi  kin  he 
iyecen  nakaha  eciciyapi,  Tona 
taku  hececa  econpi  kin  hena 
Wakan tanka  tokiconze  kin  ta- 
wapi  kte  sni. 

22  Tuka  Woniya  kin  waskuye- 
ca  tawa  kin  he,  wowastedake, 
wowiyuskin,  wookiye,  wacin- 
tankapi,  wicowahbayedan,  wo- 
waste,  wowacinye  ; 

23  Wicotawacin  waste,  qa  iya- 
tahde  iciyapi  sni  hena  ee  ;  qa 
taku  hecece  cin  woope  kin  tu- 
ktedan  iyamya  un  sni. 

24  Unkan  tona  Messiya  tawa 
wicaye  cin  hena  wicacehpi  kin 
icipaweh  okatanpi,  qa  wacinyu- 
zapi  cantiheyapi  koya. 

25  Woniya  kin  unkicinipi  kin¬ 
han,  Woniya  kin  unkopapi  kta. 

26  Otoiyohi  sihdakiciyapi,  qa 
winakiciwizipi,  qa  ecinsniyan 

iwinkta  iciyapi  wanin  unyakon- 
pi  nunwe. 

WICOWOYAKE  6. 

1  Mihunkawanji,  wicasta  wan 
ihnuhanna  taku  sica  en  iyohpa- 
ye  cinhan,  niye  tona  owotanna 
yaunpi  kin  woksape  wowahba- 
yedan  yuha  wicasta  kin  he  ake 
piya  opeya  maniya  po ;  qa  awan- 
ihdaka  wo,  okinni  taku  wawi- 
yutanyan  un  kin  en  niu  nun 
ce. 

2  Otoiyohi  waqinpi  kin  kici- 
cin  po,  hecen  Messiya  toope  kin 
tanyan  ecetu  yayapi  kta. 

3  Tuwe  taku  sni  un  esta,  taku 
icida  kinhan,  he  icihnayan. 

4  Tuka  otoiyohi  iye  ohan  kin 
awakicin  kta,  hecen  iye  qe  eci- 
yatanhan,  qa  tokan  tanhan  sni, 
iyuskin  kta. 

5  Otoiyohi  waqinpi  tawa  kin 
kicin  kta. 

6  Tuwe  wicoie  kin  eciyatan- 
han  onspekiyapi  kinhan,  he  wa- 
onspekiye  cin  taku  waste  kin 
owasin  etanhan  okinikiya  nun¬ 
we. 

7  Ihnuhan  nihnayanpi  kin  ; 
V^akantanka  uncapi  kte  sni  ce. 
Wicasta  kin  taku  oju  kinhan, 
he  yukse  kta  ce. 

8  Tuwe  iye  cehpi  kin  wokiciju 
kinhan,  he  wicacehpi  kin  etan¬ 
han  wicotakuni  sni  mnaye  kta  ; 
qa  tuwe  Woniya  kin  wokiciju 
kinhan,  he  Woniya  kin  eciya- 
tanhan  wiconi  owihanke  wanica 
mnaye  kta. 

9  Taku  waste  econ  unkapinpi 
sni  nunwe  ;  hu  unstakapi  sni 
kinhan  tohantu  kte  cin  mnaun- 
yanpi  kta. 

10  Heon  tohanyan  unkokihipi 
kinhan,  wicasta  owasin  taku 
waste  ecawicunkiconpi  kta,  qa 
wacinyanpi  tiyohnaka  kin  hena 
iyotan, 

11  Wowapi  hinsko  tanka  mi- 
ye  minape  on  cicagapi  e  wanda- 
kapi. 

12  Tona  wicacehpi  ekta  waste 
ihdutaninpi  cinpi  kin  hena  bani- 
eihdayapi  kta  cinniciyapi,  Mes- 
siya  can  susbeca  tawa  kin  on 
sicaya  kuwapi  kte  sni  kin  heon 
heconpi. 

13  Tona  bakibdayapi  kin  hena 
e  qe  nakun  woope  kin  tanyan 
yuliapi  sni,  tuka  banicilidayapi 
kta  cinpi,  nicehpipi  kin  on  iwin- 
ktapi  kta  heon. 

14  Tuka  takudan  on  imawin- 
kta  sni  nunwe,  Jesus  Messiya 
Itancan  unkiyapi  can  susbeca 
tawa  kin  hecedan  on,  he  on  mi- 
ye  ekta  wicoicage  kin  icipaweh 


okatanpi,  qa  wicoicage  kin  ekta 
icipaweh  omakatanpi. 

15  Jesus  Messiya  en  bakihda- 
yapi  kin  he  takudan  okihi  sni, 
qa  bakibdayapi  sni  kin  he  na¬ 
kun,  tuka  wicasta  teca  kin. 

16  Tona  woope  kin  de  eciya- 
tanhan  manipi,  Israel  Wakan- 
tanka  tawa  wicaye  cin  hena  ko, 
wookiye,  wowaonsida  ko,  wica- 
kici  unpi  nunwe. 

17  Detanhan  tuwedan  nagiye- 
maye  sni  nunwe;  Jesus  Messiya 
towapetogton  kin  mitancan  kin 
en  yuha  waun. 

18  Mihunkawanji,  Jesus  Mes¬ 
siya  Itancan  unkiyapi  towaon¬ 
sida  kin  ninagipi  kin  kici  un 
nunwe.  Amen. 


PALOS 

EPHESOS  OYATE  KIN 

WOWAPI  WICAKICAGE  CIN. 


WICOWOYAKE  1. 

1  Palos,  Wakan tanka  tawacin 
kin  eciyatanhan,  Jesus  Messiya 
yesi  qon  hee,  Ephesos  ekta  tona 
owotanna  un,  qa  Jesus  Messiya 
wacinyanpi  kin  hena  wowapi 
cicagapi : 

2  Wowaonsida,  wookiye  ko, 
Wakantanka  Ateunyanpi  kin 
etanhan,  qa  Jesus  Messiya  Itan¬ 
can  unkiyapi  kin  etanhan  niye- 
pi  en  nicipi  un  nunwe. 

3  Jesus  Messiya  Itancan  un¬ 
kiyapi  Wakantanka  tawa,  qa 
Atkuku  kin  yawastepi  nunwe ; 
he  iye  Messiya  en  taku  mahpi- 
ya  tanhan  un  kin  wowaste  wa¬ 
kan  ocaje  owasin  on  unyuwa- 
stepi : 


4  He  en  maka  kagapi  kin  ito- 
kam  unkalinigapi  qon  iyececa, 
unwakanpi  kta  qa  iye  itokam 
wowaste  en  iyaonpepica  sni  un- 
yakonpi  kte  cin  heon  : 

5  Qa  iye  en,  Jesus  Messiya  eci¬ 
yatanhan  cinca  unyanpi,  iye  ta¬ 
wacin  oiyokipi  kin  eciyatanhan  : 

6  Iye  towaonsida  wowitan  ya- 
tanpi  kte  cin  on,  he  iye  Waste- 
kidake  cin  en  wasteundakapi ; 

7  He  on  wopekitonpi  kin  un- 
hapi,  iye  we  kin  on,  woahtani 
kajujupi  kin  hee,  iye  towaonsida 
tanka  kin  eciyatanhan  : 

8  He  iye  unkiciyuotapi,  wico- 
ksape  owasin  qa  wookahnige  ko 
on  : 

9  Qa  iye  toiyokipi  kin  eciya¬ 
tanhan,  iye  tawacin  wowiyukcan 

kin  sdonyeunkiyapi,  he  iye  en 
iciconze  ciqon  he  iyecen  : 

10  Hecen  tohan  iyehantu  ldn- 
han,  wokonze  kin  eciyatanhan 
taku  owasin  Messiya  en  witaya 
mnaye  kta,  taku  mahpiya  ekta 
un,  qa  taku  maka  akan  un  kin 
hena,  iye  en. 

11  Qa  tuwe  iye  tawacin  wo¬ 
konze  kin  eciyatanhan,  taku 
owasin  kage  cin  he  otokaheya 
tanhan  unkahnigapi  kin,  he  iye 
en  woaihpeye  kin  unhapi. 

12  Hecen  unkiye  tokaheya 
Messiya  wacinunyanpi  qon,  iye 
towitan  kin  yatan  unyakonpi 
kte  cin  heon. 

13  He  nis  niyepi  nakun,  wowi- 
cake  oie  kin  nayahonpi  qehan, 
wotanin  waste  on  ni  niyanpi  kte 
cin  hee,  he  iye  wacinyayapi, 
unkan  Woniya  wahoyapi  kin  he 
on  wapetognitonpi : 

14  He  taku  unhapi  kte  cin  to¬ 
kaheya  wicaqu  ece  kin  hee,  taku 
opetonpi  hdamnanpi  kin  u  kte 
cin  hehanyan,  iye  towitan  ya- 
tanpi  kte  cin  heon. 

15  Hecen  mis  eya,  Jesus  Mes¬ 
siya  wacinyayapi  kin  he,  qa 
tona  owotanna  un  kin  owasin 
waste  wicayadakapi  kin  nawa- 
hon  kin, 

16  Ehantanhan  niyepi  on  wo- 
pida  eya  amdastan  sni,  qa  wo- 
cekiye  epa  eca,  ciksuyapi  ece  : 

17  Jesus  Messiya  Itancan  un- 
kiyapi  Wakantanka  tawa,  qa 
wowitan  Ateyapi  kin  hee  wo- 
ksape  wowiyukcan  ko  oniya  kin 
nicupi  kta,  he  iye  sdonyayapi 
kta  e  heon : 

18  Nitawacinpi  ista  kin  iyoyam 
niyanpi  kta,  hecen  nicopi  wowa- 
cinye  kin  he  taku  kin  e  sdonya¬ 
yapi  kta,  qa  tona  owotanna  un 
kin  taku  tawapi  kte  cin  wowi¬ 
tan  wijica  kin  he  taku  ; 

19  Qa  tona  wicaundapi  kin  en 

iye  towasake  tanka  kinca  wo- 
ptecasni  kin  he  taku  kin  nakun, 
iye  towasake  wasagya  okanye 
cin  eciyatanhan. 

20  He  Messiya  okicikan,  wi- 
conte  etanhan  najin  kiye  cehan, 
qa  mahpiya  ekta  iye  etapa  kin 
en  ekihde  : 

21  Wokiconze  owasin,  qa  wo- 
wasake,  qa  wookihi,  qa  itancan- 
kiyapi,  qa  wicacaje  caje  yatapi 
kin  owasin,  wiconi  kin  de  en 
hecedan  sni,  wiconi  u  kte  cin 
he  nakun,  hena  iwankam  tehan 
wankantuya  ekihde  : 

22  Qa  iye  siha  kin  ihukuya 
taku  owasin  ekihnaka,  qa  taku 
hiyeye  cin  owasin  iwankam 
okodakiciye  kin  en  he  pa  kin 
kaga ; 

23  He  iye  tancan  kin  hee,  tuwe 
taku  owasin  on  owasin  ojuje 
cin  woojudan  kin  hee. 

WICQWOYAKE  2. 

1  Unkan  nis  niyepi  kin  woahta- 
ni  wicokan  sica  ko  en  nitapi : 

2  Hena  ehna  ehanna  mayanipi, 
wicoicage  kin  de  wiconi  kin  eci¬ 
yatanhan,  qa  okotonyan  wowa- 
sake  kin  itancan  kin  eciyatanhan, 
he  taku  wakan  woakta  sni  cinca 
kin  en  okanye  cin  hee. 

3  Hena  om,  unkiyepi  owasin 
ehanna  unnipi,  uncehpipi  wacin 
yuze  cin  en,  wicacekpi  wicota- 
wacin  ko  wacinpi  kin  ecetu  un- 
yanpi,  qa  unmanpi  kin  iyecen 
wocantiyahde  cinca  kin  heun- 
capi. 

4  Tuka  Wakantanka  wowa- 
onsida  kin  on  wijica  kin  he  to- 
wastedake  tanka  kin  on  waste 
undakapi  kin  heon  ; 

5  Unkiye  wicokan  sica  ehna 
untapi  qehan,  Messiya  kici  niun- 
kiyapi ;  wowaonsida  on  wiconi 
duhapi  ece  : 


WICOWOYAKE  3. 


6  Qa  Jesus  Messiya  en  witaya 
najin  unkiyapi,  qa  maftpiya  kin 
ekta  kici  kiyotang  unkiyapi ; 

7  Hecen  wiconi  u  kte  cin  en, 
Jesus  Messiya  on  cantounhna- 
kapi  kin  on,  towaonsida  woyuha 
wopteca  sni  kin  hduotanin  kta. 

8  Wowaonsida  kin  on  yanipi, 
wacinyanpi  kin  eciyatanhan,  qa 
he  niyepi  kin  etanhan  sni,  Wa- 
kantanka  taku  nicupi  kin  hee. 

9  Wicohan  kin  eciyatanhan  sni, 
okinni  tuwe  ihdatan  kta  tuka. 

10  lye  taku  kage  cin  he  unki- 
yepi,  Jesus  Messiya  en  wicohan 
waste  aicah  unyanpi,  hena  ohna 
maunnipi  kte  cin  heon  otoka- 
heya  tanhan  Wakantanka  wiye- 
ya  ehnaka. 

11  Hecen  ehanna  wicacehpi 
ekta  Ikcewicasta  henicapi  kin 
he  kiksuya  po,  qa  wicacehpi 
bahdayapi  eyapi,  nape  on  econpi 
kin  he  bakihdayapi  sni  eniciyapi 
qon  : 

12  He  ehan  Messiya  yuhe  sni 
yaunpi ;  Israel  wokiconze  kin 
iyenicihantupi  sni,  qa  wahoyapi 
wicotakuye  kin  sdonyayapi  sni, 
wowacinye  ninicapi,  qa  wicoi- 
cage  kin  en  Wakantanka  codan 
yaunpi. 

13  Tuka  nakaha  Jesus  Messiya 
en,  nis  niyepi  ehanna  itehanyan 
yaunpi  qon,  wanna  Messiya  we 
kin  on  kiyadan  anihipi. 

14  Unkan  iye  wookiye  unki- 
tawapi  kin  hee,  iye  qe  napin  yu- 
wanjidan,  qa  cokahnagya  ehna- 
kapi  qon  he  yujuju; 

,  15  Qa  iye  cehpi  kin  en,  toka- 

kiciyapi  kin  woahope  woope  kin 
econ  wicasipi  qon  he  yutakuni 
sni ;  is  iye  en  nonpa  etanhan 
wicasta  wanjidan  teca  icahye 
kta,  hecen  wookiye  kage  kte 
cin  heon  etanhan. 

16  Qa  tancan  wanjidan  on,  can 
susbeca  kin  eciyatanhan,  hena 


napin  Wakantanka  kici  okicici- 
ye  wicakiye  ca,  heon  tokakici- 
yapi  kin  kte. 

17  Qa  tona  tehan  dukanpi  qon 
kiyadan  un  kin  hena  ko  wooki¬ 
ye  oniciyakapi  hi. 

18  He  eciyatanhan  Woniya 
wanjidan  on,  napin  Ateunyanpi 
kin  ekta  kiyedan  ipi  kin  he  un- 
hapi. 

19  Heon  etanhan,  detanhan 
togkicihdapi,  qa  oyate  tokeca 
kin  henicapi  sni ;  tuka  tona 
owotanna  unpi  kin  hena  om  ya- 
tipi,  qa  Wakantanka  tiyohnaka 
tawa  kin  he  niyepi : 

20  Qa  yewicasipi  wicasta  wo¬ 
ke  an  ko  taku  ahehde  tawapi  kin 
akan  tinicagapi,  Jesus  Messiya 
he  oise  en  otancanke  kin  hee. 

21  Iye  ohna  tipi  kin  ocowasin 
ayucoco  ehnakapi,  qa  Itancan 
kin  en  tipi  wakan  icaga. 

22  He  ohna  niyepi  nakun  ptaya 
tinicagapi,  Woniya  kin  eciya¬ 
tanhan,  Wakantanka  tipi  ye  kte 
cin  heon. 

WICOWOYAKE  3. 

1  Heon  Ikcewicasta  kin  niyepi 
on  etanhan,  Palos,  Jesus  Messi¬ 
ya  on  kaska  hnakapi  kin  he 
miye. 

2  Niyepi  on  Wakantanka  to¬ 
waonsida  wicohtani  maqupi  kin 
he  nayahonpi  hecinhan; 

3  Token  woyakapi  kin  on  wo- 
wiyukcan  kin  he  sdonye  maki- 
ya  ;  he  wanna  wicoie  tonanaon 
wakaga  : 

4  He  dawapi  kin  ehantanhan 
Messiya  tawowiyukcan  kin  to¬ 
ken  imdukcan  kin  sdonyayapi 
kta. 

5  He  wicoicage  tokeca  kin  en 
wicasta  cinca  kin  owicakiyaka- 
pi  sni,  tuka  nakaha  W'oniya  kin 
eciyatanhan,  yewicasipi  owo¬ 
tanna  qa  wicasta  wokcan  tawa- 

303 


EPHESOS. 


wicaye  cin  hena  owicakiyakapi 
kin  iyecen  : 

G  Hecen  Ikcewicasta  kin  na- 
kun  kici  tawayapi  kte  ca,  kici 
tancan  wanjipidan  kta,  qa  Mes¬ 
siya  tawotanin  waste  kin  eciya- 
tanhan  wahoyapi  qon  he  en  opa- 
pi  kta. 

7  He  on  ookiye  makagapi, 
Wakantanka  towaonsida  maqu- 
pi  kin  he  eciyatanhan,  iye  towa- 
sake  ohanye  cin  on. 

8  Miye  tona  owotanna  un  kin 
owasin  en  iyotan  macistinna, 
tuka  wowaonsida  kin  de  maqu- 
pi,  Ikcewicasta  kin  ekta  Messiya 
tawoyuha  okahnihpica  sni  kin 
he  omdake  kte  cin  hee. 

9  Qa  wowiyukcan  kin  otokahe 
wanin  ehantanhan  Wakantanka, 
taku  owasin  Jesus  Messiya  on 
kage  cin,  he  en  nahmanpi  qon 
hee  takodakiciyapi  kin  he  owa¬ 
sin  sdonye  wicawakiye  kta. 

10  Hecen  nakaha  okodakiciye 
kin  eciyatanhan,  wokiconze  wo- 
wasake  ko,  mahpiya  ekta  un  kin 
en,  Wakantanka  toksape  wopte- 
ca  sni  kin  atanin  kta. 

11  Wokonze  otokahe  wanin 
ehantanhan  kage  ciqon  he  eci¬ 
yatanhan,  Jesus  Messiya  I  tan¬ 
can  unkiyapi  kin  en  ; 

12  Iye  wacinunyanpi  kin  eci¬ 
yatanhan,  kokipesniyan  ekta  un- 
kipi,  qa  waditagya  unkiapi  ece. 

13  Heon  etanhan  niyepi  kin 
on  kakis  mayanpi  kin  heon  can- 
wannikapi  kte  sni  wacin. 

14  Qa  heon  Jesus  Messiya 
Itancan  unkiyapi  he  Atkuku  kin 
en,  anpetu  iyohi  canpeska  make- 
hde  inawajin. 

15  He  eciyatanhan  wicowazi 
mahpiya  ekta  un,  qa  maka  akan 
un  kin,  ocowasin  castonpi. 

16  Hecen  iye  towitan  woyuha 
kin  eciyatanhan  taku  nicupi  kta, 
iye  Taniya  kin  eciyatanhan,  wo- 

waSake  on  wicasta  mahen  tan- 
han  wasagniyanpi  kta. 

17  Hecen  wacinyanpi  onnican- 
tepi  kin  mahen  Messiya  ounye 
kta ; 

18  Hecen  wowastedake  on 
hutkan  niyusutapi,  qa  sutaya  hu 
nihdepi  kta ;  qa  tona  owotanna 
un  kin  owasin  om,  ohdakinyan 
qa  ohanske  cin,  omahentuya  qa 
obosdatu  kin  he  taku  kin  iyu- 
kcan  oyakihipi  kta  ; 

19  Qa  Messiya  towaste  oka¬ 
hnihpica  sni  kin  he  sdonyayapi 
kte,  hecen  Wakantanka  tooju- 
dan  kin  ocowasin  ojuniyanpi 
kte. 

20  Tuwe  nina  wasagya  econ 
okihi,  unkis  unkidapi  qa  awaun- 
cinpi  kin  isanpa,  wowasake  kin 
on  onicihanyanpi  kin  he  eciya¬ 
tanhan  ; 

21  He  iye  okodakiciye  kin  en, 
Jesus  Messiya  on,  ohinniyan 
owihanke  wanin  wowitan  kici- 
han  nunwe. 

WICOWOYAKE  4. 

1  Heon  etanhan  mis  miye 
Itancan  caje  on  makaskapi,  ceci- 
ciyapi  ce,  Wicakicopi  on  nicopi 
kin  he  iyacinyan  mayanipi  kte. 

2  Wicotawacin  waste  ocowa¬ 
sin  qa  wicowahbadan,  wacin 
tankapi  ko  yuha,  wowastedake 
en  otoiyohi  iyowinyeciciyapi 
kta  : 

3  Qa  wookiye  icaske  kin  on 
Woniya  okonwanjidan  kin  he 
yahduhapi  kta  e  aiciciya  po. 

4  Wicatancan  wanjidan  qa 
Woniya  nakun  wanjidan,  nicopi 
kin  en  wowacinye  wanjidan  ini- 
copi  kin  he  iyececa  ; 

5  Itancan  wanjidan,  wowacin¬ 
ye  wanjidan,  baptem  wanjidan, 

6  Taku  Wakan  wanjidan,  he 
owasin  Ateyapi  kin,  owasin 


WICOWOYAKE  4. 


iwankam  un,  qa  owasin  opta  tin, 
qa  niyepi  owasin  en  niunpi  kin. 

6  Tuka  Messiya  iyunwin  co- 
dan  wicaqu  iyutapi  kin  eciya- 
tanhan  unkiyepi  otoiyohi  wowa- 
onsida  unqupi. 

8  Heon  kaken  eya ;  Wakantki- 
ya  kihde  cehan,  wayaka  ahdapi 
qon  he  ocowasin  ahde  ca  wi ca¬ 
sta  kin  taku  wicaqu  ce. 

9  Wankan  kihde  cin  he  taku 
he  ;  tokaheya  maka  mahentuya 
kin  iyaye  cin  hee. 

10  Tuwe  kun  hi  qon  he  taku 
owasin  ojuye  kte  cin  heon,  he 
mahpiya  kin  ako  sanpa  tehan 
w«nkantuya  kihde  cin. 

11  Unkan  apa  yewicasipi  kin 
heca  wicaqu,  qa  wicasta  wo¬ 
ke  an  wanjikji,  qa  wotanin  waste 
oyakapi  kte  cin  wanjikji,  qa 
waawanhdakapi  waonspekiya  ko 
wanjikji  ; 

12  Tona  owotanna  un  kin  he- 
na  wicayuecedan  kta,  wawoki- 
yapi  wicohan  kin  on,  qa  Messi¬ 
ya  tan  can  icahyapi  kte  cin  heon. 

13  Tohan  owasin  okonwanji- 
dan  wacinyanpi,  qa  Wakantan- 
ka  Cinhintku  sdonyapi  kin  ekta, 
qa  wicasta  tanka  Messiya  too- 
judan  kin  iyehankeca  iyutapi 
kin  ekta  iyounhipi  kte  cin  he- 
hanvan. 

14  Hecen  detanhan  hoksiyo- 
qopa  aptanptan  iyeyapi,  qa  wo- 
onspe  tate  owasin  on  kaha  iye¬ 
yapi  kin  heuncecapi  kte  sni,  wi¬ 
casta  oskiskeya  ohanyanpi,  qa 
wohnaye  on  wicahnayanpi  wi- 
cohan  kin  eciyatanhan ; 

~"T5  Tuka  wowastedake  en  ie- 
wicaunkapi  kta,  hecen  tuwe  wi- 
capa  kin  ee,  Messiya  hee  en  ta¬ 
ku  owasin  on  unkicagapi  kta. 

16  lye  eciyatanhan  tancan  kin 
ocowasin  wayupiya  iciyakaska- 
pi,  qa  okihe  kin  owasin  wawo- 
kiyapi  on  icicazontapi,  huha  kin 


otoiyohi  iyacinyan  icage  cin  he 
iyecen  tancan  kin  icahyapi,  wo¬ 
wastedake  en  icage  kte  cin 
heon. 

17  Heon  kaken  epe  ca  Itancan 
kin  on  radaotanin ;  Ikcewicasta 
tokeca  wicotawacin  witkotkopi 
kin  en  manipi  kin  he  iyecen  rna- 
yanipi  kte  sni. 

18  Hena  wicotawacin  aotpas- 
yapi,  qa  Wakantanka  wiconi  ta- 
wa  kin  itehanyan  unpi,  wosdon- 
ye  sni  iye  tanmahen  un  kin  eci¬ 
yatanhan,  wicocante  tehika  yu- 
hapi  kin  heon ; 

19  Hena  iyasaka  icah  ayapi, 
qa  wicastapi  sni  kin  en  iyohpe- 
iciyapi,  taku  asapapi  kin  owasin 
wohitiya  econpi  kte  cin  heon. 

20  Tuka  niyepi  e  qe  hecen 
Messiya  kin  onspeniciciyapi  sni : 

21  He  nayahonpi,  qa  he  on- 
speniciyapi  hecinhan,  Jesus  en 
wowicake  kin  iyececa. 

22  Wicohan  tokaheya  kin  en, 
wicasta  tannike  cin,  wohnaye 
wocantiheye  kin  on  hwin  kin 
hee  yahdusdokapi  kta ; 

23  Qa  nitawacinpi  woksape  kin 
en  niyutecapi  kta ; 

24  Qa  wicasta  teca  woowotan- 
na,  qa  wowicake  wakan  kin  en, 
W'akantanka  eciyatanhan  icah¬ 
yapi  kin  he  kodakapi  kta. 

25  Heon  etanhan,  itonpi  sni  kin 
ayastanpi,  qa  otoiyohi  wicasta 
tokeca  Idci  wowicake  ece  ohda- 
ka  po  ;  otoiyohi  huha  yeciciyapi 
kin  heon. 

26  Sinyahdapi  esta,  wahtanipi 
sni  po.  Canniniyanpi  ecen  wi 
iyaye  sni  nunwe. 

27  Qa  Wakansica  kiyukanpi 
sni  po. 

28  Tuwe  wTamanon  kin  he  ake 
manon  kte  sni,  tuka  htani  kta, 
nape  on  taku  waste  econ  kta,  he¬ 
cen  walipanica  kin  he  taku  wi¬ 
caqu  kte  cin  yuhe  kta. 

29  Wicoie  6ice  cin  owasin  ta- 
kudan  niipi  kin  etanhan  hinan- 
pe  sni  nunwe,  tuka  taku  waste, 
on  icah  yapi  kta,  tona  nahonpi 
kinhan  wowaonsida  wicaqu  kte 
cin  he  ecedan. 

30  Qa  Wakantanka  Taniya 
Wakan  kin  iyokisinyapi  sni  po  ; 
he  on  wopekitonpi  anpetu  kin 
aiyahdeya  askam  niyanpi. 

31  Wicokige  owasin,  qa  wo- 
cantiyahde,  qa  wosihda,  qa  iwa- 
sicunpi,  qa  waaiapi  canniyekici- 
yapi  ko  owasin  ehpeyayapi  nun¬ 
we. 

32  Qa  otoiyohi  okiciciyapi,  qa 
cantekiciyapi,  qa  otoiyohi  kici- 
cajuju  po,  Wakantanka  Messiya 
on  nicicajujupi  kin  he  iyecen. 

WICOWOYAKE  5. 

1  Heon  hoksiyopa  cantekiya- 
pi  kin  iyecen  Wakantanka  opa 
po. 

2  Qa  wacantkiyapi  kin  en  mani 
po  ;  Messiya  canteunkiyapi,  qa 
unkiyepi  on  Wakantanka  en  ici- 
cu,  qa  waihdusna,  woomna  iyo- 
kipi  kin  he  iyececa. 

3  Tuka  wiinahmanpi,  qa  waasa- 
papi,  qa  waicucupikte  cin,  niyepi 
ekta  caje  yatapi  sni  nunwe,  tu¬ 
ka  tona  owotanna  un  taku  iyo- 
kipi  wicaye  cin  hena. 

4  Qa  wawistenyapi,  qa  wicoie 
ecinsniyan  kin,  qa  iapi  sica  hena 
hecetu  sni ;  tuka  wopida  eyapi 
kin  he  waste. 

5  He  de  sdonyayapi,  tuwe  wa- 
wicihahapi  econ,  qa  tuwe  wa- 
asape  cin,  qa  tuwe  waicucukte 
cin,  he  wakagapi  cekiya  ece, 
hena  wanjidan  esta  Messiya  qa 
Wakantanka  kici  tokiconze  kin 
en  takudan  tawapi  kte  sni. 

6  Iapi  ecinsniyan  on  ihnuhan 
tuwe  nihnayanpi  kin  ;  wicohan 
kin  hena  on  Wakantanka  tocan- 

niye  kin  woakta  £ni  cincapi  kin 
en  awicau  kta. 

7  Heon  etanhan  hena  en  ope- 
ya  unpi  sni  po. 

8  Ehanna  otpaze  cin  henicapi, 
tuka  wanna  Itancan  kin  en  iyo- 
yanpa  kin  henicapi;  iyoyanpa 
cinca  kin  iyecen  mani  po  : 

9  Woniya  tawaskuyeca  kin  he 
wowaste  owasin,  qa  wicoowo- 
tanna,  qa  wowicake  kin  en  un  : 

10  Qa  Itancan  kin  taku  iyoki- 
piye  kte  cin  he  akita  po. 

11  Qa  otpaza  wicohan,  on  taku 

waste  icage  sni  kin  hena  en  oki- 
cipapi  sni  po,  tuka  hena  iyope- 
ya  po.  *• 

12  Hena  taku  nahrnana  econpi 
kin  caje  yatapi  kin  he  wowistece. 

13  Tuka  taku  tona  iyopeyapi 
kin  hena  owasin  iyoyanpa  kin 
yuotanin  ;  qa  taku  owasin  yuo- 
tanin  kin  he  iyoyanpa  kin  ee. 

14  Heon  etanhan  kaken  eya ; 
Tuwe  istinbe  cin  kikta,  qa  wi- 
conte  etanhan  najin  wo,  Messiya 
iyoyamniye  kta  ce. 

15  Hecen  on  wakta  po,  iton- 
peya  mayanipi  kta,  witkotkoke 
cin  iyecece,  sni,  tuka  wicagta 
wacin  ksape  cin  iyececa. 

16  Qa  omaka  kin  tanyan  hdu- 
ha  po,  anpetu  kin  sice  cin  heon 
etanhan. 

17  Heon  etanhan  wacin  ksapa 
po,  qa  Itancan  token  tawacin 
kin  sdonya  po. 

18  Qa  rninisa  on  witkopi  sni 
po,  he  on  iyatahdepi  ece  ;  tuka 
Woniya  kin  on  ojudan  un  po. 

19  Qa  Psalm,  qa  odowan,  qa 
wakan  dowanpi  kin  on  waho- 
konkiciciya  po  ;  ahiyayapi  qa  ni- 
cantepi  kin  ekta  Itancan  kin 
idowan  po. 

20  Qa  ohinniyan,  taku  owasin 
on,  Wakantanka  Ateyapi  kin 
wopida  eciya  po,  Jesus  Messiya 
Itancan  unkiyapi  caje  kin  on: 


WICOWOYAKE  6. 


21  Qa  Wakantanka  kokipeya- 
han  otoiyohi  tokan  ihuknn  iyei- 
ciya  po. 

22  Winohinca,  nihihnapi  kin 
wicihukun  iyeiciya  po  ;  Itancan 
kin  en  iyececa. 

23  Wicasta  kin  he  iye  tawicu 
pa- kin  hee,  Messiya  okodakiciye 
pa  kin  hee  he  iyececa ;  qa  he 
iye  wicatancan  kin  wanikiye  cin 
hee. 

24  Heon  okodakiciye  kin  Mes¬ 
siya  ihukuya  yanke  cin  he  iyecen 
winohinca  kin  iye  hihnakupi  kin 
taku  owasin  on  ihukun  unpi  kta. 

25  Wicasta,  winohinca  nita- 
wapi  kin  cantewicakiya  po, 
Messiya  okodakiciye  kin  waste 
kidake  ca,  on  iye  icicu  kin  he 
iyece*n  ; 

26  Hecen  iye  oie  kin  eciyatan- 
han,  mini  on  hduecedan,  qa  hdu- 
ska  kta ; 

27  Qa  hecen  iye  ekta  ehdaku 
kta,  wowitan  okodakiciye  kin 
heca,  woasape  qa  yuskipi,  qa 
taku  hececa  wanica  ;  hecen  wa- 
kan,  qa  waasape  sni  un  kta. 

28  He  iyecen,  wicasta  kin  iye 
tancanpi  kin  iyecen  tawicupi  kin 
waste  wicakidakapi  kta ;  tuwe 
tawicu  kin  waste  kidake  cinhan 
he  waste  icidaka. 

29  Qa  tohinni  tuwedan  iye 
eehpi  kin  sice  kidake  sni,  tuka 
icahkiye  ca,  tanyan  hduha,  Mes¬ 
siya  okodakiciye  hduhe  cin  iye¬ 
ceca. 

30  He  tancan,  qa  eehpi,  qa 
huhu  kin  en,  huha  kin  he  unki- 
yepi. 

31  Heon  etanhan  wicasta  kin, 
atkuku,  hunku  ko  ehpewicakiye 
ca,  tawicu  kin  en  iyaihdaske 
kta,  qa  heniyos  wicacehpi  wan- 
jidan  kta. 

32  He  wowiyukcan  wan  tanka, 
tuka  Messiya  qa  okodakiciye  kin 
hena  wicawaka. 


33  Heon  nis  niyepi  otoiyohi  ni- 
ye  inihdacin  nitawin  waste  ya- 
kidake  kta,  qa  winohinca  kin  is 
iye  hihnaku  kin  kinihan  kte. 

WICOWOYAKE  6. 

1  Hoksiyoqopa,  nihunkakepi 
kin  anawicakigoptan  po,  Itancan 
kin  en,  he  owotanna. 

2  Niyate  nihun  kici  wicahdu- 
onihan  wo ;  woahope  on  taku 
wahoyapi  tokaheya  kin  hee  ; 

3  Hecen  tanyan  yaun,  qa  maka 
akan  tehan  yani  kta. 

4  Qa  ateniyanpi  kin,  nicincapi 
kin  wacinko  wicakiyapi  sni  po, 
tuka  Itancan  waicahye  ca  wo- 
onspe  tawa  kin  en  icahwicakiya 
po. 

5  Qa  wowidake  yaunpi  kin, 
tona  wicacehpi  ekta  niyuhapi 
kin  wokokipeya  cancaniciya 
anawicakigoptan  po,  Messiya 
kin  iyececa,  nicantepi  okonwan- 
jidan  on  : 

6  Wanniyakapi  ecedan  sni,  wi¬ 
casta  ijmkipiwicayapi  kin  iyece¬ 
ca  ;  tuka  Messiya  taokiye  kin 
iyececa,  nagi  kin  eciyatanhan, 
Wakantanka  tawacin  kin  ecen 
ecanonpi  kta. 

7  Iyokipiya  wawokiya  po,  Itan¬ 
can  kin  ekta  hecetu,  qa  wicasta 
kin  en  iyecece  sni. 

8  Qa  tuwe  taku  waste  econ 
kinhan,  he  on  Itancan  kin  eciya¬ 
tanhan  wayuhe  kta,  wowidake 
un,  qa  is  tawaiciya  un  kin,  unma 
tukte  kasta,  he  sdonyayapi. 

9  Qa  tona  itancan  yaunpi  kin, 
nis  eya  he  iyecen  ecawicaye- 
conpi  kta,  qa  wakokipe  wicaye- 
cagapi  kte  sni.  Mahpiya  kin 
ekta  is  iyepi  qa  nis  niyepi  nakun 
Itancan  yakiyapi  kin  yanke  ca, 
he  ekta  wicasta  itohnake  yuoni- 
hanpi  wanica,  he  sdonyayapi. 

10  Unkan  ehake  mihunkawanji, 

307 


PHILIPPI. 


Itancan  kin  en  wasagya  un  po,  [ 
iye  towasake  wicookihi  kin  on. 

11  Wakantanka  tawipe  kin 
ocowasin  un  po,  hecen  Wakan- 
sica  wohnaye  ohanye  cin  itko- 
kim  inajin  oyakihipi  kta. 

12  Wicawe,  qa  wicacehpi  kin 
kici  unkicizapi  sni,  tuka  woki- 
conze,  qa  wicowasake,  qa  wi- 
coni  kin  de  en  otpaza  itancanpi 
kin,  qa  taku  wakan  sicapi  wan- 
kantuya  yukanpi  kin  hena  om. 

13  Heon  etanhan  Wakantanka 
tawipe  kin  ocowasin  icu  po,  he¬ 
cen  anpetu  sice  cin  en  najin  oya¬ 
kihipi  kta,  qa  taku  owasin  hdu- 
stan  nayajinpi  kta. 

14  Heon  wowicake  ipiyag  ki- 
tonpi  ecen  najin  po,  qa  wico- 
owotanna  maza  maku  akahpe 
kin  koyaka  po. 

15  Qa  nisihapi  kin  en  wookiye 
wotanin  waste  ohdustan  kin 
okihan  po. 

16  Qa  owasin  akapa  tanhan 
wowacinye  wahacanka  kin  icu 
po,  he  on  wicasta  sica  tunwan- 
hinkpe  ide  kin  owasin  yusni  oya¬ 
kihipi  kta. 

17  Qa  wiconi  maza  wapaha  kin 
he  icu  po,  qa  nakun  Woniya  ta- 
mazasagye  kin,  Wakantanka  oie 
kin  hee : 

18  Wocekiye  qa  wokidapi  owa¬ 


sin  on  Woniya  kin  en,  ohinniyan 
tona  owotanna  un  kin  on  cekiya 
po,  qa  heon  woape  owasin  wo¬ 
kidapi  ko  yuha  kiktahan  un  po  : 

19  Qa  nakun  miye  on,  iapi  owa- 
kihikte  cin  heon,  hecen  waditag- 
ya  i  wahdukawa,  qa  wotanin  wa¬ 
ste  wowiyukcan  kin  omdake  k£a. 

20  Heon  wahosiya  un  wan  ka- 
ska  hnakapi  kin  hemaca,  hecen 
on  token  iwae  kte  cin  he  iyecen 
waditagya  iwae  kta. 

21  Tuka  taku  mitawa  kin,  to¬ 
ken  waun  kin  he  nakun,  sdon- 
yayapi  kta  e  heon  Tucikos  hun- 
kawanjin  kiciyapi  wan  waste 
dakapi,  qa  Itancan  kin  en  ooki- 
ye  owotanna  kin  he  taku  kin 
owasin  oniciyakapi  kta : 

22  Heon  etanhan  niyepi-  ekta 
ye  wasi,  unkiyepi  ekta  taku  kin 
sdonyayapi  kta,  qa  he  nicantepi 
kin  wacintonhnag  niyanpi  kte 
cin  heon. 

23  Hunkawanjin  kiciyapi  kin 
en  wookiye  un  nunwe,  qa  wo- 
waste,  wowacinye  ko,  Wakan¬ 
tanka  Ateyapi,  qa  Jesus  Mes- 
siya  Itancan  kin  eciyatanhan. 

24  Tona  awicakehan  Jesus 
Messiya  Itancan  unkiyapi  waste 
dakapi  kin  hena  owasin  en,  wo- 
waonsida  wicakici  un  nunwe. 
Amen. 


PALO  S 

PHILIPPI  OYATE 

WOWAPI  WICAKICAGE  CIN. 


WICOWOYAKE  1. 

1  Palos  qa  Timotheos,  Jesus 
Messiya  taokiyewicaye  cin,  to¬ 
na  Philippi  ekta  Jesus  Messiya 

en  owotanna  un  kin  hena,  qa 
waawanhdake  cin  hunka  wica- 
yapi  ko,  wowapi  unnicagapi : 

2  Wakantanka  Ateunyanpi,  qa 
Jesus  M.essiya  Itancan  unki- 


WICOWOYAKE  1. 


yapi  kin  etanhan,  Wowaonsida, 
wookiye  ko  niyepi  kin  en  nicipi 
un  nunwe. 

3  Ciksuyapi  eca,  Wakantanka 
mitawa  wopida  ewakiya  ece. 

4  Ohinniyan  mitawocekiye  o- 
toiyohi  en,  niyepi  owasin  on  iyu- 
skinyan  cewakiya  ece  : 

5  Anpetutokaheya  kin  ehantan- 
han,  qa  dehanyan,  wotanin  wa¬ 
ste  kin  en  kodayeciyapi  kin 
heon. 

6  Unkan  he  sdonwaya  ;  tuwe 
tokaheya  ohan  waste  nicicaga- 
pi  kin  he  niciyustanpi  kta,  Jesus 
Messiya  anpetu  tawa  kin  he- 
hanyan. 

7  Hecen  niyepi  owasin  wacin 
en  ciyuzapi  kte  cin  he  hecetu, 
cante  en  mayaduzapi  kin  heon  ; 
makaskapi  kin,  qa  wotanin  wa¬ 
ste  omdake  ca  mdasuta  kin  he 
en,  qa  nakun  wowaste  mitawa 
kin  en  niyepi  owasin  oyapapi 
ece. 

8  Wakantanka  sdonmayan,  Je¬ 
sus  Messiya  cante  kin  on  owasin 
cantocikpanipi. 

9  Qa  he  de  icewakiya,  waste 
yadakapi  kin  he  wosdonye  wi- 
yukcanpi  ko  owasin  en,  sanpa 
qa  sanpa  tankaya  aye  kta  : 

10  Kinhan,  taku  waste  kin  he- 
na  idukcanpi  kta,  hecen  okon- 
wanjidan  hicahe  sni  yaunpi  kta, 
Messiya  anpetu  tawa  kin  en  ; 

11  Qa  wicoowotanna  waskuye- 
ca  kin  on  ojudan  yaunpi  nunwe, 
hena  Jesus  Messiya  on  Wakan¬ 
tanka  woyatan  qa  wowitan  tawa 
kin  ee. 

12  Mihunkawanji,  taku  token 
ecamiconpi  kin  he  on  wotanin 
waste  kin  sanpa  otanin  aye  cin 
he  sdonyayapi  kta  wacin. 

13  Hecen  wicastayatapi  taho- 
coka  kin  ekta,  qa  owancaya 
Messiya  on  makaskapi  kin  he 
otanin. 


14  Qa  Itancan  kin  en,  hunka- 
wanjin  kiciyapi  kin  ota,  miye 
makaskapi  kin  on,  sanpa  nina 
waditakapi,  qa  kokipesniyan  wi- 
coie  kin  taninyan  oyakapi  ece. 

15  Hunh  waakinicapi  qa  wina- 
wizipi  kin  on,  qa  hunh  is  waste- 
dakapi  kin  on  Messiya  oyakapi 
ece. 

16  Hena  e  waakinicapi  kin  on, 
wowicake  eciyatanhan  sni  Mes¬ 
siya  kin  oyakapi,  qa  makaskapi 
kin  en  wokakije  kokijuya  aupi 
kta  kecinpi ; 

17  Qa  unmapi  kin  is  wasteki- 
dapi  kin  on  etanhan,  wotanin 
waste  mdusuta  kta  e  on  ema- 
hdepi  kin  sdonyapi. 

18  Ecin  to  ;  toketu  Kasta,  wo- 
hnaye  on  etanhan,  qa  is  awica- 
kehan,  unma  tukte  kakes,  oya¬ 
kapi  kin  he  on  imduskin,  qa  ees 
nakun  imduskin  kta. 

19  Nitawocekiyepi,  qa  Jesus 
Messiya  Taniya  wawokiye  cin 
on,  he  wiconi  emicicetu  kta 
sdonwaya. 

20  Qa  nina  awacanmi  qa  ape 

manka,  hecen  takudan  on  ima- 
stece  kte  sni,  tuka  ohinniyan 
waditagya  waun  kin  he  iyecen 
nakaha  mitancan  kin  on  Messi¬ 
ya  yuonihanpi  kte,  wani  qa  ma¬ 
te  kte  cin  unma  tukte  kasta  on 
etanhan.  % 

21  Wani  kin  he  Messiya  ee, 
qa  mate  cinhan  sanpa  tanyan 
waun  kta. 

22  Wicacelipi  kin  en  opeya 
wani  kinhan,  miohan  waskuye- 
ca  kin  hee,  tuka  unma  tukte 
wacin  nun  tanin  sni. 

23  Taku  nom  aotins  mayanpi ; 
ekta  mde  ca  Messiya  kici  waun 
kte  hinca,  he  iyotan  waste. 

24  Tuka  wicacehpi  kin  en  opeya 
waun  kin  he  niyepi  on  wawoki- 
yapi  kin  hee. 

25  Hecen  wahdukcan,  qa  heon 

wani,  qa  niyepi  owasin  om  wa- 
un  kta  sdonwakiya,  sanpa  inica- 
gapi  qa  wacinyan  iduskinpi  kte 
cin  heon. 

26  Qa  hecen  akes  ekta  ciupi 
kinhan  miye  on,  Jesus  Messiya 
en  sanpa  nina  iduskinpi  kta. 

27  Tuka  Messiya  tawootanin 
waste  kin  eciyatanhan  yanipi 
nunwe  ;  hecen  wanciyakapi  wau 
kinhan,  qa  is  wau  sni,  unma 
tukte  kasta,  niohanpi  kin  nawa- 
hon  kta,  wicotawacin  wanjidan 
en  sutaya  yaunpi,  qa  wicanagi 
wanjidan  yuha  wotanin  waste 
kin  wacinyan  oyecipapi  kin. 

28  Qa  tona  toka  niyanpi  kin 
hena  on,  ihnuhan  taku  ininihan- 
pi  kin  :  hee  hena  en  wicotakuni 
sni  au  kta  yuotanin,  tuka  heon 
niyepi  kin  en  wiconi  Wakantan- 
ka  etanhan  au  kta  otanin. 

29  Messiya  he  ayuco  nicupi, 
iye  wacinyayapi  kte  ca,  nakun 
iye  on  kakisniyanpi  kte  cin. 

30  Qa  makaldje  cin  wanmaya- 
dakapi  qon,  qa  nakaha  en  mau 
nayahonpi  kin,  he  iyecen  woka- 
kije  duhapi  kta. 

WICOWOYAKE  2. 

1  Heon  Messiya  on  iwicakiya- 
pi  yuke  cinhan,  qa  wowastedake 
en  imagagaieiyapi,  qa  Woniya 
kin  en  kodakiciyapi  yuke  cin¬ 
han,  qa  wacantkiyapi  wowaon- 
sida  ko  yuke  cinhan, 

2  Mitowiyuskin  kin  miciyustan 
po,  akiyecen  awacannipi,  qa  wo- 
waste  okonwanjidan  duhapi,  qa 
wicotawacin  wanjidan  yaunpi 
kta. 

3  Waakinicapi  qa  ihdatanpi 
kin  on  takudan  ecanonpi  kte  sni, 
tuka  wahbayedan  yaunpi,  qa 
otoiyohi  niye  isanpa  tokan  wa¬ 
ste  yecidakapi  kta. 

4  Otoiyohi  wicitawa  kin  ece- 

dan  ekta  etonwanpi  sni  po,  tuka 
nakun  otoiyohi  tokan  tawa  kin 
ekta. 

5  Jesus  Messiya  token  tawacin 
qon  he  iyecen  wacin  duzapi  kta. 

6  He  Wakantanka  ouncage  kin 
en  un,  qa  Wakantanka  kici  a- 
kidecen  yanka  keiciye  cin  he 
wawicakipi  sni  kecin. 

7  Tuka  ihdusdoke  ca  w’owida- 
ke  un  kin  ouncage  kin  icu,  qa 
wicasta  kin  iyecen  ihdus  icaga  ; 

8  Qa  wicasta  ouncage  kin  en 
un  qehan,  ihduhukuya  qa  wi- 
conte  ekta  aiyahdeya  wanahon 
yanka,  can  susbeca  en  te  cin  he 
ehan. 

9  Heon  etanhan  Wakantanka 
he  tehan  wankantuya  hduwan- 
kan  icu,  qa  caje  wan  wicacaje 
owasin  isanpa  waste  kin  he  qu  ; 

10  Hecen  Jesus  caje  kin  on, 
hupahu  kin  owasin  canpeska 
makehde  enajin  kta,  mahpiya 
ekta  un,  qa  maka  akan  un,  qa 
maka  kin  ihukuya  un  kin  tena- 
kiya. 

11  Qa  Wakantanka  Ateyapi 
kin  yatanpi  kte  cin  on,  Jesus 
Messiya  he  Itancan  kin  ee  ce  ; 
wicaceji  owasin  eya  oyakapi 
kta. 

12  Heon  waste  cicidapi  kin, 
ohinniyan  nayahonpi  kin  he  iye¬ 
cen,  en  cicipi  waun  kin  hece- 
dan  sni,  tuka  nakaha  en  waun 
sni  esta,  sanpa  wokokipeya  can- 
caniciya  yanipi  kte  cin  hdustan 
po. 

13  Tuwe  cinniciyapi,  qa  econ- 
niciyapi  kin  he  Wakantanka  ee, 
iye  toiyokipi  kin  eciyatanhan 
niyepi  kin  en  ohanyan. 

14  Wihnupi  qa  waakinicapi 
wanin  taku  owasin  econ  po. 

15  Hecen  iyaonpepica  sni,  qa 
owotanna,  wicoicage  wan  pe- 
mni,  qa  yuksanksanyan  un  kin 
ehna  Wakantanka  cinca  ecedan 


WICOWOYAKE  3. 


yaunpi  kta ;  hena  en  maka  peti- 
janjan  iyecen  iyoyanpa  yaun- 

Pi ;  .  ' 

16  Qa  wicom  wicoie  km  pazo 

yaunpi;  Hecen  Messiya  anpetu 
tawa  kin  en  taku  on  imawinkta 
kin  he  dee,  taku  sni  on  waimnan- 
ke  sni,  qa  taku  sni  on  htawani 
sni  kin  hee.  # 

17  Unkan  wacinyayapi  wosna- 
pi  wawokiyapi  kin  en,  amihda- 
pson  esta  nakun  imduskin,  qa 
niyepi  owasin  om  imduskin  kta. 

18  Heon  nis  niyepi  nakun  idu- 
skinpi  qa  miyeci  iniwinktapi 
ece. 

19  Tuka  niyepi  kin  ekta  Ti- 
motheos  kohanna  yewasi  kta 
wacanmi,  Jesus  Messiya  Itan- 
can  kin  on,  hecen  tohan  token 
yaunpi  kin  sdonwaye  cinhan, 
hehan  mis  nakun  iyokipi  waun 
kta. 

20  Tuwe  iyecen  wacin  yuze 
ca  iye  cinka  taku  nitawapi  kin 
ihakta  kte  cin  mduhe  sni. 

21  Owasin  wicitawa  kin  aki- 
tapi,  qa  taku  Jesus  Messiya  ta¬ 
wa  kin  akitapi  sni. 

22  Tuka  he  iyutapi  kin  sdon- 
yayapi,  hoksidan  wan  atkuku  ki- 
ci  un  kin  he  iyecen  wotanin  wa¬ 
ste  kin  en  micica. 

23  Iye  kohanna  ye  wasi  kta, 
tohan  token  waun  kte  cin  sdon- 
wakiya. 

24  Qa  mis  eya  ecadan  wau  kta 
e  Itancan  kin  wacinwaya. 

25  Tuka  Epaphroditos  misun- 
ka  qa  mitawasi,  qa  kici  akicita 
waun,  tuwe  u  yasipi,  qa  tuwe 
taku  imakakije  cin  omakiye  cin, 
he  niyepi  ekta  hde  wasi  kta  iye- 
ceca  epca. 

26  He  niyepi  owasin  cantoni- 
kpanipi,  qa  iyokisica  un,  waya- 
zanke  cin  nayakihonpi  kin  he¬ 
on. 

27  He  qes  wayazanke  ca  wan¬ 


na  te  kta  ikiyedan,  tuka  Wakan- 
tanka  onsikida,  qa  he  isnana  sni, 
tuka  miye  nakun,  hecen  woiyo- 
kisice  icitakihna  mduhe  kte  sni 
e  heon. 

28  Qa  heon  itonpeyahan  hde 
wasi,  ake  wandakapi  kinhan 
iduskinpi  kta,  qa  mis  aopten 
iyokisica  amaye  kta. 

29  He  Itancan  kin  on  etanhan 
wopida  owasin  yulia  tin  u  si  po, 
qa  tona  hececapi  kin  wicayuo- 
nihan  po. 

30  He  Messiya  wicohtani  tawa 
kin  on  wanna  askadan  te  kta 
tuka,  wiconi  tawa  kin  itonkipe 
sni,  miye  en  wawokiyapi  aokpa- 
niyan  ecanonpi  kin  he  niciyu- 
stanpi  kte  cin  heon  etanhan. 

WICOWOYAKE  3. 

1  Ehake  mihunkawanji,  Itan¬ 
can  kin  en  iyuskin  po.  Taku  kin 
dena  on  wowapi  cicagapi  kin  he 
miye  tehike  wadake  sni,  qa  ni¬ 
yepi  kin  on  waste. 

2  &unka  kin  on  waktaya  un  po ; 
tona  sicaya  econpi  kin  on  wakta 
po  ;  wayuspapi  kin  on  waktaya 
un  po. 

3  Tona  bakihdayapi,  qa  wico- 
cante  on  ^Wakantanka  ohodapi, 
qa  Jesus  Messiya  en  iwinktapi, 
qa  wicaeehpi  wacinyanpi  sni  kin 
heuncapi. 

4  Mis  nakun,  taku  on  wieace- 
hpi  kin  wacinwaye  kte  cin  mdu- 
ha  tuka.  Tuwe  wicaeehpi  wa- 
cinyan  okihi  kecin  kinhan  he 
isanpa  owakihi. 

5  Anpetu  isahdogan  hehan  ba- 
makihdayapi,  Israel  oyate  qa 
Benjamin  tawicoun  kin  hema- 
tanhan,  Hebrew  etanhan  He¬ 
brew  kin,  qa  woope  kin  eciya- 
tanhan  Pharisee  kin  hemaca. 

6  Ohodapi  kin  eciyatanhan 
okodakiciye  kin  sicaya  wakuwa, 

qa  woope  woowotanna  kin  he 
eciyatanhan  takudan  iyaonpe- 
piea  sni  waun. 

7  Tuka  taku  tona  raihdamna 
qon  hena  Messiya  on  takusni 
wadake  : 

8  Han,  awicakehan  taku  owa- 
sin  taku  sni  wadake,  Jesus  Mes¬ 
siya  Itancan  mitawa  kin  wosdon- 
ye  oiyokipi  kin  on,  iye  on  taku 
owasin  toki  ehpewaya,  qa  hena 
tacesdi  ece  mdawa,  Messiya  iyo- 
wahi  kte  cin  heon  ; 

9  Qa  he  en  waun  kta,  mitoo- 
wotanna  wicoope  kin  eciyatan¬ 
han  un  kin  he  wahduhe  sni,  tuka 
taku  Messiya  wacinyanpi  eciya¬ 
tanhan  un  kin,  Wakantanka  too- 
wotanna  wacinyanpi  kin  on  ica- 
ge  cin  hee  wacin. 

10  Hecen  he  iye  sdonwaye 
kta,  qa  piya  ikicage  cin  wowa- 
sake  kin,  qa  iye  kakije  cin  oki- 
cipapi  kin  hena  ko,  iye  te  cin 
ouncage  kin  en  imacage  kta  : 

11  Hecinhan,  wiconte  etanhan 
woekicetu  kin  en  iyowahi  kte 
hinca. 

12  Wanna  dehan  iyowahi,  qa 
wanna  mayustanpi  kin  ee  sni ; 
tuka  kuwa  amde,  okinni  taku  on 
Jesus  Messiya  mayuze  cin  hee 
mduze  kta. 

13  Mihunkawanji,  nahanhin 
mduze  mihdawa  sni ; 

14  Tuka  taku  wanji  ecamon, 
taku  hekta  un  kin  hena  akiktons 
waun,  qa  taku  tokata  un  kin  he¬ 
na  ekta  nape  yewakiya  ece  ;  he¬ 
cen  oinajinta  awaimnanka,  Jesus 
Messiya  on  Wakantanka  wan- 
kantuya  wicakico  kin  en  oqipe 
kin  yewakiye  kte  cin  heon  etan¬ 
han. 

15  Heon  tona  unyustanpi  kin 
hecen  awauncinpi  kta,  qa  taku 
on  togye  wacin  duzapi  hecin¬ 
han,  he  nakun  Wakantanka  oni- 
ciyakapi  kta. 


16  Tuka  tohan  iyounhipi  kin 
he  en  woope  wanjidan  eciyatan¬ 
han  maunnipi,  qa  okonwanjidan 
awauncinpi  kte. 

17  Hunkawanjin  ciyapi  kin, 
omicipa  po,  qa  tona  hecen  ma- 
nipi  kin  hena  iwanwicayaka  po, 
waonspekiya  unyaduhapi  kin  he 
iyececa. 

18  Wanna  ota  ociciyakapi,  qa 
nakaha  ake  ceya  omdake,  wica- 
sta  ota  Messiya  can  susbeca  ta- 
wa  kin  tokaye  cin  iyecen  mani- 
pi  ece. 

19  Hena  owihanke  kin  he  wi- 
cotakunisni ;  iye  tezipi  kin  Wa¬ 
kantanka  yapi,  wowistece  kin  en 
iwinktapi,  qa  taku  makata  un 
kin  awacinpi  ece. 

20  Tuka  okodakiciye  unkita- 
wapi  kin  he  mahpiya  kin  ekta 
un,  qa  hetanhan  Wanikiya  Jesus 
Messiya  Itancan  kin  hi  kta  un- 
kapepi. 

21  Iye  untancanpi  hanye  cin 
he  yutokeca  kta  ;  qa  iye  tancan 
wakan  kin  ouncage  kin  en  icah- 
ye  kta,  towasake  on  taku  owa¬ 
sin  ohiye  kta  okihi  kin  heon 
etanhan. 

WICOWOYAKE  4. 

1  Heon  etanhan  mihunkawanji 
waste  cicidapi,  qa  cantocikpa- 
nipi  kin,  wowiyuskin  mitawa  qa 
watesdake  mitawa  kin,  Itancan 
kin  en  sutaya  najin  po,  waste 
cicidapi. 

2  Yuodiyas  cewakiye  ca,  Sun- 
tuce  cewakiya,  Itancan  kin  en 
okonwanjidan  awacinpi  kta. 

3  Qa  mitawasi  wicake  cin  ce- 
ciciya  ce,  winohinca  tona  wo- 
tanin  waste  kin  en  mici  ohanye 
cin  hena  owicakiya  wo,  qa  Ele¬ 
ment,  qa  mitawasi  unmapi,  ca- 
jepi  kin  wiconi  wowapi  kin  en 
un  kin  hena  koya. 

4  Ohinniyan  Itancan  kin  en 

iyuskin  po  ;  qa  ake,  Iyuskin  po, 
epe. 

5  Niwafrbapidan  kin  he  wica- 
sta  owasin  sdonyapi  kta.  Itan- 
can  kin  kiyadan  un. 

6  Takudan  iyokisinya  awacin- 
pi  sni  po,  tuka  taku  yacinpi  kin 
owasin  on,  wocekiye,  wokidapi 
qa  wopida  eyapi  ko  on  Wakan- 
tanka  oyakidakapi  kta. 

7  Qa  Wakantanka  tawookiye 
okahniftpica  sni  kin  he  nicante- 
pi  qa  nitawacinpi  kin  Jesus  Mes- 
siya  en  niyuhapi  kte. 

8  Unkan  ehake  mihunkawanji, 
taku  wicakapi  kin,  taku  yuoni- 
hanpi  kin,  taku  owotanna  kin, 
taku  wakan  kin,  taku  waste  da- 
pica  kin,  taku  waste  eyapi  kin, 
wowaste  qa  wowitan  yuke  cin- 
han,  hena  awacin  po. 

9  Taku  tona  onnispepi,  qa  iya- 
cupi,  qa  nayahonpi,  qa  miye  en 
wandakapi  kin  hena  econ  po,  qa 
Wookiye  Wakantanka  kin  niye- 
pi  kin  en  nicipi  un  nunwe. 

10  Itancan  kin  en  nina  imdu- 
skin,  nakaha  unhanketa  awama- 
yacinpi  kin  he  piya  hca  aya  he- 
on.  He  de  en  ihamayaktapi, 
tuka  token  on  ecamijmconpi  nun 
tanin  sni. 

11  Taku  imakakije  cin  he 
wake  sni ;  taku  en  micihfi  cin 
hena  on  iyokipiya  waun  kta  e 
onspemiciciya. 

12  Token  wahpaniya  waun  kte 
cin  he  sdonwakiya,  qa  token 
wijinya  waun  kte  cin  he  nakun 
sdonwakiya  ;  ohinniyan  qa  taku 
owasin  on,  wimapi,  qa  wotekte- 
wahda  kta,  wimajica  qa  mawa- 
lipanica  kte  cin  onspemakiyapi. 

13  Messiya  wasagmaye  cin  he 


eciyatanhan  taku  owasin  owa- 
kihi. 

14  Tuka  makakije  cin  en  oma- 
yakiyapi  kin  he  tanyan  ecanon- 
pi. 

15  Philippi  wicasta,  he  de 
sdonya  po,  wotanin  waste  oto- 
kahe  ekta,  Makedonia  etanhan 
iradamde  cehan,  waqupi  qa  icupi 
kin  icahtagya  okodakiciye  kin 
niye  nisnand  omayakiyapi. 

16  Thessalonike  ekta  waun 
qon  he  icunhan,  taku  imakakije 
cin  on  wancadan  qa  nonpa  taku 
mayakaipi. 

17  Taku  maqupi  kta  wacin  kin 
hee  sni,  tuka  waskuyeca  niyepi 
on  sanpa  niciyuotapi  kte  cin  he 
wacin. 

18  Tuka  owasin  mduhe  ca  wi- 
jica  waun  ;  niyepi  etanhan  taku 
Epaphroditos  maqu  kin  hena 
iwacu,  taku  wastemna  wosna 
waste,  qa  WAkan tanka  iyokipi 
kin  heca  he  iwamaseca. 

19  Taku  inicakijapi  kin  owa¬ 
sin  Wakantanka  mitawa  nicupi 
kta,  iye  woyuha  wowitan  kin  en 
un  kin  hetanhan, 'Jesus  Messiya 
eciyatanhan. 

20  Wakantanka  Ate  unyanpi 
kin  wowitan  owihanke  wanin 
kicihan  nunwe.  Amen. 

21  Tona  Messiya  en  owotanna 
un  kin  hena  nape  wicayuza  po. 
Hunkawanjin  kiciyapi  om  waun 
kin  hena  nape  niyuzapi. 

22  Tona  owotanna  un  kin  hena 
owasin  nape  niyuzapi,  Kesar  ti- 
yohnaka  kin  hena  iyotan. 

23  Jesus  Messiya  Itancan  un- 
kiyapi  towaonsida  kin  niyepi 
owasin  en  nicipi  un  nunwe. 
Amen. 

KOLOSSE  OYATE 

WOWAPI  WICAKICAGE  CIN. 


WICOWOYAKE  1. 

1  Palos,  Wakantanka  tawacin 
kin  eciyatanhan,  Jesus  Messiya 
yesi  qon  he,  qa  Timotheos  hun- 
kawanjin  unyanpi  kin  kici, 

2  Kolosse  ekta  tona  owotanna 
un,  qa  hunkawanjin  kiciyapi 
Messiya  wacinyanpi  kin  hena, 
wowapi  cicagapi.  Wowaonsida 
wookiye  ko,  Wakantanka  Ate 
unyanpi,  qa  Jesus  Messiya  Itan- 
can  kin  etanhan,  niyepi  kin  en 
nicipi  un  nunwe. 

3  Ohinniyan  wocekiye  unkeni- 
ciyapi,  qa  on  Wakantanka  Jesus 
Messiya  Itancan  unkiyapi  Atku- 
ku  kin  wopida  unkekiciyapi. 

4  Jesus  Messiya  wacinyayapi, 
qa  tona  owotanna  un  kin  owasin 
waste  wicayadakapi  kin  he  na- 
unhonpi ; 

5  Woape  mahpiya  kin  ekta 
enicihnakapi  kin  on,  he  ehanna 
wotanin  waste  wicoie  wicakapi 
kin  en  nayahonpi  kin  ; 

6  He  en  nihipi,  maka  kin  owan- 
caya  iyaye  cin  he  iyececa,  qa 
waskuyeca  aicaga,  niyepi  kin 
en  nakun,  anpetu  kin  en  naya¬ 
honpi,  qa  awicakehan  Wakan¬ 
tanka  towaonsida  iyacupi  qon 
ehantanhan. 

7  Epaphras  unkitawasipi  wa¬ 
ste,  qa  niyepi  on  Messiya  tao- 
kiye  wicake  cin  he  hena  hecen 
onspeniciyapi ; 

8  Qa  Woniya  kin  en  wacanya- 
kiyapi  kin  he  nakun  unkokiya- 
kapi. 


9  Heon  anpetu  kin  he  naun- 
honpi  kin  ehantanhan  niyepi  on 
cekiya  unkayastanpi  sni,  qa 
woksape  owasin,  wookalinige 
ko  en,  iye  tawacin  sdonyapi  kin 
on,  onijupidan  kte  cin  he  unki- 
dapi  ece. 

10  Hecen  taku  iyokipi  kin 
owasin  on,  Itancan  kin  en  tan- 
yan  mayanipi  kta,  wicohan  wa¬ 
ste  owasin  en,  waskuyeca  icah- 
yayapi,  qa  Wakantanka  sdon¬ 
yapi  kin  en  sanpa  inicagapi  kta. 

11  Iye  towitan  wowasake  kin 
eciyatanhan,  wicookihi  kin  owa¬ 
sin  on  wasagniyanpi  kta,  wadi- 
wicatake  cin  owasin  on  etan¬ 
han,  qa  wacin  tankapi,  wiyus- 
kinpi  kici : 

12  Qa  Ateyapi  kin  wopida 
eyakiyapi  kta,  he  iyoyanpa  ekta 
tona  owotanna  un  kin  woaihpe- 
ye  tawapi  kte  cin  en  ounpapi 
kta  e  iyehantu  unyanpi : 

13  He  otpaza  wowasake  kin 
etanhan  unkiyuspapi,  qa  iye  Cin- 
hintku  waste  kidake  cin  toki- 
conze  kin  en  ounye  unkiyapi  : 

14  He  en,  iye  we  kin  eciyatan¬ 
han,  wopekitonpi  unhapi,  woa- 
htani  kajujupi  kin  hee  : 

15  Wakantanka  wanyagpica 
sni  un  kin  ouncage  kin  hee,  qa 
taku  kagapi  kin  owasin  en  toka- 
pa  kin  hee  : 

16  Iye  eciyatanhan  taku  owa¬ 
sin  kagapi,  mahpiya  ekta  un  qa 
maka  akan  un  kin  hena,  taku 
wanyakapi  qa  taku  wanyagpica 
sni,  oiyotanke  kin,  wokiconze 

kin,  wicoskanskan  kin,  qa  wi- 
cowasake  kin  ;  taku  owasin  iye 
on  icahyapi  kin  hena  iye  icica- 
ga; 

17  Qa  taku  owasin  itokatam 
un  kin  he  iye,  qa  he  on  taku 
owasin  ecen  han : 

18  Qa  iye  tancan  kin  okodaki- 
ciye  kin  hee,  qa  pa  kin  he  iye, 
qa  otokahe  kin,  wiconte  etan- 
han  tokaheya  tonpi  kin  hee,  he- 
cen  iye  taku  owasin  en  tokapa 
un  kta. 

19  Iye  ohna  taku  ocowasin 
ounye  kte  cin  he  Atkuku  kin 
iyokipi. 

20  Qa  iye  can  susbeca  we  kin 
eciyatanhan  wookiye  kage  ca, 
heon  etanhan  taku  owasin  iye 
kici  okiciciye  wicaye  kta,  taku 
maka  akan  un,  qa  taku  malipiya 
ekta  un  kin  hena,  iye  on. 

21  Qa  nis  niyepi,  ehanna  oya- 
te  nitokecapi,  qa  nitawacinpi 
kin  en  toka  kin  henicapi,  wico- 
han  sice  cin  on,  tuka  nakaha  he 
kici  wokiyeniyan  nicagapi ; 

22  Iye  cehpi  tancan  kin  en  te 
cin  eciyatanhan,  hecen  iye  ito- 
kam  owotanna,  qa  waasapapi  sni 
qa  takudan  iyaonpepica  sni, 
inajin  niyanpi  kta : 

23  Wacinyayapi  kin  en  naya- 
jinpi  kinhan,  sutaya  yaunpi,  qa 
tinsa  nayajinpi,  qa  wotanin  wa¬ 
ste  woape  nayahonpi  kin  etan¬ 
han  nihinhpayapi  sni  kinhan ; 
he  mahpiya  kin  ihukuya  wica¬ 
sta  hiyeye  cin  owasin  owicaki- 
yakapi,  qa  he  en  Palos  he  miye 
ookiye  makagapi : 

24  Nakaha  niyepi  kin  on  etan¬ 
han  makakije  cin  heon  imduskin, 
qa  Messiya  wokakije  tawa,  taku 
micehpi  kin  en  yustanpi  sni  kin 
hena  iye  tancan  kin,  okodakici- 
ye  kin  hee,  on  weciyustan  kta. 

25  He  en  ookiye  makagapi, 
Wakantanka  wokonze  kin  eci¬ 


yatanhan,  he  niyepi  on  maqupi, 
Wakantanka  oie  kin  mduecetu 
kte  cin  heon. 

26  Taku  oyakapi  sni  kin,  wi- 
coicage  qawicoun  ota  kin  ehan- 
tanhan  anahmanpi  kin,  he  naka¬ 
ha  tona  owotanna  iye  tawa  wi¬ 
caye  cin  hena  owicaldyaka. 

27  Ikcewicasta  kin  ekta  taku 
otanin  sni  kin  de  wowitan  wo- 
yuha  kin  tinskokeca  kin,  he 
Wakantanka  hena  sdonye  wica- 
kiye  kta,  he  niyepi  kin  en  Mes¬ 
siya  wowitan  woape  kin  hee. 

28  He  unkiye  unyaotaninpi, 
wicasta  kin  owasin  wahokonwic- 
unkiyapi  qa  wicasta  owasin  on- 
spewicunkiyapi  ece,  woksape 
owasin  on  ;  hecen  Jesus  Messi¬ 
ya  en  wicasta  otoiyohi  owotan¬ 
na  inajin  wicunkiyapi  kta. 

29  Heon  mis  eya  litawani,  iye 
ohan  kin  miye  en  wasagya  ohan- 
ye  cin  he  eciyatanhan  inawa- 
hni. 

WICOWO  YAKE  2. 

1  Niyepi  kin  on,  qa  Laodikia 
ekta  un  kin  hena,  qa  tona  wica- 
cehpi  on  miite  kin  wanmayaka- 
pi  sni  kin  on  token  htawani  kin 
he  sdonyayapi  kta  wacin  : 

2  Hecen  iye  cantepi  kin  kican- 
ptapi  kta,  qa  wacantkiyapi  kin 
on  kicicazontapi,  qa  wosdonye 
tanyan  okalinigapi  kta  wowijice 
kin  owasin  on,  qa  Wakantanka 
towiyukcan  sdonyapi  kte  cin  on, 
Ateyapi  qa  Messiya  tawa  kin 
hee. 

3  Iye  en  woksape,  qa  wooka- 
hnige  woyuha  kin  owasin  na- 
hmanpi. 

4  Tuwedan  wicoie  skuya  kin 
on  nihnayanpi  kte  sni  heon  he¬ 
na  hepa. 

5  Wicacehpi  on,  ekta  waun 
sni  esta,  woksape  kin  on  cicipi 
waun,  imduskin,  niohanpi  owo- 

tanna  kin,  qa  Messiya  sutaya 
wacinyayapi  kin  he  wanyag 
waun. 

6  Token  Jesus  Messiya  Itan- 
can  kin  iyacupi  qon  he  iyecen 
ohna  mani  po. 

7  lye  en  sutaya  hu  nihdepi,  qa 
en  tinicagapi,  qa  wowacinye  kin 
tinsa  ayahanpi  kta,  onspeniciya- 
pi  qon  he  iyececa,  qa  en  wopida 
eyapi  kin  sanpa  ota  ecanonpi 
kta. 

8  Ihnuhan  wicoksape  eyapi  kin 
on,  qa  ikce  wohnaye  kin  on  tu- 
we  nihnayanpi  kinhan,  wicasta 
hitunkakanpi  oyakapi  kin  on,  qa 
wicoicage  en  woonspe  tokahe- 
ya  eciyatanhan,  qa  Messiya  eci- 
yatanhan  sni  : 

9  lye  kin  ohna  tan  cany  an  Ta- 
ku  Wakan  kin  ocowasin  oun- 
yan. 

10  Qa  iye  en  nis  niyepi  kin 
yuecetu  yaunpi,  qa  he  wokicon- 
ze  wowasake  ko  owasin  Itancan 
kin  hee. 

11  Qa  he  en  banicihdayapi,  ba- 
kihdayapi  nape  codan  econpi  kin 
he  on,  Messiya  bakihdayapi  ta- 
wa  kin  eciyatanhan,  wicacelipi 
woahtani  tancan  kin  elipekiyapi 
kte  cin  heon. 

12  Baptem  on  iye  kici  nihnaka- 
pi,  qa  nakun  kici  ekicetu  niyan- 
pi,  Wakantanka  wicate  cin 
etanhan  najin  kiye  cin  he  wo¬ 
wasake  kin  wicayadapi  kin  heon 
etanhan. 

13  Qa  niyepi  ehanna  waya- 
htanipi,  qa  nicehpi  banicihdaya- 
pi  sni  kin  en  nitapi  qon,  wanna 
wayahtanipi  kin  owasin  nicica- 
jujupi  qa  niniyanpi. 

14  Qa  wicoope  kin  taku  nape 
on  owapi  qon,  unkiyusepi  qa 
kaseunyanpi  kin  he  pajuju,  qa 
can  susbeca  tawa  kin  en  okatan, 
qa  hecen  yutokan  iyeya. 

15  Qa  woldconze,  wicowasake 

ko  yutakuni  sni  iyeye  cehan,tan- 
inyan  wicakipazo,  qa  iye  liinca 
on  iwakte  hdi. 

16  Heon  etanhan,  woyute,  qa 
woyatke,  qa  otnniciye  wakan,  qa 
wi  teca,  qa  anpetu  okihpapi  kin 
hena  on  ihnuhan  tuwe  niyacopi 
kin  : 

17  Hena  e  taku  u  kte  ciqon 
ohanzi  kin  hee,  tuka  tancan  kin 
he  Messiya  etanhan. 

18  Tuwe  wahpaniiciye  ca,  ma- 
hpiya  ohnihde  kin  ohowicada 
kin  ihnuhan  he  nihnayanpi  kin  ; 
he  taku  wanyake  sni  kin  en  ye- 
iciye  ca,  iye  cehpi  tawacin  kin 
on  ecinsniyan  ihdatan  ; 

19  Qa  Pa  kin  he  yuze  sni ;  he 
on  tancan  kin  ocowasin  okihe 
en  iyakaskapi  kin  on  woyute  oi- 
yahdeyapi,  qa  iciyakaskapi,  qa 
hecen  Wakantanka  oicage  kin 
on  icaga  ece. 

20  Heon  etanhan,  wicoicage 
kin  en  woonspe  tokaheya  kin 
ekta  Messiya  kici  nitapi  hecin- 
han,  tokeca  e  wicoicage  kin  en 
yanipi  kin  iyecen  wicoope  kin 
oyapapi  he  : 

21  Oyutanpi  sni,  utapi  sni,  qa 
nape  on  yuzapi  sni  po,  eyapi  ece  : 

22  Hena  owasin  unpi  kin  on 
yasotapi  ece ;  wicasta  akantu 
wicoope  qa  woonspe  kin  eciya¬ 
tanhan. 

23  Wdcoftan  kin  he  wicotawa- 
cin  ohodapi  kin  en  taku  woksa- 
pe  iyecen  yuhe  ca,  wicowaliba- 
dan,  qa  wicatancan  itonkipapi 
sni  kin  hena  en  ;  tuka  wicace- 
hpi  iyokipiyapi  kin  he  woyuoni- 
han  sni  ece. 

WICOWOYAKE  3. 

1  Heon  etanhan,  Messiya  kici 
piya  inicagapi  hecinhan,  taku 
wankantuya  Wakantanka  eta- 
pa  kin  eciyatanhan,  Messiya 

kiyotanke  cin  hen,  un  kin  hena 
akita  po. 

2  Taku  wankan  un  kin  hena 
awacin  po,  qa  taku  makata  un 
kin  hena  awacinpi  sni  po. 

3  Nitapi,  qa  nitowiconi  kin  he 
Messiya  kici,  Wakantanka  en 
nahmanpi. 

4  Tohan  Messiya  wiconi  unki- 
tawapi  kin  taninyan  hiyu  kin- 
han,  hehan  wowitan  en,  kici  ni- 
yuotaninpi  kta. 

5  Heon  etanhan,  nihuhapi  ma¬ 
kata  un  kin  hena  kikte  po :  wiina- 
hmanpi,  waasapapi,  wawihnupi, 
tawacin  sicapi,  waicucupikte  cin, 
he  wakagapi  ohodapi  kin  hee. 

6  Hena  on  etanhan  Wakan¬ 
tanka  tocanniye  kin  woakta  sni 
cincapi  kin  en  awicau  ece. 

7  Ehanna  hena  ehna  yanipi  qe- 
han,  opeya  mayanipi. 

Tuka  nakaha  hena  owasin 
ayustan  po ;  wocanniye,  wosi- 
hda,  wocantiyahdepi,  waaka- 
gapi,  qa  iapi  sice  cin  niipi  kin 
etanhan. 

9  Ihnuhan  oiyecitonpi  sni  kin  ; 
wicasta  tannike  cin  iye  wicohan 
ko  yahdusdokapi ; 

10  Qa  wicasta  teca  kin  he  wo- 
sdonye  kin  on  yutecapi,  waicah- 
ya  ouncage  kin  eciyatanhan,  he 
kodakapi. 

1 1  He  en,  Helenes,  qa  Juda  wi¬ 
casta  wanica ;  bakihdayapi  qa 
bakihdayapi  sni  kin  wanica ; 
Ikcewicasta  qa  Skuthes  wicasta 
kin  wanica ;  wowidake  un  kin 
heca  qa  tawaiciyapi  kin  wanica, 
tuka  Messiya  he  ocowasin,  qa 
owasin  en  un. 

12  Heon  etanhan,  owotanna 
yaunpi  qa  wastenidakapi  kin, 
Wakantanka  wicakahnige  cin 
iyecen,  wocantekiye  koyaka  po, 
qa  wowaonsida,  wahanicidapi 
sni,  wicowahbadan,  qa  wacin- 
tankapi  kin  hena  ko. 


13  Otoiyohi  iyowinyeciciyapi, 
qa  otoiyohi  yecicajujupi  kta,  tu- 
we  wicasta  tokeca  on  taku  sihda 
kinhan,  Messiya  kin  nicicajuju- 
pi  kin  he  iyecen  nis  econ  po. 

14  Qa  taku  owasin  akantanhan 
wocantekiye  kicun  po,  he  wicoo- 
wotanna  iyakaske  cin  ee. 

15  Qa  W'akantanka  tawooldye 
kin  nicantepi  kin  en  waniconza- 
pi  nunwe,  he  en  wicatancan 
wanjidan  en  nicopi  kin  pida  un 
P°- 

16  Messiya  oie  kin  wijinya  en 
niunpi  nunwe  ;  woksape  owasin 
on,  Psalm,  qa  odowan,  qa  wa- 
kan  dowanpi  kin  en,  otoiyohi 
wahokonyeciciyapi,  qa  onspeye- 
ciciyapi  kta,  qa  nicantepi  kin  en 
wowaonsida  yuha  Itancan  kin 
iyadowanpi  kta. 

17  Qa  taku  ecanonpi  kinhan, 
wicoie  qa  wicohan  kin  unma  tu- 
kte  kasta,  Jesus  Itancan  kin  eaje 
on  owasin  econ  po,  qa  on  Wa¬ 
kantanka  Ateyapi  kin  wopida 
eciya  po. 

18  Qa  winohinca  kin,  nihihna- 
pi  kin  wicihukuya  un  po,  Itan¬ 
can  kin  en  hecetu  kin  he  iye- 
ceca. 

19  Wicasta  kin,  nitawinpi  kin 
waste  wicakida  po,  qa  wicaki- 
gepi  sni  po. 

20  Siceca  kin,  nihunkakepi  kin 
taku  owasin  anawicakigoptan 
po,  he  Itancan  kin  iyokipi. 

21  Qa  ateyapi  kin,  nicincapi 
kin  sihdawicayapi  sni  po,  okinni 
wacin  ibosakapi  kte. 

22  Wowidake  yaunpi  kin,  tona 
wicacehpi  eciyatanhan  niyuhapi 
kin  anawicakigoptan  po ;  wica¬ 
sta  iyokipiwicayapi  kin  iyecen, 
istapi  kin  itokam  wawokiyapi 
kin  hee  sni,  tuka  nicantepi  oco¬ 
wasin  on  Wakantanka  kokipa  po. 

23  Qa  taku  ecanonpi  kin  owasin 
nicantepi  kin  eciyatanhan  econ 

po,  Itancan  kin  on  etanhan,  qa 
wicasta  kin  on  etanhan  sni. 

24  Itancan  kin  etanhan  woai- 
hpeye  iyunwin  kin  iyacnpi  kta 
he  sdonyayapi ;  Messiya  Itancan 
kin  wowidake  niyanpi  nakaes. 

25  Tuka  tuwe  sicaya  econ  kin- 
han,  he  eciyatanhan  icu  kta,  qa 
wicasta  itohnake  iwanyakapi 
kin  wanica. 

WICOWOYAKE  4. 

1  Unkan,  itancan  yaunpi  kin, 
tona  wowidake  wicaduhapi  kin 
hena,  taku  owotanna  qa  iyecetu 
kin  wicaqu  po ;  mahpiya  ekta 
wanji  Itancan  yayapi  yanke  cin 
he  sdonyayapi. 

2  Ohinniyan  cekiya  un  po,  qa 
he  en  wopida  eya  wakta  po. 

3  Qa  unkiye  on  wocekiye  un¬ 
key  eciyapi  kta,  Wakan  tanka  iapi 
tiyopa  wan  unkiciyuhdokapi  kta, 
Messiya  tawowiyukcan  kin  un- 
koyakapi  kta,  on  makaskapi  kin 
hee  : 

4  Hecen  on,  taku  token  epe  kte 
cin  ecen  mdaotanin  kta. 

5  Tona  tankan  unpi  kin  hena 
on  ksamyahan  raani  po,  qa  an- 
petu  kin  opekiton  po. 

6  Ohinniyan  iyaapi  kin  wowa- 
onsida  en  un,  qa  miniskuya  on 
skuyeyapi  kta,  hecen  wicasta 
otoiyohi  token  awicaduptapi  kte 
ein  sdonyayapi  kta. 

7  Tucikos  hunkawanjin  kici- 
yapi  wastedakapi,  qa  waawan- 
hdake  owotanna,  mici  Itancan 
taokiye  kin  hee  token  waun  kin 
owasin  oniciyakapi  kta. 

8  Heon  etanhan  niyepi  kin  ekta 
ye  wasi,  token  yaunpi  kin  he 
sdonye  ca,  nicantepi  kin  iyu- 
skin  niyanpi  kta ; 

9  Qa  he  kici  Onesimos  ye  wasi, 
he  hunkawanjin  kiciyapi  owo- 

tanna,  qa  waste  enitanhanpi  kin. 
Heniyoza,  taku  owasin  den  un 
kin  oniciyakapi  kta. 

10  Aristarkos  kici  makaskapi 
kin  he  nape  niyuzapi,  qa  Markos 
Barnabas  tonskaku  nakun.  He 
iwahoniyanpi,  niyepi  ekta  niipi 
kinhan  ti  mahen  u  si  po  : 

11  Qa- Jesus,  he  nakun  Justus 
eciyapi  kin ;  hena  e  bakihda- 
yapi  kin  etanhanpi.  Henana 
Wakantanka  tokiconze  kin  en 
tawasi  wicawaye  ca,  hena  iyu- 
skin  mayanpi. 

12  Epaphras  enitanhanpi  kin, 
Messiya  taokiye  kin  hee  nape 
niyuzapi ;  he  ohinniyan  woce¬ 
kiye  en,  niyepi  on  nina  cekiya, 
W akan tanka  tawacin  kin  owasin 
en,  owotanna,  qa  ecedan  naya- 
jinpi  kte  cin  heon. 

13  Qa  he  omdaka,  niyepi  on, 
tona  Laodikia  ekta  un,  qa  tona 
Hierapolis  ekta  un  kin,  hena  ko- 
ya  on  nina  htaniiciya. 

14  Lukas,  pejihuta  wicasta 
waste  kin,  Demas  kici,  nape  ni¬ 
yuzapi. 

15  Hunkanwanjin  kiciyapi  Lao¬ 
dikia  ekta  unpi  kin  hena  nape 
wicayuza  po,  qa  Numphas,  qa 
iye  ti  kin  ohna  okodakiciye  kin 
he  nakun. 

16  Wowapi  kin  de  niyepi  ekta 
yawapi  kinhan,  okodakiciye  La¬ 
odikia  ekta  un  kin  hena  nakun 
yawa  wicakiya  po,  qa  nis  niyepi 
kin  wowapi  Laodikia  etanhan 
kin  he  nakun  yawa  po. 

17  Qa  Arcippos  kaken  eciya 
po,  Nitohtani  Itancan  kin  etan¬ 
han  iyacu  qon  he  awakicin  wo, 
yahdustan  kta  ce. 

18  Palos  he  miye,  nape  kiciyu- 
zapi  kin  de  minape  kin  on  waka- 
ga.  Makaskapi  kin  kiksuya  po. 
Wowaonsida  niyepi  en  nicipi  un 
nunwe.  Amen. 


PALOS 


THESSALONIKE  OYATE 

WOWAPI  WICAKICAGE  GIN; 
TOKAHEYA  KIN. 


WICOWOYAKE  1. 

1  Palos,  qa  Siluanos,  qa  Ti- 
motheos,  Thessalonike  ekta  oko- 
dakiciye  kin,  Wakantanka  Ate- 
yapi  kin  en,  qa  Jesus  Messiya 
I  tan  can  kin  en  un  kin,  wowapi  wi- 
cakicagapi :  Wowaonsida,  woo- 
kiye  ko,  Wakantanka  Ateunyan- 
pi  etanhan,  qa  Jesus  Messiya 
Itancan  kin  nakun,  niyepi  en  ni- 
cipi  un  nunwe. 

2  Niyepi  owasin  on  Wakantan¬ 
ka  ohinniyan  wopida  unkekici- 
yapi,  qa  wocekiye  unkeyapi  kin 
en  caje  unniyatapi  ece. 

3  Qa  wowacinye  wicohan  ni- 
tawapi  kin,  qa  wacantkiyapi  en 
litayanipi  kin,  qa  Wakantanka 
Ateunyanpi  kin  itokam,  Jesus 
Messiya  Itancan  unkiyapi  kin 
en  ape  dukanpi  kin  hena  ohin¬ 
niyan  unkiksuyapi. 

4  Mihunkawanji  waste,  Wakan¬ 

tanka  nicahnigapi  kin  he  sdon- 
unyanpi.  . 

5  Wotanin  waste  unkitawapi 
en  niipi  kin  he  wicoie  ecedan 
en  un  sni,  tuka  wowasake  nakun 
en,  qa  W'oniya  Wakan,  qa  tan- 
yan  sdonyapi  kin  en ;  niyepi 
ehna,  qa  niyepi  on  etanhan  wica- 
sta  tounkecapi  kin  sdonyayapi. 

6  Wicokakije  ota  ehna,  qa  Wo- 
niya  Wakan  wowiyuskin  kin 
yuha  wicoie  kin  iyacupi,  hecen 
Itancan  kin  oyapapi,  qa  nakun 
unkiyepi. 


7  Hecen  Makedonia  qa  Akeya 
en,  tona  wacinyanpi  kin  owasin 
waonspekiye  niyuhapi : 

8  Qa  niyepi  kin  etanhan  Itan¬ 
can  oie  kin  oyakapi,  Makedonia 
qa  Akeya  ekta,  qa  hecedan  sni, 
tuka  owancaya  Wakantanka  wa- 
cinyayapi  kin  he  ieyanpahapi, 
qa  hecen  taku  unkeyapi  kta  e 
iyehantu  sni. 

9  Hena  e  qe  niye  nicapi,  qa 
niyepi  ekta  tukten  canku  kin 
ohna  unkiyohpayapi  kin  he  oya¬ 
kapi,  qa  token  wakagapi  kin 
etanhan  Wakantanka  ekta  ni- 
hduhomnipi,  Wakantanka  ni  un 
qa  wicake  cin  ohoyadapi  kte  cin 
he  on  : 

10  Qa  iye  Cinhintku  kin  rna- 
hpiya  eciyatanhan  u  ayapepi  kta, 
he  wiconte  etanhan  najin  kiya, 
Jesus  wocanniye  u  kte  cin  etan¬ 
han  eunhdakupi  kin  hee. 

WICOWOYAKE  2. 

1  Mihunkawanji,  niyepi  ekta 
token  unkipi  kin  niye  e  sdonya¬ 
yapi,  ituya  unkipi  sni. 

2  Tuka  Philippi  ekta  kakisun- 
yanpi,  qa  unkihahapike  cin  niye 
sdonyayapi ;  qa  he  iyohakam 
Wakantanka  unkitawapi  kin  on 
wadiuntakapi,  qa  waakinicapi 
ota  ehna  wotanin  waste  kin  un- 
koniciyakapi. 

3  Qa  wowahokonkiye  unkita¬ 
wapi  kin  he  wohnuni,  qa  woasa- 

319 


1.  THESSALONIKE. 


pe  eciyatanhan  sni,  qa  wohnaye 
en  un  sni ; 

4  Tuka  token  wotanin  waste 
kin  unhapi  kta  e  Wakantanka 
iyokipi  kin  he  iyecen  unkiapi 
ece ;  wicasta  iyokipiwicayapi 
kin  iyecece  sni,  tuka  Wakantan¬ 
ka  cante  unkiyukcanpi  kin  he. 

5  Tohinni  iskuya  wicoie  kin 
unkeyapi  sni  e  niye  sdonyayapi, 
qa  waicucupikte  cin  sina  unkin- 
pi  sni  e  Wakantanka  sdonya. 

6  Qa  wicasta  kin  etanhan  wo- 
witan  unkakitapi  sni,  niyepi,  qa 
wicasta  tokeca  nakun  etanhan 
sni,  Messiya  yewicasi  kin  iye¬ 
cen  waecoiyvicunkiyapi  kta  iye- 
ceca  tuka. 

7  Tuka  niyepi  cokaya  wahba- 
dan  unkanpi,  azinkiya  wan  cin- 
ca  icahwicakiye  cin  he  iyecen. 

8  Hecen  nina  cante  en  unni- 
yuzapi,  qa  wasteunnidakapi  kin 
heon  Wakantanka  tawootanin 
waste  kin  hee,  qa  unnagipi  kin 
hena  ko  unnicupi  kta  tawaten- 
unyanpi  tuka. 

9  Mihunkawanji,  unkohanyan- 
pi  aa  htaunnipi  kin  yeksuyapi, 
hanyetu  anpetu  ko  htaunnipi, 
wotanin  waste  Wakantanka  ta- 
wa  unkoniciyakapi  kin  he  icun- 
han,  tuwedan  tkeya  waqinunni- 
ciyapi  kte  6ni  uncinpi  kin  heon 
etanhan. 

10  Niye  sdonyayapi,  qa  Wa¬ 
kantanka  nakun,  tona  wicayada- 
pi  kin  en,  wakanyan,  owotanna, 
qa  iyaonpepica  sni  unyakonpi. 

11  Qa  wicasta  cinca  wahokon- 
kiye  cin  he  iyecen,  niyepi  oto- 
iyohi  wahokonunniciyapi,  qa  to¬ 
ken  unnicihnapi  qa  econ  unnisi- 
pi  kin  he  sdonyayapi ; 

12  W'akantanka  iye  tokiconze, 
qa  towitan  kin  en  nicopi  kin,  he 
iyokipiya  mayanipi  kte  cin  heon. 

13  Qa  heon  ohinniyan  Wakan¬ 
tanka  wopida  unkekiciyapi ; 

Wakantanka  oie  kin  unkiyepi 
etanhan  nayahonpi,  qa  iyacupi 
qehan.  wicasta  oie  kin  iyecen 
iyacupi  sni,  tuka  awicakehan 
Wakantanka  oie  kin  hee,  niye 
tona  wicayadapi  kin  en  ohhnyan 
ece  kin  iyececa. 

14  Mihunkawanji,  nis  niyepi 
kin  Wakantanka  taokodakiciye, 
Juda  makoce  kin  ekta,  Jesus  Mes¬ 
siya  en  un  kin  hena  owicayecipa- 
pi ;  nis  niye  takuwicayayapi  kin 
eciyatanhan  kakisniyanpi  kin,  is 
iye  Juda  oyate  kin  eciyatanhan 
kakiswicayapi  qon  iyececa  : 

15  Hena  e  qe  Jesus  Itancan 
kin  ktepi,  qa  wicasta  wokcan 
wicayuhapi  qon  hena  nakun,  qa 
unkiye  sicaya  unkuwapi,  Wa¬ 
kantanka  iyokipiy?y>i  sni,  qa  wi¬ 
casta  owasin  kasewicayapi : 

16  Qa  Ikcewicasta  nipi  kte  cin 
iwahokonwicunkiyapi  kta  he 
tehindapi,  qa  hecen  ohinniyan 
wahtanipi  kin  hdustanpi  kta. 
Wocantiyahde  owihanke  aiya- 
hdeya  wanna  en  awicau. 

17  Tuka  mihunkawanji,  unkis 
niyepi  kin  etanhan  ptecedan 
eunyakupi,  itohnake  kin  on, 
cante  kin  he  wake  sni,  heon  ni- 
tohnake  wanunniyakapi  kta  nina 
cantokpaniyan  unkakitapi. 

18  Heon  etanhan  ekta  unni- 
kupi  kta  uncinpi,  Palos  miye 
hinca,  wancadan  qa  nonpa,  tuka 
§atan  iyounkipi  sni. 

19  Woape,  qa  wowiyuskin,  qa 
wowinkta  watesdake  unkitawa- 
pi  kin  he  taku  he  ;  he  nis  niye¬ 
pi  sni  he  ;  Jesus  Messiya  Itancan 
unkiyapi  hi  kinhan  he  itokam. 

20  Wowitan  qa  wowiyuskin 
unkitawapi  kin  he  niyepi. 

WICOWOYAKE  3. 

1  Heon  etanhan  sanpa  tinsici- 
ya  unkokihipi  sni  qehan,  A- 


WICOWOYAKE  4. 


thenas  ekta  unkisnana  unyakon- 
pi  kta  e  iyounkipipi : 

2  Qa  Timotheos  hunkawanjin 
unyanpi,  Wakantanka  taokiye, 
qa  Messiya  tawootanin  waste 
kin  en  unkitawasipi  kin  hee,  ye 
unsipi,  sutaya  icaiiniyanpi,  qa 
wacinyayapi  kin  eciyatanhan 
wahokonniciyapi  kte  cin  lieon. 

3  Qa  hecen  wicokakije  kin 
dena  on  tuwedan  pahohopi  kte 
sni,  hena  ehna  eunhdepi  kin  ni- 
ye  sdonyayapi. 

4  Unkan  niyepi  kin  opeya  un- 
yakonpi  qehan,  wokakije  unha- 
pi  kta  unkoniciyakapi,  qa  he 
ecetu  kin  sdonyayapi. 

5  Heon  etanhan  tinsmiciye  kta 
owakitpani,  hehan  token  wacin¬ 
yayapi  kin  sdonwaye  kta  e  on 
he  ekta  ye  wasi,  okinni  taku 
wawiyutanyan  un  kin  iniyutan- 
pi  naceca,  qa  hecen  htaunnipi 
kin  taku  sni  ye  kta. 

6  Tuka  nakaha  Timotheos  ni¬ 
yepi  kin  etanhan  en  unhdipi,  qa 
wacinyayapi  wacanyakiyapi  ko 
on  wotanin  waste  unkahipi,  qa 
nakun  ohinniyan  waste  unyada- 
kapi  kin  heon  wanunyadakapi 
kte  hinca,  unkis  wanunniyakapi 
kte  cin  iyececa ; 

7  Heon  etanhan,  mihunkawan- 
ji,  wokakije  wicocante  sica  ko 
unhapi  kin  owasin  ehna  niyepi 
on  unkicicanptapi,  wacinyaya¬ 
pi  kin  heon. 

8  Nakaha  unnipi,  nis  niyepi 
kin  Itancan  en  sutaya  yaunpi 
kinhan. 

9  Unkan  niyepi  kin  on,  Wa¬ 
kantanka  unkitawapi  kin  ito- 
kam,  wowiyuskin  owasin  on  un- 
kiyuskinpi  kin  he  on,  ake  niyepi 
on,  taku  wopida  Wakantanka 
eciya  unkokihipi  kta  he  ; 

10  Hanyetu  anpetu  ko  nina 
ceunkiyapi,  nitohnake  kin  wan¬ 
unniyakapi  kta,  qa  wacinyayapi 

kin  en  taku  nahahin  ocowasin 
sni  un  kin  he  tanyan  unniciyu- 
stanpi  kta. 

11  Wakantanka  is  iye,  Ateun- 
yanpi  kin,  qa  Jesus  Messiya 
Itancan  unkiyapi  kin,  niyepi 
ekta  canku  kin  ohna  tanyan  ye 
unyanpi  nun  we. 

12  Qa  otoiyohi  wasteyecidaka- 
pi,  qa  owasin  wastewicayadaka- 
pi  kin  he  en,  Itancan  kin  icahni- 
yanpi,  qa  niciyuotapi  nunwe,  un¬ 
kis  wasteunnicidakapi  kin  he 
iyececa. 

13  Qa  heon  wowakan  en  ni- 
cantepi  kin  iyaonpepica  £ni  ni- 
ciyusutapi  kta,  Wakantanka 
Ateunyanpi  kin  itokam,  tohan 
Jesus  Messiya  Itancan  unkiyapi 
kin  tona  wicayuwakan  kin  owa¬ 
sin  om  hi  kinhan. 

WICOWOYAKE  4. 

1  Unkan  mihunkawanji,  Jesus 
Itancan  kin  on  etanhan  cinunni- 
ciyapi  qa  ceunniciyapi,  token 
mayanipi,  qa  Wakantanka  iyoki- 
piyayapi  kte  cin,  unkiyepi  etan¬ 
han  iyacupi  qon  he  iyecen  sanpa 
iyoniptapi  kte. 

2  Jesus  Itancan  kin  etanhan 
woahope  kin  tona  unnicupi  kin 
sdonyayapi. 

3  Wakantanka  niyuecepidan 
kin  he  tawacin  kin  he  dee,  wi- 
inahmanpi  kin  en  nihdoyapi  kte 
sni  ; 

4  Tuka  otoiyohi  nitancanpi  kin 
yuecepidan,  qa  yuonihanpi  kin 
en,  yahduhapi  kte  cin  sdonyaki- 
yapi  kta. 

5  Qa  wicotawacin  sica  canti- 
heyapi  kin  he  en  unpi  kte  sni ; 
Ikcewicasta  Wakantanka  sdon- 
yapi  sni  kin  hena  iyececapi. 

6  Taku  en  tuwedan  hunka- 
wanjitku  kin  kape  ca  hnaye  kte 
sni ;  tona  heconpi  kin  owasin 

321 


I.  THESSALONIKE. 


Itancan  kin  tokicon  ece,  unko- 
niciyakapi  qa  unniciyaotaninpi 
qon  iyececa. 

7  Waasapapi  kin  ektaWakan- 
tanka  unkicopi  sni,  tuka  unyu- 
ecepidan  kte  cin  heon. 

8  Hecen  tuwe  waaktasni  kin- 
han,  he  wicasta  paha  iyewicaye 
sni,  tuka  "Walt  an  tanka  iye  Tani- 
ya  Wakan  unqupi  kin  hee  akta- 
sni. 

9  Hunkawanjinkiciyapi  wa- 
stekicidakapi  kin  on  wowapi 
cicagapi  kta  iyecece  sni.  Oto- 
iyohi  waste  yecidakapi  kta  he 
nis  niye  Wakantanka  etanhan 
onnispepi. 

10  Qa  Makedonia  owancaya 
hunkawanjinkiciyapi  kin  owasin 
hecawicayeconpi  ece.  Tuka 
mihunkawanji,  ceunniciyapi  ce, 
nakun  sanpa  nina  ecanonpi  kte. 

11  Ito  owanji  dukanpi  kta,  qa 
taku  tin  nicihe  ein  he  yahdu- 
stanpi,  qa  niye  ninapepi  kin  on 
htayanipi  kta  e  aiciciya  po, 
econ  unnisipi  qon  iyecen  ; 

12  Hecen  tona  tankan  unpi 
kin  hena  itokam  owotanna  ma- 
yanipi  kta,  qa  takudan  icakije 
sni  yaunpi  kta. 

13  Tuka  mihunkawanji,  tona 
istinmapi  kin  hena  on  sdonye 
sni  dukanpi  kta,  qa  iyonicisica- 
pi  kta,  wicasta  tokeca  wowacin- 
ye  nicapi  kin  iyececa,  e  he  wa- 
cin  sni. 

14  Jesus  te  ca  ake  piya  ikica- 
ge  cin  he  wicaundapi  kin h an, 
he  iyecen  tona  Jesus  en  istin¬ 
mapi  kin  hena  iye  kici  Wakan¬ 
tanka  uwicakiye  kta. 

15  Unkan  Itancan  oie  kin  eci- 
yatanhan  he  de  unkoniciyakapi, 
unkiye  tona  unnipi,  qa  Itancan 
hi  kte  cin  iyounhipi  kinhan,  to¬ 
na  istinmapi  kin  hena  wicito- 
kam  unyanpi  kte  sni. 

16  Iyasapi  wan  qa  mahpiya 

ohnihde  itancan  wan  ho  kin,  qa 
Wakantanka  maza  yahotonpi 
tanka  tawa  ko  Itancan  kin  hdu- 
ha,  mahpiya  kin  eciyatanhan 
kun  u  kta  ;  unkan  tona  Messiya 
en  tapi  qon  hena  tokaheya  na- 
jinpi  kta. 

17  Hehan  unkiye  tona  unnipi, 
qa  he  iyounhipi  kinhan,  hena 
om  mahpiya  sapa  ekta  eunhda- 
kupi  kta,  okotonyan  kin  ehna 
Itancan  kin  itkounkipapi  kta ; 
qa  hecen  ohinniyan  Itancan  kin 
kici  unyakonpi  kta. 

18  Wicoie  kin  hena  on  otoiyo- 
hi  wahokonkiciciya  po. 

WICOWOYAKE  5. 

1  Mihunkawanji,  omaka  qa 
makoneage  kin  on  wowapi  ci¬ 
cagapi  kta  yacinpi  sni ; 

2  Hanyetu  en  wamanon  sa  kin 
he  iyecen  Itancan  taanpetu  kin 
u,  nis  niyepi  kin  tanyan  sdonya- 
yapi. 

3  Tohan,  Wokiyapi  qa  tanyan 
yukanpi  ce,  eyapi  kinhan,  hehan 
ihnuhanna  wicotakuni  sni  en 
awicau  kta,  winohinca  cinca  ton 
kte  cin  yazan  hinhde  cin  he  iye¬ 
ceca,  qa  najicapi.kte  sni. 

4  Tuka  mihunkawanji,  nis  ni¬ 
yepi  kin  otpaza  ehna  yaunpi  sni, 
qa  hecen  anpetu  kin  he  wama¬ 
non  sa  iyecen  en  nihipi  kte 
sni. 

5  Niyepi  owasin,  iyoyanpa  cin¬ 
ca  kin  henicapi  qa  anpetu  cinca- 
pi  kin.  Unkiyepi  hanyetu  otpa¬ 
za  kici  unketanhanpi  sni. 

6  Heon  etanhan  wicasta  toke¬ 
ca  iyecen  unkistinmapi  kte  sni ; 
tuka  kiktahan  witko  sni  unya¬ 
konpi  kta. 

7  Tona  istinmapi  kinhan,  hena 
hanyetu  icunhan  istinmapi ;  qa 
tona  witkopi  kinhan,  hena  han¬ 
yetu  en  witko  unpi  ece. 


WICOWOYAKE  5. 


8  Tuka  unkiye  anpetu  kin  un- 
ketanhanpi,  qa  heon  witko  sni 
unyakonpi  kta,  wowacinye  wa- 
cantkiyapi  ko  maku  akalipe  kin 
unkicunpi  kta,  qa  wiconi  apepi 
kin  he  maza  wapaha  unyanpi 
kta. 

9  Wakantanka  wocanteptanye 
en  eunhdepi  sni,  tuka  Jesus 
Messiya  Itancan  unkiyapi  kin 
eciyatanhan  wiconi  unkicupi 
kte  cin. 

10  He  iye,  unkiyepi  on  ta,  he- 
cen  kiktahan  unyakonpi,  qa  is 
unkistinmapi,  unma  tukte  kasta, 
kici  unnipi  kta. 

11  Heon  etanhan  otoiyohi  wa- 
hokonkiciciyapi,  qa  onspekicici- 
ya  po,  ecanonpi  kin  hececa. 

12  Hunkawanjin  unniyanpi  kin, 
ceunniciyapi  ce  ;  tona  niyepi  en 
htanipi,  qa  Itancan  kin  on  awan- 
niyakapi,  qa  wahokonniciyapi 
kin  hena  sdonwicaya  po. 

13  Qa  wicolian  yuhapi  kin  on 
etanhan,  wacantkiyapi  on  suta- 
ya  cante  en  wicayuza  po.  Oki- 
ciciya  yakon  po. 

14  Hunkawanjin  unniyanpi  kin, 
ceunniciyapi  ce ;  tona  yuski- 
skeya  unpi  kin  hena  iyopewica- 
ya  po,  tona  wacin  cistinna  kin 
hena  wicakihna  po,  tona  wasa- 
ke  sni  un  kin  hena  owicakiya 
po,  qa  wicasta  owasin  on  wacin 
tanka  po. 

15  Ihnuhan  tuwe  taku  sica  on 
itkom  taku  sica  econ  kinhan, 


tuka  ohinniyan  nis  niyepi  kin 
otoiyohi  on,  qa  wicasta  owasin 
on  taku  waste  ecedan  akita  po. 

16  Ohinniyan  wiyuskin  po. 

17  Ayastan  sni  cekiya  po. 

18  Taku  owasin  on  wopida  eya 
po.  He  niyepi  on  Jesus  Messi¬ 
ya  en  Wakantanka  tawacin  kin 
hee. 

19  Woniya  kin  kasnipi  sni  po. 

20  Wiyukcanpi  kin  ihahapi  sni 
po. 

21  Taku  owasin  iyukcanpi,  qa 
taku  waste  kin  he  tinsa  yuha  po. 

22  Taku  sica  ocaje  owasin  na- 
kicipa  po. 

23  Qa  wookiye  Wakantanka 
kin  niyepi  ocowasin  niyuecepi- 
dan  nunwe  ;  hecen  ninagipi  kin 
ocowasin,  qa  nitawacinpi,  qa  ni- 
tancanpi  kin  iyaonpepica  sni 
niyuhapi  kta,  Jesus  Messiya 
Itancan  unkiyapi  kin  hi  kte  cin 
hehanyan. 

24  Tuwe  nicopi  kin  he  wacin- 
yepica,  qa  ecen  econ  kta. 

25  Mihunkawanji,  unkiyepi  kin 
on  cekiya  po. 

26  liputakapi  wakan  kin  on 
hunkawanjin  kiciyapi  kin  owa¬ 
sin  i  iwicaputaka  po. 

27  Itancan  kin  on  hecon  cisipi, 
hunkawanjin  kiciyapi  wakan  kin 
owasin  ekta  wowapi  kin  de  ya- 
wapi  kta. 

28  Jesus  Messiya  Itancan  unki¬ 
yapi  kin  towaonsida  kin  nicipi 
un  nunwe.  Amen. 

PALOS 


THESSALOMXKE  OYATE 


WOWAPI  WICAKICAGE  CIN, 
INONPA  KIN. 


WICOWOYAKE  1. 

1  Palos,  qa  Siluanos,  qa  Timo- 
theos,  Thessalonike  ekta  okoda- 
kiciye  Wakan tanka  Ateunyanpi, 
qa  Jesus  Messiya  Itancan  kin  en 
un  kin  hena,  wowapi  wicakica- 
gapi ; 

2  Wowaonsida,  wookiye  ko 
Wakantanka  Ateunyanpi  kin,  qa 
Jesus  Messiya  Itancan  kin  etan- 
han  nicipi  un  nunwe. 

3  Mihunkawanji,  wacinyayapi 
kin  he  nina  icage  ca,  wacanya- 
kiyapi  kin  otoiyohi  en  nina  nici- 
yuotapi  kin,  heon  ohinniyan  ni- 
yepi  on,  Wakantanka  wopida 
unkekiciyapi  kte  cin  he  hecetu. 

4  Hecen  niyepi  on,  unkiye  Wa¬ 
kantanka  okodakiciye  tawa  kin 
en  unkiwinktapi  ece  ;  sicaya  ni- 
cuwapi  kin  owasin,  qa  wokakije 
duhapi  kin  en,  wacinyan  waki- 
sagya  yaunpi  kin  heon. 

5  Wakantanka  tawoyaco  owo- 
tanna  wowapetokeca  kin  he  dee, 
nicakijapi  kin  heon  Wakantanka 
tokiconze  kin  iyehantu  niyawapi 
kta. 

6  Tona  kakisniyanpi  kin  hena 
itkom  Wakantanka  wokakije 
wicaqu  kte  cin  he  owotanna. 

7  Qa  tona  kakisya  yaunpi  kin, 
nis  niyepi  kin  oziiciya  unkici 
yaunpi  kta ;  tohan  Jesus  Itan¬ 
can  kin  towasake  ohnihde  wi- 
caye  cin  om  mahpiya  kin  eciya- 
tanhan  ihdutaninyan  u  kinhan, 

8  Peta  ide  kin  en,  tona  Wakan¬ 
tanka  sdonyapi  sni,  qa  Jesus 
Messiya  Itancan  unkiyapi  tawo- 
tanin  waste  anagoptanpi  sni  kin 
hena  wositkihda  wicaqu  kta  ; 

9  Hena  e  Itancan  itohnake  kin 
etanhan,  wicotakuni  sni  owi- 
hanke  wanica  on  kakiswicayapi 
kta. 

10  Tohan  oyate  owotanna  tawa 
kin  en  ihduwitan  kta,  qa  tona 
iye  wacinyanpi  kin  hena  owasin 
on  yatanpi  kta  e  on  hi  kinhan  ; 
anpetu  kin  he  en  taku  unniciya- 
otaninpi  qon  he  wicayadapi  kin 
heon. 

11  Qa  heon  etanhan  ohinniyan 
niyepi  on  ceunkiyapi,  Wakan¬ 
tanka  wicakico  kin  de  iyehantu 
niyawapi  kta,  qa  niyepi  en  iye 
towaste  oiyokipi  kin  ocowasin, 
qa  wowasake  on  wacinyanpi  wi- 
cohan  kin  he  nakun  hdustan 
kta. 

12  Hecen  Jesus  Messiya  Itan¬ 
can  unkiyapi  caje  kin  niyepi  on 
yuonihanpi  kta,  qa  iye  on,  nis 
eya  niyuonihanpi  kta,  Wakan¬ 
tanka  unkitawapi,  qa  Jesus 
Messiya  Itancan  towaonsida  kin 
eciyatanhan. 

WICOWOYAKE  2. 

*  1  Mihunkawanji,  Jesus  Messi¬ 
ya  Itancan  unkiyapi  u  kte  cin 
he,  qa  en  mniunkiciyapi  kte  cin 
hena  on  ceunniciyapi  ee  ; 


WICOW OYAKE  3. 


2  Ihnuhan  wicanagi  qa  wicoie 
qa  wowapi  unnicagapi  kin  on 
ihnuhanna  nitawacinpi  ekta  ni- 
huhuzapi  qa  ininihanpi  kin,  Mes- 
siya  taanpetu  kin  kiyadan  u  kin 
hececa. 

3  Ihnuhan  tuwe  taku  on  nihna- 
yanpi  kin  ;  woayustan  wan  to- 
kaheya  u  kta,  qa  woahtani  wi- 
casta  kin  wicotakuni  sni  cinhin- 
tku  kin  hee  e  yutaninpi  kta. 

4  He  iye  taku  Wakan  eyapi 
kin,  taku  ohodapi  ko  owasin 
iwankam  yeiciye  ca  kici  kiciza, 
hecen  iye  tipi  wakan  Wakan- 
tanka  tawa  kin  en,  Wakantanka 
iyecen  iyotanke  ca  Wakantanka 
keiciya  oihdaka. 

5  Cicipi  waun  qehan  hena  oci- 
ciyakapi  qon  he  yeksuyapi  sni 
he. 

6  Unkan  nakaha  taku  iyowica- 
ki  sni  ece  kin  he  sdonyayapi ; 
hecen  tohantu  kinhan  taninyan 
hiyu  kta. 

7  Woope  aktasni  wowiyukcan 
kin  he  wanna  ohanyan  ece,  tuka 
tuwe  he  iyoki  sni  kin  he,  tohan- 
yan  tokan  iyeyapi  sni  kin,  he¬ 
ll  any  an  iyowicaki  kte  sni. 

8  Unkan  hehan  woope  aktasni 
kin  he  tanin  kta,  Jesus  Itancan 
kin  Taniya,  iye  i  kin  etanhan 
hiyu  kin  on,  qa  ihdutanin  wiya- 
tpa  kin  on,  he  ihangye  kta. 

9  Tuwe  Satan  ohan  kin  eciya- 
tanhan  wicookihi  owasin,  qa 
wowapetokeca,  qa  wowinihan 
wicohan  itonsni  kin  yuha  u, 

10  Qa  tona  awihnuni  kin  hena 
en  woalitani  wohnaye  owasin 
koya ;  hena  wowicake  waste 
dakapi  kin  on  nipi  kte  cin  he 
aktapi  6ni,  heon  etanhan. 

11  Qa  heon  etanhan  hena  en 
Wakantanka  wohnaye  wawoki- 
hi  kin  awicau  kta,  hecen  woi- 
tonsni  kin  wicadapi  kta. 

12  Qa  hecen  tona  wowicake 


wicadapi  sni,  qa  woahtani  en 
iyuskinpi  kin  hena  owasin  wi- 
cayacopi  kta. 

13  Tuka  mihunkawanji,  Itan¬ 
can  wastenidakapi  kin,  niyepi 
on  unkiye  ohinniyan  Wakantan¬ 
ka  wopida  unkekiciyapi  kta, 
otokaheya  tanhan  Woniya  wi- 
cayuecedan,.qa  wowicake  wica¬ 
dapi  kin  on,  Wakantanka  yanipi 
kta  e  on  nicahnigapi  kin  heon 
etanhan. 

14  Qa  he  en  nicopi,  wotanin 
waste  unkitawapi  kin  on,  hecen 
Jesus  Messiya  Itancan  unkiyapi 
towitan  kin  iyacupi  kta. 

15  Heon  etanhan,  hunkawan- 
jinciyapi  kin,  sutaya  najin  po, 
qa  woope  oyakapi  wicoie,  qa 
wowapi  unkitawapi  kin  eciya- 
tanhair  onspeniciyapi  kin  hena 
tinsaya  yuha  po. 

16  Qa  Jesus  Messiya  Itancan 
unkiyapi  kin  hee,  qa  Wakantan¬ 
ka  Ateunyanpi  kin  iye  waste 
undakapi,  qa  wicimdeza  owi- 
hanke  wanice  cin  wowaonsida 
eciyatanhan  woape  waste  ko 
unqupi  kin, 

17  He  nicantepi  kin  mdesni- 
yanpi,  qa  wicoie,  wicohan  ko 
waste  kin  owasin  en  niyusutapi 
nunwe. 

WICOWOYAKE  3. 

1  Unkan  ehake  mihunkawanji, 
unkiyepi  on  cekiya  po,  Itancan 
oie  kin  inyanke  ca,  wowitan 
kta,  niyepi  kin  ehna  iyececa. 

2  Qa  wicasta  sice  ca  wicasta- 
pi  sni  kin  etanhan  eunhdakupi 
kta ;  owasin  wowacinye  yuhapi 
sni  kin  heon. 

3  Tuka  Itancan  kin  he  wa- 
cinyepica,  he  niyusutapi,  qa 
taku  sica  etanhan  enihdakupi 
kta. 

4  Itancan  kin  en  niyepi  on  ka- 
ken  awauncinpi,  token  econ  un- 

nisipi  qon  ecen  ecanonpi,  qa  ees 
nakun  ecanonpi  kta. 

5  Qa  Itancan  kin  nicantepi  kin 
Wakantanka  wastedakapi,  qa 
Messiya  wacintanka  kin  he  en 
ope  niyanpi  nunwe. 

6  Unkan  mihunkawanji,  Jesus 
Messiya  Itancan  unkiyapi  caje 
kin  on  ceunniciyapi  ce,  hunka- 
wanjin  kiciyapi  wan  ecinsniyan 
mani,  qa  wicoope  unnicupi  qon 
eciyatanhan  sni  kinhan,  he  na- 
kicipa  po. 

7  Token  unkoyecipapi  kte  cin 
niye  sdonyayapi ;  niyepi  en  oski- 
skeya  maun ni pi  sni. 

8  Qa  tuwedan  aguyapi  tawa 
iyunwin  codan  untapi  sni,  tuka 
wicohtani,  wicokakije  ko  ehna, 
hanyetu,  anpetu  ko  htaunnipi, 
tuwedan  takudan  unkinicazopi 
kte  sni  heon. 

9  Unkokihipi  sni  kin  heon  etan- 
han  sni ;  tuka  unkiye  waonspe- 
kiya  yuheunniciyapi,  qa  unko- 
yapapi  kte  cin  heon. 

10  Nieipi  unyakonpi  qehan, 
he  de  unkonieiyakapi,  Tuwe 
htanipi  tawatenye  sni  kinhan, 
he  takudan  yute  kte  sni  ce. 

11  Enitanhanpi  wanjikji  ecin¬ 
sniyan  manipi,  qa  ecaca  htanipi 


sni,  tuka  waaie  sa  hecapi  kin  he 
naunhonpi. 

12  Tona  hececapi  kin  hena 
Jesus  Messiya  Itancan  unkiya¬ 
pi  kin  etanhan  wall  ok  on  w  i  c  un¬ 
kiyapi,  qa  econ  wicunsipi,  aini- 
na  htanipi,  qa  aguyapi  tawapi 
kin  ecedan  hdutapi  kta. 

13  Unkan  mihunkawanji,  nis 
niyepi  kin  taku  waste  econpi 
kin  econ  kapinpi  sni  po. 

14  Qa  tuwe  wowapi  kin  de  en, 
unkoiepi  kin  anaungoptanpi  sni 
kinhan,  he  iwanyakapi,  qa  kici 
okiciciyapi  sni  po,  hecen  istece 
kta. 

15  Tokayapi  sni  po,  tuka  hun- 
kawanjinkiciyapi  kin  iyecen  wa- 
hokonkiya  po. 

16  Qa  ohinniyan,  taku  owasin 
on  etanhan  wookiye  Itancan  kin 
wookiye  nicupi  nunwe.  Itancan 
kin  niyepi  owasin  en  nieipi  un 
nunwe. 

17  Palos  he  miye,  napekiciyu- 
zapi  kin  de  minape  on  owawa, 
he  wowapi  otoiyohi  en  wowape- 
tokeca  kin  hee,  hecen  wakaga 
ece. 

18  Jesus  Messiya  Itancan  un¬ 
kiyapi  kin  towaonsida  kin  niye¬ 
pi  owasin  en  nieipi  un  nunwe. 


PALO  S 

TIM0THE0S  WOWAPI  KICAGA; 

TOKAHEYA  KIN. 


WICOWOYAKE  1. 

1  Palos  Jesus  Messiya  yesi  qon, 
Wakantanka  Wanikiya  unkita- 
wapi,  qa  Jesus  Messiya  Itancan 
wacinunyanpi  kin  he  toope  kin 
eciyatanhan, 


2  Timotheos,  wacinyanpi  kin 
eciyatanhan  micinksi  kin  hee, 
wowaste,  wowaonsida,  wookiye 
ko,  Wakantanka*  Ateunyanpi, 
qa  Jesus  Messiya  Itancan  unki¬ 
yapi  kin  hena  etanhan  kiciun 
nunwe, 

3  Makedonia  ekta  mde  cehan, 
Ephesus  en  owanji  yanke  cisi, 
wanjikji  woonspe  tokeca  oyakapi 
kte  sni  e  iwahokonwicayakiye 
kte  c  in  he  on  ; 

4  Qa  hitunkakanpi,  wicoicage 
owihanke  sni  oyakapi  ko  awa- 
cinpi  kte  sni ;  hena  taku  kin 
wiwangapi  eceedan  okihi,  qa  on 
Wakan tanka  wacinyanpi  kin  en 
icahyapi  sni. 

5  Wicacante  ecedan,  wicana- 
gi  waste,  qa  wacinyanpi  wica- 
kapi  kin  etanhan  waoantkiyapi 
kin  he  woahope  ecetuyapi  kin 
hee. 

Q  Tona  he  icunonpa  yapi  kin 
hena  takusnisni  akinicapi  kin  en 
yeiciyapi. 

^7  Woope  kin  tokan  onspewi- 
cakiyapi  kta  cinpi ;  tuka  takii 
eyapi,  qa  taku  waditagya  oya¬ 
kapi  kin  he  iyukcanpi  sni. 

8  Woope  kin  he  waste  sdon- 
unyanpi,  tuwe  woope  kin  iye- 
cen  yuhe  cinhan. 

9  Qa  he  de  sdonunyanpi,  woope 
kin  he  wicasta  owotanna  kica- 
gapi  sni,  tuka  tona  woope  opapi 
sni,  qa  anagoptanpi  sni  kin  hena 
wicakicagapi,  tona  Taku  Wa¬ 
kan  ohodapi  sni,  qa  wahtanipi 
sa,  waonsidapi  sni  qa  wayasica- 
pi,  atkuku  hunku  kici  wicaki- 
ktepi  kin,  qa  wicasta  wicakatapi 
kin  hena, 

10  W'awicihahapi  econpi,  wa- 
ihuhupi  sa,  wicasta  wiyopewi- 
caye  cin  hena,  itonpisni  qa  wo¬ 
ope  kicaksapi  kin  hena  on  woope 
kagapi  ece ;  qa  taku  tokeca 
woonspe  zanikin  kaseye  cinhan 
he  nakun : 

11  Wakantanka  wacantkiya 
wotanin  waste  wowdtan  yuhe 
masi  kin  he  eciyatanhan. 

12  Unkan  Jesus  Messiya  Itan- 
can  unkiyapi  he  okihimaye  ca, 
wTacinyepica  madake  ca,  wdco- 


htani  kin  de  en  opemaye  ciqon 
he  wopida  ewakiya  ece. 

13  He  itokam  w'aostewahda, 
qa  sicaya  wicawakuwa,  qa  wa- 
hanmicida ;  tuka  wicawada  sni 
icunhan  hena  iyukcan  sni  eca- 
mon  kin  heon  onsimadapi. 

14  Qa  Itancan  unkiyapi  towa- 
onsida  kin  he  wacinyanpi  qa 
wacantkiyapi  Jesus  Messiya  en 
nina  yuotapi. 

15  Wicoie  kin  de  wacinyepi- 
ca,  qa  owancaya  icupi  kta  iye- 
ceca,  Jesus  Messiya  wahtanipi 
sa  niwicaye  kta  e  on  makata  hi ; 
hena  en  miye  imayotan. 

16  Tuka  heon  etanhan  onsima¬ 
dapi,  hecen  miye  en  tokaheya 
Jesus  Messiya  wawacinkta  yuza 
tanka  owasin  hdutanin  kta,  wica- 
ni  kta  e  on  wicadapi  kte  cin  hena 
waonspewicawakiye  kta  e  heon. 

17  Hecen  Wicastayatapi  owi¬ 
hanke  wanica,  tepica  sni,  qa 
wanyakepica  sni  un  kin,  Taku 
Wakan  ecedan  ksape  cin  hee, 
woyuonihan,  wowitan  ko,  owi¬ 
hanke  wanin  kicihan  nun  we. 

18  Timotheos  micinksi,  woope 
kin  de  cicu,  niye  on  wokcanpi 
tokaheya  ekta  un  qon  hena  eci¬ 
yatanhan,  hecen  hena  on  ozuye 
waste  en  akicita  oyape  kta ; 

19  Wowacinye  qa  wicanagi 
waste  sutaya  yahduhe  kte  cin 
heon.  Wanjiksi  hena  ehpeyapi 
qa  on  wacinyanpi  ekta  kamden 
iyeiciyapi. 

20  Yumeneos  qa  Aleksander 
kici,  hena  hececapi,  hena  Satan 
waqu,  waostehdapi  kte  sni  on- 
speiciciyapi  kte  cin  heon. 

'  WICOWOYAKE  2. 

1  Heon,  taku  owasin  itokam, 
wicasta  kin  owasin  on,  wokida- 
pi,  wocekiye,  waiciyapi  wicoie, 
wopida  ko  eyapi  kta  wacin. 

2  Wicastayatapi  kin  hena  on,  qa 
tona  itancan  unpi  kin  owasin  on, 
hecen  woohodapi  owasin  qa  wi¬ 
cohan  owotanna  kin  en,  owanji- 
dan  unkanpi  qa  wikope  sni  un- 
nipi  kta. 

3  He  waste,  qa  Wakantanka 
Wanikiya  unkitawapi  kin  ito- 
kam  woiyokipi  kin  hee. 

4  He  iye  wicasta  owasin  nipi, 
qa  wowicake  sdonyapi  kin  en 
hipi  kte  cin  he  cin. 

5  Taku  Wakan  wanjidan,  qa 
Taku  Wakan  qa  wicasta  kici 
wiciyotahedan  un  kin  wanjidan, 
Jesus  Messiya  wicasta  kin  hee. 

6  He  iye  atayedan  owasin  ope- 
wicakiton  kta  e  icicu,  anpetu  ta- 
wa  kin  waayatanin  kte  cin  heon. 

7  He  en  eyanpaha  qa  yesipi 
kin  hcca  makagapi ;  Messiya  en 
wowicake  epa,  itonsni  mawani- 
ca ;  wowacinye  wowicake  ko 
Ikce wicasta  onspe  wicawakiye 
kte  cin  heon. 

8  Heon,  wicasta  kin  owancaya, 
wocanniye,  waakinicapi  ko  wa- 
nin  nape  asape  sni  kiyugan  ce- 
kiyapi  kta  wacin. 

9  Qa  winohinca  kin  is  eya  iye- 
cen  wokoyake  oiyokipi  kin  ki- 
cunpi  kta,  qa  tawacin  waste, 
wacin  tankapi  koya ;  qa  paha 
sonpi,  mazaskazi,  inyan  okitanin 
kin,  qa  wokoyake  taku  ota  iyope- 
yapi  kin  hena  ko  unpi  kte  sni ; 

10  Tuka  wicohan  waste  kin 
hena,  taku  winohinca  tona  Wa¬ 
kantanka  awacinpi  kin  iyokipi- 
pi  kin  hee. 

11  Qa  winohinca  kin  inina 
un,  qa  taku  owasin  en  wanahon 
yanke  ca  on  onspeiciciye  kta. 

12  Tuka  winohinca  kin  is  wa- 
onspekiye  ca  wicasta  kin  iwan- 
kam  un  kta  e  iyowinwakiye  sni, 
he  inina  yanke  kta. 

13  Adam  he  tokaheya  kagapi, 
qa  hehan  Ewe. 

14  Qa  Adam  hnayanpi  £ni,  tu¬ 
ka  winohinca  kin  iye  hnayanpi, 
qa  hecen  woahtani  hiyahdeya. 

15  Tuka  is  eya  cinca  tonpi  kin 
en  niyanpi  kta,  wacinyanpi,  wa- 
cantkiyapi,  wicohan  waste  qa 
wacintankapi  kin  hduha  yukan- 
pi  kinhan. 


WICOWOYAKE  3. 


1  Iapi  kin  he  wowicake  ;  tuwe 
waawanhdake  unpi  cin  kinhan 
he  wicohan  waste  wan  cin. 

2  Tuka  waawanhdake  cin  he 
iyaonpepica  sni  un  kta,  wino¬ 
hinca  wanjidan  yuze  kta,  wakta- 
ya  un  kta,  wacinksapa,  wahba- 
yedan,  ohanpi,  wowicakiyaka ; 

3  Minisa  en  iyeiciye  sni,  waa- 
wicape  sni,  mazaska  nina  akite 
sni;  tuka  wacintanka,  wacinko 
sni,  waicucu  wacin  sni ; 

4  Iye  tiyohnaka  kin  tanyan 
hduhe  kta,  qa  wicowahbadan 
owasin  on  cinca  kin  anagoptan- 
wicakiye  kta. 

5  Tuwe  tiyohnaka  tawa  kin 
tanyan  hduha  okihi  sni  kinhan, 
ecin  token  Wakantanka  taoko- 
dakiciye  kin  tanyan  yuhe  kta 


he. 


6  Askatudan  en  opapi  kin  he- 
cece  kte  sni,  he  heca  kinhan, 
okinni  wahanicida  kin  on  Wa- 
kansica  tawoyaco  kin  ekta  iya- 
ye  kta. 

7  Qa  tona  itankan  yakonpi  kin 
hena  tanyan  oyakapi  un  kta,  he 
hecetu  sni  kinhan,  wowihahaya 
un  kta,  qa  Wakansica  wihmun- 
ke  tawa  kin  en  iyohpaye  kta. 

8  Is  eya  hunkayapi  un  kin  hena 
nakun  wacinksapapi  kta,  ceji  ja- 
tapi  sni,  minisa  en  iyeiciyapi  sni, 
qa  mazaska  nina  akitapi  kte  sni : 

9  Wicanagi  ecedan  ohna  wo¬ 
wacinye  wowiyukcan  kin  yuha- 
pi  kta. 


W1C0W0YAKE  4. 


10  Hena  e  tokaheya  wicayu- 
kcanpi  kta,  qa  hehan  takudan 
iyaonpepica  sni  kinhan,  hunka- 
yapi  mi  kin  en  iyeyapi  kta. 

1 1  Nakun  is  tawicupi  kin  wa- 
hbapidan  kta,  waaie  sni  unpi 
kta,  waktajM  unpi  kta,  taku 
owasin  on  owotanpidan. 

12  Hunkayapi  un  kin  is  tawi- 
cu  wanjidan  kta,  cinca  wicayapi 
qa  tiyohnaka  tawapi  kin  tanyan 
hduhapi  kta. 

13  Tona  hunkayapi  un  wico- 
lian  kin  tanyan  yuhapi  kin  hena 
wowitan  waste  hdamnanpi,  qa 
Jesus  Messiya  wacinyanpi  kin 
en  waditaka  icicagapi. 

14  Dena  hecen  wowapi  cicaga, 
kohanna  niye  en  ciu  kta  wacin. 

15  Tuka  tehan  wai  sni  kinhan, 
deciya  tanhan  on  token  Wakan- 
tanka  ti  kin  ohna  opiniciye  kta 
sdonyaye  kta,  he  okodakiciye 
Wakantanka  ni  un  tawa  kin  ee, 
wowicake  ihupa  qa  taku  ahe  cin 
hee. 

16  Unkan  he  taku  aiepica  sni, 
Wakantanka  awacinpi  kin  he 
wo wiyukcan  tanka  ;  Wakantan¬ 
ka  wicaeehpi  en  ihdutanin  qon, 
Woniya  kin  on  yaowotanna  ka- 
gapi,  mahpiya  ohnihde  kin  wan- 
yakapi,  Ikcewicasta  kin  ekta 
oyakapi,  wicoicage  kin  en  wi- 
cadapi,  qa  wowitan  kin  ekta 
wankan  ehdakupi. 

WICOWOYAKE  4. 

1  Woniya  kin  atayedan  heya, 
Anpetu  ihankeya  kin  en,  wanji- 
ksi  wacinyanpi  kin  ayustanpi 
kta,  qa  woniya  sapa  wahnaye  sa, 
qa  taku  wakan  sica  tawoonspe 
ko  anagoptanpi  kta. 

2  Wicahnayanpi  on  itonsni  ia- 
pi  kta,  nagipi  kin  maza  kata  on 
guguyapi  kin  heon. 

3  Winohinca  wicayuzapi  kin 


he  tehindapi,  qa  woyute,  tona 
wowicake  wicadapi,  qa  sdonya- 
pi  kin  hena  wopida  eya  icupi  kta 
e  Wakantanka  kaga,  hee  yute 
sni  wicasipi  kta. 

4  Taku  Wakantanka  kage  cin 
he  owasin  waste,  qa  wopida  yu- 
ha  icupi  kinhan,  takudan  oliin- 
yanpi  kte  sni. 

5  He  Wakantanka  oie,  woce- 
kiye  ko  on  yuwakanpi. 

6  Hena  taku  kin  hunkawanjin- 
kiciyapi  kin  kiksuyewicayaye 
cinhan,  Jesus  Messiya  taokiye 
waste  yaun  kta,  wacinyanpi,  wi- 
coie,  qa  woonspe  waste  ekta 

'  iyohiyaye  cin  hena  en  tanyan 
icaliniyanpi  kta. 

7  Tuka  iapi  sice  cin,  wakanka 
hitunkakanpi  yuhapi  ko  nakicipe 
ca,  Wakantanka  awacinpi  kin 
he  amniheiciya  wo. 

8  Wicatancan  yeiciyapi  kin  he 
taku  cistinna  okihi ;  tuka  Wa¬ 
kantanka  awacinpi  kin  he  taku 
owasin  okihi,  wiconi  kin  de,  qa 
wanji  u  kte  cin  iwahoyapi  kin 
en  un. 

9  Wicoie  kin  he  wowicake, 
qa  ow  an  cay  a  anagoptanpi  kta 
iyececa ; 

10  Wakantanka  ni  un  wicasta 
owasin  Wanikiya  tawapi,  qa 
iyotan  tona  wicadapi  kin  hena, 
he  wacinunyanpi  kin  heon  hta- 
unnipi,  qa  ostehdapi  unyakonpi. 

11  Hena  taku  kin  iwahokon- 
wicakiye  ca  onspewicakiya  wo. 

12  Koniska  yaun  kin  heon  tu- 
wedan  iwahtenida  kte  sni  ;  tuka 
tona  wicadapi;,  kin  hena  waon- 
spewicakiya  wo,  wicoie  kin  en, 
wicohan  kin  en,  wacantkiyapi  kin 
en,  woksape  kin  en,  wacinyanpi 
kin  en,  woyuecedan  kin  en. 

13  Wowapi  yawapi,  qa  waho- 
'  konwicakiyapi,  waonspewicaki- 

yapi  ko,  hena  econ  wo,  en  wai 
sni  kin  hehanyan. 

14  Taku  wawokihi  en  niun  kin, 
wokcanpi,  qa  waawanhdake  un- 
pi,  nape  aniputakapi  kin  on  ni- 
cupi  qon  he  akiktonje  sni  wo. 

15  Hena  taku  kin  awacin,  qa 
ocowasin  en  yeiciya  wo,  hecen 
onspeniciciye  cin  owasin  sdon- 
yapi  kta. 

16  Atayedan  awaicicin,  qa  wo- 
onspe  nitawa  kin  awakicin  wo, 
he  hduha  wo.  Hecanon  kinhan 
niniciye  ca,  tona  nanihonpi  kin 
hena  nakun  niwicayaye  kta. 

WICOWGYAKE  5. 

1  Hunkayapi  wan  iyopeye  sni 
wo,  tuka  ateyapi  un  kin  iyecen 
wahokonkiya  wo,  qa  tona  ha- 
kaktapi  kin  hena  nihunkawanji 
iyececapi  kta ; 

2  Winohinca  tankapi  kin  hena 
is  inawicayaye  cin  iyecen,  qa 
tona  askatudan  unpi  kin  hena 
tawinohtinwieayaye  cin  iyece¬ 
capi  kta,  wroyuecedan  owasin 
en. 

3  Wiwazicapi  kin,  tona  awi- 
cakehan  wiwazicapi  un  kin  he¬ 
na  wicayuonihan  wo. 

4  Tuka  wiwazica  wan  cinca 
wicaye  cin,  qa  takojakpaku  yu- 
ke  cinhan,  hena  tokaheya  wico- 
wazi  tawapi  kin  en  wowaste 
econ  onspeiciciyapi  kta,  qa  hun- 
kake  wicayapi  kin  iyunwin  wd- 
cakicupi  kta ;  taku  waste  qa 
Wakantanka  itokana  oiyokipi  kin 
hee. 

5  Tuwe  awicakehan  wiwazica 
un  kin  he  isnana  ehpeyapi  un, 
Wakantanka  wacinye  ca  ohin- 
niyan,  hanyetu  anpetu  ko,  wo- 
cekiye  eyapi,  qa  hoyekiyapi  kin 
en  un. 

6  Tuka  tuwe  iyokipi  iciya  un 
kinhan,  he  ni  un  icunhan  wanna 
ta. 

7  Hena  hecen  iwahokonwica- 

kiya  wo,  hecen  iyaonpepica  sni 
unpi  kta. 

8  Qa  tuwe  tona  wicayuhe  cin, 
qa  iyotan  tiyohnaka  tawa  kin, 
taku  wicakicamna  sni  kinhan, 
he  wacinyanpi  kin  wanna  ayu- 
stan,  qa  waawacin  sni  kin  sam 
iyeya  wicasta  sica. 

9  Wiwazica  waniyetu  wikce- 
mna  sakpe  ihukuya  un  kin  he 
kahnigapi  kte  sni.  He  wicasta 
wanjidan  hihnaye  ciqon, 

10  Wicohan  waste  on  tanyan 
oyakapi,  cinca  icahwicakiya,  oi- 
eimani  kin  wonwicaya,  tona 
owotanna  un  siha  wicakiyujaja, 
tona  kakijapi  kin  owicakiya,  qa 
wicohan  waste  owasin  amnihe- 
iciya  en  opa  hecinhan. 

11  Tuka  wiwazica  tona  aslta- 
tudan  wotapi  kin  hena  wicaka- 
hnige  sni  wo  ;  tohan  Messiya  en 
skehanhan  aye  cinhan  ake  hihna 
tonpi  kta ; 

12  Qa  tokaheya  wacinyanpi 
qon  he  ayustanpi  kin  heon  wo- 
yaco  aihduhapi  kta. 

13  Qa  nakun  kujapi,  qa  ti  iyaza 
yakonpi ;  qa  kujapi  hecedan  sni, 
nakun  taku  oyakapi  sa,  qa  waai- 
api  sa,  taku  eyapi  kte  sni  kin 
hena  eyapi  ece. 

14  Heon,  tona  nahahin  wiko- 
skapi  kin  hena  hihna  tonpi  kta, 
cinca  tonpi  kta,  qa  tiyohnaka 
hduhapi  kta  wacin,  hecen  toka 
kin  taku  iyawicaonpe  kta  okihi 
sni  kagapi  kta. 

15  Wanna  wanjikji  icunonpa 
Satan  ihakam  iyayapi. 

16  Wicasta  wanji,  qa  is  wi¬ 
nohinca  wanji  wacinyan  un  kin, 
he  wiwazica  hduhe  cinhan  oki- 
ye  kta  ;  hecen  okodakiciye  kin 
tkeya  qinpi  kte  sni,  qa  tona 
awicakehan  wiwazica  unpi  kin 
hena  ece  owicakiyapi  kta. 

17  Waawanhdake  un  kin,  tona 
tanyan  awanhdakapi  kinhan,  he- 


WICOWOYAKE  6. 


na  wowitan  icitakihna  wicaki- 
ciyawapi  kta,  tona  wicoie,  wa- 
onspekiyapi  ko,  en  htanipi  kin 
hen  a  iyotan. 

18  Wowapi  wakan  kin  liecen 
eya,  Tatanka  aguyapi  napan  kin 
he  iohmns  sutaya  iyacu  kte  sni. 
Qa  ake,  Tuwe  htani  kin  he  taku 
on  opetonpi  qon  iyohi  ece. 

19  Waayatanin  nonpa,  qa  ya- 
mni  duhe  sni  kinhan,  hunka  yapi 
un  kin  wanji  en  wiyaonpapi  aupi 
kin  anagoptan  sni  wo. 

20  Tona  wahtanipi  kinhan  hena 
owasin  wicitokam  taninyan  iyo- 
pewicaya  wo,  hecen  unmapi  kin 
kokipapi  kta. 

21  Wakantanka  itokam,  qa 
Jesus  Messiya  Itancan  kin,  ma- 
hpiya  ohnihde  wicakalinigapi 
kin  hena  ko  wicitokam  waho- 
konciciya,  dena  taku  kin  ecin- 
sniyan  wiyukcanpi  wanin  eca- 
non  kta,  qa  wicasta  iwanyakapi 
kte  cin  on  etanhan  takudan  e ca¬ 
non  kte  sni. 

22  Ohankoya  tuwedan  nape 
aputake  sni  wo  ;  qa  wicasta  to- 
keca  wahtanipi  kin  en  ope  sni 
wo.  Ecedan  ihduha  wo. 

23  Tokata  mini  ecedan  yatke 
sni  wo,  nitezi  kin  on,  qa  wani- 
yazan  sa  kin  heon,  minisa  wani- 
qadan  yatkan  wo. 

24  Wicasta  wanjikji  wahtanipi 
kin  taninyan  han,  qa  itokam 
woyaco  ekta  awicaya ;  qa  hunh 
wicihakam  tanin  ece. 

25  Qa  he  iyecen  wicohan  waste 
wanjiksi  taninyan  un,  qa  tona 
hecece  sni  esta  analibepica  sni. 

WICOWOYAKE  6. 

1  Wowidake  un  kin  tona  can 
napinpi  kin  ihukuya  yukanpi 
kin  hena  itancan  wicayawapi 
kin  wicakinihanpi  owasin  okihi 
wicahdawapi  kta,  hecen  Wa¬ 


kantanka  caje  qa  tawoonspe  kin 
ostehdapi  kte  sni. 

2  Qa  tona  itancan  wacinyan 
unpi  kin  heca  ihukuya  unpi  kin¬ 
han,  hena  sicewicakidapi  kte 
sni,  ora  hunkawanjinkiciyapi  kin 
heon  ;  tuka  hena  wacinyan  un¬ 
pi,  qa  wastewicadakapi,  qa  taku 
waste  kin  en  owicakicipapi  kin 
heon  sanpa  owicakiyapi  kta. 
Hena  hecen  onspewicakiye  ca 
wahokonwicakiya  wo. 

3  Tuwe  wicoie.  waste,  Jesus 
Messiya  Itancan  unkiyapi  oie 
kin,  wicohan  ecedan  kin  eciya- 
tanhan  un  kin  hena  wicada  sni 
kinhan,  qa  togye  waonspewica- 
kiye  cinhan, 

4  He  wahanicida,  qa  takudan 
sdonye  sni  un,  tuka  wakinicapi 
wiwangapi  wicoie  kin  en  cante 
kin  ocowasin  iyeiciya ;  hena 
etanhan  winawizipi,  wakinicapi, 
waostehdapi,  woawacin  sica  ko 
icaga. 

5  Qa  wicasta  tawaci’n  sicapi 
kin  oskiskeya  hdokinicapi,  wo- 
wicake  yuhapi  sni,  qa  taku  ka- 
mnanpi  kinhan,  he  Wakantanka 
ohodapi  kin  ee  kecinpi.  Tona 
hececapi  kin  hena  awicayustan 
wo. 

6  Wakantanka  ohodapi  kin 
woiyokipi  kici  he  woyuha  tan¬ 
ka. 

7  Maka  kin  de  en  takudan  un- 
kahipi  sni,  qa  awicakehan  he- 
tanhan  takudan  unkahdapi  kte 
sni. 

8  Hecen  woyute,  wokoyake  ko 
unhapi  kinhan,  hena  iyounkipipi 
kte. 

9  Tona  watonpika  cinpi  kin¬ 
han,  hena  taku  wawiyutanyan 
un,  qa  mazahtakiyapi  en  iyolipa- 
yapi,  qa  witkotkoya  cantiheyapi 
sica  ota  on  kiuniyanpi  ece  kin 
hena  en,  hena  e  waihangyapi, 
wicotakuni  sni  ko  mahen  wica- 

sta  kin  ocowasin  iyolipewicaya- 
pi  ece. 

10  Taku  sica  owasin  hutkan 
kin  he  mazaska  wastedakapi  kin 
hee  ;  he  wanjikji  inahnipi,  qa  on 
wacinyanpi  kin  etanhan  i}raye 
yapi,  qa  wicokakije  ota  on  caici- 
papi. 

11  Tuka  Wakantanka  wicasta 
tawa  kin  he  niye,  hena  taku  kin 
nakicipa  wo ;  wicoowotanna, 
Wakantanka  ohodapi,  wacin¬ 
yanpi,  wacantkiyapi,  wacintan- 
kapi  qa  wowahbadan,  hena  akita 
wo. 

12  Wowacinye  okicize  waste 
kin  he  en  econ  wo,  owihanke 
wanin  wiconi  kin  he  icu  wo,  he 
en  nicopi  qa  waayataninpi  ota 
itokam  wohdakapi  waste  ecen 
oyahdake  ciqon. 

13  Wakantanka  taku  owasin 
nikiye  cin  he  itokam,  qa  Jesus 
Messiya  Pontios  Pilate  itokam 
owotanna  wohdake  ciqon  he  on 
ceciciya  ce  ; 

14  Asape  sni  qa  iyaonpepica 
sni,  woahope  kin  de  duhe  kta, 
Jesus  Messiya  Itancan  unkiyapi 
taninyan  u  kte  cin  hehanyan. 

15  He  tohan  iyehantu  kinhan, 
tuwe  yawastepi,  qa  ecedan  Wa- 
wokihi  kin  he  taninyan  hiyuye 
kta,  wicastayatapi  kin  en  Wi- 


castayatapi,  qa  itancanpi  kin  en 
Itancan  kin  hee. 

16  Pie  isnana  wiconi  hduhe  ca, 
iyoyanpa  en  hiyohipica  sni  kin 
he  en  ounyan,  wicasta  kin  tuwe- 
dan  he  wanyake  sni,  qa  nakun 
wanyaka  okihi  kte  sni ;  he  wo- 
witan,  qa  wowasake  owihanke 
wanin  kiciun  nunwe. 

17  Tona  maka  kin  den  waton- 
pike  cin  wahokonwicakiya  wo, 
watankaicidapi  kte  sni,  qa  wo- 
yuha  atakuni  sni  ay  a  ece  kin 
wacinyanpi  kte  sni,  tuka  Wa¬ 
kantanka  ni  un  taku  iyounkipipi 
kta  e  iyakicuya  unqupi  kin  hee  ; 

18  Taku  waste  ece  econpi  kta, 
wieohan  waste  ijicapi  kta,  wa- 
pamnipi,  qa  wawicaqupi  tawa- 
tenyapi  kta ; 

19  Taku  tokata  ihe  cin  he  ekta 
ahehde  waste  wan  icihnakapi 
kta,  hecen  wiconi  owihanke  wa- 
nica  yuhapi  kta. 

20  Timotheos,  taku  yuheeiciye 
cin  hena  tanyan  yuha  wo,  qa 
ikcekceya  ecinsniyan  wakini- 
capi  kin  he  nakicipa  wo,  wo- 
sdonye  woitonsni  akinicapi  kin 
he  nakun. 

21  Wanjikji  he  en  opapi,  qa 
wacinyanpi  kin  icunonpa  iyaya- 
pi.  Wowaonsida  niciun  nunwe. 
Amen. 


PALOS 


TIMOTHEOS  WOWAPI  KICAGA, 

INONPA  KIN. 


WICOWOYAKE  1. 

1  Palos,  Wakantanka  tawacin 
kin  on,  Jesus  Messiya  yesi  qon, 
Jesus  Messiya  wiconi  iwahoun- 
yanpi  qon  he  eciyatanhan, 

2  Timotheos,  hoksincantkiyapi 
mitawa  kin,  wowapi  cicaga. 
Wowaonsida,  wowaste,  wooki- 
ye  ko,  "Wakantanka  Ateyapi  kin 
etanhan,  qa  Jesus  Messiya  Itan¬ 
can  unkiyapi  kin  etanhan. 


WICOWOYAKE  2. 


3  Wakantanka,  mihunkake  kin 
etanhan  nagi  ska  hduha  oho- 
wada  kin,  he  wopida  ewakiya, 
anpetu,  hanyetu  ko  wocekiye 
epa  eca,  ayastan  sni  ciksuya 
waun  ; 

4  Wanciyaka  nina  wacin,  ista- 
mnihanpe  ota  aniu  qon  hena  we- 
ksuya,  hecen  wowiyuskin  oraa- 
judan  kta ; 

5  Tohan  wowacinye  anahbepi- 
ca  sni  niye  en  niun  kin  he  we- 
ksuye  einhan,  he  tokaheya  ni- 
kunsi  Lowis  en  un,  qa  nakun  ni- 
hun  Yunike  en  un,  qa  he  niye 
en  niun  kin  sdonwaya. 

6  Heon  etanhan  kiksuyeciye 
kta,  Wakantanka  taku  nicu  kin, 
nape  aciputake  cin  eciyatanhan, 
he  amniheniciye  kta. 

7  Wakantanka  wokokipe  woni- 
ya  kin  unqupi  sni ;  tuka  wowa- 
sake,  wacantkiyapi,  qa  wacin- 
ksapapi  woniya  kin. 

8  Hecen  Itancan  unkiyapi  ta- 
wootanin  kin  on  igtece  sni  wo, 
qa  nakun  miye  makaskapi  tawa 
waun  kin ;  tuka  Wakantanka 
towasake  kin  eciyatanhan  wo- 
tanin  waste  en  wokakije  kin  en 
okicipa  wo  : 

9  He  iye  ni  unyanpi,  qa  wica- 
kicopi  wakan  kin  on  unkicopi, 
unkohanpi  kin  eciyatanhan  sni, 
tuka  iye  tawacin,  qa  towaonsida, 
raaka  icage  cin  itokam  Jesus 
Messiya  on  unqupi  qon  he  eci¬ 
yatanhan  : 

10  Tuka  wanna  hdutanin,  Je¬ 
sus  Messiya  Wanikiya  unkita- 
wapi  taniniciye  cin  on,  he  wi- 
conte  ihangye  ca,  wotanin  waste 
kin  en,  wiconi  qa  tepica  sni  unpi 
kin  iyoyanpa  en  au. 

11  Heon  eyanpaha  qa  yesipi 
kin  heca  makagapi,  Ikcewicasta 
wowicawakiyake  kte  cin  heon. 

12  Qa  he  etanhan  hena  taku 
on  iyotanhan  iy ewakiya  ;  tuka 


imastece  sni.  Tuwe  wacinwa- 
kiye  cin  he  sdonwakiye  ca,  taku 
ehnake  wasi  kin  hena  anpetu 
wan  u  kte  cin  hehanyan  mici- 
yuha  okihi  sdonwaya. 

13  Wicoie  on  zaniyan  unpi  na- 
honciye  ciqon,  wowacinye,  wo- 
waste  ko,  Jesus  Messiya  en  un 
kin  he  tinsa  yuza  wo. 

14  Woniya  Wakan  unkicipi  un 
kin  eciyatanhan,  wicohan  wa¬ 
ste  nicupi  qon  he  tanyan  yuha 
wo. 

15  Tona  Asia  en  un  kin  owa- 
sin  amayustanpi  kin  he  sdonya- 
ya ;  Phugellos  qa  Hermogenes 
he  en  opapi. 

16  Onesiphoros  tiyohnaka  tawa 
kin  Wakantanka  onsikida  nun- 
we  ;  iye  ota  micanpte  ca  maka¬ 
skapi  kin  on  istece  sni. 

17  Qa  Roma  ekta  hi  qehan,  ni¬ 
na  omade  qa  iyemayan. 

18  He  anpetu  kin  he  en  Itan¬ 
can  kin  etanhan  wowaonsida 
iyeye  kta  e  Itancan  okihikiya 
nunwe  ;  Ephesos  ekta  taku  tona 
on  omakiye  ciqon  he  tanyan 
sdonyaya. 

WICOWOYAKE  2. 

1  He  etanhan,  micinksi,  Jesus 
Messiya  towaonsida  kin  he  en 
wakisaka  wo. 

2  Qa  miye  etanhan  taku  naya- 
hon,  wicota  yaotaninpi  qon,  he¬ 
na  wicasta  wacinyepica,  tona 
tokan  onspewicakiya  okihipikin, 
hena  wicaqu  wo. 

3  Qa  niye  nakun  Jesus  Messi¬ 
ya  taakicita  waste  kin  iyecen 
taku  tehika  en  waditaka  wo. 

4  Tuwe  ozuye  econ  kinhan,  he 
taku  wiconi  kin  de  wicohan  kin 
en  ihdupemni  sni,  tuwe  taakici- 
taye  cin  he  iyokipiye  kte  cin 
heon. 

5  Qa  tuwe  ohiye  wacin  econ 
kinhan,  qa  wakiconzapi  kin  ecen 

econ  sni  kinhan,  he  watesdagki- 
catonpi  sni  ece. 

6  Wicasta  wakicanye  cin  he 
litani  kinhan,  iye  tokaheya  taku 
icage  cin  etanhan  yute  kta. 

7  Taku  epe  cin  he  awacin  wo. 
Qa  Itancan  kin  taku  owasin 
okahnihniyan  nunwe. 

8  Wotanin  waste  mitawa  kin 
eciyatanhan,  Jesus  Messiya,  Da- 
wid  wicowazi  tawa  kin  etanhan, 
he  wiconte  etanhan  ekicetuyapi 
kin  he  kiksuya  wo. 

9  Qa  iye  on  wicasta  wabotice 
cin  iyecen  kakismayanpi,  maka- 
skapi  kin  he  en ;  tuka  Wakan¬ 
tanka  oie  kin  he  kaskapi  sni. 

10  He  etanhan  tona  wicaka- 
hnigapi  qon  hena  on  taku  owa¬ 
sin  iyowinwaya,  hena  e  wiconi 
Jesus  Messiya  en  un  kin  he  yu- 
hapi  kta,  qa  nakun  owihanke 
wan  in  wowitan  kin. 

11  Wicoie  kin  de  wicakapi; 
lye  kici  untapi  kinhan,  nakun 
kici  unnipi  kta ; 

12  Iye  on  unkakijapi  kinhan, 
kici  wicastayatapi  unyakonpi 
kta.  Qa  unkiye  ehpeunyanpi 
kinhan,  is  eya  ehpeunyanpi  kta. 

13  Qa  wacinunyanpi  sni  esta, 
iye  wacinyepica  un,  ihduecinsni- 
yan  kta  okihi  sni  ce. 

14  Hena  taku  kin  kiksuyewica- 
ye  ca,  Itancan  kin  itokam,  wi¬ 
coie  waw okihi  sni,  tona  nahonpi 
kin  wicahnaye  cin  hena  on  aki- 
nicapi  kte  sni  e  iwahokonwica- 
kiya  wo. 

15  Wakantanka  iyokipiyaye 
kta,  wicasta  wakage  cin  istece 
kta  iyecece  sni  kin  heca  e  ni- 
hdutanin  kta,  qa  wowicake  wi¬ 
coie  kin  owotanna  yapamni  kta 
e  aiciciya  wo. 

16  Tuka  iapi  sica  ecinsniyan 
kin  he  nakicipa  wo,  he  iyotan 
wieosice  ekta  icah  aye  kta. 

17  Unkan  wicoie  tawapi  kin 

siyaka  sica  wan  iyecen  wai- 
hangye  kta  ;  Yumeneos  qa  Phi- 
letos  hena  hececapi ; 

18  Hena  wowicake  kin  icunon- 
pa  iyayapi  qa,  Woekicetu  kin 
wanna  yustanpi  ce,  eyapi,  qa 
heon  wanjikji  wacinyanpi  kin 
etanhan  wicayahomnipi. 

19  Hececa  esta,  Wakantanka 
ahehde  tawa  kin  sutaya  he  ca 
ipuspe  kin  de  en  un ;  Itancan 
kin  tona  tawa  wicaye  cin  hena 
sdonwicakiya.  Qa  nakun,  Tu we 
Messiya  caje  kin  hoyekiye  cin- 
han,  he  woahtani  ayustan  kta 
ce. 

20  Tuka  tipi  tanka  wanji  ohna 
mazaskazi,  qa  mazaska  waksica 
hecedan  sni,  nakun  can,  qa  raa- 
ka  waksica  ko  yukan,  hunh  taku 
waste,  qa  hunh  taku  sica  on  yu- 
hapi. 

21  Hecen  on,  tuwe  hena  taku 
kin  etanhan  itpakinte  cinhan,  he 
waksica  waste  kin  heca  kta,  ece- 
dan,  qa  Itancan  kin  wowinyunye 
kta  e  iyokipi,  qa  wicohan  wa^te 
owasin  on  yustanpi. 

22  Koska  cantiheyapi  sice  cin 
hena  nakicipa  wo  ;  tuka  wicoo- 
wotanna,  wowackrye,  wacantki- 
yapi,  wookiye  ko,  henakiya  tona 
cante  ecedan  on  Itancan  ceki- 
yapi  kin  hena  om  en  opa  wo. 

23  Tuka  wiwangapi  okahnih- 
pica  sni  ecinsniyan  kin  hena  en 
yeiciye  sni  wo,  hena  wicokicize 
kaga  e  sdonyaya. 

24  Unkan  Itancan  taokiye  kin 
he  wicakis  un  kte  sni ;  tuka 
owasin  en  wahbayedan  un  kta, 
waonspekiye  ca,  wawacinkta 
yuza  tanka  kta : 

25  Qa  tona  tokaiciya  unpi  kin 
hena  iwahnana  wahokonwica- 
kiye  kta,  okinni  Wakantanka 
ihduecetupi  wicaqu  kta,  hecen 
wowicake  kin  iyukcanpi  kta. 

26  Qa  hecen,  tona  Wakansica 


WICOWOYAKE  4. 


tohan  cin  eca,  wayaka  awicahda 
ece  kin  hena  mazahtakiyapi  ta- 
wa  kin  etanhan  ihduspapi  kta. 

WICOWOYAKE  3. 

1  He  de  sdonya  wo,  anpetu 
ihankeya  kin  en  taku  tekika  e  u 
kta. 

2  Hehan  wicasta  kin  wasteici- 
dapi  kta,  mazaska  wastedaka- 
pi,  wamnaicidapi,  wahanicidapi, 
hunkakeyapi  kin  anawicakigo- 
ptanpi  sni,  wapidapi  sni,  owo- 
tanpidan  sni ; 

3  Cinca  cantekiyapi  sni,  woope 
kicaksapi,  waaiapi  sa,  iyatahde- 
iciyapi  sa,  ohitiicidapi,  qa  taku 
waste  sicedapi ; 

4  Wlcahnayanpi  sa,  wacinko- 
pi,  watankaicidapi,  magagaiciya- 
pi  kin  he  iyotandapi,  qa  Wakan¬ 
tanka  iyotandapi  sni. 

5  Wakantanka  awacinpi  kin 
wiyacinpi  kin  yuhapi,  tuka  wo- 
wasake  kin  he  wicadapi  sni  ; 
tona  hececapi  kin  hena  etanhan 
ihdamna  wo. 

6  Hena  hececapi  kin  tipi  na- 
hmana  tin  ipi,  qa  winohinca  wa- 
cintonpi  sni,  woahtani  hdusaka- 
pi,  qa  sicaya  wacin  yuzapi  on 
icunonpa  ayapi ; 

7  Ohinniyan  waonspeiciciyapi 
kes  wowicake  sdonyapi  kin  ehan 
ipi  okihipi  sni  kin  wayaka  awi- 
cayapi  ece. 

8  Unkan,  Jannes  qa  Jambres 
hena  Moses  kici  akinicapi  qon 
he  iyecen,  dena  is  eya  wowica¬ 
ke  kin  en  ibotopi,  wicasta  tawa- 
cin  sicapi,  qa  wacinyanpi  kin 
ayustanpi. 

9  Tuka  dena  e  sanpa  iyoopta 
aye  kte  sni,  witkotkopike  cin 
owasin  en  tanin  kta,  hena  e  qe 
econpi  qon  iyececa. 

10  Tuka  niye  wowaonspekiye 
mitawa  kin  tanyan  sdonyaya, 


miohan  kin,  token  miciconze 
cin,  wacinwaye  cin,  wawacin- 
kta  mduza  tanka  kin,  wacanwa- 
kiye  cin,  wahbayedan  awape 
kin, 

11  Tehiya  makuwapi  kin,  ma- 
kakije  cin,  tona  naahiyahde  kin, 
Antiyoka  ekta,  Ikoniyon  ekta, 
Lustra  ekta,  hena  sicaya  maku¬ 
wapi  kin  mahiyahde ;  unkan  o- 
wasin  etanhan  Itancan  kin  ema¬ 
il  daku. 

12  Qa  tona  Jesus  Messiya  en 
owotanna  ohanyan  cinpi  kin  he¬ 
na  owasin  sicaya  wacakuwapi 
kta. 

13  Tuka  wicasta  sica,  wica- 
hnayanpi  sa  ko,  hena  sanpa  si¬ 
capi  kta,  wicahnayanpi  qa  nakun 
hnayanpi  kta. 

14  Hececa  tuka  niye  qe  taku 
onnispe,  qa  wicayada  kin  hena 
en  un  wo,  tokiya  tanhan  onnispe 
kin  he  sdonyaya. 

15  Qa  honiksiyoqopa  kin  ehan- 
tanhan  Wowapi  wakan  sdonya¬ 
ya,  he  niniyan  on  ksamniye  kta 
okihi,  Jesus  Messiya  wacinyanpi 
kin  eciyatanhan. 

16  Wowapi  wakan  oco wasin 
Wakan  tanka  Taniya  kin  eciya¬ 
tanhan,  qa  waonspekiyapi,  wiyo- 
peyapi,  owotanna  kagapi,  qa  wi- 
cohan  waste  en  onspewieakiye 
cin  he  okihi. 

17  Hecen  Wakantanka  wica¬ 
sta  tawa  kin  ecedan  un  kta,  qa 
wicolian  waste  owasin  on  hdu- 
stanpi  kta. 

WICOWOYAKE  4. 

1  Heon,  Wakantanka  itokam, 
qa  Jesus  Messiya  Itancan  kin, 
tona  nipi  tapi  ko  wicayaco  kta, 
tohan  wokiconze  hduha  hi  kin- 
han,  he  nakun  itokam  wahokon- 
ciciya ; 

2  Wicoie  kin  oyaka  wo,  tohan 

335 


II.  TIMOTHEOS. 


oiyokipi,  qa  nakun  oiyokipi  sni 
esta,  handitaiciya,  wo.  Owo- 
tanna  wicakage  wacin,  iyope- 
wicaya,  wahokonwicakiya  wo, 
woonspe  qa  wawacinkta  yuzapi 
tanka  kin  on. 

3  Anpetu  wan  u  kte  cin  he 
tohan  hi  kinhan,  woonspe  waste 
kin  aktapi  kte  sni,  tuka  iye  wi- 
cotawacin  sice  cin  eciyatanhan 
waonspekiyapi  kin  awicakitapi 
kta,  noge  yaspuyapi  se  iyececa 
heon  etanhan. 

4  Qa  nogepi  kin  wowicake  kin 
etanhan  hduhomnipi,  qa  hitun- 
kakanpi  kin  ekta  ihdoyapi  kta. 

5  Tuka  niye  qe  taku  owasin  en 
wakta  yaun  kta,  wicokakije  en 
waditaka  wo ;  wotanin  waste 
oyakapi  wicohan  kin  ecen  econ 
wo  ;  wicohan  duhe  cin  he  hdu- 
stan  wo. 

6  Wanna  wamihdusna  kta  iye- 
micihahtu,  qa  wrahde  kte  cin  he 
wanna  kiyadan  ihan. 

7  Okicize  waste  kin  ecamon, 
woinyanke  kin  ihuniwakiya,  wa- 
cinyanpi  kin  he  hduha  waun  ; 

8  Qa  tokata,  woowotanna  wa- 
tesdake  wan  mihnakapi,he  Itan- 
can  wayaco  owotanna  kin  maqu 
kta,  anpetu  kin  he  en  ;  qa  miye 
misnana  sni,  tuka  tona  iye  tan- 
iniciye  kte  cin  wastedakapi  kin 
hena  owasin  koya. 

9  Kohanna  en  mayahikta  nina 
aciciya  wo. 

10  Demas  he  amayustan,  wico- 
ni  kin  de  wastedake  ca  Thessa- 
lonike  ekta  kihda,  Kreskes  Ga¬ 
latia  ekta,  qa  Titos  Dalmatia 
ekta. 

11  Lukas  kicisnana  wraun  ; 
Markos  icu  qa  kici  u  wo,  he  iye 
wicohan  kin  de  en  omakiya  ece. 

12  Tucikos  Ephesos  ekta  ye 
wasi. 

13  Yau  kinhan,  Troas  ekta 
Karpos  sina  emicihnake  wasi 
qon  he  au  wo,  qa  nakun  wowa- 
pi  kin  hena,  tahasaka  owapi  kin 
hena  iyotan. 

14  Aleksander  mazazi  kage 
cin  he  taku  siea  ota  iyamaonpa  ; 
iye  ohan  kin  on  Itancan  kin  kici- 
cajuju  nunwe. 

15  He  on  waktaya  un  wo  ;  wi- 
coie  unyaotaninpi  qon  he  nina 
kipajin. 

16  Tokaheya  wowahdake  ci- 
qon  he  ehan  tuwedan  micica  sni, 
qa  owasin  inamatanpi,  he  wica- 
kiciyawapi  sni  nunwe. 

17  Tuka  hececa  esta,  Itancan 
kin  mici  inajin,  qa  wasagmaye, 
ca  hecen  miye  on  woyakapi  kin 
tanyan  sdonyapi  kta,  qa  Ikcewi- 
casta  kin  owasin  nahonpi  kta; 
qa  mnaja  i  kin  etanhan  emahda- 
kupi. 

18  Nakun  Itancan  kin  wicohan 
sica  owasin  etanhan  emahdaku 
kta,  qa  wokiconze  mahpiya  ekta 
un  kin  he  en  nimaye  kta.  He 
iye  wowitan  owihanke  wanin 
kiciun  nunwe. 

19  Priskila  qa  Akula  napewi- 
cayuza  wo,  qa  nakun  Onesipho- 
ros  tiyohnaka  tawa  kin. 

20  Erastos  Korinth  ekta  yan- 
ka.  Miletos  ekta  Trophimos  wa- 
yazanka  ehpeya  wahdicu. 

21  Nahahin  waniyetu  sni  u  kte 
hinca  wo.  Yubulos  nape  niyu- 
za,  qa  nakun  Pudens,  qa  Linos, 
qa  Klauda,  qa  hunkawanjin  ki- 
ciyapi  kin  owasin. 

22  Jesus  Messiya  Itancan  kin 
ninagi  kici  un  nunwe.  Wowa- 
onsida  nicipi  un  nunwe.  Amen. 


PALO  S 


TITOS  WOWAPI  KXCAGE  GIN. 


WICOWOYAKE  1. 

1  Palos  Wakan tanka  taokiye, 
qa  Jesus  Messiya  yesi  qon,  tona 
Wakantanka  wicakahniga,  wa- 
cinyanpi  kte  cin  heon,  qa  wowi- 
cake  wicohan  wagte  en  un  kin 
sdonyapi  kte  cin  keon  ; 

2  Qa  owikanke  wanin  wieoni 
opapi  kte  cin,  Wakantanka  iton- 
sni  okitpani,  maka  kagapi  kin 
itokam  iwahounyanpi  qon  he 
on ; 

3  Tuka  wanna  iyehantu  qehan, 
eyanpahapi  kin  on  oie  kin  hda- 
otanin,  he  miye  maqupi,  Wa¬ 
kantanka  Wanikiya  unkitawa- 
pi  kin  he  eciyatanhan  ; 

4  Titos,  witaya  wacinyanpi  kin 
he  eciyatanhan  cinksiwaye  cin ; 
Wowaste,  wowaonsida,  wookiye 
ko,  Wakantanka  Ateyapi  kin 
etanhan,  qa  Jesus  Messiya  Itan- 
can  Wanikiya  unhapi  kin  eciya¬ 
tanhan  kiciun  nun  we. 

5  He  etanhan  Krete  en  yanke 
cisi,  taku  tona  yustanpi  sni  kin 
hena  wiyeya  eyahnake  kta,  qa 
otonwe  otoiyohi  en  hunkajrapi 
wicayakage  kta  e  on ;  token 
econ  cisi  qon  iyececa. 

6  Tuwe  iyaonpepica  sni  kin- 
han,  wicasta  tawicu  wanjidan, 
qa  cinca  wacinyanpi  wicahduhe 
cin,  wicakis  unpi  ewicakiyapi 
qa  wanahonpi  sni  kin  hececapi 
sni : 

7  Waawanhdake  cin  he  taku- 
dan  iyaonpepica  sni  un  kta,  he 
Wakantanka  taokiye  kin  ee ; 
isnana  wacin  en  ihduze  sni,  Wa- 

cinko  sni,minisa  en  iyeiciye  sni, 
ohitiicida  sni,  qa  mazaska  nina 
akite  kte  sni ; 

8  Tuka  oicimani  kin  onsiwica- 
da  kta,  qa  taku  waste  kin  waste- 
dake  kta,  wacin  ksapa  un  kta, 
qa  owotanna,  wacantkiya,  qa 
iyatahdeiciye  sni  un  kta  ; 

9  Qa  token  onspekiyapi  qon  he 
iyecen  wicoie  oyakapi  kin  suta- 
ya  hduhe  kta,  hecen  woonspe 
ecedan  kin  on  wahokonwicaki- 
ya  okihi  kta,  qa  tona  kipajinici- 
yapi  kin  hena  iyopewicaye  kta. 

10  Wicasta  wicastapi  sni,  qa 
witkoya  iapi,  qa  wicahnayanpi 
kin  heca  ota,  tona  bakihdayapi 
etanhanpi  kin  hena  iyotanpi. 

11  Hena  iohmus  wicayapi  kta 
iyececa ;  hena  e  qe  tiyohnaka 
ocowasin  yaptanyan  iyewicaya- 
pi,  qa  mazaska  wahtesni  kin  on 
taku  iyecetu  sni  kin  onspewi- 
cakiyapi  ece. 

12  Iyepi  kin  etanhan  waayate 
wan  heye  ciqon ;  Krete  oyate 
kin  ohinniyan  itonpisni,  wamani- 
ca  ocinsice  cin,  qa  wicatezi  kuja 
kin  hecapi  ce. 

13  Wayaotanin  kin  he  wowi- 
cake.  He  etanhan  nina  iyope- 
wicaya  wo,  hecen  wacinyanpi 
kin  en  ecedan  unpi  kta  : 

14  Qa  hecen  Juda  oyate  hi- 
tunkakanpi  yuhapi  kin,  qa  wi¬ 
casta  akantu  woope  kagapi  kin 
wowicake  kaseye  cin  hena  awa- 
cinpi  kte  sni. 

15  Tona  ecedan  unpi  kin  hena 
taku  owasin  ecedan  yuhapi,  qa 
tona  asapapi  qawicadapi  sni  kin 

hena  taku  ecedan  kin  takudan 
yuhapi  sni,  tuka  tawacinpi  na- 
gipi  ko  hena  ee  kaes  asapapi. 

16  Hena  is  Wakantanka  sdon- 
yapi  keyapi,  tuka  wicohan  on 
aktapi  sni,  wahtepi  sni,  wana- 
honpi  sni,  qa  wicohan  waste 
owasin  en  wacintonpi  sni. 

WICOWOYAKE  2. 

1  Tuka  niye  qe  taku  woonspe 
ecedan  en  iyokipi  kin  hena  ecen 
oie  ya  wo. 

2  Wieasta  tankapi  kin  hena 
waktaya  unpi  kta,  mdesahan 
wacin  ksamya  unpi  kta,  wacin- 
yanpi,  wacantkiyapi,  wacintan- 
kapi  ko  en  ecedan  unpi  kta. 

3  Qa  winohinca  tankapi  kin  is 
eya  winohinca  waste  iyecen 
ohanyanpi  kta,  waaiapi  kte  sni, 
minisa  ota  en  iyeiciyapi  kte  sni, 
qa  taku  waste  onspe  wicakiyapi 
kta : 

4  Hecen  wikoska  kin  ksamwi- 
cayapi  kta,  wieasta  yuhapi  cinca 
ko  waste  wicakidapi  kta ; 

5  Wacin  ksapapi  kta,  ecepi- 
dan,  tipi  awanhdakapi  kta,  wa- 
steya  unpi  kta,  hihnakupi  kin 
anawicakigoptanpi  kta ;  hecen 
Wakantanka  oie  kin  yasicapi 
kte  sni. 

6  Koska  kin  is  nakun  wacin 
ksapapi  kte  cin  iwahokonwica- 
kiya  wo. 

7  Qa  taku  owasin  on  wicohan 
waste  kin  en  waonspekiya  ni- 
hdutanin  kta  ;  woonspe  kin  en 
wayusice  sni,  wacinksapa,  owo- 
tanna ; 

8  Qa  iapi  ecedan  qa  iyaonpe- 
pica  sni  kin  he  nun  kta ;  hecen 
tuwe  itkopatanhan  un  kinhan, 
he  istece  kta,  taku  sica  takudan 
aniie  kta  okihi  sni  kin  heon. 

9  Tona  wowidake  un  kin  hena 
itancan  wicayuhapi  kin  anawi- 

cakigoptanpi  kta,qa  taku  owasin 
wakinicapi  wanin  iyokipi  wica- 
yapi  kta ; 

10  Takudan  nahmana  icupi  sni, 
qa  wacinyanpi  waste  ocowasin 
en  ihdutaninpi  kta.  Hecen  taku 
owasin  on,  Wakantanka  Wani- 
kiya  unhapi  kin  tawoonspe  kin 
he  tanyan  yuhapi  kta. 

11  Wakantanka  towaonsida  wi- 
casta  owasin  wiconi  wicakahi 
kin  he  wanna  tanin  ; 

12  Wakantanka  aktapi  sni,  qa 
wicoicage  cantiheyapi  kin  hena 
ehpeunyanpi  kta,  qa  nakaha  wi¬ 
coni  kin  en,  wacinksamya,  owo- 
tanna,  wakanyan  unnipi  kta  e 
onspeunkiyapi. 

13  Qa  wacinyanpi  waste  ape 
unyakonpi  kta,  Wakantanka  iyo- 
tan  tanka,  qa  Jesus  Messiya  Wa- 
nikiya  unhapi  kin  he  wowitan 
hduha  taniniciye  kte  cin  hee. 

14  He  unkiyepi  on  icicu,  woa- 
htani  owasin  etanhan  opeunki- 
tonpi  kta,  qa  oyate  tawawicaye 
kte  cin  wicohan  waste  nina  hin 
akitapi  kte  cin  hena  wicahduska 
kta  e  heon. 

15  Hena  wicoie  kin  hecen  oie 
ye  ca,  wahokonwicakiye  ca  iyo- 
pewicaya  wo.  Ihnuhan  tuwe 
sicenidake  cinhan. 

WICOWOYAKE  3. 

1  He  kiksuyewicaya  wo,  taku 
itancanpi  qa  wicowasake  kin 
hena  ihukun  iyeiciyapi  kta,  wi- 
castayatapi  kin  anawicagoptan- 
pi  kta,  qa  wicohan  waste  owasin 
econpi  kta,  on  wiyeya  yukanpi 
kta. 

2  Tuwedan  yasicapi  kte  sni, 
qa  wicakizapi  kte  sni,  tuka  wa- 
hbayedan  unpi,  qa  wieasta  owa¬ 
sin  on  wacin  tankapi  kta. 

3  Ehanna  unkis  eya  wacin  un- 
tonpi  sni,  qa  waanaungoptanpi 


PHILEMON. 


sni,  unhnayanpi,  qa  cantiheyapi 
sica  ota,  qa  iyokipiiciyapi  kin  en 
wowidake  unyakonpi,  wocanni- 
ye,  icekinpi  ko  en  unnipi,  wahte 
sni  unyakonpi,  qa  otoiyohi  sice- 
unkicidakapi. 

4  Tuka  hehan  Wakan  tanka 
Wanikiya  unkitawapi  kin  he  to- 
waste,  qa  wacantkiye  cin  wica¬ 
sta  kin  en  yutaninpi  qehan  ; 

5  Wicohan  owotanna  econkupi 
kin  eciyatanhan  sni,  tuka  iye 
towaonsida  kin  eciyatanhan  ni- 
unyanpi ;  teca  wicatonpi  woyu- 
jaja  kin  on,  qa  Woniya  Wakan 
wicayuteca  kin  heon  etanhan  ; 

6  He  Jesus  Messiya  Waniki¬ 
ya  unkitawapi  kin  eciyatanhan 
iyakicuya  unkakastanpi  kin. 

7  Hecen  iye  towaonsida  kin  on 
etanhan  unyaowotanpidan  kin- 
han,  wiconi  owihanke  wanica 
unkapepi  kin  eciyatanhan,  taku 
iye  tawa  kin  he  tawaunyanpi 
kta. 

8  Iapi  kin  he  wowicake ;  qa 
heon  hena  taku  kin  ohinniyan 
yasutaya  iyae  kta  wacin ;  tona 
Wakan  tanka  wicadapi  kin  hena 
wicohan  waste  wacin  ksamya 
opapi  kta.  Hena  taku  waste,  qa 
wicasta  kin  en  wawokihi. 

9  Tuka  witkoya  wiwangapi,  qa 


wicoicage  oyakapi,  qa  wawaki- 
pajinpi,  qa  woope  akinicapi  kin 
hena  okamnayan  ym  wo ;  henata- 
kudan  okihi  sni  qa  ecinsniyan  un. 

10  Wicasta  waakinica  un  kin 
he  wancadan,  qa  inonpa  iyope- 
yapi  kin,  ihakamya  heyata  iyeya 
wo. 

11  Tuwe  hecece  cinhan,  he 
wanna  yuptanyanpi,  qa  woahta- 
ni  econ,  qa  iye  atayedan  ihdaco 
kin  he  sdonyaya. 

12  Tohan  niye  ekta  Artemas, 
qa  is  Tucikos  ye  wasi  lcinhan, 
kohanna  Nikopolis  ekta  en  ma- 
hi  kte  hinca  wo ;  hen  waniyetu 
waun  kta  miciconza. 

13  Zen  as  woope  aie  kiyapi  kin 
he,  qa  Apollos  icimani  ipi  kin- 
han,  takudan  icakije  sni  tanyan 
iyoopteya  yewicakiya  wo. 

14  Qa  tona  unkicicapi  kin  hena 
wicohan  waste  aiciciya  econpi 
kta,  wicakijapi  kin  owicakiyapi 
kta,  qa  hecen  waskuyeca  icahye 
sni  yukanpi  kte  sni. 

15  Tona  micicapi  kin  hena 
owasin  nape  niyuzapi.  Tona 
wacinyanpi  kin  eciyatanhan  wa- 
steundakapi  kin  hena  nape  wi- 
cayuza  wo.  Wowaonsida  niye- 
pi  owasin  en  nicipi  un  nun  we. 
Amen. 


PAL  0  S 

PHILEMON  WOWAPI  KICAGE  CIN. 


1  Palos,  Jesus  Messiya  on,  ka- 
ska  hnakapi  kin  he,  qa  Timotheos 
sunkaunyanpi  kici,  Philemon 
waste  unkidapi  qa  ounkiyapi  ece 
kin, 

2  Qa  nakun  Apphia  wasteun- 
dakapi  kin,  Arcippos  kici  ama- 


kicita  kin  he  kici,  qa  yati  ohna 
okodakiciye  kin,  witaya  wowapi 
unnicagapi  : 

3  Wowaonsida,  wookiye  ko, 
Wakantanka  Ateunyanpi,  qa  Je¬ 
sus  Messiya  Itancan  kin  etan¬ 
han,  nicipi  un  nunwe. 

4  Wocekiye  epa  eca,  ohinni- 
yan  ciksuye  ca,  on  Wakantanka 
wopida  ewakiya  ece  : 

5  Jesus  Itancan  kin  wacinya- 
ye  ca  wa£te  yadaka,  nakun  tona 
owotanna  un  kin  owasin,  he  na^ 
wahon  kin  heon ; 

6  Hecen  wacinyaye  cin  owi- 
cayaqu  kin  he  sanpa  wasaka  aye 
kta,  on  taku  waste  owasin,  Jesus 
Messiya  eciyatanhan,  unkiyepi 
en  un  kin  he  yutaninpi  kta. 

7  Mihunkawanji,  wacanyakiye 
cin  heon  nina  unkiyuskinpi,  qa 
unkicanptapi,  tona  owotanna  un 
kin  hena  cantepi  kin  iyuskinwi- 
cayaye  cin  heon  etanhan. 

8  Qa  heon  taku  iyokipi  kin 
Messiya  en  itancanyan  econ  cisi 

'  kta  owakihi : 

9  Tuka  wacantkiyapi  kin  eci¬ 
yatanhan  ceciciya  ce,  Palos  he 
miye,  wanna  wimacahinca,  qa 
nakaha  Jesus  Messiya  on  kaska 
mahnakapi  waun. 

10  Hecen  Onesimos  micinksi, 
makaskapi  kin  icunhan  micinca 
wakage  cin  hee  on  ceciciya. 

11  He  ehanna  takudan  nicamna 
sni,  tuka  nakaha  miye  omakiye 
ca  nakun  niye  oniciya  okihi. 
He  nakaha  hde  wasi. 

12  Niye  he  iyowinkiya  wo,  mi- 
nagi  kin  hee  kaes  iyececa. 

13  He  yuha  waun  kta  wacin, 
wotanin  waste  kin  on  etanhan 
makaskapi  icunhan  niye  eekiya 
omakiye  kte  cin  heon. 

14  Tuka  token  yacin  kin  sdon- 
ye  sni  waun  takudan  ecamon 
kte  sni ;  taku  waste  econ  nisipi 
kin  he  iyecen  ecanon  kte  sni, 
tuka  niye  cinka  econ  wacani  kta 
he  wacin. 

15  He  iye  anpetu  tonana  ani- 

yustan,  ake  ohinniyan  yahduhe 
kta  heon  etanhan  hecon  na- 
ceca. 

16  Wanna  wowidake  unpi  kin 
iyecece  sni,  tuka  wmwidake 
kin  ikapeya  waste,  hunkawan- 
jinkiciyapi  wastekidapi  kin  iye¬ 
cen  ;  mis  hecen  wacin  wakiyuze 
cin,  niye  iyotan  hecen  wacin  ya- 
kiduze  kta,  wicacehpi  qa  Itan¬ 
can  kin  nakun  eciyatanhan  hun- 
kawanjinyaye  kta. 

17  Kodayapi  iyecen  mayaduha 
hecinhan,  he  miye  iyecen  ake 
ehdaku  wo. 

18  Taku  icakisniye  ca,  taku 
iyohiniciciye  sni  hecinhan,  he 
miciyawa  wo. 

19  Palos  he  miye,  minape  kin 
on  de  owawa,  he  miye  wakajuju 
kta.  Qa  taku  miyecicajuju  sni, 
niye  atayedan  ocowasin  yaun 
kin  he  caje  mdate  sni. 

20  Han,  mihunkawanji,  Itan¬ 
can  kin  en  niye  on  imduskin 
kta  ;  Itancan  kin  en  micante  kin 
iyuskinmayan  wo. 

21  Waanayagoptan  kta  imdu- 
kcan,  heon  wowapi  cicaga;  qa 
epe  cin  sam  iyeya  ecanon  kta 
sdonwaya. 

22  Tipi  tukten  manke  kte  cin 
he  nakun  wiyeya  emicihnaka 
wo ;  wocekiye  ehapi  kin  on 
etanhan  niyepi  on  makiyuskapi 
kta  epca  waun. 

23  Epaphras,  Jesus  Messiya  on, 
kici  makaskapi  kin  he  nape  ni- 
yuza ; 

24  Qa  Markos,  Aristarkos,  De- 
mas,  qa  Lukas  micihtanipi  kin 
hena  nakun. 

25  Jesus  Messiya  Itancan  un- 
kiyapi  towaonsida  kin  ninagi  kin 
kici  un  nunwe.  Amen. 


PALOS 


HEBREW  OYATE 

WOWAPI  WICAKICAGE  CIN. 


WICOWOYAKE  1. 

1  Ehanna,  Wakantanka  toktog- 
ye,  otakiya  wicasta  wokcan  kin 
eciyatanhan  hunkake  wicunyan- 
pi  kin  wowicakiyake  ciqon,  he, 
anpetu  ehake  kin  dena  icunhan, 
iye  Cinhintku  kin  eciyatanhan 
wounkiyakapi ; 

2  He  on  woicage  kin  owasin 
kage  ca,  he  taku  owasin  tawaye 
kta  e  ehde  : 

3  He  iye  towitan  okitanin,  qa 
ouncage  okagapi  hince  cin  hee, 
iye  towasake  oie  kin  on  taku 
owasin  hduha  yanka,  he  is  iye 
eciyatanhan  waunhtanipi  wopa- 
kinte  kage  cehan,  Taku  iyotan 
tanka  wankan  yanke  cin  he  eta- 
pa  kin  en  kiyotanka. 

4  He  iye  caje  wan  mahpiya 
ohnihde  kin  isanpa  waste  aihpe- 
yapi  qa  yuhe  cin,  he  iyecen  sam 
iyeya  waste. 

5  Micinksi  kin  he  niye,  anpetu 
kin  de  cinca  cicaga  ce,  mahpiya 
ohnihde  kin  tukte  wanji  eciya 
he.  Qa  ake,  He  atemaye  kta, 
qa  miye  cinksiwaye  kta  ce. 

6  Unkan,  tokapa  kin  he  wicoi- 
cage  kin  ekta  hiyuye  cehan  he- 
cen  eya,  Wakantanka  ohnihde 
wicaye  cin  owasin  he  itokam 
canpeska  makehde  enajin  kta 
ce. 

7  Qa  mahpiya  ohnihde  kin  hena 
on  kaken  eya,  He  tateyanpa  kin 
ohnihdeye  ca,  peta  ide  kin  wo- 
widakeya  ece. 

8  Tuka  Cinhintku  kin  heciya,- 


Wakantanka,  oiyotanke  nitawa 
kin  he  owihanke  wanica ;  nito- 
kiconze  mazasagye  kin  he  maza- 
sagye  owotanna ; 

9  Woowotanna  wasteyadake 
cin  heon  Wakantanka,  nita  Wa¬ 
kantanka  kin,  tona  nitawasi  kin 
hena  isanpa  wowiyuskin  wihdi 
on  sdaniyan  ce. 

10  Qa,  Itancan,  otokahe  ekta 
maka  ahe  cin  eyahde,  qa  ninape 
kage  cin  mahpiya  kin  hee  ; 

11  Hena  yutakuni  sni  aye  kta, 
tuka  niye  ecen  yaun ;  owasin 
onhohda  wan  iyecen  kuke  kta  ; 

12  Qa  sina  wan  iyecen  pehan 
eyahnake  ca,  hecen  yutokecapi 
kta ;  tuka  niye  okonniwanjidan, 
qa  waniyetu  nitawa  kin  owi¬ 
hanke  kte  sni  ce. 

13  Tuka  ohnihde  wicaye  cin  tu¬ 
kte  wanji  e,  Mietapa  kin  en  iyo- 
tanka  wo,  tona  toka  niyanpi  kin 
hena  nisiha  woahe  kin  en  ewica- 
wahnake  kta  ce,  eciya  he. 

14  Hena  owasin  taku  wakan 
wawokiya,  tona  wiconi  aihpewi- 
cayapi,  qa  tawapi  kte  cin  hena 
owicakiyapi  kta  e  u  wicasipi  qon 
hena  eepi  sni  he. 

WICOWOYAKE  2. 

1  Heon  etanhan  taku  naun- 
honpi  kin  hena  tohinni  unkiku- 
sepi  kte  sni  e  on  sutaya  awaun- 
cinpi  kta. 

2  Wicoie  mahpiya*  ohnihde 
oyakapi  qon  he  suta,  qa  tona 
anagoptan  sni,  qa  he  kaseye  cin 

hena  owasin  iyacinyan  woyaco 
owotanna  icupi  hecinhan  ; 

3  Unkiye  wiconi  hinsko  tanka 
kin  unkaktapi  sni  kinhan,  token 
naunpapi  kta  he.  He  tokaheya 
Itancan  kin  oyake  ca,  tona  na- 
lionpi  kin  hena  atayedan  unkoki- 
yakapi : 

4  Wakantanka  is  eya,  iye  ta- 
wacin  kin  eciyatanhan,  wicaki- 
ciyaotanin,  wowapetokeca  taku 
on  yusinyewicaye  cin  hena  ko, 
wasagya  econpi  ota,  qa  Woniya 
Wakan  wicakipamni  kin  hena 
on  etanhan. 

5  Wicoicage  u  kte  cin  cajeun- 
yatapi  kin  he  mahpiya  ohnihde 
kin  yuhewicakiye  sni. 

6  Tuka  wanji  tukten  yaotanin 
qa  heya,  Wicasta  kin  he  taku 
he,  on  yeksuye  kta  he  ;  qa  wi¬ 
casta  cinhintku  kin,  hecen  awan- 
yahdaka  he  : 

7  Mahpiya  ohnihde  kin  kitanna 
ihukuya  yakage  ca,  wowitan, 
woyuonihan  ko  watesdake  ye- 
caton,  qa  taku  nape  on  yakage 
cin  hena  yuheyakiya : 

8  Qa  iye  siha  kin  ihukuya  ta¬ 
ku  owasin  eyahnaka.  Taku 
owasin  iye  ihukuya  ehnake  cin, 
hecen  taku  ihukuya  ehnakapi 
sni  kin  takudan  okapte  sni. 
Tuka  nakaha  nahahin  taku  owa¬ 
sin  ihukuya  ehnakapi  kin  wan- 
unyakapi  sni. 

9  Tuka  Jesus  wiconte  kakijapi 
kin  on,  mahpiya  ohnihde  kin  ki¬ 
tanna  ihukuya  kagapi  kin  he 
wowitan,  woyuonihan  ko  wate- 
sdag  kiton  kin  he  wanunyakapi, 
hecen  iye,  Wakantanka  towaon- 
sida  kin  eciyatanhan,  wicasta 
kin  owasin  on  wiconte  sdonye 
kta. 

10  Tuwe  iye  tan  tanhan  taku 
owasin  uft,  qa  iye  on  taku  owa¬ 
sin  un  kin  he  cinca  ota  wowitan 
ekta  wicahdoye  kte  cin  on,  wi- 

coni  tawapi  kte  cin  mdetahunka 
kin  he  wokakije  on  ecedankage 
kta  e  iyokipi. 

11  Hecen  tuwe  wicayuecedan, 
qa  tona  yuecepidan  kin  hena 
owasin  okonwanjipidan ;  heon 
etanhan  hena  hunkawanjin  wi- 
cakiya  kewicakiye  kta  istece 
sni ; 

12  Qa  hecen  eya,  Nicaje  kin 
mihunkawanji  owicawakiyake 
kta,  qa  okodakiciye  kin  cokata 
icidowan  kta  ce. 

13  Qa  ake,  He  wacinwaye  kta 
ce.  Qa  ake,  Iho,  miye,  qa  cinca 
Wakantanka  maqu  kin  hena. 

14  Cinca  kin  hena  wicacehpi, 
qa  wicawe  kin  en  opapi  kin  he¬ 
on  is  iye  hena  en  opa ;  hecen 
tuwe  wiconte  wowasake  yuhe 
cin,  Wakansica  hee,  e  ihangye 
kta; 

15  Qa  tona  tohanyan  ni  unpi 
kin  hehanyan  wiconte  ikopapi 
kin  on  wowidake  unpi  kin  hena 
ewicahdaku  kta. 

16  Awicakehan  mahpiya  ohni¬ 
hde  kin  he  koyake  sni,  tuka 
Abraham  cinca  kin  hecen  ihdu- 
za. 

17  Heon  etanhan  taku  owasin 
en,  iye  hunawanjinwicaye  cin 
iyecen  ikicage  kte  cin  he  hece- 
tu;  hecen  taku  Wakantanka  ta- 
wa  kin  en,  Wawayusna  Itancan 
waonsida,  qa  wicake  kta,  qa 
oyate  wahtanipi  kin  on  wookiye 
wicakicage  kta. 

18  Iye,  iyutanyanpi  kin  on, 
atayedan  kakije  cin,  heon  etan¬ 
han  tona  iyutanwicayapi  kin  he¬ 
na  ewicahdaku  kta  okihi. 

WICOWOYAKE  3. 

1  Heon,  mihunkawanji  wakan, 
mahpiya  tanhan  wicakico  kin  en 
oyapapi  kin,  wounhdakapi  kin 
on  Jesus  Messiya  yesipi  qa  Wa- 


WICOWOYAKE  4. 


wayusna  Itancan  kin  he  awacin 
po. 

2  Moses  tipi  ocowasin  ohna 
owotanna  un  kin,  he  iyecen  iye 
qe  tuwe  econ  si  qon  owotanna 
ecakicon. 

3  Tuwe  ticage  cin  he  tipi  kin 
sam  iyeya  yuonihanpi  ece  kin, 
he  iyecen  he  qe  Moses  kapeya 
wowitan  tanka  yuha. 

4  Tipi  otoiyohi  tuwe  kaga ;  tu- 
ka  tuwe  taku  owasin  kage  cin 
he  Wakantanka  ee. 

5  Moses  wowidake  un  kin  he- 
ca,  tipi  tawa  ocowasin  ohna 
wacinyepica  un,  taku  oyakapi 
kte  cin  hena  yaotanin  kte  cin 
heon. 

6  Tuka  Messiya,  iye  ti  kin 
ocowasin  ohna,  Cinhintkuyapi 
kin  iyececa  ;  tipi  tawa  kin  he 
unkiyepi,  waditagya  wounhdaka- 
pi,  qa  wowiyuskinyan  wacinun- 
yanpi  kin  he  owihanketa  tinsa 
unhapi  kinhan. 

7  Heon  etanhan,  Woniya  Wa- 
kan  kin  kaken  eya,  Anpe  dehan 
iye  ho  kin  nayahonpi  kta  hecin- 
han ; 

8  Cante  ihdutehipi  6ni  po,  he- 
puza  en,  anpetu  wawiyutanyan 
un  kin  en,  wawakipajinpi  qon 
iveeen ; 

9  Nihunkakepi  iyutanmayanpi, 
qa  mayukcanpi,  qa  waniyetu 
wikcemna  topa  hehanyan  mio- 
han  kin  wanyakapi  ce. 

10  Heon  etanhan  wicoicage 
kin  he  on  iyomayake  ca,  hepa, 
Cantepi  kin  ekta  ohinniyan  nu- 
nipi,  qa  mitacanku  kin  sdonyapi 
sni  ce. 

11  Hecen  sinwahda  qa,  Oki¬ 
hpapi  mitawa  kin  en  yapi  kte 
sni  ce,  eya  wakonza. 

12  Mihunkawanji,  wakta  po, 
okinni  cante  wicada  sni,  qa  gice 
cin  en  niunpi,  on  Wakantanka  ni 
un  kin  adustanpi  kta. 


13  Tuka  anpetu  otoiyohi  waho- 
konkiciciya  po,  anpe  dehan  eya- 
pi  kin  hehanyan  ;  okinni  woa- 
htani  wohnaye  kin  on  wanji  tu- 
kte  niyutehipi  kta. 

14  Tokaheya  wicaundapi  kin 
he  owihanketa  sutaya  unhapi 
kinhan,  Messiya  en  ounpapi. 

15  Anpe  dehan,  iye  ho  kin  na¬ 
yahonpi  kinhan,  cante  hdutehipi 
sni  po,  wawakipajinpi  qon  en 
iyececa  ce,  eyapi  kin  hehanyan. 

16  Tona  nahonpi  qon  hena  ki- 
pajinpi  he :  tuka  Moses  tona 
Egupta  etanhan  awicau  qon  he¬ 
na  owasin  sni  he. 

17  Tona  waniyetu  wikcemna 
topa  hehanyan  iyoyakeyapi  qon 
hena  tuwepi  he  ;  tona  wahtani- 
pi,  qa  hepuza  en  tan  can  ihpaya- 
pi  qon  hena  eepi  sni  he. 

18  Qa  okihpapi  tawa  kin  en 
yapi  kte  sni,  konza  kewicakiye 
ciqon  hena  tuwepi  he  ;  tona  wi- 
cadapi  sni  qon  hena  eepi  sni  he. 

19  Hecen  wicadapi  sni  kin 
heon  en  yapi  kta  okihipi  sni  e 
wanunyakapi. 

WICOWOYAKE  4. 

1  Hecen  okihpapi  kin  de  en  un- 
kopapi  kta  e  iwahounyanpi  kin, 
heon  niyepi  kin  wanjiksi  iyoya- 
hipi  kte  sni  se  ececa  e  ikounpa- 
pi  kta. 

2  Wotanin  waste  kin  unkoki- 
yakapi,  is  iyepi  kin  iyececa; 
tuka  wicoie  nahonpi  qon  he  owi- 
cakiye  sni,  tona  nahonpi  kin 
wowacinye  icicahiyapi  sni  kin 
heon  etanhan. 

3  Tuka  tona  wicaundapi  kin 
okihpapi  kin  en  ounpapi  kta  ; 
heye  ciqon  iyececa  ;  Sinwahda 
on  okihpapi  mitawa  kin  en  opa- 
pi  kte  sni  ce,  epa  ce ;  maka 
icage  cin  hehantanhan  wicohan 
kin  yustanpi  tuka. 

4  Tukten  anpetu  isakowin  kin 
he  ke  ca  hecen  eya,  Anpetu  isa¬ 
kowin  kin  he  Wakantanka  oki- 
hpa,  taku  kage  cin  owasin  etan- 
han. 

5  Qa  hen  ake,  Okilipapi  mitawa 
kin  en  opapi  kte  sni. 

6  Heon  etanhan,  hunh  en  opa¬ 
pi  kte  cin  he  tokata  ihan,  qa 
tona  tokaheya  wotanin  waste 
owicaldyakapi  qon  hena  wica- 
dapi  sni  kin  heon  en  opapi  sni. 

7  Ake  anpetu  wan  ke  ca  Dawid 
en  heya,  Anpe  dehan,  iye  ho  kin 
nayahonpi  kinhan,  cante  hdute- 
hipi  sni  po. 

8  Josuwa  okihpe  wicakiya  un- 
kans,  he  iyohakam  anpetu  toke- 
ca  caje  yate  kte  sni  tuka. 

9  Hecen  Wakantanka  taoyate 
kin  okilipapi  wan  wicakicihan. 

10  Tuwe  okilipapi  en  ope  cin 
he  wanna  tolitani  kin  ayustan, 
W’akantanka  iye  tawa  ayustan 
qon  iyececa. 

11  Heon  etanhan  wookihpe  kin 
he  en  unkopapi  kta  e  amnihe- 
unkiciyapi  kta,  okinni  wicadapi 
sni  qon  he  iyecen  tuwe  ilipaye 
kta  naceca. 

12  Wakantanka  oie  kin  he  ni 
un,  wawokihi,  qa  mazasagye 
anog  ope  kin  he  isanpa  pe  hinca, 
wicanagi,  wicaniya  kici  iyotahe- 
dan  capa  iyaye  ca,  okihepi  cupe 
ko  kicakse  ca,  wicotawacin  wi- 
cacante  wacin  yuze  cin  hena 
koya  iyukcan  ece. 

13  Qa  taku  kagapi  kin  takudan 
iye  ista  kin  en  analibepica  sni ; 
tuwe  oicazo  unqupi  kin  he  ista 
kin  en  taku  owasin  tancodan  qa 
sdayehnahan  yanka. 

14  Heon  W’awayusna  Itancan 
tanka  wan,  Jesus  Wakantanka 
Cinhintku,  mahpiya  kin  ekta 
iyaye  cin  hee  unhapi  kin  heon 
wounhdakapi  kin  he  sutaya  un- 
hduzapi  kta. 


15  Wawayusna  itancan  kin,  un- 
kiye  unkakijapi  kin  en  unkican- 
ptapi  kta  okihi  sni  kin  heca  unhapi 
sni,  tuka  iye  taku  owasin  on  iyu- 
tanyanpi,  unkiye  iyeuncecapi, 
tuka  woahtani  codan  un. 

16  Heon  etanhan  wowaste  oi- 
yotanke  kin  en  waditagya  un- 
kupi  kta,  hecen  wowaonsida  un- 
kicupi  kta,  qa  tohan  uncinpi  eca 
wowaste  wawokihi  kin  iyeun- 
yanpi  ece  e  kta. 

WICOWOYAKE  5. 

1  Wawayusna  itancan  otoiyo- 
hi,  wicasta  etanhan  icupi  kin,  he 
W'akantanka  taku  tawa  kin  en, 
wicasta  on  etanhan  ehdepi,  taku 
kicieupi,  woahtani  on  wosnapi 
kin  hena  ko  wayusna  kta  e 
heon. 

2  Tona  onspepi  6ni,  qa  canku 
icunom  yapi  kin  hena  onsiwica- 
da  kta  okihi,  is  iye  wookihi  sni 
aohduteyapi  nakaes. 

3  Qa  heon  oyate  kin  on  wosna 
ece  kin,  he  iyecen  is  iye  woa¬ 
htani  econ  kin  on  taku  wayusna 
ece  kta. 

4  Qa  tuwedan  iye  cinka  wo- 
witan  kin  de  icu  sni,  tuka,  Aaron 
iyecen,  W’akantanka  tuw"e  kico 
kin  hecedan. 

5  He  iyecen,  Messiya  is  eya 
Wawayusna  itancan  kta  e  ihdu- 
tan  sni ;  tuka  tuwe,  Micinksi 
kin  he  niye,  anpe  dehan  cinca 
cicaga  ce,  eciye  ciqon  hee  he- 
con. 

6  Qa  nakun  tokan  en  kaken 
eya ;  Melkizedek  ouncage  kin 
iyecen  Wawayusna  owihanke 
sni  kin  henica  ce. 

7  He  qe  anpetu  wicacehpi  en 
un  qehan,  wocekiye,  wokidapi 
ko  eye  ca,  ista  mnigaga  nina 
hoyekiye  ca,  tuwe  wiconte  etan¬ 
han  ehdaku  kta  okihi  kin  he  ce- 

kiye  ca,  kokipeyahan  un  kin, 
heon  nalionpi. 

8  Qa  Cinhintku  kin  hee  kaes, 
taku  token  kakije  cin  on'woa- 
nagoptan  onspeiciciya. 

9  Qa  iye  yustanpi  kin  heon  to- 
na  anagoptanpi  kin  owasin  owi- 
hanke  wanin  wieoni  kin  wica- 
kicaga. 

10  Melkizedpk  ouncage  kin 
iyecen,  Wawayusna  Itancan, 
Wakantanka  keciye  cin. 

11  Wicasta  kin  he  on  taku  ota 
unkoniciyakapi  kta,  tuka  oyaka- 
pi  tehika,  wanahon  yahunkapi 
sni  nakaes. 

12  Hinnakaha  waonspekiya 
henicapi  kta,  tuka  nahahin  tuwe 
Wakantanka  oie  oowa  tokaheya 
kin  hena  akta  onspeniciyapi  kta 
e  iyenihantupi,  qa  tona  asanpi 
ece  cinpi,  qa  waconica  yun 
okihipi  sni  kin  hee  en  iyonipta- 
pi. 

13  Tuwe  kasta  asanpi  ece  yute 
cinhan,  he  wicoowotanna  wicoie 
kin  en  wayupike  sni,  nahahin 
hoksiyoqopa  nakaes. 

14  Tuka  tona  tankapi,  qa  wan¬ 
na  taku  utapi  on  tanyan  ihdu- 
stanpi,  taku  waste,  taku  sica  ko 
iyukcanpi  kin,  hena  waconica 
yutapi  ece. 

WICOWOYAKE  6. 

1  Heon  etanhan  Messiya  wo- 
onspe  tokaheya  tawa  kin  he  he- 
kta  ehpeunkiyapi,  qa  woyustan 
ekta  unyanpi  kta  ;  wiconte  wi- 
cohan  on  iyopeiciyapi,  qa  Wa¬ 
kantanka  wacinyanpi  kin  taku 
ahe  cin  akta  eunhdepi  kte  sni ; 

2  Baptem  eyapi  woonspe  kin, 
qa  nape  on  awicaputakapi,  qa 
wicate  cin  ekicetuwicayapi,  qa 
woyaco  owihanke  wanice  cin 
hena  koya. 

3  Unkan  Wakantanka  iyowin- 


unkiyapi  kinhan,  hecen  econku- 
pi  kta. 

4  Tona  wancadan  iyoyanpapi, 
qa  mahpiya  tanhan  taku  wicaqu- 
pi  kin  he  utapi,  qa  Woniya  Wa¬ 
kan  kin  etanhan  okinipi ; 

5  Qa  Wakantanka  oie  waste 
kin  he  utapi,  wieoni  u  kte  cin 
wowasake  kin  nakun  ; 

6  Hena  ayustanpi  hecinhan, 
ake  piya  iynpeiciye  wicakiyapi 
kte  cin  he  okihipica  sni ;  iye 
atayedan  Wakantanka  Cinhin¬ 
tku  can  susbeca  en  piya  okatan- 
pi,  qa  taninyan  wowistenyapi  kin 
heon  etanhan. 

7  Maka  kin  ota  amagaju  kin 
he  yuhepe  ca,  tona  kicanyanpi 
kin  hena  on  taku  peji  iyecetuya 
aicage  cin  he  Wakantanka  yu- 
waste. 

8  Tuka  taku  takanheca  hu,  qa 
wapepeka  aicage  cin  he  ehpeya- 
pi,  qa  yasicapi  kte  cin  kiyadan 
ihan,  he  owihanketa  huhnage 
kta. 

9  Tuka,  wastecicidapi  kin,  he¬ 
na  hecen  unkeyapi  esta,  niyepi 
kin  on  taku  sanpa  waste  qa  wi- 
coni  en  ope  cin  hena  en  niunpi 
e  sdonunyanpi. 

10  Wakantanka  owotanna,  qa 
heon  wicohtani,  qa  wowaste 
wokicanye  nitawapi,  iye  caje 
kin  on  ecanonpi,  tona  owotanna 
un  owicayakiyapi,  qa  nahahin 
owicakiya  dukanpi  kin  he  aki- 
tonje  kte  sni. 

11  Unkan  niyepi  otoiyohi  owi¬ 
hanketa,  woape  woyustan  kte 
cin  hehanyan  iyecen  amniheni- 
ciyapi  kta  uncinpi. 

12  Qa  nikujapi  kte  sni,  tuka 
tona  wicadapi,  qa  wacintankapi 
on,  taku  iwahowicayapi  qon 
wanna  yuhapi  kin,  hena  owica- 
yapapi  kta. 

13  Wakantanka  Abraham  taku 
iwahoye  cehan,  taku  sanpa  tan- 

ka  cajeyate  kta  wanica,  heon 
iye  atayedan  cajeihdata ; 

14  Qa  heya,  Awicakehan  wo- 
waste  on  ciyawaste  kta,  qa  yuo- 
tapi  kin  on  yuotaciye  kta  ce. 

15  Unkan  wahbayedan  ape 
yanke  cin  he  iyohakam  taku 
iwahoyapi  qon  ekicicetu. 

16  W'icasta  akantu  taku  iyotan 
tanka  cajeyatapi  ece ;  qa  wokon- 
ze  woyusuta  kte  cin  he  waaki- 
nicapi  owasin  en  woanapte  kin 
hee. 

17  He  en,  W'akantanka,  tona 
taku  iwahoyapi  qon  tawapi  kte 
cin  hena  en,  iye  tawacin  yuho- 
hopica  sni  kin  he  iyotan  sdonye 
wicakiye  kta  cin,  qa  heon  wo- 
konze  on  hdusuta. 

IS  Heon  taku  nom  yutokeca- 
pica  sni,  en  WTakan tanka  iton- 
sni  okihipica  sni  kin  hena  taku 
kin  on  etanhan,  tona  woape  un- 
kitokam  ehdepi  kin  en  onaunpa- 
pi  kin  wicakicanpte  wan  wasa- 
ka  unhapi  kta. 

19  He  unhapi,  wicanagi  taku 
on  aspeiciya,  wicakapi  qa  suta 
kin  hee,  taku  tipi  cokaya  hna- 
kapi  kin  mahen  tanhan  un  kin 
he  en  aspeiciya. 

20  Heciya  Jesus  kahin  tokam 
ye  cin  unkiyepi  on  ti mahen  iya- 
ya,  he  Melkizedek  ouncage  kin 
iyecen  Wawayusna  Itancan  kin 
heca  kagapi. 

i 

WICOWOYAKE  7. 

1  Melkizedek,  Salem  WicaSta- 
yatapi,  qa  Wawayusna  Wakan- 
tanka  Iyotan  wankantu  kin  he 
tawa,  hee,  Abraham,  wicastaya- 
tapi  wicakastake  cin,  etanhan 
hdicu  kin  he  itkokipe  ca  yawa- 
ste. 

2  Unkan  Abraham  taku  owasin 
etanhan  iwikcemna  kin  he  qu. 
Wieasta  kin  he  tokaheya  caje 

oyakapi  kin  on,  Woowotanna 
wicastayatapi  kin  hee,  qa  hehan, 
Salem  wicastayatapi  kin,  he 
Wookiye  wicastayatapi  kin  hee. 

3  Atkuku  wanica,  hunku  wani¬ 
ca,  qa  wicoicage  oyakapi  kin 
wanica,  anpetu  tokaheya  wanice 
ca  wiconi  owijhanke  wanica, 
Wakan tanka  Cinhintku  kin  iye¬ 
cen  icahyapi,  qa  Wawayusna 
ohinniyan  yanka. 

4  Wieasta  tanka  kin  de  wan- 
yaka  po,  Abraham,  hunkakeyapi 
un  kin  hee  lcaes,  taku  iwakte 
ahdi  kin  etanhan  iwikcemna  kin 
he  qu. 

5  Tona  Lewi  cinca  kin  etan- 
hanpi,  wosnapi  wicohan  yuhapi 
kin  hena,  wicoope  kin  eciyatan- 
han  iye  hunkawanjitkupi  oyate 
kin  etanhan  taku  icupi  kta  e 
iwahowicayapi ;  hena  Abraham 
nite  kin  etanhan  inanpapi  tuka 
heconpi. 

6  Tuka  tuwe  hena  etanhan  wi¬ 
coicage  hdawa  sni  kin  he  Abra¬ 
ham  etanhan  taku  iwikcemna 
kin  icu,  qa  wahoyapi  kin  yuhe 
ciqon  he  yawaste. 

7  Unkan  he  de  akinicapi  sni, 
tuwe  ihukuya  un  kin  he  iyotan 
waste  kin  on  yawastepi  ece. 

8  Qa  deciya  wieasta  tapi  kte 
cin  hena  taku  iwikcemna  kin 
icupi  ece  ;  tuka  heciya,  he  ni  un 
e  yaotaninpi. 

9  Unkan  he  de  heyepica ; 
Lewi  taku  iwikcemna  kin  icu 
ece  kin,  he  is  eya  Abraham  eci- 
yatanhan  taku  iwikcemna  kin 
wicaqu ; 

10  Melkizedek  itkokipe  cehan 
he  nahahin  atkuku  nite  kin  ma¬ 
hen  un. 

11  Heon  etanhan,  Lewi  wo¬ 
snapi  wicohan  yuhe  cin  eciya- 
tanhan  woyustan  en  au  unkans ; 
he  en  oyate  kin  wicoope  yu¬ 
hapi  ;  tokiyatanhan  wawayusna 

tokeca  wan  icage  kta,  Melkize- 
dek  ouncage  kin  eciyatanhan, 
qa  Aaron  ouncage  kin  eciya¬ 
tanhan  caje  yatapi  kte  sni  he. 

12  Wosnapi  wicolian  kin  he 
yutokecapi  kinhan,  heon  etan¬ 
han  wicoope  kin  nakun  yutoke¬ 
capi  kta. 

13  Qa  tuwe  on  hen  a  hecen  eya- 
pi  qon  he  wicoun  tokeca  etanhan 
inanpa ;  he  etanhan  tuwedan 
wahna  wosnapi  kin  ekta  ohanye 
sni. 

14  Itancan  unkitawapi  kin  he 
Juda  wicoun  kin  etanhan  icaga 
e  sdonunyanpi ;  qa  wicoun  kin 
he  wosnapi  kagapi  kta  e  Moses 
takudan  eye  sni. 

15  Qa  de  iyotan  atanin,  Mel- 
kizedek  ouncage  kin  iyecen,  Wa- 
wayusna  tokeca  wan  icage  kta ; 

16  He  wicacehpi  wicoie  woope 
kin  eciyatanhan  sni,  tuka  wiconi 
owihanke  wanica  wowasake  kin 
eciyatanhan  icahyapi. 

17  Melkizedek  ouncage  kin  iye¬ 
cen,  Wawayusna  ohinniyan  nan- 
ka  ce,  eya  yaotaninpi  qon. 

18  Unkan  nakun  woahope  toka- 
heya  ye  cin  he  yutokan  iyeyapi, 
wasake  sni  qa  taku  okihipica  sni 
kin  heon  etanhan. 

19  Woope  kin  he  takudan  yu- 
stan  sni,  tuka  wowacinye  iyotan 
waste  kin  he  en  au ;  qa  heon 
Wakantanka  kin  en  ikiyedan 
unkupi. 

20  lye  wokonze  oie  kin  codan 
wawayusna  kin  kagapi  sni ;  de- 
na  e  wokonze  oie  codan  wa¬ 
wayusna  wicakagapi ; 

21  Tuka  he  qe  wokonze  wicoie 
kin  eciyatanhan ;  tuwe,  Mel¬ 
kizedek  ouncage  kin  iyecen 
Wawayusna  ohinniyan  nanka 
ce,  Itancan  kin  heye  ca  iyopei- 
ciye  kte  sni  ce,  eciye  ciqon  hee 
hecon. 

22  He  iyecen  wicotakuye  iyo¬ 


tan  waste  kin  en  Jesus  wayu- 
ecetu  wan  kagapi. 

23  Wiconte  kin  on,  ohinniyan 
en  un  okitpanipi  kin,  heon  hena 
wawayusna  kin  otapi. 

24  Tuka  he  qe  owihanke  wa- 
nin  yanke  cin,  heon  wosnapi  wi- 
cohan  yutokecapica  sni  wan 
yuha. 

25  Qa  hecen  tona  iye  eciya¬ 
tanhan  Wakantanka  en  upi  kin 
hena  owasin  niwicaye  kta  oki- 
hi,  hena  wocekiye  ewicakiciye 
kta  e  ohinniyan  ni  un  kin  heon. 

26  Wawayusna  Itancan  kin  he- 
ceca  he  iyounkipipi,  wakan,  iya- 
onpepica  sni,  waasape  sni,  qa 
wahtanipi  sa  wicicunonpa  un, 
qa  mahpiya  kin  sanpa  wankan- 
tuya  icahyapi. 

27  He  iye,  wawayusna  kin  he¬ 
na  iyecen,  anpetu  iyohi,  toka- 
heya  iye  wahtani  kin  on,  qa  he- 
han  oyate  wahtanipi  kin  on  etan¬ 
han  wosna  kte  cin  he  iyecece 
sni ;  wancadan  hecon,  iye  ata- 
yedan  waihdu&ia  qon  he  ehan. 

28  Woope  kin  he  wicasta  wa- 
sakapi  sni  kin  hena  wawayusna 
wicakaga  ece ;  tuka  wokonze 
wicoie  kin,  woope  iyohakam  un 
kin,  he  Cinhintkuyapi,  owihanke 
wanin  yawastepi  kin  he  kaga. 

WICOWOYAKE  8. 

1  Taku  nakaha  unkeyapi  yu- 
ptahnakapi  kin  he  dee  ;  Wawa¬ 
yusna  Itancan  kin  hececa  un- 
hapi,  mahpiya  ekta  Otancanke 
oiyotanke  etapa  kin  en  kiyo- 
tanka ; 

2  Tipi  wakan  kin  he,  qa  wake- 
ya  wicakapi  kin,  Itancan  ticaga 
qa  wicasta  akantu  econpi  sni, 
kin  he  en  ookiye  kin  hee. 

3  Wawayusna  otoiyohi  taku 
kicicupi,  wosnapi  ko  wayusna 
kta  e  kagapi ;  heon  wicasta  kin 

de  is  eya  taku  wayusna  hduhe 
kta'e  hecetu. 

4  Maka  akan  un  unkans,  Wa- 
wayusna  kin  heca  kte  sni ;  wa- 
wayusna  woope  kin  eciyatanhan 
taku  kicicupi  kin  wayusnapi  ece 
kin  hena  yukanpi  kin  heon. 

5  Hena  oowa,  qa  taku  malipi- 
yata  un  kin  ohanzi  kin  en  ohan- 
yanpi  ece  ;  JMoses  wakeya  qon 
kage  kta  hehan  Wakan tanka 
okiye  ca,  Awacin  wo,  lie  kin 
ekta  token  wanyag  niciyapi  qon 
he  iyecen  dwasin  yakage  kta 
ce,  eciya. 

6  Tuka  nakaha  iye  wawoki- 
yapi  iyotan  waste  wan  yuha, 
wicotakuye  waste  liinca,  waho- 
yapi  iyotan  waste  kin  en  ahe  cin 
he  en  wiciyotahedan  un  kin, 
heon  etanhan. 

7  Wicotakuye  tokaheya  kin  he 
iyaonpepica  sni  unkans,  iyokihe 
kin  he  tuktedan  kiyukanpi  kte 
sni  tuka. 

8  Hena  taku  iyawicaonpe  ca 
heya,  Wanyaka  wo,  anpetu  kin 
u  kta,  hena  en  Israel  tiyohnaka, 
qa  Juda  tipi  kin  wicotakuye  teca 
wicawecage  kta,  Itancan  kin 
eya: 

9  Egupta  raakoce  kin  etanhan 
awicawau  kta  e  hena  hunkake- 
wicayapi  kin  nape  wicamduze 
ciqon  anpetu  kin  he  en,  wico¬ 
takuye  wicawecage  ciqon  he 
iyecece  sni  ;  wicotakuye  mitawa 
kin  he  miciyuhapi  sni ;  qa  heon 
mis  ihawieawakta  sni  ce,  Itan- 
can  kin  eya. 

10  Anpetu  kin  hena  iyohakam 
wicotakuye  wicawecage  kte  cin 
he  dee  ;  Hena  wicotawacin  kin 
en  mitoope  kin  wicawaqu  kta,  qa 
cantepi  kin  akan  owawa  kta,  qa 
miye  Wakan  tanka  mayanpi  kta, 
qa  mis  hena  mitaoyate  wicawa- 
ye  kta ; 

11  Qa  wicasta  otoiyohi  tuwe 

ikiyadan  ti,  qa  otoiyohi  hunka- 
wanjitku  kin  onspewicakiyapi, 
qa,  Itancan  kin  sdonya  wo,  eya- 
pi  kte  sni ;  tuka  owasin  sdon- 
mayanpi  kta,  wohakakta  tankin- 
kinyanpi  ko : 

12  Taku  ecinsniyan  econpi  kin 
hena  onsiwicawada  kta,  qa  wa- 
htanipi,  wicohan  sica  econpi  ko, 
icimana  wicaweciksuye  kte  sni 
ce,  Itancan  kin  eya. 

13  Taku  teca  cajeyate  cin  he 
tokaheya  kin  yutanina  kin  heon 
heya.  Unkan  taku  tanina,  qa 
takuni  sni  aye  cin,  he  tanin  sni 
iyaye  kta  kiyadan  ihan. 

WICOWOYAKE  9. 

1  Hehan  awicakehan  tokaheya 
qon  he  en  woohoda  wicohan  kin 
yukan,  qa  nakun  makata  tipi 
wakan. 

2  Wakeya  wan  kagapi,  toka¬ 
heya  kin  he  ohna  petijanjan  ihu- 
pa,  qa  wahna  wotapi,  qa  agu- 
yapi  taninyan  ehnakapi  kin,  he 
tipi  wakan  eciyapi. 

3  Qa  ti  cokahnakapi  icinonpa 
mahen  tanhan,  he  wakeya  kin 
iyotan  wakan  eciyapi : 

4  Hen  mazaskazi  oizinyapi  kin, 
qa  wicotakuye  can  koka  kin 
akapatanhan  owancaya  maza¬ 
skazi  akahpeton,  hee  ohna  ma¬ 
zaskazi  cega  manna  ohnakapi 
kin,  qa  can  sakadan  Aaron  ta- 
wa  kin  hca  aye  ciqon,  qa  wico¬ 
takuye  inyan  mdaska  kin  hena. 

5  Qa  he  iwankapatanhan,  wo- 
witan  Cerubim  wowaonsida  ohe 
kin  aohanziyapi ;  hena  on  naka¬ 
ha  atayedan  taku  unkeyapi  kte 
sni. 

6  Hena  taku  kin  hecen  yustan- 
pi  qehan,  wawayusnapi  kin  wa¬ 
keya  tokaheya  kin  en  yapi,  qa 
ohodapi  wicohan  kin  econpi  ece. 

7  Tuka  icinonpa  kin  he  en  Wa- 


WICOWOYAKE  9. 


wayusna  itancan  kin  ecedan, 
waniyetu  otoiyohi  wancadan 
mahen  i,  qa  we  codan  i  sni,  he 
is  iye  atayedan  on,  qa  oyate 
taku  ecinsniyan  econpi  ko  on 
en  ai. 

8  Heon  Woniya  Wakan  kin 
hecen  ay-aka,"  Wakey  a  tokaheya 
kin  nahahin  ecen  he  cin  icunhan, 
tipi  iyotan  wakan  kin  ekta  can- 
ku  kin  nahaliin  yuotaninpi  sni : 

9  He  ito  kayehan  wiyacinpi 
un,  qa  en  taku  wicaqupi  wosna- 
pi  ko  aipi,  tuka  hena  e  tuwe  he- 
con  kin  nagi  kin  yuecedan  kta 
okihi  sni. 

10  Hena  e  woyuecetu  kte  an- 
petu  kin  hehanyan,  w.oyute,  qa 
woyatke,  qa  woyujaja  ota,  econ 
wicasipi  kin. 

11  Tuka  Messiya,  taku  waste  u 
kte  cin  en,  Wawayusna  Itancan 
ihdutanin,  wakeya  iyotan  waste 
qa  yustanpi,  nape  on  kagapi  sni, 
wicoicage  kin  de  etanhan  sni, 
kin  he  ohna ; 

12  Tatokadan  qa  ptejicadan 
we  kin  yuhe  sni,  tuka  wopeki- 
tonpi  owihanke  wanin  kage  ca, 
iye  we  kin  hduha  wancadan  tipi 
iyotan  wakan  kin  timahen  iyaya. 

13  Hecen  tatanka  qa  tatokadan 
we  kin,  qa  pte  heyuktanna  ca- 
liota  amnimnipi  kin,  tona  waa- 
sape  cin  wicayuecedan,  qa  wi- 
cacehpi  yuska  kta  e  okihi  hecin- 
han  ; 

14  Sam  iyeya  Messiya,  Woni¬ 
ya  owihanke  wanice  cin  eeiya- 
tanhan,  Wakantanka  en  iyaon- 
pepica  sni  waihdusna  qon,  he 
iye  we  kin,  wiconte  wicohan  kin 
etanhan  nagi  nipakintapi  kta, 
Wakantanka  ni  un  kin  wowidag 
niyanpi  kte  cin  heon. 

15  Qa  heon  etanhan,  Whcota- 
kuye  Teca  kin  en  Iyotahedan 
un  kin  he  iye,  hecen  wicotakuye 
tokahey  a  ihukuy a  wahtanipi  qon 


hena  kajuju  kta  e  on  te  cin,  he 
eciyatanhan  tona  wicakico  kin 
owihanke  wanin  taku  tawapi 
kte  cin  iwahowicayapi  qon  he 
yuhapi  kta. 

16  Tukten  wicotakuye  wanji 
yukan  hecinhan,  hen  wicotaku¬ 
ye  kage  cin  he  wanna  ta  e  yu- 
taninpi. 

17  Taku  tapi  kin  hena  on  wico¬ 
takuye  wowapi  kin  suta  ece ; 
tuka  wicotakuye  kage  cin  na- 
hanhin  ni  un  kinhan,  he  takudan 
okihi  sni. 

18  Unkan  heon  wicotakuye  to¬ 
kaheya  qon  he  we  codan  yuece- 
pidan  sni. 

19  Woope  kin  eciyatanhan, 
Moses  woahope  kin  owasin  oya¬ 
te  kin  owicakiyaka  yastan  qe- 
han,  ptejicadan,  qa  tatokadan 
we  kin  icu,  qa  mini,  tahinca  hin 
duta,  peji  hota  ko,  qa  wowapi 
kin  oyate  kin  owasin  ko,  awica- 
rnnimni ; 

20  Qa  heya,  Wicotakuye  Wa¬ 
kantanka  econ  nisipi  kin  we  kin 
he  dee  ce. 

21  Qa  nakun  wakeya  kin,  talai 
waksica  wowinyunyanpi  kte  cin 
owasin  ko  we  amnimni. 

22  W^oope  kin  eciyatanhan  ta¬ 
ku  owasin  se  we  on  pakintapi ; 
qa  we  papsonpi  sni  ehantanhan 
wokajuja  wanica. 

23  Heon  etanhan,  hena  taku 
kin  on,  taku  malipiya  ekta  un 
iyacinpi  kin  pakintapi  kta  e  he- 
cetu ;  tuka  taku  mahpiya  ekta 
un  kin  hena  e  qe  taku  sanpa 
waste  wosnapi  kin  on. 

24  Messiya  tipi  wakan  nape  on 
kagapi  kin  he  mahen  i  sni,  tipi 
wakan  liinca  iyacinpi  kin  hena 
ee  ;  tuka  mahpiya  kin  e  qe  ma¬ 
hen,  qa  heciya  unkiyepi  on  Wa¬ 
kantanka  itokam  ihdutanin.  Ma. 

25  Qa  wawayusna  itancan  kin 
he  owanka  wakan  kin  en,  taku 

tokeca  we  kin  yuha,  waniyetu 
otoiyohi  wancadan  mahen  i  ece 
kin  he  iyecen  ota  akihde  wai- 
hdusna  kta  iyecece  £ni ; 

26  He  iyececa  unkans,  maka 
kagapi  kin  ehantanhan,  wanna 
ota  akihde  kakije  kta  tuka  ;  tu- 
ka  nakaha  woicage  ihanke  kin 
en,  iye  waihdusna  kin  eciyatan- 
han,  wToahtani  yutokan  iyeye  kta 
e  on  taniniciya. 

27  Unkan  wicasta  kin  wanca¬ 
dan  tapi  kte  cin  he  iwahowica- 
yapi,  qa  he  iyohakam  woyaco 
kta : 

28  He  iyecen  Messiya,  wicota 
wahtanipi  kin  yuhe  kta  e  wan¬ 
cadan  wayusnapi ;  unkan,  tona 
he  wanyakapi  kta  ape  yukanpi 
kin  hena  niwicaye  kta  e,  woa- 
htani  codan,  inonpa  ihdutanin 
kta. 

WICOWOYAKE  10. 

1  Taku  waste  u  kte  cin  ohanzi 
kin  he  woope  kin  en  un,  qa  hena 
atayedan  taku  kin  ouncage  kin 
hee  sni ;  heon  etanhan,  waniye¬ 
tu  otoiyohi  wosnapi  ohinniyan 
aipi  kin  he  tona  en  hipi  kin  wi- 
cayuecedan  kta  okihi  sni. 

2  He  okihi  unkans  hena  taku 
kin  wayusnapi  ayustanpi  kte  sni 
he.  Tona  en  opapi  wancadan 
pakintapi  kinhan  icimana  woa- 
htani  sdonkiyapi  kte  sni  tuka. 

3  Tuka  hena  on  waniyetu  oto¬ 
iyohi  woahtani  kiksuyapi  ece. 

4  Tatanka  tatokadan  kici  hena 
we  kin  woahtani  yutokan  iyeye 
kta  okihipica  sni. 

5  Heon  etanhan,  makata  hi  qe- 
han,  Wosnapi,  taku  wicaqupi 
ko  yacin  sni,  qa  tancan  wan  mi- 
yecaga  ce,  eya. 

6  Peta  wosnapi,  qa  woahtani 
on  Wosnapi  kin  hena  iyonicipi 
sni ; 

7  Hehan,  Ito  wau,  wowapi 

tanka  en  miye  on  hecen  owapi 
ce  ;  Wakantanka,  nitawacin  kin 
ecen  ecamon  kta  ce,  epa. 

8  W'ankan,  Wosnapi,  taku  wi¬ 
caqupi,  peta  wosnapi,  qa  woa¬ 
htani  on  wosnapi  kin  ;  woope 
eciyatanhan  ahi  wayusnapi  kin  ; 
hena  yacin  sni,  qa  iyonicipi  sni, 
eye  cehan  ; 

9  Hehan  nakun,  Wakantanka, 
nitawacin  kin  ecen  ecamon  kta 
wau  ce,  eye  cin.  Tokaheya  kin 
he  yutokan  iyeya,  icinonpa  kin 
he  hdusuta  kte  cin  heon. 

10  He  iye  tawacin  kin  ee  on 
unyuecepidan,  Jesus  Messiya 
tancan  wancadan  wayusnapi  kin 
he  eciyatanhan. 

11  Wawayusna  otoiyohi  anpe- 
tu  iyohi,  en  ohoda  inajin,  qa 
ohinniyan  taku  wosnapi  ece  kin 
hena  ake  ecekcen  wayusna,  he¬ 
na  woahtani  kajuju  kta  tokadan 
okihi  sni. 

12  Tuka  wicasta  kin  de,  woa¬ 
htani  on  wosna  wanjidan  wa- 
hdusna,  hehan  Wakantanka  eta- 
pa  kin  eciyatanhan  owihanke 
wanin  kiyotanka  ; 

13  Qa  hetanhan  tona  toka  ya- 
pi  kin  hena  owasin  iye  siha  kin 
ihukun  iyewicayapi  kta  ape 
yanka. 

14  Wosnapi  wanjidan  on  etan¬ 
han  tona  wicayuecepidan  kin 
hena  owihanke  wanin  wicahdu- 
stan. 

15  Woniya  Wakan  kin  he  na¬ 
kun  unkiciyaotaninpi ;  tokaheya 
eye  ciqon  he  iyohakam  ; 

16  Anpetu  kin  hena  iyohakam, 
wicotakuye  wicawecage  kte  cin 
he  dee  kta,  Itancan  kin  eya; 
Mitoope  kin  hena  iye  cantepi 
kin  en  wicawaqu  kta,  qa  tawa- 
cinpi  kin  en  owakiwa  kta  ; 

17  Qa  iye  wahtanipi,  taku 
ecinsniyan  econpi  ko,  icimana 
weksuye  kte  sni. 


WICOWOYAKE  10. 


18  Hena  owasin  kajujupi  kin- 
han,  woahtani  on  wosnapi  kin 
wanice  kta. 

19  Heon,  mihunkawanji,  Jesus 
we  kin  eciyatanhan  tipi  iyotan 
wakan  kin  en  waditagya  unyan- 
pi  kte  ; 

20  Canku  wan  teca  qa  ni  un,  ti 
cokaya  hnakapi,  iye  cehpi  kin 
hee,  ohna  unkicagapi  kin  he  eci¬ 
yatanhan. 

21  Qa  Wakan  tanka  ti  kin  ohna 
Wawayusna  Itanean  wan  unha- 
pi ; 

22  Heon  cante  wicake  hinca 
hduha  sogya  wacinunyanpi  qa 
ikiyedan  unkupi  kta,  wicanagi 
sice  cin  etanhan  uncantepi  kin 
unkamnimnipi  ; 

23  Qa  mini  ska  kin  on  untan- 
canpi  kin  unyujajapi ;  qa  wacin¬ 
unyanpi  unhdaotaninpi  kin  he 
yuhohopi  sni  unhduhapi  kta; 
tuwe  wahounyanpi  kin  he  wa- 
cinyepica  : 

24  Qa  otoiyohi  awaunkicicinpi 
kte,  wacantkiyapi,  qa  wicohan 
waste  en  iyounkicipastakapi  kte 
cin  heon. 

25  Qa  wanjikji  econpi  kin  iye- 
cen  mniunkiciyapi  ece  kin  he 
unkayustanpi  kte  sni ;  tuka  wa- 
hokonunkiciciyapi  kta ;  qa  anpe- 
tu  kin  he  kiyadan  u  wandakapi 
kinhan,  sanpa  nina  ecanonpi 
kta. 

26  W’owicake  sdonyapi  kin 
unkicupi  kin  he  iyohaham  iyo- 
kipiya  waunhtanipi  kinhan,  wo- 
ahtani  on  wosnapi  kte  cin  wa- 
nica. 

27  Tuka  woyaco  inihanyan 
apepi  kin  he,  qa  wocanniye  ide 
kin,  tona  tokayapi  kin  hena 
ihangwicaye  kta. 

28  Tuwe  Moses  toope  kin  akta 
sni,  nonpa  qa  is  yamni  yaotanin- 
pi  kinhan,  he  opsidapi  sni  ta 
ece  ; 


29  Hecen  tuwe  Wakantanka 
Cinhintku  we  kin  amani,  qa  wi- 
cotakuye  we  kin  on  yuecepidan 
qon  he  wakan  sni  dake  ca,  Wo- 
waste  Woniya  kin  he  taku  i  en 
hiyeye  cinhan,  he  wokakije  iyo¬ 
tan  tanka  hiyahde  kte  sni  kecan- 
nipi  he. 

30  Tokiconpi  kin  he  mitawa, 
towicawecicon  kta  ce,  Itanean 
kin  eya  ce,  tuwe  eye  ciqon  he 
sdonunyanpi.  Qa  ake,  Itancaa 
taoyate  kin  wicayaco  kta  ce. 

31  Wakantanka  ni  un  nape 
kin  en  ohinhpayapi  kin  he  wo- 
kokipe. 

32  Anpetu  tokaheya  kin  ki- 
ksuya  po,  hena  en  iyoyamni- 
yanpi,  qa  hehan  wicokakije  oki- 
cize  tanka  wan  iyahdeniciyapi. 

33  He  icunhan  waaiapi,  wi¬ 
cokakije  ko  on  iwanniyakapi 
kta  enihdepi ;  qa  nakun  tona  he- 
cawicakiconpi  kin  hena  tawasi 
wicayayapi. 

34  Miye  makaskapi  kin  icun¬ 
han  onsimayakidapi,  qa  woyu- 
ha  duhapi  qon  nicipi  kin  he  on 
widuskinpi,  mahpiya  ekta  wto- 
yuha  iyotan  waste  ohinniyan  ye 
kte  cin  he  duhapi  sdonyakiyapi 
kin  heon  etanhan. 

35  Wadinitakapi  qon  he  ayu- 
stanpi  sni  po,  he  woyuha  tanka 
okihi  kta. 

36  Wacinnitankapi  kta  iyece- 
ca ;  hecen  Wakantanka  tawa- 
cin  kin  ecen  ecanonpi  kinhan, 
taku  i wahounyanpi  kin  he  iya- 
cupi  kta. 

37  Wanna  askadan  tuwe  u  kte 
cin  he  hi  kta,  qa  yutehan  kte 
sni. 

38  Tuwe  owotanna  un  kin  he 
wacinyan  un  kin  on  ni  kta. 
Tuka  tuwe  namni  kinhan  he 
minagi  kin  iyokipi  kte  sni  ce. 

39  Tuka  tona  wicotakuni  sni 
ekta  icicawin  hdapi  kin  heunca- 

pi  sni ;  tona  wacanagi  ni  kta  e 
on  wicadapi  kin  hena  unkiyepi. 

WICOWOYAKE  11. 

1  Wacinyanpi  kin  he  taku  ape- 
pi  oahe  kin  ee,  qa  taku  wanya¬ 
kapi  sni  un  yuotanin  kin  hee. 

2  He  on  hunka  wicayapi  kin 
yuonihanyan  ihdaotaninpi  qon. 

3  Wacinyanpi  kin  eciyatanhan, 
Wakantanka  oie  kin  on  woicage 
kin  icahyapi  kin  he  sdonunyan- 
pi,  taku  wanyakapi  un  kin  he¬ 
na  taku  tanin  kin  etanhan  kaga- 
pi  sni. 

4  Wacinyanpi  kin  eciyatanhan 
Abel  Qain  kape  ca,  wosnapi  iyo- 
tan  waste  wan  Wakantanka  wa- 
kiyusna  qon  he  on  owotanna  e 
hduotanin  ;  Wakantanka  nakun 
hecen  yaotanin,  taku  qu  kin  he- 
on,  qa  he  eciyatanhan  ta  kes 
nahahin  ia  ece. 

5  Wacinyanpi  kin  eciyatanhan 
Henok  wiconte  wanyake  kte  sni 
e  tokan  ayapi,  qa  tuktedan  iye- 
yapi  sni,  Wakantanka  tokan  aye 
cin  heon.  Tokan  ayapi  sni  ito- 
kam  Wakantanka  iyokipiye  cin 
he  okiyakapi. 

6  Tuka  wacinyanpi  codan  tu- 
wedan  iyokipiye  kta  okihi  sni. 
Tuwe  en  u  kinhan  he  W^akan- 
tanka  ni  un,  qa  tona  aiciciya 
akitapi  kin  hena  iyunwin  wica- 
qu  ece  kin  he  wicada  kta. 

7  Wacinyanpi  kin  eciyatanhan 
Nowa  Wakantanka  ihamna,  ta¬ 
ku  nahahin  wanyakapi  sni  kin 
hena,  qa  itonkipa  un  kin  heon 
tiyohnaka  tawa  ni  kte  cin  on 
wata  tanka  wan  kaga  ;  qa  iye 
olian  kin  on  oyate  kin  wicaya- 
co,  qa  hecen  woowotanna  wa¬ 
cinyanpi  eciyatanhan  un  kin  he 
tawa  kta  e  icaga. 

8  Wacinyanpi  kin  eciyatanhan 
Abraham,  makoce  wan  yuhe  kte 

cin  he  ekta  ye  sipi  qehan,  ana- 
goptan,  qa  tokiya  ye  kte  cin  tan- 
yan  sdonkiye  sni  iyaya. 

9  Wacinyanpi  kin  eciyatanhan 
makoce  iwahoyapi  qon  he  en 
ounyan,  makoce  tawa  sni  kin  en 
iyececa,  Isaak  qa  Jakob  taku 
iwahoyapi  qon  om  tawaye  kte 
cin  hena  om  wakeya  olina  ti 
ece. 

10  Otonwe  wan  taku  ahde  kin 
ahe  cin  he  ape  yanka,  ticage  ca 
icahye  cin  he  Wakantanka  kin 
ee. 

11  Wacinyanpi  kin  eciyatan¬ 
han,  Sara  iye  qe  cinca  yuhe  kta 
e  wowasake  icu,  qa  wanna  wa- 
niyetu  ece  kin  sanpa  hiyu  tuka 
cinca  ton,  tuwe  iwahoye  ciqon 
he  wicaka  e  awacin  yanke  cin 
heon. 

12  Heon  wanjidan  etanhan,  qa 
he  ta  nun  seca,  tuka  he  etanhan 
wicota  icaga,  mahpiya  wicanhpi 
kin  iyenaka,  qa  miniwanca  ka- 
hda  wiyaka  sukaza  kin  iyecen 
yawapica  sni. 

13  Dena  owasin  wacinyan  tapi, 
taku  iwahowicayapi  qon  naha¬ 
hin  icupi  sni,  tuka  tehan  tanhan 
wanyakapi,  qa  wicadapi,  qa  ado- 
ksohan  icupi,  qa  maka  akan  oya¬ 
te  tokeca  qa  unhdaka  unpi  kin 
heca  ihdaotaninpi. 

14  Tona  taku  hececa  eyapi  kin 
hena  makoce  wanji  akitapi  e 
taninyan  ohdakapi. 

15  Unkan  awicakehan  makoce 
kin  etanhan  hiyupi  qon  he  wacin 
en  yuzapi  unkans,  hecijm  ake 
ekta  hdapi  kta  okihipi  tuka. 

16  Tuka  nakaha  wanji  iyotan 
waste  mahpiya  ekta  wanke  cin 
hee  akitapi.  Heon  etanhan  W  a- 
kantanka  hena  Wakantanka  ta- 
wapi  kin  eciyapi  kta  istece  sni, 
qa  otonwe  wan  wiyeya  ewicaki- 
cihnaka. 

17  Wacinyanpi  kin  eciyatan- 

han,  Abraham,  iyutanyanpi  qe- 
han,  Isaak  wahdusna,  qa  tuwe 
taku  iwahoyapi  qon  wicada  kin 
he  cinhintku  ecedan  kin  wahdu¬ 
sna. 

18  Isaak  etanhan  wicoicage  ni- 
tawa  kin  cajeyatapi  kta  ce,  eci- 
yapi  tuka  qon. 

19  Wiconte  ee  kaes  etanhan 
Wakan tanka  ekicetuya  okihi  he 
wicada  ;  qa  hetanhan  nakun  wi- 
yacinpi  on  ehdaku. 

20  Wacinyanpi  kin  eciyatan- 
han  Isaak,  Jakob  qa  Esa  wica- 
hdawaste,  taku  u  kte  cin  heon. 

21  Wacinyanpi  kin  eciyatan- 
han  Jakob,  wanna  te  kta  hehan, 
Joseph  cinhintku  napin  wicahda- 
waste,  qa  cansagye  oinkpa  kin 
akan  wocekiye  eya. 

22  Wacinyanpi  kin  eciyatan- 
han  Joseph,  wanna  te  kta  hehan, 
Israel  cincapi  kin  hetanhan  hda- 
pi  kte  cin  he  caje  yate  ca,  iye 
huhu  kin  aye  wicasi. 

23  Wacinyanpi  kin  eciyatan- 
han,  Moses  tonpi  kin,  hehan 
hunkakepi  kin  wi  yamni  hehan- 
yan  anakihmanpi,  hoksidan  wa¬ 
ste  e  wanhdakapi,  qa  wicastaya- 
tapi  toope  kin  kokipapi  sni. 

24  Wacinyanpi  kin  eciyatan- 
han  Moses  wanna  tanka  icage 
cehan,  Pharo  cunwintku  cinca 
eciyapi  kta  wicada  sni ; 

25  Wakantanka  taoyate  kin 
orn  kakija  un  kte  cin  he  hda- 
liniga,  qa  woalitani  woiyokipi 
kin  he  ptenyedan  yuhe  kta  e  cin 
sni ; 

26  Messiya  on  aiapi  kin  he,, 
woyuha  Egupta  en  un  kin  sam 
iyeya  wowijice  tanka  daka  ;  wo- 
kajuju  iyunwin  kin  he  awacin 
kin  heon  etanhan. 

27  Wacinyanpi  kin  eciyatan- 
han  Egupta  makoce  kin  ayu- 
stan,  qa  wicastayatapi  tocanniye 
kin  kokipe  sni.  Tuwe  wanyag- 

pica  sni  kin  he  wanyaka  se  ape 
yanka. 

28  Wacinyanpi  kin  eciyatan- 
han  wosnapi  wohduze,  qa  we 
amnimnipi  kin  hena  kaga,  tuwe 
cinca  tokapapi  kin  ihangwicaye 
cin  he  iye  owicayutan  kte  sni 
heon. 

29  Wacinyanpi  kin  on  Mde-sa 
kin  he  opta  iyayapi,  puze  cin 
iyecen.  Unkan  Egupta  oyate 
kin  hecon  utapi  qehan,  minin 
tapi. 

30  Wacinyanpi  kin  eciyatan- 
han  Jeriko  conkaske  kin  makata 
ihpaya,  anpetu  sakowin  ohomni 
unpi  qehan. 

31  Wacinyanpi  kin  on,  Rahab 
witkowinna  kin,  tona  anagoptan- 
pi  sni  kin  om  ihangyapi  sni,  ma¬ 
koce  iwanyag  hipi  kin  hena  wo- 
okiye  on  iyowinwicakiye  cehan. 

32  Qa  taku  sanpa  epe  kta  he  ; 
Gideon,  qa  Barak,  qa  Samson, 
qa  Jeptha,  qa  Dawid,  qa  Samuel, 
qa  wicasta  wokcanpi  kin  owasin 
owicamdake  kta  anpetu  kin  iye- 
hankeca  sni. 

33  Hena  wacinyanpi  kin  eciya- 
tanhan  wokiconze  kin  ohiyapi, 
wicohan  owotanna  ohanyanpi, 
wahoyapi  kin  icupi,  mnaja  kin 
iohmusyapi ; 

34  Peta  wohitike  cin  kasnipi, 
maza  sagye  ope  kin  nakicipapi, 
wowasake  sni  etanhan  wasagici- 
yapi,  okicize  en  waditaka  icica- 
gapi,  qa  Ikcewicasta  ozuye  kin 
napewicayapi. 

35  Winohinca  kin  cinca  kitapi 
kin  ekicetuyapi  ewicahdakupi. 
Qa  wanjikji  nina  kakisyapi,  tuka 
etanhan  ehdakupi  kta  cinpi  sni, 
woekicetu  iyotan  waste  kin  yu- 
hapi  kte  cin  heon  etanhan. 

36  Qa  wanjikji  waaiapi,  qa  ni- 
na  wicakastakapi  kin  on  iyutan- 
pi,  qa  nakun  maza  icicahiha,  ka- 
ska  wicahnakapi  ko  on. 

37  Inyan  on  wicakininpi,  can- 
ibakse  on  bawicaksapi,  iyutan- 
wicayapi,  mazasagye  on  wica- 
ktepi ;  taliinca  ha  qa  tatokadan 
ha  koyag  manin  unpi ;  taku 
owasin  icakijapi,  kakijapi  un  qa 
sicaya  wicakuwapi. 

38  Ilena  maka  kin  de  iyewi- 
cakicihantu  sni ;  hewoskan  ma¬ 
nin  unpi,  lie  kin  akan,  taku  itu 
unpi  otipi,  qa  makohdoka  kin 
ohna. 

39  Hen  a  owasin  wacinyanpi 
kin  eciyatanhan  tanyan  ihdu- 
taninpi,  qa  taku  wahoyapi  kin 
ocowasin  icupi  sni. 

40  Wakantanka  taku  sam  iye- 
ya  waste  unkiyepi  on  ehnaka, 
hecen  hena  e  unkicunonpa  tan- 
han  wicahdustanpi  kte  sni. 

WICOWOYAKE  12. 

1  Heon  etanhan  waayataninpi 
malipiya  soka  wan  hinsko  tanka 
aohdute  unyanpi  kin,  hecen  taku 
tkeya  qinpi  kin  owasin  eunhna- 
kapi  kta,  woahtani  ohiunyanpi 
ece  kin  he  koya,  qa  oinyanke 
unkitokam  wanke  cin  he  wacin 
tankaya  unkinyankapi  kta. 

2  Qa  Jesus  wacinunyanpi  kin 
toka  kage  ca  hdustan  kin  hee 
ekta  euntonwanpi  kta.  He  iye, 
wowiyuskin  itokam  ehdepi  qon 
lie  on,  can  susbeca  kin  hee  kaes 
iyowinkiye  ca,  wowistece  kin 
he  taku  da  sni,  qa  Wakantanka 
oiyotanke  etapa  kin  eciyatanhan 

*  kiyotanka. 

3  Tuwe  wahtanipi  sa  taku  i  en 
hiyeyapi  kin  he  iye  en  wahba- 
yedan  iyowinye  ciqon  he  awacin 
po,  hecen  nitawacinpi  kin  ekta 
iconimnipi  kte  sni,  qa  wacin  ibo- 
yasakapi  kte  sni. 

4  Woahtani  kici  yecizapi  kin 
en  nahahin  we  kin  ekta  aiyahde- 
ya  ecanonpi  sni. 

5  Qa  wowaliokonkiye  cinca 
iyecen  oniciyapi  kin  he  ayekton- 
japi  he ;  Micinksi,  Itancan  wica- 
kapsinpsinte  cin  he  sice  dake  sni 
wo,  qa  iyopeniye  cinhan  wacin 
ibosake  sni  wo,  eye  cin. 

0  Itancan  kin  wicasta  waste- 
kida  kinhan,  he  iyopekiye  ca, 
cinca  iyowinwicakiye  cin  otoi- 
yohi  hdapsinpsinta  ece. 

7  Wiyopeniyanpi  kinhan,  cinca 
kin  iyecen  Wakantanka  ecani- 
conpi ;  tukte  cinca  kin  he  atku- 
ku  iyopekiye  sni  he. 

8  Tuka  owasin  en  opapi  ece 
kin  iyecen  iyopeniyanpi  sni  kin¬ 
han,  tuwe  cinca  tanin  sni  kin 
henicapi,  qa  cinhintkuyapi  un 
kin  henicapi  sni. 

9  Unkan,  wdcacehpi  eciyatan¬ 
han  atewicunyanpi  kin  hena  iyo- 
peunkiyapi  ece,  unkan  wicun- 
hduonihanpi  hecinhan,  sam  iye- 
ya  wicanagi  Ateyapi  kin  he  ana- 
ungoptanpi  kte  ca  on  unnipi  kta. 

10  Hena  e  anpetu  tonana  he- 
hanyan,  token  iyokipipi  kin  he¬ 
cen  iyopeunkiyapi ;  tuka  he  qe 
unwastepi  kte  cin  he  on,  hecen 
iye  towakan  kin  en  ounpapi  kta. 

11  Wiyopewicayapi  kin  owa¬ 
sin  en  icunhan  woi}mkipi  sni, 
tuka  woiyokisice  ;  tuka  ihakam 
tona  hecawicakiconpi  kin  en 
wicoowotanna  waskuyeca  woo- 
kiye  kin  icahwicakiya  ece. 

12  Heon  etanhan  wicanape 
kaozezeya  un  kin  hena  yuwan- 
kan  icu  po,  qa  hupahu  wasake 
sni  kin  hena  koya ; 

13  Qa  nisihapi  canku  mdaya 
kicaga  po,  taku  huste  kin  he 
icunonpa  iyeyapi  kte  sni,  tuka 
okiziyapi  kte  cin  heon. 

14  Owasin  en  wookiye  akita 
po,  qa  nakun  wowakan  kin,  he 
tuwe  yuhe  sni  kinhan  Itancan 
kin  wanyake  kte  sni. 

15  Qa  tuwe  Wakantanka  to- 

waonsida  kin  iyohi  kte  sni  na- 
ceca,  heon  aiciciya  iwanihdaka 
po,  okinni  can  hute  paza  icage 
ca,  nagiyeniyanpi  kta,  qa  hecen 
wicota  asamyapi  kta. 

16  Okinni  wicawihomni  wan 
yuke  kta,  qa  taku  wakan  ohoda 
sni,  Esa  iyececa,  he  watokapa 
kin  taku  yutapi  onspadan  iyope- 
kiya. 

17  Qa  iyohakam  woyawaste 
kin  hduhe  kta,  tuka  heyata  iye- 
yapi,  he  sdonyayapi,  qa  token 
tawacin  yutokeea  kte  cin  he  iye- 
ye  sni,  istamnihafipe  on  nina  aki- 
ta  tuka. 

18  Paha  oyutanpica,  qa  peta 
on  ide  qon  he  ekta  yahipi  sni, 
qa  taku  iyotan  samya  wanke 
cin,  qa  otpaza,  qa  nina  icamna 
kin ; 

19  Qa  nakun  mazayahotonpi 
tanka  hoton,  wicoie  ho  kin  hena 
koya ;  he  tona  nahonpi  qon  wi¬ 
coie  kin  he  akta  owicakiyakapi 
kte  sni  e  icekiyapi. 

20  Taku  econ  wicasipi  qon  he 
okitpanipi ;  Woteca  wan  hee 
kaes  paha  kin  yutan  kinhan  he 
inyan  on  kininpi  kta,  qa  is  wan- 
hinkpe  on  katpa  iyeyapi  kta 
ce. 

21  Unkan  he  wanyakapi  kin 
nina  wowinihan,  qa  heon  Moses, 
Nina  mahniyanyan  qa  macancan 
ce,  eya. 

22  Tuka  Zion  Paha  kin  ekta 
yahipi,  Wakantanka  ni  un  oton- 
we  tawa  kin,  Jerusalem  mahpi- 
ya  tanhan  u  kin,  qa  ohnihde 
unpi  kin  kektopawinge  ota  e- 
kta ; 

23  Omniciye  tanka,  qa  tokahe- 
ya  wicatonpi  okodakiciye  kin, 
mahpiya  ekta  caje  owicawapi 
kin  hena,  qa  Wakantanka  owa- 
sin  wicayaco  kin  he,  qa  wicasta 
owotanna  yustanpi  nagipi  kin 
hena  ekta; 


24  Qa  Jesus  wicotakuye  teca 
kin  en  iyotahedan  un  kin  hee 
ekta,  qa  we  amnimnipi  kte  cin, 
Abel  sam  iyeya  taku  waste  eye 
cin  he  ekta. 

25  Ihnuhan  tuwe  ie  cin  anaya- 
goptanpi  sni  kinhan  ;  tona  tuwe 
maka  akan  ie  ciqon  he  anago- 
ptanpi  sni  qon  hena  najicapi  sni 
hecinhan,  sam  iyeya  unkiye  na- 
unjicapi  kte  sni,  tuwe  mahpiya 
tanhan  ie  cin  ihaunktapi  sni  kin¬ 
han. 

26  lye  ho  kin  he  ehan  maka 
kin  yahuhuza,  tuka  nakaha  wa- 
hounyanpi  qa  heya,  Ake  wanca- 
dan  maka  ecedan  mdahuhuza 
kte  sni,  tuka  nakun  mahpiya 
kin. 

27  Unkan,  Ake  wancadan,  eye 
cin  he  taku  tona  yahuhuzapi  kte 
cin  hena  taku  kagapi  kin  iyecen 
yutokan  iyeyapi  kta,  hecen  taku 
tona  yahuhuzapica  sni  kin  hena 
ecen  he  kta,  he  kapi. 

28  Heon  etanhan  wokiconze 
yuhohopica  sni  kin  unkicupi, 
wowaonsida  unhapi  kta,  hecen 
woyuonihan,  wokokipe  ko  yuha 
Wakantanka  iyokipiya  ohounda- 
pi  kta. 

29  Wakantanka  unkitawapi  kin 
he  peta  wahuhnahye  cin  heca. 

WICOWOYAKE  13. 

1  Hunkawanjinkiciyapi  waste- 
kicidapi  kin  he  ecen  un  nunwe. 

2  Oicimani  kin  wonwicaya 
akiktonjapi  sni  po  ;  heconpi  kin 
on  wanjiksi  mahpiya  ohnihde 
kin  sdonwicaye  sni  won  wica- 
yapi. 

3  Tona  kaska  wicahnakapi  kin 
hena  om  nicaskapi  kin  iyecen 
wicakiksuya  po  ;  qa  tona  kakis- 
yapi  un  kin  hena  koya,  wica- 
tancan  kin  ohna  dukanpi  kin 
heon. 

4  Owasin  en  wakan  kiciyuza- 
pi  kin  he  woyuonihan,  qa  ohe- 
hdepi  asamyapi  sni  kin ;  tuka 
wicawihomnipi  qa  wawicihaha- 
pi  econpi  kin  hena  Wakantanka 
wicayaco  kta. 

5  W~aicucupikte  cin  wanin  oya- 
liandapi  kta,  qa  taku  duhapi  kin 
hena  on  iyonicipipi  nunwe.  To- 
hinni  aciyustan  kte  sni  qaicima- 
na  ehpeciye  kte  sni,  eye  ciqon 
heon  etanhan. 

6  Heon,  Itancan  kin  omakiye 
cin  hee,  qa  he  etanhan  taku  wi- 
casta  akantu  ecamiconpi  kte  cin 
kowakipe  kte  sni  ce,  waditagya 
unkeyapi  kta. 

7  Tona  awannihdakapi,  Wa¬ 
kantanka  oie  kin  oniciyakapi 
kin  hena  wicakiksuya  po,  hena 
wicohan  ihanke  kin  he  awacin 
po,  qa  wacinyanpi  qon  he  en 
opa  po  : 

8  Jesus  Messiya,  htanihan  qa 
liakaha  okonwanjidan,  qa  owi- 
hanke  wanice  kta. 

9  Ihnuhan  woonspe  otakiya  qa 
toktokeca  on  yutokan  iyeniyan- 
pi  kinhan  ;  woyute  tona  he  awa- 
cinpi  qon  takudan  okihiwicaye 
sni  kin  he  wicacante  kin  yusuta 
sni,  tuka  wowaonsida  kin  on  yu- 
sutapi  kin  he  waste. 

10  Wahna  wosnapi  wan  unha- 
pi  kin  he  etanhan  tona  wakeya 
qon  ohna  ohanyanpi  kin  hena 
yutapi  kta  iyececapi  sni. 

11  W’oteca,  tona  we  kin  woa- 
htani  on,  wawayusna  itancan  kin 
tipi  wakan  kin  timahen  ai  qon, 
hena  tancanpi  kin  tihocoka  kin 
itankan  huhnahyapi  ece. 

12  Heon  Jesus  is  eya,  iye  we 
kin  on  oyate  kin  wicayuecedan 
kta  e  otonwe  tiyopa  kin  itankan 
kakisyapi  qon. 

13  Hecen  iye  on  aiapi  qon  ai- 
hpeunyanpi  kin  yuha  ekta  wico- 
ti  kin  Itankan  unyanpi  kta. 

14  TDeciya  otonwe  ohinniyan 
ecen  he  cin  mhapi  sni,  tuka 
wanji  u  kte  cin  he  unkakita- 
pi. 

15  Heon  etanhan,  iye  caje  on, 
ohinniyan  Wakantanka  en  wo- 
witan  wosnapi  kin  unkaupi  kta, 
unkihapi  etanhan  waskuyeca, 
iye  caje  kin  on,  wounhdakapi 
kin  hee. 

16  Taku  waste  econpi,  qa  wa- 
eantkiyapi  kin  hena  akiktonjapi 
sni  po,  hena  wosnapi  kin  Wa¬ 
kantanka  iyokipi  ece. 

17  Tona  wahokonniciyap i  kin 
hena  an  a  wi  e  ak  igop  tan  po,  qa 
wicihukuya  yeiciya  po,  hena 
nlnagipi  kin  on  awanniyakapi, 
ohdakapi  kte  cin  he  iyecen  ;  he- 
cen  wowiyuskinyan  econpi  kta, 
qa  woiyokisinya  econpi  kte  sni ; 
he  liiyepi  kin  on  waste. 

18  Wocekiye  unkekiciya  po ; 
wieanagi  waste  unhapi  unkecin- 
pi,  taku  owasin  en  owotanna 
unkohanyanpi  kta  imcinpi. 

19  Tuka  hecanonpi  kta  e  iyo- 
tan  ceciciyapi,  kohanna  niyepi 
ekta  u  mayanpi  kte  cin  heon. 

20  Unkan,  Wookiye  Wakan¬ 
tanka  kin,  Jesus  Itancan  unkiya- 
pi,  tahinca  awanwicahdake  tan¬ 
ka  kin  he,  wiconte  etanhan  ake 
hiyuye  ciqon  he  wicotakuye 
owihanke  wanica  we  kin  eciya- 
tanhan, 

21  Iye  tawacin  kin  ecen  eca- 
nonpi  kta  e,  wicohan  waste  owa¬ 
sin  en  niyusutapi  kte,  qa  taku 
iye  ista  kin  en  oiyokipi  kin  eca- 
niconpi  kta,  Jesus  Messiya  eci- 
yatanhan  ;  he  wowitan  owihan¬ 
ke  wanica  kicihan  nunwe. 

22  Mihunkawanji,  ceciciyapi 
ce,  wowahokonkiye  wicoie  kin 
iyowinkiya  po,  wicoie  tonana  on 
wowapi  cicagapi. 

23  Timotheos  hunkawanjin  un¬ 
yanpi  kin  wanna  kiyuskapi  e 

sdonya  po,  he  ecadan  u  kinhan 
kici  wanciyakapi  kta. 

24  Tona  niyepi  en  itancanpi 
kin  hena  owasin,  qa  tona  owo- 
tanna  un  kin  owasin  nape  wica- 


yuza  po.  Italia  etanhanpi  kin 
hena  nape  niyuzapi. 

25  Wowaonsida  kin  niyepi  o- 
wasin  en  nicipi  un  nunwe.  A- 
men. 


JAKOB 

T  AW  O  WAPI  KIN  . 


WICOWOYAKE  1. 

1  Jakob,  Wakantanka  taokiye, 
qa  Jesus  Messiya  Itancan  tawa 
kin  he,  wicowazi  akenonpapi 
enanakiya  eyaye  cin  hena  wowa- 
pi  wicakicaga  ;  wookiye. 

2  Mihunkawanji,  taku  wawi- 
yutanyan  un  kin  ota  ayakipapi 
kinhan,  he  wowiyuskin  ocowasin 
hd&wa  po  : 

3  W’acinyayapi  iyutanpi  kin 
he  wacintankapi  kaga  e  sdonya- 
yapi. 

4  Tuka  wacintankapi  kin  he 
•tohan  kin  tanyan  hdustan  kte ; 
hecen  niyustanpi  qa  ocowasin 
yaunpi  kta,  qa  takudan  iyoni- 
tpanipi  kte  sni. 

5  Niyepi  etanhan  tuwe  woksa- 
pe  nice  cinhan,  Wakantanka  ki- 
da  kta,  iye  owasin  iyakicuva 
wicaqu  ece,  qa  iyopewicaye  sni  ; 
unkan  qupi  kta. 

6  Tuka  takudan  cetunhda  sni 
v/acinyan  kida  kta ;  tuwe  wace- 
tunhda  kin  he  miniwanca  taja 
kin  iyececa,  tateyanpa  kaskan- 
skan  qa  kahoya  ehpeye  cin. 

7  Wicasta  kin  he  Itancan  kin 
etanhan  taku  icu  kta  kecin  kta 
iyecece  sni. 

8  Wicasta  tawacin  nonpa  kin 
he  tacanku  owasin  ohna  kakti- 
hanhan  un  ece. 

9  Hunkawanjinkiciyapi  wahpa- 


nica  kin  yuwankan  iyeyapi  kin¬ 
han,  heon  iyuskin  kta. 

10  Tuka  wijica  un  kin  yuwa- 
hpanicapi  kinhan,  on  iyuskin 
kta  ;  peji  hca  kin  he  iyecen  to- 
kan  aye  kte  cin  heon. 

11  Anpetu  wi  kin  hinanpe  ca 
kata  aya  eca,  wato  kin  snisya 
ece,  qa  wahca  ihpaye  ca  owan- 
yake  waste  kin  he  atakuni  sni 
ece  :  he  iyecen  wicasta  wijica 
kin  iye  tohan  kin  en  awihnuni 
kta. 

12  Wicasta  iyutanyanpi  kin  he 
yawastepi  ece ;  tohan  tanyan 
yukcanpi  kinhan,  hehan  wiconi 
watesdake,  Itancan  kin  tona 
wastedakapi  iwahowicaye  ci- 
qon,  hee  icu  kta. 

13  Tuwe  iyutanyanpi  kinhan, 
Wakantanka  iyutanmayan  ce, 
eye  kte  sni  :  WAkantanka  taku 
sica  on  iyutanyanpi  kta  okihi 
sni,  qa  nakun  tuwedan  iyutanye 
sni. 

14  Tuka  wicasta  otoiyohi  iye 
cantiheye  sice  cin  on  iyutanpi 
qa  iyakapeyapi  ece. 

15  Hehan  wocantiheye  sice 
cin  icage  cinhan  woahtani  kaga  ; 
qa  woahtani  yustanpi  eca,  wi- 
conte  icahya  ece. 

16  Mihunkawanji  waste,  ici- 
hnayanpi  sni  po. 

17  Taku  wicaqupi  waste  qa 
yustanpi  kin  owasin  wankantan- 

han  un,  qa  iyoyanpa  Ateyapi  kin 
eciyatanhan  kun  u  ece  ;  iye  qe 
tokeca  sni,  qa  yuhomnipica  sni 
hinca. 

18  Iye  tawacin  kin  eciyatan-. 
han.  wowicake  oie  kin  on  cinca 
unkagapi,  hecen  taku  kage  cin 
ehna  unkiye  waskuyeca  tokahe- 
ya  iyeuncecapi  kta. 

19  Heon  etanhan,  mihunka¬ 
wanji  waste,  wicasta  otoiyohi 
wanahon  ohanko  kta,  ie  kapin 
kta,  qa  wacintanka  kte  : 

20  Wicasta  sinhdapi  kin  he 
Wakantanka  toowotanna  kin 
icaliye  sni. 

21  Heon  etanhan,  wicowahte- 
sni  kin  owasin,  qa  taku  sica  iya- 
tahdepi  kin  elipeya  po  ;  qa  wi- 
coie  ninagipi  niye  kta  okihi  kin 
he  onsiiciya  icu  po. 

22  Tuka  wicoie  kin  ecen  econ 
po,  qa  iye  icihnayanpi,  nahonpi 
ecedan,  unpi  sni  po. 

23  Tuwe  wicoie  nalion  esta 
ecen  econ  sni  kinhan,  he  wicasta 
wan  ihdiyomdasin  on  ite  iwani- 
hdake  cin  iyececa ; 

24  Iwanihdake  ca  tankan  iya- 
ya,  unkan  hehan  hinnakaha  ite 
tokeca  kin  he  akiktonja  ece. 

25  Tuka  tuwe  wicoope  on  ta- 
waiciyapi  yustanpi  kin  he  opa- 
hta  yanke  ca,  en  un  kinhan,  tu¬ 
we  nalion  qa  akiktonje  cin  heca 
sni,  tuka  wicohan  econ  kin  he¬ 
ca,  hee  e  taku  econ  kin  en  yawa- 
stepi  kta. 

26  Tuwe  niyepi  kin  etanhan 
woohodapi  kin  en  opa  se  ececa 
hecinhan,  qa  ceji  hdaske  sni,  tu¬ 
ka  iye  cante  icihnaye  cinhan, 
he  woohodapi  ope  cin  he  taku 
sni. 

27  Wakantanka  qa  Ateyapi 
kin  itokam  woohodapi  opapi  ece¬ 
dan  qa  asape  sni  kin  he  dee ; 
Wamdenica  qa  wiwazica  kaki- 
japi  eca  en  wicahipi,  qa  wicoi- 

cage  kin  en  taku  iyaonpepica 
sni  ihduhapi  kin  hee. 

WICOWOYAKE  2. 

1  Mihunkawanji,  Jesus  Messi- 
3^a,  wowitan  Itancan  wacinyanpi 
kin,  on  wicasta  iwandakapi  kte 
cin  he  yuhapi  sni  po. 

2  Nitomniciyepi  kin  en,  wica¬ 
sta  wan  mazaskazi  napcupe  yu- 
he  ca  wokoyake  waste  kicun  kin 
en  hi  kinhan  ;  qa  nakun  wicasta 
wahpanica  wan  heyake  sica  un 
kin  en  hi  kinhan  ; 

3  Qa  tuwe  wokoyake  waste  ki¬ 
cun  kin  he  tanyan  ayatonwanpi, 
qa  heyakiyapi,  Oiyotanke  waste 
kin  de  en  hiyotanka  wo  ;  qa  wi¬ 
casta  wahpanica  qon,  Hen  najin 
wo,  qa  is,  siha  wahde  kin  ihu- 
kuya  hiyotanka  wo,  eyakiyapi 
kinhan ; 

4  Otoiyohi  tanyan  canteyeci- 
yuzapi  sni,  qa  wicotawacin  sica 
eciyatanhan  widukcanpi  sni  he. 

5  Nahon  po,  mihunkawanji  wa¬ 
ste  ;  Wakantanka  maka  akan 
wahpanicapi  kin  hena  wicaka- 
liniga  he,  wacinyanpi  on  wiji- 
capi,  qa  tona  iye  wastedakapi 
wokiconze  iwahowicaye  ciqon 
he  tawayapi  kte  cin. 

6  Tuka  niye  wahpanicapi  kin 
wahtewicayadapi  sni.  Wijica- 
pi  kin  hena  iyotanhan  iyenici- 
yapi  sni,  qa  woyaco  oiyotanke 
kin  en  aniyanpi  sni  he. 

7  Wicacaje  waste  on  cajeniya- 
tapi  ece  kin  he  yasicapi  sni  he. 

8  Wowapi  kin  eciyatanhan, 
woope  iyotan  waste,  Nikiyedan 
un  kin  niye  inihdacin  wasteya- 
dake  kta  ce,  eyapi  kin  he  ecen 
ecanonpi  kinhan,  tanyan  eca- 
nonpi  kta. 

9  Tuka  wicasta  token  ihduze 
cin  ekta  eyatonwanpi  kinhan, 
woahtani  ecanonpi,  qa  woope 


WXCOWOYAKE  3. 


kin  on  sicaya  econ-  oniyakapi 

ece. 

10  Tuwe  woaliope  owasin  yuha 
esta,  wanjidan  kicakse  cinhan, 
he  ocowasin  on  yacopi. 

11  Tuwe,  Wawicihahapi  eca- 
non  kte  sni  ce,  eye  ciqon  he  is 
nakun,  Wamayanon  kte  sni  ce, 
eya.  Unkan  wawicihahapi  ta- 
kudan  ecanon  sni  esta,  wamaya¬ 
non  kinhan,  wanna  woope  kin 
kiyecaksa. 

12  Tona  woope  on  tawaiciyapi 
kin  on  wicayacopi  kte  cin  hena 
iyecen  iapi,  qa  econ  po. 

13  Tuwe  waonsida  sni  kin  he 
wowaonsida  wanin  woyaco  ece- 
dan  qupi  kta ;  qa  wowaonsida 
woyaco  kin  kapeya  iyuskin  ece. 

14  Mihunkawanji,  tuwe  wacin- 
yan  keya  esta,  iyecen  wicohan 
yuhe  sni  kinhan,  he  taku  iyokihi 
kta  he.  Wacinyan  un  kin  he 
niyan  okihi  he. 

15  Nihunkawanji  qa  nitawi- 
nohtin  tancokapidan,  qa  anpetu 
iyohi  woyute  nicapi  kinhan  ; 

16  Qa  wanji  hewicayakiyapi, 
Wookiye  on  hdapo,  cosiciyapi 
qa  wipiiciya  po  ;  tuka  taku  wi- 
catancan  icakije  cin  hena  wica- 
yaqupi  sni  ehantanhan,  taku 
iwastepi  kta  he. 

17  He  iyecen  wacinyanpi  kin, 
wucohan  codan  kinhan,  he  wan¬ 
na  ta,  isnana  un  kin  heon. 

18  Han,  tuwe  heye  kta ;  Niye 
wacinyan  yaun,  qa  miye  wico¬ 
han  mduha ;  hecen  wacinyaye 
cin  he  niohan  codan  makipazo 
wo,  kinhan  miohan  kin  on  wacin- 
waye  cin  he  cicipazo  kta  ce. 

19  Taku  Wakan  kin  wanjidan 
he  wicayada ;  he  tanyan  ecanon ; 
taku  wakan  sicapi  kin  is  eya  wi- 
cadapi  qa  cancanpi  ece. 

20  Tuka,  wicasta  wacinton  sni 
kin,  wacinyanpi  wicohan  codan 
kin  he  ta  e  sdonyaye  kta  he. 


21  Abraham  ateunyanpi  kin  he, 
cinhintku  Isaak  wahna  wosnapi 
akan  wahdusna  qon  he  ehan, 
wicohan  on  yaowotanpi  sni  he. 

22  Qa  iye  ohan  kin  kici  wacin- 
ye  cin  token  ohanye  ca,  wico¬ 
han  on  wacinye  ciqon  he  yustan- 
pi  e  wandaka  he. 

23  Unkan  hecen  wowapi  kin, 
Abraham  Wakantanka  wicada, 
unkan  he  wmowotanna  kiciyawa- 
pi,  qa  he  Wakantanka  takicuwa 
eciyapi  ce,  eyapi  qon  he  yuece- 
tupi. 

24  Heon,  wacinyanpi  ecedan 
on  etanhan  sni,  tuka  wicohan 
kin  on  wicasta  owotanna  yawa- 
pi  ece  he  wandakapi. 

25  Nakun  Rahab  witkowinna 
kin  ohnihde  unpi  qon  hena  iyo- 
winwicakiye  ca  canku  tokeca 
ohna  hde  wicasi  qehan,  is  eya 
wicohan  on  owotanna  yawapi 
sni  he. 

26  Wicatancan  kin  woniya  co¬ 
dan  un  kin  he  ta  ece,  he  iyecen 
wacinyanpi  kin  wicohan  codan 
kinhan,  he  nakun  ta  ece. 

WICOWOYAKE  3. 

1  Mihunkawanji,  wicota  waon- 
spekiya  unpi  sni  po ;  woyaco 
iyotan  tanka  unkicupi  kta  e 
sdonyayapi. 

2  Owasin  taku  ota  on  waun- 
htanipi  ece.’  Tuwe  oie  on  wa- 
htani  sni  kinhan,  he  wicasta  yu- 
stanpi  qa  tancan  ocowasin  hda- 
ske  kta  okihi. 

3  Wanyaka  po,  suktanka  ana- 
ungoptanpi  kta  e  heon  iikiyuwi 
i  kin  en  iyewicunkiciyapi ;  qa 
tancanpi  ocowasin  wicunyuho- 
mnipi  ece. 

4  WTita  wata  kin  hena  nakun 
wanyaka  po,  tankinkinyan  qa 
tate  ohitika  on  kaha  iyeyapi 
esta,  iyupse  yuza  cistinna  on 

token  itancan  kin  cin  eca,  yu- 
homnipi  ece. 

5  He  iyecen  wicaceji  kin  taku 
cistinna,  tuka  tanka  icida  ece. 
Iho,  peta  cistinna  kes  can  tanka 
ideya  ece. 

6  Wicaceji  kin  he  peta,  qa  wo- 
ahtani  iyatahdepi ;  hecen  wica¬ 
ceji  unhuhapi  kin  ehna  un,  wica- 
tancan  kin  ocowasin  asamya, 
qa  wicoicage  ohomniyan  aideye 
ca,  is  eya  wakansica  ti  kin  etan¬ 
han  ideiciya. 

7  Woteca  ocaje  owasin,  qa  ta¬ 
ku  kinyan  unpi,  taku  sdohan 
unpi  qa  miniwanca  mahen  unpi 
kin,  henakiya  etanhan  wicasta 
wanunyanpi  wicakage  ca  wica- 
yuha  : 

8  Tuka  wicaceji  kin  he  tuwe- 
dan  yuwalibaka  okihi  sni ;  he 
wosice  wicasta  sni,  pejihuta 
sica  on  wicata  ece  kin  he  oju- 
dan. 

9  He  on  Wakantanka  Ateyapi 
kin  unyawastepi ;  qa  he  un  wi¬ 
casta  akantu,  Wakantanka  oun- 
cage  iyecen  kagapi  kin  hena 
wicunyasicapi  ece. 

10  Wicai  wanjidan  etanhan 
wayawastepi  qa  wayasicapi  kin 
hinanpa  ece.  Mihunkawanji, 
hena  hecetu  sni. 

11  Miniyowe  wan  oenape  wan¬ 
jidan  etanhan,  mini  waste  qa 
nakun  mini  pa  hinca  hiyuya  he. 

12  Mihunkawanji,  suken  can 
wan  Oliwe  waskuyeca  aicaga, 
qa  is  hastanyanka  iyuwi  wan 
suken  waskuyeca  okihi  he ;  he 
iyecen  miniyowe  wan  mini  wa¬ 
ste  qa  nakun  mini  pa  liinca  hi- 
yuye  sni  ece. 

13  Enitanhanpi  tuwe  wicasta 
ksape  ca  wiyukcan  un  he  ;  wo¬ 
ks  ape  wowahbadan  on  tanyan  ai- 
hduhe  cin  eciyatanhan  iye  ohan 
wraste  hdutanin  kte. 

14  Tuka  winawizipi  pa  liinca, 

qa  wakinieapi  nicantepi  kin  en 
duhapi  kinhan,  ihnuhan  widu- 
skinpi  qa  wowicake  kin  on  iya- 
tonpi  sni  kin. 

-15  Wicoksape  kin  he  wankan- 
tanhan  u  sni ;  tuka  maka  kin 
etanhan,  wicacelipi  etanhan,  qa 
wTakansica  iyececa. 

16  Tukten  winawizipi  qa  wa- 
kinicapi  yuke  cinhan,  wicotoke- 
tu  tanin  sni  qa  wicolian  sica 
owasin  hen  un  ece. 

17  Tuka  woksape  wankantan- 
han  un  kin  he  tokaheya  ecedan, 
hehan  wokiyapi  kaga,  waliba- 
dan,  v/aanagoptan,  wowaonsida 
qa  waskuyeca  waste  on  ojudan, 
owotanna  wiyukcan  qa  owotan- 
na  wohdaka  ece. 

18  Unkan  tona  wookiye  kagapi 
kin  hena  woowotanna  waskuye¬ 
ca  kin  wookiye  en  owicakieijupi 
ece. 

WICOWOYAKE  4. 

1  Niyepi  ekta  wicokicize  qa 
wakinieapi  kin  tokiyatanhan  u 
he  ;  cantiheyayapi  sica  nihuhapi 
en  wakis  un  kin  hena  eciyatan¬ 
han  sni  he. 

2  Cantiheyayapi  tuka  duhapi 
sni ;  wicayaktepi  qa  yuhe  wa- 
cannipi,  tuka  icu  oyakihipi  sni ; 
wicayakizapi  qa  zuya  dapi,  tuka 
taku  duhapi  sni,  yadapi  sni  kin 
heon  etanhan. 

3  Yadapi  tuka  iyacupi  sni  ece, 
ecinsniyan  yadapi  kin  on,  canti¬ 
heyayapi  sica  on  dusotapi  kte 
cin  heon. 

4  Wiinayahmanpi  qa  wawici- 
hahapi  ecanonpi  kin,  wicoicage 
kin  de  wastedapi  kin  he  Wakan¬ 
tanka  sicedaka  e  sdonyayapi  sni 
he.  Heon  tuwe  wicoicage  kin 
de  wotakuye  wacin  kinhan,  he 
Wakantanka  tokaya. 

5  Wow api  wakan  kin,  Woniya 
en  unyakonpi  kin  he  winawizipi 

cantiheya  ce,  ituya  eya  idukcan- 
pi  he. 

J  6  Tuka  sanpa  wowaonsida  wi- 
caqu  ece  ;  heon  heya,  Wakan- 
tanka  wahanicidapi  kin  wicaki- 
pajin,  tuka  tona  onsikihanpi  kin 
hena  wowaonsida  wicaqu  ece. 

7  Heon  etanhan,  Wakan tanka 
ihukuya  iyeiciya  po.  Wakan- 
sica  kipajin  po,  kinhan  nanicipa- 
pi  kta. 

8  Wakantanka  ikiyedan  u  po, 
hecen  is  nikiyepidan  u  kta.  Wa- 
htanipi  sa,  nape  hdujaja  po  ;  qa 
wacin  ninonpapi  kin,  cante  hdu- 
ecepidan  po. 

9  lyokisicapi,  wasihdapi  qa  ce- 
ya  po  ;  iyaliapi  kin  he  wieaceya 
ee  kta,  qa  widuskinpi  kin  he 
woiyokisice  kta. 

10  Itancan  kin  itokam  makata 
elipeiciya  po,  kinhan  yuwankan 
inicupi  kta. 

11  Mihunkawanji,  otoiyohi  aki- 
ciiapi  sni  po.  Tuwe  hunkawan- 
jitku  aie  ca  hunkawanjitku  lida- 
co  kinhan,  he  woope  kin  aie  ca 
woope  kin  yaco  ;  tuka  woope  kin 
daco  kinhan,  woope  kin  ecen 
econpi  kin  henica  sni,  tuka  wa- 
yaco  kin  henica. 

12  Woope  kage  cin  he  WanjK 
dan,  he  wanikiye  ca  nakun  wai- 
hangya  okihi.  Wicasta  tokeca 
daco  kin  nis  nituwe  he. 

13  Iho  po,  nakaha  tona  heha- 
pi ;  Dehan,  qa  is  heyakecinhan, 
otonwe  kin  kae  ekta  unyanpi 
qa  waniyetu  wanji  en  unyakon- 
pi  kta,  wopeuntonpi  qa  wiyope- 
unyanpi  qa  taku  unkamnanpi 
kta  ce. 

14  Tuka  heyakecinhan  taku  u 
kte  cin  sdonyayapi  sni ;  yanipi 
kin  he  taku  he,  opo  wan  cistiye- 
dan  tanin  qa  hehan  atanin  sni 
kin  he  heca. 

15  Kaken  ehapi  kta  iyececa  ; 
Itancan  kin  iyowinunkiyapi  qa 


unnipi  kinhan,  decen  qa  is  ka¬ 
ken  econkupi  kta  ce. 

16  Tuka  nakaha  wahannicida- 
pi  kin  on  iduskinpi ;  hecen  wi- 
yuskinpi  kin  owasin  sica. 

17  Heon  etanhan,  tuwe  taku 
waste  econ  kta  sdonkiya  tuka 
econ  sni  eca,  he  woahtani  icica- 
ga  ece. 

WICOWOYAKE  5. 

1  Iho  po,  tona  wijica  yaunpi 
kin,  wokakije  nihiyahdepi  kte 
cin  liena  on  ceyapi  qa  sicahowa- 
ya  po. 

2  Woyuha  nitawapi  kin  kuka, 
qa  nitawokoyake  kin  wamdu- 
skadan  yapotapi. 

3  Mazaskazi  qa  mazaska  hita- 
wapi  kin  gigi  aya ;  qa  gigi  kin 
he  niyutaninpi  kta,  qa  nicehpipi 
kin  ihangye  kta,  peta  iyececa. 
Woyuha  anpetu  ehake  kin  amna- 
niciyapi. 

4  Wanyaka  po,  tona  maga  nita¬ 
wapi  ahaksapi  wokajuju  hnaye 
ayanicapi  kin  he  howaya ;  qa 
tona  aguyapi  baniciksapi  qon 
hoyeyapi  kin  he  Sabaoth  Itan¬ 
can  noge  kin  en  hiyohpaya. 

5  Maka  akan  woiyokipi  imna- 
han  yaunpi  qa  tanyan  wayatapi 
ece ;  wapatapi  anpetu  kin  en 
iyecen  cante  cemyakiyapi. 

6  Wicasta  owotanna  kin  he 
dacopi  qa  yaktepi ;  tuka  nicipa- 
jinpi  sni. 

7  Heon  etanhan,  mihunkawan¬ 
ji,  Itancan  kin  hi  kte  cin  hehan- 
yan  wacintanka  po.  Wanyaka 
po,  wicasta  woju  ece  kin  he  ma¬ 
ka  waskuyeca  waste  aicage  cin 
hena  ape  yanke  ca,  on  tehan  wa¬ 
cintanka,  magaju  tokaheya  qa 
nakun  ehake  kin  ahinhe  kte  cin 
hehanyan. 

8  Nis  eya  wacintanka  po;  can¬ 
te  hdusuta  po ;  Itancan  kin  u 
kte  cin  he  wanna  kiyedan  ihan. 

9  Mihunkawanji,  otoiyohi  oki- 
cihinyanpi  sni  po,  okinni  niya- 
copi  kta.  Wanyaka  po,  Wayaco 
kin  he  tiyopa  kin  itokara  inajin. 

10  Mihunkawanji,  wicasta  wo- 
kcan  Itancan  caje  kin  on  iapi 
qon  hena  kakijapi  qa  wacintan- 
kapi  on  waonspekiya  wicayuha 
po. 

11  Wanyaka  po,  tona  wacin- 
tankaya  unpi  kin  hena  waste  ke- 
canwicunkinpi  ece.  Job  token 
wacintanka  qon  he  na3^ahonpi, 
qa  Itancan  owihankeye  cin  he 
wandakapi;  Itancan  kin  waon- 
sida  qa  wawacinkta  yuza  tanka. 

12  Tuka  mihunkawanji,  taku 
owasin  isanpa,  Taku  namahon 
ce,  eyapi  sni  po,  malipiya  kin  he, 
qa  maka  kin  de,  qa  taku  tokeca 
cajeyatapi  ece  kin  nakun ;  tuka, 
han,  ehapi  kin  he  han  ecedan 
kta,  qa,  hiya,  ehapi  kin  he  hiya 
ecedan  kta ;  okinni  woyaco  kin 
en  iyoyalipadapi  nun  ce. 

13  Niyepi  kin  etanhan  wanji 
kakija  he  ;  wocekiye  eye  kta. 
Wanji  wiyuskin  he;  odowan 
ahiyaye  kta. 

14  Niyepi  kin  ekta  wanji  wa- 
yazanka  he  ;  okodakiciye  kin  en 
hunkawicayapi  kin  wicakico 


kta  ;  on  cekiyapi  qa  Itanean  ca¬ 
je  kin  on  wihdi  on  sdayapi  kta. 

15  Unkan  wacinyan  cekiyapi 
kin  he  wayazanke  cin  asniye 
kta ;  qa  Itancan  kin  he  najinki- 
ye  kta ;  qa  woahtani  econ  he- 
cinhan,  hena  kicicajujupi  kta. 

16  Wayahtanipi  kin  otoiyohi 
okiciciyakapi  qa  otoiyohi  woce¬ 
kiye  ekiciciya  po,  hecen  anisni- 
pi  kta.  Wicasta  owotanna  nina 
wasagya  cekiye  cin  he  taku 
tanka  okihi  ece. 

17  Elijah  wicasta  wacinyuza 
iyeuncecapi,  qa  wocekiye  on 
magaju  kte  sni  e  icekiya  ;  unkan 
waniyetu  yamni  sanpa  wi  sakpe 
hehanyan  maka  kin  ahinhe  sni. 

18  Hehan  ake  wocekiye  eya, 
unkan  mahpiya  kin  magaju  hi~ 
yuye  ca,  maka  kin  waskuyeca 
icahya. 

19  Mihunkawanji,  wanji  eni- 
tanhanpi  wowicake  kin  etanhan 
nuni,  qa  tuwe  he  ake  ekta  yu- 
homni  kinhan, 

20  Tuwe  wicasta  wahtani  sa 
wan  canku  onuni  kin  etanhan 
yuhomni  kinhan,  he  wicanagi 
wan  wiconte  etanhan  eyaku  kta, 
qa  woahtani  ota  akahpe  kta  e  he 
sdonkiye  kta. 


INYAN 

TAWOWAPI  TOKAHEYA  KIN. 


WICOWOYAKE  1. 

1  Inyan,  Jesus  Messiya  yesi 
qon,  wicasta  toktokeca  enana- 
kiya  unpi,  Pontus,  Galatia,  Kap- 
padokia,  Asia  qa  Bithunia  ekta, 

2  Wakantanka  Ateyapi  kin  oto- 
kaheya  tanhan  sdonwicaye  cin 

eciyatanhan,  qa  Woniya  wica- 
yuecedan  kta  on  wicakahniga, 
anagoptanpi  kta,  qa  Jesus  we 
kin  awicamnimni  kta  e  on,  hena 
wowapi  vncakicaga :  Wowaon- 
sida  en  niunpi,  qa  wookiye  nici- 
yuotapi  nunwe. 

3  Wakantanka,  Jesus  Messiya 


WICOWOYAKE  1. 


Itancan  unyanpi  Atkuku  kin  he 
yawastepi  nunwe  ;  iye  towaon- 
sida  ota  eciyatanhan  Jesus  Mes- 
siya  wicate  cin  etanhan  kinikiye 
ciqon  he  on  wowacinyan  ni  un 
kin  en  piya  icahunyanpi  ; 

4  Vv'oaihpeye  wan  hwinpica 
sni,  asapapi  sni,  qa  ohinniyan  un 
kta,  mahpiya  ekta  enicihnakapi 
kin  on  ; 

5  Wacinyanpi  eciyatanhan  Wa- 
kantanka  towasake  kin  on  wico- 
ni  anikpatanpi,  eqe  anpetu  ehake 
kin  en  yuotaninpi  kta. 

6  Heon  nina  iduskinpi  ece,  tu- 
ka  nakaha  ptenyedan,  he  hecetu 
naceca,  taku  wawiyutanyan  un 
kin  ota  on  iyonicisicapi  : 

7  Hecen  wacinyayapi  iyutanpi 
kin,  he  mazaskazi  peta  ece  on 
sdoyapi  kes  atakuni  sni  ece,  sam 
iyeya  nina  tehike  cin  he  woyao- 
nihan,'wicakinihanpi  qa  wowitan 
on  tanin  kta,  tohan  Jesus  Messi- 
ya  ihdutanin  kinhan. 

8  He  wandakapi  sni  esta  wa- 
steyadakapi  ;  qa  nakaha  wanya- 
ke  sni  yaunpi  kes  wacinyayapi 
kin  on  iduskinpi,  wowiyuskin 
oyagpica  sni  qa  wowitan  ojudan 
kin  on : 

9  Wacinyayapi  ihanke  kin  iya- 
cupi,  ninagipi  ni  kte  cin  hee. 

10  Wiconi  kin  he  on,  wicasta 
wokcan  wowaonsida  en  niunpi 
kin  he  oyakapi  qehan,  aiciciya 
akitapi  qa  wiwangapi ; 

11  Messiya  Taniya  iyepi  en  un 
kin,  tohantu  qa  anpetu  kin  tukte  e 
ka  e  iwangapi,  Messiya  kakij  e  kte 
ca  wowitan  ihakam  un  kte  cin 
henaitokamoyake  ciqon  he  ehan. 

12  Unkan,  is  iyepi  kte  sni,  tuka 
tona  wotanin  waste,  Woniya 
W  akan  mahpiya  eciyatanhan 
kun  a  sipi  kin  iyahna  sdonyeni- 
yanpi  kin  eqe  nakaha  taku  oni- 
ciyakapi  kin  hena  unkiyepi  on 
yuhapi  e  owicakiyakapi ;  taku 


kin  hena  mahpiya  ohnihde  kin 
en  eyokasin  wacinpi. 

13  Heon  etanhan,  nitawacin 
nisehu  kin  opta  ipiyagkiton  po, 
waktaya’un  po,  qa  Jesus  Messiya 
ihdutanin  kinhan  wowaste  ni- 
caupi  kte  cin  he  ape  yukan  po, 
owihanke  kin  hehanyan. 

14  Wicacinca  waanagoptanpi 
kin  iyenicecapi  kta,  qa  ehanna 
wasdonye  sni  yaunpi  qehan  can- 
tiheyayapi  sica  ake  iyecen  nici- 
cagapi  kte  sni. 

15  Tuka  tuwe  nicopi  kin  he 
wakan,  he  iyecen  nis  eya  oya- 
handapi  kin  ocowasin  en  niwa- 
kanpi  nunwe. 

16  Heon  hecen  owapi  qon, 
Wakanyan  un  po,  miye  mawa- 
kan  kin  heon  etanhan. 

17  Qa  Ateyapi  kin  wicasta  ito- 
hnake  iwanyake  sni  wicasta  oto- 
iyohi  iye  ohan  kin  eciyatanhan 
wicayukcan  ece  kin  he  hoyeya- 
kiyapi  kinhan,  tohanyan  den  un- 
hdaka  yaunpi  kin  kokipeyahan* 
un  po. 

18  Witkotkoya  oyahandapikin, 
nihunkakepi  wohdakapi  eciya¬ 
tanhan  duhapi  qon  he  etanhan, 
taku  atakunisni  ece,  mazaskazi. 
qa  mazaska  on  openicitonpi  sni 
e  sdonyakiyapi  ; 

19  Tuka  Messiya  we  tehike 
cin  he  on,  tahin  wanunyanpi 
cincadan,  taku  iyaonpepica  sni 
qa  ecedan  un  kin  iyececa. 

20  Iye  qe  maka  kin  de  kagapi 
sni  itokam  wakiconzapi,  tuka 
anpetu  ihankeya  kin  dena  en 
yutaninpi,  niyepi  kin  on  ; 

21  Wakantanka  wicate  cin 
etanhan  najinkiye  ca  wowitan 
qu  qon  he  wicayadapi,  iye  eci¬ 
yatanhan  ;  hecen  wicayadapi 
qa  wacinyayapi  kin  he  Wakan¬ 
tanka  en  un  kta. 

22  Woniya  kin  eciyatanhan 
wowicake  airayagoptanpi  kin 

heon  nagi  nihduskapi,  hunka- 
wanjinkiciyapi  kin  awicakehan 
wastewicayadakapi  kta,  heon 
cante  ecedan  on  otoiyohi  nina 
wastekicidaka  po. 

23  Piya  icahniyanpi,  oicage 
kuke  kte  cin  etanhan  sni,  tuk.a 
kukepica  sni  kin  on,  W akantanka 
oie  kin  ni  un  qa  owihanke  wani- 
ce  kte  cin  hee  on. 

24  Wicacehpi  owasin  peji  iye- 
ceca,  qa  wicasta  towitan  kin 
owasin  peji  lica  kin  iyececa. 
Peji  kin  he  snis  aye  ca  wahca 
kin  hinhpaya  ece ; 

25  Tuka  Itancan  oie  kin  he 
owihanke  wanin  un  kta.  Unkan 
wotanin  wa6te  oniciyakapi  kin 
wicoie  kin  he  hee. 

WICOWOYAKE  2. 

1  Heon  etanhan,  wocanniye 
owasin,  qa  wohnaye  ocowasin, 
qa  woanakihbe,  qa  wowinawizi, 

*qa  iapi  sica  iyuhpa  ehpeya  po  ; 

2  Qa  hoksiyoqopa  nakaha  ton- 
pi  kin  iyecen,  wicoie  asanpi 
wohnaye  wanin  un  kin  he  cin 
po,  hecen  on  inicagapi  kta  : 

3  Itancan  kin  wacantkiya  e 
uyatapi  hecinhan. 

4  He  en  yahipi,  inyan  wan  ni 
un  kin  iyececa,  wicasta  akantu 
ehpeyapi,  tuka  Wakantanka  e 
kalinige  ca  tehike  daka ; 

5  Unkan  nis  eya,  inyan  ni  un 
kin  iyececa,  tipi  wakan  wan  en 
icahniyanpi,  wawayusnapi  wa¬ 
kan  kin,  hecen  wosnapi  wakan 
qa  Jesus  Messiya  eciyatanhan 
Wakantanka  iyokipi  kin  wadu- 
snapi  kta. 

6  Heon  etanhan  nakun  wowa- 
pi  en  kagapi  qon,  Wanyaka  po, 
Zion  en  inyan  wan  oise  pa  hin- 
ca  ewahde,  kahnigapi,  tehika; 
unkan  tuwe  he  wacinye  cinhan 
wistece  kte  sni  ch. 

7  Niye  wacinyayapi  kin  he  te¬ 
hike  yadapi;  tuka  tona  waanago- 
ptanpi  sni  kin  hena,  inyan  tipi 
kagapi  ehpeyapi  qon  he  oise  pa 
hinca  icaga,  inyan  on  siha  iboto- 
pi  qa  imnija  on  sinhdapi  ece  kin 
hee  ; 

8  Tona  wicoie  kin  on  sinhdapi 
qa  waanagoptan  sni  unpi  kin  he¬ 
na  on  ;  heon  hecen  ewicahdepi. 

9  Tuka  wicoicage  kahnigapi, 
wawayusnapi  wica&tayatapi,  wi- 
coun  wakan,  qa  oyate  opewica- 
kitonpi  kin  he  niyepi ;  hecen  tu¬ 
we  otpaza  etanhan,  iye  iyoyan- 
pa  wakan  tawa  kin  en  nicopi 
kin  he  ohan  waste  kin  odakapi 
kta. 

10  Ehanna  oyate  henicapi  sni, 
tuka  nakaha  Wakantanka  tao- 
yate  yaunpi  ;  he  ehan  onsinida- 
pi  sni,  tuka  wanna  wowaonsida 
iyoyahipi. 

11  Wastecicidapi,  ceciciyapice, 
oyate  tokeca  qa  unhdaka  unpi 
kin  iyecen  wicacehpi  eantiheya- 
pi  kin,  wicanagi  kin  kici  kicize 
cin,  hena  ayustan  po  : 

12  Qa  Ikce wicasta  ehna  owo- 
tanna  ohanyan  po ;  hecen  sica- 
ya  econ  keniciyapi  kes,  wiwica- 
wangapi  anpetu  kin  en,  niohan- 
pi  waste  wanyakapi  kte  cin  he¬ 
na  on  Wakantanka  yaonihanpi 
kta. 

13  Itancan  kin  on  etanhan,  wi¬ 
casta  akantu  wakonzapi  kin  owa¬ 
sin  anagoptan  po  ;  wicastayata- 
pi  kin  he  iyotan  tanka  ; 

14  Qa  wicasta  itancanpi  kin  is 
tona  sicaya  ohanyanpi  sitkihda- 
wicayapi  kta,  qa  tona  tanyan 
econpi  wicayaonihanpi  kta  e  on 
u  wicasi  kin  hena. 

15  Hecen  Wakantanka  tawa- 
cin,  tanyan  oyahandapi  kin  on 
wicasta"  witkotkoka  wiyukcan 
sni  kin  hena  inina  yankewicaya- 
kiyapi  kta. 


WICOWOYAKE  3. 


16  Nihduhapi,  taka  tawanici- 
yapi  kin  he  wocanniye  onhohda 
iyecen  yecunpi  kte  sni,  tuka 
Wakantanka  tawowidake  kin 
iyececa. 

17  Owasin  wicayuonihan  po. 
Hunkawanjinkiciyapi  kin  waste- 
kida  po.  Wakantanka  kokipa 
po.  Wicastayatapi  kin  yuoni- 
han  po. 

18  Wowidake  yaunpi  kin,  tona 
niyuhapi  kin  ocowasin  kokipe- 
yahan  anawicagoptan  po,  tona 
waste  qa  wahbadan  kin  hecedan 
sni,  tuka  tona  ksizece  cin  hena 

.  nakun. 

^19  Tuwe  Wakantanka  awacin 
un  kin  on,  hecetu  sni  esta  ka- 
kisyapi  qa  woiyokisice  yuha  un 
kinhan,  he  wowaste. 

20  Wayahtanipi  kin  on  anipapi, 
qa  wacinnitankapi  kinhan  tafeu 
iyokihi  kta  he  ;  tuka  tanyan  eca- 
nonpi  kin  on  kakisniyanpi  kin¬ 
han,  wacinnitankapi  hecinhan, 
he  Wakantanka  iyokipi. 

21  Unkan  he  on  nicopi ;  Messi- 
ya  unkiyepi  on  kakije  ca  wo- 
onspe  aihpeunkiyapi  kin  lie  iye¬ 
cen  nis  eja  iye  owe  kin  en  opa 
dapi  kta. 

22  Iye  qe  woahtani  takudan 
econ  sni,  qa  i  kin  ohna  wohnaye 
takudan  iyeyapi  sni ; 

23  Kigepi  qehan  itkom  wicaki- 
ge  sqi ;  kakisyapi  he  ehan  owa- 
wicakiye  sni ;  tuka  tuwe  owo- 
tanna  wiyukcan  ece  kin  he  en 
ihdoya. 

24  Iye  hinca  can  akan  un  qe¬ 
han,  iye  tancan  kin  en  waunhta- 
nipi  kin  yuha ;  hecen  unkiye 
woahtani  elipeunyanpi  woowo- 
tanna  en  unnipi  kta :  Iye  apapi 
qon  on  asniniyanpi  ce. 

25  Tallin  wanunyanpi  nunipi 
kin  iyenicecapi ;  tuka  wanna 
tuwe  wonniyanpi  qa  nagi  awan- 
niyakapi  kin  he  ekta  yahdipi. 


WICOWOYAKE  3. 

1  He  iyecen,  winohincapi  kin, 
nihihnapi  wicihukun  un  po  ;  he¬ 
cen  tona  wicoie  kin  anagoptanpi 
sni  kin  hena,  wicoie  codan  esta, 
iye  tawicupi  ohanpi  kin  on  iya- 
kapewicayapi  kta  ; 

2  Niohanpi  waste  wokokipe 
iyahna  wanyakapi  kin  icunhan. 

3  Ihduzapi  kin  he  akantanhan, 
paha  kisonpi,  qa  mazaskazi  oin- 
pi,  qa  wokoyake  unpi  kin  hee 
kte  sni : 

4  Tuka  wicasta  mahentanhan 
cante  kin  ekta,  taku  hwinpica 
sni  kin,  tawacin  wahbadan  qa 
inina  un,  he  Wakantanka  ito- 
kam  taku  tehike  cin  ee. 

5  Is  eya,  wanakaja,  winoliinca 
wasteste  Wakantanka  wacin- 
yanpi  qon  hena  e  hecen  kicunpi, 
qa  hihnakupi  kin  wicihukun  un¬ 
pi. 

6  Hecen  Sara  Abraham  ana- 
kigoptan,  qa,  Itancan,  eciya  ece ; 
he  cunksiwieaye  cin  hena  niye- 
pi,  tanyan  ecanonpi  qa  wokoki¬ 
pe  takudan  on  niyusinyayapi  sni 
kinhan. 

7  Nakun  wicasta  yaunpi  kin, 
wosdonye  eciyatanhan  om  yu- 
kan  po,  nitawinpi  waksica  wan- 
kadan  iyececa,  qa  om  wiconi 
wowaste  kin  tawaniciyapi  kta 
iyecen  wicahduonihan  po ;  he¬ 
cen  wocekiye  nitawapi  kin  ka- 
gipi  kte  sni. 

8  Ehake,  owasin  cante  wanji- 
dan  hduwitaya  onsikicida  po ; 
hunkawanjinkiciyapi  kin  iyecen 
wastekicida  po,  waonsidapi  qa 
wacantkiya  po. 

9  Taku  sica  on  itkom  taku  sica 
econpi  sni  po  ;  qa  nicigepi  esta 
wicakigepi  sni  po  ;  tuka  itkopa- 
tanhan  wayawaste  po  ;  heon  ni¬ 
copi,  hecen  woyawaste  tawaya- 
yapi  kta  e  sdonya  po. 

365 


I.  INYAN. 


10  Tuwe  wiconi  wastedake  ca 
anpetu  waste  wanyaka  cin  kin- 
han,  iye  ceji  kin  taku  sica  en 
yeye  kte  sni,  qa  iha  kin  wohnaye 
takudan  ie  kte  sni. 

11  Taku  sice  cin  okamna  kta, 
qa  taku  waste  e  econ  kta ;  wo- 
okiye  akite  ca  kuwa  aye  kta 
ce. 

12  Jehowa  ista  kin  wicasta 
owotanna  awicatonwan,  qa  wo- 
celtiye  eyapi  kin  he  anohwica- 
kiciya  ;  tuka  tona  sicaya  econpi 
kin  Jehowa  itohnake  kin  itko- 
wicakipa  ece. 

13  Unkan  taku  waste  kin  pasi 
yaunpi  kinhan,  tuwe  e  kiunnini- 
janpi  kta  he. 

14  Tuka  owotanna  ohanyanpi 
kin  on  sicaya  nieuwapi  kinhan, 
he  wowaste ;  hecen  wokokipe 
tawapi  kin  kokipapi  sni,  qa  cante 
hahayedan  yankapi  sni  po  : 

15  Tuka  nicantepi  kin  en  Wa- 
kantanka  Itancan  kin  wakanda 
po  ;  qa  tuwe  wowacinye  en  ni- 
unpi  kin  on  iniwangapi  kinhan, 
wahbayedan  kokipeyahan  adu- 
ptapi  kta  e  ohinniyan  wiyeya 
janka  po  ; 

16  Wawiyukcan  waste  hduha 
po ;  hecen  sicaya  ohanyanpi 
iyecen  tona  aniiapi  kin  hena 
iistecapi  kta,  Messiya  on  niohan- 
pi  waste  kin  itonsniyan  oniyaka- 
pi  kin. 

17  Wakan tanka  hecen  tawacin 
hecinhan,  taku  sica  econpi  kin 
hee  sni,  tuka  taku  waste  econpi 
kin  on  kakisniyanpi  kinhan  hee 
waste  kta. 

18  Messiya  is  eya  wancadan 
woahtani  on  kakija,  owotanna 
un  kin  owotanpidan  sni  kin  he¬ 
na  on,  Wakantanka  ekta  unkau- 
pi  kta  e  heon,  wicacehpi  kicun 
ktepi,  tuka  Woniya  kin  on  kini- 
yanpi. 

19  Nakun  he  on  ekta  ye  ca  wi- 

canagi  wicakaska  tipi  ohna  unpi 
kin  hena  wowicakiyaka  ; 

20  Hena  e  ehanna  waanago- 
ptanpi  sni,  Wakantanka  wawa- 
cinkta  yuza  tanka  tehan  awica- 
pe,  Nowa  taanpetu  kin  en,  wita 
wata  kagapi  kin  icunhan,  he 
ohna  tonana,  wicanagi  sahdo- 
ganna  mini  on  nipi. 

21  Qa  Aviyacinpi  kin  he  iyece- 
ca,  baptem  nakaha  niunyanpi 
ece ;  wicacehpi  asape  cin  yuto- 
kan  iy eyapi  kin  hee  sni,  tuka 
Wakantanka  ekta  wawiyukcan 
waste  waayupte  cin  hee,  Jesus 
Messiya  ihduekicetu  kin  heon 
etanhan  ; 

22  Iye  qe  mahpiya  kin  ekta 
kihde  ca  Wakantanka  etapa  kin 
eciyatanhan  yanka ;  mahpiya 
ohnihde,  qa  wicookihi,  qa  wo- 
wasake  kin  owasin  iye  ihukun 
iyewicayapi. 

WICOWOYAKE  4. 

1  Heon  etanhan,  Messiya  wi¬ 
cacehpi  en  unkiyepi  on  kakije 
cin  heon,  nis  eya  iyecen  tawa¬ 
cin  kicun  po  :  tuwe  wicacehpi. 
kin  en  kakije  cin  he  wanna  wo¬ 
ahtani  ayustan  : 

2  Hecen,  hetanhan  icimana 
wicacehpi  eciyatanhan  ni  kte 
sni,  wicasta  taku  sica  cantihe- 
yapi  kin  en,  tuka  Wakantanka 
tawacin  kin  eciyatanhan. 

3  Hekta  unnipi  kin,  Ikcewica- 
sta  tawacinpi  kin  ecen  econkupi 
kin  he  ota,  wicolian  sica,  wo- 
cantiheye  6ica,  minisa  ota,  wa¬ 
kan  wacipi,  witkopi,  qa  waka- 
gapi  wakandapi  sice  cin  hena 
omaunnipi  qehan. 

4  He  en  is  iye  witkoya  skanpi 
kin  on  iyecen  iyatahdeniciyapi 
sni  kin  heon  tognihdapi  qa  ni- 
yasicapi  ece ; 

5  Hena  e  tuwe  ni  unpi  tapi  ko- 


WICOWOYAKE  5. 


ya  wicayaco  kta  wiyeya  yanke 
cin  hee  itokam  wohdakapi  kta. 

6  Heon  etanhan,  nakun  tona 
tapi  kin  hena  wotanin  waste  owi- 
cakiyakapi  qon,  hecen  wicasta 
wicacehpi  en  un  kin  iyecen  wi- 
cayacopi  esta  woniya  en  Wa¬ 
kantanka  eciyatanhan  nipi  kta. 

7  Tuka  taku  owasin  ecadan 
owihanke  kta.  Heon  etanhan 
wacinksapa  po,  qa  wocekiye  on 
waktaya  un  po. 

8  Qa  taku  owasin  isanpa  niye 
iyakitedan  nina  cantekiciya  po  ; 
wacantkiyapi  kin  he  woahtani 
ota  akahpe  kta. 

9  lapi  sica  wanin  otoiyohi 
wonkieiya  po. 

10  Taku  wicaqupi  kin  wicasta 
otoiyohi  icu  kin  he  iyecen  iya¬ 
kitedan  okinikiciciya  po,  tona 
Wakantanka  towaonsida  ocaje 
ota  tanyan  yuhapi  kin  iyececa. 

11  Tuwe  ie  cinhan  Wakantan¬ 
ka  oie  kin  iyecece  kta  ;  qa  tuwe 
waokiya  hecinhan  wookihi  Wa¬ 
kantanka  qu  kin  he  eciyatanhan 
kte  ;  hecen  taku  owasin  on  Wa¬ 
kantanka  yutanpi  kta,  J  esus  Mes- 
siya  eciyatanhan ;  iye  qe  woya- 
tan  qa  wookihi  owihanke  wanin 
kiciun  nun  we.  Amen. 

12  Wastecicidapi  kin,  peta  on 
iyutanpi  kin  on  iniyutanpi  kte 
cin  he  on  yusinyayapi  sni  po, 
taku  tokeca  ayakipapi  iyececa. 

13  Tuka  Messiya  kakije  ciqon 
en  oyapapi  kin  heon  iyuskin  po ; 
hecen  tohan  towitan  tanin  kin- 
han  nina  iduskinpi  kta. 

14  Messiya  caje  kin  on  niyasi- 
capi  kinhan,  niyuwastepi  ece ; 
wmwitan  qa  Wakantanka  Tani- 
ya  kin  en  niunpi  kin  heon.  He- 

_na  e  eciyatanhan  ostehdapi,  tu¬ 
ka  niye  eciyatanhan  yatanpi  ece. 

15  Tuka  ihnuhan  wanji  tin  wi- 
eakte  sa,  qa  wamanon  sa,  qa  ta¬ 
ku  sica  econ  sa,  qa  tokan  tawa  i 


en  iyewicakiciciye  cin  iyecen 
kakisniyanpi  kinhan. 

16  Hececa  esta  tuwe  Messiya 
tawa  kin  on  kakisyapi  kinhan 
istece  kte  sni ;  tuka  heon  Wa¬ 
kantanka  yatan  kta. 

17  Wakantanka  tiyohnaka  ta¬ 
wa  kin  wicayukcanpi  kte  cin 
wanna  iyehantu.  Unkan  he  un- 
kiyepi  etanhan  aye  cinhan,  tona 
Wakantanka  tawootanin  waste 
wicadapi  sni  kin  hena  token 
owihankepi  kta  he. 

18  Qa  wicasta  owotanna  kin 
kitan  se  ni  kinhan,  tuwe  sicaya 
econ  qa  wahtani  sa  kin  hena  tu- 
kten  yakonpi  kta  he. 

19  Heon  etanhan,  tona  Wakan¬ 
tanka  eciyatanhan  kakijapi  kin 
hena,  waste  ece  econpi  kin  en, 
Wawicahye  wacinyepica  kin 
iyecen  iye  nagipi  kin  yuhekiya- 
pi  kte. 

WICOWOYAKE  5. 

1  Miye  hunkayapi  kin  hemaca, 
qa  Messiya  kakije  ciqon  wan- 
mdake  ca,  wowitan  yutaninpi 
kte  cin  he  en  owapa,  tona  hun¬ 
kayapi  yaunpi  kin  ceciciyapi  ce  ; 

2  Wakantanka  optaye  tawa 
ehna  yaunpi  kin  he  wonwicaya 
po  ;  econ  niciyapi  kin  iyecece 
sni,  tuka  iyokipiya  awanwicada- 
kapi  kta  ;  woyuha  sica  kin  on 
etanhan  sni,  tuka  tawacin  wa¬ 
ste  on  ecanonpi  kta  : 

3  Wakantanka  taku  tawa  liince 
cin  en  itancanpi  kin  iyenicecapi 
kte  sni,  tuka  optaye  kin  en  wa- 
onspekiya  yaunpi  kta. 

4  Hecen  Waawanhdake  Itan- 
can  kin  tohan  ihdutanin  kinhan, 
hehan  wowitan  watesdake  wan 
snije  kte  sni  kin  he  iyacupi 
kta. 

5  Nakun,  tona  askatudan  ya¬ 
unpi  kin,  hunkawicayapi  kin 
anawicagoptan  po  :  Han, owasin 

otoiyohi  anakicigoptan  po,  qa 
wowahbadan  koyaka  po.  Tona 
wahanicidapi  kin  hena  Wakan- 
tanlca  ^vicakipajin,  tuka  tona 
onsikihanpi  kin  hena  wowaonsi- 
da  wicaqu  ece. 

6  Heon  etanhan,  Wakantanka 
nape  wasake  cin  ihukuya  onsi- 
kihan  po  ;  hecen  tohan  iyehantu 
kinhan  yuwankan  inicupi  kta  : 

7  Wacin  akipam  duzapi  kin 
owasin  iye  en  aihpeya  po  ;  iye 
qe  awanicinpi  ece. 

8  Witkopi  sni  po,  waktaya  nn 
po  ;  Wakansica  tokaniyanpi  kin 
he  mnaja  hoton  ece  kin  iyecen 
omani  un,  tuwe  yapote  kte  cin 
he  akita  ece. 

9  Sutaya  wacinyayapi  kin  on 
he  kipajin  po  ;  nihunkawanjipi 
maka  akan  unpi  kin  hena  en 
wokakije  kin  dena  iyececa  yu- 
stanpi  ece  e  sdonyayapi. 

10  Tuka  Wakantanka  wowa- 
onsida  ocowasin  hduhe  cin,  Je¬ 


sus  Messiya  eciyatanhan,  wowi- 
tan  owihanke  wanica  iye  tawa 
kin  en  unkicopi  kin  he,  tohan 
cistiyedan  nicakijapi  kinhan,  ni- 
yustanpi  kte,  pahohosni  enihna- 
kapi,  niyuwasakapi,  qa  sutaya 
nihdepi  nunwe. 

1 1  Iye  qe  wowitan  qa  wokicon- 
ze  kin  owihanke  wanin  tawa 
nunwe.  Amen. 

12  Siluanos  nihunkawanjipi 
wan  wacinyepica  wadake  cin 
on  wowapi  pteeedan  cicagapi ; 
wahokonciciyapi  qa  wociciyaka- 
pi,  Wakantanka  to  waste  wica- 
kapi  en  nayajinpi  kin  he  dee  ce. 

13  Babulon  ekta  tona  om  ni- 
cahnigapi  kin  hena  nape  niyuza- 
pi,  qa  nakun  Markos  micinksi 
kin. 

14  Wacantkiyapi  iiputakapikin 
on  otoiyohi  nape  kiciyuza  po. 
Tona  Jesus  Messiya  en  yaunpi 
kin  owasin  wookiye  nicipi  un 
nunwe.  Amen. 


INYAN 

TAWOWAPI  INONPA  KIN. 


W1COWOYAKE  1. 

1  Simon  Inyan,  Jesus  Messiya 
tawowidake  qa  yesi  qon  he,  tona 
Wakantanka  unkitawapi  toowo- 
tanna  kin  on,  qa  Jesus  Messiya 
Wanikiye  cin  eciyatanhan,  un- 
kiye  unhapi  kin  iyecen  wowa- 
cinye  tehika  yuhapi  kin  hena 
toowapi  wicakicaga. 

2  Wowaonsida,  wookiye  ko, 
Wakantanka  sdonyapi  kin  en, 
qa  Jesus  Itancan  unkiyapi  kin 
on^niciyuotapi  nunwe. 

3  Iye  towasake  wakan  kin  he 
taku  on  wiconi  qa  woohodapi 

kte  cin  owasin  unqupi  kin  he 
iyececa,  tuwe  wowitan  qa  wo- 
okihi  on  unkicopi  kin  he  sdon¬ 
yapi  kin  eciyatanhan. 

4  Hena  on  taku  tanka  hinca,  qa 
taku  tehike  hinca  iwahounyan- 
pi ;  hecen  hena  on  Taku  Wakan 
ouncage  kin  en  oyapapi  kta,  wi¬ 
coni  kin  de  en  wocantiheye  sica 
on  wicosice  nayecipapi  kin. 

5  Qa  nakun  he  on  nina  mnihei- 
ciya  po,  wacinyayapi  kin  en 
waditakapi  kin  ikoyagya  po  ;  qa 
waditakapi  kin  en  wosdonye  ; 

6  Qa  wosdonye  kin  en  iyata- 
hdeiciyapi  sni ;  qa  iyatahdeici- 


WICOWOYAKE  2. 


yapi  sni  kin  en  wacintankapi ; 
qa  wacintankapi  kin  en  taku 
wakan  iyececapi ; 

7  Qa  taku  wakan  iyececapi  kin 
en  wastekicidapi ;  qa  wastekiei- 
dapi  kin  en  wacantkiyapi  iko- 
yagya  po. 

8  Hena  taku  kin  en  niunpi  qa 
niciyuotapi  kinhan,  Jesus  Messi- 
ya  Itancan  unkiyapi  sdonyapi 
kin  en  taku  icahye  ca  waskuye- 
ca  aicage  cin  henicapi  kta  e  ni- 
cagapi. 

9  Tuka  tuwe  dena  yuhe  sni 
kinhan,  he  istagonge  ca  tehan 
wawanyaka  okihi  sni,  qa  wahta- 
ni  qon  hena  kipakintapi  kin  he 
akiktonja. 

10  Heon  etanhan,  mihunka- 
wanji,  nicopi  qa  nicalinigapi  kin 
aiciciya  hdusuta  po ;  hena  he- 
cen  ecanonpi  kinhan  icimana 
nihinhpayapi  kte  sni. 

11  Qa  nakun  heon  Jesus  Messi- 
ya  Itancan  qa  Wanikiya  unki- 
tawapi  tokiconze  owihanke  wa- 
nice  cin  en  yaipi  kte  cin  wijinya 
nicupi  kta. 

12  Heon  etanhan  taku  hececa 
ohinntyan  kiksuyeciciyapi  kta 
awektonje  kte  sni,  hena  niye 
hinca  sdonyayapi,  qa  nakaha 
wowicake  kin  de  en  sutaya  ni- 
hdepi  esta. 

13  Tohanyan  wakeya  kin  de 
ohna  waun  kin  hehanyan  kiksu¬ 
yeciciyapi  kin  on  iyocipastakapi 
kte  cin  he  hecetu  wadake  : 

14  Wakeya  mitawa  kin  de 
askadan  wehnake  kta  sdonwa- 
kiya,  Jesus  Messiya  Itancan  un¬ 
kiyapi  omakiyake  ciqon  iyececa. 

15  Tuka  nakun  detanhan  imda- 
mde  cin  iyohakam,  taku  kin 
dena  ohinniyan  yeksuya  oya- 
kihipi  kta  e  awakite  kta. 

16  Jesus  Messiya  Itancan  un¬ 
kiyapi  towasake  qa  hi  kte  cin 
hena  unkoniciyakapi  qehan,  hi- 

tunkakanpi  ksamya  kagapi  kin 
unkunpi  sni,  tuka  iye  tanka 
hince  cin  he  ista  on  wanunya- 
kapi. 

17  Wakantanka  Ateye  cin  eci- 
yatanhan  woyuonihan  wowitan 
ko  icu,  wowitan  waste  kin  etan¬ 
han  wicaho  kin  de  hiyu  qehan, 
Micinksi  wastewakidake  cin  he 
dee,  on  iyomakipi  hinca  ce. 

18  Unkan  wicaho  kin  he  ma- 
lipiya  eciyatanhan  u  kin  he  na- 
unhonpi,  paha  wakan  kin  akan 
kici  unyakonpi  qehan. 

19  Tuka  wokcanpi  oie  iyotan 
suta  wan  unhapi ;  he  qe  anaya- 
goptanpi  kinhan  tanyan  ecanon¬ 
pi  kta,  petijanjan  tukten  otpaze 
cin  en  ijanjan  kin  iyececa,  ni- 
qantepi  kin  ekta  anpao  kamdeze 
ca,  en  anpao  wicanhpi  kin  hi- 
nanpe  kte  cin  hehanyan. 

20  Qa  de  tokaheya  sdonya  po, 
wowapi  wakan  kin  en  wokcanpi 
kin  owasin  tuwedan  iye  cinka 
oyake  sni. 

21  Wokcanpi  kin  wanakajatan- 
han  wicasta  tawacin  kin  eciya¬ 
tanhan  u  sni ;  tuka  wicasta  wa¬ 
kan  Wakantanka  tawa  Woniya 
Wakan  kin  token  iewicakiye  ci¬ 
qon  hena  hecen  eyapi  ece. 

WICOWOYAKE  2. 

1  Tuka  he  ehan  oyate  kin  ehna 
wicasta  wokcan  itonpi  sni  yu- 
kan  qon,  he  iyecen  niyepi  kin 
ehna  waonspekiya  itonpi  sni  kin 
heca  yuke  kta,  nahmana  wo- 
hnuni  woihangye  kin  en  aupi 
kta,  Itancan  opewicakiton  qon 
he  ehpeyapi,  qa  wicotakunisni 
olianko  amnaiciyapi  kta. 

2  Qa  wicohan  sica  econpi  kin 
en  wicota  opapi  kta  ;  hena  on 
wowicake  canku  kin  yasicapi 
ece  e  kta. 

3  Qa  waicu  wacinpi  kin  eciya- 

369 


II.  INYAN. 


tanhan  wicoie  skuya  on  wiyope- 
niyanpi  kta  ;  hena  e  wicayacopi 
kin  wanakajatanhan  en  awicau, 
qa  ihangwicayapi  kte  cin  he  hba 
sni. 

4  Wakantanka  malipiya  ohni- 
hde  wahtanipi  qon  hena  wica- 
kpatan  sni,  tuka  wakansica  ti 
kin  ekta  iyayewicaya,  qa  woya- 
co  kte  cin  hehanyan  wicayuhapi 
kta  e  otpaza  maza  icicahiha  on 
wicakaska  hecinhan  ; 

5  Qa  maka  tannike  cin  kpatan 
sni,  tuka  Nowa  wicasta  wicisa- 
hdogan  wicoowotanna  oyake  cin 
he  kpatan,  qa  wicoicage  wahta¬ 
nipi  sa  amnitanwicaya  ; 

6  Qa  Sodom  qa  Gomorra  oton- 
we  kin  cahota  kahya  ehpewica- 
ye,  woihangye  on  wicayaco,  qa 
tona  tokata  wahtani  sa  unpi  kte 
cin  hena  woonspe  wicakicaga  ; 

7  Qa  Lot  owotanna  un,  wicasta 
wahtepi  sni  ohan  sicapi  kin  wa- 
cin  iyowicakisica  ece  kin  he  e- 
lidaku  : 

8  Wicasta  owotanna  kin  he 
hena  wicehna  ti,  qa  taku  wan- 
yake  ca  nahon  kin  on,  anpetu 
eca  iye  nagi  owotanna  ekta  wa- 
cin  iyowicakisica  ece,  sicaya  o- 
hanyanpi  kin  on : 

9  Itancan  kin  wicasta  waste 
wowiyutanye  kin  etanhan  token 
ewicahdaku  kta  sdonya,  qa  na- 
kun  wicasta  owotanna  sni  kin 
woyaco  anpetu  kin  hehanyan 
wicayuhe  kta,  sitkihdawicayapi 
kta  e  heon  : 

10  Tuka  tona  woasamye  canti- 
heyapi  kin  en  wicacehpi  eciya- 
tanhan  manipi,  qa  wokiconze 
wahtedapi  sni  kin  hena  iyotan  : 
hena  wahanicidapi  qa  wamnai- 
cidapi  ece  ;  qa  tona  tankapi  kin 
wicayasicapi  kokipapi  sni. 

11  Mahpiya  ohnihde  kin,  woo- 
kihi  qa  wowasake  on  iyotanpi 
qeyas,  Itancan  kin  itokam  wa- 

yasicapi  woyaco  kin  en  awica- 
yapi  sni  ece. 

12  Tuka  dena  is,  woteca  iye- 
ceca,  wicayuzapi  qa  ihangwica¬ 
yapi  kta  e  on  wicakagapi  kin, 
taku  okahnigapi  sni  kes  he  yasi¬ 
capi  ece  ;  qa  wicotakunisni  ta- 
wapi  kin  en  ihangiciyapi  kta  ; 

13  Qa  anpetu  icunhan  tanyan 
wotapi  kin  he  woiyokipi  dakapi 
kin  heon  woahtani  iyunwin  kin 
icupi  kta.  Hena  om  wayatapi 
icunhan  wohnayeiciyapi  kin  on 
iyuskinpi,  woasape  qa  taku  sam- 
ya  wanke  cin  hecapi ; 

14  Ista  yukanpi  wiinahmanpi 
kin  on  ojudan  qa  woahtani  ayu- 
stanpica  sni ;  wicanagi  kacegya 
unpi  kin  hena  wicahnayanpi 
ece  ;  cante  wawicakipi  e  ece- 
wakta  kin  heca  yuhapi,  wicota¬ 
kunisni  cincapi  kin  : 

15  Canku  owotanna  kin  ayu^- 
stanpi,  qa  onuniyata  unpi,  Ba¬ 
laam  Bosor  cinhintku  woahtani 
iyunwin  wastedake  ciqon  he  ta- 
canku  kin  en  opapi : 

16  Iye  taku  sica  econ  qon  on 
iyopeyapi ;  sonsonna  kin  ia  oki- 
tpani  ece  wicaho  on  ie  ca,  wica¬ 
sta  wokcan  witkotkoya  ohanjm 
cin  he  kisica. 

17  Miniyowe  mini  wanica,  ma¬ 
hpiya  sapa  tate  iyumni  on  toke 
cincin  eyaye  cin  hena  hecapi ; 
hena  on  otpaza  sape  hinca  owi- 
hanke  wanica  wicakicihnakapi. 

18  VvAhanlianicidaya  takusni- 
sni  eyapi  eca,  wicacehpi .  canti- 
heyapi  kin  eciyatanhan,  witkoya 
ohanyanpi  kin  on,  tona  wohnaye 
en  ounyanpi  kin  kitan  ecinyan 
nawicakicipapi  qon  hena  iyaka- 
pewicayapi  ece. 

19  Tawaiciyapi  kin  wicaqupi 
kta  keyapi,  tuka  iyepi  kaes  wi¬ 
cotakunisni  iwicadaka.  Taku 
on  tuwe  iyakapeyapi  kinhan,  he 
on  wowidagyapi  ece. 


WICOWOYAKE  3. 


20  Itancan  qa  Wanikiya  Jesus 
Messiya  sdonyapi  kin  eciyatan¬ 
han,  wicoicage  kin  de  en  woa- 
sape  kin  nakipapi  esta,  ake  hena 
on  iyakapeyapi  qa  en  ihdaskapi 
kinhan,  hena  otokahe  ekta  waste 
qa  owihankepi  kin  he  sica  ece. 

21  Woowotanna  canku  kin  he 
sdonyapi  sni  unkans  he  waste 
kta  tuka,  qa  he  sdonyapi  qa  wo- 
ahope  wakan  wicaqnpi  kin  ayu- 
stanpi  kin  he  sice  hinca. 

22  Tuka  wiyacinpi  eyapi  wi- 
cakapi  kin  he  iyecen  waakipa- 
pi ;  Sunka  taku  hiyuye  cin  he 
ake  hduta  ce  ;  qa,  Kukuse  yuja- 
japi  qon  he  ake  upsija  en  iwanka 
ce. 

WICOWOYAKE  3. 

1  Wastecicidapi  kin,  de  naka- 
ha  wowapi  inonpa  cicagapi ; 
hena  en  nitawacinpi  mdesahan 
kiksuyapi  on  iyocipastakapi. 

2  Hecen  wicasta  wokcan  wa¬ 
kan  token  oieyapi  qon,  qa  na- 
kun  unkiye  Itancan  qa  Wani¬ 
kiya  yeunsipi  qon  token  econ  un- 
nisipi  kin  hena  yeksuyapi  kta. 

3  Qa  de  tolcaheya  sdonya  po, 
anpetu  ehake  kin  en  waihahapi, 
iye  cantiheyapi  sica  eciyatan- 
han  manipi  kin  heca  hipi  kta  ; 

4  Qa  heyapi  kta ;  Hi  kta  ke- 
yapi  qon  he  tukte  e  he  ;  wica- 
hunkake  istinma  ihpayapi  ehan- 
tanhan  otokaheya  tanhan  taku 
owasin  tokeca  sni  wanka  ce. 

5  Tuka  he  de  sdonyapi  sni, 
Wakantanka  oie  kin  eciyatan- 
han  mahpiya  kin  ehanna  un,  qa 
maka  kin  mini  mahen  qa  nakun 
mini  akan  han ; 

6  Qa  nakun  he  eciyatanhan, 
maka  ehanna  un  qon  he  mini 
apasbog  hiyaye  ca  ihangya. 

7  Tuka  mahpiya  qa  maka  na- 
kaha  un  kin  hena  iye  oie  kin  on 
kihnakapi,  peta  on  ayuhapi,  wo- 


yaco  anpetu  qa  wicasta  sica 
sitkihdawicayapi  kte  cin  hehan- 
tu. 

8  Tuka,  wastecicidapi  kin,  he 
de  sdonye  sni  yukanpi  sni  po, 
Itancan  kin  ekta  anpetu  wanji- 
dan  waniyetu  kektopawinge  iye- 
ceca,  qa  waniyetu  kektopawinge 
anpetu  wanjidan  iyececa  ece. 

9  Itancan  kin  taku  wahowi- 
caye  cin  yutehan  sni,  wicasta 
wanjiksi  yutehanpi  eyapi  kin 
iyececa ;  tuka  unkiyepi  on  wa- 
wacinkta  yuza  tanka,  tuwedan 
awihnuniiciye  kte  sni,  tuka  owa¬ 
sin  woiyopeiciye  en  ihdoupi  kta 
cin. 

10  Tuka  Itancan  taanpetu  kin 
wamanon  sa  wan  hanyen  hi  ece 
kin  he  iyecen  u  kta,  hehan  ma¬ 
hpiya  kin  hmunhmunyan  hinhda 
on  tokan  iyaye  kta,  qa  taku  kin 
peta  hinca  on  skan  kta  ;  qa  ma¬ 
ka  kin  wicohan  ohna  un  kin  he¬ 
na  huhnage  kta. 

11  Hena  taku  kin  owasin  he¬ 
cen  skan  kta  hecinhan,  wicohan 
waste  qa  Taku  Wakan  iyececa- 
pi  kin  en  taku  wicasta  yaunpi 
kta  iyececa  he : 

12  Wakantanka  taanpetu  u  kte 
cin  he  ayapepi  qa  on  inayahnipi 
kta ;  he  en  mahpiya  kin  aide 
ecen  atakuni  kte  sni,  qa  taku 
kin  peta  tanka  hinca  on  skan 
kta. 

13  Hececa  esta,  unkiye,  iye 
wahounyanpi  kin  eciyatanhan, 
mahpiya  teca  qa  maka  teca  en 
woowotanna  ounye  cin  he  wan- 
unyakapi  kta  e  unkapepi. 

14  Heon  etanhan,  wastecici¬ 
dapi  kin,  taku  hececa  ayapepi 
kin  heon  aiciciya  po,  hecen  iye 
wookiye  en  asape  sni  qa  iyaon- 
pepicasni  iyeniyanpi  kta. 

15  Qa  Itancan  wawacinkta 
yuza  tanka  kin  he  wiconi  kecan- 
kin  po  ;  Palos,  hunkawanjinun- 

yanpi  waste  kin,  is  eya  woksape 
qupi  kin  eciyatanhan,  wowapi 
nicagapi  kin  iyececa  ; 

16  He  wowapi  kage  cin  owa- 
sin  en  taku  hececa  cajeyata 
ece  ;  hena  wanjiksi  okahnili  te- 
hika,  tona  onspepi  sni  qa  kakti- 
hanhan  unpi  kin  yatokecapi, 
wowapi  unma  kin  iyececa,  iye 
ihdutakunipi  kte  sni  heon. 

17  Heon  etanhan,  wastecici- 


dapi  kin,  nis  niyepi  hena  itokam 
sdonyayapi,  heon  ihnuhan  wica- 
sta  sica  wohnaye  kagapi  kin  ni- 
hnayanpi,  qa  sutaya  nihdepi  kin 
etanhan  ni'ninhpajrapi  kinhan. 

18  Tuka  wowaste  kin  en,  qa 
nakun  Itancan  unyanpi  Wani- 
kiya  Jesus  Messiya  sdonyapi  kin 
en  icaga  po.  Iye  kin  wowitan 
nakaha  qa  owihanke  wanica  ki- 
ciun  nunwe.  Amen. 


JOHANNES 

TAWOWAPI  TOKAHEYA  KIN. 


WICOWOYAKE  1. 

1  Taku  otokaheya  tanhan  un, 
taku  naunlionpi,  qa  ista  on  wan- 
unyakapi,  opaunhtapi  qa  nape 
on  unzapi,  Wiconi  Oie  kin 
bee. 

2  Wiconi  kin  he  ihdutanin ; 
unkan  Wiconi  Owihanke  Wani¬ 
ca  Ateyapi  kin  kici  un,  qa  un- 
kiyepi  kin  en  ihdutanin  qon  he 
wanunyakapi,  qa  unyaotaninpi 
qa  unkoniciyakapi. 

3  Taku  wanunyakapi  qa  naun¬ 
lionpi  kin  he  unkoniciyakapi, 
hecen  niye  unyecicapi  kta ;  un¬ 
kan  awicakehan  Ateyapi  kin 
kici  okiciciya  unyakonpi,  qa  na¬ 
kun  iye  Cinhintku  Jesus  Messi¬ 
ya  kici. 

4  Unkan  nitowiyuskinpi  kin 
yucopi  kta  e  heon  dena  decen 
wowapi  unnicagapi. 

5  Hehan  wotanin  waste  iye 
eciyatanhan  naunlionpi  qa  un¬ 
koniciyakapi  kin,  Wakan tanka 
he  iyoyanpa,  qa  otpaza  taku  dan 
en  un  sni  kin  he  hee. 

6  lye  kici  okiciciya  unyakonpi 
ce,  unkeyapi  qa  otpaza  kin  oma- 

372 


unnipi  kinhan,  unkitonpisni  qa 
wowicake  kin  econkupi  sni  ece. 

7  Tuka  iye  iyoyanpa  en  un  kin 
he  iyecen  iyoyanpa  kin  en  ma- 
unnipi  kinhan,  otoiyohi  okicici¬ 
ya  unyakonpi,  qa  iye  Cinhintku 
Jesus  Messiya  we  kin-  he  woa- 
htani  owasin  unkipakintapi  kta. 

8  Woahtani  unnicapi  ce,  un¬ 
keyapi  kinhan,  unkicihnayanpi 
qa  wowicake  kin  unkiyepi  en 
un  sni. 

9  Tuka  waunhtanipi  kin  un- 
kohdakapi  kinhan,  iye  kin  wa- 
cinyepica  qa  owotanna  un,  he¬ 
cen  woahtani  yutokan  iyeunki- 
ciciyapi  kta,  qa  taku  &ica  owa¬ 
sin  unkipakintapi  kta. 

10  Eca  waunhtanipi  sni  ce, 
unkeyapi  kinhan,  iye  itonsni  un- 
dakapi,  qa  iye  oie  kin  unkiyepi 
en  un  sni  ece. 

WICOWOYAKE  2. 

1  Micinca  cikcistinpidan,  wa- 
yahtanipi  kte  sni  e  heon  dena 
decen  wowapi  clcagapi.  Unkan 
tuwe  wahtani  kinhan  Ateyapi 
kin  ekta  Wawiciya  wan  unhapi, 


Jesus  Messiya  owotanna  kin 
hee. 

2  Unkan  waunhtanipi  wokajuju 
kin  he  iye  ;  qa  unkiye  unkita- 
wapi  kin  hecedan  sni,  tuka  ma- 
ka  kin  owancaya  woahtani  econ- 
pi  kin  hena. 

3  Unkan  deciyatanhan  iye  kin 
wanna  sdonunyanpi  e  sdonunki- 
yapi,  tawoahope  unkokicipapi 
kinhan. 

4  Tuwe,  He  sdonwaya  ce,  eye 
ca  tawoahope  okicipe  sni  kin 
he  itonsni,  qa  wowicake  kin  en 
un  sni. 

5  Tuka  tuwe  iye  oie  kin  oki¬ 
cipe  cinhan,  awicakehan  he  en 
Wakantanka  wastedake  cin  yue- 
cetupi.  Heciyatanhan  iye  kin 
en  unyakonpi  kin  sdonunkiyapi 
ece. 

6  Tuwe  he  ltici  un  keye  cin¬ 
han,  iye  token  omani  qon  is  iye- 
cen  omani  kta  iyececa. 

7  Mihunkawanji,  woahope  teca 
wan  cicagapi  sni,  tuka  woahope 
tanina,  otokaheya  tanhan  duha- 
pi  qon  hee.  Woahope  tanina  kin 
wicoie  otokahe  ekta  nayahonpi 
qon  he  hee. 

8  Hehan  akes  woahope  teca 
wan  cicagapi ;  he  iye  kin  en 
wowicake,  qa  nakun  niyepi  kin 
en ;  otpaze  cin  he  wanna  hena- 
keca,  qa  iyoyanpa  wicake  cin  he 
wanna  tanin  kin  heon  etanhan. 

9  Tuwe  iyoyanpa  kin  en  un 
keiciye  ca,  hunkawanjitku  kin 
sicekidake  cin  he  dehantu  otpa¬ 
za  kin  en  un. 

10  Tuwe  hunkawanjitku  wa- 
stekidake  cin  he  iyoyanpa  kin 
en  un  ece,  qa  wokaseye  taku- 
dan  en  un  sni. 

11  Tuka  tuwe  hunkawanjitku 
sicekidake  cin  he  otpaza  en  un, 
qa  otpaza  omani,  qa  tokiya  ye 
cin  sdonkiye  sni,  ista  kin  otpa¬ 
za  kaseya,  heon  etanhan. 


YAKE  2. 

12  Hoksiyopa  cikcistinpidan, 
iye  caje  kin  on  wayalitanipi  kin 
nicicajujupi  kin  heon  wowapi 
cicagapi. 

13  Hunkakeniyanpi  kin,  tuwe 
otokaheya  tanhan  un  kin  he 
sdonyayapi  kin  heon  wowapi 
cicagapi.  Koskapi  kin,  tuwe  sice 
cin  he  ohiyayapi  kin  heon  wowapi 
cicagapi. 

14  Hoksiyopa  cikcistinpidan, 
Ateyapi  kin  sdonyayapi  kin  he 
etanhan  wowapi  cicagapi.  Huri- 
kakeyapi  kin  tuwe  otokaheya 
tanhan  kin  he  iye  sdonyayapi 
kin  heon  wowapi  cicagapi.  Ko¬ 
skapi  kin,  wanisakapi,  qa  Wa¬ 
kantanka  oie  kin  en  niunpi,  qa 
tuwe  sice  cin  he  yaktepidan  kin 
he  etanhan  wowapi  cicagapi. 

15  Wicoicage  kin  de  wasteda- 
pi  sni  po,  qa  taku  wicoicage  kin 
ekta  un  kin  hena  nakun.  Tu¬ 
we  wicoicage  kin  de  wastedake 
cinhan,  Ateyapi  kin  wastedake 
cin  en  un  sni. 

16  Taku  wicoicage  en  un  kin 
owasin,  wicacehpi  cantiheye 
cin,  wicaista  cantiheye  cin,  qa 
wiconi  kin  den  wahanicidapi 
kin,  hena  Ateyapi  kin  etanhan 
sni,  tuka  wicoicage  kin  de  etan¬ 
han. 

17  Unkan  wicoicage  kin  de 
atakuni  kte  sni,  qa  wocantiheye 
kin  nakun  ;  tuka  tuwe  Wakan¬ 
tanka  tawacin  kin  yuhe  cin¬ 
han,  he  owihanke  wanin  ounye 
kta. 

18  Hoksiyopa  cikcistinpidan, 
anpetu  ihankeya  kin  wanna  hi- 
yohi ;  unkan,  Messiya  kipajin  kin 
he  u  kta  ce,  nayahonpi  qon  he 
iyecen  Messiya  kipajinpi  kin  ota 
wanna  hipi ;  heon  de  anpetu 
ehake  kin  sdonunyanpi. 

19  Unkiyepi  kin  etanhan  inan- 
papi,  tuka  hena  unkicicapi  sni. 
Hena  unkicicapi  unkans,  unkick 

pi  un  wacinpi  kta  :  tuka  owa- 
sin  unketanhanpi  sni  tanin  kta 
e  heon  etanlian  hececa. 

20  Tuka  Wanji  Wakan  kin  he 
niye  sdaniyanpi,  qa  heon  taku 
owasin  sdonyayapi. 

21  Wowicake  kin  sdonyayapi 
sni  kin  heon  wowapi  cicagapi 
sni  ;  tuka  he  sdonyayapi,  qa  wo- 
itonsni  takudan  wowicake  kin 
eciyatanhan  u  sni,  heon  etan- 
han. 

22  Tuwe  itonsni  he  ;  tuwe  Je¬ 
sus  he  Messiya  kin  ee  sni,  keye 
cin  hee ;  Messiya  kipajin  kin 
hee,  Ateyapi  qa  nakun  Cinhin- 
tku  kin  anawicakihbe  cin  hee. 

23  Tuwe  Cinhintkuyapi  kin 
wicada  sni  kin  he  Ateyapi  kin 
yuhe  sni :  tuka  tuwe  Cinhintku¬ 
yapi  kin  oyake  cinhan,  he  Ate¬ 
yapi  kin  nakun  yuha  ece. 

24  Taku  otokaheya  tanhan  na- 
yahonpi  qon  he  yuha  po.  Taku 
otokahe  ekta  nayahonpi  qon  en 
niunpi  kinhan,  Cinhintkuyapi 
kin  en  yaunpi  kta,  qa  nakun 
Ateyapi  kin  en. 

25  Unkan  wahoyapi  qon  taku 
iwahounyanpi  kin,  owihanke 
wanin  wiconi  kin  hee. 

26  Tona  nihnayanpi  kta  cinpi 
kin  hena  on  decen  wowapi  cica- 
gapi- 

27  Tuka  sdaniyanpi,  iye  eciya¬ 
tanhan  duhapi  kin  he  nicipi  un  ; 
qa  tuwe  waonspeniciyapi  kta 
iyenicecapi  sni ;  tuka  sdaniyan¬ 
pi  kin  he  taku  owasin  onspenici- 
yapi,  he  wowicake  qa  woitonsni 
wanica ;  he  taku  onspeniciyapi 
kin  iyecen,  iye  kin  en  un  po. 

28  Unkan  dehan,  hoksiyopa 
cikcistinpidan,  iye  kici  un  po  ; 
hecen  tohan  iye  ihdutanin  kin¬ 
han  wacinunyanpi  kta,  qa  tanin- 
yan  hinajin  kinhan,  itokam  un- 
kistecapi  kte  sni. 

29  Iye  owotanna  un  sdonyaya- 

pi  kinhan,  tuwe  woowotanna 
econ  kin  he  iye  kin  eciyatanhan 
wanna  teca  nien  tonpi  e  nakun 
sdonya  po. 

WICOWOYAKE  3. 

1  Wanyaka  po,  Ateyapi  kin 
wocantekiye  hinsko  tanka  unqu- 
pi  kin,  Wakantanka  cinca  unke- 
kiciyapi  kta  :  heon  etanhan  wi- 
coicage  kin  sdonunyanpi  sni, 
iye  kin  sdonyapi  sni  qon  iyececa. 

2  Wastecicidapi  kin,  wanna 
Wakantanka  cinca  kin  heunca- 
pi ;  qa  tounkecapi  kte  cin  hina- 
hin  tanin  sni :  tuka  iye  kin  ihdu¬ 
tanin  kinhan,  iyeuncecapi  kta  e 
sdonunkiyapi ;  he  token  un  kin 
wanunyakapi  kta  nakaes. 

3  Unkan  tuwe  hecen  wacinyan 
canteyuze  cinhan  ihduecedan 
ece,  iye  kin  ecedan  un  kin  iye¬ 
cen. 

4  Tuwe  woahtani  econ  kin  he 
woope  kin  kicaksa  ece  ;  woahta- 
ni  he  woope  kicaksapi  kin  hee. 

5  Unkan  iye  ihdutanin  qon, 
waunhtanipi  kin  yutokan  iyeye 
kta  e  heon,  he  sdonyayapi ;  qa 
iye  kin  woahtani  takudan  en  un 
sni. 

6  Tuwe  iye  en  un  kin  he  wa- 
htani  sni ;  tuwe  wahtani  ece  kin 
he  iye  kin  tohinni  wanyake  sni, 
qa  nakun  sdonye  sni. 

7  Hoksiyopa  cikcistinpidan, 
ihnuhan  tuwe  nihnayanpi  kin¬ 
han  ;  tuwe  taku  owotanna  econ 
ece  kin  he  owotanna,  iye  kin 
owotanna  un  kin  iyececa. 

8  Tuwe  woahtani  econ  ece  kin 
he  wakansica  eciyatanhan  un  ; 
otokaheya  tanhan  wakansica  kin 
wahtani  ece.  Heon  etanhan 
W akan tanka  Cinhintku  kin  ihdu¬ 
tanin,  wakansica  ohan  kin  ihang- 
ye  kte  cin  heon. 

9  Tuwe  Wakantanka  eciyatan- 


WICQWOYAKE  4. 


han  teca  nien  tonpi  kin  he  woa- 
htani  econ  sni,  taku  on  icahye 
cin  he  en  un  kin  heon  ;  unkan 
wahtani  okihi  sni,  Wakan tanka 
eciyatanhan  teca  nien  tonpi  kin 
he  etanhan. 

10  Detanhan  Wakantanka  cin- 
ca  kin  sdonwicayapi,  qa  nakun 
wakansica  cinca  kin  ;  tuwe  taku 
owotanna  ece  econ  sni  kin  he 
Wakantanka  eciyatanhan  sni, 
qa  nakun  tuwe  hunkawanjitku 
tanyan  cante  kiyuze  sni  kin. 

11  Otokaheya  tanhan  takuiwa- 
hokonunkiciyapi  nayahonpi  qon 
he  dee,  otoiyohi  wasteunkicida- 
kapi  kte  cin. 

12  Qain  taku  sice  cin  eciyatan¬ 
han  un,  qa  iye  sunkaku  kikte 
qon  iyecece  sni.  Unkan  taku 
on  kikte  he.  Iye  kin  ohan  sica, 
qa  sunkaku  kin  waste  kin  heon 
etanhan. 

13  Mihunkawanji,  wicoicage 
kin  sicenidapi  esta  inihanpi  sni 
po. 

14  Hunkawanjinkiciyapi  wa- 
stewicunkidapi  kin  heon  wieon- 
te  etanhan  wiconi  e  ekta  unki- 
yohipi  sdonunkiyapi ;  tuwe  hun¬ 
kawanjitku  wastekida  sni  kin  he 
wiconte  ehna  un. 

15  Tuwe  hunkawanjitku  sice- 
kidake  cin  he  tinwicakte  kin 
heca ;  unkan  tuwe  tinwicakte 
kin  he  wiconi  owihanke  wanica 
aihduhe  sni  e  sdonyayapi. 

16  Deciyatanhan  wacantkiyapi 
kin  sdonunyanpi ;  iye  kin  unki- 
yepi  on  wiconi  ehpekiye  cin 
heon  ;  hecen  unkis  eya  hunka- 
w^arijinkiciyapi  kin  on  wiconi 
ehpeunkiyapi  kta  iyececa. 

17  Tuka  tuwe  maka  akan  wo- 
yuha  ton,  qa  hunkawanjitku  wa- 
hpanica  wanhdake  ca,  cantekiye 
cin  anakipte  cinhan,  token  Wa¬ 
kantanka  wastedake  cin  en  un 
kta  he. 


18  Micinca  cikcistinpidan,  wi- 
coie  qa  wicaceji  ecedan  on  wa- 
canunkiyapi  kte  sni,  tuka  wico- 
lian  qa  wowicake  kin  on. 

19  Unkan  deciyatanhan  wowi¬ 
cake  eciyatanhan  unyakonpi,  qa 
iye  itohnake  kin  en  cante  un- 
hdutinzapi  kta  e  sdonunkiyapi. 

20  Uncantepi  kin  unhdacopi 
kinhan,  Wakantanka  uncantepi 
kin  sain,  iyeya  tanka,  qa  taku 
owasin  sdonya  un. 

21  Wastecicidapi  kin,  uncante¬ 
pi  kin  unhdacopi  sni  kinhan, 
Wakantanka  ekta  wowaditake 
kin  unhapi : 

22  Qa  taku  unkidapi  kin  owa¬ 
sin  unkicupi  ece,  tawoahope  kin 
unkiciyuhapi,  qa  taku  iye  ista 
kin  en  iyokipi  kin  he  econkupi, 
heon  etanhan. 

23  Unkan  tawoahope  kin"  he 
dee,  Iye  Cinhintku  Jesus  Messi- 
ya  caje  kin  wacinunyanpi,  qa 
otoiyohi  wasteunkicidapi  kta, 
econ  unsipi  qon  iyececa. 

24  Tuwe  tawoahope  kin  ope  cin¬ 
han,  he  Wakantanka  kici  un,  qa 
is  iye  kin  en  un  ;  unkan  Woniya 
unqupi  kin  he  eciyatanhan  iye 
unkicipi  un  kin  he  sdonunyanpi 
ece. 

WICQWOYAKE  4, 

1  Wastecicidapi  kin,  ihnuhan 
woniya  owasin  wicayadapi  kin¬ 
han  ;  tuka  woniya  kin  wicayu- 
kcan  po,  Wakantanka  etanhan 
unpi  kinhan ;  wicasta  wokcan 
itonpisni  ota  wanna  wicoicage 
kin  ehna  iyayapi. 

2  Deciyatanhan  Wakantanka 
Taniyakin  sdonyayapi  kta  ;  wo¬ 
niya  kin  tona  Jesus  Messiya  wi- 
cacehpi  un  hi  oyake  cin  hena 
Wakantanka  eciyatanhan  pi  ece. 

3  Qa  woniya  kin  tona  Jesus 
Messiya  wicacehpi  un  hi  oyake 
sni  kin  hena  Wakantanka  eciya- 

tanhanpi  sni ;  tuka  Messiya  ki- 
pajin  u  kta  nayahonpi  qon  he 
dee,  wanna  wicoicage  kin  en  un. 

4  Koksiyopa  cikcistinpidan, 
Wakantanka  eciyatanhan  yaun- 
pi,  qa  hena  ohiwicayayapi ;  tu- 
we  en  niunpi  kin  he  tuwe  wico- 
icage  en  un  kin  isanpa  tanka. 

5  Hena  e  wicoicage  kin  etan- 
hanpi ;  heon  wicoicage  kin  iye- 
cen  iapi,  unkan  wicoiqage  kin 
anawicagoptan  ece. 

6  Unkiye  Wakantanka  unke- 
tanhanpi ;  tuwe  Wakantanka 
sdonye  cin  he  unkiye  anaungo- 
ptanpi  ece;  qa  tuwe  Wakantanka 
eciyatanhan  sni  kin  he  anaun- 
goptanpi  sni.  Deciyatanhan 
wowicake  woniya  qa  wohnaye 
woniya  kin  napin  sdonunyanpi. 

7  Wastecicidapi  kin,  otoiyohi 
canteunkiciciyapi  kte ;  wacant- 
kiyapi  kin  he  Wakantanka  eci¬ 
yatanhan  un  ;  qa  tuwe  wacant- 
kiye  cin  he  Wakantanka  eciya¬ 
tanhan  tonpi,  qa  Wakantanka 
sdonya. 

8  Tuwe  wacantkiye  sni  kin  he 
Wakantanka  sdonye  sni;  Wa¬ 
kantanka  he  wacantkiyapi  kin 
hee. 

9  Wakantanka  canteunkiyapi 
kin  he  deciyatanhan  tanin,  Wa¬ 
kantanka  iye  Cinhintku  isnana 
icage  cin  he  makata  u  si,  heci- 
yatanhan  unnipi  kta  e  heon. 

10  Wacantkiyapi  kin  he  deci¬ 
yatanhan,  unkiye  Wakantanka 
wasteundakapi  kin  hee  sni,  tuka 
iye  canteunkiyapi,  qa  Cinhintku 
waunhtanipi  yutokan  iyeye  kta 
e  on  u  si  qon  hee. 

11  Wastecicidapi  kin,  Wakan¬ 
tanka  hecen  canteunkiyapi  kin- 
han,  unkis  eya  otoiyohi  cante¬ 
unkiciciyapi  kta  iyececa. 

12  Tuwedan  tohinni  Wakan¬ 
tanka  wanyake  sni.  Otoiyohi 
canteunkiciciyapi  kinhan  Wa- 

kantanka  unkicipi  un,  qa  iye 
canteunkiyapi  kin  unkiyepi  en 
tanyan  yustanpi  ece. 

13  Heciyatanhan  unkiye  kici 
unyakonpi,  qa  iye  unkicipi  un 
kin  sdonunyanpi  ece,  iye  Taniya 
unqupi  kin  heon. 

14  Unkan  wranunyakapi,  qa  A- 
teyapi  kin  Cinhintku  ukiya,  wi¬ 
coicage  kin  ekta,  Wanikiya  hee 
kta  e  he  unyaotaninpi. 

15  Tuwe  Jesus  he  Wakantan¬ 
ka  Cinhintku  kin  hee  e  oyake 
cin  he  kici  Wakantanka  un,  qa 
is  eya  Wakantanka  en  un  ece. 

16  Wakantanka  canteunkiyapi 
kin  he  sdonunyanpi  qa  wicaun- 
dapi.  WAkantanka  wacantki¬ 
yapi  kin  hee  ;  qa  tuwe  wacant¬ 
kiyapi  en  un  kin  he  Wakantanka 
kici  un,  qa  Wakantanka  is  nakun 
iye  en  un  ece. 

17  Deciyatanhan  wocantekiye 
unkiyepi  en  unkiciyustanpi  ece, 
hecen  woyaco  anpetu  kin  en 
wowaditake  unhapi  kta  :  iye  un 
kin  unkis  iyecen  wicoicage  kin 
den  unyakonpi  ece. 

18  Wacantkiyapi  kin  en  woko- 
kipe  wanica,  tuka  wacantkiyapi 
yustanpi  kin  he  wokokipe  tan- 
kan  ehpeya  ece  ;  wokokipe  kin 
he  wicocante  sica  yuha  ece  ;  tu¬ 
we  wakokipe  cin  he  nahanhin 
wacantkiyapi  kin  en  yustanpi 
sni. 

19  Iye  tokaheya  canteunkiya¬ 
pi  kin  heon  unkiye  Wakantanka 
wasteundakapi. 

20  Tuwe,  Wakantanka  waste- 
wadaka  ce,  eye  ca  hunkawanji- 
tku  sicekidake  cinhan,  he  i'ton- 
sni.  Tuwe  hunkawanjitku  wan- 
hdake  cin  he  wastekidake  sni 
kinhan,  token  ecin  Wakantanka 
wanyake  sni  kin  wastedaka  oki- 
hi  kta  he. 

21  Unkan  iye  etanhan  woahope 
kin  de  unhapi ;  tuwe  Wakan- 


WICOWOYAKE  5. 


tanka  wastedake  cin  he  hunka- 
wanjitku  kin  is  nakun  wasteki- 
dake  kta  ce. 

WICOWOYAKE  5. 

1  Tuwe  Jesus  he  Messiya  kin 
ee  e  wicada  kin  he  Wakantanka 
eciyatanhan  tonpi ;  qa  tuwe  wa- 
icahye  cin  wastedake  cinhan, 
he  tuwe  iye  eciyatanhan  teca 
ni  en  tonpi  kin  he  nakun  waste- 
daka  ece. 

2  -  D  eciyatanhan  Wakantanka 
cinca  kin  wastewieundakapi  kin 
sdonunkiyapi,  Wakantanka  wa- 
steundakapi  qa  tawoahope  kin 
tanyan  unkieiyuhapi  kinhan. 

3  Wakantanka  wastedakapi  kin 
he  dee,  tawoahope  kin  tanyan 
ounpapi  kin  he  ;  unkan  tawoa¬ 
hope  kin  wositkihda  sni. 

4  Tuwe  Wakantanka  eciyatan¬ 
han  tonpi  kin  he  wicoicage  kin 
ohiya  ece  ;  unkan  woohiye  wi¬ 
coicage  ohiye  cin  he  dee,  wa- 
cinunyanpi  kin  hee. 

5  Wicoicage  ohiya  ece  kin  he 
tuwe  he  ;  tuwe  Jesus  he  Wa¬ 
kantanka  Cinhintku  kin  ee  e 
wicada  kin  hee. 

6  Tuwe  mini  qa  we  eciyatan¬ 
han  hi  qon  he  Jesus  Messiya  ee ; 
mini  eeedan  on  hi  sni,'tuka  mini 
we  alma.  Unkan  wayaotanin 
kin  he  Woniya  kin  hee  ;  Woniya 
kin  he  wowicake,  heon  etanhan. 

7  Mahpiya  kin  ekta  yamni  wa- 
yaotaninpi  ece,  Ateyapi  kin,  Wi- 
coie  kin,  qa  Woniya  Wakan  kin ; 
unkan  hena  yamni  wanjipidan. 

8  Nakun  maka  akan  taku  ya¬ 
mni  wayaotanin  ece,  Woniya 
kin,  qa  mini  kin,  qa  we  kin  ;  un¬ 
kan  hena  yamni  wanjidan  en  un. 

9  Wicasta  akantu  taku  yaotan- 
inpi  kin  he  unkicupi  kinhan, 
Wakantanka  taku  yaotanin  kin 
he  iyotan  tanka;  Wakantanka 


taku  yaotanin  kin  he  dee,  iye 
Cinhintku  hdaotanin  qon  hee. 

10  Tuwe  Wakantanka  Cinhin¬ 
tku  kin  wicada  kin  he  wayaotan¬ 
in  iye  atayedan  yuha  un.  Tu¬ 
we  Wakantanka  wicada  sni  kin 
he  itonsni  daka  ece  ;  wayaotan¬ 
in  kin  on  Wakantanka  iye  Cin¬ 
hintku  hdaotanin  qon  he  wicada 
sni  kin  heon. 

11  Unkan  wayaotanin  qon  he 
dee,  Wakantanka  wiconi  owi- 
hanke  wanica  unqupi  kin  he  ; 
unkan  wiconi  kin  he  iye  Cinhin¬ 
tku  kin  en  un. 

12  Tuwe  Cinhintkuyapi  kin 
yuhe  cin  he  wiconi  yuha  ;  qa  tu¬ 
we  Wakantanka  Cinhintku  kin 
yuhe  sni  kin  he  wiconi  yuhe  sni. 

13  Wakantanka  Cinhintku  ca- 
je  kin  wacinyayapi  kin  dena  wo- 
wapi  cicagapi  kin  ;  wiconi  owi- 
hanke  wanica  duhapi  e  sdonya- 
kiyapi  kta,  qa  Wakantanka  Cin¬ 
hintku  caje  kin  wacinyayapi  kta 
e  heon. 

14  Unkan  iye  ekta  wowadita- 
ke  unhapi  kin  he  dee,  Iye  tawa- 
cin  kin  eciyatanhan  taku  unki- 
dapi  eca  naunkihonpi  ece  : 

15  Qa  taku  unkidapi  ecanaun- 
kihonpi  ece  e  sdonunkiyapi  kin¬ 
han,  taku  tona  unkidapi  kin  he¬ 
na  unhapi  e  nakun  sdonunkiya¬ 
pi  ece. 

16  Tuwe  hunkawanjitku  wa- 
htani  wanhdake  cinhan,  woahta- 
ni  kin  he  wiconte  ekta  sni  kin¬ 
han,  wocekiye  ekiciye  kta,  un¬ 
kan  Wakantanka  wiconi  qu  kta, 
tona  wahtanipi  wiconte  ekta 
iyahde  sni  hena  on.  Woahtani 
wanji  wiconte  ekta ;  he  on  wo¬ 
cekiye  eye  kta  epe  sni. 

17  Taku  sica  econpi  kin  owasin 
woahtani ;  unkan  woahtani  wi¬ 
conte  iyohi  sni  kin  heca  yukan. 

18  Tuwe  Wakantanka  eciya¬ 
tanhan  tonpi  kin  he  wahtani  sni 

377 


II.  JOHANNES. 


ece  e  sdonunyanpi ;  tuka  tuwe 
Wakan tanka  eciyatanhan  icage 
cin  he  tanyeli  ihdulie  ca  hecen 
taku  sice  cin  he  oyutan  sni  ece. 

19  Wakantanka  eciyatanhan 
unyakonpi  kin  he  sdonunkiyapi ; 
qa  wicoicage  kin  ocowasin  wo- 
ahtani  en  wanka. 

20  Unkan  Wakantanka  Cin- 
hintku  kin  he  hi,  qa  wicoksape 


unqupi,  on  tuwe  wicake  cin  iye- 
unkiyapi  kta  e  sdonunyanpi ;  un¬ 
kan  tuwe  wicake  cin  he  en  un¬ 
yakonpi,  iye  Cinhintku  Jesus 
Messiya  hee.  Wo  wicake  Wa¬ 
kantanka  qa  owihanke  wanin 
wiconi  kin  hee. 

21  Hok^iyopa  cikcistinpidan, 
taku  wakagapi  kin  itehan  ihdu- 
ha  po.  Amen. 


JOHANNES 

TAWOWAPI  IN  O  N  PA  KIN. 


1  Hunkayapi  un  kin,  Kuria  ka- 
Bnigapi  qon  wowapi  Iticaga ;  iye 
cinca  kin,  wowicake  eciyatan¬ 
han  wastewicawadake  cin  hena 
orn,  qa  misnana  sni,  tuka  nakun 
tona  wowicake  sdonyapi  kin  he¬ 
na  owasin  ; 

2  Wowicake  kin  en  unyakonpi, 
qa  owihanke  wanin  unkicipi  un 
kte  cin  heon  etanhan. 

3  Wowaste,  wowaonsida,  woo- 
kiye  ko,  Wakantanka  Ateyapi 
kin  eciyatanhan,  qa  nakun  Jesus 
Messiya  Itancan,  Ateyapi  kin  he 
Cinhintku  kin  eciyatanhan,  wo¬ 
wicake  wacantkiyapi  ko  en,  ni- 
cipi  un  nun  we. 

4  Ateyapi  kin  woahope  unqupi 
qon  iyecen,  nicinca  wowicake 
eciyatanhan  manipi  iyewicawa- 
kiye  cehan  nina  imduskin. 

5  Unkan  nakaha,  Kuria,  ceci- 
ya  ce,  woahope  teca  wan  cica- 
ge  cin  iyecece  sni,  tuka  wanji 
otokahe  ekta  unhapi  qon,  otoiyo- 
hi  canteunkiciciyapi  kte  cin  hee. 

6  Qa  wacantkiyapi  kin  he  dee, 
tawoahope  kin  eciyatanhan  ma- 
unnipi  kte  cin  hee.  Woaho¬ 
pe  kin  he  dee,  Otokahe  ekta  ta¬ 
ku  nayahonpi  qon  he  ohna  raa- 
yanipi  kte  cin. 

7  Wanna  wicahnaye  sa  ota  wi¬ 
coicage  kin  ehna  iyayapi,  hena 
Jesus  Messiya  wicacelipi  un  hi 
qon  oyakapi  sni.  He  wicahna¬ 
ye  sa  qa  Messiya  kipajin  kin 
heca. 

8  Iwanihdaka  po,  hecen  taku 
unkamnanpi  kin  toki  eftpeun- 
yanpi  kte  £ni,  tuka  wokajuju 
iyakicuya  unkicupi  kta. 

9  Tuwe  wahtani  qa  Messiya 
tawoonspe  kin  en  un  sni  kin  he 
Wakantanka  yuhe  sni.  Tuwe 
Messiya  tawoonspe  kin  en  un 
kin  he  Ateyapi  kin  yuhe  ca  na¬ 
kun  Cinhintku  kin. 

10  Tuwe'  en  niipi  qa  woonspe 
kin  de  yuhe  sni  kinhan,  tin  u  sipi 
sni  po,  qa  wookiye  eciyapi  sni 
po. 

11  Tuwe  wookiye  eciye  cin  he 
iye  ohan  sice  cin  en  opa. 

12  Taku  ota  wowapi  cicagapi 
kta  mduha  esta,  minihuha  raini- 
sapa  ko  on  ecamon  kte  sni :  tu¬ 
ka  en  ciupi  qa  i  eciyatanhan 
ociciyakapi  kta  e  ecin  cante 
mduza ;  hecen  wowiyuskin  un- 
kitawapi  kin  ojudan  kta. 

13  Ni  tanka  kahnigapi  qon  cin¬ 
ca  wicaye  cin  hena  nape  niyuza- 
pi.  Amen. 


« 


JOHANNES 

TA  WOW  API  IYAMNI  KIN. 


1  Hunkayapi  warm  kin,  Gayos 
wastedakapi  kin,  wowicake  en 
wastewadake  cin  he,  wgwapi  ci- 
caga. 

2  Wastecicida,  taku  owasin 
isanpa,  tanyan  iyoopte  de  kta 
qa  zaniyan  yaun  kta  e  cewaki- 
ya  ece,  ninagi  iyoopta  ye  cin 
iyececa. 

3  Hunkawanjinkiciyapi  ldn 
den  hipi,  qa  wowicake  en  niun 
kin  he  oyakapi  qehan,  wowi¬ 
cake  eciyatanhan  mayani  kin 
heon  nina  imduskin. 

4  Micinca  wowicake  kin  eci¬ 
yatanhan  manipi  nawahon  kin 
heon  wowivuskin  iyotan  tanka 
mduha,  takudan  kape  sni. 

5  Wastecicida,  taku  hunka¬ 
wanjinkiciyapi  kin,  qa  nakun 
wicasta  toktokeca  ecawicaye- 
con  kin  he  tanyeh  ecanon  : 

6  Iiena  e  okodakiciye  kin  en 
wacanyakiye  cin  tanyan  oyaka¬ 
pi  :  hena  icimanipi  en,  Taku 
Wakan  iyecen,  owicayakiye  cin- 
han,  tanyan  ecanon  kta. 

7  lye  caje  kin  on  iyayapi,  qa 
Ikcewicasta  kin  etanhan  taku¬ 
dan  icupi  sni,  heon  etanhan. 

8  Heon  tona  hececapi  kin  hena 
iyowinwicunkiyapi  kta  iyececa ; 
hecen  wowicake  kin  ounkiyapi 
kta. 

9  Okodakiciye  kin  wowapi 


wicawecaga ;  tuka  hena  ehna 
Diotrephes  itancan  icida  kin  he 
iyowinunkiyapi  sni. 

10  Heon  etanhan  wau  kinhan, 
iye  ohan  kin,  oie  sica  on  unkai- 
api  ece  kin  hena  weksuye  kta. 
Unkan  he  on  iranan  sni,  tuka  iye 
hinca  hunkawanjinkiciyapi  kin 
iyowinwicakiye  sni,  qa  tona  he- 
con  wacinpi  kin  iyowicaki  sni, 
qa  okodakiciye  kin  etanhan  tan- 
kan  iyayewicaya  ece. 

11  Wastecicida,  taku  sice  cin  he 
en  ope  sni  wo,  tuka  taku  waste 
kin.  Tuwe  taku  waste  econ 
kin  he  Wakantanka  eciyatan¬ 
han  un,  tuka  tuwe  taku  sica 
econ  kin  he  Wakantanka  wan- 
yake  sni. 

12  Demetrios  owasin  on  tan¬ 
yan  oyakapi,  qa  wowicake  kin 
nakun  eciyatanhan  ;  unkan  un- 
kis  eya  he  unyaotaninpi,  qa 
waunyaotaninpi  kin  he  wowi¬ 
cake  e  sdonyayapi. 

13  Taku  ota  ociciwa  kta  mduha 
tuka,  tuka  minisapa  wiyaka  ko 
on  hena  wowapi  cicage  kte  sni  : 

14  Tuka  ecadan  wanciyake 
kta,  qa  i  eciyatanhan  unkokici- 
ciye  kta  wacin. 

15  Wookiye  niye  en  niciun 
nunwe.  Takukiciyapi  kin  hena 
nape  niyuzapi.  Takukiciyapi 
kin  cajeyan  nape  wicayuza  wo. 

JUDAS 


TAWOWAPI  KIN. 


1  Judas,  Jesus  Messiya  tawo- 
widake  kin,  qa  Jakob  sunkaku 
kin,  tona  Wakan tanka  Ateyapi 
kin  en  wicayuecepidan,  qa  Jesus 
Messiya  en  wicakpatanpi,  qa 
wicakicopi  kin  hena  wowapi  wi- 
cakicaga. 

2  Wowaonsida,  qa  wookiye, 
wacantkiyapi  ko  niyepi  en  nici- 
yuotapi  nunwe. 

3  Wastecicidapi  kin,  wiconi 
ptaya  unhapikin  on  aicieiya  wo¬ 
wapi  cicagapi  eea,  wmwaeinye 
ehanna  wicasta  wakan  wicaqu- 
pi  qon  he  nina  yakitanpi  kta  e  on 
wowapi  cicagapi,  qa  wahokonci- 
ciyapi  kta  iyececa. 

4  Wicasta  wanjiksi  nahmana 
en  opapi,  wanakajatanhan  wo- 
yaco  kin  de  on  owicawapi  ;  he¬ 
na  Taku  Wakan  iyececapi  sni, 
qa  Wakan  tanka  unkitawapi  to- 
waonsida  kin  he  wicowicastasni 
kagapi,  qa  Wakantanka  ecedan 
Itancan  kin  he  anahmanpi,  qa 
nakun  Jesus  Messiya  Itancan 
unyanpi  kin. 

5  Heon  etanhan,  taku,  ehanna 
sdonyayapi  esta,  he  ake  kiksuye- 
ciciyapi  kta  wacin,  Itancan  kin 
oyate  kin  Egupta  etanhan  ehda- 
ku,  qa  iyohakam  tona  wicadapi 
sni  kin  hena  ihangwicaye  cin. 

6  Qa  nakun  mahpiya  ohnihde 
otokahe  unpi  kin  kpatanpi  sni, 
tuka  iye  tipi  ehpekiyapi  qon,  he¬ 
na  otpaza  ihukuya,  owihanke 
wanin  mazaicicahiha  kin  on,  an- 
petu  tanka  woyaco  kin  he  en 
awicayuha. 

7  Sodom  qa  Gornorra  iyececa, 

qa  otonwe  henaihduksan  wanke 
cin,  hena  is  eya  iyecen  wiina- 
hmanpi  kin  en  icicupi,  qa  wica- 
celipi  toktokeca  akitapi  ece  qon 
hena  e  woonspe  on  ehdepi,  qa 
peta  owihanke  wanica  on  wosi- 
tkihda  en  unpi. 

8  He  iyececa,  wihamnanpi  sa 
kin  den  a  wicacehpi  kin  asamya- 
pi,  qa  wokiconze  wahtedapi  sni, 
qa  taku  tanka  yasicapi  ece. 

9  Hececa,  tuka  Mikael  mahpi¬ 
ya  ohnihde  itancan  kin  he  wa- 
kansica  kin  kici  econ,  qa  Moses 
tancan  kin  on  akinicapi  qehan, 
woostehda  woiyaonpe  wan  en 
aya  tawatenye  sni,  tuka,  Itancan 
kin  iyopeniyan  nunwe,  eciya. 

10  Tuka  dena  e  qe  taku  sdon- 
yapi  sni  kin  hena  yasicapi  ece  : 
tuka  iye  icagapi  kin  eciyatanhan 
taku  sdonyapi  kin  hena  on  ihdu- 
sicapi,  woteca  ia  okitpanipi  kin 
iyececa. 

11  Wotehi  wicakiciun  nunwe  ; 
Qain  tancanku  kin  ohna  yapi, 
qa  wokajuju  on,  Balaam  tawo- 
hnaye  kin  nina  ainyankapi,  qa 
Kore  wicakipajin  qon  en  ihangi- 
ciyapi. 

12  Hena  woasape  kin  heca,  wa- 
cantkiya  wayatapi  kin  en  opeya 
wotapi,  qa  wikopesniyan  cemici- 
yapi ;  mahpiya  sapa  mini  wani¬ 
ca  tate  on  ayapi  ece  kin ;  can 
kin  ptanyetu  eca  seca  aya,  wa- 
skuyeca  codan, inonpa  seca,  qa 
hute  eciyatanhan  yujunpi  kin 
hena  hececapi. 

13  Miniwanca  taja  ohitika,  iye 
wowistece  tawapi  kin  minitaga 


WICOWOYAKE  1. 


iyeeen  hiyuyapi  ece ;  wicanhpi 
onuniyata  unpi,  on  otpaza  sape 
liinca  owihanke  wanin  wicaki- 
cihnakapi. 

14  Henok  Adam  etanhan  wi¬ 
casta  isakowin  qon  he  itokam 
hena  owicayake  ca  heya;  Wan- 
yaka  po,  Itancan  kin  wicasta 
waste  wicayuhe  cin  woyawa 
tanka  ora  u  ce  ; 

15  Owasin  wicayaco  kta,  qa 
tona  Taku  Wakan  ohodasni  kin 
hena  wicohan  siksica  owasin 
ohodasniyan  econpi  qon  hena 
sdonkiyewicaye  kta,  qa  wicoie 
canksiksi  owasin  walitanipi  sa 
Taku  Wakan  ohodapi  sni  oie 
kieatonpi  ece  qon  hena  na- 
kun. 

16  Hena  e  wihnupi  sa,  wawi- 
yaonpapi  sa,  iye  cantiheyapi  kin 
eciyatanhan  manipi  ece ;  qa  i 
eciyatanhan  wahanhanicidaya  i- 
api,  qa  taku  on  etanhan  wi¬ 
casta  itohnake  kin  wastedakapi 
ece. 

17  Tuka  wastecicidapi  kin,  ni- 
yepi,  Jesus  Messiya  Itancan  un- 
yanpi  yewicasi  qon  hena  oiepi 
ehanna  oyakapi  qon  hena  kiksu- 
ya  po; 

18  Anpetu  ihankeyakin  en  wi¬ 
casta  wawihahapi  kin  yuke  kta, 
iye  cantiheyapi  sice  cin  eciya¬ 


tanhan  manipi  kin,  he  oniciya- 
kapi  qon. 

19  Ihdutokanpi  kin  dena  eepi, 
witantanpi,  qa  Woniya  kin  yu- 
hapi  sni. 

20  Tuka  wastecicidapi  kin,  nis 
niyepi  wowacinye  iyotan  wakan 
nitawapi  kin  he  ohna  icahici- 
yapi,  qa  Woniya  Wakan  kin  eci¬ 
yatanhan  wocekiye  eya  po  ; 

21  Wakantanka  wastedakapi 
kin  en  ihduha  po  ;  qa  Jesus  Mes¬ 
siya  Itancan  unyanpi  towaonsi- 
da  wiconi  owihanke  wanica  iya- 
hde  kte  cin  he  ape  yukan  po. 

22  Unkan  hunh  wicayukcan- 
yan  onsiwicada  po  ; 

23  Qa  hunh  is  wokokipe  on 
niwicaya  po,  peta  etanhan  iwi- 
cacupi  kin  iyececa  ;  qa  wokoya- 
ke  wicacehpi  on  asapapi  kin  he¬ 
na  ee  kaes  sicedaka  po. 

24  Unkan  tuwe  woahtani  econ 
sni  niyuhapi  kta  okihi,  qa  wo- 
wiyuskin  yuha  iye  towitan  kin 
en  iyaonpepica  6ni  enihdepi  kte 
cin, 

25  Wakantanka  ecedan  ksapa, 
Wanikiya  unkitawapi  kin  hee, 
Jesus  Messiya  Itancan  unyanpi 
kin  eciyatanhan,  wowitan,  wo- 
yaonihan,  wookihi  qa  wokicon- 
ze,  dehantu  qa  wicoicage  owasin 
hehanyan,  tawa  nun  we.  Amen. 


JOHANNES 

WAYUQTANIN  TAWA  KIN. 


WICOWOYAKE  1. 

1  Jesus  Messiya  wayuotanin 
tawa,  taku  ecadan  u  kta  e  he 
tawowidake  kin  sdonyewicaki- 
ye  kta  Wakantanka  qu  qon  he 
dee  ;  unkan  taohnihde  wan  u  si, 


qa  tawowidake  Johannes  he  oki- 
yaka : 

2  He  Wakantanka  oie  kin,  qa 
Jesus  Messiya  wohdake  cin,  ta¬ 
ku  tona  wanyake  cin  hena  yao- 
tanin. 

3  Tuwe  wokcan  oie  kin  de  ya- 

WAYUOTANIN. 


wa,  qa  tona  nahonpi,  qa  taku  en 
kagapi  kin  anagoptanpi  kin,  hena 
wo  waste  yuhapi.  Wanna  kiya- 
dan  ihan. 

4  Johannes,  Asia  ekta  okodaki- 
ciye  sakowinpi  kin  wowapi  wi- 
cakicaga.  Wowaonsida,  woo- 
kiye  ko,  tuwe  un,  qa  un  qon,  u 
kte  cin  hetanhan  niyepi  en  nici- 
pi  un  nunwe  ;  qa  Woniya  sako¬ 
winpi  oiyotanke  tawa  kin  ito- 
kam  unpi  kin  hena  eciyatanhan  ; 

5  Qa  Jesus  Messiya  etanhan, 
he  waayatanin  wicaka,  wiconte 
etanhan  tokaheya  tonpi,  qa  ma- 
ka  wicastayatapi  kin  Itancan 
kin  hee.  Tuwe  waste  unkidapi, 
qa  waunhtanipi  kin  etanhan  iye 
we  kin  en  unyujajapi, 

G  Qa  Atkuku  Wakantanka  ekta 
wicastayatapi,  wosna  kagapi  ko 
unkagapi  kin  hee,  wowitan,  wo- 
wasake  ko  owihanke  wanin  tawa 
nunwe.  Amen. 

7  Wanyaka  po,  mahpiya  sapa 
kin  akan  u  ;  unkan  wicista  owa- 
sin  wanyakapi  kta,  qa  tona  he 
capapi  qon  hena  nakun,  qa  iye 
on  oyate  maka  ohnaka  kin  owa- 
sin  aicipapi  kta.  Hecetu  nun¬ 
we.  Amen. 

8  Alpha  qa  Omega,  otokahe  qa 
owihanke  kin  he  miye  ce  ;  Itan¬ 
can  un,  qa  un  qon,  u  kta,  iyo- 
tan  wasake  cin  he  hena  hecen 
eya. 

9  Johannes  hunkawanjinyaya- 
pi,  wokakije,  qa  wokiconze,  wo- 
wahbadan  ko,  Jesus  Messiya  ta¬ 
wa  kin  en,  tawasi  yayapi  kin  he 
miye  ;  Wakantanka  oie  qa  Jesus 
Messiya  wohdake  cin  on  etan¬ 
han,  wita  wan,  Patmos  eciyapi, 
hen  waun. 

10  Itancan  taanpetu  kin  en 
Woniya  kin  kici  waun ;  unkan 
mihektapa  tanhan  wicaho  wan 
tanka,  maza  yahotonpi  tanka 
wan  iyececa,  nawahon ; 

11  He  kaken  eya,  Alpha  qa 
Omega,  tokaheya  qa  ehake  kin 
he  miye  ce.  Taku  wandake  cin 
wowapi  ecen  kage  ca,  Asia  ekta 
okodakiciye  kin  iwahowicaya 
wo ;  Ephesos,  qa  Smurna,  qa 
Pergamos,  qa  Thuatira,  qa  Sar¬ 
dis,  qa  Philadelphia,  qa  Laodikia. 

12  Unkan  wicaho  omakiye  cin 
he  wranmdake  kta  e  ekta  mihda- 
mna.  Unkan  mihdamna  qehan 
mazaskazi  petijanjan  ihupa  sa- 
kowin  wanmdaka. 

13  Qa  petijanjan  ihupa  sako- 
win  kin  cokaya  Wanji  Wicasta 
Cinhintku  kin  iyececa,  tawo- 
koyake  kin  siha  kin  ekta  iyahde- 
ya,  qa  maku  kin  opta  mazaskazi 
ihduskita. 

14  Qa  pa  kin  paha  ko  ska,  ta- 
liinca  wanuyanpi  hin  kin  iyecen 
ska,  qa  wa  iyececa,  qa  ista  kin 
peta  ide  kin  iyececa  ; 

15  Qa  siha  kin  is  mazazi  ece- 
dan  iyececa,  peta  tanka  en  itkon- 
yahe  seca ;  qa  ho  kin  he  mini 
ota  ihaha  kin  iyececa. 

16  Qa  nape  etapa  kin  ohna  wi- 
canhpi  sakowin  hduhe  ca,  i  kin 
eciyatanhan  maza  sagye  anog 
ope  kin  heca  wan  hiyu,  qa  ito- 
hnake  kin  he  anpetu  wi  nina 
iyege  cin  iyececa. 

17  He  wanmdaka,  unkan  ta 
wanke  cin  iyecen  siha  hde  kin 
en  mahinlipaya.  Hehan  iye  na¬ 
pe  etapa  kin  on  omayutan  qa, 
Ihnuhan  koyakipe  cin,  emaki- 
ya ;  Tokaheya  qa  ehake  kin  he 
miye ; 

18  Tuwe  te  ca  ake  kini,  qa 
ito  owihanke  wanin  ni  waun ; 
Amen  ;  qa  Wakansica  ti  kin  wi¬ 
conte  ko  tiyopa  iyuhdoke  kin 
yuha  manka  ce. 

19  Taku  wandake  cin  he  ■wo¬ 
wapi  ecen  kaga  wo,  taku  naka- 
ha  un  qa  dena  iyohakam  taku  u 
kte  cin  hena. 


WICOWOYAKE  2. 


20  Wlcanhpi  sakowin  minape 
etapa  kin  ohna  wandake  ciqon 
wowiyukean  kin  bee,  qa  maza- 
skazi  petijanjan  ihupa  kin  hena 
nakun.  Wicanhpi  sakowin  qon 
okodakiciye  sakowinpi  ohnihde 
yuhapi  kin  hena  eepi ;  qa  peti¬ 
janjan  ihupa  sakowin  wandake 
cin  okodakiciye  sakowinpi  kin 
hena  eepi. 

WICOWOYAKE  2. 

1  Ephesos  ekta  okodakiciye 
ohnihde  yuhapi  kin  he  ecen  wo- 
wapi  kicaga  wo  ;  Tuwe  wican¬ 
hpi  sakowin  nape  etapa  kin  ohna 
hduhe  ca,  mazaskazi  petijanjan 
ihupa  sakowin  cokaya  omani  kin 
he  heeen  eya ; 

2  Niohan,  qa  nitohtani,  qa  wa- 
cinnitanka  kin  he  sdonwaya ; 
qa  tona  sicapi  kin  hena  iyowin- 
wicakiya  oyakihi  sni ;  qa  tona 
yewicasipi  kin  hecapi  keiciyapi 
ldn  hena  wicadukcan  qa  itonpi- 
sni  kin  heca  iyewicayaya. 

3  Wacinnitanka,  qa  ayape,  qa 
micaje  kin  on  htayani,  qa  oya- 
kite  sni. 

4  Tuka  taku  cistinna  iyacionpa, 
tokaheya  wasteyadake  cin  he 
adustan. 

5  Heon  tokiya  tanhan  nihin- 
hpaye  cin  he  kiksuye,  ca  ihdu- 
ecetu,  qa  niohan  tokaheya  kin 
hdustan  wo.  Hecanon  sni  kin- 
han  kohanna  ekta  ciu,  qa  peti¬ 
janjan  nitawa  kin  yutokan  iye- 
ciciye  kta,  nihduecetu  sni  kin- 
han. 

6  Tuka  he  duha,  Nikoleton  wi- 
cohan  kin  siceyadake  cin,  hena 
inis  eya  sicewadaka. 

7  Tuwe  noge  yukan  hecinhan, 
taku  Woniya  kin  okodakiciye 
kin  ewicakiye  cin  he  nahon  kta. 
Tuwe  ohiye  cinhan  he  can  wi- 
coni,  Wakantanka  tamaga  co¬ 


kaya  he  cin,  hetanhan  yun  wa- 
kiye  kta. 

8  Unkan  Smurna  ekta  okoda¬ 
kiciye  ohnihde  yuhapi  kin  he 
ecen  wowapi  kicaga  wro  ;  Tu¬ 
we  tokaheya  qa  ehake  un  kin, 
te  ca  ake  kini  kin  hee  hecen 
eya  ; 

9  Niohan  kin  sdonwaya,  wo- 
kakije  wowahpanica  ko  nitawa 
kin,  (tuka  winijica ; )  qa  tona 
Juda  wicasta  keiciyapi  qa  heca¬ 
pi  sni,  tuka  Satan  omniciye  tawa 
kin  etanhanpi,  hena  waaiapi  kin 
nakun  sdonwaya. 

10  Token  riicakije  kte  cin  ihnu- 
han  taku  koyakipe  cin.  Iho, 
Wakansica  niyepi  wanjikji  wi- 
cakaska  tipi  kin  en  iyeniyanpi 
kta,  iniyukcanpi  kta  e  heon ; 
unkan  anpetu  wikcemna  hehan- 
yan  wekakije  duhapi  kta;  tuka 
wicate  cin  hehanyan  wicaka 
wo,  kinhan  wiconi  watesdake 
wan  cicu  kta. 

1 1  Tuwe  noge  yukan  hecinhan, 
taku  Woniya  kin  okodakiciye 
kin  ewicakiye  cin  he  nahon  kta. 
Tuwe  ohiye  cinhan  he  wiconte 
icinonpa  kin  on  kiuniyanpi  kte 
sni. 

12  Unkan  Pergamos  ekta  oko¬ 
dakiciye  ohnihde  yuhapi  kin  he 
ecen  wowapi  kicaga  wo  ;  Tuwe 
maza  sagye  anog  ope  kin  hduhe 
cin  hee  hecen  eya  ; 

13  Niohan  kin  sdonwaya,  qa 
tukten  Satan  oiyotanke  tawa 
yanke  cin  hen  yati ;  qa  micaje 
kin  yuha  yaun,  qa  wacinmayan- 
pi  kin  adustan  sni,  anpetu  kin 
Antipas  waayatanin  wicaka  mi- 
tawa  kin  niyepi  kin  en,  tukten 
Satan  ti  kin,  hen  ktepi  qon  he 
ehan. 

14  Tuka  taku  wanjikjidan  iya¬ 
cionpa  ;  Balaam  hee  Balak  Is¬ 
rael  cinca  kin  taku  on  wahtani 
iciyapi  kte  cin  wicitokam  ehde 

383 


WAYUOTANIN. 


kin  he  onspekiye  ca,  taku  waka- 
gapi  wakiyusnapi  kin  yutapi.  qa 
wiinahmanpi  eeonpi  kta,  he  ta- 
woonspe  tona  yuhapi  kin  hena 
wicaduha  ; 

15  Qa  nakun  Nikoleton  tawo- 
onspe  yuhapi  kin  hena  wicadu¬ 
ha,  he  sicewadaka  tuka. 

16  Ihduecelu  wo  ;  hecanon  sni 
kinhan  kohanna  ekta  ciu,  qa  mii 
maza  sagye  kin  on  hena  kici 
wecize  kta. 

17  Tuwe  noge  yukan  hecinhan, 

taku  Woniya  kin  okodakiciye  kin 
ewicakiye  cin  he  nahon  kta. 
Tuwe  ohiye  cinhan  he  manna 
kihnakapi  qon  he  etanhan  yun- 
wakiye  ca  inyan  ska  wan  waqu 
kta,  inyan  kin  he  en  wicacaje 
teca  wan  kagapi  kin  he  tuwedan 
sdonye  sni,  tuka  tuwe  icu  kte 
cin  hecedan.  » 

18  Unkan  Thuatira  ekta  oko- 
dakiciye  ohnihde  yuhapi  kin 
he  ecen  wowapi  kicaga  wo ;  Wa- 
kantanka  Cinhintku,  ista  peta 
ide  kin  iyecen  hduhe  ca,  siha  kin 
mazazi  ecedan  iyececa  hee  he- 
cen  eya  ; 

19  Niohan  kin  sdonwaya,  wa- 
canyakiye,  ca  htayani,  qa  wica- 
yada,  qa  ay  ape,  qa  niohan  kin, 
qa  ehake  kin  hena  tokaheya  kin 
sam  iyeya  ota. 

20  Tuka  taku  tonana  iyacion- 
pa,  winohinca  wan  Jezebel  eci- 
yapi,  winohinca  wokcanka  kei- 
ciye  cin  he  mitaokiye  kin  wica- 
hnaye  ca,  wiinahmanpi  eeonpi, 
qa  taku  wakagapi  wakiyusnapi 
kin  yutapi  kta  e  onspe  wieakiye 
cin  hee  iyowinyakiya. 

21  Unkan  he  wawicihahapi 
econ  kin  on  iyopeiciye  kta  e 
anpetu  waqu,  tuka  iyopeiciye 
sni. 

22  Ito,  owinja  wan  akan  ewa- 
onpe  kta,  qa  tona  kici  wawiciha¬ 
hapi  eeonpi  kin  hena  nakun,  wo- 

kakije  tanka  en;  wicohan  kin 
on  iyopeiciyapi  sni  kinhan. 

23  Qa  iye  cinca  kin  wiconte  on 
wicawakte  kta  ;  qa  okodakiciye 
kin  owasin,  tuwre  wicapaksin  wi- 
cacante  ko  iyukcan  kin  he  miye 
e  sdonyapi  kta.  Qa  niyepi  kin 
otoiyohi  niohanpi  kin  eciyatan- 
han  cicupi  kta. 

24  Tuka  niyepi,  qa  tona  Thua¬ 
tira  ekta  woonspe  kin  he  yuhapi 
sni,  qa  Satan  osbe  tawa  eyapi 
kin  sdonye  sni  yaunpi  kin  kaken 
eciciyapi ;  Waqinpi  tokeca  aci- 
hnakapi  kte  £ni ; 

25  Tuka  taku  duhapi  kin  he 
tinsa  hduha  po,  hibu  kte  cin  he- 
hanyan. 

26  Qa  tuwe  ohiye  ca  owihanke 
kin  iyahdeya  miohan  kin  yuha 
un  kinhan,  oyate  kin  en  wowa- 
sake  waqu  kta. 

27  Qa  maza  icapsinte  wan  on 
wicayuhe  ca  maka  waksica  iye¬ 
cen  wicakamdece  kta  ce  ;  he- 
cen  Ate  etanhan  hduha  waun. 

28  Qa  anpao  wicanhpi  kin  he 
waqu  kta. 

29  Tuwe  noge  yukan  hecinhan 
taku  Woniya  kin  okodakiciye 
kin  ewicakiye  cin  he  nahon  kta. 

WTCOWOYAKE  3. 

1  Unkan  Sardis  ekta  okodaki¬ 
ciye  ohnihde  yuhapi  kin  he  ecen 
wowapi  kicaga  wo  ;  Tuwe  Wa- 
kantanka  Taniya  sakowin  kin 
hena,  qa  wicanhpi  sakowin  hdu¬ 
he  cin  he  hecen  eya  ;  Niohan 
kin  sdonwaya,  caje  wan  duha, 
yani  kin  hee,  tuka  nita. 

2  Kiktahan  un,  qa  taku  tona  na- 
hahin  en  un  qa  te  kte  cin  hena 
hduwasaka  wo ;  Wakantanka 
itokam  niohan  kin  owotanna  e 
iyewaye  sni. 

3  Heon  token  iyacu,  qa  naya- 
hon  kin  kiksuye  ca,  tinsa  yuze  i 

ca,  ihduecetu  wo.  Kiktahan 
yaun  sni  kinhan  wamanon  sa 
iyecen  ekta  ciu  kta,  qa  tohan 
ekta  cihi  kte  cin  he  sdonyakiye 
kte  sni. 

4  Tuka  Sardis  ekta  .wicacaje 
tonana  duha,  hena  e  tawokoyake 
kin  hdusapapi  sni ;  qa  ska  ihdu- 
zapi  ecen  raici  manipi  kta ;  he 
iyehantupf  nakaes. 

5  Tuwe  ohiye  cinhan  he  wo- 
koyake  ska  koyake  kta,  qa  iye 
caje  kin  wiconi  wowapi  kin 
etanhan  wapajuju  kte  sni,  tuka 
he  caje  kin  Ate  itokam,  qa  ohni- 
hde  wicaye  cin  hena  wicitokam 
omdake  kta. 

6  Tuwe  noge  yukan  hecinhan 
taku  Woniya  kin  okodakiciye 
kin  ewicakiye  cin  he  nahon  kta. 

7  Unkan  Philadelphia  ekta  o- 
kodakiciye  ohnihde  yuhapi  kin 
he  ecen  wowapi  kicaga  wo ; 
Tuwe  wrakan  qa  wicaka  un,  qa 
Dawid  tiyopa  iyulidoke  kin  yuhe 
ca,  yuhdoka  eca  tuwedan  ecen 
iyeye  sni,  qa  ecen  icu  eca  tuwe¬ 
dan  yuhdoke  sni  ece  kin .  hee 
hecen  eya ; 

8  Niohan  kin  sdonwaya,  tiyopa 
wan  yuhdokapi  ecen  he  cin  he 
n itokam  ewahde,  qa  tuwedan 
ecen  iyeya  okihi  sni ;  wowasake 
cistinna  duhe  ca  mioie  kin  yuha 
yaun,  qa  micaje  kin  elipemayaye 
sni. 

9  Ito,  Satan  omniciye  tawa  kin 
etanhanpi  Juda  wicasta  keiciya- 
pi,  tuka  hecapi  sni,  qa  itonpi  sni 
kin,  hena  iho,  upi,  qa  nisiha  kin 
itokam  canpeska  makehde  ina- 
jin  wicawakiye  kta,  qa  waste- 
cicida  e  sdonyapi  kta. 

10  Woape  oie  mitawa  kin  he 
awandake  cin,  heon  tohan  taku 
wawiyutanyan  un  kin  tona  ma- 
ka  owancaya  unpi  kin  iyutan- 
wicaye  kta  u  kinhan,  hehan 
awanciyake  kta. 

11  Iho  ecadan  wau  kta;  taku 
duhe  cin  he  tinsa  yuza  wo,  he¬ 
cen  watesdake  nitawa  kin  tuwe¬ 
dan  nici  kte  sni. 

12  Tuwe  ohiye  cinhan,  he  tipi 
wakan  mita  Wakantanka  tawa 
kin  ohna  can  ihupa  wan  wakage 
kta,  qa  icimana  tankan  ye  kte 
sni  ;  qa  he  akan  mita  Wakantan¬ 
ka  caje  kin  owawa  kta,  qa  mita 
Wakantanka  otonwe  tawa  caje 
kin,  Jerusalem  teca  kin  hee,  ma- 
hpiya  kin  etanhan  Wakantanka 
mitawa  kin  eciyatanhan  u  kin 
hee,  qa  nakun  micaje  teca  kin. 

13  Tuwe  noge  yukan  hecin¬ 
han,  taku  Woniya  kin  okodaki¬ 
ciye  kin  ewicakiye  cin  he  nahon 
kta. 

14  Unkan  Laodikia  ekta  oko¬ 
dakiciye  ohnihde  yuhapi  kin  he 
ecen  wowapi  kicaga  wo  ;  Tuwe 
Amen  eciyapi ,  waayatanin  owo- 
tanna,  qa  wicaka,  Wakantanka 
woicage  tawa  otokahe  kin  hee 
hecen  eya ; 

15  Niohan  kin  sdonwaya,  sni 
qa  ipiga  unmana  ecen  yaun  sni, 
sni  qa  ipiga  unma  tukte  e  ecen 
yaun  kta  wacin ; 

16  Tuka  initeca,  qa  sni  ipiga 
kici  unmana  ecen  yaun  sni,  heon 
mii  kin  etanhan  icihdepe  kta. 

17  Wimajica,  qa  woyuha  ota 
waton,  qatakudan  imakakije  sni, 
keha  ce  ;  qa  inicakije  ca,  onnisi- 
ke  ca,  niwrahpanica,  qa  ista  ni- 
gonge  ca,  tanconikadan  e  sdon¬ 
yakiye  sni. 

18  Kaken  wahokonciciya  ce, 
mazaskazi  peta  on  yuecedan 
kagapi  kin  he  opemicaton  wo, 
winijica  kta  ce ;  qa  wokoyake 
ska,  kodake  kta  e  heon,  hecen 
tanconikadan  on  winisteee  cin 
he  tanin  kte  sni ;  qa  wicista 
wihdi  kin,  niista  iyakiun  kta, 
hecen  wawandake  kta. 

19  Tona  cante wicawakiye  cin 

hena  wahokonwicawakiye  ca, 
iyopewicawakiya  ece.  Heon 
mniheiciye  ca  ihduecetu  wo. 

20  Ito,  tiyopa  kin  en  nawajin 
qa  wakabubu  ece ;  tuwe  miho 
kin  nalion ,  qa  tiyopa  hduhdoke 
cinhan,  he  ekta  tin  hibu,  qa  kici 
wawate  kta,  qa  is  eya  mici  wote 
kta. 

21  Tuwe  ohiye  cinhan  he  oi- 
yotanke  mitawa  kin  akan  mici 
i}rotanke  wakiye  kta,  miye  ohi- 
waye  ca  Ate  oiyotanke  tawa  kin 
akan  weci  imdotanke  cin  he  iye- 
cen. 

22  Tuwe  noge  yukan  hecin- 
han,  taku  Woniya  kin  okodaki- 
ciye  kin  ewicakiye  cin  he  na- 
hon  kta. 


WICOWOYAKE  4. 

1  Hena  iyohakam  wanmdake 
ca  ito  mahpiya  kin  ekta  tiyopa 
wan  yuhdokapi ;  qa  wicaho  to- 
kaheya  nawahon  kin  he  maza 
yahotonpi  tanka  kin  iyececa,  he 
omakiye  ca  heya,  Deciya  u  wo, 
dena  iyohakam  taku  u  kte  cin 
hena  wanyagciciye  kta  ce. 

2  Unkan  kohanna  Woniya  kin 
en  waun  ;  qa  ito,  mahpiya  kin 
ekta  oiyotanke  wan  ecen  hdepi, 
qa  tuwe  akan  iyotankehan  yan- 
ka. 

3  Tuwe  akan  iyotanke  cin  he 
iwanyakapi  kin  inyan  tehika, 
iyaspis  qa  sahdinos  iyececa ;  qa 
oiyotanke  kin  ihduksan  wi- 
hmunke  wan  hmihbeya  yanka, 
stnahagdos  inyan  kin  iyececa. 

4  Qa  oiyotanke  kin  ihduksan 
oyanke  wikcemna  nonpa  sam 
topa  wanka ;  qa  oyanke  kin  he¬ 
na  en  hunkawicayapi  wikcemna 
nonpa  sam  topa  iyotankapi,  qa 
wokoyake  ska  koyakapi  e  wan- 
mdaka ;  qa  pa  kin  en  mazaskazi 
tesdakapi. 


5  Unkan  oiyotanke  kin  etan- 
han  wakanhdi  qa  wakinyan  ho- 
tonpi  qa  wicaho  hiyu ;  qa  oiyo¬ 
tanke  kin  itokam  petijanjan  sa- 
kowin  peta  ece  ideyapi,  hena 
Wakan tanka  taniya  sakowin  kin 
heepi. 

6  Unkan  oiyotanke  kin  itokam 
mde  wan  wanka  janjan  seca, 
cahtowata  iyecen  kohdi ;  qa  oi¬ 
yotanke  kin  cokaya,  qa  oiyotan¬ 
ke  kin  ihduksan,  taku  ni  un  topa 
kin  yukanpi,  hena  e  tokapatan- 
han  qa  hektapatanhan  ko  ista 
ojupidan. 

7  Unkan  taku  ni  un  tokaheya 
kin  he  mnaja  ouncage  kin  iye¬ 
ceca  ;  qa  taku  ni  un  iyokihe  kin 
he  tatanka  ouncage  kin  iyece¬ 
ca  ;  qa  taku  ni  un  iciyamni  kin 
he  wicasta  itohnake  kin  iyecen 
'yuha  ;  qa  taku  ni  un  icitopa  kin 
he  wanmdi  kinyan  un  ouncage 
kin  iyececa. 

8  Qa  taku  ni  un  topa  kin  otoi- 
yohi  liupahu  sakpekpe  yuhapi, 
qa  ihduksan,  qa  mahen  tanhan 
ista  ojupidan;  qa  anpetu.  hanyetu 
ko  ayastan  sni  hecen  eyapi,  V/a- 
kan,  Wakan,  W’akan,  Itancan 
Wakantanka  Tyotan  wasaka,  tu¬ 
we  un,  qa  un  qon,  u  kte  cin  hee 
ce. 

9  Qa  tohan  taku  ni  un  topa 
kin,  tuwe  oiyotanke  kin  akan 
kiyotanke  ca  owihanke  wanin 
ni  un  kin  he  wowitan,  qa  woo- 
tanin,  qa  wopida  qupi  kinhan  ; 

10  Hehan  hunkawicayapi  wi¬ 
kcemna  nonpa  sam  topa  kin  he¬ 
na,  tuwe  oiyotanke  kin  akan  ki¬ 
yotanke  cin  he  itokam  makata 
ehpeiciyapi,  qa  tuwe  ohinniyan 
ni  un  kin  ohodapi,  qa  watesdake 
tawapi  kin  oiyotanke  kin  itokam 
ehpekiyapi,  qa  hecen  eyapi ; 

11  Itancan,  wowitan,  qa  woo- 
tanin,  qa  wowasake  iyacu  kta 
e  iyenihantu,  taku  owasin  yaka- 

ge  ca  nitoiyokipi  ltin  on  owasin 
kagapi  qa  ecen  han. 

WICOWOYAKE  5. 

1  Unkan  tuwe  oiyotanke  kin 
akan  kiyotanke  cin  he  etapa  kin 
eciyatanhan  wowapi  wan  ma- 
hen  tanhan  qa  akapatanhan  owa- 
pi,  qa  ipuspe  sakowin  on  apuspa- 
pi  kin  he  wanmdaka. 

2  Qa  mahpiya  ohnihde  wasaka 
wan  wanmdaka,  he  hotankakiya 
hotanin  qa,  Wowapi  kin  he  tuwe 
yumdaye  ca  ipuspe  sakowin  kin 
yuhdoke  kta  okihi  he,  eya. 

3  Unkan  mahpiya  kin  ekta,  qa 
maka  kin  akan,  qa  maka  kin 
ihukuya  tanhan  tuwedan  wowa¬ 
pi  kin  he  yumdaye  ca,  en  wan- 
yaka  okihi  sni. 

4  Hehan  nina  waceya,  tuwe 
wowapi  kin  yumdaye  ca  yawa, 
qa  en  wanyake  kta  iyekicihantu 
kin  tuwedan  iyeyapi  sni  kin  he- 
on  etanhan. 

5  Unkan  hunkawicayapi  kin 
wanji  hemakiya ;  Ceye  sni  wo, 
ito  Juda  wicoun  kin  etanhan, 
mnaja  kin,  Dawid  hutkan  kin 
hee  wowapi  kin  yumdaye  ca, 
ipuspe  sakowin  kin  yuhdoke  kta 
okihi. 

6  Hehan  wanmdake  ca,  iho, 
oiyotanke  kin  cokaya,  qa  taku 
ni  un  topa,  hunkawicayapi  ko 
wicacokaya  Amnos  wan  najin, 
wosnapi  iyececa,  he  sakowin  ista 
sakowin  ko  yukan,  Wakan tanka 
taniya  sakowin  maka  kin  owan- 
caya  ye  wicayapi  kin  hena  eepi. 

7  He  en  hi,  qa  tuwe  oiyotanke 
kin  akan  kiyotanke  cin  nape 
etapa  kin  etanhan  wowapi  qon 
icu. 

8  Unkan  wowapi  kin  he  icu 
qehan,  taku  ni  un  topa  kin,  qa 
hunkawicayapi  wikcemna  non- 
pa  sam  topa  kin  hena  Amnos 


kin  itokam  makata  ehpeiciyapi, 
otoiyohi  candowankiyapi  hdu- 
hapi,  qa  nakun  mazaskazi  wi- 
yatke  taku  wastemna  on  ojudan, 
wicasta  waste  wocekiye  tawapi 
kin  hee : 

9  Qa  odowan  teca  wan  ahi- 
yayapi,  qa  heyapi ;  Wowapi  kin 
iyacu,  qa  ipuspe  kin  duhdoke 
kta  e  iyenihantu  ce,  waniyusna- 
pi  qa  Wakantanka  ekta  niwe 
kin  on  opeunyakitonpi,  wicoun 
otoiyohi  etanhan,  qa  iapi  kin,  qa 
wicowazi  kin,  qa  oyate  kin  otoi¬ 
yohi  etanhan  ; 

10  Qa  Wakantanka  ekta  wi- 
castayatapi  wawayusnapi  ko  un- 
yakagapi  ;  unkan  maka  kin  oun- 
unyanpi  kta  ce. 

11  Unkan  wanmdake  ca,  oiyo¬ 
tanke  kin  ihduksan,  qa  taku  ni 
unpi  kin  hunkawicayapi  ko  wi- 
cihduksan,  mahpiya  ohnihde  wo- 
yawa  tanka  ota,  qa  kektopawin- 
ge  ece  kektopawinge,  hena  hopi 
kin  nawahon  ; 

12  Hotankakiya  heyapi,  Amnos 
wosnapi  qon  he  wowasake,  qa 
woyuha,  qa  woksape,  qa  wicoo- 
kihi,  qa  wootanin,  qa  wowitan, 
qa  wowaste  henakiya  icu  kta 
okihi  ce. 

13  Unkan  taku  mahpiya  ekta 
un,  qa  taku  maka  akan  un,  qa 
taku  maka  ihukuya  tanhan  un, 
qa  taku  miniwanca  mahen  un, 
hena  taku  ohnaka  ko  owasin 
kaken  eyapi  nawahon ;  Tuwe 
oiyotanke  kin  akan  kiyotanke 
cin  Amnos  kin  kici  wowaste 
kin,  wootanin  kin,  wowitan  kin, 
qa  wowasake  kin  henakiya  owi- 
hanke  wanin  tawapi  nunwe. 

14  Unkan  taku  ni  un  topa  kin 
hena,  Hecetu  nunwe,  eyapi ;  qa 
hunkawicayapi  wikcemna  non- 
pa  sam  topa  kin  hena  makata 
ehpeiciyapi,  qa  tuwe  ohinniyan 
ni  un  kin  he  ohodapi. 

WICOWOYAKE  6. 

1  Unkan  Amnos  kin  ipuspe  to- 
kaheya  yukdoke  cehan  wanmda- 
ka ;  unkan  taku  ni  un  topa  kin 
wanji,  wakinyan  hotonpi  kin 
iyecen  hotanin  qa,  U  qa  wanya- 
ka  wo,  eya  nawahon. 

2  Unkan  wanmdake  ca,  ito, 
suktanka  ska  wan  tuwe  akan 
iyotanke  cin  he  itazipa  wan  yu- 
ha;  qa  watesdake  wan  qupi ;  un¬ 
kan  ohiye  ca,  ohiye  kta  e  iyaya. 

3  Unkan  ipuspe'  inonpa  yu- 
hdoke  cehan,  taku  ni  un  icinon- 
pa  kin  he,  U  qa  wanyaka  wo, 
eya  nawahon. 

4  Unkan  suktanka  wan  tokeca 
hin  sa  kin  he  hinanpa;  unkan 
tuwe  akan  iyotanke  cin  he  ma- 
ka  kin  etanhan  wookiye  icu  kta 
e  qupi,  hecen  otoiyohi  kiciktepi 
kta  ;  qa  nakun  maza  sagye  wan 
tanka  qupi. 

5  Unkan  ipuspe  iyamni  kin  yu- 
hdoke  cehan,  taku  ni  un  wici- 
yarani  kin  he,  U  qa  wanyaka 
wro,  eya  nawahon.  Unkan  wan¬ 
mdake  ca  ito  suktanka  sapa 
wan ;  qa  tuwe  akan  iyotanke 
cin  he  nape  ohna  taku  on  tke 
utapi  wanji  yuha. 

6  Unkan  taku  ni  un  topa  kin 
cokaya  tanhan  wicaho  wan  na¬ 
wahon,  Aguyapi  iyutapi  wanji 
he  kaspapidan  wanjidan,  qa  su¬ 
ktanka  tawote  iyutapi  nonpa  he 
kaspapidan  wanjidan  kta ;  qa 
wihdi  minisa  ko  ihnuhan  kiuni- 
yaye  cin,  eya. 

7  Unkan  ipuspe  itopa  kin  yu- 
lidoke  cehan,  taku  ni  un  icitopa 
kin  he  ho  kin  nawahon  ;  U  qa 
wanyaka  wo,  eya. 

8  Unkan  wanmdake  ca  ito  su¬ 
ktanka  wan  hin  san  ;  tuwe  akan 
iyotanke  cin  he  Wiconte  eciya- 
pi,  qa  Wicahapi  kin  he  ihakam 
iyaya.  Unkan  maka  hanke  ito- 

pa  kin  hehanyan  maza  sagye, 
qa  wieaakilian,  qa  wiconte,  qa 
wamanica  maka  akan  un  kin 
hena  on  wicasta  wicakte  kta  e 
wowasake  qupi. 

9  Unkan  ipuspe  izaptan  kin  yu- 
hdoke  cehan,  wahna  wosnapi  kin 
ihukiiya  tona  Wakantanka  oie, 
qa  iye  waayataninpi  kin  he  on 
wicaktepi  qon  hena  nagipi  kin 
wanwicamdaka. 

10  Hena  hotankakiya  hotanin- 
pi  qa  heyapi,  Itancan  wakan,qa 
wicaka,  tohanyan  tona  maka.  kin 
akan  yukanpi  kin  wicadaco  sni 
qa  we  unkitawapi  kin  on  toye- 
con  sni  he. 

11  Unkan  hena  otoiyohi  woko- 
yake  ska  wicaqupi,  qa  ptecedan 
ape  yukanpi  kta,  tona  om  taoki- 
ye  unpi  qon,  qa  iye  hunkawanji- 
tkupi  kin,  is  iyepi  iyecen  wica¬ 
ktepi  kte  cin  he  yustanpi  kta 
hehanya*n,  kewicakiyapi. 

12  Unkan  ipuspe  isakpe  kin 
y  ulidoke  cehan,  wanmdake  ca  ito 
maka  skanskan  tanka,  qa  anpe- 
tu  wi  kin  sapa  aya,  wahinske 
ojuha  kin  iyececa,  qa  hanyetu 
wi  kin  is  we  iyecen  icaga. 

13  Qa  mahpiya  wicanhpi  kin 
makata  hinhpayapi,  witansna  hu 
wan  tateyanpa  tanka  kahuhuza 
eca  waskuyeca  stunkadan  kes 
pahpa  ece  kin  he  iyececa. 

14  Qa  wowapi  pehan  ehnakapi 
kin  he  iyecen  mahpiya  kin  tanin 
sni  iyaye  ca,  he  otoiyohi,  wita 
otoiyohi  ko  yutokan  iyeyapi. 

15  Qa  maka  wicastayatapi,  qa 
wicasta  tankinkinyanpi,  qa  wica¬ 
sta  watonpika,  qa  wicasta  itan- 
canpi,  qa  wicasta  wasaksakapi, 
qa  wicasta  wowidake  unpi  kin 
otoiyohi,  qa  ihduhapi  kin  otoi¬ 
yohi,  makohdoka  qa  he  imnija 
kin  ehna  naicihmanpi  ; 

16  Qa  inyan  he  imnija  ko  hena 
heciyapi,  Unkahinhpayapi,qatu- 


WICOWOYAKE  7. 


we  oiyotanke  kin  akan  kiy  otanke 
cin  itohnake  kin  etanhan,  qa  A- 
mnos  kin  wocanniye  tawa  kin 
etanhan  anaunhman  po  : 

17  He  wosihda  tawa  anpetu 
tanka  kin  wanna  hi ;  unkan  tu- 
we  najin  okihi  kta  he. 

WICOWOYAKE  7. 

1  Unkan  hena  iyohakam  ma- 
hpiya  ohnihde  topa  maka  oise 
topa  kin  en  in  aj  in  pi  kin  wanwi- 
camdaka,  maka  tate  ouye  topa 
kin  yuhapi,  hecen  maka  qa  mi- 
niwanca  qa  can  hiyeye  cin  wan- 
jidan  atateyanpa  kte  sni. 

2  Hehan  mahpiya  ohnihde  to- 
keca  wan  wiyohiyanpa  tanhan 
wankantkiya  u  kin  wanmdaka, 
he  Wakantanka  ni  un  ipuspe  ta¬ 
wa  kin  yuhe  ca  mahpiya  ohni¬ 
hde  topa  maka  miniwanca  ko 
kiuniyanpi  kta  e  wicaqupi  qon 
hena  hotankakiya  hoyewicaki- 
ye; 

3  Qa  heya,  Maka,  qa  miniwan¬ 
ca,  qa  can  hiyeye  cin  kiuniyanpi 
sni  po,  Wakantanka  unkitawa- 
pi  taokiye  wicaye  cin  itepi  kin 
en  wapetog  wicuntonpi  sni  kin 
hehanyan. 

4  Unkan  tona  wapetog  wica- 
tonpi  wicayawapi  kin  nawahon, 
Israel  cincapi  wicoun  owasin  e- 
tanhan  kektopawinge  opawinge 
sam  kektopawinge  wikcemna 
topa  sanpa  kektopawinge  topa 
wapetog  wicatonpi. 

5  Juda  wicoun  kin  etanhan  ke¬ 
ktopawinge  ake  nom  wapetog 
wicatonpi ;  qa  Ruben  wicoun 
kin  etanhan  kektopawinge  ake 
nom  wapetog  wicatonpi ;  qa 
Gad  wicoun  kin  etanhan  kekto¬ 
pawinge  ake  nom  wapetog  wi¬ 
catonpi  ; 

6  Aser  wicoun  kin  etanhan 
kektopawinge  ake  nom  wapetog 


wicatonpi ;  qa  Nepthalim  wico¬ 
un  kin  etanhan  kektopawinge 
akenonpa  wapetog  wicatonpi ; 
qa  Manasse  wicoun  kin  etanhan 
kektopawinge  ake  nom  wapetog 
wicatonpi ; 

7  Summon  wicoun  kin  etanhan 
kektopawinge  ake  nom  wapetog 
wicatonpi ;  qa  Lewi  wicoun  kin 
etanhan  kektopawinge  ake  nom 
wapetog  wicatonpi ;  qa  Isakar 
wicoun  kin  etanhan  kektopawin¬ 
ge  ake  nom  wapetog  wicaton¬ 
pi  ; 

8  Zabulon  wicoun  kin  etanhan 
kektopawinge  ake  nom  wapetog 
wicatonpi ;  qa  Joseph  wicoun 
kin  etanhan  kektopawinge  ake 
nom  wapetog  wicatonpi ;  qa 
Benjamin  wicoun  kin  etanhan 
kektopawinge  ake  nom  wapetog 
wicatonpi. 

9  Hena  taku  kin  iyohakam 
wanmdake  ca,  iho,  wicota  hinca, 
wicayawa  kta  tuwedan  okihi 
sni,  oyate  hiyeye  cin,  qa  wicoun 
kin,  wicowazi  kin,  iapi  ko  owa- 
sin*  otoiyohi  etanhanpi,  oiyotan¬ 
ke  kin  itokam,  qa  Amnos  kin 
itokam  najinpi,  wokoyake  ska 
ece  koyakapi,  qa  can  wapa  nape 
ohna  yuhapi ; 

10  Qa  hotankakiya  hotaninpi 
qa  heyapi,  Wakantanka  unkita- 
wapi  oiyotanke  kin  akan  kiyo- 
tanke  cin  hee,  Amnos  kin  kici, 
niwicaye  yuha  nunwe. 

11  LTnkan  mahpiya  ohnihde 
owasin  oiyotanke  kin  oksan,  qa 
hunkawicayapi  taku  ni  un  topa 
kin  hena  ko  wicihdulfsan  inajin- 
pi,  qa  oiyotanke  kin  itokam 
ite  makipusdiya  ehpeiciyapi,  qa 
Wakantanka  ohodapi ; 

12  Qa  heyapi,  Amen  ;  Wowa- 
ste,  qa  wowitan,  qa  woksape, 
qa  wopida,  qa  woyuonihan,  qa 
wowasake,  qa  wicookihi  henaki- 
ya  Wakantanka  unkitawapi  kin 

owihanke  wanin  yuha  nunwe. 
Amen. 

13  Hehan  hunkawicayapi  kin 
etanhan  wanji  waayupte  ca, 
Wokoyake  ska  koyakapi  kin  he- 
na  tuwepi,  qa  tokiya  tanhan  upi 
he,  emakiya. 

14  Unkan,  Itancan,  niye  sdon- 
yaya  ce,  epa.  Unkan  hemaki- 
ya  ;  Wicokakije  tanka  etanhan 
upi  qon  dena  eepi,  unkan  woko¬ 
yake  hdujajapi,  qa  Amnos  we 
kin  on  hduskapi. 

15  Heon  etanhan  Wakantanka 
oiyotanke  kin  itokam  yakonpi, 
qa  tipi  wakan  iye  tawa  ldn  ohna 
anpetu  hanyetu  ko  ohodapi  ece  ; 
qa  tuwe  oiyotanke  kin  akan  ki- 
yotanke  cin  he  hena  wicaeokaya 
ounye  kta. 

16  Qa  tohinni  wotektehdapi 
kte  sni,  qa  ipuzapi  kte  sni,  qa 
anpetu  wi  kin  qa  talm  kata  a- 
spanwicaye  kte  sni. 

17  Tuka  Amnos  kin,  oiyotan¬ 
ke  cokaya  un  kin  he,  hena  won- 
wicaye  ca,  minihdoka  ni  un  kin 
icahda  yus  awicaye  kta  :  qa  he¬ 
na  istapi  kin  etanhan  Wakantan¬ 
ka  istamnihanpe  kin  owasin  wi- 
cakipakinte  kta. 

WICOW  OYAKE  8. 

1  Unkan  ipuspe  isakowin  kin 
yuhdoke  cehan,  mahpiya  ekta 
wihiyayedan  wancadan  ape  cin 
hanke  hehanyan  inina  yukanpi. 

2  Unkan  mahpiya  ohnihde  sa- 
kowin  Wakantanka  itokam  na- 
jinpi  kin  wanwicamdaka  ;  qa  ma- 
za  yahotonpi  tanka  gakowin  wi- 
caqupi. 

3  Hehan  mahpiya  ohnihde  wan 
tokeca  u  qa  wahna  wosnapi  kin 
ekta  hinajin,  mazaskazi  oizinye 
wan  yuha  :  Unkan  taku  waste- 
mna  ota  qupi  kin  he,  tona  owo- 
tanna  un  kin  owasin  wocekiye 

tawapi  kin  ahna,  mazaskazi  wa¬ 
hna  wosnapi  kin  oiyotanke  kin 
itokam  wanke  cin  he  akan  wo- 
£na  kta  e  heon. 

4  Unkan  mahpiya  ohnih(de  nape 
kin  etanhan  sota  izite  cin,  tona 
owotanna  un  wocekiye  tawapi 
kin  hena  ko,  Wakantanka  ito¬ 
kam  wankantkiya  ay  a. 

5  Unkan  mahpiya  ohnihde  kin 
he  oizinye  kin  icu,  qa  wahna  wo¬ 
snapi  peta  kin  etanhan  oju,  qa 
maka  kin  ekta  ehpeya ;  unkan 
iho,  wicaho,  qa  wakinyan  hoton- 
pi,  qa  wakanhdi,  qa  maka  skan- 
skan. 

6  Unkan  mahpiya  ohnihde  £a- 
kowinpi  maza  yahotonpi  tanka 
yuhapi  kin  hena  yahotonpi  kta 
e  hduwiyeyapi. 

7  Unkan  mahpiya  ohnihde  to- 
kaheya  kin  yahoton,  qa  wasu 
peta  ko  we  icicahiyapi  maka  kin 
ahinhe  :  Qa  can  iyamnimni  kin 
huhnaga,  qa  wato  kin  iyuhpa  hu- 
hnaga. 

8  Unkan  mahpiya  ohnihde  iyo- 
kihe  kin  he  yahoton,  qa  taku  he 
wan  tanka  iyececa  peta  on  itkon- 
yahe  cin  he  miniwanca  kin  en 
iyohpeyapi  :  Qa  miniwanca  kin 
hanke  iyamni  we  icaga  : 

9  Qa  taku  miniwanca  oicage 
ni  un  kin  hanke  iyamni  tapi,  qa 
wita  wata  kin  iyamnimni  kin 
owihanke  yapi. 

10  Unkan  mahpiya  ohnihde  ici- 
yamni  kin  he  yahoton,  qa  wican- 
hpi  wan  tanka  ideyapi  petijanjan 
iyececa,  mahpiya  kin  eciyatan- 
han  hinhpaye  ca  wakpa  iya¬ 
mnimni  kin  ahinlipaye  ca  mini 
hdoka  kin  en. 

11  Wicanhpi  kin  he,  Yatkepi- 
casni,  eciyapi.  Unkan  mini  ya- 
tkepica  sni  icage  ca  wicasta  ota 
mini  kin  on  tapi,  pa  icage  cin 
heon. 

12  Unkan  mahpiya  ohnihde 


WICOWOYAKE  9. 


icitopa  kin  he  yahoton ;  unkan 
anpetu  wi  hanke  iyamni,  qa 
hanyetu  wi  hanke  iyamni,  qa 
wicanhpi  iyamnimni  kin  apapi, 
qa  hecen  hanke  iyamni  otpaza 
icu,  qa  anpetu  kin  hanke  iya¬ 
mni  hehanyan  iyoyanpa  sni  un, 
qa  hanyetu  kin  nakun  iyececa. 

13  Hehan  wanmdake  ca  nawa- 
hon,  mahpiya  ohnihde  wan  ma¬ 
hpiya  cokaya  tanhan  kinyan  iya- 
ye  ca  hotankakiya  heya,  Wico¬ 
kakije,  wicokakije,  wicokakije, 
tona  maka  ounyanpi  kin  hena 
en,  maza  yahotonpi  tanka  hoton- 
pi  kin  mahpiya  ohnihde  yamni 
yahotonpi  kte  cin  heon  ©tanhan. 

WICOWOYAKE  9. 

1  Unkan  mahpiya  ohnihde  ici- 
zaptan  kin  he  yahoton,  qa  iho, 
wacanhpi  mahpiya  kin  eciyatan- 
han  maka  kin  ahinhpaya  wan- 
mdaka ;  unkan  he  makohdoka 
ceteta  wanica  tiyopa  iyuhdoke 
kin  qupi. 

2  Qa  makohdoka  ceteta  wani¬ 
ca  he  tiyopa  kin  yuhdoka,  unkan 
makohdoka  kin  etanhan  sota  hi- 
yu,  peta  on  maza  sdoyapi  tanka 
liinca  etanhan  sota  uye  cin 
iyececa  ;  qa  wosbe  etanhan  sota 
kin  he  on  anpetu  wi  kin  okoton- 
yan  kici  aotpaza. 

3  Unkan  sota  kin  etanhan  psi- 
psicadan  au,  maka  kin  ekta,  qa 
wicowasake  wicaqupi,  wamdu¬ 
ska  maka  akan  un  kin  wicowa¬ 
sake  yuhe  cin  he  iyececa. 

4  Qa  wato  maka  aicage  cin, 
taku  toy  a  un,  qa  can  kin  owasin 
kiuniye  sni  wicasipi,  tuka  wica¬ 
sta  kin  tona  itepi  kin  en  Wakan- 
tanka  tawowapetogton  yuhapi 
sni  kin  henana. 

5  Qa  hena  wicaktepi  kta  e  wi¬ 
caqupi  sni,  tuka  wi  zaptan  he¬ 
hanyan  kakiswicaye  kta  e  wi¬ 


caqupi.  Unkan  kakisyapi  kin 
he  wamduska  wicasta  cawica- 
pe  cinhan  kiuniyanpi  kin  he  iye¬ 
ceca. 

6  Unkan  anpetu  kin  hena  en 
wicasta  wiconte  akitapi  kta,  tu¬ 
ka  iyeyapi  kte  sni,  qa  tapi  cinpi 
kta,  tuka  wiconte  e  nawicakici- 
pe  kta. 

7  Psipsicadan  kin  hena  ounca- 
ge  kin  suktanka  ozuye  on  wiye- 
ya  ehnag  najinpi  kin  he  iyece¬ 
ca  ;  qa  pa  akan  mazaskazi  wate- 
sdake  iyececa  wapaha  kitonpi, 
qa  itepi  kin  wicasta  ite  kin  iye¬ 
ceca. 

8  Qa  paha  kin  he  winohinca 
paha  iyecen  yuhapi,  qa  hi  kin 
hena  mnaja  hi  kin  iyececa. 

9  Qa  maza  sapa  maku  akahpe 
iyececa  maku  akahpe  tonpi ;  qa 
liupahu  hmuhmunyan  he  ozuye 
canpahmihma,  qa  suktanka  ota 
ozuye  ekta  nawang  yapi  kin  he 
iyececa. 

10  Wamduska  kin  iyecen  sin- 
te  yuhapi,  qa  sinte  kin  en  icape 
yuke  ca,  wi  zaptan  hehanyan 
wicasta  kin  kiuniwicaye  kta 
okihipi. 

11  Unkan  wicastayatapi  wan 
yuhapi,  wosbe  ceteta  wanica 
etanhan  ohnihde,  Hebrew  iapi 
kin  eciyatanhan  Abaddon  eci- 
yapi,  qa  Helenes  iapi  kin  eci¬ 
yatanhan  Apoluon  eciyapi  kin 
hee. 

12  Wicokakije  kin  wanji  wan¬ 
na  henakeca,  qa  ito  he  iyoha- 
kam  wicokakije  nom  u  kta  ce. 

13  Unkan  hehan  mahpiya  ohni¬ 
hde  icisakpe  kin  yahoton,  qa 
mazaskazi  wahna  wosnapi  W~a- 
kantanka  itokam  wanke  cin  he 
he  topa  kin  etanhan  wicaho  wan 
taninyan  nawahon  : 

14  He  mahpiya  ohnihde  icisa¬ 
kpe  maza  yahotonpi  tanka  yuhe 
cin  he  heciya ;  Mahpiya  ohnihde 

topa  wakpa  tanka  Yuphrate  kin 
ekta  wicakaskapi  kin  hena  wi- 
cakiyuska  wo. 

15  Hehan  mahpiya  ohnihde  to¬ 
pa  kin  wicakiyuskapi ;  hena  e 
wancadan  ape  cin,  qa  anpetu 
wanji,  qa  wi  wanji,  qa  omaka 
wanjidan  hehanyan  wiyeya  e- 
hnag  unpi,  wicasta  iciyamnimni 
kin  wicaktepi  kta  e  heon. 

16  Unkan  ozuye  kin  suktanka 
akan  iyotankapi  kin  hena  ke- 
ktopawinge  kektopawinge  opa- 
winge  nonpa  ;  hena  wicayawapi 
kin  nawahon. 

17  Qa  wowanyake  kin  en  su¬ 
ktanka  kin  hecen  wanwicamda- 
ka,  qa  wicasta  akan  iyotankapi 
kin  hena  maku  akalipe  sasa,  to- 
to,  qa  zizi  yuhapi.  Unkan  su¬ 
ktanka  pa  kin  he  mnaja  pa  kin 
iyececa,  qa  ipi  kin  etanhan  peta, 
qa  sota,  qa  cahdi  on  kagapi  kin 
hiyu. 

18  Unkan  hena  yamni,  peta,  qa 
sota,  qa  cahdi  on  kagapi,  hena 
ipi  kin  etanhan  hiyu  qon  he  on 
wicasta  iciyamnimni  kin  wica¬ 
ktepi. 

19  Wowasake  yuhapi  kin  he 
ipi  kin  ohna  qa  sintepi  kin  ohna ; 
sintepi  kin  hena  wamduska  kin 
iyececa,  qa  pa  yukan  ece,  qa 
hena  on  wakiuniyapi  ece. 

20  Unkan  wicasta  tona  wico- 
kakije  kin  hena  on  wicaktepi  sni 
kin  hena  iye  napepi  wicohan  kin 
on  iyopeiciyapi  sni,  hecen  taku 
wakan  sicapi  kin  ohowicadapi, 
qa  mazaskazi,  qa  mazaska,  qa 
mazazi,  qa  inyan,  qa  can  waka- 
gapi  ohodapi  ece  kin  ayustan- 
pi  sni ;  hena  wawanyake  sni, 
qa  winahon  sni  qa  mani  okihi 
sni. 

21  Qa  nakun  tinwicaktepi,  qa 
wapiyapi,  qa  wiinahmanpi,  qa 
wamanonpi  econpi  kin  on  iyo¬ 
peiciyapi  sni. 


WICOWOYAKE  10. 

1  Unkan  hehan  mahpiya  ohni¬ 
hde  wan  tokeca  wasake  hinca 
mahpiya  kin  eciyatanhan  kun- 
tkiya  u,  mahpiya  sapa  hdowin 
kin  he  wanmdaka ;  wihmunke 
wan  wapaha  kiye  ca,  ite  kin  he 
anpetu  wi  kin  iyececa,  qa  siha 
kin  peta  wankantkiya  ide  kin 
iyececa. 

2  Qa  nape  kin  on  wowapi  wan 
cistinna  yumdayeya  yuha,  Qa 
siha  etapa  kin  miniwanca  ahe- 
kiye  ca,  sicatka  kin  is  maka  kin 
akan. 

3  Qa*  hotankakiya  hotanin, 
mnaja  wan  hoton  kin  iyececa. 
Unkan  hotanin  hehan  wakinyan 
sakowin  hotonpi. 

4  Unkan  wakinyan  sakowin  kin 
hotonpi  hehan  wowapi  wakage 
kta,  tuka  wicaho  wan  nawahon, 
mahpiya  kin  eciyatanhan  hema- 
kiya,  Taku  wakinyan  sakowin 
eyapi  kin  he  sutaya  apuspa  wo, 
qa  wowapi  en  kage  sni  wo. 

5  Unkan  mahpiya  ohnihde  mi¬ 
niwanca  maka  ko  akan  najin 
wanmdake  ciqon  he  nape  kin 
mahpiya  kin  ekta  hdugate  ; 

6  Qa  tuwe  ohinniyan  ni  un,  qa 
mahpiya  kage  ca,  taku  ohnaka 
ko,  maka  qa  taku  ohnaka  ko, 
miniwanca  qa  taku  ohnaka  ko 
kage  cin  hee  on  konza,  Anpetu 
kin  wanna  henakeca  kta ; 

7  Tuka  mahpiya  ohnihde  icisa- 
kowin  yahoton  kinhan,  anpetu 
kin  hena  en  Wakantanka  tawo- 
wiyukcan  henakeca  kte  cin  he¬ 
hanyan,  iye  taokiye,  wicasta 
wokcan  kin  owicakiyake  ciqon 
he  iyecetu  ce. 

8  Unkan  wicaho  mahpiya  kin 
eciyatanhan  tanin  qon  he  ake 
hoyemakiye  ca  heya,  Mahpiya 
ohnihde  miniwanca  maka  ko 
akan  najin  kin  he  ekta  ye  ca, 


392 


WICOWOYAKE  11. 


wowapi  cistinna  yumdayapi  kin 
nape  en  un  kin  he  icu  wo. 

9  Hehan  mahpiya  ohnihde  kin 
he  en  wai  qa  hewakiya,  Wowa¬ 
pi  cistinna  kin  he  maqn  wo. 
Unkan,  Icu  qa  yuta  wo,  tezi  kin 
pa  niye  kta,  tuka  nii  kin  ohna 
tuhmaga  canhanpi  kin  iyecen 
skuye  kta  ce,  emakiya. 

10  Unkan  wowapi  cistinna  kin 
mahpiya  ohnihde  nape  kin  etan- 
han  iwacu,  qa  temwaya ;  qa  mii 
kin  en  tuhmaga  canhanpi  kin 
iyecen  skuya,  tuka  nawapca  he¬ 
han  tezi  kin  pa  mayan. 

11  Hehan,  Oyate,  qa  Ikcewi- 
casta,  qa  iapi  kin,  qa  wicastaya- 
tapi  ota  en  wicayakidukcan  kta 
ce,  emakiya. 

WICOWOYAKE  11.* 

1  Unkan  cedi  wan  cansakadan 
iyececa  he  maqupi ;  unkan  ma¬ 
hpiya  ohnihde  kin  najinhan  na- 
jin  qa  heya ;  Najin,  qa  tipi  wa- 
kan  Wakantanka  tawa  kin  iyu- 
ta  wo,  qa  wahna  wosnapi,  qa 
tona  en  cekiyapi  ece  kin  hena 
nakun. 

2  Tuka  hocoka  kin,  tipi  wakan 
itankan,  he  tankan  iyeye  ca  iyu- 
te  sni  wo ;  he  Ikcewicasta  kin 
wicaqupi ;  unkan  otonwe  wakan 
kin  amanipi  kta,  wi  wikcemna 
topa  sam  nonpa  hehanyan. 

3  Unkan  waayataninpi  nom 
mitawa  kin  wahinske  ojuha  oi- 
hdugepi  waayatapi  kta  e  wica- 
waqu  kta,  anpetu  kektopawinge 
sanpa  opawinge  nonpa  sanpa 
wikcemna  sakpe  hehanyan. 

4  Hena  e  Oliwe  can  nonpa  qa 
petijanjan  nom,1  Wakantanka 
maka  yuhe  cin  itokam  he  cin 
hena  eepi. 

5  Unkan  tuwe  hena  kiuniwi- 
caye  kta  cin  kinhan,  ipi  kin 
etanhan  peta  hiyu,  qa  toka  wi- 


cayapi  kin  ihang  wicaye  kta : 
Tuwe  kiuniwicaya  cin  kinhan 
he  hecen  ktepi  kta. 

6  Hena  e  mahpiya  kin  onataka 
okihipi,  hecen  magaju  kte  sni, 
waayatapi  anpetu  kin  icunhan, 
qa  mini  kin  we  icahyapi  kta 
okihipi,  qa  tohan  cinpi  eca  wo- 
kakije  owasin  on  maka  kin  ka- 
kisyapi  ece. 

7  Unkan  taku  yaotaninpi  kin 
wanna  yustanpi  kta  hehan, 
wosbe  kin  etanhan  wamanica 
wan  wankantkiya  hiyu,  qa  hena 
azuwicaye  kta,  qa  ohiwicaye  ca 
wicakte  kta. 

8  Unkan  hena  tancan  tapi  kin 
otonwe  tanka  canku  kin  ohna 
wanke  kta,  he  iapi  wakan  kin 
eciyatanhan  Sodom  qa  Egupta 
eciyapi,  qa  tukten  Itancan  un- 
kitawapi  kin  icipaweh  okatanpi 
qon. 

9  Unkan  wicasta  kin,  qa  wico- 
wazi  kin,  qa  iapi  kin,  qa  oyate 
kin,  hena  tancan  tapi  kin  wan- 
wicayakapi  kta,  anpetu  yamni 
qa  wanji  hanke  hehanyan,  qa 
tancan  tapi  kin  maka  mahen 
wicahapi  kte  cin  iyowinwicaki- 
yapi  kte  sni. 

10  Unkan  hena  on  etanhan 
tona  makoce  kin  en  ounyanpi 
kin  magagaiciyapi,  qa  wiyuskin- 
pi  kta,  qa  taku  kicicupi  kta,  waa¬ 
yatapi  nom  tona  maka  akan  ni 
un  kin  kakiswicayapi  qon  hena 
on  etanhan. 

11  Unkan  anpetu  yamni  qa 
wanji  hanke  iyohakam,  wiconi 
oniya  kin  Wakantanka  eciya¬ 
tanhan  hena  mahen  iwicayaya ; 
qa  siha  on  najinpi,  unkan  tona 
wanwicayakapi  kin  nina  yusin- 
yayapi. 

12  Unkan  hena  wicaho  wan 
tanka  nahonpi,  mahpiya  kin  eci¬ 
yatanhan  hewicakiya ;  Deciya 
wankan  u  po,  eya.  Unkan  ma- 

lipiya  sapa  wan  akan  malipiya 
kin  ekta  iyayapi,  qa  tona  toka 
wicayapi  qon  hena  wanwicaya- 
kapi. 

13  Unkan  wihiyayedan  ape  cin 
he  icunhan  maka  skanskan  wan 
tanka,  qa  otonwe  kin  hankedan 
iwikcemnamna  kin  hinhpaya,  qa 
maka  skanskan  kin  on  tona  tapi 
kin  hena  wicasta  kektopawinge 
sakowin.  Qa  unmapi  kin  yu- 
sinyayapi  qa  malipiya  Wakan- 
tanka  kin  wowitan  qupi. 

14  Wicokakije  inonpa  kin  wan¬ 
na  henakeca,  qa  ito  wicokakije 
iyamni  kin  kohanna  u  kta  ce. 

15  Hehan  malipiya  ohnihde 
icisakowin  kin  yahoton,  qa  ma¬ 
lipiya  kin  ekta  wicaho  tanka 
hotaninpi,  qa  heyapi,  Itancan 
unkitawapi  qa  Messiya  tawa  kin, 
maka  wokiconze  kin  tawaye  ca, 
ohinniyan  en  wicastayatapi  un 
kta  ce. 

16  Hehan  hunkawicayapi  wi- 
kcemna  nonpa  sanpa  topa,  Wa- 
kantanka  itokam  oiyotanke  kin 
akan  kiyotankapi  kin,  hena  ma- 
kata  ehpeiciyapi,  qa  Wakantan- 
ka  ohodapi ; 

17  Qa  heyapi,  Itancan  Wakan- 
tanka  Iyotan  wasake  cin,  tuwe 
un,  qa  un  qon.  u  kte  cin  he  niye 
ce,  pidaunyayapi,  nitowasake 
tanka  kin  iyekcu,  qa  wicayecon- 
za  ce. 

18  Qa  oyate  kin  sinhdapi,  qa 
wocantiyahde  nitawa  kin  wan¬ 
na  hi ;  qa  tohan  wicate  cin  wi- 
cayacopi  kta,  qa  ookiye  wicaya- 
ye  cin  wicasta  wokcan,  qa  owo- 
tanna,  qa  tona  nicaje  kin  koki- 
papi,  cistinpidan  tankinkinyan 
ko,  taku  wicayaqu  kta,  qa  tona 
maka  napistanyanpi  kin  hena 
napistanwicayaye  kte  cin. 

19  Hehan  malipiya  kin  ekta 
tipi  wakan  Wakantanka  tawa 
kin  yuhdokapi,  qa  tipi  wakan 

kin  en  wicotakuye  can  koka  kin 
wanyakapi.  Unkan  ito  wakan- 
hdi,  qa  wicaho,  qa  wakinyan 
hotonpi,  qa  maka  skanskan,  qa 
wasu  tanka. 

WICOWOYAKE  12. 

1  Unkan  malipiya  kin  ekta 
wowapetokeca  tanka  wan  tanin  : 
Winohinca  wan  anpetu  wi  kin 
koyake  ca,  hanyetu  wi  kin  siha 
kin  ihukuya,  qa  pa  kin  en  wi- 
canlipi  ake  nonpa  wapaha  kiya. 

2  He  ihdusake  ca,  hoksiksuye 
ca  howaya,  cinca  ton  kta  e  wa- 
yazanka. 

3  Unkan  hehan  malipiya  kin 
ekta  wowapetokeca  tokeca  wan 
tanin;  wamduska  duta  tanka 
wan,  he  pa  sakowin,  qa  he  wi- 
kcemna  yuha,  qa  pa  sakowin 
kin  en  watesdake  sakowin  te- 
sdaka. 

4  Qa  sinte  kin  on  malipiya  wi- 
canhpi  iyamnimni  kin  iwicacu, 
qa  maka  kin  ekta  ehpewicaya. 
Unkan  wamduska  kin  he  wino- 
hinca  hoksiksuye  cin  itokam  na- 
jin,  cinca  ton  kinhan  temye  kta. 

5  Hehan  cinca  ton,  Wica  kin, 
oyate  hiyeye  cin  owasin  maza 
icapsinte  wan  on  wicayuhe  kte 
cin  hee.  Unkan  hoksiyoqopa 
kin  he  Wakantanka,  qa  iye  oiyo¬ 
tanke  kin  ekta  eyakupi. 

6  Unkan  winohinca  kin  he 
hewoskan  makoce  kin  ekta  na- 
pa,  heciya  Wakantanka  taku 
wiyeya  eldcihnaka,  qa  hen  anpe¬ 
tu  kektopawinge  sanpa  opawin- 
ge  nonpa  sam  wikcemna  sakpe 
hehanyan  wonyapi  kta. 

7  Hehan  malipiya  kin  ekta  ozu- 
yekagapi;  Mikael  qa  iye  taokiye 
kin  wamduska  kin  kici  kicizapi. 
Unkan  wamduska  kin  qa  iye  ta¬ 
okiye  kin  kicizapi ; 

8  Qa  ohiwicayapi  sni ;  hecen 

hetanlian  malipiya  kin  ekta  tu- 
ktedan  wicakiyukanpi  sni. 

9  Unkan  wamduska  tanka  kin, 
wamduska  wanakaja  tanhan  un 
kin  hee,  Wakansica  qa  Satan 
eciyapi,  wicasta  hiyeye  cin 
owasin  wicahnaye  cin  hee,  ma- 
kata  ehpeyapi,  qa  tona  ookiye 
wicaye  cin  hena  nakun  kici  tan- 
kan  iyewicayapi. 

10  Unkan  malipiya  kin  eciya- 
tanhan  wicaho  wan  tanka  na- 
wahon,  hecen  eya,  Wanna  un- 
kita  W akantankapi  wiconi  tawa, 
qa  towasake  qa  tokiconze  kin  u ; 
qa  Messiya  wicookihi  tawa  kin 
nakun  ;  tuwe  hunkawanjin  wic- 
unkiyapi  kin  taku  iyawicaonpe 
cin,  Wakantankaunkitawapi  kin 
itokam,  anpetu  hanyetu  ko  awi- 
caie  cin  hee  kun  ehpeyapi  kin 
heon  etanhan. 

11  Unkan  hena  Amnos  we  kin 
he  on,  qa  waayataninpi  oie  ta- 
wapi  kin  he  on  ohiyapi,  qa  wi- 
conte  hehanyan  wiconi  tawapi 
kin  waste  kidapi  sni. 

12  Heon  etanhan,  malipiya  kin 
iyuskin  po,  qa  tona  ohna  tipi 
kin.  Tuka  tona  maka  kin  mini- 
wanca  ko  ekta  yakonpi  kin  hena 
wicokakije  yuhapi  kta ;  niyepi 
kin  ekta  Wakansica  kun  iyaye 
ca  wosihda  tanka  yuha,  askaye- 
dan  kta  e  sdonkiye  cin  heon 
etanhan. 

13  Unkan  wamduska  kin  maka 
kin  ekta  ehpeyapi  kin  he  wan- 
hdaka,  hehan  winohinca  cinca 
ton  qon  he  sicaya  kuwa. 

14  Unkan  winohinca  kin  he 
wanmdi  tanka  hupahu  tawa  nom 
qupi,  on  hewoskan  makoce  tu- 
kten  ti  kte  cin  heci  kinyan  iyaye 
kta,  heciya  waniyetu  yamni  qa 
wanji  hanke  hehanyan  wonyapi 
kta,  wamduska  itohnake  kin 
itehanyan. 

15  Unkan  wamduska  kin  iye  i 


kin  etanhan  mini  hiyuya,  wakpa 
wan  iyececa,  qa  winohinca  kin 
ihakam  hiyayeya,  minin  teye 
kta  e  heon. 

16  Unkan  maka  kin  winohinca 
kin  he  okiye  ca,  i  hdukawa,  qa 
wakpa  wamduska  i  kin  etanhan 
hiyuye  cin  he  yahepa. 

17  Unkan  wamduska  kin  he 
winohinca  kin  on  sinhda,  qa  wi¬ 
nohinca  cinca  wicaye  cin,  tona 
Wakantanka  tawoahope  kin 
ahopapi,  qa  Jesus  Messiya  woo- 
tanin  tawa  yuhapi  kin  hena  azu- 
wicaya. 

WICOWOYAKE  13. 

1  Unkan  hehan  miniwanca 
kahda  wiyaka  kin  en  nawajin. 
Qa  miniwanca  kin  etanhan  wa- 
manica  wan  hiyu  wanmdaka, 
pa  sakowin,  qa  he  wikcemna 
yuha,  qa  he  kin  akan  wacinhe 
wikcemna,  qa  pa  kin  akan  wao- 
stehdapi  caje  kin. 

2  Unkan  wamanica  wanmdake 
cin  he  inmu  tanka  iyececa,  qa 
siha  kin  hena  wahanksica  siha 
kin  iyececa,  qa  i  kin  mnaja  i  kin 
iyececa.  Unkan  wamduska  qon 
towasake  kin  he  qu,  qa  oiyotan- 
ke  tawa  kin,  qa  wicookihi  tan¬ 
ka. 

3  Unkan  wanmdake  ca,  ito  pa 
kin  wanji  kiuniyanpi,  on  te  kta 
tuka ;  unkan  kiuniyanpi  kin  on 
te  kte  cin  he  okizi,  qa  wicasta 
kin  owasin  wamanica  kin  on 
yusinyayapi. 

4  Qa  wamduska  kin  towasake 
kin  jvamanica  qu  qon  he  oho- 
dapi,  qa  wamanica  kin  he  nakun 
ohodapi,  qa  heyapi,  Tuwe  wa¬ 
manica  kin  iyececa  he,  qa  tuwe 
he  kici  kicize  kta  okihi  he. 

5  Unkan  i  wan  qupi,  he  on  ta¬ 
ku  tanka,  qa  iapi  sice  cin  eye 
kta,  qa  wowa&ake  qupi,  wi  wi¬ 
kcemna  topa  sanpa  nonpa  he- 

hanyan,  ozuye  econ  kte  cin  he- 
on. 

6  Unkan  i  hdukawa  qa  Wa- 
kantanka  yasica,  caje,  qa  wa- 
keya  tawa  kin,  qa  tona  mahpiya 
kin  ekta  etipi  kin  hena  taku 
awicakicaga. 

7  Qa  tona  owotanna  un  kin 
hena  azuwicaye  ca  wicaktedan 
kta  e  qupi,  qa  wicowazi,  qa  iapi 
kin,  qa  oyate  kin  owasin  wica- 
yuhe  kta  e  wowasake  qupi. 

8  Unkan  tona  maka  akan  unpi 
cajepi  kin  wiconi  wowapi  Am- 
nos,  maka  kagapi  kin  hehan- 
tanhan  wosnapi  qon,  he  tawa 
kin  en  owapi  sni  kin  hena  owa¬ 
sin  wamanica  kin  ohodapi. 

9  Tuwe  noge  yukan  hecinhan, 
he  nahon  kta. 

10  Tuwe  wayaka  awicahdi 
kinhan  he  wayaka  ayapi  kta,  qa 
tuwe  maza  sagye  on  wicakte  kin 
he  maza  sagye  on  ktepi  kta  ce. 
He  en  wicasta  owotanna  apepi 
qa  wacinyanpi  kin  tanin. 

.11  Unkan  wamanica  wan  to- 
keca  maka  kin  etanhan  hiyu  kin 
he  wanmdaka ;  he  he  nom  yu~ 
ha  tahin  wanuyanpi  cincadan 
iyececa,  qa  wamduska  iyecen 
ia. 

12  Unkan  wamanica  tokaheya 
kin  he  towasake  kin  ocowasin 
yuha,  qa  maka  kin,  tona  akan 
un  kin  hena  ko  wamanica  toka¬ 
heya  kin  kiuniyanpi,  qa  on  te 
kta,  tuka  okizi  kin  he  ohodawi- 
cakiya. 

13  Qa  wowapetokeca  tanka 
econ,  wicasta  wicitokam  mg-hpi- 
ya  kin  eciyatanhan  peta  maka 
kin  ahinhpaye  ya. 

14  Qa  tona  maka  akan  unpi 
kin  wicahnayan,  wowapetokeca 
wamanica  kin  itokam  econ  kta 
e  qupi  qon  hena  on.  Qa  tona 
maka  akan  unpi  kin  wamanica 
maza  sagye  on  capapi  tuka  kini 

qon  he  iyacinpi  wan  kagapi  kta 
e  iwahokonwicakiya. 

15  Qa  wamanica  iyacinpi  kin 
he  oniya  qu  okihi,  hecen  on  wa¬ 
manica  iyacinpi  kin  ie  kta,  qa 
tona  iyacinpi  kin  ohodapi  sni  kin 
hena  wicakte  kta  okihi. 

16  Unkan  owasin,  cistinpidan 
tankinkinyanpi  ko,  wijicapi  qa 
wahpanicapi,  tona  ihduhapi,  wo- 
widake  unpi  kin  hena  ko,  nape 
etapa  kin  en,  qa  is  itepi  kin  en 
wowapetogton  tawa  kin  yuhe 
wicakiya. 

17  Unkan  tuwedan  wopeton 
kte  sni,  tuka  tona  wamanica  to- 
wapetogton,  caje  kin,  qa  caje 
ihdawa  kin  he  wanji  tukte  e  yu¬ 
he  cin  henana. 

18  De  en  woksape  yukan. 
Tuwe  ksape  cin  he  wamanica 
tona  ihdawa  kin  he  yawa  kta. 
He  wicasta  iyawapi  kin  hee, 
ihdawa  kin  he  opawinge  sakpe 
sanpa  wikcemna  sakpe  sanpa 
sakpe. 

WICOWOYAKE  14, 

1  Hehan  wanmdake  ca,  iho, 
Amnos  wan  Zion  Paha  kin  akan 
najin,  qa  kektopawinge  opawin¬ 
ge  sanpa  kektopawinge  wikce¬ 
mna  topa  sam  kektopawinge  to- 
pa  kici  najinpi,  iye  Atkuku  caje 
kin  itepi  kin  en  owapi  qon. 

2  Unkan  mahpiya  kin  eciya¬ 
tanhan  wicaho  wan  nawahon, 
mini  ota  ihaha  kin  iyececa,  qa 
wakinyan  tanka  hoton  kin  iye¬ 
ceca.  Qa  dowankiyapi  sa  can- 
dowankiyapi  on  dowanpi  wica¬ 
ho  tanin  nawahon. 

3  Qa  oiyotanke  kin  itokam,  qa 
taku  ni  un  topa  kin,  qa  hunka- 
wicayapi  kin  wicitokam  odowan 
teca  se  ahiyayapi.  Odowan  kin 
he  tuwedan  onspe  kta  okihi  sni, 
tuka  kektopawinge  opawinge 
sam  kektopawinge  wikcemna 

topa  sam  kektopawmge  topa  raa- 
ka  kin  etanhan  opewicatonpi 
qon  hena. 

4  Winohinca  on  asamwicaya- 
pi  sni  kin  hena  eepi,  tansna  un- 
pi  nakaes.  Tona  Amnos  kin 
tokiya  ye  cinhan  iyahna  yapi 
kin  hena  eepi.  Wicasta  kin 
etanhan  Wakantanka  qa  Amnos 
kin  ekta  opewicatonpi  tokaheya 
kin  hena  eepi 

5  Qa  hena  ipi  kin  en  wohnaye 
takudan  iyeyapi  sni ;  qa  Wa¬ 
kantanka  oiyotanke  kin  itokam 
takudan  iyaonpepica  sni  unpi. 

6  Hehan  mahpiya  ohnihde  to- 
keca  wan  mahpiya  cokaya  kin- 
yan  iyaye  cin  he  wanmdaka, 
wotanin  waste  owihanke  wanin 
un  kin,  tona  maka  akan  unpi 
kin,  wicasta  kin,  qa  wicowazi, 
qa  iapi,  qa  oyate  hiyeye  cin 
owasin  ieyanpaha  owicakiyake 
kta  yuha  iyaya. 

7  Qa  hotankakiya  hey  a,  Wa¬ 
kantanka  kinihanpi  qa  wowitan 
qu  po  ;  woyaco  anpetu  kin  wan¬ 
na  hi  ce ;  qa  tuwe  mahpiya, 
maka,  miniwanca,  qa  wakoniya 
kin  kage  cin  he  itokam  canpe- 
ska  makehde  inajin  po. 

8  Unkan  mahpiya  ohnihde  ici- 
nonpa  kin  he  ihakam  ye  ca  he- 
ya,  Hinhpaya  ce,  Babulon  oton- 
we  tanka  kin  he  hinhpaya  ;  wa- 
wiciliahapi  wocantiyahde  mini 
sa  tawa  kin  etanhan  oyate  hiye¬ 
ye  cin  owasin  yatke  wicakiye 
cin  he  dee. 

9  Unkan  mahpiya  ohnihde  ici- 
yamni  kin  he  hena  wicihakam 
ye  ca  hotankakiya  heya,  Tuwe 
wamanica,  qa  iyacinpi  kin  oho- 
da,  qa  wowapetogton  tawa  kin 
ite,  qa  is  nape  kin  en  yuhe  cin¬ 
han; 

10  He  Wakantanka  wocanti¬ 
yahde  minisa  tawa  kin  wocan- 
teptanye  miniyatke  tawa  kin  en 


okastan  kin  hetanhan  yatke  kta, 
qa  mahpiya  ohnihde  owotannaun 
kin  hena  wicitokam,  qa  Amnos 
kin  itokam,  peta,  cahdi  ko  en 
kakisyapi  kta. 

11  Qa  kakiswicayapi  sota  kin 
owihanke  wanin  wankan  iyaya 
ece  ;  qa  tona  wamanica  iye  iya¬ 
cinpi  ko  ohodapi,  qa  tuwe  he 
caje  wapetogtonpi  yuhe  cin  he¬ 
na  anpetu  hanyetu  ko  oziyapi 
wanin  unpi. 

12  Wicasta  owotanna  apepi 
kin  he  de  en  un,  qa  tona  Wa¬ 
kantanka  tawoahope  opapi  qa 
Jesus  wacinyanpi  kin  hena. 

13  Hehan  mahpiya  kin  eciya- 
tanhan  wicaho  wan  nawahon, 
hecen  emakiya,  Wowapi  ecen 
kaga  wo;  Detanhan  wicate  cin 
tona  Itancan  kin  en  tapi  kin  he¬ 
na  wicayawastepi  ece.  Han, 
Woniya  kin  eya,  Wicohtani  kin 
ayustanpi  kta,  qa  wicohan  kin 
wiciyahna  iyaya  ece. 

14  Hehan  wanmdake  ca,  iho, 
mahpiya  ska  wan,  qa  wanji  Wi¬ 
casta  Cinhintku  kin  iyececa 
akan  iyotanka,  he  mazaskazi 
wapaha  wan  wapaha  kiye  ca, 
nape  etapa  kin  on  isan  skopa  pe 
hinca  yuha. 

15  Unkan  mahpiya  ohnihde 
tokeca  wan  tipi  wakan  kin  etan¬ 
han  u,  qa  tuwe  mahpiya  ska  kin 
akan  iyotanke  cin  he  panyanhan 
heciya  ;  Isan  skopa  nitawa  kin 
en  iyekiye  ca  aguyapi  baksa 
wo.  Mnayanpi  kte  cin  wanna 
iyehantu ;  maka  woksapi  kin 
wanna  seca  ce. 

16  Unkan  mahpiya  ska  akan 
iyotanke  cin  he  isan  skopa  tawa 
kin  maka  ekta  yekiya,  unkan 
maka  kin  basdapi. 

17  Hehan  mahpiya  ohnihde 
wan  tokeca  tipi  wakan  mahpiya 
kin  ekta  he  cin  hetanhan  u,  he 
nakun  isan  skopa  pe  hinca  yuha. 

18  Unkan  mahpiya  ohnihde  to- 
keca  wan  wahna  wosnapi  kin 
etanhan  u,  he  peta  on  wowasa- 
ke  yuha.  Qa  he  tuwe  isan  sko- 
pa  pe  hinca  ynhe  cin  he  panyan- 
han  hoyekiye  ca  heya,  Isan  sko- 
pa  pe  hinca  nitawa  kin  ekta  ye- 
kiye  ca  maka  hastanhanka  kin 
mnayan  wo ;  hastanhanka  iyage 
kin  wanna  sapa  ce. 

19  Unkan  mahpiya  ohnihde  kin 
he  isan  skopa  tawa  kin  maka 
ekta  yekiye  ca,  maka  hastanhan¬ 
ka  iyuwi  kin  mnaye  ca,  Wakan- 
tanka  wocantiyahde  minisa  iyu¬ 
skice  tawa  tanka  kin  he  en  iyo- 
hpeya. 

20  Unkan  otonwe  kin  itankan 
mini  sa  iyuskice  kin  napanpi, 
qa  mini  sa  iyuskice  kin  etanhan 
we  hiyu,  suktanka  i  iyuwi  kin 
hehanyan,  stadiya  kektopawin- 
ge  sam  opawinge  sakpe  hehan¬ 
yan. 

WICOWOYAKE  15. 

1  Unkan  mahpiya  kin  ekta  wo- 
wapetokeca  tanka,  qa  wowini- 
han  wanmdaka ;  mahpiya  ohni¬ 
hde  sakowin  wicokakije  sakowin 
ehake  kin  yuhapi,  hena  en  Wa- 
kan  tanka  wocantiyahde  tawa  kin 
henakeca  kta. 

2  Unkan  mde  wan  janjan  peta 
kici  icicahiyapi  seca  wanmdaka, 
qa  tona  ohiya,  wamanica  qon, 
iye  iyacinpi  kin  qa  wowapetog- 
ton  kin,  qa  tona  caje  iyawapi 
kin,  ohiye  ciqon  hena  janjan  mde 
kin  akan  najinpi,  qa  Wakantan- 
ka  candowankiyapi  tawa  kin 
heca  yuhapi. 

3  Qa  Moses  Wakan tanka  tao- 
kiye  tadowan,  qa  Amnos  kin 
tadowan  kin  ahiyayapi,  qa  he- 
yapi,  Itancan,  Wakantanka  I- 
yotan  wasake  cin  niohan  kin 
tanka,  qa  wowinihan,  tona  owo- 
tanna  un  kin  en  Wicastayatapi 

kin  he  niye  ce,  nitacanku  kin  owo- 
tanna  qa  wicaka. 

4  Itancan,  tuwe  konicipe  kte 
sni,  qa  nicaje  kin  inidowan  kte 
sni  he  ;  nisnana  oniowotanna  ; 
qa  oyate  hiyeye  cin  owasin  upi, 
qa  nitokam  canpeska  makehde 
enajin  kta ;  woyaco  nitawa 
kin  wanna  tanin  kin  heon  etan¬ 
han. 

5  Unkan  he  iyohakam  wan- 
mdake  ca,  iho,  mahpiya  kin  ekta 
waayataninpi  wakeya  wakan 
kin  he  yuzamni  han. 

6  Qa  mahpiya  ohnihde  sakowin 
wicokakije  sakowin  yuhapi  kin 
hena  tipi  wakan  kin  etanhan 
inanpapi,  minihuha  ska  wiyatpa 
kin  heca  koyakapi,  qa  mazaska- 
zi  on  maku  opta  ihduskitapi. 

7  Unkan  taku  ni  un  topa  kin 
wanji  mahpiya  ohnihde  sakowin 
kin  mazaskazi  wiyatke  kin  heca 
sakowin  wicaqu  ;  hena  Wakan¬ 
tanka  ohinniyan  ni  un  wocanti¬ 
yahde  tawa  kin  on  ojudan. 

8  Unkan  Wakantanka  towitan, 
qa  to  wasake  kin  eciyatanhan  ti¬ 
pi  wakan  kin  sota  ojudan.  Qa 
tipi  wakan  kin  tuwedan  tiraahen 
ye  kta  okihi  sni,  wicokakije  sa¬ 
kowin  mahpiya  ohnihde  sakowin 
yuhapi  kin  henakeca  kte  sni  he¬ 
hanyan. 

WICOWOYAKE  16. 

1  Unka'n  tipi  wakan  kin  etan¬ 
han  wicaho  wan  tanka  nawahon, 
mahpiya  ohnihde  sakowinpi  qon 
hewicakiya,  Yapi,  qa  wiyatke 
Wakantanka  wocantiyahde  ta¬ 
wa  kin  hena  maka  kin  en  aka- 
stan  po,  eya. 

2  Hehan  mahpiya  ohnihde  to- 
kaheya  kin  u,  qa  wiyatke  tawa 
kin  maka  kin  en  akastan.  Un¬ 
kan  wicasta  tona  wamanica  wo- 
wapetogton  tawa  kin  yuhapi, 
qa  iyacinpi  kin  ohodapi  kin  he- 

na  en  siyaka  o  tanka  qa  sica 
awicahinhpaya. 

3  Unkan  malipiya  ohnihde  ici- 
nonpa  kin  wiyatke  tawa  kin  mi- 
niwanca  kin'  en  akastan  ;  unkan 
he  we  icaga,  wicate  cin  we  kin 
iyeeeca,  qa  miniwanca  kin  en 
taku  niyake  un  kin  owasin  tapi. 

4-  Unkan  mahpiya  ohnihde  ici- 
yamni  kin  wiyatke  tawa  kin  wa¬ 
it  pa  qa  wakoniya  kin  hena  en 
akastan  ;  unkan  hena  we  icaga. 

5  Hehan  mahpiya  ohnihde  wan 
mini  kin  yuhe  cin  he  kaken  eya, 
nawahon  ;  Xtancan,  tuwe  un,  qa 
un  qon,  u  kte  cin  he  niye,  onio- 
wotanna,  hecen  wicadaco  : 

6  Wicasta  owotanna,  qa  wo- 
kcanpi  kin  hena  we  kin  wicaki- 
papsonpi ;  qa  hecen  we  yatke 
wicayakiya,  he  iyekicihantupi 
nakaes. 

7  Unkan  wanji  tokeca  wahna 
wosnapi  kin  eciyatanhan  kaken 
eya,  nawahon;  Itancan,  Wakan- 
tanka  lyotan  wasaka,  wadaco 
kin  he  ohinniyan  owotanna  qa 
wicaka  ce. 

8  Hehan  mahpiya  ohnihde  icito- 
pa  kin  wiyatke  tawa  kin  anpetu 
wi  kin  en  akastan.  Unkan  he 
wicasta  kin  peta  on  wicagu  kta 
e  qupi. 

9  Qa  iyokatapi  tanka  kin  wi¬ 
casta  wicagu,  qa  hecen  Wakan- 
tanka  wicokakije  hena  yuhe  cin 
he  caje  kin  ostehdapi,  qa  wowi- 
tan  qupi  kta  on  ihduecetupi  sni. 

10  Unkan  mahpiya  ohnihde 
icizaptan  kin  wiyatke  tawa  kin 
wamanica  oyanke  tawa  kin  en 
akastan  ;  unkan  wokiconze  tawa 
kin  otpaza  ojudan,  qa  wayazan- 
pi  on  cejipi  kin  hdahtahtakapi. 

11  Qa  wicokakije  qa  sij^aka  o 
kin  on  etanhan  mahpiya  Wakan- 
tanka  kin  yasicapi,  qa  iye  ohan- 
pi  kin. on  iyopeiciyapi  sni. 

12  Unkan  mahpiya  ohnihde 


icisakpe  kin  wiyatke  tawa  wa- 
kpa  tanka  kin  Yuphrate,  he  en 
akastan  ;  unkan  mini  kin  puza 
aya,  hecen  wicastayatapi  wiyo- 
hiyanpa  tanhan  au  kin  canku  kin 
wicakiciyumdayapi  kta. 

13  Unkan  wamduska  i  kin  etan¬ 
han,  qa  wamanica  i  kin  etanhan, 
qa  woitonsni  wokcan  kin  he  i 
kin  etanhan,  taku  wakan  sica 
yamni,  hnaska  iyececa,  hena  hi- 
yu  wanmdaka. 

14  Hena  taku  wakan  sica  tani- 
yapi  kin  hecapi,  wowapetokeca 
econpi,  qa  maka  sitomniyan  wi¬ 
castayatapi  kin,  qa  wicoicage 
ocowasin  ekta  yapi,  Wakantan- 
ka  lyotan  wasake  cin  anpetu  ta¬ 
wa  tanka  kin  en  zuya  awicaupi 
kta  e  heon. 

15  Iho,  wamanon  sa  wan  iye- 
cen  wau  ce.  Tuwe  kiktahan 
un,  qa  wokoyake  kpatan  kin  he 
yawastepi  ece,  hecen  tancodan 
mani  kte  sni,  qa  wistece  cin 
wanyakapi  kte  sni. 

16  Unkan  Hebrew  iapi  kin  eci¬ 
yatanhan  tukten  Armagedon  eci- 
yapi,  hen  witaya  u  wicaya. 

17  Hehan  mahpiya  ohnihde  ici- 
sakowin  kin  wiyatke  tawa  kin 
okaduze  cin  en  akastan.  Un¬ 
kan  mahpiya  kin  ekta  tipi  wa¬ 
kan  kin  etanhan,  qa  oiyotanke 
kin  etanhan,  wicaho  tanka  wan 
tanin, qa  hey  a,  Wanna  henakeca. 

18  Unkan  iho  wicaho  taninpi, 
qa  wakinyan  hotonpi,  qa  wakan- 
hdi  tanin,  qa  maka  skanskan 
wan  tanka,  wicasta  kin  maka 
akan  iwicacage  cin  ehantanhan 
maka  skanskan  iyecen  tanka 
wanica. 

19  Qa  otonwe  tanka  kin  he 
yamni  kiyuspapi ;  qa  otonwe 
Ikcewicasta  tawapi  kin  hena 
hinhpayapi.  Qa  Babulon  tanka 
kin  he  Wakantanka  itokam  ki- 
ksuyapi,  wocanniye  ohitike  cin 

minisa  wiyatke  kin  qu  kta 
he  on. 

20  Unkan  wita  kin  owasin  na- 
jica,  qa  he  kin  hena  tuktedan 
iyeyapi  sni. 

21  Unkan  mahpiya  kin  eciya- 
tanhan  wasu  tanka  wicasta  kin 
awicahinhe,  otoiyohi  taku  tke 
utapi  opawinge  wanjidan  insko- 
keca.  Unkan  wasu  wicokakije 
kin  on  wicasta  kin  Wakan tanka 
yasicapi  ece,  he  wokakije  iyotan 
tanka  kin  heon. 

WICOWOYAKE  17. 

1  Hehan  mahpiya  ohnihde  sa- 
kowin  wiyatke  sakowin  yuhapi 
qon  etanhan  wanji  u,  qa  omaki- 
ye  ca  hemakiya,  Deciya  u  wo, 
wawicihahapi  econ  sa  tanka 
mini  ota  akan  iyotanke  cin  he 
token  yacopi  kin  cicipazo  kta  ce. 

2  He  kici  wicastayatapi  ma- 
ka  akan  unpi  kin  wawicihahapi 
econpi  ece,  qa  tona  maka  akan 
unpi  kin  wawicihahapi  tawa 
minisa  kin  on  witkopi  ce. 

3  Hehan  Woniya  kin  on  he- 
woskan  makoce  ekta  amayan. 
Unkan  winoliinca  wan  wamani- 
ca  duta  wan  akan  iyotanke  cin 
he  wanmdaka;  he  waostehdapi 
wicacaje  kin  ojudan,  qa  pa  sa¬ 
kowin,  he  wikcemnako  ikoyaka. 

4  Unkan  winohinca  kin  he  ta¬ 
ku  stan  duta  ko  koyake  ca,  ma- 
zaskazi,  inyan  teliika,  oinpidan 
ko  hena  on  wiyatpa  un,  qa  nape 
kin  ohna  mazaskazi  wiyatke 
wan  yuha  waostehdapi,  wawici¬ 
hahapi  ko  asamyapi  kin  on  oju¬ 
dan. 

5  Qa  ite  knTen  caje  wan  owa- 
pi,  Woanahbe  kin,  Babulon  tan¬ 
ka,  maka  kin  akan  wawicihaha¬ 
pi,  qa  wayasicapi  hunku  kin  hee. 

6  Unkan  wicasta  owotanna  we 
kin  winohinca  kin  he  iwitko 

wanmdaka,  qa  tona  Jesus  yao- 
taninpi  kin  hena  we  kin  on.  He 
wanmdake  ca  nina  imanihan 
waun. 

7  Hehan  mahpiya-ohnihde  kin 
he,  Tokeca  e  ininihan  he,  ema- 
kiya  ;  Winohinca  woanahbe  kin 
he  ociciyake  kta,  qa  wamanica 
akan  iyotanke  cin,  pa  sakowin, 
qa  he  wikcemna  hduhe  cin  he 
nakun. 

8  Wamanica  wandake  cin  he 
un  qon,  qa  un  sni  kin  ;  qa  wosbe 
cetete  wanica  etanhan  hiyu  kta, 
qa  wicotakuni  sni  ekta  hde  kta. 
Qa  tona  maka  akan  unpi,  maka 
kagapi  kin  ehantanhan,  cajepi 
kin  wiconi  wowapi  kin  en  owapi 
sni,  hena  wamanica  kin  wanya- 
kapi  kinhan  yusinyayapi  kta,  he 
un  qon,  qa  un  sni,  qa  hinahin  un 
kin  heon  etanhan. 

9  Unkan  wicotawacin  wico- 
ksape  yuhe  cin  he  den  un.  Pa 
sakowin  kin  hena  paha  sakowin 
winohinca  kin  akan  iyotanke  cin 
hee  ; 

10  Qa  wicastayatapi  Sakowin 
kin  heepi,  zaptan  wanna  hinlipa- 
yapi,  qa  wanji  nahahin  en  yan- 
ka,  qa  wanji  is  hinahin  hi  sni ; 
he  hi  kinhan  ptecedan  he  kta. 

11  Qa  wamanica  wandake  ci- 
qon  he  un  qon,  qa  un  sni  kin,  he 
icisahdogan  kin  ee,  sakowinpi 
kin  he  etanhan,  qa  wicotakuni 
sni  ekta  hde  kta. 

12  Qa  he  wikcemna  wandake 
ciqon  hena  wicastayatapi  wikce¬ 
mna  kin  eepi,  nahahin  wokiconze 
yuhapi  sni,  tuka  wihiyayedan 
wancadan  ape  cin  wicastayatapi 
iyecen  wamanica  kin  kici  wico- 
wasake  icupi  kta. 

13  Hena  wicotawacin  wanjidan 
yuhapi,  qa  wicowasake  wicoo- 
kihi  ko  tawapi  kin  wamanica 
kin  qupi. 

14  Qa  hena  Amnos  kin  kici  ki- 

cizapi  kta,  tuka  Amnos  kin  wi- 
caktedan  kta,  he  itancanpi  kin 
Itanc.an,  qa  wicastayatapi  kin  en 
Wicastayatapi  kin  hee,  qa  tona 
orn  un  kin  hena  wicakicopi,  qa 
wicakahnigapi,  qa  wicakapi. 

15  Hehan  hecen  emakiya,  Mini 
wandake  ciqon  tukten  wawici¬ 
hahapi  econ  sa  iyotanke  cin  he 
oyate,  qa  wicota,  qa  wicasta,  qa 
iapi  kin  eepi. 

16  Qa  he  wikcemna  wandake 
ciqon,  wamanica  ikoyake  cin 
hena,  wawicihahapi  econ  sa  kin 
sice  kidakapi  kta,  qa  hewoskan- 
tuya  tancodan  iyaye  yapi  kta, 
cehpi  kin  temyapi,  qa  peta  on 
huhnahyapi  kta. 

17  Hena  e  Wakantanka  tawa- 
cin  kin  ecen  econpi  kta,  qa  wi- 
cotawacin  wanjidan  unpi  kta, 
qa  wokiconze  tawapi  kin  wama¬ 
nica  qupi  kta  e  wacin  yus  wica- 
kiya,  Wakantanka  oie  kin  yue- 
cetu  kte  cin  hehanyan. 

18  Qa  winohinca  wandake  ci- 
qon  he  otonwe  tanka  kin  ma- 
kata  wicastayatapi  kin  iwica- 
dake  cin  hee. 

WICOWOYAKE  18. 

1  Unkan  hena  taku  kin  iyoha- 
kam  mahpiya  ohnihde  wan  raa- 
hpiya  kin  eciyatanhan  kutkiya 
u  wanmdaka,  wicowasake  tanka 
ynha ;  qa  he  towitan  kin  on 
maka  kin  iyoyanpa. 

2  Unkan  he  wasagya  hotanka- 
kiya  hotanin,  qa  heya,  Hinhpaya 
ce,  Babulon  tanka  kin  he  hin- 
lipaya ;  qa  taku  walcan  sicapi  en 
ounyanpi,  qa  wranagi  asape  cin 
owasin  he  otipi,  qa  zitkadan  sice 
cin  sicedapi  kin  owasin  he  ho- 
hpi  yapi  ce. 

3  Wawicihahapi  wocantiyahde 
minisa  tawa  kin  hetanhan  oyate 
hiyeye  cin  owasin  yatkanpi ;  qa 

he  kici  wicastayatapi  maka  akan 
unpi  kin  wawicihahapi  econpi, 
qa  taku  tehika  ota  yuhe  cin  on 
wopeton  maka  akan  unpi  kin 
wijiniciyapi  ce. 

4  Hehan  mahpiya  eciyatanhan 
wicaho  wan  tokeca  nawahon, 
kaken  eya,  Mitaoyate  kin  tan- 
kata  inanpa  po,  hecen  woahtani 
tawa  kin  ehna  yaunpi  kte  sni, 
qa  wicokakije  tawa  kin  en  oya- 
papi  kte  sni. 

5  He  wahtani  kin  mahpiya  kin 
ekta  iyahdeya,  qa  taku  sica  econ 
kin  hena  Wakantanka  kiksuya 
un. 

6  Token  ecaniconpi  qon  he 
iyecen  ecakicon  po,  qa  iye  ohan 
kin  etanhan  nonpa  akihde  kicu 
po,  wiyatke  ojudanye  cin  he  ohna 
nonpa  akihde  okicicastan  po. 

7  Token  wahanicida  qa  taku- 
dan  icakije  sni  un  qon  he  iyecen 
wicokakije,  qa  iyokisicapi  kin 
qu  po.  Iye  cante  kin  ekta  ka¬ 
ken  eya ;  Wicastayatapi  wino¬ 
hinca  heca  iyotankehan  waun, 
qa  wiwazica  hemaca  sni,  qa  iyo¬ 
kisicapi  kin  icimana  wanmdake 
kte  sni  ce. 

8  Heon  etanhan  anpetu  wanji- 
dan  en  wicokakije  tawa  kin  hi- 
yahde  kta,  wiconte,  qa  iyokisi¬ 
capi,  qa  wicaakihan,  qa  ocowa- 
sin  peta  on  huhnage  kta ;  tuwe 
yaco  kin  Itancan  kin  Wakantan¬ 
ka  hee  wasaka  ce,  heon  etanhan. 

9  Unkan  wicastayatapi  maka 
ohnaka  kin  kici  wawicihahapi 
econpi, qatakudan  icakije  sni  un¬ 
pi  kin  hena  he  aceyapi  kta,  qa  ni- 
hinciyapi  kta,  he  huhnage  cin 
sota  kin  wanyakapi  kinhan  ; 

10  Wicokakije  kin  ikopapi  kin 
on  itehanyan  inajinpi,  qa  heyapi 
kta,  Hehehe,  hehehe,  Babulon 
otonwe  tanka  kin,  otonwe  wa- 
sake  cin,  ihnuhanna  niyacopi 
kin  anihinhpaya  ce. 

11  Qa  heon  wopeton  maka 
akan  unpi  kin  nihinciyapi,  qa 
ceyapi  kta,  hetanhan  maza  ta- 
wapi  kin  tuwedan  opewicakica- 
ton  kte  sni : 

12  Maza  kin  he  mazaskazi,  qa 
mazaska,  qa  inyan  tehika,  qa 
oinpidan,  qa  minihuha  waste, 
qa  sina  to,  qa  minihuha  zipzipe- 
dan,  qa  sina  sa,  qa  can  waste- 
mna  ocaje  owasin,  qa  huhu  wa- 
ksica  owasin,  qa  can  tehika,  qa 
mazazi,  qa  mazasapa,  qa  inyan 
ska  waksica ; 

13  Qa  canha  sa,  qa  taku  waste- 
mna,  qa  pejihuta  pa,  qa  cansin, 
qa  minisa,  qa  wihdi,  qa  aguyapi 
mdu,  qa  woteca,  qa  tahin  wanu- 
yanpi,  qa  suktanka,  qa  canpa- 
hmihma,  qa  wicatancan,  wica- 
nagi  ko  henakiya. 

14  Waskuyeca  kin  ninagi  wa¬ 
ste  dake  cin  he  wanna  henake- 
ca,  qa  woyute  napin  qa  taku  wi- 
cimdeza,  hena  owasin  aniyu- 
stan,  qa  hena  ake  tohinni  iyeya- 
ye  kte  sni. 

15  Unkan  wopeton  tona  taku 
hececa  wiyopeyapi  ece,  qa  on 
wijiniciyapi  kin  hena  itehanyan 
inajinpi  kta,  he  wokakije  kin 
ikopapi,  nihinciyapi,  qa  ceyapi ; 

16  Qa  heyapi;  Hehehe,  hehe- 
he,  otonwe  tanka  kin  minihuha 
waste,  sa  stan,  sa  ko  koyake  ca, 
mazaskazi,  inyan  tehika  oinpi¬ 
dan  ko  kohdaka ;  qa  ihnuhanna 
wiwicajica  tanka  kin  he  yuta- 
kuni  sni. 

17  Unkan  tona  wita  wata  iyu- 
pse  yuzapi,  qa  tona  ohna  yapi, 
qa  tona  watopapi,  qa  tona  mini- 
wanca  ohna  wopetonpi  ece  kin 
hena  owasin  itehanyan  inajinpi ; 

18  Qa  he  huhnage  cin  sota  kin 
wanyakapi  qehan,  hotaninpi  qa 
heyapi ;  Otonwe  kin  tukte  wan- 
ji  e  otonwe  tanka  kin  he  iyececa 
he. 


19  Qa  pa  kin  akan  maka  ahda- 
tapi,  qa  hotaninyan  nihinciyapi, 
qa  ceyapi,  qa  heyapi ;  Hehehe, 
hehehe,  otonwe  tanka  kin  he 
eciyatanhan  tona  miniwanca  kin 
ohna  wita  wata  yuhapi  kin  hena 
owasin  watonpika,  taku  tehika 
opeton  qon  heon,  he  ihnuhanna 
hewoskan  kagapi  ce. 

20  Heon,  mahpiya  kin,  iyuskin 
wo,  qa  ohnihde  owotanna  yaun- 
pi,  qa  wokcanpi  kin  nakun,  ni- 
yepi  kin  on  Wakantanka  toki- 
con  kin  he  etanhan. 

21  Hehan  mahpiya  ohnihde 
wasake  hinca  wan,  inyan  wan, 
inyan  wiyutpan  tanka  iyececa, 
he  icu,  qa  miniwanca  kin  en 
ehpeye  ca  heya,  Hecen  wo  wa¬ 
sake  on  Babulon  otonwe  tanka 
kin  jujuwahan  ehpeyapi  kta,  qa 
tohinni  iyeyapi  kte  sni  ce. 

22  Unkan  niye  kin  en  cando- 
wankiyapi  sa,  qa  dowanpi  sa,  qa 
cotanka  yajopi  sa,-  qa  maza  ya- 
hotonpi  sa  wicaho  kin  tohinni 
nahonpi  kte  sni  ;  qa  taku  kage 
sa,  ocaje  owasin,  niye  kin  en 
iyeyapi  kte  sni,  qa  wiyutpan 
hmun  kin  niye  en  hetanhan  to¬ 
hinni  nahonpi  kte  sni. 

23  Qa  petijanjan  ojanjan  kin 
icimana  iyoyamniye  kte  £ni,  qa 
niye  en  hihnayanpi  qa  tawi- 
cuyapi  wicaho  kin  tohinni  na¬ 
honpi  kte  sni.  Wicasta  wope¬ 
ton  nitawa  kin  hena  maka  akan 
wicasta  itancanpi  kin  hecapi ; 
qa  wicayahmunge  cin  on  oyate 
kin  owasin  wicayahnayan. 

24  Unkan  he  ohna  wicasta 
wokcan  wicasta  owotanna  ko 
we  kin  iyeyapi,  qa  tona  maka 
akan  ktepi  kin  hena  nakun. 

WICOWOYAKE  19. 

1  Unkan  hena  iyohakam  ma¬ 
hpiya  kin  ekta  wicota  hotanka- 


402 


WICOWOYAKE  19. 


kiya  hotaninpi  nawahon,  kaken 
eyapi,  Jehowa  yatan  po,  niwica- 
ye  ca,  wowitan,  qa  wootanin,  qa 
wowasake,  Itancan  Wakantan- 
ka  unkitawapi  kin  he  tawa  nun- 
we. 

2  Wayaco  kin  owotanna  qa 
wicaka ;  witkowin  tanka,  wa- 
wicihahapi  econ  kin  on  maka 
kin  yusice  cin  he  yaco,  qa  tao- 
kiye  kin  hena  we  kin  he  nape 
kin  en  tokicon. 

3  Hehan  inonpa  heyapi,  Jeho¬ 
wa  yatan  po.  Unkan  he  sota 
kin  owihanke  wanin  wankan- 
tkiya  iyaya. 

4  Hehan  hunkawicayapi  wi- 
kcemna  nonpa  sanpa  topa,  qa 
taku  ni  un  topa  kin  hena  maka- 
ta  elipeiciyapi,  qa  Wakantanka 
oiyotanke  kin  akan  kiyotanke 
cin  he  ohodapi,  qa  heyapi,  Amen, 
Jehowa  yatan  po. 

5  Hehan  oiyotanke  kin  etan- 
han  wicaho  wan  taninyan  heya, 
Taokiye  niyanpi  kin  owasin,  qa 
tona  cekiyapi  ece,  eistinpidan 
tankinkinyanpi  ko,  Wakantanka 
nitawapi  kin  yatan  po. 

6  Unkan  nawahon,  wicota  ho¬ 
taninpi  kin  iyececa,  qa  mini  ota 
ihaha  kin  iyececa,  qa  wakinyan 
tanka  hotonpi  kin  iyececa,  ka¬ 
ken  eyapi,  Jehowa  yatan  po ; 
Itancan  Wakantanka  Iyotan 
Wasake  cin  he  Wicastayatapi 
un. 

7  Heon  etanhan  piundapi,  qa 
unkiyuskinpi  kta,  qa  wowitan 
unqupi  kta ;  Amnos  kin  tohan 
tawicu  ton  kte  cin  wanna  iye- 
hantu,  qa  winohinca  kin  taku 
owasin  wiyeya  ekihnaka. 

8  Unkan  he  minihuha  ska  wi- 
yatpa  kin  heca  koyake  kta  e 
qupi ;  minihuha  ska  kin  he  tona 
waste  woowotanna  yuhapi  kin 
hee. 

9  Hehan  hecen  emakiya,  Ka¬ 


ken  wowapi  kaga  wo,  Tona 
Amnos  kin  winohinca  yuze  kta 
omniciye  kin  en  wicakicopi  kin 
hena  wicayawastepi  ce.  Hehan 
ake  hecen  emakiya,  Wakantan¬ 
ka  oie  wicake  cin  hena  ee. 

10  Unkan  hehan  he  siha  hdepi 
kin  en  makata  ehpemiciye  ca 
ohowada  kta  ;  tuka  iye  hema- 
kiya,  Ihnuhan  he  canon  kin, 
mis  cici  ookiye  waun,  qa  nihun- 
kawanji  Jesus  yaotanin  yuhapi 
kin  hemaca;  Wakantanka  oho- 
da  wo.  Jesus  yaotanin  kin  he 
wokcanpi  woniya  kin  hee. 

11  Unkan  mahpiya  kin  yuza- 
mnipi  e  wanmdaka,q-a  ito  suktan- 
ka  ska  wan,  qa  tuwe  akan  iyo- 
tanke  cin  he  Wicake  ca  Owo¬ 
tanna  eciyapi,  he  owotanna  wi- 
cayaco  qa  ozuye  econ  ece. 

12  Ista  kin  peta  ide  kin  iyece¬ 
ca,  qa  pa  kin  akan  watesdake  ota 
yukan ;  qa  caje  kin  owapi,  tuka 
he  tuwedan  sdonye  sni,  iye  isna- 
na  sdonkiya. 

13  Qa  wokoyake  we  en  opu- 
tkanpi  kin  heca  koyaka :  Qa 
Wakantanka  Oie  kin  eciyapi. 

14  Unkan  mahpiya  wicobe  kin 
owasin  he'  ihakam  yapi,  suktan- 
ka  ska  akan  iyotankapi  qa  mi¬ 
nihuha  waste,  ska,  qa  wakasote 
sni  kin  heca  koyakapi. 

15  Qa  iye  i  kin  etanhan  maza 
sagye  anog  ope  kin  hiyu,  heon 
oyate  kin  awicape  kta,  qa  maza 
icapsinte  wan  on  wicayuhe  kta ; 
qa  Wakantanka  Iyotan  Wasake 
cin  he  wocantiyahde  ohitike  cin 
minisa  iyuskice  kin  he  naskica. 

16  Qa  onhohda  ceca  sani  ko 
akan  caje  kin  owapi,  Wicasta¬ 
yatapi  kin  en  Wicastayatapi,  qa 
itancanpi  kin  Itancan  kin  he 
dee. 

17  Hehan  mahpiya  ohnihde 
wan  anpetu  wi  kin  en  najin  kin 
he  wanmdaka ;  he  hotankakiya 

403 


WAYUOTANIN. 


hotanin,  qa  taku  kinyanpi  kin 
owasin,  okotonyan  kin  en  kin- 
yan  unpi  kin  hena  hewicakiya  ; 
Upi  qa  Wakantanka  he  wotapi 
tanka  tawa  kin  en  mniciya  po  ; 

18  Wicastayatapi  cehpi  kin 
yatapi  kta,  qa  wicasta  itancanpi 
cehpi  kin,  qa  tona  wasaksakapi 
cehpi  kin  he,  qa  suktanka  cehpi, 
qa  tona  akan  iyotankapi  kin,  wi- 
cacehpi  ocaje  owasin,  wowidake 
unpi,  qa  ihduhapi  kin,  cistinpi- 
dan  tankinkinyanpi  koya. 

19  Unkan  wamanica  kin  wan- 
mdaka,  qa  wicastayatapi  maka 
akan  unpi  kin  akicita  wicayu- 
hapi  ko  witaya  mniciyapi,  qa 
tuwe  suktanka  akan  iyotanke 
cin  akicita  wicayuhe  cin  ko,  ki- 
ci  kicizapi  kte  cin  heon. 

20  Hehan  wamanica  kin  he 
niyake  yuzapi,  qa  woitonsni  wo¬ 
ke  an  kin  he  nakun,  he  wamani¬ 
ca  kin  itokam  wowapetokeca 
econ,  qa  on  tona  wamanica  wo- 
wapetogton  tawa  yuhapi,  qa  iya- 
cinpi  kin  ohodapi  kin  hena  wi- 
cahnaye  cin  hee.  Unkan  hena 
napin  niyake  peta  mde  wan  in- 
yan  zi  on  itkonyahe  cin  he  en 
iyohpewicayapi. 

21  Unkan  unmanpi  kin  owasin 
tuwe  suktanka  akan  iyotanke 
cin  he  maza  sagye  tawa  kin  on 
wicaktepi,  maza  sagye  he  i  kin 
etanhan  hiyu  qon  hee  on.  Un¬ 
kan  hena  cehpi  kin  on  taku  kin- 
yan  un  kin  owasin  imnanpi. 

WICOWOYAKE  20. 

1  Hehan  mahpiya  ohnihde  wan 
mahpiya  kin  eciyatanhan  kun  u 
wanmdaka,  he  wosbe  ceteta  wa- 
nica  tiyopa  iyuhdoke  kin  yuhe 
ca,  nape  ohna  maza  icicahiha 
wan  tanka : 

2  Qa  he  wamduska  kin  iyahpa- 
ya,  sintehda  wanakaja  tanhan 

un  kin,  Wakansica  qa  Satan  hee, 
qa  kaska  ehnaka,  waniyetu  ke- 
ktopawinge  hehanyan ; 

3  Qa  wosbe  ceteta  wanica  he 
en  ehpeye  ca  onataka,  qa  ipuspe 
wan  on  apuspa,  hecen  oyate  kin 
wicahnaye  kte  sni,  waniyetu 
kektopawinge  kin  ihuniyanpi  sni 
kin  hehanyan.  Unkan  he  iyo- 
hakam  ptenyedan  kiyuskapi  kta. 

4  Unkan  oiyotanke  kin  heca 
wanmdaka,  qa  tona  akan  iyotan¬ 
kapi  kin  hena  woyaco  yuhapi. 
Unkan  tona  Jesus  oyakapi  kin 
on,  qa  Wakantanka  oie  kin  on  pa 
bawicaksapi  qon,  wamanica  kin 
wakagapi  ko  ohodapi  sni,  qa 
wowapetogton  tawa  kin  itepi, 
qa  napepi  kin  en  yuhapi  sni,  he¬ 
na  nagipi  kin  wanwicamdaka, 
ake  kinipi  qa  Messiya  kin  kici 
ounyanpi,  waniyetu  kektopa¬ 
winge  hehanyan. 

5  Tuka  wicate  cin  unmanpi 
kin  ake  kinipi  sni,  waniyetu  ke¬ 
ktopawinge  kin  henakeca  sni 
kin  hehanyan.  Piya  iwicacage 
tokaheya  kin  hee. 

6  Tuwe  piya  iwicacage  toka- 
heya  kin  en  ope  cinhan  he  ya- 
wastepi  qa  owotanna  un.  Hena 
wiconte  inonpa  kin  iyowicahi 
kte  sni,  tuka  Wakantanka  qa 
Messiya  kin  ekta  wawayusnapi 
kin  heca  wicayawapi  kta,  qa  kici 
ounyanpi  kta,  waniyetu  kekto¬ 
pawinge  hehanyan. 

7  Unkan  waniyetu  kektopa¬ 
winge  kin  henakeca  kinhan,  Sa¬ 
tan  wicakaska  tipi  kin  etanhan 
kiyuskapi  kta. 

8  Qa  oyate  kin  wicahnaye  kta 
e  makata  tate  ouye  topa  kin 
ektakiya  ye  kta,  qa  Gog  Magog 
kici  zuya  u  wicasi  kta ;  hena 
miniwanca  wiyaka  sukaza  kin 
iyecen  wicota. 

9  Unkan  maka  ohdakinyan 
ohna  yapi,  qa  wdeasta  owotanna 


WICOW OYAKE  21. 


ewanke  cin  ihduksan  hinajinpi, 
qa  otonwe  wakan  kin  nakun. 
Unkan  mahpiya  kin  etanhan 
Wakantanka  eciyatanhan  peta 
hiyu,  qa  huhnahwicaya. 

10  Unkan  Wakansica,  hena 
wicahnaye  cin  he  peta  qa  inyan- 
zi  mde  kin  en  iyohpeyapi,  heci- 
ya  wamanica  qa  woitonsni  wo¬ 
ke  an  kin  nnpi,  qa  anpetu  han- 
yetu  ko  owihanke  wanin  kakija- 
pi  kta. 

11  Hehan  oiyotanke  ska  tanka 
wan  wanmdaka,  qa  tuwe  akan 
iyotanke  cin  he  ite  kin  etanhan 
maka  mahpiya  ko  najicapi ;  qa  tu- 
kten  wanke  kte  cin  iyeyapi  sni. 

12  Qa  wicate  ciqon,  cistinpi- 
dan  tankinkinyanpi  ko,  hena 
Wakantanka  itokam  najinpi, 
wanmdaka.  Unkan  wowapi  kin 
yurndayapi ;  qa  wowapi  tokeca 
wan  yurndayapi,  wiconi  wowapi 
kin  hee :  Qa  wicate  ciqon  token 
wowapi  kin  en  kagapi  kin  he 
iyecen  wicayacopi,  iye  wicolian 
kin  eciyatanhan. 

13  Unkan  miniwanca  kin  wi¬ 
cate  cin  tona  en  un  kin  hena 
hiyuwicaya,  qa  wiconte  Hades 
ko  wicate  cin  tona  en  unpi  kin 
hena  hiyuwicayapi.  Qa  iye  wi- 
cohan  kin  eciyatanhan  otoiyohi 
wicayacopi. 

14  Unkan  wiconte  qa  Hades 
kin  hena  peta  mde  kin  en  iyo- 
hpewicayapi.  Wiconte  inonpa 
kin  hee. 

15  Unkan  tuwe  wiconi  wowa¬ 
pi  kin  en  owapi  iyeyapi  sni  kin 
lie  peta  mde  kin  en  iyohpeyapi 
ece. 

WICOWOYAKE  21. 

1  Hehan  mahpiya  teca  qa  ma¬ 
ka  teca  wan  wanmdaka.  Mahpi¬ 
ya  tokaheya  qa  maka  tokaheya 
kin  hena  yutokan  iyeyapi,  qa 
miniwanca  wanica. 


2  Unkan  Johannes  he  miye  e 
otonwe  wakan  kin  wamdaka, 
Jerusalem  teca  kin  hee  mahpi¬ 
ya  kin  etanhan,  Wakantanka 
eciyatanhan  kun  u,  winohinca 
wan  wicasta  hihna  ton  kte  cin 
on  wiyeya  un  kin  he  iyececa. 

3  Unkan  mahpiya  kin  eciya¬ 
tanhan  wicaho  wan  tanka  na- 
wahon,  kaken  eya,  Wanyaka 
wo,  Wakantanka  wakeya  tawa 
kin  wicasta  kin  ehna  han,  qa 
iye  hena  om  ti  kta,  qa  hena  e 
oyate  tawawicaye  kta,  qa  Wa¬ 
kantanka  hince  cin  hena  om  un 
kta,  qa  Wakantanka  tawapi  kta. 

4  Qa  wicista  kin  etanhan  Wa¬ 
kantanka  istamnihanpe  owasin 
wicakipakinte  kta,  qa  hetanhan 
wiconte  wanice  kta,  wi  cocan te 
sica,  wicaceya,  wicokakije  ko 
wanice  kta,  taku  tokaheya  un 
kin  wanna  henakeca, 

5  Unkan  tuwe  oiyotanke  kin 
akan  kiyotanke  cin  he,  Ito  taku 
owasin  teca  wakaga  ce,  eya. 
Hehan,  Wowapi  ecen  kaga  wo, 
hena  oie  kin  wicake  ca  owotan- 
na,  emakiya. 

6  Qa  ake  kaken  emakiya,  WTan- 
na  henakeca.  Alpha  qa  Omega, 
otokahe  qa  owihanke  ldn  he  mi¬ 
ye  ce.  Tuwe  ipuza  kinhan  he 
wiconi  mini  hdoka  kin  etanhan 
iyunwin  codan  yatke  wakiye 
kta. 

7  Tuwe  ohiye  cinhan  he  taku 
owasin  taw  aye  kta,  qa  iye  Wa¬ 
kantanka  maye  kta,  qa  mis  he 
cinksiwaye  kta. 

8  Tuka  tona  wikopapi,  qa  wi- 
cadapi  sni,  qa  wahtepi  sni,  qa 
tin  wicaktepi,  qa  wawicihahapi 
econpi  sa,  qa  wapiyapi,  qa  wa- 
kagapi  ohodapi  sa,  qa  oitonpisni 
kin  hena  owasin  mde  wan  peta 
qa  inyan  zi  on  itkonyahe  cin  he 
ohna  taku  tawapi  kta,  wiconte 
inonpa  kin  hee. 

9  Hehan  mahpiya  ohnihde  sa- 
kowin  wiyatke  sakowin  wico- 
kakije  ehake  sakowin  kin  on 
ojudan  yuhapi  qon  hena  etanhan 
wanji  hi,  qa  omakiye  ca  heya, 
U  wo,  winohinca  wan  Amnos 
kin  tawicuye  kte  cin  he  cici- 
pazo  kta  ce. 

10  Unkan  Woniya  kin  on  paha 
wan  tanka  tehan  wankantuya  kin 
ekta  amaye  ca,  otonwe  tanka 
kin,  Jerusalem  wakan,  malipiya 
kin  etanhan  Wakantanka  eciya- 
tanhan  kutkiya  u  kin  he  maki- 
pazo ; 

11  Wakantanka  wowitan  tawa 
kin  yuha,  qa  wiyatpa  kin  he  in- 
yan  tehika  iyececa,  inyan  wan 
acahsdaya  iyececa : 

12  Qa  ihduksan  aconkaskapi 
tanka  qa  tehan  wankantu  kin, 
qa  tiyopa  ake  nonpa  yukan,  qa. 
tiyopa  kin  hena  en  mahpiya 
ohnihde  ake  nonpa  yukanpi,  qa 
akan  wicacaje  owapi,  Israel  cin- 
capi  wicoun  ake  nonpa  kin  hena 
eepi. 

13  Wiyohiyanpa  tanhan  tiyopa 
yamni ;  qa  waziyapa  tanhan  ti¬ 
yopa  yamni ;  qa  itokaga  tanhan 
tiyopa  yamni ;  qa  wiyohpeya 
tanhan  tiyopa  yamni. 

14  Qa  otonwe  conkaske  kin 
taku  akan  he  cin  hena  ake  non¬ 
pa,  qa  Amnos  kin  yewicasi  ake 
nonpa  cajepi  kin  hena  en  un. 

15  Unkan  tuwe  omakiye  cin  he 
mazaskazi  cedihu  wan  yuha,  on 
otonwe,  qa  tiyopa  kin,  conkaske 
ko  iyute  kta. 

16  Otonwe  kin  oise  tom  yukan, 
qa  ohdakinyan  kin  ohanske  cin 
kici  akidehankeca.  Unkan  ce¬ 
dihu  kin  on  otonwe  kin  iyuta, 
wiyutapi  kektopawinge  ake  nom ; 
ohdakinyan  ohanske  cin  obosda- 
tu  ko  akidecen  han. 

17  Qa  conkaske  kin  he  iyuta, 
wicispa  opawinge  sanpa  wikce- 

mna  topa  sam  topa,  wicasta 
ihduta,  mahpiya  ohnihde  ihdute 
cin  hee. 

18  Conkaske  kin  he  iyaspis  in¬ 
yan  tehika  on  kagapi,  qa  otonwe 
Idn  he  mazaskazi  ecedan,  janjan 
ecedan  iyececa. 

19  Qa  otonwe  conkaske  kin 
taku  akan  he  cin  he  inyan  tehi¬ 
ka  ocaje  owasin  en  un.  Taku 
akan  he  cin  tokaheya  kin  he 
iyaspis  ;  inonpa  kin  he  saphiros  ; 
iyamni  kin  he  kalkedon  ;  itopa 
kin  he  smaragdos ; 

20  Qa  izaptan  kin  he  sardonis  ; 
isakpe  kin  he  sardius  ;  isakowin 
kin  he  krusolitos  ;  isahdogan  kin 
he  berulos ;  inapcinwanka  kin 
he  topaz ;  iwikcemna  kin  he 
krusophrasos  ;  iakewanji  kin  he 
huakinthos ;  qa  iakenonpa  kin 
he  amathustos. 

21  Tiyopa  ake  nonpa  kin  hena 
inyan  tehika  ocaje  ake  nom,  ti¬ 
yopa  otoiyohi  inyan  tehika  wan- 
jidan  ;  qa  otonwe  ocanku  kin  he 
mazaskazi  ecedan  janjan  kin 
iyecen  wiyatpa. 

22  Qa  he  en  tipi  wakan  wani- 
ca ;  Itancan  Wakantanka  Iyo- 
tan  Wa^ake  cin,  qa  Amnos  kin 
hena  tipi  wakan  kin  eepi. 

23  Qa  otonwe  kin  he  anpetu 
wi,  hanyetu  wi  ko  en  iyoyanpa- 
pi  kta  cinpi  sni;  Wakantanka 
wowitan  tawa  kin  iyoyanpa,  qa 
Amnos  kin  he  petijanjan  kin 
hee. 

24  Qa  oyate  kin  tona  ni  wica- 
yapi  kin  hena  iyoyanpa  kin  he 
en  manipi  kta ;  qa  wicastaya- 
tapi  maka  akan  unpi  kin  hena 
wowitan  qa  wootanin  tawapi 
kin  en  ahipi  kta. 

25  Qa  tiyopa  kin  hena  anpetu 
icunhan  ecen  iyeyapi  kte  sni ; 
qa  heciya  hanyetu  wanica. 

26  Oyate  hiyeye  cin  wowitan, 
qa  wootanin  kin  en  ahipi  kta. 


WICOWOYAKE  22. 


27  Qa  taku  wisamye  asainye 
cin  he  en  i  kte  sni,  qa  taku  sica- 
ya  econ,  qa  itonsni  kin  ;  tuka 
tona  cajepi  kin  wiconi  wowapi 
Amnos  tawa  kin  en  owicawapi 
kin  henanapidan. 

WICOWOYAKE  22. 

1  Hehan  wakpa  wan  wiconi 
mini  ska  kin,  cahtowata  iyecen 
ska,  he  makipazo,  he  Wakan  - 
tanka  qa  Amnos  oiyotanke  tawa 
kin  etanhan  kaduza. 

2  Unkan  canku  cokaya,  qa 
wakpa  kin  anokatanhan  wiconi 
can  kin  icaga,  he  waskuyeca 
ocaje  ake  non  pa  aicaga,  wi  otoi- 
yohi  waskuyeca  aicahya  ece ; 
qa  can  wapa  kin  hena  oyate  kin 
okizi  wicaya  ece. 

3  Unkan  heciya  wicayusice 
wanice  kta ;  tuka  Wakan tan¬ 
ka  oiyotanke  tawa  kin  he,  qa 
Amnos  tawa  kin  hen  he  kta,  qa 
taokiye  kin  hena  tawoahope  kin 
ecen  econpi  kta  : 

4  Qa  itohnake  kin  wanyakapi 
kta,  qa  caje  kin  iye  itepi  kin  en 
yuhapi  kta. 

5  Qa  heciya  hanyetu  wanice 
kta  ;  qa  petijanjan  qa  anpetu  wi 
iyoyanpa  kin  he  cinpi  sni ;  Itan- 
can  Wakan  tanka  iyoyamwica- 
ya  ece ;  qa  ohinniyan  owihanke 
wanin  wicastayatapi  ounyanpi 
kta. 

6  Hehan  liecen  emakiya,  Wi- 
coie  kin  dena  wacinyepica  qa 
wicakapi.  Qa  Itancan  Wakan- 
tanka  wicasta  wokcan  wakan 
tawapi  kin  hee,  taku  ecadan  u 
kte  cin  hena  taokiye  kin  owica- 
kiyake  kta  e  on  ohnihde  tawa 
kin  u  si. 

7  Iho  ecadan  wau  kta.  Tuwe 
wowapi  kin  de  wowiyukcan  oie 
kin  tanyan  yuhe  cinhan  he  ya- 
wastepi  ce. 


8  Unkan  Johannes  he  miye  e 
hena  wanmdake  ca  nawahon. 
Hena  nawahon,  qa  wanmdaka ; 
unkan  mahpiya  ohnihde  hena 
wanyagmakiye  cin  he  siha  kin 
en  makata  ehpemiciye,  ohowada 
kta  tuka. 

9  Hehan  hemakiya,  Ihnuhan 
hecanon  kin ;  mis  eya  ookiye 
cici  waun,  qa  nihunkawanji  wi¬ 
casta  wokcanpi  kin  etanhan  wa¬ 
un,  qa  tona  wowapi  kin  de  oie 
yuhapi  kin  hena  owicawapa ; 
Wakantanka  ohoda  wo. 

10  Hehan  ake  hemakiya,  Wo¬ 
wapi  kin  de  wowiyukcan  oie 
kin  hena  sutaya  apuspe  sni  wo. 
Wanna  ecadan  kta  ce. 

11  Tuwe  owotanna  sni  kin  o- 
hinniyan  owotanna  kte  sni,  qa 
tuwe  asape  cin  he  ohinniyan 
asapa  un  nunwe  ;  qa  tuwe  owo- 
tanna  kin  he  ohinniyan  owotan¬ 
na  kta,  qa  tuwe  ecedan  kin  he 
ohinniyan  ecedan  un  nunwe. 

12  Unkan  iho,  kohanna  wau 
kta,  qa  taku  mitawa  kin  hduha 
waun,  otoiyohi  iye  wicohan  kin 
eciyatanhan  wicawaqu  kta. 

13  Alpha  qa  Omega,  tokapa  qa 
hakakta,  otokahe  qa  owihanke 
kin  he  miye  ce. 

14  Tona  tawoahope  kin  ecen 
econpi  kin  hena  wicayawastepi, 
hecen  wiconi  can  kin  en  ya  oki- 
hipi  kta,  qa  tiyopa  kin  ohna  o- 
tonwe  kin  timahen  yapi  kta. 

15  Tuka  sunka,  qa  tona  wapi- 
yapi  sa,  qa  wiinahmanpi  sa,  qa 
wawiciliahapi  econpi  sa,  qa  wa- 
kagapi  ohodapi  sa,  qa  tuwe  iton¬ 
sni  wastedake  ca  econ  kin  hena 
tankan  yakonpi  ece. 

16  Jesus  he  miye  ce,  okodaki- 
ciye  kin  ekta  niyepi  kin  en  hena 
oniciyakapi  kta  e  heon  ohnihde 
mitawa  kin  u  wasi.  Dawid  can 
hutkan  adetka  ko  he  miye,  qa 
anpao  wicanhpi  nina  iyege  cin. 

WAYUOTANIN.. 


17  Unkan  Woniya  kin  tawicu- 
yapi  kin  kici,  Kuwa,  eyapi.  Qa 
tuwe  nahon  kinhan  he,  Kuwa, 
eye  kta.  Qa  tuwe  ipuza  kinhan , 
he  u  kta.  Qa  tuwe  ein  kinhan 
he  iyunwin  codan  wiconi  mini 
kin  etanhan  icu  nunwe. 

18  Tona  wowapi  kin  de  wowi- 
yukcan  oie  kin  nalionpi  kin  hena 
kaken  ewicawakiya  ;  Tuwe  wi- 
coie  kin  dena  en  taku  sanpa  ka- 
ge  cinhan,  he  wicokakije  wowa¬ 
pi  kin  de  en  cajeyatapi  kin  Wa- 
kantanka  qu  kta  : 

19  Qa  tuwe  wowiyukean  wo- 

wapi  oie  kin  dena  yuaoptetu 
kinhan,  he  taku  tawa  kte  ein  wi¬ 
coni  wowapi  kin  etanhan  Wa- 
kantanka  icu  kta,  qa  otonwe 
wakan  kin  etanhan,  qa  taku  to¬ 
na  wowapi  kin  de  en  kagapi  kin 
he  etanhan. 

20  Tuwe  henayaotanin  kin  he 
kaken  eya,  Iho,  kohanna  wau 
kta  ce.  Amen.  Itancan  Jesus 
hecen  yau  nunwe. 

21  Jesus  Messiya  Itancan  un- 
kitawapi  kin  he  towaonsida  kin 
niyepi  owasin  en  nicipi  un  kta. 
Amen. 


JESUS  ITANCAN  KIN  YATANPI  NUNWE. 

